
AP 

.S21 za 
3 SADRŽAJ 
V, 
POUKA Nehajev M.: ,,Četiri aktovke“. 415. — Liva- 
Abbe Koskowski:  Bjčrnson kao reformator. dićeve ,,Novele'". 790. 
439. | > Parmačević Stjepan: Neoslavenski kongresi. 613. 


Barić Henrik: O najnovijem prijevodu Dan- 
teova Pakla. 96. — Povijest talijanske knji- 
ževnosti. 257. — Dantološke mrvice. 342. 

Benešić Julije: Stanislav Prybyszewski. 254. 

Bubanović Fran _dr.: Problem materije. 863. 

Drechsler Branko dr.: Povijest južnoslovjenskih 
književnosti prof. M. Murka. 46. — Skerlićeva 
»Srpska književnost u 18. veku“. 261. — 
U spomen Stanku Vrazu. 469. — Recimo 
još koju o Stanku Vrazu. 633. 

Francev Viadimir A.: [Iz epohe hrvatskog pre- 
poroda. 685. 765. 
Grdenić Dragutin dr. : 

Vrazu. 91. 

Gruber Dragutin dr.: —Stogodišnjica Napoleo- 
nove Ilirije. 221. 335. 587. 643. 

Ivakić Joza: Uspomene na Ivana Kozarca. 854. 

Kučera Elza dr.: Leposava Mijuškovićeva. 730. 

Kučera Oton dr.: Nova čudesa elektrotehnike. 
54. 116. 190. 

Kveder Jelovšek Zofka: 
pisci. 102. 182. 650. 797. 

Lazarević Branko: — Borislav Stanković. 567. 
647. 720. 795. 860. 


Najnovija knjiga o Stanku 


Slovenske knjige i 


Lozovina Vinko dr.: Odgovor na kritiku po- 


vijesti talijanske književnosti. 510. — Ucce- 
linijev prijevod Danteove komedije. 829. 
Lunaček Vladimir: Mirko Rački. 389. 
Marjanović Milan: Nova književnost. 324. 
430. 518. — Kazališna cenzura. 723. 
Marković Zdenka: Selma Lagerlof. 
Eliza Oržeszkova. 506. — 
nicka. 845. 
Matoš A. G.: 


109. — 
Marija Konop- 


Život Fridrika Nietzschea. 171. 
— Povodom izložbe ,,Medulića“. 803. 
Miholić Stanko: — Starorimski tahigrafski spo- 

menici na hrvatskom tlu. 105. 

Milaković Josip: Slava Trnskomu ! 549. 
Miičetić Ivan: Dvije tri o hrv. knjiž. jeziku. 
31. — O jedinstvu našega jezika. 149. 
Milčinović Andrija : Jura Turića ,,Igra životom“. 
186. — Muzej za umjet. obrt u Zagrebu. 329. 
— Ivan Meštrović. 306. — Mirko Rački. 392. 

— Izložbe. 725. 

Nakladnine Društva hrv. književnika :  Savre- 
meni hrv. pisci. 1910. Knjiga VI. 195. Knjiga 
TII. 874. Knjiga IV. 875. 


Pasarić Josip: O Leonidu Andrejevu. 49. 

Polić Kamov Janko: A. Oriani. 

Politeo Ivan: Mantegazza. 800. 

Prohaska Dragutin dr.:  Vrazove ,,Djulabije“. 
478. — Pacifik Bizza. 716. 

Radošević Mijo: Janko Polić Kamov. 736. 

Schneider Artur dr.: Prilozi za rasudjivanje 
slika u akademijskoj galeriji —Strossmaye- 
rovoj. 39. 

Šiffer Vladimir: Pisma I. Filipovića i P. Pre. 
radovića Josipi pl. Vancaš. 408. 

Šišić Ferdo dr.: ,,Pacta Conventa“. 1. 81. 

Šurmin Gjuro dr.:  Stogodišnjici  Vrazovoj. 
473. 

Vojnović Ivo: Akordi. 301. 

Vojnović knez Lujo dr.: Dvije riječi odgovora 
na kritiku g. Milčetića. 100. — Iz Taineove 
prepiske. 242. 339. 422. 574. 638. — Vicomte 
Eugene  Melchior_ de  Vogiie. 706. 


PRIPOVIJESTI 


Bego Marin: Napokon !... 311. 
Benešić Ante: Muza. 286. — Sisif. 670. — Ja- 


579. 


buka. 752. — Karita. 822. 
Branko B.: Huso otimlje što mu je srcu drago. 
834. A 


Budisavljević Bude st.: Mali Cigo. 773. 

Car Emin Viktor: Mutni vidici. 154. 269. 444. 
524, 655. 742. 

Ćorović Svet.: Pendek. 9. 

Dimitrijević Mita: Na suncu. 120. 

Draženović Josip: Istočna priča. 88. — Venera. 
403. 

Diirr Oskar: Mrtvac. 617. 

Horvat Kiš Franjo: U prodolici. 
rotjeli. 505. 

Ivakić Joza: U svatovima. 236. 

Katalinić Jeretov Rikard: Stare strošn: crkve. 
16. , Janje“. 321. 

Kostelić Adam: Novi čovjek. 
nuto cvijeće. 814. 877. 

Kovačić Krešimir: Vir Illustris. 405. 

Kozarac Ivan: Kukavac. 228. 

Krajačić Ljudevit: Silhouette. 59. — Susretaj. 
593. 

Lukić Stjepan : Kradja. 501. 

Marković Zdenka : Jedan od onih. 17. 


85. — Osi- 


165. — Smrz- 


Marušić Filip D.: Dvije majke. 240. 

Miičinović Andrija: Moj najveći grijeh. 159. 

Milićević Veljko: Anarhista. 693. 

Mistro Milo: Neko zlo. 23. I tako je otpočelo. 
554. 

Nazor Vladimir: ,,Boškarina''. 397. +92. 

Nikolić Rikard: Suša. 628. 

Petrović Petar: Pismo. 197. 265. 

Vojnović Ivo: Lukšina tajna. 5. 

Vukojević Nikola: Golina i Golinjani. 731. 


DRAMA 


Šenoa Milan: Post festum. 349. 


PJESME 


Alaupović Tugomir: Svojoj Ljubici. 84. — U 
ranu proljet. 402. — Na dan mrtvih. 553. 

Ćurčin Milan: Gospodjici Mil. P. 834. 

Danko Mihovil: Život. 57. 

Domjanić Dragutin M.:  Vaza. 16. — Kad ruže 
cvatu. 159. — Samoća. 323. — Kiša. 491. — 
Na čardi. 616. 

Haller Albert: Pjesme. 876. 

Hausler Karlo: Dvije ljepotice. 742. 

Katalinić Jeretov Rikard: Tužna pjesma. 854. 

Korolija Mirko : Siesta. 90. 

Kosan Vanja: Milovo sam. 196. — Ciganinu. 444. 
— Magla pada. 627. — Iz selske jeseni. 780. 

Kralj Stjepan: Pod drvom spoznanja. 523. 

Kranjčević Silvije S.: Pjesme. 8. 

Lovrić Božo: Pjesme. 164. — Pjesme. 566. 

Matoš A. G.: Pjesme. 235. — Dva Kentaura. 
— 348. Pri Sv. Kralju. 396. — Kometi. 460. 
— Dona Muerte. 524. — Srodnost. 706. — 
Relikvija 845. 

Milaković Josip : 
— Život. 772. 

Mirza Safvet: Nove pjesme. 500. 

Nazor Vladimir: Exodus. 4. — Konjanik. 226. 
— Varvari. 691. 

Nikolić Mirko: Ajde. 119. 

Nikolić Rikard: Na žalu. 239. 

Petrović Veljko: Matere. 22. 


Bohin. 87. — Na Istmu. 311. 


Šemsudin M. Sarajlić: Pjesma iseljenika. 170. 

Toni Bogumil: O zalasku sunca. 265. — Na 
Ljubičinu grobu. 478. 

Tresić Pavičić Ante: Ljudevitu Gaju. 29. — 


Naslućivanje tajna. 151. — Ljubici. 321. 
Trnski Ivan: Svadbeni dar. 15. — Odužba 
pjesnikova. 296. 
Ujević Augustin: Petar Zoranić. 822. 
Vrbanić Milan: Priče mojih domova. 813. 
Wiesner Ljubo: Travanj. 404. — Noćna kra- 
Jina. 654. — Jesenji sonet. 729. — Na šumskoj 
livadi. 789. ' 


FEUILLETON 


Antula Nikola: Jauci sa Zmijanja. 235. 

Bučar Franjo dr.:  Pedesetgodišnjica Jensena. 
75. — Stjepan Bobčev. 135. — Balkan. 205. 
— Kult. lika. 750. —- Slavjanska antologija. 
820. — Kroatenliebe. 886. — Hrvati u Južnoj 
Americi. 889. 

Butković Zvonimir : Chantecler. 210. 
213. — D* Annunzio. 359. 

Car Emin Viktor: Nazor. 457. 

Dobronić Antun: Skladbe. 292. — Popijevke. 


— Rod. 


674. 
Domjanić Dragutin dr.: Jovan Dučić. 67 — 
Poljak. 128. — Onjegin. 201. — Kurioziteti. 


326. — Pjesme. 8553. 

Drechsler Branko dr.: Mladi Hrvat. 788. — 
Dubr. Trilogija. 279. — Gjordjić i Kanižlić. 
454. — Djulabije. 535. — Vrazova slava. 754. 

Diirr. Oskar: Kranjčevićeve pjesme. 129. — 
Povijest našega školstva. 133. — Tolstoj. 
204. — Milaković. 665. 

Grčić Milan:  Rodoljupci. 291. 

Grdenić Dragutin dr.: Jedna pučka knjiga. 8306. 


Gruber Milan dr.: Neoslavizam. 545. — Ši- 
lović. 603. — Seljak pjesnik. 666. — Kon 
gres. 755. 


Gudel Vladimir dr.: O ,Juranu i Sofiji“. 600. 

Hikec Ante : Naše kamenje. 748. 

Hrčić Fran: Vrazov portret. 536. — Slikar 
Vrazova portreta. 675. 

llešić Fran dr.: Njegoš. 145. — Krapina. 219. 
— Gaj. 364. — Vrhovac. 365. — Polivka. 365. 
— Češko-hrv. rječnik. 7514. — Smrt Majke 
Jugovića. 824. 

lijić Stjepko: Novi smjerovi pojezije. 363. — 
— Novi smjerovi u slikarstvu. 609. — Sla- 
venska duša. 754. — Pod Timorom. 621. 

Ivšić Stjepan: Hrvatske nar. poslovice. 72. — 
Zima. 202. — Vuk. 358. — Naša narodna 
epika. 602. 

Jermolov F.: Sa zlatnih polja. 356. — Na gra- 
nici. 667. Petrović. 676. 

Koranski: Vraz i glazba. 533. — Schumann. 
608. 

Koren Josip: Slov. drame. 208. 

Kovačić Krešimir: Naše ,biblioteke“ 823. 

Kr.: Sem. Benelli. 544. | 

Lakatoš Josip: Slovačka drama. 209. 

Livadić Branimir dr.: Premijere. 74. 133. 207. 
887. 

Lucerna_ Kamila: Nar. pjesme. 545. — Tri di- 
sertacije. 668. 

Matoš A. G.: Bužan. 205. — Crnčić. 281. — 
—B. Stanković. 296. — Iz majske košare. 
457. — Dvije smrti. 537. — Redivivus. 542. 


Micić : Kostelić. 207. — Kozarac. 287. 
Milaković Josip : Kozarčev ,,Djed““. 123. 
Miičetić Ivan: Glagolica. 201. — Gaj. 202. 
Milčinović Adela : Pogačić. 819. 

Miičinović Andrija: Nuzgredni život. 66. — 
Iz književničkoga svijeta. 79. 146. 216. 297. 
164. 680. — Iz umjetničkoga svijeta. 79. 
146. 218. 298. 466. 759. — Iz staroga vila- 
jeta. 127. — Meštrović. 136. — Glavne skup- 
štine. 213. 605. — Iz novina. 215. 291. 758. 
— Svagdašnjost. 276. — Mrtvački ples. 277. 
— Manjarić. 288. — Novi listovi. 294. — Iz 
društvenog života. 299. 467. — Salon Ulrich. 
362. — Dvije knjižice. 452. — Novele. 453. 
— Kajišar. 456. — Izložba. 537. — Frčobe. 
541. — Trnski. 597. —  Lovorika. 60. — 
— Slave. 753. — Marinković. 822. — Nove 
knjige. 828. 885. —- Pavačić. 890. —- Klja- 
ković. 891. — Plečnik. 891. 

— mn —: Filozofija u ,, Gorskom vijencu“. 76. 

Parmačević Stjepan : Polić Kamov. 669. : 

Pasarić Josip : Čukovskij. 138. 

Paskiević : Pariska kazališta. 609. 

Pavičić Stanko: Plitvička jezera. 462. 536. 

Piavšić Dušan : Bukovac. 748. — Album. 761. 

Prohaska Dragutin dr.: Franjo Rački. 130. — 
Vraz. 450. 

S. N.: Rovetta. 543. 

Sr M. N.: Schopenhauer. 293. — Problem 
volje. 756. 824. 

Szabo Gjuro: Hrv. arheološki vijesnik. 132. 

Štampar Ante: Soc. medicina. 144. 215. 

V-a: Ivakić. 286. 

Wenzelides Arsen: Pauci. 69. — Beg Mirko. 


134. — Koledari. 140. — Dubrovačke sta- 
rine. 143. — Vojnović Ivo. 279. — Petravić. 
451. — Canti Jugoslavi. 664. — Marzocco. 


671. — ,,Bos. Vila“. 677. 

Tolstoj (po I. Maretiću). 882. 

Trstenjak Davorin :  Pesništvo. 357. — Po- 
žega. 360. 

2.:; Kosor. 671. 


BILJEŠKE 

Str. 78. 145. 216. 296. 364. 463. 611. 679. 758. 
891. 

Društvene vijesti. 80. 147. 220. 365. 468. 682. 
762. 828. 


Glas Matice Hrvatske. 368. 547. 


SLIKE 


Babić Ljuba mi. : Studija. 512. 

Baldovinetti  Alesso: Bogorodica. 38. 
Bukovac Vlaho: Zagrebački načelnici. 695. 
704. -— Drašković. (umj. prilog). Br. X. 

Bužan Joso: U proljeće. (U bojama). III. 
Tri nacrta. 158. 163. 167. — Nina. 237. — 
Kaptol. 2—5. — Na obali. 253. — Karikature 
268. Primorje. (umj. prilog). IV. 

Crnčić Clement M.: Karikatura. 206. — Škola 
sv. Marka. 231. 

Fiorentino Fr. P.: Madona. 5. 

Kljaković Joza: Eva. 842. 

Krizman Tomislav : Livadić. 790. 

Lippi Filippino : Sveta obitelj. (Umj. prilog). ]. 


Marinković Miho _A.: Autoportret. 778. — 
Moj otac. 785. — Čežnja. 799. — Ikarus, 
805. — Lucifer. 810. 

Meštrović Ivan: Fragmenti — Vidovdanskoga 


hrama 11 slika u br. V. — Moja majka. 562. 
— Čoban. 565. — Medulić. 572. — Glava. 577. 
— Bukovac. 581. — Starica. 585. — Vaza. 591. 

Pavačić Franjo: Slijepci (Detalj). 858. — Vesta- 
linke. (Umjetnički prilog.) 

Piečnik Josip: Osnova za crkvu. 851. 

Portret Fr. .Nietzschea. 171. — Portret Selme 
Lagerlčf. 109. — Portret dra. Jovana Sker- 
lića. 261. — Portret Josipe pl. Vancaš. 403. 
— Portret Mirka Račkoga. 393. — Portret 
Vladimira Lunačeka. 415. — Partret Stanka 
Vraza. — 474. Rodna kuća Vrazova. 477 — 
Portret Ljubice Cantilly. 480. — Portret 
Ivana Meštrovića. 556. — Portret Ante Ten- 
tora. 761. — Portret Vlad. Nazora. 874. — 
Portret Ive Vojnovića. 875. 

Rački Mirko: Minos. 424. — Karon. 433. — 
— Prijelaz preko Aheronta (umjet. prilog). 
Br. VI. — Agovanje. 497. 

Simonović Iva: Čučica. 528. 


Slike uz tekst I. II. Ill. 


Škola Lippija : Madona. 16. 

Škola Ghirlandaja : Madona. 17. 

Škola umbrijska. Zaruke sv. Katarine. 22. 

Vaidec Rudolf Prof. : Kukuljević. 621. — Ma- 
žuranić. 631. — Strosmayer. 640. — Nikola 
1. 648. — Plaketa. 653. — Korice. 660. — 
Epitafij. (umj. prilog). Br. x. 

Vranyczany bar. Renee: Dva drvoreza. 
prilog). II. 

1 
MJESEČNIH DRUŠTVA HRV. HNJIŽEVNIKA 


DR. FERDO PL. ŠIŠIĆ: .,PACTA CONVENTA“* 


Oprečno shvaćanje izmedju Hrvata i Madžara o počecima ugarsko-hrvatske 
državne zajednice, mnogo je starije, nego li se to obično misli. Već Dubrovčanin 
Ludovik Tubero Crijević (t 1527.) pripovijedajući o kobnom po- 
razu Hrvata na Krbavskom polju (9. sept. 1493.) kaže ovako : ,,Madžari i Hrvati 
imadu vječite pravde izmedju sebe poradi hrabrosti, jer ni Dalmatinci (koji su 
pretežitim dijelom Hrvati) nijesu silom ili oružjem pokoreni, 
već su po pravu rodbimstva došli. pod vlast ugarsku". 
(Hungari 'nimirum et Choruati perpetuas de virtute controuersias inter se habent; 
neque enim Dalmatiae, quorum pars potior est Choruatia, vi aut armis coacti, 
sed cognationis iure in Hungaricam concessere ditionem. — Schwandner II., 204.). 
Iz ovih se riječi jasno razabire, da je tada bilo glasova s madžarske strane, kojisu - 
htjeli, da su Hrvati podjarmljeni od Madžara, što su naši stari odlučno od- 
bijali. Ova i ovakova opreka u mišljenju Hrvata i Madžara, najbolji je tumač 
poznatim riječima Krste: Frankapana prijatelju biskupu senjskom Franji Jože- 
fiću, odmah poslije mohačke katastrofe (5. sept. 1526.) : ,»Pokle je kralj (t. j. Lu- 
dovik 11.) ušal, držimo, da je ta razboj gospodin Bog dopustil nad kraljem i Ugri, 
ne za zlo ili pogibelj, dapače za dobro vično tomu rusagu. Zač, ako bi bili 
sada Ugri cara (=sultana) razbili, kada bi konac njih ne- 
vridnu reženju, ili gdo bi mogal pod njimi ostati?" 

Medjutim teško doba turske prevlasti u Ugarskoj i Hrvatskoj, pa potreba 
složne borbe protiv pokušaja austrijskih oko sve to jačeg kljaštrenja starodrev- 
noga ustava ugarskoga i hrvatskoga, učiniše, da se opreke izmedju Madžara i 
Hrvata znatno ublažiše, šta više, kroz sav XVI., XVII. i XVIII. vijek, histo- 
rici hrvatski i madžarski govoreći o tome, kako su Ladislav I. i Koloman postali 
vladarima u Hrvatskoj i Dalmaciji, slažu se i podudaraju u glavnom u tome, 
da se to zgodilo voljom naroda hrvatskoga na osnovu ugo- 
vora i krunisanja No otkad nastupiše poslije budimsko-požunskoga 
sabora od 1790./1791., a naročito poslije požunskoga sabora od 1830. nacio- 
nalne opreke u modernom smislu izmedju Hrvata i Madžara, stali su se 
ugarsko-hrvatski odnošaji, a naročito oni za Kolomana, drugačije shvaćati. Ovu 









* Dr. Nikola _ pl. Tomašić: Temelji državnoga prava hrvatskoga kraljevstva. 
(Fundamenta iuris publici regni Croatiae.) Najstarije doba : Pacta conventa. Zagreb 1910. 
Cijena 4 kr. (Vjesnik kr. zem, arkiva, god. XI. (1909.) sv. 3. i 4.). 

promjenu obilježuju ne samo strastveni saborski govori, već i brojne brošire 
pisane s obih strana. Sada Madžari jednostavno tvrde, da su Hrvatska i Dalma- 
cija na sablji osvojene provincije, da Koloman nije nikad nikaka saveza .ni 
ugovora sklopio, budući da je spis o tome (t. z. memoriale) prosti falzifikat. 
Ove u žestini političke borbe izbačene tvrdnje jednoga Stjepana Hor- 
vathali Ladislava Szalayaž kušali su u novije doba madžarski 
naučenjaci i studijama da potkrijepe, a u prvom redu čuveni historik Arpadovaca 
i podpredsjednik  madžarske akademije Julije Pauler." Razumije se, 
iz priručnih knjiga ušlo je takovo mišljenje u sve madžarske školske knjige kao 
i u predavaonice, pa tako poodrastoše već dvije generacije s pravim i dubokim 
uvjerenjem, da su Hrvatska i Dalmacija osvojene provincije madžarske, dakle 
onako isto, kao što su istodobno odrasla dva hrvatska koljena u tvrdoj vjeri u 
pravni kontinuitet države hrvatske i u savezništvo na osnovu ugo- 
vora. 

S madžarskim mišljenjem, i to Paulerovim, prvi sam ja pokušao da 
podrobno vodim računa u radnji: ,Kralj Koloman i Hrvati go- 
dine 1102." (Zagreb 1907.). Poslije toga, i to upravo nedavno, još sam se za- 
bavio pitanjem, kako i kad je Koloman zavladao dalmatinskim gradovima.“ Isto- 
dobno dok sam ja radio na ovoj posljednjoj radnji, bavio se ovim pitanjem bivši 
hrvatski ministar gosp. dr. Nikola pl. Tomašić, a plod njegova truda 
ugledao je tuskoro svjetlost pod već nam poznatim natpisom. 


Odlična radnja g. Tomašića u velike se razlikuje od svega onoga što se dosada 
pisalo. Dok su svi dojakošnji hrvatski historici zajedno sa mnom, pomenuto pi- 
tanje promatrali gotovo isključivo s historičke strane, to jest nastojali, da 
na osnovu sačuvanih nam izvora prikažu i podadu sliku onoga što se zgo- 
dilo, bivši hrvatski ministar i poznati političar uzeo je sebi zadaćom da 
s državo-pravnoga gledišta razjasni i rastumači historičke izvore i 
rezultate. To su doduše činili i naši političari, a naročito pristaše ,,stranke prava", 
i dosada, ali dok su oni kod toga radili i s materijalom postupali kao diletanti, 
imajući na umu samo to, da utvrde svoj politički moderni stranački program, 
g. Tomašić piše i razlaže kao stručnjak, kao obrazovani pravnik. Upravo 
poradi te osebujnosti, radnja je ova važan dogodjaj, ne samo po našu historiogra- 
fiju, već i po praktičnu politiku. U teškoj borbi, što je već od nekoliko dece: 
nija vodi narod hrvatski s Madžarima za svoja prava, od presudne je važnosti 
sve ono, što tu borbu može poduprijeti, odnosno što je može navrnuti u pravu 
kolotečinu. Zna se, da se Madžari vazda vole pozivati na historiju i na svoje dr- 
žavno pravo, stoga su radnje koje se kreću u istom smjeru, te vode s njihovim 
mišljenjima računa, napose od važnosti. 


1 Stjepan Horv4ith: Ueber Croatien als eine durch Unterjochung erworbene 
ungarische Provinz und des Konigreiches Ungarn wirklicher Theil. Leipzig 1844. 

* Szalay L4szl6: A horv4t kćrdćshez. Pest 1861. 

* Pauler Gyula: A magyar nemzet tortćnete az Arp4dh4zi kir4lyok alatt. 2 vol 
Bdpst. 1893., drugo izdanje 1899. Za naše pitanje glavna mu je rasprava : Horv4t-Dalmatorszig 
elfoglal4s4r6l, odštampana u hist. časopisu Sz4zadok 1888. pg. 197.—215. i 320—333. 


“ , Dalmacija i ugarsko-hrvatski kralj Koloman''. Zagreb 1909. (Vjesnik hrv. arheol. društva 
NS voL X.). 


G. Tomašić odvažio se, da nam podade ,Temelje državnoga prava 
hrvatskoga kraljevstva“, dakle jedno djelo iz onoga područja, 
o kojem se u nas obično toliko govori, a iz kojega istodobno nije štampom i u 
stručnoj formi izišlo nego tek nekoliko fragmenata. Ova knjiga što sada pred 
nama leži, čini prvi dio čitavoga djela, a nosi naslov: ,Hrvati dižu kuću 
ugarskih Arpadovića ugovoromna prijestolje hrvatsko- 
dalmatinskoga kraljevstva Tragovi temeljnoga ugo- 
vora. Kao naredni drugi, ima da izidje (kako sam privatnim putom saznao) 
studija o izboru Ferdinanda |. na saboru u Cetinu hrvatskim kraljem 
(1. jan. 1527.), kao treći, rasprava o hrvatskoj pragmatičkoj sankciji 
(1712.), a kao četvrti i pošljednji, radnja o hrvatskougarskoj nagodbi 
(1868.). Prema tome dakle, g. Tomašić se odvažio, da s državo-pravnog stajališta 
prouči najbitnije i najpresudnije časove naše narodne i političke prošlosti. 

U ovom prvom dijelu, g. Tomašić ispituje početke ugarsko-hrvatskog sa- 
veza za kraljeva Ladislava 1. i Kolomana. Kao temelj svojoj studiji uzimadiplomu 
Kolomanovu gradu Trogiru, koja je u prijepisu datirana godinom 
1108., a trebalo bi po mom mišljenju, da je 1107. Razumije se, ta kronološka iz- 
mjena nije ni od kake bitne važnosti po državo-pravni momenat. Sadr- 
žinu trogirske ove diplome, koju i Kolomanovi prvi nasljednici upravo do- 
slovce opetuju svim dalmatinskim gradovima, razdijelio je autor na devet 
točaka, te onda točku po točku iscrpivo i osobito oštroumno analizuje i tumači 
s državo-pravnoga stajališta. Tom prilikom g. Tomašić rješava premnoga za- 
kučasta pitanja, od kojih ću istaknuti napose ova: javne daće i porezi u staroj 
hrvatskoj državi, državopravni odnošaj dalmatinskih gradova spram hrvatskih 
kraljeva, Bizantu i Veneciji, o krunisanju i njegovoj državopravnoj važnosti u 
srednjem vijeku uopće, a napose na evropskom zapadu, pa balkanskom polu- 
otoku, Hrvatskoj i Ugarskoj, te konačno o hrvatskom sredovječnom hercegu 
(dux). Ove, kao i još neke druge studije, dovode pisca do rezultata, u kojem je 
sakupljen u sedam točaka državopravni sadržaj ugovora (pacta conventa) iz- 
medju Hrvata i Kolomana god. 1102. Ove su točke : 14. Hrvatski narod izabira 
Kolomana i njegove potomke za svoga kralja kao hrvatsko-dalmatinskoga 
kraljaporoduprvorodstva.2. Hrvatsko kraljevstvonije podjarmljeno, 
već svojevoljno prima novu vladajuću dinastiju i narod će za to sav svoj 
posjed u punom opsegu zadržati. 3. Hrvatsko kraljevstvo ostaje posvema 
neovisno od kraljevstva ugarskoga. Hrvatski narod ostaje kao i dosele p o- 
seban narod u političkom smislu riječi. tako, da će se na njegovu te- 
ritoriju i Ugrin (Madžar) smatrati tudjincem. 4. Kralj se ima stoga 
posebno kruniti za kralja hrvatskoga i položiti zavjernu prisegu, da će 
držati sloboštine kraljevstva. 5. Poslove hrvatskoga kraljevstva ima kralj obav- 
oljati na saboru hrvatskomu. 6. Hrvatsko kraljevstvo imat će i nadalje 
svoje posebno zakonarstvo i u svjetovnim i u crkvenim poslovima i 
svoje posebno kućanstvo. 7. Hrvatski narod ne će biti dužan ići u boj, van u in- 
teresu svoje vlastite domovine. 

U ovim točkama izražena je bitna sadržina čitave radnje. Njima je utvr- 
djeno, kako su započeli ugarsko-hrvatski odnošaji, a to u smislu onakovu, 
kako to već odavna uči hrvatska historiografija. 

Medjutim glavna vrijednost radnje g. Tomašića ne leži upravo u ovom re- 
zultatu, jer su taki već i raniji hrvatski historici isticali, ona se nalazi u onom već 
spomenutom rješavanju mnogih zakučastih pitanja u našoj prošlosti. Stoga je 
potrebno, da na njih napose svratimo našu pažnju. (Svršit će se.) 


VLADIMIR NAZOR: EXODUS! . 


Ustajmo, dižmo se skupa, ko naši pradjedi davni; 
Uz rzaj konj4, uz riku volova, motika zvek : 

Velja k6 rječina ljudska udar'mo bregom .i ravni 
Sliedeći poklike vodja i muklih rogova jek ! 


Ovdje nam pogane dušu, muče nas, truju nam srce, 
Rulja smo, robovi tužni, zelen a gnjio već plod. 

Do naje nenamo... Čujte, vi krvnici vlastite krvce, 
Ustajmo, diž'mo se, kao drevnih nam djedova rod ! 


Oj naši praoci, čili prvenci zemlje nam majke 

S djetinjom dušom i s desnom žilavom, čvrsti kO hrek 
Išli su kroz šume guste: pred njim su nicale bajke ; 
Išli su uz rieke : sanjam njihao mladjan ih viek : 


Ustajmo, idimo i mi, al močvarom, pustom, vrleti, 

S aveti strašnom na ledjim, s gorčinom sred srca Svog : 
Ne ćemo proroka imat, ni kovčeg zavjetni sveti, 
Ognjenom u stupu ne će pred nama kročiti bog. 


Mi ćemo juriti, nalik na rieku mutnu, široku, 
Plamena u kiši, sivim u maglama, kroz snieg i huk, 
Od vjetra bijeni, gnani od zvjeradi, suzom u oku ; 
Pečat na čelo će bol nam, na usne utisnut mik. 


Al jednog proljetnog dana u zemlji dalekoj, vele 
Gdje gore u Svjetlost vječnu rone svoj zeleni vrh, 
Mi ćemo na kitnom polju razapet šatore biele, 
Liubit u lica se. s ledia sramotni otresti trh. 


Riet ćemo : Naša domaja na ovoj zelen je. ravni. 
Ljubav gdje medj nama niknu počima žića nam viek . . 
— Ustajmo, dižžmo se skupa, ko naši praoci davni, 

Uz rzaj konja, uz zveket motika i roga jek ! 


SERGIJE P.: LUKŠINA TAJNA 


(IZ PISAMA ,ONOJ KOJA ODE“) 


Zašto. budite iza sna, gospara Lukišu ? 

Nije li Vam on na taraci jasno 
kazao da ovi pravi, žilavi, individualistički, 
slobodni i republikanski Dubrovnik — ide 
spat? 

Pak, — da Vam reče — što? 

Možda veliku novost da je eto svaka 
hrid procvala prije Uskrsa kapinikom i 
vihojlam, ili da more svegj buči i grize 
ostarjele hridi kao da se ruga zidinam 
pustim što još čuvaju mrtvi grad ? 

li, hoćete li da Vam zareži kakvu pe- 
čalnu riječ iz Svih dubina gorčine i prezira 
s kojom bi Vam, u jednom nemilosrdnom 
bljesku, pokazao sve što se još uništilo, 
ponizilo i pogrdilo u Gradu Slobode i Mu- 
drosti, otkad se on — spominjete li se ? 
— jedio na taraci, o jesenjem Sutonu, 
na sve i na svakoza koji mu već onda 
oskvrnjivaše Gruž i Grad ? 

Biste li htjeli da prokune one pogane 
ruke koje izgreboše sveto staračko lice 
Dvora eda ,putujuće' Eccellenze ne prepoznadu Mauzolej u kome Sila i Himba 
ukopaše slovoinu naroinu Vlast ? | 

A ne biste li još, — da Vas Bog sačuva ! — zaželjeli čuti kako i krštena duša 
zaurlikati znade, kad bi Vam Oa, onako iza sna, planuo, da Vam ispriča kako 
su ove iste ručetine stavile većlagumispod njegove tarace, — spominjete 
li je se Sunčanu u pogledu Mihaljskijeh čempresa ? — e da nestane i zadnjeg 
bedema na kom se u burnoj noći 9. decembra 1813. četa slobodnih Dubrovčana 
boraše za nezavisnost svoje suverene države ? 

Ne — ne! — pustite gospara Lukšu spat. 

Gospar je gospar — po danu, — ali ako Vas tko probudi iz prvoga sna da ga 
iz puke radoznalosti samo zapitate: spiš li? — ne začudite se, da vas i On 
ne tresne s kakvo.n krupnom pa da Vam obrns legja i da nastavi svoj mućni, 
nemirni san. 

Za to ne govorimo o Dubrovniku Historije i Slobode. — Taj spi — i to 
-- za uvijek. 

Da Vam pričam o novom? 

Eto Vam Petermanna, Baedeckera, e tutti quanti sa stereotipnim clichetima 
o ,perli Adrije' — o ,,drugoj Nizzi“ -— o ,trećoj Rivieri'* — itd. itd. Tu ćete 
nać i velike historičke datume, kada je koji bečki Hofrat otkrio grobove naše.., 





Pier Francesco Fiorentino: 
Madona, Isus i dva andjela.* 


* K Schneiderovom članku Prilozi za rasudjivanje slika u Akademijskoj galeriji Strosse 
inayerovoj. Slike br. 43. | 


A ipak, — hoću da Vam javim, gospo, vječno i svegj novo veselje starih 
zidina, starih čempresa i starih pećina : | 

Došla je prva lastavica! 

Svi su je čekali za Nuncijatu; (Blagovijest). Ali — što ćete ? Zapuhnula bura 
i ona se odocnila tamo negdje okolo: ruševina Kartage. 

Lovrijenac bi prvi koji ju :je ugledao, — pak onda svi ostali. 

A ona, po starodavnom codexu plemena svoga, urezanom na Keopskijem 
piramidama, zavila se po tri puta poviše Gospe i Sv. Vlaha i po tri puta okolo 
zvonika fratara bijelih 4 crnih. L: svi su joj opetovali onu staru, gospocku riječ, 
kad bi se naši s puka vratili :.— ,Dobro nam došla !" 

A ona — čudne li su, Bože' moj, dandanas i čiope ! — zaboravi za čas čere- 
monijale kneževskijeh smin i nekako im pristrašeno odgovori: — | još 
ste tu! 

Bio je tu i jedan pjesnik, koga je ona opet našla usagjena na istoj hridi. 
Njega pogladi krilom po licu a on joj doviknu : 


Došle su, došle, crne tice s Nila, 

hitre ko str'jele s napetoga Idka, 

S kojim" nam zemlju, žednu cv'jeća i krila, 
Sunašce gagja u har zimsk*jeh muka ! 


__ _-šŠYQĐž S .XĐZ af ZLE. EE .ĆđK-G LE 


Oh! da, da— ti imaš pravo čiopo moja! Leti, viči, naviještaj od Orsole 
do Kantafika da još vrijes i kapinika cavti i da zemlja vonja, vonja... 

Oh! taj vonj! — eto duši me, duši... 

Muči — i počekaj malo, dragi sjene ! 

Ti si došao, kao uvijek, a da nijesam ni čuo šušnju svilenog ti plašta. Ali Tvoja 
bijela ruka pade mi na rame kao suhi list. 

Eto sada kad je vjetar osušio suze i kad je odletila crna tica, — oh! vi ne 
znate kako me ustrese njezin doziv ! — dodjite sad samnom. 

Ja ću uzeti u ruku duplijer žutijem vihojlam okorunan, ali gane ću još užeć, 
ne. Vjetar bi ga udunuo a drhtava bi mi ruka prosula vrući vosak po izlizanoj, 
brdovitoj stazi. Držaću cvijetni duplijer a usta će tepati putem zaboravljene mo- 
litve, da roj usplamćelih misli, ko pobiješnjele pčele sagju s visina u prazni tek od- 
bjegli dom. Bosonog ću slijediti bijeli let mirisave, pokajne litije što predamnom iz 
Grada niz Boninovo slazi. 

Vi stupajte kraj mene, da ne izgubite ni jedan miris, ni jedan uzdah, ni jednu 
molitvu, jer ja moram proći tijem svetijem putem prije nego li Vam kažem 
ono što gospar Lukša ne će da izusti. 

Pa kad nam duše budu žarke i tihe kao svijeća koju ću zapaliti pred božan- 
Skijem posmijehom Gospe spuštanih vjegja, tek onda ću Vas miran i okajan, bez 
gnjeva ni grijeha povesti stranputicom kroz razvaljene dvore i kroz borove šume 
sve više i više, tamo gore do hridi naraštene vrijesom. 

Još jedan korak, — još tren... 

Tu smo — a sad gledajte !... 


Jedan nedogledni beskonačni modri plamen raspalio je Svemir. Nema neba, 
nema mora, — već jedan jedini okean modrine i svijetla. Sve što je turkiza, ma- 

lahita i safira iz Ispahanskih i Samarkandskih bajka, i sve plave oči koje od iskona 
svijeta zablistahu posmijehom i suzam, pa sve cvijeće što izniknu iz tih usnulih, 
zakopanih dragulja prosuvši livade vasionog svijeta iskrama brojnijim od zvijezda 
na ponoćnome nebu, — sav taj orkan modrih bljesaka, titraja, zraka iz davnine 
vremena i iz dubina svemira bješe se sjedinilo, rastopilo i u jedan plamen, u jednu 
slavu slilo. 


I Vi ste tad protrnuli, kraj mene gospo ! Vaša bijela ruka dohvati se mog ra 
mena kao umoreni galeb upaljenog svjetionika. Vi ste samnom oćutili isti po mam- 
doziv modroga bezdna a i slast da je on barem za čas progutao sve ljude i 
sve ljudske stvari. 

Ne čudite se mojoj časovitoj vrtoglavici. 

Izagjoh iz duge tmine u toliki sjaj da mi nestade snage. 

Znam, znam što me Vaše nijemo oko pita ! — Doveo sam Vas do ovog str- 
moglednog vrhunca da otkrijem s vama tajnu Lukšina sna. 

A ona je tu dole. | 

Vidite li je? — Ja ne ću da je gledam al ona me priteže, vuče, neodoljivom 

bolesnom hlepnjom okrutne želje. 

Oh! jadni, mili, nesretni Grade moj! — Gledajte ga! 

Odovle nije širi od dlana gole Vam ruke, a rastvorite li prste, izmjerit ćete jednom, 
jedinom oktavom duljinu pruženog mu tijela. Ponosna glava vladarskom krunom 
Minčete ovjenčana, počiva na istoj hridi gdje su pred tisuću godišta latinska bijela 
jedra dovela pitome bogove rimske spašene bijegom od potopa varvarstva. U 
vijencima i kitama spletenijem od leandara, julimbriša i aloa počiva izmoreno, 
prebijeno tijelo triumfalnim pOmam mučeništva i slave posvećeno. 

San je smrti to — ali ljepši od života samoga. 

Ne, ne, vjerujte mi, — ni u dnevima slave ne bješe taj trup zamamniji i draži. 
Tvrdoća crta prefinog, vječnijem brigam odbrane i prijegora izjegjenog mu lica, 
u smrti se omekšala, rastopila. 

Sa svijeh strana dolaze ljudi okolo cvijetnog mu odra i začugjeno šapću : 

— Rek6 bih da je živ! 

A znaš li gdje je duša tog prelijepog, umrlog tijela ? 

U tome modrome bezdnu, u toj hridi što je s mukom mojom srasla, u mirima 
brez vlasti, u vrijesu, u čijopam, u noćnim sjenam pred oskvrnutim dvorom, u 
posmijehu mora, u urliku oluje, u čempresima i u grobovima, u dozivu zvona, u 
jednom oku, u jednom pozdravu, u jednome mirisu — i u toj gluhoj, žarkoj, 
svesilnoj čežnji sve djece tvoje koje ti udes prosu i slomi po svim poljanam žića 
bez doma i borba bez cilja. — — — >>>. 

— Ali tajna gospara Lukše > — 

Eh ! Ako je nijeste sad razumjeli razgalit ću Vam je nemilosrdnije onda kada 
glupa motika plaćenoga grobara u prah svali Tara cu pjesnika i knezova. 


Uskrs 1909. 


SILVIJE STR KRANJČEVIĆ: PJESME* 


U ALBUM 
(1890.) 


Trenuci toli kratki 

A znače katkad sve, 
Pa mre li i san slatki 
Al spomen nikad ne! 
Ah, komu srce pali 

Taj pozna plamen svet, 
Gdje čisti ideali 

Ko rajski mire cviet. 
Pa što da stignut ne će 
Tog raja zemski stvor ? 
Pa što da sanci sreće 
Tek brz su meteor ? ! 
Nek mre i sanak slatki 
I sreća neka mre, 

Kad časak toli kratki 
Kadikad znači sve. 


AH, VJEČNOST SE JE ZVAO ČAS... 


(1884.) 


Ah, vječnost se je zvao čas, 
Kad postah sjena tvoja, 
Ah, vječnost će se zvati čas 
Kad ljubav klone moja. 


Zar ne sjećaš se, kako je 
Još vrila duša ova, 

Pre neg si sišla, andjele, 
Na stazu od grobova. 


Zar ne sjećaš se, kako tad 
Dodijah nebu gori, 

Nek spusti mene u taj jad 
Nek smrtnikom me stvori. 


Govorah : — Daj, ah, Bože daj 
I meni smrtno tjelo 

Na zemlju sidje sad moj raj, 
Blaženstvo moje c'jelo. 


(1889.) 


Ja ne znadem, što je tamo 
Gdje se zv'vjezda sjaji ; 
Ja ne znadem što se tamo 
U praznini taji. 
Pjevaju li tamo Muze 

I! herubi mali, 

Zlatokosa da | hurijka 
Svojim okom pali ! 

Niti znadem, niti tražim, 
Al me nešto peče, 

Kada vidim, gdje uzalud 


.Mnoga suza teče. 


Pa se pitam, što li znači 
I stvaranje c'jelo, 

Kad nas nebo toli brzo 
Zaboravit htjelo. 


Pa pusti mene u taj prah, 

Da smrtne trajem dane, 

Svu vječnost dajem tek za dah, 
U kojem ljubav dahne! — 


I gledao me Stvorac moj, 

Sve rosne tajeć zene, 

I šapnu: — ,,Zanos ne zna tvoj 
Što htio bi od mene ! 


Al — nek ti prosto — kad ti mir 
Bez ljubavi ne cvjeta ; 

Ajd, sidji dolje u taj vir 

I budi čedom svijeta. 


Kad ljubav ti je jedin žar 

Kad za nju nebo daješ, 

Ti uzmi gusle — božji dar, 
Nek po njem se poznaješ. 


* Dobrotom gospodje Ele Kranjćević primili smo ovo nekoliko ljubavnih pjesama iz li 


terarne ostavštine pjesnikove. Ur. 


Tuj gledati ćeš kao sjen, Ah, vječnost se je zvao čas, 


Gdje sve ti vehne cv'jeće ; Kad postah sjena tvoja, 
Sve tvoje bit će groba pl'jen A vječnost će se zvati čas, 
Tek ljubav samo ne će!“ Kad ljubav klone moja ! 


I nikoh smrtnik — pustih sve, 
Da tebe samo gledam 
Da tebi, mili andjele, 
U pjesmi ispov'jedam. 


SVETOZAR ĆOROVIĆ: PENDEK 


Svi ga zvali Pendekom, radi toga, što je bio malen, sitan, slabačak. Makar 
što mu je bilo više od dvadeset godina, izgledao je kao da mu nema ni punih 
šesnaest ; još da nije imao ono nekoliko rijetkih, nakostriješenih dlačica ispod 
tankog, malo iskrivljenog nosa, svak bi ga i držao za dječka kakvog i ni malo 
se ne bi začudio, ako bi ga vidio gdje sa ostalom djecom igra lopte. klisa, oraha. 
1 obučen je bio čudnovato i kađ bi, jutrom, prolazio kroz čaršiju u ured, izazivao 
je, obično, na sve strane grohotan smijeh. Na maloj, sitnoj, duboko uvaljenoj 
medju mršava ramena, glavi, imao je nekakvu staru, otrcanu i izlizanu kapu, 
koja je, linjajući se, promijenila četiri-pet boja i još i sada sačuvala, po nekim 
mjestima, tragove od svake boje; o krivim plećima mu visila široka palta i 
izgledala kao obješena o dvije suhe grane, sa neobično dugim rukavima, iz kojih 
mu se gotovo ni prsti nijesu mogli vidjeti ; a kratke, tijesne pantalone nijesu 
mu dopirale ni do članaka, te su mu se lijepo mogle vidjeti ispucane, iskrivljene 
duboke kundure, sa ispalim petljama, i uvijek mu se vidio po komadić krpe, 
kojom je, mjesto čarapa, obmotavao noge. Kad je išao, išao je uvijek brzo, 
gotovo kaskajući, želeći zar da čas prije pobjegne ispred pakosnih čaršinlija i da 
se dočepa svoje sobe u uredu i svojih spisa, za koje je odmah prihvatao čim bi 
stupio u sobu i žurno, hitno počeo ih prevrtati i nešto bilježiti po njima. 

A bio je pisar u sudu, obični dnevničar, i spisa je uvijek imao mnogo pred 
sobom. Pa ne samo svojih, nego i tudjih. Ako je, slučajno, koji od drugova 
mu htio da otpočine malo ili da se razgovori s kime, onda bi, obično, po tri po 
četiri spisa bacio na. sto pred Pendeka i blagonaklono ga potapšao po ramenu : 

— Dela, sokole, prepiši i to moje... Nema mnogo... | 

— Prepisat ću... 

I, ne progovorivši više ni riječi, on je primao spise i miješao ih sa svo- 
jima, kao da je to nešto sasvim prirodno : što on mora postršavati sve ono 
što drugi ne mogu i kao da svak drugi treba da otpočiva i da se odmara, a samo 
on ne smije počivati ni odmarati se. Tako je bilo i pri unapredjivanju. Svi 
drugovi znali su nekako vješto optrčavati oko upravitelja suda, svi su mu se 
znali, nekako, dodvoriti, preporučiti se. Kad bi upravitelj, — naravno malo kas- 
nije, — dolazio od kuće, trčala bi po trojica da mu pomognu skinuti kaput, 
a kad bi polazio kući, trčali bi da mu pomognu obući ga ; ako je kada, pri 
dobroj volji, izbacio kakvu šalu, svi bi udarili u grohotan smijeh i počeli se 

previjati i kreveljiti, ako bi počeo psovati koga psovali su i oni i ljutili se go- 
tovo do pomame. A on to nije znao. Niti se _znao silom smijati ni ljutiti se ; 
nikad nije znao ponuditi upravitelja ni čašicom rakije, ni lijepim cigarom. On 
ništa drugo nije znao nego pisati, neprestano pisati i raditi i za sebe i za dru- 
goga, a zbog toga, naravno, nije ni mogao biti onako unapredjivan kao drugi. 
Šta više, zahvaljivao je Bogu, što ga uopšte trpe u službi, što ga drže. Koliko 
ima drugih ljudi koji nijesu ništa, a on je ipak službenik neki!... Napošljetku 
on ne može ni tražiti da ga unapredjuju kao druge, jer u upraviteljevu rabošu 
ima mnogo više i pogrješaka nego drugi. Desi se, na primjer, te neko slomije 
novu pljuvaonicu, ili, u šali, prevrne tintarnicu i prolije tintu po tlima. Upravitelj 
koliko je oštrouman i pronicav, odmah bi i pogodio, ko je to učinio. 

— Sigurno .je ovo Pendekov.pos'o, — veli i. počne se mrštiti. — Ovake svi- 

A gospodin upravitelj je i kod nas, — kao svuda na svijetu, — upravo ne- 
pogrješiv i što on rekne, tako mora biti. On presudjuje tolikom svijetu i to pre- 
sudjuje mudro, preko koljena lomeći, pa zašto da ne presudi i njemu, Pen- 
deku?... I Pendek se, zato, zadovoljava osudom i još se u sebi smiješka : čim 
upravitelj izadje iz sobe, odmah se hvali drugovima : 


— Hehe, kako sam ga prevario! — veli zadovoljno. — Nijesam mu htio 
kazati, da je drugi kriv, a ne ja... Misli on, da će me iskušati... hehe... da 
odam druga... 


Na taj način varao je on upravitelja gotovo svaki dan i, pazeći da ne oda 
druga,neprestano primao tudje pogrješke na se. Otuda je i bilo toliko, na njegov 
račun upisanih, pogrješaka u upraviteljevu rabošu i zato se on nije ni nadao 
kakvom unapredjenju. 

Doduše drugovi su mu bili neobično zahvalni na tome, kako to pravi dru- 
govi i fino vaspitani ljudi i moraju biti. Nudili su ga, kadikada, da zapali njihov 
koji cigar, ili bi mu pružili da popije koji fildžančić kave. Šta više, da bude malo 
i šale, miješali su mu ponekad u duhan i paprike, a u kavu pomalo soli i svi su 
se kidali od smijeha, kad bi on, — smijući se zbunjeno i sam, — počeo ot- 
prskivati i opljuckivati oko sebe. O rodjendanu i sto su mu kitili — koprivom 
i kupinom, a uoči svakoga sveca i nedjelje punili su mu, krišom, džepove lju- 
skama od oraha i bajama, ili korama od naranče, ili — ako toga nije bilo, — 
kojekakvim prljavim hartijetinama. 

Pa i seljaci su bili drukčiji prema Pendeku, nego prema drugovima mu. Onako 
malen i sitan nikako nije mogao da se isprsi kao što su to druzi mogli, niti je 
mogao raskoračiti se na sred sobe i, izazivački, vikati, psovati, prijetiti. On 
kao da nije ni znao za one gospodske, birane, magičke riječi, koje seljaka zbune, 
smetu, poplaše, a onoga koji ih izgovara uzdignu iznad običnih ljudi i naprave 
ga moćnijim, strašnijim, svemogućim. On nije, — kao ostala i manja i veća 
gospoda, — ni jedamput znao uzviknuti : ,,Svinjo seljačka, Boga ti neotesanog"', 
ili ,,magare seljačko u haps ću ja tebe", ni ,upropastit ću ti sveca, ako još pro- 
govoriš“... Ništa on to znao nije... Dok su njegovi drugovi vikali i grmili 
po sobi, dok su seljaci, zablenuti, poplašeni, držeći pod pazuhom kape i smeteno 
se gladeći po dugim perčinima, gledali ih i klanjali se po nekoliko puta, on je 
samo pisao, pisao i pisao, i tek pokatkada ako bi se usudio da još kašljucne 

pomalo. Zato ga se, eto, niko ni bojao nije i zato su, — pošto bi se huka malo uti- 
šala, — seljaci slobodnije i pristupali njegovu stolu i, spuštajući izgužvane: 
pozivnice pred njega, gurkali ga: ' 

— Hajde, mali, svrši nam ovo! ... 

Neki bi se , čak, toliko uslobodjavali,; da se i okose na njega, ako im odmah: 
nije mogao svršiti ono što su htjeli. ,,Kakav mi je on gospodin" mislili su ,,kad. 
i ne opsuje nikada" i već zbog toga računali su, da je svakome dozvoljeno- 
okositi se na njega i obrecnuti se malo. I bilo je, često, pravoga teferiča, kad 
bi kakav seljak, — ljutit što su ga maloprije izgrdili i željan da se na ma kome: 
iskali, — počeo se rastresati nad Pendekom i oporo mu probacivati, kako je 
lijen:.i .kako.ne .može brzo svršavati stvari. 

— Metnuli te da ovdje pišeš, a ja te ne bi ni za kozama pustio, — kaže i. 
lupa po stolu. — Ni za.kozama!... 

Tada bi se čitava soba zaorila od smijeha i udarila u jedan čudan pljesak,. 
dok je on, — tek malo jače kašljucajući, — i dalje neumorno preturao spise i 
hitno pisao, samo pisao... | 

Jednoga dana, negdje ispred podne, susretoh se s njim na ulici i on, mimo: 
svoj običaj, pristupi mi i uhvati me ispod ruke. 

— Htio bih te nešto zapitati, — reče tiho, gotovo šapatom, pažljivo se: 
obazirući na sve strane, u bojazni, zar, da nas ne čuje kogod. — Jedna je stvar... 
čini mi se, dosta važna.... 

— Šta je? — zapitam ga začudjeno, odmjerivši ga jednim pogledom od glave: 
do pete. A to ga još više zbuni. Bržebolje pusti mi ruku, odstupi malo i silom se: 
poče nakašljavati. | 

— Šta je? — zapitam ga opet, jedva se savladavši da ne vrasnem u smijeh, 
gledajući ga onako spletena i zastidjena. — Kakva je to stvar? 

— Ne ćeš se, zar, ljutiti, ako ti sve iz početka opričam? — zapita on malo: 
slobodnije, pokrivajući usta rukom da me, u kašljanju, ne bi poprskao. — Nije 
to duga priča... 

— Dobro... Ispričaj je! 

— I ne ćeš mi se rugati? 

— Neboj se... Neću... 

— E... znaš li ti majstora Vasilja Grgurovića? — zapita jače, pa mi se opet 
približi i, kako sam išao dosta brzo, poče gotovo priskakivati vored mene. — 
Znaš li onoga majstora, sa velikom glavom poput tikve vodenjače, što nosi 
jedan fes po četiri godine, pa mu se zamasti i izgleda ko kalajisan?... Ne 
može biti da ga ne znaš... 

— Znam ga, znam, — odgovorim brzo, samo da ga čim prije natjeram 
da prijedje na stvar. — Šta je s njime? ... 

— Šta je? — odgovori Pendek otegnuto, kao čudeći se, što ja sam nisam 
pogodio šta je bilo sa Vasiljem. — Pa... zadužio se čojek... do grla se za- 
dužio... pa nije imo platiti, te ga tužili sudu i osudili ga... Nekijeh dana 
izašla mu i poroba, biva da mu se sve u kući porobi i proda za dug... 

Pendek zastade malo na sred ulice i opet se poče bojažljivo osvrtati. Či- 
nilo mu se, kao da neko pristaje za nama i da potajno prisluškuje sve što go- 
vorimo. 

— Pa... pa... — nastavi življe i unese mi se u lice, — poslali mu u 
kuću poropčiju i, po mojoj nesreći, odredili mene, da i ja tamo budem u ime 
suda, biva da sve bude ,,uz moju intervenciju" kako se to sudbeno kaže. 

—Itisi bio tamo?... Jeli?... 

— Šta ću?... Moro sam... — odgovori on kao pravdajući se i, nekako 
postidjeno, još više uvuče glavu medju ramena, skupi se. — Jesam li ja kriv?... 
Služba taka, — dodade življe, i, gledajući me, raširi rukave (ruke mu se nisu ni 
vidjele) što je mogao više. — Ja i poropčija i otišli smo mu u kuću i... šta 
ćeš, službenici :mo... počeli mu popisivati stvari... 

Pa opet zastade, uhvati me za rukav i kao da razmišljaše nešto. 

—1...ividiš... — nastavi tiše, a ono nekoliko dlaka pod tankim, malo 
iskrivljenim nosom, počeše mu čudnovato poigravati, — desio se i on, Vasilj, 
na domu i... počo se protiviti... Odmah se digo protiv mene i kaže: ,,I dušu 
ću u tebi ubiti, ako mi ne ostaviš kiča". . Vjere mi, to mijekazo...1...i... 

— Pa?...Šta je bilo? ... — okosih se Bi razdraženo i umalo a ne odgurnuh 
od sebe.$-— Šta? ... 

—I...stid me da reknem, — prošapta on pokunjeno i obori oči, — a... 
eto... naljutio me i ja mu rekoh : ,,U ime zakona radim, pa udri ako smiješ“... 
Od riječi do riječi tako sam reko... A toga ubilo... Čim sam spomenuo zakon, 
zanijemio je... Zakon ga utuko... Pa... pa... onda... 

— Pa?... Pa onda? 

— Onda... počo me moliti... Veli: ,,Oprosti, siromak sam, ne znam šta 
govorim ... Oprosti... Imaj duše; pa pogledaj na sirotinju i ostavi me"... 

Ja se osmjehnem i pogledam ga otvoreno. 

— I ti ga ostavio? — zapitah. 

Pendek pocrveni, zamuca. 

— Ni... nijesam ostavio, — procijedi kroz zube i duboko uzdahnu. — 
Djavo bi ga znao šta je bilo, ama... nikad u životu nijesam vidio čovjeka, da me 
"nako moli... Vazda mi zapovijedali, a nikad niko ne molio... 1... eto... 
kad on počeo moliti, a meni se učini da sam neka sila, krupan neki gospodin... 
I... i stid me da ti reknem... to mi bilo drago... ,,Evo", velim, ,,i meni 
Bog dao, da me mole i da mi se klanjaju"... A to mi odmah oduzelo pamet... 
Običaj je u nas, da se rastresaš nad onijem koji te moli, pa... pa i ja počo 
da se rastresam... Ja sam se boj'o čitava svijeta, te i meni milo, kad sam 
naš'o nekog ko se mene boji... Sam sebi činio sam se krupnji, kabastiji, kad 
sam to vidio...I...eto...djavo je djavo... raspalio se ja, pa poč'o prijetiti... 
,»Porobićemo ti", velim, ,,sve, jer ne plaćaš ljudski i jer se ne bojiš zakona !"... 
Nesreća moja!... Prevario se i nagrdio čojeka, da se ne boji zakona... 

— Ih... ti tako kazo!... — kao prekorih ga ja, sa podsmijehom. — 
Gotovo da ne vjerujem... | 

Pendek me molećivo pogleda i opet raširi rukave. 

— E ubi me, ako hoćeš, a to sam kaz'o, — muklo prošapta. — Nesreća 
moja !...1I Vasilj se odmah okameni i ne reče više ni riječi... Samo uzdahnu... 

— A tad? 

— Tad nastavismo popisivanje. 

— Svega?... 


On zastade i izvadi iz poderanog džepa spis nekakav... i 

— Evo, ovdje je sve popisano, — reče. — | bijasmo gotovo svršili pos'o i 
počeli se spremati da nosimo stvari, kad... 

— Šta? 

— Dotrča jedno Vasiljevo dijete. Ništa na njemu nego samo košulja, pa 
nekakvo veselo, pa se smije... Zlatno dijete!... A Vasilj mu tada pristupi i 
uze ga na krilo. ,,Evo", veli, ,,zapišite i ovu košulju na malome, ostavite ga 


gola". A dijete se nasmija... ,,Nece stliko moju kosulju'', kaže. ,,Stliko je dobal'"'. 
Pendek se okrenu na stranu, pa poče ušmrkivati i trljati se oko nosa. 
— A ja... A ja... — viknu na glas i obje ruke u vis podiže, — a ja 


pogledah u poropčiju i... i šmignuh iz kuće... Nijesam mog'o ostat? više... 
»Na moju odgovornost", doviknem ispred vrata, ,ostavljamo sve stvari !?. 

I pobjegnem... Poropčija me stig'o tek nakraj mahale i nije mog'o da mi se 
načudi... ,Ti si kriv", kaže, ,što nismo svršili*... ,Jes'... Ja sam kriv, 
brate !"... 

— I tako čitava istorija gotova? — zapitam ja, prekinuvši ga nestrpljivo. 
— Je li? 

Pendek očajno uzviknu : 

— Nije gotova, nije!... Da je gotova, ja ti ne bih ni pričo ništa... Ama 
sad su muke !... Poropčija otiš'o i sve isprič'o upravitelju . . 

— I? ' 

— | upravitelj mi doš'o u sobu, pa me pred svima drugovima poč'o ru- 
žiti... Tu Pendek ponovo uzdahnu. — ,,Znao sam", veli, ,,da si magarac, ali 
da si i obermagarac to nisam znao“... Pa uzo snop spisa i poč'o me njime 
udarati po nosu... ,,Do deset dana", reče, ,opet ćeš otići i porobiti Vasilja, a 
ako to ne izvršiš, ne trebamo te u službi"... 

— A drugovi? 

— Šta će drugovi? — zapita on zablenuto i odmahnu rukom. — Kad me 
upravitelj nazove magarcom, oni se moraju smijati... Šta mogu oni?... Zar 
su oni krivi?.... 

Pa skide kapu s glave i, kao da je vrućina bila, poče se hladiti njome. 

— 1... i sad jadan i žalostan, i ne znam šta ću, — reče tužno. — Ako 
ne odem Vasilju, odoh iz službe ; a ako mu odem, opet će biti k'o i prije... 
Znam ja sebe... 

— Muka! 

— Šta da radim?... Šta da radim?... — otegnu gotovo zapijevajući, a 
sve više razmahuje kapom i hladi se, — Evo i tebe pitam i svakog pitam : šta 
ću ja sada? 

— Muka poći, a gore ne poći... 

— Šta ću?... Šta ću? — opet zapita, a zagledao mi se pravo u oči, kao 
da bi iz njih da pročita odgovor. — Šta ću? 

I, ne pustivši me ni da se smislim, naglo se okrene i kao strijela brzo za: 
mače u najbliži sokak... 

Nakon četiri dana poručio je po me... Rekoše mi, da leži kod kuće, da je 
bolestan i kako ,,pod svaki način" želi da ga ja obidjem... Šta sam mogao? . .. 
Ostavio sam odmah sve poslove i uputio mu se. 

Našao sam ga u maloj, tijesnoj sobici, prizemljuši, sa čadjavim, memljivim 
zidovima i iscrvotočenom šišom, kako leži na jednom tvrdom, zbijenom, prljavom 
dušeku, koji je silno zaudarao na znoj i na plijesan. Naslonio se bijaše laktom 
na jedan omalen, drpav jastuk, iz koga je, na nekoliko mjesta, provirivala crna, 
polutrula slama, i čitao nekakvu knjigu, staru i otrcanu, sa iskidanim listovima 
i voskom pokapanim koricama.. 


— Eh, neka si doš'o! — uzviknu veselo opazivši me, pa oturi knjigu i poče 
.Kurkati jastuk pod ledja, da se ugodnije namjesti. — Baš mi je drago!... A ja 
te zovn'o da ti kažem, e sam našo način da se kutarišem, — dodade življe. 

— Da se kutarišeš? Čega? 

On me, gotovo, podrugljivo pogleda. 

— Pa Vasilja Grgurovića, — brzo okresa. — Zar ne znaš, o čemu sam ti 
-onomadne pričo? ... 

— Znam, znam... 

— Eh... Sad, k'o što vidiš, ja ne ću opet ići da ga robim, — reče i ispravi 
.se malo. — Ne ću. 

— Ne ćeš? 

— Ne mogu... Bolestan sam... 

I lukavo se osmjehnu. 

— Hehe, opet sam prevario upravitelja ! — viknu i zapucka mršavim prstima. 
— Prevario ga, pa ne ću ići. — Zatim se pridiže malo i poče vatreno, živo da mi 
tumači. — Vidiš li ove pendžere iznad glave mi? — zapita. 

— Vidim... Mali, čadjavi prozori... 

— Eh, pa ti znaš i to, da sam bolešljiv, — nastavi jače, gotovo sa za- 
nosom nekim. — A bolešljivu malo treba . . . Čim ovaj pendžer ne zatvorim dobro 
kad legnem, odmah nazebem. Eto odmah i kašlja, i kihavice, i promuklosti . . . 
Ja... A preksinoć sam hotimično oba pendžera otvorio, makar što je hladna | 
noć bila i... ovako sam spav'o, prema njima... 


— Hm... 
Pa me veselo pogleda i kucnu se prstom po čelu. 
— Pamet je ovo, pamet! — osiječe, — i niko se ne bi tako dosjetio k'o 


ja... Kad otvorim pendžere, znao sam lijepo da ću ozepsti... A kad ozebem, 
znao sam da ću leći i da ne ću u sud... A kad legnem, onda, biva, ne mogu 
ići ni Vasilju ni robiti ga... Hehe... Tako sam prevario upravitelja, pa me 
ne će otpustiti iz službe... Hehe... 

Dok je govorio, pomućene oči čudnovato su mu gorile, a tanka, mrežasta 
rumen razlila mu se po licu. Nekako i nehotice pristupim mu i uhvatim ga zaruku... 
Bio je u vatri, gorio je. 

— Budala si, budala bio, — prekorih ga oštro, ne puštajući mu ruke. — 
Zar nisi mog'o drukčije? 

— Jok, — odgovori on mirno i odahnu malo. — Drukčije se nije moglo .. . 

— Eh! | 

— Nije, duše mi... Da nisam leg'o, mor'o bih robiti Vasilja... A ja to 
ne ću. 

Zatim zbaci sukdivić sa sebe i opet se ispravi. 


14 


— Danas sam ti riešto ves'o, jer sam slobodan ! — reče. — Dao sam, evo, 
sam sebi dopust, jer mi ga oni ne bi lahko dali, pa sam nekako lakši, čiliji... 
Još da nije ovoga... — i tu se jače zakašlja, — bila bi ljepota jedna !... 

— A koliko će ti taj dopust trajati? — zapitam kao u šali. Dan — dva — tri? 

— Eh, to je po mojoj volji, — odgovori on zadovoljno i opet se nasmija. 
— Sve dok ne ozdravim !... 

Ja se dignem i, protežući se, počnem se spremati za polazak. 

— Lezi mirno, — rekoh mu, na silu ga ponovo pokrivajući. — U vatri si, 
pa nemoj da jače nazebeš. 

— A kako se oni danas ljute ! -— uskliknu on jače i poče odbacivati nogama, 
da opet zbaci pokrivač. Hehe. Osvetio sam im se !... Danas će i oni moje spise 
prepisivati... Eh... Osvetio se!... 

— | upravitelju sam se osvetio... Ako bude štete, ne će je od mene na- 
platiti... Hehe... [ kad se naljuti, ne će imati na kome da se iskali!... 

I, sastavivši ruke iznad glave, oduševljeno izbaci : 

— Slobodan sam danas!... Slobodan !... A to je slatko... slatko!... 

Taj neobični uzvik bio je toliko oštar i tako čudnovat, da mi je nekoliko 
dana uzastopce zvonio u ušima. Čak i onog časa, kad smo ga sahranjivali, — a 
sahranili smo ga osmi dan poslije našeg sastanka, — gledajući mu u žuto, uvelo 
lice, preko koga je veselo prelijetao i poigravao nestašni odsijev obližnje voštanice, 
činilo mi se kao da jednako slušam kako znaosno uzvikuje : 

— Slobodan sam danas!... Slobodan !... A to je slatko... slatko!... 


IVAN TRNSKI : SVADBENI DAR 


Siedi pjesnik, čuvar Tvoje sreće, 
Svom je dušom, svim je srcem tamo, 
Gdje si tvrdu zadajete vjeru, 
Roditeljem gdje Te otimamo. 


Uvrgni se u njih, u dom novi 
Daj unesi brigu i valjanost, 
Očev mar i majčinu vrlinu, 
Drugu svome svoju svu odanost. 


Daj usrećuj i Ti sretna budi, 
Kudgodj kročiš, svud nek niče cvieće, 
Gdjegod svaneš pjevale Ti ptice, 
Svagdje snašle radosti Te veće ! 


Pjevaj i Ti budnicu nam roda, 
Iz hrvatske vjerne svoje grudi, 
Navieštaj nam sreću i slobodu, 
A tom srećom i Ti sretna budi ! 


15 


RIKARD KATALINIĆ JERETOV : STARE, TROŠNE CRKVE 


Ja ljubim stare, trošne i zapuštene 
crkve, koje se dižu u zabiti nad morem nad 
olujnim, gdje misi suhi, pokajnički pop, kojega 
prognaše, jer nije znao zatomiti glasa pri- 
rode, gdje moli isposnički svećenik sa legen- 
dom ubijene ljubavi u sanjarskim očima, u ko- 
jima umire zadnji drhtaj čežnje za svijetom. 

Ja ljubim mirne i tihe crkve bez or- 
gulja, bez dima od tamjana, bez ugojenih 
svećenika u bogatim dalmatikama, gdje o 
stropu visi bišljivi brod izdjelan rukom pro- 
stog mornara u počast zvijezde morske. 

Ja ljubim malene, seoske crkve, gdje 
starica majka jada za izgubljenim sinom 
na širmom okeanu — gdje lebdi božji mir 
u osami pustoj, gdje se ne čuje riječ propo- 
vjednika bojovnog, gdje nije stupila fari- 
zejska noga, gdje se nad škropionicom nag- 
nulo lice Isusa blagoga, koga propeše, jer 

je navijestio riječ ljubavi i bratstva i koji 
Udaljeni smjer Fra Filippa Lippi-a : je oprostio svima. 
Bogorodica s Isusom i dva andjela.* Ja ljubim trošne i stare crkve u uvali 
daleko od svijeta, gdje pjevaju ptice nad 
trulim krovom i gdje pred vratima pustoga hrama cjeliva čoban čobanicu, a 
stari zvonar vuče smalaksalom rukom konopac gnjili, i večernjica se širi sa gore 
u dol kroz gajeve livade i oranice ko cjelov božanske ljubavi zemlji mučenici... 
Ja ljubim stare, trošne i skrovite crkve bezorgulja, tamjana duplira i sve- 
tačkih slika, sa samim križem, na kojemu visi raspeti Isus, vječiti simbol muče- 
ničkoga ljudstva u borbi sa tminom i mrakom — — — 

DRAGUTIN M. DOMJANIĆ : VAZA 


Negdje daleko kraj mrtvih Pompeja — Nekaki kramar je doša do vaze, 
kada su mjesečne noći i tihe, pa će da njemu za pepeo služi, 
našli su malu od ubjela vazu, u nj on baca ostatke cigare, 

na njoj ko san je izvajana Psihe. gdje nekad bijaše grobište ruži. 
Ondje se dizala nekad za cielo Žut alabastar od znoja i ruku, 
ponosna vila patricijke koje, Psiha ko san samo nestaje, bliedne. 
u ovoj vazi tad izdisali ... Nijeli bolje, ja vazu tu streskah 
Cvjetovi mirisne duše su svoje. — O kamen ponoći sanjarske jedne. 


* K Schneiderovom članku ,,Prilozi za rasudjivanje slika u Akademskoj galeriji Stross= 
mayerovoj. Slike br. 47. 

ZDENKA MARKOVIĆ : JEDAN OD ONIH... 


... TvrdOg vjerujem, da ljudi u 
svojoj vlastitoj duši nose  začetke 
svega, što će ih u životu stići, što ih 
čeka. Oni sami svojim mislima, tež- 
njama, željama i osjećajima snuju, niti, 
kojima ih obavija život. Da li na 
svoju sreću ili na:žalost? Kako kada... 
Ta često izbiju suze i najveća bol baš 
tamo, gdje se čovjek nada sreći i 
suncu, a svijetli časovi života zasjaju 
gdjekada iz mračnih, beznadnih  vi- 
sina... 

Vjerujem ali, da neka tiha i mirna 
ruka upravlja tima nitima, da ih — 
kad su ispredene — povolji razmata, 
Svija, prepliće, smršava i opet ras- 
pliće... Zato se tako čudno križaju 
putevi ljudski... 

Vjerujem i to, da osim života, 
koji nas okružuje i u kojemu ljudi 
žive, ima nešto,išto je više nego život, 
oboa remake g ken B Škola Domenica Ghirlandaja (Raffaelino 

: del Garbo? : Bogorodica sa sv. Kuzmom 
gdjekojima razori zbilja života to i Damjanom.* 
lijepo carstvo, razori ga posve, da 
ne ostaje iza njega nijedna zlatna žica, koja je prije zvonila pjesmama, nijedna 
bijela rascvala grana sanja, kojima su nekad bili posuti svi putevi. sve 
staze... Ali ima ljudi, koji za cijeloga života ne mogu izaći iz toga carstva, ne 
mogu prekinuti one lijepe veze, kojima je nekadašnji njihov život svezan sa sa- 
dašnjim. I ostaju ono, što su nekad bili. Da li na njihovu sreću ili na žalost ? 
Tko bi znao... 

Iza tih posljednjih riječi, koje je napisao, odložio je pero i uspravio se na 
stolcu pred pisaćim stolom U sobu se uvlačio rani, zimski sumrak. Kutovi su 
bili već posve mračni ; tek se u jednom bijelila peć, u drugom kip Venere, a 
pred njim se kao, svijetle pjege rasprostrle ispisane stranice. Inače se sve nejasno 
razabiralo, vidjele se samo konture. U sobi je oko njega bio mir. Tek iz treće 
sobe dolazio je šum. Čuli se ženski koraci, kako neprestano odjekuju sobom, 
mali, odmjereni, kao u važnom poslu, kao da hodaju iz kuta u kut ; onda su 
časom umukli, na to se razlijegnuo zvuk električnoga zvona, škrinula su vrata, 
čuo se piskutljivi glas sobarice i otvaranje ormara, šušanj svile, razni mali nalozi 
i zapovijedi, napokon je do njega dostrujio kao val miris heliotropa, — znao je, 
da mu se žena nekuda sprema. I već ju je u mislima vidio, kako stoji pred njim 





* K Schneiderovom članku Prilozi za rasudjivanje slika u Akademijskoj galeriji Stross- 
mayerovoj. Slike br. 48. 

potpuno spremljena : ono njezino mlado lice s veselim očima i pomno počešljana 
kosa viri ispod velikoga crnog šešira, na kojemu se previjaju nojeva pera, na njoj 
je krznen haljetak i svilena crna odjeća... Bila je lijepa pojava, ali njemu se 
nešto na njoj nije svidjelo. Činilo mu se, da to odijelo ne pristaje njoj, tako mladoj 
ženi. Ili ne, ni to nije bilo ono. Više put je o tom razmišljao. Sve, što je bilo na 
njoj, bilo je vrlo fino, po najnovijem kroju, ali uza sve to je nešto nedostajalo, 
badava je to uvijek tražio : i to ono nešto baš ,,njezino'', kakovu sitnicu, koja bi je 
bila razlikovala od drugih žena i ona bi je samo imala i koju bi bili rodili 
umjetnički instinkti baš njezine duše... Toga kod nje nije našao ; bila je kao 
stotine drugih žena, koje se fino odijevaju, kao slike u modnim žurnalima . . 

Nije još pravo tu misao ni dovršio, kad se najednom pokazala na staklenim vra- 
tima njegove sobe, onako odjevena, kako ju je zamišljao, zakucala rukom, koja je 
bila obavita bilejom kožnom rukavicom, na staklo, nasmiješila se, mahnula ru- 
kom i otišla . . . Miris heliotropa, koji je prodro kroz otvorena vrata i šušanj haljina, 
to je bilo sve, što je ostalo iza nje. Onda su škrinula vanjska vrata. Otišla je. U 
sobama se nije razabiralo ništa osim ure, koja je pred njim neobično ugodnim, 
dubokim zvukom odbila sat... .Sobe su se činile prazne, jer ih je sumrak sve više 
ispunjao . .. | 

On je ustao i prošetao sobom. Valjda nije ni sam znao, što je taj čas mislio, tek 
kad se zaustavio kod velikoga, širokog prozora, jasna mu je misao prošla glavom : 

— Zašto je u njoj uvijek nešto ukočeno i nešto kao hladno ? ! Zašto nije 
onakova, kakova bih ja htio da je ? ! Da dodje u predvečerje, kad ja svršim posao 
ovamo k meni, pa da sjedne uza me, da mi što priča onako toplo iz duše, kako ne- 
kada dok je još bila djevojčica, a ja dječak . . . Bili su ono tako lijepi, iskreni časovi . . 
Te djetinjske uspomene privukle su me k njoj kad smo se iza mnogo godina prvi put 
opet vidjeli kao odrasli ljudi, tako su me zaokupile, da sam mislio jedno : ta će me 
jedina pravo razumjeti . . . A ona mi je ipak strana, ona je posve drugo stvorenje . . . 
Pa te sobe ! Da se bar u njimia osjećam toplo... Aliione su kao i ona — lijepe, 
fine, samo još uvijek nekud previše nove... Čini mi se, da bih se isto osjećao u 
lijepo uredjenoj sobi u kakvoj trgovini pokućtva ili u sobama stranoga hotela. 
Hladne su još, jer ih ona nije zagrijala svojim dahom, nije medju te mrtve stvari 
donijela ništa od svoga bića, ništa sebe same... 

Mislio je i gledao preda se. 

Vidio je tamne grane borova, koji su izrasli baš pred prozorom i doticali se 
stakala, a dalje se prostro vrt, gol i pust — na početku zime. Uz pbt je vodila aleja 
mladih akacija; na grančicama okrugle krošnje njihao se po koji žuti listić, koji 
će prvi vjetar odnijeti u nepovrat. Na dnu je vrta bila drvena sjenica, koju su apleie 
gole, trnjave grane ruža, što su još prije dva, tri mjeseca na vjetru veselo mahale 
glavama i rumenile se na podnevnom suncu. Sredinom se zaplela vinova loza, a svuda 
naokolo voće, grmlje i busenje . .. Dalje iza toga vrta pružila se polja daleko dolje 
sve do tamo, gdje je baš zapalo sunce. Nebo je na istoku gorjelo rumenim bojama, 
koje su se odsijevale na kori drveća, na goloj zemlji i na borovima. Sve je zasjalo 
bakrenim ljeskom, sve je dobilo novu tako intimnu boju... Ta je slika imala za nj 
nešto privlačivo. I kao da je nešto svijetlo došlo u njegovu dušu, nešto sjajno... 

I pomislio je: 

— Ona ne bi bila nikada takva... 

Ta mu je misao proletjela dušom i umom, da ni sam nije znao, kako. Taj ko- 
madić prirode, koji mu je postao nužan : to crveno nebo, ti mrki borovi, ravna polja, 
koja su bila poštrcana žuto-rumenom prašinom sunčanom, što je drhtala medju 
prvim ljubičastim sjenama mraka — eto, to je tu misao izazvalo. Riječju : ljepota ju 
je stvorila u njegovoj duši. I nije to bilo prvi put. U časovima, kad je osjetio naj- 
veću ljepotu, koja mu je potresla dušom, i — najveću osamljenost — onda se uvijek 
Sjetio — nje. 

Pritvorio je oči i vidio kao uvijek istu sliku : poljanu u rano proljeće, koja je 
sva posuta mladom, svježom, jedva proklijalom travom, tako živo zelene boje, 
kojom sunce sipa zkatne mrlje kao stare zlatne cekine, a ona se još više zeleni, i nekud 
miriše. Kroz nju teče modar potočić i cvatu razbacane, bijele proljetne voćke. .. 
I puno ih je, puno... A ona u bijeloj lakoj haljini, stoji usred te krasote, uhvatila 
se o drvo i smije se, smije... 

To je bila —ona. 

Bila je to neobična djevojka, koju je upoznao još kao djak na sveučilištu na 
toplom jugu, gdje je izučavao povijest umjetnosti. Velikih, upravo neobično 
divnih očiju kao u kakove talijanske madone, a lica posve djetinjskog i 
nježnog. Taj ga je pogled njezin neko vrijeme upravo progonio. Bile su to oči 
neizrecive dubine i topline, vrelo ljubavi i dobrote... Izvor neiscrpivi, koji ne 
gasi žedju duše, već je dalje budi... Njemu se činilo, da je jednom malo pre- 
duboko zagledao u njegovo dno i sad nije više mogao da od njega ode, trpio je 
s vječne žedje. A što je na dnu vidio! U čudno modrom zraku raskriljenu, ve- 
liku bijelu pticu, koja se vrlo rijetko pokazuje u visinama, ili na zelenom valu 
kao kraljevsku krunu velik cvijet lotosa, koji svake stote godine procvjetava... 
Vidio je čežnju... Toliko čežnje, kao što je bilo u tim očima, nije vidio nigdje. 
Nema veće ni u pjesmama slavuja, ni u vrtu, punom rascvaloga jorgovana, 
ni u vjetru, što u proljeće u sumraku struji poljima i nosi mirise i budi duše... 
ni u čemu na svijetu. On je više put pomislio : čežnja će joj ispiti dušu... Nje 
će najednom nestati... Vidio je raznih žena u svom životu, takovu još nikada. 
Ona je bila zanj nešto posebno i osobito : raspjevana životna pjesma, ostvarena 
sanja, koju je jedva njegova mašta mogla zamisliti... Svu onu mrtvu ljepotu, 
koju je tražio u umjetnosti, našao je u njoj. Njenom dušom kao da je prohujala 
ljepota svih vijekova ; a kad je ona govorila o ljepoti, onda je to bilo nešto tako 
visoko, nešto sveto... Obrazi bi joj se zarumenjeli, oči zasjale, a dugačke su 
trepavice bacale sjenu na lice... 

Bilo je dana, kad se tako živo sjetio šetnja s njom kroz rascvale voćnjake, 
kad je vjetar na njih sipao kišu bijelih latica, ili kroz jedva prolistale, mlade šume, 
kroz male ulice gradske, gdje je živjela sirotinja, pa svih onih razgovora, misli, 
njezine duboke i velike duše... Ili kad se sjetio časova, kad su se oduševljavali 
stihovima i sanjarili o velikoj pjesmi života... I uvjeren je bio, da se to jednom 
samo može u životu proživjeti i osjetiti... 

Tako se često sjetio onih redaka, što ih je onda jednom sebi zapisao : 
Vjerujem silno, da makar kakva nas sudbina čeka, da nas ništa ne će razdijeliti, 
jer nekakva je kob — sretna ili nesretna — svezala duše naše zajedno, jer je 
svezu tu posvetio duh nadzemaljski, čisti, neshvatljivi, koji dolazi iz tajnoga 
carstva vječne pravde, ljubavi i sreće"... 

I čudno su se njihovi putevi razišli, kao da je tako baš moralo biti, ali on je 
osjećao, da ga još uvijek nešto veže uz njezinu dušu. To je bilo u časovima, kao 
što je bio današnji i onda onaj, koji će mu vječno ostati u pameti. 

Bilo je prije po godine, kad je sam putovao u naučne svrhe po zemljama uz 
sjeverno more. Jednom se u predvečerje, umoran od posla, odmarao na obali. 
Bio je sam i osjećao se — sam. I najednom ga je obuzela želja, da ima uza se ne- 
koga, kome bi mogao pričati o svemu, što je u njemu, o raznim mislima i osje- 
ćajima, toliko se toga skupilo... I bilo mu je čudno ; osjećao se kriv, ali on nije 
mogao da pomisli na svoju ženu, koja je možda baš onaj čes mislila na njera, 
ne, već na — nju. On je znao, da bi ona u tu cijelu sliku donijela toliko poezije, 
toliko topline... | 


I na tim vodama tužnima i sumornima, usred mrkih i raskidanih pećina na- 
jednom ga je obuzela čežnja za zlatnim jugom, svijetlim modrim morem, divnim 
livadama, mirišljivim vinogradima, za nebom i suncem i onim bijelim cvijećem 
rascvalih voćaka. ..I vidio je to cvijeće pred sobom kao živo, gdje još drhće, svježe 
i mokro od rane rose, kao da je tek s drveta otrgnuto. I vidio je toliko toga cvi- | 
jeća, koliko snijega u zimi, kako pada i pada bez prestanka na ovo tužno more... 
A usred toga cvijeća vidio je nju, svoju prijateljicu divne mladosti, kako ide po 
moru cvijeća, cijela okićena njim, ravno k njemu, pruža mu ruke i smije se ve- 
selim, sretnim smijehom, kako se samo ona znala smijati... I uzela ga je za 
ruke i vodila ga kroz one hrpe bijeloga cvijeća dugo, dugo, dok nijesu došli u ne- 
kakav divan zakutak medju zelene bregove, tamo je u sredini stajala cvatuća 
višnja. Ona ga je povela k njoj i šaptala mu: Evo je, prijatelju, naše uvijek 
.mlado, bijelo drvo, naša prošlost i naša budućnost. Sjajan andjeo naših naj- 
ljepših godina, najsvjetlije mladosti išao je onda s nama i bijela je svoja krila kao 
srebrenu dugu rasprosto nad nama, kad smo se u tiho ljetno veče vraćali kući, 
puni čudne tišine, boli i tuge neznane... Išao je uz nas, a suza mu je pala na 
zemlju i dugo je, dugo sjala kao sjajna zvijezda u tihoj, jesenskoj noći... 
Ovdje je — šaptala mu je ona — izrasla ova mlada višnja, radosno-tužna. .. 
I od onoga doba ovo bijelo drvo cvate dan i noć, ljetom i zimi onim sitnim, bi- 
jelim cvijecima, koje smo mi uvijek najvoljeli. I kolikogod puta ti tuga i bol san 
oduzme, dodji ovamo i trgaj, koliko treba tvojoj bolesnoj duši, trgaj to cvijeće, 
koje je nama iz suze andjela, iz suze naše najčišće mladosti, sreće naše pro- 
cvalo . . .? 


I on ju je zbilja vidio ko nekoč, on ju je osjećao uza se, on je vidio njezine 
«velike, lijepe oči i usne, posmijeh i niz bijelih zubi, osjetio je njezine ruke na 
svojima i u duši mu se probudila tolika zahvalnost za ono bijelo cvijeće njezine. 
duše, da je najednom oči imao pune suza, a srce puno topline... 

Prošetao je sobom. 


Iza te čudne priče njegove duše stvorila mu se nova slika. Sjetio se onoga 
kišnog jesenskog dana, kad je u predvečerje uz sjaj svijeća, pjesmu orgulja — 
stupao k oltaru sa svojom ženom. Sjeća se točno dobroćudnoga lica staroga fratra, 
koji mu je u smedjoj kuti, drhćućim glasom govorio o budućem životu, što ih 
čeka, uz titranje plamećaka, uz žamor razdonale svjetine... Sjeća se, kako 
su ga smetali oni šaptaji i stotine očiju, uprtih na njih... 

Kad je sve to promislio, bilo mu je tako strano u duši. Sve je to zbilja bio 
on, koji je onda ljubio i on, koji je drugu oženio i on, koji sada o svemu namije 
I to se sve tiče njega ? ! 

Misli su mu se razmatale sve dalje. 


— Zar je sadašnja žena, dok je još bila djevojkom, imala zato, jer je bila 
prijateljica njegovoga najranijeg djetinjstva, veće pravo na njega, nego ona, s 
kojom ga je vezala tek koja godina i bezbroj velikih časova... Zar život i ljudi 
zbijaju višeput šalu s čovjekom ? A zar ne učini čovjek često nešto, čemu sam 
nije gospodar i o čemu ne može da položi sebi računa ? Zašto je sve tako ? Zašto 
nije njegova žena s njim takova, kao ona što je bila ? Zašto ga ne veže s njom 
sada bar jedna zajednička misao, kakov veliki osjećaj, kao što su ih nekada ve- 
zale djetinje igre 2 Zašto ? 

Tu je stao mislima. Činilo mu se, da je došao do velikih, teških željeznih 
vrata, koja se ni pred kojom silom i nikomu ne otvaraju. Dalje nije mogao... 
Zašto ? — Odgovora nije bilo. 


a m. ZSE... ZZ. SK... .ĐL——— 


S vremenom se smirio. Ta život je stavio na njega velike dužnosti i velik 
rad, da nije ni imao slobodna vremena za razmišljanje. Pa najposlije ne bi bio 
mogao ništa učiniti. Tko je bio kriv svemu ? Sim on ili život — svejedno, no 
ništa se nije dalo promijeniti. Onakov bi život bio ljepši i bolji i da je sada imao 
da bira izmedju obje, znao bi sigurno, koju bi izabrao, a ne bi oklijevao kao 
prije možda ; ali bilo je granica, preko kojih sada više nije mogao i nije htio pri- 
jeći. On nije bio nesretan u braku, priučio se na ženu i na njezin način života. U 
njihovoj je kući bio mir i tišina, kao u kući zadovoljnih ljudi, tek onaj svijetao 
ljesak u očima, smiješak na ustima — odsijev duboke i prave sreće, nije nikada 
nitko vidio na njima. Živjeli su tako jednolično, dosadno i prazno, kao u stotine 

stotine brakova : išli su danomice u kavane, da saberu sve moguće najnovije 
vijesti i da ih opet kao sehzaciju dalje pripovijedaju, išli su nekoliko puta na tjedan 
na čajeve i onda ih opet vraćali kod sebe, i sve su činili samo da zatuku slobodno 
vrijeme, što bi ga bili mogli sprovesti sami za sebe... 


Gdjekada su ipak došli časovi, kad je uvidio, da je takov život pust i bez 
smisla, i onda mu je slika one čudne djevojke proletjela dušom kao svijetla 
proljetna sjena, koja nosi blagoslov i toplinu... Gdjekada ga je još obuzela ne- 
jasna čežnja za onim bijelim cvijećem mladosti i onda je sjena njezina stala uz 
njega i činilo mu se, da je hladila njegovo vruće čelo bijelim cvijećem, punim 
rose ... I onda bi bio tako htio, da dodje i da donese nešto iz onih svijetlih dana : 
Jižno Sunce, modro more i — bijelo cvijeće. . 


Bio je jedan od onih, za koje je prije sam napisao : 

. Ima ljudi, koji za cijeloga života ne mogu prekinuti onih mnogobrojnih, 
lijepih veza, kojima je njihov nekadašnji život vezan sa sadašnjim. [ostaju vazda 
ono, što su nekad bili. Da li na njihovu sreću ili na žalost ?* Tko bi znao... 


VELJKO PETROVIĆ: MATERE 


na kamen kipa žena diete stavi 
i ustade i zakopča se tužno, 
i stade tako. | 


Djetešce nedužno. > 
zajeca, kao da zaplače Ravi | 
s Majčina krila i da sise ište. 
Seljakinja tu jedna. grudih zdravi", 
podiže malog i na prsa stište. 
A maleni se osmjehnuo Ravi. 


| nabjeljena i mršava žena, 
priklopiv oči, ukočeno čeka. 
Polako drhti tek bluza crvena, 
i vjetrom kosa leluja joj meka. 

| A njemu žile nabrekle na čelu ; 

Umbrijska škola XV. vijeka: noževe steže, oštro motri ženu. 
m ani Ona je mati — i sad u tom trenu 
u njegovoj je ruci. On je voli. 





Tra-ta-ta, bum-bum ! Pišti, ieči, drmi. neliepu, mirnu, izmučenu, svelu. 
Vri selo oko Marijina kipa. Srce mu kucnu — on pristupi djelu. 
Gladna se trupa premeće i djipa, 
detlići brašni u izdrtoj srmi. Noževi lete. U masi ni glasa. 
Tu jedno žvače kudelju i guta, — Joj da ga zloba ili bezum gurne ! 
tu drugo igra po konopu tankom, Hitro se bodu iz ruke sigurne 


a majmun, strepeć žmirkavo od knuta, do nogu, ruku i do njenog pasa. 
ko božjak prosi okolo sa čankom. 


A kad su noži do prsiju stigli, 


Medjutim jedna nabjeljena žena — blagoslovena jedna teška žena, 
ispod svilene, izvještale bluze kojoj su oči skrili, u čas cigli 
umorno vadi prsa ispijena podiže glavu i viknu : — ,,Blažena ! 
djetetu svome — i pije mu suze. Gle, Mati Božja nagnula se doli, 
Al kad se bedak najzad iskrevelji rukama svojim dojke da zakrili.!“ 
i skide glupu i ćosavu masku, 
pred Mater Božju uspraviše dasku ; I svi vidiše to u časak tili, 
dok ćoso vitla nož šiljast i velji : i vjerovaše Njoj, što majke voli. 


* K Schneiderovom članku Prilozi za rasudjivanje slika u Akademijskoj galeriji Stross- 
mayerovoj. Slike br. 44. 

MILO MISTRA: NEKO ZLO 


Godina zaboravi. A ipak ih je upravo život združio. Njegova ih je toplina 
pratila na njihovu putu, a svjetlost obasjavala put preko cvjetnih poljana, po- 
sutih bezbrojem ljubica i djurdjica. 

Kako vedar je taj put, a dalek i beskrajan. Rukom o ia stupahu po njemu 
polagano i sigurno. Bio im je poznat i prijatan. 

On upiraše oči u nj pobjedonosno i odlučno, a ona u vatri čeznuća, što gori 
tiho i malenim plamenom, koji žeže i pali... Divan je to bio put. Presjajan ko 
u začetku svome — Put života k životu... 

Godina ljubavi u braku... 

A ipak za te godine prokleše milijuni život, prokleše ga u krvi i znoju. Mili- 
junima jenjavaše toplina života, a svjetlost im je slabila, a put im postajaše tvrdji 
i neprijatniji. Kletva tih milijuna pokrila je i one cvjetne poljane. | tada pognuše 
klavu plahe ljubice i veseli djurdjici, kao kad nadodje mraz, pa ih ofuri. 

Sastajali ga ljudi, njegovi znanci. 

— Čujete, vi ponekuda slabo izgledate. . . 

Nasmjehnuo se. Mislio je: ljudi su zbilja makine. Znadu nekoliko fraza i 
onda ih mekanički izbace, ne misleći, odgovaraju li ili ne. Takovi su. Navika. 
I mahnuo bi rukom. 

— Drago mi je, da vas vidim. A kako to, da vi ddEo slabo izgledate ? . 

I opet jedan. Baš su čudni. Smiješno ! Hm. A ja sam upravo onakvi, kaki 
bijah i prije. Dakako. Nijesam ni prije bio jak i debeo... 

I saže ramenima. 

U veče, kad je bio na samu sa svojom ženom, reče joj : 

— Znaš, vele ljudi, da vrlo zlo izgledam. — Onda osjeti, kako su te njegove 
riječi ledene... 

Znao je, da je više rekao, nego što mu rekoše znanci. Ali ne htjede, da se is- 
pravi. Ili možda i ne mogaše. Obuzelo ga neko čudno čuvstvo. Morade pogledati 
svoju ženu. 

— Ti ! — skoči ona do njega i objema rukama obuhvati njegovu glavu. I tako 
rasprši toplinom svojih pogleda onu ledenost, koja je strujila iz njegovih riječi, 
a sjajem onu maglu, koja mu je zastrla čelo. 

— Kako su ti ljudi čudni! Ti... O ne. Oni se varaju. Ti si isti onaj, moj 
dobri Ivan, moj početak i svršetak. 

I on je privinu k sebi svom snagom svojih ruku, bez riječi. Njena poluotvorena 
ustanca sa blještavim zubima mamila ga čarobnom silom... Gotovo surovo ih 
poklopi svojim usnama. Opet gledaše odlučno, snažno u život. Ona toga ne mo- 
gaše podnijeti. Sklopi vjedje, da u usne prelije sav žar svoje žudnje. I za čas se 
stvori pred njima isti onaj put... Čas zaboravi. 

Zacijelo je ono bio šaljivdjija, koji ga je drugi dan sreo, i grozeći se prstom i 
smiješeći se, rekao mu : 

— Gle — gle, amice!... He, he! Čudno, baš čudno ! A tako je to? Tvoja 
žena iti... Ona tako dobro, baš izvrsno izgleda, a ti?... 

— Čuvaj se... 

Kako se taj od srca smijao. 

A smijao se i on. i 

Cio se dan smijao, i u veče, kad je bio na samu sa svojom ženom. 

Konačno, ono je bio njegov dobri prijatelj, još iz mladjih dana. 

A u jutro, kad je ustao i stojeći pred zrcalom redio svoju kosu, pomisli od - 
jednom : 

— A kad bih ipak zlo izgledao ? 

I stade promatrati svoje lice. 

Bezbojno, blijedo i mršavo — baš ko prije. 

Usne su još vazda rumene, a oči nijesu upale. 

— Pa konačno dok ne osjećam nikakove boli, čemu da se uzrujavam ? 

Još dugo je ostao pred zrcalom. 

Zamislio se i nije promatrao svoga lica. Pognuo je glavu i poniknuo pogledom. 
U to stupi u sobu njegova žena. Polagano se šuljala iza njegovih ledja i najednom 
se pojavi u zrcalu kraj njegova lica. Smiješila se. Njegovo tijelo zahvati časoviti, 
laki trzaj. Opreka izmedju njega i nje bila je tako silna i snažna, da ga je to odmah 
potreslo. | 

— Što se kiniš radi brbljavosti ljudi, — rekne mu ona, videći da je ozbiljan. 
— Ta šta sve ljudi ne govore ? 

Prisloni se uz njega gledajući mu u oči. 

Čuo je njene riječi, ali tek površan je bio njihov dojam. Posve ga zabavilo, 
da gleda nju. Gledaše je nepomično. Pritajeno rumenilo njenih punih obraza izbi 
u plamenom crvenilu malih joj usana. Žar zdrave pune mladosti prskaše iz njenih 
velikih crnih očiju, čas jače čas slabije, tako da su joj oči zaokružene bujnom crnom 
kosom izgledale kao ono svijetlo, što u tamnoj noći luta dugim i širokim polja- 
nama. Toplina, što je strujala iz njenoga krepkog i ako mekanog tijela, finih oblika 
i predivna sklada ispijaše sav njegov otpor. 

To je žena — žena, kojoj krv kola jače i brže, no njegova, kojoj grudi izmje- 
njuju dah jači i dublji, brže no njegove. 

Žena, koja čezne silno i neodoljivo, koje čežnja ruši sve, sve... imajući pred 
očima samo jedan cilj. 

— Što me gledaš ? — zapita ga ona. 

— Kažu ljudi, — on je još sveudilj promatraše, — kažu, da ti izvrsno iz- 
gledaš ; bolje no prije. 

I nije mogao da pogled svoj otkine od nje, ni da posve promijeni jednoličan 
zvuk svoga glasa. 

— Zartitonije milo ? ... Ta tvoja sam — žena, samo tvoja, samo tebi odana ! 

Nije je pravo čuo. 

— Alaj si lijepa, — prošapće. 

U njemu se javi neka neizrazita, posve nejasna misao, — ali se onda opet 
brzo izgubi. Htio je tu misao dozvati natrag, pratiti je — stajaše zamišljen — 
ali uzalud. 

Nema je, nestalo je, tek je ostavila neku gorčinu u ustima, grlu, ili dublje... - 

U uredu sjedjaše odsad često posve nepomičan. Dolazio je rano jutrom i opet 
odmah iza objeda, i ostajao do kasno u veče. Običavao je dapače i kod kuće do 
kasno u noć raditi. Imao je mnogo posla kao najmladji sudac. Jednom mu je njegov 
pretpostavljeni rekao : 


24 








— Tako vam je to, gospodine kolego. Kako ja sad s Vama postupam, tako 
su samnom postupali. moji pretpostavljeni, a tako ćete postupati jednom i Vi sa 
svojim podredjenima. — A on je šutio i radio. Mučio se i nije mogao da svrši posao. 
[ naljutio se u uredu sa strankama i odvjetnicima, govoreći i vičući često čitavo, 
prije podne. 

Iznemogao sjeo bi za svoj stol, da radi dalje, i onda se ljutio na svoga pisara 
koji je zlo pisao, na odvjetnika, koji je parnicu nastojao zamrsiti, i napokon na 
samoga sebe, kad nije znao, kako da parnicu riješi. Vraćao se kući izmučene duše 
i tijela i jedina mu je bila želja, da što prije dodje svojoj ženi. 

Jednom ga je opet sreo njegov pretpostavljeni i rekao mu: 

— Na sve se čovjek privikne. Vidjet ćete... 

I on je radio dalje po čitave dane u uredu i nije mogao da svrši posla. 

U posljednje je doba sjedio u uredu često udubljen u misli. Odjedared bi stao 
misliti o tome, gdje će osjetiti najprije bol — onu razarajuću moć nepoznate sile. 
Zar ga ljudi uzalud tako promatraju > Onomadne sreo je jednoga mladića i pro- 
čitao iz njegova pogleda samilost. Samilost — da. Ali zar ga je samo ovaj sami- 
losno gledao? Ne gledaju li ga tako i ostali, koji ga susreću? Svi, koji ga susreću. 
Čemu da se vara ? Svi oni već sad vide ono, čega on još ne osjeća. Zašto ? Znaci 
su valjda ovdje. 

Poradi povećane djelatnosti srca ponestaje mu odjednom daha. Skoči sa 
stolca i problijedi: evo boli — i stavi ruku na prsi. Tu je i— ruka mu zadrkće. 
Od strave izbulji oči. Ali to odmah prodje i on še ponešto umiri. Ali to mu nije 
bilo dosta. 

— Čujete Radoniću, — obrati se svome pisaru, koji gledaše ispod oka svoga 
pretpostavljenoga. 

— Molim — 

— Recite mi, zar ja zbilja zlo izgledam ? 

Sniženim glasom, gotovo posve tiho, odgovori ps poprativši svoje riječi 
laganim pritajenim smiješkom : 

— Bože sačuvaj, spectabilis — nasuprot Vi baš izvrsno — 

Ne doreče, jer se spectabilis bijaše ljutito okrenuo od njega. 

— Da umirem, taj bi iz službene pokornosti rekao, da sam najzdraviji čovjek. 

Stade šetati sobom gore dolje, i šetaše dugo, a misli ga zaokupiše. 

Pisar ga kadikad kriomce pogleda. Napokon se usudio i zakašljati dva 
tri puta, da ga tako upozori, neka bi započeo ili nastavio siki 

Stranke su već nestrpljive. 

Onda bi on opet sjeo za stol, uzeo ovaj ili onaj spis i pročitao ga jedamput, 
dvaput. Ne razumije. Čita opet. 

— Ali ipak — i on baci spis — kad bi ipak u meni zbilja bili znaci kake 
bolesti, vidjelo bi se to. 

A itaj se ne bi usudio reći, da baš izvrsno izgledam. Rekao bi: posve 
dobro, dobro ili štogod slično. 

I onda izvuče iz džepa zrcalo i pogleda se u nj. 

— Da, da — istina je — nasmjehnu se i poveseli. Onda potapta pisara po 
ramenu. Pisar skoči sa stolca i hjede pozvati stranke u sobu. 

— Nene — ne — nasmjehnu se on ponovno, a pisar začudjeno stane — — 

Sunce je najveći prijatelj svih ljudi, bez razlike zdravih i bijednih. 

Jer kad dodje noć, bez svijetla i topline — onda mogu živjeti u zaboravu 
sna tek zdravi, a oni ostali > Valjaju se nemirno po krevetu i žedjaju za svije- 
tlom. I kad ono dodje, svlada ih umornost od duga čekanja i zapanu u duboki san. 

Probudio se. Otvara oči, Još je duboka noć. Otkrenu se s desne na lijevu 
stranu. Vidi, budan je i snažno stisne vjedje. Osjeća, kako grčevito sklapa vjedje, 
a sna nema. Morao bi i bez toga usnuti, — sune mu misao. Ne mogu. A zašto ? 
Sustegnu dah. Možda je ipak bolestan. Čuje, kako mu srce udara. 

Onda se sav zgrči i pokrije jorganom. Ne mogu! | ponovno ga zahvati 
uzrujanost. Vuče se potajno ko duga stonoga. Znoj mu rosi čelo. 

— Dakle se i znojim. — | onda se okrene na ledja i otvori oči i ležaše 
tako nepomično i dugo. San se više ne vrati. | 

Do njega spava njegova žena. Sje njene redovne i duboke disaje. 

Zdrava je ona! 

U jutro mu reče žena : 

— Ti si noćas zlo spavao. 

Blijed je, oko očiju mu je koža kao upaljena. Potišten je, mrzovoljast, i 
malorijek. 

Ništa nije odgovorio. 

Onda ga ona zapita nježnim glasom bojeći se da ga ne ozledi. Pogledao ju je: 

— Pa ja te _ valjada njem smeiao u tvom slatkom snu, primjeti hotice 
jetko, gotovo zlobno. 

Ona mu htjede odgovoriti, ali osjećaše u njegovim riječima nešto strano, 
nešto tudje, što ne potječe od njena muža. To joj je neugodno, to ju je po- 
vrijedilo. Gleda ga. Čemu je tako naglasio te riječi? A naglasio ih je! Šuti. 
Teško joj je zadržati suzu. 

A on je osjećao, da ju je dirnuo, da ju je u živac pogodio. 

Opazio je, da je se to duboko dojmilo. To ga razdraži i prisili da govori dalje. 

— Ta da, ti valjda nijesi čula, kako sam zlo spavao. Ti si posve zdrava. 
Otkako živiš sa mnom, izgledaš sve bolje i bolje — — — — — ———-—— 

Sjedeći u svom uredu on je sebi bio svijestan, da je povrijedio svoju ženu. 
Još sad sluša njen plač iza tih riječi, koji dopire iz druge sobe. 

Na čas mu se zgadi što je učinio, ali ubrzo ga smuti činjenica : razlika 
izmedju njega i žene njegove. 

Tada mu se učini, da je to plač pokore, pokajanja, ili plač slabića, komu je iz- 
nenada, gotovo surovo otkrila krivnju. Zato ju je ostavio, neka plače. Nije je ni 
pogledao. No sad, ako se pokajala.... 

Srce mu zadrhće i to prekine tok njegovih misli. 

Stavi ruku na srce. 

— Pokajala ?! — šetao je gore dole po uredu — Zašto da se kaje? Zar 
.je što skrivila? Pa i ako jest, što ? Ako nije, zašto plače ? Ne, ne, ja sam bio 
nepravedan spram nje! | 

— Htjede da o tom dalje razmišlja, ali u sobu udje sluga i javi mu, da ga 
zove njegov pretpostavljeni. 

— Imadem Vam nešto službeno kazati, govorio je pretpostavljeni tarući 
ruke. Govorio je odmjerenim glasom i šetao po sobi gore, dolje. 

— Molim — promuca on. 

— Da, službeno. Vi ste u velikom zaostatku s vašim poslom. 

Pretpostavljeni stane. On je šutio. 

— To ne može tako da bude — nastavi pretpostavljeni. 

— Vi to i sami dobro znate. Povrh toga opažam, da su vaša rješenja u 
posljednje vrijeme nekako površna, dapače i posve kriva. To prije nije bilo 
Vidio ga je, gdje stoji smućen, bez riječi. Krv mu navalila u obraze. 

Pretpostavljeni podje bliže k njemu: 

— Ako ste bolesni. 

— Bolestan. 

Trgne se on i pogleda svogatpretpostavljenoga. 

— Da — molim, ako ste bolesni, podjite na dopust. Doista ste nekako blijed 
i upao. I omršavili ste ... 

Pognuo je glavu i uvukao prsa. Osjećao je sada jasno, kako mu je lice 
problijedilo, kako mu je tijelo omršavilo. Samo srce udaraše brzo i silno i kao 
da su njegove grudi preslabe za te kucaje. 

Njegov pretpostavljeni, koji bijaše časom zašutio, turio je ruke u džep i 
počeo opet šetati. A onda smiješeći se nastavi : 

— Čini se, da vam brak ne prija najbolje. Ugledajte se u vašu ženu, kako 
ona divno izgleda. 

— Da — da — vaša žena — — U ostalom ja ću vam naći zamjenika u 
uredu. Zaostatka ne smije biti. Vi ste zatražili dopust — zar ne ? Dobro. 

Jurio je kući, groznica ga tresla. Koža mu se naježila. U glavu muynalegla 
vatra i potisnula krv na oči i uši, omamila očne i ušne živce, te nije raspoznavao 
ljudi, što ih sastajaše, ni osjećaoFulične buke, kroz koju sejižurio. 

Od časa do časa omamljivala mu je mišljenje tako, da je čuo samo neko zu- 
janje i brujanje. 

Jurio je nabivši šešir na oči, pognut i slab. Hladne i drhtave ruke stavio je 
u džepove proljetnog ogrtača i prolazio poznatim ulicama, kud ga vukla navika. 
Napokon stiže i kući. 

Žena ga dočeka sa stihom u srcu. Na licu joj bijahu urezani 
tragovi plača i boli. 

Spazivši ga drhtne. Sva se prepala. 

— Gledaš me, gledaš... Samo gledaj!... 

Stane pred nju, prekrsti ruke i ne skinuvši ogrtača ni šešira upre u nju po- 
gled, rasplamćen bolesničkim sjajem. 

— Mili moj, — htjede ga žena umiriti s nekoliko toplih riječi, htjede ga za- 
grliti, da mu toplinom svoga bujnoga tijela ugrije dušu i oda svoju ljubav, no nije 
se usudila. Zastade, jer on je stajao kao kip nepristupačan, gotovo prijeteći se. 

— Bolestan ! — pokaže on zube, uzdignuvši visoko usne, — bolestan sam, 
je li? Da, da, ovo slabo skršeno tijelo života ne voli. 

Ona skoči do njega, obuhvati ga rukama oko pojasa, a od plača se tresla. Kad 
je dorekao, klone mu glava i oči se upilje u pod, a glas mu zastade u grlu. 

— Dai svi, svi, što živite — i onda je odrine od sebe — svi ste vi moji ne- 
prijatelji. Svi mi otimljete ono malo života, što teče mojim žilama ' 

— Zari ja?! 


Kako ju je odrinuo, spopade je drhtavica i koljena joj klecnuše. Onda stane 
preda nj i kriknuvši silno izusti jednu jedincatu riječ : | 

— Ti?! 

On se nasmija. 

— Zar ti ne ? Jest, baš ti — i još pitaš — ti, baš ti si mi isisala svu snagu i 
ispila svu krv. Tom tvojom ljubavi uništila si moj život, na propasti mojoj ti si 
procvala, razvila se, udebljala... Fuj, fuj!. . Mrzim te... Proklinjem te ! 

I onda naglo odjuri na ulicu. 

U veče se vratio kući sav zaprašen i blatan, poderana odijela. Na rukama 
mu izgreblo trnje duge, sad posušenom krvlju posute grebotine, a na čelu mu is- 
kočio rog, modruljast i crvenkast. Bio je posve iznemogao. Osjećao tek neku 
klonulost, a da joj se nije otimao, jer mu je godila. 

I usne su mu krvarile. 

Drhtava koljena mu klecala, a vjedje se navlačile na oči, kao da oči ne žele 
više gledati. Kosa mu zastrla čelo, brk pokrio usne. | on klone na svoj bračni krevet. 

Njegova žena spustila se do njega. 

Mima je, nepomična i hladna, a bračnu sobu pokrila je tmina. Sada se žena 
diže, sva u bjelini i stavlja mu ruku na čelo — — — 

Kako to godi, neizmjerno godi, i oslobadja ga od težine i besvjestice, što mu 
zaokupila glavu. 

Sada mu je opet sve jasno, bistro, sjajno i sunčanim zrakama obasuto ko 
nekoć ! 

Polako mu polaže ruku pod vrat, pod šiju i dozivlje mir i blagost i opojnu 
snagu u njegove grudi, baš kao nekoć, kad mu gdjekad ne htjede odmah san na oči. 

Kako mu voljkost prožima tijelo. 

Gle — ona se diže — privuče njegovu glavu k sebi... 

— Gledaj, gledaj, — šapću mu usne smiješeći se blaženo, — oh, gledaj me... 
Tvoje divne oči... 

I ona je uprla oči u nj, kao nekoć. 

Kako te oči klikću od veličajne i beskrajne ljubavi, kako otvaraju vidike u 
nedosežne krajeve, u carstvo čeznuća, gdje se rasplinjuje ljudski bitak u opojnom 
mirisu poput kaplje kiše u gorskom jezeru, prebistrom i presjajnom, gdje je 
dan vječan, a sunce nigda ne zapada. 

— Daj — daj ljubi me — donijet ću ti modrih ljubica i bijelih djurdjica, ti 
ih znaš — znaš — i ti ih tako voliš — — — 

Nadvila se nada nj kao slavujica nad nemoćne mlade svoje — kao zvijezda 
nad nemoćnu zemlju. 

Nadvila se nada nj i već se pramom svoje kose dotiče njegova lica... 

Polako, polako... 

I on sav uzdrhće, ustreperi kao topolin list. Svaki se živac stane u njemu 
buditi i živjeti... | 

Ta to je život, život ! — klikće mu sva duša. 

Pokrila je bujnom svojom kosom glavu njegovu i utisnula mu cjelov na usne 
Jedan jedini. 

— Daj daj, — ozvanjalo je u njegovoj nutrašnjosti. 

— Ljubi me, — drhtalo mu srce. 


I on osjeti napokon, da je sve krasno, da je sve veselo — preugodno, neizrečno 


blaženo. 


I rukama joj obuhvati glavu — pritiskaše je živo — svom snagom, da ne 
skine svojih usana, da mu se uskrati nikad neoćućene JI i opojnosti. 


— Ja te ljubim, — šaptaše. 
O, da ga omami za uvijek ! 
Za uvijek... 

Ležaše u vrućici. 


Kraj njegova kreveta stajahu : njegov pretpostavljeni, liječnik i njegova žena. 


Prvi reče : 


— Neka se samo oporavi. Neka se ne brine za zaostatke u uredu. Već sutra 


dolazi njegov zamjenik. 
Drugi reče : 


— Živci mu se potresoše. Isprekidao ga posao, no za dva do tri mjeseca biti 


će zdrav. | 
A žena ne reče ništa. 


Tek kasnije, kad je bila na samu, šapne : 


— Opet će me ljubiti. 


DR. ANTE TRESIĆ PAVIČIĆ : LJUDEVITU GAJU 


Na biljur-čelu bosioke zore 
Luč Danice još zlatna ne ugasnu, 
Na vrhu kada Ivančice gore 


— Da ishodu se Sunca divi krasnu — 


Osvanu mladić, sabiratelj bilja 
I prirodnoga milja ; 


Liep, ko Pojezda, sin žarkoga sunca. 


Ljepotom njegvom zora začarana 
Vrh istočnoga poposta vrhunca, 
I velike mu oči iscjeliva 


Ružičnim zrakam, dahom od šafrana ; 


Poletne misli svjetlom mu umiva. 
Velje mu oči zore cjelov piju 

I prirode ljepotu, 

Ko rosna gora sunčanu toplotu. 
Zadovoljno se smiju 

Radosti jutra i veselju žića, 

Što ljupku pjesmu pjeva 
Dubrave šumom, cijukanjem ševa 
I po urancim ptića pjevalića. 
Čarovnica života ga začara, 
Priroda vječna sa raskošjem Šara. 


Požudno njegvo neiskusno oko 
Ljepotu svietlom površinom pase, 
Varave Maje šarolike krase ; 

Al kroz njen veo ne može duboko 
Do zbilje prodriet krute, 

Sudbine vidjet zamršene pute. 
Mir i olimpska krase je vedrina ; 
Miomir cvjetnih grudi 

Ljubavi drhtaj i požude budi. 
Života vječnog smješak — ko maina 
Oluje mora uspavane — skriva 
Grozovite joj miene ; 

A vrelo, luzi pjevaju himene, 

Ko svaki listak život da uživa ; 

I hropot smrti guše, 

Kanda sve boli listom izginuše. 
Što naši jadi prirode se tiču? 
Tragove smrti hitro zatrpava ; 
Životi novi ljepše iz njih niču . . . 
Ko lovac, koji kožom ljuta lava 
Dvorove resi, nit ga ikad sjeća 
Na užas smrti ; tako ona tielom ' 


Junaka i krvlju svoje bilje hrani, 
Posažuje se sagom šarna cvieća, 


Zamamnim svojim, uviek drugim, velom, 


Na groblju što se najbujnije bani. 
Oh, kakvo čudo, da visoke jele 

I grdno hrašće, kakva nigdje nema, 
Unakrst naše otačbine ciele 

Nebesa granjem lema? 

Ko vesela udova, što se kiti, 

Da novog vojna nagje, narav hiti 

— Nesvjesna mutne prošlosti i boli — 
U bezbrižnu budućnost ; grudi širi 
Novome vojnu, ne pitajuć ko je ; 
Omamna ljubav samo neka miri 

| neka život i veselje poje. 

Rumena raskoš obzorjem se. proli, 
Puteni uzdah kroz borovlje šumi, 
Ljubavlju streme vrhovi i doli, 
Cvrkuću gniezda skrivena u šumi, 
Srnjak pram vjetru njuška s hriba vrha, 
I stremi, drhće od požudna srha ; 
Matica čela, vabljena proljećem, 

S trutova četom izletjela gojnih, 

I šepiri se nad lipovim cviećem, 

Da strast raspiri ljubovnika bojnih ; 
A oni, sliepi strašću, bruje pjesnu 
Ljubavne smrti, u takmenju biesnu. 
Mladića srce čezne, hlapće, bije, 
Života ritmom kuca 

U budućnost, što divna pred njim puca, 
I nekoj slici u mašti se smije. 


On sam se ćuti ; ali jedna vila 
Inokosna, što gajevim se krije 

— Ne bi I" samoćom tugu obavila — 
Nad pustim rodom gdje no suze lije, 
Gdje svoje bolne slavne uspomene, 
Uz pratnju gusle javorove svete, 
Nariče mraku, vjetru i oblaku, 

U mlada diva upre plave zjene ; 
Poznaje u njem po svom mlieku diete, 
Uzdrma granu omorike jaku, 

Da iz samnka ga prene ; 

A zlatne kose njene 

Uzdahom vjetra ko smilje se viju, 
Plavetne oči liju 


Milje, ko miris gora rascvjetana. 
Mladića zbudi uzdrmana grana, 
Predivno čudo gleda, 

Od čuda rieči reći mu se ne da. 


O Gaju — šapnu Ljubirodka vila, 
A svaka rieč joj miloduhom diše — 
Prirode zar te čare zatraviše? 

Zar čine ti je duši postavila? 
Opsjenilo te njeno cvjetno lice, 
Zeleni plašt i mekoputne grudi. 
Oh, čuvaj mi se stare varalice, 
Što svakom grudi na zagrljaj nudi. 
Do jučer narod ljubljaše junaka, 
Danas joj jaran doklatica svaka. 
Pronikni okom čarobni jojveo, 
Trenutačnim što mienja se životom, 

I što je tvoju bistru pamet smeo, 
Vidjet ćeš pod njim srca ne imade, 
A očijuka već sa tugjim skotom, 
Nit roda tvoga ćuti smrtne jade, 
Već pokriva ga travom nemarinom, 
Zaboravbusjem i jadikovinom ; 

Ko pastorčad ga maćuhinski vriegja, 
I slavno groblje zatrpava pregja'. 


Taj glas probudi u njem uspomene 

| dušu praotaca. 

Orlovski pogled niz ravnice baca, 
Kroz zaboravi magluše studene ; 

I mjesto divna prirodnoga ruha 
Poljana grobna prikaza se gluha : 
Zaboravljeno, nepregledno groblje, 

I polumrtvo rehblje ! 

A čete tugjinaca 

Spremne pokopat rod živih mrtvaca ! 
Na groblju, peput kipa mramornoga, 
Kraljevska žena klonu ; 

Vrh stupa slomljenoga 

Na od očaja pogrčane ruke 

Nasloni glavu bonu, 

I kuša smrtne muke. 

Pečalno lice plave kose kriju, 

Ko brsne sjetne vrbe što se viju. 
Kroz vedar biser, što se s oka krade, 
Hrvatsku majku mladić prapoznade. 


-.Još nije, Gaju, propala ! Još živi, 
Al tvrdo spava, slaba, izmorena 
Od puste krvi, što je njeni divi 
Proliše mrakom očajnih vremena. 
Genija svoga očekiva glas, 

Da probudi je, donese joj spas. 
Oj, klikni, orle sivi, 

Da probudi se, od mrtvih oživi". 


I kliknu div : ,,Probudi se !" Na gari 
Zatrepti lišće. Gromoglasna jeka 

Od proplanka se do proplanka ori, 
Niz puste ravni, preko mutnih rieka, 
I sinjeg mora uzburka dubinu 
Kraljevska žena visoko se vinu, 

Bez krune, mača, al još uvjek strašna ; 
A kano mača zveka 

Sa onog polja krvava i prašna 
Veseljem divske uzdrhtaše kosti, 
Od ponosa i biesne uzgornosti. 


I gjipe slavne sjene 

1z crna, gusta mraka probugjene. 
Hrvatski pean bojni zaromoni, 

Ko arangjela stravna trublja zvoni : 
Županije se davne 

Na život bude i banije slavne. 


Ljubimca vila poljubi u čelo, 

Pa jedno drugo suzama umiva, 

Od žive želje i ganuća živa, 

U srcu ćuteć moć za slavno djelo. 
Javorne gusle vila mu dariva : 

A on ih k nebu vinu : 

Tad iz njih plamen kano bliesak sinu, 
I k rsti svjetlom cielu otačbinu. 
Tad, ko Prometej, kad bogovim jalnim 
S Olimpa vatru ote, krokom stalnim 
Qn silazi niz brinu. 

Pokunjen mrki udes pred njim bježi, 
Skriva se u mrak i zaludu reži. 


IVAN MILČETIĆ: DVIJE TRI O HRVATSKOM KNJI- 
ŽEVNOM JEZIKU * 


U IX. broju ,,Savremenika' priopćih člančić : ,,Konac republike poljičke", 
u kome spomenuh mimogred s iskrenom simpatijom braću Vojnoviće, Iva i Luja. 
Onom prilikom primijetih — priznajem : hotimice i promišljeno, — da je jezik 
u ,,Padu Dubrovnika" : ,,ponješto neprobavljiv za onoga, koji ne pozna ruskoga 
jezika" ; jer pisac: ,upotrebljava i onda riječi iz ruskoga i crkveno-slavenskoga 
jezika ..., kada im mogaše naći krasnih zamjena u našem jeziku." Ali eto po- 
diže se, neobično razdražen, g. dr. Lujo knez Vojnović, da obori onaj moj sud. 

Ja sam dodao bio još nješto i .o njegovu stilu, nego sam to precrtao, pa 
ću tako upotrebiti ovu prigodu, da kažem i ono, što sam onda prešutio ; a to 
ću učiniti već i zato, što g. Vojnović (Savremenik XI.) iznosi i druga jezična 
pitanja, pa izazivlje moju repliku. 

E pa dobro. I književne revuje drugih naroda običavaju se kadikad pozabaviti 
oko ovakih stvari, koje zanimaju svakoga obrazovanog čovjeka. Nego meni je 
teško voditi polemiku s g. Vojnovićem. Qn govori naime sa mnom sa velike vi- 
sine. On plovi po zračnom carstvu u ponositom aeroplanu, a ja sirotan gmižem 
po cmoj.zemlji. On mi dijeli lekcije o stilu u tonu, kojim se služio suo tempore 
profesor Pavić, predbacujući svome kolegi dru. Markoviću, profesoru filozofije, 
da ne pozna ni elemenata estetike. 


* Ovo je drugi članak, kojim ,,Sivremenik“ ulazi u debatu o našem književnom jeziku. 
U ovoj vrlo znam:nitoj stvari obećali su nam članke nekoji stručnjaci i pisci. Uredništvo. 

Ovako me je doista morala dirnuti nježnost g. Vojnovića, kada nije za- 
boravio iznijeti na javu, da sam bio njegov učitelj u spljetskoj gimnaziji. Bješe 
mi onda 20 godina ! 

Moj je položaj još i toga radi težak, što je g. Vojnović neobično osjetljiv, 
pa ne podnosi nikakovih prigovora. On je, sva je prilika, pristaša stare dubro- 
vačko-dalmatinske kritične škole, koja je svakoga pisca hvalila, i ako ne bješe 
dostojan hvale. 

Koga sve ne pohvališe Džon Resti, Appendini, Ljubić i Tommaseo ! 

Valja reći, da je već tako započeo učeni Dubrovčanin Mavro Orbini u po- 
četku XVII. vijeka. Ime ,,Slavo" potječe od riječi ,,slava", učaše on ; pa kako 
da ne budemo svi slavni ! 

Ja sam se prošle godine odvezao iz Firence u Settignano, da pohodim grob 
Nikole Tommasea, ovoga velikog talijanskog polihistora. Uvijek sam ga mnogo 
cijenio, pa opet priznajem, da je u kritici, kada se radi o Dalmatincima, vrlo 
površan, dižući do zvijezda svaku književnu tričariju. 

Onomadne reče mi jedan učeni Dalmatinac : ,,Dalmatinci su sami megalomani, 
a vi ste ih tamo u Zagrebu pokvarili, slaveći ih i onda, kada toga ne zaslužuju". 
I ako je ovaj sud preoštar, opet pokazuje, da ima u Dalmaciji umova, koji se ne slažu 
sa dosadašnjim panegiricima u našoj književnosti. A. g. Vojnović ne prima nikakova 
prijekora ; što više: ja ga hvalim, a ono je to za nj uvreda. No, ad rem! 

G. Vojnović je u svom ponosu uvrijedjen i za to, što sam pored čednih 
raspravica prof. Pivčevića o Poljicima spomenuo njegov ,,Pad Dubrovnika? ; 
premda sam jasno istaknuo razliku izmedju Vojnovića i Pivčevića. 

O Poljicima nije bilo doslije nikakve monografije na hrvatskom jeziku, pa 
sam držao za svoju dužnost, da istaknem nastojanje g. Pivčevića. Ma i bila 
izvrsna, kako kaže g. Vojnović, talijanska rasprava prof. Erbera ,,dalmatinskoga 
istorika'', o Poljicima, moram primijetiti, da je Erberu tudje naše narodno osje- 
ćanje, što potvrdjuje i njegov istorički članak u djelu : ,,Osterreich in Wort und 
Bild" (Dalmatien). Nije mi bilo drago ni to, što Francuz Pisani, govoreći o Polji- 
cima, nije mogao da navede ni jednu hrvatsku raspravu o toj hrvatskoj ,,knežiji". 

Pa kako da se ne veselim, što se najzad netko primio i toga posla ? 

Kritik mojega prikaza Pivčevićevih radnjica upućuje me opet na Erbera, 
jer da se Poljica ne zvahu nikada republika, već knežija, kao da ja toga nikako 
ne znam. A gdje sam ja takovo što tvrdio ? Ja sam nazvao poljičku državicu 
republikom, jer je tako i drugi zovu, n. p. Pisani. 

A da šta je bila ta naša državica ? Ako nije bila republika, onda je bila 
za cijelo — monarhija. Što je istina ? Treba imati na umu statut poljički, prema 
kome su Poljičani birali kneza kakogod i Dubrovčani samo na godinu dana. 

Poljičani su se dakako služili hrvatskim nazivima knez i knežija, 
jer onim našim primitivnim gorštacima ne bješe ni po imenu — barem velikoj 
većini — poznata riječ ,,republika''. Medjutim eto korisna posla našim pravnicima, 
da prouče starinske statute naših autonomnih općina, i da nam izlože njihov 
karakter i njihove izvore. Tek oni kao da nemaju za to ni volje ni smisla — 
na žalost. Hrvatska vlada daje Jugoslavenskoj akademiji osobitu potporu za 
izdavanje dalmatinskih statuta ; ali akademija ne nalazi u Zagrebu redaktora. 
To bi bio ipak lijep zadatak za gospodu u pravničkoj fakulti hrvatskog sveučilišta ! 

G. Vojnović dopušta, da će biti u njegovu djelu 19—20 ruskih riječi, ali 
sumnja, da će ih biti i toliko. Da vidimo. 

Niti imam volje niti vremena, da sastavljam statistiku crkvenoslavenskih 
i ruskih riječi u ,,Padu Dubrovnika" ; tek mi moja književnička reputacija na- 
laže, da opravdam svoju tvrdnju, pa ću iznijeti samo ono, što sam našao na 
4.—163. strane prve knjige, uzimajući pod ruske i nekoliko crkvenoslavenskih 
riječi. Izostavljam one riječi, koje su se u našem jeziku sasvim ili prilično udo- 
maćile, n. p.: riješenje, izvijestiti, neophodan, ubijediti, snabdjeti, djejstvovati, 
Suština, strahovanje, revnost, sujetan, blagodarnost, izvinjavati itd. 

Evo dakle moga popisa (broj uz pojedinu riječ znači stranicu) : obazrivost 
435., podozrivo 60., neobazrivost 74., neosporno, neprikosnovenost 35., prizrenje 
139, podozrijevanje 56., proizveden (na brigadira) 46., blagovoljenje 53., bez- 
pristrasan (mj. bezpristrastan!) 60., osveštan 62., bezbjednost 75., snishodjenje 
80., svirep 90., hitar (lukav) 91., surevnjiv 90., tvrdinja 143., upečatak 134., dvo- 
smislenost 140., dvosmisleno 144., besplodan 144, iznurenost 150., umudren 150., 
načalnik 452., nerješiteljnost 153. 

Pa ipak g. Vojnović ne vjeruje, e je upotrebio 20 ruskih riječi ! Istina, mnoge 
se od pomenutih riječi nalaze u knjigama srpskih. pisaca ; no neke treba 
goniti iz našega jezika kod dobrih domaćih zamjena. Pametan čovjek ne može 
biti protivan uvodjenju ruskih riječi u naš jezik, ali samo onda, kada mi nemamo 
u svome jeziku riječi za stanoviti pojam, a eto g. nam ih Vojnović nudja i onda, 
kada su posvema zališne. To se u Europi zove stilistička pogrješka! Zar ne zvuči 
komično u hrvatskom jeziku strpeljivo (s. 100), nestrpeljivo (pred- 
govor), kada mi svi govorimo i pišemo strpljivo, nestrpljivo! Prosti 
narod, primajući tudju riječ, daje joj oblik prema zakonima svoga jezika. Tako 
rade i valjani književnici ; samo g. Vojnović misli drukčije. On piše ,,načalnik", 
dok je hrvatski pravo ,,načelnik? ili ,načeonik"'. Svi Hrvati i Srbi govore: grof ; 
zastava, barjak (u Primorju i ,bandijera''), novine, a g. Vjonović: graf (n. pr. 
435.: graf Vojnović), flag, gazeta — jer tako pišu Rusi. Ono ,,f 1 a g svetoga Vlaha"? 
mi se pričinja smiješno kano kada bi Konavoka metnula na glavu šešir kakove 
pariske dame. Njemu nije pravo ni papinski, kako se općeno govori (tako je 
pisao i Daničić), nego papski, budući da tako nahodi u Rusa. 

Da jeono štu: opšti,saopšiti itd. doista hrvatsko, opet bismo pret- 
postavili riječi: opći, saopćiti; jer ljepše glase, i jer su u narodu običnije; 
dok eto g. Vojnović voli ono, što je neobično, a to je po našem mišljenju pogrješka, 
koja miriše afektacijom. 

No g. Vojnović upotrebljava i romanskih riječi golem broj te njegov jezik 
izgleda kao neki internacionalni jezični mozaik. Sve to čini on hotimice, ne vodeći 
računa o čistoći našega jezika, onoga jezika, koji cijeli svijet drži za najljepši sla- 
venski jezik. | 

Ta šta treba nama u književnom jeziku riječi: ambasador, tron, porat (luka), > 
tovijerna, spičarija, merser (ovu tudjicu već imamo u hrvatskom obliku: ,,,mužar'), 
imperija, imperator, gjule (dosta nam je i ,,tane", ako nas ne zadovoljava hrvatsko 
,,Zrmo")...? Dopuštamo, da pisac dubrovačke povijesti mora upotrebljavati i 
gdjekoji idiotizam dubrovački, no u tom slučaju treba da ga rastumači. Ta kako 
da n. p. Srbijanac zna, što je to ,obječuh", ,,tovijerna" i slični raguzanizmi? 

Ne mora biti čovjek zagriženi purista pa da vojuje protiv barbarizama i provin- 
cijalizama, koji nam nagrdjuju jezik. Gosp. Vojnović se sa srdačnom ironijom 
podruguje. upotrebljavanju riječi rabiti, zaboravljajući, da se ona čuje u znat- 
nom dijelu našega naroda na zapadu ; dok mnogi dubrovački idiotizmi nijesu 
poznati izvan Dubrovnika. 

* U dubrovačkom narječju mogu biti ovi oblici dobri : izmijenuo se 68, utone 
(mj: utonu) 68, spasio 45, spašen: 63, šiljajući 145, proćeran 150, počimlje 147, 
počimaše 148, časan (častan !) 147, skrajno 154, izvjesan (mj. izvjestan; ,,Sa. 
vremenik'' br. 11, s: 598.); no za Slamatika čisto mvatskog ili SIpskog ia nijesu 
pravilni. 

U istom narječju bit će običajni ovi sintaksni primjeri : jedn o novo opre- 
djeljenje 144, jed n.o stanje mira 161, jedn e vojne sile 155; osvajanja, koja sa- 
krivaše od Francuske od straha 148, za da oblakša 149, u toliko drugijem prilikama 
13,3 začudile su i ojadile cara 158 ; protivno je, reče, svome (mj. njegovu!) karak- 
teru, da traži kontribuciju 108; pokazuje . .. za početak pomrčine (predgovor X); 
uz prkos neprijateljskim, prezirom zadojenim Bručrovim izvještajima. 21; sa 
svijem tijem bi nam veoma milo svegj većma o prijateljstvu jednoga tako mudra 
i vrijedna susjeda moći se temeljito uvjeravati 33; nego prema sintaksi i stilistici 
našega književnoga jezika sve je tordjavo. U' ovom shvaćanju jezika nema raz. 
like izmedju Srba i ,,zagrebačke škole" ! 

1 novelista i historik poslužit će se arhaizmima, kada opisuju stara vremena; 
upotrebljavat će mnoge riječi stranog naroda, o kome pišu; unosit će i provin- 
cijalizme onoga kraja svoga naroda, koji nam prikazuju. Sve je to razumljivo; 
svemu tomu ne smije prigovarati ni najveći purista. Ali protiv duha BE protiv 
sintakse ne smije valjan pisac griješiti! 

O jasnoći stila u ,Padu Dubrovnika" neka svjedoči samo ova rečenica (prva 
u predgovoru) ; ,,Imena pobjeda i osvajanja zabilježenijeh na pariskom Arc. de 
Triomphe — u slavu jednoga jedinoga čovjeka, jedan po jedan, kao u nekakvoj 
gigantičnoj igri, izlaze na poziv mrtvijeh". Što je ovdje subjekt ? 

A ipak je jedan od prvih uvjeta dobre proze, osobito istoričke, jasnoća. 

: Da, veliki književnici stvaraju književni jezik. Talijani su osnovali grama- 
tička pravila za svoj jezik na djelima trečentista, osobito na prozi Boccačevoj. 

Misli li pisac ,,Pada Dubrovnika", da nam ia BA hrvatskoj prozi 
novi dan ? . 

Nema jezika bez tudjih riječi. Neke dohode same iz tudjine, pa stječu dugo- 
trajnim životom gradjansko pravo ; druge unose književnici, koliko to ište nužda. 
Nego književnik, koji tudjicama otvora širom vrata, a bez potrebe, pe da 
u njega nema ni jezičnog osjećanja ni.estetskoga ukusa. 

G. Vojnović brani rusku riječ ,,toržestveno“', jer mu je hrvatska riječ ,»»SVE- 
čano'' odviše banalna. De gustibus non est disputandum ! Ovdje se ipak može pri- 
mijetiti, da pisac ovakih nazora postizava katkada protivni efekt, nego li ga očekuje. 

Ta: du sublime au ridicule il n?y a qu*un pas. 

' > G. Vojnović:s ponosom ističe, kako je on ,,sin dubrovačke Budmanove škole", 
pa da su Budmanovci ,,otvoreni svim uticajima najizrazitije fonetike". 

Što je to Budmanova škola, nije nam posve jasno. Mi poznamo samo konture 
Budmanovih filologičkih nazora. Samostalnih radnja je napisao Budmani malo, pa 

tako možemo doći do njegovih nazora o jeziku samo na osnovu njegova rada oko 
akademijskoga rječnika. Platon je zabilježio filozofske nazore svoga učitelja S0- 
krata ; bilo bi dobro, kada bi nam dubrovački učenici Pera Budmana zapisali 
njegove misli o našem jeziku. Matica hrvatska" zamolila je pred mnogo godina 
Budmana, da bi za nju napisao djelce, u kome bi raspravio popularno pitanje 
o našemu književnom jeziku. Budmani je to obećao, ali je na žalost ostavio Zagreb 
i preselio se u Italiju, da ondje probavi posljednje dane svoga zaslužnog života. 
A kako bi nam potrebna bila knjiga, dajbudi približno dobra, kako je De Ami- 
cisova sjajna radnja: ,,L?Idioma Gentile !" 

Nama se ipak čini, da g. Vojnović nije posve vjeran idejama svoga uglednog 
učitelja, barem u praksi. 

G. Vojnović glasno i jasno izjavljuje, da je pristaša ,,najizrazitije fonetike". 
A je li baš tako? | 

Pored : ,,genijalan'' (latinsko-njemački izgovor) piše on: ,,spičarija“ i ,ne. 
dišiplinovan'' (talijanski izgovor) ; ,,z druge strane" (dosljedno !), pa opet: ,,po- 
datci" 144., ,,gubitcima"' 156. 

Je li doista ovako inkonsekventan P. Budmani ? | 

U ostalom, i ako pretpostavljamo eufoniju etimologiji, opet : sunt denique 
certi fines. Skrajnja fonetika je apsurdna, kako je n. p. u staroindijskom jeziku, 
gdje se riječi pišu in continuo, pa čitava rečenica izgleda kano jedna riječ. 

Nije li smiješno, kada se u nas našao čovjek, Gjuro Augustinović, koji se 
potpisivao : Augustinovigjuro 2 U starijoj hrvatskoj književnosti bijaše mnogo 
ovakih Indijanaca, n. p. krčki sada XVII. vijeka fra Antun de Pope pot- 
pisuje se ovako: ,,frantun depope" ! 

Ja mislim, da je sadašnji hrvatski školski pravopis, uveden za predstojni- 
kovanja dra. I. Kršnjavoga, posve dobar ; samo bi još trebalo uvesti pored d slova : 
Ji, g, pa uvesti future na -ću : činiću, činićeš itd., jer se ono t u ,činit ću" doista 
ne izgovara. No pisac, pišući fonetski, često nailazi na poteškoće. Može naime 
nastati sumnja, osobito kod vlastitih imena, kako glasi padež, n. p. od ,,Crnolaca?? 
mogao bi biti nominativ ,,Crnolac" i ,,Crnolatac', a to je vrlo važno u školi i u 
uredima. Opominjem se, da je jednom učiteljski zbor varaždinske gimnazije upravio 
upit na hrvatsku vladu : kako da se vlada kod pisanja vlastitih imena ? I hrvatska 
vlada je na to mudro — šutjela. | 

Pa tako vidimo, da i najljući fonetici ponekad ostavljaju na cjedilu svoju 
fonetiku, pišući neke riječi prema etimologiji. Neka se dakle ne udara toliko u 
fonetske talambase ! 

Maiko ću zastraniti. | 

Ja sam se u svome člančiću, u 9. broju ,,Savremenika", dotaknuo i ,,Trilogije" 
Iva Vojnovića. Sada ne mogu govoriti o pjesničkoj vrijednosti ovoga djela, koje se 
mene jako dojmilo ; ali mislim, da je na mjestu, ako kažem koju o jeziku ,,Trilogije". 

Kojim je jezikom pisana ? Odgovor može biti samo ovaj: dubrovačkim ! 
Čitajući ili slušajući ,,Trilogiju'' u kazalištu, može uživati samo onaj, koji zna 
talijanski: Poezija treba da neposredno djeluje, inače ostaje bez efekta. Čitatelj, 
upućen na tumač riječi, baca djelo u kut, jer ga ostavlja ustrpljivosti. Tako rade 
i naši gimnazijalci, kada čitaju Homera. Od nepoznatih riječi i komentara puši 
im se glava ; glavnu pažnju posvećuju formalnostima, a poezije ne osjećaju. 

Kada sam primio u ruke Vojnovićevu ,,Trilogiju', pročitao sam je s nasladom ; 
no ujedno sam oćutio, da me je pjesnik odveo u XVI. vijek dubrovačke književ- 
nosti, u doba duhovitoga Marina Držića, koji piše svoje komedije gotovo maka- 
ronskim jezikom. Gundulić je počeo iza njega čistiti jezik, Džon Palmotić još više. 
Ovaj je dapače u pogledu jezičnom prvi dubrovački purista. 

Ali eto čuda ! Pisac ,,Trilogije'" prelazi preko svih faza jezičnog razvića du- 
brovačkih pjesnika u XVII. i XVIII. vijeku, pa nas prenosi u vrijeme M. Držića 
i N. Nalješkovića, kojima nedostajaše ukusa u stilu. | 

Drama mora koliko toliko i jezikom odati milieu, u kome se razvija radnja, 
pa bi bilo ludo tražiti od pjesnika ,,Trilogije'', da se ne posluži tim pravom. G. je 
Ivo Vojnović ipak po našem mnijenju prešao sve dopustive medje. 

Stjepan Gradi kaže (1670.), da se je Palmotić zato odrekao dubrovačkog 
govora, jer je pun barbarizama, pa se primio bosanskog, čistijeg narječja. Nije li 
pravo radio ? 

Hvaljenje ,,bosanskoga, najčistijeg i najukusnijeg govora" kao najdostojnijeg 
za književni jezik, prvi je unio u Dubrovnik učeni Mavro Orbini (1601.), pa je to 
njegovo vjerovanje postalo dogmom za sve Hrvate do naših dana. 

Krasna ova misao, dozrela na suncu lijepe klasično-talijanske kulture, donijela 
nam je jedinstvo književnog jezika. Svemu tomu nastojanju postavio je krunu 
Vuk Stefanović Karadžić svojim epohalnim djelima. 

Dubrovački je dijalekt odista važan za istoriju našega jezika, za etnogra- 
fiju i za istoriju kulture na ,ilirskom moru, kako govoraše znameniti Talijanac 
abate Fortis u XVIII. vijeku. 

Ta do kako zanimljivih zaključaka ne dodjoše K. Jireček i dr. Matteo Bartoli, 
izučavajući romanizme u Dalmaciji i u Dubrovniku !* | 

Dubrovačko narječje ne će iščeznuti nikada iz naših rječnika ; ali eto, kao 
književni jezik ne će ono nikada uskrsnuti. Ta stari ga Dubrovćani sami ostaviše, 
i ako pridržaše dosta njegovili osebina. . 

Pa tako mi žalimo, da je g. Ivo sastavio svoju ,,Trilogiju'' u dubrovačkom 
narječju — već ako ga je namijenio jedino Dubrovčanima. Opravdati se može 
njegov postupak samo mišlju, koja ga je možda vodila : stari, slavni Dubrovnik 
je za uvijek pao, pa neka mu bude i grobni napis — u isto doba himna i elegija — 
u njegovu govoru ! 

Da završim. 

G. dr. Lujo Vojnović sasuo je toliko neobrazloženih misli i prigovora u svome 
odgovoru, na koje ne mogu odgovoriti u ovome člančiću. Obazret ću se samo na nje- 
govo ironiziranje ,,zagrebačke škole" i Jugoslavenske akademije znanosti i umjetnosti, 

Šta on misli pod ,,zagrebačkom školom", bog si ga znao. Povoljno svakako ne. 

Fran Kurelac nazivaše tako u Bachovo doba pisce u Zagrebu, koji nijesu 
nikako mogli uvidjeti, da je njegov umjetni i neodredjeni književni jezik zgodan 
da postane književnim jezikom južnih Slavena. Najveći Kurelčev protivnik u 
Zagrebu bijaše Adolfo Veber, gramatički nastavljač Babukićev. Veber znači u 
ono doba napredak prema Kurelčevoj maniri. No Veber je već za života doživio, 
da mu se mladji svijet otudjuje, pristajući sve više za Vukom. 1 Kurelac ostade 


* Unaprijedio bi našu znanost onaj Dubrovčanin, te bi sastavio dubrovački idiotikon, uzevši . 
u obzir današnji dubrovački govor, staru dubrovačku književnost i službeni latinsko-talijanski jezik. 

osamljen. I tako vidimo, da danas postoji veoma neznatna razlika izmedju knji- 
ževnog jezika ,,zagrebačke" i ,,biogradske škole". I u pravopisu smo se prilično 
izjednačili. Zastarjelih se još nazora o jeziku, osobito o gramatici drže samo neki 
kulturni starovjerci, medju kojima ima malo znatnih pisaca. Neki misle, da hr- 
vatstvo propada, ako se slije sa sljedbenicima Vukove škole. 

Ovdje igra donjekle neku ulogu politika i vjera, što ne bi smjelo ulaziti u 
književna pitanja. | 

Medju pomenute starovjerce pripada i jedan dio hrvatskih žurnalista, koji 
kao ,,napredni" ljudi ne će da napreduju, pa pišu rdjavo, služeći se zastarjelim 
jezikom i pravopisom. Ako g. Vojnović misli pod ,,zagrebačkom školom" ove 
elemente, u književnosti neznatne, prosto mu bilo ! No u svakom slučaju moramo 
ga podsjetiti, da slabo prati razvitak hrvatske književnosti za posljednjih dvadeset 
godina. 

Malko je prekrupna ova tvrdnja g. Vojnovića: akademija kod nas 
ne vrši zadatak čuvanja jedinstva i unapregjivanja 
narodnoga jezika." 

Prema ovoj izjavi moram zaključiti, da g. Vojnović jednostavno ne zna, što 
je naša akademija privrijedila izučavanjem našega jezika, a ipak joj sudi kao 
da je on napisao epohalna djela na tom polju. Ni jedan stručnjak, ni hrvatski ni 
srpski, ne će odobriti ovakova, regbi, kavanarskoga suda. Ne govorim u ime aka- 
demije ; tek ne mogu šutjeti, kada ovako ponizuje prvi hrvatski znanstveni zavod 
čovjek, koji sebe drži za ozbiljna književnika, dapače učenjaka. 

Ako je Jugoslavenska akademija uopće stekla kakovih zasluga na znanstve- 
nom polju, a ono ih je stekla na polju hrvatske filologije i istorije. Nego se eto 
javlja, kao da je pao s mjeseca, jedan Dubrovčanin — ponavljam : Dubrovčanin, 
jer je akademija potrošila goleme svote novaca baš na izučavanje i osvjetljenje 
političke i književne prošlosti grada Dubrovnika — pa sve to ignorira. Možda 
za to, što nije akademija štampala njegova ,,Pada Dubrovnika" ? 

Budmani je dugo uredjivao akademijski historijski rječnik hrvatskoga ili srp- 
skoga jezika. Ovaj rječnik zauzimlje ugledno mjesto u leksikografiji slavenskoj. G. 
Vojnoviću kao da je to nepoznato, pa eto vrijedja — on, Budmanovac ! — i Bud- 
mana, kada tvrdi, da akademija ,,ne unapredjuje narodnoga jezika." 

A gdje su pored Budmana članovi akademije, pokojni i živi : Jagić, Daničić, 
Iveković, Maretić, Miklošić, Musić, Broz, Pavić, Kurelac ? Zar ne dopriniješe 
oni mnogo, veoma mnogo unapredjenju našega književnoga jezika > Zarovi ljudi 
nijesu čuvali jedinstva književnoga jezika ? Ili su možda radili oko njegova raz- 
jedinjenja ? 

G. Vojnoviću je očevidno i to nepoznato, da je Maretić sastavio veliku gra- 
matiku, a Broz-Iveković rječnik hrvatskoga književnoga .jezika, a ta su dva djela 
danas bezuslovno najbolja u cjelokupnoj našoj književnosti. 

Je li g. dr. Lujo knez Vojnović ozbiljan kritik ? 

Ne zabada li on trn u zdravu nogu ? 

Ne iznenadjuje me baš ni njegovo podcrtavanje hrvatskog imena: ,hrvacki 
filolog". Neka blagoizvoli medjutim uzeti na znanje, da moja narav ne bješe ni 
kada protejska. | 

O Marco, o madonna ! 

Alesso Baldovinetti(?) : Bogorodica S Isusom # dva andjela." 


* K Schneiderovom članku Prilozi za rasudjivanje sliki u Akademijskoj galeriji Stross- 
mayerovoj. Slike br. 50. 


DR. ARTUR SCHNEIDER: PRILOZI ZA RASUDJIVANJE 
SLIKA U AKADEM. GALERIJI STROSSMAYEROVOJ 


I. 
TOSKANSKA ŠKOLA." 
| Fra Filippo Lippi (?). 


U katalogu Strossmayerove galerije (treće izdanje od g. 1895.) navedene 
su na stranama 33. i 34. kao izvorne četiri slike pod brojevima 43., 44., 47. 
i 48., a pripisuju se Fra Filippu Lippi-u. (O njemu isporedi : Giorgio Vasari : 
Vite. Ed. Milanesi, Firenze 1878. Sveska II., str. 611.—647.; Crowe-Cavalcaselle: 
A new history of painting in Italy from thg II to the XVI century. Najnovije 
izdanje London, J. M. Dent et Co., 1909. sveska I., str. 319.—347.; zatim mono- 
grafije: Edward C. Struth:: Fra Filippo Lippi, London 1901. te najnoviju radnju 
Henriette Mendelssohn : Fra Filippo Lippi, Berlin 1909. — S. B. Supino, Fra 
Filippo Lippi, Firenze, Alinari 1902. — Ovdje ću odmah napomenuti, da 
Fra Filippo nije rodjen 1412., kako to: stoji u akademijskam katalogu. već po 
svoj prilici izmedju godina 1406. i 1409. Poredi Struth 0. c. str. 13. i Mendels- 
sohn 0. c. str. 23. i 209.). Ovo pripisivanje nikako ne stoji. Već je Gustavo 
Frizzoni u svom članku ,,La Pinacoteca Strossmayer nell' Accademia di Szienze 
ed Arti in Agram“ (štampanom u smotri L' Arte godište VII. str. 425.—440.) is- 
taknuo neosnovanost ove atribucije, pišući : ,,Pid in Ia si progredisce nel tempo, 
volgendo lo sguardo ad una esposizione per verita alquanto monotona, di Ma- 
donne del Quattrocento, per la maggior parte toscane. Ve ne sono parecchie alle 
quali & stato applicato senza alcun dubbio infondatamente il nome di Fra Fi- 
lippo Lippi“. — I zacijelo, tko je dublje proučio izvorne slike Fra Filippa Lippi-a, 
mora gledajući gore napomenute slike doći do istoga zaključka. 

Nema sumnje, da tip madone na slici br. 47. imade mnogo sličnosti s onim 
tipom madone, što ga je stvorio Fra Filippo Lippi. Taj je tip sasvim ispravno 
označio V. Lunaček, govoreći o ovoj slici u svom nedovršenom članku ,,Strossmaye- 
rovom galerijom“ (Vienac, XX XV., str. 597./8.). Osobito su karakteristične po 
ovaj tip one meke, sanljive crte na gornjoj partiji madonina lica, zatim meko i 
ćutljivo modelovane usne i nešto izbočeni podbradak. Ali ćemo opet uzalud tra- 
žiti na ovoj našoj slici specifičnih crta Filippova umijeća. Madona naše slike sjedi 
na onaj način, što ga istorici umjetnosti nazivaju ,,gotskim“ i drži sasvim lako 
lijevom rukom dijete za lijevo rame. Tip je djeteta tip poznijeg quattrocenta, 
ono je krepko i kao da već ne treba čvrstog uporišta majčinog. Ali je tip dje- 
teta na našoj slici sasvim nespretno zamišljen. Na svim Filippovim madonama 
uzalud ćemo tražiti taku upravo klasičnu nesuvislost izmedju majke i djeteta, 
kaku je vidimo na našoj slici. Kao primjer navest ću poznatu Madonu Filippovu 
u Berlinu (Kaiser-Friedrich-Museum), gdje je ta suvislost doduše takodjer samo 
kao nabačena tijem, što se dijete igra prstom majčinim. Na našoj je slici dijete 
upravilo pogled prema gore, ali nevještina slikareva nije dala, da taj pogled bude 
srećno upravljen prema licu majčinom. Slika sama nema nikakve dubine, sve kao 

* U prvom dijelu ovih priloga, koji ću kasnije štampati, bit će govora o ranijim slikarim: 
te škole (Giottu, fiorentinskim primitivima, Paolu Uccellu i Fra Angelicu). 

da je u jednoj plohi, i madona i dijete i andjeli, od kojih je lijevi glavom za- 
bludio nad lijevu grud madoninu, dok mu se tijelo nekud sasvim izgubilo. I drugi, 
desni andjeo naslikan j&č bez ikakva osjećaja za perspektivu i plastičnost. Istina, 
Fra Filippo Lippi voli usko stisnute grupe (isporedi njegovu Madonu u fiorentinskim 
Uficijama), jer tim čitava silhueta poprima neku zaobljenost i krepčinu, a vidik 
se iza grupe pruža u daljinu, od duboke bujne doli, kojom se vijuga rijeka, pa 
sve do krajnjeg horizonta, gdje se u nejasnim orisima ukazuje modro gorje. Ova 
je zbijenost u Filippa nastala pod dojmom plastičnog umijeća ( Quercia, Dona- 
tello) jednako kao i onaj smiješeći se andjeo, što ga tako reći on prvi uvodi u 
Slikarstvo. Na našoj su slici usne djetetu i andjelima čvrsto stisnute, dok je po 
Filippa osobito značajno, da u takom slučaju slika rastvorene usne. Isto tako 
nema dijete vlasi u sredini tjemena razdijeljene, kako to običaje redovno slikati 
Filippo. Promotrimo li još izbliže na osnovi metode Morellijeve (Ivan Lermo- 
lieff : Kunstkritische Studien iiber die italienische Malerei. Die Galerien Borghese 
und Dor a Panfili in Rom. Leipzig, 1890., str. 98.—99.) ruku i uho madone vidjet 
ćemo, da naša ruka s dugim, finim i nježnim prstima nikako ne pristaje uz deblji 
i krepči tip ruku Filippovih. Uho je u nas dugoljasto i šiljato, u Filippa šire i kraće. 

Sve su to razlozi, koji me navode, da sliku br. 47. označim : udaljeni smjer 
Fra Filippa Lippi-a. 

Sliku pod br. 43. dosudjuje poznati bečki istorik umjetnosti dr. W. Suida*, 
po fotografiji Pier Francescu'Fiorentinu. Ovaj je slikar do danas malo ne sasvim 
nepoznat. Ne spominju ga pače ni Crowe i Cavalcaselle u svom već pomenutom 
kompendijoznom djelu o talijanskom slikarstvu. Tek najnoviji istorici donose 
o njemu neznatnih vijesti. Tako Selvyn Brinton (u djelu: The Renaissance in 
italian art. Part III. The Medici at Florence, London 1908., str. 53./4. i 112.) 
i Bernard Berenson (The florentine painters of the renaissance with an index 
to their works. New-York 1909., str. 166.), koji navodi neko 60 njegovih slika 
i freska. Pier Francesco Fiorentino radio je najintenzivnije posljednjih trideset 
godina XV. vijeka. Nije isključeno, da mu je učiteljem bio Fra Angelico ili Benozzo 
Gozzoli. On je eklektik, pa se na njegovim slikama jasno razbira utjecaj, što su 
ga na nj proizvodili Alesso Baldovinetti i Fra Filippo Lippi. 

Na našoj se slici osobito lijepo razbira upliv Fra Filippa Lippi-a. Evo u 
čemu. Kod prikazivanja svete obitelji u slikarskom umijeću odvajkada zapre- 
maju važno mjesto andjeli. Dok o koncu XIII. i kroz čitavi XIV. vijek andjeli 
u takim slikama igraju sasvim sporednu ulogu, klanjajući se božanskom djetetu 
i prateći ga, pokročio je talijanski quattrocento u tom pogledu zamašnim ko- 
rakom naprijed. (Dakako da i u tom pogledu ima izuzetaka već i prije. Isporedi 
H. Mendelssohn : Der Engel in der bildenden Kunst, Berlin 1907., str. 63.). An- 
djeo je naime odsada uže vezan uz božansko dijete, držeći ga na svojim ru- 
kama i pružajući ga kadikad madoni. Ovu je situaciju prvi istaknuo Fra Filippo 
Lippi na svojoj već pomenutoj slici u fiorentinskim U'ficijama. Njegov se utjecaj 
na našoj slici jasno razbira i u tome, a i u razdijeljenim vlasima andjelovim. 
Naša je slika samo fragment, što se vidi iz one ruke u lijevome kutu dole.- 


* Ugodna mi je dužnost, da na ovome mjestu iskažem usrdnu hvalu gospodjici Fridi 
Rosenfeld u Beču, koje sam požrtvovnim posredstvom dobio mnijenja dra. Dvož4ka, dra. Suide 
i dra. Gliicka o slikama, o kojima je ovdje govor. 

Dr. Dvotik i dr. Gliick iskazali su, da slika pripada udaljenu smjeru Fra Filippa 
Lippi-a. Ovo se mnijenje prema tome ne bi kosilo s onim dra. Suide, koji je za- 
Cijelo kao genijalan poznavač talijanskog quattrocenta dao ovoj slici pravog 
njenog autora. | 

Slika pod br. 44. slovi u akademijskom katalogu isto tako kao i dvije pre- 
djašnje kao izvorna slika Fra Filippa Lippi-a, ali pripada po svoj prilici um- 
brijskoj školi XV. vijeka. Dr. Suida upozoruje na ,,Raspinjanje“ u Kolmaru (El- 
sass). Ja sam pisao u Kolmar po fotografiju te slike, ali je do danas još nisam 
primio. Zato ću o toj slici reći više, kad bude govora o galerijskim slikama iz 
umbrijske škole (brojevi 82., 83., 86., 88., 89., 90. i 92.). Sa Fra Filippom Lip- 
pi-em nema ova slika nikakve sveze. 

Bez sumnje je najvrednija medju svima četirma slikama, koje se u aka- 
demijskom katalogu pripisuju Fra Filippu Lippi-u, ona pod br. 48. Dr. Suida 
je označuje: Škola Domenica Ghirlandaja (Raffaelino del Garbo?). O ovoj ću 
slici više reći, kad budem govorio o Domenicu Ghirlandaju i Raffaelinu del Garbu 
te o slikama, koje se u našoj galeriji njima pripisuju. To su brojevi 49., 53. i 59. 
Ni ova slika ne stoji ni u kakvoj neposrednoj svezi sa Fra Filippom Lippi-em. 

Svatko će, promotrivši izbliže ove slike, rasuditi, da je svima (izuzevši 
ovu posljednju) umjetnička vrijednost vrlo neznatna. Tko je pako i malo upućen 
u modernu kritičku povijest umjetnosti, znat će, da je kud i kamo lakše rasu- 
djivati i opredijeljivati slike velikih majstora, nego slike drugog i trećeg reda. 


Filippino Lippi. 
(1457*%.—1505.) 


Filippino Lippi, ,pittore di bellissimo ingegno e di vaghissima invenzione", 
kako ga naziva Vasari, bio je u devetnaestom vijeku dugo vremena jedna od 
najnesrećnijih žrtava modernog kriticizma u povijesti umjetnosti. (O njegovu 
životu i djelima isporedi Vasari, 0. c. sv. III., str. 461.—493. ; Crowe-Cavalca- 
selle, 0. c. sv. II., str. 417.—434. ; G. B. Supino, Le deux Lippi, Firenze 1905 ; P. G. 
Konody, Filippino Lippi, London 1904., izašlo u zbirci Newnes' Art Library. 
Do danas još nema znanstvene monografije o ovome slikaru.) Ne samo, da su ga 
istorici umjetnosti držali slikarom drugoga reda, već su ga suviše i lišavali naj- 
znatnijih njegovih djela, pripisujući ih Massacciu i Botticelliu. Njegova su djela 
i doista tako raznolika, da je gotovo nemoguće svrstati ih u suvislu cjelinu. Mo- 
demi su kritici nastojali, da kronološki svrstaju njegove slike u periode. Ali i 
to nije moguće, jer ima vrlo malo slika, za koje bi se moglo pouzdano reći, 
kad su nastale. Jedina metoda, koja nas uvodi u sistematičko-kritičko proma- 
tranje njegovih djela, jest metoda grupiranja njegovih djela, kako ju je proveo 
Konody. 

Prvu grupu sačinjavaju ona Filippinova djela, u kojima je slijedio stil 
svojih preteča i učitelja. U tu grupu spada serija freska u kapeli Brancacci : u 
tim je freskama Filippino za volju umjetničke cjeline i harmonije tako zaronio u 
stil Masolina i Masaccia, koji su te freske započeli, da je modernoj kritici teško 
naći pravi put u bespuću krivih atribucija. 


* A ne 1460., kako kaže akademijski katalog. 

U drugu grupu ulaze one slike, koje je Filippino stvorio na vršku svog 
umjetničkog razvoja...Ove slike stavljaju Filippina u red najvećih slikara onoga 
doba, ne izuzevši ni samog .Botticellia. To su slike Vizija sv. Bernarda( Fiorenca> 
Badia), Sv. obitelj u zbirci Warren (nekad u Bostonu, sad u Lewes-u, Sussex) i 
Bogorodica s Isusom i sa svecima Jerolimom i Dominikom (National Gallery 
u Londonu). Sve su to slike sasvim savršene ljepote. 

U treću grupu spadaju one slike, u kojima izbija Filippinovo nagnuće za 
bujne dekorativne oblike visoke renesanse. Osobito valja istaknuti u tom pogledu 
freske u kapeli Strozzi (Fiorenca). 

Kritici devetnaestoga vijeka nisu sudili Filippina po njegovim najboljim 
i najčišćim djelima, već po njegovoj podobnosti primijenjivanja i uronjivanja u 
biće velikih svojih preteča i savremenika. Istina, u Filippina nema mirne veli- 
Čine i jednostavnosti monumentalnog umijeća Masaccijeva ; u njega nema ni lirske 
poezije, sugestivne snage i izražajne linije Botticellijeve. Ali u mnogočemu nad- 
visuje on svoje preteče : on je jedan od najsuptilnijih psihologa svoga vremena, 
a od svih umjetnika talijanske renesance ima u njega najviše modernog duha 
(Konody.) 

Od svih Filippinovih slika bez sumnje je najznatnija Vizija sv. Bernarda ; 
malo se djela svjetske umjetnosti mogu takmiti s tom slikom, što se tiče ljup- 
kosti i spirituelnog oduševljenja. Onaj razblaženi izražaj u licu svečevu u pot- 
punom je skladu s natprirodnom prikazom madone. Uz tu sliku valja odmah 
spomenuti tondo u zbirci Warren. Ova je slika prekrasna ne samo radi svog kolo- 
rita, već i radi zamjernog umijeća, kojim je Filippino umio svladati poteškoće 
svrstavanja čitave grupe unutar tonda, i radi besprikornog tijeka linija. Znatna 
je i nadalje radi izvanredne svoje koncepcije. Filippino je malom Ivanu Krsti- 
telju zaronio duboko u psihu. Osobito je značajno to, da je Filippino prikazao 
Ivana još dječakom. Ima još jedna slika Filippinova (na oltaru u Santo Spi- 
rito), gdje je Ivan prikazan kao dječak — ali kao naivni drug u'igri s malim 
Isusom. Na slici u zbirci Warren prikazao je Filippino Ivana tako, da crte 
njegova lica već pokazuju kasnijeg mrkog asketu, koji ,imaše haljinu od dlake 
kamilje i pojas kožan oko sebe ;'a hrana njegova bijaše skakavci i med divlji". 
U toga su dječaka divlje oči, neugodan izražaj lica, prisiljeno držanje. Ovo je 
Filippinovo shvatanje, veli Konody, bitno modemo i sasvim ono u umjet- 
nosti XV. vijeka. 

Ova slika u slici Warren osobito je za nas važna, jer slika pod br. 54. (vidi 
naslovnu sliku) u našoj galeriji stoji s njom u uskoj svezi, Frizzoni koji je imao pri- 
like, da točno prouči i jednu i drugu sliku, poredjuje ih u svom već napomenutorn 
članku (str. 427.—429.) i dolazi do zaključka, da je slika u zbirci Warren bez 
$umnje original, a naša slika replika ili možda samo i kopija. Ali Frižzoni izrije- 
kom ne kaže, da li je ta replika ili kopija od Filippina samoga, ili je nastala u 
kasnije doba. Frizzoni otprilike veli : Poredimo' li zagrebački egzemplar s onim 
u zbirci Warren, dat ćemo bez sumnje ovom posljednjem prednost; jer je ideal- 
niji, tako reći više zračan i svijetao u svim svojim dijelovima, počevši od figura 
i njihove odjeće, pa sve do krajine u pozadini. Isto' tako govore tome u prilog 
one sitnice, koje se nalaze na ogradi i arhitektonski motiv stupa iza sv. Josipa. 
Osobito treba na slici zbirke Warren istaknuti finoću križa sv. Ivana, škatulju, 

knjigu, košaricu, što sve leži na ogradi. Vanredno je karakterističan za dekora- 
tivni ukus Filippinov onaj stup iza sv. Josipa. Sa zagrebačkim egzemplarom 
postupao je slikar sasvim sumarno, stavivši na ogradu mjesto Svih onih gore na- 
pomenutih sitnica jedino dvije gljive i označivši sasvim površno s nekoliko: crta 
okoliš u pozadini. 

Tako Frizzoni. Ja sam već gore prema Konodyu označio“ važnost slike u 
zbirci Warren, a ovdje moram napomenuti, da je o toj slici pisao dva puta Ber- 
nard Berenson (prvi puta u Revue Archćologique, Paris 1900. II. str. 238.—243. 
i onda u svom monumentalnom djelu Study and Criticism of Italian Art, London 
1902., sv. II., str. 90. i dalje), ističući, da je valja staviti uz bok najizvrsnijim 
djelima Filippinovim. Slika se ova nalazila još sedamdesetih godina prošloga 
vijeka u Napulju, u Palazzo Santangelo, odakle je prodana američkom miliju- 
našu Warrenu. 

Našu je sliku biskup Strossmayer nabavio iz Rima g. 1867. od nekog Carla 
Possenti-a, kako to razbiramo iz izvještaja kanonika Nikole Voršaka od 43. 
ožujka 1867. U tom su izvještaju za nas od interesa ove Voršakovye riječi o našoj 
slici : ,,Scaccioni je pred Consonijem dao one njihove masti Lippiu posvuda..." 
Iz tih se riječi vidi, da je naša slika restaurirana, a to bi bio bar nekaki dokaz 
za njezinu starinu, isto tako kao i lijepi renesansni okvir, o kojemu piše Voršak : 
»nagovorili su me, da ne dam okvira Lippijeva iznovice zlatit, jer da je uprav 
ona i onoliko svjetla pozlata primierna onomu skladu pobožnosti i miru, po čem 
se slika odlikuje, štogod bi više bilo, bilo bi, vele oni, slici na uštrb i nepri- 
liku. Ostalo je pri njihovu". 

Je li naša slika izvorno djelo Filippinovo iu kakovom savezu stoji sa slikom 
u zbirci Warren? Tko će na to pitanje moći odgovoriti? I sam Frizzoni, taj izvrsni 
stručnjak, koji je dobro proučio obadvije slike, ne daje jasna odgovora. Meni se 
čini, da ova njegova šutnja govori u prilog našoj slici, koja bi prema tome bila 
ili od samog Filippina ili pod njegovom paskom u njegovoj ,,bottegi“ načinjena ko- 
pija onog egzemplara, koji se danas nalazi u zbirci Warren. Svakako bi bilo poželjno, 
da se ova prekrasna slika kao i mnoge druge slike u našoj galeriji bolje razmjeste 
i objese. Već se Frizzoni na to tuži, govoreći : sgraziatamente la collocazione 
troppo alta rende difficile un apprezzamento ben preciso del dipinto. | 


Alesso Baldovinetti (?). 
(1422.*—1499.). 


Slika pod br. 50. označena je u akademijskom katalogu kao ,gornjo-talijanska 
škola XV. vijeka“. Čudim se, da je upravo ta slika, koja pokazuje tako izra- 
zite i karakteristične osebine fiorentinske škole označena tako općenom oznakom. 
Ova je slika već jedamput reproducirana (Vienac god. XXXIV. str. 629.), a bez- 
imeni pisac bilješke (V. Lunaček?) pridijeva je Sandru Botticelliu i navodi kao 
osobitu karakteristiku za Botticellijevo autorstvo ,,ono velo oko glave, ono začu- 
djeno na pola prestrašeno djevičansko lice, onda zlaćane urese s pozadinom ze- 


* A ne 1427., kako to navodi akademijski katalog uz sliku br. 45., sija pripisuje Alessu 


Baldovinetti-u. Moram .odmah dodati, da mala ova sličica nema ništa zajedničko s Baldovinet- 
ti-em, već da ulazi suviše u smjer Bugiardinijev, kako ću ta kasnije dokazati. 

lena lišća i cvijeća“. (ib. str. 638.). Možda se autor gore pomenute bilješke dao 
zavesti onom interesantnom bilješkom, koja je prilijepljena o stražnju stranu 
slike. Bilješka ova doduše nema nikakve vrijednosti po sliku samu, ali je sama 
po sebi vrlo zanimljiv dokumenat vremena, pa je zato ovdje donosim. Kako ću 
kasnije pokazati, bilješka je doista iz 17. vijeka i reći bi, da mu prilijepljena na 
sliku u svrhu kake mistifikacije. 


1684. 


Nel nome della SSma. Trinita Padre, Figliolo et Spirito Santo, e della 
Beatiss-ma Verg-e Maria. Ricordo come questa Sacra Immagine fu gia di 
una Gentildonna forastiera quale per alcuni suoi interessi vienne costi in 
Firenze portando seco questa Sacra Immagine e lassando al paese ogni 
altro suo hauere; ma perche in questa medema Citta fu assalita da una 
graue infermita che la priuo di vita; essendoli stata data per quel tempo in 
Sua compagnia una tal Maria Maddalena Tonini Terziaria del nostro ordine 
di S. Domenico, per atto di gratitudine questa Signora li lasso auanti la 
sua morte questa Sacra Immagine quale tenendo la detta Maddalena in 
sua casa con grandissima uenerazione, et andandoui quotidianamente gran 
numero di gente in breue tempo fece di molte grazie portandoui esse de uoti 
d* argento, e facendoui altri doni; perche saputo dal Arciuescouo Marzime- 
dici (2) mando gente di sua corte a leuare questa Immagine, e portarla al Arci- 
uescouado; Per qua! cosa ritrouandosi confusa la detta Maddalena ricorse" 
ad un Parente del Arciuescouo pregandolo che glie la facesse rendere, ma 
I! Arciuescouo auanti di uenire ad questo uolle prima parlare con la detta 
Maddalena, e sapere come haueua hauto questa Immagine, et hauendoli nar- 
rato essa il tutto soggiunse 1 Arciuescouo che 1" Immagine | haurebbe reso 
ogni uolta che prometesse non tenerui uoti attaccati, ne tam poco riceuerli, 
e doppo la sua morte lassarlo a qualche Chiesa; promisse il tutto la Madda- 
lena. Tonini e uebbe (?) la Sacra Immagine. Nel anno poi 1684 ritrouandosi 
Cappellano e Curato della chiesa di San Marco il Padre Fra Domenico Mac- 
carani, et hauendo per penitente questa buona donna per hauerli una uolta 
essa conferito questo caso, considerando egli prima 1' eta decrepita dellazdetta 
Maddalena mentre passaua_ nouanta anni, e poi altri accidenti che alla 
giornata sogliono accadere 1 esorto a lassare allora la sacra Immagine alla 
Cappella della Comunione della Nostra Chiesa _ di S. Marco, per esserui 
luogo assai proporzionato, il che uolentieri fece per lo che riceuta dal so- 
pradetto Padre, questa Sacra Immagine procuro riporla in questo indiuiduale 
luogo; ouč in breue tempo la Maria Maddalena uidde con grandissima sua 
satisfazione essere dal Popolo con gran deuozione adorata, adornata et arricchita, 
mentre una Sig-ra li fece la Corona d“ Argente, et anche al suo SS-mo Fi- 
gliolo un altra, una Lampana d“ Argento, un altra diede Lemosina per farui 
fare P adornamento di fiori per mano dello Scacciati Pittore assai in quei 
tempi stimato, un altra cui fece delle Bandinelle di seta con trine d'oro per 
tenerla in giorni feriali coperta, et altre persone mandauano gran quantita 
di Cera per consumarla quando le Teste si teneua scoperta e quelli che? rice- 
ueuano delle grazie cui postauano de Voti d' Argento et altri contrasegni. 

— Fu fatta vedere da molti Pittori per riconoscere la mano del Autore, ma 
in questo Multi multa dixerunt solo il Sig-re Filippo Bal- 
dinucci disse uenisse dalla scuola di Fra Filippo Lippi, et essere del Botti- 

celli suo discepolo, et un altro attesto essere mano del Pollaiolo, questa e 

quanta notizia io posso dare della presente Immagine pregando Sua Diuina 

Maesta che per la sua infinita bonta, e misericordia ei facera nel altra uita 

godere 1* Immaginato, che cosi sia Amen. 

lo Fra Dom-co Maccarani Cappellano con mo. ppa. attesto quanto sopra. 

Ova bilješka zvuči doduše nešto legendarno i fantastično, ali je sudeći po 
pismu i papiru doista pisana u XVII. vijeku. Kako u Zagrebu nisam mogao dobiti 
djela Baldinuccijeva, (koji je zacijelo o toj slici nešta spomenuo, ako ju je doista 
vidio i dosudio, kako kaže naš Maccarani, Sandru Botticelli-u), ne mogu ništa 
pozitivna o tome reći, kao ni o tome, da li je taj Maccarani doista bio kapelanom 
sv. Marka u Fiorenci. Tek o jednoj vijesti ove bilješke mogu reći, da je ispravna, 
0 onoj naime, koja govori o slikaru Scacciati-u. S. Ticozzi navodi u svom djelu 
»Dizionario degli architetti, scultori, pittori ec.'', Milano 1830.—33. sv. III. str. 
314. toga Andriju Scacciati-a i veli : S. A., fiorentino, nacque nel 1642. Fu prima . 
pittore di storia, ma vedendo di non essere dei migliori, fecesi a dipinger fiori, 
frutta, animali, ed in questo genere di lavori riusci eccellentissimo. — Te bi se 
riječi malone doslovno slagale s riječima naše bilješke.* Ili možda upravo stoga ? 

Ali naša slika nema nikakve sveze s velikim majstorom Botticellijem. Ja sam 
se neko vrijeme kolebao, pripisujući je jednome Pesellu, dok najposlije nisam 
došao do zaključka, da se slika ima apsolutno pripisati školi Alessa Baldovinetti-a. 
Svoje ću dokaze iznijeti malo poslije, a ovdje odmah napominjem, da se i dr. 
Suida odlučio za Baldovinettijevu školu. 

Alesso Baldovinetti (o životu i djelima isporedi : Vasari, 0. c. sv. IV. str. 102.; 
Crowe-Cavalcaselle 0. c. sv. II. str. 363.—371. ; Brinton o. c. str. 18.—21., 91.—91.; 
Berenson, Study and Criticism sv. II. str. 34. i dalje; te, meni nepoznatu, mo- 
nografiju : Emilio Londi : Alessio Baldovinetti, Pittore Fiorentino, Firenze 1907.) 
vanredno je zanimljiv umjetnik. U svojim se djelima naivnom i fantastičnom 
dražesti često približuje vrlo blizu Sandru Botticcelli-u. Bio je napredan i smion 
duh, pa ga osobito hvale, što je i u tehniku boja uvodio kojekake novotarije. 
Na žalost je to njegovo eksperimentiranje uništilo jednu od najzanimljivijih nje- 
govih slika (,.Rodjenje Kristovo" u crkvi S. Annunziate u Fiorenci). Karakteri- 
stično je za nj brižno isticanje detalja, točne i oštre konture. Crowe i Cavalca- 
selle ističu još osobito zdepaste ruke i noge njegovih figura. Kao Benozzo Gozzoli 
voli Baldovinetti u pozadini svojih slika potpuni romantički mise-en-scčne. U 
tu pozadinu slika on drveće, cvijeće, obronke sa starim kaštelima, povorke lo- 


* Kad je ovaj članak bio već u štampi, primio sam od g. dra. v. Hadelna, asistenta u 
zavodu ,,Kunsthistorisches Institut in Florenz", odgovor na svoje pismo, kojim sam molio po- 
tvrdu 1. za to, da li je naša slika bila doista jednoć u samostanu sv. Marka u Fiorenci, 2. da 
li je u bilješci spomenuti Fra Domenico Maccarani bio kapelanom u pomenutcm samostanu i 
3. da li Baldinucci spominje ovu našu sliku u svom djelu ,,Notizie de' professori del disegno 
da Cimabue in qua". — Na žalost je direktor Muzeja di S. Marco, gospodin Carocci, već dulje 
vremena bolestan, pa stoga g. dr. v. Hadeln nije mogao ući u arkiv i potražiti dotične spise. 
Jedino, što mi javlja, jestto, da Baldinucci nikako ne spominje naše slike. — To doduše nije 
još dokazom, da je nije vidio, ali ipak nešto oslabljuje vjerodostojnost naše bilješke. 

vaca i drugo koješta. Uopće voli Alesso Baldovinetti čar mirne i tihe prirode. 
Osobito je karakteristična u tome pogledu gore pomenuta slika u S. Annunziati. 
Tu se u pozadini pruža duboka dolina (po svoj prilici Val d' Arno, gledan 
s obronaka Vallombrose), odružena brežuljcima, koju u sredini presijeca vijugava 
rijeka. Sve to u divnoj perspektivnoj udaljenosti. Isti istančani osjećaj za udalje- 
nost nahodimo na slici ,,Madone" u Louvru, koju su dugo vremena pripisivali 
Pieru della Francesci, dok je u najnovije doba nije Berenson ,,povratio' Bal- 
dovinetti-u. I upravo ova slika u Louvru utvrdila je moje mišljenje, da naša slika 
stoji vrlo blizu Alessu Baldovinetti-u. Poredimo li pozadinu jedne i druge slike, 
vidjet ćemo, da je to na vlas, a ma baš na vlas ista dolina s vijugavom rijekom 
u sredini, okružena brežuljcima, na kojih su sljemenu poredjana pojedina dr- 
veća oblih krošanja. Poredim li tip madona Baldovinettijevih (na slikama u 
Uficijama, u S. Miniatu i Louvru) s tipom naše madone, moram reći, da ne bih 
mogao ovu posljednju izravno dosuditi njemu, dok opet za tip naših dvaju per- 
natih andjela nalazim paralela na njegovom Sv. Trojstvu u florentinskoj Aka- 
demiji. Na mene čini čitava naša slika dojam učeničke radnje (ističem osobito 
finu, i ako krivo crtanu ruku madoninu, koja je sasvim drugačija nego zdepasta 
ruka madone na slici u Louvru), pak bih zato označio sliku : ,,Bottega' Alessa 
Baldovinetti-a. Dr. Suida pomišlja na njegova učenika Graffiona (0 kojemu iSpo- 
redi Crowe-Cavalcaselle 0. c. sv. II. str. 361. i 370.) | 


DR. B. DRECHSLER : POVIJEST JUŽNOSLOVJENSKIH 
KNJIŽEVNOSTI PROF. M. MURKA* 


Književna povijest južnih Slovjena, ističe pisac djela, o kojemu je riječ, 
ne stoji na visini vremena. Od bibliografičke i biografičke metode slabo se mi- 
čemo naprijed. Ima tek nekoliko velikih pisaca, kojima je rad prikazan u iscr- 
pljivim monografijama, a čitave epoke nijesu u tančine proučene ili nijesu ni 
taknute. Najdublje i najsvestranije proučavano je upravo najstarije doba, dakle 
crkvena južnoslovjenska književnost, a nije se to zbilo bez osobitih povoda. 
Ova je književnost u svezi s počecima slovjenske pismenosti i osnova slovjenske 
prosvjete. Njezini problemi jesu problemi slavistike, jer je ona osnova te nauke, 
pa su se zato južnoslovjenskom crkvenom književnošću, njenim povodima i po- 
sljedicama, bavili naučenjaci svih slovjenskih naroda. Mnogo je učinilo i to, 
što je ovo doba istraživano na širokoj osnovi jedinstvene južnoslovjenske knjige, 
a opet su proučavana na tanko pojedina pitanja, pa su se u tome radu mogli 
isticati samo naučenjaci širokih pogleda i duboka znanja. 

Značajno je, da i u nas Hrvata, u doba, kad se tek počelo buditi zanimanje 
za povijest književnosti, susrećemo cjelovito obradjeno upravo ovo doba u Ja- 
gićevoj : ,,Povijesti književnosti hrvatskoga i srpskoga naroda'' (1867.). Ovo 
ugledno djelo, domala prevedeno na ruski, bilo je dogadjaj u našoj mladoj nauci. 


* Geschicte der Alteren siidslawischen Litteraturen von Dr. M. Murko, o. Profesor an der 
Universitit Graz. — Die Literaturen des Ostens in Einzeldarstellungen. V. Band, 2. Abteilung. 
Leipzig, C. F. Amelangs Verlag. 1908. 

Ali bezbrojnim specialnim radnjama, pače čitavim djelima o pojedinim pita- 
njima, posve se u posljednjim decenijima promijenilo obličje povijesti crkvene 
južnoslovjenske književnosti, pa je evo sada kao potreba vremena i rezultat 
razvitka slovjenske filologije izašlo djelo Dr. M. Murka:,Geschichte 
deradilterensidslawischen Litteraturen", kojestoji prema djelu 
Jagićevu, ako smijemo dva kompendija porediti sa dva velika analitička djela, 
kao današnje ,,Slovanskć starožitnosti' Lubora “ Niederla prema istome djelu 
Šafafikovu. 

Murkova knjiga prvo je djelo, koje prikazuje jednu epoku iz cjelokupne 
južnoslovjenske književnosti moderno. Crkveno doba južnoslovjenskih književ- 
nosti ima svjetsko historičko značenje po svome postanju, razvitku, utjecaju 
i dosegu, pa ga pisac i crta kao dio suvremene evropske kulture. On prati na 
slovjenskom zemljištu sve odraze cvata i dekadence bizantinske književnosti 
sa svim njenim obilježjima i posljedicama, koje se još i dandanas zamjećuju 
na organizmu Bugara i Srba, pa onda čitavu vjersko-kulturnu borbu izmedju 
Bizanta i Rima, tako važnu za udes hrvatske i srpske historije. Tako je ova 
knjiga, koja već radi koncepcije prema sličnim radovima u nas i u Srba za- 
služuje osobitu hvalu, ne samo za slavistu, već i za bizantinistu, političkog i 
kulturnog historika, sociologa i teologa dobar provodič kroz najstariji prosvjetni 
život južnoslovjenskih naroda, koji su kao neznabošci pali na raskršće izmedju 
istočno-rimskog i zapadnorimskog carstva, pa ovdje proživjeli jean od naj- 
zanimivljijih procesa u razvitku kršćanske kulture. 

Djelo prof. Murka nije analitičko već eminentno sintetično, ali ono ipak 
Svuda pobudjuje na analizu, na dalje tanko proučavanje pojedinih pitanja, 
gdjegod pisac opaža kakav jaz ili prazninu. Radovi njegovi poznati su sa s0- 
lidne i uvijek gotovo preobilne gradje, tako te od samih činjenica i ne odskaču 
dosta plastično zaključci, ali u ovome djelu gradja se najljepše prilagodjuje pi- 
ščevim mislima, idejama i slikama, kojima je podredjena. Poneke njegove misli 
jesu teme za nove, zanimljive studije, da ih se tko prihvati. Govoreći o apokrifnoj 
književnosti i umjetničkim obradbama njezinim na zapadu, ističe njenu vezu 
$ našim narodnim pjesmama, legendama, bajkama, pričama, poslovicama i obi- 
čajima, pa potiče na proučavanje ovih odnosa. Pače apokrifi utjecali su i na 
staro naše crkveno slikarstvo i kiparstvo; ali tu jedva da će tko slijediti po- 
nuku piščevu, da predmet prouči, jer nemamo za to spremnih ljudi. Jednako 
bilo bi vrijedno, na što upozorava pisac bizantiniste, proučiti južnoslovjensku 
književnost, u koliko ona nadopunjuje i objašnjuje povijest književnosti bizan- 
tinske, jer ima u nas preradaba ili prijevoda, kojima je sačuvan grčki original 
krnj ili je uopće izgubljen. Predmetom osobite studije mogla bi biti jedincata 
opaska piščeva, da je religiozni život Bugara i Srba duboko pao; te je danas 
posve različit prema unutarnjem vjerovanju Rusa, a da je povod tome položaj 
njihov prema Turcima, a osobito Grcima, koji su najviše utjecali na crkvu bu- 
garsku i srpsku. Za povijest hrvatske književnosti bilo bi veoma važno, da tko 
prouči književni, a osobito gramatički rad naših Isusovaca u pravcu, kako ga 
je označio prof. Murko, koji je dobro: opazio, da i u nas Isusovci, upravo kao 
u ostaloj Evropi, promiču misao, da se kao književni jezik primi najraširenije 
narječje. 

Najuspjelije prikazana je u djelu bugarska i srpska književnost, ma da jedan 
srpski kritik, s razloga, što stoje van nauke, nije ni s tijem nikako zadovoljan. 
Opravdaniji bit će naš prigovor, da je i u zbijenome obujmu djela prof. Murka 
prikaz crkvenoga doba hrvatske književnosti mogao naći više mjesta. Prema 
srpskom i bugarskom kaludjeru, jedinome predstavniku knjige, naš je glagoljaš 
osebna pojava : onaj živi na Athosu, uči grčku knjigu, dolazi u veze s carevima 
i kraljevima, a ovaj živi u narodu, utječe na nj zapadna prosvjeta, pa je bilo 
zato tim potrebnije prikazati ovaj tip, a on je i karakterisan već u starim spo- 
menicama i u novijoj naučnoj književnosti. Pisac, crtajući crkveno doba hr- 
vatske knjige, gradi na istim zdravim osnovama, ali ovaj dio ne zalazi u to- 
like tančine kao prvašnja dva dijela ; sve se crta i suviše sumarno, pa naše 
veze sa zapadom nijesu prikazane u nijansama kao veze bugarske i srpske knji- 
ževnosti s istokom, a to bi znatno nadopunilo cjelovitu sliku južnoslovjenskih 
književnosti. Pisac bit će da je i sam to osjećao, ali se ispričava, ponajviše 
s razlogom, što ovo doba hrvatske književnosti nije još proučeno, pače nije ni 
dosta gradje izdano. Najzanimljivije bi, recimo samo jednu, bilo, da nam je 
pisac prikazao bogatu umjetnu poeziju hrvatsku ovoga doba, jer po njoj se 
ono i razlikuje najviše od književnosti bugarske i srpske, ali kako je malen dio 
ove gradje štampan, pisac je morao jednostavno reći : ,,Ein noch ungeschriebenes 
Kapital der kroatischen Litteratur-geschichte bildet die erste siidslawische Kunst- 
poesie nach abendlandischen Muster'". To je nabožna poezija XIV. i XV. sto- 
ljeća na narodnom jeziku, u kojoj se, kako je pisac dobro opazio, odbila um- 
brijska religiozna lirika sa svojom mistikom, odrazom velikoga preokreta u du- 
ševnom životu Italije, kome je začetnik sv. Franjo Asiški. Ali dok pisac ovakve 
struje, što su dolazile s istoka u bugarsku i srpsku književnost, raščinja i ka- 
rakteriše, ovdje ih može samo konstatirati, premda su veoma važne i za dalji 
razvitak svjetovne hrvatske knjige. Ovakvim nedostacima djela prof. Murka 
jesmo dakle u jednu ruku sami krivi, što nije ni čudo, kadno je naš rad oko 
izučavanja povijesti hrvatske književnosti posve nesredjen i nesistematičan, bez 
ikakva žarišta, jer od svih slovjenskih sveučilišta jedino hrvatsko nema osobite 
katedre za svoju književnost. Ali opet treba reći, da je prof. Murko obašao na pr. 
crkvena prikazivanja, o kojima je morao i mogao govoriti, jer su većim dijelom 
izdana, padaju u ovo doba postanjem i značenjem, a veoma su značajna za 
hrvatsku književnost, budući da ih u Srba i Bugara uopće nema. 

Prof. Murko je htio, da njegovo djelo, kako sim veli, bude dokazom, da 
se književnosti južnih Slovjena, mogu i moraju obradjivati u medjusobnoj 
svezi, a on je tu i uspio, jer nije obradjivao suštu književnu povijest, već se 
uvelike obazirao na kulturnu po vijest, prema kojoj je gradio i osnovu svome 
djelu. On crta književne pojave uvijek u vezi s političkim dogadjajima i svim 
ostalim prosvjetnim pojavama, pa nikad ne zaboravlja, da je povijest književnosti 
dio, i to najjači dio naše kulture, a posve je prirodno, da pisac, gradeći na 
ovako širokoj bazi, ma da crta najstarije doba našega- prosvjetnoga života, ipak 
biva tumačem sadašnjosti, gdje je ona posljedicom prve naše kulture. Po tome je 
ovo naučno djelo aktuelno, što se razbira najljepše u tome, da je prvo poglavlje, 
gdje se radi o Hrvatima i Srbima, izašlo prevedeno u više naših političkih dnev- 
nika (,, Narodnoj Obrani', ,,Obzoru'' i ,,Srbobranu''), pače i u osobitoj brošuri. 

Djelo prof. Murka u koncepciji i metodi označuje lijep napredak u našoj 
književnoj povijesti, što osobito izbija, kad se djelo isporedi sa sličnim radovima 
u našoj mladoj nauci. Koncepcija i metoda najslabija je strana naše 
književne povijesti. Pa i najnovije djelo ove ruke, ,,Pregled srpske književnosti 
od Pavla Popovića, pored nekih lijepih piščevih odlika, u tome pogledu ne od- 
skače daleko od starinske primitivnosti. Pisac naime prikazuje samo jedan dio 
srpske i veći dio hrvatske književnosti, dakle ne obuhvaća nikakve cjeline, 
pa i tu crta struje i rad pojedinih pisaca posve raskidano — po književnim i 
pjesničkim vrstama, 4 ne ćemo ni spominjati Popovićeve neugodne ekskluziv- 
nosti i nacionalne ograničen sti, kojom je kao naučenjak posve nagrdio obličje 
svome djelu. Ali zato se dva novija Skerlićeva djela : ,,Omladina i njena knji- 
ževnost'', te ,,Srpska književnost u XVIII. vijeku" i modernom koncepcijom i 
metodom priključuju Murkovoj ,,Geschichte der sudslawischen Litteraturen?'. 
Ova tri djela tri su utjehe i tri izgleda za dalji razvitak našega neznatnoga 
i pocjepkanoga rada oko književne povijesti. 


JOSIP PASARIĆ : O LEONIDU ANDREJEVU 


U ruskoj se javnosti u posljednje vrijeme mnogo govori o Leonidu Andre- 
jevu i o novim njegovim djelima i pothvatima. Jedni se čude plodnosti nje- 
govoj, a drugi mu spočitavaju težnju za reklamom. Andrejev je naime u po- 
sljednje dvije godine napisao cijeli niz pripovijesti, crtica i drama. Napose u prvoj 
polovini prošle godine izišlo je malo ne svaki mjesec po koje novo beletristično 
djelo iz njegova pera. U prošloj sezoni prikazivale se tri njegove drame, od 
kojih je naročito mistična tragedija ,,Crne maske" polučila velik uspjeh. 

Andrejev savremen je pisac u pravom smislu riječi, pa voli u djelima svojim 
obradjivati teme i sujete, koji stoje u nekoj vezi sa savremenim političkim doga- 
djajima i socijalnim pitanjima. Treba priznati, da u spisima obično propovijeda 
slobodoumne i napredne nazore. Kad se ono u Rusiji pokrenula misao, da treba 
dovršiti rat s Japanom, Andrejev je u prilog tomu pokretu napisao pripovijest 
Crveni smijeh*. Početkom prošle godine povela se u Rusiji agitacija protiv smrtne 
kazne, a Andrejev napisa pripovijest ,, Razskaz o semi povešennyh' (o sedmorici 
obješenih). Iza toga došlo je u državnoj dumi na dnevni red pitanje o slobodi 
savjesti i vjeroispovijesti, a Andrejev izdade o toj temi pripovijest pod natpisom 
»Syn čelovečeskij''. Ta pripovijest ima ovaj sadržaj: Svećenik 0. Ivan Bogo- 
javlenskij bio je velik čudak. Najprije je htio da promijeni svoje ime i bavio 
se mišlju, da si mjesto imena nadjene skup od 5 brojeva sa brojkom 9 na koncu. 
Molba njegova bila je dakako odbijena. Tada je nabavio gramofon i silio svoga 
psa, da sjedi pred gramofonom i Sluša pijev i sviranje njegovo. Pas je utekao 
i utopio se od očaja. Uto je izišao ukaz o slobodi vjeroispovijesti i otac Ivan 
odluči, da će upotrebiti tu priliku i prijeći na muhameđanstvo, premda nije 
pravo znao, u čem stoji vjera Muhamedova. Pripovijest se svršava time, da oca 
Ivana odvodi na istragu u grad činovnik, koji je po nj poslan od oblasti. 

Kritika reakcionarna oštro je napala na tu pripovijest, da je tendencioznu 
i na brzu ruku napisana, pa da nema umjetničke vrijednosti. Više da je karika- 
tura, nego ozbiljna stvar, prava smjesa komična i čuvstvena, prosta i ozbiljna 
Slobodoumna pak kritika stala je da brani pisca od tih napadaja i isticala. 
kako je Andrejev htio u ocu Ivanu da prikaže zagonetan lik, koji u sebi krije 
osjetljivu sumnju i odlučan prosvjed protiv okova, kojima se ropski sputava slo- 
boda savjesti. Vjerskim se pitanjem bavi Andrejev i u pripovijesti ,,Vjera, nada, 
ljubav", što je prošle godine izišla u književnom almanahu ,,Progres"'. 

. Nema sumnje, Andrejev je radin čovjek i plodan pisac. Za sadašnju sezonu 
napisao je opet tri drame : ,,Anatemu", ,,Anfisu"? i ,,Čelov&ka", od kojih su prve 
dvije početkom sezone prikazivane u Moskvi i Petrogradu ; a uzato je preuzeo 
upravu i vodstvo ,,Novoga dramatičeskoga teatra" u Petrogradu. No Andrejev 
ima jednu nemalu slabost : voli reklamu i mrzi na kritiku. Ruske novine često 
donose razgovore s pjesnikom o najnovijim njegovim radovima, a kinematografi 
po svoj Rusiji pokazuju snimke njegove vile i stana. U mnogim svojim raz- 
govorima s novinarskim izvjestiteljima raspravlja malo ne vazda o jednoj te 
istoj temi : žali se na kritičare. Lani je u tri kazališta dao prikazivati tri nove 
drame, a da nije bilo tih zlobnih kritičara, on bi još više radio: dnevice bi 
napisao i po tragediju, kako ironično primjećuje g. Filosofov u ,,Rčči". U oči ' 
sadašnje sezone, koja se otvorila s dvije njegove drame, opet je Andrejev raz- 
govarao sa novinarima i ponovno se žalio na kritiku, a napose na poznatoga 
darovitoga feljtonista i slobodoumnog publicista A. V. Amfiteatrova. Taj 
mu po svom običaju nije ostao dužan i odlučno izjavio, da je on doduše hvalio 
Andrejeva, dok je pisao iskreno i ozbiljno, ali otkad je plodni pisac stao stva- 
rati igrarije i djetinjski se zanimati pisanijom o posve nedohvatnim temama, 
on je smatrao kritičarskom svojom dužnošću, da pisca upozori na zablude. 
No oborivši se na Amfiteatrova Andrejev je osudio i kritiku uopće i uz to ne- 
pravedno navalio na mladoga pisca Ropšina, koji je svojom pripoviješću ,,Konj 
blednyj'' pobudio veliku pozornost ne samo u Rusiji. Andrejev naime veli za tu 
pripovijest, da ,,zaudara po gnjiloći ,,kao stari sir". Djelo to da je ,,neumjetničko 
i vrlo neistinito, a u cijelosti uvredljivo". Koliko poruge u malo riječi ! Koliko 
nepravde prema djelu, za koje mnogi kažu, da je napisano ne crnilom, već 
krvlju srca ! Pri tom je Andrejev dobro znao, da k Ropšinu ne dolaze novinari 
i da je fizički lišen mogućnosti, da išto kaže u svoju obranu. No Andrejev ide i 
dalje i hoće da se nametne za cenzora mladomu piscu. On veli: ,,da sam ja 
urednik ,,Šipovnika" (naprednjačkog modernog izdanja), u njem ne bi se nikad 
pojavio Ropšinov ,Konj bl€dnyj". Tako je daleko zavela taština i zavist An- 
drejeva ! Treba znati, da se prvo izdanje Ropšinove knjige, o kojoj je i Uerež- 
kovskij napisao opširnu ocjenu, na jagmu raspačalo i da se sada spremalo drugo 
izdanje, pa da je Andrejev, ako ne urednik, a ono jedan od glavnih saradnika 
,šipovnika" ! Taj. je postupak ogorčio i njegove prijatelje u redovima slobodoumne 
inteligencije, koji ga poput g. Filosofova u ,,Re€či'" podsjećaju, da je svaki pisac u 
prvom redu čovjek, pa da je već hora, da se opameti i zaustavi, jer će mu inače 
biti strašno, kad se probudi i spozna svu taštinu svoje ,,kinematografske' slave ! 

No Andrejev u novije vrijeme ne uspijeva, ,,ne vezet'' mu (kako bi se ruski reklo) 
ni na drugim poljima. ,,Novyj dramatičeskij teatr", koji je lani pod upravom 

čuvene dramatske umjetnice Kommissarževske slavio dugi niz umjetničkih po- 
bjeda, spao je sada pod vodstvom Leonida Andrejeva na stepen umjetničkog 
zavoda srednje ruke. Nove njegove dvije drame: ,,Anatema" i ,,Anfisa'' imale 
su slab uspjeh u literarnom i umjetničkom pogledu prema gotovo suglasnom 
sudu konservativne i slobodoumne kritike. A pored toga digoše se protiv ,,Ana- 
teme" ruski reakcionarci i klerikalci i svom silom hoće da se posve zabrani pri- 
kazivanje te drame u Rusiji. 

Sva je prilika, da slava VI. Nemirovića Dančenka ne da Andrejevu mirno 
spavati. Taj je naime dramatičar zajedno s umjetnikom Stanislavskim ravnatelj 
čuvenoga moskovskoga ,,Hudožestvennoga (umjetničkoga) teatra“, te uzorne 
ruske moderne pozornice, na kojoj provodi zamašne pozorišne reforme, namje- 
njujući redatelju važnu samostalnu ulogu i time preobrazujući sav dosadašnji 
oblik dramske interpretacije i inscenacije. Zašto da i Andrejev nešto slično ne 
stvori u Petrogradu? Zato je valjda uzeo u zakup kazalište, u kojem je lani 
glumila družina gdje. Kommissarževske, prekrstivši ,,Dramatičeskij teatr" u 
,»Novyj dramat. teatr', primio za glavnog redatelja Sanina, koji se ne može mje- 
riti sa Nemirovićevom desnom rukom Stanislavskim, a dramatsku družinu sa- 
stavio po moskovskom uzoru od glumaca drugoga reda ili posve mladih sila. 
No za prvu predstavu u sezoni nije odabrao novu dramu, već je iznio svoju 
prošlogodišnju ,,Djačku ljubav" (,,Dni našej žizni"), koja se nakon nekoliko 
predstava morala zamijeniti drugom dramom, jer je odziv općinstva bio slab. 
Interes za njegovo kazalište porastao je tek onda, kad je iznio svoju novu dramu 
»Anfisu“. Kritika je doduše gotovo jednodušno osudila tu dramu, neki su je 
pače ižvizdali, ali radoznalo općinstvo je drugog mnijenja i sveudilj puni ka- 
zalište, osobito mladji svijet, koji autoru priredjuje bune ovacije. Isto se lani 
zbilo sa pomenutom njegovom dramom ;,Dni našej žizni“: kritika je dramu 
složno pokudila, a drama se ipak glumila nebrojeno puta pred punom kućom. 
»Anfisa' je drama rekbi savremena i realna: u njoj dolaze svagdašnja lica, 
a ne apstraktno — simbolistični likovi, kao u ,,Crnim maskama* i ,,Anatemi. 
Radnja se zbiva u pokrajinskom gradu Rusije i glavni joj je junak odvjetnik 
Fedor Ivanović Kostomarov. No:u nekim prizorima taj junak zapada u nerealni 
ton i vazda s neponjatnog razloga proklinje neku staricu babu. U toj se sta- 
rici ima po svoj prilici da krije simbol. Ona kao da utjelovljuje nepoznat život, 
a Kostomarov je gospodar života. On ljubi doduše svoju ženu Sašu, ali to ga 
čuvstvo posve ne zaokupljuje. Traži sreću i izvan braka, pa kako uto dolazi 
u kuću njihovu Sašina sestra Anfisa, mlada udova čarobne: ljepote, medju njome 
i odvjetnikom brzo se razvije ljubavni roman. Još se taj.nije pravo n dovršio 
a odvjetniku se približi i najmladja sestra Nina, koja mu iskreno otkriva svoju 
ljubav: Kostomarov zaboravlja prve dvije sestre i već hoće da Ninočki ljubav 
ljubavlju vrati, ali uto se javlja osvetnica Anfisa i nalaže nevjerniku, da ispije 
otrov. On spozna, da je to kazna njegova i odgovori Anfisi istim onim ,,da", 
kojim je malo prije odgovorio Nini, da je ljubi. | kad on ispije otrov, javlja se 
čudna nemila starica, mirna kao život, ravnodušna kao sama priroda, nijema kao 
sam Bog i odobrava ono, što se slučilo s odvjetnikom. . 

Prijateljska kritika hoće da odbije prigovor o nepodesnosti sujeta time, što 
ivrdi, da je u ,,Anfisi' obradjen istinit dogadjaj iz života porodice, koja živi 

pod Moskvom. U životu — vele — ima junak djece ne samo sa ženom, nego 
i sestrom ženinom (Anfisom), a sada ljubaka i sa najmladjom trećom sestrom (Ni- 
nom), a svi živu zajedno u istoj kući. U životu je stvar grublja i oštrija, a autor 
je ponešto ton ublažio. Protivnička kritika odvraća : Ako je tomu zbilja tako, 
onda je to mormonska porodica, a ne evropska kulturna zajednica. U tom pak 
Slučaju autor je trebao da napiše satiru ili komediju, da ruglu izvrgne takove 
ekzotične socijalne običaje, a ne da piše ozbiljnu socijalnu dramu. Drugi dio 
prijateljske kritike brani autora time, što razlaže, da je htio u glavnom junaku 
(Kostomarovu) prikazati osebni tip savremenog čovjeka, koji je slab u etičnom 
pogledu, a snažan svojim emocijama, koje ga zavode na stramputicu i pre- 
stupna djela. Takvi se ljudi ne mogu sputati u okvir običnog gradjanskog mo- 
rala. Gradjanska civilizacija — razlaže Vlad. Azov u ,,R€či' — nalik je na dućan 
gotovih odijela, u kojem je sve izradjeno za prosječnog normalnog čovjeka, koji 
nije ni visok ni nizak, ni debeo ni suh. Izbor je velik, roba je najmodernije 
fasone, ali sva je udešena za prosječan uzrast. Petar Veliki (ili Kraljević Marko) 
ne bi mogao naći odijela u takvom dućanu, već bi ga morao posebno naručiti. 
Tako i Kostomarov sa silno razvijenim emocijama i nadčovječnom erotomanijom 
ne može da nadje zadovoljstva u običnom braku... 

Drugi prigovaraju drami, da ima u njoj vrlo malo izvornih zamisli i si- 
tuacija. Tako tri sestre nehotice podsjećaju na dramu A. Čehova: ,,Tri sestre", 
a završni prizor otrovanja dozivlje u pamet slične momente iz Sardouovih drama 
»Fedore' i ,,La Tosca"; uza to da ima reminiscencija iz djela Ibsenovih, napose 
iz ,,Hede Gabler", iz Maeterlincka i dr. | prijateljska kritika zabavlja autoru, 
da nije dosljedno proveo osnovnu misao, da mu je glavni junak pogrješno ocrtan 
i da se diljem cijele drame opaža oskudica mjere i stila. Neki ga hoće da obrane 
time, što tvrde, da je ,,Anfisu" napisao u dva tjedna, a kritičari odgovaraju : 
Treba se veseliti, što daroviti pisac nije puno vremena potratio na tako ništavu 
stvar ! ,,Anfisa" uopće zlo prolazi i u kritici i pred ozbiljnim općinstvom. Jedan 
kritičar uvjerava : da Nijemci ili Francezi u Rusiju donesu takvu dramu, ruski 
bi gledaoci ižviždali glumce, a autora raznesli. Neki doduše i ovako psiču drami, 
ali nemali dio općinstva sklon je pornografiji, koja svršava s užasom otrovanja 
glavnoga junaka, pa ponovno dolazi, da je gleda. Javljaju novine, da je jedan dio 
općinstva na premičri glasno hihotao na najdramatičnijim mjestima, čime se 
htjedoše narugati krivom patosu Leonida Andrejeva, i to ne zlobno, već dobro- 
dušno, što je za Andrijeva ljuće, nego li najžešći ozbiljan napadaj. No unatoč 
tomu smijehu i nepovoljnoj kritici drama se gotovo dnevice glumi u Petrogradu, 
a doskora će se iznijeti i u moskovskom ,,Novom teatru. 

Slična je sudbina zadesila i autorovu drugu ovogodišnju dramu ,Ana- 
tem u", koja se početkom studenoga prvi put glumila u glasovitom moskovskom 
,»rludoženstvennom teatru". Sadržaj joj je u kratko ovaj: Anatema je vladar 
tame ; ali iz svoje tame uporno teži za svijetlom znanja. Njegova pečal stoji u 
tom, što vječno teži za svijetlom, ali mu nije sudjeno, da ga dostigne. Ta 
težnja ga postojano dovodi k željeznim vratima vječnosti, pred kojima straži 
»nNetko, tko čuva zavjete", koji ne pušta Anatemu, da udje na ta vrata, dapače 
ni da zaviri u vječnost. Na sve molbe i zaklinjanja i prijetnje Anatemine ostaje 
stražar Netko nepokolebiv.. Anatema traži od njega ime onoga, tko se nalazi 

za tim vratima, pa pita: hoće li kad doznati njegovo ime ? ,,Nikada'* — mirno 
odgovara stražar. Tada mu Anatema navijesti rat. Orudjem svoje bune odabire 
ljude i medju njima staroga i siromašnoga židova Davida Leisera. Tu se ističe 
oštar kontrast: iz grozne magle vječnosti prelazimo u okolinu savremena ži- 
dovskog siromaštva. Tu je usred borbe za svagdašnji kruh našao Anatema 
nosioca svoje osvete. U ovom kontrastu neki nazrijevaju antitezu kršćanstva : 
David Leiser kao sin djavola ima da bude opreka sinu božjemu, koji je takodjer 
potekao iz siromaške židovske porodice ! Anatema dolazi na zemlju u svojstvu 
ovdjetnika. David Leiser imao je brata Mojsiju, koji je pobjegao u Ameriku, 
da se otme vojnoj dužnosti, i ondje obogatio. Nedavno je umro, ostavivši svome 
bratu Davidu baštinu od četiri milijuna rubalja. Sa tom viješću dolazi Anatema 
k Davidu, koji ima malu trgovinu na obali morskoj. David je star i stoji već 
na rubu groba. Bavi se samo time, što odlazi na morsku obalu i tamo se 
zadubljuje u nijemo promatranje, koje on zove razgovorom s Bogom. Njegov sin 
Naum po cijele dane traži i ne nalazi vjeresije ; bolestan je i takodjer voli nijemo 
promatranje. Njegova sestra Roza krije svoju ljepotu pod krinkom zamusanosti 
i pod prijetvornom hromošću, bojeći se zlih ljudi. Imao je David još dvoje djece, 
ali su mu umrla od studeni i gladi. Kad David čuje, da mu je brat ostavio tako 
Silno bogatstvo, u prvi čas odlučno ga odbija, misleći, da mu je došlo ne od Boga, 
nego od djavola. To mu bogatstvo i onako dolazi prekasno : ne može da mu iskupi 
onu bijedu, koju je prepatio, a sam je već odviše star, a da bi ga mogao pravo 
upotrebiti. No do drugog čina se predomislio, jer ga vidimo u mramornoj palači, 
gdje se njegov sin već uči plesanju, anjegova kći je okružena obožavateljima. 

No David nije našao sreće u raskoši : sin mu je na umoru, a sam je u duši 
svojoj satrven i nezadovoljan. Anatema mu svjetuje, da svoje bogatstvo razdi- 
jeli medju siromahe. David ga posluša i pozove sa svih strana bijednike k sebi. 
Svakoga nadari i utješi. Porodica doduše protiv toga prosvjeduje i Roza bježi 
iz kuće roditeljske ; ali Davida se to ne prima : on nastavlja svoj dobrotvorni rad. 
Tako je rasuo bogatstvo i postao kumirom svjetine, koja ga svuda svečano doče- 
kuje sa grančicama u rukama. Svijet se tiska oko njega, a on ih blagosilja, kao 
ono Isus pri ulazu u Jerusalim. Raširio se glas, da on može izliječiti svaku bolest 
i pače od mrtvih uskrisiti. K njemu se slegne sva sila bolesnika i nevoljnika, tra- 
žeći od njega lijeka i pomoći. U to se on prene i spozna, da je bogatstvo razdao i 
da ne može nikomu više pomoći. Javi mu se Anatema sa savjetom, da pobjegne. 
David pristane i potajno se sa Anatemom odšulja iz svoje palače. Anatema do- 
vodi ga na rub ponora, umjesto da ga u pogibli spase. Za njim se u potjeru natis- 
nula svjetina i dostigavši ga, traži od njega čudesa. David im u očaju govori, da 
je razdijelio svoje bogatstvo, a čudesa da ne može tvoriti. Svjetina se razbjesni 
i kamenuje ga. 

Slavodobitni Anatema ide sada stražaru vječnosti, da mu javi, kako su Da- 
vida ubili oni ljudi, kojima je dobročinstva iskazao. Stražar odgovara, da je 
David spasen, a Anatema ne će nikada doznati ime Onoga, tko se nalazi onkraj 
vrata vječnosti. Anatema odlazi s izjavom, da će uzbuditi razdor medju ljudima 
u ime Davida Leisera, najboljega čovjeka, pa kad ljudi dodju do očaja u toj borbi, 
Anatema će im reći ime krivca smrti Davidovoj : taj krivac po riječima Anateme 
nije nitko drugi, nego Bog. 

Protivnička reakcionarna kritika uporno tvrdi, da je ta drama tendenciozna 
karikatura kršćanstva. Općinstvo da je sa prve predstave otišlo razoračano samom 
dramom, koju su neki nazvali besmislenom. Da je nije moskovsko uzorno kaza- 
lište tako sjajno opremilo, tako pomno proučilo i vještački interpretiralo, drama 
bi već na premičri doživjela poraz. Reakcionarni i klerikalni krugovi odmah po- 
digoše hajku protiv drame. Uvrebaše neke aluzije na kršćanstvo i stadoše tražiti od 
upravnih oblasti, da zabrane ,,Anatemu'". Oblast je zaista izaslala cenzora u 
kazalište, da pomno razgleda okrivljenu dramu. I cenzor je napeo svu svoju po- 
zornost, ali ne nadje ni u inscenaciji ni u drami ništa takovo, što bi opravdavalo 
. zabranu. Kad se nije zahtijevu o zabrani udovoljilo, agitacija se nastavila i tako 
je i sam ministar predsjednik morao da se bavi tom dramom. Konačno je ipak 
upravna oblast popustila i zahtijevala, da kazalište promijeni inscenaciju prizora, 
u kojem narod svečano dočekuje Davida, jer da taj prizor odviše podsjeća na ulaz 
Isusov u Jerusalim. No duhovne se oblasti i s time ne zadovoljuju, te traže, da se 
»Anatema“ posve zabrani, jer da je podobna da povrijedi vjersko čuvstvo. I doista 
u Saratovu i Revelju drama je zabranjena. Naprotiv u Petrogradu oblast se ne 
opire prikazivanju ,,Anateme u ,,Novom dram. teatru'“, gdje se sredinom pro- 
. sinca glumila. | 

Te polemike i napadaji nemilo se kosnuše Andrejeva, koji je u javnim gla- 
silima nedavno izjavio, da u ovoj sezoni ne će ni u jednom časopisu iznijeti ni- 
jednoga svoga literarnog djela. 


DR. OTON KUČERA: NOVA ČUDESA ELEKTROTEHNIKE 


Kad je g. 1875. u Evropi pukao glas, da je neki Američanin Graham Bell, 
tada profesor za fiziologiju organa govora u Bostonu, izumio malenu, bajno ča- 
robnu spravu — telefon, — koja s pomoću magneta i električnih struja prenosi 
govor čovjekov puno kilometara daleko, a da ga pri tom gotovo ništa ne oslabi, 
da ga pače tako savršeno prenosi, te prepoznaješ glas govordžije, klimali su Evrop- 
ljani skeptički glavom i često se čulo i čitalo tada mišljenje : američki humbug. 
Od onda je prošlo jedva trideset godina i mi vidimo danas svi, kako je ta čarobna 
spravica, usavršena i složena s još čarobnijom — mikrofonom— što ga je 
g. 1878. izumio drugi Američanin Hughes (čitaj: Jus), baš od temelja pro- 
mijenila uvjete i prilike socijalnoga života našega. Obje sprave — prava Kolum- 
bova jaja — idu bez sumnje u red najgenijalnijih aparata, što ih je fizika do sada 
darovala čovjeku, a kad ih kao lajik gledaš pri radu njihovu i nehotice ti se izvija 
poklik: prava novovjeka čudesa ! Pomislite samo : ako na pločicu mikrofona 
sjedne muha i po njoj hoda — i to hodanje čuješ na slušalici telefona ! 

Burno se je upravo nauka o primjenama elektricitete — elektroteh- 
nika — u posljednja tri decenija razvijala : izum se nizao izumu, jedan veće 
čudo od drugoga, jedno čudo važnije od drugoga za kulturnoga čovjeka. Naša se 
je rasvjeta od temelja promijenila, ne manje sredstva prevoženja i kemijska in- 
dustrija ; radiografija i brze izmjenične struje duboko zasjekoše u liječničku praksu. 
Što da napokon rečemo o radiju i drugim radioaktivnim tvarima? Studij tih tvari 

i čudesnih pojava na njima vode fizičare ravno do posve novih i smjelih misli o 
konstituciji tvari i posve novih zakona mehanike. Nauk o elektriciteti kao da će 
u bliskoj budućnosti biti glavni dio fizike a električne pojave kao da će u kućanstvu 
prirode zapasti prva uloga ; najmanja drobnica slobodne elektricitete — ele k- 
tron — kao da će postati sveopći substrat prirode ! 

Osupnuti stojimo i stručnjaci i nestručnjaci pred ovim pobjedonosnim svjetskim 
lijetom električne nauke i u čudu gledamo br zin u, kojom se on zbiva. Nije druge 
nego ,,na ždrijelo junak tko je''. Tko ne će da ostane šeprtlja u savremenu životu, 
mora da — makar kojega zanimanja bio — tim izumima iz bližega u oči pogleda. 
U toj namjeri evo ih nižem ovdje nekoliko najnovijih, koji bi naskoro i u prak- 
tičnom životu znali biti važni. 


|. 
Električna svjetiljka, koja glasno pjeva i govori. 


Uredba je obične naše telefonske postaje razmjerno jednostavna (Sl. 1.) Ne- 
prekidna električna struja jednake jakosti i jednakoga smjera (kraće: ,jednaka 
struja“ = Gleichstrom, courant continu) teče iz baterije B kroz štapiće ugljena 
K (u mikrofonu), koji se upiru o elastičnu pločicu P, pred kojom govorimo, i ide 
dalje žicama provodnicama L do druge postaje u telefon ili slušalicu. | 
Kada govoriš pred pločom P, titraji se uzduha prenose na pločicu P i odaju se 
posve vijerno u mikrofonu promjenama tlaka izmedju pločice P i šta- 
pića ugljena. Kad je taj tlak nešto jači, pločica se življe pritisne o ugljene i struja 
iz baterije lakše prelazi otpor je manji, a time postaje struja ja ča ; obrnuto 
bude, kada onaj tlak nešto popusti : otpor je veći i struja je sada nešto slabija. 
U jednu riječ: Dok govoriš, u provodnici L ne teče kao obično jednaka struja, 
nego u neku ruku valovita struja, t. j. struja, koja čas nabuja, čas opet 
splasne u svojoj jakosti ; no ta se kolebanja struje do najsitnijih tančina poduda- 
raju s titrajima zvuka, koji izlaze iz 
ustiju govordžije, a tih je titraja u 
svakoj sekundi po nekoliko tisuća. 
Valovita struja mikrofona bježi žicom 
provodnicom brzinom od 300000 kilo- 
metara u sekundi i dospije lako u 
telefon ili slušalicu na drugoj 
postaji. Taj je još jednostavnija sprava. 
(SI. 2.) Sastoji od savita trajnoga _ma- 
gneta E (sl. 2), kojemu su polovi oba- 
viti žicom, a u tu se žicu završuju 
provodnice L iz linije. Pred polovima 
je magneta elastična čelična pločica P 
a ispred nje školjka za slušanje H, 
koja se prisloni na uho. 

Naša valovita struja iz prve po- 
staje izvodi sada na polovima magneta 
kolebanja njihove jakosti, 





a tim se opet izvode promjene 
u privlačenju čelične pio- 
čice, koje se usprkos velikoj da- 
ljini od prve postaje do najsit- 
nijih tančina podudaraju S gi- 
banjem usnica na prvoj postaji. 
Pločica se slušalice poradi 
toga giba tako amo i tamo, da 
to njezino titranje posve opo- 
naša titranje mikrofonske plo- 
čice u dalekoj prvoj postaji. Po- 
radi toga pak ustitra i uzduh 
u slušalici, a prislonjeno uho čuje 
te titraje uzduha kao glasove, 
ed kojih se sastavlja govor. — Slabašni su ti glasovi, pak treba da uho posve 
prisloniš o školjku slušalice : telefon samo šapće, a ne govori glasno ! 

U to je Nijemac Simon u Frankfurtu prije par godina priopćio svijetu van- 
redno zanimljiv izum : slušalica sa telefonske postaje može naknaditi istom onom 
električnom svjetiljkom, koja nam tako lijepo rasvjetljuje ulice, dvo- 
rane, tvornice, željezničke stanice svjetlošću najjačom iza sunčeve. Takva svjetiljka 
reproducira govor glasno i jasno, te ga sva dvorana čuje ! Zaista čudo ne- 
vidjeno : lampa koja glasno govori i uza to dvoranu bajnom svjetlošću ispu- 
njuje ! Moram reći, da sam i sim osupnut stajao, kad sam ju prvi put u Njemačkoj 
Slušao, gdje izvodi svaki smijeh, svaki fićuk, svako pjevanje i svaki govor do tan- 
čina točno — kao da je pred tobom živ stvor. Uzimam, da će i moje čitateljice 
i čitatelje taj izum toliko zanimati, te im smijem to čudo od svjetiljke razumije- 
vanju nešto bliže primaknuti, ako i nisu fizičari po zvanju. 

Uredba je spomenute električne lampe poznata: jaka i jednaka elek- 
trična struja prolazi kroz dva štapića osobito priredjena ugljena, koji se vrho- 
vima dotiču (sl. 3). Ako se šiljci sada razmaknu par milimetara, plane medju njima 
plamen u obliku srpa ili laka, a pozitivni se ugljen usja do bjeline i izdube 
na vrhu kao krater. Vrućina je na šiljcima ugljena i u luku nekih 3500% € i ugljen 
se u toj vrućini tali. Devet desetina krasne Svjetlosti ove električne lampe, kojoj 
dajemo ime ,]Iampaldčnica? (= Bogenlampe, lampe i rćgulateur) ili kraće 
»idčnica', potječe od usjana ugljena, a tek jednu desetinu daje onaj plamen 
lik.* Dok je struja jednaka, lampa mirno i tiho gori. No kad je Simon u 
tu lampu povrh ove jednake struje poslao i drugu, koja svoj smjer mnogo 
puta u svakoj sekundi promijeni, a time i jakost — zovemo ju ,izmjenična 
struja velikoga broja ili velike frekvencije" — onaj je pla- 
meni luk u svakoj sekundi isto toliko puta u neku ruku zatitrao. Oko doduše toga 
nije vidilo, ali uho je to titranje čulo: lampajedavalaton, koji pri- 
pada titrajnomu broju one izmjenične struje. Zanimljivo je sada pitanje, kako 
taj ton postaje, kad znamo, da tonovi postaju od pravilnih titraja uzduha, 
koji u uho dopiru, a ovdje tek nevidljivo titra plamen? 





* Drugoj vrsti električnih svjetiljaka, u kojima usjane tanke žice daju svjetlost, dajemo 
ime ,Žarnice“ (— Gliihlampen. lampe A incandescence). 

Uzroku se te zaista zanimljive pojave 
domišljamo. Dok u šiljke ugljena teče 
jednaka struja, plameni je Ik izmedju 
šiljaka svagda jednake temperature. 
No čim se ta jednaka struja pretvorila u 
valovitu, dakle čas jaču i čas slabiju 
struju, plameni luk postaje čas više, čas 
manje vruć; uzduh, koji je oko Ipla- 
mena Idka, čas se jače, čas slabije rasteže, 
a time u okolišnom uzduhu dobivamo na- 
izmjence zgušćivanja i rastanjivanja, koja 
se dalje po dvorani rasprostiru na sve 
strane kao uzdušni valovi. No ta se zgušćivanja i rastanjivanja uzduha podu- 
daraju točno, i po svom redu i po broju, s titrajima izmjenične struje, koju je 
Simon povrh jednake struje uveo u svjetiljku: koliko se je puta u sekundi 
promijenio smjer struje, toliko je puta zatitrao i uzduh oko plamena lika, a uho 
te titraje uzduha osjeti kao ton odredjene visine. 

Od lampe, koja daje samo jedan ton, do lampe. koja daje sve najrazličnije 
glasove, tek je jedan korak. ' 

Ta mi već znademo, da “kroz naš mikrofon, dok u nj govorimo, zaista 
teče izmjenična, valovita struja, koja svaki čas u jakosti svojoj nabuja i opet 
splasne. Kad bismo dakle jednakoj struji naše lampe mogli nametnuti baš 
te izmjenične struje mikrofona, u koji govorimo, lampa bi točno oponašala 
baš one titraje uzduha, koji iz naših usta udaraju o pločicu mikrofona. | 
Simon je odmah pogodio način, kako da lampi nametne te izmjenične 
struje mikrofona, a koristio se pri tom poznatom pojavom ,električne 
indukcije". 

Ako naša jednaka struja, koja hrani lampu, na jednom mjestu svoga 
kruga teče žicom namotanom u ,svitak" (kod Tuslici 3,), pak mi izmjeničnu 
struju našega mikrofona pošaljemo kroz drugi (izvanji) svitak žice, položen povrh 
prvoga, udesili smo prilike, kako nama treba. Ovaka dva svitka izolirane žice, 
položena jedan povrh drugoga, zovu se u nauci ,\transformatorstruje" 
ili svitak zaindukciju'". Iz električnoga naime izvora A (iz električne 
centrale) teče jednaka struja u lampu L i plameni se Idk s mjesta načinio. Dok 
je struja zaista jednaka, lk šuti. No čim stanem govoriti u mikrofon, nje- 
gova električna struja, što dolazi iz elementa P (sl. 3.), stane u svojoj jakosti 
kolebati. To kolebanje struje u izvanjem svitku utječe i na jednaku struju, što 
teče unutrašnjim svitkom u lampu. Promjene u jakosti prve struje naime bude 
indukcijom u drugom svitku časovite električne struje, koje jednaku struju lampe 
naizmjence ojačavaju i oslabljuju; u jednu riječ: jednaka se je struja 
lampe pretvorila u struju izmjenične jakosti, pak će plameni Ilik sada 
govoriti ili pjevati one iste glasove, što ih govorismo ili pjevasmo pred pločicom 
mikrofona. — Nakon nekoliko pokusa bila je gotova Simonova električna 
lampa, koja glasno govori i pjeva. Za glasni govor njezin treba raspored 
pokusa tako udesiti, da bude plameni Ik što veći, kako bi se što veća masa 
uzduha oko njega zanjihala i tako dala snažnije glasove. Dok je plameni ldk u 





SI. 3. 

lampe, koja nam samo svijetli, dugačak tek oko 5 mm, luk svjetiljke, koja glasno 
govori, treba da bude dugačak 5—10 centimetara, a prema tomu treba da bude 
i električna napetost u centrali bar 100 Volta. S druge strane pak treba da budu 
i izmjenične struje u mikrofonu što jače, kako bi njihove promjene jakosti 
budile što snažnija kolebanja u jednakoj struji lampe, a tomu se hoće mikro- 
foni osobite gradnje (zrnati mikrofon na pr. Berlinerov). 

Čitav raspored pokusa s lampom, koja glasno govori, pokazuje ovdje prilo- 
žena slika (Sl. 4.) Na zidu je mikrofon (desno), u koji govoriš. Njegova struja 
teče u izvanji.svitak transformatora na stolu i natrag u mikrofon. Jednaka struja 
iz električne centrale dolazi desnom žicom na zidu u unutrašnji svitak transfor- 
matora, izlazi iz njega lijevo žicom u lampu, koja će glasno govoriti i pjevati, aiz 
nje preko uklopljena ,ot pora“ teče lijevom žicom na zidu natrag u centralu. Na 
stolu je još staklena leća, koja hvata divergentne zrake svjetlosti iz lampe, pak 
ih lomljenjem pretvara u usporedne (paralelne) zrake, da taj pramen .uspo- 
rednih zraka svjetlosti baci u daljinu, ako treba. U ovom je rasporedu dakle zaista 
telefon, koji samo šapće, naknadjen spravom, koja glasno govori, a ta je sprava 
— električna lampa lučnica. 


Danas je električna lampa, koja glasno govori, tek zanimljiv fizikalni pokus, 
no tko zna, ne će li već sutra ući u praktičan život. Eksperimenat je, koji u sebi 
nosi klicu lijepoga razvijanja. To će se već pokazati u drugom članku. 





Sl. 4. Električna svjetiljka, koja glasno govori 1 pjeva. 


MIHOVIL DANKO: ŽIVOT 


U predsoblju dršće žižak 
Ispod slike prašne, stare, 
A pod njima sjedi baka 
I namješta naočare. 

U “mislima trudnim okom 
Cijeli prošli život gleda : 
Tako joj je težak bio, 

A umrijet se ipak ne da! 


Svud je mirno, tek kroz tamu 
Dršće žižak i dogara, 

A umorna nad životom 
Sagiblje se baka stara. 

Katkad joj se lice trzne, 

Ko od nekih tajnih sila 

.I dodje joj tiha želja, 

Te bi vruće suze lila. 


Cijela mladost, cijeli život 

I sva borba ovog svijeta, 

Čemu sve to? Zar za suzu 
I umorna stara ljeta ? 


ll za one slatke želje, 

O čem joj se nekad snilo, 
Zar sad dosta utjeha je: 
I drugom je tako bilo! ? 


Čemu sve to ? Zašto: čovjek 
Broji trpke ure svoje ? 
Možda ipak samo zato, 

Da se veli — živio je! 
Čemu ove gorke boli 

I udarci svi sudbine ? 

Gdje su ljudem rosne kapi, 
Što životom život čine ? 


Trne žižak. Naokolo 

Svud se tiho šulja tama. 
Čemu sve to? To i ona, 
Ko da pita sebe sama. 

Trne žižak i dogara 
Fantastične stvara sjene, 

A u tami neizvjesnoj 

Pod njim ljudski život vene. 


LJUDEVIT KRAJAČIĆ: SILHOUETTE 


Kad se prosipa sunce bijelim brezama, trepetljikavim jasikama, tamnim 
hrašćem ; kad se raščešlja rodnim širinama, pa kad stane zalaziti kao oprezno, 
polagano nošeno klonuću — vazda Te se sjećam. U skrbima, u radovanjima 
duše spominjem, pozdravljam Te jednako kao i onda, kad se nadjem sam, ne- 
smućivan dahom žene, vriskom drhtavih, visokih skala rumene mi djece, zgus- 
nutim, izmorenim glasovima mojega sela... 

Iz grada sam dolazio s majčicom tamo u Tvoje selo. To je nas dvoje dolazilo 
tetici u pohode. Znala si Ti nju i vi svi tamo ! Oštro zavijen nos, na njemu vazda 
koncima iza lijeva uha, dapače špagom povezani naočari ; hripljiv glas ; masna 
prosijeda kosa, navučena strogo unatrag glave i tu povezana izlizanom, crnom 
vrpcom u jedan nerazriješivi čvor ; sivo-krvave oči — to je bila moja tetica. Ja 
je nijesam drugojačije upamtio. K njoj smo to mi dolazili iz grada u vrućim da- 
nima. | dok bi onda njih dvije — tetica i majčica — pod oniskim svodom, iza 
čvrsto zatvorenih prozora, duboko spuštenih zavjesa, u danjem polumraku, mljele 
kućnu politiku, ja sam se kupao u srpanjskom suncu, gubio u poljima i ledinama. 
I svaka tamno-siva, suncem osušena krtorovina ; krvavi mak, ljubičasti kukolj, 
što bi izbili u pšenicama ; dugi, oteziti putevi voluharice, otvoreni kao prazne 

Žile ; potočić, vrbe uza nj, okrajnje rudaste šume, pa tanahne, prozirne, titrave 
maglice po njima i vrsima njihovim — sve je ovo mene zanimalo. 

I u jedan ovakav srpanjski dan, dok sam se još kitio odugačkim plavim vla- 
.sima, odijevao u crn baršun (majčica me uopće najvolila ovako odijevati), našao 
sam Te u jednoj onih premnogih ledina, zaraslih niskom travom, rijetkim ku- 
pinama. Sklonula si u hladovinu zdrava, puna lica, a tamo ušir dvadesetak pi- 
tomih, prebijelih ovaca griskalo travu, meketalo, odmaralo se i opet sporo od 
vremena do vremena pomicalo naprijed suncem ozlaćenom ledinom. 

— Čiji si... Kako Te zovu ? — još i sad čujem, gdje me ono propitkivaš 
i mjeriš velikim, sjajnim očima. 


— Macin Ivica... Ivan... iz grada... došli smo tetici ! — gordim se i 
hrabrim. 

— Lizi... a? 

— Aha!! 


— Sjedi... ja sam Juliška... ovo moje ovce... bijele, kao Ti!... 

»Juliška, Juliška !"' — ponavljam i u onaj čas kao da mi ni do čega nije, 
koliko da upamtim to ime. 1 još dugo poslije, dok si mi teškom, mesnatom rukom 
prolazila plavu, do pod vrat poraslu kosu moju, ponavljao sam u sebi ovo drago 
ime... 

Ti si bila onda već poodrasla djevojka ; ja sam upravo smirio normalku. Pod 
Tvojom debelom, bijelom, pomnjivo  zakopčanom  košuljom, pridizala se već i 
njedra, kao skorup na ugrijanu mlijeku ; mladost je to prva procvativala u Tebi. 
Ispričala si mi taj dan, kako si Ti bila u mojim godinama jedna mala, dobra dje- 
vojčica. I to — kazivala si mi — da Ti dolaze danomice tamo s okrajnih ledina 
vršnjaci na igru, a š njima je negda i dolazio Djuka ; a taj Djuka, susjedov sin, 
znao Te voditi u školu, nositi Tvoje knjige, nad Tobom pridrživati i kišobran u 
kišljive dane. A onda — rekla si — uzeti Te imao, pa opet... Burom je jednom 
zapuhalo u selu i pobacalo s kuća crijepa. I s njegove je pobacalo, a on je drugi 
dan za popravka nesretno omaknuo nogu i s velika, teška pada pomeo umom. 

— [sad bježi... sve nas... i mene i one konjare s ledina... i uhadja mi 
život... i bježi... boji se! — završila si. 

— Boji! — ponovio sam prigušeno i ne shvaćajući, s čega mi glas drhće. 
I tako si mi taj dan u jednom posve djetinjem, nestašnom tonu ispričala još obilje 
toga, a meni su Tvoja pričanja godila. 

Omilila si mi. 

I kasnije sam vazda za srpanjskih dana dolazio tamo na ledinu. U meni ži- 
vjela je početkom samo privrženost Tebi, Tvojemu životu i onim konjarima, što 
su i zbilja danomice k podnevu, s okrajnjih šuma i ledina, dolazili uz jednu mrtvu, 
oteglu pjesmu, da im iscjelivaš uznojene obraze. 

— Igra jeto!... znaš! — kao da si kasnije, kad sam dolazio zrelijim go- 
dinama, ispričavala i sebe i njih, što su se vazda po svršetku te Vaše igre povukli, 
kao potopili u rudaste šume i prostrane ledine. A početkom nijesam se ni brinuo 
za tu Vašu igru ; sav moj interes, sve moje zadovoljstvo skupilo se u jednu je- 
dincatu želju : proležati samo uz Tebe, proskakati se s Tobom i voditi mekane, 
djetinje razgovore. 

A onda kasnije ? 

Bivalo je drugojačije. U mene se sve nemirnije radjala i časovno sve vrelije: 
buktjela krv kao vatra, što se sve snažnije razgoriva. Dolazilo mi teško, bolno- 
S ove Vaše igre. Dodju oni — bivalo je — a ja se premećem pružen po ledini 
s boka o bok, smirim se, zakopam rukama obraze, palcima čvrsto počepim uha, 
samo da Vam ne čujem dialog vazda jednaka svršetka. A prisluškujem u pozi 
jednoga šutljivog mučenika : krvi, talasima njezinim, hlaptajima srca i onoj 
boli u meni. [ oživljuje snažna strast : biti čitavi i jedini gospodar Tvoj i Tvoje: 
ledine, da se onda krši, razbija nemoćno o pomisli na onu silu napetih mišica ko- 
njara s ledine i okrajnjih rudastih šuma. 

A ta Vaša igra !! 

Zagledaš se Ti po ledinama, pa čas u ona modra nebesa... zamišljaš se,. 
što li? — Ne znam... A odjedared k podnevu, kad ponajjače udari žar nebeske: 
vatre nisku, obgriženu travu i isuši zrak... s okrajnjih se šuma i ledina jave 
glasovi . .. pjesma je! Mrtva, duga, a u njoj se isprepliće Tvoja crna kosa, oči 
velike i tamne kao kupine, što sazoruju, a nad sve usta — grozdovi o dobroj. 
jeseni... 

Dolaze to oni... 

— Juliška!... — javlja se jedan, kad Te posvema stisnu u kolo, a izlazi. 
iz njega grubo. I smijeh im je takav: tvrd, suh, surov. 

— Ne ću! — prkosna si. | 

če dodioa 

— Tako ! 

— Muke Ti? 

— Boga mi!... — kuneš se krivo, a oni sve jače, gušće sabijaju kolo i 
protežu glave razbašureni u kosi i mutni, neodredjeni u pogledima. Obredavaš 
ih. Nepomično ležim nalegnut glavom o suhu krtorovinu i dolazi u mene sva zgus- 
nuta pečal, sve... kao buna na ovu Vašu igru. A kad odu, kad se kao potope 
u okrajnjim šumama i ledinama, onda dolaziš k meni : : 

— Što je Tebi ?... Tih si... ljutiš se, što li ? 

Šutim. 

— Ljutiš se?... 

— Ne!... — lažem kratak i mračan u glasu. 

— Već ?... | 

— Tako ! 

— Dobar si... dobar... bijel si Ti, bijel kao moja ponajbolja ovca! — 
mekana si u glasu i osjećam, kako mi plavom kosom prolazi teška, mesnata 
ruka, jedan, dvaput, mnogo puta... 

Ovca... zašto ovca... ovca i uvijek ovca ! — mučio sam se ja onda vazda 
i kopalo se to u moždanima, kao da netko tamo po finom, sluzavom, sivkastom 
tkivu kopka, grebe, zadire iglom čas s površja, a čas opet dublje. I mučit sam se 
znao tako danomice i postajao sam na tu Vašu igru sve osjetljiviji, nemirniji. 

A onda je došlo ono! ... 

U kupinama smo... Ja sam već svršio treći gimnazij, a u Tebe je sve nekako 
još jače, snažnije izbilo, iskočilo . .. i kukovi i grudi... sve!... Svud oko nas 
mir srpanjske sparine, samo s hladovnih šuma, okrajnjih ledina zarže gdjekad 
konj, zakašlje se muklo konjar, pa oper mir srpanjske sparine... 

A onda jecaj... od Tebe dolazi... | 

— Što je... čemu plačeš? — huknem i osjećam, kako mi je tvoga plača 
Žao... 

— Tm...krv!... — jecaš istrgano i turaš preda me krvlju okvašen. prst. 
— U nas — govoriš dalje — vele: trn je smrt... Nagaze to pastirima, djeci 
zle žene... otruju i umreš, ne izvadi li tko ubrzo... a treba da je kršteno i krv 
opet treba zlu, otrovanu isisati... Pred neke desetke godina — pričaju — 
nagaziše jednoj pastirici... Umrla je... i dragi je za njom proplakao... A 
ukopaše jei... 

— Vadi... vadi... da ne umrem! — naglo se prekidaš u priči. — Po- 
koravam se i sisam Ti krv snažno bez daha ; iskaču mi oči i zalijevaju se krvlju. 

— A čemu ne izbacuješ krvi * — čujem Tvoj glas. 

— Tako... umreš li... i ja ću! — gutam krv u govoru. 

— Dobar si. 

Suza me zalijeva s te slatke riječi. 

— A voliš me ? — i opet Tvoj glas. 

—1volim... 

— I proplakao bi, da umrem ? 

—Ibih!... Pa ipak Ti!... 


— Što ja? 
— Voliš onima ! — izašlo je iz mene drhtavo, a opet kao da mi nešto boli 
odlanulo, što sam Ti ovo prebacio, što sam Te prikorio. 
— Da... što ne! — rasmijala si se obijesno, svježe, slobodno, kao da su taj 


smijeh rodile one široke ledine i njihova sloboda. Snagom, gotovo do bolova, 
stisnula Si mi mesnatim rukama obraze, zabacila mi ponešto unatrag glavu i za- 
gledala u oči. I samo kao kroz sjenu opoja i prelesti osjetio sam kako se da- 
leko nadamnom sagibaš i kako se klizi Tvoj topli dah po mome čelu i očima... 


— Ovca... ovca si... ponajbjelja ovca moja... 0-0v-ca-a! — gubile 
se riječi Tvoje, gušile se na mojim ustima i salile se u jedan vruć, snažan cjelov. 
Kasnije, ležeći uz Tebe, došlo mi, da je sva ona Tvoja priča laž, da si je Ti na- 
umice takovu izmislila, i... I izmoren krvlju, mislima, preležao sam ostali dio 
dana bez glasa. S neke obijesne radosti u srcu, krvi, svu sam onu staru, isušenu 
krtorovinu, što mi je do onda toliko posluživala jastukom, razmetao, razbacao. 
Zario sam u nju prst, pa poslije ruke do lakata, pridigao iz utrobe svježu zemlju 
i rasprskao je u sve strane. | Tvoje sam gole, crvene noge finim prahom, izmrv- 
ljenim i otpočinutim, posipao. Tolika je radost bila u meni ; tolika strast porasla 
za Tvoj zdravi život ! 


I od ovoga dana u nama kao da se razigrao život. Ja sam se doticao grudi 
tvojih... I nijesi mi branila. Nije bilo krtorovine, da o nju prilegnem, 
odmorim glavu ; razrušala ju obijest, krv moja. Smirivao, polagao sam glavu 
u Tvoja krila, na one Tvoje jake, vruće, pune i crvene noge, kao na jastuke i 
tako se zagledivao cijele dane u oči Tvoje... A nad nama su strujali, prolazili 
lahorci srpanjski, kao dah dalekih još ne prosnivanih, ne proćućenih sanja ; jav- 
ljali se kosovi s hladovnih, rudastih šuma. 

A oni su prestali dolaziti... konjari, s mrtvom, oteglom pjesmom. 

— Što ne dolaze ? — upitao sam Te nekako pobjedonosno, gordo jednom 
k podnevu, kad se sunce na zreniku svome zamračilo prolaznim komadom gusta, 
debela oblaka i ledinom, i po nama, i po bijelim ovcama zalijalo sjenu. 


— Što znam ? — uzvratila si, kao da Ti nije bilo voljko govoriti o tome. 
A ja sam duboko u sebi osjetio slatku iskru radosti i ćutio sam, kako ona u svakoj 
dalnjoj riječi raste, razbujava se. 


— Valjda Ti rekoše ? 

— Ne! 

— Možda zbog... 

— Zbog ? — upala si mi plaho u riječ. 
— Zbog mene... 

Šutila si. 

— žao Ti... reci ? 


— Što znam... ne! — zašaptala si gotovo, a u pogledima tih Tvojih crnih, 
zaiskrenih očiju vidio sam, da nešto ima, nešto mekano, bolno, što je duboko 
pokopano. 1 sažalio sam Te, pa opet radost je u mene i gordost strujala punom 
snagom, gdje sam napokon jedini gospodar Tvoj, jedini kralj ledine i jedini vladar 
Tebe cijele . . . zdravih obraza i vruće krvi... | u mene se zatalasala, uzbibala 
krv ; jaka, snažna, nabrekla u nogama, u rukama, mišicama... osjetio sam 
snagu... pridigao Te povisoko, nalegnuo prsima i zatrčao ledinom dugom i 
suncem ugrijanom. I trčao divlje kao kakovi slavenski bog ledina i šuma, što je 
ugrabio zdravo, jedro pastirče i poigrava se njime u punom podnevnom suncu 
i umornom, zaparnom srpanjskom danu. Tvoji se prsti upleli u moju kosu, čvrsto, 
nerazriješivo, a njedra u zatresu udarala me, draškala po obrazima... 


— Pusti... Isusa Ti... Macin sine... lud si! — dahtala si, kad sam Te 
položio u kratku hladovinu iste one kupine, o koju si izranila prst. I život je strujao 
iz Tebe, svježi, mladi život na onoj ugrijanoj, isparenoj zemlji. U meni je drhtao 
svaki živac, prenapet kao luk u snažna lovca ; i svaka je kaplja krvi prolazila, 
pretakala se žilama dvostrukom brzinom... 

A onda?... 

— Juliška... za koji dan idem ! — saopćio sam Ti jedno predvečerje, is- 
kidan u dahu ; neka tuga stegla me u grlu, prsima. 

— Od-la-ziš ? — zategla si, kao da nikada na moj odlazak i pomišljala nijesi 

— Moram... zovu... 

— A ne ćeš skoro doći... 

— Do godine... 

— Do godine ??... 

— Skoro će to... skoro, vidjet ćeš, Juliška. 

Tvoj uzdah prolomio se predvečernim mirom, kao zamah snažnih krila. 
onda se ponovilo sve ono, što je medju nama proteklo svih ovih dana. I tvoj dah, 
talas života, vrućinu, punu Tvoju ruku, zagrljaj, uzburkanu krv, raspojasanost 
. . . sve smo onda još jedared proćutili. . . | 


Mrak je dublje no obično pao ledinom ; obrisi okrajnjih rudastih šuma iz- 
brisali se vidiku ; ovce su polegle mirno, kad smo krenuli selu. 
— Juliška... s bogom! ... 

— Zdravo !!... — i još jedan Tvoj dah, kao šušanj noćna vjetrića, a dva 
dana kasnije sam putovao. Iza sebe ostavljao sam sve : selo, teticu, ledinu, ovce, 
Tebe, dok sam u sebi nosio jedan dogadjaj i držao, potpuno vjerovao, da će bez- 
uvjetno doći svome nastavku... | 

One sam godine pao u školi. Dakako, da nije bilo govora o kakovu po- 
hodu do tetice, sve, da je majčica tražila i nalazila uzroke mojem padu, svugda 
samo ne u meni. Ona — koja je od prvoga dana, kako sam stao gutati latinsku 
i njemačku gramatiku, morala gotovo vječno suznim očima obilaziti profesore 
— tužila se sad na nepravdu i na to, kako se sirotinja zapostavlja. Dašto da 
joj je u tom pomogla zlatna tetica jednim dugim listom, kraj kojega sam sav 
uznojen prosjedio pune dvije ure, dok sam mu ulovio smisao. A ipak svi ti 
jedini uzroci bili su u meni ; u prostranoj ledini, Tebi, Tvojemu dahu, u pomisli 
na Tebe... Dvije godine kasnije kako je to samo u meni uskipila krv, kako to 
se uzdrhtalo srce i prostrujao tijelom ugodan poćut, kada sam izdaleka opazio 
niske, slamom i crijepom nadstrte poleguše, sive kao ustarjelo, ispito oko, pa 
onda one beskrajnje ledine i šume... Sve poznato, sve tako milo...! 

Pa ? 

Ledina je ležala prazna, izmijenjena. — Stari — tko zna otkada kišom 
zaprani ugarci, cijele krpe izgorite zemlje crnile se i Sivile o suncu, a iz njih 
se probijale rijetke tamne trave. Kupina nije bilo ; na njihovim mjestima zije- 
vale duboke jame žute, iskopane zemlje, a iz nje izbijali posivjeli, isušeni koma- 
dići podrezana žilja. Onamo sredinom ledine, gdje je cvala baš ona kupina, o 
kojoj si izranila prst, pod čiju kratku sjenu polegoh Te, uzorane tri brazde zla- 
tile se gustim kukuruzom... Ni Tebe... ni prebjelih ovaca Tvojih... ničega 
od prekrasne idile, kojoj si Ti bila jedan tako nužni, harmonički dio. 


Zateglo me pod grlom, zagrcalo težinom i zatvorilo dah. Osjetio sam, 
kako se po meni provaljala olovna bol polagano, tromo usjekla,sgusnila se: 
pod srcem, pa zapekla, stisnula . . . Razgorila mi se ova želja, da doznam štogod : 
Kud si Ti, kud prebijele ovce Tvoje ? 


Uveče istoga dana, pun nemira i nesredjenosti, prolazio sam lijeno suhom, 
prašnjavom cestom. Pun mjesec prilijepio se nebu kao jedna velika blijeda, 
iskešena obrazina i zalijao blijedo-zelenkastim titrajima krajinu. 


Tamo na trgu sreo sam njega — Djuku. Nešto se jače otkako ga nijesam 
vidio uvinuo, ulomio u krstovima, upao u obrazima, a nad mučne, oštrim, 
žuto-smedjim kolobarima optočene oči — polegli, navukli se konci tvrde kose. 
Zagledam u onu mračnu nebesku modrinu: zagonetnu i hladnu i nijemu, kao 
da je taj pomućeni mozak prebirao i redao, sredjivao misli... 


»Uhadja mi život!" — namaknula mi se u mozak ona Tvoja negdanja i 
poslije toliko puta opetovana primjedba. 


Uhadja... možda i zna... kud je ona! — dalje se u meni razvijala misao: 
i razgorivala mi se snažnije želja, da doznam : gdje si, kuda si ? 

— Djuka!... — kao zazvizdao sam odsjećeno i zagledao mu u oči, za- 
lijane punim svijetlom mjesečine. 

— A-4? — aknuo je on nepomičan i kao kroz san. 

— Gdje je Juliška ? 


— Tiho... tiho... Juliška! — iskinulo se bezbojno iz njega, kao da 
ove riječi nijesu vezane o njegov mozak ; zatresao se u tijelu i duge, izmršavjele 
ruke pružio neodredjeno, daleko, nesigurno kao na obranu. Pogleda nije skinuo 
s mračno modrih nebesa. 

— Juliška... dA... ono... kud je? — naglasio sam ponovno, a on je 
polagano upr'o oči ukočene, staklene u vedru, srebrom zalijanu krajinu. Zazibao 
se, kao vjetrom zaljuljan. 

— Juliška... — iscerio se onda vučji, a ukočene oči zaiskrile razumno, 
toplo, kao da se ovo začas vraća u njih život. — Juliška... omaterila... muško 
rodila... on ne mari... Svinjar je... Svinjar ! 

Teško dahtajući i kao usopljen, stao je. One začas tople, razumno zaiskrene 
oči iznova je prelazio mrak, mutež i kia hko A u mene se bol, name! uzva- 
ljala, kao zarušala, zalijala me, upopriječila se . 

Omaterila... rodila muško... ne mari... pe — premećalo se u 
meni, a tko je taj, što je Julišku uzeo, oteo je ledini, meni, suncu nad ledinom i 
srpanjskim lahorcima — nije me zanimalo. Natukao sam šešir na oči. Teški teret 
osvjedočenja, da je jedan moj životni dogadjaj prije priveden svršetku, no mu je 
uopće došlo do nastavka — u koji sam ja toliko vjerovao — učini mi boravak u 
tom Tvojem selu posvema izlišnim. Neke široke plohe dosade uvlačile se putem 
do kuće u moju dušu, krv i misli... 

— Ja putujem !... — najavio sam slijedeće jutro tetici, koja je bila još 
vazda jednaka, kao i u onaj dan, kad sam je prvi put upoznao, tek, što se po- 
nešto i ona jače ulomila u krstovima. 

— Zašto... pa ovako naglo... jedva si stigao * — salijetao me njezin 
glas kao slomljena žica. 

— Tako... moram... prvim vlakom ! — izbacio sam ubrzo i okovao se 
za svako dalnje razjašnjivanje prkosnom šutnjom. A u trošnu stolcu zaljuljalo 
se zabrinuto staro tijelo i zaklimalo polagano glavom, kao s opreza, da se ne 
pretrgne u šiji — — — 

A danas? Godine su medju nama ; mnogo je vjetrova i toplih i mraznih 
prošlo nad mojom glavom i poodneslo gdjekoju vlas. Mnogoj sam istini zagledao 
u oči; mnogoj laži poprskao obraze ; mnogim nevoljama prkosio i mnogim se 
radostima podavao, pa ipak! Kad se prospe sunce bijelim brezama, trepetlji- 
kavim jasikama, tamnim hrašćem ; kad se raščešlja rodnim širinama, kad zalazi 
klonuću i kad se opet nadjem sam — spominjem se Tebe... svega!... 

...] Tvojih sjajnih, velikih očiju, propupalih grudi, punih ruku, krvi, ta- 
lasa života Tvoga... svega... 

I hvalim Ti za užitak i možda jedini iskreno proćućeni osjećaj, Juliško ! 
Juliško ! 


FEUILLETON _- 


Nuzgredni život 


Ovaj natpis, što ga je Ivan Krnic odabrao 
jednoj svojoj pripovijesti, a po njoj i cijeloj 
svojoj pošljednjoj zbirci pripovijedaka i novela 
(izdanoj nakladom R. Bačića u Osijeku) kadar 
je zavesti prikazivača knjige na razne poredbe : 
nuzgredna knjiga, nuzgredni autor itd. Upravo 
za to pokušat će pokazati ovi reci, da bi ta- 
kove poredbe i primjedbe bile u ovom slučaju 
neumjesne i neispravne. Naša je čitalačka publika 
veoma raznolika i ako je malobrojna. Ne ističem 
to stoga, jer bi time htio nešto loše na taj 
način opravdati, nego jer znadem, da izmedju 
većine ocjenjivača i većine čita e publike imade 
odista veoma dubokih i nepremostivih jazova. 
Jednom dijelu naše čitalačke publike nije ništa više 
(što se kod nas izdaje) dovoljno moderno, ak- 
tualno, izrazito ili opet efektno, tendenciozno, 
artistički i kako se svi ti zahtjevi već ne zovu, 
a onaj drugi dio (zapravo većina !) otklanja 
gotovo redom sve te moderne i aktualne 
stvari bile one tendenciozne ili artističke i 
uzdiše za štivom onakove vrste, kakovim su 
se zabavljale naše mamice i bakice. To su one 
solidne starinske pripovijetke, u kojima nema 
ništa ,kričeće", ništa — uzrujavajuće, —ne- 
obično ili ne daj bože dvolično,  sklisko 
i t. d. Kakav verizam, naturalizam i slično ! 
Literatura neka bude, kažu oni, s jednim našim 
pjesnikom, blagdan medju ostalim danima, ili 
kako bi se inače kazalo: šalica crne kave, fina 
cigara, desert, uopće nešto što zasladjuje, 
poljepšava, ugadja. I onih, koji tako misle o 
literaturi, nije tek nekoliko stotina. Oni broje i 
kod nas na tisuće. a onih ostalih imade moguće 
samo nekoliko stotina. To ne valja zaboraviti. 


" Ivan Krnic imađe svoju publiku. I ta nije 
nipošto malena. On ju je našao ili baštiino 
od brojnih svojih predšasnika, ali imade on 
i sam svojstava, da si ju steče. Nekada je bio 
u prvim redovima mladih i s njima je saradjivao 
u ,,Salonu" i ,,Životu", a onda se stao povla- 
čiti i izdavati knjige o svom trošku. I te su 
knjige imale vrlo često uvode i predgovore, 
u kojima je Iva nastavljao svoje mladovanje, 
boreći se na sve strane (više spram svojih ne- 
kadanjih drugova, nego spram zajedničkih pro- 
tivnika !), ali same radnje nijesu obično imale 
bojovnoga značaja. Naprotiv, ko za inat go- 
vorile su o tome, kako ne će, da ih se uspore- 
djuje sa zloglasnim knjigama mladih njegovih 
nekadanjih drugova. Ali to nije bio inat. Tko 


poznaje Ivu Krnica, znade, da upravo te i takova 
pripovijesti najviše odgovaraju njegovoj pravoj 
naravi, da su upravo one pravi odraz onoga, 
što on vidi, misli i osjeća. I upravo to mi se 
najviše u njih svidjalo otkako ga poznajem 
osobno. Krivo bi mu učinio, tko bi pomislio, 
da on ne bi bio kadar napisati i drugačijih pri- 
povijesti i crtica. Ali upravo zato, što toga ne 


čini, što se ne usiljava, treba to s pohvalom 


istaknuti. U ,,Nuzgrednom životu" sakupio je 
devetnaest radnja. Ja sam ih sve pročitao. Da- 


.kako po malo. I opazio sam, da i medju njegovim 


66 


radnjama imade dosta njih, koje se čitaju kao 
pripovijesti, bilješke i crtice, u kojima je autor 
glavna osoba, u kojima priča o sebi ili svojoj 
najbližoj okolini. Medju ovima najviše mi se 
svidjelo ,,Majčino godovno". Tu se on po miloj 
volji razglagoljao. I slatko se čita. Tu je Iva 
razgalio cijelu svoju simpatičnu ćud, svoju 
ljubav za rodni dom, za svoje najbliže. A imade 
i nešto posebno simpatično u onoj odvažnosti 
saviti cijelu radnju ove crtice oko tako prozaične 
,,pojave"' kao što ,,gican". Ište se_ za to siguma 
ruka i ,kiinstlersko pero", da cijelo ne ispadne 
neukusno i ružno. Krnicu je uspjelo premostiti 
mnogo škakljivo i opasno mjesto. 

,.Titraji nježnosti" (naslov kao iz kakove 
knjige iz dobe perčina i trokutne kape), ,,Hu- 
moreska o prijateljstvu", ,,Crv'', ,.Nikola Iva- 
nović", ,,Poluslava Mirka Jasića", ,,Ciklame" 
i Kandidat za ministarstvo", u kojima autor 
igra takodjer neku ulogu, nijesu već tako uspjele. 
U njima nijesu ocrtani važniji ni manje važni 
dogodjaji, nego u ,,Majčinom godovnu", ali 
ipak se opaža neka autorova žurba i ishitrivanje, 
da stvar bude interesantnija i ljepša. A sve se 
to kod čitanja osjeća, a kod autora, kao što je 
Krnic i dvosiruko. Jer Krnic rijetko odabire 
predmet, koji bi sam o sebi bio kadar pobuditi 
veće zanimanje, pa sve stoji do načina, kojim 
je obradjen. Ako uza to nije neobično vješto 
ispričan, ako se i u jednom času. osjeti ruka 
autorova, kako namješta, onda je već dojam 
mnogo slabiji. Krnic se onda utiče _ humoru, 
pa kuša pričati onim dobrodušnim smiješkom, 
koji mnogi put i osvaja, ali kadikad ni to ne 
upaljuje, pa su tako neke stvari ispale posvema 
slabe. Sadržaj im je preneznatan, način obradbe 
nije onaj pravi, humor nije uspio i tako je sve 
promašio (,,Andjeli", ,,Kika i tatovi", pa ,Ni- 
kola Ivanović" i ,,Mirko Jasić"). Imade u toj 
zbirci i ozbiljnih stvari, u kojima autor ta- 
kodjer onim značajnim pripovjedalačkim na- 


činom crta ljude i dogodjaje, s kojima nije u 
nikakovoj ili tek vrlo malenoj vezi. Ovamo 
idu ,Nuzgredni život",  ,,Plamenovi i mrtva 
voda", ,,Povratak domu", ,,Užasi", ,,Mrak", 
pa ,Živo brdo", medju kojima je svaka ko naj- 
bolje ,,Živo brdo". Ta crtica jako odskače iz- 
medju svih, što je sakupio u ovoj knjizi. Imade 
duboku misao, a napisana je snažno i umjet- 
nički. Crta život radnika Ličanina, koji kopaju 
tunel. Sve je u njoj tako živo, snažno i istinski 
prikazano, da se neobično doimlje poslije onih 
ostalih. I ,,Mrak', pa ,,Užas", ,,Plamenovi'" 
i ,Nuzgredni život" obradjeni su realistički, a 
svima im je podlogom po koji društveni mo- 
menat, ali smeta, što su sve te svtari već to- 
liko puta obradjene, dočim je ,,Živom brdu" 
predmet nov. ,,Dva Filomena", koji prilično 
sjećaju na jednu drugu Kmrnicevu stvar iz pa- 
stirskoga seoskoga života i ,,Divorcons" su cr- 
tice, kojima je autor našao modele u sudnici. 
Zanimljivo je pri tome promatrati ga s koliko 
ljubavi se zamišlja u život svojih ,,partaja". 
Treba naime znati, da je autor po zanimanju 
sudski činovnik. Cijela knjiga Svršava reali- 
stičkom pričom o ,,Zvonu u jezeru", sačinjenom 
valjda po kojoj narodnoj, u kojoj je autor po- 
kušao ispreplesti priču o vili, koja živi u jezeru 
i mora da se u nj" vrati na glas zvona, s istinom 
i zbiljom. I priča, upravo onako, kako bi to 
tkogod iz naroda, ne sumnjajući ni časa o svemu 
što govori. Umjetna naivnost i toplina, kojom 
je ta priča ispričana, daje joj neki zasebni čar. 
Na posljedku nam bude sasvim žao nesretnoga 
Janka, koji se zaljubio u vilu jezerkinju i mora 
poginuti od te ljubavi. 

Moram ponoviti: ,,Nuzgredni život" nije 
nuzgredna knjiga i ako u njoj imade i manje 
uspjelih, a : neuspjelih (one nekoje ,,humori- 
stične') radnje, jer je pisana iskreno i jer ju je 
pisao rodjeni pripovjedač. 

Autor je knjigu posvetio majci, a dodao 
joj je i predgovor, u kojem govori o majci i 
posveti, a onda o našim književnim i drugim 
prilikama. Kao rodjeni pripovjedač mnogo nam 
je toga imao reći u predgovoru (od pošljednjega 
puta !'), a kako na koncu javlja, da ,to nisu 
posljednje riječi, što ih o tome govori", ne bi 
bilo pravo već sada o njima raspravljati. 

A.M. 


Jovan Dučić 


Reko bih, da su jednaki kao i svi ostali 
egzemplari životinje nazvane ,,čovjek“, a opet 


* Jovan Dučić: Pesme. 
prozi (Plave legende). Beograd. 


Pesme u 

su nešto drugo. Čini se, da je u njih normalno 
oko i uho, a ipak vide, što drugi ne opaze, čuju 
dapače i šutnju. Nazvali su ih radi tih ,,na- 
stranosti““ pjesnicima. Ne voli ih zapravo nitko, 
uredni gradjani, jer su neki izuzetak, a drugovi 
i kriičari, jer je ipak svaki na drugo brdo tkan, 
a često i iz hrvatskog (ili srpskog) jala. 

I svi radi svojih grijeha krive neku nepo- 
znatu ženu, koju zovu fantazijom iii vilom. 
Jedni je obuku u narodno ruho, iskite troboj- 
kama i pjevaju budnice za vesela društva, drugi 
joj mijenjaju toaletu po modnim žumrnalima i 
pišu prigodnice. Takove štuju i gradjani i za 
njih nije poezija ,,die brotloseste der Kiinste“. 

Ima ih, kojima je ona kao svetinja, kao 
kraljevna, kojoj služe ne mareći za sud svje- 
tine. Takvima dabome mjesto lovora raste svuda 
pelin — gorko cvijeće 
Ali zato pjesnika vodi u sanjarski svijet 
mašte — blijeda kao čežnja nepoznata žena, 
koja je odviše lijepa, a da bi se sviajala svakome, 
odviše gorda, a da bi živjela za druge. | ona 
tudja čovjeku priroda, živi za nj posebnim ži- 
votom. Ili je s njim žena, kojoj je korak — ko 
korak samoće, nečujan i sjetan, a kosa plava — 
odiše joj miris jedan bokora ruža, koja docvje- 
tava. Onda nestaje svakidanji materijalni svijet 
i on nema ni straha od smrti, najživotnijeg pi- 
tanja u životu. Mirno on gleda čas ,,Kada ćemo 
reći: vrijeme je mrijeti, kao što se kaže: vri- 
jeme je kući“. 

U bučnim dvoranama. u mirisnom salonu, 
osjeća se on osamljen i u sjajnom društvu misli 
— kao da prah noći pada po salonu. Ali u sa- 
moći nije sam, kod zalaza sunca živu vrbe i 
hladni vjetri, mrse zelene im kose, a one — šume 
zaboravom. Pred njim — kao sablast čudna 
—. medj grobljem i selom još krivuda staza 
bijela i gola, kratka, vječno budna. Pa kada — 
pada veče na vodu široku stare jedne rijeke, on 
Sluša — riječi lišća i taj govor voda. Ili — u ze- 
lenoj jasnoj pomrčini grana vidi gdje se stari 
noćni drug mjesec uspinje po nebu i kako je 
zašao za hume — daleke i cme kao slutnje. 
Ni daleko u zimske dane — gdje mutno veče 
umire polako, gleda kako — zgurena na snijegu 
seoska kapela, zebe nasred groblja. Makar on 
zašao i u mrtve muzeje, gledat će, kako hladni 
mramor oživljuje i kameni gladijator umire — 
ranjen već dvaest vijekova. 1 kad se o ponoći 
vrati u prirodu osjeit će. gdje — andjeo minu 
posred noći. Tek mu u duši zavlada mir, za- 
gledat će mramornu Venus na stazi parka, kako 
čezne bez nade za ljubavi, za zlatnim danima, 
kad — miris lipa dolinom se rasu. Ili on koraca 


* 


kraj morske vrbe, koja — naliči na nimfu, koju 
su prokleli, da postane drvo i da šumi tugu. 
I onda zalazi u beskrajnost modrine, u krajeve 
sunca, ljubavi. 

Tako i naš pjesnik prikazavši nam zvonkim 
stihovima i bojama sutona ,,Senke po vodi“, 
vodi nas do krasne Pepeljuge naše države — do 
divne Dalmacije. 

Nigdje nije čovjek tako blizu prirodi kao uz 
more. Tamo se osjeća kao dijelak onoga bes- 
krajnvg horizonta i valovite pustinje, pa se po- 
jedinac gubi. On je — dio noći, on u svojoj 
duši — produženo vidi ovo mirno more“. 

Ni 

— Ko svileni crni noćni galeb 
Njemu duša pada na talas polako 
I zaspi u svojim suzama ko dete. 


U zaista lijepim ,,Jadranskim sonetima“ 
prolazi uz nas more u mjesečini i — zadnji je 
talas došao do hridi, zapljusnuo sjetno i umro 
kraj žala. Vidi se kako je — ribarsko seoce 
poleglo na stijenu i sišlo u suton. Opaja nas 
žarki ljetni dan u dubrovačkoj Župi i — iz vode 
i kopna odiše ljeto mirisom i vatrom. Osjećamo 
kako — mirišu jasmini i modri se lovor, a ako 
nam se duša hoće da sklone k Dobroti, svraćamo 
se u pustu crkvu, gdje — sama plače blijeda 
žalosna Madona. lli nad Spljetom motrimo, 
kako Albatros kruži nad vodom — u porfiri, 
sav pokriven zlatom i purpurnom svilom. Pjesrik 
u njem vidi duh strasnoga Dioklecijana. Onda 
nam pred okom uskrsne stara slava i bujni život 
sad umrle Palače. Vraćamo se u davna, đavna 
vremena, kad je Homer slušao tišinu morsku u 
Arhipelagu i zamislio llijađdu; kad je lijepa 
Naksis — u širokom hladu palmine lepeze 
snivala uz obalu Nila o Izosu ; kad se ranjeni 
Grk sjeća na bojnom polju svoje Mitilene, gdje 
— ulica šumna vođi putnika kroz narod statua; 
ili kad gladijator umire u areni, dok jedna žena 
— ,bblijeda, puna čara sjedi kraj gordog Cezara“. 

Kad je nestalo ponosnih rimskih orlova, 
vidimo, kako je lav mletački zario pandže u 
našu zemlju. Sad samo stari kameni lav — 
ozbiljan i mračan, još na trgu sjedi na obali 
mora. Djeca ga draže i zasiplju pijeskom, a on 
samo čeka, da — galije stare viđi iz daleka, 
što odoše prije tolikih vijekov:. Čeka uzalud. 
D*“Annunzieva  ,,Nave“ plovi samo izmedju 
kazališnih kulisa. A ,avita coltura“ danas još 
u nas govori samo kletvama i kamenjem dje- 
čurlije po zadarskim i riječkim ulicama. Ona 
još nije ubila uspomena naše Atene i makar j» 
politička umrla ponosna republika dubrovačka. 

Prošli su na Lapad ka počinku — redovi vla. 
stele, ali sam ih vraća pjesnik u ,,dubrovačkim 
poemama“. 


Podjimo u kneza na bal 
Gospodje će biti u mletačkoj svili 
Gospoda u ruhu od crnog velura. 


Možda je medju njima i gospar Bartolo, fi- 
lozof, ljubavnik i pjesnik, kad treba, a možda 
je i Menčetić. Ali ne, on je pošao u Versailles 
na dvor Ljudevita XIV., pa mu u Trianonu kao 
poklisaru prirediše soirć. I tamo igraju marki. 
zice male menuet, a on s nekim kardinalom go- 
vori o stanju crkve na jadranskom moru — 

,»»Sve misleć na jednu cipelu od svile“ — a 
ovamo u Dubrovniku poslije zabave — poslije 
dobrog ručka i perfidnog vina — 


— Tu kapetan psalme citira sa žarom, — 
a dominikanac svira mandolinu. 


Ali kroz taj je kameval veselja i ljubavi 
zazvonilo mrtvačko zvono i ostala po koja — 
stara kuća sa grbom starinskim, i možda kra. 
marčić prodaje mješovitu robu, gdje je nekad 
knez zalazio. 

Ostavivši pučinu mora vodi nas pjesnik 
na daleku samotnu pučinu svoje ,,Duše“. Ima 
tamo bura i jugovina i mrtvog mora i tamo su 
Silne i nagle promjene kao na oceanu — toliko 
kratko vrijeme. 


Izmedju dve suze i izmedj dve sreće. 

Teško je opisivati more onom, koji ga nije 
vidio i dušu tome, koji je nema. Istom kad čovjek 
osjeti dušu pjesničku, osjetit će — koliko ima 
strašnoga bola u tome: ne biti ko ostali, a biti 
ipak samo čovjek. Pa aka i 


»U svakom stihu ima suza jada, 
U svaku je strofu leglo srce bolno. 


pjesnik će naći svuda samo — Ravnodušnost, 
osjećaj, koga nije imao ni Bog ni čovjek, i koji 
je samo osjećaj čovjekov. 

I onda pjesnik zaželi, da je i on čuvao srce 
S pepelom pokojnika milih kao braman urnu 
s pepelom pokojnika — jer onda niko nebi znao 
— da smo tužni bili. Uvjerit će se, da su doista 
osnovni principi života (Schopenhauer) bol i 
dosada, u vlastitoj duši bol, a u običnom svi- 
jetu dosada, koja nas svuda okružuje i sjeda 
na naš prag i nalakćena gleda u nas i naša srca. 

I ,Plave legende“ — ,,Pesme u prozi“ — 
lijepe su u ritmičkoj prozi punoj slika, 
te nađopunjuju ,,Pesme“ u stihovima. ,,Čovek 
i pas“ govori o životinji u čovjeku, ,,Priča o 
jakom“ — o fizičnoj snazi, ,,Ljubav“ o tom 
kako se u mladom polipu budi čovječjoj slična 


ljubav, a u ,Prehistorijskoj ljubavi“ borbu go- 
rile i čovjeka radi — ženke čovječje. Vidi se 
ona strast, što i kod groba Spasiteljeva  voj- 
niku budi plamne slike požudne moći. Ista je 
zvijerska strast prikazana u ,,Večernjoj pjesmi“. 
Kontrast je tragika duše u ,,Čoveku“ i ,,Suncu““. 

Uz to ima finih i nježnih balada: ,,Crna 
pesma“, ,,Mala princeza“, ,,Dubrovačka jesen“, 
»»Ziziema"“, te simbolističkih crtica i slika : ,,Srca“, 
»Na steni“, ,,Večernje“, , Delo“, — ,Proljetna 
pesma“. 

Stih : 

U tvom čaru ljubljah sav čar neke druge 
sjeća me Lermontovljeva : 

Ljublju v tebje ja prošloe stradanje 
a stih: 

Izgubljena sreća, još je uvek sreća“ 
Lermontovljevih : 

Tak hram ostavleni — vse hram, 
Kumir poverženi — vse Bog. 


Lijepa Naksis kod Nila bit će rodica Vi- 
drićeve kraljice Nila. Koji put me iza Duči-. 
ćevih stihova pogledao i pauvre Verlaine. 

Pjesnik odviše voli izraz ,,zloslutni'i,,setan' 
i pogrešno upotrebljuje ,.jedan'" (ein ili un) 
n. pr. miris jedan — što nije hrvatski. Izrazom 
»tamni' služi se i onda, kad se u ruskom veli 
tomnii u značenju: matt, schmachtend. Ritam 
nije uvijek u skladu s naglaskom. Muzikalno 
uho smeta monotonija trohejskih dvanaesteraca. 
Tako bi n. pr. hercegovački guslar smetao u 
Versaillesu. Otmjenost je kojiput samo — ko- 
rektna. Konačno mi se čini, da je refleksija 
često jača od osjećaja. Osim ovih neznatnih 
prigovora, koje savjestan kritičar ne smije za- 
tajiti, nema pjesmama prigovora, pa mora 
svatko priznati, da su pjesme osobito slike i 
nianse iz prirode zaista lijepe i da je Dučić 
najbolji artista u Srba. Stoga možemo Dučićeve 
knjige svakomu samo najtoplije preporučiti. 

Kako su knjige lijepa sadržaja, lijepa im 
je i spoljašna forma. dd. 


Pauci. 
Ivo pl. Čipiko počev je pisati pripovijesti 


tek u zrelije doba kao i Š. Gjalski. Kao od izne-. 


nada postao je pripovjedač, a kako se to sbilo, 
čuo sam pred jedno osam godina od njega sa- 
moga. Bilo je to na parobrodu, na putu iz južne 
Dalmacije put središnjih ostrva. Nepoznati mi 
suputnik u bijelom, ljetnom, najjednostavnijem 
odijelu, bez ičega suvišnoga na sebi, osim zlatne 
ure i cvikera, uslužan, razgovorljiv, to je bio 

Ivo Ćipiko, već onda popularan i uvažen pri- 
povjedač, čije su novele redovito izlazile u split- 
skom Novom Vijeku. Nijesam ga našao onako 
zanemarena i nehajna, kako ga je kasnije opisao 
Xeres (u Savremeniku, 1908.), ali se odma 
vidjelo demokratu, kojem se nije teško približiti. 

— ,Jednoga dana — govorio mi je — čitao 
sam Lazarevića. Kada sam svršio, rekoh u sebi : 
Pa nije to tako teško ! I stavio sam se da smjesta 
napišem jednu pripovijest. Poslah je Tresiću za 
Novi Vijek u Split. Čekao sam i čekao, ali; dugo 
vremena nije bilo odgovora. Mislio sam da ne će 
više ni doći, i malda ne i zaboravih na to. Na- 
pokon eto Tresićeva pisma, u kojem me mnogo 
hvalio, usporedjivao Turgenjevu i štampao moju 
pripovijest. Onda sam nastavio". — 

Ta prva Čipikova pripovijest, s kojom se 
pojavio kao skoro gotov literat, jest ona dobro 
poznata: Pogibe k6od šale, čiji se zgodni 
naslov brzo uvukao u red najobičnijih izraza 
dalmatinske štampe. Davno je od onda ! Koliko 
promjena i razvijanja, rada i napretka od onih 
malih pripovijesti do ,Za kruhom" i do 
»Pauka", što ih je nedavno _ hvalevrijednom 
liberalnošću izdala Srpska Književna Zadruga 
u Beogradu, koja je prije objelodanila i zbirku 
Ćipikovih novela ,Sa ostrva". 

Kao c. k. nadšumar Ćipiko je imao prigode 
da polagano obidje dobar dio srednje. i južne 
Dalmacije, da do dna prouči život u njezinim 
manje poznatim krajevima, kojih se ne dotiču 
brzi elegantni parobrodi, ni bogati turisti, a ni 
komotniji Dalmatinci. Službovao je, kako se 
vidi i po sadržaju njegovih novela, na Braču, 
u Boci Kotorskoj, na Hvaru, pa u zavičaju Mi- 
lana Begovića, u Vrlici, u dalm. Zagorju, gdje 
se i zbiva ono, o čemu je u ,,Paucima" govora. 
Živeći u najužem doticaju s narodom, on je kao 
pravi demokrat i zavolio nesretni izrabljivani 
puk, a da ipak ne zapada u onu polubolesnu 
sentimentalnost oficira i noveliste Milana Pri- 
bičevića, autora poznatih članaka ,,Seljak naš 
brat". ,Pauci", književno djelo prve vrsti, 
nijesu drugo nego neizravni prosvjed protiv iz- 
rabljivanja nesretnih dalm. zagoraca, ali bez 
suvišne tendencijoznosti i dosadnoga morali- 
sanja. Potvrdjujući staru Goetheovu riječ, da 
umjetnik može stvoriti umjetničko djelo iz ni- 
čega, Ćipiko je u jednostavnom monotonom ži- 
votu prekonzervativnih neukih brdjana našao 
izvrstan materijal za zanimljivi roman, koji je 
ujedno duboka socijalna studija. Analitičkom je 
tančinom iznio tragediju seljačkih posjednika, 
koji se malo po malo sve više zadužuju u va- 
roškoga dućandžije i načelnika gazde Jova, da 


konačno sve njihovo pane u njegove nepošte- 
njačke ruke, ,,Zabilježi mu dvostruko u račun",— 
eto to je jednostavni i sigurni način kako će se 
trgovac, nekada kukavni bogac, jošviše obogatiti. 

Malo hvajde protiv ovoga zla i od seoske 
blagajne, kojom župnik don Vrane ne upravlja 
kao pravi ekonom, nego više kao vjerski i stran- 
čarski fanatik. Stari se Ilija Smiljanić htio upi- 
sati. ,ali pop Vrane ne će da ga u blagajnu 
primi, već mu udari u obraz, koreći ga što do- 
pušta da sin Rade na njegove oči sa Božicom 
u suložništvu živi". Župniku ne bijaše dosta 
»što prve nedjelje iza Rađine ženidbe po nje- 
govoj naredbi brecaše u mrtvačko zvono, u 
crkvi zavio priliku Majke Božje u crno i ne ot- 
pjevao velike mise, već tihu kao usred korizme. 
Time mišljaše da pred cijelim svijetom osramoti 
njega (Iliju) i Radu, ali promaši cilj". Uzalud 
se župniku naprezati da preokrene uvriježene 
pradjedovske običaje onoga kraja, gdje su momci 
još navikli da bez ikakvih zakonskih formalnosti 
vode cure svojim kućama, kao Ilijin Rade svoju 
Božicu. ,,Njihova je ložnica namještena ispod ta- 
vana u štali krupnoga blaga". 

Župnik don Vrane zamjera drugima, a sam 
baca oko na udatu Mašu, koja ne će njega, niti 
voli vlastitoga muža, nego Radu. — ,,Prvi put, 
bilo mu je (Radi) dvanaestak godina, dovede 
mu otac prćijašicu u kuću i leže ga s njome. 
Ali cura (Maša) iza nekoliko dana odbjegne ga 
i podje k svojima: mladi Rade bijaše premlad 
za njezin curski bijes !'' — .Kada je Rade od- 
rastao i oženio se, Maša ,,štirka" (nerotkinja) 
zaželila ga se, a on joj se odazvao, ljubeći tako 
obe žene. To je dobro znao don Vrane, pa ni u 
crkvi ne može da suspregne svoj ljubomorni bijes. 
Jedne nedjelje, kada je preko velike mise držao 
propovijed, najednom, opazivši na dnu crkve 
Radu uz Mašu, prekide i poleti ka njima... 

— Živine! — jesam li naredio da muški 
stoje obaška od ženskih! — stade ga vika i ljutit 
gurnu Radu u stranu. 

— Ne guraj se! — veli Rade. 

Ali pop Vrane, kao da je pobijesnio, nasrće 
na nj: 

— Vole jedan, ja ću ti rogove stući ! — po- 
navlja više puta. 

Rade osjeti kako mu krv u glavu dolazi 1 
magli mu se pred očima, ali izdrža ; škrinuvši 
zubima savlada se i mirnim korakom izidje iz 
crkve", 

Tu zgodu izrabi lukavi gazda Jovo, kojem 
je Rade puno dugovao u ime pokojnoga oca i u 
ime svoje. Oca mu Iliju pomela mećava i studen 
na povratku iz primorja. 


»,I Rade bijaše po svemu zaboravio na 
uvrijedu, nanesenu mu u crkvi. Ali jednoga dana, 
kad je u varoši bio, zovnu ga iz dućana gazda 
Jovo i uzevši ga u dućansku pisarnicu, upita ga 
što ono bijaše sa popom Vranom. Rađe ispriča, 
a on ga tada nagovara da popa sudu tuži, veli mu : 

— Ako ćeš da budemo prijatelji, tuži ga. 

Rade šalabaza, zabacuje, ali mu ne pomaže. 
Gazda veli: | 

— Ti od poštena soja, pa da te ono boduiče 
popa sramoti pred ljudima ! 

Rade u neprilici sjeti se: 

— Teško je, gospodaru, s njima parbiti 
se!... Bojim se navaliće na me troškove... 
pa, ko će i svjedočiti proti popu? 

— To je moja briga. A i troškove ću pla- 
titi ; dovešćeš advokata iz grada... I njega ću 
namiriti... Samo ti rađi u svoje ime, čuješ, da 
se ne glasa o meni... niti da ja pređ svijetom 
ulazim u što... | 

Rade se čudi, što se gazda Jovo oborio na 
popa Vranu ; ono jest, ranije bili su dušmani 
radi toga što pop zavrgnu seosku blagajnu, ali 
od kada se govori o nekoj slozi izmedju lacmana 
u varoši, za koju govorahu da će biti od velike 
koristi težaku, — pomiriše se. 

No ljuđi u to ne vjeruju, čini im se da se 
luk sa očima ne može složiti, a zna se da od go- 
spode nikada seljaku koristi, pa se boje sada 
kada se složiše, da ne bude i grdje, no što je 
do sada bilo. 

Ali ipak mora da ima nešto ! 

Eto u zdravlje sloge u općini su dva pri- 
sjednika kršćanina ; viju se dvije zastave, oko 
kojih se vodi žestoka borba radi položaja : radi 
se o tome koja mora biti zasadjena sa desne 
strane, ili ona hrišćanska, ili pako ona kršćan- 
ska!... O tome premišlja Rade putem, i dok 
mu jedan pisar iz čaršije slaže tužbu. Potpisa 
tužbu svojom rukom i ponese je na sud". — 

Rade je dakako izgubio tužbu. Don Vrane 
proslavio ,pobjedu nad klevetom'" svečanom 
gozbom, na koju pozvao susjedne kolege te ,,u 
ime sloge" neke pravoslavne sveštenike i na- 
čelnika gazdu Jova. Ovaj himbeno lagao da na 
sve moguće načine nastojao odvratiti Rađu od 
tužbe, a tamo mu i te parbene troškove zaračunao 


u dug. 

Ćipiko, i ako, kako je Xeres o njemu istaknuo, 
ne voli popova, kao ni advokata, nije antipatijom 
opisao župnika, već ga je prikazao kao prirodnu 
žrtvu teškoga celibata i tradicionalne, odgojem 
poprimljene intolerancije, osobito prema pravo- 
slavnima, kojima ni na živu glavu ne da, da se 
upišu u njegovu seosku blagajnu. Pravoslavni 








seljani na to kažu: ,,Vele, da bi ovaj kaludjer 
zasnovao je, brate, kao ništa. Što ne bi? Ali se 
boji...gleda sebe. Gazda Jovo nije joj kael 
(sklon), a on je naše crkve tutor". — Sve je ovo 
voda na trgovčev mlin. — ,,Ljudi ne pitaju za 
cijenu, tako su navikli; samo daj, kad je po- 
treba, pa kao da si darovao! Platiće na jesen 
po što gazda zacijeni'. — 

Uza sve ove nevolje, koje su mnoge poro- 
dice lišile krova, neuki puk uskoruje svoju pro- 
past i strašću za parbanjem. ,,Odnijeće me vrag, 
ali neka — parbaćemo se", govori jedan od 
mnogih. ,,Pomoći će njemu gospodin Škrivan 
(pisar), nije šuplja glava ; što on uradi — onako 
je, ne će njemu bilježnik u oči udariti. A domišljat 
je vrag! Dok je bio općinskim čaušom, bio je 
srećne ruke, osobito kod sastavljanja utoka na 
stariju vlast u šumskim prekršajima. Ako je 
seljak bio osudjen na pet kruna globe, pridodao 
bi broju pet jednu ništicu. 

— Što je to? — čudio bi se seljak. — Pomozi 
ako Boga znaš ! 

— Uložiću za te utok i ne plaćaj mi ni pare, 
dok ne vidimo što će starija vlast... Ima, bolan, 
i težih od naših ! — rekao bi Vaso, osvrćući se, 
da gakone čuje... 

Redovito, nakon nekoliko vremena, Vaso 

saopćuje čovjeku, da je starija vlast uvažila utok 
i umanjila globu od pedeset kruna na petkruna... 
I tako bez ikakova truda dobio bi svoju nad- 
nicu"... 
I ovaj je varalica pisarčić jedan od ne- 
brojenih većih i malih ,,pauka*, ali nijedan ne zna 
tako vješto i na veliko varati, guliti i plijeniti, 
kao bezdušni gazda Jovo, koji sada snuje i o 
Radinoj propasti. 

,,Putem Rade razmišlja o dugu: 

— Sila ga se Božja nakupila, ne ćeš nigda 
kraju ! Istina, primaklo se sa imanjem ; zemljom 
najživlji je u selu, izašlo je na očevu, ali koja 
vajda? Pa kako da obradi svu zemlju? Treba 
Silu troškova, tudji poslenici skupi i sve po- 
skupilo. Sijeno sa livada tek da zaleže za blago 
zimi, koze što su najberećetnije i najizdašnije 
za seljaka. zabraniše, a duhan plaćaju kao ni 
sebi, ni svome. Plati porez, šumske globe, poljske 
i druge: — pa nikada kraju... Ali ipak pretu- 
rila bi se godina i lijepo bi se živilo — pomisli. 
Da, lijepo, — da ne usrnu pokojni otac u dug". — 

Kada se našao u stisci, u brizi za trudnu 
ženu, za dvoje djece, za majku i za dug od dvije 
hiljade talijera, proždrljivi ga gazda Svjetuje 
neka ide u Ameriku. 

»,— U Ame-ri-ku? ponovi rastežući tu riječ 
Rade. — Sa onakih zemalja, srca zemlje, da 

iselim?!... Da kamen proplače!... Šališ se, 
gospodaru?" . 
= Iskrenim saučešćem i sugestivnom pjesničkom 
snagom Ćipiko je opisao bezgraničnu selja- 
kovu ljubav za očinsku zemlju. Rade prodaje 
sve što može, namakne priličnu svotu i donese 
je krvopiji trgovcu, ali ovaj hoće sve ili ništa. 
Dućandžija zna da Rade ne može odma namak- 
nuti ,,dvije hiljade talijera" i već vidi u misli, 
kako će sa zaplijenjenom seljakovom zemljom 
upravljati njegova milosnica, za koju već građe 
kuću upravo u Radinu selu. ,A mi mišljasmo 
da se kuća gradi za školu, — opazi kovač". 


Radu sve više zaokuplja ljuti strah, da ne izgubi 


svoje drage zemlje. Strašne mu se misli motaju 
po glavi: ,Zarda me zemlja prokune 
što je ne osvetih?... Ta djed moj ubi 
svoga komšiju za samu jednu brazdu... a ja 
da je pustim... nju... radi koje djed mi bi- 
jaše glavu založio? Ne ću je pustiti bez krvi, 
ne ću, Boga mi!" — — Opet ode s novcem 
gazdi. Gazda ga opet odbije. Rade ,trenom 
istrže nož iz korica za pripašajem, i poodmak- 
nuvši se, zamahne svom snagom i rine ga gazdi 
u prsa". 

Slikajući ovu tragediju, koja se sustavno 
opetuje u dalm. Zagori, dakako rijetko s onim 
krvavim (literarnim) završetkom, Ćipiko nije 
upotrebio samo crne boje. Istaknuo je i pjesnički 
opisao i lijepe strane onih nekulturnih brdjana, 
koji živu najprimitivnijim životom, njihove od 
starine sačuvane krasne narodne običaje, njihovu 
ljubav za zemlju, za porodicu, pače i za blago 
u štali. Autor nije seljaka ni najmanje idealizovao, 
i ako govori o njemu sa mnogo simpatije. već ga 
je prikazao vjerno, cjelovito, sa svim njegovim 
manama i tradicijonalnim porocima, od kojih 
je suložništvo možda najgore i najviše ukorije- 
njeno. Ali koliko ljepote i čistih osjećaja u du- 
šama onih mučenika tvrde zemlje. Lažni će mo- 
ralisti reći možda da je Ćipiko na nekim mje- 
stima preslobodan, ali zapravo je na njima razvio 
najveću snagu svoje umjetnosti i poezije, na- 
mećući pak svom pričanju tačne granice ondje, 
gdje ih ukus zahtjeva. Ćipikovi Zagorci ne pro- 
padaju svojom krivnjom kao lakoumni, raz- 
sipni Slavonci, nego više kao žrtve neznanja, 
nehaja sa strane vlasti i prosvijećenijega dijela 
našega naroda, koji će zablenut otkriti u ,,Pau- 
cima" novi nepoznati mu svijet. 

Ljutom je ironijom autor prikazao ,,rodo- 
ljublje'' svih raznih ,,pauka", koji misle e su 
se zaštitili hrvatskom i srpskom trobojnicom, 
tačnom  pretplatom na novine i fingiranjem 
,,Sloge''. U čitaonici se ti lažni patrioti sgražaju 


nad midžirskom politikom prema Slavenima, 
a ne vide, kako sami odiru kožu ljudima vlasti- 
togi naroda. U opisu Don Vranine slave ,,nad 
klevetom" provijava jaki humor kao iz Mata- 
vuljeva ,,Bakonje fra Brne". Tipovima A la 
gazda bavili su se, treba priznati, i neki drugi 
prije Ćipika, ali teško da ga je ijedan u tom 
nadvisio. Spomenut ćem? jedan raniji pokušaj, 
koji se dakako ni iz daleka ne približuje ,,Pau- 
cima", no ne će biti suvišno napomenuti ga usput, 
tim više što ga naša kritika nije ni opazila. To 
je ona anonimna duga pripovijest, koja je, ako 
ose ne varam, pod naslovom ,Jedan naš 
čovje k" izlazila pred tri godine u riječkom 
Novom Listu. Tu je takodjer sa mnogo oštrine 
i poznavanja stvari opisan kajišar a la gazda 
Jovo, ali ta po sadržaju zanimljiva pripovijest 
nedotjerana je po formi, nema skoro ni malo 
one snage stila, lijepih opisa i originalnosti, kao 
Ćipikovi ,Pauci". Možda u nijednoga dalm. 
pripovjedača nije socijalna nota tako jako 
istaknuta kao u Ćipika. Za to je njegova knjiga 
od dvojake važnosti, jer sadrži važne i aktualne 
teme, s kojima se moraju često baviti i pravnici 
i novinari i svi pravi prijatelji puka. Odvjetnik 
dr. Aleks. Mitrović objelodanio je više stručnih 
rasprava o lihvarstvu, rak rani dalm. Zagore, 
a Ćipiko, i ako nije išao da napiše djelo tenden- 
cijozno i propagandistično, bez sumnje će po- 
moći dalm. zigorcima sa ,,Paucima'', kao što je 
Turgenjev sa ,,Lovčevim zaipiscima" pomogao 
ruskim kmetima A. Wenzelides. 


Hrvatske narodne poslovice* 


Skarpin je zbornik ,Hrvatskih na. 
rodnih poslovica" od dosadašnjih hrvat- 
skih i srpskih najobilniji, samo je šteta, što je 
uredjen posve diletantski. U predgovoru, koji je 
pisan vrlo slabim jezikom, spominje pisac nešto 
iz historije ovoga izdanja, pa onda na pet strana 
govori uopć: o poslovicama, o njihovu značenju 
i vrijednosti, i to s mnogo romantičkoga mišljenja, 
jer za nas nijesu poslovice vedro ogledalo 
narodne duše. Dok su se oko skupljanja narodnih 
pjesama mnogi trudili, te danas imamo dosta 
dobrih zbornika narodne poezije, i dok su se 
izučavanjem njihovim ozbiljno bavili domaći 
(na pr. V. Jagić, T. Maretić, 1. Ruvarac i dr.) 
i tudjozemski (na pr. M. Halanski i dr.) na- 


* Uredio Vicko J. Skarpa Starogra- 
djanin. U Šibeniku 1909. Tisak i naklada ,,Hr- 
vatske tiskare“ (Dr. Krstelj i drug). Cijena je 
knjizi broširanoj K 5, a tvrdo vezanoj K 6. 
Str. XIV. !'/z 614. 

učnjaci, ono se za ostale grane narodnoga blaga 
ne nadje toliko prijatelja. Za naučno istraživanje 
narodnih pripovijedaka najvredniji je dosada 
Gj. Polivka, a poslovicama se istom nedavno 
pozabavio R. Altenkirch u svojoj raspravi 
»,Die Beziehungen zwischen Sla. 
venund Griecheninihren Sprich. 
wčrtern', koja je ugledala svijet u Jagićevu 
»Archiv"u (Bd. XXX. (g. 1908/9.), 1—47 i 
321—358).* — Danas je nauka već posve po- 
uzdano dokazala, da naša epska poezija nije bez 
znatnih tudjih elemenata, a tudji valovi bit će 
zahvatili i narodnu liriku, kako jeto A. Jensen 
(u Svojoj studiji ,, Gundulić u. sein Osman", 
str. 365. i d.) tek usput spomenuo. Dok su ro- 
mantici uopće u svakoj narodnoj tvorevini vi- 
djeli samostalnost i samoniklost narodne duše, 
dokazala su novija folkloristička istraživanja, da 
je i narod kao pojedini čovjek produkat svoje 
okoline, pa je prema tome narodno blago kao 
reservoar, u koji se izliva vođa iz mnogo izvora. 
U spomenutoj raspravi R. Altenkircha nalazimo 
dosta svjedočanstva, da su mnoge naše poslo- 
vice samo prerušene grčke, a tome se ne ćemo 
čuditi ni najmanje, jer je jedna pola našega na- 
rodi uvijek bila pod jakim grčkim utjecajem. 
Ev) zi ogled samo dva primjera : Dvije se ribe 
na jednoj vatri peku, pa jedna drugoj ne vjeruje 
Vuk 57) — 'Iy9Usg Svo ovvrnyavičovra:, xal 
dllvjkoi dmeoročaw — ili: Avo pdgra &ls Eva 
Tnyćve črnyavičovrav, xel Eve TO čllo div 
hjčevoa (zćoreve) (Altenkirch 32); — Koje pseto 
hoće đa ubiju, poviču: besno je (Vuk 142) — 
Omoiog čyee dpeče v& oxorwgn TO oxvlo T0v, 
rov lćyet Avaoaoućvov (Altenkirch 47). 

Što je Altenkirch pokazao za grčke poslo- 
vice, to se može pokazati i za latinske, talijanske 
i njemačke. 

Kio prvoga sabirača nar. poslovica u na- 
šemu narodu spominje Skarpa Šibenčanina J. 
Šižgorića, none bi bilo naodmet spomenuti, 
da česti prijevodi latinske knjige ,Disticha 
moralia Gatonis" (najstariji glagolski u 
14. v.) i ,Pričice izete iz svetoga pisma 
i filosofa" N. Dimitrovića (Star. Pisci, 
knj. V.) pokazuju interes, koji je bio u nas za 
tu vrstu književnosti. Pisac ne spominje takodje 
vrijednoga trudbenika P. Vitezovića, koji 
je sabrao dosta nar. poslovica, pa ih okrenuo u 
stihove sa srokom. Mislim naime njegovu knjigu 


* Vrijedni radovi V. Korajca (Filozofija 
hrvatsko-srbskih nar. poslovica. U Osijeku 1876.) 
i dra. Fr. Markovića (Etički sadržaj naših 
narodnih poslovica. Rad. knj. 96.) ne idu ovamo, 
kako se već iz njihovih natpisa vidi. 


»Priričnik aliti razlike mudrosti cvitje" 
(1703.). Da je najveći dio njegovih poslovica 
»parafraza" narodnih, može se uvjeriti svatko, 
tko ih uzme ogledati zajedno s kojim zbornikom. 
Ja ću spomenuti samo dva tri primjera. U Vi. 
tezovića čitamo, na pr. : Cigan velik, cigan mali, 
Vsaki svoga konja hvali (str. 37) — Svaki ci- 
ganin svog konja hvali (Vuk 278) ; — Zločestoga 
od dužnika, — Dobra j' koza i prez mlika (str. 
44.) — | U zla dužnika i kozu bez mlika — ili: 
Od zla dužnika i kozu bez kozleta (Skarpa 74) ;— 
Dobar pastir, polag vere, — Striže ovce, a ne 
dere (str. 70.) — Dobar pastir ostriže ovce, a 
ne dere — ili: Dobrog je pastira (posao) ovce 
strići, a ne derati (Skarpa 523) i dr. 

Vitezovića su same nar. poslovice navele 
na to, da ih premetne u stihove, jer ih ima dosta 
u tome obliku. Isto tako ne zna pisac za kaj- 
kavsku zDirku poslovica od svoga starijega po 
zvanju/druga T. Mikloušića, čije je poslo- 
vice poslije izdavaolgnjat Kristijanović 
u svojoj ,Danici". Uopće je pisac iz svoga 
zbornika izostavio kajkavce, dok se čakavcima 
smilovao, te ih pustio u svoju knjigu. Pisac 
spominje, da je osim dosadašnjih zbornika pro- 
brao i ono, što je bilo objelodanjeno u različnima 
knjiž. časopisima (bilo bi dobro, da je spomenuo 
te časopise), no ja sam tu i tamo potražio neke 
poslovice iz ,Zbornika za nar. živ. i obič. 
južnih Slavena", ali sam vidio, da nije iscrpen. 
Tako nijesu iscrpeni ni časopisi ,Karadžić", 
»Bosanska Vila" i dr. Pisac nije po- 
znavao ni znatnoga zbornika Fr. Lad. Če- 
lakovskoga (Mudroslovi nirodu slovanskćho 
ve pfislovich. V Praze, 1852. 1893.*), u kom bi 
našao po koju poslovicu, koje ne nalazimo u 
»»Hrv. nar. poslovicama". Literatura piščeva 
nije bila dovoljna uopće. 

Skarpa je razredjao poslovice po sadržaju, 
a ne alfabetskim redom, i to je posve opravdano 
(može se samo raspravljati o tome, je li razredji- 
vanje svuda dobro). Tako je već Vitezović uredio 
donekle ,,Priričnik" mećući poslovice u osam 
paragrafa prema nekoj sadržajnoj svezi, da ne 
spominjem Čelakovskoga, koji je po tom načelu 
uredio svoj zbornik. 

Izdavač je pogriješio, što nije uza svaku 
poslovicu naznačio i vrelo, jer je za istraživača 
vrlo znatna stvar, odakle je koja poslovica, jer 
nijesu svi sabirači i zbornici jednako pouzdani. 
Pisac je u tom nekonsekventan, kad naznačuje 
vrelo uz poslovice Daničićeva zbornika i ruko- 
pisne zbirke popa Miha Granića te gdješto 
iz ,.Zore Dalm.", ili kad uz koju čitamo: Na 
Cresu. 


Pisac navodi gdješto paralele iz latinskoga 
i talijanskoga jezika i citira stihove nekih hr- 
vatskih i srpskih pjesnika.* Paralelizam je taj 
medjutijem veoma nehatno izveden: kao da 
pisac nije išao za njim u osnovi, te paralele 
meće ondje, gdje mu slučajno padoše na pamet. 
Da je pisac poznavao samo Čelakovskoga, mogao 
bi u njega naći do stotinu paralela. U Skarpe 
čitamo, na pr.: Lak od veće otegnut lasno 
pukne (str. 474.), a u Čelakovskoga: Struna 
preveć napeta pukne — intensus arcus nimium 
facile rumpitur (str. 131.); — Daleko od očiju, 
daleko od srdca (Skarpa 165.) — u Čelakovskoga 
Daleko od očiju, daleko od srdca — quantum 
oculis, animo tam procul ibit amer (str. 185) ; — 
Kako udrobiš, onako ćeš kusati (Vuk 127) — 
u Čelakovskoga: Tute hoc intristi, omne tibi 
exedendum est (str. 161); — Medju ćoravijem 
ko ima jedno oko meću ga za cara (Vuk 176) — 
u Čelakovskoga: Inter caecos regnat strabus 
(str. 217) i dr. 


Pisac dodaje gdješto nepotrebno tumačenje 
kojoj poslovici ; tako na pr. tumači poslovicu : 
Prazna tikva ne može da pod vodom stoji (str. 
298), a uz mnoge teže ne meće nikakve bilješke 
(na pr.: Svaka skuža ima muža — na str. 109. 
čitamo bez tumačenja, a u Vuka stoji uz tu po- 
slovicu : Svašto ima svoj uzrok). Opazio sam 
i krivih tumačenja, a za potvrdu ću spomenuti, 
kako Skarpa tumači poslovicu: Pitali kurjaka : 
kad je najveća zima? A on odgovorio : kad se 
sunce radja. Uz nju dodaje pisac ovo: ,,Ova je 
poslovica iz bajoslovnog preistoričkoga poganskog 
vremena. Slaveni su u to doba slavili porod 
sunca, ugod kad i mi Božić. To nas utvrdjuje 
u misli, da se je i kod Hrvata bila sačuvala tra- 
dicija o porodjenju Mesije, svjetlosti svieta“ 
(str. 177). Ovo sve umovanje (!) otpada po sebi, 
kada spomenemo, da narod vjeruje, da je u 


.zoru najveća zima. — Trebalo je kazati zna- 


čenje mnogima neobičnijim riječma, da čovjek 
ne mora tražiti rječnik, a pogotovu onima dija- 
lektičkim, kojih nema u Broz-Ivekovićevu (na 
pr. : Sukaljac 109, sprtica 109, trtati 266 i dr.). 
U tumačenjima uluči pisac često priliku za svoje 
prostodušno moraliziranje i politiziranje, koje 
kadšto natjera čitača u smijeh. Tako na str. 38. 
udara pisac na opstrukciju, na str. 65. 
žali, što u Hrvata nema ,,duha udruživanja", 
na str. 83. osudjuje domoljubne nazdravice i uči 
kritike, na str. 89. prekorava mlitave poklisare, 
na str. 114. prigovara prekomjernom ,,oporezo- 


. * Riietko spominie koiega rimskoga pjes- 
nika, a jedamput i Petčfija (str. 396.) ! 

vanju", na str. 123. udara opet na različne na- 
rodne zastupnike, na str. 135. uči nas ekonomiji 
na str. 136. tumači, zašto je propala hrv. aristo- 
kracija, na str. 195. udara na gizdu, na str. 206. 
zabada u lovski zakon, na str. 214. osudjuje 
srpsku politiku, na str. 290. udara na državnike- 
ekonome, na str. 292. uzdiše za naprednim 
vrtlarstvom, na str. 346. uči begove i hrv. aristo- 
krate, na str. 379. preporučuje ljubav prema 
bližnjemu, na str. 394. traži, da se Hrvatima da 
prilika zapovijedati, i uz poslovicu: Dok se ne 
zamuti, izbistrit se ne može — dodaje: ,,Za- 
mutilo se g. 1848., pa. koju smo korist odtud 
izcrpli?", na str. 409. ne vjeruje, da je Nikola 
Zrinjski poginuo od vepra, i udara na biranike, 
na str. 436. udara na Madžare i Nijemce (isto 
i na str. 442.), na str. 452. izriče svoje uzbudjenje, 
što se nekirha svidjaju ,,kelnerice', na str. 458. 
udara na kojekake odbore, na str. 473. osudjuje 
,»,»politiku mrvica", na str. 482. kazuje nešto za 
vinogradare i opominje kupca, da se čuva tr- 
govca, na str. 588. kazuje, da zna mnogo ljudi, 
koji ne čuvaju tajne, i dr. 

Dok Vuk u predgovoru ,,Poslovicama" (str. 
VII.) veli, da je uzimao samo one, ,,za koje niko 
ne može reći da su sramotne"', Skarpa je metnuo 
u svoj zbornik i nekoliko neukusnih, na pr.: 
Tko ne vidi moje kućice... (str. 132.); — 
Lako ti je poznati Borajca... (str. 219.) i dr. 


Vrijeđno je još spomenuti, da se pisac 
trudio, da protiv Petrovskoga na nekoliko 
mjesta posvjedoči, da jeu Hektorovićevu 
»Ribanju..." narodno blago, na pr. na str. 
112., 147., 197., 522., 318., 320., 468.. 527., 548. 
550., no uza sve to resultati Petrovskoga ostaju 
nepokolebani. 


Spomenuti nedostaci i brojne štamparske 
(i druge jezične) pogrješke ne će obrazovanu 
čitaču smetati toliko, da ne bih preporučio Skar- 
pine knjige, jer će radi svoje obilate gradje na 
okupu olakšavati trud onima, koji se unapredak 
budu bavili poslovicama. S. Ivšić. 


Premijere 


Sezona 1909./1910. otvorila se Mileti- 
ćevom tragedijom ,Boles lav". Tragedija 
nije osvojila osobito velikoga kruga gledalaca. 
Miletić je očito polagao veću pažnju na misaoni 
njezin sadržaj, nego na dramsku efektnu akciju. 
Njegova drama produbljuje jednu misao o ži- 
votu, a ta misao — pesimistični pogled na svijet 
— nije primamljiva za svakoga. Život, koji je 
iznesen na pozornicu, nije toliko  zbiljski život 

nekoga doba i okoliša, koliko ilustracija duševnih 
i misaonih pokreta u jedncga tolesncg junaka. 
,,Boleslav"' je bolesnik, koji ne reagira nor- 
malno na podražaje ćutilncga svoga života, 
pa kad bi trebalo, da zahvati živom voljom 
u akciju, on umoren kleca od težine svojih 
misli i sumnja i ne čini ništa. Dogadjaji, koji se 
zbivaju oko njega, ostavljaju ga hladnim, pak 
tako i gledalac ne osjeća u njima energija, koje 
bi i njega ponesle. 

Sva lica tragedije, njihov govor i način 
— sve to sjeća na Miletićeva uzomika Shakes- 
pearea, tako te se čini, da je autoru više stalo, 
da stvori neka šekspirska lica i scene, nego da 
prikaže tvorove svoje mašte. Osobito ovo po- 
dražavanje obuhvata komične scene i humor 
njihovih lica, ipak je baš kcmična figura — 
Tvrtko — realistički najuspjelije lice. 

Kao pjesničko djelo ,,Boleslav' je naj- 
subjektivniji izraz Miletića kao čovjeka i umjet- 
nika. Mnogi gesti i mnoge misli, koje se čine na 
pozornici usiljene i silom narinute licima drame, 
bile su Miletiću kao čovjeku blize i s njegovim 
bićem srasle. Tako je uprava kazališta, iznoseći 
ovu Miletićevu dramu, imala sigurno nakanu, 
da Miletića kao čovjeka popularizira i udomi 
medju zidovima, medju kojim će njegov umjet- 
nički polet još dugo vremena gospodovati. 

Kao prvi strani literarni novitet prikazi- 
vala se zanimljiva Didringova drama 
»Opasna igra". Didring polazi od Mae- 
terlincka. Kao što Andrejev analizuje fizičku 
ljudsku organizaciju i unosi neku tešku tajan- 
stvenost u monotonu svakidašnjost, u kojoj 
ona jednolično vegetira, tako Didring dočarava 
va pozomicu mistiku ljudskih strasti, koje se 
buđe od uzburkane krvi i naplavljuju mozak 
zločinačkim mislima. Didring je pjesnički mo- 
ralista. Prodirući u ljudsku etičku narav, on 
pronalazi, ,,da se najveća zločinstva počinjaju 
u ljudskim mislima". U ljudskom se biću ta- 
lasaju uzburkani olujama života jednako po- 
rivi dobra i zla. Ako je kažnjiv zločin, što ga 
počinja ljudska ruka, u onom je boljem carstvu 
dobra kažnjiv bez sumnje po ovoj istoj pravdi 
i zločin, što ga počinja čovjek u dubinama 
svoga bića, dok i one čine nerazdijeljiv dio nje- 
gove individualne pojave. 

Od ovih zločina, misli Didrirg, oslotcdit 
će se čovjek, kad se suoči s pcsljedicama za- 
mišljenoga zla, kako to u istinu biva u svaki- 
dašnjem životu. Ipak ta formula nedcstaje 
baš za zločine u mislima, jer baš ove padaju 
neposredno pod udar tragike ljudske naravi, 
kojoj čovjek ne može da umakne. 


Za demonstriranje takova problema našao 
je sebi Didring vrlo neobičan sujet. Čovjek, koji 
se zaljubio u bratovu ženu, ispalio je u sumraku 
hitac i ne zna, je li tim hicem pogodio soba ili 
rodjenoga brata. U tjeskobi ove neizvjesnosti 
odigrava se Didringova drama. Dakako, da je 
njezina radnja fantastički zamišljena i gdjekad 
hotomično udešena, ali unatoč tomu ključa 
u njoj iskren duševni život i pravo poetično 
raspoloženje. U ovim je vrlinama naišla drama 
mladoga pisca na priznanje i preko granica nje- 
gove domovine. id. 


Pedesetgodišnjica Jensena 


Švedi i uopće Skanđinavci pokazivali su 
do nedavno vrlo neznatan interes za slavensku 
literaturu i poznavanje slavenskih naroda. 
Vječni strah i borba protiv silnog ruskog ele- 
menta, usadila je u njima silnu mržnju protiv 
Rusa, koji su im oteli znatan dio upliva nji- 
hove kulture na baltijskom moru, što je još 
više pove alo sve snažnije i snažnije rusi- 
ficiranje nekadanje švedske kneževine Finske. 
Strah rodio je mržnju, a iz toga razvio se je i 
velik nehaj za sve što je rusko i uopće slavensko. 

Dočim su se švedski naučenjaci bacili na 
istraživanje ljudskih plemena, književnosti i 
kulture čitavog Svijeta, dapače i u predjelima 
najtamnije kulture, zanemarili su skoro sa- 
svijem upoznati što više upoznavanje najbližeg 
im susjeda ogromne Rusije, kao i kulturni raz- 
vitak ostalih slavenskih plemena. 

Iznimka u tom pogledu je Dr. Alfred 
Jensen, koji se kroz 30 godina bavio inten- 
zivnim proučavanjem sviju slavenskih plemena, 
napose njihovom književnosti i kulturnom hi- 
storijom. 

Poslije mature g. 1878. zaputi se Jensen 
u Rusiju, i od tog vremena započe njegovo za- 
nimanje za veliki ruski narod i opasnu rusku 
književnost, koja je tek u kratkim crtama bila 
poznata, a tek neznatnim prevedenom litera- 
turom bila zastupana u švedskoj književnosti. 
Po svršenim sveučilišnim naucima u  Upsali 
započe Jensen: sa prvim prijevodima ruskih 
klasika na Švedski, te se odsele svom svojom 
energijom posveti slavistici. 

Godine 1884. stupi u redakciju najvećih 
švedskih novina ,,GOteborg Handels och Sjd- 
fartstidning", te prijedje kano korespondent 
redakcije sve slavenske zemlje i krajeve. 

Boraveći posvuda odulje vremena, upoznao 
se je Jensen sa narodnim, kulturnim i knji- 
ževnim prilikama sviju Slavena, upoznavši 


75 


točno i sves lavenske jezike, što mu nije bilo 
tako teško, pošto je još kao mladić dobro na- 
učio ruski. 

Tako su izašla njegova oveća djela ,,Sla- 
via" i ,,Habsburg"', gdje je ocrtao kulturno sta- 
nje sviju slavenskih plemena. Svima će biti 
poznata Jensenova studija o Gunduliću i Os- 
manu, kako se do sada još nije izradio niti je- 
dan slavenski učenjak. Njemu je to bilo tim 
teže, pošto je uzimao obzir na svoje zemljake, 
kojima naše prilike nisu sasvim ništa poznate, 
i na znanstveno ocjenjivanje i proučavanje te 
epohe, u kojoj se nalazi na visini svakog sla- 
venskog literarnog historika. 

Prvake ruske, češke, i poljske literature prenio 
je Jensen u Švedsku književnost, dočim ga je 
kod Poljaka osobito zanimao kulturni i knji- 
ževni odnošaj i savez izmedju tih dviju na- 
roda, koji su imali svojedobno zajedničke vla- 
dare, te je taj saobraćaj bio znatniji, nego od- 
nosi švedskog naroda prama ikojem drugom 
slavenskom plemenu. 

Jensen je i pjesnik, koji je izdao i nekoliko 
originalnih zbirki svojih pjesama, što je tim 
važnije istaknuti, jer je upravo pjesnički do- 
tjerano preveo najznatnije slavenske poete 

Malo koja književnost može se pohvaliti 
s toliko prijevoda slavenske literature, a k tome 
još od istoga i vrlo nadarenog pjesnika. Da na- 
pomenemo samo neka imena Jensenovih pri- 
jevoda : Mažuranić, Preradović, Gjalski, Voj- 
nović, Gundulić, Prešem, Aškerc, Matavulj, 
Njeguš, Gogolj, Puškin, Turgenjev, Čehov, 
Vrhlicky, Neruda, Mickiewicz, Krasinski, Slo- 
vacki, Vazov i t. d. 

Nakon — dvadesetgodišnjeg putovanja i 
proučavanja Slavena, smirio se je napokon Dr. 
Jensen u Stockholmu, gdje je imenovan taj- 
nikom slavenskog  odjelenja poznatog  Nobe- 
lovog zavoda, koji je osnovan ogromnom za- 
dužbinom milijunara švedskog patriote Alfreda 
Nobela. U tom zavodu uredio je Jensen pre- 
krasnu slavensku knjižnicu, u kojoj se nalaze 
sva literarna i kulturna historijska djela za 
proučavanje sviju slavenskih plemena. To je 
pravi slavenski seminar za švedsku publiku, 
koja se zanima za slavenske prilike. 

Za Svoje zasluge imenovan je Dr. Jensen 
počasnim doktorom sveučilišta u Upsali, a imade 
bezbroj odlikovanja i priznanja od sviju sla- 
venskih država i slavenskih kulturnih institu- 
cija. Medju inim Dr. Jensen jest dopisnim čla- 
nom i Jugoslavenske akademije u Zagrebu. 

Švedi su mirnim i dostojnim načinom pro- 
slavili Jensenovu 50-godišnjicu u svojim no- 


vinama, dočim je sam pjesnik najljepše pro- 
slavio svoj 30-godišnji knj.ževni jubilej izda- 
njem epohalne knjige u tri sveske: ,,O ru- 
skoj kulturnoj historiji" (Rysk kul- 
tur-historia). Čovjek se zaista mora čuditi vi- 
sokoj švedskoj kulturi tamošnje čitalačke pu- 
blike, dok se za tako velike edicije nalaze tamo 
nakladnici, prema tome i čitalačka publika, a 
za pisca još i lijep honorar. 

= Tako velikog dijela o ruskoj kulturnoj hi- 
storiji nema u nijednog slavenskog naroda, a 
u takovoj cjelini niti u samoj Rusiji. Jensen je 
više godina radio na tom djelu, te je nekoliko 
puta na samom licu mjesta proučavao ruske 
kultume i književne prilike. Osobitu važnost 
podao je pisac starijoj dobi, počamši od Nesto- 
ove kronike, upozoravajući pri tom i na kul- 
turno  zbl.ženje susjednog žvedskog i ruskog 
naroda i njihovih kulturnih saobraćaja. Dobu 
poshie Puškina nije trebao na tanko prikazi- 
vati, pošto je ista prilično poznata čitavoj 
Evropi a i u Švedskoj. Knjiga je napisana po- 
pularno na temelju najnovijih znanstvenih istra- 
živanja, te se postepeno razvija prema knji- 
ževnim i znanstvenim središtima u Kijevu, 
Moskvi i Petrogradu. Nema previše godina, 
imena, literature i citata, a poglavlja su odre- 
djena prama raznim dobama i epohama, te je 
svako poglavlje cjelina, koja se nastavlja siste- 
matsk: opisivanjem. 

U prvom se dijelu opisuje kulturni i knji- 
ževni razvoj do Petra Velikoga, u drugom do Ka- 
tarine 1II., dočim se u III. dijelu svršava opis 
do najnovije dobe. Jensen, ako i nije oduševljen 
za rusku politiku, otkriva svome narodu neiz- 
mjerno blago, koje se nalazi koli za učenjaka toli 
i kulturnog historika_ u ogromnom ruskom 
narodu, koji je još uvijek ne samo za Ruse 
i Slavene, već i za svakog inteligentnog čo- 
vjeka svakoga roda neiscrpljiuvim vrelom  pro- 
učavanja ogromne svedjer napredujuće ljudske 
mase. Dr. Franjo Bučar. 


Filozofija u ,Gor. Vijencu“ 


O tom znamenitom djelu Njegoševom pisano 
je, može se reći, dosta. i mnogo ; čak se pisalo, 
u nekoliko maha i o filozofskoj strani njegovoj. 
I dvije su stvari o kojima je raspravljano: o 
darvinizmu i o pesimizmu Njegoševom. Tu 
je, najprije, Stevan Nedeljković, koji je u ,Ja- 
voru' (1877.) uporedio Njegoša sa Darvinom. 
Na osnovu stihova u ,.Gorskom Vijencu" : 


= ZL _ 2 Zo ZZ "< = 


Obrana je s životom skopčana! 

Sve priroda snabdjeva oružjem 
protiv neke neobuzne sile, 
protiv nužde, protiv nedovoljstva : 
oštro osje obranjuje klasje 
trnje ružu brani očupati ; 
zubovah je tušte izoštrila 
a rogovah tušte zašiljila ; 
kore, krila i brzine nogah 
i cijeli ovi besporeci 
po poretku nekome sljeduju". — — 
i na osnovu drugih : 
»Sv'jetje ovaj tirantiraninu 
a kamo li duši blagorodnoj ! 
On je sostav paklene nesloge: 
unj ratuje duša sa tijelom — — — 
unj ratuje živina s živinom, 
unj ratuje narod sa narodom, 
unj ratuje čovjek sa čovjekom" — — 
on je zaključio, da tu Njegoš opisuje borbu za 
opstanak ,skoro sasvim onako, kao što ju je 
dvanaest godina kasnije Darvin izneo". Zatim, 
u ,Viencu'" (1884.) ukazao je Josip Pasarić 
na sličnost Njegoševih misli sa Darvinovim, 
tvrdeći, da u govoru igumana Stefana ima 
»više rjekovah, o kojih bi revni čitalac Dar- 
winovih spisa mogao posumnjati, nije li to 
pjesnički odjek prozaične ,,borbe za bitak". 
Ne upuštajući se u bliže ispitivanje sličnosti 
Njegoševih misli sa Darvinovim, Pasarić daje 
važniju primjedbu, da u tim stihovima Njego- 
ševim ,,probija na vidjelo ona duboka melan- 
holija i pesimizam, koji se gotovo kod svih ve- 
likih umova Slovenskih sad u većoj, sad u ma- 
njoj mjeri pojavljuju". Pišući u ,Radu jug. 
akademije" o pretečama Darvinovim, dr. 
Bogoslav Šulek spominje i Njegoša, tvrdeći da 
se gornji stihovi Njegoševi odnose doduše na 
»borbu za bitak", ali da on nije potpuno iznio 
teoriju borbe za život niti je shvatio njen ,,razlog, 
postanak i posljedak". Radi toga Šulek smatra 
Njegoša pretečom Darvina, ali samo u nekoliko 
i izdaleka. Poslije Moje Medića, koji se na taj 
predmet osvrnuo člankom u ,Ljetopisu 
Matice Srpske" (1901.) pod naslovom : 
»Anakreont. Šiler i P. Petrović-Njegoš"', dolazi 
dr. Branislav Petronijević, profesor filozofije 
na beogradskom univerzitetu, sa iscrpnom ras- 
pravom o Njegošu kao prethodniku Darwina: i 
kao pesimisti.* 

Svoju raspravu o  Njegoševoj filozofiji 
podijelio je dr. Petronijević u tri dijela. U prvom 


* Filozofija u ,. Gorskom Vijencu“ od dra. 
Branislava Petronijevića. Preštampano iz ,Lje- 
topisa Matice Srpske“. Novi Sad, 1909. Stra- 
nica 60. 


govori o Njegošu kao Darvinovu prethodniku, 
u drugom o Njegošu predstavniku pesimizma, 
u tiećem o ostalim mislima Njegoševim i opće- 
nitim pogledom na svijet. Da bi Njegoša tre- 
tirao kao Darvinova prethodnika, Petronijević 
je najprije jasno izdvojio smislove, u kojima 
se sve može govoriti o prethodništvu Darvinu. 
Centralna teza Darvinova stoji u tvrdnji, da 
Su se organske vrste više rizvile iz nižih, radi 
prirodnog odabiranja, koje organizmi vrše, bo- 
reći se za život. Ta teza uključuje u sebi upravo 
tri druge: teoriju razvića, teoriju odabi- 
ranja i teoriju borbe organizma. Tako se 
može u trostrukom smislu govoriti o prethodni- 
cima Darvinovim: u smislu prethodnika: 1. 
teorije razvića, 2. teorije prirodnog odabiranja, 
i 3. teorije borbe za život. Ono, što je specifično 
Darvinovo u Darvinovoj teoriji, to je teza 
razvića zbog prirodnog izbora organizama, i 
prestavnici misli, koji su anticipirali tu Dar- 
vinovu tezu mogu se nazvati njegovim direktnim 
prethodnicima. Oni pak, koji su samo uopće 
anticipirali teoriju borbe za život, mogu se 
nazvati indirektnim prethodnicima. Jer, i ako 
je teza odabiranja i razvića specifičnost Dar- 
vinove nauke, ipak je teorija borbe za život 
osnova cijelog njegovog sistema i zato se i ti 
indirektni prethodnici smiju nazvati njegovim 
prethodnicima. Sad, čim se uvidi, da je Njegoš 
u citiranim stihovima (i u mnogim drugim, 
koji nijesu citirani) izrekao misao o borbi za 
život, onda se on može u indirektnom smislu 
smatrati za prethodnika Darvinovog, jer on 
ili nije bio Svijestan, ili je čak bio protivan 
specifičnim dvjema tezama  Darvinovim. Ali 
ima velika razlika izmedju Njegoševa i Dar- 
vinova shvaćanja borbe za život. Jer dok Darvin 
postanak organa i razvoj organizama tumači 
kauzalitetom, prirodnim odabiranjem i prila- 
godjivanjem, dotle Njegoš drži, da u biću i 
razvoju organa i organizama ima jedan ne- 
poznati finalitet. Jer kazati, da su se organi 
razvili prilagodjivanjem životnim prilikama nije 
isto, što i kazati, da razvoj organa i organizama 
slijedi iz same suštine cijele prirode, koja tajnom 
nekom nuždom teži, da održi sve organizme 
i sva bića. Onda borbu za život shvaća Njegoš 
mnogo šire i dublje od Darvina. On je shvaća 
ne samo kao borbu organizama, nego kao uni- 
verzalnu borbu za život i shvaća je duboko pe- 
simistički. To je momenat. koji Darvin nije 
istakao, momenat, koji je najznatniji u cijelom 
Njegoševo * pogledu na svijet. Borba za život 
ima kod Njegoša pesimistički karakter i ona 
je i stvorila njegov veliki pesimizam. 

To je drugi momenat, što ga razmatra 
Petronijević. Pored mnogih mjesta iz ,,Gor- 
skoga Vijenca, koja odaju Njegošev pesimizam, 
Petronijević se u glavnom zaustavio na stiho- 
vima iz ,.Luče Mikrokozma' : 


»,Snom je čovjek uspavan teškijem 
u kome vidi strašna privigjenja, 

i jedva se opredjelit" može, 

da mu biće u njima ne spada. 


zatim tu su stihovi iz ,,Gorskog Vijenca" : 


,»»Smiješna su svojstva naše zemlje, 
punana je ludijeh promjenah. 
Priroda se svakolika pita 
sunčanijem čistijem mlijekom ; 

u plamen se i ono pretvara, 
danas žeže što juče nivljaše. 
Kolijevke kakve bi trebale 

ne imaju sve naše rijeke. — — 
Vr'jeme zemno i sudbina ljudska 
dva obraza najviše ludosti, 

bez poretka najdublja nauka, 
sna ljudskoga gjeca al očevi. 

Je li ovo pričina uprava 

kojoj tajnu saznat ne možemo? 
Je | istina e ovo ovako, 

al nas oči sopstvene varaju". 


i već citirani stihovi. 


Analizirajući pesimistička mjesta u Njegošu 
i uporedjujući ih s pesimizmom Schopenhauero- 
vim, Petronijević najprije izdvaja opće furme 
pesimizma: 1. pesimizam ništavila, koji 
u prolaznosti života vidi njegovu nevrijednost, 
2. pesimizam sadržine života, koji negira 
života radi. prekomjernog bola u njemu, i naj- 
zad, 3. pesimizam borbe, koji ističe neiz- 
bježni sudar živućih individua, koje su nosilac 
života i njihovu strahovitu medjusobnu borbu, 
i borbu s prirodom za životna sredstva. Sve 
tri forme nalaze se i kod Schopenhauera i kod 
Njegoša, samo je težište prvoga u pesimizmu 
bola, a drugoga u pesimizmu borbe. ( Uostalom 
i borba radja bol). Osim toga, Njegoš više na- 
glašuje efemerni realitet života, on 
je bliži pesimizmu starih Indijaca u tom  po- 
gledu : 

Je li ovo pričina nekakva 

kojoj tajnu saznat ne možemo?" 

Njegošev izraz pesimizma je veoma rječit i 
silno impresivan u svakoj formi: on je, s ob- 
zirom na ovaj svijet i život potpuni pesimista, 
koji egzistenciji odriče svaku vrijednost, i koji 
drži, da je bolje ne biti nego biti. Ali ovaj pe- 
simizam je samo pesimizam ovoga svijeta, 
a Njegoš kao kršćanski svećenik vjeruje i u 
onaj svijet, u Boga, u razum i besmrtnost 
duše, nalazi smisao života u transcendentnoj 
oblasti bića. Takojenjegovimanenti 
pesimizam harmonično dopunjen 
religioznim transcendentnim op- 
timizmom, te se i u tom razlikuje od Scho- 
penhauera, koji je takodjer transcendentni 
optimista, ali u smislu potpunog prestanka ži- 
vota u Nirvani. Naročito plemenito i iskreno 


naglašavanje dužnosti, pravde, i vjere u razum, 
čine ovaj Njegošev nazor ujedno jednim ot- 
mjenim humanizmom. i 
Izostavivši prikaz trećeg dijela Petronije- 
vićeve rasprave, jer ona osim krasnih primjera 
ne iznosi nikoju sasvim novu stranu Njegoševe 
filozofije, mi ovim završujemo ovaj kratki 
izvještaj o ovoj važnoj i dragoj knjizi njegovoj. 
Šteta je samo, što je Petronijević jedna stroga 
filozofska priroda, pa je Njegoš, radi toga, 
izišao u ruhu njemačke metafizičke termino- 
logije. Sad, poslije ove radnje o filozofiji ,,Gor- 
skog Vijenca", i poslije odlične radnje Pavla 
Popovića ,O Gorskom Vijencu" mi bi 
mogli dobiti odličnu studiju o cijeloj ličnosti 
Njegoševoj. sj. 


BILJEŠHE 


DIVOT - IZDANJE — KRANJČEVIĆEVIH 
»,PJESAMA". Ovih dana razaslala je uprava 
Društva hrvatskih književnika" svim abonen- 
tima na divotizdanje pretplaćene ili predbrojene 
primjerke. Pretplaćeni primjerci razaslani su 
preporučeno, dočim su predbrojeni pri- 
mjerci razaslani uz pouzeće na dvadeset 
kruna i 20 filira, pošto se je svaki predbrojnik 
na narudžbenici, (koja je utuživa) obvezao 
isplatiti nabavnu svotu, kada primi knjigu. 
Primjerci, koji nijesu unapred plaćeni, razaslani 
su na trošak naručitelja. Svaki je primjerak 
numeriran. S tehničkih razloga nije bilo moguće 
na svakom primjerku iz nutra ispisati ime na- 
ručitelja, odnosno onoga, na koga je dotični 
primjerak imao glasiti, pak se stoga p. n. gospoda 
abonenti umoljavaju, da to sami izvole učiniti. 
Na primjerke, koji su djelomično isplaćeni, 
pouzet je samo ostatak dužne pretplate. — 
Ako tkogod pomutnjom ili radi promjene adrese 
nije primio pretplaćenoga ili naručenoga pri- 
mjerka, neka se izvoli javiti upravi .,Društva 
hrvatskih književnika" (Zagreb, Bregovita ul. 3). 
Pošto je upravi preostalo još nekoliko primjeraka, 
koji se mogu dobiti uz cijenu od 20 K, to se 
primaju još neko vrijeme, (dok traje zaliha), 
nove daljnje narudžbe. 

»DRUŠTVO HRVATSKIH — KNJIŽEV- 
NIKA" umoljava sve p. n. g. hrvatske književ- 
nike, koji društvu obećaše rukopise za izdanja 
,,Savremeni hrv. pisci'', kao i one, koji takove 
poslati kane, da to učine u što kraćem roku 
(ako moguće odmah), jer će se — prema po- 
slanoj gradji — još tečajem ovoga mjeseca iz- 
raditi program za god. 1910. 

MLA "I HRVAT. List za mladi svijet. Ure- 
djuju Viktor Car Emin i Rikard Katalinić Je- 
retov. Suradnici: Josip Milaković i Vladimir 
Nazor. Cijena K 2.— na godinu ; učenici srednjih 
i pučkih škola plaćaju K 1.70. 

Minule godine pokrenuli su u Opatiji naši 
istarski književnici Viktor Car i Rikard Kata- 
linić omladinski list ,Mladilstranin'", koji: 
je umah lijepo uspio. Istra je trebala ovakav 
list. Kastavska učitaljska škola, koja daje našoj 
Družbi učiteljski podmladak, a stoji na žalost 
samo na visini naših viših pučkih škola, ne 
može, dok se ne preobrazi, podati takove inte- 
ligencije, koja bi sama na ovim izvrgnutim 
točkama mogla riješiti narodnu zadaću. ,,Mladi 
Istranin" bio je krasna nadopuna ovome radu, 
a kako se već prve godine pročuo pa privukao 
neke ponajbolje omladinske pisce, te se svojom 
vrijednošću vidno izdizao nad starije naše slične 
listove, posve je prirodno, da je uredništvo ove 
godine promijenilo listu ime, pa od ,,Mladog Istra- 
nina" načinilo ,,Mladoga Hrvata", po čemu se i 
utjecaj lista prenosi s Istre na sve hrvatske krajeve. 

Prvi broj ,,Mladoga Hrvata'' doima nas se 
najugodnije. Puna je osjećaja Katalinićeva 
pjesma ,Hrvatskoj braći" — topli po- 
zdrav Istranina, najmladjega Hrvata, ostaloj 
braći. Nježna je pjesmica Bogumila Toni-a 
»U bašči", vanredno uspjela imitacija jedne 
stare lirske narodne pjesme. Uz ovu dvojicu 
javljaju se kao pjesnici Milaković i Ri- 
kard Nikolić. I proza jednako je birana. 
Viktor Car napisao je rodoljubljem pro- 
dahnutu priču ,,Na badnjak", a iz pera 
Dragutina M. Domjanića vidimo cr- 


ticu ,Slušaj oca svojega!" Pored toga 
ima ovdje obilje šale i zdrave pouke sa ilustra- 
cijama. Po svemu ima nade, da će ,,Mladi Hrvat" 
postati najboljim hrvatskim listom za djecu. U 
njemu se osobito ističe domoljublje, što je i ra. 
zumljivo, kad list dolazi iz Istre, ali domoljublja 
treba još uvijek i svima nama, a ne samo Istri, 
Osobito udara u oči, da se oko ,,Mladoga Hr: 
vata" kupe poznata imena u našoj književnosti, 
pa ako se ovim putem proslijedi, ako i drugi vi- 
djeniji književnici naši, u koliko osjećaju spo- 
sobnosti za ovu vrstu rada, uvide, da se omla- 
dinska književnost ne smije pustiti s vida, mogao 
bi ,Mladi Hrvat" postati žarištem moderne 
hrvatske omladinske književnosti, što bi bilo 
danas sjutra na uhar čitavoj modernoj hrvatskoj 
knjizi. Dr. B. D. 


»BOSANSKA VILA" je jedan od rijetkih 
književnih časopisa, koji zastupaju  zbliženje 
hrvatskoga i srpskoga naroda na književnom 
polju. Zastupajući to mišljenje donosi ,,Bosanska 
vila" počešće prikaze o hrvatskim pjesnicima i 
piscima, te je tako donijela veoma lijepi prikaz 
o pjesničkom radu Vladimira Vidrića i još neki 1 
našim književnim pojavama. ,,B. V.'' štampana 
je Ćirilovskim pismenima, a uredjuje ju poznati 
srpski književnik M. Mitrinović. Preporučamo 
je pažnji naših čitalačkih krugova. 


»HRVATSKI DJAK*", glasilo hrvatskog 
naprednog djaštva, stupio je početkom ove 
školske godine u četvrto godište. ,,Hrvatski 
Djak'" osnovao je pokojni Jurislav Ja. 
nušić, kojemu je uspjelo okupiti oko toga 
lista djaštvo naprednoga mišljenja na srednjim 
i visokim školama. Poslije Janušića bio mu je 
urednikom St. Parmačević, a sada mu je 
urednikom Iv. N. Novak. ,,Hrvatski Djak" 
donosi zabavno i poučno štivo, te budno prati 
sav kultumi rad u Hrvatskoj. Posebnu pažnju 
posvećuje djačkim prilikama i pitanjima u ru- 
brici ,,Iz djačkoga života". List biva iz godine 
u godinu bolji i vredniji, tako te je već sada 
bezuvjetno potreban svakomu, tko prati kulturne 
prilike kod nas. Kako u svakom broju donosi 
po nekoliko veoma uspjelih pjesama i zabavnih 
te poučnih radnja od općenitoga interesa, zaslu- 
žuje potporu i onih, koji se manje zanimaju 
za same djačke prilike, ali ih zanima hrvatski 
književni podmladak, 


IZ UMJETNIČKOGA SVIJETA. Od pr- 
voga ovoga mjeseca otvorena je u umjetničkom 
paviljonu u Zagrebu izložba, što ju je priredio 
M. Cl. Crnčić i njegovi učenici. Izložen je veliki 
triptih ,,Hrvatsko more". — Tomislav Krizman 

vratio se je nakon osamgodišnjega boravka u 
tudjini u Zagreb, gdje će otvoriti grafički atelier. 
— U svibnju o. g. priredjuje Ivan Meštrović 
kolektivnu izložbu svojih radnja u Zagrebu. 
Izložit će oko stotinu skulptura, učinjenih za 
boravka u Parizu. — Izložba društva hrvatskih 
umjetnika ,,Medulić"' u Ljubljani ostat će otvo- 
rena do polovice siječnja. — Roberta Frangeša 
Mihanovića nagradila je pariška ,,Union natio- 
nale de beaux arts" prvom nagradom (2000 Fr.) 
Pariška ,,Narodna biblioteka" nabavila je 
od Tomislava Krizmana šest radnja, medju 
njima i jedan drvorez u bojama, koji je ilustra- 
cija tragedije u pet činova. — Prošloga mjeseca 
otvoren je u Zagrebu (trgovina A. Ulricha) 
,»», Umjetnički salon'' na način umjetničkih salona 
u većim gradovima. U njemu su izložene na 
prodaju radnje već poznatih hrvatskih umjet- 
nika, a i nekojih učenika ,, Umjetničke škole". 
— Porota za presudjvanje radnja prispjelih na 
natječaj za izgradnju sveučilišne knjižnice u 
Zagrebu nagradila je prvom i drugom nagradom 
radnje arhitekta Sunka i Lubinskoga. 

IZ KNJIŽEVNIČKOG SVIJETA. Ilustro- 
vani prilog ,,Obzora"' izlazit će od sada pod na- 
slovom ,,Vijenac". — Hrvatska knjižarnica u 
Zadru preštampala je iz ovogodišnjega koledara 
,»Svačić"' ,,Svagdašnjost', dramu Milana Marja- 
novića, koju je uprava hrvatskoga kazališta pri- 
hvatila za prikazivanje, ali je cenzura prikazi- 
vanje zabranila. — St. Ratković, urednik ,,Hr- 
vatske zastave" u Chicagu, javlja, da je odlučio 
izdavati beletristički časopis za hrvatske iselje- 
nike u Americi. Moli članove D. H. K., da ga 
suradnjom podupru u tom nastojanju. — Matija 
Lisičar napisao je roman iz zagorskoga života. 
Roman će donijeti ,,Vijenac? (ilustrovani prilog . 
,»,Obzora''). — Prof. Drag. Franić u Gospiću 
napisao je ,,Plitvička jezera i njihova okolina". 
Djelo će zapremat 30 štampanih araka, bit će 
ilustrirano, a izdat će ga društvo za uredjenje i 
poljepšanje Plitvičkih jezera. Cijena za pret- 
platnike K 10.—. — Viktorija Jugović Risaković 
(Novi Sad, Hasarnička ulica 2), nakanila je iz- 
dati na njemačkom jeziku knjigu studija i por- 
treta hrvatskih i srpskih pjesnika, pod naslovom 
,,Studienreigen aus der kroatischen und ser- 
bischen Literatur'. Broširano 1 K. s poštarinom 
4 K 20 f. — Srpska književna zadruga odlučila 
je do godine svečano proslaviti stogodišnjicu 
Dositije Obradovića. — Uprava hrv. kazališta 
u Zagrebu primila je na prikazivanje četiri 
originalna dramska djela. Imena autora i djela 
ne smiju se objelodaniti, pošto će radnje biti 
predane (na čitanje posebnom odboru, koji će 


o tome odlučiti, koje će se prikazivati. — Ne. 
dovršeno dramsko djelo pokojnoga S. S. Kranj- 
čevića, iz savremenoga bosanskoga društvenoga 
života, preuzeo je jedan pokojnikov prijatelj, 
da ga dovrši. — Dr. Milan Ogrizović javlja, da 
će bečko dvorsko kazalište prikazivati ,,Hasan: 
aginicu". — Fran S. Gundrum napisao je stru- 
kovno djelo .,Prva pomoć nastradalomu".. — 
St. Binički napisao je strukovno djelo ,,Uči- 
teljsko pitanje". — ,,Matica Hrvatska" nakanila 
je izdati sveukupna djela I. Trnskoga. 
> > MATICA HRVATSKA" izdala je za god. 
1909. : a) u redovnim izdanjima : 1. Dr. A. Ba- 
zala: Povjest filozofije II. (Pouč. knjiž. 35.). 
2. Dr. V. Lozovina: Povjest talijanske 
književnosti. 1. (Poučna knjižn. 36.). 3. Dr. B. 
Drechsler: Preporodne studije I. Stanko 
Vraz (Crtice iz hrv. književnosti IV.). 4. Hr. 
vatsko Kolo. V. 5. Hrvatske narodne pjesme. V. 
Ženske pjesme. Uredio dr. N. Andrić. 6. F. Ma- 
glajlić: Izstaroga vilajeta. (Zab. knj. 308— 309). 
7. Dante-Kršnjavi: Božanstvena ko- 
medija. I. Pakao. — Ovih sedam knjiga dobi- 
vaju članovi-prinosnici ,M. H." za K 6.—. — 
Slovenci, članovi ,,Matice Slovenske" dobivaju 
ove knjige za K 4.—. — b) u izvanrednim izda- 
njima: 1. M. Ogrizović: Hasanaginica. 
(Cijena K. 1.50.). 2. Dr. A. Tresić-Pavičić: 
Finis reipublicae. 1. Ciceronovo progonstvo. 
(Cijena K 2.—.). 3. Kolo hrv. umjetnika. IV. 
(Cijena K 4.—, za član. K 2.—). 4. Glas ,,Matice 
Hrvatske'' IV. (Cijena K 3.—, za član. K 1.50). 
Dodatak naučni k V. svesku Hrv. nar. pjesama 
s varijantama ; cijena K 2.40 ; za članove K 2.—. 
Izvanredna izdanja dobivaju članovi ,,M. H." 
za ukupnu cijenu od K 9.—. — Redovita izdanja 
,»,M. H." za god. 1906., 1907. i 1908. mogu se 
kod uprave ,,M. H." do konca prosinca 0. g? 
dobiti za cijenu od K 6.— po godištu ; poslije 
toga roka samo uz knjižarsku cijenu. — Isto tako 
dobivaju se kod uprave ,,Matice Hrvatske? 
slijedeće knjige izdane u , Maloj knjižnici": 
1. Šišić F.: Hrv. povjest I. 2. Andrić N.: 
Pod apsolutizmom. 3. Scheiner-Kučera: 
Uredba svemira. 4. Brdovački H.: Pro- 
metna politika. 5. Kućak: Uljudba prasta- 
roga vijeka. 6. Šišić F.: Hrv. povijest. II. — 
Knjižarska cijena je svakoj svesci K —.75, za 
članove ,,M. H." samo K —.50. 
DRUŠTVENE VIJESTI. Odbor ,,Društva 
hrvatskih književnika" primio je na svojoj po- 
sljednjoj Sjednici pravim — članovima — ove 
hrvatske književnike: Marija Riegera Vinodol- 
skoga, tajnika kluba Ćirilo-Metodskih zidara u 
Zagrebu ; Ljudevita Krajačića, učitelja u Mo- 

stanju; A. G. Matoša, novinara u Zagrebu; 
Ivana _Molinara, stalnoga suradnika ,,Hrvatske 
Slobode" u Zagrebu. — Društvu hrvatskih knji- 
ževnika pristupila je kao član utemeljitelj hr- 
vatska pjesnikinja Ružica Dončević. — Pravi 
član D. H. K. I. Mikulčić ostavio je društvu 
hrvatskih književnika zapis od 200 K. 
Uprava hrv. kazališta u Zagrebu zamolila 
je društvo, da imenuje dva člana svoga odbora 
za odbor, koji će se sastojati iz dva člana odbora 
M. H., dva člana odbora D. H. K. i tri člana 
uprave kazališta, a bit će mu dužnost izreći 
ocjenu o originalnim dramama, koje uprava 
kani prikazivati. Odbor D. H. K. povjerio je tu 
zadaću dru. V. Gudelu i dru. B. Livadiću. — 
Odbor D. H. K. zaključio je na posljednjoj 
sjednici nastaviti pregovore glede zajedničkoga 
rada s Maticom Hrvatskom preko svojih iza- 
slanika dra. Gjure Šurmina, Dušana Plavšića i 
dra. B. Livadića. 

REDOVITE DRUŠTVENE NAKLADNINE. 
,,Savren:eni hrvatski pisci) za godinu 1910. 
Uprava nakladnoga fonda društva hrvatskih 
književnika objavit će u narednom broju ,,Sa- 
vremenika'' djela, što će ih izdati kao redovite 
društvene nakladnine za god. 1910. Novi abo- 
nenti (za god. 1910.), koji se pretplate na R. 
D. N. u godini 1910. uz cijenu od devet kruna 
mogu dobiti prošlogodišnje edicije ,,Savremenih 
pisaca" za popusnu cijenu od šest kruna, za 
svih šest knjiga. Djaci dobivaju bez izuzetka 
,»,Redovite društevne nakladnine" za godinu 
1909. za šest kruna, ako novac napred pošalju. 
— Posljednja (šesta) knjiga R. D. N. za g. 1909. 
(V. Lunaček : ,,Aktovke'') izaći će ovih dana. 
Uprava D. H. K. moli dojakošnje 
abonente_ redovitih društvenih 
nakladnina, da joj svakinadje po 
jednoga novoga abonenta. 

,Savremenik" za godinu 1910. 
ne će se slati na ogled, osim onima, koji to za- 
traže obvezavši se, da će broj vratiti ili se odmah 
poslije prvoga broja pretplatiti na ,, Savremenik". 
Uprava D. H. K. moli dojakošnje abonente ,,Sa- 
vremenika", da joj svaki nadje po jednoga 
novoga abonenta na ,,Savremenik". Novi abo- 
nenti ,,Savremenika' dobivaju redovite druš- 
tvene nakladnine za god. 1909. uz popusnu cijenu 
od šest kruna. 

NAŠ PRILOG. Ovom broju ,,Savremenika' 
priložen katalog Ssvjetloslikarskog zavoda _R. 
Mosinger i dr. d. d. Kako je to prvi umjetnički 
zavod takove vrste kod nas, a poznat i u ino- 
zemstvu sa svoje vrsnoće, upozoravamo naše 
čitatelje ovime na nj. 

DR. FERDO PL. ŠIŠIĆ: ,PACTA CONVENTA“ (Svršetak) 


U toj odličnoj radnji od posebnih — da tako kažem — studija ima se na prvom 
mjestu istaći ono, što je napisano kao tumač ovim riječima trogirske diplome : 
od prihoda gradske luke što ih plaćaju strani (trgovci), neka budu kralju dva 
dijela, dok treći dio ostaje gradskom knezu, nakon što je od čitave svote 
ponajprije odbita desetina za biskupa“. Budući da se ovdje ne radi, kako g. To- 
ma ši ć dobro ističe ,,samo o formalnoj daći u znak priznanja, već o pravom kra- 
ljevom dohotku“, podvrgao se autor tom prilikom teškoj, ali blagodarnoj zadaći 
da nam pruži što jasniju i iscrpljiviju sliku o financijama za stare naše narodne, 
države, čime je ne samo znatno popunio ono, što su dosada o tome napisali Rački 
(Nutarnje stanje. Rad 99. pg. 84—98) i Klaić (Marturina. Rad 157. pg. 141—149), 
već je to zakučasto pitanje osvijetlio sa strogo jurističkoga stajališta. | 

Raspravivši ovo, autor odmah prelazi na pitanje o odnosu izmedju dalma- 
tinskih gradova ter Byzanta i hrvatskih vladara, dakle na pitanje o kojem se do- 
sada već izjaviše pored naših domaćih historika Račkoga, Klaića i Smičiklasa, 
od stranih naročito još Radonić,  Marczali, Pauler, Smirnov, Rambaud, 
Diimmler, Lennel, Gelzer i drugi ; konačno domećem, da sam se i sam ovim poslom 
zabavio u svojoj naprijed spomenutoj studiji o Kolomanu i dalmatinskim gra- 
dovima. 

Dalmatinski gradovi (thema dalmatinski) uživali su vrlo široku autonomiju 
ne samo u bizantinsko doba, već i onda, ,,kad su hrvatskoga kralja priznali svojim 
zakonitim vladarom“. Isto tako kad su bizantinski carevi dali mletačkom duždu 
naslov ,.hercega dalmatinskoga““ (dux Dalmatiae), nijesu tom prilikom na nj pr e- 
našali svoja prava na dalmatinski thema kao na samostalnog suverena, 
već kao na vazala carskoga. Medjutim naslov hercega hrvatskoga (dux _Cro- 
atiae) nijesu mu carevi bizantinski n i k a d dali, već su ga oni sebi uzurpirali (oko 
1096.). Neodvisnost hrvatskih vladara od bizantinskih vidi se i po tome, što nema 
primjera, da bi hrvatski vladar nosio i naslov carskoga činovnika, a kad on od 
vremena Petra Krijesimira osim hrvatskoga nosi još i naslov dalmatinskoga 
kralja (rex Chroatiae et Dalmatiae), onda je on tim gradovima faktički gospodar, 
a dalmatinski thema nije nego provincija hrvatskoga kraljevstva. Šta više, kad 
papa rimski Alexander II. daje Petru Krijesimiru (c. 1060.) naslov ,regi Da1- 
matiarum“, onda to znači, da je medjunarodno priznato bilo, da je 
hrvatski kralj pravi i pravni gospodar dalmatinskog themata. Ispravi samoj 

(ap. Rački Documenta 205.) ne može biti prigovora već s toga, što je ona une- 
sena u ,Corpus juris“ (Gratiani decret. P. 1. dist. 81. c. 16). 

Kad sam bio zabavljen već pomenutom radnjom o Kolomanu i Dalmaciji, 
izbjegla mi je ova važna okolnost, pa je sada naknadno još napose naglasujem. 
Razumije se, đa je posve drugo pitanje, e da li se bizantinski car odrekao dal- 
matinskoga themata. Dašto da nije, jer se carstvo nikad nije odricalo ni- 
jednoga bivšega posjeda svoga, tjerajući u tom jedan posebni kult virtualnoga 
državnoga prava. 

Pa tako treba shvatiti i odnošaj izmedju Kolomana i cara Aleksija god. 1107. 
Car je mirno gledao, kako je Koloman uzeo pod svoju vlast, kao okrunjeni kralj 
dalmatinski i hrvatski, dakle kao zakoniti baštinik i nasljednik Petra Krije- 
simira i Dmitra Zvonimira, one gradove, koji su još nedavno bili faktično vlasništvo 
i sastavni dio hrvatske kraljevske krune. On je šutnjom prepustio 
ono uobraženo virtualno pravo svoje onome, kome ne samo da toga nije mogao 
braniti, već koji je i njega pomagao u nevolji. 

Iza toga g. Tomašić tumači onu izreku trogirske diplome, u kojoj se kaže, 
da ne može u gradu nikaki stranac, pa ni Ugrin (Madžar) stanovati, ako to 
gradjani napose ne dozvole. Tom prilikom on nam je pr vi istaknuo važnost njenu, 
ovim riječima: ,,Ova je zavjera Kolomanova od vanrednoga državopravnoga 
zamašaja, te ima sa pravnoga gledišta mnogo veće znamenovanje, nego li se obično 
misli. Ova nam zavjera prikazuje golotinju bajke, da se 
je Koloman smatrao osvojiteljem Hrvatske. Ta kako bi 
mogao ugarski kralj pobjednik kao osvajač u novo stečenoj zemlji smatrati čla- 
nove svoga roda i naroda tudjincima, koji ne smiju prebivati u osvojenoj 
zemlji, van ako kojemu pojedincu pobjedjeni privole? To je ne samo ne- 
savremeno za shvaćanje onoga doba, već i po sebi neprirodno. Ovako 
je mogao govoriti samo hrvatski kralj, za umiriti svečanom zavjerom 
tom no vi narod svoj, da ga ne smeta činjenica, što je on pod- 
jedno i kraljem ugarskoga naroda. Kralj će štititi novi narod 
svoj na njegovom području protiv svakom Ugrinu, upravo kao 
i protiv svakomu drugomu tudjincu“. 

Poslije ove osobito duhovite primjedbe, g. Tomašić prelazi na posebnu stu- 
diju okrunisanju. Istaknuvši ponajprije razliku izmedju pojimanja o kru- 
nisanju na evropskom zapadu i istoku, prelazi na Hrvatsku, te izrekavši 
najprije sumnju, da se sigurno ne zna, koji je hrvatski vladar pr vi krunjen, na- 
stavlja tumačenjem poznate stavke spljetskoga arcidjakona Tome, kao da bi Drži- 
slav bio prvi hrvatski kralj, koju tvrdnju još i danas začudo neki strani pisci, 
a medju njima i srpski, smatraju ispravnom. Dobro kaže g. Tomašić: ,,Iz Tome 
arcidjakona ne možemo dakle ništa više izvoditi, nego da je Držislav bio 
kralj, ato znamo i iz diplomata. Iz listina dapače znamo i više, to jest, da Drži- 
slav nije bio prvi kralj, jer je većinjegov otac Krešimir, djed Petra 
Krešimira, bio kraljem“. A tome ću dodati, da nam poznata ploča kraljice 
Jelene (t 976), čiji grob izrijekom spominje i sam Toma, nedvoumno i jasno 
dokazuje, da su pored,ali prije Krijesimira bili kraljevi hrvatski Mihajlo 
i Stjepanl., zacijelo nekako izmedju 930. i 970. Stoga nema pravoga razloga, ne 
vjerovati, da je Tomislav odista bio prvi hrvatski kralj, kako to i čini 

g. Tomašić, dokazavši prije toga, da se hrvatski vladar prije krunidbe zvao 
dux, a onda rex. 


Zabavivši se još napose pitanjem o vazalstvu Hrvatske (za Zvonimira) spram 
rimske stolice (za Grgura VII.), posve ispravno ističe, da taj odnošaj nije imao 
posljedicom državopravnu ovisnost Hrvatske od pape, to jest, papa 
nije postao Hrvatskoj vrhovni pravni gospodar, kao ni u Engleskoj, unatoč na- 
lične vazalske prisege njenog kralja Vilima Osvojitelja. Tako je ostalo i po smrti 
Zvonimirovoj. Uslijed toga ,je Hrvatska u času izumrća narodne dinastije bila 
posve suvereni od svake druge države ili vlastineovisni medjunarodno- 
pravni subjekat, s kojim nije mogao raspolagati ni Bizant, ni papa, ni 
njemački car. Sudbina je države bila u ruci slobodnoga hr- 
vatskoga naroda“. 


To se dakako najbolje vidi prigodom akcije kraljeva Ladislava I. i Kolomana, 
o kojoj g. Tomašić napose raspravlja. On svakako smatra, da je mladji brat Ko- 
lomanov Almoš bio (1091.) okrunjen kraljem hrvatskim, ,jer nema pri- 
mjera, da bi kralj nekomu podijelio kraljevski naslov, a opet ,,statuit ili con- 
Stitut regem““, termin je za ustoličenje kralja krunidbom“. Nadalje g. To- 
mašić zabacuje mišljenje, kao da je Ladislav provalio u Hrvatsku na osnovu b a- 
štinskoga prava svoje sestre Jelene, jer žene da nemaju baštinskoga 
prava, kao kćeri ili sinovi, te braća. O toj tvrdnji, ili bolje reći o tome, na kojem 
je naslovu Ladislav provalio u Hrvatsku, trebat će još detaljno raspraviti. Isto 
tako i o tome, da li se ugovor Kolomanov s dvanaestero hrvatskih plemena ticao 
iSlavonije (sredovječne), ili nije. Dašto, sve su to pitanja, za koja niti je ovaj 
naš list zgodno mjesto, a još manje ima za to prostora. 

Kao što sam već istakao na početku ove objave, radnja g. Tomašića spada 
medju najvrsnija djela naše državo-pravne literature. Dobiva upravo na aktu- 
alnosti samo još više, kad nam pisac u ,,Predgovoru“ crta svrhu svoga rada 
ovako : 


,Pravo naše je originarno. Ono je vlastito naše: nitko nam 
ga nije podijelio, pa nam ga i nitko uzeti ne može. Samo 
našom voljom može se ono mijenjati i prilagodjivati 
okolnostima i vremenu, Nu kako se u životu volje pojedinaca križaju, 
tako i u životu naroda, koji zajedno žive, dolaze volje u sukob. Jača može da po- 
tisne slabiju, ali sa pravnim učinkom može tek onda nadjačati, kada joj suprotna 
volja izrijekom ili muče privoli, da se ustvari. U tom slučaju velimo, da se 
mijenja pravo. Vlastito dakle pravo može se mijenjati tek borbom, 
pa je tako narodu, koji vlastito svoje pravo ima, omogućeno, da ga u borbi, u 
okviru prava, očuva. Borba je dakle za njega život, u borbi 
i spas!“ 


T. ALAUPOVIĆ: SVOJOJ LJUBICI 


Kako li mi rukom mekom kao svila 

S čela umor skidaš i čemernu brigu, 

| kad duša spušta iskrhana krila, 
Sklapajući tešku i krvavu knjigu 

Zbilje i života — kao hitro lane 

Oko mene šuškaš vesela i mila. 

Divan melem pada na žestoke rane 

Ko ožujska sočna kroz mladice sila. 


A to oko sjajno, moje nebo plavo, 
Pučina je glatka u jezerca mala. 
Prvi Adam pod njim sretni sanak spavo. 
Prva ga je iskra pod njim razgrijala ! 
O ja sada shvaćam čudni udes ovi, 
Što ga smrt i život jednom rukom pletu : 
Ispod noža smrti niču mladi snovi, 
Led i zima čuva klice rosnom ljetu. 


Pa to sve malo, samilosno, meko ! 
Iz njega se budi naša ljubav stara, 
Snažnija i čišća nego kad sam čeko, 
Da mi ljuba mlada prazan život šara 
Mladošću i vatrom, dušom i prsima. — 
S vremenom se tkivo i najljepše hara, 
Al duboka ljubav iznova se prima 
Pa se eto vraća, da nas razgovara. 


Miluje nas rukom od kadive malom, 
Očima nam zbori modrim, velikima. 
Ozbiljnošću slatkom i medenom šalom 
Za trenutak svaki nove slasti ima. 

Kad se stisne duži, kad se smrači čelo 

I led strašni hoće srca da okuje: 

Kroz drhat nam sunce pomalja se vrelo, 
Toplo ljeto diše, slavuj priželjkuje. 


O pronesi, čedo, srce plamenito 
Kroz buru i život — kandioce to je, 
Ne trgne ga nikad svega svijeta mito, 
Nego sve to žarče sipa zrake svoje. 
I po grobnom humku sjajeći romoni 
Iz vječnoga vrela nepresušna česma... 
Ne znam, što mi oko toplu suzu roni — 
Ti si u njoj moja ponajljepša pjesma. 


8& 


FRANJO HORVAT-KIŠ : U PRODOLICI 


Daleko od sela u prodolici jednoj ima osamljeni dvor. On je okružen crno- 
goricom, čiji vršci nadvisuju krov njegov. Dvor je lijep, ukusan, s altanom, a 
ima i kućnu kapelicu. | crv bi uzdahnuo sa čežnje, da u njem stanuje, a kako 
da se njime ne bi ponosio gazda njegov Živko Buturica, koji je bio ne crv, već 
čovjek, ne satrap, već glava općine male. 


A bio to čovjek silan, silan i po tijelu i po vlasti i po imanju, a sad evo če- 
trnaesti dan — umire... Kiše padaju i padaju, dani su mračni i mračniji, u 
nekoliko se maha oćutio trus zemlje, humci se sele u dnline kližući, a on umire 
— umire... Susjedi, prijatelji i drugovi u životu, dolaze da prigledaju, da 
tješe i bodre ; dolaze oni, ali — o žalosti ! — ne mogu izdržati blizine, već bježe 
k prozorima, otvaraju ih, meću rupčiće na nos i usta te prevrću očima, klimaju 
snuždeno glavama : trune ta sila, ta moć i snaga — trune... 


Tada svane petnaesti dan, jesenski, kišljivi i mračni dan i duša je Živka 
Buturice razdriješila veze. Prhnula je kroz otvoreni prozor poput šutljive noćne 
ptice i zaustavi se na orahu, velikom, sivom i golom drvetu, što je stajao na 
rubu dvorišta kao stogodišnji sijedi lakaj, kojeg zbog slijeposti i gluhoće baciše 
iz kuće u mračni, kišljivi jesenji dan, da do plota čami posljednje čame života. 
I na granu njegovu, na kojoj je još jedan jedini list zadnje groznice kuburio, pri- 
lijepi se duša Živka Buturice. .. 

I puče glas krajinom : umrije Živko Buturica, a on mogaše s oraha svojega 
pratiti svaki glas, svaku pomisao znanaca svojih, jer se čula njegova pooštriše, 
utanjiše tisućputa. | 

Doprije glas o smrti njegovoj do sirotne žene, što sjedjaše uz kudjelju i tje- 
rajući kolovrat mišljaše ona : ,,Bijah lijepa i nježna kao konoplja pred cvjetanjem. 
Muž moj — bi reći — radio s dvije motike, a mene čuvaše, da ga ogrijem u stu- 
deni, ohladim u teškim vrućinama. Bila sam mu kuća zlatna i škrinja zavjetna. 
A dodje onaj Živko Buturica, čovjek od sile i straha i potjera ga na teške rabote 
— bud danje, bud one od noći i čuvanja — muža mojega. | navaljivaše na kuću 
našu silom i oružjem, te obori prozore kućne i ulaz bijaše prost i njemu i silovitoj 
sviti njegovoj. A — ja — a ja... 

— Šuti! Ne zbori dalje! Tridesetak goveda pretilih u stajama mojim Tebi 
odredjujem ! 

— A ja eto, i dijete moje već petnaest godina patimo dnevice i postadosmo 
Sjene s teških prikora i udaraca muža i oca... 

— Šuti! Šuti! Evo s mjesta odredaba : Miško! Kad _ umrem... jer evo 
otpadaju mišice s mojega tijela... onda... — ali glas o smrti Živka Buturice 
ide dalje i dalje, a glasovi prosvjeda kipte bez suzdržaja. 

— Brat moj silna bijaše lakomica, — dolažaše šapat do utanjenih i tisuć- 
puta pooštrenih čula njegovih iza deset bregova. — Žao mu bilo, što podijeli 
samnom očevinu našu, djedovinu kukavnu. Sklopi debela prijateljstva s Živkom 
Buturicom, dijeleći s njime dobitke krivicom stečene, a ja silažah na grane tanke 
i tanje. Utoviše se obojica krmcima pitancima, 4 — ja — o — a ja prostrijeh 
ponjavu, pokupih djecu kao mačiće utopljenike i sad... isad... 

— Šuti, o šuti! — treptijaše na orahovoj grani duša Živka Buturice. — 
Imam dvore, vidiš kakovi su! Tebi ću ih puste darovati... 

— | sad — navabirčismo nešta zrnja grahova i žitna za plodne godine 
dobre jeseni — ali krova — krova nemamo... 

— Glas Tvoj vrišti! Šuti, o šuti! Dvori bit će Tvoji... evo, mišići moji 
bježe mi od kostiju... doskora umrijet ću. Miško, o Miško! ... 

Ali vijest o smrti Živka Buturice ne će da stane, da otpočine. Ide dalje i dalje. 

U dugom. starom, izlizanom, nevještom rukom pokrpanom kaputu vuče 
se čovjek prema krčmi na raskršću. Jata vrana i gavranova bez glasa leti i žuri 
se nekud — bit će na počinak — jer se bližaju mraci, a čovjek onaj borbu bori 
S blatom i glibovima, koji broje nemilosrdje, bezobzirno sebeljublje i druge zle 
poroke srca čovječijeg u porodicu svoju. Danas je čovjek ovaj zaradio par pustih 
grošića, pišući pisma srcima, koja ljubeći trpe i želucima, koji čekajući gladuju. 
I sad ga žudnja za rakijom nosi u krčmu na raskršću. Napuklo zvonce od crkvice 
male i ljudi, što dodjoše s onih strana, rekoše mu: umrije Živko Buturica. 

»I moju je on sudbinu zapečatio", požudno njuškajući za rakijom, premi- 
risnom travicom svojom zastenje čovjek. ,,Zajedno smo radili pod jednim kro- 
vom, a moj rad bijaše bolji. Podmetne mi zla djela, teške prekršaje naruči za 
me pijankama te bakšišima, tuleći s vukovima, štekćući s lisicama nadraži na 
me visoku gospodu. Jer ne ganjah sirotinje, niti dvorih okrutnim i moćnim, što 
na božju pravdu rado zaboraviše, jer ne gazih po tudjim suzama, već za svaku 
tražih utirače, nadjoh se pod vedrijem nebom. a put do kruha crnim mi knji- 
gama zatvori do vijeka Živko Buturica... 

— Šuti, o šuti! Od danas si mi bratac mili. Imam jošter velike gospode ! 
Sve će oni crne knjige popaliti ! Bit ćeš mi opet drug, samo neka narastu meni 
novi mišići... O, daj šuti!" vikaše duša Živka Buturice sa oraha, a noć se 
spuštala kao plašt smrti. I što je više bivalo mraka, to se više ljudi kupilo po 
kućama kraj ognjišta i svuda je prodro glas o smrti njegovoj i svuda se budi- 
jahu uspomene crne i govori prijekorni. I misli, i govori, i uzdasi, i molitve, 
i kletve, sve je to u nevidjenom neredu jurilo onamo u prodolicu lomeći i mrak 
i kišu i oblake, natiskivajući se na čula njegova tisuć put pooštrena, utanjena... 
Cvijel udovica, ćuške s lica staračkih, modrice kandžija s hrptova bespomoćnih 
— sve — sve — htjede što prije da provali kroz čula njegova, a on se savijaše 
urličući od bolova teških i strašnih, ali ga nitko čuti ne mogaše. Tako tri dana, 
a satovi mu bijahu godine i dani stoljeća... 


* 


Grob se zasipavao, stranice se rušile i teškom ga mukom iskopaše. I sve- 
ćenik sam na pogreb teško je pošao. Roketu je uzeo. I stolu i kvadrat i sve ostalo 
je uzeo, samo da se podje. Ali se poći nije moglo, jer se za njim dala pratnja čudna 
i neobična. Svećenik ovaj dva je imao pseta, dva golema čuvara, dvije strašne 
ugrizlice. Teško krvci, kojoj oni otvorahu pute! Gospodar im bijaše tudj, a 
dom njegov zjenica od očiju. Nikad za njim ni dva koračaja. Dana pak onoga 
htjedoše pod svaku cijenu, da se prošeću s gospodarom svojim. 

I svećenik se triput vraćao s puta, tjerajući kući goleme čuvare doma svo- 
jega. I odredi, da se vežu na lance nemile i da se ne odriješe, dok se on ne vrati 


86 


S puta svojega. | učini se tako, a svećenik mogaše bez brige svake poći, jer se 
pseta upokojiše, a lanci njihovi bijahu nedavno kovani. 

Magle se prošetaše prodolicom, učešljaše se crnogoricom kao starice kosu 
svoju i bijelu i sivu, digoše se kao sive ptice golubice, pa ih i nestade. I bi dan 
pokoran, mračan, miran, kao da je izubijan dugotrajnom kišom. Dodjoše ljudi : 
gospodstva od forme, puk od znatiželje. List na orahu, na velikom, sivom i golom 
drvetu, treptijaše kao ruka sijeda stogodišnjega lakaja... 

A svećenik stojaše pred lijepim, ukusnim dvorcem ispod altane, obučen u 
crkveno ruho. Iza njega drugi svećenici. Pokoj i mir. Dvoje, troje dječice sitne 
zacvokotaše zubma od studeni, a kroz dveri iznijeli teški teret. Teški koraci. 
teško disanje, težak muk. Nosila škrinuše, nosioci uzdahnuše. | svećenik podiže 
glavu, zakruži rukom da protare čelo i da zapoje pjesan Davida kralja. I gle : pred 
očima njegovim pruži se gola, strma strana brega. Gola strana kao da je u ras- 
padanju. Nemir čudni i tjeskoba potrese dušu njegovu. Jer se eno spustiše niz 
brdo pseta njegova. Strašnim se skokovima spustiše. Bijeli hoće da preteče šarenoga. 

I dojuriše. Jezici im dugi, zubala im strašna bijahu. A pjesan Davida kralja 
drhtavo i muklo šuljaše se prodolicom pod niskim kubetom sivoga jesenjeg neba 
u dan čemerni, svećenikova pak pseta sjedoše pod orah na rubu dvorišta, nako- 
strušiše dlaku, upriješe krvave poglede svoje na granu orahovu, te u dvoje za- 
tuliše groznu pjesan sulude čame... 

List onaj zatrepta i treptaše... 


JOSIP MILAKOVIĆ: BOHIN 


Velji Triglav tvrdo spava, Oj Savice uzdrhtala, 

Klonula mu biela glava. Nad Bohinom što si stala ? 
Čini ti se, ko da sniva Al razumiem tvoje vale, 
Ukletoga poput diva. Grom te straži iz Valhale ! 

I vrh čela kad se smrači Teci, teci slavskoj braći, 

Ko da mora duh mu tlači. Reci, reci, što nas tlači — — 
A on trpi, a on šuti: Ne bi 1? nebo uzdrhtalo, 
Slavski bogo-kamen kruti. Ne bi I zemlju uslišalo — — 
Rad bi stao samo malo, , Raskovalo gordu stienu — 

Al ga nebo prikovalo. Slavskog boga u kamenu. 
Rdja prieti našoj ćordi, Pa da stane nad Bohinom, 

A sapet je orjaš gordi ! Da se skobi sa Odinom — — 
| iz srca vir se lije, Al ti jecaš, sjetni vale, 

Iz srca mu suza plije. Šute nebo i obale. 
Suza šumi, suza vapi — — Preljeva se zalud Kupa — 


... Oj Savice bučni slapi ! Oj plačimo skupa, skupa. .. 


JOSIP DRAŽENOVIĆ: ISTOČNA PRIČA 


Doklegod se čuje glas slavnoga grada na istoku, nema duše, koja ne bi 
poznala tamo ,sina priče" — čudno bogatoga draguljara Hasana. 

On se poljubio i posestrimio sa srećom, i ma kako i koliko najezdila nedaća 
na ostale ljude poslovne u gradu, njega nikad ni ne dirnu. 

I olovo mu pliva ! 

No kraj toga neka djavao progutne ijednog sretnika znanca, koji ga ne bi 
iz dna duše mrzio ! Naglo se bogati. Na prostranoj mu državini svake godine 
iskoče nove palače u gradu i izniknu novi ljetnikovci u ubavim predgradjima. 
Ta dašto ! — ne mine nijedna godina, a da on dobro izmišljenim poslom bez inilo- 
srdja ne sruši koga toga, te sebi skuje novi novac. 

Mrze ga i s toga to više, što mu — živo štete željni — ni čime ne mogu na- 
uditi. 

Kad mitnjak sreće čuje, s česa ga udilj objedjuju, samo se nasmiješi na rijetke | 
zube — ko kad plazne trenutan tračak sunca kroz kišljivu krajinu — i pro- 
mrmlja u ridju Svedjer nakostrušenu bradu : 

— Pseta! -- Gladna su! kako to i ja nekada bijah ! 

On nije nikad nikoga poštedio, niti se je ikad ikome smilovao. 

Da utaži zlovolju naroda protiv ,.vražjega sina", pohodio ga je bio jednom 
mujezin, te ga sjetio milosrdja po nauci Alahovoj. Ali on namah odvrati sluzi 
Alahovu : 

— Da si ti, što sam eto ja, jednako bi radio ; jer medju nama nema poštena 
čovjeka osim onoga, koji ne može nikomu ništa nauditi ! 

Odonda ga svi skupa proklinjahu : i javni mu neprijatelji i tobožriji mu pri- 
jatelji, te u svojoj jetkoj zlobi očekivahu, kako će se ta slavna sreća jednom 
bučno srušiti. 

Ta nijedna nije vječna, a srušit će je pravedni Alah ! — glasila je općenita 
riječ. : 
No Alah već čudo godina kan da niti ne pomisli na tu tricu. Jer svake go- 
dine iza onoga razgovora s mujezinom obaraše Hasan ko i dosele po kojega oja- 
čega poslovnoga suparnika, a da ga rad toga ne zaboli ni glava. Fino splete 
mrežu poput pauka, te je uhvaćene muhe uzriju istom onda, kad im počme iz- 
opijati krv. 

No kad se baš ne uzrači Alahu, zasukaše rukave, da ga tobož sruše oni sami. 

Dogovoriše se, da ne će s njime ni trgovat ni mudrovat, nego mu se uklanjati 
ko šugavoj ovci u stadu. 

I osamiše ga, te mu se uzeše glasno smijati u lice, kao što se je on prije 
smijao njima muče. 

A on po običaju ni ne trenu okom na taj njihov smijeh. 


+* 
+ * 


Kao grom iz vedra neba puče glas po gradu, e su kavazi netom odveli u 
tamnicu čestitoga Efendi Aliju. 

Učenjak je, siromašan i čedan, dobrim govorom i svjetom svakome pri- 
jatan! Svi ga drže čovjekom svetim. A kako i ne bi! Ponaša se kao čobanin, 

a misli kao Muhamed ! Ta tko god bi njegov dobar savjet poslušao, osjetio bi 
se sretnim. A kraj toga svi kažu, da svoje savjete daje badava. 

Ta dašto ! — Svetac sveudilj tvrdi, da se raji samo o slobodi duha, i da osim 
toga druge naslade ne poznaje. 

Pa eto sada ga uhapsiše, a rad šta? Jutros je, vele, ušao u dućan Hasanov. 
da mu draguljar u prsten — spomen-dar od učitelja mu — uvrta nov dragulj 
namjesto onoga, što ga netom bio izgubio. Jedva što je izišao, dojavi Hasan 
oblasti, e mu je svetac u ovaj mah ukrao niz biserja. 

Kad kavazi zatekoše sveca na domu, upita ih on spokojno : 

— Po što dodjoste? 

— Ukrao si niz biserja u Hasana ! 

— Alah će sudit ! — kaza poštenjak i spokojno se dade sputat u gvoždja. 


+* 
+* +* 


Sav se grad uzbunio s ove vijesti. Sve, što je poštena, namah pomisli, e je 
to paklenska kleveta ; tek se ne mogoše dosjetiti. rad šta li je smišljena. Čuli 
se glasovi, neka se bezbožni klevetnik izruči sudu svjetine ; ali se prvi _huj oluje 
stiša, te prevlada odluka. neka ga radje nadmudre, opečale i po tom za žive 
mu još glave na smrtne udare muke. Ljuće će ga zapeći osuda ta, no i smrt 
sama. 

| uzeše ga redom pohadjati, da ištu oprost za ,,pravedna" čovjeka. Prvi dodje 
mujezin. 

— Alija je pravednik ! — kaza. — Pomisli na Alaha, priznaj klevetu ! — 
Opozovi ! 

— Ne klevetam. No bolji ću da budem od tebe, koji no me eto krivo bijediš. 
Namiri mi štetu: pa džaba mu i kazan! 

— Ali on se eno kune, da je pravedan. a ti osim kalfe nemaš stranoga 
svjedoka. | 

— Svjedok mi je Alah; — on će mi pomoć ! 

Iza mujezina dodje kajmakan. Badava mu je predočivao, da sav puk vje- 
ruje u pošten obraz i nevinost mudraca ! 

— Mani se! Nema medju nama poštena čovjeka osim onoga, koji ne može 
nikome ništa nauditi. 

U puku opet zavrijelo, te mal ne puče očita pobuna. 

— Što ne podje za rukom ovoj dvojici, ne bi ni samomu vragu. 

U to pane na um nekomu poslovnomu suparniku, te podje do vražjega sina 
skupa sa dvije uzdanice. 

— Odriješi optuženika ! Pošten je! — Nije kriv ni čemu! 

— Plati štetu! — pa praštam. 

— Prav je! | 

— Po čem? — Kad mi nestade, a u taj čas osim njega ne bijaše ni koje strane 
duše u dućanu. 

— Prav je! Krvniče ! — klikne branitelj! — 1 sud će ga odriješit, a ti ćeš 
doći u tamnicu i platit: troškove ! 

— Ne žali me! | 

-— Platit ćeš! Kladio bih se o stotinu na pedeset ! 

— Pa dobro je, kad je istina ! Kladim se o pedeset na stotinu. 

— Evala! | 

I učiniše o tom tvrdo pismo. 

* 
* * 

U skoro zatim pojuriše redom svi mu protivnici, da: ga izazovu, da mu se 
nuzgredice nasmiju u ridju bradu, pa da ga onda unište. I svi se s njime tvrdo 
okladiše. U te krupne oklade zavalio se — bome na oko — kanda čitav imetak 
staroga lukavca, što no ga Alah kaznio, te mu eto pomračio um. 

— Skršit će ga na jednom, iznenada. Ove godine ne će lje od prljava do- 
bitka gradit nove kuće ni ljetnikovce ! [| Alahu se eto smililo ! Dolijao je poganin ! 

A Hasan se samo smiješi kroz svoju ridju bradu i spokojno odbija guste di- 


move duhana. 


+* 
+* * 


I puče sud. 

Efendi Alija skrušeno je priznao kradju i ušao čamit u tamnicu na godinu 
dana, a draguljar Hasan sretno pribrao oklade. 

I uze namah da zidje dvije kuće u gradu i dva ljetnikovca u ubavim pre- 
gradjima. i 

Ali i žena Efendi Alijeva uze umah da zidje kuću u gradu i ljetnikovac u 
ubavom predgradju ! 


MIRKO KOROLIJA: SIESTA 


Bit ću ko Satir što iz granja viri 
i čeka nimfu nestašnu i mladu, 
dok oko njega u prozirnom hladu 
oblieću strasni, mekani leptiri. 


Okitiv čelo ružama i travom 

Slušat ću kako iznad staza vrući 

dopire tvoja pjesma mirišući 

mladošću, suncem i požudnom stravom. 


Sakupit će se moja duša strasna 
u žedan pehar u samotnoj sjeni 
pijući mlaki glas tvoj iz daljina, 


dok ću da snivam žudno jedna krasna, 


opojna usta kao mak rumeni 
i jedne zube sitne, od jasmina. 

DR. DRAGUTIN GRDENIĆ: NAJNOVIJA KNJIGA O 
STANKU VRAZU* 


S veseljem treba pozdraviti studiju o Vrazu, što je izašla u ovogodišnjim 
izdanjima ,,Mat.*Hrv." i ,,Mat. Slov.", jer ona to u punoj mjeri zaslužuje. Lite- 
rarna naša historija u ovo posljednje vrijeme vodi takormalo računa o kulturnom 
našem narodnom razvitku, koliko se odrazuje u njezinom području, te mi danas 
gotovo i nemamo još ustaljenih pogleda na pojedine misli vodilje i znatnija djela 
onih boljih naših ljudi, kojima dugujemo svijest vlastite individualnosti i 
dušu narodnog života. Nije samo zlo, što uopće nemamo nikako ocrtan raz- 
vitak*naše knjige u 19. vijeku, nego je još i veće zlo, što gotovo nemamo ni 
manjih'radnja,*kcje bi podale mogućnost, da se napiše valjana literarna historija 
novijega doba. Izmedju malo ono monografija, što ih do sada ima, ova ovdje 
zauzima svakako odlično mjesto i odmaže barem nešto rečenoj nevolji. No s ve- 
seljem treba pozdraviti ovu studiju i zbog toga, jer otvara s obzirom na izdavača 
nove vidike uzajamnosti, kojoj je bio neumornim apostolom i po usvojenoj misli 
jedinstva plemenitom žrtvom nježni romantik iz žerovinskih dubrava, komu se 
upravo ove godine dovršuje stota obljetnica dana rodjenja. Njegovom radu i ži- 
votu posvećena je ova knjiga. Autor dr. B. Drechsler ju je razdijelio u 16 glava 
raznolikog sadržaja, držeći se bitno hronološkog reda. 


Prva i druga glava prikazuju postepeni razvitak Jakoba Frassa iz g. 1810. 
u Stanka Vraza, Ilira iz Štajera, kako se potpisuje kao pjesnik u Danici od 
12. septembra 1835. Nakon najnužnijih biografskih podataka susrećemo već na 3. 
strani mladića Vraza i gimnazijskog mu druga Miklošića kao slušatelje gradačkog 
sveučilišta, i kao članove tamošnjega ,,ilirskog kluba'', gdje postaju u brzo obojica 
najvidjenijim rodoljubima. Oni su po izjavi Miklošićevoj zajedno kovali ,,veli- 
kanske osnove", koje je budući veliki slavista znao dovesti u sklad s obligatnim 
naucima, dok je pjesnik Vraz, odilazeći nakon 8 godina trajno u Zagreb (1838.), 
otišao kao — djak. Potpuna opreka, a ipak u jednoga i drugoga izbijaju zajed- 
ničke crte, što im ih podao rodni kraj ; naučenjak potencira samosvijest, radinost 
i red, dok pjesnik dovodi sve ovo u harmoniju s osebinama istoga kraja, koji po: 
daje Slovenca, što je veseljak, što voli milo društvo, veselu pjesmu i šalu. Ba- 
veći se književnosti jednoga vode naučne težnje, a u drugoga su nagnuća pretežno 
umjetnička. 


Tvorba Vrazove fizionomije nije onako potanko izvedena, kako bi se moglo 
tražiti, i kako bi bilo nužno. Trebalo je svakako ogledati Vrazov razvitak s oso- 
bitim obzirom na njegovo društvo i na utjecaje sa strane učitelja. Autor je pre- 
gledao utjecaj Zupančićev iz gimnazije — poslije o tom više — a Wartingerov 
i Mucharov (negativni) tek natuknuo. Možda bi se dalo o tom što više reći? Mar- 
ković u svojoj studiji spominje Jakoba Šokliča, kao provodiča Vrazu i Miklošiću, 
no izbliže nije ni tamo ništa rečeno. Meni je ovdje izgledom vrsna Murkova radnja 
o češkoj romantici, gdje Koll4r u Jeni djelovanjem učitelja i nekih knjiga postaje 
potpuno odredjen, razumljiv i čitav. 


“ Dr. Branko Drechsler: Stanko Vraz. Studija. Izdala Matica Hrvatska i Slovenska. U 
Zagrebu 1909. 

Još nešto. Gruda domaće zemlje podaje i tumači bitnu oznaku čitave Vra- 
zove djelatnosti, na što je već Marković u uvodu k ,,Izabranim pjesmama" Vra- 
zovim upozorio. U rodnom se pjesnikovom kraju po njegovoj izjavi najviše pjeva, 
a kraj toga najljepše slovenske pjesme. U carstvo te poezije privode Vraza majka, 
sestra Anka, djevojke i bake susjede. Taine-ov faktor mjesta, koji je autor tako 
lijepo upotrijebio u diferensiranju prema Miklošiću, nije bez ovoga potpun. Ovaj 
je utjecaj osobito važan, jer dovodi mladog pjesnika sa živom proćućenom ljubavi 
od najranijih dana k općem kultu narodne poezije, što ga donosi evropska ro- 
mantika. Autor nije pokazao vezu Vrazovu s ovim književnim pokretom, a ipak 
ga je Vraz, poznavajući svu tadanju svjetsku književnost, kao malo tko osjetio 
i proćutio. I tako nam umjetnička Vrazova ,,nagnuća" ostadoše neobjašnjena, 
on kao da je silom isčupan iz tla, na kojem je nikao, i gdje ga jedino možemo 
shvatiti i razumjeti. Man muss in Dichters Lande gehen ! | na toj se njivi evropske 
poezije i životnog naziranja moglo naći u začetoj paralelizaciji još dodirnih točaka 
izmedju Vraza i Miklošića za narodnu pjesmu i neke historičko-filološke misli, 
koje bi bile na svaki način od općeg interesa. Na toj njivi osjetio bi se zadah žarke 
orientalne poezije Vrazova Zulimka postala bi sestrom recimo Gčotheove Suleike, ga- 
zele, asonancije itd. itd. sve bi se to našlo u divnoj zajednici onog pokreta, koji 
je srušio sve literarne evropske ograde i internacionalizovao duševni život novog 
čovjeka temeljnim svojim mislima. A ovo je kod Vraza važno. Mlada naša knji- 
ževnost baš po njemu još dosta savremeno stoji uz opći pokret romantike, on joj 
uopće jedini daje biljege, što je dižu bliže svjetskoj, evropskoj tadanjoj literaturi. 
Ne tražim ovim riječima možda kaki essai o njoj, ali nekaki dodir s radom Gčthea, 
Uhlanda, Chamissa itd. za koje izrično sam Vraz veli, da su ,,upliv na njegovu 
vilu" imali, nije smio izostati. Jednom riječi, promatrajući Vraza u evropskoj rc- 
mantici, napose slaverkoj i njemačkoj, dolazimo do prave točke, s koje se jedino 
mogu potpuno uočiti misaoni (moglo bi se reći i filozofski)temelji njegovom radu 
i životu. Sve ovo pokazuje pravu njegovu romantičnu bit,koja bi u poredbi s nekim 
njegovim savremenicima (na pr. Drašković ili Gaj) to jasnije izbila i to lakše po- 
dala pravednu ocjenu čitave njegove pojave, te pokazala ono ukrštavanje naj- 
raznoličnijih elemenata, koji čine prvo doba naše hrvatske romantike, što je uvje- 
tovano kao književna pojava u glavnom samo vanjskim uzrocima i povodima. 

Glavno je težište postavljeno u motiviranje Vrazova prijelaza k štokavskom 
govoru i ilirskoj književnoj zajednici. Mnogo je subjektivnih momenata pribrano, 
koji odbijaju Vraza od Kranjske, a privode ga Hrvatskoj. Motivi su u glavnom 
poznati od prije (neki nijesu ovdje ni spomenuti), tek je šteta, da je autor mimo- 
išao jedan iz najranijeg djetinjstva i mladenaštva, jer su baš kod Vraza ovaki 
spomeni od odlučnog utjecaja. Prema Markoviću (Uvod XXI.) Vraz je postao 
Ilirom ..već po uticajih domaćih, ne tek po hrvatskih“. Misao Napoleonove Ilirije 
živi neprestano u nekih Slovenaca, osobito u Jaklina, koji je vodič Vrazov, i komu 
on 1845. prikričuje : ,,kako da tek dostojno iskažem štovanje svoje prama Tebi 
kao najstarijemu u ovom kraju branitelju duha slovenskoga od prošaste dobe 2... 
Ti si drugovao s mladići, kojih je srce igralo za stvar domorodnu, kojih su usta 
usred najneprijaznijih okolnosti pjevala pjesme pune velikih božanstve- 
nih slutnja, kao što pjevaju ptice slatke pjesme, dok još snijeg krije i gore 
i dole, sluteći u prsih proljeće drago“. Ako nitko, to je sigurno Zupančić 

još u školskim klupama upozorio Vraza i Miklošića na Vodnika i njegovu ,Iliriju 
oživljenu““. | tako je onda lako Gajem podignuta ilirska zastava pokazala noviji 
spasonosniji oblik za sve Vodnikove Ilire: književno jedinstvo, kojemu se Vraz 
priključio, jer je bio zadahnut od najranijih dana ,velikim božanstve- 
nim slutnjama“, očekujući ,proljeće drago“ za sve južne Sla- 
vene. (Isp. za to i Djulabije IIl., 117—130). 

Autor je lijepo ocrtao sva ona Vrazova badanja, što se javljaju do g. 1838. 
i što nijesu nego časovita borba dviju romantičnih misli. Jedna je partikularizam 
(pogodovao i razvitku slov. književnosti), koji označuje romantiku Kopitara, a 
poslije Miklošića, dok je druga jača misao južnoslavenska — ilirska. Ova je po- 
bijedila, i topli sni te mile slutnje djetinjstva nadjoše svoju realizaciju — Vrazov 
čin nije bio osamljen, za njim se povedoše mnogi i mnogi, pa i isti Prešern, što 
mu udario žig odmetništva, podržaje s njim sveze, a to samo jača Vrazovo uvje- 
renje o shodnosti učinjenog koraka i o misli narodnog jedinstva. 

U slijedeće četiri glave nalazimo lijepu analizu Vrazovih slovenskih prvenaca, 
vidimo utjecaje, koji su od važnosti i što nas privode k njegovim prvim tvor- 
bama u hrv. jeziku — Djulabijama. Prvi njihovi ulomci nijesu ni izašli, jer su 
bili jezično prosto — nerazumljivi. Vraz ovu svoju zbirku pjesama neprestano 
dotjeruje i ispravlja. Oblik im dadoše poljski krakowiaci. Čelakovsky ih je prvi 
iznio na svjetlo u svojoj zbirci narodnih pjesama, a prema njima češki lirik Langer 
stvara svoje ,,Českć krakov4čky“. Vraz: pozna obojicu, što se vidi prema neko- 
liko podanih primjera. 

Životnu pjesnikovu romantiku par excellence ilustriraju Ljubica i Dragojla. 
Vrazov snošaj prema njima ne naliči doduše aventurama Sand-Mussetovim, ali 
je za našega pjesnika značajniji, nego snošaj francuskoga pjesnika prema nje- 
govoj ,posestrimi“. Dragojla ispunja život bohema književnika,a Ljubica poe- 
ziju pjesnika sanjara. 

Znatan je interes posvećen Koll4ru. Autor je dobro naglasio prema Masa- 
ryku, da je Koll4rovo Slavenstvo usko vezano o Herderovo čovještvo, no pošao 
je po mom mišljenju predaleko, istaknuvši istovjetnost misli i misije slavenske 
u Kollara, Vraza i Preradovića. Istini historijskog razvitka ove ideje priličnije 
je postaviti postup od Koll4ra k Šafariku, kao i u nas od Vraza k Preradoviću. 
Vraz je više vezan o čovještvo Kollarovo, nego o slavenstvo Šafarikovo. Utjecaj 
se Šafarikov za ovo vrijeme, a i poslije, uopće nekako mimoilazi, jer se redovno 
zaboravlja, da su svi naši ljudi baš kao i u Čeha polagali veliku vrijednost u naučnu 
knjigu i u naučnu spremu, što je sve značajno za Šafarika, i usljed čega je on imao 
bezbroj čitalaca i štovatelja, te prema tomu i ostavljao u književnosti mnogo 
svojih tragova. Preradovićevo se slavenstvo bez Šafarika ne da ni zamisliti. U 
Kollara je ta ideja još dosta mutna i nesredjena, pa preteže misaa Herderovog 
čovještva. 


Dosljedno tomu ističe se u četvrtom dijelu Djulabija sasvim kozmopolitski, 
da su svi narodi braća, svi božja čeda, 


I ko jedno sunce, 
nad svimi ishodi, 

I jedno stoj, vladaj 
pravo nad narodi ! 

Bakuninov utjecaj uz gesla franc. revolucije (negdje i autor spominje) stoji 
Vrazovoj misli i njegovom shvatanju bliže, nego pojam Šafarik-Preradovićevog 
Slavenstva. | prema tomu mili mi se misao Markovićeva (Uvod, CXLVI), da bi 
Djulabije bile ,Slave kći" slovenskog i hrvatskog naroda, jer se one svojom 
osnovnom idejom faktično i ne protežu na čitavo Slavenstvo. No ima drugo 
nešto, što jače opominje na Koll4ra i Šafarika, i što je samo po sebi karakte- 
rističnije. Masaryk, tražeći zajedničku temeljnu crtu u Kollara, Mickiewicza i 
Kirčjevskoga, nalazi je u težnji sve trojice, da riješe pitanje historičkog udesa 
čovječanstva. 

Cilj im je isti, no putevi razni: ljudstvo će spasiti napredak i prosvjeta (Kolldr). 
crkva i katolicizam (Mickiewicz), pravoslavlje mužika (Kirčjevskij). Koll4rov 
je utjecaj u slavenskom svijetu bio najsilniji, jer je i njegova nauka bila najop- 
sežnija, najevropskija. (Isp. Masaryk : Naše nymčjši krise). Naš ilirizam zajedno 
s Vrazom usvaja potpuno Koll4rovu nauku, i prema njoj postaje za Vraza osnovnim 
narodnim idealom s gledišta etičkog čovještvo, a s razumnog stanovišta 
obrazovanost. Ovo dokazuju i Djulabije, da se i ne spomene, kako je 
baš ovako naziranje ishodna točka čitavoj njegovoj literarnoj djelatnosti. Dali 
je i ovo romantično? U koliko? Činjenica izazivlje bezbroj takih pitanja, a lite- 
rarna je historija dužna na ovo odgovoriti, u tom joj je i zadaća, pa ipak — ova 
studija o svemu tomu — šuti. 

Kolla4r je znatno utjecao i na kompoziciju te pojedine motive u Djulabijama. 
(Isp. o tom Markovića i Bosanca). Pisac je i ovdje snošaj dvaju pjesnika popunio, 
no propustio je jače naglasiti utjecaj narodne poezije, Dubrovčana i starih klasika. 
Istina je, da autor odmah negdje u početku veli, da je ljubav prema narodnoj 
poeziji u čitavom Vrazovom radu glavna njegova biljega, kao romantika, no mi 
smo to i prije znali, a možda i potpunije. S pravom je bilo očekivati ma i malu 
analizu, koja bi nam ovo utjecanje objasnila s idejne i s formalne strane, 
koja bi nam pred oči dovela, kako je narodna pjesma (ne samo naša) preplela 
svojim motivima, figurama, frazeologijom itd. Vrazovo pjesništvo. U opće pre- 
malo je istaknuto Vrazovo djelovanje, što je u svezi s narodnostima. Zdziechowski 
je u svojoj studiji o ilirskom preporodu zgodno rekao, da je Vraz čitav svoj rad po- 
dijelio na etnografiju i literaturu. Sve, što je u svezi s pravim pučkim životom, 
a osobito narodna pjesma, budi u najvećem stupnju njegov interes. Zato je i bilo 
rečeno, da je trebalo Vraza dovesti u zajednicu s cijelim romantičnim pokretom 
obožavanja narodnog blaga. Vrazovim geslom postaje riječ: iz naroda za narod, 
on idući stopama Vukovim želi i za sebe, da postane velikim izdavačem tvore- 
vina pučke vile, koja mu je mjerilom i kod prosudjivanja umjetne poezije. Zdzie- 
chowski izrično spominje njegovu jednostranost u kritici, gdje ocijenjuje pjesmu, 
u koliko crpe iz narodnog vrela, te ističe, da se Vraz zanosio za onim partijama 
Dziadow, gdje je nalazio narodnih elemenata, dok ,,neizmjerna dubina misli i 
osjećaja III. dijela ostaje za nj zatvorena sa sedam pečata (str. 73.). Intere- 
santno je u ovom obziru pregledati i Vrazove prijevode, gdje se vidi biranje pje- 
sama, koj stoje što bliže narodnom vrelu (ako već nije sama po sebi narodna pjesma) 
i gdje upotrebljuje dosta često narodnu metriku. Zanimljivo je napomenuti, da 
Kollar, koji ostavlja toliko tragova u Vrazu, nije stajao gotovo ni u kakom do- 
diru s narodnom pjesmom. Ona prolazi kraj njega neopažena (isto vrijedi i za 


94 


Herdera u vlastitom njegovom radu), dok joj je naprotiv Vraz vjeran i potpuno 
njome prožet, otkad ga je ,njezina vila u kolijevci poljubila". 

Jednako je propušteno pokazati i utjecaj dubrovački. Vraz je bio odrješit 
protivnik stare dubrovačko-dalmatinske knjige, a ipak on sam veli, da je njegov 
vers mnogo ,,dužan'"' Dubrovčanima. Pitanje najbliže historije našeg književnog 
govora nije još uopće taknuto. Dubrovčani i Dalmacija s bogatom svojom lite- 
raturom nijesu na pr. za artistu Mažuranića, a s njim i za mnoge naše književnike 
ne izuzimajući ni Vraza, mogli ostati bez traga. Vuk je doduše svojim radom 
jednostavno pogazio književne tradicije specifično srpske, jer je to napokon bilo 
nužno za zdravi razvitak knjige, no naš je preporod baš u glavnom propovijedao 
kontinuitet literarnog našeg života, i to nije moglo ostati bez utjecaja na stvaranje 
književnog govora. | 

Za utjecanje klasika nije samo dostatna mitologija. Na mene je na pr. dvo- 
kitica 19. u Djulabijama I. djelovala, kao da je iz Horaca. Utjecaj ne će bit; 
nikako zamašan, no tvrdnje o njemu nijesu do sada bile argumentovane, pa se 
to moglo od ove studije s pravom očekivati. 

O Vrazovoj pjesničkoj djelatnosti govore još dvije glave, pokazujući nam 
ga kao pjesnika satira i epigrama, te soneta i gazela. Slika je uspjela. Partija o 
preporodnoj satiri sasvim je nova. Crtanje polit. prilika u glavi VII. XIII.-XV. 
lijepo osvjetljuje milieu, kojim je determiniran rad i djelovanje Vrazovo. Poli- 
tički ga metež u glavnom ne smeta. Po njem osnovano ,,Kolo“ uz njegav kriticizam 
ima paralizovati rdjave posljedice političkog trvenja. Vraz kao kritik obraća 
pažnju na novelu, upozorava na Gogolja i Puškina, on jasno opaža zapreke raz- 
vitku naše proze, on iznosi principe sabiranju narodnog blaga (autor nam ih potpuno 
ne kazuje), svodi na pravu mjeru upotrebu gradje za slavensku mitologiju, dobro 
tumači vrijednost i značenje Dubrovčana za noviju našu knjigu itd. itd. Sav do 
sada poznat materijal lijepo je razvrstan i zgodno upotrijebljen. Šteta, što nije 
opširnije prikazan Vrazov članak o južno-slavenskoj književnosti u varšavskom 
časopisu ,,Dennice-Jutrzenka", ,,jer Vraz kao kritik nije nigda ništa bolje napisao 
od ovoga prikaza“ (str. 141.) 

Posljednja glava u ovoj studiji podaje Vrazovu karakteristiku. Ona je pot- 
puno pošla za rukom. 

Sa studijom možemo biti upoprijeko veoma zadovoljni — tek još samo nešto. 
Historički pogled na Vraza, ne samo kao pjesnika, nego uopće na nosioca ilirske 
ideje, u koga je ona najljepša, najčišće i najsilnije personificirana (Zdziechowski) 
morao je bezuvjetno označiti iz obilja njegovog rada, misli te pobuda i njegovu 
zaslugu u historičkom našem razvitku. Velik komad Vraza, a ne samo nježan, 
ukusan kanconijer njegove poezije, što bi se imao složiti (str. 195.), ima danas 
vrijednost za nas, žive u nama, sačinjava bitne stanice našeg narodnog orga- 
nizma, jake valove u struji našeg narodnog života. Uzmite samo hrv. - srpsko 
pitanje! Vraz prati razvitak srpske knjige (ili bolje u Srba) tolikom brigom i 
pažnjom, kao malo tko, on postaje u tom izglednikom u poznije vrijeme boljim 
našim ljudima i onda, kad se najgorim pamfletima zajednička naša narodna misao 
blati i prlja, za nj je narodno ovo jedinstvo s dva imena čisto uvjerenje, pa 
ipak ovaj fakat nije u ovoj studiji istaknut. Ili uzmite narodno-političke ideale u 
sedmom i osmom deceniju prošlog vijeka; koliko se javljaju u lijepoj knjizi, pa 

ćete naći gotovo svima izvore u radu Vrazovom. On nije samo nježni pjesnik pre- 
porodnog vremena, nego je i jaki odraz svih onih narodnih žudnja i težnja, u 
kratko — ideala, koji nijesu samo lebdjeli pred očima njegovoj generaciji, nego 
su ostali kao zvijezde putokazi i drugim pokoljenjima. 

Autor je u glavnom gledao u svojoj studiji na Vraza, kao na pojavu samu o 
sebi, i u ovom području obiluje ona s mnogo dobrih — izvrsnih, a i novih stranica. 


HENRIK BARIĆ : O NAJNOVIJEM PRIJEVODU DANTEOVA 
PAKLA 


Ne namjeravam iznijeti na ovom mjestu historijat i estetsku ocjenu ranijih 
hrvatskih prijevoda Dantea,! ni teoretizirati o tome, kako bi trebalo prevoditi 
kod nas Božanstvenu Komediju, da li u stihovima ili u prozi. Držim, da i uz dobar 
pjesnički prijevod, upravo onaj u prozi može najvećma da doprinese razumje- 
vanju teške svete pjesni Danteove, jer na nj možemo da postavimo sve one 
zahtjeve, kojima ne smijemo da sputamo pjesnika-prevoditelja. Kršnjavijevim 
< je prijevodom, mislim, Matica htjela tome da udovolji.? 

Je li prof. Kršnjavi doista to i izvršio? — Bez okolišanja i izmotavanja kazat 
ću da nije. : 

Nacrt i poredjaj gradje u Kršnjavijevoj knjizi ne može da nadje prigovora. 
Kao neki noviji prevodioci i komentatori Danteove Komedije (Grandgent) i prof. 
je Kršnjavi pred svako pjevanje iznio ne samo sadržaj, nego i tumačenje alego- 
rije, nuždna povijesna razjašnjenja, te nešto hermeneutična materijala ; u uvodu 
pak (str. 5—24) Danteovu biografiju i pogled na političke prilike Danteova vremena. 

No sam način, kojim je taj nacrt izveden, ne može nikako da zadovolji. Istina, 
prof. Kršnjavi želi, da ,,Božanstvena Komedija postane pučkom knjigom“, pa 
radi toga ,,ispušta sav znanstveni aparat“, a ,,pitanja će dantologije obradit na 
drugom mjestu i drugom zgodom“. 

Mimoilazim pitanje, da li je moguće, da sveta pjesan velikoga progna- 
nika postane popularna u pravom smislu riječi, no teško mi je razumjeti uza sve 
ograde prof. Kršnjavoga, zašto je tako malo izvadio iz svoje velike gradje, pa 
dao tako zbijenu i nepotpunu sliku o Danteu i njegovu vremenu i izbjegao — 
a to je za shvaćanje Danteove velepjesni neophodno potrebito — kompleksivni 
i organski nacrt filozofskih i etično-političkih nazora velikoga Fiorentinca, ne 
rastumačio konkatenaciju djela mu i genezu komedije, sistem i bar nešto jasniji 
topografski nacrt Pakla. 

To su sve stvari, bez kojih je čitanje Danta i za naobražena laika ili beskoristno 
ili besmisleno. 

No i ono malo što je prof. Kršnjavi iznio pred svoje čitaoce, ne može da utvrdi 
,ono poznavanje i spremu u Danteovim stvarima, koje se ne bi postidio ni bolji 


1 Na drugom ću se mjestu zabaviti ,Danteom kod Hrvata." O tome je predmetu donijela 
Nuova Rassegna" člančić g. S. Ilića. 

* Dante Alighieri : Božanstvena Komedija : Prvi dio Pakao. Preveo i protumačio Iso Krš- 
njavi.. U Zagrebu 1909. izdala ,,Matica Hrvatska". 

strani dantolog“, kako to misli g. dr. Lozovina.! Veći dio tvrdnja, koje se odnose 
na Danteovu biografiju, ili ne odgovaraju nikakvome ozbiljnom dokazu, ili su 
vrlo slabe hipoteze : od pogrješaka i netačnosti vrvi ono par strana uvoda pa i u 
pitanjima, koja su već davno utvrdjena. Neka pak mjesta pokazuju, da se je g. 
piscu očito žurilo. Tako n. pr. tvrdi (str. 8.), da se je Dante rodio god. 1264., premda, 
uza sve objekcije,? stoji da se je rodio 1265. To bi mogla biti i štamparska po- 
grješka, jer drugdje navodi (str. 245. i indirektno na drugom mjestu) ovu posljednju. 
No (str. 79.) tvrdi opet, da je Danteu bila tek jedna godina, kad je Farinata umr'o. 
To je bilo 1294., pa bi se, prema tome, bio Dante rodio — 1268. !! Na str. pak 
151. stoji, da je Dante bio kod opsade Kaprone (god. 1289.), kad mu je bilo dva- 
deset i pet godina. Tim dolazimo i opet do 1264. Chapeau bas ! 

Ne znam dalje, na čemu bazira prof. Kršnjavi svoju tvrdnju, da se Dante 
oženio, kad mu je bilo dvadeset i osam godina. Dalje (str. 8.) kaže, da je Dante 
imao sedmero djece. Ta je Pelli-jeva tvrdnja prešla u biografije Balba 
i Fraticelli-ja ; jedino je ovaj posljednji od jednog muškića napravio žensko. 
Da to ne stoji, dokazao je već Adolfo Bartoli (Storia della lett. ital. V. 105. 
slj.). Isprave spominju samo dva sina, Jakova i Petra, i kćer Antoniju. Po jednoj 
ispravi, koje više nema, navode biografi još Beatriću, koja je bila duvna u ma- 
nastiru San Stefano dell! Uliva. No kako nemamo potonjih vijesti o Antoniji, 
nije nemoguće, da je ona otišla u duvne, pa se nazvala Beatrićom.? 

Dalje (str. 8.) opetuje staro, neosnovano, mišljenje, da je Dante učio na uni- 
verzi u — Padovi! Čudnovato mi je takodjer da dantolog Kršnjavi iza Fari- 
nelli-jeva djela“ još vazda misli, da ,,se ne zna je li Dante bio u Parizu, aliseuzima 
* za sigurno, da je tamo bio na naucima“. 

Vrlo je labilna tvrdnja (str. 8.), da je Brunetto Latini bio učiteljem Danteu: 
ne znam, čim bi mogao dokazati, da je Danteova majka Bella bila langobardskoga 
porijetla (str. 249.) ; nejasno mi je, u koliko vjeruje .g. Kršnjavi predaji, da 
Danteova obitelj potiče od starorimskoga plemenitog roda Frangipana. U ostalom 
je to vijest Balbo va, a ta je porodica došla u Firencu za vremena Karla Ve- 
likoga, pa je teško, da je Dante u to vjerovao (isp. Zingarelli. Dante str. 18.) i t. d. 

Očito prof. Kršnjavi ne simpatiše (isp. str. 19.) mnogo s historijskom lite- 
rarnom kritikom, koja je postavila osnove znanstvenoj književnoj povijesti, no 
i ako ne će da bude pironista, ne bi trebalo da se oslanja na BalbaTroyui 
druge, koji su prije romanopisci, nego ozbiljni biografi. Drugdje se opet odviše 
oslanjanaKrausailiScartazzini,ne vjeruje n. pr. u historičnost Beatrice." 

Na istim manama boluje i pregled političkih prilika Danteova vremena. Po- 
grješnih data, dakako, ne fali. Da navedem samo jedan primjer, stavlja (str. 247.) 
bitku kod Kampaldina u god. 1287. ! 


' Glas M. H. str. 146. 

* Nabraja ih Imbriani. Studi danteschi. Firence 1891. str. 181. slj. U novije je vrijeme L. 
Azzolina (L' anno della nascita di Dante u Atti della R. Acc. di Palermo 1901.) zagovarao g. 1266., 
kao godinu Danteova rodjenja. No isp. Melodia u Rass. crit. VI, 976. 

* Isp. S. Bernicoli : La figliuola di Danie Alighieri u Giornale Dantesco VIII, 8 i Orazio Bacci : 
Beatrice di Dante ibid. VIII. str. 465 slj. 

“ Arturo Farinelli, Dante e la Francia dall' eta media al secolo di Voltaire. Milano Hoepli. 1908. 

* Isp. V. Imbriani : Studi danteschi. Firenze. Sansoni 1891. str. 333. i M. Scherillo. Alcuni 
capitoli d. biogr. di Dante. Torino. Loescher 1896. str. 157. 

Netačno je n. pr. opet kad kaže (str. 10), da su se bogati pučani u Firenci po- 
čeli dijeliti od nižih slojeva tek zareakcije, koju su poveli Ordinamenti 
della giustizia. TA ovom je reformom upravo bogato gradjanstvo osiguralo svoje 
interese prama velikašima s jedne strane, a ,,sitnim pukom“ s druge: Giano je 
išao za tim, da zadovolji, pet nižih cehova tim što ih je izjednačio sa sedam viših : 
tako je htio da istrgne oslon velikašima, koji su bili ojačali iza bitke kod Campaldina. 

Da završim ovaj kratak osvrt na netačnosti u uvodu, spomenuću još neke 
nedostatke u statistici prijevoda Božanstvene Komedije (str. 23.). Što pogrješno 
spominje samo jedan latinski prijevod,! transeat ; no zašto nije u tom nizu 
naveo i bugarski prijevod? Dok dr. Lozovina pozna jedno desetak njemačkih 
prijevoda, prof. Kršnjavi zna _za jedno 30. Sam ih Zvozmann nabraja 52 ! 





Prije nego se osvrnem na sam komentar, red mi je spomenuti neke nedostatke 
u interpretaciji. Bit će tome krivo i nepotpuno poznavanje staroga talijanskog 
jezika. Navoditi sva mjesta bilo bi predugo, pa ću spomenuti samo par njih : tako 
je, ne ću da kažem smiješno, kad prevodi ,,di quella fiera alla gaiettaž pelle“ (Inf. 
1. 42.) ,od one zvijeri prijatne (? !) kože“. U VII. 12. prevodi opet stupro 
blud, mještepobuna: u tom značenju dolazi st u pro vrlo često i u talijanskoj 
prozi XIII. vijeka. U III. 54. indegna stoji u značenju sdegnosa, sdegnata, 
indegnata,anenedostojna (Kršnj. 42.). U VI. 33. ,ontoso metro“ 
znači uvredljiv(anesramotan) pripjev. U VII. 94. je trebalo scuola 
prevesti sa društvo, ane škola (isp. Purg. XXXII. 77. e videro scemar loro 
scuola). U X. 39. prevodi stih ,,Le parole tue sien conte“ — ,,Govori jezgro- 
vito“ (isp. Parodi. Bull. N. S. III. 450 i Torraca Bull. N. S. II. 142.). Senz 
arrostarsi (XV. 39.) je krivo prevedeno, premda (str. 103.) prevodi tačno 
rosta. U XIV. jelabbia trebalo prevesti, ne sa ,,ustima“, nego licem, kao 
u VII. 7. (isp. i Vita N. son. AX... . qualora davanti Vedevi la mia labbia dolente). 
X XII. 123. ,salto e dal proposto lor si tolse“ prevodi skoči, te uteče njihovoj 
nakani, mješte poglavici. U XXXIV. 97. krivo prevodi ,,non era camminata 
di palazio“ ,,ne bijaše gospodska cesta“. Camminata u značenju dvorana do- 
lazi vrlo često u ispravama, a isp. i lntelligenza: Lo terzo loco č lo saluta- 
torio. E quel loco č la grande caminata. Di gran larghezza ove č 'I gran par- 
latorio. Gualdana (Inf. XXII.) nijeobduljait. d.it. d. 

No najinteresantniji je prijevod imena vragova. Ne vodeći računa o vrlo važnoj 
bilješći Torraca (La D. C. 1905. str. 166.), koji je iznio, (inače od većine i pri- 
hvaćeno) mnijenje, da je Dante nazvao djavole osim Alichina i Farfarella prezi- 
menima i nadimcima svojih savremenika, prevadja ih sve nekim čudnovatim 
etimologisanjem. Tako Alichino postaje Sagnikril, valjda pučkom etimologijom 
od ala =kriloichino sagnuti, premda je to samo nevini, stari francuski 
Hallequin ! Farfarello je Vatronja, Graffiacane Psoder... (isp. str. 155.).5 





Vrlo je pohvalno od prof. Kršnjavoga, što nije u komentaru iznio razna, često 
puta posve disparatna mnijenja, i vodio kritiku egzegeze. Ekspositona bi metoda 


' P. Toynbee u Athenaeum 1901. 30./XI. 
* C. Nigra, La gaietta pelle u Archivio glottologico XV. 286. 
* Prof. Kršnjavi ne vodi nigdje kritike teksta. Drži se običnog, i gdje ne ide. 

bila za publiku, kojoj je Matičin prijevod namijenjen, najbolja, bez polemike, 
bez zbrke, u kojoj bi se teško snašla. No g. je Kršnjavi postupao odviše auto- 
kratski, dapače i kod historijskih razjašnjenja, gdje individualnosti shva- 
ćanja nema nikakva mjesta. 

Prof. Kršnjavi drži, da su riječi koje Pluto dovikuje pjesnicima (Inf. VII, 14) — ta- 
lijanske, a odnose se na Bonifacija. Pape Satan, pape Satan aleppe ! znači dakle 
(Kršnj. str. 63) Bonifacije papa je sotona, halo ! Sve će to biti lijepo i dobro, no 
aleppe nikako ne može da znači halo ! nego jaoh ! ,,Aleph“ (= %229) je uzvik ža- 
losti. Njim počimlju i Jeremijine tužaljke, a u tom značenju dolazi i kod A. da 
Settimello ,piange e geme: aleph !“ Ne znam bi li Plutu bilo žao, što je 
. papa Bonifacije sotona ! Uza to je pape uzvik začudjenja u srednjoj latinštini.! 

Pa i historijska su razjašnjenja daleko od savršenosti i.— od korektnosti. 
Za Striccu, che se p pe far le temperate spese (Inf. XXIX, 126) kaže, da se ne zna 
tko je bio, a Niccolo che la costuma ricca Del garofano prima discoperse, kaže da 
je od obitelji Buonsignori ! Tako mu je i Majstor Adam prema najnovijem istra- 
živanju (!) Englez iz Bresta. Glede Catalana i Loderinga (str. 163.), trebalo je 
ispraviti, na temelju historijskih dokumenata, da ih nijesu Fiorentinci izabrali, 
nego da im ih je nametnuo papa. Kula ,,Torre de' Gualandi“, u kojoj tužno svrši 
Ugolino, postaje toranj M u da! Venedico (Kršnj. str. 134. Inf. XVIII. 56.) sklanja 
iz političkih razloga lijepu Gisolu (ili tačnije Gislabellu !), da se poda volji Mar- 
keza Obizza,... i tako bi mogao još dugo nabrajati, a da se ne dotičem mjesta, 
za koje je Dante mislio : messo t"ho dinnanzi ora per te ti ciba, biva u alegorijama. 

Zbog razloga, koje sam naveo u početku, teško je nešto kazati o tumačenju 
alegorija. G. prof. Kršnjavi polaže na njih u toliko važnost, što crta na početku 
svakog pjevanja alegoriju — nepotpuno, nestalno. Ne pada mu na um da tumači 
simbol užeta, premda tumači simbol geriona. No najvećma se ističe njegova 
nestalnost, ili — žurba, šta li, u tumačenju alegorije Veltra (hrta). 

Posve ispravno kaže (str. 27), nabrojavši mnijenja Vellutella, Troye, 
Boccaccia, Centofantia, da je (mišljenje najpotpunije obradjeno od 
Ciana), Dante tražio spasitelja Italije sad u ovoj, sad u onoj osobi. No to ga 
ne priječi, da se poslije izjavi za — Feltrina di Montefeltro ! 

Ni daljnih protivurječja ne fali. 

Interpretirajući fra feltro e feltro, drži da je ,,Hrt nosilac misli pre- 
poroda u Duhu Svetome“, a u prijevodu dolazi Feltro i Feltro — topografski 1? 

Sličnih kontradikcija je mnogo: tako glede smještaja degli acidiosipušta 
s vida kontradikciju, u koju upada baš radi citiranja sv. Tome, jer acedia može da 
bude po sv. Tomi grijeh i prve i druge kategorije Danteove sistema.3 

No ovo se je mojih nekoliko riječi odveć na dugo proteglo. Zaključujem s nadom, 
da će druga i treća Kantika biti bolja od prve, jer ma koliko popularna djela treba 
da se osnivaju na ozbiljnoj nauci. 


! Domenico Guerri, Pape Satan, Papć Satan aleppe, u Giorn. Dantesco. A. XII. quad. 
IX. p. 138. i 

ž Isp. A. Scrocca Saggi danteschi. Napoli. Perella 1908. 

* Da feltro ne znači darovac, vidi. Roman2o di Troia : postelja je Hektorova pokrivena 
,.d* un feltro caro e prezioso !“ I Bertran de Bom spominje feltreemperiau u pjesmi Ges 
de dimar no fora aimais matis, pa ne bi trebalo, da se Hrt rodi siromašan. 

DVIJE RIJEČI ODGOVORA NA KRITIKU G. MILČETIĆA 


Gospodine uredniče ! 


Dozvolite mi da uputim na Vašu adresu dvije riječi odgovora na dugačak 
članak gosp. Milčetića o jeziku i stilu (ma da o ovome nije gotovo ni govora 
u članku) moga djela : ,,Pad Dubrovnika“. Biću sasvim kratak, jer ne držim za 
potrebno slijediti g. Milčetića uzastopce u svim njegovim primjedbama. Rad 
sam mu odgovoriti samo na ove tačke : 

Prvo i prvo protestujem protiv emfatične optužbe gosp. Milčetića da sam 
vrijegjao i ponizio Jugoslovensku Akademiju (u koliko se, dakako, ovako vi- 
Soki kulturni zavod može uvrijediti i poniziti !) kad sam rekao da ,,Akademija, 
kod nas ne vrši zadatak čuvanja jedinstva i unapregjivanja narodnoga jezika.“ 
Meni je Akademija mila i draga koliko i gospodinu Milčetiću, ma da nijesam, 
kako je on, dopisni njen član. Posjedujem veći dio njenih izdanja. Dičim se tim 
što je moj blagopokojni otac bio njen redovni član. Priznajem u punoj mjeri 
sve, što je ona učinila u sakupljanju materijala za istoriju, književnost i leksiko- 
grafiju našega naroda, ogroman materijal, koji žalibog do sada niti jednom je- 
dinom velikom sintezom nije nadahnuo naše književnike. Onim sam riječima 
samo toliko htio da rečem — a Vi ste me dobro razumjeli, jer u reviziji moga 
članka onu frazu nijeste precrtali — da se Jugoslovenska Akademija nije kon- 
stituisala kao nekakav vrhovni sud, koji bi budno bdio nad čistoćom i jedin- 
stvom gramatike, ortografije i leksikografije našega jezika, kako je to učinila 
n. pr. Francuska Akademija, a donekle, barem u praksi, i kr. Srpska Akademija 
u Beogradu. Jugoslavenska je Akademija naprotiv dopustila da čak i sami nje- 
zini članovi pišu kako je kome volja i tim je proglasiila nekakvu vrstu Prote- 
stantizma u našoj književnosti. O tom se pitanju može mnogo raspravljati. Čini 
mi se da se i raspravljalo u osamdesetijem godinama prošloga vijeka. Moje mnijenje, 
ili, ako hoćete, moja želja ima svoj pro i svoj contra. Al., kako se god o toj stvari 
mislilo, moram odrješito protestovati protiv ovog iz osnova pogrješnoga shva- 
tanja kao da je Akademija nepovrjediva (intangible) kao da je ona neodgovorni 
nekakvi Suveren o kome se ne smije ni pisati, ni govoriti, pa ni misliti nego 
u enfatičnom panegiričnom tonu i da je svako mišljenje o njoj i njenom 
zadatku i kako ga vrši nekakav — crimen lesae Majestatis ! Gosp. Milčetić tvrdi 
da sam ja osjetljiv i da ne podnosim nikakvih prigovora ! To nikako ne stoji. 
Ja trpim i dragovoljno primam prigovore. ,,Odgovarati“ ne znači ,ne trpiti“. 
Ali vidim da je gosp. Milčetić proširio svoju sopstvenu osjetljivost i na Aka- 
demiju i na filologe i na gramatike i na rječnike. Zove li se ovo možda : to- 
lerancija? ' 

Meni je čast izjaviti gosp. Milčetiću, da na mom pisaćem stolu u Sofiji leži 
pored Vukovog rječnika i Maretićeva Gramatika (sa Budmanovom), 
izvrsno, gotovo savršeno djelo, koje ja neprekidno proučavam i koje mi je mnogo 
poslužilo pri pisanju ,,Pada“. I neka mi dozvoli gosp. Milčetić — a to je kratki 
odgovor na veliki dio njegova članka — da izrazim svoju najtopliju želju da 
se svi naši pisci izmegju Drave i Jadranskoga mora isključno rukovode ovom 
gramatikom, da se nje drže, da po njoj i samo po njoj pišu. Jer kad bi tako 
doista i radili, ne bismo više čitali fraze: ,,Kad ću ići reći ću mu“ ili: ,,Dok 

još nijesmo uživali slasti sreće, sve dotle moguće nam je u mašti si ju pred- 

staviti, ugadjajući si s njome u mislima“. A da se izvrsni 

. Brozov rječnik drži kao zakon, ne bi se još pisalo: ,bit će“, ,,ugadjati“, ,,do- 
godjaj“, ,,vienac“ itd. itd. 

Po gosp. Milčetiću mi smo sinovi Primorja nekakvi megalomani, koji ne trpe 
kritike i uživaju u veličanju samijeh sebe. A jedan je ,,učeni Dalmatinac“ rekao 
gosp. Milčetiću, da su nas oni tamo u Zagrebu ,,pokvarili“, slaveći nas kad 
toga ne zaslužujemo. Ne znam. Trebalo bi da se sazna ko su ti Dalmatinci, koje 
su Zagrebčani ,,pokvarili“ !! Trebalo bi tačno znati, odnose li se svi ovi izlivi 
ljubaznosti na Kosta Vojnovića, na Natka Nodila, na Pera Budmana, na Spira 
Brusinu, na Simu Ljubića, pa na Luku Botića itd. od kojijeh je svaki nešto 
znamenita dao Zagrebu i užoj Hrvackoj. Jesu li to ti ,,pokvareni“ ljudi, koje 
su Zagrebčani ,,slavili bez zasluga“ i htjeli bismo da vidimo tog ,,učenog Dalma- 
tinca“, koji je o svojim zemljacima izbacio tako zlobnu i kolosalnu glupost ! 
Sve je ovo nejasno u gosp. Milčetića. Dok nam malo tačnije ne objasni cijeli 
taj pasus o Dalmatincima, u kome Mavra Orbinija miješa sa Nikolom Tommaseom, 
dotle i preko toga treba preći na dnevni red. 


A tim sam i dovršio. Kako vidite, o svom jeziku i stilu nijesam ni progovorio. 
Gosp. Milčetić upisuje mi u grijeh čak i evidentne lapsuse kako je ono : ,,Imena 
— jedan po jedan“ i tim duhovito misli, da je dokazao nejasnoću moga stila. 
Upisuje mi čak u grijehi dokumentarne fraze dubrovačke vlade 
iz god. 1799. tamo u rečenici: ,,sa svijem tijem bi nam veoma milo svegj 
većma 0 prijateljstvu jednoga tako mudra i vrijedna susjeda moći se temeljitije 
uvjeravati“.* ,Trilogiji“ pak moga brata g. Milčetić prigovara, da je pisana ,,du- 
brovački“, kako da se od Dickensa i od gospogje Eliot pak do Hauptmanna, pjes- 
nika ,,Rose Bernd“ nijesu znamenita, upravo besmrtna, književna djela napi- 
sala u dijalektu odnosnoga kraja !! , 

Ovakva me kritika ne može zaista ni zadovoljiti ni uvjeriti, pak ću ja na 
prosto produžiti ovako pisanje sa punim uvjerenjem da _i ja po koji kamičak 
doprinosim gragjenju stila premiloga i preslatkoga mi jezika, a obodren mnogo- 
brojnim umnim prijateljima i u samome Zagrebu — 2 žao mi je, da ne 
mogu u ove ubrojiti i gosp. Milčetića — koji me putem zadržavahu, da mi 
baš naročito čestitaju na stil i jezik. 

Blagodareći Vam, na gostoprimstvu, molim Vas, poštovani gospodine ured- 
niče, da primite uvjerenje o mom iskrenom prijateljstvu. 


Sofija, 16. Januara 19410. 


L. Vojnović. 


* Pad Dubrovnika, I. 33 bilj. 1. Naročito sam naglasio, da je original pisma srpsko- 
hrvacki ! Samo što sam ga ispisao modernom ortografijom ! 

Z. KVEDER-JELOVŠEK : SLOVENSKE KNJIGE I PISCI 
I. 


Sad je već sedam godina, što leži jedna knjiga na mom pisaćem stolu. Svuda 
je već putovala sa mnom : iz Ljubljane u Prag, pa u Zagreb, na ladanje, u kupke... 
Tako mi se pričinja kao neplaćen račun. Kadgod mi dodje u ruke, uvijek osjetim, 
da sam joj nešto dužna, da nijesmo još na čistu i da moram reći nešto o njoj i dru- 
gima. Napisala ju je žena, Ernestina Jelovšek, a zove se: ,,Spomini na Pre- 
šerna“. Izdao ju je još 1903. Schwentner u Ljubljani. 

Da ne bi tko pomislio, — a u našoj Jugoslaviji, gdje cvate literarno prija- 
teljstvo i klikarstvo, kao nigdje drugdje, bilo bi to moguće — da mi je spisa- 
teljica u rodu, pa da zato pišem lijepo o njoj — proglasujem, da je lično nažalost 
ne poznajem, niti smo u rodu. Istina je, da osjećam za nju, otkad je prvi put 
došla njezina knjiga na moj stol, iskrenu i toplu simpatiju. Što znadem o njoj, 
jest samo to, da je stara švelja, usidjelica, kojoj je danas već blizu sedamdeset 
godina, a inače je kći našega pjesnika Franceta Prešerna. 

Tada, kad se pisalo kod nas o toj knjizi, ljutila me psihološka ograničenost 
naših kritika, koji su doduše o sadržaju knjige dosta opširno referirali, ali o au- 
torici nije nitko rekao ono, što bi se reći moralo. Neka mi Bog oprosti, — ali ne 
mogu, da kod te prilike ne konstatiram, da mi Slovenci nemamo valjanih kritika. 
Nijednoga nema, koji bi se mogao mjeriti s Lunačekom, Matošem, Marjano- 
vićem i drugima hrv. kriticima, štono svojih literarnih kritika ne pišu tako do- 
sadno poput filoloških rasprava, u kojem genreu je pisano 95% slovenskih lite- 
rarnih prikaza. Dr. Prijatelj, Dr. Robida, Levstik, Pugelj još će reći koju in- 
teresantnu, ali oni nijesu od zanata kritičari. Kritičarstvo je kod nas tako reći 
organizirana grana, te pripada u prvom redu profesorima, a slov. profesori su za 
50% pedagoškiji, gramatikalniji i kratkovidniji, nego po drugom božjem svijetu. 
Oni će o jednoj tiskarskoj pogrješci napisati pol stranice, a o idejnom sadržaju 
knjige dva retka... 

Knjiga je nesamo jasan prikaz maljušnih prilika, koje su oko četrdesetosme 
godine — prije i poslije — vladale kod nas nego i interesantan dokumenat ta- 
lenta, što ga je život slomio i uništio, a koji bi se bio u drugim prilikama si- 
gurno razvio ljepše i bogatije. 

»Spomini“ bijahu napisani godine 1875. i 76. njemački. I to je vrlo karak- 
teristično, da su čekali punih 27 godina prije nego su mogli izaći u javnost. 
Fakat, da je imao Prešeren nezakonitu djecu, bio je po našim slovenskim 
uskoprsnim nazorima takva sramota, da je bilo najbolje o čitavoj stvari šutjeti. 
Kad su se sabirali prinosi za Prešernov nadgrobni spomenik, prirediše diletanti 
u ljubljanskom kazalištu slovensko prikazivanje. Netko je poslao ulaznicu i Ani 
Jelovškovoj, koja je trinaest godina živjela s Prešernom i imala s njime troje 
djece: dvije djevojčice i jednoga dječaka. No ipak su na toj predstavi dekla- 
mirali, obzirom na Prešerna, onu poznatu Vodnikovu pjesmu : 

Ne hčere ne sina 
po meni ne bo 

dovelj je spomina 
me pesmi pojo... 

Iz ovih memoara jasno proizlazi, da je bio Prešeren posve slobodouman. 
Kad mu se rodila kćerka, kazao je, da ne treba dijete krstiti, jer kad doraste, 
može si samo izabrati vjeru, u kojoj hoće da živi. Razumije se, da Ana Jelov- 
šekova, koja je bila poštena, lijepa i temperamentna djevojka, ali posve pri- 
mitivne obrazovanosti, toga savjeta nije slušala. I o ispovijedi se izjavio, da 
muškarca ništa više ne ponizuje, dapače obeščašćuje, nego ispovijed. Kći Pre- 
šernova tvrdi odlučno, da ne vjeruje, da se Prešeren na smrtnom krevetu ,,po- 
kajao“ i ispovjedio. Djelomice bila je i ta slobodoumnost kriva, da se nije za 
vrijeme vjenčao s majkom svoje djece. Bio je odviše prost od sviju predrasuda, 
a da bi mu se toliko žurilo svoja čuvstva prema ženi i djeci sankcionirati i javno. 
Naposljetku sprečavale su ga i materijalne prilike. Triput je molio u Ljubljani 
za odvjetništvo i tri puta su ga odbili. Tek dvije godine pred smrt dobio je advo- 
katuru u Kranju. No muž od četrdesetšest godina već se priučio neurednu životu ; 
maljušne prilike i razočaranja gurnuli su ga alkoholizmu u ruke. Prva ljubav već 
je ohladila, osim toga mu Ana Jelovšek u duševnom pogledu nikako nije davala 
ono, što bi imao on, pjesnik, pravo da traži, i tako je umro, a da nije održao 
obećanja majci svoje djece — da je zakonitim putem učini svojom ženom. A _mo- 
rala je radi toga puno patiti još za života Prešernova. Na Veliki petak g. 1839. 
izagnali su je javno iz crkve, kamo se došla pomoliti... Kad je Prešeren par 
dana pred svoju smrt načinio oporuku i priznao svoju djecu, zgražao se čitav po- 
božni kranjski puk, dapače i njegovi prijatelji... A ipak je i u onom protokolu 
Cc. kr. suda u Kranju za dugogodišnju družicu Prešerna zabilježena uvreda. Piše pro- 
tokol : ,,Vermčgen besitze ich (Prešeren) ohne dies keines, sollte aber doch etwas 
zuriickbleiben, so sollen dasselbe die zwei Kinder beerben, welche ich mit einer 
sicheren Jelovšek in Laibach habe“. — Mit einer ,,sicheren““ dakle... Ne vje- 
rujem, da se Prešernova usmena oporuka zabilježila od riječi do riječi. 

Ako bi koga začudilo, da je Prešernova oporuka njemačka, moram spome- 
nuti, da je bilo tada u Kranjskoj još sve uredovanje njemačko, škole, inteligencija, 
sve. Slovenski se govorilo samo s prostim pukom. Dapače sim Prešeren razgo- 
varao se sa svojom dragom većinom njemački,š a kćerka njegova Emnestina na- 
učila je tek pod stare dane slovenski. Govorila je u svojoj ranoj mladosti doduše 
ljubljanski dijalekat, ali je polazila njemačke škole i sa četrnaest godina odselila 
“ se s majkom u Beč. Dvadeset godina nije imala slovenske knjige u ruci. A ,,Spo- 
mine“ napisala je njemački (Erinnerungen an Dr. Franz Prešeren) ; na slovenski 
jezik preveo ih je iz rukopisa g. Janko Kessler. 

Najviše me zadivljuje ljubav, koju je ona sačuvala za svoj slovenski narod, 
poštivanje, što ga je gojila za svoga oca, koji joj je postao u teškom i mučnom 
njezinu životu svijetlim idolom. Čitava je knjiga krasan izljev najtoplije ljubavi 
kćeri. Pa ipak joj nije dao taj otac ni hljeba, ni imena ! Brzo po očevoj smrti nije 
imala Ana Jelovšek, da dade svojoj i Prešemovoj djeci što jesti. Ali ipak kaže kći 
Ernestina, da pamti samo dva ovakva dana... 

Na jednom mjestu našla sam usklik : ,,Moj oče, tvoje dijete oplakuje danas 
svoj izgubljeni život“. 

Nikako ne smijemo zaboraviti, da je pisala Ernestina ,,Erinnerungen“ u svojoj 
tridesetoj godini, u bijedi, u radu i odricanju. Kad je došla sa četrnaest godina u 
Beč, zasluživala je, isprva vrlo malo, jedva jedvice šezdeset novčića na dan, a od 

toga su živjele dvije : ona i majka. Ako je bila marljiva, to jest, ako je radila od 
rana jutra od šest sati pa do ponoći ili ćak do jedan sat u noći, onda je zaslužila, 
— ako je bio rad dobar, pripominje, — pet forinti na tjedan ! A u toj bijedi, u tom 
vječito jednakom radu bio je lik očev jedina svijetla točka mladosti, koja je u radu 
i brigama izmicala uzalud. Sa trideset godina napisala je Spomen-knjigu o svome 
Ocu, a iz te knjige izilazi, da je bila duhovita, obrazovana i talentirana. Da ju je 
tko još tada poveo na drugu stazu, van iz uske sobice, od šivaćega stroja u ljepši, 
bezbrižniji i vedriji život, možda ne bi prošao čitav njezin dugi život u šivanju 
tudjih haljina. 

Manuskript je napisala na poticaj dra. Razlaga, kojemu ga je i predala na 
uporabu. Kasnije je Fr. Levstik (1877.) obećao Ernestini, da će izdati Prešernove 
»Poezije“ u njezinu korist, te je tražio od nje literarnu ostavštinu Prešernovu i 
nježine bilješke. No obećanja nije ispunio... 


Moram pripomenuti, da Ernestina piše u ,,Spominih na Prešerna“ vrlo malo 
o sebi. Knjiga imade 147 stranica, a ono, što je autorica napisala o sebi, stalo bi 
na dvije stranice. Nigdje se ne ističe, nigdje nije oštra, nigdje se ne buni, ma da 
imade puno razloga to činiti. Na jednom mjestu predgovora veli: ,,One bilješke 
je kasnije upotrijebio g. prof. Levec, kad je pisao Prešernov životopis za Stri- 
tarev ,,Zvon“. Gospodin Levec počinje svoj članak istim riječima kao ja svoje 
»Erinnerungen“ ; g. Levec je bio početak moga rukopisa naprosto preveo. To 
spominjem samo zato, da ne bi tko mislio, da sam možda ja prepisala početak 
Levčeva članka“. Umjesto, da pripadom karakteriše ovakav postupak, ovakvo, 
kićenje tudjim perjem bez naznake vrela, piše autorica skromno : ,.Ponosim se, 
da je g. Levec u svome temeljitome članku koješta upotrijebio iz mog rukopisa“. 

I kritika se odviše malo osvrnula na ovakve zanimljivosti, kojih imade u 
knjizi više. 

Knjiga je pisana vanrednom toplinom, zanimljivo, živo, mjestimice upravo 
duhovito. Preporučam je svima Hrvatima, koji poznaju našega Prešerna i svima 
ženama, koje imadu dosta srca i shvaćanja za tihu tragediju života, štono je uni- 
štila jedno biće, dijete pjesnikovo ne samo po krvi, nego i po duši. 


Kako krasno riše autorica svoga oca, koliko razumjevanja, koliko isprika 
imade za svaku njegovu slabost ! Ako joj se ipak gdjegdje pobuni krv, za svoga 
oca nema nego ljubav i štovanje. 

Uistinu lijepa, čovječna knjiga ! 

Ne mogu drugačije, nego da svršim sa citatom iz uvoda, koji je napisala 
starica-autorica g. 1903., kad je knjiga izašla i koji ukratko osvjetljuje sav njezin 
tužni život. Piše: 

, Gorke patnje, oskudica, samoća i borba za bitak —- sve to me je opet pri- 
bližilo Bogu ; moji religiozni nazori postali su mirniji i idealniji“. (U knjizi mje- 
stimice vrlo žestoko ističe svoje slobodoumlje i oštro osudjuje ograničenost i bez- 
obzirnost klera). ,,Pa ipak, što sam napisala, neka ostane, još jedamput ne bih 
rado početi ovakav posao, jer mi nedostaje vremena, a i moje oči tako su oslabile 
da mi više ne dopuštaju ovakvoga napora. 

Ali što se tiče Prešernovih nazora, koje sam opisala, na njima ne mogu i ne 
smijem mijenjati ništa“. 

STANKO MIHOLIĆ: STARORIMSKI TAHIGRAFSKI SPO- 
MENICI NA HRVATSKOM TLU 


Danas se — da li pravom ili nepravom, ne marim ispitivati — 'po stepenu, 
na kom se nalazi stenografija u jednoga naroda, prosudjuje njegova politička 
zrelost. U tom su pogledu prvi Englezi ; njihova je stenografija najstarija, naj- 
raširenija i najrazvijenija. Johna Willisa, koji je svoje stenografsko djelo izdao 
godine 1602., zovu Solonom moderne stenografije. Temelji njegova sustava steno- 
grafskoga vrijede i danas u stenografiji. U prvoj polovini prošloga vijeka bijaše 
najrašireniji u Engleskoj sustav Samuela Taylora, sveučilišnog profesora u Ox- 
fordu. Danas se najviše upotrebljava sustav Izaka Pitmana. 

Za Englezima dolaze Francuzi ; Jean Felicit€ Coulon de Thćvenot izašao je 
sa svojim sustavom prvi put godine 1778., o kom se francuska akademija godine 
1787. i 1844. po drugi put izjavila najpohvalnije. Coulon de Thćvenot stupio je 
poslije u Napoleonovu vojsku i bijaše u bitci kod Lipskoga godine 1813. ranjen 
i zarobljen. Podlegavši ranama umrije 30. prosinca 1813. i bude sahranjen na oumy- 
slovickom groblju kod Podjebrada u Českoj. Česka stenografska društva proslavila 
su nedavno uspomenu njegovu otkrićem spomen-ploče u Oumyslovicama dne 
2. studenoga 1909. U Francuskoj danas je najrašireniji sustav plovana Emila 
Duployća. 

Iza Francuza eto i Nijemaca. Franz Xaver Gabelsberger u Miinchenu sa svojim 
epohalnim djelom ,,Anleitung zur deutschen Redezeichenkust oder Stenographie“ 
od godine 1834. udario je nove temelje modernoj stenografiji. Njegov je sustav 
grafički i naskroz različit od sustava engleskih i francuskih, koji su sustavi geo- 
metrijski. Sustavi geometrijski služe se geometrijskim crtama, pravcima i luko- 
vima kao najkraćim i najjednostavnijim znakovima, dok nasuprot grafički sustavi 
uzimlju svoje znakove iz običnoga pisma, budući da su to znakovi najhitniji, naj- 
spojiviji i za pisanje najpodesniji. Osim Gabelsbergerova ima u Njemačkoj još 
i drugih stenografskih sustava, koji se upotrebljavaju. Iza Gabelsbergerova naj- 
više je raširen u Njemačkoj sustav Stolze-Schreyev, zatim Aredsov, Rollerov, 
Faulmannov, Lehmannov, Veltenov, Braunsov i braće Kunovski, ali ima još i 
drugih. 

A Slaveni? — Slaveni niti nemaju svoje stenografije ; svi se služe od nevolje 
sa prijevodima sustava njemačkih, koji ne odgovaraju potrebama jezika slavenskih, 
budući da je jezik njemački, za koji su ti sustavi gradjeni, posve drugi i različit 
od jezika slavenskih. Što više, najveća i najmoćnija slavenska država, Rusija, 
do nedavna zazirala je od stenografije, nazrijevajući u njoj neko tajno pismo dr- 
žavi pogibeljno. 

Najnapredniji od svih Slavena i u stenografiji jesu Česi ; oni su prvi prevodili 
Gabelsbergerov sustav na jezik česki, a njihov prijevod bijaše mjerilom i za ostale 
prijevode slavenske. Hynek Jakub Heger, koga je sam Gabelsberger nazvao svojim 
apoštolom austrijskim, prvi je prevodio sustav Gabelsbergerov ne samo na česki 
već i na druge slavenske jezike u djelcu : ,,Kurze Anleitung zur Steno-Tachygraphie 
fur die vier slawischen Hauptsprachen, als die b&mische, polnische, illyrische und 
russische, mit deutscher Ubersetzung nach eigenem, ausfiihrlichen System der 
Čechoslawischen Stenographie von I. J. Heger. Wien 1849.“ Bečko centralno steno- 

grafsko društvo proslavilo je dne 27. studenoga 1509. uspomenu na svoga ute- 
meljitelja i prvoga predsjednika 1. J. Hegera u prisutnosti bečkoga gradonačelnika 
dra. Luegera i drugih izaslanika oblasti kao i zastupnika raznih korporacija i broj- 
noga općinstva otkrićem sjajnoga spomenika nad počasnim grobom u redu gro- 
bova ,historijski znamenitih ličnosti“, kojim je Hegera odliko- 
valo bečko gradsko zastupstvo. Ali Slavena, naročito njegovih užih zemljaka, 
Čeha kod te slave ne bijaše ; oni su malo pred tim slavili uspomenu na svoga ,,po- 
smrtnoga krajana“ Francuza Coulona de Thćvenota i u prisutnosti francuskoga 
konzula Colomičsa utvrdjivali česko-francusko bratimstvo — značajna crta naših 
političkih i društvenih prilika. 

Česi imaju danas pet stenografskih časopisa i devet stenografskih društava 
sa 573 člana, dok českih stenografa ima u svemu 1361. Uza sve to nijesu česki 
stenografi pustili s vida, da je njihov stenografski prijevod samo jedno palijativno 
sredstvo, pa da im valja ozbiljno nastojati oko toga, da dodju do svoga sustava, 
koji će odgovarati duhu jezika českoga ; oni ne će da budu listak lovorike u lovor- 
vijencu tudje slave. I doista na trećem sastanku českih stenografa u Brnu godine 
1888. prihvaćena je znamenita rezolucija, kojom se izriče želja, da se izgradi novi 
sustav stenografski, koji bi odgovarao duhu jezika českoga. Na četvrtom sastanku 
českih stenografa u Pragu godine 18914. bude izabran znanstveni odbor 
stenografski, koji je izmedju ostaloga imao zadaću, da prouči sve stigle 
radove stenografske, koji se tiču novoga sustava slavenskoga. Na petom sastanku, 
održanom u Pragu godine 1898. izvijestio je znanstveni odbor stenografski, da 
je od osam predloženih radnja pronašao tri kao najbolje, koje mogu da posluže 
za temelj daljnjemu radu ; bijahu to radnje Josipa Diricha, Alojza Holasa i An- 
tuna Krondla. Na sedmom sastanku, koji se obdržavao dne 2. studenoga 1909. 
priznat je Dirichov sustav najboljim. Diugjchovaca stenografa imade danas u 
Českoj 178, imadu dva časopisa ,,Slovansky Stenograf“ u Pragu i ,,Stenograficky 
Svčt Českoslovansky“ štampan sustavom Diirichovim u Vršovicama i društvo 
»Spolek českoslovanskych stenografui v Praze“. 

Od ostalih Slavena imademo mi Hrvati jedan stenografski časopis ,,Steno- 
graf“, koji životari već devetnaestu godinu, a drugi ni toga nemaju, imamo i ,,Prvo 
hrvatsko stenografsko društvo u Zagrebu“ od godine 1882., nekoliko učitelja za 
stenografiju i praktičnih stenografa i to je sve. Pravoga stenografskoga života 
u nas nema, za stenografiju se kod nas malo mari i kad bi bila ispravna gornja 
tvrdnja, da se po stepenu, na kom se nalazi stenografija u jednoga naroda, ima 
prosudjivati njegova politička zrelost, onda bi taj sud o našoj političkoj zrelosti 
bio po nas — nimalo laskav. 





Ali i stari Rim imadjaše svoje stenografe ili tahigrafe. Kod Rimljana pro- 
slavio se kao brzopisac i izumitelj rimske tahigrafije libertinac slavnoga rimskoga 
govornika i državnika Marka Tulija Cicerona Marko Tulije Tiro. U kolikoj cijeni 
bijahu u Rimu Tironove note — tako se zvala rimska tahigrafija — vidi se otuda, 
što je sam car Augusto prema svjedočanstvu Suetonovu učio svoje unuke rimskoj 
tahigrafiji, a car Tito bijaše tako vješt toj umjeći, da se za šalu i zabavu natjecao 
u pisanju sa svojim notarima. Sv. Augustin pripovijeda, da je osam tahigrafa na 
velikom crkvenom saboru u Karthagi godine 4141. bilježilo govore prisutnih biskupa. 

Plinius mladi, koji življaše od godine 62.—110. 
piše : ,,Zovnem svoga notara i na odredjen dan. 
diktujem, što sam uradio. ,,Rimski pjesnici 
Ausonius i Martialis pronijeli su svijetom slavu 
rimskih tahigrafa u svojim epigramima, koji 
dopriješe i do nas. Rimski tahigrafi — notarii 
— imadjahu svoje organizacije, na čelu kojih 
stajaše primicerius notariorum, poslije prozvan 
protonotarius. Ime notarius prešlo je dosta 
rano od svoga prvobitnoga značenja brzo- 
pisac na današnje javni bilježnik i 
to stoga, što su notarii kao ljudi pismeni i 
vješti pravnoj praksi bili od drugih u pomoć 
prizivani u stvarima privatnopravnim. U šestom 
vijeku nalazimo u Rimu dvanaest notara, no- 
tarii regionarii, koji su u pojedinim dijelovima 
grada uredovali. 
Godine 1873. nadjoše u Dalmaciji medju 
solinskim spomenicima nadgrobni kamen sa Tahigrafski natpis na nadgrobnom 
tahigrafskim natpisom, koji natpis prouzroči kamenu nadjenom u Solinu 1873. 
veliku buru u naučenjačkim krugovima već i 
stoga, što ga nitko ne mogaše pročitati. Danas se taj kamen čuva u spljetskom 
muzeju br. 184 cfr. CJL. III 8899 ; 12840. Prvu vijest o tom kamenu priopćio 
je profesor dr. Glavinić u ,Mitteilungen der k. k. Zentral-Kommission““ Beč 
1875. pod naslovom ,,Inschriftensteine des Museums zu Salona Nr. 2.“ Bijeli 
je to vapnenac 58 cm. visok a 41 cm. širok, u četvornoj površini u 11 redaka ima 
ovaj grčki natpis : 
Koggov zoikišnv GPErEzuv uEy KyahAua ToxTwv, 
"Aorepiv, čx Bori; pasaxvoz neo Aišne. 
Keira do čv Arvo TZO A Jeva(d)us, rapod(E)ira, 
BAxpUZ ZL Grovayac olgw Mmov YEvETAZK, 
Eo90ua, "Aareo(z)L mrolloi mpo god, mohAni perz gt ovdric kOžvaro:. 


Na hrvatski prevedeno to će reći: ,,Dječaka u ranoj mladosti, veliki ponos 
njegovih roditelja, Asterisa, ugrabi iz života pakosni Hades. Ovdje u grobu, što 
ga gledaš, putniče, počiva, ostavivši suze i uzdisaje svojim roditeljima. Raduj 
se, Asterise, mnogi su pred tobom, mnogi za tobom ; nitko besmrtan“. 

Nad ovim natpisom nalazi se oštećeno poprsje mladića ; ruke se još dobro 
raspoznaju : desnica je pregnuta i podlaktica k prsima pritegnuta, a ruka čvrsto 
stisnuta kao da nešto drži. Lijevo je rame prikriveno slikom predmeta u lijevoj 
ruci, koji izgleda kao otvorena knjiga. Svaka je strana 75 mm. visoka i 25 mm. 
široka. Na svakoj strani nalazi se po jedan stupac pisma, od kojih lijevi sastoji 
od pet a desni od šest znakova. To su znakovi grčke tahigrafije, a potječu iz po- 
znije dobe careva. Slika nam predstavlja dvostruku voštanu ploču, na kakovim 
su u ono doba rimski tahigrafi pisali i koju Ausonius zove bipatens pugillar u svom 
epigramu : 

puer notarum praepetum 
sollers minister advola, 
bipatens pugillar expedi. 

tu sensa nostri pectoris 

vix dicta iam ceris tenes. 

tu me loquentem praevenis : 
quis, quaeso, quis me prodidit? 
quis ista iam dixit tibi 

quae cogitabam dicere? 

To znači na hrvatski prevedeno : ,Dječače brzotečnih nota vješti pomagaču 
pohitaj, dvogubu ploču pripremaj. Ti misli našega srca jedva izgovorene već držiš 
u vosku. Ti mene u govoru pretječeš : tko, molim, tko me izdade? tko ti već reče 
ono, što mišljah da kažem?“ 

U časopisu ,,Archiv fir Stenographie““ od godine 1901., koji izlazi u Berlinu, 
napisao je profesor dr. C. Wessely članak pod naslovom : ,,Ein epigraphisches 
Denkmal altgriechischer Tachygraphie“, u kojem opisuje i tumači taj solinski 
spomenik starogrčke tahigrafije, ali ga ne mogaše pročitati. To je pošlo ga rukom 
sveučilišnom profesoru Michaelu Giltbaueru, koji je raspravu svoju o tom pred- 
metu priopćio u istom časopisu od iste godine pod naslovom : ,,Studien “zur grie- 
chischen Tachygraphie. 1. Die tachygraphische Grabinschrift von Salona“. Prema 
tumačenju dra. Giltbauera ima da glasi solinski tahigrafski natpis : 


ržvriz ot rošjrov rov vezvizv mzvrayti (ili rzvrzyo:) žyznovreg To: vovsšsw. 


To znači: Svi, koji ovoga mladića u svakom pogledu štovahu, (daruju ovaj spo- 
menik) njegovim roditeljima. 

Ali ako ostavimo kršnu Dalmaciju i podjemo u ravnu Slavoniju, u kitnjasti 
Srijem, i tamo ćemo naći, da je u starom Sirmiumu (kod današnje Mitrovice) na 
crkvenom saboru godine 351. sedam tahigrafa bilježilo učenu prepirku izmedju 
Photina biskupa u Sirmiumu i Basilija biskupa u Ancyri. O tom predmetu ras- 
pravlja u Korrespondenzblattu: od godine 1906. službenom organu kraljevskoga 
stenografskoga instituta u Dresdenu Alfred Wikenhauser u br. 10. pod naslovom : 
»Die_ stenographische Aufnahme der Disputation zwischen Photinus und Basilius 
auf der Synode zu Sirmium im Jahre 351.“ 


Bizantinski car Konstancij II. godine 351. ratujući sa svojim protivnicima, 
utaboren u Sirmiumu, zbog krive nauke Photinove sazove biskupe svoje na cr- 
kveni sabor u Sirmiumu. Sakupljeni biskupi skinuše Photina sa biskupske stolice 
i objaviše symbolum i 27 anatematizama prozvanih prvom sirmijskom 
formulom. Na to predloži sinod Photinu, da se odreče svoje krive nauke i da 
potpiše formulu, pa će ga ostaviti na njegovoj biskupskoj stolici. Photin ne pri- 
stade na to, već se potuži kod cara Konstancija IH., da mu se čini nepravda i za- 
moli, neka mu se dozvoli disputacija sa njegovim protivnicima pred sucima, koje 
će car odrediti. Toj molbi Photinovoj bude udovoljeno. Car odredi za suce osam 
senatora, od sakupljenih biskupa stavi se protiv Photina Bazilij biskup iz An- 
cyre, a sedam tahigrafa bilježilo je njihove govore. Sv. Epifanij iz Salamine, koji 
je imao u ruci njihov zapisnik, spominje kao tahigrafe na prvom mjestu Anysija 
djakona careva, zatim Kallikrata eksceptora eparha Rufina; koji bijaše tada pre- 
torijanskim prefektom za Illyricum, onda Olympija, Niketa i Bazilija memoradije 

(ili memorijalije) i najzad Eutycha i Theodula notare careve. Zapisnik bude pre- 
pisan u tri primjerka : jedan zapečaćen poslan caru, drugi pridržan za sinod, a treći 
dostavljen sucima, što ih je car postavio. Od zapisnika osim kratkih izvadaka 
kod Epifanija nije se sačuvalo ništa. 

Photin je podlegao u prepirci svome protivniku i car ga protjera iz Sirmiuma 
i pošalje u progonstvo, gdje umrije oko godine 376. 

A i naša nekadašnja konstitucija sačuvala je u velikom bilježniku kraljevstva 
— protonotarius regni živu uspomenu na starorimskoga primiceriusa notariorum: 
Od toga starodrevnoga kraljevstva hrvatskoga u najtežim danima ostadoše samo 
»OSstanci ostanaka“ — reliquiae reliquiarum, kako ono jadikovahu predji naši 
u rodoljubnoj zabrinutosti svojoj. Danas se s izvjesne strane i ti ostanci ostanaka 
hoće da dovode u sumnju. Koliko ćemo mi od toga moći sačuvati i namrti potomcima 
našim, stoji ne toliko do političkih vodja naših — pozvanih i nepozvanih, koliko do 
stepena kulture i političke zrelosti svekolikoga naroda hrvatskoga. 


ZDENKA MARKOVIĆ: SELMA LAGERLOF 


... Neka drugi prisluškuju pričama o 
cvijeću i suncu, ja za svoj dio odabirem 
mrkle noći, pune prikaza i pustolovina, oda- 
birem mračne sudbine ljudske, duboke i 
bolne strasti zalutalih srdaca... 

Tima riječima iz Goste Berlinga ozna- 
čila je Selma Lageričf svoj put ; svojima 
je djelima zasvjedočila, da to zbilja voli... 
»Vi djeco kasnije dobe ! Ja vam nemam 
pripovijedati ništa novo, nego samo ono, 
što je staro i skoro zaboravljeno“... Sve 
one stare i prastare priče i bajke, koje bude 
strah i udivljenje, koje mame suze na oči a 
od kojih se sve koža ježi, sve te priče, što su 
se činile zastarjele i preživjele, te je ona 
obnovila, uskrsnula u svom kraju i razve- 
selila sva srca. | svima je bilo toplo u duši 
kao da su oživjela starorimska vremena. Odrasli su ljudi u dušama postali kao 
djeca i ispijali svaku riječ s njezinih usana. 

U njoj leži veliko bogatstvo. Duša mi se njezina čini kao jezero, na čijemu 
dnu počiva nevidljivo čudno neko blago, i — zlatan, čaroban ključić, koji rješava: 
mnoge tajne života. Tim ključićem može ona svakamo. Sva joj se vrata otva- 
raju, svakamo može da zaviri, kamo drugi smrtnici ne smiju ni u blizinu. Otva- 
raju joj se vrata začaranih dvorova, okruženih bijelim snijegom i crnim borovim 
šumama, što se tamne na pustim obalama smrznutih jezera, puni raznih duhova, 
koji se zavlače u zapuštene i prazne kutove i mračne sobe ; kuće vještica, koje 
mogu ljudima toliko zla nanijeti, plesne dvorane u viteškim dvorovima, gdje zvoni 

veseli smijeh i glazba s prastaroga klavikorda, gdje odjekuju vatreni govori ka- 
valira, Ššušte svilene, lake haljine i truse se bijele i crvene ruže u crnim i svijetlim 
kosama plesačica . .. Otvaraju joj se i čedna sobica seoskoga župnika sa policom, 
punom starih knjiga, i s bijelim muslinastim zastorima na prozoru, iza kojih cvate 
i miriše rezeda, a i kolibe osamljenih ljudi daleko u šumama medju tamnim jelama, 
za koje se nitko na Svijetu ne brine, nego samo one zlatne sunčane mrlje, koje 
titraju kudravom mašinom i — Selma Lagerlčf... 

Ne samo to ; ona mora da je našla negdje i nekada, — jer u današnje se doba 
tako što ne nalazi, — čarobno ogledalo, koje joj je pokazalo svijet u drugom svijetlu, 
nego što ga mi vidimo. Ona ga vidi nekud ljepše i bolje od svih nas. Gleda u nj 
kao u posve novu, prvi put otvorenu knjigu priča. U današnje doba egoizma, naj- 
žešćih borba za bitak, duševnih trzavica i vječitih sumnja, u doba, kad se 
tolike dogme i postulati ruše i obaraju, a tolika se razna nova pitanja nameću 
i hoće da razriješe, — dolazi ona medju nas s dobroćudnim licem i još boljim srcem, 
punim mira, čudne dobrote i neobične ljubavi... I već tim djeluje nekako mirno, 
a tek kad počne da priča ! Sve sumnje iščezavaju iz srdaca, mozak se umiruje, 
a ona miodćrna grozničavost prestaje da ispija dušu ; — svima biva lakše. Onaj 
njezin vedri pogled na život i svijet, ona ljubav za svakoga pojedinca, za sve živo 
i neživo — udivljuje i stvara čudesa. Kod nje živi sve — svagdje na svijetu ima 
života ! Ona jednakom ljubavi prati na krovu malu, prozirnu ledenicu, koju sunce 
svojim cjelovima hoće da privede k životu, i život bijele golubice, koja svaka tri 
časa tura glavu iz golubinjaka, jer čeka proljeće (kao da proljeće za tri časa može 
biti gotovo !) isto kao i život glazbenika Lilienkrone, koji u sumraku svira la ca- 
chuchu tako, da se čini, da reže i para žice ili kao da u guslama ima mjesečinu, 
maurske svedene hodnike, crne oči, zvjezdano nebo, crvene ruže u tamnoj ženskoj 
kosi, opojnu toplinu večernjega zraka ili ljubav, koja s neba kapa i zaludjuje... 
ili život one mamselle Marije, koja je držala, da je ljubav korijen svemu zlu i ža- 
losti na svijetu i nikad nije plesala, nikada pjevala ljubavne pjesme i nikada brala — 
cvijeće. .., no koja je pod stare dane zavoljela mladoga graditelja orgulja, koji 
je imao sunčani sjaj u svojim očima i napokon priznati morala, da je bolja i žalost 
u ljubavi, nego veselje bez nje... ; ili žalosnu sudbinu mladoga suludog Hede, 
»Jarca“ nazvanog, koji iz groba spasava lijepu, nesretnu MENA, što je samo pri- 
vidno mrtva ili bezbroj još drugih bića. 

Silna je fantazija u nje. Ona donosi najveće nevjerojatnosti u svojim stva- 
rima i pred našim ih očima čini vjerojatnima, opisuje najveće skrajnosti i dovodi 
ih u sklad, izriče misli smjele, ali kad ih zaodjene svojim riječima, postanu posve 
pristupačne . . . Kod nje ljudi smrtnici piju zdravice s prijateljem vještica sa Bloks- 
berga, koji dolazi medju njih sav dlakav, s repom, kopitom i rogovima i koji svoje 
ugovore piše krvlju na crnom papiru... Vještice stare i zgrbljene, zlobne i osvet- 
ljive šeću kod nje svijetom i kažnjivaju ljude... ,,Gospodja Briga“ dolazi lju- 
dima u pohode i čavrlja u salonu... Ona je stara gospodja u dugačkoj, crnoj bar- 
šunastoj kabanici, lice joj je puno bora i posve zgureno, da joj se donja čeljust 
jedva vidi, zubi su joj kao pila, a pod ogrtačem nosi velika krila šišmiša, na koja 
se kod hodanja preko stuba podupire... Pa i drukčije se dogadjaju na svijetu 
čudne stvari. Ima noći, na koje se nikad ne zaboravlja. Takova je noć bila ona, 
kad je mladež plesala u kolibi Jakoga Ingmara (,,Jeruzalem“) ; tad se javio grozan 

lavež gorskoga psa, a onda se čula strašna buka i šum kao da knez pakla obilazi 
oko kuće. Nešto je urlikalo, jaukalo, zavijalo, smijalo se, zviždalo i bučilo... 
Čule se jadikovke i kletve, bjesnilo i glazba rogova, pucketanje vatre, urlikanje 
duhova i poruge vragova i lepršanje velikih krila... 

O svemu tome priča tako kao da se radi o zbiljskim stvarima i tako fino upliće 
priče o dusima i vješticama u zbiljski život, da se čovjeku zbilja učini, da je tako 
na svijetu, kako ona priča. A sve to čini na način posve jednostavan i prirodan 
kao kad baka počinje priču : bio kralj i kraljica... 

Pričanje joj teče uvijek jednako lijepo i toplo. Gdjekada najednom stane 
kao da hoće da malo odahne ili kao da je što tišti, kao da joj je nešto na duši, što 
mora izreći, prije nego dalje počne... Stane i onda veli, — ne glasno, već posve 
tiho kao da svakom pojedincu šapće u uho, — : Prijatelji, vi djeco — ljudi ! Vi, 
koji plešete i smijete se ! Molim vas usrdno, plešite oprezno, smijte se tiho, jer 
toliko se nesreće može roditi odatle, ako vaše tanke, svilene cipele pregaze preko 
ljudskih srdaca mjesto preko dasaka, a vaš srebren smijeh može dovesti dušu 
uočaj...Ili: Dragi prijatelji ! Od svih dobara, koje vam želim, u prvom je redu 
djerdjef i vrt ruža. Velik, staromodni djerdjef, na kojemu može najedamput ra- 
diti pet do šest ljudi, gdje se natječe, tko je najbrži i čija je kriva strana najurednija, 
kad se jedu pečene jabuke i igraju vesele igre i kod toga se tako smije, da upla- 
šene* vjeverice skaču sa drveća. Djerdjef vam želim za zimu a vrt ruža za ljeto ! 
Malen vrt, koji se vlastitim rukama dade njegovati... 

Takovim mjestima, punim djetinjske naivnosti i iskrene srdačnosti, vrve 
njezine knjige. 

Biografija je njezina posve jednostavna i kratka. Selma Lageričf se rodila 
god. 1858. na imanju Marbacka u Wermlandu, gdje je živjela do svoje dvadeset 
i druge godine. God. 1880. otišla je u Stockholm, apsolvirala je učiteljski seminar 
i g. 1885. je primila mjesto učiteljice u Landskroni. Do g. 1890. bila je posve ne- 
poznata. U to su ženske novine ,,Idun" u Stockholmu, raspisale u proljeću iste 
godine natječaj za novele od kojih sto stranica. Selma Lageričf poslala je tamo 
prve fragmente knjige, koja je postala tako obljubljena i znamenita ne samo u 
Švedskoj, već po cijelom svijetu — Gčste Berlinga. Tim je svratila na sebe po- 
zornost i postala poznata i slavljena. God. 1894. izašla je sveska finih novela: 
Nevidljive veze. U to je odlučila, da se posve preda samo pisanju i g. 1895. je na- 
pustila službu, a kralj švedski počastio ju je putnim štipendijem. Dulje je vre- 
mena proboravila u Njemačkoj, Švicarskoj i Italiji. Kako je dobro shvatila dušu 
talijanskoga puka, dokazuje knjiga: ,,Čuda Antikrsta'. God. 1899. oko Božića 
izašle su dvije knjige ; zbirka novela : ,,Kraljice u Kungafallu" i ,,Povijest jednog 
imanja". Zimi g. 1899./1900. bila je spisateljica na oduljem putu u Egiptu i Pa- 
lestini i vratila se u domovinu puna novih utisaka. Tako se rodilo veliko djelo u 
dva dijela : ,,Jeruzalem'". 

Sada živi u Falunu, malom mjestu, starom bakrenom rudniku, glavnom gradu 
prašvedske Dalekarlije i bavi se samo pisanjem. Kako joj je razvoj života jedno- 
stavan, takova joj je i cijela pojava. Selma Lagerl&f ne zna voditi konverzacije, 
istom kad nešto počne pripovijedati, svraća na sebe pozornost. Onda kao da 
raste riječima u neku čudnu visinu, svladava slušaoca i budi udivljenje pred onim 
nečim tajanstvenim njezinoga genija... To su riječi profesora Levertina o njoj. 

Švedska akademija daje joj stalnu literarnu mjesečnu potporu ; a ljetos je 
ona jedina za beletristiku dobila Nobelovu nagradu. 

Svjetski je glas pribavio Selmi Lageričf njezin literarni prvijenac — Gdsta 
Berling. Ona je sama sa nekoliko riječi u njemačkim jednim novinama ocrtala 
postanak toga djela. Ona veli, da ju je ta priča, koja je sada svuda tako poznata, 
u cijelom njezinom djetinjstvu pratila i upravo lebdija u zraku oko nje, a i dok 
je bila mlada djevojka, čula je o njoj pričati na svim putevima i stazama. Ta je 
priča o nekom svrgnutom župniku, koji se dao na najveseliji život, bila udom- 
ljena kod njih u kući i o njoj su govorili roditelji, rodjaci i prijatelji, o njoj su tiho 
šaptale saonice, kad se vozila kroz bijele, sniježne šume, ozvanjala je sa starih 
spineta u viteškim dvorovima, kad je tamo dolazila u pohode, a pjevala je cijelo 
drago ljeto oko Fryka, lijepoga jezera njezine domovine. Ali onda joj nije bilo 
ni na kraj pameti, da tu priču sama napiše i u svijet pošalje. Mnogo kasnije istom, 
kad je jednom prolazila nekom posve neznatnom i ni malo poetičnom ulicom stock- 
holmskom, kao mlada seminaristica, sune joj misao da napiše tu priče svoje do- 
movine. Od toga je časa do same izvedbe prošlo mnogo godina. Ona sama pri- 
znaje, kako joj je bilo teško naći pravu poetičnu formu za te slike i predaje do- 
movine. Ali ju je sretno našla, jer je odmah ovim prvim djelom postigla velik 
uspjeh. 

Gčsta Berling je junak knjige, premda baš nije bio nikakav junak, već ku- 
kavac — velikih sposobnosti. On, svrgnut pastor, veliki glazbenik, slavljen pjesnik, 
premda nije nijednoga stiha napisao, već jedino mnogo pjesama doživio, više nego 
što su ih drugi pjesnici napisali, govornik da mu nije bilo premca, prvi kavalir 
na Ekeby-u, koji je u cijelom Vermlandu znao držati veselje na životu, koji je 
znao reći: bez nas bi, kavalira, izumro ples, uvenule ruže, iščezao pijev i karte 
i utom divnom kraju ne bi bilo ništa nego same željezare... on je zbilja gdje- 
kojima bio junak. On je u jednom času predobivao ljudska srca za sebe, djevojke 
je zaludjivao, muževe vodio i njima upravljao... Gdje se pokazao, bio je radosno 
pozdravljen radi svoga svježeg smijeha i svojih lijepih riječi, koje su sipale zlatan 
prašak na sivu svakdašnjost života. On je bio slavljen kao kralj medju muškar- 
cima, pravi, rodjeni kralj... Ženska je srca pridobivao kod prvoga sastanka. 
Jedne je noći iza plesa na Borgu zaludio lijepu i svojeglavu Anu Stj&rnhok, za- 
ručnicu staroga nekog grofa, da mu je, kad su se u saonama vraćali kući, rekla : 
Tebe ljubim, tebe prvoga medju svima muževima. Ti ne trebaš ništa raditi i 
ništa biti. Ti si rodjeni kralj... 

On je zaludio i krasnu i ponosnu Marijanu Sinclaire, koja je svojim uspje- 
sima slovila po svijetu i koja je, gdjegod se pokazala, uzbudila plamen ljubavi, 
ali koja je bila tako ponosna da je rekla : čekam na ljubav, koja će doći kao osvo- 
jitelj, koja će me uzdići nad mene samu, koja će biti tako silna, da ću pred njom 
drhtati ; za sad poznam samo tu ljubav, kojoj se moj razum smije... 1|— nju 
je svladao G&sta kod male predstave na balkonu u mjesečini. On otimlje srce mlade 
grofice Elisabete Dohne, koja ostavlja muža i jedne hladne noći gazi preko snijega 
i vode i dolazi k njemu ; poslije odilazi u zabit i živi kao obična seljakinja. I s tom 
se ženom iza mnogo godina u maloj crkvici vjenča Gdsta. ,,Odsada moram živjeti 
Svojim vlastitim životom ; hoću biti siromašan čovjek medju seljacima i njima 
pomagati, koliko je u mojoj moći... 

To je Gdsta, koji si je brzo našao toliko obožavatelja. On je zapravo postao 
mitična figura jedne pokrajine ; na po historička pojava s individualnim crtama, 
na po već simbol. 

Što nas u cijeloj knjizi udivljuje, to je ona velika fantazija, neobuzdana kao 
lijet orla u velikim visinama, gdje nema granica, ni medja, na kojima bi mogao 
raniti svoja krila. Osobit je i onaj miris rodne grude, koji struji iz svake stranice, 
ona čvrsta, neraskidiva veza sa zemljom, sa krajem i sa svim sokovima životnim . .. 

Zato je Gčsta Berling u kratko vrijeme poplavio svijet. Svi ga rado čitaju 
i svagdje. I zgodno je primijetio Hesse, da ga naivni ljudi čitaju naivno i veselo 
kao krasnu knjigu priča, razmaženi čitalac čita ga kao umjetninu, stari se ljudi 
ogrijevaju na njegovim pripovječicama, a mladići ga čitaju dirnuti i oduševljeni. 

Već ovo prvo njezino djelo bila je potpuna umjetnina i sadržavalo je sve bitne 
oznake njezinoga talenta ; ona je prvi put stupila pred svijet kao gotova, sazrela, 
potpuno razvita individualnost. I čudno je to, da se kod njezinih djela ne opaža 
postojanost razvoja, kako to obično biva, već se djela njezina redaju jedno do 
drugoga, sva iste vrijednosti, jednako originalna i jednako lijepa. 

Iza toga izašla je krasna knjiga: ,,Čuda Antikrsta". Čin se zbiva u Siciliji. 
Ona, koja je tako srasla sa švedskom zemljom, kao malo koji drugi pisac sa svojom, 
ona se odvažila da piše o sunčanoj zemlji, koja je najveća opreka njezinoj. Oda- 
brala je legendarnu pojavu Antikrsta, koja se češće javljala u misterijima i koju 
je Luka Signorelli slikovno prikazao. 1 baš u tom fresku (Posljednji sud) u Orvietu, 
vidjela je ideju i okvir svojim ,,Čudesima Antikrsta''. Ona pušta da je doba Anti- 
krsta — doba socijalizma i ovdje raspravlja o enciklici Leona XIII., o socijalnom 
pitanju. Na mjestima je kompozicija neznatna, pripovijedanje (osobito uvod) 
rastegnuto, no opis okoline, crtanje narodnoga života talijanskoga gradića Dia- 
mente, pa karakterizacija ljudi, osobito sicilijanskoga kipara, koji postaje neko 
božanstvo, žena, koje ga ljube, — upravo je vanredno. Sve je puno žarkoga sunca, 
mirisa južnoga drveća, pjesme, koja struji modrim zrakom i razdraganim srcima... 
Diamenta je čudotvoran grad ; sve njegove crkve su pune čudovišta, rjetkosti, 
tamo u cijelom gradu nema ništa, što ne bi imalo svoje povijesti. I čovjek zbilja 
zaželi, da zaviri u taj gradić i one čudotvorne crkve, da vidi one gajeve ružičastih 
mandula, koje se svojim krošnjama čarobno odrazuju od modrila neba, da čuje 
zvonove crkve San Pasquala... Ta je knjiga sjeverne spisateljice himna jugu, 
ljepoti i suncu... 

Iza toga je slijedio ,,Jeruzalem' u 2 dijela. To je valjda nešto najveće i naj- 
ljepše u novijoj švedskoj literaturi ; tu upoznajemo dušu švedskoga naroda — 
život seljaka, koji je čvrsta podloga švedske kulture. Cijelom se knjigom provlači 
povijest najuglednijega imanja prastare porodice Ingmara. Odmah u uvodu do- 
bivamo pogled u cijelu perspektivu. Na proljetnom polju, mokrom od rose, ore 
jedan od potomaka Velikoga Ingmara, ore i razmišlja ; trebao bi mudroga očevog 
savjeta. I učini mu se, da se nalazi,u nebeskoj dvorani i traži oca. I vidi ga. On 
sjedi u velikom dvorištu, okruženom oranicama i livadama, sušama i svom silom 
crvenih krava, a duž stijene dvorane sjede seljaci, svi crvene kose i bijelih obrva, 
s velikim donjim usnicama, i svi su ocu slični kao jaje jajetu. ,,To su svi oni — 
govori otac —, koji su na našem imanju stanovali, a najstariji potjeće još iz po- 
ganskoga doba". Tim je označila ugled i starost toga plemena, koje je prvo u selu. 

Čast, koju uživa ono, ne uživa nijedno više. Što učine potomci Velikoga Ingmara 
zna se, da je najbolje i najpametnije, jer sinovi Ingmara žive dosta dugo na zemlji, 
da znadu što Bog hoće i zato su ih ljudi odabrali, da vladaju selom. Ako oni po- 
griješe, okaju svoj grijeh, izravnaju svoju pogrješku na način, kako drugi ne čine... . 

I baš se dogodilo, da je jedan od bezbrojnih sinova Ingmara, Ingmar Ing- 
marssen, onaj, koji je za ranoga jutra kod pluga tražio savjet u oca, proživio tra- 
gediju u svom braku i tako prekinuo onaj niz mnogih uzornih i valjanih brakova 
svojih djedova. On je izabrao zaručnicu protiv njezine volje, a ona ga radi te sile 
zamrzila, a još više onda, kad je on radi velike štednje odgodio svatove. I Brita, 
njegova mlada zaručnica u mržnji i jadu zadavi dijete, koje joj se rodi prije sva- 
tova. | tako pada velika ljaga na pleme slavnih Ingmara. Ona dolazi u zatvor. 
Za Ingnjara su to teški dani, on neprestano razmišlja o tom što da radi. Ingmarsson 
ne može podnijeti misli, da ima biće na svijetu, kojemu je on načinio nepravdu. 
On razmišlja godine, dok ne dodje dan, kad je Brita pretrpjela svoju kaznu. Nje- 
zini je roditelji hoće poslati u Ameriku, jer nitko i ne traži i ne misli na to, da sin 
Ingmara dovede zločinku za ženu na to ugledno imanje. No Ingmar nije s tim za- 
dovoljan. U njemu se vodi strašna duševna borba izmedju svoje dužnosti prema 
Briti a i dužnosti, koju duguje neokaljanom imenu svoga plemena. Iz osjećaja 
vlastite krivnje budi se u njemu ljubav prema djevojci. On zna što ima činiti. 
Oblači se u svečane haljine i čeka je pred zatvorom. I sad dolazi krasan prizor, 
kako se oboje nadju, kako mu ona priznaje svoju ljubav, koja se kasno u nje pro- 
budila, kako prve korake upravljaju u crkvu i kako je napokon uvodi u kuću kao 
svoju ženu. Ingmarsson je učinio nešto, što drugi ne bi učinio. To je uvod i čvrsta 
podloga djelu. Tu smo zagledali u prošlost toga slavnoga plemena, a dalje u drugim 
poglavljima upoznajemo druge mlade ogranke, unuke i praunuke Velikoga lIng- 
mara. Oni su ocrtani s najviše pomnje i finoće ; uz njih je divno prikazan učitelj 
seoski Strom, koji u tom malom, mirnom selu hoće da vrši nad svima stanovni- 
cima odraslim i pristarim već ljudima, istu moć, koju je nekada nad njima imao 
u školi. On u njima svima vidi još uvijek onu djecu s djetinjskim okruglim lišcima 
i jamicama u obrazima. Njegovom pobudom bude u selu uz crkvu sagradjena po- 
sebna kuća, u kojoj je on htio da duhovnim razgovorima i posebnim svojim pro- 
povijedima, podupre kršćanstvo, koje mu se činilo, da stari, iznemogli pastor 
nije dovoljno učvršćivao. Ali to je bio povod svemu zlu. Kad više nije bila mala 
crkva jedino mjesto za riječ božju, a sam župnik nije jedini propovjednik svete 
riječi, dolazi do rasula. U selu se javljaju razni propovjednici, koji da su Bogom 
nadahnuti i koji hoće da istim pravom propovijedaju kao i učitelj. Sad stari Strom 
uvidja, da to zbilja više nijesu ona mala djeca, njegovi učenici, već da su to mu- 
ževi, zreli ljudi svoje volje. 1 tako dolazi u selo i Hellgum, propovjednik nove sekte. 
I u tom malom selu Delekarlije, na starim i prastarim imanjima, koja su zimi za- 
kopana medju snijegom, a ljeti okružena crnim borovim šumama, nalazi nova 
nauka lijep odziv. Središte i rasadnik te nove nauke postaje imanje Ingmarovih. 
I ta nauka je od njih zahtijevala, da ostave sve, što im je najmilije i najdraže, 
i da se isele u Jeruzalem i da tamo ostvare općinu Kristovu na zemlji, koje po 
mnijenju Hellguma — nije bilo na zemlji od apostolskih vremena. ,,[ma li što ljepše 
nego ići u Jeruzalem..." govorili su članovi Ingmarove porodice onoga lijepog 
proljetnog dana, kad je bila dražba kod njih. Ovo imanje, koje je od vijekova 

bilo u njihovim rukama, imalo je preći na strane ljude. Sve su prodavali, sve naj- 
milije i upravo svete stvari : one stare biblije, u kožu uvezane a mjedi okovane, 
iz kojih su tako često čitali u velikim i teškim časovima i tkalački stan, na kojemu 
su se dale tkati najfinije niti i one starinske škrinje s islikanim: ružama i tuli- 
panima, srebreni kotlići i razno drugo posudje. U posljednjem času kupuje imanje 
općinski načelnik Berger Sven Persson za svoju najmladju kćer, koju će dati za 
ženu najmladjemu Ingmaru, da imanje i dalje ostane u porodici. Tek Ingmar se 
na to sklonio s velikom žrtvom, mcrao se odreći svoje mile Gertrude, kćeri siro- 
mašnoga učitelja. I tako prvi dio svršava iseljenjem mnogih porodica u Jeruzalem. 
Cijela povorka prolazi selom, svi oni, koje je Bog pozvao posebnim glasom u nji- 
hovoj duši: ima tu djece, koja su ostavila svoje roditelje, djevojke svoje zaruč- 
nike, odrasli ljudi svoje kuće, dvorišta .i livade, svoj lijep kraj, gdje se izmijenjuje 
snijeg i zelenilo... Oni ne pitaju ništa, već slijede glas božji. Neobično je divno 
opisan oproštaj tih iseljenika od zemlje, obiteljskih grobova, roditeljske kuće i 
rodjaka... Najljepše pjesme u prozi... 

To je njezin ,,Jeruzalem“ i ta knjiga, kojom se tako visoko uzdigla, divna 
je cjelina sama za sebe. Kad je čovjek pročita, potpuno je zadovoljan i ne traži, 
zapravo i ne očekuje, da čuje o tom, kako ti iseljenici žive u Jeruzalemu. Pjesni- 
kinja je imala druge ciljeve. Godinu dana iza prvoga dijela izašao je drugi. U toj 
nas drugoj knjizi iza uvoda : ,,Sveti kamen i sveti grob", u kojemu hoće da nam 
poda sliku sv. grada, vodi opet k svome puku i pokazuje dojmove, koje grad čini 
na te sjevernjake : onu čudnu vatru u njima, koju ovo sveto mjesto u njima još 
više raspiruje, onu pritajenu tugu za domovinom, za običajima, za ljudima, a i 
onaj osjećaj možda lakoga razočaranja ; oni se u sunčanoj žegi Jeruzalema, koja 
ih slabi i sunčanicom ubija, osjećaju strani i trpe silno, premda je to grad obe- 
ćanja... Sve je to fino prikazano. Cijelom se knjigom provlači povijest opet jed- 
noga Ingmara, onoga, koji je ostao na imanju u Delakarliji i uz neljubljenu ženu 
trpio velike muke, jer je to smatrao kaznom za svoju nevjeru prema Gertrudi. 
| jednoga dana osvane i on u Jeruzaemu, kamo je pošla i Gertruda već prije. No 
on se opet vraća, ispunjen ljubavi prema ženi, koju je iz tako neplemenitih po- 
ticaja uzeo. | opet dolazi do izmirenja i sklada na tom prastarom imanju... 

Već u tom drugom dijelu prikazan je na nekim mjestima na neobičan način 
odnošaj spisateljice prema Kristu, koji je kasnije u knjizi: ,,Kristove legende"? 
došao do potpunoga izražaja.* To je nešto posebno, nešto svježe. srdačno i milo. 
Ovdje nije pikazan historički Isus, ni dogmatič kiKrist, već to je onaj dobri Spasitelj, 
prijatelj onih, koji trpe, onaj, koji je nekada po svijetu hodao, gladi odječje gla- 
vice i umoran se odmarao kod hladovitoga zdenca ili na brežuljku pod granatom 
paomom, onaj, koji je pomagao riječju i činom, koji je toliko trpio... To je onaj 
Krist, o kojemu znadu tako lijepo pričati majke maloj, posve maloj djeci, kada 
im prvi put ruke sklapaju na molitvu i prvi put oči obraćaju na nebo i na sunice, 
koje u krvi i zlatu umire i oprašta se sa svijetom. — Tako je lijepo prekrojila one 
mnoge legende, koje je čula i čitala i stvorila knjigu, punu sunca i topline... 

Kadgod tu knjigu spomenem, uvijek se sjetim posljednje krasne novele u 
toj zbirci, — ,,Sveti plamen", koja govori o nekom jakom, snažnom Ranieru di 


* Knjiga je netom izašla u lijepom prijevodu Dar. G. Brajković pod natpisom ,,Selma 
Lageričf : Legende o Kristu“ kod S. V. Cvijanovića u Beogradu. 1910. Cena 1 dinar. 

Ranieri, oružaru iz Firence i o njegovoj dobroj, lijepoj ženi Franceski, kojoj se 
pričinilo jednom da vidi pred sobom svoju ljubav kao velik komad svijetle zlatne 
tkanine i danomice je uživala u tom, kako je velika bila njezina ljubavi kakosjajna. 
Ali s vremenm joj se činilo, da Raniero hotice čini svašta, samo da škodi njezinoj 
ljubavi. I zbilja jednoga joj se dana učini, da je iz jednoga ugla .te tkanine bio izre- 
zan komadić tako da njezina ljubav nije bila više velika i divna kao prije. Malo po 
malo — njezine je ljubavi nestalo i ona je ostavila muža. U to je pukao glas, da treba 
grob Spasiteljev osloboditi od nevjernika. Raniero je bio željan bojne slave i on ode. 
U boju se tako odlikovao, da mu je Gottfried Bouillonski rekao, da on prvi napali 
svoju svijeću na svetom plamenu, koji je gorio kraj groba Spasiteljeva. On to učini 
i odluči donijeti taj sveti plamen u Firencu. Putovao je sam na konju sa svojom 
svijećom. Imao je velikih neprilika : vjetar mu je htio ugasiti plamen, i kiša ga je 
skoro ugušila i razbojnici su mu svijeću htjeli oteti, a tko ga je vidio, držao ga je za 
ludjaka. Napokon stigne u Firencu. Narod ga pozdravi oduševljeno i u procesiji 
ga dovede u crkvu, ali se onda nabaci pitanje : gdje su dokazi, da je to zbilja onaj 
isti plamen, zapaljen na grobu? Raniero je držao, da je izgubljen, jer svjedoka nije 
imao. Tad doprha u crkvu ptičica. Doletila je ravno u Ronierov plamen. On ga nije 
mogao dosta brzo odmaknuti, ptica udari o svijeću i ugasi plamen. Ranieru skoče 
suze na oči. Ali u prvi čas osjeti, kao da mu je lakše. Ta bolje je bilo tako, nego da 
su ga ugasili ljudi. Najednom zaori crkvom : Ptica gori. Sveti plamen upalio joj 
krila. Nekoliko je časova letjela, onda se naglo spusti i pade mrtva predoltar Madone. 
U to priskoči Raniero i na plamenu, koji je proždirao krila ptice, upali svijeće. 
Na to usklikne biskup i cijeli narod : Bog je htio. Bog je svjedočio zanj... 

Tako su toplo pisane i druge stvarce. | 

Osim velikoga njezinog pripovijedalačkog dara i široke upravo neobuzdane 
fantazije, koja daje vanredan kolorit njezinim stvarima, posjeduje Selma Lagerlof 
veliku dobrotu za sve okosebe i sipa je u pregrštima medju nas, ona blješti izmedju 
stranica kao tople sunčane mrlje, koje trepte mladom, proljetnom šumom, a uz tose 
čuju zvuci neobične zaboravljene neke glazbe, koja čuduo dira ljudska srca, — to su 
pjesme njezine duše, odjenute u zvuke riječi nj2zinoga stila... 


DR. OTON KUČERA: NOVA ČUDESA ELEKTROTEHNIKE 


II. Telefoniranje bez žica. 


Baš se ovih dana izvode u Beču pokusi, kako bi se BečiPari z (daljina = 
1400 kilometara) direktno spojili telefonom, te bi se moglo na tu veliku daljinu 
govoriti s pomoću novoga usavršenoga mikrofona, što ga jeizumioinžinir Tardieu 
u Parizu. Ako pokusi uspiju, spojili bi se direktno još Beč i Berlin, pak 
Trst i Hamburg (daljina = 1380 kilometara). Pokusi dobro teku, pak se 
možemo. naskoro nadati, da će se glas čovjekov s pomoću ovoga sitnoga, ali geni- 
jalnoga aparata čuti gotovo neoslabljen 1400 kilometara daleko! No da se on 
iz mikrofona na pr. u Trstu prenese u telefon u Hamburgu, treba da nepre- 
kidno teče od Trsta do Hamburga žica provodnica za električnu struju, 
treba da je razapeto 1400 kilometara žice, a to u jednu ruku silno poskupljuje 

telefoniranje, a u drugu je izvor različnim drugim neprilikama, koje smetaju jasnoći 
govora. Golema li napretka, kad bi se čovjekov glas bez žice provodnice dao pre- 
nositi s jednoga mjesta na drugo! Telefoniranje bez žice provodnice 
već je od prvih dana ovoga divnoga izuma bio cilj mnogih pokusa fizičara. 

U posljednjem članku opisana električna svjetiljka, koja glasno govori, ta- 
kodjer je potakla uspješne pokuse te ruke, pak je iz njih izišao prezanimljiv ,,t e- 
lefon bez žica“, koji sam rad u ovom članku prikazati. 

Električna svjetiljka Idčnica govori toliko glasno, da ju čuje sva ovelika dvo- 
rana. Pri tom joj se plamen neprekidno mijenja u svojoj temperaturi, ali i u j a- 
kosti svoje svjetlosti. Uzrok je tomu kolebanju plamena u onoj valovitoj 
električnoj struji, koja Ičnicom protječe. No te su promjene u jakosti njezine 
svjetlosti tako malene i brze, da oko čovjeka, makar da je na promjene u jakosti 
svjetlosti: dosta osjetljiv organ, a ma baš ništa od njih ne može da opazi. One 
ipak postoje i posve se podudaraju s titrajima glasa, koji govori u mikrofon. Za 
svjetlost znamo, da brzinom od 300.000 kilometara u sekundi od svoga izvora leti 
kroz prostor na sve strane. Ne bi li nam brza zraka svjetlosti sama 
htjela ova kolebanja svoje jakosti prenositi u veliku daljinu na drugo mjesto, 
pak ih ondje opet prometnuti u glasove? Tako se je Simon, izumitelj lačnice, 
koja glasno govori, upitao, pa je našao ovo zanimljivo riješenje. U prirodi postoji 
kemijsko počelo ,selen“, tijelo čvrsto, veoma nalik na sumpor ; tali se i gori 
kao sumpor, nalaze ga u zemlji uz sumpor, a spaja se s drugim kemijskim poče- 
lima u spojeve, koji su slični spojevima njegova rodjaka sumpora. Tek mu je boja 
drukčija nego u sumpora : ljubičasta je, ali se prelijeva u suru. Priroda je selen 
obdarila zanimljivim i osobitim svojstvom, za naše svrhe veoma dragocjenim. 
Ako kroz štapić selena ili kroz žicu napojenu selenom pošalješ električnu struju, 
nailazi ona u selenu na dosta jak otpor, pak poradi toga dosta oslabi. No 
baciš li na taj selen od nekuda zrakusvjetlosti, u tren se oka selen pro- 
metne u mnogo bolji vodić električne struje i ona znatno ojača. Prema jakosti 
svjetlosti, koja je na selen pala, znade mu se otpor struji umanjiti na desetinu, 
pače i na stotak predjašnjega otpora ! A prema tomu dakako poraste i jakost 
struje, koja kroz selen teče. Al gle čuda : tek si zraku svjetlosti od selena otklonio, 
već se i njegov stari veliki otpor povratio i struja je ponovno slaba kao prije. 
Jasno je sada: ako na takovu ,stanicu selena“, kojom neprekidno pro- 
tječe jednaka 
električna struja, 
odnekuda — pada 
svjetlost, pa ta 
svjetlost u svojoj 
jakosti koleba, uz- 
kolebat će se i 
električna struja, 
što kroz selen teče: 
iz jednake će 
struje postati 
valovita elek- 
trična struja. 

Uklopimo sada u tu valovitu struju selena negdje naš 
Obični telefon i prislonimo ga na uho ! 

Dok kroz selen teče jednaka struja, telefon šuti. No 
čim na selen pada svjetlost, koja u svojoj jakosti koleba, pre- 
tvara se njegova jednaka struja u valovitu, u telefonu stane 
pločica od tih valovitih struja titrati baš prema promjenama u 
jakosti svjetlosti, a prislonjeno uho čuje te titraje kao gla- 
sove. Sada ne će biti teško razumjeti ,\telefonbezžica“, 
kako ga prikazuje priložena slika. (Sl. 1.) 

Lijevi je dio slike nama već poznati raspored pokusa za 
lačnicu, koja glasno govori. 1z baterije B, teče jaka, ali jed- 
naka električna struja kroz svitak S, u ugljene liičnice, pak 
se kod F načini njezin plameni luk, koji posve mirno gori, dok 
je struja jednaka. No kod M vidimo poznati nam mikrofon, a 
kroza nj teče iz druge baterije B, takodjer jednaka struja 
u drugi svitak (unutrašnji) poznatoga nam transformatora. Čim 
netko u mikrofon govori, njegova se jednaka struja pretvara u 
valovitu struju, a plameni luk F glasno govori sve, što se 
govori u mikrofon M. Svjetlost se plamenoga lika u svojoj 

SL 2. jakosti takodjer uskoleba točno prema govoru u mikrofon 

i tu — u neku ruku valovitu — svjetlost plamenoga luka 
odbacuje ugnuto zrcalo P, na daleko drugo ugnuto zrcalo P,, koje te u svojoj 
jakosti promjenljive zrake svjetlosti hvata, sabire i odbacuje na stanicu 
selena“ Z, namještenu u žarištu zrcala P,. No kroz tu stanicu selena Z teče 
iz baterije B, jednaka električna struja, a u tu je struju još uklopljen i telefon 
T. Dok je ta struja jednaka, telefon šuti i prislonjeno uho ne čuje ništa. No 
čim na stanicu selena Z udara svjetlost naše lučnice F, koja govori, izvodit će ta 
promjenljiva svjetlost.u selenu posve jednake promjene njezina otpora, jednaka 
će se struja pretvoriti u 
valovitu, a to kole- 
banje struje čuje uho, 
prislonjeno na telefon 7. 
kao glas, koji je predan 
bio mikrofonu M u prvoj 
dalekoj postaji. 

Kako bi ovo preno- 
šenje glasa u što veće 
daljine bez žica provod- 
nica, a na krilima zraka 
Svjetlosti, bilo što us- 
pješnije, trebalo je prije 
Svega sagraditi sta- 
nice selena što jače 
osjetljive na svaku i naj- 
manju promjenu u 
jakostisvjetlosti. Oso- SI. 








IIS 





bito ih je u tom smjeru dotjerao 
Ruhmer u Berlinu davši im 
oblik ovdje naslikani (Sl. 2). Na 
Cilindru od porculana namotana 
je u zavojnici dvostruka žica, 
namazana selenom ; ta je ,,sta- 
nica selena“ utaljena u ,sta- 
klenoj jabuki“, u kojoj 
nema uzduha, pak joj magla i 
kiša ne mogu da naude. Ako se 
osvijetle zrakama svjetlosti pri- 
mjerene snage, zna se otpor tih 
stanica umanjiti na osamdeseti 
dio njihova otpora u tami ! 
Kako su aparati zaista iz- 
vedeni za štaciju, koja govor 
šalje, i za štaciju, koja govor 





Sl. 4. 


prima, pokazuju slike 3. i4. Na slici 3. vidimo lijevo mikrofon, a desno u žarištu 
zrcala svjetiljku, koja govor mikrofona glasno oponaša. Zrcalo baca uskolebanu svjet- 
lost plamenoga luka u daljinu na drugu štaciju, gdje je namješten aparat sl. 4. Nje- 
govo zrcalo baca uhvaćenu svjetlost na stanicu selena, a njome teče struja iz baterije 
(desno), u koju su uklopljene obje slušalice. Kadje Ruhmer g. 1902. sovim 
namještajem izvodio pokuse na Wannseeu kod Berlina, mogao je govor prenositi 
sigurno na 7 kilometara, a gdjekada se je mogao sporazumjeti i na 15 kilometara. 
Telefoniranje bez žica, a s pomoću zraka svjetlosti, u principu je dakle riješeno. 


Do elektrotehnike stoji, da ga uvede u praksu. 


MIRKO NIKOLIĆ: AJDE... 


Ajde, da te pak zabavljam, jedino mi milovanje, 
Da ti pjevam tihe pjesme, da ti pričam meke sanje... 


Uščuješ li smiešak topli, dobra dušo, smij se i ti, 
Uščuješ li romon suza, ti mi nemoj suza liti : 


Ti ih pusti, nek se zguše u dubini srca moga — 
Ja sam na dar dobio ih od dragoga, dobrog Boga, 


Kad me ono u sviet posla, da pregrizam krušac tvrdi, 
Da se motam izmed ljudi i neljudi mnogih grdi' ; 


Kad mi ono pjevat reče i pjesmu mi muklu dade, 
Da po svietu idem s njome a bez vjere i bez nade — 


Nješto tek mi on ostavi: želju strasnu i čeznuće, 
Osjećanje preduboko, uzdisanje umiruće... 


Ajde, da te pak zabavljam, jedino mi milovanje, 
Željo moja, čežnjo moja, slatko moje osjećanje ! 


Ajde, da ti pjevam pjesme, da te ljuljnem u san meki — — 
Oh, kad bismo snivat mogli tako danas i vo vieki... 

MITA DIMITRIJEVIĆ : NA _ SUNCU 


Stana je cijelom selu čuvala koze. To traje još od njena djetinjstva. Ovo dijete, 
s blesastim očima, modre glave, koja je bila suviše sitna prema krupnom tijelu, 
vidjelo se po cio dan sa svojim kozama na putu, koji je išao kroz selo uz rudnički 
planinski ogranak, čijom je padinom tekla zelena i brza Čemernica. Imala je na 
sebi zubunić kao muškarče, a lanena košulja, koja joj je padala do članaka, bila 
joj je potpasana uskim tkanicama. Obično je išla bosa po žezi, po kiši i po blatu, 
i sve dok ne padne snijeg. Noge su joj bile prašnjive i crne. Uvijek je išla gologlava, 
kosa joj je bila suva, kao izgorjela trava preko lijeta, kratko podšišana i pepeljava. 

Koze su joj uz put brstile sitno lišće sa trnjaka, propinjući se na dvije zadnje 
noge. Stana je pored njih stojala ili sjedila u prašini kraj puta, i išla za njima kad 
one podju dalje. Pred veče se vraćala s kozama, za gomilom seljaka, koji je, idući 
s rada, povedu sa sobom. Ponekad se izgubi po trnjacima, i onda otac i majka 
njena, kad ne dodje za vidjela, podju da je traže, idu uz rijeku, i u sav glas ZOVu 
je imenom. 

Tako je bilo u početku dok se Stana nije svikla na planinu, na svoje koze, 
i na Čemernicv, uz koju je, u jutro rano, izlazila s kozama, a u večer se vraćala 
idući sve niz rijeku. U početku Stana je čuvala samo dvije koze i jedno jare, 
S kojim se ona srodi, i igrala kaos kakvim malim djetetom. Penjala se za tim ne- 
mirnim jaretom po kamenju, dok su koze, dolje, kraj puta, brstile, ili mirno, s pod- 
vijenim nogama, u hladu ležale jedna prema drugoj. 
| Poslije dvije tri godine svaka kuća, koja je imala koze ili ad davala ih je 

Stani, da ih čuva. Nakupilo se bilo čitavo stado. Od zore do prvogaa mraka ona se 
S njima verala po kamenjaru, a kad se sunce smiri, silazila je putem usred go- 
milice jaradi, koja, obično, izmaknu naprijed, a dugobradi jarci i zamišljene koze 
išli su za njima kao roditelji za svojom djecom. Kad kakvo ćudljivo jare skrene 
s puta, ispne se na stijenu, Stana ga vabi pružajući mu ruke i vičući: ,pr...pr... 
pr...", i tejzad pokazuje mu grudvicu soli, koju nosi u torbici. 

Prije nego vrati svoje stado u selo, Stana ga vodi da napoji na Čemernici. 
To je redovno bilo pred sam sunčev zalazak. Naučili su Stanu u selu da stoku treba 
pojiti za vidjela. Sunce polovinom svojom blista nad planinom. Vršak planinski 
gori u večernjoj vatri, a bakarni blijesak zahvatio svu padinu, okrenutu prema 
suncu, i razlio se po Čemernici, u kojoj se ogleda desetak jarećih glavica. Za jar- 
cima i kozama stiže Stana, klekne na kakav kamen, i zahvatajući vode objema 
rukama, pila je zajedno sa svojim stadom. 

Kad napoji svoje koze, Stana podje niz Čemernicu, ćuti i ide naprijed, ili 
vikne po koji put: ,pr...pr...pr...". Kad dodje pred samo selo zapišti u ne- 
kakvu pištaljku, koju je dobila na poklon od jedne seljanke, čiji je muž bio u vojsci 
podnarednik. Čelično zrmce odskače u ivičastom grotlu, a pisak dug i jednostavan, 
prodje kroz selo, s jednog na drugi kraj. 

— Evo Stana s kozama — čuju se po kućama seljanke i zovu djecu da sačekaju 
i odvoje jarad na vratnicama. 

Stana zastaje pred svaku kuću. Od pedeset i nekoliko, koje koza, koje ja- 
raca i jarića, Stana ne zna šta je čije. Valjalo ih je obilježiti čime bilo, bojom po 
čelu ili šarenom vunicom oko rogova. 


— Stano, ovo nije moje jare — vikne po koja seljanka muzući kravu u dvo- 
rištu — plava mu je vunica omotana oko lijevog roščića. 

Stana zablenuto zagleda jarad po rogovima. 

— Je li ovo? — i diže jedno jare. 

— Nije, nije, plava mu je vunica oko roščića, a to je žuta — veli joj seljanka 
i ostavlja kravu, prilazi sama kozama i traži svoje jare 

Stana nije znala ni što je plava, niti kakva druga boja. Progovorila je dje- 
tetom tek oko šeste godine. Brojiti nije znala : jedan, dva, tri, rijetko kad po redu 
kaže četiri. Djeca, raneći jutrom da stignu na vrijeme u školu, koja je bila u drugom 
selu, naidju često na Stanu s kozama. | počnu s njom da se šale i da je zadjevaju. 
Djeca su nemilosrdna prema ludjacima i sitnim životinjama. 

— Koliko jaradi imaš, čik, reci, Stano? 

Stana ih gleda i ništa ne veli. | 

Ili joj djačići uzmu preplanulu i žuljevitu ruku, rašire joj svih pet prstiju, 
i pitaju: 

— Koliko imaš prstiju? 

Stana.blesasto gleda. A djačići : 


— Zar ne znaš? Ih, zar ne znaš!... Zapamti pet... pet... | 
I stanu svi u glas da joj prebrojavaju prste na ruci, dok joj ih jedan savija. 
Stana za njima izgovara: jedan... dva... tri... četiri... pet... Gone je, . 


poslije da sama broji. Ponekad se djeca opakoste, i okupe je vući za kosu, za ko- 
šulju, otpasuju joj tkanice, ili je svi zajedno obore na zemlju. A Stana se ne brani 
nekad se i sama smije. 

+ 

Takvu sam Stanu ostavio, kad sam, na završetku školske godine otišao u 
gimnaziju. O školskom raspustu, prije nego s ocem na kolima udjem u selo, re- 
dovno sam na putu sretao Stanu s kozama, koje su, rasturene kud koje, brstile 
po trnjacima. Prve, druge, treće godine ne promijeni se, ostade istog rasta, kao 
dijete koje se ne razvija. Ali na kraju četvrte godine začudih se kad je sagledah, 
izraslu i okrupnjalu, medju kozama. Za jedno samo proljeće dostiže i tijelom 
i snagom svoje godine. Kao da na jedan put ožive u njoj ona učmala ženska snaga. 
Pokazaše joj se i prsa i bedra. S njena tijelais lica izbijaše neka krepka divljina. 
Podsjećala je na tromu zvjerku. Po svojoj blijedoj, neprobudjenoj duši Stana je 
bila bliža kozi iz svoga stada nego ma kojoj seljančici, s kojom je jedva znala 
razgovarati. Stana je rasla i živjela, kao šuma i trava pod kišom i suncem kao 
velika i mala divljač u slobodi i u prirodi. | ona se razvijala u onoj sveopštoj div- 
ljini, koja je svuda u prirodi. 

S proljeća, kad iz crne zemlje povrvi životni sok u velika i mala stabla, u 
grane i grančice, i u Stane se probudi onaj nemirni _ nagon divljine. | onda bi se 
ona, tromo trčeći pela po najstrmenitijem kršu. Misleći da pjeva, vikala bi i de- 
rala se u sav glas, ili bi se valjala po mladoj travi, čupajući je pregrštima. Ili tek 
zgrabi neko jare, vuče ga za rožiće, uhvati ga za sve četiri noge i bacivši ga na 
ramena, s njime trči dok se ne zadiha okolo ostale jaradi, koja je gledaju i vreče. 

Kad se po trnjacima i drveću rascvjetaju bijeli i ružičasti cvjetići, Stana na- 
lomi rascvjetane grančice, zadijeva ih onako bez reda u kosu, oko pasa, po gru- 
dima, i tako čudno okićena silazi pred veče u selo s bijelim jarićima. 

Taman šumarak po vrhu bio je pokriven plavičastom sumaglicom. Veče je 
mirisalo na rascvjetano proljeće. Kroz pjesmu kosova i kroz šum trave i lišća za- 
vreče po dva po tri jareta zajedno. I cijelim putem čulo se brzo žuborenje Čemer- 
nice. Vazduh je treptao, brujao i pronosio preko polja i livada široku pastoralnu 
simfoniju, s kojom je na zemlju padao mrak, noć, a na nebu palile se zvijezde i 
nad planinskom kosom podizao se pun crven mjesec. 

Stana je postala djevojkom. Na vratnice izlaze sad, u mjesto djece, da sa- 
čekaju i odvoje jarad, momci i ženjeni ljudi. Od kuće je više nijesu puštali da ide 
bosa. Seljanke su joj poklanjale koja čarape, koja košulju, a koja staru, vunicom 
izvezenu suknju. Ali kad Stana ostane sama, i kad se izgubi s kozama u kakav 
šumarak, ona skida opanke i čarape. I tako bosa, i u dugoj, nepotpasanoj košulji 
ostane po cio dan. A kad preko ljeta opeče podnevno sunce, i počne da se cijedi 
i kaplje smola sa starih borova i smrča, Stana onako golišava, s opancima i suk- 
njom preko ruke, ide iz hlada u hlad, i nigdje ne može da se smiri. Ispod spržene 
trave i mahovine izbija neka podzemna vatruština. Za njom ide njeno stado. 
Jarci opružili svoje vratove, a sitna jarad vreči. Sunčana jara treperi po kamenju 
i, dolje u ravnici, nad dozrelim žitom. Stana gazi po vrelom kamenju, i čuje se 
kako, vabeći za sobom koze, jedva izgovara ,pr... pr... pr"... Po njenom 
glasu rekao bi čovjek, da to neka tičurina traži svoje izgubljeno jato. 

Po velikoj žezi Stana je sa svojim kozama silazila s krša u dolinu i sklanjala 
se u jedan proplanak s mnogo topola, koje su bacale široku sjenku. To je bilo 
dosta daleko od sela. Čemernica je tu blizu proticala izmedju vrba i jablanova. 

Kad dospje ovdje, baci kraj sebe odjeću, koju je nosila na rukama i ispruži 
se koliko je duga na travu. Koze, jarci i jarići rasture se i poliježu kud koje. Stana 
opruži gole ruke po travi, i neprestano se okreće, čas leži na ledjima, a čas po- 
trbuške. Jarad se nijesu osjećala, da su živa. 

Čemernica blješti na suncu. Pod nebom sve je bilo sunce, rasplamtjelo, og- 
njevito sunce, koje vjekovima gcri, i nikako se ne gasi. I dok ono gori nad tje- 
menom svijeta, dolje na zemlji sve, i šume i zvjeri, i ptice u gnijezdima i po dr- 
veću, i svaka stabljika i travka, udišu, upijaju, beskrajnu, svijetlu i životvornu 
sunčevu dušu. 

Kad mine malo podnevna žega, silazi po koji put Stana na Čemernicu i gazi 
do koljena u vodu. Zadiže košulju i sve dublje gazi u vodu, ili je, na jedamput, 
zbaci s tijela, okači je o kakvu vrbu. Voda joj se penje više koljena, više 
bedara i zahvata je do ispod prsiju. I što dublje gazi u vodu, sve joj više pleća 
podrhtavaju, i sve se jače smije u glas. Gnjuri se i iskače iz vode, i po njenoj po- 
vršini pljeska obima rukama. Voda prska na sve strane i blješti svijetlim kap- 
ljicama prema suncu. Uzavre cio vir. Uz njenu graju i jarići s obale počnu da 
vreče. Stana ih vabi iz vode svojim rapavim glasom ,,pr... pr... pr... 1li 
istrči sva naga na obalu, i zgrabi koje jare, baci ga sebi na vlažna pleća, i snjim 
se u trk i u smijeh vraća u vodu, koja se za njom i oko nje sva zapjeni i ustalasa. 

Eto tako, sa bijelim jaretom u rukama jedno julskc popodne zateče je u vodi 
mlad učitelj iz sela, idući za lovom. Spazi je malo izdalje, nagu u pjenastoj vodi, 
i zastade. ,,Gle Stane !'" — za malo u glas da uzvikne i prodje ga neodoljiva vatra 
strasti i požude. | onda sažaljivo kao da dodade u sebi: ,,Sirota Stana !" Idući 
polako i na vrh prstiju, dodje do obale, zakloni se iza vrbaka, i osta gledajući je, 

kako se gnjuri S jaretom u vodi i trese svojom ukvašenom kosom. Htjede joj se 
javiti. Ali se opet ućuta, i Sve ga više obuzima i požuda i stid. Pridje polako uz 
samu obalu, i čekao je, da mu se Stana okrene licem. Okrete se, ali ga ne spazi, 
igrajući se s jaretom u vodi. Učitelj je oslovi, ali Stana ga ne ču, niti ga primijeti. 
Učitelj pridje bliže obali i viknu jačim glasom : 

— O Stano, je li topla voda ? 

Stana otvori široko oči, nadnese mokru šaku vrh obrva prema suncu, za- 
trese glavom smijući se i protegnuto odgovara, nešto što do učitelja i ne dospije. 

— Udavit ćeš to jare, pusti ga ovamo, — smišlja lukavo učitelj, kako da 
izvuče iz vode Stanu, koja ni malo nije imala svijesti o svojoj ženskoj nagoti. — 
Hodi, hodi ovamo, — zove je učitelj i pruža joj ruku. 

I evo izlazi Stana iz vode. Jedno za drugim iskaču joj povrh vode dva obla 
koljena. Prilazi obali s mokrim jaretom pod pazuhom, otvorila usta, vršak je- 
zika viri izmedju dva niza zuba, smije se i gleda blesasto širokim pogledom. 

— Stano, ti se ne bojiš mene — pita je učitelj, hvatajući je rukom oko 
grla. I dodaje: Ne bojiš se. je li? 

Stana ćuti i ne pušta jare iz ruku. Učitelj, držeći je neprestano rukom 
oko pasa, pogladi jare i povuče ga za roščić. 

— Je li to tvoje ili tudje jare? — zapita tek da što kaže. 

Jare se izmigolji i odskakuta medju ostalu jarad, a Stana osta učitelju u 
rukama. Učitelj se osvrte i pogleda oko sebe. 

— Je li Stano — otpoče podrhtavajući glasom — ti ne ćeš nikome reći, da 
sam ja ovdje bio? 

Stana ćuti zadihana, vršak jezika joj još viri izmedju zuba. 

— Ne ćeš, je li? — nastavlja učitelj i osjeća da nije potrebno ni da je što 
pita, niti da čeka kakva odgovora. Ali pritiskujući uza se ovu blesastu siroticu, 
koju. čednu i nedodirnutu, prvi put sad stežu muške ruke, osjeti učitelj stid, 
koji bi ma čime htio da odgoni, ma bilo jednom jedinom riječi iz Staninih usta. 
I podrhtavajući i glasom i cijelim tijelom, nastavlja : 

— Stanc, ti ne ćeš nikome reći, nikome... nikome... Kaži nikome — po- 
navlja učitelj sažaljivim glasom, kao da bi tješio malo dijete. 

Stana ćuti. Smije se nesvijesno, mirnim očima mlade životinjice. Sunce joj 
oblilo golo tijelo, grudi joj se dižu i spuštaju, ispunjene jednim krepkiri1 životom. 

U naokolo sve je mirisalo na divljinu i na šumu. Zelena Čemernica je oticala 
brzo s puno žubora i svjetlosti. Nad vodom, na onom mjestu, gdje je sunce 
probilo kroz vrbovo granje, zuje i oblijeću se u sav mah dva zelenasta vodena 
Cvijeta, razdragana suncem i životnom radošću njihova jednodnevnog vijeka. 

Učitelj, držeći Stanu neprestano u rukama, osjeća pod šakom, kako je sunce 
pali po ledjima. S njene podšišane kose, svjetlucaju na suncu vodene kapi. A 
njeno tijelo miriše na lišće i na mladu zelenu koru. I osjeti svu ljepotu divljine 
isuna. — ————> eee ——-————-—- 

O Stano, dijete šume i sunca, nesrećna vilo zelene Čemernice, drugo i sestro 
malih jarića, što ne duneš u svoju pištaljku? Zapišti, o zapišti u sav glas! Evo 
te pred selom. Tiho, plavo veče čeka tvoj pisak, a selo svoje dugobride jarce, 
zamišljene koze i nemirne jariće. 


Zapišti. o zapišti, Stano ! 

| Stana dunu u pištaljku. Prodje selom tanak pisak, isto onako jednostavan 
i dug, kao i uvijek: Čuo ga je i učitelj, i učini mu se đa tragom ovog piska dunu 
hladan vjetar s jednoga na drugi kraj sela. 

Izlazi na vratnice ponajviše mlad svijet, da očeka Stanu i koze. A ona, 
bezazlena i nesvijesna svega, što se sa njom desilo, ide polako za svojim stadom. 
koje se gomilicom odvaja pred svakim domom, i biva sve manje. 

Seljaci, odrasla momčad, zadirkuju je u susretu, a kad odmakne, osvrću se 
za njom, i po neki i raskalašno zametne razgovor. 

— Pogle, kako je stasita . . . Onako ludo, vjeru li joj njenu, gorjela bi kao luč. 

I tako svako .veče momčad gleda požudno za Stanom, kad odmiče selom 
bosonoga, u oblaku prašine, koju podižu njene koze, jarci i jarići. 

I ne potraja dugo i cijelo selo podivlja za Stanom. Mladići su prije zore ra- 
nili, i odlazili na onu stranu, kud Stana obično ide sa svojim kozama. Zaklo- 
njeni iza žbunja, ili skriveni u trnjacima, čekali su je, da naidje s kozama. I kao 
satiri za nimfom po desetina obdan lutaju po kršu i po vrbaku, pored Čemernice, 
osluškujući, da li će otkud zavrečati koje jare. | 

Jedno veče kad mjesečina prosija gotovo za vidjela, odmah po sunčevu za- 
lasku, izadjoh i ja — završio sam bio peti razred gimnazije — da s mladjim bratom 
odvojim našu jarad. Crven mjesec, pun ognja, polako se dizao, i u njegovoj svje- 
tlosti kao da je drveće na horizontu počelo rasti, a grane da se šire u stranu. 
Sjenke na zemlji izgledale su žive i manite. Vazduh je treptao usplamtjelim ži- 
votom, u kome se bude i izlijeću crni noćni leptiri. Ja sam, ćuteći i dršćući, 
čekao Stanu s kozama, koja, oglasivši se svojom pištaljkom, još se ne pojavi 
na putu, oblivenom mjesečinom. Na nebu zablista nekoliko sitnih zvjezdica kao 
safirski ubodi. I tada, u djetinjoj čistoti, ja sam prvi put sav zatreptao strasno 
j s onom poročnom požudom za ženskim stvorom. Mome čekanju nije bilo kraja. 
Još jedamput se začu Stanina pištaljka. U meni sve zadrhta, aoči nijesam skidao 
S puta, koji, u jedan trenut, kao da njim poteče rijeka, ispuni se jarićima, ko- 
zama i jarcima. [za njih vidjela se crna Stanina figura. 

Stado je išlo polako. Trebalo je pola sata dok je stiglo do naše kuće. Stana 
je bila bosonoga, a preko ruke nosila je poveću krtaricu, punu krupnih šumskih 
jagoda, crvenih kao krv. Prašina joj napadala po kosi, po odijelu i po nogama. 
Od sunca sva je preplanula, gotovo pocrnila po licu, po rukama i po vratu. 
Glava joj je ličila na tvrdu divlju krušku. Obuze me neka jeza i stid. Ali sutra dan 
rano, izišao sam i ja na put, i išao uz Čemernicu, i tražio sam je svuda po trnjacima. 
Stane nigdje nije bilo. Podjem uz brdo i već sam daleko bio izvan sela. Na putu, 
jednoga za drugim, sretoh dva tri odraslija mladića. Svaki me je izdaleka obilazio 
i činio se, da me ne vidi. Najedamput, iza mojih ledja, zavreča jare, a za njim 
se javi i drugo. Vratim se, i gore na brijegu, pod topolama spazim rasturenu jarad. 
Mali jarići brstili su šiblje, a jarci i koze propinjali su se i rapavim jezikom 
lizali i ljuštili koru sa starih stabala. Ali Stane nigdje nije bilo. 

Po livadama, po šumarku, dolje preko rijeke, po ozeljenjelim njivama, rasulo 
se jutarnje sunce. Dan je bio svijetao, a nebo vedro i jasno plavo. Vazduh je mi- 
risao na busenje sa skoro pooranih njiva. Idući po još ne pogaženoj livadi, go- 
tovo sam bio zaboravio radi čega sam jutros podranio. Išao sam polako lomeći 

uz put mlade grančice sa šiblja ili čupajući s korijenom iz zemlje crvene bulke. 
Nijesam ni primijetio, da se vraćam u selo. Prema meni, sam, nasred livade, zamuko 
krupan vol. Gledao me je svojim velikim i vlažnim crnim očima i s puno pitome 
dobrote. Sunce je počelo jače da grije i pali. Kad sam naišao na put, koji se 
bijelio izmedju zelenih kukuruza, čuh iza mojih ledja zavreča jedno jare, a za 
njim drugo, treće. Osvrtoh se i pogledah gore na proplanak. Oko Stane okupila 
se jarad, koze i jarci i ližu grumen soli iz njene ruke. Jarići su neprestano vrečali. 


+ 


Pred početak nove školske godine otišao sam iz sela. Zatim prolazili su mje- 
seci jedan za drugim. Seljaci su davno pokosili travu, požnjeli i ovrli žito, obrali 
groždje i ocijedili vino. Došla je jesen. [ kad, u oktobru, opade posljednje lišće s grana, 
i polako nesta sa zemlje život trave i šume, pod pojasom kozarice Stane već je kucalo 
jedno mlado srce. Ona nije bila svijesna ni što se s njom desilo, ni što će snjom 
biti. Kod kuće majka ju je zadugo krila po budžacima, u ostavljala ju je u mraku, 
da je otac ne vidi. Poslije kad on zaspi, dolazi joj majka, budi je zaspalu pod strejom 
ili u toru pored jarića, i vodi je za ruku u kuću. I tako je trajalo do božićnih poklada. 

Najzad otac joj saznade sve. Vratio se jedne noći pijan i bijesan iz kafane, iz- 
vukao je iz postelje i kad je sagleda onako nakazno okrupnjalu, poče je nemilo- 
srdno tući u mraku. Obori je na zemlju, gazio ju je koljenima i udarao gdje stigne 
pjesnicama. Majka ju je otimala i jedva izvukla ispod njegovih nogu. Hrvala se 
S njim i vikala na Stanu: ,,Bježi od kuće, nesretnice, bježi“. Stana nije znala 
kuda će. Bosonoga izišla je napolje, na snijeg, koji je još padao i sklopi se u tor 
pored koza. U kući je njen otac sve više bijesnio. U mraku se čuje, kako se otima 
od žene i ledjima udari u vrata. Žena jedva dospjeva da ga zadrži i viče u pomoć 
u sav glas. Skupi se na posljetku nekoliko seljaka, koji su se vraćali kući. Naidje i 
kmet, i kad saznade, što je bilo, složi se sa seljacima, da te noći zatvore Stanina oca. 

A on, dok su ga odvukli do opštine, vikao je, psovao i svadjao se uz put. 
Sutradan, kad ga pustiše iz zatvora, savjetovali su ga i predsjednik i kmet, da 
više ne tuče Stane : ,,Što je kriva ona sirota" — govorili su, i obećali su mu, da će 
se općina o njoj starati. 

I od tog doba Stana je pe cijeli dan išla od kuće do kuće otežala, poružnjena 
i jedva koracajući. Ličila je na avet, koja se po vjerovanju prosta svijeta, u obliku 
kakve ružne prosjakinje, pojavi na jedan put u selu pred gumu ili kakvu boleštinu, 
koja će pomariti svijet. Lice joj bilo izmršavilo i suro kao od sunca ispečena zemlja. 
Duboko plave oči, suhe i požutjele, gledale su ukočeno kao oči u mrtve ribe. 
Disala je otvorenim ustima i s naporom. Ruke su joj sad izgledale suviše duge 
prema njenom, gotovo, smanjenom tijelu. 

Zablenuta, i kao da je izgubila put gazila je Stana po snijegu jako duvajući 
i stenjući. Njena krupna, crna figura tromo se micala i sama, nasred snijega davala 
je sliku sablasti, koja nosi crnu kob i dan i noć ide bez prestanka. Ona je bila 
živi grijeh za cijelo selo. Ljudi su je se sklanjali ili ćutke pored nje prolazili. 
Žene, naročito one, koje su imale sitnu djecu, bojale su se, da se ona ne otpadi 
od njihove kuće. Vjerovale su, da će im se bolest useliti u kuću, ili će ih snaći 
kako zlo, ako je ne bi lijepo i milosno dočekali. Kad je sagledaju na polju po 
snijegv, zvale su je unutra, i pred njom s puno sažaljive dobrote otvarale su 

vrata. Postavljale su je uz vatru, da se zagrije, tresle joj snijeg s odijela i sopanaka, 
i donosile su joj jabuka, krušaka, krhale orahe, davale joj da pije vruća mlijeka, 
i odsjecale joj suva mesa i slanine iz odžaka. Djeca su, kako se Stana pojavi 
na vrata, vrištala i bježala u budžake. Poneka starija žena, kao za sebe zahuče, 
i klimajući glavom zabrinuto prošapće : | 

— Ovo selo mora zatrti neka crna morija ! 

I dok Stana, sjedeći na zemlju, i opkoljena kruškama, jabukama, sirom, 
mlijekom, suvim mesom i slaninom, žvaće čas ovo čas ono, žene su oko nje 
ćutale i izgledale su da je dvore. Stana je gotovo prestala da govori. I kad bi 
je nešto upitali, ona je ćutala, izgubljena i zablenuta. | 

Kako prestane da žvače, i kad se uz vatru prigrije, odmah, najedamput zaspi, 
iu snu počne još jače duvati i stenjati. Žene su po kući išle na prstima i šaputale. 

Prodje tako cijela zima. Nova trava ozeleni na jedan put vlažnu zemlju. 
Seosku jarad sad je uz Čemernicu tjeralo jedno seljače, dosta snažno i izraslo. 
I Stana je, izlazeći rano u jutrv. redovno očekivala svoje koze, i, teškoko racajući, 
išla je za njima. Seljače se svakog jutra s njom svadjalo, prijetilo joj je, da će 
tući, ako se ne vrati, i bacalo se na nju kamenjem i okorjelim blatom. Ali Stana 
je opet iz daleka išla za jarcima i kozama. Kad seljače krene uz brdo i Stana 
je išla za njim. stenjući i duvajući da se uguši. Toliko puta se seljače zaustavi, 
sačeka Stanu, i uhvativši je za obje duge i tanke ruke, drmusa je i viče: 

— Čuješ, more, vrati se ! 

Stana je ćutala, zablenuta, bez misli i bez otpora. A seljače, gotovo da je 
gurne i baci na zemlju, razdra se još jače: 

— Vrati se, kad ti kažem, razumiješ... Ili ću te, bora mi, svu isprebijati . . 

Stana kao da ga ništa ne razumije, gleda ga mirno suvim očima. 

Jednog dana, tek što se sunce javilo, Stana je poranila i već čitav sat oče- 
kuje kraj Čemernice svoje stado. Tog jutra skakutalo je medju jarcima i kozama 
tri četiri mlada jareta. Stana ih je još iz daleka sagledala, i podje polako, lju- 
ljajući se i tromo koracajući, u susret svome starom stadu. Seljače je i ne spazi, 
kad se na jedan put nadje medju kozama i kad zgrabi u ruke jedno jare. Stište 
ga sebi na prsa, poče bježati, smijući se glasnim i grohotnim smijehom, da su 
joj se od smijeha tresla ramena. To je bio divlji smijeh ekstaze i ludila. 1 smi- 
jući se, bježala je krupnim koracima, a jare je brečalo u njenim rukama. 

Seljače potrča za njom i odmah je stigne. Uhvati je za ruke, i poče da je 
grebe i ujeda. Stana nije puštala jare, i s punom snagom materinskog instinkta 
opirala se u odbrani. Jare je vrečalo sve jače u njenim rukama. 

— Čuješ, puštaj to jare! — razjareno i pobijesnjelo viče seljače, i udara je 
pjesnicama u bedra, u ledja i tuče je po nogama vrhom od opanaka. 

— Puštaj to jare, sad ću te ubiti... vidiš — isprsi se pred nju i pokaza joj 
samanut nož. -- — Stana sve jače pritiskuje jare, i podigne ga uz lice. 

— Jaoj, slavu ti tvoju ! — ciknu seljače, pade na koljena, uhvati je obim 
rukama oko nogu, i potisne je silno jednim ramenom. Stana se zaljulja i pade 
ledjima na zemlju kao bačena vreća. Seljače skoči na nju, i gazeći po njoj obim 
koljenima, stade da je udara pjesnicama gdje stigne. Jare, gotovo pridavljeno 
vrečalo je u njenim rukama. Na jedan put joj se ruke opustiše, obamreše. Jare, 
neprestano vrečeći, odskakuta u stranu. Za njim otrča seljače. 

FEDINLETIN 


Iz staroga vilajeta 


Imade knjiga, o kojima je teško govoriti. 
A ne smije ih se prešutjeti. Nijesu toga zaslužile. 
Nijesu loše, slabe, nedotjerane. 1 ova je takova. 
Pisana je iskreno, jednostavno, toplo, ali šta 
sve to koristi. Upaliti ne može. A to je odlučno. 
Ja ne mogu zaboraviti, da je Matica izdala 
»Medju svijetlom i tminom'', da je izdala ,,Titu 
Dorčića' i to u doba, kad nijesu dobre knjige 
na gusto nicale. 

Pa sad opet jedna, o kojoj se ne može reći 
ništa, osim možda nekoliko otrcanih fraza. Jer 
šta je drugo nego fraza, ako reknem, da je autor 
vješt opažač, da je, recimo, dobar psiholog, da 
poznaje prilike, vjerno crta, da suosjeća i još 
stotinu takovih stvari, koje zapravo ne znače 
ništa. A ipak je sve to istina i ništa se drugo ne 
može reći o knjizi. 

Nego evo što je. Neka radije ne opaža vješto, 
ali neka opazi ono, što ne opaža svatko, što su 
opazili već toliki prije njega, neka opazi ono, 
što nas zanima. Neka radije ne bude ,,dobar 
psiholog'', ali neka nam kuša razotkriti stvari 
kojih ,,dobar psiholog" uopće ne opaža, neka 
traži, neka i pogriješi, ali samo neka ne bude, 
ko i svi drugi. Neka i ne pozna one prilike, koje 
svi dobro poznajemo, ali neka iznosi one, koje 
još ne poznajemo. Neka i ne crta vjerno, ali 
neka crta na svoj način. Neka i ne suosjeća, 
neka bude posve hladan kao pisaljka u dječijoj 
ruci, ali neka bude zanimljiv, neka nas ponuka, 
da ga slušamo, čitamo, gutamo. Neka ne bude 
dosadan i prazan. Eto to su od prilike svi zah- 
tjevi, kojima mora udovoljiti, knjiga, koja bi 
htjela, da se o njoj (s užitkom) piše. 

Ja toga ne bih isticao, da je ,,Iz staroga 
vilajeta'' izdala koja knjižara, jer joj ne bih 
htio kvariti volje. da izda i štogod bolje i jer 
bih znao, da će knjiga samo kojom stotinom u 
svijet, ali kad takovu knjigu izda ,,Matica'", 
kada je štampa u tisuće, onda se moram pitati : 
Zar je moralo biti baš tako? Zar nije dovoljno 
(i upravo u potonje vrijeme) izdano takovih 
knjiga. Evo ,,Pustolovke", ,,Pripovijedaka'' To- 
mićevih i još nekoliko i još mnogo, sve onamo 
do ,Tita Dorčića". Što su nam svi oni ljudi 
imali reći? 

Neka ne čitamo matičinih knjiga ! Zar baš 
uvijek moramo dobivati knjige, koje valja suditi 


sa stajališta gouvernanti i sanatorijskih liječnika, 
kojima je do toga, da im pacijenat ne dodje do 
knjige, koja bi mogla išto više nego rastresti ga 
ili zabaviti koji čas. 

Ja ovo ne govorim toliko na Maglajlićev 
račun i gotovo mi je žao, da moram ponoviti ono, 
što sam već nekoliko puta rekao spominjući ma- 
tičine — lijepe — knjige. 

»Srpska književna zadruga" izdaje Cippi- 
kove ,,Pauke". Kritika je podijeljena. Nekoji su 
mišljenja, da je knjiga slabija od prvanjih auto- 
rovih. Ali ,,Zadruga'' ju ipak izdaje. O knjizi se 
govori i mora se o njoj govoriti, jer je aktualna, 
jer je vrijedna i ako ima slabih stranica. 

»,Matica Slovenska" izdaje Cankara (mogla 
bi izdati koju od njegovih knjiga i za nas Hr- 
vate!). Cankar očito nije literat o kojem se 
može šutjeti. Naprotiv, moći se je o nj' i zadjeti, 
i s lijeva i s desna. Ali čitati se mora. 

A kod nas ? 

Tomić, Marušić, Lepušić, Andrijašević, Ma- 
glajlić. Nije da ne valjadu. Dapače, u obrocima, 
medju ostalima. u časopisu vanredno su dobro 
došli. Ali sabrani u knjizi ! Štampani u ,,Matici"? 

No da se vratim Maglajliću. Čovjek bi po 
natpisu sudio, da će u knjizi naći onih sakrivenih 
i tudjem, nepozvanom oku novih stvari. Nekih 
kutića, što ih može vidjeti samo onaj, koji se 
ondje rodio, kojemu su ondje djedovi i pradjedovi 
rodjeni. A onda — ništa od svega toga. Ovako 
i mi vidimo, ovako i mi mislimo o sadanjim, a ne 
starim i o našim vilajetima. Istina je, stvari su 
pisane iskreno i lijepo, a imadu i tu prednost da 
su jednostavne, da nijesu načičkane kojekakvim 
»umjetnim cvijećem", ali ne kazuju ništa. 
»Nišan pokraj ograde" mogao bi biti posve jed- 
nako i čisto obični spomenik na svakom našem 
groblju, Mehmed može biti i naš _ Matek u Šči- 
tarjevu, samo što umjesto Zenice onda treba da 
bude Lepoglava, Hasan je svaki tvrdoglavi za- 
gorski (ili turopoljski) šljivar i tako redom. Ništa 
tu nema, što bi bilo zasebno, srašteno s onom 
onamo grudom, što ne bi moglo biti nigdje, nego 
ondje, gdje je to autor našao. I krijeposti i mane 
i dobro i zlo (a trećega kao da i nema !), tako su 
općenite naravi, da cijelo imade tek po imenu 
ljudi i mjesta značaj slike bosanske grude. Svim 
onim ljudima ne dostaju — noge, a autor im je 
dao krila, da mogu neprestano letjeti. A ipak bi 

to htjela biti slika onoga komada zemlje, o kojem 
smo toliko toga čuli i čitali (i to upravo u Ma- 
tici), ali još vazda ne ono pravo. 

I svaki put kad ovakovu knjigu pročitam, ja 
se ne mogu oteti pitanju : a zašto ovaj pisac ne 
iznosi gradski svijet, koji je ipak više manje 
svagdje jednak, nego se baš najvoli baviti čo- 
vjekom, koji je zapravo srastao sa zemljom? 
Zašto ne opisuje recimo vojnike, trgovačke agente 
ili koju drugu vrstu ljudi ,kojoj je dom svagdje, 
a ipak je isto toliko zanimljiva, kao i sav drugi 
Svijet? Nije moguće, da oni krajevi ne imadu 
barem nešto specijalno svoje, dašto osim na- 
rječja i odjela te narodnih običaja. Slavonijom 
su Turci, moglo bi se reći, tek prošli, pa je taj 
kraj posvema drugačiji još i danas, nego ostali 
naši krajevi. Islam sa svojim dogmama, s onim 
cijelim zasebnim Svijetom što ga povlači s da- 
lekoga istoka, zar u svemu tomu nijesu ljudi 
upravo morali postati drugačiji nego ostali? 
Ja sam uvjeren, da u svemu tomu mora biti 
mnogo lijepih, vrijednih i posve poetičnih stvali 
(momenata, crta, slika), o kojima mi tek naslu- 
Ćivati možemo, a onamošnji pisci o svemu tome 
Šute. Neprestano se postavljaju na stajalište 
ljudi, koji su svršili nauke u velikim evropskim 
gradovima, nasisali se ondje kojekakvih mudrosti 
i on a propovijedaju, upućuju, kazuju sa šibom 
i bez šibe u ruci. 

A ,Jazavac pred sudom'"', a ,,Pauci" ili koja 
druga knjiga, u kojoj bi bila makar i u crnim i u 
najcrnijim bojama prikazana koja golema na- 
rodna rana ili bijeda? 

Meni se čini, da toga onda ne bi ,,Matica* 
primila. Ili barem ne bi nagradila kojom na- 
gradom, kao što je ovu _Maglajlićevu knjigu. 


AM. 


Pjesme.* 


U prvi mah mi ova knjiga, izdana nakladom 
skladišta devocijonalija S. Vukovića, a posve- 
ćena Dru. Ivanu Šatiću, biskupu cesaropoljskom 
itd., nije bila osobito simpatična. Knjiga u ze- 
lenkastim dosta šareno marmoriranim koricama 
sa 80 strana stihova kojiput ratoborno religi- 
oznih (možda klerikalnih) s osobnim  kulton 
— nadbiskupu Stadleru, i katkad s odviše is- 
taknutim nazorima političke grupe Stadlerove, 
nije me mogla oduševiti, kad sam je listao. Ali 
kad sim čitavu knjigu pročitao, uvjerio sam se, 
da u njoj imade i mnogo dobra i da se ne smije 
prešutjeti. : 





*Isidor Poljak: Pjesme. Sarajevo 
1909. Cijena K 1. 


Čitao sam i u stihovima i izmedju njih 
dramu čovjeka, koji je nekad uživao u onom, 
što je od ovoga svijeta, a nakon teške duševne 
borbe smirio se u vjeri i posvetio drugom car- 
stvu, carstvu duše. I nije čudo, da svećenik 
pjesme piše, jer kako u svakoj vjeri ima poezije, 
tako i svaka poezija ima neku, makar i posebnu 
religiju. Razumljivo je, da se čovjek srca i duše 
iz svakidašnjeg života, iz borbe samo _za kruh i 
za bitak povuče u zatišje, gdje je: 

Bog  stražduščih, Bog obazreni krovju, 
Bog-čelovjek, i brat s nebesnoju dušoj — kako 
veli S. J. Nadson. 

Isto tako nalazi i umjetnik ljepota i poti- 
caja i u samom bogoslužju bilo ono katoličko, 
pravoslavno ili budističko. A crkvene su gra- 
djevine najljepši umotvori graditeljske umjet- 
nosti: gotske mistične katedrale, stare ruske 
crkve i sanjarski hramovi po Indiji. I u poeziji 
su remek-djrla psalmi Davidovi i krasne pjesme 
Verlainove ,,Sagesse". 

Zato se meni i iskreno svidjaju one pjesme 
Poljakove, u kojima govori mirno i uvjereno 
duša Svećenikova : Molitva, Zvanje moje, Na 
grobu, Žedja za ljepotom, Gospod s Vama, 
Došo si i Zvonovima. 

Lijepo je opisano zvanje idealnoga sveće- 
nika. : 

— U narodu našem jadnom, 
Gdje je bol i tuga sama, 
Gdje se živi, gorko živi, 
Ponajviše u suzama. 


Lijep je kao biblijski ton u pjesmi ,, Gospod 
s Vama". 
Pjesma ,,Došo si k meni'' sjeća me osje- 
ćajem divne Verlainove : 
Mon Dien vous m'avez blessć damour 
Et la blesure est encore vibrante. 


U vedre daleke noći, osjetio je Lermontov, 
kako je: 
— Po nebu polunoći angel letjel 
| tihuju pjesnju on pjel — 


a u jednake je noći Poljak čuo: 


gdje se u noć sa zvijezda b'jelih 
Sveta pjesma truni. 


Kontrast su tim pjesmama one, što govore 
o grijesima ovog svijeta, ljubavi prema ženama 
i o drugim ,,taštinama''. Većina _ih je u dijelu 
Il. pod naslovom ,,Iz ostavštine moga prija- 
telja". Taj prijatelj je pjesnik sam, držim. U 
tim stihovima ima odviše gorčine, a katkad su i 
gotovo grube. Kako je u njima jadno nastradao 
siromah Kant, a i umjetnost, kojoj u hramu 

pjesnik vidi na zlatnom prijestolu mjesto dijeve 
nekad čiste — Veneru besramnicu. 

Lijepe su ljubavne pjesme ,,Eli', ali pjes- 
niku se čini ta ljubav grijehom i veli nekadaš- 
njem idolu da je — djavo. Pa konačno će i pjes- 
niku biti poznato, da se mnogo onom prašta, 
tko je mnogo ljubio. Odviše su žučljive ,,Novo 
Evandjelje' i ,,Pred ogledalom". Vjerujem, da 
često lažna kultura utisne čovjeku revolver u 
ruke, ali onda on prije samoubojstva ne govori 
— stopedeset stihova. Pjesnik udara i na da- 
našnju mladež i na političke protivnike i dobro 
je, da su stihovi, jer bi inače bilo i krvavih glava. 
Toliko je temperamenta u njima. 

Sve su pjesme u ovom odjelu iz mladjih 
dana i ako čovjek pjesnika posmatra kao umjet- 
nika, nisu uspjele. 

Znatno su ljepše i sredjenije ,,Stranac na 
zemlji", ,,Strast'". Umjetnički dobre su pjesme 
»Prognanik? i ,,Odisej" na otoku Kalipsinu. 
Lijepa je poza u ,,Borbi''. Patriotične su pjesme 
»,Pred kipom domovine", ,,Nova pjesma" i 
»Kralju hrvatskom" bolje, nego su naše obične 
rodoljubne pjesme. Pjesnik lijepo riše prirodu 
»»Na slavonskoj cesti". Tamo je lijepa i diskretna 
aluzija na naše narodnosne prilike. 

Najbolje mi se Svidja iskrena i jedinstvena 
pjesma ,,Blago moje majke". 


Seljanka je skromna mila majki moja. 
Haljina joj nije srebrom izvezin!t 
Preko mora skupo naručena svila: 
Sve je srebro njeno b'jela kosa njena. 


Ruke joj ne krase alemovi sjajni, 
Niti biser nosi oko b'jela vrata 

Niti lanac zlatni, sve je zlato njeno: 
Toplo srce njeno suhoga od zlata. 


Zar ne, to je posve naše, hrvatsko ! 


Zar se pjesnik ne bi i kojiput u pjesmi svra-. 


tio u naše pitomo Zagorje i na svoju rodnugrudu. 
On bi taj kraj mogao tako lijepo prikazati. 
Vidim iz knjige, da u pjesnika imade mnogo lju- 
bavi k narodu, mnogo samilosti. I ta je sami- 
lost duboka ljudska samilost stvorila pjesmu — 
»,»Čušimski valovi" : 


Tiho, tiho šumore od krvi ljudske jošte 

Rujni čušimski vali 

A na algama morskim u bezdanoj dolje dubini 
Smiju se heroji pali. 


Spominjem se ruske balade — ,,Eskadra u 
Cusimi'', koje Poljak za cijelo ne pozna. Pjesma 
se ova pojavila skoro iza te morske tragedije i 
išla je u prepisu od ruke do ruke a štampana je 


1906. u listu ,,Literaturrie Večera". Autora se 
ne zna, ačiri se, da je sam bio kod te katastrofe. 

Veli se u njoj: Na dnu dalekog mora dri- * 
jemaju gvozdene grobnice, ruske ladje i na njima 
spavaju i ne bude se mornari Svršivši svoju 
stražu. Ali kad se pojavi mjesec bude se šutljivi 
i lete daleko u rodni kraj. A tamo vide bijedne 
usjeve i glad i ustanak i gledaju kako plaču 
gladna djeca i zvižda kozački bič i blista ba- 
junet. | ondje padaju takodjer u redovima, 


“cvijet mladosti u široke opće grabe u grobove. 


koji nemaju napisa. 
Ista je velika samilost i u Poljakovoj pjesmi. 
Samo mi se čini, da pjesnik drži Ruse izazi- 
vačima i krivcima kad veli: 


Zašto Žutom Bijeli koru otima hljeba 
Te mu baštinu dira ? 


Koliko znam, Japanci su htjeli Koreju pri- 
svojiti (a to se sada i dogodilo), pa nijesu Bijeli 
otimali Žutom baštinu. Čudna mu je simpatija 
za Japance proti Slavenima, ali to je bilo ka- 
rakteristično u jedne naše političke grupe, koja 
je srodna grupi Štadlerovih političkih pristaša. 
Uostalom je to sve stvar ukusa i simpatija. 

Da svršim. 

S formalne strane su stihovi Poljakovi dobri, 
zvučni, jezik lijep. Dobre su alkejske strofe. 

Nema sumnje Isidor Poljak je talenat i bila 
bi šteta, da ga izrabi strančarska politika i borba 
makar pod kojom etiketom. 

Čis'omu životu pravoga svećenika odgovara 
samo čista umjetnost. 

Preporučam ovu iskrenu knjigu. dd. 


Kranjčevićeve pjesme 


U području omladinske književnosti opaža 
se u novije doba renesansa, koja smjera onamo 
da premosti jaz, koji je sve do pred dva tri de- 
cenija postojao medju knjigom za mladež i 
općenom književnošću. Tko se je prije dao na 
posao, da pjeva ili priča mladu čovjeku, stavio 
bi se ponajprvo u pozu ukočena moralizatora, 
a onda je istom počeo pričati ili pjevati. Radnja 
nije bila birana prema životu, nego je život bio 
prekrojen prema moralnoj tendenciji, koju je 
neminovno trebalo mladeži reći. Koje čudo onda, 
akotakvi ,,dogodjaji" nijesu nosili na sebi značajke 
života, nego su nalikovali automatskom pomi- 
canju drvenih likova po kakovoj ulaštenoj ploči 
za šahiranje. Jednaka sudbina pratila je i omla- 
dinske pjesme. Lirika bila je sentimentalna i bez- 
bojna, epika nategnuta na moralni kalup. A 
što je najgorje produkcijom takve knjige bavili 

su se samo osrednji pjesnički talenti, ili opet 
uzgajatelji-stručnjaci, koji su istina poznavali 
“ zakone razvoja djetinje duše, ali nijesu znali 
te zakone primijeniti području umjetnosti pro- 
sto s razloga, štosami nijesu bili umjetnici. — Pa- 
rola novoga vremena glasi, da omladinska knjiga 
mora istina odgovarati zakorima psihološkoga 
razvoja djetinje duše, ali glavna i temeljna nje- 
zina značajka mora biti eminentno umjetničke 
naravi. Ne život posmatran kroz naočare dogme i 


morala, nego život, kako se on odrazuje kroz 


prizmu umjetnosti i umjetničkoga temperamenta. 
Sva djela pjesničkih genija nijesu za mladež, 
ali je neosporivo, da se samo iz djela najvećih 
genija dade sastaviti i najljepša antologija za 
mlada čovjeka. Prema tomu nema sumnje, 
da je bila sretna misao Josipa Milakovića, da 
hrvatskoj mladeži prikaže Silvija Strahimira 
Kranjčevića u izabranom izdanju njegovih pje- 
sama*. Uzgojni rad smjera danas u glavnomu na 
to, da razvije čovjeka, i da ga asimilira društvu 
u kojemu živi. Taj asimilatorni proces ne znači 
dašto, da se jedinica mora naprosto ropski po- 
koriti uredbama društva, nego da se mladež 
ima postepeno uzgojiti za najviše i najplemeni- 
tije ciljeve i tražbine ljudske zajednice ; i upravo 
s te socijalne baze nema doista u nas pjesnika, 
koji bi dinamikom svoga uvjerenja, pa opet jed- 
nostavnom, jasnom i veličajnom akcijom više i 
snažnije mogao djelovati na mladež od Kranj- 
čevića. Dobro je zato uradio Milaković, što se nije 
ograničio prema dojakošnjoj praksi samo na 
izbor rodoljubnih pjesama, nego je pred omla- 
cinu iznio i takve, kojima je izvor u nesuglas- 
nom savremenom poretku društva. (Kad mi 
klone... Stara slika. U badnjoj noći. San ili 
java ? Resurrectio). Ali i sve, da se je Milaković 
ograničio samo na izbor rodoljubnih pjesama 
Kranjčevića, bio bi u velike zadužio našu mladež, 


jer rodoljubni osjećaj Kranjčevića naučit će ih, - 


kako se to osjećanje ne jača novinskim člancima 
i bojovnim davorijama, nego kako je to osjećanje 
jedno od primarnih i najcubljih tražbina ljuc - 
ske naravi, i da porast toga osjećanja stoji u uskoj 
vezi porastom i plemenštinom cjelokupne ljud- 
ske naravi: 


Ja domovinu imam ; tek u srcu je nosim, 
I brda joj i dol ; 


Gdje raj da ovaj prostrem, uzalud svijet prosim, 
I... gutam svoju bol! 


* Potpuni je naslov knjizi, koju ovdje 
prikazujem : S. St. Kranjčević : Odabrane 
pjesme omladini. Tisak i naklada D. A. Kajona. 
Sarajevo. 1909. Cijena K 1.50. 


Spomenem li još, da je Milaković ovo iz- 
danje Kranjčevićevih pjesama popratio  iscr- 
pivim prikazom cjelokupnoga rada i života 
pjesnikova, koji potpuno odgovara namjeni 
knjige, mislim da ne ću pregoniti, ako ustvrdim, 
da je ovo jedna od ponajboljih knjiga u području 
naše omladinske knjige. Oskar Dury. 


Franjo Rački* 


Vladimir Zagorsky napisao je lijepu i infor- 
mativnu knjigu o Franji Račkom na francuskom 
jeziku. Pisac je učenik profesora E. Denisa, koji 
je na glasu nesamo kao dobar historik na Sor- 
bonni, nego i kao prijatelj slobode i izvan granica 
Francuske. Nedavno se i on priključio glasovima 
mnogih odličnih pisaca i rekao svoje mišljenje o 
našim neprilikama (isporedi: Le Proces d' Agram 
et | opinion europpćenne Paris 1919. p. 33.—35.). 
Njegov učenik zaslužuje dakle svu našu pažnju. 
On može i izborom svoje zadaće da posluži kao 
primjer ostalim našim historičarima. Koliko ih 
ima, koji su polazili njemačka sveučilišta, ne 
učinivši ništa, da Nijemce upute u našu narodnu 
povijest, osobito noviju! Ta i u Beču nemaju 
pravih pojmova o nama. Medjusobno pozna- 
vanje povijesti može najviše da učini ; kad čovjek 
čovjeku priča svoju ispovijest, povijest svojega 
života, često time steče i njegovo prijateljstvo. 
Ispovijest jednoga naroda drugomu mora da ima 
iste posljedice. No nije lako ispovijedati život 
naroda, kao što nije lako ni svoju vlastitu ispo- 
vijest iskazati. Tu treba osim iskrenosti i duha i 
kritike o samome sebi još ljubavi prema istini. 
U istini se ljudi i narodi mogu naći na okupu. 
Ali u nas od svih nauka najviše u povjesničkoj 
prevladjuje na da sve nacionalizam, to jest 
najobičnija ljubav prema sebi samomu. 

Fr njo je Rački predstavnik te naše naciona- 
lističke historije i historika — jer on i stva- 
raše povijest svojega vremena i ispitivaše po- 
vijest drevne hrvatske države — pa se i smije 
zato iznijeti pred lice ,,Evrope'. Ima u našoj 
povijesti i takovih lica, koja se ne mogu iznijeti 
pred ,, Evropu". Samo ideje osnovane na općoj 
ljudskoj ljubavi i pravdi, ideje naučne i pro- 
Svjetne prekoračuju granice domovine i nalaze 
odziva u svijetu. Naprotiv rad, koji se osniva 
na umišljenim dogmama, na fanatizmu samo- 
ljublja obične vrste, na mržnji prema takma- 
cima, kolikogod bio ,,patriotičan'', dovodi narod 
i pojedinca do propasti. 


* Vladimir Zagorsky: Francois Rački et la re- 
naissance scientifique de la Croatie (1828.—1894.). 
Paris. Librairie Hachette et Co. 1909. S. 257. 

Nama je drago, da se netko našao te u 
jeziku Svjetskom i kulturnom govori o naj- 
kulturnijemu našemu naučnjaku i historiku. 
Da je pisac mogao bolje razotkriti sve niti, 
koje vežu ovu ličnost s osobama i borcima 
narodnim oko njega, bio bi podao o nama is- 
povijed takovu, te bi nam svagdje stekla 
plemenite ljude za prijatelje. No ona je i ovako 
postigla sličan učinak. Profesora V. Jagića pri- 
nukala je na cijeli niz autobiografskih izjava 
o sebi, o Račkom, o Strossmayeru, Daničiću, 
Bogišiću i drugima (v. Archiv fir slav. Philo- 
logie XXXI. 253.—259. Prijevod u ,,Obzoru'" 
1910. br. 18. i 19.). 

Ja ovdje ne mogu da izričem naučnoga 
suda o djelu, koje govori o cjelokupnom radu 
tako opsežne i kritične ličnosti, kao što je Rački, 
jer za to treba stručna sprema historika. Ja 
ne znam, da li će se takov poznavalac danas 
medju mladjima naći. Doba Franje Račkoga 
u nauci, kojemu u Srba odgovara doba Ilariona 
Ruvarca, mislim da je isteklo. U nas i u Srba je 
danas jasna težnja, da se u književnosti i nauci 
obratimo drugim pitanjima, negoli su ona o 
drevnosti države i narođa. Državnopravna me- 
toda bila je na mjestu, kada sma se tek bili 
rodili kao politički narod; tada sma morali 
pokazati ,,dokumente' našega zakonitoga pod- 
rijetla, ali s tim poslom danas više ne možemo 
ništa učiniti. Dok smo bili djeca, za nas su svje- 
dočili roditelji; njihovi su dokumenti — i doku- 
menti historije, ali odrastao narod, piše doku- 
mente sadašnjosti svojom rukom. Kult doku- 
menata s njihovim istraživanjem nije više 
aktualan. Njime više ne možemo đa izgradju- 
jemo našu narodnost. To su još mogli veliki 
naučnjaci minule generacje, kojoj je na čelu 
stajao Rački. On, pa Jagić, Daničić i drugi 
svakom su historičkom  raspravicom nalazili 
nova obilježja narodnosti i njima su pokazivali 
put u politici. S njima raste naša narodnost. 
No ona je danas historički dovoljno opisana 
i utvrdjena: model je gotov, tek prema njemu 
treba saliti čvrsti materijal. Naša je danas zadaća 
ovo lijevanje, ovo izgradjivanje materijalne snage 
njegove. A za ovaj posao treba i opet duševnoga 
rada, ali u posve novom i drugom pravcu. 

Značajno je, da pisac nalazi, da su i po- 
tonji naši historici — oni, koje danas medju 
nama gledamo —  epigoni Račkoga. Ovo je 
vilo vjerojatno baš s obzirom na to, što rekoh; 
na polju rada Račkoga i ne može da radnik 
bude što drugo no epigon, t. j. historik, koji 
se bavi najdrevnijom povijesti, kao i najbližom 
u državnopravnom smislu... 

Evo ja nijesam dospio, da prikažem i 
pričam sadržaj knjige, o kojoj je govor, jer mi 
je milije, da prinukam čitaoca, da posegne za 
samom knjigom, nego da ga prepričanjem riješim 
— čitanja. I piscu je milije, da mu se knjiga čita 
mjesto kratka prikaza njezina. — Dr. D. P. 


Beg Mirko 


Original je Tentorove pripovijesti, koja 
je izašla u njemačkom prijevodu,* izlazio pred 
par godina u ,,Riječkom Novom Listu", koji 
je objelodanio i drugih sličnih radova, a da ih 
se naša kritika nije ni sjetila. Obično se misli, 
a donekle i pravom, da su literarni prilozi našega 
novinstva više manje bez vrijednosti, ali na čast 
našoj štampi treba priznati, da su u njoj sve 
rjedje kriminalne senzacije ,ispod crte" i da ne 
običava pretiskavati poznate stvari, kako su 
još uvijek vični nekoji veliki svjetski listovi. 
Naša bi književna štampa morala bilježiti # 
kontrolirati sve važnije literarne, bilo originalne, 
bilo prevedene, priloge naših političkih listova. 
U njima se skupilo, kako je poznato, mnogo 
dobrih radnja, vrijednih da ih ,,Matica Hi- 
vatska" ili koji nakladnik pretiskaju. 

A. Tentor je Istranin, kao Eugen Ku- 
mičić i V. Car Emin, ali ne dosiže njihove pri- 
povjedalačke visine. U dojakošnjim se nove- 
lama držao Istre, a u ,,Beg Mirku" iznosi, kako 
se po natpisu pogadja, zgodu iz bosansko her- 
cegovačkoga ustanka, kako mu je pripovijedao 
neki beg, što se pod stare bolesne dane bio došao 
liječiti na otok Lošinj. To je novela u polu ro- 
mantičnom stilu ,Zmaja od Bosne" od J. E. 
Tomića.-Bolje bi bilo, da je pisac uložio taj trud 
da iznese štogod nova iz svoje Istre, koju pozna 
svakako bolje i više od anektiranih pokrajina. 
Rijetki, vrlo rijetki ljudi u nas poznaju dobro 
cijelu našu domovinu, razdijeljenu ne samo 
geografskim i političkim granicama, nego možda 
još više dijalektima, tradicijama, izvanjskim 
utjecajima i vrlo raznoličnim načinima života, 
Od svih naših pokrajina Istra nam je relativno 
najmanje poznata, i ako su je prilično opisali 
E. Kumičić u svojim realističkim romanima, 
te V. Car Emin u novelama i dramama. Drugi 
treba da nastave, što su oni započeli. Ako to 
Istrani ne budu činili, onda ko će ? Jest, njima 
se pridružio V. Nazor, autor ,,Velikoga Jože", 
kojega mnogi krivo drže za Istrana. (Ako želite 


* A. Tentor: Beg Mirko. Eine Erzihlung 
aus dem bosnisch-hercegowinischen  Befreiungs- 
kriege. Pola. Druck und Verlag von Jos. 
Krmpotić. Pola. Piazza Carli, 1. 


znati, V. Nazor, profesor na Kastvu, jest iz 
Dalmacije, sa otoka Brača, ali to ne odlučuj..) 
Taj časni i lijepi izuzstak ne uništuje pravilo, 
da je za naše pripovjedače najbolje držati se 
svoga kraja i onih koje dobro poznaju. Sudeći 
po ,,Beg Mirku", Tentor je slabo upućen u pr'- 
like Bosna i Hercegovine, koje su i za skoro sve 
nas druge nsmala tijni. Okupaciju su išli obra- 
djivati razni hrvatski i srpski pisci, a rijetki 
glediju tu činjenicu očima onamošnjih intere- 
sovanih žitelja. Kada se sami Bosanci i Herce- 
govci stave opisivati svoje prilike, pred njima, 
recimo za primjer pred radovima napaćenoga 
Petra Kočića, gube se ,,Zmaj od Bosne" ili ,,Beg 
Mirko» i slične stvari. Ne mislimo omalovažiti 
Tentorove pripovijesti, koja prevedena na nje- 
mački ne ća biti bez koristi, nego nim se čini, 
da bi, obzirom na ono, što smo dovle rekli bilo 
u autorovu interesu i na veću korist hrvatske 
novelistike, da se A. Tentor drži Istre, jer rjoj 
je njegov rad potrebitiji nego li Bosni i Herce- 
govini, koje već imaju prilično svojih pripovje- 
dača i drugih književnika. U ,,Beg Mirku" 
možda su najbolje stranice predgovora, gdje 
su jednostavno, vjerno opisani Lošinj i okolica. 
Dakle neka nam A. Tentor, koji je kao sudac 
u neprestanom saobraćaju s narodom, u buduće 
iznosi i realistički opisuje istarske ljude i one 
strane njihova života, koje nije još niko opisao. 
— S 


Hrv. arheološki vjesnik 


Deset je godišnjaka ,,Vjesnika hrv. arhe- 
ološkoga društva" pred nama. Deset godina 
teškoga, ozbiljnog rada : još je malen broj onih, 
koji znadu ovaj skroviti rad cijeniti. Valja samo 
progledati popis radnja u ovo deset godina sve- 
zaka ; nema gotovo grane arheologije, koja ne 
bi bila zastupana što većim što manjim radnjama. 
Kako je arheologija na usko vezana s historijom, 
to je i dobar broj historičkih radova našlo u 
»» Vjesniku" odredjeno mjesto. Istina, počelo se 
i prije već raditi, nu oni su godišnjaci stare serije 
,» Vjesnika" tek slabi pokušaj prema ovim ka- 
snijim publikacijmaa. Da je tomu tako ide po- 
najveća hvala ravnatelja dra. Brunšmida, koji 
je sam ogromnim brojem radova zastupan, a 
uz njega muzejalnoga pristava dra. Hoffillera, 
te se danas ,,Vjesnik'' može i sadržinom i vanj- 
skim obličjem mirno o bok staviti publikacijama 
velikih instituta velikih naroda. A mi smo ipak 
samo malen narod. 

Ljetošnji je ,.Vjesnik'' opet izašao tako 
bogato krcat, da ovdje možemo samo kratak 


referat o njemu donijeti. Stari suradnici nijesu 
ni ljetos odnemarili  ,,Vjesnika". Vj. Klaić 
priča povijest Krapine i njenih gradova. Na 
osnovi brojnih novih podataka prikazuje se ta 
povijest znatno drukčije no dosada: nesum- 
njivo se pokazuje, da je ,,Vrbowcz" bio grad 
na Sutli, nipošto grad nasuprot današnje velike 
krapinske ruševine. Tvrdjica Šabac kod Krapine 
razrušena je po nalogu kraljevu, da se kazni 
vlastnik Keglević, koji je odonud haračio. Vrlo 
je zanimljiv autentični opis ovogi službenog 
rušenja : sam je ban objašio sa plemstvom grad, a 
kad se na poziv izaslanika nitko iz grada ne 
javi, provale službenici u grad i razruše ga sve do 
tem:lja. Prof. Szabo donosi povijest grada Dobre 
kuće, valjda ponajčešće spominjane utvrde u 
današnjoj požeškoj županiji, pa kuša u drugom 
člančiću odrediti rijeku Lijesnicu, medju sre- 
dovjeke zagrebačke i pečuvske županije. U 
daljnom prilogu iznosi Klaić zajednički pečat 
banova Draškovića i Fr. Slunjskog, dosada 
najstariji primjer ovakova pečata. 

U svojoj važnoj i opsežnoj studiji: ,,Dal- 
macija i ug. hrv. kralj Koloman" ispituje Šišić 
sve što se tiče vojne Kolomanove na Dalmaciju. 
Rezultat ovog historijskog i arheološkog savjes- 
nog ispitivanja skupio je pisac u dvanaest to- 
čaka, od kojih je ponajvažnija, da je ta vojna 
bila jedino g. 1107. (a ne 1103.—1115.) a na- 
padnuti gradovi nijesu bili tada mletački, nego 
su smatrani vlasništvom bizantinskog carstva. 
Hoffiller donosi prilog za poznavanje cehova u 
srednjem vijeku, zatim izvještaj o Starom 
groblju u Velikoj Gorici. Tu se tek počelo pre- 
kapati, pa su na istom groblju otkrite tri kul- 
tune epoke: rano halštatska, rano rimska i 
treća kasnija, koja je posve tudja rimskoj 
kulturi. Zagonetni sabor na Duvanjskom polju 
gubi u radnji L. Jelića svoju zagonetnost : i oni 
historičari, koji su egzistenciju tog sabora pri- 
znavali nijesu pravo znali, u koje bi ga stoljeće 
zapravo  metnuli. Jelić odredjuje : sabor se sa- 
stao u mjesecu kolovozu g. 1057. a kralj je 
đuvanjskog sabora hrvatski kralj Petar I. Kre- 
šimir. — Barlć ispravlja na osnovu priopćenog 
ugovora izmedju biskupa Martina Borkovića i 
graditelja Mongina nazor Tkalčićev o sakristiji 
zagrebačke stolne crkve. Brunšmid nastavlja 
opis kamenih spomenika hrv. nar. muzeja 
svojom opće poznatom minucioznošću ; obilje 
dobrih slika omogućuje i stranim naučenjacima 
izučavanje  iznesenoga materijala. S opisom 
novaca nadjenih na okupu u bari Osatini i pret- 
historijskih predmeta iz Bogdanovaca = za- 
vršuje Brunšmid ovaj godišnjak. U dodatku 


132 


donosi prof. Krnic još savremeni izvještaj o 
smaknuću Zrinjskog i Frankapana od 3. V. 1671. 
To je u najkraće izložen sadržaj desetog 
godišnjaka ,,Vjesnika''. Pa i po ovom vrlo krat- 
kom referatu može svatko priznat mirne duše, 
da je gore iznesena tvrdnja, da ovakove publi- 
kacije ni u čem ne zaostaju za publikacijama 
velikih i bogatih naroda posve istinita...  —ć. 


Povijest našega školstva 


Škola nije u kulturnomu i socijalnom raz- 
vojnom tečaju potpuno samostalna i izolirana 
institucija, nasuprot njezin je razvoj uvjetovan 
cjelokupnim razvojnim tečajem stanovitoga na- 
roda. Država i crkva od uvijek su nastojali, da 
vrše izvjesni utjecaj na školu, pa su često upravo 
prema veličini toga utjecaja mjerili općenu svoju 
Snagu. I doista, sve do u novo doba pučka se je 
škola slabo othrvavala takim i sličnim utjeca- 
jima, i to prosto s razloga, što nije imala stalna 
uporišta, oko kojega bi samostalno koncentrirala 
svoj rad, i tako nesmetano vršila svoj zadatak 
u socijalnom i kulturnom poretku društva. Rad 
u školi temeljio se je na predaji i empiriji, a po- 
znato je, da takav rad nije dostatno jamstvo 
za samostalnu djelatnost. Istom onda, kad je 
nauka o uzgoju pokročila naprijed, kad se je 
naime gradja sakupljena tradicijom i iskustvom 
kritički obradila i poredala u znanstveni sustav, 
kad se je pedagogija oslonila na rezultate psiho- 
logije t. j. na stalne zakone psihološkoga razvoja 
čovjekove duše, i na rezultate socijalne nauke, 
koji odredjuju smještaj čovjeka u modernom 
državnom kućanstvu, od onoga vremena datira 
i pokret za ,,slobodnu školu". Već iz ovoga leti- 
mičnog osvrta na narav organizacije osnovne 
škole dade se razabrati, da se njezina povijest 
ne može strogo ograničiti samo na vlastito pod- 
ručje, nego da ce pisac takove povijesti morati 
zahvatiti i osvijetliti mnogobrojne socijalne, kul- 
turne i političke prilike stanovitoga doba, ako 
hoće da nam poda istinsku sliku škole onoga 
vremena. 


Ali iz ovoga rezultira i činjenica, da takav 
posao iziskuje u prvomu redu solidnu  znan- 
stvenu historičku spremu, jer će u protivnom 
dogadjaju takovo djelo biti torzotično, bezbojno, 
a pisac nikada ne će biti siguran, da li rezultati 
njegovoga istraživanja doista odgovaraju histo- 
ričkoj istini. Ako s toga stajališta ocijenimo Cu- 
vajevu gradju za povijest školstva kraljevina 
Hrvatske i Slavonije, od kojega je djela pod 
kraj g. 1909. izašla treća sveska na 1108 


'stranica,* treba doista s najvećom pohvalom istak- 


nuti, kako je tu zamjernim trudom i rutinom 
posabrano sve, što može da uskrisi i oživi istinsku 
sliku naše narodne škole. Ali iz istih tih razloga 
Slijedi, da ovo djelo nije od zamašaja samo za 
učitelja i pedagoškoga stručnjaka, nego je go- 
tovo od jednake cijene za historičara, jer iznaša 
gradju, koja istina u prvom redu treba da po- 
služi vjernoj slici škole stanovitoga vremena, ali 
ima izvan svake sumnje često i općenu historičku 
vrijednost ; ono je od cijene i za svakoga moder- 
noga političara, koji vodi račun o razvoju naše 
pučke škole, kao jednoga od prvih faktora u 
moderno uredjenom državnom i političkom ku- 
ćanstvu, no naročito je od neprocjenive važnosti 
za učitelje, jer se samo na točnomu poznavanju 
razvojnoga tečaja naše osnovne škole, i prilika, 
u kojima je nastala i u kojima živi, mogu istoj 
odrediti novi zadaci i nove dužnosti. Zlo je, ako 
narodna škola postane plijenom raznih ekspe- 
rimenata — a u nas se je dosta toga eksperi- 
mentiralo —, pa je zato Cuvajeva ,,Gradja" 
i s toga stajališta znamenita, jer će našu pučku 
školu oteti ispod vlasti raznih često vrlo efe- 
mernih novotarija i skokova, samo ako se i zvani 
faktori budu htjeli i znali tim djelom kori- 
stovati. | 

Treća knjiga Cuvajeve ,,Gradje" osvjetljuje 
razvoj naše osnovne škole od g. 1869. do 1888., 
t. j. ono razdoblje, kad su se u nas utirali prvi 
putevi moderno organiziranoj osnovnoj školi, 
i položili prvi osnovi našim učiteljskim kul- 
turnim organizacijama. Plod toga nastojanja 
jest školski zakon od g. 1888., za onda bez 
sumnje veliki kulturni i socijalni dobitak, ali koji 
danas ne može više da izdrži kritiku i sud sa- 
vremenoga doba. Pa ako i jest piscu ,,Gradje" 
u prvom redu bilo do toga, da nam iznese objek- 
tivnu sliku života naše škole u spomenutom 
vremenskom razdoblju, opet nije se mogao 
svagdje oteti sudu historičara, a taj sud samo 
izdiže vrijednost toga djela, jer je vazda takav, 
da iz njega rezultira istinsko i nepatvoreno za- 
uzimanje piščevo za emancipaciju, slobodu i na- 
predak naše osnovne škole. Oskar Durr. 


Premijere 


Kazališna je uprava u ovoj sezoni do sad, 
dok ovo pišemo, iznijela četiri nove, strane 
aktovke. Izbor je bio sretan, po gotovo, kad 
se opaža tendencija, da nam ovim aktovkama 


* Prve dvije knjige ocijenio je u šestoj 
svesci ,,Savremenika““ od g. 1909. dr. Branko 
Drechsler. 

uprava otvara kao male prozorčiće u radionice 
interesantnih dramatičara i tudjih, velikih po- 
zornica. 

Prvu spominjemo komeciju poljskoga au- 
tora, Perzynskievo ,Majsko sunce". 
To je inače bezazlena stvarca, ali se ističe svježim 
naturalizmom i obijesnim, ponešto pikantnim, 
humorom. Autorovo jasno, oštro i ispravno 
gledanje života njezina je najjača nota. Tehnika 
se prislanja uz grubi način sta ije komediografije, 
poglavito kad pojačava komiku zgodnih situacija 
paralelnim prizorima. Muž vara malo ženu, a 
žena muža, no udobnosti običnoga bračnoga 
života otupljuju tim tragikama oštricu. Majsko 
Sunce života ne zalazi ni na čas za oblake. 

Sličnim shvaćanjem bračne vjere i nevjere 
Tuga se modernom društvu i poznati izvrsni ta- 
.lijanski dramatičar R. Bracco u svojoj aktovci 
»On, ona, on". Sim natpis upućuje na sujet. 
Radi se ovdje o mužu, ženi i ljubavniku. Muž 
i žena imadu prijatelja. Bez toga prijatelja 
ne da se ni zamisliti njihova bračna sreća. Kad 
se je taj prijatelj zaljubio u ženu svoga prijatelja 
i kad bi htio, da od», da se ukloni većemu zlu, 
Zaustavljaju ga supruzi. Dakako, da lijepa go- 
spodja n2 nalazi za to boljega sredstva, nego 
da zaljubljenom mladiću uzvrati ljubav ! Ovom 
komičnom zgodom prenosi nas Bracco u jedan 
mah u milieu i moralnu atmosferu modernoga 
društva, prikazuje nam letimično ljude i kruto 
im se ruga. 

Ostale dvije aktovke dvije su majstorije 
francuskoga teatra. ,Ljubavna pisma" 
od Henry Bordeauxa potiču iz svijeta 
Bourgetove novelistike. Ljudi su ove aktovke 
bića, kojim je kultura duševnoga života utan- 
čala čuvstvovanje. Ori raspolažu nekom du- 
ševnom otmjenošću, koja silnom osjetljivosti 
reagira na moralne injurije. Slijediti čuvstvo- 
vanje ovih ljudi znači podavati se sugestiji 
neke posebne pojezije. Ali i po svojoj gradji 
ova je aktovka vrlo poetična. Sestra žrtvuje 
Svoj dobar glas, da spase dobar glas pokojne 
sestre pred licem muža pokojničina. No uzoran 
karakter požrtvovne žene, dovodi muža u sumnju. 
On pogadja gorku istinu. Ipak tajnu svoga 
otkrića sakriva u svojim grudima. Veličina žrtve 
ne da mu srcu, da otme dobru vjeru onoj, koja 
je pregorila dragocjeni gubitak svoga poštenja 
za pokojnicu. Ova jednostavna radnja očuvala 
je autora od svakoga nasilnog teatralnog sredstva, 
tako da se i po tomu odlikuje aktovka medju 
običnim djelima francuske dramatike. 

Berierova satira ,Ribice" ima mo- 
lierskih poteza. Kako odvjetnici izrabljuju svoje 


kliente, ,ribice', i kako klienti lako ulaze u 
stupicu vječnoga procesiranja — sve je to izne. 
seno u živoj akciji izvrsnih komičnih lica i si. 
tuacija. Pisac pronalazi u svojih junaka tipične 
crte kao kakav stari komediograf, a satira mu 
je oštra, jer udara u živac, u slabosti ljudske 
naravi, kakovih ima svagdje, u svakoga i u svako 
doba. Aktovka nije posve okretno koncipirana, 
kao da *e bila piscu preča širina karakteristike 
od vanjskoga teatralnog efekta. Time nije ipak 
prikratio gledalaca za efekte svoga dobroga hu- 
mora i svježe komike. , 

U komediji Gaillaveta i Flersa 
»Ljubav bdije" upoznali smo se s jeđnim 
produktom francuske dramatike, koja ide putom 
prokušane francuske tradicije. Autori pozajmili 
su svagdje nešto, a nijesu zaboravili ni zahvali ih 
sentimentalnosti Feuilletovih i Ohnetovih. Ko- 
medija utvrdjuje tezu, da u braku nad vjerom 
supruga najbolje bdije ljubav. Mlada žena 
htjela bi se osvetiti nevjernom suprugu nevjerom, 
ali joj ne da njezina svježa, jaka i iskrena ljubav. 
Za ovu tezu upotrijebili su pisci nešto prekom- 
pliciran aparat, ali se mora priznati, da njihova 
komedija ne zazire ni od otmjenih finoća naj- 
boljih francuskih veselih igara. Veliku tehničku 
vještinu pokazuje izvrsno gradjeni prvi čir, 
inače se je njihovom poznavanju pozorišnih efe- 
kata potkrala i po koja otegnutost u dialogu, 
a i mnoga nesuvisla scena. Mnoga duhovitost 
pravoga francuskoga esprita podržava u publici 
veselo raspoloženje. 

Iz francuskoga modernog repertoara došla 
je na našu pozornicu i Bernsteinova no- 
vija senzacija ,lzrael". Poput ostalih nje- 
govih drama i ova je gradjena na ,,veliku scenu*'. | 
Odnošaj izmedju majke i sina imao bi joj dati 
čuvstveni i dramski sadržaj. Udešeno je to tako, 
da sin izaziva na dvoboj čovjeka, za koga ne 
zna, da mu je pravi otac. Majka hoće pošto po to 
da zapriječi taj dvoboj. Kad je već bezuspješno 
upotrijebila sva sredstva, u velikoj se sceni 
laća poslednjega, priznaje sinu ona — svoj 
grijeh. Konflikt je s jedne strane  zaoštren 
tim, što bi sin kao antisemita sad najedared 
imao doznati, da je i sam židovskoga porijetla, 
a s druge strane tim, što mu je majka žena na- 
božna i najvećega poštovanja vrijedna. Ipak 
autoru nije uspjelo podati tragici svoga djela 
privid prirodne nužde i time polučiti jak dojam, 
jer je izazov na dvoboj čin puke samovolje i 
neukusa, a iznudjivanje majčine tajne brutalna 
procedura, koja predpostavlja prostačku i su- 
rovu dušu, po čemu bi opet idealni odnošaj iz- 
medju majke i sina kao pozadina sceni bio upravo 

nemoguć. Autor je očito u svojoj prevelikoj 
pohlepi za senzacijama napustio izvor svake 
umjetnosti : prirodnu istinitost radnje ili bar 
istinitost čuvstvovanja. Mi smo suviše školovari 
literaturom ruskom i sjevernjačkom, a da bi nas 
se mogla moćno dojmiti ovakova drama. Dopu- 
štamo, da u Parizu imade više smisla za ove vrste 
»umjetnost". Id. 


Stjepan Bobčev 


Poznato je da medju braćom Bugarima 
imademo lijep broj oduševljenih prijatelja 
Hrvata. Medju ponajbolje spada bez dvojbe 
sveučilišni profesor u Sofiji Stjepan S. Bobčev, 
koji je, ako i nije odgojen u Zagrebu, zavolio 
Hrvate i Zagreb iskrenom ljubavi pravog nam 
brata Slavena. 

Prikazat ćemo u kratko životopis i rad 
tog vrlo zaslužnog i učenog bugarskog prijatelja, 
iz kojeg ćemo razabrati ujedno općeniti uzgoj 
bugarske inteligencije iz dobe stvaranja samo- 
stalnosti koli na političkom toli i na prosvjetnom 
polju: Bugarske. 

S. Bobčev rodio se je g. 1853. u gradu Eleni 
u trnovskom okružju od ugledne gradjanske 
obitelji. Svršivši pučku školu i trorazrednu 
srednju školu, postade kano 15-godinšji mladić 
pomoćnim učiteljem na elenskoj pučkoj školi. 
Istodobno počinje njegov prvi književni rad, 
pošto je preuzeo redakciju rukopisnog zabavnog 
vjesnika ,,Utro“. Od tog vremena, upravo već 
45 godina, djeluje neprestano Bobčev na polju 
bugarske književnosti. U to vrijeme započe 
on učiti ruski i franceski, dočim je turski već 
iz mladosti naučio, pošto se je u ono doba još 
dosta turski po Bugarskoj učilo. 

God. 1868. podje u Carigrad, te se upiše 
u medicinsku školu, gdje se je tada franceski 
s turski predavalo. Uza to bavio se je Bobčev 
ve više i više publicistikom, a poglavito ga je 
zanimalo prosvjetno stanje bugarskih Make- 
donaca, te je bio prvim predsjednikom prve 
»,»Makedonske družine“, pa je u to ime proputovao 
jednog ljeta čitavu bugarsku Macedoniju. Uslijed 
toga bude stavljen pod tursku policajnu pasku, a 
godinu dana prije no što je imao svršiti medicinu 
te postati liječnikom, bude citiran pred sud 
uslijed neprestanih denuncijacija. 

Bobčev pobježe na to u Rusiju (1876.), 
gdje započe svoje intenzivno saradjivanje u 
raznim ruskim novinama i vjesnicima, kojemu 
je ostao vjeran i do danas. Sudjelujući kod 
rusko-turske vojne za oslobodjenje Bugara, 
živio je jedno vrijeme i u Bukareštu, naučio 


rumunjski, te i odanle nastavljao neprestano 
svoj publicistički rad u smislu propagande za 
oslobodjenje Bugara, prikazujući vanjskome 
Svijetu tadašnje kulturno i političko stanje 
svog naroda. God. 1878. podje opet u Moskvu, 
te se upiše na juridički fakultet kojega je i svršio, 
te postade g. 1880. predsjednikom okružnog 
suda u Plovdivu, a doskora i članom vrhovnog 
sudišta Južne Bugarske te narodnim zastupnikom 
God. 1884. postade. odjelnim  pretstojnikom 
(ministrom) sudbenog odjela ,,Istočne Rumelije“ 
do prevrata za pripojenje kneževini Bugarskoj. 
Kada je opet nastao prevrat za kneza Aleksandra 
Battenberga, emigrira Bobčev u Carigrad, odakle 
posjeti sa sumišljenicima na čelu s Draganom 
Cankovom g. 1887. Kijev prilikom proslave 
900-godišnjeg pokrštenja Rusa, te ostade u to 
vrijeme i u Rusiji. Čim su se političke prilike u 
Bugarskoj smirile, povrati se Bobčev opet iz Ru- 
sije u Plovdiv, gdje postade odvjetnikom (1889.). 

U Rusiji je napisao, a nagradilo je i izdalo 
rusko geografsko društvo veliki Zbomik bu- 
garskih pravnih običaja, no nije zato prestao 
da vrlo aktivnoiagilno sudjeluje u samim kulturno- 
historijskim i pravničkim bugarskim i ruskim 
revijama, izdavajući svaki čas po koju knjigu 
ili brošuru. 

Godine 1893. osnuje Bobčev dvije vrlo 
važne bugarske revije: Juridičeski pregled i 
Bigarsku zbirku (zabavno poučna revija), koje 
izdaje i redigira još i do danas. Godine 1899. 
bude Bobčev pozvan na sveučilište u Sofiju, 
da predaje bugarsku pravnu povijest, a doskora 
osnuje on i ,,Bugarsko pravničko društvo“, 
kojemu postade potpredsjednikom.  Udomivši 
se konačno Bobčev u Sofiji nastavi dalje raditi 
svom poznatom agilnosti i osnuje dalje još dva 
važna. kulturna društva, i to: Družestvo na 
bigarski publicisti (1901.) i Slavjanskoto dru- 
žestvo v Bligarija (1903.), kojima je baš on 
glavnim pokretačem i predsjednikom od prvog 
osnutka. Kao takav proputovao je 1 posjetio 
sve slavenske zemlje prilikom raznih kulturnih 
i narodnih slava i svečanosti, te je bio i u Zagrebu 
prilikom otvorenja izložbe društva jugoslavenskih 
umjetnika ,,Lade“, te lanjske godine kod proslave 
100 godišnjice Gaja u Krapini. 

Kada je g. 1906. bio prvi kongres jugosla- 
venskih književnika i novinara u Sofiji, pred- 
sjedao je S. Bobčev, a i ove g. imenovanje pred- 
sjednikom velikog slavenskog kongresa, 
koji će se takodjer obdržavati u Sofiji. U to 
me sprema se Bobčev već sada na sve potrebno, 
te poglavito nastoji gradsku općinu i pučanstvo 
grada Sofije predobiti za što ljepši doček gostij 

Tom zgodom nadaju se u Sofiji, da će doći 
nekoliko stotina  vidjenijih predstavnika  sla- 
venstva iz sviju slavenskih zemalja, medju 
kojima ne će naravno izostati ni Hrvati. Uz 
to je Bobčev i narodni zastupnik te advokat, 
te jedna od najpopularnijih ličnosti u Sofiji, 
a za svoje zasluge izabran je i počasnim članom 
Slavjanskog občestva u Moskvi, te dopisnim 
članom Jugoslavenske akademije u Zagrebu, kao 
i počasnim članom mnogih društava u Bugarskoj, 
te je dekoriran i raznim redovima. 

Danas je g. Bobčev preokupovan pripremama 
Za Sveslavenski kongres, koji će se 
ove godine njegovom inicijativom iza prošlo- 
godišnjeg kongresa u Pragu i Petrogradu, ob- 
državati u Sofiji. Kongres priredjuje ,,Slavensko 
društvo“ u Sofiji, koje imade preko 1500 članova 
i kojemu je protektor sam car Ferdinand. Gradsko 
vijeće je u to ime odredilo 20.000 leva, a kongres 
će se obdržavati u svibnju ili lipnju ove godine. 

Program kongresa bit će vrlo zanimljiv 
te će se tu raspravljati razna pitanja, koja sus 
se već lanjske godine raspravljala u Pragu i 
Petrogradu, te koja su bila predana na daljnju 
referadu pojedinim osobama i raznim odborima. 
To su pitanja kojima se sada zanimaju neo- 
slaviste, koji su si stavili zadaćom sva slavenska 
plemena podupirati i nastojati ih dovesti do 
što veće kulturne visine i političke samostalnosti 
i slobode, a da ne bude to na uštrb nikojem 
drugom slavenskom narodu. Na kongresu ras- 
Pravljati će se opet pitanja _ o ekonomskoj za- 
jednici i samostalnom razvijanju Slavena, o 
slaveno-ruskoj banci, sveslavenskoj trgovačkoj 
komori, sjedinjenje slavenskih novinarskih udru- 
ženja, o osnutku slavenskog brzojavnog i do- 
Pisnog ureda, o zajedničkom radu slavenskih 
akademija i sveučilišta, o slavenskom sokolstvu, 
turistici i raznim drugim kulturnim slavenskim 
institucijama, o kojima je permanentni odbor 
za taj kongres izradio već točan i velik program. 

U koliko je g. Bobčev sada okupovan pri- 
pravama za taj veliki neoslavenski kongres ipak 
radi neumorno i na drugim svojim edicijama, 
poglavito što se tiče povjesti bugarskog prava, 
te je već početkom ove godine izdao omašnu 
knjigu ,,Istorija na starobigarskoto pravo“, koje 
će djelo nastaviti i opisati pravnu povijest bu- 
garskog naroda do proglašenja kraljevine. 

I medju Hrvatima stekao je g. Bobčev 
mnogo prijatelja, koji ga se uvijek vrlo ugodno 
sje-aju, te mu žele da nastavi put, kojim je 
započeo oko što većega kulturnog  zbliženja 
Bugara s ostalim Slavenima, 14 napose s Hrva- 


tima.. Dr. Franjo Bučar. 


Ivan Meštrović 


U bečkoj ,,Secesiji'" priredio je Ivan Me. 
štrović izložbu, koja je nedavno (16. si- 
ječnja 0. g.) otvorena. Kako će većina tih radnja, 
koje su sada izložene u Beču, biti izložene u 
svibnju ove godine u Zagrebu, zanimat će naše 
čitatelje mnijenja i sudovi, što su ih tom pri- 
likom o toj izložbi donijele nekoje bečke novine. 
Poslužit ćemo se samo važnijim novinama 
Svjetskoga glasa. ,,Neue Freie_Presse'' opisu- 
jući plastike, koje se nalaze kraj ulaza, ističe 
njihovu neobičnost, ali odmah dodaje, da su te 
groteskne karikature s tehničke strane vanredno 
radjene i da dokazuju začudnu darovitost. 
Kad čovjek udje u izložbenu dvoranu, biva taj 
dojam sve to jači. Spominjući ostale radnje, 
ističe kao vanredno lijepe : glavu slijepor starca 
i nekoje torze. Ali iz Svih tih radnja — kaže 
,»Pressin'' suradnik, — pa i iz najbizarnijih, go- 
vori, ne, viče frapirajući talenat monumentalnog 
značaja i posvemašno plastičko osjećanje (da 
se to potpuno osjeti, treba se samo sjetiti 
Klingerovih plastika kao protivština) i tehnička 
vještina, koja čovjeka mora osupnuti''. Za jedno 
djelo, koje je izmedju mnogih izvedeno u mra- 
moru, kaže, da je izvanredno (Prachtstiick) 
i da bi bečka moderna galerija morala pripaziti, 
da joj to djelo ne izmakne. Meštrovića uspore- 
djuje s Metznerom, a onda ističe njegov boravak 
u Parizu i svršava time, da se treba nadati od 
Meštrovića ne*emu ,,posvema izvanrednomu“, 
dok se sredi i podvrgne logici i razboru. — U 
,,Fremdenblattu". (Prilog od 16. siječnja) 
posvećen je Meštroviću veliki članak od dva 
i po stupca, što ga je napisalo uvaženo kriti- 
čarsko pero L. H—i (Hevesi). Odmah u početku 
ističe, da je Meštrovićeva izložba najvažnija 
točka ovogodišnje secesijine izložbe. Za Meštro- 
vićev ,,Zdenac židota' ponavlja, da je djelo 
umjetničke duše, srodne Michalangelu. ,,Moram 
to ime spomenuti, kao i još po koje veliko" i 
onda spominje Rodina i Metznera, te ističe 
razliku izmedju ove trojice, stavljajući ih upo- 
redo. ,,Značajno je" nastavlja Hevesi, ,,da je 
Rodin očinski i u isto doba bratski primio 
Meštrovića, kada je ovaj prije dvije godine došao 
u Paris, pa ga je poveo u svoj dom i gotovo 
napisao predgovor katalogu za njegovu izložbu.“ 
O samoj izložbi kaže slijedeće: ,,Pogledamo li 
srednju dvoranu, koju je Meštrović sam ispunio, 
odmah ćemo opaziti, da se je Meštrović nosio 
jednim snom. Arhitekt Orle y stvorio je okvir 
slici toga sna. Čim čovjek udje, zašao je u aleu, 
sastavljenu od dvanaest ogromnih karyatida, 
koje nose kao neke kamene grede na glavama. 

U tom je dvoredu zamisao neke herojske per- 
gole, koja bi trebala (mogla, htjela, od svega 
srca htjela) voditi do nekog hrama. Umjetnik 
je zamislio neki hram, posvećen spomenu palih 
junaka. I cijela je ta izložba sanja otim junacima, 
O njihovim udovicama, koje tuguju oko toga 
hrama, oko tog posvećenog mjesta. To je od 
prilike i ideja važnijih grupa u toj dvorani: 
majke, što se presavinula preko djeteta, koje 
drži u krilu, ,,dviju udovica", od kojih se jedna 
onako toplo, gotovo pobožno privinula uz drugu, 
i onda velikog sjedećeg mramornog kipa ,, Uspo- 
mene", koja je prošle godine toliko pažnje 
pobudila u monakovskom Glaspalastu. K ovoj 
osnovi pripadaju još nekoji odlomci. Hevesi, 
koji sigurno malo znade o kosovskom boju, i 
njegovom značenju po nas južne Slavene, o majci 
Jugovića, o njenim devet snahama i o cijelom 
blagu narodnih pjesama, koje o tome govore i 
koje su našega umjetnika potaknule na zamisao 
o osnutku hrama, posvećenoga palim kosovskim 
junacima, ne pita, kako je Meštrović došao 
upravo na ovu zamisao i što Meštrović hoće 
svim ovim da rekne, ali ipak znade, da su pod- 
logom njegovom najnovijem stvaranju bile naše 
narodne pjesme, te da su prema tomu plod 
rodne grude, na kojoj je odnjihan. ,Onamo u 
blizini bosanske granice nalazi se siromaško selo, 
u kojem mu još živu roditelji i u koje se svraća 
svakog ljeta, da ne izgubi veze s rodnom grudom 
i da se ne odnarodi u Parizu, u kojem je prošle 
godine izložio u jesenskom ,,Salonu'' osamnaest 
djela, te je dapače biran jurorom za ,,Salon". 
»»Onih dvanaest karyatida rodilo se u njegovoj 
duši upravo onako, kao u atenskih kipara, dok 
su gledali djevojke s Karye, gdje nose košare 
na glavama. I Meštrović tako vidi u svom rodnom 
kraju vitke, visoke djevojke, kako snilaze s brda 
noseći uspravna vrata teret na glavi, dosto- 
janstveno poput zarobljenih kraljica. To su 
pojave monumentalne strogosti, koje se čine 
kao uklesane u cijelu okolinu. ! poput onih 
grčkih, odjevene su i Meštrovićeve narodnim 
ruhom, koje biva isto tako klasično kaoiono". 

Zašto da te djevojke ne nose tereta na glavi, 
kad im je držanje kao stvoreno za to? Kad 
seljaci došavši u Spljet ugledaju Dioklecijanovu 
palaču, odmah im pada na um, da su ono mnogo 
kamenje, kojim je ta palača sagradjena, morale 
snašati s bregova žene _ i djevojke. I oni to da- 
kako odmah i pričaju kao sigurnu stvar. Tako 
eto postadoše i te moderne karyatide s onim 
poraznim izražajem lica, koji govori tugom 
o teškoj službi, koju vrše kod tog hrama. Hevesi 
upozoruje, da se ovakovo oživljavanje antike 


pojavljivalo i u renesansi i u baroku, a onda 
opet tumači, kako je to te Meštrović voli onim 
torzima ogromne veličine. ,,Anatomija je (za 
ovakova umjetnika) surovina, koju on obra- 
djuje po volji, t. j. s namjerom, da sti.izuje, 
te ide za tim, da iz prirodnoga pojava izluči 
najjednostavniji zakon, koji se onda izražava 
nečim ogromnim. Dosljedan rad u tom smjeru 
dovodi velike umjetnike, kao što je Metzner do 
vlastitoga stila, kojega ne mora nitko odobriti, 
ali koji je za to ipak opravdan, jer imade svoj 
nutarnji zakon. U tom smislu treba shvatiti 
i sav Meštrovićev rad, kao borbu za stvaranjem 
vlastitoga stila. On je stilista visokog stupnja, 
kako ga knjige spominju odnosno, kako će ga 
knjige spominjati". O izvorima, na kojima je 
Meštrović učio i uzorima, za kojima se povadja, 
govori Hevesi ovako : ,,Djela na Partenonu oso- 
bito se ga dojmiše. Vidi se to ponajviše po jed- 
nom frizu s borcima. Uostalom Meštrović je tek 
prije nekoliko tjedana vidio originale u Londonu. 
Ali i ,,Udovice'", koje se pričinjaju kao nešto 
posvema novo imadu jakih dodirnih točaka s gru- 
pom u zabatu Partenona (Aglauros i MHerse). 
A ipak je sve to u Meštrovića drugačije. Forma, 
ritam, kretnja i onda onaj osjećaj ruke, koja je 
vična materijal sama obradjivati. Članak svr- 
šava time, da je ,,Meštrović klupko, iz kojega 
se može mnoga nit izvući." Očito hoće istaknuti, 
kako Meštrović svojim djelima potiče na mnoštvo 
misli i raznih pobuda, što je jamačno najljepša 
pohvala za pravoga umjetnika. — Treći bečki 
dnevnik ,,Die Zeit" donosi u broju od 19. siječ- 
nja cijeli podlistak od šest stupaca o Meštroviću 
u ,,Secesiji''. Napisao ga je Josip Strzygowski. 
Najprije opisuje samu izložbu, a onda tumači 
značenje i postanak tih djela. Upitate li umjel- 
nika, onda vam odgovara u pokidanim izrekama 
o nekom hramu, kojemu sva ta djela pripadaju, 
o hramu znasnovanom slavenskoj v. ličini, koja se 
slomila 1389. na Kosovu. Nada i rezignacija, samrt 
i stvarajuća prasila prosjevaju iz likova toga 
umjetnika. Daleko od svake politike progovaraju 
iz njih sanje srbskog i hrvatskog naroda. Tu je 
bista kraljevića Marka, a onaj div je Miloš Obilić. 
Relijef prikazuje Kosovku djevojku. I uz ove 
likove iz narodnih priča eno simbola pjesnika 
Kranjčevića ; kip čovjeka, koji se očajno na- 
preže, da se uzdrži u lijetu. — I Strzygowski 
govori o uzorima, koji su Meštroviću lebdili 
pred očima, ali se o tome izražava još povoljnije 
nego Hevesi. ,,Meštrović se opajao u pariškom 
Louvru novim tečevinama iz Delphija, pošao je 
i u London, ali svakamo ga je pratio duh njegova 
plemena i sve se pod snagom toga duha pre- 

tvorilo u likove njegova naroda i tako postade 
pod utjecajem Pariza, antike i Slavenstva čudna 
smjesa, u koje je jaka osobna crta. Osim toga 
bukti u Meštrovićenim djelima jaka strast, 
tako da mi se čini, kao da on u svojim djelima daje 
oduška svojoj strasti." Ističući, kako Secesija 
nije žalila troška, da djela toga mladoga maj- 
Stora dopremi iz Pariza u Beč, nazivlje ga snaž- 
nom umjetničkom pojavom, te mu želi, da se do- 
skora domogne sredstava, da svoja djela u mra- 
moru iskleše. Svršava ovim riječima ,,Srpsku 
narodnu junačku pjesmu, koju nam je umjetnik u 
,,Secesiji" u kamenu (sadri) opjevao moramo 
kao umjetničko djelo visoko cijeniti. Mi bi že- 
ljeli Meštroviću narod, koji bi shvatio gigantsku 
osnovu toga djela i naručitelja, koji bi ovo djelo, 
zasnovano u kolosalnim omjerima, dao izvesti. 
Za sada je sve to samo sanja u sadri". 

Osim ovih triju dnevnika (,,Presse'', ,,Frem- 
denblatta'' i ,,Zeita'') donijele su i druge bečke 
novine prikaze o Meštrovićevim ajelima, u ko- 
jima se dive snazi, produktivnosti (Journal) i 
vještini, a jedne (,,Extrablatt') tvrde, da će ,,Meš- 
trović za kratko vrijeme spadati medju prve 
plastičare našega doba", ističući težnju za ve- 
likim i ogromnim idejama, koja da se očituje 
u svim njegovim radnjama. — Godi nam 
pa nja, što ju je Meštrović stekao u stranom 
i nama malo prijaznom Svijetu, jer nam je 
upravo radi toga očitim dokazom, da ju je u 
punoj mjeri i zaslužio. —[č. 


Ruski kritičar Čukovskij 


Na obzorju ruske kritike nedavno se po- 
javila nova zvijezda: R. Čukovskij. Taj 
novi Aristarh zadaje strah i trepet ne samo 
književnim početnicima, nego i priznatim veli- 
činama. Na njegovim predavanjima dolazi do 
burnih prizora i njegove kritike izazivlju oštre 
polemike u novinstvu. Vele, da je sjajan govornik 
i da ima čarobnu dikciju. Piše kratko i jasno, 
a to je sila. Kritika mu je pronicava i ubojita, 
pa mu u tom pogledu nema premca medju 
mladjim književnim pokoljenjem. Stoga knji- 
ževnici strepe pred njegovim nemilosrdnim su- 
dom i o njemu, kako uvjerava Rozanov, govore 
sarkastično : ,,Ti ćeš, baćuška, sve izjesti; u 
tebe je vučji tek !' U strahu kao da se pitaju: 
,»»Ko je sada na redu, da dodje pod njegov nož?" 
Svak mu se sa zebnjom ugiblje i živo želi, da 
ga ne ,,zamijeti" taj umni i pronicavi kritičar. 
No Čukovskij je neumoljiv i sokolovim okom za- 
mjećuje one, koji strepe .Njegovo oko kao da je 
oboružano nekom silnom lupom, kojom opaža 


smiješna svojstva u pisaca, koje su do sada svi 
slavili. Tako se zadiou Korolenka(u,Russkoj 
Mysli'), kojega je dosad ruska kritika u velike 
hvalila, i pronašao, da ima u njega smiješnih 
stvari, neiskrenosti i sentimentalnosti, i to s tako 
očevidnim dokazima, da je mnoge uvjerio, e Ko- 
rolenko nije onaj plemeniti idealista, kakim su 
ga do sada držali. Nato je podvrgao svojoj kri- 
tičkoj analizi Garšina i pripadom se oborio na 
Skabičevskoga, za kojega je izjavio, da je do- 
duše ,,plemenit, ali vrlo glup". Slušaoci su jur- 
nuli sa stolaca, kad je Čukovskij izrekao taj sud 
o Skabičevskom, i u prvi mah se činilo, da će 


izbiti smionoga kritičara. I Rozanov s. jetkom 


ironijom primjećuje, kako bi to bili i učinili, 
da Čukovskij nije slobodoumnik. Najviše šuma 
i buke pobudilo je njegovo predavanje o Gar- 
šinu, što ga je u početku listopada držao u 
petrogradskom  ,,literaturnom obščestvu''. Evo 
glavnih misli iz toga predavanja: Glavna djela 
Garšinova, kao ,,Krasnyj Cvčtok", ,,4 dnja", 
»Trus", ,,Noč" i dr. dokazuju, da je taj pisac 
vanredno tačan u svojim likovima i da je bila 
u njega velika težnja za klasifikacijom ljudi, po- 
java i pače cijele prirode. Garšin se nije zado- 
voljio time, da ljubi prirodu, već je želio, da je 
registrira po rubrikama i kategorijama. U nje- 
govu su slikanju neizbježivi broj, mjera i te- 
zulja. ,,Glava toga bezumca htjede da bude 
palačom mjera i tezulja'. Zaljubljen u matema- 
tičku točnost Garšin često joj žrtvuje psihološku 
istinu opisivanih junaka. Garšinu je i ,,bezlično 
čovječje meso" isto što i misaoni subjekat. Sitni- 
čava se točnost opaža i u opisu lica njegovih ju- 
naka i u slikama prirode. Zato se već od mladih 
nogu u njega zamjećuje težnja za vještinom, 
tehnikom, mehanikom i arhitektonikom. No iza 
sve matematičke točnosti, mehanike i tehnike 
kao da se čuje Garšinov očajni vapaj : ,, Majko, 
spasi svoga bijednoga sina ! Na glavu mi ljevaju 
hladnu vodu. Točnim umom kuša Garšin da 
se zaštiti od bezumlja, koje mu se približava. 
No njegovi su pokušaji uzaludni. Nema mu 
spasa i cijeli njegov život prolazi kao medjučin 
medju vucarenjem u ludnici za rešetkom. Garšin 
se ,boji bojazni"? i napreže sve sile, da ostane 
trijezan. U toj se mučnoj borbi sa samim sobom 
sastoji velika tragedija života Garšinova. U 
aritmetici traži on zaštite od užasa i halucina- 
cija. No ta je tvrdja odviše slaba i pjesnik 
kaosa i bezumlja baca se niz stube sa 4. kata. 
Čukovskij nadalje pobija misao, da je Garšin 
samoga sebe ocrtao u junaku ,,Crvenoga cvijeta". 
U toj pripovijesti nalazimo opis samo spoljašnjeg 
bolničkog života piščeva, a nipošto sliku unu- 

tarnjih doživljaja, čuvstava i poriva. Samo- 
opažanja uopće nema u ,,Crvenom cvijetu". I 
nije li zato Garšin, stideći se svoga bezumlja i 
S bolju prezirući ga, obukao ga u ,/Crvenom 
cvijetu" u tako sjajno odijelo i stavio u tako 
efektne poze, što je htio, da samoga sebe kakogod 
utješi, pa da kakvim god uresom ukrasi ono, 
što je njemu bilo strašnije od sifilisa i smrti, 
i da pokaže samomu sebi: ,, Gledaj, ta to ipak 
nije takovo prokletstvo ! Ta to je pače zamamno 
i poetično !" 

Garšin nije lirik, kako misle mnogi, — 
naprotiv, sve lirsko u njegovim djelima mrtvo 
je do beznadja. Opisi duševnih oluja i poriva 
ne polaze za rukom autoru ,,Crvenoga cvijeta". 
Garšin bio je u glavnom pjesnik vidljivih pojava, 
zomnih slika ; tu se počinje i završuje njegovo 
carstvo. Osnovna je potreba njegova talentai 
da opisuje, 4 ne da likuje od radosti, Prekrasn, 
su njegovi opisi trupla ubijenoga iz ,,Četiriju 
dana", bolnične zgrade iz ,,Crvenog cvijeta 
i dr. Zorni njegovi likovi ostaju nezaboravni u 
pameti. 

Kad je Čukovskij završio svoje predavanje, 
jedan je dio slušalaca stao prosvjedovati i psi- 
kati predavaču. Spočitnuo mu jedan izmedju 
njih, da vrijedja uspomenu omiljeloga pisca 
Garšina i da je njegovo predavanje prosti feljton, 
koji spada u novine, a ne u književno društvo. 
Čukovskij usred psikanja protivnikA i pljeskanja 
pristalica odgovori, neka ga protivnici pobiju 
razlozima, a ne psovkama. ,Ja se ponosim 
time, što sam feljtonista, jer je feljton teška 
i vrlo odgovorna književna forma". Na obranu 
Čukovskoga ustao je odmah mladi pisac Osip 
Dymov, koji reče, da ga u predavanju Čukov- 
skoga privlači originalni način kritičkoga istra- 
živanja, koji vodi, kao i u drugim radovima 
toga kritika, do objašnjenja osnovne značajke 
izvjesnoga pisca. ,,Čukovskoga ne valja grditi, 
ni psikati mu, već ga treba poštivati" — za. 
vršio je Dymov uz pljeskanje i psikanje op- 
Ćinstva. 

Na predavanje Čukovskoga o  Garšinu 
osvmuo se prof. Baćuškov u kadetskom dnev- 
niku ,R€či" i naglasio, da kritička metoda Ču- 
kovskoga vodi do potpune preobrazbe mnijenja 
i sudjenja, što su u ruskoj književnosti usvojena 
od osamdesetih godina prošloga stoljeća. Pitanje 
o Garšinu samo je epizoda u preduzetom radu, 
koji ima da odredi nove kriterije za ocjenu 
predjašnjih književnih vrednosti. Možemo se 
samo veseliti, veli Baćuškov, ako se ispituju, 
preobrazuju i presudjuju predjašnji sudovi. Ta 
hvale je vrijedno, ako čovjek samostalno sudi 


o pojavima prošlosti i sadašnjosti, hvale je 
vrijedan svaki pokušaj, da se nadje što god 
novo u onom, što je dosele istraživano i ispiti- 
vano. Čukovskij je nesumnjivo rekao nešto 
novo o Garšinu, upozorio na take strane njegova 
umjetničkoga rada, na koje do sada nije nitko 
Svraćao pažnje, premda otkriće njihovo ima re- 
lativan znamen ; predavač je zasvjedočio oso- 
bitu oštroumnost u pitanjima spisateljske teh- 
nike, što i jest uopće jedno od glavnih svoj- 
stava kritike Čukovskoga. Isticanje osobite toč- 
nosti i metodičnosti u spisima Garšinovim, nje- 
gova ,knjigovodstva i aritmetike", koja ne- 
prestano provaljuje u rad umjetnikov, — sve 
je to zanimljivo i prilično novo, a svjedoči o 
pomnjivom čitanju autora. Da se predavač za- 
dovoljio time, da istakne tu izrazitu osebitost 
jednoga od duševnih svojstava Garšinovih i 
jedne od metoda njegove pjesničke tehnike, 
moglo se samo pohvaliti tako pomnjivo izuča- 
vanje jedne strane literarnoga rada znamenitoga 
ruskoga pisca, priznati nesumnjivu darovitost, 
koju je pri tom pokazao i njegov kritičar. No, 
na žalost, Čukovskij je izveo smion i odlučan 
skok, u kojem se srušio i pobudio samo buran 
prosvjed onih, koji poznaju i ljube Garšina, ne 
samo s obzirom na tehniku njegovih djela, već 
i na cjelokupni i duboko simpatični lik bolesna 
umjetnika, koji je u duši patio mnogo i za mnoge, 
koji se u velike oduševljavao za misao, shvaćao 
snagu i značenje poleta, koji je osobito za cije- 
loga života težio za herojskim djelima. Sva ta 
strana duševnoga lika Garšinova kao da je ostala 
posve sakrivena pažnji njegova kritičara. On je 
pače namjerice i posve nepravedno pokušao, 
da tu stranu ospori. Htio je, da uvjeri slušaoce, 
kako sav Garšin sastoji u opisima spoljašnjega 
karaktera, u ,,aritmetici i knjigovodstvu", i to 
ne vazda umjetničkim, pa dapače da ne umije 
prikazivati dojam cjeline, jer da cijepa opise 
na rubrike pod slovima a, b, c, itd. No Čukovskij 
nije se stegnuo na tehniku, nije se zadovoljio 
prikazom  spoljašnjih crta talenta  Garšinova, 
nego je pokušao, da razotkrije i dušu pjesnikovu, 
pa izjavio, da je Garšin neiskren, nedarovit i 
slab umjetnik. Pri tom kriiičar površno prosu- 
djuje pisca, ne proničući u bitnost njegova du- 
ševnog lika. Kao u ocjeni Korolenka, tako i u 
ovom predavanju nije Čukovskij iznio iscrpivu 
karakteristiku pisca, kojega ocjenjuje“. 

1 drugi su pisci, kao n. pr. Rozanov, zabavili 
Čukovskomu, da pazi samo na sitnice, na isti- 
nite, ali sitne crte pisca i spisateljskoga poziva 
i dara. Kobna da je strana Čukovskoga, što ni- 
kako ne može da zamijeti ono, što je važno u 

pisaca. U njega ima nešto redarstveno-nadzor- 
ničko, što ruje po ,,dokumentima". 

Na te i slične kritičke osvrte Čukovskij je 
odgovorio u dodatku svomu predavanju o Gar- 
šinu, koje je nakon mjesec dana ponovio u 
Petrogradu. U tom odgovoru otkriva Čukovskij 
Svoj kritički program, svoj ideal kritike, koji 
je nastojao da ostvari u predavanju o Garšinu. 
Evo u kratko njegove kritičke ispovijesti : 

Većina prigovora svodila se na to, što je 
Čukovskij iz kritičkoga prosudjivanja  izlučio 
sve ono, čime je Garšin bio bliz i drag svojim 
savremenicima, ,,sedamdesetnjacima", t. j. unu- 
tarnji svijet misli, čuvstava i raspoloženja, a 
obratio svoju pažnju jedino na spoljašnje oblike 
spisateljske tehnike Garšinove. On je svoju 
kritičku lupu uperio u jednu crtu u spisateljskoj 
fizionomiji Garšinovoj : on oštro ističe tu crtu — 
pače ne crtu, već bradavku na licu Garšinovu. 
No slika bradavke, ako i jest pomnjivo izradjena 
i zaprema ma kako veliko platno, ipak nije 
portret i dapače nije ni karikatura. Na to od- 
govara Čukovskij, da se njega ništa ne tiče, 
da li je Garšin bio ,,sedamdesetnjak'', ,,osam- 
desetnjak"' ili ,,desetnjak'', — no Garšin je bio 
umjetnik, a svaki umjetnik sam po sebi jest 
»»pojava jedinstvena, koja se ne može ponoviti ; 
umjetničko stvaranje jest ,,čudo", i tajnu toga 
čuda on je pokušao :a otkrije u svom preda- 
vanju za sebe i za druge. Misli Garšina ,,sedam- 
desetnjaka"' pripadale su i svim drugim sedam- 
desetnjacima, — no umjetnički mehanizam Gar- 
šinov pripadao je samo njemu jedinomu, to bi- 
jaše sam Garšin i sav _Garšin, i u ličnosti Gar- 
šinovoj bio je usredotočen kritički interes Ču- 
kovskoga. Na istu temu vraća se Čukovskij i u 
najnovijoj kritici o Arcybaševu u 349. broju 
» REČI" (od 2. siječnja o. g.) i ponovno dokazuje, 
da je književni stil, umjetnički stil, jedino pravo 
mjerilo svakoga umjetničkoga stvaranja. Umjet- 
niki ne valja ocjenjivati po sadržaju ili sujetu 
njegovih djela, jer i loš umjetnik može da stvori 
dobar sujet. A stil vazda odaje svoga pisca 
s glavom, — i zato je rekao jedan veliki pjesnik : 
»,Ako boluješ od ružne bolesti, ili voliš, da ti za 
stolcem stoji lakaj, ili se bojiš smrti, možeš to 
da sakriješ svojoj ženi i svojem duhovniku, — 
ali stilu svojemu ti to ne ćeš sakriti". 

Držeći se toga kritičkog programa i ideala 
Čukovskij bezobzirno nastavlja svoj rad na strah 
i užis mnogim, napose mladjim ruskim piscima. 
Njezove dvije tri jetke primjedbe prinudiše pu- 
blicista V. Posse, da je prestao pisati. Jesenas 
nemilosrdno je raščinio u ,,R€či" mlade ruske 
satiričare oko organa ,,Satirikon'', napose ne- 

bačkih gospodja izdaje 


koga Sašu Černoga izvrgao je zasluženom smijehu 
i ruglu. Njegove su kritike do sada većinom ne- 
gativne. Amo idu do sada spomenute ocjene, 
a napoge je porazna njegova kritika o Arcy- 
baševu, za kojega dokazuje, da je u svojoj ero- 
tici neiskren i lažljiv. No da dokaže, kako umije 
pisati i pozitivne ocjene, priopćio je u ,,R€či" 
kritički prikaz studije Merežkovskoga o Ler- 
montovu. Tu je sjajnim stilom ocrtao glavne 
crte intuitivne kritike Merežkovskoga. Pozitivan 
nastoji da bude i u kritici književna rada pri- 
povjedača F. Sologuba, što ju je nedavno čitao 
u Petrogradu. Na predavanja njegova vazda 
hrli silan, osobito mladji književnički svijet. 
Slušaoci sve očekuju, da će ovoga ili onoga 
pisca oštro ošinuti, pa ako toga nema, kao na 
predavanju o Sologubu, općinstvo je razočarano 
i nezadovoljno. Protivnici modernista, kao Ro- 
zanov i Burenin, zlobno se vesele pojavu Ču- 
kovskoga, kojemu namjenjuju ulogu čistioca 
na književnom polju i grobara loših književnika, 
koji da su se baš u novije vrijeme stali smiono 
baniti i razmetati u ruskoj književnosti. J. P. 


Koledari 


Već je četvrta godina da Odbor  Zagre- 
lijepi ,,Strossmayerov 
koledar“, kojim vrši dvojaku patriotsku  za- 
daću, popularizira život, misli i rad pok. dja- 
kovačkoga biskupa i namiče materijalna sred- 
stva za njegov spomenik, a ujedno unosi u hr- 
vatske kuće zdrave plodove prave hrvatske 
književnosti. Život i rad pok. mecene još će dugo 
vremena davati gradiva književnicima, umjet- 
nicima i historicima, pa za to nije čudo, da i u 
ovogodišnjem  koledaru nahodimo zanimljivih 
podataka o njemu. Na prvom je mjestu njegov 
opsežni govor, što ga je izrekao u hrvatskom 
saboru dne 25. januara 1866. U njemu ima 
misli, koje upravo karakterišu biskupa, a sastav 
odaje u čemu je zapravo bila snaga Strossma- 
yerova  govorničkoga umijeća. Kako se pak 
doimahu slušalaca njegove besjed“, priča autor 
spomen slike ,Što jest, jest; što nije, 
nije", Josip Pasarić, opisujući svečanu 
inauguraciju galerije slike, koju je 1884. otvorio 
sam osnivač Akidemije. Strossmayer je tom 
prigodom indirektno pobijao i pobijedio svoje 
političk» protivnik:, koji su u svom fanatizmu 
rogoborili i protiv kulturnoga rada biskupova, 
a najviše protiv Jugoslav. Akademije. Kakvu 
je pobjedu odnio Strossmayer tom prigodom, 
vidi se najbolje po tom, što su se mnogi njegovi 
protivni i pod dojmom ove besjede preokrenuli 

u njegove pristaše. Članci, u kojima Gj. Šur- 
min govori o Strossmayeru i Gaju, a Z, B. 
Ilijin o Strossmayeru i Dalmaciji, te Stross- 
mayerovo njemačko pismo F. L. Riegeru, ot- 
kiivaju nove podatke za poziivanje svestrane 
biskupove ličnosti. Nekoliko pjesama nadopu- 
njuje i završuje dio, koji je posvećen vlaaici. 

U beletrističnom se dijelu susrećemo ime- 
nima starijih i novijih književnika. Uredništvo 
koledara drži se od početka lijepoga pravila, đa 
se što cjelovitije osvrće na lanjski rad naše zna- 
nosti, književnosti, umjetnosti, kazališta, i t. d. 
Ta rubrika, popraćena obilatom statistikom, 
skupa sa šematizmom, popisom književnika, 
umjetnika, informativnim pregledima prosvjet- 
nih, znanstvenih, umjetničkih, nastavnih, pa- 
triotskih ustanova _ i zavoda, daje koledaru 
neprocijenjivu vrijednost, a čitateljima omogu- 
ćuje, da jednim pogledom uhvate sve, što naša 
domovina posjeduje na kultumom pogledu. Ne 
smije se pak prešutiti izvješće o radu gospojin- 
skoga odbora i po njemu  sazvanu anketu o 
Strossmayerovu spomeniku, koja je u cijeloj 
našoj štampi izazvala veliko zanimanje i mnogo 
polemika. Nemali trud i mar, uložen u ovaj 
koledar, koji je opremljen ukusnim gospodskim 
formatom i lijepim brojem aktuelnih ilustracija, 
zaslužuje, da ga književna kronika zabilježi po- 
sebnim priznanjem. 

Hrvatska knjižarnica u Zadru, pokrenuvši 
pred sedam godina svoj ilustrovani koledar 
»Svačić", pokizala je i drugima put, kako 
se i ta popularna izdanja mogu podvrgnuti za- 
htjevima strogih književnih ambicija, a da ne 
promaše svoje svrhe. I ako su kasnije u Zagrebu 
počela izlaziti dva tri dobra koledara, ,,Sva- 
čić", koji je bio negda u tom prvi i jedini, nije 
izgubio razloga svoga bitka, ni svoje viijednosti. 
On je već odavna stekao, poglavito u Dalmaciji, 
vjemu publiku, kojoj je postao nenadoknadiv. 
Od znatnijih mu priloga u ovogoc išnjem tečaju 
napomenut ćemo prigodne raspravice o Lj. 
Gaju od V. K., o banu Jelačiću od dra. R. Hor- 
vata i osvrt na lanjsku umjetničku izložbu u 
Spljetu. Od drugih poučnih radnja odvojit ćemo 
znanstveni člančić ,,O poniranju obala u Da!- 
maciji", pisan laganim popularnim stilom, od 


dra. Nika Andrijaševića, te prikaz o 
cijelom  dojakošnjem književnom radu Iva 
Vojnovića od. Arsena. Wenzeli- 


desa, koji na koncu nabraja razne prevadjače 
Vojnovićevih djela i one, koji su po stranim 
listovima pisali o autoru Dubrovačke Trilogije. 
Od: beletrističiih se priloga odlikuje pripovijest 
V. Gara Emina ,Očalin", gdje opisuje, kako 


se naš čovjek Istranin naivno pušta nasamariti 
od pridošlica varalica, Nijemaca. Predugo bi 
bilo zaustavljati se posebice i kod svih drugih 
radnja, što ih ,,Svačić" sadrži. Od mnogih ilu- 
stracija ističemo lijepe reprodukcije sa lanjske 
spljetske izložbe. Sa zadovoljstvom treba is- 
taknuti, da se broj ,Svačićevih' suradnika 
izvan Dalmacije sve više množi, te još većim 
zadovoljstvom, da nam Dalmacija šalje tako 
dobre literarne stvali baš iz otudjenoga svoga 
glavnoga grada, iz talijanaškoga Zadra, gdje se 
hrvatska svijest i prosvjeta sve više šire. Po- 
dupiranjem ovoga koledara i svih drugih izdanja 
Hrv. knjižarnice pomažemo samom hrvatstvu 
u onom hrvatofobskom gradu, u kojem Hrvati 
moraju da budu vazda budni na oprezu, a ne bi 
mogli skoro ništa bez pomoći svoje ostale braće. 
. X. 


Kozarčev ,Djed“ 


Otvorivši ,,Male pripovijesti“ našega slavnog 
Kozarca, opazih, da je u indeksu pored priče 
»»,Moj djed“ zabilježeno, da je tiskana prviput 
u ,,Viencu“ g. 1892. Premda je to sitnica, gdje 
je koja stvar ugledala svijetlo svijeta, ipak — 
kad se radi o ljudima Kozarčeva kova — valja 
pripaziti i na takove sitnice, pak ih, ako ustreba 
ispraviti ili dotjerati, pogotovo pako onda, kad 
se tom prilikom pruža zgoda iznijeti ma vidik 
još koja biografska ili bibliografska mrvica iz 
života tih velikih ljudi, koje smo počesto možda 
i izbliza poznavali. Kozarčeva priča ,,Moj djed“ 
tiskana je prviput g. 1887., dakle pet godina 
prije, no što osvanu ponovno tiskana u ,vVi- 
jencu“, u mom listu ,,Hrvatskoj omladini“, 
što no sam je pokrenuo 1885. godine, nami. 
jenivši je odraslijoj školskoj mladeži, kojoj je 
ona prije ,,Pobratima“ bila prvi 1 jedini njezin 
list. Kako sam se, svršivši gimnaziju, odlučio. 
za učiteljski stalež, a ne dobivši radi jednog 
izbora već obećane mi štipendije, odoh po sa- 
vjetu pokojnoga školskog nadzornika za po- 
moćnog učitelja u Kutinu, gdje da ću imati 
prilike spremiti se za gradjanski ispit. Pošto ne 
htjedoh napustiti izdavanje lista, kojega sam 
izdavao teškom mukom, otkidajući sebi od 
usta, to odlučih izdavati i drugi tečaj, uredju- 
jući ga u Kutini, te se obratih na moje književne: 
prijatelje, da mi pošalju za 1. broj literarnih 
prinosa, dok se u isto vrijeme pobrinuh za što 
ljepše ilustracije. I naskoro mi se odazvaše: 
August Harambašić, Božidar Kukuljević-Sak- 
cinski, Milka Pogačićka, Ivan Devčić, Rikard 
Katalinić-Jeretov i drugi, a počastiše me svojim, 

pjesničkim prinosima i starina Ilijašević i pro- 
slavljeni srpski pjesnik Zmaj Jovan Jovanović, 
koji mi spjeva uz naročito poslanu mu sliku 
pjesmu ,,Pred proleće“, u kojoj aludira na slogu 
izmedju Hrvata i Srba. Ali jednog dana dočuh 
odjednom, e je u mom komšiluku u Lipovlja- 
nima šumarom poznati pisac ,Priča djeda 
Nike“. Već prve nedjelje uzeh kola, te ajde 
k njemu u posjete, ne bi li i od njega dobio koji 
literarni prinos. Nadjoh ga u sobi pored koli- 
jevke, iz koje mu se smiješilo razbudjeno ne- 
vinašce. Pošto se upoznasmo i porukovasmo, 
diže djetence na ruke — bijaše to jedinica pjes- 
nikova Mira — da je mogu bolje vidjeti, kolišna 
li je već ta mezimica njegova. 

Pošto mu rekoh, što sam došzo, preda mi 
taj slatki teret za čas u ruke, dok mi donese 
rukopis, i on se naskoro vrati iz druge sobe sa 
prilično debelim manuskriptom u cijelim ta 
bacima. Položivši dijete, koje gugučući i klik- 
tajući igraše se svojim ručicama, pored nas na 
stol na jastuku, poče listati, da odabere, što bi 
bilo za me. Sjećam se, da mi reče, e je to na- 
stavak njegovih ,,Priča djeda Nike“, a pričanje, 
koliko vidjeh, ne bijaše u rukopisu podijeljeno 
naslovima u pojedine cjeline, već je teklo dalje 
bez prekida. Valjalo je dakle naći takav arak, 
gdje ne će trebati što rezati, gdje jedan ili više 
njih zajedno čine neku cjelinu. 1 tražeći tako 
izvadi mi najprije priču, kojoj dadosmo naslov 
»»Moj djed“, a iza toga izvadi i opet dva ili tri 
arka, za koja uglavismo naslov ,,Slavir“, po 
istoimenoj šumi, o čijem nam lugaru priča tu 
Kozarac kao pravi dušom i tijelom Šumar 
»Moj djed“ budne štampan u prvom broju 
»Hrvatske omladine“, koja je na svom pro- 
čelju donijela veliku sliku Zmaja Jovana Jova- 
novića, što je dadoh sam kliširati u Beču po 
dojako nigdje ne priopćenoj slici. No kako je 
tiskara, gdje se list tiskao, na moju nesreću 
nenadano propala, a ja ne dobih dopusta za 
Zagreb, to mi od potpuno plaćena broja, koji 
me stajaše oko 200-for., ostade samo cigli štam- 
pani istisak, što ga ponijeh iz Zagreba na dan 
isplate, dok do danas ne znam, kamo ode cijela 
naklada i oko dvadeset raznih klišeja. A kako 
sam na to ubrzo otišao iz Kutine i dobio radi 
svoga političkog vladanja teškom mukom mjesto 
u Bosni, ne vidjeh više nikad Kozarca. Je li 
on imao koncept svoje priče, ili mu je dopao 
ipak ruku dotični broj ,,Hrvatske omladine“ 
ne znam, tek priča njegova osvane poslije par 
godina u ,,Viencu“. Ne znajući dugo za nj, 
a doznavši ovamo, da je nekud premješten iz 
Lipovljana, pošaljem rukopis ,,Slavira“  po- 

kojnom Petru Markoviću, tadašnjem uredniku 
»Pobratima““, Bit će, da mu se priča ne činjaše 
zgodnom za njegove mlade čitatelje, jer je nikad 
ne priopći i kako je na to skoro i umro, pobojah 
se, e se rukopis izgubio, te se obratih pismom 
novom uredniku ,,Pobratima“ profesoru Gavri 
Manojloviću. No prodje godina, a i više, a od 
njega nikakova glasa, te ja piši i opet, dok mi 
jednog dana ne stiže preporučeno pismo i ru- 
kopis ,,Slavira“, a pri našem sastanku u Za. 
grebu reče mi g. Manojlović, da ga je velike 
muke stajalo, dok je našao rukopis, koji se 
mogao posve lako i izgubiti. 

Taj je rukopis sada u ,,Matice Hrvatske“, 
kojoj ga nazad par godina predah na čuvanje, 
ii da ga priopći u svom ,,Kokr““. Šta bi sa ostalim 
rukopisom tih njegovih priča, ne znam, ali bi 
bilo vrijedno da se to potraži, jer po mom pam- 
ćenju bilo je tu rukopisa više no 80 stranica, 
dakle najmanje 20, a možda i više tabaka. To 
mi eto bijaše glavnija namjera, radi koje napisah 
Ovo par riječi, a ne ispravljanje bilješke uz priču 
»Moj djed“ u indeksu pomenute knjige omanjih 
radova ovog našeg pripovjedalačkog majstora. 

Ajde, da tom prilikom još jednu spomenem. 
Kadno sam uredjivao prvu knjigu omladinske 
antologije ,Naša pjesma“, stavio sam u nju i 
Kozarčeve pjesmice ,,Majka kod kolijevke“ i 
,» Radi“. A kako mi bijaše mnogo stalo, da budu 
pjesmice što dotjeranije, gdješto sam ispravljao 
i brusio, tek takovo što ne htjedoh učiniti kod 
autora, kaki je na pr. Kozarac, jer oni valja da 
to sami isprave i dotjeraju, te se tako obratih 
pismenom zamolbom i na Kozarca, koji je svoj 
rad otpočeo kao mnogi naši odlični književnici 
u Ivkančevu ,,Smilju“, da sam pjesmice po- 
pravi. On boravljaše tada u Vinkovcima. 24. 
veljače 1902. odgovara mi odanle ovim pismom : 
»Veleštovani prijatelju ! Na Vaše ljubezno pi- 
samce priobćujem Vam, da ja dotičnih mojih 
pjesmica ne imam pri ruci, pa za to ne 
mogu Vašoj želji radi popravka udovoljiti. 
Neka ostanu dakle onakove, kakove jesu. Na 
pjesmicu ,, Radi“ sjećam se kao kroz san, ali 
one druge ne mogu se nikako sjetiti. Ako nije 
moje cielo ime podpisano, onda to možda i nije 
moja pjesmica. Tomu će valjda biti već kakovih 
25 godina, pa tko bi se i sjetio takovih sitnica, 
tim više, što su to bili djački pokušaji. No, pa 
kako ste mi inače ? Da radite, dapače, da puno 
radite, to vidim iz novina, te Vam samo za- 
vidjam, da i jane mogu tako. Ovo je sada sedam 
godina, odkako sam otišao iz Lipovljanja, i od 
onda sam prestao raditi. Radi službenih po- 
slova, ne mogu se posvetiti literarnoj radnji 


onako, kao što to moja priroda zahtjeva, a ko- 
jekakav nedotjeran krpež ne ću u sviet da ša- 
ljem. Pozdravite mi gospodu Kranjčevića i 
Osmana-Aziza. Želeći, da Vam oni Vaš trud 
podpuno uspije, ostajem Vaš štovatelj Ko- 
zarac“. 

Ja mu na to prepisah obje pjesme, jer 
doista i ona druga bijaše njegova, i usput ga 
upitah, što li radi ono nevinašce, što no mi ga 
pokaza u Lipovljanima. On pjesme ispravi i 
vrati, a poprati ih ovim pismom, datiranim 1. 
ožujka 1902. u Vinkovcima: ,Cijenjeni prija- 
telju! Po Vašoj želji ispravio sam pjesmice 
»Kod kolievke“, samo, ako ta preradba ne 
bude lošija, nego prvobitna. Ne mogu Vam reći, 
kako mi je bilo, kada sam čitao te davno is- 
pjevane i zaboravljene stihove: onda sam pun 
nade jedrio punima jedrima, a sada eto već 
dodje vrieme, da uvlačim konope i da se smirim. 
Pitate me za ,,ono nevinašce“ Lipovljansko — 
evo Vam šaljem moju jedinicu na slici, kakova 
je ove zime prvi puta bila na krabuljnoj zabavi 
kao Slavonkinja medju Hrvaticom i Dalma. 
tinkom. S pozdravom i štovanjem Vaš  Ko- 
zarac“. Na lijepoj fotografskoj razglednici tri 
se krasne djevojke uhvatile za ruke, a ispod 
srednje — ponajviše, a i ponajljepše medju 
njima — napisao je pjesnik tintom: Mira Ko- 
Zarac. Tu sličicu, kao i oba pisma, čuvam kao 
dragu i milu uspomenu, a da ih iznesoh na 
Vidik, učinih to lih za to, jer svaka ovaka mr- 
vica iz života i stvaranja velikih ljudi može da 
posluži literarnom — historiku, a — pobudjuje 
inako interes u čitaćoj publici, koja ne prestaje, 
na osnovu dojmova nikada stvarati i popu- 
njivati duševne slike pojedinih autora. 

Josip Milaković. 


Dubrovačke starine 


Svatko ne će biti dobro shvatio potpuni 
smisao one ,,Lukšine tajne", što ju je u 1. broju 
0. g. ,Savremenika" objelodanio Sergije 
P. (Ivo Vojnović). Pjesnik Dubrovačke Trilo- 
gije govori ondje na svoj nedostiživi način o 
taraci Sorgova dvorca, na kojoj se imaginamo 
zbiva treći dio njegove Trilogije, i neizravno 
prosvjeduje protiv namisli, da se ta glasovita i 
lijepa taraca, jedna od najkarakterističnijih 
dubrovačkih starina, ruši. Nerazumnim rušenjem, 
ludim ,popravljanjem'' i prevelikim uplitanjem 
svih mogućih oblasti, došli smo dotle, da — kako 
veli jedan drugi ugledni Dubrovčanin (,,Smrt 
dubrovačkijeh stijena") — općina grada ne po-. 
sjeduje ništa od starih zidina, zgrada i puteva. 


Glavno gradsko šetalište StraduniliPlaca- 
(Korso0) pripada c. k. vojničkoj oblasti. Divni 
plateau na moru Brsalj e pripada c. k. vojnom 
eraru. Bez njegove dozvole ne smije na Brsa- 
ljama romoniti Amerlingova česma, na kojoj je 
lijepa Rendićeva mramorna grupa ,,Dubravka 
otimlje satiru ukradenu ovcu". Collegium 
Ragusinom, prostran tako da bi se u njemu 
mogao smjestiti kakav univerzitet, još je vazda 
od francuske okupacije vojnička bolnica, premda 
gradjani odavna zahtijevaju da u njemu bude 
gimnazija, koja je sad na rdjavom položaju, a 
u nezdravoj tijesnoj zgradi. Knežev Dvor, 
najljepša  gradjevina u južnom  Slavenstvu, 
upravo je pokvaren od užasnoga restaurovanja. 
U njem je sada c. kr. kotarsko poglavarstvo. 
Na tom ,besmrtnom remek-djelu romansko go- 
tičke arhitekture XIV. i XV. vijeka? podigoše 
krov sa crvenim opekama i malim fabričnim 
dimnjacima, koji ondje pristaju kao pest u oko. 
Na Divoni (Carinskoj palači) ,,sjajnom pro- 
izvodu romansko gotičkoga stila XVI. vijeka, 
kome se divljahu Englezi Jackson i Freeman, 
Francuz Millet i Nijemac Warsberg", izvedene 
su najnepotrebnije promjene ,,bez trunka ele- 
gancije ili i samoga prostoga razumijevanja oble 
krasote gospodskoga i pohotljivog Cinquecenta"'. 
I sa Kneževa Dvora i sa Divone ostrugaše ,,pet- 
vjekovnu zlatnu patinu, onu vidljivu aureolu, 
koju istorija bješe položila naročito na vilinski 
Dvor." 

Razne krasne kapele po gradu, proizvodi 
kasne renesanse, ili historijskih zadužbina, pre- 
dane su za magazine ženijskoj i vojnoj upravi. 
Na bedemima i tvrdjavama otvoriše nakazne 
prozore. Okrečiše tvrdjave Minčetu i Lovrjenac. 
kojega su već za Danteova života pregradjivali. 
Iz Beča dodjoše profesori, da iskvare sve slike 


. klasičnih meštara, od Tizijana do Nikole Ra- 


gusinusa. O Tizianovoj ,,Mariji Magdaleni" u 
Domirikanskoj crkvi može se reći, da je više 
nema. Profane ruke još nijesu dimule divnu 
Vasarijevu sliku ,,Silaženje Duha Svetoga", 
koja je u donjem dijelu posve iskvarena, ali 
bolje i tako nego ,,popravljena" na bečki način. 
Goruće pitanje arhiva nije još riješeno ! Dalm. 
Namjesništvo dopušta da još jednako na ,,Stra- 
dunu" stoji Zvonik, porušen u gornjem di- 
jelu, gdje je bila ura s vrlo starim interesantnim 
zvonom, i da tako nagidjen grdi svoju harmo- 
ničnu okolinu. 

Sad je došla na red i iaraca Sorgova 
dvorca u Gružu, ,kojasadvorcemi kapelicom 
sačinjava savršen tip. gospodske gradjevine XVI. 
vijeka." Divno ju je i vjerno naslikao u onom 

opisu pred trećim dijelom Dubrovačke Trilogije 
Ivo Vojnović, koji se nje opet sjetio u napome- 
nutoj ,,Lukšinoj tajni". Neki, koji ne razumiju 
glasove prošlosti, htjeli bi da putem ispod svoda 
te rijetke tarace uzmogne prolaziti zasnovani 
električri tramway, i ako je vrlo lako proširiti 
obalu, te ispuniti: pržinom oko nje ono malo 
mora, same mrtve vode. O svemu je ovome bilo 
po našim novinama čestih pisanija, dakako 
uzalud, a u opšinmom članku ,Smrt du- 
brovačkijeh stijena", reasumirane su 
sve te nepodobštine. Pisac, toga članka (Ilustr. 
»,Obzor" 23. V. 1909.) skriven pod ,,Epida- 
vranin'' pozivaše naše književnike, pjesnike, 
istorike, umjetnike i arhitekte, neka podnesu 
kolektivnu molbu dubrovačkom općinskom vi- 
jeću protiv rušenja Sorgove tarace i ,,protiv 
Svih ostalih atentata na ljepotu mrtvoga, ali 
toliko duši živoga Dubrovnika." Taj je poziv, 
i ako izašao u Zagrebu, ostao bez odziva. Od 
cijele naše štampe jedan jedini dubrovački se 
list u kratko obazreo na rečeni članak, blago 
ističući da se protivi rdjavom i nekorisnom ru- 
šenju, ali da ne voli da Dubrovnik bude muzej. 
Tako nije bilo teško porušiti na Stradunu ,,stare 
časne vanredno zanimljive dućane" i postaviti 
vrlo neukusne električne ,,Bogenlampe". Ako 
tako potraje, Dubrovnik će S vremenom  iz- 
gubiti sve ono, što ga čini Dubrovnikom. 
Gradjevine unutar gradskih zidina nijesu 
izvrgnute opasnosti rušenja toliko koliko one 
zgrade po okolici. Smetaju spekulantima, ko- 
jima treba zemljišta za hotele i kojekakva 
druga poduzeća, te ,,Amerikanima" i drugim 
obogaćenim skorojevićima za njihove ville. U 
Lapadu je nestao s lica zemlje ,,Lorko", u Gružu 
prijeti propast Sorgovoj taraci, a na Pločama, 
na istoku grada, htjeli bi rušiti stari samostan 


sv. Jakoba, koji je star koliko i crkva Notre . 


Dame u Parizu. Lani je općinsko vijeće odlučilo 
bilo prodati taj zapušteni manastir (sad općinsko 
vlasništvo) konzorciju poduzetnika, dan a nje- 
govu mjestu sagrade — hotel! Manjina se u 
vijeću usprotivila, a biskup se izjavio spremnim 
kupiti manastir i predati ga redovnicima. Sa- 
mostan i crkva uza nj potiču iz XIII. stoljeća. 
Samostan, četverokutna zgrada sa slikovitim 
dvorištem, finim osjećajem  prilagodjena oko- 
lini, bio je u XVI. stoljeću nešto obnovljen : 
proširili su prozore i uokvirili ih u stilu rene- 
sanse. Crkva, u kojoj počiva nekoliko slavnih 
pokojnika, pokazuje plemenite crte mletačke 
gotike XIII. stoljeća. U povijesti dubrovačke 
republike taj je manastir imao nemalu ulogu. 
U njem su benediktinci držali znamenitu školu. 


Zgrada se nalazi na vrlo lijepom mjestu, u ne- 
posrednoj blizini grada, na gorskoj strani zasa- 
djenoj maslinovim gajima i čempresima, na 
kraju šetališta, s kojega je krasan vidik osobito. 
na more i na otok Lokrum. I bečka se Centralna 
komisija usprotivila rušet ju i u svojim ,,Priop- 
ćenjima““ zagovarala,da se manastir održi. Nade 
je, da će se održati i manastir i Sorgova taraca. 
Kad bi bila baš prijeka nužda, eh, onda bi sami 
po sebi padali svi obziri, ali dubrovačka je oko- 
lica još tako prostrana i ima mjesta za dosta 
novih zgrada, a da nije nužno varvarski oba- 
rati lijepih starina, koje nam pomažu shvaćati 
vremena republikanske slobode. 

Stari Dubrovnik, koji bijaše prije svega 
trgovac i diplomat, nije ostavio za sobom veliku 
umjetničku baštinu. Njegova umjetnička po- 
vijest nije tako velika, da bi kao mletačka tre- 
bala jednoga Pavla Molmenti. I ako malena, 
dubrovačka umjetnička historija nije još sva 
zapisana. Nešto je u tom pogledu učinio dr. 
Lujo Vojnović u svom  ilustrovanom 
»Dubrovniku" ili ,istorijskoj šetnji". To djelce, 
koje ukratko sadrži svu dubrovačku povijest, ' 
te opise mjesnih arhitetonskih i prirodnih lje- 
pota, objelodanjeno je 1907. u Beogradu, a da 
ga hrvatska štampa — uz koji rijetki izuzetak 
— nije ni zabilježila. — s. 


Socijalna medicina i higijena_. 


Kao što se u najnovije vrijeme socijali- 
zuju sve znanosti, tako se socijalizovala i medi, 
cina. Ovo nastojanje je posve novoga datumav 
ali je obuzelo gotovo sve naprednije duhov- 
medicinskog svijeta. Ma da je jasno, da medi, 
Cina upravo najviše zalazi u socijalno polje 
ipak se ona socijalizovala tek u najnovije doba 
Neke univerze osnovaše posebne katedre za so- 
cijalnu medicinu i higijenu, a mnoge dozvoliše 
samo privatne docenture. 

Fiirst definira ovako: Socijalna medi- 
cina i higijena je medjašno područje praktične 
medicine i socijalne prakse. Ona ima da ispita 
zadaće, koje se namiću medicinskoj znancsti 
i liječnicima pri rješavanju socijalnih problema. 
Socijalna medicina obradjuje radi toga pro- 
tivno individualnoj medicini onu stranu liječ- 
ničkcg djelovanja, koje ide za tim, da digne 
zdravlje širokih slojeva sprječavajući bolesti i 
dižući opće kulturno stanje. 

Rekao je jednom Nothnagel, da je 
glavna zadaća medicine učiniti samu sebe su- 
višnom. Izgleda, kao da je ova zadaća preteška 
i neizvršiva, ali ipak u ovoj Nothnagelovoj 

rečenici leži jedan od najdubljih problema i 
najtežih zahtjeva savremenoga života. Noth- 
nagel je ovom rečenicom pokazao higijeni i 
medicini nove, lijepe puteve. 

Prikazat ću, koliko se za socijalnu higijenu 
učinilo drugdje, pak ćemo onda najbolje moći 
uvidjeti, kako je kod nas žalosno u tom pogledu. 

Djelovanje liječnika u bol. 
nicama i lječilištima. Danas zahtije- 
vamo od bolnice, da bude pravi dom odmora, 
ljepote, čistoće i sklada. Na bolesnika uz liječ- 
ničku njegu najviše djeluje milieu. U starim 
bolnicama nema toga nikako ili veoma malo. 
Pri modernim bolnicama razlikujemo razne si- 
steme : koridor-sistem, gdje se niz boles- 
ničkih soba grupira u jedan koridor, sistem 
paviljona, gradnja posebnih zgrada za 
razne bolesti, sistem baraka, koji se od pa- 
viljona u tome razlikuje, da se upotrebljuje za 
gradnju akši materijal. 

Jessen (Sociale Krankenpflege in Kranken- 
hiusern. Handbuch der socialen Medicin. Bd. 
IV. Jena 1904.) zahtijeva za jednu bolnicu naj- 
manje 5 posebnih odjela: 1. prostorije za bo- 
lesnike, 2. za liječnički rad, 3. za upravu, 4. 
kućanstvo i gospodarstvo, 5. vrt. Osim toga 
zahtijeva moderna higijena i medicina : kupa- 
lište, gombalište, institut za Rčntgenave zrake, 
liječničke stanove. Bolnička higijena zahtijeva 
najmanje 100 m?* za jedan krevet, a u bolni- 
cama za priljepčive bolesti 150 m*. Naše su 
bolničke prilike prema ovim zahtjevima upravo 
mizerne. Modernih općih bolnica mi i nemamo. 
Novi zagrebački sanatorij će dobro doći samo 
bogatim slojevima, a sirotinja će se i dalje lije- 
čiti po strima zgradama, koje su u prijašnja 
vremena u mnogim slučajevima bile kasarne. 
Socijalna je medicina i higijena najviše razvila 


svoje djelovanje u specijalnim bolni- 
cama i lječilištima. U prvom redu 
dolazetuuobzirlječilištazasušičave. 
Najsjajnije su u tom pogledu prilike u Nje- 
mačkoj, jer je tamo pri tim lječilištima pobjedio 
princip demokratski. Njemačka danas ima do 
200 pučkih lječilišta za sušičave, gdje se 
izlijeći do 75% sušičavih po higijensko-dijete- 
tičnoj metodi Brehmer-Dettweilera. Tamo se 
provadja rad oko ozdravljenja sušičavih upravo 
idealnim redom. Nije naime dosta, da se radnik 
otpusti iz lječilišta, a da nije sposoban za rad. 
Zato se iz lječilišta šalju rekonvalescenti u 
oporavilišta, gdje se sukcesivnim vjež- 
bama pripravljaju na rad. No kad se otac obi- 
telji primi u lječilište, što će onda žena i djeca? 
Zato se i osnivaju bogate zaklade, iz kojih se 
onda potpomaže takova obitelj. Uz bolnice se 
osnivajut. zv. dispensairesantituber- 
culeux, zavodi, koji pružaju badava liječ- 
ničku pomoć i savjet, te upućuju na lječilišta 
i Sredstva za liječenje. Kod nas umire preko 
8000 ljudi godišnje od sušice, a imamo samo 
jedno lječilište. 

Veliki je napredak u najnovije vrijeme po- 
stignut pri osnivanju zavoda za umobolne. 
Ima duševnih bolesti, pri kojima bolesnik nije 
nimalo opasan po društvo. Ako ostaje kod kuće, 
onda je ipak na teret, jer ne privrjedjuje. U 
Belgiji se osnovaše t. zv.kolonijezaumo- 
bolne, gdje im se pribavlja posao prema 
sposobnostima i vrsti umobolnih. Dapače ide 
se tako daleko, da se nastoji oko familijarnog 
života. umobolnih. Na taj način postaju prije 
posve nekorisni umobolni članovi društva bar 
donekle korisnim. A. Štambar. 


(Svršit će se.) 





RENEE BAR. VRANYCZANY. Ovomu 
broju ,,Savremenika“ priložena su dva umjet- 
nička priloga od barunice Renće Vranyczany. 
Mlada umjetnica učila je u bečkoj ,,Kunst- 
gewerbeschule“, kod profesora Strassera. Izlo- 
žila je na umjetničkoj izložbi u Zagrebu god. 
1906., a osim toga prošle godine u ,,Velikom 
Salonu“ u Parizu, gdje je svratila na sebe 
pozornost — nekojih pariških novina jednom 
bustom (Portret T. Krizmana). Poslije toga is- 


je priznanje, te su joj radnje 


kazano joj 
primljene u pariški ,,Salon d'automne“, u kojem 


je izložila četiri skulpture i dva drvoreza, 


.koja donosimo u ovom broju. Svraćamo pažnju 


na ,,Stimmungom“ bogati sujet iz Bretanje i 
sigurnost crta u ,,Portretu“, a prigodice do- 
nijet ćemo reprodukcije nekojih njenih skulptura. 

PJESNIK ,,GORSKOGA VIJENCA" U 
KRANJSKOJ. U ,Novicama" g. 1844. (str. 
20.) nalazi se ovaj dopis iz Planine, datiran dne 

24. januara 1844. (Planina je oveće mjesto na 
cesti iz Ljubljane prama Trstu.) 

»ŠSinoć oko 8 sati dodjoše u krčmu k ,,Cr- 
nom Orlu' tri muškarca, ponješto na tursku 
obučena — a kad su čuli nas govoriti kranjski, 
upustiše se s nama u razgovore te nam rekoše, 
da su Crnogorci (Montenegriner). Mi smo mislili, 
da su trgovci. Jedan se izmedju njih svidio nama 
osobito zbog lijepoga i velikog stasa te skupo- 
cjenoga odijela; on je vrlo prijazno govorio 
s nama. Ispitivali smo ga o crnogorskoj trgovini, 
o crnogorskim običajima, seoskim proizvodima, 
it. d., te mu dasmo u ruke i naše ,,Kmetijske 
Novice". Na sva pitanja odgovarao nam je u 
prijaznom crnogorskom — Kranjcima lako ra- 
zumljivom — jeziku, te nas medju drugim i 
pitao, da li poznajemo gospodina Kopitara 
u Beču. U najvećem razgovoru doznasmo 
od c. kr. pošte, tko je ovaj lijepi i prijazni muž, 
koji nam iskaza čast, divaniti s nama. I tko je 
bio? Bio je milostivi i svake časti vrijedni 
gospodin Vladika (,Vladuška" !), to jest 
starovjerski biskup, koji ima i zemaljsku oblast 
u Crnoj Gori. Stidili smo se, da mu ne iskazasmo 
njegovom visokom staležu dužne časti; a pri- 
jazne riječi, s kojima se je oprostio kazavši : 
»,$ Bogom Kranjci !" utješile su nas, pa i mnogo- 
kojemu, koji je možda klevetao naš kranjski 
jezik, pokazale su, da nas mogu razumjeti i 
Crnogorci, premda su iz onih dalekih predjela. 
M. K." Dr. Fr. Ilešić. 


IZ UMJETNIČKOGA SVIJETA. ,,Hrv. 
Sloboda“ u Zagrebu donosi (11. 1. 0. £.) 
vijest, da je Dubrovčanin Frano _Ra- 


danović naumio izdavati u Milanu satirički 
list ,,Diogenes“, u kojem će sudjelovati cijela 
milanska umjetnička kolonija. — Pjevački zbor 
,, Glazbene Matice“ u Ljubljani raspisuje nagrade 
u iznosu od 200 K za nove, neizdane i neizvedene 
mješovite ili muške zborove sa slovenskim ili 
hrvatskim tekstom. Rok do 31. srpnja 1910. 
Radnje se šalju ,, Glazbenoj Matici“ u Ljubljani 
i treba da su providjene geslom, a u kuverti 
s istm geslom neka je ime autora. Nagradjene 
radnje postaju isključivo vlasništvo ,,Glazbene 
Matice“. — Cele stin Medović naslikao 
je za župnu crkvu u Ljubljani ,,Smrt sv. Jo- 
sipa“ i ,,Mater dolorosu“. — Hrvatski arhitekt 
Josip Marković, koji boravi već više go- 
dina u Buenos Airesu, izabran je medju jurore 
umjetničke jury za veliku umjetničku izlož u, 
koja će biti priredjena u Buenos Airesu god. 
1910. — Rudolf Valdec dovršio je epitafij 
za kriptu djakovačke katedrale. Refief prikazuje 
Isusa, kojemu je blažena djevica dovela oda- 


slanstvo: slavenske apostole Ćirila i Metoda, 
koji su doveli osnivača katedrale biskupa Stross. 
mayera. Biskup doprinosi model djakovačke 
katedrale. ,,Obzor“ primjećuje, da ,,relief ne 
zaostaje za najboljim radnjama talijanske ruke, 
koja je u ono doba morala da iskiti djakovačku 
katedralu“. — Ivan Frčbe, hrvatski glazbenik, 
izvodit će u veljači o. g. u Berlinu ouverturu Li- 
sinskova ,,Porina“. — Sofija Borštnik Zvonar. 
jeva istupila je iz sveze Ljubljanskoga kaza- 
lišta. — Slovenski glazbenik Risto Savin 
(pukovnik Fridrik Schirza), koji je komponovao 
i kod nas pjevanu ,,Posljednju stražu“, uglazbio 
je novu operu ,,Vidu“, u četiri čina. Nedavno je 
pjevana u Ljubljani. — U ,Umjetničkom 
Salonu“ (A. Ulrich) prodano je do sada oko 
35 radnja hrvatskih umjetnika. — ,Hrvatsko 
društvo umjetnosti“ darovat će svojim 
članovima (žrijetom) prigodom glavne skupštine 
(30. siječnja o. g.) slijedeće radnje: Oton Ive- 
ković ,,Kraljević Marko i Musa Kesedžija“, 
Branko Šenoa _ ,,Kolovoz“, Leopoldina  Auer 
»Studija“, Robert Frangeš ,,Bacalac“ (plaketa), 
Robert Frangeš ,,Lukarice“ (plaketa), Erna 
Šaj, srebmi pokal, kopča za pojas, iglu, Oskar 
Herman ,,Rodjenje Kristovo“ (kopija po Rem- 
brandtu), I. Krušlin ,,Trški vrh“ (Akvarel), I. 
Krušlin  ,,Proštenje“ (akvarul), 1. Benković 
»Plodine“, I. Babić ,,Kozar“, Ivan Bauer, pri- 
vjesak za nakit oko vrata. Darovi su izloženi u 
», Umjetničkom Szlonu“, gdje se primaju i novi 
članovi, koji imadu pravo na sudioništvovanje 
kod žrijebanja, ako plate članarinu za god. 1909. 

IZ KNJIŽEVNIČKOG SVIJETA. Klub 
hrvatskih književnika u Osijeku održao je 
(7. Sječnja 0. £.) Svoje treće — posijelo, 
na kojem su sudjelovali: dr. M. Andrlić 
(,,Nazor o socijalnom pitanju"), A. Hampl 
(otpjevao tri pjesme), D. Vuković (čitao 
Dragana Melkusa  ,,Bračne družine Ignjata 
Iglović-Makazova"), D. P. Goašić (recitirao 
Magjerovu ,,Domovini''), Desanka Maku- 
šinski (otpjevala Zajčevu ,,Ruža i ljubica'), 
G. F. Stilinović (čitao O. Wildea ,,Bajke"), 
F. Raušenberger (Rožićevu ,,Humoresku") 
i Gošić(M. Rosenberg ,,Kuda''?).— Društvo 
sv. Jeronima izdalo je za godinu 1909. 
slijedeće : 1. Biblijska povijest. Knjiga I, 2. Po- 
učni razgovori, sveska IV. (F. Rožić, Kvirin 
Broz, M. Danić, E. Engelman). 3. Kunići, napisao 
Z. Č. 4. Koledar ,,Danica“ i 5. Molitvenik ,,Kruh 
nebeski“ od J. Clinščaka. — ,Slovenski 
Pravnik“ zaključio je prosinačkom sveskom 
svoju  dvadesetpetgodišnjicu. Osnovao ga je 
dr. A. Mosche. Urednici su mu bili: dr. 1. Tavčar, 

d. J. Babnik, dr. D. Majaron, dr. M. Pirc, dr. 
V. Supan. — Novi listovi: U Zadmnu je 
počeo izlaziti ,,Dalmatinski Hrvat“, posvećen 
pouci i zabavi puka. U Sarajevu ,,Radnički 
List“. U Karlovcu izlazit će umjesto ,,Glaso- 
noše“ (radi bolesti urednika Lopašića) ,,Sloga“. 


— 12. siječnja predavao je u Zagrebu, u prosto- | 


rijama ,,Braće Hrvatskoga Zmaja“ dr. Fran 
[lešićo , Napoleonovoj iliriji s kulturnoga gle- 
dišta“. — ,Slavjanskijaizvjestija“ 
u broju VI. 1909. donose iz pera L. Č. iscrpiv 
članak o Ljudevitu-Gaju. Pisac je dobro upućen 
u hrvatsku literaturu o Gaju. U istom broju je 
veoma uspjeli prijevod Kostićeve balade ,,Mi- 
nadir“ iz pera poznatoga prevadjača N. Novića, 
koji je već objelodanio mnogo dobrih prijevoda 
slavenskih pjesnika. — ,Moderna biblio- 
teka“ izdat će kao 13. svezak Leonida Andre- 
jeva ,,Pripovijest o sedmorici obješenih“. God. 
pretplata K 12.—, pojedina sveska K 1.20. 
Novac se šalje M. Malinaru u Samobor. — Na- 
redna_ sveska ,Humorističke biblio- 
teke“ donijet će Čehovljeve ,,Humoreske“, 
Baću Gjukine ,,Naše šale“, Koprivine ,,Morske 
trave“, Ogrizovićeve ,, Humoristične pripovijesti“, 
Catul  Mendesove  ,,Novelete“, Ben  Akibine 
»sale“, šaljive narodne pripovijesti, Heineove 
»»Pjesme“,  Simplicissimusove ,,Anekdote“, Ma- 
toševe ,,Humoreske i satire“ i M. Twainove 
,,Skice*'. Pretplata godišnje (24 sveska) K S.—. 
Novac: ,,H. B.“ Zagreb, Marovska 30.—. 

U Petrogradu počela je izlaziti ,,Bi- 
blioteka_ izabranih slovenskih 
pisaca“. U prvoj je knjizi S. Machar 
»Na  Golgoti“ — (prev. Lav.  Savin),_ M. 
Konopnicka ,,Pjesma“ (prev. A. Borovskij), 
S. S. Kranjčevićeva ,,Božja Providnost“ (prev. 
M. Nović), M. Uskokovića ,,Fragmenta vitae“ 
(prev. D. Bošnjaković) i Cankareva ,,V hiši 
Marije Pomočnice“ (prev. I. Lavrin). Godišnje 
6 rubalja, svezak 60 kopejki (1 K 70 fil.). Novak: 
»»Slavjanski Mir“. — Jugoslavenskaaka- 
demija raspisuje natječaj za ispit iz ruskog 
jezika na nagradu iz zaklade J. Bubanovića. 
Natjecati se mogu samo slušači zagrebačkog 
sveučilišta i učenice zagrebačkoga ženskoga li- 
ceja, koji dokažu da su god. 1909. 10. bili upi- 
sani kao redovni djaci. Ispit je u srpnju o. g., 
a nagrada samo jedna i to od 1600 K. Tko dobije 
nagradu mora se obvezati, da će polaziti u 

bližnoj naučnoj godini koje sveučilište u Rusiji, 
kuda će mu se slati obroci (10) nagrade. — V. 
M ilić držao je u Spljetu predavanje o Gaju. 

Drama Leonida Andrejeva ,Ignis sa. 
n at", koja je bila u Zagrebu po cenzuri za- 


branjena, ma da ju je osječka cenzura dozvolila 
te je nekoliko puta i prikazivana u Osijeku, zabra- 
njena je sadai u Osijeku. Nedostiživi su putovi 
cenzure! — U ,,Hrv. Kolu"' Matičinom (1909.) 
ima interesantni prinos Stjepana Radića pod 
naslovom : ,, Ruska grana naših Jelačića". Spo- 
minju se dva Jelačića, koji su se u ruskoj lite- 
raturi istakli: Mihajlo Jelačić kao dramatski 
pisac, i Eugenij Jelačić kao znanstveni populari- 
zator prirodnih znanosti. Stjepan Radić spominje, 
da je slušao njegovo predavanje o pradomovini 
čovjeka. Sad je to predavanje izašlo u posebnoj 
knjizi: ,,Krajnij sjever, kak rodina čelovje- 
čenstva''. U toj živo i popularno pisanoj knjizi 
dokazuje Jelačić, da je pradomovina čovje- 
kova, a osobito Indoeuropske rase, skrajni 
sjever.  Istraživanjima zoološkim i  paleonto- 
loškim i geološkim pisac dodaje i interesantna 
istraživanja filološka. Knjiga je ukrašena do- 
brim ilustracijama, a kritika ju je vrlo lijepo pri- 
mila.— Baltazaru Bogišiću, odlučio je 
posebni odbor dalmatinskih uglednika podignuti 
spomenik u Cavtatu, mjestu rodjenja Baltazara 
Bogišića. Prilozi se šalju na ruke g. Gjura Bije- 
lića u Cavtatu (Dalmaciji). — Klub ,Hrvat- 
skih književnika" u Osijeku, moli 
pisce i izdavatelje knjiga, časopisa i novina da 
bi poslali upravi kluba (Osijek I. Gajev trg 4) 


po jedan primjerak svojih izdanja, koja će biti 


oglašena na rasporedu mjesečnih klubskih po- 
sijela. — Mijat Pribanić u Severinu 
na Kupi bavi se sakupljanjem gradje za 
džepni lexikon, za šire slojeve. Pisac je rukopis 
već priredio do polovice i traži nakladnika. 


UBRAVA 

DRUĐINA 
URFATSKIH 
KNIIZEVNIKA 
UZALGREBU 


U smislu društvenih pravila dužan je svaki 
član D. H. K. podupirati društveni rad. 
Prema tomu se je i odista velika većina društ. 
venih članova abonirala na ,,Savremenik' i 

društvene redovite  nakladnine (uz popust, 
koji je opredijeljen za članove). Odbor je D. 
H. K. zaključio, da po posljednji put podsjeti 
onu gg. članove, koji se još do sada nijesu oda- 
zvali ovoj svojoj članskoj dužnosti, da to čim 
prije učine t. j., da se aboniraju na ,,Savremenik"', 
a isto tako i na nakladnine. U smislu istih tih 
dužnosti trebalo bi da gg. članovi nadju društvu 
i po kojega novoga abonenta medju svojim 
znancima, na čemu bi im uprava društva bila 
osobito zahvalna. Tom prilikom javljamo, da 
se je broj Savremenikovih abonenata već do 
sada znatno povećao. 


Šesta knjiga redovitih društvenih 
nakladnina za god. 1909. (Lunaček : Aktovke) 
se doštampava i bit će tijekom ovoga mjeseca 
razaslana. 


Prva knjiga redovitih društvenih na- 
kladnina za godinu 1910. bit će Ante Kova- 
čića ,Pripovijesti', koje će popratiti 
uvodom A. G. Matoš. [ ova se knjiga već do- 
štampava. 


Uprava D. H. K. zahvaljuje se na svom 
mjestu našem umjetniku gosp. Tomislavu 
Krizmanu, koji je za ,,Savremenik'' izradio 
četiri nova natpisa (rese ovaj broj)i što je obećao, 
da će se i u buduće brinuti oko umjetničke 
opreme lista. 


G. Ivan Meštrović stavio je dobro- 
hotno društvu na raspolaganje više reprođukcija 
radova svojih, koji su pobudili toliku pažnju 
na izložbi ,,Secesije'' u Beču. ,,Savremenik' 


donijet će te reprodukcije u jednom od narednih 
brojeva. 

— Gosp. Ivan Tišov darovao je društvu 
portret skicu predsjednika D. H. K. Ljube Ba. 
bića Gjalskoga, a prigodom smrti Vladimira 
Vidrića pokojnikov portret, na čemu muse ovdje 
izriče zahvalnost. 





Mnoga gospoda, koja su primila prvi broj 
nisu nam do sad poslala narudžbenice niti vratila 


broja. Uprava ih ovdje učtivo moli, da bilo 
kako jave, da li žele e bi im i dalje list slali. kako 
bi se što prije konačno ustanovila naklada. 
Tko se toj molbi ne odazove i 
ne vrati poslanih mu brojeviu 
smatra se. nužno abonentom 
»sSavremenika" za godinu 1910. 
— Upozornjemo onu p.n. gospodu abonente, 
koji su ,Savremenik“ do sada primali preko 
koje knjižare, da ćemo trećim brojem pre- 
kinuti poslovanje sa svim onim knjižarama, 
koje ne podmiriše staroga duga, pak bi tako 
mogao mnogi abonent ostati bez trećega broja. 
Bilo bi stoga najuputnije, da novac za pret- 
platu pošalju izravno upravi Bregovita ul. 3. 





UREDNIŠTVO je primilo OVE KNJIGE: 


Niko I. Gjivaković, Podaci za 


biografiju Gjiva_ Fr. Gundulića. 
Zadar 1909. P. Janković. 
Franjo Molnar, Gjavo. Drama. 


Preveo S. Tucić. R. Račić. Osijek 1909. 

A. Tentor, Beg Mirko. Eine _Er- 
zihlung aus dem bosnisch-hercegovinischen Be- 
freiungskriege. Pola 1909. I. Krmpotić. Preis 1 K. 

Dr. Rikard Schubert, Geologija 
Dalmacije. Izdala _ Matica Dalmatinska, 
Zadar 1909. Cijena K 2. 

Stevan Sremac, Putujuće dru 
štvo. Pripovetka. Izdanje S. B. Cvijanovića 
Beograd 1910. Cena 1 din. 

Dr.IvanTuškan, Jednaozbiljna 
riječ. Tisak M. Fogine. Karlovac 1909. Cijena 
40 fil. 

Jovan Dučić, Pesme u prozi. 
Štamparija .,Davidović". Beograd 1908. 


Bizet - Meilhac - Halevy, Car. 
men. Opera u tri čina. Preveo A. Harambašić 

nagradu za svoj umni rad, kada budu Hrvati i Srbi s jednakom ljubavlju primali 
u ruke knjige i časopise, bili oni pisani latinicom ili ćirilicom ; a da taj dugo iz- 
gledani dan što prije svane, ovisi o rodoljubnom radu hrvatske i srpske inteligen- 
cije, napose književnika i novinara... 

Kada sam ovu zgodicu ispričao onome svome prijatelju, izusti on riječi : ,,dal- 
matinski megalomani'', ne bješe ni govora o onim osobama, od kojih da je ,.svaki 
dao nešto znamenita (!) Zagrebu i užoj Hrvackoj'. 

Dok je g. Vojnović iznajprije tvrdio, da ,, Akademija ne vrši zadatak čuvanja 
jedinstva i unapredjivanja narodnoga jezika", a ja sam dokazao, da je 
taj sud nepravedan i neistinit, g. Vojnović protestira protiv moje ,,enfatične op- 
tužbe'', slaveći akademiju radi sakupljanja materijala za istoriju, književnost 
i leksikografiju našega naroda : ,,ogroman materijal, koji žalibog do sada niti jednom 
jedinom velikom sintezom nije nadahnuo naše književnike". 

Magla i fraza! 

Ja sam tako slobodan pitati : zar Smičiklasova i Klaićeva hrvatska povijest . 
nijesu dosta znatne sinteze? A Maretićeva gramatika i Broz-Ivekovićev rječnik? 

A nemamo li i dosta velikih i dobro obradjenih partija hrvatske književnosti? 

Dopuštam, da je još svega toga prilično malo, no i prilike su naše sitne. 

U malenih naroda. u kojih je književnik upućen na svoju službu, bez obilnih 
materijalnih sredstava i književnih pomagala ne nastaju velika djela nego polako. 
pa mnogi radnici moraju sabirati samo gradju, da je drugi prije ili kasnije obradi. 
Tražiti previše, kako čini g. Vojnović, znači : ne uzimati u obzir okolnosti. 

G. Vojnović žali, što se akademija nije konstituirala kao neki ,,vrhovni sud", 
koji će bdjeti nad čistoćom i jedinstvom gramatike, ortografije i leksikografije 
našega jezika. : 

Sve je to lijepo reći, nego teško izvršiti. U Francuza i Talijana nikoše areo- 
pazi za književni jezik, no često podjoše i krivim putem. Jedni su ih slušali a drugi 
ne, postavši .,vrhovni suci" često predmetom ujedljive satire. Ako su tako pro- 
lazile čuvene akademije, u kojima sjedjahu ljudi velika ugleda, kako da diktira 
n malenom narodu sa zakonskom moći zakone jezika akademija, koja broji malo 
velikih ljudi — u narodu, gdje gotovo svaki čovjek zna, što njegov susjed kuha 
u svome loncu, pa nanj ne uiječe čarobnost udaljenosti i misterioznost osobe? 
u koliko je bilo u nas pred 30—40 godina ljudi, koji su temeljito poznavali naš jezik ? 

» Nije li nam Slovak Šulek složio prvi veći praktični njemačko-hrvatski rječnik 
i prvi hrvatski rječnik znanstvenog nazivlja? 

Napredovali smo ipak mnogo. Pokazuje to jezik naših srednješkolskih knjiga, 
naših uglednijih revuja (osobito ,,Nastavnog Vjesnika" i ,,Savremenika"), jezik 
većine saradnika u izdanjima Jugoslavenske akademije i Matice Hrvatske. Sada 
je, mislim i ja, doista došlo vrijeme, te bi akademija mogla stvoriti zaključak, 
prema kome bi se u njenim publikacijama imao upotrebljavati jedan pravopis i 
norme jedne gramatike. Za budućnost ima dakle pravo g. Vojnović. jer se naš 
jezik već prilično ustalio i pošao pretežno jednim pravcem, koji nas ujedinjuje 
sa Srbima. Što se pravopisa tiče, moje je mišljenje, da bi se imao uvesti onaj, kojim 
se piše akademički rječnik. 

Medjutim i za pravopisne i gramatične novotarije vrijedi : ,navika je jedna 
muka, a odvika dvije muke". Stariji ljudi ne vole ovakovih reforama, a nalagati 

može vlada samo školama i uredima, kako biva i u samoj Njemačkoj. Učeni ljudi, 
osobito poluučeni, ne podnose lako tudje zapovijedi. Ugledna dubrovačka vla- 
stelinka Deša Gozze pisaše g. 1795 svome prijatelju Juliju Bajamontu : ,,Vi 
znate, da smo mi Dubrovčani republikanci, pa da u nas svaki čovjek drukčije 
misli" Do nedavna bijahu naši književnici ovakovi republikanci. ne poznavajući 
nikakove autorite ni discipline. 

G. Vojnović diže i drugi protest protiv tobože mojega (!) pogrješnoga shva- 
ćanja : ,,kao da je akademija nepovrjediva'. A gdje sam to ja, i kada, kazao? Ta 
ja se baš borim protiv panegiričnih kritika, a g. Vojnović eto proglašuje ipak mene 
prorokom takova tona ! Niti ja govorim u ime akademije, niti joj pjevam ode : 
tek ne mogu progutati neopravdana prigovora : ,,da ona ne vrši zadatak čuvanja 
jedinstva i unapredjivanja narodnoga jezika". Ono ,,čuvanje jedinstva" još bi 
se dalo kako tako obrazložiti ; no, da ona ,,ne unapredjuje narodnog jezika", pot- 
puna je neistina. 

Nikako mi ne bješe pravo, istina je, što je Ivo Vojnović napisao svoju krasnu 
»Trilogiju" u dubrovačkom dijalektu ; jer držim, da pjesnik mora pokazati svoju 
snagu u oplemenjenom književnom jeziku, a ne u narječju, s kojim nije vezana 
estetika jezika. Ja bih to priuštio velikim narodima. Ali još nijesmo posve gotovi 
ni sa svojim književnim jezikom, a eto ugledan pjesnik slaže znatno pjesničko 
djelo poluprovincijalno ! 

Njegovanje dijalekta stvorilo je u Rusiji nov jezik maloruski (pomalja se i 
treći, bijeloruski) ; u Francuskoj se postepeno razvija provensalski, a u Španjolskoj 
katalanski. S novim jezikom ide uporedo i težnja za političkom autonomijom, 
dakle za rasulom naroda i njegove države. Šaljive stvarce (lakrdije, satire) u dija- 
lektu ne smetaju ništa ; ali ja ne volim većih pjesničkih proizvoda, koji nijesu 
sastavljeni u književnom jeziku, pa makar ih napisali kako glasoviti pjesnici. Slušao 
sam na Rijeci već u svome djetinjstvu Goldonijeve duhovite komedije u mle- 
tačkom dijalektu ; ali mi nikako ne omleie Radi se ovdje o istančanom estetskom 
ukusu i osjećanju. 

Najzad priznajem lojalno, da sam s nepažnje rečenicu: ,,sa svijem tijem 

“ (Pad Dubrovnika I. 33.), koja je tudja, krivo pripisao g. Vojnoviću. Inače 
ne povlačim ništa. 


DR. A. TRESIĆ PAVIČIĆ: 
NASLUĆIVANJE TAJNA 


Kolikrat sjednem na visoku stienu 
Samoće sjetne, s koje lakši puca 
Uzdahu prelaz gdje no nade zenu, 


U perivoj vasmira ; srce tuca 
U grudi jače, ko središte svieta ; 
Vječnosti bilo ko da u njem kuca: 

Ko beskrajnog života jeka sveta, 
Što oblim valom, da sućut probudi, 
Zemaljskog brata do srca dolieta. 


I mirijada zviezda tad se budi 
U meni kucaj: Ko na svojoj liri 
Na živcima mi Beskraj pjesmu gudi. 


Sva duša drhće, čeznućem se širi 
Za carstvom tajna, kano zvuka vali, 
I kano tamjan izgoreni miri. 


U tom čeznuću, u kojem se tali 
Sok poezije najbitniji, gori 
Vatra što zviezdam alem-zrake pali 
|I prostorom ih sije ; jer ih mori 
Za Beskrajem stremljenje, ko i mene. 
U tom stremljenju cviet mi nade zori, 


Iskrenost žića iz njega mi zene 
U odnošaju s prirodom, a zora 
Trajnosti rudi s lica Vaselene. 


Tek jedna miso trapi, kano mora, 
Srce, i pitam, čim ćeš tješit biedu, 
Prirodo onih, što nebeskog zbora 


Poezije razumjet ne umiedu ? 
Jer što je ona, neg prolaz života 
Kroz prividje ti čarno k svetom redu 


Istine vječne ? Čim njena divota 
Um ždrakom prožme, isplinuće boje 
Sa krila pjesme, prolaznih krasota, 


Na savršenstva plamu. Al što moje 
Oko se više napinje, da shvati, 
Istino, jazno svietlo more tvoje, 


Od napora se duha mašta zlati 
Ko rastopljena, i življim se resi 
Šaram ; a srce svemiljem se trati. 


O Vaselena, ko nebeski kriesi, 
Pojave blješte iz tvojega krila, 
Jer ti im izvor. ti im uvor jesi : 


Za uvorom ja težim, sterem krila, 
| ćutim. tražeć istine svjetlinu, 
Da Dobroliepo stvara moja vila ; 

Da pomažem ti pojavit nutrinu ; 
Pram savršenstvu ostvarivat biće, 
S nutrinom trajno spajat površinu. 


Na pozornici, gdje no svijest sviće, 
Slutim u ljudskoj i božanskoj drami 
Povjesti kakva katarsa joj biće. 


Tvog svećenika uloga me mami 
I tješitelja, proroka, koj bljeska 
Umom po tvoje budućnosti tami : 


Prem znam da prorok neće minut trieska, 
Što silniku krvari mutnim okom, 
I da puk daje otrov, mjesto plieska. 


O Vaselena, koja si dubokom 
Namjerom nagon nepogrješni dala 
Živini u carstvu života širokom, 


A čovjeka si umom oružala 
U borbi s kobi sliepom ; kako bi me 
Ti, majko, taštom nadom zavarala ? 


I gdje bi mogla u blud zavesti me, 
Kad nagovieštam ljepše tvoje vrieme, 
Dok nada šapće tek u tvoje ime ? 


U mom je srcu slutnja tvoje sjeme : 
A srce sluti. da nam Zemlja radi 
Na nekom veljem djelu... gojeć pleme 


Na osnovi širokoj tvojoj gradi. 
Pram uzvišenom cilju se razvije, 
S kog lagani su teški naši jadi. 


Taj cilj se ljupko mojem oku smije, 
Ko pamik zore, kad oblike stvari 
Maglicom suton zlaćani ovije. 


Al sve se ljepše i jasnije žari 
Istine sunce i razumu sieva. 
I mami, ko metulja svieće čari. 


Oh, nek izgore, kano suha pljeva 
Poeziji mi krila ! Nek se stopi, 
O istino, moj duh i s tobom slieva ! 
U jazu svjetla neka se utopi ! 

VIKTOR CAR EMIN: MUTNI VIDICI 
IZ PISAMA DVIJU UČITELJICA. 


Moja Silvo ! 


Tvoja je Julka prispjela sretno u svoje novo boravište. Sretno? Svakako. 
Živa je glava tu — na vratu — a drugo se i ne traži od čeljadeta, kome je sudbina 
dosudila Cerovac. Ne ću da govorim zlo o ,,blagohotno podijeljenom mi mjestu, 
ta ja ga još zapravo ni vidjela nijesam, jer ga svud naokolo obavija noć — moja 
prva noć... 

I sred ove moje prve noći ja ti pišem, prijateljice moja daleka. Hoću da ti 
još jednom zahvalim na suzama, kojima si na kolodvoru popratila svoj posljednji, 
topli i srdačni ,,s bogom". Kako su ti drhtale ručice, moja bijela, gospodska du- 
šice ! A strah su ti odavale i oči. Pred njima se jamačno dizala avet Crnog Vrha, 
kamo hoće da te namjeste. | dok si se sa mnom praštala, srce ti je govorilo : 

— Već ide jedno jagnje na zaklanje. Drugo će slijediti. 

Žalila si mene i sebe. Trebala si više žaliti sebe, jer si ti nježno, mekano, go- 
spodsko dijete, dok sam ja tvrda i opora seljačka kći. 

Ni po jada, da je u nama, Silvo, kao u mnogih drugih učiteljica, ma samo 
nekoliko ljubavi do ovoga našega zvanja. Oh, da znaš, koliko sam puta požalila, 
što me nijesu zadržali kod kuće, gdje bih danas s Lovrinovom Katom pasla u Man- 
driji ovce, opkapala krumpir, brala i prodavala lIovorovo lišće ! Mogu ti reći, otvo- 
reno reći, da me nije k tomu zvanju privlačilo nikad ništa, osim nade, da ću danas 
Sjutra moći nataknuti sebi na glavu šešir, kao ti i kao tolike druge gospodje i ,,frajle"'. 
Sada bih ga veoma rada odbacila, jer mi nekud odviše tišti glavu taj vajni trofej 
ove moje prve borbe za život. Ali vlak zove. Još jedan zagrljaj, pa s bogom dušo ! 
S bogom more i moj rodjeni kamene ! 

Da sam ostala kao Lovrinova Kata, ova bi kola, što me sad nose u svijet, 
imala za mene neki posebni čar. Prepuštala bih se njihovoj vrtoglavoj brzini i 
uživala u srhu, što ga ta nagla vožnja proizvodi na nervima. Ovako moram, da 
Skutrena u vagonu, nekud izgubljeno gledam u ono golo, sivo i mrtvo kamenje, 
izmedju kojega se probija vlak, pa u ono sumorasto, bezbojno i bezutješno nebo, 
što se u nedogled pružilo, valjda sve do moga Cerovca, ai preko... 

Oh ! kako je u neke tužno zaigrala ona žuto-blijeda zraka sunca na ugaru ! 
Dokrala se, Bog bi znao otkud, a po njoj je cijela slika poprimila još i jadniji, kao 
da bi mrtvački vid. Od toga se i meni, oporoj i tvrdoj seljačkoj kćeri, stisnulo srce, 
oči sklopile, a misao zaplovila zanoseći se nebolomnim glomotom željezničkih kola. 
Čudna, neobično čudna, bila je jeka te zaglušne vardanje. Činilo se, kao da se ona 
Skuplja negdje u podzemnim špiljama. kojih, po kazivanju našeg starog profesora 
geologije, imade u dubinama ove pustoši mnogo, pa da uz strahovitu tutnjavu 
i grmljavu provaljuje na dvor kroz tamne prorove i crne jazove. 

Kata bi Lovrinova kod toga začepila sebi uši i glupo se smijala toj djavoljoj 
treski i lomljavini, dok sam se ja sva preplašena još i dublje stisla u kutić mog 
vagona trećega razreda. 

Vi ste me u školi (valjda zato, što ste, nevaljalke, na sebi osjećale svu du- 
žinu vašeg kineskog perčina) nazivale malim Konfucijem. Kako bilo, ja ostajem 

pri tome, da svijet nije onakav, kakvim ga mi gledamo i da će njegova slika biti 
drugačija u mojem oku a drugačija u oku zlate mare ili drugog kojeg zareznika. 
Sad se vlak povlači kroz šumicu : držiš li ti, da bi Lovrinova Kata u onom niskom, 
kržljavom drveću, što nekako bolno sagiba svoje požućene grane, vidjela gomilu 
kljastih ubogara, koji brzim prolaznicima šumoreći dobacuju svoje jade? 

A kako će tek biti tebi, moja gospodska dušice, kad te bude ovuda nosilo ! 
Eno modrikastog oblaka što se nadvio nad onom mrkom prodolinom ! Pogledaj 
ga bolje i vidjet ćeš, da je ono dim. Negdje u sredini vidiš, kako ga reže cštri šiljak : 
crkveni toranj. Pod onim dimom mora da je nekako selo, a u njemu možda koja 
od naših družica, Silvo, koja od neznanih učiteljica, što možda u ovaj mah onuda 
šeće i prisluškuje lomotu vlaka, koji bježi... 

Mila moja neznanko ! 

Kad si kretala u ono svoje selo, tebi se za cijelo činilo kao da ideš na vjen- 
čanje. Buduća ti se uloga obasjana svim mogućim lijepim opsjenama već unaprijed 
usjekla u dušu. Malena će djeca biti radost tvoja, a ti sama dika i ponos seljana, 
koji će te na svakom koraku susretati samim počitanjem i udivljenjem. Ti ćeš 
biti kao kraljevna iz dječijih priča ili kaštelanka iz romantičnih pripovijesti. Tamo 
pak na drugom brijegu sjat će na suncu dvor kakvog vlastelina ili grofa, koji će 
se smrtno zaljubiti u tebe, malu seosku kneginju i jednog te dana odvesti k oltaru 
i učiniti kraljicom svoga doma... 

Još čas i više ne mislim na neznanku, već, oh ! pusta sebičnosti ! — na sebe. 

— Samo da je moj Cerovac gdje visoko, gdje se dim ne skuplja !... Silvo ! 
Tvoj mali Konfucij te pita: Zašto moramo već na svom prvom koraku u život 
progledati svu njegovu crnu pozadinu i tvrdu golotinju? Možda su tomu krive 
knjige? Mnogo smo čitale a malo što utješno. Nego nisu ni one krive. Knjige su 
odraz života. Da je život bolji, bile bi i one utješljivije. Blago Lovrinovoj Kati ! 
Da sam se ja držala svoga soja, svoje zemlje i ovaca, ja bih danas brala i za dobre 
novce prodavala. lovorovo lišće i smatrala ovaj svijet ni boljim ni gorim nego li 
je u istinu. 

A ovako? Konfucij... 

Vlak juri naprijed. 

Malo sam pokunjala, pa ne bih mogla reći, kako ni otkuda je u moja kola 
pala rpa ljudi, što mi sada u ušima buče i galame, da se sve ori. Da ti ih je vidjeti ! 
Sve nekakva čudna, izmučena i mrka lica i pogleda. Udaraju na sadašnji poredak. 
Trebalo bi, vele, sažgati sve. pa iznova graditi. — Podaviti sve gospodske vra- 
gove ! — lupaju šakama sebi po koljenima, a mene ispod oka strijeljaju pogledima 
neprijateljskim. 

Naš stari profesor Runko, nepopravljivi buntovnik, kako su ga ono nazivali, 
pripovijedao nam je na izletima mnogo toga, što nam se je u školi prešućivalo. 
Kad smo bile nemirne, on nam je, sjećaš li se? — govorio, da se ne čudi, što sam 
ja ovakova, ti onakova, ona treća opet drukčija od četvrte itd. — Sve je to tako, 
govoraše on, jer tako mora biti. Ako je jedna od nas gruba, druga naprasita, treća 
Svadljiva, četvrta kivna, zavidna i osvetljiva, sve to imade svoj razlog u zako- 
nima biologije. U životu se mnogo što obnavlja ali i vraća, pa da nije nikakvo 
čudo, ako u našem razredu imade reprezentanata raznih starinskih rodova, kao 
na priliku gusarskih Ilira, divljih Avara, svadljivih Grka i t. d. Mi smo se tome 

od srca smijale, ali u ovaj mah, Silvo, gledajući strašna lica onih ljudi, meni se či- 
nilo, da im čitam na čelu : evo, ovaj je ovdje gusarski Ilir, onaj Avar, Turčin, Tatar, 
Norman itd. A Lovrinova bi Kata na mom mjestu uzdahnula : 

— Bijeda ih je utukla, pa im, jadnicima, tjera u usta ove nelijepe riječi . . . 

Bit će, da sam ja, Silvo, mudrija, ali je Kata ipak bolja. 

Ja osjećam u sebi neku pustu suhotu, neku ukočenu hladnotu, a ništa topla, 
blaga i usrdna. I ja da budem učiteljica ! Moj Bože ! koliko li se priča i deklamuje 
o uzvišenosti učiteljskog zvanja, a ovamo ti prvoga, na koga se namjere, ščepaju 
za šiju, na brzu mu ruku zarinu u gric nešto od onoga, što propisuju ,,osnove", 
pa ga ture medju djecu : 

— Na — sada odgajaj!... 

— Humbug ! — rekao bi naš dobri, stari, buntovni profesor Runko. A takav 
će humbug biti i sav ovaj moj život. Tebi je lakše, jer računaš, da ćeš se jednom 
otuda izvući udajom. Znaš, da si lijepa i da se drugima miliš, pa si uvjerena, da 
će prije ili poslije granuti dan tvoje ,,sreće''. Ja pak za sebe ne mislim tako. Možda 
nisam ni ja suviše ružni (već su mi rekli, d imam ,,neodoljive" oči i ,, .amaman“ 
smiješak) ali je od mene daleko misao, da bih ovaj svoj jaram mogla zamijeniti 
bračnim verigama. Da sam ostala uz Lovrinovu Katu, možda bih već imala svoga 
momka ili bih zajedno s njome na visokoj lovorovoj grani bugarila u našem ljupkom 
narječju : : 
Svi se žene a ja ne — 

Je to pravo, ale ne..." 

Duboko u noć stigao je vlak na stanicu, gdje je trebalo da sadjem. Vani, na 
cesti, titralo slabo svijetlo fenjera. Za cijelo — kočija. Upravih onuda. 

Nebo je bilo crno, vjetar je na daleko šumio. Taj šum zvuči drugačije, nego li 
u nas, kad se ono morski valovi lome. Nešto gluho, podmuklo i mrko je u ovom 
šumu, kao i u pogledima onih ljudi u vlaku. Njihova tupa, neprijateljski nakriv- 
ljena lica prate me još i sada. Ja još uvijek osjećam na sebi njihove zloćudne po- 
glede. Ćutim, da su to moji prvi dušmani, kojima ja nisam učinila ništa na žao, 
pa ipak me zlobe. A tako je nekuda i sa životom. Mi mu nismo ništa sakrivile, 
je li Silvo? — pa nam je ipak neprijatelj. 

Bila sam sama, pa me ujedared uhvatio nekakav ludi strah i jednim se mahom 
uvučem u kočiju. 

U to stiže kočijaš ; ja mu se oglasih, on okrene fenjerić, provuče glavu pod 
krov kočije zažmiri, pa će: 

— Kamo? 

— U Cerovac. 

— Moj put vodi drugamo. Ali svejedno, vozit ću vas. 

Popne se na bok i potjera konje. 

Kola jure. S jedne i druge strane ceste izmiču, love se i hvataju mrke silhuete 
dubova crnjih od same crne noći. Od svih strana lije se šum čas jači i gromkiji, 
čas slabiji i mukliji. A uokolo nigdje svijetla : tjeskoban osjećaj osame i ona urne- 
besna glazba prirode steže ti dušu do prave fizičke boli. Ja šutim, sklapam oči 
kao da nemam snage pogl:dati u sav taj kaos, što se vani lomi i kida. Činilo mi 
se kao da jurim u nekakvu propast i dolazilo mi, da zovem u pomoć. Razvodjeni, 
seljački nervi!... 

Kočija se polako uspinjala, pa se još i jasnije razabirali zvuci, što su se vani 
gonili. Sad bi zahujalo, kao da bi izdisaj iz neke neizmjerne dubljine, sad bi opet 
zagrohotalo kao divlji smijeh uzbješnjelih čopora — a sve je to dolazilo od po- 
toka, što se negdje rušio. 

I opet šume, visoka i debela stabla, pećine — a sve crno i stravično. 

Dugo, dugo zatim ukazalo se prvo svijetlo, jeknuo lavež pasa, zacrnio se 
prvi obris tamne gromade. Jedna, druga, treća kuća. | 

Kola stanu pred osvjetljenim prozorom. 

Kočijaš skoči s boka na zemlju. 

— Cerovac! — reče on. — Ovo je krčma, jedina u selu. Čini mi se, da imadu 
mjesta i za putnike. 

Pridje k vratima, otvori ih i zovne:: 

— Hej, Zano' 

Malo zatim uvela me niska, okrupna postarija žena u sobu, iz koje ti evo 
pišem. Posve je malena ta moja ,,odaja", ali još uvijek dovoljno prostrana za 
ono pokućtva, što je u njoj smješteno. Star raskliman krevet, okrugli, rastoćen 
sto, dvije slamnate, kao da bi od miševa podgrizane stolice, slika Bogorodice, 
starinsko, razlupano ogledalo — i mislim, da sam nabrojila sve. Ali je sobica bijela 
ko mlijeko, a niski joj prozor gleda u nešto daleko i crno, kao da bi na neku tamnu 
zavjesu, što se iz mora digla, da mojemu oku sakrije, što bi tako rado gledalo. 

Ona mi je žena donijela, čim ću se mrvo okrijepiti, pa stala da me pobliže 
gleda. Već je bila pogodila, da sam ja ,njihova nova učiteljica"... 

Obiknut će Vam naše selo, reče mi ona. Prekolani smo popravili crkvu, a 
sada bijele toranj. Kriv je župnik, što nemamo orgulja. Veli, da neka se prije njemu 
dogradi, jer da nema dosta prostora u kući. Svijet hoće, da budu prije u crkvi 
orgulje, za drugo da će se već složiti. Župnik ne popušta, ljudi tvrdoglavi i tako 
nemamo ni orgulja ni... A ma! 

Pridje k prozoru i pritvori ga. 

— Drugačije se, nastavi ona, u nas žive dosta mirno. Svijet nije zao, tek valja 
znati s njime. Naša prva učiteljica bila je nekako čudna i nije se slagala s narodom. 
Milka: se je zvala. U školi, treba reći, bila je valjana. Voljela je djecu, a i djeca 
nju. Siromašnima bila je pak prava mati. Mnogima je priskrbljivala obuću, hranu. 
Kako vidite, rdjava nije bila, ali je imala slab običaj, da je vazda bila na strani 
onih, koji manje mogu. Ja sam joj često govorila : Lijepo je imati dobro srce, ali 
teško onomu, na koga jači zabode svoj zub. Ona bi meni na to : Zaman, ja ne mogu ' 
podnositi nepravde ni na sebi ni na drugima. I tako se ona uhvatila sa cijelim selom. 
Učitelju je u lice rekla, da ne vidi pedalj ispred nosa, župniku je prigovarala pred 
narodom, zašto u crkvi ne poučava naroda, kako bi trebalo, da se češće pere i čuva 
od zaraznih bolesti, a onima na općini se je grozila, da će po njima udariti u no- 
vinama, ne budu li brdjanima sagradili put, koji već tolike godine prose. Razu- 
mije se, da nam to nije moglo biti drago, zato su se naši digli protiv učiteljice i 
nisu joj dali mira, dok nije otišla. I bolje da je otišla. | onako je radi nje bilo i pre- 
više nemira u mjestu. A ni glava joj više nije bila sigurna, jer su joj više puta u 
noć kamenjem gadjali prozore. Žao mi je bilo sirotice, ali je li joj trebalo, da se 
nateže za onu šaku kukavnih brdjana? Mogla je cstati na strani sela, pa bi je i selo 
bilo poštovalo. I meni je već bilo dotužilo. Stanovala je tu. u toj sobi. pa sam imala 

pokore s narodom, što je nijesam htjela baciti na polje. Komu da ugodite? Onda 
je došlo najgore. Ne znam je li od straha ili od čega drugoga naša Milka zapala 
u neku čudnu bolest. Kad što bi joj zavrtjelo, a ona — da nas Bog očuva ! — ba- 
cala u okolo, što bi joj do ruku došlo, udarala glavom o zid, čupala sebi kose, da, 
jednom je bacila cipelu i pogodila vgledalo — vidite — poznaje se... 

Nehotice podigoh oči i zagledah se u razbijeno zrcalo. 

— Svijet je govorio, nastavi Zana, da je u njoj nečisti. Ja pak mislim, da je 
bilo drugo. Kad djevojka dcdje na neke godine — ele, vi me razumijete. Da — 
upravo je tako bilo i jednoj mojoj rodici, što sad žive u gradu. Ali čim je dobila 
muža, otišlo sve. A tako će biti i s njom. Nego Vama je možda san, a ja Vam tu 
preklapam. No laku noć! Laku noć! 

Žana zatvori za sobom vrata i ode. 

A ja sam evo u sobi sama. Rada bih u krevet, ali ćutim da ne bih mogla usnuti. 
Pišem ti da se rastresem. Čini mi se, da se pred mojim očima diže zavjesa buduć- 
nosti ... Čujem, kako na zvoniku ure lijeno biju. Njihov se tugaljiv glas nekuda 
bolno odbija na mojim rastrojenim živcima. Oko mi neprestano bježi k onom raz- 
bijenom ogledalu i sve mi se pričinja, kao da u njemu vidim odraženu sliku one 
nepoznate učiteljice... I vidim je, kako lomata rukama, čupa kosu, lupa. treska, 
baca sve, što joj do ruku dolazi. 

Vani žalobno pjevulji vjetar, a zora je. Silvo, još daleko — — — — — 

Joso Bužan. Vacrt. 


DRAGUTIN M. DOMJANIĆ: KAD RUŽE CVATU... 


Ruže do ruža u rumeni stidnoj, 
tihi se miris po stazama rasu, 
oblaci laki ko latice mrtve 

na nebu lebde u umornom času. 


Šimširov grm poput vrpce na viencu 
privi se nježno uz niske rondele. 


Lahor je negdje med krošnjama zaspo, 


zamrle slatkim na čaškama pčele. 


Sakrita klupa od grančica breze, 
nad njom jasminovo grmlje se savi. 
Netko je došo iz sunčanog vrta : 
trag je na jedva još pognutoj travi. 


Ona je došla, što srcem mi vlada, 
tamo na klupi u mislima sjela. 
Možda je usnula, rudaste vlasi 
spustiše sumrak vrh visoka čela. 


Velike oči su sakrite sjenom 
dugih i svilenih spuštenih vjedja, 
usna je žarka ko procvala ruža, 
ili zar u snu i cjelova žedja? 


Nestašni lahor se prenu u gaju. 
S cvieća jasminova latice pale, 
jedne u tamne se uvojke skriše, 
druge su ruke se dirnule male. 


Plamena rumen i priekorni pogled 
pita me, kako sam drznut se smio. 
— Nisam, izvinte, poljubio ruku, 
lahor je kriv, a ja sam tek — htio ! 


ANDRIJA MILČINOVIĆ: MOJ NAJVEĆI GRIJEH 


Učinit će se komugod, da sam odabrao taj natpis radi zvučnosti. Ili mi ne će 
moći vjerovati, jer ne će moći razumjeti. A ipak nijesam. | 
Nije mi vazda pred očima, kao onom uzniku, koji boravi dane u mraku, ali 
ipak se ga češće sjetim. I onda mi je kao da je velik, najveći... 
Oni će me razumjeti. A ima nas mnogo. 


Ali da počnem. 


* 


Nazvali smo je Čučicom. Od milošte. Negdje prvo, vidi mi se već je davno, 
zvali smo je Auba Čuča. 

Kako smo došli do tog imena, ne znam. Ali kako smo do ,,Čučica'', nijesam 
zaboravio. Majka moja, lahka joj zemlja, kazivala nam, da u Bosni zovu malo 
pile čučom. Ono posve maleno, dok još ne ima perja, nego one žute pahuljice 
dok je još sasvim nejako i slabo. I to nam se dopalo. 

Čuča!... čuča... Čučica ! A sad je nekoji zovu već i Čičom i otegnu ono 
.>u?, jer je mog slit SžiVljetna (i opet od milošte), kao da je muško. 

Jedinica je, pa smo se mnogo s njom bavili. S toga i jest valjda postala spram 
drugih, pa i spram dječijega društva, plaha. Dugo ,,nije znala", kako da se po- 
naša u dječijem društvu. Tako je provela najranije doba medju četir zida, u sobi 
drugoga kata. u društvu — s nama. Istom od vremena do vremena odlazila bi 
tetki, u nedaleku varoš. U tetke ima kokoši, mačaka. gusaka, praščića i svega 
što malo dječije srce ište. 


Onda nam se vraćala čisto nova, preporodjena. | onda vazdan moli : Dajte 
mi kupite ,peseka"!... o da mi je mAca!... onakva... Ali ,peseka'', njega 
bi ipak najradije... 

Ma gdje ćeš kupiti u gradu ,,peseka"'? Nije to ko funta brašna. 

— Pa i briga je to. Tko će se baviti s onakim štencem? 

— A valjalo bi. Imalo bi dijete zabavu. Tek su joj tri godine. 

— Bi valjalo ! 

+ 

Onda nas zovne stric u goste. U berbu. Bit će tomu već oko dvije godine. 

Idemo svi. Nek nas vidi. Još nas zapravo i ne poznaje svih. A i maloj će biti 
milo. Ima ondje puno dvorište svega živoga, što ona voli. 

I kako se radovala ! 

Noću smo došli. Prije nego brzoiav, pak su nas dočekali psi. Strašno su la- 
jali. Ali već sutradan i ona se s njima sprijateljila kao da nikad nije ništa ni bilo. — 

Najviše voli njima. 

Dva su. 

Baša, veliki seoski kudronja i Dorica, mala, strpljiva, poslušna. A i Baša 
"*ie rdjav. 

Smije ona njega vući za uši i za rep. Koliko god ju volja ! On njoj ne će ništa. 
Samo kad mu bude malo preodviše, ustane, digne zastavu i preskoči plot, pa 
legne s onu stranu .,dobra i zla“... 

Misli : ostavi ti mene, nijesam ja noćas spavao !... 

A ona onda potraži Doricu i — nastavlja igru. Diže ju na prednje noge, tepa joj 
milo : ti si dijete moje !... o sirotica moja !... i još koješta, a onda je opet povali, 
pa je vuče za nogu, pridiže i mazi. A Dorica samo gleda. Ne bježi. Samo ju gleda. 

Čučicu našu ! | 

A imala je Čučica ondje svašta. I ,,kućicu", što se sama isplela od divlje loze 
i njihalku, krave. ovce, tčlu, kokoši — no svašta ! Tek njima najvoli. 

Zovnemo mi njega — Baša ! — a ona odmah prihvaća. pa se uozbilji, imi- 
tira strica ili strinu i zove — Boša! — Dašto, Baša se i ne miče, ali cna opet ne 
prestaje zvati i kad on ipak dodje na tudji zov, gleda ga ozbiljno i smnogo ukora .. . 

Kad smo odlazili, njoj bi bilo naimilije, da smo mogli povesti u coupeu Bašu 
i Doricu. 

Stoga ju je mnogo utješilo, kad joj je stric na rastanku obećao, da će po- 
slati maloga Bašu čim ,,Dorica bude prvi put imala mlade". 


+* 


U gradu je opet potekao život kao i prije. Izmedju četiri zida, medju druga 
četir zida — I tako iz dana u dan ! Tek nedjeljom se ide kudgod na šetnju. 

Sve to vrijeme mnogo je Čučica spominjala strica i njegovo obećanje. A kad 
je stric javio. da Dorica ,,već ima maloga Bašu", onda nigda kraja pitanjima : 
a kad će doći? i kako će doći? ... a kakav će biti? ... oče li biti sasvim, sasvim — 
sasvim kao Baša?... i kako će doći?... a kada, kada će on to doći??.. 

I onda je došao. Upravo nekako o božiću. Listonoša ga donio kao expres po- 
šiljku, u maloj ,,gajbici". Dovezo ga na biciklu. 

O te radosti ! 

Ja sam mislio kuća će se prevrnuti. 

A i bio je zlatan. 

Onaki zdepast, debele kože (.,z bundicom 1), dugim klasavi ušima i malim 
(kao ,,čik" 1) repom. 

Kad hoda sve mu stražnji dio tijela nekud zanosi (rep?). 

Baš zlatan. 

! strašno“ su se voljeli. Sluškinja se već ljuti. 

Briga je to. Treba to čistiti. Ali kako nigda nije imala djece, a voli djecu, opet 
joj nije tako teško... 

Kad ga tako rado ima! 

Ali se Čučica hoće i podičiti s Bašicom. 

Kad ide u jutro pekaru po žemlje, mora Bašica s njom. A ide on rado. Doduše 
malo zaostaje (ko ima obaviti kojekakva posla), ali opet dodje. A ona njega i pri- 
čeka. Pazi ona njega ko oko u glavi ! 

| svaki dan, kad ja dodjem u podne ili na večer kući, saspe preda me koš pri- 
povijesti (i novosti !) o Bašici. I kako laje (i kakav mu je jezik), i gdje je sve bio 
i kuda se sakrio i kako grize (ima zubiće, ovakve male... male) stare cipele i gdje 
mu je kućica i je li bio koji put u sobi (je li bio pošten . . . o lopov mali !) i što voli 
jesti i kako laje... kako laje!... No, toga više nema... Pravo čudo od Ba- 
šice. Velim ja... 

+ 

Jednom popodne, još je zimnje doba, sjedimo tako u sobi poslije objeda. 

Čučica je otišla s Fanikom (sluškinjom) i Bašicom nekud na šetnju. 

Već oni tako nekoliko dana idu sve troje na šetnju. 

A baš ga voli. On je njoj sada sva njena zabava i briga i radost. Sve. Naše 
joj je društvo premalo zabavno. 

Istina voli ona i nas i opet i još vazda i jednako, Moše i više nego prije. 
Ne iz zahvalnosti, nego onako. Pa i komu bi ona pričala sve one zgode i nezgode, 
što ih doživljava s Bašicom, kad ne bi bilo nas? Gdje bi. ona našla tako zahvalne 
slušače, komu bi dosadjivala, pred kim se ponosila? 

Za to smo mi tuj. | ona nas voli, vrlo, vrlo — — — — — — — — -— 

Idem. Već je kasno. Snilazim stubama. Već sam na ulici. Eto me do ušla: za- 
okrenem. Do mene dopre neka graja. Vidim prolaznici se zaustavljaju, gledaju nešto. 

Na sred ulice — živoderova kola ! Kraj njih Fanika, nešto lomače rukama 
dokazuje, a onda začujem krič i strašni krič. 

To je Čučica ! 

Eno je kraj kola. U bijeloj kapici i bijeloj kabaničici. 

Kapica joj je pala na zatiljak, a Svijetle plave kosice posve su raskuštrane 
kao da se s kim god čupala. Gleda u zemlju, kao da nešto traži, a nožice joj samo 
tapšu i potanckuju. 

Sad na će se baciti na zemlju. Kao da traži mjesto, gdje će. 

Nigda toga nije činila. 

Nešto me stisne oko srca. Idem bliže. 

Mora da ju je netko upozorio da — tata ide. Okrene se i pojeli spram mene, 
kao mig kao ranjena zvjerka. 

—Tata...tata... mojega Bašicu je vlovil... mojega Bašicu!...mojega!... 

Nije nigda mnogo plakala i ja je nijesam vidjao često zaplakanu. Ali šta je 
zaplakano lice spram njezinoga? [z onih je plavih očica zinuo — očaj, grozni.. 
veliki očaj. Lice se stegnulo, a suze više ne teku. Samo grca. | sve na njoj drhće, 
lomi se i kida. Duge plave kosice sasvim su zamršene, kabaničica raskopčana. 

Uprla je pogled u mene, kao u nebo, kao u raj i gleda me gleda, kako još nitko 
nije nikoga gledao na svijetu. 


Usnice samo šapću: Bašica... Bašica... 

Gledam, nešto se u meni stegne, slomi, uhvatim ju za ruku i dreknem : 
— Šuti! — | mirna budi ! — 

Šuti. 


— Ajdmo ! — Dobit ćeš ga. — Ali ne sada — 

Njezine se očice još više rašire. Svaka riječ kao da ju je pogodila u srce, onamo 
negdje u dno srca. 

Šuti i kameni se. Ruke joj klonu i ja posve osjećam, kako je moram voditi. 
Ne zna hodati. Ne može. Čas pobrza (k majci !). a onda opet iznemogne i ne može 
koraka učiniti. 

Podatna je. Šuti. Ne opire se. Ide. 

Ne pogadja kućna vrata. Uvedem je. 

Uspinjemo se stubama. Negdje daleko iza nas ide Fanika. 

Istom kada smo prispjeli u prvi kat, kao da se osvješćuje. 

Ne poznaje naših vrata, hoće da naleti na tudja. 

Još jedan kat. 

Pred našim smo vratima. Vadim ključ. 

— A zašto ga je onako... s drotom... oko vrata... Bašicu... 

Ne odgovaram. Bilo bi suvišno. 

Kad smo unišli poleti k majci i prizor se ponovi. Teško ga je opisati. 

Ispričao sam sve. —> — — >>> e+e+e—e————-—- 

Teško mi je. : 

Zašto sam to učinio? Zašto sam dreknuo na nju? Zašto nijesam navalio na 
onoga živodera, zašto se nijesam S njim posvadio, pobio i oteo mu Bašicu... nje- 
noga Bašicu? 

Ona je to očekivala, ona se tomu nadala, ona je u to vjerovala čvrsto, čvršće 
nego ikoji kršćanin u spas, unebo... A janijesam toga učinio. Ja se nijesam pobio, 
nijesam se ni posvadio. Ni jednu riječ nijesam rekao onom živoderu, koji je oteo 
njenoga Bašicu, njeno najmilije, njeno — sve. 

Ja sam je prevario, razočarao, teško prevario. 

I dreknuo sam na nju, surovo, grubo, užasno grubo. 

Zgriješio sam, teško i gadno i tko zna, hoće li mi se to ikad oprostiti. 

Ja vjerujem, ja sam duboko uvjeren, da je to moj najveći grijeh. 


* 


Nekoliko časaka kasnije napisao sam činovniku, prijatelju, koji je imao posla 
s takvim stvarima, neka izda nalog, da mi vrate psića. 

Platit ću i sve bih dao, da sam mogao popraviti, što sam zgriješio i vratiti 
joj Bašicu. Samo da mi odmah, odmah vrate Bašicu ! 

Čučica je sama nosila kartu. Stara Fanika ju je pratila. 

Dugo ih nije bilo. Kiša je stala sipiti. I već se stao spuštati mrak. Onda su 
se tek vratili. 

Vratili su se s Bašicom. Čučica ga je nosila u naručaju cijelim putem. A 
na povratku već i sama nije više mogla hodati. Bili su čak tamo kod živodera, 
sasvim daleko, izvan grada. I kad su se vraćali, više nije mogla hodati. Onda su 
sreli nekog čovjeka, koji ju je dignuo i nosio, ali Bašicu nije puštala. 

I ,,muf“ onaj mali bijeli muf je negdje ostavila, izgubila, zaboravila, ona koja 
rijetko štogod zaboravlja. 

Ali Bašicu je donijela. 

I sva je Sjala, kao malo sretno sunce. | kod nas u našim mračnim sobama 
postalo je nekako svjetlije, vedrije i prijatnije. 

Nekoliko tjedana kasnije dali smo Bašicu nekom znancu. 

Dobrovoljno smo ga izručili. Dogovorili smo se i pogodili i sve smo čvrsto 
ugovorili. 

Mi i — Čučica ! 

Dobrovoljno smo ga dali. Ali nije nam ga nitko oteo. 

Stara Fanika je skoro za tim otišla. Čučica je u početku mnogo puta posjetila 
Bašicu, a onda sve rjedje i rjedje. | tako se je pomalo sve zaboravilo. Sve ? 

Plave su oči moje Čučice opet vedre i vesele i ja u njih gledam, kao da nikad 
nije bilo ništa. I one mi se smiju, brblju i pričaju, kao da nikad nije bilo ništa... 
Samo pogdjekad, rijetko, vrlo rijetko, bude pa mi se učini kao da čujem u onom 
smijehu jedan prizvuk, kao da vidim u onom suncu jednu sjenku i to me sjeća 
na moj grijeh... moj najveći . 

BOŽO LOVRIĆ: PJESME 


POZDRAV. 


Na azurnome nebu oblak sjaje 

— ni gruda sniega tako čista nije — 
a na brežuljku bliešti mramor dvora 
sred čempresova tamnih, visokije ! 


RUŽE. 


Na mojem oknu ginu bolne ruže, 
na njih je nekoć rosa dugu pila 

i njenu mladost sjajem okrunila — 
sad za njom tuže umirući ruže. 


IZGUBLJENI DANI. 


Nad mojim oknom gniezdo lastavice - 
i njezin cvrkut : pozdrav toplog juga : 


»»Da znadeš, lasto, koliko je nada 
odniela zima ledena i duga. 


Pod krutim ledom usahnuo javor 
i umuknula žubor-pjesma vrela — 
kad jedne noći ugasle su zviezde 
smrt poljubi me iio usred čela. 


SMRT ARLEKINA. 


U dvorištu jednom starom 
leš su našli arlekina, 
ubio se, jer nevjerna 
bijaše mu kolombina. 


U grudima bodež našli 
na bodežu grb mu stari : 
i sve žice, srebren-žice 
popucane na kithari. 


Sve miruje i rek bi vjetar čeka — 
i oblak čeka dalje da zaplovi, 

a vrhovima lahko njišući se 
pozdravljat će ga tužni čempresovi. 


Oh, kako vrieme muklo, tromo teče, 
a kako brzo liepi časi bježe 

i gine mladost, venu ruže svježe 

i žar im gasi pepeljasto veče. 


U njenoj pratnji obišć sam šume 
i “obale i njive razcvjetane 
i varoši i poznata mi sela, 
svud tražih svoje izgubljene dane. 


Za druge, lasto, bubri groždje žića 
i vrije vino : naših dana radost, 

al meni svaka kap je gorka bila --: 
ah utaman je prošla moja mladost !" 


Nad njim cielu noć su bdile 
crne mačke, svietlih zjena : 
kao dusi, crni dusi 

S prekogrobnih uspomena. 


ADAM KOSTELIĆ: NOVI ČOVJEK 


Moglo je biti oko jedanaest sati, kad je počeo drijemati. Prije nego li je 
legao u krevet, spremio je sve svoje poslove, što ih je svakako htio te večeri do- 
vršiti. — a uz to je htio — i morao je — da pripazi, prisluškuje svoju ženu, što 
je tamo u drugoj sobi ležala. Nije znao, da li je ona u snu, polusnu ili na javi, — 
samo je znao, da je mirna, i da ne treba pomoći. 

Dok je još radio u svojoj sobi, dotle je napolju, na ulici i dvorištu lamao 
vjetar drvećem, oblaci se gonili po nebu, sve gušći i gušći, tamni, crni, strašni. 
Došlo mu je, kao da osjeća grozu pred nečim velikim, neočekivanim ... 

A baš nekako u jedanaest sati probudi ga iz drijema jauk i uzdisaj. Znao je, 
da je slaba sna, i odmah je skočio k prozoru da vidi, što je. Nije se.začudio, što se 
probudio, jer ovako se on budio češće preko noći — ima tome već nekoliko godina. 
Pogledao je kroz prozor, ali nije više ništa čuo slično onome uzdisanju. Možda je 
vjetar udario u prozore — pomislio je, i vratio se u krevet. U taj je čas čuo, kako 
se onaj jauk ponovio. Ogledao se, a ono eno uzdiše njegova žena. Nadvio se 
nad nju, da prisluškuje. A ona se okrenula u krevetu od njega i bolno se ozvala : 

— Mm — mm — mm — —— Jao... 

Osjećao je, kako zubima stišće svoju bol. 

Bilo mu je sve jasno. Uzeo je lako za ruku, onda joj pogladio čelo. Bila je 
znojna. 

— Što je? Kako je? 

— Zapali svijeću ... — jedva ga je zamolila, zapinjući i ne dolazeći do daha, 

Počeo je drhtati. Znao je, što je. Zapalio žigicu i svijeću — i brzo — brzo 
se stao oblačiti. Napolju je vjetar još vazda udarao i lamao, — a njemu se činilo. 
kao da ova oluja upravo hoće da mu bude još teže u ovoj teškoj noći. A ona — 
njegova žena — sirotica — stiskala zube, — i sve kroz zube jecala i gledala 
u njega očima, punim molbe. 

— Je li jako boli * — zapitao je on. 

Ona je uzdahnula teško, najteže, štogod je dosad u svome životu uzdisala. 
I jedva se podigla da malo sjedne. Skočio je do nje i pomogao joj. Gledao joj u 
lice, u oči, u prsa... a sve je bilo izmučeno, istrošeno, gotovo ubijeno... 

—Biliišao po... ponju?... 

— Brže... brže... — molila ga ona, stiskajući mu grčevito ruku. 

Njemu se činilo, kao da blijedi od časa u čas — kao da gubi sve kap po kap 
krvi, — da nestaje — umire. A ipak valja da se žuri, da bude jak, jači nego li 
ikad. Treba joj pomoći... Ah — a opet je ovako samu ostaviti — bez ikoga ! 
Samu — u tom groznom čit: aja 

Istrčao je na ulicu i za dva — tri se časa povratio. Gotovo posve iznemogao 
doletio je k svojoj ženi, stao pred nju i zakašljao. Kašljao je suho, muklo. Ona 
je širila ruke, i opet ih sklapala, ne govoreći ni riječi, prevrćući očima, moleći, 
uzdišući ... Onda ga zapitala : 

— No? Jesi li?... 

Mjesto odgovora čula je njegov kašalj. I vidjela je, kako se okamenio, kako 
se zagledao u nju jakim, strašnim pogledom. Nije mogla da izdrži taj pogled, 
otkrenula glavu — i zajauknula : 

— Jesi li ? Jesi l1i?... Govori! 

I jedva je progovorio : 

— Jesam. Evo je, — dolazi... 

Bilo je pol noći, kad je primalja došla. Kao da je došla najveća nada i 
spasenje, nasmijala se žena uza svu svoju golemu bol, kad ju je opazila. A on 
je izišao u drugu sobu — da _ ne gleda— ne čuje... 

Otvorio je prozor i stao pred crne, guste oblake. Obrisao znoj sa čela, i šapnuo : 

— Milost !... 

Lišće je na drveću šumilo, grane se lomile, a u crnom se mraku jedino u vi- 
sini vidjeli oblaci, osvjetljeni negdje izdaleka mjesecem. Zrak je bio oštar — jak. 
Gledao je ludjačkim očima, i godilo mu je, kad mu je hladan zrak ušao u grlo i kad se 
mogao čvrsto iskašljati. Da je samo još mogao pljunuti — bio bi možda, malo bolje 
volje. Drhtao je, katkada stisnuo šaku, a kadgod bi pogledao u nebo, šapnuo je : 

— Milost !... 

I pomislio na ono, što će biti. Kako će voslije ovoga, što je dosad bilo, biti 
nešto, što još nije bilo. Nešto će doći. A strah ga je posve jasno pomisliti, što 
će to ,,nešto"“ biti. Znade samo, da nešto hoće da bude— nešto još nije, a svom 
silom hoće da bude ono što nije... Hoće da bude ono, što jeion. On?...A 
štojeon?... Ah! Što bi bio ? Nešto. Nešto jest — i to je sve— štoznade... 

Iz pokrajnje se sobe čuo opet jauk. Njegova je žena upravo viknula, teško, kao 
bespomoćno je viknula. A on je pogledao u oblake i glasno rekao : 


— Milost!... 
I taj čas mu se pričinilo, kao da se tamo u oblacima nešto stalo pomaljati — 
nekakav oblik — čudan — nejasan... Buljio je u tu sliku srdito gonetajući 


čudnu zagonetku. | opet je samo vidio, da je ono ondje zbilja nešto — ali ništa 
više... Vjetar je jače udario u otvoreni prozor, u njegovo lice — u prsa. Za- 
kašljao je opet — žaleći što samo kašlje, a ne izbacuje. | pomisli, da je ono 
nešto u oblaku ipak nešto, što nije slučajno. Možda ono nije ništa manje, nego li je 
on sam . .. Možda je baš on sam, samo još nije jasno za nj, da je to baš on... 
Jer eto — on kašlje — ne spava, — ne spava već nekoliko godina mirno — — 
Da, da — to bi mogao on sam biti. Ili bar postaje on. Tko bi to znao? Al 
je ipak moguće — veoma lako moguće .,.. Možda je baš u tome sva istina... 
A što će biti onda s onim tamo, što se javlja medju oblacima ? Hoće li biti ovo 
isto, što i snjim ?... 

Njegova je žena glasno kriknula, dugo, dugo, dugo je kričala. A on je po- 
gledao u mrak i pomislio : 

— Milost !... 

Što je bilo s njim ? Eto što je bilo : Bio je dijete — vazda bez roditelja ; — 
bio je mladić — vazda bez veselja ; — a sad je muž — bez zdravlja, bez života. 
Kašlje, bole ga prsa, i... Ah — što je to? Nije to ništa! Što njega boli ! 
Ah — što njega boli! Eno — ono ga boli — ono tamo gore — što se izvija 
iza oblaka ! Ono je tek prava bol... Da je njegov kašalj posljednja bol— dobro 
bi bilo. Ali odanle dolazi novi kašalj, mnogo, mnogo, tisuća novih boli... A 
mjesto njih svih uzdiše, jauče eno njegova žena — ona zanemarena žena —- 
najveća sirotica ovoga svijeta... Milost! Milost! Milost !... Doći će eno skoro 
s oblaka — i odmah će zajauknuti, zaplakati. Možda već i plače. U tom je sve, 


166 





Joso Bužan: Nacrt, 


štogod može bti. Sjesti će mu na prsa život — i kašalj je gotov. I sve će se 
tome smijati. Sve će reći, da je to i prije tako bilo, i da će uvijek tako biti. A 
život sjedi na prsima, težak, grub, nesmiljen. 1 kašlji — kašlji — dok možeš... 
Možda jedared prestaneš .. . | 

Prije nego li prestaneš tora ćeš saznati, kako je gorka svaka kapljica vode, 
što: je u sebe uzimlješ, kako je težak život, što će ti vječno sjedjeti na prsima. | 
onda ćeš jednoga dana doći do toga, da ćeš morati zgužvati svoje srce, samo da 
ne čuje uzdisaj — — eno — onaj uzdisaj iz one sobe — onaj jauk, onaj vapaj 
— — | morat ćeš prevrnuti oči, da se bolje vjeruje u tvoju molbu, kad budeš 
rekao : Milost ! Milost ! Milost !... 

Da — istina je — nekada je sve izgledalo kao da se odanle iza oblaka nešto 
smješka i dozivlje na pir. Ali je sve bilo samo jedan kratki čas. Sve se izgu- 
bilo — sve je bilo samo u snu. . . Probudio si se — i našao si pred sobom prazninu, 
što boli i peče... O — ništa tako ne boli kao praznina — a sve je prazno. 
Nigdje nema ništa, što bi ti ispunilo srce. 

Nekad — i samo na časove — je mislio, da je ona njegova ljubav sreća, 
što će vječno potrajati — vječno živjeti. I nekoliko dana prije i nekoliko poslije 
onoga dana, kad je svoju ženu imao posve uza se, varao se i sebe i nju, da je 
postignuto sve, da više ništa ne može biti — i da je šteta, ako se odmah sve ne 
proguta . . .Kad joj je ulovio malu glavicu, pomirisao kosu i poljubio glatko čelo, 
— osjećao je, da je onaj čas jedini čas što postoji. 

— Želiš li još štogod ? pitao ju — onda. 

— Ništa, ništa više... odgovarala bi ona, i on je onda i nju i sebe varao 
— ah, varao je nemilosrdno nju, sebe i sav svijet. Znao je, da to nije ništa, 
da je to samo tren u snu, i da je java nad njima živa kao bog. A ona — nje- 
gova sirotica — morala je glumiti sreću — ta — gore bi joj inače bilo... 
I oni su katkad sanjali divnu sreću, ali samo sanjali. Kad ju je dočarao k sebi, 
uzeo ju na svoja prsa i nastojao se izgubiti u kojem dugom poljupcu, onda je 
uzdisao, a ona je jecala. A ne samo sada, već i onda je osjećao, da je sve laž, 
i da istina nad njima lebdi i živi pobjedonosno i vječno... 

Iz sobe, gdje je primalja bila sa njegovom ženom, čuo je kroz zube otegnuto 
uzdisanje : 

— Jao... jao.. majko moja!.. 

A on se nadvio nad prozor i buljeći u divlji oblak izlanuo : 

— Milost!... 

A milosti ni otkale... Sve šuti i nijemo gleda, bulji u njega kao i on... 1 
sad će eno — doći nešto, što još nije bilo. I bit će nešto, što je i on, — dakle je 
ipak bilo... Pa čemu onda to, što je on ? Čemu te varke — čemu sni i laži 
— kad se sve u snu znade, da je java jedina istina ?... Doći će najnoviji si- 
romak, prvi će mu glas biti plač, što je došao, — i cijelo će vrijeme plakati, za 
onim izgubljenim, za onim, zašto nije ostao gdje je bio... | s tim plačem morat 
će on eto od noćas zajedno živjeti, morat će mu dokazivati, da je sve tako lijepo, 
da je zrak, što ga udiše, sladak, a voda med... A u isti će čas znati, da je sve 
laž, što govori, da laže i sebi i svome djetetu... Jer — jednoga će dana doći 
nešto, što će i njemu leći na prsa — i počet će kašljati — i kašalj će biti sve, 
što će imati... Po noći, kad ne bude mogao spavati — kao eto on što ne može 
— vikat će u njegovim prsima : Milost ! | kad bude pogledao kroz prozor, vidit 
će crn, užasan oblak — i opet će vikati : Milost ! I onda će — ah — i to će još 
doći — onda će mu biti jedne noći kao i njemu eto sad... Imat će ženu — bude 
li muško — i mislit će da je sretan, a u istinu će osjećati vječnu muku... 

Zrak je bivao sve oštriji. Zakašljao je, sve češće i češće zabolilo ga u prsima. 
a on ih je stao stiskavati na prozor, da se zavara, kao da bol dolazi od pritiska, 
Vjetar se ponešto smirio, mirisalo je po nečemu, a nije mogao saznati po čemu. 
Katkad mu je došlo i mučno od toga mirisa, vonja, što li je. Prešavši rukom 
preko kose i čela i lica, opazio je, da mu se znoji i čelo i kosa i nos. A kašalj nije 
htio da prestane. Pogledao je opet u visinu, i vidio da se oblaci umirili, ali još 
vazda izgledali onako divlje, gotovo strašno. Odvratio je pogled s njih, da ne 
mora misliti na život, koji je onakov, kao oni oblaci. Nije mogao taj čas da pod- 
nese misao o životu. Bio je slab — veoma slab. 

| najedared se trgnuo. Čuo je svoju ženu plakati, naricati. Pomislio opet : 
Milost ! — i skočio prema vratima, gdje je ona ležala, ali nije unišao. Predo- 
mislio se. Zakašljao dva-triput i povratio se k prozoru. 

Primalja izišla iz sobe i došla k njemu. Bila je sva nešto užarena kao od na- 
pora, posla ili uzrujavanja. A on je raširio oči i stao u nju buljiti, kao da će od 
nje čuti odluku, koja će na nj djelovati silnom snagom. | odmah je pomislio : 
— O, da mi sad kaže: Rodila je mrtvo dijete! — Ah — kako bi to bila sreća! 
I onda još dodao : Milost !... 

Ona je medjutim posve mirno prišla k njemu i ravnodušno rekla : 

— Sad je jedan čas nastalo primirje... Moram je ostaviti malko na samu... 
Ali vi ćete se prehladiti. Čujem, da i kašljete — 

— Ah — ne ću, ne ću, — odgovorio je on nezadovoljan, što još nije riješeno 
pitanje o životu ili smrti djeteta. 

— Znam, da ste nestrpljivi, ali pričekajte samo još pol sata... Ja mislim 
— tako za pol sata... 

— Nisam, nisam nestrpljiv. — uzdahnuo on. 

Onda je opet otišla rodilji. 

Kad bi samo nekako mogao reći primalji, da on želi mrtvo dijete, možda to 
ne bi bilo teško... pomislio on, kad je ona otišla. I odmah se zgrozio nad tom 
pomisli. Ne znači li to ubijstvo u mislima ? Nije li ubojica ?... Ah — ne, ne 
to je samo misao, koja je iščeznula prije, nego li se porodila. A u ostalom — to 
bi možda bila sreća... Tko bi znao, nije li u tom riješenje svega... Možda bi 
onda zapjevao duh svemira najveseliju pjesmu... Da, da — u tom bi moglo 
biti riješenje... Jer i onako nema smisla... baš nikakog smisla nema... 

Pritiskalo ga u prsa, on se savio i zakašljao. Činilo mu se, da mora biti sav crven 
u licu od naprezanja. Pritisnuo je ruku na prsa, i iznemogao spustio glavu na prozor. 

Kad je pogledao oko sebe. bilo je već jutro, i osjetio je, kako mu je jutarnji 
zrak umio glavu. A primalja je ušla u njegovu sobu s riječima : 

— Čestitam... Donašam vam veselu vijest. Dobili ste sina. Hodite da vi- 
dite, kako je zdrav i debeo. 

—Što?... Gdje? Gdje? ... — skočio on i poletio prema sobi, u kojoj je 
ležala njegova žena. Bio je kao izgubljen. Ulazeći kroz vrata, udario se na pragu 
u glavu. A on svejedno ne osjećajući udarca poleti prema djetetu i stao u nj 
gledati. Gledao ga je čas-dva bez riječi, bez izražaja — kao da ga se sve skupa 
ništa ne tiče. A najedamput mu potekoše suze iz očiju — potekoše preko lica, 
padajući onako krupne i vrele na dijete. Spustio se na jedan stolac i plakao dalje 
kao dijete. Plač je polagano prelazio u jecanje i uzdisanje, a sve bez ijedne riječi. 

Primalja mu htjela pomoći, ali je bilo uzaludno. Plakao je dugo bolno i ne- 
sretno, kao da sjedi nad odrom najdražega bića. Pogledavao je kao kradomice 
načas u dijete — i brzo opet pogled odvratio od njega. Neprestano je plakao, kao 
da je došlo jutro najnesretnijeg dana, što će ga proživjeti, kao da dolaze dani 
vječnoga bola, patnje i strašnoga života . .. Pogledao i ženu, vidio je gdje spava, 
pogledao primalju, gdje ga promatra — i sve, sve mu je bilo, kao da gleda u bića, 
što se hrane nesrećom i piju samu tekuću nesreću. Pogdjekad je zakašljao, sa- 
vijajući gornje tijelo, a iz očiju mu tekle suze sve brže i brže, gušće i gušće... 

— Umirite se... Ta — što vam se to dogodilo 2... — htjela ga primalja 
umiriti, ali se on nije na nju ni obazirao. 

Tek je stao misliti, da je posve pravo, da se dijete rodilo. Da, da — pravo 
je, jer on eto kašlje, prsa mu se suše. Treba novoga čovjeka — stari ne valja... 
Stari se suši, a suh čovjek nije za svijet... Rekla je primalja, da je dijete zdravo 
i debelo... Jest, debelo je — a valjda je i zdravo. Eto — to je ono, o čemu 
se radi. Radi se o tome, da se jedan istisne, a drugi da zapremi mjesto. Samo 
je pitanje, nije li ljepši položaj onoga, koji odlazi od onoga što dolazi ? Sve mu 
jasnije biva, da on odlazi. Eto, sada ovdje sjedi kraj kreveta, u kojem leži nje- 
gova žena i njegovo dijete, — a ipak je posve jasno. da on ne sjedi, nego da od- 

lazi... Odlazi daleko, gdje je možda nekada već bio, i gdje se svi sastaju. . 
Rodio mu se sin. Da, da — treba da on ode. Sad će njegov sin biti njegov za- 


mjenik ... 


Sve štogod je bio on, bit će. odsad njegov sin. 


Kašalj ga je davio, dignuo sa stolca i zagledao se u dijete, pa u ženu. Onda 
se nadvio nad dijete, što je slatko drijemalo, spustio glavu nad usnicom djetinjom 
i mjesto cjelova pala je suza. 1 ma je tiho, drhtajući, kroz suze i bolni plač : 


— Siromak !... Siromak ! 


A onda Srabuđio ženu, i uzeo ju za ruku riječima : 


— Ženo!... Ja odlazim... 
— Kuda ? Za boga... 


. Kuda ideš ?. 


— a suze mu potekoše još gušće i krupnije. 
— iznemoglo i teško izgovarala žena. 


A on se okamenio pred njom plačući i plačući kao da se rastaje sa svim svojim 
što ima, sa samim sobom. | onda joj odgovorio : 


— Ne boj se . 


. Bit ću ja ovdje i dalje. . 


. Ali — znaš — osjećam, da odlazim . 


| gutajući suze, stisnuo je zube, stisnuo je šake i viknuo od bola : 


— Odlazim... 


odlazim, a ipak ostajem ovdje... 


Milost ! Milost !... 


Savio je prsa, zakašljao, i stao si brisati hladni znoj sa čela, kose, nosa i lica . . . 


M. ŠEMSUDIN SARAJLIĆ: PJESMA ISELJENIKA 


Kao da gledam sa neke visine 
Duševnim okom u rodne nizine, 
Gdje hrpu kosti moga. trošnog tiela 
Nekud odvuče čudovište neko, 
Daleko, daleko 

Preko svieta biela... 


Kao da gledam rodno mjesto malo, 
Mladjahnom gdje je sve mi se smijalo, 
Da osta samo, pusto, iza mene ; 

A meni valja poći svieta preko 
Daleko, daleko, 

Gdje srce vehne... 


Kao da čujem uzdisanje blago, 

Koje mi šalje jedno biće drago, 

Za zdravlje moli, da me sreća prati ; 
A S usni šume željice joj meko, 

Za dragim daleko, 

Da opet se vrati... 


Kao da vidim gdje se mrtvi dižu, 
Rukama suhim za mnom u dalj sižu, 
Žele povratit rodjenoj me grudi, 

Da nejdem tamo. kud je udes reko : 
Daleko, daleko, 

Otklen svoj se žudi... 


Kao da za mnom plaću humci mali. 
Natišču za mnom rijeke se vali, 
Kreću se sa mnom gore i planine, 
Našeg života duh me prati preko 
Daleko, daleko, 

Van domovine... — 


A meni suza bolno lice kvasi. 
Iz srca gorki viju se uzdasi, 
Prsa se lome pod teretom tuge, 
Vuče me nekud čudovište neko 
Daleko, daleko, 

U krajeve druge. — — — 


Skrhano srce sa domom se sraslo, 
Ljubljeno ljubi u čem je uzraslo, 
Rastanka s domom preživjeti ne će ! 
Radije mrije, nego svieta preko 
Daleko, daleko, 

Da od svojih kreće. 


A. G. MATOŠ: ŽIVOT FRIDRIKA NIETZSCHEA 





Nietzsche je danas već u modi i 
nije trebao, kao njegov učitelj Stendhal, 
petdeset godina iza smrti da postane po- 
pularan. Njegove su knjige, prije svega, 
izvrsno napisane i on je moderan, jer je 
sjajan pisac, prefinjen stilist, djak kla- 
sika i Francuza, pišući kao Fontenelle, 
Biblija i njegov prethodnik Schopenhauer. 
Nješto fluidnije, sjajnije, a istodobno za- 
gonetnije i misterioznije od toga stila, 
stvorenog za rapidnost moderne nervozne 
misli, ne da se zamisliti. Sve je tu po- 
slovica, epigram, zbijeno i lapidarno, a 
opet puno lirike najvišeg refleksivnog 
entuziazma i tragičnog doživljaja, uzvi- 
šene čistoće najstrožeg dorskog stila i 
tolike intimnosti, da ta filosofija i ne 
djeluje kao rasprava, nego kao fragmenti 
iz autobiografskog romana, sličnog subjektivnom Montaigneu, pa ispovijestima 
Sv. Augustina i svetog Rousseaua. Nietzscheova filosofija je analitičan roman 
najmodernijeg, najdosljednijeg intelekta, osamljenog i tragičnog, sa predosje- 
ćanjem vlastite tragike, sa svim bolnim ponorima i zanosima misli, noseći na 
koncu kao Počova priča, Baudelaireova pjesma ili drama Ibsenova patološke, vrlo 
moderne stigmate ,,dekadencije''. I ta je bolest značila više zdravlje ! 

Ma da je kod nas Nietzsche vrlo čitan pisac, nemamo po običaju o njemu 
studije. Ono što je o njemu pisao srpski filosof Bran. Petronijević, vrlo je tačno, 
ali nije mnogo. Jer Nietzsche nije samo filosof ; on je nješto više. Kao mislioci: 
Renesanse, kao Petrarca, Boccacio, Macchiavelli, on je pjesnik, a osim toga na- 
vjestitelj novih kulturnih vrijednosti kao Bacon i Goethe. Njegova znamenitost 
i jeste naročito u kritici modernog čovjeka kao kulturne vrijednosti. 

Smatrajući savršenog pojedinca, heroja, ciljem napretka, on je individualista 
kao Carlyle, Emerson, Taine i Renan, a kako toga idealnog čovjeka nailazi 
realizovanog u epohama krajnjeg kulta energije i ljepote, u predsokratskoj Heladi 
sa dorskim energičnim disciplinama i u Italiji ateističnih papa i humanističnih 
tirana, u Italiji Renesanse, on je kao Stendhal postao apostol kulta volje, ener- 
gije, dakle najbezuslovnijeg života, nastavljajući u Njemačkoj iza Winckelmanna 
i Goethea humanistički, estetički tip kulture, kako ga je preko Rima modernost 
primila iz stare, stroge Grčke. U tome kultu energije i ljepote vidio je jedini 
način, da se moderan čovjek razvije i postane t. zv. nadčovjek. Misao evolucije 
Lamarcka i Darwina je dakle primijenio na svijet moralni i nezadovoljan poput 
tolikih drugih rezultatima moderne kulture, nezadovoljan modernim čovjekom, 
nižim po tvrdjenju mnogih kompetentinih mislilaca od Helena, Rimljana i ljudi 
Renesanse, Nietzsche je u svojim studijama moderne duše došao do zaključka, 
da je glavna zapreka unutrašnjemu, pravomu razvoju čovjeka kršćanstvo sa 

svojim antivitalnim, bezenergijskim, pasivnim moralnim formulama, koje je pri- 
mila i moderna demokracija u svojim altruističnim i antididividualističnim teo- 
rijama. 

Te misli radikalnog iaristokratskog individualizma nijesu nove. Da zapadne 
u naše današnje društvo Teognis, Tukidid ili Tacit, došao bi do istih zaklju- 
čaka. Nietzsche je ocjena modernog čovjeka kroz prizmu klasičnog životnog 
ideala, nemoć modernog svijeta da realizuje nove Akropole, a Nietzscheova snaga 
nije toliko u originalnosti tih, dijelom već formuliranih misli, koliko u energiji i 
dosljednosti, kojom ih je zadržao u vječnom kalupu svog stila, pa u demonskom 
heroizmu, kojim se za te ideje toliko zagrijao, te postaše njegovim životom, 
zlom sudbinom, pogibijom njegovog skrhanog uma, lirskom tragedijom vlastitog 
života. I Hđlderlin je tako klonuo pomračena uma u čežnji za Alkejem i Anakre- 
ontom. Nietzsche pade kao Julijan Apostat za stare bogove, a ,,Antikrist" toga 
helenskog romantika Bismarckove periode još nije srušio Nazarenca, stoljeće iza 
Voltaireovog smiješka, četiri stoljeća iza Rabelaisa. Kao Goethe i Leconte de 
Lisle, nije Nietzsche mogao probuditi starih bogova, jer su mrtvi, neizlječivo 
mrtvi drevni bogovi, nalazeći se tek u knjigama i na osakaćenim mramorima. 
Nietzsche je romantik, zanosni don Kihot klasicizma, a novi čovjek, ibermensch, 
čovjek novih vremena, ne može se stvoriti receptima starih, nepovratnih kultura. 


Moderni Zarathustra je umjetnik još više no psiholog i moralista, upravo 
imoralista. Njegova je filosofija ritam, zanos, u refleksiju pretvorena muzika. 
On je najdublje zaronio u odnošaj tragedije 1 muzike, i prvi dao pravu kritiku 
wagnerizma. Muzika i tragedija su mu bliznaci, a nitko ne udje dublje u duh grčke 
tragedije i mita Dionizovog. Renan i Mćnard nemaju tako razvijenog osjećanja 
za smisao dubokih simbola. Njegova je filosofija prije svega estetična, lijepo 
mu je glavno mjerilo svih. pa i moralnih vrijednosti, a umjetnost najviši oblik 
života. On je prije svega artist kao Platon, svojim artizmom vrlo malo Nijemac 
brojeći se sa Ruskinom, Renanom i Taineom medju prvake europske estetične 
kritike. Ako i on čovjek od nauke, u napadaju na R. Straussa, engleske utili- 
tarce i moderne .,bildungsfilistre'' svih dlaka osudio je moderni naučni aleksan- 
drizam, nalazeći i sam u poeziji i umjetnosti vrijednosti, kojih nema u nauci 
i kojih je sasvim lišen neumjetnički, pa bio on i najnaučniji duh. Plastične umjet- 
nosti ne bijahu mu familijarme kao umjetnosti muzikalne i to je velika šteta, 
jer bi mu tako stil dobio više konture i više boje. 


Taj veliki Nijemac hvalio se svojim slavenskim porijeklom, a život njegov, 
čist, čestiti, tragičan i ponosan kao život Pitagorin i smrt Empedoklova, nije 
samo najbolji komentar njegovim knjigama, nego može služiti svakome i kao 
uzor intelektualne više eksistencije. Francuzi, primivši u novije doba toga svoga 
djaka kao ponajboljeg svog učitelja u dobrim prevodima njegovih djela i iz- 
vrsnim, mnogobrojnim studijama, jamačno će ga posiniti kao Poša i Heinea 
a nedavno je Daniel Halevy* izradio filosofovu biografiju, pregledniju i objek- 
tivniju od životopisa iz pera njegove sestre, gdje Fčrster-Nietzsche, po kojoj 
ćemo donijeti glavne dogadjaje toga primjernog i velikog života. 


+ 


* La Vie de Frćdćric Nietzsche. Paris (Colmann-L€vy). 

Naš pisac je iz svećeničke porodice. Pradjed, djed i otac su mu pastori. 
Otac Karl-Ludwig župnikuje u R&ckenu, selu na medji Saske i Pruske, a od njega 
će baštiniti nervozu i veliku muzikalnost sin Fridrik, rodjen 1. listopada 1844. 
Naskoro mu se rodi brat, pa sestra. 1848. pade otac na stubama, ozlijedi glavu 
i od toga poludi. Udovica mati se preseli u Naumburg na Saali, gdje u uzanoj 
kući snjom stanuju mati i sestra njenog muža. Fridrik je pravistarmali, želi 
postati pastor i propovijeda sestri : ,,Imašli vlast nad samim sobom, gospodar 
Si cijelom svijetu". Vrlo je ponosan, to više, što mu porodica po legendi potiče 
od poljačkih grofova Nickih, što su u vrijeme Lutherovo morali kao njegovi pri- 
stalice pobjeći iz Poljske. Pjeva pjesme, komponuje fantazije i mazurke, po- 
svećene ,,poljačkim predcima'', plače kao velik slavenski prijatelj zbog pada 
Sebastopola, utemeljuje sa dva druga Kazalište Umjetnosti, gdje se igraju nje- 
gove drame. : Olimpski Bogovi, pa Orkadal. U naumburškom kolegiju 
je sjajan djak. Dobije stipendij i 1858. predje na čuvenu gimnaziju u Pfotri kod 
Naumburga, gdje su studirali Novalis, oba Schlegela i Fichte. Prve godine na 
zavodu porječka se sa drugovima zbog Mucija Scevole i da im dokaže vjerovatnost 
tog heroizma, metnu na dlan živu žeravicu, od koje mu ostane na ruci ožiljak. 
Mladić čita Schillera, Holderlina, naročito Byrona. ,,The tree of knowledge is not 
that of life". (,,Drvo znanja nije drvo života"). Svojim drugovima Gersdorffu i 
Pavlu Deussenu svira često Beethovena i Schumanna. Na maturi pada iz mate- 
matike, ali profesori ga ipak puštaju. 

1862. ode sa Deussenom i njegovim bratićem na sveučilište u Bonn. Ne 
može podnositi piva i duhana, a na menzuri dobija kao brucoš prvi udarac. 
Savremene filosofske struje idealistične i materijalistične slabo ga zadovoljavaju, 
djačka društva još manje, pa ostavlja Bonn. U Berlinu je gost bogatog druga 
i obično društvo gostiona i koncerata mu se gadi. 

Predje na universitet u Leipzigu i tu djeluje na nj, Schopenhauerovo djelo 
(,Die_ Welt als Wille und Vorstellung'') kao raskršće Heraklovo. Odsele zove 
Schopenhauera svojim ocem i usiječnju 1866. čita u djačkom filološkom društvu 
sa velikim uspjehom svoje zaključke o rukopisima i varijantama pjesnika Teognisa. 
postavši najmiliji djak svog grčkog profesora Ritschla. Bitka kod Sadove zateče 
ga pri svršetku njegovih Theognidea za Rheinisches Museum. Druge 
godine na universitetu, vrlo plodne i srećne, upozna se s Ervinom Rohdeom i 
s njim na ferije pješači na češkoj granici, svrativši iza jednomjesečne zabave 
u Meiningen, gdje daju pod Lisztovim ravnanjem koncerte muzičari pesimiste 
(Nirwana, simfonijski poem Hansa v. Biilowa). Kod kuće u Naumburgu 
proučava Nietzsche $avremene njemačke filosofe, Hartmanna, Diihringa, Langea. 
Bahnsena, ali vodjom mu ostaje Schopenhauer, ,,mudrac oživjelog klasicizma, 
germanskog helenizma". | 

1867. služi kod topništva, izmedju trideset regruta je najbolji konjanik i 
pohvale kapetanove raduju ga kao pohvale profesora Ritschla zbog njegove ras- 
prave De fontibus Laertii Diogenii. Pošto padne s konja i slomi rebro, riješi se 
vojske i bolestan piše raspravicu o Simonidovoj Danainoj Tužaljci, sanjajući sa 
prijateljima Rohdeom, Gersdorftom, Kleinpaulom i Romundtom o putu u Pariz, 
odakle bi za godinu i pol dana boravka slali novinama članke i vratili se kući 


na ispite. 

Ozdravivši, vrati se u Leipzig, gdje piše za važan berlinski list historijske 
studije, zanimajući se za sve osim za politiku. 1868. čuje Wagnerove Meister- 
singere : velik dogadjaj kao poznanstvo sa Schopenhauerovom  filosofijom, to 
znatniji, što se mladi entuziast naskoro upozna sa moćnim reformatorom. 

Prijatelj Windisch mu naime javi, da je Wagner u Leipzigu u najstrožem 
incognitu kod svoje sestre, gdje. Brockhaus, da se začudio, odakle gdja. profesora 
Ritschla poznaje neke njegove kompozicije, pa kada ču, da ih je naučila od 
Nietzschea, Wagner zaželi upoznati mladog filosofa, koji ga ne nadje prvi puta, 
ali druge nedjelje iza velikih peripetija sa krojačem, što mu na vjeresiju ne htjede 
ostaviti zbog komponiste naručeno crno odijelo. Sastanak bijaše vrlo srdačan 
to topliji, što se umjetnik i entuziast nadjoše odmah u zajedničkoj misli kulta 
Schopenhauerovih ideja. 

Ma da nije imao posljednjih ispita, jednog dana iznenadi ga Ritschl sa pi- 
tanjem, želi li biti universitetski profesor u Baselu, gdje ostadoše opaženi članci 
u Rheinisches-Museumu. Nietzsche dobije posljednju diplomu u Leipzigu bez 
ispita, provede nekoliko tjedana kod usrećene svoje porodice u Naumburgu i 
instalira se u Baselu, nezadovoljan zbog daljine od najnovijeg prijatelja Wagnera, 
koji medjutim naskoro dodje u Triebschen, na obalu Vierwaldstitskog Jezera, 
u samotni ljetnikovac blizu Basela, gdje živi oženjen sa rastavljenom ženom Hansa 
Billowa, Kozimom, kćerkom Fr. Liszta i grofice d' Agout, na visini stvaralačke 
moći, u zdravlju 59. svoje godine. 

Pod tim Wagnerovim dojmovima radja se Porijeklo Tragedije. 
U helenskoj tragediji nalazi Nietzsche istovjetnosti s idejama glazbenika, koji 
je na molbu Ljudevita Bavarskog baš svršio raspravu ODržavi i o Vjeri. 
Božić provodi filosof kod obožavanog prijatelja i prima od Kozime Wagner opasan 
dar : Montaigneve O gled e. Wagner muu to doba piše, da ne nalazi duše srod- 
nije od njegove, a istodobno ga zaokupljaju stručni poslovi: latinska čestitka 
freiburškom jubilarcu, prof. Brambachu, pa saradništvo kod novog Ritschlovog 
lista Acta societatis philologicae Lipsiae. 1870. posjeti ga na prolazu iz Italije 
prijatelj Rohde. Nietzsche ga vodi k Wagneru, a iza njegovog odlaska oboli i mora 
u postelju. 

Ma da mu je mrska pruska hegemonija, iza njemačke pobjede kod Wčrtha 
dobija od švajcarske vlasti dopust, da služi kao bolničar, krene kroz osvojeni 
Elsass, vidi klaonice kod Wčrtha i Wissemburga, požar Strassburga, pa preko 
Lunevillea i Nancya dolazi na razbojište kod Metza, pretvoreno u golemu bolnicu 
ranjenika iza bitaka kod Mars-la-Toura, Gravelottea i Saint-Privata. Žali, što 
kao švajcarski podanik mora ostati neutralan i ne može se boriti oko Sedana. 
U trgovačkom vagonu, na putu u Karlsruhe, tri dana i noći njeguje jedanaest 
bolesnika, što pate od dizenterije, a dvojica od difterije, te i on oboli od tih 
bolesti. Ozdravivši krene kući u Naumburg, gdje se preda potpunom odmoru. 

Ne oporavivši se potpuno, ode iz Naumburga i sastane se sa Wagnerom, 
koji ga taj put ne zadovoljava potpuno zbog mržnje na Francuze, pa se sprija - 
telji sa svojim baselskim profesorskim kolegom Jakobom Burckhardtom, sjajnim 
poznavaocem Renesanse i mrziocem svih velikih imperialističnih tvorevina državnih. 
Učenjaci se ćesto sastaju, šeću i razgovaraju na divnom mjestu izmedju crvene, 
drevne katedrale i zelene, mlade Rajne, blizu universiteta na brežuljku izmedju 

rijeke i muzeja. Nietzsche sanja o vrsti laičkog samostana ili seminara, gdje bi 
se složio u zajedničkom životu sa prijateljima kao Rohde, Gersdorff, Deussen, 
Overbeck, Romundt i oslobodjen svih briga živio samo životom misli, po primjeru 
pitagorske ili platonske filosofske bratovštine. | opet božićuje kod Wagnerovih, 
primajući od g-dje Wagner na dar Stendhalove Rimske Šetnje i darujući 
Wagneru Diirerovu graviru Vitez, Pas i Smrt, koju komentira u Po- 
rijeklu Tragedije. Ulazećisve više u grčki problem, Nietzsche se osjeća 
vrlo usamljen. Profesor Franz Overbeck, stanujući u njegovoj kući i sastajući 
se s njime svaki dan, nema njegovog zanosa, J. Burckhardt je bez nade, a Wagner 
ga odbija nekom surovom bufonerijom na trošak savladanih Francuza. Počne 
patiti od neuralgija, besanica, poremećenog vida i želuca, od žutice. Dolazi mu 
sestra i odlaze na oporavak u Lugano. Na putu preko Gotharda naidju u diližansu . 
na čudnog saputnika — Mazzinia, koji mu kao svoju lozinku navodi iz Goethea: 
»Dich des Halben zu entw&hnen und im Ganzen, Vollen, Sch&nen resolut zu 
leben''. 

Nietzsche ostane dva srećna mjeseca u talijanskoj Švajci, punoj njegovih 
zemljaka, a vrativši se u Basel u travnju, piše na Wagnerov savjet svoju analo- 
lizu grčke tragedije Dodje glas o grozotama pariske Komune, a g-dja Fčrster- 
Nietzsche u životopisu bratovu priča, da je čula kroz zatvorena vrata, kako pri- 
jatelj: Burckhardt i Nietzsche jecaju pri groznoj novosti, da gore Tilerije i da 
je u opasnosti prvi muzej svijeta, Louvre. U autobiografskim bilješkama 1878. 
nalazimo te riječi: ,,Rat: najdublja moja bol, požar Louvrea. 

Mladi filosof ponudio se Wagneru, da mu pravi propagandu na putu po 
sjevernoj Njemačkoj, ali ni sa Porijeklom Tragedije nije išlo baš lahko : Nietzsche 
ne nadje nakladnika! U Leipzigu se nadje sa svojim prijateljima i ne našavši ' 
ni tu izdavača, morao se obratiti Wagnerovom nakladniku, koji mu iza jedno- 
mjesečnog čekanja dade povoljan odgovor. Nietzsche napiše pet poglavlja zavr- 
šetka u Wagnerovom duhu i djelo izadje u formatu Wagnerovih brošira. 

U polovini prosinca 1871. prati Wagnera u Mannheim, gdje su dva svečana 
dana posvećena djelima majstora. Za siječanj sprema u Baselu predavanja o 
Budućnosti naših kulturnih Institucija, pa ne može bo- 
žićevati kod Wagnerovih, posvetivši g-dji Wagner muzikalnu silvestarsku fan- 
taziju, komponovanu prije nekoliko nedjelja. Na staru godinu 1871. osvane 
Radjanje Tragedije iz Duha Muzike. Današnji podnaslov (H e- 
lenizam i Pesimizam) dodan je 1885. ka drugom izdanju. Wagner i 
Kozima oduševljeno piscu čestitaju, ali njegov učitelj RitschI u Leipzigu ćuti, 
a zamoljen za sud, kara ga u strogoj kritici. Ervin Rohde šalje o knjizi članak za 
Litterarisches Centralblatt, ali mu ga odbijaju. Nijemci sasvim prešućuju novu 
publikaciju, a prvi referat izadje u tal. publikaciji La Rivista europea. 

1 Wagnerov polazak iz Triebschena u Bayreuth rastužuje Nietzschea iza 
trogodišnjeg susjedovanja. Kod spremanja stvari, pomažući, sjedne i improvi- 
Zuje na glasoviru nezaboravljivu rapsodiju rastanka. 

22. svibnja 1872. polaže se temeljni kamen čuvenoj pozornici u Bayreuthu 
i medju silnim gostima cijele mlade Njemačke nadje se i baselski samotar sa pri- 
jateljem Rohdeom iz Hamburga. Wagnerov tiranski značaj ga otudjuje, a isto- 
dobno ga napadne u pamfletu Filologija Budućnosti njegov školski 

drug iz Pforte Wilamowitz, čuveni filolog. Nietzsche, odlučivši da ne odgovara 
nikakvim napadajima, ne replikuje, ali mjesto njega odgovara sam Wagner. 
Filosof počinje Die Reden eines Hoffenden, ali brzo ostavi taj 
posao. Djaci ga napuštaju zbog neuspjeha njegove knjige i on pred praznim klu- 
pama tumači Hoefore Aishilove i tekstove pretplatonske filosofije, pišući 
kratak esej (Homerov Mejdan). Bavi se usporedjivanjem Talesa, Pitagore, 
Heraklita, Empedokla i u lipnju odlazi u Miinchen, gdje se daje Tristan i gdje 
nalazi Gersdorffa i 50-godišnju gospodjicu Meysenbug. Umoren mudrošću Parme- 
nida, izgubi san i ode u Spligen, blizu Bergama. Vrativši se u Basel, svi ga 
djaci ostave osim dvojice: germanista i jednog pravnika. Njemački filolozi ga 
proglasiše ,,čovjekom u nauci mrtvim". Rohde ga brani broširom u obliku po- 
slanice R. Wagneru, kojega filosof početkom prosinca nalazi u Strassburgu. 
Božićuje kod porodice u Naumburgu i ne može primiti Wagnerovog poziva u 
Bayreuth, napisavši jedini novinarski svoj članak kao odgovor liječničkom nekom 
napadaju, koji je proglasio Wagnera ludjakom, a u Baselu svršava esej ,,Istina 
i Laž u izvanmoralnom Smislu'' : Pereat veritas, fiat vita ! 

Glavoboije, pa očne i želudačne bolesti i opet ga kinje. Muči ga najumjerenije 
svijetlo i mora prestati čitati. O uskrsu 1873. ode u Bayreuth, gdje ga ne oče- 
kivahu. Tu vladaše tolika panika, da Nietzsche ode u Niirnberg. Nezadovoljan 
sam sa sobom, ne svršava gotovo svršenog rukopisa o Filosofima tra- 
gične Grčke, pa stvara Nesavremena Razmatranja, gdje se u 
prvom članku, u navali na Riharda Straussa obara na snobizam, ili kako bi 
Flaubert rekao, ,,miflizam'' modernog obrazovanja. Pošto boluje, pomažu mu 
kod posla prijatelji Overbeck, Romundt, baron Gersdorff i novi prijatelj Paul 
" Rće. 1 novu knjigu opaze tek dvojica-trojica : Ewald (u Gčttingenu), Bruno Bauer 
i Karl Hildebrandt, ,,posljednji humani Nijemac". Pošto napadnuti starac R- 
Strauss umre, Nietzsche, silom stendhalovac i protivnik milosrdja pati od grizo- 
dušja, bacajući na sebe krivicu te smrti... Iz Bayreutha, gdje preziru njegovu 
pomoć, vraća se još zlovoljniji. Zakopa se u svoju baselsku ćeliju i novu godinu 
1874. proboravi kod svojte u Naumburgu. U veljači izadje Historijska 
Bolest, uvrijedivši njemačke povjesničare, naročito Treitschkea, koji piše 
svom drugu Overbecku : ,,Nesrećna li tebe, što si sastao Nietzschea, toga ludu, 
koji nam toliko govori o nesavremenim svojim mislima i kojega je ujela do srži 
najsavremenija bolest. megalomanija !" Iz melanholije otrgne mislioca sestra i 
povede ga na selo blizu rajnskog slapa : aliis laetus, sibi sapiens. Oporavlja ga 
naročito čitanje Emersona, kojega je već čitao u Pforti. Početkom lipnja svršava 
raspravu Schopenhauer kao odgojitelj. 

Wagner ga poziva, ali on se odazove tek u srpnju i doživi s komponistom 
anegdotu, koja učini velikog prijatelja smiješnim. Wagner nije mogao podnositi 
Brahmsa, a Nietzsche hotomice izlagaše na vidljivo mjesto na glasoviru Brahm- 
sovu crvenu povezanu partituru. Prve večeri se polubog pravio lud, ali drugo — 
udari u viku i ljut izadje, zalupivši vratima. Nietzsche ode iz Bayreutha sasvim 
rastrijeznjen, u listopadu objelodani svog Schopenhauera, a profesorska dužnost 
u Baselu još ga više mučila, otkako je morao sa sasvim mladim ljudima držati 
grčki razred. Početkom 1875. je vrlo potišten, a još ga više tišti odlazak dobrog 
prijatelja Romundta u — kaludjere, bacivši ga na bolesnički krevet, pa u dugačku 

krizu, od koje se liječi u miru planine i šume. | opet ga potraži sestra Lisbeth 
i jedared, šetajući u javnom vrtu i razgovarajući o Bayreuthu, osjete, da ih slijedi 
i sluša neznanik, pa se povuku. Kasnije čuju, da neznanik bijaše Ivan Turgenjev. 
Početkom srpnja ode Nietzsche na liječenje u terapeutični zavod Steinabad, u 
dolini Crne Šume, gdje čita Don Kihota, tu ,,knjigu ponajgorču". Vrativši se opo- 
ravljen u Basel, radi tek danju, a večerom mu sestra čita W. Scotta. Melan- 
holiju krije lažnim veseljem, čita engleski prevod indijske Sutte Nipatei 
žalosnim humorom citira posljednju frazu jedne glave : ,,Lutam amo tamo, usamljen 
kao nosorog"'. Oboli u prosincu i pridiže se tek u ožujku (1876.). Sa Gersdorffom 
otputuje na Ženevsko Jezero, u Chillon, ali živci mu pate od proljetnog alpskog 
vjetra (,,F6hne'). Tu čita Uspomene Idealistice svoje prijateljice 
Meysenbug, ministarske kćeri, saveznice hamburških komunista 1848., pro- 
gnanice u Londonu, gdje daje lekcije, pozna Louisa Blanca i Mazzinia, u Parizu 
Wagnera, uzevši iza smrti Hercenove pod svoje dvoje njegove djece. Iz Chillona 
ode filosof u Ženevu i tu nalazi muzičara Sengera, upozna se sa prognanim fran- 
cuskim komunistima i flertuje, kako se čini, sa dvjema ,,izvanrednim'' Ruskinjama. 

Iz Basela krene u srpnju na pokuse u Bayreuth, ali razočaran neo-kršćanskim 
tendencijama novog Wagnera, povuče se u selo Klingenbrunn na češkoj granici. 
Oporavljen zrakom i samoćom vrati se na pokuse u Bayreuth, ali, njegovima 
znancima, g-djici Meysenbug, Zimmeru, Gabrielu Monodu, Ed. Schureu, Alfredu 
Brunneru, pada u oči njegova rezerva i čudno ćutanje. Ljubitelj ženske fine za- 
bave nada sve, zabavljaše se kod zvukova Tetralogije tek sa g-djom O...., 
na pol Ruskinjom i na pol Parižankom. 

Vrativši se u Basel, zbog slabog vida mora primati pomoć dvojice prijatelja, 
oštroumnog Židova P. Rćea i djaka Kčselitza, narečenog Petera Gasta. Rće 
je upravo objelodanjivao Psihološka Opažanja i uveo filosofa u studij 
engleskih i francuskih mislilaca, Stuarta Milla i Rochefoucaulda. 

Koncem listopada ode sa Brennerom i Rćeom preko Genove u Napulj, gdje 
ih čekaše Malvida Meysenbug. Wagner bijaše u Sorrentu i kao antisemit ga od- 
vraćaše od Rćea, s kojim je čitao Chamforta i Stendhala. Iza Wagnerovog odlaska 
udesi društvance svoj rad i život. Rće, jedini zdrav medju njima, glasno im 
čita: Burckhardta, Micheleta, Herodota, Tukidida, a Nietzsche još uvijek sanja 
o laičkom prijateljskom samostanu samotničkih intelektualaca, stvorivši za sebe 
ove propise : 

Ne voli i ne mrzi puka. 

Ne bavi se politikom. 

Ne budi ni bogat ni siromašan. 

Idi s puta slavnima i moćnima. , 

Ženi se izvan tvog naroda. 

Ostavi prijateljima brigu oko odgoja tvoje djece. 

Ne primaj ni jedne crkvene ceremonije. 

Iza boravka u kupalištu Rosenlauu vrati se na svoje mjesto u Basel i piše 
refleksije za Menschlich, allzumenschlich, namijenjene za Vol- 
taireovu stogodišnjicu 1878., plod njegovog boravka na Jugu i romanskih, naro- 
čito francuskih studija. 

3. siječnja 1897. šalje mu Wagner Parsifala. 

U augustu 1878. prokune bayreuthski neki list novu Nietzscheovu knjigu 
filosof posumnja na Wagnera kao pisca. Sve izbjegava autora, pa i Burckhardt, a 
najviše ga kinji pomisao, da se moru razići i raskrstiti sa bayreuthskim čarobnjakom. 

1879. Nietzsche, napušten i usamljen, oboli. Njeguju ga Overbeckovi, pa 
njegova sestra. Daje ostavku sa mirovinom od 3000 franaka. Sestra ga odvede. 
u visoki kanton Engadin, gdje svrši svoje djelo, pomišlja na samoubijstvo i 
odlazi sa sestrom kući u Naumburg, gdje iznajmi golemu sobu u tornju na 
starom zidu sa malim vrtićem. | opet oboli turivši u svijet Putnika inje- 
govu Sjenu, misli umrijeti i iza Rćeove posjete ode na mjesec dana na 
Garda-Jezero (Riva), a 13. ožujka u Mljetke, kamo ga toliko pozivaše Peter 
Gast. Sviraju Chopina, a učitelj svaki dan diktuje svoje misli učeniku. U srpnju 
je u Marienbadu, u rujnu u Naumburgu, a početkom listopada kreće preko Strese 
za Napulj, ali se zadrži u Genovi, gdje nadje zgodnu potkrovnjaču (mansardu) 
na vrhu od 104 stuba (8 Salita delle Battistine). Tu na žesti kuha svoj rižot 
a u veče, ne paleći svijetla, leži u tami — radi sirotinje ! — misle komšije, zovući 
ga ,,il santo, il piccolo santo". U svibnju se sastaje sa Gastom u selu Recoaru, 
na dnu Alpa blizu Venecije, a u srpnju izadje njegova Zora, dok se peo u hla- 
dovinu Engadina, u selo Sils-Maria, gdje ima za franak dnevno sobu u seljačkoj 
kući. Hranio se iz susjedne krčme, posjećujući učitelja i župnika, koji zadržaše u 
lijepoj uspomeni skromnost i dobrotu njegovu. 

Jedared idući kroz šumu do Silvaplane, sjedne blizu Surlćea pod piramidalnu 
pećinu i tu ga kao objava obasja misao vječnog vraćanja. Plakaše od za- 
nosa. Zarathustra se počeo radjati ! 

Z OT u su sasvim ignorovali kritičari. | vijerni Rohde ga je napustio. 

U siječnju svršava knjigu Gaya Scienza (Sanctus Januarias, 4. dio). 

U Genovi, gdje je od rujna, nadje ga P. Rće u veljači, a početkom proljeća ot- 
plovi filosof sa nekim trgovačkim trabakulom za Mesinu, umrijevši skoro na putu, 
a zbog jugovine ostavlja krajem travnja Siciliju i ode na poziv gdjice Meysenbug 
u Rim, gdje nadje u njenom društvu krasnu, duhovitu rusku generalsku kćer Lou- 
Salome, koju zavoli na prvi pogled. ,,Das ist eine Seele — reče gdjici. Meysenbug — 
welche sich mit einem Hauch ein K&rperchen geschaffen hat !' Gospodja i gospo- 
djica Salome odu u Luzern, a Nietzsche i Rće s njima. Filosof, nemajući snage za 
»očitovanje" ljubavno, zamoli Rćea, da za nj govori i ode u Basel, gdje se ispovjedi 
Overbeckovima u zanosnom žaru. Lou Salome odgovori, da se ne misli udavati 
zbog žalosti srca, što joj ne da nanovo ljubiti. Naravno, filosofu je ponudila svoje 
prijateljstvo. On se vrati u Luzern, gdje primi od nje usmeno nepovoljan odgovor, 
ali s obećanjem, da će se ona iza bayreuthskih svečanosti k njemu povratiti kao 
učenica i dobra prijateljica. Nietzsche ode u Grinewald kod Berlina i uvjeri se, 
da ga Prusi znaju samo kao prijatelja ili učitelja Rćeovog. U Naumburgu diktira 
misli za novu svoju knjigu La Gaya Scienza, a za prikazivanja Parsifala (27. srpnja) 
ode u selo Tautenberg, u Thiirinškoj Šumi, blizu Bayreutha, gdje ga potražiše 
Overbeckovi, Seydlitzevi, Gersdorff, M. Meysenburg, Lou. Salome i Lisbeth 
Nietzsche. Gdjica. Meysenbug htjede ga izmiriti sa Wagnerom, ali spomenuvši 
pred njim Nietzscheovo ime, Wagner joj rekne da ćuti i izadje, zalupivši vra- 
tima. U znak duhovnog prijateljstva posveti Lou Salome filosofu pjesmu Boli, 
(o kojoj je referisao nedavno dr. M. Curčin u Srp. knj. Glasniku) : 

Wer kann dich fliehn, den du ergriffen hast, 

Wenn du die ernsten Blicke auf ihn richtest ? 
Ich will nicht flichten, wenn du mich erfasst, 
Ich glaube nimmer, dass du nur vernichtest ! 


Ich weiss, durch jedes Erden-Dasein musst du gehn, 
Und nichts bleibt unberiihrt von dir auf Erden : 
Das Leben ohne dich — es wire schon, 

Und doch — auch du bist wert, gelebt zu werden ! 


Petar Gast držaše te stihove Nietzscheovima, a on mu odgovori : ,, 
pisala ih je moja prijateljica Lou, o kojoj još niste čuli govoriti. Lou je kći ruskog 
generala, dvadeset joj je godina ; duh joj je oštar kao pogled orla, ona je hrabra 
kao lav, pa ipak to je vrlo žensko dijete, koje možda nije duga vijeka".... 

Iza davanja Parsifala nadje ga sa sestrom Lou, on je stane upućivati u mi- 
sterije svoje misli, a ona mu posveti kratku himnu*, koju on želi u užasnim krizama 
komponovati, pa padne u postelju. : 

Tu u Tautenbergu desilo se čudnih, tamnih stvari. Nietzscheova sestra okriv- 
ljuje Ruskinju sa neiskrenosti i snobizma. Filosof je ne mogaše zarobiti u intelek- 
tualnom smislu i piše Gastu, da svaki peti dan ima bure medju njima. Ona ga os- 
tavlja, a on javlja Gastu iz Leipziga, da čeka nju i da će s njom na duže vrijeme 
u Pariz. Mati i sestra ne odobravaju tih flertova. Dva mjeseca iza toga prijateljstvo 
je uništeno. Nagadja se, da se to zbilo ovako : Lou je došla, ali sa Rćeom, koji ju 
takodjer voli. Nju je kod svega toga jamačno vodila taština i nagon ženske domi- 
nacije. Priča se, da se njih troje jedared otišlo fotografirati. Lou je htjela, da filosof 
sjedne u dječija kolica, a ona i Rće da tobože guraju. On ne pristane, a mjesto njega 
sjedne u kolica ona i pošalje tu fotografiju prijateljima kao dokaz svoje moći. 
Nietzsche bijaše ljubomoran, ne samo na nju, nego na najboljeg svog učenika, dola- 
zeći u smiješne položaje. Umiješa se njegova sestra i pokvari sve brutalnim pismom 
zavodnici. Lou se razljuti i poznati su fragmenti posljednjeg filosofovog pisma : 

»Ali, Lou, kakva su vaša pisma ! Tako pišu male penzionarke. Što ću ja s tim 
mizerijama ? Razumite me : ja želim, da se uzvisite preda mnom; ne ću da se još 
umanjite... 

pao Vaša poezija Boli, što ju napisaste, je duboka povreda istine . . . 

dA ha Vi ste imali posla sa najustrpljivijim, najmilosrdnijim svih ljudi : 
ali protiv sitnih egoizama i sitnih slabosti je moj argumenat, dobro upamtite, g a- 
djenje. Niko se lakše ne ogadi od mene. 

,Ja se.još nisam ni sa čime iluzionirao : ja vidjeh u vama taj sveti egoizam, 
koji nas nagoni na službu onome što je najviše u nama. Ne znam pomoću koje ča- 
rolije ga zamijeniste njegovom suprotnošću, egoizmom mačke, koja hoće samo 
život... 

,»Zbogom, draga Lou, ja vas ne vidjeh više"... 1 t.d. 

Nietzsche pobježe iz Leipziga i zadrži se kod Overbeckovih u Baselu. Ode 
u Genovu, željan posvemašnje usamljenosti. Nemiran i ovdje, otkrije sela Nervi, 
Santa Margherita, Zoagli, nepoznata ondašnjem turizmu i izabere za svoje samo- 
tovanje Rapallo (zimi 1882.—1883.). Za deset nedjelja zamisli i Svrši svoj filo- 
sofski poem Zarathustru, dok u Veneciji umiraše Wagner. 


* Vidi spomenuti prevod Ćurčinov. 

Koncem zime zovne ga u Rim sestra i M. Meysenbug. Tu nadje otmjeno društvo, 
Lenbacha i kontesu Ddnhoff, danas kneginju Biilow. Smatraju ga ekscentričnim, 
o njegovim djelima ne vode računa, a on piše u sobici na piazzi Barberini glasove 
svoje samoće : ,,Ej, što nisam sjena i magluština ! kako bi pio na sisama svjet- 
losti !"... Koncem lipnja ode u najmilije utočište, u Engadin, gdje nije bio od 
1881. Tu napiše u inspiraciji za deset dana drugi dio svog Zarathustre. Oboli od 
usamljenosti i neuspjeha, a naročito zbog neke stvari, što mu reče sestra o Lou- 
Salome, pa napiše njenom prijatelju P. Rćeu užasno pismo : 

dai Čini mi se, da nisam vrlo jak u umjetnosti ljudskog poznavanja. 
To vam bez sumnje pruža gradju za lakrdiju. Alaj ste mi se negdje narugali ! 
Bravo ! Volim da se ljudi vaše sorte meni rugaju, no da ih razumijem. 

Vanja Vrlo bi me radovalo dati vam pouku iz praktičnog morala parom 
kubura ; ja bih možda uspio u povoljnijem slučaju prekinuti jedared za uvijek 
vaše radove o moralu : — za to treba čistih ruku, gospodin doktor Paul Rće, a ne 
zamazanih prstiju !"..... 

U Sils-Maria potraži ga Overbeck, sestra mu predlaže, da nadje kakvo sveu- 
čilišno mjesto, ali rektor leipziškog universiteta odgovara ga od toga sa motiva- 
cijom, da bi ga svaka njemačka visoka škola odbila kao ateistu i izrazitog anti- 
kršćanina. 

U Naumburgu nadje nemir u porodici zbog sestre i njenog vjerenika, nekog 
ideologa, antisemite i agitatora Fdrstera, ode u Genovu, a sredinom studenoga 
ode u Nizzu, namjeravajući napisati dramu, u antiknom okviru, u okuženom, 
pustom gradu. 

U travnju 1884. posijeti u Mljecima P. Gasta, kojega kao komponistu cijeni 
više od samoga Bizeta, osloboditelja od wagnerizma. Zarathustru prećutkuje sve 
osim mladog pisca Heinricha von Steina, koji mu piše toplu poslanicu. Nietzsche 
odlučuje 6 godina raditi i skupljati novo gradivo, polovinom lipnja ode u Basel, 
radi u knjižnici, ali grdna vrućina i hladni prijatelji tjeraju ga u Engadin i tu ga 
posijeti H. v. Stein (pisac Materijalističkih Ideala, Lirske Filosofije, umro u 30. 
godini). 

U rujnu sidje u Basel, sastane se u Ziirichu sa sestrom, koja mu javi svoju 
udaju. Opazivši na izlogu 38. izdanje pjesama mediokriteta Freiligratha, usklikne : 
Taj je dakle pravi njemački pjesnik ; Nijemci kupuju njegove stihove !' 

Wistenkdnig ist der Lowe ; 
Will er sein Gebiet durchstreifen . . . 

Nietzsche krene prama Nizzi. Zadrži se u Mentonu, gdje ostane do konca li- 
stopada. U Nizzi se sprijatelji sa Paulom Lanzkyem, lutaocem kao i on. Urede 
zajednički život, a Lanzky mu čita opata Galiania, pa romane i novele Stend- 
halove. Tu je svršen četvrti dio Zarathustre. Ne našavši nakladnika, autor štampa 
djelo u 40 primjeraka za prijatelje. 

U travnju i svibnju je u Veneciji, a u lipnju ode u Engadin, gdje mu hotelski 
slučaj nadje tajnika u osobi gdje. ROder. Nietzsche radi na ,,obescjenjivanju svih 
vrijednosti'', Um verthung aller Werthe. Mnogo čita, naročito Rol- 
phove Biološke Probleme i po svoj prilici Gobineaua. Sestra se sprema 
za mužem u Paraguay. Braća se sastaju u Naumburgu. U 42. godini on je neopažen, 
nesrećan. Njegov nakladnik prima ga u Leipzigu bezobzirno. Oprosti se sa poro- 

dicom u Naumburgu, u Miinichu se sastaje sa bar. Zeydlitzem, pomišlja na ženidbu 
i putuje u Toskanu, gdje ga Lanzky vodi u arcetrijsku zvjezdarnicu na San-Mi- 
niato k astronomu Leberechtu Tempelu, poznavaocu i poštovaocu njegovih ideja. 
U listopadu je i opet u Nizzi. Po običaju neumorno i mnogo šeta. | 

Iznad Dobra i Zla ne nalazi nakladnika. Na proljeće je filosof u Ve- 
neciji, gdje je P. Gast komponovao operu Mletački Lav, svuda odbijenu. 
Komponista je siromašan, a filosof mu nudja u zajednicu siromašnu svoju kesu. 
U Leipzigu, gdje je Rohde imenovan profesorom, hladno je Nietzsche primljen ; 
niko ne pozna njegovog djela. Preko Miinchena se krene u Engadin, gdje u srpnju 
nalazi ledene magle i postane žrtvom neuralgija i melanholije, ma da je našao pri- 
lično žensko društvo : gdje. R&der i Maruzov, gdjice. Zimmern i Salis-Marschlins. 
»,A ja nemam ni Boga ni prijatelja" — piše svojoj sestri, nastavljajući radove oko 
Volje za Moć. Nakladnik Fritsch pristaje na drugo izdanje djela Porijeklo 
Tragedije, Zora i Gaya Scienza. Nietzsche odlazi u Rutu, kod Ge- 
nove. U kolovozu 1886. poslao je svoju knjigu Iznad Dobra i Zla Taineu i Bran- 
desu. Brandes mu ne odgovori, a Taine ga utješi toplim pismom. Lanzky ga po- 
traži u Ruti i zaprepasti se, našavši ga iza 18 mjeseca sasvim porušenog. Već davno 
se naučio na hloral i vrstu hašiša, a možda je kao svi nervozni tajno upotrebljavao 
i druge ekscitante. 

U Nizzi 1887. upoznaje se sa Baudelaieom, Bourgetovim esejima, ,,velikim 
Latinom'' Maupassantem, Gayauom ; odbija ga prostak i plebejac Zola, a zanosi 
Dostojevski. 

Početkom 1887. združio se sa nekom gospodjom V. P., s kojom ide u San Remo. 
Ostalo je tajna. Otputuje na Lago Maggiore, pa u švajcarski sanatorij Coire. 

Kritičar Widmann vidi u Iznad Dobra i Zla dinamit, anarhističan priručnik, 
a Nietzsche mjesto odgovora piše dvije tri studije u petnaest dana: Za Genea- 
logiju Morala. U zadnje tri godine potrošio je oko svojih izdanja oko 500 
talira, a za petnaest svojih knjiga nije primio ni groša honorara. 

U Veneciji kod Gasta filosof se odmara i ne radi ništa. Raskrsti se i sa Roh- 
deom radi Tainea, koji mu uputi (12. srpnja 1887.) drugo ljubezno pisamce. No 
filosof dobije još jednoga čitatelja, G. Brandesa, koji mu iza pročitane Genealo- 
gije pošalje živo i umno pismo. I Brahms ga je, kako se govorilo, oduševljeno prou- 
čavao. 

Boravak u Nizzi, misao i želja za ženidbom i put u Turin početkom travnja 
1888., kamo stigne skršen i nemoćan, u prvim krizama abnormalnog uma. Iz te 
su bolesne periode: Slučaj Wagner, Suton Idola, Antikrist. U 
Turin mu javlja Brandes, da će držati niz predavanja o njegovoj filosofiji. Slučaj 
Wagner pokrene malo štampu, ali ozlojedjuje Burckhardta i gdjicu. Mey- 
senbug. Nietzscheova pisma te periode plivaju u blaženstvu. A slava mu se po- 
lagano približuje. Brandes mu je našao novog čitaoca, Strindberga, Rusi se spre- 
maju da ga prevode, Taine mu nalazi dopisnika u Jeanu Bourdeau-u, saradniku 
Dćbatsa i Revue des Deux-Mondes. Gdjica. Salis-Marschlins i neki neznanik šalju 
mu 3000 franaka za izdavačke troškove. 

,,9. Siječnja 1889. bijaše na prozoru Franz Overbeck sa ženom u tihoj svojoj 
baselskoj kući. Opazi starog Burckhardta kako stane i zvoni na vratima. Začudi 
se: Burckhardt ne bijaše od njegovih intimnih i instinktivno zaključi, da je uzrok 

toj posjeti njihov zajednički prijatelj Nietzsche. Već nekoliko nedjelja primaše 
iz Turina sumnjiva pisma. Burckhardt potvrdi te predosjećaje, donijevši pismo 
odviše dugo i odviše jasno : Nietzsche je poludio. ,,Ja sam Ferdinand Lesseps — 
pisao je. Ja sam Prado, ja sam Chambige (dva zločinca iz pariskih ondašnjih no- 
vina) ; ove jeseni zakopaše me dva puta"... Slično pisaše Brandesu i Gastu, a 
Kozimi Wagner : ,,Ariadno, ja te ljubim. . 

Overbeck nadje u Turinu filosofa pod stražom ukućana, udarajući laktovima 
po glasoviru i pjevajući svoju dionizijsku slavu. Odvede ga u Basel, u sanatorij, 
gdje dodje po njega njegova mati. 

Živio je još deset godina. Imao je vrlo malo svijetlih momenata. 

Jedared ga na kratkoj šetnji prati mladić, zaposlen njegovim izdanjima. Sa- 
stanu djevojčicu, ludjak diže kosu sa njenog čela i reče: 

— Nije li to slika nevinosti ? 

Sestra se ne može jednom kraj njega uzdržati od suza, a on joj reče : 

— Jelice, što plačeš? Zar mi nismo srećni ? 

Umre u Weimaru 25. kolovoza 1900. 

I njegova su divna djela slutnja vlastite tragedije. 


Z. KVEDER-JELOVŠEK: SLOVENSKE KNJIGE I PISCI 


I. 


Ne znam, kako je to, da gdjekoju knjigu tako teško čitam, ili bolje da 
kažem, da zatežem te zatežem s početkom čitanja. Osobito kod Cankara mi se 
to već par puta dogodilo. 

Puno čitam, svaki tjedan barem po jednu ili dvije knjige ; ne mogu da zaspim, 
a da nešto ne pročitam. Pa ipak mi je ležala jedna Cankarova knjiga ,,Hlapec 
Jernej in njegova pravica“ (štampao Schwentner u Ljubljani 1907.) dugo ne- 
razrezana i nečitana na stolu. Već mi se sa jednom Cankarovom knjigom ,,Na 
klancu“, koja je još uvijek za mene njegova najljepša, dogodilo slično. I tada 
sam čitavu godinu otezala s čitanjem, a kad sam počela, bila sam ushićena, 
čitala sam knjigu s dubokim ganućem i sa suzama u očima. 

Kad je izašao ,,Hlapec Jernej“ bile su sve naše novine pune hvale. Ali 
badava, ne mogu pa ne mogu, da ga počnem čitati. Čitala sam ,,Novo življenje“ 
od Cankara, koje je izdala ,,Slovenska Matica“ za godinu 1908. Lijepa i mirna 
pripovijest našega čovjeka, umjetnika, koji se već razočaran i umoran vraća 
sa svojom boležljivom ženom i sinkom u domovinu. Otišao je ,,bojevat se in 
prerajat“, kako veli Cankar. Bilo je, ,kao da se spustio mali fakinčić na goru, 
a kad je S mukom dospio na vrh, istegnuo je tanku ruku i kazao: Budi svijetlo ! 
Ali ostade tama kao prije i zvijezde su mu se smijale“. Gorko bijaše njegovo 
srce, kad se je vratio, mržnje bijaše puno na ono, što je bilo i na ono, što će biti, 
na sve. Pa se sastao s dragom svojih prvih studentskih sanja i ideala. Bila je 
već udata davno, a sada imade tri kćeri Milku, Olgu, Milenu. Iz očiju ovih dje- 
vojaka pogledavaju na njega ideali njegove mladosti, ljepota mladenačkog ma- 
štanja, krasota davnog sunca, miris davnog cvijeća. Najstariju, Milenu, zaljubi 

ljubavlju fantasta i sanjara, zažari joj cvijetove svoje duše, kako se kandilo, 
pali u crkvama. Samo nekoliko pogleda, nekoliko smijehova, a svaki kao jedan 
čitav život. | Cankar priča pripovijetku o umjetniku Grivaru, o ovim mladim 
djevojkama, koje idu životom još lagano, kao po ružama, priča o čudnovatoj Fili- 
iti, koja se daje svakome, te se utopi s onim, kojega ljubi uistinu ; priča o ženici 
kako polagano umire, tužna ne ljubljena i ne ljubeći, priča o lijepom prijatelju 
Lavrinu — i sve se čita lijepo i slatko. Za ljubavlju je išao Grivar kao za krijes- 
nicom u mekoj ljetnoj noći, a žena mu je umirala kod kuće. A kad se vratio 
poslije ponoći, sastao je u veži .lijepoga prijatelja Lavrina. Od njegove je žene 
dolazio i kad mu je kazao Crivar : ,Spoznao sam te i sav tvoj grijeh“, odgovara 
mu on : , Tko je griješnik, ti ili ja? Tko je dobrotvor, ti ili ja?“ 

Unutra u sobi sjedjela je na divanu žena u bijelu noćnu halju obućena, 
usnice su se smiješile, ali bile su crvene od krvi. Tada je sve shvatio i sve 
znao : ,U zvijezde sam gledao i te nijesam vidio“. 

»K zvjezdama sam čeznula, a ti nisi znao“, kaže ona i priznaje: ,,Nijesam 
ga ljubila, i tebe nijesam ljubila... samo svoju lijepu misao, dižući se k zvjez- 
dama“. 

I umire. 

A tjedan dana kasnije modelira Grivar svoju ženu. Sedam dana već se muči, 
htio bi načiniti jasno čelo, ali ne može, nikako ne može. Dečko, sin, igra se na 
podu, pa i on radi lice svoje majke i načini je, majku svoju, s vedrim, jasnim licem. 
Tada spozna Grivar, da će sin poći njegovim putem, svjetlijem, strmijim putem 
A on će ga voditi za ruku. I počinje novi život. 

To sam čitala, a kad pročitah, uzmem u ruku žutu knjižicu ,,Hlapca Jerneja“. 
Smrekar je narisao naslovnu sliku i gledah dugo u staro lice obrijanog, tužnog 
kranjskog sluge. 

Ali još nijesam čitala knjige. 

Puno se još izmijenilo knjiga u mojim rukama. Svakojakih. Tužnih, veselih 
slovenskih, hrvatskih, njemačkih. Žuta knjiga leži preda mnom i opominje me 
tiho, ali ja ne marim. 

Sada na jesen bio je Cankar u Zagrebu. Ovakav kao uvijek. Literat. Odu- 
ševljen za sve, mekan, a opet pun humora, i satire. Zagreb mu se svidja, im- 
ponira mu. Veli, da je ukusan grad, mio, simpatičan. Priznaje, da su Hrvati 
vrlo kavalirski ljudi, gentlemeni; duhoviti, da sjajno govore, da su blistavi i lju- 
bezni. Vidi, da imadu već lijepo razvijenu umjetnost, pričinja mu se da imadu 
fulminantnu historiju, dapače gotovo preslavnu, prepatetičku prošlost. Zna, da 
im nedostaje slovenska skromnost, radinost, ustrajnost. Onda bi bili narod, koji 
bi zadivio Evropu. Tako govori, a ja vidim : literat. Lijepo je to. Sve mu je knjiga, 
sujet, roman, novela. I kao literat nije ni tako ograničeno značajan, kako se to 
mora tražiti od običnoga filistra. Imade odviše mašte za to, a da bi bio u svakoj 
Sitnici dosljedan. On je inače socijalist, pa ma da se uvijek priznaje i javno 
toj stranci, odviše je literat, a da bi bio baš u svemu discipliniran i konzekventan. 
Doduše, spomenuti moram, da nije nikada počinio nešto, što bi ma samo izdaleka 
spominjalo na nekoje vrlo genijalne, ali baš toliko nedisciplinirane čine nekojih 
literata. Mislim, da se razumijemo .... Rekoh, da je Cankar literat, A to, da 
jest literat svakim atomom svoga bića, spasava ga možda od jednostranosti te čini, 

da je uvijek objektivan, da svuda vidi sve, dobro i zlo, tako kod prijatelja, kao 
kod protivnika. Izdao je do sada dvadeset knjiga, a niti ne znam, nije li ovamo 
od novembra izašla još koja. 

Kao svome zagrebačkom ciceronu poslao mi je svoju knjigu ,,Pod križem“ 
(1909.). Ukusna je i lijepa, kao sve knjige, koje je izdao naš ljubljanski Schwentner. 
Pričinjalo mi se, da Cankar tu knjigu osobito voli, jer je puno o njoj govorio. Meni 
je gotovo premekana, presentimentalna. Novele su to o poniženim, rastuženimi 
zasužnjenim dušama. Pisane su u onom osobitom tonu, s kojim umije Cankar 
toliko fascinirati čitaoca. Konture su osjetljive, boje blijede, kao povenuto cvijeće. 
Čovjek čita. Sentimentalna i melanholička melodija uljulja ga u tužna čuvstva, 
srce se rastopi, raznježi. A kao epilog metnuo je pisac sonet s posvetom : 

»Vam, Mici, te povesti o trpljenju !“ 

I kao da razumiješ knjigu. Rastuži, ali ne prodrma, ne ogorči, ne uzbuni. 
Tako priča poeta svome idolu o zemaljskim patnjama. Izbjegava svu brutalnost, 
mekan je, nije buntovnikom. Tješi i obećaje, pun je smilovanja, ali riječi su 
mu krotke kao janje. Lijepa knjiga, ali one novele u ,,Vinjetama“ i u ,,Knjiz 
za lahkomiselne ljudi“ bile su snažnije, očajnije, dublje su zarinule svoj žiljak 
u dušu čitaoca. 

Opet su pale moje oči na ,,Hlapca Jerneja“. 

Nijesam htjela da razumijem opomenu. 

U mojim mislima stvorila se neopaženo sama po sebi neka čudnovata pred- 
rasuda o Cankaru: On je sentimentalan ili satiričan. A smijeh mu sada bolje 
zvuči od plača ; jer prijatelj Cankar napisao je čitav niz sjajnih satira na naše 
prilike. Njegov je smijeh neodoljiv. S komedijom ,,Za narodov blagor“ to je otpo- 
čelo i od godine do godine bio je sjajniji, duhovitiji, smjeliji u svome izruga- 
vanju naših rodoljubnih mana. Ali o ovim knjigama danas ne ću da pišem. 
Samo još o slugi Jerneju. 

Sada na tri kralja otišli smo na Sljeme, a ja uzeh tu žutu knjižicu sa sobom. 
Htjela sam je čitati u oporavilištu, dok bi se drugi popeli na piramidu. Sjajno 
je sunce sjaio, po obroncima već sve tjera, lišće je svježe, a od skala i kamenja 
odbija se toplina sunčanih zraka, kao da smo u maju. U oporavilištu skuham 
na golemom štednjaku sebi i društvu čaja, a dok se drugi otputiše dalje na 
vrh Sljemena, ja se povučem s knjigom u sobu, legnem na divan i počnem listati. 
U sobi toplo, kao u ljetu, ma da nije ložena. Postavim se k prozoru. Daleko 
dolje leži iza bregova u srebrnoj magli Zagreb. Samo tornjevi proviruju iz ko- 
prene. A kroz sivi mah magle blišti se zlatna nit Save, kao žuta, vatrena, vi- 
jugasta crta. Sunce sije po crvenkastim brdima, kao da nijesmo u zimi. 

Legnem opet i počnem čitati. Ali samo jednu stranicu pročitah, te usnuh. 

Sada mi je žao. Jer knjiga ta zaslužuje, da je se čita na lijepom mjestu. 
Tek sada neki večer pročitah je na jedan mah. Čini mi se, da nije Cankar do- 
sada ništa napisao, što bi bilo tako iz jednoga komada, tako slobodno od sviju 
ma bilo i krasnih i blistavih suvišnosti, kako je ta pripovijest o slugi Jerneju i 
o tome, kako je uzalud tražio svoje pravo. Zapravo tendenciozna knjiga, a opet 
tako umjetnička, tako sama iz sebe prodikujuća, bez jedne agitatorske riječi, 
tako prosta od svega mudroslovnoga balasta, kako može biti samo istinski umotvor 
velikoga i rijetkoga umjetnika. Da je knjiga pisana kojim drugim jezikom, da 

je Cankar pripadnik većega naroda nego je slovenski, samo ta jedna jedina 
knjiga pronesla bi njegovo ime svijetom. | 

Sluga Jernej služio je četrdeset godina seljaku Sitaru. Kad je došao, bio 
je posjed zanemaren, kuća trošna, livade malene i slabe. Četrdeset godina je | 
radio, bezbroj sati, bezbroj minuta, svoju mladost je dao: proljeće svoje, ljeto 
i jesen svoju. I posjed se podigao, livade i šume se proširile, stoka se pomnožala, 
kuća se povećala i poljepšala. 

Stari Sitar umre, pokopaše ga a sada mu piju pogrepci sedminu. Time se pri - 
povijest počinje. 

Mladi Sitar potjera Jerneja a on se digne da traži svoje pravo. Jer nije mo- 
guće, da ne bi imao kućišta ni ognjišta na imanju, gdje je radio četrdeset godina, 
gdje nema pedlja zemlje ni na polju, ni na livadi, kamo nije kanuo znoj njegova 
čela. Ne iz milosti, nego po pravu. Jer prosjačiti tamo, gdje bi imao pravo zah- 
tijevati, to mu je ispod čovječanske časti. Ne će ništa zla nikome, ne će nikome 
krivo, ali ne može dopustiti, da mu se čini zlo i naopako. I otidje da traži pravo 
svoje. Kod općine ga traži i kod susjeda, kod djece, kod suda, ćak u Beč k caru 
hoće. Ali prava nikuda nema. Šuti sluga, slušaj, pokori se, moli za milostinju ! 
Toga Jernej ne može da pojmi. Komu pripada voćka ; onome, koji ju je zasadio 
ili onome, koji kida zrele jabuke ? Četrdeset godina je radio i Bog je obilato 
blagoslovio njegovu muku. A kad je umro stari Sitar, s kojim su radili zajedno, 
kazao je mladi nevaljanac, sin njegov : Jernej, idi! Doradio si. Sada si star i 
boležljiv, ne ću te više. Nije više kuta u kući, koju si sam sagradio, nije više hljeba, 
koji si sam privrijedio ! Sa svojom krvcom si napajao njive, da bi više rodile, 
sada možeš ići od kuće do kuće moljakati koricu hljeba, da te ljudi psuju i psi 
laju za tobom. 

Četrdeset godina ! Prebrojite, koliko je to tjedana i sati ! Pa za sve te sate, 
za taj dugi rad za svu muku samo svježnjić u ruci za plaću? ! Jedno nedjeljno 
odijelo i jedna platnena košulja ? ! 

Ide Jernej od suda k sudu i traži pravednoga suca. A na koncu već umoran 
i bijedan vidi u krčmici, gdje otpočiva od tog puta, carevu sliku i pričinja mu se 
lice njegovo puno pravdoljublja i smilovanja. I Jernej ustane i otide k caru. Kažu 
mu na putu, da ne će doći do njega, da nije moguće doći k njemu. Straže stoje 
naokolo, nikoga ne puštaju. Ali Jernej ne vjeruje. Car dijeli pravicu i milost — 
kako bi dijelio kroz zaključana vrata, preko ograde, kroz zidove? 

On vjeruje u pravednoga suca, od grada do grada ide, traži, ispitkuje. I u 
Beč dodje, k caru hoće, ali ne puste ga. Zatvaraju ga, gone ga od suda do suda, 
iz zatvora u zatvor i na posljetku pošalju ga kući. Ne na Betajnovo k Sitaru, gdje 
je radio četrdeset godina, nego u Resje, gdje se rodio, gdje nikoga više ne pozna, 
gdje su davno, davno pomrli svi, koji su nešto znali o njemu. 

I tada Jernej izgubi vjeru u ljudsku pravednost. Samo još Bog je tu, koji 
može, da ga spase, samo još kod njega je pravo. I on moli i opominje Boga, da 
ispuni, što je rekao, da dade pravo, koje je obećao. Čitavu je noć molio Jernej 
a u zoru je ustao i otišao na Betajnovo, tamo, gdje je živio i radio četrdeset 
godina. Tamo je, zakrenuo k župniku. I traži od njega, da otvori pismo, da čita 
pravo riječ božju. Svoje pravo traži i pita ili jest pravo kod Boga ili nije. 

Župnik odgovara : ,,Ne zahtijevaj, poklekni, prosi i plači !“ 

»Ne ću moliti i ne ću plakati, moje pravo je božje pravo ; što je sam uglavio, 
ne će zatajiti. Samo riječ kažite : ili jest pravo ili nije — ili jest Bog ili nije !“ | 

Kad je župnik to čuo izagnao ga je iz dvorca kao bogokletnika, a Jernej je 
išao i zapalio Sitarev posjed na sve strane : kuću, staju, šupu, sve. | 

Došli su ljudi, oborili su ga na zemlju, okovanim petama gazili su po njemu, 
te ga bacili u vatru. 

To je pripovijest sluge Jerneja i njegova prava, koju je napisao Cankar maj- 
storskim svojim perom. Kao od čelika taj je tip stvoren, nema kamenčića, koji 
bi nedostajao, nema riječce, koja bi bila zališna. 

To je autorova vjeroispovijest, pa ipak nema jedne misli, jedne riječi u knjizi, 
koja je tudja, koju nije mislio, kazao i osjećao sluga Jernej. Iz bijedne duše seljačkog 
sluge iskovao je spisatelj svaki osjećaj, svu bol, sav očaj i sav jad. I ništa nije pri- 
dodao, što bi smetalo, niti jednog naglaska nije umetnuo i narinuo. 

I kako još nikad, tako mi bijaše jasno onaj tren, kad odložih žutu knjižicu : 
Mi Slovenci imademo umjetnost, jer imademo Cankara. 


-NOV-: JURE TURIĆA ,IGRA ŽIVOTOM“ 


Tko se je igda malo više zanimao za učiteljske prilike kod nas, tko je iz- 
bližega promatrao, kako se kod nas odgaja učitelj, kako živi na selu i u gradu, taj 
će razumjeti, kako je to, da se kod nas medju učiteljima javljaju toliki knji- 
ževnici i napokon, kako je to, da se medju učiteljima književnicima našlo to- 
liko upravo vrsnih i odličnih književnika. Jer sve to nije nipošto puki slučaj. 

Za književnikovanje ište se mnogo, a za književnikovanje kod nas upravo 
neobično mnogo. Osim sposobnosti, željezne volje, snage za ustrajanje i veoma 
mnogo rada. Ja mislim, da ne ću pregoniti ustvrdim li, da bi pet šestina naših 
književnika, koji se bave lijepom knjigom u većem i kulturno jačem narodu 
zapremali daleko drugačiji položaj, uživali drugačiji glas, nego kod nas. U Nje- 
mačkoj, pa i drugdje istom kakova šuša štampa svoje radnje u nekoliko tisuća 
primjeraka, nalazi nakladnika, stiče glas i postaje uvažena osoba. Kod nas je 
posvema drugačije. Izmedju pedeset književnika petorica uživaju neki glas, 
uvažen nije nitko (osim kad slavi kakovu godišnjicu, pak mu treba u novinama 
napisati bilješku), a o kakovom dobrom položaju, o materijalnom blagostanju 
ne može biti govora kod ni jednoga. Ja ne znam književnika, koji je pišući 
pripovijetke, romane ili drame stekao kuću. Ali znadem slikara, kipara, pisaca 
naučnih i popularno naučnih radnja, koji su zaradili lijepe pare. I to kod nas, 
a ne u tudjini! Samo malo ih je, koji su svojim radom uhvatili mjesta izvan 
granica Hrvatske. 

A ipak bi čovjek pomislio, da će upravo oni književnici, koji stvaraju lijepu 
knjigu naići na veće susritanje, na veću nagradu za svoj rad. Čini se barem, da 
se od umjetnika za uživanje likovne umjetnine ište barem toliko, koliko od 
autora u lijepoj knjizi. 

Ali kao da to nije ni u kojoj vezi. Kod nas još i sada široke vrste čitaju 
u najboljem slučaju dnevne novine, kao što god ne mare mnogo za likovne umjet- 

nosti. Široke vrste su gladne kruha i stoga im nedostaje razumijevanja za 
jedno i za drugo. 

Preostaje dakle onih ,,viših deset(?) tisuća'', koji su već namirili najpreče 
(želudačne) potrebe, pak bi htjeli i koju drugu hranu. 

Ali oni su podijeljeni u mnogo manjih, raznih skupina, s raznim ukusima, 
potrebama i željama. I podijeljeni su tako, da je veliko pitanje, bili se mogli 
bilo u čemu složiti. 

Tih ,,viših deset tisuća"? nijesu zapravo naši ljudi. Živu medju nama (u ko- 
liko i mi ne spadamo medju nje), svaki dan sve ono doživljuju, što i svi, a ipak 
nijesu naši. I od toga maloga broja ovisi sve. Procvat književnosti, umjetnosti 
i sav kulturni rad. Dakako, da se onda ne može govoriti o velikim uspjesima, o 
velikim priznanjima i koječem sličnom. 

Ali naš siromašni školnik toga ne vidi i ako mu to kadgod izidje pred oči, 
on ih zatisne i juri naprijed, gura i muči i uvjeren je, da će se sveto popraviti, 
izravnali i srediti. 

Glavno je, da se radi! 

I on radi. Svom snagom, cijelom dušom, ne gledajući neprestano u daleki 
Cilj, kojega su mu jedamput negdje zabili u srce, nego se umara u svladavanju 
- dnevnih zapreka i neprilika, koje mu ne dadu naprijed. Njemu, njegovom na- 
rodu, slobodi, napretku. I ne ima on vremena pripravljati terain i skupljati sile. 
Dnevna borba oko dnevnih neprilika posve ga iscrpljuje. 

Svi ostali staleži ne osjećaju, ne opažaju potrebe te dnevne borbe tako jako 
kao on. 

Njemu su metnuli (pa i posljednjem) onu prokletu zvjerku, kojoj je ime 
idealizam, u prazan džep i gladan želudac i ona ondje rogobori, buni se, ruje i 
galami, kao najveće zvono. 

Ja ne pregonim. Uzmite posljednjega u najposljednjem selu, koji nije bio 
može biti već nekoliko godina u gradu, u kazalištu u ,,ljudskom društvu" i opi- 
pajte mu žilicu, stavite ga malo na pipu, pa da vidite, kako se ona zvjerka nije 
ni malo smirila. Naprotiv. Oni u gradovima (i što je grad veći, biva u većoj 
mjeri) uspjeli su, da onu zvjerku ušutkaju. Takav je naš školnik s malim izu- 
zetkom, Ibsenov. čovjek ,idealnih zahtjeva" i ništa _ ne smeta sjedi li sa selja- 
cima gdjegod u kojoj krčmi, ili se lola po selu, ili je uzoran suprug i otac obi- 
telji. Koncem konca i u stanovitim stvarima svi su jednaki i samo ih treba znati 
zgodno prihvatiti i u svima će se javiti ono nekoliko njihovih nesvrzivih uči- 
telja, apoštola, uzora i svetaca. 

Takav čovjek u mnogo slučajeva nužno postaje književnik. On je navikao 
na to, da u književnom radu vidi neku zadovoljštinu, neko odmarenje i užitak. 
A u isto doba shvaća taj rad tako ozbiljno i važno, da nije moguće ne uvažiti ga: 

Nekoji radi mimo svakoga uspjeha, nekoji i onda, ako im se dovikne ,,Nemoj, 
prestani !, a nekoji, ako se nitko na njega i ne obazire. Šta je njima zapravo 
do uspjeha. Njima, koji imadu dvadeset i pet ili trideset forinti plaće (kako sami 
kažu nešto više nego seoski pandur ili poljar), pun koš djece i za privagu šest 
do osam sati napornoga rada u školi i još cijeli niz kojekakvih obveza, duž- 
nosti, poslova izvan škole. Takav čovjek mora imati druge pojmove o uspjehu. 
Naša najveća nesreća je za njega samo nezgodica, naš ,,veliki posao"? on i ne us- 

poredjuje sa svojim. I onda piše pripovijetke, pjesme, rasprave. Radi nas? Nama? 
Jedva. Bit će više da olakša sebi. 

Dakako ne svaki i ne svagda. 
| I Turić je jedan od takovih. Jedva opažen, radi već dvadeset i pet godina.* 
»Prilike u kojima je Turić raditi mogao, nisu bile povoljne. Radio je, otimljući 
snagu i vrijeme štokakvim zaprekama ; sam od prvog časa, daleko od kulturnog 
središta, bez pomoći i upute. 

Čujete li? Dvadeset i pet godina, daleko od kulturnog središta, bez pomoći 
i upute. 

Ali ne, on je i odviše ponosan, a da bi to mogli shvatiti, kao kakav uzdah 
za tim središtem, za tim uputama. | 

Čovjek, koji je radio dvadeset i pet godina bez uputa i pomoći, taj je tako 
jak, da mu je odista suvišno i kulturno središte i pomoć i upute. Što mari, ako 
je imao zapreka, ako se je morao otimati za vrijeme i snagu? Drugoga bi mo- 
guće te zapreke smrviie, ono otimanje ubilo, ali njega učitelja Juru Tu- 
rića, ne. — Poslije dvadeset i pet godina izlazi s knjigom pripovijedaka, o kojoj 
se može i mora govoriti ! 

+ 


Turićevoj knjizi najviše se je zamjeralo, što se previše opaža, da ju je pisao 
pedagog, učitelj. 

Ja taj prigovor shvaćam. Razumijem, da se može neugodno doimati nekojih 
kritičara, ako opaze, da im je ruku dopao pisac, na kojem se odmah opaža, da je 
čovjek programa. Oni mi se čine kao ljudi, koji se žure Illicom, a raznošači pro- 
grama raznih zabava turaju im u ruke — programe. Mnogi takav program ne 
će primiti, a nekoji će tek preletjeti pogledom preko onoga papirića i baciti ga. 
Otmjeni šetaoci Ilice to ne vole. 

Ali treba razlikovati shvaćanje otnjenih šetalaca Ilice od piščevoga, treba uvažiti, 
da je pisac živio u prilikama, koje su morale u njemu stvoriti program i rad prema 
programu. I to upravo prema ovakovom programu. Šećući Ilicom jedva ćemo i opaziti, 
da i u našega seljaka imade crta, koje ga odaju kao čovjeka sklona težnji poigrati 
se svojim životom. Takav šetalac obično smisao života, sam život, svoj kao što 
i tudji ne shvaća i omalovažuje, jer ga ne cijeni više i bolje od lule duhana. 
Šećući Ilicom jedva ćemo opaziti, da mi zbilja ne miožemo razumjeti našega se- 
ljaka niti on nas, jer smo se jedni drugima otudjili, jer imademo posvema druge 
potrebe. Nije Turić prvi, koji nam sve to dovikuje i mi smo to već čuli i slu- 
šali, ali se nijesmo bili kadri uživiti u to, a kao da nijesmo htjeli shvatiti do- 
mašaja te istine. Činilo nam se, da mi ipak još uvijek dobro znademo, što njemu 
treba, kako on živi i slično. Ali to nije istina. Mi ćemo opaziti, a moguće i osje- 
titi, da smo se varali tek onda, kada se u našem javnom životu zbudnu važne 
promjene kao što bi bilo opće izborno pravo. Onda će nam istom sinuti u punom 
Sjaju istina, da smo se otudjili seljaku i da ga ne poznamo. 

Učitelj Turić, koji je proboravio lijep dio života medju seoskim svijetom, 
te se je nužno morao zagrizti u pitanja, kako bi se pridignulo moralnu i gospo- 
darsku snagu naroda, koji su razlozi, s kojih ne napredujemo, s kojih se ne 





* Savremenik je donio iscrpiv prikaz Turićeva rada iz pera M. Marjanovića g. 1907. sv. 3. 

dižemo ; koji se je gotovo svaki dan sukobio s kojim od tih razloga, on je morao 
postati čovjek programnoga rada, kao što je to bio i Kozarac. Je li stoga stradao 
u njemu pisac umjetnik i koliko je stradao, to je dakako drugo pitanje. Čitajući 
Turićevu knjigu, ja nijesam osjetio potrebe, da sebi na to pitanje odgovorim. 
Meni se učinila mnogo važnijom činjenica, da smo Turićevom knjigom dobili 
i opet jednu od onih, koje nam imadu nešto reći. Jer mi takovih knjiga krvavo 
trebamo. Ta tvrdnja može zvučiti nesavremeno, može se doimati kao zastarjela, 
ali nije neispravna. Turićeva crtica ,,Tko je kriv", biti će još dugo za nas ak- 
tualna. | ne samo ova, nego i još mnoga iz knjige ,,Igra životom". U onoj, koja 
je napisana u kršnoj Lici (,,Pod kabanicom'') prikazani su naši ljudi, koji se ti- 
traju svojim i tudjim životom, kao što i u onoj, koja je napisana pod slavonskim 
Diljem. U jednoj su prikazani uspjelije, a drugoj manje uspjelo, ali naši su svi. 
i svi su prožeti istim osjećajem, svi ispovijedaju isto uvjerenje : nije teško umrijeti, 
ali je teško umirati, lagano iz dana u dan. 1 oko ove osnovne i jedne misii kreće 
se sav njihov život. Radi toga uvjerenja oni će se boriti kao lavovi, ubijati kao 
junaci, narodni osvetnici, ali i kao obični prosti zločinci. Smrt je laka samo neka 
sporo ne dolazi. Naš čovjek, koji je navikao vazda gledati smrti u oči, koji je stekao 
zvučni i prazni naslov predzidja kršćanstva morao je doći do onoga uvjerenja, 
koje tako čudnim bojama bojadiše sav njegov život. | Turčin je srtao u boj, 
slijepo i žedno, ali otkako je zataknuo handžar pod gredu, cijeni život i ne će 
dignuti tako brzo ruke na se ili na brata svoga, jer cijeni život i jer valjda vje- 
ruje, da je sudjeno mnogo toga snašati, trpjeti i podnositi. I Talijan će rasporiti 
nožem u žestini, pa i iz busije, ali onda će to učiniti u stilu profesionalnog raz- 
bojnika, koji je kadar pomoliti se pred gospinim kipom za sretan uspjeh podu- 
zeća. Ali naš čovjek ne. Odgojili su ga čovjekom, kojemu je puška druga, sablja 
seja, odgojili su ga prolijevati krv tudju i svoju i pljeskali su mu, kad su od 
njega načinili krvnika (rekoše mu da je lav, tigar, zid), a onda ga poslaše kući, 
uzeše mu seju i drogu i odlučiše njegvu krv metnuti na pipu, ali na onu posve 
tanku, s koje kaplje kap po kap, ko s pamuka. A on toga ne podnosi, ne može 
se snaći zašto, čemu sve to i onda se muči i onda, kao iza sna, kad mu već 
bude vrlo teško dohvati ono malo noža iza pojasa i zadire onako bodom, što 
su mu ga turili u ruku, a bez svrhe, bez ikakvog vidljivog razloga probada 
brata svoga, sve onako u magli i u teškom snu. Pao je život dovikuju mu ljudi 
zakona i knjiga mudrica, a on toga ne shvaća i ne može pojmiti, kakva bi 
to mogla biti važna stvar, ako je nečiji život ugasnuo, pa se samo zblenuto osvrće. 
Kada ga upute, da ima zakon, kažu božji, i da po tom zakonu sude ljudi ljudima 
i da po tom zakonu može netko biti prav i kriv u isti čas rad iste stvari, onda 
on traži svjedoka, kao što god bi tražio poslenika za sutrašnju košnju ili oka- 
panje kukuruza i kaže mirno jest krivo sam prisegao, jer sam samo tako mogao 
pomoći čovjeku, a mrtvom ne mogu nikako, pa i ne treba mu. I nikako ne shvaća 
da je učinio zlo, da mu ne valja njegovo tumačenje. Njemu valja, a nama ne valja. 

Onaj drugi opet, kojemu djedovi nijesu stajali stoljeća na braniku, na medji, 
nego su morali služiti kao marva svomu gospodaru, onaj kmet, u koga se sva 
snaga pretvorila u lukavost od teške bijede i nevolje, on se utiče čudu, svijesno 
besvijesno, kako hoćete, ali u tom času, kad se sav predaje čudu on ostaje 
isti onaj lukavac i račundžija. 

I on ne vjeruje u Po života i njemu je život koliko — ma duvana 
Ne vrijedi ni toliko, ni toliko . 

Turić nam je rekao što smo brat znali, ali je znao reći novim svojim na- 
činom. Nije se izgubio u plačljivim notama, nije se zadovoljio preslikavanjem, . 
nego je progovorio malo oporim, ali svojim glasom. 


DR. OTON KUČERA: NOVA ČUDESA ELEKTROTEHNIKE 


III. I ,,dinamo'' progovara ! 


Tko danas ne zna one razmjerno male aparate, složene od jakih magneta i 
željeznih koluta obavitih žicom, iz kojih se u elektrotehnici dobivaju silne elek - 
trične struje, što ih danas upotrebljavamo ? Zove se taki aparat ,dina mo- 
električni stroj" ili kraće ,dinamo". Struje s napetošću od _mnogo 
tisuća Volta nisu neobičan proizvod tih ,dinamaA". Treba da znamo, odkuda 
te silne struje izviru. 

Medju sjevernim polom N i južnim polom S (sl. 1.) dvaju magneta svagda 
se načini ;magnetično polje" t.j. prostor, u kojem djeluju jake ,,m a- 
gnetičke sile". Ako na pr. u taj prostor doneseš komadić željeza, on će se 
u tren oka pretvoriti u magnet ; ako ga iz ruke ispustiš, ne će padati, nego će od- 
letjeti živo k jednom polu magneta i prilijepit će se uzanj. Malo čudo : željezo 
ne će da pada ! Taj je dakle prostor izmedju polova N i S u veoma čudnu stanju. 
Uzimamo, da kroz uzduh od pola N k polu S teku nevidljive niti, kojima dajemo 
ime ,Silnice" (= Kraftlinien, ligne de force), da te silnice izvode spomenute 
i još mnoge druge pojave. Silnice se mogu i vidjeti, ako se u magnetičkom polju 
namjesti list papira i po njem pospe željezna piljotina. — Nas medjutim zanima 
druga pojava u tom magnetičkom polju. Okomito na smjer silnica u polju unesemo 
u nj žicu A B (bakrenu, željeznu), kojoj su krajevi spojeni s osjetljivim ,galvano- 
metrom" G, koji nam otklonom svoje igle svagda odaje, da li žicom A B pro- 
tječe električna struja. I doista: kada žicu gibamo okomito na silnice, po- 
kazuje galvanometar, da u žici A B postane električnastrujai da 
traje tako dugo, dok žica provodnica presijeca silnice. I zaista se silnice 
opiru gibanju žice, kao da su prave tvarne niti, pak kao da žicu možeš 
samo tim načinom 
u magnetičkom polju 
gibati, da silnice pro- 
režeš, — svladavajući 
pri tom njihov ot- 
por i potrošivši za 
to neku radnju 
(energiju), koja se 
eno s mjesta pro- 
metnula u elek- 


Sl. 1. Induciranu struja u žica providnici, koja se giba u magne- tri S itetu, što 
tičkom polju, struji u zatvorenu 

krugu žicom A B i gal- 
vanometrom G. — Što 
jači magnetski po- 
lovi, to jače magne- 
tičko polje medju njima, 
to veći i gušći broj 
»Silnica" u njem. No 
što veći broj sil- 
nica žica u sekundi 
prosiječe, to jaču 
struju odaje galvano- 
metar, dakle će očito 
jakost te struie zavisiti 
u jednu ruku o gustoći silnica u polju (o njihovu broju), a u drugu o 
brzini, kojom se žica giba kroz polje sijekući silnice. 

Želimo li na taj način dobiti vrlo jake električne struje, treba raspored 
tako udesiti, da se žice provodnice velikom brzinom gibajuu veoma jakim 
magnetičkim poljima. A to je baš tako udešeno u svakom ,,dinamoelektričnom 
stroju''. No treba i tu osnovnu činjenicu istaknuti : dok se žica provodnica kroz 
magnetičko polje giba istim smjerom (na pr. u našcj slici odozgo dolje,) 
teče u njoj i struja odredjenoga smjera. No čim žicu gibamo suprotnim smjerom 
(odozdo gore), igla se galvanometra najednoč energično baci na suprotnu stranu, 
odajući time, da sada provodnicom teče električna struja smjera suprot- 
noga spram predjašnjega. Ako tako nastavimo provodnicu gibati dolje i gore, 
protjecati će njome naizmjence struje suprotnoga smjera ili, kako se obično veli, 
našim krugom teče ,»izmjenična struja". 

Jasno je: gibanjem žica provodnica4 u magnetičkim po- 
ljima možemo izvoditi stalnu ,elektromotornu silu?" baš kao i s po- 
moću poznatih galvanskih elemenata. 

Praktično je taj novi izvor električnih struja udesio tek g. 1870. francuski 
inžinir Gram m e. On je žicu provodnicu namotao na željezan kolut (Sl. 2.) 
i namjestio ga medju polove N i S jaka magneta, tako da prostor izmedju po- 
lova i koluta bude što manji, kako bi što bolje iscrpao magnetičko polje. Ako 
se taj,Grammov kolut" u magnetičkom polju primjerenom brzinom vrti 
oko osovine, okomite na smjer silnica, u žici se koluta bude ,elektromotorne 
Sile", koje su u lijevoj i desnoj polovini koluta jednake, ali suprotne. 
S pomoću dviju ,kefica" od žica, koje po kolutu na zgodnim mjestima stružu, 
možemo sada tu konstantnu elektromotornu silu skinuti i njome hraniti 
zvanje provodnice, koje jednaku struju dalje vode na pr. u lampe. 

Umjesto trajnoga magneta, koji je u našoj slici, da dade jako magne- 
tičko polje, upotrebljavaju se danas elektromagneti, koji se po principu 
Siemenso vu sami sve jače magnetiziraju time, da se u kolutu izvedena, s po- 
četka veoma slaba struja najprije vodi oko elektromagneta, u kojem je 
već od početka bio trunak magnetizma, pak onda tek dalje ide na pr. u lampe. 
(SI. 3.) Ova slabašna struja 0 ja ča nešto elektromagnet i njegovo polje, a u oja- 
čanu se polju opet budi u kolutu jača elektromotorna sila i t. d. U jednu riječ : 





St. 2. Grammeov kolut medju polovima mapneta. 

Sl. 3. Princip ,dinama“. 


magnetičko se polje simo nepre- 
kidno jača do neke granice. Kako 
bi se kolut što brže vrtio u tom 
ojačanom magnetičkom polju, on 
se remenom sastavi skakvim parnim 
strojem, koji ga zna tisuću i više 
puta okrenuti u 4 minuti, da sve 
zuji, kada dinamo radi! Ovakav 
posve izvedeni ,,dinamo'' pokazuje 
sl. 4. u spoju s remenom, koji teče 
k zamašnjaku“ na parnom 
stroju ili na slapu vode. 


Da nam ovi ,,dinami" daju struje za velebnu električnu svjetlost, da nam 
te struje izvršuju u tvornicama najrazličnije radnje, to se već prilično zna i u ši- 
rokim krugovima inteligencije, no da će nam elektrotehničari najednoć pokazivati 
»diname". koji glasno govore i pjevaju, to će jamačno osupnuti 
i bolje poznavaoce tekovina elektrotehnike. O tom najnovijem čudu elektrotehnike 


hoću da ovdje izvijestim. 


Profesor Peukert opisao je u prošloj godini 1909. svoje prezanimljive 
pokuse _u tom smjeru. Ako hoćemo, da komad mehka željeza pretvorimo u jak 


magnet, treba da ga.omotamo ži 


struju ;. prema jakosti 
struje bit će i jakost 
magneta ; dok je struja 
jednake jakosti, bit će i 
magnet jednake jakosti; 
čim struja popusti u ja- 
kosti, popusti i snaga 
magneta, a kad struja 
posve — prestane, ne- 
Stalo je i magne- 
tizma gotovo posve iz 
mekana željeza ; ostaje 
u njemu doduše za 
uvijek trunak magne- 
tizma — ,magne- 
tički ostatak ili 
residium" — no 
taj je tako slab, da se 
običnim sredstvima niti 
ne odaje. — Tim ma- 
gnetima dajemo ime 
»elektromagneti'. 
Ako pak oko istoga ko- 
mada željeza kroz na- 
motanu žicu pošaljemo 


com i kroz žicu pustimo jednaku električnu 





Sl. 4. Hoffmannov ,,dinamo“ novije konstrukcije. 
(Stemens i Zlalske.) 

»izmjeničnu struju", željezo se uopće ne će pretvoriti u magnet. Magne- 
tizam, što ga u željezu probudi struja jednoga smjera, uništi odmah struja suprot- 
noga smjera. Peukert je kod svojih pokusa upotrijebio ,promjenljivu 
ili valovitu struju", kakova se na pr. javlja. kada govorimo u mikrofon, 
pak je t u struju poslao kroz žicu namotanu oko mehka željeza, da ga magnetizira. 
Taku valovitu ili promjenljivu struju zvat ćemo kraće ,mikro- 
fonskastruja". Izveo je pak Pevkert svoj pokus tako, da je od snopa 
tankih žica mehka željeza savio kolut, pak oko njega namotao žicu i nju uklopio 
u tečaj mikrofonske struje". I gle čuda! Kad je u mikrofon govorio 
čulo se, gdje i željezni kolut slabašno šapće neke glasove. Kolut je oponašao govor 
doduše jasno, ali tako slabo, da si morao uho posve prisloniti uz kolut, kako 
i mi prislanjamo uho o telefon. Što se to zbiva u željeznom kolutu, da on makar 
i tiho progovara? Dok mikrofon šuti, teče njime i žicom namotanom oko željez- 
noga koluta jednaka struja baterije, kojaneprekidno teče kroz mikrofon. 
Željezni je kolut dakle trajan magnet. Kada se u mikrofon govori, ta se je- 
dnakastrujapretvarauvalovituimisudimo po uspjehu, da natrajni magnet 
tizam željeza ove veoma slabe promjenljive struje mogu da veoma snažno utječu- 
te željezo daje čak slabe glasove. Kako bi taj učinak pojačao, domislio se Peuker, 
drugomu rasporedu svoga pokusa. On je oko koluta omotao još jednu žicu (dakako 
izoliranu od prve), pak je kroz tu žicu pustio posebnu jednaku struju, 
koja je kolut pretvorila u jak magnet stalne snage. Učinak je bio senzacijo- 
nalan : željezni je kolut stao davati jak glas, a kad je pogodio odabrati 
jednaku struju zgodne jakosti, oponašao je željezni kolut govor tako jasno i glasno, 
da se je posve točno razbirao nekoliko metara daleko! 
Pred nama je dakle pravo čudovište. Željezan kolut omotan dvostrukom žicom 
glasno progovara, kada jednom žicom teče jednaka struja, koja kolut 
pretvara u jak trajni magnet, a drugom žicom teku promjenljive i 
slabašne struje iz mikrofona, koji govori. Ako pravo uzmemo, taj naš željezni 
kolut s omotane dvije žice nije ništa drugo nego nama već otprije dobro poznati 
aparat ,transformator",* koji jednaku struju prve žice pretvara u 
valovitu, pak se poradi toga i magnetizam željeznoga koluta u svojoj jakosti 
neprestano koleba. Najmanje čestice toga željeznoga koluta jamačno poradi toga 
takodjer zatitraju prema titrajima govora, pa kako je ovdje velika masa 
željeza, koja titra, lako je razumijeti, da će i jakost glasa iz toga koluta biti raz- 
mjerno velika. | 

No još nismo na cilju Peukertovih pokusa. Činjenica, dazaglasan govor 
željeznoga koluta treba da on bude najprije jakitrajan magnet, vodila ga 
je i dalje. Željezo se pretvara u jak i trajan magnet i drukčije. Treba ga samo na- 
mjestiti u jakom magnetičkom polju izmedju polova magnetičke potkove. To 
jei Peukert učinio. Umjesto željeznoga koluta uzeo je mehak željezan 
štap, utaknuo ga u svitak žice i namjestio medju polovima jaka magneta. 
Žicu je pak uklopio u tečaj mikrofonske struje. Čim bi tko govorio u mikrofon, 
svitak sa svojom jezgrom od mehka željeza oponašao bi govor posve jasno 
i glasno, pak bi se čuo u svakom kutu ovelike sobe. Snaga se govora i ovdje po- 


* Isp. , Savremenik“ 1910. I. svez. str. 54. 

kazala zavisna od jakosti magnetičkih polova, medju kojima je svitak stajao. 
Poradi toga je Peukert sada mjesto elektromagneta uzeo trajani jak magnet 
od čelika, koji ne treba tek s pomoću struje magnetizirati, jer on sam od sebe 
dugo vremena drži svoj magnetizam gotovo neoslabljen. Ako jetakav čelični 
trajni magnet savit u oblik potkove, kojoj su magnetički polovi na 
krajevima, običaj je na polove položiti komad mehka željeza (,kot vi cu" magne- 
tičke potkove), kako bi se dulje čuvao neoslabljen trajni magnetizam čelika. Kad 
je Peukert tu kotvicu omotao ži co m, uklopljenom u tečaj mikrofonske struje, 
pak u mikrofon govorio, i ta je kotvica upravo savršeno govorila čitav 
govor: govor je bio vanredno čist i jasan. 


Mjesto našega običnoga Bello vog telefona, koji nam tek govor šapće u 
uho, evo nam Peukert izgradio nov telefon, koji glasno govori, da ga 
čuje sva dvorana — upravo krasan pendant električnoj svjetiljki, koja takodjer 
glasno govori ! 


Pak isporedite taj novi telefon s našim običajnim i s drugih strana. Novi je 
telefon spram običnoga vanredno jednostavan aparat! U običnom telefonu 
titra tanka, elastična pločica od čelika ; poradi toga su glasovi veoma slabi, bu- 
dući da titra mala masa željeza. No tko je ikada slušao govor telefona, zna 
i druge neprilike te njegove pločice. Osnovnim se tonovima primiješaju i viši har- 
monični tonovi, kada ona tanka elastična pločica zatitra, a ti smetaju često jasnoću 
govora. A tko ne zna one neugodne i nagle prelome telefonske pločice, kada u cen- 
trali sklapaju i rasklapaju svezu izmedju pretplatnika? Svega toga kod Peuker- 
tova novoga telefona nema, pak ga lijepa budućnost čeka. On je i uzeo patent 
na svoj izum. 


Sada već nismo daleko od ,dinama", koji progovara ! 


Ta i na tom stroju imamo jak elektromagnet, a medju njegovim polovima 
u magnetičkom polju kolut mehka željeza (,Grammeov kolut") omotan 
žicom. Peukert je dakle taj elektromagnet magnetizirao s pomoću posebne 
struje iz akumulatora, a kefice Grammeova koluta jednostavno je spojio sa strujom 
mikrofona. Time je žicu Grammeova koluta uklopio u tečaj mikrofonske struje. 
I doista: sve, što se govorilo u mikrofon, jasnoje ponav- 
ljao ,dinamo"! Peukert je pokuse izvodio s dinamima najrazličnije kon- 
strukcije ; kod svih isti uspjeh : govorenu riječ, pjevani glas, muzikalne tonove, 
sve to jasno i glasno ponavlja dinamo. Kad je na pr. upotrijebio mali dinamo 
od 500 Watta, ponavljao je tonove tako glasno, da su se svagdje uoveliku 
prostoru jasno razbirali. | dinamo je dakle progovorio: on 
danas već pripovijeda, on se smije, on pjeva, on uopće 
sve glasno i vijerno oponaša, što predaš svomu sit- 
nomu mikrofonu. | | 


Sitna i slabašna valovita struja mikrofona uzbibala je razmjerno velike mase 
željezne u dinamu, da nam u snažnim svojim titrajima glasno izvode gotovo ne- 
čujne titraje, što ih predasmo pločici mikrofona. Nije li to pravo čudo ? 

NAKLADNINE D. H. K.: SAVREMENI HRVATSKI PISCI 


UZ KNJIGU VI.: DRA. ANTE KOVAČIĆA ,PRIPOVIJESTI“. BIOGRAFSKE BL 
LJEŠKE O PISCU* 


— — Skoro kroz cijelih pet godina (1881.—1886.) Kovačić se ne javlja ni u 
književnim, ni u političkim listovima. Ne bijaše uzrok tome, što se on u to doba 
bavio pravničkim studijama, polažući ispite i pripravljajući se za doktorat prava, 
— uzroci te njegove šutnje mnogo su dublji i interesantniji. 

Kada mladji književnici izidjoše u svojem almanaku (1877.) kao opozicija 
protiv Šenoinog apsolutizma i njegovog smjera u literaturi, Kovačić je bio jedan 
od vodja toga antišenoinskog pokreta. No ubrzo se razdvojiše i oni u dva ta- 
bora utjecajem ondašnjih političara : u ,, pravaše" i ,,obzoraše" t. j. pristaše Star- 
čevića i pristaše bana Mažuranića. 

Kovačić, premda je bio u to doba oduševljeni pravaš, napisavši svu silu 
političkih članaka i satira u sušačkoj ,,Slobodi'", premda je bio odlučni pro- 
tivnik bana Mažuranića, koji mu priskrbi za parodiju Čengić-age pol godine zatvora, 
— protivio se odlučno tome, da se akadem. omladina radi politike rascijepi i 
na književnom polju. To je bio razlog, te se otudjio od svojih stranačkih ,,pra- 
vaških““ drugova, koji ga napadahu u ,,Slobodi" kao odmetnika i ,,slavosrba". 
Za to sebi možemo rastumačiti, kako u to doba Kovačić kao pravaš polemizira 
u stupcima ,,Obzora" i odlučno se bori protiv utjecaja starijih političara na akad. 
omladinu. 

istom nakon nekolegijalnog postupka obzoraških akademičara, koji imajući 
većinu u odboru, isključiše pravaške kolege iz društva ,,Hrv. dom'', pridruži se 
Kovačić pravašima, osudjujući izjavom u ,,Slobođi'' odbornike ,,Hrv. doma? i 
stupivši u odbor za izdavanje almanaka ,,Hrvatska'. 

Premda je Kovačić mnogo nastojao, da taj almanak što bolje uspije, i štampao 
u njemu dvije pripovijesti (,,Seoski učitelj“ i ,,Ladanjska sekta''), ipak ga više 
ne nalazimo u pravaškim redovima onako oduševljena, kao prije. Prilike u do- 
movini i osobne razmirice s nekim pravašima unatoč, te je stao skeptično gle- 
dati u uspjehe pravaštva. Za to i nema u drugoj knjizi ,,Hrvatske'' (1882.) nje- 
govih prinosa, pa tako nam postaje jasnim, što se on kod pokretanja pravaške 
»»Hrv. Vile" držao posve po strani. 

Uopće Kovačić ne sudjeluje više u politici kao oduševljeni agitator i kloni 
se svake strančarske manifestacije, unatoč ondašnjih burnih prilika u domovini. 

Imade iz toga vremena jedna njegova pjesma (,,Nekad i sada"), iz koje va- 
dimo ove značajne stihove, što ih posvećuje svome prjatelju : 

»A ti me pitaš i ti me koriš, 
Hoćeš mi mraznu proniknut dušu ; 
A ja ti velim : Nekoć je iskra 
Sunčana pala u tamnu tmušu, 


Prodiruć slaba kroz slotu crnu. 
Negdje na vijeke tamo utrnu. . .? 








* Knjiga će izići s predgovorom A. G. Matoša za nekoliko dana. Donosimo tom prigo- 
dom ovu biografsku crticu. U ,,Savremeniku“ je opsežno prikazao M. Marjanović život i rad 
Kovačićev god. 1907. u sv. 2. 

S jedne strane zavadivši se s ,,Vijencem' i Šenoom, a s druge otudjivši se 
od pravaša, Kovačić se ne javlja ni u jednom listu, pa ne mogavši naći na- 
kladnika, nemamo iz tog doba gotovo nijedne njegove štampane stvari, premda 
ih je baš u to doba sijaset zamislio, a po svoj prilici i izradio, no ne mogavši 
ih štampati uništio, upotrebivši njihov sadržaj u svom kasnijem romanu ,U 
registraturi'. Taj je roman, kako se vidi iz bilježaka, zasnovao već godine 1883. 
ne dospjevši ga sve do 1888. napisati. 


Još jednom se Kovačić ističe kao strančarski agitator, kod karlovačkog iz- 
bora 1884., kad je imao biti protjeran iz Karlovca, da ga opozicionalni gradski 
oci ne izabraše gradjaninom. Poslije toga se posve povlači, gledajući s porugom 
i prezirom na naše političke prilike. Plod ovoga vidimo konačno u satiričkom 
romanu ,,Medju žabari“, gdje je salio sav svoj rug na pravašku opozicionalnu 
purgariju. Taj je roman u propalom listu ,,Balkan'' 1886., kome on zajedno 
s nekim mladjim književnicima bijaše glavnim pokretačem. 

Dobivši sijaset anonimnih pisama, gdje mu se prijeti, morade se ukloniti 
iz Karlovca, da mu patriotični purgari ne bi roman honorirali ,,leskovim 
uljem'', najmivši već atletu, koji u svojoj ,,revnosti'"' malo da ne premlati 
uekog drugoga. 

»Ladanjsku sektu" napisa Kovačić 1879., boraveći iza vjenčanja kod svoga 
oca. Vlastelinčić ,,Pepo'' živio je još pred par godina, baš kao što i Jožica 
Zgubidan i ,,kanonik' živu još i sada u njegovom rodnom mjestu, kao prvi su- 
Sjedi uz kuću njegovog oca. Imade u njegovu selu još i sada cijela porodica 
s nadimkom  ,,Zgubidan"'. Marija Goričani sjećaju se još i sada svoga ,,Ton- 
čeka'', , kaj je tolike škole zvučil, da bi mogal i morti i ban postati". Skoro 
Svi pismeniji ljudi u Marija Gorici poznaju njegova djela. Nekoja lica u ,,Ladanjskoj 
sekti'' uzeta su iz socialnoga romana ,,Nad ponorom', kojega je zasnovao 
u to doba, baš kao i novelu ,,Na badnjak'', od koje se samo natpis sačuvao, 


S. A-ć. 
VANJA KOSAN: MILOVO SAN... 
Milov6 sam garave i plave, K tebi curo šuljo sam se draga 
Dosta cura za života svoga, Kroza straže oca ti i maje, 
AP što tebe — to nijednu tako, Kruhom pito lajava Garova, 
Curo draga iz sokaka moga. Dok ti vrele kradoh poljubljaje . . . 
Tarabe sam rad? tebe preskak0, Čak i danas ja ti dršćem, čeznem 
Po baštenih skrivao se kuti, Vazda željan zagrljaja tvoga. 
I kad jasmin i kad dinje mire Pregorjet te ne znam i ne mogu, 
I kad lišće i vene i žuti... Curo draga iz sokaka moga. 

PETAR PETROVIĆ: PISMO 


. . . Zna samo, da je u nedvoumici i nekako čudno zanešen, s nešto oslabljenim 
i uzdrhtalim srcem otvorio lagano vrata općinske sobe, zapeo za čas o prag, sgulio 
kapu s glave i ušao... Unutra ih je već bilo puno. On je stao ponajzadnji i izmedju 
glava drugih gledao glavu onoga, što je sjedio za stolom i iz čijih je ustiju trebao čuti 
ono najvažnije, što mu je smetalo, da se onako s malo brige prepusti životu. 

Umora nije osjećao, i ako je još jutros zorom krenuo od kuće uz dugu uz- 
brdicu ovamo, šta više sa svega njega, s nešto smežuranih obraza, namutnih očiju 
od duga nespavanja, s naboranog čela na koje su se povile prosijede, rijetke vlasi, 
S pošiknutih već staračkih ramena odisala je neka osvježena, pomladjena nada 
u skori kraj pustog i dugog iščekivanja. Pa kao bojeći se, da mu tu nadu tako brzo 
ne razbiju, hotice se zaklanjao za druge, sakrivao se, ne čineći se skoro ni živ i ljuto 
želeći, da ovi svi što su pred njim ne budu tako skoro gotovi i istom onda da on 
dodje na red najzadnji. 

Pa nekako čudno, ugodno dirnut i taknut nečim neiščekivanim što je blizu 
bojazni pomišljao je, da ode van, da se negdje sakrije, da iz prikrajka gleda, kad 
će ovi otići, a onda dase prikrade krišom, neopaženo, i da onako sam stojeći u praz- 
noj sobi pred onim sazna sve... I onda, kako li će on tu pred svima sakriti svoju 
bol i muku, ako ne bude ništa. 

A dugo već on to tako sakriva i taji... A ljudi to i ne gledaju i ne brinu se, tek 
ovdje, ondje po koji sretajući ga, zdravi se s njim i propitkuje ga onako iz običaja : 

— Ka? da si nešto oslabio ?... 

— A eto, godine... odgovara on tajeći u duši sve one neprospavane noći, česte 
udarce razočara iz dana u dan, duge i uzaludne misli u pustom čekanju na sve... . 

Tek ona. Jedina ona, žena mu. Još s daleka vidi je tako kroz prvi suton, kako 
stoji na strugi i iščekuje ga. A on već unaprijed sprema i smišlja. novu ispriku, 
koju će joj reći, kazati, samo da je razblaži i da joj olakša bol... 

— I[ope'ništa!... mutnim šapatom progrcava ona, kad joj on dolazi bliže 
i same suze, već naučene, naviru joj na isplakane, otečene i zacrvenjele oči... 
A on je onda tješi . 

— Nemoj!... Rašta to?... Pa ako nije danas, more biti u jutru... Pa, 
onda i daljina *e to!... Nije to tako lako... Radi se tamo, ej, mudra glavo, ne 
piskara se, već novac služi !... 

— Eeee... Eeee... uzdiše ona presavijena na ognjištu gledajući u vatru 
nalakćena, a on razmišljajući o svemu osjeća, kako mu je život već doteščao i kako 
ga dobro znana briga i neka nemoć priteže lagano k zemlji i misli, vrzući se onako 
po kući, kako će to još dugo tako trajati, kako će dani odlaziti, a njih dvoje, kako 
će se lagano kao istopiti u sumoru, brizi, plaču i već istančaloj, poblijedjeloj nadi 
—iništane će biti... | 

I sad, tu u sobi, razmišljavajući o tom dodje mu nekako teško, i umor i ona 
Stara nemoć poplavi ga na čas, i on se poče ogledavati oko sebe, obzirati se, kao 
tražeći gdje bi sjeo, i već je bio spreman, da se nasloni ledjima na vrata, kad se 
odjednom nad glavama sviju, gore negdje pod svodom počeo razlijevati poznati, 
tvrdi, nemarni i službeni glas onog iza stola : 

— Joco Rapajić!... Rapajić!... Gdje je?... 

— Odje!.. 

— Evo!...iruka mu se zavitlala, a u njoj pismo. Tamo, s one strane počeli 
su se micati, kretati kao klasje. Netko se provlačio do stola. 

— Ati?... čuo je dalje onog, i srce mu se treslo. I ti po pismo ?... 


— Eto!... 

— lija Šakić... Šakić... Šakić... Majstorović... Strainić... hmmm 
.. nema! ... 

— Nema ?... začu se glas, jauk. 

— Nema!,.. odgovorio je onaj, i onda je nekako službeno, brzo nastavio : 

— *Ajte ljudi, *ajte!... *Ko nema posla nek ide... 


Nasta žamor, stiska, odisaji, usklici pridušeni, potmuli, mukli, ostajući negdje 
u prsima, počelo otvoranje vrata, izlaženje, tiho tješenje i zapitkivanje, — i 
njemu se pričinilo, kao da su svi oni koji su dobili pismo sumorniji i zabrinutiji i 
ustrašeniji od onih, na čije se duše smotao stari već naviknuti razočar. 

I dodje mu nekako, ni sam ne zna zašto, da bi bilo bolje, da ga ni on danas 
ne dobije, i da počeka na nj još nekoliko dana. A? tako nije bilo... 

Srce mu je zastalo, kad ga je onaj iza stola opazio i upro u nj oči... 

— Po pismo ?... 

On je kimnuo glavom. Negdje u koljenima je osjetio slabinu, dok je ovaj 
premećući po pismima gundjao i tražio njegovo ime. Odjednom je izvukao jedno 
i podigao pred oči: — Jovanu Gjukiću...! 

On se odjednom zatalasao, opet se istegao, sabrao, prišao lagano, uzeo pism 
i nekako oslabio, klonuo, pošao van... 1 ne zna zašto, osjetio je odjedanput u čas 
posred duše silnu neiskazanu i nikad ne preosjećanu bol i neku srdnju, ljutinu 
prijekor i žalbu na nj, na sina mu, što mu je i sad pisao, i što nije pustio, da njih 
obadvoje i on i žena mu umru u tom čekanju i pustoj želji za njim . . . Sad ga se eto 
Sjetio, sad !... Iondasčimli?... Nekoliko slova, ispisan komad papira, ništa ! 
A koliko je zbog tog bilo muka, koliko prijegora, neprospavanih noći, briga i plača ! 

I eto pismo . .. Njegovo pismo . . . Dodje mu na pamet, kako je ono jednog jutra 
otišao, odjedrio. Kako se otkinuo od njega kao list sa grane a na njem i u njem 

ostavio tragove, duboke bolne... Upao urad, lomio se i mučio, raskrvario se sav. 

I odjednom kao da mu je žao, da je tako osjetio za nj u času, kad je primio nje- 
govo pismo, dodje mu kao da je u tom pismu sav on onaki, kakav je otišao, nepro- 
mijenjen, tek nešto malo sumorniji, tiši, — i grad u kom je i Amerika sva, i sve, 
sve, — što njemu pripada... I onda sve to tu zamotano u komad papira . .. 

Taknu ga nešto bolno, skoro očajno. 1 eto rašta to sve... Rašta toliko po- 
gibanja i umiranja utaman... I on se sjeti, pomisli, kako tome nije nužda, kako 
je to nepotrebno i onako iz viška... Svega toga ne treba i sve to nije trebalo biti. 
Eno mu kuće, zemlje, njih dvoga, i onda saviti se uz njih, raditi, i čuvati ih, da 
se ne raspu... Oni su i onako već ostarili... Aon?... Otišao... [ on pomisli. 
kako je i njemu, sinu mu, bilo teško otići i ostaviti ih. Kao da ga je strašila da- 
leka tudjina sa svojom ladnoćom i bolestima. I onda bolest !, pomisli on. — i da 
se zbilja nije razbolio, rasuo ?... I možda mu to sad javlja eto i pišemu ... 

Za čas stade, klonu, svijest mu se u tren zanese, i zaokupi ga strah... U 
mislima ga je gledao kako negdje bog zna gdje leži slomljen, na pola ubijen i bo- 
lan... i piše mu za pomoć... Ako je zbilja to?.. 

I kao da ne zna šta bi, kao da ga je to smelo, smutilo, zaokrenuo je u lijevo 
iza povisoke ograde i zašao za općinu, upio se uza zid i drhćućim prstima počeo 
otvarati pismo onako na osami — sim. I makar nije znao čitati, makar nije raza- 
birao ni jednoga slova, ipak je bio siguran, da će on to pismo moći pročitati i sa- 
znati iz njega sve... Istom onda kad se pred njim rasklopio poveći papir i na 
njem iskrivljena i nepravilna slova, neuredno nanizani reci, ovdje ondje s malim 
mrljicama, vidio je on da ne zna ništa i da ne može ništa... 

Tek kasnije. kad je drhćući, kao da iščekuje, da mu pukne sud, stajao pred 
općinom i čekao pisara, da mu pročita pismo, pomišljao je svom snagom svijesti 
kako će prodati kuću, zemlju, sve, kako će se rasuti do noge, skupiti to novca i 
otići k njemu, samo da ga spasi... 

— "Oću ja!...?*Oću ja!... govorio jesam sebi, ne žaleći pri tom ni sebe ni ničega. 

Umirući u samom sebi drbćući, oborio je glavu, naklonio uho, pripio se uz 
pisara tamo iza zida, kamo ga je skoro odvukao, i slušao poluovtorenih ustiju, 
kako mu čita, mučeći se ovdje, ondje da razjasni smisao i vezu : 

— — — , Ja sam fala bogu zdrav, koje i vama želim od dragoga boga i da 
vas ovo mo'e pismo zateče u zdravlju i veselju. Ja Radojica _ Gjukić pozdravljam 
sad moju milu majku i mog dragog ćaku, strinu Pelu i strica Jakova, onda po- 
zdravljam — — — 

Jednolično se gubi i talasa pisarev glas, a on se sve više stojeći uza nj, is- 
pravlja, širi, podiže glavu i kroz svega njega kao da struji, provijava onaj stari 
ponos za njegova sina, baš kao i onda, dok _ ga je tamo ispod širokih lipa u crkve 
noj ogradi, gledao kako lako, momački, i skladno igra i veze u kolu... 

— Štato?...Štato?... propitkuje od časa na čas, a pisar mu onda nanovo 
čita i nanovo sriče iz pisma, kako mu sin radi, kako je tako teško, al? ipak da se 
podnese i navikne čovjek na sve, lako rano ide na rad i kasno kako dolazi kući i 
kako puno misli na kuću i na njih. — 

I onda: ,,i sad svima skupa želim svaku sreću i od boga zdravlje jesan: vaš 
sin, koji vas od srca i lijepo pozdravljam — Radojica Gjukić — i pisar nije znao 
pročitati dalje... | 

— | veliš ne znaš to pročitati ?... 


— Ne znam!... odgovara pisar, — ono znam ama neznam šta li to donosi, 
nekako ,,avenie''-,,Pa''-,,Boks" — i onda ovaj broj 158. 

— Hm!... Čudi se ovaj i ne čudi, sklapa pismo, savija ga meće ga u ćemer, 
a onda ponosno, onako hvalisavo pogledava pisara i gleda ga dugo. 

— A?... domeće. 

—Šta?... 

— To *e sin!... Šta?... Nema takog svak!... 


I ide dalje. Isprsio se, zabacio kapicu na zatiljak, štap mu se jedva dotiče 
zemlje, nosi je onako olako, rastvorio oči, sijeva s njima i nekako povisoko drži 
glavu, i pomišlja kako li je on to u svojoj mladosti znao prolaziti selom, a za njim 
gledale cure... [ ona... Žena mu... Šta li će ona kad čuej. I nekako mu dodje 
da je prije malo pomuči, da joj ne rekne odmah , i istom onda da joj reče sve , kad 
opet udari u plač kao i juče, prekjučer, i uvijek... | onda, kako je i nju tuga već 
smotala i kako se postarala . .. Kako se savila, i bore kako su je napale... Bože 
moj!... A prije! ... Cura i p6. Para jo nije bilo... Pa onda njih dvoje... Tako 

u mladosti... I misli mu počele obuhvaćati mladost, daleku prošlost, zapre - 
tane uspomene i sjećanja i poblijedjele čase milovanja i zanosa... 

Il ide... Iza njegovih opanaka ostaje put, izmiču grabe, plotovi, avlije, kuće 
i oni pred kućom. 

— O Jovane ! 

— Evo! 

— Ti od općine !... 

— Eto!... odgovara on, a onda sileći se da ne daje toliko važnosti svemu 
modeće na oko nemarno: — Poručili po me, vele, imam pismo... 

— Zar od Radojice ? 

— Ada!... 

— Pa što piše molim te?... 

— A eto zdrav, fala bogu, — počinje on prilazeći i mašajući se rukom za 
ćemer i vadeći pismo, — a onda nastavlja svejednako, kao da to tako mora biti : — 
— Evo pisma, pa proštijte!... Nije vala tajna!... | 

— MA, dede molim te!... | 

I čitaju. Svi se zabili u hrpu, priklonili glave, i slušaju. Tišina, samo tamo iz 
neke kuće dere se nečije dijete, al daleko, u trećoj avliji netko cijepa drva, a tu 
izmedju njih, provire, bruji i trga se na mahove glas dubok, nešto promukao u jedno- 
stavnim, jadnim izrekama: — —,,i sad pozdravljam svoga milog ćaku — — — 

I onda: 

»... i sad svima skupa želim svaku sreću, i od boga zdravlje jesam vaš sin... 

I onda malo kasnije, dok se svi izdive, i izgovore, dok nastane tajac medju 
svima, dotle on onako stojeći, spravljajući pismo u ćemer, dajući mu što bolje 
mjesto, govori, hvali se i ponosi : 

— Jel! on?... Jak je on ka? zemlja... Prenijeće on sve... Nema toga 
rada, koga se on boji!... Zlata mu ruke vrijede... A volim ljudi da *e otiša» 
za puno... Naučiće se čemu... A mlad je, valjaće mu... 

I dugo još tako, dok se ne sjeti, da mora kući, da ga tamo čeka žena, izmu- 
čena i izmorena, i da je željna, a s njime i dragog glasa, koji je evo tamo iz preo 
mora dopro i do njih i donio im za najžešću ranu ponajljepši melem... 

I opet ide. . . I opet ostaju iza njega plotovi, avlije, kuće i oni pred kućama... 

— Sjedite?... A?... 


— Aeto!... Odmaramo se!... 
—Ajaizopćine?... 
— E? 


— Piše mi onaj moj... 
— Radojica, je P?... 
—Eada!... 

— Pa šta piše, molim te?... 

I on opet prilazi, opet vadi iz ćemera pismo, opet ga rasklapa, opet se skla- 
njaju glave jedna drugoj, opet se čuje i ražliježe glas onog što čita, i opet se on 
nanovo ispršava, ponosno i oholo i opet se hvali, ističe !... 

— 'Oćeon!\.. Ne znate vi njega !... Na g6 nož će udariti... A da 'e ta- 
mo volim neg išta!... Aištaćetu... Neg dijete nauči u svijetu kako se živi ! 
...Mladjan je oš... > —————>>—>>>>——>—-—-—-—- -—- 

Franjevci i glagolica* 


U I. knjizi svojih ,,Povjestnih Crta“ izlaže 
učeni i marljivi pisac o. Stjepan nauč. Ivančić 
prilično dobrim jezikom povijest samostanskog 
trećeg reda uopće, a napose u Dalmaciji i Istri, 
pa onda prikazuje djelovanje fratara, najzasluž- 
nijih za isti red. Dalje crta pisac sudbinu staro- 
slavenske liturgije u franjevačkom redu, pa 
onda živote uglednih franjevaca, koji se istak- 
nuše u svome redu, osobito na književnom polju, 
od XV.—XIX. vijeka. Napokon još nalazimo 
u 1. knjizi opise pojedinih samostana, postojećih 
i propalih. Ova knjiga donosi znatnih podataka, 
važnih za istoriju hrvatske prosvjete i hrvatske 
književnosti, a naročito za istoriju hrvatskoga 
glagolizma. Treba naime primjetiti, da su od sa- 
mostanskih redova jedini trećoredci sačuvali do 
dana današnjega slavensko bogoslužje, kojim su 
se uviek dičili. Oni suse obično nazivali ,,hr- 
vatskom državom". Neki su članovi ovoga 
reda izdavali i knjige, pisane glagoljskim pismom. 
Ovomu je redu pripadao i mnogozaslužni Dra- 
gutin Parčić, dok rije pošlo za rukom biskupu 
Strossmayeru, te mu je pribavio mjesto kano- 
nika u hrvatskom zavodu sv. Jeronima _u Rimu. 
Ovdje je on neumorno radio oko izdanja gla- 
goljskoga misala, spasavši tako upotrebu glago- 
ljice u primorskim crkvama. 

U životopisu oca Šimuna Klimantovića imam 
dodati, da se u sveučilišnoj biblioteci u Zagrebu 
nalazi krasan glagolski kodeks, koji potječe od 
njega, a Ivančić nije zanj saznao. Sadržava la- 
tinsku inkunabulu, štampanu g. 1502., u kojoj 
se nalaze povlastice fratara III. reda. S njom 
je uvezan Klimantovićev hrvatski prijevod na 
pergameni, načinjen godine 1511., sa više do- 
dataka i zanimljivih istoričkih bilježaka. Sve je 
pisano lijepom uglatom glagoljicom. Pisac se 
potpisuje: fra Šimun, sin Jurja Klemenovića 
Z Lukurana sprid Zadra 

U drugoj knjizi priopćuju se dokumenti za 
potvrdu izlaganja u prvoj knjizi, doslije većinom 


* Povjestne Crte o samostan. 
skom III. redu sv. o. Franje po Dal. 
maciji, Kvarneru i Istri i poraba 
Glagolice u istoj redodržavi. Sa- 
kupio o. Stjepan nauč. Ivančić, Zadar 
1910. u IV.* Prva knjiga: Povijest (1—2:5 str.); 
Il. knjiga: Prilozi (1—229 str.) Stoji 3 krune. 





neobjelodanjeni. Nas zanimaju najviše isprave 
O upotrebi glagoljice u Dalmaciji i Istri, pa onda 
Prilozi hrvatski, transkribirani latinicom, važne 
i za istoriju hrvatskoga jezika. Ni jedan samo- 
stanski red po hrvatskim zemljama ne može se 
iskazati ljepšim djelom od Ovoga. 

Izdanje je poduprla povećom svotom i Jugo“ 
slavenska akademija. I. M. 


Onjegin* 

Svjetska književnost za cijelo ima malo 
djela, koja bi bila ravna Puškinovom Jevgeniju 
Onjeginu. Ima pisaca, koji poslije 50, 100 godina 
postaju ,,klasici", t. j. vežu ih u zlatne korice 
i citiraju, ali ne čitaju. Puškin nije takav klasik, 
njegov je Onjegin i sada, kad je gotovo već sto- 
ljeće od izdanja prošlo, još uvijek, roman pjes- 
nika i čovjeka, vječno mlad. Danas više ne mo- 
žemo shvatiti, kako je to djelo djelovalo na sa- 
vremenike, koji su obožavali romantične ju- 
nake, nevjerojatno snažne, dogadjaje fanta- 
stične, ljude nadljude, preteče njemačkog Uber 
menscha. I došao je Puškin medju njih i donio 
im ljude, obične ruske ljude, koji ljube, koji 
stradaju kao svaki što strada i ljubi, i koji sanjare 
kao i slijednji mužik. Donio im prirodu, kao da 
je gledaju, krasnu, ali svakidanju prirodu rodne 
grude. On se pače i rugao byronovskim herojima. 
To je dabome bilo gotovo svetogrdje. Ali brzo 
Su Rusi uzljubili svoje zemljake:: nesretnog Jev- 
genija Onjegina, krasnu Tatjanu, sanjarskog 
Vladimira Lenskog i dobrodušnu Olgu. Ta bili 
su njihovi, živjeli su: 

Puškin je htjeo, da bude ironičan, da se 
naruga romantičnim junacima, ali kad se uživio 
u svoju pjesmu, postao je tako iskren, tako 
blizu svojim junacima. Zato i nije čudo, da je 
toliko svoga dao u karakterima svoga romana. 

Nema sumnje, to je najbolji roman u sti- 
hovima, Izvrsna psihologija, krasno orisani zna- 
čajevi, a sve to jednostavno i živo. 

U svakom od njih ima koja crta Puški- 
nova, a u svima njima nešto tipa ruskog (a možda 
opće slavenskog sanjara) — Dostojevskova meč- 
tatelja. 


*Jevgenij Onjegin. Napisao A. S. 
Puškin, preveo Dr. Ivan Prijatelj (Knjige .,Ma- 
tice Slovenske““ za g. 1909.). 

Makar je Puškin odabrao tešku formu stiha, 
vlada njim potpuno sigurno i bezbrižno. | u 
onom jednostavnom, neprisiljenom načinu pi- 
Sanja. pruža on čitatelju toliko i toliko sakri- 
venih ljepota i krasnu muziku — posve rusku. 

To je upravo velika pogibelj po prevadjače. 
Nije lako one krasne jambske stihove prevesti. 
Možda je zato i tvrd naš hrvatski prijevod Onje- 
ginov. 

Dr. Ivan Prijatelj je bolje sreće. Istina, po- 
Služila mu je i muzikalnost te jambski karakter 
slovenskog jezika. Ali mora se priznati, u prvom 
je redu zasluga prevadjačeva, da je prijevod 
tako krasno uspio. On izvrsno umije i ruski i 
slovenski i — pjesnik je. To na žalost velikom 
većinom nisu prevadjači stihova. 

Tko ne vjeruje, da je prijevod izvrstan, a 
umije ruski i slovenski, neka barem pročita dva 
pisma (Tatjane Onjeginu i Onjegina Tatjani), 
što su kao žarišne točke čitavom romanu. Onda 
će vidjeti, da treba čitati čitav prijevod. 

Dobro je, da je Dr. Prijatelj za orijentaciju 
slovenskim čitačima napisao vrlo dobru ,,Pripo- 
menu'', a instruktivne su i prevadjačeve bilješke 
(osim Puškinovih) uz sam roman. 

Matici Slovenskoj" treba da bude svaki 
čitač zahvalan, što je izdala ovo djelo i što je 
tako sretno izabrala prijevod. Držim da nitko 
drugi Onjegina ne bi tako dobro slovenski preveo 
kao Dr. Ivan Prijatelj. D. D. 


Dalmatinci o Gaju* 


U ovoj je prigodnoj brošurici sabrao pro- 
fesor Š. Urlić sve što je našao o Gaju u dalma- 
tinskim novinama, talijanskim i hrvatskim, o 
Gaju i o ilirskom pokretu. Nije ovo nikaka ras- 
prava, već su to vijesti, iznesene u cjelini, koje 
nam lijepo osvjetljuju odnošaj Dalmacije prema 
ilirizmu. Srbi hvale Guja, ali ilirskog imena 
ne će ; rijetki ga upotrebljavaju. Oni se ne od- 
riču svoga imena. Dubrovčani pristaju svi uz 
Ga1ja, koga dočekaše g. 1841. s najvećim slavljem. 
Oni se njime ponose i zato, što je prozvao Du- 
brovnik ,ilirskom Atenom". Dalmatinci posta- 
doše svi Ilirima, samo ,,Zora“ se dugo bori protiv 
Gajeva pravopisa. Tvrdoglavi ga Kuzmanić istom 
g. 1849. preporuča svim Dalmatincima: ,,držeći 
da sloga slavjanska nije prazna riječ“. 

Gajevo djelovanje toliko je utjecalo na Dal- 
maciju te se počela življe javljati i ideja za sje- 

* Pabirci o Ljudevitu Gaju po 
dalmatinskim listovima i koleda- 
rima od ilirskog doba. Od Šime Ur- 


lića. (Pretiskano iz ,,Hrv. Krune““.). Zadar 1909. 
U IV." 28. strana. 


dinjenjem s Hrvatskom. Samo jedan dio dalma- 
tinske inteligencije, zadahnut talijanskom kul- 
turom, gledi nekako prijekim okom ilirski pre- 
porod, bojeći se za svoje neodredjene dalmu- 
tinske osobine. 
Ova se zanimljiva knjižica vrlo ugodno čita. 
I. M. 


Omanji spisi Luke Zimet* 


Izdanjem ,,Omanjih spisa" Luke Zime, što 
ih je uredio pokojnikov drug i prijatelj prof. 
Turoman, s opisom Zimina života i rada od prof. 
J. Križana (na 23 strane), posvjedočiše Srbi, da 
znaju dati poštu čovjeku, koji je rano zami- 
lovao naš jezik i narod, te je kao nastavnik u 
Karlovcima _ 20 godina odgajao Srpčad, a 
poslije učio u Velikoj školi od god. 1893. do 
konca šk. god. 1897., ostavivši to mjesto odli- 
kovan od kralja Aleksandra ordenom sv. Save. 

Zima je rodom Slovenac (rodio se u Šta- 
jerskoj g. 1830.), ali po svojemu marnom radu 
pripada Hrvitima i Srbima. Još kao gimna- 
zijski učenik, opojen ilirskom idejom, prelazi 
g. 1852. u zagrebačku gimnaziju, da tu uči naš 
jezik, koji je poznavao poslije bolje od _mno- 
goga Hrvata i Srbina. Svome se prvom zanosu 
nije Zima nikad iznevjerio, jer je sve do svoje 
smrti (god. 1906.) pored staroklasične filologije 
s velikom ljubavlju proučavao naš jezik i na- 
rodnu pjesmu, služeći revno kao gimnazijski 
učitelj 20 godina u Karlovcima, 16 godina u 
Varaždinu i najposlije 4 godine kao profesor 
u Velikoj školi u Beogradu. 

Osim tri glavna djela: Figure u našem 
narodnom pjesničtvu... (Zagreb 1880.) ; Nje- 
koje, većinom sintaktične razlike izmedju ča- 
kavštine. kajkavštine _ i štokavštine (Zagreb 
1887.) : Nacrt naše metrike... (Zagreb 1879.) 
napisao je Zima još 19 omanjih članaka, koje 
je prof. Turoman sabrao u jednu knjigu. Ovijeh 
19 članaka ne iziazi na svijet sada prvi put, 
jer su svi preštampani iz gimnazijskih izvje- 
štaja, Javora, Rada Jugoslav. akademije, Na- 
stavnika, Prosvetnoga Glasnika, Brankova Kola 
i Hrv. Učitelja. Objektivno prosudivši ne do- 
biva naša književnost s ovijem izdanjem ni- 
kakva osobita prinovka, jer Zimini članci ni- 
jesu takvi. te bi i nanovo štampani mogli uti- 
rati nove staze i putove. Nego s te strane ne 
smijemo prosudjivati ovoga izdanja, jer je ono 
više čin pijeteta i zahvalnosti srpskoga naroda 
premi bratu Siovencu, koji je velik dio svojega 


* Skupio dr. Jos. Turoman. Izdanje Ko- 
larčeve zadužbine. U Beogradu 1909. IV. 340. 


života proveo radeći oko napretka srpskoga 
naroda, njim je i prof. Turoman najbolje posvje- 
dočio svoju ljubav pokojnome drugu i prijatelju. 
Nego i ovi članci, koji su bili razbacani kojekuda, 
sadržavaju u sebi štošta, što će moći i danas 
zanimati čitaoce. Ja ću spomenuti samo, da je 
Zima u svojemu prvome članku ,,Sravnenije 
Omirovih epopeja sa srpskim narodnim  pes- 
mama" (u Programu karlovačke gimnazije za 
god. 1859.) iznio neke misli, koje se i danas dadu 
čitati. Tako je Zima već pred 50 godina opazio 
dobro, da su poredbe u grčkim epima i našoj 
narodnoj pjesmi različne, t. j. da naše nijesu 
onako razvijene kao grčke (ispor. Str. 27. i d.); 
za Markovo razgovaranje sa Šarcem našao je 
paralelu u Ilijadi (19, 400), gdje Ahilej govori 
svojim konjima i dr. 

Imajući pred očima spomenute momente 
možemo po zladiti prof. Turomanu, što se ovakim 
izdanjem odužio Zimin»i uspomeni. S. Ivšić. 


Švedska knjiga o Balkanu 


Kapetan švedske garde E. pl. Wirsen bo- 
ravio je dulje vremena u Sofiji i Bugarskoj, 
pribivajući vojničkim manevrima, te je upotrije- 
bio svoj boravak, da prouči s vojničkog i kulturno- 
historijskog stajališta balkanske države, što 
mu je tim laglje bilo moguće, pošto znade ruski. 
Općeći u diplomatskim krugovima mogao je 
saznati koješta, i što ostalim istraživaocima 
nije pristupačno, a plod je njegovih studija 
krasno djelo, koje je lanjske godine izdao na 
švedskom jeziku pod naslovom ,,Balkanfolken 
och stormakterna, historisck politische Orient- 
studien. Upsala, 1909. (Str.394.) Knjigu ukrašuje 
osim toga 127 većinom originalnih slika, jedna 
karta balkanskih država, izradjena u švedskom 
generalnom štabu, i devet geografskih skica. 

Sadržaj je knjige slijedeći: Geografija i 
historija balkanskog poluostrova, Srbija, Bu- 
garska i Crnagora. Dočim je dr. Jensen već prije 
obradio napose srpsku i bugarsku književnost, 
kapetan Wirsen, kome je bio na ruku i naš 
prijatelj Jensen, i koji ga na više mjesta citira, 
opisuje popularnim načinom malo upućenoj šved- 
skoj publici historiju političkog razvoja bal- 
kanskih država sve do danas. Vrela su mu Ranke 
i Jireček, kao što i najnoviji dogadjaji na Balkanu. 
U knjizi nalazimo portrete svih odličnijih diplo- 
mata iz doba stvaranja i oslobodjenja Srbije i 
Bugarske, a utjecaj velevlasti kod toga potanko 
je opisan. Posebne skice nam prikazuju jasno 
razvoj Turske, Bugarske i Srbije od oslobo- 
djenja do danas. 


Bugarskoj, koju nazivlje zemljom budućnosti 
na Balkanu, posvećuje se veća pažnja i simpatija 
no Srbiji, kojoj preporuča što veći politički i na- 
rodni oslon sa susjednom Bugarskom, pošto se 
ne može u sadanjim prilikama računati na Srbe 
izvan kraljevine, kao što niti na politički nesamo- 
stalne Hrvate. 

Velika Srbija i Velika Bugarska prikazana 
je takodjer posebnim zgodnim skicama, iz kojih 
se vidi, kako se oba naroda sastaju u Macedoniji, 
koju djelomice svojataju i Srbi i Bugari. Mace- 
doniji je prema tome posvećeno takodjer posebno 
poglavlje, koje je ilustrovano originalnim foto- 
grafijama jednog švedskog majora, koji je služio 
u tamošnjoj europejskoj žandarmeriji. 

Crnagora je posebno opisana i njezine težnje 
za supremaciju srpstva na Balkanu, cetinjski vele- 
izdajnički proces i najnoviji dogadjaji. 

Švedski pisac tangira općenito i austro- 
ugarsku monarkiju, a napose posvećuje pažnju 
i svim slavenskim plemenima. Svi politički ciljevi 
svakog slavenskog plemena opisani su najtočnije 
do najnovijeg doba, osobito kod Čeha i Poljaka, 
gdje dapače ne zaboravlja niti na ciljeve slaven- 
skog sokolstva, kao i najnovije težnje neosla- 
vizma. Madžari su prikazani u pravom svijetlu, 
kao što i sve njihove madžaritorne tendencije 
na uštrb nemadžarskih narodnosti, na koji se način 
iste samo bude a nipošto ne asimiluju s madžar- 
skom narodnosti. Pisac se nada, da ta asimilacija 
ne će nikada poći za rukom, tim više, što je ma- 
džarska politika protivna i austrijskoj njemačko- 
filskoj politici, koja bi ih jedina mogla spasiti. 

Najnovija aneksija Bosne i Hercegovine, za- 
jedno s opisom —okupovanih zemalja, te odnošaj 
istih prema Srbiji, Turskoj i Crnojgori takodjer 
su točno opisani, napose pak minula ratna po- 
gibelj izmedju naše monarkije i Srbije. 

Švedski autor opisuje i najnovije dogadjaje 
u Turskoj i Grčkoj, koje prati velikim i simpa- 
tičkim interesom, nadajući se boljoj budućnosti 
za oba ta naroda, koji se tek nalaze u svom 
političkom i kulturnom preporodu. 

Zanimljivo je, da se u toj knjizi napominju 
i Hrvati i njihova uloga u politici na balkan- 
skom poluotoku, poglavito u Bosni i Hercegovini, 
kao što i spram Srbije. Pisac veli, da su se Hr- 
vati u tom pogledu držali više pasivno, što i od- 
govara našem položaju u sadanjem stanju bal- 
kanske politike. Osim toga opisuje se na više 
mjesta u knjizi današnje političko i kulturno 
stanje Hrvata do najnovijeg vremena, dapače i 
srpski veleizdajnički proces, borbu koalicije i 
osnove trializma uz osnove velike hrvatske dr- 
žave. Jer kada će se Hrvati riješiti koli madžar- 

kog toli njemačkog utjecaja i supremacije, tek 
onda će se Hrvatska moći razviti kano moćan 
politički i kulturno samostalan faktor, nakon 
i pod zaštitom moćnih Habsburgovaca, koji će 
sebi tad staviti na glavu krunu nekadanjih hrvat- 
skih narodnih kraljeva. Središte te nove buduće 
države imao bi biti Zagreb, dočim bi se Srbi imali 
s Hrvatima složiti i njihove aspiracije poduprijeti. 
To bi se lako dalo udesiti, pošto su Hrvati fak- 
tično kulturniji elemenat od Srba u monarkiji. 
Velika Hrvatska sastojala bi se od Hrvatske, 
Slavonije, Dalmacije, Kranjske, Bosne i Herce- 
govine, kojoj bi se naravno morali pridružiti i 
hrvatsko-slovenski krajevi Istre, Koruške i 
Kranjske. 

Eto to su lijepe ideje i sanje objektivnog 
i diplomatski posve upućena Šveda, kojima 
manjka medjutim skoro još sve, da se ostvare. 
Lijepa knjiga imade na čelu i sliku hrvatskog 
serežana te graničarskog vojnika u bojnoj opremi, 
koje pisac nazivlje ,žandarima austrijske gra- 
nice“. Dr. Franjo Bučar. 


Tolstoj kao učitelj 


Godine 1862. osnovao je Lav Tolstoj školu 
u Jasnoj Poljani, da ruskoga mužika, koji se je 
oslobodio kmetstva, podigne i učini duševno 
slobodnim. Medjutim uspjesi njegova rada nisu 
odgovarali njegovim ciljevima, i Tolstoj se za 
koju godinu okani toga posla. — Trideset go- 
dina poslije toga izdane su u Parizu četiri knjige, 
koje nam opisuju metode i načine obuke i uzga- 
janja u tim školama, a temelje se na skicama i 
bilješkama, što ih je Tolstoj vijerno bilježio 
i publicirao u pedagoškomu listu, kojega je 
izdavao, dok je radio kao učitelj u školi u Jasnoj 
Poljani. — Engleski pisac Howard Crosby 
sakupio je te nazore Tolstoja u osobitu knjigu, 
ilustrirao ju slikama iz života škole i školske 
djece u Jasnoj Poljani i to vijerno onako, kako 
ih je sam Tolstoj svojedobno skicirao i publicirao 
u spomenutom pedagoškom  časopisu.* Te su 
slike i skice od tolikoga čara, da se djelce učenoga 
Engleza u prvomu svom dijelu čita kao mozaik 
dražesnih noveleta iz maloga svijeta, i gotovo 
čitaču i ne pada na um, da omjeri i ispita isti- 
nitost dedukcija, što ih Tolstoj iz tih slika iz- 
vodi po uzgoj i obrazovanje djece uopće. Ali tko 
se potrudi, da ispita istinitost tih misli, i da ih 
omjeri o životnu zbilju, doći će neminovno 


*,,Tolstoj kot učitelj“ Spisa Ernest 
1. Howard Grosby. Z dovoljenjem  založnika 
preložil iz angleščine Ljudevit Furlani. 
Tisk Zvezne tiskarne. U Celju 1909. 


do “aključka, da su presmione, jer se temelje 
na suviše oskudnom iskustvu života u školi, 
i jer je taj život škole predočen istina virtuo i- 
tetom velika umjetnika, ali uvijek ukalupljen 
prema onoj osnovnoj misli Tolstoja, da je kul- 
tura udalječila čovjeka od prirodnoga poziva. 
Da je opet praktična p imjena tih načela od 
veće česti neizvediva. to utvrdjuju uspžesi, 
odnosno neuspjesi uzgojnoga i obrazovnog rada 
samoga Tolstoja u jasno-poljanskoj školi. Ali 
uza sve to ova se knjiga čita velikim interesom, 
jer nas u jednu ruku upućuje u smione skokove 
i zaključke velikoga ruskog pisca u području 
uzgojne nauke, a u drugu pruža nam iznašanjem 
intimnih i umjetnički dotjeranih slika iz života 
djece u školi doista nepatvoreni umjetnički 
užitak. 

Iz pretpostavke, da je čovjek od prirode 
dobar i sklon istini, deducira Tolstoj sva svoja 
uzgojna i obrazovna načela. On veli, učenici 
neka slobodno dolaze i odlaze iz škole kad ih 
je volja, jer će ovim postupkom doći do uvj-- 
renja, da uzgoj i obuka nije ništa prisilnoga i 
nametljivoga duhu i duši djeteta. Djecu ne 
valja kazniti, jer kazan samo potencira ?le 
sklonosti u djeteta. Ali u školi u Jasnoj Poljani | 
nisu se djeca ni opominjala, ako su se slučajno 
pohrvali, ili što slična. Jer evo kako umuje 
Tolstoj! Recimo učitelj vcli: , Obojica ste 
krivci ; na koljena !' To nikako nije ispravno, 
jer krivac može biti samo jedan, i taj sada tri. 
umfira, da se je u dva maha osvetio drugu i 
još ima pravo, da se naruga nerazboritosti 
učitelja. Ili opet veli učitelj : ,.To što si napravio 
ne valja, inapraviš li isto ponovo, bit ćeš kažnjen"; 
tu se učitelj grozi malom nevaljalcu nekom vlašću, 
koju ovaj drži despotičnom i naprosto ju ne 
priznaje. Ni: ,,Opiosti mu, Bog tako želi, da 
budeš bolji od njega" ; učitelj ga dakle poziva 
da bude bolji, a kad tamo onaj, što je izvukao 
kraći kraj svejednako smišlja, samo da ima 
snage, da protivniku vrati milo za drago. Do- 
brota — to je barem u ovaj čas za slabijega 
nepoznata zemlja. Ili ,,Poljubite se i izmirite" ; 
kao da poljubac i riječ u nevrijeme izjedna- 
čuju opreke medju ljudima i djecom. — Što 
dakle? I Tolstoj odgovara, kad nijedan od tih 
putova ne valja, nema druge, nego da djeca 
sama izravnaju nesuglasice i opreke medju 
sobom. Djeca su zametnula kavgu, djeca će je i 
izravnati. 

Način i metoda obuke mora biti primjerena 
naravi  učenika-jedinice. Školska djeca nisu 
»četa vojnika, koju valja disciplinirati po istom 
kalupu". Tolstoju je škola laboratorij za ispiti- 


vanje djetinje duše. Prema tomu  zabacuje 
svaku objektivnu metodu u obuci. Metoda 
obuke mora rezultirati iz osebina svakoga poje- 
dinog individua, a ne, kako to danas redovno 
biva, da učitelj bira metodu prema sebi. Ta- 
kova je metoda najgorja, nasuprot dobra je 
samo ona, koja učenika-pojedinca potpuno za- 
dovoljava. | 

Tolstojeve misli o metojama obuke ne od- 
govaraju od veće česti stajalištu savremene 
nauke, ma da su u tom području nauci još najbliže, 
ali je on u aplikaciji tih misli na samu gradju 
obučavanja iznio mnogo toga, što stoji u pot- 
punom suglasju s rezultatima moderne meto- 
dike ; tako primjerice negacija sustavne grama. 
tike u prvim školskim godinama a i dalje, puko 
i isprazno memorisanje gramatičkih, matema- 
tičkih i geometričkih pravila itd. Ipak princip 
slobodnoga uzgoja i obuke ne bi smio poći tako 
daleko, da učenici u prvom već razredu pišu 
slobodne pismene sastavke, ta u sferi sloboc noga 
uzgoja jedva da će djeca u prvoj godini i naučiti 
čitati. 

Tolstoj piše o uzgoju, ali mu negira svaki 
pozitivni rezultat. ,, Uzgoj kvari dijete, i čim je 
dijete više sklono zlu, tim se nadaje veća po- 
treba, da dadeš djetetu slobodu". Čovjek je po 
prirodi svojoj dobar, a dijete je prirodi bliže 


od odrasla čovjeka, jer ga kultura još nije pokva- | 


rila. Uzgajatelj je tu samo da podaje materijal, 
hoće li ga i kako će ga cvijete prihvatiti, to je 
pre met samoga djeteta i njegovih sklonosti. 
Doslijedno tomu zabacuje Tolssoj svako ispiti- 
“ vanje učenika, kad učenik osjeti potrebu, da 
govori, on će i bez umjetna podražaja od strane 
učitelja progovoriti. Ali jednako nema ni po- 
hvala, jer u slobodnoj školi — kako ju Tolstoj 
zamišlja — govori neposredno priroda sama, 
a ta ne treba pohvala ni kazni. 

U narednim odsjecima Crosbyeve radnje 
izlažu se pokušaji primjene  Tolstojevih uz. 
gojnih načela u nekim uzgojnim zavodima u 
Americi, onda je govora o načinu uzgoja u Tol- 
stojevom čomu, o penologiji, i napokon poglavlje 
o cobroj i zloj odgoji. Ne može biti svrha ovim 
recima, da dalje ulazim u taj predmet, samo hoću 
da naglasim, kako je radnja i u tim odsjecima 
popraćena dogadjajima i slikama iz života, 
koji ćakako samo još izdižu njezinu vrijednost 
i zanimljivost. 

Nastranosti uzgojnih misli Lava Tolstoja na- 
laze svoj izvor u njegovu načelu, da je čovjek 
od prirode dobar. To načelo ne usvaja nauka, 
nego uzima čovjeka kao produkt našljedstvom 
baštinjenih, pa kulturom i društvom uzgojenih 


osebina. Prema tome u području nauke ne može 
se generalno govoriti o dobroj ili zlu sklonoj 
prirodi čovjeka. To stajalište nauke utvrdjeno 
je ogromnim  iskustvenim materijalom tako, 
da će se na toj misli jedva što dati dodati ili 
oduzeti. Takovo je shvaćanje prirode ljudske 
prihvatila i nauka o uzgoju, pa iz njega izvodi 
svoja uzgojna i obrazovna načela, koja se dašto 
prema navedenomu ne mogu pokrivati s uz- 
gojnim načelima Lava Tolstoja. 
Oskar Drirr. 


Joso Bužan 


Slikar umjetničkog priloga u ovom našem 
broju, umjetnik je neosporne budućnosti. Premda 
samouk, znao je u genre-u i u portraitu već do- 
sele stvoriti djela, koja ne zaostaju nimalo za 
produktima njegovih srećnijih drugova aka- 


“ demijske naobrazbe. On je realista, ima shva. 


tanje — naročito u portraitu — slično realizmu 
slikara kao Bastien, Lepage, njegova učenica Ba- 
Škircev i ruski realiste, — pa je u nekim por- 
traitima, kao u portraitu pjesnika Trnskoga, 
dao djela dokumentarne vrijednosti. Šteta, što 
je njegov lanjski stipendij bio odviše neznatan 
za boravak u Parizu, gdje bi Bužan u kakvom 
renomiranom  atelieru, recimo kod Bonnata, 
Gandare ili Caro-Delvaillea, usavršio svoju ori- 
ginalnu tehniku, koju je dobio kod najboljeg 
studija : kod studija prirode. 

Dok su ostali njegovi drugovi postali tudji 
našoj zagušljivoj, sitničarskoj sredini, kao Meš. 
trović i Bukovac, ili oficielni zagrebački ili spljet- 
ski umjetnici s običajima osigurane birokracije 
ili čak koterijske filisterije, Bužan je ostao i 
ostat će pravi boem On voli vesele drugove, 
vino i žene, pjesmu i sve darove života. Ne miče 
se iz ozloglašene naše Hrvatske, jer se kod nas 
ipak još lijepo, prekrasno može živjeti. Narod, 
puk krasan, zemlja još krasnija. Ta Bužanova 
nonšalansa je još pojačana njegovim slavonskim 
temperamentom. On je pravi Slavonac, i kao 
svi Slavonci, realista i optimističan epikurejac. 
Dosta ugojen, plav, kozobrad, dugokos, sa boem- 
skim mekanim šeširima i baršunastim kapu- 
tima, dosta mučaljiv, ali pogled, tobože naivan 
i rastresen, odaje neumorna i vrsna posmatrača. 
Naravno — patriota, vrlo malo strančar, liberal 
kao sva mladja generacija, prijatelj Srba : jedan 
od rijetkih, kojega uvijek pomišljam u surci i 
koji bi trebao nositi surku. Kao pravi boem idea- 
lista sa manirama starog, vječnog djaka i nepo- 
pravljivog ,,rapina“, nije ni najmanje poslovan 
čovjek, ne brinući se za reklamu i gledajući kod 

prodaje slika tek na to da proživi. Momentano 
ga ne vidjam u Zagrebu i čujem, da moluje grofa 
Normana. To mi je milo, jer ga plemeniti grof 
barem ne će nafarbati. Gotovo svi naime, koje je 
Bužan slikao, nafarbali su toga slikovitog muža 
s anakreontskom, poganskom nebrižljivošću. 

Pravi Slaven. Zato je odviše mekan. Prama 
drugima i prama sebi. A to nije dohro. Bez ve- 
like energije nema velike umjetnosti. Boema je 
za preporuku kao emancipacija od društvenih 
predrasuda, ali je za osudu kao emancipacija 
od dužnosti. Svaka prava umjetnost je kult 
energije. Pravi talenat je energija. Bez energije 
nema talenta. 

Naravno, rodjenim umjetnicima kao ovaj 
naš samouk mučno je naći propisa. Iznimke, 
oni se i razvijaju često čudnom logikom para- 
doksa. Lijenost je bez sumnje porok, ali ima 
temperamenata, što sazrijevaju u lijenosti kao 
klas na pospanosti lijenog srpanjskog sunca. To 
je onaj divni umjetnički dolce far niente, 
izvor najsladjih inspiracija i ugodni otium 
raskošnog Horacija, bez kojega nema savršene 
umjetnine. U naše preopterećeno, jureno i od 
prevelikog rada otupjelo doba, kada se za Ame- 
riku, modernu Njemačku i Englesku tvrdi, da 
bi bez te hipertrofije nervozne i vrtoglave rad- 
ljivosti imale više uspjeha u svim umjetnostima, 
opažaju se sve više znakovi što pokazuju, da je 
eksces rada isto tako štetan kao marazam oblo- 
movštine. Naročito u umjetnosti je hiperpro- 
dukcija isto tako kobna kao u narodnoj ekono- 
miji. U divljem, primitivnom vrtu lijenosti ima 
samoća, tišina, zanosa i inspiracija, kakvih daje 
tek samonikli nagon. Kada se zna, da je samo 
ono djelo lijepo, koje se ne stvara silom, da samo 


ono uspijeva, koje je uživanje i — više nego 
to: koje je potreba stvaraocu, — lijenost mnogih 
umjetnika je tek njihova nemoć za neumjet- 
ničko, šablonsko stvaranje. 1 Bužan ne umije 
biti fabrikant. Nije se znao pretvoriti u stroj. 
Instinktivno osjeća, da je dokolica ono, čime 
toliko oskudijeva_ moderna, u industrijalizam 
pretvorena umjetnost i on kultivira onu neza- 
visnu, anakreontsku lijenost, koja vrijedi kao 
i rad, jer je kao onaj odmor, što ga dobri gos- 
podari daju kao oporavak odviše oranim, plod- 
nim njivama. 

Bužan nije samo instinktivan umjetnik, 
nego i instinktivan čovjek. Boje ga više zani- 
maju od refleksija. Moderni problemi ne bune 
ga preko mjere. On ne filozofira i zato je po 
mom mišljenju velik filozof. Da dodje pred 
Sfingu, on bi je naslikao (ili što drugo). Ne bi 
pitao za zagonetku u njenim grudima, to manje, 
što ovakve dame živinskog tijela jamačno ne- 
maju nikakvog rebusa pod nemuštim sisama. 

Bužan, rodjen slikar je kao i rodjeni kipar 
Meštrović živ dokaz za golem plastični talenat 
našeg naroda. Slabiji talenti bijahu slani na 
državni trošak na stranu, pa bi grdna šteta bila, 
da s oskudice sredstava ili prijatelja taj rodjeni 
portretista ne dobije prilike, da kod majstora, 
sličnih njegovom temperamentu, ne usavrši 
svoju samoučku tehniku. Ako je talenat naj- 
veći živi kapital, zemlja, odmažući svojim ta- 
lentima, ima pravo postojanja tek kao geo- 
grafski, a nikako kao kulturni, nacionalni pojam. 

Može li se naš intelektualni moderni život, 
upravo životarenje, podijeliti u šablone, mi 
stojimo tamo od prve domaće umjetničke iz- 
ložbe pod znakom artizma. Kao kod ostalih na- 
roda, i kod nas već postoji izvjestan recipro- 
citet, neka uzajamnost izmedju plastičnih um- 
jetnosti i književnosti. Svakoj tendenciji naših 
umjetnika može se naći ekvivalent u nastoja- 
njima savremenih naših književnika. Bužan sa 
psihologijom  savremeničkih  portraita i  soci- 
jalnim momentom svojih pučkih genre-a odgo- 
vara stilu naše realistične pripovijetke, stilu 
Kozarca, Novaka i Turića, umjetničkih samouka 
kao što i on je. Bila bi šteta, da u neizvedivosti 
boravka u inostranstvu ne proširi i ne istanča 
svoju umjetnost, toliko srodnu finskoj zbog 
jakog nacionalnog momenta. od 

Bužan je. kako već spomenuh, filozof, pa 
kao da je razmišljao nad sličnim tekstovima 
kao taj Spencerov : ,,Čovječanstvo se poživin- 
čuje i demorališe, služi se naukom da se oduči 
od poštenja i plemenitosti. A to dolazi otud, 
što smo izjednačili život sa pameću. Mi smo 

dali misli važnost, koje ni iz daleka nema u našem 
unutrašnjem životu i mi smo sve podložili kultu 
razuma, koji u stvari ne igra i ne može igrati 
drugo no sporednu ulogu. Suštinski elemenat 
života nije razum, nego osjećanje u svojoj dvo- 
strukoj ulozi: kao osjećanje i kao emocija.“ 
(Facts and comments, 1903.) 


A.G. M. 


Adam Kostelić* 


Bivši bogomoljac, pa liberalac i Sehopen- 
hauerovac, odgajan kod opatica u osječkom 
Sirotištu, suvi matematičar, al i esteta, naoko 
bešćutan. a ipak veoma osjetljiv, uvijek miran 
i pomalo ukočen, ,,gnjavator maximus", a ipak 
simpatičan, jer je duhovit — to je on, Adam 
Kestelić. Ne zove se on tako. To mu je pseudo- 
nim. A kako se doista zove, to nije vožno. Tako 
bar on misli. 

Profesor je. Bio je i glumac jednu sezonu 
na zagrebačkom kazalištu. Njegove su uloge 
bile po prilici ovakve : 

— Milostiva gospodjo, stol je prostrt. 

Ili : 

— A kako je u gradu? 

— U gradu je sve veselo i spremno za boj. 

Sasvim je sitan čovjek. Lice bez izražaja, 
bez zanimljivosti. Nema brkova. Nije to, što bi 
ih brijao, nego ne će da mu rastu. Nos mu ja 
mesnat, okrupan, a na njemu cviker, iza kojega 
gledaju dva smedja oka. 

Kod prvoga sastanka čini na te dojam 
ograničena  čeljadeta ; ali poslije se uvjeriš, 
kako si posve krivo sudio o njemu. 

On obično ćuti ; malo govori. Ako se upusti 
u razgovor, to je onda peckanje, zabadanje 
bez zlobe i ponajviše duhovito. Svi ga po- 
znanci njegovi poznaju kao takova. 

— Smilujte se, milostiva gospodjo ! Ne 
metnite me uz njega ! — govore svi u šali, kad 
se nadju s njime u većem društvu. Ubit će me, 
ugnjavit će me. Posadite uz njega x-a (tu spo- 
menu ime jednoga njegova prijatelja), pa neka 
se medjusobno gnjave. 

A on se i ne gane i čitavim vladanjem po- 
kazuje. ko da se to njega i ne tiče. On ili samo 
pogleda govordžiju ili spremno i zgodno do- 
baci štogod. 

Pozovete ga na čij ili tako šta. Sjedite, 
pijete, razgovarate se. Naravski: politika, li- 
terarura, Schopenhauer (bez koga on ne može 
biti). pa opet literatura — o tom se vrti razgovor. 





* Uz pripovijest ,,Novi čovjek“. što je do- 
nosimo u ovom broju. 


Ispočetka biva to sve lijepo. Al poslije on umije 
i u okviru ovakoga razgovora pomalo Vas zafr- 
kavati. Vi spočetka gutate, parirate, kako 
znate, a onda se raspalite. Ali on sve opet svede 
na pravu stazu i Vi se dalje s njime lijepo raz- 
govarate. 

Nigda taj ne dodje u afekt ; nigda se taj ne 
raspaljuje.+Kod najžešće debate on ostaje miran, 
upravo hladan, a lice mu je uvijek nepomično. 


# 
+ od 


Kod njegove kuće. 

— Zdravo! Šta se radi? Šta to čitaš? 

— Schopenhauera — odgovara mjesto njega 
njegova žena, značajno se smijući. 

On je u starom odijelu, bez ovratnika, u 
papučama. 

— Nema Mate kod kuće. — ispričava se 
on odmah. Poslao bih ga po vino. 

(Mata je gimnazijalac, njegov rodjak. koji 
je kod njega na stanu.) 

I dodje Mata i donese vino. Adam Kostelić 
ide kuhati čaj. ako je zimi ; ako je ljeti — crnu 
kavu. 

— Samo se vi razgovarajte! Odmah ću 
ja biti gotov. 

I on odlazi. priredjuje. servira. udešava. 
Vidi se, ide mu od ruke. 


* 
# # 


U zbornici (u školi) ćuti i sjedi kraj peći. 
Tu on sjedi i ljeti i zimi. Odmah frče cigaretu. 
Puši i gleda preda se. Prisluškuje razgovoru i 
časkom se umiješa kratkim izjavama, obično 
punim ironije. 

Ograničeniji ga zbog toga mrze, a ,,pismeni" 
ga ljudi vole. U profesorskoj službi nije meštar, 
učo (što uostalom ne bi bilo antipatično) ; nije 
ni cjepidlaka i nije sitan. 

Nije ni ,,štreber". 

A taki su ljudi kod nas tako rijetki... 


Micić. 


Premijere 


Ludwig Thoma prikazao nam se ljetos 
po drugi put: premijerom komedije u tri čina 
pod natpisom ,Mora1l“. Članovi društva ,,za 
čuvanje morala“ revni su posjetioci jedne sum- 
njive dame. To je jezgra. U prvom se činu ras- 
pravlja o moralu. Gospoda od društva puna su 
lijepih riječi. Jedna slobodoumnija dama brani 
tezu, da je najpoštenije kaniti se svakoga mo- 
ranog principa. Ti principi imadu redovno 
škulje, kroz koje čovjek i sebe i one, koji su mu 


207 


dragi, najvoli propuštati, a da ih uporavlja 
samo na druge, nije nikako pošteno. Iz ove 
rasprave o moralu izvija se komedija. Doduše 
nešto tegotno. Ali teza je istinita i autor se nije 
trebao nje radi udaljiti od zbilje života. To je za 
komediju gotovi dobitak. 

U drugom činu imade živih slika. Kokota 
dolazi pred redarstvo. Gospodin pristav je na 
najboljem putu, da strogo ureduje. No istraga 
ima svojih zapreka. U zaplijenjenom kokotinom 
dnevniku ubilježena su imena od gospode iz 
društva ,,za čuvanje morala“. Gospoda se žure, 
da spriječe pred javnošću veliki škandal. No što 
je najgore, tajinstvena osoba u kokotinom 
ormaru, koju je pristav htio svakako pronaći, 
bio je glavom on — Njegova Visost vojvoda 
prijestolonasljednik. 

Drska kokota osjeća se gospodaricom situacije. 
I tako — u trećem činu — gospodinu pristavu i 
gospodi od društva ,,za čuvanje morala“ ne 
preostaje drugo, nego da poduzmu živu akciju, 
kako će spasiti uapšenu kokotu i zabašuriti 
javni škandal. Principi su dobili škulju, upravo 
toliko veliku, da se kroz nju može provući i 
Njegova Visost i svi i najdeblji članovi društva 
,,Za čuvanje morala“. 

Po gradji Thoma nije baš suviše izbirljiv. 
Pripovijest o gospodinu u ormaru još mu je 
dosta dobra. On hoće da posluži svojom satirom 
upravo sadašnjosti, svojim danima. On se ruga 
društvu svoje okoline, upravo njegovoj politici 
i njegovu moralu. Ali Thoma imade humora i 
to finoga literarnog humora : u finoj komičnoj 
crti on umije karakterisati svoja lica, on vidi 
slabosti današnjega društva, situacije su mu 
pune komičnih efekta, a — što je najbolje — 
njegova lica ne prelaze okvira svoje okoline, 
dok se ipak njegov humor uzdiže visoko i po- 
gadja ih redom ljutom oštricom satire i ironije. 
To je Thomina umjetnost. 

I Shaw je komediograf modernoga društva. 
Prva komedija, s kojom je došao k nama, ,,Za - 
nat gospodje Waren“, vrlo je kara- 
kteristična za njegovu umjetnost. Ona je pi- 
sana točno po njegovu receptu: moderni dra- 
matičar ima se kaniti ,,radnje“, to je gradja 
»,preturenoga teatra“, njegova je umjetnost 
»osvjetljivanje života“, on razgaljuje duše, ras- 
pravlja o ,,radnji“, otkriva _ motive i životne stu- 
pice. Njegovi se ljudi kreću slobodno po po- 
zornici, jer se on ne brine za ,zaplet“ i 
konačni ,rasplet“. Svaka scena je sama sebi 
svrhom. Svaki čas mu je znamenit sam 
po sebi. Situaciji primjerena i najiskrenija 
čuvstva najbolja su gradja moderne drame. 


Ljudi na pozornici bez običnih spona poezije, 
zadivljuju zablenutoga gledaoca svojom  istini- 
tošću. I najobičniji postaju mu najedared za- 
nimljivi i čovjek se ne može dosta načuditi ori- 
ginalnosti autora. Poput lica zanimljiv je i 
Shawov dijalog. Kod Shawa ne nastaju razgovori 
iz poza udešenih scena. U njegovim replikama 
sadržano je više nego u našem običnom govonu : 
one kazuju i zakutnu misao čovjekovu. Iza njih 
i radi njih kao da postaju vazda nove situacije, 
osebito zanimljive, jer se čini, kao da sad ne stoji 
čovjek prema čovjeku licem u lice nego dušom 
protiv duše. 

Komedija o ,,Zanatu gdje. Waren““ niz je 
nesuvislih scena. Radi se o sudbini čestite dje- 
vojke, kojoj je majka poduzetnica s javnim ku- 
ćama. Kod svakoga koraka ove se djevojke za- 
pliće u nerazriješiv čvor sva sila najrazličnijih 
životnih pitanja. Glavno je pitanje: kako će 
mlada Vivie sačuvati svoju čestitost, kad dozna 
za zanat svoje majke? No autor ne ostaje 
samo kod toga problema, on proniče posvema 
život majčin i kćerin. I onda nalazi dodime 
tačke. Vivie mogla je postati moralnom samo 
pomoću novaca svoje majke, a gdja. Waren 
imala je pravo, da traži sretniju sudbinu od sud- 
bine svoje čestite sestre. Ona imade pravo i da 
tjera svoj zanat dalje nakon što se je već obo- 
gatila, jer i ona poput svoje čestite kćeri osjeća 
slasti rada i sticanja novaca. I tako se to pre- 
pliću i ukrštavaju životna pitania diljem čitave 
komedije. 

»Nije to drama, to se tek čini dramom. U 
istinu : to su novine...“ — kaže o Shawovim 
dramama duhoviti njemački kritičar Alfred 
Kerr. ,,Ali napokon — kaže dalje Kerr — radi 
se o sadržaju novina. Ideje do nekoga stepena 
mnogostranosti i priudešenosti ne daju se dra- 
matski oblikovati. Nego jedino govoriti. Govo- 
rene novine... Shaw daje često mjesto drame 
ideje ; ali to jesu ideje. Jer on ih ima...“. 

I doista Shaw dolazi iz journalistike. Poput 
čestitih novina i on se bori u svojim dramama 
u jedan mah za ljudska prava, demokratizam, 
slobodu, civilizaciju i etiku. I svatko napredan 
povladjivat će mu i naći će se rado u njegovu 
kolu. 


Slovenske drame 


Slovenska izvorna dramska literatura je 
malena. Imade dosta drama, ali su za pozornicu 
neuporabive, jer su ili tehnički naivne ili posve 
nedramatske. Osim igrokaza s pjevanjem i 
glazbom, što su ih napisali Fran Finžgar (,,Divlji 

lovac“), F. Govekar (,,Legionari“, ,,Rokovnjači“ 
,»»Deseti brat“ i ,,Krpan“) i Fran Milčinski (,,Ci- 
gani“) ne može se na slovenskoj pozornici održati 
ni jedno slovensko dramsko djelo. Cankareve 
komedije (satire) ,,Za narodov blagor“, , Jakob 
Ruda“ i ,,Pohujšanje u dolini še: Florjanski“ 
su nesumnjivo najduhovitije, pa su na ljubljan- 
skoj pozornici časovito i uspjele, napose kod 
literarne publike, ali trajno se nijesu mogle 
održati. A. Medvedove drame ,,Za pravdu i 
srce“ i ,Kacijaner“ su suh papir. Manjka im 
dublje čuvstvo, ma da im je dikcija lijepa. Stoga 
i ne mogu ostaviti jačega dojma. 

Slovenci su prema tomu što se tiče dramske 
literature dosta siromašni i teško čekaju dobro 
dramsko djelo, u kojem bi se odražavalo srce 
slovenskoga života, u kojem bi bile prikazane 
socijalno-političke i kulturne prilike. 

Slovenci čeznu za dramom, kojoj bi bio 
predmet iz aktualne sadašnjosti. I dobili su ne- 
davno takove dvije drame. Ivan Cankar izdao 
je pri Lav. Schwentneru oštru satiru u pet či- 
nova, kojoj je ime ,,Hlapci'". U njoj crta robo- 
vanje učiteljstva moćnom klerikalizmu, bezna- 
čajnost naprednih slojeva, načelnu nestalnost 
naroda i nemoć, odnosno nehaj slobodoumnih 
faktora. ,,Hlapci" su kruto aktualni, izvadjeni 
duboko iz života, a pisani. spretno i efektno. 

Dašto, cenzura je prikazivanje toga djela 
zabranila. Ali što je najčudnije slovenska jav- 
nost — Šuti. Umjesto, da sva u jedan glas pro- 
svjeduje, zašutila je, prepustivši autora i njegovo 
djelo njihovoj sudbini. 

Drugo takovo djelo napisao je Rikard 
Svoboda, a izdao ga je Andrej Gabršček. I to je 
jetka satira. Ime joj je ,,Grča', a napisana je 
u tri čina. Autor u njoj crta trnovit put slo- 
venskoga slobodoumnika dra. Grča, sudbinu 
njegove obitelji i rijetkih mu sumišljenika. 
U djelu su prikazane objektivno i bez kariki- 
ranja Sve tri političke slovenske stranke: kleri- 
kalna, naprećna i slobodoumno radikalna. tako 
da ,,Grča" podaje posvema ispravnu i točnu 
sliku slovenskih političkih i kulturnih prilika. 
Karakteri su u drami oštro ocrtani i kao iz: 
vadjeni iz života, a osim toga napi ano je djelo 


i efektno za pozornicu. I tu je radnju, koja bi 


jamačno svagdje polučila posvemašnji 
nički uspjeh, cenzura zabranila. 

A Slovenci — šute ! 

Taj nehaj i apatija slovenske javnosti za 
slobodu literarne produkcije veoma je značajna. 
Ali najtužnije je, da se na sve to ne miču ni 
slovenski književnici i novinari. Obadva društva 
(književnika i novinara) — šute ! 


umjet- 


Kod Nijemaca, a po gotovo kod Čeha bi se 
u sličnom Slučaju podignula bura ogorčenja u 
književničkim i novinarskim redovima, a javnost 
bi se živo zainteresovala za pravednu borbu 
autora. A Slovenci mirno gledaju, kako se zatire 
sloboda stvaranja. Politika je zaokupila sav 
interes u Slovenaca, stoga mora stradati umjet- 
nost — kao Pepeljuga i osramoćena i odjevena 
dronjcima. Josip Koren. 


Savremena drama u Slovaka 


»Prudy' revue ,,mlade Slovačke" u de- 
cembarskom  svezku donosi prilično  iscrpiv, 
kritički prikaz savremene slovačke drame. Kako 
se u nas o duševnom životu Slovaka prilično 
malo znade to po spomenutoj reviji u izvatku 
saopćujemo : 

»»Slovačka je drama zapravo još u povojima 
i pridići će se, kad se bude diglo i stalno slovačko 
kazalište. I dok njega nema, ne može se na tom 
polju tražiti ni očekivati gotovih i savršenih 
djela. Jer koštogod potreba u životu uzrokuje 
svaku produkciju, biva tako u velikoj mjeri 
i u životu duševnom. Tako zbog pomanjkanja 
kazališta ne može se praktički izrabiti niti naj- 
uspjelije dramatsko djelo, pak je zato i slovačka 
dramatska produkcija takova, kakova je potreba. 
Pak ako se iznad toga niveaua možda i digne 
koje djelo, nije to još nikakav dokaz o pro- 
tivnom ... 

Uza sve to stvara se u Slovaka mnogo 
djela dramatskoga karaktera. Treba samo spo- 
menuti Urbanka, Podhradskoga, Ku- 
kučina, Podtatranskoga, Sochana 
pa onda od mladjih Jozefa Holly-a, Tajov- 
skoga i V. H. V. Samo što je dramatska 
vrijednost njihovih djela, i ako vrlo različita, 
veoma malena. Viših umjetničkih i literarnih 
principa i takove tendencije ne ćemo naći ni u 
jednoga. Jedina je iznimka u tom pogledu 
Hvierdoslavova tragedija ,,Herodes i Herodias". 

To je djelo, kojim bi se mogli podičiti i veći 
narodi, no što je slovački : djelo, koje bi iznijele 
i veće pozornice, samo Slovacima radi njihovih 
bijednih i skučenih prilika nije to moguće. 
Ovo je djelo za njih dragulj, kojim se oni diče, 
ali ga nikomu ne pokazuju. To je djelo u svakom 
pogledu vrijedno, umjetnički i literarno savr- 
šeno, djelo klasičko. I pisano je po uzoru starih 
dramatskih klasika Shakespearea, Goethea, Schil- 
lera — bez podlijeganja kakvoj časovitoj struji 
ili prilikama. Moglo bi se skoro reći, da piscu 
pri stvaranju ovog djela nije sama pozornica 
toliko pred očima ni lebdila, koliko činjenica, 

da literatura slovačka u drami nema još djela 
vrijednog, djela klasičkog. Što još više ovu tra- 
gediju  iže nad sve ostale dosadanje slovačke, 
jest (ako se tako može i smije reći) princip čiste 
umjetnosti. Jednom riječju, to je faktična drama, 
faktična tragedija. Ima ona (tragedija) doduše 
i svojih slabih i nedotjeranih strana, ako je bez 
njih moći i zamisliti samo ma koje ljudsko djelo, 
ali one cjelokupnom dojmu djela ne škode ni 
na ljepoti, ni na vrijednosti. No najveličanstveniji 
je konac ovog djela. Piscu je doduše bilo teško, 
da za volju umjetnosti odstupa od historičke 
istine, pak je konac ma da je i tragičan ipak 
umirljiv i utješan. Herodes strada, ali ne pro- 
pada, već ostaje s nadom novog života. 

Ne može se tako povoljno i laskavo go- 
voriti o ostalim piscima i njihovim aramatskim 
djelima. Umjetničkih principa u njih je vrlo 
malo, da gotovo iščezavaju. Glavna im je svrha. 
da zabavljaju, da zabave slovački narod. Naj- 
savjesniji je u tom pogledu Tajovsky. U 
dosta velikom nizu svojih, većim dijelom dra- 
matskih djela (od kojih spominjemo samo dva 
najuspjelija ,,Mati' i ,,Blago je briga'') duboko 
on zasiže u život slovačkih seljaka i gazda. 
Jednostavno, prostodušno, bez svakog traženja 
efekata on podaje ono, što žije u duši tih ljudi. 
I baš tom jednostavnošću, tim prostodušjem 
ostavlja on duboki dojam. A djela su njegova 
faktične drame. Radnje je u njima na pretek. 
I još jednu dobru stranu valja kod njeg istaći. 
Tragikum je u njegovim djelima vezan uz ka- 
rakter osoba, pa izbija iz same situacije. Doduše 
i kod njega (kao u svakom slovačkom djelu) 
osnovan je na teoriji, da svaka krivnja traži 
kaznu. Ali ta teorija izgleda kao nužna, jer 
živi i u Svijesti samoga naroda — — — Istom 
cilju — narod valja zabavljati — približuje se 
dosta i Kukučin sa svojom igrom ,,Komasa- 
cija". Ima i on vrlo lijepih scena, samo je malo 
radnje i prevladjuje epički elemenat. Nit igre 
nije u njega tako jednostavna, kao u Tajovskoga ; 
da se ta nit što bolje zaplete, a onda rasplete, 
Kukučin je u tom velik majstor. No iskreno 
govoreći, ni njegovim, kao ni Tajovskijevim 
djelima nije ispravan naziv ,slike iz života". 
jer to nisu prave drame, pošto ne  odgo- 
varaju strogim zahtjevima drame, koji traže 
začetak, peripetiju, konflikt i konac. Zapravo 
su to samo pokušaji, skice, scene. Ali i tu, kao 
u svakom umjeću valja se strogo držati pravila 
i tražene forme — Svaki literarni genre ima 
svoje zakone, kojih se valja držati. 

Jozef Holly svojom dramom čas je 
mladi, čas stari. No priznati se mora, da i on 

duboko zasiže u bit života slovačkog naroda. 
I u djelima svojim daje on vjerne slike toga ži- 
vota, iznosi tužne njegove strane, ono što peče 
i boli. Moć alkohola i njegove zle posljedice 
prikazao je vrlo uspješno u ,,Rasipnom sinu'?, 
pa i u Amerikancu". Ma da mu karakteri kat- 
kada i nisu posvema jasni, ipak — zabavlja. 
Holly se okušao i na polju vesele igre, ali ko- 
mika munije uspješna osim možda jedine komične 
situacije, dok o komičnom karakteru nema ni 
govora. Uspješniji je zato u tom Sochan, 
sa svojom veselom igrom ,,Tobijaš Klepeto", gdje 
komika izbija posve neprisiljeno iz same si- 
tuacije, kao i iz karaktera. Istina, ni ova So- 
chanova stvar nije vrednije literarne vrijednosti, 
no jedna_mala scena, u kojoj je prilično toga 
surovog i neugladjenog, ali sama _komika je u 
njoj viša i odličnija... 

Sva pak spomenuta i nespomenuta slovačka 
dramatska djela — izuzam Hvierdoslovljevu 
tragediju, te neka druga — imadu jednu dobru 
stranu, jednu prednost, što su manje više vijerne 
slike slovačkog naroda. U svima prevladjuje 
temeljni princip: kazna je plaća grijeha... 

Dakle još jednom sve u Svem: općenita 
karakteristika svih slovačkih dramatskih djela 
jeste ta, da su pisana sa svrhom, da zabave. 
Viših umjetničkih ciljeva slovački pisci za sada 
nemaju. Ne osjećaju još te potrebe. Za to je još 
daleka cesta do faktičkih i formalno dotjeranih 
dramatskih djela, no nadajmo se, da će i njih 
donijeti bolja i sretnija budućnost slovačkog 
naroda. Josih Lakatoš. 


Chantecler 


Izgledat će možda nevjerojatno, ali je 
istinito. Glavni pokus ,,Chanteclera'', na kog 
su čekali osam godina, napokon se je davao u ne- 
djelju 6. veljače. Da se o tome stvarno uvjeri, 
već od 7 sati čekala je uza svu kišu gusta i ne- 
strpljiva svjetina pred kazalištem ,,Porte Saint 
Martin" na dolazak mnogobrojnih kočija. Malo 
prije nego je predstava počela, nije u dvorani 
bilo ma jednog praznog mjesta : ministri, sena- 
tori, zastupnici, političari, dramatski pisci, no- 
vinari, umjetnici, ,,sportmens"', glumci, visoke 
dame i ,,demimondaines'' — u jednu riječ, bilo 
je na okupu sve općinstvo glavnih pokusa, ne- 
mirno, uzbudjeno, obuzeto najvećom  znati- 
željom i najživljim zanimanjem. 

U 8 sati i pol čuju se iza zastora tri obična 
udarca ; u dvorani zavlada duboka tišina i sve 
su se oči zagledale u zavjesu, koja se je polako 
počela dizati. Nu neki glas zaviče: 


— Ne još! 

Nasta čis žive izvjedljivosti u općinstvu 
i odmah ukaza se pred pozornicom Coquelin u 
fraku, koji opetuje, dajući znakove, da se zastor 
spusti: — Ne još! Ne još! . | 

I glumac poče izricati dražestan proslov, 
koji nema druge svrhe, nego da gledaoce pri- 
pravi na prizor, što će im se do koji čas prika- 
zati, da ih prilagodi na okoliš, u kom će vi- 
djeti, kako se razvija život dvonožaca i četvero- 
nožaca, te da mirne i vesele duše saslušaju 
basnu, što će se prestavljati... A medjutim 
sa pozornice čuje. se ispremiješani žamor, koko- 
dakanje, cijukanje ptica, brenčanje zvona, gla- 
sovi žena, hitac iz puške... I dok glumac dalje 
govori, ovaj se žamor dalje ponavlja. Dopru 
glasovi dvoje seljaka, i napokon pjesma u zboru 
pjevana gubi se u daljini... 

— Eto — upozoruje proslov — ljudi od- 
laze: ali kuća ne ostaje pusta. Druge male 
duše, druga malena srca ostaju tu i kreću se. 
Možemo početi. Ezopova basna  zimjenjuje 
život ljudi. 

Zastor se napokon diže. Teško je opisati 
ukupni dojam, što ga je prizor pobudio u općin- 
stvu, tim više, što se sami kritičari razilaze 
u mnijenju. Ima ih, a to ovisi o većoj ili manjoj 
snazi predraspoloženja i autosugestije, koji brzo 
navikoše oko na one osobe, prekrivene perjem 
i drugim životinjskim lupinama i podaše se 
sasma iluziji. Ta na koncu konca, kazalište, 
u kom se pjeva i prestavlja najčudnije stvari 
i nije nego prikazivanje iluzija. Drugi opet 
nikako ne mogoše, da se prilagode ambijentu 
na pozornici, i ti naravno nijesu ukupno bili 
zadovoljni. No općinstvo je većinom bilo za- 
neseno. Zvučni Rostandovi stihovi ih očaraše, 
a što sama dramatska akcija nije mogla, to su 
izvela razna pozorišna pomagala. A za to se 
nije kod kazališne uprave štedilo, jer se može 
sa sigurnošću reći, da nema valjda predstave 
u ovo zadnje vrijeme, za koju se je toliko potro- 
šilo i u novcu i u vremenu, kao za ovu ,,Chan- 
teclera'', a da bude samo što dotjeranija. 

U prvom činu pri sutonu smo. ,,Večer 
Fazanke" nazvao ju je Rostand. U avliji smo 
na selu, sred raznih gospodarskih sprava, gdje 
kokoši rakole, puran se šeće šireći svoje perje, 
iz kaveza ozivlje se kos, pjevuckajući i svojom 
duhovitošću prekidajući brbljavi razgovor koka 
pilića. Na krov kokošinjaka spustio se golub 
i pita za tajnu pjetlova čara, ali ni same kokoši, 
od kojih sebi svaka utvara, da je kokotova mi- 
ljenica, ne znaju da mu je pripovjede. I tako 
prvi prizori, u kojim pjesnički i komički vrutak 


ugodno žuboreći teče, prolaze dok se ne pojavi 
sam Chantecler, koji gledajući ra sunce pri 
zapadu, pjeva mu zanosnu himnu. On je 
gospodar avlije: zapovijeda kokama, kamo imaju 
da podju na pašu, zaštićuje ih, kad cestom 
prolazi automobil, sa visoka Sluša ljubavne 
laske pojednih koka, kao da ne će za njih, da 
mari, kao kakav dobričina gospodar posreduje 
u kavgi izmedju dobroćudnog psa čuvara Pa- 
tona i kosa. Eto, napokon, fazanke, okićene 
Sjajnim perjem djetela, tako da ju svi u dvo- 
rištu uzeše za muškarca. Sva je u strahu. jer 
ju progone lovci, i traži zaklona, a Paton i 
Ghantecler joj ga daju. Nanjušio ju je lovački 
pas, ali mu se stanovnici avlije rugaju, i on 
odlazi praznih žvala. Nu prije nego je otišao 
rekao je. da se radi o djetelici. a ne o djetelu 
i evo našem kokotu zgode, da se pokaže ka- 
valirom i udvaračem sjajne životinje. Razgovor 
je pun poljske poezije, ladanjskih mirisa. Vra- 
ćaju se koke sa paše i bučno pozdravljaju novog 
gosta. Medjuto se je noć približila, i sva ova 
brbljava perad ide na spavanje. Čin svršava 
sastankom noćnih ptica. koje utanače, gdje da 
se sastanu na ročište i spreme urotu proti Chan- 
tecleru. 

Općinstvo je već za čina u više navrata 
pljeskalo nekim sretnijim prelazima. a na koncu 
do tri puta izazvalo glumce. 

U drugom činu — ,,Pjevčevom jutru" — 
prizor, što ga pruža pozornica, izaziva opće 
udivljenje. U šumi smo. Noćne ptice i mačka 
okupiše se na urotu proti pijevcu, koji svakog 
jutra svojim pjevanjem budi sunce. Sred tame 
ptice se jedva vide, samo njihove oči svijetle 
se fosfornim odsjevom. Sovina himna noći za- 
divljuje općinstvo, koje bučno pljeska. 1 sve 
ove noćne životinje odluče smaknuti omraženog 
Chanteclera. No na prvi njegov ,kukuriku“ 
one se razlete. Pjevac je došao u šumu za fa- 
zankom, koja se opire njegovoj ljubavi. Ona 
bi htjela, da dozna tajnu njegova pjevanja 
i on joj ju odaje u sjajnim stihovima, u kojima 
pripovijeda, kako duboko zarine noge u zemlju. 
i snagom, koja mu iz nje dolazi, zazivlje zoru 
na istoku. I on opet zapjeva, a iz daleka mu 
se ozivlju drugi pjetlovi. Djetelica zadivljena 
gleda kako iza tog pjeva istok počima da rudi 
Kos, koji je prisustvovao uroti noćnih ptica 
sakriven iza prevaljene vaze za cvijeće, upozo- 
ruje Chanteclera, na pogibelj, koja ga čeka, 
ali ne može da mu se ne naruga, kako se je do 
ludila zaljubio u fazanku. To pijevca rasrdi i 
on kosa poklopi onom vazom, i tako ljubavnici 
ostaju sami, i htjeli bi da se zagrle. Djetelica 

kliče: — Ah, da imam ruku! A nemamo nego 
krila. — A prva zraka sunca obasjava ovaj par. 
koji se je zagrlio na svoj način. U dajjini čuje 
se pjevanje seljaka, koji idu na rad. — Ovaj 
drugi čin je najbolje uspio, radi pr velike lirič- 
nosti, kojom je ispunjen, i u kojoj je auktor 
mogao, da se najbolje iskaže. 

U trećem činu — ,,danu Faraonke? — u 
kom je scenograf opet počinio čudesa, sred 
vrta smo, medju povrćem, gdje Faraonka prima 
svoje pozvanike na ptičji ,,Five o' clok." Roj 
pčela leti po cvijeću. Ulaze jedan po jedan 
pozvanici : čitava četa pjetlova, kraljeva koko- 
šinjaka. Ima ih svake vrsti, i lijepih i ružnih. 
Zadnji ulazi Chantecler, koji napram drugim 
pjetlovima slavi prednosti i odlike francuskoga 
pijetla. Osjeća se u ovim stihovima Rostand ,,Cy- 
rana"', koji je rekbi 'najsretniji, kad svojoj pje- 
ničkoj bujici može da dade oduška. Izmedju 
Chanteclera_ i amerikanskog pijetla dodje do 
kavge i dvoboja, koji u mnogome spominje 
Cyranov dvoboj. Svaki udarac kljuna je prije 
opisan zavijenim stihovima. No dvoboj se mora 
za kratko vrijeme obustaviti. Nad vrtom vi- 
soko leti jastrijeb, i Chantecler okuplja oko sebe 
preplašene_ koke. Dvoboj završava pobjedom 
Chanteclera, a čin himnom životu u šumi. Chan- 
tecler je naime odlučio riješiti se svih sitnica i 
petljanija života u kokošinjaku i otići daleko 
sa fazankom, u kojoj se je probudila žarka ljubav 
prema njemu, iz udivljenja prema njegovom 
junaštvu. I iza ovog čina je bilo pljeskanja, a 
ne toliko, koliko iza drugoga. 

I eto nas pri zadnjem veoma kratkom 
činu, činu ,,noći slavuja", koji počima mono- 
logom kunića. Chantecler i fazanka postadoše 
ljubavnici, i govore o ljubavi uz stabla šume 
medju gljivama i likenijima, te i ne osjećaju, 
da sunce počima izlaziti. Ona ga je pokrila 
svojim krilom i on zaboravlja svoje pjevanje. 
Sa visoka stabla pjeva slavuj, a ljubavnici 
mu odgovaraju. Žabe se bune radi pjevanja 
slavuja, kao što noćne ptice zbog pjevanja 
kokota. 

Kreketuše skakuću, derući se proti slavuja, 
:i hvale pijetla, misleći, da će im ovaj uslišati 
molbu, da zbaci sa prijestolja ovu klasičku pti- 
čicu. Fazanka izriče himnu slobodi, izazivljući 
burni pljesak općinstva, koje takodjer plješče, 
kad djetelica postaje ljubomorna, jer Chanteclera 
hvata nostalgija za napuštenom avlijom i kroz 
kalež cvijeta telefonira u dvorište, da sazna. 
kako je ostavljenim kokama. Nu prizor je pre- 
kinut smrću slavuja, pogodjena tanetom iz 
lovčeve_ pučke. Veoma se svidilo m.tvačko 


slovo, kojim Chantecler oplakuje nesretnika. 
No Paton se odnekud javio i upozoruje ih, da 
su lovci blizu. Fazanka pada u mrežu, a Chan- 
tecler ju ostavlja i bježi. Ona bi htjela, da i 
njega zatekne smrt, no ta osvetnička misao 
brzo ju prodje i ona samo želi, da Chantecler 
pokaže svojima, da je i ovaj put probudio zoru. 
Začuje se još jedan hitac. ,,Mrtav je!" kliče 
plačući fazanka. No izdaleka dopire slavodobitni 
»Kkukuriku'', koji dokazuje, da je Chantecler 
još uvijek kralj. 

Pas se onda pojavi pred pozornicom i javi, 
da je basna gotova. Nakon što je bilo mnogo 
pljeskanja glumcima, Guitry je po starom obi- 
čaju javio, da je auktor radnje Edmund Rostand 
i ovaj se je morao četiri puta, ia zahvali na 
silnom odobravanju. 


Od one večeri ,,Chantecler'* se svake večeri 
daje, puneći kazališnu blagajnu prvih dana po 
70.000 franaka na večer. 

Kako već spomenusmo, kritičari se razilaze 
u mnijenju o vrijednosti ,,Chanteclera'' kao 
kazališnog komada, no većina ih kuje Ro- 
standa u zvijezde, usporedjujući ga sa Hugom 
i drugim slavama francuskog Parnasa. No nitko 
ne može da poreče velike pjesničke odlike ovoga 
djela, u kojem u prvom redu odiše francuski 
duh. To je možda i dalo povoda nekim ultra- 
montanskim kritičarima, ca zažmu malo žuč 
nad proslavljenim pjesnikom. 


Sam Rostand ovako je protumačio sim- 
bolizam ,,Chanteclera'' : Ovo je drama čovječjeg 
napora u borbi sa životom. Pijetao je čovjek 
odan svom zanatu, čovjek, koji se pouzdava 
u svoje djelo i koji ne će pred ničim zastati, 
da ga dovrši. Sreta se sa fazankom, a to je 
ljubav, žena, moderna emancipirana žena, ne- 
ovisna gospodarica, ljubomorna, koja hoće da 
muškarca podvrgne svojoj ljubavi, i koja ne 
popušta nego tek na kraju, svlađana, i možda 
sa tajnom nadom, da će opet ona prevladati. 
Pas je filozof, dobroćudno čeljade, spremno 
na uslugu ; kos je pravi parižlija, ruga se svemu. 
Žabe su zagrižljivci ; faraonka utjelovljuje bur- 
žoazijski snobizam, a noćne ptice zavidnu mržnju 
svega što sjaj, 

Pred malo dana izdala je ,,L' Illustration“ 
uz obilje slika i opisa tekst ,,Chanteclera"', što 
ga je vlastnik ove smotre kupio valjda uz naj- 
skuplji dosadašnji honorar :— za milijun franaka. 
Sada će kritika mirnije i objektivnije moći da 
se izrazi i o književnoj vrijednosti najnovijeg 
Rostandova djela. 

Z.B. 

Eduard Rod 


Bio je pisac psiholoških romana ,,par exce- 
Ilence“. I svoje je djelo književnika obavljao, 
održavši se uvijek kao istraživatelj: nikad nije 
zalazio kao. auktor, da posreduje u zapletajima, 
koje je stvarao, i prema tome, kako mu je život 
pružao vesele ili tužne prizore, tako ih je i on 
kao gledalac tumačio radosno ili bolno. Tako 
je on u svom umjetničkom radu stapao svakdanja 
nužna protivurječja kao onaj, koga je život 
poučio, da se ovo naše bivstvovanje ne da sku- 
čiti u granice formulirane logike. 

Onaj Rod ,,Bježanja k smrti“, koji se 
donekle približavao tragičnom shvaćanju Mae- 
terlinka, ne nalazeći drugog odgovora tajni 
titka nego u rušenju i smrti, to je onaj isti 
Rod ,,Smisla života“, koji se s radošću smije 
suncu i prirodi, te se_čini uvjeren, da je problem 
života u svakom slučaju i posvema već samim 
životom riješen. | s tog istog razloga, pesimizam 
njegovog socijalnog nazora, izražen u ,,Nemir- 
njaku“,otvara vrata budućoj uvjerenoj vedrini. 


Isti romanopisac na drugim svojim stranicama \ 


dokazuje, da socijalna skupina živi i razvija 
se, unatoč muci sa potrebitih neizlječivih zala, 
kročeći prema stanovitim svojim metama, koje 
naravno kasnije dostizava i kreće prema novim 
idealima, kakovi nastaju slijedom vjekova. 


. Umro je naglo, neočekivano, 30. siječnja. 
Vijest o njegovoj smrti je tim više iznenadila, 
što je u ovo zadnje vrijeme njegovo suradjivanje 
u novinama i smotrama bilo češće i djelatnije. 
Još se nije bila stišala jeka rasprava, što ju je 
bila izazvala njegova knjiga ,,L' ombre s' ćtend 
Sur la montagne“, a već je u ,lllustrationu“ 
počeo izlaziti njegov novi roman ,,Le Glaive 
et le Bandeau“, tako da su pojava pisca i njegove 
riječi u ovo zadnje doba intenzivnije živile za. 
mnogobrojne čitatelje. 

Bio je jedan od najplodnijih auktora i ostavlja 
obilan broj svezaka, premda je umro još dosta 
mlad. 

Rodio se je u Nyonu u Švajcarskoj godine 
1857. Učio je u Lausanni, bio je za tim u Nje- 
mačkoj, a onda je imenovan profesorom u 
Genevi, gdje je podučavao od 1886. do 1896. 
No već kad je prvi put bio u Parizu, stekao je 
kao pisac glas. Rod je ušao u francusku 
metropolu, kad je književni svijet bio pod jakim 
utjecajem umairada Emila Zole. Znade se naime, 
da su u Francuskoj književne škole kud i kamo 
češće i stalnije nego u drugim zemljama. Roda 
je privukla slava oca naturalizma i on je bio 
jedan od najoduševljenijih zolinovaca. U znaku 


tog novog literarnog slova napisane su prve 
njegove radnje u kritici: ,,A propos de !' Asso- 
moir“, u pripovijesti : ,Palmyre Vaulard“. 

Njegovo, može se reći, fundamentalno djelo, 
koje označuje prijelaz iz naturalističke u vlastitu 
neodvisnu maniru pisanja, jest ,,La course 
a la mort“. To nije nego autobiografski roman, 
u kojem nema go ovo nikakvoga zapleta, ali 
gdje se neumoljiva iskrenost pokazuje kao du- 
boka i plemenita značajka pisca. I samo kao 
odjek nutarnjeg raspoloženja, koje se budilo 
u svedj novim mislima i osjećajima, nastao je 
drugi, oprečni, ali isto tako snažni roman ,,Le 
sens de la vie“, koji naprvo spomenusmo. 

Kao da je žarki tračak idealizma bio prodro 
u njegovo srce čovjeka neograničeno dobra. 
Od velike njegove literarne djelatnosti nastaše 
djela, koja su naišla na veliki krug čitatelja, 
medju njima : ,,La vie priv€ du Michel Teissier*', 
,»»Le silence“, ,,Les roches blanches“, ,,LA haut“', 
»,L'eau courante“, ,,L' incendie“. 

Rod je osim toga bio jedan od najodličnijih 
francuskih kritičara, poznat sa čitavim nizom 
studija i konferensa, koje je okupio u dvije 
sveske ,,Les idćes morales du temp present“, 

Naravno, da se u ovom kratkom prostoru i 
ovim letimičnim pregledom ne da istaknuti 
sva veličina ovog pisca, od kojega se ne će li- 
terarna povijest tako brzo odijeliti. Kod nas 
su onjemu pisali osobitou devedesetim godinama 
Č. Jakša i drugi. Z. B. 


Glavne skupštine 


Kod nas se daleko premalo pažnje posvećuje 
obdržavanju glavnih skupština kulturnih druš- 
tava i institucija. Članovi se odazivlju u malenom 
broju, a ja nost (novinstvo) se na njih gotovo 
i ne osvrće. A ipak bi se upravo o glavnim skup- 
štinama moralo voditi mnogo više računa, jer 
su one jedina prilika, u kojoj članovi mogu djelo- 
tvorno utjecati na rad i razvoj takovih institu- 
cija. Osvrnut ću se o dje na glavne skupštine 
triju eminentno kulturnih društava. 

Društvo sv. Jeronima obdržavalo 
je glavnu skupštinu 10. veljače 0. g. Pravo je 
čudo, kako je malen interes pobudila glavna skup- 
ština toga društva, koje broji preko 30.000 čla- 
nova. Broj članova svedjer raste, društvo na- 
preduje upravo prekrasno, a ipak se cio rad 
društva prepušta nekolicini ljudi, koji rade može 
biti u najboljoj namjeri, ali ne da se poreći, da 
plodovi toga rada nijesu onakovi, da bi im se 
trebalo iz pune duše radovati. Društvo izdaje 
godišnje po jedan jeftini pučki koledar (,,Danicu'', 

za godinu 1910. štampanu u 60.000 primjeraka) 
i još četiri knjige od kojih su tri gotovo isklju- 
čivo nabožnoga karaktera (za god. 1910. : Biblija 
4. i 2. dio, molitvenik ,,Kruh nebeski" . Poučni 
razgovori IV.), a samo jedno čisto gospodarske 
naravi. Ovo nije gotovo nikakav razmjer i jedva 
bi se ovakovo djelovanje moglo dovesti u sklad 
S 1. $ društvenih pravila, u kojem je označena 
Svrha društva sv. Jeronima : izdavanje i širenje 
(uz jeftinu cijenu) pučkih spisa, dobrim duhom 
pisanih, zabavno poučne struke. Ište se mnogo 
slobode, da se riječ ,,dobrim'' (duhom pisane) za- 
mijeni — vjerskim (duhom pisane), kao što se to 
čini u praksi. Širiti pučke spise uz jeftinu cijenu 
bez sumnje je veoma pohvalna zamisao i vrijedna 
svačije potpore, ali da li je dobro, da već, dio tih 
spisa bude pisan u isključivo vjerskom duhu 
(napose kod nas !) o tome bi se moglo posum- 
njati. Društvo sv. Jeronima nije još do danas 
službeno proglašeno nakladničkim poduzećem za 
izdavanje knjiga u čisto vjerskom duhu (n. pr. 
molitvenika i biblija), pak se ne treba bojati, 
da će već slijedeće godine prodavati i devocijo- 
nalija, škapulire, krunice, svete sličice i sličnu 
robu, ali zato ipak postoji veoma velika opasnost, 
da bi to društvo moglo poprimiti za kratko 
vrijeme posvema staleški značaj, što nikako nije 
moglo biti u intencijama osnivača toga drušiva, 
ma da su to i bili većinom ljudi svećeničkog 
staleža. Treba naime na žalost istaknuti, da je za 
vrijeme osnutka toga društva bilo medju sveće- 
nicima ljudi, koji nijesu bili jednostrani i tje- 
snogrudni u shvaćanju rada i zadaće ovakovih 
na široko zasnovanih pučkih društava mnogo više 
nego danas. Odatle, pa i s toga, što je društvu 
pokroviteljem najviši svećenik u Hrvatskoj, a 
povjerenici i zakladnici su u većini takodjer sve- 
ćenici, dogodilo se, da je to društvo, kojemu je 
zadaćom pridizati puk naobražavajući ga u naj- 


širem smislu te riječi, zašlo na stazu da postane 


čisto staleška institucija. Mnogo su tomu dopri- 
nijeli dašto i sami laici, koji su prepustili svu brigu 
oko društvenoga rada nekolicini ljudi. Predsjednik 
društva preč. gosp. Pavao Leber istaknuo je u 
svojem govoru izrečenom na glavnoj skupštini 
želju, da društvo sv. Jeronima dostigne društvo 
sv. Mohora kod braće Slovenaca. I bilo bi to za 
poželjeti što se tiče broja članova, ali ako društvo 
podje u svom radu i dalje putem, kojim je u po- 
sljednje vrijeme započelo ići, onda se možemo 
nadati, da će uslijed toga rada i kod nas doskora 
nastati onakove prilike u pogledu vjerske ne- 


snosljivosti, kao što su kod braće Slovenaca. A- 


to jamačno ne može željeti ni jedan hrvatski 
rodoljub. O tom, da li bi puku više koristilo, 

kada bi mu se pružalo za tako makn novac isti 
broj čisto gospodarskih knjiga poučnoga značaja 
i uza to još koju zabavnu knjigu s poučnom ten- 
dencijom, kao što su ih već napisali nekoji uva- 
ženi hrvatski pripovjedači i pisci seoskih pripo- 
vijesti,ili što mu se pruža u tolikom broju štivo 
čisto vjerskoga značaja, o tome bi mogli ozbiljno 
razmišljati odbornici i uprava društ a sv. Jero- 
nima. Ne misli se time reći, da se puk hoće od- 
vratiti od njegove vjere, ali ne valja smetnuti 
s uma, da se ne živi samo o — riječi. 
Društvo umjetnosti održalo je 
glavnu skupštinu 30. siječnja. To je društvo, 
ma da već odavna postoji, dosta slabo poznato. 
Broji u svemu tek nešto preko 150 članova. Svrha 
mu je unapredjivanje hrvatske umjetnosti i umjet- 
noga obrta te umjetnosti uopće. Društvo je u 
svoje doba (80-tih godina) osnovalo muzej za 
umjetnički obrt, koji je istom prošle godine po- 
novno uredjen i otvoren, ali je od onda gotovo 
premalo pažnje posvećivalo promicanju umjet- 
ničkoga obrta. Kako se iz izvješća vidi, brinulo 
se u posljednje vrijeme najviše oko napretka 
umjetnosti uopće priredjivanjem izložbi i su- 
djelovanjem u raspravljanju pitanja umjetničke 
naravi te dijeljenjem potpora. Društvo dijeli 
članovima godišnje nagrade, a osim toga daruje 
svake godine žrijebom više umjetnina u vrijed- 
nosti od oko 2000 kruna članovima. Do osnutka 
»»,Medulića"' bilo je jedino društvo, koje se brinulo 
isključivo oko procvata hrvatske umjetnosti. 
Kako ne raspolaže velikom glavnicom (oko 
28.000 K) vezan mu je rad na uzani okvir. Pred- 
sjednikom mu je dr. Iso Kršnjavi, a u odboru su 
Zotovo svi vidjeniji naši umjetnici. 
»Hrvatskoprirodoslovno druš- 
t v o" održalo je svoju skupštinu uz veliki odziv 
članova, 20. veljače. Predsjednik društva prof. 
dr. Kučera predavao jena glav. skupštini o temi 
,», Pedeset godina spektralne analize", na što je 
društveni tajnik dr. A. Forenbacher izvijestio o 
društvenom radu i stanju u god. 1910. Društvo 
imade u svemu 254 člana (209 redovitih), a prema 
izvještaju blagajnika Miroslava Mancea raspolaže 
glavnicom od preko 7000 kruna, dočim ukupna 
movina iznosi 9317 K. Nakon blagajničkog iz- 
vješća izvijestiše o knjižnici dr. L. Gutschy, a o 
pojedinim sekcijama pojedini predstojnici (dr. 
Kučera o astronomskoj, dr. Rossler o ornitološkoj 
centrali, prof. Korlević o entomološkoj sekciji, 
dr. Hadži o bakološkoj i dr. Rčssler o ihtiološkoj. 
Skupština je imenovala Maksa Wolfa, ravnatelja 
zvjezdarnice u Heidelbergu začasnim i Augusta 
Kopfa astronoma na istoj zvjezdarnici dopisnim 
članovima, jer su na spomen utemeljenja naš 


zvjezdarnice i u priznanje njezina nastojanja 
nazvali jedan novo otkriti planet imenom ,,Cro- 
atia' Hrv. je prirodosl. društvo, kako se već iz 
ovoga razabire posvema strukovno društvo, a 
to je po svoj prilici i razlogom, da se ne bavi 
toliko popularizovanjem prirodnih nauka, koliko 
samim izučavanjem. —in— 


Iz domaćih novina i listova 


U našim novinama često osvane po koji 
članak od općenite vrijednosti i veće važnosti 
i tek što mine dan već je pao i u zaborav. Mnogi 
od takovih članaka zaslužio bi, da bude sačuvan 
od takove propasti, pak da se tomu doskoči do- 
nosit će ,, Savremenik'* pod ovim naslovom kratak 
izvadak takovih članaka, a osvrnut će se pri- 
godice i na ostale priloge i saradnju u novinama, 
koji ne imadu samo novinski značaj. 

Naša umjetnička škola je natpis 
,,Obzorovu“ podlistku (od 19. veljače 0. g.) u 
kojem Tomislav Krizman piše o ,,Višoj 
školi za umjetnost i umjetni obrt u Zagrebu“, 
koja je prije tri godine otvorena. Krizman govori 
najprije o postanku te škole, koja je osnovana 
na nekadanjoj privatnoj školi profesora Csikosa, 
a onda konstatira, da je prema onomu, što su iz- 
ložbe učeničkih radnja na koncu i početku školske 
godine pokazale, cijela škola (45 djaka na 6 do 7 
učitelja) pogodovanje umjetničkom diletantizmu, 
a u najboljem slučaju produkcija umjetnika, koji 
sebi u našim prilikama ne će moći steći zarade, pak 
će tako pasti na teret zemlji. Krizman drži da- 
izmedju svih djaka imade jedva petorica (3—5 !) i 
odista talentiranih, koji su već i prije imali 
dosta spreme da zaradjuju kao umjetnici, odnosno 
da nastave nauke u kojem vanjskom zavodu. 
Četrdesetorica ostat će dakle slabiji ili bolji dile- 
tanti. Ako polovica njih osigura svoju buduć- 
nost time, što će se posvetiti učiteljskoj struci 
(kao učitelji risanja na srednjim našim zavo- 
dima) ili poudati (jer medju djacima te škole 
imade i nekoliko gospodjica) ili s kojih drugih 
razloga zamijeniti trnovit put umjetnika kojim 
drugim, to će još uvijek ostati ,,dvadeset ljudi 
zabrinutih za budućnost, a na teret prave umjet- 
nosti, svoje okoline i sebi samima“. Razlog, 
s kojega je tako, leži u tome, što se premalo pažnje 
posvećuje umjetničkom obrtu, nego se više ide 
za tim, da se odgajaju umjetnici. Škola je raz- 
dijeljena u dva odjela : slikarski i kiparski, a svaki 
odjel imade tri tečaja (godišta) s tom razlikom, 
da ove godine ne ima prvi i drugi tečaj kiparstva 
ni jednoga djaka (ali dva učitelja !), nego samo 
treći. tečaj. Krizman tvrdi, da ljevaonica, koja je 

uz tu školu podignuta služi samo privatnim svr- 
hama, pa kako ne ima gotovo nikakvoga posla 
a iziskuje velike izdatke, pita se kako je vlada 
mogla pristati na ovakovo gospodarstvo s na- 
rodnim novcem po privatnicima. Cijelokupni iz- 
daci za tu školu i ljevaonicu prekoračuju 60.000 K 
i nijesu ni u kakovom razmjeru spram uspjeha 
ma to bili i počeci. Krizman drži, da bi se ta 
škola ipak mogla učiniti korisnom dapače i po- 
trebnom, kada bi se prilagodila našim potrebama 
i prilikama. Uspjeh bi bio povoljan, da ta škola 
unapredjuje i posvećuje svu pažnju razvitku 
umjetnoga obrta, napose našega narodnoga umjet. 
noga obrta. U tu svrhu ne bi naobrazba u toj 
školi smjela biti akademska i teoretska, nego bi 
se moralo podučavati u praktičnom radu. Tre- 
bala bi da bude sastavljena od više odjela, 
1. općeniti s pripravnim, 2. odio za reprodukciju, 
3. odio za keramiku i 4. odio za malu plastiku: 
u kojem bi se izradjivali i razni manji predmeti 
dekorativne naravi, a ne samo figure. Kada bi 
se pri svemu tomu pazilo na to, da se predme) 
tima udari narodni biljeg, moglo bi se postignuti, 
da se kod nas pridigne umjetni obrt, koji bi za- 
poslio više ljudi, a još bi se uvijek pružila prilika 
pravom i velikom talentu, da se razvije do pot- 
punoga umjetnika. Krizman svršava ovako: 
Mi smo narod od 52% analfabeta, pa s toga valja 
paziti na svaki krvavo stečeni narodni novčić, 
da ne propadne u ludo. Čemu trošiti toliko no- 
vaca samo za to, da uz obične analfabete stečeno 
i nekoliko umjetničkih analfabeta. Ne valja od- 
gajati ni umjetnički proletarijat nego sposobne 
radnike na polju umjetnoga obrta, koji će naći 
zarade kod kuće a i u tudjini. 
Pp . . . 

| a batinska imena mjeseci, zago- 
vara gradački slavista prof. Murko u opširnoj 
recenziji Drechslerova ,,Stanka Vraza“. To je 
potaknulo prof. Ilešića, da je napisao u ,, Obzoru“ 
raspravu ,, Narodna imena mjeseci“, u kojoj živo 
zagovara misfo, da svi slavenski narodi poprime 
običaj nazivati mjesece latinskim (medjunarod- 
nim) imenima. Prof. Murko, a po njemu i prof. 
Ilešić, potkrepljuju taj predlog s mnogo oprav- 
danih i stvarnih razloga. —tič— 


Socijalna medicina i higijena 
(Svršetak) 


Suzbijanje socijalnih bo- 
lesti. Tu treba u prvom redu spomenuti 
alkoholizam kao najveću i najrašireniju 
socijalnu. bolest. Ne ću ići daleko, ostat ću kod 
nas. Baš u najnovije vrijeme izdao je dr. Milan 


Kostić: Statistiku kriminaliteta 
u kr. zem. kaznioni u Mitrovici. 
,, Vidili smo — raspravlja pisac — da je kod 
nas najveći broj krvnih i surovih zločinstva, 
pa se u čudu moramo zapitati, što je tomu 
uzrok? Da li je naš narod baš na tako niskom 
stepenu kulture, da li je baš tako bez srca i 
bez osjećaja, da ide sasvim u ludo proljevati 
bratsku krv? Šta ga tako goni u propast? Tko je 
taj dušmanin, agent provocateur, koji ga trpa 
u zlo? Odgovor je kratak, jasan i siguran : al- 
kohol i ništa drugo, nego alkohol ! Alkoholizam 
— bio akutni ili kronični — glavni je uzrok 
velikom broju zločina". Od 683 kažnjenika u 
mitrovačkoj kaznioni počinilo je zločine: 
415u pijanom stanju, 268 u trijeznom stanju. 
Alkohol je prema tomu glavni uzrok krimi- 
naliteta. Alkoholizam ne ostaje samo pri tomu, 
nego uništuje tjelesno zdravljepojedincai društva, 
neracije. jer je jedan od glavnih uzroka đege- 
Borba proti alkoholizmu je jedna od glavnih 
zađaća socijalne medicine i higijene. U tom 
radu ju treba da podupire zakonodavstvo, škola. 
Kad prolistamo statistiku švicarskih apstinent- 
skih društava, onda ćemo vidjeti, koliko je tamo 
narodnih sila spašeno borbom proti alkoholizmu. 
U drugim državama, n. pr. Finskoj i nekim 
sjev. amer. udruženim državama, išlo se da- 
pače tako daleko, da se zakonom zabranio uvoz 
i prodaja žestokih pića. Svagdje, gdjegod se ra- 
dilo proti alkoholizmu, opazilo se, da je krimina- 
litet pao. Ne tjera alkoholizam čovjeka samo u 
kaznionu, nego i u bolnicu. Mnogim i mnogim bo- 
lestima jedini je uzrok alkoholizam. Drugim 
bolestima su uzrok razne sile, kojima čovjek 
teško staje na put, ali alkoholizmu je uzrok 
u nama samima, te je potome i borba protiv 
alkoholizma najuspješnija. Borba proti alko- 
holizmu donijela bi našem narodnom tijelu mnogo 
zdravlja. Dok se alkoholizam razmahao tek u na;- 
novije doba, prostitucija ispolne bo- 
lesti su vladale od davnina. 1 prostitucija je 
sa spolnim bolestima velika socijalna bolest. Borba 
protiv nje je takodjer uspješna. Najljepše nam 
primjere daju u tom pogledu Danska, Švedska, 


pa Norveška, Seksualna pedagogika 
je u toj borbi najmoćnija poluga. Odgoj za seksu- 
alni život unaša više etike, a kad etički motivi 
zavladaju, onda su i prostituciji odbrojeni dani. 

Djelovanje liječnika u dru- 
gim socijalnim uredbama. Bolesti 
ima najviše medju siromašnim slojevima, medju 
radnicima. Institucija ,liječnika za si- 
romake'" je jedan od najljepših uspjeha _so- 
cijalne medicine. Na žalost nije ta institucija 
generalizovana, nego je zavedena samo u nekim 
radovima naprednih država. Kod nas je na pr. 
zakonom odredjeno, da svaki općinski: liječnik 
ima badava liječiti siromake dotične općine. 
Koliko ovakove zakonske odredbe vrijede, može 
sebi svatko već pomisliti. U mnogim većim 


gradovima Njemačke, Franceske, Engleske, po- 


stavljeni su posebni liječnici za siromake, pla- 
ćeni od grada. Bolji je sistem, koji se uvadja u 
nekim gradovima, a sastoji se u tome, da svaki 
Siromak dobiva iskaznicu, kojom onda može 
da potraži ma kojega liječnika. 

Mnogo je raširenija uredba liječnika 
za škole. Najuzorniji je t. zv. ,wiesba- 
denski sistem", po kojem se liječnici 
imaju brinuti za zdravlje djece, učitelja, za 
higijenu školske zgrade, obuke itd. 

Razvojem industrije i obrta raširi o se liječ- 
ničko djelovanje u tvornice, u obrt. Tvornica 
svojim lošim higijenskim uredbama djeluje oso- 
bito štetno na zdravlje radnika. Liječnik pri tvor- 
ničarskom radu može da rekne svoju riječ, kojom 
može spriječiti izrabljivanje tvorničara, može 
zahtijevati higijenski uredjenu tvornicu. Gdje 
se pazilo na zahtjeve higijene, tamo su dignute 
prave —uzor-tvornice. Najljepši nam primjer 
daje u tom pogledu tvornica ,,Hammerbrot- 
werke'' kraj Beča u Schwehatu. 

Nanizao sam najglavnije zahtjeve socijalne 
higijene i medicine. To je više idealna slika, 
jer su ti zahtjevi našli odziva samo u nekim 
državama. Zahtjevima socijalne higijene i me. 
dicine treba da dade sankciju zakon. Na žalost 
na zakonima mnogih država leži još danas sto- 
ljetni prah. A. Štampar. 





IZ KNJIŽEVNIČKOG SVIJETA. Poznati 
rodoljub dr. Juraj Žerjavić, član uteme- 
ljitelj društva hrv. književnika, darovao je za 
osnutak hrvatske tehnike svotu od 200.000 


Kruna. — 24. I. navršilo se _ tri stotine godina 
otkako je umro dubrovčanin Nikša Vido Gu- 
četić iz porodice Gozza. Živio je (1549—1610) 
u doba cvata Dubrovnika i talijanskoga prepo- 

roda. Pisao je talijanski i latinski teologično- 
moralna, filozofička, retorička, pravna, politička 
i uzgojna djela. Medju najvažnija idu ,,O stanju 
države“ i ,, Governo della Famiglia“. Opširno je 
o njemu pisao srpski učenjak M. V. Vujić. — 
Klub ,Hrvatskih književnika“ u 
Osijeku moli ponovno sve pisce i izdavatelje 
knjiga, časopisa i novina, da pošalju upravi 
kluba (Osijek I, Gajev trg 4) po jedan primjerak 
svojih izdanja, koja će biti oglašena na rasporedu 
klubskih posijela i prikazana u prvoj klubskoj 
publikaciji. Primaju se i izvorni hrvatski ruko- 
pisi, fotografije hrv. pisaca i autografi. Od pri- 
spjelih knjiga uredit će se klubska čitaonica. — 
U Spljetu otpočela sujavnapredavanja, 
te je Milan Marjanović čitao neka poglavlja iz 
novije hrvatske književnosti. — U zadarskoj 
čitaonici, koja je odlučila prirediti takodjer niz 
predavanja, tumačio je dr. Tresić tendenciju 
svoje drame ,,Hirud“, u kojoj je prikazana borba 
izmedju poganskoga egoizma (Hirud) i kršćan- 
skoga altruizma (Isus). — Tečajem ožujka 0. g. 
počet će izlaziti u Osijeku mjesečnik ,Zrno“, 
organ društva gospodarskih i šumarskih činov- 
nika Hrvatske i Slavonije. — Knjige ,Ma- 
ticeSlovenske“ su prispjele, te ih članovi 
mogu podići kod povjerenika dr. A. Bazala, trg 
Ivana Mažuranića 15. Članarinu treba platiti 
unapred. — Nasljednikom prof. dra. Jagića na 
sveučilištu u Beču imenovan je dr. Milan 
Rešetar. — U Djakovu je umro (5. II.) 
Gjuro Kovačević, odvjetnik. U mladosti 
bio je pjesnik. Javlja se, da je ostavio više knji- 
ževnih djela u rukopisu. — Prof. Milan Be. 
gović, koji već dvije godine boravi u Ham- 
burgu, imenovan je dramaturgom i knjižničarom 
hamburškog kazališta ,,Deutsches Schauspiel- 
haus““. — U Sarajevu je pokrenuta ideja, da se 
stvori bosanski književniarkiv. In- 
stitut za istraživanje Balkana dobio je u to ime 
već radionicu Silvija Kranjčevića s bibliotekom i 
svim njegovim papirima. Institutu je obećao 
svoju radionicu i sve svoje rukopise i Aleksa 
Šantić. — Pravi član D. H. K. dr. Fran Gundrum 
priredio je predavanje u domobranskoj čitaonici 
u Zagrebu o piću, pušenju i kavi. — Uprava 
Narodnoga pozorišta u Beogradu raspisala je u 
spomen 40-godišnjice opstanka nagradu od 1000 
dinara za najbolje dramsko djelo, koje može biti 
tragedija ili komedija iz narodnoga života, 
prošlosti ili sadašnjosti, s glazbom ili bez glazbe, 
u prozi ili stilu bez ograničenja u broju činova. 
Rukopisi se šalju upravi ,, Narodnoga pozorišta“ 
(Beograd).do 1. listopada 1910. s imenom autora 
ili pod pseudonimom. — izašloje ,U čiteljsko 


pitanjeu Hrvatskoj“ od J. Biničkoga, 
ravn. učitelja u Nikincima. Cijena je knjizi 1 K 
50 fil. — U Zagrebu je dolaskom nove vlade. 
opet dozvoljena kolportaža novina. — 
Dr. Fran llešić predavao je u Karlovcu o I. 
MatićuŠporeru (1794—1884), koji je na- 
pisao mnogo drama, igrokaza i dr., a god. 1823. 
izdao ,,Almanak: ilirski“. — 19. II. održao je 
matematičko-prirodoslovni razred Jugosla- 
venske akademije javnu sjednicu, u 
kojoj je pravi član akademije, prof. dr. Vlad. 
Varićak čitao raspravu ,,Primjena geometrije 
Lobačevskoga u mehanici elektrona“. — Kemp- 
fovo djelo ,Požega, zemljopisne bilješke iz 
okoline i prilozi za povijest Požege i požeške 
županije“ je doštampano, te će se doskora raza- 
šiljati. Predbrojnici primaju djelo pošt. pouzećem. 
U originalnom uvezu stoji 3 K. — Odbor ,,Ma- 
tice Hrvatske“ zaključio je u svojoj sjednici od 
16. 11. o. g. raspisati tri nagrade : 1. od 100 Kruna ' 
za najljepši prilog znanstveno književni ; 2. od 
drugih 100 K za najljepšu pripovijest i 3. od 
50 K za najljepšu pjesmu od onih, koje će biti 
tiskane u ovogodišnjem ,,Kolu“. Nagradjeni do- 
biva osim toga uobičajeni honorar. Radnje treba 
da su kratke, po mogućnosti, da ne prekorače 
tiskani arak. Natječaj traje do 15. svibnja o. g. — 
Dr.CezarPavišić, protonotar, koji je umro 
prije više godina u Gorici, ostavio je sve svoje 
knjige i novčanu zakladu za gradnju knjižnice 
gradskoj općini u Makarskoj, koja je sada otvo- 
rila prvu javnu knjižnicu, za sada u privatnoj 
kući. — Dr. Hinko Hranilović, profesor na sve- 
učilištu u Zagrebu predavao je ,,O pozna- 
vanju sjevernoga i južnoga pola naše zemlje“ 
u ,Hrvatskoj čitaonici“ na Rijeci. — Ove go- 
dine svršava se 50 godina, što je u Budimu 
osnovan slovački list ,, Pestbudimske Vedomosti“ 
od kojih kasnije postadoše sadanje slovačke 
»Narodne Novine“, u kojima su suradji- 
vali gotovo svi slovački književnici. God. 1870. 
premještene su u Turčanski sv. Martin, sjelo 
»,Matice Slovačke“. — Hrvatsko kaza. 
lišno društvo u Spljetu izabralo je 
za predsjednika prof. Dinka Šimunovića, pra- 
voga člana D. H. K., za dramaturga prof. Antu 
Belasa i za redatelja Matiju Bonačića, glumca. — 
Odbor za priredjivanje pučkih predavanja ,,Ma- 
tice Dalmatinske“ sastavljen je od četiri profe- 
sora (I. Sasso, V. Stefanini, V. Martinis i S. Al- 
firević) i tri člana uprave Mat. Dalm. (dr. P. 
Klaić, prof. P. Karlić i dr. M. Perković). — 
Jugoslavenska akademija u Zagrebu raspisala 
je natječaj za jedno djelo matematičko- 
prirodoslovne struke, koje će se štampati iz pri- 


217 


hoda zaklade za izdavanje znanstvenih djela za 
opću naobrazbu. Uvjeti: 1. Djelo neka od- 
govara točki 4. zakladnice koja glasi: ,,Svrha 
je ovoj zakladi, da se njezinim prihodom izdavaju 
ona opće korisna znanstvena djela izvorna 
ili prevedena, koja se ne mogu izdavati 
troškom redovitih prihoda akademije ili istom 
u drugom redu. 2. Djelo ne smije opsezati više 
od dvadeset štampanih araka u osmini. 3. Aka- 
demija će na skupnoj sjednici matem.-prirod. 
razreda odlučiti, koje se djelo od prispjelih ima 
štampati iz prihoda ove zaklade. 4. Za izvorno 
djelo je nagrada piscu 80 kruna po štampanom 
arku, a za prijevod će odrediti nagradu skupna 
sjednica na predlog matem.-prirodoslov. razreda. 
Osim nagrade dobit će pisac (prevodioc) deset 
primjeraka štampanoga djela. 5. Pravo vlasništva 
i sva nakladna prava na djelo, što će se štampati, 
prelaze na Jugoslavensku akademiju. 6. Pisci 
(prevodioci) ne moraju hiti članovi Akademije, 
a moraju rukopise predati u pisarni akademije 
najkasnije do 31. decembra 1910. — U Pragu 
prikazivana je na njemačkom kazalištu drama 
iz bosanskoga života ,Mejrima“, 
“koju je napisao austrijski natporučnik Robert 
Michel. ,,Mejrima““ je dramatizacija novele, a 
radi o nevjeri žene muslimke, kojoj je muž 
pozvan na vojsku. — Prvi broj dobro uredjivane 
ruske revije ,Slavjanski mir“ od ove 
godine donio je prijevod pjesme ,,U zoru maja“, 
što ju je spjevao Rikard Katalinić Jeretov, pravi 
član D. H. K. Isti broj imade prikaz o knji- 
ževnom radu R. Katalinića iz pera Leva Savina, 
u kojem Savin Katalinićev rad u velike hvali, 
ističuć toplinu, estetski osjećaj i čuvstvovanje 
pjesnikovo. ,,Jeretov je impresionista, koji može 
da u nekoliko poteza dade sav osjećaj cvjetnih 
poljana, toploga jadranskoga mora, žarkih tra- 
kova južnoga sunca. U njegovim slikama je 
mnogo dubokoga, no ne simboličkoga. Jeretov 
ne strada na maniji filozofiranja, no u njegovim 
stihovima često imade mnogo filozofskoga du- 
bokoumlja, koje čini dobar dojam, jer pjesnik 
nigdje ne pokazuje pretenzije na nj“. — Crno- 
gorski knjaz Nikola napisao je dramu ,Knjaz 
Arsenit“ koja je prikazivana na Cetinju. — 
Petrogradsko društvo ,,Za izučavanje istoka“ 
osnovalo je praktičnu orijentalnu akademiju za 
izobrazbu diplomatskih i konzularnih činovnika. 
Tom je zgodom osnovana na istom zavodu k a- 
tedra hrvatsko-srpska i bugarska. 
Hrvatsko-srpska povjerena je dru. Ivanu Šajko- 
viću. Uz hrv.-srp. katedru osniva se sada i hr- 
vatsko-srpski seminar s muzejem, koji prima na 
poklon knjige, novine, naučne i književne listove 


i druge predmete, koji se tiču etnografije. Adresa : 
Russie, Petersburg, Svečnoj per. 6. dru. Ivanu 
S. Šajkoviću, profesoru Akademije  Vostoko- 
vjedenija. — Koncem prošle godine navršila je 
češka ,,Matica Školska“ tri deset godina opstanka. 
— Prvaci hrvatskih esperantista gdja. Danica 
pl. Bedeković i akademičar I. Stalzer prevode u 
esperanto Mažuranićevog ,,Čengijić-agu““. Po- 
četak prijevoda (,,Agovanje“) je objelodanjen u 
esperantskom listu ,,Kroata Esperantisto“, koji 
je donio već nekoliko prijevoda hrvatskih pje- 
sama (Vidrić). — J. Milović javlja, da je priredio 
za štampu ,Izabrane Pjesme“, s opširnim 
uvodom iz narodnih predaja, doživljaja i histo- 
ričkih epizoda, te da će ih dati doskora u tisak. — 
Hilda Fiirstenbergova odlučila je prevesti na 
njemački Šimunovićev ,,Mrkodol“, te je u tu 
svrhu zamolila dozvolu od autora i D. H. K. 

IZ UMJETNIČKOGA SVIJETA. Trećega 
veljače proslavila je ,Mladost“, pjev. i 
tamb. klub hrv. sveučilišnih gradjana deset- 
godišnjicu svoga rodoljubnoga rada i opstanka. 
— 10. 0. mj. otvorena je u umjetničkom pavi- 
ljonu u Zagrebu medjunarodna_ izložba 
amateurfotografa. — Gospodja Nina 
Vavra, član hrv. kazališta u Zagrebu gosto- 
vala je prošli mjesec u Osijeku. — Koncem 
siječnja (22.) proslavilo je novosadsko pozorište 
dvadeset i petgodišnji jubilej najomiljelije ta- 
mošnje glumice gdje. Milke Markovićke. 
— Početkom veljače otvorena je u Zagrebu u 
učiteljskom domu tekstilna izložba, 
što su ju priredile ,, Udruga učiteljica“ i ,,Gospo- 
jinska udruga za promicanje kućne industrije 
u Petrinji“ pod predsjedništvom gdje. Zlate 
Kovačević. Izložba zaslužuje mnogo hvale, jer 
je najljepši putokaz, kojim načinom se naši 
kućni proizvodi mogu učiniti narodnom pri- 
vrednom granom. — Srpski glumac Dimi- 
trije Ružić, mnogogodišnji član novo- 
sadskog pozorišta proslavio je 50-godišnjicu. 
— 11. veljače koncertovala je u Zagrebu (u 
glazbenom zavodu) pjevačica Mme. Yonne 
deTrćville. Pjevala je iz Thomasova ,,Ham- 
leta“, ,,Luise“, ,,Manona“ i ,,Lakme“. — 14. 
veljače koncertovao je u Zagrebu glasovirač 
L. Godowsky s Bethovenovom ,,Sonatom“ 
i Schumanovim ,,Kinderscenen“, te preradbi 
nekojih starijih majstora iz XVI. vijeka (Ra- 
meau, Corelli i Loelli) zatim u nekojim radnjama 
Chopina (Barcaroli, Polonaisi) i Liszta. — 
Intendant hrvatskoga kazališta g.  Treščec- 
Branjski boravio je u Dalmaciji, da svrši pre- 
govore glede gostovanja našega kazališta 
u Spljetui Dubrovniku. — 17. veljače 

gostovala je u Zagrebu s partijom Santuzze 
primadona ljubljanske opere gdja. Lili Nord- 
gart. Iste večeri oprostila se od zagrebačkoga 
općinstva balerina gdja. Genta, koja je takodjer 
u Zagrebu gostovala. — 

U ,Umjetničkom salonu“ (A. Ul- 
rich, Ilica 54) prodano je tijekom prvoga mjeseca 
25 slika, što je nadmašilo svačije očekivanje. 
Pogovara se, da će se sličan umjetnički salon 
otvoriti i u Spljetu, te bi onda obađva izmjenji- 

vala izloške. — Češki slikar F. Uprka pri- 
= redit će izložbu svojih radova u Sarajevu. 

»Hrvatskoumjetničkodruštvo 
»Medulić'", koje je bilo već do sada poznato 
po svojem blagotvornom djelovanju, priredivši 
u kratko vrijeme otkako je osnovano već dvije 
izložbe (Spljet, Ljubljana) dobilo je potvrdu 
svojih pravila, te pozivlje hrvatske rodoljube, 
da ga podupru u njegovom nastojanju time, 
da pristupe društvu kao utemeljitelji (K 200), 
zakladnici (K 000) redoviti članovi (20 K na 
godinu) ili podupirajući članovi (10 K na go- 
dinu). Zadaća je društva, da na umjetničkom 
polju sudjeluje u kulturnom podizanju naše 
domovine. Tu zadaću nastojat će društvo po- 
stignuti: 1. skupštinama, sastancima, raspra- 
vama i predavanjima, u kojima će se pretresi- 
vati predmeti, koji se tiču svrhe družtva. 2. Su- 
djelovanjem kod rasprava, koje zasijecaju u 
umjetničke struke (na poziv oblasti i posebnika). 
3. Društvenom knjižnicom i osnivanjem umjet- 
ničkih zbirki. 4. Izdavanjem društvenih priop- 
ćenja. 5. Skupnim  pregledavanjem važnijih 
umjetnina, priredjivanjem ili sudjelovanjem na 
izložbama. 6. Preporukom članova za izvedbu 
umjetničkih radnja i izricanjem strukovnih 
mnijenja i 7. ustanovom obranbenih sudova za 
rješavanje sporova u umjetničkim pitanjima. 
Članom može postati svaka neporočna osoba. 
Potanje o pravima i dužnostima sadržano je u 
pravilima, koja se šalju na zahtjev besplatno. 

S jedne strane htjelo se ,,Meduliću“ zamje- 
riti, da je osnovan radi prkosa i u svrhu cjep- 
kanja hrvatske umjetničke kolonije. No taj 
prigovor mogao je vrijediti samo za neupućene. 
Komu su samo i djelomično poznate umjetničke 
prilike u Dalmaciji, morao se čudom pitati, kako 
to, da u kraju, u kojem je kolijevka naše umjet- 
nosti i gotovo svega našega umjetničkoga na- 
stojanja, nije već prije — i baš u tom dijelu naše 
domovine — niknulo takovo ili slično umjetničko 
društvo. Nije opravdana bojazan, da bi osnutkom 
»,Medulića“ moglo oslabiti životno bilo naše 
mlade hrv. umjetnosti, nego ima više nade, da 
će ono od sada još naglije i jače kucati, jer su 


se osnutkom ,,Medulića“ prilike sredile, te je 
polje rada podijeljeno. A da se o kakovom se- 
paratizmu ne može govoriti, najbolji je dokaz 
u tome, što su u odboru, koji je pokrenuo osnutak 
»,Medulića“ imena kao Tomislav  Krizman, 
Mirko Rački, Ivan Tišov, za koje je poznato, 
da nijesu Dalmatinci. Spomene li se, da su u 
tom odboru : Vlaho Bukovac, Celestin Medović, 
Ivan Meštrović, Ivan Rendić i Emanuel Vi- 
dović od umjetnika, zatim Kamilo Tončić i dr. 
Ivo Tartaglija, to ova imena mogu biti dovoljnim 
jamstvom, da se treba nadati uspješnom i blago- 
tvornom radu društvu ,,Medulić“, koji će biti 
vrijedan potpore svakoga Hrvata. 


NOVI ČLANOVI D. H. K. Na sjednici 
odbora ,,Društva -hrv. književnika“, održanoj 
dne 6. veljače 1910. zaključio je odbor društva 
primiti : 

a)kao prave članove: gg. Stjepana 
Ivšića, gimn. učitelja; Josipa Lakatoša, 
novinara ; Franju pl. Lučića, glazbenika ; 
dra. A. Schneidera, profesora ; dra. Milana 
Šenou, profesora ; dra. Frana Tučana, ku- 
stosa zoološkog muzeja i Nikolu Vukoje. 
vića, novinara, — sve u Zagrebu, zatim g. Ri- 
karda Nikolića, književnika u Trogiru i 
g. dra. Milana Preloga, profesora u Sarajevu ; 

b) kao izvanrednogčlana: gl. 
Reberskia, novinara u Zagrebu. 


PRIČA O GRADNJI KRAPINSKE CR. 
KVE. U celjskom kotaru u Štajerskoj je župa 
Zibika sa podružnicama Marija na Tinjskom i 
Sv. Ana. U ,,Slov. Čbeli", što je izlazila u Celju 
g. 1850., navodi u br. 3 urednik Jos. Drobnić, 
koji je bio rodom iz Sv. Heme uz Sutlu ovu 
priču : 
»Oko tinjske crkve u zibiški župi pripo- 
vijedaju Slovenci, da su crkvu majke božje na 
Tinjskom sazidali pogani. Isto se pripovijeda i 
o podružnici na_ Sv. Gorama u Št.-Petarskoj 
župi... Kad su muškarci (ljudeskare) dogo- 
tovili crkvu na Tinjskom, pobacaše svoje zi- 
darsko orudje odtamo do Krapine te počeše 
graditi krapinsku crkvu. Dr. F.I. 


LUKŠINA TAJNA. Pisac ove poetske cr- 
tice primio je iz Dubrovnika više upravo ga- 
nutljivih pismenih pozdrava i hvala za bolni 
njegov pozdrav dalekoj domovini. Ovlašteni 
smo od njega, da se svima zahvalimo, naro- 
čito pako moli ovim putem (jer čita ,,Savre- 
menik““ !) neznanoga pisca čije ga je pismo: 
»Na Sv. Vlaha 1910.“ duboko dirnulo, da bi 
mu javio kamo i pod kojom adresom, da se 
posebice oglasi. 

ISPRAVAK. U posljednjem broju podvukle 
se u pjesmi ,Bohin“ dvije krupne tiskarske 
pogrješke, koje valja ovako ispraviti: Mjesto: 
Grom te straži — Grom te strašiimj. Pro- 
ljeva se zalud Kupa — Proljeva se zalud kupa 
(t.j. čaša). — Isto u pjesmi ,Svojoj Lju- 
bici“, gdje valja ispraviti stih: Pa to sve malo, 
itd. u Pa to srce malo, itd. Zatim stih: Kad 
se stisne duži... u Kad se stisne duši, itd. 


UPRAVA 
DRUŠTVA 
HRVATSKIH 
KNIIZEVNIKA 
UZAGREBU 


a .— Uprava ,, Društva hrv. književnika“ upo- 
zoruje sve p. n. g. interesente, da se odsada svi 
računi, koji se odnose na ,,Savremenik“ i 
na drugo društveno poslovanje likvidi. 
raju i isplaćuju samo u poslov. 
nici društva, Bregovita ul. 3, prizemno, 
desno. — Uredovni sati: Od 11 do 12 
dopodne i od 4 do 6 popodne. 

— Uprava ,,D. H. K.“ obavješćuje sve p. n. 
g. članove društva, da se redovita glavna 
skupština društva ne može održati prije 
početka mjeseca travnja o. g., pošto prije 
toga vremena ne mogu biti poslovi obračuna- 
vanja s knjižarama dovršeni, odnosno jer istom 
nakon uredjenja tih obračuna može se bilancom 
prikazati tečaj poslovanja u godini 1909. i pravo 
stanje društvene imovine. 

— Uprava ,,D. H. K.“objavljuje, da će medju 
redovitim društvenim nakladninama u ovoj go- 
dini (,,Savremeni hrv. pisci 1910.“) izdati: 

1. Ante Kovačića Pripovijesti“, s pred- 
govorom A, G. Matoša. (Ovaj se svezak doštam- 
pava). 

2. Branimira Livadića:,,Novele“, koje će 
biti ilustrovane po našem vrlom umjetniku To- 
mislavu Krizmanu. (I ovaj je svezak u 
štampi.) 






















Iza ova dva sveska slijedit će : 3. Proza Ive 
Vojnovića; 4.Pjesme Vladimira Nazora; 
5. Novele Matije Lisičara i kao šesta knjiga 
po svoj prilici jedno dramsko djelo. 


— Uprava ,,Savremenika“ obavješćuje sve 
svoje p. n. g. pretplatnike, da nakladnine društva 
od lani (,,Savremeni hrv. pisci 1909.“ sv. I. 
do VI.) društvo ne može unapred davati uz 
dosadanju popusnu cijenu od K 6.—, nego samo 
uz cijenu od K 9.— za svih šest svezaka. Poje- 
dini pak svezak, prodaje se samo uz knjižarsku 
cijenu od K 2.—. 
| a Pretplatnici ovogodišnjeg ,,Savremenika“ 
kod ovogodišnjih izdanja (,Savremeni 
hrv. pisci 1910.“) dakako i nadalje imaju po- 
godnost odnosno popust na cijeni, pa dobivaju 
»,Savremenik 1910.“ i izdanja 1910. zajedno 
uz cijenu od K 18.—, a djaci i učitelji za K 16.— 

Dalje obavješćuju se p. n. g. pretplatnici, 
da se stara godišta ,,Savremenika“ (1906., 1907., 
1908. i 1909.) — pošto je zaliha na izmaku — 
odsada dobivaju kod uprave samo uz cijenu od 
K 12.— po godištu. Pojedini brojevi stoje K 1.— 

Za učitelje i djake lani objavljeni popust 
prema tomu prestaje te i za njih vrijede sve 
napred istaknute cijene. 

Upozoruju se sva ona p. n. gospoda pret- 
platnici, koji do Uskrsa o. g. ne podmire 
dužnu i dospjelu pretplatu za prvu 
četvrt, da će im se obustaviti dalnje šiljanje 
lista te prema tomu ne će dobiti četvrtoga broja, a 
uprava će ,,Savremenika“ poduzeti nužno da 
dužnu pretplatu od njih ubere. 

— Ujedno uprava ,,Savremenika“* moli svu 
p. n. gospodu pretplatnike, da na couponu nov- 
čane naputnice, kojom šalju pretplatu,svagda 
naznačeibroj pod kojim (napisan je 
uz adresu) list dobivaju, a ona p. n. g., koja 
dobivaju i edicije ,,Savremeni hrv. pisci“ umo- 
ljavaju se da naznače, koliko šalju za ,,Savre- 
menik“, a koliko za edicije. 

— Konačno ubavješćujemo p. n. g. pret- 
platnike, da za broj 1. i 5. ,Savremenika“ 
od 1909. još uvijek dajemo svaki drugi 
broj toga i drugih godišta u zamjenu. 

DR. DANE GRUBER: STOGODIŠNJICA NAPOLEONOVE 
ILIRIJE* 


(1809.— 1909.) 


I. 


Dne 14. listopada 1909. proteklo je baš stotinu godina, od kada je silni fran- 
cuski car Napoleondiohrvatskih zemaljaskupasaslovenskima 
sjedinio u jednu upravnu oblast (gouvernement) pod imenom ,ilirskih 
pokrajina" (les provinces illyriennes) ili ,Ilirija" (Ilyrie). Kralje- 
vinom Ilirijom prozvane su ove pokrajine istom g. 1816., kad su opet došle 
pod vlast austrijsku. Ovo ime ilirsko nije niklo, kako mnogi misle, u glavi Na- 
poleonovoj, nego je Napoleon, kako veli dr. V. Deželić (,,Maks. Vrhovac" str. 
176.) samo pristao glede naziva na prijedlog svojih hrvatskih savjetnika, po svoj 
prilici Stullija i drugih, jer je ilirska ideja bila već početkom 19. stoljeća dosta 
. razvijena. 

Napoleon je dobio ove pokrajine dvim mirima; požunskim (od 26. 
prosinca 1805.) dobio je Dalmaciju i primorsku Istru od Austrije, 
koja je te zemlje dobila bila od nekadašnje mletačke republike (mirom u 
Campo Formiu 17. listopada 1797.), a bečkim mirom (potpisanim u Schčn- 
brunnu 44. listopada 1809.) dobio je austrijske zemlje na jugu Save do Jadran- 
skoga mora zajedno s Bjelačkim okružjem. Napokon je on zauzeo (27. svibnja 
1806.) dubrovačku republiku, dokinuo ju (34. svibnja 1808.) i pridružio ju 
ostaloj Dalmaciji. 

Napoleonovim dekretom (od 14. listopada 1809.), kojim se ustrajaju ilirske 
pokrajine, bilo je zavedeno sedam pokrajina, šest gradjanskih i jedna 
vojna, naime hrvatska vojna krajina (6 pukovnija : lička, otočka, ogulinska, 
Slunjska i obje banske). Gradjanske pokrajine bile su ove: 14. Koruška, gl. 
gr. Bjelak, 2. Kranjska, gl. gr. Ljubljana, 3.1stra, gl. gr. Trst, 4. Gradjanska 
Hrvatska,gl.gr. Karlovac, 5.Dalmacija,gl.gr.Zadar.i6.Dubrovnik 
sa Bokom kotorskom, gl. gr. Dubrovnik. 


1 PaulPisani,La Dalmatie de 1797. A 1815.“ Paris 1893. — Tullio Erber, Storia 
della Dalmatia dal 1797. al 1814.“ u ,,Programma dell? i. r. ginnasio in Zara.““ Parte II. Zara 1887. 
do 1892. — T. Smičiklas ,,Povijest hrvatska“ Dio II. Zagreb 1879. — Dr. Gj. Šurmin 
»Hrvatski preporod“ Zagreb 1903. — Dr. L. Vojnović ,,Pad Dubrovnika“ Zagreb 1908. 

Ovim je pokrajinama Napoleon posvetio veliku brigu, jer su one poradi svoga 
zgodnoga položaja imale biti s jedne strane zaštita Italiji i Francuskoj od Austrije, 
kako svjedoče Napoleonove riječi : ,,Ilirija je straža postavljena pred vrata Beča", 
a s druge su strane one kao neki ključ Balkanskoga poluotoka (osobito Dalmacija) 
imale biti ishodište njegovih poduzeća protivosmanlijskoga carstva, koja jeon snovao. 

Već g. 1805., kad je dobio u svoju vlast Dalmaciju, stao je on revno raditi, 
da tu dosad zanemarenu zemlju materijalno i kulturno pridigne. Na čelo zemlje 
postavi on (26. travnja 1806.) Mlečanina Vicka (Vincenza) Dandula kao 
glavnoga providura! On stiže u Zadar 3. srpnja 1806. i predstavi se 
namah zemlji kao njezin otac i prijatelj. On izda (10. srpnja) na narod proglas 
i priopći ga u 1. broju (od 12. srpnja) svojih novina, koje on osnova pod imenom 
»Kraglski Dalmatin" (ili ,,I1 regio Dalmata"). U tom proglasu riše on loše neka- 
dašnje vladanje mletačko u Dalmaciji, izričući podjedno svoju nadu, da se ono 
ne će više nikada vratiti. Vladanje sadašnje da će biti vrijedno, upravljano od 

poštenja, od zakona i dobrog djelovanja, koje ne će više globiti čovjeka nevoljna 
i slaba, ni uzobijestiti ljude bogate i moguće. Zatim obećaje, da će uvesti nepri- 
strane sudove sa nepodmitljivim sucima i da će unapredjivati poljodjelstvo, tr- 
govinu i zanate. Da bi se ovo čim prije izvelo, poslužit će se savjetom i suradnjom 
najpoštenijih i učenih domaćih ljudi, a osobito crkvenih glavara. Prijašnje nasilno 
mletačko vladanje, veli on, da je narod bacilo u nevolju, nastojeći, da se narod 
ne umnoži, da njegova polja ostanu zapušćena, a pamet potamnjena i bezumna. 
Ta žalosna vremena da se više ne će povratiti, a on da će imati vazda pred očima 
i nevolje, koje je narod trpio i njegova slavna djela, njegovu staru čestitost i nje- 
govo davnu veličinu. Na koncu uvjerava Dalmatince, da će od sada posvetiti svoj 
život unapredjivanju njihove dobrobiti, i kaže im, da je car doista mogao ovu 
čast povjeriti drugom kojem mužu, koji bi bio većega uma i duha od njega, ali 
ne bi bio mogao naći čovjeka, koji bi bio zadahnut boljim čuvstvima i nakanama 
spram njih, nego li je to on. 

Prema svome obećanju primio se sad Dandolo posla, da pridigne zapuštenu 
Dalmaciju i da u njoj razvije narodni duh. Francuzi se nisu bojali narodnoga po- 
kreta, nisu se žacali priznati hrvatskom narodu pravo na život i na kulturno raz- 
vijanje i materijalno jačanje ; oni su po svojem republikanskom shvaćanju doista 
došli medju odnarodjivane Hrvate s time,*da ih okrijepe upravu poučavanjem 
o ljudskim i narodnim pravima. Što je Dandolo u proglasu obećao, nije bilo samo 
obećanje, da se duhovi primire, nego je bilo ozbiljno mišljeno i on je odmah pri- 
stupio radu. Pri tom mu je bio desnom rukom njegov glavni tajnik, najprije Scu- 
poli, poslije (g. 1807.) Angiolini i napokon (g. 1809.) Villata. 

Državni poslovi bili su razdijeljeni u p et, kasnije u šest odjela: za 
upravu, nastavu, sudstvo, financije, računovodstvo i kasnije za vojne poslove, 


1 Dandalo potječe od židovske porodice. Djed njegov bio je mletački židov, koji se g. 1740. 
dao pokrstiti, pa je tom prigodom po mletačkom običaju uzeo prezime Dandolo po svom krsnom 
kumu. Vicko se rodio 26. listopada 1758. Bio je najprije ljekarnik i kemičar u Mlecima, i stekao je 
kao takav velik imetak. Kad je Austrija iza mira u Campo Formio zavladala Mletačkom, morade 
Dandolo kao pristaša francuski ostaviti Mletke i ode u Lombardiju, gdje je u Varese-u kupio imanje 
i bavio se gospodarstvom. Od ovud bude poslan u Dalmaciju za glavnoga providura. Umro je 
12. prosinca 1819. 

kojima su bili na čelu odjelni predstojnici. Osim toga bio je jedan po- 
licajni i jedan vojni nadzornik. U rujnu g. 1806. proputovao je Dandolo Dalmaciju, 
da se točno upozna sa stanjem zemlje, a pod konac g. 1806. uredio je upravu ovako : 
Cijela zemlja bila je razdijeljena u četiri ok ruž jj a (sa sijelom u Zadru, Šibeniku, 
Spljetu i Makarskoj), kojima su bili na čelu delegati, koji su imali po prilici 
onakovu vlast kao potprefekti u Francuskoj. Okružja bila su razdijeljena na k o- 
tare, njih 17, i to zadarsko okružje na 6 (u Zadru, Krku, Cresu, M. Lošinju, 
Rabu i Pagu), šibeničko na 3 (u Šibeniku, Skradinu i Kninu), spljetsko na 5 (u 
Spljetu, Trogiru, Sinju, Nerezišću i Hvaru) i makarsko na 3 (u Makarskoj, Imotskom 
i Korčuli) ; na čelu kotara (osim onih, gdje je bilo sijelo okružja i delegata) bili 
supoddelegati. Kotari su se opet dijelili na općine ; na čelu gradskih općina 
bili su načelnici (maires), a na čelu seoskih općina starješine (anziani). 
Kad je g. 1808. konačno bila ukinuta dubrovačka republika, onda je ona zajedno 
s Kotorom zadobila posebnoga glavnoga upravitelja (bio je to Dominik Garagnin), 
kojemu su bila podvrgnuta 4 delegata (u Cavtatu, Stonu, Lopudu i Kotoru) i 2 
poddelegata (u Ercegnovom i Budvi). 

O bok glavnomu providuru bilo je glavno vijeće dalmatinsko 
(consiglio generale della Dalmacia) od 48 članova, koje je vlada izabirala izmedju 
ljudi, koji su se isticali znanjem, trgovinom i plaćanjem većega poreza, iz sva- 
koga kotara po jednoga ili više njih, već prema broju žiteljstva. Prve članove ime- 
novala je vlada, a poslije bi svake godine istupala četvrtina članova (dakle 12 
njih), a vijeće bi mjesto njih predložilo trostruke liste (popise), na osnovu kojih 
bi vlada izabrala nove članove vijeća. Istupivši član mogao se ponovno birati istom 
iza dvije godine. Ovo je vijeće, kojemu je predsjedao glavni providur, ubavješći- 
valo vladu o potrebama zemlje i naroda i raspravljalo o medjama okružja, kotara 
i općina. Njegovi su zaključci morali biti potvrdjeni od (glavnoga) providura, 
ako su imali vrijediti ; prema tome nije ovo bio sabor, nego samo neko savjetujuće 
vijeće. 

Budući da je Dalmacija potpala pod talijansko kraljevstvo, bilo je osnovano 
u Milanu mjesto neke vrste dalmatinskoga ministra bez listnice, koji je pod na- 
slovom rezidenta štitio interese pokrajine kod talijanskoga potkralja (Eugena 
Beauharneais-a). Bio je to Simeon Stratico, koji je mnogo godina obnašao tu čast. 

Sudstvo je bilo do sada u Dalmaciji jako zanemareno ; sudilo se malo, i to 
većinom pristrano i nepravedno. No sad su zavedeni redoviti sudovi, koji su imali 
krojiti pravdu. Ponajprije su bilim iro vn isudovi (njih 21) u svim sijelima okružja 
i kotara, a i u nekim drugim znatnijim mjestima (kao u Opuzenu, Lastovu i Visu), 
zatim sudbeni stolovi u Zadru, Spljetu, Šibeniku (kratko vrijeme), Du- 
brovniku i Kotoru (koji je poslije bio sjedinjen s dubrovačkim), i napokon pr i- 
živno sudište u Zadru. Kao ukidno (kasacionalno) sudište za sve 
gradjanske i vojne parbe služilo je zajedničko vrhovno sudište Kia 
stva talijanskoga u Milanu. 

I za procvat materijalnoga blagostanja Dalmacije učinila je nova vlada mnogo 
toga. Seljake onoga zemljišta, koje je mletačka država dobila bila od Turaka 
mirom u Karlovcima (g. 1699.), nazvanoga ,,acquisto nuovo““ i onoga, što no ga 
je dobila bila požarevačkim mirom (g. 1719.), nazvanoga ,,acquisto nouvissimo“ 
proglasila je ona vlasnicima toga zemljišta, dokinuvši tako zvanu ,,lege Grimani“ 


223 7 


(od g. 1756.), po kojem su oni dosada bili samo dosmrtni uživatelji njegovi. Ona 
je pozvala iz Italije gospodarske stručnjake, koji su imali narod podučavati u 
poljodjelstvu i vrtlarstvu, tako dra. Carribona botaničara, Longona, uzgajatelja 
drveća i voćaka, Oria, vrtlara i dr. Ona je kupila veliki posjed markiza Man- 
frina izmedju Nina i Demonica, gdje je osnovala gojilište drveća i voćaka, tako 
da bi se od ovud moglo svake godine rasaditi do 50.000 komada drveća po pustim 
krajevima i do 20.000 voćaka po zapuštenim vrtovima. Poradi obrane suma zabra- 
njeno je bilo pod prijetnjom teških kazna zapaljivanje ili haranje šuma, te izvoz 
gorivoga ili gradjevnoga drva bez oblasne dozvole, a poćine su morale jedan dio 
svojih šuma ograditi zidom, da ih obrane od tatova i koza. Za provedbu ovih 
odredaba i za nadziranje i unapredjivanje šumarstva bi imenovan jedan glavni 
nadzomik za šumarstvo i poljodjelstvo, a to je bio G. L. Garagnin. Još 
Su se imale u većini gradovima podići gospodarske akademije, a podjeljivale su 
se i nagrade (od 200—500 lira), da se tim unaprijedi sadjenje šuma, krumpira 
it. d. Vlada je poticala i na osnivanje tvornica, podjeljujući im razne povlastice, 
pa su doista podignute bile tvornice sapuna, papira, željeznina, pilane, mlinovi itd. 
Ona je dozvolila slobodnu trgovinu, koju je dosad branila mletačka republika, 
dokidala je mnoge teretne daće, dozvoljavala je gradovima slobodne sajmove, 
osigurala je trgovinu s Bosnom posebnim konzularnim uredom i podizala je na sve 
strane ceste radi unapredjenja prometa i trgovine. Ženijski časnici Danthonars 
i Maureillan proučiše po nalogu carevu zemlju s obzirom na ceste, koje bi se imale 
graditi, osobito prema Bosni i Hercegovini, te predložiše vladi, da izgradi ceste 
iz Knina i Sinja u Travnik, iz Imotskoga i Vrgorca u Mostar i iz Dubrovnika u 
Trebinje. Ovim sredstvima htio je Dandolo podići blagostanje Dalmacije, a time 
i povećati broj žiteljstva. U jednom svom izvješću caru Napoleonu veli Dandolo, 
da Dalmacija ima toliko zemlje, zgodne za obradjivanje, da bi mogla uz valjano 
obradjivanje ne samo prehraniti nego i obogatiti do 1 milijun ljudi, dok sada imade 
četvrt milijuna žitelja, koji :k tomu još gladuju. 

Da se zemlja uzmogne čim prije pridignuti, gledao joj je Dandolo pribaviti 
novčanu potporu iz Italije. U Milanu su doista zahtijevali, da se Dalmacija mora 
uzdržavati samo od svojih prihoda, ali Dandolo je ustao protiv toga, jer da bi to 
značilo uništiti velikim porezima ovu siromašku zemlju. I doista je g. 1806. poslano 
bilo u Dalmaciju 1 i pol milijuna franaka, a naredne dvije godine poslano je bilo 
iz Milana amo do 30 milijuna franaka. Pače je Dandolo i iz svojih sredstava trošio 
za napredak Dalmacije, te je jedne godine za 10 mjeseci potrošio 100.000 lira iz 
svoga žepa. 

Osobito je mnogo nova francuska vlada nastojala oko podignuća školstva 
u Dalmaciji. Za četiristo godišnjega mletačkoga vladanja u Dalmaciji bilo je ono 
posvema zanemareno, jer je to vladanje bilo protivno naobrazbi podložnih na- 
roda, da može tim lakše s njima po svojoj miloj volji gospodariti. Zato kad je Dan- 
dolo preuzeo upravu u Dalmaciji, našao je u zemlji veoma malo škola : nekoliko 
početnih škola u samostanima, gimnaziju u Zadru bez djaka i jedan kolegij u Tro- 
giru, koji je bio neodvisan od upravne oblasti i jedva nekako životario. Koje su 
obitelji htjele bolje odgojiti svoju djecu, pošiljale su ju u Italiju ili u Hrvatsku- 
Ugarsku, od kuda se bolje naobraženi nisu više htjeli vratiti u svoju domovinu. 
Pravnici i liječnički kandidati učili su samo nepotpuno nauke na sveučilištu u Pa- 

dovi, gdje bi dobili posebne diplome, koje su vrijedile samo u Dalmaciji, kao da 
se htjelo reći, da je za Dalmaciju sve dobro. 

Zbog ove zapuštenosti školstva trebalo je mnogo truda i rada, da se ono bar 
nešto podigne. Dandolo se namah primio posla, te je već u listopadu g. 1806., zatim 
4. siječnja i 6. svibnja 1807. izdao privremene odredbe o ustrojstvu škola, dok nije 
22. lipnja 1807. izašao stalni organizacionistatut za prosvjetne za- 
vode u Dalmaciji, koji je odredjivao ovo : 1. U Zadru će se osnovati viši naučni 
zavod (sveučilišnoga značaja) licej (za Ssvršene gimnazijalce). 2. U zemlji 
će se podignuti 7 gimnazija (u Krku, Zadru, Šibeniku, Trogiru, Spljetu, Makarskoj 
i Hvaru). 3. U znatnijim mjestima bit će dječačke i djevojačke pučke škole (u 
Zadru, Cresu, M. Lošinju, Krku, Rabu, Pagu, Šibeniku, Skradinu, Trogiru, Spljetu, 
Nerezišću, Hvaru, Makarskoj i Korčuli) ili samo dječačke (u Kninu, Sinju, Opu- 
zenu, Imotskomu i Omišu). 4. Obrtne škole (za kovače i tesare) osnovat će se u 
Skradinu, Obrovcu, Kninu, Sinju, Imotskomu, Makarskoj, Omišu i Opuzenu. 
5. Bit će 2 (naučne) akademije : u Zadru i Spljetu. 6. Za odgoj svećeničkoga pod- 
mlatka podignuti će se četiri bogoslovna sjeminišta (u Zadru, Spljetu, Makarskoj 
i u Osoru). 7. Na liceju će se učiti : logika i metafizika, književnost i povijest, fi- 
zika, matematika, prirodopis, kemija i ljekarništvo ; naravno i medjunarodno 
pravo, gradjansko pravo na osnovu Code Napolćon, kazneno pravo i postupnik ; 
anatomija, kirurgija, patologija i (medicinska) kemija. 8. Iza svršenih nauka i po- 
loženih ispita bit će slušatelji liceja prema svojoj struci usposobljeni : za kirurge 
i liječnike primaljstva (nakon dvogodišnje nauke), ljekarnike (nakon jednogodišnje 
nauke i dvogodišnje prakse), odvjetnike (nakon trogodišnje nauke), javne biljež- 
nike (nakon dvogodišnje nauke), pa graditelje i zemljomjere (nakon jednogodišnje 
nauke i dvogodišnje prakse). 9. Licej će imati knjižnicu, strojeve i učila, nužna za 
podučavanje u fizici, prirodopisu i anatomiji, botanički vrt i polja za praktičnu 
nauku u gospodarstvu. 10. S licejem bit će spojen konvikt (kolegij) za 20 pitomaca 
od kojih će polovicai mati stipendij od 400 lira, a polovica od 200 lira. 14. Na gim- 
nazijama će se učiti: jezik talijanski i latinski, govorništvo, zemljopis i počeci 
povjesnice i matematike. I s gimnazijama će se moći spojiti konvikt. 12. Akade- 
mije u Zadru i Spljetu imat će za 6 mjeseci predložiti osnovu svoga znanstvenoga 
rada, a doznačivat će im se godišnje 800 lira za troškove i nagrade. 13. Pučke 
se škole dijele na dva stupnja: u višem će se podučavati latinska i talijanska 
gramatika, četiri vrste računa i nauka o mladenjačkoj ugladjenosti i pristoj- 
nosti po knjizi ,,Galates“ od della Casa, a u nižem će se ograničiti nauka na 
čitanje, pisanje i obično računanje. Vjeronauk nije se obučavao ni u jednoj 
vrsti ovih škola. i 

Većina ovih škola i zavoda bila je tijekom vremena diosta privedena u život, 
pa zato možemo reći, da je Dandolov rad na prosvjetonm polju, osobito ako ga 
sravnimo s kukavnim radom nekadašnje mletačke uprave u tom pogledu, sjajno 
svjedočanstvo Dandolove brige oko duševnoga napretka zanemarene Dalmacije. 
Za jedne školske svečanosti rekao je Dandolo, oduševljen dosadašnjim svojim 
uspjehom, da je Dalmacija postala domovinom književnosti i znanosti, najdra- 
žim obitavalištem muza. — Dandolo se još brinuo i za zdravstvo i za dobro- 
tvorne zavode, pa je zato uveo cijepljenje boginja, dizao bolnice, lazarete, naho- 
dišta, skloništa (asile) itd. 

U vojničkom pogledu bila je Dajmacija (carskim dekretom od 24. ožujka 
1806.) uredjena kao jedna vojnička divizija, koja se raspadala na tri pod- 
divizije : u Zadru sa Cresom i Šibenikom, u Spljetu sa Makarskom i u Kotoru 
s Budvom i Hercegnovim. Sve vojničke oblasti kao glavni zapovjednik, zapo- 
vjednici divizije, topništva, ženija i t. d., imale su svoje sijelo u Zadru ; u svemu 
-je bilo pet pješačkih pukovnija, tri eskadrone konjaništva, četiri topničke satnije 
i dvije satnije ženijskih četa. U Drnišu je bio podignut velik vojnički tabor, u ko- 
jemu su velikim troškom sagradjene bile vojničke barake, a po ostaloj zemlji je 
bilo takovih manjih tabora, a sve to zato, da se spriječe ili uguše eventualne 
pobune ili suzbiju neprijateljske provale. 


VLADIMIR NAZOR: KONJANIK 


Kroz pram mi vjetar zviždi ; ko ljutit zmajić frče 
Poda mnom biesni at... 

Oj napred, napred, vranče, kroz tamu i oluju : 
Pa bilo u smrt crnu, u tmurni nepovrat ! 

.. . Zaronio sam ruke u dugačku ti grivu, 

Bokove izranih ti, izmučih hrbat tvoj... 

Ori se u mećavi uz topot i rzanje 

Moj mukli, gromki poj. 


Sto godina sam dugih u hladnoj zemlji bivo 

S kamenom na prsima i zmijom oko vrata ; 

Sto godina sam dugih užasne sanje snivo, 

Slušo gdje gamad grizu i crna grakću jata. a 
I usto sam iz groba kad vjetar nagli hrupnu, 

I s neba puče grom, 

I željezno kopito tri puta snažno lupnu 

Po grobnom kamu mom. 

A sada lance kidam i pljucam nad sramotom, 

| puštam da me nosi olujni konjić vran. 

— Godine što prospavah pod gnjusnom pločom otom, 
Ja hoću da ih živem u cigli jedan dan ! 


Razgalio sam njedra, nozdrve raširio ; 
Olujni pijem zrak... | 

Vjetrine nek me noćas ko drvce ogubalo 
Izmlati snažno krilo, očisti studen hak ! 
... Sto godina sam dugih ležao u jezeru. 
Voda je teška, mrtva, od gliba trulo tlo. 
Muk sjedi na žalima — jedino s vrbe pada 
U jesen suho lišće i silazi na dno. 

Sto godina sam dugih gledao iz dubine, 

Gdje gore crven vatre a na dnu neba tamna. 

I jedne noći vidjeh : ruši se sa visine 

Na mene zviezda jedna čupava i velja, plamna — 


Oj napred, napred, vranče, po klancu i goleti... 
Za gorom na istoku već sinu sunca trak : 

Ono će da rasprši sve strave i aveti, 

Ono će s očiju mi da skine dugi mrak. 

Zagrabi uz strminu ; 

K vrhuncu jurni tom ; 

Propni se u visinu ; 

Poleti kroz vedrinu 

K sunašcu ognjenom ! 

. <. Oj svjetlosti slobode ! 

Oj požaru sunčani, što ždereš hladnu sjen ! 
Godine, što prospavah pod zemljom, na dnu vod», 
Ja hoću da ih živem u cigli jedan tren... 


Kasamo zračnim drumom u kiši od iskara, 
Kroz žitki sjajni prah. 

Osjećam gdje mi kosa vije se i izgara ; 

Pali me ognjen dah, 

Pod nama zemlja leži : svjetlošću veljom sije 

U ludom biegu lete ravnica, rieka, gaj... 

Oj napred, napred, vranče ! još led mi žile bije, 
Ognjene staze naše jošte je dalek kraj. 

Zagrabi, jurni, leti, a s grivom u plamenu 

I njuške ofurene ... 

Sto godina sam ležo u krilu crnog mora 

Sred ladje utopljene. 

... Kasamo — i ja pjevam posljednju pjesmu svoju 
I pčan radosti. 

Vjekove, što ne živjeh, proživio sam sada 

U burnoj naglosti. 

Od neba pa do zemlje 

Glasa se gromki poj. 

Ko oro s visa klikćem : 

Divan je život moj! — — 


Otvorilo je sunce preda mnom sjajne dvore. 

S grivama u plamenu frče moj biesni at. 

Oj napred, napred, vranče, stazama štono gore, 
U česmu snage vječne, u slavan nepovrat !.. 

IVAN KOZARAC: KUKAVAC 


I. 

Didaku je Vinci dodijalo ... 

— Do grla mi je, — ćuti on sam. 

Zato se, zabrinut i potišten, i zaklonio u zadnji kut šljivika. Uzmakao je... 
A tu će on i razmisliti o cijeloj toj stvari. 


— Mora se... — vidi on i sabire se. Sabran će on odmah znati, što mu je 
činiti. Jer, podnositi se to dalje ne može. 
— Neda se... 


— Žena je, Terza je poludila... I godine su tu... Trideset ona godina već 
luduje, a ja patim ko Isukrst... Šta dato trpim... I neću, ne... kaže on u 
sebi i odlučuje, da više ne će pustiti, da se ta njegova T&rza nad njim rastresa, 
kao da je ona muško i kućni gospodar. A muško je ipak — on. I gospodar je da- 
kako — on. Njega zovu općini, on plaća porez, i kod popa je on kao gazda ubi- 
lježen, a za T&rzu se jedva i zna. Ali ona ko ,,uzbisita'' junica, vazdan klepeta 
ko stara vodenica i samo podbada, ruje. No, svejedno !... 

— Ja ću joj već izmoliti očenaš, — srdito pomišlja did Vinca i srditost u 
njemu još i porašćuje, kad pomisli, kako je to samo jutros bilo medju njima... 

Da. On se i danas zavadio š njom, s tom svojom Tš&rzom. I odmah, ubrzo, 
čim su se izvukli : on ispod rundava postara ćebeta, a ona ispod meka i nova jor- 
gana. | kao svagda... Za ništa i ni za šta. Malenkost, ma kakova trica, oštriji 
njegov zalup vratima, jedan njegov neodredjeni hmkaj, sitni smijuljak na us- 
nama — izazove svadju. 

. — Šta se kesiš, boljo, da ti oca, da ti... — psuje odmah Terza. 

I pljuvotak, što ga on po staroj navadi ispljucne na tlo sobe nju izazivlje ! 
A ona hoće sobu u gospodskom redu!... 

— Krme jedno, šta pljucaš... Valda to nije svinjac, — bijesni Tčrza pri 
tomu i svadja je takija tu, ko naručena. 

A on još povrh toga nigda u pravu, nigda on Tarzi dokazati što, nego svagda 
mora popustiti. A oprečnost nazora i ukusa u njega i Tčrze takodjer dovodi do 
svadje. Baš danas... Danas je predložio Tčrzi praviti rezance s makom, ali 
ona — — 

— Rezance, — veli, — 'oću, al s orasima. 

— S makom, kažem — govori joj on... 

T&rza ne će. Ne će već za to, što on bi. Dakako, odmah je tu larma, uz- 
rujanost, vika... 

— Krepaj, znaš, i ondak i ope" krepaj, ipak ne ću, — veli baba Tčrza, 

— Dobro. Ja ne ću drva cipati, vode donet... 

— Ne 'š? 

— Da! 

— Ondak ne 'š ni jesti. 

— Ti si luda... 

— Tvoj otac... 

— Beštijo... 

— Gade, mlito... 

I dalje... Strahota! Zna on... Psovka samo stiže psovku, besram u oba 
natkriljuje besram kakova govedara. 

A baba-Tarza još i dreči i staje preda nj kao kakav razjareni oroz, dolazi 
mu šakom pod nos, sopti od grozničava uzbudjenja. I on isto. Pesti mu se grče, 
u grlu ga bijes davi, a vrat mu se starački isteže kao u golišava vrapca. I onda 
mrkne mu pred očima i sve se čini, sad će uhvatiti što i baba će samo poljubiti 
zemlju... Ali to se samo čini. Gdje je on od toga! Baba-Tčrza ipak sva je i 
oprezna, kao da predvidja, što bi se moglo zbiti, pa sjeda gdjegod uz peć, za- 
suzi i pocmizdri malo, onda obriše pregačom oči i da dobije njega natrag u svoju 
vlast — kao da ništa nije bilo — u p6 glasa meko pita : 

— *Oćemo I malo rakijice, didače ?... "Ajdmo... 

I eto, šta onda ? — Tko bi tu jednu pametnu doumio. On se pusti, smiri, 
Tčrza donese stari poznati polić iz kuhinjskog ormara, pa ga oboje nose na grlo, 
dok se iz njega zadnji ne otisne grgolj. A onda — on je mekan k6 pamučno tkivo, 
a Terza je opet gospodar i njemu supijanu slobodno pogrdna imena baca u lice... 

Nego : 

— Ne može to tako dalje... Ne smije... Ne će! — veli si danas on, ne- 
kom odlučnošću zadahnut, tvrd, nepopustljiv. Danas je odmah i umakao s mjesta 
svadje, iz sobe, samo da ne mora gledat T&rzino cmizdrenje, brisanje očiju pre- 
 gačom i da izmakne onom poliću, ispijanju njemu drage rakije, ali i svojoj sla- 
boći, niskosti po tom. 

Danas on ne popušta pa ni za kakove novce. Ona iz prkosa ne će da pravi 
rezance s makom, u kojima on tako uživa, koje on svagda s velikom slašću jede. 
To on Tčrzi ne može oprostiti. I ne da se to oprostiti, gdje ona onemogućuje 
njemu pojesti jednu zdjelicu rezanaca s makom. Jest, on te rezance tako voli, 
da punu jednu zdjelicu svagda pojede. Zato je sada — kraj. Prelom je... On 
lomi... 

— | davno sam ja tako moro, — predbacuje sebi i sve mu dolazi pred oči, kako 
je sve to bilo, kako su prolazili dani kroz trideset godina i kakov se u njima živio 
život. Sjeća se on i vjenčanja, bijesnog trka svatovske kolije, visokoga ružma- 
rina na svojoj kapi, opletena vrpcom plave i crvene svile, andjebula na meki ja- 
stuci, svog djevera, komu onda jošte bale nausnicom tekle. 1 zna i pamti svaku 
trenut prve, mlade noći u hladnu kiljeru i — kao vidi — sve ono podatno sljub- 
ljivanje svoje T&rze uza se. | umjesto on — ona je bila izvještačena za sve, a on 
kraj nje naivan... Istom danas shvaća zamašaj toga, istom danas pojima, šta 
je to značilo!... A gdje istom da on zaboravi svu pomamu Terzine požude, 
kad bijaše ko u Putifarke. Po vazdan ga progonila ta Tčrza... ion je samo slabio, 
blijedio, kašljucao ... Puštao se bezbrižno i besmisleno njenoj laski, njenom 
zavodljivom dahu, gladnoj požudi u nje. 1 ne vidio, kako ga ona tim osvaja, kako 
tim stiče premoć nad njim, š njegovom voljom gospodari. I vjerovao joj on. Sve, 
.svaku riječ. Štogod je htjela Ćutao se sretan u svom domu, uz nju. Cio mu život 
i veselje bijaše — kraj nje, u njoj. Svaki njen čin on je odobrio, svaku želju: is- 
P unio. 

— Ja bi 'tila sutra u Vinkovce, — kaže ona. 

— Sutra moram orati Krčevinu, — upozoruje on. 

— AT ja bi baš tila! — srdi se ona. 

— Dobro. Idemo, — pristaje on i pušta oranje, da se ona po varošu prodje. 
Pokorio se bio naprosto, kako ni rob ne će. I nikad nije korio, ako ne radi, a svaki 
njen odihaj s umora popratio je zabrinutim pogledom i govorio joj : 

— Puštaj! Sam ću... Sidi... 

Vjerovao je : nestašno jedno i bezazleno dijete je Terza još i nikako nije pro- 
gledao lukavost njenu i nikad u nju posumnjao, nego još u dno svoje duše 
držao : ona pripada i tijelom i u pomisli samo njemu. I dok je Terza, mlada i puna 
mesa, gorila strašću i vabila svojim okom i čarima svoje mladosti kojekoga, on 
je uživao u pomisli, da je ona samo njegova. On je u to vjerovao, kao u svetost 
slike sv. Spasa na lijevom duvaru u sobi, a što je Terza odrasla medju koje- 
kakvim drugama, pa preigrala cio sokak na stotine puta, pa se valjala na ledini 
njegovoj pod momačkom mnogom rukom, kao i druge, pa kao i te druge imala 
i razne uspomene iz kojekakvih čoškova, gdje ju ljubila i desetora usta i milo- 
valo jedno tuce ruku — sve to nije umanjilo njegovu vjeru u Terzu. CĆorav 
je bio na sve ta... I kad ona reče u mrak dana: 

— Idem majki — on pusti, neka ide sama, a ona sama majki, sama od majke, 
a medjutim... Pričalo se i šaputalo po selu koješta i vidilo se nekad !... 1 
njemu je dolazilo do ušiju, ali se on nigda nije usudio niti uhoditi za njom. I sum- 
njičavi izraz njegova lica, duboku zamišljenost, u kojoj bi ga Terza katkad pri 
kasnu povratku našla, razagnala bi ona sa samim jednim vrelim ponjubljajem i 
s malo lažnih, laskavih 2. 

Jadan je bio, kukavan... kukavan i onda, kad je na svoje oči vidio... 

Drugu je godinu bila za nj udana... Sjeća se. Vidi. Zna. 

Otišao je u Cernu na meljavu, u popodnev blatan, pust, jesenski. 1 — mislio 
je — do sutra ostat će tamo. I Terza je tako računala. A on se vratio još isto 
veče i veselio se, što će tako nenadano pred Terzu i što ona ne će morati sama 
i u strahu provesti jednu cijelu noć. I kad je prispio pred kuću i otvorio kapiju, 
dospio je zapaziti svijetlo u sobi, a kad je poveo konje — vidio je — netko 
ispade na kućna vrata i preskoči prag te u trku zamaknu u baščuši mrak. 

— Lopov ? — pomisli. 

— Ne! — sjekne mu mozgom i teška sumnja zahvati ga svega. Uleti u 
sobu... Jedan pogled... Zaprepastio se. Terza sjedi na izgnjetenoj postelji, 
razodjevena, sabrana, mirna. Na stolu vino, gibanica, pečenje. I vino prosuto 
po stolnjaku, a iz pečenja još se puši... 

On se sav izgubio, zacrnilo mu pred očima... Terzin mir ga uništio... 

— Terza, Ter-za, šta me uništi, šta ubi ?!... Ter-za, šta ' to?... jauče 
iz njega ne bijesno, ne divlje, nego bespomoćno, očajnički, slabački. Terza 
nezabunita i mrka, gleda kako je slab i kukavan, kako rie bijesni, ne gnjavi 
nju, ne kida po njoj, ne tuče, ne ubija, pa se samo porugljivo osmješkuje i — 
šuti... 

— Terza, kaaži... Zar tako Ti mene, zar... Tko je to bio?... čisto 
je već moli, a njoj se sve gadi ovakav poništen i slast joj je, što mu može u 
lice baciti riječ, koja mu srce para... 

— Moj ,,švaler'', eto tko, — veli mu, a on se hvata za glavu i stenje : 

— U mojoj kući tako, aoj, T&rza! — otima se njemu s ustiju, a Terza ide 
odmah zadati mu još veći udarac, pa mu kaže: 

— Kakva tvoja kuća ? Gdje je tvoja kuća ? Zar nisi na mene je pripiso ? 
Sad je moja. A ako ti nije pravo, kako ja radim i živim, seli se! —. Sjeća ona 
njega na tu njegovu slabost, kad joj je zbilja kuću pripisao i on, čuvši to, ne može: 
ni da se sveti toj Terzi, ne može da je bije i ubija, nego samo dršće, kuka, pamet 
i svijest u njemu se muti, tupa ga žalost grabi i guši.. I samo izilazi . A u 
avliji, tamo negdje uz kolnicu, pušta se u blato, riva prste u kosu, čupa vlasi, 
plače kao :.dijete, guši se u boli, u spoznanoj nemoći, u kukavosti svojoj. 

Boli ga, što ne ima nikakove vlasti nad Terzom, nego još osjeća preimućstvo- 
njeno nad sobom. Ćuti:i strah, pobojava se Terze, njene jake ruke, boji se onoga 
neznanog joj ,,švalera''. Ubiti, otrovati ga još mogu!.. | dršće, štrepi ku- 
kavac, jadan do. samilosti ! | 

Iništaon... Dva — tri dana samo je pregarao nad svojom razorenom srećom, . 
a onda se opet ko gladan pas počeo zadovoljavati i s — mrvicama. Znao je za- 
kratko : ne jedan, nego pet, šest... deset njih dijele š njim njegovu Terzu, ali 
to je samo — prigušio u sebi, Šetani što može i smije da grli i ljubi Terzu, što- 
ona dopušta. . 

I gadan, suda do bljutavila, postao je on! Za jedan rasputni razmiljaj 
jedne neznatne žene, jedne Terze, za volju te svoje sitne požude, dao je on. 
sve u sebi, prodao je sve svoje muškaraštvo, sve čovještvo, sve dostojanstvo, 
ponos. Postao je ništica, koja ne zaslužuje ni prezir... DA, on se uzeo još i 
uklanjati, odilazio spavati u štalu, vodio noću konje na pašu, samo da ne smeta 
lakomoj, nezasitnoj požudi svoje Terze, da ona može slaviti slavu razvrata i 
trgovati sa sobom i sa drugima. — — — — s ——>—eee——-—--—- 


II. 


— Ubit sam je treb6, — pomisli didak-Vinca sada, u šljiviku. 
— Davno sam to moro, — kaže si on sada. nakon trideset godina, koje bir 
lježe cio niz dogadjaja i čina, bljutavih i gadnih, kukavnih po nj. — I šta je od. 

svega toga života nakon punih trideset godina ? Šta on od toga ima ? Jeli ka- 
kovu čast, slavu, bogatstvo, zadovoljstvo ? Je li išto ? 

Evo... Svadja danas, svadja sutra, pustota i tegoba u duši, praznina i 
vječni čekakov pregor u srcu, nepokoj u svakom dahu, bljutavilo povazdan neko 
na jeziku. A u očima seoske čeljadi, naročito u muškaraca, jasan nesakrivani 
prezir. Ono malo rakije i crne kave, pa i ono malo dobro pripravljena jela — sve 
je. Ali zar je to dosta u jednom staračkom životu... Didak-Vinci to nije ni iz- 
daleka dosta, pogotovo danas. Njemu je taj život izmetnit, budjav ko stari sir, 
pljesniv i gnjio ko komad bundeve, izložen kiši i suncu. Badava i to, što je baba 
Terza uvela neke varoške običaje, pa se u njih jede meso i u svakidan, peku ko- 
lači, badava i što ona njega — izim rakije i kave — opskrbljuje i cigarama i 
likerom. Badava i to, što im na tomu mnogi zavidjaju. Sve to primiruje njega 
na časove samo, a onda opet u njemu nemir, cpet kao bol neka s pustote i blju- 
tavila njegova života. 

I to! Seosko koje čeljade, kad udje u njihovu sobu, sve se zabunjuje i ne zna 
niti gdje će stati, niti gdje će sjesti. Jer, tu su nekaki zastori na pendjerima iz 
čipaka, tu crveni stolnjak na politiranoj trpezi, tamo visok ormar, ,,šifoner", 
do greda, a po tlu neki dugački ponjavci, šta li su. Bab-Terza ih zove : ,,te- 
pike" A stolice nisu kao druge stolice po selu, već kao one kod paroka, mekane, 
sa sjedalom od sukna, čega li. 

— | fine, fine — kaže taj svijet. 

Na zidu opet velike su slike, sve kao nekaki carevi i kraljevi i gospoda, i jedno 
ogledalo u pozlaćenom okviru. A to sve zabunjuje seosku čeljad, smeta. Bab- 
Terzi to godi, ona se hvali tim, uživa u lim uresima svoje sobe i osobito joj drago, 
kad može nekomu sve to pokazati. 

— To je moja muka, — kaže ona svijetu, koji ipak ne može ino, nego se 
odmah značajno podsmijeva, ali bab-Terzi to ne smeta. Ona se bez stida hvali 
i tumači povijest pojedinih predmeta. 

— Ovo je od ovoga... ovo od onoga trgovca, činovnika, poglavitog . . 
i dalje. Ona još vadi iz ormara kojekakove neznatne stvarce, pa i njih pokazuje. 

Did-Vinci medjutim u toj sobi glava gori, srca mu se grč hvata. Nikako on 
u sebi zaboraviti, kako je to stečeno i nikad oprostiti. I ti zastori i stolnjak i ,,te- 
pike" i drugo i proti njegovoj volji ogorčuje njegove dane, kini njega i u misli 
izmami po koju gadnu psovku. Jer ta soba užas je njegova života, ona mu s tim 
svojim zastorima, ormarom, ,,tepikama" dovodi pred oči tečaj života i upravo 
ti predmeti pokazuju mu, kako kukavnu ulogu igra trideset punih godina. I što 
dublje zalazi u uski i stisnuti starački život, a uz dnevni nemir, trzavice, svadje 
s Terzom, to se u njemu sve više razgranjuje i mržnja na sve te urese u toj sobi, 
u kojoj je propazarena njegova sreća te u kojoj se razmetala svakakova čeljad, 
jela + pila, prosipala piće i skvrnula čast i njegovu i drugih... Jer, nije tu sama 
Terza vilovala, nego i pet — šest drugih snaša i žena tu se ročilo, tu poisprodalo 
ljepotu, mladost, stid, a ni za kakove novce, pa i za jednu gospodsku večeru... 
Čitava Sodoma obnavljala se tu u mnoge tamne, puste noći — i nigdje nije bilo 
sile ni zakona, da spriječi sve to. 

A on, didak-Vinca, koji je bio tu prvi na redu rastjerati i razagnati takovo 
nesretno društvo, bio je samo — nizak i kukavan. 

x Iova mržnja, što je proti tim uresima sobe ćuti, jest neznatna, jer nije ni 
tolika, da posegne rukom za tim zastorima, pa ih razdre, da te slike i te ,,tepike" 
na parčad isječe. I u svadji nigda on ne dolazi ni tako daleko, da Terzi predbaci 
sav njen život. Ne može... Zna, i on mu je kriv. 

Nego, danas se on i cio i sav buni i ne zadovoljava vlastitim svojim uz- 
makom, rakijom, crnom kaficom. U njemu je danas naglo, ojednom porasao osjećaj, 
da on, kao čovjek, kao muško ne mora trpjeti to neprestano izjedanje, tu svadju 
i taj inat. On ne mora i ne smije podnositi rastresanje jedne žene nad sobom. Žena, 
to je manje, to je niže od njega, pa je poniženje i niskost trpjeti je nad sobom. 

I raste u njemu osjećaj muškaračkog preimućstva nad ženom i ćuti, kako se 
u njemu diže surovost, okrutnost, kako iz njih povire snaga, podilazi njegova 
uda, ojačava njegove staračke kosti. Trideset je godina on bio samo sjena i kroz 
toliko godina samo jedno mlitavo, neodlučno čeljade. Ali sada je — kraj. On po- 
staje jedna moć, on će gospodariti, svetiti se za svoj život, ubijati ! Krivnja Ter- 
zina jest jasna, nedvojbena. Evo, zar njegov život ne bi bio bolji, da ima samo 
i jedno dijete, odvjetak svoje krvi. Bio bi bolji, a djeteta nema. Terza je kriva, 
što ga nema. I za njen život i njegovu nesreću ona je kriva. On je kriv samo, 
što joj je vjerovao. Ona mu je uništila vjeru, ona će osjetiti i težinu toga vni- 
štenja — okrutnost njegovu. 

O, evo u njemu se budi čisto živinski osjećaj, u njemu evo sjedi: u jednom 
danu, u nekoliko sati izmjenjuje se sve pojimanje, sve osjećanje, sve shvaćanje. 
On sada zna i pojima, kako je gadna njegova uloga bila, on zna, da to ispraviti 
može samo tim, da Terzi zada boli, da ju bije, gnjavi, ubija... 

— | "oću, — kaže si on. — Zapamtit ćeš, Terzo, ovaj dan. Makar došo i 
na robiju. I moram na robiju, — doumljuje, poteže duvankesu, puni lulu, pali, 
i privlači se bliže jednoj šljivi, da se o nju ledjima osloni. A u mislima sve dalje 
kuje i skiva, kako će provesti tu svoju odluku... Sav on zauzet je za to pro- 
vedenje, sav sudjeljuje u tom promišljanju. I nije mu io teška stvar. Sasma mu 
jasna, jednostavna _.. I glatko će ići... Tu nema nikakove zapreke niti ičega 
što bi bilo kadro njega zaustaviti. On osvećuje trideset godina svoga života i sve 
njegovo biće je tu, uz tu osvetu. Ta mora biti i strašna. Tu mora biti grozote, 
mora je biti toliko, koliko je za tih trideset godina sabralo se gada i grijeha i sra- 
mote ! I sam Gospod — čini se njemu — sam on da se postavi preda nj, i reče : 
»nNe, čovječe, Vinca""', on bi mu kazao: 

— Ja ću učiniti svoje, a ti onda sudi, — i ne bi se dao zbuniti... 

On će se lijepo sada dići, polako će ispuštati dimove, i ispuštajući njih doći 
će u kuhinju. Terza će tamo stajati do ognjišta... Na čadjavim verigama visi 
kotao i kuhaju se rezanci... On će prići ognjištu sigurnim korakom i kazati 
sasma hladno : 

— Baba, moraju biti s makom. 

Ona će, već kao svagda, odmah uzvikati : 

— Kaki s makom... Ja ću onako, kako se meni dopada, — i opsovat će 
mu još štogod, a on će onda malo podrhtati s uzbudjenja, surovost će porasti, 
gladna uzavreti osveta, pa će, s lulom u zubima, lijepo šutke dohvatiti željezni 
vatralj ispred peći, prići Terzi, i dok ona uprepaštena i s očajnim strahom nad 
neočekivanim njegovim činom, zazine da pokrikne, on će bez ijedne riječi uz- 

-mahnuti vatraljem i poklopiti je s lijeva i desna. Onda će uzeti kuhinjski nož 
s kuhinjskog ormara, s kojim je ona rezala rezance, uhvatit će je zagrlo, srušiti 
preko cijetke za cijedjenje rezanaca na zemlju i bosti... rezati... 

A onda će k općini, pred općinsku gospodu ... 

— Falj'n 1's, — kazat će, vidi se did-Vinci jasno i razgovijetno. — Evo me ! 

— Šta je opet ? — pitat će gospoda u općini strogo. 

A on će pustiti kapu iz ruke na pod sobe, pa će koraknuti malo naprijed . . . 

— Evome... E-vo... Sad mi je odlanulo . . . Gospodo . . . nije se dalo ! Ubio 
sam Terzu . . . Najprvo sam je vatraljem udario, a onda sam malo nožem mesario . .. 

— Šta buncaš... Istom šta, Vinca ! — nasmijat će se gospoda, a bilježnik 
će malko bolje namjestiti očale na svom nosu, da bolje vidi toga Vincu, što tako 
istom šta divani. Ali on će onda pokazati svoje krvave ruke: 

— Evo: Jesam je... Guja je bila, gospodo. Sotona. Koliko sramote ja 
sam podneo i iz mene šta je učinila. Ja sam moro spavati u štali. . Ja sam moro 
pijane goste voziti u varoš prije zore... Izbljuvali su mi kola mnogoput... 
Moro sam, gospodo, i nju vozati po varoši, da se ,flandra"... da.,. Prodala 
je moje poštenje... Nijednog diteia nije mi rodila, zastore ima u sobi ,,šifo- 
ner''-ormar, ,,tepike"', gospodo !... I trideset godina tako, a ja, zar ja sad da 
pijem liker, pušim cigare, srčem kavu i to da mene smiri?... Ne, gospodo, ja 
sam je ubio!... 1 pridajem se... 

I ne idući dalje u mislima, did-Vinca osjeti vanrednu ugodnost zadovoljstva 
u sebi, a za to, što će on sve provesti glatko i odmah poče sagarati od strasne želje 
čim prije to izvesti. 

— Što će biti — sad će — Mesa će biti ! — srdačno nekako i radosno sašapće 
u njemu i on se lagano podiže ispod šljive, vedar, a pun surova čuvstva, jak. I — 
kako reče... | 

Pušeći podje, odbijajući dimove... 

U kuhinji Terza stoji kraj ognjišta. Kuha rezance... Baš kako je zamislio. 
Zamislio je i hladno će joj kazati : 

— Baba, moraju biti s makom ! — našto će ona svakako planuti, opsovati 
ga, a on će onda vatralj... pa kuhinjski nož... pa će u općinu... 

I reče on zbilja posve hladno Terzi : 

— Baba, moraju biti s makom ! — a ona, miješajući rezance u kotlu, ne- 
očekivano i pomirljiva glasa potvrdi : 

— Bit će, dido !... 

Usupnulo ga... Šta sad ? Izašao je iz zamišljenoga okvira, pomeo se, iz- 
gubio se. Kao poliven je... Eto, sn čuje, da će ti rezanci, što se kuhaju, biti 
ipak s makom, dakle po njegovoj želji, i on će od tih rezanaca, kao i dosada, moći 
pojesti punu jednu zdjelicu ! Ah, pa... pa šta će on, kako će on sada iu ubi- 
jati, gdje bi to ? I ona surovost iz njega i osjećana snaga i onaj osjećaj muška- 
raštva samo su u jednoj trenuti izginuli. 

A kad bab-Terza procijedila rezance, pa onda izvukla iz kuhinjskog ormara 
Stari, poznati polić s rakijom i rekla meko : 

— Ded, bdljo, napi se... Onda ćemo lipo rezanaca, pa kafice crne, pa.. 
— | pružila mu taj polić — on se mogao još samo spustiti na stoličak, na 1ro- 
nožac do vratiju i prihvatiti stari po njega kobni polić. 

I nestalo ga... Nema ga... U taj čas nije bilo tu više ni zere od onog did- 
Vince iz šljivika, nego je bio na onom ironošcu samo onaj did-Vinca, što se tri- 
deset godina već povlači po toj kući kao sjena, koji je ruglo, stup sramote, nizak 
i kukavan, razdragan po gutljaju Terzine rakije, po jednom srku Terzine crne 
kave. — A sve ono junaštvo, mržnja, surovost, vatralj, mesarenje pa razgovor 
s gospodom u općini pogušila prosto prva kaplja, što se otisla iz polića u njegovo 
grlo. Iza dva — tri gutljaja već, kao i svagda, smekšao se i raspljujio ko kvasac 
u mlakoj vodi, i jezik mu se počeo mesti, oči cakliti. A još od jutros supijana 


Terza s puno prezira i ruga slobodno mu kazuje : 


— Pi, mlito, šmrkljo, gade... 
I psuje mu... 


On se na to još i osmjejkuje ... Veseli se svojoj povelikoj lončarskoj zdjelici 
rezanaca s makom i radostan je, što će nju punu pojesti. O, sve će se gušiti, kako 
će lakomo jesti ! Polizat će prosto do dna. 

— Ah! A-ah! — odiše zato razblažen i ganut, kao da se u ono rezanaca s 
makom nalazi sabrano sve dobro i sva ljepota i sav smisao jednog čovječjeg života! 

I kad je na to iz Terzine ruke primio zdjelicu rezanaca s makom i vilicu, eno 
— poguren i stisnut na onom tronošcu — vas je savršeno neznatan, nizak, kako 
nikad dotada, odvratan ko život njegove Terze. Kukavac... 


A. G. MATOŠ: PJESME 


LAKRDIJAŠ. 
KARNEVALSKI CALEMBOUR. 


Teško je, kad imaš mnogo duha, 
Još je teže, kada nemaš kruha ; 
Teško sluhu, kada je bez uha, 
Teško uhu, kada je bez sluha. 


Teško onom, koga muči muha, 
Teže onom, koga grize buha : 
Teško biću, kojemu se kuha 
Vječan ručak — samo posna juha. 


Teško onom, koji poput puha 
Vonja pored dame fina njuha ! 
Teško i onom, što na rimu ,,ruha“ 


Mora sricat ,ćuha“, ,,stuha“, , gluha“, 
Svršivši sončt u počast potepuha, 
Princa Karnevala, Petra Kerempuha. 


ČUVIDA. 


Cello, flauta, oboa i bas, 

A na balu, k'o na valu Luna, 
S obrazinom maske od baršuna, 
Kolombina mienja lažni glas. 


U Dijane nije ljepši stas 

S ritmovima kao vruća struna, 
Što se trza strasnih sa laguna, 
Kad je život tek Otelov čas. 


Otkud je, iz Rima, iz Pariza ? 
Što je, duvna, sablast il' markiza, 
Ili Venus, spremna leći svagda ? 


S maskom simbol, Žena i Sirena. 
Sjeća me na Poša (— — i Montepina)! 
S okom mačke, zmije i smaragda. 


JOZA IVAKIĆ: U SVATOVIMA 


Njima je obadvoma bilo neugodno i — pravo rekavši — stidili su se. Sti- 
dili su se najviše jedno pred drugim. 

Čitavo ono vrijeme, dok nije došlo doba spavanju, a otkako je domaćica iz- 
javila, da će njih dvoje zajedno spavati — čitavo to vrijeme bilo im je upravo 
užasno. Ta, zaboga, ipak se to ne pristoji ! 

Obadvoje su htjeli uvjeriti domaćicu, da to ne može nikako biti, doka- 
zati joj, da je to prava sramota; al ipak nisu ništa rekli, nego su se samo od 
neprilike crvenili i bavili se svako za se svojim mislima. 

Tu njihovu nepriliku i zažarene obraščiće nije nitko ni opazio, jer se nitko. 
nije na njih ni osvrtao. 

Domaćica se — gospoja Matišićka — dalje još časak razgovarala s gostima, 
a onda je i opet otišla u kuhinju za poslom žureći se, tako da joj je u hodu sve 
zalepršala potpregnuta suknja i krajevi bijele kecelje. 

— Oprostite, moram za poslom ! — govorila je. A vi se lijepo zabavljajte ! 

A onda je još kao ispričavajući se dodala : 

— E, šta ćemo, kad je tako! Vi i sami vidite, kako je. Mnogo nas je, pa. 
se moramo nekako stisnuti. Najposlije svoji smo. 

A njih je dvoje sjedilo sad daleko jedno od drugoga, ubo za se. Dosad 
su se lijepo razgovarali : on joj je pripoviedao, kako je kod njih u njihovoj gim- 
naziji; kako se oni trećoškolci, kud i kamo slobodnije vladaju prema profeso, 
rima, negoli četvrtoškolci; kako ni jedan od njih ne bi ni za živu glavu zaplakao- 
kad dobije drugi red, a četvrtoškolci da skoro uvijek plaču u takom slučaju. Šta 
više, čuo je, da si i mnogi petoškolac znade isplakati prvi red. Onda joj je 
nabrajao, koje je on sve pripovijesti pročitao, koliko se puta por'vao sa svojim 
drugovima i — razumije se — svakiput bio pobjednikom. 

A i ona je sama bila živahna i razgovorljiva. I ona je njemu pripovijedala,. 
kako je kod njih u višoj djevojačkoj školi, kake su tamo učiteljice i kako se: 
one prema njima vladaju. Pričala mu je toliko zanimljivih dogadjaja iz plesne 
škole. 

I tako su se lijepo zabavljali i činilo im se, da su stari znanci. 

I odmah; prvi čas, čim su se upoznali, tako su se osjećali blizu. Njega nije 
obuzela nikakva trema, a nije, šta više, ni pocrvenio. Posve je sigurno pristupio. 
k njoj i rekao: 

— Čast mi se predstaviti: ja sam Ferdo Mirković, gimnazijalac. 

I još je, da ona možda ne bi pomislila, da je tek počeo ići u gimnaziju, po-- 
nosno dodao : . 

— Trećoškolac. 

A ona ga je tek malacko kritički omjerila i rekla : 

— Drago mi je. Anka Imbrinac. 

I ona je htjela dodati : ,,učenica VI. razreda više djevojačke škole", ali se pre- 
domislila. Nije htjela da ga oponaša, a u drugu je ruku opet mislila, da će ovako 
biti ,,interesantnija'. 

I odmah se raspreo izmedju njih dvoga razgovor ugodan, neprisiljen, za- 
nimljiv, i odmah im se činilo, da su već odavno stari znanci. 

A sad, otkako su saznali, 
da će njih dvoje zajedno spa- 
vati, nisu više mogli jedno 
drugom u lice pogledati od 
stida i od neprilike. 

Anka je uhvatila priliku, 
da rekne svojoj materi : 

— Ja ne ću spavati 
S onim dječakom. Ja hoću 
da sama spavam. 

Pritom je naprčila srdito 
Svoje male usnice i namrštila 
tanke obrvice. 

Mati joj nestrpljivo od- 
govori, a u glasu joj se osje- 
ćala i mala srditost : 

— Molim te, dijete, pusti 
me na miru! Ti vidiš, da 
nas tetka samo tako može 
smjestiti. 

— Al ja hoćuda spavam 
Sama ! 

— Al kad ne može biti ! 
.Razumi ! Marci će se strpati 
svi u jednu sobu, onu veliku, 
a mi ženske opet u ove druge 
dvije. Drugačije se ne da. 

— Pa i on je muškarac. 

— Ph! Čudna mi ku- 
pusa ! I on je muškarac ! — 
rekne posprdno gospoja Im- 
brinčevka, a onda još doda 
hoteći završiti taj dosadni 
Tazgovor : 

— Drago dijete, ne može 
biti. Drugačije ne može biti. 





M. Cl. Crnić: Nina. 


* 
X *& 

I zaista nije moglo drugačije biti. 

Bilo ih je jako mnogo. Gospoja je Matišićka naime udavala kćer i za dva 
dana imali su biti svatovi. Rodbina i neki glavni svatovski funkcijonari došli 
su malo ranije. 

A to su posve pametno učinili. Ovako će te silne žene biti njojzi, domaćici, 
od pomoći i od hasne. Ima tu vazdan posla po kuhinji i uopće po čitavoj kući : 
valja peći te silne kolače, priredjivati unaprijed kojekaka hladna jela, jer se ne 
može sve dospjeti onaj dan uraditi ; valja tu pomesti i oprati valja... Pa već 

zna se, kako je u svatovima ! Ta ima tu sva sila kojekakih sitn2rija, malih po- 
slova, koji mogu zaposliti sto ženskih ruku. 

I svi, kao da su se dogovorili, došli isti dan. Prva je došla, još ujutru toga 
dana, gospoja Imbrinčevka sa svojom kćerkom Ankom ; njezin muž, gruntovničar, 
nije mogao tako rano doći, jer nije mogao dobiti toliki dopust. On će doći na 
dan svadbe. 

Oko podne je prispio Marko Mirković sa ženom Marijom i sa sinom Ferdom, 
gimnazijalcem. Mirković je nekad bio mesar, ali obogativši se okanio se mesa- 
rije i živio od kapitala baveći se jedino time, što je davao svojim sumješta- 
nima novce u zajam uz obilne kamate. On je bio svatovski kum. S njima je prispio 
i gospodar Jozo Pretikić, trgovac sa svinjama, brat gospoje Matišićke, takodjer 
sa ženom Katicom, veoma ugojenom seoskom matronom, koja je uza svu svoju 
debljinu bila veoma živahna. 

Muškarci su odmah iza ručka okrenuli baš junački piti, tako da ih nije trebao 
ni nutkati domaćin, Gjuka Matišić, općinski načelnik, koji je i drugačije bio velik 
veseljak i prijatelj društva, a sad udajući kćer za sudbenoga pristava bio je 
spreman, da se uništi od oduševljenja i iskrene radosti. Nego mladoženje još nije 
bilo tu ; on je imao prispjeti tek na dan svadbe. 

I društvo je pilo, razgovaralo se i pjevalo. Kiselkasto vino samo je iščeza- 
valo u njihovim žednim grlima. Žamor, vika, dim od prostih cigara napunio nisku 
sobicu, u kojoj je bilo sve veselo, sretno i zadovoljno. Sve — osim gospojice Anke 
i gimnazijalca Ferde. 

Njih dvoje se stislo svako na svom stolcu srdeći se na sve. Vrijedjala ih je 
i ta vika i ti kojekaki razgovori i to, za njih, strašno pjevanje iz hrapavih grla. 
Al društvo se bez brige zabavljalo ne mareći za njih i ne opažajući njihovu 
srdnju, pa ni izdaleka ne sluteći, što se zbiva u njihovim dušama. 

I kad je već dobrahno zacarovala noć, kad se već odavno sve stišalo u selu, 
kad su već i seoski psi zašutjeli i pozaspali, kad se već odavno po seoskom so- 
kaku crnio mrak, kad se i naše društvo umorilo od pjevanja i vike, svladano 
pićem, kad su se i ženske dosta naradile po kuhinji i našuškale švrljajući amo 
tamo po kući — onda su legli spavati. 

A razdijelili su se onako, kako je bilo odredjeno : muškarci su spavali za se, 
a ženske za se i s njima gimnazijalac Ferdo. On je spavao s gospojicom Ankom 
na veoma uzanom divanu, na koji ne bi mogli smjestiti nikoga od cijeloga društva. 
Za njih dvoje nije bilo nigdje mjesta i na tom su divanu mogli spavati samo njih 
dvoje sitnih, malenih. 

Začas se smirilo sve u kući. Iz one se sobe, u kojoj su spavali muškarci, 
začas čulo glasno r'kanje u raznim tonovima ; cijela je soba ječala od toga 
r'kanja. 

U onoj sobi, gdje su spavali Ferdo i Anka, bio je još jedan krevet, na koji 
su se nedako strpale Ankina mati — Imbrinčevka — i debela gospoja Katica 
Petikićka. U drugoj sobi, što je odmah do ove, bio je takodjer samo jedan 
krevet. Ali u toj sobi nije bilo divana. Na tom su krevetu spavale gospoja Marija 
Mirkovićka i domaćica, a njezina kći udavača, gospojica Mada, napravila si je 
postelju na stolcima, koje je poredala uz krevet. Da ne bi u snu kakogod preva- 
lila stolce, privukla je do njih stol. U trećoj su sobi spavali muškarci. 

Gimnazijalca  Ferdu i gospojicu Anku nije ostavljala ona srdžba i onaj 
stid otprije, ni sad, kad su legli i nekako se smjestili na svom uzanom i kratkom 
divanu. S tim su osjećajima i zaspali. — —> —> —> — —————-—- 

Ujutru su se probudili zagrljeni. Sad su ih ostavila ona čuvstva od jučer 
i bilo im je ugodno ovako ležati jedno uz drugo. Nisu'ništa govorili znajući, 
da bi se onda jedno drugom izvinuli iz zagrljaja. 

A taj je zagrljaj bio tako ugodan ; budio je u njima neka nova čuvstva, koja 
su bila još nejasna, neodredjena, koja još nisu zabljesnula u sigurnom i jasnom 
svjetlu, koja su još bila blijeda, ali koja su im godila. 1 pod dojmom tih čuvstava 
lišca su im se zažarila i oni su ostali i dalje u zagrljaju... 

Ali to nije bio zagrljaj muškarca i žene, to je bio sasvim nedužan zagrljaj 
i baš u toj svojoj nedužnosti pun poezije... 

Kad je unišla u sobu gospoja Imbrinčevka, — koja je kao i gospoja Katica 
Petikićka ranije ustala — malko se neugodno lecnula videći ih zagrljene i za- 
žarene u obrazima. | 

— Morat ćemo se danas uveče nekako drugačije smjestiti — mislila je ona. 
— Al samo kako? — — — 

No to ne bi nipošto trebalo. Bojazan i sumnja gospoje Imbrinčevke bila je 
sasvim neopravdana. | 

I ona je sama valjda začas tako mislila, jer je odmah promijenivši izraz lica 
rekla u šali: Ustajte, djeco ! Sram vas bilo ! Tko je vidio tako dugo spavati? ! 


A djeca su odmah djipila sa svoga ležišta onako mlada, friška, nedužna i 
bezazlena... 


RIKARD NIKOLIĆ: NA ŽALU 


Na pustome žalu zagrljeni, sami 
sjedili smo ćutke. Iz plave daljine, 
kroz proslani vazduh, drhtali su nježno 
strastveni akordi jedne mandoline. 


Povjetarac lagan mrsio je njene 

vitice na čelu i njihao tankom 

odjećom joj bielom : ko na plavoj rieci 
tananijem šibljem pred umornim dankom. 


Dizahu se njene grudi i padahu 

kao spori vali, kad je večer blaga ; 
drhtala je pjesma kroz ganuti vazduh 

i ko jeka njena ja joj šaptah: draga... 


A do naših nogu šumilo je more, 
ko da priča čežnju neizmjernu žalu: 
onu, koju moja osjećaše duša, 
stiskajući niemo njenu ruku malu. 

F. D. MARUŠIĆ: DVIJE MAJKE 


Puste dalečine posute kolibama i ševaricama bjelasaju se po svilajskoj ljuti. 

Vesele ovce i brze koze bršte travu i kidaju lišće sa umornog drveća po udo- 
licama velikih visina. 

Prostrana priroda samuje, dalečine se iz dalečina radjaju, a u najdaljoj 
dalečini blista sunce po moru kao da želi izljubiti velike vode i oceane. Modro nebo: 
modri se sunčanim blještavilom. Po nebu plivaju bijeli oblaci ko nebeski snjegovi. 
Daleki vršci bosanskih brdina modrikaju se kao zastrti velom. Glasovi samoće: 
su duboke tišine, što popadoše po svilajskom kamenju. 

U tim krajevima borave ljudi kamenitih grudi, čvrsti kao ljutac. Nagomila- 
vaju kamenje da sebi sazdaju izbice i dvore po samovanju visoravni svilajske. 
Ti dvori su vazda samotni i pusti... 

Pusto samovanje dojadi stajnicima pa hodaju po selima da ubiju duge noći 
i lijene dane. 

U tim je stranama živila i jedna mlada udovica, na bijelom svijetu ne imala 
nikoga van sitno posmrče što je povila po smrti svoga čovjeka, s kojim je živila 
ravno kukavnih šest mjeseci. 

Mladost, život i samoća mamila ju k drugovanju, pa je zalazila sijelima i raz- 
govoru, a kako su muškaračke oči oštre, riječi zamamljive a mladost vatrena 
tako je mlada udovica drhtala pred milosnicima, što se po selima vidjaju. 

Ljubavnici se šalili na sijelima a udovica i ne nadajući se udadbi crvenila. 
stilom ko djevojka. 

— Što ti to, sejo, dojke rastu a prsluci pucaju — našali se jedan milovidni. 
ljubavnik. 

Udovica obori glavu pa ga kriomice pogleda. 

Kad je svojoj kući išla da podoji ono svoje sitno čedo napršče pridruži joj, 
se ljubavnik pa ju ukori čemu žive ko ljuba neljubljena. 

Ona se zastidi. 

A ljubavnik joj obreče ljubav, ako li je ona voljna. 

Udovica se zamisli i po mislima je tražila izvore novomu životu, al? samohra- 
nici nije joj bilo dalje tako živjeti i obeća ljubavniku vjenčanje, ako bi htio da. 
uzme uza nju i pastorče. 

Ljubavnik ne htio znati za dovoče. 

Udovica stane sada da misli i smišlja, bilo joj žao djeteta a još žalije takvoga. 
čovjeka. 

Našla se medju dva ognja ; drhtala je na pomisao, da bi to jadno djetence: 
mogla opustiti, ostaviti...... ali komu ? 

Nikomu ! 

Samoći ! 

Smrti ! 

Trgne se pa proplače. : 

Plakala je za djetetom ko majka. Sjetila se ljubavi iz koje je nikao, spo- 
menula se crne smrti i mladosti njegove — onoga dobrog pokojnika — pa je 
cvilila, suzila ; plakala da bi reko plače joj duša, istekle su joj zenice. bez oči će: 
ostati. 

Ludo saneno dijete spava u kolijevci ko janje, ne zna što u svijetu biva, 
a umorna majka obudovjela oplakiva svoga udovičića. 

Približi se zipci, zaljulja ga, da joj srcu odlane, a iz bešike nestašno čedo 
pruži majci ručice. | 

Majka privine dijete njedrima ko svilu i zlato, isturi bijele dojke iz njedara, 
podoji nevinašce svoje. 

Dijete se majci nasmiješi, cjelune ju, a majka se opet trgne ko da ju ti 
Ccjelovi pale... 

Kad je dijete na pola usnulo, njoj se učini, da je usnulo na vijeke, pa zatvori 
pendžere u kolibi, pokupi dronjke po primetim i saponima, ugasi ognjište i htjede 
da ode... 

Ali kako će da ugasi ono ognjište djetinje ljubavi ? 

Opet popostane, prosuzi, pa otvori pendžere, da u kolibu udje malo sunca. 

Sunce udje, ali joj duše ne ogrije. 

Ona opet zatvori pendžere i odaje, podoji dijete, da joj usne, e da ga ne 
čuje, kad procvijeli za njom, zatvori kapiju i ode... ode, daleko... daleko... 

I tako je hodala po hladnom kamenju krvava zmijskoga srca. Okrećala se 
bojeći se, da ju tko ne zaustavi, treptila je, da se koliba ne gane, pa ne poleti, 
da ju zadrži. 


Dugo i dugo je jošte u duši te nesretne majke pečal rovio i plamen gorio, 
dok se nije posve izgubio zastrt novom srećom drugoga čovjeka. 
A dijete opušteno i zaboravljeno u kolibi cvijelilo za majčinim dojkama, 


za suncem i životom, zaman plačem vapijući majku... A majka nije do- 
lazila . .. 


Po blizinam samotnih čemernih dvora opuštenoga djeteta, dolazili su čo- 
bani, ovčari i čobanice, pastirice ovcama. Dojaviše ovce, pa ih ukrdiše s jaganjcim 
i dirzicama, te ih vode na plandovanje. 

Jaganjci meču za majkom, a dijete u kolibi plače. 

Kad ovce brsteći prodjoše mimo kolibu zastane ovca prethodnica dvizorka 
pred smutnim dvorima plača. Činilo se, kao da je dvizorka čula naricanje svoga 
rodjenoga jagnjeta, koga joj juče otrgoše od dojaka. Čobani pognaše krdo, ali 
dvizorka ne će da se gane. 

— Tužna je, reče čobanica, ne će da ide — odveli joj juče janje na zaklanje. 

Dvizorka leže pa tužno zableji, a za njom probleji cijelo stado... pa se 
činilo da plaču ti silni veliki prostori samoće. 

Čobani se požure i kroz blejanje tolikoga blaga razaznaše glasove djetinjega 
plača. Otjeraše ucviljeno blago na plandovanje, ali dvizorka ne da se otjerati. 
Čobani ne htjeli je goniti, jer je dobra podojnica, a kako je sviloruna i prvojag- 
njenica tako su ju nježnijim glasom dojavljivali krdu. 

Kad ovce bješe poodmakle, čobani bolje razaznaše glasove djetinjega plača 
iz onoga čemernog dvora. | 


Čobanice nasluškivale djetinje glasove, zvale i dozivale stojnike, ali od nikud 


glasa, pa im ne ostade drugo već rastrgoše bravu i istegoše opušteno dijete na 
božje sunce. 


Dijete sad jače zakmeči gladnim drhćućim usnama. 

Dvizorka podojnica drhtala je pred ulazom gledajući to jadno janje, pa joj 
se činilo kao da je to njezino, koga juče otrgoše ljudi od dojke, da ga zakolju 
— pa kako ne će klati janjce, kad kolju djecu svoju. — ! 

Čobani ne znadoše što bi sa tim jadnim djetetom, te je ležalo u niskoj zipci 
na zemlji, kad u to približi se dvizorka ko svome janjetu, obliže ga i zableji ko 
da plače. Jedan čobanin povali dvizorku i privine joj dojkama dijete. Dvizorka 
mirna i sretna cjelivala je jabučice tudjega gladnog i plačnog jagnjeta, a dijete 
požudno sajući ručicama je gladilo novu milostiviju majku. 


DR. L. KNEZ VOJNOVIĆ: IZ TAINE-OVE PREPISKE 


Ima ljudi koji tako duboku brazdu ostave u misli svoga vijeka, da im ocrtati 
život i djela znači više manje ocrtati cijelu epohu u kojoj su živjeli i na koju 
su udarili svoj lični žig. I mi toga radi ne ćemo niti pokušati da nacrtamo život 
i rad Hipolita Taine-a,! filozofa, istorika, kritika, estetičara i moraliste, jedne 
od najblistavijih pojava ne samo francuske nego opće evropske moderne misli. 
Pa ne ćemo ni za to, jer smo u ovim stranicama sebi postavili vrlo skroman 
i ograničen zadatak, biva da iznesemo nekoliko izvoda iz prepiske velikoga mi- 
slioca, koja se u Parizu publikovala 1903—1907. god. u četiri knjige? kod Taine- 
ovog izdavača Hachetta. Ovo je program naše radnje i drugo ništa. Još od god. 
1889 familijarni sa Taine-ovim djelima, trudeći se, u obimu naših ubjegjenja, 
da iz onoga bistrog izvora, iz one snažne gragjevine odvojimo sve što razumije- 
vasmo više istina i da ih primijenimo na naše skromne radnje, čim puče glas 
da je prepiska onoga velikoga čovjeka ugledala svjetlo, poručismo je i pročitasmo 
redom kako su knjige izlazile. Egoisti nijesmo nikad bili, a najmanje u knji- 
ževnosti. U toj nas je nesebeznalosti podržavao i sam Taine, čije nam poruke 
jednome prijatelju neprekidno lebde pred očima : ,,Mi nešto moramo dati svome 
narodu — pisaše Taine 30 Aprila 1862 — svome vijeku, svome rodu, a to iz 
čistog osjećaja čestitosti. Mi smo od njih neizmjerno mnogo primili ; nema ni jedne 
pravične, čovječanske ili istinske misli, koja ne bi ljudima te nam je dadoše 
stajala ogromnu sumu rada i jada. Sve što mi tako visoko cijenimo u našim 
mislima i osjećajima dolazi nam od drugih ; pak nam sama duševnost naregjuje 
da vratimo onima koji će doći ono što primismo od mrtvijeh. Toga radi, kogod 
misli treba da tu svoju misao obradi tako da bude korisna i namijenjena javnosti : 
onaj koji pozna običaje, koji je prodro u čovječju prirodu, koji može iznijeti na 
pozornicu neke istine, sagraditi jedan ideal, onaj je dužan i drugima taj ideal 
i teistine... Oliver Goldsmith više je učinio sa svojim Vikarom Wakefieldskim 
nego li sto propovjednika sa sto besjeda. Stepen inteligencije i poštenja raste 
ovako, neprimjetno, kroz lake impresije koje ostavljaju ovakove lektire, kroz 
promatranja koje one doprinose i nadahnjuju .. .“ Ovaj će nam dug citat oprostiti 


1 Rogj. u mjestu Vouziers (Ardennes) 21. Aprila 1828, umr'o u Parizu 5. Marta 1893. 

* H, Taine, sa vie et sa correspondance. I. Correspondance de jeunesse (1847—1853) 1903. II. 
Le Critique et le Philosophe (1853—1870) 1904. III. L* Historien (1870—1875), 1905. IV. L 
Historien (suite) — Les derničres annćes (1876—1893), 1907. 

čitaoci i samoga Tainea radi, kad je već govora o njegovoj prepisci, pak i za to 
da im tačnije objasnimo što nas je rukovodilo pri publikovanju izvoda Taineove 
prepiske u ovoj smotri. Čitajući bilježasmo neka mjesta i malo po malo iz ovih, se 
mjesta sastavio Taineov profil koji će ovako biti pristupniji masi čitalaca nego 
li jedna studija o cjelokupnom njegovu radu. I da ovaj biser ne zadržimo za 
sebe, prosipljemo ga u narod u kome se osjeća jaka potreba sregjenije, dublje 
kulture, intimnijega drugovanja sa tipičnim predstavnicima evropske misli i civi- 
lizacije. 

Ako smo megjutim sebi i nacrtali tačno zaokružen zadatak, opet će nam 
se dozvoliti da u malome broju stranica, za bolje razumijevanje narednijeh izvoda, 
skiciramo osnovne misli Hipolita Tainea i da odredimo mjesto koje on zauzimlje 
u svjetskoj književnosti. Bićemo kratki, što će nama biti nesravnjivo mučnije, a 
neizmjerno prijatnije čitaocima. 


Taineovo je ime postalo mnogo popularnije izvan Francuske i Engleske u 
trećem dijelu njegove književne karijere sa glasovitim djelom : ,,Les Origines 
de la France contemporaine'' (Postajanje savremene Francuske). Od ove velike 
i nikad prije njega, a još mnogo vremena i poslije njega ni pokušavane istorijske 
ankete o Starom Režimu i o Revoluciji!, malo ima intelektualnijih savremenika 
koji ne bi bili pročitali bar prvu knjigu o Starom Režimu (L'Ancien R€gime) ili 
one druge dvije tako strašne da, čitajući ih, čovjeka muka hvata, pod natpisom : 
L'Anarchie : ,,La conqućte jacobine'. Ali se u ovoj popularnosti velikoga pisca 
miješalo mnogo nezdravijeh elemenata tugjijeh njegovoj čistoj ljubavi k zna- 
nosti. Taineovo djelo bi ravno jednom velikom dogagjaju, pobudi ogromnu senza- 
ciju, razbudi mnoge strasti. Obožavaoci revolucionarskoga ,,bloka' u Parlamentu 
i van njega skoče kao bijesniš na neustrašivoga istorika zbog šibanja junaka 
francuskoga terora koje predstavljaše kao krvožedne psihopate, branioci Staroga 
Režima, ma da ih piščev determinizam odbijaše, bili bi mu i ovo oprostili za 
poništenje legende o mudroj, spasonosnoj, gotovo idiličnoj Revoluciji koja je, 
po teoriji žakobinskoj, u krvi izdajnika a po smišljenom planu ne preporodila 
nego upravo stvorila drugu jednu Francusku s kojom mrtva pokoljenja pred 
14 jula 1789 nemaju više ništa zajedničkoga. Pri tom i jedni i drugi zaboravljahu 
da Taine, pišući ,,Postanje" nije mislio ni da jednoj partiji preda u ruke sek- 
tarsko polemično oružje, da je njegov cilj — i tamo gdje se varao — bio samo 
čisto istraživanje istine i da je djelo napisao bez političkih predrasuda kao ,,prirodo- 
znanac pred metamorfozama jednog insekta". Pod ovim je vidom Taine došao 
u evropsku sveopću konverzaciju, čak i do naših strana. 

Ali mnogo prije ovog posljednjeg velikoga djela, Taine je zauzeo bio prvo 
mjesto megju francuskim misliocima i zaklonio pod svoju moćnu doktrinu mlade 
generacije, koje sadržavahu najizbraniji cvijet buduće francuske književnosti. 


1 Alexis de Tocqueville iscrpao je zaista ogroman broj svežanja akata u Parizu, a naročito 
u provinciji, za svoje kratko, ali neizmjerno veliko djelo : ,,L“ Ancien Regime et la Revolution“, 
koje je inspirisalo i Tainea, ali je ovaj daleko nadmašio Tocquevillovu anketu. 

3 Vogja ove partije, F. A. Aulard, profesor Francuske Revolucije na Sorboni, oficijozni hi- 
storiograf Republike, uputio je protu-anketu, da bi dokazao netačnost Taine-ove ankete. Ali nije 
uspio, da u osnovnim konkluzijama obori Taine-ovo djelo. 

Taineov je uticaj na dvije, čak i na tri generacije, tamo od 1850 ogroman. Ova 
se generacija pedesetijeh godina bila riješila romanticizma, naduvenoga Ja, sen- 
timentalnosti u kojoj pokoljenja bijahu odnjivena blagodareći deformaciji i zlo- 
upotrebi Chateaubriandovih sjajnih i dubokih ali opasnih radova. Nova je ge- 
neracija pozitivna, realistična ili naturalistična, zaljubljena u umovanje i u fakta, 
žedna znanstvene izvjesnosti i spoznaje. Bijahu se zaboravila vremena kad je 
Michelet, taj čarobni istorik romantične epohe, čitajući Darwina, uskliknuo : ,,Ah, 
neka mi se vrati moj Ja !" Sada je opet ovaj prezrio bio. Sve je imalo biti im- 
personalno i znanstveno. U tom se trenutku, prelaznom kao onaj politički u oči 
Bonapartovog 18 Brumaira, i kao za opravdanje poznije Taineove teorije, Taine 
se pojavi kao visoki reflektor toga stanja i tih aspiracija. On kondensova i sabra 
,»sve lebdeće snove, sve tepajuće želje savremene misli'', da ih sastavi u jednu 
skupnu doktrinu, da im umnoži aktivnu silu i daleki uticaj.! Ma da je prije njega 
Renan pontifikalno ustoličio bio Znanost kao božicu budućnosti (,.la science 
ipak pobjedu kod savremenika. On useli svoju filozofiju u dušu pjesnicima i ro- 
mansijerima, kakvi su Leconte de I' Isle, Augier, Dumas fils, Flaubert i Bourget, 
ćitavoj generaciji istorika, Lavissu, Sorelu, Vogiiću, Houssayu ; on bi zastavnik 
i nosilac luči i tako ne samo kroz svoj ugled, nego i kroz svoje učenike Taine mo- 
delova misao druge polovice XIX vijeka i van granica svoga naroda. Da zagle- 
damo za trenutak u tajnu ovog uticaja.. 

Taine je po prevashodstvu psiholog. Istorija se, po njegovim riječima, ispo- 
ljava kao ,,problem psihologije''. Malo vremena pred svoju smrt pisaše jednom 
prijatelju ove riječi : ,,Ima četrdeset godina da ne činim drugo, nego psihologije 
aplikovane ili čiste". Sva su njegova velika djela, od Eseja o Titu Liviju do po- 
sljednjih knjiga o Savremenoj Francuskoj, bila uzastopne aplikacije jedne te iste 
psihološke metode na prerazličite objekte, mnogostručni eksperimenti, kojima 
je zajednički cilj bio da provjeri i opravda pred samim sobom neke svoje poglede 
na prirodu i na mekanizam čovječje duše. Dakle, aplikovana psihologija. Jedino 
veliko djelo, koje je ex professo Taine posvetio ovoj oblasti filozofije jeste ono 
»De Pilntelligence" (O razumu), u kome je na osnovi fizioloških razma- 
tranja i opažanja nastojao, da objasni manifestacije duše. Sva su ostala njegova 
djela : Istorija engleske književnosti, Put u Pireneje, Put u Italiju, Filozofija um- 
jetnosti, Postanje savremene Francuske itd. itd., same demonstracije svoje dok- 
trine, koja ako i tijesna i neprimjenjiva na sve raznovrsne pojave ljudske radnosti. 
ima granitičke dijelove, koje će sva je prilika budućnost samo još jače utvrditi. 

Vogiić je o njemu rekao : ,,Taine je Spinozina misao, projektovana kroz Sha- 
kespearovu maštu". I zaista je Taine učenik Spinoze i ne manje učenik Hegela. 
Imaginativna se njegova moć može uporediti sa onom velikoga engleskoga pjes- 
nika. Kroza tu imaginaciju primijenio je na moderni svijet panteizam i determi- 
nizam njegovih velikih učitelja. Taine je determinista, bez restrikcija, bez rezerva 
,,sa mističkim žarom, sa neutoljivom bezazlenošću". On ni u prirodi, ni u čovjeku 


1 Girand, Essai sur Taine, Paris, 1901, 177—180. Do sada je ovo najbolja knjiga o Taine-u. 
Kompozicija joj je vrlo konfuzna, ali duh izvrstan i materijali vrlo obilni. Mi ćemo se ovim esejom 
poslužiti na više mjesta, naročito za citate iz Taine-a, kad ih ne navodimo direktno, što ćemo i 
naznačiti. 

M. CI. Crnčić: Kaptol. 


nije mogao drugo da vidi, nego li fenomene podregjene neizmjenljivim zakonima, 
koji se jedan iz drugoga ragjaju kao po nekoj neumoljivoj nuždi. Metodom po- 
zitivnijeh znanosti, analizom i sintezom, on promatra činjenice, koje njegov duh 
otkriva u sebi i oko sebe. [ kad su te činjenice provjerene, apstrakcijom ih podigne 
na stepen jedne opšte činjenice, hipotezom pridade ovoj vrijednost uzroka, najzad 
dedukcijom provjeri da li je hipoteza osnovana i da li se promjenom one opšte 
činjenice i sve ostale mijenjaju. Nagje li da je tako, uzrok je nagjen. Grupa je či- 
njenica objašnjena. Imamo njezinu formulu, poznajemo joj zakon. Sada. Za upo- 
znavanje moralnoga svijeta (psihologija), koji će tumač biti sigurniji i blagodarniji. 
od fiziologije, od odnosa izmegju fizičke i moralne esencije čovjeka ? Nigdje kako 
tamo ne će vjerovatnije naći više nepoznatih činjenica, koje su kadre da unapre- 
duju znanost. Dakle će sa fiziologijom objasniti mnoge tamne strane naše duše: 
Ali u istoriji, utojživoj psihologiji, naći će što muu fiziologiji nedostaje, 
moralnijeh činjenica, mnogobrojnijeh, utvrgjenijeh iz kojih će moći sastaviti ši- 
Toke i snažne sinteze. | tako postaje Taineova omiljena formula : ,,Jedna civili- 
zacija, jedan narod, jedan vijek nijesu nego definicije u razvijanju. Čovjek je po- 
stavka (thćor&me) u hodu. ,,Istu metodu primjenjuje Taine i na moralu. Dobro 
jednoga bića što je * Grupa bitnih činjenica iz kojih je sastavljeno. Ona je, dakle, 
radnja čestita, koja uzme kao razlog ovo univerzalno načelo ili jednu sveopću 
posljedicu ovoga načela". Spinoza bješe ovo isto izrekao : ,,Sve, što se više neko 
usiljava da ustraje u svom biću, sve je to čestitiji“. 

Nema znanosti fizičkih i znanosti moralnih. Nema nego, u singularu, jedne 
znanosti, jedne u svom osnovu, u svojoj metodi, usvom objektu. Sile koje čovjekom 
upravljaju nalik su na one koje upravljaju prirodom. U trenutku bezazlenosti 

(kojima veliki ljudi naročito obiluju) Taine bješe formulovao ovu determinističku 
doktrinu u poznatoj frazi da ,,su porok i.vrlina proizvodi kako galica i šećer".! 
Profanum vulgus svali se na ovu frazu više nego na. sve njemu najneprijatnije 
Taineove članke. Optuže ga niskim materializmom, radikali Naquetove opservan- 
cije sa udivljenjem ga u Parlamentu spomenuše kao znanstvenog eksponenta 
ateističnoga radikalizma, ali on mirno objasni gornju rečenicu u pismu na di- 
rektora ,,Journal des Dćbats" :? ,,Reći da su porok i vrlina proizvodi kako galica 
i šećer nije isto što i reći da su hemički proizvodi kako galica i šećer ; oni su 
moralni proizvodi koje moralni elementi svojim sjedinjavanjem proizvode, pa kako 
je potrebno da se poznaju | emičke tvari iz kojih se galica sastoji da se ova uz- 
mogne stvoriti ili rastvoriti, tako je isto korisno da se nagju psihološki elementi 
koji sastavljeni sačinjavaju istinoljublje kad hoćemo da u čovjeku stvorimo omrazu 
laži. Ovaka studija primijenjena na savremene predmete kako n. pr. na analizu 
revolucijonarnoga i klerikalnoga duha objasnila bi mnoštvo stvari. Dokazala bi 
u oba duha slične pokretače, ukus za aprioristična načela, antipatija za iskustvo, 
neznanje istorije, poslušnost već skovanim frazama, instinkt tirjanstva, sposobnost 
za robovanje. Iz toga bi slijedilo da se ne može pobiti jedno pomoću drugoga, 
nego da ih treba pobijati oboje. Kad se analiza jednom učini, iz nje ne će nik- 
nuti ravnodušnost ; zlikovac nije opravdan za to što smo objasnili njegovo neva- 
ljalstvo ; ne ćemo galicu metnuti u čaj, jer joj poznamo hemički sastav ; ne- 
pošten čovjek zaslužuje prijekor, prezir, kaznu, poštenjak je dostojan pošto- 
vanja i nagrade. Grbavac nije primljen u vojsku, bezakonika ima isključiti slo- 
bodno društvo. . .? 

Ova sličnost u načinu postajanja jednih i drugih sila upoznaje nas sa je- 
dinstvom svemira. Mi razumijevamo kako je to jedinstvo postalo. I u istom se 
trenu rodi u nama pojam o prirodi. Taine se sada uzdiže na krilima filozofske 
Poezije kojoj nema ništa ravna u novoj književnosti :3 ,,Sa ovom hierarhijom 
nuždnih pojava svijet postane jedinstvenim, nerazdvojnim bićem, čija su sva ostala 
bića udi. Na najvišem šljemenu stvari, na vrhuncu blistavoga i nedostiživoga 
etera, progovara vječni aksiom ; i produženi odjek ove stvoriteljne formule sastavlja, 
svojim neiscrpivim talasanjem, beskonačnost svemira. Svaki je oblik, svaka pro- 
mjena, svaki pokret, svaka ideja jedna njezina radnja. Ona u svakoj stvari po- 
stoji, nijedna je stvar ne ograničava. Materija i misao, planet i čovjek, nagomila- 
vanje sunaca i kucaji jednog insekta, život i smrt, bol i radost, nema ništa što je 
ne bi izražavalo, a ništa što bi je moglo izraziti vaskoliku. Ona ispunja vrijeme 
i prostor, a stoji nad vremenom i nad prostorom. Oni je ne obuhvataju, a iz 
nje proizlaze. Svaki je život jedan njezin trenutak, svako biće jedan njezin oblik ; 
a serije stvari spuštaju se š nje, vezane božanskim grivnama njenog zlatnoga 
lanca. Ravnodušna, nepokretna, svemoguća, vječna, stvoriteljna, nema riječi 
koja bi kadra bila da je iscrpi, a kad se otkrije njeno vedro i divno lice, nema čovjeka 
koji se ne savije, uprepašćen od udivljenja i od strave. Ali u istom trenutku zaboravi 
svoju smrtnost i malenkost i nauživa se ove beskonačnosti koju zamišlja i sauče- 
stvuje u njenoj veličini.“ Što je ova divna himna? Mi smo je negdje čuli — zove 

! Le vice et la vertu sont des produits comme Ile vitrid et le sucre. 


* 19 Decembra 1872 Cf. Girand, Op. cit. Appendice br. XXIX. 
* Philosophes classiques cit. Girand, Op. cit. 116—117. 

se Panteizam. Taine ima panteističku koncepciju svemira. Ona njemu diktuje de- 
terminizan, metodu, moral, teoriju o znanosti. Spinoza u Shakespearskom ruhu. 

Da na jednom primjeru vidimo kako je Taine primijenio ovu doktrinu i,ovu 
metodu. Razne je objekte on tražio ne da ih opravdaju, nego da im smjelo utvrdi 
osnovnu zakonitost. 

Prva je na redu kritika. Ona i roman što su nego jedna velika anketa 
o čovjeku? Sve različnosti, sve sitnarije, sva cvjetanja, sve degeneracije 
ljudske prirode podložene su ovoj pozitivističkoj metodi i njenoj strogoj i egzaktnoj 
formuli. Što znači poznati jedan predmet? Znači poznati mu uzrok i za njim poći 
u svim njegovim djejstvima. Analizujmo kojugod grupu ljudskih dogadjaja. Naći 
ćemo da svi dijelovi u toj grupi zavise jedan od drugoga kao udi jedne biljke ili 
jedne životinje. Raščlanite ove dijelove. Vi ćete naći da ih mali broj sila stvaraju 
i njima upravljaju. Vrlo je često samo jedna sila toliko moćna da ih sredi i da 
im podrži jedinstvo. Kritika ima zadatak da otkrije ovu silu ili ove sile. Neka 
su kolikomudrago odvojene radnje jednoga čojveka ili jednoga naroda, uvjerićemo 
se da je jedna jedina glavna sposobnost (facult€ maitresse) koja ih iznosi, 
modelira, pokreće. Uz ovu glavnu sposobnost djeluje još i jedno opšte stanje. Kri- 
tika, hoće li da bude filozofska, ima da ukratko formuliše ovu sposobnost i ovo 
opšte stanje. Sada pridolazi sinteza. Glavna je sposobnost otkrivena (n. pr. ,,kla- 
sički duh" Pesprit classique — u tvoraca Revolucije). Pogledajmo je kako djeluje, 
kako u svom pokretu nosi podregjene sposobnosti. Njihovom pomoću mi ćemo 
sastaviti izvornu fizionomiju jedne duše, jednoga haraktera, jednoga talenta, jedne 
radnje. Evo opet sličnosti sa egzaktnim znanostima. U matematici se postavi 
jedna definicija iz koje se izvodi čitav red postavaka. Takoisto iz definicije čo- 
vječje duše može se izvesti ,,more geometrico'' daleko sljedstvo njenih djejstava, 
misli, strasti. 

Taine je ovoj koncepciji o kritici, usko vezanoj sa njegovom opštom doktrinom, 
ostao vjeran do smrti. Književna istorija, istorija umjetnosti, politička i društvena 
istorija sve je kroz nju prošlo. Zvao se čovjek Livij ili Saint-Simon, Ticijan ili 
Leonardo da Vinci, Robespierre ili Napoleon, on u njemu ne vidi nego psihološki 
problem za rješavanje. ,,On iz njih hoće da odvoji ,,la facult€ maitresse' i da nju 
slijedi kroz sve njene posljedice. Ali kako razlikovati, ,,diferencirati", pojedine 
genije kojima je ona glavna sposobnost zajednička, a ipak nijesu isti? Kako razli- 
kovati n. pr. Livija od Macaulaya koji su — i jedan i drugi — ,istorici — oratori'. 
Kako razlikovati Micheleta od Shakespeara kojima je zajednička ,,strastna moć 
uobraženja'* (1 imagination passionnće)? 

Taine je ovaj problem prvom riješio u svojoj glasovitoj ,,Istoriji engleske knji- 
ževnosti'?. I ne ćemo da udarimo glasom na tu riječ : riješio, ali ćemo reći da je 
glasovitom jednom teorijom rastvorio jednu od zavjesa pod kojim se krije istina. 

Glavna je sposobnost bez sumnje uzrok, ali je uzrok podregjen djejstvu ge- 
neralnijeh uzroka ,univerzalnijeh i permanentnijeh koji djejstvuju u svakom 
trenutku i u svakom pojedinom slučaju''. Ako je Shakespeare pisao drame, a 
Michelet istoriju, uzrok je tome što je Shakespere Englez, čovjek XVI vijeka, 
savremenik i prijatelj Ben Jonsona ; Michelet je Francuz, profesor i čovjek 
XIX vijeka. Radnje unutrašnjega i nevidljivoga čovjeka odregjene su nekim 
zasebnim načinom osjećanja i mišljenja. Ovo moralno elementarno stanje teče 

iz tri različita izvora koja se zovu: rasa, sredina, trenutak (la race, 
le milieu, le moment). 

Treba nam odoljeti iskušenju da prenesemo na naš jezik one znamenite stra- 
nice! u kojima je Taine razvio svoju trojnu formulu. Ali ne smijemo odreći čitaocima 
definicije sadržane u onim stranicama, jer bi ostali u dvoumici o tačnom značenju 
»izvora" o kojima je riječ. ,,Što mi zovemo rasa — piše Taine — to su one neke 
urogjene i nasljedne dispozicije koje čovjek donosi u rogjenju sa sobom i koje obično 
zavise od oštrih razlika u temperamentu i strukturi tijela. One su različite kako 
su različiti narodi... Rasa je prvi i najbogatiji izvor ovih glavnih sposobnosti 
iz kojih izviru istorijski dogadjaji ; ako je tako moćan ovaj izvor, razlog je 
tome što nije prost izvor, nego neka vrsta jezera i kao duboki ubao (rćservoir) 
u kome su kroz mnogo vjekova svi ostali izvori sabrali svoje vode . .. Nakon toga 
treba proučiti sredinu u kojoj rasa živi. Jer čovjek nije sam na svijetu ; obavija 
ga priroda, ostali ga ljudi okružuju ; na prvobitnoj i trajnoj bori razastrijele su 
se slučajne i sporedne bore, i fizičke ili socijalne prilike ometaju ili nadopunjuju 
biće koje je podloženo njihovu uticaju". Taine nabraja i analizuje ove prilike : 
klimat, političko uregjenje, društveno uregjenje itd. ,,One modeluju prvobitnoga 
čovjeka ; one su za narode ono što su za pojedinca vaspitanje, zanat, društven 
položaj, obitavanje itd. Tako u Španiji osmerovjekovna krstaška vojna protiv 
Muslomana, u Engleskoj osmerovjekovne sregjene političke institucije, u Fran- 
cuskoj latinska organizacija, znatno su djejstvovale na rasu i na pojedince, spoljne 
sile koje čovječju materiju dotjeravaju i kroz koje spoljašnost utiče na unutraš- 
njost ... Najzad, pored ove dvije sile, postoji još i njihova zajednička radnja. 
Ova radnja ragja opet nastajnu ; dakle, osim permanentnoga podsticanja i već 
priregjene sredine, imamo zadobivenu brzinu. Kada narodni harakter 
i okolne prilike djeluju, ne djeluju na ploči na kojoj ništa nije izrezano (tabula 
Tasa) nego na kojoj su već utisnuti neki tragovi. Kako se u kojem trenutku 
uzme ploča, upečatak je drukčiji i dosta je samo ovoliko da sveukupni efekt bude 
različit. Pogledajmo n. pr. dva takva momenta u književnosti ili umjetnosti, fran- 
cusku tragediju pod Corneillom i pod Voltairom, slikarstvo talijansko pod Vin- 
cijem ili pod Guidom (Reni). Dakako, opšta se koncepcija u ove dvije skrajne 
tačke nije izmijenila ; prikazuje se ili se slika vazda onaj isti čovječji tip ;... ali 
megju ostalim razlikama ima i ova da je jedan artista preteča, a drugi nasljednik, 
prvi nije imao modela, drugi ga ima, prvi vidi stvari lice o lice, drugi ih vidi kroz 
onoga prvoga — u kratko, prva je radnja odredila drugu. Sa vrlo dugim istorijskim 
momentima isto je kako i sa onim kratkim trenucima. Kroz cio srednji vijek 
ili u klasičko francusko doba vladala jedna svesilna koncepcija ; ljudi su kroz 
dvije stotine, pet stotina godina predstavljali sebi nekakav idealan model čovjeka, 
u srednjem vijeku viteza i monaha, u naše klasično doba dvorjanina i dobra 
besjednika ; ova stvoriteljna i univerzalna ideja objavila se na cijelom polju 
akcije i misli. Prekrstila je svijet svojim nehotično sistematskim radnjama, pak 
je uvehnula i umrla. Evo megjutim nove ideje kojoj je sugjena jednaka vladi- 
čanstvena perijoda i koja će isto tako iznositi na vidjelo mnogostručne proizvode. 
Ali sada treba promisliti da druga perijoda djelomično zavisi od prve i da će prva, 


! Od XXIII. do XXXIV. u Introđuction a 1 Histoire de la Litt€rature anglaise, I. Citujemo 
peto izdanje (Hachette, 1881). 


248 


kombinujući se sa narodnim genijem i sa okolnostima koje ju obavijaju, namet- 
nuti novorogjenim stvarima svoj pravac i svoj način. Po ovome se zakonu stva- 
raju velike istorijske struje, biva duga carevanja nekog oblika duha ili neke glavne 
misli, kako je ona perijoda samoniklih stvaranja koja se zove Renesansa ili peri- 
joda oratorskih klasifikacija koju zovemo klasičkom ili onaj niz mističnih sinteza 
što zovemo aleksandrinskom i kršćanskom epohom ili ono mitološko cvjetanje 
koje sretamo u počecima Germanije, Indije i Grčke. Ovdje je, kako posvuda, 
problem mehanički i sveukupni efekt jeste smjesa odregjena veličinom i pravcem 
sila koje ga proizvode". Taine završuje ovako : ,,Mi možemo stalno tvrditi da će 
one tri prvobitne sile proizvesti i srediti i ona nepoznata stvaranja put kojih nas. 
tok vjekova vodi ; da se ove sile mogu promjeriti i u brojeve svesti, mogli bismo: 
iz njih izvesti kao iz jedne formule svojstva buduće civilizacije. Pa htjednemo- 
li, uz prkos očitoj nezgrapnosti našijeh bilježenja i osnovne netačnosti naših 
mjerenja danas već zamišljati u opštim crtama našu sudbinu, trebaće da osnujemo: 
naša predvigjanja na ispitivanje ovijeh sila. Jer izbrojivši ih, obašli smo potpuni 
krug djelotvornijeh sila, pa kad smo razmotrili rasu, sredinu i trenutak, biva 
unutrašnjeg pokretača, spoljni pritisak i već zadobiveno podsticanje. mi smo 
ne samo iscrpli sve realne uzroke, nego još i sve moguće uzroke pokreta". 

Na jednoj inzularnoj književnosti sui generis kako je engleska, prebogatoj, 
a koja se ipak lako može pregledati i odvojiti, Taine je ovu svoju teoriju kroz. 
pet knjiga dosljedno demonstrirao, započimljući sa narodnim pjesmama Sakson- 
skijeh urogjenika, završivši sa Carlylom, Stuart Millom i Tennysonom ! 

Što je ovom velikom sistemu nedostajalo, reći ćemo odma. Posmatrajmo: 
za jedan čas drugo lice Taineovoga genija. Ovakav neumoljivi logičar mogaše 
li da bude i pjesnik? Bez sumnje i vrlo veliki. Pjesnik je kako Platon o kome 
je sam govorio da je onaj ,koji stvara živuće oblike". Stihotvorstvo i ritam ne 
sačinjavaju cijeloga pjesnika, šta više, ni pjesnika uopšte, nego smisao za život, 
strasna ljubav k oblicima i šarama, prekomjerna osjetljivost i dar prelijevanja 
ove dispozicije duše i uma u riječi. Ako je to životvorna suština svakoga pra- 
voga pjesnika, Taine je megju modernima jedan od najvećih. Sve su njegove ideje 
odjevene u tople slike. Sjajne se metafore redaju pod njegovim čarobnim perom 
a pod strogom kontrolom neprekidno budnoga razuma kome najstroži retor ne 
može osporiti logiku i tačnost. Pjesnik je prvoga reda u pojimanju prirode, u 
instinktivnoj potrebi da iz nje iznese slike i simbole, da ih uredi i razvije kla- 
sičkom umjetnošću tako da bi ga Grk Platonovijeh vremena bio mogao prepo- 
znati za brata. | možda je ta njegova poezija stvorila njegovu filozofiju. Njegova 
ga je imaginacija dovela na velike skupne poglede, na promatranje suštine stvari. 
Doktrinu je svoju stvorio reg' bi da uzmogne opravdati način kako je gledao na 
Svijet i kako ga je slikao. Stilista sjajan, jedan od najfinijih poznavalaca fran- 
cuskoga jezika, čijem je ispravnom ali ne šablonskom pisanju davao presudnu 
važnost, pisac zapovjednički, ,,gonitelj misli", kada se i ne saglašavate sa suviše 
apsolutnom njegovom doktrinom o univerzalnom determinizmu, divićete se bo- 
gatom sljedstvu ideja granitno vezanijeh i slika koje neprekidno izlaze kao perja- 
nice podzemnijeh vodoskoka. Njegovo vas neprekidno i brzo kretanje podiže i po- 
diže sve. Dah vladičanstveni, kao ,,iz jedne trube od tuča“, neiscrpiva plodnost 
verbalnoga iznalaženja, oduševljenje, poetski žar, strastna potreba koju osjeća 

da vas ubijedi, da osvoji pristajanje vaše inteligencije i saizvoljenje vaše volje, 
iznose Tainea na kriima filozofije i pjesništva visoko nad savremene istorike i 
kritike. Uporedite neke stranice Staroga Režima,! sa nekim iz Puta u Italiju ili 
iz Engleske književnostiš i vi ćete se preneraziti pred raznoličnosti pjesničkih pred- 
stava, pred jačinom logičnijeh dedukcija, pred jedinstvenim udruženjem slikarske 
palete sa znanstvenim aparatom fiziologa, logičara i filozofa. 

»Bogovi su sami kadri da izraze stvari ; svaki kraj proizvodi jednoga ; uz- 
lazim opet k mojim starima, da nagjem istinski, zaokruženi izražaj pridušenijeh 
senzacija, koje mi bruje u duši. Trebao bih sada ovdje one prve pjesnike da iza- 
zovem božicu ovijeh brda, ovoga nježnoga zelenila, ove nepresušne svježosti. 
Nije moguće izraziti ljupkost, vječnu mladost ovijeh zelenijeh i djevičanskijeh 
piramida, u kojima same gore nastavaju, u kojima osim šuma nije nikad ništa 
živjelo od prvoga dana... Kako se duša povraća lako u svoju prvu otadžbinu, 
u ćutljivi zbor velikijeh oblika, u mirni puk bića koja ne misle !.. . Ili: 

»Pristupam i vidim posrebrenu rčsu kako skače. Nad nama intezivna modrina, 
nebo je biljurno i preslatko blijedo, zapaljuju se zvijezde. Nikakva živa stvora, 
ni biljke, ni rasadnika ; nereide i fauni mogli bi igrati na ovoj pržini kako u dne- 
vima prve zore... Okupali smo se. Plivajući na legjima, vidi se obala. Ćuti 
se pridolazak modrijeh talasa. Cute se oštri pogled, muževna sila, vesela ve- 
drina divnoga sunca ! Kako pregrštima baca svoje strjelice na ovu grdnu pučinu ! 
Kako blistaju ovi talasi, sijaju se i drhću pod ovim daždom plamenova ! Misli 
se na Nereide, na Apolona. I kako je istinska Rafaelova*Galateja, kako se Tri- 
tonske bučne trube čuju i kako bi raspletene plave kose i bijela tjelesa oplakana 
u morskoj pjeni bili lijepi na ovome modrilu!... Gledajući to, došle su mi neke 
mahnite misli: vidio sam u mojoj glavi dijalog nalik na Lukrecijeve : razgovor 
čovjeka sa beskonačnom prirodom, prizor svih ovih živih stvorova, erojski grad, 
koji surovi elementi opsagjuju... Ovo čovječanstvo čiji smo sinovi i koje živi 
u svakome od nas, Nioba je čija djeca neprekidno padaju pod strijelama nevid- 
ljivih strijelaca". 

Čiji su ovi plameni opisi presiti ideja 2 Onoga istogašiTainea, koji je učinio 
vivisekciju žakobina, koji je Francuskoj Revoluciji izmamio veliku čest tajne, 
koja obavijaše njen porogjaj, neumoljivoga logičara, koji je do posljednjih kon- 
sekvencija analizovao ,,klasični duh"? i ,,la folie raisonnante' (umujuće ludilo) 
francuskoga revolucionoga društva i u njemu nalazio tajne Saint-Justovih i Bar- 
rerovih svinjarija, Dantonovoga smionstva, Robespierrovog licemjernog i okrut- 
noga političarstva, pa sve do Napoleonovijeh vanprirodnijeh pobjeda i poraza. 
To je onaj isti Taine, koji je, analizujući psihologiju krvoloka Septembarskijeh 
pokolja francuskoga Terora, napisao ovu stranicut : 

»Jedan čovjek, pa još i pučanin, koga je stara civilizacija smirila, ne postaje 
suveren a k tome i krvnik bez strašnijeh posljedica. Uzalud se on razdražuje 
protiv svojijeh žrtava, uzalud se, grdeći ih, zanosi ; on nejasno osjeća da vrši 
djelo grozno, i njegova je duša, kao Macbethova, ,,puna skorpija''. Užasnim se 


!N.pr. III odsjek Glave IV L* esprit et la doctrine u 1 izd. Hachette, 1876. 

* N. pr. pristupne stranice o Mlecima (Venise) II knjiga u VII izd. Hachette, 1895. 
š N. pr. II odsjek Glave IV Shakespeare Knj. II u V izd. Hachette, 1882. 

“ Tome II La conquete jacobine, 301—302. 

grčenjem koči protiv drevne čovječnosti koja se u njemu budi ; ona se brani, on 
se do krajnosti razdražava, i, da je zaguši, ne može inako nego da se ,,prejede 
strahota',! nagomilavajući ubistva. Jer ubistvo, kako ga on vrši, to jest britkim 
nožem a na bezoružane ljude, unosi u njegovu životinjsku i moralnu mašinu dvije 
vanredne i nesrazmjerne emocije, koje uzbunjuju s jedne strane osjećaj svemo- 
gućnosti bez kontrole, smetnje ili opasnosti nad čovječjim životom i nad osjet- 
ljivim mesom? s druge strane osjećaj krvave i različne smrti sa vazda novom 
pratnjom grčenja i vike ;?* nekada, u rimskim cirkusima, čovjek se nije mogao 
rastati sa tim prizorom : onaj, koji bi ga jednom ugledao, povraćao bi se svaki 
dan. Pa evo sada svako je tamnično dvorište jedan cirkus, sa otežavajućom okol- 
nosti, da su gledaoci ujedno i glumci. I tako se oba vrela pića miješaju za njih u 
jedno jedino piće. Moralnom pijanstvu pristavite fizičko pijanstvo, vina u izo- 
bilju, čaše pune do vrha kod svake pauze, orgije na lešinama ; i odma će te iz 
izopačenoga stvora vidjeti gdje izlazi Dantov demon, životinjski a uglagjen za- 
jedno, ne samo rušitelj nego i krvnik, koji izmišlja i proračunava muke, slavan 
i veseo zla radi što je počinio". 

Što je nedostajalo ovome velikome umu, ovome jedinstvenome piscu ? Ono, 
što nedostaje svim vanrednim osvajačkim umovima, zvali se Taine ili Napoleon : 
umjetnost prelijevanja ideja, osjećaj nuanca, ćuvstvo relativnosti i finijeh im- 
ponderabilija čovječje duše. Voljeli bismo, dakle, daje bio eklektičar » Da je 
uzeo za geslo : aurea mediocritas bili se bio zar jače primakao istini ? Ne zaista. 
Cijena, pod kojom se misao čovječanstva bogati, jest upravo ovo bolno robovanje 
velikijeh ljudi posljednjijem konsekvencijama njihovijeh misli i njihovijeh si- 
stema. Veličina radnje sveti se na njima, a mi tek uzmemo od nje što osrednje 
rod ljudski može podnijeti. Ali čovječja priroda, koja se ne da sputiti ni u lance 
Taineove logične psihologije, ni u lance genijalne političke koncepcije jednoga 
Napoleona, treba da se povrati u svoja prava. Tajnost naše duše, prerazličnost 
njenih emocija, ali naročito diferencijacija genija pobjediše donekle i samoga Tai- 
ne-a. Vjera u univerzalni determinizam, adekvacija filozofije i znanosti, ne- 
premostiva nesaglasnost izmegju moderne znanosti kršćanske ideje — kako je 
oličena u katolicizmu — u sve je ovo tekom godina Taine metnuo mnogo drugijeh 
zdravijeh misli, koje se nijesu saglašavale sa njegovim gvozdenim sistemom, 
ali su se saglašavale sa životom, sa besprimjernom čestitosti njegove velike duše. 

Tako je prema sutonu svoga radnoga života mogao pisati ove riječi : 

»Danas nakon osamnaest vjekova, kršćanstvo je jošte, za 400 milijona ljud- 
skih stvorova, duhovni organ, velika neizbježna krila, na kojima se čovjek uz- 
diže nad sama sebe. Uvijek i posvuda, od osamnaest stotina godina na ovamo, 
kad su god ova krila klonula ili kad su se god prelomila, privatni su i javni obi- 
čaji opadali. U Italiji za Renesanse, u Engleskoj pod Restauracijom, u Francuskoj 
pod Konvencijom i Direktorijom čovjek bješe postao poganin ; svirepost i pu- 


1 Macbethove riječi : ,,I have supped full with horrors“. Taineova bilješka. 
* Pogledajte djecu kad utapljaju psa ili ubijaju zmiju ; žilavost ih života vrijegja kao po- 
buna protiv njihova despotizma, pak se svaljivaju na životinju udvojenim udarcima, 
Taineove bilješke. 
š Sjetite se upečatka španjskijeh corrida i neodoljivog privlačivanja kome Sv. Augustin 
podlegne u cirkusu kad prvom začu krik smrtno ranjenoga gladijatora. Taineova bilješka. 

tenost izlagahu se na javu, društvo se provrgavaše u hajdučku kuću ili u bludnu 
kuću. Kad se neko zagledao iz bliza u ovaj prizor, taj može i proračunati ono, što je 
kršćanstvo donijelo našim modernim društvima. Ni filozofski razum, ni umjetnička 
i književna kultura, ni ikakva vlada ne mogu da ga zamijene u ovom poslu. On je 
sam kadar da nas uzdrži na našoj nizbrdici i staro Evangjelije, ma kakva mu bila 
dandanašnja haljina, još je i sada najmoćniji pomoćnik društvenoga instinkta". 

Je li to taj neosjetljivi, hladnokrvni determinista ? Zastavnik kritike, koja 
Sve razumije", ,,sve prašta“, nikada ne sudi, nikada ništa ne progoni, je li to 
ravnodušnost simpatije za sve oblike umjetnosti, za sva mišljenja, za sve škole ? 
Nije i nije ni moglo biti sa Taineovim karakterom, koji se u svojoj djetinjoj če- 
stitosti savijao uvijek pred istinama života. Savijao se, pak je i osugjivao i sudio 
i iznosio na javu svoje ljubavi i svoje antipatije, svoje strašne ironije, svoje dan- 
tovske srdžbe. I to za to, što se ,,znanstvena kritika'' ne da uvijek primjenjivati 
na moralne znanosti, i što čovjek, proučavajući čovjeka, ne može da bude ne- 
utralan ili ravnodušan kako ,,stvari koje ne plaču". O Postanju savremene Fran- 
cuske Taine govori da ga je pisao kao da je za predmet imao ,,revolucije Fjorence 
ili Atine". Ali utaman. Mi smo već vidjeli, da nije tako. Nije ni on mogao uvijek 
i posvuda da se ne riješi za jednu stranu, kako ni Mommsen, ni Grote nijesu mogli 
da ostanu ravnodušni pred partijskim borbama Rima i Atine. 1 evo zašto je Taine 
tako velik istorik. Iskrena i vatrena žudnja nepristranosti, zabrinutost za znan- 
stvenu istinu dovedoše ga do najprostranije, najsitnije ankete o postanju savre- 
mene Francuske, koju je ikada jedan čovjek zamislio i izveo. Zaman u ovom gi- 
gantičnom radu još Ferdinand Brunetičre, čije kritike u g. 1881—82 imahu naj- 
veći odjek u našoj mladenačkoj duši, primjećavaše izvijesnu jednostranost u 
rešetanju i prosugjivanju materijala, zaman se još i sada Auclaire trudi, da dokaže 
koliko je Taine dokumenata netačno iscrpao, koliko ih je zanemario, koliko im 
je puta smisao usiljavao. Uz prkos svemu ostaće da je Taine onaj te je stavio u 
saobraćaj bezbroj činjenica nepobitnijeh i do tada nepoznatijeh, ideja praved- 
nijeh, novijeh, dubokijeh na osnovu nevjerovatno velike i prostrane dokumen- 
tacije. Ali kad je sve to učinio, je li se zavukao kao moralni zoolog, kao neu- 
moljivi anatom u tajne svoga unutrašnjega kabineta zadovoljan impersonalnom 
anketom ? Nimalo. Nego se sa oratorskom žestinom jednog pomlagjenoga Ta- 
cita, oborio na najgora žakobinska svirepstva, podigao optužnicu protiv tero- 
rista, protiv svih činilaca Revolucije od Robespierra do samoga Bonaparta, op- 
tužnicu u kojoj je precizno i rječito, sa strogim patosom sudio političku i dru- 
štvenu radnju graditelja nove Francuske, pak je ovoj i davao savjeta — poput 
drugoga velikoga istorika Fustel de Coulangesa — kako bi se narodna zgrada imala 
da obnovi novim troškovima i trajnijom gragjom. Tako mu je prijatelj Guillaume 
Guizot smio pisati : ,,Za Vašu sreću, nijeste nas uvjerili i Vaš Vas je talenat spasio 
od Vašega sistema . . ." Pak u istom pismu Guizot nabraja prijatelju zamamljive 
njegove strane: ,,prostranost Vašega znanja, muževna smjelost Vašega duha, 
jaka sveza i sjaj Vašega stila'', ali nadodaje i ,,način Vaše kritike protivan Vašoj 
metodi, a što upotrebljujete bez Vašega znanja baš kao da bi s Vama bio srasao, 
sve ideje tugje Vašim formulama koje Vi izlažete Vama uz prkos, a tako prostrane 
kao da Vi sami nalazite, da su Vaše formule nedovoljne"'.! 


1 Citovao Girand, Op. cit. 132. 

Mi ćemo završiti ove mučne stranice riječima njegova najnovijega biografa : 
»Kako Pasteur u fiziologiji, tako nam je Taine ulio razumijevanje ,,beskonačno 
malenijeh'' u istoriji. U sadašnjosti, ukazao nam je koliko je od prošlosti nad- 
živjelo i koliko se mučno kroz nju probija budućnost. To bi, dakle, obnova tra- 
dicije na njenom pravom osnovu i sjajna lekcija društvene solidarnosti, uteme- 
ljena na činjenicama. 

Ali njegov nas rad uči još nešto, ne manje dragocjeno i plodonosno. Uči 
nas, da ne usvojimo slijepo već gotove ideje ni zvučne formule, da savjesno i me- 
todično proučimo činjenice, da prorešetamo kroz rešeto iskustva naše apstraktne 
koncepcije, da izbjegnemo suviše hitnim zaključcima i prenagljenim prosugji- 
vanjima, da budemo skromni, da ne pridamo prećerana povjerenja našemu sop- 
stvenome mišljenju, da se uvjerimo, kako zasebna pitanja zahtjevaju i zasebnu 
nadležnost i zasebnu nauku, da se državnici ne improvizuju kako ni hemičari ; 
ali ne odreći se za to svake misli, ni svake inicjative, ni svake duševne topline ; 
naprotiv, iz ovih mučno traženih i proučenih činjenica naći intimni smisao i iz- 
vesti opšti zakon i ne zaustaviti se nego kod ove potonje pobjede. Istinu, koju 
smo našli, sa žarom je prigrliti, predati joj se sa oduševljenjem, raznijeti je sa 
strašću, u kratko, poraditi sa svim svojim silama, da iz realnosti izdvojimo ide- 
alnost. Ako je to posljednja impresija, koju produženi dodir s Taineom ostavlja 
u nama, ne vidimo zaista, koji bi se podesniji savjet mogao dati novim generaci- 
jama, njihovim potrebama i težnjama. Pa to je i razlog, zašto ga ova pokoljenja 
priznaju za učitelja, čija ih misao, uspomena i slava ne će ostaviti još za mnogo 
vremena?.1 —, (Svršit će se.) 


1 Girand, Op. cit. Chap. IV L' influence, 207—208. 





M. Cl. Crnčić: Na obali. 

JULIJE BENEŠIĆ: STANISLAV PRZYBYSZEWSKI 


UMJETNOST ,,GOLE DUŠE“. 


|. 


»Imurni kraj, natkriven olovnim oblacima, iz kojih za hladne jeseni pada 
sitna, neprestana, mrzla kiša, što do kostiju prodire zimom i turobnošću svojom ; 
široke poljane, po kojima se u gustom šašu i trski kriju blatna jezera i noću 
puštaju plamenite divlje ognjeve na strah ljudima ; monotoni vjetar, što svija 
visoke jablane kraj ravnih puteva, koji prolaze kraj strašnoga Gopla i mišje 
kule, pokraj polja, politih poljskom i švedskom krvlju ; kraj, koji se pruža iz- 
medju Inowroclawa, Kruszwice i Gniewkowa u velikoj kneževini Poznanjskoj. 
zove se Kujavija". To je domovina Przybyszewskoga. 

 Przybyszewski, ,sin zemlje", daje u svojim djelima sliku te tužne zemlje, 
pune čara i mistične ljepote ; njegova je duša ta ravnica, po kojoj blude noćni 
ognji izmedju srebrnih jablana, sličnih sablastima u bijelim plahtama ; u njemu 
je bura ljetna i mećava zimska kujavskoga kraja ; on je pjesnik duše, koja bludi, 
i čežnje, koja je vječna. | 

Przybyszewskova je umjetnost stvaranje života duše u svim njezinim 
pojavama. bez obzira na socijalne ili moralne principe ; ona je u njega sama 
sebi svrhom, ona je apsolut, jer je odraz avsoluta — duše. To je Przybyszewskovo 
evangjelje. Duša mu je alfa i omega umjetnosti, a umjetnik niti služi niti upravlja, 
on ne pripada ni narodu ni svijetu, jer je iznad života i svijeta, gcspodar gospodara, 
svet i čist kad crta zločin i blato, kao i kad upire oči u nebo i do boga prodire. 

Przybyszewski ne priznaje realizma. On ne crta tijela, nego dušu, a ovo 
se ne postizava registriranjem ćutilnih apercepcija (to je posao znanosti, a ne 
umjetnosti), nego simbolizmom. 

To je Przybyszewskova teorija, kojom je on postao tajanstveni mag i prorok, 
štovatelj puti i grijeha, nerazumljiv kadšto, ali silan vladar riječi. Priznajući 
samo duši pravo opstanka u umjetnosti, morao je izbjeći svim realnim ozna- 
kama : radnji i osobama. Zato u njegovim djelima nema živih ljudi, a sadržaj 
je tek kulisa za duševne procese, a nipošto jezgra djela. 

Ljubav, žena i čežnja tri su motiva, koji pokreću djelovanjem duše i bude 
savjest, grijeh i zložin. Ljubav dvaju spolova, što se žele sjediniti i stvoriti jedno 
bespolno ili dvospolno biće iz prapočetka spolnoga života (,,Androgyne"') ; bijesni 
vampir, žena, koja čovjeku kida živce i siše lakomo krv. Žena izazivlje čovjeku 
neodoljivi nagon, kojega on nije kadar da slomi i da mu se opre, ma da mu je 
uspjelo kontrolisati i živce i mozak i svaku stanicu svoju (,,Homo sapiens"). 
Konačno treće i glavno sredstvo poezije : vječna, bolna čežnja za beskrajnošću | 
i sjedinjenjem duše sa svijetom (,.Nad morem). Iz strasti proizlazi krivac, groza,. 
patnja, koju prati kazna, dapače i onda, kada nije još počinjen grijeh (.,Gosti'), 
ili mahniti bijes grozničave duše, koji sve pali i ništi, a da ni sam ne zna, za što 
(Djeca sotone"). | 


11. 


Odrastao u sumornom kujavskom kraju, odgojen mislima Nietzschea. boa-| 
raveći u društvu berlinskih modernista, prijatelj Strindberga i Muncha, stvorio 

je Pržybyszewski sebi pogled na umjetnost, koji odgovara pisariju književnika, 
s kojima je živio. Umjetnost je pravo nekolicine, koja je kao nužnu potrebu svoje 
duše čuva i podržava. Ona je nepristupna široj masi, a ne treba ni da bude pri- 
stupačna, jer umjetnici nisu za to, da svoja djela objelodanjuju, tumače i iz- 
daju ,,pučka izdanja", nego da sačuvaju svoju visoku duševnu rasu kao najsavr- 
šeniji egzemplar čovjeka. Ljudstvo je samo zato na svijetu, da rodi velikoga 
čovjeka. ,,Veliki" čovjek služi umjetnosti, poeziji. Jedina je svrha umjetnosti 
ljepota, a jedino boravište ljepote — duša. 

Umjetnost ne veže umjetnika nikako. ,,Umjetnost ne poznaje slučajnog 
klasifikovanja duševnih pojava u dobre i zle, ne poznaje nikakvih načela ni 
moralnih ni socijalnih : za umjetnika su svi pojavi duše jednako važni, on ne 
promatra njihovu slučajnu vrijednost, ne mari za njihovo slučajno dobro ili zlo 
djelovanje, bilo to na čovjeka ili na ljudsko društvo, on ih mjeri samo prema snazi, 
kojom se javljaju... Umjetnost je objavljenje duše u svim njezinim mijenama, 
ona je prati na svakom putu, ide za njom u vječnost i vasionu. prodire u pra- 
bitak i seže do duginih visina". (,,Na drogach duszy"). | 

»Dvojak je put, kojim može umjetnost obuhvatiti život : udobni put mozga 
i vijugasti, pun ponora put — duše. Prvi put je put bijednih pet ćutila, koja pri- 
maju život samo slučajno, u tužnoj i glupoj svakidašnjosti njegovoj. Strm i pun 
ponora put, to je put duše, za koju je život teški san i bolna slutnja nekoga drugog 
života preko ovoga svijeta". 

Djelovanje se duše u takvom ,,slobodnom' stanju ne da ničim suzdržati, jer 
ona hrli u propast brzinom, koje ne može zaustaviti nitko. Ona hrli k potpunom 
oslobodjenju od ćutila, a to se često zove ludilom. Przybyszewskov je Falk (,,Homo 
Sapiens'') takova duša, koju demon, t. j. težnja za zadovoljenjem i utišanjem 
žedje progoni kroz laž, zločin i podlost, da svrši u mahnitosti. | 

Takav je pogled na funkcije duše izazvao odvratnost prema djelovanju 
mozga i tijela, koje zastupa realizam. Stoga u Przybyszewskoga nema gotovo 
nikakve radnje, ili ako je i ima, ona je samo nužna dekoracija pozornice, po 
kojoj se naganjaju strašne prikaze mučenih duša. 

Najjača furija, koja progoni dušu — zove se ljubav. Ljubav nije šapat pri 
mjesečini, ni ljubak pogled, mek stisak ruke i suzica čežnje, — ona je orkan, 
koji bjesni, dok ne uništi sama sebe. 

“Razumljivo je, da takav pojam o ljubavi mora izazvati mržnju prema spolu. 
Mozak je stvorio spol da mu služi kao sluga i sredstvo da zavlada svijetom. Žena 
je karika, koja veže dušu uz mozak i uz tijelo— neka bude dakle prokleta žena! 
(,, Totenmesse'). ,.Žena je rodjena zločinka" (urodzona zbrodniarka), veli Ruszczyc 
u ,,Zlatnome runu". 

Duša, koja se riješi spona mozga, logike i ćutila, može tek da osjeća pravi 
život. To je ,,gola duša". | | 


III. | 

Przybyszewski je majstor riječi, glazbenik i pjesnik. ,Wigilie'' su mu kao 
i,,Nad morzem' prave glazbene kompozicije, u kojima mjesto kajda stoje riječi. 
Shvatljiv je njegov kult za Chopina, tmurnoga pjesnika raskrvavljenoga srca. 
Vječna čežnja i sanjarstvo glavna je oznaka Chopinove glazbe. 

»Iko se cijelom dušom upije u Chopinovu glazbu, moći će sebi predstaviti 
sliku našega kraja: široka polja na ugaru, pusta, daleka kao jauk uzljuljanih 
zvona ; more pijeska, prostrani pašnjaci, uvijeni u snenu podnevnu tišinu ; gdjegdje 
se stakli bijela vrpca rječice, a nad njom u dubokoj zamišljenosti vise isušene 
grančice na pol, istrule vrbe ; gdjegdje mali otočići žutoga cvijeća ili modre vodo- 
pije. — Tamo opet ravnica, ispresijecana dokle oko seže usjevima ječma i krvavim 
kao bič teškim klasjem pšenice i rascvatena polja maka ; gdjegdje po koje maleno 
jezerce, zaraslo šašem i trskom, ili uz put duboka rovača zasadjena srebrnim 
topolama. — I svakoga se godišnjeg doba mijenja zemlja, ali ton zamišljenosti, 
beskrajne čežnje, ton nekoga raznježenja i tuge, ostaje uvijek isti". (,,Na drogach 
duszy"). 


IV. 


Przybyszewski je štovalac sotone, genija zla i ljubavi. Premda pojam ,,zla? 
uključuje ,,dobro?', ipak Przybyszewski ne priznaje ni dobra ni milosrdja. On 
se ruga i smije kreposti, religiji i svetinji, zlo za njega nije negacija dobra, nego 
je dobro tek negacija zla. To zlo nije svijesno, nije dakle popravljivo i pro- 
mjenljivo, ,,ono je jednolično i trajno kroz vijekove, stoga vječno i veliko". 
A ljubav je samo sredstvo sotone, kojim on postizava zlo. 

Sotona je genij trpnje, koji je stvorio sve, što proizvodi bol. Sotona je veliki 
mislilac i reformator, on je onaj, koji ruši svijet i muti mir, Aleksandar i Napo- 
leon ; koji ruši visoke tornjeve morala i vjere, Sokrat i Schopenhauer ; koji jauče 
kroz noć, tražeći zaklonište klonuloj duši i zapaljenom mozgu, Poe, Rops, Bau- 
delaire ; — onaj, koji sjedi na Golgoti ljudstva, Schumann i Chopin. 

Baudelaire je u svojoj duši sagradio visoki oltar sotoni, pred kojim kadi 
tamjanom i pjeva litanije, na vlas slične katoličkim. 


»slava tebi, sotono, slava na visini 

neba, gdje si kraljevo, slava u dubini 
pakla, gdje si poražen zamišljen u šutnji ! 
Daj, da duša počine s tobom ispod sjene 
Drveća Saznanja, gdje grane ono širi 

Kao strop od crkve, što nikad ne će proći. 


(Litanites de satan.) 


Przybyszewski stvara od sotone zločinca, podlaca, ništitelja i predstavnika 
naravne sile, koja ima dva velika pomoćnika : ljubav i savjest. Djavolska ljubav 
muči njegova Falka (,,Homo sapiens"), djavolski bijes goni Gordona (,,Djeca 
sotone), djavolska savjest progoni junake njegovih drama (,,Gosti'). 


Ideja vječnosti i besmrtnosti objavljuje se u spolu, prapočetku svijeta. Spol, 
da sačuva svoj opstanak, stvara mozak i dušu. Duša se uzbuni protiv spola, misleći 
da sama može živjeti svojom snagom. Riješivši se spola — gine. Duša bez spola 
najviši je ideal Przybyszewskoga, samo ona ne može da postoji za sebe, ali ne 
može ni da ubije u sebi čežnju, koja nastoji da je odijeli od mozga, tijela i spola. 
U tome leži tragika patnje duše. 

HENRIK BARIĆ : POVIJEST TALIJANSKE KNJIŽEVNOSTI 


BIBLIOGRAFŠKE CRTICE.* 


Kako imamo pred sobom djelo u izdanju ,,Matice Hrvatske'', otpada svaka 
raspra o problemima literarne historije, jer pisac mora da vodi računa o publici, 
kojoj je djelo namijenjeno, pa ne može i ne smije da dade knjizi ni čisto naučno, 
a kamo li čak teoretsko obilježje. Radi li se pak, kao u našem slučaju, o tudjoj knji- 
ževnosti, jasan je i odredjen put, kojim je udariti literarnom historiku, pišući su- 
vislu povijest. Kao no ti kod svakog djela divulgativnog karaktera piscu je — 
kraj obilja monografija, radova o pojedinim dobama, dapače i djelima, u kojim 
je sa više ili manje individualnosti ocrtana cijela literarna historija — jedino po- 
dignuti rad svojih preteča na visinu zadnjih sigurnih rezultata, i dati GI cjelini 
obilježje svoga individualnog shvaćanja i suda. 

No g. dr. Lozovina nije pokazao — i ako se u načelu iosjetuje S ovim 
planom — ni dovoljno stručne spreme, ni samostalnosti ; dapače bi se bez ikakva 
pretjerivanja moglo kazati, ni dovoljno ozbiljnosti : diletantizam ispoljava ne samo 
u nedostatku trajne sistematske informacije i učenja, već i u apriorističnom sudu 
i biranju nuzgrednih vrela, iz kojih crpe podatke za svoje razlaganje. 

G. pisac uza to hoće, da mu je povijest originalno, istina popularno pisano 
djelo sa stručnjačkim sudom : u bibliografskom se osvrtu (str. 377. i 378.) nahode, 
uz priličan broj pogrješaka, djela ,,koja su mu bila pri ruci", no kojih nije većim 
dijelom konsultirao. 

U samoj stvari Lozovinina je povijest talijanske književnosti kompilacija | 
odlične Gaspar y-jeve Geschichte der italienischen Literatur (1884.—88.) u 
talijanskome prijevodu s dodacima samoga pisca, u dva sveska.! 


Djelo berlinskoga naučenjaka ide, uz uvod, od početaka talijanske književ- 
nosti do Petrarke (u I. sv.), u drugome prikazuje ostali dio trecenta, quattro- 
cento i veći dio književnih vrsta, koje se razviše u XVI. stoljeću, pa je moglo 
da bude vodičem dr. Lozovini u prvome dijelu njegove historije, prama njegovoj, 
vrlo udobnoj, a malo znanstvenoj diobiž talijanske književnosti u starije (do 1600.) 
i novije doba. 


NO i pri samom ekscerpiranju izbijaju mane auktorove : Gaspar y je odista 
stvorio djelo vrlo lake lektire, jasna prikazivanja, no individualna mu sinteza 
prepušta i zalaženje u pojedinosti, i kritizovanje, radi čega djelo i dolazi do tolike 
opširnosti. Prva dva sveska (preko 800 str. !) morao je da zbije u jedno 400 
strana. Kako pak Gasparyjevo djelo nije Lozovini samo vodič, nego vrelo, 
iz kojega prevodi, izgubilo je onu cjelokupnost sistema, ispoljilo se nerazmjerje 
izmedju pojedinih djelova : ne pravi se razlika medju više i manje znatnim. Pisac 
pak, uz nedovoljnu svoju stručnu spremu, ili usvaja s v e od auktora, ne osvrćući 
se na poznije rezultate, i ne vodeći nikakve kritike ; nerijetka su mjesta, gdje: 


* Povijest talijanske književnosti. Prvi dio: SANJE doba (500—1600). Napisao Dr. V. Lo- 
zovina. Izda ,,Matica Hrvatska“. 1909. i 

1 Prvu je preveo N. Zingarelli ; drugu, razdijeljenu u 2 dijela V. Rossi, uz ispravke i do-- 
punjke u bibliografskom i kritičkom prilogu. 

* Atti dell! Accademia di Archeol., lett. e belle arti, vol. XXIII. Napoli 1905. 

g. pisag dapače krivo. shvaća misao izvora. Gdje se pak emancipira od teksta 
— pokazuje vrlo malo ili nikakvo poznavanje naučne literature, i vrlo nejasno 
razumijevanje starih romanskih književnosti uopće, a talijanske napose. 


Navesti ću samo malu rukovet fakata : Gasp. I. str. 174. govori o Francescu 
da Barberinu i materiji njegova Reggimento e Costumi di Donna ,,sul quale, co m e 
egli dice, non era stato trattato da nessuno.'"' Kod dr. Lozovine to glasi: — 
Francesco se daje na pisanje knjige, kakove još ni jeimalani jedna knji- 
ževnost (str. 120.) ! ; izbjegla mu je dakako rasprava Ramira Ortiza u Zeitsch. 
f. rom. Ph. (XXVIII. 550.—570. i XXVIII. 649.—675.), kao i za hronologiju Bar- 
berinovih djela vrlo važna publikacija: Le imitazioni dantesche e la questione 
cronologica nelle opere di Francesco da Barberino,! po kojoj bi valjada trebalo 
popraviti Thomas-ovo mnijenje (iz Gaspary-ja) na str. 119. ! 

Ostavljam na miru Alfreda II. Lanciu, koji nije postojao, kao i tvrdnju, da 
je veliki vatikanski zbornik (t. j. cod. vat. 3793.) jedini (!) rukopis, koji nam je 
sačuvao tvorevine sicilijanske pjesničke škole. 

Tako nastaje i ono čudnovato miješanje stare provansalske i stare francuske 
književnosti (isp. str. 44., 56., 37.). Čudnovata je i tvrdnja (str. 104.), da su pisma 
fra Guittona najstariji spomenik talijanske proze. Da 
je dr. Lozovina malo pozornije pročitao odnosni pasus (Gasp. I. 79.), bio bi vidio 
da se je tu mislilo na literarnu prozu ! Tako ima str. 105., gdje inače prevodi 
iz Gaspary-ja, izbacuje onu vijest ,,o zborniku ,,Novellino“ ili po naslovu ne- 
poznata auktora ,,Cento novelle antiche'', premda u tekstu stoji : ,iINovellino, 
0, come fu intitolato il libro dal primio editore, le Cento 
Novelle Antiche (str. 141.). Taj ,nepoznati auktor" nije niko drugi, već zaneški 
književnik Carlo Gualteruzzi, koji je i priredio izdanje (1525.) na Bembovu 
ponuku.! Na str. 86. čitam ovaj linguistični rezultat : ,,stil i jezik franko-talijanskih 
poema prava je jezična mješavina od francuskog epskog i drugih sjeverno-italskih 
govora ! 

Po g. piscu ,,bretonske legende sačinjavaju posebno kolo medju chansons 
de gestes''. Takovih se naivnosti i zbrka može danas naći kod Faguet-a : chansons 
de geste se rapportant au roi Artiis... c'est ce qu'on appelle... cycle d* Artus.? 

Drugdje opet drži se, neopravdano i nekritički Gaspary-ja : napuštam nacrt 
kasne latinske književnosti, osobito za vremena Grgura Velikoga i Langobardskoga 
gospodstva, upućujući na Novati-jeve: Le Origini, koje inače navodi. 
Od pogrješnih biografskih navoda upravo vrvi čitava knjiga. Naznačit ću samo 
nekoje: tako gdje je govora o osudi Cecca d? Ascoli ne vodi računa o dvjema vrlo 
važnim publikacijama G. Boffita.? Kod životopisa Petrarke trebalo je 
popraviti hronologiju na temelju rada F. Lo Parco, koje su, radi neoborivosti 
dokaza općenito. i usvojene. 

Čudnovato je, da g. dr. Lozovina piše (str. 125.) iza Corbellinijeve 
radnje (1898.) : ,,Cino bijaše žestok pristaša Ghibelinaca, pa kad su ove nadjačali 


1! isp. V. Cian. Un decennio della vita di M. Pietro Bembo. Torino Loescher 1885, str. 82 
i slj. Naslov Novellino dolazi prvi put u milanskom izdanju 183€ ! 
2 E, Faguet. Hist. de la litt. franc. illustrće d'apres les mss... Paris. Plon. 1900. str. 11. 
š Studi e doc. di storia e diritto Roma 1900. i Giom. str. 41. Suppl. 

Bijeli, ode dragovoljno u progonstvo, gdje je i proveo dobar dio svog vijeka." 
Utvrdjeno je, da je Cino pripadao stranci crnih Guelfa, koji se — 4 godine iza 
izgona, povratiše u Pistoju, a Cino je već 1307. sudac u Pistoji. Ghibelinizam 
mu datira od 1314. Tako su i data smrti Pucci-ja mimo otkrića Lazzarini- 
jeva,stavljena u 1390., data rodjenja Lionarda Giustiniana u1388., Sacchetti- 
jeva u 1339. ! i t. d. 


Premučat ću pogrješke u životopisu — Boccaccia; pa ću samo istaknuti 
način, kojim auktor rješava zamršena pitanja hronologije Dantovih djela : (isp. 
str. 157.) ,De_ vul gari eloquentia je sastavljeno u prvom deceniju 
prognanstva', a ,,De Monarehia je plod kasnijeg (!) doba !" ,,Komedija" je pi- 
sana u progonstvu, prvi dio odmah iza progonstva, ostala u više navrata ; ali je 
po svemu morala najviše da zaokupi pjesnika od Henrikova pohoda i smrti :nje- 
gove do zadnjih dana pjesnikova života“ (str. 149.). 


Beatrice umre ,,prve ure devetog dana, devetog mjeseca god. 1290. (str. 
149.) ; Dante pak kaže Vita Nuova XXIX. ovako: Io dico che, secondo | 
usanza d' Arabia, |? anima sua nobilissima si partio ne la prima ora del 
nono giorno del mese ; e secondo 1? usanza di Siria, ella si partio nel nono mese 
de |* anno, pero che *l primo č ivi Tisirin primo, lo quale č a noi Ottobre = 8. 
junija 1290. ! 

Ni sam sadržaj pojedinih djela nije tačan: po g. dr. Lozovini Dante ,,ras- 
pravlja u De Vulg. Eloq. o talijanskom jeziku ispitujući njegove dijalekte, kojih 
nabraja šesnaest"?! 


Ne mogu takodjer da razumijem, zašto dr. Lozovina usvaja nagadjanje Ga- 
spary-jevo, da je ,,I1 pecorone'' ugledao svijetlo 1378., kad stoji jedino, da je te go- 
dine započeto, a dokazano je ,da jeu vodni (?) sonet, koji je inače u rukopi- 
sima na kraju — apokrifan. 


Netačno je dalje na str. 205 što navodi ofrateGuidodaPisa: ,on je 
Danteov ,,Inferno'' rastumačio na latinskom jeziku do kraja i dodao komentaru 
sadržaj Kantike u tercinama". Latinski komentar! — u koliko je meni poznato, 
još neštampan —- a poemat nosi samo latinski natpis Declaratio super 
profundissimam et altissimam Comediam Dantis... (isp. 
izdanje Roedigera) ; niti je u njemu samo sadržaj kantike : u prva dva capitoli 
tumači osnovnu alegoriju. | 


No najinteresantnije resultate iznosi, kad hoće da proširi Gaspary-ja: 
navesti ću samo dva klasična primjera : u komentaru V. pjevanja Danteova Pakla 
usvaja kao historijsku istinu Boccacci-jevo pričanje, kojoj nedostaje svaka hi- 
storijska podloga ; to isto vrijedi i za tvrdnju — koju Boccaccio pozajmljuje od 
Ottima, da se sklopio brak izmedju Franceske i Gianciotta radi mira, jer su u 
drugoj polovini XI. stoljeća bili vrlo dobri dapače srdačni odnošaji izmedju obi- 
telji Malatesta i Polenta.! 


1 Spominjem, da im ostane spomen u ,,Savremeniku“' ,,Slike iz Danteove Komedije“. Na- 
pisao Walter baron Ljubibratić. Zadar 1905. 1. Francesca da Rimini. Il. Dante i Vergill 11. Žena 
u Bož. Kom. IV. Grof Ugolino — koje su, kako sam u svoje vrijeme dokazao, plagijat — no po 
kojim je dr. Lozovina mogao da ispravi koješta. 


259 


Pa da ostanem kod lica Božanske Komedije, spomenut ću dvoje od onaj po- 
pularnijih: Conte Ugolinoi Sordello! Conte mu je Ugolino Guel- 
fovac:abio je Ghibelinac, ali se od 1275., iz osvete, udružio s toskan- 
Skim Guelfima proti Pisi. A Sordello? — Dr. Lozovina mu posvećuje ove tri 
crte :.,,Sve Trubadure nadmašuje svojom slavom poradi osobitih pjes- 
ničkih odlika, a još više, jer mu je ime ovjekovječio Dante s nekoliko ter- 
cina, mantovanski visconte Sordello! — i tako usvaja biografiju 
— Bonamente Aliprandi-ja, koji je dovršio svoju rimovanu hroniku 
grada Mantove oko 1414.,! koje se u svoje vrijeme držao i veliki dantista, naš 
zemljak, A. Lubin,?* a ona je prosta izmišljotina ! Pa ako je čudnovato, da ju 
je usvojio on d a Lubin, kad se je moglo čitati Diez-a, Emćric-David-a i Fauriel-a, 
mnogo je čudnovatije kad to uradi literarni historik 1909., iza publikacija Schultz-a, 
Palazzi, D' Ovidia, de Lollisa, Torracce i dr.* Što se pak tiče ljepote njegovih pje- 
sama, meni se čini, da se Sordello ne izdiže nad obični niveau, izuzmeš li krvavu 
satiru: Planher vuelh en Blacatz en aquest leugier so, 
radi koje ga je Dante i ovjekovječio... 
= Pogrješke su, da ne nižem dalje, nebrcjene ; nacrt književnosti je u glavnom 
Gasparyjev, ali je u mnogočem zastario (lirica del dclce stil nuovo nada sve). Ima 
i uspjelih odlomaka. No te g. dr. Lozovina prevodi. Navodim par mjesta : str. 
24. (Gaspary str. 27. i 28.), 47. (G. 55.) ili 105. (G. 144.) i dr. 
Eto, kako se dr. Lozovina služi vrelima ! 


Jasno je, da je ono nekoliko naših obligatnih kritičara moralo da pohvale 
knjigu. Povratio sam se, zamoljen, na stvar, da prikažem kvalitet rada dr. 
Lozovine. 


,,Matica'' će nesumnjivo nastaviti štampanje drugoga dijela, pa se samo pi- 
tamo : ne bi li bilo bolje imati dobru historiju talijanske književnosti u prijevodu ? 
Uz to mi se čini, da bi baš ova divulgativna povijest morala imati bibliografski 
prilog, jer bi se njom, uz inu hrvatsku inteligenciju mogli služiti i nastavnici i 
djaci na srednjim školama pri poučavanju i učenju dubrovačko - dalmatinske 
književnosti. i 


! Muratori, Ant. It. V. col. 1063. 

* Commedia di Dante Allighieri ... esposta e commentata da Antonio Lubin. Padova 1881. 
str. 674 i slj. i Allegoria Morale, Eccl. Pol. ... 1864. str. 77. 

8 Navodim samo: C. De Lollis, Vita e Poesie di Sordello di Goito, Halle a. S., Max Nie- 
meyer 1896. (br. 11. Fčrster-ove Romanische Bibliothek). Dr. Lozovina je mogao čitati barem 
C. De Lollis, Sordello di Goito, Roma, 1895. u Nuova Antologia Vol. LV.—LVI., S. III, 
sv. 1 febr. i 1 marta 1895. ! 

DR. BRANKO DRECHSLER: SKERLIĆEVA ,,SRPSKA 
KNJIŽEVNOST U XVIII. VEKU“ 


Stoljeće osamnaesto jedno je od naj- 
zanimljivijih u povijesti evropske prosvjete. 
U najzabitnijim kutovima tame ukazuju se 
još posljednje vještice i prvi put se upaljuje 
Zublja prave prosvjete za sve slojeve ; u ovo 
doba vlada najveće mrtvilo i radja se fran- 
cuska revolucija ; do najveće vlasti dolaze 
čete jezuita i rodi se Volter, bič svih crno- 
rizaca ; narodima vladaju najslabašniji vla- 
dari i najveći umnici: Fridrik II., Petar 
Veliki, Katarina II., Josip II. i napokon 
Napoleon Veliki, pa je i na male i neznatne 
glave pao odsjev velikih ideja; ponosito 
slobodoumlje i najmračnija reakcija, velike 
reforme i najveća konservativnost, troma 
starost i odvažno mladenaštvo, racionalizam 


te izvještačena religioznost, crni egoizam m 


i najpuniji utilitarizam, nisko robovanje i | 

krvavi krik za slobodom, apoteoza brutal- PA Čhopnok — 
nosti i dično čovještvo — sve se to miješa | 
u ovome stoljeću promjena i oprek4. Ekspanzivna sila XVIII. stoljeća bila je 
tolika, da su se malone sve njegove biljege spontano odbijale u životu nesamo 
velikih, nego i malenih naroda. i po tome su ideje ovoga stoljeća bile sličnije 
idejama reformacije negoli renesansi. Tako i južni Slovjeni proživljavaju sve ove 
promjene, i to kao neku krizu svoga narodnoga bića, iza koje dolažaše tu prije 
tamo poznije ozdravljanje i osvježivanje narodnoga organizma. 

Kako je prirodno, da politička povijest obasjava put, kojim će poći u svome 
izučavanju literarni i kulturni historik, a u nas dosele nije obradjena hrvatska 
politička povijest XVIII. stoljeća — postoje tek nekolike monografije — to ne 
poznajemo socijalni i općeno prosvjetni život naš u to doba. Povijest XVIII. sto- 
ljeća i u našim zemljama jest prije svega kulturna povijest, a ova je nauka u nas 
najmanje poznata. Za politički teror, koji nas baca unatrag, prosiplju se milijuni, 
za prosvjetni mir, koji bi nas unaprijedio i ojačao, daje se nešto kao milostinja 
ništu i ubogu na crni petak, da uoči Uskrsa ne pogine. Srbi više cijene svoju pro- 
šlost, koja nije prosvjetljenija od naše, i bolje upotrebljavaju svoju sadašnjost 
za prosvjetno-narodne ciljeve, u kojima stoji budućnost našega plemena. U onom 
neobuzdanom pregnuću, koje resi svaku mladu nauku u njezinu prvom, proljetnom 
cvjetanju, sabrao se u srpskoj naučnoj književnosti krasan broj monografija, što 
pretresaju pojedina politička, socijalna, vjerska, književna i općeno kulturna pi- 
tanja XVIII. stoljeća u životu srpskoga naroda, prikazuju pojedine ljude i krajeve, 
iznose golemu arhivalnu gradju. Tu susrećemo imena naučenjaka : Gjordja Raj- 
kovića, Gavrila Vitkovića, Dimitrija Ruvarca, Milutina Jakšića, Radoslava Gru- 
jića, Tihomira Ostojića, Jovana Radonića i mnogo drugih. A sada je eto Srpska 

Kraljevska Akademija izdala opsežno djelo Jovana Skerlića: ,Srpska 
književnost u XVIII. veku" kao sintezu svega dojakošnjega rada i sa- 
vjesnih detaljnih studija piščevih. 

Pored svega obilja naučne književnosti, kojom se pisac služio, on ipak ističe, 
da je ovo doba nerazradjeno, osjećajući potrebu još većih specijalnih studija, što 
se već spremaju, a upravo zato, ma da nas djelo privlači svojom zaoblenošću pro- 
svjetne slike srpskoga života u XVIII. stoljeću, pisac se sam u uvodu odriče iluzija, 
da je stvorio nešto nepromjenljivo. Baš ovo doba stalo se uvelike proučavati : 
Jovan Radonić daje u štampu monografiju o Gjorgju Brankoviću, Tihomir Ostojić 
dovršuje veliku studiju o Zahariji Orfelinu, a Veljko Milićević, mladi novelista, 
sredjuje svoje podatke o boravljenju Dositeja Obradovića u Engleskoj. Ali knjiga 
Skerlićeva ipak je prvo sistematsko djelo, što obuhvaća XVIII. stoljeće kao cje- 
linu, gdje se crta ulaženje Srba u kulturu i stvaranje nove srpske književnosti, 
pa se može reći, da je ova knjiga mjerilo visine, na kojoj uopće danas stoji srpska 
historiografija, a tu označuje znatan napredak, jer ni u Hrvata ni u Srba nema 
književno-povjesnoga djela, koje bi se moglo mjeriti s ovom najnovijom teko- 
vinom srpske nauke. | 

Jovan Skerlić izdao je prije nekoliko godina svoje najveće djelo ,Om1a- 
dina i njena književnost" (1907.), gdje je prikazao srpsku romantiku 
od Vuka i Branka Radičevića pa do Zmaja. A onda je pisac iz pritomnosti zašao 
u studij prošlosti, tražio prve osnove srpske kulture XIX. stoljeća, pa je napisao 
manje, a vrednije djelo ,Srpska književnost u XVIII. veku". Ova 

u dva djela danas najpotpuniji prikaz srpske književnosti uopće, samo je šteta, 
što nije pisac pošao obratnim putem, iz prošlosti u sadašnjost, jer bi ovako bila 
jedna knjiga drugoj bliža i ne bi nedostajale pojedine karike, da ih vežu. Pisac 
medjutim, čini se, i nastoji oko toga, da sam ispuni pomenuti jaz. Njegova radnja 
..Akola objektivne lirike", što je netom izišla u najnovijoj svesci ,,Godišnjice Ni- 
kole Čupića'', jedna je ovakva karika, što veže oba djela. 

Hrvatska i srpska književna povijest kao mlada nauka ima tek nekoliko djela, 
što obuhvataju neku oveću cjelinu. Povod tome jest, što se ovoj nauci u nas slabo 
primjenjuje moderna historijska metoda, i što se još uvijek nije u nas potpuno 
preživjela biografska i bibliografska stara metoda. Po njima mogao je svatko 
. s uspjehom raditi ; tražila se samo marljivost i savjesnost, ali danas se hoće od 
dobrog književno-povjesnoga djela druga metoda, smisao za sistem, dublja analiza, 
otmjena sinteza, kompozicija, struktura i stil u širokom značenju ove riječi. U 
historiku je kritik — kako reče Taine — koji verificira pojave, naučenjak, koji 
ih sabira, filozof, koji ih tumači, ali sve te osebine sakriva pjesnik, koji pripovijeda. 
Prof. Skerlić prionuo je za historijsku metodu, ali je preobrazuje prema potrebama 
obilježja književnosti malenoga naroda. Osamnaesto stoljeće u Srba ne odlikuje 
se književnim radom u današnjem značenju ove riječi Veći dio ovoga rada raču- 
namo u književnost jedino zato, jer drukčijega rada nije bilo. Zato autor i ne crta 
samo književnu, nego općenu kulturnu sredinu, a njegovo djelo ima čedan naslov, 
jer ono je zapravo srpska kulturna povijest XVIII. stoljeća. Skerlić obilježuje 
značaj XVIII. stoljeća, političko stanje Srba u monarkiji, vjerske prilike, pro- 
svjetno stanje svjetovnih i duhovnih staleža, proučava škole, prikazuje štam- 
parije, prve listove, crta utjecaj ruski u jednu ruku, a u drugu jozefinizam i nove 

ideje, što su sa zapada prodirale u srpski život, a napokon u svezi sa svim ovim 
pojavama prikazuje nam promjene i razvitak u azbuci | književnom jeziku. U 
čitavu ovome nizu slika iz srpskoga prosvjetnoga života u XVIII. stoljeću vidimo, 
kako se počeo stvarati i kako se razvio gradjanski srpski stalež trgovačko-zanat- 
lijski, koji je bio, kako i svuda, najpouzdaniji nosilac prosvjete ; vidimo njegovu 
borbu sa sveštenstvom, iz koje izadje pobjeditelj i osnivač nove srpske prosvjete 
i svjetovne književnosti na jeziku narodnome. Umjetnički kritik ne dolazi tu 
gotovo nigdje do riječi, ali prof. Skerlić jest i vrstan ideolog — to je najljepša od- 
lika njegovih radova — pa kako nam je u svome djelu : ,,Omladina i njena knji- 
ževnost" plastično prikazao prodiranje i život romantičnih književnih i političkih 
ideja kod Srba u XIX. stoljeću, tako je i najnovije njegovo djelo sjajan prikaz 
ulaženja srpskoga naroda u suvremenu svjetovnu književnost i u novi prosvjetni 
život. i | 
I novo djelo prof. Skerlića raspada se u dva dijela : u prvome crta ,,sredinu 
i utjecaje'', a u drugome prikazuje pojedine pisce. Tainovo načelo crtanja milieua 
u književnoj povijesti dolazi dakle na prvo mjesto. Ovamo je pisac stegnuo sve 
pokretne sile historije, povukao sva najvažnija i najzanimljivija pitanja, pa su 
u ocrtanoj sredini prikazani zameci, osnovi i razvitak književnosti, sve njene bi- 
ljege, ideje i ljudi, koliko je koji na sredinu utjecao, tako te pročitavši ovaj dio 
njegova djela ne Znamo, što će nam autor još moći reći u drugome dijelu, gdje 
razradjuje pojedine pisce, jer pred nama je slika historijske evolucije jednoga 
doba jasna, potpuna i gotova. Ako se u drugome dijelu i javlja tu i tamo neko 
ponavljanje, citiranje prvoga dijela istoga djela, to je samo nužna i prirodna po- 
sljedica piščeve sheme. A ipak, pročitavši i poglavlja o pojedinim piscima, još 
nam nešto nedostaje. Što je značajno za sredinu i za pisca, sve je to pisac pribrao: 
iz književnih djela, a u drugome dijelu crta pisce i njihov rad, ali samim književnim 
djelima ne podaje se dostatna pažnja : sistematsku njihovu analizu zamjenjuje 
kratka, uspjela karakteristika. Flaubert je rekao : ,,L'homme n'est rien, Voeuvre 
est tout"", a ovdje je pisac važniji od svojih djel4, a sredina je važnija od pisca. 
Tijem ipak ne ćemo reći, da bi bilo potrebno, da pisac u trećem dijelu knjige ana- 
lizira književna djela sama o sebi ; pače bilo bi to posve izlišno, jer bi se javila još 
dalja, prevelika ponavljanja. To je samo prirodni nedostatak ovakva razradjivanja,. 
koje ima obilje svojih odlika baš u tome, što je pisac podao tako široko značenje 
sredini i podvrgao joj sve ostalo. Mi nijesmo nigda ni sumnjali, da je teorija mi- 
lieua — koji je po Tainu općeno duševno i moralno stanje jednoga doba, kojemu 
pripadaju književna djela, a ne samo skup spoljašnjih uzroka, što utječu na umjet- 
nika i njegovo djelo — upravo za proučavanje književnosti malenih naroda bez- 
uvjetno potrebita, i to u onom širokom značenju, što ga ima u djelu prof. Sker- 
lića. Radi determinističkoga stanovišta u Tainovu sistemu nije nigda došlo do 
potpuna sklada izmedju milieua, jedne od triju njegovih osnovnih pokretnih sila 
historije, te individualnosti velikih umjetnika. U malih naroda, osobito u književ- 
nosti starijega doba, ili nema ovakvih velikih umjetničkih individualiteta, ili su 
rijetki, pa historija naših malih književnosti nalazi dosta mjesta u onome, što prof. 
Skerlić zove ,,sredina i utjecaji", a to je u njegovu najnovijem djelu malone pot- 
puna sintetička kulturna historija jednoga doba, u kojoj je književnost najjači 
elemenat. Ta i Dositije Obradović, najveći srpski individualitet XVIII. stoljeća. 

nije nego dijete svoje sredine : kao opovski kaludjer sa željom da se posveti po- 
sljednji je svečani odraz patriarhalnih [tradicija, a kao vječiti putnik i: ne- 
umorni eklektik u književnom radu čedo je novoga doba, kojega je sam bio 
»»magna pars". 

U djelo prof. Skerlića, gdje je upotrijebljena tolika gradja, lako se uvukla 
S nepažnje i gdjekoja omaška, ali nama nije na umu, da izbrajamo ovakve nedo- 
statke.* Spomenut ćemo samo jedno. Nesamo klasifikacija i sistem, već i piščevo 
shvatanje, koje ima da bude pravim sadržajem njegovih shema, biva tiran u hi- 
Storiji, koji često okrnjuje važnost neke ideje ili struje, da bude drugoj, srodnijoj 
njegovu shvatanju, više mjesta. Djelo prof. Skerlića sistematički je prikaz srpskoga 
prosvjetnoga života u XVIII. stoljeću, ali treba reći, da jetojednoindivi- 
dualno shvatanje ovoga doba, dakako na osnovi pouzdane gradje, pa 
mi gotovo na svakoj stranici knjige vidimo i slobodoumnoga demokratu, koji je 
djelo napisao. On govori najtoplije o prvim srpskim borcima za napredne ideje, 
govori o njima kao dijete o roditelju, a to prelazi u srdačnu intimnost, kad govori 
o Dositeju. Slobodouman mislilac iznosi nam u svome djelu bez ikakvih narodnih 
i vjerskih predrasuda istinitu, ma i crnu sliku niskoga stepena srpskoga prosvjetnog 
života prije Josipa II., po kome su haračili vladike, popovi i kaludjeri. Ali ma da 
je prof. Skerlić kao naučenjak daleko od pomisli, da zataji prave prosvjetne težnje 
nekih vladika, pače on ih ističe, ipak njemu je, čini se, sav rad klera suviše negacija 
prosvjete, a ne jedan njezin stepen, pretežito zaprema samo sjene na njegovoj 
Slici, gdje je gradjanstvo, rekli bismo, i suviše samostalan autokrata zapadnjačke 
srpske prosvjete. 

U ,.Srpskoj književnosti u XVIII. veku" najodličnije mjesto zaprema Dositej 
Obradović, a prikazan je tako plastično, s toliko pažnje i topline, te se čini, da je 
pisac napisao čitavo djelo samo da sačini dostojan okvir lijepoj svojoj studiji o 
raskaludjeru opovskom. Do godine slavit će srpski narod stotu obljetnicu smrti 
svoga prosvjetitelja Dositeja. Učitelj, rabi, u biblijskome značenju overiječi, kako 
ga nazivlje Skerlić, svjedok nesamo onoga, što je bilo, već i putokaz onoga, što 
ima biti ; monah iz Opova sa željom da se posveti, raskaludjer i potucalac čitave 
Evrope, prvi poticalac srpske prosvjete zapadnjačke, najjači propagator slobodo- 
umnih prosvjetiteljskih ideja, kako ga zove dr. Murko, tvorac novoga doba i nove 
generacije, koja je živjela i preživjela se, pa opet izbila u novom obliku — naš 
Dositej stiče nakon stotinu godina sve veće značenje, jer se njegova pojava sve 
dublje shvata. On je početak novoga doba jednoga narodnoga života, i dok se ovaj 
život razvija, idući ma kojom putanjom naprijed, nosi u sebi klicu, iz koje je nikao, 
i dotle će živjeti djelo Dositejevo. O njemu ima danas čitava mala literatura, veća 
nego o ikojem srpskom piscu, koju dosele završuju dva otmjena djela : Tihomira 
Ostojića : ,,Dositej Obradović u Hopovu"' (1907.) i Skerlićeva ,,Srpska književ- 
nost u XVIII. veku?' — pa da se s nekoliko strana i ne spremaju novi radovi o 
njemu, ova bi dva djela bila dolična sveta daća na stogodišnji grob Dositej»v. 


* Na pr. na str. 153. veli se, da je Suvarov krajem 1725. godine krenuo iz Rusije u 
daleke krajeve, u proljeće 1726. bio je u Beču, a ljeti iste godine u Karlovcima. A na str. 
115. kaže se, da je Suvarov donio gramatiku Meletija Smotrickoga medju Srbe 1724. godine, 
a na str. 113. stoji, da se ruskim bukvarima služilo u srpskim školama od 1734. godine. 

BOGUMIL TONI: O ZALASKU SUNCA 


Časni otac Bonifacij, Snuždio se starac nešto 

Štono nosi halje sure, , o > Pogled mu se u dalj gubi, 

Išao je sa proštenja .. Gdjeno sunce zadnjim trakom 
Gdje plesahu momci, cure. Vršak drevne gore ljubi... 
Brisao je znoj sa čela, | Osjetio suzu gorku 

— Omara je bila zrakom — m K6 nad jednim dragim odrom ; 
Zagledo je mladost živu Smela ga je. Brzo ju je 

U poskoku strasnom, lakom. Maramom si otro modrom. 

Pa mu nešto prešlo dušom Krenuo je starac dalje 

"Kao spomen davnih dana, U habitu surom, časnom ; 
Uskrsla je mnoga čežnja Za njim pjesma raspojasa 

Na dnu duše pokopana. Orila se snagom strasnom. 
PETAR PETROVIĆ: PISMO (Svršetak) 


A onda kod kuće... U kasno predvečerje . .. Žena mu se presavila, pogrbila 
na stočiću, ruke zaturila u dlane i lagano, poistiha roni suze... Pred njom, na 
ugašenu ognjištu prosjajiva, svjetluca na pola začmali ugarak... A on se razu- 
Zurio . .. Svukao prsluk, i onako zaćemeren, zaturenom kapicom na zatiljak šećka 
po kući, zastajkuje, silom se ispršava, diže glavu, opet je sklanja i opet diže, a 
u podgricu mu stoji već smišljena, draga utjeha za nju... Ičpogledava je onako 
pokatkad... Ispod oka... Omjerava joj kratki, tanki perčin, što se presavio 
i spuštio ispod povezače, zgrbljena, pošiknuta i kao izlomljena, izmrcvarena, 
isušena ledja, i dodje mu onako kako sjedi kraj hrpe topla pepela i izgorela ugljevlja, 
sva nekako bijedna, jadna, izubijana brigom i životom... I onda srce... Nje- 
zino srce !... Kao da se svršava sve... I ta noć, što se spustila kao da je svršetak 
svega; kao da više nikad ne će svanuti i prosijati sunce . . . Život je doigrao svoje . - 
Spomeni i prošlost već su davno ostali u dalekoj magli... I onda, kako li se 
to živi čudno i nekako mučno... 

Ion sam... Naslonio se eno kod naćava, prekrstio ruke na prsima i gleda 
nju, promatra i nesvijesno sluša kako se dubakim, otajstvenim šumom razlijeva 
noć... Nastupa lagano pustoš... Kao da na vrata ulazi, krade se. ... I čuvstvo, 
osjećaj nemoći i potpune smalaksalosti kao da poplavljuje sve... I njega i nju.. 
I ničega se više ne prihvatiti... Ništa započeti... Lagano tako sagorjevati 
i rastaliti se... 

Pa kao da on to ne će, kao da on to ne smije, kao da netko ima još jači 
od te klonulosti i očaja, spustio je ruke, odupro se, ispravio i istegao, kao da 
je iz svih žila pokupio ostatke snage i života makao se, i nekim ponosom, silom, 
kojom se odupire, brani, zakoračio je k njoj, — stao na čas više nje, i onda 

je počeo duboko, oporo, snažno, hvatajući pokatkad zraka, talasati glasom, 
što je sve jače počeo drhtati i dizati se u neke čudne, visoke tonove : 

— Netoinetako!... Nema tu ni za čim plakati !... Ono što smo čekali 
i dočekali smo... Evo pismo... Došlo... Bože moj... I "ko zna ne će li on 
*ednog dana sam iskrsnuti preda nas... A oće... Vidićeš, da "oće... Ona 
je odjednom sagnula niže glavu, ruke spustila, slegla na krilo, zaturila obraze 
medju: koljena i udarila u jecaj... On se na čas uzvrpoljio, zbunio, pomakao 
se, obazro oko sebe, onda se sagnuo, dograbio stočić, zaturio ga poda se i pri- 
makao se k njoj... Sasvim blizu... 

— Eto vidiš, — počeo je, kao dokazujući joj, držeći joj toplo, milo ruku 
na ramenu, — plačeš sad, kad znaš da je zdrav, mlad, i da radi... Noeto... 
Nema to... Neg? eto tako... Dobro je njemu... | fali se... Evo... I pro- 
čitano ti je... Isadevo... Gle... I nekako brzo, grčevito, samo da je utješi 
isprsio se jako, zaturio ramenima unazad, zatalasao rukom za ćemer i izvadio 
pismo ... 

— Evovidiš!... Tu!... i počeo joj u polusvijetlu lućerde onako od pri- 
like, koliko je zapamtio, sricati sa već izgužvanog, rasklopljenog i razvijenog pa- 
pira, vukući prstom negdje po sredini : 

— Evo!..., Ja sam fala Bogu zdrav, koje i vama od dragog boga želim... 
I sad pozdravljam svoju milu maju... | 

— Teško meni !... Teško meni !... zajaukala je odjednom ona u po glasa, 
sileći se, da joj ramena tako jako ne drhću i kao stišćući u gorku prijegoru srce, 
da joj ne pukne... 

I leži... Kasno je već... Kroz prozorčić navire i uvija se mjesečina, raz- 
lijeva se i talasa tamo oko sanduka, peći i onda tu oko nožica postelje, na kojoj 
se ona, žena mu smotala, zgrbila, uvukla sama u se, u grčevitu jecanju stisla 
zube, podmotala glavu sve do u ispijena, istančala prsa i valjda već i zaspala... 
a on se rastegao ovamo po svojoj postelji uz prozorčić, savio desnu ruku pod 
glavu, pokriven do prsa, i ležeći tako, kao odrvenio, ne pojimljući značenje svega 
u tom času, sluša i nehotice njezino disanje kratko, ubrzano, sad opet odmje- 
reno, rastegnuto ... Kao da su se odisaji lagano prelijevali u uzdisaje, i široko 
rastvorenim očima gleda u osvijetljen komad grede tamo u dno sobe...Imisli... 
Onako na prekid, s reda... Kako to mjesečina čudno udara, pa baš u gredu... 
Pa šeće... To ide za mjesecom... | onda mjesec... | kako to da je i ono 
gore mjesec, i mjesec ovo, mjesec u godini... Hm... Pa greda... Bože moj... 
Koliko li to njoj već ima mjeseci, godina . . . Ostarila, olabavila... Kao i kuća... 
I kad li je on to ovu kuću gradio... Ko li je to sve bio pri gradnji... A ha.. 
Sjeća se... Jovanda Crnokrak... Pokojni već... | grob mu zna... Tamo od 
one suve breze desno. .. Bliže k živici... I nekidan je tuda prošao... Baš kraj 
groblja... I mjesto zna, gdje je zakoračio u stranu, da obidje lokvicu, što je 
na sred puta stajala od prošle kiše... Kao da je vidi... 

»I sad pozdravljam svog milog ćaku i svoju milu maju*... zazujio mu je 
odjednom pisarev glas tamo od općine u ušima... Ali jasno, kao da je tu... 
Trgao se, promeškoljio, uzdanuo i nehotice duboko. jako, namjestio se bolje 
i nastavio misliti kako je to večeras sve bilo... I danas... Kako je tješio nju, 

ženu, kako ga njezin plač nije rastužio, već nekako ljutio, srdio, kako ju je još 
s postelje onako ležeći tješio, blažio, govorio joj dugo, dugo, dok se ona lagano , 
svlačila onako u mraku i potiho jecala, grcala... Onda kako je zamuknuo ... 
Na stolici tu odmah kraj njegove postelje ležala mu je maja, onda ćemer, a 
u njem pismo... Pa kao bojeći se da ga nestane, da ga ne izgubi, da mu 
ga tko ne ukrade, popridigao se lagano, skoro bez šuma, dohvatio ćemer, iz- 
vadio ga i brižno, kao nešto što mu jako treba, i što mu je vrijedno utiskao ga je 
pod uzglavlje, i nekako umiren, zadovoljen nanovo je legao i protegao se... 

I onda pismo... Kao da vidi njega, sina mu, kako se rastegao i poklopio 
nad papir i piše... Baš kao i onda, dok je još kao mališan, nedorasao, dolazio 
iz škole sjedao za stolicu i pisao. A on nad njim... Gledao i pratio očima pi- 
saljku, kako se lagano pomicala, a iza nje, kako su ostajali tragovi i kuke ne- 
kakve... Slova... A tome je dugo... I on sam je onda još bio pri snazi, 
ravan i uspravan. Od onda pa evo sve do danas sagibale su ga brige, savijale 
bojazni i strepnje za nj, — za sina mu... 1 samo za nj... 

Sjeti se, kako ga je tetošio, mazio, kako ga je nosao u naramku, igrao se 
S njim, kako ga je ovako u večer znao uzeti k sebi u postelju i ljubiti ga i ste- 
zati uza se, bojeći se u časovima, da ga onako slaba, nejačka prejako ne stegne 
u silnom i ludom volenju... A on mu se vješao o vrat, uzlazio na koljena, 
penjao se i puzao uza nj kao da je srastao s njim. Otkinuti se nije dao... Onda 
ono, kad ga je po prvi put u prvi dan jedne vedre jeseni uzeo za ručicu i odveo 
u školu, da ga upiše... Predao ga učitelju, a onda se sam uputio natrag preko 
sjenokoše kući oborene glave s nekim čudnim bolesnim čustvom pomiješanim 
nenaučenom bojazni i strahom, da ga je dao tudjici u ruke... Kao da će mu 
nastradati tamo i mučiti se... Prva briga teža i osjetljivija za svoje dijete pri- 
lijepila mu se za dušu i rasla sve više i sve jače... [ eto presavila ga... Pa 
kao da je zažalio za tim, razlilo mu se u čas po prsima osjećanje bola i žalbe za 
svim tu što je oko njega . . . I nekako da se umiri, sabere, odbrani od tog okrenuo 
se k zidu, uzdanuo, uzglavlje malo poravnao a onda je zaklopio oči... 

»I sad pozdravljam svog milog ćaku?... zujnu mu u ušima, i kao ne mo- 
gući se odbraniti od tog, i kao ne mareći, poče da onako u mislima ponavlja 
izreke iz pisma... ,Ja sam fala bogu zdrav“... | on je pojmio, kako je on 
zdrav, i jak, crn i osmagljen od sunca, znoja i rada... baš kao ono, kad je 
uznojen, skladan, širok u ramenima, zajapuren, raskopčanom košuljom pod vratom 
dolazio kući s oranja ili kositbe snažan i jak kao mladi bik, il? kao zemlja, 
na kojoj se trgao, savijao i lomio i koju je rovao, prevrtao ... Sjeti se njegova 
prvog oranja i prve brazde, sjenokoše, potkućnice, livade i dolova, nešto nalik 
žigavcu stegnu mu srce, pomisli kako je to sad sve pusto bez sina mu, kako 
mu se i kuća lagano ruši, nestaje je, njih dvoje kako tiho pogibaju sa znane tuge, 
zemlja kako mu je opustila kao zamrla, i kao uzdiše i čezne za mladom snagom 
njegova sina, što se nekad rasipala po njoj, i sve brige, zanosi, strepnje, jaka 
nadanja i nakane na dobro, na boljitak, kako to sve tone i utapa se za životom 
nekud u neznan i sve, — sve kako će proći i otići utaman... 

Ion... Sin mu... pomisli, srce mu se kao pomače, rastvori se, vilice mu 
se stegnuše, zadrhtaše, i on se odjednom skupi, savi, dohvati pokrivač, navuče 
ga preko glave i poče grcati i tresti se — sav... 

Karikatura Mihovila Nikolića. 


M. Cl. Crnčić 

VIKTOR CAR EMIN: MUTNI VIDICI (Nastavak) 


IZ PISAMA DVIJU UČITELJICA. 


Silva Domaldovićeva Julci Cvjetanovoj. 


Mila Julko ! 

Da mi je duša mirna, mene bi, čini mi se, ova čarna noć na terasi odnijela 
sa sobom : ja bih u njoj iščeznula poput svemirske maglice, što se visoko u pro- 
storu gubi u mliječnome putu. Ali ja sjedim slomljenih krila i tupo i nemoćno 
gledam u tu prirodu, koja za mene nema ni srca ni shvaćanja. Sjene caruju u 
ovaj čas nad vodama našega mora, pa ili im tajanstveni žubor podušuju, ili ga 
moje nemirno srce ne čuje. | 

Jedno je, što u meni nadglušuje sve ostale glasove : misao na Crni Vrh... 
To me strašno ime progoni poput aveti : kuda idem, ono se preda mnom nepre- 
stano ponavlja. 

Svi me na oko žale i svi se zgražaju nad mojom sudbinom — a to me razdra- 
žuje još većma. Pa i glasine se šire kojekakve. Vele, da sam za cijelo nešto skri- 
vila, kad me šalju u ono mjesto. Oni to izvode otuda, što je Crni Vrh neko pusto, 
gorsko, od svijeta odijeljeno zatočište, kamo da namještaju učitelje samo ,,kazne 
radi'*. Tako su otrag dvije godine premjestili tamo nekoga Vidulića, koji da je 
bio velik ,,politički agitator''. Sada ga i odanle tjeraju, jer da se je podao vinu, 
te da u pjanstvu čini teških nepodopština. Pripovijedaju, da se kadšto u noći 
ispne na vrh neke hridi, što je nadvisila selo, te da odanle ruši u ponor kamenje, 
čemu da se svijet i djeca smiju. 

Da ti je čuti našega staroga nadzornika, kako me dražesno tješi ! 

— Nije taj Crni Vrh, — hoće on da mene uvjeri, — tako crn, kako ga vi 
sebi zamišljate. Selo je to doduše samotno i po strani, ako hoćete i ponešto divlje, 
ali zrak, pogled — prava divota ! Pa ne će to biti za vazda! Svakako je bolje 
započeti gorim, a završiti boljim... Da znate, kuda li sam se ja u mladje dane 
sve prebijao ! A plata ? A muke, dok ti ono groša izbroje ? Pa župnici, on- 
dašnji moji starješime ! Jedan je od njih bio tako strog, da me nije puštao ni na 
kakvu zabavu. Desilo se, te sam jedne noći ipak nekako šmugnuo na ples, ali 
eto nesreće : obaznao za to župnik, pa mi je istoga dana poslao svoga zvonara, 
da mi za kazan obrije brk. Ih, koliko sam suza istočio za svojim lijepim brkom ! 
Bio sam onda mlad, Bože moj, veoma mlad !... No da — ali sam, vidite, uza 
sve to ostao živ. Zaman : stara je riječ, da umiljato janje dvije majke siše. I ja 
znam, što je pop i što je bob, ali sam se više puta u životu pričinio nevještim — 
i nije mi žao, jer me sada ne pita starost : gdje ti je bila mladost ? Tako i vi, go- 
spodjice, kad podjete na Crni Vrh, — a to će biti doskora — promislite, da je 
na svijetu bilo a i danas imade ljudi, kojima je mnogo, mnogo teže, nego li vama 
... dA! 

Malo se je drugačije izjavila tetka Lucija. Ona je danas za večere odsjekla : 

— Taj tvoj Crni Vrh ne će biti Pariz, ali živjeti se može svuda. Za to— 
uhvati, što ti nudjaju i ne leti za nemogućim, kako je već to svima vama u krvi. 

Taj je ubod išao i strica Paulina. On je objema rukama gladio svoju raš- 
čupanu, ,,umjetničku? bradu, očima pogledavao u stranu, ali ne kaza ništa. 

A što da i kaže ? Kako da se obrani ? Ima već punih četrdeset godina, što 
radi na onom svom ,,velikom'' djelu, ali uspjeh još uvijek izmiče. Pozitivna pak 
narav moje tetke ne će da vjeruje u njegove ,,umjetničke nade", koje ona drži 
pustim i himeričnim snom, lijetanjem za nemogućim. Nema dana, da mu nebi 
spočitnula i novac i vrijeme, što ga potrati na toj svojoj ,,himeri", no on to sve 
podnaša strpljivo i radi, briše, ispravlja potpuno uvjeren u svoju konačnu po- 
bjedu. | 
Medjutim, košto već i ti znaš, Julko, i moja je vjera u vrijednost stričeva 
djela nemalo uzdrmana. Već me sama ta zamisao : ,, Napredak čovječanstva pred 
licem Vječnoga Boga" ponešto zabrinjuje. Ne velim, da ne bi iz toga moglo štogod 
da izadje, ali ne vjerujem, da su tome dorasle sitne ruke moga dobroga i slabu- 
njava strica. Ne znam, kako bi se dao prikazati taj ,, Napredak čovječanstva“, 
tek ćutim, da ta misao ne dobiva mnogo u onim silnim ,,naslagama"' samih por- 
treta, počev od Adama i Eve, pa sve ovamo do Alfreda Dreifusa i popa Gapona. 
A žao mi je strica Paulina ! Dobra je i tanka u njega duša, ali priznat se mora, 
da mu cijeli život nije doista drugo, nego li puki san i kako ono tetka reče : lije- 
tanje za nemogućim. | 

A bilo je toga i prije u našoj obitelji. Moj pokojni otac otišao u Ameriku i 
tamo proboravio veći dio svoga vijeka, tražeći ,,zlatnu žicu', koja će ga učinit 
* milijunašem. Pokojna se mati ubrzo uživjela u tu misao i u kući se trošilo i tro- 
Šilo, dok se nije sve završilo smrću i — bubnjem. I ja se često pitam : Ne na- 
ginjem li možda i ja toj slabosti mojih ljudi ? Jer zaronim li nešto dublje sebi u 
dušu, vidim, da moja tragika ne leži toliko u tome, što me gone na Crni Vrh 
koliko u sudbini, koja me je natjerala u zvanje meni sasvim nemilo i tudje. Ja 
nisam rodjena, da budem učiteljica . .. nisam. Kad su me nakon rasula moje 
očinske kuće i smrti roditelja opremali u preparandiju, rekla je tetka Lucija: 
Neka ide! Bit će joj za život, ne bude li medjuto našla muža ! 

I ja sam tamo otišla bez otpora, prožeta nekim uvjerenjem, da mi svega 
toga ne će ni trebati u životu. U onim svojim lijepim, mladim godinama ja nisam 
mogla ni časkom posumnjati, da mi sreća ne će pružiti ono, što daje tolikim dru- 
gima, koje se — kako ja mišljah — nisu mogle mjeriti sa mnom ni po;odgoju 
ni ljepoti. A ti znaš, Julko, kako su moje nade bile blizu, da se ispune. Ti znaš, 
da ja Ivana nisam ljubila, ali ne znaš, da mi je danas žao, što nisam s pram njega 
bila ma koliko nježnija. Čovjek onakove mladosti, zdravlja i snage treba ljubavi 
— ja to danas osjećam — a ne mojih suhih pisama, kako ćemo urediti kuću, vo- 
diti salon, putovati, muzicirati itd. 1 kada taj mladi čovjek 'nije u meni našao 
što je tražio, kakvo čudo, ako se okrenuo od mene i ogledao za drugom, koja 
će ga bolje razumjeti !... Glupo je, što sam pustila, da mi izmakne onakova 
krasna prilika. Računaju ga na nekoliko stotina hiljada fijorina. Prosudi ! I sve 
u ništa — a radi ljubavi, koje u mene nije doduše bilo, ali bi bila već mogla doći !. 
Kako da ne uzljubiš čovjeka, koji ti je donio sreću ?!.. 

Razbili se krasni sanci o gospodski uredjenoj vili, o salonima, dalekom pu- 
tovanju . .. a ostala — u taj mi se je mah prikazala prvog puta — avet daleka, 
zabitna sela, nemile službe, avet samotnog i oskudnog živovanja, ispunjenog 
dosadom sićušnih spletaka prazne svagdašnjosti . . . 

Crni Vrh!... 

Strašno mora da je to selo s onom svojom grdnom hridi, crnim bezdnom i 
kamenjem, što ga onaj nevoljni učitelj, utučen samotom :i nepravdom, kotrlja 
u ponor, čime hoće možda da pokaže, da se je i njemu mnogo toga u životu sko- 
trljalo niz brdo... Ja žalim onoga neznanoga čovjeka, a žalim i vas svih, o moji 
drugovi i družice u nevolji ! Nedaća me je učinila boljom, pa je za to i moja bol 
iskrena. 

Gledam u noć i brojim krijesnice, što na mahove prosijecaju uzduh, da se 
opet izgube u crnom prostoru. | u njima, u tim sitnim fragmentima golemog sve- 
mirskog zdanja, ukazuje mi se slika moje prve sreće. Trajala je trenutak, kao 
i sjaj krijesnice, što u noći zamire, ali će joj spomen u duši ostati vječan, jer je 
moja prva sreća bila vanredno draga, bezbrižna, osladjena svim udobnostima 
života i ljepotom doma... 

Ah, taj dom, što mi ga misao vraća svega okružena cvijećem i čempresima, 
ja mu evo i sada u ovoj tamnoj noći naslućujem nježnu silhouetu doljenartu!... 
Svaki se čas prekidam u pisanju... i sve gledam i gledam u ono moje prvo, iz- 
gubljeno pristanište ... Gledam i sjećam se... Tisuću se slika reda ispred mojih 
očiju ... tisuću mi se zvukova vraća iz one davne dobe. Čas vidim mademoiselle 
Leontinu i ćutim, kako me nosi na rukama, čas čujem brbljanje stare papige ne 
terasi, pa gledam majku u krasnom empire-odijelu, a oko nje kolo gospode i go= 
spodja u sjajnim toaletama... U glavi mi bruji njihov razgovor, njihov smijeh. 
Još nisam nikada bila ovako uzbudjena... 

A ta uzbudjenost moja traje — te ja ne mogu još ni sada pravo razlikovati 
obmamu od zbilje... Ima već nekoliko časaka, što se moja negdašnja ,,vila'? na 
rtu odrazuje u noći nešto oštrije... Gledam i vidim po prozorima svijetlo. Da 
nije to kakovo prividjenje ! Zaklapam oči, ali kada ih iznova otvorim — pred 
njima je i opet ono svijetlo. Razabirem i neke sjene, što se iza prozora miču. To me 
uzbudjuje još i većma, a ovamo sam svijesna, da me moja osjetila ne varaju... 

Nema sumnje, neko se. nastanio u ,,vili". Tko bi to mogao biti ? Kuća je 
već duže vremena zatvorena. Društvo, koje ju bijaše kupilo, stavilo ju je ne- 
davno na prodaju. Tko bi ono mogao biti ? | 

Već je kasno u noći. Svijeća mi dogorjeva. Odnekalen uzeo da provejava 
hladak i mene prolaze mrazni srsi. Htjela bih otići, ali me nešto privlači k onoma 
svijetlu. 

Ti ćeš mi se smijati, Julko, ali meni se čini, kao da se onim svijetlom zapo- 
činje nešto novo u mom životu. Možda ću onamo pred zoru snivati, kako se u 
,»Vili'" nastanio bogati uglednik, pa kako se u mene zagledao i na svojim me ru- 
kama ponio u moj rodjeni stan!... 

Stara naša bolest : lijetanje za nemogućim, kako bi ono rekla tetka Lucija. 

Sjutradan... 

... Vjeruj u slutnju, Julko ! S onim se je svijetlom započelo u mom životu 
doista nešto novo. Da me pitaš : što bi to moglo biti ? — ne bih znala, što da 
ti odgovorim. Ja znam, da ti ne ćeš naći ništa osobito u onom, što ću ti pripo- 
vijedati sada, ali da ti je na sve to pogledati mojim očima, tada bi za cijelo 
i ti kliknula sa mnom : 

— Jest, započelo se nešto novo, nešto sasvim novo — — — 

Naša je negdašnja ,,vila'" dobila nove stanare. Iz Lovinja dovezao ih barkom 
naš stari brbljavac Jadriško, te već cijeli svijet znade, tko su i što su. Veli, da 
moraju biti Rusi, jer da ih je više puta čuo, gdje govore: vod! vod!i ha. 
rašo! U svemu da ih imade četvero : gospodja i gospodin s dvoje djece. Meni 
je pak Jadriško donio franceski napisanu posjetnicu... i to je eto, Julko, ono 
novo, što se započelo. 

»Ana Aleksijevna Kalitin moli gospodjicu Silvu Do- 
maldićevu, da jeizvoli posjetiti, ako moguće, već danas 
oko 41 sati prije podne". 

Jakriško mi je pripovijedio, da ga je gospodja zapitala juče u barci, imade 
li ovuda učiteljica, koja umije udarati u glasovir. On da je spomenuo mene, pa 
da me valjda za to i zovu. 

Tetka je Lucija odmah primijetila : 

— Pametno ne bi uradila, da se s njima vezeš i da radi njih gubiš mje 
Oni će se zadržati tu koje vrijeme, a ti onda puši u dlane. 

Stric Paulin je i sada šuteći gladio svoju kuštravu bradu, ali u neke se ipak 
javi : 

— Saslušati ih svakako treba. Ako je za duže — neka primi... Što prodje 
dobrim, ne ode zlim — — — | 

Tetka Lucija stisnu usne. Nekakvim tamnim žarilom planuli joj obrazi : 

— Svi ste vi takovi, — vikne ona. — Vama je glavno danas, a za sjutra 
neka se vrag brine. I još se jadate na život, na bijedu, nevolju. A sami ste krivi, 
sami — — — 

Zalupivši naglo za sobom vrata, zamače u hodnik. 

Ali se za čudo i stričevo lice bilo natmurilo, i njegove se sitne oči iskrile. 

— Podji u ,,vilu'', — odsječe on, — pa ako je za duže — primi. Neka te > 
ne bude strah ! Hoću, da i moja nešto vrijedi ! 

Bio je to samo bljesak odlučnosti, kojega je gotovo u isti mah nestalo. Al 
je stričevo srce bilo još uvijek prepuno pečali i žaljenja, te on udari u stare tužbe 
i jadanja, kako ga tetka ne shvaća, ni njega ni njegove umjetnosti, kako ga vri- 
jedja i ponizuje, kako ubija u njemu volju i polet, misao i osjećaj, sve, sve... 

— Moje srce nije u nje pitalo nikada ništa, osim malo ljubavi. No ona je 
spram mene ostala uvijek hladna i nepristupačna. Ni najljepše riječi, ni najsr- 
dačnija odanost — ništa nije moglo da je omekša ni k meni približi. I sinula mi 
misao, kako da to kameno srce k sebi navrnem. Zasnovao sam veliko djelo i ra- 
deći na njemu, mislio : 

— Za ovim platnom stoji Slava. Njezin će je sjaj omekšati i k meni vra- 
titi. A ti znaš, Silvo, što sam dočekao. Ruglo i smijeh, prezir i omalovaživanje ! 
A to traje godine i godine. I došla je starost, a djelo stoji tamo nedovršeno. Ali 
ne žalim, što sam ga započeo. Ono je moja jedina utjeha, jedina radost. U njemu 
ja nahodim jedini smisao ovoga mog života, jedinu svrhu... 1 ja vjerujem, tvrdo 
vjerujem, da će mi ono jednoga dana donijeti zadovoljštinu. A to vjeruješ i ti, 
Silvo, za to si mi draga, za to i želim, da mi ostaneš blizu, da me držiš u mojoj 
vjeri, da ne klonem. Ostani... i ako ti ponude — prihvati ! 

Da je stric Paulin mogao pogledati meni u srce, bio bi već davno vidio, da 
ono moje udivljenje, što ga hinim pred njegovim djelom, ne ide ni za čim drugim, 

no da mu ne razbijem iluziju, posljednju i jedinu obmamu njegova čemernog 
života. A vidio bi i koliko me to hinjenje muke stoji. Sada pak hoće da me ima 
kraj sebe, jer treba nekoga, da ga drži u onoj vjeri. | to sve uz cijenu kutnjeg 
trvenja, nemira i pakla... Vidim ja, Julko : nema druge, nego iščeznuti i za- 
kopati se na onom pustom brdu. 

Neko sam vrijeme oklijevala, bih li pošla u ,,vilu", ili se pismeno ispričala. 
Ali osjećaj neke neodredjene sućuti i radoznalosti vukao me je k izgubljenom 
domu, tamo na one drage hridine, što ih more vječito oplakuje i miluje. Oja- 
djena pustom sadašnjosti, poželjeh proživjeti koji od minulih trenutaka i ma za 
kako kratko vrijeme izići iz sebe, iz svojih misli i briga. 

Eno me na putu k rodjenom ognjištu. 

Cesta bijela i kao natopljena suncem, ali uokolo sve počiva : i stari, granati 
dubovi i nisko zakržljalo grmlje i daleko jedro na nepomičnoj pučini morskoj. 
Miran je uzduh, a ne miče se ni lišće na drveću, ni uvenule travke, izmedj kojih . 
proviruju rijetke ciklame. Sve se to prividja meni kao umorno, pa i zemlja okc: 
mene — i ona kao da je nemoćna polegla, pružajući svoje posljednje plodove, 
šireći svoje posljednje mirise. I laste, poredane u nepreglednom nizu na brzo- 
javnoj žici, kao da u svom miku misle na odlazak. Sve, sve je pokazivalo, da 
nije daleka jesen, doba malaksanja i opće obnemoglosti. 

Ta je klonulost prelazila odnekalen i u moje otančane, od prošle besnene noći. 
oslabljene živce. Gledala sam laste i ćutila njihovu nijemu bol .za ostavljenim 
gnijezdima... A onda je i mene zazeblo na pomisao, da ću i ja otići skoro ne- 
kuda daleko, u neko pusto i divlje selo, kojega već samo ime dostaje, da ti zatjera 
u dušu strah i strepnju. 

Već sam ,,vili'* na domaku. I ona je sva bijela, svijetla i suncem obasjana. 
I njezini viti čempresi počivaju, a i voćke tamo otrag u prostranoj bašći. Kako 
je daleko vrijeme, što su meni te voćke dale svoj slatki oproštaj, a cvijeće is- 
prepleteno duž vijugasta puteljka svoj posljednji milodah ! Nekoliko neodlučnih, 
malone bojažljivih koraka i eto me pred širokim, bijelim stepenicama. Iz kuće 
dopire zvonak i obijestan smijeh. Stanem na pragu i zagledam se u prostranu — 
poznatu vežu. Tu se nagonilo dvoje djece : mala, rumena plavuša i čvrst, buc- 
mast dječak. Čim me spaziše, u jedan mah _udariše u viku : 

— Maman! Maman! 

Postojah još časak na istom mjestu. Bilo mi je, kao da me zasjenila vizija 
prvog djetinstva — i srce mi zakuca življe. 

Na suprotnim se vratima ukaza lijepa pojava otmjene, mlade gospodje, koja 
mi pridje u susret, ljubezno mi se Sem jelu i reče franceski : 

— Gospodjica Domaldović ? . 

Na obrazima poćutih nešto ie ali se ubrzo razabrah. Stupih u vežu i dok 
sam se sva zbunjena naklonila, već mi je lijepa gospodja pružila ruku i produžila : 

— Ne primite za zlo, gospodjice, što ste se poradi mene potrudili ovamo. 
Trebam učiteljicu za ovo dvoje djece, a naš ,,gondoliere"' (tako je gospodja okr- 
stila staroga Jadriška) uputio me na vas... Nego, molim, izvolite... 

Gospodja pridje k vratima, na koja je bila netom izišla i pusti me u odaju. 

Namještaj je bio isti, što ga malo pred smrt kupila moja pokojna mati i koji 
je ujedno s ,,vilom' prešao malo zatim u ruke stranoga društva. Mene se pak 

osobito dojmilo, što je taj namještaj ostao na istom mjestu i što je odasvud strujio- 
onaj isti miris, te me je djetetom opajao. 

Vani su se djeca ponovno uzvikala i budila jeku staroga doma, a ta je jeka 
dirnula žice moga srca i meni se pričini, kao da sam se jednim mahom prenijela 
u neko davno minulo doba, u neki daleki život, što ga sada punom dušom pro- 
življujem. 

Gospodja me neko vrijeme gledala, kao da bi s nekom sućuti. Po tom me i 
opet primi za ruku i ponudi mi, da sjednem. 

Ja se lecnuh : bilo mi je neugodno, što se dadoh svladati od prvoga dojma. 

— Prostite... — lanuh, — možda su vam rekli... Ovdje sam provela 
svoje prvo djetinstvo, pa... 

 Malomi je zaigrao glas. Već sam ćutjela i suze u očima, i bilo mi je muka sa- 
kriti ih. Pogledah gospodju. Na njezinom sam dobrom licu razabrala, da znade 
sve. (Jadriško ! Jadriško !) Ona me je sada gledala milo i tužno, tako da već 
nisam mogla zadržati suze... 

Na to mi uhvatila obje ruke i uzela da me tješi i miri. 

Ja sam se pak požurila, da složim usne na nekakav vajni osmijeh i rekoh, 
spuštajući se na stolac : 

— Vi ste me, gospodjo, zvali... 

— Jest. Nakanili smo zadržati se ovdje neko vrijeme, pa se bojim, da bi 
ono dvoje nestašnika bez paske sasvim podivljalo. Osim toga Olga lupa već nešto 
na glasovir, pa ne bih rada, da zaboravi. Mislila sam potražiti u gradu učiteljicu, 
ali ako je vama s voljom uzeti ovu brigu na sebe, bit će mi osobito drago. To više, 
— nadoda gospodja ljubezno, — što mi se u istinu svidjate. 

Glas je u gospodje bio neobično mio i topao. Njezine su dobre riječi nalazile 
jaka odziva u mojoj ojadjenoj duši, tako da bih bila sa svim srcem prihvatila 
njenu ponudu, kad me ne bi bila zadržala misao na tetku Luciju. 

— Vrlo mi je žao, milostiva gospodjo, što sam prinudjena odkloniti vaš 
ljubezan poziv. Domalo morat ću da selim na svoje mjesto — u progonstvo .. - 
— nadodah i još se usiljenije osmijehnuh. 


— Šteta, — reče gospodja očito neugodno iznenadjena. — Stari nam je 
»gondoliere'' reko, da ste bez službe... ja pak mišljah, da ćemo vam ugoditi. 
Je li daleko to vaše mjesto ? 


— Vrlo daleko... tamo preko gore. Zove se Crni Vrh... Picnoir... 
— nadovezah, nasmijavši se i sama svome prevodu. 


— Ime nije osobito privlačivo. Ja bih to na vašem mjestu udesila drukčije. 
I rekla bih: Pic noir daje mi toliko i toliko dohotka. Nadodajte još toliko i 
toliko i — ja ostajem... 

— Ali, gospodjo, — rekoh, ne radi se o novcu... 

— | to broji u životu, gospodjice... Pa još nešto: Godina je dugačka — 
u toliko se vrijeme može desiti štošta. Lijepoj gospodjici, košto ste vi, može se 
slučiti, da joj u opće i ne treba ići u Pic noir... 

— Kako to mislite, gospodjo ? — podigoh na nju oči i lako porumenih. 

— Mislim, da bi kroz to vrijeme moglo izbiti kakvo drugo mjesto ... ljepše 
i udobnije. 

Dok je to gospodja govorila, na usnama joj je lebdio znamenovan osmijeh. 
Meni je na to munula glavom slika moje nesudjene ljubavi i budne mi nevoljko. 
— Vama su, milostiva gospodjo, valjda rekli, da nemam roditelja... 

"— Naš je stari ,,gondoliere' čovjek vanredno rječit, pa nam je sve iskazao. 
Ali zar mislite, da će se vaši rodjaci protiviti, ostanete li jošte koje vrijeme u 
njih 2 Držim, da ne će. Pa u ostalom, vi ćete i onako biti naša. Kuda mi, tuda 
ćete, bude li vam u volji, i vi... Moj muži ja volimo izlete — — pa i inače nam 
je milo provadjati dane veselo... Eno ga, upravo dolazi... 

Na vratima odaje ukaza se mlad, elegantan gospodin, tamna brka i u šilj 
podstrižene brade. 

— Moj suprug, — reče gospodja. 

I ne čekajući, da me gospodja prikaže, okrene se gospodin k meni : 

— Imat ćete muke s onim obješenjacima. Eto, cijela kuća grmi od njihove 
vike. Ne štedite ih. 

Bila sam u ne maloj neprilici. Podigla sam oči spram gospodje, kao da je 
molim, neka ona izjasni taj nesporazum. Gospodja me shvatila, okrenula se 
k mužu, pa izmijenila s njime nekoliko ruskih riječi. 

Sad je medju nama nastao pravi boj. Pobjedili su oni. Kud puklo da puklo, 
ja ostajem. Valjda sam ja sama htjela, da se tako svrši. Nisam imala, Julko, 
srca, da odolim... 

— Vidjet ćete, — reče mi gospodin, — ne će vam biti žao. Ja i moja žena 
volimo životu... 

— Ja sam već to, Ivane Arkadijeviću, kazala gospodjici... 

— A veseli bit ćete i vi s nama, — nadoda Ivan Arkadijević, pa će: — A 
propos ! Ana, još ti nisam reko, s kim sam s: sastao danas. De, pogodi !... 
S Nikolajem Pavlovićem Lubinom ... 

— Vidji ti staroga generala ! A što ga dovelo amo ? 

— Što i nas: želja za mirom. Veli, da ga je ljepota ovoga kraja upravo za- 
čarala. Sjutra će nas posjetiti. Govorio mi je i o nekakvu izletu. Želi, da bismc 
i mi učevstvovali. 

— Pa hoćemo, a i gospodjica će s nama, — reče gospodja i proslijedi, okre- 
nuvši se k meni : — General je Lubin veoma odličan gospodin. Nazora doduše 
malo zastarjelih (mi ga u šali nazivljemo ,,sveta, stara Rusija''), ali otmjen i 
neizmjerno bogat. Zavoljet će vas, jer mu se muzika osobito mili... 

Sve troje prasnusmo u smijeh, a ja se malo za tim oprostih od mojih dobrih 
Rusa, obećavši im, da ću se sjutradan vratiti i započeti službu. 

Kod kuće me čekalo tvoje pismo i kad sam ga pročitala (moja bijedna Julko !) 
od srca sam zahvalila udesu, koji me je namjerio na one Ruse. Ni brige me nije, 
što je tetki Luciji moja odluka nepoćudna, ja sam danas duboko uvjerena, da se 
sa mnom započelo nešto novo. Zaključujem ovo pismo i hitim k glasoviru, da 
pjevam Čajkovskoga... Hoću, da se dobro uvježbam, da pokažem svoje umi- 
jeće, da me stari, bogati Rus zavoli... 

Njete ! toljko tote, kto znale 
svidanja žaždu... 
pjevam i mislim na tebe, mila, što stradaš... 
Tvoja Silva. 

Svagdašnjost 


| Ima već ddosta dugo što se kod nas čuju 
tihe tužbe na domaću dramsku produkciju. 
Kažu : ne ima valjane domaće drame. A kako 
će i biti. Domaće se djelo susriće s toliko ne- 
pisac ne ide na to polje sve da mu se i prohtije 
napisati štogod za pozornicu. U ovoj sezoni 
prikazivana je samo jedna originalna hrvatska 
drama i ta jedina dočekana je tako neprijazno, 
da se ne zna tko je većma razočaran i ozlo- 
jedjen publika ili pisci. I kao da je nastao neki 
rat izmedju publike i pisaca. Pisci ne će ono 
i onako kako hoće publika i obrnuto. Badava 
svi pokušaji kazališne uprave, da taj jaz 
premosti. U posljednje vrijeme iznijela je 
nekoliko stranih drama, koje već davno osvo- 
jiše svijet. Naša publika dodje ali u tako ma- 
lenom broju, da je to očiti dokaz nesimpatije za 
dramu. Opera i opereta jedini su još kadri do- 
mamiti nešto ljudi u kazalište. Ne ima govora, 
jednostavne drame iz običnoga, svakidanjega 
života, drame, u kojima ne ima svih mogućih 
efekata, ne nalaze slušatelja, bile one pisane is- 
kreno i s toplim osjećajem ili ne. A izgleda, kao 
da mnogi naši pisci sanjaju upravo o takovim 
dramama, pa se upravo stoga odriču svake sa- 
radnje na tom polju. Evo Begović, pa Petrović, 
pisci, koji su napisali već nekoliko djela ne htje- 
doše učiniti gotovo nikakovih koncesija ukusu 
i željama publike. Ma da je Begović upravo 
s Walewskom ubrao najveći uspjeh, odrekao se 
u posljednjoj radnji lutanja po tudjim svijeto- 
vima i davnim vremenima, pa je u ,,Stani" 
stio na domaće tlo i prezreo sve one kojekakve 
kazališne efekte. | nije uspio. Petrović se u po- 
sljednjoj drami ne odriče seoske grude na kojoj 
nikoše lica prvašnjih njegovih drama, a Cihlar, 
Dečak, Galović, Kišur, Kuzmanović, zamuk- 
nuše posvema, da i ne govorim o prvacima Mar- 
koviću pa Vojnoviću, koji je upravo ,,Majkom 
Jugovića" tom dramatizovanom narodnom po- 
ezijom postigao najveći uspjeh. Zašto se i drugi 
ne laćaju narodne pjesme kada su upravo ona 
dramska djela koja su osnovana na gradji što 


* ,,Svagdašnjost““ drama ulčetiri čina. Na-: 


pisao“ Milan Marjanović. Naklada ,,Hrvatske 
Knjižarnice““ Zadar. 





je pružaju narodne pjesme postignula najveći 
uspjeh kod publike ? Zar mi zbilja ne možemo 
gledati dramu iz savremenoga života i Slušati 
ljude, od kojih nas ne dijele kostimi i mnogo 
stoljeca ? Zar odista toliko žedjamo za druga- 
čijim svijetom i drugačijim ljudima nego su oni, 
medju kojima cijeli dan živimo ? Mnogo tomu 
doprinosi dašto i cenzura. Da nje ne ima, pri- 
viknuli bi se može biti na to, da se u kazalištu 
bavimo onim stvarima i onim pitanjima, koja 
nas zanimaju i u svakidanjem životu, privik- 
nuli bi se na to, da ne tražimo pogaču nad zdravi 
i tečni hljeb. Ali ovako nas cenzura pomaže 
odgajati za lijepe sne, za druge ljude i drugi 
svijet. I ,,Svagdašnjost"' je jedan takav pokušaj, 
koji je stradao, jer je htio zainteresovati pu- 
bliku za ove ljude i za ovaj svijet, koji svi dobro 
poznajemo. Prije no što se moglo vidjeti bili 
mogao probuditi, ako već ne upaliti interes za 
mnoge pojave, koji su u našem javnom životu 
od najvećega značenja, morao je pasti u vodu. 
Radi jednoga mjesta, u kojem se govori o tome, 
da je vlast kadra zatisnuti jedno, pa i oba oka, 
ako se radi o — izborima — morala je ,,Svag- 
dašnjost" izdanuti pod cenzurovom crvenom 
olovkom, izdanuti ne javivši se ni jednim slo- 
vom sonoga mjesta, za koje je bila odredjena. 
I nije se to dogodilo samo ,,Svagdašnjosti" nego 
i tolikim drugim dramama, koje su htjele nešto 
reći (,,Mrtve vode", ,,Dužnik", ,, Prokletstvo" 
i još nekoje). Vlast cenzorova hoće, da se samo 
pjeva i što ljepše pjeva, da se snatri i u naj- 
boljem slučaju — u po glasa — progovara, ali 
ne da se govori i k tomu još o stvarima, koje bi 
mogle vrijedjati čije uho i tanki sluh savjesti. 
, Vrijedjajući" smije se govoriti u novinama, 
u knjigama, na skupštinama po mogućnosti i u 
samoj crkvi, s propovjedaonice (po miloj volji!), 
ali s pozorišnih dasaka — ne ! Ondje živa riječ 
posvema drugačije djeluje, nego li na skupštini 
ili s propovjedaonice, jer u kazalište ljudi do- 
laze da se — zabave! 

Čudna logika — zar ne? 

I dok ta čudna i  ,željezna" logika vlada, 
dotle se ne može govoriti o pravoj vrijednosti 
,,Svagdašnjosti". Jer dokle god drama ne pro- 
govori s dasaka, dotle se ne može znati koliko 
zapravo vrijedi. Ograničit ću se stoga samo na 
prikaz same gradje i nekoliko pustih nagadjanja. 

U ,,Svagdašnjosti" prikazan je najjednostavnijim 
načinom život obične činovničke obitelji kao što 
se to može vrlo rijetko naći u našoj knjizi. Či- 
tajući knjigu čini vam se, kao da poznajete 
u glavu većinu ljudi, što ih je autor ovdje sa- 
kupio, kao da ste čuli i sami prisustvovali bez- 
broju ovakovih i sličnih prizora. 

Dom prezadužena gradskog činovnika u 
nekom mjestu, kamo bi mogao doći radi raznih 
prljavština_ u vodjenju blagajničkih i drugih 
privrednih poslova — komesar. Otac, čovjek 
krute volje, da se do posljednjega časa ne od- 
reče radosti života, što ih pružaju piće i druge 
utjehe izvan doma, pa bilo to i na račun tudjih 
uredovnih novaca. Majka, koja pita tatu tri puta 
na dan, kad odlazi u ured, kad dolazi objedu i 
kad se noću vrati kući — jeli donio novaca i 
kako će biti s novcem i kad će imati novaca, 
jer ona treba, jer kuća, obitelj, dužnici sav svijet 
treba novaca i opet novaca. Onda dvoje djece, 
mali Nikica i kćerka na udaju, koji svaki dan 
prisustvuju svadji roditelja, koji iz dana u dan 
slušaju sve one optužbe, sva ona zadirkivanja, 
zamjerke i objede, što ih ti roditelji jedan na 
drugoga siplju. A ti bi roditelji ipak htjeli, da 
ih njihova djeca ljube ili barem da imadu smi- 
lovanja spram njih. Jer konačno i roditelji 
postadoše takvi, kakvi su radi njih, radi svoje 
djece. I u taj dom, iz kojega bi svi najradije po- 
bjegli daleko, daleko, pa i u samu smrt — jer 
to se više ne da snašati —, upadne neki mladić, 
rodjak, kumče, inače vječiti student i ,,tihi' 
suradnik kojekakvih opozicionih novina i Či- 
tatelj raznih brošura o novom životu, o višim 
idealima, pravdi. I on će — nju — svoju kra- 
ljevnu (pucu na udaju) izvesti iz toga kala, iz 
toga pakla, samo treba da pokida prije sve mo- 
stove, jer ne ima valjda dovoljno snage, da se 
sam otrese okoline, u kojoj je živio. I lomi mo- 
stove time, da anonimno napiše nekoliko do- 
pisa u novine o poslovanju, o uredu, u kojem 
je služio sam, a _ u kojem služi i otac njegove 
kraljice, kod kojega je on izjeo mnogi objed i 
večeru. [ uvjeren je, da je učinio veliko junačko 
djelo. 

Kada se stane približavati katastrofa, pa 
izgledi, da bi odista moglo njegova hranitelja 
strpati u buturnicu, ne smaže on snage, da što 
više učini nego se sakriva za nekoliko otrcanih 
sraza o kazni, koju stizava opaki grijeh o slo- 
bodi i srcu. A kada mu konačno dokažu, da se 
sve dade popraviti i da njegovi lagumi ne će 
uzvitlati ni oblaka prašine, a kamo tek pomak- 
nuti pa i za jednu vlas sve one teške zidine, 
medju koje je on zapio, jer dolaze izbori i da je 

najpametnije, da se on lijepo smiri, da se 
vrati u ured, oženi i osnuje sebi kućicu — klone 
on pred snagom svih tih poraznih i neoborivih 
činjenica posvema i — komedija e finita — 
dečko posluša iskusna stara čovjeka i predje 
iz kategorije idealnih strebera u kategoriju 
bezvoljnih trutova. | 

Radnje ne ima mnogo u ,,Svagdašnjosti", 
ali osobe su tako vjerno i živo prikazane, a meta- 
morfoza bijednoga Miše tako elastično donesena, 
da je to kadro mnogo toga nadomjestiti. Prema 
koncu se samo osjeća, da je predmet sam o sebi 
upravo tražio, da ga se obradi u formi komedije 
na način nekih Ibsenovih. Miša bi onda igrao 
glavnu ulogu. Ovako je drama pokidana. Prvi 
i drugi čin, koji se odigravaju u domu —Kučin- 
ćevih čine jednu cijelinu i vanredna su slika 
prilika Kučinćeve obitelji. 1 u ta dva čina sve su 
osobe jednako osvijetljene, da se nikoja ne ističe 
jače. Treći i četvrti čin su i opet jedna cjelina, 
u kojoj je najveća pažnja posvećena Miši. Autor 
je u crtanju ljudi ostao jednako snažan tijekom 
cijele radnje, ali bi mu se moguće moglo prigo- 
voriti, da se je premalo osvrtao na zahtjeve 
pozornice, koja ište ili vanjsku radnju ili su- 
kobe jakih karaktera. Jedan od takovih jakih 
karaktera jest stari Kučinac, ali na žalost samo 
u posljednja dva čina, dok je u prva dva mekan 
i slab kao i svi ostali. Dialog teče tako prirodno 
i neusiljeno, da bi se drama već i radi toga, a 
ne samo radi svoga sadržaja mogla punim pra- 
vom nazvati ,,Svagdašnjost". Kao da i ne go- 
vore ljudi na pozornici nego u pravom i nepa- 
tvorenom  svagdašnjem životu. 

Kako su se u posljednje vrijeme donekle 
promijenile i naše cenzorske prilike, trebalo bi 
ponovno zatražiti dozvolu za prikazivanje 
,,9vagdašnjosti", pa djelo iznijeti na pozornicu. 
Jamačno bi to bila vanredno zanimljiva pre- 
miera, jer je djelo odraz naših društvenih pri- 
lika, kao rijetko koje. AM. 


Mrtvački ples* 


Mnogo mi je toga ta knjiga dozvala u 
pamet. Sjetio sam se vremena kada je osvanuo 
»Truli dom“ i ,,Posljednje poglavlje“ u kojim 
nas Tucić upoznaje s pravom i nepatvorenom 
Rusijom, koju smo dosele poznavali samo iz 
knjiga... Sjetio sam se vremena kada je jedini 
svijet, vrijedan prikazivanja bio — svijet i 
život umjetnika, sjetio sam se ,,Jedne večeri 
... Sive“, ,,Modernih legenda“, pjesama Zoi, 


* Marijo Rieger Vinodolski: Mrtvački ples. 
Tiskom pučke tiskare u Zagrebu. 1909. 

i još tolikih drugih stvari, u kojima je sve vrvilo 
od raznih Dagmar, Dany, Sonja, Fraidy, Frou- 
Frou... i sličnoga društva, u koje je imala pri- 
stup samo internacijolnalna publika. 

Zlatna vremena... 

1 šta se to onda gutalo ! 

Čitaš, čitaš i — ne razumiješ ništa ! 

Divno !... 

Blijeda mjesečina !... 

A molim te zašto — Dagmar i Dany, kad 
se one puce zovu Danica i Marica ? 

Idi molim te, ti ne razumiješ ništa o litera- 
turi... I nije duše mi mnogi razumio baš ništa. 

Sad mi je dosta toga mnogo jasnije. 

1 mrtvački ples. Koliko je tu iskrene želje 
za afektiranjem, koliko nepatvorenoga straha 
i gnjušanja od svagdašnjosti, koliko nespretne 
i nehinjene poze blaziranosti, bolesti i još koje- 


čega sličnoga ? Čitaš i snebivaš se. Od običnog 


guslača postao je doskora koncertni virtuoz, 
jer mu je ona ulila u dušu bogatu fantaziju, 
najljepši osjećaj, nadahnuće, polet... Ininu 
(jer ona se zove Ina) dušu osvojio je Griegovom 
elegijom, koja je imala u sebi nešto mračno i 
ledeno... sjeverne tuge... očajna krika boli 
i patnje... 1 u toj hladnoj glazbi našle su im se 
usne, da ogriju nutrinju svoje duše. I onda su 
živili skupa... pili iz jedne čašice... kao 
dvije ptičice... Život umjetnika bohema. Onda 
Ina zatrudni, (jer to se može dogoditi i u životu 
bohema) umre u porodu, a on od očaja svira 
».Mrtvački ples“. Holbeinov ! 1 pita se: ,,Čemu 
su pokrita zrcala i zaustavljena ura ? Čemu...“ 


Ta kako se ne bi zaustavila. Zaustavila bi 
se i teretna kola, a kamo ne jedna slaba i mala 
— ura. 


Ovo doduše ne kaže autor, nego je to samo 
moja primjedba, mimogred. 

Onda Fjodka Oljin, glumac u Kijevu, koji 
je ,svu mladost sproveo u radu za boljitak 
čovječanstva uz vjerovanje u nešto bolje, u 
nešto ljepše“ i onda umro bijedno... bijedno 

.. 0... Posljednjim silama bolesnoga tijela 
htio je umoriti, udaviti njevjernu ženu Katju, 
koja se zagledala u ,,hausherovog“' sina, gospo- 
dina lljina. Pa drugi glumac 1van Ivanović, 
bit će i opet kakav ljuti Rus, koji pije vutku 
na poliče, gubi glas i umire kao cinik, negdje 
u bolnici. A bio je dobra duša. 

Zatim pripovijest o Bibi, čudnom biću, 
»»Kao cvijet lopoča, koji je procvao negdje u egi- 
patskim vodama, u oštroj bujici žutoga goro- 
stasnog Nila“. Biba je opazila u poeziji njegovog 
srca neki srodni zvuk i postadoše jedno drugomu 

dobri kao brat i sestrica. Sušičava Biba zagleda 
se u liječnika specialistu za tuberkulozne i kad 
ju on jednom poljubi postade joj mrzak. Postade 
užasno apatična i konačno je — umrla. Na nje- 
nom sprovodu zaželio je, da upije klicu njene 
bolesti i umre kao što je i ona umrla. 

»Bohemski kutić“. Pripovijest o Cleo (de 
Merode) i Rigi (Jančiju) On njoj govori: ,Oh, 
ti... ti španjolska siringo... Idi... bježimo 
iz ove proze života u poeziju“... Ljubili su 
se, cjelivali se i ,odbježali su da joj povrati 
mladost, zavibrirao odu po plesačkoj harfi 
njenog skitalačkog života.“ 

Jedna stranica iz dnevnika: ,,Pod rasto- 
čenim vrbama“, zadahnuta je nekim mističkim, 
zagonetnim idejama. ,,Bili smo ,,čovjek“, koji 
je prolazio po trnovitoj stazi života, jak i sna- 
žan i u svojoj gigantskoj snazi nesavladiv tako 
dugo dok je ,,čovjek“.“ 

Tu sam stao. Zašto taj čovjek meće čovjeka 
pod navodnike ? Šta je on to smislio ? Istina 
jest, svi su ti ljudi, koji se kreću u ,,Mrtvačkom 
plesu“, samo ljudi pod navodnicima. 1 sve je 
na njima ishitreno, počam od imena do pošljed- 
nje riječi, ali ja sumnjam o tome, da je to i autor 
vidio. On je tako zaljubljen u te izmišljene 
Mete, Ade, Ine, Bibe, Vjeročke i kako se još 
zovu, da bi bio posvema nesretan, kada bi mu 
tkogod htio pokazati, da je on to sve samo sa- 
njao, čitajuć razne slične pripovijesti i knjige, 
upravo kao i ona djevojka u Gorkijevom ,,Na 
dnu života“. 

Ali nijesu ipak sve pripovijesti u toj knji- 
žici tako mrtvački, sušičavo i bolesno napisane. 
Jedna koja svršava lijepim zagrebačkim uz- 
dahom ,Ti moja zlatna beba“, a naslov joj je 
»U šahu“ puna je uspjelih opažanja iz života 
zagrebačke licejke. I tko ju pročita, jasno mu 
je, da bi Rieger Vinodolski mogao prikazati 
vanredno dobro i posvema obični, recimo ko- 
laški ples, na kojem se zabavlja toliko zagre- 
bačkih zlatnih beba. I ne ima sumnje, da bi 
knjižica od 104 stranice, u kojoj bi bio prikazan 
ovakav obični zagrebački ples sa zlatnim be- 
bama, bila barem toliko zanimiva koliko i ova. 
Iz nje bi se vidjelo da Biba nije lopočov cvijet, 
zagonetka i koješta drugo nego mlado i ponešto 
odviše strastveno djevojče, koje je razočarano 
kad vidi, da mnogi muškarci ne mogu ništa drugo 
nego stavit usne na usne i — cjelivati ; vidjelo 
bi se, da su Mete, Ade, Ine i mnoge ine sve same 
»»heiratslustig““ (autorov izraz!) puce, koje se 
u jednom kutiću srca ,,strašno“ smiju, kad im 
se priča u tonu mrtvačkih plesova, jer više vole 
svim drugim plesovima nego ovomu. Ja nijesam 


s nijednom govorio o Riegerovoj knjizi, ali to je 
tako jasno, kao što i to, da je njegova knjiga 
upravo njima namijenjena. 


&* 


Ferid Maglajlić se ljuti radi onoga, što sam 
napisao o njegovoj knjizi ,,Iz staroga vilajeta“. 
Ja nijesam imao namjere razljutiti Ferida Ma 
glajlića. I da sam mogao slutiti, da će se on 
osvrnuti na moj prikaz, ne bih ga napisao. | 
njega ne poznam i nijesam htio nigdje ustvrditi, 
da nije pravi Muslim i Bosanac, ma da sam o 
tome mogao posumnjati, a on meni i ne znajući 
za me — nek šutim, jer nijesam nigda bio u 
Bosni. A ako sam bio ? I ne samo godinu dana ? 
I ne samo u gradu ? 1 ne daleko od Tuzle ? Ali 
oto sve nije nipošto odlučno. A ono, što govori 
O protivurječjima u mojem prikazu, ja znadem, 
da me je on razumio i da nije bila potreba tra- 
žiti protivurječja u mojem prikazu. | mimo toga 
ja bih vidio, da se on ljuti. A to mi je žao. 

A. M. 


Dubrovačka Trilogija* 


Prijevodna češka književnost veća je, nego 
u ikojega slavenskoga naroda, a .pored svoga 
bogatstva ona se odlikuje probranošću i siste- 
matičnošću. | hrvatska kjiževnost zaprema u 
češkoj prijevodnoj beletristici ugledno mjesto, 
a nitko tu ne radi s više spreme i ljubavi, nego 
Jan Hudec, prevodilac Vojnovićeve ,,Dubrov- 
nicke Trilogije', što je netom izašla u Ottovoj 
,»9»vetovoj knihovni'. Tu su minule godine 
izašle Preradovićeve ,,B4sne" u prijevodu Fr. 
Veverke, koji je napisao, što u nas nije ni po- 
znato, i jedan roman iz hrvatskoga političkoga 
života u minulo doba Khuenovo (Povinnost). 
Najviše nas je zadužio Hudec, koji prevede od 
Petrovića Njegoša ,,Gorski vijenac", ,,Na ro- 
djenoj grudi" Ksavera Š. Gjalskoga, ,,Propale 
dvore" Janka Leskovara, ,,Truli dom" Tu- 
cićev, a sad upoznaje češku književnost s Voj- 
novićevom ,,Dubrovačkom  Trilogijom'?. 

Hudec je kao prevodilac ,,Gorskoga Vi- 
jenca'' dokazao, da poznaje jezične tančine i 
umije svu našu osebujnost, koja je baš tu tako 
bujna, prenijeti u češki jezik, a prijevodom 
,,Propalih dvorova" zasvjedočio je, da se umije 
posvema stopiti sa rafinovanom sub ektivnom 
naturom modernoga pisca, a napokon obje ove 
sposobnosti spajaju se u prijevodu ,,Dubro- 

* Ivo Vojnović: — Dubrovnicka  Trilogie. 
Z Chorvatštiny preložil a uvodem opatri!l Jan 
Hudec. Svetov4 knihovna č. 767—770. 


vačke Trilogije". Ovo i nije obični prijevodi; — 
to je plod velikih studija i savjesna rada kroz 
više godina. Gotovo stotinu stranica zaprema 
uvod, gdje nam prevodilac jakim potezima 
crta političku i kulturnu povijest i propast re- 
publike sv. “Vlaha. U prikazivanju stare du- 
brovačke književnosti ima doduše nekoliko 
pogrješaka, ali bilo bi veće čudo, da ih nema, 
jer mi još nemamo djela, koje bi bilo siguran 
provodič kroz dubrovačku književnu i kulturnu 
povijest. Ispravit ćemo samo jednu: ne stoji, 
da je tek Dinko Zlatarić nazvao jezik, kojim 
pjeva, hrvatskim, jer svoj narod nazivlje hr- 
vatskim imenom, već Nalješković i Vetranić. 
Ovaj će uvod doista lijepo pripraviti čitatelja 
za shvatanje samoga djela, a osobito treba is- 
taknuti nacrt pjesnikova života i prikaz nje- 
gova književnoga rada, koji je vrlo zanimljiv, 
jer je prevodilac upotrijebio dopisivanje s au- 
torom, pa na više mjesta proviruje njegova 
ispovijed... 

»,Dubrovnicka  Trilogie'' prikazivat će se 
još ove godine u N4rodnom divadlu. A mi za 
uzdarje Česima ? Naša prijevodna beletristika 
ne samo da je uboga, nego i bez izbora, sistema. 
Ruske pripovjedače starije: poznajemo dobro, 
novije slabo ; poljska novelistika počima i pre- 
staje u nas sa Sienkiewiczem, a češka nam je 
beletristika upravo posve nepoznata, stara i 
nova. A nekoč Gaj, Vraz, Babukić, Kukuljević 
bili su u najintimnijim vezama s Koll4rom, 
Šafarikom,  Palackim, Erbenom, Čelakovskim 
i drugima. Hoće li se vratiti ova vremena ? 


Dr. B. D. 


O autoru ,Dubrov. Trilogije“ 


Prošloga mjeseca, malo dana prije premier& 
u Krakovu i u Pragu, izašao je poljski prijevod 
Dubrovačke Trilogije'"! od Helene DA- 
bancourt De Franqueville i česki od 
Jan Hudeca. Od Slavena Poljaci se najviše 
zanimaju za prvaka hrvatske drame i za rodni 
mu grad. Redovito posjećuju Dubrovnik i pro- 
učavaju njegovu lijepu prošlost, o kojoj rječito 
zbore još dobro sačuvane starine iz vremena 
republikanske nezavisnosti. Rezultat tih sim- 
patija jesu mnogi članci, podlisci i rasprave u 
galicijskim novinama, pa i čitave knjige, kao 
primjerice ,,Dubrovnik nekada i sada" od spo- 
menute poljske književnice Helene D' Abancourt. 
Proučavajući grad, njegove ljude, običaje i tra- 
dicije, stekla je nužnu spremu, da se dade na 
zaisto teško prevadjanje ,,Dubrov. Trilogije'. 
Uz informativan uvod pridodala je prijevodu 


mnoga razjašnjenja i bilješke, za koje će joj 
poljski čitatelji biti bez sumnje vrlo zahvalni, 
a nije propustila da bar slobodno prevede i ona 
dva soneta ,,Prćlude" i ,,Epilog'. Od drugih 
Poljaka, koji do sada posjeduju lijep niz izvr. 
snih studija o savremenoj hrvatskoj književnosti, 
pisali su još o ,,Dubrov. Trilogij'' Saryusz 
Nagoda (Krystina Zaleska), a o Vojnovi- 
ćevim novelama i o ,,Trilogiji'' Tadija Gra. 
bowski, koji je već dao u tisak ,,Spiewak 
Wolnć6sci  Dubrownickiej*. 

Do sad su skoro sva djela Iva Vojnovića 
prevedena na strane jezike. Nekoje od mlade- 
načkih mu novela, koje su izašle 1884. (,,Perom 
i Olovkom"), prevedene su na njemački, a na 
poljski sentimentalna ,,U Magli'. Odulju, nježnu 
pripovijest ,,Ksantu' preveo je na Švedski po- 
znati slavista Alfred Jensen, koji je u 
posebnoj studiji prikazao švedskoj publici i sva 
druga autorova djela. ,,Psychu' je prevela na 
njemački Mara Čop Marlet. ,,Ekvinocij" 
je izvan Hrvatske bio prikazivan u Beogradu, 
Dubrovniku, Pragu, Budimpešti i Trstu (slo- 
venski). Do peštanske je prestave došlo 1907., 
kada se poslije riječke rezolucije htjelo zbližiti 
hrvatsku i madžarsku književnost, ali naglom 
promjenom političkih dogadjaja izjalovila se ta 
misao. Šteta, jer je još trinaest drugih madžar- 
skih kazališta htjelo prikazivati tu snažnu 
dramu iz našega primorskoga života. Slovenska 
premiera u Trstu bila je početkom ožujka o. g. 
Od tih stranih prijevoda ,,Ekvinocija' objelo- 
danjen je, ako se ne varam, samo česki (u Pragu), 
a njemački piijevod sprema gdjica. Pecy- 
nowska u Zagrebu. | 

Najveće je uspjehe autor doživio i doživ- 
ljuje — dakako na kod kuće, nego — u tudjini 
sa ,,Dubrovačkom Trilogijom'', kojom je defi- 
nitivno stekao i još uvijek neosporeno drži prvo 
mjesto u hrvatskoj dramatskoj književnosti. Uza 
sve poteškoće, što ih ,,Trilogija" zadaje i čita. 
teljima i prevadjačima i prestavljačima, stranci 
su posvetili i posvećuju najviše pažnje baš tom 
remek djelu, koje se ne da dobro shvatiti bez 
poznavanja povijesti, lokalnih tradicija i prilika. 
»,Allons enfants" preveo je sam autor na tali- 
janski, a na njemački (1908.) u ,,Berliner_Tag- 
blattu" Meta Shoepp, koja je ujedno obje- 
lodanila i informativni članak o svem dojakoš- 
njem piščevom radu. Cjeloviti njemački prijevod 
sprema Ida First. O poljskom i českom 
već je rečeno. Česki prevodilac Jan Hudec 
nadodao je opsežan uvod o Dubrovniku uopće 
i o piscu napose. Dosta je dobro i pravilno pre- 
veo i ,,Prćlud" i ,,Epilog". Vidi se da se je za 


predgovor poslužio i nekim hrvatskim kriti- 
kama. U jednom je zagrebačkom dnevniku re- 
čeno, e J. Hudec ,,prvi'' iznio da je 1. Vojnović 
za tip gospara Lukše (protagoniste u ,,Na Ta- 
raci'') uzeo dva glasovita brata Meda i Nika 
Pucića. To nije tačno, jer je to prvi iznio 
jedan Hrvat u Letopisu ,,Matice Srpske" (sveska 
1. 1909.). Isti dnevnik, objavljujući Krakowsku 
i Prašku premieru ,,Trilogije'', pravom je pre- 
korio zagrebačko kazalište, da nije nikako pro- 
slavilo literarnu tridesetgodišnjicu svoga dra- 
maturga. Ukor je na mjestu, ali kada je pred 
koju godinu kazalište redom davalo njegove 
drame, ,,radikalna " se štampa usudila obijediti 
g. dramaturga čak s afarizma, premda on nema 
nikakva profita od tih repriza. Takve ,,radikalne" 
hajke na nepoćudne dramatičare možemo ta- 
kodjer uvrstiti medju mnoge zapreke, koje 
smetaju razvoju drame u Zagrebu. Što su pak 
neki ljudi piskarali o ,,Smrti Majke Jugovića", 
prelazi sve granice. 

Najkarakterističnije je, kako se prema I. 
Vojnoviću drže neki krugovi dandanašnjega 
Dubrovnika. Ono što je 1892. doživio francuski 
pjesnik Rodenbach sa strane Brugeoskoga gra- 
djanstva, dogadja se sada po drugi put i autoru 
»»D. Trilogije"', kojem bi morali biti harni kao 
nastavljaču dubrovačkih književnih tradicija. 
Kada je Rodenbach objelodanio svoj melanko- 
lični roman ,,Bruge la morte", tamošnji trgovci 
i poslovni ljudi navališe na nj kao na neprijatelja 
svoje trgovine, kao na fantastu i smjetenjaka. 
Naše Brugeane, praktične dubrovčane, razjarila 
je Vojnovićeva ,Lukšina tajna" (,,Sa- 
vremenik' o. g. br. 1.), kojom je indirekte pro- 
svjedovao protiv rušenja jednoga starinskoga 
dvorca. ,,Crv. Hrv.", koja jedina od svih du- 
brovačkih listova to čini i po drugi put, donosi 
u svom 17. broju značajnu bilješku, pod pate- 
tičkim naslovom : ,,Pustite nas nek ži- 
vemo': 

,,Onomadne imala je biti javna dražba za 
gradnju obale u Gružu. Središnja komisija za 
sačuvanje spomenika uložila je proti toj gradnji 
protest zbog volta (svoda) u Gružu. U kratko 
doba ovo je već nekoliko puta što ta središnja 
komisija čini osjetiti k u Dubrovniku svoju vlast, 
a uvijek proti najvećim interesima Dubrovnika. 
Mi razumijemo da je dobro i da treba da ona 
posreduje, kad vidi, da se bez ikakve potrebe, 
samo iz hira ruši staro i lijepo, da se ustupi 
mjesto nekim modernim nakazama. Ali Du- 
brovnik nije muzej, on hoće da živi i napreduje, 
a i taj napredak traži žrtava. Treba biti glup i 
pomisliti, da Dubrovčanima nije do toga, da se 

uzdrži nešto što ih sjeća boljih vremena. Oni u 
tomu imadu najviše interesa, a gdje ih interes 
ne vodi, vodi ih pijetet. U tom pogledu dakle 
ne služi da nam dodju soliti pamet Ivi Vojnovići 
i drugi novoskovani Dubrovčani. Ali gdje treba, 
gdje potreba svagdanjeg života to zahtjeva, tu 
i neki obziri treba da prestanu. Valjda ne će niko 
od Dubrovčana zahtijevati neka protestiraju 
proti tomu, što vlada misli izgraditi grušku luku, 
te traže da i nadalje ostane luka u stanju u komu 
ju je ostavila republika i neka se čeljad pri is- 
krcavanju parobroda tope, kao ono lani, a sve 
za to samo, da se sačuva jedan volut, koji bi 
imao kazivati kako su stari Dubrovčani svoje 
ladje čuvali od nevremena. Zbog toga volta 
(svoda tarace Sorgova dvorca. O. prep.) ne će 
nijedan Dubrovčanin zaplakati, kad ga nestane 
da ustupi mjesta električnom tramwayu. Du- 
brovnik je proglašen lječilištem..... Ba 


Dakle vesele se, da je Dubrovnik proglašen 
lječilištem, a ne kažu: za tuberkulozne! Od 
sada se može povjeriti brigu nad dubrovačkim 
starinama, na pjesnicima, književnicima i umjet- 
nicima, ni ,,Centralnoj komisiji", nego ,,ameri- 
kanima'', poduzetnicima (Nijemci imaju pred- 
nost !), graditeljima villa i sanatorija, koji ne 
pateći od ludih patriotskih pjesničkih sentimen- 
talnosti, spravni su i sutra srušiti ne samo sve 
starinske dvorce u okolici, nego i gradske be- 
deme. Ipak, ipak, kako su slabi račundžije ti 
praktičari ! 

Ako se uzmu starine kao puko sredstvo 
za privabljivanje stranaca, kao osobiti ures 
mjesta, oni bi prvi morali paziti na njih. Zar 
Mlečani, skupa sa svojim gradskim zastupstvom, 
ljubomorno čuvaju svaki venecijanski kamen iz 
pukoga idealizma ? Kao što su rimske starine 
u Spljetu svojina cijeloga obrazovanoga svijeta, 
tako je Dubrovnik historičko umjetnička svojina 
cijeloga našega naroda, za koju se, osim pravih 
i krivih Dubrovčana, mogu punim pravom za- 
nimati pojedinci iz koje god strane naše domo- 
vine. Naš narod ne bi smio laka srca gledati da 
njegov najljepši grad nestane. Ali s vremenom 
će se i to dogoditi. Za to neka se naši praktični 
Brugeani tješe, da će prosvjedi naših Roden- 
bach2t ostati glas vapijućega u pustinji. Ivo 
Vojnović bio je prorok, kada je u trećem 
dijelu svoje ,,Trilogije" (u monologu gospara 
Lukše) napisao pred punih sedam godina i 
ovu izreku: ,,... Doće kakav Amerikan, rijeće 
mu da su se odika šetali Tenjci.... pa će 
bacit i kuću i taracu, kako Lorka !'" 


A. Wenzelides. 


Slikar Crnčić 


Umjetnička karijera Klementa Crnčića po- 
znata je već svim prijateljima naše umjetnosti. 
On je slavonski graničar. Kao Čikoš postao je 
od častnika slikar i kao kod svih (nas) nesu- 
djenih oficira ostalo mu je nješto, što Švabe 
zovu ,,Schneid"', nješto_ muško i resko, što 
imaju osim oficira slikari športova i vojnika. 
Učio je u Beču, Miinchenu, pa kako oskudije- 
vaše sredstvima i neumjetničkim, disciplino- 
vanim duhom, morao je u Koburg, gdje je po- 
sredovanjem lijepe dame postao kazališni de- 
korativni slikar. Gysis u Miinchenu mu je glavni 
učitelj. Putovanje po Tirolu, Slavoniji, sliko- | 
vitim, prirodnim prirodama, pa hrvatski sti- 
pendij. Dr. Kršnjavi sudi po aktu starca i aktu 
mlade žene, slikanom vijerno po sivim vrijed- 
nostima ateliera, da Crnčić nije kolorist, pa ga 
upućuje u dobru školu bečkog radirera prof. 
Ungera. Ovaj ga povede na naše primorje, u 
Lovranu, i tu postaje Crnčić prvi naš marinista, 
neograničeni — gospodar — hrvatskog čakavskog 
mora, frankopanskog, gusarskog, tužnog i pri- 
mitivnog. U Zagrebu udje u ondašnji jaki um- 
jetnički pokret, kada pokret već Bukovac na- 
pušta i osniva sa Čikošem privatnu umjetničku 
školu, koja nastojanjem prof. Roberta Fran- 
geša postaje javna. Iz te škole je već izašao 
valjani umjetnik Krizman, kojega Crnčić šalje 
u Beč u solidnu Ungerovu radionicu. Prije šest 
godina osniva Crnčić sa Miletićem šaljiv list, 
sa zadatkom razvijanja umjetničke karikature, 
ali list skapava u domaćoj nezreloj zaostalosti. 
O umjetničkoj Crnčićevoj aktivnosti svjedoči 
najbolje golemo, zimus izloženo More sa 
Plasa, imajući osim umjetničke snage vri- 
jednost preciznog geografskog dokumenta, pa 
bi se u umanjenim reprodukcijama moglo upo- 
trebiti za pedagošku, umjetničku i rodoljubivu 
pouku u školama. Ali kakve slike! To je tro- 
šak, a siromašna Hrvatska ulazi u eru štednje 
kao prosjak, kojemu se reklo: ,,Gospodine, 
izvolite štedjeti! Zašto ne štedite, presvijetli 
gospodine prosjače ?" — Ban pl. Rakocaj učinio 
je tu školu javnom, a dr. Rojc pod vladom 
grofa T. Pejačevića pokaza neobičnu ljubav za 
taj novi zavod, kao i F. pl. Mikšić, koji htjede 
umjetničke  ateliere povećati novim  gradje- 
vinama. 


Posjećujući taj zavod, mogao sam se kao 
poznavalac sličnih institucija uvjeriti, da mu 
se može prigovoriti tek oskudica sredstava. 
Profesori živu sa djacima u odnošaju kolegial- 
nosti. "Knjižnica sa najmodernijim djelima i 

najnovijim revijama Služi djacima kao i uči- 
teljima. Škola je dala već dosele djaka, koji 
mogu izlagati neke stvari kao gotovi umjet- 
nici. Krušlin, Juhn i Babić su talenti, a Pe- 
trović je već danas karikaturist linije, što bi 
od svog crtanja mogao lijepo eksistirati u Pa- 
rizu. Kritičari, upravo dušmani tog zavoda, 
navode, da u Europi ima boljih, da u zavodu 
ima i netalentovanih djaka, da bi to mogla biti 
škola novih proletarijata i napokon — da — — 
,»marodni novac", ,;štednja*!... Nisu li to 
argumenti proti svakom kulturnom našem za- 
vodu ? Nije li već Starčević tako kritikovao 
naše sveučilište 2? Jesu li svi djaci našeg Glaz- 
benog Zavoda virtuozi > Tko vam kaže, da na 
umjetničke škole ne smiju ići diletantizmi ? 
Ne vrvi li Miinchen i Pariz umjetničkim prole- 
tarijatom i, što je najljepše, ne nalaze li se u 
tom proletarijatu često baš veliki talenti, dok 
se mediokritet izvlači i ovdje kao bolji nagon 
kruha i vlastitog interesa ? — Nije li Bosna i 
Balkan za naše umjetničke izvoze ? Nije li i 
to već nješto, ako nam taj zavod daje valjanih 
učitelja risanja i crtanja ? Pak onda štednja, 
štednja, štednja! Je li naša Akademija re- 
zultat Biskupove štednje? Nisu li i Perikla 
kudili sa harčenja narodnog novca ? Ima li 
jeftinih orgulja, zlatnih nakita, Stradivariusa, 
boja i mramora ? Ima li jeftinih katedrala i 
biskupskih odežda ? Ne štedi li se baš zato na 
svim ostalim područjima u pametnoj državi, 
da se daje kapom i šakom na znanosti i umjet- 
nosti ? Želite li trošiti samo na ,,korisno", ba. 
cite iz Hrvatske uz umjetnosti i astronomiju, 
više nauke, pretvorite Zrinjski trg u kotac, a 
Akademiju u pučku kuhinju. Tražite od mlade 
ove umjetničke škole i kult domaće, hrvatske 
umjetnosti, kult narodnog stila. Vrlo dobro. 
U školi se proučavaju narodni, naročito tek- 
stilni motivi, a prije no što predjemo na hr- 
vatski umjetnički stil, recite nam, što je to? 
To svakako nije nješto gotovo, nego ideal, koji 
treba tek oživotvoriti, dok školska obuka ide 
za gotovim, oživotvorenim umjetničkim  for- 
mulama. Negirati ovaj zavod, jer ima boljih na 
Zapadu, značilo bi negirati potrebu g. Kriz- 
mana, jer postoji Klinger i Forain. Da se Špa. 
nija obazirala na potrebe štednje, Velasquez 
i Goya ne bi postojali radi eksistencije inse- 
kata u prosjačkim koafirama. Hrvatski pro- 
sjaci, naši slijepci, mogu biti grozan argu- 
menat, ali ne — proti razvitku naše plastične 
umjetnosti. Zašto da nema u umjetničkoj školi 
,»ličilaca" 2 Otkud te strašne brige za ,,narodni 
dkrvavi) novac" naših (zabrinutih!) 


prijatelja umjetnosti ?  Neoporeciva je činje- 
nica, da je umjetnička naša škola rezultat umjet- 
ničke potrebe, da napreduje, da medju učeni- 
cima broji 3 Srbina, 1 Bugarina i 2 Čeha, da 
kultivira narodne ornamentične motive i da 
su prostorije već odviše uzane za radinost um- 
jetničke mladjarije, iz koje će se možda razviti 
i proletarijata iz tog prostog razloga, što se iz 
svakog staleža razvija danas proletarijat. 
Crnčićevo vojničko _ i njemačko obrazo- 
vanje je svakako hudilo njegovom hrvatstvu. 


On i danas lakše govori njemački no hrvatski 


i to nije razlog, da njemački govori više no hr- 
vatski. Umjetnost njemu nije samo aristokra- 
cija zanimanja, nego i društvenog položaja, 
pa osjeća aristokratski. Član zatvorenih klu- 
bova. Član ,,Kvaka"', zagrebačkog Jockeya ili 
Uniona ; i dekorisao ga je majstorskim hu- 
morom. Ni za Boga ne veli, koliko mu je go- 
dina i nedavno je — kako bi rekao Fran Supilo 
— napravio pakt : oženio se naime. Znači dakle, 
da je vrlo hrabar i vrlo odvažan stari momak. 
U atelieru ima melosku Afroditu, bolešljivu i 
malo žutu od vremena, đuhanskog dima, čega 
li. Venus ima oko vrata katoličko čislo, a pod 
nogama crvene, rujne, krvave ruže — imitirane, 
naravno. Pored tog simbola nadjoh gravire 
diaboličara Ropsa sa dekoracijama a la Gustav 


Moreau i sa satanskim phallus-akcentima : bo- 


lovi kršćanske i nervozne savjesti zbog nemoći 
impotentnog muškog prama sve potentnijem 
ženskom sexusu, nepoznati sladostrasnim de- 
koracijama Aretinčevih tekstova. Sve to znači, 
da je i Crnčiću umjetnost žena, malo čudna i 
dosta opasna. Sada vrlo mnogo radi u školi sa 
djacima i sprema bojadisanu graviru svojih 
uspjelih kaptolskih motiva. Kao mnogi, postao 
je u Zagrebu diplomat. Ne nosi dakle svog srca 
na dlanu. To ne znači, da ga nema. To ne znači, 
da ga nema u većoj mjeri od nosilaca srca na 
dlanu. Skeptik, a skeptici, kako je poznato, 
mahom nastoje, da im glas bude gori od njih, 
naročito u srećnim zemljama, gdje ljudi živu, 
gdje prave špekulacije i kšeft od vlastitog 
poštenja, ukratko: u zemljama  Poštenjaka. 
(Kumičić bi rekao: Okrečenih Grobova). 
Takvi ljudi kao Crnčić, iskusni, kaustični 
i skeptični, naginju mizantropiji i liječe se od 
čovjeka, od zlobe i od gluposti u prirodi. Teško 
životinjama, koje moraju od nas učiti, a blago 
onima, koji znaju učiti od životinja! Kariki- 
rajte, ako možete, prirodu; karikirajte, ako 
možete, more kao čovjeka! Što su moderni 
športovi, ako nisu težnja rafiniranosti za pri- 
mitivnostima prirode 2? Automobil je žudnja 

miliunaša za poezijom ciganskog šatora. Crn- 
čiću je priroda jedini autoritativni učitelj. Zato 
je on impresionist, kako ga shvata mladi po- 
kojnik Laforgue u čežnji za modernim i novim : 
,,>Impresionist je slikar modernista, koji, na- 
daren osjetljivošću oka neobičnom, zaborav- 
ljajući slike nagomilane vijekovima po muze- 
jima, zaboravljajući optički odgoj škole (nacrt 
i perspektivu, kolorit) snagom življenja i is- 
krenog i primitivnog posmatranja Sjajnih pri- 
zora na prostom zraku (plein-air).... S us- 
pjehom si je napravio naravno oko, da gleda 
naravno i da slika naivno — kako vidi.“ More je 
privuklo Crnčića, jer je najprimitivnija, jer je 
najprirodnija priroda. Kultura, katastrofe mogu 
defigurisati kopneni pejzaž. More ostaje iza 
svega djevičansko, čisto i samo, samotno, samo 
kao neizmjernost modrih majina iza pjene efe- 
mernog parobroda. Zato je more, divno, bes- 
krajno i kao Bog i duša samotno, tajna, tajna 
kao kob Preradovićeva, kao sudbina ljudi i 
općeg života, pa se i danas može pronalaziti 
kao nov čovjek, nepromijenjeno, divno: i du- 
boko nad tamnim sakrivenim životima kao 
onda, kada dade svijetu u Afroditi, u djetetu 
svoje krasote i neizmjernosti, princip ljepote. 
Vizija Crnčićevog mora je tačna i uvijek sun- 
čana. On more portraitira, najbolje u malim, 
miniaturnim slikama, epski, bez Vidovićevog 
elegijskog, večernjeg lirizma. Slikar sunca, pa 
i burnog sunca na moru : sunca, što tako ša- 
reno, fatamorganski slika tragično kamenje 
okrutnih primorskih igala, na kojima naš slikar 
nalazi sasvim posebnu divotu krša, pustinje, 
samoće nad samoćama, žive smrti, brodoloma 
duše u Sspleenu podnevnih do svireposti pla- 
stičnih sunčanih podneva, kad i Drijade umiru 
od svijetla i od žege. Crnčić je realist mora, to- 
liko realist, da ga svagdje privlači, da mu se 
svuda more svidja, pa često ne odabire motive, 
te pokadšto njegovo more dolazi more slučaja, 
more na rifove. Ali tamo, gdje njegovo more 
nije skica, već slika, tamo mu nema para tako 
lahko. Tamo nosi Jadran konture primorskog 
lica ; tamo ima Jadran kosti, tvrde i kvrgaste 
kosti našeg Primorca kao tvrda, koštunjava 
i kvrgasta manira Crnčićeve kičice, što daje iz 
distancije ilužiju južnjačke morbidezze i čiste 
gracije valova i obala. Pošto naš slikar najvoli 
slikati more u najsilnijem sunčanom osvjet- 
ljenju, kada se u prirodi faktično zrak više 
osjeća no vidi, neke njegove marine čine se kao 
bez zračnog dovoljno riješenog problema. More 
Crnčićevo je naime prije svega plastično. Kao 
isklesano. Bez figura. Bez čovjeka, kao da je. 


umjetniku poznat Poeov recept za pejzaž. 
Čovjek bi tu djelovao karikaturalno. Čovjek 
je naime karikatura mora, krivi akord u tim 
plavim, sunčanim simfonijama, preciznim kao 
vojnički zemljovid. To nije samo more, to nije 
samo Sredozemno, Jadransko more. To je na- 
slikana plastika Kvarnera, more, govoreći ča: 
more Mažuranića, Pančića, Kumičića i Kranj- 
čevića, more Dežmana, Derenčina i E. Barčića, 
more tragične Rijeke, tragične Opatije, tra- 
gičnog Trsata i tragičnog Grobnika. More ubi- 
janih, davljenih i zadavljenih gradova Senja i 
Cresa. To more (more tunine i oštrige) nema 
samo fizionomiju. Ima i hrptenjaču, upravo 
karakterističnu školjku kod Crnčića, 

Tek u gravirama slika Crnčić ljudski život 
na moru, život čakavskih luka i nezaboravnih 
onih gradića, gdje fantazira Nazorov Veli Jože, 
gdje pokadšto zbog Amerike nema _ mlade muške 
glave i gdje se osjećate kao u izumrlim, bogo- 
moljskim lučkim gradovima kao brabantski 
Mrtvi Bruges, Venecija, Aigues-Mortes. Ti 
bakrorezi, obični ili kolorirani, zasluživali bi 
zasebnu, od ove mnogo stručniju studiju. Ovdje 
je još više uhvaćena okosnica, karakteristika 
sredine, postala hvala Crnčiću našom Bretanjom. 
Tu je studiran linearni momenat primorkog ži- 
vota kao čisti koloristični u uljenim slikama, pa 
kad znamo, da se ta dva momenta kod većine 
slikara isključuju medjusobno, da dobri kolo- 
risti nisu dobri crtači ( obratno), možemo poj- 
miti, kolik je Crnčić tehnički majstor. Naravno, 
on se uspješno bavi i kopnenim motivima, na- 
ročito starozagrebačkim. Kaptolski trg je on 
pronašao i ovjekovječio, ali ne sa popovskim, 
nego sa bijelim, crvenim i sunčanim narodnim 
figurama, kao pravi demokratski prijatelj pučke, 
narodne i netaknute naše ljepote. Istom |a- 
koćom postade Zagrepčanin kao Primorac. 
Talenat asimilacije. Njegova je modernost u 
dojmljivosti, u moći sasvim osobnog, originalnog 
dodira i razgovora _ sa prirodom, sa stvar- 
nošću, u moći impresionizma. Akademizam 
je gledanje tudjim, a ne svojim očima. Crnčić 
zna, da su samo ono umjetničke periode, kada 
je ta neposrednost konversacije subjekta s ob- 
jektom, umjetnika sa prirodom dolazila do iz- 
ražaja. Grčka plastika je kontakt sa prirodom 
u antropomorfičnom, kolektivnom, narodnom 
stilu. Mi, djeca anarhijskog, eklektičnog vre- 
mena, tražeći prije svega svuda sami sebe, vo- 


limo u umjetnini komad stvarnosti nekolek- 


tivne i individualizovane. Stari su odnošaj 
društva, Mladi su odnošaj pojedinca prama 
dojmu. Oni su narodni, mi smo individuali- 

stični, ma da možemo u intimnom razgovoru 
sa prirodom doći do sličnih, narodnih rezultata. 
Neohelenizam je nemoć biti originalan. No taj 
artizam i impresionizam ne smeta Crnčiću, 
da bude dobar radnik, t. j. pretvaralac boja u 
kruh i zlato. Umjetnik ne mora iz uvjerenja 
gladovati i ,,jesti pobješnjelu kravu'' boeme 
kao Millet u selu Barbizonu ili Segantini u Do- 
lomitima. Radnik srednjeg vijeka je umjetnik, 
a Michel-Angelo, Cellini, Seb. Bach i Mozart 
rade po narudžbi. Umjetnost je umjetnost, hrani 
li svog čovjeka ili ne, a umrijeti za nju od glada 
ne znači još biti artist, kao ni obratno. Umjet- 
nik je radnik, a svaki pravi radnik je umjetnik 
u neku ruku. Moderni radnik, radeći posao koji 
ne razumije, nije radnik, već mehanizam. Crnčić 
je solidan radnik, jer je gospodin i jer kao Frangeš 
dobro zna svoj zanat. On je naturalist, jer 
vječno gleda i uči prirodu, stvarnost, pa je 
prema tome i voli. Antiprirodne, antinatura- 
listične tendencije nekih velikih umjetnika 
(kao Moreau) su tek moralnog obilježja. Bau- 
delaire ne voli prirode u Francuskoj, ali voli 
prirodu Orienta, ne voli prirodnosti, jer nije 
normalan i jer moralnu prirodu pozna tek u 
samom sebi dakle vrlo jednostrano. 
Najsimpatičnije mi je kod Crnčića, što je 
karikaturist. Dakle opasan čovjek. Jer kod nas 
je opasno smijati se, a još opasnije ismijavati, 
imati antiautoritativni, diabolični dar ismje- 
hivanja kao narodna podrugačica, A. Star- 
čević, A. Kovačić i neki savremenici, kao 
glumac sarkazma Drag. Freudenreich. Kod nas 
je opasno karikirati, jer naši ljudi su jedini na 
svijetu, što ne priznaju sebi da su smiješni, 
ne dopuštajući ni da to drugi konstatuje. Naj- 
bolji znak naše zaostalosti i kulturne utuče- 
nosti je činjenica, da imamo karikaturista, koji 
ne smiju karikirati, ne služe li političkim, dakle 
neumjetničkim ciljevima. Zato Crnčić karikira 
tek za prijatelje, dakle diletantski, i to je tra- 
gično, jer karikatura je kao društvena kritika 
jedini znak više kulture, jedini vidljivi znak 
premoći pameti nad glupošću, artista nad oko- 
linom. Sloboda karikature je sloboda duha, 
sloboda mišljenja, pobjeda duha nad glupom 
materijom. Pošto nigdje ne bijaše dopušteno 
toliko  karikirati žive, prisutne savremenike 
kao u Aristofanovim karikaturama, Periklova 
Atena, gdje se smijeh medjutim smatrao ne- 
lijepim zbog deformacije lijepog lica, vrijedi i 
danas kao najkulturnije mjesto svijeta. Jedino 
pariska karikatura ima atenskih sloboda i ari- 
stofanskih gestova. Smijeh je oslobodilac, na- 
ročito od straha. Stvorio je Renesansu i fran- 


cusku Revoluciju, On, Komos, Jakhos Oslo- 
bodilac. , 

Studija o karikaturi je studija o mefisto- 
felskoj magiji smijeha, dakle odviše duga i 
komplikovana za ovaj domaći portrait. Kari- 
katura je socijalna savjest, superioran duh, 
odnošaj stvarnosti prama idealu, volje prama 
materiji. Katedrale — da ne spominjem Ju- 
venala i Martiala — vrve diaboličnim. grima- 
sama ; Danteov pakao. je hiatus boli kao cr- 
veni tragični smijeh ; Luther je kao Rabelais, 
Erasmus i Aretinac karikaturist Babilonske Blud- 
nice u Rimu ; Lija (Rćnard, Reinecke Fuchs) 
kao simbol racionalističnoga gradjanstva pravi 
sprdnju od aristokratske tiranije kao i živo- 
tinje Lafontaineove ; Hamlet se ruga ljudskoj lu- 
banji uz cijeli niz šekspirskih karikatura ; Giotto 
slika Mržnju i Zavist, Holbein _ Ples 
Smrti, Velasquez patuljke ; tiraniji sjede uz 
koljeno dvorski budale; Vinci i Rembrandt 
karikiraju ; Callot crta užase rata ; užasni, ne- 
izmjerni Goya pozna u mržnji nacrta sve sa- 
dizme. španjolskih, .inkvizitorskih osveta, a 
dok Lichtenberg proučava engleski humour, 
ponijemčen u Jean-Paulu, Heine savija gni- 
jezdo u vlasulji Voltaireovoj, Barbier pjeva 
juvenalske Jambe, Daumier karikira bur- 
žoaski režim, Carlyle se krvavo ruga ulilita- 
rizmu, V. Hugo šiba Napoleona Maloga bib- 
lijskom rapsodijom svojih Pedepsa, a Go- 
golj počinje osvetu antibirokratskog, nihilis- 
tičnog ubilačkog svog rictusa. Čovjek, karika-: 
tura na prirodu, karikatura, kojom božanstvo 
karikira samo sebe, duh naš smijući se u slutnji 
čudnih vlastitih tragičnosti, oslobadja se, ce- 
rekajući se sam sebi, a po sposobnosti smijanja 
može se suditi sposobnost slobode. Divni humor, 
clown i Hudibras oslobodiše Englesku, staru 
Englesku ludog Swifta i puritanca Hogartha, 
Englesku  Pickwicka, Cruikshanka i Thacke- 
ray-eve dvostruke snobske karikature: grafične. 
i poetične, Musset, Chopin, Hugo, Verlaine su 
valjani karikaturiste kao Keene i Thackeray, 
a dok Granville i _Gavarni crtački realizuju 
flaubertske —omražene  —buržoaske = karikature, 
Punch postaje barometar engleske duše, 
licemjerja, ,,canta"', jer je hladni, tačni Englez 
kao pravi slobodnjak rodjen smijač, zovući 
sam sebe Džonom Bikom i nadijevajući ne samo 
osobama, nego cijelim narodima karikaturalne 
nadimke i smiješne, slikovite prišvarke. Tko 
u našem bijednom kulturnom vazalstvu Nje- 
mačkoj ne pozna ,Fliegende Blatter" 
i dobričine jazavčare humanog Švabe Buscha ? 
Jer i životinja je to smiješnija, što/je sličnija 

čovjeku. Ljepota je karikatura grdobe, zato 
je mrze gadne duše. Užasan je smijeh na smrt 
spremnoga, još je užasnije kezenje lude i kre- 
tena, ali najužasniji je hohot glupana, smijeh 
organizovane, demokratisane, svemožne  glu- 
posti. Tko ga nije poznavao, pa još u Crnčićevoj 
otadžbini ?+ U zemlji, gdje su Grabancijaš i Ke- 
rempuh smiješne figure, jer imaju mnogo duha ? 
,,Oni, čto im se dela vidjahu pohvaljiva : u dno 
se skotrljaše ; ter one, čto blagovahu kruh an- 
gjelski: videh da se želudom osladjuju svinj- 
skim".* Ne mora biti kukavno, što je smiješno. 


Moderna karikatura je što rapidnija i što 
kraća bilješka disharmonije izmedju duše i 
modernosti. Zato, da bi postigao efekat, mo- 
derni karikaturista više ne defiguriše kao sta- 
riji. Zato danas gotovo nema tehničke razlike 
izmedju nacrta i karikature. Uzmite karakte- 
rističan realističan japanski nacrt i djelovat će 
kao karikatura. Zato su najbolji moderni kari- 
katuriste (Ceran d* Ache, Willette, Metivet, Her- 
mann Paul, Aubrey Beardsley, Capiello, Sem, 
Cir, Gulbransson, moćni Forain, Heine, Favre 
itd.) prije svega sjajni crtači, a nacrti Ropsovi, 
Lautrecovi i Rodinove crtane studije djeluju 
karikaturalno. U tome pravcu radi i mladi naš 
karikaturist od budućnosti B. Petrović. Mo- 
deran karikaturist ne izobličuje, nego što jasnije, 
dakle što kraće bilježi samo ono, što je na figuri 
karakteristično, dakle smiješno. Divna Baude- 
* laireova studija o karikaturi ne predvidjaše 
te današnje njene simplifikacije.  Tolerantni 
smo i ne morališemo, pa vijeran portrait osje- 
ćamo kao karikaturu. Istina dostaje za ko- 
mično djelovanje, a defiguracija je prema tome 
suvišna. Sjenom se ne može više, kažu mnogi, 
prikazati moderna duša, koja se zna očitovati 
u ramenu, na ruci, u detaljima toalete. Ima 
dama sa dušom na vrhu od pera svog šešira ili u 
obliku rukavice. Život nas toliko deformiše, 
da je to karikaturisti danas suvišno. Tacit, 
Zola i Ibsen su karikaturiste, jer rade po prirodi, 
kao Martialov realistični epigram. Stvarnost 
djeluje karikaturalno bez karikaturistove hi- 
perbole. Tijelo je dokument duše sa vrlo jedno- 
stavnim značajkama, koje su to umjetničkije 
prikazane, što su kraće prikazane. Da Kranj- 
čević bijaše debeo, pjesme bi mu bile drukčije. 

Po Dugaltu-Stewartu je Campanella ulazio 
u tudje duše, imitujući kao kakav karikaturist 
njihovu fizionomiju i fizičke karakteristične 
gestove. Anališući osobu, dolazimo do crte, do 


* Kurelčev prevod Stopa Kristovih. 
Ima divnih grdoba i gadnih ljepota. 

karakteristične linije, koja figuru rezimira, 
otkrivajući dušu kao vračara životnu crtu 
čovjeku na dlanu. Svaka duša ima samo jednu, 
jedinu i nepromjenljivu, karakterističnu i sasvim 
posebnu, konstantnu liniju u svojoj fizičkoj 
projekciji. Nalazeći tu crtu, mođerni karika- 
turist, pretvarajući roman u crticu, životnu 
tragediju u epigram, sliku i kip u liniju, upo- 
trebljava primitivno sredstvo proste crte'i time 
se, kao Meštrović i moderna skulptura, primiče 
prostim sredstvima prvobitnih, arhajskih umjet- 
nosti Egipta i Egine. Moderna vizija je to 
jednostavnija, što je jasnija i silnija, pretva- 
rajući —psihične_—komplikovanosti u  epigram 
karikaturalne crtice. Duša, primajući zlobnu 
liniju svoje fizičke sudbine, dobiva primitivnije 
konture životinja, pretvarajući se tako malo 
po malo u apstrakciji, u hemijskom loncu ana- 
litične_ karikature, u jednostavnost quasi geo- 
metrijsku. Karikatura je geometrija  dishar- 
monijske duše, problem danas više psihološki 
i umjetnički no moralizatorski i moralistički. 
Mi ne vjerujemo, da ćemo smijehom popraviti 
tudji moral. Moj nezaboravni pariski prijatelj 
A. Rouveyre, čuveni karikaturista, pronalazač 
grafične monografije, sin izdavača Vincievih 
windskor kih nacrta (O Zraku, O Kosi), 
ovako odgovara na interview u Figaru 1906.: 
,,Ja scijenim, da je jedan od uzroka smijeha u 
plastici prekidanje odnošaja učinjenih izmedju 
površina i njihovog osvijetljenja... Smijeh 
postaje deplaciranje (plastičnih) vrijednosti. On 
je, kao tuga, vrsta prekidanjaravno- 
teže izmedju izraza i oblika". 
Prema tome je karikatura Goldbergova moralna 
geometrija, pa pošto po Sćaillesu horizontalna 
crta budi misao odmora, a okomita — ideju 
akcije, Rouveyre misli, da u karikaturi verti- 
kala znači duh, horizontala materiju, da svaka 
crta, idući prema centru zemlje, ima tragičan 
izraz, a crta, što se diže, komičan. 
Upućujući ljubitelje na studije Duchenne- 
de-Boulogne-eve o mehanizmu fizionomije — 
veliki ,,zigomatik'' je mišica smijeha! — i 
žaleći za divnom dobom homerskog smijeha, 
ostavljam nesudjenu nam društvenu karikaturu 
Crnčićevu sa Bčcklinom : ,,Najteže za slikanje 
i izražavanje nije ljudsko lice, već stegno". 
Prema tome šunka, naročito ljudska, ima više 
plastičnih poteškoća od mudre ljudske glave, 
I meni se, priznajem, ljudsko stegno, naročito 


“od mnogih muških mudrih glava, kao jamačno 


i Menciu Crčiću, slikaru i smijaču. 
A.G. M—ž. 

Muza 


Olimp se razulario. Nastala opasnost, da 
bi od te nektarnice mogla postati rakijašnica. 
I zabrinuo se otac bogova, i vijeće učinio. 


Minerva, kao božica mudrosti, 
našla uzrok, pa je svjetovala : 


odmah je 


— Nije dobro, što se božica pjesništva 
neprestano bavi na zemiji. Treba da je izmje- 
nično i medju nama, da nam dušu uzdiže i srce 
oplemenjuje. 

I odmah stade Zevs diktovati u pero olimp- 
skomu pisaru dovedbenu zapovijest. 

Dok je Zevs diktovao, otvore se naglo 
olimpska vrata, a na vratima se ukaže bez 
daha, sva raščerupana, blijeda, kao da je bez 
krvi i mesa — Muza, božica pjesništva. Kada 
je bogovi i božice opaziše, dadoše se u čudo. 
Muza klekne pred Zevsa i ovako će: 

— Ja ne mogu, ja ne ću dulje da svoje 
zvanje nosim ; volijem da budem pralja na 
Olimpu. 

I Zevs se bio vrlo začudio, pa kada se snašao, 
zapita : 

— A što te tako izobliči, Muzo, Muzice ? 

— Ne zovi me tako! — plane Muza. — 
Već mi je ogavno i moje ime, jer ga pjesnici 
neprestance žvaču, a kada im se odazovem, jer 
po tvojoj odredbi moram da se odaz vljem, 
cvile mi i cvile, da mi se već uši naježiše. 

I pogledaše je bogovi i božice, i opaziše, 
da joj se nijesu samo uši naježile, nego da joj 
i kosa strši u vis, i bude im vrlo žao. I sam se 
Zevs zabrinuo, pa prizovne Eskulapa, neka 
je pregleda i ordinira. 

Eskulap spusti očale s čela na nos, pa podje 
svestrano Muzu pretraživati i konstatuje : ner- 
voznost u najvećem stupnju, i ta bi mogla 
prijeći, ako se odmah ne poduzmu shodne mjere, 
u ludilo. 

Još se više Zevs dne. pa zapita, što 
da joj ordinira ? Eskulap predloži mrzlo ku- 
palište. Zevs se zamisli i reče: 

— Ne će biti dobro. Ni ondje ne će biti 
sigurna. ,,Pjesnici'' će saznati, da se ona tamo 
nalazi, i svi će onamo kao pomamni. — Nego 
— pita Zevs — zar ti ne znaš kakav radikalniji, 
ali i sigurniji lijek ? 

Na to će Eskulap: 

— Kako ne bi znao ? Odstrani joj uzrok 
bolesti. 

Zevs nestrpljivo : 

— Ataj je? 

Eskulap : 


— Njeno zvanje. Oduzmi joj to zvanje. 


— Bog s tobom ! — začudi se Zevs. — 
Ona je božica pjesništva, a znaš, da se netko 
mora i tim baviti. | 

Eskulap zapadne s mislima kao točkovi u 
srijemsko blato, pa ni makac. Najednom vikne 
kao izvan sebe : 

— Heureka ! Neka od danas bude gluha: 

— A kako ću vršiti svoje zvanje? — 
tužno će Muza. | 

— Kako? — promuca Eskulap i potpraši 
burmutom nos. Ali se Zevs dosjeti: 

— Pravi se pjesnici radjaju slijepi za ze- 
maljske stvari. Oni će tumarati k tebi, a ti ćeš 
ih razumjeti, ocijeniti i nagraditi po toplini 
osjećaja. A. Benešić. 


Joza Ivakić 


Varoš i selo, pukovnijsko negdašnje selo. 
,,Generalkomanda" bila .u njemu. . Molinary, 
dijelile se batine, umr'o Reljković, živio i radio 
autor , Tene" i , Mrtvih kapitala"... 

Tu je — on. 

Ide dugim ulicama, kraj niskih kuća, s 
prašinu. gazi blato. 

A on — bljedolik, glava malo mm 
usne stisnute, ozbiljan, zamišljen. Brige... 
Zalisci u njega žutkasti, brkovi ošišani. Cvi- 
ker... Žuri... Vazda. Šta? Zar će zakas- 
niti ? I kuda to, a vazda i vazda ?... 

— Zdravo, Joza — (On je profesor). 

— Zdra-vo... 

— Žuriš ? 

— Da. Moram u školu. 

— A kako drugačije ? — 

— Ah, molim te... i pripovijeda, kaže. 
Danas mora (on je sokolaš !) u ,,Sokol', sutra 
ima napisati monolog za zabavu gospojinskog 
nekog društva, prekosutra će igrati u duosceni, 
a zaksurta — javno predavanje. Predavatće... 

Profesor, sokolaš, glumac, predavač i — 
literat i muž, suprug, i otac i... i... 

O, moj Joza!... 


* 
* * 


Čim nije sam, čim je neko uz njega, — ve- 
driji je. Na usnama iskrsava osmjejak... Bio 
bi to osmjejak veseo, pun, da nije... Ali u 
kutevi usana nekakova je ironija, gorčina... 

— Da, život... pa ovo — — I kaže on 
šta. A to je zbilja nepravda... 

Onda i govori... Govori puno, s mnogo 
jednostavnosti i s još više uvjerenja, uz si- 
gurnu gestu... Izgleda, to uvjerenje ne pod- 
nosi baš kritiku... odbija kompromis. 

— A šta to, šta ovo... molim te — veli 
i s jednim odmahom ruke samo zabaci tudju 
premisu, opasku. I onda opet govori... na- 
mješta cviker... a riječi njegove, ko talasi je- 
senskih voda idu... teku... Pitanja, pro- 
blemi, svakodnevne novosti pa literatura, si- 
že-i, izmozgane situacije, osobiti momenti, di- 
namika u njoj, tendencija pisanja ,,bez ten- 
dencije'', svašta... 

Tako cijele večeri, do kasnih sati... 


* ss * 

I cio je i sav — literat. 

Bio bi i za bohema, za život velikih dimen- 
zija, potencije. Teži za ovakim... Ali. Tu je 
ispopriječena barikada : škola, gramatike, is- 
pravljanja zadaća, obiteljske skrbi, a oturen u 
..grencerski'', polutanski, seosko-varoški milieu. 
A ta milieu — tričav ko brbljarija, mutan, bes- 
krvan, nesnosan ko muha na nosu, bez duho- 
vitosti, bez viših težnja, bez kulturnih preg- 
nuća pa čak i akulturan u svojoj bezidejnosti, 
uz niveau filistarštine, cinizma i cincarskog mo- 
rala, plitkih sofizama štreberskih dušica, gdje 
se dade uprti prstom samo u ništetni nimbus — 
vina, ,,batto'' — igre, hazarda, ciganske svirke — 

Nego, on ipak radi, piše... Samo malo. 

— Kako ona? 

— Gospodja Alma, aha, da... gotova je, 
svršio sam — kaže i misli na drugu pripovijest, 
na roman, pravi jedan roman. Nešto o selu, o 
kapelanu, kako li... Počeo je, i davno... 

s u & 

A Joza ga (Bužan) namalj6. Dobar por- 
trait. Živ on, samo što ne progovori. I sina mu 
(Branka) isto namolovo. A sinčić njegov zdrav, 
bistar i lijep, zabavan. U kući, uz njega — 
Branka, na momente, samo nestane onog čo- 
vjeka — literata. Vidiš ga — igra se sa sinom, pa 
zaimjenjuju njih dvojica i uloge... 

— Tata... ti si Branko, a ja sam ,,tata"'... 

Motrim igru, pravoga tatu, i sve dodje pa 
m: se čini, ko da tu i ne ima njega, nego je tu 
majstor-Ilija ,,iz našeg sokaka", tko li... 

Ali onda se on trgne... 

— Vidiš, naše književne prilike, pa to... 
kižeoniljuti ga... Prelazi na pojedina izdanja, 
na stihotvorce, onda ni na kakovo honorirsije 
u Hrvatskoj, na spor književnika, na ,,Maticu 
Hrvatsku", tjesnogrudnost našu, kukavne so- 
cialne prilike, pa opet na čovjeka — pojedinca, 
na individuuma, na Zolu, Tolstoja, moral i onda 
— na koncu... 

— Čovjek je gadan — zaključuje Joza. 

Kaže tako anije on pesimista, ne mislite. 
Čitajte njegovu knjigu ,,Iz našeg sokaka", 
Vidit ćete. 

Drugačije : 


Čita Arcibaševljeva ,,Sanjina". V-a. 


Ivan Kozarac 


Skroman i tih koraca sokakom. Čini ti se, 
ni na koga se ne obazire, ni za što ne mari. Al 
oči njegove, bistre i smedje, ispitljivo zure, pro- 
matraju... 

— Kuda ti? 

— A, eto, malo izišao na šetnju. 

— Radiš li štogod ? 

— Ta, počeo sam koješta, a ne radim skoro 
ništa. Nezadovoljan sam. 

I onda časak stane razlagati svoje literarne 
osnove, a onda zašuti. Odmah iza toga skrene 
on razgovor drugamo : 

.— Upoznao sam se s jednim ribarom, pa 
se bar mogu vozati na čamcu. Lijepo je to. I 
pecanje ribe. je lijepo: i zanimljivo. A istom 
vecati tamo kraj stanova ili na ,,Poloju" ili 
kod ,rokovačke zidine"!... 

I onda se zanese i spreman je o tom pripo- 
vijedati na daleko i široko. 

U njega su smedje oči, a brkovi crni, krupni, 
veliki. Pravi ,,šokački'' brkovi ! 

A on sam malo je u čem ,,Šokac". No zato 
on voli sve, što je ,,šokačko", i ako u svojim 
pripovijestima iznosi samo tamne strane šokače 
koga života pošavši u tome — al samo u tome 
— tragom svoga pokojnoga bratića. 

Kako se on znade oduševiti, kako mu oko 
igra i čitavo se zasja lice, kad stane pričati o 
čarima, štono ih podaje slavonski sokak, prelo 
i divan! — — — — 

— Nema ti divnije žene od Šokice ! — zna 
on često kazati. 

#* g * 

Tri je godine služio u vojništvu i ondje se 
dokopao bolesti. 

Dotjero je do kaprala. 

Čegagod se lati, tome se predaje svom du. 
šom, voljom, ozbiljnošću i ljubavlju. 

A inače je samo literat i uvijek u literaturi. 

— Dakle je spor izravnan — započne on. 

— Kaki spor ? - 

— Pa s ,,Maticom''? 

— Ah, molim te, to je već i dosadno. —" 

A on Vas samo začudjeno i malko rezi- 
gnirano pogleda čudeći se, da Vam to.može 


biti dosadno. Jer on bi se o tom, sjedeći tako u 
društvu, razgovarao čitav dan i čitavu noć. 

A ne samo o tom. Najradije, istina, ostaje 
kod literature. O osnivanju listova, o kako- 
novoj knjizi, i tako šta — o tom on obično za- 
počinje razgovor. On ga svodi i na praktičnu 
stranu i pokazuje, koliko je u njem poduzetna, 
trgovačkoga duha. ' 

Šokac i poduzetni trgovački duh ! 

To zvuči ko ironija. A ipak je tako. 


* 
* * 


On je samouk. 
Svršio je dvije gimnazije i to s drugim re- 
dom. I iz hrvatskog je jezika dobio drugi red... 
Tko bi to rekao, kad čita njegove priče ? ! 
Zaista ima u životu mnogo ironije... 
Miać. 


Matija Manjarić 


Pod tim imenom krije se pisar dosta zani- 
mljive naravi, koji je hrvatskoj javnosti samo 
donekle poznat. Manjarić se rijetko javlja, 
ali i u tim rijetkim zgodama istupa s ci- 
jelom snagom svoga, kod nas, dosta ne- 
običnoga značaja. Glavna crta njegova značaja 
bez sumnje je vanredno razvijena sposobnost 
uživanja. Ali ta sposobnost nije jednako razvi- 
jena u svim smjerovima. Tako je sposobnost 
seksualnoga uživanja u njega zakržljala i sasvim 
neprirodna. Ja toga ne bih toliko isticao, da to 
ne izbija tako jako iz jednoga od njegovih po- 
sljednjih članaka odštampanoga u uskrsnom 
prilogu jednoga zagrebačkoga dnevnika. Uslijed 
spomenute već zakržljalosti razvila se u njega 
neka vrst perverznosti, koja se sastoji u tome, 
da Matija Manjarić strastveno sakuplja sličice, 
u kojima se bilo govori, bilo natuca o nekim 
prirodnim funkcijama  seksualnoga karaktera. 
Ta je strast u njega tako razvijena, da on te 
sličice vidi i naslućuje i ondje gdje ih nitko drugi 
ne nalazi. U velikih naroda, u kojih imade mnogo 
abnormalno razvijenih ljudi u pogledu seksu- 
alnoga života i uživanja, nijesu Matije Manja- 
rići ništa neobično. Tako je francuski roman- 
cier Mirbeau napisao zanimljivi roman, u kojemu 
je glavno lice neki abbć, u kojega je takodjer ve- 
oma razvijena strast slična Manjarićevoj. Taj 
abbć sakuplja fotografije nagih ženskinja, foto- 
grafiranih u svim mogućim pozicijama i razne 
druge slike, kojima se njegova bolesna mašta 
zabavlja u stanovitim časovima. Taj abb€ krije 
te slike u jednom kovčegu, pak se samo od vre- 
mena do vremena njima zabavlja, nasladjuje 
i razdražuje. Abbć Julien to čini, kad je posvema 


sam, jer krije tu svoju bolest pred svijetom. 
Mate Manjarić je toliko uznapredovao u svojoj 
bolesti, odnosno ta je bolest njime već toliko 
ovladala, da se on više ne može svladavati, nego 
čini ono javno, što Mirbeauov Abb€ čini potajice. 
Mate Manjarić se javno delektira kojekakvim 
izmišljenim i vješto pribranim slikama, znajući, 
po svoj prilici, da medju svojim drugovima 
imade više sličnih bolesnika, kojima će na taj 
način u velike ugoditi. Razlika izmedju Mir- 
beauova Abbća i našega Manjarića je u tome, 
što prvi sakuplja i uživa u fotografijama i sli- 
kama, a Manjarić, kako valjda ne dolazi do slika 
i fotografija, sakuplja razne opise iz raznih pri- 
povijesti i crtica. Tako je u spomenutom već 
uskrsnom prilogu iznio cijelu pregršt takovih 
opisa, što ih je povadio iz jedne knjige, koju će, 
bit će, ,,Matica_ Hrvatska“ izdati, jer je medju 
matičinim dosadanjim edicijama ne ima. Svaki 
čitalac toga Manjarićeva članka bit će opazio, 
da knjiga o kojoj Manjarić govori nije sastav- 
ljena iz samih takovih opisa, u kakovima Ma. 
njarić i njegovi bijedni bolesni drugovi toliko 
uživaju. Ali upravo u tomu i jest zanimljivost 
toga momenta, u razvitku Manjarićeve bolesti, 
da on iz velikih pripovijesti, koje imadu posvema 
drugu tendenciju nego  razdraživati, vadi, 
upravo izrezuje (kao škarama), samo onakova 
mjesta, u kojima je kadar uživati i razđraživati 
svoju bolesnu maštu, iskvareni ukus i na krivi 
put svedenu strast. Ovaj je momenat u razvitku 
Manjarićeve bolesti veoma zanimljiv, s psihološ- 


“koga stanovišta, stoga je nužno upozoriti čita- 


telje na pojavu Matije Manjarića, koji je ja- 
mačno po svojoj bolesti srodnik rlovenačkoga 
biskupa, o kojemu se je u potonje vrijeme toliko 
govorilo. A.M. 


Jauci sa Zmijanja 
Poslije socijalnog romana ,,Pauci" od 
Iva Čipika, o kome je već ranije bilo govora 
u ovom listu i na ovom mjestu, najveći dogod jaj 
posljednjih dana u srpskoj književnosti je nova 
knjiga Petra Kočića,,Jaucisa Zmijanja". 
Ona je bila odavno objavljena, i odmah je svojim 
piscem, svojim natpisom, krajem, u kome je i 
o kome je pisana, izazvala veliko interesovanje 
kod srpske čitalačke publike. Broj njenih pret- 
platnika izgleda da je daleko veći nego što je 
to obično slučaj sa srpskim knjigama : pred nama 
je jedan primjerak ,Jauka sa Zmijanja'" 

iz pete hiljade. 
Sve to potvrdjuje ono, što je i ranije bilo 
zapaženo : da je Petar Kočić danas najpoznatiji 

i najpopularniji srpski pisac. Do tog svog velikog 
glasa kod publike on je došao vrlo brzo. Njegov 
ulazak u književnost sa jednom malom sveščicom 
pripovijedaka u izdanju bečkog studentskog 
društva ,,Zore"', bio je lijepo dočekan sa ne malim 
hvalama. Stručna kritika odmah je pozdravila 
jednog novog ,,pisca od stvarnog i originalnog 
talenta....koji sav odiše zdravljem i poezijom 
života". Poslije u svojoj književničkoj karijeri 
Kočić je imao samo uspjeha. Brže nego i jedan 
srpski pisac on je ušao u izdanja Srpske Knji- 
ževne Zadruge. Njegov ,Jazavac pred 
sudom'" ide u najradije čitane stvari za po- 
sljednjih deset godina; on je do danas doživio 
nekoliko izdanja u Evropi, i dva u Americi. 

Pored tog momenta, te saglasnosti izmedju 
pisca i velike publike, došao je još jedan drugi, 
neknjiževni momenat, da pojača glas Kočića 
i da uveća interesovanje za njega. Njegov otvoren 
i slobodan stav u političkoj borbi, njegova hra- 
brost, sa kojom je govorio svoja politička uvje- 
renja, inačin, na koji ih je govorio, takvi su, 
da su u širim redovima naroda, gdje se na spo- 
ljašnost mnogo drži, mogli imati samo uspjeha 
i izazvati mnogo dopadanja. I poslije svega, 
patnje kroz koje je Kočić prolazio i nevolje 
koje je imao da izdrži u borbi protivu jedne vla- 
davine i sistema koje srpski narod nikada nije 
volio, dodale su njegovom imenu i njegovoj 
ličnosti nešto od onoga, što prati one ljude, koji 
stradaju za velike istine ili za prava potištenih. 
Narod, široki slojevi njegovi, uvijek vole takve 
ljude koji se patnjama ne dadu salomiti, i koji 
stradaju na svom mučnom putu. I u velikoj po- 
pularnosti Kočića kod srpske čitalačke pu- 
blike ima jedan dio, koji je došao iz simpatija 
prema njemu kao političkom čovjeku. 1 sve to je 
još unapred bilo osiguralo uspjeh njegove knjige. 

To veliko povjerenje i simpatije čitalačke 
publike Kočić je nesumnjivo zaslužio svojim 
književnim radom — mi samo o njemu govo- 
rimo — i to ga je zaslužio odmah, od prvog 
trenutka. Ulazeći u srpsku književnost on je 
donosio sobom mnogo svježe, novo i do tada 
još nepoznato. Kočić je, prije svega, prvi 
uveo u srpsku pripovijetku Bosnu i Bosansku 
Krajinu, koje prije njega nisu imale svoga pri- 
povijedača, i bosanski narod, koji prije njega 
nije imao svog tumača u srpskoj književnosti. 
Dodajmo odmah, da je on to učinio sa lijepim 
uspjehom, i da je u svojim pripovijetkama dao 
veliki dio od onoga, što je skriveno i ka- 
rakteristično za život kraja, kojiopisuje. Prije 
Svega, on njegov narod dobro poznaje i ima 
mnogo simpatija za potlačenog i sirotog seljaka, 

koji teško strada pod jednom nenacijonalnom 
vladavinom. I nije slučajno njegova tačna i 
iskrena satira ,Jazavac pred sudom" 
imala toliko velikog uspjeha. U njoj naročito 
Kočić je neobično vjerno dao sve što misli, 
osjeća i čemu se nada taj možda najljepši dio 
naše rase. Po toj svojoj ljubavi za seljaka i 
po jednom modernom shvatanju patriotizma, | 
Kočić stoji pored Ćipika, a izdvojen od ostalih 
srpskih pripovjedača. 

Kočić je unio mnogo lirizma, topline i ličnog 
u svoje priče, i po tome, zajedno sa B. Stanko- 
vićem i Ćipikom znači jedan prevrat u srpskoj 
pripovijeci. Kao ta dva pripovjedača, koji su 
mu prethodili, on je još dao mnogo od sensual- 
nosti naše južnjačke, žestoke krvi, i u dva 
tri maha iznio sav lirizam života Bosanske Kra- 
jine i svu zdravu ljubav njenih ličnih seljaka. 
U pripovijetkama ,Mrguda", ,Kroz ma. 
glu" i drugim još, Kočić je s uspjehom iznio 
tu sensualnost i prilive krvi kod tog zdravog, 
planinskog svijeta. | 

I poslije tog, vesela nota i humoristične priče 
o polupijanom manastirskom djaku Simeunu, 
koji uz kotao, u kome se peče rakija, epskom 
širinom uspreda priče o svojim lažnim junaštvima 
i megdanima. O tom srećno nagjenom i vrlo 
uspješno datom tipu, s humorom  prijatnim i 
vedrim, Kočić je napisao nekoliko pripovijedaka 
koje su imale velikog uspjeha kod publike. 
Jedna od njih, ,Rakijo majko", najraz- 
vijenija, najpotpunija, početa s epskom širinom 
i u tim razmerama održana do svog kraja, sva 
u jednom tonu, vrlo živa, s dialogom neobično 
živopisnim i slikovitim, ide u najbolje stvari, 
što ih je Kočić napisao. | 

I onda lijep okvir tih priča, opisi pejsaža 
Bosanske Krajine, sav intimni dodir i sve uti- 
canje prirode na čovjeka. Onako kao što je 
B. Stanković u svojim pričama iz južne. Srbije, 
jednim potpuno modernim načinom dao žive 
i efektivne opise vranjanskih vinograda i njiva 
s duvanom polivenih mjesečinom, a Ivo Ćipiko 
otok s krošnjastim smokvama, 
mrkim čempresima i suncem koje blješti i bjesni 
nad morem, tako je Kočić prvi dao srpskoj pri- 
povijeci moderno izradjen pejsaž visokih planina 
i tamnih jela u timorastoj modrini. Po tom svom 
lijepom i živom osjećanju prirode, po pažnji 
koju poklanja pejsažu, Kočić je jedan od onih, 
koji prednjače u srpskoj pripovijeci. Po koji 
put čitave njegove priče samo su jedan prostran 
i veliki pejsaž. 

Najzad i više od sviju drugih, Kočić ima vrlo 
veliko poznavanje jezika, i njegova rečenica 

vanredno lijepo konstruisana, kristalno jasna, 
odabrana, neobično tečna, sva svijetla, kolori- 
stična, blješteća, činila je jednu od glavnih lje- 
pota njegovih pripovijedaka. Od Kočića izvjesno 
ima boljih pisaca književnog i izradjenog stila, 
ali danas niko od njega bolje ne zna naš jezik, 
niti ga daje u svoj njegovoj jedrini i zvučnosti, 
sa mnoštvom snažnih, slikovitih i živopisnih 
izraza. Vrlo često, ono što je najbolje u pričama 
Kočića, to je jedrina stila i čistoća jezika, čijeg 
utjecaja čitalac nikada ne može dovoljno da 
se oslobodi. 

Sa svim ovim svojim lijepim osebinama, 
pored kojih izvijesne mane padaju u zasjenak, 
sasvim je prirodno, što je g. Kočić imao brzog 
i lijepog uspjeha i kod književne kritike i kod 
čitalačke publike. I prije nego što se počne govor 
o,Jaucima sa Zmijanja“, ne pomenuti 
to, ma i u obliku nevezanih i nepotpunih na- 
pomena, bilo bi možda nepravedno. 

Nova knjiga Kočića u mnogome se razlikuje 
od ranijih njegovih svezaka pripovijedaka 
pod općim imenom ,,S planine i ispod 
planine“, i pisana je s drugim težnjama, 
shvatanjima i namjerama, čak na drugi način. 
Izmegju tih ranijih priča Kočića i sadašnjih 
»,Jauka sa Zmijanja“ stoji razmak 
od pet godina, za koje je vrijeme vedri pri- 
povjedač žestoke krvi bosanskog naroda i 
veselih laži pijanog manastirskog djaka, postao 
».napaćeni Kočić“, kako je tu skoro rečeno za 
njega u ovom listu. I možda zbog toga njegova 
nova knjiga nema ni jedne vedre strane, nego je 
sva ispunjena pričanjem silnih nevolja, velike 
nepravde i mučnog života, i cijela je tužba 
protivu nesnošljive sadašnjosti, koja je došla 
poslije teške nevolje i iza koje stoji mutna bu- 
dućnost. Tih akcenata bilo je i na posljednjim 
stranama njegove treće zbirke pripovijedaka, 
ali u najnovijoj knjizi oni su mnogo širi, jači 
nadvladjuju sve ostalo i daju ton cijelom dijelu, 
koje je sasvim opravdano nazvano ,Jauci 
sa Zmijanja“. Najzad, cio taj ton je vrlo 
iskren, i nikome više nego Kočiću ne priliči 
i ni u čijim ustima ne izgleda toliko iskrena i 
oprzvđana ova njegova Molitva: 

,»»Nesrećan si, Narode moj, bijedna si, Otadž- 
bino mojz! Znam ja i osjećam nevolje tvoje 
i crni čemer što ti je stegao dušu tvoju. Znam 
ja to sve i osjećam, ali mi ne daju pjevati o sreć- 
nim danima minula vremena, ali mi ne daju 
kukati nad opštim jadom tvojim, Narode moj 
zarobljeni i kukavna Otadžbino moja! — — — 

O Bože moj veliki i silni i nedostižni, daj 
mi jezik, daj mi krupne i goleme riječi koje 


dušmani ne razumiju a narod razumije, da se 
isplačem i izjadikujem nad crnim udesom svoga 
Naroda i Zemlje svoje. Pokloni mi riječi, Gospode, 
krupne i zamašne ko. brda himalajska, silne i 
moćne ko nebeski gromovi, oštre i jezive ko 
svjetlice_ božje, i tirjanima nerazumljive ko 
što je nerazumljiva sfinga egipatska rodu čovje- 
čanskom. Daj mi te riječi i obdari me, Gospode 
moj, tijem darom neizmjernim, jer će mi srce 
svenuti, jer će mi se duša od prevelike tuge i 
žalosti razgubati !“ 

Predmet cijele knjige da se svesti na ovu 
tužbalicu, kojom se jada jedan bosanski seljak 
Kočićev u svom lijepom i živopisnom govoru : 

,,Dok je ova naša vrletna i zleuda gromila 
odbranjena i očuvana, mlogo je majki i se- 
stara ucviljeno, mlogo je suza i krvi proliveno, 
mlogo je pusta žežena zlata poarčeno ! Koliko 
je zlato za nju dato, sva bi se zlatom mogla 
zasuti, koliko je za nju krvi proliveno, uwkrvi 
bi se potopila, a danas nas više, djeco, ni suvijem 
kruvom ne mere da rani!“ 

I ni u jednoj svojoj ranijoj knjizi Kcčić 
nije bio bliži tom proganjanom i nesrećnom 
narodu o kome piše, i s kojim se još više zbližio 
u svom životu posljednjih godina. Kako su do- 
gadjaji kroz koje je prolazio i koji su privlačili 
svu njegovu pažnju, nagnali ga da se potpuno 
približi narodu, on je skoro cijelu svoju knjigu 
sveo da samo što prostije i narodskije kazuje 
ono što je od naroda čuo o narodu. Zanimljivo 
je objašnjenje koje on daje za Zmijanje, 
najveću stvar u knjizi, i u kome veli da ono 
»Kazuje, prostosrdačno i bez pripovjedačkog 
uljepšavanja istoriju one iste oblasti, iz koje 
sam i dosad uzimao gradju za svoje pripovijetke... 
Prema metodi umnog našeg naučenjaka dr. J. 
Cvijića bavio sam se ljetos antropogeografskim 
ispitivanjima  Zmijanja... Da bi se mnoge 
crte i iz ovih i iz dosadašnjih radova mojih 
lakše shvatile i razumjele... stavio sam ovo 
narodno kazivanje na početku knjižice, ostav- 
ljajući, da poslije u jednoj većojumjetničkoj 
pripovijeci iznesem život i borbu starih Zmi- 
janjaca“. ' 

Možda je pisanje s takvim shvatanjima i 
namjerama išlo na štetu književne vrijednosti 
najnovijeg djela Kočića. Ali i taj .način pričanja 
krvave prošlosti jednoga dijela našeg naroda, 
stavljen u usta seljaka iz tog kraja, sa mnogo 
lijepih i živopisnih izraza i raznolikih obrta, 
sa stilom neobično jedrim i krepkim, sa jedriim 
Širokim narodskim dahom, ima u sebi draži 
kojoj je nemoguće uvijek se oteti, u koju će vo- 
ljeti svi oni koji imaju osjećanja na tu prošlost 

koja nam je vremenom bliska, a svojim shva- 
tanjima i načinom života toliko daleka. Ta 
mjesta iz najnovije knjige Kočića, sa jasnoćom 
stila i razvijanjima naših narodnih pripovijedaka, 
a sa predmetom sličnim kao u Primjerima 
čojstva i junaštva vojvode Marka 
Miljanova, imaju u sebi nečega neobično zdravog 
i snažnog, kao što je narod u čija su usta stavljena. 
Možda to zaostaje za ,Jazavcem pred 
sudom", ,Rakijo majko! ili ,Mr- 
gudom“, ali ono nesumnjivo ima izvjesnih 
svojih znatnih ljepota. 

Mnoge stare lijepe osobine pisanja Kočića 
nalaze se i u ovoj njegovoj knjizi. Tu je, prije 
svega, ono lijepo osjećanje prirode, kome je 
ovdje dato nešto manje mjesta nego inače, i 
koje je ispunilo nekoliko vrlo uspjelih pej- 
Saža. Ne navodeći više, napominjemo samo da 
prva stvar u knjizi, Zmijanje, počinje 
jednim originalnim i lijepim opisom, i da takvih 
mjesta ima još dostau,Jaucima sa zmi- 
janja". Pa onda, stil kojim Kočić piše svoja 
djela sačuvao je svu svoju jasnoću i jedrinu, 
i pokazuje čak izvjesnih ljepota kojih prije 
nije imao. Svoju lijepu priču Kroz mećavu 
Kočić je velikim dijelom ispričao tako jednim 
stilom biranim i otmjenim u svojoj prostoti, 
često sa paralelizmom rečenica ili ritmom koji 
podsjeća na pjesmu. — I najzad, jezik i živo- 
pisnost koju je imao i u njegovim ranijim pri- 
povijetkama. Možda samo sada Kočić ne radi 
dobro kada izvjesne provincializme, nerazum- 
ljive čitaocima izvan Bosanske Krajine, unosi 
u svoje pričanje, ne dajući ih uvijek samo lično- 
stima svojih pripovijedaka. To nije vrlo čest 
slučaj u ovoj knjizi, ali je ipak češći nego u ra- 
nijim sveskama priča Kočića. Ako bi to značilo 
da je Kočić pošao putem kojim danas ide, na 
primjer, Nevesinjski, onda bi to bila pogrješka, 
jer to ni njemu ni njegovim pripovijetkama nije 
od potrebe. Nikola Antula. 


Rodoljupci* 

Srpska je književna zadruga  štampala 
prošle godine treću svesku dramatskih spisa 
Jovana St. Popovića. Ova knjiga donosi šest 
dosad još neštampanih dramata, kojih ruko- 
pise čuva ,,Matica Srpska" u Novom Sadu. 

Popović sa svoje dvadeset i jedno pozo- 
rišno djelo pripada medju naše najplodnije 
dramske pisce. No taj kvantitet, da nije kva- 
liteta, još ne bi značio ništa. Baš po kva- 


* Jovan Sterija Popović: ,Rodo- 
ljupci“, veselo pozorije u pet djejstvija. 

litetu on je do danas, a možda još i zadugo, 
jedan od najboljih dramskih pisaca cijele naše 
književnosti srpskog i hrvatskog imena, 

U prvo vrijeme davali su neki kritičari 
veću vrijednost njegovim tragedijama (kao 
Jov. Ristić i drugi). To se dade razumjeti duhom 
onoga vremena, kad je narodna tradicija bila 
sve i sva i gdje se prošlost uzdizala do zvijezda. 
No već i u to doba umni Jovan Subotić davao 
je prednost ,,šali', a to je komedija. Ona je 
priznana danas od naših modernih pisaca (Pavla 
Popovića, Jov. Skerlića, Tihomira Ostojića) 
kao glavno polje Popovićeva književnog rada 
i dala je svomu stvaratelju ime najboljega srp- 
skog komediografa. 

Popović je za života bio veoma cijenjen 
i njegovi savremenici gledali su u njemu jednog 
od najboljih i najozbiljnijih pisaca srpske knji- 
ževnosti. Domaća drama bješe tek u začetku, 
i ovaj daroviti čovjek, stvorivši nacionalni re- 
pertoar, prokrčio joj je široke putove za bu- 
dućnost. 

Po smrti njegova je cijena padala i u doba 
Vuka i romantizma našega uvažavan je, ali 
malo čitan i nije uziman kao uzor. Uzrok: 
,,sSvojim idejama  trezvenog nacionalizma i 
Svojim = racionalističko - realističkim — shvata- 
njima književnosti, i svojim  konservativnim 
držanjem u pitanju pravopisne reforme, Jov. 
St. Popović se nije mogao dopadati novom, 
ultranacionalističnom, romantičarskom i  Vu- 
kovskom naraštaju šezdesetih godina prošloga 
vijeka". (Skerlić). 

S propadanjem filološke škole i njezine 
kritike, koja je vrijednost djelu davala po či- 
stoći jezika, počeo se Popović dizati. Ta je filo- 
loška kritika svojom površnošću dala prvenstvo 
laganom Branku Radičeviću nad dubokim i 
velikim Njegošem i to samo poradi jezika. Otud 
nije čudo, što nije voljela Steriju, koji je u dra- 
mama imao ,,slaveno-srpskih" riječi i izraza. 

S dolaskom novoga vremena i novih ljudi, 
koji su zabacili dogme jezičnih purista, a mje- 
rili djela po njihovoj stvarnoj literarnoj vri- 
jednosti, došlo je ponovno i Popovićevo vri- 
jeme. Njegov je ugled sve više rastao, da god. 
1906. o proslavi pedesete godišnjice smrti, a 
stogodišnjice rodjenja bude ,,njegova defini- 
tivna rehabilitacija". 

Dok trigedije imaju više istorijsku važnost, 
dotle su mu komedije moderne i realistične, te 
će biti još dugo vremena najbolje stvari te 
vrste u našoj književnosti. Srpski Moliere dao 
je dosad u nas najuspjelije komedije karaktera, 
stvorio nacionalni repertoar i poslije više od 


sedamdeset godina ne samo da nije zastario, 
nego se sve više podmladjuje. 

Kao kod Srba, Popović je i u Hrvata imao 
svoje doba. Bilo je to vrijeme, kad je trebalo 
sa zagrebačke pozornice potiskivati  tudjin- 
štinu. Dakle on je bio onaj, koji je i zagrebačkom 
kazalištu na početku rada dao nacionalni re- 
pertoar. God. 1840. davane su u Zagrebu nje- 
gove komedije: ,,Zla žena", ,,Tvrdica"', ,,Laža 
i paralaža" i ,,Pokondirena tikva'", ova zadnja 
dvaput. Od tragedija : ,,Miloš Obilić" dvaput, 
»ovetislav i Mileva"', a god. 1863. jedna od naj- 
boljih mu tragedija ,,Smrt Stevana Dečanskog". 

Demeter ga je držao za jednog od naj- 
plodnijih i najsposobnijih dramatika, koji bi 
mogao postati ,,našim Kotzebuom'', da je imao 
više ukusa ida je bolje poznavao na- 
rodnijezik. Tako prigovara, da je u ,,Sve- 
tislavu i Milevi' bilo nedostojnih izraza, koji 
ruše tragički efekt i sile na smijeh. Treba imati 
na umu, što smo već rekli, da je Popović daleko 
slabiji u tragediji, 4 osobito u ,,Svetislavu i 
Milevi"', jer to mu je početničko djelo, koje je 
napisao u 21. godini. 

Važnije je ono mjesto, gdje Demeter pri- 
govara za nepoznavanje jezika, odakle se vidi, 
da je i on kova filološke škole, koji je više pazio 
na formu, spoljnu stranu, nego na jezgru, unu- 
trašnjicu. Pored sviju pogrješaka držao ga je 
za veliki talenat. 

Tako je bilo pred sedamdeset godina, a 
danas se kod Hrvata njegovo ime zna tek iz 
srednjoškolskih čitanki. Ne govori iz mene 
ljubav prema starini, nego realna potreba, da 
se Popovićeve komedije ponovno iznose, jer 
one nijesu zastarjele, nego su danas savremenije 
možda nego tada, kada su ih manje razumjeli, 
jer je pisac išao kao svi napredni ljudi pred 
svojim vremenom. 

U Beogradu su tie danas najjača strana 
narodnoga repertoara, a i .posljednja predstava 
svake godine je za uspomenu ,,Sterijino veče". 
Kad je to moguće u Beogradu, nije nemoguće 
u Zagrebu, gdje se nacionalnom repertoaru ne 
poklanja onakva pažnja, kakvu zaslužuje. 
Mogu se te komedije mjestimično i popraviti, 
ali svakako se u tom ne smije ići daleko, jer 
gotovo svaka riječ u njima ima svoje mjesto, 


* 
# * 


Protivno od natpisa, ja sam govorio više 
o svemu, samo o komadu ne. Tomi je bila zgodna 
prilika i zato sam je upotrijebio. Kao veći dio 
piščevih komedija ona je veoma dobra, možda 
najbolja stvar, koju od njega imamo, 


Mi Hrvati i Srbi preplavljeni smo ovakim 
rodoljubima, koje svuda sretamo. Njihovo raz- 
metanje, prazno brbljanje, sebičnost i ,,svoj 
džep" nijesu nigdje ovako oštroj satiri pod- 
vrgnuti kao u ovom komadu, koji će biti sa- 
vremen i onda, kad će najveći dio naših dram- 
skih pisaca već biti predan literarnoj istoriji. 

Treba imati mnogo kuraže za ovako pi- 
sanje i ništa bolje ne karakteriše veliku snagu 
i talenat Popovićev, kao ova iskrenost, smje- 
lost i neobaziranje, s kojom je udarao na druš- 
tvena zla. On je imao mnogo ljubavi prema 
narodu i zato je nemilosrdno žigosao, što ne 
valja, a za ondašnju neliterarnu publiku morao 
je ,,poneku crtu malo deblje povući, poneki lik 
i situaciju malo drastičnije namazati, gdekoju 
šalu malo jače začiniti, ako je hteo da ga ona 
razume, ako je hteo da prodre u njenu dušu". 
(Tih. Ostojić). 

Ja ne ću pričati sadržaj ,,Rodoljubaca", 
jer tim bi umanjio jačinu ove oštre i prodirne 
satire, nego sam htio na nju upozoriti, da se 
što više čita. Površnost je znati, da je Sterija 
,,otac naše drame", da je imao slaveno-srp- 
štine i s tijem ga predati prošlosti, jer on je 
rijedak i veliki talenat, a nada sve savremen 
pisac. Milan Grčić. 


Skladbe za glasovir* 


Samo tri radnje, a koliko glazbene poezije ! 

Pojedini melodijski stavak, kao što uopće 
i svaka ova kompozicija za se, sa stajališta 
forme sazdana je strogošću klasika. Opaža se 
jasno blagodatni Beethowenov utjecaj. 

Ali zato suština, izražaj melodije, nije bez 
primjese  privlačive slavenske melankolije, po- 
gotovo u Noktumrnu. Čini se, da ovim skladbama 
bijahu dalekim uzorimag eniji slavenske glazbe: 
Čajkovski i Smetana. 

U glasovirskoj tehnici, koja je u Adamiča 
prilično laka, izbija donekle Chopinova elegan- 
Cija, osobito u Barkaroli. 

U cijeloj je zbirci melodijski, ritmijski i 
harmonijski svakako najinteresantnija Humo- 
reska, koja premda je obilježuje daleki utjecaj 
pomenntih uzora, ipak je tako u zamisli kao i u 
obradbi posve originalna. 

Sve ove tri doista lijepe kompozicije pri- 
kazuju nam glazbenika ne samo bogate inven- 
cije, nego i savjestna obradjivača detalja. Har- 


* Emil Adamič: ,,Tri skladbe za klavir“. 
(Humoreske, Nokturno in Barkarola). Izdala in 
založila ,,Glazbena Matica“ v Ljubljani 1909. 
Cena 2 K. 


292 


monija, premda mu često i nije dosta protkana 
bujnijom i življom modulacijom, vrlo je pro- 
mišljena i efektna ; ona daje glazbenika sklona 
meditaciji. Prvi je dio prvoga stavka Nok- 
turna, harmonijski nešto monoton, čemu bi se 
možda dalo doskočiti nešto bujnijom kromatikom 
u harmoniji. 

Radnje ove služe na čast i auktoru i podu- 
zetnoj i zaslužnoj bratskoj ,,Glazbenoj Ma- 
tici". Mi ih toplo preporučamo svim našim pia- 
nistima, kojima je stalo do toga, da se naužiju 
lake, ali lijepe i ozbiljne muzike. 

Antun Dobronić. 


Schopenhauer, Nietzsche, Spencer 


Tako se zove najnovija knjiga g. dra. Brani- 
slava Petronijevića, profesora filosofije na beo- 
gradskom  universitetu : tri temeljite studije 
iz istorije filosofije o velikim modernim mi- 
sliocima — pesimističnog  voluntarizma,  aristo- 
kratskog individualizma i pozitivističkog evo- 
lucionizma.* Pisac se potrudio da i nestručnoj 
publici učini pristupačnim duboku spekulaciju, 
otmjeno pojimanje stvari i neizmjerno znanje 
svojih simpalija, i on je u tome uspio. Jer ove 
studije nijesu samo meritorna i detaljna kritika 
doktrina pojedinog filozofa; one su i jasan i 
pregledan prikaz mislilačkog života i rada. 
Može se zamisliti i naći reljefnije izradjena 
fizionomija ličnosti Schopenhauera, Nietzschea 
i Spencera nego što je ovdje kod g. Petronije- 
vića, naročito Nietzsche i Schopenhauer do- 
voljno su obradjeni (Riehl, Lichtenberg, Vischer), 
ali kraće i preciznije izloženje i tumačenje same 
ideologije njihove nijesmo mogli naći. Tako se 
može reći da ni Schopenhauer ni Nietzsche, 
makar koliko da su hvaljeni a možda i čitani, 
kod nas nijesu prikazani i poznati kao ličnosti. 
Jer što o njima ima pisano, stvarno i ozbiljno, 
to su ove rasprave g. Petronijevića, a on je čisti 
filosof, specijalno metafizičar, i nimalo knji- 
ževnik i artista. Tko hoće da ne čitajući Scho- 
penhauera shvati Schopenhauera_ kao dušu, 
taj se ne može koristiti teškom i strogom stu- 
dijom Petronijevićevom : ali tko hoće da vidi 
srce njegovog sistema, tko hoće da u najmanjem 
obimu nadje esenciju njegove filozofije, počevši 
od spoznajno-teorijskih osnova, preko antologije 
i kosmologije do estetike i etike voluntarističkog 
pesimizma koji je beskonačan i kao volun- 
taristički i kao pesimizam, taj neka 


* Šopenhauer, Niče, Spencer od Dra. Bra- 
nislava Petronijevića, Beograd. 1910. Knjižara 
Gece Kona. Cena 3 dinara. 


uzme studiju Petronijevićevu, i imat će fino i 
jako intelektualno uživanje. Jer se ne će diviti 
samo Schoppenhaueru, njegovome suverenskom 
tonu jednog apsolutnog metafizičara, (koji je 
spojio u sebi sve što je najdublje u metafizici 
i teoriji spoznaje, počevši od drevnih indijskih 
Veda i Upanishara, preko Platonove uzvišene 
nauke o idejama i dubokog Leibnizovog pojma 
nesvjesne psihičke funkcije sve do Kantove 
doktrine o subjektivitetu svijeta kao pojave) 
nego će se diviti — upotrebljujem izraz bez 
hiperbole —  konciznosti i preciznosti Petro- 
nijevićevog izlaganja i shvaćanja  Schopen- 
hauera. Veliki mislilac mračne i beskonačne 
Svevolje u sve vječnosti je kardinalna 
filozofska simpatija i pisca ovih redaka, i on 
je osobito radostan da baš ovu našu stvar o 
Schopenhaueru (jer kad je srpska onda je i hr- 
vatska) može uvrstiti u spisak najbolje lite- 
rature o njegovoj simpatiji. 

Kritičko razmatranje Petronijevićevo o Scho- 
penhauerovoj filozofiji naročito je interesantno. 
Jasno je pokazana geneza Schopenhauerova 
u odnosu na Kanta i Hegela. Tvrdeći subjekti- 
vitet kategorija, Kant je afirmirao eksistenciju 
Ding an sich, ali je negirao mogućnost saznanja 
esenčije njegove, i na tom momentu postaju 
i razlaze se Schopenhauer i Hegel sa Fichteom 
i Schellingom. Dok Hegel odbacuje osnovnu 
tezu Kantovu, po kojoj je Erscheinung raz. 
lična od Ding in sich, dotle Schopenhauer za- 
država tu podvojenost svijeta pojave od svijeta 
suštine, ali afirmira spoznatlivost te suštine, 
i tvrdi njenu identičnost sa voljom. Dosljedno 
toj tezi, da je Ding an sich volja, svevolja, bes- 
konačna volja, Schopenhauer objavljuje inte- 
lekat za slučajnost i nebitnost, za produkt 
volje koja je slijepa i nesvjesna. Zato on negira 
i napredak u istoriji i apsolutno ne shvaća ono 
što je Hegel tako duboko shvaćao : raison isto- 
rije, logiku bića, smisao stvari, optimizam 
i afirmaciju. Tako isto, Schopenhauer nije 
shvaćao dva velika momenta u sistemu jedne 
idealističko-voluntarističke metafizike. To su 
dva odnosa : prvo, odnos ideje prema suštini i 
drugo, odnos individua prema ideji. Suština treba 
da bude jedna cijela i nedjeljiva, ideja treba da 
predstavlja jedan sistem  postepenih objekti- 
vacija te nedjeljive suštine, individua treba da 
predstavlja umnoženu objektivaciju svake od 
tih ideja, u individualnom posmatračkom su- 
bjektu. Ali, ako je suština, kao cijela i nedje- 
ljiva, jedina realnost po sebi, onda je ideja isto 
tako prividna kao i individua : u tom bi slučaju 
individua bila privid prvog stepena. Kao šta 

stoji sa odnosom ideje prema volji, tako stoji 
i sa odnosom individue prema ideji. S jedne 
strane, individua treba da postoji samo u po- 
smatračkom subjektu, s druge strane, taj subjekt 
treba da bude individualan. Estetika Schopen 
hauerova postulira prvo gledište, da je invi- 
vidua nešto prividno što treba da se izgubi 
u općem, etika pak njegova postulira realnost 
individualni realitet ljudskog subjekta. Tako 
Schopenhauerova etika principijelno onemogu- 
ćuje njegovu estetiku, i obratno. Petronijević 
navadja i izdvaja pogrješke Schopenhauerovog 
sistema, i ništa nije interesantnije nego čitati 
te prigovore jednog analitičnog duha i gvozdene 
logike kao što su Petronijevićevi. Zašto je toliko 
mnogo kontradikcija u tom sistemu, pita Petro- 
nijević. Dva su razloga, odgovor je. Prvi je, 
što Schopenhauer nije bio apstraktno-anali- 
tičan duh, koji misao rastavlja u njene posljednje 
elemente, pa bi onda izveo sintezu; drugi je 
razlog, što je njegova koncepcija svijeta taka 
da afirmira glupu svevolju kao transcendentalu 
Suštine, i što negira primarnost intelekta ili bar 
koordiniranost intelekta s voljom kao kod Hart- 
manna. To je sad stvar temperamenta i silne, 
duboke duše Schopenhauerove : da bi stvorio 
jedan sistem Nesvjesne Beskonačne Volje, koji 
je odgovarao njegovoj impulsivnoj prirodi, 
on je žrtvovao logiku i pregorio sve kontra- 
dikcije. Petronijević shvaća Schopenhauera u 
osnovi kao pesimista, i jasno je, da se on mora 
tako shvatiti imajući njegov sistem pred očima. 
Ali gledajući na kulturno-historičko djelovanje 
njegovo, *prije bi ga trebalo shvatiti volunta- 
ristom, i naročito voluntaristom. Jer iz njega 
su izišli epigoni Frauenstidt i drugi koji su 
bili pesimiste, ali i Nietzsche, koji sa svojim 
nasljednicima u literaturi i umjetnosti, koji su 
život afirmirali i potencirali, kao _ Guyan_i 
Spencer. Čak, ako ne bi bilo paradoksno, moglo 
bi se reći da je Schopenhauer, koji je htio da 
ubije svijet, stvorio velikog optimistu Nietzschea, 
ida je Nietzsche najbolje Schopenhauerovo djelo. 

Ali Nietzschea je Petronijević shvatio su- 
više strogo; najozbiljnije išao od teze do teze 
njegove rušeći mu jednu po jednu. Naše je 
mišljenje da Nietzschea treba shvatiti naročito 
— i ako ne isključivo — kao artistu, artistu 
naročite vrste, koji je u toliko viši artista, a 
ne shvaćati ga kao filozofa, i čak tretirati nje- 
govu teoriju spoznaje ! U pogledu Nietzscheovog 
morala, Petronijević je bio velike sreće i pred- 
stavljajući ga, i kritikujući ga: Nietzsche je 
doista umna reakcija protiv socijalizma i ne- 
kulturnog plehejstva modernog doba. Ali on je 


nešto beskonačno dublje, što je i Petronijević 
vidio, ali sa malo strasti naglasio:onjeradost 
života, afirmacija bića, reakcija 
protiv svog moralnog oca Scho- 
penhauera, on je pjesnik koji je ispjevao 
onu pjesmu od veličanstvene ljepote, od besko- 
načne dubine, kojasezove Usve vječnosti! 
On je od samog srca stvorio svog Zarathustru, 
i samom dušom napisao Ponoćne Pjesme : 

— radost hoće vječnost svih stvari 

hoće duboke, duboke vječnosti ! 

Tako je Petronijevićev Schopenhauer bolji 
od Nietzschea, a bolji i od Spencera: za Nietzschea 
je premalo artista, a za Spencera previše meta- 
fizičar, tako da su obadva pisana hladno i sasvim 
kritičarski. Medjutim, ko hoće da upozna ideo- 
logiju Nietzscheovu, taj je nigdje, to nagla- 
šujem, nigdje ne će bolje izloženu i osvijetljenu 
naći nego u ovoj studiji. Spencer je nekako 
čudno napisan, stručno, i jasno, i stvarno, ali 
ni malo sa oduševljenjem, i ni malo ne odušev- 
ljava za velikog naučnika koji je znao sve, 
i koga apsolutno treba znati ko hoće da se zove 
solidno moderno obrazovan. Tako je knjiga 
Petronijevićeva za najbolju preporuku. 


Dr. M. S—r. 


Novi listovi 


Od nove godine izlazi prvi hrvatski list za 
Hrvate šopronjske, mošonjske i željezne župa- 
nije u Madžarskoj. Zovese ,,Naše Novine", 
a izlazi u Gjuru (Gy6r). — 10. marta počeo je 
izlaziti u Zagrebu ,,Konobarski vije- 
snik'" pod uredništvom književnika Mije Ra- 
doševića. — U Ljubljani počeo je izlaziti poli- 
tički dnevnik ,,J utro", jedini ljubljanski list, 
koji izlazi u jutro. Uredjuje ga publicista 1. 
Grol. — Izašao je prvi broj novoga mjesečnika 
»Razvitak". Izlazi u Banjaluci, u Bosni, 
štampan je ćirilovskim pismenima, a vlasnikom 
i izdavačem mu je poznati srpski književnik 
Petar Kočić. ,,Razvitak"' je pokrenut, da po- 
služi narodnom prosvjećivanju. Poklanjat će 
pažnju lijepoj književnosti i umjetnosti, donosit 
će kraće radnje iz naučnog proučavanja zemlje, 
pretresat će socijalno ekonomsko pitanje, na- 
stojat će, da bude u svakom pogledu vjerna 
slika narodnoga života. U prvom je broju pjesma 
Alekse Šantića ,,Na njivi", odlomak Kočićeve 
pripovijesti ,,Zmijanje'', odlomak iz autobiogra- 
fije vojvode Pere Kreca, Gjordjevićeva folklori- 
stička bilješka o rodjenju Dušanovu, početak 
književnoga prikaza o Vasi Kondiću (od Vase 
Glušca), Skarićeve topografske primjedbe na 

Hadži Kalfino djelo ,,Rumelija i Bosna", Zmi- 
janjčev prikaz agrarnih prilika u Rumuniji prije 
1864. i više kulturno historijskih i književnih 
bilježaka. ,, Razvitak" je veoma skromno oprem- 
ljen, ali je za to bogatiji valjanim i vrijednim 
sadržajem. Osim već nabrojenih književnika su- 
radjivat će u njemu: Veljko Petrović, Vlado 
Andrić, dr. Vlado Čorović, Danilo Dimović, Simo 
Eraković, Živko Nežić, dr. Jovan Skerlić, dr. 
Jovan Cvijić, Pavle Lagarić, Petar Kolendić, 
Svetozar Čorović, Tihomir dr. Gjordjević i drugi. 
Već samo nekoja od tih imena jamče, da će i 
ostali brojevi biti jednako valjani kao što je i 
ovaj prvi. ,, Razvitak" stoji godišnje 6 Kruna po- 
jedini broj 50 filira. Novci se šalju administraciji, 
a pisma i rukopisi Petru Kočiću, u Banjaluci. 

Prošloga mjeseca osvanula je u jednom za- 
grebačkom dnevniku ,,lzjava"', kojom se većina 
dojakošnjih suradnika, ,,Mlade Hrvatske", od- 
riče daljnje suradnje, ,,budući, da se hoće na- 
metnuti smjer, koji ne odgovara osnutku i svrsi 
Mlade Hrvatske" (,,Hrv. Pravo" od 28. 1. 1910.). 
Izjavu je potpisalo uz urednika ,,Mlade Hr- 
vatske" Krešimira Kovačića trideset i dva su- 
radnika, medju njima Ljubo Wiesner, Karlo 
Hiusler, Fran Galović, Rude Štagljar_ Majev- 
čanin, I. Begić, F. Kurtagić, A. Čosić, M. Gota- 
lovački, M. Ćazun-Ćatić. Povod tomu istupu tra- 
žiti je u tomu, što je eksekutivni odbor jedne 
političke stranke ,,htio nametnuti listu kleri- 
kalni smjer i ograničiti literarnu slobodu tim, 
što je zahtijevao, da se uklone iz lista neke be- 
letrističke stvari, jer sablažnjuju". Disidenti, ko- 
jima se priključiše A. G. Matoš i J. Polić Kamov 
te još nekoji, osnovaše novi list ,,Gra- 
bancijaš", kao glasilo starčevićanskoga slo- 
bodoumnoga djaštva. 

Na uvodnom mjestu prvoga broja ,,Gra- 
bancijaša'" je članak ,,Rakovim korakom", u 
kojem se s pravom žali na tužne prilike, koje su 
zavladale u životu hrvatskoga djaštva. Karlo 
Hausler priopćuje dvije pjesme (Zaboravljeni lu- 
govi i Hrvatska vila), Janko Polić Kamov crticu 
,,Odijelo"', A. G. Matoš prevod Maeterlinckove 
priče ,,Pokolj nevinih". Zvonko Milković (Bar- 
carola) i M. Ćazun Ćatić (U aleti) po jednu 
pjesmu. Osim ovih priloga priopćeni su u prvom 
broju počeci rasprava: ,,Zašto istočno rimsko 
carstvo ne propade sa zapadnim ?'' od M. Kožula 
i ,,Socijologija umjetnosti" te programni članak 
,,Novi duh" kojega je potpisao Rude Štagljar 
Majevčanin. Listak je obilan i imade rubrike : 
Djačke vijesti, Politika, Književnost i umjetnost 
i Narodna obrana. Napokon je dodan Srednjo- 
školski vijesnik. 


Ovaj prvi broj ,,Grabancijaša"' stoji posvema 
u znaku naslova prvoga članka (Rakovim kora- 
kom). Kolike razlike izmedju duha, koji pro- 
vejava prvim člankom (,,Rakovim korakom!') 
,»Ponovnim porukama organizacijama" na po- 
sljednjoj stranici istoga broja. A u svemu su samo 
32 stranice. Jedan jedini štampani arak! Pa 
toliko protuslovlja, toliko nedosljednosti. Dok se 
u prvom članku ističe, kako djaci kod nas ne 
imadu klubova, koji bi im podali jeftinih sred- 
stava izobrazbe, ne ima klubova, koji bi širili 
kolegijalnost i društvenost, da ih zbliže i bodre 
na rad nego političkih organizacija za odgajanje 
velikih (bolje ,,velikih" !) ljudi, koje izolovaše 
jedne od drugih, rastrovaše stranačkim strastima 
i učiniše nesnosnim društveni život na universi, 
— dotle se u članku ,,Novi duh" čita i ovakovih 
mjesta: ,,Dok su zvani naprednjaci agresivni 
prema vjeri, Bogu kao nekom nutarnjem osvje- 
dočenju itd." a u Listku (Djačke vijesti) govori se 
s porugom i prezirom o svakom djaku, koji nije 


"pristaša one političke skupine, uz koju se pri- 


slanja ,,Grabancijaš''. Pitanje je veliko, da li se 
upravo takovim načinom radi oko pripremanja 
snosljivijega društvenog života na universi. Dok 
se u prvom članku (Rakovim korakom) govori 
s opravdanim prijezirom o političkim borbama 
koje ,,pogoduju jeftinim ambicijama, jer su lakše 
i komotnije od svakog ozbiljnog posla" i lijepo 
dodaje: ,,I tako će naš student,vodjen nesavjesnim 
agitatorima doći u položaj, da bude besplatnom 
klakom" i govori o tome, kako će radi svega 
toga ,teljagama haračiti zagrebačkim ulicama, 
sipljuć u strasti poruge i najgnusnije bljuvotine" 
za koju će mu rabotu ,,naše novine dati časni 
naslov oduševljenog i patriotskog omladinca" 
(riječi iz organa čiste stranke prava !), dotle se 
u drugoj točki programa h. S. S. d. prisiže na 
program jedne političke stranke ovako: ,,Hrv. 
starč. slobod. djaštvo imade jedino povje- 
renje (bit će: povjerenje jedino u) u Starč. čistu 
stranku prava", i u prvoj bilješci rubrike — 
Politika — govori se o tome, kako je omladina pri- 
godom vijeća čiste stranke 17. II. mogla ,,s ve- 
seljem konstatirati, da su naši oci, naši stariji 
održali ideju starčevićanskog otpora protiv druš- 
tvenoga sistema na onoj visini, na koju 
ga postaviše utemeljitelji pravaštva šezdesetih 
godina", te se tako nastavlja u tonu uvodnika 
jednoga političkog dnevnika o tome, kako je 
sastojina starčevićanstva dobila ,,opet karakter 
aktivnoga nezadovoljstva, koje se buni i onda, 
kada mu se popušta... Ali često se u ,,Gra- 
bancijašu"' protuslovlja i nedosljednosti ne mo- 
raju tražiti na raznim stranicama, nego se katkad 

nadju i na istim stranicama i u istim člancima, 
dapače i u programnim člancima, u samom pro- 
gramu i uvodu programa. Da ,,Grabancijaš'" nije 
uveo u rubrici — Politika — pa i na drugim mje- 
stima, gdje se govori o politici ton krajcaraških 
novina, da je bio kadar otresti se onoga, što u 
prvom članku ističe kao mane, moglo bi ga se 
pozdraviti kao lijep pojav i dokaz ozdravljenju 
u prilikama djačkoga života, ali ovako je to samo 
nova podružnica političke stranke, koja je do 
sada imala četiri lista (Hrvatske Novosti, Hr- 
vatsko Pravo, Hrvatsku Smotru i Mladu Hr- 
vatsku) s tom razlikom da mjestimice (u pro- 
gramnom članku ,,Novi duh") ističe istup protiv 
klerikalizma. Inače sve kao i u ostalim podruž- 
nicama. — ,,Katolički Glasnik'' počeo je do- 
našati poseban prilog pod naslovom ,,Bogo- 
slovskasmotra". U prvom broju saradjuju 
dr. Josip Marić, P. Urban Talia, dr. J. Pazman 
i dr. J. Cenkić. —"m—, 


Nova knjiga B. Stankovića 


Primamo ovaj književni oglas : 

»Bora. Stanković, pisac Koštane, 
Starih dana, Božjih ljudi i dr. štampa svoj oveći 
nov rad: Nečista krv. Knjiga će iznesti 
trinaest i više tabaka na finoj hartiji i formatu, 
a stajat će tri dinara (krune). Knjiga će biti 


gotova do petog (osamnaestog) idućeg mjeseca, 
a štampat će se u onoliko primjeraka koliko se 
pretplatnika bude javilo. Pretplatu slati piscu 
(Beograd, Skadarska ul. 28.) ili Diši Stevano- 
viću, administratoru ,,Politike', koji će vršiti 
i svu administraciju". 

Preporučivati ovu knjigu bilo bi suvišno. 
Bora Stanković je danas nesumnjivo najjači 
pripovjedač Srbije i Jovan Dučić je u njegovoj 
samonikloj umjetnosti s pravom našao svu poe- 
ziju Istoka, plahovitog, bujnog i primitivnog, 
srodnu žarkim opisima P. Lotia. Pored toga 
ima taj snažni pripovjedač neobičnu, sasvim novu 
i nekonvencionalnu snagu za prikazivanje od- 
bačenih, pregaženih duša sa beskrajnim, sla- 
venskim milosrdjem, bez gorkijevskih korteških, 
za demokratske snobizme udešenih pretenzija. 


Na sve to sjećaju se možda naši čitaoci iz jedne 


pripovijetke u ,,Nadi', koja djelovaše na nas 
kao pravo otkriće i novost po obliku i sadržaju. 
U ostalom, mi ćemo se na tu karakterističnu 
književnu pojavu osvrnuti opširnije što prije 
i to prije, što je B. Stanković jedan od najsamo- 
stalnijih beogradskih literata, izvan Svih cena- 
kula i koterija, duh nezavisan i ponosan sa 
svim obilježjima karaktera, literarnog karaktera. 
Razumije se, da Nečistu krv stavljamo na 
srce svim prijateljima originalnih i u našem je- 
ziku sve rjedjih knjiga. A.G.M. 





IVAN VITEZ TRNSKI. Naš začasni pred- 
sjednik, dični starina Ivan Trnski bavi se sada, 
posvema zdrav, spremanjem za tisak sveukupnih 
djela svojih. I kraj toga posla ne zaboravlja on 
mezinčeta svoga D. H. K. i šalje nam ovu 
pjesmu u čast naših slavnih članova. 


Odužba pjesnikova 


Uzdiše mi vila, pak i vrela 
Suzica joj na taj list mi kanu: 
»,»Našeg društva utemeljiteljka 
Bogovićka nedavno izdahnu ; 
Sav imetak namrie namjenama 
Plemenitim plemkinja i sama". 


,Pai Gugler podašan i blažen 
Dru tva nam se sjeti tisućama : 


Niti samo da je redak o tom 
Uvršten u mnogim novinama, 
Kamo P ti bar, zahvalan za cielo, 
Da si smogo spjevat mu opielo"'. 


,,Još te sjećam Jelačića bana, 
Njegva kipca konju na zlatnome, 
Kom pod konjem zlatna ura kuca 
Odužaju da je hora tvome, 
Gugler dašto na rad tim te gura, 
Da € i tvoja dokucati ura". 


,»,Pa još eno žive žeravice, 

Rodoljuba Žerjavića drevna, 
Zidaoca pučkih učiona, 

Stvoritelja tehništva nam revna, 
Koj još žive, još je spreman dati, 
Što još božja namakne mu mati!" 


Nema druge, priznajem svim troma 
Požrtvovnost, podašnost i marnost, 
Svetu ljubav narodu i domu ; 

Te svih živih pojem blagodarnost, 
Vitlam u vis svoju trobojnicu, 

Voljan pjesmom bit vam slavlja pticom ! 


1.7. 


IZ KNJIŽEVNIČKOGA SVIJETA. Prošli 
mjesec (veljači) izašla je u drugom izđanju knjiga 
,,La Condition plitique de la Austro-Hongrois' 
od GuyadeMontebela, u kojoj raspravlja 
o hrvatskom pitanju u Austro- Ugarskoj. Iznosi 
povjesničke činjenice, sve okrete i zgode u od- 
nosima prema Ugarskoj i Austriji, a na to na- 
dovezuje opširno tumačenje austrougarskoga 
ustava, analizu nagodbe od 1867. ocjenjujući 
posebno ličnost Franje Deaka. — Zemaljska vlada, 
odio za bogoštovlje i nastavu, doznačila je, ,J u g o- 
slavenskojakademiji"i za god. 1910. 
novčanu pripomoć od 6000 K za iz- 
davanje velikog djela ,,Codex diplomaticus", a 
5000 K_z1 izdavanje ,,Dalmatinskih statuta". — 
Jugoslavenska akademija zna- 
nosti i umjetnosti u Zagrebu do- 
vršila je drugu seriju publikacija za 


god. 1909. Pretplatnici u Zagrebu dobivaju > 


knjige od 14. III. o. g. u knjižari Trpinca (Ilica 6), 
dočim će se vanjskim slati na njihov trošak. 
Knjižarska je cijena za: 1. ,,Rad"' (razr. hist.- 
filol. i filoz.-jur.) knjigu 178. — 3K, 2. ,,Rad" 
(razr. matem.-prirod.) knjiga 179. — 3 K, 3. 
Maretićev ,,Riječnik hrv. ili srp. jezika" svez. 28. 
(od ,,micati' do ,,mjesto'') — 4 K, 4. ,,Zbornik 
za narodni život i običaje juž. Slavena", svez. 14. 
— 2 K 50 fil., 5. ,,Diplomatički zbornik kralj. 
Hrv. Dalm. i Slav., svez. VII. Osim toga izdala 
je Akademija četvrtu knjigu ,,Naša narodna 
epika"' od T. Maretića. Ovoj je knjizi cijena 
2 K 50 fil., a ne dobiva se u zamijeni, kao što ni u 
pretplati s ostalima. Pretplata za akademijine 
publikacije, koje se ne dobivaju besplatno, iz- 
nosi, za 1—5 K 20.—. Publikacije za 1910., 
prva serija, izaći će koncem jula 1910. — ,, Društvo 
inžinira i arhitekta u Zagrebu" izdalo je prije 
nekog vremena petu (posljednju) svesku djela 
»Hrvatski gradjevni oblici". Svaki 
svezak sačinjava više slika seljačkih, narodnih 
kuća iz raznih krajeva Hrvatske i Slavonije, iz- 
radjenih kao crteži. Ovih pet svezaka uredio je 
arhitekt Janko Holjac, a slike su izradjene u 
svjetlotiskarskom zavodu R. Mosingera. Popratni 
tekst piše arhitekt Martin Pilar, te će djelo 
koncem juna o. g. biti posve dovršeno i doštam- 
pano. Po narudžbi Gerharda Kiihtmana, naklad- 


nika u Dresdenu izdalo je društvo isto djelo: 
(slike) i u njemačkom prevodu pod naslovom 
,Das Bauernhaus in Croatien". — 
Čehovljeve ,Humoreske", šaljive pripo- 
vijesti, izašle su pod naslovom ,,Humoreske'" 
kao peta sveska ,,Humorističke knjižnice" kojoj 
je urednikom Zvonimir Biljan. Cijena pojedinim 
sveskama je 30 fil. a godišnja pretplata 5 K. — 
O Tomašićevim ,Temeljimadržavnoga 
pravahrvatskogakraljevstva"na- 
pisao je Jovan Radonić, sveučilišni profesor u 
Beogradu, kritiku u četvrtoj ovogodišnjoj svesci. 
,,»bjetopisa Matice Srpske". Kritičar se povoljno: 
izjavljuje o toj radnji te ističe autorovo neobično 
dobro poznavanje izvora, prilika u susjednih 
naroda, stručnu literaturu zatim objektivnost i 
pravno shvatanje. — 10. marta navršilo se pe- 
deset godina književnoga rada dra. Vladana 
Gjorgjevića. Dr. V. Gjorgjević napisao je 
u tih 50 godina 167 radnja (rasprava, romana,. 
besjeda i diplomatskih spisa). Djelovao je i kao: 
državnik i liječnik. Kao potonji osnovao je 
,,»Srpsko ljekarsko društvo" (1872.) i ,,Crveni 
krst" (1876.), te je bio osobni liječnik i pouz- 
danik kralja Milana. Svoje prvo ministrovanje 
opisao je u romanu ,,Golgoti''. Prvi mu je roman: 
(historički) ,,Kočina krajina". Napisao ga je, kad 
mu je bilo. 18 godina. Radi djela ,,KrA4j jedne 
dinastije", u kojem je opširno prikazao vlada-. 
vinu kralja Alexandra, za kojega je bio tri go-- 
dine ministrom, dostao se šestmjesečne tamnice. 
Sada mu se doštampava djelo ,,Ministar u 
apsu'. — Dosadanja stolica za hrvatski jezik i 
književnost na mudroslovnom fakultetu sveuči- 
lišta Franje Josipa I. u Zagrebu razdijeljena je 
previšnjim riješenjem od 19. marta o. g. na dvoje, 
na posebnu stolicu za hrvatski jezik i posebnu 
za hrvatsku i srpsku književnost. Javnim redo-: 
vitim profesorom hrvatske i srpske književ- 
nosti na istom sveučilištu imenovan je umi-: 
rovljeni sveučilišni profesor dr. Gjuro Šur- 
min, dočim će izvanredni profesor dr. Dra- 
gutin Boranić, predavati na istom sve- 
učilištu hrvatski jezik. — Glavna skup- 
ština, Matice Hrvatske" obdržavat će: 
se 3. aprila 0. g. u dvorani glazbenoga zavoda u 
Zagrebu. — U Pragu proslavljena je 17. marta 
0. g. Gajeva proslava. Predavao je pro-- 
fesor češkoga sveučilišta dr. Machal ,,O ilirizmu 
i znamenovanju prvoga jugoslavenskoga budioca 
dra. Ljudevita Gaja". Predavanje, poslije kojega 
je bio koncerat s pjevanjem i tamburanjem, pri-- 
redilo je praško akademsko društvo ,,Hrvat' u 
,,Meštanskoj besedi'". — Dr. J. Smodlaka 
predavao je 6. marta u Spljetu ,,O rasama u Dal-- 

maciji". — Dr. Ferdo pl. Šišić i Vla. 
dimir Mažuranić, obojica pravi članovi 
društva hrvatskih književnika, imenovani su na 
svečanoj sjednici , Jugoslavenske akademije'' od 
12. marta pravim članovima jug. akademije, 
dočim su dr. J. Radonić, profesor beogradske 
univerze, i dr. A. Bazala imenovani na istoj 
sjednici dopisujućim članovima. — Na posljednjoj 
glavnoj godišnjoj sjednici srpske akademije nauka 
izabrani su dopisnim članovima medju ostalima : 
Natko Nodilo i dr. Gavro Manoj- 
lović, profesori zagrebačkoga sveučilišta i 
pravi članovi D. H. K. — Polovicom mjeseća 
marta boravio je u Zadru prof. dr. A. Bazala, 
da nadoveže kao opunomoćenik ,,Matice Hr- 
vatske'' veze ove i Matice Dalmatinske. Pr e- 
govori glede uzajamnoga rada i zajedničkoga 
izdavanja knjiga uspjeli su. Načelno su ponude 
Matice Hrvatske primljene, te će se u odborskim 
sjednicama obiju Matica pretresti detaljni pro- 
gram i detaljne točke ovoga sporazuma. Prof. 
Bizala predavao je tom prigodom ,,O prin- 
cipima narodnoga uzgoja" u zadar- 
skoj čitaonici. — 19. marta predavao je u Zadru 
"lija Dizdar ,O manama uzgoja". 
Odbor za javna predavanja u Zadru nakanio je 
prirediti u maju o. g. komers u počast St. Vraza, 
kojom će zgodom prof. V. Štefanini govo- 
Titi ,O životu i radu St. Vraza". — 
Učiteljsko društvo za grad i kotar Sisak odlučilo 
je,da Ferdi Hefele- hrvatskom književniku 
podigne nadgrobni spomenik. Moli znance po- 
kojnikove, da ga podupru u tom nastojanju nov- 
čanim prinosom. — Češki književnik A.Šuster, 
koji je lani preveo Trstenjakove knjige ,,Zrio 
učitelj" i ,,Prirodni uzgajatelj preveo je i ne- 
koliko pripovijedaka i crtica iz Magjerove zbirke 
Slavice". Prevod je popratio uvodom, u 
kojem govori o omladinskoj književnosti u Jugo- 
slavena i o R. F. Magjerovom radu. — Drugu 
Magjerovu knjigu ,Zapiscisasela" preveo 
je na češki poznati prevodilac slavenskih jezika 
Jan Koch, koji je preveo već više hrvatskih 
pisaca (Evgenija Kumičića : Otrovana srca, Pod 
puškom, Teodora, Urota Zrinjsko- Frankopanska ; 
Kozarčeve ,,Mrtve kapitale", Tomićeva ,,Za 
kralja — za dom" i Bakotićevu ,,Raju"). — 
Dr. Milan Šević napisao je ,,Pregled srpske 
omladinske književnosti“, koji će biti odštampan 
u ovogodišnjem ,,Ljetopisu s'ovenske matice 
školske" u Ljubljani. — Zbirku Rikard Ka- 
talinićevih crtica ,Inje'" prevela je 
na njemački Marija Horvat Petheo 
(iz Varaždinu), koja je već mnogo hrvatskih 
stvari prevela na njemački. Prevod ,,Inja* imao 

bi izaći u Leipzigu. — N. No vić, ruski pjesnik 
i prevodilac, koji je do sada izdao uz ino ,,Anto- 
logiju Slovačkih Pjesama" i ,,Antologiju Slo- 
venskih Pjesama" sprema izdanje ,,Anto- 
logijesrpskohrvatskihpjesama'". 
Prao time N. Novića jest Nikolaj Nikolajević 
Bahvin. 

IZ UMJETNIČKOGA SVIJETA. Intendant 
hrv. zem. kazališta Vladimir Treščec Branjski 
ugovorio je za svoga boravka u Dalmaciji gosto- 
vanje hrvatske opere i operete (u mjesecu svibnju 
i lipnju: u Šibeniku, Spljetu i Dubrovniku) i 
drame (u rujnu i listopadu) u Dalmaciji. — 1. 0. 
m. bila je posljednja soirea ,odbora za promi- 
canje komorne glazbe“ u Zagrebu. ,,Tršćanski 
kvintet“ izvadjao je Brucknerov gudalački kvin- 
tet, gudalački kvartet od Debussy-a i Brahmsov 
C-dur kvintet. — Portretista Špiro pl. Figurić 
izložio je u izlogu Botheove trgovine pokućstva 
portret Dragutina grofa Erd&dya. Radnja je vrlo 
nježna i slatka. — 11. III. gostovala je Sofije 
Borštnik Zvonarjeva na zagrebačkoj pozornici 
u , Zlatnom runu“ od St. Przybyszewskoga. — 
Uprava hrv. zem. kazališta stupila je, kako 
javlja u novinama, u pregovore sa svojom čla 
nicom Kristom Župančić, koja boravi na naukama 
u Beču, radi gostovanja u opereti ,,Grof Luxem- 


burg“, koja bi se imala pjevati u Zagrebu prvi put 


oko 6. aprila. Premieru će dirigirati sam kompo- 
nista Franjo Lehar, a slijeđeću večer u proslavu 
50. predstave ,,Veselu udovicu“. — G. Uvodić, 
karikaturista iz Dalmacije posao je medju- 
narodnoj izložbi karikaturista, k ja je otvorena 
polovinom marta o. g. u Trstu, osam novih radn ja 
socijalne: naravi. Na tršćanskoj medjunarodnoj 
izložbi, koja će biti permanentno otvorena, za- 
stupani su prvi europski predstavnici savremene 
karikature. — Početkom marta o. g. gostovao 
je na zagrebačkoj pozornici Rikard Branald, 
češki komičar i redatelj, u ulozi Torellia u ,, Umjet- 
ničkoj žici“. — U Draždjanima odsvirao je 
Bachmanov trio prigodom dobrotvornog kon- 
certa 9. marta jednu glasovirsku skladbu grofinje 
Dore Pejačević, o kojoj se je uvaženi draždjanski 
list izjavio veoma pohvalno. — 6. marta pri- 
kazivan je u Trstu Vojnovićev ,,Ekvinocij“. 
Ulogu Jele glumila je Danilova, član ljubljan- 
skoga kazališta. — 12. marta koncertirao je u 
glazbenom zavodu u Zagrebu španjolski guslač 
Joan Manen. Gudio je Mendelsohna (E-mol), 
Bethovena. (Romancu u  F-duru, Schuberta, 
Bacha (Adagio), vlastitu kompoziciju (Pjesan 
op. 8) i dva dodatka (Chopinov Nocturno i Sara- 
sattov Španjolski ples). — U Pratu (italija) 
pjevao je 27. februara o. g. u kazalištu Rossi 


na  dramatsko muzikalnom koncertu Milan 
Reizer iz Samobora. Fiorentinska,,Vedetta artis- 
tika“ izjavila se vrlo povoljno o njegovom 
nastupu. — Antun Dobronić, hrvatski književnik 
u Drnišu, skladao je poveću koncertnu fan- 
taziju osnovanu na slovensko j popjevci ,Kje 
su moje rožice“. Ovo je prva radnja iz nje- 
govoga ciklusa ,Jugoslavenski koncerti za gla- 
sovir“. — Rudolf Valdec, kipar u Zagrebu, 
izradit će nadgrobni spomenik za obitelj dra. 
L. M. Osnova je vanredno lijepo zamišljena. 
Prikazuje susret majke i sina s onkraj groba. 
Spomenik će biti izradjen u mramoru, a smjestit 
će ga na zagrebačkom centralnom groblju na 
Mirogoju. — U Clevelandu osnovalo se je slo- 
venačko kazališno društvo, koje će djelovati i u 
ostalim slovenačkim kolonijama, koje se nalaze 
u američkim sjedinjenim državama. — U bečkoj 
nakladi Ote Maasa osvanuše tu nedavno tri 
kompozicij:  šestnaestgodišnjega Erika — Reh- 
bergera; sina bjelovarskoga odvjetnika dra. B. 
Rehbergera. Kompozicije (Nocturno, Gamius i 
Serenada) stekoše priznanje uvaženih muzičara. 
—ć. 

IZ DRUŠTVENOGA ŽIVOTA. 5. 0. m. 
držao je Rudolf Strohal predavanje ,,O 
jezikui pismu hrvatskom", koje su 
predavanje priredila ,,Braća hrvatskoga zmaja" 


u velikoj dvorani zagrebačke gradske vijećnice,' 


dočim -je veliki meštar ,,B. H. Z." E. pl. La- 


szowskidne2.0.m. predavao na društvenom. 


posijelu ,O turopoljskim županima". 
— U zboru liječnika kraljevine Hrvatske i Sla- 
vonije predavali su 26. pr.m.dr.Jovanović- 
BatudizBeograda, začasni član, o zdrav- 
stvenim prilikama u Srbiji i srpskom narodu, te 
o akciji društva za čuvanje narodnoga zdravlja, 
a dr. Subotić iz Beograda o mnogo- 
strukoj tuberkuloznoj stenozi crijeva. Preda- 
vanju je prisustvovao kao gost dr. Šlajmer 
primarni liječnik iz Ljubljane. — 24. veljače 
obdržavana je prva sjednica ,,Geologijskog 
povjerenstva za kraljevine Hrvatsku i 
Slavoniju"', u geol. paleont. odsjeku natodnoga 
muzeja u Zagrebu. Sjednici su prisustvovali osim 
članova barun Steeb, sveuč. profesor i ravnatelj 
ug. geol. zavoda I. pl. Loczy, prof. dr. A. Gavazži 
i dr. F. Tučan. Predsjednik povjerenstva dr. 
Gorjanović se zahvaljuje dru. Loczyu za 
deset darovanih sadrenih odlijeva, a onda raz- 
laže trovrsnu zadaću povjerenstva : Montan- 
geološko kartiranje, agrogeološko kartiranje i 
geofizikalno istraživanje. — 5. 0. m, održana je 
redovita mjesečna sjednica ,Pravničkoga 
društva u Zagrebu", na kojoj je druš- 


tveni predsjednik dr. Fran Spevec pre 
davao ,,O pravnojterminologiji". — 
,,»Klub  sveuč. slušača matem.-prirodoslovnih 
nauka u Zagrebu" održao je 4. 0. m. redoviti 
sastanak, na kojem je g. Fran Operman 
predavao o temi: , Sistematika u mo- 
dernoj prirodnoj obuci". — 5. 0. m. 
predavala je Danica Jerand u školi u 
Draškovićevoj ulici ,O uzgoju značaja", 
a 6. 0. m. Olga Prelog ,0O uzgoju 
djece", a Zdenka Smrekar ,,O po- 
trebi pravne nauke u školi". Po- 
Sljednja dva predavanja priredilo je ravnateljstvo 
više djevojačke škole, smjera kućanskoga, u 
Zagrebu, koje je odlučilo svaki mjesec prirediti 
po jedan sastanak za roditelje i prijatelje djece. — 
Dr. Rudolf Horvat predavao je 12. 0. m. 
o tome ,Kako su Habsburgovci 
došli na hrvatsko prijestolje" u 
dvorani zagrebačke gradske vijećnice. Preda- 
vanje su priredila ,,Braća hrv. zmaja". — Pri- 
jatelji francuskoga jezika u Zagrebu odlučiše 
prirediti stalna predavanja na fran. 
cuskom jeziku u sporazumku s pariškom 
,,Aliance francaise pour la propagation de la 
langue francaise'. Članovi kola plaćali bi go- 
dišnje 10 kruna (u dva obroka) a ostali ulaz- 
ninu. Poziv potpisaše : dr. Adamović, dr. Herrn- 
heiser, dr. Hinković, M. Krešić, I. Larger i P. 
Paskiević-Čikara. Prijave prima : Milan Krešić, 
Franje Josipa trg 4. — Na mjesečnom sastanku 
hrv. prirodoslovnoga društva u Zagrebu pre- 
davao je 17. marta dr. V. Vouk iz Beča ,,O 
biljkama koje svijetle", uz demonstraciju živih 
objekata. — Hrvatski sokolski savez potaknuo 
je misao, da se prigodom sleta g. 1911. priredi 
veliki etnografska izložba. 14. marta sazvana 
je o tome anketa, kojoj se odazvalo mnogo 
odličnika, te je zaključeno nakon uskrsa sazvati 
drugi sastanak u istom predmetu. — Kao treće 
predavanje za roditelje bilo je predavanje Jo- 
sipa Škarića: ,,Dužnost roditelja spram djece 
i škole", držano 13. marta u zagrebačkoj školi na 
Pantovčaku. 

IZ RAZNIH NOVINA I LISTOVA. U ,,Na- 


rodnim Novinama“ od 5. i 7. marta, govori dr. 


Andrić u opširnim podliscima veoma pohvalno 
i s mnogo samodopadnosti o vlastitom radu oko 
redakcije pete knjige ,,Narodnih pjesama“, što 
ih je izdala Matica Hrvatska medju posljednjim 
edicijama. — U ',.Hrvatskoj Slobodi“ od 9. 
marta 0. g. piše Kerubin Šegvić o Maglajlićevoj 
knjizi ,,Iz staroga vilajeta“ i usput iznosi pri- 
vatni razgovor izmedju njega i Šandora Gjal- 
skoga (Lj. Babića) denuncirajući ga kao ,,pred- 

sjednika društva hrvatskih književnika, zastup- 
nika petrinjskoga kotara, člana hrvatske dele- 
gacije u Pešti i člana ugarsko hrvatske delega- 
cije“. ,,Hrvatstvo“ (i ,,Hrv. Pravo“) preštam- 
pava Šegvićeva otkrića upotrebljujući ih u stra- 
načko političke svrhe. Šegvić svršava svoje ot- 
kriće (u istom broju H. S.) riječima, koje valja 
ponoviti : , Tomu ne treba komentara“. Gjalski 
je navodno rekao, da više ništa ne će na. 
pisati za Hrvate i hrvatsku javnost, nego ako 
bude pisao onda će pisati za Srbe i Srbiju, kao 
da je znao, da se medju hrvatskim piscima 
može naći i takav koji će iznijeti i nesu- 
visle rečenice iz privatnih razgovora, da 
njim naškodi ugledu svoga druga. — U 
», Obzoru“ od prošloga mjeseca iznesen je bez 
potpisa predlog, da se proslavi i kod nas stogo- 
dišnjica rodjenja Stanka Vraza, koja pada na 30. 
juna 0. g. Slovenci se već spremaju da proslave 
taj dan. Kako se u julu (7.) iste godine priredjuje 
u Sofiji sveslavenski kongres drži predlagač, da 
bi se ta prigoda, kada će mnogobrojni gosti 
prolaziti kroz Zagreb u Sofiju, mogla upotriie- 
biti, da se tom zgodom proslavi ta stogodišnjica — 
Dr. Fritz v. Kesner, član c. kr. geološkoga za- 
voda u Beču, napisao je članak ,,Znamenitosti 
novijih geoloških specialnih istraživanja u Dal- 
maciji“, kojega je za ,,Obzor“ (od 9. marta) 
preveo dr. Niko Andrijašević. — ,.Obzoru“ je 
prispjela (25. III. o. g.) telefonska vijest iz Beča, 
da će u Beču boraveći dalmatinski pisci i umjet- 
nici izdati dalmatinski almanah. Knjigu će ras- 
pačavati djaci. Ne bi li bilo bolje, najprije ras- 
prodati dobre knjige, što ih već imamo na pr. 
Kozarca, Turića, Šimunovića... ? Za nove 
knjige ima još vremena. — U ,Agramer 
Tagblattu“ (od 16. III.) napisao je Franjo Neu- 
bauer iz Rume podlistak o slovenskom književ- 
niku Ksaveru Mešku, u kojem toplo govori o 
Meškovom idealizmu i religioznosti. — ,, Domaće 
ognjište“, što ga izdaje udruga učiteljica kralje- 
vina Hrvatske i Slavonije i sekcija ,,Za našu 
djecu“, a uredjuje Milka Pogačić, stupilo je ove 
godine u desetu godinu. Udruga učiteljica i sek- 
cija imade posvema pravo, kada u pozivu na 
pretplatu tvrdi, da je na ,,Domaćem Ognjištu“ 
niknula, a i dozorila mnoga lijepa ideja i upravo 
prijateljice ,,Domaćega Ognmjišta“ bijahu one, 
koje ju privedoše u život, darujući time svoj 
narod lijepim, korisnim tečevinama. U ovih deset 
godina mijenjalo je ,,Dom. Ognj.“ često oblik, 


pa i način redakcije, ali duha, u kojem je redigi- 
rano, nije mijenjalo nikada. Često je bilo radi 
toga napadano s klerikalne strane, ali to mu 
služi samo na čast. S malim sredstvima, s kako- 
vima umije raditi samo štedišna žena, a bez ve- 
like reklame radilo je ono ustrajno i energično na 
oživotvorenju svojega programa, pak se može 
ponositi, da mu je rad okrunjen lijepim uspje- 
sima. Danas imade ,, Domaće Ognjište“ lijep broj 
stalnih suradnica, od kojih je mnoge upravo 
ono uvelo u naš književnički svijet. U mnogim 
brojevima prijašnjih godišta opažala se često 
jedna praznina, koja je bila u tome što ,,Dom. 
Ognjište“ nije sustavno izvješćivalo o domaćoj 
književnosti. Sada je i tomu doskočeno, pa ,,Dom. 
Ognjište“ imade stalnu rubriku, u kojoj iz- 
vješćuje o novijim pojavama na polju hrvatske 
književnosti i hrv. zem, kazališta. Prva tri broja 
ovoga godišta imadu veoma mnogo poučnih_.i 
informativnih članaka, pjesama i drugih za- 
bavnih radnja. —tič— 





— Uprava ,,Savremenika"' obavješćuje p. 
n. g. pretplatnike, da broj I., 2. i 3. ,,Savreme- 
nika" 1907. kupuje uz cijenu od Kr. 1.— 
po komadu. Tko umjesto novca hoće 
primiti knjige, uprava ćemu rado 
za svaki od gornjih brojeva dati 
po jedan svezak lanjskih druš 
tvenih izdanja (izim Domjanić ,,Pje- 
sme"). | 

— Dalje upozoruju se p. n. g. pretplatnici 
,,Savremenika", da roman Ljube Babića. 
Gjalskoga  ,Za_ materinsku ri- 
ječ" (Cijena Kr. 5.—) i dalje dobivaju kod 
ove uprave uz popusnu cijenu od Kr. 3.75, 
dok zaliha traje, ali pod uvjetom, da naruče uz 
pouzeće ili za gotovo, 

— Uprava ,,Savremenika' moli p. n. £. 
pretplatnike, da eventualnu promjenu svoga 
boravišta njoj odmah dojave, da ne bude 
pomutnje u otpravi lista, kao i da se predu- 
sretne nepotrebnim  reklamacijama. 


300 


SAVREMENIH 


MJESEČNIH DRUŠTVA HRV. HNJIŽEVNIHA 


IVAN VOJNOVIĆ : AKORDI 
POSVEĆENI IVANU MEŠTROVIĆU 






Umoran i slomljen od dugog potucanja po vašarskoj dreci svakudašnjega 
života, uskošen i zaglušen od mahnitog kreketanja pobješnjelih žaba što se od 
bare do bare zovu i nazivaju, shrvan od bezimene trzavice zategnutih ćutila, — 
zaustavih se i već htjedoh da se vratim pridušenim gnjevom čovjeka koji sve 
nešto ruje, čezne i brška — a ne zna što bi mu razvezalo čvor nesregjenih 
osjećaja ni kojim bi mu glasom zaurlikala prepuna usta. 

Ali — recite nogama da stanu kad one hoće da idu. — Eh! da, lako 
njima. One i ne slute koje terete često nose, već idu, idu — u nekoj neizvjesnoj 
slutnji da je taj hod brži od misli i od tuga što uspored njih lete. A ipak one 
su dobro znale kamo ih vodi zadrijemala svijest, jer kad se moj nemir uspeo 
po nekim stepenicama, mukli, daleki glas prodre kao iz dubina i nadviče sve 
što je bjesnilo i bez izlaza u duši romonilo. — Tu je! — reče glas bez jeke 
a oči mutne s neizuštenih prijekora zaokružiše smijehom poruge onaj ,,parno- 
kupeljni? lik umjetničkog paviljona koji me baš tu vrijegjao i iza- 
zivao kao neka nakazna sinteza sveg onog života bez smisla i bez ljepote koji 
me do njega dogna. 

Duše mi, bio bih pobjegao i od toga i od mnogo drugih urečenih sasta- 
naka kao od svih beskorisnih i suvišnih dužnosti koje nas tište. 

Čemu poznati nove a prepoznati stare ljude? Čemu vidjeti i nove stvari kad 
će sve to biti kao što je bilo i Stalo : akord fraza bez istine i pojava bez čuvstva? 
— U zadnjem kretu gorčine koja me činila neharnijim pram udesu nego li je on 
i zaslužio, okrenuh se s visine žućkaste grdesije ,,paviljona" da upijem još malo 
toga jeda spram ljudi i stvari pa da rečem onomu koji me magnetskom suge- 
stijom iz nutrine privlačio: — da mu je sve zaludu jer da njegovi kameni 
snovi ne mogu zadušiti buru koja lama po golome kršu. 

Još jedan pogled na postrižene stabliće geometrijskih promenada rascvalih 
samo Ššeširinama modernih lutaka — i otvorih vratašca umjetničkog ,,dampf- 


Na kojoj li se visočini bjeh nehotice uspeo? Tko me ostavi bez daha i bez 
svijesti na rubu ponora otkle se u vrtoglavnoj neizmjernosti prostirahu sva ob- 
zorja i sve krajine? Nije li mi se to dogagjalo kao onda kad mi se u snu pri- 
čini da mi zaklopiše čavlima lijes dok se donje daske otvoriše kO vrata spasenja 


901 21 


a ja se našao drhtav i go na pragu zvjezdanog kaosa otkle me vihor vječnog 
života istrgnuo i odnio prašinom svijetova? 

Jest, jest. .— kao onda. Isti veliki urlik oslobogjenja zadavi u meni sve 
nemire, sve dvojbe i sve prijekore. Ja bjeh sam na vrhuncu otkle je vladao 
svemirom — božanstveni mdk. 

A taj mlk — ja sam ga živim očima gledao. On se sledio, utvrdio u 
profilima brdina koje daljina pretvara pogledu nijemog putnika u lica, u tjelesa, 
u prikaze, u geste okamenjenih titana. Tako su prvi ljudi vidjeli božanstva u 
klupku oblaka koji su se s prepletenim, nabreknutim udovima junačili u žaru 
olujnih zapada, i tako bi ih isto u strahu prepoznali i u gordim prodolima, 
stijenama i provalinam koje užas isklesa u kori ostinuloga kaosa. Moja zjenica 
je to gledala i ona je stvarala novi svijet istom onom primordijalnom vizijom 
koja prikova bezimenog pastira kad u hladu kraj ovaca svojih jednim pogledom 
čežnje stvori u jedan mah sve carstvo svojih budućih snova. 

Božanstvenog li meka! — U njem nestade ljudstva, nestade vremena, 
nestade osjećaja. Oči moje i nijemi okamenjeni profili pogledaše se i zagrliše se. 
Prvo blaženstvo spoznaje u Ššutnji vasione duše života i stvari. 

U tome prvome sastanku otkri se ožednjeloj duši sva tajna toga svijeta 
veličine i šutnje. Moć jaka i nesmiljena kao sama narav uništi jednim mahom 
krila sva trzanja atoma. 

Gledaj i muči ! — tako su tutnjale od iskona planine kroz prazne oči zaraš- 
ćenih šupljih pećina. Prva ruka koja zamahnu gvozdenim maljem po strovaljenoj 
pećini da je preobrazi u ono što je oko otkrivalo u tek stvorenoj zemlji, bila je kao 
ruka čudestvenoga tvorca one Sfinge čiji me pogled drzovit i vječan s praga do- 
zivao u tajanstveni sanktuarijum njezinog hrama. 

I ja koraknuh alejom Karijatida. 

Dvanaest ih je što tromo uputiše da zajedno nose teret života. U ukočenim 
crtama lica, u grobnome miru starodavnih gvozdenih profila, u rukama koje se 
hijeratički uzdigoše na blagoslov ili na obranu trha što im okruni glavu, u veli- 
čanstvu tjelesa ogromnih a tankih kao stupovi Tebanskih propileja, — vidjeh 
nijemi, okamenjeni užas iznizanih vijekova koji se svi zagledaše u kakovo pre- 
žarko sunce ili u pretamnu noć da im za vazda utrne posmijeh i da im se na obrazu 
isklesaše prerane pjege starosti i jada koje će od koljena do koljena biti zlame- 
njem da prepoznaš jednu ljucku pasimnu — našu. 

Ja raspoznah te mukle i gorde nositeljice svijeh tereta i svijeh udesa. One 
su slazile od pamtivijeka niz gole naše hridine u vjetru, u snijegu, u plamenu i u 
dimu s istom onom tvrdom tugom mrtvih pogleda i zabravljenih usana. Sastadoh 
ih na stotine po stazam i dolima uspravljene a nijeme ispod neskinutih tantalovih 
bremena. Ali ove? otkle im taj strah u raspečenim zjenicama i u neumoljivoj 
Šutnji 2? — Zaludu! — Svih dvanaest zapitah i sve dvanaest ukočiše se u tra- 
gičnoj nijemoj teoriji stupova izdubljenih u pijesku misirskih pustara. Tek im se 
jedna noga pruži pod velovima koji sve to više otkrivahu tjelesa čim se pribli- 
žavahu..... Čemu ? Vraćale su se, da, ali otkuda tako gole i strahovite ? Jedva 
što se udaljišeod onoga štovidješe, a olupljeno im se tijelo pokrivalo pro- 
zimom regbi stidnom korom. A zašto ? Zar ono što uočiše tamo, bješe tako 
nesmiljeno, da im grčevite ruke oguliše s bokova tanke koprene koje su palile kao 

usijana Nessova halja ranjenu, uvrijegjenu put * — Ne smetaj one koje se vra- 
ćaju, — već gledaj mene koja stojim ? progovori Sfin ga, iz praznih očiju i iz 
orijaškog zvjerskoga tijela tako nadnaravnom, gordom gigantičkom silom udesa 
koji se ne kaje, grijeha koji se ne prašta, mrtvih stvari koje se ne oplakuju, nada 
koji se ne ispunjuju, zločina koji se ne kazne, — da mi bje u jednome bljesku uto- 
nule pameti sve jasno kao da umirem zadavljen na razbijenoj palubi. 

Da! To je Sfinga Kosova — Sfinga pjesnika. 

Raspaljena ruka htjede da osjeti gvozdeni led onih prepunih, triumfalnih 
udova svaljene arokaliptične zvijeri i ja pomilovah tu demonsku silu grobnoga 
mira. Pružena u nevidjenoj pozi nestalih, neslućenih božanstva, ona se pružila 
kao brdo na ploči koja zatvara propala carstva i nestala bića. A na uzdignutome, 
ukočenome licu, — isti profil planina s kojijeh slaze karijatide nositeljice tereta 
života. Udes ili prokletstvo tamnovitih, pradavnih, predljuckih vremena usadi 
tu Sfingu s istim crtama djece koja se još muči po kišovitim vrletima pustog im 
doma. Drhtaj moje ruke ili hlepnja moga pogleda morala je biti tako pečalna da 
put paklene zvijeri zatrepti i strujom uzburkane krvi prozbori. 

— Ruka koja me izvukla iz noći vijekova da čuvam tajnu grobova istrunule 
mladosti, iskopala je iz iste jame i sve ove druge nijeme likove vječnoga jada na- 
Toda tvoga. Pogledaj sve, što je On u groznici nadčovječnoga truda izvadio iz 
krša svoje zemlje i iz kostiju svojih praotaca. Kosovo se zove polje na kom 
će on da podigne hram kakvog nova vremena jošte ne vidješe. Trupla i udove koje 
ćeš sastati pobacane u skrajnim grčevima života i smrti, Ezekijelova će ih trublja 
sa četir strane vjetrova jednom oživjeti, svezati i u mauzolej vjekovječnih uspo- 
mena natovariti. Ono dvanaest Karijatida nose već okajničko breme kamenja 
da sagrade čudo toga spomenika minulim grozotama. A kad se hram zabijeli na 
Kosovu ravnom, ja ću ga okruniti krilima i pandžama. Tada će tek nestati aveti 
koje ne dadu tvome rodu ni da žive ni da umre. A sad pogji i ne obrni se ! 

I ja stadoh tumariti po onim katakombama od platna i krpa. Sve je tu bilo 
ko u neumrloj pjesmi. Ugledah u d o vi c e okamenjene od užasa i bola i u parok- 
sizmu prekinute ljubavne želje, — protrnuh pred lavovskim čeljustima i urečenim 
zjenicama Srgja Zlopoglegje, — pozdravih mrku glavu Kraljevića 
Marka koji još traži izgubljeni buzdovan, — vrisnuh od požude da heraklejskoj 
gesti diva Miloša Obilića narastu osvetničke ruke e da mačem pokosi što 
smrt još pokosila nije, — posluhnuh ne će li iskočiti živo srce iz apolonskoga torsa 
Strahinića bana, — blagoslovih odrubljenu glavu sveca guslara, — 
zagrlih jednim pogledom poljanu posutu rukama spravnim da kolju, glavama 
da viču, nogama da nose, tjelesima da ragjaju djecu i pećine da valjaju, — i pro- 
plakah u tmini natravljene duše pred neizmjernim jadom Majke Jugovića 
koja se u jobovskoj golotinji iscijegjene, nemilosrdne starosti zagledala u — — 
Damjanovu ruku. 

Na skrajnome rubu izmučenih, zamamljenih ćutila osjetih demonsku, ta- 
janstvenu slast iskre koja plane, cikne i stvara takav požar. Dali je plamen veselja, 
ili prasak ništavila, ili užas garišta, — što to stalo! — U iskri je svemir — — — 

Jedna se živa ruka u taj čas tiho spusti na moje rame asrsi straha ledenom 
strujom proletiše po egztazi mojih oživjelih i od svih spona života oslobogjenih 
osjećaja. Nije li jedna od onih mrtvih ruka uskrsla? — Okrenuh glavu. Ne. — 

Bješe živi, maleni, crni čovjek dugih kosa, garava lica, gvozdenih stisnutih usana. 
— A oko... U dubokoj crnini pogleda titrala je, — bljesnula je ona iskra. 

On a — zaječi muk onog začaranog svijeta, a ja ne nagjoh ni riječi, ni 
kretaje, ni suze, ni hvale. Rekoh mu kao putnici kad se sastanu da se opet 
rastave : ,ah! vi ste to! — i zagledah se u onu malu, tamnu ruku kopača 
mrtvih božanstva. — Dakle to oko i ta ruka stvoriše spomenik nebu i paklu 
tvoga roda i tvoje čeljadi e da svi narodi kada progju mimo njega reknu 
kamenu, mjedi, mramoru i gvoždju koje on otkri ispod pepela i ruševina vije- 
kova: ,,poznam te. Ti si !" 

Božanstvenog li muka u gvozdenim nijemim usnama i u svetom nemiru 
ruka koje od svake grude blata i sadre stvara neizmjernost. Ali i ta su usta 
imala glas. On progovori muklo, tiho kao ljudi koji rade u samoći ili ispod 
zemlje : ,sjećate li se kad ste nam čitali Majku Jugovića?" ... U njegovom po- 
gledu zatrepti opet prometejska iskra — a u tišini katakombe gdje se bjelasahu 
odsječena trupla zapjeva daleki orkestar tihi, tugaljivi a preslatki motiv dneva 
koji se ne vraćaju. 

Da li se sjećam ! Eno ih u sobici ispod krova. Četvorica su. Jedan kipar, jedan 
Slikar, jedan inuzičar i jedan pjesnik. Ovaj je čitao tragediju svog udesa u ritmu 
nevidljivih ruka koje su dole u dubini one kule mjesile kruh naš svagdanji. 

Sjećam se, sjećam Meštroviću graditelju svijetova, Vidoviću zaljubljeniče 
blijedeti sutona i tamnih jedara i Vi Hatze pjesmo čeznuća. 

Daleki druzi, znabudite : dvojica od onoga kvarteta sastadoše se opet, po- 
gledaše i ne preplašiše se. Nepokolebiva volja stvaranja jednoga i prkos udesa 
drugoga sjediniše ih u melodiji spominjanja one noći. — — — 

Uputih se da izagjem iz začaranoga kruga okamenjenih snova, al on me za- 
ustavi i pokaza mi rukom i smiješkom bijelu ženu koja je prignute glave, spu- 
štenih vjegja i sklopljenih ruka sjedala do vrata kao u sunčanome zapadu pred 
kućicom svojom. — ,,Moja majka !* — šapnuše tvrde usne. 

Čuvarica dakle toga gigantskoga svijeta slomljenih divova i preobraženih 
ljudskih božanstva bješe ona tiha starica u međijoevalnoj nošnji Dalmacije svoje. 
Nijema i bijela kao božanska unučad nad kojom tu bdije, — majka je u onome 
zakutku bila veličanstvenija od gorde Sfinge Kosovskoga groblja. Pogledah joj 
lice — iste pradavne crte onih karijatida dalmatinskih vrleti, isti pogled onih za- 
strtih očiju koje ne gledaju a vide sve što dolazi i što se ne da zaustaviti. 

— Zašto je sklopila oči? — zapitah nehotice njega. 

Nešto kao djetinji smijeh zadrhta mu grlom : ,eh ! — reče tihano, — tako 
je vazda kad govori samnom !' — Da li je i ona osjetila žar one iskre? Pogledah 
ga — i razumjeh zastrte majčine vjegje. 

Njegove oči pale dušu i svlače tjelesa. 

Kad izagjoh na polje, ostadoh za čas obmamljen suncem i vedrinom. Sva 
tuga i sav jed bješe nestao u istini doživjelog objavljenja. Oči moje vidješe naj- 
veće djelo što ikada ljucka ruka našega roda podignu sebi na čast, svijetu na zla- 
menje. — — — — o. 

A sad su žabe mogle dalje kreketati. 

Ivan Meštrović: 

Karijatida. 


A. M.: IVAN MEŠTROVIĆ 
ŽIVOTOPISNA CRTICA. 


U muzeju za umjetnički obrt, u četvrtoj sobi prvoga kata, nad vratima, imade 
zbirka drvenih narodnih preslica. Imade ih jednostavnih, sastavljenih, bojadi- 
sanih i neobojanih. Ali svaka je urešena rezbarijama. Neki čudni, rekao bih sim- 
bolički znakovi, koluti, trokuti i drugi likovi rese im gornje dijelove. To su radili 
pastiri. Na paši, za dugih ljetnih ura dok stada lijeno griskaju ili se gdjegod od- 
maraju u zahladju. Ure prolaz., likovi rastu, razgranjuju se, kao da ih prede pauk, 
i poslije nekoliko dana, moguće i tjedana izlazi ispod običnoga pastirskoga nožića 
(,,britvice",,,kusturice', ,,škljoce*) lijepo urešen — dar mladoj momi, drugarici, sestri. 

Tako je otpočeo Ivan Meštrović. 

Da je ostao u kraju, u kojem se rodio (g. 1883. u Vrpolju, u Slavoniji) moguće 
nigda od njega kipara. Rezuckao bi preslice, šatovao štapove i tikvice. 

Ali njegovo djetinjstvo pade u kraj bogat — kamenom. Kao jednogodišnje 
dijete odvedoše ga roditelji u svoj rodni kraj Otavice, kraj Drniša, otkuda su i 
pošli samo na rad u Slavoniju. Kasnije, u četvrtoj godini, proputovao je s njima 
Bosnu i sjeća se mnogih mjesta. Tek i to je putovanje trajalo samo kratko vrijeme 
i oni se i opet vratiše u kršne Otavice, u kojima Meštrovići bijahu od davnine. 
Tuj je Ivan proveo dobu do 15 godine, kao pastir. Zimovao je kod kuće, a ljeto 
mu je prolazilo u planini, sa stadom. Ja nijesam bio u onom kraju i ne bih mogao 
podati slike njegove, tek po jednoj fotografiji zaključujem, da mora biti pust, 
mrtav i teško siromašan. Ljudi malo, a i oni rijetki siromašni. Kraj, iz kojega je 
Marušić iznio ,,l.iječničke zapiske'', pune bijede i prepuke sirotinje. Za dugih 
zimskih večeri, kada se radi štednje ne pali svijetlo, kada se sjedi u polumraku 
oko ognjišta, a bura vani zavija, rekne tkogod pjesmu, o Marku, o Milošu, o Sr- 
dji... zaboravlja se na bijedu, na sirotinju i započne živjeti drugim životom. 1 
što se više one pjesme ponavljaju, biva taj drugi život veći, ljepši i miliji. 

Pa kad opet osvane proljeće, kad nastane ljeto onda ondje, daleko u planini, 
daleko od ljudi, osvanu oni junaci, ožive ona bića i kao da će se probuditi i ustati iz 
gologa, raznolikog krša. U jednoj se stijeni ukaže Miloš, onaj Miloš, koji će... 
Tek ne ima ruku, a i noge su mu duboko u kamen zapale, a ondje se naslonio Marko 
... ali i njemu manjkaju uda, trup... sve, vidi se samo glava... a onamo opet 
stupaju snahe... 

I tako redom. Ure, dane i dane... U svako doba ukazuju se drugdje i dru- 
gačije, već prema tomu kako pada sunce, kako niču sjene i s kojeg ih se mjesta gleda. 

A ljudi nigdje, nigdje na daleko i široko. Nigdje nikoga, osim stada, njega i 
njegova svijeta... 

+ 

Ali on nije tuj počeo. Počeo je s preslicom i končanicom i vretencem. | ubrzo 
izidje na velik glas. Nitko nije umio tako lijepo išarati kao on. A onda je on izmislio 
još nešto. U vretence izdube rupu i stavi u nju zrno graška ili olova, pa kad se 
takovo vretence vrti medju prstima, zvrči i šumi, kao tih i jednoličan odgovor 
na slabe jednostavne misli. A u preslice je uložio, medju one razne šare i likove 
malena zrcala, nek se moma vidi, nek sebi lišce pogleda, kad joj srce zadrhće od 
taštine, od ljubavne sreće i čežnje za milovanjem. 

I puče mu tako slava po svem kraju, kao najvještijem presličaru. Ali trebalo 
je, da ne ostane pri tome. Neki invalid, što je stradao u Bosni za ,,ukopacije'' ustreba 
šljaku, Ivanov otac, stolar, tesar i majstor od svih zanata, što ih treba selo od 
sedamdesetak kuća, primi narudžbu za tu šljaku i povjeri je Ivanu. A Ivan se pri- 
hvati posla, izradi šljaku, kakove još hromi nije imao, svu je iskiti i još je okruni 
drvenom cipelom, na kojoj bijahu točno izradjeni peta, poplati i čavli. Hromom 
se bijaše posao dopao, tek ona ga cipela pod pazuhom, žuljala i Ivan načini drugu 
šljaku, koja je umjesto cipele imala lik stopala gole, neobuvene noge. To je bila 
prva radnja figuralne naravi. 

Poslije toga izradjivao je iz drveta likove narodnih velikana : bana Jelačića, 
Antuna Starčevića (imade ga još i sada dr. F. M. Marušić u Drmišu), Strossmayera, 
Račkoga. Kad svane ljeto i on zadje sa stadom u planinu, te se po više dana ne vraća 
kući, teše sjekirom i priprostim tesarskim alatom kipove tih junaka po — slikama 
iz koledara ! A oni junaci iz narodnih pjesama čekaju spavajući tvrdim snom u 
sivom, teškom kamenu. Jer još nije došao čas, da ih udari čarobnom šibikom. 

Tada mu narede neka načini Krista, Raspetoga, s onim velikim, dugim ru- | 
kama, koje se raskriliše, kao da će obuhvatiti vaskolik svijet. I on pokuša. Sve je 
bilo dobro, dok nije došao do izdjelavanja ruku. Ali onda bi redovno puknulo drvo 
i sav je trud bio uzalud, jer on ne htjede da raspeti bude slijepljen ili sastavljen, 
nego od jednoga komada. | dugo se je mučio, dok se nije odlučio, da pokuša učiniti 
Raspetoga u kamenu. 

Tada se prvi put vidljivo pomakoše oni junaci iz narodnih pjesama, što bi- 
jahu zapali u stoljetni, duboki san. 

Medjutim bijaše slava njegova prešla i preko medja općine, u kojoj je od- 
rastao. U zadarskom ,,Narodnom Listu" osvane bilješka o darovitom pastiru, 
a načelnik njegove općine nosio je njegove radnje raznim ljudima, da ih potakne 
na podupiranje mladoga talenta. Najviše interesa za tu ideju pokazao je umirov- 
ljeni kapetan Grubišić, koji ubrzo sakupi medju znancima i prijateljima svotu od 
300 K, kojom se imalo Ivana otpremiti u zagrebačku obrtnu školu. Ali odavle od- 
govoriše, da je prestar, jer je prevalio 14 godina. 

Tada ne preostade drugo nego da podje u Spljet i uči u kojega majstora kle- 
sara. Radio je ondje kao klesarski naučnik. Nije mu bilo drago klesati stube, pro- 
file, ornamente i jedva je dočekao čas, da ga predvedu majstoru Rendiću, za ko- 
jega je znao po pričanju. Kad je i to dočekao izjadao se Rendiću kako bi on volio 
činiti ljude, potapša ga Rendić dobrodušno i utješi — čekaj dok ti brada naraste ! 

Čekaj ! A dusi su se budili i snaga je rasla, on ju je upravo osjećao, pa ništa ! 

Trebalo je čekati. Večerom je odlazio u kurs da uči crtati. Profesor realke 
Bezić zavoli dječaka, koji je hodao još uvijek u narodnoj seoskoj nošnji, da bude 
na porugu gradskoj dječurliji. Ono tri stotine kruna što bijaše sakupljeno za nj 
primicalo se kraju, jer od toga se podmirivao trošak za stan i hranu i da ne bude 
,»sretna slučaja" zlo! Majstor njegov; u čijoj je radionici radio ustreba pomoćnika, 
koji će mu izradjivati figuralne predmete (t. zv. statuera) i podje u Italiju, da ga 
odanle dovede. Ivan je njega već davno molio, da i njemu dozvoli raditi figuralne 
predmete, ali je gazda bio strog i nije imao uha za takove želje. Sad, kad je otišao 
u Italiju povjeri se on majstorici, čije je simpatije već prije stekao i ona mu dozvoli, 
da učini Krista u kamenu, po modelu iz gline, što ga je sam modelovao. 

Ivan Meštrović: 


Sfinga sa grob Kranjčevićev, 


Kad se gazda vratio s pomoćnikom i vidio, što je mali učinio, bude zadovoljan 
tek primjeti, da mu je noge učinio ,,vlaške'' (seljačke). Od to doba smio je činiti 
i druge stvari. Stade mu rasti cijena. Konkurent njegova gazde sazna doskora, da 


mali umije raditi i finije stvari i ponudi mu — tri krune ! — nadnice, ako predje 
u njegovu radionu. 
Tri krune — nadnice! — Tri krune! 


Onda mu njegov gazda ponudi stan i hranu badava, ako ostane u njega, | 
on ostade. U Spljetu proboravi devet mjeseci. Medjutim je njegov dobrotvor, 

Ivan Meštrović: Sfinga, detalj. 


stari kapetan, tražio i dalje mecenu, koji će izobraziti mladoga kipara. | našao 
ga u imućnom bečkom industrijalcu K. 

Novi mecena odluči, da Ivan mora u Beč, u školu kojem odličnom profesoru. 
Prvi korak u svijet ! Istom što je devet mjeseci izbivao iz zabitnoga sela. I jed- 
noga dana nadje se u Beču. Do Rijeke ga doprati neki Slovenac, a odatle rodica 
narodnoga zastupnika B. Kad prispješe u Beč, saznadu, da je novi mecena 
odustao od namjere izobraziti Ivana i da se uopće odriče mecenatstva. 

Ali Ivan je bio u Beču. Ni riječi njemački. Zar da se vrati ? Ne. Ali što će, kad 
ne zna njemački. Konačno se pokazalo, da on razumije Češkinju, služavku, jer 

ona ,,govori naški, samo malo zanosi". Smjestiše ga u dom Čeha, privatnoga či- 
novnika Sykore, koji se ponudi, da će mu davati stan i hranu i povrh toga će se 
pobrinuti, da mu nadje učitelja. Profesor Bitterlich tražio je neznatnu svotu 400 
K naukovnine. Napokon se profesor Kčnig u Hitzingu sklone da će Ivana besplatno 
spremati za ispit, na akademiju, a Sykora nabavi Ivanu bačvu gline i sada je morao 
. raditi. Tek ovo blaženo doba ne potraje dugo. Uslijed nekih promjena u životu nje- 
gova stanodavca, koji bijaše i sam obdaren brojnom obitelji, a malenim dohotkom, 
nastadoše takove prilike, da Ivan više nije htio uživati njegovo gostoprimstvo. 
Ode i nadje se na ulici s dvanaest forinti mjesečne potpore, što mu je davaše jedno 
hrvatsko društvo. Sada nastade najteže doba u njegovom životu. Osamnaesta mu 
je godina, zdrav, radio bi, a u svemu dvanaest forinti ! S nekim radnicima iznajmi 
krevet, a hranio se u mensi. Prijamni ispit za akademiju položi s uspjehom i već 
prve godine akademije izloži u ,,Secesiji' ,,Bolesnicu'', za koju primi dvadeset i 
pet forinti ! Treće godine dopita mu zemaljski odbor potporu od šestdeset kruna 
mjesečno. Teška su to bila vremena. Trebalo je tim novcem plaćati atelier, modele, 
gnjilu i — živjeti ! U to se je doba upoznao s Mirkom Račkijem, a skoro zatim 
upoznah ga i ja na povratku iz Njemačke. Imao je zajednički atelier s Krizmanom. 
negdje visoko, blizu nebu i oblacima i upravo bijahu zatvorili izložbu svojih radnja. 
Tomu je sada šesta godina. — Onom izložbom bijaše sebi prokrčio put. Stekao 
je ozbiljnih, a i imućnih štovalaca (bečki veleindustrijalac Wittgenstein i dr.), koji 
kupovahu od njega radnje ne po narudžbi, nego onako kako ih je on zamislio i 
izveo.Doskora bude biran jurorom bečke ,,Secesije''. Nekako u isto doba upoznao 
se u Beču s Hrvaticom, rodjenom zagorkom Ružom K. čiji roditelji i braća živ- 
ljahu u Beču, te je oženi. Prije dvije godine krene u Paris, u kojem mu se doskora 
otvoriše vrata u ateliere i društva prvih pariških umjetnika (Rodin, Bourdelle i 
drugi), bude biran u jury pariškoga ,,Salon d' Automne-a' ostavši i nadalje vjeran 
,,secesiji" i izlažući podjednako u Beču, Parisu. Monakovu. Prije godinu dana krene 
na put po Italiji sve do Rima, a početkom ove godine u London, da vidi reliefe s Par- 
thenona, da se napije klasičke umjetnosti s izvora, a ne samo sa sadrenih odlijeva. 

Tek vazda se vraća u svoje zabitno i siromaško dalmatinsko seoce. Svake 
godine hodočasti barem jednom u nj. Zovu ga. I dok je u Parizu, dok je u Lon- 
donu, najdalje od rodnoga kraja, dozrijeva u njem misao, kako da otme rodnom 
kršu one junake, one divove i sablasti, što ih je gledao kao dijete slušajući narodne 
pjesme uz sirotinjsko ognjište ili stupajući za stadom po pustoj i velebnoj planini. 

Zovu ga! 

U njega jest šibika, da njom udari, da ih probudi iz stoljetnog teškog sna, 
samo... to je nad sile jednoga čovjeka. One je junake stvorio vaskolik narod i 
ako su ih opjevala jedna usta, jedno srce, pa tako isto može i sne onog čobančeta, 
što ih sada vidimo u krhkoj i lomnoj sadri, zadahnuti vječnim i velikim životom 
kamena samo vaskolik narod. U njega jest šibika... i oni su mu pokorni, oni će 
izaći iz kamena, kad ih on zovne, samo nek mu nisu ruke sapete. 

. + 

Za Hrvatsku je do sada stvorio dva spomenika : pjesniku ,,Bijedne Mare? i 
pjesniku ,,Mramorne Venus". Darovao ih je kao što umiju darovati veliki gavani, 
koji to više imadu, što više daruju. Dvije je ,,Česme života" prodao za to tudjincu, 
da uzmogne raditi na oživotvorenju svojih sanja. 

JOSIP MILAKOVIĆ: NA ISTMU 


O Aristide, gdje si 2 Gle Istmom suze pliju — 
Temistokli se naši med sobom kavgom biju ! 


I jedan a i drugi mudrolijom se bane, 
U utakmici krov će od požara da brane !. 


I jedan a i drugi — nu hoće da je prvi: 
Ta u prah sve nek pada, ta sve se neka mrvi. 


A da je za što barem, — vaj niti pola muke, 
Al željici se pustoj tek tašte hoće buke. 


| narod, janje blago, koj ne zna za ,,principe", 
S oltara boga skida, kumirim diže kipe. 


Di dva su kipa tude. Sad u njih bulji, zuri, 
I ne znaj, što se vitla, nad tobom što se tmuri. 


I kuvaj otrov žešći od otrovnice ljute, 
Da novo boštvo može pouzdati se u te — — 


Al ne da grudu spase od dušmana i vraga — 
Tek za dva pjedestala — i svega roda snaga ! 


O Aristide, gdje si ? Na Istmu zbor naš plače: 
Temistokli se biju, a Kserkse boj već zače. 


| ispravit će možda i povijest Salamine — — 
Čuj ! Kletva past će na te sa roda, tu što gine ! 


O dodji ! Pruži ruku tim demonima dvama ! 
A ne dodješ li skoro — — Moj I[stme, kuku nama ' 


MARIN BEGO: NAPOKON! ... 


U institutu bogoslovlja pojavio se svrab. Da se zapriječi daljne širenje po- 
šasti, odluči prefekt, po savjetu liječnika, da naukovnici za mjesec dana ostave 
zavod i da se vrnu svojim kućama, jer su se i onako približavali božićni blagdani. 
Bez velike buke spremali su se klerici na odlazak. Noseći u kovčege svoje stvari 
prolazili su čednim i dugim pogledima jedan mimo drugoga i opraštali se stano- 
vitim povicima, koji su njima samima bili razumljivi : 

— Kvač, kvač! Ej! | 

— Pazipi sviralode, onako kako sam ti rekao ! 

— Garrulum gutur ! Silentium ! Psss !.. 

Malo kasnije prolazili su osamljenom ulicom dva. novicijata. Jedri, crnoma- 
njasti klerik iz Istre sa vrlo nemirnim, migavim očima držao je pod ruku svog 
prijatelja, nekog suhonjavog Slovenca : 

— Nije izvedljivo ono, što smo govorili, meni se čini, da nije, — reče Istranin. 


— Eto kad nije, idem sam ! — odvrati drugi. 
— Promisli, da te tko opazi. Scandalum ! 
— Ja ovako stvar zamišljam ; — govoraše Slovenac kroz nos — ići ću gore, 


pokucat ću na vrata i reći ću ozbiljno i dostojanstveno, kako se pristoji : ,,Molim 
Vas, gospodjo, ne može se tajiti, mora se dapače priznati, da Vi primate iz sje- 
meništa danomice pisma, koja su: Vam valjda po ćudi i koja Vam valjda nijesu 
po ćudi. No oprostite, Vi ste i sami krivi tome. Jer da Vi ne stanujete tako blizu 
nas, t. j. da nijeste naša susjeda i da ne izlazite goloruka svaki dan na prozor, mi 
ne bi znali za Vas, ne bi mislili na Vas, ne bi Vam stizala pisma i ne bi gotovo 
svi do jednoga bili zaljubljeni u Vas..... s 

— Znam, znam, već si mi kazivao ; ti se sad nadaš, da će ona upitati : ,,Dakle 
ste i Vi, gospodine, zaljubljeni u me ?“ 

— Uvjeren sam da hoće ! 

— Ti ne znaš, što je žena ; žena je prevrtljiva, ona nikad ne govori suvislo . 

— Varaš se, carissime ; žena je više puta nedokučiva, nepojmljiva — bestiale 
baratrum ! — ali se u svoje posle dobro razumije. 

I dva prijatelja stadoše medjusobno raspravljati, živo nadmetati se riječima, 
hvaliti čare žene i zatim opet sve omalovažavati. — Est prima pecatrix ! — Žena 
je prva griješnica, oštra puška vražja ! — Nekoje su tanane i vitke, imaju uprav 
angjeoski izgled, a umiju lagati kao sam sotona ; nekoje izlaze u kopreni, hodaju 
lagano na prstima noge, imaju u očima puno tuge, ispuštaju tako čiste uzdisaje, 
a varaju muževe ; nekoje su nježne i dobre, a paze kod čovjeka samo na čvrstu 
šiju i solidna ramena. Takova je bila i Desdemona, Othelova Desdemona. — Sra- 


mota, prava sramota ! — Zaista ne možeš u ničem tražiti savršenstva, niti u lju- 
bavi, niti u ljepoti, niti u sreći, niti u kreposti. 
— Punctum ! — vikne odjedamput Istranin vas se zarumeniv. — Oprosti, 


ali mene silno uzrujavaju ovakova raspravljanja. Ja proživljujem nešto čudna. 
Ne bi ti mogao opisati sve ono, što se od neko doba mota i sakuplja u mojoj duši. 
Jedna misao oprečnija od druge, neka mukla vatra, strast, teški dojam tisuću ne- 
pojmljivih želja, što umara i otupljuje... 

Slovenac se posmijehivaše. 

— Vidiš, — reče porugljivo — to ti se je mozak zaležao. Što si ti proživio ? 
Sve su to same kombinacije ; pričinja ti se, da proživljuješ neštć čudna i onda 


izvadjaš, da ti se od neko doba nešto mota i sakuplja uduši..... Kakva vatra, 
kakva strast ! Idimo gore, kako smo rekli ; dakle junački, summe superbiam ! 
— Dajem glavu, da ćeš prvi pobjeći ! — odvrati mrko Istranin. 


Oni zaokružiše pokrajnim ulicama zgradu instituta, dodju straga do kuće, 
u kojoj je stanovala rečena gospodja, ustave se na časak, jer mi je ponestajalo 
daha i pogledaše plašljivo jedan drugoga ..... 
— Evo nas! Udji! — pošapne Istranin. 
Suhonjavi se osmijehne, pogleda žalostivo prijatelja i obori glavu, a sib obojica, 
a da nijesu niriječi jedan drugome rekli, proslijediše mirno svoj put do kolodvora. 

Na kolodvoru čekahu šu- 
teći svaki na odlazak svoga 
vlaka. Tu se oprostiše kratkim 
pozdravom i istim onim du- 
gim plašljivim pogledom. .. 

Kad se je vlak maknuo, 
Istranin je sjedio u jednom 
kraju vagona i gledao zami- 
šljeno kroz prozor, podbo- 
čivši rukom glavu uz staklo. 
Vani se počelo _mračiti. Sva 
zemlja unaokolo bijaše po- 
klopljena — jednim = jedinim 
oblakom kao  ukrivljenom 
olovnom pločom. Na prozoru 
kucne katkad po koja krupna 
kaplja kiše i vjetar zacvili 
prolazeći negdje kroz rupicu. 
U vagonu bijaše vrlo sparno. 
Prema njemu po cijeloj klupi 
pružio se čovjek sa velikom 
brazgotinom na čelu ; pod- 
metnuvši obe ruke pod za- 
tiljak, gledao je taj nepo- 
mično u stanovitu tačku na 
krovu.... Na drugoj strani 
razgovarahu se dvojica stra- 
nim, njemu nepoznatim _je- 
zikom, a u dnu vagona mr- 
šava ženskinja dojila je dijete, 
suha i tamna kao staro drvo. 
Klerik se nekoliko puta okrene 
na svom sjedalu i kad mu se 
učini, da se je u redu po- 
stavio, stisne oči, očekujući 


| Sjeti se, da je isto tako 
bilo vlažno vrijeme i onda, 
kad je prviput ugledao nju. 
Vraćali su se sa šetnje, idući 
jedan za drugim pognute 
glave i prekrštenih ruku na 
prsima. Odjedamput se nebo 
naoblačilo i počela padati 
kiša. Sva povorka pospješi 
korake što mogaše brže. Ali 

malo zatim udarilo s neka kao iz kabla i svi se razbjegoše..... Samo se on ne 
htjede pokoriti oluji. Dignuvši u vis haljine, stao je trkati u vas mah, hoteći prvi 
stići do zavoda. Hladna voda, što mu je padala po užarenom licu, ugadjala mu 
i to ga je nukalo, da još brže trči. Trkao je udarajući cijelim stopalom po vodi, 
koja je pljušlila unaokolo, kvaseći mu ledja i zatiljak..... 

Njemu se učini, kao da ga i sad netko hladnom vodom škropi po hrptu. Po- 
digne glavu i začudjeno stade se ogledati po vagonu : izvana curile su sveudilj 
po staklu kaplje kiše. .... On se odmakne od prozora i duboko zavuče vrat u 
svoju kabanicu. Osjećao je veliku umornost u svim udima i vjedje mu se same 
spuštahu na oči... Još časak i on ne zna više, da li to sanja ili se samo spominje 
nečesa, što je već doživio..... 

Vidio se, gdje trči u vas mah po gradskim ulicama, sneba pada silan pljusak 
i bujica vode seže mu do koljena. Uza sve to gazio je on po vodi, znojeći se na 
svakom koraku..... Onda više nije mogao dalje . . . Umoran uspeo se je na prag 
obližnje kuće i stisnuo se uz vrata..... 

Tad su se vrata naglo otvorila..... 

On se trgne i otvori sanene oči : jedan putnik ulazio je u vagon, noseći na 
ledjima prtljagu..... istodobno iznenadi ga padanje dažda, kojim je ozvanjao 
limeni krov vagona..... Omamljen prisluškivao je neko doba lijevanju vode, 
a kad se je vlak opet uputio, njegovo drndanje ugadjalo mu i zavadjalo ga — i 
opet ga osvoji san..... 

On nije nego na ovo pomislio : ,,Visoka je i tanka u pasu i ima neobične oči“ 
a najedamput našao se pruženim prema njoj rukama ; molio ju je.... Ona se je 
zvonko smijala, videći ga, gdje je vas pokisao do kože. ,,Svuci mantiju, dat ću 
ti kaput mog muža“, — rekla je ona. ,,Dobro, dobro, svući ću..... “ _— odgo- 
varao je on porumenivši. ,,Ali se nemoj svlačiti, ako nemaš hlaća pod mantijom ; 
ja sam poštena žena..... “ Molim — ponavljao je on — molim pokorno.“ ,,Ja 
sam poštena žena, pokaži hlaće..... “ Molim, molim pokorno..... X. 

Onda se je ona udobrovoljivala i vrzla se oko njega kao da ga se dotiče mačka. 
Vazduh bijaše pun blještila i sve je prožeto nekim zrakama sitnim i mliječnim... 
Kosa joj se otpustila s glave..... Jedan pramen zaplete se o dugme na nje- 
govoj odjeći. ... ,,Polagano, polagano, ja ću sama razvezati !“ — ciknula je 
jeona..... I on je pustio, da sama razrješuje..... , Kako strši ovo dugme !“ 
— smijala se opet — ,,a moja je kosa tanka kao koprena““. ,,Da, strši, strši... .“ 
»A moja kosa..... “ Kao koprena je, kao koprena....“ , Jao mene boli, to 
me boli-i-i-i..... “ Polagano, polagano-0-0-0 ..... “ Čudnim svijetlom prosinu 
njezino lice..... On je visio c njem, zibao se i ljuljaokao uladjici..... »Dodji 
bliže, noge će mi ozebsti .... još bliže, još, još još..... “ — molio je on. ,Ja 
ću te pokriti, sama ću te pokriti dobro-0-0-0 ..... “Bliže, bliže, ne drhći tako 
odaja s NEMINCI: 20 zar tegušim ?....štotije?..... reci, reci, zar te gušim 
jdkeša “ »Nijesi, nijesi, ne žali mene..... ne žali ti..... snažna sam ja.... 
poljubi me, poljubi me..... još, molim te, još ,još, još... .“ Sad opazi, da je 
otvorila velike crne svoje oči i stisnula se sva uza nj i u živoj izmjeni boja, u tala: 
sanju zvukova.... On je vas uzdrhtao, srsi mu podjoše cijelim tijelom, kad 
je čuo da govori : ,,Pazite se Vi ! — rekla mu je glasno u uho i to ga je tako ustra- 
vilo, da je zastenjao. — ,,Da, Vi, Vi, Vi...... je 

—- Čujete Vi! — drmao ga kondukter za rame. — Dajte mi Vašu putnu kartu. 

On se trgne iz sna, protare oči i posve mekanički izvadi iz žepa putnu kartu. 

— Kamo se vozite, 

—Ja?..... U Cerovlje. 

— Pazite, da ne zaspete. | i 

Mladi klerik posluša savjet, digne se sa svoga mjesta i stade šetati po va- 
gonu, u kojem sad ne bijaše nikoga osim njega. Hodao je teturajući od jednog 
kraja na drugi : ognjene slike nizahu se pred njegovim očima i proganjahu ga. 
Sjećanje na današnju zgodu sa svim potankostima neprestano mu se navraćalo 
. u glavu. Vidio je pred sobom jasnu sliku svoga prijatelja, kako se je nemoćno po- 
smijehnuo, kako ga je žalostivo pogledao, kad su bili pred vratima one žene. ,,Osta- 
vimo to drugima“, — jasno mu je govorio taj pogled — ,,koji su živili, koji imaju 
svoje vlastito iskustvo, svoju volju, a mi nijesmo nego tijesto tudjih ruku !“ 

— Tako je, tako je! Mi ne poznamo svijeta u pravom svijetlu — ponavljao 
je on sam sobom. — Ljudi smo, a ne znamo zapravo ni očima gledati; raz- 
mišljamo, o čem ne treba razmišljati, čuvstvujemo, gdje ne treba čuvstvovati ; 
mi smo žrtve naših maštanja, mučenici pukih kombinacija našeg mozga. A tko 
je tome kriv ? 

Sjeti se, kako ga je pred godinu dana pozvao starješina u svoju sobu, da mu 
javi tužnu vijest, da mu je mati umrla. 

— Reci mi, kako si se ćutio prekjučer ? — pitao ga prefekt. 

Dobro. 

— A nijesi se ćutio slabo ? 

— Nijesam. 

— Baš nijesi * Promisli ! 

— Kad velim da nijesam. 

Zatim je saslušao vijest o smrti svoje majke, a da nije niti jednom riječju 
odao svog uzbudjenja. Ne zato, što nije možda ljubio svoje majke nego zato, što 
je vidio, da ovaj tako znatiželjno pita. Pa kad se je starješina spomenuo, da u 
takovim prigodama ljudi obično plaču, postao je ljubezniji i rekao mu je uzdig- 
nutim glasom : 

— Promisli, sinko, tvoju majku, daleko od svojih milih, daleko od svoje djece 


No on je u taj čes pomišljao, da je ove riječi još jednom negdje čuo. 

A prefekt nastavi : | 

— Da si sad gotov svećenik, mogao bi tražiti dozvolu od tamošnjeg župnika, 
da ju sam sprovedeš do groba. Možeš li sebi zamisliti, kako bi se dojmilo svijeta, 
kad bi vidio, gdje mladi svećenik sprovadja do groba svoju majku, gdje svetom 
vodom škropi njezinu raku i moli za nju requiem..... 

Ali on još ne bijaše svijestan nesreće, koja ga je snašla ; razumio je samo, da 
se od njega traži, da plače i proplakao je..... 

Uzbudjen ovim mislima uze naglije šetati amo tamo hodnikom vagona. Na- 
pokon mu i to dodija, sjedne opet do prozora i pritisne na staklo svoje ugrijano | 
čelo. Svijetlo sa prozora osvjetljivaše grebene i ravnicu uz tračnice u plamenim 
četvorinama, u kojima se mogaše razabrati svaka stvar.... Bez ikakve misli 
gledao je tako duže vremena, kako različiti predmeti izmiču pred njegovim očima, 

dok odjednom ne osjeti jako trzanje čitavog voza i malo zatim vlak se zaustavio 
u Cerovlju. 

Kod vratiju postaje čekao je na njega otac sa svojim dvjema nevjestama. 
Otac mu se kao izvan sebe baci oko vrata, obje nevjeste se umiješaše i onda sve 
četvero kao u klupku ponesoše se do izlaza. 

Nekoliko časaka zatim sjedili su sva četvorica u kolima, koje je stari naglo Vede: 

— Hop-lja ! hop-lja ! — vikaše, udarajući bičem po mršavom kljusetu. Htio 
je tim pokazati svoju radost, svoje zadovoljstvo. Ponosio se svojim sinom, ponosio 
se svojim nevjestama i šibao je u vas mah po konju, grdio ga i ružio : 

— Hop-lja ! hop-lja ! Vražja krv ! Sakramenski mulac. 

A nevjeste u kolima smijahu se starčevu bjesnilu : 

— Ostaril je! I ti si ostaril ! 

— Ne može više, oba nemožete ! 

— Muč ti! — vikne stari i zamlati još jače. Onda pljune, protare usta i za- 
pjeva, što ga je grlo nosilo : | 

— Lala-la, li-la-la-la ! Ružice rumena ! 

Pijesak je pod kolima škripao i topot konjskih kopita muklo odjekivaše u 
noć. Bila je potpuna tama i dažd je ponovno počeo padati. Ona trojica u kolima 
pokriju glave teškom suknenom ponjavom, koju im je otac dobacio i stisnu se 
bliže jedno uz drugo, jer su osjećali zimu..... Odjedamput kola počeše cviliti, 
nagibati se desno i lijevo uz veliki štropot i drmanje. Oni se uhvatiše rukama, što 
su jače mogli. Otac je naime bio udario stramputicom, da prikrati put i tako dr- 
manju i padanju ni kraja ni konca. Položaj, u kojem su se malazili bijaše im svima 
nekako smiješan : kola se valjaju gore i dolje, a'oni padaju jedan na drugoga po- 
kriveni teškom plahtom, koja ih je držala posve u tami i branila im, da se vide. 

— Tamo s tom nogom ! — vikaše starija nevjesta na mladju. 

— Adi ću s njom ? — zastenje mladja, premiještajući se. 

— Na njega stavi, na njega ! — smijala se starija. 

— Šta sam ja ovo uhvatio ? — pitaše klerik. 

— Nič,ninič!..... Krpa ! 

A njemu se je učinilo, kao da je prstima dotaknuo preplašenu pticu u gni- 
jezdu i vas je usprenuo, potegnuvši brzo ruku unatrag. 

— Haha, ha, ha ! Kako si strašiv ! — smijala se mladja nevjesta. — Ni nič ! 
Mida Krpa ! | 

A ja ću opet, kad je krpa ! — I on stade protezati ruke prama njoj, ali kad 
je opazio, da se brani, reče promuklo : 


Sva trojica udariše u smijeh. Ono notraživanje u mraku, lomnjava kola, gu- 
ranje i padanje jedno na drugo učini, te su na sve zaboravili. U mladom kleriku 
razigrala se krv neobičnom žestinom : ,,Ah, živiti, živiti !“ — pomišljaše on —, 
»živiti i neka me puste da živem !“ 

Oko devet sati na večer ustave se kola pred kućnim vratima. Dva stasita 
čovjeka, širokih ramena, s velikim tamnim brcima koračiše jedan za drugim preko 
praga, da pozdrave došljake. Jednomu se od njih za brk zadjela slamka, a obojica 
imadjahu ruke zamašćene vinom. Ljudi su dolazili s posla : 

— Dobro doša ! — A kako ti je to palo na pamet ! — pitao ga stariji brat. 

— Tako!..... Došao sam ; poslalo nas radi blagdana. 

— A si slišal, ča je novoga doma ? 

— Otkud bi ja to znao ! 


Sutra nam valja rano ustat, potirat ćemo dva junca u Pazin — a eto se mučimo ! 

Za večerom bijahu svi vrlo zabavljeni jelom. Istom kad se nasitiše počeše 
razgovarati o svemu i svačem ; braća su se tužila na trgovce, koji slabo vino pla- 
ćaju, govorili su o porezima, koje treba platiti, o juncima, što će ih sutra rano po- 
tjerati na sajam u Pazin, uopće o stvarima, koje su vrlo malo zanimale njihova 

brata u mantiji. Nakon debela sata razgovora njegove su oči otešćavale, on stade 
zijevati i svaki čas pogledavati na uru. Napokon je držao potrebitim, da im reče : 
= — Ja večeras ne mogu više, umoran sam od puta, sutra ćemo razgovarati 
Požei laku noć ! 

On izadje iz kuhinje, zatvorivši za sobom vrata. Dodje do kreveta, kojeg su 
za njega spremili u velikoj sobi, svuče se i legne. 

Seljačke kuće u tom kraju gotovo su sve jednokatnice, u koje se ulazi po teš- 
kim kamenitim stubama izvana. Nutrnje razdijeljenje kuće vrlo je jednostavno 
i bez ikakvoga gospodarskog načela. Bila kuća koliko mu drago velika cijelo nje- 
zino prizemlje zauzima konoba, u kojoj se, u istom neodijeljenom prostoru, ne- 
daleko od bačava, nalazi privezan konj ili rogato blago. Prvi i jedini kat razdije- 
ljen je redovito u dvoje : ,kamara“, u kojoj se obično nalaze dvoje, troje i više 
bračnih postelja i kuhinja sa niskim otvorenim ognjištem. Zatvorena naštroplja 
nema ; praznina pod krovom ispunjena je sijenom odnosno vertikalno visećim 
klipovima kukuruza, kojima je slama potegnuta unazad, te se cakle nad glavom 
u svom svojem dragocjenom žutilu. Nije pravilo, da ,,kamara““ mora biti veća od 
kuhinje ; dogadja se često, da veći dio prostora zauzima kuhinja, a kamara je spo- 
redni dio. Kuhinja je svakako odličnije mjesto, u njoj se primaju gosti, u njoj je 
obično do ognjišta postavljen krevet za kućegazdu. 

To podijeljenje ,,u dvoje“ bilo je takodjer i u kući, u kojoj je sad ležao mladi 
bogoslovac. S druge strane nasuprot njemu u istoj sobi kočila su se dva ogromna 
bračna kreveta njegove braće, najviše četiri koraka udaljena jedan od drugoga. 
Cijeli taj prostor mogao se je bez sumnje razdijeliti u tri udobne sobe, nu seljaci 
kao da nemaju pojma ni za udobnosti bračnog života. Stotine puta spavao je on u 
toj istoj sobi, vas njezin namještaj bio mu je od prije dobro poznat, pa ipak danas 
sve to, čini mu se čudno i neobično. Zurio je nepomično u ona dva kreveta, što su 
se tako prkosno dizala u vis do pod same grede i njemu se činjaše, da mu se te gr- 
dobe smiješe, da ga izazivaju svojim ogromnim trbusima bezoblika, svojim tan- 
kim drvenim nogama ..... Iz kuhinje dopirao je do njega zvonki smijeh mlade 
nevjeste, koja je pripovijedala, kako su se u kolima valjali jedno na drugo, jer je 
stari nagnao konja po stramputici i silio ga, da trči... . Ležeći nauznak on je sebi 
u svojoj pameti živo predočio tu lijepu mladu ženu, stao je sabirati, poredjivati 
sve, o čem to ona pripovijeda, nu u istinu u njegovoj duši bijaše nekako sve po- 
gaženo, isprepleteno ; on je osjećao u glavi samo šum, u srcu preljev slatkosti, a 
po tijelu titrajuće dodire njezine ruke.... 

Oh, kako je on poželio živjeti, živjeti naglo i bez oduška ! Sjećao se svakoga 
znatnijega trenutka u svom životu i najviše se je čudio, kako mu je neopaženo 
prošlo ovo nekoliko zadnjih godina u zavodu. Nikakve uspomene iz njih nije 
ponio. Odijeljen posvema od svakdanjeg života, naziran od sto očiju, svi nje- 
govi doživljali sastojahu se samo u mrtvim riječima,. koje je čuo, a kojima on 
danas i vjeruje i ne vjeruje. Ne, on nije bio tim zadovoljan ; njegova braća 
sigurno ne osjećaju takovu prazninu u srcu ; oni su živjeli, radili su, pogrješke 
pravili i ne marili i danas, eto, svi korisniji, svi dokučitiji od njega, svi življega 
posla imadu.... | 

Vidio se, gdje leži tako zanemaren i zapušten i neka samilost i ganuće nad 
samim sobom osvoji ga svega ..... Još malo i on ne misli ni o čem, ne razabire 

ništa, skupivši uzglavlje, stisne se uza nj i zaplače, besvijesno šlušajući nijeme 
porive srca ..... 

U to se vrata kuhinje otvoriše i na prstima prodjoše sobom njegova dva 
brata..... Čuo ih je zatim, gdje razgovaraju dolje u prizemlju, gdje opet nešto 
prenačinjaju, suhim krpama snaže junce, što li?..... Zatim je unišla u sobu 
starija nevjesta i položila uspavano dijete u kolijevku podno kreveta. Onda je 
obišla postelju s druge strane i zaklonivši se iza nje, svukla se i legla. On je vidio 
njezino bijelo, oblo rame, kako je sinulo, kad se je penjala na krevet .... Malo 
zatim došla je i mladja. Izuvši ciplele šuljala se neko doba amo tamo po sobi, 
a kad se je svukla, stupila je bosim nogama na škrinju do kreveta i podignuvši 
obje ruke prema zatiljku, stala je popravljati svoju bujnu vranu kosu.... 

Prekrasna bijaše ova mlada, tankovita žena u toj svojoj golotinji ; s njezina 
tijela odisala je svježina prve mladosti, put njezina bijaše bjelija od netaknutoga 
planinskog snijega, koji zablješćuje oči..... 

Sakriven pod pokrivačem, bojeći se gotovo i disati, gledao je on u ovu gotovo 
nagu ženskinju i njemu se činjaše, da nije moguće zamisliti ništa ljepše, ništa 
milije od te bijele mlade žene. Njezina košulja padaše joj jedva do koljena i bijaše 
nadignuta sprijeda obilnim grudima. Oh, kako se te grudi umiju poplašiti, kako 
znaju strastveno uzdrhtati, kad ih se dime !.... On se je sjećao današnje vožnje 
u kolima, sjećao se je, kako je nehotice u mraku dotaknuo prsi ove žene i učinilo 

mu se tada, kao da je rukom poklopio u gnijezdu ležeće ptice, čudne plašljive 
dvije ptice, koje kano da imaju svoju posebnu volju, posebne čežnje, posebne 
trzaje... 

Kad je žena“uzašla na postelju i zavukla se pod debeli pamučni pokrivač, 
njegovi živci kao da utrnuše. Zapanjenim pogledom stao je gledati po sobi i sve 
unutri činjaše mu se nekako tudje.... Pokućstvo zajedno sa stijenama bijaše 
bojadisano jednom jedinom bojom — čadjom. Na sredini sobe gorila je mala uljena 
svjetiljka viseći o žici : slabašno svijetlo padalo je po nabreklinama na krevetima, 
S kojih se u teškim potezima crtahu uda onih žena i kreveti radi toga izgledahu 
sad mnogo veći i nekako strašniji. ... U svojoj ugrijanoj mašti pomišljao je, kako 
će doskora doći njegova dva brata i leći uz te mlade žene i ne će štediti njihovih 
bijelih drhtavih grudi. ... i on će slušati možda, gdje ozvanjaju njihovi vrući 
Cjelovi.... i Slušat će njihove prigušene razgovore, pune čežnje i želje poput 
njegovih svakdašnjih sanja..... 

U misli vas se užari kao žerava, znoj ga svega oblio, on se odgrne i oprezno 
premjesti s jednoga na drugi bok. Na visokim krevetima spavale su obe žene tvr- 
dim snom. Iz prizemlja čuli se sveudilj koraci njegove braće .... Kao omamljen 
ježao je tako neko doba ; razne, isprekidane misli vrzle su mu se glavom, zaokruži- 
vajući nešto neizvjesno, pusto.... Katkad bi širom otvorio oči, da odbaci te 
misli, koje su ga mučile i umarale, a zatim bi ih opet zatvorio i skupio svu snagu, 
da se sjeti, što je ono sad mislio..... 

Iz snatrenja probudi ga jasno ozvanjanje koraka po stubama. On brzo 
potegne pokrivač na glavu, ostavivši maleni otvor, kroz koji je mogao sve 
vidjeti i čuti.... Vas se je okupljao u se i grčio se, žestoko stiskajući plahtu 
medju prste. | 

Njegova braća udjoše jedan za drugim, stupajući tiho na prstima po podu.. 
Sjedoše svaki do svoga kreveta i šuteći stadoše izuvati postole. Zatim se uspeše 
na postelje, protegnuše se lijeno i za čas obojica usnuše teškim snom, ne dotićući 
se svojih žna — — — ——-—e—>——>—>>—>—-—-—--—-- 

Poduprijevši se obim rukama, uspravi se on na svom krevetu i sjedeći stade 
gledati otvorenim očima u mrak.... Prisluškivao je tako velikom pozornošću 
dugo vremena i napokon razočaran baci se natrag u krevet. Ovaj po sebi vrlo ne-- 
znatni dogodjaj promijenio \je odjedamput vas tok njegovih misli. Mladi bogoslovac 
počeo se stiditi svojih tlapnja, svoga maštanja... Vas njegov dosadanji život 
pričini mu se sićušnim i praznim i misao, da je pravi život mnogo ozbiljniji, nego 
li ga je on sebi predstavljao, sve više se utvrdjivala u njemu. On je počeo uvidjati,. 
da svi razni sistemi, koje je izučio i sva mnogogodišnja poduka njegova u zavodu 
ne pružaju toliko mira i zadovoljstva, koliko jednostavno svakdašnje zaposlenje 
sama sebe. Eto, njegova braća slatko usnuše prostom pomišlju, kako će sutra 
unovčiti svoja dva junca ! A on ? On se još vazda muči svojim mislima, svojim 
tlapnjama, muči se kao dijete, koje je dojilja, da ga zabavi, uputila, neka rukama. 
hvata sunčane zrake. Sad, istom u dvadesetšestoj godini dospio je po prviput da. 
se zapita : čime će se on zaposliti, što li će on raditi ? 

ANTE TRESIĆ PAVIČIĆ: LJUBICI 


Svakom pjevaš, ne ćeš meni, — 
Ljubica mi sjetno reče. 

Drhtnu suza njoj u zjeni, 

Ko ugljen mi srce peče. 


Sa očića utri suze, 

Biela vilo moje pjesme. 
Otkle pjesme duh mi uze, 
Neg iz tvoje duše česme? 


I sve što mi vila pjeva 
1z duše se tvoje toči, 
U stihove nježne slieva, 
Sjetne, kano tvoje oči. 


Za tobom je Uranijon, 
Prije neg te pozna, gind, 
1 beskrajem leteć smion 
Od čeznuća smrtna stin6. 


Prebijo se, lomeć krila, 
Triju carstva po beskraju, 
Ne sluteći njegva vila 
Da u zemnom diše kraju ; 


Al blizinu tvog božanstva 
Osjećaše duša vruća 

1 ljubavnog veličanstva 
Pjesmom prvog nadahnuća. 


Pa i sada, dok mi tvoja 
Nježna ruka tke budućnost ; 
Dok se bije duša moja, 

Da postigne nemogućnost ; 


Nedostižnim za čeznućem 
Carstvom misli dok se vere, 
I u čuvstva ognju vrućem 

K Utopiji krila stere ; 


Dokle moja miso pline 

U naporu za dobrotom, 

Da se k divskom vrhu vine, 
Za nać mudrost sa ljepotom ; 


Ti joj daješ mah i silu ; 
A umorna kada klone, 
Otpočine na tvom krilu 
I utapa brige bone. 


Tu života mudrost nagje 

I utjehu sviju boli, 

U tvom smiešku, što se slagje 
Nego zora s lišca proli. 


I sve moje nespjevane 
Pjesme, koje nikad ljudi 
Ne će čitat, uspavane, 
Tvoj ih uzdah iz sna budi. 


Ti ih čitaš u čistoći 
Uzvišenoj gole duše ; 
Jer se sreće u slatkoći 
Naše duše saplinuše. 


Ti im čuješ ritam glatki 
Čar, iskrenost, ushit bučni ; 
A cjelovi tvoji slatki 
Srokovi su milozvučni. 


RIKARD KATALINIĆ JERETOV: ,JANJE“ 


Sitna, umiljata, rudaste crne kose, modrih očiju, blaga i umilna pogleda le- 
tila je ulicama sa nevinim djetinjim smiješkom na usnama. | Kontrada uska 
i dugačka u Starome gradu, gdje je stanovala u visokoj i trošnoj kući nadjenula 
joj ime ,,Janje". I nitko je nije zvao učitavoj Kuntradi više krsnim imenom 
Mina. Svi joj dovikivali putem: — Kamo ideš ,Janje?*?... ,Janje" bog." 
Vragoljasta mularija, štono utekla vragu iz torbe, vikala je za njome: 

— Me me... me! A ona jagnje ko jagnje, dobra ko angjeo smiješila se 
umiljato razuzdanoj mulariji. Radila je u tvornici duhana, da prehrani sebe 

i staricu majku. Otac joj pošao odavna u Ameriku za srećom, pa ili je umr'o 
ili je zaboravio na kuću i obitelj. Na večer ne bi se vucarila po corsu, iz 
tvornice došla bi kući, da opet štogodj krpanjem zaradi. Njezina čista duša 
nije poznavala tajanstvenih šetnjina Mololongo, a srce joj nije čeznulo za 
crnim očima mladih mornara, koji zalažu u svakoj luci svoje srce, ali ne dolaze 
na otkupe. Jagnje, nevino jagnje. 

— Me, me, me, — viknuše za njom nekog jutra vragoljasta djeca, kad opa- 
ziše oko njezina vrata lijepi, svileni rubac. 

— ,Janje'' odakle ti rubac ? — zapita je zlobno plavojka Roza, a Mina joj 
otpovrne posve hladno : 

— Kupih ga... — 1 zakroči življe, da izbjegne dalnjim upitima. 

— Me, me. me, — zagalami neke večeri objesna mularija. 

— U ,Janjeta" zlatni rećini (mingjuše). | 

Prije noći znala je već cijela uskakuntrada,dasuu Mine zlatnirećini. 
I plavojka Roza nadje se onako slučajno pred radionicom stolara Polda, pa će: 

— Bona sera, Poldo, jeste vi kupili Mini zlatne rećine? 

— Kakverećine, ajde za svojim poslom, — i povuče se Poldo u butigu, 
a onamo, ko da ga je guja ujela za srce, jer je on volio Minu, jagnješce blago. Ljubio 
je on Minu i rekao joj to više puta, ali ona bi vazda porumenila na njegove riječi, 
pa se izgubila pred njim kO čisto uprepašćeno jagnješce. Ali eto baš ona rumen 
i onaj stid osvojiše Polda — — i uska kuntrada, dugačka i tričava, ubrajala 
ih već u zaručnike... Rećini i svileni rubac plesali su pomamno kolo pred 
okom stolara Polda, i on zatvori posao i ode ravno do starice Feme, Minine_ majke : 

— Dobar večer, Femo. 

— Bog daj, sinko. 

— A gdje je Mina (inače bi je i On Zvao ,,Janje'', u ljutavi okrenuo je na 
krsno ime). 

— Sad ćekapitat, — odvrati stara. 

Oni u razgovoru. 

— Evo sne, — začuje se slatki glasić jagnješca miloga. 

— Mino, — skoči Poldo pred nju: — odakle tebi svileni rubac, odakle ti 
rećini moretti? 

— Bila je već Roza kod tebe, — nasmija se djevica k6 čista golubica. — Ja 
sam kupila i morete i svileni rubac, sve od štednje i veće zarade u tvornici, 
a kupila sam, da budem ljepšom. — | Mina pogleda Polda odlučno u oči i po- 
rumeni ko jagoda. 

— Ljepšom ? Za koga ? — planu Poldo. 

— Za tebe! — promuca Mina i sakrije malu glavicu na junačke grudi stolara Polda. 

— Da me ne varaš, svete ti djevice ? 

— Poldo ! Zar te je tako zaštrigala Roza, — proplače ,,Janje'' tužno 
ko tužna godina. 

— ,Janje'", ,,Janje" ne plači, — zabugari Poldo, — ja sam divljak, ja sam 
tvoj krvnik — — — ne plači, dušo moja ! — I poljubi je živo, skorom zvjerski. 

Dugo je stajao one večeri Poldo pod prozorom visoke i trošne kuće u uskoj 
kuntradii govorio sa svojom Minom, sa jagnješcem svojim. Negdje oko jeda- 
naeste dobacila mu je Mina stručak bosioka i zatvorila prozorak i slatko mu rekla : 

— Laku noć, Poldo. 

— Laku noć! — Ali Poldo je stajao još k6 prikovan pod prozorom. ,,Janje' 
je ugasilo svijeću i prozorak sjajio se u tmici ko pravi biserak pod odsjevom mje- 
sečeva traka, koji se je dokrao izgubljen u usku kuntradu, da posvijetli lju- 
bavnom paru. Još je ostao Poldo dobar četvrt sata i napokon je otišao umoran 
od rada kući uvjeren, da je njegovo zlato zaspalo ko pravo i nedužno jagnješce... 

. Negdje poslije ponoći otvorila se lagacko stara vrata u visokoj i trošnoj 
kući uskekuntradeisjena se gubila u noć ko čežnja za cjelovom i zagrljajem. 
I na kraju konca dugog ključa u zavjetrici svjetionika sjale su u mrkloj noći dvije 
oči, dvije luči ljubavi, a iz njih je gospodskom čedu, finom i bogatom, svitao 
dan milja i ljubavi. I grlilo se ono dvoje i gukalo -k6 dvoje goluba, a mjesečina je 
dobro raspoznala u plahoj djevojčici blago i umiljato ,,Janje". Ali mjesečina 
nije izdala tajne, ta nije ona brbljavka ko uska kuntrada, ili zavidna ko 
plavojka Roza. — — ———e+e+e—————- >-——- > — 

I stolar Poldo povede teda negda za veselih poklada svoju Minu, svoje blago 
jagnjesce pred oltar. I fini gospodin sa dugoga ključa postao je najboljim mu- 
šterijom stolara Polda, a narudžbe je vazda donašao u pratnji svoje mile bolje 
polovice, male žutkaste da me. Poldo je bio sljubovan na svakoga, ali samo ne 


na elegantnog gospodina — — i tužio se svome pokrovitelju, kako mu je ,,Janje'" 
otrovalo život. 
— Le donne, le donne, — svetački je kimao glavom gospodin po- 


krovitelj i stiskao žuljavu Poldinu ruku u znak sućuti, a čitava je uska ku n- 
tradai plavojka Roza (jer je i ona već usrećila drugog nesretnika), žalila blago 
jagnješce, koje je palo u ralje vuka krvničkoga. 


DRAGUTIN M. DOMJANIĆ: SAMOĆA 


Staza s bregova vijuga i hiti, 

u dolu sred duboke trave je nesta. 
I bespuće svuda, a na nebu mirnom 
nedosežna zvjezdana zasjala cesta. 


Grmlje sve nisko i nemoćno leži 

sred šikarja jablan, što strijela ga srubi. 
Ni ptica još nema, a vjetar je umro, 
sad posljednji dah mu u šašu se gubi. 


Prestale kiše, sa slomljenih hvoja 
na suvarje katkad još kapljica kane. 
Ko tajnih da zmija se prenulo leglo 
iz guštare puzaju sjene pod grane. 


U dnu doline se skupila voda, 
tek gdjegdje su vlati je probile trave, 
i ko da tu vodu, što hladno se cakli 
uzbibaše drhtaji noći i strave. 

MILAN MARJANOVIĆ: NOVA KNJIŽEVNOST 
BILJEŠKE. 


u našoj književnosti. Ovo je činjenica, koja se mora prije svega ustanoviti, ako 
hoćemo, da se naša književnost razvije onako, kako bi svi mi želili. Naš život 
ide naprijed bržim korakom od naše književnosti, on pokazuje na gospodarskom, 
na kulturnom, na društvenom polju, a i na polju pojedinačne i skupne psihe 
daleko veću raznolikost, nego li ju opažamo na području naše literature. 
Nije bilo uvijek tako, jer je naša književnost u prijašnjim decenijima bila 
mnogo puta bujnija i zanimljivija od našega života; ona je tom pustom 
životu davala sadržaj i smisao, ona mu je nastojala dati i pravac. Danas pako 
vidimo, da je naš život prerastao literaturu i možda nije to najmanji razlog, 
zašto ne nalazi ta književnost u našem društvu toliko odziva, koliko ga je na- 
lazila u nekim prijašnjim svojim razdobljima (u vrijeme Šenoe, u doba početka 
našega realizma u 80-tim godinama, i u doba prvih godina ,,Moderne'"). 


Naša je književnost uznapredovala po formi i po umjetničkim svojim kva- 
litetama, ali je zaostala po svom sadržaju; ona nije danas do te mjere savre- 
mena do koje je postao savremen naš život. 


Književnost i umjetnost ili kako se sada običnije kaže artizam, nijesu si- 
nonimi. Mi smo imali i danas imademo književnosti, koja nije ni umjetnička ni 
artistička, ali smo imali i imamo artizma, koji nije književnički. Imali smo raz- 
doblja, u kojima se je pisalo samo da bude napisano i izdano i da se udovolji 
nekoj potrebi javnosti, da ima knjiga i da se u obliku beletrističkom dade jav- 
nosti neko štivo, koje će ju poučiti ili će joj nešto važna priopćiti; ali se nije 
ovakova književnost mogla da nazove pravom umjetničkom književnošću. 

Imali smo isto tako (u novije doba) i vrlo uspjelih artističkih djela, ali ona 
nam nisu kazivala ništa osobito, nisu nam proširivala vidokruga uma, niti skale 
duševnih emocija. A književnost mora da bude ne samo antologija umjetničkih 
forama, ona mora da nam i nešto kazuje, ona mora da nam obogaćuje čitavu 
dušu nekim novim sadržajem, a da to čini u punoj umjetničkoj formi. 
| U posljednjim trim decenijima prevalili smo dvije glavne faze u evoluciji 
naše književnosti : doba naše realističke novele, koje doba je uneslo u književnost 
nove probleme našega ondašnjega savremenoga života i dalo književnosti bujan 
socijalan i misaoni sadržaj; doba naše ,,Moderne'', koje je posvetilo pažnju novim 
mgoućnostima forme i razvilo u nizu sad uspjelih, a sad opet manje uspjelih ekspe- 
rimenata artističku stranu u književnosti do visine, koja se je prije nalazila tek 
u nekolicine osamljenih velikana. Poslije toga nastalo je neko doba, ne ću reći 
mira i tišine, ali svakako doba klonuća i disorijentiranosti. Ovo doba traje i danas. 
Mi imademo lijepi broj mladjih pisaca, koji su publicirali niz vrlo dobrih i sa 
umjetničke strane vrijednih radnja, ali nemamo pravoga života u književnosti 
samoj, niti interesa za nju u javnosti; nemamo snage inovacije, nego pisci redovito 
variraju teme već udomaćene u ranijem razdoblju. Književnost nam je vrlo jedno- 
strana, jer u koliko ne ide tragom simbolizma (u zadnje doba već vrlo malo), 
nasljedjuje starije realističke pisce i to ne samo po temama, već i po načinu nji- 

hova rješavanja ili prikazivanja. Seoska novela preteže, a gradjanska nema 
prave boje i fiziognomije. 

Kriva je tome svakako i kritika : ona, koja je počela da lijepo napreduje u 
početku pojava mladje generacije, pala je i opet u neku šablonu i ograničuje se 
većinom na same referate ili na prikaze djela, a tek kadikada zalazi u razma- 
tranja općenite naravi, nu nedaje pri lome mnogo novih poticaja, niti piscima 
niti publici. 

U prilikama, u kojima se nalazi naša inteligentnija javnost i naša književnost 
(ili bolje reći naši književnici, koji se s pravom tuže, da ih kritika malo upućuje 
i duševno pridiže), naša kritika ne bi se smjela ograničiti na to, da djelo piščevo 
tek protumači ili da tek izreče više ili manje obrazložen sud o njemu, nego bi 
kritika imala da bude predvodnik književnosti, književnicima i čitaćoj publici 
Imade medju mladjom generacijom kritičara i po inteligenciji i po ukusu i po 
duhovitosti kritikovanja originalnih, zanimljivih i — zabavnih, ali i ako su takvi 
kritičari sami o sebi markantni ili artistični, ne mogu da nadoknade manjak kri- 
tičara-uzgajača, kritičara-predvodnika, kritičara-posradnika. 

Možda da i nepravom zovem ovakove potrebite pomagače i uzgajače kri- 
tičarima, možda bi bilo ispravnije, da ih nazovem publicistima, ili kojim drugim 
imenom, ali to ne mijenja na stvari, o kojoj je riječ. Ovakov literarni mentor imao 
biš kod nas veliku i važnu zadaću, da pribire ne samo poput literarnih histo- 
ričara materijal za povijest literature, nego materijal za stvaranje same litera- 
ture, za stvaranje literarnoga milieua i da daje hrane knjizi i književniku. 

Znam iz izjava više naših književnika, da su mnoge poticaje za svoje naj- 
uspjelije radnje često crpili od onih oskudnih informacija, ekscerpata ili razma- 
tranja, što bi ih u prijašnje doba donosili nekoji naši književni listovi. Danas nema 
više u našim listovima ni onih poticaja. A i ako se mnogo pripovijeda, kako je 
potrebno, da se književnici naobrazuju i da prate razvoj kulturnih ideja u svijetu 
i razvoj prilika našega društva, mi ipak znamo, da veliki broj naših pisaca nema 
ni zgode ni vremena, da se bavi tim poslom na prvim vrelima, i da naprosto nije 
orijentiran o tom, gdje da nadje nužne informacije, niti u kojem pravcu da 
pravi svoje studije i svoja opažanja. Znamo i to, da je znatan dio naših pisaca, 
a često pula i onih najtalentiranijih, upućen na pretežno domaću lektiru. Možda 
je to donekle i dobro, jer za književnika nije potrebito da znade sve i sva i da 
bude enciklopedista, nego je dovoljno, da ima neki pogled i da ima neki izbor | 
za oplodnju svoga duha. Imamo primjera veoma načitanih književnika, sa 
vanrednim pamćenjem i znanjem, kojima su te sposobnosti u pogledu samotvor- 
nosti samo škodile. Ali ako nije abundacija uvijek najbolja, to se ipak današnja 
potpuna oskudica vrlo zlo odrazuje na našoj literaturi. 1 ovo je jedan od uzroka 
sadržajnoga siromaštva naše književnosti. 

* i * 

U nas je bila neko vrijeme krilatica riječ: treba nadovezati na tradicije na- 
šega narodnoga preporoda : A naš narodni preporod nije sve do danas još do- 
vo!jno osvijetljen i prikazan kritički ! Naša starija literatura, dalmatinsko-dubro- 
vačka, nije još ni danas sa modernoga stajališta učinjena pristupnom i razumljivom 
našoj inteligentnoj javnosti. Doba Šenoe nije ni do danas još u pravoj svojoj su- 

štini i u svojemu značenju proučeno i prikazano. Naš realizam je tek po mladjima 
dobio u literaturi ono značenje, koje doista imade. Tradicije! Dubrovačka tradicija 
nije ostavila u našoj literaturi skoro nikakovih tragova; tek ju u novije doba 
Vojnovići nešto oživiše. Ona velika literatura i još veća kultura, ostade bez 
veze sa narodnim našim razvojem. Ona ne ostavi tragova u duhu i u odgoju 
poznijih pokoljenja. A ipak je šteta ! Koliko blaga jezičnoga, koliko ugladjenosti, 
koliko li već dotjeranih i finih forama izražavanja imade ta literatura. U Italiji 
i u Franceskoj, u Njemačkoj i u Engleskoj su veliki pisci preuzimali i u svoj 
jezik i u svoj sadržaj najbolje elemente iz starijih narodnih literatura. U nas 
su filolozi ubili ukus i jezično obilježsvojim puritanizmom. Zaustavili su razvoj 
i obogaćivanje jezika, a da uz to nijesu postigli ni toga, da naši pisci bar ispravno 
pišu, jer su im omrazili ljubav za studij jezika. 

llirizam i još više doba Šenoino su dali našoj literaturi ideale, velike i svijetle, 
sposobne za oplodnju čitavih generacija. A ipak se danas onda zasnovane misli 
dalje ne razvijaju. Zašto? Jer su oni, koji su bili uzeli u zakup sve te ideje i 
cijeli inventar onoga doba, prikazivali literaturu sredine prošloga vijeka kao 
puku idealističku romantiku, kao da je ona bila samo uspavanka za dobru djecu. 
Velike ideje Strosmajerovih suradnika, ideje o stvaranju posebnog slavenskog 
kulturnog tipa, o sintezi istoka i zapada, o ujedinjenju crkvi kao o zadatku 
našega naroda i o potrebi našega napretka, o prosvjetljenom i umjerenom li- 
beralizmu kao o preduvjetu za uspješan rad, za te ideje, za sve te ideje tek 
znamo, ali o njima, njihovom razvoju, o njihovom unutarnjem vezu, o ulozi 
koju su igrale u našoj literaturi, o svem tom malo znamo. Ono je doba bilo 
doba prvih orijentacija, doba velikih koncepcija, doba snova, pa je za to bilo 
puno idealizma, optimizma i romantike. Ideje prvaka onih vremena tako su ve- 
like i opsežne, da ih nije mogla jedna generacija ni pravo u cijelom opsegu 
obuhvatiti a kamo li provesti. Onda se je samo pravac udarao, a detailiranju 
nije bilo moguće pristupiti. 

Nove generacije su došle, i one, odgojene pod odjekom onih misli, nastavile 
su rad. Realizam se je prihvatio zadaće, da analizom našega društva istraži 
da li je ono sposobno, da provede one velike misli. I napadan je bio u svom 
istraživanju, jer da iznoseći naše nedaće i otkrivajući naše rane, sije sjeme ne- 
pouzdanja u nas same i širi pesimizam. Realizam u našoj noveli je doista u svom 
dalnjem razvoju zavio literaturu u pesimističko velo, ali to je bilo neizbježivo: 
realni život je bio još u odviše velikom kontrastu sa svijetlim idealima i velebnim 
zadacima, koje su mu postavili velikani Ilirstva i epohe 60-tih i 70-tih godina. 
A realiste niti su bili toliko slijepi, niti su htjeli da budu toliko himbeni da to 
prešute. | | 

Mladja generacija, koja je stupila u javni život u 90-tim godinama, u prvom 
početku je pošla tragom zapadnih europskih literarnih struja, pa je izgledalo, 
da se je odbila od naroda i od svake tradicije. Ali ipak nije tako. I ako je formu 
tom pokretu dala savremena zapadna knjiga, pokret sam niti je bio tako jedno- 
stran, kako su ga prikazivali branitelji tradicijonalizma, niti je njegova uloga 
u našoj narodno-kulturnoj evoluciji bila negativna ili čak tu evoluciju zaustav- 
ljala, dotično prekinula. Ovaj je pokret emancipirao literaturu od onih stega po- 
litičke, estetičarske i moralističke naravi, koje su spriječavale njenu slobodu 

stvaranja, i od one uloge pedagoške, koja joj je vezivala ruke i misao, koja joj 
nije dala da razvije otvorenu kritiku i spontano stvaranje. 

Ali tek sada nastaje doba najvažnijega posla. Zanosu probudjenja, koji obi- 
lježava llirizam, dao je pokret 60-tih godina idejni sadržaj i pravo kulturno 
obrazloženje. Prosvjetnom idejalizmu tih i kasnijih godina dao je realizam nužnu 
dozu pesimizma, razočaranja. Pokret mladje generacije, (posmatran u skupnosti 
svih svojih struja na svim područjima na kojima je djelovao), oslobodio je na 
jednoj strani individualitet, a na drugoj strani razvio socijalni smisao, razvio 
kriticizam, vratio literaturu samoj sebi i nastavio u pojačanoj mjeri prosvjetni 
Tad prve ere prosvjećivanja (60-tih i 70-tih godina). 

Literatura je oslobodjena, ona ne će i ne treba da bude više niti pedagog 
niti socijolog, niti trubljač narodni. Ona se je oslobodila u svojoj duši, u svojoj 
svijesti. Imat će da izdrži još po gdjekoju borbu sa vanjskim zaprekama i 
protivnicima slobode, ali puno je važnija od tih borba činjenica unutarnjega nje- 
noga oslobodjenja. Naš je književnik bio prije većinom dobrovoljni rob raznih 
obzira i polovičnosti; osjećao je, da na njemu i to većinom na njemu samomu 
leži najveći dio zadataka, koje narodnom čovjeku namiće rodoljublje. Osjećao je, 
da je on većim dijelom jedini prosvjetitelj, popularizator, socijolog društva, psi- 
holog pojedinaca, buditelj uspavanih, etnograf, a koji puta i ekonom; osjećao 
je za to veliku odgovornost i to ga je činilo plahim, obzirnim, a njegova djela 


su postajala manje izrazita, manje ili nikako individualna; bila su to djela duž- _ 


nosti, a ne snažnoga nagnuća i slobodne raspojase tvornosti. Ovo može da nam 
protumači dugotrajno i dobrovoljno dozvoljavanje pisaca, da im ljudi bez ukusa, 
bez umjetničkih sposobnosti i kriterija cenzuriraju, križaju i prekrajaj udjela. 
Borba mladje generacije je oslobodila duhove pisaca od tog unutarnjeg pritiska 
i u tom je njeno veliko djelo. Ali ova generacija je to mogla da učini samo 
tako, da je istodobno živo stala kao posebne grane javnoga rada obradjivati psi- 
hologiju, socijologiju, ekonomiju i t. d. puštajući književnosti, da se njihovim 
rezultatima posluži, ali riješiv je neprirodne zadaće, da ih sama obradjuje na 
uštrb svojih umjetničkih kvaliteta. 

Ovaj rad je danas dosta zanemaren i prigušen dnevnim političkim borbama, 
pa bi ga za to morali što intenzivnije gojiti, da doista ne bude više niti po- 
trebno, da literatura gubi vrijeme i snagu u istraživalačkom radu na tim područ- 
jima, a da ipak bude u svaki čas mogla da se posluži rezultatima toga nepotreb - 
noga rada, idući inače slobodnim svojim putovima. 

Ovako oslobodjena literatura može i mora da svoj razvoj nadovezuje na 
ove ili one tradicije; ovako u duši slobodan književnik će i htjeti i moći da 
se obogaćuje svim onim, što nalazi sebi srodna i zanimljiva u starijim epohama. 
Sada tek možemo da se poslužimo i tradicijama dubrovačko-dalmatinske, i pučke, 
ilirske ili poilirske književnosti. 1 mi vidimo, da je tek nakon ovoga unutrašnjeg 
oslobodjenja naša literatura stvorila doista prve uspjele pokušaje umjetnih, a 
ujedno umjetničkih i modernih djela na osnovu narodne poezije (,,Majka Ju- 
govića''), na osnovu dubrovačkih tradicija (,,Trilogija"), i na polju stare naše 
mitologije (Nazorove ,,Legende" i ,,Živana"). 

(Nastavit će se.) 

ANDRIJA MILČINOVIĆ: MUZEJ ZA UMJETNIČKI OBRT 
U ZAGREBU 


Bh 

U povijesti mnogih pojava prikazana je i svrha kojoj služe. Ustanova muzeja. 
za umjetnički obrt nije tako davna, kako se u prvi mah čini. Pada u prvu po- 
lovinu devetnaestoga stoljeća. Koncem XVIII. stoljeća slavila je renesansa od- 
lučno, ali kratkotrajno slavlje nad barok-slogom. Obnoviše starorimske ideale 
na svoj način. Izmedju sloga, što je vladao pod konac vlade Ljudevita XVI. i dobe 
Napoleona velikoga, nema velike razlike, ali je velika prevlast Napoleonova na. 
političkom polju bila uzrokom, da je umjetnost njegove dobe ostala u živoj uspo- 
meni kasnijim vremenima, te se o umjetninama i predmetima umjetničkoga obrta. 
njegove dobe govori, da su u slogu carstva (empire). Napoleonovim padom ne 
prestaje slog njegove dobe naprečac, nego se gubi po malo, tako da tek oko sre- 
dine XIX. stoljeća nastaje zastoj na polju umjetničkoga obrta, dok umjetnost 
u nekim granama 1 zemljama još i nadalje živi i napreduje. 

U to doba pada velika svjetska izložba u Londonu godine 1851. Ta je izložba 
pokazala, da francuski proizvodi na polju umjetničkoga obrta, ne zaslužuju više 
onu pažnju, koja im se donle posvećivala. Pokazala je, da se uz valjane uzore, 
uz vježbu i strukovnu naobrazbu može daleko bolje stvari proizvoditi. I pozvanici 
se odmah prihvatiše posla. Sakupiše uzorke, osnovaše školu, u kojoj se ne samo: 
podučavalo, nego i praktično radilo. Tako postade prvi muzej za odgoj ukusa, 
spojen sa školom za proizvodnju predmeta umjetničkoga obrta na temelju stru- 
kovne naobrazbe. Danas je taj muzej poznat pod imenom Sout Kensigton museum. 

Snabdjevena obilnim sredstvima mogla je ta nova ustanova, poslije jedanaest- 
godišnjega rada, na drugoj londonskoj izložbi g. 1862. pokazati mnogobrojne 
i blagoslovene plodove svoga djelovanja. 

Engleska, do tada medju posljednjima, što se tiče proizvodnje predmeta 
umjetničkoga obrta, stupila je na čelo ostalim državama. Medju mnogima, koji 
podjoše njenim tragom našla se i Austrija. Tadanji ministar predsjednik, nadvojvoda 
Reiner, naloži profesoru Eitelbergeru, neka sastavi osnovu za slični muzej u Beču 
i tako bi osnovan g. 1863. austrijski ,,Muzej za umjetnost i industriju u Beču". 
Kraljevskim ručnim pismom, kojim je proglašen osnutak toga zavoda, bijahu mu 
predane u porabu bogate zbirke kraljevskoga doma, a osim toga istaknuta je nada, 
da će se i ostali vlasnici zbirki predmeta umjetničkoga obrta povesti za primjerom 
kraljevskoga doma i ustupiti ih muzeju na porabu. 

Samo se po sebi razumije, da je odziv bio obilan i što darovima, a što nabavom 
doskora je taj muzej imao prekrasnih zbirki na svim poljima umjetničkoga obrta. 
Sredstva, kojima je odlučio izvršivati postavljenu zadaću, bila su : izložbe, re- 
produkcije najboljih uzoraka, predavanja i izdavanje časopisa i drugih djela, koja 
su kadra podignuti i oplemeniti ukus širokih slojeva ili opet proizvoditelje stru- 
kovno uputiti na temelju najboljih uzoraka na što savršeniju umjetničku izvedbu. 

Djelovanje muzeja bilo je dakle u glavnom dvojako : odgajati ukus publike 
i djelovati na proizvodnju, odnosno na proizvoditelje umjetničko obrtničkih pred- 
meta u strukovno odgojnom pravcu. Ja se ne bih toliko bavio bečkim muzejem, 
da upravo taj muzej nije služio pri osnutku našega uzorom. U prvoj knjizi ,,Hr- 

vatskoga kola" iznosi profesor dr. Kršnjavi ,,Pogled na razvoj hrvatske umjet- 
nosti u njegovo doba" pa pričajući o prvim godinama života ,,Društva umjet- 
nosti “kaže : ,, Vidio sam u Beču, da je moj učitelj Eitelberger ponajprije stvorio 
muzej za umjetnički obrt, a onda na tom temelju obrtnu školu : vidio sam, da 
je uspio, za to sam i ja tim putem pošao". (Matičino ,,Kolo" I, str. 242.) Razlika 
je bila samo u tome, što je prof. Kršnjavi tada htio poći Eitelbergerovim putem 
kao tajnik društva umjetnosti, kojemu su u odboru bili doduše : Bothe. Devidć, 
Hčnigsberg. Janko Jurković, Quiquerez, Lehpamer, dr. Lobmayer, Lacko Mra- 
zović, dr. Rački, Rendić i Šanta ; — a za Eitelbergerom bio je nadvojvoda Reiner, 
i u tome što je nastojanje Eitelbergerovo odnosno nadvojvodino podupirao i sam 
kralj, a prof. Kršnjavi nije mogao dobiti za osnutak muzeja ni 4000 kruna od vlade. 

Društvo umjetnosti, koje se tada angažiralo za osnutak muzeja za umjet-| 
nički obrt, moralo se ograničiti na to, da na prvoj glavnoj skupštini (g. 1880.) 
prihvati predlog, da se vladi podastre peticija, kojom moli ustrojenje novoga 
odjela narodnoga muzeja — za umjetnički obrt. Dok su u Beču vlada, razni po- 
sebnici, samostani, crkve i redovi priskočili obilato u pomoć osnivačima mu- 
zeja, dotle kod nas nije mogla naći uvaženja molba, da se iz arheološkoga muzeja 
izluče predmeti, koji bi mogli poslužiti kao temelj osnutku muzeja za umjet- 
nički obrt. 

,Otišao sam k jednom tada vrlo uplivnom gospodinu, da ga zamolim neka 
bi banu preporučio našu peticiju za ustrojenje umjetno-obrtnoga muzeja. Primio 
me vrlo ljubezno i pitao za budget muzeja. Rekoh mu, da trebamo najmanje 2000 for. 
godišnjih. Sgražao se". 

»Znate Vi, da zemaljski budget treba pokrića za 3.289.380 forinti. Hrvatska 
tolike svote nije nikada irošila, ma ni u vrijeme kralja Zvonimira. Zemlja mora 
bankrotirati, zemlja ne može toliki teret podnašati. 

Usudio sam se primjetiti, da će valjda ipak još koju tisuću podnijeti moći... 
badava... odbio me. Vidio sam, da se ne će zauzeti..." (M. Kolo I. str. 242.) 

Uz ove nedaće pritekao je društvu u pomoć — slučaj. ,,Zagrebački veletržac 
pl. Weiss kupovao je u ono vrijeme u velike materijal za tvorenje papira. Zna- 
jući za naše zanimanje, pokazao nam je nekoliko komada osobito lijepih starih 
narodnih veziva, što su se našli medju prnjama"'. ,,Gospodin je Weiss dao raskopati 
po koji svežanj (tih prnja odredjenih za tvornicu papira u Švicarskoj), pa nam 
je prodao jednu centu narodnih veziva, što su bila medju prnjama iz Srbije. 
(M. ,,Kolo I" str. 245.) 

I ti vezovi, zapravo ,,probrane prnje", postadoše temeljem sadanjem muzeju. 
Za duplikate tih veziva dobilo je društvo od drugih muzeja u zamjenu sadrenih 
i galvanoplastičkih odlijeva, kojima je udaren prvi temelj današnjim zbirkama. 
Muzej je prvi puta otvoren 1880. u Gajevoj ulici (br. 23) u drugom katu, ali je 
već iste godine uslijed potresa morao zatvoriti prostorije i seliti u — sanduke ! 
Od onda je muzej selio nekoliko puta. Najprije na tavan na Josipovac, odanle 
na tavan i podrum akademijine palače (na Zrinjevcu), pa u ulicu Marije Valerije 
(u Pristerovu kuću), gdje je smješten u tri sobe i otvoren drugi put g. 1881. Uz 
muzej osnovana je i strukovna muzejska knjižnica. Zbirke su se umnožale za više 
predmeta nabavljenih na prvoj izložbi kućnoga obrta. U Marije Valerije ulici 
ostao je, kao vlastništvo društva umjeinosti, koje je podupirao samo grad s 41000 K, 

Ivan Meštrović: Udovica, fragmenat , Vidovdanskoga hrama“. 


do godine 1886. Tada ga je preuzela zem. vlada. Medjutim su se zbirke množale, 
tako da je vrijednost muzeja i knjižnice prigodom predaje procijenjena na 46.758K. 
Pošto je prihvaćena misao, da se muzej spoji sobrtnom školom, koja tada još 
nije imala svoje zgrade, prenesene su zbirke u zgradu, u kojoj se nalazila privre- 
meno škola, na Dolcu, a kasnije u Ilici (sadanja Botheova radionica pokućtva). 
Tu je zbirke, koje su se nalazile djelomično i opet u sanducima (na tavanu) za-: 
desio požar, ali su srećom još za dobe spašene. Godine 1889. sagradjena je obrtna 
škola (na Sveučilišnom trgu) i zbirke konačno prispješe pod ,,vlastiti krov". Ali 

i tu ne mogoše biti već sada izložene. Prostorije odredjene za muzej morale su 
najprije služiti u druge svrhe (1891. medjunarodnoj izložbi, izložbi školskih učila, 
a nekoje školi za gluhonijeme i tkalačkoj školi). Zbirke su pohranjene u dvjema 
sobama čekale bolja vremena. Kada je kasnije smještena u istu zgradu ženska 
stručna škola pa i ženski licej, moradoše ponovno seliti u akademijinu palaču, 
gdje su bile pohranjene i god. 1896. izložene u arheološkom odjelu narodnoga 
muzeja. G. 1890. nabavila je vlada zbirku dra. Fona. U njoj je bilo keramičkih 
predmeta i zbirka oružja, ali zbirka oružja ostade u arheološkom muzeju i onda, 
kada su ostale zbirke, nakon odlaska liceja i opet preseljene u zgradu obrtne škole. 
I sada, kad su zbirke po drugi put i konačno prispjele pod vlastiti krov t. j. u pro- 
storije, koje su bile upravo za njih sagradjene, nijesu mogle biti uredjene i izložene 
sve do prošle godine radi raznih zapreka. Danas su zbirke muzeja izložene u 11 
soba, pridvorju i po galerijama prvog i drugog kata, a reprezentiraju vrijednost 
od oko 200.000 kruna zajedno s knjižnicom i namještajem. Pojedine zbirke broje 
više tisuću brojeva (tekstilna, keramička), a nekoje imadu vanredno rijetkih i sku- 
pocijenih primjeraka. 

Bit će zadaća drugoga članka prikazati vrijednost i zanimljivost tih zbirki, 
a sada, da se vratim samoj ustanovi našega muzeja. 


Svrha muzeja za umjetnički obrt, ili kako službeno glasi naslov ,,za umjetnost 
i obrt'', označena je u naredbi, kojom je izdan privremeni štatut muzeja za umjel- 
nost i obrt u Zagrebu (Službeni glasnik od god. 1908.) ovako: ,,da poglavito uzornim 
zbirkama obrtnih i umjetno obrtnih predmeta i stručnom knjižnicom, ter pri- 
vremenim izložbama strukovno obrtnu naobrazbu promiče". 

| neupućeni će čitatelj primijetiti, da se već u ovom prvom članku, u kojem 
je govor o svrsi, ističu dvovrsne zbirke : zbirke obrtnih i umjetno-obrtnih pred- 
meta. Mogao bi tkogod zapitati : kakovi su to umjetno-obrtni predmeti i da li se 
oni po čemu razlikuju od prirodno-obrtnih i obrtnih predmeta? Jer poznato je 
da predmeti mogu biti prirodni (natirlich) i umjetni (kiinstlich), ali da bi i obrti 
mogli biti prirodni i umjetni, toga hrvatski jezik ne poznaje. Obrti se nazivlju 
po onomu, tko se njim bavi; kovač kovačkim, bravar bravarskim itd., ali 
nigda se ne govori o prirodnom ili umjetnom obrtu. Ako se umjetnik pri- 
hvati kojeg obrta, onda bi ga mogli nazvati analogno umjetničkim obrtnikom, a 
ono što proizvodi umjetničk&m obrtninom, t. j. obrtninom, koja nosi oznake 
umjetničkoga rada. 


Prema tomu se može govoriti o obrtničkim i umjetničko-obrtničkim pred- 
metima, t.j. o predmetima, što su ih izradili obični obrtnici i umjetnički obrtnici, 
t. j. obrtnici, koji su svoj obrt shvatili i izvodili kao umjetnici. 

Imade li takovih obrtnika? 


Danas manje nego nekada, nego onda, kada je gotovo svaki obrtnik osjećao: 
u sebi umjetničku iskru, kada je gotovo svaki čovjek osjećao potrebu, da ga i u 
svakidanjem životu okružuju predmeti, koji se odlikuju umjetničkom (umjet- 
nički zamišljenom !) izvedbom. Koji god predmet mi danas uzmemo u ruku svaki 
govori samo o svojoj praktičnosti, a rijetko se koji ističe i ljepotom: A nekada 
nijesu praktičnost i jeftinoća bile jedine prednosti i — čini li se to tako ili je u istinu, 
— život nije bio tako pust kao danas. Dignuti smisao za užitak u malim ljepo- 

tama dignuti smisao za užitak u ljepotama malih stvari, to je od prilike ideal, za 
kojim ide pokret na polju proizvodnje umjetnički izradjenih obrtnina. 

Iz ovoga izlazi, da je velika razlika izmedju obrtnih predmeta i predmeta 
umjetničkoga obrta (,,umjetnoga obrta"). Obrtni predmet, obrtnina (za razliku 
od umjetnine) je svaki onaj predmet, koji služi samo praktičnim svrhama. Ako 
je uza to umjetnički urešen, ako ga je uresio umjetnik, onda je umjetničko-obrtnički 
proizvod, a ako služi samo kao ukras i nema praktičke porabe, u običnom smislu 
riječi, onda je umjetnina. To bi bile od prilike razlike izmedju ovih triju sku- 
pina, obzirom na porabu predmeta. 

Za naš muzej, kojemu je naslov ,,za umjetnost i obrt'', mogao bi tkogod po- 
misliti, da imade u svojim zbirkama razne umjetnine (slike, kipove), a i obrtnine, 
kamo spada sve, što obrtnik proizvodi, dakle sve počam od motike, čavla i sasvim 
obične sjekire, svijeće lojenice i užeta, kojim se vežu brodovi, do teretnih kola, 
na kojima voze drva, jer sve su to proizvodi raznih obrta. 

Ali tomu nije tako. Naslov ,,za umjetnost i obrt" stvoren je očito prema nje- 
mačkom ,,KunstGewerbe"', kao što je i ,umjetni obrt" neuspjeli prijevod riječi 
»Kunstgewerbe?'. 

Naš muzej stoga i ne ima ni čisto obrtničkih ni čisto umjetničkih srala: 
nego umjetničko obrtničkih. A što se govori u članku o svrsi, da je svrha muzeja 
promicati zbirkama strukovno obrtnu naobrazbu, ne valja u tome vidjeti protu- 
dokaz mojem tumačenju, jer ideal svakoga obrta jest popeti se na visinu umjet- 
ničkoga obrta. Promicanje strukovno obrtne naobrazbe znači dakle u tom slu- 
čaju promicanje naobrazbe u tom smjeru, da se obrt razvije do umjetničkoga obrta. 

Sredstva su, kojima se to imade postići, kako je već naznačeno u članku 
O Svrsi zbirke, knjižnica i izložbe. 

Da se pod tim zbirkama misli zbirke umjetničko obrtničkih predmeta, a ne 
obrtnih, kako je to rečeno u članku o svrsi, vidi se najbolje iz drugoga članka 
koji glasi : ,,Da se svrha muzeja postigne, služit će : a) zbirke umjetnina i uzornih 
umjetno-obrtnih (umjetničko obrtničkih !) “predmeta u originalu ili u vjernim 
kopijama iz svih epoka umjetnosti s osobitim obzirom na uzorne i karakteristične 
predmete hrvatske narodne kućne industrije". Tu dakle ne ima govora o obrtnim 
zbirkama, osim ako bi tkogod takovim shvatio zbirke predmeta hrvatske na- 
rodne kućne industrije, što bi dašto bilo posve neispravno. 

No najbolji dokaz za ove tvrdnje pružaju bečki muzej i njegove zbirke, koje 
su našemu služile kao uzor. 

+ 

Uz bečki muzej, koji je osnovan 1863. zasnovana je i četiri godine kasnije 
otvorena ,,Škola za umjetnički obrt" (Kunstgewerbeschule). 

Kod nas nije bilo tako. Škola, kojoj je muzej imao služiti osnovom, započela 
je djelovati g. 1882., dočim je muzej — i ako 1880. prvi put otvoren — čekao više 
nego 20 godina na svoje pravo otvorenje. 

Ali s otvorenjem i time što je ,,predan svrsi" jedva bi moglo biti mnogo po- 
moženo zadaći, koju bi mogao i morao ispunjati. Bila bi šteta, da se taj naš mladi 
zavod, bilo s kojega razloga, pretvori u puko sabiralište starina, sakupljenih kako 
ih slučaj nanese. On treba, da postane živ organizam u razvoju domaćega umjet- 
ničkoga obrta. A to će moći postati, ako bude djelovao kao odgojni institut, ako 

bude mogao svojim zbirkama, sastojale se one izoriginala ili iz valjanih kopija, 
upućivati u razvoj svih grana umjetničkoga obrta, ako bude mogao priredjivanjem 
izložbi starih uzornih predmeta umjetničkoga obrta, kao što i izložbama novih 
savremenih, utjecati na odgoj ukusa i domaću proizvodnju. | bečki muzej, koji 
je raspolagao već pri svom osnutku daleko brojnijim i vrednijim zbirkama, nije 
se pri priredjivanju izložbi ograničivao samo na domaće proizvode, pak zašto, 
da to činimo onda mi, koji u prošlosti nijesmo imali može biti nikakav umjetnički 
obrt. Ako se naš budući umjetnički obrt razvije u tom pravcu, da će nositi biljege 
naše narodne umjetnosti, kako ju poznajemo iz seljačkih domova i radionica na- 
rodnih majstora, ako obogaćen oblicima nadjenim u našem narodnom blagu iz 
vojšti sebi mjesto na trgovima umjetničkih obrta ostalih naroda, onda je po- 
stignuo svoju svrhu. A sve ovo nije neprovedivo. Treba zbirke popuniti u tom 
smislu, da će imati iz svake grane naših domaćih narodnih obrta i kućne pro- 
izvodnje uzoraka, u kojima će moći oni, koji se posvete umjetničkom obrtu naći 
novih elemenata. Ako nabavom risarija i osnova, koje bi besplatno dijelio onima, 
koji se bave proizvodnjom predmeta umjetničkoga obrta, nabavom samih pred- 
meta načinjenih prema vrsnim nacrtima i nagradjivanjem najuspjelijih izložaka, 
pokuša direktno utjecati na razvoj našega umjetničkoga obrta ; ako mu se omo- 
gući, da utječe i još drugim načinima javnim predavanjima, redakcijom knjiga 
odredjenih za obuku, izdavanjem risarskih predložaka i uzoraka za škole, onda 
će se moći nadati i uspjesima. 


Dašto prije svega treba da bude i potpora zemlje ovomu muzeju u razmjeru 
prema ovakovim osnovama. Muzej za umjetnički obrt uživa danas istu onu pot- 
poru (4000 K), koja je zatražena za muzej prije ništa manje nego trideset godina. 
Dok muzej nije bio otvoren, dok nije bio predan svrsi, mogla je ta potpora do- 
stajati, ai danas, gdje se muzeju otvorilo veliko polje rada, danas ta potpora ne 
dostaje. Da se i ne govori o nabavi raznih vrijednih starina, koje se još mogu 
dobiti na svjetskim tržištima umjetničko-obrtničkih predmeta, o skupocijenim 
djelima strukovne literature, koje bi knjižnica toga muzeja morala nabaviti, 
ne dostaje ta potpora za sakupljanje uzornih predmeta domaćih obrta i kućnih 
proizvoda, nego jedva za uzdržavanje zbirki, kakove su sada. A gdje su prire- 
djivanje izložbi, izdavanje publikacija, nabava osnova i novih predmeta, na- 
grade i tolika druga pomagala ? 

Madžari, koji su jako dobro shvatili značaj i važnost muzeja po razvitak obrta 
i industrije, podupiru svoje muzeje posvema drugačije. Oni imadu u samoj Budim- 
pešti jedanaest muzeja, od kojih su četiri djelomično ili posvema stavili u program 
promicanje privrednih grana. Ali ni jedan od tih muzeja ne ima potpore manje 
od deset tisuća. Muzej za umjetnički obrt u Budimpešti uživa zemaljsku potporu 
u iznosu od 129.680 K. Osim toga imadu Madžari u pokrajini ništa manje nego 
30 muzeja raznih struka i naravi. | 

Pa i naš muzej za trgovinu i obrt, kojega je ustrojila trgovačko-obrtnička 
komora, uživa dvostruko veću potporu nego muzej za umjetnički obrt. 

Ovakvi muzeji, kojima je dužnost ulaziti u život naroda, koji su kadri 
pospješiti životno bilo, zaslužuju potporu zemlje, jer je svaki filir uložen u ta- 
kove svrhe mnogostruko ukamaćen. 

DR. DANE GRUBER: STOGODIŠNJICA NAPOLEONOVE 
ILIRIJE 
(1809.—1909.) 


11. m. 

Ovako su se Napoleon i njegova vlada brinuli za Dalmaciju još prije osnutka 
Ilirije, a kad je ova (14. listopada 1809.) osnovana bila, protegla se njihova 
briga u jednakoj mjeri i po cijeloj Iliriji, koja postade pravom pokrajinom 
carevine francuske, ane možda dio talijanske kraljevine, kako je dosad 
bila Dalmacija. Glavnim gubernatorom ilirskih pokrajina postade general August 
(Frćdćric Louis Visse de) Marmont (rodjen 20. srpnja 1774. u Chatillon sur 
Seine), pa je kao takav bio njihov i vojnički i gradjanski vrhovni glavar. On je 
već od 12. lipnja 1806. bio vrhovni zapovjednik vojske u Dalmaciji, 1. svibnja 
1808. dao mu je car naslov ,vojvode dubrovačkoga" (duc de Raguse), 
a iza pobjede kod Wagrama, gdje se je osobito iskazao, imenovao ga je car (12. 
srpnja 1809.) maršalom. Upravu ilirskih pokrajina preuze on u studenom 
g. 1809. Bio je on čovjek srednje veličine, ali jaka struka, upravo marcijalna pojava. 
Bio je pomno odgojen i naobražen, finog ukusa i ponosan, ali uz to dobričina i 
popustljiv. Bio je i marljiv, pravedan, zadovoljan s malo sna, valjan upravni či- 
novnik, a još bolji vojnik. — Dandolo bi imenovan (10. listopada 1809.) senatorom 
kraljevine Italije i zato ostavi 29 siječnja 1810. Zadar i Dalmaciju, svečano ispraćen 
od naroda kao njegov dobročinitelj. 

Hrvatima nije bilo milo, da je jedan dio njihove zemlje bio otrgnut od ostale 
njihove zemlje, osobito kad je car Franjo I. taj čin opravdavao time, da je morao 
»njihovu zemlju žrtvovati za korist sveukupne svoje monarkije'. Oni su na to 
dosta glasno odgovarali : ,,dakle je ta monarkija moloh, koji našu djecu jede". 
Još više ih je ogorčilo, kad je kralj na predstavku zagrebačke županije odgovorio, 
da samo na kralja spada, što je jednu polu Hrvatske ustupio Francuzima. I kra- 
jišnicima, koji su sad imali doći pod Francuze (onih 6 pukovnija) bilo je žao, da 
moraju ostaviti svoga dosadašnjega gospodara, cara austrijskoga. Kad je (19. 
studenoga 1809.) podmaršal Franjo Jelačić, otac kasnijega bana, uba- 
vijestio (u Zala-Egerszegu) graničare (njih 18.948), koji su se vraćali s vojne kući, 
da su sad dospjeli pod Francuze, i zaviknuo im : ,,s Bogom !'', stadoše im kapati 
suze preko opaljenih obraza. Mnogi se ne htjedoše vratiti kući, nego izjaviše, da 
su voljni ići kao dobrovoljci u Tirol, da se biju s Francuzima, našto im Jelačić u 
neprilici izjavi, da se car Franjo I. ne oprašta od njih za uvijek, nego samo na neko 
vrijeme, jer se nada, da će se naskoro, čim se prilike promijene, vjerni krajišnici 
opet vratiti pod njegovo žezlo. Ovo umiri graničare i oni položivši oružje vratiše 
se svojim kućama. Utješilo ih je mnogo i to, što je Napoleon pridržao krajišku 
uredbu. Državni savjetnik Garagnin svjetovao je doista Napoleonu, da se uredba 
krajiških regimenata kao zastarjela sredovječna ustanova dokine, ali ju je Marmont 
obranio predočivši Napoleonu prednosti, koje imade od te institucije, koja mu 
u času navješćenja rata može namah dati 20.000 izvježbanih vojnika. Pače je 
Napoleon objavio, da će svaki krajišnik pridržati svoj čin i svoja odlikovanja, 
stečena u austrijskoj vojsci, a i godine službovanja da će se brojiti. Uza sve to 


335 » 


ipak je mnogo i krajišnika i njihovih časnika pribjeglo u Austriju, a od pukovnika 
ostao je u francuskoj službi JENI Šljivarić, koji je KASNIJE g. 1812.) postao i ge- 
neralom. 

Da još bolje primiri svoje nove hrvatske podanike i i žvršće ih priveže uz sebe, 
izdade im Napoleon poseban proglas, u kojem veli, da on znade za nevolje, koje 
im je rat nanio, da ga dira njihova žalosna sudbina s tim više, što poznaje njihov 
narodni značaj, naime ljubav domovine i vjernost prema vladaru, i da im je do- 
sadašnja austrijska vlast mnogo krivice nanijela, jer dok su oni za nju daleko od 
svojih domova na potoke krv prolijevali, dotle da je ona ostavila njihove obitelji 
u gladu i nevolji, a sad da je odstupila njihovu domovinu, samo da sebi osigura 
svoje njemačke pokrajine. ,,Utješite se'', veli on dalje, ,,božja providnost meni 
je dala, da satrem ovo jadno djelo i ovu zlobnu politiku. Ja mogu, ja i hoću brzu 
i trajnu pomoć donesti vašim beskrajnim bolima, ja ću vas odmaknuti od ruba 
propasti, na koji vas dovedoše, da vi niti ne opaziste, ja ću biti vaš spasitelj. Ne 
vodi me k vama pohlepa za zlatom i novim zemljama, ja išćem vaša srca, koja bi 
rad osvojiti kao najdražu mi dragocijenost. Moje vojske ne dolaze vam kao nepri- 
jatelji, već kao prijatelji i zaštitnici vaše zapuštene i isisane zemlje, one će s vama 
u bratinskom vezu dizati sreću i blagostanje, koju vam nosi nova krepka vlada, 
što je zanemarila prošla pospana vladavina, te će vam: moći osigurati trajni i 
vječni užitak. Pouzdajte se u Boga i u mene, kome ste predani, zadržite vaš značaj, 
kojim ste sebi pribavili poštovanje Evrope i stekli moju naklonost, budite mirni, 
poslušni, vjerni i ustrajni, ja ću na vas obratiti svoju očinsku brigu, kojom 
vladam s narodima osobitim načinom, DONE ću vam za malo, da niste dobili 
samo vladara već podjedno brižnoga oca. 

Ovako je Napoleon progovarao hrvatskom narodu, a uz to je gledao, da 
svoju riječ ispuni, samo da ga čim prije priljubi francuskom gospodarstvu, pod 
koje je potpao. Po njegovoj namisli imala je biti Ilirija kao neka predstraža Fran- 
cuske i Italije pred neprijateljskim zemljama, kao neka markgrofija sred- 
njega vijeka, kako se on sam izrazio pred Marmontom dodavši, da će on biti njezin 
markgrof. Zato mu je dao (dekretom od 29. prosinca 1809.) potpunu vlast 
u njoj kao kakvom suverenu ili potkralju. On je imao općiti samo s ministrima 
financija i rata, dok je u drugim poslovima bio sasvim samostalan, te je mogao 
raditi sasvim po svojoj uvidjavnosti. 1 doista se on pokazao ženijalnim upravnim 
talentom i nije vladao silovito, nego je svojom ljubeznošću i pravednošću nastojao 
osvojiti srca svojih podanika, branio ih od nasilja Napoleonova, zagovarao njihovu 
privrženost kući austrijskoj, jer da su to baštinili od svojih djedova. Kako su 
Franjevci imali velik upliv na puk, laskao im je Marmont i gledao ih je za 
sebe dobiti, čineći im razne usluge i odsjedajući u njihovim samostanima pri- 
godom svojih pregledavanja (inspiciranja). 1 doista ih je on predobio, tako da su 
ga izabrali svojim zaštitnikom. Kao takav imao je zastupati interese Fra- 
njevaca, a oni su se njega sjećali svaki dan u svojim molitvama ; još je on s time 
stekao pravo, da smije umrijeti u odori franjevačkoj. ,,Tom časti", veli sam 
Marmont, ,,stekao sam ja veći ugled u očima dalmatinskoga žiteljstva, nego li svojom 
vlasti i vojnom silom. 

Prvi doglavnik guvernerov bio je glavni intendant, koji je imao 
pod svojom upravom sve oblasti osim sudbene i vojne. Prvi je glavni intendant 

Ivan Meštrović: Srdja Zlopogledja, fragmenat ,, Vidovdanskoya hrama“. 


bio imenovan (14. listopada 1809.) Dauchy, ali je njegova uprava bila slaba 
i on bude zamijenjen (10. lipnja 1810.) barunom de Belleville, čovjekom 
duhovitim, učenim i otmjenim. On je medjutim slabo gospodario državnim novcem, 
tako da su blagajne bile prazne, te se činovnici nisu mogli plaćati ; zato je na 
koncu bio omražen i morao ostaviti (u kolovozu 1811.) svoju službu i otići kući 
u Francusku, gdje je postao ravnatelj pošta. Njega konačno zamijeni grof Ch a- 
brol, čovjek pametan i dobar upravnik. 

Namah na početku svoje uprave spremio je (g. 1810.) Marmont veliko oda- 
slanstvo iz svih ilirskih pokrajina, koje je imalo otići u Paris, da se pokloni caru 

Napoleonu. Na čelu poslanstva bio je Dalmatinac Calafati, intendant Istre 
i Trsta.* Zamjenik njegov bio je Ricci, koadjutor ljubljanskoga biskupa. Poslan - 
stvo je bilo mnogobrojno, jer je Marmont htio, da njegovi članovi vrativši se 
kući imadu što pripovijedati narodu o sjaju, bogatstvu i sili Napoleonovoj i nje- 
gova dvora. Svaka je pokrajina poslala po jednoga poslanika, a isto tako i svaka 
krajiška pukovnija ; ovim krajiškim poslanicima bio je na čelu pukovnik Šlji- 
varić. Napoleon je primio (15. kolovoza) u Tuilerijama ovu deputaciju. Osobito 
se istakoše zastupnici bivše krajine, koji izjaviše : ,,da je požaliti bilo sudbinu 
krajine pod austrijskom vladom, da će ova zemlja samo time dobiti odštetu, ako 
joj se dade ustav poput drugih zemalja francuskoga carstva, da valja osvojiti 
duh susjednih austrijskih Hrvata, da se opet obnovi stari ilirski narod''. Napoleon 
je na pozdrav deputacije odgovorio ovako : ,, Gospodo poslanici ilirskih pokrajina, 
ja primam izjavu vaših osjećaja. Ja želim, da se upoznam s potrebama vaših 
zemljaka i da im osiguram blagostanje. Ja polažem mnogo na to, da vas budem 
znao zadovoljne, a bit ću sretan, kad čujem, da su rane tolikih ratova zacijelile 
i da su svi vaši gubici nadoknadjeni. Uvjerite moje ilirske podanike o mojoj 
carskoj zaštiti.? | 

Ilirskih pokrajina, kako već spomenusmo, bilo je sedam : Koruška, Kranjska, 
Istra, obje Hrvatske, Dalmacija i Dubrovnik-Kotor. Ove: su se pokrajine (osim 
vojne krajine) dijelile na okružja, ova na kotare, a ovi na općine. U Hrvatskoj 
su bila sijela okružja : u Karlovcu, Rijeci i Gospiću, u Dalmaciji: u Zadru, Ši- 
beniku, Spljetu, Hvaru i Makarskoj, a u Dubrovniku-Kotoru u ova dva grada 
i u Korčuli. Na čelu pokrajina bili su intendanti, koji su imali istu vlast 
kao prefekti francuskih departementa, a uza se su imali tajnika, dok su na čelu 
okružja (osim pokrajinskih sjedišta) bili poddelegati. Uz intendante bijo je 
svakovrsnih, njemu podvrženih stručnih činovnika, kao : upravitelja prihoda i 
rashoda, poreznika, mjernika, nadzornika šumarskih, carinarskih i t. d., koji su 
svi zajedno s intendantom sačinjavali neko upravno vijeće, koje je imalo ista prava 
kao i prefektursko vijeće u Francuskoj. Poddelegati vršili su u svom kotaru, samo 
u manjem stupnju, istu vlast i službu kao intendanti, ali pod nadzorom i ravna- 
njem ovih potonjih. U Dalmaciji je bio intendantom M. de la Bergerie 
(od 16. ožujka 1810. do zadnjih dana francuske vlasti u prosincu 1813.). U Du- 
brovniku je bio intendantom najprije G. D. Garagnin (od 15. ožujka 1808. 
pa do preustrojstva .uprave na osnovu dekreta od 15. travnja 1811.), onda 
Rouen de Mallets (od 5. prosinca 1811. do 23. lipnja 1812.) i napokon M. 
de Lareinty (od 23. lipnja 1812. do 4. veljače 1814.) 


(Nastavit će se.) 


* Cvaj vodj deputacije teško je nastradao ovom prigodom u Parizu. On je sa svojom 
suprugom i kćerkom prisustvovao svečanosti, koju je priredio austrijski roslanik knez Schwar- 
zenberg u slavu svatova cara Napoleona sa Marijom Luisom, kćerkom austrijskoga cara 
Franje 1. Tom zgodom postao je požar, u kojem su poginuli Calafatijeva supruga i kćerka, 
a on je zadobio takvih opeklina, da je cio život ostao osakaćenih nogu. 

DR. L. KNEZ VOJNOVIĆ: IZ TAINE-OVE PREPISKE 
(Nastavak) 
1. 


TAINEOVA MLADOST. (1847—1858.)* 


Taine je god. 1848 sjajnim ispitima stekao svoju svjedodžbu zrelosti, prim- 
ljen je u Ecole Normale sa Edmundom About-om, Francisque Sarcey-om, Edu- 
ardom Suckau-om, kojima se docnije pridruži Prćvost-Paradol i g. 1854 svrši 
ovu znamenitu školu. Evo kako ga je Vacherot, direktor škole, pri rastanku 
ocrtao : ,,Taine, najradniji, najodličniji gjak škole. Za njegove godine čudo na- 
čitanosti. Vatra i pohljepa znanja kakve dosada nikad nijesam vidio. Duh sasvim 
izredan zbog brzine u koncepciji, zbog finoće, suptilnosti, jačine misli. Ali shvaća, 
pojima, sudi i formuliše suviše brzo. Suviše voli formule i definicije, kojima često 
žrtvuje realnost i protiv volje, jer je potpuno iskren. Taine će biti odličan pro- 
fesor, što više naučnik prvoga reda, ako mu zdravlje dozvoli, da učini dugu ka- 
rijeru. Sa velikom nježnošću u harakteru i sa vrlo ljubeznim načinima, nesavlad- 
ljivo postojanstvo duha tako, da niko ne utiče na njegovu misao. U ostalome, on 
ne pripada ovome svijetu. Spinozino geslo biće njegovo : ,,Živjeti za misao". Vla- 
danje i držanje izvrsno. Što se tiče moralnosti, držim da se ova izbrana i izuzetna 
priroda tugji svakoj strasti, osim strasti istine. Ovaj je gjak na daleko prvi u svim 
konferencijama i ispitima". 

Uz prkos ovome sudu, koji ne samo gjaku, nego i pronicavome učitelju služi 
na veliku čast, Taine pade na ispitu za agregaciju filozofije pored najsjajnijega 
ispita usljed intrige jedne zlobne komisije ! 

Najzad postade suplent filozofije u provincijalnom gradu Neversu sa 1200 
franaka godišnje plate. Tamo ostade od oktobra 1851 do marta 1852, tamo za- 
poče svoje ogromne opservacije za teoriju o razumu i sakupljanje materijala za 
buduću Istoriju engleske književnosti i za Postanje Savremene Francuske. 

God. 1852 premjesse ga kao suplenta retorike u Poitiers sa 2000 franaka 
plate. Najzad ga ministar riješi dosadnih provincijalnih učiteljskih mjesta, ali 
kao za kaznu. Njegov pozitivistički, originalni um nije bio simpatičan službenoj 
Cousinovoj filozofskoj školi. Zatraži dopust — jer ga šćahu poslati na podregjeno 
mjesto u Besangon — dogie u Pariz u vrlo skromnim materijalnim prilikama i 
baci se svom silom na učenje prirodopisa, fiziologije, medicine, koje će mu dati 
solidnu bazu za centralno njegovo filozofsko djelo: ,De PIntelligence'". 

Ovo što slijedi kratki su izvodi iz te mladenačke Tainove prepiske izmegju 
njegove devetnaeste i dvadeset i pete godine, biva kad je naš duh još u povoju 
i luta izmegju praznih i formalističnih univerzitetskih lekcija i erotičnih sanjarija. 


Sreća je nemoguća stvar ; mir je vrhovni cilj čovjeka ; a ne može ga se imati 


bez nepokolebljivih uvjerenja. Prćvost — Paradolu, 22. februara 1849. 


Povraćam se k čistoj znanosti sa uvjerenjem da u sadašnjosti ima nešto dobra, 
pa i u budućnosti ; u sadašnjosti jer postoji, u budućnosti jer će biti... 
Istome, 1. maja 1849. 


* U prošlom je broju ime pisca Giraud svuda pogrešno štampano ,,Girand“. Mc. 
limo čitatelje da isprave. | 

Žalosna je stvar, ali ovo treba reći : Na ovom svijetu treba se uzdati samo 
u sebe ; prijatelji Vas ostavljaju ; bolest Vam ih otimlje, udaljenost Vam ih iz 
osnova mijenja ; politika ih otugjuje od Vas... treba da se sami sobom zadovo- 
ljimo i da živimo pa i sami bili. Čovjek koji je ostao sam ima još i nauku, lijepe 
vještine, prirodu, beskonačnost koja sama može iscrpsti ovu neizmjernu ljubavnu 
čežnju koja je u nama. Istome, 24. jula 1849. 


Ako si čovjek a ne ženica, razumjećeš da ko hoće cilj treba da htjedbude 
sredstva ; i da nema za čovjeka boljega cilja ni višega dobra nego li je pozitivno 
znanje i lični pokoj. Ja ti po savijesti govorim. Ili ćeš biti retor, sofista, neznalica, 
svakodnevni novinar, nemirni i mučeni nesretnik ; ili govornik, filozof, čovjek 
ozbiljan i učen, dostojan da drugima govori i da njima upravlja. 
| Istome, 24. avgusta 1849. | 

Istome, 18. aprila 1849. 

Krasne stvari da se krug naljuti na četverokut jer svi dijelovi četverokuta 
nijesu jednako udaljeni od središta i da četverokut izopći trokut za to što ovaj 
nema četiri strane ! Mi smo trojica jedan četverokut, drugi krug, treći trokut. 
Živimo, dakle, saglasno i baš će usljed naše različite prirode iz našega jedinstva 


izaći nova svojstva. Istome, 1. oktobra 1849. 


Radnja je misli najbolji lijek protiv tuge. Budućnost ne mogu saznati, ali 
nema sumnje da ti je Vaspitanje pružilo zaklonište, to jest društvo velikijeh du- 
hova i umjetnika prošlosti. Kad se promisli na ovaj drugi svijet, zaboravi se blju- 
tavost sadašnjega života i glupost onijeh koje pohagjamo. Vaspitanje nije ništa 
drugo nego pozivnica za ove plemenite i sretne salone. 

Svojoj sestri, 29. oktobra 1851. 

Samo besprekidno živeći u svojoj zasebnoj znanosti može se pronaći nešto 
novo ... ja ne vidim drugoga načina da u dandanašnji izagjemo iz blata nego li 
jednu dobru knjigu oko koje se radilo deset godina. 

Prevost-Paradolu, 5. februara 1852. 

Nadam se da ćeš kuda te god postavila sudba održati smisao za šare, za svjet- 
lost, za forme, za poeziju, za sve one stvari koje su kadre da uznesu duh nad blju- 
tave vulgarnosti svakidašnjega života. Sestri Virginiji, 26. februara 1852. 


Na kraju krajeva, rad je najbolja čovječja sudba. Uzimljemo interesa u na- 
šemu djelu, čama progje, vrijeme se ubije i tako se primaknemo velikome pokoju. 
Sa životom gubimo i sva njegova nadanja. Kakve smo sreće snijevali u sedam- 
naestoj godini ! Slavu, ljubav, bogatstvo. Dandanas ne tražim više nego mira. 
Zanat me drži privezana za lanac a velika ruka našega Boga tamo gore, ministra, 
potegne ga kad i kad da ga osjetimo. Osim toga, ne bih imao nikakvih neprijat- 
nosti. Čini mi se da su Spinoza i Descartes bili sretni u njihovim holandskim pa- 
lankama. Čini mi se da bih sa malo para otišao u Pariz da živim na kakvom petom 
spratu, jer znanost zaslužuje da je čovjek ljubi za nju samu, ane kao sredstvo 
uspjeha. Ja ne računam više na sretnu budućnost. Moje želje svodim na jednu 
samu želju, da objasnim svoje ideje i da riješim svoje probleme. Ja to barem kušam, 
uz prkos nastupima gnjeva, uvrijegjenoga samoljublja, prevarene ambicije. Ja 
se ipak nadam da će se moje nebo razvedriti nakon oluje. Nastojim da se primirim 


Jedina prava sloboda je sloboda misli. 

na sve moguće načine ; vidim malo čeljadi, ne čitam političke stvari i da je moguće, 
zaboravio bih cijelu sadašnjost da živim sa svojim prijateljima, sa idejama i umjet- 
nostima. Leonu Crouslć-u 25. aprila 1852. 
Mi živimo u apsurdnoj hipotezi da su svi ljudi ljudi. Nimalo : kad i kada se 
nagje po jedan čovjek, slučajno ; drugi su, kako ti vrlo dobro govoriš, mašine koje 
nam prave hljeb i odijela, a ja još nadodajem, koje sa poštovanjem pozdravljamo. 
Treba nam se priučiti da živimo u velikoj mehanici glupih točkova. 
Istome, 2. juna 1852. 
Mislim da se jedna stvar najbolje svrši kad se, promozgavši je dobro i dugo, 
napiše bez prekida. | Prćvost-Paradolu, 2. juna 1852. 
Materijalizam i skepticizam čine mi se ne jedna doktrina, nego jedna bolest, 
ne jedan sistem nego nemoć da se čovjek dovine do sistema. Dovoljno je ozbiljno 
tražiti pa da povjerujemo u istinu i da sami u sebi živimo pa da vjerujemo u duh. 
A. Garnieru, 4. juna 1852. 
Život na selu. je opium za izmučene moždane. — Majci, 7. jula 1852. 


Ne. poznam istinitije misli od ove Chateaubriandove riječi : ,,Da vjerujem 
još u sreću, tražio bih je u navici". Rasporediti svoje satove tako da budu vazda 
zauzeti, raditi bez prekida, ma i u najneblagodarnijem poslu, upravljati jednim 
gospodarstvom, vršiti jedan zanat, evo, u kratko, srećnog života. Tužne li sreće, 
zar ne? Ali jedina koja postoji. Ja sam to okusio, na svoje veliko začugjenje, kad 
sam prepisivao svoju tezu. U početku me hvatao užas. Što ! prepisati 150 stranica 
oduzimljući i pristavljajući komade ideja i fraza. Tu prestaje originalnost ! Posao 
za krpača ! Prionuo sam poslu iz nužde, zadržao sam se na njemu sa zadovolj- 
stvom. Svakog se časa trebalo usiljavati da objasnim ili popravim koje mjesto. 
To raspršavaše dosadu, a uspjeh ragjaše zadovoljstvom. Pak djelo rastijaše kako 
dijete kad raste, kao blago kad se množi i ja bivah sretan ovim neprimjetnim na- 
pretkom. Mi smo rgjavo radili što smo prezirali ovaj redovni i mehanički život. 
Što više, osjećam kadgod zadovoljstvo, a zabavu uvijek, u nr strašnih 
budalaština koje piše čopor purana čiji sam stražar ja. 

Zanimati se nečim, postojano ići za kakvim god ciljem i primicati mu se sporo, 
to je život i zdravlje, sve je ostalo bolest ! Sofiji Taine, 22. juna 1852. 


Pod jednom apsolutnom vladom, prvi je uslov uspjeha nedostajanje odu- 


PEVJENJE uno ves (Stendhalove riječi iz La Chartreuse de Parme, 


citovane u pismu na majku 6. jula 1852.) 
Kako je moćna jedna vlada kad ljude drži u ropstvu kroz trbuh ! 
Ed. de Suckau-u, 17. jula 1852. 
Učim život živeći ; svi viču kako treba biti poštenjak ; ali u praktici ljudi 
se poštenjacima rugaju i pošten je čovjek onaj koji umije lijepo vezati svoju kra- 
vatu i krasti u potaji. Virginiji Taine, 20. jula 1852. 
Veliko zlo života jeste dosada. Kad je čovjek potisne ozbiljnim i beščemernim 
zanimanjem, zadobije sve. Majci, 17. marta 1855. 
Malo čame, malo dosade, pak nekoliko udara strasti i volje, evo moga života, 
a mislim našega života uopće. Ed. de Suckau-u, 11. aprila 1853. 
(Nastavit će se.) 

HENRIK BARIĆ: DANTOLOŠKE MRVICE 


ODGOVOR PROF. DRU. KRŠNJAVOME. 
pero se remuda 
malautes, car miells cuda 
en autra part garir. 
Petrol. 


U zadnjem se dvobroju ,,Hrv. Smotre“ (knj. VI. sv. VII—VIII. str. 134 slj.) 
osvrće prof. Kršnjavi na moju kritiku o njegovu prijevodu Danteova Pakla, pa 
kako odgovor veleučenoga mog protivnika nosi znakove nelealne i.rdjave pole- 
mike, mislim, da će mi čitaoci ,,Savremenika“ oprostiti, ako malo protresem ar- 
gumente mu, kojim hoće da dokaže, e mu ,,ja prigovaram od inata“, ,,da mu ubra- 
jam u grijeh što nije kazao“, pa konačno zaključuje medju ostalim ,,da je ten- 
dencija mojih nesolidnih kritika nova forma slavosrpstva, koje eto za- 
razuje i naučno polje“. | 

Hajde, da se najprije osvrnem na neke načelne opaske. 

G. mi K. zamjera, da uopće ne znam, kako se popularno piše, jer mu opazih, 
što nije iznio kompleksivni i organski nacrt filozofskih i .etično-političkih nazora 
Danteovih i što nije protumačio konkatenaciju djela mu i genezu Komedije. No 
čini mi se, da je ovdje g. prof. pomiješao ,,pučko“ sa ,,divulgativnim“ pisanjem. 
Na čisto pučko pisanje, kao što su u Italiji pokušali Lisioi Turri, a na- 
mišljao ga je i Carducci, prof. K. nije mislio ; a divulgativni rad zahtijeva 
uprav, da se omogući shvaćanje poema. Jer koliko je krivo nepopular- 
nosti Bož. Kom., uz nejasno shvaćanje teksta, i udaljenost od one dobe, ne 
treba, mislim, dokazivati. Koliko ih ima, kojim je vazda na usnama krasno ! divno! 
kad je govor o Danteu, a srce im teži za Zolom ! Mimo najjačih mjesta u Paklu 
i apostrofe Italiji u Očistilištu i molitve sv. Bernarda u Raju, koliko je ,,Danteovih 
obožavatelja“ pročitalo čitavi poem (Lubin) ? Zato i jesam, poput Politea, 
zagovarao ,,taj rastihotvoreni prijevod, jer čitalac dobija njim pojam o onom, što 
stih nije uspio da vjerno pretoči. Jer moramo o tom biti na čistu : bio i izvrstan 
prijevod Dantea, ne će nam nikad pružiti vjernu sliku originala i njegovih lje- 
pota.! Zamjerio sam mnogo toga u komentarima prof. K., jer držim da pisac, 
koji hoće da se obrati izobraženoj publici, može i mora da spoji jasnoću 
ekspozicije s tačnošću, osobito kad ova dolazi ne samo od poznavanja odnosne 
literature, nego je i posljedica dugotrajne personalne meditacije. Bez balasta su- 
višne i dosadne erudicije auktor može ,,notar in parvo loco“, ali ipak dati potrebne 
upute, da čitatelj, kojem je do toga stalo, i sam dodje k direktnim izvorima. 

Ne držim naime, kako to reče, ako se ne varam De Sanctis, da za uživanje 
umjetnosti nije potrebno razumijevanje onoga, te se na prvi mah ne razumije. 


Prof. se Kršnjavi čudom čudi, kako sam mogao od njega zahtijevati kritiku 
teksta -— o popularnoj knjizi ! Nisam ja tražio ,isticanje“ kritike teksta, nego 
ono svakome dantologu (i filologu) naravno moditikovanje na temelju napretka 
nauke : šta više nisam istaknuo niti pogrješke u egzegezi, koje odatle potiču. | 


* ]sp. Hrvat Danteoslovac* u Viencu XXXII. g. (1900.) str. 565. 

No upozorit ću g. K. na. reke metodičke pogrješke u njegovu ekskursu o 
kritici teksta. Onako sravnjivanje svih teksta, nemoguće je,! premda tim 
ne mislim kazati, da treba usvojiti eliminativni postupak Tiuberov. No moglo 
je biti jasno veleuč. mojem protivniku, koliko su praktične koristi donijeli 
radovi Mooro-a, Barbija, Marchesinija, i ako su zabačeni kao put k rekonstrukciji 
genealoškoga stabla, kao i Monacijevi punticritici, i kanon Soc. Dantesca. 

Toliko o načelnome ! 

No g. prof. Kršnjavi, oboružan erudicijom, proteže svoju obranu i na moja 
zapažanja o životopisu Dantea, o egzegezi, o historijskim razjašnjenjima. Intere- 
santna je njegova metoda : ,,[ ako zna vršiti literarnu kritiku, potrebni su mu baš 
oni pisci, koje B(arić) nazivlje romanopiscima i — tradicija“. ,,Samo gdje mu 
tradicionalni ornamenat može da zastre karakteristična mjesta u samoj velepjesni, 
baca ga na stran, pa se služi najoštrijim rezultatima kritike." | 

Ma, caro Sg. professore, che pasticcio č questo > — I nehotice mi dolazi pod 
pero ironički uzvik pok. Gasparyja: nekoji kritičari niječu onu ili one stvari, 
koje im smetaju u njihovim hipotezama o Danteu. 

Tako na pr. o Beatrići. Pitanje je realnosti ili nerealnosti Beatriće bilo kao 
zadrijemalo pošljednjih godina. Scarano jena pr. i GarzanoCosenza 
išao k tumačenju alegorija u Vita Nuova, s pretpostavke da je Beatriće realna 
žena. I dok apsolutni alegorizam preotimlje maha, g. Kršnjavi vjeruje u realnost 
Beatriće, ali ne vjeruje u to, da je istinito Boccaccievo pripovijedanje, e je to bila 
kći Folea Portinarija, supruga Simona :de' Bardi (H. Sm. str. 138). Drži dalje, 
,da je Beatriće (koja da senije iako zvala) odvraćala ljubav Danteu, i da nije 
bila udata“ ; mogao je još nadodati, držeći se kao vazda Scartazzinijeva aukto- 
riteta :* i da nije umrla, bili bi se uzeli. 

Što sve ne znaju ovi kritičari, koji sve niječu ! 

No, niti je mnijenje, koje prof. K. nazivlje svojim, nje- 
govo, niti su argumenti, kojim hoće, da svoje izvode potkrijepi — 
njegovi. 

Po Scartazzini-ju (u Giornale dantesco 1.)* navodi g. Kršnjavi kao 
dokaz tome da Beatrići nije ime bilo Beatriće 1.% pasus iz Vita Nuova 
Cap. I. ,,la quale fu chiamata da molti Beatrice, i quali non sapevano che si chia- 
mare“. No interpretacija Scartazzinijeva, koju g. K. objeručke prihvaća, pro- 
tivi se — talijanskoj gramatici. Upozorujem g. prof. K. na Gasparyjev? članak 
(u Litteraturbl. fiir germ. u. rom. Ph. 1884. sv. 4 col. 149—53.), u kojem je obiljem 
primjera dokazao, da u konstrukcijama sličnim onoj u I. glavi V. N., toliko u tre- 
cento toliko u cinquecento, glagol u infinitivu pokazuje ne samo radnju, koja se 
ima izvršiti ,,sondern auch eine bereits im Vollzug begriffene“. Prama tome ,,non 
sapevano che si chiamare“ znači ,,non sapevano cio che essi nominavano, non 
avevano coscienza del significato del nome che pronunziavano““. 


1 Vandelli. L' ediz. crit. d. D. C. u Mazzonijevu Avviamento i Bull. d. soc. d. it. 1908. str. 275. 

* Na Scartazziniev su članak, koji ga je držao ,,definitivnim rješenjem“ cdgovorili već u 
istom godiš. Giomale Dantesco I. Sanesi str. 289 slj. i Ronchetti str. 330 slj. isp. i Flamin 
u Bull S. 1 145 slj. 

* Isp. još Fanfani (Studi ed osserv. sopra il testo delle opere di D. Firenze 1874. str. 289—97; 
za druge dokaze isp. F. Cipolla u Atti d. R. ist. ven. d. sc. lett. ed arti S. VII. t. VII. str. 996. 

2%. ,,Dante se trudi, da svoju ljubav sakrije“. Prama tome (po Scartazzini 
l. c. 1. 97.)! nije pravo ime Danteove drage, nego sen hal1. No Beatrićin je sen- ' 
hal1 Amore, kako to jasno proizlazi iz V. N. glava XXIV., kako je to naznačio 
več Scherillo,* dolazi i u V. N. c. XIX. (isp. i Flamini. I significati reconditi. II. 
475. n. 1.) 

Dante krije ime Beatriće, i to u pjesmama spjevanim za života njezina : no 
ipak njeno ime (u skraćenom obliku Bice) dolazi u sonetu Io mi senti“ svegliar, 
9. st. : io vidi monna Vanna e monna Bice. Za umirenje prof. Kršnjavoga spome- 
nut ću, da se Dante tim nije ogriješio o čuvanje tajne, jer je sonet upravljen Guidu 
Cavalcanti, a po ljubavnim je zakonima Andrije Cappellano ljubavnik mogao da 
priopći to prijatelju. Ne spominjem sonet Guiddi“ vorrei, u kojem neki (na pr. u 
pošljednje vrijeme Lamma) čitaju 9-ti stih : E monna Bice e monna Vanna poi“, 
jer držim, da je Barbi* dovoljno dokazao, da ga treba čitati: E monna Lagia 
e monna Vanna poi“, no i ovi je sonet upravljen Guidu. A ako Dante spominje 
Beatriću u sirventezi (isp. V. N. C. VI.), to ništa ne znači, jer ime njezino dolazi 
medju drugih 59 imena fiorentinskih ljepotica i to ne na vidnu mjestu, t4 i sam 
Dante kaže: meravigliosamenteadivenne, cio € chein alcuno altro 
numero non sopperse lo nome de la mia donna stare, se non in sul nove, tra li nomi 
di queste donne“. 

3% G. K. ,,posvema osvjedočava razlog, da se Beatrice, udata ma za koga. 
ne bi mogla tužiti na Dantea (Purg. XXX. 124—126)* što joj se iznevjerio. Tu sam 
staru objekciju imao prilike vidjeti i kod Zappia: Studj. sulla V. N. di Dante. 
Roma. Loescher 1904. str. 344. ,la vezzosa fanciulla fiorentina e lasciamo stare 
la donna altrui farebbe una scena di gelosia, farebbe un piccolo schiamazzo da 
beata pettegola al malcapitato marito altrui“. No neka se g. K. samo sjeti, 
da je Dante za života Beatriće u njoj vidio jedino voditeljicu k dobru i ne samo 
za sebe, nego i za svakoga, koji bi je vidio, pa će mu biti jasan prijekor Beatrice. 

4%. A sad konačno da se osvrnem na Scartazzinijeve, pardon ! Kršnjavijeve 
sumnje u vjerojatnost Danteova pričanja. G. se K. pita : zašto da ne uvažimo, da 
nije vjerojatno e bi Dante kćer svoga susjeda ugledao prvi put istom kad mu je 
bilo 9 godina ; da nije vjerojatno e bi njezin glas čuo prvi put istom poslije još 9 
godina. A da ničim ne oštetim historičnosti Beatriće Portinari, mogao bih slo- 
bodno prihvatiti riječi Barbi-jeve (u Bull. XI. 3.), da je I apparire di B. a 9 anni 
e il riapparire a 18 invenzione del poeta a ne realnost. No kako se g. K. tjesno- 
grudnadži Scartazzinija, upozorujem ga na Sanesi-jev odgovor (1. c. I. 297) i Zin- 
garelli Dante str. 86. Uza to fraza ,,le parole sue si mossero per venire a miei occhi“ 
ne isključuje, da D. nije čuo prije glasa Beatriće ; nego da je ona tek onda uprav 
njemu upravila riječ. A što Dante ne spominje udaju svoje drage, lako se dade 
protumačiti karakterom ne samo Danteove ljubavi, nego i shvaćanjem onoga doba. 
G. se K. čini čudnovato, ,,kako bi Dante pisao na gradsko poglavarstvo (??) tužni 


1 isp. Sanesi 1. c. 1. 290. i Ronchetti ibidem str. 330. 

* u raspravi. Il nome della B. amata da Dante u Rendi conti del R. Ist. Lomb. di sc. e 
lett. S. 11. rol. XXXIV. 1901. 

* Barbi. Un sonetto e una ball. d* amore. per nozze Barbi-Ciompi. Firenze 1897. — Lamma 
Di un framm. di cod. del sec. XV. Citta di Castello, 1903. pp. 45—52. 

*“ [sp. vrlo oštroumno tumačenje ovih stihova kod Barbi Bull. sv. S. IX. 33. 

list radi smrti tudje žene. 
No ko je g. K. saopćio, da je 
Dante u toj tužaljci spomenuo 
ime Beatrićino ? > 


.No g. je Kršnjavi u svojoj 


polemici zaboravio sve činje- 
nice, koje govore ispravno za 
historičnost Beatriće: a to 
su.: okolnost, da se u sonetu, 
upravljenu na _ Guida nazivlje 
Beatriću manna Bice; ato 
je madonna, naslov, koji je 
išao samo gospodje, kao 
dandanas signora. Spominje 
Boccaccievu vijest, ali mudro 
muči o komentu Petra Ali- 
ghieri, pjesnikova sina. Ne 
znam, drži li se i ovdje svog 
nepogrješivog vodiča Scarta- 
zzini-ja. Ali, ne varam li se, 
ovaj nije baš bio na čistu 
S objekcijama. U Giomn. Dant. 
I. 107. tvrdi naime, da je to 
mjesto umetnuto, ali u Dan- 
tologiji (Dantologia, Milano 
1894. str. 77.) zaboravlja na 
to. Trebao je još isp. članak 
Rocca u Giorn. stor. VII. 384 ! 

Glede ,,pededegna  per- 
sona“, na koju se Boccaccio 
poziva, mogao je veleuč. moj 
protivnik isp. I. Del Lungo. 
Beatrice nella vita e nella 
poesia del sec. XIII., str. 54. 

Na ovom sam se mjestu 
odgovora g. Kršnjavoga nešto 
duže zaustavio, jer je je- 
dino, u kojen ipak nešto 
stvarno kaže. No on zna da 
izvrne moje riječi, pa da mi 
onda lasno dokaže svakome 
poznate stvari, za koje ga 
nije nitko pitao. Tako na pr. 





Ivan Meštrović: Miloš, frapmenat ,,Vidovdan. hrama.“ 


na moju opasku, da se drži zastarjelog i neopravdanog mnijenja, da je Dante 
učio na universi u Padovi, priznaje (H. Sm. str. 138), ,,da se ne da dokazati“, ali 
ide za tin da pokaže, kao da sam ja tvrdio, da Dante nije uopće bio u Padovi. 

Naprotiv ! — Žao mi je, ali je veleuč. moj protivnik mogao biti i ovdje malo oprez- 
niji pri navadjanju dokaza. Citirati naime povelju iz arkiva Papafava, vrlo je ne- 
umjesno, a po dantologa — smiješno ! U tom se dokumentu doista spominju neki . . . 
dantinus quondam Allagerii de Florentia et nunc stat in Florentia. Naravno, lako 
je pomisliti na Danta : ali se ime toga Dantinusa g. Allagerii iz Firence susreće i u 
kasnijim ispravama : u jednoj 31. avg. 1339 (dantinus tuscanus) ; dalje u jednoj iz 
1345., domino dantino g. domini aligerii ; iz 1348.: domino dantino g. domini 
alligerii qui fuit de Florentia, u dvjema iz 1950. ! A Dante je umr'o 1324. (14./IX.). 

Ili je možda g. prof. dr. Kršnjavi htio da produži Danteov vijek ? — Huma- 
nitarno, ali do zla boga neznanstveno ! . 

Netačno je takodjer pozivati se na Danteov utjecaj na Giottove freske, kad 
je to vrlo, a ma vrlo sumnjiva stvar, jer čitav vijek prije (1206.) nalazimo sliku 
jednaka karaktera kao i Giottov afresco u crkvi S. Moria Maggiore in Toscanella !? 

Više ili manje ostaju drugi dokazi, koje g. K. nije trebao drobiti, jer nisam 
nijekao kašnji boravak Danteov u Padovi ; a kao oštetu za izgubljena dva dokaza 
darujem i ja jedan, a to je: danteovo poznavanje paduanskoga narječja. (Isp. 
De Vulg. Elog. I. 14.). ' 

Fastidium etenim est in rebus manifestissimis probationes adducere, pa ću 
da se osvrnem samo na još neka mjesta, gdje prof. K. krivo navodi moje riječi, 
da dokaže ,,nesolidnost m o j e kritike''. Tako na moju opasku,. ,,da mi nije jasno 
u kolikoon (Kr šn j.) vjeruje predaji, da Danteova obitelj potiče od starorimskog 
plemena Frangipana', briše ovu pošljednju riječ, da mi onda dokaže, 
da jeDante vjerovao, da mu obitelj lozu vodi iz starorimskog plemena ! ! 

Kakva je to igra ? — Drugdje sam mu opet zamjerio, što veli (B. K. str. 8.), 
da je Dante imao sedmero djece (po Pe1li-ju). Odgovara, da se je držao tradi- 
cijonalnih podalaka. Ali, ali, g. profesore, književna tradicija spo- 
minje Petra i Jakova, aLandino dodaje i .Franćesca ,,commentarono il nostro 
Poeta due suoi figliuoli Francesco e Piero". Da se je nje držao, bio bi, sve bez 
znanja Danteova, darovao mu još jedno dijete : po tom osmero ! Kako bi bilo da 
prof. K., uz študije, koje mu navedoh, pročita i dokumente ! ? 

Toliko na njegovu obranu glede života Danteova. 

U obrani svojega prijevoda drži se prof. K. takodjer neke osebujne metode : 
većinom se pozivlje na prevodioce. Da skratim svoj odgovor, upozorujem 
veleuč. g. prof. na članak F. Torraca u Bull.II., pa će mu biti jasno, koliko više vrijedi 
učiti jezik savremenika Danteovih, nego tumačenje kasnijih komentatora. 

Tako ću mu opaziti na njegov dugi ekskurs glede riječi ,,conte" Inf. X. 39., 
da riječ conto, koja dolazi 8 puta u Bož. kom., od kojih 7 u stihu (Inf. III. 71., 
X. 39., XXI. 62., XXIII. 34., Pg. II. 56., XIII. 105., XV. 12., Par. XXV. 5.) može 
da dolazi iz cognitus i computatus, i iz comptus, a ne kako to g. K. (H. S. str. 
136) drži iz cognitusilicomptus samo. Conto je čisti toskanski reflex 
lat. cognitus i computatus, no conto je (iz comptus) u talijanskom jeziku latinizam, 
jer je toskanska forma concio (isp. rum. conciu) analoška formacija, po con- 
ciare. Ne ću da spominjem, da Boccaccio interpretira sa ,,composte, ordinate'" 
i da u tom značenju dolazi kod Petrarke, Barberino, Reggim. 32. ,,non & cosa conta 


1 Zing. Dante 214.5 passim. 

34., sara piu conta a reggimento fero, Docum. 247. 10., no ću opaziti jedino, da 
Virgil poštuje Farinatu isp.... Volgiti che fai ? | 

No historijska je gramatika upravo jaka strana g. Kršnjavoga. Tako me uči 
(hvala lijepa !), da ,,proposto" nakana dolazi od lat. propositus. Njegova je inter- 
pretacija ad Inf. XXII. 123. našla i nešto jačeg zagovaratelja u O. Gozi (Scher- 
maglie dantesche. U Rass. nazion. CLVII. pp. 361—70) ; no g. se K. pozivlje na 
Campije ve razloge, po kojim se stih ,,salto e dal proposto lor si tolse'' ne smije 
prevesti ,,skoči i uteče njihovu poglavici". Ane opaža da se pri tom mijenja 
i čitavo značenje: jer bi onda Barbariccia i njegovi drugovipustilislobodna 
Navarca Auzato je Barbariccia nazvan ,il gran proposto" uistom pj. 
st. 94. ! No kad smo jednom zašli u jezikoslovlje, upozorit ću prof. K., da sipa 
(Inf. XVIII. 64.) u stihu A dicer sia fra Savena e il Reno nije afermativna čestica 
da", nego konj. prezenta glagola essere ; a kako g. K. (B. K. str. 132.) kaže : ,,Na- 
Tod, koji u ovome dijelu Italije stanuje, nije u Danteovo doba izražavao riječ ,,da' 
riječju ,,si'', kao što to današnji Talijani čine, nego se umjesto ,,si'" govorilo si p a, 
neka znade da taj oblik glagolski traje još i danas u bolonjskom dijalektu (seppa). 
(Vidi. D' Ovidio, Saggi, 365. Ascoli, Arch. glot.1Il., L' Ilalia dialettale, Zingarelli 
Studi. di fil. 1. 157). ,,Gesta'' u Inf. XXXI. 17. nije ,,poduzeće" ; gesta kao i staro 
franc. geste znači schiera, esercito (vidi Rajna. Rotta di Roncisvalle str. 1—3), 
a u tom značenju dolazi i kod — Ariosta : ,,Mostra Carlo sprezzar con la sua gesta 
E di tanti signor la presenzia". 

Ako g. prof. K. želi, nabrojit ću mu uz krivi prijevod riječi ,,persegue" (Inf. 
VII. 86) lama Inf. XX. 79. imusare Inf. XXVIII. 43 barem 20 mjesta, gdje 
je pokazao nepoznavanje starog talijanskoga jezika. 


Netačnost je dakako vrlina prof. K. i pri polemiziranju. Kako je na pr. 
mogao kazati (H. Sm. str. 140.), da su engleski i francuski prevodioci pri- 
držali imena vragova kako su u Bož. Kom, kad Littrč prevodi Alichino 
sa Aileclin, koji je izašao iz iste tvornice, kao i Zoozmannov Slappflugel, Hof- 
fingerov Senkschwung i Kršnjavijev Sagnikril. Osim toga čemu pobija mogućnost 
,saveza izmedju francuskog Hallequina skojim nadimkom kojega Dan- 
teovasavremenika", kad sam izričito naveo mnijenje Torraca, da je 
Dante djavole, osim Alichina i Farfarella nazvao prezimenima i nadimcima 
svojih savremenika. Što se pak tiče Alichina, mogao je prof. Kršnjavi pročitati 
raspravu E. Cattija (La questione di Arlecchino), koji drži sDriesenom,! da 
je ime i tip Harlekina francuska kreacija. U ostalom i starina Marulić pri- 
držaje prvotni talij. oblik: Djaval Kalabrin vodeći osujenih. 

Da zaključim sa par riječi pro domo mea. 

Najgore je od prof. K, što mi insinuira laganje ! Tako (H. Sm. str. 41.) 
tvrdi, da jednostavno neistinu govorim, tvrdeći, da je nešto napisao, što 
nije, biva da je ,,torre de' gualandi nazvao toranj Muda". Ako lealni moj 
protivnik nije izgubio uz dar pamćenja i dar vida, neka otvori svoju knjigu na str. 
186., pa će naići u prve dvije crte odozgo na ove riječi : ,,došao je u Pizu, baš kad 
je grof Ugolino u tornju Mudi sa svojim sinovima od gladi umirao“. 

Kako da se nazove ovako postupanje gospodina profesora ? !? 


i Driesen. Der _Ursprung des Harlekin. Berlin 1904. 

Na koncu me s visine svoje erudicije k o r i, što sam kazao: ,,Tako je K. Majstor 
Adam prema najnovijem istraživanju (!) Englez iz Bresta, pa me uči, da je O. 
Bacci to donio (po Tarlazziju) u svojem komentu k XXX. pj. Pakla, za koji da 
nisam znao. Žao mi je, ali je g. Kršnjavi zlo informiran, kao gotovo uvijek. Prvo 
svega upozorujem veleuč. g. profesora, da je prije Bacci-ja, Gregorio Pal- 
mieri, (Gregorio Palmieri. Introiti ed eriti di papa Niccolo III. (1279—1280) 
antichissimo docum. di lingua ital. etc. Roma tip. vaticana 1889.) našavši u 
jednoj ispravi iz godine 1277. nekoga m. Adamo de Anglia, naga- 
djao, da je to Danteov Maestro Adamo, držeći da je njegova domovina 
Brest. NoBrestjeu — Francuskoj,ali je onda bio pod Englezima. Brest 
bi se pak (preko lat. Brestia) pretvorio u talij. pučkom govoru u Brescia, pa bi 
odatle nastalo mnijenje, da je Danteov Maestro Adamo Brescianac. No najno- 
vijasuistraživanja ustanovila, da se je u odnosnom kodeksu krivo čitala 
riječ Anglia. Radi setu o Agna (a Agna je selo izmedju Poppi i Romene), zami- 
jenjeno s Anglia radi grafije Angna. (Isp. i Zing. str. 749.). 

No uza svu nelealnost prof. Kršnjavija, bit ću tako dobar, pa ću mu naznačiti 
bibliografiju i to najnoviju, za neke od onih stvari, gdje se povlači. Tako ću mu 
prišapnuti, da su u najnovije vrijeme lomili koplja za Brunetta Latiniji odlični 
filolozi Parodi (u genoveško jj, Lectura Dantis' i F. Novati u Sonzognevom 
zborniku ,,Le Opere Minori di Dante", preštampano sada u elegantnoj svesci : 
Freschi e Minii del Dugento. Milano, Cagliati MCM VIII. str. 334. slj. 

Poštujem, kao Srbin, hrvatsku nauku, dapače držim, da mi je dužnost ko- 
ristiti se njome, no ni uz najbolje nastojanje, ne mogu, da čupam perje iz repa 
Danteologa-Chanteclera. ,,E se non fosse che amor, lo mi vieta la riverenza'* prama 
časnoj dobi, i userei parole ancor piu gravi'. 


A. G. MATOŠ: DVA KENTAURA 


Sa dušom vrača, s magijom Hirona, 
Kentaui, Parip s ognjem Feba, 
Drijadu, ženu, nimfu vreba, 

Željan puti bielih Amazona, 


Od izvor-voda plavog Helikona, 
Od mira sedmodverih Teba 

Pa sve do oca Dzeusa i Neba 
Strast se ori poluboga bona. 


Sa srcem zebre, s pameću papkara, 
Abderit (ma da nije čedo kobile, 
Kentaur naš !) k*o baba klima stara, 


Dok vile naših dana, cvieće Ilice, 
Razjapljuju u počast Mulcu vilice 
I žale, što ga nijesu mužem dobile. 

MILAN ŠENOA: POST FESTUM 
DIALOG U JEDNOJ HOTELSKOJ SOBI. 


Ona: Vi ste ovdje? 

On: Da, klanjam se... 

Ona: Vi ste poslali ovu posjetnicu? ... . 

On: Da, ja. Oprostite. Tudja je, nije moja, ali sam je ja poslao... 
Ona: Čudnovato. 

Ona: Čudnovato ? 


On: Ne nije čudnovato. Da sam svoju kartu poslao, vi me ne biste primili. 
Ona: Ne, ne bih vas bila primila — i zato vam se sada preporučam. 
On: Molim vas tek nekoliko riječi... 

Ona: Vi znate, da ja ne volim govoriti s vama. 

On: Znam, vi me ne volite. To ste mi već nebrojeno puta rekli, dok ste još 
ovdje kod nas živjeli. Razlog te vaše antipatije prema meni ja pogadjam. 

Ona: Nemate što pogadjati. To je posve jasno. Vi ste... 

On: Ja sam prijatelj doktorov — i eto, to je sve. 

Ona: Ito je dosta, da vam i opet kažem, da vam se klanjam. 

On : Drago bi mi bilo, da se jednom taj naš odnošaj objasni prije nego odete. 
Vi ste postali ženom velikoga svijeta. Mi smo mali ljudi. Na vama je, da nas sa- 
slušate, da nam se eventualno i nasmijete. 

Ona: Ali molim vas. To su posve svakidanje fraze što vi tu pripovijedate. 

On : Možda, a opet mi pristoji pravo, da saznam pravi razlog, za što vi mene 
odbijate. Znam, da ste primili ljude, koji su vam posve indiferentni — ni simpa- 
tični ni antipatični — dok mene... 

Ona: U svijetu sam naučila primati svakoga, — jer mi je većina tih ljudi 
bila indiferentna. Medjutim u samim riječima simpatičan i antipatičan leži razlog 
zašto jedne rado primam — a drugih i ne primam. 

On: Posve razumljivo. Molim vas nešto je u tome vrlo zanimljivo. Stavimo 
Slučaj, da se kod vas javi čovjek koga još nigda nijeste vidjeli — pristale vanj- 
štine... 

Ona: Recimo, tako kako vi, a? 

On: Ne, nije to aluzija na taj moj slučaj, — nego je to posve principijelno 
pitanje. On će vam biti na prvi mah ili svojom vanjštinom ili načinom svoga go- 
vora, ili možda svojim duhom simpatičan . . . 

Ona: ...ili antipatičan. 

On: Pardon, ima tu još jedna finija nijansa. 

Ona: Da čujemo. 

On: Može vam biti nesimpatičan. 

Ona: Vi ulazite u neke finese, koje... 

On: Dozvolite. Svakako ćete priznati, da je velika razlika u značenju riječi 
drag ili mio, nedrag ili nemio i odvratan. 

Ona: Svakako. 

On: Onaj čovjek, koji vam je odvratan — ili recimo — antipatičan — onaj 
čovjek mora da vam je podao za to razloga. Vanjskom formom može čovjek po- 

stati simpatičan ili nesimpatičan, dok za antipatiju treba znatna razloga — a 
znatnom .razlogu treba vremena. 

Ona: Meni se sve čini, da vi bez razloga ovdje vrijeme tratite, a ja opet 
nemam vremena, da saslušam te vaše razloge. 

On: Pardon, vi ste na krivom putu. Nisam došao, da vam kake razloge 
nabrajam, nego da od vas saslušam razloge, zašto sam vam odvratan. 

Ona: Slušajte. Tvrdo sam bila odlučila, da vas i još nekoga — be ne ću 
da spomenem — i ne mom i ne saslušam. Ipak je u vas bilo dosta... dosta. 
no pomozite mi. 

On: . eriendje 

Ona: To je preoštro ... 

On: Dakle odvažnosti. 

Ona: To je opet prečasno. 

On: Nego? 

Ona: Recimo drskosti, te ste se javili ovdje preda mnom, i sad vi mene za- 
plićete u koje kake fraze, ne bi li me sklonili, da vam odgovaram... 

On: Rekoh, da je to moje pravo. Vi ste me pred sobom tužili, sami ste me 
osudili, a saslušali me niste. Tužitelj, sudac i krvnik u jednoj osobi, ne čini li vam 


, se taj sam proces nepravednim. 


Ona: Ah, molim vas. 

On: Konstatujmo u kržik6: što se je zbilo. Vi ste provodili kod Keti 
krasan, miran život. 

Ona: Da. 

On : Ja sam mu prijjatelj od mladih dana, pak sam u tom kolu bio neki treći, 
koji je uživao u vašoj sreći. 

Ona: Molim vas ne podsjećajte me... 

On: A ma zašto ne? Ta sjećanje je niz karika, koje od svih zgoda našega 
života stvara jednu cjelinu... | 

Onasa veli neki Nijemac s vrlo dugim imenom u maloj jednoj svesci 
Reclamove biblioteke. | 

On: Nije pravo što govorite. Baš taj vaš ravnodušni afektirani cinizam 
prikriva u vama neka čuvstva, koja se radjaju onda, kad se čovjek sjeća ugodnih 
časova, a ne će da ih se sjeti. Još će vam dobro biti u pameti oni mali objedi u troje, 
oni izleti na štajerskoj granici, gdje nas nije nitko poznao. I to je trajalo dugo. 
Onda o vašoj antipatiji protiv n mene nije bilo ni govora. Je li? 

Ona: Ne. 

On: Ljubav napokon ne može da bude ljubomorna na prijateljstvo. Ona 
je svemoćna. 

Ona: Vidim da ste mnogo truda uložili u sve te lijepe riječi, dok ste ih na- 
učili. Mnogo truda, — pa da vas nagradim — molim izvolite sjesti. 

On: Vaše su riječi zadahnute nekom oštrom ironijom. Ja ih ipak smatram 
kao pravednu kazan za moju drskost. Ali nastavimo. Ja sam onda pošao 
u svijet. 

Ona: Sjećam se, pratili smo vas. 

On: Izostao sam dugo, — pol godine i više. Onda se vratih. 

Ona: 1 niste me više našli. | 

/van A eštrović: Sjećanje, fragmenat ,Vidovdanskoga hrama“. 


On: Nisam. Nestalo je vas, a nestalo i ljubavi. Znate li da mi bilo žao, 


vrlo žao... 
Ona: Onih malih objeda u troje — onih: intimnih izleta na štajersku 


granicu ? 
On: Ne rugajte se. Ova je stvar za me bila vrlo ozbiljna. Nestalo ljubavi. 


a nestalo i mira za moga prijatelja. ' 
Ona: Ostalo je prijateljstvo, — a silna jaka ljubav jun se. Kako se to 


slaže S vašim predjašnjim riječima? 

On: Dugo je trebalo, dok se je moj prijatelj umirio i utješio. 

Ona: Utješio se, pa se oženio. 

On: Jest, oženio se. 

Ona: 1 vi ste to dobro znali. 

On: Doznao sam to tek poslije zaruka. 

Ona: Ali molim vas — ne skrivajte se. 

On: Rekoh — tek poslije zaruka. Doktor me je predstavio tek svojoj go- 
spodji. 

Ona: Čudnovato, a čitavi SIE! zna, da ste ga baš vi nagovarali da se ženi. 

On: Ja? i 

Ona: Da, da mene potjera od sebe, pa da sebi osnuje obitelj. 

On: Ma kažem vam, da ja onda nisam ni poznavao njegove žene. 

Ona: Sve jednako. Vama je bilo stalo, da ja od njega odem, a ne da se on oženi. 

On : Oprostite tu i opet nedostaje razloga. Što bi mene nagnalo na tu ideju? 
Nas smo se dvoje vazda dobro pazili — meni se bar tako čini? 

Ona: Da. 

On: Pa koji bi mene motiv nagnao, da najednom budem nekim zloduhom 
vaše sreće. 

Ona: Nisam rekla, da ste bili zloduhom. U vašem je interesu bilo, da mene 
i doktora rastavite. 

On: Ali zašto, komu za volju ? 

Ona: Kad ste danas amo došli, rekla sam vam da vas ne primam, htjela 
sam otići, ali vi ste me zadržali ovdje vašim govorom, vašim preplitanjem. Znala 
sam, da će doći do neugodnih enuncijacija izmed nas, da će možda pasti i koja 
ta uvrijeda. Ako se tako dogodi, onda znate, da ste vi tomu krivac ; ja perem ruke. 
Vi ste me na to natjerali, da kažem što ću možda sada reći. 

On: Ne znam, duše mi, kaki bi to razlog mogao biti, što ćete sada spome- 
nuti. Za pol godine moga odsuća nisam ni jedne riječi pisao doktoru... 

Ona: Ja bar nisam vidjela nijednoga pisma. 

On: To će reći, da vi ovim mojim riječima još vazda ne vjerujete, da još 
vazda tvrdo stojite na tom, kako sam ja ne znam čemu za volju prekinuo vaše 
intimne veze s doktorom. 

Ona: ,,Ne znam čemu za volju“ — ovo su čudne riječi. 

On: Slušajte molim vas. Uzmimo, da je tako, kako vi mislite, da sam ja 
nagovorom ili kakom intrigom, ako baš hoćete, predobio doktora da vas ostavi. 
Recimo tako, — kakogod to ne stoji. Kažite mi sada molim vas, kake ste vi raz- 
loge tom mom nedjelu u vašoj lijepoj glavi konstruirali? 

Ona: Pa kad hoćete, — reći ću. Vi ste to učinili iz vlastitoga interesa. 

On: Iz vlastitoga interesa? Valjda materijalnoga? 

Ona: Ne. 

On: Nego možda od ljubomora na vas? 

Ona: To bi bilo naivno. 

On: Nego? 

Ona: Eto to je: Vi ste mislili : odbačena ljubovca moga prijatelja, koja je 
sa mnom bila vrlo intimna, kojoj sam bio simpatičan, sad će postati još mtim- 
nija, — bit će mojom. 

On : Dakle moja sva krivnja bila bi ta : intrigom omrazio sam ljubovcu svom 
prijatelju, da je mogu poslije sam za ljubovcu uzeti? 

Ona: Da. Krivo ste računali, jer se je mjesto one očekivane ljubavi rodila 
antipatija — odvratnost. I mi smo se time vratili na početak našega razgovora. 
Tražili ste od mene, da vam kažem razloge moje antipatije spram vas. Eto, rekoh 
sve, a to sve nije baš laskavo po vas i po vaše visoke pojmove o prijateljstvu. Mo- 
žete li još i sad da niječete, da svoje krivnje ne priznate. 

On: Ne niječem. Priznajem. Istina je sve što ste rekli. 

Ona: Što, vi priznajete sve tako sans g&ne ? 

On : Da, pa što ću? Svakako je pametnije, da vi to sami od sebe znate, nego 
da se ja trudim oko toga, da vas uvjerim o svojoj ljubavi, da se gubim u kojekakim 
frazama, kojima biste se vi još i ljudski narugali. 

Ona: To bi dakle priznanje imalo biti surogat jednoj ljubavnoj ispovijesti. 

On: Vi ste me doveli do toga. 

Ona: vi uza sve to zaboravljate na vaše prijateljstvo. 

On: Da, jer je ljubav jača od prijateljstva. Moj se prijatelj lako oporavio 
od boli, koju mu zadade vaš odlazak ; jednako se lako utješio, kad mu je prije 
dvije godine umrla žena. Vrijeme liječi i tješi. 

On a: E onda treba da i vi pričekate još neko vrijeme sa svojom ljubavlju. 

On: Za što? 

Ona: Jer ćete se i vi utješiti od boli, koju vam sad zadajem odbijajući vas. 

On: Vi me i zbilja odbijate. 

Ona: Da. 

On: Pogodit ću zašto. | 

Ona: Nije ni teško. Rekoh vam, da ste mi antipatični. 

On: A ima svakako i jedan drugi razlog. 

Ona: No? 

On: Vi još uvijek ljubite doktora... 

Ona: Ali molim vas. I tu je vrijeme liječilo. Ja sam ga posve zaboravila. 
Poslovi su me doveli amo, pa sam se po majo i strašila onoga momenta, kad će 
trebati, da ga prvi put vidim. Pa znate kako mi je bilo? Mirno sam prolazila pored 
njega. Pozdravi me, a ja odzdravim tako, kako odzdravljam ljudima, s kojima 
se slučajno jednom u životu sastadoh, kojima ni imena ne znam. Pitala sam sama 
sebe, kako je to, te sam tako mirna, bez mrve uzbudjenja — a ma bez svakoga 
traga ikake uzrujanosti. Nisam znala kako da je tako — ali samo znam, da od 
sad spada u klasu onih meni posve indiferentnih ljudi. 

On: Svakako vrlo zanimljivo. 

Ona: Da, zanimljivo. Evo čas prije — kad ste vi došli, još vam rekoh, da mi ne 
spominjete njegova imena, a sad vidim, da je i taj strah bio posve suvišan. Sačuvah 
ugodru spomen na naš zajednički život, ali tuge za prošlom ljubavlju nesta posve. 

On: Znam zašto. 

Ona: Da čujem. 

On: Jer ste od onda našli drugu ljubav. 

Ona: Smiješno. Jesam li ja u svijet pošla, da budem koludricom, da se pro- 
metnem bogomoljkom. Priznajem, bilo je ljudi od onda, koji su mi bili mili i dragi 
— ali vas nigda medju njima ! 

On: Vjerujem, a opet bilo bi posve logično, kad je nestalo vaše ljubavi prema 
doktoru, da nestane i antipatije prema meni. 

Ona: To bi bio avansma za vas. Vi bi htjeli, da mi budete bar “indi 
ferentni, je li? 

On: Svakako bi mi laskalo bar to, kad već nemate ni mrve ljubavi za me. 

Ona: Ne ni jedno ni drugo. Ljubavi prema doktoru je posve nestalo, dok 
je antipatija prema vama ostala ; to vam je stara stvar: dobro se zaboravlja, a 
zlo ostaje. 

On: Dakle ni mrve ljubavi više. 

Ona: Ni mrve. Dozvolite, mi smo zastranili od naše teme. Što smo imali 
da jedno drugomu kažemo, iskreno smo rekli, makar i neugodno bilo, a sad vi pa- 
date u posve drugu rolu. Vi mi se namićete za nekakoga ispovjednika. 

On: Dozvolite, ja sam to bio od prvoga časa, kad sam došao amo. 

Ona: Kako to? 

On: Ja mislim, da je moja misija dovršena. 

Ona: Misija — ne razumijem. 

On: Razumjet ćete. Slušajte. O kakoj ljubavi prema vama a ma ni govora. 
Vi ste mi bili indiferentni za sve ovo vrijeme vašega izbivanja, tako indiferentni, 
da sam gotovo vašu fizionomiju zaboravio. 

Ona: Zbilja ? 

On: Zbilja, zbilja. Tek jedna problijedjela fotografija iz onih vremena, što 
visi u jednom izlogu, podsjetila bi me katkad, da ste i vi njegdje na zemlji. Vaše 
ime tiskano debljim slovima u stranim novinama, podsjetilo me, da ste još u životu 

Ona: Ah! ' 

On: Da. Molim vas pomislite, ja sam zaboravio i vaše krsno ime. Tek ne- 
davno se sjetih, kad sam ga čitao u našim novinama. Je li? To je znak potpune 
indiferentnosti ? | 

Ona: Imao bi bar biti. Nego se meni čini, da to sve skupa ima biti neki re- 
vanche za onu košaricu, što je čas prije dobiste. 

On : O vjerujte mi ja bih bio u najvećoj neprilici, da te košarice nisam dobio. 

Ona: Čujete, ovo zvuči nekako kao mala uvreda... 

On: Za vašu tatšinu? Ali slušajte. Onda kad se je radilo o ženidbi moga: 
prijatelja, ja se za sve to nisam brinuo, jer me nije bilo ovdje. Njegova je pokojna 
žena bila elegantna dama, ali bez komplimenta, ni premac vašoj ljepoti, ni vašem 
temperamentu. Bila je bogata, učena — uopće čitava je ženidba bila nekako kon- 
vencijonalna. Izmed moga prijatelja i njegove žene nije nigda postojala nikaka 
intimna familijarna veza. Djece nisu imali ; ljudi posve raznih značajeva, živjeli 
su posve na evropsku, ukočeno, govorili sebi ,,vi", tako su nju naučili u jednom 
švajcarskom internatu. Uopće nije bilo onih intimnih veselih večeri, onih zgodnih 
izleta na štajerskoj granici, — jedno se je grozno dosadjivalo uz drugo, — a opet 
do nesklada ili razdora nije došlo. Onda je ona nenadano umrla. Moj je prijatelj. 
u prvom početku bio mrzovoljast i nujan, onda je počeo putovati, — a napokon 
stao se zabavljati. U toj trećoj fazi vidio je opet vas. 

Ona: Mene? 

On: Da. 

Ona: Gdje? 

On: Negdje u svijetu. Od onda javila se opet vaša fotografija na njegovu 
stolu. Neke male sličice, neznatni predmeti davno zaboravljeni nadjoše se na starom 
svom mjestu, kao neki fetiši. Sve su te stvari podsjećale na vas... 

Ona: Je li tako i sada? 

On: Mislim samo još do sedam sati večeras. 

Ona: Kako? 

On : Čut ćete. Dugo se borio sam sobom. Onda se povjerio meni. Htio je, da 
sam podje do vas, da vas podsjeti na one prve dane vaše sreće, ali vi ste u svijetu 
postali dama, možda promijenili svoje nazore, a on se bojao, da ga ne odbijete. 
Vi se još sjećate, kako je on ponosit. I sreća je, da nije došao sam do vas. 

Ona: Meni se čini, da vas počinjem razumijevati... 

On: Već je i vrijeme. Ja sam dakle morao, da preuzmem vrlo delikatnu za- 
daću, pa da budem za čas vašim ispovjednikom, kako god sam vam antipatičan. 

Ona: Vi ste dakle čitavo to vrijeme igrali komediju? 

On : Da, za me komediju. Vi ste mi lijepo i glasno priznali, da se moj jadni 
prijatelj nema od vas nadati a ma ni mrvici naklonosti, da je bio posve zaboravljen, 
da je u vašem srcu s vremenom nastala praznina, koju su redom drugi ispunjali, 
da pače ni sada nema a ma ni cigla mjestanca za moga prijatelja, da — — jednom 
riječi, da se je u ludo nadao, da je vrlo pametno uradio poslavši mene, a ne do- 
šavši sam. 

Ona: To prevršuje sve granice... 

On: Molim, ne žestite se. Ta i vama će to svakako milije biti. Vi ste evo ne- 
koliko časova o meni govorili — i ja sam doznao sve. Pomislite, kako bi to ne- 
ugodna scena bila, kad bi mu vi morali u oči priznati, da vam je tako indife- 
rentan, kao čovjek, s kojim ste se tek jednom u životu sastali. Je li? 

Ona: Da. 

On: Kud ste se zamislili. Ja držim, da je svakako bolje bilo poslati parla- 
mentera, koji je vičan podnositi batine. Vi njemu jamačno ne biste bili rekli, 
da vam je indiferentan. 

. Ona: Ne znam. Dokrajčimo. 

O n : Odmah. Od ovoga časa, ja i zbilja vjerujem, da sam vam s pravom anti- 
patičan. U ostalom oprostite, moj prijatelj dolje šeće i čeka na odgovor. To je 
za nj preduga tortura. 

Ona: Jedno pitanje. 

On: Molim. 

Ona: A kuda će sad, kad mu donesete odgovor. 

On: U internacijonalni putni biro. 

Ona: Mi smo dakle svršili? 

On: Mislim posve. Meni je bila čast, gospodjice! Oprostite još jednom mojoj 
drskosti — ili možda sada imate za moj postupak oštriji naziv. U ostalom mislim, 
da se nas dvoje ne ćemo više sastati u životu. 

Ona: Nadam se. 

On fodlazi). 

Ona (brzo): Molim vas..... (Ide k prozoru. Pauza.) Otišli su. Kolika 
glupost ! 

Sa zlatnih polja“ 


Svaki kraj u nas ima svojih obradjivača 
u literaturi. Starijih i mladjih, boljih i lošijih. 
Kako već biva. I neki su od njih upravo odraz 
svoga kraja, da tako rečem, produkt njegov, 
djeca njegova. | Zagorje nam dade Gjalskoga 
i Kovačića, prvoga realistu i prvog ismijača i 


satiričara, Slavonija Kozarca, koga si ne možemo | 


ni zamisliti nego kao pisca ,,Tene“, »,Oprave“, 
»Mrtvih kapitala“, kao analizatora onoga ša- 
rolikog života s toliko dobra i s toliko grijeha, 
koliko je i ljudi, dok nam Lika dade Turića itd. 
A da i ne spominjemo one legije mladjih, više 
ili manje fiziognomiranih pisaca, koji u svojoj 
velikoj većini tek nastavljaju ono što su stariji 
započeli, stojeći kao i njihovi literarni predji 
pod neposrednim utjecajem onih vječno živih 
i vječno istih dojmova svoga okoliša koji se 
razlikuju možda jedino — vremenom. 

I ova knjiga pripovijesti s otmjenim na- 
slovom pokazuje nam već na prvoj stranici 
svojoj sve, što želimo znati o piscu.. Jer jei Han- 
žeković nepatvoreno čedo jednog takvog našeg 
kraja, široke slavonske ravnice ljubavi i grijeha. 
I dojmovi ovi u njega su tako jaki, premda 
Hanžeković stalno boravi u Zagrebu, kao na pr. 
i Petar Petrović. I on tek ovom svojom knjigom 
nastavlja ondje, gdje su prestali stari, pogdje- 
gdje biva i sam stari“, jer obradjuje sujete 
već davno obradjivane i obradjene, ali pripada 
mladjima s jednostavnoga razloga jer je uistinu 
mlad, mlad u dobi, kao i u književnim svojim 
radovima. Ali ga se ne smije nazvati početnikom, 
premda se u javnosti malo pokazivao, jer cijela 
ova zbirka novela odaje sigurniju ruku. Nije 
opet ni bez mana jer najposlije čovjek je čovjek 
a do izdjelanoga književnika daleki su i mučni 
putovi. 

Tipični seoski bilježnik, koji rado nagla- 
suje, daje ,,zakon zakon, a Bog je Bog“, a kraj 
toga nemilosrdno guli narod i umirovljeni kr. 
financ, što hoće da vodi prvu riječ, jer je ,,štošta 
promislio“ i koji uživa u sebi kad završuje de- 
batu sa: ,idite, molim vas u Australiju — ili 
turite glavu u bunar“; pa onda ono opijanje 


* Mato Hanžeković: Sa zlatnih 
polja. Slike iz slavonskog narodnog života. 
Tiskara Hrvatske stranke prava d. d. Cijena 
K 1.60. Naklada piščeva. 


puka ,za odmor“ i njegova posljedica: uboj- 
stvo ; zasukanost, bezbriga i lijenost slavonskog 
Čovjeka u paraleli s marljivim Švabom, a na 
drugoj strani odlazak muža u Ameriku, život 
žene iza njegovog odlazka, pa ciganski čadori, 
ponosne ciganske cure i vruća ljubav... to su 
evo sujeti Hanžekovićevih pripovijesti. Gradja 
doduše u raznim svojim fazama i s raznih strana 
kod nas već obradjena ali se i ovdje ugodno 
čita, jer je u Hanžekovića uz mjestimice upravo 
lijepu dikciju i lijepi i puni stil, koji prekriva 
gdjegdje mršavu obradbu. I tako je omogućeno 
da se dočita knjiga, a da ne osjećaš onoga — 
što znači smrt književniku (i njegovu čitaocu) 
— dosade. Toga u Hanžekovića ne ima i to 
neka uzme u pohvalu. 

Više bi mu se moglo spočitnuti nekim, re- 
Cimo, nesmotrenostima, što se sastoje u nemo- 
gućnosti same stvari. Tako na pr. kad ambi- 
cijozni njegov financ Mintija u zadnjim svojim 
časovima, gdje već umire od kapi poput Kranj- 
čevićevog Zadnjeg Adama, piše u zemlji ne 
upitnike_ali riječ: sekretar... Pisac doduše 
naglasuje, da ju je napisao ,,nezgrapno“, ali 
opet... Zar ne bi junakovu ambiciju, koju 
pisac hoće da pokaže i u posljednim Mintijinim 
životnim časovima, mogla jednako okarakte- 
risati i koja slična zgodna izrečena riječ ? Sret- 
niji mu je završetak inače dosta slabe pripo- 
vijesti ,,Radi čega ?“, kojemu zaradi naglog 
prelaza i lapidarnosti ne manjka efekat. 

Zločin je dovršen. 

»Kuc, kuc, kuc, — kuca neko na prozor 
oružničke postaje u selu bijele oveće kuće. 

— Tko je ? — ozva se iz sobe jak dubok 
glas oružnika. 

==>JA i 

— Tko to ? 

— Ja Žava Kovač. 

— Što je? 

— Ubio sam Sigu Mitrića. 

— Pričekaj odmah ću ti otvorit, — reče 
oružnik_ni ne otvorivši prozor“. 

Svakako mu je u ovoj zbirci najuspjelija 
,»Pruga“. Borba starog Marina, 93-godišnjeg 
radenika zemlje, protiv komisije, koja hoće da 
mu radi gradnje željezničke pruge ,otme“ 
komad njegove drage livade, pak ono čvrsto 
starčevo uvjerenje, da je: pravo na njegovoj 

trani, što dokazuju uostalom i žandari, koji 
u došli da brane komisiju — jer ,,pravica se 
ne štiti, ona ne treba žandara“ — i ona velika 
starčeva bol, sve je to prikazano tako snažno 
i prirodno, da, premda uvidjamo pogibeljnu 
glupost Marinovu i besplodnost otpora, ipak 
nam je simpatična ova njegova poza i mi od- 
jedamput vidimo, kako smo i nehotice uz njega, 
a protiv oblasti i — kulture... A to je ona ma- 
gičnost i sposobnost “književnika :  zaintere- 
sovati i uživiti čitatelja u dogadjaj — svakako 
jedna dobra strana. Druga po vrijednosti bila 
bi ,,Pjevač Tadija“, ali — ona apoteoza sla- 
vonske ravnice i neba i ciganskih čerga sjeća 
ipak odviše na svoj uzor... 
Knjiga je opremljena ukusno. 


F. Jermolov. 


Pesnitvef* 


Slovenski je narod lirske duše. Lirska mu 
je poezija najkrasnija. Njegove lirske povijevke 
pravi su biseri. Pjevaju ih svi Slaveni kao svoje 
narodne pjesme, ali nitko s tolikim čuvstvom 
i shvaćanjem kao Slovenac. Slovenski narod 
ima dva znamenita i krasna lirska pjesnika, 
Prešerna i Gregorčića. U njihovim se pjesmama 
vidi slovenska duša. Koliko se hrvatski i srpski 
narod može dičiti svojim junačkim pjesmama 
pred cijelim svijetom, toliko slovenski svojom 
lirskom pjesmom. Tanka i čista i mila i slatka 
lirska žica čuje se u slovenskoj lijepoj knjizi i 
umjetnosti. Sve je to krasno i prekrasno, ali... 
ali... Sve to uzbudjuje u plemenitu čovjeku 
simpatije, ali život je i borba, a kako Aškerc 
veli: ,,Prvi na svetu je, kdor je močnejši !" 
Slovenski narod gotovo nije bio nikad svoj. 
Uvijek ga je žuljao tudji jaram. Nema ni svoje 
povijesti. Nema svoje srednje škole, naime sa 
svojim nastavnim jezikom, a kamoli sveučilište. 
On je pastorče u Austriji. Njegova meka ćud, 
ropski moral, Rim sa svojim klerikalizmom, 
imperializam, ubijanje otporne snage, stari na- 
zori o svijetu i životu, pa sentimentalnost u 
samoj lijepoj knjizi, sve je to škodilo njegovoj 
slobodi i samosvojnosti. 

Podiže se Primož Trubar da oslobodi Slo- 
vence donekle duševnoga ropstva i rimske tlake. 
Udari temelj slovenskoj književnosti i stane sa- 
kupljati oko sebe vedrije slovenske glave. Narod 
sve više pristajao uz Trubara, a Rim udari na 


* Pesnitve od Antuna Aškerca. Peti 
zbornik. Naklada L. Schwentnera u Ljubljani. 
1910. Strana 268. Cena broš. K 4; eleg. vez. 
K 5.50. 

njega i spali prve slovenske knjige. Dugo iza toga 
nije se uskrisila slovenska književnost. 

Kad se u Hrvatskoj čitao najviše Šenoa, či- 
tali su Slovenci s najvećim zanimanjem Štrita- 
rov ,,Zvon'" i njegova djela. Mlada slovenska ge- 
neracija upravo je gutala Štritarove umotvore. 
Ali kolika razlika izmedju Šenoe i Štritara ! 
Šenoa je ratoboran, on raspaljuje čitatelja na 
otpor protiv zla, nepravde, tlačitelja i tirana, 
dok je Štritar prečesto previše mekan i sentimen- 
talan. A kako su u Hrvatskoj mnogi mladi pisci 
podražavali Šenoi, tako su medju Slovencima 
mnogi imitirali Štritara. Štritarova  sentimen- 
talnost hvatala se osobito mladeži, a to je bilo 
narodu na štetu. Uza stara zla, još i ovo ! 

No kad narodom zavlada bilo kakvo veliko 
zlo, obično se pojavi njegov spasitelj, čovjek 
onakav, kakav treba da je sav narod, ako hoće 
da se održi u životu i da živi dostojnim životom. 
Tako se medju Slovencima, u tom mekanom i 
golubinjem narodu, rodi apostol novih, mo- 
dernih ideja, moderni umjetnik, čovjek pun 
eneržije, kakav najviše treba Slovencima, Antun 
Aškero. 

Aškerc je jaka indidiđdualnost, upravo pojava 
u slovenskoj književnosti. Svijetao i jak je ka- 
rakter, neustrašivi borac, slobodni mislilac, 
potpuno moderan čovjek i pjesnik filozof. Takav 
je upravo trebao slovenskom narodu, i kamo sreće, 
da je takovih bilo prije njega ! I mnogo on učini 
za svoj narod. Ni jedan književnik do njega ne 
učini toliko. 

Slovenski je narod duševno robovao i nosio 
teški klerikalni jaram. To ropstvo zvao je po- 
božnošću i tim se, zaslijepljen, ponosio. Slovenac 
je ekonomski napredan, darovit, i rese ga mnoge 
socijalne vrline, ali je ipak dugo nosio duševne 
verige. Pokomnost bila je njegova ,,krepost". 
Aškerc je čovjek, koji ne ljubi ničijih veriga. 
pa te bile i sv. Petra ili narodne, i koji se ne klanja 
nikojim mučilima, pa bila ta mučila i Isusova. 
Sve, što je ropsko, kukavno i nisko, njemu je 
odvratno i na to udara svom snagom jake svoje 
duše. Sve on to obara kao umjetnik jakim svojim 
uvjerenjem i velikom moralnom snagom, a da 
ipak ostaje pravi pjesnik. Ozbiljan je kao kakav 
grčki bog. Vidiš da živi u svom duševnom svijetu 
širokoga i visokog obzorja. Jezik mu je krasan, 
pjesnički. Nigdje suvišne riječi, nigdje puste 
fraze, nigdje nepotrebna nakita nigdje ništa is- 
hitrena i nategnuta. Rijeka njegove poezije jeste 
velika i jaka, teče velikom snagom, a ipak uvijek 
bistra. To je Ganges, koji ozdravljuje, oslobadja 
od grijeha i preporadja. I najsitnija Aškerčeva 
pjesma je — pjesma, a što je tek zbornik nje- 


govih pjesama ! To je velika dragocjena riznica 
ljepote. Veće Slovenci nemaju. 

Kad se Aškerc pojavio na polju lijepe 
knjige, kao da je zarudila nova zora, a zaista i 
ogranu novo sunce. Mi, koji smo još onda bili 
mladi, koji smo se opajali i omamljivali Štri- 
tarovim sentimentalnim djelima, koja su nam 


toliko godila, digosmo glave i okrenusmo se. 


k Aškercu. To su posve novi glasovi. Ne omam- 
ljuju poput uspavanke, kojom majka uspavljuje 
dijete u kolijevci, nego razbudjuju, rasplamćuju 
i poput bojne trublje zovu u boj za slobodu. 
To je grom, koji potresa, odjekuje od planine do 
planine i pročišćuje zagušljiv uzduh. Aškerc 
nas zove. Zove nas da ustanemo, da dignemo 
glave, da se borimo, da radimo, da se uzdamo 
u se i u svoju snagu. On nam pokazuje pravoga 
boga i pravi raj. Osudjuje poniznost i ropsku 
ćud. Govori, da je slovenska krv ,,prevodena, 
premalo ognjena", da ima u njoj premalo že- 
ljeza, a u kostima premalo kremena. | u najno- 
vijim pjesmama, u ,,Pesnitvama'', što ih napisa 
posljednjih pet godina, govori svome narodu : 


,»Verujte samo v svojega boga, 
kine kraljuje vrh neba ! 

Ta bog se ni rodil iz fantazij 
preteklih dnij. 

Ta bog edino pravi, 

resnički zdravi, 

neumrjoči 

in vsegamogoči — 

to vaš je duh in vaš razum 

in vaša moč in vaš pogum 

in vaša vest 

in vaša pest 

in vaša dlan, 

ki delate ž njo dan na dan — 
to bog je vaš! Le vanj verujte, 
pred drugim pa ne poklekujte ! 
V vas samih le živi vaš bog ! 
Ni drugega nikjer okrog ! 
Verujte v svojega bogaA, 

verujte v svojega duha ! 

Le v prsih vaših bog živi 

in v duši vaši plameni; 

po žilah vaših bog vas polje. 
Vaš bog — moč vaše to je volje ! 
Ta bog je naše dobe veličastni sin, 
ko vladaj s solčnih vas višin ! 


Mlada generacija oduševljavala se za Aškerca, 
a sredovjeki duh i crni klerikalizam stao je medju 
bistrijim i obrazovanijim Slovencima uzmi- 
cati, a danas uzmiče i medju seljacima. Neka- 
danji klerikalni seljak, danas je slobodai mislilac 


i posjećuje sastanke ,,Slobodne Misli". Dakako, 
da sve to nije zasluga jednoga čovjeka, nego i 
dr. Tavčara, Hribara, slobodoumne napredne 
štampe i drugih, ali Aškerc ima tu svakako naj- 
većih zasluga. 

Danas diše u slovenskoj lileraturi moderni 
duh. Čemu smo se prije kojih trideset godina 
divili i što je onda bilo najljepše, na to gledamo 
kao na štovanja vrijednu starinu, a danas nam 
se hoće Aškerca; Cankara i dr. Aškerc je prvi 
slovenski pjesnik. : | 

Slovenski je narod bio gotovo: zaboravio 
na svoga Primoža Trubara. Čulo se o njem 
samo to, da je bio strašan krivovjerac i božji 
odmetnik. Aškerc je oživio njegovu uspomenu 
i prikazao ga u pravu svijetlu, pa se narod njim 
ponosi. U Ljubljani kod ,,Narodnoga doma" 
udaren je već temelj Trubarovu spomeniku, 
a Trubara će slovenski narod dostojno prosla- 
viti, i to baš u Ljubljani, gdje se palila njegova 
biblija. Da nema Aškerca, ne bi toga još bilo. 

Aškerc je napisao ova djela : Balade in ro- 
mance, Lirske in epske poezije, Nove poezije, 
Tri dramatične študije, Ruska antologija, Zlato- 
rog, Četrti zbornik  poezij, Primož  Trubar, 
Mučeniki, Junaki, Jadranski biseri, Akropolis 
in piramide, Pesnitve, peti zbornik, Dva izleta 
na Rusko, Izlet v Carigrad, Ali je Primož Trubar 
upesnitve vreden junak ali ne? 

Pesnitve ugledaše svijetlo pred Uskrs i 
one su najljepša pisanica slovenskom narodu, 
komu čestitamo na tom daru. 

Davorin Trstenjak. 


Vukov prijevod kompozita* 


Poznati srp. filolog Jovan Živanović, koji se 
dosad mnogo bavio složenim riječima u našemu 
jeziku, pokazuje u svojoj raspravici, kako je 
Vuk prevodio crkvenoslovenske (grčke) kom- 
pozite. Iz Živanovićeva se razlaganja vidi, da 
se Vuk, koliko je mogao, klonio složenih riječi 
i ,srpskiji''. Vrijedno e jspomenuti, da je i Da- 
ničić u svome prijevodu Staroga Zavjeta upo- 
trebljavao gotovo samo one kompozite, što ih 
je našao u Vukovu prijevodu, jer — misli Ž. — 
nije bio siguran u kompozitima. > 

Ž. pokazuje, da je Vuk prevodio crkveno- 
slov. kompozite u glavnom na tri načina, i to: 
4. opisujući kompozit čitavom rečenicom ; 2. pre- 


* Kako je Vuk prevodio sa crkvenosloven- 
skoga složene riječi u Novom Zavjetu. Napisao 
Jovan Živanović. Preštampano iz Bogoslovskoga 
Glasnika za g. 1909. Sr. Karlovci, 1909. Str. 31. 

vodeći kompozit sa dvije riječi; 3. uzimajući 
prostu . riječ, koja odgovara kompozitu. — 
Gdješto nije uzeo kompozita. gdje ga je imao 
u svom rječniku (na pr. mirokov zacrkveno- 
slov. ,,msrošvorec"'). 

Pokazujući Ž., kako je Vuk prevodio, ogleda 
same kompozite u crkvenoslov. (i našemu) je- 
ziku, pa osudjuje mnoge. Da bi opravdao svoju 
osudu, dodao je kratak pregled tvorbe kompo- 
zita. — Nego kolikogod poštujem rad sijedoga 
borca za čistoću i jedinstvo našega jezika, opet 
mi valja reći, da Ž. mnogo griješi, osobito tu- 
mačeći t. zv. nesamostalne (zavisne) kompozite. 
Kao što može u t. zv. determinativnih kompozita 
drugi dio biti samostalna riječ, tako može biti i u 
zavisnih. Prema kompozitu na pr. zlotkalja 
imamo samostalnu riječ tkalja, ali zato ne 
valja reći, da je kompozit postao od zla tkalja, 
jer je postao od zlo tkati. — Ž. zahtijeva za ne- 
samostalne kompozite, da imaju svoj samostalni 
nastavak, ali zaboravlja, da se pri tom može 
dogoditi, da drugi komponenat bude oblično 
jednak sa samostalnom riječju, pa zato krivo 
osudjuje mnoge složene riječi. Tako osudjuje Ž, 
kompozit bogoglas  (praeco dei) misleći, 
da je postao od bog i glas, a to je posve dobra 
riječ izvedena od boga glasiti (ispor. takve kom- 
pozite: domobran, kolobran, Bogo- 
ljubi dr.) Tu Ž. griješi tako, kako bi griješio, 
tko bi kozopaša (kozar) osudjivao radi 
* samostaine riječi paša misleći, da je ko zo- 
paša postalo od koza i paša (mjesto od koze 
pasti). — Krivo osudjuje Ž. bogoborac, 
,Dudući da nema... svojega samostalna na- 
stavka'' (str. 12). Kompozit bogoborac nije 
postao od bog i borac, već od s bogom borili se, 
pa je posve dobar, kao štoimamobogonosac 
(od boga nosi) i ribolovac (od ribe loviti, 
v. tu riječ u Prosv. Glasn. XXX, 603), i ako 
imamo samosia ne riječi nosac (v. V. rječn.) 
i lovac. — Ž. veli, da ne valja ni kompozit 
kletvoprestupnik, ali je to dobra riječ 
postala od kletvu prestupiti (ne od kletva i pre- 
stupnik), kao što su dobre Vukove riječi ru ko- 
stavnik krivac, koji je ruku stavio na što) 
ili rukodavnik (v. V. rječn.). Osudjivati 
kletvoprestupnik zato, što ima samo- 
stalna riječ prestupnik, tako je pogrješno, 
kako bi bilo reći, da ne valja rukodavalac 
(v. V. rječn.) radi samostalne davalac ili 
krvopilac (od krv pili) radi pilac (v. V. 
rječn.) i dr. 

Mogao bih još mnogo primjera spomenuti, 
što ih Ž. ne shvaća pravo (i prema tome osu- 
djuje), ali će biti i ovo dosta, da se vidi, da i Ž. 


ne pogadja uvijek istinu, pa zato nema pravo 
što kao nepogrješiv sudija odriče drugomu u 
tijem stvarima ,,lebendiges Sprachgefiihl'' (Glas . 
srp. ak. 68, 180). Dodat ću još, da je lice- 
mjer veoma zgodna riječ i znači: koji lice 
pretvara ili prekreće (za značenje drugoga kom- 
ponenta (ispor. glagol pomjeriti i uopće 
Akad. rječn. s. v. licemjer, pa je ne treba 
sa Ž. kao nerazumljivu u drugou dijelu i pro- 
tivnu složenim riječima (radi lice- mj. lico-) 
goniti iz književnoga jezika. Značenje se toj 
riječi može lijepo razumjeti, a za lice- (mj. 
lico-) isporedi voje- u vojevoda. 
S. Ivšić. 


Nov roman G. D'Annunzia 


I tako nakon stanke od kojih desetak godina, 
D' Annunzio se povratio romanu. | zavlada ve- 
selje u kraljevstvu talijanskom. Novinari uda- 
riše u talambase, — oni isti novinari, koje je 
on isti, g. D' Annunzio, pred par godina bio 
nazvao ,,kukavnom Jlajavom pašćadi".... 1 do 
danas ti hvalospjevi još ne jenjaše, i još se 
danas s onu stranu Jadranskog mora piše, 
da je ,,Forse che si forse che no" remekdjelo 
prvoga reda, najjači roman zadnjih vremena, 
najuspjeliji umotvor talijanske proze, itd. 

Već je u naslovu toga romana simbolika, 
koja se odvaja od prirodnoga života. ,,Možda 
da, možda ne" su ona fatidična znamenja, 
koja se na stropu jedne dvorane u starodrevnom 
dvoru Inghiramia redaju u zapletenom zagonet- 
nom labirintu. Kažu, da se je sam auktor do- 
sjetio ispraznosti ovog naslova i htio ga ukinuti, 
nu trgovački duh nakladnika Trevesa, koji zna 
da računa sa časovitim nagnućima čitateljstva, 
prisilio ga, da ostane pri prvoj zamisli. 

I u znaku tih riječi slijedi pripovijest, ispre- 
punjena strastima, čeznućima i mislima, kakvih 
današnji vijek jedva da pozna. D' Annunzio 
se rado prikazuje kao moderni uskrsitelj starih 
klasičkih ideala, i već jednom pokazao je, da 
ga zanima tragika Atrejeve obitelji. Ne ćemo 
da se danas postavljamo za sudije, je li mu to 
i u koliko pošlo za rukom.  Konstatirat ćemo 
samo, da dok mu ltalija uz rijetke izuzetke 
plješće, u tudjini, medju drugim velikim naro- 
dima s velikom skepsom gledaju na to njegovo 
nastojanje, a nije falilo ni kritičara, koji su 
proti tom  ,,uskrisivanju'' odvažno digli glas 
prosvjeda. Tako tuskoro kritičar uvaženoga 
City-organa  ,,Timesa".... 

Isabella Inghirami je valjda žena, kojoj 
je pjesnik posvetio najveću pažnju i htio da 

je prikaže u najjačim potezima svog kista. 1 
ta žena (ne znamo, je li to pisac mislio ozbiljno 
i da li zbilja vjeruje u anamezu) ćuti u sebi 
krv prešasnice Andronike; igra se ljubavlju 
aeronaute Pavla Tarsisa, iscijedjuje mu ener- 
giju svojim zagrljajima, otima ga pritajenoj 
ljubavi svoje sestre Vane; — ne samo, nego za 
jednog izleta u neku špilju, u tami, podaje svoje 
usne usnama vlastitog svog brata Alda, da se 
kasnije poda sasma toj rodoskvrnoj strasti. 
Pa ona se toga ne srami, ona to Pavlu Tarsisu 
hrabro u lice priznaje, i znade da s njime još 
jednom zavlada. I onda se D' Annunzio opet 
sjetio i Sofokla, i Eshila, i sve grčke tragedije, 
i od Isabelle napravio junakinju, koja podlijega 
svojoj sudbini, kao onaj heladski kozlić, odredjen 
na žrtvovanje. I Izabella postaje bludnica, i 
svršava u delirijumu prekipjelih strasti u Judnici. 
A novorodjeni Ulisides, Pavao Tarsis, diže se 
na svom aeroplanu — D' Annunzio ga svojom 
riječi naziva ,,velivolom'' — da sa krasne obale 
pizanske preko tirenskog mora poleti k smrti. 
No riješivši se uklete žene on pobjedjuje i samu 
< smrt, i spušta se na Sardiniju — kao pobjednik ! 

Nema dvojbe, u svemu tome je i mnogo 
snage, i mnogo umjetnosti, i mnogo poleta. 
Ima stranica proze, kakvih talijanska knjiga 
do danas ne pozna. No odlažući knjigu, čitatelj, 
koga je ona proza bila zakvačila kao čamprage 
kakve zvijeri, ili kao kakav težak san, sa gudu- 
rama i vrtložnim lijetovima, licima i oblicima 
kao u kakvim strahovitim pričama — na pogled 
Svijeta uokolo, tare vjedje i pita se: je li to 
život? 

A taj upit namiće se još jačom snagom, 
nakon što je jedan talijanski kritičar (Piazza 
u ,,Tribuni'') napisao, da je ovaj roman naj- 
više remekdjelo te vrsti u svoj svjetskoj knji- 
ževnosti, i da je njime Latin potukao barba- 
rina — Lava Tolstoja sa njegovom Anom Ka- 
reninom !... Ito nije bio osamljeni glas. Ettore 
Janni napisao je u ,,Corriere della Sera", da je 
D' Annunzio najveći pjesnik romanskog svijeta, 
jer da Rostand za njim zaostaje. 

Pa kad smo pri svemu ovome, ne možemo 
da prešutimo još jednu malu epizodu, koja do- 
kazuje, kako je ova imperijalistička umišljenost 
zaokupila i najozbiljnije duhove u Italiji, napra- 
vivši od njih proste šarlatane. Eto, u Mlecima 
odigrava se pred porotom u svojim odjecima 
jedan od najburnijih romana zbiljskoga života. 
Renato Simoni, kritičar i dramaturg medju 
boljima u Italiji, telefonira pri svakom važnijem 
preslušavanju svoje dojmove u nekom mi- 
lanskom listu, i u mržnji proti ,,toj toli opje- 


vanoj slavenskoj duši" govori ćak o moralu, 
,,sred kozačkih bičeva, koji je toliko različan 
od talijanskog". I nehote upitao bi ga svatko, 
nakon ovog D' Annunzieva djela : — Je li ovo 
moral, koji je toliko različan od slavenskoga? 
Z. B. 


Požega* 


Veliko i krasno je to djelo u svakom po- 
gledu. Veliko je kao svezak Brozova rječnika, 
a ima 777 stranica. Urešeno je sa 4 priloga i 
318 slika u tekstu. Pisano je velikom ljubavi, 
vanredno savjesno, vedrom glavom i svim od- 
ličnim vrlinama, što su potrebne pravomu piscu, 
koji piše iz čiste i nutarnje pobude i potrebe 
onako, kako se pišu djela trajne vrijednosti. 
Jezik i stil mu je krasan. Ta Kempf je sin grada 
Požege, onoga kraja, gdje je sve lijepo, gdje se 
lijepo govori i gdje se rodiše naši najbolji sti- 
liste. 

Preko dvanaest godina radio je pisac ne- 
umorno na tom djelu, neumorno i svim žrt- 
vama. U početku nije ni mislio, da će pisati 
to djelo. Ono se rodilo gotovo samo. Na sabi- 
ranje priloga iz prošlosti Požege, njegova mjesta 
rodjenja, potakla ga kao pučkoga učitelja sama 
potreba i zadaća njegova zvanja. Kempf je 
jedan od najuzornijih hrvatskih učitelja, pravi 
idejal narodnoga učitelja. On velikom svojom 
dušom ljubi djecu, ljubi svoju Požegu kao svoju 
majku, ljubi Hrvatsku i narod, ljubi čovjeka. 

On drži i kaže, da je svakomu učitelju 
i odgajatelju mladeži osobita dužnost, ,da 
jezgru propisanih naučnih školskih osnova 
oživi i rasplodi u dušama i srcima mladeži do 
zdravoga i stalnoga užitka", pa nastavlja: 
»lako sam za takov posao našao ponuke pred 
licima svojih učenika u školskoj sobi, a i preko 
njezina praga na naučnim školskim šetnjama. 
Mogu dakle reći, da je prvi zametak ovome 
djelu proistekao iz same dužnosti prema izvr- 
šivanju učiteljskoga zvanja, s kojim je zvanjem 
u grudima svih istinskih pobornika hrvatske 
prosvjete jamačno već kao rasplamćena ljubav 
prema hrvatskomu narodu i prema otadžbini 
Hrvatskoj". Kempf je kao dobar pedagog i 
rodoljub najprije nastojao u zemljopisnoj i po- 
vijesnoj obuci da upozna mladež sa svojom 
Požegom i njezinom krasnom okolinom, kao i 
prošlošću njihovom. U sve je on duboko zaronio, 


* Zemljopisne bilješke iz okoline i prilozi 
za povijest slob. i kr. grada Požege i požeške 
županije. Sabrao i napisao Julije Kempf. 
16 K, 1910. 

sve dobro asimilovao, pa tek onda iz svoje duše 
govorio svojoj mladeži. To je činio u najljepšim 
svojim godinama. Napisao je već prije krasnih 
djela, opisao i u riječi i slici prikazao naše naj- 
divnije krajeve. Puna mu je duša bila Požege, 
njezine doline i okoline. Nastalo je vrijeme, 
da se taj plod njegove duše rodi. Osnova to 
djelo u mnogo manjem opsegu. Imao je na umu, 
da u glavnim potezima prikaže prirodne ljepote 
i zanimljivosti požeškoga kraja i da istakne 
kulturno djelovanje glasovitih muževa, koji 
Su se rodili u Požegi i njenoj okolini. Djelo je 
raslo i silno naraslo. I evo ga krasna nakon dva- 
naest godina pred nama. Izradjeno je i dogra- 
djeno u najsnažnijim piščevim godinama, pa 
je tako snažno i krasno. 

Pisac je gradju sabirao i po javnim i pri- 
vatnim arhivima. Mnogo je arhiva prekopao, 
pa je iznio u tom djelu i mnogo novih doslije 
nigdje nepriopćenih priloga za prošlost Požege 
i njene županije. Sve što opisuje i o čem govori, 
sve je stotinu puta u razno doba godine i u 
iaznim prilikama promatrao i proučavao. Mnogo 
je toga sam fotografirao po prirodi ili po starim 
slikama i izvornim ispravama. Ogroman posao, 
ali sav obavljen s ljubavi i užitkom. Najljepše 
Svoje godine, svu svoju dušu i gotovo svu 
svoju prištednju žrtvovao je taj narodni učitelj 
u tu svrhu. 


Dao je sam sebe mladeži u školi, od pet 
sati ujutru radio je već na tom djelu, a sad ga 
gotova i bogato opremljena namjenjuje. i pri- 
kazuje naprednome razvitku, procvatu i slavi 
kr. grada Požege, svomu rodnomu mjestu, 
S kojim ga vežu nesamo uzvišene dužnosti nje- 
gova učiteljskog zvanja, nego po kom prenosi 
svoju sinovlju ljubav i na dragu otadžbinu 
Hrvatsku. Za Kempfa se može reći, da je dao 
sam sebe svojoj dragoj Požegi, a po tom i hr- 
vatskomu narodu. Može se kazati, da im se 
posvetio. 


Knjiga je razdijeljena u dva glavna dijela. 
U prvom dijelu ,,Zemljopisne bilješke? slikaju 
se čarobne prirodne ljepote požeške okoline, 
koju su već Rimljani zvali ,,zlatnom dolinom? 
Tu se ne iznosi samo prirodna krasota i divota, 
nege i poljoprivredne prilike i plodovi onoga 
bogatoga i plodnog kraja. 

Kempf opisuje okolinu i njezine ljepote 
lijepo, s dubokim shvaćanjem i osjećanjem. U 
tom je poslu on ne veliki majstor, nego umjetnik. 
Jednostavan je, kako je jednostavna i ljepota. 
Svuda iskren. Nigdje natege. Sve mu teče lako 
i brzo. Slika se razvija pred čitateljevim očima 


živo i postaje sve ljepša. Nigdje dosade. Ništa 
nije skalupljeno i izhitreno. Nigdje ispremla- 
ćenih fraza, nigdje nakita od papirnoga cvijeća, 
sve je cvijeće živo i sve miri proljetnim mirisom 
i životom. Ništa napirlitano. Poznata dva naša 
pisca", koji opisuju prirodne ljepote, upravo 
gnjave i odbijaju čitatelja, jer stotine puta na- 
pisaše iste pridjeve: ,,bajno", ,,velebno", ,,uz- 
višeno"' i t. d. Sve im je skalupljeno na jedan 
kalup, a što govore, to ne osjećaju. Kempf je 
daleko od toga. Tko bi čitao tolike opise 
i toliko djelo, da nije pisano, kako piše 
Kempf ? Evo primjera : ,,Zeleni gorski vijenac, 
savijen u hrvatskom medjuriječju, opasa Gospod 
srebrnim pasom Savom i Dravom i stavi ga 
usred Slavonije, da zakrili i uresi njime blago- 
slovljenu kotlinu požešku. Nekako u polovini 
južnoga dijela te kotline posadila se bijela Po- 
žega, dajući kroz vijekove i vijekove ponosno 
ime krasnoj kotlini i cijelomu kraju. I zbilja je 
požeška kotlina s Požegom onaj dijelak lijepe 
naše otadžbine Hrvatske, gdje se i orografske 
i hidrografske prilike natječu, da stvore čo- 
vječjemu oku, ako ne veličanstvenu, a ono ipak 
divnu i skladnu sliku. Vijenac gora, koje ob- 
rubljuju požešku kotlinu, ne odlikuje se veli- 
činom ni golemom rasegom. Ipak se tu ruka 
predobroga Stvoritelja tako poigrala, da je u 
malom mjerilu pružila čovjeku nesamo  pre- 
lijepo boravište, nego i sve za životne po- 
trebe... Kada se Psunj smrkne a njegove 
uvale zadime gustom maglom, dugo se čeka 
na vedro nebo. Kad se opet očisti obzorje, 
milota je baciti pogled na rumeni žar za- 
padnoga horizonta, gdje nad vitlastim  vrhun- 
cima Psunja pada sunce Požegi i cijeloj kot- 
lini na počinak". 

Poslije kako je opisao gore i vode požeš- 
koga kraja, govori o podneblju i plodovima. 
Iza toga slijedi drugi dio, povijesni prilozi : naj- 
starije vijesti o Požegi, crkvene prilike požeš- 
koga kraja, društvene i prosvjetne prilike, 
Osmanlije ili Turci u Požegi, oslobodjenje od 
Turaka, Požega i požeška županija poslije iz- 
gona Osmanlija, barun Trenk, seljačke pobune 
i hajduštva, obnovljenje požeške županije, 
daljni razvitak požeške županije, razvitak grada 
Požege poslije izgona Turaka, Požega postaje 
slob. i kr. grad, uprava grada Požege do naj- 
novijega vremena, gradski stanovnici i njihovo 
zanimanje, bogoštovlje grada Požege, požeški 
prosvjetni i stručni zavodi, kulturno nastojanje 
i književnost, prosvjetna i dobrotvorna društva, 
izvanje lice grada Požege, slave i svečanosti, 
porazni i bijedni dani, prijepisi isprava. 

Grad se Požega može ponositi tim djelom, 
koje će poslužiti i hrvatskoj povijesti." a može 
se isto toliko ponositi svojim odličnim i krasnim 
Sinom Julijem Kempfom. Davorin Trstenjak. 


Salon Ulrich 


Zvuči posvema velegradski. Kao u Beču, 
Monakovu, Parizu. Ali nije tako. Već po izlozima 
ukazuje se vam se drugačija slika. Staklene 
svjetiljke, porculanski pladnjevi, zdjele i lon- 
čići i s lijeva i desna vratima nekoliko — Kriz- 
mana, Krušlina reprodukcija iz Matičinog al- 
buma. A kad udjete, lijevo, desno, sve police 
pune staklarske, lončarske robe srednje i sla- 
bije kvalitete. 

Lijepo vas dočekuju, vide tražite nešto, 
tražite ,,salon Ulrich'' i upute vas preko stuba 
u prvi kat. Ovo je naime trgovina Ulrich, trgo- 
vina staklarskom i sličnom robom, a gore, u 
višim sferama je salon, umjetnički salon. 

Uspinjete se stubama i gledate vlastitu 
sliku u velikom zrcalu što je smješteno na po 
stuba, na zaokretu i još vam je teško vjerovati, 
da ste na pravom putu Istom kad ste prošli 
pokraj zrcala i uspeli se još nekoliko stuba više, 
udjoste u — umjetnost. Csikoseva ,,Saloma'", 
Bužanov ,,Kumek pod ambrelom'', Krizmanova 
Čaršija"... a ono je onamo i nešto plastike 
.»Puran'', ,,Savijač', ,,Plaketa". Idete dalje i 
otkrivate stare znance (Kovačević, Šenoa, Crnčić, 
Tišov) i nekoje učenike starih znanaca, ali i ne- 
koje posvemašnje ,,nepoznance"'. Pristupate svaki 
čas kojoj stvari i pitate se : a tko bi mogao ovo 
biti 2... I kadikad ne vjerujete vlastitim očima. 

Dakle ,,Salon'', pravi, naš, domaći salon. 

Ali to nije loše. Mi to trebamo. Nužno. ? 
.Ne znam. Ali kad već imamo školu za umjet- 
nost, višu školu, onda moramo imati i umjet- 
nički' salon. Takav ? Za naše prilike posvema 
je dobar. Pitajte tko kod nas kupuje umjetnine. 
Odvjetnik, bankovni činovnik, inžinir. Pristav, 
profesor — a to već ne ide. Oni više ne mogu, 
A oni dalje, oni gore, dalje od odvjetnika, ban- 
kovnoga činovnika i inžinira, bogati trgovci, 
visoki - dostojanstverici, časnici, vlastela, Oni 
s malo iznimaka namiruju potrebe u Beču, Mo- 
nakovu, Mljecima i samo kadikad, od vremena 
do vremena smatraju dužnošću — kada tkogod 
veoma uvažen prednjači — poduprijeti ,,naše 
bokce'. Kupe marinu i krivo im je, ako je na 
njoj odviše kamenja a nijedne barčice, kupe 

= * Stručnu ocjenu o knjizi kao i posebno 


"mišljenje o pisanju ovakovih hist. monografija 
obeć vo jeuredništvu jean poznati hrv. historičar. 


“dostaci. 


rake s Šaranom na velikom pladnju, četiri na- 


ranče i s jabukama i košaricom trešanja, divlje 


patke s šljukom i tetrijebom i podupiru tako 
domaću umjetnost i narodno gospodarstvo. Za 
njih nije nužno otvarati umjetnički salon. Do- 
staje im otići svake godine jedamput u ,,našu 
izložbu" i tamo nadju sve, što im srce ište. Pai 
tko će si molim vas kupiti akvarel, skicu u bo- 
jama, studiju od recimo Krušlina, Benkovića, 
Babića. Tko su ti ljudi ? Pa onda to nije ni go- 
tova, Eno ondje cijeli ugao nije izradjen. One 
druge stvari, onaj konj na livadi, vrbe uz potok, 
to bi već nešto bilo ; ali molim vas čovjek ne 
dodje ni u novine, ako tu štogod kupi. Ako ku- 
pite na izložbi, odmah ste drugi dan u svim 
novinama : poznati ljubitelj (poznavalac, podu- 
piratelj, dobrotvor — o dobrotvor !) kupio je 
na izložbi jednu sliku od našega vrsnoga maj- 
stora za kruna... ne ovo je bolje da se ne ispiše. 
A ima praktični razlog. Mogli bi našega majstora 
oporezovati. Salon Ulrich Posvema je dobar 
za naše kupce, posvema u duhu naših prilika 
i zadovoljava. Čovjek ne bi vjerovao koliko 
ljudi dodje u taj naš salon i — pogleda što rade 
naši umjetnici, naš umjetnički pomladak. Ne 
stoji ni filira pogledati radnje, cijene i otići. A 
čovjek se ipak zabavi... 


* 


Tu nedavno bila je kod Ulricha grafička 
izložba. Posredovanjem Tomislava Krizmana iz- 
ložio je Čeh F. Šimon, iz Pariza. Sve stijene je 
pokrio. | kakvih tu sve nije bilo stvari. A bilo 
je vrijedno pogledati. Šimona ne broje doduše 
medju prve, ali opet je bilo zanimljivo uspore- 
djivati, promatrati, tražiti. Poslao je najviše 
koloriranih stvari, sujeta.s pariških ulica, ispred 
prodavaona, s trgova, Seine (knjižarnice !) 
s mnogo šarenih pacaka i krpica, Nekoji su tomu 
zamjerali. S nepravom. Vazda je bolje gledati 
Šimonove kolorirane radnje nego one druge, 
jer se kod prvih od onog šarenila ne opažaju ne- 
Nije mi poznato, koje su radnje pro- 
dane s te izložbe, ali bit će najviše koloriranih. 
Napokon to je i posvema naravno. Vazda će 
naći više zahvalnih gledalaca radnja, koja računa 
na manju spremu. Bojadisani bakrorezi i radi- 
rungi prokrčiše sebi put nakon dolaska ipriznanje, 
što ga stekoše bojadisani japanski drvorezi. 
Bojadisani bakrorezi bili su već davno u modi, 
ali.ne kao samostalne umjetničke radnje. Služili 


.su u reproduktivne svrhe. Ali otkako je svjetskom 
izložbom 1878. na polju umjetničkoga obrta 


učinjen veliki preokret, počela se i ta grana snaž- 


nije kultivirati. Danas je to već zasebna umjet- 

nost. Kod nas je na tom polju radio M. Crnčić, 
a još više mladi Tomislav Krizman, koji je svojim 
bosanskim albumom stvorio zanimljivo i vrijedno 
djelo. Šimonove su radnje mekane i tople pak 
im to daje najveću cijenu. Sigurnost i snagu 
crteža okušao je samo u nekoliko manjih listova. 
Osim bakroreza izložio je još nekoliko radnja 
u drugim tehnikama. 

Ovakovim izložbama moglo bi se kod nas 
najlaglje probuditi interes za nekoje vrsti umjet- 
nina, koje su kod nas slabo ili nikako poznate, 
pak stoga ide hvala priredjivače za uspjeh, kojim 
je izložba okrunjena. Nekoje novine doniješe o 
izložbi iscrpiva izvješća, posjetnika je bilo do- 
voljno, a nije nedostajalo ni kupaca. 

Van sumnje je Šimonova izložba jedan od 
najljepših dokaza, da ,,Salon Ulrich'' može i 
uza svoje skromno uredjenje ispunjati lijepu i 
vrijednu zadaću. — nov — . 


Novi smjerovi poezije 


Savremena generacija osjeća, da dosadanja 
forma poezije, nije dovoljna da u tančine izrazi 
sve težnje i eneržije modernoga čovjeka, za to 
instinktivno ište nove staze, da se otme starim 
vezama i zakonima, koji poeziji sprečavaju 
slobodan let. Mnogobrojni okovi, s kojima su 
retoričari nastojali u svako doba, da je svežu, 
djelovali su štetno na nju, jer u ime nekih 
tobožnjih estetskih nepromjenjivih zakona, zau- 
stavljali su bujicu osjećaja i misli i tim ograničili 
slobodan polet ljudskome duhu, koji u stvaranju 
novih slika i vidika ne bi morao imati označenih 
granica. 

I tako se malo po malo poezija kristalizova 
u stanovite forme i oblike otvarajući pristup 
svim mogućim diletantima, koji su se u starom 
ambijentu udobno snašli, te i nadalje u odmje- 
renim granicama ponavljali u raznim oblicima 
iste stvari, S uvjerenjem da nešto novo stvaraju, 
dok medjutim neumolno vrijeme nije raspršilo 
njihovih djela i postavilo ih u zaborav. Tim umo- 
tvorima nedostajalo je ono nešto, što udahnjuje 
dugotrajan život djelu i podaje mu snagu, da pr- 
kosi mijeni vremena i ukusa. Izmedju tolikih 
pjesničkih umotvorina, što su se pojavile. tekom 
vjekova kod svih kulturnih i nekulturnih na- 
roda, ostala su samo ona djela, koja, ili su bila 
kolektivni odraz cjelokupnoga naroda, ili pak 
odjek snažnoga genija, koji je silom svoga duha 
prekoračio označene granice i poletio dalje kr- 
čeći nove brazde buđućim pokoljenjima. Iz toga 
dakle izvire da poezija uopće mora da bude 
 zadahnuta silnom snagom eneržije i poleta, 


mora da obuhvaća sav zapleteni organizam 
ljudske psihe, da ga u neku ruku podvrgne svojoj 
vlasti i utjecaju, da se tako održi i upliviše na 
buduće generacije. Takva poezija nosi sa sobom 
živi i nepatvoren pečat minulih vremena, talase 
vjekova koji su u vremenu prošli, ali kojih glas 
živi još u nama, jeku osjećaja i misli, koje su se 
rojile u duši naših predja i koje se baš tim putem 
vežu s našim i stvaraju tako jedinstvenu har- 
moniju ojačanu novim čuvstvima, iz kojih pak 
izviru nove težnje i nove _ misli našega poko- 
ljenja. Zdrava i čista poezija, ne samo da ne- 
pozna granica, ni medja svojoj stvaralačkoj 
snazi, već ona prkosi svim mogućim svezama, 
s kojima ju je ljudski um htio sputati i pobje- 
donosno stupa dalje. 

Vrijeme i poeziju nosi u svoj vrtlog, dok 
ona ritmičkim tonom mjeri njegove kucaje i 
bilježi vjerno i pouzdano tok razvoja misli i 
osjećaja, koji su u stanovitim časovima podra- 
žavali um pojedinoga velikog pjesnika, te se 
je sad uzdizala, sad padala, prema vremenima 
i prilikama, sred kojih se je nalazila. Ona dakle 
nije, kako se je otprije mislilo, nešto apstraktno, 
fantastično, neodredjeno, ona je živ organizam, 
duševni odraz pojedinaca i mase, čista i nepa- 
tvorena evolucija osjećaja, koji u stanovitim 
momentima izbijaju elementarnom snagom iz 
zamršenih meandra ljudske psihe i dižu se kao 
jedincati glas, u kojemu su usredotočeni osje- 
Ćaji cijele jedne generacije. Pjesnik je dakle 
glasonoša svoga vremena i ujedno vijesnik no- 
voga doba, u toliko u koliko njegov vidokrug 
nema opredijeljenih granica, te svojim inte- 
lektualnim vidjenjem stoji vazda na predstraži 
svoga vremena i baca svoj oštri pogled u bu- 
dućnost, koja se njegovoj duši pokazuje u jasnoj 
slici. To je prirodjeni osjećaj, produkat do skraj- 
nosti otančanih sjetila, koja većom snagom 
primaju dojmove spoljašnjega svijeta, te ih 
odrazuju jačom silom u duši, iz koje se pak 
povraćaju optočeni čarom fantazije i pronik- 
nuti dubljom i snažnijom sugestivnom snagom. 


Sve dakle u pjesnikovoj duši prima jače i razno- 
ličitije oblike, nego li je to kod običnih ljudi, 


jer njegova psiha posjeduje onu tajinstvenu, 
još ne ispitanu moć, koja umije svemu da ulije 


Život, stvarajući nove oblike i situacije. 


Priroda ima nesumnjivo utjecaja na pjes- 
nikovo raspoloženje i tim na čitavo njegovo 
umjetničko stvaranje. Markantna razlika, koja 
se opaža izmedju pjesnika, koji su se odgojili 
pod utjecajem raškošne južne prirode i onih, 
koje je odnjihala sjevernija hladnija priroda, 
to nam očevidno dokazuje. No to je samo spo- 

ljašnji oblik, dočim jezgra poezije ostaje ista, 
jer je ona zajednička svima, koji osjećaju ne- 
odoljivu snagu stvaranja. Ako usporedimo me- 
djusobno onaj relativni malen broj pjesničkih 
proizvoda, koji su prebrdili vjekove i održali 
se do naših vremena, to ćemo opaziti, da ih 
spaja neka zajednička veza, nadahnjuje za- 
jednički osjećaj, oživljuje zajednički duh, koji 
im je utisnuo pečat originalnosti i snage, koji 
su ih usčuvali od rasula. Moć dakle pravoga 
umjetničkog stvaralačkog duha universalne je 
prirode, obuhvaća u isto doba sadašnjost i 
prošlost ; za nju granice vremena ne opstoje, 
vječnost joj lebdi pred očima i ona se š njom 





VINKO MILIĆ. Vrli hrvatski rodoljub i 
pravi član ,,Društva hrv. književnika“, sijedi 
Splićanin Vinko Milić umr'o je 22. travnja 
0. g. u 77. godini života. Pokojnik se rodio 1833. 
u splitskom Velom Varošu, studirao je u Pa- 
dovi i Grazu, a 1860. bio pristavom župan. 
suda na Rijeci. God. 1861. ušao je kao gost u 
hrv. sabor, a g. 1865. uz Klaića i Pavlinovića 
bio je i biran za narodnog zastupnika u Bano- 
vini (kotar Draganić). Radi politike osjetio je 
gnjev Levina Raucha, koji ga svrgnu sa službe 
suca karlovačkog. Onda je otišao u Dalmaciju 
i 1886. postade predsjednik okružnog sudišta 
u Dubrovniku, a 1895. zastupnik na dalm. sa- 
boru. Pri nastupu u mirovinu odlikovan je 
redom željezne krune III. raz. Zastupnikom u 
saboru ostade do smrti. S njime gubimo jednog 
potpunog čovjeka, s mnogo značajnih odlika, 
široke kulture i liberalizma, koji je 1905. nad 
odrom Strossmayera znao rječito optužiti ,,crnu 
nezahvalnost latinskoga Rima“... Vješt po- 
lemičar i govornik, ostavio je iza sebe na debele 
sveske oštroumnih polemika i duhovitih go- 
vora. Napisao je i posebice izdao knjigu o Tom- 
masse-u (Milić Vincenzo: A. Nicolo Tommasseo 
i dalmato Slavi... Rieka 1861. 8% str. 95), a 
prigodom proslave 400-godišnjice hrvatskog um- 
jetnog pjesništva: ,,Milić Vinko: Prigodom 
proslave = četiristogodišnjice hrvatskog umjet. 
pjesništva začetnikom vlastelinom Markom Ma- 
rulom 1501—1901..Dvie njegove latinske pjesme 
još neizdane. U Splitu (1904. Splitska družtv. 
štamparija)“. Slava Vinku Miliću ! 


staplja i identifikuje, poput elementarnih sila 
prirode, koje se pojavljuju vazda istom snagom 
i energijom, jer potiču iz istoga izvora, koji 
ne može da usahne. 

Ako je dakle prava stvaralačka snaga 
nešto prirodjeno ljudskomu duhu, forma ili 
ruho, u kojima biva zaodjenuta, raznovrsne 
je naravi i odgovara momentanom unutarnjem 
porivu pojedinoga umjetnika i zahtjevima one 
dobi, u kojoj žive. Sad nastaje pitanje, da li 
današnje pjesničko stvaranje odgovara duhu 
modernih vremena, ili zaostaje za njim? 

Stjepko Ihjić. 
(Svršit će se.) 





KATALOG IZLOŽBE — MEŠTROVIĆ. 
RAČKI Kao posebno izdanje ,,D. H. K." izašao 
je u vrlo ukusnoj opremi pod uredništvom dra. 
B. V. Livadića, a tiskom Dioničke tiskare ka- 
talog Meštrović. Račkove izložbe. Edicija imade 
formu ,,Savremenika'', samo je štampana na 
finom umjet. papiru. Uvodni članak, umjet- 
nički informativni, napisao je Ivo Vojnović. 
Životopisne crtice obih umjetnika zabilježio 
je Andrija Milčinović. Katalog je urešen sa 
28 slika ,,Savr." formata, običnih, i jednom 
reprodukcijom u četiri boje. Nadamo se, da će 
članovi društva i svi prijatelji hrv. umjetnosti - 
držati svojom dužnosti, da ovu rijetku ediciju: 
u svim krugovima prošire i tako podupru ovo 
popularizovanje hrv. umjetnosti. Cijena je ka- 
talogu 2 K. Dobiva se narudžbom u Upravi 
,,Savremenika'', Bregovita ul. 3. 

LITERATURA O GAJEVOJ STOGODIŠ- 
NJICI. U ,,Slovensko-Slezskoj Revui“ izvješćuje 
o lanjskoj Gajevoj proslavi u Krapini i o Gaju 
poznati česki literarni historičar dr. Jos. Ka. 
rasek u članku ,,Ljudevit Gaj, otec illyrismu“. 
U glavnom počiva ovaj članak na Deželićevoj 
študiji u ,,Prosvjeti“. Karasek napominje ičlanak 
Prohaskin u ,,Savremeniku“, i Grabowskoga. 
članak u ,,Swiatu Slow.“ te kaže: ,,Djelo dr. 
Ortnera ne znam“. Isti pisac napisao je u ,,Pre- 
hiledu“ na osnovi Gajeve korespondencije, što 
ju je izdala Akademija, članak ,,Gaj a Cechove““ 
(separatan otisak). U oba članka tuži se Karasek, 
da na Gajevu proslavu slavenski literarni hi-. 
Storiki nijesu bili pozvani. Dr.F.I. 

MAKSIMILIJANU VRHOVCU, biskupu za- 
grebačkomu, opatu topuškom, stalnomu velikomu 
županu ,,von Berzenze““, posvetio je svoju knjigu 
,»»Praktisches Handbuch fiir Prediger und Seel- 
sorger“ profesor  peštanske univerze Leopold 
Alojzij Hoffmann (Pest und Wien 1789., Wu- 
cherer). U posveti kaže: ,,Ich war so gliicklich, 
in den sch&nen Tagen, da Sie noch in Pest 
wohnten, Ihre Neigung zu verdienen“; on i 
svi ostali Vrhovčevi prijatelji da se iskreno ve - 
sele ,,der heilsamen Anstalten, die Sie zum 
wahren Wohle der Religion in Ihrer Dičzes be- 
ginnen. Immer leuchtet uns das freundliche Bild 
des aufgeklarten und titigen Oberhirten vor...“ 

Taj Hoffmann nij e bio svećenik ; u uvodu 
odlučno nastupa protiv nazora ,,die Theologie 
miisse sein und bleiben das ewige Noli me tan- 
gere fiir alle Uneingeweihte und undiplomatischen 
Profanen“. Na str. 279. kaže: ,,Es ist dusserst 
licherlich, wenn katolische Zeloten einem jungen 
Prediger nicht erlauben wollen, gute Werke der 
Protestanten zu studieren.“ Dr. F.I. 

POLIVKA, PRISPEVEK K LITERAR- 
NIM STYKUM SLOVENSKO-CHRVATSKYM 
(slovačko-hrvatskim). Praški profesor Polivka 
priopćio je u ,,Slov. Prehledu“ (XII. 160.) članak 
pod gornjim naslovom, napose list, što ga je 
pisao Bogoslav Š u 1 e k, urednik ,,Danice Ilirske“ 
g. 1844. ,,Mladeži Slovenskoj u Levoči“, kamo 
se je zateklo mnogo mladih ljudi iz Požuna, 
kad su bila u ovom gradu obustavljena predavanja 
Šturova. Želeći učiti ilirštinu, obratilo se je 
levačko društvo na Gaja s molbom, da bi im 
poslao knjige ilirske. Na list je odgovorio Šulek 
te ujedno poslao više 70 svezaka hrvatskih i 
srpskih knjiga, što ih darovaše Gaj, Šulek, Ku- 
kuljević, Matica, Vraz, Moyses itd. Dr. F.1I. 

KNJIŽEVNA OBAVIJEST. Knjiga ,Pli- 
tvička Jezera i njihova okolica“ 
jest dogotovljena. Knjiga obaseže 29 štampanih 
araka velike osmine, ima 31 ilustraciju (foto- 
grafije i crtarije pa povijesne i zemljovidnekarte). 
Knjiga vezana u originalne meke umjetnički 
izradjene slikovite korice stoji 10 K ; knjiga 
u platno tvrdo vezana s originalnom slikom pa 
sa pozlaćenim napisom i porubom stoji 12 K. 
Posebni zaštitni oklop (embalage) za meko ve- 
zane i sjajno vezane knjige stoji 10 filira. Po- 
štarina i otprema izvan Zagreba stoji 98 filira. 
Knjiga se prodaje i šalje za gotov novac ili pou- 
zećem. Preporučuje se, da se radi manjih troš- 
kova novac unaprijed pošalje i to za meko ve- 
zane knjige 10 K 98 filira, a za sjajno vezane 
knjige 12 K 98 fil. Novac prima, knjige raspa- 
čava, razašilja (i veže) knjigovežnica (Ivana 


Schneidera nasljednik) Lavoslav Schmid 
u Zagrebu, Gajeva ulica br. 6. Okretni se kol- 
porteri primaju. Prof. Dragutin Franić (Gospić.) 

ERRATA CORRIGE. U posljednjem sonetu 
A. G. Matoša (Ču vida) treba da mjesto riječi 
u stihu ,,S obrazinom maske od baršuna“ 
stoji: ,,S obrazinom tajne...“ 


UPRAVA 
DRUŠTNA 
HRVATSKIH 
KNIIZEVNIKA 
UZAGREBU 


IVAN VITEZ TRNSKI. Dne 1. svibnja 
0. g. slavio je dični naš začasni predsjednik i 
Nestor hrv. pjesnika svoj 91. rodjendan. Tom 
prilikom čestitao je predsjednik ,D. H. K." 
g. Šandor Gjalski u pratnji jednog odbornika 
osobno svečaru. Sijedi pjesnik primio je če- 
stitku s očitim veseljem i informirao se briž- 
ljivo o poslovanju društvenom. 


GLAVNA SKUPŠTINA ,DRUŠTVA HRV. 
KNJIŽEVNIKA“. 

Dne 11. travnja 0. g. za 6 sati po podne 
zakazana glavna skupština ,,D. H. K." za g. 
1909. održana je u prostorijama društva (Bre. 
govita ul. br. 3). 

Nešto poslije 6 sati otvorio je skupštinu 
sam predsjednik društva Ljuba Babić. 
Gjalski ovim pozdravnim govorom : 















Štovana gospodo ! 
Milostive gospodje i gospodjice ! 
Otvarajući ovogodišnju glavnu skupštinu 
društva hrv. književnika, ja Vas prije svega 
najsrdačnije pozdravljam i hvala _ Vam, što 
ste na naš poziv došli ovamo. Iz izvještaja gg. 
tajnika i blagajnika doznat ćete o stanju na- 
šega društva i o našem ovogodišnjem radu. Meni 
pak ćete dozvoliti, da uz svoj pozdrav privežem 
nekoliko riječi, te mi je samo žao da je skup- 
ština tako malobrojno posjećena. pa prema tomu 
i te moje riječi mogu samo malobrojne biti ! 
Prvo, što želim istaknuti, jest radosna 
činjenica, da je izmedju društva hrv. knji. 

ževnika i staroslavne naše ,,Matice Hrvatske" 
postignuto zbliženje i složan rad, pa je prema 
tomu prestao onaj zlosretni spor, što je dulje 
vremena postojao medju našim najstarijim 
književnim društvom i medju većinom hrv. 
književnika, a postojao je samo na štetu hrv. 
književnika i na štetu obiju društava. Hvala 
budi nastojanju sadašnjeg predsjednika ,,Ma- 
tice Hrvatske" g. prof. Otona Kučere i sadašnje 
njezine uprave pristupilo se je k zbliženju, a 
sa strane našeg se je društva od prvog časa 
pokazala najveća susretljivost, pa je tako iz- 
vršena jedna dužnost, koju smo imali i prema 
narodu i prema književnosti. Nesloga i svadja 
ni u jednoj prilici, ni u jednoj zgodi nisu od 
hasne, već mogu samo zlo donijeti i ne ću biti 
banalan, ako kod toga ponovim onu staru nišu : 
slogom rastu i male stvari, a nesloga sve po- 
kvari. To vrijedi svagdje i svagda, a nekmo li 
u našim malim, sitnim i nemoćnim prilikama ! 
Mi se u svemu možemo odhrvati svim onim 
mnogim našim suprotivštinama, ako svi skupa 
složno i uzajamno radimo. Takovi mora da 
budemo u vascijelom nišem životu, kamo li 
pak na polju naše narodne knjige koja ima da 
gotovo jedina nosi naš narodni život; po kojoj 
jedinoj se prede nit jedinstva izmedju Hrvata 
— dolje kod medja C:ne Gore i Hrvata na me- 
djama slovenštine — pa ipak on1 je najslabije 
snibdjevena i materijalnim sredstvima i orga- 
nizacijama a postavljena je suprot moćnim, 
dalekim, neprijatnim silama i elementima. Ja 
sam već jednoč iz ovog mjesta pokazao na te 
Suprotivne sile i pokazao sam kako je teško 
protiv njih postojati, kako moramo neprekidno 
pred očima imati da smo i po geografskom i po 
političkom stanju i po razvitku svcijalnih pri- 
lika neprestance u neposrednoj blizini, — dapače 
već unutar dviju velikih tudjih literatura, koje 
i po starini svojoj i po ljepoti i snazi svojoj nose 
u sebi toliko sile da se domaća knjiga uz njih 
samo posebnom organizacijom može držati. 
Kad je tomu dakle tako, to je sasvim prirodno 
da medjusobna trvenja, medjusobne  svadje 
izmedju naših književničkih organizacija samo 
mogu slabiti onu odpornu potrebitu snagu, 
što ju trebamo kod osrane od tudjinske na- 
vale, što ju trebamo kod izgradjivanja našeg 
narodnog života. Složnim pak radom takovih 
dviju organizacija, kao što je slavna naša ,,Ma- 
tica Hrvatska" i mlado naše nadebujno društvo 
hrv. književnika, samo će porasti ta potrebita 
odporna snaga. Baš ovaj pogled na taj složan 
rad sustavlja me. s druge strane kod najnovije 
pojave, koja mi dušu izpunja gotovo brigom. 


CA 


To je piko činjenica, da se izvan našeg na- 
rodnog središta ustrajaju književničke organi- 
zacije bez ikakve sveze s našim društvom te 
čovjek gotovo mora pomišljati na nekakve 
centrifugalne tendencije. Ustrajaju se u pro- 
vinciji posebna literarna društva, kao što na pr. 
ono u Osijeku, koje sasvim samostalno nastupa. 
To svakako ne doprinaša toliko potrebitoj 
koncentraciji sila, dapače kao da razdrobljuje, 
kao da se dijeli! Naravski, proti ustrajanju 
takovih organizacija ne može čovjek ništa imati 
ako nisu centrifugalne naravi te nastoje, da 
budu u svezi s glavnom centralnom  organi- 
zacijom, ali odlučno se mora proti tomu ustati, 
ako samo i traćak ovakove predmnijeve na nju 
pada. Zato ja apeliram na sve hrv. književnike 
da tu potrebu zajedništva uvijek nose u du- 
šama svojim — pa i kod ustrajanja takovih po- 
sebnih organizacija misle na potrebitu svezu 
s glavnim centralnim našim društvom. 

A sada ću nešto spomenuti što se doista 
ne tiče našeg društvenog rada niti je s njim 
u savezu neposrednom, ali je tako znamenit, 
tako sjajan dogodjaj u našem narodnom, kul- 
tumom i književnom životu, da držim upravo 
svojom dužnosti, te ga ne mimoidjem. Ja mislim 
kod toga na zaključak našeg najvišeg hrvatskog 
znanstvenog zavoda, našu jugosl. akademiju, 
kojim je zaključkom pristupila k izdavanju 
jugosl. enciklopedije, te se je u tu svrhu stavila 
u svezu sa kr. srpskom akademijom u Beogradu. 
Neću se kod toga sustaviti, da razgledavam 
korist za samu stvar, nego ja ističem eminentnu 
znamenitost toga podhvata po vascijeli naš 
narodni život. Time se naime svakako prije 
Svega manifestira kulturno zajedništvo  sla- 
venskog juga, toga najvišega, najplemenitijega 
i najvažnijega našega cilja, a što je glavno, 
dokaz se pruža najbolji, kako bez toga zajed- 
ništva u obće nisu u nas mogući nešto veći 
narodno-kulturni podhvati. 1 uzimljem i ovaj 
put prigodu, da istaknem tu conditio sine qua 
non ne samo našeg narodnog napredka, već 
kažem — conditio sine qua non našeg narodnog 
obstanka. Kulturno mora se slavenski jug sje- 
diniti, samo sjedinjeni kulturno možemo mi- 
sliti da spasimo mjesto u velikom kulturnom 
stjecalištu i našoj materinskoj riječi i našem 
nacionalnom elementu. TA još i kao sjedinjeni 
uvijek smo sveudilj maleni naprama ogromnim, 
a susjednim nama narodnim skupinama ! U tom 
pak ovako rastrgani — razdrobljeni — gotovo 
moramo podleći, ne možemo, da se dugo branimo! 

Već sam — baš iz ovog mjesta — imao 
prigode, da naglasim tu potrebu kulturnog za- 

jedništva, već sam baš iz ovog mjesta pokazao 
na to, da je glavni uzrok našeg teškog stanja 
u književnosti upravo taj momenat naše na. 
rodno-kulturne razdrobljenosti. Ta uzmimo samo, 
da mi na pr. Hrvati imademo područje lite- 
rarnog konsuma od kojih tri miljuna duša, medju 
kojim trim miljunima nalazi se užasan procenat 
od 75% analfabetizma. Gledom na to čisto se 
čovjek mora čuditi, da nam u otće postoji na- 
rodna literatura! Pa kada kraj toga pomiš- 
ljamo, da imađemo neprestance zapljuštanje 
-talasja tudjih literatura na obale naše — onda 
moramo brzo doći do uvjerenja, da nam može 
samo pomoći povećanje toga objama, a koje 
je povećanje sasvim prirodno, pošto je objam 
i jezika i etničke skupine mnogo veći i dalji. 
U tom cilju ne treba i ne smije da nam smeta 
ni vjerska ni državna granica jer kulturni na- 
rodni život sviju naroda pokazuje da te granice 
nisu odlučne. Naš na pr. bratski i nama naj- 
srodniji poljski narod rastrgan je na tri države 
od kojih ga njemačka i ruska država muče i 
gone upravo barbirskim nečovječnim načinom. 
pa ipak taj politički veliki mučenik živi snažnom 
poljskom kulturom, imade veliku svoju poljsku 
književnost, svoju umjetnost i poljsko sarad- 
ništvo u svjetskoj znanosti. Tako i nas neka u 
našem poletu, u našem nastojanju ne sustavlja 
činjenica, da smo podijeljeni medju pet monar- 
kija, a u jednoj od tih pet monarkija opet poli- 
tički podijeljeni na mnoge posebne skupine, neka 
nas ne sustavlja ni to, da smo osim toga po- 
dijeljeni u razne vjere i vjeroispovjesti. Neka 
nas sve to ne plaši, napokon moderni će čovjek 
možda uvidjeti, da nije državna _ moć najviši 
cielj, najveća sreća, jer napokon i narodna dr- 
Žava i tudja je država jednako težak teret, pa 
zato odrinujući političke ideale narodnog je- 
dinstva, tim čvršće možemo prigrliti misao 
narodno-kulturnog zajedništva i time spasiti 
našu materinsku riječ! I upravo ovome našemu 
društvu preporučio bih, da imade vazda pred 
očima tu narodnu zadaću, da bude vazda u 
službi ove ideje, i da što više uzradi za stignuće 
velebnog tog cilja. Jer knjiga može tu najviše. 
Na drugom mjestu i drugom zgodom, ja sam 
već rekao, da veličina svakog naroda poglavito 
zavisi od njegovih kulturnih radnika. Vojsko- 
vodje Louis Quatorse-a i Napoleona Velikog 
nisu za gospodstvo francezkog doba toliko uči- 
nili, kao što francuzki pjesnici i književnici. 
Ruskoj nije do veličine pomoglo, što od stotine 
godina zauzimlje pol Evrope i trećinu Azije, 
koliko joj je do veličine pred vasionim svijetom 
pomoglo, da je čovječanstvu dala Gogolja, 


Turgenjeva, Dostojevskog, Tolstoja i tolike 
druge umne velikane. Tako će i naša lijepa 
knjiga preskočiti sve države, sve vjerske pre- 
grade, pak iz nas moći stvoriti jednu te istu 
kulturnu skupinu. To neka nam bude dužnost ! 

Kad govorim o dužnostima, moram upo- 
zoriti na još jednu dužnost. Ja, a valjda i vi 
svi, opažate, kako je zavladao u nas jedan veoma 
zlosretan ton u polemikama medju našim knji- 
ževnicima. Ovakav ton nije dostojari ni poli- 
tičara i novinara, koji stoje u dnevnoj svag- 
dašnjoj borbi, kamo li pak više nedostojan je 
književnika, ne samo ne dostojan, već i štetan. 
Nemojmo bo, da se varamo, kod nas, koji smo 
dosta daleko od zapada, i onako književnik ne 
uživa onog ugleda, što mu pripada, i onako nam 
je neknjiževnik neprijatan. Ako li dakle sami 
sebe medjusobno vučemo u blato, kako ća to 
ne škodi i književničkom ugledu, kako da to ne 
pomaže onom velikom nemaru našeg svijeta 
za književnost ? Kanimo se dakle gospodo toga 
sramotnog tona ! 

Prije, no što dovršim, još želim nešto da 
kažem. Iztičem to, jer iz toga baš izlazi bjelo- 
dano potreba, da naše društvo ostoji. Opažam 
naime, da se od nekog vremena pojavljuju u 
nas struje — pokreti, koji idu za tim, da u sfe- 
rama lijepe knjige i umjetnosti dodju do riječi 
odlučne i do odlučna upliva elementi, koji se 
u istoriji čovječanstva odlikuju, da imadu in- 
stitut proklinjanja i popis prokletih knjiga, 
a u tom popisu se nalaze gotovo sve najljepše 
knjige ovoga svijeta, iz teg je popisa i prokletstva 
tek prije sedamdeset godina uzeta Kopernikova 
nauka! Proti tim strujama treba, da smo na 
obrani, jer sve, što čovječanstvo imade lijepa, 
uzvišena i dobra, postiglo je kroz slobodnu 
misao i slobodan polet! 1 slažem se s njem. 
filozofom Nieztsche-om, kad stigmatizira Mar- 
tina Luthera velikim griješnikom, što je rimske 
pape prisilio, da odstupe do stare renesanse 
i da se povrate na mračne puteve srednjega 
vijeka. I jest žalostno ; štetno je bilo, da je nje- 
mački mračni fratar sustavio onu  bogoliku, 
suverenu gestu rimskih velesvećenika, kojom 
su ,pontifices maximi'' iskapali poganske bo- 
gove i iznašali na svijetlo dana, da nam se od 
toga rodi onaj divni preporod, koji je temelj 
sve naše moderne kulture! Samo u slobodo- 
umlju sav je napredak ! Zato naše društvo do- 
biva samo svoj raison d'ćtre, ako bude citadela, 
ako bude tvrdjava slobodoumlja, nastojanja za 
napredkom, ako bude dom slobodne misli i 
slobodne ljepote ! 


Time sam svršio. (Nastavit će Se,) 

GLAS ,,MATICE HRVATSKE 


IZVJEŠTAJ O GLAVNOJ SHUPŠTINI. 


I 


Dne 3. travnja o. g. obdržavala se skupština 
»M. H."' pod predsjedanjem polpredsjednika 
knjiž.-umj. odbora, prof. Krste Pavletića, koji 
je skupštinu oslovio ovim riječima : 


Slavna glavna skupštino ! 


Budući da je vele vrijedni predsjednik 
,»,Matice Hrvatske" dr. Oton Kučera, koji Vas 
srdačno pozdravlja, nenadano spriječen bolešću, 
zapala je evo moju skromnost velika čast, da 
otvorim tu dičnu skupštinu i da predsjedam 
tako odličnom zboru, pošto je prema pravilima 
utvrdjen zakoniti broj skupštinara. 

S ovoga uglednoga mjesta, koje onako do- 
stojno zapremahu moji slavom ovjenčani pred- 
šasnici na ovoj stolici, mora da mi zadršće 
glas od pojmljive bojazni i od poštivanja pred 
njihovom veličinom, koja me u ovaj par tišti 
poraznom poredbom spram moje malenkosti 

Zato ćete mi oprostiti, što Vam ne ću, 
još k tomu zatečen i nespremljen, ne ću moći 
onako sjajno prozboriti ili Vas pozabaviti bi- 
ranom besjedom, kako su to znali moji slavni 
preteče na ovome mjestu. Jedino Vas mogu 
tek smjerno pozdraviti i zahvaliti Vam, odlična 
gospodo, što ste svojim dolaskom amo i svojom 
nazočnošću ovdje omogućili ovu glavnu skup- 
štinu, jer i to je za gdjekojega žrtva. 

A osobita mi je čast i radost pozdraviti 
cislitavsku braću i to izaslanike ,,Matice Slo- 
venske", predsjednika njena g. prof. dra. Frana 
Ilešiča, g. Kodra, ravnatelja pošte i spi- 
sateja, g. Hribara, tvorničara, i g. prof. 
dra. Molća; zatim prijatelja naše ,,Matice 
Hrvatske" g. dra. Szuligu, sina srodnog 
nam naroda poljačkoga, koji jednaku s nama 
boluje bol radi rastrganosti domovine svoje ; 
pa izaslanika najbliže nam ,Matice Dalmatinske", 
profesora Petra Karlića raširenih ruku do- 
čekujemo. 

Ta Dalmacija je napo prekinuta grana 
našega stabla, naša otvorena jošte rana, koju 
nam donekle ublažuje čarobni zapis u naslovu 
hrvatskoga bana i hrv. ministra kao draga ostav- 
ština ondašnje brige nemoćnih nam otaca, ali i 
kao trajna opomena potomcima, da ne zabo- 
rave stare tražbine svo e radi bolje budućnosti 


Sa Slovencima pak ne spajaju nas toliko 
ni zapisi ni pergamene ni papirni ugovori, već 
kako reče jednom u ovakoj zgodi zaslužni širitelj 
hrvatsko-slovenske uzajamnosti dr. Ilešić, spajaju 
nas čvršće i milije veze, veze krvi, bratske veze, 
koje se ne trgaju kao papir, koje se ne daju 
zatajiti, koje se ne mogu i ne smiju jednostrano 
ni dvostrano iskrivljivati ili kršiti bez štete 
i pogibli po obje stranke, po oba brata. 

Dok pozvani faktori snuju o državnom 
zbliženju, a drugi nam ekonomski zarobljenima 
nastoje pribaviti oslobodjenje od gospodarskoga 
jarma germanskoga, dotle je dužnost književnim 
inštitucijama raditi o jačanju duševne kulturne 
moći i jedinstva, širiti smisao i shvaćanje o 
ljepoti i dobroti, o čovještvu. A kako? Ne 
jednostrano, već raznoliko, ali s pravom mjerom 
i primjenom u svako doba. Gojiti nam treba 
najprije domaće književno cvijeće, a onda pre- 
sadjivati iz tudjih vrtova onakovo, koje podnosi 
naše tlo i koje ne će ugušiti našega bilja ni isisati 
naše tlo, već ga oplodjivati i unapredjivati. 

Ali i promet takoga prijesada mora biti 
brži, dok je roba barem friška, a ne da je dobijemo 
za svježu, kad je već drugdje povenula. 

Dok se drugdje redom izmjenjuju različne 
književne struje, k nama najednom  nahrupe 
sve skupa i starije i novije, tako da stojimo u 
isti čas pod pritiskom talijanskoga klasicizma 
Carđuccijeva verizma Stechettijeva i ponav- 
ljanog secentizma D' Annunzijeva protkana 
nitzscheizmom; na jedared smo pod dojmom ro- 
mantike Viktora Huga i naturalizma  Zolina, 
Baudelairova i Verlainova dekadenstva i parna- 
sijanstva. Vedrinu ruskoga realizma mute nam 
na jedan dušak oblaci belgijskog simbolizma i 
neoromantizma ; zaboli nas glava od njemačke 
moderne, od Tolstojeva evandjelizma i Strind- 
berg-Przybyszewskoga satanizma, od altruističkog 
reformizma  Gorkoga i egoističkog  erotizma 
Arcibaševa. Dok se istom razabiramo od jakih 
udaraca  1bsenova individualizma i njegova 
trganja društvenih veriga, dotle nam već za- 
glušuje uši bučni i bezočni protestantizam 
Shawov. A skoro će došumiti i Marinettijev 
futurizam kano odjek stare Emersonove ideje 
o zadatku moderne poezije s obzirom na sve 
rezultate i pronalaske novovjeke uljudbe, pro- 

tivne onoj Ruskinovoj idili djevičanske prirode, 
nenagrdjene_ modernim primjesama. A i taj 
već ima u Franceskoj svoga satirika, svoga 
Cervantesa ... 

Kraj sve te vreve, gužvanja i meteža — 
a recimo — i muteža ,,Matica'' mora u svojim 
književnim darovima narodu za tim težiti, 
da zadovolji opće kulturne zahtjeve bez obzira 
na momentane pojedinačke ukuse, koji se često 
u naše doba pribijaju na ploču općenite norme. 
Može doduše jaki pojedinac katkad  zanesti 
sa sobem kao bujica cijeli naraštaj, dapače 
čitavu vijeku udariti svoju biljegu, kao n. pr. 
talijanskom seicentu pjesnik Giambatista Marini. 
Slikarska manira bizantinska sa svojim neukus- 
nim spojem modre i crvene boje dosta je dugo 
gospodovala. U naše doba zanio je mnoge (pa 
i našega Kranjčevića i Gjalskoga) mladjahni 
Schopenhauer u filozofiji svojim pesimizmom, 
posudjenim od budhizma. Poslije njega opčarao 
je mnoge duhove (kod nas Kosora i dr.) Nietzsche 
sa svojom ,,čovječinom'' (Ubermensch), kojoj 
je klica u grčkome mitu o Gigantima i Titanima 
i kojoj je već sudbinu prorekla priča o medju- 
sobnom zatoru Kadmovih gorostasa.* Historija 
umjetnosti bilježi i kod glazbene umjeće na- 
stranosti i nesklada, što se u svoje vrijeme 
odobravalo i cijenilo. 

Ali se sve to ne uzima za konačne rezultate 
svjetske kulture, već su to proste pojave svojih 
epoha, proces razvitka nemirnoga ljudskoga 
duha, koji se trza i vrti u okrug kao sva nebeska 
tjelesa, te po zakonu vječnoga povra- 
ćanja prispije opet onamo, otkud se bio udaljio. 
Na koncu konca uvijek sine na vidik, odnese 
dobitničku palmu pravi u bitnosti sveopće 
priznati ukus, prava istina, trajna ljepota, koja 
odsijeva biljegom vječnosti, kojoj se klanjaju 
Svi narodi, sva stoljeća. Ona se nepobjedna uspne 
opet na prijestolje svoje, da kraljuje duhovima. 

I revolucionarac u kiparstvu Rodin iskreno 
se divi klasičkoj ljepoti Afrodite Melske. Klasičke 
Gracije i Nimfe po livadama i gajevima s ne- 
prikritim čarima tijela vide se čiste i jedinstvene 
s posvećenim tlom onim i kao nikle iz onoga 
grmlja bez ikakva zazora. A takve se čine i 


* Uostalom su obadva ta pravca filozofska 
upravo pogubna za male narode u borbi sa 
Silnicima: onaj prvi ubija volju i rastače energiju 
pojedinaca i cjeline, a drugim slavični bezna- 
čajnici opravdavaju svoje pristajanje uzjačega... 
Onda nam je daleko miliji pozitivizam sitnoga 
rada Masarykova, ali ne i bez pozitivne vjere, 
kako neki hoće ne poznavajući dušu našega 
puka i ne proniknuvši zatorne posljedice bez- 
vjerstva u svih naroda za različnih vijekova. 


Nereide s Tritonima Švajcara BOcklina, sretnoga 
imitatora antike. Estetičkih golota Michelan- 
gelovih i Rafaelovih ne žaca se ni crkva. Kako 
su pak neukusni i nepristali nuditeti nekih 
slikara! (n. pr. Šveda Zorna, inače sjajnog 
portretiste poput našega Bukovca, ljetos iz- 
loženi u Mljetcima). Zašto ? Jer su te golotinje 
(jedna n. pr. Zornova prikazuje nagu ženu 
gdje sjedi na stablu u. šumi) naslikane radi 
pusta mesa, a ne nadahnućem ideje vječne 
ljepote, koja i ne pobudjuje pohotu, već ple- 
menito milje duha i tijela. 

Čovjeku  neiskusnu,  zadubenu samo u 
jedan pravac umjetnosti ili književnosti, lako 
se to pričini savršenstvom umjeće, kao neviklu 
penjaču Alpa svaki prvi brijeg, što se nad njim 
visi, najvišim vrhuncem. Ali se valja sve više 
i više uzdizati, da ti s najpoglednijega timora 
pukne veličanstven vidik na sve strane, na 
sve raznolike ljepote bogate prirode. 

Prema tome naša ,,Matica" ne smije biti 
dakako skučena, već široka obzorja, pristupačna 
svim strujama, ali uza sve to i eklektična, si- 
gurna izbiračica svega, što je najbolje po opće 
priznatom ukusu, koji se u nebitnostima može 
i mora mijenjati, ali u bitnosti svojoj i svrsi 
svojoj ne. 

Nu kako ,,Matica Hrvatska" ne može da 
bude literarno pokušalište, tako ne smije biti 
ni bojište različnih stranaka, bilo političkih, bilo 
socijalnih, bilo vjerskih, pa ni svojina samo 
jedne od tih stranaka. Ona je vlasništvo čitavoga 
naroda hrvatskoga bez razlike pisma i vjere, 
te mora ostati dragocjeni zalog svih staleža, pa 
i ako je većina njezinih članova katolička, treba 
poštivati svačije vjerske svetinje i osjećaje. 
Ta to preporuča i uzvišena nauka Spasitelja 
Svijeta sjajnim primjerom Milosrdnoga Sama- 
ritanca, koga je Isus volio nego nemilosna sve- 
ćenika i levita, divnim primjerom  prijegora 
vlastite reputacije u zgodi Magdalske Pokornice, 
koju je više cijenio od farizeja, svoga gostitelja. 

Svima nam dakle valja iskazivati jednaku 
ljubav spram ,,Hrvatske Matice" kao spram 
samih sebe, pa će takav altruizam koristiti 
zajednici našoj. A kad je zajednici dobro, bit 
će i pojedincu, te će se iz vrela altruizma uza. 
jamno opet vraćati mlaz okrepe_ k našemu 
pojedinačkom ,,ja?* — I tako će prijegorni altru- 
izam oplemeniti sebični egoizam, te se zamjenito 
pomagati, kaošto pojedini potoci i rijeke daju 
zemlji i moru svoju vlagu i vodu, a oni im je 
kroz  veličajnu tvornicu prirode divovskim 
cijevima sunčanih zraka vraćaju u prilici pare 
i kiše natrag. 

,»,Matica_ Hrvatska" valja da postane naše 
»ja" ili bar dio njegov, kao što svaka narodna 
stvar — i onda će se tek pomaknuti čitavo 
biće narodno naprijed. 

Da ne duljim više, evo to su po prilici bile 
misli vodilje u odborskom radu ove godine. 
Stoga smo i dalje nastavili sveze sa vrlom nam 
braćom Slovencima po ,,Matici Slovenskoj", a 
tako i sa ,,Maticom Dalmatinskom. Radi istoga 
smo razloga stali nadovezivati prekinute niti 
i sa ,,Maticom Srpskom''. Teško to ide dakako, 
jer što su debele i dugačke i visoke zidine hladnoće 
i nehaja tolikih vijekova rastavljale, ne mogu 
tako lako spojiti dva tri dopisa, dva tri sastanka, 
tri četiri knjige. Ide to polagano, polagano, ali 
samo neka ide sigurno. A treba nam, gospodo, 
treba saveznika, treba nam duševne zajednice, 
da čvršće stojimo, da se lakše odupremo kobnim 
nasrtajima neprijatelja; ne dajmo, da bude 
lopta za tudjinski nogomet ni Ljubljana ni 
Zagreb ni Biograd ni Sofija. Zbližimo se duhom, 
a duševni je vez jači od svih umjetnih granica 
i brkljača. Ne rasipavajmo svoje sile, već ih sve 
Slijmo u jedno korito, da teku elementarnom 
snagom, koja prokidava sve ograde i prepreke, 
kao naša majka Sava, koja nas čvrsto spaja i 
miluje, (i ako nas kaktad pokara radi nemara 
naših gospodara) te i kod utoka svoga kanda 
zabrinuta za nas uzbacuje na sjever Dunavu 
vale, da ne pritiskuju i ne otkidaju krajeve na- 
šega roda i jezika. 

Mi smo Hrvati i u prošlosti bili ante- 
murale, štit sigurni tudjemu zapadu neza- 
hvalniku, pa budimo i sad skupa sa Slovencima 
čvrsta obrana braći na istoku i Bugarima i 
Srbima, koji će nam jamačno biti zahvalniji od 
Evrope, koji nam ne će više, ako su pametni 
pucati u ledja ni potkapati tlo već radi svoje 
koristi, jer bi im se sve to osvetilo ljuto. 

Ta mi smo odvajkad požrtvovni ; samo 
je Hrvat pjesnik, sin naroda prožeta kršćanskim 
prijegorom, mogao zapjevati pjesmu pomirnicu 
čitavome Svijetu, kako ju Prerad pjeva: 

»,Pomagat se bit će pomoć njima, 

Usrećivat bit će sreća svima." 

Ali da sve to postignemo, treba nam se 
pobrinuti i za jednu veliku silu kao saveznicu, 
a koja je srodna s nama. I ta velika sila, koja 
će nas pomagati u radu, koja će voljno vršiti 
Službu _istinitog obavješćivanja izmedju nas, 
to je naša patriotička štampa, kojoj u ime ,,M. 
H." lijepo zahvaljujem na dosadanjoj potpori, 
te njezine zastupnike iskreno pozdravljam. 

Na pozdrav potpredsjednika zahvalio je 
u ime ,,Matice Slov.', prof. dr. Fran Ilešić za- 

nosnom besjedom, a u ime ,,Matice Dalmatinske" 
prof. Karlić ovim riječima : 

Ponajprije najljepše zahvaljujem slavnom 
predsjedništvu ,,Matice Hrvatske" na vrlo li- 
jepom pozdravu, te mi je osobita čast u ime 
»,Matice Dalmatinske" bratski izručiti pozdrav 
posestrimi ,,Matici Hrvatskoj". 

Gospodo ! Dalmacija je naša klasična zem- 
lja, kolijevka u političkom i kulturnom pogledu 
naše prošlosti. Tu knezovi naši i kraljevi i na- 
rodne dinastije sjedišta imahu ; tu nam kraljev- 
ski krunitbeni gradovi, tu se i danas vide ostaci 
nekadašnje moći i slave naroda hrvatskoga. Na 
tom nam tlu cvala sveta ostavština slovenske 
braće Ćirila i Metodija, kojom se i danas tek 
na žalost po gdjekojim tek mjestima ponosi 
dičan narod. U Dalmaciji nam ponajprije umjetni 
zapjevaše pjesnici i to u ,Ateni hrvatskoj" — 
našem Dubrovniku, koji upravo vrlo lijepim 
brojem pjesnika i zasluži ime ,,krune svi'1 hr- 
vatskih gradova". Tu Hvar nam opet se svojim 
Hanibalom, Lucićem i Petrom Hektorovićem, 
pak Spljet sa Markom Marulićem, prozvanim 
,ocem hrvatske umjetne knjige". Općenita je 
ona ,inter arma musae silent'', ali ipak i tu ima 
izuzetaka jer kad nam mletački lav svojim ša- 
pama sapeo obale naše, a polumjesec haračio 
s kopnene strane, te se tužni već oci naši na- 
zivahu ,reliquiae reliquiarum olim regni Croa- 
tiae' — javiše se upravo najrodoljubniji pjesnici 
u starijoj našoj knjizi: Zoranić, Karmanutić i 
Baraković. Sveza izmedju pjesnika u Dalmaciji 
i s ovu stranu Velebita bijaše vrlo slaba. Starac 
Milovan je tek općenitije poznat, te je rijetko 
bolje poznavanje ili dapače ugledanje u pjes- 
nike s ovu stranu Velebita, kao što to n. pr. 
opažamo u Kanižlićevoj Sv. Rožaliji Panor- 
mitanskoj. 

Mletačka vlast (1420.—1797.) radila je samo 
sebi u prilog, izcrpljivala je zemlju i narod a ne 
podizala nikakovih škola. Francuzi dodjoše, 
čudom se tom začudiše, te stadoš raditi o pro- 
Svjeti narodnoj, podigoše i škole, a za njihove 
vlade i prve nam hrvatske počeše izlaziti no- 
vine ,,Kraljski Dalmatin? (1805.—1810.). Tek 
ilirski preporod nadje odjeka u Dalmaciii, te 
stade izlaziti ,,Zora Dalmatinska" (1844.—1849.), 
koja uz nastojanje oko književnosti bijaše i bu- 
dilica hrvatske narodne svijesti i zagovarate- 
ljica ujedinjenja hrvatskih zemalja, te kojoj 
uza sve pravopisne borbe šiljaše ipak priličan 
broj književnika s ove i one strane Velebita 
Svoje članke. Pravopisna borba i strože na- 
redbe o cenzuri dotukoše na žalost i ,,Zoru". 
U školama u Dalmaciji u to doba gospodovaše 


na žalost tudji jezik, te se istom iza šezdesetih 
godina stalo krčiti put hrvatskom jeziku u 
škole. Od tada i narodna svijest preote mah a 
u to doba bi ustanovljena i ,,Matica Dalma- 
tinska''. Kroz polovicu skoro stoljeća, što postoji 
»,Mat. Dal." opažala se već kadšto i težnja, 
da u što uži doticij dodje sa kulturnim i poli- 
tičkim Središtem — sa Zagrebom, te da bar 
u prosvjetnom pogledu posve nestane medje 
S ove i one strane Velebita. 

Čini se, gospodo, da je to vrijeme upravo 
nadošlo sada,. te držim, da će ovo zbliženje brat- 
skih Matica veselo pozdraviti svako plemenito 
srce hrvatsko, kao što ga veselo pozdravljam i 
ja u ime ,,Matice Dalmatinske". 


II. 


Tajnički izvještaj. 


Čast mi je u ime odbora ,,M. H." izvijestiti 
o radu našem od posljednje glavne skupštine, 
što se obdržavala dne 25. ožujka 1909. 

Od toga su se dana dogodile u odboru i u 
općenim prilikama ,,M. H.' znatne promjene. 
Izborom dr. O. Kučere za predsjednika i nje- 
govom izjavom, da će poraditi oko toga, da se 
ukloni nemili književni spor, bila nam je odre- 
djena jedna ne toliko teška, koliko važna zadaća, 
Sa zadovoljstvom možemo izvijestiti, da se ri- 
ješenju te zadaće spremno odazvalo ,DHK'"., 
da posreduje izmedju književnika, koji su se od- 
bili od ,,M. H." i izmedju odbora, te je u tu svrhu 
izabralo kao izaslanike dra. Gj. Šurmina, M. 
Marjanovića, kojega je kasnije zamijenio dr. 
Br. Vizner, i Dušana Plavšića ; sa strane ,,M. 
H." posredovali su K. Pavletić, dr. F. pl. Šišić 
i dr. A. BZzala kao izaslanici. U četiri obdr- 
žavana sastanka radilo se o tom, kako bi se ri- 
ješio spor i razbistrila najvažnija pitanja ; iza- 
slanici su svoje zaključke predložili odborima 
»M. H*i,D. H. Ki. na prihvat ; kako je op- 
ćeno bilo uvjerenje, da književni spor nije na 
korist ,,M. H." ni hrvatskoj knjizi, tako je u 
vijećanju izaslanika ljubav i briga za hrvatsku 
knjigu bila jača od ličnih opreka i pojedinačnih 
težnja; u takovu raspoloženju postignut je 
ubrzo sporazum, koji su i odbori obaju društava 
odobrili : da se izda komunike, u kojem će biti 
istaknuto, da ,,M. H." želi, da se u njoj, kako 
je i prije bilo, nadju svi književnici ; u načelu 
ne otklanja ona nijednoga književnoga, beletri- 
stičnog i naučnog smjera, i ako mora — držeći 
na umu svoju zadaću u narodnom i prosvjetnom 
životu hrv. naroda — paziti na to, da izdaje 

poglavito takova djela, koja će naš narodni i 
općeno prosvjetni život ojačati; odbori ,,M. 
H.'i,D. H. K."" drže da je tim nestalo zapreka 
složnomu i zajedničkome radu svih hrv. knji- 
ževnika ; ujedno prestaje potreba da se izdaje 
Glas', a ,,M. H." će svoje službene obavijesti 
obznanjivati u ,,Savremeniku' pod imenom : 
»,Glas M. H." ; jednako su oba odbora pozvala 
svoje članove na složnu i zajedničku suradnju, 
na živi i ustrajni uzajamni rad. Nade je, da taj 
poziv ne će ostati neuslišan i da će se u nkjižev- 
nim prilikama našim doskora opaziti napredak, 
bude li samo odasvud toliko potpore, koliko sa 
strane ,M. H."i ,,D. H. K." ima susretljivosti 
i dobre volje. 

U našim se konferencijama raspravljalo i 
o drugim književnim pitanjima ; vijećalo se 
o tom, kako bi se u izdavanje ,,M. unijelo 
više sistema, da što prije dobijemo najvažnija 
klasična djela naših pisaca i svjedoka, da upot- 
punimo poučnu knjižnicu samostalnim radnjama, 
preradbama ili prijevodima vrijednih djela 
naučnih ; od nekih književnika, pa i na savjet 
dvorskog savjetnika V. Jagića raspravljalo se 
i o potrebi revije, koja bi potpuno zastupala 
hrvatsku knjigu, i o pitanju, ne bi li tako bilo 
moguće, da ,,M. H." tu reviju podupre. Što se 
ovoga tiče, zaključeno bi (dne 20. XI. 1909.) 
nakon mnogoga raspravljanja, da ,M. H." 
poradi teških prilika na žalost ne može za sada 
pristupiti k riješenju toga pitanja, dok ne sredi 
svoje gospodarstvo, a što se tiče drugih prijedloga 
o unapredjenju lijepe knjige, koliko su važni, 
toliko će vremena trebati za njih, pa je zato 
odbor ,,M. H." kao i odbor ,Dr. H. K." od- 
lučio, da se sva ovakova pitanja sporazumno 
riješe preko izaslanika. 1 opet im je istaknuti, 
da će se kraj dobre volje i rada u odboru ,,M. 
H.'', a uz potporu književnika i članova, malo 
po malo udovoljiti svim zahtjevima, koji se 
»M. H.“ postavljaju. 

Ove smo godine ponajviše morali radili 
oko toga da sredimo gospodarske prilike u ,,M. 
H.'' O tom će izvijestiti blagajnik, no ne mogu 
da sve istaknem već ovdje, da se iz njegova 
pregledna izvještaja ne vidi ni izdaleka trud 
i rad odbora i uprave, koji je bio potreban, 
da se uredi i provede, što je uredjeno i provedeno ; 
valjalo je pisati na stotine i stotine pisama na 
povjerenike i rješavati skoro toliko reklamacija, 
te je uprava imala pune ruke posla, da se na 
drugi nije moglo ni misliti; pa ni sad nijesmo 
sa svim gotovi ; čeka nas još pitanje povjere- 
nika, utemeljitelja, otpreme, što sve treba 
riješiti, prije nego ovogodišnja izdanja izidju 


Pored toga dopustite, veleštovana gospodo, 
da i to spomenem : ni izvanjske prilike nijesu 
baš najutješljivije, da bismo u njima mogli 
poduzeti veće ili dalekosežnije promjene, a 
onamo su zahtjevi vremena i želje članova 
sve veći. No izvolite samo promisliti, da ,,M. 
H.'' za cijenu od K 6.— daje i danas svoja iz- 
danja kao prije 30 i više godina, dok je trošak 
dvostruko i trostruko porastao. Zato je negda 
»M. H." is manjim brojem članova gospodarski 
bolje stajala, i mogla bolje stajati, jer je prihod 
njezin kud i kamo povoljnijem omjeru bio prema 
potrošku, nego li je to danas ; zato danas nije 
»M. H."' dosta ni 10.000 članova, ako se želi, 
da ona udovolji svim zahtjevima redovnim, a 
pored toga da izda i koje skupocjeno, lijepo 
opremljeno, umjetnički ukrašeno djelo ili :da 
podupre koji književni pothvat. Dok ,M. H." 
ne bude imala bar 15.000 članova uz sadašnju 
cijenu i kraj sadašnjih troškova — a čuti ćete 
u blagajničkom izvještaju, da smo ih svuda 
stegnuli, gdje smo kako mogli — bit će dohoci 
njeni tako odmjereni, da će jedva namiriti naj- 
preče potrebe. To je evo prvi i najglavniji uzrok 
našim gospodarskim nevoljama. 

Od ,M. H." se traži, da izda dobre prije- 
vode, da izda više domaće beletristike, da izda 
pouku, a gdje je zemljopis Hrvatske, kulturna 
povijest, sociologija, medicinska djela, političke 
nauke i mnogo drugo, što bi trebalo našemu 
narodu ? Malo tko misli, da to sa ovim sredstvima 
ne ide ; ali ne valja samo govoriti što je ,,M. H." 
dužna narodu, ako se ne misli pitati, što je narod 
dužan ,,M. H."' Hoće li se da ,,M.' mnogo čini, 
treba i za nju više, mnogo više učiniti ; a ne će 
li se to, onda nije pravo ni stavljati joj zahtjeve 
veće nego je odziv i potpora u narodu. Znademo 
doduše dobro, da ne ćemo dobiti članove samo 
oduševljavanjem i patriotskim obvezama, nego 
samo dobrim djelima. No jedni bi htjeli, da 
»M. H." izdaje djela kao što su negda bila, 
a ne misle, da se i ukus i literarna proizvodnja 
mijenja i najposlije da ,,M. H."' može samo 
ono izdati, što joj se ponudi. Drugi opet ne pro- 
sudjuju relativnu vrijednost naše književne 
produkcije, napose pak izdanja ,M. H."; ne 
mjere, koliko ona vrijede u našemu narodu, 
u našim malim prilikama, nego ih rado 
porede s velikim djelima svjetskim: što je 
veći ovaj član s kojim se naše djelo pore- 
djuje, to je prema njemu manja vrijednost do- 
maćih djela. Tim se pak smisao za hrvatsko 
štivo ne podiže, kako to pokazuje još i danas 
preogromni broj čitatelja stranih časopisa ; 
ljudi čitaju gotovo samo strana djela, a domaća 

i ne poznaju, ili već unaprijed imadu o njima 
sud, da ne valjaju. Pri svem tom se ne misli 
dosta, da se književnost razvija prema svojim 
prilikama, da se za veliku književnu produkciju 
ište ne samo veliki književnik nego i toj produkciji 
primjereno veliko tržište i razmjerno velika i 
obrazovana publika. Naši književni talenti 
svega toga nemaju, jer im tudje štivo oduzima 
publiku, a boreći se sa životnim prilikama stra- 
daju i trud im se ne naplaćuje toliko, da bi 
mogli o književnom radu živjeti. Otud zastoj 
u našoj knjizi. S književnosti je kao i gospo- 
darstvom : dok bude na našem tržištu gospodario 
tudjin, dok budemo sve njegovo više, a sve 
naše manje cijenili, dotle će naš gospodar pro- 
padati ; tako ni naš književnik ne će napredovati, 
dok se bude potreba za knjigom namirivala 
više tudjim nego domaćim štivom. Trebat će 
dakle i sud o domaćim djelima sresti na pravu 
mjeru ; trebat će da i opet dodje vrijeme, kad 
se o radnicima našim bude opet moglo reći : 
Nijesu sve radnje jednake, ali sve vodi jedna 
misao doprinašati svjesti i duševnome napretku 
hrvatskoga naroda. Onda će i prilike hrvatskoga 
književnika — koliko je prema malome narodu 
— biti kao njihovih drugova u velikih naroda. 
Kakove se danas prilike, hrvatski književnik 
ne može računati ni na 1000 čitalaca, a traži 
se od njega, da radi i da se posveti svojemu 
Cilju, kao da ga čitaju mnoge hiljade. Pa kakova 
se sve djela ne čitaju 2 Kakova se ne kupuju ? 
Da se ne kupi loše djelo, još je razumljivo, 
ali ni djelo priznatoga pisca i pohvaljeno ne ide. 

Evo ,,M. H." morala je obustaviti izvan- 
redna izdanja (odb. zaklj. od 20. XII. 1909.) 
naprosto zato, jer se nijesu kupovala. Primjera 
radi spominjem ovo. Tražila se hrvatska po- 
vijest ; izdali smo djelo Šišićevo, pa*ni troškova 
nijesmo podmirili ; a da je za kakovu cijenu, 
nego 50 filira svezak ; vrijedno je spomenuti 
i to, kad smo se obratili na ravnateljstva srednjih 
učilišta, da preporuče djacima to djelo, doista 
smo u jednom zavodu prodali — dva primjerka. 
»»Kolo hrv. umjetnika" je edicija dostojna ve- 
likih naroda, pa nijesmo mogli prodati ni 1000 
primjeraka, makar da ga je ,M. H." dala uz 
cijenu, koliko je samu stoji. Kraj takovih prilika 
ne može se ,,M. H." odlučiti ni na koji pothvat, 
jer je svaki ovako uložen novac naprosto izgub- 
ljen, ali onda i nije ,,M." krivnja, ako ne može 
učiniti za književnost i umjetnost, što bi htjela, 
i ako u Skučenom proračunu jedva ono i onako 
učini, što čini. A zahtjevi su od dana u dan 
veći, sa svih strana dolaze predlozi, javljaju 
se želje, no rijetko se pomišlja, da ,M. HU 


može udovoljiti mnogim željama samo ako bude 
imala mnogo, mnogo više članova, ili što je 
isto mnogo više dohodaka. ,,M. H." ne može 
udovoljiti ni svima ni najednom, jer i ne dirajući 
slobodu individualna razvoja moramo da je 
postavimo ondje, gdje se podudaraju svi smjerovi 
i sastaju sve potrebe, te ne možemo slijediti 
onih, kojih želje vode daleko preko prosvjetnih 
naroda, a opet samo ove mogu nam odrediti 
smjer i pravac radu i podati mjerilo njihove 
vrijednosti. ,,Matica'' mora izdavati u prvome 
redu djela, koja mogu da naš narodni, prosvjetni 
i politički život ojačaju, a prema toj zadaći 
neka joj se i sudi. Bude li pak to, onda se ne će 
s omaljivanjem prelaziti preko domaćih djela, 
interes će za domaću proizvodnju porasti i 
književni život bujnije procvasti. U tom pogledu 
treba i kritika naša radikalne reforme ; u njoj 
na žalost prevladavaju lični momenti, bore se 
ljudi, a ne smjerovi, struje. Zato ova borba i 
vodi obično k rasulu. No, veleštovana gospodo, 
nije takova borba roditelj svega niti prirodne 
nauke, kad uzdižu borbu, misle na ovakav 
rat ; borba, koja prirodu razvija, jest takmljenje, 
natjecanje, u kojem nadvladava bolje, sposob- 
nije; uništavanje nije svrha nego samo nuz- 
gredni posljedak pobjede jačih. Ovakovu pozi- 
tivnu borbu treba zametnuti, ako želimo na- 
prijed, a ne borbu, iza koje ostaju samo ruše- 
vine. To isto vrijedi i za društva. Ni tu ne smiju 
da budu lične borbe jače od društvenih ciljeva, 
ako treba da budu društva nosioci ideja i borba 
nazora i struja; u njih treba da je organska 
snaga, a to znači, treba da se razvijaju djelo- 
vanjem iznutra, jer samo u društvu moguće je 
raditi za društvo. Podje li ovo za čas i krivim 
smjerom, tad tek je dužnost raditi u njem, 
da ne ostane na tom putu ; i ne udovolji li odmah 
svakoj želji svih članova, treba radeći u njemu 
s vremenom pribaviti zahtjevima svojim pri- 
znanje ili bar pripravljati tlo za njihovo ostva- 
renje. Kulturni je rad toliko altruističan, što 
poput čovjeka u poznatoj paraboli sadi, i ako 
ne zna, hoće li sam uživati plodove svoga rada. 

Ne zamjerite, veleštovana gospodo, da 
sam se kod ovih naših neprilika zadržao“ da 
vam iznesem pred oči, kako je teško u nas raditi, 
kako je mnogo želja i zahtjeva, a malo potpore, 
mnogo ih, koji traže, a malo ih, koji daju. Na 
tom zapinjemo. Dužnost nam je sve učiniti, 
da se s ove_mrtve točke pomaknemo ; a ja 
mislim, da smo često već kušajući to zahvatili 
krivo. Hoćemo da za knjigu osvojimo narod, 
ali, — gospodo, još ni'esmo osvojili hrvatsku 
inteligenciju, ili drugim riječima: hoćemo da 


tvorimo narod, a nijesmo stvorili inteligencije. 
Bio sam prije nekoga vremena sastavio sta- 
tistiku članova ,,M. H." (Glas M. H. 1908.), 
pa i ako nije potpuna dosta je značajna. Tako 
je značajno, da najveći broj članova daje stalež 
učiteljski i svećenički, za njima dolaze općinski 
i privatni činovnici, onda djaci, pa nešto ze- 
maljskih i državnih činovnika. malo obrtnika 
i trgovaca, koji baš sačinjavaju jezgru srednjega 
staleža, još manje liječnika, odvjetnika, vele- 
trgovaca i bankara. Sva ta inteligencija živi 
još uvijek duševnim životom u tudjini i hrani 
se tudjom hranom : ovu treba da prodobijemo, 
ako želimo, da nam knjiga uznapreduje. Treba 
nam osvojiti, ili ako ćete stvoriti 
hrvatsku inteligenciju. 

U tim teškim prilikama dužnost nam je 
S ovoga mjesta zahvaliti književniciria, koji 
nas podupriješe radom, hvala novinstvu na 
potpori, a posebno hvala vrijednim povjereni- 
cima, koji doista vrše rodoljubno djelo sabirajući 
nam članove, hvala i dobrotvorima i članovima ; 
svima hvala ! 


II. 


,,Matica  Hrvatska'' podržavala je i ove 
godine svezu s ,,M. Slovenskom", a zapodjela 
je na ponuku ,,Srpske Književne Zadruge u 
Beogradu" i s njom pregovore o uzajamnom 
radu ; u principu je odbor ,,M. H." pristao na 
ponudu ,,Srp. Knjiž. zadruge", a potanji mo- 
daliteti izradit će se u što skorije vrijeme ; 
svakako će pak pri sastavljanju programa za 
književni rad ,,M. H."' trebati već uzeti u obzir 
i djela srpskih pisaca, koja nam je na naš zahtjev 
,»»Srp. Knjiž. udruga" dobrohotno preporučila 
I s ,M. Dalmatinskom" poveli smo pregovore 
o zajedničkom radu, pa je nade, da će se davno 
namjeravano, uvijek željeno zbliženje i ujedi- 
njenje književnika s ovu i s onu stranu Velebita 
i tim približiti konačnome cilju. 


II. 


U javnom prosvjetnom životu sudjelovala 
je ,.M. H."' ove godine vrlo mnogo, sudjelovala 
je kod proslave stogodišnjice rodjenja Ljudevita 
Gaja u Krapini, kod svečane akademije u pro- 
slavu Gajevu u Ljubljani; zastupali su je u 
Krapini potpredsj. gosp. odbora Kućak i tajnik 
dr. Bazala, u Ljubljani predsj. dr. O. Kučera, 
blagajnik O. Bošnjak i odb. K. Šegvić. Brzojavno 
je pozdravila akademiju, što ju je u isto svrhu 
priredilo društvo ,,Zvonimir"' i ,,Hrv. pripomoćno 
društvo" u Beču. Osim toga zastupao je bla- 

gajnik Bošnjak ,,M. H." kod prenosa kosti 
majke Ljudevita Gaja i kod otkrića spomen- 
ploče Preradoviću u Grabrovnici. Kod svečane 
proslave stogodišnjice rodjenja Julija Slowac- 
koga u Lavovu zastupaše je tajnik dr. A. Bazala 
i odbornik dr. F. pl. Šišić. Brzojavno pozdravila 
je svečanost otvorenja narodnoga muzeja u 
Krakovu, pismeno čestitala Antoniju Hadžiću 
o 50-godišnjici književna rada, čestitala po pot- 
predsj. K. Pavletiću dičnome počasnom članu 
našemu I. pl. Trnskome o 90 rodjendanu u 
svečanoj sjednici u akademiji, pismeno čestitala 
I. pl. Zajcu o stotoj predstavi ,,Zrinjskoga", 
a spomenula se i tihe proslave 35-godišnjega 
književnoga rada F. Becića. 


IV. 


Bivšega predsjednika dra. Gjuru Arnolda, 
potpredsjednika _ Vj. Klaića, kao i vrijedne 
povjerenike : Jakova Kalajdžića, Niku Dubo- 
kovića, Mišu Mutavdžića, G. Milovića, Jurja 
Žerjavića, Antuna Majnarića, Andriju Pelicarića, 
Milka Cepelića, Rajmunda Jelušića, Aleksandra 
Cara, Nikolu Imbrića, Vladimira —Brunšmida 
obavijestio je odbor, da ih je glavna skupština 
dne 25. ožujka imenovala počasnim članovima. 

Predsjedništvo preuzeo je izborom iste 
skupštine dr. O. Kučera, u odbor udjoše prvi 
put Vlad. Trešćec, Janko Leskovar, Veljko 
Tomić i dr. Br. Drechsler ; potpredsjednikom 
bi izabran K. Pavletić, a blagajnikom O. Bošnjak, 
U sjednici odborskoj od 7. lipnja 1909. izabran 
bi tajnikom dr. A. Bazala. Pregovori povedeni 
s dr. A. Radićem, da bi ostao u službi ,,M. H." 
kao književni urednik nijesu uspjeli, te je dr. 
A. Radić istupio iz službene sveze S ,,M. H." ; 
odbor mu je za njegov višegodišnji rad u ,M 
H.'' na vlastitu molbu doznačio kao otpravninu 
jednogodišnju plaću. 

Iz odbora su za vrijeme godine istupili 
M. Lovrenčević i dr. K. Bošnjak ; odbor im je 
iz sjednice od 20. studenoga izrazio hvalu za 
trud, što su ga posvetili ,M. H." 

Odbor je držao u svem 21 sjednicu. Što 
se tiče upravnih stvari, odlučeno je, da se za 
god. 1909. tiska izvještaj, ali da se u njem do- 
nese i povijest jedne zaklade i prikaz života 
jednoga dobrotvora ili zaslužnoga člana ,,M. 
M;''s 
oko književnih izdanja uredio se odbor tako, 
da se uredjenje ,,Kola'' povjeri jednome od- 
borniku, a ostali rad da se medju odbornike 
podijeli. Izvanredna izdanja se za sada na- 
puštaju. 

a tako će se i u napredak raditi. Brigu 


Da se udovolji zahtjevu dr. pr. $ 23. od- 
lučeno je urediti knjižnicu ; u tu je svrhu na- 
bavljen ormar, i uvršteno u proračun više iz- 
danja za zamjenu i pored toga K 200 za nabave; 
u smislu & 8. dao je odbor izraditi i povelje, 
te će ih zakladnici i radnici moći dobiti, čim 
budu dogotovljene, uz odštetu od K 2.—. 

Odbor je osim raspravljanja o prispjelim 
rukopisima i književnim izdanjima vijećao i 
o drugim potrebama ,,M. H.' Prijeko je potrebno, 
da se današnji sistem otpremanja i dostavljanja 
promijeni, nešto valja učiniti i za vez i ljepšu 
opremu ; jedan dio troška otpao bi tu na članove, 
pa treba razmišljati, koliko troška smijemo 
članovima zadati ; drugi dio troška ide na ,,Ma- 
ticu"', te će trebati ili povisiti članarinu ili stegnuti 
opseg književnih izdanja. Za sada se odbor 
odlučio na potonje, a i onako će valjati da uma- 
njimo broj opsežnih knjiga. 

Za god. 1909. izdala je ,,Matica": 

1. Dr. A. Bazala: Povjest filozofije II. 

2. Dr. V. Lozovina: Povijest talij. knji- 

ževnosti I. 

3. Hrvatsko Kolo. Naučno-književni zbornik 
knjiga V. 

4. Dr. B. Drechsler: Stanko Vraz. Ovo 
je djelo ,,Matica" izdala zajedno s ,,Ma- 
ticom Slovenskom", a u našoj knjižnici 
kao nastavak ,,Crtica iz hrv. književnosti". 

5. Dante: Božanska komedija. 1. Pakao 
u prijevodu i s tumačem dra. I. Kršnjavoga. 

6. Narodnih pjesama V. knjigu; izdavši 
još god. 1899. posljednju knjigu junačkih 
pjesama, bilo je već skrajnje vrijeme, 
da se izdadu ženske pjesme ; i to za sve 
članove : da se po mogućnosti posluži 
i naučnim svrhama izdala je ,,M.“ medju 
izvanrednim izdanjima ,,Dodatak'". 

7. Ferid Maglajlić: Iz staroga vilajeta. 


Odbor ,.M. H.'' želeći, da pisci ne čekaju 
toliko vremena, dok im djelo bude izdano, 
odlučio je još god. 1908. da izda i odmah u 
promet stavi neke knjige ; tako je u god. 1909, 
izdana ,,Hasanaginica'' od dra. M. Ogrizovića 
koja-je i raspačana i ,,Finis respublicae 1. Cice- 
ronovo progonstvo od dra. A. Tresića- Pavičića ; 
osim toga izdano je ,,Kolo hrv. umjetnika IV." 
i ,Glas Matice Hrvatske IV." 


Za god. 1908. prispjele su ove natječajne 
radnje: 
I. Ferid Maglajlić: Iz staroga vilajeta" za 
zakladu Koturovu ili Veber Tkalčevićevu. 
ll. Za nagradu iz zaklade I. N. grofa Draš- 
kovića. 


1. Stjepan Radić: Češki narod u početku 
XX. stoljeća. 

2. Stjepan Kućak : Uljudba staroga vijeka. 

3. Dr. R. Horvat: Povijest Medjumurja. 

Od tih dobili su po zaključku odbora od 

3. Svibnja 1909. Ferid Maglajlić: Iz staroga 

vilajeta nagradu Koturovu i Stj. Radić: Češki 

narod u početku XX. stoljeća nagradu Draško- 

vićevu. Na molbu staroste Hrv. Sokola dra. 

L. Cara nagradjeno je iz zaklade K&glove djelo 

dra. Mašeka: Mala anatomija i fiziologija još 
dne 7. ožujka 1909. 

U god. 1910. odlučio je odbor izdat ova djela: 

1. Kolo. Naučno-književni zbornik VI. Pod. 

jedno je odlučeno, da se za radnje u 


Kolu raspišu nagrade, jedna za najbolju - 


poučnu radnju od 100 K, jedna za naj- 
bolju beletrističnu radnju od 100 K, i 
za najbolju pjesmu 50 K. 

2. Kumičić : Začudjeni svatovi. 

3. Radić: Češki narod u početku XX. 
vijeka. 

4. Novovjeki izumi. 

5. Dr. F. Detela: Pegam in Lambergar. 
Ovo djelo izdat će se zajedno s ,,Mat. 
Slovenskom. 

6. Slowacki-Benešić : Lilla Veneda. 

7. Dr. M. Mandić: Povijest okupacije 
Bosne i Hercegovine. 

8. Dr. F. Bučar: Povijest protestantske 
književnosti. 

9. Dr. Lisičar M.: Pripovijesti. 

Kao natječajne radnje prispjele su raspi- 

sane nagrade za god, 190. 

1. Tresić- Pavičić : Finis republicae 11. Katon 
Utički. 

2. Anon: Orion. 

. Labor et Spes : Povjest hrv. umjetnosti. 
4. U tudjemu nema svoga: Zapretana 
ljubav. 

Anon : San o sreći, 

6. Slava, koju čovjek dobije po kreposti, 
jest većma uzdignuta nego ona od 
plemena: Valovi čuvstva. 

7. N. Neumljanin: Povijest ustanka u 
Bosni i Hercegovini. 

8. Fćth. 

9. Historia magistra vitae: Žena u po- 
vijesti farmacije. 

10. Godeslav Zoranić : Podzemni Nin. 

11. Stj. Radić — Seignobos-Mćtin : Savre- 
mena povijest (prijevod). 

O nagradama još nije odlučeno. 

Pored toga stiglo je u svem dvadesetak 

radnja za posebna djela i više radnja za ,, Kolo“. 


LA 

Darovi ,Matici Hrvatskoj". 


Visoka kr. zem. vlada dala je i u god. 1909. 
potporu od 3000 K, pa mi je ugodna dužnost 
zahvaliti na tom, ali ujedno zamoliti visoku 
vladu, da uvaži važnu prosvjetnu zadaću, koju 
»,Matica'' u hrvatskom narodu ni izdaleka 
još nije izvršila, da svrati pozornost na nju, 
te je se izdašnijom potporom sjeti. Darom 
od 200 kruna sjetio se ,,Matice Hrvatske" vrijedni 
pokojnik dr. M. Mikulčić. Osobiti dar dopao 
je ,Matici Hrvatskoj'' od dobrotvorke gospodje 
Julije Bogović, rodjene pl. Lentulaj i Josipe 
pl. Vancaš. Julija Bogović, koju je još 1896. 
skupština za ondašnje zasluge imenovala po- 
časnim članom se i u oporuci svojoj sjetila nas 
veledušnim darom od kojih 10.000 kruna, a Josipa 
pi. Vancaš, supruga protomedika Alekse Vancaša, 


.jednoga od ,,starješina'' Matice Ilirske, u koje 


plemenitom domu sastajali su se prvaci hrvat- 
skoga društva četrdesetih godina, da vijećaju 


 oprosvjeti i napretku naroda, žena, koja je poput 


mnogih vrijednih gospodja u ono doba, sa ra- 
došću i simpatijom pratila i toplim čuvstvom 
zagrijevala rad naših Iliraca — i ona se sjetila 
čeda, kojemu je kumovao pokojni joj suprug 
ostavivši oporukom K 2000. Tužno je, da 
zahvaljujući ovim dobrotvorkama u jednome 
duhu moramo požaliti, što im je srnrt presjekla 
nit života: ali one su nastojale, da veledušjem 
premoste jaz, koji ih je dijelio od besmrtnosti, 
njihovo će se ime uvijek sa zahvalnošću u ,,Ma- 
tici'* spominjati, pa je pravo, da im jednodušno 
kliknemo : Slava ! 


Potpore. 


Matica Hrvatska podijelila je u ovoj po- 
slovnoj godini potporu književnicima u iznosu 
od 1427.66 krna. Matici Srpskoj u Budišinu, 
toj kuli slavenskoga plemena u germanskome 
moru, darovala je 1000 kruna, koji dar i onako 
daleko zaostaje za darovima, kojima joj u pomoć 
pritekoše ostala slavenska društva, pa je i odbor 
držao tako, da se ,,Matica Hrvatska" tome 
zahtjevu plemenske _ i bratske uzajamnosti 
ne može oteti. Društvu hrv. književnika darovala 
je ,M. H.'" 2000 primjeraka ,,Kola hrv. umjet- 
nika"; , Matica" ih poradi — posvemašnjega 


: nehaja sa strane umjetničkih krugova i onako 


ne bi mogla unovčiti, pa mjesto da nam u skla- 
dištu propadaju, namijenili smo ih onamo, gdje 
će naći bolju primjenu. 

Predujmova nijemo ove godine davali, 
budući da je zaključkom odbora od 3. travnja 
1909. obustavljeno svako predujmljivanje, te 

odlučeno, da se u buduće isplaćuje polovica 
honorara, kad djelo udje u tisak, a polovica, 
kad bude štampano. Od štampanih radnja 
pak isplaćuje se honorar po odbitku dužnoga 
predujma ; tim će se načinom malo po malo 
predujmovi odraditi, a koji se ne odrade, na- 
stojat će odbor, da ih dužnici vrate. 

Knjige smo darovali po mogućnosti pučkim 
prosvjetnim društvima i knjižnicama, koja su 
se obratila na ,,Maticu''; tako smo nadarili 
dvadesetak društava. Ito je jedan dio prosvjetnoga 
rada, kojemu će se odbor i u napredak prema 
sredstvima ,,M. H.'' rado odazvati. 


Obnovljenje odbora. 


Prema _$ 18. dr. pravila istupa iz knjiž. 
umj. odbora dr. Milan Šenoa, zahvalio se M. 
Lovrenčević ; izmedju ostalih odbornika odlučila 
je kocka za O, Ivekovića ; prema tomu se imadu 
u knjiž.-umj. odboru popuniti tri mjesta ; u 
gospodarskom odboru istupio je dr. K. Bošnjak, 
a kockom je odlučeno, da istupa dr. A. Haram- 
bašić, te će i na ova mjesta trebati izabrati 
nove odbornike u današnjoj skupštini. 


Tim sam svršio. 
(Skupština prima izvješće na znanje.) 


Gospodarsko poslovanje. 
Promet blagajne 1908. 





PRIMITAK... 

Ostatak god. 1907. 4.039.37 
Povjerenici 41.377.83 
Naklade šo 5.164.16 
Prihod od nekretnina : 
Kuća u Zagrebu 9.728.82 
Posjed u Podsusedu . 500.— 
Od Rakitja . 72.— 10.300.82 
Prinos zakladnika 3.190.— 
Izvadjeno na štedioničke knjižice 33.665.98 
Primitak provizije boa 90.78 
Vraćeni trošak . 80.— 
Kamati i odresci : 
Kamati 396.— 
Odresci 5.341.— 5.737.— 
Vraćeni predujmovi : 220.— 
Promet s ugar. pošt. štedionom | 1.900.— 
Promet s Prvom hrv. štedionom 43.934.73 
Potpora kr. zem. vlade 3.000.— 
Legat pokojnog Grahovca . 800.— 
Legat pokojnog Jos. ni 50.— 
Legat I. Pažura . : zo #.2 200.— 1.050.— 

Ukupno __ 153.750,67 

IZDATAK. 

Naklade : 
Honorari . 16.037.96 
Tvornica papira 34.374.37 
Dionička tiskara 16.153.39 
Vezanje e m ra o nr 13.100.— 
Iustracije, korektura i drugo | Di (odo i ODE 4.504.52 
Glas M. H. doka E udi 4.533.94 88.704.18 
Porez i namet . 7.402.33 
Upravni trošak : 
Beriva . . 7,240.— 
Kućna potreba . 4,412.37 
Mirovine i potpore 2.696.62 
Razno, poštarina, otpr. i precentual 5.339.34 19.688.33 

 Predujmovi . 

Uloženo na štedioničke knjižice s 

Plaćeni kamati . a. ža i 
Našastar . 
Promet s ugar. pošt. "štedionom | 
Promet s austr. pošt. štedionom 
Promet s Prvom hrv. štedionom .. 
Prenos salda na god. 1909. PR I 

Ukupno 


IMOVINA 


153.750.67 


»Matice Hrvatske“ Koncem godine 1908. 


A. GLAVNICE. 
I. Temeljna glavnica.* 


Kuća u Zagrebu 180.000.— 
Posjed u Podsusedu : 20.0090.— 
Tražbina za prodani dio posjeda. u Podsusedu ,, Rakitje“ ž , 1.200.— 
4% založnice I. hIv. štedionice narak rep no 21.000.— 
414% založnice hrv. slav. zem. hip: banke zi de 12.81. 18 72.000.— 
4% ugarske rasteretnice . : i 6 ' 20.000.— 
4% hrv. slav. zemljo- rasteretnice. 19.800.— 
Dionice Narodnog Doma 150.— 
Privatne zadužnice 410.— 
3 dionice Prve hrvatske štedione. 18.000.— 
Otvorena tražbina . 19.962.93 
Glavnica ostavine Simona Brkića. (Ova j je “glavnica sudbeno 
uručena Matici i depunirana kod c. kr. kot. suda. Innere 
Stadt II. u Beču 17./44. Scontro No. 3.882., a kamate 
ove glavnice uživat će doživotno sestra i nećakinja da- 
rovateljeva) bok A < Eo i s 95.799.31 
Ukupno prema prošlom . . ć 450.922.24 
Prinosi članova osin: god. 1908. 3.190.— 
Legat Grahovca . : Za: : 800.— 
Legat Korajca 50.— 
Legat Pogorelz 1.000.— 
Legat Pažura 200.— — 456.162.24 
2. Amortizacionalna zaklada za Matičinu kuću. 
414% založnice Hrv. slav. hipot. banke 2.000.— 
4% založnice Prve hrvatske štedione 12.000.— 
Otvorena tražbina . 16.139.10 
Kamati založnica Hrv. hipot. banke 90.— 
Kamati Prve hrvatske štedionice 480.— 
Otvorene tražbine . pne PN? 564.72 17.273.82 31.273.82 
Ukupno . . 487.436.06 
B. ZAKLADE U IMOVINI MATICE HRVATSKE. 
Zaklada Dušana Kotura. 
414% založnica Hrv. hip. banke : >. do AE 4.000.— 
4% založnica Prve hrvatske štedione . 5.000.— 
Otvorena tražbina 3.045.40 
Kamati založnica Hrv. hipot. banke 180.— 
Kamati založnice Prve hrvatske štedione . : 200.— 
Otvorene tražbine . . . 4... 106.58 3.531.98 12.531.98 
Zaklada A. Vebera- Tkaičevića. 
41% založnica Hrv. hip. banke . 13.200.— 
4% založnica Prve hrvatske štedione . 2.600.— 
Otvorena tražbina . ae 6.371.60 
Kamati založnica Hrv. hipot. banke o eo = 594.— 
Kamati založnice Prve hrvatske štedione : 104.— 
Otvorene tražbine . . 4 4444 0 4. 4 a. 223.02 7.292.62 23.092.62 


* Papiri temeljne glavnice zamjenjeni su tako, da je mjesto dionica zemunskih i K 17.400.— 


4% založnica kupljeno 3 dionice I. hrv. štedionice. 

414% založnica Hrv. hip. banke . 
Otvorena tražbina . 

Kamati založnica Hrv. hipot. banke 
Kamati otvorene tražbine : 


41% založaica Hrv. hip. banke . 
4% založnica Prve hrvatske štedione . 
Otvorena tražbina . 

Kamati založnica Hrv. hipot. banke : 
Kamati založnica Prve hrvatske štedione 
Kamati otvorene tražbine Goa 


Otvorena tražbina . 
Kamati . 


Zaklada Antuna Kogla. 


41% založnica Hrv. hipot. banke . 
Otvorena tražbina . : 

Kamati založnica : 

Kamati otvorene tražbine 


Zaklada Frana Pevaleka.. 
Otvorena tražbina . ' 
Kamati 


Zaklada Iv. Zovke. 


Otvorena tražbina . 
Kamati . 


Zaklada Julija Bubanovića. 


6 dionica Prve hrvatske štedione 
Otvorena tražbina . X 
Kuponi dionica . 

Kamati otvorene tražbine 


Otvorena tražbina . 
Kamati . 


Ukupno 


. Zaklada Aleks. pl. Vuščića. 


Zaklada Karla pl. Stručića. 


Zaklada Tereze udove pl. Tomašića. 


Zaklada dra. Stj. pl. Miletića. 





C. OSTALA IMOVINA I TRAŽBINE. 


Pričuva za zakladu u potporu književnika. 


41% založnica Hrv. hipot. banke . 

4% založnice Prve hrvatske štedione 

4% ugarske krunske rente . 

Otvorena tražbina . 

Kamati založnice Hrv. hipot. banke 
Kamati založnice Prve hrvatske štedione . 
Kamati ugarske krunske rente 

Kamati otvorene tražbine 


Odbiv potpore književnicima K 1.010 . 
Inventar 
10% deteriorizacije. 


= Skladište knjiga. 
Edicije 1907. u.?/, vrijednosti a m e 
Edicije 1908. s SeSi 

| 1.000.— 
716.70 
45—. 
25.10 786.80 1.786.80 
3.000.— 
10.000.— 
2.254.70 
135.— 
400.— 
78.92 2.868.62 1 5.868.62 
584.30 
20.44 604.74 
| 10.000. — 
1.716.— 
450.— 
41.16 2.207.16 12.207.16 
2.295.40 
80.32 2.375.72 
2.008. 50 
70.28 2.078.78 
36.000.— 
2.895.78 
1.800.— 
101.37 4.797.15 40.797.15 
36.26 
1.26 37.52 
111.381.09 
10.200.— 
20.000. — 
100.— 
1.877.— 
459.— 
800.— 
4.— 
275.68 
9.415.68 
1.010.— 8.405.68 — - 38.705.68 
5.909.78 
590.98 5.318.80 
- 10.086.341 
61.737.80_ 71.824.411 


U Zagrebu, dne 31, prosinca 1908. 


I. Blagajnički promet gođine 1909. 


PRIMITAK. 


"Ostatak iz god. 1968. . . 
Povjerenici platili su za izdanja ispred god. 1909. 
Povjerenici platili su za izdanja god. 1909. . 


Neposredna prodaja izdanja ispred god. 1909. . 
Neposredna prodaja izdanja god. 1909. 


Pouzeće poštanskoga troška 
Uplata zakladničnih obroka z 
Promet s ugar. poštanskom štedionom 

33.299.77 


de 11.993.50 


4.348.98 
1.492.96 











Povjerenički dugovi 33.292.70 
Predujmovi suradnicima 23.943.25 
Ostale razne tražbine : 1.452.74 25.395.99 
Uvedenje električnog svjetla u kući 3.024.29 
Obrok za god. 1908. . : a ma 302.29 2.722.— 
Ukupno 133.234.80 
Dug Prvoj hrvatskoj štedioni 28.681.— 
Dioničkoj tiskari (za edicije 1908.) . . 15.243.21 
Raznim vjerovnicima (otvorene tražbine) 84.963.33  128.887.54 4.347.26 
Skladište do uključivo god. 1906. i 4.508. 52 
Uložak u ug. pošt. štedionu 439.04 
Uložak u austr. pa štedionu 820.44 
Gotovina ša ec 6.698.95 
Ukupno 60.838.69 
Opetovanje imovine : 
A. Glavnice_. . "NR Mr i Me 487.436.06 
B. Zaklade u imovini M H. 111.381.09 
C. Ostala imovina i tražbine naka 60.838.69 
Ukupno 659.655.84 
li. Zaklada grofa I. N. Draškovića. 
414% založnica Hrv. hipot. banke . 14.200.— 
4% hrvatske rasteretnice 34.400.— 
Otvorena tražbina . 4.255.20 
Dospjeli kuponi . a 2.015.— 
Kamati otvorene tražbine 127.64 6.397.84 54.997.84 
Ill. POLOZI U MATICI HRVATSKOJ. 
1. Polog odbora za prenos Penna Petra Preradovića 
Imovina ae ći bik didi šk dd i ie 109.54 
Kamati . . : 3.85 
Današnje siranije : 113.39 
2. Polog za rasvjetu groba Adolfa Veber: Tkalčevića 
Današnje stanje (dohodak u rečenu svrhu upotrebljen) . 279.94 
3. Polog za spomenik Antun pi. Mihanovića 
Imovina početkom moi 1908. ž 53.64 
Kamati . : si 4008. IZ 1.90 
Današnje stanje 55.64 
Polozi ukupno 448.97 
Opetovanje : 
Imovina Matice Hrvatske. . +. 4.44. 659.655.84 
Zaklada grofa 1. N. Draškovića 54.997.84 
Polozi nn 448.97 
.Sav imetak pod upravom .,Matice Hrvatske“ 715.102.65 


Dr. Stj. Ortner. 


45.293.27 


5.841.94 


6.698.95 


51.135.241 
363.42 
6.659.— 
16.708.32 


Prihod od nekretnina : 


Kuća u Zagrebu 

Posjed u Podsusedu 

Posjed u Rakitju 

Promet s austr. poštanskom ččdlsnom 

Promet s Prvom hrvatskom štedionom 

Kamata unišlo . : 

Legat pok. Franje Marsića 1 u Bošnjacima priklopljen k te- 
meljnoj glavnici : a 

Subvencija kr. zemaljske vlade 

Vraćeni predujmovi : 


Ukupno 
IZDATAK. 


Upravni trošak . 


Trošak naklada: 


Tisak 28.072.90 

Papir 3.784.67 

Uvezi otpremanje 5. 8.150.— 

Honorari ira 9.857.84 
Nagrade i potpore : 

Isplata nagrade grofa I. N. Draškovića 2.142.64 

Isplata nagrade Ant. kei 466.60 


Isplata potpora . 


Potrošak na nekretnine : 


Porezi i takmim»2 
Popravci 
Razno . . . 


Promet s ugar. Bodelnskoinć šiedionom 
Promet s austr. poštanskom štedionom 
Promet s Prvom hrvatskom štedionom 
Nabava i popravak pokućtva B 

Nabava vrijednosnih papira 


Ostatak 31. prosinca 1909. 


2. 4.427.66 


3.571.02 
1.570.54 
847.71 





12.394.858 
1.000.— 

72.— 13.466.88 

12.018.16 

27.060.65 

17.575.09 

2.939.30 

3.000.— 

260.— 

157.884.98 
16.885.41 
49.865.41 
4.036.90 
6.130.87 
17.550.87 
11.241.14 
45.766.25 
363.— 

400.— 152.239.85 


5.645.13. 


II. Stanje zaklada i pologa i njihova pokKrića. 
A. ZAKLADE U IMOVINI M. H. 
I. Matičina zaklada u potporu hrvatskih književnika. 


Stanje 31. prosinca 1908. . 
41% kamata od K 18.200 
4% kamata od K 20.505.68 


Odbivši 5% upravne pristojbe za god. 1909. 

Odbivši podijeljene potpore za god. 1909. 

Stanje 31. prosinca 1909. . . +. 

Od toga se izlučuje pod naslov : 

Zaklada Prve hrv. štedione za Matičinu zakladu u pone hr- 
vani književnika svotu od_ . . 

sa 4% kamata od god. 1900. do 1909. 

tije na naslovu 1. čistih. . . 4. 4. 4 4 

Pokrivena je sa: 

414% založnicama hrv. slav. zem. hip. banke . 

4%, založnicama Prve hrv. štedione 

4% ugar. krunske rente . ma ar 

Uložnicom Prve hrv. štedione S a e 4 

38.705.68 
829.— 
820 22 
1.649,22 
82.46 

1.427.66 139.10 

4.686. 52 . 

1,687.14. 6.373.66 

32.471.12 

18.200.— 

20.000.— 

100.— 

544.78 


38.844.7& 


2. Zaklada Dušana Kotura. 





Stanje 31. prosinca 1908... 1.4. < 12.531.98 - 
io kamata od K 7.000 . . 44. 315.— 
* kamata od K 5.531.98 . . 4. 221.28 
536.28 
Odbivši 5% upravne pristojbe za god. 1909... . ... 26.81 509.47 
Stanje 31. prosinca 1909. pokriveno sa a m ae 
414% založaicama hrv. slav. zem. hip. banke . . . .. 7.000.— 
4% založnicama Prve hrvatske štedione . . . .. 0. 5.000.— 
Uložnicom Prve hrv. štedione . . . . 4... 1.041.45 
3. Zaklada Adolfa Vebera- Tkalčevića. 
Stanje 31. prosinca 1908. . . 4 23.092.62 
414% kamata od K 20.200. Boa Ga ei a EE ze sad 909.— 
4% kamata od K 2.892.62 . . 1... 115.70 
1.024.70 
Odbivši 5% upravne pristojbe za god. 1909. . . ... 51.24 973.46 
Stanje 31. prosinca 1909. pokriveno sa ZA Boa 
414% založnicama hrv. slav. zem. hip. banke m IR e 20.200.— 
4% založnicama Prve hrvatske štedione . . +... 4. 2.600.— 
Uložnicom Prve hrv. štedione —. . 4. 1.266.08 
4. Zaklada Tereze udove pl. Tomašić. 
Stanje 31. prosinca 1908.  . . 2... 1.786.80 
41% kamata od K 1.600... 12.—- 
4% kamata od K 186.80... 7.47 
79.47 
Odbivši 5% upravne pristojbe za god. 1909. . . ... 3.97 75.50 
Stanje 31. prosinca 1909. pokriveno sa : uh dost 2 
41% založnicama hrv. slav. zem. hipot. banke ar 1.600.— 
Uložnicom Prve hrv. štedione . . . 1... 262.30 


5. Zaklada Alekse pi. Vuščića. 


Stanje 31. prosinca 1908. . . . 4.4. 15.868.62 
414% kamata od K 5.000... 4. 225.— 
4% kamata od K 10.868.62  . . 1... 434.74 
659.74 
Odbivši 5%, upravne pristojbe za god. 1909... . 0. 32.99 626.75 
Stanje 31. prosinca 1909. pokriveno sa še gogi ao. good 
41% založnicama hrv. slav. zem. hip. banke . . ... 5.000. — 
4% založnicama Prve hrvatske štedione . . . . 4... 10.000.— 
Uložnicom Prve hrv. štedione —. . 2... 1.495.37 
6. Zaklada dra. Stjepana pi. Miletića. 
Stanje 31. prosinca 1908.  . . 1.4. 604.74 
4% kamata od K 604.74... . . =a 2 dna 24.19 
Odbivši 5% upravne pristojbe za god. “1909. Bo sn 0 1.24 22.98 
Stanje 31. prosinca 1909. pokriveno sa aa 
4% založnicama Prve hrvatske štedione . . . 4... 600.— 
Uložnicom Prve hrvatske štedione_ . . . 4.4. 27.72 
7. Zaklada Antuna Koigla. 
Stanje 31. prosinca 1908. nau ao even 12.207.16 
41% kamata od K 10.000... 450. — 
4% kamata od K 2.207.16 . . . 88.28 
538.28 
Odbivši 5% upravne pristojbe za 1909... . . K 26.91 
i podijeljenu nagradu za rukopis dna anatomija i fiziologija“ 
za god. 1908. Rao 4... K 491.16 518.07 20.21 
Stanje 31. prosinca 1909. PoRrivenS sa dai višje 8 a 
414% založnicama hrv. slav. zem. hip. banke“... . 10.000. — 
94 založnicama Prve hrvatske štedione . . . 4.44. 2.000.— 
Uložnicom Prve hrvatske štedione . . +. 227.37 

13.041.45 


24.066.08 


1.862.30 


10.495.37 


627.72 


12.227.37 


26 


8. Zaklada Frana Pevaleka. 


m 31. prosinca 1908... 4... = :2.375.72 
o kimata od K 2.375.72. . . mene ne 95.03 

Odbivši 5% upravne pristojbe za god. 1908. gđe ai 4.75 90.28 > 

Stanje 31. prosinca 1909. pokriveno sa kb okog. o 3 

4% založnicama Prve hrvatske štedione . . .. 4.4.4. 2.000.— 

Uložnicom Prve hrvatske štedione_ . . . 4.444. 466.— 





9. Zaklada Iv. Zovka. 





Stanje 31. prosinca 1908. . . 1... 2.078.78 
4% kamata od K 2.078.78. . . oem 83.15 
Odbivši 5% upravne pristojbe za god. 1909. rat 56 4.15 79.— 
Stanje 31. prosinca 1909. pokriveno sa | $s 28 
4% založnicama Prve hrvatske štedione . . . 0. 2.000.— 
Uložnicom Prve hrvatske štedione_ . . . 4 = 157.78 
10. Zaklada Julija Bubanovića. 

Stanje 31. prosinca 1908. . . 1. 40.797.135 
Kuponi dionica od K 36.000... 4. 1 .800.— 
eje kamata od K 400... 18.— 

> kamata od“ K.4.307:15s. u 2.4040 a0. Te o bo o 175.88 

| ' 1.993.88 
Odbivši 5% upravne pristojbe za god. 1909. .  . .. 99.69 1.894.19 
Stanje 31. prosinca 1909. pokriveno sa ž o a | 
6 kom. dionica Prve hrvatske štedione po K 6.000 ši bo 36.000 
HaYo založnicama hrv. slav. zem. hip. banke . . . .. 400.— - 
4% založnicama Prve hrvatske štedione . . .. 4.4.0. 4.000. — 
Uložnicom Prve hrvatske štedione . . +. 1. 4.44... ' 2.291.34 
11. Zaklada Karla pl. Stručića. 

Stanje 31. prosinca 1908. . . 4. 37.52 
4% kamata od K 37.52. . . Ko ira 9 KG 1.50 
Odbivši 5% upravne pristojbe za god. 1909. do Bee mao 2E 0.08 1.42 
Stanje 31. prosinca 1909. pokriveno sa koa oli 
Uložnicom Prve hrvatske štedione . . 4... 38.94 


B. ZAKLADA U UPRAVI M. H. 
Zaklada grofa I. N. Draškovića. 


Stanje 31. prosinca 1908... 54.997.84 
414% kamata od K 14.200... 639.— 
4% kamata od K.40:7072.84. < 2 a do o o o 1.631.91 

2.270.91 
Odbivši 5% upravne pristojbe za god. 1909. . . 113.55 
i podijeljenu nagr. za rukopis ,,Češki narod“,izd. 1910. 2.142.64 2.256.109 14.72 
Stanje 31. prosinca 1909. pokriveno sa nene 
414% založnicama hrv. slav. zem. hip. banke bro i od 14.200.— 
4o založnicama Prve hrvatske štedione . . . . 4.4.0. 6.000.— 
4%, rasteretnicama hrv. slav. . . 2... 34.400.— 
Uložnicom Prve hrvatske štedione_ . . 4.44. 412.56 


C. POLOZI U UPRAVI M. H. 
I. Polog odbora za prijenos P. Preradovića. 


Stanje 31. prosinca 1908. . . 0.4. 113.39 
4% kamata od K 113.39. E... Daske 4.53 

Odbivši 5% upravne pristojbe. za god. 1909. bon em 0.23 4.30 
Stanje 31. prosinca 1909. pokriveno sa. ik dA 

Uložnicom Prve hrvatske štedione . . . 2... 4... 117.69 


2. Polog za rasvjetu groba Adolfa Vebera- Tkalčevića. 
Stanje 31. prosinca 1908. . So ie g—K- , 279.94 
Kamati upotrebljeni u svrhu rasvjete ž e 
Stanje 31: prosinca 1909. prim sa 
Gotovinom u blagajni a 

2.466.— 


2.157.78 


42.691.34 


38.94 


55.012.56 


117.69 


279.94 


3. Polog za spomenik Antunu pi. Mihanoviću. 





pa Ukupno 
* Vidi izvještaj. 

Stanje 31. prosinca 1908. 55.64 
4% kamata od K 55.64. 2.22 
Odbivši 5% upravne pristojbe. god. 1909. 0.11 2.41 
Stanje 31. prosinca 1909. pokriveno sa 
Uložnicom Prve hrvatske štedione . 57.75 
III. Stanje temeljne glavnice i pokriće. 
A. TEMELJNA GLAVNICA. 
Stanje 31. prosinca 1908. 456.162.24 
Priraslo god. 1909. : 
Uplate zakladnika . ž 6.659.— 
Legat pok. Franje Maršića . 2.939.30 9. 598.30 
Stanje 31. prosinca 1909. 
Pokriće u nepokretninama : 
Kuća u Zagrebu 180.000, — 
Posjed u Podsusedu ć ž 20.000.— 
Intab. tražbina na prodanom posjedu Rakitju : 1.200.— 201.200. —- 
Pokriće u vrijednosnim papirima : 
4% založnicama Prve hrvatske štedione . 39.000. — 
3 komada dionica Prve hrv. štedione P oK 6.000. 18.000. — 
4% rasteretnice ugarske . : A 4 2.000.— 
4% rasteretnice hrv. slavonske : z 19.800.—- 
2 kom. dionica »»Narodnog Doma“ u Krapini K 150% 
Privatna zadužnica iz prošlog stoljeća 200% — . : 
Glavnica ostavine Sidonija Brkića, deponirana kod c. kr. kot, 
suda, Beč. Kamate uživaju doživotno sestra i nećaka 
darovatelja . : 95.799.31 174.599.31 
Pokriće u gotovom ; 
Uložak u ugar. pošt. štedioni 31. pros. 1909. Pril. 7. 1910. 1.899. 59 
Uložak u austr. pošt. štedioni 31. pros. 1909. Pril. 6. 1910. 223.42 
. Gotovina u blagajni 31. prosinca 1910. zik 5.645.13 7.768.14 
Pokriće u. predmetima i tražbinama : 
Skladište knjiga prema skladištnoj knjizi še de 8 85.757.60 
Povjerenici dužnici prema iskazu . . 30.176.41 
i dubioza _11.763.80 18.412.61 
Predujmovi ar 6 19.720.25 
Namještaj prem1i bilanci. io 1908. . K_ 5.909.78 
Otpisano 10% ž . K 590.98 
K 5.318.80 
Prirast god. 1909. . Ko 363.— 5.681.80 
Elektrika prema bilanci m: see . K 2722.— 
Instalacija god. 1909. . : : . K 169.25 
K _2.891.25 
Otpisano za god. 1909. . Ko 319.22 2.572.03 
Knjižnica. > SE. duo da 2.000.— — 134.144.29 
Svota pokrića 517.711.74 
B. AMORTIZACIONA GLAVNICA ZA MATIČINU KUĆU. 
Stanje 31. prosinca 1908. 31.273.82 
41% kamata od K 19.000 855.— 
4% kamata od K 12.273.82 490.95 1.34 5.95 
Stanje 31. prosinca 1909. pekriviko sa : 
44% založnicama hrv. slav. zem. hip. banke . 19.000.- — 
4% založnicama Prve hrvatske štedione . 12.000.— 
Uložnicom Prve hrv. štedione 1.619.77 


57.75 


465.700.54 


32.019.777 


408.380.31 


IV. Bilanca 31. prosinca 1909. 


' AKTIVA. 
1. Nepokretnine. 


Kuća u Zagrebu . AZ E o iša zm 
VPosjed u Podsusedu. . par aan 
Tražbina na posjedu u Rakitju 

2. Vrijednosni papiri položeni kod 

Prve hrv. štedione u Zagrebu: . . 

414% založnica hrv. slav. zemalj. hipot. banke . 

4% založnica Prve hrvatske štedione 

4%/4 hrv. slav. zemljorasteretnice 

4% ugarske zemljorasteretnice . 

4% ugarske krunske rente : 

9 kom. dionica Prve hrv. štedione ; 
2 kom. dionica »Narodnog doma“ u Krapini K 150 : 
Privatna založnica iz prošlog stoljeća K 200. 

3. Ostavina Sidonija Brkića : 

4. Namještaj . . . a 

5. Elektrika . ip. ie 08 

6. Skladište : : 

1. Povjerenici dužnici ; 

8. Predujmovi 

9. Knjižnica 

10. Uložak u ugar. pošt. štedioni 

li. Uložak u austr. pošt. štedioni 

12. Uložnice Prve hrv. štedione . 

13. Gotovina u blagajni Ta 

Ukupno 
PASIVA. 


1. Tražbina Prve hrv. štedione prema kontokorentu od 31. prosinca Pm 


2. Tražbina Prve hrv. štedione za izdane uložne knjižice 
3. Tražbina Tvornice papira PNE e 
4. Tražbina Dioničke tiskare 

5. Tražbina povjerenika vjerovnika 

6. Zaklade u imovini M. H. ; 

Dušana Kotura. . ... 

«Ad. Vebera-Tkalčevića . 

Tereze udove pl. Tomašić 

Alekse pl. Vuščića 

Dr. Stjepana Miletića . 

Antuna Kogla . 

Frana Pevaleka 

Ivana Zovka 

Julija Bubanovića 

Karla pl. Stručića : 

Matičina zaklada u potporu hrv. književnika 

7. Zaklada grofa 1. N. Draškovića u upravi M, H. 
8. Polozi : 

Odbora za prijenos P. Preradovića 

Za rasvjetu groba A. Vebera-Tkalčevića 

Za spomenik Ant. pl. Mihanovića 


9. Temeljna giavnica M. H.. . 
10. Amortizaciona glavnica M. H. 


Ukupno 
Isporedba. 


Aktiva o ce. 
Pasiva . 


Višak 
Zagreb, 31. prosinca 1909. 





180.000, — 
20.000. — 

1.200.— 201.200. — 
95.600.— 
105.200.— 
54,200. —- 
2.000. — 
100.— 
54.000.- - 

— > 311100 — 

95.799.31 

5.681.80 

2.572.03 

85.757.60 

18.412.61 

19.720.25 

2.000.— 

1.899. 59 

< 223.42 

9.986.43 

5.645.13 

12.676.— 

9.986.43 

14.451.70 

5.516.60 

5.150.84 
13.041.45 
24.066,08 
1.862.30 
16.495.37 
627.72 
12.227.37 
2.4606.— 
2.157.78 
42.697.34 
38.94 

38.844,78 154.519.78 

55.012.56 
117.69 
279.94 

57.75 455.38 

465.760.5+ 

32.619.77 

756.149.60 

759.998. 1 7 

756.149.600 

3.848.57 

Oton Bošnjak, 
blagajnik ..M. H.“ 


Ovomu iskazu dodao je blagajnik slijedeće 
izvješće : 


Slavna glavna skupštino ! 


Iznašam pred slavnu glavnu skupštinu prvi- 
put gospodarsko izvješće ,,Matice Hrvatske“. 
Kako sam odgovoran za gospodarski rad ,,Ma- 
tice Hrvatske“ u poslovnoj godini 1909., to se 
osvrćem isključivo na poslovno stanje ove go- 
dine i prikazujem ga slavnoj glavnoj skupštini 
u brojčanom obliku. Prijegleda radi podijelio 
sam izvješće na četiri poglavlja: 

1. Blagajnički promet g. 1909. 

II. Stanje zaklada i njihovo pokriće. 

Ill. Stanje temeljne glavnice i njezino po- 
kriće. 

IV. Bilanca za g. 1909. 


Kod I. Blagajnički 
1909. upozorujem : 

Da je izravna prodaja društvenih naklad- 
nina veća za K 677.78 od g. 1908. 

Da su povjerenici uplatili za K 3.915 44 
više od g. 1908. 

Da su zakladnici uplatili za K 3. 469.— više 
od g. 1908. 

Da je bruto-prihod od nekretnina porasao 
za K 286.06. 

Da je za društvene naklade potrošeno za 
K 38.839.77 manje od g. 1908. 

Da je poreza plaćeno za K 3.831.31._ manje 
od g. 1908. | 

Da se je upravni trošak snizio za K 2.802.88. 

Da je potpora podijeljeno za K 331.04 više 
od g. 1908. 

Na Il. Stanje zaklada i pologa 
te njihovo pokriće. 

Tekuće stanje pojedinih zaklada izračunao 
sam na temelju stanja od g. 1908., opskrbio sam 
svaku po mogućnosti s onakovim vrijednosnim 
papirima, kojima je bila dotirana predjašnjih 
godina. Mimo toga je svaka zaklada upotpu- 
njena sa kamatima, koji je prema vrsti pokrića 
idu, a otvorene tražbine od g. 1908. pokrio sam 
uložnim  knjižicama Prve hrvatske štedione, 
pa je tako svaka zaklada svedena na potpunu 
vrijednost. Prema zaključku odborske sjednice 
od 26. studenoga 1907., točka 5., zaračunata je 
kod svake zaklade 5% upravna pristojba od 
prihoda zaklade u korist ,,Matice Hrvatske“. 

Na III. Stanje temeljne 
nice i pokriće. 

Temeljna glavnica povišena je uplatom 
zakladničkih prinosa i unovčenim legatom po- 
kojnog Frana Maršića u Bošnjacima u svemu 
za K 9.598.30 te iznaša danas K 465.760.54. 


promet g. 


gla v- 


Ova je glavnica pokrivena sa nekretninama, 
vrijednosnim papirima, gotovinom te predme- 
tima i tražbinama. 

Kod nekretnina nije uvršten inače uzuelni 
otpis, jer Matičina kuća ima danas prema mjes- 
nom položaju i veću vrijednost od K 180.000, 
premda je prema iskazanom dohodku u blagaj- 
ničkom prometu svotom od K 12.394.838, a po 
odbitku poreza sa K 2.457.70 i plaćenog troška 
za opravke i uzdržavanje svotom od K 2.418.25, 
nosila samo čistih 4.18%. 

Kod vrijednosnih papira uvršteno je, ali 
nije ubrojena vrijednost dionica ,,Narodnog 
doma“, jer danas još nemaju prometne vrijed- 
nosti, a jednako nije ubrojena ni vrijednost 
5% državne zadužnice iz g. 1868., konverti- 
rane g. 1903. na krunsku vrednotu, jer nema 
uzanj arak sa kuponima. 

Kod predmeta i tražbina, koji sdkdivaja 
dosta obilan dio temeljne glavnice izvješćujem, 
da je vrijednost skladišta procijenjena na te- 
melju minimuma potpunih garnitura naklada 
iz g. 1906., 1907., 1908. i 1909. prema vlastitoj 
cijeni od 5.60 K, odredjene za izdanja 1909. 
Druga obilna zaliha knjiga redovitih izdanja 
te izvanrednih naklada  ,,Matice — Hrvatske“ 
uzeta je u račun djuture sa 5.000 K, premda 
reprezentiraju daleko veću vrijednost. . 

Stanje povjerenika-dužnika uvršteno je u 
račun po odbitku izdašnih dubioza od Kruna 
11.763.80 iz uzroka toga, jer se uprava ,,Matice 
Hrvatske“ za ovu svotu, koja potječe od sta- 
rijih zaostataka, većinom ispred g. 1906., bori 
sa mnogim povjerenicima. Opreznosti radi ne 
ubraja uprava ,,Matice Hrvatske“ zasad prije- 
pornu stavku medju sigurna pokrića. 

Stanje društvenih dužnika od primljenih pre- 
dujmova prikazuje društvenu tražbinu po odbitku 
odredjene svote u g. 1909. sa kruna 2.330, otpla- 
ćene svote od K 260, te otpisanih K 490 u korist 
jednog po ,,Maticu Hrvatsku“ zaslužnog ostar- 
jelog i tjelesno iznemoglog hrvatskog pisca. 

I u literarnom programu za g. 1910. uva- 
ženo je nastojanje, da se autorskim honorarom 
odradi oko 3.000 K ovih predujmova. Unatoč 
oprezne procjene predmeta i društvenih tražbina 
nadmašuje skupna svota raspoloživa pokrića 
znatno stanje temeljne glavnice. 

Kod amortizacione glavnice za Matičinu 
kuću prestaje potreba daljega povišenja ove 
stavke iz dohodka kuće, kako je to zaključeno 
u izvanrednoj glavnoj skupštini od 2. svibnja 
1883., jer se od kuće već drugu godinu plaća 
porez. Ova se glavnica povisuje dalje s pomoću 
vlastitih kamata. 

Na IV. Bilanca za g. 1909. 

U tome poglavlju uvrštena su pod naslov 
,,Aktiva“ sve vrijednosti društvene imovine, 
kako ih slavna glavna skupština može po bro- 
jevima naći u poglavljima [., Il. i 1II. Svota 
aktiva iznaša K 759.998.17. Pod naslov ,,Pa- 
siva“ stavljene su dručtvene obveze spram Prve 
hrvatske štedionice, Tvornice papira, Dioničke 
tiskare i  povjerenika-vjerovnik2. Ovamo je 
smješteno čitavo današnje stanje svih zaklada 
i pologa te temeljne i amortizacione glavnice. 
Ukupna pasiva iznašaju K 756.149.6 . 

Podkraj bilance isporedjuje se svota ak- 
tiva sa svotom pasiva te se iskazuje višak ak- 
tivnog pokrića od K 3.848.57. 

Mimo ovog tabelarnog dijela blagajničkog 
izvješća iznašam pred slavnu glavnu skupštinu 
i druge gospodarske podatke ukoliko se odnose 
na društvene članove i na trošak izdanja druš- 
tvenih naklada. 

Saobraćaj sa društvenim članovima obav- 
ljao se je i g. 1909. većim dijelom posredovanjem 
-o0Matičinih povjerenika. Ovih je bilo do 583. 

Od članova zakladnika podiglo je redovita 
izdanja za g. 1909. do svršetka ožujka 1910. 
njih 2035, dok je 6658 članova prinosnika op- 
Skrbljeno sa knjigama g. 1909. Tom zgodom 
mi je istaknuti, da do danas kojih 80 povjere- 
nika nije naručilo knjiga, premda su opetovani 
put pozvani, da to učine. Ovaj nemar bit će u 
savezu sa oštrijim mjerama, koje je uprava bila 
prinuždena poduzeti spram nekih povjerenika- 
dužnika. 

U redovitom izdanju g. 1909. izdano je 7 
knjiga u 10.000 primjeraka s ukupno 142 arka 
i troškom od K 56.149.67. Od toga ide na: 


Papir... 4. Ko 15.360.87 
Tisak . ko. Ko 11.923.36 
Klišeji“ < odi ora do A 6 339.33 
Uvez . K — 6.089.20 
Honorare . 2.4... Ko 9.301.50 
Upravni trošak (pisarnička  re- 

žija, poštarina, otprema i drugo) K_ 13.135.41 


Ukupno K _56.149.67 


Prema tome dolazi 1 redovito izdanje u 
vlastitoj cijeni na K 5.64. Jedan izdani tabak 
poprijeko na K 395.42, svaka 1000 stoji kruna 
5.614.97 kod 10 hiljada primjeraka, a svaka dalja 
hiljada stajala bi od prilike 4.000 K. 

Osim redovitog izdanja izdano je u g. 1909. : 
Kolo umjetnika IV. u 2000 primjeraka sa troškom 
od K 3.937.60. Vlastita cijena 1 primjerku 
1.97 K. Od toga će u. svemu biti prodano tek 
900 kom. pod cijenu od 2 K. 


Ove je godine stajao i ,,Glas Matice Hr- 
vatske““ oko 4.000 K, dok je predbrojkom unišlo 
jedva 1.000 K. 

Ako se računa, da svih 2.341 zakladnika 
»,Matice Hrvatske“ dobivaju redovita izdanja 


po 4 K za svotu od .'. . . +. KK 9.364.— 
500 Slovenaca takodjer po 4 K 
ZA .. Ko 2.000.— 


100 primjeraka, da ide bez- 
platno u zamjenu i na re- 
cenziju, to bi trebalo 7059 
primjeraka prodati po 6.34 | 
ZA oat Go ab az a. Ko 44.753.096, 

da se kod 10.000 primjeraka 
podmiri trošak naklade 

Tako se kod 7059 primjeraka 


od K _56.117.96 





po 34 filira gubi . . . . . Ko 2.400.06 
Kod Kola umjetnika IV. gubi se K _2.137.60 
Kod ,,Glasa Matice Hrvatske“ : 

gubi se... 4.4. 44. Ko 3.000.— 


U svemu iznaša gubitak g. 1909. K — 7.537.66 


A gubilo se gg. i predjašnjih godina. 

Kako ,,Matica Hrvatska“ ne može da po- 
digne običajniu članarinu cd godišnjih 6 K na 
više, jer baš niskom cijenom svojih redovitih 
naklada želi osvojiti siromašnije staleže naroda, 
to joj ubuduće nepreostaje drugo, nego da s nizi 
broj araka u godišnjim izdan'ima na kojih 120 
araka sve dotle, dok se nepovisi broj godišnjih 
članova prinosnika te da ne izdaje ilustrovana i 
skupa izdanja, dok gospodarski neojača. 

Izvanredna izdanja imala bi se, ako za nj 
nema posebna fonda, posve obustaviti. 

Ova gospodarska akcija pomoći će se i pri- 
štednjama, koje se g. 1910. mogu postići kod 
stavke ,,upravni strošak“, jer će se na berivima 


službenika prištediti . . .. Ko 1.400.— 
Na tajnikovom stanu... . K_1.440.— 
Na povišenoj stanarini ubirati . K  1.597.— 
Konačno prištednja kod redo- 

vitih izdanja za 20 araka po 

395.42 +... 4... Ko 7.908.40 


Ukupna štednja . . K _12.345.40 


Uprava ,,Matice Hrvatske“ ne iznaša ovom 
zgodom drugih obećanja, ali se obvezuje, da će 
po svojoj dužnosti Matičin imetak brižno čuvati 
i da će gospodarstvo svesti u sklad sa raspolo- 
živim sredstvima. i 

Konačno se uprava ,,Matice Hrvatske“ po- 
uzdano nada, da će slavna glavna skupština 
ovaj otvoreni gospodarski izvještaj primiti na 
znanje i da će odobriti dosadanji rad upravnog 
odbora i blagajnika, 

Skupština s odobrenjem prima izvještaj 
na znanje, te se na predlog počasnoga člana 
V. Klaića u zapisnik bilježi hvala blagajniku. 
Na upit prof. Klaića konstatuje potpredsjednik 
K. Pavletić, da su novinski glascvi o deficitu 
od 80.000 K, prouzročenom cd prijašnje uprave 
neosnovani. i 

Na to je revizionalni odbor pročitao ovaj 
izvještaj : 

Slavnoj 
glavnoj skupštini ,Matice Hrvatske“ 
u Zagrebu. 


Potpisanom je revizionom cdboru čast iz- 
vijestiti, da je pregledao knjige, račune, bla- 
gajničko poslovanje i imovinsko stanje ,,Matice 
Hrvatske" u godini 1908. i istraživši pojedine 
stavke pregledanjem računskih priloga, našao 
ovo poslovanje brojčano u redu. 

Na želju Matičina upravnoga odbora pre- 
gledali su potpisani i račune za godinu 1909., 
koje je prvi puta vodio novi blagajnik društva, 
g. ravnatelj Oto Bošnjak, te se je blagajničko 
i računarsko poslovanje Matiec u godini 1909. 
koje je propisno nadgledao i gospodarski odbor, 
našlo u potpunom redu. 

Imovina ,,Matice Hrvatske" koncem  go- 
dine 1909. iznosila je 759.997.17 K. 

Reviziju računa i za godinu 1909. držao je 
potpisani odbor opravdanom u interesu društva, 
da glavna skupština može za vremena prosu- 
diti rad društvene uprave. | 

Tom prigodom ugodna nam je dužnost is- 
taknuti neumorno uzorno poslovanje društve- 
noga blagajnika"g. ravnatelja Bošnjaka* koji je 
sastavio bilancu i pregled računa i za godinu 
1908. te time znatno olakotio i omogućio revi- 
ziju računa. 

Molin.o slavnu glavnu skupštinu, da izvoli 
ovaj izvještaj primiti na znanje i podijeliti 
apsolutorij blagajniku za godinu 1908. i godinu 
1909. i potpisanom reziivonom odboru. 


U Zagrebu, 30. ožujka 1910. - 
Luka Roić v.r. Milovan Hajdinjak v.r. 
Mile Maravić v.r. 
Skupština ovaj izvještaj prima do znanja 
i podjeljuje blagajniku apsolutorij. 


IV. 
Predlozi 
Po zaključku zajedn. odbora ,,M. H.' od 
19. travnja 1909. predložio je odbor glavnoj skup- 


štini na prihvat predlog, da se $. 3. odnosno 
$. 9. dr. pravila ima tumačiti tako, da samo za- 


odbora. 

kladnicima, koji u potpuno uplatili zakladnički 
prinos" pripada pravo glasa u glavnim skupšti- 
nama. Pošto je tajnik ovaj predlog obrazložio 
prima ga skupština jednoglasno ; prema tome u 
buduće utemeljitelji, koji uplaćuju, nemaju pravo 
glasa, dok ne isplate cijeli utemeljiteljni prinos. 

Na predlog knjiž. umj. odbora imenuje 
skupština u smislu $ 3. d) Maksimilijana Jur- 
čića, županijskoga školskoga nadzornika u Po- 
žegi u priznanje njegovih zasluga, što ih je 
stekao za ,M. H.' tridesetogodišnjim radom 
kao njezin povjerenik, počasnim čla. 
nom ,M. H." | 


V. 
Predlozi članova. 


Predsjedništvu stigli su dvoji predlozi : 
jedni od graditelja i civ. inžin. Nikole Kolara, 
drugi od književnika i nar. zastupnika Stjepana 
Radića. 

Prvi predlozi ticali su se predujmova, te je 
predlagač tražio, da se u skupštini pročitaju 
mena članova-radnika i svote, koje su im otpi- 
sane ; da se u godišnjemu računu posebno naz- 
nače svote predujmova dane članovima  radni- 
cima. Što se prvoga dijela tiče, izvijestio je 
blagajnik, da je jednome vrijednom starijem 
književniku otpisan :predujam, što skupština 
prima na znanje; a što se drugoga dijela tiče, 
u blagajn. je izvještaju navedena i svota pre- 
dujmova ; od čitanja imena pojedinih dužnika 
i svota skupština odustaje. Što gosp. inžinir 
Kolar dalje predlaže, da se članom-radnikom u 
buduće ne proglasi, tko osim godišnjega prinosa 
ne preda odboru ,,M. H."' radnju prikladnu za 
,,Matičine" publikacije, a od sadašnjih radnika 
da se traži, da bar svake tri godine predadu po 
takovu radnju, skupština otklanja, budući da 
se protivi $. 3. C) dr. pr. Napokon je predložio 
g. Kolar, da se iznese pred skupštinu ugovor 
sklopljen sa prof. dr. 1. Kršnjavijem o prijevodu 
Danta ; izvještaj tajnikov, kako je vrijevod 
Danta ,M. H.'' ponudjen i u odboru primljen, 
i izjavu, da ,,M. H."' nema s drom. Kršnjavijem 
osim odborskih zaključaka nikakova ugovora 
prima skupština na znanje. 

Obrazloženju svojih predloga dodao je go- 
spodin inž. Kolar u skupštini još dva o podje- 
ljivanju i otplati predujmova, ali je poradi po- 
odmakla vremena odustao od raspravljanja o 
njima uz uvjet, da se iznesu pred slijedeću 
glavnu skupštinu. 

Član-radnik Stjepan Radić podnio je više 
predloga, koji su nakon duga živa raspravljanja 
dijelom i uz neke promjene prihvaćeni. Predlog 


Lo] 


4 


,»,0 književnoj slobodi" prihvaćen je tako, da 
glasi : .,Bez pitanja i privole autora nije odbor 
vlastan u prihvaćenom djelu ništa ni ispuštati 
ni dodavati." O korekturama zaključeno je, 
,,da pisci, koji to žele imadu pravo i i korekturu 
i reviziju obaviti sami." O isplati honorara od- 
lučeno je: a) za naručena djela imade se sav 
honorar isplatiti odmah, čim je rukopis predan 
i odobren ; b) za sve ostale radnje ima se polo- 
vicu honorara isplatiti, čim su prihvaćena medju 
,»Matičina'' izdanja, a drugu polovicu, čim idu u 
tisak. Od predloga o podjeljivanju nagrade iz 
zaklade grofa 1. N. Draškovića prihvaćen je 
samo ovaj: Recenzent se ima izabrati u prvoj 
sjednici poslije 1. siječnja, a konačna odluka ima 
pasti svakako do 1. srpnja iste godine. 

VI. 
Izbori u odbor. 


Predane su u svem 83 glasovnice, koje su 

Plavšić i Auš. Na osnovi zapisnika o glaso- 

Šenou, Ljubu Babića-Gjalskoga i Josipa Pa- 
sarića, u gospodarski odbor dra. Drag. pl. Do- 
mjanića i dra. K. Horvata. 


Na koncu zahvaljuje potpredsjednik člano- 
vima, što su se u tolikom broju sabrali i ustrpljivo 
pratili izvještaj odbora i raspravljanja, te ko- 
načno zaključi skupštinu. 


——————————————————————————.———— 

Gjorgjić i A. Kanižlić. Studija o ba- 
roku u našoj književnosti. (Preštampano iz 
», Rada“ 178. U Zagrebu 1909. Dionička tiskara. 

SAVREMENIH 


MJESEČNIH DRUŠTVA HRV. HNJIŽEVNIHA 


VLADIMIR LUNAČEK: MIRKO RAČKI 


Mirko Rački dolazi prvi put s kolektivnim brojem svojih umjetničkih radnja 
pred nas. Vidimo ga kao risača i gotova slikara. Vidimo ga kao pejsažistu, simbo- 
liistu i vanredno dubokog slikara Danteovih scena. Snažno i jako se taj talenat 
razvio, što su mu proricali svi, koji su gledali njegove prve malene sličice. U nj 
imade mnogo osjećaja za suptilno prikazivanje pukom risarijom, mnogo osje- 
ćaja za žarke boje i zasićene tonove, nu najviše nas u njega očarava njegova 
snaga fantazije. Ova ne samo da nas očarava već nas i iznenadjuje, dok isto- 
dobno gledamo posve pitome njegove krajobraze iz Dalmacije. I dok u njegovim 
slikama iz Dantea kao da dršće i kao da se lomi ruka pod bujnim i žurnim i pro- 
laznim slikama, što se u njemu bude, u krajobrazima vlada. neki mir i jedno- 
mjerni takt izmedju stvaralačke dispozicije i tehničkoga umijeća. 

Rački nam se ukazuje kao posebni individualitet medju našim umjetnicima, 
a spominjući njegove slike iz Dantea, koje zapremaju većinu njegove kolektivne 
izložbe, onda moramo, da upozorimo na nj osobito kao na slikara sujeta iz Dan- 
teove ,,Božanske komedije“. Ističemo ,,slikara sujeta“, a ne velimo ilustratora, jer 
držimo da se Dante ne da ilustrirati kao kakav roman ili poput kakove povjes- 
nice. Sustavnu ilustraciju Danteove ,,Božanske komedije“ sačinio je francuski 
risač Gustave Dorć. Manje sustavno no s više poezije baš kao i naš Rački, 
obradjivali su sujete iz Dantea talijanski bakropisci šestnaestoga i osamnaestoga 
vijeka. I moderni praeraphaeliti baciše se u nekoliko slika na obradbu sujeta iz 
Dantea. Rosetti je imao čak gotovu osnovu da ilustrira ,,Divinu Commediju“. 
Tako se bar pronio glas o njemu. I ako poznamo one umjetnike, koji su obradjivali 
te sujete, onda možemo reći, da je ilustrovanje Dantea uzaludan pokušaj, kao što 
se to vidi u Gustavea Dorća uza svu njegovu snagu u risanju. Dante se ne da ilu- 
strirati naprosto, jer se u Dantea ništa ne dogadja, već je sve od prvoga stiha 
do posljednjega jedna duga vizija nesretne jedne velike duše. Čitava je božanska 
komedija tek jedan momenat, koji je preletio maštom pjesnikovom, i koji nam se 
tek u omašnom napisanom poemu čini tako dug — uistinu je kao i sanja, koja nam 
se čini silno duga, a trajala je tek nekoliko časaka. Ilustracija prikazuje vjerno ma- 
terijalni dogadjaj, a toga u Dantea nema. U Dantea imade tek dogodjaja u duši, 
preloma u mišljenju, u čuvstvu, zasada u nazorima životnim i lakih titraja naj- 
većega ushićenja. Tu mora da se slikar sam obrazuje na toj bibliji ljudskih osjećaja 
i čuvstava, koji su u svoj svojoj grozoti i ljepoti prikazani u čitavim nizovima. 

A obrazovat će se, jer i on osjeća te ljudske iste porive kao nešto veliko, od čega 
nam se znade duša potresti i zadrhtati. I slikar će tako sačiniti — ne desirat Dantea — 
već nešto posve samostalno. I za to je dobro, što se je Rački za ovo posljednje 
odlučio, a ne za ilustrativnu formu. U ovoj potonjoj jedva da bi i mogao više mo- 
menata naći nego što ih je već i Dorć iscrpio iz Božanske komedije. Obrazujući 
se umjetnik na poetskoj sadržini Dantea ne može to bogato vrelo neprocjenjive 
pjesničke intuicije nikada dosta iscrpsti. No zato može umjetnik u radnjama, 
koje su nastale pobudom Danteovih sujeta, prikazati ne samo snagu svojega 
umijeća već i snagu svoje mašte, isto i svoj nazor 0 svijetu, svoj temperamenat 
i svoje čuvstvo. A to je Račkome u ciklu njegovih risarija i slika iz Danteove Bo- 
žanske komedije i posvema uspjelo. Treba zato — mimogred budi rečeno — poža- 
liti, što ,,Matica Hrvatska“ izdavši prijevod Danteova ,,Pakla“ nije usvojila 
prijedloga prevadjača dr. 1. Kršnjavoga, da se ta knjiga uresi Račkovim slikama. 
Žalimo to tim više, jer bi se reproduciranjem slika Račkovih dalo članovima 
,.Matice Hrvatske“ zaista moderno i savremeno umjetnički opremljeno djelo. 

Zanimljivo je istaknuti, prije nego prijedjemo na samoga Račkoga, shvaćanje 
Danteove osobe u ,,Božanskoj komediji". U malo ne svim ilustracijama Gustava 
Dorća nalazimo osobu Dantea i učitelja njegova pjesnika Virgila odviše istak- 
. nutu. Pred gledaocem izilaze i Dante i Virgil kao posmatrači grozota ,,Pakla'". 
Rački izjednačuje osobe Dantea i Virgila, osjećajući posve ispravno, da inače ni- 
jesu glavno momenti Danteove fantazije, već njegova osoba i ona njegova pratioca. 
Mi vidimo i gledamo oba pjesnika, gdje prolaze podzemnim (drugim) svijetom i kako 
ih se doimlju grozote, kako se zgnjušaju, kako su poništeni pred veličinom kazni, 
što ih imadu ljudi da pretrpe u paklu. Slika mašte Danteove živi zajedno sa Dan- 
teom, ona je s njim jedno za umjetnika Račkoga. I u tom baš leži stvarački i sa- 
mostalni elemenat Račkova umijeća za razliku od nesamostalnog i ropskog nas- 
ljedovanja, kako je uobičajeno medju Danteovim ilustratorima. U tome pak leži 
i prava umjetnička vrijednost Račkovih radnja naprama sujetima iz Danteove 
,.Božanske komedije". Povrh toga Rački je i osobu Dantea u mnogome shvatio 
kao posve obična čovjeka i podmetnuo mu sve dojmove i osjećanja, što bi ih 
svaki čovjek proživio pred realizovanim slikama Danteove mašte. To je njegova 
realistička nota. Rački je posve dobro računao i sa tehničkim sredstvima, prika- 
zujući sam većinu slika po sujetima iz Danteove ,,Božanske komedije" u formi 
risarije, a tek nekoliko njih kao velike kompozicione slike. Znao je, da su za 
ovakve momente najsuptilnijega maštanja risarske opreme najpodesnije i da u 
Dantea imade samo nekoliko momenata, koji podnose veliki i teški materijal 
boje. Uza sve to i u sitne je svoje-risarije Rački unio ožarene partije u diskretnim 
tonovima, što im povećava neosporivo umjetničku vrijednost. 

Još zanimljivije je shvaćanje Račkovo, koje se zrcali u tim radnjama, u po- 
gledu sujeta iz Danteove ,,Božanske komedije". 

Rački ukazuje nam se tu kao duboki umjetnik, koji ne radi samo tehničkom 
spremom, ne samo umjetničkim svojim dispozicijama, već i svojim mišljenjem 
On nam u tim slikama donosi ideje, što smo ih onamo od konca devedesetih godina 
medju našim umjetnicima posve izgubili s vida. Račkoga ne zanima samo sadržina 
slike i slikoviti momenat, koji bi bio podesan za slikanje, već i sama misao, koja 
mu je sinula čitajući velikoga sina preporoda talijanskoga. 1 on se napreže i na- 


390 


tječe ne da uhvati koneks Danteova slijeda raznih slika, već onu brzu vjetrovitu 
. svoju misao, što mu se časkom usjekla u pamet i što je časkom i nestalo. . . Treba 
mnogo znati i mnogo umijeti, da se uhvati ovakova misao na papiru ili na platnu. 
Račkomu to malo ne vazda uspijeva, i to dobro uspijeva. On se ukazuje u tim sli- 
kama i kao sistematski mislilac, kojega je zaokupio problem našega bića na ze- 
maljskom planetu baš kao i velikog Talijana. Nema sumnje, da se njihovo miš- 
ljenje jedno od drugoga razlikuje. Ta više od četiri ih stoljeća dijeli. A u ovom 
se razmaku vremena štošta promijenilo u svijetu, štošta promijenilo u nazoru ljudi 
0 svijetu — no misao, što će biti od nas poslije života, imade li taj život uopće 
smisla, svrhe i cilja — ta se sva pitanja nijesu mogla izagnati iz ljudskih glava, 
a teško, da će to ikad i biti. 

Dante je religijozan, on vjeruje u veliku tečevinu kršćanstva, u najveću tečevinu 
kršćanstva u okajanje grijeha i čina počinjenih na svijetu, on vjeruje u vječnu 
odmazdu i u sud božji. Rački je kao čovjek devetnaestoga stoljeća i ovoga sada- 
njega, što je netom prošavši prag dalje poteklo, organizam, koji drugojačije o 
svemu tome sudi. No ona velika bojazan, koja je u svakoga modernoga čovjeka, 
koji je sebi sam stvorio svoju religiju i koja se budi pred njegovom prošlošću i 
pred odgovornošću za nju, nalazi se i u Račkovim slikama. Ne može se poreći, 
da mu se tu i tamo potkradoše ciničke sitnice, duhovite i malne humorističkoga 
tona, kao na primjer onaj putokaz pred ulazom u pakao, kao Charon na ladji, 
kad stojeći sa svojom hidropidnom trbušinom i izmoždenim mišicama posred 
barke dozivlje duše. To je onaj cinizam, onaj humor, što ga susrećemo svaki dan 
u ljudskom društvu, što ga čujemo, kad govorimo o mogućnosti propasti svijeta . 
uslijed sudara sa Halleyovim kometom, cinizam, koji je možda duhovit i smion, 
ali koji tim više sakriva onu potajnu našu bojazan pred onim krajem, ,,iz kojeg 
nijedan ne vraća se putnik". I ovaj cinizam, koji kako rekosmo, graniči često 
sa humorom, što baš ne ide od srca, nalazimo i na slici, gdje je prikazan djavao, 
kucajući na nebeska vrata. 

Često vidjamo, gdje se sam umjetnik kao boji dotači se papira i na njem 
pridržati sve ono, što misli, što osjeća uzbudjen slikama Danteove mašte, uz- 
budjen mišljenjem o tom nepoznatom svijetu, o toj još više neznanoj sudbini, 
koja čeka svakoga nas kao nedohitna, nepregledna tama. I dok Dorć, ma da ilu- 
strira tek Dantea, osjećajući istu grozu, operira izmijenom svijetla i tame posred 
Silnih dimenzija, i puni većinu slika mnoštvom ljudi, a sve poradi toga, jer se 
strah u svijetlu i u društvu s ljudima laglje podnosi, dotle Rački dijeli svoje slike 
na malene prostore, u zabitne kutove paklenog labirinta, kako nam ih doista 
znade strah u mislima ili u sanjama prikazati. I tu je dojam Račkovih slika van- 
redno jak već na prvi pogled. 

Kao da je došao iz dubokog kakovog rudokopa nakon duga vremena opet 
na sunčano svijetlo, kao da je jedva dočekao čas, da se opet nagleda dana iza 
dugih noći — vidimo Račkoga, gdje se maša vedrih i svijetlih boja na svojim 
krajobrazima iz Dalmacije. Tu imade — kao za kontrast — svijetle boje, zelenila, 
sunca, što pali, i hladne sjene. Tu imade vidika i zračnosti, i kao dato nije onaj 
isti Rački. Čini nam se, kao da se skrenuo iz dalekog tamnog kraja opet u svoju 
domaju, da se raduje rodjenoj grudi, sinjem moru uz jadranske obale i da punim 
naduvenim prsima udiše zrak, kojim se pronio njegov prvi krik iz majčine kolijevke. 

A. M.: O ŽIVOTU MIRKA RAČKOGA 


Mirko Rački rodio se u Zagorju (Novi Marov) i nije se iz Zagorja micao za 
cijeloga djetinstva. Osnovnu je školu počeo polaziti u Ivancu, a nastavio u Va- 
raždinu, u kojem ostade do šeste gimnazije. | 

Zagorje. Ne ima valjda zanimljivijega kraja nego što je Zagorje. Jedini kraj 
u Hrvatskoj, koji nije pocijepan dvjema vjerama, koji je najdulje služio mostom 
srednjoj i sjevernoj Europi za put na jug i istok i u kojem se najdulje održala re- 
čenica : ja sam gospon ti si muž, ti se meni klanjal buš ! Ante Hikec pokušao je 
u knjižici ,,Jedan naš kraj! rastumačiti ćud i narav čovjeka iz kraja, koji je dao 
seljačkog kralja, Antuna Kovačića i ljude ,,Ispod starih krovova", Cinteka i Ceneka. 

I svi su ,,puntari'" (buntovnici). Kralj Matijaš (nazvani Gubec), vlastelin 
Stephanus Domjanich, odvjetnik Kovačić, književnik Gjalski, učitelj Leskovar 
i djak Hikec. Netko više, netko manje. Netko sav život, a netko na mahove, du- 
boko i samo u dnu duše. Ali ono puntarsko im je svima zajedničko. Inače : ne ima 
kraja, u kojem bi se sastajale tako nablizo — kao pod jednim krovom, u jednoj 
duši — tolike opreke kao u Zagorju. Vozeći se laganom zagorskom željeznicom i 
gledajući žute ilovnaste staze, što se viju uz carske drumove, čini ti se, kao da još 
sada vidiš svježe otiske nespretnih i velikih ,,škornja' muzikaša Zgubidana, ali 
odmah uz njih i otiske stopa, što ih ostaviše tanke i lake lastinaste cipelice koje 
plahe i fantastične plemenitaške ,,frajlice". Jedni do drugih, kao da ostadoše iza 
jednoga čovjeka. g 

Prilike, u kojima se Rački rodio i odrastao, nijesu lijepe i zamamne. Za svijet 
i život iz svoje mladosti imade jedan izraz, bio je, kaže — musav ! Bit će stoga, 
jer je baštinio samo jedno veliko svojstvo, koje prokleše toliki pjesnici, osjetljivost, 
sličnoj osjetljivosti cvijetne peludi, praška s lepirovih krila i čvrsto napete žice, 
što odjekuje i na najslabiji ćuh vjetra. Uvjerivši se, da radi materijalnih prilika 
ne će moći nastaviti nauka na sveučilištu, rastane se u šestom razredu s gimna- 
zijom i podje u učiteljsku školu. Učiteljska škola ! Malo imade zavoda, koji bi 
bili podobni odgajati u tolikoj mjeri idealiste ili barem idealizmu sklone ljude, 
kao učiteljska škola. Pa i kako ne bi, kad se znade, da je život našeg učitelja više 
nego težak, kad se znade, da treba mnogo idealizma za djelovanje na tom polju, 
ako čovjek hoće da ne klone i da barem deseti dio onoga učini, što mora učiniti. 
Stoga treba već za rana mnogo govoriti o velikom pozivu, o tome kako je učitelj 
umjetnik, kako mora naviknuti na uzvišen život za daleke ideale, na život, u ko- 
jemu se malo jede a mnogo radi ! Za to se ište ponosa, zasebnoga ponosa, požr- 
tvovnosti i velika, velika doza idealizma. Povijest pedagogije, zapravo životopisi 
tolikih velikih pedagoga, koji bijahu gotovo na sploh filozofi i reformatori čovje- 
čanstva, nauka o psihologiji, pa o glazbi, sve je to kadro samo još jače raspiriti 
u mladom i ćutljivom srcu želju za djelovanjem i na drugim kulturnim njivama. 

Rački se tada oduševio za slikanje. Prvim učiteljem bio mu je Rogulja. Upo- 
zorivao ga je na crtanje po prirodi i Rački je tada počeo uživati u sanjama o sli- 
karstvu i slikarskoj umjetnosti. Vraćajući se preko praznika u Varaždin, mnogo 
je vremena utrošio na slikanje. U njemu tada još nijesu bili razvijeni nikakovi 
odredjeni pojmovi i bit će, da se ponajviše nosio mislima o umjetnosti uopće. Raz- 
log, s kojega se je ipak najviše oduševio za slikarstvo, bit će u tome, što ga je njegov 

Portret Mirka Račkoga. 


učitelj risanja toliko zavolio, razbudjujući u njemu sanje o slikarskom umjetniku. 
Preko svoga učitelja upoznao se je s barunom Ljudevitom Vranyczanyem, koji 
se je'u to doba mnogo zanimao i podupirao mlade hrvatske umjetnike i književ- 
nike. Barun Vranyczany odvede ga jednom i u atelier Vlaha Bukovca, koji je tada 
boravio u Zagrebu, i taj je posjet bio po svoj prilici od velikog dojma po daljnje 
Račkove odluke. Bukovac je tada baš dovršavao svoju veliku radnju ,,Kain i 

Abel". Rački je već od prije, s izložba, poznavao nekoje Bukovčeve radnje, pa kađ 
je sada ugledao majstora pred tim velikim djelom, zaokupilo ga je svega samo 
jedno pitanje : kako se može nešto tako veliko izraditi > A Vlaho ga je utješio, 
da to nije nipošto tako teško, da se to može dapače vrlo lako, i Rački ode od njega 
veći i jači, nego što je bio ikada za svega života. Ali ipak nije taj jedini susret bio 
kadar ugušiti u njemu svu onu potištenost, plahost i sumnje, koje ga bijahu od 
djetinstva pratile. On nije ni od sada posvećivao sve svoje sanje mislima o sli- 
karstvu. Čitao je, oduševljavao se za glazbu, pjesništvo, filozofske probleme, 
vratio se dapače latinskoj slovnici, da nadje ljepote ,,Enejide', koju mu omraziše 
u gimnaziji. Nekako u isto vrijeme prema koncu nauka, napiše oveću pripovijest 
(,,Propao'') iz učiteljskoga života, koja je odštampana u djačkoj ,,Novoj Nadi" 
(g. 1898.). Od onda ga poznajem. Priključio se je skupini, koja se kupila oko ,,Nove 
Nade" i oduševljavao se za mnoge stvari, koje su se onda bilježile na visokim bar. 
jacima. Tih kao vazda imaše malen krug prijatelja i nije volio velikih društava- 
Kao da su ga tištile neke teške i nemile uspomene, brige i jad. 

Svršivši učitefjsku školu proboravi praznike na imanju baruna Vranyczanya, 
u Oroslavlju, koji je od onda često podupirao Račkoga, i bude namješten u 
nedalekom Ščitarjevu. Čudan je bio život, što ga je ondje provodio. Za slikarstvo 
bijaše oduševljen, ali uz to se bavio intenzivno glazbom nabavivši sebi glasovir 
i transformirajući mnoge pjesme za gitaru i osnovavši tanburaški zbor od 
seoskih momaka. I sve je to radio kao samouk ne primajući. nikakovih uputa, 
osim što je mogao pohvatati iz knjiga. U isto je doba učio francuski, pjevao, 
skladao i pisao pripovijesti. U veče bi došao u Zagreb, da mnogi komad noći 
provede u razgovoru o najčudnijim i nemogućim stvarima. Za krunice, što ih 
je dobivao pjevajući s kora mrtvačke inise u pustoj sčoskoj crkvi, kupovao bi 
žice, knjige i boje i onda se opet vraćao na selo. I dok se u praznoj crkvi, u 
prvi osvit dana razlijegao zvuk njegovih orgulja, dok su gluho odjekivali nje- 
govi odgovori popu pred oltarom, jačala se u njemu misao, da treba prekinuti 
.S takovim životom i podati se posve i cijelom dušom onomu, zašto je osjećao 
u sebi veći i jači poziv. | jednoga dana zaključa vrata školske sobe, pribije na 
njih cedulju — otišao — i nestade ga. Rastade se sa selom, školom i školni- 
čijom, ne rekavši nikomu ni riječi zašto odlazi, ni kamo će. Moguće toga u onaj 
čas nije ni sam znao. , 

Prvo mu je bilo u Beč, na akademiju ! Iimaše samo jedno preporučno pismo. 
Tek je bio slabe sreće. Školska godina bijaše već započela i ne htjedoše ga pu- 
stiti ispitu i on se morade vratiti. Krene u Liku školskom drugu, koji bijaše 
ondje učiteljem i proboravi u njega više mjeseci slikajući ljude, djecu, krajobraze. 
Odavle krene u Zagorje, namjeri se na gostoljubivi dom plemenitih Bedekovića, 
slika portrete po starim fotografijama, polazi na gostovanja u susjedstva, živi 
kao nadobudni gost i čeka dok dodje doba da podje po drugi put u Beč na 
ispit, i onda na akademiju. Prodajom jedne njegove slike, iždrijebane na lutriji, 
skupe mu novaca za put, a onda što bog da. Vjerujući čvrsto u uspjeh i ne 
brineći se za to, što će kasnije, osvane u Beču, ali i ovaj put slabe sreće. Ne 
primiše ga. Nije zadovoljio zahtjevima jednoga profesora. 

Tada se stadoše rušiti snovi, ideali, vjera, sve. Bez sredstava i. bez snage 
zatražiti bilo u koga pomoć, prokuburi nekoliko mjeseci u Beču lutajući i pro- 

bijajući se, svaki dan bliže smrti nego kruhu. Konačno ga zahvati silna čežnja 
za domovinom i on skupi još toliko snage, da krene natrag. Od tog dana započe 
tužna odisejada. Beznadno lutanje i život pun borbe za opstanak. Najprije krene 
u Slavoniju, u Zdence, u kojima sam tada učiteljevao, no već poslije nekoliko 
mjeseci odlazi preko Zagreba u Podravinu, pa u Zagorje. Na proputovanju kroz. 
Zagreb svrati se u profesora Kršnjavoga, pokaže mu jednu studiju seoskoga lude, 
što ju bješe naslikao za boravka u Zdencima. Ovaj ga svjetova neka se vrati 
učiteljstvu, jer u umjetnosti mogu uspijevati samo aristokrate, a ne proletarijat.*. 
Lutajući Podravinom i Zagorjem i slikajući svece po seoskim crkvicama, namjeri : 
se na gardijskoga časnika pl. Novakovića, koji je boravio stalno u Beču, te 
je dolazio samo na neko vrijeme na imanje u Zagorju. Unajmi se u njega informa- 
torom njegovu sinu i krene tako treći put u Beč. Sada se upiše u privatnu sli- 
karsku školu Streblowa i stade raditi strastveno i ustrajno. Slikaše danju i noću, 
dok ga opet ne stadoše podgrizati sumnje i hvatati očaj. Radnje u toj školi budu 
mu odlikovane, ali ponajviše radi zamisli i kompozicije, koje bijahu vazda origi- 
nalne i velike. U toj školi ostade neko dvije godine, boraveći neprekidno u Nova- 
kovića i odilazeći preko praznika na putovanja, obično u Dalmaciju. Novaković 
htiede da ga smjesti u bečku obrtnu školu, ali tomu se opiraše sva njegova 
narav i jednoga dana pokida sve veze i ode — natrag u Hrvatsku ! Tuj proboravi 
samo kratko vrijeme, a onda se vrati u Beč — na gladovanje. Bez sredstava, 
bez ičije pomoći kuburi neko tri mjeseca dijeleći bratski sve ,,slasti i lasti'" s mladim 
kiparom Meštrovićem, koji bijaše jednako bogat i življaše u jednakim prilikama 
kao i on i konačno se zaputi u Prag, ;najstoru Bukovcu. Položivši ispit bude 
primljen na akademiju, nastavi učiti u Bukovca i ostade njegovim djakom dvije 
godine. Kad je došlo doba da Bukovac preda svoje djake drugom profesoru, 
sakupi svoje radnje i ode. Medjutim dobije druge godine nastojanjem prof. Krš- 
njavoga stipendij od hrvatske vlade i narudžbu za ilustracije Dantove ,,Božanske 
komedije" (50 K po komadu). Prije odlaska iz Praga se oženi. U Dalmaciji, u 
Rijeki nedaleko Dubrovnika, radi, crta ilustracije za ,,Pakao", ali ne uzmože 


* Obzirom na ovo primih od profesora Kršnjavija slijedeće pismo: Vrlo štovani xospo- 
aine ! Čitam u Vašoj crtici o M. Račkomu izreku : ,,Ovaj (Kršnjavi) ga svjetova, neka se (Rački) 
vrati učiteljstvu, jer u umjetnostimoguuspijevatisamoaristokrate, a ne 
proletarijat". Ja takova šta sasvim sigumo nisam Račkomu rekao, jer bi io bio potpuni 
nesmisao. Moguće je, da se iz Račkove prve študije, koju mi je pokazao, nije moglo zaključiti 
da ima talenta, pa da sam ga svjetovao, nek se radije vrati učiteljstvu ; moguće je, da sam ga upo- 
zorio na teškoće, kojima se i jak talent ima boriti, kad nema od nikud potpore ; moguće je, da 
sam ga upozorio na to kako čovjek — bez dovoljnoga talenta i bez sredstava — može lako po- 
stati umjetnički proletarac, a umjetnički proletarijat da je najjadniji na svijetu, jer je nesposoban 
umjetnik i za svaki drugi rad nesposoban. Vjerojatno je, da su se ovi moji savjeti u Račkovom 
pamćenju kristalizovali na neispravan način u gornju neispravnu izreku. Uzmite to, molim, na 
znanje. Veleštovanjem  j4+: Kršnjavi. 

Na ovo mi je dodati slijedeće : Shvaćajući domašaj ovakova mjesta, umolio sam Račkoga, 
neka mi točno rekne, što mu je profesor dr. Kršnjavi tom zgodom rekao, našto _ mi je Rački rekao 
doslovce riječi, kako sam ih gore napisao. Profesor Kršnjavi tvrdi, da bi to bio potpuni nesmisao. 
Ja tako ne mislim i ne bih toga napisao, kad u tome ne bih vidio smisla. Kako nisam prisustvovao 
onom susretu profesora Kršnjavoga s Račkim, prepuštam odgovornost za ispravnost prepornoga 
mjesta _Račkomu. Andrija Milčinović. 

Odnosno očitovanje g. M. Račkoga donosimo u bilješci ovoga broja. Ur. 


395 


dugo snašati sve nevolje, na koje je ondje naišao i doskora bježi u Mljetke 
tvrdo vjerujući, da će se ondje moći posvetiti posvema radu. Ali u Mljecima. 
naidje na još veće neprilike i nakon kratkoga vremena eto ga opet u Beču, da 
po savjetu profesora Kršnjavoga uči u Ungera radirati. Za 3—4 mjeseca svrši 
se semestar i on se preko praznika vraća ponovno u Dalmaciju, a onda odilazi 
u Monakov, jer može samo pod tim uvjetom primati i nadalje vladinu potporu. 
U Monakovu se ipak ne upiše na akademiju, jer mu ne dotiče za život i — 
školarinu, nego odlazi ljeti u Alpe i pravi studije. Nakon druge godine, kada 
mu bijaše dotekla potpora, krene sa suprugom iz Monakova preko Alpa u Hr- 
vatsku i odavle odmah dalje preko Zagreba natrag u Dalmaciju, u Rijeku. Pot- 
pore više nije imao i odsada živi gotovo neprekidno dvije godine u Rijeci du- 
brovačkoj nepoznat, pod neprestanim nadzorom oblasti, jer je tik granice, pak 
ne vjeruju, da bi itko bio kadar odabrati boravak u onom pustom kraju osim 
u kakove političke i ni malo patriotičke svrhe. Pošto tamo ne može dobiti modela, 
ni pod koju cijenu, pošto ne smije izaći iz kuće sa slikarskim stalkom ili foto- 
grafskim aparatom, jer su to sve sredstva, koja služe u uhodarskoj službi, mora 
bježati. Sada je u Zagrebu. Deset godina života bogatoga stradanjima, deset go- 
dina lutanja i neprekidnih trzavica, deset godina borbe s drugima i samim sobom, 
deset godina grozničava traženja, bježanja za nečim, stizavanja nečega, što 
je prošlo i što se ne može vratiti. 
* 

Društvo umjetnosti u Zagrebu nabavilo je u njega dvadeset i pet ilustracija 
za Danteovu ,,Božansku komediju, a osim toga kupilo je njegov triptih ,,Pred 
dverima smrti". Akademija kupi njegov ,,Grad Dis'', koji bijaše izložen na pret- 
posljednjoj izložbi u Zagrebu, dočim je na izložbi ,,Lade' u Sofiji izložio ,,Dobru 
ženu" i ,,Zlu ženu", a u Spljetu i tu nedavno u Ljubljani sve radnje osim ,,Minos-a" 
i ,Disa" i ,,Prijelaza preko Aheronta''. U posljednje vrijeme steče prijateljstvo 
iločkoga odvjetnika dra. Franje Benešića. Kod njega je proboravio prošle godine 
u ljetu dva mjeseca izradivši više radnja, koje mu je on pribavio. 

Mirko Rački je dijete romantičkog hrvatskog Zagorja, mekan i buntovan kao 
svaki pravi Zagorac, žilav i ustrajan poput mnogog hrvatskog učitelja i nesretan 
kao pjesnik. 


A. G. MATOŠ: PRI SV. KRALJU 
| MATIJI LISIČARU. : 


Prozor Stjepanovog Doma U katedralu, kad su teške noći, 
Priča gotski san ; Na Banov grob zna neka žena doći 
Modri tamjan i aroma | S teškim križem cijele jedne nacije, | 


Puni sveti stan. 
A kip joj veli: Majko, audiant reges : 
Stanac kamen, hrabri Toma Regnum regno non praescribit leges, 


Erded, Bakač ban, I dok je srca, bit će i Kroacije ! 
Heroj sisačkoga sloma 


Sja k'o onaj dan. 

VLADIMIR NAZOR: ,BOŠKARINA “ 
ISTARSKA PRIČA. 


I. 


Do tri puta, u tri sela, a pred tri krčme nadje se noćas kumpar Zuane, jadan 
i sam, na prašnome drumu, koji vodi iz grada u njegovo zabitno seoce. Iz prve 
ga oštarije potjeraše, iz druge ga grubo izguraše, a iz treće ga baci krčmar takvom 
silom na polje, da je brižni kumpare lupnuo o zemlju kao klada. 

Ležao je neko vrijeme pred tom trećom krčmom, ali carska je cesta tvrda po- 
Sstelja, pa se pjani kmet eto diže iz prašine, ali mučno i naporno, na mršave duge 
noge, koje ne će da ga nose, nego mu sve klecaju i ševrdaju. Čudan li vam je u ovaj 
tren kumpar Zuane Grbljina — brada mu je čupava, nos izmrcvaren, oči pot- 
buhle i mutne, a vas je bio, kao da je iz mlina došao. 

Napreže se kmet, da korakne što čvršće i sigurnije, ali kao da se noćas sve 
urotilo protiv njega — izdadoše ga već davno noge, zaljuljala se pod njim zemlja, 
a iz gloga i kupina uz cestu pružaju se duge ruke, koje ga sve hvataju za skut 
odijela i pregone ga čas desnome čas lijevome plotu. Al se kumpar Zuane ipak ne 
ljuti ni na koljena, što ga noćas sramotno izdadoše, ni na cestu, koja ga sve goni 
čudnim talasanjem iz svoje sredine, pa ni na onaj prokleti glogov plot, što ga 
Sve vuče k sebi, da mu ogrebe dračama lice i razdrpa odijelo. Znade on, da se i 
najkukavniji kmet mora da povrati iz sajma u selo jedino veseljem u srcu i pjesmom 
na ustima. Istina, danas je okusio mnogu gorku i na podeštariji, i na sajmu, i u 
onim nesretnim krčmama, ali pamti i osjeća, da se je baš pošteno nakres& dobroga 
vina, pa zašto da se sad ljuti 2 TA čemu bi onda pio ? — — — [ naš kumpar Zuane 
istrgne se opet dračama glogova plota, udari ljuljajuć se sredinom ceste, digne 
nos i zapjeva: 

— Oj divojko jedrna, 
Hodi z manom po drva! — — 

Ali kao da se na hrapavi kmetov glas još gore uzbibala ona prokleta cesta, 
a sto je vukodlaka pružilo iz plota na njega svoje drvene, dračave prste... 

Nastoji kmet, da pjesmom rasprši svoju tugu i potjera strah ; gega se i dreči : 

— Sam si suknju razdrla. 
Dajte, mamo, iglicu, 
Da si krpam suknjicu ! — — 

— Si pjan ! Si pjan ! — ozivlju mu se mukli glasovi iz glogova grma, a ruke 
ga vuku na onaj drugi plot. Pritegle ga, zabile mu oštre nokte u obraze, u lakte 
i bedra, i drže ga čvrsto, kao da su gvozdene. 

— Pustite me vragi ! Ča ste se mene prignuli ? Ča imate sa manom ? 

— Si pjan, Zuane ! — šapću oni u glogu i udaraju ga oštrim grančicama. 

— Ja nisam pjan, nego sam jadan i brižan. Pustite me da gr&m. Čaka me 
doma moja Barbara. 

Al sada je jače zašuštilo u plotu. Nakazne svinjske glave vire izmedju grana, 
Zubi se kese, oči plamsaju, a teške medvjedje šape padaju kmetu na ramena. Gla- 
sovi šapuću : 

— Kuma Barbara ! A kadi su stomanje i facoli, ča si rekal, da ćeš joj donest 
iz grada ? Kadi su beči, ča si jih dobil za kravu ? S čim ćeš platit steuru, trgovce 

i dužnike?... Će te izgrdit kuma Barbara... Ne hodi doma, Zuane!... Ceš 
spat s nami va ovem plotu, ćeš spat... 

Leži kumpar Zuane, povaljen na ivici kao odsječena grana ; zinuo je i bulji 
u nebo. 

Uštap se pomolio za gorom i srebrna rijeka svjetlosti razlila se širokom dragom 
ispod puta. U vedroj noći rišu se na plavetniku bokovi i glavice bregova. Crne 
se na njima šume ; amo tamo bjelasaju se raštrkane kuće i kućice — sve je nepo- 
mično i kao začarano, al oni visoki čempresi i cerovi, što se nižu baš na rubovima 
brežuljaka, kao da se noćas pomamiše : klanjaju se jedan drugome, savijaju i grče 
pred razrogačenim mutnim očima kumpar-Zuanetovim, plešu kao pjane žene i 
stvaraju se najedamput u odurne vještice, koje jašu duge metle i lete kao crne 
ptičurine prama zvijezdam i mjesecu. Gleda Zuan u dolinu i čudi se tankoj magli, 
što se po njoj vuče. I ona se sada uznemirila i zatalasala ; spustila se na niže, sva 
obasjana mjesečinom, a iz nje se pomolio seoski zvonik, bio k6 snijeg, šiljat kao rog. 


— To je naš turanj ! Sam valje doma ! — mrmlje Zuane i pruža noge, da 
korakne na cestu. 
— Stoj ! Ča ćeš doma, pijanac ? Ti se spi... — zašušti u plotu i drvene one 


ruke stiskaju jače i snažnije. 

Gleda kmet, kako se sada magla mota okolo zvonika. Skupila se i digla ; ot- 
krila je seoce, pod njom uspavano i usko grobište s mladim čempresima i lokvu i 
dio poljane pred crkvicom. Diže se sve to na više, vijuć se okolo tornja ; srebrna 
joj se boja prelijeva u sivo-mrku, jedan joj se pramen pružio i bacio prama zemlji 
četiri stupa kao četiri noge, a drugi se zaoblio, pa malko savio u splosnuo -— naliči 
kravljoj glavi na ogromnome tijelu. Gle, krava je okrenula glavu prama kmetu, 
gleda ga iz daleka i — muče. 

— Boškarina ! Boškarina ! — kliče kumpar Zuan i otimlje se očajno plotu. 

— Si pjan ! Si munjen ! — šušti glog i one mu ruke drmaju mršavim nogama. 

— Me pustite ! Ste je vidili 2 Ja sam je jutros Po na samnju za nič, jer 
mi je nisu premijali, a ona je pobegla. Kliče me, čaka me. 

| kmet napreže sve svoje sile ; istrgne se dračama i juri cestom, kao da ga 
vile nose. Povratila mu se snaga u noge ; srce mu se uznijelo, razvedrila duša, 
razbistrila glava. Vukodlaci vrebaju još uvijek iz gloga, čuje kako krše grančice, 
jureć za njim lijevo i desno u onome nesretnome plotu, kao veliki bijesni psi, ali 
Boškarina molče, a to ga potiče i hrabri. Posrnuo je dva tri puta, udario nosom 
o zemlju, al ništa za to : njegov se nos obik6 danas svakom jadu i nevolji ; digo 
se i jurnuo naprijed. Da se liši vukodlaka, plota i ceste i da skrati put, udario 
je stramputicom, ravno prama selu. Staza je puna kamenja, razrovana i strma, 
al kumpar-Zuanetu je sada nešto bolje, može da gazi i da misli. 

— Sam rekal ja, — govori u hodu, — sam rekal ja onoj gospodi od kome-. 
šijuni, da je Bog pravedan, da se to ne more tako finit ! Nisu mi je premijali, ku- 
pili su mi je za nič, su zatrli me siromaka, a ona im je pobegla, vrnula se nazad. 
Opil sam se od žalosti, ispatil se kako beštija, ma sad je s& pasalo. Moja je jopet 
Boškarina, moja i nijednega drugega. 

Ide kumpar Zuane krševitom stazom, lomi izmučene noge po onome kamenju 
i šipragu, i pruža ruke prama kravi, čija mu prikaza postaje sve to jasnija u onome 
moru srebrne svjetlosti, u lazurnoj vedrini čarobne ljetne noći. 

— Oj, Boškarina, blago moje ! Otkini se od turnja ! Pridi dole tvojemu go- 
spodaru ! 

Kao da je životinja zbilja čula poziv kmetov ; okrenula se prama njemu, 
spustila se niza zvonik i jurnula preko poljane i sela kumparu u susret. 

Žuan je stao, topi se od milinja i vabi Boškarinu najsladjim imenima. 

— Boškarina, blago moje ! 

Al što se krava više penje uza strminu, tim ozbiljnije postaje kmetovo lice. 
Čudno ! U svome trku biva ta velika životinja sve to manja, sve to crnja, življa 
i bjesnija. Gleda Zuan, kako joj se rogovi stvaraju malo po malo u kratke šiljate 
uši ; trbuh joj se ugiba, nestaje ga ; bokovi joj se splošnuju kao daske, vrat joj 
se spruživa i skraćava, gubica se pretvara u njušku s malim plamnim očima, kao 
u gladna vuka i s grdnim ustima, iz kojih visi duga jezičina, okružena velim žutim 
zubima. Zuane se uozbiljio, upropastio, skamenio — eto, pred njim na stazi 
stoji sada oduran crn pas i upire u njega mrk pogled, kao da bi ga htio živa da 
proguta. 

Razočaranje i strah kao da je za čas raztrijeznilo pjanoga kumpara. Stisnuo 
je noge, usiljava se, da stoji uspravan kao stup i nastoji, da što mirnije i trijez- 
nije progovori tomu novom napasniku. 

— Znam ki si ; vero ja, da znam. Bašćane Furlaniću, nemoj me i ti jadit ! 
Ma ča mi se s& ni danas pripetilo, meni, brižnemu siromaku !... KQ si ti mrak, 
napastuj druge, a ne mene siromaka, ki ti nisam nikad ča zla storil, ali ča grdega 
rekal... Su ti morda povidali, da sam ti ja ukral onu balu sena, da hranim s njom 
blago ? Ma, veruj, to ni istina — pa kQ bi to bilo, biš me za to noćas gonil kako 
beštiju, i dignul kako perje va ariju, i najzad me hitil s visokega va koju jamu, 
kako da ne bih ja bil kršćan ?... Si čul, kumpare Bašćane, pusti me, da gr&m 
doma — ako i si mrak, nisi hudoba paklena... 

Tako govori kmet gotovo kroz plač, ali pas ne svrće s puta ; reži i laje na Zuana, 
koji se ne miče, jer znade, da se pred mrakom ne smije bježati, e da ga se još gore 
ne ražesti. Znade kumpar Zuane, da taj pakleni skot ne će da nahudi kršćenoj 
duši, sve dok čovjeku ne skoči izmedju noge, pa se sve muči i napreže, da svoje 
Skupa drži. Al su uprav noćas te nesretne noge njegovi najveći dušmani. Stoji 
kmet ukočenih nogu usred staze pred onim crnim psom, al trup mu se ljulja kao: 
čamac na moru, a glava mu posrće i klima kao prazna tikva na kolcu usred usjeva. 
Muči se i trudi naš kurnpare, al najednom mu se pričini, da se zemlja okrenu okolo: 
njega, jauknu, tetura se i raširi noge, da ne padne, al prije, nego će iznova da se ra- 
zabere i umiri, osjeti da mu je nešto živo skočilo medju noge, i da ga ono ščepalo- 
snažno za bedra, pa ruknulo kao bik, te se nadulo kao mješina i diglo ga naglo u vis. 


11. 


Visoko u zrak nosi mrak kumpar-zuana Grbljinu. 

Leži kmet potrbuške na hrptu velikoga okruglog crnog psa ; stiska čvrsto 
nogama pasju trbušinu, prianja prsima o mrakova ledja, drži se grčevito za one 
dlakave oštrljate nemanine uši, usteže disanje i sklapa oči jer osjeća, da bi ga inače 
spopala vrtoglavica, te popuznuo niz glatku grdesijinu kožu i strmeknuo kao panj 
s neba na zemlju. Vratolomni let, svježi zrak i sve to žešće vjetar, te mu šiba lice 
i razgaljene prsi, raspršuje malo po malo u kmetovoj glavi i posljednje dimove 


399 


onoga nesretnoga vina: što ga danas tako ljuto prevarilo, mjesto da ga raznježi 
i razveseli, kako je to do sada skoro uvijek bivalo. Čuči kumpar Zuane na pasjem 
hrptu, stiska oči kao opareni mačak i razmišlja o svome novome jadu. 

Nema više dvojbe : pjan nije, pa sve to, što se s njime zbiva, nije obmama, 
nego zbilja, nije sanja, nego java. On jaši na mraku, onako kako je čuo da su i neki 
drugi nesretnici u njegovu selu katkad jašili. Al koji je to mrak ?... Zar zbilja 
Bašćan Furlanić, onaj šepavi njegov susjed, koji ga kleveće da mu je ukrao breme 
sijena ? Vele težaci, da se Bašćan promeće često u psa, te da napastuje noćne put- 
nike, al on je mraka malo prvo kumio i zaklinjao da ga pusti na miru, a ljudi još 
kažu, da je Bašćan milostiva srca prama onima, koji ga ponizno odvraćaju od 
grijeha. No mrak je i stari Mića Šatina i zvonar Jože. Al ova dvojica s kumpar- 
Zuanetom rado druguju, igraju i piju ; zašto bi ga onda noćas proganjali i mučili ? 
Grbavi trgovčić šjor Toni, to ti je isto na glasu mrak i Zuanetov najžešći nepri- 
jatelj. Avaj Zuanetu ako sada sjedi na šjor-Tonetovim ledjima ! Grbavac se pre- 
klani stvorio u crna psa, podmetnuo se kovaču Franu, digo ga u oblake, pa ga 
strovalio u guduru ispod Pićna. Sudbena je komisija izjavila, da se nesretni kovač 
vraćao one noći pjan sa sajma, pa da se je sunovratio u kiši i vjetrini niz visoku 
klisuru, al težaci rekoše, da je baš one noći i šjor Toni stigo iz grada ; lice mu je 
bilo izgrebeno kao da ga je mačka Klala, odijelo razdrpano, glava mokra, al ledja 
suha — očiti dokazi da je kovača dugo nosio na hrptu i da se je nesretnik zdvojno 
otimao i borio prije no ga mrak strovalio iz oblaka u jamu... Užasnoga li zločin- 
stva, grozne li smrti !... Možda da i njega sada nešto slično čeka. Leden znoj 
spopada kmeta na tu Soiniiao, Stiska koljena, grči šake kao da bi rad istrgnuti 
onoj nemani oba uha i od pustoga straha grči usta i beči oči. 

Pas ispružio kratki vrat i gadnu gubicu, lapće jezičinom, vesla hitro nogama 
i pliva po zraku kao riba u vodi. Obasjana mjesečinom prostire se pod kmetom 
široka draga. Ravna je kao dlan, tamno-modra kao mora kad puše prva jesenja 
bura, a niz nju se lješka i vijuga rijeka kao velika srebrna zmijurina. 

— Mankoč da bi me hitil va tu reku ! Bilo bi meče, misli kumpar Zuane. 

Al crni pas, koji onako nadut naliči ogromnoj kornjači splosnata hrpta, krat- 
kih nogu i repa i oštre gubice, leti sada sve to na niže prama sivim oblacima dima, 
štono sukljaju iz mrke šume pokraj rijeke. 

Sada se bolje raspoznavaju bijele kućice raštrkane po dragi i oveća stabla 
na sjenokošama. Lete oni na niže, al kmetov strah postaje sve to veći. Viti jablani 
na brijegu rijeka strše prama njemu kao dugi koci, pače ko oštri ražnji, posadjeni 
tu, da ga dočekaju u padu i probodu skroz i skroz, još živa i svijesna ; osušene 
lokve i bare zinuše pod Zuanetom, tamne i strašne kao čeljusti nemani, spremne 
da ga prime u žvala, zdrobe i progutaju, a oni prameni magle, štono se, raskoma- 
dani i raspršeni, jošte vuku po dolini, primaju oblike morind i vukodlaka, koji 
dižu svinjske glave i sve čekaju da im kmet pane s visoka na duge lakte. 

— Pomagaj Isus i Marija ! šapće kmet i hoće da se prekrsti, al mu se ruke 
prilijepile na onim ušima — ne može da ni prstom gane. 

Mrak leti ; šuma je sve to bliža. Rijedak, al smrdljiv dim vije se okolo kum- 
para, kolje ga za oči, guši ga u grlu. 

— Će me hitit va oganj, će me ispeć živa ! jadikuje kmet. Šjor Toni, hitite 
me raje va reku. Ne morem već ; ću znorit, brižan... 

Pas se opet digo na više i obuzdao svoj let. Sloj dima prostira se na daleko 
i široko pod kumpar-Zuanetom, a ispod te sive koprene vidi se talasanje mlade 
hrastove šuma uz mukli žubor i šuštanje. 

Čudne stvari gleda kmet u onome moru ispod sebe. Nestalo je najedamput, 
šume pod v&lom dima — sajam je to, ma baš onaj isti sajam, na kojemu se jutros 
Zuane tolko izjadao i rastužio. Gle, oni isti težaci, isto blago, isti kupci iz grada 
i mešetari, pa i ona ista gospoda od komisije za nagradu bikova i krava muzara. 
Čudi se naš kmet jer vidi u onome komešanju i sebe istoga, d4 baš sebe, kumpara 
Zuaneta Grbljinu, u sivom klobuku, što ga je kupio lani u Pulu i u novome mo- 
drom odijelu, što mu ga žena Barbara skrojila, gdje vodi preko poljane svoju Boš- 
karinu. Svi ljudi na sajmu okrenuše glavu prama njegovoj mršavoj kravi nečistih 
gnjata i bedara. Gledaju je kao zapanjeni, čude se i posmijehuju. A on — dA bra 
on, jer nije više pjan i zdrave ga oči ne varaju — vuče dalje kravu i približava se 
daščari sa platnenim krovom, u kojoj stoje gospoda od komisije i promatraju gojne 
i lijepe krave, što ih kruže i medj kojima će izabrati onu, što će da nagrade mas- 
nom svoticom. Dječurlija i kupci jate se okolo Zuaneta i njegove Boškarine i bulje 
u kravu kao u osmo čudovište. Djeca zvižde, a trgovci udaraju u grohotan smijeh. 
Boškarina se, regbi, pokunjila od srama, oborila je i glavu i rep, a kmet se ljuti. 
Gleda Zuan sa mr&ka kako onaj drugi Zuan dole na sajmištu maše rukama, psuje 
i kune, i vuče jadnu suhu kravu sve do drvenoga plotića pred daščarom. Al go- 
spoda od komisije kao da su i ona danas obijesne volje. Veterinar, član poljodjel- 
skoga vijeća, prisjednik pokrajinskoga odbora i načelnik gradski smiju se i ru- 
gaju njegovoj kravi, i mašu mu, u znak da se okani glupe šale i da odmakne od 
daščare — jedino poznati posjednik i gulikoža seljaka, lihvar šjor Momolo Ko- 
stadini gleda mirno i dugo u Boškarinu žmireć lukavo svojim malim sivimo čima 
i čupajuć suhim prstima ono par dlačica povrh usne. Zuan se ne da ni sklonuti ni 
zbuniti od gospode, nego boči prsa, diže glavu, maše rukama kao vjetrenjača kri- 
lima i sve im nešto govori i govori, kao da bi svakako htio, da ih o nečemu uvjeri, 
da od njih nešto isprosi, pa čak da ih na nešto prisili. Trgovci se u to tiskaju prama 
njemu da mu se bolje narugaju, a dječurlija je zaplesala kolo okolo Boškarine — 
stoji buka, metež i gužvanje. Al skočilo na jedamput, nekoliko stražara, pa raspr- 
šilo gomilu, udarilo nogama kravu u bokove, gurnulo Zuaneta u rebra i uspostavilo 
prvašnji red i mir — — — 

Mrak leti dalje i dalje čeprkajuć nogama po površini one smrdljive sive pare. 
Pod koprenom dima postaje sve to tamnije. Nestadš sajma, makanja i galame ; 
na dnu onoga čudnoga mora vidi sada kumpar Zuane gradsko predgradje rasvije- 
ljeno posljednjim zrakama ljetnoga sutona. U onom polumraku ugledo je opet, 
svoju sliku i priliku, gdje, mračna i žalosna, sjedi pokraj osamljene krčme i glupo 
bulji u Boškarinu, koja stoji uz njega, nalična nakaznoj sutonskoj aveti. Gle, pred 
kmeta banu čovjek lukavih kosih očiju, rijetka brka i dugih suhih prstiju — šjor 
Momolo Kostadini. Bogati se posjednik približio kmetu, tucka ga rukom po ple- 
ćima i nešto mu govori. Znade naš kumpar Zuane što ono šjor Momolo veli sada 
njegovoj slici i prilici, dole pod koprenom toga paklenoga dima — ta i njega je 
večeras sreo šjor ma baš na onom istom putu, pred onom istom krčmom, pa ga 
tuknuo po ramenu i stao da mu govori. Reče, da ga žali, jer da znade, kako je kmet 
Zuane Grbljina nevoljnik i siromah. Al zašto je zapustio svoju kravu ? Takve 

krave ne smiju ni da oru, ni da vuku. I još ju je kmet poveo na sajam i pred ko- 
misiju, da mu se svijet ruga. Žao je sve to šjor Momulu, jer da je kumpar Zuane 
imao više soli u glavi, bio bi drukčije uzgojio kravu, koja je ma baš najbolje do- 
maće pasmine, pa bi kmet bio sigurno dobio nagradu te podmirio onaj stari dug, 
koga radi će on, šjor Momolo, biti prije il kasnije prisiljen, da Zuaneta sudom tjera. 
Al ništa za to, počekat će ga jošte mjesec dana, al duže nikako, jer kamate rastu 
i rastu : do godinu dana dug će da bude dvostruk, a otkuda onda Zuanetu toliki 
novac ? Šjor Momulu je žao kmeta, ne će da se Zuan povrati večeras kući praznih 
ruku i osramoćen, ne će da ga izruži žena, koja se noćas sigurno nada daru od muža 
— eto, kupit će mu on tu nesretnu kravu, što ne vrijedi ni pišljiva boba. Služit 
će mu da vuče sijeno, jer mu je prekjuče lipsao osao. Nudi mu za kravu tri srebrna | 
krunaša, a četvrti mu dariva, da lakše preboli današnju sramotu — — To sada 
govori šjor Momolo Zuanetu — sjeni, a kmet pristaje, diže se, prima novac, ljubi 
Boškarinu u čelo i srće u krčmu da uguši u vinu jad i čemer svoj — — — — 

Mrak je djipnuo kao konj, digo se visoko u zrak i udario drugim smjerom. 
Prohtjelo se crnom psu da projuri preko poljane, da mine koševitu neku strminu 
i da se lati oštre gorske kose. 

— Sad će me... — šapće kumpar Zuane u smrtnom strahu i stiska opet 
oči, jer drži, da će tako mirnije poginuti. 

Pas je pružio noge, duge kao jambori gorostasnoga broda, tanke kao kćci, 
a svaka na tri članka i zgloba kao one u muhe, pa skakuće i juri po oštroj kosi 
gorskoj. | 

Mrak-pas stvorio se najedamput u ogromna mraka-pauka. 

U ludome pomamnome trku proleti nakaza gorska bila sve naokolo drage, 
a kad stiže na kuk povrh Zuanetovoga sela, prometnu se iznova u crna psa i udari 
po zraku prama seoskome zvoniku, koji, rasvijetljen zalazećim mjesecem, ba- 
caše preko trga i uspavanih kućica debelu crnu sjenu. (Svršit će se.) 


TUGOMIR ALAUPOVIĆ: U RANU PROLJET 


Samo negdje iz daleka Al naleti sjever ledni, 
Kroz oblak se sunce bije. Smetovima zaspe pute, 
Samo negdje iz daleka Poviše se gole grane, 
Proljeće se meko smije. Strepe ravni, brda šute. 
Uranila ptica mala, Tek kroz vrisku vjetra ljuta 
Sunčana je zraka vara Ko da cvili uzdah boni — 
Otisnula d6 i goru U daljini drugu svome 
Da pjesmicom razgovara. Samrtničko zvonce zvoni. 
Mislila je proljet da je Kako jaca, kako plače, 
I pjesmici slatkoj hora. Kako mu je gorka boja ! 
Grlo dršće, krilo trepti, Jadna proljet u nevrijeme... 
Sve se smije do i gora. Vilo moja, pjesmo moja ! 

JOSIP DRAŽENOVIĆ : VENERA 
1Z , USPOMENA“. 


Napokon — nakraj upornih napasti, drskih i slatkih — uzeše se talasati te 
mramorne, božanstvene grudi —! — u spokojnom joj do tada oku zatrepti zje- 
nicom u tili čas nemir — nemir veličajan ! 

Zrakom je hujila jesenska jugovina, lomatala granjem, vijala lišćem, olovno 
oblačje razganjala nebom. 

Šum joj se šuljao u suton zatišja satanskim tajom grijeha ; hujila je pjevanku 
o tmuri prirode pod otvorenim nebom ; pripijevku o prijazni prirode pod ljubeznim 
krovištem. 

Ona je u taj čas ravnala svijem oko sebe. I smatrala se vladaricom i samoj 
sebi, vladaricom vasionom. Mekom stopom lasno je prešla preko tog žrtvenika 
vječne strasti, vječne ljubavi pod sivim velom slatke zaboravi na onu spomen, 
kad no sve bijaše bijelo. 

Iskra božanskoga daha oživi u njojzi ; božanstva s visina smiješila joj se po- 
voljno. 

Oni su osjetili neodoljiv, krasan, mio, snažan, svet čas, — i razumjeli, da 
se nad njima raduje — Stvaranje. 

Nezaboravna, besmrtna li časa ! 

Da li je tada gdje drugdje bilo i zemlje i neba, — ne pomišljahu, pa ni ne zna- 
.doše, ne mariše znati..... 


šk 
* * 


Zatalasaše se, brajne ! ti uporni valovi života s njegove krivnje, a sada — 
nakon dugih i pečalnih dneva — talasaju se s krivnje i njegove — i njene vlastite. 
Rastadoše se. — Za što li? — S čijeg li nehaja? — Kuda li nje nestade? 


— Ne zna se. 
Odnjihaše ju valovi života ; ljubezno li, mrsko li? — on ne zna. 
No gle de lude zaboravi ! — Kan da po klisurastim žalima mora nema svedjer 


stalnih laza s nevjerne pučine u spokojna skloništa ! — Kuteljak kako kada : gdjekad 
prijatan, sjajan, možda ujedno i pljesniv ; gdjekad neprijatan, mrk, možda ujedno 
i zdrav. | 

O grobovima mudro je šutiti, pa ne će ni oni od nas tražiti računa... 

No kadikad nije moguće, van poslušati i sama sebe — vlastitu ispovijest — 

Sa zalaza umire sunce zadnjim zrakama ; što crvenim, što žutim bljeskom 
diše svijetlo odsjevom narančastim — odsjevom pokorne pojezije slatkoga grijeha : 
kad no se žar željeza razgara podalje od ljuvene mu žerave — — 

Tmastu, sivu oblaku iza ruba nasmiješi se materi ,,Zemlji' prijatna ,, Venera“ 
i mahom ga posrebrni svojim mamnim, nevjernim svijetlom : — vjernim, dok 
ga ne sakrije veo novoga oblaka, — mićenika prpošne sreće. — 

Titrave oči ,,Venerine" grabe čas, te se uporno upijaju u prezave zjenice 
krivca oštricama strijelica, što no bodu, ali ne piju krvi: — samo neka je što 
bolnije. 

LJUBO WIESNER : TRAVANJ 


Srce u muklom duše mucanju 
Požalilo je ljetošnje lepire. 

Duša u tromom srca kucanju 

Iz liesa motri magle, što se šire. 


Oblak, magle u svjetlucanju 

Na pusta okna s dimnjacima gvire. 
Posljednjem grobara tucanju 
Odgovaraju tužaljke, što svire. 


Milostiva gospa gleda u plančtar. 
S vranama se iz kuta bliedo smješka zima. 
Jaoh, stara majko, pade barometar ! 


Jeste li čuli ovu svirku pokojnima? 
I mi ćemo, mati, skoro poći s njima. 
Lota je bila ovdje. Eno, šumi vjetar... 


Prvi vjetar nosi proljeće 

| žutog lišća žute kantilene. 
Proljeće nam s vjetrom dolieće 

I drobne ptice, već zaboravljene. 


Čas je jedan kano stoljeće, 

Kroz koje u magli urlaju hijene. 
Proljeće nad grobljem prolieće 

I dobra jesen dušom — gajem — vene. 


Lota je bila ovdje. Gdje je Lota, gdje je? 
Nje već dugo nema. Eno, s visa pada 
Prvi teški vjetar i u vjetru sve je 


Ovo milo cvieće sred samrtnog hlada. 


Sve će moje cvieće poginuti sada, 
Proljeće kad dune na te moje leje. 

KREŠIMIR KOVAČIĆ: VIR ILLUSTRIS 


Došavši u osamnaestoj godini — istjeran radi kradje iz trećega ili četvrtog 
razreda jedne provincijalne gimnazije — u Zagreb, našao je sebi mjesto kod uprave 
vladinog lista kao raznašač novina. Time je započeo svoju novinarsku karijeru. 
U. Hrvatskoj je najniži novinarski ,,rang'' kolporter, a najviši urednik. I cn se 
sretno doturao do najvišega, te je danas urednik opozicionalnog krajcaraškog 
lista, dakle jedan od onih, koji imadu pravo izricati osude u ime hrvatskog naroda 
i grditi bolje od sebe. 

Nanjušivši promjenu vlade i propast lista, — uskoči u opoziciju uvjerenjem 
hrvatskog patriote, čija savjest ne mogaše podnijeti izdaje vladinovaca. Opo- 
zicione stranke, praveći iz toga politički škandal, dočekaše ga objeručke, namje- 
stivši ga u redakciji krajcaraškog lista, gdje je cinizmom prostitutke iznašao fa- 
milijarne škandale svojih bivših gospodara. 

Otkad ga uapsiše kod jedne demonstracije, naziva se javno mučenikom, kome 
će ime ovjenčati historija. Uvodne članke počinje ovako : ,,Mi koji znamo, što je 
tamnica, — što je memla od kamena". 

Danas je urednik spomenutog lista i vele, da je osobito sposoban na tom mjestu. 
,»Vrstan je na peru'', — govore za njega. Opazi li recimo, da se na ulici poplašio 
konj, on će iz tog dogodjaja izvesti, da je u Hrvatskoj najmanje — buna. On će 
tom zgodom dokazati, kako ima izdajica i plaćenih gadova, koji će prodati ovaj 
bijedni i napaćeni narod i pozivat će u ime ,,slavne" historije, da se unište i istrijebe 
takovi ljudi. 

»Ima talenta", govorio bi njegov ,,šef'*, odvjetnik i narodni zastupnik, ogroman 
čovjek sa još ogromnijim trbuhom, tako te kraj njega spopada te neugodno osje- 
ćanje od straha da te ne zdrobi. ,,Ima talenta'' ponovio bi — a ,,idealan je mladić, — 
rijetkost kod današnje mladeži''. On se uvijek tužio, kako je mladež cinična, ne 
poznavajući ideala ,,kao mi Stari, kcji smo se kroz decenije za njih borili'*. Tako 
sefznao često razglagoljati u svojoj kancelariji, pred mršavim figurama svojih 
pisara — mladih pravnika, koje je mecenatski podupirao — plaćajući im jednu 
krunu dnevno. Na račun toga dao je uvijek pisati u novinama i grmio je u saboru, 
kako je on svojom dobrotvornom desnicom pomogao svršiti nauke tolikim mladim 
ljudima. ,,1 mnogi se od njih pokazaše neharni'" — govorio je, -— a pri tom mu 
zadrhtao surovi, krupni glas i debeli trbuh. 

Gospodin urednik — ili kako se na njegovoj ,vizitkarti' vidi: Dragutin 
B. Lučković-Vrhovečki, urednik ,Svjetskih Dogodovština, ima 
lice crveno kao cikla ; slabi, crni brkovi prilijepiše mu se pod nosom kao čadja. 
Rijetke zube čačka uvijek kopčalićom od cipela, pa je tura časom u uho, a časom 
u usta. 

Ističe se ka9 oscbit poznavalac umjetnosti i nema stvari o kojoj se ne bi usudio 
napisati kritike. U kazalištu puše kao mjeh za vrat svome susjedu : ,,Tu-fu, — 
ovo je divno — c-c-c-fu-fu''. Tako on iskazuje svoje oduševljenje. Kod opere bubnja 
prstima po ramenu svog susjeda i da ga uvjeri, kako se razumije u glazbu, pri- 
povijeda mu, da se pred note meće kvakasta crta, koja se zove ključ. Govoreći o 
literaturi, spominje vazda, kako cijela naša književnost ne vrijedi ništa i teatralno 
dodaje : .,Nikad više ne ćemo imati Gundulića !" A kad je pijan, deklamira stihove 

iz Hamleta, lupa nogama po klaviru i tuli: ,,Be-e-thoven ! Dragi moj Be-e-e- 
thoven !? 

U kavani zove važnim glasom i bulji još važnijim licem u francuske novine, 
premda ne zna ni riječi francuski. Opazi li pred svojim susjedom cigareta, trpa 
ih krišom u žep, pa ih poslije kavalirskom gestom ovome nudi kao svoje. A kad 
vidi pred sobom dobroćudno, purgarsko lice, stane se razbacivati svojom uče- 
nošću i pita : 

— Što vi mislite o teoriji zvuka? 

Naravno, mjesto odgovora njegov susjed samo razrogači oči, ali on to i oče- 
kuje, pa tek onda nastavi : 

— Ja držim da zvučni valovi nijesu titraji zraka već titraji etera. Pa kad i ne 
bi bilo tako, sigurno je, da današnji učenjaci govore samo stare, zakulisne fraze. 

Jednom se tako namjerio na čovjeka, kojega je po dobroćudnom izgledu držao 
varoškim pekarom, no koji mu kod ovakih riječi odreza kratko ,,glupan'' i ode 
k drugomu stolu. Vrhovečki pogladi nervozno čadju pod nosom i upita konobara : 

— Tko je to? 

— Sveučilišni profesor X, odgovori konobar. 

— A tako! — progundja on i izdere se na konobara zovući francuske novine. 

A sutradan je izašla u ,Svjetskim Dogodovštinama" ova 
bilješka : | 

»Na našem sveučilištu nalazi se profesor X, koji mu je na veliku sramotu. 
Koliko znademo, isti nema ni truna spreme i sposobnosti za to mjesto, a o nje- 
govu karakteru moglo bi se štošta govoriti. Nadamo se, da će naša mladež znati 
braniti čast našega sveučilišta i bojkotovati ovakvog profesora. Ne možemo ni- 
kako dopustiti, da ljudi vrlo sumnjive prošlosti predaju našoj idealnoj omladini. 


I. 


Jedne je večeri njuškao Vrhovečki ulicom, ne bi li našao predmet za uvodni 
članak svojih novina. Odjednom oćuti nečiju ruku na ramenu i okrene se srdit, 
što se usudjuju smetati ga u njegovim velikim mislima. 

Za njim je stajao mlad čovjek vesela, naivna lica. 

— Zdravo ! — zaviknu mu živahno u samo uho, tako te se Vrhovečki ner- 
vozno trgnuo. ' 

— O, servus, prosijedi on kroz zube glasom, kojim se govori nižim ljudima, 
kojih bi se htio skoro riješiti. 

— A otkuda ti ovamo? — nastavi i pokroči malo napred, dodavši : Meni se žuri. 

— Žuri? Kuda ta jedva se nadjosmo, a zemljaci smo, pa još i rodjaci k tomu. 
Što radim ovdje? Upisao sam se na sveučilište, na pravo. No kako si i što si ti u 
istinu ovdje? Ne čuh o tebi ni glasa, otkad se rastadosmo pred nekoliko godina. 

— Što sam ja? Moj dragi, ja sam zastupnik javnoga mnijenja, savremene 
štampe ! A znadeš li ti, da je štampa sedma velevlast? Nas novinare uvažuju 
ministri, pa i sami carevi, pred nama defiliraju vojske i momarice velikih država ! 

— A tako! no to je lijepo ! — odgovori došljak ironijskim glasom. — No 
počekaj, imam predati na poštu ovo pismo dra. H., — kod kojega sam u kance- 
lariji, a onda se opet možemo razgovarati. — I izvadi pismo iz žepa. 

Vrhovečkomu zasvijetle lakomo oči. Na pismu bijaše adresa: Grofu K. 
u O. — Dr. H. bijaše politički protivnik stranke, kojoj je služio Vrhovečki, a grof 
K. jedan od stupova vladine stranke. 

— Ta kud ti se žuri, prozbori odmah umiljatim glasom. Pismo možeš i sutra 
predati. Mogli bismo poći na čašu vina, kad se tako lijepo sastadosmo. 

— Pa dobro ! 

I podjoše ulicom. Mladi pravnik bio je rodom iz istoga sela, a osim toga školski 
drug i rodjak Vrhovečkoga. 

Zadjoše u birtiju, u drugu, pa u treću. Imali su već dobrano u glavi. Vrho- 
večki bio je večeras kavalir i rasipao novac. Konačno završiše u noćnoj kavani 
i pravnik, koji je pentao i zaplitao, natežući se s nekom djevojčurom, klonu teške 
glave na divan i zaspi. 

Vrhovečki ogrnu se kabanicom i izadje. 


111. 


Kad se rodjak Vrhovečkoga probudio, bilo je već podne. Pred očima mu se 
maglilo i jedva se sjećao, što se sinoć dogodilo. Podje tumarajući ulicama i zbunjen 
razmišljaše, kako da se ispriča, što nije došao u kancelariju. 

A istoga dana na večer, vrvjeli su ljudi pred upravom ,Svjetskih Do- 
godovština“ i kupovali novine, koje su nosile na čelu debele naslove : ,,Po- 
litički skandal. Izdaja hrv. Naroda. Plaćeni Gadovi" itd. ,Svjetske Do- 
godovštine'" donesoše fotografiju lista, što ga je imao rodjak urednikov 
predati na poštu. Pismo doduše bijaše posve poslovno, ali Vrhovečkom je ipak 
uspjelo sugerirati publici, da se radi o izdajničkom paktu izmedju ,,opozicionalca'? 
dra. H. i vladinovca grofa K. — Fotografija bijaše tu ! 

Mladoga pravnika istjera njegov advokat iz kancelarije, zagrozivši mu se 
sudom. Očajan podje da potraži Vrhovečkoga. Pripovijedat će mu svoju nepriliku ; 
izgubio je mjesto, jedinu potporu za školovanje; od koje je slao i ubogoj materi. 
Sad će možda još i pred sud. 1 Vrhovečki uvidjet će njegovu bijedu, priznat će, 
da je on uzeo pismo. Možda mu ipak šef oprosti, kad uvidi, da nije on kriv. 

Došavši do redakcije ,SvjetskihDogodovština", opazi na staklu 
prozora novine s fotografijom onoga pisma i upade mu u oči ova 


IZJAVA. 

Čujem da gradom pripovijeda neka skitnica, koja se izdaje za mog rodjaka (!!!) 
da sam ja njemu, opivši ga, ukrao ovo pismo. S tim podlim stvorenjem, plaćenim 
da laže, obračunat ću pred nadležnim sudom. Neka ne vjeruju čestiti ljudi ovome 
čovjeku, koji već u tako mladim godinama prodaje svoju savjest i uvjerenje. 


Dragutin B. Lučković-Vrhovečki, 
urednik ,,Svj. Dogodovština''. 
sk B 
A za nekoliko godina, crvenila se glava Dragutina B. Lučkovića-Vrhovečkoga 
u saboru, medju Ocima Domovine. Upravo je ustao da grmi protiv ljudi bez po- 


štenja i svakog ljudskog osjećaja, koji prodaše za Judine novce Domovinu i ovaj 
jadni, napaćeni Narod. 

VLADIMIR ŠIFFER: PISMA I. FILIPOVIĆA I P, PRERA- 
DOVIĆA JOSIPI PL. VANCAŠ* 


Nije dugo što je ne- 
stalo iz naše sredine Jo- 
sipe pl. Vancaš a da 
jedva i zamijetismo, ko- 
lika je neizbrisiva bila vri- 
jednost njezina u kulturnoj 
historiji našoj. Mladja ge- 
neracija naša jedva da je 
i čula što o njoj. 

Rodila se godine 1821. 
u Gračacu u Lici od oca 
Dragutina pl. Andrassy-a, 
krajiškoga kapetana, i 
majke rodjene pl. Mihich. 
Već u četvrtoj godini iz- 
gubi oca, a u šestoj i 
majku. Djevojčicu, što je 
ostala tako bez oca i majke, 
uzeo je u kuću ujak njezin 
kanonik Mihich, gdje je 
pod nadzorom  neudate 
sestre njezine majke i od- 
rasla. U osamnaestoj go- 
dini udala se za Aleksu 
pl. Vancaša, koji je tada 
bio županijskim fizikom, 

| a kasnije protomedikom. 
diči Tosipe pl. Vancaš. Aleksa Vancaš bio je po- 

> znati rodoljub i u njihovoj 
se kući okupljali prvaci onoga doba, muževi kao: Preradović, Drašković, Ra- 
kovac, Babukić, Vraz, Štriga, Trnski — riječju svi odlični Ilirci. 1 sam ban Je- 
lačić i supruga mu, osobito su je svakom zgodom odlikovali, a i veliki biskup 
Strossmayer pisao joj je više puta, ali se listovi na žalost izgubili. U njihovoj 
kući dogovarali se za osnutak ,,Matice Ilirske? i nije bilo niti jednog domoljubnog 
pothvata, u kome nije ova odlična porodica sudjelovala. Godine 1884. umro joj 
je suprug i od onoga doba živjela je skromno i samotno, ali je živo podupirala 
svaku rodoljubnu stvar i bila je do svoje smrti pravom dobrotvorkom sirotinje. 

U ostavini pokojnice našlo se medju ostalim pismima i nekoliko dragocjenih 
listova, koji će nam barem djelomice osvijetliti život žene, što je u Ilirsko i kasnije 
doba bila — da tako rečem — narodna vila naša. Koliko je značila njena pojava 
u kulturnom razvitku našem, najbolje nam dokazuju neobjelodanjena pisma 





* Ova mi je pisma dobrohotno ustupio presvj. gosp. Aleksa pl. Vancaš. 

P. Preradovića, Filipovića i drugih. 1zim njih, okupljalo se oko njih sve, što je 
bilo odgojeno, zanosilo se težnjama domoljubnim i što je radilo na preporodu i 
napretku narodnom. 

U tim se listovima zrcali sva ljubav, veliko štovanje i toplo, intimno prija- 
teljstvo, koje je vezalo ove ljude sa ,,majkom'', kako je oni nazivahu. 

Ovi će nam listovi biti najjači reflektor, koji će rasvijetliti najljepše strane 
njenoga života i nastojanja u doba, kada je u njoj pjevala i bujila mladenačka 
ljubav za narodni razvitak naš i ljuđe, koji su onda prosipali ljepotu i snagu svoga 
uma i duše, da nas dignu na niveau kulturnih naroda Europe. 

Na tamnim, još neutrtim stazama onoga doba, njena je pojava bila blagim 
svijetlom, kome su željno hrlili umorni putnici — ne znajući ni puta ni staze, 
da ugriju smrzle žile — na toplim tracima njene duše — — — 

Dužnost nam je, da i mi prenesemo taj dragocjeni amanet u sadanju borbu 
i nastojanja naša i da joj uščuvamo u duši trajnu i harnu uspomenu. 

Sretna li naroda, kada će još nekoliko takovih žena moći svojima zvati! 


U Zagrebu 1. listopada 18573. 
Milostiva gospodjo ! 

Primite svesrdnu i iskrenu hvalu srca moga za listak, kojim me udostojaste. 
On me je više razveselio, nego bi me išta drugo razveseliti moglo ; njime bo mi 
opet jedan dokaz više u dio pade od Vaše dobrote, dokaz, koga ni očekivati nisam 
mogao. A kako da bi mu se i nadati mogao, kad si nikada ne laskah, da bi k tom 
imao prava kakova ; kad sam jur i onako već primio bio dovoljno dokazah ple- 
menitog čuvstva Vašeg prama meni ; više, negol i mojoj neznatnosti i idjaše. 
Nu tim veće bijaše i veselje moje, koje imadoh nenadanim Vašim velecenjenim 
listom ; svaka bo nenadana sreća čoveka više razveseli i obraduje, nego li oče- 
kivana i nadana. Vaš će zato listak biti vazda najmilia uspomena sadanje zlo- 
sretne moje dobi ; ako ju takvom još i nazvati mogu, po čem mi u njoj toli krasne 
duše svoje štovanje i nagnuće neuskratiše. 

Glede mog sadanjeg bivanja moram Vam iskreno ispovediti, da sam se svojim 
okolnostim podobro prilagodio i s njimi, ako ne baš sprijateljio, a ono barem po- 
mirio, te tako sprovodim sada svoje vreme veoma ugodno. Meni je uvek mučno 
i težko bilo, što mi je u navadnih okolnostih vrlo malo preostajalo vremena za 
vlastito naobraženje, radi čega sam već i zaostao bio za oriaškim korakom, na- 
predujućom prosvetom sadašnjosti. Sad sam barem dobio dosta vremena, da se 
dovoljno načitati i napisati mogu. Žao mi je samo, što sam se mahom isprva iz- 
praznom nadom gojio, da se to silovito moje plandovanje neće tako dugo pro- 
tegnuti, inače bi mogao bio još mnogo više za toliko vremena uraditi, nego li uradio 
jesam. Nu po tragu je lasno mirovati. Medjutim sam se ipak tog vremena više 
koristio, nego bi mi drugčie moguće bilo, i što sam jur odavna želio, da naime 
spišem slaba izkustva dosadanjeg svog učiteljovanja, to sam sada učinio, napi- 
savši Iskrice za pučke učitelje. Pišući iste Iskrice, više put mi je misao nadošla, 
nebi li naša vlada dobro učinila, da svake godine po jednog il dva naša literata 
zatvori na nekoliko mesecih, barem bi tada svaki štogod iz dugog časa napisati 
morao, kad ovaki na slobodi, neće ništa da rade. Tim bi vlada još zaslugah za 
naš narod steći mogla. 

Iz Vašeg štovanog lista saznao sam, da ste bolovali. Nu još mnogo prie 
saznao sam to iz vlastitih Vaših ustiuh ; i to ne možebit u snu, nego upravo 
na javi. — Nečudite se, kako to ! Milostiva gospodja pripovedaše pod mojim pro- 
zorom, drugoj meni nepoznatoj gospoji, da su u groznici ležali, a ja biah tajni 
prislušatelj Vaših rečih. Tako sam indi saznao, da ste bolesni bili. Drago mi 
je, da ste opet ozdravili i nakoliko više putah opaziti mogah, da ste se opet 
podobro oporavili. Želim od sveg srca, da bi Vam takodjer friški ladanjski zrak 
dobro prijao ; i da bi se dobre volje i dobra zdravlja opet sretno povratili medju 
svoje ljubezne i drage. 

I ja sam već višeput uzdanuo : Zrak čisti i prosti, kako je to znamenita 
r&č, Doista znamenita reč, a još znamenitia za onog, koji je odsudjen, neuživati 
čista i prosta božeg zraka ! Kao što se tek bolešću nauči pravo štimati i ceniti 
zdravlje, tako i slobodu svoju nauči čovek tek onda pravo ceniti, kada ju izgubi. 
Sloboda, sloboda ! O koliko sam put tu svetu i božansku reč nedostojno imao 
u ustiuh svojih ! Istom sada, počem sam ju izgubio, naučio sam, što će to reći 
slobodnim biti. 

»O Freiheit ! 
Silberthon dem Ohr, 


Licht dem Verstand, und hoher Flug zu denken, 
Dem Herzen Hochgefihl !“ 


peva neki pesnik i podpuno pravo. Sloboda je živalj duševnog i telesnog žića ; 
izvan nje neima pravog života, prave sreće, pravog zdravlja, pravog napretka, 
ni za duh, ni za telo, kako pojedinih ljudih, tako i celih narodah ! Da, sloboda 
je uvet svake prave sreće, bez nje ništa ne može imati prave vrednosti za čo- 
veka. I meni ništa ovde nemanjka ; ali jer slobode neimam, zato neima ništa 
ni prave vrednosti za mene ; i ja bi grešio, kad bi nuz svu svoju sadanju neza- 
dovoljnost rekao, da s neuztrpljenjem nečekam, da opet po volji uživati mogu 
čistog i prostog zraka. Sretan sam medjutim ipak, da s gnjevom zemaljskih 
gospodarah nisam na se navukao takodjer gnjev gospodara svih gospodarah. Na- 
suprot, čini mi se, da sam tim došao još u veću milost kod njega, jer .me od 
sad obdaruje još boljim zdravljem, nego li prie. Drago mi je dakle; da s uvredom 
zemaljskog Veličanstva ujedno uvredio nisam i veličanstvo božje; i da smućenjem 
javnog mira na zemlji, nisam ujedno smutio mira medju sveci i sveticami na nebu. 
Tad bi istom bilo kuku lele, jao i pomagaj za me, da je s bičem zemaljskim 
i nebeski na me udario. 

Ali kraj sveg neuztrpivog izgledanja žudjene slobode, ipak me već unapred 
neki strah hvata, kad pomislim, šta me očekuje, kada van izadjem. Tada valja 
nanovo izručit se opet neizvesnomu i nesigurnomu udesu, kojega sam već od godinah 
igračkom bio. Mislio sam, da ću naskoro steći miran, uredan i spokojan život ; 
a sad moram na novo boriti se s nemilom svojom srećom. Čega sam već sit i 
presit bio, to moram sad opet iznova da započnem. 

Sad sam rob nemeckog nasilja, znam dakle što sam i gdje sam, ali kad me 
puste, onda ću biti zlosrećni brodar, bačen i izručen uzburkanoj pučini života. 
O, da i tada nebi Bog od mene odvratio lice svoje, već, da bi mi u pomoći bio, 
da i ja jednoć izadjem na čistinu, gdje bi njemu, i momu rodu služeć, mirno i 
spokojno dane života svoga sprovoditi mogao ! Ne, on me neće doista ostaviti, 

ja se sasvim na njega oslanjam ; on je dosada prama meni uvek milostiv bio, 
on će i sada zamršenu moju stazu izravnati na dobro moje ! — 

A sad milostiva Gospo ! primite još jednom najiskreniu hvalu srca moga. 
Meni će vekom nezaboravljena ostati dobrota Vaša ; Uspomena. Vaša vazda će 
me pratiti, kao dobri andjeo u životu mom, i ja neću nigda zaboraviti, da Vi 
jedna izmedju prvi biaste, koja mi u nesreći mojoj velikodušno u pomoć prisko- 
čiste i pripomogoste, da duh moj ne klonu. Neka i Bog nad Vami i svim Vašim 
istom ljubavlju i dobrotom bdije i vazda u pomoći bude ; a meni neka dozvoli, 
da bi danas sutra i činom pokazati mogao, kako Vas, Vašeg Vrednog i Štovanog 
Gospodina i celu Vašu obitelj duboko cenim i štujem. Medjutim molim, da bi 
me i nadalje svog nagnuća udostojavali, da bi vazda uvereni bili, da će na- 
stojanje toga nagnuća dostojnim ukazivati se, jedna izmedju najmilijih duž- 
nostih biti 

Vami vek zahvalnoga, 
Ivana Filipovića. 


Ovaj je list pisan iz zatvora, u koji je Filipović dospio radi jedne pjesme 
zajedno sa Bogovićem urednikom ,,Nevena““. 


Draga majko ! 

Prije, nego stara godina mine, hoću, da Vam se javim, da ne mislite, da me 
je pokopala. Ja sam još evo živ i hvala Bogu zdrav, nego daleko od Vas od mile 
majke svoje, tja u Temišvaru. Dodjoh amo mjeseca listopada k ovdašnjem vojnom 
zapovjedničtvu, gdje se prilično dobro nalazim, samo to mi je težko, što sasvim 
slabo ovamo dopiru viesti od mile naše domovine. Ovdje je smjesa naroda, koji 
samo glede koristi svoje materialne ponajviše Madjarah se drži, da njima steče 
polaštice, toliko na tobožnjem narodnome polju, koliko na političkom. U ostalom 
ovdje nema pravog narodnoga duha, Srblji čame i neimadu moralne sile, da se 
pokažu narodom, prem, da bi po broju to najprije mogli učiniti. Što manje ovdje 
neima narodnoga gibanja, to više čujemo znamenitih vjestih iz Hrvatske. Vele 
ljudi, da se tamo naš narodni duh opet počeo micati, je li istina, nije li to 
neznam, ali mi je ipak ugodno to slušati, jer i isti Magjari dobro o tom gibanju 
govore. Ja dakako samo slušam i ne smijem pisnuti, jer ovdje strogo na usta 
paze, već se u duši veselim i molim i mislim, nebi li Bog dao, da i nama opet 
sunce sine. | 

Ako mi dakle za krivnju ne uzmete, što sam Vas tako dugo pisanjem 
zanemario (prem da niesam srcem) to me ne ćete kaštigati takodjer nepi- 
sanjem a Vi mi obznanite, što se u stvari ima obširno i liepo po ljubavi 
majke k sinu. 

Ja se sada više nego običajno opet bavim narodnom literaturem i sastavljam 
kojekakve sitnice za budućnost, kad neće biti krivnje u ljubavi prema svomu 
rodu, ili kad me više ne budu mogli na odgovor pozivati za ono, što sam pisao, 
to jest kad me nebude više tielom, nego samo dušom u milom narodu svomu. 

Od unučadi mogu Vam javiti, hvala Bogu samo dobre viesti. Milica se u Pragu 
dobro nalazi, zdrava je i dobro se uči, a Dušan se u Zadru rumenja i deblja. 

Rado bi Vam navijestio, da ću skoro k Vama doći, da odolim srcu, ali žali- 
bože tomu nema za sad nikakve prilike. Možebiti, da se iznenada desi, jer ga- 

vrani crni lete već po zraku i navještuju, da će njima opet skoro hrane viti. 
Bit će rata! a kad on zavine onda ima vojnikah i tamo gdje se nikad ni ne- 
mislili niesu. 

Nadam se, draga majko, da mi nećete zlo sa gorjim vratiti, već, da ćete 
mi skoro pisati i tako oprostiti sinku vrativšem se k svojoj majci. — 

Pozdravite mi liepo Vašeg gospodara i ćerku i sve ostalo rodstvo i poznanstvo 
i budite i u novoj godini uvjereni o počitanju i ljubavi Vašega 

vijernoga sina 
Preradovića. 
U Temišvaru na drugi dan Božića godine 1859. 


Draga majko ! 


Neću, da prodje stara godina bez da se neriešim slatke dužnosti i da Vam 
ne pišem. Vi ćete doduše misliti, da je bilo i prije dosta vremena tomu i da je sinak 
Vaš mogao se sjetiti već odavna majke svoje. I jest se sigurno sjećao, ali nije 
nikako prije mogao doći do pisanja. 

Znajte majko, da sam ovdje na granici zapovjednik korduna, gdje kao takov 
u sadašnje vrieme mnogo i premnogo nemiloga posla imadem. 

Tursko ruski rat, koji se blizu naših granicah ori, zadaje ovdašnjima oblastima 
mnogo i odviše brige a u sadašnje vrijeme nevelikoga pisanja ; valja za svaku 
i najmanju stvar po nekoliko tabakah pisati. Osim toga došao sam ovamo sasvim 
nepoznat, pa dok sam se malo ogledao, upoznao i ugnjezdio prošlo je podosta 
vremena. 


Nisam Vam ovdje zadovoljan, ova ravnica bez kraja i konca, bez bre- 
žuljka i drveta neugodno me dira, a i ostali život nije mi po volji. Nego 
hvala bogu, mi smo svi zdravi — to dobro uživamo sveudilj, od kako smo 
ovamo došli. 


Mala Slavica već trči i brblje koješta i svadja s većom Milicom, djeca to 
su nam jedina i najugodnija zabava, druge pravo rekuć ovdje ni nemamo. 


Ja Vam stojim sada, ne u Pančevu kako ćete misliti, nego ovdje na Srbskoj 
granici u Kovinu, koga Niemci zovu Kubin. Mjesto je prilično veliko, pol sata od 
Dunava prema srbskom gradu Smederevu. 

Od kako iz Zagreba odoh malo mi glasovah stigoše iz njega. Bog zna, što 
mi radite Vi i svi domorodci. Jeli se štogod radi na književnom polju. Pišite mi 
obširno o tom, jer znate, kako me to zanima. Što je o Gaju, da li je istina što 
novine pišu, kako, zašto ? Što radi Filipović ? Jeli se gdje god namjestio ? Ja 
. ovdje ništa ne čujem, niti neznam. Neven mi izostade, neznam jeli poradi ne- 
marnosti, ili možda što neizlazi više. Teško si ga sinku daleko od majke ! 

Molim Vas nemojte zaboraviti, da mi za vremena obznanite kad bude na- 
tječaj razpisan za ljekarska mjesta po našoj domovini i preporučite u tu svrhu 
moju i moga šogora molbu Vašem gospodaru. 

Ovdje je velika zima zavladala, a iztočnjak vjetar, koji nas ovdje navadnom 
žestinom posjeća i danas trese i drvetima i krovovi, sniega imamo već po drugi 
put skoro do koljena, ali po cestah nit je saonik niti kolnik, već naopačnik, a 

ja moram prekosutra na put, da obidjem svoje okružje i preslušam kojekakove 
tužbe i žalobe ljudih. 
Moja Pavica i šogorica pozdravljaju Vas liepo i Vašeg gospodara, izručite 
njemu i moj iskreni pozdrav i budite uvjereni o ljubavi i štovanju 
Vašeg sina 
Preradovića. 
Kovin 27. 12., 1853. 


K novom ljetu sve dobro i blago !'! 


Draga majko ! 


Već ćete misliti, da Vam se je sinak iznevjerio, što Vam tako dugo neodgovara 
na Vaše ljubezno pismo, koje ga je toli obradovalo, da Vam neumije zadosta hvaliti 
na njemu. Ne, majko, nije se iznevjerio, jer bi se morao sam sebi iznevjeriti, 
nego je otezao preko mnogih svakidanjih poslova, te tako malo zakasnio, što će 
mu dobra majka znam po dosadanjein svome blagom običaju (oprostiti). 

Mogu Vam javiti važnu viest, koja je već i kod vas možebiti poznata, da 
se krajiške čete vraćaju kući. U koliko mi je to ugodno sa strane, što kao do- 
maći u domovinu se vraćam, u toliko me je prepala, jer me preko svega moga 
proračuna u velike troškove zadubljuje, kojima dorastao niesam, neisplivavši 
jošte niti iz onijeh, koje ovamo iduć imadoh. To je velika nesreća za nas vojnike, 
da nam samo zapoviedaju, a nemisle, kako ćemo odoljeti potreboćam na putu, 
osobito oženjeni, kojima obitelj toliko misliti dade. Ja se tražih ovamo, misleći, 
da ću jeftinije proći i barem za koju godinu se ovdje smiriti i tako odahnuti 
moći, ali eto ti sada zla i gorjega. A u Pančevu kupuj na novo pokućtvo i druge 
potrebštine, pa za koji čas o p e t možebiti opet na novo prodavaj, te tako se muči, 
do kraja života. Vjerujte mi, da sam čisto smeten, neznam kuda udariti niti 
kakav savjet si dati, a živiti moram ne radi sebe, nego radi svojijeh. — Hvala 
bogu ! Novine dobivam sve još uredno i tako sam podobro u tečaju domorodnog 
našega života, Neven me osobito zanima, jer je tako rekuć jedini zastupnik naše 
dnevne književnosti. Žao mi, što su vriednom Filipoviću po nemilom procesu ruke 
svezane, te se nemore posvetiti književnosti kako bi želio. 

Kad dodjem u Pančevo moći ću i ja možebiti opet štogod pisati, što vrlo 
želim, jer mi je na tom žica života osnovana. 

Moj je šogor odmah, kako je prvi put bio oglašen natječaj za liekarska mje- 
sta u našoi domovini, podnio banskoj vladi svoju molbenicu, providjenu sa 
- prepisanimi dokaznicami i ta molbenica mora, da bude medju ostalimi iste vrsti. 
Medjutim, ako bi potrebito bilo, on ju može i ponoviti, o čemu molim prozboriti 
sa gospodinom Vančasom pa mi dajte na znanje. Mnogo mi je do toga, da taj 
vriedni mladić steče komadić sigurnoga kruha, koga po svojih svojstvih si- 
gurno zaslužuje. 

Pozdraviti još Vancaša milu Tilku i sve, koji me ioš zaboravili niesu, te 
budite uvjereni o dubokom štovanju Vašega sina 

Preradovića. 

U Kremoni, 23. travnja 1853. 


P. S. Molim pošaljite ovo pisamce u knjižarnicu Županovu. 

Draga majko ! 


Po dužnosti sina i po želji iskrenog srca svoga evo me, da Vam napišem 
sitnu knjigu iz tudje zemljice, gdje Vam sinak tužne broji dane, misleć uvjek 
si na udaljenu domovinu i u njojzi na milu si majku. Sretno sam ovamo dopu- 
tovao s ženicom i milom si djecom. Svi smo zdravo, osobito moja mala Milica, 
koje zdravlje mi je toli straha zadalo poradi slaboga svog napretka. Sad je 
hvala Bogu, debela i čvrsta, kao kremen i ništa joj nahuditi ne može. Najmladja 
Slavica, dobro napreduje i nije mi se bojati, da bi Miličinu bolest dobila, jer je 
sad već tako jaka i razvita, kao ne mnoga djeca njezine dobe. — Bit će preko- 
sutra upravo mjesec dana, kako ovamo stigosmo i sad smo se već podobro priu- 
čili novom ovdašnjem življenju, koji mi je doduše i od prije već poznato bilo. 
Mnogo mi je posla na vratu i k tomu nepovoljnoga mome bitju protivnoga posla. 

Ali šta ću, moram ga podnašati, kad o njemu kruh visi, koga drugačije 
pribaviti si ne mogu. — ovih danah prispješe mi prvi brojevi svih u Zagrebu 
izlazećih novinah i časopisah. To su mi najugodniji sati, kad mi vremena preostane, 
te se njima zabavljati mogu. Onda se zadubim u svoje kojekakve sanjarije i 
trajem sretne čase, dok me pobočnik ili kakva druga službena osoba ne probudi i 
neosviesti, a onda na novo s trbuhom za kruhom— to Vam je moj život sa- 
dašnji — na večer zavirim kadkad u kavanu vojničku ili kazalište; rano se 
legnem, a ranije podranim, da svemu dospijem. 

Iz Zagreba malo novostih čujem, osim što ih iz novina doznadem. 

Banu nametnuše, kako čujem, pobočnika ! Kako to ? Vi ćete to pitanje ra- 
zumjeti, neću vam ništa više da kažem. 


Drago mi je osobito vidjeti, da se dnevna književnost naša novom godinom 
podigla. Neven je, kako vidim, u bolje ruke došao i pojavio se je takodjer Pravnik, 
Gospodarske Novine, a i Danica opet pomolila lice. Nebi li bog dao, da ustraje 
tako i da još na bolje ide. I ja ću za Neven kadkad zamočiti pero, samo ako do- 
spijem i ako mi prozaički poslovi ne udave pjesničkih misli. 

Ne prodje danak, da ne mislim na Vas, jer ste mi Vi slika mile narodnosti i 
to po podpunom pravu, jer ste vrla zastupnica njezina. Da se Zagrebske gospoje 
i djevojke u Vas ugledaju, to bi mi drugačija gospoda bili — — — 

Preporučujem Vam, draga majko, kao najboljoj posrediteljici kod Vašega 
gospodara molbu moga šogora dra. Milkovića, da bude imenovan c. i kr. liečnikom 
u Hrvatskoj, kad se bude ustrojavala zdravnička grana u našoj domovini — to 
Vas molim, a bilo Vam za dušu ! jer Vam preporučujem vriedna i poštena čovjeka, 
koji će sigurno dostojnim se ukazati svakoga obzira. 

Sada, draga majko, s bogom ! 

Pozdravljam Vas liepo i u dvoru malo i veliko. Odgovorite skoro Vašem 


Preradoviću. 
Kremona 29. siječnja 1853. 

M. NEHAJEV: ,ČETIRI AKTOVKE“* 


Na jednom mjestu u 
svojim ,,Djelima i ljudima*? 
Brandes izriče smjelu mi- 
sao, da bi se književnost 
jednoga naroda u novije 
doba mogla promatrati i 
suditi prema tomu, kako 
je taj narod dočekao i 
shvatio jednog velikog 
pisca. Sam Brandes uzima 
Za primjer Goethe-a, istra- 
žuje, kad su ga Danci stali 
prevoditi, koje su se struje 
u mišljenju pojavile utje- 
cajem pjesnika ,,Fausta', 
kako se je goetheovsko 
obožavanje helenizma _ i 
Goetheov pogled na pri- 
rodu dojmio ne samo pjes- 
nika, nego i filozofa dan- 
skih, i na jednom primjeru 
hoće da demonstrira sve 
glavne duševne pokrete i 
preokrete novije Danske. 


2 = 
Misao je paradoksna ; F4 
ali Brandes je zapravo na ZSE 
ovaj način istaknuo samo 


Skrajnost jedne šire i razumljivije ideje: da kritičar ili književni historik 
uopće može, polazeći sa najrazličnijih osnovnih točaka, ne samo subjektivno 
objasniti svoje mišljenje o nekoj epohi literature, nego da može i sasvim 
objektivno razložiti misli-vodilje jednog književnog razdoblja, njegove borbe 
i napore i ustanoviti rezultate tih naprezanja. Uzevši za mjerilo shvatanje 
Goethea i položaj velikih i izrazitih pojedinaca prema  weimarskomu mu- 
dracu, Brandes se je samo poslužio posebnim, da tako rečem, osvijetljenjem, 
kako bi slika danskih duševnih pokreta u prve dvije trećine prošloga vijeka 
izišla _ oštrija ; netko drugi mogao bi bio to isto razdoblje osvijetliti mjerilom 
utjecaja na pr. Hegelova i njegovih učenika: slika bi i objektivno ostala u 
glavnom jednaka. 

Kad bude literarni historik poznijih dana pisao povijest književnosti poslednjih 
pedeset godina, možda će mu u beskrajnom labirintu najrazličnijih smjerova 
mišljenja i najoprečnijih osjećaja poslužiti jedna nit : pogled našega vremena na 
ženu. Ne jedino radi toga, što bi žensko pitanje u najvulgarnijoj i najnepjesničkijoj 





* Vlad. Lunaček: Četiri aktovke. Savremeni hrv. pisci. Redovita izdanja 
Društva hrv. književnika. God. 1. Sv. 6. Zagreb 1909. 

formi sa sufragetkama i ženama ,,trećega spola" zauzimalo tako važno mjesto 
u socijalnim pokretima posljednjih decenija ; nego još više zato, jer nikoja knji- 
ževna epoha nije iznijela toliko različnih nijansa u promatranju žene, toliko raz- 
ličnih tipova u pozitivnom i negativnom smislu. Brbljavi Nordau bio je još prije 
trideset godina spreman nazvati čitavu modernu literaturu efeminiranom, 
besvijesno osjećajući, kako sve jače u misao našega vijeka ulazi žena. Ali za tu 
,,efeminaciju'' njemu jednakim primjerom služi Zola i Maeterlinck, Tolstoj i D. C. 
Rosetti ; dok je faktično u različnom nazoru, ili da bolje reknem u nijansi osje- 
ćaja prema ženi i sav ogromni razmak pojedinih ovih veličina. Bit će posao većeg 
duha, nego što je Nordau, da te nazore označi, poreda, usporedi i da iz njih sa- 
stavi velik dio psihologije jednoga vremena, koji će biti možda i čitava psihologija 
naših dana. 

Već smo odavna naučili, da je za jednu etapu društvenog ili (što je isto) knji- 
ževnog razvoja jednako karakterističan i filozof, koji toj etapi daje biljeg, i no- 
vinar, koji za ljude tog vremena prati dnevne dogodjaje, i krojač, koji im šiva 
odijela. ,,Etat d? ame" jednog vijeka sastavljen je od stotinu poriva, koji imaju 
svi svoje korelate u faktima vanjskoga života. Zato nam i nije nimalo čudno, što 
je vrijeme Voltairea i D' Alemberta, vrijeme racionalizma i sigurnih mišljenja 
ostavilo ženi dvoje : duhovitost i neku grubu putenost, kojima se odlikuju juna- 
kinje Voltaireovih ,, Romana". Zato shvaćamo lako, da su samo godine njemačke 
romantike mogle roditi Schlegelovu ,,Lucindu". Zato iz samih ženskih tipova 
jednoga Chateaubrianda možemo zaključiti, kakovom svijetu bijaše on miljenik 
i prorok. 

Danas — još smo odviše u samim našim danima, a da bismo mogli takovom 
sigurnošću razvrstavati tipove. S ogromnim porastom tehničkoga komforta po- 
rasla je i mogućnost doživljaja i uživanja ; veliki politički preokreti tiču se sve 
Šireg kruga ijudi ; brzina života radja i neprestanim mijenjanjem dojmova ; ši- 
renje nastave radja gomile štampanih knjiga, za koje se uvijek netko nadje, tko 
ih čita. Jedva ikad bijaše toliko sekta u mišljenjima i religijama, toliko naglih 
književnih meteora, toliko nervoznosti u žudnji za novim dojmovima. Sve to čini, 
da i naše mišljenje o ženi, naš osjećaj o tom problemu, koji tek mi u tolikom broju 
osjetismo, da je zazbilja vječan, bivaju tako različni, promjenljivi, mnogostruki. 
I nikad nije taj vječni problem tako tresao literaturom, kao danas. 

Doživjesmo najoštrijih kontrasta. 

Bijaše jedan, koji je promatrao ženu kao člena društva, kao produkat jednoga 
socijalnog ustrojstva, kao čovjeka, koji je od spola zadržao samo opreku sa vla- 
dajućim mužkaračkim dijelom toga družtva. Gledao je ženu pokvarenu odgojem, 
ili uništenu radi okova obitelji ; pisao je Heddu Gabler i gospoju Alving. Stvorio 
je ženu, koja hoće da bude svoja, samostalna, oslobodjena ; pisao je ,,Noru" i 
,,Gospodju s mora". Bio je to Ibsen. 

Drugomu — nije dostajala sićušna slika borbe žene-individua. Osjetio je kod 
nje nešto jače, trajnije, dublje. Gledao ju je kao zastupnicu spola, kao dio one pri- 
rode, koja u svom vječnom stvaranju vječno ubija pojedinca. Znao je za ljubav 
prema njoj, kojoj se mora pokoriti, i osjećao tu ljubav kao prokletstvo. Nije mu 
bila dosta ljepota, jer njom samom nije mogao protumačiti čudesnu moć spola. 
Hvatao se teorije izučavalaca prirode, nije sustao ni onda, kad je ta žena, to biće 

spola, bilo s njim svezano krvnom vezom. Pisao je knjige s naslovima o biblijskim 
strahotama (,,De profundis", ,,In hoc lacrimarum valle") i s porugljivim nazivom 
O čovjeku, kruni svih bića (,,Homo sapiens"). Svršio je, rišući u bezbroj lića stra- 
hotu nepojmljivog i nesavladivog dojma spola, koji se zove ljubav. To je Pry- 
byszewski. 

Kod Strindberga taj ,,sexus neceus" javlja se u drugoj spodobi. Upravo zato, 
jer je žena biće spolno, on joj u društvu odredjuje niže mjesto. Osjećajući ne- 
prestanu borbu spolova, o kojoj ga je učila prirodna nauka, hoće da zaštiti 
mužkarca, da ga odijeli od žene medjama društva. Prastara misao svih religija, 
koje umno prvenstvo priznavahu samo muškarcu, javlja se kod njega u formi 
mržnje na ženu, koja je ,,dužnik muža" i vazda samo slabi odsjev njegovih misli 
i njegovih osjećaja. Piše drame i novele, osniva društva i novine — sve s istom 
tendencijom, da oslabi ženu, da ju potisne na mjesto, gdje ne će moći mu- 
škarca tako savladavati prednostima, koje joj je dala priroda. 

Ibsen, Przybyszewski i Strindberg samo su tri ovakova tipa iz gomile knji- 
ževnih fizionomija posljednjih godina. Mogao bih proslijediti i dalje ; govoriti o 
Maeterlincku, kod kojega je žena posve izgubila spol, da — jednako s muš- 
karcem — postane bićem priče, junakinjom čudesnih dogadjaja beskrvnih vremena, 
nedohvatnih šuma i blijedih noći. Mogao bih spominjati čitav niz pjesnika, od 
Zole, koji se smiruje u idealu žene rodilje i matere, do Arcibaševa, koji svu 
njenu snagu i svu ljepotu vidi u spolu — i jedva bih kad dospio opisati dugi 
provod ženskih tipova, koje je stvorilo naše vrijeme. 

Nego — možda bi ipak medju svim tim ženama od mondaine do svetice, 
prevladavala vazda dva osnovna tipa, baš ona, koja je vještinom iskusnoga 
dramatičara u pravoj opreci svijetla i tame donio na pozornicu Sudermann u 
»Propasti Sodome". 

Jedno je žena spola i strasti, žena tigrica i mačka — Adah Barczynovska. 
Drugo je onaj tihi i umilni stvor, vjeran i dobar, koji poznamo još od Kat- 
chena (,,Egmont") i Margarete. To je ,,Sonnenscheinchen?' — ona Klarica, koja 
u samom odricanju izgara u prah ispred vatre vlastite ljubavi. Jedno je žena 
osvajačica, stvor snage i neobuzdane težnje, — drugo je djevica, za koju vez 
s muškarcem još nema čara spolnog zbliženja. Prva osvaja požudom, druga 
čežnjom ; prva snagom svoga ženstva ubija mužkarački individuum i ruši ga 
sa svoga pobjedničkog puta, da dade mjesto drugomu ; druga se priljubljuje 
uz njega, uzdiže ga i spasava. 

* : * 

I mi dobismo eto knjigu o ženi. Vladimir Lunaček riše nam je u svoje ,,Če- 
tiri aktovke', što ih je nedavno izdalo ,,Družtvo hrv. književnika“. Za motto 
stavljene su svesku Goetheove rieči: ,,Vom Weib denkt schlecht nur der es 
viel missbraucht*. 

Kakove su Lunačekove žene? 

Pozormničku im prikazu tumači autor u opšimim opisima lica ili, kako on 
ponosnije kaže, ,,ljudi". Prva je (u ,,Dužniku") Helena ,,u 28. godini, visoka 
i strojna žena širokih pleća inapadna stasa. Lice više imponira 
nego li se doima svojom ljepotom. Osobito pak podražuje gledaoca nekim su- 

mornim i kao iznemoglim izražajem lica. Taj izražaj s njena lica pre- 
lazi i na njezino koracanje, pa držanje i kretnje tijela, podajući im intimni 
neki karakter. Ton je njezina glasa mekan, a u kadencama kao i prelomljen. 
Samo kad je uzrujana, njezin glas postaje opor i kao promukao, a uz to su 
joj kretnje žurne, a koraci kratki. Imade ono osobito u žena, da plače i bez 
suza". Dalje je ,,Madame" (,,Poslije kazališta?) ; to je ,,svjetlokosa žena st a- 
Sitih oblika, koji se posve diskretno ukazuju gledaocu, a mora da su puni 
i obli. Tamne su joj oči kao zarubljene crnim kolutima. Kretnje 
su joj kao u djevojke odgojene u sacrć-coeuru : visoko uzdignuta nepomična 
ramena, ravno držanje, koraci laki, ali joj se nekako povlače tlom. Ima joj 
oko dvadesetipet godina". U trećoj aktovki ,,Zvijeri'' dolaze tri žene. Mila ,,glu- 
mica. Punana u tijelu i crnomanjasta. Ona je visoka, a njeni su oblici 
okrugli. Voli užitak u kojoj mu drago formi. Žena do u posljednju žilicu 
svoju". Druga glumica Molly ,stasita je, ali već ponješto ostarjela. Plavo- 
kosa je, pa se u njenom licu opažaju već tragovi neke tuge zbog poodmakle 
mladosti. Brižno sakriva vrat, gdje se opažaju prvi tragovi starosti". Mimi je 
»Koristica i elevica u baletu. Jedva joj imade šestnaest godina. Ona je ma- 
lena stasa, ali njeno tijelo imade vanredne oblike. Lice joj je lijepo, ali 
bez osobita izražaja. Uza sve to, što je zima, nosi na sebi laku ljetnu opravu. 
Vidi se, da je siromašno djevojče, da je loše odjevena i loše hranjena. Nevješta 
je u svakom pogledu i posjeduje sve čare mladosti". 

Već iz samih ovih opisa vanjštine Lunačekovih žena jasno je, da se njegove 
aktovke ne bave položajem žene u različnim sferama društva ; i zbilja je Lunačeku 
milieu velegrada, gospodske kuće, garconskoga stana samo zgodna dekoracija 
za ono, što hoće da demonstrira svojim ,,ljudima". Bujnost oblika i naglaši- 
vanje ljepote svake te pojedine žene daje naslutiti, da se Lunaček bavi naj- 
više jednim zahtjevom : uživanja i sreće. I tu se, prema mottu svoje knjige, 
stavlja na stranu žene, odgovarajući osobito sa prvom aktovkom ,,Dužnik' di- 
rektno mnogim neprijateljima žene, koje smo u posljednje godine čuli propo- 
vijedati sa pozornice i u noveli. Obrana Lunačekova provijava jednako iz svake 
aktovke, — i od tuda ona neka monotonija, što ju osjećamo, dok čitamo ove 
dramolete : uvijek je iza svakoga svoga lica autor, uvijek on govori za njih, više 
puta tako očito, da lica njegova postaju samo — primjeri. 

U ,,Dužniku'' najjasnije kazuje autor svoju misao : Izmedju tri lica Helene, 
Gustava i Iva dogadja se svagdašnja tragikomedija braka. Ivo — ljubavnik — 
zamjera ženi svojega druga, što on sam nije prvi muž, kojega je ona ljubila. 
,»,Ja osjećam, da je to sve već drugi uživao svježije, mirisnije i netaknuto .. Usne 
mi se čine, kao da su poblijedile, one je rumena sramežljivosti nestalo, tvoji su 
mi poljupci mlaki, bjelina tvoga tijela ne zasjenjuje mi oči, a tvoja kosa mi- 
riše mi kao da je napola uvenula... 

Helenč: Ja ti se činim starom istrošenom... 


Ivo: Ne... ne to. Mani se svoje sujete. Ja mislim, tebe — tvoje biće. 
Helćnč: Moje biće... ? 


Ivo: Da, tvoje biće... Tebe cijelu kakova jesi podala si 
većdrugomu... Ja ćutim još ostatke toga svečanog bogatog dara... 


413 


A kad se Helćnč brani i poziva na svoju žrtvu, što ju je učinila zapustivši 
muža i dijete, Ivo nema volje, da tu žrtvu prizna. Ona je za nj tek ljubovca. 
I Helćnč (autor) dobacuje mu u lice: 

»...Ja to moram reći tebi, mojem suprugu i svima vašega spola . . Što 
vam: mi žene dajemo, to vi cijenite tako nisko, kao da smo tek učinile svoju 
dužnost . .. Vi tražite od nas ljubavi, zakon nam nalaže vjernost... i mi vam 
vjerujemo na riječ — a vi tek sa kućnim ključem u džepu... A tek čuvstvo, 
da smo pripadale dvojici, jednomu, koga mi ne ljubimo — i jednomu, koji nas 
ne ljubi . . .? 

Gustav, Helenin muž, čuje iza vrata (!) tu ispovijest i u posve mirnoj sceni 
objasni se sasvim odnošaj izmedju ova tri čovjeka. Helćna ostaje s mužem na 
samo i u razgovoru s Gustavom kazuje ono, što autor hoće da kaže već u naslovu. 
Muškarac je dužnik žene. Duguje joj dug kao materi i kao ženi, koja se prvomu 
njemu podala. 

Helćnč (očajno): Sebe hoću... ono nevino malo djevojče. Ta ti mi to 
duguješ, i sam si kazao. 

Gustave: Da — ja ti to dugujem, ali se moj dug umanjio, a i tvoja se 
tražbina umanjila. Privoljela si drugomu ... 

. . »Ivoj je dar velik, velik — nikad ti ga ne mogu naplatiti, nikad povratiti. | 
Ali je tvoj gubitak manji od moga... Ja ne žalim ni za čim svojim, ne žalim ni 
za sobom, kao ti — ja žalim za tobom, za onim, što si mi poklonila, za onim, što 
nije nikad bilo moje ; za onim, što sam dršćući držao u svojem naručju kao bi- 
serje svoje duše"... ,,za onim osjećajem, da ti mogu vazda zahvalan biti, da ti 
budem vječnim dužnikom i da nikad ne dodje čas, da se tu nezahvalan pokažem, 
a ti da to odbaciš... Al evo došao je... Rasipali smo taj dar: ti, ja— on... 

S tom disonansom svršava ,,Dužnik'. Lunaček kao da je htio napisati pen- 
dant poznatom Strindbergovom vjerovniku. Sve, što žena jest i što misli, dobiva 
od svoga muža, — ona živi kao čovjek na njegov račun, krade njegove ideje, ćuti 
njegovim osjećajima, kaže Strindberg. Muž je uvijek vjerovnik žene. Lunaček 
nad ovu ideju o misaonom dužništvu žene stavlja misao o dužništvu muža, koji 
ženi nikad ne može da se oduži za to, što mu ona poklanja cijelo svoje biće, svoj 
osjećaj . . . Misao je lijepa, — ali Lunaček nije je znao ni iz daleka tako jako za- 
stupati, kao što svoju zastupa Strindberg. Makar da Lunačekovi ,,ljudi'* mnogo 
i lijepo govore, makar da raspredaju neprestano jednu tu temu, makar se muče, 
«da nam otkriju dubljine svojih duša — mi ih ipak ne vidimo žive pred sobom. 
Lunaček nije svoje ljude sam osjećao tako snažno, kao Strindberg svoje. Dok je 
,,Vjerovnik'' Strindbergov umjetnik, kojemu vlastita žena krade ideje, dakle 
tema u jakoj svezi sa samim Strindbergovim životom, — kod Lunačeka lica u 
..Dužniku'' nisu intuirana. Fali im ona unutarnja istina, koja bi svim tim duho- 
vitim i lijepo nanizanim izrekama dala života i snage. Tim ,,ljuđima' fali tako 
mnogo ljudskoga, da na kraj kraja ne ostaju nego nosioci autorovih refleksija. 
Za to i Lunačeku nije smetalo ono naglo mijenjanje situacija, oni skokovi u ka- 
rakterima. Helćn& počimlje sa smijehom, govoreći svome ljubavniku : ,,Ti me ne 
ljubiš !'', a za čas izlazi sa čitavom svojom obtužbom. Držim, da bi na pozornici 
još jače izbila ova unutrašnja nevjerojatnost Lunačekovih ,,ljudi'', što je autor 
jamačno i sam osjećao, dok im je tako potanko opisivao vanjštinu. Radi toga 

osnovnog nedostatka Lunačekov ,,Dužnik'' doima se više kao duhovita causerija, 
premda autor toga očito nije htio. 

Sujet druge aktovke sasvim je u stilu causerije. Ideja je interesantna : muž 
opaža ljepotu svoje žene tek onda, kad se ona zaljubi u drugoga. Autor ju je gar- 
nirao sa svim rekvizitama, koje potrebuju tako bizarne stvari: boudoir, čaj po- 
Slije kazališta, toalete. Ali na keke njegov muž i njegova žena Postu odyiše oz- 
biljni i svečani. 

On: ..., Otkad znadem, da si drugoga zavcljela... od onoga pr moj 
je pogled za tebe postao drukčijim... Sad te tek gledam onako izbliza... Ja 
te gledam često i uzrujanu, i baš u toj uzrujanosti vidim, da si lijepa. Dosele mi 
to nije upalo u oči. Tvoje oči imadu — ili bolje reći, imadu za mene tek sada neki 
čudni i rijedki sjaj. One se sjaju — čini mi se — poput briljanta jačom vatrom u 
tmini — kud ga je kradljivac koji sakrio i gdje ga tek od časa do časa pogledava. 

Ona:...,Na hiljade nas žena traže utjehu. Na stotine nas bježe i kao su- 
lude lutaju ulicama, zagledajući u oči muškarca i kao moleći jednu toplu ljudsku 
riječ. A iz svih očiju, iz svih pogleda muškaračkih samo jedan odgovor viri : ,,Dodji. 
Ja sam te željan?'. 1 kad nadjemo zaista jednoga čovjeka, onda je to dvostruka 
sreća, kojoj se više podajemo, no djevojka prvoj svojoj ljubavi. Zašto sam sve to. 
morala iskusiti kod drugoga ?"... 

On hoće, da naknadi tu izgubljenu sreću, — ali je prekasno. Varijacija je to: 
teme gotovo jednake s onom u ,,Dužniku'', samo je ovdje raspravljena s manje: 
pretenzija. Da je ostao sasvim u granicama francuskih dijaloga, u stilu Prćvosta,. 
Gypovke, Marnijevke i Provinsa, — Lunaček bi bio mogao postignuti posve taj 
dojam, da zaboravimo na bizarnost njegove ideje i da vjerujemo odabranoj sceni. 
Svakako je ova aktovka s dramske strane najbolja. 

Čemu je autor trećoj aktovki dao natpis ,,Zvijeri", ne znam. U izboru scene 
odaje tu Lunaček vještu ruku, koja ga je u obradbi mnogo slabije poslužila. U 
stanu Ive sastaje se glumačko društvo. Šampanjac i polusvijetlo. Izmedju pet 
ljudi sastajemo dva tipa, Adu i Sonnenscheinchen. Nisu kopirani ni plagirani, ali. 
spadaju u tu vrstu. Ivo koleba izmedju njih, dok ga ,,zvjerstvo' (to je — mislim 
— autor htio da naznači svojim natpisom) ne privuče k ženi strasti, k Mili. Ali 
osim utjecaja šampanjca i veselja svi ovi ljudi nemaju ništa ljudsko ; Ivo pače 
zalazi pogdjekad u posve obične fraze. U aktovki ni inače nema mnogo dramatske 
žice ; a sama lica ocrtana su posvema površno. Shvaćamo doduše na kraju pre- 
okret kod Iva, ali razlog toga preokreta — malu Mimi — autor je tako konvencio- 
nalno obradio, da se čitava stvar ni malo ne doima. 

Posljednja aktovka — satira ,,Savjest'' — dramatski je snažnije zamišljena, 
premda sama scena podsjeća na poznati ustanak u ,,Tkalcima'". Državni savjetnik, . 
u kojem se probudi savjest, i njegova žena, koja je svojim čarima iskupljivala 
njegova unapredjenja i ordene, svakako su zanimljive dramske ličnosti. Alio vdie: 
je autor odviše zašao u satiru — i tako za izvrsnom uvodnom. scenom dolazi sa- 
svim nevjerojatan obrat, gdje se savjest državnog savjetnika umiruje. Svakako: 
ova -— makar i neuspjela — aktovka, zasvjedočuje, da je u Lunačeka mnogo dara 
za pezornicu. Šteta, što je politička pozadina dosta blijeda i premalo satirička, 
dok je posve neukusno bilo upravo figuri župnika _ dati mjesto sluge vladajućih.. 
(Stvar se. ne zaboravimo, dogadja na selu). 

Mirko Rački: Minos. 


Sa spočitavanjima, da je on njoj sve dužan, sa kojima savietnikovica oba- 
siplje svoga muža, završava Lunačekova knjiga, varirajući istu temu, s kojom je 
i započela. Nije mala stvar, što se netko podufao, da u svijet dade četiri aktovke 
ovakove sadržine ; ali ja bih želio, da Lunaček i malo dublje i malo ozbiljnije zadje 
u sam problem. Kad svoja lica ne bude trebao samo za stafažu duhovitih dijaloga, 
nego ih donese pred nas sa snagom stvaraoca, koji intuira čitavu dramsku figuru, 
— dobit će i njegove riječi, što ih stavlja u usta svojim licima, više uvjerljivosti. 
Navale će mu možda biti oštrije, ali će se manje osjećati napor, kojim su smiš- 
ljane. Onda ćemo možda osim esprita moći osjstiti i poeziju svih tih Lunačekovih 
ljudi. 


DR. L. KNEZ VOJNOVIĆ: IZ TAINE-OVE PREPISKE 


(Nastavak) 


11. 
KRITIK I FILOZOF. (1858—1870.) 


Od god. 1853 pak sve do 1856 Taine posveti, sa prekidima, svoj rad eseju o 
Titu Liviju, koji zbog originalnosti misli i slobode u sudu o velikome rimskome 
istoriku bi odbijen pri natječaju za nagradu Francuske Akademije. Taine-u su 
bile istom dvadeset i četiri godine ! Evo kako je mladi filozof pisao o proizvodima 
rimskoga genija : ,,U umjetnostima ništa urogjeničkoga, osim porodičnih me- 
moara napisanih iz plemenskoga interesa, suhopamih anala redigovanih zbog 
javnog interesa, rituala, računskih knjiga, zbornika zakona, zbiraka moralnih 
sentencija, uspomena na opore političke satire ; u kratko dokumenata admini- 
strativnih, pravila za vladanje i pamfleta... U poeziji, nikakve izvome fik- 
cije, nikakva izmišljanja haraktera. Jedini rodovi, u kojima se narodni genij 
diže nad tugjinsku imitaciju, jesu rječitost, oružje foruma, satira, obrana 
u stihovima i moralna nauka, istorija kao pomen političkih činjenica i koja u 
Rimu opet nije drugo, nego zbornik memoara ili vježbanje rječitosti : svi se ovi 
rodovi odnose na praktičan život i na način vladanja".! 

O stilu je budući pisac Istorije engleske književnosti, pa Staroga Režima 1 
Revolucije napisao u istom djelu ove riječi, koje nijedan naš istorik ne će nikad 
moći dosta držati pred očima : ,,Izabirati riječi, graditi fraze izgleda kao sitni 
talenat, dostojan kakva gramatičara, a ne pisca. A ipak bez ovoga dara, svi su 
ostali darovi kako da ih nema. Obrazujte haraktere sa najtačnijom i najsnažnijom 
koncepcijom ; slijedite u duhu sva djela Vašega junaka, njegove riječi, infleksije 
njegova glasa, Vaše je djelo još zatvoreno u Vašem unutrašnjem hramu. Ovako 
stvorene ljude ko će ukazati publici i bijelom danu ? Riječi i fraze. Oni su kako 
tijelo, koje prima u sebe dušu, koja samo tako dobiva oblik i boje. Ako su te ri- 
ječi i te fraze netačne, one nagrde i osakate zamišljenoga čovjeka, kako rgjavo 
sazdano tijelo učini dušu koja u njemu živi slabom i bolestnom. Život, tako nježan 
i trošan, uvehne pod tim priprostim omotom ; najsretnije misli, dostojne najbo- 
ljega stila, nevoljno poginu pod rgjavim jezikom, koji je za nje vezan : 

,,Mortua quin etiam jungebat corpora vivis, 
Tormenti genus ! et longa sic morte necabat."f 


Za ove misli vezivaše Taine definiciju prave istorije, prije starijega Renana, 
prije Fustel de Coulangesa, nakon Ranke-a, ali bolje od njega, a sa onom istom 
rječitošću, sa kojom je dvadeset osam godišnji Macaulay3 progovorio vio o toj naj- 
težoj manifestaciji čovječjega duha, najtežoj jer ima da ostvari savršen brak iz- 
megju znanja i umjetnosti. Mnogi bi naši istorici — pisaše Taine — bili imali 
naučiti od Tita Livija, da se disertacije ne smiju miješati sa pričanjem i da se jedna 
činjenica ne smije okružavati čitavom pratnjom diskusija, konjektura, umovanja 


1 Essai sur Tite—Live, izd. 1888. 184—185. 

* Ibid. 319—320. 

* U eseju ,,History“ (1828) dobro prevedenom drom. Kriškovićem u izdanju Matice Hr- 
vatske god. 1896, ali žalibog bez velike koristi za našu mladu istorijografiju ! Pojmovi su ,,Ge- 
schichtsforschera“* i ,,Geschichtsschreibera“ u nas jednako pobrkani. O tome drugom prilikom 

koji tu činjenicu utvrgjuju. Čim se slijedstvo dogagjaja prekine uporegjenjem 
tekstova i kritikom svjedočanstava, pričanje vene. Da djelo bude živo, kako je 
priroda živa, treba da, kako priroda, sadrži samo dogagjaje i radnje. Niebuhrova 
knjiga! nije nego materija za jednu istoriju, a koliko ih još manje neprijatnih ima 
u kojima je kadgod po čitava jedna glava sama disertacija ! Teškom će te mukom 
naći jednu pravu istoriju starih fakata.do kojih se dolazi nagagjanjem ili najno- 
vijih fakata, koji se tumače samo strašću ; pričanje nestaje pod polemikom i kri- 
tika oduzimlje život... Prava istorija ne zadržava tragove ni kritičarskih pole- 
mika, ni kompilacija načitanosti, ni «pstrakcija; raspre se imaju na sam dah mašte 
sliti u jedan jedini produkt umjetnosti, kako su se u kalupu onoga talijanskoga 
vajara srebro, olovo, bakar, dragocjene vaze slili bili da stvore kip jednoga boga... 
Kako su strasti uzroci dogagjaja, tako su one i sam glavni sadržaj istorije. Mi to 
u dandanašnji suviše zaboravljamo : pitanja finansije, taktike, politike, admini- 
stracije, pojedinosti dogme, filozofije, umjetnosti, znanosti, sve ove crte treba da 
ugju u sliku čovječanstva života, ali samo da posluže slikanju ljudskih strasti, 
jer je pravi predmet istorije — duša. Slikanje strasti bez savršena izražavanja 
lažno je i hladno. Istorik treba, dakle, da bude veliki pisac".ž U ovoj rječitoj stra- 
nici nalazimo prvom izrečenu jednu misao, koju će Taine, ljubavnik formula, 
svesti docnije u formulu : ,istorija je psihologija u djejstvu" (I histoire est de la 
psychologie en action), formula kojoj je do smrti ostao vjeran, i koja će sa fizio- 
loškom tezom o ljudskoj radnji kao o ,,produktu"rase,sredineitrenutka 
sačinjavati gvozdeni obruč Taine-ove misli. 


God. 1863 ugleda svjet o njegova ,,Histoire de la littćrature anglaise", kojoj 
opet Francuska Akademija odreče nagradu (prix Bourdin) i koja, uz prkos tome 
,.matićskome““ postupku, udari dubok trag u istoriju čovječjega duha u XIX vijeku. 
Ovu istoriju jedne velike književnosti — od starih saksonskih priča pa sve do 
lorda Tennysonaš — Taine nije napisao iz kakve čisto književne pobude, nego 
kako već rekosmo, da na jednoj strogo zaokruženoj književnosti, kako je engleska, 
utvrdi istinu svoje trojne formule o rasi, sredin i trenutku. 

Pred što će publikovati veliko djelo, u ,,Notes personnelles" 10 Oktobra 1862 
ispovjedaše se sam sebi u gorčini duše svoje : ,,Možda sam se prevario i nalazim 
se na krivoj stazi. 

Imam puno razloga da mislim tako. 

Kritici su uopće o meni rekli : suviše sistematičan, usiljen. | rekli su ovo, ma 
da su puni blagovoljenja prema meni ; općem utisku publike treba pridati mnogo 
pažnje i povjerenja. 

Iscrpio sam svoju glavu, moram da se zadržim da ostanem bezradan neko- 
liko puta u godini, kadgod po tri, četiri mjeseca ; ostao sam dvije pune godine 
nemoćan da pišem pa čak i da čitam. Treba da se užasno napregnem. hoću li da 
pišem; nakon dva, tri sata kadgod i nakon jedne ure, prinugjen sam da prekinem 
ne mogu da udružim dvije misli zajedno. Moja je vrsta pisanja možda protivna 
prirodi, kad mi toliko udi. 


1 Romische Geschichte, djelo koje je proizvelo revoluciju u rimskoj istorijografiji. 


* Ibid. 355—360. 
* U jedanaestom izdanju kuće Hachette ima pet knjiga u 16-ini. 

Mnoge su mi osobe, prijateljske, rekle da moj način pisanja umara, da je usi- 
ljen, da me teškom mukom čitaju. Assollant mi je govorio : ,,To je suviše kon- 
cenirovana, suviše jaka kava, grka je". Opet drugi: ,,Imaš bačvu dobra vina, 
a ti iz njega praviš rakije". 

Kad sagledam u sama sebe, učini mi se, kako se stanje moga duha izmijenilo, 
da sam uništio u sebi talenat govornika i retorika. Moje se misli redaju više kako 
prije po vrstama,! imam sada kao bljesaka, žestokih senzacija, poleta, riječi, 
Slika ; u kratko, stanje je moga duha sada više ono jednoga umjetnika, nego li 
pisca. Borim se izmegju dva smijera, prošloga i sadašnjega. Načela radi, nastojavam 
da sredim misli na Macaulayov način, a u isto doba hoću da imam jaku impresiju 
Stendha'ovu, jednoga pjesnika, rekonstruktora. To proizvodi da mnogo tražim!; 
ne nagjem vazda ; a kada dostignem nuždno stanje, ono potraje uru, p6 ure, ka- 
kogod bilo ubija me. Sva je prilika htio sam da naglasim dvije nesaglašive stvari. 
Treba izabrati izmegju umjetnika i oratora. Mislim da sam stavio prst na svoju 
bolest. U istini, moja je osnovna misao da treba reprodukovat emociju, strast 
čovjeku, kojega opisujemo, prirogjenu i k tome nagomilati jedan na drugi sve ste- 
pene logičnoga postanja, u kratko slikati kako rade umjetnici, pa ujedno graditi 
kako rade mislioci. Ideja je dobra. Kad je u djelo privedemo, djejstvo bude silno 
i tako sam mogao imati mnogo uspjeha ; ali ona zbuni mozak, a čovjek ne smije 
sebe uništavati. Ako je to istina, treba da promijenim stil. Velik pothvat. Naj- 
prije treba da mnogo otpočinem, pak da stanem tražiti u sposobnostima koje mi 
ostaju one koje mogu korisno upotrebiti. 

Svoju ću Istoriju engleske književnosti svršiti po prvoj metodi ; nemam više 
nego tri članka od osamnaest ; u ostalome se treba kloniti nesaglasnosti. Ali kada 
dospijem ovo djelo promjenuću'. 

Nakon publikovanja Istorije pisaše, sa više samopouzdanja, svome prijatelju 
Cornćlisu de Wittu (17 maja 1864)% : ,;Što se tiče fraza koje kudiš, dragi moj pri- 
jatelju, promisli samo jedno : misliš li ti da bih ja radio ovaj zanat, da ne vje- 
rujem u svoju ideju ? Ne, sto puta ne. Hiljadu bi puta bolje bilo, da sam bankir 
ili bakalin ; barem bih zaragjivao, imao bih kuću, porodicu, svježu boju lica i za- 
dovo jstvo da jeo mirno probavim pri desseitu. Mi nemamo nego jednu samu 
kompenzaciju, intimno ubjegjenje da smo pali na nekakvu općenitu ideju, vrlo 
prostranu i vrlo moćnu, koja će do sto godina vladati cijelom jednom oblasti čo- 
vječanskih nauka i znanja. Drukčije bi bio gušćiji zanat po stoti put ocjenjivati 
Shakespeara ili prikupljati mnoštvo slavnih neznanih ljudi A la Barrow ili Sidney, 
da ih iskopamo i stavimo u vrstu. Mi ne vrijedimo, ne živimo, ne radimo, ne iz- 
državamo nego blagodareći našoj filozofskoj ideji. A moja je ideja da su svi 
osjećaji, i sve ideje i sva stanja čovječje duše produkti, koji imaju svoje uzroke 
i svoje zakone i da je cijela budućnost istorije u tome, da nagje ove uzroke i ove 
zakone. | 

Asimilacija istorijskih i psiholoških istraživanja sa fiziološkim i hemičkim 
istraživanjima, ovo je moj objekt i moja osnovna misao (idće maitresse) ; da su 


1 Februara iste godine piše o sebi : ,, Oblik moga duha jeste francuski i latinski : razregjivati 
svoje misli u pravilnim vrstama progresivno, kako prirodoznanci, prema pravilima ideologa, u 
kratko oratorski. ,,Correspondance“', II, 259. 

* Correspondance, II. 303. 











ove dvije klase činjenica različita reda i dostojanstva, ne osporavam ; ali u po- 
gledu načina njihova postajanja, deset sam godina rad.o da dokažem ovu sličnost ; 
dajem ti svoju riječ da pišući nijesam nikad mislio da sablaznim ma koga ; tražio 
sam uvijek najtačniji, najjasniji izraz, biva formulu ; nikad nijesam drugo tražio ; 
a mislim da je i pravo i dužnost pisca da, dobro sve razmislivši, pod ma koju ci- 
jenu izrazi svoju misao sa najvišom preciznošću i silom, bez odgagjanja i bez 
kompromisa". 

Osim ove Istorije, koju je izragjivao sedam godina, Taine kroz ovo isto vri- 
jeme obogati književnost putopisnijeh impresija i umjetničke kritike svojim ,,P u- 
tovanjemuPireneje“inaročito ,Putovanjemultaliju'" (Voyage 
en Italie) knjiga, koja će vazda biti vjerni vogj svakome onome intelektualnome 
putniku, koji bude tražio od Mletaka do Napulja filozofiju šara, sugestivnost 
kraja i sredine i neke definitivne opise, koji čine nerazdvojnu cjelinu sa samom. 
dušom one prirode, onih slijena, onih vječnih produkta stare i novije umjetnosti. 
Osim Ruskina, ali sa manje paradoksalnosti, Taineov ,Voyageenltalie" 
sadržava u sebi sve što može da zadovolji tankoćutne strane jedne moderne i 
mnogostručne duše. 


Ovu veliku perijodu — osim (jer treba kod Taine-a uvijek ovako govoriti ) 
nebrojenih članaka po novinama, naročito u ,,Journal des Dćbats" — zaokruži 
Taine sa centralnim svojim filozofskim djelom : ,,De TP Intelligence'' kome je 
predvigjao samo ,sto čitalaca u Evropi", ali se prevario, jer ih je imalo na hi- 
ljade i sve ih to više zadobiva u novim generacijama. O tom smo djelu progo- 
vorili u početku ove radnje. 

Iz ove plodonosne perijode, koja bi bila zadovoljila ma koji veliki um i ma 
koji narod, a čija aktivnost nije ni polovica cijele Taine-ove radnosti, iznosimo 
sljedeće izvode njegovih pisama nasumce zabilježenih tekom lektire. 


Biti zanešenjak znači biti slab. Ko je junak samo kad je izvan sebe nije junak. 
Sofiji Taine, 9. oktobra 1853. 


Na posljetku su samo zabavne knjige dobre knjige : sve su ostale, bibliotečne 
daske ; a hoće se vremena da se napiše jedna zabavna knjiga. Ponovno sam pro- 
čitao svoga ,,Tita Livija? koji nije zabavan. Dosadna mi je misao da sam šest 
mjeseci radio ni za što. Ed. de Suckan-u, 3. decembra 1853. 


Kad je čovjek zdrav a radi, duh mu je zauzet, napreza se cijeli dan k istom 
cilju, pa tako odbiju jedanaest sati ili ponoć pa pogje da leže. 
Istome, 17. februara 1854. 


Odavna sam uvidio istinu ovog aksioma : Hoćete li da ne nagjete jedne kn jige? 
Potražite je u bibliotekama. Istome, 14.3martaš1854.3H 


Nalazim da su moderni pisci u pogledu stila ispod starijeh. Mi ne poznajemo 
našeg jezika ; duboki smisao izraza, snaga u obrazovanju rečenica, sve što se 
odnosi na detalj i na izvršenje, sve je izgubljeno. = Hatzfeldu, 12. maja 1854. 


Za vaspitanje nema ništa boljega od učenja klasika. Oni sami imaju potpuno 
savršen izraz i sami nas mogu naučiti da analizujemo i objasnimo naše ideje. 
Istome, 12. maja 1854. 

Zar je cilj jednog umjetnika! da ga čitaju? DA, ako traži slavu, novac, javnu 
korist ; ne, ako samo i isključivo ljubi ljepotu ...... Mislite li da se Aristotel 
pišući metafiziku ili Spinoza Etiku nadahu da će imati čitalaca? Jedan kazivaše 
svoje bilješke Eudemu ili Teofrastu, drugi šiljaše svoje teoreme Luju Mayeru, 
obojica potpuno ubjegjeni da njihove analize ili dedukcije ne će niti u najmanjoj 
Sitnici izmijenuti ljude, uvjereni da će ih za mnogo vremena grditi, zaboravljati, 
sramotiti, što se najzad i dogodilo. Na šljemenu ideja čovjek živi osamljen. To- 
liko gore za one koji žive u nizini, ali ne za onoga te živi na visini. Prijatelju grč- 
koga jezika, kako ste Vi, citujem Aristotelove riječi : ,,Što je beskorisnija i ne- 
popularnija jedna znanost, za toliko je dragocjenija''. 

G. Guizot-u. 7. juna 1854. 


Vazda jednako pravilo. Ideje treba odijevati, jer drukčije dogje komesar, 
proglasi ih nemoralnim i odvede ih u tamnicu. Istome. 


Kiša je kako i život, preziremo je, proklinjemo je, podnosimo je. 
Ed. de Suckan-u, 26. juna 1854. 


Kad se ne živi sami u jednoj rupi, treba podnositi da nas ujeda masa pakosnih 
i budalastih životinja koji uznemirivaju ljudski život, a u provinciji više nego igdje. 
Gospodji Letorsay, oktobra 1854. 


Ja svakog jutra ponavljam ovu frazu: bakaljar (la morue) sadržava četiri 
milijuna jaja, a samo dvije stotine dostignu potpun razvoj. Prirodno je da se na- 
lazim izmedju onijeh tri milijuna devet sto drugih. Ulijemo li ovu frazu u jedan 
dekokt Spinoze, postaćemo razumne ili pristojne životinje, u kaputu, sa naoča- 
rima i u crnoj kravati, ravni u službi kao mlinski konji, poštovani u svijetu, ko- 
risni društvenome redu i potpuno dostojni da budemo nošači ili ministri. 

Ed. de Suckau-u, januara 1855. 


Šara je strast besćutnijeh stvari.? Njena intenzivnost odregjuje intenzivnost 
suštine i duše svakoj stvari ; ne samo da ona veseli sa svojim uspjelim raspore- 
gjenjem, nego i zbunjuje svojim kontrastima ; suprotivnost tonova ne ragja Kite 
cvijeća, nego tragedije. Majci, 26. jula 1855. 


Novac što zaragjujem kod Hachette-až u savršenom je nesrazmjerju sa mojim 
radom. Ko hoće da sam sebe poštuje i da piše ideje, a na francuskom jeziku, taj 
obmanjuje sam sebe. Književnost ne može biti nego luksus. Zaradu treba tra- 
žiti na drugu stranu. Ed. de Suckau-u, 22. oktobra 1855. 


Pipam svoju savjest i pitam sebe da li sam zaista tako nemoralan kako Vi 
mislite. Ne toliko, blagodareći jednoj distinkciji. Svak u sebe doma, ovo je moja 
velika teza. U praktičnom životu morala je carica ; mislim s Vama da nema ništa 
ljepšega od pravde ; istoriju ljubim jer kroz nju prisustvujem pravdinom poro- 
gjaju i napretku ; i u toliko više držim je ljepšu što mi se čini kao da je posljednji 
razvoj prirode. Posvuda nad nama i pod nama je sila ; slijepi se zakoni vrše u 


1 Ovdje, kako na mnogim drugim mjestima, Taine daje riječi ,umjetnik“ vrlo široko zna- 
čenje u oprjeci sa ,,naučnikom“ (savant). Ne samo cijelu lijepu književnost, nego donekle i isto- 
riju i filozofiju stavlja u red umjetnosti. 

* La couleur est la passion des objets inanimes. 

* Glasoviti pariski izdavač. 

y neumoljivi sistem gradi svijet sa bijedama i sa smrću 
smo te je užižemo i prenosimo kroz nemo- 
pa ne bi ni zaslužilo da budemo ljudi ako 
e ljubimo. Ali ako je vidim i ljubim 


već odregjenom redu i njiho 
pojedinaca. Luču prava i pravice mi 
ralnost prirode i kroz nasilja istorije, 
nas imaju natjerati da je ne vidimo i da jen 
u njenom carstvu, izbacujem je iz carstva drugih. Umjetnost i znanost su od nje 
uzzavisne. Ona ne smije da zavlada ni jednom ni drugom. Ni umjetnik kad hoće 
da stvara kip, ni filozof pred što će postaviti jedan zakon ne smiju se zapitati 
da li će onaj kip biti koristan dobrim običajima, ni hoće li onaj zakon povesti ljude 
k vrlini.! Artista nema drugoga cilja nego da proizvodi ljepotu, naučnik da pro- 
nagie istinu. Provrći ib u propovjednike, tolško je koliko ib uništiti. Čim umjet 
nost i znanost postanu orugjem pedagogije i vladanja prestanu bili znanost i umjet- 
nost. | evo zašto me vidite tako rgjavo neraspoložena protiv književnosti koja se 


nameće za nastavnicu i protiv filozofija koje se nameću za čuvarice javnoga poretka. 
| G. Guizot-u, 25. oktobra 1855. 


Da ti je znati užasni broj koraka koje sam morao da preduzmem za prosto 
štampanje ,,Tita Livija" — ane govorim o nagradi — ti bi se smijao i ljutio ujedno. 
Ed. de Suckau-u, 8. jula 1856. 


Ti u tvojim radnjama ne razvijaš tvoje misli, nego to ostavljaš čitaocu. Ti 
ubijegjen. Treba ga naprotiv 


mu se ne namećeš, ti misliš da je on sa dvije riječi 
goniti, opsagjivati, iznuriti, treba pobijati, izrugivati, diviti se do kraja, sa jednim 
suviškom senzacija i dokaza. Tvoj je članak zanimljiv za mene i za ljude od za- 
nata, više nego li za tvoga susjeda potprefekta ili istražnog sudiju. 

| Ed. de Suckau-u, januara 1861. 


Zanat pisca umara kičmu, a ne donosi para. Istome, 20. jula 1861. 


Jedna knjiga, pa i marljivo izragjena, postaće brzo krpa za prašinu, osim 
ako pisac ima genija i sreće. Mi smo se možda prevarili ; možda je pravi život bio 
zaragjivati, imati lijepu kuću na selu, naći jednu ženu koja bi bila prilično nježna 


i razumna, položiti naše noge na preklade, patriarhalno i supružeski, pod večer, 
u sobnoj haljini. istome, 3. decembra 1861. 


Istorik ne može da živi od svoga pera. Gotovo uvijek treba od znanosti i knji- 
ževnosti učiniti svoj luksus, a svoje izdržavanje vući s druge strane .. . Vi želite 
znati da li će jedan inteligentan, učen čovjek, izvrsno francuski vaspitan, dobro 
učiniti da pogje u Njemačku i da tamo dovrši svoje vaspitanje. Ja Vam odgo- 
varam da, bez ustezanja. 

Velike istorijske nauke imaju većinom u dandanašnji svoj centar i svoj izvor 
u Njemačkoj.? To je neosporivo za sanskrtsko i persijanske nauke, za biblijsku 
cgzegezu cijelu, za čitavu istoriju i filologiju grčku i latinsku. U modernoj isto- 
riji, manje. Svaki narod, Engleska, Francuska, ima svoje originalne istorike, a 
ipak čak u ovim tugjim oblastima, u istoriji talijanskoj, provencalskoj i španskoj, 
Nijemci rade koliko i domaći sinovi. 

1 Taine ovdje govori ne o društvenim (civilnim ili kaznenim) zakonima, nego o prirodnim 
kako bi bili zakoni gravitacije, selekcije, atavizma itd. itd. 

, * Čitalac ne smije s uma smetnuti da je Taine ovaj sud izricao god. 1864. kad je sve ovo što 
slijedi bilo u mnogo većoj mjeri istinito nego li je sada. Od prilike tako i politička hegemonija Nje- 
fnačke nije ni iz daleka tako velika sada kako je bila izmedju 1871. i 1890. 

Njihova superiornost u istoriji ima dva uzroka. Prvo i prvo, oni su filolozi, 
rade na samim tekstovima, čitaju rukopise i neizdane isprave, dolaze u Pariz, - 
u Oxford, u Dublin da uče varijante. Njihove su radnje od prve ruke. Mana uni- 
verziteskoga vaspitanja jeste da daje znanost druge ruke kroz ručne knjige, iz- 
vode, predavanja, gotove edicije. Jedan pisac ili istorik ima prije svega ostaloga 
pogledati spomenike i isprave u lice i bez posrednika, onakve kakvi su, ovetšani 
i osakaćeni, prije ma koje ispravke ili obnove. U drugom redu, oni su filozofi. 

Gotovo su svi na Univerzitetu slušali po jedan tečaj, dva, filozofije, a to im 
daje sposobnost generalisanja i da objekte promatraju na velike skupine. Otuda, 
njihove skupne ideje i razvijanja cijele jedne civilizacije ; a Vi znate da u uda- 
ljenim epohama bez hronologije, spomenici se mogu klasifikovati i uregjivati po 
vremenu samo rukovodeći se ovakim opštim razmatranjima.! 

Kad se vratite, Francuska će Vam dati ono što Njemačkoj nedostaje ; po- 
gledajte: umjetnike, slikare, putnike, društvene ljude, osobito romansijere i pro- 
matraoce kakovi su Flaubert i Sainte-Beuve. Oni će Vas i samo oni, mnogo bolje 
od Gervinusa i Lassena, naučiti da upoznate osobu, realno i živo lice, pa da mu 
date kretanja i života. Gabrielu Monod-u,* 30. avgusta 1864. 


Izvodi iz bilježaka o Njemačkoj. 


(Notes sur 1" Allemagne). 
28 Dec. 1869 — 10 Maja 1870. 

Nijemac se preobrazuje i mijenja svoj harakter. Postaje ohol, prezriv, ne- 
pravedan prema strancima. Gubi sasvim onu kozmopolitsku širinu duha, onu 
toleranciju i simpatiju prema drugome koju imaše pod Goethe-om. Njegovi su 
razlozi za oholost sljedeći : ' 

1) »,Mi smo obnovili Evropu, mi smo svijet izvukli iz rimske dekadanse iz 
stare truleži, najezdom IV i V vijeka ; naša je krv obnovila staru, iznurenu krv“. 

2) »U XVI vijeku mi smo učinili protestantizam, moralnu obnovu. Po- 
gledajte u dandanašnji narode u punoj jačini: Prusku, Englesku, Sjedinjene 
Države, sve one koji se riješiše rimskoga jarma, i Francusku, koja je, samo usljed 
toga, zadržala slobodu misli ugušenu u Italiji i u Španiji“. 

3) Mi smo čestitiji, iskreniji, odaniji našim dužnostima prema porodici 
vladarima, radniji, neviniji, više podloženi našoj savjesti i samo njoj“. 

Ima šezdeset godina da im sve knjige, sva njihova istraživanja istorijska, . 
filološka, etnografska, filozofska ponavljaju da su oni izbrani narod. 

Transformacija je ogromna. — Nijemac je dosada sanjario, mislio, drugo 
ništa. Sada djeluje. — Ima u njemu dva tipa, dva reda sposobnosti : 

1) Slušati emocije svoga srca, razmišljati o apsolutnome, živiti u apstraktnome, 
kao filozof, sentimentalno, sastavljati knjige, pjevati lirske pjesme, gojiti muziku. 

2) Biti trgovac, bankir, obrtnik, kolonista, uregjivati Državu, društva, ra- 
diti, zaragjivati. — U kratko, englesko, američko, holandsko, hamburško dno, 


1 Jedno od remek-djela ove vrste nije ipak njemačko nego francusko djelo : Fustel de Cou- 
langes-ova ,,La cite" antique“ publikovano iste god. 1864. 

2 Član Instituta, sada direktor ,,Revue historique““. 

* Drugo Taineovo putovanje u Njemačkoj (prvo je 1858) malo mjeseca pred rat sa Pruskom. 

koje je odavna zakopano bilo pod sanjarijam, pod apstraktnom radoznalošću i 
koje najzad izbija : nova karijera. 

Kad imućni Prus dogje u Francusku, bude očaran, kako na školskom ras- 
pustu ; kad se vrati, govori o Francuskoj najgore stvari. — Oni su sada tjesno- 
grudni kako mi g. 1810., a mi smo sada usvojili kozmopolitske simpatije Goethe-a 
i Schillera. ...... Pročitao sam jučer Kleistova! djela : ,,Michael Kohihaas“ i 
,,Markiza O.“, dva, kako oni govore, remek-djela pričanja u prozi ; drugoga su 
ili trećega reda: oni (Nijemci) apsolutno ne poznavaju umjetnost kompozicije, 
proizvagjanja efekta. Tako se kod nas pisalo u Florianovoš doba. — Za mene 
Schillerov ,Tridesetgodišnji rat“, Goethe-ovi ,Dichtung und 
Wahrheit“,,Wilhelm Meister“ i,Wahlverwandschaften“ 
rgjavo su pisani, upravo nijesu nikako pisani. Dno sačinjavaju akademičke fraze ; 
oni ne poznavaju vrijednost jedne riječi, jednog načina govora, ne znaju izostav- 
ljati slog u riječi (syncoper), ne znaju obasjati jednu tačku, prikazati jednu gestu, 
jedan krajičak predjela. Dvadeset malih priča u ,,Vie Parisienne“ bolje su od njih, 
a Svi naši veliki pisci, Mćrimće, Stendhal, Balzac, George Sand za sto su stopa 
veći. — Ista je razlika izmegju njihovih i naših slika. 

Razlog je tome što francuski pisac zamišlja pred sobom čitaoca, biva svjet- 
skoga i finoga čovjeka, koji je čitao, koji se teško zadovoljava, sit svega, nestrpljiv, 
imajući žestoku potrebu jake i nježne intelektualne kuhinje, iziskivajući preraz- 
ličnih emocija, sanjarija, uzdržljive strasti, kratkih i dubokih pregleda bačenih 
kao mimogredce, u kratko bezbroj uživanja rafinovane i više vrste o kojima Ni- 
jemac nema ni pojma. — Nijemac hoće da jede, to je sve, on se zadovoljava polu- 
pečenim mesom, sa kuhanim krumpirima, na koje kadgod baci dobar uštipak 
bibera. > — —————>——e—>——————-————-—-— 

U Njemačkoj nema pisaca, kako su Scribe, Paul de Kock, Pigault-Lebrun 
ili About, koji misle samo na zabavu i kako će Vam pribaviti jedan prijatan sat ; 
a, na posljetku, to je misija svih običnih talenata, većega dijela pisaca. — Naj- 
manji njemački književnik ili romansijer misli da ima pravo da, kako Goethe, 
iznese na pozomicu velike filozofske misli, poglede o prirodi, o čovječanstvu, 0 
društvu, o Bogu, o moralu itd. Otuda duboka dosada, mnoštvo neuspjelih djela 
zbog nesposobnosti ljudi. To je kako htjeti u bocu zatvoriti svijet. 

U Nijemaca je sve mukom stečeno, voljom zadobiveno. Pogledajte napre- 
zanja Lessinga i Winckelmanna da stvore teoriju, pa, kroz nju, praktiku, onaj u 
pozorištu, ovaj u umjetnosti. Pogledajte anakreontiste, Gottschediance,š pa : 
samoga Goethea i Schillera. Oni reku sami sebi : ,,Mi nijesmo izobraženi, izo- 
brazujmo se : stvorimo i kod nas umjetnike, pisce, pjesnike, jedinstvenu državu 
itd." — Pa razmišljanjima i bezbrojnim sistemima stanu da rade u ovom pravcu, 
često sa uspjehom, ali bez dovoljna rezultata kad se radi o umjetnosti i o umjet- 


1 Glasoviti pjesnik i pripovjedač Wilhelm von Kleist (1777—1811) čiji ,,Michael Kohihaas“ 
označuju njemačke enciklopedije još i danas kao ,,Meisterstiick““ novelistike, 

* Francuski pjesnik XVIII vijeka Jean Pierre de Florian (1755—1794) pisac duhovitih basna, 
ali književnik srednje ruke. 
* Učenici Kristijana Gottscheda, kritika i profesora (1700—1766). 

nicima. U zemlji koja je dobra za sagjenje jela ne mogu rasti naranče... Po- 
gledajte Engleze sa njihovim naprezanjem da stvore slikare (Ruskin, izložbe, 
društva itd.) uzmu slikarstvo uz dlaku. 

Ali su Englezi imali toliko zdrava razuma, da sc u nekim tačkama uzdrže ; 
oni i ne misle da se žale na prazninu svoga teatra. 

Nijemac govori : ,,Hoću jedno pozorište, imaću ga*'. | naša renesansa XIX 
vijeka imaše tu manu, da je samovoljno htjela stvarati neke stvari, koje ne mogu 
da se rode nego spontano. Nijemac je glava koja umuje, razmišlja, uživa u 
apstrakcijama, u sistemu, u znanosti, u knjigama. On upravlja svojim životom 
izragjenim ubjegjenjima. Na ovakav se način ne stvaraju artisti. 

U istoriji ove književnosti ima nešto silno smiješnoga, nešto naopako : fabri- 
kovanje jedne umjetnosti sa unaprijed zamišljenom estetikom. 

* : * 

Na povratku iz Njemačke, nakon malo, buknu sudbonosni francusko-pruski 
rat i Taine, koji je uz prkos ovoj oštroumnoj i oštroj literarnoj kritici duboko po- 
štovao Nijemce — kako smo vidjeli u pismu na Monod-a — odustade od namiš- 
ljene radnje o Njemačkoj. ,,Ne možemo više biti nepristrani", govoraše prijateljima. 
Njegova visoka intelektualna čestitost nije mu više dozvoljavala da izreče sud o 
narodu zaraćenom sa njegovim. Da vidimo sada, kako je svoje ideje razvijao n pis- 
mima na prijatelje nakon strašne godine 1870. Taine će od sada biti najviše istorik 
i pregnuće da u ,,Postanju Savremene Francuske (Les origines de la France Con- 
temporaine) preduzme ,,veliko ispitivanje savjesti svoga naroda".! 

(Nastavit će se.) 


MILAN MARJANOVIĆ: NOVA KNJIŽEVNOST (Nastavak) 
BILJEŠKE. 


Najnoviji naši pisci-noveliste nalaze se nekako u neprilici i kao da ne znadu 
o čem bi pisali. Velik ih se dio ograničuje na seosku novelu; nasuprot i ako ne- 
mamo ni od prije baš mnogo dobrih novela iz našeg gradjanskog staleža, danas 
su prava rijetkost novele i romani u kojima bi se obradjivali problemi baš za da- 
našnje naše društvo karakteristični i važni. A ipak se najinteresantniji problemi 
danas kod nas mogu da nadju i razviju ne toliko na selu koliko baš medju gra- 
djanskom inteligencijom. Kriza, koja je zahvatila našega seljaka u povodu ras- 
pada zadruga, useljivanja tudjega življa, unašanja zapadne civilizacije i kul- 
ture, kriza nastala uslijed prelaza iz staroga u novi način gospodarenja, sve je 
to naša novela već dosta i do opetovanja iscrpivo obradila. Tragedije propa- 
danja naše vlastele, naših pomoraca, naših starih trgovina, to je već i odviše va- 
rirano. Ta kroz osmi i deveti decenij prošloga vijeka nije naša književnost drugo 
ni obradjivala do toga umiranja, te krize i te dekadencije. 

Ne mogu ovdje da izilazim sa primjerima, jer bi to onda izašla čitava studija 
o našoj novijoj književnosti ; bit će dosta, da na to upozorim. Osjećaj, da ovako 
više dalje ne može ići imade i publika, a imade ga i kritika, koja djelomice 


1 Correspondance, Il, 357. 


430 


možda za to ni ne piše mnogo o novijim proizvodima naše literature, jer nema 
da u njima otkriva što osobito, do li boljih ili slabijih umjetničkih kvaliteta, ali 
i tih po starijem tipu. 

Upravo je šteta, što nekoji naši mladji pisci, pokazujući lijepih umjetničkih 
sposobnosti, nemaju u svojim djelima onako opsežnih i dalekih perspektiva, 
nemaju onako dalekosežnih ideja, kao što ih nalazimo u djelima Gjalskoga, pi- 
sanima u drugoj poli 80-tih i u prvoj poli 90-tih godina ; što ne zadiru u onako 
velike probleme, kakove su iznosili pisci tog istog razdoblja, ili što takovih pro- 
blema ne zapažaju u našem savremenom životu. Snage stvaralačke ne manjka 
mladjoj našoj knjizi, ali joj manjka, čini se, materijala ; ne manjka joj dubine 
osjećaja, ali joj manjka širine i raznolikosti ideja i misli. Manjka joj možda i 
smionosti za velike koncepcije. Jer veći dio onih uspjeha, koje na polju literature 
većega stila bilježi naša novija knjiga, izvojevali su pisci, koji spadaju u srednju 
generaciju : pa je značajno i to, da se je i od strane istoga ,,Društva Hrvatskih 
Književnika“ osjetila potreba (inače je to vrlo dobro djelo) popularizovati pisce 
generacije 80-tih godina. Baš ova izdanja mogu da nam posluže za prispodabljanje 
izmedju pisaca onoga doba, koji su se ne samo po svojim djelima uzdržali svježi 
do danas, nego još i danas pišu i donjekle ispunjavaju praznine u našoj knjizi 
te pisaca mladjih, koji su ili prestali pisati, ili se uzletom misli i Širinom vidika 
nisu još uvijek nametnuli društvu, publici i kritici. 

Ne ću time ustvrditi, da nema uopće medju mladjima i misaonih i snažnih 
pisaca (dobili smo baš u zadnje doba takova pisca u Šimunoviću, dobili smo 
dobar roman od Nehajeva), ali ako se sjetimo, da je u samih pet godina u početku 
80-tih godina udarilo temelj svom kasnijem vanrednom radu cijeli tucet pisaca, 
i da je cijela ova grupa imala neku izrazitu fiziognomiju, (što se za pisce današnje 
generacije ne može reći) onda nam postaje upravo žao, što današnje vrijeme nema 
svojih karakterističnih pisaca, koji bi našli bar onakav odjek i koji bi zauzeli bar 
onakovo mjesto, kako je to bilo sa realistima prošlih dvaju decenija. 

I još nešto mora da nam udari u oči: Naše političke i uopće nacijonalno- 
kulturne, te ekonomske prilike nijesu išle u nazadak, već su se ipak koliko toliko 
poboljšale; opće raspoloženje društva nije danas pretežno melanholično i pesi- 
mistično, jer nije ni naš javni, niti društveni život jednoličan, dapače je dosta 
šarolik, puniji promjena, bogatiji senzacijama i emocijama, koje radjaju česti 
preokreti, koje svaki dan vidimo; pa ipak na našoj mladjoj noveli i poeziji ne 
vidimo, da se je emancipirala od sentimentalizma, melanholije i pesimizma, koji 
je udario pečat knjizi oko početka 90-tih godina. 

Našim velikim realistima je taj pesimizam udahnjivao naš ondašnji prekarni 
društveni, politički i ekonomski položaj, oni su, uslijed neuspjeha svojih i na- 
rodnih nastojanja zapali u nj našavši za to neko općenito opravdanje u neskladu, 
koji vlada izmedju prirodnih zakona i čovječje volje; naša ,, Moderna“ je pod dojmom 
zapadnih dekadenata i simbolista producirala radnje tmurne i prikazivala ras- 
položenje duša razdrtih; ali ako pogledamo nekoje današnje radove mladjih pi- 
saca, ne ćemo naći u njima niti osobitih filozofskih, niti osobitih socijalno-poli- 
tičkih razloga da se opravda onaj neki melanholičko-pesimistički ton, koji rabe. 

Rekao sam ,,ton“ i to je možda baš cijeli pesimizam tih pisaca. Intonacija 
njihova je takova, a ne toliko duša i jezgra njihova shvaćanja i stvaranja. Oni 

su preuzeli, bez dalnjih misli i primisalja, ton naših ranijih pisaca. I za to oni niti 
ne vide novoga života, koji se kod nas razvija u pravom svijetlu, niti ga opisuju onim 
bojama, koje su danas za nj značajne. Naočari su im zamućeni, ali treba samo 
da ih skinu, da vide svojim nepomućenim očima sadanji stadij našega života i 
kada ga stanu crtati, naći će i adekvatni ton i pravu boju; naći će smisao i filo- 
zofiju, koja danas može da vrijedi; naći će probleme, koji danas izbijaju i stvo- 
rit će tako pravu doista savremenu literaturu i nov književni pokret, koji nam je 
potrebit, želimo li da opet pobudimo za knjigu u cijeloj javnosti interes i da stvo- 
rimo ono, o čemu se mnogo pisalo i piše : novu književnost. 
pj 
*# * 

Nova literatura? Zar novi pravac, nova škola? Ne, pogrješno bi bilo poči- 
mati sa novim formama; forme se razvijaju prirodnim putem iz sadržaja, iz ci- 
jeloga shvaćanja života i umjetnosti. Novi duh, novi sadržaj, nove misli, novi 
predmeti dat će i eventualne nove oblike. Mana je naše ,,Moderne“ bila u tome, 
da je odviše pažnje posvećivala uvadjanju novih forama. Kuća se ne gradi radi 
fasade, nego mora vanjski oblik da rezultira iz unutarnjega rasporeda, a taj ras- 
pored je diktiran namijenom zgrade. Ne novi pravac, ni nova škola, nego nove 
ideje, nova shvaćanja, novi predmeti, nova područja ! Ostalo će doći po sebi, pri- 
rodnim razvojem. 

Jedan je od najsinteresantnijih predmeta za proučavanje bez sumnje formi- 
ranje našega novovjekoga društva i naroda. Mi smo do sada bili navikli uzimati 
naš narod kao gotovu, historičku, već posve odredjenu tvorevinu. Pretpostav- 
ljali smo, da on postoji, da je prilično nepromjenjen ostao kroz vijekove. A ipak 
se moramo svaki čas uvjeravati da tome nije tako : posve je nešto drugo stari, 
historički hrvatski narod, a drugo današnji. Naš se je narod u XIX. vijeku stao, 
nastojanjem pojedinaca, posve na novo organizovati na novoj bazi, pak je to 
dalo ne samo novi pravac našem životu, nego i posve novu unutarnju strukturu 
samom narodu. Narod hrvatski u pravom i savremenom smislu je našim prepo- 
roditeljima a i njihovim nastavljačima sve do danas valjalo tek stvarati. Taj se 
narod i danas još stvara. Ako li ćemo poći još i dalje, pa shvatiti i Srbe i Hr- 
vate kao jedan narod (koje shvaćanje danas sebi probija sve više put), onda mo- 
ramo reći, da taj narod treba još dugo stvarati i da je to još u mnogom pogledu 
otvoreni problem, koji se polagano riješava i koji će se tek imati konačno da riješi. 

Rekao sam ,stvaranje naroda“, ali sam mogao reći i ,,stvaranje društva“; 
bilo bi to možda jasnije i vjerojatnije većini čitalaca. Svaki će naime odmah 
priznati, da naše narodno društvo nije još konačno sredjeno i da još nije postalo 
jednom i jedinstvenom cjelinom. Ali što to znači ,narodno društvo“? Ako pod 
tim imenom razumijevamo skup sviju onih slojeva, koji u narodnom životu aktivno 
djeluju i koji tom životu daju oblik, fiziognomiju i sadržaj, onda su izrazi kao 
narodno društvo“ i ,,narod“ skoro sinonimi, jer slojevi, koji ne djeluju aktivno, 
mogu da budu smatrani kao neke ruke rezerva, kao materijal za budućnost, 
ali se ne mogu u tom smislu smatrati živim narodom. 

Naše se društvo doista tek stvara i naša literatura je kroz cijeli prošli 
vijek to stvaranje ili promicala, ili ga prikazivala, crtajući razne krize, koje su 
prirodna popratna pojava ovakovog formiranja; ali ta literatura nije skoro nikada 

Mirko Rački : Kuron. 


ove krize, ove pojave, ove nedaće shvaćala kao prirodni posljedak procesa -stva- 
ranja, kao neke ruke dječje bolesti naroda, koji se tek skalupljuje, nego je za- 
padala u pesimizam, (o kom je bilo malo prije govora), baš zato, jer je poput 
cijele naše javnosti polazila sa pretpostavke, da je narod već odavna gotov. Za 
to je iz tog pogrješnog shvaćanja proizašlo i ono drugo shvaćanje, da su sve one 
nedaće i oni znakovi slabosti, koje je baš naša knjiga najljepše i najodvažnije 
iznosila, da su sve to simptomi propadanja. Odatle u našem društvu i knjizi do-_ 
lazi elegičko, tugaljivo, koji put upravo očajničko i zdvojno raspoloženje. Gle- 
dajući propadanje predstavnika, organizacija i forama staroga poretka, veći je 

dio akcija narodnih išao za spasavanjem toga starog, veći je dio inteligencije, a 
naročito književnika, oplakivao to što propada i eto tako se je u našu knjigu 
uvukao — konservativni duh, a s njim i sentimentalitet, koji redovito prati 
konservatizam u dobama preloma, kao što je to u nas doba XIX. vijeka. 

Ova je pojava to nezdravija, što se bistrijim pogledom uoči činjenica, da je 
skoro čitava naša inteligencija, a svakako ogromna većina naših književnika, 
srednjeg gradjanskog ili nižeg pučkog porijetla, dakle da genetički pripada onim 
slojevima, koji tek stupaju u javni društveni život. U drugim su narodima knji- 
ževnici u velikom dijelu proizašli iz starih, često već dekadentnih aristokratskih 
slojeva ili iz krugova staro-gradjanskih, pak je (kao n. p. u Poljskoj) u njih i 
razumljiv konservativizam i s tim spojeni historizam. U nas je to bilo neprirodno 
i ucijepljeno. Naše narodno probudjenje je sve do pred nešto više od desetak 
godina stajalo u znaku historizma, jer su voditelji bili mnijenja, da će se moći 
narod lakše uznijeti i okupiti, ako mu se priča o velikoj prošlosti i ako ga se op 
čara sa romantikom historičkih legenda i — kostima. Bilo je to jedno taktično 
sredstvo, koje je u početku vijeka odgovaralo i općem europskom raspoloženju, 
ali koje je u nas potrajalo preko mjere dugo. 

Najveće je unutarnje protuslovlje u našem novijem narodnom životu bez 
sumnje u tome, što je posve novi i svježi, iz redova seljaštva i nižega gradjanstva 
proizašli, elemenat, koji nije donosio ili nikakovih tradicija, ili je donosio tra- 
dicije posve demokratske, pučke, što je taj elemenat u školama, u politici, u kul- 
turi, u cijelom životu morao da sve to odbaci, da zaboravi i da se zanaša za 
feudalne veličine, od kojih su njegovi predji mogli da mu namru u baštinu samo 
strah, mržnju ili u najboljem slučaju nerazumijevanje. Ovaj su nesklad opazili 
i zabilježili nekoji pisci našega realizma ali tek mladja generacija je počela da 
ga kuša odstraniti. 

Iz ovoga nesklada proizlazi i druga jedna značajka naše inteligentne javnosti, 
a naročito naše literature: kolebanje izmedju vjere u budućnost i osjećaja ne- 
minovne propasti, izmedju optimizma, koji se podaje taštim iluzijama i pesi- 
mizma, koji se zaodijeva nekim na oko filozofskim ruhom. Da su se društvo ili 
literatura na vrijeme emancipirali od historizma, da su na vrijeme shvatili, da 
naša budućnost nije vezana o prošlost, nego da iz fakta, da mi doista poči- 
mamo sve iz nova, zaključe, da moramo na tom ,,početi posve iznova“ i ostati, 
ne bi bili u mnogim pojavama vidjeli općenito propadanje naroda, nego bi bili 
shvatili, da se radi samo o propadanju nekih ostataka staroga poretka; nebi bili 
trošili sile u to, da spasavaju ono što mora da padne, nego bi ih bili upotreblja- 
vali na to, da nadomješćuju staro sa novim. Ovaj rad, ovo shvaćanje naše evo- 
lucije bilo bi uneslo u društvo i knjigu zdravi aktivni optimizam, duboku vjeru 
u uspjeh, volju za rad, energiju i ljubav za život. OvoDbi bilo promijenilo i ton 
literature, dalo joj svježine, unijelo u nju mnogo crta zdrava humora, satire, ruga 
nad našom nezrelošću i našim naduvanjem, umjesto plača i tužakanja nad ne- 
minovnom propašću, što je već i dodijalo. 

Nema ništa ljepše i ne napunja ništa više zadovoljstvom od promatranja 
djeteta ili mladića, koji se tek razvija, a nema ništa jadnije nego kad se sa sta- 
račkim zahtjevima i staračkom dušom hoće da sudi takav razvoj. Onaj koji 
vidi, da se mladić razvija veselit će se i ne će se tresti od tuge, ako dijete ili 

mladić posrne ili učini kakovu ludost. Onaj koji hoće da aplicira na dijete stroge 
principe staračke filozofije, taj će se cio dan ljutiti i uzdisati, kako će to dijete 
zlo i naopako svršiti. A ovakovi su čangrizavci preko mjere dosadni. 

Literatura ni društvo ne smije da zatvori oko ni pred jednom manom ili ranom 
našega naroda, ne smije da vidi sve samo svijetlo ili lijepo, ali bi morala imati 
pred očima uvijek jednu činjenicu : morala bi svaki dan prije nego podje na rad 
živo sebi predočiti Gaja i njegove drugove na prvom osvitu Ilirizma, svu onu 
pustoš, koja je u ono doba vladala, sve ono ,,ništa“ iz čega se je imalo da stvori 
sve ovo ,,nešto“, što danas imamo; trebalo bi da prispodobi taj inventar, koga 
je Gaj našao, sa današnjim našim narodnim inventarom, pak za cijelo (ako k tome 
potpuno pusti s vida ,,veliku“ i ,,slavnu“ prošlost) ne bi ni časkom više gubila 
vjere u budućnost, ne bi naših nedaća smatrala popratnim pojavom umiranja, 
nego razvoja k životu. 

Prodre li ovo shvaćanje u našu književnost, onda joj se otvara čitavi niz 
problema, ili novih ili starih u posve novom svijetlu. Otvara joj se novo polje dje- 
lovanja, novo polje studija; ne uznemirena i ne šibana sablastima, što ih stvara 
mašta onoga, koji vidi oko sebe samu propast, stiče tim shvaćanjem literatura 
opet unutarnji mir, stiče (lišena plahosti i vječite sumnje, da li uopće imade 
svrhe rad, paiona sama u tom i takovom narodu smisla) potrebitu snagu kre- 
tanja, mišljenja, slobodu unutarnju, koju je do sada mogla da sebi prisvoji većinom 
samo na račun savjesti nacijonalne. Možemo naime lako opaziti, da su u misaonom 
i umjetničkom pogledu najslobodniji, da su najsmireniji i najvedriji bili oni knji- 
ževnici, koji su najmanje obradjivali naše domaće prilike, ili u onim radnjama, 
u kojima su obradjivali internacijonalne predmete. Artistički su najbolji i re- 
cimo najeuropskiji književnici koji kao Vojnović ili nisu uopće obradjivali naših 
prilika (,,Perom i olovkom“, ,,Psihe“) ili bar ne savremeni naš život (,,Trilogija“), 
kao Nazor, kada pjeva o starim bogovima, legendama ili o prirodi; kao Begović 
koji pjeva o rennaissanci ili o bilo kakovim, samo ne našim stvarima; Vidrić, 
koji zalazi u klasični svijet i t. d. Elegički plačidruzi su redovito slabiji, a zabri- 
nuti moraliste i pedagozi se nalaze u najmučnijem položaju, ako žele da budu 
uz to i dobri artiste. 

Ovo je neprirodna pojava i upravo je fatalno, da, izuzev nekoje svijetle izuzetke. 
prosjek naše literature pokazuje kao pravilo, da se ne može biti naš. narodan, 
socijalan, savremen i aktualan, a da se bude istodobno slobodan Europejac. ar: 
tista i samonikao. Kod ovoga ne smijemo nipošto ostati. Ne smiju biti dvije mjere, 
dvije estetike, dvije kvalitete u literaturi, ako hoćemo da postane svjetskom, a 
da ostane narodnom. 

Spomenuo sam već, da se u novije doba, otkad se je književnik oslobodio spona 
i obzira uslijed borbe mladjih, opaža uspješno spajanje artizma i nacijonalizma, 
ali moram reći i to, da to još nije postalo pravilom i da često puta unutarnji mir 
i unutarnje oslobodjenje nije vazda plod uvjerenja, da doista nema nikakova 
razloga ne osjećati se slobodnim. Više puta je ta sloboda upravo prkos proti 
nedavnoj sputanosti, više puta zatvaranje očiju pred našim životom, a više puta 
pako uopće nemar i neshvaćanje toga života. Treba pak da dodje doba. kad će 
1aj osjećaj slobode biti potpun, potkrijepljen punom sviješću. da je to dobro i 
korisno. Trebat će da dodje doba. kad će se moći istom vedrinom, kojom se 

piše o problemima kosmopolitskim, pisati i o najvažnijim, posve našim proble- 
ma. Tad književnik ne će ni trebati, a ne će ga ni priviačiti to, da se laća 
nekih tudjih, ili bolje rekavši ničijih sujeta, ako hoće da se pozabavi baš onim, 
što mu je najbliže nagnuću. To će biti onaj novi duh, to nova književnost, to 
će donijeti nove forme, to novi život. 

Romantika više manje uvijek provejava umjetnost, ali je vrlo važno, ka- 
kova je ta romantika, ili bolje reći, u kojem smjeru vodi knjigu i čitaoce. Ro- 
mantike ima u izobilju kod naturaliste Zole, kao što ima vrlo velikog realizma 
i praktičnosti kod romantika kao što je bio njegov savremenik Verne. Roman- 
tike ima kod Kozarca, kao što ima vrlo mnogo realizma kod Šenoe. Ali je n pr. 
velika razlika da li nas romantika Šenoe zagrijava za seljaka (,,Seljačka buna") 
ili za novi gradjanski štalež (,,Zlatarevo zlato") proti feudalnoj gospodi, ili nas 
romantika Kumičića zagrijava za te iste ili njima Slične feudalce. Zola je u 
svojim radovima propovijedao, da je čovjek tek puki stroj, puki produkt i da 
je od njega često puta savršenija i punija života mašina, a Verne je istodobno 
veličao energiju poduzetnoga čovjeka, koji stvara, a nije samo puki stvor. Kolike 
li razlike izmedju romantike toga Vernea, romantike Zole i romantike starijega 
Dumas-a ! Sam formalni smjer literature ne odlučuje toliko, koliko pravac, kojim 
on vodi. Smjerovi su za pravo samo razne metode, razni načini sugeriranja sta- 
novitih raspoloženja i misli. Oni se mijenjaju kao što se mijenja i moda, jer se 
ni pisac ni čitalac ne može da dugo odijeva u jedno te isto odijelo. I za to 
vidimo, da se i u formi realističkoj može da sugerira idealizam, sentimentalnost, 
ili svjetobol, kao što i obratno. Ova vanjska odijela umjetnosti nisu toliko zna- 
čajna i važna kod proučavanja razvoja i pravaca, koliko unutrašnje raspoloženje 
i misao, koja kroz pravac (bilo koji mu drago) govori. Pa tako su i naši realiste, 
osim u početku i osim par njih, u realističkoj formi donijeli daleko veću dozu 
shvaćanja nerealističkoga, nego li n. pr. Šenoa, koji je u nekim svojim djelima 
pokazao vrlo zdravo i vedro, baš realističko, shvaćanje života. Njegov pogled 
na život je bio smireniji i realniji od pogleda mnogog literarnog realiste, a to 
je ono, što je najvažnije. Romantika Šenoina je bila po svojoj sadržini pozitivna, 
dočini je, osobito u dalnjem svom razvoju, realizam postao sadržajno negativan. 
(Primjeri : Gjalski u svojim nekim kasnijim stvarima, Kozarac u radovima iza 
»lene", Leskovar). Nepovjerenje u život, bježanje od njega, stanovište puke 
kritike i jadikovke, eto tih znakova negativnosti. 

Zola je uzveličao skupnost socijalnu, rad i mašinu; Verne je veličao čovječju 
snagu, volju i pronicavost; Skandinavski pisci su uznijeli individuum; Ruski 
pisci su veličali i podizali dušu čovjekovu; Talijanci su slavili i nijetili silu čuv- 
stava i strasti. Više manje su to sve elementi, iz kojih se sastoji ljudska tvornost, 
napredak i snaga. Elementi su to u jezgri pozitivni i oplodni. U nas pako je od 
vajkada pretezala samilost, Saučestvovanje sa propadanjem, tuga nad minulom 
prošlošću, uzveličavanje nemoći i slabosti, a protimba snazi; u nas je kroz decenije 
uzgajana javnost i zanašana mladost teorijom, da su Slaveni narod budućnosti 
za to, jer su blagi, pitomi, krotki, sanjarski itd. Stvorio se je ideal takovih me- 
lanholičnih eunuha i dugo je vremena poezija opjevavala taj ideal; ali ne samo 
to, nego je dojam tog obožavanja slabosti bio jak i u kasnije doba, sve do 
danas. S tim u svezi razvio se je za život ideal mira, tihe snatrivosti, idile, 

zgražanja nad borbom i plašenja od borbe. Izrazitost, smjelost, skrajnost, sve 
. je to bio priličan grijeh U kulturi i u životu je to shvaćanje već za rana stvorilo 
i posvetilo princip ,,zlatne sredine" kao vrhovno načelo svake valjane metode. 
Kao dalnja konsekvencija toga principa je zavladalo pravilo, da je zadatak na- 
šega kulturnoga rada taj, da samo na polak usvajamo velike ideje, da od svake 
takove ideje uzmemo tek nešto, što nam se čini dobro, pa da sve te ,,dobre? 
dijelove makar i medjusobno najoprečnijih ideja smiješamo. I tako postasmo 
narod kompilatora, dapače i kao narod jedna kompilacija; dobismo prosvjetu 
kompilacije, politiku, znanost, literaturu, filozofiju, sve osnovano na utilitarno- 
oportunističkoj bazi kompilacije. Tek je u novije doba nakon toliko borba i za- 
bacivanja probila je sebi put misao, da na mjesto kompilacije ima doći unutarnja 
jednovitost, doslijednost i kritička sinteza. 

U takovim prilikama nije čudo, ako su i naši najbolji pisci u idejnoj 
strani svojih djela, (koja je strana i te kako djelovala na čitavi njihov literarni 
razvoj), bili nestalni, bez logičkog razvoja, diletantski impresijoniste, nasićujući 
svoje radnje mislima izmedju sebe najoprečnijim, Stvarajući tako neki kaos, iz 
kojega je često puta kritici vrlo teško rekonstruirati pravo i sopstveno mišljenje 
pisca. Na tomu je u velikom dijelu i krivnja, da naši pisci tako rano prestaju 
da pišu izgubiv volju, jer im nestade unutrašnjega stabiliteta. 

Pisac i život, čovjek i priroda ! To su dva temeljna pitanja, s kojima se svaki 
književnik neizbježivo susreće i s kojima mora da dodje na čistac. Mučilo je to 
pitanje i naše najveće pisce, a ako danas u knjizi ne nalazimo toliko teoretizo- 
vanja o tim pitanjima, to nije znak da ta pitanja ne more pisce ili da su ih 
riješili. 

Stariji su pisci vjerovali u moć ideje i u snagu ideala. Noviji su pisci po- 
čeli da gledaju otvorenijim očima život, pa im je odmah udario u oči nesklad iz- 
medju ideala i realnosti, izmedju ideje i prakse. Uzto su oni pod dojmom teoretskih 
rezultata prirodne nauke stali osjećati stalnost prirodnih zakona, pa su, što dalje 
to više, stali shvaćati i život posve drugačije nego stariji pisci : stali ga shva- 
ćati kao produkt prilika, kao borbu, a često i kao patnju. U životu, kako ga stva- 
raju ti zakoni, nijesu mogli naći nikakovoga višega smisla, nikakove više svrhe, 
pa su i klonuli pod težinom spomenutoga nesklada. 

Tumačenje toga pojava nalazimo u tome, što su ti pisci tek površno shva- 
tili modernu prirodnu filozofiju, pa su vidjeli opreke, gdje ih i nema, a ne vi- 
djeli izlazka, gdje ga ima. Odviše je još bio jak ostatak staroga odgoja i stare 
idealističke filozofije, a da bi odbacili stari dualizam u shvaćanju svijeta, i da 
bi prestali izlučivati čovjeka iz pojma prirode. Kako sam prije kazao, oni su još 
stajali spram života kao ideja spram realnosti, oni su osjećali da imadu u životu 
misiju i da su nad njim. Promatrajući sam život, oni su i u njemu nalazili borbu 
izmedju ideje i nužde. Pošto su tu nuždu izvodili posve ispravno iz prirodnih 
zakona, stavljali su te zakone u protimbu sa idealnijim težnjama ljudstva. Sto- 
jeći na strani ideje shvaćali su prirodu kao nešto surovo i grubo, kao slijepu silu, 
koja ruši ono, što čovjek duhom svojim stvara. I eto tako vidimo n. pr. u Gjal- 
skoga kako u časovima, kad ga svlada najveća želja za uživanjem u prirodi, 
na jednom se sjeti kako je ta priroda surova i eto ga gdje pada u pesimizam. 
Slično je i kod drugih pisaca. To vidimo kod Kozarca, kod Leskovara, djelo- 

mice kod Novaka; vidimo to i kod Kranjčevića, a odlučnu piotimbu spram pri- 
rode i kod Tresića. 

Ova protimba prirodnoj nuždi nosi na sebi sve znakove romantike. I sta- 
riji romantici uživaju u prirodi, kad ju promatraju kao sliku, ali je proklinju, kada 
se ne pokrivaju njihove sanje sa zbiljom. Promatramo li našu realističku lite- 
raturu sa dubljeg misaonog stajališta, pokazuje se uza sav realizam forme, uza 
sve vjerno opisivanje života zbiljskoga, uza svu tendenciju, da se naše društvo 
priljubi radu, realnijoj politici, socijalnom i gospodarskim pitanjima, uza sve to 
se pokazuje ta literatura u jezgri romantičnom, po shvaćanju života dualističkom, 
po težnjama spiritualističkom, a za to i po raspoloženju pesimističkom. 

Reakcija se je stala pokazivati kod nekojih boljih novijih pisaca: Kod Dra- 
ženovića već nalazimo u njegovim malim crticama temeljnu misao, da se valja 
vratiti životu kakav on jest, da ne valja tražiti životu smisla i zadaće nad njim 
samim. Ali ovo je bio glas u sredini 80-tih godina osamljen. Tek iza 90-tih go- 
dina javljaju se pojedini glasovi koji pokazuju i realnije shvaćanje odnošaja 
izmedju prirode i čovjeka. U prvom se redu ističe 1. Velikanović svojim jedrim 
i humorističkim shvaćanjem života (,,Otmica'). I ako stojeći pod dojmom Gor- 
koga, ipak je u pravcu vedrine obećavao mnogo i Kosor, koji je crtao ljude srasle 
sa prirodom, koji žive posve pod dojmom prirodnih potreba. Zašav sada na 
polje nekih konvencijonalnih novela, izgubio je taj pisac svježinu i snagu. 
Od pjesnika je naročito Nazor donio zdravije shvaćanje života. Donio ga je i 
u Lcgendama i u Mitima, u Dionizijskim pjesmama, ali naročito dvije manje 
pjesme njegove su u tom pravcu značajne : U jednoj priča kako su veseli momci 
iskopali iz zemlje kip Zevsa, pa stali oko njega plesati rugajući mu se : izgubio 
si staru moć, pa ili oživi zajedno sa onim duhom, što si ga reprezentirao, ili te 
ne trebamo i razbit ćemo ti glavu. Drugim rije čima : klasicizam kao puka estetska 
forma, nema smisla, ako se ne oživi i onaj prirodni duh, koji mu je bio sadr- 
žinom. 

»Naokolo svuda život, svuda plam i ljeto, — A ti hladnim mramor kamom 


ostaješ nam eto ! — Ne laže li stara priča, bog da jesi bio, — Ded, oživi mlad 
i silan sred ledene stijene, — U vremena kao ona kad bi silazio — Na zemljicu 
da cjeluješ omiljele žene. — II se preni ili tvrdu dajemo ti vjeru : — Pod zemljom 


ćeš opet gnjiti bože Jupiteru". 

U drugoj jednoj pjesmi gleda pjesnik čempres, te ga apostrofira kao simbol 
ljudskog čemera i boli; ali čempres odgovara : ,,Ja nisam boli i čemera i tugo- 
vanja stablo; Što me žališ? Ja sam noćas krošnju raširio, oluji povjerio svoje uspo- 
mene''. On je jeka starih vremena Pana i Driada. Nekoć su njegove grane bile 
spružene i sjenate, a sad ih je tek stisnuo, jer su tako vavremena. ,,Čekam da 
velji danak opet svane, novih sila i bogova, kad ću nad ljudskim rodom, krepčim 
i srećnijim pružiti opet ruke šumoreće"'. 

Ovo novo i zdravo shvaćanje života, kao borbe i snage, kao potpunoga 
stapanja sa prirodom i svim njenim zakonima, ovo odbijanje tradicijonalnoga 
sentimentaliteta i formalizama, ovo traženje i nalaženje sreće u snazi, u vihoru, 
u jakom nagonu, sve to pokazuje, da je sadržaj Kosorove bosjačke romantike, 
.da je sadržaj Nazorove legendarne i panteističke poezije realističniji od realizma 
forme naše starije socijalne novele. 

ABBE KOSKOWSKI: BJORNSON KAO REFORMATOR* 


Bjćrnstjerne Bj&rnson nije samo pjesnik, nego i duboki mislilac, psiholog 
i sociolog, koji je upoznao današnje društvo do u najtamnije ponutrice njegove 
duše. Njegove popularne drame odigrale su se pred silnom publikom na evropskim 
pozornicama, s njima je svukud doprla i reformatorna ideja, što ju genijalni Nor- 
 vežanin imao pred očima kod pisanja svojih drama. Mene je Bjčrnson najviše 
zadivio kao sociolog i reformator. Sa svojim velikim zemljakom, Ibsenom, živio 
je župnikov sin, B. Bjčrnson, u tijesnom prijateljstvu, što je samo za kratko vrijeme 
pomućeno bilo. Pa kao Ibsenov, tako i Bjornsonov život treba dijeliti u dvije pe- 
riode : u sjevernu skandinavsku mladost i u evropsko muževno doba. Zato vidimo 
oko 70-tih godina, gdje poput starog Ibsena, nervozno ustaje, da riješi probleme 
novoga vremena i moderne znanosti. No dok je Ibsen najviše istaknuo kulturne 
potrebe društva, išao je Bj&rnson za tim, da razgali etičnu golotinju naše i onako 
kulturne dobe. Zato on i perom i živom riječi ustaje za etičnu, humanitarnu stvar, 
on se zagrijava za ideal, koji mora pobjediti. Dok se ostali dramatičari klanjaju 
neumoljivom evolucionom zakonu, po kome u sveopćoj borbi za bitak slabiji mora 
da propane, Bjčrnson naglašuje etični zakon humanitarnosti, po komu i lošiji, 
slabiji ima pravo na svoju eksistenciju. Bj&rnson vidi, da je humanitarni pojam 
tek krnj i neodredjen, pak prelazi na drugi jači, kulturniji etični faktor, na kršćanstvo, 
koje svojom unutrašnjom snagom može ublažiti zatornu borbu, što se vodi iz- 
medju egoističnih društvenih klasa. Zato princip ljubavi mora stupiti na mjesto 
mržnje i napetosti, a znamo, da je princip ljubavi os, oko koje se vrti čitava 
etika kršćanstva. Ima oficielno ili crkveno, i historično, prirodno kršćanstvo. 
Bjčrnson je u shvaćanju kršćanstva samostalan, te se ogradjuje proti svakom 
crkvenom kršćanstvu. 

Ako promatramo Bjčrnsona u njegovoj prvoj periodi, ne vidimo u njegovim 
dramatskim prvijencima pogleda, što zahvaćaju čitavo čovječanstvo : njegov se 
još ne sazreli talenat ograničuje na sjeverni ambijenat ; on je tek — Norvežanin, 
još ne stvara tipična čovjeka kao Shakespeare Hamleta. Bj6rnson morao je naj- 
prije reformirati sebe, morao je početi sa partikularizmom, da dodje do univer- 
salizma. 

Bj&rnson postao je reformator. 

Bjornson bio je brzo gotov sa svojim partikularizmom. Već 1875. ukaže Bjčrnson 
plod svojeg socijalnog razmatranja tadašnjemu svijetu, koji je vapio za optimizmom. 
To su dvije drame : ,,Fallissement" i ,,Redaktor". Taj duševni rad donio je publici 
na obzorju sunce optimizma iza noći pesimizma, komu se je bio podao njegov 
prijatelj Ibsen. Pogledajte Ibsena i Bjć&rnsona ! Ibsen kao samotni mislilac, koji 
vazda sumnja, kao jaki individuum, što vazda naprijed teži, gorko se i sarkastično 
podsmijeva ljudstvu i svojim riječima, dok se Bj&rnson kao čovjek, koji je zdrav 
i vjeruje, pričinja kao jedna od onih naravi, što zaziru od očaja i noći, a ljube svjetlost 
i toplinu, te pobudjuju ljubav ondje, gdje je zamrla... Bjornson je sin jednoga 
župnika. Zato njegovi župnici nijesu karikature kao kod Ibsena — ta on ih je poznao 
bolje od ibsena. Bjčrnson nije nikad posve osudio crkveno kršćanstvo, ne, on je 


* Prigodom smrti velikoga pjesnika donosimo ovai prikaz uvjerenoga ,,moderniste““. 
Neka se čuje i njihovo mnijenje! Ured. 


zazirao samo od njegovih zloporaba, komplikacija besmislenosti, polazeći sa sta- 
jališta iskrenosti i osobne slobode ili individualizma. Kao humanista zahtijeva 
on, da individualizam ostane vazda nepovrjediv i poštedjen, ali istodobno na- 
pominje, da se uvaže dvije sile kršćanstva : ljubav i vjera u — ljude. Zato mo- 
žemo Bjčrnsona pozdraviti kao prvoga borca za reformu crkvenoga kršćanstva u 
smislu unutrašnjosti, slobode i istinitosti. Dok mnogi traže program za reformu 
crkvenoga katolicizma u djelima današnjih od crkve osudjenih modernista, na- 
pose u djelima jednoga Schella, Manninga, Fogazzara, ex-jezuite Tyrrel-a, trebalo 
bi upozoriti na program za reformu crkvenoga kršćanstva uopće, što ga nala- 
zimo u Bj&rnsonovom književnom radu. | 

U ,,Božji putima" karakteriše nam Bjčrnson duboku, istinitu narav, nje- 
zinu borbu, kao i sve grijehe njezina života. Ole Tuft sve je kušao i kroz užasnu 
borbu života došao je do spoznaje : ,život je sve'. Čujmo, što veli Ole Tuft : 

»A iza ovoga dana ne ću bogme više tražiti Boga ili božju volju u kakvoj 
formuli, u jednom od sakramenata, u kakvom molitveniku ili na odredjenom mjestu, 
kao da se On samo tu nalazi, nipošto, ja Ga prije svega tražim u životu — u ži- 
votu, što se oteo jazu smrtne borbe, a pobjedjuje u radosti resignacije, u zajednici 
života. Najplemenitija božja propovijed jest život ; najdublje poštovanje, što 
možemo Bogu pokazati, jest ljubav k životu. Nikad ne ću smatrati riječ onim, 
što je najuzvišenije. Nikad se ne ću više utapati u nau k u, samo životna toplina 
bit će kadra nasititi moju volju. Nikad ne ću više suditi ljude prema dogmama 
iz osjećanja prošlih vijekova, pa protivilo se to mjerilu današnje filantropije. Nikad 
Boga mi ! I to zato ne, jer ja vjerujem u Boga života i u njegove neprekidne objave 
u životu“. 

I tako obraćeni Ole Tuft stupa na pozornicu kao reformator prokuhanih nauka 
iz osjećanja prošlih vijekova i ,,svak se presenetio, kad je on jakim glasom u za- 
padnom narječju pitao ogromnu svjetinu, dali vjeruje, da će svršiti rat i tlačenje 
jačega, dok se u svim školama i crkvama podučava nauka o paklu sa svim nje- 
govim okrutnim osvetama i mukama kao da je to božja pravda i ljubav?" Važno 
je znati, da se liberalni reformatorni pokret u Francuskoj i Njemačkoj sve to više 
približuje duhu te Bj&rnsonove kritike u pogledu tradicionalnog kršćanstva. Dosad 
su kritikovali crkvu i dogmu sa stajališta povijesti nazora o svijetu. Ali to malo 
koristi. Mora se pokazati, koliko se stare institucije protive našem moralu, a time 
i samom kršćanstvu — zato se mora moralnu pogibelj stare dogme i crkve po- 
zvati pred sudište ljubavi i istinitosti. Držat će nas bezobzirnim, kad tvrdimo da 
ima i biskupa, koji su prije svega kršćani pa onda crkvenjaci. Bj&rnson u ,,Leo- 
nardi' zastupa, kako se to vidi u opširnom razgovoru sa biskupom (II. 3), kršćanstvo 
proti crkvi, Isusa proti egoizmu i obziru duhovnih pastira prama njihovim du- 
hovnim ovcama. Prava je pobjeda kršćanstva protiv crkve, kad biskup ispovijeda : 
Ja sam ih nepravedno i strogo sudio ; to je jedan od naših svakdanjih grijeha, 
ja sam se odviše obazirao na — ljude ; skoro ni zere ljubavi nije u meni bilo, 1 j u- 
bavi, štonam ulijeva snagu, da pravoradimo. A ona (Leo- 
narda), koju sam umišljao ispod mojih papuča, ona je uzrok, da sam ovo razumio. 
Ed Da, i općina vjernika, što ih moram ravnati, a u koje se najmanje uzdam — 
ta i med njima ima ponajviše dobrih duša — ona bi mene slijedila, da sam imao 
srca, da činim prvi što je pravo. Bio sam siromašan _u ljubavi, da tako radim''. 

To nije ispovijest slaboće, nego snažno, veliko priznanje, kao što to zahtijeva 
duh prava Isusova učenika. Svoj roman (,,Božji puti') zaključuje pjesnik dosto- 
janstveno. ,,Kuda hodaju pošteni ljudi, tuda su božji puti !* A opet i ona druga 
riječ zaslužila bi, da se uvrsti u knjige Novoga Zavjeta : ,,Povlastica je vjernika 
osjećati božju ljubav i u njoj se veseliti — i u njezino ime tvoriti od onoga, što 
je nemoguće — moguće. 

Kao nitko shvatio je Bj6rnson sadržaj evangjelja. Čitajući evangjelja pri 
svijeći za zimskih večeri zapao sam katkad u turobne misli, da se oni, što nose 
Kristovo ime, baš u Njegovo ime mrze i kolju. A ipak Golgotski je Mučenik iz- 
dahnuo u ime ljubavi i bratstva. | kad bi me tko pitao, što je religija, koju Isus 
osnova, odgovorio bih mu, da nije ništa drugo nego inkarnacija misli božje lju- 
bavi. Ta religija nosi snagu i slobodu, a k tomu nježnost i dobrotu, ljubav i ugla- 
djenost. Ove je poteze evangjelja znao razabrati najpouzdanije Bjčrnson. On 
hoće, da se crkva reformira na osnovi svrhe, koju joj opredjelilo kršćanstvo, da 
se otme jednostranosti i tjesnogrudnosti ,,pastirskoga'" shvaćanja evangjelja. 
H. St. Chamberlain opetovao je Renan-a, kad je rekao: ,,Moramo biti što kršćan- 
Skiji, ako želimo, da nam kultura ne podje natrag i da ne podivlja !'' — Bj&rnson 
je pošao i dalje, kad je tvrdio, da nam kršćanstvo ne donosi samo kulturu, nego 
i najbitniji elemenat čovjeka i društva : snažni, razvijeni individualizam. Prema 
tomu bi bila golema historička pogrješka, kad bismo tvrdili, da je sloboda nikla 
tek na ruševinama pariške Bastille ; ne, davno, davno prije, onamo na Golgoti 
zapečatio je Isus svoju religiju jednakosti i bratstva svojom rumenom krvi..., 

U Adolfu Sang-u (,,Preko snage'') dao nam je Bjčrnson simpatični karakter, 
pun snage i svjetlosti ; Adolf Sang je župnik, zadojen blagim i dobrostivim krš- 
ćanstvom, tako da je teško lučiti njegovu osobu od same religije, jer župnik, koji 
može da kaže: ,,Za Boga, nijesam pijetista i ne govorim kao župnik !" nešto je 
drugo : proljeće, što se pomalja u bolesničkoj ćeliji, osoba, pred čijom se blagom 
pojavom sve klanja, jer svakoga osvaja. Pa ipak župnik Sang ništa ne zahtijeva, 
nego radi što je i nemoguće — preko snage — kad to dolazi iz uvjerenja. Nikad, 
a ma ni iz daleka nije on koga prikorio u svojoj župi. Kad je Adolf Sang opazio, 
da nestaje vjere sve to više, nije stao, da siluje savjesti bližnjega na pokoru, nego 
je samomu sebi kazao : ,,Ako se itko dade na posao, hoće li ga drugi slijediti ?' 
»1 tad se uvjerih — veli Sang — da ja moram biti taj ,,itko". Tako treba svatko 
da kuša, inače nije vjernik, jer vjerovati znači biti uvjeren o tomu, da vjeri 
ništa nije nemoguće, i — — tad iskazati tu vjeru“. Njegova žena ipak sumnja, 
a uz to ga neizrecivo ljubi i priznaje mu, da je nikad nije htio nagovarati ili siliti 
na vjerovanje. Ta Adolf_Sang veli: ,,Božja je stvar — vjerovati, da ne budemo 
osudjeni. Naša je dužnost, da budemo istiniti. Onda ćemo već vjerovati — ovdje 
ili preko groba". Na upit njezine sestre : ,,Pa ipak on (Sang) radi za vjersku pro- 
pagandu'* — odgovara njegova žena : ,,Dakako, na svoj način. Nikad, baš nikad 
silom. On je prema svakomu sveosve jednako obziran. Čuješ li: — prama sva- 
komu ! Ah, nema mu para na svijetu !'' U Adolfa Sanga nepresušna je snaga vjere 
i ljubavi. ,,... Ja te ljubim još toplije, jer nemaš moje vjere : zato si mi vazda 
na pameti". A kad su mu na koncu i rodjena djeca došla i ispovijedila, da su iz- 
gubila vjeru, on ne očajava u toj najljućoj boli života — on je postojan u vjeri kao 
kamen stanac. Ljubezno i pouzdano stupa pred svog sina: ,,Ti si mi vazda bio 

poštena duša. Akolsi tako radio — morao si tako raditi". Župnik Sang nosi sve 
crte Novog Zavjeta : kršćanstvo je za sinove božje, koji nastoje biti kao Otac na 
nebesima, što svoje sunce šalje na dobre i zle i šalje kišu na pravedna i nepra- 
vedna. Zato on svojom vjerom diže ,,preko snage", dopire do nemogućnosti za 
bližnjega i obitelj. Njegova je žrtva bolesna mu žena, koju bolest surva u krevet, 
žena, što ga onako nježno ljubi. Podlegla je u borbi sa vjerom svoga muža, a opet 
radi — — svoje djece. 

»On je imao veliko imanje, pa je sve porazdijelio. Moralo je tako biti : to ti 
je kršćanstvo !.. .* ,,Da se ja nijesam suprotstavila, sad nam ne bi preostalo ništa 
da se prehranimo, i on sam bio bi već izginuo. Možda ne bi ni djeca bila živa — a 
O meni nerna više govora — ta ja umirem !' To su riječi opasno bolesne žene, što 
se opet iz majčine ljubavi prama porodu tuži : ,,Kad on uzima djeci i ono, čim se 
moraju prehraniti — pa dijeli zlim, nevaljalim ljudima, ili kad odmagli preko 
gora, ili za oluje podje na more, ja mu se bacam na put, da ga zaustavim. Ja činim 
sve, ama baš sve, što mi dodje na pamet, da ga zapriječim''... Ali Sang hoće 
čudo, jer ovo počiva na natprirodnoj osnovci. Sang je naumio obnoviti, osvje- 
žiti kršćanstvo, pokazati svu njegovu snagu, i zato treba — čudesa. ,,Preko snage" 
tragedija je čuda. Čudo vazda ostaje prema Bjčrnsonu nesigurno i prestaje pri 
sumnji i kritici ljudskoga razuma ; to je istina, u koju nas uvodi ova drama. 

Nalazimo se sa kukavnom sestrom pri bolesničkom odru Sangove supruge, 
što jadikuje i nariče, dok se on čvrsto nada, da će se danas dogoditi čudo. Čujemo, 
gdje nepokolebivi Sang stenje, njegovo srce kao da puca od žalosti, kada mu djeca 
izjavljuju, da je sve to njima samo — — bajka... A on se predaje u božju volju. 
Da, on vjeruje jače, stalnije, što drugi u vjeri hladne. I to je prvo čudo : Gora pada 
na župnikov dvor i crkvu, gdje se žarko moli jedan samotnik — osamljen. I kad 
se mislilo, da će sve naći smrt pod kamenjem, neka sila odvraća pogibelj i — — 
sve je neozledjeno, poštedjeno. Bez slutnje, mirno leži uspavana Sangova žena 
u krevetu. Je li to bilo čudo, ili je bio slučaj ? ? Unidjimo u Sangovu kuću, gdje se 
sastadoše okolišni župnici. To nijesu karikature, nego ljudi naše dobi, koji dakako 
imaju svoj odgoj, svoje tradicije, ali medju njima ima smutljivaca, modernista, 
glava, što na svoju misle i uvažuju neumoljivu znanost. Župnik Bra tt ostavio 
je svoj ured, proputovao sve strane kršćanskoga svijeta, pohodio znamenita sve- 
tišta, da vidi čudo: ,,U časovima nesreće ja.sam se kroz sedam godina rvao u 
molitvi : Gdje je ona čudesna snaga, koju si obećao vjernicima ?"... ,,Pa da bi 
se dogodilo čudo — nastavlja Bratt — a ma veliko čudo, tako da povjeruju oni, 
koji ga na svoje oči vidješe, što bi bilo ? Najprije bi dohrlili milijuni — svi, što 
živu u čežnji i bijedi, — razočarani, potlačeni, jadnici, svi što pitaju pravdu... 
došli bi rasplakani, obradovani, da, i onda, kad bi im kosa smrti na stazi prijetila, 
— pa da, oni bi radije na putu umrli, nego da kukavno žive !... Svi, koji na zemlji 
traže istinu, došli bi uzastopce. Naprijed bi pokročili oni, kojima je istina sve na 
svijetu, duboki, ozbiljni istraživaoci, veliki duhovi... Ah, ne fali im želja za is- 
tinom, ne fali im raspoloženje za vjerovanje, samo i jedino fali im — čudo !'?* — 
Bratt-ova je riječ sve jače i snažnije tekla, tužba i jadikovanje njegova vatrena, 
oduševljena srca drmalo je dušama prisutnih onako kao što sjevernjak trese cvi- 
jećem po livadi. Svi se dižu, a stari biskup, presjednik skupštine, tiho progovara : 
,»»Ah, kad bi samo ja staračac mogao vidjeti to čudo !' I to čudo se zbiva — zbiva 

se pred našim očima. Sangova žena, kojoj je duša bila na jeziku, ustaje nenadano 
zdrava sa svog ležaja. U svom kao snijeg bijelom odijelu tapa ona kroz odaju do 
hodnika, što vodi u crkvu, a unutra i vani stao žamor ljudi, što naviještaju čudo. 
U to bane Sang na vrata hodnika s pozlaćenim licem od večernjega rumenila. 
Pruži ruke svojoj ženi, a ona mu pada u naručaj: ,Ah, ti si zabljisnuo, kad si unišao, . 
drago moje !'' — i mrtva se sruši do njegovih nogu. A on položi desnicu na njezino 
srce — kuca li > — i nagne se zapanjen nad nju — kao dijete diže glavu k nebu : 
»Ali to ja nijesam imao na pameti — ? Ili — ? Ili — ? — —? i mrtav se sruši i on 
na lješinu svoje žene. ,,Čudo" ubilo je njegovo srce... 

Drugim dijelom drame uči nas Bj&rnson razornu silu druge istine : ljudi, što 
se pitaju vjerom u nemoguće, u čudesa, idu stramputicom do — propasti. Bratt 
je išao u svijet i organizovao je kao socijalista užasni štrajk, što je bijedna radnika 
bacio u još žalosniju bijedu, a ipak Bratt-ovo je srce puno ljubavi. Ilija Sang umrije 
kao anarhistični zločinac. Ali kako to da Ilija, ta utjelovljena dobrota, baca di- 
namite na masu ? Rahela će nam ukazati uzrok : ,,Ilija je trpio sa mnom sve, što 
se može trpjeti pod okrutnošću čudesa. | tada on zabasa uslijed okrut- 
nosti svojih teorija ! — — Njegovu su fantaziju natrpali onim, što je veće nego 
Najveće. Pa su je navili do beskrajnosti. A tu ne valja prestupiti ograde. Neko je 
valjda doznao, da želja k natprirodnom posve lako zavodi"... 


Time je Bj&rnson bjelodano dokazao, da elemenat natprirodnoga i čudo 
(,,preko snage) ne vode čovjeka do uvjerenja, do vjere. Kršćanstvu ne trebaju 
čudesa, nego snaga ljubavi, što preobrazuje društvo. Čudesa vode do smiješnosti 
i rugobe. Čudo, kao nešto nejasno, neponjatno, ništa ne dokazuje, pa se može 
naći samo kod primitivnih religija. Naša se uzvišena religija — kršćanstvo po- 
nizuje do primitivnosti, kad se maloj djeci u crkvi i školi priča o čudesima. Ne 
pristoji se kršćanstvu smatrati molitvu kao izaziv božanstva, da ovo posreduje 
kakvim čudom, samo ako je molitva topla i ustrajna ; to spada na najniže religije, 
gdje na čarolije svećenika iz oblaka žamori, progovara neki duh. Bjčrnson ima 
stoput pravo. Isus je sam rekao, da gradi kule u zraku onaj, što svoju vjeru osniva 
na čudesima. U pričici o bogatašu i siromašnu lazaru čuje se osudan glas oca 
Abrama : ,Imaju Mojsiju i proroke. Pa kad njima ne vjeruju, ne će vjerovati ni 
onda, kad bi mrtav uskrsnuo". Stavimo za primjer, da su neka stanovita 
čudesa u Lurdu i Pompeju liječnički i juristički kao takova dokazana — premda 
je sigurno, da sva tako zvana čudesa nastaju uslijed nepoznatih sila pri- 
rode — vjeruju li u njih svi oni, što su ih vidjeli ? Ne, nego samo oni, koji su već 
bili na to raspoloženi, koji su vjerovali u božanstvo lurdske djevice i u — ljude. 
Dakle i ovi vjeruju zapravo u svoje dogme, a ne u čudo. Kršćanstvo je par excel- 
lence religija srca, kuda ne dopire razum. Kao svaka religija, tako i kršćanstvo 
može se ,,dokazivati'' doskočicama, skolastičnim ,,atqui — ergo", ali to je samo 
klimava zgrada, što mora prije ili poslije pasti. Veličina i snaga — recimo božan- 
stvo — kršćanstva stoji u njegovu moralu, moralu, što se ne gubi u metafi- 
zičnim disertacijama, nego počiva na realizmu srca, koje kuca za uzvišeno i ple- 
menito i hoće harmoniju društva ili ljubav medju ljudima. Dobro je, da se i u nas 
Hrvata čuje slobodna riječ medju mladjim klerom, koji znade uvažiti reforma- 
torni pokret naših dana na osnovi historičkoga kršćanstva. 

VANJA KOSAN: CIGANINU 


Ovamo dodji, kraj mene stani, 
Ciganski sine, garave puti. 
.Strune nategni četiri svoje 

I čekaj, cigo, čekaj i — Šuti. 


Viš, selom, šorom, jesen je pusta. 
Večerom .mraci, magle se vlače, 
Kroz magle jeca povelost žuta, 
Suzna golota s drveća plače. 


U mom je srcu odavna tako : 
Mraci, pustota, čemer i suza... 
Žalošću, tugom biju me dani, 

Život mi lomi — zduha bircuza... 


Velim ti zato, adrapče, amo, 
Kao i jučer s egedom svojom, 

I gudi pjesmu pomame lude. 
Drmaj i tresi svom dušom mojom. 


Razbudi u me razuzdaj stari, 
Radosti stvori, veselja pjana, | 

I cikti strunom, jecaj i zvoni, — 
Divlje mi gudi do blijeda dana. 


A kad ti zadnju krajcaru bacim, 
Makni se, bježi, sreće ti tvoje ; 
Jer bi ti moglo pući i čelo, 
Ciganska bagro, od ruke moje. 


VIKTOR CAR EMIN: MUTNI VIDICI 
IZ PISAMA DVIJU UČITELJICA. 


(Nastavak) 


Julka Cvjetanova Silvi Domaldovićevoj. 


Moja srećnice ! 


I sinulo svijetlo, tajanstveno sjeverno svijetlo i obasjalo i pozlatilo tebe, desna 
drago moja ! Slava, slava svijetlu, te je svojim tracima živim rastjeralo sjene, 
što ih je na tvoju mekanu dušu istočila misao na onaj sumorni Crni Vrh ! A neka 
žive i sve tvoje nadežde drage i svi šaroliki sanci, što ti ih srcu prišapćuje 
tvoja zlatna i neizlječiva bolest ! 

Da me pitaš, kako je meni, mogla bih ti po dušireći : Pa ni ja nisam baš — 
babine sreće ! 

Prosudi : Moji me seljani vole ; kuda idem, svi mi se milo osmiješkuju 
a nedjeljom se čak i u crkvi otimlju, tko će mi ustupiti ljepše mjesto. I sve 
me gledaju, oh! Kako me gledaju!... Gledaju me tako, da kad ne bi u 
mene bilo željezno pamćenje, ja bih se ne jedamput morala pitati: — Ama 
jesam li ja ona mala seljakuša, što je nekoč tamo dolje pokraj mora bugarila 
s Lovrinovom Katom : 


,»Oj, nina nena, ružice rumena !"? 


Ali ja se odviše ne podajem obmami. Još koji dan i selo će gledati na mene kao 
na svoje svakidašnje, iznošeno ruho, pa će poradi toga i njegovo udivljenje preći 
polako u štadij ohladjivanja, dok domalo sasvim ne ohladni. Desi li se pak, da koje 
dijete isprašim ili kako drukčije kaznim — eto meni na vratu neprijatelja, ogo- 
varatelja, progonitelja ! i 

I kad na to pomišljam, nikako mi ne će iz glave slika one jadne učiteljice 
Milke... j 

Juče sam primila prvu platu. Malo — ali u gotovom. Za mnoge bi to 
bio dogadjaj prvoga reda, ali ja ne mogu ni na to da gledam bez kapljice 
žuči. Učiš godine i godine, trošiš, uvaljuješ se u dugove, lomiš sebi glavu — 
i sve za ovo sitneža ! 

Nego ni po jada, da je samo to, ali hoće još da tei ponize, pa jer 
Si žensko, daju ti manje. Je li to pravedno ? Može li se tako što desiti 
Lovrinovoj Kati? Ne može, jer kad ona nadje kakvog mužetinu, svak će 
reći : — Eto, Kata drži u kući tri ugla! Oj ravnopravnosti ! ravnopravnosti ! 
— ime ti je. — na vrbi svirala ! 

Spomenula sam ,,mužetinu'', pa držim, c je sada zgoda, da ti priopćim 
nešto veleznamenito. Silvo! Anch' io sono pittore! I ja imam momka... 
I blizu mi je: dok ovo pišem, on mi ,,zaljubljeno'" šeta pod prozorom. Tek 


da mi ne zapjeva: 
»,Zvoni zvonce, 
čoban tjera ovce..." 


Moj ih je Mate (tako ga zovu !) čas prije dognao iz luga. 
Nije fajde !' Kome kapom, kome šakom — meni bogme punom vrećom. 


Oj čobane, 
Ukrast ću ti janje... 


Selo je moje kao svako drugo selo, što je na brijegu, a ne vidi mora. More je 
vječita izmijena, nemiran život, sila, eneržija — dok one gore ovamo u zaledju, 
sa strane i one, što su mi čelom okrenute, sa svojom nepomičnosti i pustom go- 
lotinjom znače jednoličnost, koja se još i jače ističe u blijedom i sumrtvom pla- 
vctilu vrhunaca i bezbojnosti neba. 

No najtjeskobnije me se doimlje zalaz sunca. Ovako su nekako morali da 
osjećaju u velikoj pradavnini naši praoci, dok im se prvi večernji mrak uvlačio 
u njihova prašumska skrovišta. Tako je i meni dok gledam kako sunce polako 
gasne. I ja se pitam: — A hoće li se opet vratiti > Manje mi smeta tvrdo i 
izdrto tlo uskih i strmih uličica, kojima se danomice provlačim. Ja sam se već 
donekle i sprijateljila s onim naherenim krovovima, s onim trošnim kućaricama 
oguljenih i pocrnjelih pročelja, pa i s kokošima, što u kalu čeprkaju. Gdjekad 
mi pače nekako osobito draška nozdrve zapah, što se od svega toga izvija, pa 
mi se odjedamput prividja nekako tudje ovo odijelo, što je na meni, dok mi u 
ušima neprestano ozvanja mščka i bleka moga nekadašnjeg, bijelog stada na 
našem Kuku. Što više : ima časova, kad me sve to obmamljuje i zanosi. Bit 
će, te je to atavizam, što se u meni budi da preparandiji dovikne : — Ipak mi 
je nisi sasvim otela! — — — 

Jaka je snaga toga našega starinskoga, ratarskog korjena. Njega nisu mogle 
iščupati ni preparandije, ni sjemeništa, ni sveučilišta — pa ni gradski saloni. Vi- 
djela sam, gdje su se danas porječkali naš župnik i liječnik iz grada. Glava ba- 
čena unatraške, stisnut vrat, ispružen obradak, krupne, zgrčens usne, izbočene, 
od razdražljivosti porumenjele lične kosti, izražaj posvodjena čela i malih, lu- 
kavih očiju, a najskoli gest — onaj tvrdi, nezgrapni, nespretni gest — sve je to 

izbijalo kao značajka prvobitnog soja ; sve je to bilo — veoma blizu lomatanju 
i tarlabuci nedjeljnih gostova Zanin€ krčme .... Nešto je razlike bilo u riječima 
i izrazima, ali kako je raspra rasla, tako se je i ta razlika sve većma izravnjivala. 
Zaman : još su snažni instinkti, što u nama počivaju i trebat će još koje poko- 
ljenje, dok se ponešto suspregnu, ako ih ,,kulturna" borba za opstanak ne izrodi 
u nešto gore. 

Ja o tome mnogo premišljam, osobito noću, kad mi se sred tihe, seoske osame 
javljaju glasovi životinja i ljudi, zovući me, da se vrnem svome starome soju... 

Škola ! 

Stara zgrada na kraju izdrta trga. Svojom se spoljašnosti jedva odvaja od 
drugih kuća u selu. Uzidana je medju debele zidine nekakve drevne ruševine, 
što je narod od davnine ,,Kaštelom'' nazivlje. A to je ime ostalo i školi. 

Već sam mnogočemu polako privikla : i onom osobitom ,,školskom'' zapahu, 
i prašnoj, tamnoj, zagušljivoj sobi, i žamoru i zamusanoj, odrpaloj djeci čupavih, 
obilnim uljem omaštenih kosd. Samo da nije onih dugih, beskrajnih ura pouča- 
vanja. To je eto, što me muči. Sporo, vanredno sporo odmiče mi vrijeme, a ja se rad 
toga u sebi grizem, grizem... Nije to od želje za besposličenjem, naprotiv ; ali 
rado bih, da djelo, što ga obavljam, bude po mom ćeifu i da se od njega mogu na- 
dati plodu i uspjehu. A ovo, što ja radim, nije drugo van — trla baba lan, da joj 
prodje dan. Eno u prvoj klupi onog derana okrupne glave i plosnata nosića. Na- 
vršio je jedanaestu i jedva čeka, da mu kucne dvanaesta, da može ovjesiti o klin 
one dvije, tri dosadne, školske knjige i vratiti se svojim ovcama, svojoj slobodici. 
Slično će se desiti i s njegovim susjedom, što u ovaj mah tako žestoko zijeva. O 
ostalima i ne govorim. Da nije straha od globe, škola ih ne bi i onako nikada vi- 
djela. Još koje vrijeme i što su god ti derani kada u školi čuli i vidjeli, gotovo će 
se sve izgubiti u zaboravi, kao i glas u duboku zdencu : u prvi ti se čas javi ne- 
jasna jeka, a onda bude i opet sve gluho i tamno ko i prije. 

— Sisifova rabota ! — rekao bi naš stari Jakobinac' Runko, pa bi odmah iz- 
medju dva tri citata iz Jeana Jaquesa nadovezao onom svojom grubom bezbozir- 
nosti : — Dječija duša? ! Malo ,,službene psihologije i logike", i čvor je razriješen, 
jel? te? No kušaj ti uhvatiti jedan kraj toga čvora, razmotaj, ako možeš, nit do 
kraja, pa da vidiš, što su bezbrojna, divlja tisućljeća nanizala uza nj. A da iz one 
sume surovosti, što se naslagala u našem ,,nevinčetu'', izviješ dušu budućega 
čovjeka, trebat će da čupaš, dušiš, režeš i prekidaš. Ali gdje da započneš? Gdje 
da nadovezeš? 

I ja se pitam : Gdje da započnem? Gdje da nadovežem? Ne znam kako misli 
o tome moj ,ravnajući'', ali pravoga zanosa nisam ni u njega našla. 

Posjetila sam ga odmah sjutradan iza moga dolaska u selo. Zana mi je pri- 
povijedila, da je udovac s dvoje djece, a kuću da mu iza ženine smrti vodi sestra, 
postarija djevojka, čeljade mirno i umiljato. 

Ta me je gospodjica primila, kad sam pokucala na vratima učiteljeva stana. 

— Moj brat je u školi, reče mi ona glasom, koji je odavao poniznu dobrotu. 
Prizvat ću ga. | 

Uvede me u jednostavnu, ali čisto uredjenu odaju, gdje me je malo zatim 
stigao učitelj, čovjek zdepasta tijela a lica ispaćena i neobrijana. 

— Milo mi je. Izvolite — — izvolite sjesti !... 

Ruku je prinesao k brku, pa sio i on — meni nasuprot. 

— Dolazite s mora, nije li? Promjena velika i — mučna. E, znam ja, kako 
je to. Nego —obiknut ćete, osobito bude li sloge. Na žalost — sloga je u nas 
rijetka ptica ! 

— Oh! vrlo rijetko ! — zaintači učiteljeva sestra. 

— Ja ću, rekoh, nastojati od svoje strane, da je ne pomutim. 

— Hoćete vi, preuze učitelj kimajući glavom, ali će drugi gledati, da je po- 
mrse. Jeste li se već upoznali s kojim od naših gromovnika? 

— Nisam. 

— Naći će vas oni već i pokušati, da vas zamotaju u svoje mreže i na mene 
podraže. Osobito sada... Vi možda i ne znate, što se ovih dana zbilo? 

— Kako ćeš, da znade! Gospodjica je istom juče prispjela, primijeti učite- 
ljeva sestra. 

— E, ali to valja znati. Pripovijest je prilično dugačka, ali za sada kazat ću 
vam samo to, da je još pred dvije godine naš ,,velečasni“ digao protiv mene 
kuku i motiku i tužio me sudu, da sam prisvojio zdenac, koji da nije moj, 
već općinski. Presuda je pala dakako meni u prilog, a moj župnik ostao po- 
kunjen, utučen . 

Učitelj se manija široko, kod čega mu se ono njegovo nažuto, neurednom, 
ridjastom bradom zaraslo lice nakrivilo nekud nelijepo, dok su mu oči malene 
i nemirne buktjele kao da bi nekom silnom vatrom slavodobitnog uzbudjenja. 
Moglo mu je biti neko trideset i pet godina a već je izgledao sav kao salomljen, 
pače i ramena mu se nekako porušila. Bio u crnini; sve je na njemu bilo 
preširoko, sve visjelo, osobito kaput, koji nije nikako mogao da priljegne uz iz- 
dubene prsi. 

— Pokunjen, brate, on i njegove ulizice. A desila mu se još jedna, ljepša. 
Pod našim nogama ima prostrana konoba, u koju su župnici onamo od davnine 
spremali svoja drva. Ja sam to nedavno prijavio i ovih je dana stigao ,,velečasnome“ 
nalog, da mora sa svojim drvima seliti. Sad ima ! 

— Kolike raspre, kolika natezanja ! — snuždeno će učiteljeva sestra. 

U glasu mu zatitra žica ogorčenja : 

— A sve je tako bistro i jasno kao dva i dva — četiri. Ali on? Ne da — pa 
ne da, već neprestano mlati po nekakvu pravu, koje da je na nj prešlo dugotrajnom 
porabom. Prekrasno ! Zašto onda ne bace mene i cijelu školu na dvor? Nije li ova 
zgrada u staro vrijeme bila cijelomu selu zakloništem koza i magaraca? Nego 
sad je i tomu kraj, a ne isprazni li moj ,,velečasni“ u dva dana konobu, provalit 
ću vrata, dignuti svu derišćad, pa neka lete drva na ulicu. : 

Živo se nasmija, a onda nastavi uozbiljivši se : 

— No puno bolje sreće nisam bio ni s vašom prešasnicom. Alaj je to bilo na- 
strano stvorenje ! Nihilistica, revolucijonarka, Jeanne d'Arc u nekom čisto drugom 
izdanju. A htjela je i mene da povuče u ono svoje vrzino kolo. Veli : mi moramo 
s istinom na dvor ! Oboje smo uvjereni, da ni crkva ni škola ni općina ne vrše u 
narodu, što od njih traži duh vremena. Sve se to nateže i dotjerava na kalupe, 
koji nisu više ni za naše noge ni za naše glave. 

On se časkom prekine, a ja pomislih u sebi : 

— Vidji, vidji, kako se to u mnogome podudara s mojim mišljenjem. 

Učitelj nastavi : 

— Najviše je pak grmjela protiv mene, kao da sam ja tomu zlu jedini i naj- 
veći krivac. — Vi biste se, vikala je ona na mene, morali složiti s drom. Mirovićem 
i s njime zapodjeti borbu protiv plijesni, koja nas je, evo, zahvatila. Ja sam joj 
na to odgovorio, da je taj dr. Mirović, liječnik u gradu, uvjeren Hackelovac, što 
ja nisam. Mene ćete doduše više puta čuti, gdje na tanko raspredam o genealogiji 
čovjeka, ali ja to činim samo da ljutim moga ,,velečasnoga“. Nego ni on mi ne 
“ostaje dužan, već vraćajući mi šilo za ognjilo iznosi budalaštine, u koje ni sam 
ne vjeruje, ali znade dobro, da ću se ja radi njih srditi. U ostalom, rekao sam ja, 
meni je prilično svejedno, vučemo li mi svoju lozu iz blata izravno ili neizravno, 
kad u nama svima nema onoga, što bi nas jedino moglo dići nad taj glib. Gdje nam 
je ljubav? — pitao sam ja. A ona meni : — Potražite je u sebi, pa je širite medju 
svijet. — Kojim načinom? Kojim sredstvima? — Nametnite se narodu kao pravi 
njegov učitelj ! Ispoljite svoju individualnost ! — 

U bližnjoj dvorani zagrajala djeca. Učitelj se okrene k meni : 

— Eno vam takodjer jednog dokaza ljubavi ! Župnik mi zatvara djecu, samo 
da je moram čuvati i što dulje gnjiti u smrdeljivu zraku. 

Učitelj ode ljutito iz sobe a malo se zatim njegova sestra okrene k meni, 
pa će: 

' — Srce me boli, kad gledam ovu nevolju. Ne znam, što li će Bog na sve ovo. 

Nije davno vrijeme, te su se njih dvojica, moj brat i župnik, lijepo pazili a sada? — 
Neki vele : politika, no ja se pitam : — Nije li to možda — oslobodi nas Bože ! — 
kakovo djavolsko djelo, te je ova nemila zaraza zahvatila neke naše crkovne ljude ! 
A ma evo vam našeg župnika ! Još nedavno duša od čovjeka, gotov da sve prosti 
i sve zaboravi, sada se pak najednom sav smrknuo, naoblačio, ništa mu nije po 
volji, u svemu traži dlaku i na četvoro je cijepa. A žalosna je kruna svemu : nemir, 
svadja, neprijateljstvo. Ne ću da branim brata ; nije ni on andjeo, ali je našem 
svijetu, već od početka svoje službe, dobra želio i gdjegod je mogao, gledao da 
mu pomogne. A plate niti je za to pitao ni primao baš nikakove. A ni priznanja, 
gospodjice, što više, svuda ga se zapostavljalo i omalovaživalo. A svi smo od krvi 
i mesa, pa nas lako tako što žacne. A to ubija i volju, osobito u čovjeka, kojega 
je u životu bijeda tukla... 

U to se otvore sobna vrata i učitelj se i opet vrne na svoje prvašnje 
mjesto. 

— Ispoljiti svoju individualnosi ! — nastavi on prije pretrgnuti razgovor. 
Lako je to Treći, ali što to hasni, kad nemaš vjere u uspjeh. Da ja uzmem govoriti 
narodu o onoj pravoj, toploj i lijepoj Isusovoj ljubavi, moj bi me župnik optužio, 
da naučam neku novu vjeru, a tako bi od prilike mislio i liječnik u gradu i evo 
moje glave, ako se njih dvojica ne bi složili. protiv mene. A narod bi bio s njima 
jer su obojica od mene ugledniji, a opet je u naravi neuka čovjeka, da najkasnije 
upozna onoga, koji mu doista dobra želi. To sam ja rekao učiteljici, ali ona ni 
čuti, već udri na mene: — Zašto ne osvješćujete narod knjigom ? — Pokušao 
sam ja ito, no čim je za to obaznao župnik, odmah je druge nedjelje ustao u 
crkvi protiv ,pogubnih“ knjiga, i u dva dana narod mi ih je sve povratio. Šio 
vrijedi kod ovakovih prilika ispoljiti svoju individualnost > Ne znači li to: uda- 
rati glavom o zid ? 


Učitelj se pokunji, pa nakon stanke produži : 

— No tako je u nas bilo od uvijek. Mi moramo imati crva, da nas rastače. 
Ako ga sami ne zametnemo, izleći će nam ga drugi. Tako to ide od vijekova. Ja 
pak ne nahodim u sebi snage, da iznova započnem... Ja sam klonuo... 

Pozvoni na podne i ja se oprostih. 

Vani se pred školom orilo od bleke ovaca, što ih djevojka pjevajući vra- 
ćala u tor. | 

Oj Lovrinova Kato ! Lovrinova Kato ! — — 

Župnik me je primio takodjer veoma ljubezno. Tu sam imala zgode čuti i 
drugo zvono o konobi i zdencu. Kakova dijalektika ! Kolike li spretnosti, dok 
se je cijelo to pitanje svelo u svezu s ,,razvratnim idejama našega pokvarenoga, 
modernog doba!...“ 

Dosadno je meni, Silvo, niskazano dosadno ! 

Mrvo promjene unosi u ovaj moj pusti život ono momčine, što po cijele večeri 
patroli pod mojim prozorom. Ne znam, što da započnem s njim. Da se naljutim? 
Da mu zabranim? Ne mogu, jer se bojim da uz njega ne izvrgnem i sebe ruglu. 
A onamo nije ni dečko kriv. Bit će, te je deran nanjušio, kako ja naginjem nje- 
govu soju više, nego li bi se to moglo suditi po kroju moje oprave i načinu moje 
frizure? Osim toga znade dečko, da je njegova kuća tvrda a moja ni tvrda ni meka, 
pa mu to daje smjelosti i neke samosvijesne drzovitosti. Za mene je glavno, da je 
ipak netko tu, te me voli, možda i od srca voli, pa što za to, ako taj netko ide u 
opancima? 

Opisala mi ga Zana u dvije riječi, ponešto ,.zorno““, kako to ona umije : — Ma- 
tina je, veli, kuća najbogatija u selu, a on je u roditelja jedinac. Dečko vragometan, 
zdrav i jedar. Kad je bio na stavnji, rekli su oni od komisije, da još nisu nigdje 
vidjeli tako lijepo sadjelano tijelo. 

E, pa neka mu je!... | 

A neka je i tebi, prijateljice Silvo ! U ovaj mah primila sam ova tvoja dva 
retka : 

,— Julko, upoznala sam staroga Rusa. Čovjek vanredan. Oh, da znaš!... 
da znaš!...“ 

Nisam Duh Sveti, pa ne mogu ni ja sve znati. S mjesta hoću da mi pišeš, 
zašto je zapravo taj gospodin tako vanredan čovjek i koliko je u njega — rubalja 
i da li ih imade toliko, da bi mogao darovati tebi krasnu vilu a meni uz naše more 
jedno maleno dobarce, gdje bih ja, novovjeki Cincinat u suknji, gojila moje ma- 
lene piliće, kokoške i ine Slične životinjice. 

Kasno je već : laku noć ! 

Tvoja 
Julka. 


P. S. Momak Mate je još na straži... 
Spasibo! 

FPEHIILETON 


O Stanku Vrazu 


V. Jagić u svojem najnovijem djelu ,,Histo- 
rija slavenske filologije", u posljednjoj svesci 
slav. enciklopedije na ruskom jeziku, govori i 
o Stanku Vrazu. Njegova se opažanja tiču i 
Gaja, Babukića i drugih lliraca. Jagić stoji 
donekle u protivštini s dosadašnjim našim po- 
gledom na Vraza. Više smo se bavili pjesnikom, 
negoli kritikom i folkloristom Vrazom. ,,Do danas 
slabo ocijenjeno značenje njegovo u ilirskoj 
književnosti jače se javljalo na povjesno-knji- 
ževnom i etnografskom području negoli u nje- 
govim stihovanim proizvodima ". 


Tome sudu Jagićevu nije predusrela ni studija 
o Stanku Vrazu od dra. B. Drechslera, koja tek 
modernizira s psihološkom frazeologijom ono, 
što su Marković, Murko, Šrepel, Bosanac i drugi 
izricali svojim estetičkim terminima. 


Jagićevo prikazivanje Stanka Vraza odnosi 
se samo na ono, što ide u povijest slavenske filo- 
logije u širem smislu, dakle u književnu historiju i 
etnografiju. Evo u izvođu glavnih misli. 

,o9jajni primjer Vukov djelovao je na mnoge 
druge a tako i na Vraza. — Bogati materijal, 
što ga je Vraz sabrao sam ili mu ga dodavali 
drugi, većim je dijelom ostao u rukopisima. — 
Kako je Vraz dobro shvaćao značenje i dužnosti 
besprijekorna sabirača narodnih pjesama i drugih 
osobina narodnoga života, (narodne običaje, o 
kojima je rado donosio opise u svojemu ,,Kolu'**) 
o tome se prekrasno govori u pismima od god. 
1842. Kukuljeviću (Dela V. 305.), Erbenu (ib. 
311), god. 1843. Macunu (ib. 330.). Poslije (u 
šezdesetim god.) Matica je ilirska u Zagrebu, 
naslijedivši sve rukopise Stanka Vraza, predala 
sav slovenski rkp. materijal svojoj novouredje- 
noj posestrimi ,,Matici slovenskoj" u Ljubljani 


sa savjetnom željom, da ga ona objavi. Dugo zaista | 


čekasmo, no napokon je profesor Štrekelj is- 
punio opću želju, u svojemu  prekrasnomu i 
uzornom izdanju ,,Slovenske narodne pesni 
iz tiskanih in pisanih virov zbral in uredil dr. 
Karol Štrekelj". On se medju inim takodjer 
poslužio rukopisnim materijalom Stanka Vraza. 

Ne upuštajući se ovdje u ocjenu pjesničkoga 
rada Vrazova mi se samo obaziremo na njegovo 
značenje kao odlična književna kritika ;- zaista 
se može nazvati ocenu književnoestetičke kritike 


u ilirskoj književnosti: njegove su ocjene štam»* 
pane koje njegovim potpisom koje pod pseudo- 
nimom Jakova Rešetara (ili J. R.) iz Cerovca. 
Veći dio prozaičkih njegovih članaka štampan je 
u pet knjiga ,,Dela Stanka Vraza". (U Zagrebu 
1877. g.). Vraz bijaše osim toga velik ljubitelj 
Svih onih pojava narodnoga života, koje mi sada 
općim imenom zovemo etnografijom : ne samo 
narodna poezija nego i narodni običaji i osobito 
narodni govor našao je u njemu vrlo revnoga 
opažača i oštroumnoga poznavaoca. — Sve je 
on to dokazao svojim živim sudjelovanjem u 
novome, najviše njegovim nastojanjem osnova- 
nome književnom glasilu ,,Kolo"'. (Kolo, članci za 
literaturu, umjetnost i narodni život). Vraz je 
umio tim organom, da privuče ilirskoj literaturi 
mnoge pisce, koji su stajali izvan uskoga zagre- 
bačkoga kruga, Srbe (Vuka, Miloša. Popovića, 
koji je za Kolo preveo Puškinovu Pik-damu), 
Slovence (na pr. Jamnika, M. Majara), Čehe (Ša- 
farika, Čelakovskoga, Erbena) i Ruse (Sreznjev- 
skoga, Preissa, Dubrovskoga, Grigorovića). 

Sve to dokazuje samo, da je Vrazov obzor 
bio neuporedivo širi nego u ikojega od tadašnjih 
Iliraca. Ta njegova duševna premoć izražava se 
u bogatom i poučnom dopisivanju, koje na 
žalost nije potpuno izdano u petoj knjizi ,,Dela 
Stanka Vraza'' (tu su otisnuta dosta površno 
103 lista ; izdavač govori da se sačuvalo skoro 
900 pisama). Bilo bi vrijedno vidjeti i ona pisma, 
koja je Vraz primao od drugih. Tako na pr. 
nekoliko pisama od Preradovića Vrazu (Gradja 
knj. 1.) očevidno dokazuju, da je mladji pjes- 
nički drug vrlo uvažavao mnijenje starijega 
pjevidruga o svome pjesničkom radu. Tek Vra- 
zovi odnošaji s Gajem bivali su svake godine 
sve više napeti. Gaj nije mogao Vrazu oprostiti 
konkurencije, -nastale zbog ,,Kola" na nemalu 
štetu ,,Danici'' (ispor. odgovor u Dela St. Vraza 
V. 322.). A Vraz, čim je bolje proniknuo u tok 
stvari, sve više je opažao crte nelijepoga ego- 
izma u Gajevu postupku. Nijesu se slagali zbog 
velike razlike u značaju. Gaj bijaše čovjek 
čina, praktičkih osnova, nije birao sredstva, 
imadjaše uvijek na umu svoj lični probitak, 
a Vraz bijaše krajnji idealist ; on bijaše prava 
pjesnička priroda, ljubitelj narodne poezije, 
poznavalac izvrsnih književnosti, prijatelj ka- 
zališt4 i glazbe (sabiraše takodjer narodne na- 

pjeve. Dela V. 349. 395) i svih estetičkih na- 
slada. Gaju nije ništa bilo stalo do toga da 
zbog političke spekulacije danas poriče što je 
jučer u zvijezde kovao (isp. odziv njegov o Ko- 
laru u pismu Rakovcu g. 1837. Gradja III. 
256), ili odreći se idej4, koje su mu nekad bile 
svete (na pr. o Slavenstvu, ib. 254). Čovjek 
tako praktičkoga razuma nije mogao Vrazu da 
bude simpatičan. Njihovi uzajamni odnošaji na- 
skoro ohladnješe toliko, da Vraz nije htio da- 
vati ni u Gajevu tiskaru, već je radio s praškim. 

Godine 1845. nadala se Vrazu zgoda, da 
u Zagrebu dobije katedru hrvatskoga  (ilir- 
skoga) jezika i literature. Natjecali su se ta- 
kodjer Antun Mažuranić i Vjekoslav Babukić ; 
posljednji je ostao pobjednikom, no čini se, da 
zaostajaše darovitošću i općom obrazovanošću 
za Antunom Mažuranićem, a svakako daleko 
zaostajaše za Stankom Vrazom. Uzmimo, da 
je Babukić kao rodjeni Slavonac bolje prak- 
tički poznavao svoje rodjeno štokavsko na- 
rječje, no Vraz je daleko bolje shvaćao sva pi- 
tanja, što se odnose na književnost (isp. na pr. 
njegov krasni savjet, što ga davaše Macunu 
g. 1849. za antologiju, Dela V. 408—414); 
pače i u pitanjima jezika, ako se ne držimo 
stroga uskoga okvira gramatike, pogledi su 
Vrazovi bili širi i pravilniji (zanimljiva su raz- 
matranja u oči toga natječaja u Vraza, Dela 
V. 364—5). Vrazova se vrsnoća ogleda na jed- 
nome suvremenom pitanju onoga vremena. 
On nije bio u općem zanosu ,,lliraca" za du- 
brovački klasicizam XVII. vijeka, oko kojega 
su se tadašnji zagrebački pisci ilirskoga smjera 
ozbiljno trudili, da ga postave uzorom, vrijed- 
nim nasljedovanja (Isp. odgovor Vukotinovićev 
Vrazu o jeziku Gundulićevom, u Dela Stanka 
Vraza V. str. XVIII.). Vraz nastojaše oko druge 
jedne bliže i prirodnije zadaće. Svrhu i težnju 
nove ilirske književnosti nalažaše on u zbliža- 
vanju sa suvremenim narodnim jezikom i na- 
rodnom poezijom, i to na osnovi velikih uzora, 
kakove je Vuk Karadžić iznio u svojim izvrsnim 
zbirkama. U tome smislu mogao bi se nazvati 
Vraz tadašnjim srbofilom, no on se ne bojaše 
toga prigovora, stoga što po njegovom u 'je- 
renju ilirizam obuhvataše sve, što je srpsko, 
hrvatsko i slovensko u jednu cjelinu. Protiv 
jednostranoga srbizma on je pače ustajao (Dela 
V. 303—304). Vrlo trijezna razmatranja o po- 
trebi narodnoga smjera u suvremenoj ilirskoj 
književnosti u protivštini sa starim Dubrov- 
čanima, izložio je Vraz u pismima Čelakov- 
skomu (1841. g. — Dela V. 272—3) i Erbenu 
(1844 g. ib. 342—3). 


Vraz je volio putovati s glavnom zadaćom, 
da se upozna sa životom naroda Ilirije (t. j. 
Hrvata i Slovenaca) i da se lično upozna sa 
znamenitima piscima, pjesnicima i učenjacima 
onoga vremena. — Posljednji dani pače i godine 
njegove bile su pomračene bolešću i naročito 
zbog bolesti nastalim protivštinama sa Maticom, 
koje su tadašnji članovi loše shvaćali izvrsna 
svojstva Stanka Vraza. On bijaše svijetla strana 
ilirizma od godine 1835.—1850." 


Dr. D. Prohaska. 


Nove studije i portreti 


Don Ante Petravić ne drži se onoga rdjavoga 
pravila hrvatskih književnih kritičara, da ne 
sabiru i svoje manje spise u knjige. To je u Srba 
redovit običaj i možda razlog, što se srpska lite- 
rarna kritika brže i sustavnije razvila nego li 
hrvatska, koja bi nam stajala kud i kamo bolje, 
da su sabrane sve studije i važnije recenzije pv- 
čevši od Stanka Vraza pa sve do D. Politea, 
Jakše Čedomila i mladjih. G. Petravić je _ može 
se reći dvostruki izuzetak medju svojim ne- 
hajnim književnim drugovima. God. 1905. 
objelodanio je ,,Studije i portrete'' a sada (na- 
kladom knjižare R. Bačića u Osijeku) Nove 
studijei portrete. Rekbi da g. Petravić 
najvoli iznašati zaboravljene pisce (A. Zorčić, 
Petar Niziteo ; u prvoj knjizi) koje naša dan. 
današnja književna kritika prepušta akademi- 
cima filolozima i literarnim istoricima. Od tih 
Petravićevih radnja istaknut ćemo najprije dobru 
studijicu o don Nikoli Šimiću i ako je u knjizi 
tekar na četvrtom mjestu. 

,, Reakcija protiv romanticizma nadje odjeku 
u Italiji u t. zv. objektivizmu Capuane, Verge 
i Ciampolija. Kako Italija od vajkada neposredno 
uticaše na Dalmaciju tako početkom osamdesetih 
godina i kasnije odjeknu talijanski objektivizam 
kod nas u nizu seoskih novela, što su većinom 
štampane u godišnjacima zadarske "Iskre", 
Prvak i najizrazitiji prestavnik toga pokreta jest 
Nikola Šimić, koji u isto vrijeme uredji- 
vaše Iskru"... Rad mu se i smjer ogledavaju 
u  Slikama i Crtama izdanim onih godina... 
Šimićeve Slike i Crte imaju u prvom redu 
veliko folklorističko značenje jer crtaju golu 
i živu istinu... S jedne je strane manjkavo 
Šimićevo pripovijedanje što ne poznaje ili ne će 
da poznaje poroke kod našega seoskoga svijeta... 
U tome naliči Slavoncu Nikoli Tordincu... 
Njegova novelistika gubi ono socijalno značenje, 
što je mogla da ima... Pomanjkanje dublje 
psihologije i iskazivanja narodnje duše Simić 

nadoknadjuje plastičkim opisima i uspjelim dija- 
logom . . . Šimićevo pričanje osobito vrijedi s je- 
zične strane. Vjeran Pavlinovićev učenik _umekša 
Pavlinovićev način pisanja. Pretjerani provinci- 
jalizmi priječe da Šimića zavole u svim našim 
krajevima. Ali uza sve to je jak dojam njegova 
jezika ; još jača plastika realističkih opisa. Nje- 
gove će novele čitati kada mnoge druge sada 
slavljene_ panu u zaborav. Ovaj liberalni pop i 
vrijedni novelist realist, koji — nepravedno za- 
boravljen kao i Mato Vodopić — živi u srednjoj 
Dalmaciji zaslužio bi kudikamo prije i više od 
I. Ujevića da mu recimo Matica Hrvatska pre- 
štampa pripovijesti. 

G. Petravić kao što rado iznosi zaboravljene 
pisce tako isto hoće da pomogne one, koji. još 
nijesu poznati i priznati (o Eugeniji Šah i o M. 
Paveliću). U članku o M. Paveliću opširnije ras- 
preda svoje nazore o kritici i o modernoj poeziji. 
Tako će biti zadovoljni oni prijatelji formula i de- 
finicija, koji žele znati kakvih se pravila pravaca 
i ideja drži g. Petravić, ali ne će naći ništa oso- 
bito ni novo. Autor ovih .,studija i portreta" 
nije rušigrad ni navjesnik novotarija već umje- 
reni konzervatist. Razumljivo i naravno za 
jednoga svećenika. Prema protivnicima nije fa- 
natik kao oni oko Hrvatske Straže. Poput dru- 
goga svećenika kritičara Jakše Čedomila, što sada 
piše talijanski brinući se više za Belgiju i Holan- 
diju nego li za hrvatsku književnost, koje kao 
da ne poznaje otkad je zadarski kanonik, — 
dakle poput negdašnjega kritičara svećenika 
Jakše Čedomila ig. Petra vić umije da prema 
protivnicima bude objektivan i liberalan. To se 
najbolje vidi u raspravi o erotičnoj lirici Milana 
Begovića, o kojem (str. 166) posve ispravno 
veli : Begović (u knjizi Boccadoro) dotjera formu 
do muzikalnosti stiha, ugladjenosti izraza i sa- 
lonske elegancije u nas neobične. Po sadržaju 
je ta poezija nekud egzotična, više plod nauke 
i artificijelnosti nego li iskrenoga čuvstvovanja. 
Svejednd, red je priznati da je to, makar unesena 
biljka, organički najjedinstvenija zbirka naše 
novije ljubavne lirike. G. Petravić je hotimice za- 
zirao da uzme u pretres i Begovićeve drame, a 
da je to učinio, ne ograničivši se na same mu 
pjesme, bio bi možda napisao jednu od svojih 
najboljih i najcjelovitijih rasprava. 

Kao cjeline najbolje su mu radnje o N. Ši- 
miću i o M. Sabiću ,,najvećem našem pjesniku 
misticizma barem do danas". 1 sam pisac pje- 
sama, g. Petravić se najviše pozabavio s liricima 
(M. Sabić, M. Begović, Tresić, Katalinić, M. Pa. 
velić, E. Šah, a u prvoj knjizi : A. Zorčić, V. De- 
želić, J. Milaković, Simon Gregorčić, i t. d.). 


Od svih mu je najdraži Tresić Pavičić. Pun je 
hvala za Tresićevu liriku, koju meće navisoko, 
ali obzirno i zamjera. Još treba spomenuti četiri 
druge radnje: o Hvaraninu I. F. Biondiju (1574 


do 1645), pravniku, istoriku, dakako talijanskom, 


i romancijeru iz XVI. stoljeća. Vrlo zanimljiva 
i poučna studija, samo je maliko dosadno ono 
opširno navadjanje sadržaja Biondijevih  ro- 
mana. Rasprave o trojici talijanskih pjesnika : 
o heroju za ujedinjenje Italije Goffredu Mameliju, 
o Giosuč Carducciju i o Giov. Marradiju, infor- 
mativne su naravi. Najopširnija je ona o Car- 
ducciju, kojoj je pisac dodao nekoliko svojih pri- 
jevoda Barbarskih Oda. U ovim radnjama pisac 
nije toliko samostalan kao u pretresanju do- 
maćih pjesnika. G. Petraviću bi se htjelo, da se 
što više otrese starinske metode, koje se drži, 
i da proširi polje svojih proučavanja. I ako nije 
osobiti stilist, ni bogat idejama, njegove se knjige 
odlikuju skromnom jednostavnošću i rijetkom 
jasnoćom. U interesu naše književne kritike i 
uopće literature, neka se i drugi kritičari povedu 
za Petravićevim primjerom. —n. 


Dvije knjižice 

»Klub hrvatskih književnika. u Osijeku" 
izdao .je prva dva izvanredna izdanja. Knjižice 
su namijenjene pučkoj prosvjeti. U prvoj je 
Bosiljčević pod naslovom ,,Niz zlatnih zr- 
naca za hrvatska srca" složio 33 pitanja u formi 
narodnoga katekizma s pitanjima i odgovorima. , 
Medju pitanjima koja su sva rodoljubnoga zna- 
čaja imade i takovih: 9. Da li ti valja ljubiti 
hrvatsku knjigu? 10. Osim zemljopisa i povijesti 
Hrvatske da li ti valja još koje knjige hrvatske 
čitati? 12. Kakovim slikama valja ti resiti kuću? 
22. Koji su to, što duševno rade za otadžbinu 
Hrvatsku i nju svojim radom  proslavljuju? 
23. Znadeš li spomenuti jednoga od tih hrvatskih 
radnika duhom? 

Drugu polovicu knjige ispunjuju stihovani 
aforizmi. 

Drugu knjižicu sastavio je klubski tajnik 
R. F. Magjer kao prigodno izdanje k proslavi 
Vrazove stogodišnjice. U njoj je na prvom mjestu 
prigodna pjesma Nestora hrvatskih književnika 
Ivana viteza Trnskoga ,, Uspomeni svoga druga 
Stanka  Vraza", zatim — Preradovićev sonet 
»Stanku Vrazu" i Magjerova pjesma ,,Sipajte 
mu cvijeće..." načinjena prema jednom stihu 
iz Vrazovih ,,Gjulabija'. Dragan Melkus napisao 
je pjesmu u prozi osnovanu takodjer na jednoj 
»Gjulabiji". Životopis i književni rad Stanka 
Vraza sastavljen je iz odlomaka raznih studija 

o Vrazu: Ilešić po Markoviću iz uvoda ,,Iza- 
branim pjesmama" Vrazovim ; Šurmin iz  Po- 
vjesti književnosti hrvatske i srpske", F. Ž. 
Miler iz Petračićeve ,,Čitanke za više razrede 
srednjih škola" ; Drechsler iz prošlogodišnje 
Matičine studije ,,Stanko Vraz" i Kuhač iz 
Matičinih ,,lNirskih glazbenika". Ovaj način pri- 
kazivanja života i rada odlomcima iz tudjih 
studija jamačno je bolji i vredniji nego da je 
tkogod iz svega toga izmijesio nešto ,,novo". 
Ova mala knjižica od 30 stranica, koja može 
u neupućenima razbuditi interes za Vraza, a po- 
dati im barem donekle i sliku života i rada toga 
pjesnika svršava s još dvije ,,Gjulabije' (,,Moj 
grob" i ,,Moja ljuba') Stankove priopćene u 
cjelini. Klub hrvatskih književnika zaslužuje 
hvalu i potporu za svoja nastojanja oko popula- 
rizovanja hrvatske književnosti, te je knjižicom 
»,Uspomeni Stanka Vraza" što ju je 
uredio R. F. Magjer dokazao, da je potpuno do- 
rasao toj zadaći. — Cijena je svakoj knjižici 20 
filira, a dobiva se kod ,,Kluba hrvatskih književ- 
nika u Osijeku" (Gajev trg 4) i u knjižarama. 
—ovi—. 


Novele i portreti 


U ,,Savremeniku'' je već bilo govora o 
Malinarevoj ,,Modernoj biblioteci", koja je kao 
petnaestu knjigu izdala Baričevićeve ,,Novele 
i portrete", ali ne će biti zgorega upozoriti po- 
novno na to književno poduzeće. Malinar je 
do sada izdao ove autore: Maupassant, D' An- 
nunzio, Ibsen, Garborg, Čehov, de Amicis, 
Kovalevska, Jrasek, Korolenko, Lageričf, Ogri- 
zović, Andrejev, Čeh i evo sada Baričević. Od 
domaćih autora ovo je druga knjiga, pak je 
prema tomu opravdano, da se Malinarovu bi- 
blioteku smatra u prvom redu prijevodnom. 
Mi smo već imali prevodnih biblioteka, ali se 
može bez ustručavanja ustvrditi, da je ova 
najvrednija. I bilo bi najbolje, da Malinar 
ostane samo kod prijevoda. Ne za to, što ne bi 
dobio i valjanih originalnih radnja ili što bi to 
bila konkurencija kojem drugom nakladništvu, 
ne, nego jer bi donašajući dobre prije- 
vode, najviše uradio za ozdravljenje naših 
književnih prilika. Do sada su kod nas izdavali 
prijevode Kugli, Trpinac i neki djakovački 
knjižar Bruck. Sva trojica izdavahu mnogo 
loših prevedenih stvari. Najviše zla je učinio 
prijevodima trećerednih stranih autora zagre- 
bački knjižar i nakladnik Kugli, jer je pod vidom 
literature znao izdati takovih stvari, koje su 
bez sumnje najviše pokvarile ukus velikih či- 


taćih masa. Trpinac i djakovački knjižar nijesu 
mogli ,, Holmesom"', ,,Nevino odsudjenim'j ,,Ga- 
ribalđijem'' i sličnom robom mnogo nauditi, 
jer tuj odmah govore naslovi o kvaliteti i tko 
za takovim štivom poseže, taj ne bi nikako 
uzimao drugo, ali kupci Kuglijevi nijesu u ve- 
ćini od takove vrsti, pak bi uzimali i dobre 
stvari, da su im se pružale jeftino i u dobrom 
izboru. Čovjek se upravo čuditi mora smjelosti 
ovih knjižara, koji su si u Hrvatskoj stekli po- 
ložaj, imetak i sve što imadu, kako mogoše 
tako malo poštovanja iskazati zemlji i narodu, 
u kojem živu, te izdadoše stvari, tri knjige P. 
Kocka, dva kriminalna _ romana Kdnigova, tri 
knjige Boisgobeya, Gaboriaua i pripovijesti, ko- 
jima se i ne zna za autora, kao što su ,,Mračna 
zagonetka", ,,Neobična žena", ,,Nestalo 80.000 
talira'* i ,,Tajne biograd. kraljevskog dvora"? 
Već samo ove stvari sačinjavaju malu zbirku 
literarnoga smeća, koje je kadro otrovati tisuće 
srdaca i ukusa i odvrnuti ih od domaće knjige. 
Reći će tkogod: to ide, to narod traži. Ali to 
je ipak daleko preslaba obrana za atentate, 
što su učinjeni na hrvatsku književnost izda- 
vanjem prijevoda ovakovih stvari. Ako to ide, 
to još ne mora biti razlog, da se tomu i pogo- 
duje. Ja držim, da knjižari u radu oko kul- 
turnoga podizanja ne moraju biti posvema na 
istom stupnju, na kojem su seoski ili predgradski 
trgovčići i sitničari. Knjižar bi morao, držim, 
vazda imati pred očima, da ako već prodaje 
olovke i masno zaslužuje na pisankama, za- 
dačnicama i sličnim stvarima, da je dužan na- 
rodu, u kojem živi, pružati i nešto, što će 
djelovati u dobrom smislu na njegov du- 
ševni razvoj ; a ne pogodovati samo najnižim 
instinktima, zato jer to ide, jer to nosi. Od 
svakog trgovca zahtijevamo, da prodaje zdravu 
i solidnu robu, samo knjižarima neka bude slo- 
bodno nekažnjeno trovati. Da je ono, što iz- 
daju dobro, pa ma bilo i tudje, još bi čovjek 
nekako pregorio, ma da bi i to već značilo da- 
vati prednost tudjinu, ali kad je ono tudje zlo, 
kad se tim truje ukus, svraća smisao na krive 
putove, onda je to kažnjivo jednako, kao što 
i trovanje svakom drugom hranom. Da se kod 
nas nije izdavalo u tolikoj mjeri prijevoda ne- 
valjanih i trećerednih stvari, jamačno bi dobre 
hrvatske knjige i prijevodi dobrih tudjih stvari 
daleko drugačije prolazili, nego što prolaze. 
Radi svega ovoga valja nastojanje Malinarovo, 
koji ne imade kapitala poput naših knjižara, 
koji ne prodaje školske knjige, zadaćnice i 
olovke, poduprijeti na sve moguće načine, a 
u prvom redu time, da se knjižare, koje izdavaju 

smeće, bojkotuje i žigoše, ne bi li se time osla- 
bila konkurencija, što ju čine prijevodima lite- 
rarno vrijednih stvari. Druga i veća pomoć 
Malinaru bila bi, kad bi mu se predavali va. 
ljani i jezično uzorni prijevodi romana i pri- 
povijedaka (Matica Hrvatska) i drama (Hrv. 
kazalište) uz stalni abonement na stanoviti 
broj primjeraka, što bi ih ti zavodi mogli lako 
naći medju svojim članovima, odnosno po- 
sjetnicima. Matica bi mogla honorar za prijevode 
doprinijeti kao žrtvu za podizanje lijepe knjige 
indirektnim putem, a kazalište plaća prijevode 
i onako, pa ne bi u tom slučaju imalo nika- 
kovih žrtava. Kada bi Malinar uza to iz raznih 
dnevnika i časopisa, koji su donašali prijevode 
literarnih radnja, a teško su pristupačni, donio 
i nekoliko starijih stvari, došli bi do prekrasne 
prijevodne biblioteke, dočim se Malinar ovako 
mora zadovoljiti onim, što dobije, pa to mnogi 
put i ne bilo valjano prevedeno. 


#% 


Baričevićeve su ,,Novele i portreti" ne- 
obična književna pojava u nas. Bile su ogla- 
šene pod imenom ,,Pripovijesti'', ali su valjda 
autor i izdavač opazili, da im taj natpis ne 
pristaje. Njihova je neobičnost u tome, što pri- 
kazuju neobične ljude i neobičnim, za nas, 
načinom. Čitajući Baričevića, izlazi pred oči 
A. G. Matoš. On je prvi u nas počeo ovako pi- 
sati. Tek ovo ne znači, da je Baričević plagirao 
Matoša. Od sedam radnja u trima se pisac bavi 
slikarima i pjesnicima, odabravši dašto po- 
svema čudne i neobične ljude. (Original, Artist, 
Futač). U ,,Smrti Petra Pavlovića" i pripo- 
vijeci o ,,Glupku Tuki" prikazuje dva čovjeka 
iz svakidanjega života, pa je stoga ovdje lakše 
odrediti snagu i način Baričevićev u  prikazi- 
vanju. Promatrajući ljude, Baričević uoči jednu 
crtu u značiju ovakovog svakidanjeg čovjeka 
i ističe ju toliko, dok od portreta ne postane 
karikatura. U tom poslu karikiranja upravo 
je strastven i to više puta malo smeta. Petar 
Pavlović je bojažljiv, ali Baričević učini od 
njega karikaturu bojažljivca, uživajući spe- 
cijalno u pojedinim mjestima, u kojima je iz- 
smijao Pavlovića. Pošto se takovih mjesta više 
nakupi, prebaci on Pavlovića iz komičnoga u 
tragično i u nama se razbija konačno posvema 
slika toga čovjeka, koji je ovako neekonomski 
prikazan. Slično biva i u portretu Glupka Tuke. 
Baričević je očito imao model, ali je držao, 
da valja nekoje stvari, koje su mu bile poznate 
iz života toga čovjeka, podcrtati i nije u tome 
znao naći prave mjere. To isto vrijedi i glede 


stila Baričevićeva. I u tome se vidi strastveno 
traženje, isticanje pojedinosti na štetu cjeline. 
Za volju jedne prispodobe, sretno nadjene, 
Baričević će se udaljiti, izgubiti u duljenju, 
dok posvema ne uništi prvobitni dojam, što 
ga je učinio onom uspjelom figurom. Ja bih 
sve ovo mogao poduprijeti i citatima, ali vje- 
rovat će mi se možda i na riječ. Tek ova sve 
nijesu nipošto pogrješke, nego više značajke 
Baričevićeva pisanja. Nama treba ovakovih 
pisaca, u kojima sve vrije. I kao što nijesam 
mogao shvatiti jednostrano osudjivanje, kojim 
su u svoje doba dočekani Kamov, Radošević, 
Kišur, koji su zapravo tako blizi Matošu kao 
i Baričević, tako ne bih mogao ni sada značajke 
Baričevićeva pisanja smatrati  pogrješkama i 
nedostacima. 

Posvema iz okvira Baričevićevih ostalih 
radnja izlazi ,,Smrt kao baština" i po predmetu 
i po načinu obradbe. U njoj prikazuje umiranje 
mladića, koji je baštinio sušicu od oca. Ob- 
radjen je ovaj predmet u formi dnevnika i li- 
stova. O ,,Originalu", ,,Artisti' i ,,Futaču", 
kao naumice originalnim ljudima, ne valja 
trošiti mnogo riječi, jer se valjanost piščeva 
daleko bolje očituje u iznašanju svakidašnjih 
ljudi i dogodjaja, a upravo ovim dokazao je 
Baričević, da imade talenta. A.M. 


Gjordjići Kanižlić* 

Ova je radnja sa prvobitnim naslovom 
»,ZwWei Jesuiten in der serbokroatischen  Lite- 
ratur des XVIII. Jahrhunderts“ bila piščeva 
doktorska disertacija (1905.), ali se vrijednošću 
svojom daleko izdiže nad obične radove ove 
ruke, pa je sada izašla u ,,Radu“ Jugoslavenske 
akademije, gdje medju literarno-historičkim ra- 
dovima ovoga zbornika zaprema dolično mjesto, 
unoseći u ukočeni oblik akademičkih literarno- 
historičkih studija više duha i moderniju naučnu 
metodu. Zato se o toj radnji može govoriti, 
ali i mora se govoriti, da se kontrolira mladoga 
pisca, koji izriče svoje sudove suviše samo- 
svijesno, ne poznaje rezerve, voli svoje apriorno 
mišljenje nego li tudje jače utvrdjeno mnijenje. 
To je i povod, da posvećujemo svoju pažnju 
ovoj studiji, jer ako ikojoj nauci, to jamačno li- 
terarnoj historiji treba u nas da pritječu sve 
solidniji radnici, a to mnogo ovisi i o kritici. 

Hrvatska literarna historija jest mlada 
nauka, pa se sva kreće još u obliku mono- 
grafija. Golema sila neobradjene i neproučene 


* D. Prohaska: Ignjat Gjordjić i Antun 
Kanižlić. Rad, knj. 178. 

gradje, površno izdatih, a gotovo nepročitanih 
pisaca tjera nas na specialni studij, na mono- 


grafije, jer je cjelinu .preteško obuhvatiti, ali 


upravo to je povod, da ne imajući ni potpune 
bibliografije ni naučno argumentirane opsežne 
literarne povijesti, griješimo u monografijama, 
proučavajući jedan dio, a ne poznavajući cje- 
line. Od ovakvih pogrješaka, koje često s te- 
melja mijenjaju piščevo mišljenje, koje hcće da 
dokaže, jedva je prosta koia naša monogra- 
fija, pa im se nije mogla oteti ni ova. 

Pisac spominje utjecaj Ovidija na ga- 
lantnu liriku talijansku, francusku i njemačku, 
a utjecaj njegov na hrvatsku liriku nikako ne 
poznaje. ,,Spominju se — veli — već u Hekto- 
rovića, hvarskoga pjesnika, lat. i hrv. izgub- 
ljen e pjesme De remedio amoris“. To, kao 
jedino poznato, spominje u bilješci, pa i to je 
naopako. U istinu nijesu nigda ni postojale 
ovakve hrvatske i latinske pjesme Hektorovi- 
ćeve, već samo njegov hrvatski prijevod ,,Knjige 
Ovidijeve od lika ljubenoga“ (De remedio amoris), 
a to nije izgubljena pjesma, nego je otkrivena i 
priopćena već u prvoj knjizi ,,Gradje za povijest 
hrvatske književnosti“. — Ili dalje! O Gjor- 
djićevoj ,,Mandaljeni pokornici“ ne može se 
govoriti, a da se ne pretresaju Gundulićeve 
»,Suze sina razmetnoga“ i Bunićeva ,,Manda- 
ljena“. Ali ima još jedna pjesan, piscu nepo- 
znata, što se uz ove privija, i važna je za raz-, 
vitak dubrovačkoga marinizma upravo za pauzu 
izmedju Dživa Bunića i Gjordjića. To je pjesan 
Nikolice Dživa Bunića ,,Glavosječenje navjesti- 
telja Jezusova Ivana Krstitelja“ ili ,, Herodias“. 
Da je pisac poznavao dubrovačku Herodijadu, 
nikako ne bi napisao: ,,A Saloma predjašnjih 
vijekova ulazi u prikazanje o sv. Ivanu Krsti- 
telju kao sporedno lice, kao ,,Igruša, kći Irudi- 
čina“, dok je u modernoj drami O. Wildea na- 
rasla do glavne junakinje, zamamljive sa strasne 
ljubavne želje“. Kako vidjesmo, već u staroj 
hrvatskoj književnosti imademo pored crkvene 
reprezentacije, gdje je Saloma dakako sporedno 
lice, i epsku pjesan, gdje nam se ona javlja 
kao glavna junakinja, pa je upravo 
središte radnje i najljepše pjesničko mjesto, 
na koje pjesnik prosipa sav cvijet marinizma, 
scena, gdje raskošna Saloma pleše pred Irudom. 
Saloma je Nikolici Buniću ono, što je bio raz- 
metni sin Gunduliću, a Mandaljena Dživu Bu- 
niću i Gjordjiću. — Ili ovo! Zanimljivo je, da 
Kanižlićeva ,,Sveta Rožalija“ nije ni prva ni 
osamljena u staroj hrvatskoj književnosti. Bila 
bi piščeva slika potpunija i jasnija, da je opazio, 
kako se pod utjecajem odgoje Isusovaca i u 


Dubrovniku već u XVII. stoljeću pjevalo o sv. 
Rožaliji. Saro Dživa Bunića (1633.—1721.), 
drugi sin prvog dubrovačkog erotičkoga pjes- 
nika, opjevao je, kako se spominje: ,,Vitam 
Divae Rosae AS. Maria, erga quam summa 
eius fuit pietas““ (god. 16741.) ; nadalje se tu spo- 
minje : ,, Poema de vita, rebus gestis et virtu- 
tibus eiusdem Divae Rosae“; ,plurima 
item poemata, in quibus pii Divae Rosae 
erga Deum affectus exprimuntur“. — Ili još 
jedno! Dr. Prohaska veli: ,Gjordjić se u 
svojim Pjesnima povod za tom elegantnom 
i rafiniranom lirikom Arkadije. Njim (!) 
se dubrovačka lirika diže na novi sneda 
razvitka“. Medjutim oznake, što prema daljim 
piščevim izvodima karakterišu liriku Gjordji- 
ćevih Pjesni, obilježuju i Bunićeva Plan- 
dovanja, tek što je Bunić svuda volio neku 
mjeru, a Gjordjić je volio ekstreme, pa kod 
ovoga ista obilježja nešto jače udaraju u oči. 
Prema tome se nije Gjordjićevim ,,Pjesnima“ 
dubrovačka lirika digla na novi stepen raz- 
vitka. ' 
razvitka dubrovačke lirike jest svakako spor iz- 
medju idealizma i realizma, koji je u to doba 
izbio, a kako je sam Gjordjić zašao u taj spor 
pa nam se u predgovoru ,,Mandaljene“ ukazuje, 
kao teoretički branič idealizma, očekivali bismo, 
da će pisac s više pomnje raspraviti ovo pitanje, 
Nove gradje nije iznio, a što je bilo poznato. 
rdjavo je komentirao, pa su i zaključci neosnoi 
vani. Pisac navodi riječi Gjordjićeve: ,,Pokl- 
otole slijedi (dim za špotu), da razborič- 
nije i uljudnije, neg svoj grijeh u mo- 
jijeh pjesnih Mandaljena, plače u popijevkah 
kneza Nikolu kneginja Vidosava, koja narav- 
nom i neredbenom bolesti kidajuć 
vlase, mećući ih za se leleka i bugari: Jaohve 
si njoj žalosnoj.“ Iz ovoga mjesta zanimljive 
Gjordjićeve apologije idealizma protiv ,,narav- 
nosti“ realizma izvodi dr. Prohaska: ,Narod- 
nom pjesmom, koja je prirodna, mislio je 
Gjordjić, da je pobio svoje protivnike. Znao je, 
da mu ovaj dokaz mora uspjeti, jer u njegovo 
je doba narodna pjesma bila još prezrena kao 
plod prostoga i neuljudjenoga ukusa.“ 
Pisac nije kritički ispitao premise, pa mu se i 
zaključak protivi istini. Iznajprije nikako ne 
stoji, da je u ovo doba narodna poezija ,,bila još 
prezrena“, pače što više, ona je već ponovno 
bila došla u svoju cijenu. Prvi naši trubaduri 
koncem XV. stoljeća, posve u skladu sa suvre- 
menom strujom talijanske lirike, priljubljivali 
su se k narodnoj pjesmi s Hektorović je s velikim 


355 i 


počitanjem o njoj govorio, a za njom se povodio 
Lucić. Upravo u Gjordjićevo doba ulazila je 


ona opet u modu. U to nastaju u Dubrovniku ' 


veliki zbornici bugarštica, bez kojih mi danas 
ne bismo gotovo ništa znali o staroj hrvatskoj 
narodnoj poeziji, a u Zaostrogu će ne zadugo 
zapjevati Kačić svoju ,,pismaricu“. Mene je 
mnogo zanimala ,,narodna pjesma“ o knezu 
Nikoli i kneginji Vidosavi, na koju se obara 
Gjordjić, pa sam je svakako nastojao negdje 
naći, a kad sam je otkrio, opazio sam, datoi 
nije — narodna pjesma. Kukuljević priopćio je 
ju pjesmu pod naslovom ,,Knez Nikola i knez 
Bujak“, doduše kao popijevku iz XIII. ili XIV. 
Stoljeća, u ,,Pjesnicima hrvatskim XV. vijeka“ 
(1856.), ali danas će svaki književni historik 
reći, da je to umjetna imitacija narodne  bu- 
garštice jednoga od Gjordjićevih protivnika. 


A kneginja Vidosava osta lele tu udova, 
Jadna kneginjo ! 
Skubuć vlase, mećuć ih za se, 
Pogledav se, napi u glase: 
Hoja, Lero, Dolerije... 


Ova je dakle pjesma imitacija narodne 
pjesme nekoga pristalice ,,naravnoga'“, pa prema 
tome ne pobija, kako bi pisac htio, Gjordjić 
svoje protivnike tobože općeno prezrenom na- 
rodnom pjesmom, već upravo njihovom umjetnom 
poezijom. Ovo je važna činjenica. Uopće mi- 
slim, da treba skeptičnim okom gledati na 
neke bugarštice u Bogišićevu zborniku, moje 
je najdublje uvjerenje, kad se dublje prouči 
dubrovačka poezija ,,naravnoga“ u XVIII. sto- 
ljeću, pa se utvrdi više ovakih primjera, da će 
se dobrano morati stegnuti broj izvornih na- 
rodnih pjesama iz dubrovačkih rukopisa ovoga 
doba. 

Pišući o Kanižlićevoj ,,Rožaliji“ i Gjordji- 
ćevoj ,,»Mandaljeni“* morao se i dr. Prohaska 
dotaći pitanja, dali izmedju ova dva djela po- 
stoji medjusobno dodirivanje. Kako je glavno 
obilježje njegova kriticizma ono, što je Nietzsche 
nazvao ,,razvredjivanjem svih vrijednosti" ili što 
sam eufemistično nazivlje ,,revizijom“, to je pisac 
dakako i u tom pitanju ustao protiv dosadaš- 
njega mišljenja. On je naprosto sve dodirne 
točke izmedju Gjordjića i Kanižlića sveo na 
,općene oznake cijele ove književne struje, za 
kojom se i jedan i drugi povodi“, a tendenciozno 
je prešutio nek» zajedničke crte kao i činjenicu, 
da Kanižlić sim priznaje u ,, Kamenu smutnje“, 
da se povodi za Gjordjićem. Dr. Scherzer, istra- 
živajući ovaj utjecaj, istaknuo je u ,,Sv. Roža- 
liji! i u ,.Mandaljeni“ scenu. gdje se djevica 


u zoru u svom svjetovnom sjaju odijeva pređ 
ogledalom. Ova je scena jednako obradjena u 
oba pjesnika, pa nije samo istovetna po motivu, 
koji može biti konvencionalan, nego je srodna i 
po izražaju, po riječima. Pisac nije shvatio. 
značenje ove pojave, pa zato jednostavno kaže, 
da je ovaj motiv ,,pravi locus commmunis u 
renesansnoj književnosti“, i da ovu scenu opisuje: 
,»Sila pjesnika“, te nije čudo, da i naša dva 
pjesnika opisuju ovaj prizor ,,jednakim riječima“. 
I sada bismo očekivali, da će 
nam pisac navesti ovakvu i jed- 
nakim riječima izradjenu scenu 
iz ,silA pjesnika“, ili ma bar iz 
jeđnoga, pa bismo smjesta ostavili sve ar- 
gumente  dosadašnjega mišljenja, ali mjesto 
ovoga logičkog postulata dobivamo pet talijan- 
skih stihova iz Metastazija i kratki citat iz 
Speea, što sve nema ništa zajedničko s ovom 
scenom toalete pred ogledalom. Goneći se za 
krilatim riječima, što ih nije mogao ispuniti sa- 
držajem, pisac je prezirno gledao na mišljenje 
drugih, pa iza ovih negativnih citeta dakako nije 
priznao svoju stramputicu, pače pošao je njome 
na egzotični put bez cilja: utjecaj dubrovački 
posve odbacuje, pa isporedjuje Kanižlića s takvim 
njemačkim uzorima, ,koji su mogli posredo- 
vanjem drugih o njima zavisnih pisaca utje- 
cati na Kanižlića“, po čemu se unapred odrekao 


Svakoga pozitivnoga rezultata u svome istra- 


živanju, te je tako u najboljem slučaju dosa- 
dašnju osnovanu i vjerojatnu hipotezu origi- 
nalnosti radi zamijenio novom, a posve nevje- 
iojatnom. | 

Mogli bismo još štošta opaziti, ali omedjen 
prostor ,,Savremenika““ nas zaustavlja ; 2 i ovo, 
što je rečeno, izneseno je, da pisac bez naučne 
i objektivne kontrole ne korača dalje u razvi- 
janju pogrješaka i rdjavih sklonosti svojih, 
nego da unapredjuje svoje pozitivne sposobnosti, 
koje čine ovu radnju i pored krupnih stvarnih 
pogrješaka i nastranosti u metodi vrijednim 
prilogom hrvatskoj književnoj povijesti. 

Dr. Branko Drechsler. 


Kajišar 

Stjepko Debeljak, pučki učitelj, koji je 
imao prilike proučavati narodnje nevolje iz 
neposredne blizine, živući medju narodom, na- 
pisao je pod gornjim natpisom djelce, u kojem 
u formi drame razmatra pitanje narodnih zlo- 
tvora, poznatih pod imenom  kajišara. De. 
beljak je radnju i sam nazvao slikama sa sela. 
U prvom činu prikazuje rastvorno djelovanje 

seoskoga gavana, kajišara Gaše, u drugom 
otpor, što gi je iseljenik, kojemu je Gašo prodao 


djedovinu i koji se vratio iz tudjine, da se opet. 


domogne svoga djedovskoga krova protiv njega 
poduzeo, i u trećem čas dražbe, na kojoj Gašo 
po drugi put hoće, da razbije sreću Petrovu. 
U ,,Kajišaru" se mjestimice odviše (preučeno !) 
raspravlja. Najbolji je treći čin, u kojem ne 
ma nikakovih raspravljanja, nego se radnja 
razvija neprekidno do konca. 


= vo, 


Vladimir Nazor 


— Vi ste se, gospodjice, upoznali s njime? 

— Jesam. 

— Dojam? 

— Molim, pitajte dalje ! 

— Vanjština? 

— Moram reći: ugodna. 

— Visok? 

— Ni visok ni nizak. 

— Posebna obilježja? 

— Naočari i odviše srebrnih niti u kosi 
i bradi. 

— Doba? 

— Trideset i tri godine. 

— Zanimanje? 

— Profesor, ali ne od onih, što zaboravljaju 
kišobrane. 

— Pribivalište? 

— Kastav. Malen, ali drevan grad na 
brijegu sa znamenitom i slavnom prošlosti, 
grad, koji je Istru vratio hrvatstvu. U novije 
vriieme podosta osamljen, jer se život neodoljivom 
snagom kotrlja u nizinu.. Omiče se život niz 
pitome obronke unatoč tome, što ga gordi Ka- 
stavac za kosu hvata i grozničavo k sebi vuče. 
Ali život ko život... 

— A on? 

— Nazor? U tom krajnjem naporu i otporu 
vidi nešto nadčovječno. A to je, što ga dira. 
Valjda se sjeća svojih stihova : 

.... gledajte, djeco, 
Kako na zemljište naše ne smije da korakne holi 
Stojan ni pomamni Momir. Boje se, drže se južnih 
Krajeva... . 

— Vam su znane njegove pjesme? 

— Sve. 

— Jeste li mu govorili o njima? 

— Jesam. Spomenula sam mu neke i po- 
hvalila ih. 

— A on? 

— On nije odgovorio ništa, već je uzeo 
da mi čita Kranjčevića, Carduccia i Pascoli-a. 

— A onda? 


— Onda me je zapitao: Svidjaju li vam 
se i sada moje pjesme? Ja sam odgovorila : 
— Znam, što hoćete da kažete. Ali pitam vas, 
jeli kada koji pravi umjetnik vjerovao u vrijed- 
nost svojih djela? 

— A kakav je u saobraćaju s drugim smrt- 
nicima? 

— Rjedje ekspanzivan, češće zatvoren u 
sebe, ali vazda ljubezan. Vele, da je i dobar 
pedagog. Drži pučka predavanja, roditeljske sa- 
stanke, piše pjesmice za djecu... 

— Jednom riječi: Odgojitelj ! 

— Svakako, premda držim, da je promašio 
zvanje. Po mojem shvaćanju njega bi bilo tre- 
balo poslati u ,,Jugare", kao što su ono učinili 
s Kozarcem i Čipikom. 
> — Po čemu to sudite ? 

— Po tomu, što neizmjerno voli šumi. 
Nalazi u njoj koješta, te ga zanima: rosne 
kapljice na zelenim hvojicama, divlje cvijeće u 
šikarju, jesenje lišće s tisućama raznih boja, 
trag divljači, šumski mir, koji neznani zvuk, 
pa tračak sunca, što se guštarom krade i uvija, 
sve to njega zanosi i ushićuje. 

— A ima i drugih šetnja osim one u šumu? 

— Ima ona — iz šume. Na tom ga je putu 
naći obično pod noć. Sam... Nešto je okrupan, 
pa se teško uspinje na svoj brijeg. Dok ide, 
mrak biva sve to gušći, a priroda oko njega 
poprima neki drugi, čudesni oblik : sve postaje 
nekako veće, krupnije, snažnije. Tamne sil- 
houette gora i planina kao da su se netom digle 
iz haosa i izvile nad more, što se dolje još i 
jače udubilo. On popostaje i gleda u to dugo, 
a onda bježi kući i što je vidio, sklada u pjesme, 
kojima se mi svi divimo. 

— Hvala vam, gospodjice. No do sada je 
bio govor većinom o dobrim stranama našega 
pjesnika. 

— Sad bi pak trebalo okrenuti kolajnu, 
nije li? 

— Molio bih lijepo... 

— Razumijem : hrvatski jal. Ne — neka 
je, poslužit ću vas. 

— Počnite s najlošijom njegovom stranom ! 

— Evo je: ne će, da se ženi... 


Tu se naš razgovor prekinuo. e. 


Iz majske košare 


Poznavati Srbiju je danas, ma da to nije 
poznavanje per analogiam, već obratno, naj- 
bolja metoda za upoznavanje Hrvatske. Isti 
jezik, ista rasa, a opet je sve drugojačije, pa 

ono, što stoji ovkraj, kao u Pascalovu .para- 
doksu je izvrnuto onkraj Save. Kako da se tu 
snadješ 2 Svakako na hvaljenom  ,,srednjem 
putu, u sredini izmedju srpskog demokra- 
tizma i našeg tradicionalizma, izmedju nji- 
hovog radikalizma i našeg birokratizma, iz- 
medju našeg kaputaštva i njihovog geačtva, 
izmedju njihovog narodnog i našeg nenarodnog 
historizma. 

Gosp. Slobodan Jovanović, pro- 
fesor beogradskog univerziteta, jedan je od 
najkurioznijih modernih srpskih duhova. Kada 
je naprednjačtvo, doživljevši preko Garašanina 
svoj politički pad sa kraljem Milanom, postalo, 
naročito u autoritativnom literarnom kritičaru 
dru. Ljubomiru Nediću, jedna čista intelek- 
tualna kritička reakcija proti nekulturnim po- 
litičkim i literarnim demagogijama, uzrokujući 
rascjep kulturnijih mladjih od političnijih starih 
radikala — ,fuzionaša', bijaše Slob. Jova- 
nović u konservativnoj eliti srpskoj oko Ne- 
dićeva Srp. Pregleda, koji nastavljaše 
visoku kulturnu tradiciju Otadžbine na- 
prednjaka dra. Vladana Gjorgjevića. Onda je 
pokazao mladi konservativac isto toliko so- 
lidnog suda kao literarni, umjetnički kritičar, 
kao danas kao analizator političkih i pravnih 
misli. Čist logičar i ,,Englez" kao Nedić, prenio 
je njegovu literarnu kritiku sa još većom ob- 
jektivnošću i naučnom spremom na političko 
polje, pokazavši u ocu radikalizma, u Sveto- 
zaru Markoviću ,,ruskog'' romantika pod vidom 
tobožnjeg pozitivizma i prikazavši matema- 
tičkom skoro jasnoćom u 1. svesci Politič- 
kihi pravnih Rasprava cijelo ustavno 
pitanje u Srbiji od pada Karagjorgja, pa Sre- 
tenjskog Ustava (1835.), pa sve do abdikacije 
kralja Milana i do naših dana. U novom stanju 
(iza krvavog 29. maja) kraljevska je vlast go- 
tovo sasvim iščeznula, zaključuje se ta studija, 
sa riječima, koje najbolje karakterišu slobodu 
toga duha: , Jedan kralj, koji je osudjen da 
bude pasivan ; jedna Skupština  onesposob- 
ljena opstrukcijom za rad; jedna vojska bez 
unutrašnjeg jedinstva i s toga bez odlučnosti 
za političke avanture, — to su crte novog stanja 
što prve padaju u oči nama, koji u njemu ži- 
vemo"'. Citiram sve to ne samo kao dokaz kri- 
tičnosti g. S. Jovanovića, nego i kao. dokaz, 
da tako ne bi kod nas mogao o suvremenom 
. stanju u Hrvatskoj, sve kad bi i htio i smio, 
pisati ni jedan naš profesor na pravnom fa- 
kultetu... Portrait publiciste i agitatora Pere 
Todorovića, organizatora srpskog radikalizma, 
toš je porazniji od kritike protivnika ,,estetike" 


Svet... Markovića, ali to ne smeta jednakoj ob- 
jektivnosti toga tukididskoga suda i prama 
kralju Milanu. 

Kako nisam pravnik, nemam kompetencije 
za sud članaka u ovoj najnovijoj, drugoj svesci 
Političkih i pravnih Rasprava. 
O dvodomnom sistemu je nastavak 
ustavnih razmatranja i meni na našem jeziku 
nije poznata tako jasna, tako lucidna rasprava 
o  parlamentarizmu, naročito o odnošajima 
gornjeg i donjeg doma. Uspostava gornjeg 
doma je naime stari postulat srpskih konserva- 
tivaca, simpatičan i učenom profesoru kao pri- 
jatelju pravog parlamentarizma, pa je više no 
poučno za paralelu izmedju ,,nas i onih tamo", 
da naša elita vidi spas u demokratizaciji našeg 
Sabora, dok srpska traži načina, kako da Skup- 
štinu i parlamentarizam spase od neparlamen- 
tarnog demagoškog opanka. Milan Piro- 
ćanac je prekrasna kritika naprednjačtva, 
ideje političkog naprednjačtva u Srbiji i zato se 
S. Jovanović poslužio velikim gospodinom, 
srpskim  aristokratom  Piroćancem, cijenjenim 
kao doktrinar, mislila, a ne kao vodja stranke, 
što bijaše vojnik i ,,kavaljer', ali fraseur i di- 
letant Garašanin. Naprednjaci ne uspješe, jer 
su kao umjerenjaci bili za ustav, koji bijaše 
kralju Milanu odviše radikalan, a narodu odviše 
»»dvorski'. Stranku zaustavljaše rivalstvo iz- 
medju Piroćanca i Garašanina, pa fakat, da 
Piroćanac kao doktrinar ne bijaše realan prak- 
tičan političar. Nastavljač politike kneza Mi- 
hajla ,,Balkan balkanskim narodima", sanjao 
je Piroćanac o oživotvorenju tog ideala — kao 
možda i naš Štrosmajer — u vezi s idejom fe- 
deralistične Austrije. Slobodan Jovanović i 
to naprednjačko austrofilstvo vrlo tačno i dosta 
negativno ocjenjuje, ali dogadjaji, kao aneksija 
Bosne i opće pravo glasa u Austriji, još i danas 
čine aktualnom misao velikog gospodina, Nj. 
Ekselencije Milana Piroćanca. 

Još do aneksije bijaše Srbija centar srp- 
stva. Ako i nije taj centar još iz Beograda pre- 
mješten, posljedicama pametne aneksivne po- 
litike može svakako za austro-ugarske Srbe 
doći u pitanje to dojakošnje srbijansko sre- 
dište. Ma da je prof. S. Jovanović kao konser- 
vativac prije svega, u ostalom kao svi Srbi iz 
Srbije, izvrstan Srbijanac, veli u smislu novih 
prilika na austro-ugarskom slovenskom Jugu : 
»Zrno je istine, da osobine jednog naroda za- 
vise u velikoj meri od njegovog stupnja kulture, 
i da jedan narod na tako niskom stupnju kulture 
kao naš, ne može napredovati, ako bude odveć 
sarevnjivo čuvao svoju narodnu osobenost"... 

Slobodan Jovanović toliko je bogat ide- 
jama, te na njih tek upućujem, želeći mu kod 
Hrvata što više čitalaca i žaleći ga, što je žrt- 
vom ležernog feljtona; a ne stručne studije. 
Našavši Piroćancu nedosljednosti  buržoaskog 
liberalizma, vrlo polovičnog, engleskih vigovaca 
1869. i francuske buržoazije prije 1848., ot- 
krivši mršave izvore demagoškog i višoj kulturi 
dušmanskog starog radikalizma, došavši kao 
umjerenjak do najslobodoumnijih, ako i pesi- 
mističnih, rezultata čovjeka izvan stranaka, 
Slobodan Jovanović ne oduševljava me samo 
slobodom i učenim bogatstvom duha, nego još 
i ovim: shvaćanjem nacionalizma i onda so- 
lidnošću svog izlaganja, svog stila. 

Dok se kod nas u neupućenim redovima 
još uvijek shvaća narod kao homogenost je- 
zična i etnografska, dakle plemenska, S. Jo- 
vanović sasvim ispravno kao Renan, Poincar€ 
i toliki drugi misli, da je momenat kulturni i 
historijski jedini mjerodavan u pitanju narod- 
nosti. Kao pravnik, on narodnost shvaća dr- 
žavopravno kao naše pravaške teorije. Osje- 
ćanje narodnosti kao jedinstva jezičnog i ple- 
menskog je i tome misliocu inferiorno prama 
narodnosti kao ideji državne i kulturne zajed- 
nice, koja je iz Bretonca, Franka i Romana 
napravila jedan narod. Narod kao fakat filo- 
loški i etnografski je inferiorniji prama narodu 
kao faktu kulturnom i idealnom. 

Od Engleza je Slob. Jovanović, pisac članka 
o Balfouru, naučio držati se činjenica, od Fran- 
cuza ima skeptičnu analizu i precizno izlaganje, 
a od Nijemaca ima taj — ne varam li se — 
Jellinekov juristički djak tradiciju i dar za neo- 
sobnu, naučnu spekulaciju. Dodam li još, da kao 
pravi Srbijanac nikako ne podnosi frazu, ,,ra- 
guzanizam' i merinizam, mrzeći svaku afektaciju 
pa — kao Stendhal i Merimee_ — i afektaciju 
»Kičenosti'' u stilu, našao je svoj osobni stil, 
dosta bezbojan za naučnu raspravu, dosta jedno- 
stavan za diskretne crte psihološkog portraita i 
dosta stvaran, da ne umara suhoćom analize i 
apstrakcije. Za moj ukus taj stil u čežnji za na- 
ravnošću malo je neprirodan. Odviše mi je 
mršav i tamo gdje to ne treba. Ne želeći isticati 
sebe, S. Jovanović afektira, jer 1e i sakrivanje 
samog sebe, maskiranje svog vlastitog skepti- 


cizma — afektacija. Naravan, prost stil može 
biti samo osoban stil. 
Mćrimće-u, tipu sličnih k itičnih, skep- 


tičnih i universalnih intelektualnih dispozicija, 
sličan je g. Slobodan Jovanović i fizički. Pored 
pored plave glave sa licem, na kojemu je lijepa 
samo superiorna nota inteligencije, pa slabašnog 

tijela, aristokratskih, povučenih i jednostavnih 
atitida akademske finoće ima — kao Kara- 
gjorgje — tanak, čudan, ženski glasić ucvije- 
ljenog, pedantnog i razmaženog dječarca. Njegov 
otac, bivši ministar i savjetnik državni, bijaše 
medju prvacima liberalne Omladine i S. Jova- 
nović mora da već od mladih nogu imadjaše 
fin odgoj kao Montaigne. U savremenoj Srbiji 
on je dvostruk aristokrat i sa naprednom stran- 
kom budan čuvar ovih aristokracija, naročito 
one, koja jedina osposobljava da si usamljen 
najviše onda, kada si to najmanje. Ako je ve- 
lika inteligencija najpodobnija stvar za une- 
srećavanje ljudi, ja bih duboko žalio toga umje- 
renog srpskog konservativca, srpskog nasljed- 
nika Montesquieuovog, da na kraju krajeva 
ne smatram još većom nesrećom od inteligen 
cije — — glupost. Ne zbog toga, jer unesrećuje 
inteligentne, nego — jer usrećuje srećne glupane. 


# 


Šteta, što nam g. Slobodan Jovanović ne 
može reći, što misli o našem Saboru i izbornoj 
reformi. Ali što ćemo, on ni u Srbiji nije narodni 
poslanik, a da i kandiduje, ne bi kao izvanstra- 
nački kandidat bio izabran. Stranke su prema 
tome bolje no inteligencija. 

Sa literarnog gledišta nije me baš osobito 
zadovoljavao naš Sabor. Ne bijaše dosele dosta 
literaran. Naročito u polemikama i diskusijama. 
Gjalski se tužio na loš ton medju nama knji- 
ževnicima, dok je ton medju ocima domovine 
daleko gori, pa i onda, kada je Gjalski medju 
njima. 

A što je najglavnije, ni u ovom zasijedanju 
saborskom nije se ništa, baš ništa učinilo za 
književnost i književnike, ma da je ban, g. dr. 
Tomašić, dobar književnik kao i nekoliko nar. 
zastupnika. Niko, niko se ne brine za nas, pa 
ni mi sami. 

Čast plastičnim umjetnostima, ali niko ne 
može oboriti tvrdnju, da naša književnost, 
kakva je da je, vrši mnogo važniji kulturni 
utjecaj. Dok mi pišemo za sve klase, za cijeli 
narod, plastični naši umjetnici rade samo za 
srećnike, koji kao privilegovana klasa mogu 
kupovati njihove stvari. Vlada im je dala na 
na uživanje krasne ateliere, ponamiještala ih, 
a literatura je za tu blagoslovenu plejadu samo 
zato ovdje, da im pravi reklamu. Kod gospode 
od kazališta je isti slučaj. Ima ih, što vuku pri- 
stojne plaće, ma da vrlo malo rade, ne naučivši 
u svojoj, lovorikama posutoj karijeri ni tajne 
pravilnog, razgovjetnog izgovaranja, da ne go- 
vorim o misteriju pravilnog naglaska. I za ovu, 


u mnogim slučajevima sasvim nepismenu go- 
spodu (i gospodje) mi literati postojimo samo 
zato, da im pravimo reklamu ili da ih, u naj- 
boljem slučaju, ne napadamo, kada nam prazne 
džepove i kada za novac, namijenjen kulturi 
hrvatskoj, dreče kupleje iz Vesele udovice ili 
urlaju divote iz Princa Luksemburga. Postojim 
li na ovom tužnom planetu za gdju. Pollak, 
postojim samo toliko, koliko imam javnog i 
pozitivnog shvatanja za njene umjetničke ne- 
odoljivosti. U ostalom : stara, poznata pjesma 
o Kabotenima. 

I dok naš književnik kao misirski rob vuče 
glomazne ploče za te domaće umjetničke pira- 
midalnosti, avansirajući u najboljem slučaju za 
dramaturga, novinskog  recenzenta ili  rriši- 
petlju kakve strančarske grupe političke, sasvim 
nepismeni individui živu od pera, od našega 
hrvatskoga pera kao novinari, plešu svakodnevno 
orgiju oko svemožnog kumira, oko svete Glu- 
posti, Naše Gospe i Zvijezde Morske, dok uspo- 
mena ljudi kao Kranjčević i Kumičić škilji bez 
spomenika, dok grobovi Palmovića, Šenoe i 
Kvaternika nemaju dostojnog uresa, dok se 
na junake kao A. Kovačić sasvim zaboravlja u 
tom sveopćem obožavanju vola Apisa. 

Jest, Apisa a ne Osvetnika trebaše kao 
svetu iskru medju nas kao kulturni simbol sa- 
vremenosti baciti Ivan Meštrović. 

Organ naših jezuita ,Hrvatstvo" je 
u osobi toga silnoga umjetnika napalo hrvatsku 
umjetnost, pa je u svoju korist kao poraznu 
kritiku navelo moje članke u ,,Hrv. Slo- 
bodi". Još nedavno je i mene, kao sve slo- 
bodnije ljude, napalo kao i Meštrovića i meni 
je milo, da taj vrli list citira kao autoritete 
ljude, koje napada u ime srca Loyolina. 

Medjutim spomenuta moja izložbena stu- 
dija nije nimalo pora zna. Jest, ja sam nekim 
kipovima prigovarao, što je u ostalom činio 
nedavno i pariski ,Figaro", ali ako sam kri- 
tikovao, i to najstrože kritikovao, skinuo sam 
ipak kapu pred tim talentom, pa kad je već riječ 
o porazu, Meštrović je porazio mene, smije 
li se porazom zvati udivljenje kao nemoć kri- 
tičnog prigovora pred nekim divnim djelima. 

Došavši dužim iskustvom do uvjerenja, 
da smo mi polubarbari i da tako imamo više 
prirodjene snage. više talenta od ukusa, meni 
je kao propagatoru što čišćeg ukusa i u ovom 
slučaju palo u oči, da je Meštrović ,,Stiirmer'" 
i ,,Dringer'' nečuvene snage, ali da ta snaga 
pokatšto prekoračuje mjeru dobrog ukusa i 


tako griješi proti samom principu ljepote, dakle 
proti samom principu umjetnosti. Možemo se 
buniti proti konvencionalnosti i bez zapadanja 
u grdobu. Pored toga je Meštrović monumen- 
talni simbolist, pa kada nekim divnim svojim 
djelima daje preciznija historijska imena, kao 
Milošu, on im nehotice oduzima karakter 
općenitosti, determinira ih i nameće se na neki 
način izmedju umjetnine i gledaoca naivnošću 
svog uskog komentara. Vjerovatno je, da je 
pomisao na Kosovo, na poraze našeg plemena 
stvorila te gigantske i tu i tamo malo karikatu- 
ralne figure, ali zato te figure ne moraju biti 
kosovske figure. Pomišljajući na Miloša, 
Meštrović je stvorio, recimo, Perseja, a njegov 
Strahinić može biti Herakle. Njegov stil je 
divan, ali je kao stil u disharmoniji sa stilom 
narodne pjesme, od koje ima tek snagu. 

Ali to su tek prigovori, opažanja sa na- 
mjerom, da se pokaže, kako se i rodjeni veliki 
talenat ne može slijepo podavati svojim silnim 
instinktima umjetničkim, kako i jedan Meštrović 
ne smije prekoračavati granice dobra ukusa. 
A da,Hrvatstvo" ima oči, vidjelo bi, da 
je portrait Meštrovićeve majke kip sasvim 
gotski, ida bi kao lik svetačke ljubavi mogao 
resiti svako sveto, pa i vjerom posvećeno mjesto. 


»Hrvatstvo" je evo i opet doživjelo 
jedno Kosovo i mi mu želimo, ako već ne Ko- 
sovku Djevojku, a ono koju — — ,Udo- 
vicu"... pa ma prošlo kao Laokoon 
mog vremena... 


* 


Kometi 


Sudbina već Halleyevim repom 
Prijeti padom prokletog kometa ; 
Zabavljen će slaninom i r&pom 
Purgar gledat tragediju svijeta. 


Skeptičnom bih mog'o smrću liepom 
Stići tamo, gdje je svima meta: 
Tamo — kamo tapa stazom sliepom 
Uzdah crva s tužaljkom plancta. 


Berenice biela, što u kosi 
Zviezde i misterij noći nosi, 
Sjajna na oltaru tajnog boga, 


Repače se boji, pa ne sluti, 
Da baš k njojzi vode grješni puti 
Uplašenog nekog astrologa. 


18./V. 1910. A. G. Matoš. 

Novi smjerovi poezije 
(Svršetak) 


Otrag nekoliko decenija, toliko kod nas, 
koliko i kod većih naroda, opažao se uopće 
neki zastoj u pjesničkom stvaranju, tako da su 
se mnogi zabrinuto pitali, da li je zblja poezija 
izgubila svoj zamamljivi čar, s kojim je do onda 
zagrijevala tolike generacije, ili je posve ma- 
terijalistično shvaćanje prirode, oslabilo smisao 
za poeziju ? U istinu bilo je teško riješiti taj 
problem, no opazilo se je kašnje, da je poezija 
samo prevaljivala krizu, t. j. bila je prispjela 
u stadij, kad je bila nužna posvemašnja reforma. 
Modernu našu generaciju nijesu već mogle za- 
grijavati jalove i prazne pjesničke tirade, u 
kojima ne odsijeva u potpunom svijetlu duša 
«današnjega čovjeka sa svim njegovim manama 
i vrlinama ; ona je pravom iskala od pjesnika, 
«da joj u njegovim djelima poda potpunu i vjernu 
sliku unutrnjeg života i težnja, sve to zaodjenuto 
u sjajnoj formi i zagrijano toplim osjećajima 
svoje generacije. I otpočela se je mjestimice 
javljati reakcija, najprije bojazljivo i nesigurno, 
onda sve to jačom snagom, dok rije napokon 
izbila na javu. Opaža se u to doba ponajprije 
neka raznolikost u shvaćanju pjesničkih ten- 
dencija i oblika, neko nesuglasje u shvaćanju 
Prave svrhe poezije. Pojedinci su počeli upo- 
trebljavati stara klasična mjerila, koja pružaju 
široku podlogu izražaju misli i osjećaja, neki 
stanu pabirčiti po širokom polju narodne poe- 
zije, tražeći doličnu formu izražaju svojih ideja, 
drugi pak, prekidavši svaku svezu sa starim 
tradicijama, stanu tražiti u svojem vlastitom 
nadahnuću nove oblike i nove puteve. Tako 
izbije na javu pitanje o ,,slobodnom stihu", 
t. j. o nekoj novoj formi, koja napustivši sve 
do sada poznate veze, kojima je poezija bila 
okovana stanovitim brojem slogova, bila bi 
podesna da izrazi potpuno i vjerno sve težnje, 
osjećaje i misli, u riječ dakle dušu pjesnikovu 
u potpunoj njezinoj slobodi. I u istinu razno- 
lična retorička pravila, kojima je do sada poe- 
zija bila podredjena, sakate često pjesnikovu 
misao, izobličujući prvobitni originalni izražaj. 

Kad je ,Echo de Paris" 1891. god. 
raspisao ,,Anketu o književnoj evoluciji", raz- 
vila se žestoka raspra u Francuskoj oko teme 
Vers libre, u kojoj St&phan Mellarme do- 
baci smjelu tvrdnju: En veritć il ny a 
pas de prose (u istinu proza ne opstoji), 
hotjevši tim reći, da je svaka ljudska misao 
samo — pjesma. Toj smjeloj tvrdnji odazove 
se ushitno mladja generacija pjesnika, koja je 


osjećala instinktivno, da dosadanji oblik nije 
dovoljan, da izrazi u potpunoj mjeri njihovu 
umjetničku individualnost. De Rčgnier i Gustav 
Kahn postadoše stjegonošama nove pjesničke 
vjeroispovijesti, pače potonji u svojem Pre- 
miers počmes pokuša uspjehom novu 
metriku. U običnom smislu riječi nije to me- 
trika, kakvu je mi do sada poznajemo ; to je 
neki izražaj svoje vrsti momentanih, pače tre- 
nutačnih poriva duše, koji sinkronično odgo- 
varaju intimnim osjećajima pjesnikova stva- 
ranja i odrazuju svaki i najtanji osjećaj onako 
kako se u duši radja. Slobodna je dakle to poe- 
zija, bez spoljašnje vidljive Sveze, ali za to 
usko spojena s duševnim emocijama, koje se 
u stanovitim časovima pojavljuju u ljudskoj 
psihi. Docnije je Kahn usavršio i dotjerao tu 
formu u njegovu poznatom epu Denil; no 
pored svega toga, njegov je primjer ostao go- 
tovo osamljen u književnoj republici, jer većina 
pjesnika, nema još toliko snage da se posvema 
otme starim tradicijama. Ali je i taj gotovo 
osamljeni primjer karakterističan, jer nam odaje 
napredak u shvaćanju novih smjerova poezije. 
Još prije Gustava Kahna, Julije Leforgue, ge- 
nijalni francuski pjesnik, bio je u svojem Com- 
plaintes i Imitation de Notre- 
Dame la Lune, upotrijebio donekle ,,slo- 
bodan stih'', no prerana smrt zapriječi mu, da 
usavrši svoje započeto djelo. 

Od nekoliko godina otrag, mislim. 1905. 
god., zasnovana je u Milanu nova smotra, pod 
općenitim imenom  ,,Poesia"', internacijonalna 
je to revija, kojoj je glavni cilj, da podrži budan 
interes za pjesmu uopće i u kojoj imaju mjesta 
Svi najrazličitiji smjerovi poezije. Tu nailazimo 
na proizvode D' Annunzia, Mistrala, Pascolia, 
Marradia, Henri de Regniera, comtesse M. de 
Noailles, Gustava Kahna, Helene  Vacaresco 
itd., pače u svesci 1—2 od 1906. i prijevod na 
talijanskom jeziku poznate Kranjčevićeve pje- 
sme: ,,Eloi, eloi lamma sabactani' i neke od 
probranih pjesama našega Rikarda  Katalinića- 
Jeretova. Tu je reviju zasnovao oduševljeni 
francusko-italijanski pjesnik _F. T. Marinetti, 
koji je u raznim svojim pjesničkim djelima 
izašao na glas kao pristaša novih struja poezije. 
I zbilja kad čovjek pozorno prouči sve sveske 
do sada izašle revije ,,Poesia'', čudom se čudi 
plodnosti ljudskoga uma i obilju raznovrsnih 
osjećaja i misli, koje se pojavljuju u najrazli- 
čitijim oblicima, često puta posvema slobodni 
od običnih ritmičkih pravila. Ide se dakle na 
ruku svim modernim pokusima, s namjerom, 
da se pronadju stalni putevi novim smjerovima 

poezije, koji izbijaju u još nejasnoj formi po- 
jedinih pokušaja. Vidi se po svemu, da mo. 
derna pjesnička generacija predosjeća nekako 
instinktivno nešto novo, što izbija iz eneržije 
pojedinaca i mase i traži prikladno izlazište. 
Moguće, da će se još mnogo i mnogo pokušaja 
upotrijebiti, mnogo pjesničkih proizvoda žrt- 
vovati, ali je izvjesno, da će se napokon po- 
javiti nov oblik, nov način, koji će zadovoljiti 
savremenim težnjama, 

U nešto preuranjenoj trzavici i žurbi, za 
nečim novim, urednici ,,Poesie', a na čelu im 
glavni urednik F. T. Marinetti, bacili su poput 
goruće baklje u svijet: Manifest futu- 
risma, t. j. program buduće poezije. Pariški 
,,Figaro', u kojemu je prvi put taj manifest 
* ugledao svijetlo, laskavo se o njemu izrazio, 
a po njemu i neke ostale francuske i talijanske 
novine. No, naše je mnijenje, da je taj program 
uopće malo pretjeran, nejasan i preuranjen. 
On u istinu sadržaje mnogu klicu, iz koje se 
može u buduće razviti obilan plod, no do tada 
će se po svoj prilici još mnogo novih programa 
pojaviti, koji će opredijeliti tačnije i jasnije 
smjerove nove poezije.* Iz ovih težnja vidi se 
ipak, da duh modernoga čovjeka nije prozaične 
naravi, kako se je mislilo, već da instinktivno 
ište način, kako da se izrazi u svoj svestranosti 
svoje psihe, koja obogaćena i ojačana razno- 
vrsnim utjecajima modernoga napretka, hoće 
da izadje svakako i sva na svijetlo dana. 


Plitvička jezera*t 


Prof. Dragutin Franić dao je hrvatskom na- 
rodu opsežnu knjigu o najljepšem kraju u hrv. 
zemljama — o Plitvičkim jezerima. U dvadeset 
i osam štampanih tabaka govori se o Plitvičkim 
jezerima, a neko 30 slika po fotogiafijama, tri 
kartice u tekstu i tri karte kao prilog na kraju 
knjige, služe boljem razumijevanju teksta. Šta 
je pisca te knjige potaklo, da se toga posla lati, 
Kaže sam u Uvodu: ,,živi narodni kucaj srca za 
Plitvička jezera. ..“. Ne misli on da piše kakvu 
naučnu monografiju o Plitvicama, on hoće samo 
da pribere ,,sve što se doslije o tim jezerima 
pisalo i naustice predavalo...“. Na kraju knjige 
u poglavlju ,, Upoznavanje Plitvičkih jezera i 
literatura o njima“ navodi pisac, tko je pisao 
i gdje je šta pisao o Plitvičkim jezerima od 16. 
vijeka amo sve do našijeh dana. Uza to se nabraja 


* Vide ,,Savremenik“ Ill. str. 701. 

** Prof. Dragutin Franić: ,,Plitvička jezera 
i njihova okolica““. Zagreb 1910. Tisak kr. zem. 
tiskare. Cijena 10 K. 


i literatura, koja je piscu pri njegovoj raboti po- 
služila, a stoji u vrlo slaboj ili nikakovoj vezi 
s Plitvičkim jezerima. Najposlije spisak ,,lite- 
rature“ završuje pisac sa neko 15 imena poštenih 
ratara okoline plitvičke, od kojih je štogod 
o Plitvicama čuo pa pribilježio. Sve u svemu 
imala bi knjiga Franićeva da bude nešto kao 
Baedeker, ali omašni hrvatski B. za Plitvička 
jezera. To nam pokazuje već prvo poglavlje 
knjige ,,Dolazak na Plitvička jezera“, gdje se 
govori o tom, kako možeš s koje strane najzgod- 
nije doći na Plitvice, koliko ćeš platiti za vožnju, 
pošto možeš dobiti ručak, noćište itd. Na to se 
poglavlje niže dalje jedanaest drugih, a svako 
se raspada u manje odijelke, u kojima pisac 
iznosi svu silu detalja. 

Mučan bi bio posao svu tu sitnu gradju 
prosijati na gusto sito. Kad bi vrijednost koje 
knjige ovisila jedino o pribiranju amo tamo 
razbacane gradje, valjalo bi se piscu ,,Plitvičkih 
jezera“ duboko pokloniti Tu ćeš naći mišljenja 
i bilježaka o Plitvicama sve od krunjenih glava, 
različite preuzvišene i presvijetle gospode, pa do 
poštenog ratara Stevana Bige ,,iz Bigine Poljane 
kbr. 103 stara 78 godina“! A sve se to navodi 
ponajviše riječ po riječ. Strašan mozaik ! Smr- 
kava ti se pred očima, kad hoćeš da ga temelj- 
nije promatraš. Svaka stranica knjige, dapače 
i Uvod ima po nekoliko primjedbi ,,ispod linije“. 
Kad u svom djelu spominješ i objašnjavaš koju 
prirodnu pojavu, pa svoje mišljenje pojačavaš 
mišljenjem ovog ili onog naučenjaka, citiraš 
djelo i stranu, na kojoj on to veli — to je u redu, 
svak će priznati. Ama kad pisac citira nekolike 
retke iz ,, Ungarisches Magazin, Pressburg 1784. 
str. 435.“, da nas uvjeri, da ,,poznavanje starina 
koje zemlje služi za utaženje(!) plemenite rado- 
znalosti i neodoljiva čuvstva za poštovanje 
svete uspomene naših predja...“ — to je doista 
malo čudno. A potvrda te ruke ima u Frani- 
ćevim Plitvicama sva sila. Malo ćemo gdje naći 
koji opis ili mišljenje o nečem, koji bi bili plod 
duše samoga pisca. Knjiga počinje citatima 
što uglednijih, što opet manje uglednih pisaca 
— da ti se pred oči iznese veličanstvena krasota 
Plitvica ! Najbolji začin dat će dakako pjesnici, 
pa je tako knjiga dobrano protkana stihovima 
valjada svih hrv. pjesnika i pjesničića. 

Već nas u Uvodu pisac na muke meće: 
Jedva si pročitao prvih osam redaka ,, Uvoda“. 
prekida te i primjedbom u zagradi poziva, 
»Dalje čitaj ovdje onaj umetak... na strani 
22. i 23.“ Dok željno čekaš, da pisac počne sim 
S opisivanjem jezera, iznosi ti on svu silu sad 
boljih sad slabijih duševnih produkata najrazli- 


čitijih domaćih i stranih pohodnika. Da je voda 
jezera Batinovca ,,smaragdove, pa tamno zelene 
boje“ — za to treba pisac potvrde iz Jemerši- 
ćeve knjige ,,Kopnom i morem“ i iz nekakvog 
članka ,,Moderne Kunst“! A sve se to raspreda 
pravom epskom širinom. Gdje je red, da se 
opiše kraski kraj Plitvičkih jezera, razvit će se 
čitava teorija o postanku Krasa. Za gdjekoje 
mjesto u Franićevim ,,Plitvicama““ može se 
reći: To isto, samo malo drukčije. Na str. 83. 
u primjedbi tumači, šta je bak, i ako je to već 
učinio na str. 78.; Penckovo mišljenje, koliko 
godina treba, da se krasko gorje snizi za 1m, 
naći ćemo na str. 160. i 183. Prava je manija 
piščeva uz oznaku koga pojma trpat sinonima. 
Na str. 83. n. pr. veli: ,,Ta je jezerska dubanca 
voda izvrtala, izburgijala t. j. bureći ili 
burkajući u tlo zemlju odnijela“ ; ili riječi 
»Vapnena rastopina“, što su svakom poznate, 
tumači u zagradi nezgodnije ,,(rastopa, rastoka)“'; 
ili dalje: ,,kapljice, koje dolje(!) sa stijena cure, 
kapaju, kapkaju“. Počesto se bez po- 
trebe gdjekoja naša poznata riječ u zagradi tu- 
mači njemački ili latinski: ,,glavni uvjet“ — 
str. 224 — ,(conditio sine qua non)“; ,,udu- 
bina“ — str. 82. — ,,(Vertiefung)“;... ,»vode- 
noga sama i boka“ — str. 74. — ,,(das Tosen 
des Wasserfalls)“ itd. 

Koliko se slatko čitaju ona mjesta, što ih 
je autor pribilježio po kazivanju kojeg priprostog 





BJORNSTJERNE BJORNSON. Društvo 
hrvatskih književnika izrazilo je udovi Bj&m- 
stjerna Bjornsona saučešće, na koje je primilo 
slijedeći odgovor : 

Aulestad 19. Mai 1910. 
La Socićtć€ des 
Monsieur le Prćsident Messieurs. 


Ma mčre, profondčment &ćmue de votre lettre 
et de la sympathie que vous lui tćmoignez dans 
ces douloureuses cerconstances, me charge de 
vous en remercier et de vous dire combien elle 
en est touchče. 


Auteurs Croates. 


Recus mes salutations les plus distingučes. 


Dagny Bjornson Langen 
nče Bjornson, 


seljaka, toliko su ona mjesta, gdje autor sam 
govori, nekud teška, ukočena, i ako je sam iz 
toga kraja, gdje se lijepo hrvatski govori. Tako 
se u njega može naći : ,,najveće ljeto“ (pag. 16.), 
»jezera se odlučila(!) da prijedju u rijeku“ 
(pag. 25), ,jezeriti se“ (pag. 199), ,,zemljiti se“ 
(196), ,,najnizbrditiji“ (192), ,,poremetnja“ (204), 
pa sva sila provincializama, što se samo u Lici 
čuju. Ne bi se pravo moglo prof. Franiću za- 
mjeriti, da je i koji provincializam uvukao u 
svoju knjigu, kad u našoj mršavoj geografijskoj 
terminologiji za neki pojam ne bi našao zgodna 
naziva. U nas se, istina, još ne može govoriti 
o utvrdjenoj geogr. terminologiji, ali opet nikako 
nije na korist geogr. nauci, ako svaki geograf 
na svoju ruku tu terminologiju stvara. Ima 
termina, koja su se već odomaćila ; čemu onda 
mjesto ovih uvlačiti nova, možda još i gora. 
Svakako ne znači napredak na tom polju, kad 
mjesto ,,voda mrtvica““ velimo ,,voda neteka“ 
(pag. 391.), mjesto ,,nagib strane." (Bčschung) 
velimo ,,nagon““ (pag. 190). Gdjekoja termina 
ne uzima pisac vazda u istom značenju. To sam 
opazio n. pr. kod riječi brina. Tu je riječ pisac 
uzimao redovno u značenju ,,B&schung“. Govori 
n. pr. »uspon je brine (Gradinskog jezerca) 
796',a na str. 134. kao da mu je brina = prodor : 


(Svršit će se.) 
Stanko Pavičić. 





NA KRITIKU O POVIJESTI TALIJANSKE 
KNJIŽEVNOSTI iz pera g. H. Barića primili 
smo opsežan odgovor g. Vinka Lozovine, [pisca 
»»Povijesti““. Ovoga odgovora svoga poštovanog 
Suradnika g. V. Lozovine uredništvo nije moglo 
sve doslije uvrstiti, jer je maleni prostor lista 
neprestano okupiran aktualnim raspravama i 
takovim, koje već dugo vremena čekaju na 
objelodanjenje. Osim toga provodi uredništvo 
konsekventno u rasporedbi gradiva stanovite 
principe, kojima misli najbolje ugoditi abonen- 
tima ,,Savremenika“. — Uredništvo je stavilo 
na dispoziciju ,,Savremenik“ i gosp. dru. I. 
Kršnjavome, koji nije suradnik ,,Savremenika“', 
u sličnom Slučaju. On se nije mogao našom 
susretljivošću poslužiti samo za to, jer_ mu je 
odgovor nadmašio opseg kritike. 

RAČKI I KRŠNJAVI. Primamo na za. 
molbu od g. Račkoga ove redove : 

G. Andrija Milčinović napisao je u katalogu 
Meštrović- Račkove izložbe u mojoj životopisnoj 
bilješci slijedeće : ,,Na proputovanju kroz Zagreb 
svrati se (Rački) u profesora Kršnjavoga, pokaže 
mu jednu studiju seoskoga lude, što ju bješe 
naslikao za boravka u Zdencima. Ovaj ga 
svjetova neka se vrati učiteljstvu, jer u umjet- 
nosti mogu uspijevati samo aristokrate, a ne 
proletarijat". Stvar se ima ovako. 

U ožujku 1903. godine pokazao sam dru. 
Kršnjavomu na Streljani (on je bio u ono vrijeme 
zabavljen ,,Uranijom" na Streljani), studiju 
seoskoga lude učinjenu u Zdencima u Slavoniji 
kod Milčinovića. G. dr. Kršnjavi svjetovao 
me je, da se povratim učiteljstvu, da za moju 
studiju ne može reći, da ne pokazuje upravo 
nikakovog talenta, da je lako ovakovu ružnu 
stvar naslikati, da takove stvari nitko nikada 
u svoj salon staviti ne će, ali neka naslikam lijepu 
mladu curu, jer će se tu vidjeti imam li talenta, 
da neka držim radje dobro u ruci kruh, koji već 
imam, jer da u umjetnosti mogu 
danas napredovati samo aristo- 
krate (mislio je duševni aristokrate) a ne 
proletarijat. 

Dr. Kršnjavi tvrdi za tu posljednju reče- 
nicu, da je sasvim sigurno nije tako 
rekao, jer da bi to bio potpuni nesmisao. Riječi: 
u umjetnosti mogu danas napredovati samo 
aristokrate (duševne je mislio) a ne proletarijat, 
su njegove vlastite riječi. 

Ja sam se i onda a i danas se s tom reče- 
nicom slažem i ne vidim u njoj nikakav ne- 
smisao. Mirko Rački. 

UMJETNIČKI NATJEČAJ, što ga je ras- 
pisala osiguravajuća zadruga ,,Croatia'' za figu- 
ralni ukras svoje palače, urodio je s četiri natje- 
čajne radnje. Prvu je nagradu dobio Robert 
Frangeš, profesor na visokoj školi za umjetnički 
obrt, u kojoj je jury i presudjivao radnje. Grupa 
R. Frangeša prikazuje ,,Croatiu'', kojoj su se 
utekli stradalnici (žena s napršćetom i muž s dje- 
vojčicom) za pomoć. Žena s pouzdanjem očekuje 
pomoć, dok muž njezin ne vjeruje pravo. Dakle 
cijela mala pripovijest, koju bi bilo mnoga lakše 
promatrati kao porculansku grupu na ormaru 
u sobi ili uopće negdje iz bliza, da se uzmogne 
iz ličnih crta, iz raznih potankosti na odjelu i 
drugdje pročitati i shvatiti cijelu pripovijest. 
Reliefi prikazuju raznovrsne radnike. Izradjeni 
su veoma lijepo te se doimlju kao plakete. 

Drugu je nagradu jury dosudio Ivanu Me- 
štroviću. Njegovu grupu sačiniavaju tri osobe. 

U sredini stoji simbol Croatie, u spodobi nage 
mlade žene, izradjene na način njegovih karya- 
tida, a do nje kleči, s lijeva i desna, po jedna 
osoba cjelujući joj ruke. Ovo cjelivanje ruku ne 
doimlje se najugodnije, ali kad se uvaži, da se tim 
u narodu izražava najdublja harnost, onda grupa 
po tome dobiva zasebni biljeg i u tom smislu. 
Osim toga djeluje grupa kiparski jedinstveno 
i arhitektonski. Zasnovana je u formi trokuta, 
ma da opredijeljeni prostor imade četverokutni 
oblik. Sve su osobe nage i sve je izraženo strogom 
stilizacijom. 

Jury, koji je presudjivao radnje sačinjavali 
su većinom članovi ravnateljskog vijeća ,,Cro- 
atiae". Natječaju prispješe još dvije radnje, ko- 
jima imena umjetnika nijesu objavljena. Jedna 
od tih radnja sliči u mnogočem Frangešovoj, po za- 
misli, shvaćanju i načinu izradbe (minucioznosti), 
tek je nešto jednostavnija i s manje vještine sa- 
činjena, a druga odaje posvema zasebnu tehniku, 
te je i po shvaćanju i zamisli posvema samonikla. 
Ne ima ništa konvencionalno, u što je tako lako 
zapasti pri zasnivanju ovakovih radnja. I ova 
se radnja doima snažno. 

Ovaj je natječaj u mnogočem zanimljiv i 
poučan za svakoga natjecatelja. 


-i—,, 


IZ KNJIŽEVNIČKOG SVIJETA. U aprilu 
boravio je u Zagrebu besanski narodni pjevač 
DžaferKolaković, sin Mehmeda, koji je 
prije 24 godine pjevao u Zagrebu narodne pjesme 
i velik broj muhameđovskih junačkih pjesama 
kazivao za Matičin zbornik. Džafer je tom 
zgodom recitovao i pjevao narodne pjesme mla- 
deži obih gimnazija, ženskoga liceja, trgovačke 
škole i realne gimnazije. — Braća hrvatskoga 
zmaja u Zagrebu, podići će još ove godine spomen - 
ploću na kući (danas zgrada ,,Stola sedmorice“), 
u kojoj je živio i umro Stanko Vraz. — 
24. IV. prikazivala je ljubljanska ,,Pučka pozor- 
nica“ ,Staroga Iliju“, izvornu narodnu 
igru s pjevanjem, što ju je napisao član hrvatskog 
zemaljskog kazališta u Zagrebu Ignjat Borštnik. 
— Do sada su donijeli prikaze o Meštrović. 
Račkijevoj izložbi slijedeći zagrebački 
dnevnici: ,,Pokret“ (30. V.), ,,Agramer Tag- 
blatt“ (30. V.), ,,Obzoi“ (30. V.), ,,Hrvatstvo“ 
(25. V.) i ,,Agramer Zeitung“. Nizom podlistaka 
prikazaše tu izložbu ,,Srbobran“ (Dmitar Mi- 
trinović : 16., 17., 18., 19., 20., 21., 24., 25. V.), 
,»» Hrvatska Sloboda“ (A. G. Matoš : 4., 6. i 7. V.), 
»,Narodne Novine“ (Andrija Milčinović : 19., 21. 
i 25. V.), a po više puta osvrnuše se na izložbu 
osim toga ,,Obzor“, ,,Pokret“ i ,,Hrvatstvo“. 
Od časopisa posvetila su veću pažnju izložbi : 


»»Zvono“ (od 20. V., Kosta Strajnić) i ilustrovani 
prilog ,,Obzora“ ,,Vijenac“ (u broju za mjesec 
maj), koji je donio i više reprodukcija izloženih 
umjetnina. — Jugoslavenski iseljenici u republici 
Argentini izdat će prigodom stogodišnjice oslo- 
bodjenja Argentine almanak ,,Jeku“', u kojem će 
biti prikaza Argentine i hrvatske zemlje. Štam- 
pat će se_ španjolski i hrvatski, a izaći će kao 
divot-izdanje sa 250 slika u 500 stranica. Imati 
će pjesama, pripovjedaka, životopisa uglednih 
Hrvata i drugih raznih članaka. Cijena je četiri 
i pol dolara. Materinska riječu Rosario de Sta. Fe 
javlja, da će se srazašiljanjem skoro početi. — 
Sredinom maja boravio je u Zagrebu engleski 
publicista Watson, poznat pod imenom Scotus 
Viator. Iz Zagreba, u kojem je proboravio 
više dana, krenuo je u Beč, odakle će u Mo- 
ravsku. — Prof. Oton Iveković napisat će doj- 
move s puta po Americi, u kojoj je tunedavno 
proboravio šest mjeseci, u svrhu slikanja hrvatske 
crkve, što ju je podignula hrvatska naseobina u 
Kansas-City-u. — U ,,Obzoru“ (od 5. V.) na- 
pisao je suradnik ,,Savremenika“ Jermolov iz- 
crpivi podlistak o literaturi bez kontrole u kojem 
žigoše izdavanje raznovrsne  ,,šundliterature“ 
(Garibaldi, Nevino odsudjeni, Nevina u ludnici 
itd. itd.) konstatujući, kako je izdavanje takovih 
pripovijesti u svescima samo preneseno iz Za- 
greba u provinciju, a nije prestalo uopće. Jer- 
molov tumači taj pojav i pripisuje veliku krivnju 
i tome, što se ovakovu literzturu u kritici do- 
voljno ne žigoše. — Dr. Fran Ilešić iznosi (Obzor 
5. V.) statistiku hrvatskih članova ,,Matice Slo- 
venske“ u godini 1909., konstatujući da više 
mjesta u kajkavskim predjelima (Samobor, Kra- 
pina, Klanjec, Krapina, Zlatar, Sisak) ne imadu 
ni jednoga člana, nađalje da je Zagreb imao 
1909. samo za dva člana (45) više nego Osijek 
(43) i da je na taj broj spao u dvije godine (1907. 
imao je 96 članova). — Prigodont proslave 
pedesetgodišnjice crnogorskog kneza Nikole izaći 
će od Rade Krivopaća ,,Heroida“, Živka Drago- 
vića knjažev životopis, Novice Nikolića epos, 
dočim mu je Gjuro Spađijer posvetio dramu, 
a Savo Vuletić će ga opjevati kao narodnoga 
osvetnika. Historik J. Nikolić napisao je povijest 
Crne Gore u 19. stoljeću, a Pavičević će izraditi 
ogromni epos. — Slovački beletrista dr. Matej 
Rencar, poznat kao beletrista pod imenom 
Martin Kukučin, koji boravi već dvije godine u 
Punta Arenas kao liječnik, proslavio je 17. V. 
pedesetgodišnjicu. Napisao je mnogo pripovje- 
daka, novela, a najbolji mu je roman ,Dom 
v strani“. — Kongres slavenskih no- 
vinara u Sofiji, bit će od 5. do 7. jula. 


Prvi dan će predsjednik sveslavenskog  novi-. 
narskog saveza Holeček govoriti o ciljevima. 
organizacije slavenskih novinara, a V. T. Vel- 
čevo o razvoju bugarske žumalistike, drugi dan 
je glavna skupština saveza. Piigodom kongresa. 
biti će izložba bugarskih časopisa. — U ,,Po- 
kretu“ od 7. maja objelodanio je dr. Milan 
Curčin otvoreno pismo u kojem . razjašnjava 
povodom jedne notice ,,Pokretove“ o usko. 
ograničenom broju saradnika za Almanah 
srpskih i hrvatskih pjesnika i 
pripovijedača" razloge koji su vodili 
urednike pri pozivanju. Dr. Ćurčin kaže 
»Time što je poziv na suradnju ograničen na 
24 književnika, nikako se nije htjelo reći, da 
ostali naši pjesnici i pripovjedači ne mogu ući 
u jedan srpsko-hrvatski almanak. Daleko i po- 
misao od tog. Iz velikog kruga urednici su po-. 
zvali, one za koje su držali da najbolje pristaju 
jedan uz drugog, a da ipak mogu reprezentovat 
današnju hrvatsku i srpsku pjesmu i pripo-. 
vjetku. U samom izboru poveli su se jedino za 
svojim ukusom i sudom, a nigdje nisu pretendo-. 
vali na potpunost... Jer sve kad bi urednici 
i htjeli da napuste svoje lično gledište u izboru 
suradnika i kad bi kao privatni izdavači mogli 
podnijeti svaku žrtvu u materijalnom pogledu, . 
pa pozvali sve naše pjesnike i pripovjedače za 
suradnike, koji bi to sud mogao izreći, gdje su 
granice i tko sve imade pravo, da udje u almanah 
i tko bi ih onda sve iskupio i doveo pod jedan 
krov?" — Početkom ove godine počeo je u Beču 
izlaziti list srpske napredne omladine ,,Zora". 
Do sada su izašla tri broja. List je sebi stavio 
zadaću graditi srpsku modernu kulturu. Imade 
i hrvatskih suradnika. Štampa se latinicom i ćiri- 
licom. U trećem broju donosi toplo i uvjerljivo 
pisan članak Adama Pribičevića ,,Naš rea- 
lizam'. ,,Zora'* je u glavnom za srpsku omla-. 
dinu ono što je za hrvatsku ,,Hrvatski djak". 
Cijena je seđam kruna na godinu. Pretplatu 
valja slati na: Verein Zora, Wien 1. Univer-. 
sitit. — Prigodom gostovanja pariške glumačke 
družine, koju je početkom aprila gostovala na 
hrv. zem. kazalištu u Zagrebu s Rostandovim 
,,Chanteclerom'' izdala je knjižara Gjure Trpinca 
hrvatski sadržaj te dramatske pjesme, kako ga 
je prikazao dobar poznavalac francuskoga  je- 
zika 1. P. — ,,Bosanska Vila" izdat će doskora 
hrvatski trobroj. Kao suradnici za te brojeve 
,, Bosanske Vile" javili su se do sada dr. Vatroslav 
Jagić, M. Marjanović, M. Begović, T. Alaupović, 
dr. D. Domjanić, Vladimir Nazor, Adela Milči- 
nović, R. Katalinić, Andrija Milčinović, dr. M. 
Prelog i dr. — Nainovije djelo hrvatskoga uče- 

njaka Vatroslava Jagića ,,Istorija sla 
venske filologije" izašlo je ruskim je- 
zikom štampano u Petrogradu, kao prvi svezak 
,,Enciklopedije slavenske filologije" što ju iz- 
daje ruska carska akademija nauka, odio ruskoga 
jezika i književnosti. U toj enciklopediji bit će 
prikazan cjelokupni duševni život slavenskih 
naroda. Ruske novine ističu da je Jagićevo 
djelo potpun i do sada prvi cjelovit prikaz po- 
vijesti slavenske filologije u Svih slavenskih 
naroda. — Istodobno dolazi iz Petrograda vijest 
(Novoe Vremja), da je tamošnje ,,Obščestvo 
slavjanskoj vzaimnosti'' primilo predlog G. V. 
Komorova o izdavanju slavenskih pisaca na 
ruskom jeziku. Kao prva imadu se izdati djela 
hrvatskoga romancieraLjubeBabićaGja!l- 
skoga, predsjednika D. H. K., slovačkoga knji- 
ževnika Urbana Vajanskoga i bugarskoga pri- 
povjedača I. H. Vazova. S izdanjem će se za- 
početi već ove godine. Tako će Gjalski prvi ući 
s većim brojem svojih djela u jednu od najvećih 
literatura. Gjalskijeva pojedina djela prevedena 
su već na sve jezike, ali ovo će biti prvi put što 
izlazi u tudjem jeziku s više djela izdanih u 
zavodu, kao što je ruska carska akademija. 
—ilčin—. 

IZ UMJETNIČKOGA SVIJETA. Dne 5. V. 
priredila je u zagrebačkom kazalištu ljubljanska 
»,Glazbena Matica“ i ,Slovenska 
filharmonija“ koncert za Strossmayerov 
spomenik. Slovenski gosti (oko 500) dodjoše pod 
vodstvom svoga predsjednika Stritofa i koncert- 
noga ravnatelja Hubada. — Prema vijestima 
spljetske ,,Slobode“ otklonio je Zadar gostovanje 
hrvatske opere u zadarskom ka- 
zalištu,,Verdi“. — Na medjunarodnoj izložbi 
medalja u Bruselju, koja će se ove godine otvo- 
Titi, izložit će i sekcija meaaljera iz 
Austrije, a medju njima hrvatski umjetnik 
prof. R. Frangeš. — Kako javlja ,,New-York- 
Herald“ započeli su u new-yorškom ,,Schubert- 
teatru“ pokusi za Albinievu operetu ,Ma- 
dame Troubadur“. — 4. IV. dadoše u 
Zagrebukoncerat Valborga Swardstrčm 
i Arigo Serato. — Dobrotvorna zadruga 
Srpkinja priredila je u Zomboru prvu sli- 
karskuikiparsku izložbu. Risto Va- 
kanović i Ljubo Ivanović preuzeše arangement 
izložbe. — U Zagrebu borave već mjesec dana 
hrvatski umjetnici Ivan Meštrović i 
Mirko Rački. Ostaju ovdje do jeseni radi 
Priredjenja umjetničke izložbe ,,Medulića“. — 
Na putu u Paris zadržala se je sredinom mjeseca 
maja u Zagrebu nekoliko dana srpska slikarica 
Nadežda Pretrović, koja stalno boravi 


u Beogradu. U Parizu ostat će dvije godine u 
svrhu studija. — Član hrvatskoga zemaljskoga 
kazališta Mihajlo Marković boravio je početkom 
mjeseca aprila na Cetinju u svrhu pregovora 
glede gostovanja hrv. zem. kaza- 
lišta na Cetinju prigodom jubilarnih sve- 
čanosti knjaza Nikole. — Sredinom maja ot- 
putovao. je Tomislav Krizman u Mo- 
ravsku, da prisustvuje u ime članova ,,Medu- 
lića“* kod pregovora glede  priredjenja  sve- 
slavenske umjetničke izložbe. Kod tih su pre- 
govora zastupali savez ,,Ladu“ Vješin, Auer i 
Vakanović. — Koncem aprila izložio je prof. 
Crnčić panoramu ,Pogled. na _ more 
s Plasa“ u Osijeku. Sada je izložena ta radnja 
u Budimpešti. — Sredinom maja boravio je u 
Zagrebu, na proputovanju, Celestin Me- 
dović. Medović je otputovao u Prag Vlahu 
Bukovcu, da se dogovore glede jesenske izložbe 
»»Medulića“ u Zagrebu. — Dvanaestoga maja 
gostovao je na hrvatskom zemaljskom kazalištu 
kao osamdesetgodišnji starac nestor hrvatske glu- 
mačke umjetnosti Petar Brani u ulozi Vrbe 
u Stroupežnickovom ,,Barunu Hrobčickom“. — 
Samoupravni odbor grada Zagreba zaključio je 
u svojoj sjednici od 4. V. kupiti na izložbi Me- 
štrović-Rački od Meštrovića , Zdenac ži- 
vota“ za 20.000 K, za koju svotu imade umjetnik 
izvesti djelo u bronci i postaviti na mjesto, koje 
sam odabere. Osim toga ovlastio je odbor načel- 
nika da kupi za grad prema uvidjavnosti koju 
sliku Mirka Račkoga. Istom je zgodom za- 
ključio odbor ne odazvati se molbi, da pokloni 
gradu Koprivnici stari kip sv. Jurja, što ga 
je izradio bečki kipar Femkom, a poklonio Za- 
grebu kardinal Mihalović. — Nikola Faller, 
pravi član D. H. K. primio je mjesto intendanta 
osječkoga narodnoga kazališta, a dosadanji upra- 
vitelj Srdjan Tucić pristupio upravi hr- 
vatskog zemaljskog kazališta, kao tajnik. — 
Na duhovski ponedjeljak priredio je hrv. aka- 
demski klub ,Mladost“ s velikim uspjehom 
koncerat u Varaždinu. — Narodni zastupnik i 
pravi član društva hrvatskih književnika Frano 
Supilo stavio je prigodom saborskog  zasje- 
danja na vladu interpelaciju kojom pita je li 
istina, da će prigodom svjetske umjetničke iz- 
ložbe 1911. u Rimu hrvatski umjetnici izložiti 
u madžarskom paviljonu i kani li vlada u tom 
slučaju štogod učiniti, da Hrvatska tom zgodom 
bude zasebno zastupana i prikazana. — Sre- 
dinom maja krenula jebeogradska opera 
na gostovanje u Sofiju i Plovdiv. — 25. i 26. IV. 
gostovala je na zagrebačkom kazalištu ja- 
panska dramska družina pod vod- 

stvom glumice  Hanako. — Mladi hrvatski 
umjetnik V&r&s objelodanjuje u zagrebačkom 
,»Malim novinama" seriju karikatura pod na- 
slovom ,,Galerija otaca domovine", u kojima pri- 
kazuje narodne zastupnike iz netom minuloga 
saborskoga zasjedanja. — Hrvatski slikar, prof. 
Oton Iveković, koji je boravio na poziv 
hrvatske naseobine više mjeseci u Kansas- 
Cyti-u, da crkvu hrvatske naseobine u istom 
mjestu dekorira slikarijom u hrvatskom na- 
rodnom slogu svratio se je sredinom travnja 
u Zagreb iza kako je dovršio radnju na 
općenito zadovoljstvo. — Osječko hr- 
vatsko kazalište otpočelo je 16. IV. 
gostovanje na Sušaku s Albinievim ,,Barunom 
Trenkom''. — U svrhu popularizacije dramske 
umjetnosti priredit će hrv. kazalište u Zagrebu 
u junu o. g. niz besplatnih dramskih predstava 
za siromašnu mladež školsku, obrtničku i trgo- 
vačku, radnike, vojnike i seljake. Prije svake 


predstave bit će popularno predavanje o važnosti . 


komada. Prikazivat će se pretežno hrvatske 
drame. — U umjetničkom salonu 
Ulrich izložio je M. C. Crnčić više novijih 
$vojih radova, većinom marina. U posljednje 
vrijeme priključio mu se većim brojem svojih 
radnja mladi umjetnik Krušlin. — Madžarski 
dnevnik ,,Az Ujsag" donosi prigodom izlaganja 
Crnčićevog ,,Mora" u peštanskom salonu ,,KG- 
nyvesa" vijest, da je to početak saobraćaja ma- 
džarsko-hrvatske umjetnosti. Pišući o Crnčićevom 
,,Pogledu na more s Plasa" naziva more ma- 
džarskim. — Jedna praška umjetnička tvrdka 
reproducirala je remek-djela majstora Vlaha Bu- 
kovca u formi razglednica u trobojnom tisku. — 
Koncem maja prispio je u Zagreb, radi umjetničke 
izložbe ,,Medulića" vrsni hrvatski kipar Ro- 
sandić. — Izložba Meštrović. Rački bit će otvo- 
rena i u junu. — Ivan Meštrović izložit će pri- 
godom jubilejske izložbe u Rimu po svoj prilici 
u srpskom paviljonu. — Član narodnoga kaza- 
lišta u Pragu proslavljeni češki traged E. Vojan 
gostovao je u Zagrebu kao Hamlet (20. V.) i Otelo 
(24. V.) s velikim uspjehom. — Velikim uspjehom 
okrunjeno je i gostovanje dvaju poljačkih glu- 
mica na hrv. zem. kazalištu u Zagrebu: prva- 
kinje gradskog lavovskog kazališta Wande Sie- 
maszkove (Nora 18. V. i Sablasti 19. V., istu 
je večer dodala scenu ludila iz Ryedelova ,,Za- 
čaranoga kola") i Irene Solske (,,Nora" 14., 
,»omrt Ofelije' od Wyspianskoga 15. i ,,Lila 
. Veneda" od Slovackoga 16. maja). — Pjevačko 
društvo ,,Zora'' u Karlovcu raspisuje natječaj 
(50 K) za najbolju himnu prigodom 50-godišnjice, 
S kojom je spojena i pedesetgodišnjica djelovanja 


svih hrvatskih pjevačkih društava, što ima u 
himni biti izraženo. Rukopise (tudjom rukom) 
treba poslati dru. Ivanu Haslingeru u Karlovcu 
do 31. augusta. 

IZ DRUŠTVENOGA ŽIV QTA. 7. V. pre- 
davao je pravi član društva hrvatskih književnika 
dr. Rudolf Horvat u dvorani zagrebačke 
gradske vijećnice o tome ,,Kako je ugarski kralj 
Koloman došao na hrvatsko prijestolje“. Pre- 
davanje prirediše ,,Braća hrvatskoga zmaja“. — 
Zagrebačko učiteljsko društvo priredjuje u pro- 
slavu 25-godišnjice opstanka od 15. augusta 
do 15. septembra u umjetničkom paviljonu u 
Zagrebu, školsku izložbu, koja će podati 
sliku o razvitku pučkoga školstva u Zagrebu 
i okolici za posljednjih dvadeset i pet godina. 
Izložbeni odbor već je razaslao pozive. — 6. VII. 
priredila je predavanje za roditelje Danica 
Jerand u školi u Draškovićevoj ulici. — 
»Srednjoškolski orkestar“u Zagrebu 
priredio je 2. IV., u sokolskoj dvorani koncerat 
s obilnim programom. Orkestrom je ravnao pravi 
član društva hrvatskih književnika prof. dr. A. 
Schneider. — D. Mitrinović predavao je 13. 
maja članovima kluba ,,Prosvjete“ o ,,Meštro- 
viću, njegovoj umjetnosti i njegovoj estetici“. — 
Na uskrsni ponedjeljak obdržavalo je hrvatsko 
starinarsko društvo u Kninu svoju 
glavnu godišnju skupštinu. — Početkom aprila 
obdržavala se konstituirajuća skupština ,Li j e č- 
ničkog udruženja za Bosnui Her- 
cegovinu“ u Sarajevu. Predsjednikom je 
izabran primarius dr, Karlo Bayer, potpredsjed- 
nicima dr. Lazo Dimitrijević u Sarajevu i dr. 
Risto Jeremić u Tuzli, tajnikom dr. Mustafa 
Denizlić, a blagajnikom dr. Hugo Zechmeister. — 
23. IV. predavao je Hinko Sirovatka, 
kao član ,,Braće Hrvatskoga Zmaja“, ,,O životu 
i radu Slavena u Americi“ u zagrebačkoj gradskoj 
vijećnici. — Zagrebačka okružnabla- 
gajna za osiguranje radnika izdala je prospekt 
o svojem lječilištu ,,Brestovcu“, koje se nalazi 
na zagrebačkoj gori. Prospekt je urešen s 14 
slika (reprodukcija fotografija) i popratnim 
tekstom, u kojem su prikazani položaj i klima, 
uredjaj zavoda, indikacije i kontraindikacije, lije- 
čenje u zavodu, uvjeti primitka, pristojbe i ko- 
načno put iz Zagreba do Brestovca te šetnje oko 
Brestovca. Prospekt je lijepo i ukusno opremljen. 
— Koncem travnja obdržavali su glavne 
godišnje skupštine u Zagrebu: Hr- 
vatsko planinarsko društvo (22. IV.), Braća hr- 
vatskoga zmaja (24. IV.), Jelisavino društvo za 
dobrovoljno potpomaganje siromaha (24. IV.), 
Hrvatsko pjevačko društvo ,,Kolo“ (24. IV.). — 

20. IV. predavao je: u zagrebačkoj ,,Gradjanskoj 
streljani“ pravi član društva hrvatskih književ- 
nika dr. VladojeDrapczynskyo zvijez- 
dama repaticama s osobitim obzirom na Halleyev 
komet. Tom se je zgodom predavač poslužio u 
predavanju i trim originalnim snimkama Halle- 
yeva i velikoga kometa što ih je ove godine 
snimio pravi član društva hrv. književnika Miro 
Mance. — 24. V. predavao je u zagrebačkom ,,Tr- 
govačkom domu“ sveuč. profesor dr. Franjo 
Spevec o ,,Mirovinskim zakladama naših nov- 
čanih zavoda“. Predavanje je odštampano u pri- 
logu ,,Obzora“ (od 26. V.). — Starješina ,,Hr- 
vatskoga sokolskoga saveza“ dr. Lazar Car po- 
krenuo je misao, da se prigodom svesokolskoga 
sleta u Zagrebu 1911. priredi ,Etnografska 
izložba“, u kojoj bi bio prikazan život naroda 
i svega čime se narod bavi u Hrvatskoj, Slavo- 
niji i Dalmaciji, te je u tu svrhu obdržavano već 
nekoliko sastanaka. Na posljednjem izabran je 
predsjednikom pripravnoga odbora Milan Krešić, 
potpredsjednikom pl. Stanisavljević, a tajnikom 
dr. V. Turković. Izradba rasporeda izložbe po- 
vjelena je profesoru Jiroušeku. Pomišlja seinato, 
da se tom izložbom postavi temelj etnografskom 
muzeju. Dragutin Hirc napisao je u ,,Obzoru“ 
od 7., 8. i 9. IV. nekoliko podlistaka o teme, kako 
bi trebalo urediti tu izložbu. — Neumorni vrsni 
dječji liječnik dr. Žiga Švarz, upravitelj zavoda 
za zaštitu dojenčadi, otpočeo je nizom predavanja 
za matere. Prva dva predavanja držao je 17. i 
20. V. u ambulatoriju za siromašnu djecu u Za- 
grebu i to o uzrocima pomora dojenčadi. — 
Nastojanjem  ,Kluba — hrvatskih — književnika 
u Osijeku“ proslavljena je ondje 23. V. sve- 
čanim načinom stogodišnjicarodjenja 
Stanka Vraza. Akademiju je otvorio pred- 
sjednik kluba dr. Ivan Krnic prikazavši Vraza 
kao književnika i kritičara. Pjevačko društvo 
»,Kuhač“ pod ravnanjem A. Stefana otpjevalo 
je Novakov ,,Gorski kraj“, našto je Dragan Fran 
Rčszler (Mahores) deklamovao Vrazovu ,,Hrvat 
pred otvorenim nebom“. Dr. Fran Papratović 
prikazao je Vraza kao domoljuba, a gdjica Pin- 
terovićeva kao pjesnika ljubavi. Tamburaški zbor 
i pjev. klub ,,Kuhač“ dovršio je ovu uspjelu 


akademiju. — ,,Braća hrvatskoga zmaja“ po- 
dignut će skorih dana dvije spomen-ploče. 
Hrvatskomu književniku Ivanu Lepušiću (5. 
maja) u Opatovcu i S. Vrazu u Zagrebu. —ć. 


UPRAVA 
DRUŠTNA 
HRVATSKIH 
KNIIZEVNIKA 
UZAGREBU 


— Predsjednik ,,Društva hrvatskih književ- 
nika" Ljuba Babić-Gjalski predao je visokom 
saboru molbu Nestora hrvatskih glumaca Petra 
Brania, da mu se sve službovne godine uračunaju 
u mirovinu. 


— Upravni odbor ,,nakladnoga fonda društva 
hrvatskih književnika" darovao je dvadeset i pet 
postotaka od utrška svakoga primjerka kataloga 
Meštrović- Račkove izložbe za ,,Našu djecu", 
što ga je raspačala istoimena sekcija udruge hr- 
vatskih učiteljica. 

— Članovi ,,Društva. hrvatskih književnika": 
i oni abonenti ,,Savremenika'', koji su podmirili 
polugodišnju pretplatu za ,,Savremenik" i ,,Re- 
dovita izdanja" i to za drugo polugodište, do-: 
bivaju katalog Meštrović- Račkove izložbe, koji 
je urešen s 28 reprodukcija izloženih umjetnina, 
uz popusnu cijenu od 1 K 50 filira, ako novac 
pošalju upravi društva (Zagreb, Bregovita 3). 
Inače je cijena 2 K. 

























— Uprava D. H. K. obustavila je ovim 
brojem ,,Savremenik'' i ,,Redovita izdanja" ve- 
Ćini dužnika, koji nijesu podmirili pretplate za 
prvo polugodište. Za dug će ih čekati još osam 
dana, a onda predati odvjetniku. 





UREDNIŠTVO primilo je OVE KNJIGE: 


MilošTrivunac, OLilienkronu. 
Beograd 1909. Izdao Geca Kon. 

SlobodanJovanović, Političke 
ipravne rasprave. Sveska1.ill. Beograd 
1908. i 1910. Izdao Geca Kon. Cena 1. sv. 3 din. 
2. Sv. 3.50 din. 


Ivan Cankar, Hlapci. Drama v pe- 
tih aktih. Ljubljana 1910. Založil L. Schwent- 
ner. Cena broš. K 2.—, po pošti K 2.10. 


Kalendar za našu djecu 14910. 
Izdala udruga učiteljica, sekcija ,,Za našu djecu“. 
Zagreb 1910. Tiskom ,,Pučke tiskare“. Cijena 
60 fil. 

SAVREMENIH 


BR. 7 SRPANJ 1910 GOD. V 





MJESEČNIK DRUŠTVA HRV. HNJIŽEVNIKA 





U SPOMEN STANKU VRAZU 


Jedno je stoljeće minulo, što se rodio u ubahnom Cerovcu, u romantičnom 
Malom Štajeru, a povjesnica zapisa zlatnim perom njegovo ime medju najslavnija 
imena novije hrvatske prošlosti. Stoljeće XIX. borba je za život i smrt hrvat- 
skoga naroda, a da smo iznijeli sjajnu pobjedu, sjajniju od sviju naših pobjeda 
u vjekovnim borbama s Turcima, čemu se i svijet divio, budimo harni našim 
preporoditeljima. Kroz tisuću godina naše povijesti i naše borbe, ni u jednome 
nije narod sebi stvorio tako velik spomenik života, kao u devetnaestome. 
»Najljepši je spomenik — veli Vraz — koji si mladi narod podignuti može, izobra- 
ženje, prosvjeta". To nam dade XIX. stoljeće. A da se naš narod vinuo do takve 
sile, te stvorio jedinstvenu narodnu prosvjetu, budimo opet harni i blagodarni nje- 
govim mladim vodičima, našim preporoditeljima, medju kojima bijaše magna pars 
Stanko Vraz, kojega stogodišnjicu rodjenja slavimo umah iza Gajeve stogodišnjice, 
kako mu je iza Gaja i najveće značenje za renesansu našega narodnoga života. 

Prije stotinu godina bio je hrvatski narod raskomadan više negoli ikada. 
Mrak i sotonstvo, rekao bi Fran Kurelac, nije se nigda tako žurilo i naprezalo, 
da nas pozoblje i pohrska kao tada. Nigda nijesmo bili tako blizu propasti kao 
tada. Bosna i Hercegovina stenju pod turskim igom. Vapaj raje jedini je odziv 
iz ovih zemalja. Dalmaciju, kad je zauvijek ugasla slava ,,kraljice mora?', sad 
osvaja Austrija, sad je na sablji dobiva Napoleon. O sjedinjenju s Hrvatskom 
sanja samo biskup Vrhovac. Slavonske županije sve se većma otkidaju od matere 
zemlje. Velik dio Slavonije i gradjanske Hrvatske sastavlja Krajinu, koja sav 
narod odgaja za vojnika, za ranu i junačku smrt u dalekim, tudjim krajevima. 
Malen dio gradjanske Hrvatske pod upravom bana čuva stari ustav i stare hrvatske 
tradicije. A kad je god. 1809. car Napoleon ametice kod Wagrama potukao 
austrijsku vojsku, morao mu je Franjo II. mirom u Sch&nbrunu predati i čitavu 
Hrvatsku na desnoj obali Save do Jadranskoga mora. Hrvatskome banu ostadoše 
samo tri županije: zagrebačka, varaždinska i bjelovarsko-križevačka. ,,Mal zaista 
Horvatov broj !" kliknuo je u to tužno doba Toma Mikloušić, taj jedini — 
kako reče Stoos — ,glas kričečega vu puščini horvatskoga slovstva'. Pa ipak 
ova mala Hrvatska od cigle tri županije podiže god. 1809. insurekciju od 17.226 
vojnika protiv — Napoleona. 

Kako je u to doba zamr'o književni rad u samom Dubrovniku, slavnoj 
»Slovinskoj Atini', pa u Dalmaciji i Slavoniji, nije čudo, da ni u ovim ostacima 

gradjanske Hrvatske nema narodnoga prosvjetnog života. Sve je obamrlo. 
Ima tu jedva dvadesetak pučkih škola. Zagreb je u to vrijeme malena varošica 
od 8.000 stanovnika. Trgovina je u rukama doseljenih Grka, sav obrt osim naj- 
nižega u rukama Nijemaca. Zagreb je njemačka varoš, jer u njoj nema hrvat- 
skoga gradjanskog staleža. U Zagrebu je gimnazija, ali nastavni jezik jest la- 
tinski. Madžarski jezik uči se kao neobligatan predmet, a hrvatski jezik i hrvatska 
povijest uopće se ne uči. U Zagrebu izlaze njemačke novine, na mahove dolazi 
njemačko kazalište, a sva prigodna književnost bez ikakva značenja kreće se 
na latinskom i njemačkom jeziku. Bili smo verigama okovani i željeznim šibama 
poviti. Pa ipak uza sve to ova mala Hrvatska, najmanja, što je igda bila, postade 
maticom rascjepkanih hrvatskih zemalja. A tko će preporoditi narod? Tko će 
ga duševno osloboditi? Tko će učiniti Zagreb hrvatskom prijestolnicom, ognjištem 
prosvjete, iz kojega se iskre prosiplju po čitavu Balkanu? Tko će po našem tro- 
strukom mraku prosipati iznajprije sjaj zvjezdica, a onda prosuti žar sunca? 
Plemstvo je to moglo učiniti, ali nije htjelo, nije imalo srca za narod ; svećenstvo 
je htjelo, a nije moglo. Kad je veliki biskup Vrhovac osnovao u Zagrebu tiskaru, 
da unaprijedi našu književnost, poručeno mu je, da se biskup ne smije baviti 
gradjanskim obrtom. Ovo veliko djelo oslobodjenja izvela je i mogla je izvesti 
samo mladost, koja je sama težila za prosvjetom svoga duha, i mi ponosito isti- 
čemo, da je upravo hrvatski djak, idealan, požrtvovan, radin, poletan, smion i 
slobodan, duševno oslobodio, ujedinio i preporodio svoj narod. Omladina je 
obnemoglu narodu vratila njegovu mladost i snagu. 

Preporodne ideje sve su se zametnule u djačkim glavama, pa zato su i iz- 
bile u stihovima, a kad su se počele rastajati s poezijom, i same su umirale ili su 
gubile čar mladosti svoje. Gaj se propjevao kao djak, a njemu se odzivaju 
Kundek, Stoos, Rakovac, Demeter, Vukotinović, Mažuranić i drugi. 

U to je bio došao u njemački Gradac mariborski djak, dijete seljačko, momče 
prežive ćudi, a premekana srca, da nastavi nauke. Mladi Stanko Vraz. Iste su 
ga žive rane osvojile, ali se one još jače po zlu dale, i pjesma ih nije mogla 
zagasiti, jer joj se nitko nije odzivao. Slovenci pali su još dublje od Hrvata. 
Stankova slovenska pjesma radjala se i umirala. Pjesniku Slovencu pade u ruke 
»slavy Dcera". Jan Kollar crta mu raj Slave, boginje Slovjena. Ona prima u raj, 
pod svoju mirisnu lipu, radenike sa svih slovjenskih strana, Čehe, Ruse, Poljake. 
K njoj dolazi eto i mladi Hrvat Gaj. Samo s njegovih slovenskih krajeva, usnulih 
i zamrzlih, nema nikoga. Mjesta su prazna u krasnoj cvjetnoj gradini, vijenci su 
tu, boginja čeka, a nikoga nema. To je njegova Štajerska, koju je htio dići iz 
mrtvila, a sam, nije mogao. U romantičnoj klonulosti on si osamljen u mašti 
dočarava lik svoga saveznika Ljudevita Gaja i pruža mu klonule ruke, da ih 
prihvati i da ga podigne na život i rad. 

Bilo je god. 1832., kad je Vraz u Gracu prvi put susreo mladoga Gaja. 

Vraz zausti i reče : ,,Moja Štajerska je malena, sitna. Kmet je siromah, neuk ; 
gospodin je tudjinac. Narod nema knjige, nema vodiča. U Kranjskoj zuji ,,Čbe- 
lica", ali do nas njezin zuj ne dopire. Moj će narod propasti, a u času, kad se 
svi narodi dižu na nov život — i to me boli 1 

— ,Ne će! Ne će!" presiječe mu plameno riječ Gaj. ,,Oko nas rudi zora, 
a ti snatriš još u sumračju, čekajući noć. Mi već razvijamo u Hrvatskoj krila, a 

ti ne čuješ orlovski lepet njihov. Diži se duhom visoko, da ti pred očima pucaju 
dalji vidici. Budimo jedan narod. Stvorimo jednu prosvjetu. Udji u naše kolo. 
U Zagrebu su moji drugovi: Rakovac, Vukotinović, Stoos, Derkos, Mažuranić, 
Kurelac. Oni rade. Zagrijava nas veliki pjesnik Slavy Dcere. Potiče nas veliki 
naučenjak Šafafik. Starac grof Janko Drašković privija nas na grudi. Aula est 
pro nobis. Dodji !" 

Vraz je došao. Svuda ga u Hrvatskoj već sucretalo preporodno oduševljenje, 
zanos i — rad. I tu je vidio, kako se budi zamrli narodni život, kako se stvaraju 
osnovi velike narodne prosvjete. Vidio je zublju, koja je plamen sipala u sve 
krajeve, gdje živu Hrvati, Srbi i Slovenci. I on je zamilovao Hrvatsku, majku 
roditeljicu svoga novoga života ; prihvatio je u svom radu štokavsko narječje, 
da bude ono književnim jezikom ne samo Hrvata i Srba, nego i Slovenaca. | 
on je čitav svoj život posvetio iceji nasega narod- 
noga i prosvjetnoga jedinstva, protiv koje smo češće 
pojedince poslije griješili, ma da nas je samo ona au- 
ševno oslobodila. 

Vrazove zasluge za naš preporod jesu neizbrisive, i mi rijetko pomišljamo, 
koliko mu dugujemo. Medju preporoditeljima, koji su plamenim riječima budili 
usnulu narodnu svijest, on je najdalje zašao u narod. ,,Iz naroda za narod" — 
bilo je njegovo geslo. On je šavršen tip preporodnoga agitatora. Ali pored toga 
on je i pravi pjesnik. Njegove nježne ,,Djulabije"' doimale šu se svakoga, pri- 
vlačile su u narodno kolo i otudjeni narodu ženski svijet, pa bojne pjesme ,,Nek 
se hrusti šaka mala*', ,,Nosim zdravu mišicu* i druge, što su -e svuda orile, nijesu 
mogle zatomiti mekanih glasova njegove lire, posvećene ljubavi. Vraz je najomi- 
ljeliji pjesnik u najpjesničkije doba našega preporoda. Pjegnička je čitava nje- 
gova pojava, jer je tako idealna. U njegovu životu kao da i nije bilo časa, kad 
on ne bi bio pjesnik. 

Književnost bila je jedino njegovo zanimanje, pa je tu i mogao učiniti mnogo 
više nego drugi. On se isticao u svakom našem prosvjetnom pokretu medju prvima, 
a u književnom radu bio je upravo vodj preporoditeljima. Kao čovjek najopsežnije 
književne naobrazbe i kao prvi hrvatski književni kritik utirao je pravac raz- 
vitku hrvatske knjige. Vrazovo je djelo, da je hrvatska knjiga u doba preporoda 
i duhom i životom svojim dio jedinstvene slovjenske književnosti. Njegova je 
ideja vodilja bila, da naša književnost mora tražiti pobude svome stvaranju u 
samome narodu, okrepu u suvremenoj književnosti naprednijih slovjenskih naroda, 
a težiti na razinu knjige ostalih najprosvjetljenijih evropskih naroda. I ova je 
njegova ideja pobjedjivala, te se u nas doista izvijala književnost u pravcu na- 
rodnom i slavenskom, a u duhu suvremene evropske 
knjige. 

Vraz je čitavim svojim životom i radom pojava pjesnička i mladenačka, 
a glavno mu je obilježje mladenački idealizam, koji se ipak nigda ne gubi u sna- 
trenjima, već se sav rastače u pozitivnom radu za velike ideale. 

»,Sve za domovinu !? bilo je geslo njegovo u djačkim godinama. A kako 
se on spremao za svoj rad! On neprekidno radi, i preko svojih sila, jer je po- 
sezao samo za onim, što ga oduševljavalo. Uči dan i noć. Kao djak naučio je sve 
slavenske jezike i upoznao najljepše plodove njihovih književnosti ; kao djak 

uči on francuski, španjolski, engleski i talijanski, te čita znamenita evropska 
djela, i zaboravlja na svoje siromaštvo, osjećajući se izmoren od rada gavanom 
duha. Kad je već kao djak obolio na očima, kako je nesretan bio, kad je morao 
javiti prijatelju, da noću ne smije raditi, a danci su mu prekratki ! Na kol:kim 
njegovim pjesmama iz djačkih vremena nalazimo u rukopisu zapisano, da ih 
je spjevao u 4 ili u 5 sati ujutru! A kad se primakoše praznici, on ostavlja 
Gradac i kreće u svoj rodjeni Cerovac, ali ne mcže ga tu zaustaviti zadugo ni 
umiljato štajersko seoce, ni njegove žerovinske dubrave, što ih je opjevao, ni 
ostarjela majka, ni rodjena sestrica — jer ga vuče Hrvatska. On dolazi nepre- 
kidn) k nama, dok nije u nas zavvijek i ostao, a iz Hrvatske kreće u crvenkapi 
i narodnoj surki u Kranjsku, te svoje Slovence privoljuje za ideju našega na- 
rodnoga jedinstva. 


Vraz je najizrazitiji naš idealista u XIX. stoljeću. Ne može se reći, da li 
se u njega više ističe radinost, sloboda ili požrtvovnost. Rekao je: ,,Sve za 
domovinu" — pa joj je i dao sve. Domovini je on žrtvovao, što ljudi cbično 
najbrižnije sebi čuvaju: čitavu svoju budućnost, samo da ne izgubi ni časa, što 
bi ga mogao posvetiti domovinskom radu. Za svega svoga vijeka ne steče krušca. 
On nije težio ni za kakvim zvanjem, nego da bude književnik, i nije imao ni- 
kakvih želja, nego da bude pravi domoljub. Njegova je duša žedjala ljubavi — 
to nam tako dirljivo pričaju Djulabije, Soneti i Gazele — ali on je svladao svoju 
prirodu, kao čovjek bez hljeba morao se odreći čovječjega prava, da savije svoje 
gnijezdo i da bude sretan uz svoju Ljubicu. Pjesnik prenosi nad zvijezde, nad 
pozemni život svoj blistavi ideal, da ga ljudi ne okaljaju i da ga tamo jednoč 
nadje — samo da se slobodan i nesputan može čitav svoj život boriti za na- 
rodne ideale. 


Život je i Vrazu donio mnoga razočaranja, i mnoge su se njegove lijepe nade 
izjalovile, ali njega ipak nigda ne ostavlja idealizam, ni ono krasno obilježje, po 
čemu nam je čitavo preporodno doba zlatno — a to je zanos, oduševljenje za 
rad. On na samrtnoj postelji kazuje u pero svoj posljednji članak za ,,Kolo"? 
S onim zanosom, kojim je pjevao prve svoje pjesme... ' 

Znao je pjesnik, da zgradu, što je on podiže i temelje joj udara, ne će vrijeme 
oboriti. Vraz se ugibao političkoj borbi i trvenju, gdje se danas ruši ono, što se 
jučer sagradilo, a sutra će se porušiti i nova tvorevina. On je bio prosvjetni 
borac. On je znao, da samo nešto trajno i nepromjenljivo može 
biti osnovom sigurne budućnosti jednoga naroda ; nešto, na čemu će se raz- 
bijati bura vremena, rasprskavati valovi političke borbe ; nešto, što se ne da 
srušiti, već samo dogradjivati — ato jenarodna prosvjeta. Kako su 
ono Mrnjavčevići u narodnoj pjesmi ugradili u temelje Skadra grada tananu 
nevjestu, da im vila grad ne obara, tako je Stanko Vraz u temelje zgrade naše 
narodne prosvjete položio svoj život, da bude zgrada neoboriva. 


Dr. Branko Drechsler. 


GJURO ŠURMIN: STOGODIŠNJICI VRAZOVOJ 
80. LIPNJA 1810. 


U tome su svi složni, da je Stanko Vraz literarno bio jedan od najspremnijih 
književnika Gajeva doba. Bio je on pjesnik za doba, koje ne bi tražilo, da se i sam 
pjesnik angažuje u dnevnim prilikama, već da pjesnikuje i pjeva te pjesmom za- 
nosi svoje čitaoce. Možda je po svojoj kulturi jedini Drašković bio dorastao Vrazu 
medju ljudima, štono su radili s Gajem i s njegovim drugovima. Ali Vraz. nije bio 
po svojoj prirodi za burno doba, kako su ga spremali politički drugovi Gajevi. 

Možda nam nijedan od naših Ilira nije ostavio toliko gradje iz svoga života, 
koliko Vraz. Za to ga poznajemo i možemo da upoznamo više od ostalih njegovih 
drugova. Matica je Hrvatska već 1877. god. izdala pisma, što ih on pisao prijate- 
ljima, a njegova je velika ostavina pisama njegovih prijatelja upravo riznica, u 
koju je smješteno blago za proučavanje. vremena Vrazovih; pa i samoga Vraza. 
Osim pisama Gaju ne će biti drugdje tako dobra i jaka izvora Za proučavanje ilir- 
skoga rada, koliko baš kod Vraza. To je u ostalom i u redu. "Gaj je pribirao u kolo 
ilirsko Hrvate i Srbe, Vraz Slovence kao glavni zastupnik slovenskih Ilira, k tomu 
prava slavenska duša, koja je tražila u čitavom slavenstvu oslona i okrepe, moraše 
da nam ostavi gradju za ilirstvo i njegove odnose. 

Iz te gradje vadim, po mojem sudu, ono, što je najznačajnije za Stanka Vraza 
i što nam tumači njegovo držanje i rad u dva razdoblja njegova života u Zagrebu 
i u Hrvatskoj. Na 10. srpnja 1843. god. pisao je Vraz Macunu list. U tom je listu 
govora o mnogim stvarima, a napose 0 njegovu shvatanju ilirstva s obzirom na Hr- 
vate i Slovence. Macun mu pisaše tako, da je Vraz shvatio njegovo nastojanje oko 
ojačavanja slovenskoga dijalekta. Da bi slovensko nar ječ je moglo postati književnim 
narječjem, to je .tašto pouzdanje. Ono nema uvjeta za književni jezik. Tu nema 
ni istorijske ni literarne podloge. A osim toga je tako malen broj Slovenaca, inače 
podijeljenih i rascjepkanih u dijalekte, da se ne može ni pomišljati na jedan 
slovenski književni jezik. Slabi brojem narodi ne mogu da se književno podignu. 
Nisu to učinili ni Danci, ni Holandijći, ni Portugalci, pa ,,šta ćemo mi kukavice Slo- 
venci slabi i po broju i uplivu ? Tu neima drugoga izbora, nego li se složiti duševno 
(književno) sa jačimi bližnjimi granami, ili propasti u tudjem elementu kao vlastiti 
i značajan narod. A gdč imamo opet bližnjega i srodnijega elementa, nego li što su 
južno-slavenske ostale grane osobito štokavska, koja je po broju, po dogodov- 
stvenih uspomenah i književnih dragocčnostih stariih i noviih jaka. Nas dakle 
dostoji, da:se složimo š njimi duševno, književno, da ih podpomažemo, i tom po- 
moćju i sami sebe izbavimo od propasti duševne i materialne, koja slčdi duševnu. 
Ilirska idea naš je dakle temelj, na kojega trčba da donosimo naše gradivo — ka- 
menje — narodne stranke, da si sazidemo obći hram, u kojem će naš duh proživiti 
u jakosti — sve bure vremena. A za što ne bi mi pristali na taj posao, kad temelj 
stoji na našem zemljištu, te vidimo, da se stanje srčtno diže. Znajte Zagreb 
stoji na slovčnskom zemljištu Oko Zagreba govori 
prosti puk čisto slovčnski. Samo višnja izobražena vrsta naroda 
govori. ilirski, premda i prosti čovčk razumi svoga gospodina i susčda varošana. 
Zemljište je dakle naše, neka bude i ta slava naša, da smo i 
zidari bifi većinom mi.“ 

Vraz bijaše u prvom redu učenik one škole, koja je dvadesetak godina prije 
njegova javnoga rada propovijedala prikupljanje narodne snage, narodnih sila. 
On se ćuti još i 1843. god. Slovencem. On je kao Slovenac prigrlio ilirstvo Gajevo, 
jer držaše, da će u ilirstvu i njegov najbliži rod — kako ono reče — moći sebe da 
izbavi od propasti duševne. A još ga je više kao pjesnika poticalo na ilirstvo, što 
je srce, središte ilirstva bio Zagreb na slovenskom zemljištu, oko kojega narod 
govori ,čisto slovenski“. Vraz računaše samo s književnošću, s književnim jedin- 
stvom. Njemu ne bijaše nikad srcu prirasla ona misao, koju provodjaše Gaj od 
prvih početaka njegova rada. 

Vraz je liričar ; on voli meku, blagu, snatrivu pjesmu i njom se titra u duhu 
vremena. On ostaje liričar i onda, kad je u ilirskom duhu vodstva prestala ljubav 
za meku liriku. Kad je mjesto ljubavnih pjesama počela da se ori davorija, Vraz 

je liričar, ali piše i pjesme o neotesancima, piše »Komare i hobade ter druge hrvatske 
muhe i mušice“, a već 1842. god. je sastavio epigram : ,,Bili bismo i bez muke svi 
već u tvom raju, — Ključ da nije pao u ruke Pavloviću i Gaju .“ 


Nije ovo bez značenja. One intimne veze izmedju pjesnika i ilirskih rodoljuba, 
koje su gospodovale u zagrebačkom ilirskom društvu još kod prvoga prikazivanja 
»Jurana i Sofije“, koje su u kratko vrijeme stvorile mnogu i mnogu dobru i čvrstu 
instituciju, već su od 1840. god. počele da postaju slabijima. I Vraz ih je kao pjes- 
nik kidao, ali samo kao pjesnik. Što su rezultati bili drukčiji, što je od pjesme po- 
stajala proza, i to kruta proza i za književnost i za hrvatsku politiku, treba tra- 
žiti uzroka u društvu ilirskom. Bilo je mnogo više pjesnika nego li prozaista. Pjes- 
nici su ostali pjesnicima, samo su rjedje uzimali u ruke liru i natezali žice, a pro- 
zaiste su imale da podnose i ono, što su pjesnici opijevali u danima zajedničkoga 
rada i prave bratske sloge ilirske. 


Vraza gledamo kao Ilira od 1835. da 1844. i kao Ilira, ali bez imena ilirskoga, 
od 1844. do njegove smrti 24. svibnja 1851. Po mojem znanju ima se i sav rad naših 
ljudi prema dogadjajima ovih godina prosudjivati. Samo Gaj i prvi i najbliži nje- 
govi drugovi završiše prvo razdoblje svoga rada s 1839. Drugi Iliri idu još do 1842. 
zajedno, a poslije zabrane imena ilirskoga već se vide dvije očite i protivne struje. 
Jedna hoće da sve ostane u duhu, u kojem se započeo ilirski rad, dok bi druga, 
jača, htjela, da se što prije dodje do plodova, koje je književno politički rad do 
1840. godine mogao da donese. Vraz je bio u onoj prvoj grupi naših ljudi. I on je 
doduše 1848. godine došao da se upiše u dobrovoljačku četu i da bude na braniku 
domovine, ali to ne smije nitko da uzme drukčije, već onako, kako se ovakvi čini 
imadu da uzmu u vremenu, kad svak hoće da bude i ono, što inače po svojoj prirodi 
ne bi nikad mogao da postane, izuzevši osobite prilike. Kakvi je u tom pogledu 
Vraz, evo nam ga po njegovoj slici : ,, Kod nas naš mošt još jednako vrč. Meni je 
taj šum i ta nenužna vika (politička borba) već dotužila. Što se mene tiče, ja ostav- 
ljam razmršenje vremenu, koje će nečisto izbaciti, a što ostane očistiti . (Pismo 
13. listopada 1841.) 


Politički su bili razlozi, da je vlada zabranila ime ilirsko. Denurcijacija je 
bilo dosta, a Gaj nije pazio toliko na ime, koliko na politički svoj uspjeh. Gaj je 
mislio u prvome redu da stvori nešto od Hrvatske, da Hrvatsku prikupi u jedno 
kolo. Koliko će onih drugih Ilira doći i moći u jednom kolu da bude, to će vrijeme 
pokazati. | 


Vraz je drukčije mislio. Učenik idealista, koji su govorili o velikom slavenstvu 
i onjegovim zajedničkim književnim vezama, vezivaše i u ilirstvu južno slavenstvo, 
u duševno, književno jedinstvo. Kad je bilo kakva uspjeha i izvan književnosti 
veselio se i godilo mu je. Ali kad je Gajevom krivnjom, kako je to Vraz poslije 
1843. više puta isticao, bilo zabranjeno ime ilirsko, ta lijepa etiketa za ljude, koji 
su pazili mnogo više na vanjštinu nego ra posljedice rada, onda on mišljaše, da 
još ,književnici“ nisu klonuli. A doista su baš književnici bili posve satrti tom 
zabranom i sam Vraz 1844. kaže: ,,Istina da je pretjerani patriotizam, duh slave, 
mnogo dobra kod nas proizveo; nu u posljednje vreme vas je književni život obu- 
stavio i tako domorodnu stvar bez potrebe na kostku metnuo?'. Kao da je domo- 
rodna stvar sta'ala do pjesnika ! 

Starko Vraz bijaše toliko slavenska duša koliko i ilirska. Romantičar je ostao 
do kraja života. Česi su mu bili učitelji. U njih je još u trećem deceniju XIX. sto- 
ljeća bila jaka romantika. Da ju je Vraz i u četvrti decenij u nas prenosio, nije 
nikakvo čudo. Naše su prilike bile za to. Ovo utjecanje romantike stvori zahtjeve 
u Vraza, da treba na narodnoj poeziji graditi književnost. Što je u Čeha htio da 
provodi Čelakovski, to je u nas htio da izvede Vraz. Kako je Čelakovski cijenio 
narodnu poeziju, tako je ju i Vraz dizao. Za njih je obojicu narodna poezija vred- 
nija gotovo od svega drugoga. Kad bi se narodna poezija iscrpla, svijet bi mogao 
doći onamo, kamo nas stoljeća narodnoga života mogu da dovedu. ,,Narodo- 
znanstvo'' bi svijet oplemenjivalo te bi nestajalo svih onih dnevnih pojava, koje 
sprečavaju Muze, da se ne pokazuju u svoj svojoj ljepoti. U opće u radu Vra- 
zovu kako i u njegovu životu imade mnogo sličnosti s Čelakovskim, pa bi nama 
po tome moglo biti mnogo toga objašnjeno i u radu i u držanju njegovu. 

Da je i Jan Koll4r na Vraza mnogo utjecao, a tome ne treba da se troši riječi. 

A samo utjecanje romantike, kakvu je zastupao Čelakovski, objašnjava nam, 
da je Vraz mogao 1844. god. pisati, da će samo narodne pjesme uliti u književnost 
,»Zdrav, čvrst živalj narodan, metnut na lice poesie naše rumen naravskoga zdravlja 
(mjesto umjetnog rumenila), i tako upliv dubrovčanah spasonosnim načinom 
paralelisirat''. 
'4 Ne mogu da izvodim iz svakog pisma ili iz svake misli, koja nam je ostala 
zabilježena, da je sve ostalo trajno onako, kako je mišljeno u onom času, kad se 
pismo pisalo. To je poprijeko časoviti dojam. Ali rad nam potvrdjuje, da su ove 
misli, koje su ovdje iznesene iz Vrazovih pisama, njega vodile više manje u či- 
tavom njegovu životu. 

Vraz je mnogo pomagao kod širenja ilirskih knjiga i književnih radova. Nje- 
gova pisma za to daju mnogo dokaza. No u svemu tom širenju ilirskih ideja ne 
vidimo drugo, već da Vraz ostaje kod svoje glavne misli : širiti ilirstvo u duhu 
književnoga, duševnoga slaganja s južnim Slavenima, da se održe i spasu Slo- 
venci. Napose ovo ističem. Treba znati, da su Slovenci, bez sumnje po uputi Vra- 
zovoj, koliko su pristajali uz ilirstvo, mislili samo na duševnu, književnu vezu. 
Inače do duše nije bilo moguće onda da se radi. Ali u tome i jeste onaj jaz, štono 
je nastao po vremenu izmedju prvoga zastupnika ilirstva Hrvata i prvoga za- 
stupnika ilirstva Slovenca. Na jednoj strani imademo posla s čovjekom, koji je 
ideje svoje nastojao da privede u svagdašnji život, i to onako, kako je om od pr- 
voga momenta zamišljao, a na drugoj je strani živio svojim pjesničkim životom 
čovjek, koji bijaše voljan i moćan, da ilirsku ideju privode u život samo u duševnom 
približavanju. Onoga je prvoga doveo rad do pozitivnih rezultata, a u drugoga 
je ostalo kod poetičnoga shvatanja. 

Slovenci su se preko Vraza u pravopisu i u nekim sitnijim stvarima približili 
Hrvatima. U drugom pravcu, kako ga je odredio Gaj n. pr. za Hrvate i Srbe i 
kako je on došao do izražaja 1848. godine, Vraz nije mogao ništa izvesti. Možda 
je bilo neuspjeha i zbog toga, što je Vraz veoma mnogo računao s duhovnicima, 
dok je Gaj medju Hrvatima i Srbima volio da radi sa svjetovnjacima. Bilo kako 
bilo, to se može i mora konstatovati. 

U Hrvatskoj su bile prilike za Vraza daleko povoljnije nego li u njegovoj do- 
maji u Štajeru. Vraz je došao u Hrvatsku i baš poradi rada i nastojanja Gajeva 

našao u Hrvatskoj svoju novu domovinu. A baš ga je potonji rad Gajev odbio 
i ako je bilo jače neprijatnosti medju Ilirima, izbijala je ona na svakom koraku 
izmedju Gaja i Vraza. Nisu to bili razlozi književne utakmice. Razlozi su bili u 
shvatanju zadaća ilirstva. Gaj ga je trebao u prvom redu za samu Hrvatsku. Pri- 
brati u jedno, što je samo po sebi već jednim davno i davno moralo biti. Što pri- 
dodje tome, dobro će doći. Vraz opet mišljaše i malo udaljenije spajati, ali ne čvrstom 
vezom Gajevom — kakva je u ono doba bila apsolutno potrebna — već vezom 
Jana Kollara. Oko Vraza bi se imao kupiti književnik ; oko Gaja književnik i po- 
litičar. Vrazu je godio politički uspjeh ; ali ga je kao književnika, kao pjesnika 
neuspjeh još više odbijao. U Gaja je i neuspjeh u politici radjao voljom, da se to 
mora ispraviti. — U tome, po mojem mišljenju, leži razlog, da Vraz već od 1842. 
nije bio ono u ilirskom kolu, što bi po svojim sposobnostima mogao biti — i bio 


bi, kad bi bila druga njegova priroda. (Potvrda već u pismu od 1. kolovoza 1838. 
Prešernu.) 


Vraz je prvi bacio medju Slovence Gajevu ideju za ilirstvo. Vraz je oko 
nje mnogo radio. Priveo je u amatersko kolo ilirstva dosta dobrih i valjanih 
Slovenaca. Sam je ostao Ilirom do zabrane imena ilirskoga. Poslije je pisao 
svojim prijateljima, pa i iza 1848. godine o jedinstvu i slozi. Ali sav taj trud 
nije donio onih plodova, koje bi možda donio, da je Vraz i drugim, ne samo 
pjesničkim putem išao. Za samu je ideju ilirstva bilo veoma štetno. Ali Vrazu - 
se mora priznati, da je utro one staze, kojima idu nova pokoljenja, pa uz nje- 
govu pjesničku đušu, koju je dao Hrvatskoj, ide ga i zasluga i slava, što je 
svomu narodu pokazivao, gdje mu je tražiti spasa. U tome je on još i više ,,naš 
ii vaš", kako kaže pjesnik. 





Vrasov rodjeni dom u Cerovcu. 

BOGUMIL TONI: NA LJUBIČINU GROBU 


Podjite joj grobu danas 
Sjetite se drage žene, 

Svi, što znate, što je ljubav 
Orošene što su zjene, 


Koji znate, što je čežnja 
Što sred grudi ljudskih klije, 
Ljubav čista, što zaludu 
Čeka sunce, da je zgrije. 


Podjite joj grobu danas 
Zapuštenom humku jednom, 
Gdje ju samrt prije reda: 
Pokopala rukom lednom. 


Sjetite se našeg Stanka 
U ganuću srca živa, 
Sjetite se srca mrtva, 


Što pod ovim humkom sniva. 


Donosite sitna cvieća 

Nek joj humak resi cieli, — 
A vienac joj sam je pjesnik 
Davno dao neuveli... 


U nj je svoje srce slio 
Ljubav svoju, mutne suze, 
Svoje nade ponajljepše, 
Što mu sviet ih kruti uze. 


I kad smrt mu Ljubu ote, 
Kad se zvona čula mukla, 
Njegovijeh sa gusala 
Najbolja je žica pukla. 


A danas je blagdan Stankov 
»oslovinskog" je slava svieta, 
Što ugleda život pjesnik 

Sto je ravno prošlo ljeta. 


Zato danas duh će njegov 
— Kada padnu tihe sjene — 
Prići k ovom grobu pustom, 
Grobu svete uspomene. 


I možda će klonut časkom 
Od ljubavi, od ganuća, 
Spomenut se čara njenih, 
Pjesme svoje nadahnuća. 


Pa tu, gdje mu Ljuba sniva 
Srcu njeg'vom najmilija, 
Ponovit će ljupke stihe 
Slatkih svojih Djulabija — — 


Podjite joj i vi grobu 

U ganuću srca živa, 

Sjetite se srca mrtva, 

Što pod ovim humkom sniva. 


Kitite joj humak cieli 

Neka barem cviećem sjaje ; 

Kad Ljubicu narod časti, 

Tim i Stanku poštu daje — —: 


DR. DRAGUTIN PROHASKA : VRAZOVE DJULABIJE 


Nema gotovo sto godina, a mnogo smo se od naših predja udaljili. Ne osje- 
ćamo više onako, kao pjesnik Djulabija, kad je ljubio Ljubicu. On pjevaše : 
»Od čitavog svijeta duša da je ona? ili ,,Poved me u srijedi zemljice i. neba, 
gdje borave dusi gladni rajskog hljeba" il opet: ,,Luči vedre, tople, ko dvije 
ljetne noći, to nikad nebjahu njene crne oči — već to bjahu, brate, dvije ne- 
beske svijeće, koje rasvijetliše praznost moje sreće". Kako je to starodrevno i 
romantično ! A nema gotovo ni osamdeset godina, otkako se tako ljubilo. 


U koga ima snage, da sebe zataji pa da se preda dalekim i tudjim dojmo- 
vima, on ne će odložiti te stare knjige Djulabije, nego će ući u nju sve dublje 
i dublje. A onaj, komu uopće nije dano, da se bud u što prenese, taj će čitajući 
Djulabije ostati svedj ,nad njima", on će ih prema svome savremenorie ras- 
položenju klasificirati, svrstati, osuditi ili pohvaliti; on će šnjima prema svojoj 
momentanoj obrazovanosti i iskustvu obračunati. Ako je slučajno takov čitalac 
stručnjak, on će naći kakov stručni naziv, reći će, da je to ,erotika", ,,čista 
erotika, on će se obazrijeti i na svoje čitaoce, pa će moguće iznijeti misao, da 
je to prava slavenska poezija, šta više specijalno slovenska. I svi će biti zahvalni 
stručnjaku, što im je ovako na podesan način razjasnio ono, što je daleko 
s onim što je bliže. I time je stvar riješena. Djulabije onda ne treba čitati i 
ne će ih čitati ni pet ljudi u Hrvatskoj, osim onih, koji će takodjer kao stručnjaci 
načiniti o njima prigodne moderne etikete... 

Već su dvije do tri generacije prošle mimo Djulabija. Svaka je ostavila svoje 
mnijenje o njima i time im mijenjala prve čiste romantičke naravi. Stara slika 
dobivala je snovim okvirom i s etiketom, pas namještajem osobitu rasvjetu, osobiti 
ton. Tako su i Djulabije prošle ispod ruku različita ukusa, nailazile su na struč- 
njake, koji su se postavili izmedju njih i nas, pa nam je već i teško, da se duhu 
tih posrednika otmemo i da se slobodni od njihova utjecaja nadjemo sami s djelom, 
kako ga je umjetnička ruka stvorila. Naš vaskoliki odgoj i kultura spaja se s rije- 
čima pjesnika i podmiče im smisao, kojega prvobitno nije bilo... 

Od svih posrednika izmedju nas i Vraza najznamenitiji je Franjo Mar- 
ković. Marković je u našoj književnosti osobnom svojom kulturom, širokom 
svojom književnom obrazovanošću i pjesničkom svojom fiziognomijom najjača 
obnova, najjači nasljednik Vrazova rada. On se je i bavio s njime te udario 
osnovne crte njegovome liku u književnoj historiji. Govorio je s velikom ljubavi 
o pjesniku Vrazu. Ispitao je ,,kompoziciju, sadržaj i slog? Vrazovih Djula- 
bija. Činio je to kao estetik, uzimajući Djulabije same o sebi, a ne u njihovim 
odnosima prema onoj književnosti, iz koje su niknule. Marković ne gleda na pje- 
sničko djelo, kao na razvojni oblik usred neprekidna i suvisla niza drugih knji- 
ževnih proizvoda, nego ga uzima kao veličinu za sebe, a mjerilom su mu stalna 
estetska načela. No on se nije toj metodi posvema predao, uvažuje on i milieu- 
teoriju pa pripadom ističe koju crtu iz života, koji utjecaj književni u Vrazovim 
pjesmama. On se primjerice bavi s osobom Ljubičinom, a opaža i utjecaj Du- 
brovčana, a osobito ističe tragove velikoga pjesnika ,,uzajamnosti slavenske' Jana 
Kolldra. 
= Drugi je, koji se svratio Vrazu, Milivoj Šrepel. On je složio u prijegled 
Vrazove kritičke misli (O Vrazovoj kritici, Zagreb 1892.), no opet ne obazirući 
se na obrazovnu osnovu, na kojoj one nikoše. Nije vidio kako su mnoge Vra- 
zove misli o narodnoj poeziji nastale vrema Vuku Karadžiću i ostalim slavenskim 
pa i njemačkim učenjacima. | 

Treći ispitač Vraza bijaše Matija Murko, kojega ide zasluga, da se pod 
dojmom Schmidtovih predavanja u Beču o njemačkoj romantici dao na ispiti- 
vanje njemačkoga utjecaja na našu preporodnu književnost. Htio je da napiše 
tom prigodom monografiju o Stanku Vrazu. Vraz ga je privukao kao najzna- 
menitiji pjesnik ,,zagrebačkoga ilirizma*, a i zato što bijaše u mladosti prijatelj 

Wachtelov portret Ljubice Cantilli. 


Miklošićev.! Značajno je po njemački školovana ispitača, da je takovom dosljed- 
nošću svoju temu shvatio, te je od Vraza došao do Koll4ra, Šafarika i Palackoga, 
od naše ,,romantike'' do češke, a0 Vrazu do danas nije napisao zasnovane studije. 

Prirodno bi bilo, da se Murkovim putem pošlo dalje. No to se nije dogodilo. 
Murko u svojemu prikazu o najnovijem djelu što se bavi Vrazom,? traži da pisac 
iznese ,,romantički duh" njegov pod utjecajem njemačke romantike, pa napo- 
minje osobito Riickerta i Uhlanda kao Vrazove uglede. On ispravlja i mnijenje, 
kao da romantika stoji u protivštini s renesansnom i s dubrovačkom knjigom, 
jer se znade iz njemačke romantike, da je baš ona obnavljala romansku rene- 
sansnu poeziju. No taj se ispravak Murkov odnosi na Vrazovu kritikuo Du- 


" Deutsche Einfliisse auf die Anfinge der bčhmischen Romrntik, Graz 1897. 5. VI. 
2 M. Murko: Knjiga o Stanku Vrazu. ,Ljubljanski Zvon XXX., 1. S. 35. 

brovčanima, a ne na njegovu poeziju. Za nju veli Murko, da ima ,,previ$e' du- 
brovačkoga ,,mnogo misli, riječi i gramatičkih oblika". | . 
Evo na tome stepenu stoji naše poznavanje ,,Djulabija". Nijesu ispitane glavne. 
književne značajke njihove. 
Ovdje donosim tek jedan prigodni pokušaj, kako da se mimo dosadanje li- 
terature o Vrazu vratimo s razumijevanjem književnom značaju Djulabija. Zaći 
ćemo posve u sferu Vrazovu... 


Izvor Djulabijama jest jedna ljubav, koja se rodila u čisto romantičkom duhu. 
Od Goetheova Vertera amo počelo se drukčije ljubiti, nego je ,karta ljubavi" 
plemenite gospodjice Scudery propisivala. Ljubav više nije bila flirt, ,,razbluda“, 
»Sslatka'' zabava, uzdisanje i ,,ljuveni oganj", oganj na ustima udvomne sa- 
lonske gospode, ona je narasla da strasti, do elementarne sile, koja razara ali i 
preobrazuje čovjeka. Za romantičku ljubav, za njen zarodak, značajna mi se 
čini ona scena u Verteru, gdje njih dvoje stoje na prozoru : ,,Negdje je grmilo, 
i divna je kiša nad krajem... Ona se nadlaktila; njen pogled je prodirao u 
kraj, ona pogledavaše na nebo i na mene, ja sam u njenim očima opazio suze, 
ona položi svoju ruku na moju i reče — Klopstock! — Ja sam se odmah 
sjetio one divne ode, koju je imala na umu, i mojom dušom prostrujila je bujica 
osjećaja, što ih je ona pod tom lozinkom na mene izlila. Nijesam mogao odo- 
ljeti, prignuh se k njenoj ruci, i cjelivah je sav razdragan i rasplakan, i opet po- 
gledavah u njeno oko"... Ovakova se ljubav prelila u srca savremenih mladih 
ljudi, a za pol vijeka već se više nije ni znalo za onu drugu staru galantnu ljubav 
trubadurske i viteške poezije. Byron piše u predgovoru svojega Harolda : ,, Vrijeme, 
kada je | amour du bon vieux temps, I amour antique cvala, bilo je doista naj- 
bjednije vrijeme. Ljubav je doživjela revoluciju i ta se revolucija brže raširila po 
Evropi, nego li ona pariških republikanaca. U duhu Verterovu zametnula se i 
Vrazova ljubav za Ljubicu. 1 oni su se našli u jednome velikome zajednič- 
kome idejalu, u jednome imenu, koje je preuzelo Vraza kako ono Klopstock 
Vertera. Prije nego li je ugledao Ljubicu Vraz je ljubio... Godine 1833. piše | 
»Osvojnije sile nema na svijetu nad rodoljubljem", to traje do godine 1835., kad 
odgovara prijatelju Kočevaru : ,,Vas grije čuvstvo, nad kojim nema višjega na 
svietu, bez kojega nema krieposti ni veličine ni hrabrosti, koje svim činom pravu 
vriednost podaje“. Suze mu ,oči zališe', kad primi pismo prijateljevo. Vraz 
tada stajaše pod sugestijom Gajeve osobe. U istome pismu veli : ,,Vi jako hva- 
lite Gaja. U istinu, on je najveći od današnjih Hrvata, on je Hrvate na pravi 
put doveo? ... Gaj je osobom svojom očarao mlade ljude, tako da su mu se 
posve predali na službu. 

Nama, koji danas tek ono poznajemo, što je Gaj pisao, njegova je moć nad 
ljudima nepojmljiva. Vele da je očarao Ilirce svojom osobom, živim svojim likom. 
Ta je moć osvcjila i mladoga osjetljivoga Slovenca, ,,uzburkao mu je plemenitu krv". 

1 tada je Vraz ugledao Ljubicu. I bio je poražen. Sve govori o njenim 
očima. Odmah piše prijatelju : Ljepota prekrasnih okolica samoborskih, navlastito 
pak nebeske veruge dvoje crnih očiju suzdržavaju me, te nisam već u tvojem 
naručju;" Vraz je odmah slutio, da se trajno zaljubio, jer nastavlja — ,,poznaš 
čudotvornost takovih munja, nu obećajem ti, tako mi junačkog zdravja, da će 

ovo žadnjiput biti". I bilo mu je zadnji put. Jer oči Ljubičine već su oba- 
sjale njegovu dušu onom ljubavi, za koju veli, ,,da svim činom pravu vrijednost 
daje'' — prije nego li je i vidio Ljubicu. Bile su to oči Ljudevita Gaja, u Lju- 
bici ih je po drugiput našao, jer Ljubica bijaše kćerka Gajeve sestre. I u toj 
vezi objašnjuje nam se sva tajna Vrazove romantičke ljubavi prema ladanjskoj 
Samoborki. Njezin lik je izazvao asocijaciju svega, što je do onoga vremena 
. držao najvišim i najsvetijim. Ljubica je postala idejalom Vrazovih mladenačkih 
sanja. Po sličnosti s Gajem. Gaj je bio ona duševna veza, koja ga je bacila u 
»nebeske veruge'' Ljubičinih očiju — kao ono Klopstock Vertera. I glas joj je 
valjda krio reminiscencija na Gaja, jer Ljubica je očarala mladoga lIlirca, čim 
je progovorila : 


»,Jutrom čuh — bi reći Srce mi se otpre 
Da krilatac sbori — U nj božić uleti 
Gdje ti do tri riječce Pa sad tu caruje 
Naški progovori“ I zimi i ljeti. 


Nakon ovoga zaljubljenja nestaju iz pisama Vrazovih prijateljima oni super- 
lativni hvalospjevi o domorodnoj ljubavi kao jedinom ,,čuvstvu, nad kojim nema 
višega'', jer ovo se čuvstvo sada spojilo i proželo s novim ljubavnim osjećajem. 
A nova ljubav nije bila drugo, no ona prva rodoljubna objektivirana u Ljubici. 
Ona je alegorija te ljubavi. 


Zašto krećeš, duše Kao što kreće 

Opet te opeta K mjestu Slovin pravi 
Onud, gdje mi leži Gdje se sveta dijeva 
Sloboda sapeta — Bogorodka slavi? 


Renesansni su slikari slikali dragu kao madonu, a pjesnici su madonu 
slavili izrazima profane erotike. Pjesnik narodnoga preporoda nalazio je u svojoj 
dragoj narodnu božicu, apoteozu narodnosti, Vilu, Slavu, majku Slavu. 

Da li se Vraz u tome povodi za ugledom svojim Koll4rom, ne ćemo da po- 
reknemo, ali svakako nam se čini zanimljivo, da je Vrazova ljubav upravo po- 
rasla iz zametka rodoljublja i romantike. Komu se ta hipoteza ne svidja, taj 
neka i dalje vjeruje, da su spoljni razlozi utjecaja znatniji, nego li unutrašnji 
psihološki. Poezija je božanstvena i kadgod se naglašuju utjecaji i ugledi mimo 
općenite dispozicije pjesnikove, meni padaju na um riječi Goetheove : ,,A kakav 
bi to bio Bog, koji bi samo izvana utjecao !? 

Taj spoljni utjecaj počinje ondje, gdje se nutrašnji svi osjećaja hoće da 
ispoljava u riječima. Kad je Vraz sio da pi še, što je doživio, tad je tek nastala 
muka pjesnikova, tad je tek trebalo pozajmljivati. 


I tu ga osvojiše u prvome redu naši domaći pisci, naši Dubrovčani, premda 
je duh dubrovačke lirike bio posve drugi. O ljubavi duševnoj nema kod 
njih govora. 

Za onu novu romantičku duševnost Vraz u Dubrovčana nije mogao da 
nadje riječi. Što je otuda uzeo, bile su fraze ljubavne galanterije i udvaranja, bila 
je ona poznata dijalektika ljubavi, koja je epigramatskom duhovitošću iznosila 
đutljive pomisli i njima razdraživala, te osvajala ,,gospoju''. Renesansni pjesnici 

slavili su u bujnim metaforama ljepotu i čare ženske. Za lice kazivahu ,,perivoj 
Svih lijeposti'', za čelo ,,sunce i zora", za obraze ,,ruža i lijer'', za njedra dva 
goluba", za usta, da su ,,medna', oči da ,,strijeljaju', a kosa bila je ona slatka 
mreža, u koju se ljubavnik ,,ulovio" te izgubio slobodu. | tako je bila svaka 
ljepost, ispod tih konvencionalnih i jednakih fraza svagda jednaka : izgubila se 
osobna, individualna fiziognomija opjevane — dok duševni lik i onako nikad ne 
zanima pjesnika. Općeni pjesnički jezik te lirike, rafiniran i neprirodan, doima 
nas se kao kosmetika barokne gospodje, ona je skrivala njenu put ispod masti, 
rumenila i bjelila, oči joj izobličila bojadisanim vjedjama i trepavicama, kosu joj 
je pritajila pod visokom coiffure-om, dok joj je stas iskrivila u tijesnom corsage-u. 
Vrazovoj Ljubici, ladanjskoj ljepotici iz Samobora, divnoj prirodnoj djevojčici 
ovaj parfumirani udvorni jezik dubrovčana nije pristajao. Ali mladi književnik 
ipak joj pjevaše na dubrovačku : 

Lice, oči, usta 

Tri riječi malene, 

Al se od njih rodiše 

Pjesni nebrojene. (I, 3.) 

Pred očima mu trepti ,rumen od zorice", otkako je gledo ,njeno rajsko 
lice" (I. 9.), na srcu mu bdiju od ,,ljuvezni'* guje otkako ga zgodi ,strijelj 
njenih očiju" (I. 9.) ; krasni njezin obraz ruža je o zori (I. 14.), a njegov je 
obraz lijer o ranoj rosi (I. 14.) ,,Vrt su lica njena" (I. 23.) ,Njena su mi lica 
rajski perivoji, gdje ko leptir slastju pogled mi se poji“. Ta cvjetna po- 
redba dolazi u svih boljih Dubrovčana, a iz talijanskih izvora ; da spomenemo 
samo barokistu Felice Zappia — ,,Fior di tanta beltade in volto avesti, quanta | 
n' avrai su ne giardin celesti". Vraz ima još i ljepšu poredbu, koje 
nijesam do sada čitao u Dubrovčana : ,,K6 što du ga sdruža sve nebeske boje, 
tako u tvojem tjelu sve ljepote stoje". (I. 33.) I ta je u duhu dubrovačkom. U 
više navrata pjeva Vraz na dubrovačku o kosi ljubičinoj, ,,što zahita srce kano 
mreža" (I. 12.). 


Zamka mi je crne Ulovila te će 

Tvoje kose svila, Tu umriet bez česti, 

Gdjeno mi se ptica Ako nećeš od nje 

Slobod ulovila. Ljuven vez mi plesti. (I. 22.) 


Na dubrovačku i to baš u duhu kasnije barokne lirike Vraz nasljeduje i 
one obrate, koji kazuju što trpi i što žudi ranjeno srce. To je bilo glavno umijeće 
starih dvorskih feudalnih ljubavnika, ,ars amandi'". Salonski ljubavnik ne 
treba strasti već esprita. Što će mu sva snaga, kad u njega nema duha ; go- 
spoja se od njega odvraća, valja joj govoriti lijepo i duhovito, kako ono Ro- 
standov Cyrano, što šapće i piše ljubavne stihove za lijepog i ograničenog Chri- 
stiana. Valja ljepoticu uvjeriti dokazima, dokazima duha, valja je nagovoriti, 
zavesti. Kako je to protivno romantičkom duševnom shvaćanju ljubavi! Ro- 
mantik bježi od pomisli, da svoj idejal ,,dobije', ,,zavede"? ili ,,oženi'* Ljubav mora 
da mu ostane u idealnoj daljini nedostiživim idejalom, kako je ono i sam Vraz 
čitao u:nekoj njemačkoj knjizi: ,Das Gefihl der Liebe ist etwas iibersinnliches 
versetzt den Menschen in eine Idealwelt, einen Himmel, welcher gleichsam in 
einem hocherhobenen Frescobilde gezeigt wird, welches der Mensch nur von 

der Ferne ungestraft und mit Entziicken anblicken darf".l Jaki ćutljivi: 
ton umiješao se u ovo Kr Vrazovo romantičko shva- 
ćanje ljubavi pod utjecajem Dubrovčana. ,Tebe jurve: 
dvorim tri godine dana" (I. 44.) veli on s dubrovačkim udvornim ljubavnicima. 
I s njima opisuje na fiziološki način svoje ognjene želje. ,,Ljuven plam, što mene 
toliko rascvili"? (I. 7.). ,,To su oni hari, hari milo tra vni" (1. 42.) , Aj oči, aj oči 
nalipe medeni" (I. 49.). Oči su ga ustrijelile i ranile, strijeljaju kradimice, 
jer iza zasjede grdnije ranja strila". Na dubrovačku je, da ljubavnik više nema. 
mira ni pokoja, Vrazu je ljubav ,,sreća bez pokoja? (I. 34.). ,,Radi Vas ah pokoj 
S Bogom ode meni" (I. 49.) Stalna je poredba u Dubrovčana, da ljubavnik nali- 
kuje leptiru, što srće na svijeću, ljubavnici Mandaljenini u Bunićevoj pjesmi i u 
Palmotićevoj Kristijadi oblijetaju ljepoticu, kao lepirići oko svijeće. Tako i Vraz. 
pjeva: ,Čime metuljica svijetlom zatravljena" (I. 64.). Dubrovčani dokazuju, 
da je njihova ljubav osnovana u prirodnom odredjenju čovjeka ; Gundulićev 
Satir uzdiše za Dubravkom, pa govori: ,,... Tko u gradovich stat? uživa, tko 
obra u selich stanje za se, tko putuje, tko počiva, a tko lovi, a tko pase. Njeko. 
crnu zemlju teži, njeko sinje more brodi ; na ono se svak poteži, na što ljubav 
sva ga vodi. O Dubravko Pjepša vele od svieh vila u Dubravi, tebe misli moje 
žele, ma se ljubav tobom slavi... po naravi oganj žeže, a ljepota smamlja i 
travi : a brštan se grli i veže s' duhom svaciem u dubravi". Ovako govori i Djor- 
djićeva Mandaljena, kad opravdava svoju ljubav prema Spasitelju : ,,Brodar 
s vietrim vojevat radi, teg zemljaku jes od volje, bojnik strašnoj u zavadi crnom 
krvi masti polje : ljubi ucviljen duh zabavu, rob slobodu, gospar slavu... Tako. 
svak je ljubit obro, što mni, dobro da 'e čoviku“ (Uzd. VII. 44.—42.). Vraz se 
povodi za ovom dijalektikom i dokazuje Ljubici: ,,Sreću traži jedan brodom po 
pučini, taj za častmi hlepti, taj se kućom brini, moja nij" u častih nit u tankoj 
plavi, moja sreća samo uza te boravi" (I. 19.). A prirodni nagon se očituje i u nje-- 
govim pjesmicama ,,Kako k majci dijete vijek najradje bježi tako svaka pjesma. 
vijek za tobom teži (1. 37.). Tako i u Gjordjića oganj teži prema nebu, otkuda 
je došao, a ljubav prema Bogu, jer se od njega rodila... (Uzd. VII. 35.). 

Vraz se povodi u svojoj mladjahnoj lirici i za neukusnim primjerom re- 
nesansnih poeta, kad ju zove historičkim i mitološkim imenima : ,,Ona mi j' 
Areta, Nausika milena, ona i Penelopa — kruna slavnih žena", a vrlo je zastranio. 
od prirodne svoje čednosti rekavši ovo : ,,Sa svojim očima sunce mi je Ona, $ kog 
mi duša zvoni kao stup Memnona. Da, Ona od mene stvara kip mumije, a sad. 
sfingu, koje nitko ne razumije“ (I. 71—73.). Iza dokaza iz historije i književ- 
nosti vrlo se neposredno doimaju ljubavne molbe: ,,Molim te, ljubi me" (I. 14.).. 
»Ljubi me, Ljubice, ljubi dievo mila". Jedna galantna doskočica u duhu rene- 
sansne lirike bit će i Vrazova ideja o ,,Djulabijama'', koje su dale natpis zbirci. 
,Jedan mladić u grčkoj mitologiji", veli pjesnik u svome komentaru, ,,pretekao je. 
Atalantu bacajući iza sebe tri zlatne jabuke". U velikim i u malim stvarima 
Vraz je nasljedovao Dubrovčane. Dubrovačka je riječ ,,razbludan"" — ,,zastor 
od očijuh i ustiuh pade a na njih razbludno posmjeh se ukrade"; tu je i 
slikoviti obrat ,,zastor od očiju" uzet iz dubrovačke knjige, Djordjić veli : ',,vidje 
nebo kad joj s čela od napravah oblak minu" (III 5.). A kad Vraz. 


1 B. Drechsler: Stanko Vraz, 47 i 204. 24. Vrazovi slovenski rukopisi, br. 35. 

veli : stid stoji ko stražar pri ljepoti vrati'', opet se sjećamo Dubrovčanina : 
»Liepi srame — Ti gizdavi stražnik jesi djevojačkog perivoja" (Uzd. II. 67.) 
Vrazovi barokni obrati svi su gotovo iz dubrovačke knjige : ,,Ja metulj u cvieću 
jašibana vodi" (II. 4.). Vraz voli i srok Menčetićev i Držićev: srdašce 
— sunašce (I. 98.), a od Čubranovića ovamo i on: ,gine, čezne toli"? 
(II. 3.). 

Kasnije se Vraz rugao dubrovačkom konvencionalnom stilu, te baš ističe, 
kako svaki od njih govori iz jednih ustiju na jedan kalup*. ,,Pročitajte s vek o- 
like Dubrovčane, pa će vam dodijati oni tolikratni : ,,čezne, gine, kopne, taje, 
stine i t. d. (Djela V., 273.). No dok je Vraz Djulabije pjevao, on je govorio 
Dubrovčanima da su ,,božanstveni'. (Djela V., 205.). I doista dubrovački esprit, 
ona lagodnost duha i stiha unijela je u Djulabije nešto ,,božanstveno", neku ve- 
drinu i slobodu, mladenačku naivnost i ćutljivost. I u Goetheovim mladenačkim 
pjesmama smješi se, taj duh božanstvene raskoši i bezbrige minuloga ,,boljega' 
vremena. 

Pod tom erotikom, pod literarnom imitacijom dubrovačkom krije se Vra- 
zova prava ljubav. Već Leibniz je rekao za ljepotu: ,,Ljepota je čuvstvo 
svjetske harmonije, koja je u nama samima ugodjena". Ovaj meta- 
fizički izvor ljepote prenijeli su pjesnici sjevera i na samu ljubav. Vidjeli smo 
je u Goetheovu Verteru, ali jače je[ona izbila u refleksivnome Schilleru. On 
razmišlja o ljubavi ovako: ,,O kazuj mi, Lauro, onaj čar, koji dušu uz dušu 
privija'?. ,,Tijelo hoće da previre u drugo tijelo, združene duše hoće da uskipe u 
sjedinjenom plamu''. Njemu se čini, da je ljubav od iskona bila, da su ,,već nekoć" 
duše zaljubljenika bile ,, združene u jednome biću" : ,,Zar ne, da su naša bića već 
bila svezana? Zato su nam srca i udarala? Nijesmo li u traku ugasloga sunca, u 
danima dalekoga minulog blaženstva, bili već nekoć sliveni u jedno??? (Das Ge- 
heimnis der Reminiscenz). Romantici su. ovu spiritualnu notu na novi način 
objašnjivali. Friedrichu Schlegelu bje ljubavno udruženje alegorija: ,,Ja vidim 
u tome alegoriju savršenosti, po kojoj se muž i žena vinuše do potpune i cjelovite 
čovječnosti." ,,Mi se grlimo upravo toliko razbludom koliko i religijom". Hoćemo 
li i takovu ljubav nazvati ,,erotikom''? Meni se taj naziv bolje svidja za renesansnu 
liriku. Romantika je baš neerotičku, transcendentalnu notu u ljubavi naglasila. 
Romantici govore o ljubavi s ,,religijom'', govore o ,,Višnjemu'', koji je ljubavnike 
združio. Pomišljaju na duševni vez, tjelesni im je sporedan. Eno kako Tatjana 
piše Onjeginu : ,,To je po višjoj volji tako sudjeno, to je volja neba: ja sam 
tvoja. Sav život moj nije drugo no dokaz, da sam se s tobom morala sresti. Ja 
znam, da si mi poslan od Boga, do groba ti — hranitelj moj. Ti si mi se javljao 
u snovidjenju, a da te još i ne poznavah, ti si mi već bio omilio, tvoj pogled 
me morio, u duši se tvoj glas već davno razlijegao ... ne, to bijaše sanja !" — 
Kako je njemački idejalizam pretegnuo i sve više obladao ruskom romantikom, 
time se sad mnogo bavi ruska književna historija.! Vraz, koji je poznavao svu 
srednjoevropsku književnost svojega vremena bar po glavnim pojavama, bio je 
nadahnut istim duhom, kojim i ona. 


1 Upućujem čitaoca na 1. Zamotin : Romantičeskij idealizm v russkom obščestve i lite- 

On i Ljubica Bogom su odredjeni jedno za drugo. ,,Gdje si, dušo moja? 
Bogom posestrena ! Mila kano pjesma izdavnih vremena" (II. 17.). ,Tako 
višnjegBoga,kojnamdušezdružai lukava svijeta koj nam pelin pruža 
(11., 121—122.), ,,Ej zaludu svijet nas rastavi, rastuži što Bog Višnji složi, 
vijek se nerazdruži“ (1. 108.). A našle su se duše njihove.: ,,Jutrom svako srce 
Bogu se otvori, jutrom ja Te vidjeh" (1. 4.). Ljubica izraz je najveće svjetske 
harmonije: ,Krasota angjeoska čar riječi slovinske" ; medju dušom, 
tijelom sklad divni vilinski" (1. 13.). ,Makar što gledao, mislie štogodi, 
svak pogled i misao opet k Njoj dovodi, ter me primorava sudit bez uklona, 
od čitavog svijeta duša da je Ona". (II. 24.) 

Ovakova ljubav, koja se začela Bogom prije života, traje i preko groba. ,,Nu 
Višnji će dati, što ištem ljubljena, kad jednom smrt bijela prigrli me — žena. 
Da, onkraj ću Tebi nać priliku pravu. Na čelu angjela pojućih joj slavu (II. 142.) 
»IJako sastaništa onkraj svijeta prijeka Ja te ljubim, ljubim 
ljubim uviek vieka (II. 121—122.). U trećem dijelu Djulabija ima cijela jedna 
alegorija, kako u noćno doba ustaje mrtva ljubav iz groba i lijeće oko svih 
onih mjesta, kojima se za života radovala : ,,Kad oko ponoći svijet se već utrudi, 
svak se dragi mrtvac makne i probudi. Uskrsne tvoja prva riječca od ljubavi. 
I šapćuć po groblju sa snom se rastavi“ (Ill. 26.). ,,I ljubezni sanci dižu se iz 
groba, stvarajuć si tijela od lijepih podoba" (III. 28.). 

Izmedju života i smrti, izmedju tjelesne i duševne sfere ljubavnik je na 
muke razapet. Ljubav ga baca iz krajnosti u krajnost. 1 Dubrovčani su kazivali, 
da se u srcu led i oganj izmjenjuje, no govorili su o tjelesnim mukama, ali ro- 
mantičko je shvaćanje, da je ljubav duševna patnja ,,sad ga nosi nebom, a 
sada paklom, sad činiš da čeznem vas rajskom razbludom, a sad da u jada tonem 
moru hudom'' (I. 16.) veli Vraz prema onoj Goetheovoj : ,,Freudvoll und leidvoll, 
gedankenvoll sein,... himmelhochjauchzend zu Tode betriibt.. .'. 
Ljubav je opet vila provodnica, kao ono Beatrice u Danteovu paklu, što vodi 
pjesnika na samotni put spoznaje i duševnih patnja. Vraz pjeva: ,,Oj pojavi 
mi se srca Dioskure ! Sjajuć na taj čunac tjerani od bure. Javi, da bude ga 
sreća tud ponesla, gdje nekida više sjever jadra, vesla. Poved' me u srijedi zem- 
ljice i neba, gdje borave dusi gladni rajskog hljeba, jer ja nisam čovjek, što u 
prahu plazit, niti Bog, što može sunca nadilazit" (I. 17—.18.). — 1 Preradović 
doskora je slično pjevao o pjesničkom pozivu, koji ga diže iznad praha zemalj- 
skoga, a opet mu neda da uzleti do samoga neba, nego mu duša preda izmedju 
neba i zemlje. A romantički je cilj i njemu jedna metafizička ljubav : ,,tvoja cesta 
još je duga do sjajnoga onog hrama, gdje ćet ljuba bit supruga" (Pjesnik). 

Marijan Zdziechowski isporedjuje Vraza sa Novalisom. (Odrodzenie Chor- 
wacyi w wieku XIX. str. 74). Toj se poredbi protivio V. Jagić ocjenjujući Zdzie- 
chowskoga u svome Archivu. Da je Zdziechowski ostao pri zajedničkim crtama 
Vrazovim, što ih ima ne samo s Novalisom, nego s cijelom njemačkom roman- 
tikom, on bi bio predusreo Jagićevoj kritici. Ali Zdziechowskiova poredba stoji 
u posve drugom smislu, on veli, da nam je Vraz ono, što je Novalis njemačkoj 
romantici. Novalisovu ,,svesilnu težnju za beskrajnošću, u kojoj ginu granice 
izmedju ovoga i onoga svijeta", isporedio je s Vrazovim idealnim — rodoljubljem. 
Ako ima medju njima sličnosti, onda ona stoji u Vrazovim refleksijama o duši, 

o ljubavi onkraj života, o Višnjemu, o transcendentalnoj težnji po ugledu — to- 
likih romantika. | a. 3 

Drugi su isticali, da Vrazova lirika osobito njena rodoljubna nota dolazi &d 
Kollarove ,,Slavy dcera''. No i Kollar je, kako pripadom Murko veli, učio u Nije- 
maca. Vrazova rodoljubna lirika donekle se od Koll4rove razlikuje. Od Kollara 
mu dolazi politička koncepcija, a od Nijemaca pjesničko shvaćanje domovine. 
Nije se opazilo, da Vraz jednako pjeva svome zavičaju slovenskom, a tek kad 
zalazi u historiju i politiku, on misli na svekoliku Iliriju i Slaviju. Kollar ima vazda 
na umu sve Slavene. Njegovoj poeziji zato nedostaje konkretne osnove, jer nema 
stalnoga objekta, Vraz pjeva slovenskim dijevama, pticama i dolovima i otud 
mu prima poezija život. Njegova je poezija ,,zavičajna' i u ,,zavičaju'* crpa svoja 
čuvstva. Biva to na način njemačke ,,Heimatskunst', koja je procvala za roman- 
tika. Klasik Schiller im je i tu prednjačio svojim ,,Vilimom Telom'', koji postaje 
fondom za rodoljubnu poeziju u Njemačkoj na početku 19. vijeka. Misao je 
Schillera i romantika, da čovjek crpi svoju snagu i sav svoj značaj iz rodjenoga 
tla : ,,Ans Vaterland ans teuere schliess dich an, das halte fest mit deinem ganzen 
Herzen. Hier sind die Wurzeln deiner Kraft". 1 Schillera su. 
slijedili ,,švapski" romantici ističući u Nijemstvu osobitost svoju ,,švapsku". 
Uhland, koga spominje Vraz, najviše je u tome duhu radio. U Austriji su isto 
činili Grillparzer, Anastasius Griin i Lenau, sve sami ugledi Vrazovi. Lenau je 
pjevao sa zanosom o madžarskome narodu, o madžarskoj stepi, ciganima i husa- 
rima, jer je smatrao Ugarsku svojim zavičajem. Vraz je čitao i austrijske časopise 
»,Ost und West" i ,,Der Aufmerksame"'. (Djela V., 172.), bit će da su i ovi provin- 
cijalni časopisi na njega utjecali. 1 tako je baš Vraz, za koga vječno pišu, da je 
provincijalno svoje rodoljublje žrtvovao općenom ilirskom, jedini od ilirskih pjes- 
nika isticao unutar llirizma svoju ljubav prema rodjenom zavičaju. ,,Ajdmo, 
pjesmo moja, gore u Jerusolim da kip zavičaja pred tobom razgalim ! va odtud 
u rode i vjekove pričaj koli drag i krasan naš je taj zavičaj (Il. 53.). ,,Oj krasan 
si, krasan ti moj zavičaju kakve u tebi, nigdje ruže ne cvjetaju (II. 75.). Čežnja 
za rodnim zavičajem osobito se u Vraza razvila, kad mu je Hrvatska opustila, 
kad je Ljubice iz nje nestalo. Ironija je gorka po Vraza, što mu je otišla sva 
želja i nada u slovensku zemlju. U srcu se nesretnoga ljubavnika javlja kao 
neko kajanje : ,,Želja te je vukla amo neprestance, gdje je mladost plela od cvijeća 
ti lance. Al ih ti rastrže, te sad tražiš radost otkle ti ju progna nepokojna mladost. 
Moje srce leži na tvrdu kamenu, uzdasi ga biju kano daždi stijenu ; svijet me ne 
razumije u kraju ovomu ; ah, sad teško patim bez doma — u domu" (Ill. 
53.—54.). U istome dijelu Djulabija raspjevao se pjesnik nad slovenskim ,,zavi- 
čajem". ,,Nosi, Vilo moja na svom tankom krilu, moj slovenski pozdrav na slo- 
vensku Zilu, gdje pod cvjetnom lipom plešu momci krasni i djevojke čiste kano 
mjesec jasni" (III. 98.). I ne pjeva Vraz nikad ,,Ilirkama* kao Trnski i drugi Ilirci, 
nego Slovenkama. Gotovo cijela himna ide Gorenku : ,,Krasna je Gorenka, kad 
kućom upravlja... Krasna je Gorenka na stanu planinskom... Krasna je 
Gorenka kad se k raju kreće. Krasna je kad šuti il šapće ili sbori: ko angjeo 
u nebu ko Vila u gori (111. 140—112.). A Slovenkama pjeva s toliko ljubavi kao 
i Ljubici: ,,Tko nij' slušao, kako Slovenka govori, ne zna kako rajski angjeo 
s ljudmi sbori. Tko nij ljubio njenih rumenih ustana, ne zna što je šećer, što 1 ne- 

beska mana, tko nij' slušao njenih pjesama ljubeznih, nij ljubavi ćutio razblude, 
boljezni" (1I. 70.—74.). O zavičaju govori Vraz kao o dragoj: ,,Čini se, da Bog 
te stvori, kraju ljubljen, da jadnu Slovencu vrati raj izgubljen" (II. 75.). U ni- 
jednoga Ilirca nema takove zavičajne ljubavi, a najmanje je ima u ,,pjesnika uza- 
jamnosti'* Jana Kollara. 

I pojedine motive i simbole uzeo je Vraz iz njemačke romantike. Još od Goe- 
theove romance ,,Minjon' datira čežnja zajužnim krajevima, za [talijom 
(,,Znaš li zemlju, gdje limuni cvatu. . .*) Svi romantici teže mislima nekud k jugu 
i istoku. Byron polazi u Grčku, Platen u Italiju, a Crillparzer godine i godine 
čezne za jugom, dok ne podje u Carigrad i Grčku. Poezija Heineova opaja se 
slikama južnih krajeva. Čežnja njemačke romantike za jugom čini mi se naj- 
bolje izražena u Heineovoj pjesmi ,Jela i paoma'". Jelovo drvo stoji osamljeno 
na hladnom sjeveru i sanja o paomi, koja daleko u istočnoj zemlji osamljena 
i ušutkana tuguje vrh plamene stijene. Te čežnje za jugom ima i u Vrazovoj 
lirici. Zemlja čežnje mu je ,,tamo, gdje jug trepće, krilma beskonačnim, s neba 
motre zvijezde očma modro zračnim, tamo stoji polje, na polju brežuljak . . .? 
— ,Čuješ me grlice, što uza svog druga lahkokrila lijećeš put toploga juga" (II. 
24.) ; ,»Ždrali složnim redom putuju pram jugu, pram jugu, pram jugu iznad 
triju rijeka uvijek mene zove moja raja jeka" (II. 38.) ; ,,Ona sladost ljubka kano 
miris južni“ (III. 17.). Idejalni mu je kraj: ,,Otok divnorodan, najljepšimi dari 
iskiti ga mati. Tu žuta naranča i lijer i ruža cvati, tu jug u koljevci od cvijeća se 
ljulja * (III. 23.). ,Kad se šećem dolom, gdje potok romoni, jug se cvijećem 
titra i metulje goni" (II. 102.). Preveo je i Mickiewiczevu baladu ,,Tri proljeća", 
koja počinje u svakom odlomku sa stihom : ,,Po planinah topla krila, jug pro- 
stire i kreće". 

Romantici su gledali simbol beskrajne čežnje u nebeskom modrilu. Modra 
boja im je bila znak nedostiživa idejala. ,,Die blaue Blume" — modri cvijet, ima 
u Novalisovu romanu takovo simboličko značenje. I Vraz se povodi za modrom 
romantikom, te veli : ,,I ljuvezni sanci stiču modra krila" (Ill. 28.) ; ,,Ob dan 
sprovadjali angjeli ju mili, ob noć njegovali sanci m o dr o krili" (11. 88.). I zavičaj 
mu je modar : ,medj modrim sjeverom i rujnim zapadom" (II. 58.), ,modra 
se ravnina pruža pram istoči“ (II. 54.), ,,sve dalje i dalje leže brda sama — kano 
liepa modra svilena marama (Il. 76.), ,,u zelen polju ili na modre gore? (II. 101.). 

U duhu je romantike, kad Vraz simbolizira svoju ljubav kao rajsku 
pticu. Našao je priču o rajskoj ptici u ruskom obliku (Heims, Livre de lecture 
russe, str. 22. ,,Rajskaja ptička"). Neki kaludjer je izišao u vrt po smokve, kad 
ču rajsko pjevanje i ostane kao ukopan stajati tri stotine godina sve slušajući 
rajsku pticu. Vrativši se opet u samostan začudio se kad nadje drugu braću, te joj 
ispripovijeda, što je doživio.! ,,Rajska ptica'' dobiva u Djulabijama romantično 
značenje, kao i modra boja i kao ona modra ptica ,,P oiseau bleu' u Peraultovoj 
zbirci priča, gdje ona znači ,,l j u b a v''.2 Glasovi Ljubičini ,,ne bijahu, ne, riječi . . . 


1 Ova se priča nalazi u svim literaturama. U njemačkoj literaturi dolazi kao priča: Der 
Mčnch von Heisterbach, u našoj dolazi u Divkovićevim ,,Besidama" i u Kanižlićevoj ,,Sv. 
Rožaliji". 

"| u modernoj našoj romantici dolazi | oiseau bleu. Vidi: Dragutin Domjanić, Pjesme 
»»-' oiseau bleu". 

već bijahu čarobna rajske ptice pijenja, koja mi proleti vrh staze življenja. 
Srcem teži onamo, ,,gdje iz svetih poju rajske ptice gaja i gdje šaren lepir 
ružom se opaja" (I. 68.). ,,Njezin uzor svet mi gaj je, gdje dušica pjevajući gine 
kano rajska ptica" (I. 74.). ,Čuješ, moj prstene, rajska ptico moja, 
Tebe žude, ištu želje moje bez broja" (III. 45.). A posljednja je volja pjesni- 
kova: ,Već vi na hum grobni pločni navalite, a na ploču riječi ove postavite : 
»Pjesnik rajske ptice čujuć pjevanje milo, nije ni osjetio teško ljeta krilo" 
(III. 39.). 

Evo, to su romantičke značajke, koje nam se namiću pri prvom čitanju Dju- 
labija. Drugi će uz opširniju lektiru otkriti i mnogo drugih romantičkih karakte- 
ristika. Kad će nam slika o njima biti potpuna, vidjet će se, da je Vraz toliko 
u sferu njemačke romantike zašao, koliko Dubrovčani u sferu 
talijanske renesanse. Pa ipak idejal književni bila mu je narodna izvornost, 
literatura na osnovi narodne poezije. Književna historija ne pozna znatnijega 
pitanja od ovoga, kad se bavi s Vrazom. Danas, gdje možemo iz neke udaljenosti 
promotriti Vrazovo nastojanje oko narodne i samonikle poezije, gdje vidimo, 
dokle je ta težnja ostvarena i poslije njega, lakše nam je izići i snekom kritikom. 
Narodna je književnost bila problem našim najboljim pjesnicima i esteticima 
kroz sav devetnaesti vijek. Kušali su ju formulovati u estetici, borili su se za narodnu 
originalnost u umjetnosti, a ipak uspjeh nije bio takav i toliki, kakovu su se roman- 
tici nadali. Iscrpiše sve, što im je narodna pjesma dala, proučili su trope i figure 
i epiteton ornans i dušu ,,majke u narodnoj pjesmi", i ,,pobratimstvo" i ,,Kra- 
ljevića Marka", pa kad su tako estetski, historijski i filološki usvojili sve biće 
narodne pjesme — ipak ne sazdaše originalne narodne književnosti. Utjecaj za- 
padnih književnosti bio je uza svu našu ljubav i tvrdu odluku, da gradimo na 
domaćoj osnovi u 19.-tom vijeku sve veći i jači. Njemačka, talijanska i francuska 
književnost potisnule su narodni značaj naše književnosti na minimum, književnost 
nam je narodna po jeziku i po nekim pjesničkim tehničkim sredstvima, ali kultura 
je njezina evropska. 

Zapadni utjecaj nas zarobljuje posvema, mi zanjega ine znamo, sav naš 
odgoj inaobrazba u duhu jesu jakih kulturnih utjecaja sa zapada. Ni Vraz 
nije sebi i nikome priznavao, koliko na nj utječe njemačka romantika. On jeu 
svojim Djulabijama nasljedovao narodnu pjesmu i držao, da su mu Djulabije i 
uspjele u duhu narodnom. Preporučujući ih na kritiku Čelakovskomu, piše : ,,Moja 
vila odgojila se je u bašti narodne poezije, budući sam imao sreću roditi se i od- 
rasti u jednom kraju Slovenstva, gdje se možebit najviše pjeva. Tako su mome 
srcu omilile one proste pjesme, koje sam počeo kasnije sabirati i takovrsnimi pjes- 
mami ostale slavenske braće sravnjivati'. (Djela V. 206.) Vraz je bio o tim 
svojim riječima kritički uvjeren. A to zato, jer sve što je u Djulabijama na na- 
rodnu učinjeno jesnamjerom, stendencijom,asvešto je u duhu za- 
padne romantike došlo je po sebi. Romantika i njemačka knjiga bila je onaj milieu, 
u kojemu je Vraz odrastao, a narodna pjesma mu je bila jedna težnja, jedna ten- 
dencija, kojom se on iz toga milieua oslobadjao. Narodna poezija je bilaizvan 
njega, a romantika ,,u' njemu. Sva duša njegova bila je zaokupljena idejama 
i motivima romantike, a narodna pjesma bila je tek jedan književni program, 
postavljen teorijom. . 

Zato je utjecaj narodne pjesme na Vraza samo spoljašni. Djulabije imadu 
neku narodnu odjećuiornamentiku, a duša im je romantička. | 
Narodnu pjesmu nasljedovao je Vraz tipičnim početkom pojedinih dijelova 
Djulabija : ,,Sried zemlje slovinske bio se grad vidjeva? (1. 43.) ; ,,Onkraj Ilirije 
stoji grad na stijeni u tom gradu tuži junakzatravljeni" (II. 4.) ; ,,U zemlji slo- 
vinskoj grad se vidi jedan" (III. 4.); ,,U zemlji slovinskoj, što se zvaše savska, 
stoji jedno brdo na njem crkva slavska" (IV. 4.). Tako počinju i narodne pjesme u 
zbirci Vrazovoj : ,,Stoji, stoji beli grad notri sta žlahten gospod, žlahten gospod, 
žlahtna gospa, mlada sta mi obedva" (N. p. str. 160). Vraz voli i druge početke 
prema narodnoj pjesmi, upotrebljava ih, da intonira raspoloženje: ,,U dolu, u 
dolu, do tri hladna vrela, ah, ne mogu zabit njena lica bijela" (I. 3.) ; ,,Plije voda 
plije po kamenju buči, tko uzdisat ne zna ljubav ga nauči" (Il. 14.) ; , Jesen se 
naklanja lišće s granah lijeće ; gdje se dvoje ljubi nij' potrebno treće" (III. 9.) ; 
,,Za zelen goricu lete do dvije vrane, moje srce žežu do dvije gorke rane" (III. 78.). | 
Ima narodnih poredaba, obrata i figura u Djulabijama vrlo mnogo. One i 
čine, da stihovi katkad posve na narodnu zanose. Osobito je priroda — ptice 
i cvijeće — na način narodne pjesme poetizovana. Djulabijama ozvanja ,,slatki 
žubor ptica žeravinskih'' — ,,Raspjevao se je stravljen slavulj veće tihom noćcom 
tjeran od boli ljubeće" (III. 34.) : ,,Čitavu noć, kažu, slavulj pjevat mari" (I. 35.). 
Tako i u narodnoj pjesmi : ,,Dva slavuja svu noć prepjevaše', ,,Dva bumbula 
svu noć prepjevaše'. Pa razgovor s pticama: ,,Vi drobne ptičice, Bogom pose- 
strime" (II. 54.) ; ,,Golube, golube, ljubezniva ptice !" (II. 99.). Tako i u srpskoj 
narodnoj pjesmi : ,,Oj golube, moj golube'', ,,Oj Boga Vam dva bijela goluba" 
(Kar. I. 495.). Narodne su ptice : sokol, sokolić (II. 17.), kukavica (II. 30.), kos 
(II. 54.), ševa i grlica (11. 69.). I cvijeće jeu Vraza iz vrta narodne poezije : ,,Vienac 
ružmarina" (IV. 10.) ; ,,karanfil? (II. 22.), pa ,,bosilje'" dolazi u narodnom obratu 
,»Znaš li još vrijeme kad pjevaše meni : sadila sam ljubi, bosiljak zeleni. U ženskoj 
narodnoj pjesmi dolazi: ,,Djevojka je cvijeće sadila, sadila je smilje i bosilje"? 
(Karadžić, 1. 550.). | 
Gdje je riječ o pticama i cvijeću, valja reći, da Vraz nasljeduje i anakreon- 
tiku spominjući toliko puta u Djulabijama metulja i pčelu. To je u duhu 
starije predromantičke anakreonske lirike. ,, Kako po jablanih zujeć pčele lijeću i 
zlatokrilaši metulji po cvijeću" (II. 42.) ; ,,Njena lica su mi rajski perivoji, gdje ko 
leptir slastju pogled mi se poji" (1. 74.). Nenarodan je takodjer način, kako Vrazo 
lipi govori, to će biti, kako se tvrdi, pod utjecajem Kollarovim : ,,cvjetokitna lipa" 
(11. 47.), ,,vrh glave ti stoji vijenac lipna cvijeta"? (I1I. 91.). Cvijeće, pa metulji, pčele, 
grlice, ptičice, to daje Djulabijama neku nenarodnu mekoću i nježnost. Moguće, da 
imaju pravo oni, koji u tome vide nešto ,,slovensko". [ Vraz veli o Slovencima : 
»Dalje pram zapadu u mirnom zavjeću stoji narod veseo ko dijete u cvijeću". 
Narodan je i stih Djulabija.! 


1 Utjecaj Čelakovskoga na Vraza, kako hoće B. Drechsler (Stanko Vraz str. 51.), nikako 
ne stoji, jer Vraz nije poznavao ,,Ružu stolistu' prije nego su izašle Djulabije. To se razabire 
iz riječi, koje Vraz sam piše Čelakovskomu : ,,Prije nekoliko nedjelja čitao sam punim pravom 
pristojnu presudu ovog Vaše vedre Vile prijatna darca. Iz one presude riječih raza- 
bravši, da ste onako isto svoj umotvor razredili, kao ja moje Djulabije, scijenio sam nekakov 
touchement izmedju Vaše i moje Vile naći, te sebe već u duhu za bel-6sprita držati, nu sada 
vidim da nema nikakvoga sudaranja u istih pjesmicah". (Djela V., 205.). 

Djulabije su i po svojoj cjelini, kao ljubavni roman u stihovima imitacija 
njemačke romantike. Ljubav u svim razvojnim fazama, prikazana kao pjesnička 
ispovijest, nešto je novo i posve u duhu psihološkoga shvaćanja ljubavi na 
način Nijemaca. Petrarkine ljubavne pjesme još ne čine takovu pripovijest, svi 

renesansni kanconijeri su niz ljubavnih prigoda, a nijesu suvisli roman o njoj 

jer erotika renesanse poznaje tek stepene osvajanja, a ne poznaje razvojne du- 
ševne momente. Heineova zbirka ,,Buch der Lieder'' prvi je jaki uspjeh roman- 
tičkog ljubavnog romana. Byronovi ljubavni romani u stihovima osvojiše svu 
Evropu. Puškinov Onjegin najgenijalniji je izdanak njihov. Ovamo, u niz tisuću 
romantičkih pjesmovnika čedno se ubrajaju i Vrazove Djulabije. 

Svoje lice one su dobile pod utjecajem dubrovačke erotike, spiritualne roman- 
tičke lirike i realističkoga stiha narodne poezije. To troglasje daje im književnu 
fiziognomiju. A život im daje onaj romantički doživljaj u duši Vrazovoj. Ljubica 
bijaše tek ona čudotvorna ,,rajska ptica'', koja je zavela pjesnika da pjeva. 1 
pjevao je u duhu njenom, dok nije odletila. Tada se pjesnik pomalo probudio, 
nestalo je sve više u njega poezije ion se vratio k sebi. Bio je onda kritik, esteta, 
bel-esprit i etnograf — kao i prije... 


DRAGUTIN M. DOMJANIĆ: KIŠA 
(CLAUDE DEBUSSY.) 


Sipi kiša, sitna sipi Zvuk mu zamro. Sve se stiša, 
neveselo monotono, samo prašni sat još bije: 
ko da gorko rasplakalo — sve je pusto, uzaludno, 
staračko se nebo ono. što je bilo i što nije. 

Sivi suton, mutna okna, Zalud misli, što su htjele, 
neizvjesna polutama, da polete bog zna kuda, 

a do niskog nebosklona i taj život snivan samo 
dosada i pustoš sama. ita mnoga želja luda. 
Nigdje svietla. Plahe ptice Noć se spušta, s tajne rane 
stisle se uz zidje vlažno ; ko da crna kreljut klone. 
negdje za čas smieh se začu I sve gine s neke boli 
zvuči tako tužno, lažno. beskonačne, monotone. 

VLADIMIR NAZOR: ,,BOŠKARINA“ (Svršetak) 
ISTARSKA PRIČA. | 


Mjesec zapada za visokom gorom ; iz gudur4 i jama po dragi izviru kao bujice 
tama i sjene, razlijevaju se po sjenokošam kao teški crni valovi, penju se malo 
po malo uza strmine i poplavljuju cijelu dolinu. Sve postaje još tajanstvenije i 
strašnije u ovoj povampirenoj noći. Plima tmina diže se kano more pod. udar- 
Cima jugovine, prodire u klance, guta poljane, pljuska, udara i penje se uz bo- 
kove brežuljaka. Kao da paklena čadja suklja negdje iznevidljivih ponora i bez- 
dana, da proždre lijepu dolinu ; svuda pustoš i tama, jedino je Zuanetovo seoce 
još uvijek rasvijetljeno kao usred bijela dana. Sve je mirno, mrtvo, pače kao 
ukočeno i začarano u zabitnome selu, samo su ona četiri visoka jablana na uglo- 
vima kumpar-Zuanetove kućice počela odjednoč da trepere listićima i da tresu 
svojom gustom krošnjom. Potamniješe kao stoljetni hrastovi, zaobliše se u sre- 
dini, dobiše po jednu visoku kvrgu na svome vrhu, isturiše još jedno deblo prama 
zemlji i pružiše put kmetove kuće po dvije oble i debele grane, slične nakaznim 
ručetinama. DA, četiri visoka diva strše sada na uglovima kuće i gledaju u mraka, 
koji lebdi nad njihovim glavama s kumpar-Zuanetom na hrptu. Pas zalaje, a 
divovi se dočepaše četiriju ugala krova i digoše ga u zrak. 

Kumpar-Zuanetova je kuća puna ljudi kao šipak zrnja. Stoji vika i graja. 
Svi se tiskaju i guraju oko kume Barbare, koja sjedi na pustome ognjištu, lije 
gorke suze i krije rukama lice, da ne vidi svu onu rulju. Raspoznaje Zuane sva ta 
lica — ta to su vam kumparovi vjerovnici, a medju njima i Keko, šjor-Momolov 
glavni sluga, pa onda cijela četa poreznih poslužnika, fanata sa suda, sluga i re- 
dara, općinskih financijera, odvjetničkih pisarčića lugara, glasnika, čauša i kako 
se još sve ono zovu ti razni skakavci u kmetovom usSjevu. Vojska navaljuje na 
ženu i traži od nje, da joj plati dug, porez, globu, napojnicu, mito i što ti ga ja 
znadem, a Barbara kuka i moli, da se ustrpe. Doći će Zuane sa sajma, donijet 
će stalno nagradu, jer je njihova Boškarina čudo od krave, pa će da isplati sve 
najedamput ; dat će im on cijelu nagradu, a do potrebe i košulju sa sebe i njezine 
srebrne naušnice, suknje i nove postole — ta oni se dvoje ne boje siromaštva, 
dok im je živa i zdrava čudesna krava Boškarina. — Tako govori kuma Barbara, 
al onaj mrski Keko, sluga i prodana duša šjor Momola Kostadinija, udara u po- 
rugljiv smijeh i dere sena nju. Kakav Zuan, kakva nagrada, kakva Boškarina ! 
Zuane se opio noćas kao ćep i mrak ga ponio povrh Učke, da ga strovali u divlju 
vranjsku guduru, nagradu je dobio jutros na sajmu njegov gospodar šjor Momola 
za onu plemenitu kravu Rošu, što ju je lani kupio u Švajcarskoj, a njihovu Boš- 
karinu izviždala dječurlija na sajmu, pa Zuane prodao tu svoju sramotu za tri 
srebrna krunaša, od kojih Keko dvoji, da će mu Barbara u džepu još jedan naći, 
ako mu ona potraži sjutra razlupanu lešinu u vranjskoj drigi, jer da je nesretni 
kmet polokao noćas po krčmama puno vedro vina — — — Barbara skoči na noge, 
kao da ju guja ujela. Prodao je Boškarinu ? Nema u svoj Istri zlata, što bi je 
isplatilo. Što su ono sedam gojnih krava, štoih je Faraun u snu gledao na mi- 
Sirskim pašnjacima prama Boškarini * Nije Zuane pošo jutros s kravom u grad, 
da je proda, nego samo da dobije za nju nagradu. Laže Keko, taj bezdušnik ; 
Zuane će do koji čas stignut doma, i sve će da bude opet mirno i zadovoljno — — 


492 


Al ona rulja navaljuje na ženu ; ruga joj se i psuje, a na njezino očitovanje, da 
nema ni probijene pare, uskomeša se kao pčelinji roj, kad baciš kamen u koš- 
nicu i poče da plijeni i hara po kući. Rastaviše postelje, otvoriše i prevrnuše 
škrinje, skinuše lopiže sa zida, komoštre s verižnjače, svijeće i lemeš sa stropa, 
te provališe u staju, da kotrljaju u dvorište bačve i badnje, da svrgnu turanj i 
ponesu.na polje kamenice, brente, vedra, sijeno i gnoj. Ostade kuća gola i pusta. 
Al još su mnogi od njih praznoruci, pa u divljoj srdžbi istavljaju vrata, čupaju 
okvire s prozora, a pošto je kuća sagradjena jedrim bijelim kamenjem, laćaju se 
poluga i mašklin4, pa ruše zidove: ore, razvaljuju, lome, cijepaju i nose tko 
prag, tko gredu, tko kamen, tko dasku — naliči kumpar-Zuanetova kuća ogrom- 
nomu humku na mravinjaku, kad ono navaljuje na nj mravlja vojska, da ga makne 
i raznese — — — Nestade kuće, kao da ju je vihor odnio : sve je mrtvo, gluho 
i pusto, jedino kuma Barbara sjedi na razorenome ognjištu i kuka kao sinja ku- 
kavica. 

— Brižna moja Barbara ! — kliče Zuane s visoka 

Žena se trgnula, skočila na noge i skamenila se u prvi mah od čuda i straha. 
Al Barbara se razabira i udara u čudnu viku. 

— Sam rekla ja, da Keko laže !... Si ti to, Zuane, na našoj Boškarini ?... 

Su te napastovali na putu, pa se pripetilo čudo i si zletil po ariji... Pridi Zuane ; 
pridi dole — to je sve nič, kad nam Boškarina nf zginula .... Cemo storit s njom 
novu hižu i ćemo kupit novu bombilju ... O, Zuane moj ! O Boškarina zlatna ! 
Na, na, moje blago !... | 

— Znorila mi žena! — jeca kumpar Zuane na mrikovim ledjima, a onaj 
zlobni i opaki crni pas spušta se polako prama kumi Barbari, da ga žena bolje 
ugleda i da ju možda zgrabi za kose svojim dugim noktima. 

Barbara bulji u mraka, mršti čelo, mijenja se u licu i kriješti obrazim cr- 
venim od srdžbe i plamtećim očima. 

— Zuane, gnjus!... Si je dakle prodal ?... Si nas zatrl... I bog te ka- 
štigal : opil si se ; ćapal te mr&k... Pa nek te nosi, kad si takov... neka te 
pur hiti va vranjsku jamu, i tako je zanas safinilo... Zuane, gade !... Zuane, 
pojela!... 

Bijesni i dreči se žena kao srda paklena_Mržk sve drži jadnoga kmeta povrh 
njezine glave, a kad i njega ogluši ona ženska vika, diže se opet u vis i zaroni u 
tamu. 

— Neka te, huncut ! Nek te muči i ubije!... Zginul kako brek!... Ne 
premudal noćas, Zuane, livu s desnom, i desnu s livom !... — čuje se još za koji 
trenutak, kako žena kliče mužu. 

Kumpar Zuane leti sada u najgušćoj tmini, ne vidi ni zvijezde na nebu ni 
vatre na mrtvoj zemlji ; ne čuje drugoga šdma, do tihoga klopotanja pasjih nogu, 
a osjeća jadan, da će mu sad kucnuti posljednji čas, jer ga mr&k napokon nosi 
tamo povrh užasne vranjske uvale. Nikada preko ove strašne noći ne zadrhta 
kumpar Zuane od pomisli na smrt i ne osjeti čežnju da se spasi i živ, kao u ovaj 
posljednji trenutak. Znade, da je za njega sve svršilo, da je upropašten i osra- 
moćen, da ostade bez korice hljeba, bez kuće i kućišta, da mu je smrt jedini spas 
od poruge svijeta, od hajke vjerovnik4, od sramotnoga prosjačenja, gladi, žedji 
i zime, al žena mu želi smrt, i uprav zato kumpar Zuane ne će da strada, ne će da 

pogine. Viknula mu je: ,,Zginul kako brek ! Ne zamudil noćas livu s desnom, 
i desnu s livom !“ i kmet razmišlja, kako bi i u ovome slučaju mogo da uradi sve 
protivno, nego li to želi njegova žena Barbara, tim više, što ovoga puta ima još 
važnijih uzroka, da je ne posluša i da je razjadi. I uoči smrti drži se kumpar Zuane 
svoga staroga načela : Čini baš ono, što tvoja žena ne će da uradiš, pa će ti dobro 
biti !... Zna kumpar Zuane, što bi u ovome slučaju bilo protivo od one : ,,Zginul 
kako brek !“* — bogme, spasit se i živjet kao bubreg u loju, al mu ne ide za rukom 
odgonetati smisao one druge : ,,Ne zamudil noćas livu s desnom, i desnu s livom !“ 
e da zatim učini baš ono, što njegova žena ne bi htjela, da u radiu oči njegove 
grozne smrti. 

Neman leti u crnome zraku, a kumpar Zuane čuči na pasjemu hrptu i napinj: 
mozak, da udje u trag ovim zagonetnim riječima. U oči pogibije mrakova ga ledja 
ne drže onako čvrsto, kao prvo : snaga je popustila, možda navlaš, eda ga do koji 
čas pas lakše strese s Jedja i sunovrati u dragu, pa se kumpar Zuane sve to slo- 
bodnije miče na onome hrptu. Oprezno i polako, da se neman ne dosjeti, zami- 
jenio je desni rukav lijevim, svukavši haljak i obukav ga naopako ; uspjelo mu 
je napokon da uradi isto i svojim širokim hlaćama, al mrak jednako leti i već se u 
tami bjelasaju oštre hridine i škrape na dnu vranjske jaruge. 

— Prokleta baba ! — uzdiše kumpar Zuane u smrtnome strahu. — Preva- 
rila me jeita put... 

Ono kamenje na dnu uvale pričinja se kmetu kao ogromni bijeli zubi, 
što rastu u tami, spremni da ga dočekaju na oštre vrhove i da ga zdrobe 
kao orah. 

— Ha, škornje ! — šapće kumpare i posljednja mu nada sinu u očima. 

Drhćući od straha i naprežući se, da ne izgubi ravnotežja izuva kmet svoje 
visoke čizme, pa ih opet obuva, promijenivši lijevu na desnu ; hvata se zgrčenim 
šakama za mrakove uši i upire pogled u vranjski ponor, koji sada otvara svoje 
kameno žvalo baš ispod njih. . 

Pas se ustavlja, laje i trese svom snagom glavom i ledjima, baš onako, kao 
što ono kučak čini, pošto je izašo iz vode — kumpar Zuane se ne miče. 

Mrak riče kao bik, grči se, poskakuje, djipi i drma cijelim tijelom svojim — 
kumpar Zuane jaši na njemu ko slavan konjanik i udara u pobjedonosan smijeh. 

— He, he, šjor Toni, je vas prevarila kuma Barbara, moja dobra žena ! Ča 
niste znali, da kada se premuda na mraku livu s desnom i desnu s livom, da on 
mrak gubi svoju moć i mora služit onemu ki ga jaše? Ej, šjor Toni, ča ćete mi dat, 
da vas ne mučim s€ dokle petehi ne zakantaju i da vas valje pustim libero? ... 
Ste vi to šjor Toni, ča ne?... 

Pas lebdi u zraku, ne miče se ; krotak je kao jagnje ; piskutljiv tužan glas 
dopire do kmetova uha. 

— Kumpare Zuane, ću te popeljat va motovunsku bošku, kadi je poli crikvice 
zakopano zlato, sve benečanski cikini i taleri. 

— To su tati ukrali i skrili. Ga ne ću, šjor Toni, ga ne ću. 

— Cu te popeljat na Učku, kadi plešu Vile, neka te srida va mladića 
pa će te lipa Ruža Bašćanova zćt za muža. | 

— Sam već dosta živel, šjor Toni, i moja Barbara ima dosta široke boke 
i prsa. 

— Ću te ponest va Benece, da jih vidiš ; ću ti darovat uru od zlata, kumpar 
Zuane ; ću ti dat jednu travu, pak. će ti Barbara rodit sina ; ću ti još, kumpare, 
ću ti još.. 

— Ne, n ne ! nego ja ću premi ju za ) Boškarinu ! ! Ja ću da mi vrnu čas' i poštenje. 
Nič drugega, šjor Toni, nič drugega.. 

— A baš to ne morem. Ne gre, kibate ... Krava ti je za nič. 

— Peljaj me va grad !... Ja ću da vidim komešijun i Boškarinu ! kliče kmet 
i udara mraka nogom u trbuh. 

Neman djipi i leti kao strijela prama gorama na zapadu. 


II. 


Članovi komisije za nagradjivanje bikova i krava muzara goste se noćas kod 
šjor Momola Kostadinija. Sjede pred kućom u vrtliću za dugim stolom, krcatim 
praznih i punih staklenica, puše cigare i vode bučne razgovore. Lijepo ih je gle- 
dati onako gojne, rumene u licu, vesele i govorljive pod okruglim mletačkim svije« 
ćama od ružičastoga papira, a pred onom lijepom bijelom kućom, čiji su prozori 
rasvijetljeni i širom otvoreni, pa se u visokim sobama vide gospodski zavjesi i 
sagovi, široke hrastove postelje i starinsko mletačko pokućstvo, svo urezano, 
olašteno i pozlaćeno. 

Minula je već davno ponoć, al zrak je svjež i zadojen vonjom sijena, vino 
izvrsno, probava dobra i raspoloženje gostiju da je baš milina slušati ih, pa se go- 
spodi ne da još ustati. Načavrljali se o ozbiljnim stvarima: o politici i gospodarstvu 
i O novim zgodnim knjigama i idejama, što neprestano stižu sa prekomora, da po- 
plave gradove uz zapadnu obalu pokrajine, i sada, pri zadnjim bocama refoška, 
počeli su da hvale i slave šjor Momola, očijoj da se gostoljubivosti na daleko čuje 
po istarskoj zemlji. 

— Signori, veli prisjednik ZM O odbora, gojazan čovjek siva brka i će- 
lave glave, ja već odavna pratim blagoslovlj jeni rad gospodina Kostadinija u ovome 
kraju. Ovdjesu vam kmeti pijanice i ljenčine, pa toga radi i zgoljni siromasi. Zrake 
naše velebne kulture jedva počeše da dopiru u ove gorske krajeve, pa su vam ti 
još uvijek ko bijesna gladna paščad, što jedva čekaju da korlak pukne, pa da na- 
vale na svoga gospodara. Al ipak sve je mirno i sve nam je privrženo uovoj Africi, 
a naš je Kostadini onaj majstor, koji znade da drži na uzdi sve te divljake — u 
nijednomu se drugom kraju ne osjeća naša stranka sigurnijom negoli je baš ovdje. 
Eto, što može jedan sami rodoljub da učini ! 

— Eviva! kliču gosti u jedan glas. 

— A gospodo moja, nastavlja prisjednik, ne vjerujte našim narodnim pro- 
tivnicima, kad ono kleveću, da Kostadini vuče iztoga svoga rodoljubnoga rada 
neku korist. Kakva korist od ovoga siromašnoga naroda, ako se slična mješavina 
došljaka — budi to nuzgredno kazano — može da prozove narodom ! Kakva korist 
od ove sirotinje!... Sjećate li se one mršave i gnjusne krave, što je onaj glupi 
kmet poveo jutros pred nas na opću sablazan i ruglo? Ona vam je krava, gospodo 
moja, prava slika i prilika ekonomske snage ovoga naroda. Tko će da joj izmuze 
ma i tri same kapi mlijeka? Očito je: mi smo tu, ne samo da malo po malo pri- 
viknemo našemu lijepom jeziku te došljake, koji ne govore, no psiču i laju, te da 
ih prosvijetlimo i oplemenimo, nego da ih takodjer očuvamo od gladi, jer nijesu 

kadri, da bez naše pomoći išta proizvedu... Mi i oni! Neka prispodobe ti naši 
narodni protivnici Kostadinijevu kravu, koju danas nagradismo, sonom kmeta 
Zuana Grbljine, neka po njima sude, pa nek nam kažu tko koga izrabljuje, tko 
koga hrani, čija je ekonomska snaga veća — naša ili njihova ! 

— Tako je! Tako je... povladjuju gosti bučnim odobravanjem i zaborav- 
ljaju na šjor Momola, ushićeni riječima vrloga prisjednika pokrajinskoga odbora. 

Al je i kotarski veterinar velik štovatelj šjor-Momolovih kreposti i vrlina ; 
čeka da se gospoda malo umire, te će i on da reče svoju. Ne mari veterinar ni za 
narodnost, ni za jezik, ni za ekonomsku snagu jedne ili druge stranke, al je baš 
onih dana odlučio da pokuca i on na šjor-Momolovu kesu, pa će ovom prilikom 
da laska lihvaru, i ako znade da mu je već jutros u milost ušao, i to baš time što 
je u velike doprinijeo da se nagradi Kostadinijeva krava. 

— Gospodo, zbori veterinar, što je velemožni prisjednik pokrajinskoga od- 
bora sada rek6 o gospodinu Kostadiniju, to ću ja da potvrdim činjenicom, koja 
će vam da dokaže, kako je onaj vrli čovjek, koji nas noćas gosti, ne samo obziran, 
pun takta i susretljiv prama ovim kmetima, nego im jošte pomaže na svoju vla- 
stitu štetu. Gospodin je Momolo kupio u onoga kmeta Grbljine nesretnu kravu, 
samo da pomogne kukavnome težaku. 

— To znači biti milostiv !... To je čovjek !... I previše dobar ! kliču gosti 
i gutaju refošk. 

Šjor Momolo se topi od dragosti, diže se i zahvaljuje gospodi na sve te laskave 
riječi. Govori o idealima, o teškom životu u ovim krajevima, o svojoj požrtvov- 
nosti i samoprijegoru, o mrtvim i živim rodoljubima, u koje se on ugledao i o za- 
slugama gospodina prisjednika. Bio bi se šjor Momolo načavrljao sve do zore da 
nije gospodin prisjednik do tri puta zijevnuo i pogledao na sat. 

Šjor Momolo umuknu, čaše zazvečiše za posljednji put i gospoda ustadoše. 

Al uprav sada začu se čudan žamor u tami pred vrtnim plotom i u mirnoj 
noći zaori hrapav glas. 

— Počakajte me, gospodo ! Počakajte me ! kliče neko sjedeć na hrptu neke 
životinje, koju gospoda ne mogu dobro da vide, al regbi da naliči više velikome 
crnom psu nego li konju. 

Sa one čudne životinje, koja kao da se boji svjetlosti, pa opet odmiče na- 
traške u tminu, neko je naglo skočio, zatrčao se prama plotu, preskočio ga i banuo 
pred sto. 

— Ti si to, kumpar-Zuane ? Jesi li poludio ? Što je? kliče šjor Momolo. 

A kumpar Zuane Grbljina raščešljane kose, čupave brade, krvava nosa, prašan, 
znojan i čudnovato obučen, žmiri očima pred tim sjajem i svjetlosti, kopa rukama 
po džepovima, vadi nekoliko krunaša, pa ih baca na sto ispred šjor Momola. 

— Zuane, jesi li pjan ili lud? 

— Ni pjan, ni munjen, šjor Momolo ! nego sam prišal, da mi date premiju 
ili da mi vrnete nazad Boškarinu. 

— Che selvaggio ! Che barabba ! čude se gospoda kmetovoj drskosti. 

— Al čovječe božji, miri šjor Momolo Zuaneta, nagradu je dobila moja Roša, 
a Boškarinu si mi prodao. 

— Ča je njihova Roša dobila premiju ? . . . To ne gr&, gospodine ; to nt pravo ! 
... Daoni dobiju s& one beče, a janič?... Su se morda oni trudili poli svoje Roše, 

Mirko Rački: Agovanje. 


kako ja brižan poli Boškarine ? ... Najprvo, oni su kupili tu kravu va tujoj zemlji 
a Boškarina je naše domaće blago : zlegla je je Beluša, ku je kupil moj pokojni 
did va Porešćini... Oni imaju lipu štalu, i čuda sena i čuda hlapci“, kt gle- 
daju blago ; i moreju špendat za medežiju kad blago oboli ; i moreju se sikako 
pomoć kad pride leti suša i po zimi velika zima — a ja siromak, ča ću ja, kad 
je blago lačno, žejno i bolno ?... Ča da dobiju vajka premiju oni, kt su bogati i 
kl imaju saga 2... Ne znaju oni, da smo ja i moja Barbara trpili već puti glad i 
žeju, samo da nam Boškarina ne krepa ; ne znaju oni koliko smo se mi za nju mu- 
čili, kad smo iskali za nju seno, travu i vodu... . Mi smo zmršavili, samo da se ona 
podebeli — a on, šjor Momolo, ča su oni storili za svoju Rošu ?...Mabašnič!... 
Gojili smo mi kmeti to blago, ča ga su oni dopeljali iz tuje zemlje... Ni krave 
na svitu, kakova je moja Boškarina, pa meni grč premija, a ne njima... Delajte 

po pravici, šjor Momolo : dajte mi premiju, ali mankoč mi vrnite nazad moju kravu. 
Na vam beče nazad — ča će mi ta limožina ! 

Tako je govorio kumpar Zuane, srcem na dlanu, crven u licu od puste uzru- 
janosti. . 

“Gospoda su se zgražala kmetovoj gluposti i bezobraznosti. Prisjednik je zah- 
tijevao da Momolove sluge bace drznika na polje, a načelnik je gradski naredjivao 
da.se: pozovu stražari jer da je kmet pjan ili lud. 

— Al, moj dobri kumpar Zuane, sva su ova gospoda vidili jutros vašu Boš- 
karinu. To.nije više krava, to vam je gotova mrcina ! stade da govori pomirljivi 
šjor: Momolo. . . 

X Al na te riječi kmet kao da se pomami. Njegova krava mrcina ? Ta ga uvreda 
peče kao žereva ; ne može da je preboli, zahtijeva da ta gospoda iskažu Boš- 
karini čast, što je ide... Al jesu li gospoda baš dobro vidili njegovu kravu ?..'. 
Neka sluge dovedu sada iz šjor-Momolove staje Rošu i Boškarinu, neka ih gos- 
poda pomljivo promotre, neka im kušaju mlijeko, pa neka onda sude koja je od:- 
njih vrednija nagrade. | 

— Taj je čovjek lud, reče prisjednik. Al deder da se snjime našalimo prije 
nego stignu stražari ; dajte amo krave, da vidimo što će onda taj glupan. 

Šjor Momolu se nije svidjala ta želja gospodina prisjednika, al svi gosti uda- 
riše da plješću rukama na te riječi i Kostadini morade da namigne slugama. 

Štale se nalazahu odmah iza kuće. Ne potraja dugo i dovedoše obe krave, 
pred gospodu. 

— Oh blago moje ! Boškarina zlatna ! vikne kumpar Zuane, skoči do krave 
i stade da joj cjeliva oči i čelo. 

Gospoda prasnuše u smijeh. 

I zbilja, pokraj mlade, čiste i gojne šjor-Momolove Roše kmetova se Boška- 
rina pričinjala gnjusnijom, mršavijom i starijom od onoga što u istinu i bijaše. 

— Izbroji joj kmete prstom rebra... Sigurno joj koje fali. 

— Što si pustio da joj psi odgrizu rep ? 

— Čije joj maženje napravi one rupe na bokovima ? 

— Ne gladi je, kmete, po kukovima : ogrepst ćeš se. 

— Okladimo se, da će šjor-Momolove sluge prepilat gredu na njezinu hrptu ! 

Gospoda se sve to žešće rugaju s Boškarinom, a sa kmetovih oči skotrljaše se 
dvije debele suze. 

— CČete videt... ćete videt... kliče kumpar Zuane, pa se spušta na koljena 
i hvata. obim rukama kravu za vime. 

— Nemoj je jadnu, i tako joj neko svu krv ispio ! 

— Misliš da ti je to žena, kmete ? 

Al kumpar Zuane ne sluša više zadirkivanja gospode ; kleči pod kravom, nešto 
joj tepa, gladi joj dlanima vime, pa je hvata za sise i počimlje da muze. 

Boškarina stoji nepomično i gleda mirno i blago svojim upalim velikim očima 
u gospodu ; njezino se vime pod dodirom kumpar-Zuanetovih dlanova zaoblilo 
i nadulo ; sise u kmetovim šakama nabreknuše i dva mlaza mlijeka šiknuše 
iz njih. 

— Per Dio ! Nešto je ipak kapnulo. 
— 1 to je sve, kmete ! Ne muči je dalje. 

Al mlazovi mlijeka šibaju iz vimena sve to jedriji i jači. Mlijeko rije prugljice 
u zemlji, pjeni i šami ; odskočilo je od kamena i poprskalo lice gospodinu prisjed- 
niku, koji se bio prignuo, da se bolje osvjedoči o tome nenadanome čudu. 

— Pusti je, Zuane, t4 izmuzo si je! veli šjor Momolo. 

Kmet se maša drugih dviju sisa i muze snažnije i jače ; procurilo je iz njih mli- 
jeko, ali su im mlazovi još nagliji i deblji. Mlijeko pljušti, pjenuši, šami pod onom 
mršavom kravom, koja se zagledala u gospodu svojim krupnim blagim očima. 
Suha zemlja ne pije više to slatko mirišljivo mlijeko i kumpar Zuane kleči sada 
u lokvici, pred kojom gospoda odmiču da ne smoče postola. 

— Daj, Boškarina, daj ! kliče kmet, pa ustaje i tucka kravu po bedrima. 

Iz četiriju sisa ide mlijeko, teče samo i neprekidno u četiri debela mlaza, bi- 
jelo kao snijeg, mirišljivo kao breskva i jagoda. Kao da je vrelo udarilo iz četiri 
grla, u četiri žile, iz kamena gorskoga, pa se blješti i bjelasa, romoni i pjeva, kako 
će ono da oživi sve što je sunce opržilo i žedja ubila. Vrije, toči i curi sve to nag- 
lije Boškarinino mlijeko i šdmi o sladčini djeteline, o mirisu kadulje na našim paš- 
njacima i o snazi sokova što ih ljetno sunce tvori i zgušćava u vlaću travd. Romoni 
Boškarinino mlijeko o znoju naših kmetova, o snazi njihovih mišica, o vedrini 
njihova duha, koji znade mnogo da pretrpi i podnese. Velika lokva bijeli se sada 
usred vrta, uski potočići vijugaju se od nje prama uglovima vrtlića, a mlijeko teče 
dalje i šami : Ja sam bijelo i mirišljivo, ja sam toplo i hranivo ! Znate li za sokove, 
što ih u meni sažela jar sunčana na zelenim sjenokošama ? Pretakam se od iskona, 
iz žile u žilu, iz vimena u vime, al sve to gušće i sladje, da zadojim vaša čeda, a 
vas okrijepim i hranim — — 

— Kumpar Ivane, šteta za mlijeko. Nek prestane ! kliče šjor Momolo. 

Ali kmet šuti i gleda ; njegovo se čelo vedri, motreći kako se ta gospoda čude 
i dive. Oni su potočići iz mliječne bare nabujali, i brzaju po vrtlu da ga poplave 
— razlijeva se mlijeko sve naokolo, diže se kmetu do ispod koljena, a gospoda 
se penju na stolice da izbjegnu toj čudesnoj plimi, koja se diže i diže. 

— Sluge, dajte brente i bačve. Grabite ! 

— Kmete, jesu li sve vaše krave takve? 

— Čast i slava tvome blagu ! 

— Koliko ćeš za nju, kumpare Ivane? 

— Mi daju premiju, gospodine? odgovara kumpar Ivane. 

Gospoda vade iz džepova zlatne novce i srebrnjake i prstenje s ruku, ski- 
daju debele sjajne lance s prsluka, kupe srebrno posudje po stolu, trgaju sa sebe 
dragocjene nakite, pa sve to bacaju u široki kmetov klobuk. 

.— To ti vrijedi za deset nagrada, a kad ushtiješ dobit ćeš i dvostruko — 
samo nam pusti kravu. Lako tebi! ti ćeš, kmete, uzgojit drugu. 

Ivan gleda u onu hrpu zlata i srebra ; misli kako će još danas začudit njome 
svoje selo, kako će oviti Barbari okolo vrata te zlatne lance, kako će da sagradi 
bijelu kućicu sa štalom za drugu Boškarinu i kupiti sjenokošu i njivu, podmi- 
riti dugove, platiti poreze i postati gazdom. 

Uživa kumpar Ivane i posmijehuje se gledajući u svoj klobuk, pa kao se boji da 
.ga ta gospoda ne prevare i oplijene, trže se, pa skoči preko plota, da pojuri u tamu 
i zajaše onu nakaznu životinju, što ga mirno čeka pod krošnjom granate lipe... 


*k 

U praskozorje ustade jutros kumpar-Zuanetova Barbara da obadje cijelo selo 
i da propita za muža. Nadala mu se sinoć, čekala ga i bdila cijelu noć, al njega još 
uvijek nema iz grada. Je | ga tko od susjeda vidio na sajmu ? Znadu li šta o Boš- 
karini ? Da se nije Zuanetu što ružno dogodilo ? 

Priča kmet Jože, da je vidio kumpara u jutro na sajmištu uprav onda, kad 
je na silu htio, da ga puste s kravom pred komisiju i da je čuo, kako su se ljudi okolo 
Zuaneta drečili i zviždali, a kmet Jure pripovijeda, da se u veče našao s kumpar- 
Zuanetom u krčmi ; Zuane je silno pio, al kao da mu ono sinoćnje vino nije baš 
najbolje prijalo — bio je kumpare loše volje i mrk u licu. 

Kuma se Barbara zamisli, potrči doma, zapre kućna vrata i udari prama gradu. 
Namijeravaše do one krčme, da tamo propita za svoga muža. Mine stramputicom 
strminu i stignu na carsku cestu što vodi preko strane brežuljka. Ne koraknu dvade- 
setak puta prašnim drumom, kad je prestraši nešto crno i živo u granju desne živice. 

Žena se oprezno približi i pogleda u grmlje. 

Prašan i razdrpan, izgrebena lica i ruku, nosom u zrak i pruženih na cesti 
nogu, ležao je kumpar Zuane Grbljina kao povaljena klada u glogovu plotu, spavao 
kao zaklan, hrkao u vas mah a na usnama mu drhtao blažen posmijeh, baš kao 
da se nasladjuje ljupkim utvarama neke čudne sanje. 


MIRZA SAFVET: NOVE PJESME | 


I. Kad bi htjela, ona bi jedina 

I ja mišljah, da nikada ne će tamnu pjegu osvietlit znala : 
s moga čela nestati veselja, — u srce mi uliti milina | 

da će vječno sjati zviezda sreće i u dušu nasut ideala, 

nad izvorom mojih mladih želja. tad u novom sinuo bi sjaju 
To su bili oni sretni dani, pusti život, a duh pun poleta 
kada čovjek živi i uživa, nebu prhno ; u tvom zagrljaju 
kad se salom i ulicom baAni, ja bih, Azra, postao poeta. 


kad mu ništa na zemlji ne kriva. T 


Tielo zdravo, duh čovjeka vriedan, Dokle još ću svoje misli plesti 
srce živo, mašta puna nada, oko tvoga studenoga bića? 
grlo pjevko, a želudac žedan, — Kad ćemo se već jedamput sresti 
sve mu cvate, jer ne pozna jada. u zatišju ljubavi i žića? 

Al godine — moje negodine Da u tebe tako srce nije, 
polagano lišiše me svega. na njem vila gniezdo bi svila 
Kad mi prošlost u moždjanim sine, i od njega vrelo poezije 
sadašnjost mi pričini se pjega i života davno načinila. 
tamno-siva u nizu spomena, Ali srce — tvoje srce hladno 
punih svietla, života i boja ; nema smisla za pjesmu i žiće, 
a najljepše blista slika njena — jer uživa, što mi biće jadno 
najmilija uspomena moja ! ništi kao otrovano piće. 

Ja te molim, a ti kroz po oči 
gledaš na me ko na svoga Toba, 
što u strahu pred tobom se koči 
— u po dana i u gluho doba. 


Hodi Azra — hodi, da te nosim 
kao Kama bajaderu vjernu, 

da plamenu i dimu prkosim 
dokazujuć ljubav neizmjernu ! 


Da ti pjevam tajne poezije, 
koje pjesnik svom idolu zbori, 
kad s" u jednu spoje misli dvije, 
kad usnica na usnici gori! 


III. 


Ni ti mene razumiješ, 

ni ja tebe razumijem; 

s kijem da se sporazumim, 
kad se s tobom sporazumit 
ne umijem? 


Ja ti kažem, da te ljubim ; 

a ti pitaš: šta to znači? 
Ljubav nije puka fraza, 

da se s kojom drugom frazom 
protumači ! 


To je čuvstvo, što'izvire 
u sredini srca žarka. 
Vjeruj, Azra, ljubav nije, 
kako je ti zamišljavaš, 
puka varka, 


kojom čovjek svoje strasti 

i požude obuzdava. 

Tako čuvstvo ne sevdiše, — 
takvim čuvstvom ne miriše 
ljubav prava. 


Ljubav, koju ja osjećam 
prama tebi — mili stvore, 
božansko je nadahnuće. 
Ko ne ljubi, to pojmiti 
ne, ne more ! 


IV. 


Gledao sam rumen-ružu 

i rumeno tvoje lice ; 

na prvi mah mislio sam 

ko da gledam dvie ružice. 
Da po tvome licu rumen 
po katkad se ne razlije, 

ah — iz koje tvoja duša — 
djevičanstvo tvoje sije, 
mislio bih tvoje lice 

da je cviet, da je ruža, 

al kad u njem život vidim 
božansku mi sliku pruža. 
Tada stanem ko umjetnik 
pred prirode remek-djelom ; 
promatram te, divim ti se 
duhom, umom, maštom smjelom. 
Čim te više proučavam, 
tim te više obožavam ! 


STJEPAN LUKIĆ: KRADJA 


1. | 
Dugo se je skanjivala, bi li se udala za njega. On je bio tamničarom kod suda, 
čovjek od neko trideset dvije-tri godine, pristale vanjštine, crnomanjast, srednjega 
žilavog uzrasta. Njoj bilo oko dvadeset četiri godine ; bila obrtnička kći, malena 
sitna crnka, sanovitih crnih očiju s dugim trepavicama. On joj nije bio nesim- 
patičan, ali eto — tamničar je. Još su joj iz djetinjstva ostale u glavi strašne 
pripovijesti o zločincima, $to su u toj zgradi čamili. Sjeća se pripovijesti o nekom 
zločincu, koji se je objesio u zatvoru o vratnice, a njegov duh da obilazi i u 
današnji dan noću po zgradi i stenje. Onda pripovijesti o nekom bratoubici, 
koji je htio uskočiti u okovima kroz dimnjak i već izišao na krov, kad ga 


501 34 


zapaziše, odapeše na nj pušku i stepoše ga s krova kao vrapca. Tamo opet u dvorištu 
u kutu uz stan tamničarev da su nekoć trojicu objesili. 1 ona da sada podje u tu 
zgradu, da tu živi i kroz cio se život bavi zločincima. Vidi ona s ulice, kako danomice 
oružnici dotjeravaju u uze svezane ubice, palikuće, lopove raščupanih kosa, krvavih 
očiju, razgaljenih prsiju. Danomice čuje, da je pala mrtva glava sad ovdje, sad 
ondje. Njezina se nježna narav ne bi mogla priučiti životu med tim ljudima. 

Roditelji su joj bili siromašni, te joj nastojali dokazati, kako je u tamni 
čara kuća puna puncata svega : svi njemu nose od milošte. Napokon je sklonuli 
i ona se udala za njega. Protiv očekivanja se njezin novi život pokazao posve 
ugodan i miran, te mu se odmah s prvih dana privikla. Muž joj bio dobar i go- 
dine letimice prolazile u ljubavi. Uze su gotovo vazda bile pune i kažnjenika i 
istraženika. Jedni dolazili, drugi odilazili. ,,I kako su to ljudi dobri i blagi", —- 
više puta bi pomislila, gledajući ih, kad su iz svojih ćelija izilazili u dvorište 
na šetnju i tu šetali u okrug jedan za drugim pognute glave. Jako joj se jedam- 
put smilio jedan istraženik, mladić od neko dvadeset godina, slabunjava izgleda. 
Vazda bi on sio u dvorištu sam za se na kakav panj i odatle s nekim osmijehom 
na licu posmatrao sa svojim malim očicama u naokolo po dvorištu. Dopratili 
ga nedavno ; bio ocoubica ; ubio sjekirom rodjenog oca. Ona bi se k njemu 
približila i posmatrala ga : ,, Kako si mogao !'' — znala bi mu tiho reći. — ,,Eto! 
Ni sam ne znam!" — odgovorio bi on trgnuvši ramenom i, bezbrižno se na- 
smjehnuvši, dometnuo : ,,Samo da što prije bude sud !" 

Jedamput opet dotjerali neku čedomorku, koja je cio dan klečala na golim 
koljenima u svojoj ćeliji i molila, molila... Tamničarka bi često zagledavala 
k njoj kroz ključanicu ; teško joj je bilo. Jedan si opet istraženik napravio u svojoj 
ćeliji kao oltar i tu po cio dan služio misu. Za njega su rekli, da je šenuo pa- 
meću. Desi se te budu dotjerani i takovi, koji cijele dane sprovedu u svojoj 
ćeliji u plaču. To ju je bolilo. Koliko puta u kasno doba noći zazvoni zvono 
na sudbenoj zgradi : oružnici dotjerali kakvog zločinca ; zimsko je doba, jadnik 
na po gol, cvokoć> zubima od studeni ; ona ustane i pomaže mužu sa suzom 
u oku ; ako ima što jela, dade nesrećniku i pridrži ga neko vrijeme u kuhinji, 
da se ogrije. Ona je sa svima dobra, pa je i svi vole ; svaki joj rado posluži, 
svi se kao otimaju, ko će prije da joj nacijepa drva, donese vode iz zdenca. I 
kakog se sve naroda ne dotjera! I žena i staraca i djece. Sve ih ona u:rdno 
prima i prigledava kao svojtu. Često puta pomisli: ,,Zašto to tako? Valjda je 
sudjeno tako tima ljudima?" 

Bilo je to desete godine njezinoga braka, kad su oružnici jedne noći dotje 
rali u uze kradljivca Cveju Tarabu. Bio to čovjek od neko trideset i pet go- 
dina ; plećat, plavkaste kose i brkova, lica zdrava, crvenkasta. Sudili mu radi 
kradje i osudili ga na šest mjeseci zatvora. Imao on nekoć i svoju kuću i nešto 
zemlja ; sve je rastepao, žena ga ostavila i on postao skitnica. Cvejo je isprvice 
u zatvoru cio božji dan pjevao i lupao, a kad bi bilo vrijeme šetnje, trčkao 
bi po dvorištu amo-tamo kao siludast. Zabadao u svakoga od obijesiu:. Poslije 
se vidjelo, da Cvejo zna i hoće raditi. Tamničarki je cio vrt okopao, sva drva 
ispilio i iscijepao. Osim toga počeo je pod nadzorom izilaziti i van na rad ; znao 
je šišati, pa je svoje drugove u uzama šišao. Radio je, gdje što uhvatio. ,,Eto, 
tudjinu zna raditi, a sebi ne", — pomislila bi tamničarka gledajući Cveju na poslu. 

— Pa da ti, Cvejo, tako kod kuće upregneš raditi ! — veli mu tamničarka. 

— E! — makne on ramenom. 

— Šta ne raaiš kod kuće? 

— E! A šta ću raditi? Gdje je kuća? 

— Pa ma da ideš na nadnicu? —. 

— Pa... Al najvolio bih za se, pa kad ne mogu za se, onda... 

— Eto, onda kradeš i onda te zatvore. 

— E! Da imam svoj alat, najvolio bih raditi tesarski zanat. Eto. tesati bih htio. 

— Prištedi za alat... 

Cvejo se je razumio u tesarstvo. Tamničaru napravio novi svinjac, posve zgodan. 

Medjutim je Cvejo dobio još jedno novo zanimanje. Tamničarka je svake 
godine, pa i ove, hranila za zimu prase. Kupe maljucko prasence no tamo do pred 
zimu bude to već veliko debelo krmče. Cvejo se je s prasencetom po dvoristu 
natjerivao i s njim razgovarao kao s kakim čeljadetom ; više puta je ono znalo 
uletiti u hodnik sudbene zgrade i tamo groktati i smetati ,,pravosudje" ... 
Cvejo ga je brižno hranio kao svoje... Susjedi su donosili napoja i svako ko bi 
k sudu došao, dcnio bi kao od milošte za malog ,ingleza" — tako su ga zvali, 
jer je bio engleske pasmine — po šaku-dvije kukuruze i bacao je ,inglezu" kroz 
prozor u dvorište. Prasence danomice kao iz vode raslo i debljalo. To će biti 
pravo slavlje kod suda, kad dodje klanje!... Medjutim se približavalo kraju i 
Cvejino tamnovanje. Razumio se Cvejo i u klanje, pa je tamničarka udesila slavlje 
tako, kako bi Cvejo zarinuo ,,inglezu? nož u grkljan. Tako i bilo. Krmče zaklali. 
raspravili, šunke, plećke, meso i slaninu nasolili i spravili u bure u podrumu. 
Toga dana svršila i Cvejina kazna. Tamničarka mu iskrpala košulju i gaće, tam- 
ničar mu poklonio svoj stari kaput i tako ga opravili za put. 

— Budi pametan, pa radi... ne kradi! — reče mu tamničarka na polasku. 

— E! Kažu, da nije grjehota ukrasti onome, koji ima... 

— Gdje si to čuo? Da te opet zatvore? — dalo se na smijeh tamničarki. 

== Bi 

Bilo je u sumrak, kad se je Cvejo oprostio s tamnicom ; bio hladan zimski 
dan početkom studenoga. Cvejo prebacio preko ledja svežanj : svojih trulja i izišao 
na ulicu. 


II. 

Sutra dan u jutro rano kao obično ustao tamničar i pošao da prigleda uze. 
Odmah mu se u dvorištu nešto sumnjivo vidjelo: prozor od podruma otvoren, 
željezne šipke izvadjene; po zemlji mokri tragovi; podje k podrumskim vra- 
tima — otvorena ; unidje unutra, zagleda u bure — prazno. Meso noćas pokra- 
deno! Probudi ženu. Ona samo što nije u nesvijest pala ; zalamala rukama i 
od boli stala kukati i kao luda letjeti po i Tragovi vodili preko zida u 
vrt, a odavde u polje. 

Tamničarki se smračilo pred očima. Ka je bila slabunjava, nije mogla 
da izdrži, pa je legla u postejju. Cijeli dan nije iz sobe izilazila. 

— Sirotinju moju pokradoše ! — jadikovala ona u sobi. 

Drugi-treći se dan po podne zgrnula svjetina na ulici i stala da trči za 
dvojicom oružnika, koji su pred sobom s nataknutim bodovima tjerali čovjeka 

pognute glave, svezanih ruku. Čovjek je bio mrka lica, na oči natučenoga pode- 
ranog šešira, iz kojega je ovdje-ondje stršila kosa, u masnim gaćama i kratkom 
kaputiću. Preko ramena je imao prebačene dvije još sirove šunke, nekoliko ko- 
mada slanine i plećki i to je sve na njem visilo kao na vješaljci i u hodu se 
ljuljalo, što je u svjetine izazivalo smijeh. Takav je običaj, da se ukradene stvari 
naprte na tata, da ih pred svjetinom nosi. Kroz oblake ovda-onda zasjalo sunce 
i padalo na slaninu, slanina se topila i curila u nekoliko trakova po gaćama dole 
u opanke. Bio je vrlo smiješan ovako mesom natrpan. Zato se i nije obazirao 
na dosjetke sSvjetine, što je za njime trčala i ovda ga onda za rukav pote- 
zivala. Po teškom se hodu vidjelo, da ga oružnici iz daleka gone. 

— Sigurno je to taj, što je pokrao tamničarevo meso, — čulo se med svjetinom. 

Oružnici ga tjerali ravno k sudu u uze i što su se više tamo približavali, 
njemu su noge jače klecale i oteščale kao da se je u njih slijevalo olovo. Ovda 
bi onda popostao ; oružnik bi ga kundakom u ledja gurnuo i on bi opet pošao. 
Onda bi opet iza desetak koračaja popostao. Baš pred sudbenom zgradom na 
nekoliko koraka pred ulazom — spusti se na zemlju. Počeli ga dizati. 

— Ne mogu dalje... ne smijem... unutra..., — šaputao on. 

— Šta ne smiješ! Diži se! — zaprijeti mu se kundakom oružnik. 

— Ne mogu, gospodo... smilujte se... ne smijem... 

Napokon su ga digli i on s oružnicima unišao u zgradu. 


III. 


Tamničarka se je u taj par bavila u dvorištu oko živadi. Bila je sva po- 
žutila u licu od boli i srdžbe ; još do danas nije pravo spavala, što joj se je vidjelo 
po debelim crnim podočnjacima. Nije mogla da zaboravi na kradju. Tamničar 
je bio u sudbenoj zgradi. Najedamput se vrata od hodnika, što vodi u dvorište, 
otvore. Pred njezinim očima zasijevnuše bodovi oružnika i u dvorište upane 
čovjek s natrpanim na sebi mesom. Ona raskolači oči. Raširi ruke, zine, stane 
kao ukopana i odjedared, zateturavši, cikne, što ju je grlo nosilo : 

— Cvejo! Za boga! Zar ti?... 

Cvejo joj okrenuo ledja, sagnuo glavu, sakrio lice rukama i sav se trese, 
stenjući i jecajući... Sunce mu pripeklo na ledja i traci se njegovi skližu po 
slanini, svjetlucajući. 

Ona gotovo da nije pala na zemlju ; suzdržala se na zid i privijajući se čas-po 
hvatala se rukom za čelo čas-p6 za trbuh. ,,On ! uzdisaše vukući se uz zid u sobu. 
Postalo joj mučno ; u želucu joj se nešto kao prevalilo i otkinulo. Slina joj pro- 
curila na usta i gorko joj nešto došlo u ustima, kao da se je u njoj žuč prolila... 
Legla u postelju, dok je malo muka prodje. ,,On !" čulo se njezino uzdisanje. 

Sa Cveje medjutim skinuli meso, a njega strpali u jednu samicu. On već 
nekoliko dana ne izilazi iz svoje samice, ne će ni da ide na šetnju po dvorištu ; 
ne će ni da jede ; ispružio se u samici potrbuške na daskama, glavu uvukao u će- 
peta i stenje. Kad mora da ide sucu na preslušavanje, kao preleti preko dvo- 
rišta, otkrećući glavu i sakrivajući lice rukama, samo da ne vidi tamničarke. 
On se nje tako boji... Ona!... Boji se njezinoga bolnog pogleda... On kao 
vidi, kao osjeća taj njezin bolesni, samilosni pogled... Ne boji se on oštra 
pogleda, ali ovakoga mekog... sa suzom u oku... 

FRANJO HORVAT-KIŠ: OSIROTJELI 


IZ ,TRŽNIH ROMANCA". 


Pošla je s drugim ženama, koje više trguju pa su i trgovanju vještije, a ko- 
šaricu je opremila kao da će u crkvu po blagoslove. Pilići su drijemali u preve- 
zanoj košarici, a starica je žurkala za ženama. Kad je prolazila trgom od žita i 
drva, prema njoj i neopazice dojuri mlad, ugojen čovjek iz mesnice i baci neku 
sukrvavu kaljužu po trgu i dobrahno joj zahvati skromne skutove, a onda joj 
kroz zlobni osmijeh vikne, e da pripazi na se... aona... kako da i pripazi, gdje 
joj zlobnik pridje malo ne iza ledja. Što će? Kako se uplaši i pilići zacrktaše. Onda 
prodjoše — ona za drugim ženama — druge manje trgove, tijesne ulice i dodjoše 
na trg od povrća i voća i živadi. . . I lijet jata golubova i bleka janjadi mlade oko 
kipa Bogorodice, a po modrinama nebeskim sunce mlado, proljetno. 

Tuj će starica da istovari svoje piliće. Dva po dva u jedno povezani. Četiri 

“para. Složi ih lijepo kao u vijenac pa čučne k njima. Sunce je ljupko prigrijalo 
mlado i neki od pilića prostriješe po zemlji krilašca i sunčaju golišave slabine 
svoje... 

Kupci dolaze, pitaju redom za cijene i odilaze. Uz njih se provlače otrcani 
derani izvikivajući to pecivo to kobasice. Pa i na njih se nitko ne osvrće. I golu- 
bovi u većim i manjim jatima lijeću i kruže nad pijacom, a staričini pilići uplašeni 
prate lijet njihov, uvlače glavice, te crkću jadnici od straha. Ne poznadu oni te 
dragašne čeljadi te ju zamjenjuju sa krvnicima svojim. Starica vadi iz priprega 
prosenice suhe pa im drobi i nutka ih : uzmite, uzmite, sirotići mali — a glas je u nje 
i nježan i mek. Oni kao da se stide i kljucne tek gdjekoji lecajući se pred šumom 
krila golubinjih. Starica ih i kara zbog toga : Manite, to su golubovi... Ali ne 
pomaže. I ona ispruži ruke nad piliće, raširi prste, natkrije ih dlanovima, hoće da 
im splete krović, načini šator, neka se ne boje — golubova. Oni se upokojiše i po- 
zobaše ono mrvica sa svog malog dvorišta. Ljudi namjernici dolaze, ocjenjuju 
piliće, to okom, to rukom i odlaze. Ona bi rada nešto reći svim tim ljudima, nešto 
pripovijedati, ali ne će da se ustave. 

I onda počeše neki da staju kod njezinih pilića. Prigovaraju : skupi su, maleni 
su. I to je baš ono, što toliko želi da reče: ,,Da pravo kažem, ja ih ne bih ni pro- 
davala, mili su mi, dragi su mi, ali — osirotjeli su. Odbježe ih mati, dok su još 
malašni bili — u pahuljicama. I sad šta ću, a kamo ću. Pustim ih iz kuće, a oni — 
bojažljivi — pred svakom pticom bježe, ku dkoji, kud koji, pa u šumu, pa u grm 
medju stari list i lanjsku travu. Ne možeš ih skupiti, sazvati, već ajde : razmeći 
grm po grm, travu po travu. O, žalosti, moja gospe draga !" 

I tako ona svakom prigovoru odgovara, a ne može se napripovijedati, dok 
imađe slušača. Pripovijest je starica svoju proširila od pilića na mater njihovu, 
koja joj učini isto i prošle godine, na starca muža svojega, koji ostade kod kuće 
sam, pa o susjedama i opet o pilićima i ovim i onim iz prošle godine. U tim pri- 
povijestima prodade starica piliće redom par za parom, a da to nije pravo ni opa- 
zila. Kad se nadje sama, bude joj teško i potužno, kao da je i ona osirotjela . . . 
Ogleda se, kao da traži nekoga, s kim bi ušla u razgovor i tako zaboravila sebe 
osamljenu. Ne bijaše ni koje od žena njezinih. 

Što da se uradi? Košaru o ruku pa kući. A košara prazna... 

— Treba, mišljaše u sebi, da kupim nešto starcu svojemu. Neka se raduje, 
kad mu kući dodjem. Trgom hoda čovjek neki nabuhla lica s perecima i pjeva : 
Vere dignum et justum est... Pereca ne će, tvrdi su, a u starca nikakvi zubi... 
Potražit će pekara, gdje imade po izbor peciva... 

Pekar je krupan i za tezgom se nespretno okreće dvoreći mušterije. Starica 
se obazre po pecivu i zatraži nešto dobro i meko, jer u starca su njezina zubi nikakovi. 

— Tri kiflice za groš, udvorno joj ponudi pekar. I starici se svidi dobar čovjek 
pa će i njemu da pripovijeda sve redom o kvočki, kako ostavi piliće sirote, o pili- 
ćima, kako bjegahu po grmovima medju staro lišće, pa o trgovini... Pekar i ne 
Sluša, ali se domišlja, kako bi trebalo otpraviti staricu pa dohvati dvije stare kiflice 
i poda joj preko tezge mrmljajući nešto. On dvori dalje, a starica nastavi svoju 
priču o dobroti starca svojega. 

— Radovat će se on, gospodine i gospodine, ovim kiflicama kao bijelome 
danu. I da mogu te se u pticu pretvorim, poletjela bih, e da što prije vidim radost 
njegovu. Pusta je blagost moj starac. U — što on mene izgleda ! I evo nosim. — 

Pekar se mrči, gdje mu smeta mušterije i dobaci joj još jednu kiflicu : Dobro, 
dobro — s bogom ! 

— Pitat će me za piliće i požalit će, što prodadoh sirote. Oni nam jutrom 
zoru naviještahu piskutanjem svojim pod krevetom u starom rešetu. Jer, znate, 
gospodine dobri, zora se budi i oni se budijahu. A sad — a sad — osim nas ništa 
živo u kući. 

— Ajde, stara, dosta si dobila, ražesti se pekar, te dohvati još dvije stare 
kiflice, baci u košaru, pa ju turne goropadnik napolje. 

Na ulici pred pekarovim dućanom zaviri starica u košaru, nasmiješi se i pro= 
šapće : Dobar su ovaj gospodin, dobar ! 


ZDENKA MARKOVIĆ: ELIZA ORZESZKOWA 


Borba i trud života velike poljske spisateljice dovršeni su. Sve krilate misli, 
plameni osjećaji, svi plemeniti porivi i težnje njezine duboke duše, sav rad to-' 
likih godina, — sve je to prestalo jednim jedinim danom : 18. svibnjem. Tim je 
danom riješila posljednje pitanje, koje joj se nametalo za života, a ticalo se 
čovjeka, koji joj je bio svrha i izvor svega razmišljanja i rada. .,Što se mene 
tiče, — riječi su Orzeszkowe — najveće je moje nastojanje, da mi srce bude 
što čišće i da — što najviše mogu — pomognem i poslužim zemlji i ljudima. 
Čini mi se, da samo na taj način postizavam cilj, radi kojega sam došla na 
Svijet". 

Nijesu to bile samo puste riječi ; ta čišće i bolje srce nego što je njezino, 
nijesu Poljaci imali, bilo je to srce, koje je velikom, neizrečenom ljubavi obuhva- 
tilo sve, što je izraslo i rodilo se u domovini, sve živo i neživo... Ona je s ied- 
nako toplim osjećajima prigrlila svome srcu sve staleže, sve ljude, s jednako je 
topline prikazala život ljudski od seljačkoga plota 1 drvene kolibice ili šljivar- 
skoga seoca do dvora i palače, od malomještanske sobice i velegradskih suterena 
— do krasnih, bogatih kuća... Njezina je ljubav išla još dalje, obuzela je 

cijelu zemlju, svu prirodu, koju je razumjela i ljubila na poseban način, ona 
je osjećala dušu životinja i bilina i nju je u njima tako voljela, ona je pače jedini 
mir iza raznih borba i rada nalazila u cvijeću... 

Orzeszkowa je kao radnica na književnom polju istupila u ono doba, kad je 
glavna svrha i glavni temelj knjiga bio, da budu pitane ,,da okrijepe srca". Takvih 
je knjiga onda nužno trebalo, Poljacima nije — iza nesreća domovine g. 1863. 
— bilo stalo do himni i do pjesama, već do trijeznoga, ustrajnog rada, koji bi 
narod — što je posve obamro od silnog zla i nesreća — opet probudio na novi 
život. Dva su bila onda središta, tako razna, a opet slična, što se tiče tragičnih 
dogadjaja 1863. — Varšava i Litva. Varšava, koja je bila glavno mjesto ustanka, 
nemira i oduševljenja, postala je iza 1863. glavno ognjište reakcije, tu se skoro 
rascvao i razgranio narodni i društveni život. Zato je i cijela realistična literatura 
bila izrazom novih težnja (Boleslav Prus). A bijedna Litva, koja je bila najkr- 
vavija žrtva nemira, nije iza ustanka ni sanjala o kakvom novom svježem po- 
kretu ili o micanju. Tamo su — kako veli Gostomski — bila pogašena sva ognjišta 
duha, sve društvene veze bile su rastrgane, pa gdje je tu tko i mislio na lite- 
raturu? Gotovo pol vijeka nijesu bjudi tu ništa ni mislili, ni osjećali, nego su, 
Samo vegetirali kao u nekom prvotnom razdoblju života, dok nije bilo civilizacije 
A ipak se i tu nešto maklo ; počela su se buditi srca ljudska, koja su osjećala 
za druge. | karakteristično je, da se u to žalosno doba pojavljuju u Litvi ženski 
talenti : Orzeszkowa, Rodziewiczowa i Jelenska. = Gostomski veli, da je to posve 
razumljivo, da su unatoč svakoga ognjišta i literarnoga središta, već samo 
uslijed intuicije mogli dozoriti plodovi literature samo u okviru privatnoga, 
kućnoga života i razviti se samostalni talenti. 

Jasnim dokazom toga je baš talent Elize Orzeszkowe. Probudio se on, 
razvio se daleko od svih kulturnih središta, u provinciji. Koji su bili utjecaji 
na njezin razvoj, veli nam sama spisateljica u jednom svom listu. Spominje, da 
je njezin rodni dom, pun patriotične atmosfere, djelovao na nju i na njezin rad, 
ta ona je već u 5. i 6. godini znala napamet pjesme Niemczewicza i mnoge druge 
Slične, a u 7. i 8. god. ona je sa sestrom igrala historične komade. Onda je došla 
g. 1863., — njoj je bilo dvadeset godina, — kad je na zemlju ,,legla gluha, tamna 
noć", a radi rodbinskih odnošaja — veli Orzeszka — proživljavala sam noć u 
mjestu, gdje je ona bila najgluša i najtamnija. Grobna njegova tišina, samoća, 
velika hladovina, s koje je kapala bol, jauk, otrov, sve je to izmorilo mozag, 
srce i živce. ,,Bilo je onda dana i tjedana, kad sam bila tako očajna, da mi se 
činilo, da se nebo otvara nad zemljom i na nju pada, da se nešto veliko, draže 
od života, gubi pod zemljom, pada u ponor. Uzgoj, a,1 sam značaj su učinili, 
da sam se uvijek znala suzdržati od izljeva čuvstava, ali unatoč toga, došli su časovi, 
kad sam sebi — razumije se bez svjedoka — čupala kosu S glave, ili na zemlju 
pala i sate plakala. (To je opisala u noveli ,,Hekuba "'). Onda je u meni nešto 
vikalo : spasa !" | mnogim razmišljanjem i čitanjem došla je do uvjerenja, da 
spas može doći jedino iz nutrašnjosti, ,,da je borba s nepravicom obveza, da je 
pače užitak'. To joj je uvjerenje dalo snage i u tom času ona je počela pisati, 
S vrlo malom duševnom i umjetničkom spremom — kako sama veli — u apso- 
lutnoj samoći, bez ičijih savjeta, bez ikoga, s kim bi bila mogla izmijeniti svoje 
misli. Ona je sebi tek pripravila put i pošla je njim sama, ali s dušom punom 

oduševljenja, dubokih osjećaja i blistavih nada, medju kojima je bila jedna, koja 
joj je na novo utrtom putu svijetlila i pokazivala pravac : ,,velika vjera u buduć- 
nost", takva vjera — veli Gostomski — koja se nije mogla izmiriti s mogućnosti 
misli, da ima ljudi, koji ne vjeruju u budućnost. I ona, koju je resilo zdravo 
rasudjivanje i iskrenost, koja je prezirala površnost i sjaj, voljela prirodu, a pre- 
zirala salone, — ona je sebi odmah na početku rada stvorila pojam o zadaći romana. 
U njemu je morala biti tendencija. Ona je bila uvjerena o potrebi neslomive 
borbe i rada, o potrebi kovanja oružja, traženja sredstava i putova rada, koji 
bi bio osnovan na zbilji, a uprt k idealu. Te su misli tako ispunile njezinu dušu, 
da u njezinim romanima toga doba nije moglo biti mjesta za postulate čiste 
umjetnosti ; sada je artizam bio podredjen ideji. 

U prvoj svojoj pripovijesti ,,Iz gladnih godina", koja je izišla g. 1866. u 
,,Tygodniku Illustrowanom'"* prikazala je one društvene slojeve, gdje se ljudi bave 
teškim radom, ocrtala je nesretnike, istrgane iz svake ljepote, zanemarene, lišene 
svih blagodati civilizacije. Njima, eto tima razbaštinjenicima sreće, treba pomoći, 
— to je glavna nota te pripovijesti. I u ostale je radove toga prvog doba stavila 
svoje reformatorske ideje. Žarka ljubav k rodnom kraju i braći potakla ju je 
na sve temeljitije i dublje razmišljanje o tome, kako bi se narodu pomoglo. 
Uvidjela je onda, da će se narod samo svojom unutrašnjosti i snagom ustrajnosti 
uzdignuti iznad zemlje mogila i križeva. A snagu k životu i moralno zdravlje mora 
sebi odgojiti mladež obaju spolova, ako hoće, da se narod podigne. Uzrokom mnogih 
nesreća je činjenica, da se muž i žena prije braka uopće jedva i poznaju, a tome 
su krivi zli društveni odnošaji i zao odgoj mladeži. O tome raspravlja u pripovije- 
stima ,,Gospodin Graba", gdje govori o reformi uzgoja muške mladeži, u ,,Vaclavin 
spomenar", ,,Marta", ,,Marija'', ,,Posljednja ljubav" propovijeda, da se mora 
preudesiti odgoj ženske mladeži, koja je površna i ne živi za drugo nego za za- 
bave i druge tričave poslove. Sama Vaclava govori na jednom mjestu : ,,Što bih 
drugo imala raditi. kad mi je jedini temelj života ulašteni pod, jedini svijet meni 
pristupačan je vrt ogradjen plotom, a jedini posao djerdjef s razapetom kanavom 
i nekoliko francuskih romana i putopisa, uvezanih u safijan"'. U ,,Marti' se spi- 
sateljica napose bori za to, da se djevojkama dade pravo, da se prirede za život 
samoradini. 

To su stvari bez dubine psihološke : mi ne poznajemo unutrašnjost lica, već 
sučuvstvujemo samo u nesreći njihovoj i uzrujavamo se krutom njihovom sud- 
binom. | 

U ,,Marti" veli sama Orzeszka na jednom mjestu : Oprostite jednostavnost 
sredstava, kojim sam se poslužila da vam predočim jednu od najočajnijih po- 
java današnjega društva. Zbilja su ta sredstva posve jednostavna, bez ikakovih 
romanopiskih efekata... 

U grupi tvorevina iza sedamdesetih godina, talent se njezin silno razvio, 
svladao je posve tehniku — ona se uzdigla do visine artizma i to, što je dala 
— to su biseri poljske literature. Ona i tu govori o narodu, o njegovom trpljenju, 
i vodi ga k idealu. Podloga je posve realistična, a karakteristika lica izvrsna. Ovamo 
spadaju novele ,,1z raznih sfera", ,, Gospodja Antonina", ,,U zimnje veče". Vanredna 
je novela ,,A, B, C...", gdje se prikazuje, kako je siromašna djevojka uz slabo 
svijetlo lojane svijeće sakupila oko sebe u mračnoj luknjici svoga stana djecu, 

pa ih iz početnice uči čitati, dok Prusi zatvaraju poljske škole i pred sud vode 
djecu i nemoćne žene... | 
Život maloga plemstva prikazala je u ,,Bene nati? i ,,Nad Njemnom", 

» Obitelj Brochwiczewa??, ,,Dva stožera? i ,,Australac", koja se može smatrati nado- 
punjenjem historije ,, Nad Njemnom'. Ovima je pripovijestima pokazala, kako je 
ona — kao nitko u Poljaka — osjetila i razumjela društveno značenje maloga 
plemstva u Litvi, shvatila je — veli Gostomski — da je u tima ljudima neobične 
ustrajnosti silan materijal, iz kojih bi se mogli iskovati Bog zna kakvi karak- 
teri i energije. Žalibože, samo materijal... A ne bilise dali izdjelati, preobraziti 
utjecajem, zajedničkim radom viših, kulturnih klasa?... To je osnovna misao 
pripovijesti : ,,Nad Njemnom'". Krasno je opisala tipične pojave, njihove misli, 
osjećaje, pjesme, cijeli njihov pogled na svijet, a sam jezik tih ljudi u dialogu 
karakterističan je svojim staromodnim potezima . .. Nasuprot ovome sloju prika- 
zala je drugi dio društva, one, koji se visoko nad površinom seljačkoga pro- 
staštva dosadjuju i ucrvljuju u gospodskim sobama plemićskih dvoraca. Prika- 
zala je taj život sa strane satirične, uopće se osjeća, da su njezine simpatije 
uz one prve. | 

U to se doba dotakla još jednoga pitanja, a to je židovsko. Posvetila mu 
je pažnju u nekoliko pripovijesti kao u ,,Gedele", ,,Silni Samson", ,,Eli Makower* 
i ,Meir Ezofowicz''. Svuda izbija njezina humanitarnost ; ona je svratila oči 
na brojan sloj naroda, koji ne uživa velikih simpatija. Nije pisala zato, da pro- 
pagira kakove ideje, osjećaje, već sama veli, da su djelo stvorili ,,umjetnički 
porivi? u njoj. Privukla ju je originalnost života malomještanskih Židova, tajan- 
stvenost njihova života i dramatičnost njihovih sudbina. Nitko do onda nije te 
ljude prikazao s toliko razumijevanja stvari i s toliko osjećaja. Najbolja od svih 
stvari ove vrste je ,,Meir Ezofowicz". Upravo je majstorski prikazala pojedine 
osobe : obiteljski život Ezofowicza, sijedog patriarke Saula i majke mu Frigde 
i sliku rabina Tedrosa. 

Sama veli: ,,Ovu pripovijest posvećujem svojim zemljacima, koji teže za 
svijetlom i mirom bez obzira na to, gdje i kako odaju Bogu čast. 

A na koncu domeće : ,,Čitaoče ! Ako kada usred puta sretneš Meira Ezofo- 
wicza, podaj mu brzo i srdačno bratsku ruku prijaznosti i pomoći . . .. 

Dalnje razdoblje njezinoga rada znači smjeliji genijalni lijet u najviše sfere 
i najveće dubine zagonetaka života čovječjega. Ona sada zalazi sve više u tajne 
duše ljudske. Ona tu dušu svuda traži, svuda nalazi i zanima je u svakom i 
najneznatnijem stvoru. Ona se sve više približava prirodi, seljačkim i šljivarskim 
kućama, upoznaje nove ljude, narodne pjesme i pripovijesti, praznovjerje i unu- 
trašnjost duša njihovih. Srce joj je puno ljubavi za njih. 

Na osnovi tih proučavanja osnivaju se pripovijesti : ,,Nizine'? i ,,Seljačina?? ; 
u ovoj je posljednjoj upravo postigla vrhunac što se tiče ,,srdačnosti'? prikazivanja 
naroda i prirode. Vanredan je tip toga seljačine, čovjeka neuzgojenoga, ali s ne- 
izrecivom dobrotom duše, koja je pripravna u ime kršćanske ljubavi na najveće 
žrtve. Seljačina ! — nikad ga čovjek ne zaboravlja, ni njega, kojemu je nebo 
kuća, a rijeka žena, ni njegove kućice pod borovom šumicom na visokoj obali 


Njemnovoj ... 
* 

U jednom je listu svome dala Orzeszkowa svoju ispovijed : ,,Vjerujem, kao 
što su vjerovala sva tri arhandjela romantične poezije poljske, da smo besmrtnim 
dusima, da ispunjamo na zemlji zadaću, koju nam je dao Onaj, kojega i ne po- 
znajući ga osjećamo, i o načinu, kako je ispunjamo, zavisi naše poniženje i uzvi- 
šenje u slijedećoj strofi bitka. U tom leži pojam nagrade i kazni. Nema za obrazo- 
vanoga duha, koji je zadaću svoju zlo ispunio, druge kazne, nego da ga se baci u 
sfere nižih poslova. Naš je posao bio visok, jer se zvao: borba za pravednost i 
svijetlo. Možda pače oni radnici, koji su mlohavo ispunili zadaću života i ne će biti 
kažnjeni, jer se taj posao drugim imenom zvao : trpljenje . . .. 


sk 


Eliza Orsezkowa se rodila god. 1842. na imanju Milkowszczyzni u guberniji 
grodanskoj iz porodice Pavlovskih. Otac joj Benedikt bio je obrazovan čovjek, 
bio je predsjednik jedne slobodnozidarske lože u Poljskoj. Kao desetgodišnju 
djevojčicu poslali su je na odgoj u Varšavu, gdje se najviše pazilo na manire, 
na glasovir i na učenje francuskoga i njemačkog jezika. S petnaest je godina 
ostavila zavod, došla kući i cijelu zimu provela najveselije : na zabavama i ple- 
sovima. Iste se godine udala za Petra Orzeszka, posjednika, s kojim se iza ne- 
koliko godina rastala. Poslije se drugi put udala za advokata Nehorskoga, koji 
je umro 1906. Kraj njega je i zakopana na groblju u Grodnu, kamo ju je spro- 
vela uz pjesmu zvonova i miris borova, kojima su opsipali cijeli put, žalobna 
povorka od 20.000 ljudi. Najbolji dokaz, da je Eliza Orzeszkowa zbilja živjela, 
a i da će vječno živjeti u dušama Poljaka. 


DR. VINKO LOZOVINA: ODGOVOR NA KRITIKU POVI- 
JESTI TALIJANSKE KNJIŽEVNOSTI 


»Srpski Književni Glasnik! u svom februarskom broju o. g. donio je kritiku 
H. Barića o mojoj ,,Povijesti talijanske književnosti“. Kritičar ponovio je u pro- 
širenom izdanju taj svoj prikaz u 4. br. ,,Savr.". Ne ću da se upuštam u meri- 
tornu stranu te kritike, niti ću da branim vrijednost svoga djela, ali sam prisiljen 
da suzbijem neispravnosti već poradi ugleda samih listova, u kojima je to objelo- 
danjeno. To činim evo sada. 

Vadim odmah iz pisma, upravljena g. Skerliću, i ograničujem se na samu 
sredicu : ,,Ono što g. B. — tako sam tu pisao — iznosi gledom na stvarne pri- 
govore i moje pogrješke. ili je puko izopačivanje mojih tvrdnja, ili gola neistina. 
B. ironično veli, da sam ,,otkrio nova trubadura u osobi Alfredall.Lancia'. 
Ma kakva nova trubadura? Markgrof Lancia pisao je u istinu pjesme na pro- 
vencalskom jeziku, i to kod Talijana najprije što se do danas zna, bio je dakle 
najstariji u tome poslu : ,,Zwei Markgrafen — piše o tome Wiese u svojoj G e- 
schichte itd.! — sind die aeltesten unter ihnen. Manfred II. Lancia richtete 
bereits vor 1190 zwei Strophen gegen Peire Vidal''. U mene doduše stoji Alfred 


1 Sr. Wiese-Percopo, Italienische Litteraturgeschichte, str. 13. (Leipzig u. Wien, Bibliograph. 
Institut, 1899.) 

mjesto Manfred; ali kad B. juriša na takovu očito štamparsku pogrješku 
(u istom je retku gdje i drugo ime Albert — Malaspina),! bruči se sam i od iro- 
nična postaje smiješan : ,,Do sada se znalo — kliče B. samosvjesno — ,,jedino 
za Alfreda Malaspinu !" Taj njegov Alfred zvao se medjutim — Albert!? 

»Dalje je otkrio (Lozovina)' — patetično nastavlja B. — takodjer sasvim 
nešto novo ; tu govori onekakvom zborniku Novellino.š Do sada smo 
čitali, da je rukopis akefalan, jedino cod. passe nosi naslov: Librodino- 
velleitd."Dalijetaj Novellino bio u početku akefalan (trista mu jada !) 
i koji mu jekodeks donio prvi taj naslov, toga mojim čitateljima nisam trebao 
tumačiti. Bilo kako mu drago, istina je, da onaj moj naslov donose gotovo sv e 
talij. literarne historije : one ga zovu tako i poradi kratkoće naziva i za razliku 
od drugih ,,starih talijanskih novela'.4 

Što mi za tim podmeće B. najbezočnije je od svega. On veli : ,,Posve nova 
i daleko smjelija od nedavno publikovane Bedjeove rasprave jeste tvrdnja (str. 37.), 
da su bretonske legende dio Chansons de Geste. Nepoznavanje starog 
provansalskog i starog francuskog jezika bilo je piscu od velike štete, pa je bilo 
i uzrokom, da zamjenjujeprovansalskuliteraturusastarom 
francuskom (str. 74. i drugdje)."5 Broj stranice ima se ispraviti : kod mene 
je tamo govor jedino o umbrijskoj religioznoj poeziji.“ B. je očito ciljao na str. 36. 
i naredne. Koliko je istine u tim njegovim riječima, puštam da to kažu navodi iz 
moga teksta (str. 36. i 37.): ,, Talijani duguju zarodak svoje književnosti svom 
bratskom narodu u Franciji, gdje se je književnost bila već bogato rascvala koncem 
XIII. stolj., odvojena u dvije velike grane : francesku u užem smislu, s njezinim 
glavnim sjevernim narječjem. . ., i južnu, provencalsku — — — Doba je to fran- 
ceske epopeje . . . Ona pjeva junaštva prošlih vijekova, Klodviga, Karla Martela, 
Pipina, Karla Velikoga, Rolanda ...,svetoopijevajuChansonsdeGeste... 

»Bretonske legende i romance sačinjavaju medju ovima (čitaj : djelima fran- 
ceske sjeverne književnosti) posebno kolo. U onaj skrajnji zapadni kutić Fran- 
ceske bijahu se zavukli zadnji ortaci keltskoga plemena i čuvahu svoju povijest 
u predaji kao jedino utočište svojega bitka. Pjesme i pripovjetke njihove pričaju 
O putovanjima kroz zemlje mrtvaca, o nevidljivu svijetu i čudesnim bitkama, 
o nadnaravnim divovima... U njihovoj priči glavni je junak kralj Artur!" — — — 

Iz moga teksta jasno i nedvoumno proističe razlika izmedju Chansons 
de Geste i bretonskih legenda, i to po sadržaju i po topografiji njihova postanja. 
Moje riječi posebno kolo (ciklus) ne mogu nikako da znače: sadržajni dio 
neke druge cjeline. 

Ovoj je slična i druga kritičareva tvrdnja, e bih ja igdje ,,miješao sjevernu 
francusku s južnom provansalskom literaturom". 1za one napomene o sjevernoj 


1 Sr. ,,Pov. talij. književnosti“, str. 38. 

* Sr. kojugod povijest tal. knjiž. ; ,,Srp. Knjiž. Glasnik“ br. 2 (1910), str. 141, redak 6. 

š ,,Srp. Knjiž. Glasnik“, ibid. 

« Rossi, Storia d. lett. it. (Vallardi, Milano 1905), vol. I., 84.; D'AnconaBacci, 
Manuale ... (Firenze, Barbera, 1910.), vol. VI.,459.; Finzi,Sommarioecc. (Torino, Loescher, 
1909) str. 36 [...,Novellino, altrimenti intitolato Le centonovelleantiche (detto 
poi anche Libro di parlargentile);jit.d.,it. d. 

5 ,,Srp. Knjiž. Glasnik“ str. 141. 

* ,,Pov. tal. knjiž.“ str. 71. i dalje. 

Ljubo Babić mi. Studija. 


franc. poeziji istom na drugoj polovici str. 37. u mene je govor o provencalskoj 
u stavci, koja glasi : ,,Dolje na jugu... zaromoni gornjoj muževnoj priči 
na odjek, ističući se osobito svojim blagoglasjem i nježnošću, lirikaljubavi 
i ugladjena viteštva. Lijepa, žarka Provenca — — —" 

Kao dokaz za svoju tvrdnju spominje B. jedino dvije riječi, dva oblika, tr o- 
versi sirventes.! Ti su oblici medjutim kod mene spomenuti samo jednom, 
itou zagradama! Za prvi veli B., da ,,inače u provansalskom glasi tr o- 
bador —aire". Živjela veleučenost ! Samo mi je primijetiti, da koliko jedan, 


1 Srp. Knjiž. Glasnik“ str. 141. 

toliko drugi oblik potječu od istoga glagola trobari: i da u svom tekstu ja 
svagdje kažem trubadur. 

Što se tiče primjedbe na riječ sirventes, vrlo je komično, da B. tu riječ 
najprije ponavlja, a onda joj domeće — što je vrlo čudno po dubokoga poznavaoca 
franceske literature, južne i sjeverne — i inačicu (!) chanso-sirventes. 
Ovo njegovo ispravljanje posve je krivo. U mene je jedino govor (str. 44.), o Sir- 
ventezi kao političkoj pjesmi, ponajviše satirična i polemična sadržaja, 
pa kad se tu kaže, da se je tako zvala, i nikako drugačije, onda je to puko zaba- 
danje. Evo zašto: Chanso (kansona) bijaše isključivo ljubavnog ili religioznog 
Sadržaja, od sirventeze po tomu posve različita. Nego, budući da su neki 
trubaduri u jednoj te istoj pjesmi katkada prelazili s ljubavi na politiku i obratno 
(prvi je to pokušao Jaufre Rudel), tako se i ta mješavina dviju lirskih vrsta 
prozva spojem dvaju naziva: chanso-sirventes.ž No o ovoj mješavini 
kod mene nigdje ni spomena, kao što joj ni mjesta ne bijaše. 

Sordello iz Goita (mantovanskog okružja) kod mene je mimogred spo- 
menut : posvećena su mu cigla tri retka.* Više nisam bio dužan kazati, a mogao 
sam mirne duše i to izostaviti.“ Istaknuo sam ga najviše radi Danteova suda o 
njemu. B. se zadire o to mjesto kao o najznatniju partiju, koju sam ja u svojoj 
knjizi tobože naopako prikazao. Ponajprije hoće da mu snizi stepen u plemstvu : 
bio je, veli, samo poljski plemić." Prigovara, da usvajam vijesti iz jedne kronike, 
koja meni nije ni na kraj pameti bila. Dodaje u ,,Savr.??, da on nije bio osobitih 
pjesničkih odlikai podmeće meniriječi, kojih janisam kazao: 
»Sve trubadure nadmašuje (Sordello) svojom slavom'' itd. Kod mene su 
na str. 38. spomenuti Talijani, koji su pjevali na provencalskomu jeziku, a 
onda je kazano: ,,Sve ove nadmašuje" i t. d.* 

B. pod konac svoje kritike opaža, da je,,čudan takodjer i moj pojam o historio- 
grafiji talijanske književnosti". A zašto? Jer sam kazao, da mi je Tiraboschijeva 
»P I Va po vremenu". Prije svega mi je opaziti, da moj bibliograf. osvrt spominje — 
kako se tu izrijekom naglašuje — ,,bolje i najbolje" (str. 377.) iz toga područja 
nauke. Način, kojim mi B. to zamjera, dao bi neupućenu pomisliti, e sam ja zbilja 
mimoišao barem desetak takvih historija, mnogo boljih i mnogo starijih od Tira- 
boschijeve. U stvari je pak sušta istina ono, što ja tvrdim. Tiraboschijeva je prva 
po vremenu: Crescimbenijeva [storia della volgar poesia (1697) 


1 Trovers (trouvčres) i trobador (troubadours): prvi naziv za sje- 
vernoga, a drugi za južnoga — pjesnika pjevača. O razlici i karakteristici jednih i drugih kod 
mene nigdje ni slova. 

* Sr. Suchier, Geschichte der franz. Litterat. (u istoj nakladi kao i Wieseovo, god. 1900.), 
str. 67. i 68. : ,,Zuweilen gehen die Troubadours in demselben Gedicht von der Minne auf die Po- 
litik ueber, oder umgekehrt. Man nennt ein solches Gedicht, das der Einheit und darum des kiin- 
stlerischen Eindrucks entbehrt, chanso-sirventes. 

š Op. cit. p. 38. 

€ Finzi (op. cit.) donosi o njemu takodjer par redaka ; D'Ancona-Bacci (op cit., 
I., str. 23) spominju ga samo po imenu. 

$ Srp. Knjiž. Glasnik“, str. 141. (na početku). 

* Slično i drugi. Tako Wii e se, op. cit. str. 14: ..,,bei weitem am bekanntesten“. Turri, 
Dizionario ecc. (Torino, Paravia 1900) str. 131. ističe, da o njemu kolaju. . ,,poche e non sicure 
notizie“, pa onda kaže: ,Di tutti gVitaliani che cantando in provenzale imitarono la lirica 
trovadorica..., egli fu il pin vivace e il pil appassionato“. 

nije povijest tal. književnosti ; nije to ni djelo Della storia edella ra- 
gione d'ogni poesi a (1732) jezuvite Franc. Saverija Quadrio, a još manje 
može da to bude leksikalna radnja Giammarije Mazzucchellija Scrittori 
d'Italia, koja je u ostalom bila pretrgnuta (iza slova A i B) autorovom smrću. 
Koristeći se ovim predradnjama i drugom gradjom Tiraboschi je sastavio svoju 
historiju (izd. 1782.), koja je po metodi, razdiobi gradiva, opsegu i osnovi svojoj 
zbilja prva literarna historija, kako ja to rekoh i kako se čita u tolikim priručni- 
cima, gdje je samo o tomu govor.! 

Za ovim B. zavezuje svoju kritiku u ,,Srp. Knjiž. Glasniku" ovim priznanjem: 
»svakako treba istaknuti piščevo nastojanje da donese što više prevoda talijanskih 
starih pjesama, i to bilo svoje, Begovićeve ili Tresićeve. Ove nam je posljednje 
osobito istaknuti". Povraćam natrag ovo veledušno priznanje, izrečeno u ovako 
finom stilu, ali moram da i ovdje stvar ispravim ovako : U mojoj je knjizi od mene 
prevedeno, što ulomaka što cjelovitih pjesama, preko trideset, dok je Begovićev 
samo jedanulomak, ito kraći ;istotakoi jedan Tresićev uz dva soneta. Pje- 
vanje kneza Ugolina moj je prijevod, pa je samo pomutnjom korektora Tresićevo 
ime pod njim zabilježeno, kako se to čita na koncu u ,,Ispravcima'.? 

Prelazim na svoje ,,nebrojene pogrješke'', iznešene u ,,Savremenikovu' članku 
i, da budem kraći, ispravljam redom : U mom bibliografskom osvrtu ne stoji nigdje 
pisano : ,,djela koja su mi bila pri ruci" (kako to B. citira), nego se tu kaže doslovno: 
,Ja ću ovdje spomenuti bolje i najbolje, što je dosad u toj ruci napisano, 
ističući osobito one knjige, koje su ovoj mojoj radnji najviše poslužile". U leti- 
mičnom pregledu moj osvrt govori dakle o razvitku talijanske literarne hi- 
storijografije, u koliko to može koga od mojih čitatelja zanimati. Ističući ujedno 
nekoja djela na osobit način, kazao sam, kojima sam se najviše poslužio. Potanje 
vijesti o bibliografiji i literarnoj gradji bile su u ovakovu izdanju posve suvišne : 
Stručnjak, ako ga to ovdje baš zanima, prepoznat će ih lako, a nestručnjaku nisu 
one ni zašto potrebne. 

Ispravljam dalje: Moja radnja nije kompilacija Gasparyjeve ;* moj nacrt 
književnosti u glavnome je više Wieseov i Rossijev nego Gasparyjev ; moja raz- 
dioba talij. književnosti nije vrlo udobna i malo znanstvena, jer se nazivi ,,starije'? 
i ,novije' doba odnose samo na pojedini svezak (u svemu dva), u kojima se djelo 
izdaje, dok je prava, unutrašnja i stvarna dioba provedena u sedam razdoblja ili 
perioda, kako to ustanovljuju najbolji i najnoviji literarni historičari.5 Aprio- 

i Štorekoh po vremenu prva, posve je ispravno. Kad bi se sudilo po strogo znan- 
stvenoj metodi, bilo bi to istom djelo A. Bartoli-ja. o kojemu Zingarelli (u Appendice Ga- 
sparyjeve historije I., str. 415): ,,I B. coi suoi Pr mi due secoli di letter. ital. (terminati 
nel 1880) s'& acquistato il grande merito di avertrattato per il primo questi soggetti in 
modo veramente scientifico“. . 

# ,,Pov. tal. knjiž.“ str. 187—190. 

* Str. 377., konac prve stavke. 

* Za ovo upućujem na djela, koja sam istaknuo u svom ,,osvrtu“. Ne razumijem, zašto se 
B. povraća tako rado na ovo pitanje. Ili je meni G. morao biti manjim pomagalom, nego li: onim 
novijim historičarima talij. književnosti, kojima je on bio glavnim i kod znanstvenog obradji- 
vanja ovoga predmeta. Konačno uspjelost moje knjige ne ovisi o stepenu njene originalnosti, nego 
o načinu prikazivanja, izboru gradje i sl. 

5 Upućujem na Sadržaj na koncu svoje knjige i napominjem tih sedam perioda: Eta 
preistorica, Primordi della letteratura, Periodo toscano,Rinasci- 

rističan sud moga razlaganja nije diletantizam, jer treba da je upravo takav u po- 
pularnom djelu metode sintetične ; moja vrela nisu ,,nuzgredna“, jer su to u glav- 
nomu najbolje talijanske literarne historije. O Gasparyjevu se djelu ne može ka- 
zati, da je ono ,,odista vrlo lake lektire" jasna prikazivanja, no da mu individu- 
alna sinteza prepušta i zalaženje u pojedinosti, i kritizovanje, radi čega i dolazi 
do tolike opširnosti''. Tko samo smisao ovih riječi malo bolje promozga, uvidjet 
će, da je po svoj prilici baš obratno istina : Ne prepušta Gasparyju ,,individualna 
sinteza'', da zalazi u pojedinosti i da kritizuje, nego upravo to njegovo zalaženje 
u pojedinosti i kritizovanje omogućuje njemu stvaranje te individualne sinteze, 
i radi te izmjene metoda, analitične i Sintetične, historične i kritičko-estetske, 
njegovo je djelo odista strogo znanstveno, ali upravo za to nije vrlo lake lektire 
ni jasna prikazivanja, uzmu li se te riječi u njihovu literarnom značenju. Ovake 
se knjige lako ne čitaju, nego se samo znanstveno kompulsiraju : neprirodni pre- 
lazi, česti skokovi, povraćanja i ponavljanja (sve radi one izmjene metoda u istome 
djelu), kao i mnoge preopširnosti poradi zalaženja u pojedinosti, na štetu su 
svagdje, pa i ovdje, zaobljenosti i jedinstvenosti prikazivanja, kao i jasnoći slike 
pojedine epohe. Starije doba tal. književnosti ne dopire u mojoj knjizi do god. 
1600., nego do g. 1500.1 

Ne kažem ja o Fr. da Barberino : ,,Francesko se daje na pisanje knjige, ka- 
kove još nije imala nijedna književnost", nego se tako napominju uvodne 
riječi iz njegova djela (tu je naime govor o sadržaju), i to avako (a ne kako ono 
B. citira) : ,,Na ponuku Intelligenze... Fr. se daje na pisanje knjige . . ." 
Komparativno proučavanje književnosti nije bilo moj zadatak. Uza sve to na 
predjašnjoj str. u mene se čita, da je Barberino stajao pod utjecajem dviju fran- 
ceskih književnosti.? O hronologiji Barberinovih djela ne bih imao što da ispravim, 
jer u mene nije spomenuta niti jedna takova data.š A što da kažem o samom 
djelu, po kome bi, veli B., ,valjada trebalo ispraviti"? 

Na str. 104. nije ,,čudnovata"“ moja tvrdnja, da su pisma fra Guittona naj- 
stariji spomenik talijanske proze, nego je vrlo čudnovato kritičarevo shvaćanje, 
da se tu ne govori o literarnoj prozi, pogotovo kad je morao pročitati, što ja velim 
na predjašnjoj (102) strani. | 

Nije istina, da ja igdje na koncu knjige navodim Novatijeve Le Origini 
(na koje B. upućuje hrvatske čitatelje, da meni mogu lakše i strože suditi !), a na- 
prosto s razloga, što to djelo nije još nigdje objelodanjeno: 


mento, Periodo nazionale, Decadimento, Rinnovamento. — Sr. Car- 
ducci, Dello svolgimento della letter. nazionale (u ,,Discorsi letter. e storici“ — Opere, vol. I., 
Zanichelli, Bologna, 1905) 2 Turri, op. cit. str. 174 i dalje. 

1 G. 1600. štamparska je pogrješka na naslovnom listu! 

* ,,Pov. tal. knjiž.“ str. 119: ,,Tu se (u Avignonu) Barberino pobliže upozna s franceskom 
i provencalskom književnošću i od njih primi poticaj za ozbiljniji rad“. — Str. 120: ,,Premda djelo 
posiže za provencalsko-franceskim i.za latinskim i savremenim izvorima, ipak je samostalno 
izradjeno“. 

š Sr. kod mene str. 119. i 120. 

“* Kod mene se na toj strani čita: ,,Koliko se može ustanoviti hronologija prvih spomenika, 
počeci prave talij. proze ne mogu se postaviti prije svršetka XIII. stoljeća“. Koja jetoprava 
proza? Valjda ona iz registra fiorentinskih bankira? 

5 ,,Savr.“ str. 258 ; ,,Srp. Knjiž. Glasnik“ str. 140. — Novatijeve Le Origini imale su 
izići kao prvi svezak Vallardijeva izdanja ,,Storia letter. d'Italia“, koju zasnovaše desetorica talij. 

Nije istina, da su kod mene pogrješni bibliografski ,,navodi", gdje je govor 
oosudi Ceccad*Ascoli, jer se sa mnom slažu svi talij. historičari poslije 1900.* 
To isto vrijedi i za hronologiju Petrarkine biografije.? 

Nije ,,čudnovato'", što ja pišem: ,,Cino (da Pistoia) bijaše žestok pristaša 
Ghibelinaca**, nego je vrlo čudnovato što piše kritičar B., da ,,Cinov ghibelinizam 
datira od 1311.? :3 kao da sam ja imao napisati i historiju političkog mišljenja 
talijanskoga pjesnika od njegove rane mladosti unaprijed ! 

Nije istina, da su kod mene ,,data smrti'" Puccija (1390) i rodjenja Giustinia- 
nija (1388) pogrješna ;* niti je istina, da postoje kakva ,,otkrića" Lazzarinija u 
tom pogledu, jer toga Lazzarinija nema medju živima. 

Nije istina, da sam kod data rodjenja i smrti: Sacchettija ja što pogriješio, 
nego je tu pogriješio slagar, a korektor njegovu pogrješku propustio, po kojoj 
pogrješci proističe, da je S. živio samo godinu dana (1339—1340).$ 

Nije istina, da j a ,,riješavam zamršena pitanja hronologije Danteovih djela'? 
(jer ni to nije moj zadatak), nego je istina, da se moja data slažu s datama naj- 
boljih i najnovijih pisaca.? 

Data Beatričine smrti (,,devete ure, devetoga dana, devetoga mjeseca god. 
1290'') navedena su po Danteovim riječima ; a što nije navedeno i njegovo tu- 
mačenje o arapskom i sirskom načinu brojenja, učinjeno je to za to, što moja knjiga 
nije specijalna radnja o Danteu, ali još više za to, da na onomu mjestu upozorim 
čitatelje na mnogo važniju stvar, naime na simboliku broja de vet, kako se tu 
izričito i napominje.? 

Nije kod mene netačan sadržaj Danteova ,,De Vulg. Elog. ", nego je ne- 
«ispravan jedan broj: šesnaest mjesto četrnaest"? 


profesora. Još do danas nije objelodanjeno (a sigurno ni napisano) Novatijevo djelo i Mazzo- 
nijev Ottocento. 

1 Sr. Volpi, II Trecento (Vallardi, Milano) str. 177 ; Rossi, op. cit. 1., str. 158; Turri, 
op. cit. str. 66 ; Wie se, op. cit. str. 112. 

* Rossi, op. cit. I. str. 173., 175., 182., 191. Ovdje se pozivljem na treće, pregl1e- 
dano izdanje od god. 1905., i ako je materijal za moju radnju bio već gotov u to vrijeme. 
Lo Porco je objelodanio članak: ,,Errori e inesattezze nella biografia di Fr. P.“, ali istom 
u Giornalo stor. d. lett.it., XLVIII, 36. — Njegova su ,,otkrića“, po kritičaru, dakle 
opće poprimljena ! 

* Sr. Wiese, op. cit. str. 68. : zove ga ,,eifriger Ghibelline“... 

€ Rossi, op. cit. 1., str. 234. % 11. str. 27. (za Giustinijanija). 

* Ovo je najzanimljivije da se upoznaju ,,kvalitete“ kritičara B. — D'Ancona-Bacci, 
op. cit. vol. VI., pišu pod Pucciuobliku opaske: ,,Secondocicomunicaildott.G.Lazzeri, 
studioso del Pucci e dal quale attendiamo una vita del poeta popolare fiorentino e 1 edizione delle 
sue rime, egli sarebbe morto ai 13 ott. 1388.“ — Ističem, da je ovoizašlo u biblio- 
grafskom suplementu ove godine (1910)! — Sr. još Volpi, I! Trecento, str. 143. 

* ,,Pov. tal. knjiž.“, str. 272. 

? Sr. Turri, op. cit. str. 89.: ,,De Monarchia..., trattato, composto negli anni dell' esiglio, 
provabilmente tra il 1310 e il 1315. — Str. 75.: , Div. Commedia : pensata dopo la morte di Bea- 
trice (1290), maturata dopo quella di Arrigo VII. di Lussemburgo (1313), il poeta compi, poco prima 
della sua morte (1321), quest* opera“. — Što kod mene znači ,,prvi dio odmah iza progonstva“, 
vidi se iz riječi: ,,ali je moralo najviše da zaokupi pjesnika (to djelo) od Henrikova pohoda“ i t. d. 

* Sr. ,,Pov. tal. knjiž.“ str. 149: , Oplakujući (Beatricu) opominje je uvijek uzbroj devet, 
da već time označi, kako je ona ,,,,»pravo čudo, čiji je korijen broj čudotvornoga, presvetoga 
Trojstva“. 

* Sr. kod mene str. 157, 158. 

NagadjanjeoPecoronu nije moje nagadjanje, a nije ni samo Gasparyjevo 
nego i novijih historičara ; apokrifnost uvodno g soneta nije dokazana nego 
jeodnek i hstavljena samo u sumnju njegova autentičnost; a što ja velim uvoćneg: 
slijedim samo druge, kompetentnije od sebe.! 

Ja ne iznosim ,najinteresantnije rezultate, kad hoću da proširim Gasparyja': 
prvo, jer ne slijedim tu metodu da ikoga proširujem ili suzujem ; drugo, što od- 
nosno mjesto (Inf. V.) ne pripada historijskom dijelu teksta nego dodatim 
primjerima ; a treće jer ja ne uzimljem za historičnu istinu ičije pričanje, nego, 
što više, domećem : ,,vele dapače“, ,,kažu izdajom' 

Ne velim ja niti toga, da se je ,,sklopio brak izmedju Franceske i Gianciotta 
radimira, t. j. radi političkog ugovora, nego velim: ,,da se Guido izmiri sa svojim 
pogibeljnim susjedom Malatestom'', a to izmirenje može da znači i odstranjenje 
napetih odnosa, ili sredstvo da se ta napetost onemogući. 

Conte Ugolino nije samo meni Guelfovac, kad se je iz osvete udružio 
s toskanskim guelfima protiva Pise ;* pa kao što kod Cina, tako ni ovdje nije 
bio moj zadatak, da prikažem političke metamorfoze pisanskoga kneza. 

Da u mojoj knjizi može biti i uspjelih partija, prikaza pojedinih pisaca, uspjelih 
slika pojedinih epoha to bi mogao netko i ustvrditi ; ali da ima i uspjelih odlomaka 
s pozivom na pojedine stranice, tako može suditi samo kritičar B. Uza sve to nije 
istina, da su ti odlomci prevedeni iz Gasparyja : moja str. 24. nije prijevod Ga- 
sparyjevih 27. i 28. ; moja se 47. str. niti ne osvrće na G. 55. stranicu, nego na ono 
što mnogo bolje i mnogo tačnije donose Bartoli i Wiese; moja str. 105. 
napominje samo sadržaje (predmet) nekih novela kao i Gaspary na svojoj 144., 
ali kao i toliki drugi.“ 

Ovaka je, eto, ona ,,rukovet fakata", kojom kritičar dokazuje moju ,,ne- 
dovoljnu stručnu spremu, moju ,,nesamostalnost', moju ,,nedovoljnu ozbiljnostt?* 
moj ,nedostatak trajne sistematske informacije i učenja". Ali i ako sam nava- 
djajući i ispravljajući po sebi nimalo zanimljive stvari već dosadio i sebi i drugima, 
ipak mi je dodati još par riječi o njegovim generalijama. Ma sve da se B. 
»u načelu istovjetuje s mojim planom'', ma sve da ističe, kako treba u Matičinu 
izdanju voditi račun a io publici", pa ono ne smije da nosi ,niti čistonaučn o, 
a kamo li teoretsko obilježje", nije on niti jednom samom primjedbom dokazao 
da razumije, što te istaknute riječi zapravo znače. Nije mu tu stvar mogao ob- 
jasniti ni moj članak u ,,Glasu? M. H. (g. 1908.), iz kojega u ,,Srp. Knjiž. Glasniku 
prenosi ovaj passus:',Matičarev je posao iznijeti nešto živo i zanimljivo, bez 
ikakvog naučno znanstvenog aparata već gotove rezultate, njemu je pretakati 


1 Sr. Turri, op. cit. str. 112: ...,,secondo alcuni sarebbe un Messer Giovanni 
di Ser Frosino, secondo altri che prestano poca fede al sonetto premesso al Pecorone, un 
Ser... it. d. — ,,ll sonetto che va innanzi a questa raccolta“... 

* Sr. ,,Pov. tal. knjiž.“ str. 182 i 183. 

š D'Ancona-Bacci, op. cit. 1. str. 227 (ann. 3): ,, Ugolino della Gherardesca, guelfo, 
che ottenne, per suoi maneggi, la somma autorita in Pisa e quindi dalla pare ghibellina, aiutata 
dall' arcivescovo, fu spodestata““. 

€ Sr. Bartoli, op. cit. I1., str. 163 i dalje; W i es e, op. cit. str. 19. — Ne ispravljam ovo, 
da dokažem, kao da mi Gasparyjevo djelo nije poslužilo više nego ijedno drugo. Koliko i kako 
ističem to u svom bibliograf. osvrtu. Hoću samo da ovim ispravljanjem upozorim, koliko je kri- 
tičar savjestan u svojim navodima. 


na hrvatski već tvrdo udarenu povijest književnosti pod vodstvom individualnog 
svog ukusa i svojih sudova... Taj posao nije niti prevodilački niti običan kom- 
pilatorski, jer da bude uspješan, traži od spisatelja, da se je u nj uživio, da o njemu 
govori s mnogo ljubavi i toplote, kao onaj, koji o tom više poznaje neg li kazuje, 
koji je proniknut uvjerenjem svoga izlaganja'. Po njegovoj kritici u ,,Savr." reklo 
bi se dapače, da sadržinu literarne historije, i to još na pučku pisane historije, 
sačinjavaju puki hronološki podaci, imena kodeksa i naslovi prvih izdanja, imena 
i brojevi, brojevi i imena. To bi rekao, cijenim, i onaj, koji njegov članak uzima 
za ozbiljnu kritiku, te mu ne postaje prozirnom njegova dvostru katendencija , 
da na temelju bibliografije i bibliografskih podataka dokaže 
moj nemar, a svoju veleučenost. A što da kažem o onom triumfalnom uskliku pri 
koncu : — Eto, kako se dr. L. služi vrelima ? što o primjedbi, da su oni kritičari, 
koji su moju knjigu pohvalili, eo i p so službeni kritičari? 


MILAN MARJANOVIĆ: NOVA KNJIŽEVNOST (Svršetak) 
BILJEŠKE. 


Francuski su realiste u početku (Flaubert) bili spram života indiferentni 
htjeli ga shvatiti kao puku iluziju, koja ih zanima samo kao predmet za umjet- 
ničku obradbu. Ovim smjerom su u nas donjekle pošli Vojnović i Draženović i 
veći dio mladjih Modernista. Ali danas se ne bi moglo na tome ostati: život 
je ipak više od puke iluzije, on je vrijedan i sam po sebi, a ne samo kao ma- 
terijal za opisivanje; život treba živjeti, u njem se snalaziti i boriti; on je dosta 
bogat i dosta raznolik, a da se ide tražiti preko njega i izvan njega još drugi smisao 
i druge vrednote. Umjetnik nema da bude tek posmatrač njegov, tek historik 
i analizator njegov, nego i njegov potpuni aktivni član, primajući njegove udarce 
i dajući sam udarce. U životu nijesu vrijedne samo ideje, nego i fakta; nisu lijepi 
samo snovi, ti surogati života, nisu važni samo simboli, ti destilati života, nego 
i sam prirodni surovi produkat. Nije važna samo duša nego i tijelo; nije važan 
sam čovjek nego i cijela priroda oko njega, koje je on član baš tako kao i onaj 
crv, ili onaj kamen. 

Ova spoznaja je i naše realiste na mahove prožimala, ali su se zbog nje 
bunili; činila im se je povrijedom ljudskoga dostojanstva; antropocentrizam je 
bio u njih još odviše jak. Ali ova spoznaja je daleko plodonosnija i pozitivnija 
od stvaranja sukoba izmedju pisca i života, ili izmedju čovjeka i prirode. Čo- 
vječanstvo je uvijek onda više napredovalo, kad se je podvrgavalo prirodnom 
poretku, nego li kad mu se je kušalo (kao u doba sredovječno) oprijeti. A sa 
napredovanjem je rasla i unutrašnja smirenost i zadovoljstvo i sreća. Nije dakle 
dosta, da pisac zna i priznaje e su ipak jedino odlučujući prirodni zakoni, nego 
treba da tu činjenicu prihvati u svim konsekvencijama, da se s njom ne samo 
nagodi, nego da joj se i poda. On treba da se ne smatra samo ,,na žalost" dijelom 
prirode, nego da bude radostan zbog toga, da se svom dušom time smatra. Ne 
samo da se smatra dijelom i to još možda zapostavljenim dijelom, nego baš 
jednakopravnim dijelom te prirode. Onda će prevladati i onu zadnju zabludu 

koja je proistekla iz jednostranoga shvaćanja prirodne nauke, a koja se sastoji 
u tome, da se smatra priroda kao nešto izvan čovjeka, da su prirodni zakoni neka 
sila nad prirodom; prema tome da je život i čovjek u njemu samo neki produkt, 
bez volje i vlastite snage. Nasuprot, treba da sebi budemo svijesni i toga, da 
život nije samo produkt nego i producenat, da je takav producenat i čovjek 
u tom životu, da je pojam ,,prirodnog zakona" tek apstrakcija čovječjega mozga, 
i da je prava realnost tek ona unutrašnja snaga, koja nas i sve živo naprijed 
goni. Stari su govorili: Est Deus in nobis; mi možemo reći to isto, ako pod 
Deus" pomišljamo ,,Život"', a možemo reći i ,,Est vita in nobis", a kraj toga 
pod ,,Vita'"' pomišljati ,,Deus". 

Život se danas shvaća u nauci kao nešto vječno labilno, kao sam unutrašnji 
labilitet; mir, stalnost, pokoj nije više život, nego njegova negacija. Život je izraz 
stanovitoga spoja sila, koje traže stabilitet, ali baš time, što ga ne nalaze, ne- 
prestano stvaraju život i njegove pojave. Sile ne zapažamo, dapače možemo 
reći, da je uopće ni nema, ako se ne očituje; a ona se očituje samo onda, 
ako ima da savlada neku zapreku ; dapače bi mogli reći, da se pojam sile pokriva 
s pojmom otpora, dakle borbe ; a kako se i u fizici radnja definira kao ,,svla- 
davanje otpora', to možemo reći da se pojam sile pokriva i s pojmom radnje. 

Prihvati li jedna literatura ovo shvaćanje, onda se je doista postavila na posve 
pozitivno, ali i na idealno stanovište ; postavila se jena posve objektivno, ali isto- 
dobno i na subjektivno stajalište ; svezala se je nerazdruživo sa životom, ali mu se 
je i nametnula ; podvrgla se je prirodi, ali je ojačala i svoje ljudstvo ; pustila je 
korijenje duboko u z»mlju, ali je time dobila jako uporište da se uzdigne visoko 
nebu pod oblake ; postala je aktivan borac, a ne samo plemeniti, izmučeni patnik ; 
ispoljila se je kao produkat prilika, u kojima se razvija, ali za to i kao tvorilica novih 
i samoniklih oblika ; postaje karakterističnijom, punijom, u nekom narodu na- 
rodnijom. Za nju gube vrijednost prvoga reda pitanja škola, struja, auktoriteta, 
ona je slobodna, neovisna jer jest i jer se osjeća jakom. Postaie elementom na- 
pretka a ne konservacije ; umjesto sentimentalizma navješta energizam ; za to 
i nije više pesimistična, jer se ne razočarava ; ne razočarava se, jer uopće ne goji 
iluzija ; vedra je, jer je dijete borbe. Snaga je njezin život, jer je život njena snaga. 
Književnost ovako slobodna, biva umjetničkom, a umjetnost ovako životnom 
biva općom književnošću. 

Eto ovo je put i preduvjet do : nove književnosti ! 

Literatura nije i nema biti ni sluga, ni puki odjek političkoga života, ali ona 
ne smije da bude slijepom za taj život i njegove pojave. Ne treba da bude popula- 
rizator ekonomije i socijologije, ali mora da ima otvoreno oko i za one strane ži- 
vota, kojima se te nauke bave. Ona ne treba da bude narodnim agitatorom, ali 
ima da prati razvoj svoga naroda. Ako bude znala i htjela da i ovim pojavama po- 
sveti pažnju, onda joj se baš danas i kod nas otvaraju najobilatija polja i najraz- 
nolikije perspektive. 

Javni naš život zadnjih 10—15 godina, a naročito zadnjih 5—6 godina, tako 
je nov i obiluje tako zanimljivim sujetima, da je upravo čudnovato, kako nijenašao 
više odjeka u literarnoj obradbi. Koliko tužnih i veselih, koliko heroičkih i ko- 
mičnih zgoda je mogao pružiti književniku ovaj sami decenij političkih peripelija 
koje su stvarale svaki čas nove prilike, nova raspoloženja, nove situacije za ljude 

najrazličitijih slojeva. Od pojava mladje generacije, do pokreta god. 1903.; od skup- 
štinskog pokreta iza te godine, koji je zahvatio sve krajeve, uskomešao sve slo- 
jeve, do riječke resolucije; od nje preko prvih izbora, (koji su potpuno preokrenuli 
decenijima ustaljene odnose ne samo u politici, nego naročito u našem društvu), 
od tih izbora do današnjeg dana, uz tolike promjene vlada i položaja, uz tolike pre- 
obrazbe ljudi i nazora ! Individualna raspoloženja, komedije ili tragedije, očitovanja 
psihe mase, impresije, koje su pratile te pojave, sve ovo nije u knjizi našlo odjeka. 

Ne mislim time reći, da bi knjiga imala sve te pojave rigistrirati, ili u njima 
sudjelovati, ali je upravo nevjerojatno, da je se nisu vidljivo dojmile. Ona može 
da ih prikazuje sa stanovišta kojega mu drago, može da im se ruga ili da se njima 
zanosi, može da simpatizira s jednim ili drugim pravcem, ali je zlo, kad ih na- 
prosto ignorira. Jer o tom nema sumnje, da su te pojave daleko važnije i vred- 
nije, nego li mogu biti uzroci ili isprike, koje bi književnici mogli za opravdanje 
svoga ignorovanja navesti. 

Kronika vanjskih dogadjaja te vrsti spada u novine, ali refleks njihov sva- 
kako spada u književnost. Zlo je po nju, ako nema sposobnosti, da na te dojmove 
reagira, jer je to znak, da su joj sensorni živci otupili ; a otupili su možda uslijed 
predugoga opijanja sanjama i fantomima. Smatraju li pak književnici, da se sve 
te pojave njih ne tiču, onda oni sami suzuju polje svojega djelovanja, pa se ne 
mogu tužiti, da im drugi vežu ruke. ' 

Koliko li je unutrašnjih kriza i evolucija prošla samo mladja generacija kroz 
to doba ! Ali malo je što od toga našlo izraza u lijepoj knjizi. Dojam vanjskoge 
svijeta i vanjske kulture na generaciju 80-tih godina nam je ocrtao Gjalski, ali 
ovaj dojam na našu generacju nije našao svoga Gjalskoga, akoprem taj dojam 
nije bio nipošto jednak onom, što ga je podnijela starija generacija. 

Mnogo se je pisalo o iseljeništvu, ali i ako imamo opisanih jada i nevolja, koje 
su potjerale naše iseljenike sa rodjene grude, nemamo nego malo i to jednostranih 
opisa samog iseljeničkog elementa u njegovoj novoj postojbini, ili kod njegovog 
povratka u domovinu. Da, imamo donekle i toga, ali se prikazuju ti ,, Amerikanci" 
većinom u slabom svijetlu, dok je naprotiv utjecaj novoga svijeta puno pozitivniji, 
a svakako je vanredno interesantan sa psihološke strane. 

Naše selo nije više ono, koje je bilo prije samih 15 godina. Dokazano je, da 
je i ekonomski smisao i sama ekonomija u znatnom dijelu seljaka uznapredovala, 
seljak je i sam mnogo probudjeniji i dobiva jasniju ljudsku svijest. Ne svagdje i 
ne uvijek, ali svakako pružaju slučajevi toga napretka bar toliko zanimljivosti za 
novelistu, koliko ih pružaju slučajevi zaostalosti i propadanja. Čini se, da mnogi 
naši pisci, naučeni od starijih, drže da je samo tuga i nevolja, bijeda i propadanje 
dostojno literature, i podesno za umjetničku obradbu. 

Naši gradovi su se tek u novije doba počeli razvijati, dotično nacijonalizirati. 
Stari tipovi purgarije na sjeveru, a patricija na jugu izumiru, a oni su već i do- 
statno opisani. Ali se radjaju novi tipovi polugradjanina-poluseljaka, tipovi, koje 
stvara useljivanje u grad sa sela, tipovi, koje stvara aklimatizovanje tih došljaka. 
Baš ovaj pojav je danas tako karakterističan, a tako malo opisan ! U južnijim 
našim krajevima se opaža još i više, jer se tu gradski elemenat tek u novije doba 
odtalijančio, te se nacijonalizuje. Ovi gradovi tek sada dobivaju narodni karakter, 
dočim sjeverniji i kontinentalni gradovi polako se modernizuju i opet oživljuju. 

Zagreb je svakako razmjerno najmanje obradjivan od naših novijih pisaca, 
a ipak, kolikog li obilja ne pruža njegov sadanji stepen evolucije ! Zagreb je skoro 
posve izgubio onu fiziognomiju, koju je prije imao i koju je Šenoa znao tako da 
lijepo ocrta. Zagreb tek stvara novi svoj tip, pa već danas pruža toliko raznolikog 
gradiva, da je upravo nepojmljivo, kako od svega toga nije književnost aprofi- 
tirala. Zagreb nije nipošto samo činovnički grad, on je dapače više radnički, nego 
li činovnički ili djački, u njemu se je već lijepo razvio sloj neovisne inteligencije, 
trgovaca, privatnoga činovništva, poduzetnika i život je u tim slojevima svakako 
pažnje vrijedan. U Zagrebu već imade dosta obitelji, koje žive ili hoće da žive ve- 
l»gradskim životom, koje troše velike svote, koje su svakako zanimljive, ako ne 
kao sredjeni i lijepi tipovi, a ono svakako kao predmet studija i opisivanja. I onaj 
mali gradski svijet, koga prije skoro da i nismo imali, u velike se je umnožao i dobio, 
je svoje značajne crte, te žive već punim svojim osebnim životom. Pa najposlije : 
sam problem ovog transformiranja gradskoga života, sam problem mješavine 
koju opažamo u našim gradovima, zar i to nije dosta zanimljivo i dostojno za knji- 
ževnu obradbu ? | 

Mi imademo danas već neku posebnu kastu kulturnijih elemenata, imamo 
inteligentnoga proletarijata i više, nego li ga možemo podnesti, imademo već malu 
masu umjetnika svake ruke, imađemo aspiranata na razna umjetnička zanimanja, 
imademo upravo najšarolikije mnoštvo djaštva, a svi ti slojevi, sve te skupine 
žive bar u stanovitim odsjecima svoga života veoma intenzivnim unutrašnjim, a i 
veoma ekspanzivnim'vanjskim životom. 

Naša žena nije više onakova, ili bai nije uvijek onakova, kakovu su ju crtali 
naši raniji pisci. U novije doba se je ona razvijala i duševno i društveno ; mi ima- 
demo danas zanimljivih pojava u ženskom svijetu, i ne trebamo tražiti vani po 
svijetu zanimljivijih. Naša se žena bavi već i umjetnošću, literaturom i politikom 
i djeluje u raznim društvima!; ona zalazi u svijet i izvan domovine, te se na raznim. 
poljima ističe. Zar ne pruža ovaj novi razvoj žene dovoljno materijala za literaturu? 

Imademo već niz izumitelja, koji sad uspijevaju, a sad ne, ali množina ljudi, 
koji se bacaju fa traženje novih poduzeća, novih iznalazaka svakako je značajna 
po današnji e daj razvoja naše narodn= snage i po raspoloženje duhova. 

Navodim ovo samo za to, da upozorim na množinu predmeta, kojima bi se 
mogla baviti naša književnost, a kojima se ili ne bavi ili u kojima ne nalazi ništa 
novo, zanimljivo, niti znade da u njima istakne značajne crte veće važnosti. Posve 
je svejedno hoće li literatura ove predmete opisivati sa svijetle ili sa mračne strane, 
sa zanosom, sa skepsom ili sa odvratnošću. Ali ona nikako ne može reći: da je ži- 
vot oko nje pust i da nema poticaja. Bude li pako promatrala taj život otvorenim 
očima, bude li prožeta onim shvaćanjem, o kome sam prije govorio, onda sam uvje- 
ren, da bi mogli dobiti i onoga, čega danas malo imamo : djela ne samo artistički 
valjanih, nego i sadržajno silnih, “koja će se nametnuti publici, koja će biti na ši- 
roko koncipirana, pak će doista značiti isto tako epohu i dogadjaj u literaturi kao 
i u životu naroda i njegovog duševnog razvitka. 

Problem stvaranja narodne literature se ne rješava teorijom već praksom. 
Mi ga do. sada nismo mogli potpuno riješiti za to, jer nismo (kako sam to prije 
razložio) imali unutrašnje slobode 1 mirnoće. Za to nismo imali srčanosti da otvo- 
. renim očima Europejca gledamo ned zvoj i na pojave našega života, niti snage, 

da ga onako prikazujemo, kako ga vidimo i kako se nas doima. Zato smo po- 
Sizali za blijedim internacijonalnim sujetima, kad smo htjeli da budemo moderni 
i Europejci, zato smo se vezivali stotinama obzira, kad smo htjeli da budemo 
narodni. A što je najglavnije, ali i najgore : drugačije smo živjeli a drugačije pi- 
sali, izlučivali smo iz našega literarnoga djelovanja ono, što je bilo najviše naše 
— naš vlastiti životni okoliš, onaj život, koji nam je najpoznatiji i najbliži. Kad 
je naš književnik sjedao uza stol, postajao je drugi čovjek, pisao je drugim rije- 
čima, drugim tonom i s drugim shvaćanjem, nego li to čini u dnevnom životu, kad 
priča drugovima nešto, što mu se čini važnim ili zanimljivim. Drugo je mjerilo vla- 
dalo pred bijelim listom papira, nego li vlada u društvu, i za to je pripovjedalački 
ton naše novele posve izvještačen, neprirodan i suhoparan, bez one spontane ne- 
posrednosti, koja obilježava ruske i francuske pisce. 

Napokon nije uvijek ni ta dvovrsnost u promatranju života kriva, imade još 
i veća nevolja : mnogi naš pisac uopće ne poznaje života, naš život ili bar onaj život, 
kojega opisuje. Imade pisaca (doduše to nisu bolji pisci) koji opisuju selo a da ga 
ne poznaju ili ga ne razumiju ; imade dosta onih, koji opisuju salon, a da u njega 
nisu pravo ni zavirili. Ali imade isto tako pisaca, koji žive u onom životu koga 
crtaju, a ipak ne vide u njemu ni jedne nove crte i ne nalaze u njemu ono, što 
ga najviše obilježava. One pako strane našega života, koje sam netom spomenuo, 
malo koji pisac pozna ili im pripisuje pravu važnost. To znači, da nije oštar i sa- 
mostalan posmatrač i da nije otkrivač novih svijetova. A to mora književnik da bude. 

Zola je htio da ocrta savkolik život jedne epohe, pa je za to išao da za svako 
svoje djelo pomno proučava sve prilike onoga kruga, koji je imao da opiše. I ako 
nije danas više potrebno niti savremeno, da pisac ,,radi“ romane metodom Zo- 
linom, ipak ne bi bilo na odmet našim piscima, da se i ,,ex privata diligencija“ 
malko više bave proučavanjem našega života i sviju njegovih novih pojava. Tur- 
genjev nije zaista radio Zolinom metodom, ali je imao toliko smisla za svaki novi 
i značajni pojav u Ruskom životu, da je davao takovim pojavama ne samo ime, 
nego i tip. 

Svaki drugi rad može da proizlazi iz dužnosti, ali samo literatura i uopće 
umjetnost, ne. Čim jedan umjetnik radi nešto iz dužnosti ili radi dužnosti (bila 
to dužnost spram naroda ili spram sama sebe), čim on osjeća tu dužnost, onda je 
njegovo djelo slabo i nadničarsko. U običnom životu je dužnost krijepost, ali u 
umjetnosti je ona isto što i čedomorstvo. Naši su stariji pisci mnogo puta pisali 
iz patrijotske dužnosti ; noviji pišu iz nekog osjećaja dužnosti spram sebe samih 
ili spram svoje reputacije ili spram ambicije. Ni jedno ni drugo ne može da pro- 
izvede onu novu književnost, koju svi očekuju .. 

Umjetnost je izražaj potrebe i nužde, ne vanjske, nego posve unutrašnje. Ako 
književnika zanima život ili stanoviti njegov dio, sam po sebi, ako znaličnost pre- 
lazi u njega već u strast, ako je njegova unutrašnja potencija jača od svih obzira 
srednje mjere ili t. z. ,,zlatne sredine“ dobrog odgoja, onda tek može da nam dade 
veliko i samoniklo djelo. Znaličnost će ga goniti, da se zanima za sve pojave ži- 
vota, da taj život proživljuje, a ne da se drži od njega po strani. Onda će takav 
književnik i zaći u taj naš život, u njem će sudjelovati, bit će čovjek medju lju- 
dima. Teoretici mora da znadu, da nema narodne književnosti bez književnika, 
koji su ujedno narodni ljudi, a književnici mora da znadu, da nema dobre knji- 

ževnosti bez punoga života ; život nije potpun, ako nema ljubavi za nj, anije ga 
kadar niti razumjeti niti ljubiti onaj, koji ga svega ne poznaje ; poznat će ga pako 
onda, ako k njemu pristupa bez predrasuda (bile to predrasude moralne, tobož — 
filozofske, ili literarne naravi, bez obzira, bez bojazni i bez drugog interesa do li 
zvjedljivosti. 

H. Bahr je jednom rekao, da je kritičar umjetnik, koji nema ruku. Moglo bi 
se reći i to, da je književnik kralj, koji ne kraljuje, prosjak, koji ne prosi, graditelj, 
koji ne gradi, činovnik, koji ne ureduje, trgovac, koji ne prodaje, izumitelj, koji ne 
pravi strojeva, seljak, koji ne kopa. On je sve to potencijalno, on je sve to po spo- 
sobnosti i po razumijevanju, on je sve to u umišljanju. Ako to nije, onda je loš 
umjetnik. Rečenicu : tko hoće da shvati pjesnika, mora da ide u pjenikove kra- 
jeve, rado opetuju književnici, ali bi i za njih morala vrijediti druga, slična, reče- 
nica : tko hoće da bude književnik, taj mora da bude prije svega čovjek, taj mora 
da ide u zemlju života. Umjetnici su bili prije smatrani, i sami se smatrali, polu- 
bogovima, prije su dolazile njihove inspiracije tobož odozgor, iz nebesa, ali danas, 
kad znamo, da dolaze odozdol, iz dubina ljudske duše, moramo tražiti da budu 
prije svega ljudi, da se uzmognu uzdići do nadljudi. I za to nova umjetnost ne može 
da bude samo artistička igrarija, pa i kako lijepa i uspjela, ona ima da bude snažan 
izražaj ljudstva, čovještva. Onda će biti i muževna i pozitivna, dočim je danas 
plačljiva i ženska, kako je to već za europsku književnost opazio Brandes prije 
četvrt vijeka. 


Književnik imade nešto od žene u sebi : zvjedljivosti i potrebu da sve ono, 
što opazi i dozna — ispripovijeda. Ali bi bilo vrijeme da ne bude više ženom po 
sentimentalitetu i pljačljivosti, jer se toga već i moderna žena ponosno odriče. 
Silazeći sa idealnih visina prije je umjetnik vidio u životu pakao ; danas, uzlazeći 
iz dubina života, ima da u borbi i bujnosti života vidi zdraviji i čovjeka dostojniji 
ideal od idile biblijskoga Edena. 


Kao što književnost nema da bude samo hladna kopija ili spomenik života 
i ideala, nego mora da ideal na neki način ostvaruje i oživljuje, tako isto nema se 
ni od strane čitača ni od strane književnika smatrati simbolom tuge, smrti, propa- 
danja i sućuti. Ona jednom riječi nema da bude niti onaj Nazorov iskopani Jupi- 
terov kip, niti onaj čempres, kako ga pjesnik apostrofira. Ona prva mora da do- 
vikne slabima i onima, koji joj pristupaju u znaku slabosti : 


»Ja nisam boli i čemera i tugovanja stablo, — Ja sam jeka starih vremena 
Pana i Driada ; — Čekam da danak velji opet svane, novih sila i bogova, — Kad 
ću nad ljudskim rodom, krepčim i srećnijim pružit opet ruke šumoreće“. A po 
gotovo ima da to klikne danas, kad ona daleko više plaće, nego li onaj život, koga 
oplakiva. 

Ne će li ona sama, da se u ovom pravcu prikaže, onda će joj taj isti život, taj 
isti narod, to isto društvo zapjevati drugu Nazorovu pjesmu : 


Naokolo svuda život, svuda plam i ljeto, 

A ti hladnim mramor kamom ostaješ nam eto. 
Ne laže li stara priča bog da jesi bio, 

Ded oživi mlad i silan sred ledene stijene 

ll se preni, ili tvrdu dajemo ti vjeru : 

Pod zemljom ćeš opet gnjiti bože Jupiteru ! 

A. G. MATOŠ: DONA MUERTE 


Tamo u daljini stoji stari grad, 

Gizdav ko Toledo, sjajan k6 Granada ; 
Ulicama vječni samostanski hlad, 
Palačama sjetnim vječni suton vlada. 


Nigdje nikog... Samo gusar, liep i mlad, 
Pod altanom čeka, nečemu se nada, 

Ali gdje je Inez? Svuda grobni jad: 
Inkvizitor Velji Smrt je vladar grada. 


Gdje si, gdje si, Inez? — junak luta, luta, 
Luta, luta i luta s mislima bez puta, 
Dok ne nadje, najzad, negdje u kripti — Nju 


Gadan kostur dreči u infantskoj svili, 
Žuti crv u smradu srca trulo cvili : 
Od grozote leži Juan već na tlu. 


VIKTOR CAR EMIN: MUTNI VIDICI dtastavaki 
IZ PISAMA DVIJU UČITELJICA. 


Silva Domaldovićeva Julci Cvjetanovoj 
Moja Julko ! 


Lijepa je vila na rtu ponovno oživjela. I kao u prve, drage dane, tako se meni 
i sada milo smiješka moje mekano, toplo gnijezdo, iz kojega me mladu i nejaku 
izbacila surova sila. I ja opet slušam tajanstveno šumorenje starih čempresa u 
bašti i vanredno sabrano, upravo pobožno prisluškujem glasovima mora, koje 
kanda nastavlja svoje u mladosti mi započeto pričanje . . . Atmosfera pak, u kojoj 
se krećem, sva je zadahnuta atomima veleljeplja. Razgovori, što se vode, da- 
leko su od svega svagdašnjega, a tako se i lica, te me okružuju, odvajaju od 
sve ostale okoline. 

O mom simpatičnom, gospodskom paru već sam ti napomenula nešto. Sada 
bi trebalo, da ti prikažem ,,Jevo Prevashadjiteljstvo'' gospodina generala i dr- 
žavnog savjetnika Nikolaja Pavlovića Lubina, moga staroga Rusa. 

Glavu bih dala, da ga ti sebi predočuješ kao onog starog, ruskog, mirovnog 
suca Galahova, što je lani boravio u gradu i bio sav pognut, čupav, neuredan, 
nezgrapan, a ponešto i nečist. 

Otjeraj tu sliku ! Nikolaj Pavlović Lubin čovjek je, u koga godine ne broje. 
Visok, gibak, uspravan : vojnik od pete do glave. Vele, da mu je oko šezdeset go- 
dina. Bijeline u plavkastoj kosi i bradi kao da to potvrdjuju, ali se opire lice — 

zdravo, svježe i bez jednog nabora — pa oči žive i ognjevite, a nada sve kretnje, 
kojima vlada neka vanredna lakoća, otmjenost i finoća. Takav ti je moj stari... 
(no što ja to velju — stari !) takav ti je on u gradjanskom odijelu, kakav mora 
da je pak u odori? 

Nikolaj Pavlović svakidašnji je gost u vili na rtu, a mene su pak moji dobri 
Rusi upravo zarobili. Još nisam pravo gotova s djecom i već hoće da me ima 
gospodja. U to dodje vrijeme objeda, te nema druge, već s njima k trpezi. 
Poslije podne eto generala i ja moram smjesta k glasoviru. General ljubi glazbu 
neizmjerno. Njegove su oči neprestano prikovane o tipke, preko kojih preli- 
jetaju prsti mojih ruku, a čim doigram kakvu Griegovu suitu, već me moli, 
da mu udaram Beethovena ili Rubinsteina. Dva dana iza našeg poznanstva 
reče mi: 

— U vas su, gospodjice, prsti andjeoski... 

Svi se nasmijasmo, a gospodja će okrenuvši se k meni: 

— No, nijesam li vam rekla, da će vas Nikolaj Pavlović zavoljeti? 

— Što hasni, kad u mene nema kaucije ! — osmjelih se. 

— Generalima i ne treba kaucije — dometne Ivan Arkadijević, poprativši 
svoju šalu nekim širokim smijehom i gestom. 

I tako ti se u nas redaju šale za šalama, a vrijeme prolazi, izdušuje kao 
miris iz cvijeta, od kojega će domalo preostati same suhe latice, dok i njih 
vjetar nekoga tužnoga dana ne raznese... 

Ali ja rijetko pomišljam na ono, što će biti, već se sa svom dušom po- 
dajem sadašnjosti ; u njoj hoću da živem, uživam, s njom hoću da se stopim 
i slijem. Lijepo, lijepo je meni u rodjenoj kući, gdje me svaki kutić poznaje, 
svaka stijena pozdravlja i milo i ljupko susreće. 

I tako je minula zima i vratilo se proljeće — a ja sam tu promjenu jedva 
zamijetila. 

Nastupilo doba izleta i zabava na otvorenom. Svakoga se gotovo dana vo- 
zikamo po moru. Juče smo se ispeli na ,,Provrtenicu''. Nezaboravan dan ! Kakva 
li je čudesna knjiga taj Nikolaj Pavlović! Što li nije on sve doživio, čuo i 
vidio! Na svaku malenu, na oko posve neznatnu stvarcu nadovezat će sto- 
tinu zgoda, živih, zanimljivih, neobičnih. Negdje u šumici zapjevao slavuj, a 
on će okrenuvši se k meni : 

— Tu vas je, gospodjice, glas upravo predivan. Kako vas je milo čuti u 
onoj: ,Ah, fors & lui che Panima"... Meni je ljepotu te romance 
prva otkrila Patti. Ah, divna Adelina! Kakova li je ono u nje moć, kakav 
čar ! Cijelom je Petrogradu bila zavrtila glavom — svi smo se bili ko pomamili 
za njom. Ah! jednu malenu zgodicu : Patti se u Petrogradu bila, kako vam je 
bez sumnje poznato, zaljubila u tenora Niccolini. To je znao i njezin muž, markiz 
de Caux, pa je nije puštao da pjeva na pozornici. Saznao za to imperator 
Aleksander i nesretni se je markiz morao pokoriti njegovoj volji. I ona je pjevala, 
a cijeli je Petrograd grnuo u kazalište, da gleda najprirodniju i najsavršeniju 
glumu, što je ikada bilo. A dolazio i siromašni muž. 1 on je morao da gleda, 
da plješće... 

I tako se anegdote nadovezuju jedna na drugu, a sve se to reda netraženo, 
spontano, u posve prirodnoj, suvisloj svezi. Ja ga slušam, uživam, visim o 

svakoj njegovoj riječi, prenašam se u neki tudji svijet i zaboravljam kamenje, 
o koje mi se noga svaki čas spotiče. 

U neke mi se okrajak haljine uhvatio o trnje. Sagnem se, da se odriješim, 
ato se ubodem u prst. Probila krv, general se uzvrpolji, dohvati rubac i njime 
mi polako obavije ruku. Kad sam mu kasnije vratila rubac, dometne : | 

— Sada je ova krv moja! 

Reći ćeš: nešto previše galantno. Ali vjeruj: to se na njemu i ne za- 
mjećuje. 

Već smo pred ,,Provrtenicom'', a ja ne osjećam nikakve umornosti. Ivan se 
Arkadijević upustio odmah u nagadjanja o postanku onoga omašnog otvora 
pod glavicom brda. Mi smo medjutim kroz onaj golemi prozor udivljeno gledali 
kraj, što se pružao duboko, duboko podno naših nogu. Sunce nagnulo nad su- 
protne gore, tanane oblačiće protkale večernje boje, od kojih je rumena najjača, 
najživlja, pa se kao slap škrleta prelijeva u spokojne vode maloga jezerca, što 
poput plaha, bojazljiva oka gleda iz sredi prostrana zelena luga. A taj zeleni 
lug, kao i sva kamenita zemlja u daljini, čini se, da nekako tjeskobno uzdiše 
u predvečernjem muklom šumu i meni se od toga stislo srce, a oči se i nehotice 
otimlju za dalekim, sivim humovima... 

U neke će mi gospodja : 

— A vidi li se odavlen Venecija? 

Ja se osmijehnuh i rekoh. : 

— Venecija je daleko, gospodjo, tamo preko drugoga mora... 

Ivan Arkadijević zamijeti moj osmijeh, pa mi zaprijeti prstom : 

— Vi nam se smijete, ali ma koliko bilo krasno ovo vaše plavetno more, jedno 
mu ipak manjka. 

— A što to? — zapitah. 

— Gondola ! 

Gospodja odobri. 

— Jest, Ivan Arkadijević imade pravo. Mi Rusi ne možemo da sebi predo- 
čimo ovaj vaš jug bez gondole. Bit će, da je tomu kriva literatura... 

— I muzika — nadoda Ivan Arkadijević, pa zapjeva: ,Belles nuits, 
o nuits d'amour*...i položi ruku na rame svoje lijepe žene. 

A ja medjutim s ove visine tražim tebe, Julko, i tvoje selo, koje mora da se 
krije negdje izmedju onih dalekih, sivih i crnih humova. 

— Gdje je vaš Pic noir? — iznebuši me ujedared gospodja. 

— Mora da je negdje tamo daleko — — pokazah rukom na sjever. 

Pogledala sam i ja bolje. U čas se probudilo, što je u meni zatomljeno 
počivalo već nekolike mjesece. Misao na pusti Crni Vrh oživi u meni i od toga 
oćutih u srcu veliku tjeskobu. 

— Sada tek vidim, kakovo smo dobro djelo uradili — milo mi se osmijeh- 
nula gospodja. 

— Žalim, što nisam i ja doprinio štogod ! — reče Nikolaj Pavlović, a pri 
tom uzdahne tako čudno, te je cijelo društvance udarilo u smijeh. Mene je na to 
— Bog bi znao zašto? — uhvatila nekakva neprilika i hoteći je sakriti, skočih 
na malu izbočinu, da tobože uberem kitu ljubica. Jer nisam mogla da dosegnem, 
uzverem se dalje i ne gledeći na ponor, što mi je zinuo pod nogama. 


526 








— Za Boga, što radite! — vikne general. Dok me gotovo u isti čas obuj- 
miše njegove jake ruke i koliko bi okom trenuo, ja se nadjoh u naručaju go- 
spodje, koja je sva drhtala od uzbudjenja. Sad se na moju glavu izlila kiša 
ljubeznih prijekora. Ja sam ih sa svojom nesmotrenosti zavrijedila, pa me i 
sada, dok ti ovo pišem, podilaze ježuri na pomisao, kako se ono već pod mojim 
nogama bilo počelo muljiti kamenje... Još časak i mene bi bilo možda nestalo 
u bezdnu. , 

Da se otresemo toga tjeskobnoga dojma, ostavismo smjesta ,,Provrtenicu" 
i dadosmo se na povratak. 

Sunce se upokojilo, more se još otimlje sjenama, dok otoci već drijemlju. 

Noge mi svaki čas posrću ; uopće cijelo mi je tijelo obuzela neka klonulost 
i slabost. 

General mi ponudi ruku, ja prihvatih blagodareći : 

— Ekselenc... 

— Molim: za vas Nikolaj Pavlović — ispravi on. 

— Ja Vam nisam zapravo još ni zahvalila. 

— Vi nemate, gospodjice, na čemu da hvalite. Meni će uspomena na ovu 
zgodu biti vanredno draga. 

Nisam znala, što da odgovorim,.a ćutjela sam, da moram nešto reći. 

— Divim se lakoći, kojom ste izveli djelo spasavanja — lanuh nakon ne- 
duge stanke. 

On se nasmija. 

— To dolazi otuda, reče, što vi držite nas, sjeverne medjede, nekakim 
teškim i tromim lijenivcima. Ipak nije tako. Ja se. na priliku, i danas osjećam 
upravo onako lagan i jak, kao i onda pod Plevnom. A takav ću ostati još dugi 
niz godina. U nas, vojnika, mora da je tako. Vi se smijete, gospodjice, ali znadite, 
da snaga ne pušta čovjeka, dok je on sam ne napusti. Ja sam pak tu snagu ne- 
prestano u sebi čuvao i gledao, da je ne rastepem. Tri su same godine, što bih 
ih mogao iz života svoga da brišem. Pustopašne li dobe ! Sjećate li se u ,,Vojni 
i miru" onih obijesnih oficira, što su se za okladu do besvijestice rumom opijali? 
Eno, onakav je život gonilo i moje društvo. Mnogi su nastradali — ia sam se 
na vrijeme povukao. Suton se spušta, nebom se i morem rasplinjuju posljednje 
boje : izdiše svijetlo, a sjene se dižu noseći u sebi otajstvenost mira i sietu za 
čarima klonule danje ljepote. 

— Da mi je donijeti amo komad moje stare Rusije! — reče on skrenuvši 
govorom. Lijepo je ovdje ! 

— | bez gondole? — bez Venecije? 

— Ja volim žive kraljice mora... reče on osmijehnuvši se galantno, pa 
preuze : 

— Da mi je donijeti amo komad moje stare Rusije i udariti ovdje moj glavni 
stan! — — S ono godišnjih četrdesetak hiljada rubalja moglo bi se tu živjeti 
prilično lako. Pa ipak ne može biti. 

— A zašto? — zapitah. 

— Dvor me imade u velikoj milosti, te još polaže neku vrijednost u moje 
dugogodišnje iskustvo. Tomu svomu iskustvu nisam osobito blagodaran, jer mi 
je navuklo na pleći nadzor gotovo nad sve pogranične vojne zborove. 

Čučica. 


Iva Simonović: i 


Prosudi Julko: i s takovim čovjekom idem ti ja ispod ruke! 
Već se smrklo, a mi moramo da se probijemo kroz Pelošku Šumu. 


Gospodja se Ana okrene : 
— Osobito me zadivljuje, što se u ovim stranama nisam još namjerila na 


nikakvu protuhu, kakovih je dosta vidjeti u nas u Rusiji. Zar nema ovuda 
,»»posjaka'? 

— A znade li gospodjica, tko su ti bosjaci? — upita Nikolaj Pavlović. 

— Kako ne bi? Gorkoga pozna cijeli svijet — reče Ivan Arkadijević. 

— Svidja li vam se taj pisac? — upita me general. 

— Ne uvijek — rekoh. 

— Ni meni ne ugadja vazda njegova estetika, reče Ivan Arkadijević, ali mi 
je nekuda osobito drag za to, što iznosi ljude, koji ne samo te ne strepe pred 
odorom, već joj prkose s toliko bezočne drskosti, da te spopadaju grčevi od 
smijeha. | 

— Ali ne zaboravite, Ivane Arkadijeviću, da su ta čeljad sve same bitange, 
raspikuće, lupeži, napržice i silnici, koji zavredjuju prezir svih poštenih ljudi, 
oglasi se general ponešto žacnut. | 

— Da, ali Gorki veli, da su upravo ti pošteni ljudi krivi, što su oni pre- 
zreni tako zastranili. 


— Eno ceste! — klikne gospodja sve vesela — i razgovor se prekine. 
Putem mi general prišapne : 


— Nije sve onako, kako Ivan Arkadijević tvrdi. Medjutim, mogu vam reći. 
da i on naginje ponešto na naše crvene... 


More se je jošte svijetlilo kao golemo srebreno ogledalo i budilo u mojih 
prijatelja osobito udivljenje. 

Čudna se je prepirka razvila sada izmedju Nikolaja Pavlovića i Ivana Ar- 
kadijevića. Raspravljali su naime o razlici izmedju našega i Crnoga mora. Ge- 
neral je tvrdio, da je Crno more u istinu nešto tamnije od ovoga. Ivan Arka- 
dijević je pak otpovrnuo, da je Crno More zelenkastije, a ovo da je plavetnije, 
ali glavna razlika da je u tome, što se Crno More u svojoj velikoj širini pričinja 
kao baršunasto, dok je ovo ovdje nekako mramorasto, osobito kad je malo 
uzbibano. 


Kad stigosmo u selo, kuća je strica Paulina bila sva osvijetljena mjesecem, 
koji se upravo u taj mah dizao iza gore. Ti znaš, Julko, kako se ona zgrada, 
sva ispirlitana i našarana, pri mjesečini nekuda čudno doimlje. Taj je pak dojam 
one večeri bio dublji. Moji su prijatelji šuteći gledali u onu gradjevinu načičkanu 
samim bizarnim ukrasima i ja sam se bojala, da bi se ta njihova šutnja mogla 
izvrći u izrugivanje, pa sam stoga s nekom zebnjom iščekivala njihovu prvu 
riječ. Izrekla ju je gospodja Ana glasom, u kome bijaše, kako se meni činilo, 
mnogo samilosti . . . | 

— Doista zanimljiva gradjevina ! 

A ja nadovezah naglo, kao da se bojim, da me ne bi tko pretekao : 

— Bit će Vam još i zanimljivija, ako napomenem, da se u njoj, kao i u svakoj 
drugoj zgradi, ispoljuje život i značaj onoga, koji ju je podigao. Pogledajte sve 
one mnogobrojne crvene opeke, što se u raznolikim meandrima uspinju uza 
stijene! Sve su one izbrušene i izdjelane i svaka je od njih, prije nego li je 
došla na svoje mjesto, prošla kroza ruke moga strica. A tako je i s ostalom 
dekorativnom gradjom : Sve se to rasporedilo prema stričevu nacrtu, sve po nje- 
govoj zamisli, kojoj je ljepota bila jedini cilj. A ta je kuća poput dragocjene 
kutijice imala da čuva u sebi drugu, još i veću ljepotu : sanju njegova života, sliku 
na kojoj radi već od mladosti svoje. Za to je u svakom onom komadiću mrtve 
gradje udahnuto nešto njegove snage, njegove težnje i duše ; u onim opekama 
onako čudno naslaganim zapisana je povijest onoga čovjeka, njegovih napre- 
zanja, nada i — neuspjeha. Ja vam mogu reći, da moj stric ne će nikada doživjeti 

uspjeha, ali za mene ima i u tome nešto ljepote, one tužne, tragične ljepote, koja 
u izvjesnim prilikama zamjenjuje onu drugu — pravu... 

Čutila sam, da mi riječ teče iskreno i toplo, a tako je i trebalo, da predu- 
sretnem svaku primjedbu, koja bi me bila mogla žacnuti. Medjutim moje su riječi 
polučile još i više : pobudile su radoznalost i gospoda mi obećaše, da će sjutradan 
posjetiti strica i zamoliti ga, da im pokaže svoje djelo. 

I mi se oprostismo. 

Rusi dolaze! Stric Paulin ne zna, što bi od radosti. I tetka Lucija odaje, 
da joj to nije sasvim ravnodušno. Od nekog vremena amo ona uopće i zadire 
više u mene, bit će, da i nju zadivljuje ljubav, kojom me obasiplju strana go- 
spoda. 

Uzbudjenost strica Paulina ne zna više granica. Ovo je prvi put, što odlični 
stranci dolaze, da vide njegovo djelo. Možda će iz njihovih ustiju čuti i sud — 
daj Bože! — povoljan. 

S velikom ih je usrdnosti dočekao i poveo u svoj atelier. Slika je svojom 
veličinom izazvala u njih usklik udivljenja. Njihove se oči svedjer povlačile od 
prizemlja do krova, te od jedne stijene do druge, kao da mjere površinu našarana 
platna. 

Stric je Paulin već dohvatio dugačak prut, što ga je pripravio za tu zgodu 
1 uzeo da objašnjuje pojedine grupe i portrete. 

Posjetiteljima se je mnogo svidio Bog i andjeli oko njega, pa proroci, apo- 
štoli i evandjeliste. Veoma su pohvalili sliku Eve i Madone. Stričeve se oči sjaju 
od ugodnog uzbudjenja, prut se pomiče od lica do lica, a žarka riječ oživljuje 
svu onu mnogobrojnu skupinu, što se poredala pred licem božjim. 

Dugo je trajala čitulja filozofa, umjetnika, naučnjaka, vlastodržaca, vojsko- 
vodja, rimskih papa, koji su, kako znaš — gotovo u potpunom broju ..., pa 
demagoga, tribuna i drugih glasovitih imena. 

— Od Rusa, reče u neke stric, kao da se ispričava, nisam iznio nego 
samo Petra Velikoga, Puškina, Tolstoja i popa Gapona. Medjutim sam se već 
pobrinuo za neka druga slavna lica, kojima takodjer kanim dati mjesta u 
mojoj slici. 

Nikolaj Pavlović gledao je i slušao s dubokom sabranosti, gospodja Ana 
s radoznalosti, a Ivan Arkadijević s osmijehom neke osobite dobrohotnosti, koja 
je već prelazila u sažaljivanje... Ali kada se rastajao sa stricem, stisnuo mu 
ruku i nekoliko puta zaintačio : 

— Harašo ! 

Kad sam ga pak, na povratku u vilu upitala, da mi otvoreno iskaže svoje 
mnijenje, on mi reče: 

— Ako se ja ne varam, griješka je u zamisli veća nego li u izvedbi. Go- 
spodin stric shvaća napredak čovječanstva djelom pojedinaca, a zanemaruje onu 
bezbrojnu i bezimenu množinu, koja je na tom napretku radila i neprekidno 
radi. Zametak tome napretku vidim ja u prvom sjemenu, što ga je čovječja ruka 
zagrebla u zemlju, dok mu nastavak vidim u prvom pokošenom klasu, u prvom 
samlivenom zrnu. Da je gospodin stric kušao prikazati tu ruku i napetost njenih 
mišica, dok iz utrobe zemlje vadi pokretnu snagu i silu, mislim, da bi bio 
bliže riješenju zadaće, koju je sebi nametnuo. 

— Ivan Arkadijević ima krivo, govorio mi general, kad me je u veče pratio 
kući. On vidi pred svojim očima samo ,,crveno'', pa ne može da razlikuje. 
Bezimenu masu vode inštinkti i da nije bilo uzvišenih umova, što ih je iznio 
vaš stric u svojoj slici, danas bi se ta masa valjala u glibu. Za mene je vrijednost 
one slike veoma velika i moja će biti prva briga., da na svom povratku u Rusiju, 
otvorim tomu lijepomu djelu vrata koje znamenite izložbe. Imađem mnogo pri- 
jatelja, pa mi to ne će biti teško. 

Na to mi je stisnuo ruku i dugo me i milo pogledao. Kad sam stricu sa- 
općila, što je general obećao, on je proplakao od ganuća. Tetka Lucija nije ništa 
napomenula, ali se vidjelo, da joj to nije tudje. | 

A što da ja kažem? Glava mi gori, mašta goni svoju, kao još nikada... sve 
mi se čini, da doživljujem nešto čudno... 

... Ovo pismo leži već više dana na mom stolu. Čini mi se, da imade u 
njem nešto nedovršeno, nezaokruženo, pa se ne mogu odlučiti, da ti ga 
otpremim. 

Meni je kao čovjeku, koji od dana na dan očekuje nešto, a da ni sam 
ne zna pravo što. To iščekivanje bude i utvrdjuju u meni dnevne zgodice, koje 
se na oko čine neznatnim, a ovamo mi dušu bacaju u nekakav čudan nemir i 
uzbudjenost. 

Dok igram na glasoviru, on sjedi do mene i njegove me oči neprestano 
gledaju. Danas se je gospodja Ana našalila : 

&% — Vi ćete, Nikolaje Pavloviću, oslijepiti, budete li uvijek gledali u — 
sunce ... 

— Vi ste, Ano Mihajlovna, danas neobično zlobni, otpovrnu general i za- 
gleda se u ogledalo, u kome se odrazivala — moja slika. 

Lukulska slava u lovinjskom Mignon-hotelu. General dvori... Savršeni ka- 
valir. Gospodja Ana draška i mene i njega. Osjećaj isprva neugodan — poslije, 
osobito kod šampanjca, sve vedriji i bezbrižniji. Ivan Arkadijević brani Wittea, 
general časkom usplamti, ja zapjevam ariju iz ,,Manone" i sve se smiri. Na po- 
vratku pritisnula tama. Idemo ispod ruke: gospodja Ana s mužem, ja s gene- 
ralom. Nikolaj mi Pavlović priča mnogo o svom bogatstvu, o izvorima nafte 
na kaspijskim obalama, o životu, što ga vodi u velegradu. 

— Ali gdje nema žene, tu je sve pusto i prazno. 

Tako je i njemu: kuća u Petrogradu prostrana, udobna i sjajna, ali van- 
redno nujna i hladna, jer nema žena, da je oživi i ogrije. Teško, teško čovjeku- 
holostjaku ! 

A ja se pitam: 

— Zašto? Zašto on to meni govori? 

Danas me je gospodja Ana iznebušila ovim riječima : 

— Gospodjice Silvo, Nikolaj se je Pavlović u vas smrtno zagledao !... 

Ja se na to osmijehnuh, ali one mi riječi i sada odjekuju u duši, misao se 
vraća i ma koliko se bunila i branila, ona me svu zaokuplja. 

Pod večer pošla sam opet u vilu. On je već čekao... Čim sam uljezla u salon, 
njegovo se lice obasjalo nekim čudnim svijetlom. Gospodja mi prišapne : 

— Sve do sada bio je nemiran, rasijan, svaki čas pogledavao na vrata — 
a gle! sada se sav preobrazio. Do svidanjav Peterburge! — dobaci 
mi gospodja vragoljasto, a onda se umiješa u raspru, što se medjuto bila ras- 
plamsala medju njenim mužem i generalom. 

— Cjelokupni naš život gine u marazmu, vikao je Ivan Arkadijević. Sve je 
zahvatila plijesan : i naše duševne i ekonomske prilike. Lijek je samo u svijetlu 
i — omladini. A vi hoćete da i to udušite. 

— Ne damo dirati u mužika, uzvraćao general. — Mužik je srčika otadžbine, 
ne otkidajte ga od zemlje, ne mamite ga u grad., gdje ga čeka alkohol i drugi 
otrov, što ga je importirala naša socijalna demokracija. Razoriti treba Witteovo 
djelo, do temelja, do korijena... 

Dok su se oni prepirali, ja sam premišljala : 

— Što traži taj čovjek od mene? 

Te noći me po običaju ispratio do kuće. 

Neko smo vrijeme išli šuteći. On se prvi javi: 

— Kakva bi to sreća bila, da mi je presaditi u moju ledenu Rusiju cvijetak, 
što ga ja poznam... 

Na to stane časkom, pa se ujedared opet javi: 

— Gospodjice... 

Glas mu je neobično zadrhtao, pa se jednim mahom prekinuo. Mi se opro- 
stismo. 

Nešto mi je htio reći, ali što ? 

Meni je, Julko, veoma nevoljko. Nemoguće mi je iskazati, što se sve to križa 
u mojoj glavi. Jedno me pitanje udara kao batom.po glavi : 

— Da me zaprosi? 

Odgovori, Julko, odgovori ti, ako možeš ! 

Odgovori i štedi me s pripovestima o onom tvom čobaninu. Ako je i šala, 
ipak vrijedja živce. Crli te 

Tvoja 
Silva. 

Stanko Vraz i hrv. glazba 


Kratka opaska o stanju naše glazbe u 
predilirsko doba, kad se ta umjetnost nalazila 
pod lošim utjecajem onih germanskih ,,glazbe- 
nika“, koji sebi jedini uzurpiraše pravo vodstva 
i kritike, razjasnit će nam i pokazati veliko zna- 
čenje onoga preokreta, koji se lih pod utjecajem 
ilirizma zbio iu hrvatskoj glazbi. U istom smjeru, 
u kojem postaju tendencijoznim sve tečevine 
ilirske, postaje i naša glazbena umjetnost ta- 
danjih vremena: jaki nacijonalni ton zadobiva 
i u njoj onu znatnost, kakovcm se ne će više 
moći pohvaliti nijedno poznije vrijeme. Pa kao 
što je literatura bila podvrgnuta čas direktnim, 
čas indirektnim Gajevim inspiracijama, tako je 
isto bilo i sa glazbom i svim njezinim reprezen- 
tantima. Nastojanjem F. Ks. Kuhača otkriveni 
su nam autentični podaci — u izjavama i listo- 
vima — po kojima možemo nefaljeno ustvrditi, 
da je za napredak naše glazbe u smjeru nacijo- 
nalističkom bio od velikoga znamenovanja i rad 
Stanka Vraza, koji je uz Gaja najsnažnije 
djelovao na naše glazbenike tridesetih i četr- 
desetih godina prošloga vijeka. Ali dok je Gaj 
svoje sile posvećivao samo umjetnoj glazbi, 
radi Vraz na polju narodne pjesme i glazbe. 
Imademo doduše primjera, koji nam govore o 
brizi Vrazovoj oko umjetne glazbe, ali ti su 
prema onoj za narodnu glazbu rjedji. 


Naš je pjesnik bio čvrstoga uvjerenja, da se 
umjetna glazba _ mora da oslanja na tradicije 
narodne glazbe, jer se samo na taj način može 
da podigne kolosalna zgrada Euterpina nepro- 
lazne i trajne vrijednosti. To je uvjerenje glavnim 
uzrokom, što je ovaj Ilir bio ne samo i sam ne- 
umoran sakupljač narodnih melodija, već što je 
na taj posao i druge nagovarao i poticao. U listu 
od 10. srpnja 1842. hvali Vraz Macuna, što sa- 
bire narodne pjesme i običaje i opominje, ,,da 
se pri tom opiše i isti običaj i zabilježi napčv 
(arie)“. 

U svom članku ,,Narodne pčsme u Slavonii“ 
(u H. knjizi ,,Kola“ od god. 1842.) daje Vraz 
sakupljačima savjete, ,,neka sabirajući rčči od 
pčsama takodjer glas pčsama (napčv) bilježe“ — 
pa nastavlja : 

,,RčČči pčsme nisu još ista pčsma. K tomu 
spada i napčv. A kod mnogih od naših nar. 

pčsama (najpače ženskih) glavna je stvar napčv. 
U tom su dakle obziru napčvi veoma važni. Ali 
još iz druge strane od velike su cčne. Kao što 
iz rččih pčsamah naši umčtnici pčsnici treba 
duh narodni da crplju, tako će i napčvi 
vremenom postati vodaživota,iz 
koje će negda naši slagaoci (kom- 
poziteri) napajati svoje umo- 
tvore duhom narodnim. Skupljajmo 
dakle i njih. Taj trud nalaže nam dužnost za 
budućnost. 

Kad je Erben izdao drugi dio svojih ,,Na- 
pčvy k pisnim n4rodnim“ i jedan njihov eksem- 
plar poslao Vrazu, zahvaljuje mu se ovaj u 
listu od 16. travnja 1844., gdje spominje važ- 
nost sakupljanja i izdavanja narodnih pjesama, 
ističući ujedno i svoj rad na tom polju. 

,,izdanje nar. napčvah čini mi se da nije 
od manje koristi i slave, nego iste pčsme. Zato 
ja scčnim da jih treba kupiti i izdavati... |! 
ja imam do preko 300 komada nar. napčvih iz 
gornjih stranah, od kojih mnogi naliče na Vaše 
(nčkoji su baš oni isti). Izmedju njih ima tako- 
djer nčkoliko komadah iz Koruške i Štajera, 
koji slušaoca spominju nčkako na Karpate i na 
Dnčpar. Napčve te počeo sam kupiti zajedno 
uz pčsme. Sad ih pomnažam komadi iz Hrvatske 
i dolnjih stranah. To sabiranje vrlo me je mnogo 
stalo muke, jerbo ja sam u tom poslu (tako 
rekuć) samouk. Zato ne bi rado da propanu, 
nego da se što brže izdaju, dai 
naši slagaoci, kojih se kod nas 
sve više javlja, nenagazeusvom 
poslu na stranputice.“ 

Koliko razabiremo iz potonjeg lista Vraz 
je sam pokupio do 300 napjeva. Uvažimo li, 
da je on u poznavanju glazbene tehnike bio tek 
diletant i ,,samouk“ — iz jednog lista, što ga 
je pisao svojoj posestrimi, znademo, da je Vraz 
i ,,generalbasu“ bio nevješt — razumjet ćemo, 
koliki je on trud uložio u sakupljanje narodnih 
melodija. Od velikog broja pjesama, koje je 
Vraz ubilježio, sačuvalo nam se (zaslugom 
Kuhačevom) njih osam: ,,Draga dragom na 
jabuku piše“, ,, Mama me špotaju, ka ja v krčme 
hodim“, ,,Majka Maru priko mora zvala“, ,,Va 
toj čćrnoj gori jedan ogenj gori“, ,,U Omera 
više Sarajeva“, ,,Čuj diko, što velim“ i ,,Josh 
Horvatzka ni propala, dok mi sivimo“. — Što 

se tiče vrijednosti ovih po Vrazu sakupljenih 
narodnih motiva i melodija, treba primijetiti, 
da se čovjek u njima radi krive njihove ritmičke 
podjelbe vrlo teško snalazi. Ovaj nedostatak 
razjašnjuje Kuhač time, što drži, da je Vraz 
osam spomenutih napjeva upisao u brzini, te ih 
htio tek kasnije, kad bude miran i na samu, va- 
ljano ritmizovati. Vrijedno je to istaknuti već 
radi toga, što bismo ovaj sud mogli analogno 
upotrijebiti za način, kojim je Vraz uopće po- 
stupao kod sabiranja i notiranja narodnih me- 
lodija. Da je on u tom poslu bio vrlo rutiniran 
i da je ove narodne tečevine poznavao kao malo 
koji od njegovih suvremenika, dokazuje nam 
list od 9. svibnja 1847. (sačuvan tek djelomice), 
kojeg je autor ,,Djulabija“ pisao austrijskom 
pjesniku Anastaziju Griinu. Iz sačuvanog dijela 
vadimo slijedeće opaske : 

Kako je tekst slovenskih pjesama vrlo raz- 
ličit, tako su i napjevi. Ako je tekst pisan posve 
u duhu narodnom, tada je obično — ali ne 
uvijek — i napjev narodan. Starije su pjesme 
obično narodne, a napjevi njihovi kreću se obično 
u ,,molu“ ili prelaze često u sredini ili na kraju 
iz ,,dura“ u ,,mol““. Pjesme se obično sastoje od 
kitica sa dva stiha, koji se opetuju. Imade li ki- 
tica tri stiha, opetuje se samo srednji stih. To 
se dogadja i onda, kad se kitica sastoji od četiri 
stiha, te kada se umiješa u ove nekoliko kitica 
sa tri stiha. Ove se opetuju onako, kako je prije 
rečeno. 

Obredne pučke popijevke kao n. pr. ,,Ko- 
leda“, ,,Kres“ i druge mitološke i praznovjerske, 
obično su najstarije, a po tom i najoriginalnije. 
K ovima spadaju i one stare crkvene pjesme, 
koje se u crkvi danas već ne pjevaju. 

Najviše se pjeva u Koruškoj u ziljskoj do- 
lini, a u Štajerskoj u slovenskim pokrajinama : 
na ljutomerskim gorama i u murskoj dolini i to 
izmedju Radgone i Ljutomera. S osobitom lju- 
bavi pjevaju žene starije i mladje, dok naprotiv 
od muškoga spola samo mladi momci. To se 
dogadja većim dijelom zimi kod prela, ljeti 
kod žetve, 2 u jeseni kod ljuštenja kukuruze. 
Tada pjevaju čitavi zborovi i to tako, da jedni 
pjevaju ,,prim“, drugi prate u ,,tercama“, dok 
se ,,kvinta“ čuje vrlo rijetko. 

O instrumentalnoj pratnji narodne pjesme 
govori Vraz tek u toliko, što spominje, da Slo- 
vonac njegovog vremena ne prati svoju pjesmu 
uz koje glazbalo, kako to čine Hrvati i Srbi. 
Izuzetak od toga čine one kratke pjesmice, 
koje se sastoje od jedne kitice sa četiri stiha. 

Da je sebi Vraz spomenutim sakupljanjem 
narodnih napjeva i melodija i poticanjem na taj 

rad stekao neprocijenjivih zasluga za nacijonali- 
zovanje hrvatske glazbene umjetnosti, doka- 
zuje nam činjenica, što je taj muž u ilirskom 
glazbenom životu igrao ulogu, ako i ne glavnu 
— jer ta je pripadala Gaju — to svakako jednu 
od važnijih. Govoreći prvak ilirskih glazbenika, 
Ferdo Livadić, u svom listu od 5. prosinca 1863. 
(upravljenom na Petra Preradovića) o glazbe- 
nim prilikama u Hrvatskoj i o svojem djelo- 
vanju na tom polju, spominje Vraza kao glaz- 
benog sudiju. ,,Napokon Gajevim podtkanjem 
izašle su svake vrsti pjesme, od kojih nekoje u 
glazbu staviti počeo sam ; 4 pokojni Vraz i jošte 
nekoji pjesnici nektere_ moje melodie gdegde 
za podobro složene očitovali jesu...“ Inače je 
Vraz o samom Livadiću sudio, ,,da je slagalac 
od škole, najpače je sprovadjanje njegovo puno, 
te će se u tom teško natjecat s njime Lisinski." 

U literarnoj ostavštini Livadićevoj nadjen 
je slijedeći list (od god. 1839.), koji nam doka- 
zuje, kako je izmedju Livadića i Vraza postojao 
odnošaj, koji je i po našu glazbu bio od neke 
vrsti zamašaja. Radi zanimljivosti citiram ga 
ovdje malo ne čitava: 

»Dragi prijatelju! Eto nastojim  sičditi 
moju rčč, koju Vam u Gradcu založih, obrekavši 
Vam nčkoliko pčsamah, za da jih možete u mu- 
ziku metnuti. U obće mislim, da moje pčsni 
nisu za slaganje, za što da se moje rižme prem 
mučne kretju, niti u meni ima sposobnosti za 
lahkonoge pčsni, koje Nčmci nazivlju ,,Lied“. 
A opet mislim, da ako ikoj slagalac moje poezije 
pod haljinu Polihymnie spraviti može, da to 
jedino Livadić Samoborski može — barem naj- 
bolje može. — Nčkoji izmedju mojih učenih 
priateljah kažu, da u mojih proizvodih odviše 
mislih i slikah sudara, ili kako Nčmac kaže: 
,,dass sich Gedanken und Bilder zu sehr drin- 
gen“. Ja sam ovih danah od mlada Kiepacha 
čuo više od Vaših proizvodah na klaviru svirati. 
Lčpo, dražestno, čudnovato, vilovito! Sve iz- 
vorno, osobito nastojnost veličena (majestatisch) | 
tako rekuć — ruska. Samo čini mi se prem puno 
gledeć koje punoće s mojimi proizvodi sudarate. 
Kakova je kod Vas ,,Instrumentirung“, takova 
je kod mene ,,Versificirung“. Iz ove srodnosti 
sudim ja, da su baš moje pčsni za Vašu fan- 
taziu najprikladnije. Nu vidit ćete. Eto Vam 
komadi: (slijede cijele pjesme) 1. ,,Tri pro- 
Ičtja“; 2. ,,Osveta“; i ,,Romantična svarha““ 

Načinite od njih što barže i bolje možete. 
Ja sam ovu trojicu pčsme odlučio za almanak, 
kojeg... na svčt izdati kanim... 

Ovdššnji (Vraz je taj list pisao iz Križevaca) 
gradjanski kapelmajstor je pod imenom ,,Vile 


ilirske“ složio valcere, koji proizvadjat će se 10. 
doj. m. na balu ovdčšnjeg kasina. On ih je složio 
iz narodnih gornjo- i dolnjoilirskih napčvah, koji 
mu mi ovdšč rribavismo. Nu škoda! meni ne 
ugadjaju sasvim. Nema Livadićeve — znate — 
okretnosti... Preporučujuć se Vašoj plemenitoj 
gospoji supruzi... i pozdravljajuć Vašu živahnu 
dčcu kako takodjer malenu Jelku ostajem Vaš 
Vama uvčk na službi priatelj Stanko Vraz.“ 
Koliko je Vraz svojim radom i nastojanjem 
zadirao u glazbeni život i glazbenu umjetnost 
ilirskih vremena, dokazuju nam gornji redovi. 
Poput Gaja bio je i on tek diletant, kojemu je 
nedovoljna glazbena sprema bila moguće je- 
dinim uzrokom, što ga danas ne spominjemo 
onim načinom, kojim Nijemci svog najboljeg 
,,Minnesingera“ Walthera von der Vogelweide 
ili Francuzi svog najboljeg trubadura Adama 
de la Halle. Ta znademo, da je Vraz nekom 
zgodom žalio, što nije bio vještiji u notiranju 
napjeva, jer kako je on svoje pjesme pisao pje- 
vajući, a kako mu u tom času produciranja izvi- 
rahu iz duše i melodije, to bi on ove melodije 
odmah i napisao bio, da taj posao nije morao 
zabaciti na korist samog teksta pjesama... 
Medjutim, bilo kako mu drago, činjenica je, 
da je Vraz svojim djelovanjem privredio i glaz- 
benoj umjetnosti mnogo zdravo zrnce. Moguće, 
da bi naša pjesma i nadalje disala germanskim 
dahom, kako je to bilo u predilirsko vrijeme, 
da nam se nije uz ostale prvake rodio i Vraz. 
A zato mu i hvali narod pored svega ostaloga 
i na radu i brizi oko glazbe uopće, a napose 
oko uskrisivanja hrvatskog glazbenog nacijo- 
nalizma. Koranski. 


Vrazov prijevod ,Djulabija" 


Stanko Vraz bijaše odgojen u njemačkom 
duhu. Veliko je bilo za nj duševno naprezanje, 
kad je počeo pisati na hrvatskom jeziku, ali 
jednake je borbe vodio i onda, kad je pisao slo- 
venskim jezikom, jer nije imao ugladjena izra- 
žaja za istančanu već kulturu svoga srca. Pisao 
je tada najlakše na njemačkom jeziku, a nje- 
mački romantici bili su njegovi ljubimci, dok 
nije još poznavao slavenske poezije. Sa Jarnikom 
i Prešernom dopisuje njemački. Pa ipak medju 
rukopisima iz najranijega doba njegova pjesni- 
kovanja nema nigdje nijednoga njegova nje- 
mačkoga stiha. Prešern, Preradović, Kukuljević 
Bogović i drugi pjevali su njemački, Vraz ni- 
kada, i ako bi u prvo doba bio lakše pjevao 
na njemačkom jeziku, nego li na slovenskom ili 
hrvatskom. 


Kad se Vraz udomio u Hrvatskoj, sve 
rjedje upotrebljava njemački jezik, poslije pače 
samo u nekoliko slučajeva, pa i tu se opaža, da 
je daleko odmaklo vrijeme, kad bijaše navikao 
ovome jeziku. Za to udara u oči, da je Vraz 
jedan dio svojih ,,Djulabija", u svemu 13 dvo- 
kitica iz drugoga dijela, preveo na njemački. 

Rukopis čuva se u sveučilišnoj knjižnici u Za- 
grebu. Evo nekoliko ogleda : 


2 
Ich bin ein Verbannter 
Fern vom Vaterlande, 
Ich ein Vogel, singend 
bis zum Grabesrande ; 


Eine Bien' auf Blumen, 
und ein Rohr im Schweben, 
"N_Geist, der jetzt will sterben 
und jetzt wieder leben. 


4. 
Du, durch Gott mir Schwester ! 
Hčre mich, mein Leben ! 
Mild wie slav'sche Lieder, 
die vom Munde schweben ! 


Ich ohn' deiner Augen, 
weicher Lockenringe — 
Bin ein grauer Falke 
ohn* der rechten Schwinge. 


6. 
Diese Nelken-Lippen, j 
ach die sch&nen, weichen, 
Und die Zihn, vor denen 
Perlen selbst verbleichen ! 


Sie sind Trost dem Herzen, 
das vom Schmerz umwehet, 
Klaget und in Sehnsucht 
still wie _ Psych' vergehet. 


8. 
Sagt Ihr, Turteltiubchen, 
dass du gegen Siiden . 
Neben Deinem Liebchen 
ziehst in Liebesfrieden ! 


Sag' Ihr: Auch er wire 
her mit uns geflogen, 

Wenn ihn nicht das Gliicke 
mitleidslos betrogen. 


9. 
Athmend von den Diiften, 
meiner Heimatswiese 
Fliegt ihr, Luftchen, hin zu 
jenem Paradiese ! 

Senkt euch dann auf Stirne, 
Locken, Mund und Wangen, 

Lispelnd : Wir sind seiner 
Lippen Kussverlangen. 


Što je mogao biti povod, te je Vraz počeo 
prevoditi na njemački jezik svoje Djulabije, i 
to dvokitice na početku drugoga dijela, gdje 
pjesnik daleko u tudjini čezne za Ljubicom, ne 
može se pouzdano reći. Možda i nije bilo dubljega 
povoda, već je pjesnik u dokolici htio da okuša 
sreću u njemačkom stihodjelstvu. Priopćene dvo- 
kitice jesu najdotjeranije; ostale su neuspjele, neke 
upravo tek nabačene. Dr. Branko Drechsler. 


Vrazov portretinjegov slikar 


U današnjem broju donosi ,,Savremenik" por- 
tret Stanka Vraza, reprodukciju po originalu, 
koji je danas svojina ,,Matice Hrvatske", a prije 
je bio po svoj prilici Ljudevita Vukotinovića, 
ponajboljega pjesnikova prijatelja. Za taj se je- 
dini autentični portret Vrazov drži, da ga je 
g. 1841. naslikao neki Lerois, slikar, o kojemu 
po navodu Drechslerovu (Stanko Vraz, izd. Mat. 
Hrv.) nitko ne zna ništa. 

Možda će ovih par redaka ponešto osvijetliti 
osobu Vrazova slikara. Po pripovijedanju g. 
Franje Reizera st., vlastelina u Samoboru, doveo 
je Vraz g. 1841. u Samobor mladoga Slovenca 
slikara Stroy-a, kojega je preporučivao 
svojim imućnijim znancima i prijateljima za 
slikanje portreta. Taj je Stroy slikao i djeda i 
oca g. Reizera st., a jedan se portret od njegove 
ruke nalazi i u obitelji pl. Sulyok u Samoboru. 
Svi su ovi portreti jasno signirani sa : Stroy fec. 
1841. — Aranžma tih portreta, boje, tehnika i 
karakteristična — žućkasto-zelenkasta pozadina 
posve je ista kao i na Vrazovoj slici, pak je 
veoma vjerojatno, da i ta slika potječe od Stro- 
yeve ruke. Ne da se vjerovati, da je Vraza u isto 
vrijeme, dok je on po Hrvatskoj preporučao 
Stroya, slikao Lerois, nego će biti da je ovo po- 
tonje ime pročitano tako uslijed oštećenja, a 
možda i naknadnoga popravka Stroyeva potpisa. 

Je li i Stroy tako nepoznat kao Lerois, ne 
znamo. Bilo bi svakako vrijedno potražiti trag 
tome  izvrsnome slovenskome  portretisti pod 
ovim vjerovatno pravim imenom. F. H. 


Plitvička jezera 
(Svršetak) 


Na str. 140. i dalje govori Franić o izvor- 
rijekama Plitvičkih jezera, o Crnoj i Bijeloj 
Rijeci, pa u primjedbi (pag. 144.) dolazi do ovog 


čudnog zaključka: ,,Ova imena su vrlo zna- 
čajna po nedostatak vode u krševitim krajevima, 
gdje se i potoci rijekom nazivlju“. Sve ako 
u našem narodu i opstoji riječ ,,potok“ za malu 
tekućicu, opet zove naš narod u mnogim kraje- 
vima rijekcm svaku tekućicu, bila mala ili velika. 

Kako će u Franićevoj omašnoj knjizi svaki 
stručnjak naći nešto za sebe, tako ni filolog 
ne će ostati praznih ruku. Autor hoće da udje 
u trag mnogim imenima pojedinih jezera, rijeka 
ili drugom kojem geogr. nazivu. Tako nam tu- 
mači riječi: Plitvica (pag. 133), Limun, ponor, 
siga, krš i dr. I pri tom etimologisanju dolazi 
pisac katkad do čudnih zaključaka. Riječ ,,ponor“* 
dovodi se u svezu s grčkom poner6s ili poneria, 
i ako se već na bližnjoj stranici (161.) pravo iz- 
vodi po Maretiću od korijena ,,nor“, koji odgo- 
vara latinskom immergere. Nazive, kojima se 
ni sublizo ne može trag naći, bolje je i ne tumačiti. 
Tako pisac naziv ,,siga“ (pag. 163.) dovoai u 
svezu sa grč. adverbom ,,siga“ = tiho, potajno 
t. j. ono što se tiho, potajno stvara“, ili je, veli, 
nastala metatezom slogova riječi ,,gasi (se) t. j. 
gasno, ugašeno vapno, koje više ne živi, ne 
teče nego se stvrdlo“! 

U svom, doduše opravdanom, zanosu za 
Plitvička jezera predlaže pisac (pag. 341.), da 
se velikom vladici Strossmayeru podigne spo- 
menik na tim jezerima, jer ,,tamošnja prirodna 
veličajnost i hrvatska narodna gradjevna umjet- 
nost nudjaju podesno i divno mjesto“ za taj 
spomenik ! 

Kolikogod Franić pri opsivanju pojedinih 
jezera ponajviše iznosi tudje mišljenje — gdje 
bi ga baš najmanje trebalo — toliko nam u za- 
mašitom poglavlju ,,Geološka gradnja Plitvičkih 
jezera“ (pag. 176.) izlazi i sa svojim rodjenim 
mišljenjem, i ako će se — sasvijem pravo — 
osvrnuti i na teorije, što su ih u tom pitanju 
stvorili i naši domaći i tudji stručnjaci. A u tom 
bijaše pisac, odbivši običajnu njegovu epsku 
širinu u razlaganju, dosta srećne ruke. Da istu- 
mači genezu jezera,a naročito razliku u veličini 
i obličju jezerskih gornjih i donjih uvala, zgodno 
je pisac upozorio na različit sastav tla jednih i 
drugih uvala, na drukčiji rad vode u dolomitu, 
koji je kod gornjih jezerskih uvala sa vapnencem 
izmiješan, a drukčiji u čistom vapnencu donjih 
jezerskih uvala. Sve ako i ne možemo uzeti, da 
je time problem o genezi Plitvičkih jezera riješen, 
opet su Franićeva zapažanja stručnjake upozo- 
rila na nešto, što bi moglo pomoći, da se pitanje 
jezerske geneze kraju privede. 

Što god se je o Plitvičkim jezerima sve od 
16. vijeka do našijeh dana napisalo i štogod 

je pomoglo, da se jezera bolje upoznadu, sabrao 
je pisac velikim marom u poglavlju ,,Upozna- 
vanje Plitv. jezera i literatura o njima“. Da- 
kako da u tom opsežnom poglavlju (pag. 380-426) 
imade sva sila sitnih i za naučnu stranu malo 
vrijednih radova, ama je gdješta u tom poglavlju 
i od velike cijene. Tako nam tu pisac donosi 
snimke plitvičke okoline i jezera po karti Miille- 
rovoj i Jeney-Božićevoj iz 18. vijeka, što se 
čuvaju u dvorskoj biblioteci i ratnom arhivu u 
Beču. Iz toga pregleda saznajemo, kad se u 
kartografiji i literaturi :prviput javljaju jezera 
uopće i imena jezerima; kad se prviput s naučne 
strane počinju opisivati. 

Jednako su zanimljive vijesti o uzlazu 
saskog kralja Fridrika Augusta Il. na Golu 
Plješivicu 1845. godine, pa reprodukcije nje- 
govih triju crtarija. 

Na kraju su knjige kao dodatak Lipoščakov 
plan Plitvičkih jezera iz godine 1830., pa La- 
tasov iz god. 1850., lijep dokumenat iz literature 
o našim jezerima. 

Franić je svojom knjigom htio da zadovolji 
i turistu i stručnjaka,.a to je malo poteško. 
Bolje bi bilo da se je odlučio napisati ili sasvijem 
popularnu knjigu za turiste ili naučno djelo o 
Plitvicama. Ovakva kakva je ne može ni jed- 
nima ni drugima zgodno poslužiti. Za turistu 
je i oblikom i sadržinom preširoka, a za struč- 
njaka pretrpana sitnim balastom. 

Svoju je literarmu muku posvetio pisac 
»,Ljepoti i slavi Hrvatske“, a opis jezera zavr- 
šuje (pag. 132.) krupno štampanim citatom iz 
jedne raspravice prof. dra. L. Cara:... ,Taj 
dragulj pripada Tebi, Tebi, jedina ljubljena Hr- 
vatska, moja domovino !“* Kako se vidi, ključa 
u piščevim grudima bujan patriotski osjećaj. 
To je i u redu. Ama razmetati se ovako svetim 
čuvstvom, to je gotovo profanacija. Svak se 
Hrvat može doista i veseliti, što Plitvička je- 
Zera, taj dragi kamen, može slučajno nazivati 
Svojima. No svak nas znade, da je taj dragi 
kamen za Hrvatsku danas gotovo zakopano 
blago, mrtav kapital. Patriotski će raditi svaki, 
koji svom snagom bude radio na tom, da se stvore 
takve prilike, po kojima bi nam to zakopano 
blago postalo produktivno. — Stanko Pavičić. 


Izložba 


U ,,Salonu Ulrich“  izložiše posljednji 
(od 3. VI. do 19. VI.) Iva Šimonović i Ljuba 
Babić ml. Obadvoje su djaci mlade umjetničke 
škole u Zagrebu. Babić je već nekoliko puta iz- 
lagao kod Ulricha, a poznat je i po suradnji 


kod velike slike ,,Pogled na more s Plasa“ i kod 
ilustriranja divotizdanja Kranjčevićevih ,,Pje- 
sama“. Kod Ulricha izložio je ovaj put kolek- 
tivno, istaknuvši se i kao zanimljiv portretista. 
Autoportreti i portreti gdjice. I. S. te gdje. S. 
odaju ga kao ljubitelja zagasitih boja i promatrača 
svjetlovnih efekata u jednobojnoj rasvjeti. Od 
genre slika zanimljive su nekoje skice (,,Psiche“, 
,»Narcis“) u kojima se Babić ističe samostalnim 
shvaćanjem obzirom na prikazivanje predmeta i 


slaganje boja. Babić je izložio i nekoliko crteža 


(perom, kredom i olovkom), medju kojima je 
karakterističan ,,Exlibris“ (dvije ruke pružiše 
se kroz rešetke tamnice) i nekoji krajolici. U 
Babićevom dojakošnjem radu prevladjuju kra- 
jolici i napose marine, ali i u njima redovito po- 
svećuje pažnju partijama i momentima (rasvjete), 
koji iziskuju veliko poznavanje i isto takovu 
vještinu. Po izboru boja i čežnji za obradjiva- 
njem slikarski težih predmeta opaža se, da mu 
je do sada bio ponajglavnijim učiteljem Bela 
Csikos. 

Iva Simonović izložila je nekoliko poprsja, 
dječjih glavica i jednu plaketu. Po nekojim 
dječjim glavicama bez sumnje je Iva Simonović 
talenat vrijedan svake pažnje. Ma da je za- 
pravo početnica, uspjelo joj je zadahnuti nekoje 
radnje životom i toplinom, kako se to rijetko 
dogadja u početnika. Više se dašto za sada još 
ne može reči o njenim radnjama. Obadvoje mladih 
umjetnika čeznu za tim, da nastave nauke u 
tudjini. Ova čežnja svakoga će obradovati, jer 
Babić, kao što i Simonovićeva stekoše do sada 
uvjete, da uzmognu s uspjehom nastaviti rad u 
tudjini, A.M. 


Dvije smrti 


2. aprila saranjen je u Parizu dobri pjesnik 
Jean Morćas. Pravo mu je ime Papadia- 
mantopulos. Peloponeski plemić, kako to istaknu 
nad njegovim grobom akademik i nacionalista 
M. Barrds, nedavni peloponeski putnik i analist 
špartanske duševne discipline u strogosti pej- 
zaža dorskog Tajgeta. Morćas dodje djakom 
u Pariz kao ponovni dokaz bliznačtva duha 
pariskog i novohelenskog, dakle bizantinskog, 
učinivši — kako se dičio — da ,,grčke pčele pa- 
ljetkuju francuski med''. Iščeznuo je ,,sjenom 
sna", trudeći se vascijelog života da ,,pokrije 
ljepotom mizeriju svieta". 

To je onaj Mor6as, što je napisao, odgova- 
jući članku Paula Bourdea ( u Temps-u), 
u XIX. Vijekui u Figaru (18. septembra 
1886.) pjesnički manifest, odbivši od novih 

lirika Gautierov, Baudelaireu namijenjeni naziv 
Dekadenti i usvojivši novo, mnogo tačnije 
ime Simboliste. Tom prilikom je skicirao 
poglede nove lirske poetike, kojih  medju- 
tim nije usvojila većina nove škole. Moraas se 
na neki način nametao vodjom, kako je to Ver- 
laine često medju drugovima opažao svojim pa- 
prenim cinizmom starog, naivnog djeteta. Grk 
nije imao inteligencije kao genijalni Laforgue za 
teoretičara, ni sjajne originalnosti kao Rimbaud 
za putokaz nove generacije. Ti su modernizmi, 
potrebe novih mladih duša, kao pravi modernizmi 
estetički sasvim formalne, izrazne naravi. Rade 
o obliku i strukturi stiha, o upotrebi riječi i o 
njihovoj harmoniji u ritamskom, nevezanom, 
u Francuskoj novom ,,slobodnom  stihu*. Ti 
modernizmi bit će kao ,formalnost" sasvim 
nepojmljivi modernistama hrvatskim kao što 
je g. Marjanović i gospoda, što naviještuju 
sasvim novu i originalnu teoriju, da hrvatski 
modernist može napisati dobru knjigu i sa le- 
gijom gramatičnih pogrješaka. Lapsusi linguae 
kao princip naše literame renesanse ! Pitanje 
modernizma je Morćisu kao svakom umjetniku 
pitanje oblika, u tom slučaju pitanje prosodije. 
On misli kao i pamasovački divni srokovni 
pelivan Banville, da V. Hugova i romantična 
versifikacija nije sasvim dotjerana, da je i par- 
nasovačka dotjerana plastična poetika uska, pa 
propovijeda umjesto parnaske slike upotrebu 
simbola, umjesto crte ritam, umjesto boje mu- 
Ziku, nastavljajući tako veliko djelo Poeovog 
učenika Baudelairea. 

Morćas ove prve periode pokadšto kao imi- 
tator tamnog hegelovca Mallarmća sam sebe 
ne razumije, sam sebe vuče za nos i mistificira, 
ali konservativci kritičari prave u interesu fran- 
cuske jasnoće znak pitanja čak kod ovakvih 
stihova : ,,Srce mi je prazan lijes u grobu". Iz 
te periode je melodijska, krasna, ali zagonetna 
Meluzina. Mladi ljuđi naime obično nastoje, 
da ih stariji ne razumiju, da se tako mogu ob- 
manjivati vlastitom superiornošću. 

No Morćas već kao simbolist odvraća od 
»toga Šarlatana Nerazumljivosti", kao i ono- 
dobni fini i jasni kritičar A. France, pa bez 
obzira na simbolistične_ mladenačke proglase 
udara temelj Romanskoj Školi novom 
poetkom Strasnog Hodočasnika(P€- 
Ićrin passionnć). Ne odriče se doduše 
simbolizma, ali propovijeda preporod jezika, 
koji mu je kao već Fćnelonu osiromašen, osušen 
i omlitavio tamo od XVI. vijeka. Kao naši Iliri 
za Dubrovčanima mašio se on za starim pjesni- 
cima, riječima i rječnicima, pokazavši se u pre- 


voduDogodovštinah(Priključenija) 
Ivana od Pariza, kralja Fran. 
cuske romanistom prvog reda. Lirski moder- 
nizam mu je sada prije svega pitanje jezika, 
jezičnog preporoda, a ulaženjem u duh starog 
jezika francuskog dobio je nješto od duše Thi- 
bauta grofa od Champagne, pa trubadurskog 
pjevača fine ljubavi Jaufreda i ,,onog Guillaumea 
Cabesteinta što ljubljaše Sorismondu'. To bu-. 
djenje starofrancuske duše, to vezivanje starih 
sa novim, to spajanje drevnih sa modernim psi- 
hičnim elementima je analogno proznoj rene- 
sansi francuskog nacionalizma u poznijim djelima 
M. Barrčsa, pjesnikovog dobrog prijatelja, a 
ovo spajanje helenskog genija sa francuskim 
podsjeća na Andr. Chćniera, rodjenog u Bizantu 
sv. Mudrosti, pa na atičko oko plastičnog Gau- 
tiera. Zato i jeste arhajski Morćas često i odviše 
sličan Ronsardu, galantnom i viteškom Grku 
XVI. vijeka, opijajući se kao stara knjiga od 
mirisa mrtvog cvijeća već od samog meda drevnih 
domovinskih himetskih, kao Eolova harfa melo- 
dijskih zvukova: ,,Glauka, Cimotoja, Toja, 
Protomedija i Panopija, Eunika ruke ružičaste. 
Eulimena, Hipotoja i draga Halija, pa Amfi- 
trita dobra plivačica, Protoja, savršena čarob- 
nica Dodoja i Cimatolegija što ukroćuje pur- 
purno more". 

1893. svršava se gradnja Romanske Škole 
sa pjesnicima Du-Plessys-em, La-Tailhadeom, a 
Morćas sve se više udaljuje od simbolizma, ru- 
gajući se kao Barrčs tudjinskim štetnim utjeca- 
jima, ,švapskoj Minervi i Englezu, prvorodjencu 
dostojanstvenosti'. Ušavši poznavanjem genija 
jezičnog u poznavanje historijskog, dakle kon- 
stantnog genija narodnog, vidi kao prijatelj 
Barres to veću opasnost u ovim tudjinskim 
utjecajima, što je genij tih utjecaja manje srodan 
geniju francuskom. Nenarodno, nefrancusko mu 
je isto što i antinarodno, antifrancusko, jer ve- 
likom narodnom kulturom i stilom može lakše 
konstatovati od nas, sinova malih narodnih lite- 
rarnih kultura, što odgovara ili ne odgovara 
duhu rase: krasan moderni dokaz, kako tvrdo 
čuva čistoću moderne narodne duše studij tra- 
dicijskih, pa i izumrlih nacionalnih, naročito 
jezičnih prijednosti. 

Morćas odbacuje ,,pesimisteriju"', maglovitost 
wagnerizma i njemačke pomagljene metafizike 
kao bolest za vedrinu galske duše. I on je doduše 
u Stancama pesimist, ali to je pesimizam 
života, pesimizam osjećaja, a ne pesimizam lo- 
gike i filosofskog zaključka. U ovim formalno 
savršenim pjesmama okrenuo se tradiciji čistog, 
mršavog i elegintnog francuskog klasicizma. 

stilu Louisa XIV. i pobožnog Racinea, zabav- 
ljača grizodušja kraljevskih metresa, odrekao se 
simbolizma, maglovitog kao magle germanske 
misli, dokazavši, da je jezik, stvoren mješavinom 
starih i novih riječi, faktično jači, ljepši i realniji 
od realnog savremenog jezika i, najzad, da 
klasičnost nije ništa drugo no solidnost, jedno- 
stavnost izraza. U ostalom i romantici, usavr- 
šivši oblik, postaju klasici, proti kojima su 
oponirali baš kao realist Flaubert i naturalist 
Maupassant dotjeranošću izraza i kompozicije. 
Kao klasici Euripid, Racine i Goethe nalazi u 
Ifigeniji Morćas umjetnički zadatak klasične 
svoje zrelosti, pokazujući, kako je atička crta 
mramornog mira posljednja riječ zrelog simbo- 
lizma i romantičnog romanizma. | nemirni, 
fragmentarni i problemima gotike, renesanse, 
impresionizma i simbolizma mučeni Rodin se 
nedavno tako poklonio pred boginjom ifigenijskog 
mira i Heineove bolesti, pred meloskom Afro- 
ditom, pred zvijezdom na tihom, zamišljenom 
čelu boginje Uranije. Ta zrelost pjesnikova naj- 
bolje se ogleda u Erifili, nesrećnoj djevici, 
koju Eneja nahodi u tugama podzemlja — ,,moe- 
mam Eriphylen, crudelis nati montrantem vul- 
nera". 

Andr. Blannier zamijera delikatnoj toj poe- 
nsti oskudicu jezgra moderne duše: oskudicu 
ijisterija i onoga medju prstima. Odista, moć 
verbalizma je kod ovog verbalističnog južnjaka 
jača od osjećajne snage i te lijepe forme su vrlo 
često uresi kuće, gdje kao u mletačkoj palači 
nema ničega i nikoga, uresi mrtvog, pretpotopnog 
doma, u najboljem slučaju fasada kakvog pro- 
vincijskog muzeja. Duše, duše nema dosta u 
toj umjetnosti, upravo u toj umjetnoj, umješnoj 
poeziji, sličnoj mršavoj miniaturi učene, ali 
anemijske poezije Teniysonove i G. Moreanovih 
mitoloških aleksandrinskih slika. 

Sa Morćasom bijah dva-tri puta u njegovoj 
uobičajenoj kafani Vachette na bd. St.-Michelu 
( Quartier Latin). Obično se kockao ili je propo- 
vijedao sa dostojanstvom kraljeva literarnih 
caenaculuma, podražavajući autoritativnost raz- 
govora V. Huga, S. Mallarmća ili Leconte-de- 
Lislea. Duha je imao možda više no što ga je 
zbog Sirotinje mogao pokazati. Za duhovitost 
je potreban veseo duh, pa zato nema duhovitosti 
tuga sirotinje ni onda, kada je sirotinja duho- 
vita. Onda je Morćas dosta stradao, ležeći kod 
kuće do šest popodne i izlazeći iz stana ravno 
u kafanu sa bludnicama, elektrikom, zama- 
gljenim zvijezdama i ostalim sumnjivim vrijed- 
gostima. Za vrijeme cijelog mog poznanstva, 
neke tri godine, nosio je ogrtač iste cikorijske 


boje, žute i dosta pustolovske, ali monocie, 
fino pravilno brkato lice, žuto kao ispušena 
morska pjena i crnooko, pa ,,ono nješto", što 
pozna njemačka elegancija tek u karikaturi 
schaibig-elegancije: sve to izdavaše aristokrata 
rijetkosti. Bijaše sitan, elegantan i preciozan 
kao kralj modernih literarnih dandyzama, kao 
mode! Huysmansovog Des-Esseintesa, grof Mon- 
tesquion-Fezeusac, koji mu vrlo nalikuje i kao 
lirik starog — ancien — stila. Mi boemi nismo 
ga kao ni Verlaine mnogo marili, držeći ga hoh- 
štaplerom kao većinu Rumunja i Grka, pa zbog 
krsta Počasne Legije, koja počast ga je više 
opijala od vlastite poezije. 

Jedared bijaše riječ o nekakvom zamazanom, 
dobrom artistu, a Mordas odsiječe: — Čisti se 
ne čiste. — I on se zimi nije previše kupao, pa 
ni u alkoholu. Bio je junak, jer je danas i u Pa- 
rizu junaštvo živjeti samo za čistu liriku, pa mi 
iza smrti toga Barrdsovog modernog Špartanca 
padaju na um kraljevski Crveni Biseri 
Roberta grofa Moniesquiou-a : 


Dans Pardeur d' un hćros et 1 ćclat d' un pontife 
I fut celui qui meurt, ses jours a peine bus, 
Et que remporte au Ciel le vol, d? un Hippogriffe! 


# 


U feljtonu Nar. Novina je g. 1. Krnic 
sa tolike visine, olimpske i osječke, govolio o 
našem izdanju Kovačićevih pripovjedaka, da 
mu nisam mislio ovdje odgovarati, očativši 
mu davno zasluženu bukvicu na drugom mjestu. 

Preko mjesta, gdje vrli olimpljanin po obi- 
čaju govori o sebi važnijim tonom no ma o kojem 
živom autoru, prelazim S — — — uzdahom. 
(Ne ,,sa smiješkom''). Posljednja naime knjiga 
toga, kao Vitez na Rozinanti samopouzdanog 
autora, tako je loša, te je nisam mogao ni kriti- 
kovati, ma da sam je od izdavača molio s tom 
namjerom, da rehabilitiram pisca, koji i sad 
pretpostavlja (dobro honorirani) feljton ,,Nar. 
Novina" našem Društvu i ,,Savremeniku', koji 
mu, veli, nije antipatičan. Neka g. Bačić izda 
još jednu ovakvu knjigu i on je propao. Gosp. 
A. M. je u ovom listu preporučio to djelo (u 
kojemu figurira kao junak i ubogi pisac tih ne- 
zahvalnih redaka !), ali ta preporuka bijaše ja- 
mačno više u korist izdavača g. Bačića, koji u 
izrodjenom Osijeku visoko drži barjak hrvatske 
knjige, nego zbog g. Krnica, koji će odsele svoje 
elukubracije sa literarnim predgovorskim raz- 
govorima sa svojom g-djom mamicom ja- 
mačno izdavati na vlastiti (ili mamičin) trošak. 

Gosp. Krnic u svojoj kritici tvrdi, da Ko- 
vačićeva ,kniiga, kako je izdana, ne znači 

upravo ništa". Ja sam zlo rekao u pred- 
govoru, da je Kovačić rodjen pripovjedač, jer 
je K. ,rodjen romanopisac". (Rodjeni 
romanopisci dakle nijesu rodjeni pripovjedači). 
Kovačić je čovjek epske sklonosti, pa 
zato ne zna pisati male pripovijetke (kao da K. 


nije i lirik i humorist i kao da malih pripovje- . 


daka ne pišu ljudi ,epskih sklonosti". Gosp. 
Krnic hvali moj ,,živahan'' duh i moju savjesnost 
literarnu, ali veli, da je D. h. k. pristupilo tome 
poslu ,,s tako malo kritičnog i literarnog osje- 
ćaja". G. Krnic me poštuje, ali nalazi u mom 
predgovoru fraza i insinuira, da je taj predgovor 
naručen. On nalazi u mom predgovoru fraza, al 
zove Kovačićeve romane ,,hramom od mramora". 
Matici podmeće ,,erotični momenat" kao motiv 
neizdavanja tih djela. Pledira za izdavanje 
»»Skupnih'', cjelokupnih Kovačićevih djela i srdi 
se, što smo izdali dio tih djela. Džapa se za što 
veće popularisanje toga pisca i nalazi u tom iz 
danju ,neoprostivu* pogrješku, koja se 
ničim ne bi mogla ispričati". Ja sam odviša 
goverio o Kovačiću pravašu, premalo 
o Kovačiću literatu. Ja rekoh, da je Krničev 
literarni portrait Kovačića (u Nadi) potpun, 
Krnic tvrdi, da to nije istina, jer nije poznavao 
cijelog pisca... Ja tvrdim, da je Kovačić talenat, 
koji nije zbog naših neprilika mogao postati ni 
sredjen pisac, a Krnic veli, da se on u nekim dje- 
jma ,digao u red velikih, svjetskih pisaca". 
Ja rekoh iza informacije kod pjesnikovog sina, 
da je Kovačić umro u ludnici kao luda, a g. 
Krnic veli iza informacije kod pjesnikovog 
kuma, da je pisac umro od meningitisa (kao da 
ludjak ne može umrijeti od meningitisa). Vrl. 
»ironista", što kultivira jednostavnost stilsku, 
kultivira je ovako jamačno da nas pouči: ,,Tu 
(U Registraturi) je njegov duh planuo 
vatrom do onda nevidjenom, tu se on nasmijao 
i sotoninim i angjelovim smiješkom, tu je ronio 
suze, tu bijesom svojim tresao poput Simsona, 
tu cjelivao svoj narod cjelovom samilosti, tu 
ga je bičevao bičem satire i poruge, tu se dizao 
(sic !) na krilima zefira u regione najčistije poe- 
zije, tu čvrstom i sigurnom rukom socijalnog i 
psihološkog analitičara otkrivao zavjesu sa naj- 
crnijih slika ljudskog života, tu se on digao u 
red velikih svjetskih pisaca _ i tu treba 
da ga naš narod najprije upozna. S toga je bilo 
na dlanu da se ovo djelo imalo najprije izdati 
na svijet". 

Koliko pustih fraza, koliko naduvene i 
prazne retorike! Medjutim roman U Regi. 
Straturi nije uspio kao cjelina, jer su iste 
osobe slikane sad realistično, sad opet najne- 


vjerojatnijom romantikom. Roman ima .tek 
vrlo lijepih mjesta, što dokazuju velik talenat 
Kovačićev, ali to je sve. Pored tih divnih ima 
tako dosadnih stranica, naročito prama koncu, 
da je roman vrlo teško čitati do kraja, što nije 
slučaj s inkriminiranim pripovijetkama našeg 
izdanja. 

Pošto je i beogradsko D e10o zamjerilo mom 
predgovoru, da je figura moga literarnog Kova- 
čića mnogo veća, no što se to vidi iz tih pripo- 
vijedaka, prigovori g. 1. Krnica mogli bi se 
odista smatrati prigovorima duha, koji nije ,.ni- 
kakav" neprijatelj Društva h. k., pa ,,uvijek 
S radošću kvitira' što je ovdje dobro. 

D. h. k. izdalo je ove pripovijetke, jer su 
mnogo nepristupačnije publici od romana U Re- 
gistraturi, što je štampan u najrašire- 
nijem našem listu Viencu. Tražiti izdanje 
cjelokupnog Kovačića i zamijerati nam, što 
izdasmo jedan nepoznati i samom g. Krnicu 
dio iz Kovačića, može tek čovjek, koji se ne boji 
kontradikcije, derući se proti vrapcu u rukama, 
jer nema ždrala u oblacima. Ako je Kovačić 
tako moćan pisac, kako tvrdi g. Krnic, zanimljivo 
je i prema tome dostojno novog izdanja, sve, 
što je on napisao, dakle i ove pripovijetke, medju 
kojima, veli g. Krnic, on kao pronalazač A. Ko- 
vačića nije nikako poznavao zanimljive i vrlo 
zabavne humoreske Bježi-Hajke. Mi nismo 
mogli misliti na izdavanje cjelokupnog Kovačića, 
jer je za taj posao tu Matica. Mi smo dosta 
učinili izdavši najzabačenije i najnepoznatije 
njegove pripovijetke, pa ako je g. Krnic proti 
njima, proti njihovom izdanju, kako može 
šveflati i trabunjati o cjelokupnom Kovačiću, 
u kojemu bi bilo i dosadnijih stvari? Čudnovata 
je odista simpatija g. Krnica prama tome svom 
,,»velikom, svjetskom piscu" ! 

Još nješto. A. Kovačić ima djece. Ima sina 
literata, koji nam je tu očevinu kolegijalno po- 
nudio. Izdanjem tih pripovjedaka učinismo 
praktičnu uslugu porodici pokojnikovoj i ankura- 
žirali smo sina, koji već danas nastoji ići stopama 
svog oca. Kao izdavači savremenih autora 
učinismo evo što mogosmo prama pokojniku. 
G. 1. Krnic vrlo dobro zna _da u oskudici sred- 
stava ne bi mogli izdati cjelokupnog Kovačića 
sve kada bi to i željeli. Izdali bi bili i roman 
U Registraturi, ali smo bili upućeni, da 
to djelo izdaje Matica. 

Ne stoji dakle tvrdnja našeg osječkog 
prijatelja. da knjiga ovih  Kovačićevih 
pripovjedaka ,,ne znači upravo ništa", 
da vrijedi toliko, koliko posljednje priče g. Ivana 
Krnica. Ne stoji, da smo ka tome izdanju pošli 

,»,S tako malo kritičnog i literarnog osjećaja". 
Ne stoji, da je moj ,,živahan'' duh iko mogao 
za taj predgovor angažovati s tako slabim lite- 
rarnim namjerama. Matica nije zbog ero- 
tičnog nego jamačno zbog političkog momenta 
krzmala s izdanjem toga neprijatelja Šenoinih 
literarnih ostracizama. U kratko nijedna tvrdnja 
toga nadoblačnog gospodina ne da se braniti. 
Tro Krnic lan, da mu prodje dan. 

Taj gospodin Krnic doduše hvali dokumen- 
tiranost moje kritike, ali još uvijek jaši na tome, 
da Kovačić nije poludio, da je umro od menin- 
gitisa, da je mjesto njegovog odvjetovanja 
(Glina) nezdravo, tifozno gnijezdo, da je Kovačić 
vedri genij i napokon da sam previše govorio 
o Kovačiću pravašu ,na uštrb Kovačićeve 
literature". 

Ako Kovačić nije poludio, što su ga slali 
u ludnicu? Ako je imao meningitis, bolest od 
koje se umire za dva-tri dana, kako su ga na 
cičoj zimi mogli na kolima živog dovući u daleki 
Stenjevac? Kad već olimpski um Krnic koješta 
insinuira nama, što do vraga insinuira ovakve 
stvari pjesnikovoj porodici i okolici? U Glini 
već dvadeset godina, kako mi veli g. Krešimir 
Kovačić, nije niko umro od tifusa, pa koji djavo 
navodi našeg olimpskog ironičara, da u svom 
objektivnom prijateljstvu prema nama prikazuje 
u štetnom svijetlu higijenske prilike jednog 
zdravog provincijskog mjesta? 

Moj predgovor mogaše, priznajem, biti 
bolji, potpuniji, sa bibliografijom djela Kovač. 
ćevih, ali da sam govorio na uštrb, na štetu 
Kovačićevoj literaturi, može ustvrditi tek 
čovjek, što izvraći činjenicu, koju svaki može 
kontrolirati, literarni megalomanski individuum, 
koji te izmišljotine zavija u licemjerstvo pošto- 
vanja, prijateljstva i tobožnje književne objektiv- 
nosti. a 

Beogradsko Delo mi zamijera, što sam 
Kovačića precijenio, dok sam rekao, da je nje- 
govo djelo mnogo inferiornije od njegovog iz- 
mučenog talenta, da je njegovo djelo tek impro- 
vizacija i nagli, rapidni novinarski pokušaj, 
nedotjerana reakcija mladog, poletnog, ali ne- 
harmoniziranog i negotovog duha. Pored svih 
simpatije nisam bio tako naivan i nekritičan, 
da revoltiranog, u vječni nemir brutalnog stra- 
načkog i polemičnog novinarstva potonulog Ko- 
vačića proglasim kao naš objektivni prijatelj 
Krnic ,,vedrim genijem", članom ,,velikih, svj et- 
skih pisaca", a njegove romane ,,hramom od 
mramora. Veliko djelo, mramorni hram mogao 
je Kovačić možda stvoriti, ali baš u tome je nje- 
gova grozna tragika, što — ga nije stvorio. 


Veliki karakter je u njemu možda ubio velikog 
pisca. Zato je meni prije svega bilo stalo, da po- 
kažem Kovačića kao čovjeka, kao značajnika 
kao veliku socijalnu i političku energiju, pa zar 
sam to mogao učiniti, a da ne pokažem u kratkim 
crtama odnošaj Kovačićev prema doktrini pra- 
vaštva? Može li se Kovačić, njegova borba i 
njegova tragedija, njegov stil, njegova revolta, 
njegov lirizam i njegova satira, razumjeti bez 
utjecaja misli A. Starčevića, kojemu je on bio 
najčišći literarni refleks? Kovačić je borac za 
jednu ideju i zar bi ga bio mogao naslikati bez 
obzira na tu pravašku ideju? 

U ostalom, predgovori su sasvim poseban 
literaran oblik, vrsta književnog portraita iz- 
medju apologije i kritike. To zna i naš olimpski 
i osječki objektivni prijatelj dr. I. Krnic, pa je 
samo šteta, što se u djelima, u kojima je pisao 
predgovore o sebi, držao samo apologije, osta- 
vivši kritiku — nama. U svakom slučaju je 
on vrlo čudnovat eksemplar djaka i štovaoca 
A. Kovačića, pa kao što danas imamo svako- 
jakih starčevićanaca, imamo evo još čudnovatijih 
— — kovačićanaca. 

Pored svega toga dužan sam veliku zahval- 
nost gosp. dru. I. Krnicu. Da nije or sa g. Ogri- 
zovićem stupio poslije mene u opozciju proti 
Društvu h. k., ja se sa Sanevremikom do danas 
ne bih izmirio, da pravim opoziciju kovačićan- 
cima — — gg. Ogrizoviću i Krnicu... 

A. G. Matoš. 


Ivan Frčbe 


U prvom godištu ,,Zvona"' i u još nekojim 
časopisima napisao je više članaka o glazbi, 
glazbenom odgoju, orkestrima. Bio je tada 
flautista u kazališnom orkestru i nije uživao 
simpatija svojih pretpostavljenih. Sa Živkom 
Tkalčićem, celistom, i još nekojim članovima 
orkestra bio je zloglasan ,,buntovnik" i nije 
se prestao buniti, dokle god mu nije dozlo- 
grdilo. Preko praznika je odlazio u Švicarsku, 
da u raznim orkestrima sudjeluje sa svojim 
drugom Tkalčićem. U svojem je domu prire- 
djivao u društvu s pianistom Simonom, istim 
Tkalčićem i još kojim drugom iz kazališnoga 
orkestra kvartete, koji su izvodili do kasno u 
noć najdivnije skladbe svjetskih komponista, 
klasika, modernih pa i najmodernijih. Publika 
su bili ukućani : roditelji i sestre Živkove i ja. 
Redovito sam ostajao do konca programa, 
koji se znao otegnuti do sitnih ura iza ponoći. 
Jer najsladje se dalo Slušati, kad je utihnula 
ulična buka, kad su se ukućani spremili na po- 

činak, a oduševljeni orkestraši potonuli po- 
svema u ljepotama skladbi. I kakova je bila 
radost, kad su sretno (ili i ne !) prebrodili koje 
teško mjesto, kad su se ugrijali svetim žarom 
umjetničke vatre. Ni u monakovskom hof- i 
prinzregententheatru, u kaimkoncertima i to- 
likim kavanskim i restaurantskim koncertima, 
u kojima su često sudjelovali i veoma dobri 
glazbenici, nigdje se nije dalo tako slatko i s 
toliko užitka slušati lijepu, ozbiljnu i duboku 
glazbu, kao na tim malim koncertima u ma- 
lenoj kućici Živka Tkalčića u Ilici. Živko je 
sada u Parizu, Simona je maknulo iz Zagreba, 
neki mladi Čeh, što je gudio prve gusle, otišao 
je takoder doskora, a Frobe postade uvaženi, 
dirigent velikih orkestra i ubire slavu po Nje- 
mačkoj. Vazda je bio temperamentan, živ, ali 
i ustrajan. Znao je raditi žilavo i marljivo po 
više mjeseci. I da mu se nije pružila prilika 
raširiti granice svomu radu u tudjini, bio bi 
bez sumnje osnovao vlastiti orkestar u Zagrebu 
i to uštednjom od ono malo plaće i dohcdaka, 
što ih je imao kao član kazališnoga orkestra 
i privremenih ljetnih orkestara u Švicarskoj. 
Živući u Zagrebu, nije imao gotovo nikakovih 
potreba, osim što je kupovao knjige i note. 
Te nesretne note progutaše mnogu teško ušte- 
djenu krunu. Sada je u Njemačkoj. Putuje, 
priredjuje koncerte, a u Haagu (Holandiji) ga 
čeka vila, jahta i udoban obiteljski dom. 
Frčbe se počeo baviti glazbom već u de- 
vetoj godini. Bio je učenik zagrebačke glazbene 
škole, a neko vrijeme i bečke. Ali nije bio ni- 
pošto ,,dobar'' učenik. Mrzio je školu. istom 
kasnije stade se s ljubavlju baviti studijem 
glazbene umjetnosti. Da  upotpuni znanje, 
slušao je na visokim školama u Zagrebu, Zi- 
richu i Beču povijest umjetnosti, filozofiju i 
estetiku. Bio je neko vrijeme članom i nekih 
bečkih orkestara. Prije neko dvije godine spremi 
se, da će u Ameriku, ali zapne u Švicarskoj, 
oženi se bogato i preda sav izobrazbi za diri- 
genta. U  Braunschweigu započme djelovati 
kao dirigent, a onda stane sebi naglo i velikim za- 
mahom krčiti put. Koncertni bureau Emila 
Gutmanna_ u Monakovu izdade  izvatke iz 
kritika o Fr&beovom dirigentskcm djelovanju 
u Braunschweigu (veljača—ožujak 1909.), Mo- 
nakovu (srpanj do konca 1909.), Berlinu (si- 
“ječanj 1910.), zatim u još nekojim gradovima. 
Izvaci iz kritika nijesu povadjeni samo iz raznih 
dnevnika, medju kojima imade i dnevnika 
svjetskoga glasa (,,Miinchener  Neueste Nach- 
richten? — Rudolf Louis, ,,Miinchner  Zei- 
tung"' — Arthur Hahn, ,,Vossische Zeitung", 

»,Hamburger Nachrichten"), nego i iz raznih 
strukovnih časopisa i listova u Njemačkoj (,,Sig- 
nale fiir musikalische_ Welt", ,,Die_ Musik", 
»Algemeine — Musik-Zeitung'', ,,Koncertsaal") i 
drugdje (pariški ,,Le courrier Musical'', new- 
yorški ,,The Musical Courier"). Karl Bloetz 
ističe Frčbeov temperamenat, sigurnost i snagu, 
kojom djeluje, Rudolf Luis ritmičko osje- 
ćanje, zdravo i nikakovim pretjerivanjima na- 
kaženo muzikalno shvaćanje, Artur Hahn 
ljubav, živost i sigurnost muzičkoga osjećanja, 
Monakovski ,;Theater Anzeiger'": pravu 
muzičarsku narav, marljivost, energiju, origi- 
nalnost, fantaziju. sigurnost i posvemašnu teh- 
ničku vještinu; Paul Bekker frapantnu 
zasebnost, samostalnost i jasnoću; Paul 
Schwers: pravo muzičarsko osjećanje i 
tehničku vještinu ; došim ga Aug. Spaunth 
(u ,,Signalima") i Wily Renz (,,Die Musik") 
cijene kao interesantnu pojavu i inteligentnoga 
dirigenta sigurne ruke. 

Ivan Frobe, rodjeni Zagrebčan (1882. £.), 
otpoče djelovati kao dirigent ,,Filharmoničkog 
orhestra" u Braunschweigu, u kojem je pri- 
redio nekoliko pučkih simfoničkih koncerata. 
Nakon uspjeha u Braunschweigu bude mu po- 
vjereno  dirigovanje glasovitog  monakovskog 
,,Tonkinstler-orkestra'' u Monakovu. Tu pri- 
redi četiri simfonička koncerta u Odeonu, po- 
svetivši najveću pažnju Beethovenu, Čajkov- 
skomu, Wagneru, Mozartu, Haydinu. 

Ivan Frčbe se je negda — prije, no što 
će se spremati u Ameriku — ,,prijetio'', da će 
osnovati vlastiti orkestar u Zagrebu, o svom 
trošku, da pokaže Zagrebčanima, svojim ,,uči- 
teljima'' i protivnicima, što može jedan or- 
kestar i čovjek volje i sposobnosti. Sad on imade 
orkesta., pokazao je drugima, da imade spo- 
sobnosti, da nije isprazni fantasta i smiješni 
bundžija, neka dodje i k nama, neka to pokaže 
i ovdje, kod nas u Zagrebu. Mnogi će se 
tomu iskreno radovati, po gotovo, ako to učini 
prije, nego se po drugi put spremi za Ameriku, 
a to valjda nije više tako daleko. A.M. 


Redivivus 


Gosp. Jovan Hranilović raspištoljio se i 
opet u Letopisu Matice Srpske, pišući 
o savremenim hrvatskim literarnim prilikama. 
Kako je dokumentiran taj članak (Iz savre- 
mene hrv. Književnosti), vidi se 
odatle, što savjesni kritičar tvrdi, da je A. Ko- 
vačić napisao ,,duhovitu oveću satiričku pjesmu 
Iz Bombaja'. 


Kako je mogao vidjeti već iz predgovora 
Kovačićevih pripovjedaka u izdanju D.h. k-a, 
Iz Bombaja je naslov seriji Kovačićevih 

«podlistaka, u kojima ima doduše i stihova, pa 
ih zbog toga tek g. J. Hranilović može zvati sa- 
tiričkom, pa još ovećom pjesmom. 
Pošto je, prema tome, vrijedni naš literarni su- 
dija izgubio osjećanje za razlike izmedju pjesme 
i novinarske proze, može se i njegov ovaj pre- 
tenciozni članak uzeti kao oveća pjesma, 
koja bi bila duhovita, da nije SSDIFA 
na — — — kritičnost g. J. Hranilovića . 

A. G. M. 


Gerolamo Rovetta 


U dva dana mjeseca maja talijanska se 
književnost zavila u duplu korotu. Baš u vri- 
jeme, kada su Englezi žalovali svoga Edvarda 
VII., Talijani su — ističem kao čudni kurio- 
zitet slučaja — žalovali svoga komediografa 
Jeronima Rovettu i pjesnikinju Vittoriju Aga- 
noor. Vitloria je 7. maja o. g. podlegla teškoj 
operaciji, a sutradan se iz žalosti ubio i njezin 
muž, učeni državni podtajnik Pompilij. Zbog 
ovoga je svijet posvetio veću pažnju njezinoj 
smrti, jer je u naše egoističko doba zaisto čudo 
naći muža, koji iza toliko godina braka ne samo 
voli svoju ženu, nego se još iz žalosti za njom 
ubija. Dok su u rimskom Montecitoriju narodni 
zastupnici i prestavnici vJade žalili svoga druga, 
eto istoga dana (8. maja) vijesti, da je u Milanu 
naglo preminuo i Gerolamo Rovetta. Slučaj 
je pomiješao i Edvarda VII. i Vittoriju Aga- 
noor i njezinoga muža i Rovettu, četvoricu što 
više što manje poznatih ljudi, koji kao ličnosti 
nijesu imali ništa zajedničko, osim  slučaj- 
noga istovremenoga momenta umiranja. Ve- 
necijanka Vittoria Aganoor Pompilij (kći ve- 
necijanske majke, a od oca _Armena. koji se 
pred jermenskim pokoljima bio zaklonio iz 
Turske u Italiju) nije se s pjesmama navisoko 
podigla, kao ni Ada Negri, ni Annie Vivanti, 
ni ikoja druga pjesnikinja u Italiji, ili gdje vani. 
Žene unose u pjesme možda više čuvstva i me- 
koće, a muškarci više originalnosti, poleta i 
snage, pa je to možda uzrok, da ni u poeziji 
žene ne mogu prestignuti muške. Ovoliko u 
ime kronike, a sada o Rovetti. 

Rovetta (rodjen u Brescii 1852.) volio je 
Život, ono lijepo lagodno življenje. Veseljak, 
brbljavac, Venecijan u duši i na riječima, hu- 
morist u razgovoru i malko zloban, kao i lica 
njegovih komedija, plašio se smrti poput na- 
ivnoga dieteta. Radišan i možda najsmireniji 


talijanski dramatik. Pomnjiv u izradbi drama, 
a još više pomnjiv i pedanat u pogledu odijela, 
u pogledu svojih tristo kravata i trideset prs- 
luka. Kao D' Annunzio volio je pse i držao go- 
spodski stan, ali ne na dug, ni u svrhu reklame. 
Što se tiče komoditeta i ukusnih jela, u tom je 
možda bio veći majstor, nego li u stilu. Knji- 
ževne uspjehe nije imao zahvaliti nikakvim 
stilističkim  bravurama ni ekstravagancijama, 
nego najviše svom iskustvu u poznavanju 
svijeta, vjernom crtanju onoga, što je sve u 
mladosti vidio i proučio. Da je toj objektivnoj 
vještini, kojom je prikazivao i plazmirao po- 
zorišna lica, bilo nadodati više osjećaja, ukusa, 
kulture i psiholoških tančina, Rovetta bi bio 
uskrsnuo i ustalio moderni talijanski teatar. 
Onakav pak kakav jest, udovoljavao je osrednoj 
publici, koja ga voljela i kao pisca i kao čovjeka. 
Odgojen u Veroni, u doba kada se onaj kraj 
oslobodio austrijskoga gospostva, u kući svoje 
matere preudate grofice Pellegrini, imao je, 
kako rekosmo, obilato prigode da iz prakse 
nauči ono, što su drugi učili iz knjiga. Finom je 
intuicijom u dodiru s drugima upoznavao ljudske 
niskoće i heroizme. Oštrim je .okom prozreo 
tajanstvenu žensku psihu. Tako se praktično 
pripravljao za docniji literarni rad, koji je 
sistematski potrajao četrdeset godina. 

Prva mu je stvar, napisana kao za okladu, 
komedija u četiri čina Lijet s gnijezda 
naišla na uspjeh, ali zlobnici su pripisivali taj 
uspjeh autorovim razgranjenim društvenim ve- 
zama i prijateljstvima. Drugi pokušaj ,,Don 
Giovannijeva žena" propade. Zlobnici su uži- 
vali, utvarajući si, e je njihovo prvo mišljenje 
bilo ispravno. Rovetta im stvarno odvrati sa- 
tiričnom komedijom Praktični ljudi. S 
njom postignu golem uspjeh u Milanu, ali u po- 
pledu idej4 ču oštrih prigovora. Kako se može 
pogoditi po ironičnom naslovu, u Praktičnim 
ljudima prikazani su praktični nepoštenjaci, 
nepošteni i podmitljivi javni službenici, pa nije 
čudo, da se mnogi i mnogi osjetiše pogodjeni. 
To je bilo 1879. Komedija je već zaboravljena, 
ali da je tko opet izvuče na pozornicu, izgledala 
bi i te kako aktualna. Ministara, zastupnika i 
izbornika, kao u Praktičnim ljudima, ima još 
uvijek. Ne samo u Italiji! Onda Rovetta nije 
još bio vješt u tehnici, niti je umio zaokružiti 
sujet elegantnim linijama jednostavnoga i jas- 
noga zapleta. S vremenom je i to stekao. S 
prvim _ romanom Mater Dolorosa izne- 
nadio je javnost. U njemu je vjerno iznio i na 
napirlitanim nego jasnim čustvenim stilom opisao 


.ljuđde, kao da ih fotografirao. Zlobnici, koji su 

ga odavna imali na zubu, opet udariše govoriti, 
da ni roman nije Rovettino potpuno duševno 
vlasništvo.  Raznašahu čak imena tobožnjih 
pravih autora i inspiratora. On se ne osvrnu 
na podle podvale. Radio je dalje jednakom 
ustrajnošću i živio gospodski. Pisao je bez ob- 
zira na dobit (kamo sreće, da je to pravilo 
Svugdje !), ali istrošivši imetak, predje u Milan. 
U tom velikom industrijalnom gradu, s kojim 
ne mogu da se takme drugi kulturni centri 
kraljevine, Rovetti se otvoriše novi širi vidici. 
Svake je godine puštao u Svijet novi roman 
ili komediju, ili i roman i komediju. Novi se 
pravci medjutim javiše u književnosti, a on 
ostade vjeran sebi i dosljedan. Iza ,,Dorinine 
Trilogije!? i ,,Alla cittA di Roma", gdje jakim 
bojama slika mizerije i podlosti gragjanskoga 
maloga svijeta, najviše mu se pronese ime 
dramom I disonesti. Političko patriotski 
Il Romanticismo zabranjen je u Au- 
striji. Književna kritika, koja pazi na formu, 
nije uvijek bila sklona Rovetti, ali publika, 
koja gleda više ma suštinu, voljela je toga spret- 
noga portretistu ljudskih svakojakih tipova. 
Iza uspjeha sa Molidreinjegovažena, 
gdje se pod odijelima XVII. stoljeća kriju mo- 
derni ljudi, Rovetta je uvidio, da bi morao 
stvoriti nešto, što nije samo odjek prošlosti, 
ni uspomena iz mladih mu dana, već nešto i 
po sadržajn i po idejama posve savremeno. 
Spremao se da to učini, ali iznenada ga nestane, 
dan iza smrti Vittorije Aganoor. Udes kao da 
mu je htio olakšati rastanak sa dragim životom, 
lišio ga baš u posljednjem času i svijesti, da ne 
opazi Smrti, koje se poput naivnoga djeteta 
toliko bojao. N;S. 


Nova S. Benellijeva drama 


Iza bučnih, čestih i još vazda neprekinutih 
uspieha sa La Cena delle beffe, očekivalo 
se S interesom, što će Sem Benelli 
novo iznijeti. Nije nastavio zasnovani histo- 
rijski niz Medićejskih drama, započet sa La 
Maschera di Bruto i La Cena delle beffe. Nije 
proslijedio posve realističkim smjerom kao do 
sada, nego je htio da se okuša i u drami, koja 
bi i sadržajem i formom djelovala poetički. 
Smjela želja, jer poezija sama po sebi ne može 
da ispuni dobru pravu dramu. To najnovije 
Sem Benellijevo djelo zove se: L'Amore dei 
tre R& (Ljubav triju kraljeva), koje je prošloga 
aprila dočekalo u Rimu svoju premieru, baš 
godinu dana iza kako je ,,La Cena" došla u 
istom teatru del Argentina _ na pozornicu. 


Malko sujevjerni autor namjerice je čekao i 
cdredio taj datum, i ako je još lani imao posve 
dovršen rukopis. O toj drami bilo je u jednom 
jedinom mašem dnevniku nekoliko redaka, a 
i to pogrješnih. Na račun stranih dramatičara 
piše se u našoj štampi svega i svašta ! ,, Ljubav 
triju kraljeva" zbiva se u neodredjeno pradavno 
doba, kada su u Italiju silazili varvarski Germani, 
da je osvajaju. Jedan od tih došljaka, Manfred, 
uzeo je za ženu Fioru, ženu iz upokorenoga 
plemena. Dok se on okolo bori, da posjedu svoje 
porodice proširi granice, u njegovoj gospodskoj 
kuli žena se podaje Alvitu, čovjeku svoga roda, 
za kojega je imala i poći, da nijesu banuli ti tu- 
djinci sa sjevera. Slijepi Manfredov otac, ne- 
moćni stari ratnik Archibald, kojega takodjer 
mori neka tajna ljubav za Fioru, naslućuj» 
njezinu nevjeru. Pogodi, ali ne reče ništa sinu, 
koji u svojoj prevelikoj dobroti i ljubavi za ženu 
nema ništa od očeve okrutnosti. Starac se uvjeri 
po drugi put još bolje i zadavi nevjernicu, koja mu 
se nije mogla izmaknuti. Manfred se vrati, a 
mjesto milovanja i ljubavi nadje mrtvu ženu. 
Ne znaju tko je bio njezin dragi. U trećem 
činu, koji se u ovoj kratkoj drami čini suvišan, 
vidimo kapelicu i mrtvački odar Fiore. Na 
njezinim je usnama otrov. Izmedju ostalih 
dolazi i Alvito i cjeliva njezine otrovane usne. 
Manfred je sakriven za oltarom. Videći bolno 
previjanje onoga, zbog kojega je izgubio ženu, 
smilova se na nj i baci sam na ona otrovana 
usta. Ulazi slijepac. Po nekim mu se glasovima 
čini, da je preljubnik zatečen, ali brzo raza- 
bire, da se njegova želja osvete ne će ispuniti. 

To je sve? Sve! Sam sadržaj nije bogat, 
ni zaplet tako zanimljiv kao u La Cena delle 
beffe, gdje nema ništa suvišno, gdje se akcija 
dosljedno i prirodno razvija. ,,La_ Maschera di 
Bruto " (Brutova Maska) i ,,La Gena" bijahu 
pozdravljene kao navještaj novoga pravca u 
talijanskoj dramatici, kao zdrava reakcija protiv 
D'Annunzijeve teatralne  neekonomske lirike, 
kao drame akcije, a sada eto i Benelli hoće da 
se gubi u nekakvoj dramatici, kojoj je cilj poezija, 
u nekakvoj poluromantici. Prigodom premiere 
»,Iriju kraljeva'* nije bilo puno oduševljenja, 
a onaj docniji entuzijazam, kojega je malo po 
malo bilo kasnije, mora da je umjetan, najviše 
čin poštovanja prema piscu, kojega se zbog 
,, La Cena?' mora bez sumnje u velike cijeniti. 
Sve ovo ne znači, da ta nova drama nema pjes- 
ničkih ljepota, za kojima je pisac težio, ali to 
nije dosta. Kritik A. Orvieto, koji je rekao, 
da je La Cena delle beffe ,,prvi pravi dramski 
počm savremene Italije", nije ni malo oduševljen 

za ,,L'Amore dei tre Re". Najviše prigovara 
onom čudnom tipu Manfredu, nerazumljivom 
prestavniku neke mekoće i bezgranične dobrote, 
neshvatljive u onom ratničkom, osvajačkom, 
malo obzirnom ambijentu. Osnovna je pogrješka, 
veli Orvieto, u pretpostavci da takva dobrota 
može po sebi biti tragički, dinamički elemenat. 
Protagonist pritisnut izmedju ljubavi za žrtvu 
i očeva zločina, nahodi se u neugodnom položaju, 
da svakim činom dobrote prema jednom bude 
okrutan prema drugoin. U takvom kontrastu 
čovjek takove dobrote ne može nego nemoćno 
plakati, a glumac vrlo teško, skoro nikako, 
interpretirati. Kr. 


Prijevodi narodnih pjesama 


U VII. svesci Letopisa za god, 1909. riječ je 
na str. 78. isl.,o mojoj radnji : ,,Zur Asanaginica", 
drugoj o istom predmetu. Primjetivši, da u toj 
radnji nije spomenut doslovni prijevod Fonrti- 
sove pjesme od dr. M. ĆČurčina, referenat uspo- 
redjuje ga S mojim metričkim. Svoj doslovni 
prijevod iste balade objelodanila sam medjutim 
već g.+1905. u ,,Forschungen zur neueren Lite- 
raturgeschichte'' sv. XXVIII., Berlin, pa ni njega 
nijesam spomenula. Čini mi se krivo, što se 
nije doslovni prijevod usporedio s doslovnim, 
a metrički s metričkim. Neka mi bude dozvo- 
ljeno, da izrečem svoje mišljenje i glede nekih 
sa stanovišta jezične točnosti posve opravdanih 
prigovora u ovoj ocjeni: Was ist Weisses... 
(Goethe, Talvj, a vidi mi se i Gerhart). — U 
prozi sam to prevela sa: Was erblinkt..., 
metrički sa: Siehst du's blinken, jer mi 
je više do dojma, što ga može probuditi glagol 
bjeliti se, blinken, nego do načina pitanja. I 
kod drugih prijevoda narodnih balada, koje 
kanim objelodaniti koncem -t. g., ne će mi glavno 
biti, da sačuvam izvanjski karakter ove poezije 
— to su učinili drugi — većda oživljujem 
sadržaj i da budim novo mišljenje o tim 
starim i poznatim stvarima. U 10. stihu štam- 
parska je pogrješka ,,er'' umjesto ,,es'', a Forti- 
sova pjesma ima : vrati nam se, a ne svrati nam 
se. Prema tome ni Ćurčinovo a ni moje shva- 
ćanje ovoga mjesta ne zaslužuje prigovora. 

C. Lucerna. 


Neoslavizam 


Ova je tema u drugoj polovici prošloga 
stoljeća bila u ruskoj književnosti i publicistici 
na dnevnom redu. Začetnici njezini bili su neki 
odlični prvaci slavjanofilske stranke, kao Ho- 


mjakov, Aksakov, Pogodin i drugi 
im sljedbenici ; prožeti sviješću o visokom 
etičnom pozivu slavenstva u kolu svjetske 
prosvjete. Njihova ideja o zajednici slav. na- 
roda na znanstvenoj i kulturnoj podlozi bila 
je filozofskog podrijetla. Osnovna misao ove 
filozofije bilo je načelo: svaki je organizam 
potrebit u svijetu sam po sebi, on ima pravo, 
da opstoji i da se samostalno razvija. Pravac 
ovomu razvitku ima se kretati u okviru onih 
vlastitosti i onih zakona, koji su prirodjeni sa- 
momu organizmu. Njegov život se mora prouča- 
vati, a to proučavanje mora opsezati svako 
područje duhovne djelatnosti. Nikola Dani- 
levski, takodjer oduševljeni propagator ove 
ideje, napisao je u svojem poznatom djelu 
» Rusija i Evropa'' poseban odsjek pod natpisom 
».Katekizam slavjanofilstva*. 

Ovi slavjanofili smatrahu slavenstvo cjelo 
vitim plemenskim organizmom, koji prikazuje 
neki viši kulturno-historijski tip, te mu namje- 
njivahu osobitu uzvišenu misiju u razvitku 
svjetske prosvjete. Stajalište stare slavjano- 
filske struje bilo je po svojoj bitnosti veoma 
humano i slobodoumno. Ono je imalo pred 
očima općeni svjetsko-kulturni cilj, te je težilo 
da se pronadje osnovka, na kojoj se je imao 
preobraziti kulturni život društva i postići 
svoj idejalni razvoj. Značajno je svakako, da 
sami slavjanofili stare škole, kako su u Rusiji 
zvali ovu struju, ne priznavahu načela, da u 
svijetu ima odabranih naroda-mesija, da ima 
»naroca virtuoza", koji su pozvani, da igraju 
ulogu povlaštenih kulturnih lučonoša u kolu 
svjetskih naroda. Sa svim tim bijahu stari 
slavjanofili zaljubljeni u svoju ideju, pripisujući 
joj zadaću, da preporadja ,truli i demorali- 
zovani zapad". 

Ova je misao izazvala u svoje vrijeme velik 
otpor u javnosti zapadne Evrope, pa su zato 
i sljedbenici slavjanofilske iceje u Rusiji postali 
vremenom sve većma konzervativni, te se stali 
ocricati svoga opće kulturnoga stajališta. Prvo- 
bitna teorija kristalizovala se je poslije u zcra- 
vijoj tezi o kulturno-nacijonalnoj autonomiji 
slav. naroda, prema kojoj je svaki narod vlastan, 
da samovlasno djeluje u okviru svoga narodnoga 
bića, da živi samosvojnim nacijonalnim životom 
i da svojim radom doprinosi nove elemente u 
svjetsku zajednicu znanosti i prosvjete. Ovo 
stajalište posebne kulturne autonomije slav. 
naroda bijaše posljedicom reakcije, što ju je 
stara slavjanofilska škola izazvala na zapadu 
Evrope. Medjutim i na samom zapadu bilo je 
velikih umova, koji su priznavali slav. duhu 

dragocjena duševna svojstva. Tako primjerice 
Ernest Renan u svom djelu ,,Discours 
et confćrences"', pišući o Ivanu Turgenjevu, pri- 
pisuje slav. rasi bogatu invenciju, duboku pro- 
nicavost, osobito poznavanje života i smrti, 
vjerski zanos, a nada sve ističe njezinu požr- 
tvovnost i pripravnost za mučeništvo, te ne- 
ugasivu žedju za idejalima. 

Profesor K. Ša ko v veli opet : ,,da razvitak 
samoniklih tipičnih strana slavenstva ima opće- 
čovječje znamenovanje. Bude li se sveslavenstvu 


dalo potrebiti unutrašnji kulturno-idejni sadržaj, | 


ono će postati snažnom progresivnom silom . . . 
Pod ovim geslom stao je sveslavenski pokret 
u Rusiji razvijati intenzivnu djelatnost. On je 
već dosele stvorio znamenitih djela na području 
opće ljudske prosvjete. Na prošlogodišnjoj 
konferenciji slav. učenjaka u Petrogradu držao 
je profesor K. Šakov predavanje o temi ,,Sla- 
venska zajednica na podlozi nauke i filozofije". 
U toj raspravi ističe, da u novijoj epohi kulturnog 
razvitka počinju sudjelovati i oni narodi i ple- 
mena, koja su dosele bila tek mrtvi živalj u ve- 
likoj utakmici za unapredjenje općega duševnoga 
života, te da i oni doprinose po koji čedni ka- 
mečak za veličajnu zgradu svjetske prosvjete 
On nalazi, da u današnjoj zapadnoj Evropi, 
medju romanskim i germanskim narodima, sa- 
vremene ideje nose na sebi isključivo obilježje 
pozitivnosti, te da se više ne bave proučavanjem 
i rješavanjem problema o biću svijeta, te o 
Svrsi čovjeka na zemlji. Po njegovu je nazoru 
novim narodima namijenjena zadaća, da nastave 
djelatnost u području filozofije i duševnoga 
Života. Grci su dali svijetu Platona i Aristotela, 
Rimljani udariše tvrde osnove pravnoj znanosti 
germanski i romanski narodi stvoriše nove filo- 
zofske sustave i osnovaše induktivnu nauku, 
a sad je došao red na nove narode, poimence na 
slavenske, da nastave kulturno djelolovih preteča. 

Glavna značajka ovoga budućeg rada ima 
sastojati u tome, da se savremeni moral i da- 
našnje društvo postave na nove osnove, te da 
se u historijskom problemu o svrsi i zname- 
novanju ljudskoga života otvore novi pogledi 
i vidici. On usrdno želi, da mladi slav. narodi, 
u kojih još ključaju svježi, neizmiješani sokovi 
života, prionu svom snagom oko znanstvinoga 
rada na polju književnosti, umjetnosti, filozo- 
fije i opće nauke. 

Misao o slav. kulturnoj solidamosti razli- 
kuje se u mnogom od težnja stare slavjanofilske 
struje. Novi pravac nastoji. da tu zajednicu 
zasnuje na mnogo široj podlozi i da joj poda 


slobodoumniju tendenciju. Ova moderna struja 


nema agresivnog karaktera, vuna ne perhorescira 
nikakve druge narode, nikakva tudja plemena, 
već svoju djelatnost osniva na načelu indivi- 
dualne_ samosvojnosti. Svaki narod neka se 
razvija na osnovci svoga  nacijonalnoga bića 
neka živi svojim zasebnim prosvjetnim životom. 
Ovaj novi kurz slav. misli ne goji nikakvih 
neprijateljskih intencija protiv naroda zapadne 
Evrope i ne smatra ih svojim prirodnim dušma- 
nima samo zato, što nijesu Slaveni. Na stijegu 
neoslavisma upisano je geslo :lobode i jednakosti, 
za koje su se zagrijavali već nekoji liberalriji 
umovi u redovima stare slavjanofilske škole, 
na čelu im Homjakov i sljedbenici Aksakova. 
Ovo je geslo danas osnovka novoslavenske misli, 
koja nema ofenzivni, nego defenzivni značaj. 
Jedan od zanosnih pristalica ovoga novog slav. 
pokreta prof. V. M. Behtereo, član car. 
ruske akademije, podaje ovoj struji neki ple- 
menitiji i idejalniji biljeg : on zamišlja zajednicu 
slavenstva na naučno-kulturnoj osnovci. Ovu 
je zamisao iznio on u širu javnost prvi put na 
velikom slavenskom sastanku, koji se je držao 
lanjske goćine u Pragu. Tom prilikom izrekao 
je prof. Behterev ove značajne riječi: , Nauka 
i kultura sačinjavaju naročito onu osnovku, 
na kojoj se mogu sastati slav. predstavnici nai- 
različnijih političnih smjerova. A kad se sastanu, 
oni će upoznati jedan drugoga, te će početi 
uzajamno uvažavati i cijeniti političke uzore i 
idejale pojedinih slav. naroda, a to je najbliži 
i najpreči put za medjusobnu izmirbu i bratsko 
zbliženje u korist cijeloga slavenstva i opće- 
čovječjih probitaka'. 

Da se ova svrha postigne treba da naučne 
udruge pojedinih slav. naroda budu organizo- 
vane na načelu solidarnosti, da izmedju njihove 
naučne djelatnosti postoji idejalna duševna 
veza, a osim toga da se u svrhu praktične iz 
vedbe ove zamisli priredjuju perijodični sastanc 
svih slav. učenjaka prema pojeđinim znanstvenim 
strukama. Kao osobito zgodno sredstvo za popu- 
larizovanje ovih ideja imaju služiti javna pre- 
davan,a u pojedinim zemljama. kojima će se 
njihovi zemljaci upućivati o prosvjetnim težnjama 
i tekovinama bratskih slav. plemena. U istom 
pravcu moraju djelovati i književnosti pojedinih 
naroda, a u prvom redu publicistični i naučni 
časopisi, kojima je zadaća, da donose revijalne 
članke, izvještaje i recenzije o najznamenitijim 
i  najkarakterističnijim literarnim — pojavama 
iz pojedini» slavenskih literatura, kao i pri- 
jevođe najodličnijih proizvoda. U kratko, svaki 
slav. narod mora imati plemelitu ambiciju, 
da upozna kulturno biće i značaj ostalih svojih 

suplemenika, a u tu se svrhu mora služiti svim 
ograncima popularne i eksaktne znanosti, po- 
imence etnografijom, arheologijom, poviješću, 
kulturnom i književnom historijom, pravnom 
poviješću, političkom ekonomijom, državoslovnim 
i ustavnim naukama, kao i svim drugim znan- 
stvenim strukama. Vršak ove djelatnosti u svrhu 
prosvjetne uzajamnosti imaju sačinjavati o p ć e- 
slavenske i specijalne naučne iz- 
ložbe, koje se imaju perijodički priredjivati u 
pojedinim slavenskim kulturnim centrima. 

U tu svrhu sazvao je prof. Behterev posebnu 
skupštinu, koja se bavila predmetom slav. so- 
lida.nosti na kulturno-naučnoj osnovci. Tom 
prilikom držao je on posebno predavanje pod 
naslovom. ,,O organizaciji slav. naučnog odbora 
kod psiho-neorologičeskog instituta', koji po- 


stoji u Petrogradu. Ovaj je odbor odmah iza- 
svoga ustrojstva pokrenuo akciju, a gdja. V. 
Gljebova poklonila je udruzi 6.000 rubalja u 
naučne svrhe. Kamatima ove glavnice imadu se 
nabavljati i izdavati ruski prijevodi ponaj- 
boljih književnih i naučnih proizvoda iz za- 
padnih slav. literatura. 

Ova zamisao morala bi se oživotvoriti i u 
drugih slav. naroda, a zato bi bilo potrebno, 
da se sazove opći sastanak svih slav. učenjaka, 
koji bi se isključivo bavili pretresanjem ovog 
pitanja i koji bi pokrenuli zamisao, da se osnuje 
savez slav. učenjaka i naučnih udruga. Istom ova- 
kova jedinstvena organizacija mogla bi s uspjehom 
ostvariti misao o kulturnoj solidarnosti i zajednici 
slav. naroda, koja je kao idejal lebdila pred očima 
najgenijalnijim predstavnicima slav. duha. —m. 


GLAS ,MATICE HRVATSKE" 


I. 
Nagrade. 


Književno-umjetnički odbor ,,M. H.“ od- 
lučio je u svojoj sjednici od 11. lipnja o. g., da 
raspisane nagrade za god. 1909. podijeli : 

1. nagradu iz zaklade Ivana N. grofa Draš- 
kovića rukopisu: Gjure Milojčića: Povijest že- 
ljeznica u kralj. Hrvatskoj I. dio 1836.—1868. 

2. nagradu iz zaklade Aleksandra pl. Vušćića 
rukopisu : Ch. Šegvić : Povijest hrv. umjetnosti. 

3. nagradu iz zaklade Adolfa  Vebera- 
Tkalčevića rukopisu: Dra. A. Tresića-Pavičića: 
Finis reipublicae Il. Katon. 

4. nagradu iz zaklade Julija Bubanovića 
djelu: Dra. Br. Drechslera: Stanko Vraz. 


11. 
Natječaji za 1910. 


,,Matica Hrvatska“ raspisuje slijeđeće knji- 
ževne natječaje: 


A) Natječaji iz imovine ,,M. H.“ pod imenom 
zaklada. 

I. Iz imovine ,,M. H.“ pod imenom zaklade 
DušanaKotura raspisuje se za god. 1910. 
(devetstotina desetu) jedna nagrada od 900 
(devet stotina) kruna, i to ,,za jednu izvornu 
pripovijest (novelu ili roman), koja opseže barem 
deset tiskanih araka, ili dramatski proizvod 
bez obzira na opseg“. 


ll. Iz imovine ,,M. H.“ pod imenom zaklade 
Adolfa VeberaTkalčevića raspisuje 
se za god. 1910. (devet stotina desetu) nagrada 
od 900 (devet stotina) kruna i to za književno 
djelo ,,poučnog“ ili ,,zabavnog“ sadržaja, koje 
opseže barem deset tiskanih araka, a odgovara 
sadržajem, smjerom i oblikom književnim publi- 
kacijama ,,Matice Hrvatske“. 

IIf. Iz imovine ,,Matice Hrvatske“ pod ime- 
nom zaklade Terezije pl. Tomašić ro- 
djene Auerhammer de Auernstein raspisuje se 
za god. 1910. nagrada od 50 (pedeset) kruna ,,za 
najbolju pripovijest iz hrvatskoga života“. 

IV. Iz imovine ,,Matice Hrvatske“ pod ime- 
nom zaklade Aleksandra pl. Vušćića 
raspisuje se natječaj za nagradu u iznosu od 
2000 (dvije tisuće) kruna ,,za najbolje djelo, 
baveće se hrvatskom povijesti (po primjeru Smi- 
čiklasove ,,Hrvatske povjesti“ i Lopašićeve ,,Po- 
vjesti grada Karlovca“), ili najbolji historijski 
roman ili pripovijest iz hrvatske prošlosti (po 
primjeru Šenoinih romana: ,,Zlatarevo zlato“, 
,,»Diogenes“ itd.)), ili najbolji igrokaz, pretstav- 
ljajući historijski dogadjaj iz hrvatske prošlosti." 
Ova se nagrada može razdijeliti i ma dva jed- 
nako wrsna djela. 

Natjecanje za sve ove nagrade traje do 
uključivo 31. prosinca 1912. Do toga dana imadu 
se čisto, čitljivo i tudjom rukom pisani ruko- 
pisi predati upravi ,,Matice Hrvatske“. Ime 
piščevo ima biti u zapečaćenu omotu, a na omotu 

isto geslo (motto) kao i na rukopisu. Rukopisi, 
nagradjeni ovim nagradama, postaju vlasništvom 
,,Matice Hrvatske“, pa ih je ona dužna tiskati 
tečajem godine dana, pošto je nagrada dopitana. 

V. Iz zaklade Julija Bubanovića 
raspisuje se ovim za god. 1910. natječaj za na- 
gradu od K 1.400 (tisuću četiri stotine). 

Nagrada će se dati najboljemu izvornomu 
ili prevedenomu djelu o ruskoj zemlji i narodu 
ili uopće o slavenskim zemljama i narodima. 

Djelo ima opsezati najmanje 15 araka — 
Poučne knjižnice ,,Matice Hrvatske“; ako op- 
seže manje, dobiva razmjerni dio nagrade. 

Djelo ostaje vlasništvom autorovim, no 
,,Matica_ Hrvatska“ vlasna ga je i dužna prvi 
put izdati medju svojim izdanjima, a da ne plati 
autoru posebnog honorara, ako djelo ne preseže 
15 araka; preseže li 15 araka, honorirat će se 
svaki arak dalje od 15. običnim honorarom (80 
kruna po arku). 

Prijevodi dobivaju polovicu nagrade i po- 
lovicu honorara. 

Natjecanje traje do 31. prosinca _1910., 
do kojega se roka imadu rukopisi predati ili po- 
slati upravi ,,Matice Hrvatske“. 

VI. Iz zaklade Antuna Koegla ras- 
pisuje se ovim za god. 1910. natječaj za nagradu 
od 400 (četiri stotine) kruna. 

Nagrada će se dati najboljoj izvornoj ili 
prevedenoj ljekamničkoj, liječničkoj ili uopće 
prirodoslovnoj radnji, koja opseže najmanje 
četiri arka Poučne knjižnice ,,Matice Hrvatske“ 
opseže li manje, dobiva razmjerni dio nagrade. 

Radnja ostaje vlasništvom autorovim, no 
,,»Matica Hrvatska“ vlasna ju je i dužna izdati 
prvi put medju svojim izdanjima, a da ne plati 
autoru posebnoga honorara, ako djelo ne pre- 
seže četiri ark2 ; preseže li četiri arka, honorirat 
će se svaki dalnji arak običnim honorarom (80 
kruna po arku). 

Prijevoai dobivaju polovicu nagrade i polo- 
vicu honorara, 

Natjecanj traje do 31. prosinca _1910., 
do kojega se roka imadu rukopisi (bez imena 
autorova) ; redati upravi ,,Matice Hrvatske“. 





POZIV NA PRETPLATU. Štampam Etiku. 
Djelo je pisano u modernom i slobodnom duhu. 
Knjiga će imati oko 20 araka većega formata, 
a stajat će K 2.80, s poštarinom 10 fil. više. 
Na 10 knjiga dajem 1 besplatno i sam plaćam 
poštarinu. Knjižarska cijena bit će poslije K 


548 


B) Natječaj iz zaklade I. N. grofa Draškovića. 


Iz zaklade grofa Ivana Draškovića 
raspisuje se za god. 1910. (devet stotina i desetu) 
nagrada od 2.000 (dvije tisuće) kruna za ,,naj- 
bolji pučki spis“ koji prema oporučnoj želji 
zakladateljevoj ,,unapredjuje duševnu i mate- 
rijalnu naobrazbu naroda moje domovine“. 
Prema odredbi zakladateljevoj ima se kod pro- 
sudjivanja djela paziti osobito na to: da pred- 
ndst dobije onaj spis, kojemu se prizna, da je za 
pravu pouku naroda u praktičnim stvarima, te 
time za unapredjenje njegova duševnoga i mate- 
rijalnoga blagostanja najzgodniji. Kod podje- 
ljivanja nagrade nema se ipak gledati samo na 
sapolutnu vrsnoću nego se nagrada može do- 
suditi i onomu djelu, koje s obzirom na stanje 
domaće književnosti zaprema u njoj odlično 
mjesto te ju je vrsno podići. Originalna djela 
dobivaju cijelu nagradu, ako iznašaju najmanje 
petnaest tiskanih araka ; iznašaju li manje na- 
gradjuju se razmjerno. 

Prijevodi istoga opsega dobivaju polo“ 
vicu nagrade. Imadu li se preradbe po stra- 
nim djelima smatrati originalima ili  prijevo- 
dima o tom odlučuje književni odbor ,,Matice 
Hrvatske“.  Nenagradjeni se spisi mogu sli- 
deće godine opet natjecati. Originali imadu 
prednost pred prijevodima. Dosudjena se na- 
grada ne će isplatiti nego onda, kada nagradjeno 
djelo izadje tiskom. Nagradjeno djelo ostaje 
svojina piščeva, pa je njegov posao, kako će ga 
dati u tisak. Ne bi li nagradjeni rukopis bio 
tiskan za dvije godine, od kako je pisac o nagradi 
obavješten, isplatit će mu se polovica dosudjene 
nagrade. 

Natjecanje za ovu nagradu traje do 31. 
prosinca 1910. Do toga roka imadu se čisto i 
čitljivo pisani rukopisi predati upravi ,,Ma- 
tice Hrvatske“. 

O nagraaama će se prema zaključku glavne 
skupštine od 3. travnja 1909. odlučiti najkasnije 
do 1. srpnja god. 1910. 


Uprava ,M. H.“ 





3.20. Molim prijatelje, da mi izvole skupiti što 
prije i što više pretplatnika. Napose molim 
braću učitelje i škole, da uzmu ovo djelo i za 
školske knjižnice. 


Datorin Trstenjak, (Zagreb, Prilaz 22.) 





SAVREMENIH 


BR. 8 KOLOVOZ 1910 GOD. V 
MJESEČNIH DRUŠTVA HRV. KNJIŽEVNIKA 


SLAVA IVANU TRNSKOMU ! 


Teška ploča u ilirskoj arkadi na Mirogoju digla se i spustila posljednji put. 

I on nam ode. Ode nam posljednji Ilir, zadnji svjedok praskozorja narodne 
misli, narodne svijesti i narodnoga jedinstva. Do nedavna imadosmo još trojicu 
na životu : sve sami starci — sijedi, bijek. Neiskazana radost obuzimala bi nam 
dušu, kada bismo slušali besjedu im vatrenu i živu, koja nam pričaše o onom bur- 
nom, ali zanosnom doba, kadno je žarka davorija probudila uspavale Hrvate, — 
o doba, u kojem ponikoše: Lijepa naša, Još Hrvatska, Prosto zrakom i tolike 
druge svete pjesme naše. 

Ali i dubovi ruše se i padaju. 

Prvi se iz toga kola odseli u vječnost Ilijašević, za njime ostavi nas naskoro 
naš Omir Martić, a sada nuto za njima i pobratima im Trnskoga, našeg Nestora, 
našeg ponosa. Ta zadivio nas u svojoj staračkoj dobi svojim zdravljem i svojom 
voljom, koja bijaše jaka i čvrsta i kojoj mlado Društvo hrvatskih književnika 
ima ponajviše da zahvali svoj osvit i svoj procvat. Ode iz našeg kruga onaj, koji 
je u preporodno nam doba zajedno orao, kopao i sijao sa Gajem i drugim pro- 
svjetnim radenicima našim, i tako nam zamrije njegovim izdahom posljednja 
živa riječ iz toga tako milog i slatkog sanjarskog doba, te nam se grudma otimlje 
uzdah težak i bolan. 

Kao književnik stoji Trnski osamljen ne samo u našoj, nego i u svjetskoj li- 
terarnoj povijesti. Radio je punih 75 ljeta. Već u prvom tečaju Gajeve ,,Danice“' 
otisnut mu je sastavak ,,Kony Kosciuskov'',* a nuto u prvom broju ovogodišnjeg 
,Ssavremenika'' posljednjeg tiskanog mu sastavka, nježne pjesmice: ,,Svadbeni 
dar''. Sedamdeset i pet godina velik je vijek, štono ga rijetko koji smrtnik doživi, 
a je li ga dostigao, već je malaksala ne samo tjelesna, nego i duševna snaga ; što 
li pak znači to dugo čislo godina u ljudskom životu, ispunjeno pored ostalih po- 
slova i briga neprekidnim literarnim radom, koji apsorbira i jedne i druge sile, 
koji troši ponajčešće vrlo brzo i fizičke i umne sposobnosti, što li znači pisati i 
pjevati u devedeset i prvoj godini života, to je gotovo neponjatna pojava, i rek bi 
nevjerojatna i pomisao, ali ju je svojim životom i radom prvi posvjedočio naš ne- 
zaboravni starina. 


* A ne, kako to napisah u II. tečaju ,,Savremenika“, da je prvenac njegov : Sve za do- 
movinu (21./1. 1837.). | 

Njegova starost ne bijaše umiranje, klonulost i apatija, već pod blagim 
okriljem njegove mile kćerke, njegova nerazdruživog druga i angjela čuvara 
bijaše mu ona obasjana toplim tracima blagog jesenskog sunašca. Poput sretnog 
djeteta, koje ne pozna ni brige ni boli, hrlio je u prirodu i ondje se opajao nje- 
zinim ljepotama i čarima, te na njezinu vrutku krijepio svoje staračko zdravlje. 
O tome bi nam umjeli mnogo, mnogo pričati oni bijeli puteljci oko dražesnih 
Plitvičkih jezera, one sjenate stazice romantičnoga Samobora i pitome Krapine, 
doline Gorskoga kotara, slavujev Tuškanac, ševin Maksimir. i golubovima tako 
omiljeli Zrinjevac, kojim je još do nedavno, ta nedavno koračala njegova noga. 

Nije nam ostavio djela umjetničko velikih i neumrlih kao Mažuranić i Vraz, 
ali nam dade toliko milih i dragih radova, toliko raznolikih plodova svoje dobre 
i plemenite duše, da će mu se i pored tih velikana zadugo ime spominjati sa 
doličnim pijetetom. Vrijednost njegovih radova moći će ocijeniti tek pozoran 
kulturni historik. Dok je ovoj dvojici velikana bila više na umu umjetnička vrijed - 
nost, dotle je on kao javni zvaničnik, koji imadjaše svaki dan posla sa narodom 
i koji poznavaše, čega ovome najviše treba, udešavao sve svoje radove jedino 
spram životnih potreba, te se tako više približio širim slojevima naroda, koji ga 
razumješe, koristeći se tako plodovima njegova pera. Dovoljno je spomenuti 
cijelu legiju njegovih davorija, povjestica i prigodnica kao i drugih što pjesničkih, 
što prozajičkih sastavaka, koji su tako omiljeli narodu, da ih vazda traži i vazda 
čita. A nijesu li i ,,Krijesnice" takovo djelo 2 Ko zna, kojom ih je namjerom 
pjevao i kako ih je primalo naše ženskinje, morat će priznati, da je to djelo. 
u budjenju rodoljubne misli i narodnog ponosa gotovo više utjecalo na naše lje- 
potice, nego li iste Vrazove Gjulabije, dok su pjesničkom ljepotom zadivile 
istog Preradovića. Kolike li je otudjenih djevica vratio tim pjesmama narodu 
našem, kojemu se u vlastitoj kući počela već prezirati hrvatska besjeda a snjome 
i narodni ponos i narodna svijest ! 

A kako mu postade popularan tek njegov ,,Učitelj Dobrašin'', štono otrag 
nekoliko godina ugleda ponovno svijet nastojanjem požrtvovnog i rodoljubnog 
biskupa Pavla Guglera! Ta njegova pripovijest jest najvjernije ogledalo naših 
prilika na selu. Ona je pravo evangjelje za mlada i neiskusna učitelja, živa i 
poučna knjiga za svećenika i za sve one, koji upravljaju sudbinom naroda, ka- 
zujući im jasno, kakav treba da vlada sklad izmedju njihova doma i školskoga 
praga. Svaki hrvatski učitelj može se ponositi Trnskovim Dobrašinom, jer je tu 
knjigu nadahnula živa ljubav spram učiteljskoga staleža, čiju misiju i umio je 
najbolje da ocijeni onaj, koji je i sam nikao pod školničkim krovom, koji je 
pozornim okom pratio rad i nastojanje naših prvih narodnih učitelja i koji je 
dobro znao, sa kakvim se neprilikama i spletkama imaju vani da bore ti vazda 
zapostavljeni i sumnjičeni lučonoše i revni narodni poslenici. Njegov Dobrašin 
pravi je kontrast Jurkovićevu Pavlu Cuturiću. Dok nam Jurković u Ćuturiću 
crta jedan smiješni tip iz onih vremena, kad je svako, ko jeumio ponešto šlabi- 
kovati i šibom mahati, mogao biti učitelj, a da pored toga ne napusti pravog 
svog zvanja, svoje igle ili šila, dotle nam Trnski u svom Dobrašinu prikazuje 
učitelja iškolovana i spremna, iznosi nam pred oči čovjeka, kojega vode u nje- 
govu radu stalni zadaci i nove napredne ideje i kojega u njegovu nastojanju 
potiče i hrabri dosele nepoznato osjećanje, a to je svjest, da si članom novog 

dosele nepoznatog staleža, koji je spram istih i jasno odredjenih ciljeva preuzeo u 
ruke odgoj čitavoga naroda. — Ovakovo djelo moglo je ponosom da napuni srce 
hrvatskoga učitelja, naročito onoga na selu, koji je sa malim iznimkama stradao 
sa istih neprilika i sa istih osoba, koje ometahu dugo vremena svaki napor i sve 
najplemenitije namjere Dobrašinove. Njegov ,,Dobrašin'' otvorio je oči i onima, 
koji nijesu znali ili nijesu htjeli shvaćati velikih zadataka, što ih vrši.u narodu 
škola, i ako je u tome uslijed raznih prilika krenulo mnogo i premnogo na bolje, 
bit će i tu mrvićak zasluge čestitoga nam starine, dragog danas pokojnika, čije - 
će ime bilježiti vazda i povijest hrvatskoga školstva zlatnijem pismenima. 

Kao čovjek, koji je uvijek i u najtežim časovima umio očuvati vedrinu svoje 
idealne duše, pretočio je tu vedrinu i u svoju pjesmu. Nema u njoj sumornosti 
niti tuge, a ako je kadikad sjetna, ta je sjeta trenutačna, jer se iza nje krije radost 
ili šala. 

Njegova nas za to poezija ne baca u očaj i beznadje, u njoj je nebo vedro, 
duša nam spokojna i mirna, a prsi pune pouzdanja. On nas svojom pjesmom diže 
u svijetle visove ponajljepših ideala, zadivljujući nas skladnošću i pravilnošću 
svoga stiha i rime, koji svojim romonom čisto razdragaju čitaoca. 

Cijeli njegov rad nadahnjuje rodoljubna misao i tu će nam njegovo ime vazda 
blistati u knjizi ponajžarčih naših rodoljuba. Od lake rodoljubne i ljubavne lirike, 
pune patriotskog zanosa, kakovim pored njegovih Krijesnica odišu one poznate : 
Ljubimo te, naša diko, Desni vjetar eto dunu, Oj talasi mili, ajte, Oj banovci, 
Junak sam iz Like i dr. prelazi on povjestici i tu nam u cijelom nizu epskih pri- 
povijedaka crta našu prošlost, naše narodne junake i junakinje i druge svijetle 
uzore, ne bi li zainteresovao i šire slojeve naroda, koji vole i više shvataju epsko, 
narodnim duhom zagrijano pričanje, no lirske izljeve. 

To njegovo rodoljubno nastojanje najbolje se ogleda u eonimikaj »Da- 
nici", namijenjenoj težaku i radniku, i u nekadašnjemu ,,Vijencu'', gdjeno je nje- 
gova šifra I. T. bila vazda rado vidjena i poštivana. 

U rodoljubnom nastojanju hrvatskoga naroda nikada ne zaostaje dični po- 
kojnik, nigda neprijatno ne susreće novih ideja vodilica, već se rado sprijateljuje 
S njima i korača naprijed, premda ne može da udesi svojih struna spram novih 
vidika i novog doba. Kao nekoć u kolu naših Iliraca, on je jednako oduševljen 
drug u najmladjem literarnom kolu, kojemu stupa na čelo, te znajući, koliku mi- 
siju vrši u budjenju narodnom lijepa knjiga, on ponajljepše dokolične časove po- 
svećuje osnutku Društva hrvatskih književnika, koje ga, kadno mu breme sta- 
rosti doteščalo, odlikova iz harnosti doživotno svojim prvim počasnim predsjed - 
nikom. 

A nije li i njegovo nastojanje oko čistote jezika poteklo samo iz ljubavi prama 
hrvatskomu narodu ? U svojoj velikoj revnosti, da nam jezik očisti od nemilih i 
nelijepih tudjica, možda je kadikad i predaleko pošao, ali i to bijaše tek iz iskrene 
ljubavi spram one slatke riječi, za koju njegov neumrli pobratim Prerad reče, da 
njezinu carstvu prostor puče od Stambola grada do Kotora i od Crnog do Ja- 
dranskog mora i bez koje bili bismo bez imena, bez djedova, bez unuka, u pro- 
šasti sjena puka, a u budućnosti niti sjena. Čak u svojoj 90. godini on nam svojom 
knjižicom ,,Rodu o jeziku" nabraja novo čislo pogrješaka, koje nagrdjuju lijepi 
nam inako jezik. 


Najvitalnije potrebice narodne nalaze u njegovu srcu odjeka i on se odmah 
laća pera, da njime dade savjeta i pouke, a gdješto i opomene, da pokaže, što valja 
a što ne valja, da gdješto prekori, ali vazda da na plemenito djelo obodri i ojunači. 

Najm/liji san pjesnikov bijaše sloga izmedju Hrvata, Slovenaca i Srba. Ože- 
nivši se iz rodoljubne slovenske kuće i proživjevši mnoge ugodne časove sa od- 
ličnim slovenskim i srpskim rodoljubima, tom najbližom braćom našom, i videći 
kako je samo u toj slozi zalog zajedničke nam sreće, propovijedao je i riječju i 
perom uzajamnu ljubav, te tu pošao stopama Vraza, Prerada i Njeguša i tolikih 
drugih slavnih muževa naših. A ljubav spram prostranoga slavenstva i spram 
ostale slavenske braće kazuju nam njegovi prijevodi iz slavenskih literatura. Svi 
slavenski narodi — sve je to jedna slavenska rodbina naša. (Iz slavenske rodbine). 

Kao javni zvaničnik i kao vojnik odlikuje se ponajljepšim vrlinama, te ga 
vidimo na najvidjenijim mjestima i u najtežim službama. Njegove sposobnosti 
cijenili su ljudi veliki i odlični, kano slavni ban Jelačić, mecena Strosmajer i ge- 
nerali Molinari, Rodić i Filipović. Njegova popularnost učinila ga narodnim za- 
stupnikom i uzdigla ga na stolicu velikoga župana, a kad mora da ovu napusti 
radi svoje odrješitosti i svoga poštenja, za nj hoće da otpasuju svoje sablje i nje- 
govi sutrudnici, koji ga obožavaju, nazivljući ga ocem i poočimom svojim. No 
i on prije reda otpasuje sablju svoju,. ne dotjeravši uza sve svoje sposobnosti i 
uspjehe dalje od pukovnika, ali tek za to, da ne služi i da ne sagiba šije pred silom 
i nepravdom i da uzmogne ničim nesapet i slobodan posvetiti sve svoje umne vr- 
line od mladosti svoje vjerno uščuvanim svetim idealima svojim. Za to su njegovi 
jubileji (70, 80 i 90-godišnjica) bili slavlje čitavoga hrvatskoga naroda, te najveći 
kulturni zavodi naši odlikovaše sijedog jubilarca svojim začasnim članstvom, 
pruživši mu tijem ponajljepšu naknadu za sve ono, što mu je uskratila nečija 
kratkovidnost, mlitavost i nehaj. A nema sumnje, da bi najradosnije dirnulo bilo 
starca, a i sav narod, da ga je o njegovoj 90-godišnjici zapala i generalska čast, 
što bi najradosnije bio potpisao sijedi vladar, koji je znao svoga Trnskoga, ali 
kasno je sada sjećati. — — Bilo, pa prošlo. 

I hrvatska mladost sjetila se svakom prgodom svoga pjesnika, koji joj je 
onako divno progovorio u svojoj odi ,,Slava mladosti" i koji joj je pretočio na hr- 
vatski tako klasično divne pjesme : ,, Rajska ptica" i ,,Zvono'', te se mogla u svojoj 
materinskoj riječi nasladjivati lijepim mislima njemačkoga pjesničkoga velikana. 

Za nj se odista može reći, da u životu hrvatskoga naroda — počevši od ilir- 
skoga doba amo — ne bijaše znatnije — bilo tužne ili vesele — zgode, da je ne bi 
sad sjetnim, sad veselim glasom opjevale ili oplakale njegove žice, niti bijaše znat- 
nijeg rodoljuba ili rodoljupke, kojima ne bi ispjevao po koju klanjalicu, i za to će 
mu hrvatski narod vazda ime čuvati doličnim pijetetom, a pogotovo naše žen- 
Skinje, koje prodiči svojim ,,Krijesnicama'. 

No najviše harnosti duguje mu naše mlado društvo, kojemu on bijaše brižni 
otac i staratelj, a odužit će mu se ponajljepše tijem, poradi li oko toga, da se ma 
čijom nakladom u dostojnom izdanju izdade izbor pjesnikove poezije i proze, 
a tijem bi se pružila uspomeni pjesnikovoj zadovoljština za pretrpljen neuspjeh 
pri njegovu davnom pokušaju oko izdanja svekolikih mu djela, gdjeno već drugom 
sveskom_ uslijed našeg što nehaja, što neshvaćanja i ne.maštine, morade obustaviti 
daljnje izdavanje. 


I kano da ga sama priroda htjede da nadari za mnogi neuspjeh i za mnogu 
neblagodarnost u životu. Niko jamačno ne zaklopi očiju spokojnije i zadovoljnije 
od njega. Sa kolikim razočaranjem legoše u grob toliki naši vrijedni muževi, vi- 
deći, kako je na jednoj strani narodna svijest klonula i omlitavila, a na drugoj 
kako je uza sav napor slaba i nemoćna ! Koliki sa suzom u oku izdahnuše, ko kad 
ih ubila tuga, gdjeno nam tudjinska bujica, a i domaće izrodice, rušili sustavno 
bedeme narodne samosvojnosti i domovinskih prava i gdjeno nam se sa raskidanim 
komadićima posvećenih nam povelja pazarilo kao sa odbačenim prnjem. I danas 
nam jošte svakojako, i danas duva i grmi sad s ove, sad s one strane, ali narodna 
misao razvila se u jako krošnjato stablo, koje ne može više da obori ni vihor, 
ni da izgori žarka munja. Dan narodne samosvijesti raspršit će šišmiše. A bli- 
ženje toga dana već je naslućivao divni starac! I tako su poznu .nojcu njegova 
neobično dugog života počeli već osvjetljivati žarki traci nove, pomladjene zore, 
koja je možda još daleko, daleko, ali ona nam se približava brzim i postojanim li- 
jetom. Toj zori, tom svijetlu pjevao je i on cijelog vijeka svoga. Ništa više ne spri- 
ječi skorog dolaska naše aurore. Narodna svijest duboko je razbuktana, a nad 
njome bdije misao narodnoga jedinstva, onoga jedinstva, kako nam ga zapisa na 
posvetnoj stranici svojih dragih ,,Krijesnica" posljednji Ilir. 


SLAVA IVANU TRNSKOMU! 
7osip Milaković, 


TUGOMIR ALAUPOVIĆ: NA DAN MRTVIH 
IZ ,SEOSKIH ELEGIJA: 


Težak sumrak pada, mutan i olovan 
I mokrom se rukom starog groblja hvata, 
Izgrbljenih šljiva, $koravih i mrkih, 
Nakrivljenog krsta, nevena i blata 
Pa u tamnom skutu sabire i kupi 
Uzdah, što se istom otkino sa usta, 
Suzu, što još puzi niz kamena slova 
I štono se suši tako mučno pusta. 


Tanak muket pršti na vlažnome dahu, 
Tali se i liže razbacano granje. 
Na zapadu hladnom trneći se gubi 
Bez žara i boje mutno svjetlo danje. 
A u magli trune život oko groba, ' 
Noć ga crna vlagom umiva i kupa — 
Šimširova grana, koprive i trnje, 
Grob i oko groba sve umire skupa. 

Utrnula zadnja molitva i suza 

S očenaša krupnih, s izvorana oka. 
Sjene smiti leže mirne, ukočene, 
Nepomična krila orla sa visoka. 

A kućice blize nadvile se groblju 

I u jedno zbile s gustim krstovima : 
U tijesnom domu, logu sirstnome 
Nerazdružno sniju živi sa mrtvima. 


Da se srce srcu ne kida i drobi, 
Da se duša duši ne privija tako : 
Smrzlo bi se čedo majci u utrobi, 
Kako ne bi staro, gladno i nejako ! 


Moje groblje malo, izlaziš mi često 
Na san i na javu kao znanac stari. 
Blagosloven žižak u žutome vosku 
Utrnut se dimi. Pusti su oltari 
Mladosti i želja, snova i uzdaha. 
Samo umor slatki i praznina siva 
Za srce se hvata i na oko pada, 
A groblje se bratu srećom ulagiva. 


Tijesno i zbijeno ležat ćemo skupa, 
Kad nas svijet i život razbaco daleko, 
Barem ćemo tude u rodjenoj grudi 
Svojoj i ničijoj počinuti meko. 
Beskućnici vječni, svjetski prosijaci 
Imat ćemo svoje kuće i ognjišta... 

Na poklon vam život i sunčani traci, 
Nama i onako nisu dali ništa! — 


MILO MISTRA: I TAKO JE OTPOČELO... 


Koracao je kroz maglu, koja je pritisla grad. Grad bio zavit polutamom ve: 


čeri, a veče bijaše plaho i plačljivo. 
— Itako je otpočelo! 


Desnicom se upirao o štap, ljevicu zatisnuo u džep. Ovratnik kaputa je po- 
dignuo, a šešir nabio na oči. Pognuvši glavu, koracao je zaduben u neke misli 


odmjerenim jednakim koracima. 
— Tako je otpočelo ! 


Opetovao je nekoliko puta u sebi tu rečenicu, dok je nije i prošaptao. Bilo mu 
je voljko. Sav se stisnuo u se, a lagani srsi prolazili mu tijelom. Bilo mu je, kao 
kad sjedne kod kuće uz toplu peć, a polutama ispunja sobu, dok je vani zima. 


Bilo mu je ugodno, preugodno. 

Ulica, u koju je zašao, bila je pusta i prazna, i on koracaše sam dalje. Kroz 
maglu se jedva probijala jeka koraka po vlažnom pločniku. Tiha je bila ulica. 
— Tako je ! To je bilo tađa. Možda već i prije, ali ja toga nijesam opazio — — — 
Tada. Ples, zapara, vrućina. Stajao je kraj nje, dok su se parovi gubili u žamoru 
i stisci, i gledao u vrevu kao na pozornicu. Tada — tada je bilo. Svrnuo je 
pogled na svoju ženu, koja je kraj njega sjedjela i razgovarala s onim, !jepušastim 
i duhovitim mladcem. Bio je duhovit, treba priznati a imao je i fino rezana 
usta i sjajne govorljive oči. Sjedio je do nje. Jest, tada... Ni njegova žena, 
ni taj mladac ne opaziše njegova pogleda. Ali on je opazio njihove poglede — — — 

I tako je otpočelo. 

Kao da je taj mladić bacio mrežu na nju i uhvatio je i smotao i sputao — - 
toliko je odmah bila u njegovoj vlasti i slušala njegove riječi, gledajući čas oči 
čas usta njegova. Bila je u njegovoj vlasti, sapeo ju svu svojim riječima i ona 
ga je dragovoljno slijedila, puštala mu se, nemoćna, bez volje. 

— Dakle tad je otpočelo — rekne glasno i zguri se još većma, dignuvši 
ramena, i uvukavši još bolje glavu u ovratnik kaputa. Magla je postala gušćom, 
sipila je kao kiša, a svijetlo drhtalo slabo. 

Zakorači dalje u maglu i tminu. 

— — | onda je pošao dalje. Već tada -- prvoga puta — čvrsto je odlučio, 
da ne će nijednom riječi ni pogledom odati ženi svojih opažanja. Nasuprot, kad 
su došli kući, privinuo ju je k sebi i ljubio tobože strasno, kao da ništa nije 
ni bilo. A u srcu mu je sve nešto skakutalo od radosti. Bio je veseo, neizmjerno 
veseo i smijao se, smijao — tarući sebi ruke i brzajući gore, dolje, po svojoj 
sobi. 

Duboko — duboko u duši ipak ga je zazeblo. 

— Samo fino i oprezno — mrmljao je neprestano i smišljao dalje osnovu. 
Zatim je opet nastavio tiho: 

— Ne smije ona opaziti kakove promjene na meni, ne smije ! U ostalom 
to ne će biti ni teško. 

I pošlo mu je za rukom. 

— Nije opazila. Izvrsno! — I govorio je s njome o običnim stvarima. 

»samo oprezno !“. .. Hvalio je mlade ljude, medju njima i njega. 

— Nema sumnje ! — prošapće. 

I ona prihvati umah hvaliti njega, pobjednika, riječima i pogledom, uzbu- 
djenih grudi. A on joj vješto — prikriveno, zagledavaše u dušu. I zaista — — — 

I opet se smijao. Kako se smijao i skakutao od veselja ! 

— Ah, to je divno, to je krasno ! 

Njegova lukavost svidjela se i njemu samome vanredno. Uvjerio se o njenoj 
moći, o snazi te lukavosti. Njezina prostodušnost doimaše se njega ugodno, bila 
je ponešto smiješna, a ponešto i sažaljenja vrijedna. 

— Kako je nespretna, silno nespretna ! Dapače vrijedna je ponešto i prijezira. 

Prvu je osnovu smislio u noći, dok je ona spavala dubokim snom. 

Kad ju je smislio, oprezno se podiže na krevetu, jednako pazeći, da je 
ne probudi. | pogled mu zape o nju. Ležala je nauznak, u mirnom snu. Re- 
dovnim, lakim, jedva zamjetljivim disajima dizale joj se grudi. I na lice i na 
crnu, bujnu, raščešljanu kosu, uokvirenu bjeloćom jastuka, sleglo se lako i mirno 

Ivan ABleštrović. 


crveno svijetlo noćne svjetiljke. Palo je po njoj kao ruj ljetnoga zapada po tamnoj 
gori. Donijelo joj je zaborav sna, kao ljetno veče prirodi ruho noći. Sleglo se na 
nju kao crvenilo cvijeća na jutarnjoj poljani. 

On je promatraše dugo. Skladne crte njena lica, grudi pune neiscrpljive draži 
i ljupke otpornosti, a onda cnaj sklad boja oko nje. Kolika li zadovoljstva i ne- 
vjerojatne bezbrižnosti? U licu mu zatitra smiješak samilosti i prijezira. 

Pogleda je još jednom, a onda opet legne, skuči se i pokrije posvema PIET: 

Opet ga uhvati smijeh. I smijao se, da se tresao krevet. 

— Treba da se sastanu, njih dvoje! Ali kako? Vrlo jednostavno, tako da 
ne će ništa ni primijetiti. 

— Dobro je. Ona će doći po njega. Čekat će ga pred uredom, a u isti čas 
doći će i on : on će ga sam pozvati, tobože,.da mora s njime nešto da raspravi. 

— A sam ne ću doći, ne ću. Nego ću iza zastora, u svojoj sobi gledati 
njihov susret. Dugo ne ću doći kući, i napokon ću se ispričati, da sam bio za- 
poslen — — — — Toga dana poslije podne nije ništa radio. Bio je neispavan. 

»nNeobično veseo". 

»Neobično“, ,,neobično“ — zujalo mu u ušima; a u tim se riječima izražavalo 
i dolazilo do jasnoće sve, što jeu njem živjelo. I zato je uživao u tim riječima. 

A onda ga spopadne uzrujanost. Šetao je po uredskoj sobi, neprestano gle- 
dajući na sat. Ispružio prste prema svijetlu i promatrao ih laganim i mirnim smi- 
ješkom, kako dršću. 

Onda stane promatrati pojačani kucaj svoga srca, i paziti na onu toplinu, 
koja ga često zapljuskivaše, na vrućinu u glavi i zamućeni vid — — | baš je 
opipavao bilo, koje je naglo i snažno udaralo povrh čela, kadno se iznenada trže. 

Bijaše pogledao kroz prozor. 

Čas kasnije sakrije se za zastor. 

— Ona! 

Proždiraše je očima. Njegova žena. Umanjila je korake, šećući polako, očito 
čekajući njega, svoga muža. Često je pogledavala na prozore njegove uredske sobe. 

— Ovdje — ovdje sam — govoraše on glasno, naglašujući kao da pjeva, i 
stade trti ruke. 

Baš tako je zamislio sebe, ovako iza zastora. 

A kad je opazio s druge strane, kako dolazi on, nasmijao se glasno. 

On — je pristupio do nje smješkajući se. Skinuo je šešir i tad joj po- 
ljubio ruku. Iz držanja njegova tijela, iz crta njegova lica govoraše želja, da 
posegne za njom. To je bila moć, kojom ga je ona privlačila k sebi — — | 
ona se smiješila i velikom mu je lakoćom pružala ruku na poljubac. Nešto mu 
je i rekla, i mahnula rukom gore prema prozorima uredske sobe svoga muža. 

— Sad mu govori, da čeka mene — ha ! 

,,On“ je pogledao spram prozora, a on se još bolje sakrije za zastor. 

Zavezoše se u razgovor. Zaljubiše se u predmet razgovora ili medjusobno, 
jer doskora se prestadoše obazirati bilo na koga — — 

Kraj njih su prolazili ljudi, medju njima i znanci njihovi, koji ih i pozdrav- 
ljahu, ali oni kao da ih i ne vidješe. I prolazili su ispred zgrade, one iste zgrade, 
u kojoj je ured njezina muža, u kojoj se on nalazio, i s prozora ih promatrao, 
ali kao da više nisu vidjeli ni te zgrade — — 

A on ih je promatrao neprekidno i vidio je, kako se polagano udaljiše od 
zgrade i kako se više ne vratiše. 

Brzo poleti kući. Prodje deset časaka i još deset — ali nje nema — — — — 

Oprezno opet izidje iz kuće. 

U veče joj je govorio, poljubivši je, kao obično, ponajprije u ruku. a onda 
na usta, posve prijazno, i kao vazda: 

— Nemoj se ljutiti, ženice. Predstojnik me zaustavio kod sebe radi posla. 
Nesretni taj posao. Do tri četvrti na sedam nijesam mogao otići od njega. Sluga 
mi se nekud izgubio, i tako te nijesam mogao obavijestiti, da me ne čekaš. Ali 
po svoj prilici me nijesi dugo ni čekala. 

— Nijesam — odvrati ona smiješeći se i dignuvši oči. Sjaj blagosti i topline, 
što bijaše u njima, prisilio ga, da nije mogao pogleda skinuti s nje. Ovaj put osjeti, 
kako ga to razdražuje. 

— Svladati se moram — mišljaše — to je svakako nužno. 

Prije nego je te noći usnuo pa i sjutradan bavio se tek jednim mislima : 

,Zašto mi nije rekla, da je bila s njim?! Zar je već tako daleko došlo, 
da je nužno, da to prešuti? Tu činjenicu, da se je s njim sastala i da je iza 
toga četvrt sata i više nije bilo kod kuće... Dakle oni bi bili već tako daleko 
a da ja toga nijesam ni vidio... Ne... ne“ — usprotivi se tada odlučno toj 
misli. Ta mu je misao bila ipak odviše tudja, neprijateljska, a i moćna. Zbunila 
ga je i uzrujala. Nepodnošljiva je. Pa ova mlaka toplina oko srca i u glavi... 

»Ne — ne, ta to je posvema nemoguće. — Pa ipak. Evo kako: on joj 
je rekao, da je došao pred mene (budući da sam ga pozvao), ali ona — znajući, 
da joj on udvara — nije mu povjerovala, nego je radije pomislila, da on to go- 
vori samo za izliku. Dakle ona je uvjerena, da ju je on slijedio i nagovorio 
samo za to, da s njom može govoriti, da joj može reći sve, što je odlučio. On 
joj udvara, ona to vidi. Tek — ja ne smijem to da vidim. Ona toga ne će, ona 
ne će da ja to opazim, jer tada više ne bi smjela, da se s njim zabavlja, kako 
se zabavljala do sad. Ili se boji, da ja ne bih što drugo posumnjao... 

Bit će dakle, da bih imao razloga posumnjati... Tako je... 

Ali da ona znade, kako sam ja to sve udesio ! — — — He-he-he — nasmijao 
se resko i tad zafićukne pjesmicu, koja mu se često vraćaše u pamet, davajući 
sebi neprestano takt kažiprstom desne ruke. 

I smijao se, o kako se smijao ! 

Drugu je osnovu smislio, ne dugo iza toga. Bilo je jedne večeri. Sjedjeli su 
sami kod stola i ona mu je pripovijedala oduševljeno o njihovim prvim susre- 
tajima, o prvim drhtajima njihove ljubavi i onda o prvim užicima sreće. Oči 
su joj se krijesile čežnutljivom toplinom i lutajući po prošlosti i otkrivajući u 
njoj posve nove crtei boje...-Ito je izazvalo njegovu osnovu, pa kad se ona 
smirila, bijaše stvorena i njegova osnova. 

— Pozvat ću preksutra na večeru neke svoje prijatelje, — reče joj slije- 
deći dan. 

— Daj! Radovat ću se, — nasmjehnu se ona zadovoljno. 

Toga i toga i toga — nabrajao je on i spomenu i njega medju ostalim, bez 
naglaska, bez važnosti, promatrajući je mirno. Ali ona nije trenula trepavicama. 
Ništa nije opazio. 

Ipak — ipak — jedva zamjetljivi oblak nemira proletio je njenim očima i 
zamutio ih. Trenutak, tek tren. 

Zaludu joj mir. 

A kad je bio sam, stade dalje presti: njega ću pozvati za sedam sati u 
veče, sve ostale za osam. Onda će njih dvoje biti sami — jer, naravno, ni ja 
ne ću biti već u sedam kod kuće. Čemu tako rano — — — 

A onda pusti mašti, da mu naslika najčudnije slike o tom susretu, o tome 
kako stišču ruke, o pogledima, o šaputanju, o oprezu, da ih koji sluga ili slu- 
žavka ne opazi ili ne čuje — napokon i o tome, kako zaboravljaju na druge, 
pa onda o smiješku i značajnim pogledima služinčadi i onom šaputanju. 

Pred njegovim očima zaredaše živo te slike, tako živo i jasno, da je on 
bio gotovo siguran, da će se sve to upravo tako uistinu i zbiti. Tako živo i jasno, 
kao da je on sve to već vidio, da se sve to već zbilo, pa se on svega toga sam 
* sjeća. 

I te je večeri došao medju posljednjima. Već ulazeći otkrio ih je, nju i njega 
— otkrio ih, a srce mu je za čas gotovo prestalo kucati. U taj par nije znao, da 
li od radosti ili — — Ona mu podje u susret, prekorivši ga : 

— Ti tako kasno ! 

— Oprosti, dušice — odvrati joj on smiješeći se i moleći. — Zadržaše me 
u uredu. Ne ljuti se, ja ću se već ispričati gospodi — — — 

Objema je rukama obuhvatio njenu glavu i utisnuo joj cjelov na čelo. I njemu 
je stisnuo ruku, smiješeći se. 

Razgovorljiv, živ, veseo, treba da bude i te večeri. I nastojao je da bude. 
Ali često, kad mu je koji od gosti štogod pripovijedao — nije ga slušao, nego 
se samo smiješio ili uozbiljio ili kimnuo glavom ili govorio : 

— Tako je — — bez sumnje — to jest i nije tako — padajući tako u pro- 
tivurječja. 

A u jedan ga čas spopade i srdžba. Bilo je to, kad je opazio, kako se njih 
dvoje, zavezeni u duboki i tihi razgovor, jedno:drugom sve to.većma pribli- 
žavahu. I napokon se približiše jedno drugomu toliko, tek da se ne rekne, da 
se dotiču. 

— A, pod stolom? — pomisli — — — 

— Nevjerojatne li lakoumnosti — sigurnosti ! — Škrine zubima, stisnu šake, 
i bijesno ih pogleda. Ali se brzo svlada. 

— Mora biti! — prošapće. 

I onda govoraše u sebi : 

— Ali ne će dugo. Dozrijeva ! Njena se duša ispunila strašću, on je izazivlje, 
a kad se je napije, past će mu u naručaj, kao pijavica, kad se napije krvi. 

— Kao pijavica, kao pijavica — neprestano ozvanjaše u njemu. I vidio je 
pred sobom neku veliku konjsku pijavicu, svu punu krvi, nabreklu i onda, kad 
se oskliznula niz bijelo golo atletsko muško tijelo. Dapače. — na tom bijelom, 
lijepo pravilno razvitom mladom tijelu: bila je glava — Njegova! . . . Zadubao 
se u tu sliku i sa slašću u srcu dočaravaše je sebi opet i opet preda se. Zatim rekne 
samom sebi mirno i sabrano : 

— A sve ostalo slijedi nužno. Ja sam dovršio svoj rad. Sad, treba tek da 
saznam, kako i kada će se zbiti. To je doduše sporedno, ali ipak, valja znati, 
da se ne prenaglim. Pa i oprezan valja da budem, da ne opaze — — — — 

A onda: 

— Ja sam pobjednik ! 

Završivši tako svoje misli ne mogaše odoljeti želji, da je zahvati jednim po- 
gledom, teškim i snažnim, punim prijezira i samilosti i gnjušanja. 

Od tog je dana vrebao na nju — često. I često je zanemario i svoj ured. 

Jednoga je dana spazi, kako je izišla poslije podne iz kuće. Podje za njom. 
Okrenula se oprezno, jedamput i dvaput. Drugiput — tek što ga nije opazila. 
Brzo se sklonio u vežu neke kuće. A kad je opet izišao, nje više nije bilo. U prvi 
ga tren to porazi. A onda se nasmjehnu : 

— Instinkt. Ah, instinkt. 

Polagano podje u Tuškanačku šumicu. Hodao je dosta dugo, izabirući samo 
one krajeve, kamo ne običavaju mnogo zalaziti ljudi. Bio je miran, oprezan, ali 
siguran da će uspjeti. Odjedared stane. Ne maknu se, niti skrenu pogledom. On 
i ona! 

Sad valja pripaziti. Ne usudi se maknuti. U prvi mah nije znao, što da učini. 
Spaze li ga, sve je izgubljeno. Ali oni ga ne opaziše zadubeni u razgovor. Na- 
jednom se spusti na zemlju i stane im se primicati. Treba im doći iza ledja. Po- 
lako, oprezno — — Do vraga — baš straga je drveće na rijetko izraslo, a šikare 
gotovo ništa. 

— Nijesu oprezni ! 

Valja se dakle spustiti na trbuh i puzati, malo po malo. 

— Prokleto lišće, kako šušti ! 

Časom nastade mir. Glavno je naći neko zaklonište. Ha, ono jedino veliko 
deblo. Naprijed, ali samo oprezno. 

— Ajme, suho granje puca. 

Mir. 

Opet dalje. 

Napokon. 

Sad valja paziti. Vidi ih posvema dobro. Ona, pognute glave, ruku skupljenih 
u krilu, gleda preda se, gotovo nepomično. 

A on licem prema njoj. Govori joj nešto živo, svaki čas mahne rukom, a kad 
i kad i kimne glavom. 

Ona šuti. Šapće joj nešto u uho, i posve je blizu nje. Zatim se nagne naprijed 
i gleda je odozdo, tražeći njene oči. Mora da ga je pogledala, a mora da joj je 
pogled bio i pun neizmjernoga čeznuća, jer u taj ju je čas on ščepao, gotovo 
brutalno, pritisnuo k sebi i cjelov utisnuo joj na usne. Ona mu uzvraćala — 
duljim — — Zagrljaj — — A lišće iza njihovih ledja šušti: jedno se čitavo 
tijelo trese od zloradog smijeha ! 

Nikad donle, još nikad nije osjetio toliku voljkost, užitak, zadovoljstvo — — — 

Ni časa mu ne dodje na um, da skoči do onoga i da mu vikne : čovječe, ti mi 
kradeš ženu ! | 

Čemu, kad još nije sve gotovo, kad nije učinjeno i ono, što se još mora 
učiniti? Ta to bi značilo rano, prerano zagrabiti u tok dogadjaja? Pa da se sve 
pokvari, sve? 

I lice mu se izobliči. 

Onaj ondje pustio je njegovu ženu i nešto je pita. 

A u njemu se rodi grozna misao, potrese ga, obli znojem. 

— Ona će k njemu a ja ne ću znati kad, ili ću _ možda saznati, ali pre- 
kasno. 

Bijaše vas problijedio i drhtaše. 

-- Ja moram čuti! 

I čim je stvorio tu odluku, zavlada njime opet putpuni mir. Odmah se uzra- 
duje vjerujući u uspjeh. Bijaše se posvema pritisnuo k zemlji, skinuo šešir, i lice 
zagnjurio u travu. 

— Ne treba da ih vidim, treba tek da ih čujem. .. . Skrene na lijevo 
i onda se stane vući naprijed. 

Sumrak je pao. Zagrlio bi toga svoga pomoćnika, koji će ga štititi. — A 
sad je već i lišće vlažno: i to bi lišće cjelivao usnama svojim,toga drugog po- 
moćnika svoga! — — I još dalje!... U to dopru do nj glasovi... Razabirao 
ih je. Polako digne glavu, ali je opet naglo spusti . .. Dopro je tik do njih. 

— Zar ne ćeš doći? 

Ne odgovara — — 

— Ti me ne ljubiš?! 

—O ne reci toga, — požuri ona. 

— Raspiruješ u meni strast do ludila, a onda me puštaš da izgaram i pro- 
padam — | 

Nema odgovora. 

— Zar tako ljubi prava žena? 

Šutnja. 

— Zar ne, doći ćeš? 

Šutnja. Bit će zagrljaj ! 

 — Zar ne, ti ćeš doći, jedina željikovana ženo inoja ! Prekosutra u tri sata. 
K meni ćeš doći u moj stan — — — — 

— — — Prekosutra u tri sata — — u stan — — — Slušao ih je. Sto 
i sto puta ponovio je te riječi jednakim ritmom, jednakim naglaskom. I šuma 
i zemlja i nebo i sve ih izgovaralo. Jedamput cijelu rečenicu suvislo, a onda samo 
jednu riječ: prekosutra, prekosutra — onda opet ,,u tri sata", ,,u tri sata". 

I tada zatitraše, zaigraše te riječi zrakom kao one jednodnevne mušice, koje 
nagovještaju lijepi dan. Zatim zazujaše i zabrujaše i napokon se izgubiše u pustom 
mraku. 

Digne glavu. 

Nema ih više. Odoše, neopazice. 

Ustane. Instinktivno podje do klupe, na kojoj su oni sjedjeli. I on sjedne na 
tu klupu. 

Najednom ustane, stane se smijati, fućkati, plesati — — — 

I podje kući: 

One noći nije spavao kao prije iza ovakoga sličnog dogadjaja. Probudio 
se jedamput i dvaput, i tad se odmah javi misao: je li se to sve tako zbilo, 
je li to odista bila njegova žena? Ali se ne uzruja i doskora opet usnu. 
A kad se probudio treći put, u jutro, bio je baš kao i prijašnjih dana siguran, da 
se to sve zbilo. No ne smije biti manje bezbrižan, nego što je bio i prije. 

Utorak. 

Najprije htjede poslije podne ranije otići od kuće, ranije nego obično. Onda 
se sjeti, da će manje pobuditi sumnju, ako ode što kasnije. 

Bezbrižno ležaše na divanu u svojoj sobi, i bio je posve miran. Nije mu izbjegla 
uzrujanost njegove žene. Ustvrdio je pače u sebi, da je opazio, kako su joj ruke 
drhtale i kako joj lice ponekuda blijedo, a oči ponešto sjajne, upaljene. Vrzla 

s2 oko njega. Dva put je došla u njegovu sobu tobože nešto tražeći. On ju je 
potajno promatrao s nekim zadovoljstvom. Očekivao je, da će ga štogod zapi- 
tati. Kad je došla treći put, zapita : 

— Ne ćeš li ti danas u ured ? 

On je ne pogleda. Očekivao je, da će ga baš to upitati. 

— Kako se sve podudara! — pomisli. Za tim: Kako se ona ipak ne zna ili 
ne može svladati. 

Brzo pogleda na sat. 

— Da, gotovo sam posve zaboravio — reče i skoči sa divana, uze svoj šešir 
i ogrtač, pristupi k ženi i poljubi je u čelo i pobrza kroz vrata. Sve je to bilo u 
tren oka. On nije ni vidio njena lica, njenih očiju. 

Brzim je korakom prolazio ulicom kao obično, ne ogledavajući se. No čim 
je zakrenuo u drugu ulicu, stane polaganije hodati i podje spram njegova stana, 
ali mu se nije posve približio, nego se sakri za ugao i čekaše. 

Nije dugo čekao. 

— Evo je — reče u sebi. 

Ona je dolazila polagano. Došavši do kuće, u kojoj je on stanovao, ogleda 
se na sve strane. ,,Kako je nespretna !' — pomisli on, ona se sagne, kao da je 
nešto izgubila, i opet se ogleda. ,,Prekasna opreznost" — prošapće on... Još 
čas stane, izvadi džepni rubac i obriše sebi lice. Za tim je nesta u kući. 

I on se požuri. Ušulja se u kuću za njom. Kad je ušao u hodnik, začuje zvuk 
zvonca. Stane i stisne se uza zid, a onda oprezno podje dalje... Spazi je. 

— Ona! 

Opet stane, miran, nepomičan . . . Neka se vrata otvore, žensko odijelo šušne, 
i onda se vrata opet zatvore... 


Pobrza stubama do vrata i prisloni uho. — — Neki šuštanj kao od zagrljaja, 
neki šapat kao od milja — — — Pogleda posjetnicu, što je bila na vratima. 
— on—! 


Sad bi se moralo zbiti nešto grozno, nešto veliko — pomisli. U tren oka 
ugleda sliku : on sa bodežem, njegova žena u zagrljaju s onim drugim, strava, 
vika, krv — — — — — 

»Prevareni suprug" — — — — zazvuče riječi. 

Ali za sve to nema u njega volje... Pogleda na sat, onda još časak pričeka, 
zatim podje polako iz kuće na isto mjesto, otkud je došao. 

Za sve to, što se zbilo, našao je samo jedno riješenje. ,,Zar da sam ja prevaren? 
To mogu misliti ona i on, pa to očito i misle, ali je upravo protivno i to baš 
i jest glavno, što ja nijesam prevaren. Jer ja sam sve znao i vidio. A ona će to 


saznati, sjutra".... Za tim: ,,Pa ako i jesam prevaren? Što onda? To je samo 
dokaz, da me nije ljubila i da me ne ljubi! Pa zašto da je zbog toga kaznim? 
U ostalom, sjutra ćemo obračunati... — — Ali vrlo jednostavno. Meni je naj- 


veća zadovoljština, što sam evo pobijedio. Čemu razmišljati o tome, kakav ću 
sutra biti, i što ću joj reći... Dakle to je suvišno. Zanimljivije je razmišljati 
o tome, kako će se držati ona, i što će onareći? Hoćeli priznati? Hoće li lagati?" 

Jest, o tom razmišljati, to je konačno jedina njegova zadovoljština. 

» Gubitak?" 

»Qubitak? Pa što sam ja izgubio? Izgubio sam nešto, što već davno nije bilo 
moje. Možda to uopće nije bilo moje? Jer da me je ona ljubila, ne bi toga uči- 
nila, a tko ne ljubi, taj ne može da bude na ljubav prisiljen. Dakle?" ... 

Ona je izišla dosta kasno. 

Ogledala se. 

On ju je vidio, ali nije više za njom gledao, tek je pogledao na sat. 

Onda podje i on. 

»Ireba noć zatući!' — to mu je bila čvrsta odluka. 

[ podje.... | 

Miran, posve miran, ušao je drugi dan u jutro u njenu sobu. Ona je ustala 
opazivši ga. Nije više problijedila, jer je bila odveć blijeda, nije jače prodrhtala 
jer je već otprije drhtala. Nije spavala cijele noći. Crni okviri oko očiju i teška 
umornost u očima, bijahu svjedoci, da je svu noć bdjela. 

On je sve to odmah opazio. Ušavši stao je kod vratiju i ravno upiljio svoj 
pogled u nju. Uzalud je nastojala da sve to prikrije, pošavši prema njemu i 
rekavši mu blago : 

— Tebe nije bilo cijele noći kod kuće. 

1 glas ju je odavao. Morala je to primijetiti, jer je odmah prestala govoriti. 
Nešto plaho zadršće joj u očima. 

On je šutio. Osjećao se tako jak i moćan, da je za nj bio užitak promatrati je 
mirno. Hotice nije progovorio ni riječi. Dapače u jednom času mu se učini kao 
da je osjetio i neku sućut spram nje. Tako je bila slaba i nemoćna. Ali brzo se 
taj osjećaj izgubi, jer ona se očito sabrala i ponešto reskim glasom upita : 

— Pa što to znači? — Na te riječi spopala ga ljutina, pa i bijes, ali sve to 
on potisne, pobojavši se, da će pobjeda biti manja. 

— Samo nikakovih scena — to je bila njegova deviza. 

Mirno, prekrstivši ruke, ali jasnim glasom i otvorenim pogledom započne 
“napokon : 

— 1 tako je otpočelo. Dana 25. siječnja na plesu crvenoga križa — — — — 

Nizao je dogodjaj za dogadjajem, iznosio ih onako, kako im je on bio svje- 
dokom. Polagano je govorio, neprestano istim mirnim, ali jasnim glasom, istim 
ritmom, gotovo monotono. 1 ma da nije nijedamput izbila iz njegovih riječi ni 
zloba ni razjarenost ni rezignacija ni želja za osvetom, vidio je, kako te riječi djeluju 
na nju. Pobjeda je bila potpuna. Ni onda se nije uzrujao, kad je u početku hinila 
začudjenje, a zatim se htjela i smijehom braniti, pa i ironičkim, dapače je jednom 
mahnula rukom prema čelu, kao da hoće reći, da je on sulud. Ali ipak nije mogla 
zatajiti, da je uza sve to nesigurna, uzbudjena i prestrašena, i to se sve većma 
širilo tako, da joj je smijeh i začudjenje zamrlo na izobličenu licu, a ruka za- 
drhtala. A kad je rekao: ,Jučer u tri sata poslije podne ušla si u njegov stan, a 
u pet i po si izišla!" — bila je svladana. 

Ali tada — na njegovo začudjenje — digne ona glavu i prkos provali iz nje. 

— Jest. Sve je to istina — odvrati resko. 

Izišao je iz sobe. Odmah. Pred očima mu se smračilo, i nešto ga ujede za 
srce. Bilo bi došlo do scena. Izišao je. 

Tako se sve to zbilo od onda, otkada je otpočelo — — — — => > — — 

U mislima dospio je iznenada u opseg električnoga svijetla, upravo pred svoj 
stan, gdje je sada stanovao. Ulazeći u kuću, naidje opet na tamu. Spotaknuvši 
se dodje do drvenih stuba i stade se uspinjati k svojoj sobi. 

Tad ga iznenadi misao: ,,A bi li do toga došlo, da sam joj ja odmah ono 
prvi put rekao : ,,Čuješ, ženo, ja toga ne trpim. Ti si moja žena, koju ja volim 
i štujem. Ti toga ne smiješ činiti". 

I on stade, nasloni se na zid i zamisli. 

»Pa što bi bilo? Ona bi me poslušala za ovaj čas. Bar tako bih ja držao i 
morao držati. I vazda bih tada morao na nju paziti i vazda i vazda bih sumnjao. 
Pa kakav bi to bio život?"... 

U drugom se spratu začuju koraci. On podje dalje. Napipa vrata svoje sobe. 
Otvori ih i zalupi. Udje i ne upali svjetiljke. Sjedne na krevet i opet se za- 
misli. 

»A možda ona više nikad ne bi toga učinila? Možda bih i ja zaboravio na 
taj incident? Možda bismo i sad još zajedno i sretno živjeli??... 

,,sretno?" 

Onaj obilni trak električnoga svijetla, što je s ulice dopirao kroz prozor u 
njegovu sobu, stao ga smetati. On podje k prozoru i pusti zavjesu. 

Stade se svlačiti. 

»Ha, svakako bih jeja morao odgajati, bez toga ne bi išlo — i baci jednu 
cipelu u jedan kut. Cipela: se prevrne dva tri puta i ostade prevrnuta. 

»A kako, zar ja moram istom nju odgajati? Brinuti se za svakidašnji kruh, 
vršiti svoje dužnosti u službi, naobražavati se i jošk tomu odgajati svoju ženu 2"... 

Ljutito baci i drugu cipelu u drugi kut. Ona udari u stijenu i pade na tle, ne- 
prevrnuta. 

Za koji je čas hrkao. 

A njegovu ženu nijesu nikad morile ovakove misli. 

BOŽO LOVRIĆ: PJESME 


TUGA VEČERI. 


Niz trepavice meni suza teče, 
Al nisam bolan, nit me pečal mori — 
ja suze ronim, jer je tužno veče. 


A veče tužno je i veče sluti 
u vječno ništa vode cvietni puti, 
i od iskona sprovod živih kreće, 
a na stubama srušenih hramova 
grleći mrtva čeda majke kleče. 


N:z trepavice meni suza teče 
al nisam bolan, nit me pečal mori — 
ja suze ronim, jer je tužno veče. 


MAJKE. 


Na pragu noći bliede majke kleče 
u mističnome poredane krugu : 
njihove oci : dvije žarke suze 
sred kruga motre vječnu majku tugu. 


Glas tamni ječi kobno u ponoći : 
»OVi izvori su žića otrovani, 
bez zviezda još će duže biti noći, 
be2 sunca bit će bezutješni dani. 


PJESMA KOSOVSKOG POLJA. 


Gavranovi, gavranovi .. 
polja pusta i daleka, 
a krvava teče rieka.. 
gavranovi, gavranovi. 


Gavranovi, gavranovi .. 
gdje su Svileni barjaci 
davor-konji i junaci ? 
sokolovi, sokolovi. 


Gavranovi, gavranovi .. 
vidjeste li našeg cara? 
Crno jato odgovara : 
sokolovi, sokolovi. 


SUZA. 


Na moju dušu vlažni mrak se spušta: 
to tama nije: to je grdni pauk 
što otrova mi kap užile lije... 
U smrtnom času moja duša sliči 
izbliedjelome liku mučenika, 
pred kojim žižak umrrući tinja 
uz plašljiv šapat lažnog svećenika. 


Tai grdni pauk ubit će mi dušu — 
a možda ne će, možda jedna suza, 
da tio kane, a na paučinu, 
i u toj suzi : da sve šare duge: 
sve šare sreće, da opeta sinu. 


Iz naših puni dojka otrov kapće, 
u naćem krilu svakog zla je sjeme 
i svih vjekova zločinstva i očaj 
i glad i smrt je samo naše breme". 


Umuknu tuga. Zatim vapaj šil se, 
a za vapajem serafovi zvuci : 
O sinko, nemoj proklet majku svoju? 
i toplo srce oćutih u ruci. 


Gavranovi, gavranovi .. 
vidje li vas majka stara? 
Crno jato odgovara: 
sokolovi, sokolovi. 


Gavranovi, gavranovi . . 
odsječena gdje je ruka 
zlatni prsten i jabuka? 
odnieše je sokolovi. 


Sokolovi, sokolovi .. 
razbojištem guslar kroči, 
progledaše sliepe oči .. 
sokolovi, sokolovi : 


BRANKO LAZAREVIĆ : BORISAV STANKOVIĆ 


Kad je Borisav Stanković, 1899. godine, izašao sa prvom zbirkom svojih 
vranjanskih impresija Iz Starog Jevangjelja, stanje srpske pripo- 
vetke nije bilo sjajno, i pokraj svega toga što su ove godine bile skrajnji domet 
realističke pripovetke i romana. Pero Janka Veselinovića počelo je osetno da 
škripi (More bez Primorja, Ciganče); Sima Matavulj podbacuje 
u svojim radovima (Beogradske Priče), — slaveći, na godinv dana pre 
toga, dvadesetpetogodišnjicu svog najsolidnijeg rada, koji je izražen: govorimo 
samo o pripovetci, u jubilamoj knjizi Primorska Obličja; Milovan Ć. 
Glišić daje svoje poslednje stvari, i hronološki i po vrednosti: Čist Vazduh 
(Zvezda, 1899), Dva Lovca (Lovac, 1899) i Drumska Mehana 
(Kolendar Srpska Zvezda za 1910). Sem toga, ma je godina bila godina 
kada je srpska pripovetka izgubila i dva pripovedača : 1899. godine umiru Sve- 
tolik P. Ranković i Ilija Vukičević. Da bi situacija u koju ulazi Borisav Stan- 
ković bila jasnija, treba pomenuti da je godina izlaženja njegove impresionističke 
zbirčice bila godina, kada je realistička pripovetka dospela do svog najvišeg vrha 
i počela, u isto vreme, osetno da se spušta, unoseći tendenciozni, politički i mo- 
ralni karakter. Tako, te godine izlazi u Delu Junak Naših Dana Janka 
Veselinovića ; izlazi Trule Žž, nezapaženi dobri roman G. Jaše Tomića ; izlaze 
poslednje satiričke priče Ilije Vukelića i Svetolika P. Rankovića koje nisu lišene 
od političke i moralne tendencije, kao, povodom Vodenice na Flosii 
članak _G. Jovana Skerlića Jedan Realistički Roman, koji je bio kri- 
tički izraz te realistički raspoložene periode. Da bi čitaocima Savremenika, 
za koje se i piše ovaj uvod, ta perioda bila još razumljivija, moramo napo- 
menuti, da su te godine tendenciozne realističke pripovetke bile godine najcmnje 
reakcije i da je, srpska pripovetka, kao i sve druge grane rada, uzela, koliko je 
mogla, na sebe ulogu koju je uzela perioda Gogoljevog Revizora: da se, i 
svojim sredstvima, bori protivu reakcije. 

U ovakvoj jednoj periodi, malo ranije pre no što će da probije talenat 
G. Petra _Kočića, Borisav Stanković izlazi pred publiku sa svojom zbirkom 
Iz Starog Jevandjelja. 


»Duša ti je široka, srce 
crno... Vek ti šaren, put 
dalek, neznan i taman“. 


Tako je, jednoga sunčanog dana, jedna ciganka bajala Borisavu Stankoviću 
kad je ovaj, posle jedne ljubavne scene, otišao u zreo vinograd da, u hladovini 
kakvoj, prosanja koji lep čas. Duša mu je, zbilja, široka. Široka na naš, na istoč- 
njački način ; široka za ženu i sve ono što ona može da probudi ; široka na 
način starih barada vranjanskih, široka za sevdah, za dert, za 


Mirjano, more, Mirjano ; 
široka za bosjake, ,,bosje ljude", za izbačene iz koloseka života, za sumanute 
i brodolomnike života. Srce mu je, zbilja, crno, a put dalek, neznan i taman. 
On je pesimista kad govori o sadašnjici, fatalista kad govori o prošlosti, i skeptik 

kad rezimuje. On, kao fatalista, veruje u kob, koja je svakome čoveku opre- 
deljena i, kao pesimista, veruje da ljudi žive u ovoj ,,dolini plača" samo stoga da 
rdjavo prodju: njegov Jovča poludi, Naza, kao devojka, zatrudni sa svojom 
slugom i za njega se uda ; Uveta se udaje za nedragog (Prva Suza); Do- 
mitrija, snekim nagonom koji ima izvora van njega, dolazi u situacije, koje ga 
nište i sagorevaju ; Sofku na sve goni nešto, što je jače od nje, i njen život 
i nije ništa drugo do čitav niz kriza i srahova koje ona ne stvara ; Jovča, kad dodje 
»ono njegovo", donese jatagane i pištolje, natera ženu da se svuče, ,,podalje 
od njega peva, peva. . .? a on šekluči i pije, peva besno, ali nekako tužno, sanjivo 
»Kao za nekim nikad neostvarenim snom" ; Mita (Oni) koji voli da voli kad 
nastane proleće, koji oseća ,,kako dolazi i spušta se noć", koji zna za čežnju i 
ašikovanje ; pa onaj drugi Mita (Bokdanikova Žena), Aničin muž, svoj, 
samonikao, razočaran u životu, ,,mnogo živeo, uživao, pa razočaran povukao se?. 
Tako gazda Mladek, gazda Marko, Jovča, i cela ona legija ličnosti, koja sa 
svojim strastima krstari kroz delo Borisava Stankovića. Taj njegov fatalizam 
(,,put dalek), u vezi sa sumnjom i crnim pogledom na ljude i situacije (,,put 
šaren i taman"), ogleda se u svima njegovim impresijama i pripovetkama. Nešto 
više i suverenije gospodari njegovom prirodom i stvara joj raznolike situacije. 
Svi smo mi vezani za nešto tamno, svi smo u zavisnosti od nečega što upravlja 
nama, a što ne vidimo. Ništa nije u našoj moći : sve je ,iznad naših moći". Ve- 
lika se ljudska povorka kreće kroz život. Niko ne zna otkuda, kuda, i zašto? 
Šta je sveto što ljude goni životu koji vodi smrti, i našto takav cilj? Borci pa- 
daju, levo i desno, s koloseka života, a oni koji stižu, stižu da padnu. Umiremo i, 
umirući, ne saznajemo, bar u tom času, pravu našu prirodu i prirodu svega 
što je oko nas. Ljudska je duša duboka i tamna, niko još ne zaseti od prave 
njene prirode, i niko ne nadje ključa toj Šifri. Postoji samo jedna istina : nema 
istine. ,,Sve što znamo to je da ništa ne znamo, i da ništa ne možemo znati", 
kako je Emerson rezimovao svoje saznanje, moglo bi da se primeni na fatalizam, 
koji veje kroz književno delo Borisava Stankovića. 


I. 


Kao što je Janko Veselinović voleo i opisivao svoju Mačvu, Svetolik P. 
Ranković svoju Šumadiju, Milovan Gj. Glišić Podunavlje, kao što Ivo Ćipiko 
voli i opisuje svoju Granicu, a Petar Kočić Krajinu, tako isto i Borisav Stanković 
ima za svoj pripovedački teren svoje Vranje, svoje mesto rodjenja. Nasuprot 
onima koje pomenusmo, čiji je teren čitav jedan kraj, Borisav Stanković je 
još lokalniji : njegova je domena samo Vranje, i to staro Vranje, ono koje pro- 
pada i što je skoro nestalo. I ovo je, za divlji temperamenat i takav isti talenat 
njegov, vrlo prirodno. On je sav impresionist, talenat koji može da govori samo 
o onome, što je sam proživeo i iskusio i, kao takav, ne može da govori, povodom 
Vranja, samo 0 sebi i Vranju. Vranje mu je, u prvim danima detinjstva i mladosti, 
napunilo dušu impresijama i dogadjajima, ono mu je sugeriralo prve misli, pri- 
kazalo prve ljude i, naročito, prve žene ; tu je osetio prve strasti i uočio prve 
konflikte generacije s generacijom, sebe s generacijama i, ako hoćete, sebe sa 
sobom. Sem toga, Vranje je i po drugim osobinama svojim, jedna od najinte- 
resantnijih varoši srpskih, ili je bar B. Stanković takvom učinio. U njemu se 

najbolje mogao da vidi interesantan sukob onoga što prolazi sa onim što dolazi, 
istočnjačkog i turskog temperamenta, mentaliteta i sklonosti sa zapadnjačkim, 
u evropskom i srpskom smislu te reči. To Vranje, u kome se, i dan-danji, kraj 
crkve može da vidi džamija, kraj feredže veo, kraj turbana i fesa cilinder i frak, 
kraj nanula i šalvara plitke lakovane cipele i žensko odelo najnovijeg kroja ; 
to Vranje čočeka, čaligdžija, zurli, grneta, šarkija, dahira i bubnjeva, koje tako 
bacaju Mitka u sevdah i dert ; to Vranje mintana, kolija, silava i anterija ; Vranje 
doksata i seraja ; Vranje argata i prosjaka, Vranje mantafa ; Vranje amamskih 
teškera po kojima se parilo i znojilo Sopkino strasno telo ; Vranje u kome se, pijući 
solep, greje kraj mangala ; Vranje, najzad, za nas vrlo egzotičnih običaja, ve- 
likih strasti, sevdaliskog pevanja i ,,neklamiskog sviranja", — to Vranje je puno 
lepota, interesantnosti, prizora, ,,slika i prilika", ,,zloga i nezloga'', izrazitih tipova, 
naročitih sklonosti i čudnih shvatanja, za jednoga pripovedača, koji ima tako 
mnogo talenta, koliko ga ima Borisav Stanković. Srbija ne nudi nijednu drugu 
varoš — bolje bi, možda, bilo reći da nijedna druga varoš nije dala pripove- 
dača njegove rase ! — Srbija ne nudi nijednu drugu varoš koja bi tako reljefno 
prikazivala borbu, koju vodi stari sistem s novim, staro doba s novim, na svoj 
način metafizički i divlji Istok sa prezrenim i pitomim Zapadom. U tome su- 
kobu Borisav Stanković je odlučni tradicionalist, predstavnik Starih ; on je na 
strani Staroga Vranja, ,,starih maola", kolenovića, na strani Vranja, koje prolazi, 
propada, iščezava... Otuda, nije slučaj, što _mu se jedna zbirka pripovedaka 
zove Iz Starog Jevandjelja, a druga Stari Dani. Njegov je 
tradicionalizam tako jak i simpatije tako strasne za Staro da, kadgod mu se 
ukaže prilika, on napada na Novo, na ono što se uvlači ,,odozgo' i trudi da 
istisne i sasvim uništi ono ,,staro“", ono ,,njeno", ono ,,dobro' ... Kad, naprimer, 
u Starim Danima, priča o sadanjem Vranju, on ga crta crno i antipatično. 
Sadanje Vranje je Vranje birokracije, licitacije, prodavanja na tobo$, Vranje 
podvodanika i bogataša, koji su se igračkom obogatili; sadanje je Vranje 
prnjavo i usko, ,,kaldrma je izrivena, česma opala..." Kad se, posle ovakvog 
opisa, vrati na uspomene, koje mu je ostavilo staro Vranje, on kliče : ,,Ali, 
dosta ! Našto ovo? Sve je ovo tako sirovo, masno ! Neću to... Staro, staro mi 
dajte! Ono što miriše na suh bosiljak i što sada tako slatko pada. Pada i 
greje, greje srce . . ." Iz te njegove ljubavi prama starom i mržnje prema novom 
Vranju, u njegovim pripovetkama i nema pomena o sadanjima odnosima, o 
»,novom režimu''. Njegova i njegovih ličnosti mržnja na ,,nov režim" ide do kletve. 
Hadži-Toma (Koštana), predstavnik starih naravi i zakona, kad mu sin pro- 
vodi vreme i troši pare sa Koštanom, ovako dovikuje Arsi, opštinskom pred- 
sedniku : ,,Eto ti tvoja Srbija! A za vreme Husejin-paše, takve su na četiri 
konja čerečene. A sad? Ciganima carstvo došlo. Zar ja ovo da dočekam?" Stevan 
Čuknja, iz istoimene pripovetke Stankovićeve, ovako pijan rezonuje o novom 
stanju stvari : ,JA! Srbija slobodija ! Kada se gazda Arsa napije i puške baca, 
— razveseli se; a kada Stevan larmu pravi — u aps!..." Onaj isti Hadži- 
Toma, prek i osoran, pravi Turčin, govoreći Arsi o Koštani i ciganima, koji 
su celu varoš pobunili, ovako rezonuje o pravima jednoga predsednika opštine : 
,Pa, ubij, bre brate! Zar i za njih, Cigane, jošte muka? !" Borisav Stanković 
ne samo što dopušta da njegove ličnosti ovako govore, nego, što više, on ih 

vole kad ovako govore. On te svoje Stare toliko vole da im neda da se me- 
šaju s Novima ni kad su živi, ni kad umru. Dok su živi, oni žive u svojim ,,starim 
maolama'', maolama kolenovića i odžakovića, a kad umru za njih je rezervisano 
naročito mesto na groblju : to su ,,adžiski grobovi'', nasuprot onim običnim, gra- 
djanskim i novim. Kad pomene Vranje, u privatnom razgovoru, on bolno uzdane 
i konstatuje pobedu Novih, rezervišući se : ,,Moje su pripovetke izbegle u Tursku, 
tamo dole. Tamo još, valjda, ima od moga života !" Kad je, da pomenemo jednu 
anekdotu o njemu, 1902/1903. godine, bio u Parizu, on je u svome stanu na- 
mestio s:džade, a hranio se u poznatom ,,Istočnjačkom Restoranu?'. Jednom pri- 
likom, kad nije ,,imao pravu svest o pravoj liniji", šetajući Luksemburškim parkom, 
baš onom stazom preko koje prolazi slavni svetski meridijan, zapevao je: 

Mirjano, more, Mirjano, 

Crne oči imaš ti ! 


NI. 


Borisav Stanković nije od onih pisaca koji mogu da se ,,dedubliraju", da 
odstrane sebe iz dela koje pišu, i da uskaču u sva stanja duševna i u sve strasti 
ličnosti koje daju. On je od onih koji uvek, — kod njega apsolutno uvek — 
opisujući druge, opisuju sebe. Sve su njegove ličnosti, to se odmah može da 
primeti, onako isto čudne, neobične, divlje i jake prirode, kao što je on sam ; 
i njegov Mitka, i Stojan, i Domitrije, Sofka, Cveta, Pasa, i svi drugi i sve druge, 
nose u sebi po nešto od jednostrano komplikovane i jednostrano neobične pri- 
rode njegove. Otuda, ko je pažljivo posmatrao njegove ličnosti i ceo onaj niz strasti 
i misli koje ih raspinju, mogao je da konstatuje izvesnu jednostranost u njihovom 
shvatanju, gledanje na ličnosti kroz jednu ličnost, koja ima razvijene izvesne 
osobine, a drugih ili nema, ili su samo nasluhske. On daje svojim ličnostima samo 
ona duševna stanja, koja sam preživljuje, stavlja ih u situacije koje sam najbolje 
može da shvati, i pod peisaže, kojeon lično voli. Njegovo celo književno delo, otuda, 
i nije ništa drugo do jedna velika Palata ljubavi, strasne, čudne, istočnjačke i ži- 
vinske ljubavi, sa Svima varijetetima koji se zovu : sevdah, dert, ljubomora, slado- 
strašće, snovi i maštanije o ženi ili mužjaku, i tome slično. Zbog te njegove indi- 
vidualnosti i davanja samoga sebe kroz svoje ličnosti, od njega se ne može tra- 
žiti da daje Vranje onakvo kakvo je ; jer, on ga može davati samo onakvo, kakvo 
ono izgleda njegovom beduinsko bujnom i plahom temperamentu. Mnoge odnose 
izmedju ličnosti on je gledao komplikovanije nego što su i, možda, video medju 
njima mnogo što-šta što ni oni sami ne mogu da shvate. Taj je slučaj vrlo čest 
u književnosti, da su umetnici bili komplikovaniji od gradiva koje su uzeli u rad i, 
u tom slučaju, davali više sebe, nego li gradivo. Ono starinsko, uostalom, da 
,»pisac treba da stavi ogledalo pred prirodu", nije nikada ni bilo tačno za više 
prirode ; samo niže umetničke prirode bile su sposobne, da otsustvuju iz dela koje 
stvaraju. Kroz Hamleta, dopustite mi tu digresiju, govori Šekspir, kroz Levina 
Tolstoj, kroz Branda Ibsen, kroz Luku Putnika Gorki, i tako dalje. Tako je i 
u slikarstvu, vajarstvu, muzici. Tako je, jednom reči, u umetnosti. Onako jedna 
mala varoš, da se vratimo predmetu, kao što je Vranje, ne može da pobudi onako 
komplikovane odnose, ni onako strojene prirode kakve je Stanković dao. Ali, 
što nije moglo Vranje da da, dao je sam Stanković, jer je dao sebe : sve njegove 

ičnosti i situacije kroz koje ih sprovodi nose jasan njegov žig. I Stanoja, i Domitrija 
ijMitko, kao i Pasa, Cveta, Koštanja i Sofka, nose u sebi, više ili manje, prirodu 
samoga pisca. On je toliko individualist i impresionist, da ništa ne može da po- 
smatra, ada samoga sebe ne unese u tolikoj meri, da ono što posmatra ne nosi više 
svoj karakter. Kod njega nije samo svaki ,,pejsaž jedno duševno stanje, već i 
svaka ličnost i svaka situacija, rekao bih i svaka stvar ; tako da, u njegovom 
delu, ceo onaj kortež ličnosti, situacija i pejsaža nije ništa drugo do beskrajni 
broj varijeteta njega samog. 

Kad se ovako shvate njegove ličnosti, ovako kroza nj, onda je lako naći od- 
gonetke pitanju : Otkuda dolazi, da su sve njegove ličnosti onako visoke, jake i 
otmene, i sposobne za onakve tananosti, kakve im je on pozajmio ! Treba pomenuti 
samo nekoliko ličnosti, i samo nekoliko situacija u kojima one učestvuju, pa da 
se vidi kako su to neobične i čudne prirode. Tako, Jovču naprimer, niko nije mogao 
da ugodi svojim sviranjem. Ono visoko, ono nešto što on traži svega je mogao 
da nadje u po nekom tonu, u po nekom potezu sviračevog poteza gudalom : to je 
ono to Jovčino, koje ni sam nije mogao da protumači. Ili, Stojan naprimer. 
Stojan, oženjen, vole još uvek udatu Cvetu koja je, ranije, bila sluškinja u njegovom 
domu ; i vole je nekako čudno, na svoj način, sa retkim i neobičnim sevdahom. 
Takva je ista i Kata, iz njegove vrlo dobre, a dosta zaboravljene pripovetke Č o k. 
Kata je udata protiv svoje volje, a Mladen kog jeranije volela ostao je neženja. Nju 
strašno tišti, što se on još nije oženio i, preko komšika, poručuje: ,,Neka se ženi! Jer, 
ovako neoženjen, na grudima mi leži.. .'. Mitka, sevdalija, jednom prilikom ovako 
sevdiše na način viših sanjalica : ,,Eh, Koštan bre! Živa rako, bre! Plači, Mitke, 
plači!... Gorai voda se veseli. Tiki, ja sam ti nešto mlogo želan !'' Kad se Anica, da 
pomenemo još koju scenu, posle prve bračne: noći, diže rano u zoru, iz postelje pro- 
sedog joj muža, ona, izašavši na svežinu i setivši se svega što je prošlo, plače, ji 
kao kakva viša žena, koja shvata život na sasvim drugojačiji način od ostalih žena . 
dok, odozdo iz čaršije, grmi grneta, i čuje se Ita, njen stari SME: kako sevdiše 

Podunuše soba-zorski vetrovi . 


Takve je iste prirode i scena kad Anica, kao av neće da podje za Itu 
koga voli, jer, čim pomisli na njega, odmah se izmedju nje i njega ispreči Mita, 
njen pokojni muž. Srećući se s tim tako osetljivim i divlje visokim ličnostima, 
čovek se i nehotice mora da seti onih plahih i strasnih arapskih pesnika, koji su 
zbog žena, sevdaha i derta činili neverovatne stvari. Sve su te ličnosti, zbog žene, 
na svoj način romantične, gotove da podnesu i da nanesu najveća mučenja. Zbog 
njih one, kao Marko u Nečistoj Krvi, posle muka, usednu na konja, mesto 
korbačem golim ga nožem čarku i, kao ludi, beže u svet da se nikada ne vrate ; 
zbog njih, kao Dimitrija u Prva Suza, čine od sebe pokor na način egzalto- 
vanih duša ; zbog njih, kao Stojan U Nofći, muče svoju dušu neobičnije od 
- drugih ljudi ; zbog njih, kao Stanoja, proćerdaju život večito pijući, i pevaju : 

Mehandži, more, mehandži 

Donesi vino, rakiju 

Da pijem, da se napijem, 

Dertovi da si razbijem ! 
zbog njih one, najzad, kao Jovča, kad je saznao da mu je kći obeščašćena ili Marko 
posle scene sa Sofkom, beže mahnito u svet, udarajući konja nožem u sape. 

Kao ove ličnosti, i njegovi ,,božji ljudi", i njegovi bosjaci su neka vrsta nad- 
ljudi koji osećaju više nego li mala vranjanska birokratija i, tako isto, dublje misle 
i imaju svoju naročitu filozofiju života. Kad Toda, naprimer, odlazi sa mlado- 
ženjom, Dimitrija, sluga njen, koji je nešto naročito imao za Todu, beži pod 
ambar, pada ničke na zemlju, dokopa se kose i lica, i poče se grepsti i krvaviti. 
Kad kola s Todom odzvrjaše on, besan i mahnit, kao romantički ljubavnici u 
orijentalskom i divljem smislu te reči, izbečenih očiju i usplahiren, juri da stigne 
kola, i daje, po jačini, ali u drugom smislu, scenu koja pretskazuje budućeg 
pisca scene izmedju Vanka i Sofke. Takva je ličnost i njegov Bekče, onaj njegov 
Bekče koji oseća potrebu da izadje iz varoši u polja i njive, i tamo peva i luta... 
Takva je i Cveta koja u njivi, gde treba da navodi vodu na duvan, pada u 
jednu ljubavnu halucinaciju, sećajući se prošlosti, i zaboravlja na vodu, koja teče 
u tudju njivu. Takva je, najzad, scena u Stanoja, kad sam pisac, nad otko- 
panim grobom strininim, nalazi napuštenog, razbarušenog i o budak podnimljenog 
Stanoja kako gleda u ,,strinine poredjane kosti'' na način čoveka, koji mnogo i 
tanano oseća. Ne treba zaboraviti, i ako nisu ,,božji ljudi'', ni Tomču (Stari 
Dani), finog sevdaliju, kao ni dertliju Rašid-bega (Stojanke, bela Vra- 
onjanke) koji, zaljubljen u Stojanku, kad se ova prosi, potegne nožem, i ubije 
je; kao, najzad, ni celu onu povorku ličnosti, što umeju da pevaju i osećaju : 

Da Moješ pole more, Vaske, 
Kakva je žalba za mladost? 

Ona jedna vrsta ličnosti koju Borisav Stanković naročito vole, i s voljom 
ocrtava kroz celo svoje dele : to sv one surove, preke, plahe i okošte patrijar- 
halske prirode koje, kao Jovča, za sebe vele : ,, Gospodara nemam. Za sebe, ja sam 
gospodar. Od nikoga ništa ne tražim, a daću". To suYoni stari tipovi naši, koji 
se još i sada sreću po istočnim krajevima, puni samopouzdanja, divljine, strasti 
prema ženi, mržnje prema državi, junaci kad rade, dertije kad uživaju, impresio- 
nisti, samorasli, čudni. Jedna scena je naročito karakteristična za sve te ličnosti. 
To je ona divlja i jarosna scena, kad Jovča sazna da mu je kći obeščašćena : 
“++ »Ali on opet ustuknu. Čisto mu se kosa podiže, kad ga ona poče opet 
onako dugo, i gorko, gorko da gleda i proplaka. 

— Kučka je ona, a ne kći ! | 

Ništa više nije trebala, Jovča je sve, u tren, odmah sve znao. Da ih je obešča- 
stila, i rašta, od čega i kako je bolesna. Zašto je kući nema. Samo pregrize jezik. 

— Av! brzo, ne gledajući ni kakav izgleda, odjuri gostima. 

— Prijatelji ! Ali, brzo zastade. Sam se uplaši od strašne šupljine svoga glasa. 
Vrati se. Izadje u kujnu. I kad vide da nikoga nema, zavuče desnicu u usta i 
zagrize je, te krv poteče. I kad ga bol od ujeda osvesti, vrati se gostima . . .". 

Ta scena i scena kad se Marko, pred Sofkinom sobom, muči i bori sa sobom, 
veoma su karakteristične za čitav jedan niz tih istočnjački strasnih i instinktivnih 
ličnosti. Takve su, naprimer, i Stojanov otac (U No ći), i Efendi-Mita, Hadži-Trifun; 
takav jeonaj stric piščev (Stanoja), koji kad bije ženu on joj, prvo, omota kose 
oko ruke da bi je čvršće držao ; takva su Aničina braća u Pokojnikovoj 
Ženi, Nikola (U velaruža), i Rista Krijumčar, i stari Vasilije, i tako dalje. 

Takva izgleda ta čudna povorka instinktivnih i polupijanih varvara sposobnih 
za velika osećanja. (Nastavit će se.) 


+ 

DR. L. KNEZ VOJNOVIĆ: IZ TAINE-OVE PREPISKE 


(Nastavak) 
III. 


ISTORIK. (1870—18T5.) 


Budite uvjereni o jednoj stvari : čovjek u svojoj glavi ima samo izvijestan 
broj oblika i misli ; kad ih je iscrpao, najbolje što može učiniti jeste da preda pero 
drugima. Albert Sorelu 9 novembra 1870 

U sreći ne treba mnogo zahtjevati. istome 16 decembra 1870 

Velika je naša zabluda bila htjeti da sve bude zabavno ; vještina i talenta 
dosagjivanja sačinili su moć Nijemaca ; oni su bili kadri da na sebe prime sve ku- 
luke, sve najduže i dugočasnije poslove, koje kod nas niko nije htio da primi. 

Flanetu 7 februara 1871 


U malo težim stvarima, kakva su pitanja o vladi, o društvu, o političkom 
ustavu srednja je inteligencija Francuza nedovoljna ; on je ograničen, zadovo- 
ljava se riječima, uobražava se da je nadležan rješavati pitanja, a ne vidi kako su 
delikatna i teška.  Gospogji Taine 8 aprila 1871 


- Produženo republikansko stanje izgleda za sada kao jedino moguće, ma da 
je Republika manje moguća u Francuskoj nego li drugdje radi temperamenta, 
vaspitanja, pa izmjeničnih osjećaja klasa. istoj 24 maja 1871 

Engleski žurnali govore da u našoj ćudi ima okrutnost i, da su posljednji pariski 
pokolji pokazali kako od majmuna može da postane tigar. istoj 27 maja 1871 


Veliko je zlo dandanašnjega socijalizma što na samom svom dnu nema, kako 
puritanizam pa kako i katolicizam Lige, jedan moralni princip, ideju unutrašnje 
i lične reforme volje i srca. On nije ništa drugo, nego sistem i pravac koristan 
prohtjevima, apetitima, zavisti i svim najrazornijim strastima. 

istoj 29 maja 18741 

Što god čitam i čuiem (u Engleskoj)! nigdje ne vidim fina književna osjećaja, 
dara ili vještine razumijevanja utrnulijeh duša i strasti. Oni su samo naučenjaci 
i solidni — na pr. gospodin Freeman? koji iznova priča Normansko Osvojenje 
Augustina Thierry-a. istoj 4 juna 1871 

U politici i u moralu mi ne sudimo nego po našim strastima i po trenutnim 
interesima i vjerujemo samo ono, što nam je prijatno da vjerujemo. 

istoj 9 avgusta 1872 

O tragu tri godine govoraše mi gosp. Guizot,* da su od Otfrida Milfera na 

ovamo sve istorijske teorije Nijemaca, na pr. Mommsenova istorija, sama fan- 


1 Taine je nekoliko puta bio u Engleskoj. Iz ovijeh su putovanja iznikle njegove : ,,Notes 
sur )' Angleterre“. Poslije nesretnoga rata, pogje u Oxford na poziv onog univerziteta da drži šest 
konferencija o Comneillu i Racinu. Oxfordski univerzitet podijeli njemu i glasovitcme šefu starijeh 
katolika Doellingeru doktorat ,,in jure civili, honoris causa“. 

2 Glasoviti istorik Edward Freeman, čija su glavna djela ova: History cf Sicily, History 
of the Norman Conquest, Political Geography, Methods of Historical Study. Imali smo čast da ga 
lično poznamo. Na glas o njegovoj smrti u Španiji (Alicante) god. 1892 napisasmo mu u ,,Obzoru“ 
opširni In Memoriam. 

* Ne Guillaume, nego Francois (1787—1874) jedan od najvećih istorika Frencuske, ministar 
Louis-Philippe-a, pisac djela: Histoire de la civilisation en Europe, Hist. dela Revolution Anglaise itd. 

tazija, same teze a priori sagragjene od kabinetskijeh naučenjaka. Njegov je način 
mišljenja sasvim engleski. Gjorgju Brandesu 18 novembra 1872 
Čini mi se, da je Turgenjev pisac prvoga reda. Svi bi se njemački pisci mogli 
stući u havanu (mortaru) i ne bi im se izvukla jedna kap njegova soka i njegove 
jačine. Evo što mi je uopće odvratno u njima ; osim u stihovima, naročito u lirskoj 
poeziji, oni ne znaju pisati. Goetheov Wilhelm Meister nije, po stilu, bolji od ra- 


dova gospogje Cottin.! Brandesu 25 jula 1873 
Mi ćemo do pedeset godina bez sumnje biti na nižem stepenu od Italije, a 
možda i od Španije. Boutmy-u 9 septembra 1875 


Kad radimo sa tom ogromnom nepoznatom količinom što se zove opšte pravo 
glasanja (suffrage universel), svako je predskazanje bez ikoje vrijednosti, a upravo 
u tome leži mana sistema. istome 8 oktobra 1875 


Iz bilježaka za ,Postanje Savremene Francuske"? 


Francuska je Revolucija dokončala kod Carstva i sa Carstvom. Društvo je 
sazdano i sregjeno ; posljedice su ove : 

19 Instalacija jednakosti; ukidanje premija za velike ambicije 
(osim za jedan trenutak pod Napoleonom za vojnike, koji postaju maršali i kra- 
ljevi) ; nema više velikijeh života, sve velike sposobnosti i duge želje na nekom 
stepenu učmanu. Nema više nezavisnijeh univerziteta, ni nasljedna plemstva sa 
mjestom u javnim poslovima, niti se mogu osnivati velika udruženja, niti uteme- 
ljiti kakav veliki mjesni uticaj. Društveni oblik proizvodi gragjane i činovnike, 
kojima je sve sitno i zaživotno. Nema više mjesta dostojna jedne ambicije, osim 
mjesta biskupa. 

2 Centralizacija koja proizvodi, čak u malenima i u čeljadi srednje 
ruke, naročito u provincijalcu, beskonačnost praznine i dosade. U Parizu dra- 
ženje i uživanje, epikurejsku ili diletanisku samoživost. 

Sretni tip, koji ovome društvenome obliku duguje svoj potpun razvoj, jeste : 

4. Seljak, koji posjeduje ili zaradi zemlju vrijednu tri do deset hiljada fra- 
naka, koji je sa tom zemljom srastao, pod zaštitom žandara i dobrim putovima ; 
2. lice petoga ili šestoga razreda, mali trgovački kalfa ili prirodom ograničeni 
činovnik, koji u svojoj kancelariji životari kao pisarčić, mehanički ; 3. ljenivi bour- 
geois, koji dobro jede i pod večer šeta ; 4. artista, pisac, intrigant u Parizu. 

Svi ostalijveliki životi, život engleskoga country-gentlemana,* velikoga trgovca 
i američkog industrijalca, osnivaoca i stvoritelja korisnijeh stvari, zagragjeni su. 


IV. 
POSLJEDNJE GODINE. (1876—1893.) 


U Decembru 1875 Taine publikova prvu knjigu ,,Postanja Savremene Fran- 
cuske" pod natpisom * ,,L?' Ancien R€gime'? (Stari Režim). I odma sljedeće godine 
produži svoj veliki rad oko Revolucije. U Savoji bješe stekao jedno imanje. Za- 


1 Madame Cottin, ženski romansijer srednje ruke (1773—1807). 


* Cori. III, 320—321. 
* U vrlo velikom što je u minijaturi, naš ,,zagorski šljivar“. 

vuče se tamo i tamo ostade da sredi ogromni svoj materijal. Službena sika Revo- 
lucija kao osvetničke epopeje, pune samijeh vrlina ili u najgorem slučaju neop- 
hodno nužnijeh svireposti, u koju je i on nekada vjerovao, poče rapidno da blijedi 
pred njime, i mjesto nje sazda drugu jednu sliku ,,van svake političke zadnje misli". 
Ova je Taine-ova Revolucija eksplozija svih pritajenih i Starim Režimom, naro- 
čito klasičkim duhom francuskih filozofa, njegovanih najnižih instinkta i psiho- 
patoloških pojava, koja je kako svaka ma i najkrutija reakcija donijela mnogo 
dobra, ali još više zla. Zlo je za Tainea u tome, što je Revolucija izbacila Fran- 
cusku iz puta istorijske evolucije, iz brazde postepenog, organskoga preporogjenja. 
Na njegovo je mjesto nastupilo gragjenje društva po apstraktnim formulama i 
u savršenom nepoznavanju vrlo složene i raznolične prirode čovjeka.! 

U Martu 1878 Taine publikova prvu od tri knjige, na koje se nehotice bješe 
proširilo njegovo djelo. Prvoj je knjizi natpis : ,,L? Anarchie'". 14 Novembra iste 
godine Francuska Akademija izabra ga sa 20 glasova, na 26 glasača, za člana na 
fotelj upražnjen smrću književnika de Lomćnie. Kako u svim svojim dužnostima, 
Taine bi i kao član Francuske Akademije revnostan i duševan. Na sjednice dola- 
žaše redovno, skroman, kazivajući prijatelju Aleksandru Dumas sinu: ,,Sva bi 
zadovoljstva samoljublja dao za jednu ideju, koju već u sebi imam". — ,,Ako 
sam tražio da uspijem, govoraše drugom prilikom, to bi naročito da usrećim -dvo- 
jicu : majku i tasta". 

Cijelu godinu 1879 upotrebi u radu oko druge knjige : ,,La Conqućte Jacobine'* 
(Žakobinsko Osvojenje Francuske). U Savoji ga okružavahu prijatelji, cvijet 
francuske intel:gencije, Renan, Berthelot, Vogiić, Fabre, Hćrćdia, Caro itd. Heć- 
r&dia recitovaše svoje besmrtne sonete : ,,Les Trophćes', koji ne bijahu još pu- 
blikovani, pa i sam Taine gragjaše stihove na čast svojim omiljenim mačkama. 
Interesovaše se i u poslovima svoga maloga savojskoga sela Boringe. Izabraše ga 
za općinskoga vijećnika. Pisac ,,Engleske književnosti" i ,,Revolucije' nalažaše 
osobito zadovoljstvo u druženju sa seljacima i u sastavljanju zapisnika općinskih 
sjednica. Jednoga dana mali općinski činovnik počini nekakvu nepravilnost. Da 
ga ne bi otpustio od službe, Taine predade ostavku. Uprepaste se seljaci. Godinu 
dana pred njegovu smrt ponovno ga izabraše za vijećnika. 


Sa godinom 1885 počimlje Taineovo fizično neraspoloženje. Velika ona glava 
bijaše bez prekida radila četrdeset godina. Počimaše zdravlje da popušta. Ne van- 
redni mu um, nego živčani sistem. Bješe publikovao treću knjigu o Revoluciji : 
»,Le Gouvernement R€volutionnaire“, a pod kraj 1886 započe svoj: ,, R€gime 
Moderne“ sa velikom slikom Napoleona (Napolćon Bonaparte). Sjećamo se, kako 
da je bilo jučer, dubokoga upečatka što je na nas učinio ovaj strogi sud o velikom 
Caru, kad ga pročitasmo u ,,Revue des Deux Mondes*“ (Februara, 1887). To bi- 


1 Ovo je shvatanje Revolucije proizvelo žestoku reakciju kod svih bezuslovnih pristaša 
revolucijonarnoga ,,bloka“ i žakobinskih, centralističnih tradicija, ali je moderna, upravo naj- 
modernija znanost, uz prkos Aulardovoj vojni protiv -Tainea, usvojila Taineovo mišljenje, da- 
kako u glavnome, jer je i Taine bez sumnje forsirao svoju tezu. Uporedite o tome još uvijek ak- 
tuelnome pitanju znameniti članak Adalberta Wahla: ,, Uber die Ursachen der Franzčsischen 
Revolution“ (Historische Zeitschrift, 1908, 101. Band), koji se potpuno saglašava sa Taineom i 
o kome smo dvije riječi progovorili u našemu ,,Padu Dubrovnika“ knj. II. str. 209—210 (Abdi- 
kacija Staroga Režima). 

Ivan Meštrović : Ženska glava. 


jahu prve stranice, koje pročitasmo od velikoga pisca. Bijasmo tada u Zagrebu. 
Krajem god. 1887 prenijesmo svoje Lare i Penate u Trst i tamo kroz god. 1888 
i 1889 pročitasmo u istoj francuskoj smotri produženje Novoga Režima. Kod pri- 
jatelja Dra Porlitza uzesmo Stari Režim i Revoluciju, da ih više ne ostavimo, 
prohodeći mnoge večeri do duboko u noć na onim strašnim stranicama, koje u 
nama podržavahu po nekoliko dana neko unutrašnje uzbugjenje kao nakon su- 
više jakoga pića. Uzrasli — uz prkos dubrovačkoj pogibiji, na pogledu austrijskoga 
režima — u kultu Cara Napoleona, čiji smo liberalni duh i prostrane osnove pod 

onim krutim centralizmom prikazali u zrelim godinama našemu narodu, srasli sa 
Mćmorialom de Sainte Hćlčne i sa nekim starim litografijama, kojima napajasmo 
pogled, Taineov članak pade nam na dušu kao nekakva lomljava u silnoj gori, koja 
bi se po tom cijela iznenada bila porušila u bezdanu. Primjenjivajući i Napoleonu 
teoriju o rasi, sredini i trenutku, Taine nacrta toga ,najvećega genija novijeh vre- 
mena sa egoizmom ravnim njegovu geniju““t — to su Taineove riječi princesi Matildi 
Bonaparte — kao jednoga genijalnoga talijanskoga kondotijera (rasa) vanred- 
nijeh sposobnosti, ali na kraju krajeva čedo vanrednijeh prilika (Francuska Re- 
volucija — sredina), nošeno na krilima sreće (Direktorij i ondašnje stanje Fran- 
cuske — trenutak) nešto nalik na poznatijega Tolstojevoga Napoleona u ,,Vojni i 
Miru“. Lični elemenat sveden, dakle, na minimum. Napoleon je ,,produkt“ ona 
tri elementa, njegov je lični udio u dogagjajima mnogo manji nego li se misli u 
silnoj evropskoj literaturi o njemu. To je negacija Carlylove teze o preodregjenim 
»Junacima““, vogjama naroda. 


Možda se ni u jednoj Taineovoj radnji teorija rase, sredine i trenutka nije 
pokazala tako tijesna i nedovoljna, da obuhvati cijeloga čovjeka, kako u ,,Na- 
poleonu““. Taineova je i Tolstojeva analiza onoga gigantičnoga čovjeka pre- 
uranjena, anahronistična teza. Istina je da su ljudi vogjeni a ne da vode, ali 
koji > Dandanašnji, oni koji su izgubili dodir sa osnovnim moralnim silama čo- 
vjeka, kojima nedostaje vjera u same sebe na razormmom dahu atomizma i fizio- 
loškijeh teorija o beskonačno malim organizmima. Otuda malodušnost i strah 
pred odgovornosti, a djejstvo anonimnijeh kolektivnosti. Ali Napoleon je sin 
drugoga vremena, a ujedno od njega odvojen, u punom smislu riječi čovjek- 
vodilac, čak i tamo gdje izgleda kao da samo pronosi evangjelje Revolucije. Princ 
Viktor Napoleon, pa sin Victor Duruy-a, Georges, ognjeno i vješto odgovore 
Taine-u, naročito prvi u spisu: ,,Napolćon et ses dćtracteurs“ (Napoleon i nje- 
govi opadači). Možda je u duši sam Taine uvidio nepotpunost svoje analize 
»najvećega genija novijeh vremena“. 

Nakon ove radnje Taine proživi još samo tri godine. Provede ih u Parizu 
(rue Cassette), gdje ga okružavahu mnogobrojni učenici i poštovaoci svih filo- 
zofskih šara i političkih mišljenja od Renana do Comte de Muna, od Berthelota 
do Haussonvilla. Iz Pariza bi zalazio često u Fontainebleau, da se na dodir šume 
— njegova velika strast — ponovi i smiri. R&€gime Moderne ne dokrajči. Publikova 
u Revue des Deux Mondes dvije glave : ,,L“ Eglise“ (Crkva) i ,,L“ Ecole“ (Škola). 
Imali su slijediti članci : ,,L“ Association“ (Udruženje) i ,,La Famille“" (Porodica) 
pa kao završetak: ,,Le milieu Moderne“ (Moderna Sredina). Kako se hvataše 
suton nad tim velikim čovjekom, tako ga sve to više hvataše strah za budućnost 
Francuske i pitaše sama sebe, da li će on imati toliko jačine da formuliše i napiše 
svoje zaključke i svoja predvigjanja. Ali ga od ove tjeskobe oslobodi smrt. Stoički 
podnese sve fizičke bolove i bez agonije mirno pregje u više sfere, u redove srod- 
nijeh duhova, 5 Marta 1893. Zakopaše ga, po njegovoj želji, u Savoji pod jedan 
hum nad malim mjestom Boringe. 

(Svršit će se.) 


1, Napolćon : le plus grand gćnie des temps modernes, un €goisme €gal a son genie“. 

OJ, P. KV.: A. ORIANI 


Alfredo Oriani (pseudonim Ottone di Bauzole) postao je tek u oktobru prošle 
godine velecijenjen, t. j. pošto umrije. Nekoliko mjeseci pred smrt napisao o njemu 
jedan prikaz prvi talijanski esteta B. Croce (,,La Critica'') ističući, da je Oriani 
napisao tri remek romana (,,I! Vortice, La Gelosia, L? Olocausto''), jedan naj- 
bogatiji idejama, što ih broji savremena talijanska literatura (,,La Disfatta??) i da 
je njegovo djelo ,,Politička borba u Italiji'', gdje ideje kreću historiju hegelovski,. 
ostalo nečitano i nedovršeno nažalost i sramotu talij. publike. | 

Novinstvo se je pak još zanosnije raspisalo povodom njegove smrti tamo od 
socijaliste ,,Avanti-ja' i liberalca ,,Tribune'', pa do konzervativca ,,Resto del Car- 
lino" i klerikalca ,,Corriere d? 1talia''. On da će se za života nepoznat spominjati 
u dvadesetom vijeku, kad će se mnogi glasoviti savremenici zaboraviti i da je to 
jedina plaća geniju, koji je pisao možda najbolje romane svojega doba. 

Smiješno je, što se to novinstvo nije sjetilo genija, dok je bio živ. Preko noći 
se mogu improvizirati članci, ali se ne može pročitati dvadeset knjiga, pa je ta no- 
vinarska buka mogla biti i pijetet i tendencijoznost : pijetet njegovih prijatelja, 
a tendencijoznost — D' Annunzijevih neprijatelja. Ovaj je postao većini antipa- 
tičan (Borghese, mladi kritik, izdao je o njemu čitavu knjigu) uza sve simpatije, 
što ih za njega ispovijeda ,,najelegantniji talijanski novinar'' Rastignac-Morello. 
(I ovaj je izdao knjigu ; uopće se danas o D' Annunziju vrlo mnogo piše.) 

Ali Oriani je i suviše osebujan u talij. literaturi, a da se o njemu piše radi ovakih 
trivijalnih razloga ; on je talenat, u kojega djelu možemo razumjeti i ogledati sa- 
vremeni talij. roman ; njegov je duh malne izmučen aforizmima, koje osvježuju 
tek paradoksi i tu i tamo lijepe fraze ; a njegova je duša zanimljiva u svom samo- 
tarstvu, ćutljivosti i samoživstvu, kako nam se ukazuje u njegovim knjigama. 

Teško da on polazi od ikojeg talij. pisca. Jer rodjen god. 1851. pred sobom 
nema ako ne Manzonija, Guerrayija, Nievo-a, Foscola... koji ga bar u romanu 
ne mogoše povesti u naše doba. Francuzi ga se najviše dojmiše : Balzac mu je naj- 
oveći i jedini poznavalac žena, V. Hugo prvi pjesnik i rado citira sve inozemne pisce 
od Chateaubrianda, Pascala do Rousseau-a, Heine-a, Mickiewicza... Uopće: 
citira mnogo, jer je mnogo čitao i duhovitost mu je često refleks tudjeg duha ili 
antiteza tudjeg paradoksa. Uza sebe ima početke današnje literature i dobro pred- 
vidja budućnost Vergina verizma i De Amicisova sentimentalizma, ali se razvija 
mimo njih, dapače i protiv svojih savremenika. A za sobom ostavlja jednu nedo- 
raslu i nemoćnu borbu jedne nove kritike (knjiž. listovi : ,,La Voce", ,,La Difesa"', 
»Dell Arte" ...) i jedne nove umjetnosti (futuristi i nazovimo ih tako : radikalno 
socijalni pisci kao notari). Ali on je ostao bez vanjske i unutarnje veze sa svojim 
zemljacima i u tome mu je možda sličan drugi jedan nesretni original 70.-ih godina : 
Petruccelli della Gattina, kojeg je Oriani ovako označio : ,,Mislilac bez sistema ; 
dijalektik bez metode ; umjetnik bez forme ; brani sve ideje i zapušta sva mnijenja'. 


» 


Tkogod je samo pregledao novi talij. roman, opazit će, da _ Talijani nemaju 
ni Balzaca ni Flauberta ni Zole. U ovih je roman bio ona forma umjetnosti, koja 
je jedina mogla izraziti njihove umjetničke poglede na svijet, društvo i čovjeka. 

I baš ovaj duboki osjećaj forme romanske stvarao je najveće ramane.svojega doba. 
Povijest jedne familije (,,Les Rougon-Macquart'') već je po zamisli roman ; nazor 
na čovjeka, da je dijete prilika i da stalnije baštini bolesti od novaca, ne može tog 
čovjeka razviti u drami ; naklonost k tačnosti, sitnicama, slikanju nužno zahtijeva 
u opisima najljepše stranice ; polagani tempo jedini dospijeva razviti jedan do- 
gadjaj, osjećaj, karakter, epohu, a to je tempo romana. Drama kreće, miče, 
baca, silovito spotiče sve ono, što roman razvija odnoseći se prema ovome kao 
pasija prema afektu. 

Forma umjetnosti — govorim općenito — u Talijana nije došla iz duše, 
iz nutarnjeg života, nazora, osjećaja i fatalnosti jednog umjetnika, nego iz vana. 
R. Bracco je to izrazio malo uže i drukčije, ali u suštini slično. ,,Ja pišem, veli 
u predgovoru svojih noveleta (,,Diritto dell' amore") lakrdiju, ako dogadjaji 
izazovu u meni senzaciju bizarnu, smiješnu ; ako mi u mozgu izazovu radosnu 
vedrinu opažanja, pišem veselu igru; ako pak mračne, tužne privide života, dramu. . ““ 
Ako to proširimo onda je vanjski svijet onaj, koji mijenja najdublje raspoloženje 
gotova umjetnika, pa on stoji pred životom. Nije to apsurd, kako izgleda, jer je 
snaga Dostojevskoga u jednostranosti raspoloženja, s kojom je gledao na svoju 
rusku i svjetsku ludnicu i stvarajući otkrio jedan novi, svoj, neslućeni svijet. Brac- 
cove su komedije i novele izvrsne ; ali ga mnoge drame ne će preživjeti. 

Talijanski pisci ne osjetiše dakle unutarnju potrebu jedne umjetničke forme. 
Dok se je stvarala politička Italija, nije se u isto vrijeme mogla stvoriti i literarna ; 
a kad se Talijani ujediniše, sravniše sebe s drugima, pa vidjevši, da su zaostali, 
dadoše se na dostizavanje, a literatura nije utrka ni kad jaši na ambiciji. 

Ima izuzetaka. G. Verga zasnovao je pred tridesetak godina četiri romana, 
gdje je htio prikazati puk (borba za želudac), buržoaziju (pohlepaiza bogatstvom) 
i aristokraciju (taština), koja dolazi do rasula (rasipnost). Kako se polje ljudskog 
rada širi, tako se strasti kompliciraju, tipovi bivaju zanimljiviji, ali manje origi- 
nalni, a jezik, frazeologija postaje individualnija i bogatija. Ovo je zaista i osnova 
i poglea i osjećaj romansjera i to bi bilo najodličnije djelo talij. verizma i ne samo 
verizma. Ali Verga ga nije dovršio i ostao je, mislim, na po puta. Kako je mogao 
— ne napisati, zaista je nepojmljivo, kad zasnovano i neizvršeno djelo muči umjet- 
nika kao grizodušje, ako ima — dakako — umjetničku savjest. 

Pripovijesti M. Serao imadu veliku snagu i vrijednost, jer ih je zadahnuo 
Napulj, najslikovitiji i najprljaviji grad u Evropi i zamišljajući svoj najbolji roman 
(,,11 paese di cuccagna*) morade osjetiti neodoljivo, da samo roman može podnijeti 
svu onu gomilu i sva ona čudovišta, što se vrte oko prodavaone srećaka kao pa- 
riski proletarac oko rakijašnice. Ali Serao je počela pisati drame za francuska po- 
zorišta, pa ako ju je Napulj zadahnuo, inozemstvo će je otpuhnuti. 

Savršenija su i jednostranija djela A. " ogazzara. Osjećaj religijoznosti, du- 
hcvno i ćutljivo uživanje u misticizmu, problemi znanosti i vjere, svijesti i sa- 
vjesti — sve to čini od njegovih junaka poseban svijet kaošto seksualizam, simbo- 
lisanje i estetizam od D' Annunzijevih, pa su njihove jednoličnosti, s koje ih kritika 
prekorava, baš ona snaga, s koje će njihova djela zauzeti važno mjesto u talijanskoj 
literaturi. 

Daj nam ljude, ali svoje ! reći ćemo piscu ; a ko iznosi čovjeka sad romantički 
sad naturalistički sad psihološki — bit će bestemperamentan i beskarakteran kao 

akrobatizam, ako vspije ne dirnuvši naše nutrine. Ako nas pak dirne ne uspjevši, 
napisat će djela nesredjena, nesvršena, neispunjena kao diletantizam. [ ovo, što 
danas pisci uopće lutaju od romana dc lirike i drame, ne znači da su im možne sve 
forme, nego znači, da se ni u jednoj ne mogu snaći i pristati i da trebaju jednu formu 
— novu. A ovako oštrina opažanja i razmatranja, bogatstvo znanja, misli i osje- 
ćaja radi promjenljivosti njihova raspoloženja i umjetničkih forma zastaje na fe- 
ljetonizmu. 

Možda je to i nasluti? E. de Amicis, kad je pisao najljepše talij. knjige svojega 
doba ; sastavljene ne od činova i poglavlja, zapletaja duševnosti i radnje, razvoja 
ljudi i dogadjaja i sve to spleteno, svezano, okovano i saliveno u jednu cjelinu — 
nego knjige sastavljene od feljetona i razlivene u jedan sentimentalizam obiteljskog 
stola i intimnosti i familjarnosti čitava čovječanstva. On nije bio prosto kadar 
napisati jedan roman u pravom smislu riječi. Ali je osjetio živo i duboko drugu 
formu, 1 kojoj je izrazio i napisao svoje putopise, Omnibus, Na oceanu itd. — dok 
drugi kadri napisati i pedeset romana kao Barilli ne napisaše ništa ravna ovim 
knjigama, jer nijesu imali onoga, što i suviše ističem : osjećaja forme. 

I ne ću duljiti. Ovo je tek jedan pogled na talij. roman i prostor mi i 
naslov ne dopuštaju, da ga proširim. Jer eno stoji na čelu članka: Oriani. 


* 


Povukao se za rana u svoju dosta skromnu villu ne ističući se u javnosti 
ni kao političar, ni kao literat. Bliže je prijatelje i mlade obožavatelje zapanjivao 
i udivljavac po bolonješkim kavanama svojim monolozima — skromni i ne- 
sebićni ljudi nikada ne konverziraju, ne puštajući slušatelja do riječi ! —— ru- 
šeći im hotomice, s nasladom iluzije uvjeriv ih, da su to njihova uvjerenja. 
Bio je valjda kav u svojim djelima : skeptik, da rasčinjajući razočara čitatelja, 
dotično Slušatelja u njegovim idejalima. | 

Kad besmrtna pjevačica Patti pretvara svojim pijevom jedan narod u jednu 
ekstazu, on primjećuje, da je auktor opere genij intelektualni, a pjevač — i 
najveći — tek genij fizički — ma da drugdje tvrdi, da je pobjeda jednog ko- 
turaša na medjunarodnoj utrci ravna pobjedi jednog Gambette ili Napoleona, 
jer su sve pobjede jednake ! Tek jedna ga riječ napunja grozrm : Borghese (nas 
filistar), to strašilo svih umjetnika. Bolonja se odnosi prema Rimu kao Karlovac 
(da ne bude zamjere, reći ću Karlovac Kovačićevih ,»Žabara") prema Zagrebu. 
Rimljanka je elegantna uvijek ; i kad to njezina cprava ne viče ; Bolonješkinja 
nije ni onda, kad joj to cijela oprava i naprava dreči... Prva će mirisati kao 
rukovet cvijeća, druga kao jedna parfumerija... Rimljanka će biti antipatična 
možda kad govori ; ali Bolonješkinja je i onda kad šuti.... Jedna dama iz 
kapitale odnosi se prema jednoj provincijalki, kao glumac prema majmunu i 
muž prema popu... U velegradu imamo skandale, u malogradu trač, gdje je ne- 
moralna svaka veličina, iskrenost i odvažnost i gdje je jedan Aleardi genij, a 
Carducci tek pijanac... 


Druga ga jedna riječ napunja životom : Ljubav. Ona je posuta oko nas kao 
zrak i dosada i kao zrak je potrebita, da nam život očuva, a kao dosada da nam 
ga podraži.... Ženu pozna manje od Balzaca, kome nije nalik ni u čemu i makar 


582 


mu je uzor, ne približava mu se ni u aforizmima. Ali ženu časti više od njega : ona 
je ljepota ljepote, kao Bog što je misao misli. 

U Bolonji bijaše popularan po svojoj nošnji, ne djelima, jer se jei pod stare 
dane odijevao kao biciklist, kad se već nije smio vozati. Ovo je bila njegova strast 
i ne uspjevši poći na Sjeverni pol osveti se obišav Toskanu i Emiliju na kotu- 
rači, a ovoj posvetiv jednu knjigu od nekoliko stotina stranica. Na koturači je 
čovjek najslobodniji i najosamljeniji i najviše uživa u energiji svojega tijela, utis- 
cima duše i ljepoti prirode — pisaše sa zanosom ponizujući željeznicu i parobrod 
i pokušav opjevati bicikl kaošto je opjevao Virgil konja, Monti zrakoplov, Car- 
ducci vapor, najmladji aeroplan i automobil, Gogolj trojku, a Gorki neizravno 
tabane. 

Ali i ako je pravio reklamu dvokolici, nije ju pravio i sebi. Na poziv jednog 
francuskog kritičara, da mu pošlje svoja djela, jer da će pisati o njemu jednu stu- 
diju, odgovori : ,,Pustite me u zaboravi, nepoznata, kad je to tako lijepo". 

Tko se ponizi, uzvisit će se — reko je Hrist, a to psihološki znači, da je skrom- 
nost najveća oholost. Takav je morao biti i Oriani. Ma da nam je nepoznat njegov 
karakter, iz njegovih ga djela možemo naslutiti ; a prva mu knjiga ,,Suvišne us- 
pomene'', koju pisaše kao 20-godišnji mladić, može nam poslužiti kao autobiogra- 
fija, jer je mladost nesposobna da prikaže druge. Nesretni junak tih ,,uspomena'" 
ima jedan idejal: postati velik — i dvije strasti: slavu i ženu. I kad ostavši 
u Rimu bez novčića mora prodati svoje djelo i ime, čini to dotičnome kupcu kao 
neku uslugu, jer on će prodati sve, um i poštenje, ali nikada ponos pa da podje 
moliti milostinju i potpore, i da drugi doznadu, e je gladan. On osjeća stid duše, 
stid pred samijem sobom, stid bijede i bacit će pred ljubljenu ženu i kreposti i život, 
ali ne — svoju oholost ! Tu je karakter i suviše jasno izražen. Ponosni ljudi i pisci 
ne će sebi praviti reklamu i ne će moliti prijatelje za ocjenu. Oriani je tako ostao 
nepoznat. Oholost prezire i on željan slave, koje se ne dosta, posta oholiji prezirući 
već i bez mržnje, i to je konačno stiliziralo njegov duh i zadahnulo njegova djela 
onom hladnoćom, koja je nepojmljiva bez osamljenosti. | 

»Koju stranku predstavljate Vi ?'" zapita ga jedamput jedan zastupnik. — 
,Ja predstavljam dvadeset knjiga i nijednu stranku, a Vi obratno", odgovori Oriani. 
To je duhovitost oholosti i prezira i ruga, bez mrve samilosti i humora. A nešto 
Slična imala je biti i njegova spomenuta ,,Politička borba u Italiji, uvjeravaše 
nas nedavno jedan kritičar, koja knjiga ni nije drugo no jedna strašna mistifika- 
cija, nedostižni dosle plagijat Ferrarijevog djela pa se čini, da se je Oriani htio na- 
rugati cijeloj umnoj Italiji i zavarati čitavu javnost. No u to ne diram. Sumnjam, 
da je Oriani imao toliko duha, koliko njegov kritik zlobe. 

Ali za Italiju ne iskaza nikada suviše ljubavi kao ni njegov junak spomenuti 
»Suvišnih uspomena'', koji nigda ne oćuti niti razumje domoljublja, budući da 
osjeća tek ljubav začinjenu umjetnošću i ambiciju, koja obožava sama sebe, nespo- 
sobna za osjećaje žrtvovanja i požrtvovnosti, željna samo da zapovijeda i da pre- 
zire... | ni za lijepo ime republike ne će saći na trg stonirati himnu Garibaldi - 
jevu, koja je ružna, jer voli više austrijsku Carevku, koja je uzvišena. 

I u kasnijim se djelima osjeća nedostatak, odsutnost i onog neizraženog i gu- 
šenog patrijotskog osjećanja uz malne neku prebujalost ćutljivosti, rekao bih, ćut- 
ljivosti istanjenih ćutila jednog egoiste. ... On ćuti, da Chopinov preludij jeca 

ako delikatno ta sa čini, da je to uzdah snijega. A kad uslijede zvuci pjani od po- 
ljubaca i smijeha, same note poput grčevitih ruku kanda dižu suknje... Gleda 
u Bolonju noću, iz daleka, kao na veliko groblje posuto mrtvačkim svijećama... 
i jedan mu se utisak tako duboko utisne u dušu, te postaje uvjerenje : Sjena je 
zaljubljena u Svjetlost i svuda je slijedi ; ako je istina sunce života, laž je nje- 
zina sjena.... | 

Neki kažu, da je bio dobar, ali dobrota je pruživa kao skromnost. Mi možemo 
samo slijediti njegov duh, zaljubljen pod stare dane u nešto nevidjeno, nedosti- 
živo, naslućeno : u Sjeverni pol. U jednome članku pozdravljaše u žudnji i ekstazi 
Andrće-a, kojeg bi ljubio da je žena, samo da ga povodom tog članka Abručki 
vojvoda pozove u svoju ekspediciju. Ali pošto ne uspije, ostavi ove žalosne i 
umorne riječi: ,,Podjite vojvodo ! Ali i tu se može oćutjeti u srcu zima kruća 
no na polu ; i tu ima pustina, gdje znaš, da ćeš ostati sam ; i tu možeš ići cilju 
nedohvatnom . . .? 

Sjeverni je pol bila valjda njegova najveća čežnja kao vožnja na dvokolici 
najveći užitak, a ono, kad ležaše na tračnicama gledajući i slušajući bližanje vlaka 


— najdublja senzacija. 
*% 


U ovakovoj se duši mogoše roditi dva romana, originalna u onom, kako nam 
ih je pisac donio i što nam je u njima rekao. 

Romani (roman Vortice-Vrtlog) došav kući dozna iz pisma, da je sudu pre- 
dana njegova mjenica, gdje je krivotvorio potpis. Mjenica glasi na 1000 franaka, 
koje je trebala njegova ljubavnica i koju on nije ni ljubio, sretan u ženi i djeci. 
Budući da ni poslovi ne idu najbolje, prva misao, koja mu pane na um jest: 
umrijeti. 

1 jer je ta misao došla prva, učinila mu se najzgodnijom, on poče s njom 
računati kao s jeđinim izlazom i to je taj vir, koji ga povuče u smrt. Da mu 
je došla misao bijega, bio bi pobjegao... Ovako vlastita ideja inficira sve nje- 
gove misli i on podlegne. 

Ima u čitavoj pripovijesti, koja traje jedan dan, poraznih psiholoških istina, 
kojih Oriani nije po svome običaju nagrdio frazama. Tako kad Romani ne zna, 
kako ispovijedati svoju ,,nespretnost' ženi, bojeći se najviše kućnog škandala, 
t. j. prvog, Zaludu se on brani od samoubojstva : zašto umrijeti za malenkost 
kao u velikim tragedijama : Misao smrti čini, te je on kao somnambul, svijestan 
da se ne može prenuti izasna . . . | kaošto je isprva pokušavao obraniti i omalo- 
važiti svoje nedjelo, tako ga sada uvećava optužujući sebe kao da braneći samo- 
ubojstvo radi sebi u korist... Jer on je u vlasti otajne sile, koja zamijeni volju, 
kad ove nestane... Još bi se htio osloboditi smrti, ali — šta će reći svojima 
kod kuće, kad budu pitali, gdje je sproveo noć ?... U oči smrti, pa ovakva 
dječinska bojazan !... I on se baci pod vlak, ali se na vrijeme omakne i sad 
posta smrt neizbježivom... Reći će, da se je bojao... Tako dočeka drugi, 
koji ga smrska. 

Ma da Oriani nije istakao pojedina mjesta kako bi trebalo, ovoliko ipak 
izlazi jasno iz njegova romana. Samoubojstvo je Romanijevo jedan pogrješan 
računčić, vulgarna logika jednog običnog mozga i vulgaran osjećaj jedne obične 

duše. Samoubojstvo medio- 
kriteta teško da je tko iznio 
S više psihološke istine i tra- 
gičnosti. 

Drugi roman ,,Olocausto'? 
po psihološkoj snazi nije ra- 
van prvome, ali istom  isti- 
nom i tragičnošću i vulgar- 


nošću izražava život malih. 


ljudi, malih potreba i malih 
duša. 

Mama Adelaide ostane 
bez sredstava ; prodala je 
već sve, što se može uopće 
kupiti. Sustanarka je Vero- 
nika upozori, da ima nevinu 
i ljepušastu kćerku Tinu. 
Tako majka dovede u kuću 
jednog gospodina s reklamom, 
da je djevojče netaknuto... 
No Tina se na kulminaciji 
čina otme užasnuta. Gospodin 
ipak ostavi 20 lira. Taj se 
novac dakako odmah pojede 
u dvoje s najvećim apetitom. 
Tina jede preko volje. Ali je 
još nevina. I nadje se jedna 
gospodja, koja će joj naći 
100 lira t. j. muškarca... 
Dovede je k sebi, lijepo obuče 
itd. Tina obeščašćena pobježe, 
luta u vrućici, pada u sušicu 
i umre. Sve tri žene mišljahu 
praviti poslove s Tinom i 
spremiti joj krasnu budućnost, 
pa takvo razočaranje !... Ali 
majka se nad mrtvom kćeri 
osvijesti, pada u grčeve i 
kuka instinktivno, što je ro- 
dila svoje dijete davši ga 
tragičnome misteriju Yživota. 

Ja mislim, da će ova 
dva dijela sačuvati Orijanija 
pripovjedača. (Romana ,,Pro- 
past" ne dobih ni u jednoj 
od 4 biblioteka !) Ostali ro- 

mani i pripovijesti ne će ostaviti ako ne nekoliko duhovitih opazaka i dublje 
izraženih opisa. Ova dva romana otkrivaju jedan smisao i suštinu života i ljudi, 
česa Oriani u ostalim djelima i ako prikazivaše, ne uspije prikazati. | mnogi 
mu sujeti izadjoše naravni kao onaj član našeg narodnog kazališta, koji je 
jedamput prikazivao prostog ribara u lakiranim cipelama zaboravivši na žalost 
na cilinder i frak. Oriani je bio duhovit i bogat idejama i to je kvarilo narav 
njegovih junaka i ostavljalo okoliš bez — opisa. 

Tako lezbijska ljubav ranijeg romana ,,S onu stranu“ (naime ljubavi), gdje 
ima jedna zgodna, začudo ženska misao: Kako li bi mogli biti muškarci naša 
polovica, ako nam ne naliče ? Razumijem, da kobila ljubi konja: oni su jednaki. 
Ali žena i muž... koji redovito zaudara po duvanu...? Ta Bog je najprije 
stvorio Adama kao škicu... 

Tako je već zalutao pripovjedač Oriani, kad piše roman (,,Neprijatelj') 
ruskih nihilista, koji se zbiva u Rusiji. 1 tu ima jedna scena, koju spominjem 
ne bez razloga. Jedan nihilista osvećuje šibe, što ih dobi za mlada drznuv 
se zaprositi kneževu kćer tako, te je kasnije uhvati na osami i pteda jednoj 
čovječjoj nakazi, da mu je na oči oskvrne. On je naime mislio, da mu se je 
ona onda rugala... U jednoj se pak noveli (,,Mirra?') seljak osvećuje seljaku 
navedavši ga o pijanom karnevalu u sjenik, da prilegne svojoj kćeri uvjeriv 
ga prije, da je to — jedna druga... Ovo spomenuh samo za to, da ilustriram 
Orianija i da pokažem, kakve su bile vizije života u njegovoj duši. Ko 
iznaša ovakva nešto bez želje za efektom, mora da je duboko osjetio svoj 
roman ,,L' Olocausto". 

I ovo je možda jedina jednostranost njegovih djela — jednostranost u tra- 
gičnosti brutaliteta. Ali svijet, što dva romana stvoriše, ostali tek škiciraju. Oriani 
nije možda ni opazio, da on nije opisivalac okoliša i iznašalac lica i da jenjegova 
snaga ispripovijedati jednu vulgarnu dramu s psihologijom jednog du- 
.ševnog dogadjaja ili prosto dramu jednog dogadjaja, koji neumoljivo kao fatum 
straši i prijeti jednom idejom. Ovo bi bio njegov roman, roman jedne drame 
— jer je takva bila njegova umjetnička narav i usud ; ali i njemu kao i nje- 
govim zemljacima nedostajaše osjećaja forme i raznolikost mu oslabi i malne ras- 
prši veličinu cjeline. 

I da svršim. Oriani je dakako pisao i drame, koje su, mislim, neuspjele i koje 
se još ne štampaše. A jedan je Francuz rekao, da je Oriani nastavio pisati za ka- 
zalište samo za to, jer mu prvi komad izviždaše... 1 onim momentom, kad bi bio 
uspio, bio bi za uvijek bacio pero kao dramski pisac. 

I to je treća anegdota o tom književniku, kojeg Talijani ne će zavoliti ni iza 
smrti i slave. Tri anegdote — eto čitava čovjeka ! Treba li više ? 

DR, DANE GRUBER: STOGODIŠNJICA NAPOLEONOVE 
ILIRIJE (Nastavak) 
(1800.—1909.) | 


Na čelu gradova bili su načelnici (maires), a na čelu sela starješine (anziani), 
koji su morali voditi matične knjige (za popis poroda i brakova), ali kako oni 
većinom nisu znali pisati, moralo se moliti župnike, da ih oni vode, što oni većinom 
nisu htjeli činiti. Kad je uprava dekretom od 15. travnja 1811. preustrojena, do- 
dani su načelnicima pristavi (adjoints), 1—4 prema broju žiteljstva, dok su manje 
općine (ispod 400 žitelja) imale 4 sindika i 4 zamjenika (suppićant). Uz glavare 
općina bilo je vijeće od 12, 46 ili 20 članova prema veličini općina. Sve ove či- 
novnike i vijećnike imenovao je gubernator na predlog glavnoga intendanta. 

Napoleon je poručio Marmontu, da ga ,,llirija ne smije ni soua stajati", 
pa zato su zemlje, premda isisane ratom, morale raznim porezima smoći na go- 
dinu do deset milijuna franaka. Da im to bude moguće učiniti, nastojala je vlada 
podići obrt i trgovinu. Sve pored kontinentalnoga zatvora dozvolio je Napoleon 
ilirskim pokrajinama trgovinu na Jadranskom moru s Italijom, a s Turskom je 
ugovorio, da njezini proizvodi idu preko Ilirije u Italiju i Francusku, što je mnogo 
hasne nosilo narodu. Isto je tako nastojao, da trgovinu iz bogatoga Banata i 
Slavonije navrne prema Rijeci, Senju i Zadru, gradeći ceste i uredjujući plovidbu 
po rijekama (Savi, Uni i dr.). U Kostajnici je načinio velike magazine i lazaret, 
Trst je proglasio slobodnim skladištem za vunu iz orijenta, u Ljubljani je osnovao 
glavno trgovačko vieće, a u Dubrovniku trgovačku komoru. Na tudje proizvode 
(n. pr. austrijske, talijanske i iste francuske) udarena je carina, što je bilo u prilog 
domaćoj industriji. Vrijednost tadašnjega lošega austrijskoga papimatoga novca 
Marmont je umanjio najprije (25. studenoga 1809.) na četvrtinu nominalne vrijed- 
nosti, onda (25. prosinca 1809.) na petinu, dalje (10. siječnja 1810.) na šestinu 
i napokon (14. travnja 1810.) bi sasvim zabranjen i time je spasao ove zemlje 
od teškoga bankrota, koji je kasnije (15. ožujka 1811.) stigao austrijske zemlje. 

Napoleon je htio, da opet oživi brodarstvo i trgovinu na Jadranskom moru, 
ali da može gospodariti tim morem, trebalo mu je, da imade na njemu dobru ratnu 
luku, koja bi pružala dobro zaklonište francuskom brodovlju na tom moru. Zato 
je pomislio najprijena M1et k e, ali njihove lagune radi svoje plitkoće nisu se dale 
urediti za velike ratne ladje. Poslije je htio Boku kotorsku učiniti ratnom 
lukom, ali ni ona nije zato bila podesna, jer imade samo jedan ulaz i taj je iz- 
ložen vjetrovima. Napokon je odabrao za to široku grušku luku, koja je 
zaštićena mnogim otocima (Koločepom, Šipanjem, Lopudom i dr.) i imade više 
ulaza, te je dao nalog (iz Sch&nbrunna), da se ona imade dobro učvrstiti. 

Najvažniji rad Marmontov, kojim se imala unaprijediti trgovina i promet, 
a time i narodno blagostanje, bijaše gradnja cesta, a naročito velike ceste od Knina 
do Dubrovnika preko cijele Dalmacije. Bio je to mučan posao, skopčan s mnogim 
poteškoćama, ali ga je on ipak do kraja izveo, slijedeći u tom primjer Rimljana, 
koji su takodjer gradili velike ceste u osvojenim zemljama. Oni su se pri tom po- 
Služili svojim vojnicima, koji su u vrijeme mira morali graditi ceste, kopati kanale, 
saditi vinograde itd. Marmont to nije mogao učiniti, da ne ozlovolji svojih vojnika, 

ali ih je za svoju namisao zadobio u toliko, da su mu kod gradnje pripomogli kao 
nadziratelji, a gradili su cestu seljaci, koji su bili siromašni i dosta lijeni. ,,Ako 
sam ih" — pripovijeda sam Marmont (u svojim ,, Uspomenama" knj. X.) — ,,pritegao 
na rad, nisam im ništa zla učinio ; prije žetve manjkalo je živeža većem dijelu 
žiteljstva ; ako ih se pozvalo na rad, moralo im se dati za življenje. Time im se nji- 
hov položaj poboljšao, a budući da je rad navika, s vremenom im se on svidi i po- 
stane tako za čovjeka, koji se na nj privikao, i nuždom. Koji su seljaci nekoliko go- 
dina uzamance radili za državu, smatraju naskoro mnogo ugodnijim, ako za sebe 
same rade, da time poboljšaju svoje stanje. To je dakle odgoj, koji ih navodi, da 
postanu bolji". Marmont dade popisati sve ljude, sposobne za rad, njih 12.000 i 
razdijeli ih na dvoje ; jedna polovica radila je četrnaest dana, a onda ju je izmije- 
nila druga. Mjernici označili bi radnicima svake općine po jedan dobar komad 
ceste, koji bi se imao izgraditi, a opkoparske čete, vodjene od časnika i potčasnika, 
nadzirale su radnju. Svaki seljak dobio je jedan hljeb komisnoga kruha ili dva 
obroka na dan, dakle više kruha, nego li ga je ikoji Dalmatinac kod kuće dobio. 
Tko za 14 dana nije svršio svoj zadatak, morao je i dalje ostati, makar su došli 
drugi radnici, dok nije posao svršio. Koji je pako svršio posao prije izmaka onih 
14 dana, mogao je odmah otići kući i smio je sa sobom uzeti kruh za obje sedmice, 
da ga se time nagradi za revnost i da ga se potakne na marljivost i za nadalje. 
Pa tako je i bilo. Obično su seljaci svršili svoj posao 1 do 3 dana prije roka, a ta tri 
dobljena dana vanredno su ih veselila. Nije onda čudo, da je ta cesta još g. 1809. 
dovršena bila. 

Sudbenost je bila pomalo preudešena po uzoru francuskom i uvedeni 
svi francuski zakoni. Nitko nije mislio na to, ne bili bilo moguće, dase Ilirija upravlja 
po svojim vlastitim zakonima, koji su imali svoj osnov u povijesti, u predaji i u 
fizičnoj konfiguraciji zemlje. I sami Rimljani uvadjali su svoje zakone malo po 
malo u ovim krajevima. Ali tko bi se u Napelonovoj okolini usudio misliti ili reći, 
da francuski zakoni ne bi bili zgodni za sva vremena i za sve zemlje. Code Napo- 
Ićon je krasan zakonik za Francusku, jer je skup svih pravnih principa, koji sači- 
njavaju baštinu pravne znanosti u Francuskoj tečajem 10 generacija, al zato ne 
mora biti zgodan i za druge narode, gdje su prilike drugačije. Ipak je on 1. siječnja 
1812. bio uveden u Iliriji, te se po njemu imalo suditi i u gradjanskim i u kaznenim 
parnicama. Po dekretu od 15. travnja 1814. su mirovni sudovi bili naj- 
niža sudbena oblast. Nad njima su bili sudovi prve molbe (sudbeni sto- 
lovi), sastavljeni od predsjednika, 2 suca i 3 zamjenika. U Dubrovniku je bio i 
trgovački sud. Prizivna su sudišta bila u Zadru i Ljubljani, a sastojala 
se od predsjednika, 4 suca i 2 zamjenika. Vojni su sudovi sudili o bunama, 
izdajama, uhodarstvu i nagovaranju na bjegunstvo. — Uredovni jezik nije mogao 
biti samo francuski, nego je dozvoljena bila i poraba raznih zemaljskih jezika, 
osim za predmete, koji su dolazili pred malo vijeće ili ukidno sudište. U tom 
slučaju su spisi morali biti popraćeni ovjerovljenim prijepisom ; isto tako i spisi, 
uručeni za upis (registriranje). 

U vojničkom pogledu bila je Ilirija u početku razdijeljena na četiri vojna 
okružja ; prvo je imalo svoje sjedište u Ljubljani, a zapovijedao je njime general 
Claparćde, drugo je obasezalo hrvatsku vojnu krajinu a na čelu joj general Delzons, 
treće okružje sačinjavala je Dalmacija sa Dubrovnikom i Kotorom pod zapovijedi 

generala Montricharda, a četvrto, kojemu je bilo sjedište u Trstu, imalo je na čelu 
= generala Narbonna. Carskim dekretom od 12. veljače 1810. bilo je ovo uredjenje 
promijenjeno; 2. i 4. okružje bilo je dokinuto, pa su krajiške pukovnije imale biti u 
posadama u Ljubljani, Trstu i Gorici. [ neki su zapovjednici bili izmijenjeni, 
te su sad bila tri zapovjednika ilirskih četa: Planzonne u Ljubljani, Bertrand 
de Sivray u Zadru i Delzons u Karlovcu. Poslije su i ove izmijenili. Osim ovih 
četa imala se od domaćih ljudi načiniti narodna garda, u kojoj su morali 
Služiti svi gradjani od 18. do 50. godine. Uvedene su i stavnje vojnika, koje su 
jako tištile narod, jer se odviše često držale i mnogo ljudi uzimano u vojsku, bilo 
kopnenu, bilo pomorsku. Zato su mladići gledali izbjegnuti stavnjama time, da 
su bježali iz zemlje, osobito u Tursku. 

Poradi odanosti Hrvata staroj svojoj vladalačkoj porodici hapsburškoj mo- 
ralo se dobro paziti na mišljenje i vjernost njihovu novoj vladi, pa zato je bila ure- 
djena dobra policija, koja je morala ispitivati javno mnijenje i dobro paziti, tko. 
dolazi u Iliriju ili njome prolazi. Uprava se takodjer veoma brinula za javnu sigur- 
nost, proganjajući revno tate, razbojnike i hajduke, koje je dala nesmiljeno vješati 
uz ceste i putove. Poradi te strogosti nastala je u zemlji tolika sigurnost, da se 
nitko nije usudio dirati u novce, koje bi vlast namjerice po drumovima ostavila. 
Zato je zahvalni narod još dugo vremena iza prestanka francuske vladavine uzdisao 
za njom radi ove velike sigurnosti osobe i imetka, koja je tada vladala. 

Nasuprot je katolička crkva mnogo zla pretrpila od francuske vladavine, 
jer ju je ona stavila pod zakone i običaje francuske. Školstvo i odgoj mladeži, u 
opće sve prosvjetne stvari oduzimala je ona svećenicima i redovnicima i dala 
ih u ruke svjetovnjacima ; pače i nadzor nad pučkom školom oduzet je crkvi. 
Stari katekizam je bio dokinut i uveden',,katolički i državni katekizam carstva 
francuskoga". Samostani i crkvene bratovštine bile su dokinute, a imetak njihov 
zaplijenjen. Crkvena desetina je takodjer bila dokinuta, pa je država plaćala 
svećenike. I francuski koledar bi uveden, kojim se je umanjio broj crkvenih blag- 
dana, a tako isto i francuski konkordat, što ga je Napoleon uglavio s papom. 
Ispražnjene biskupske stolice nisu se popunjale kroz pet godina, te se time broj 
biskupa sve više umanjivao. Tako su u Dalmaciji ostale nepopunjene biskupske 
stolice od Nina, Šibenika, Spljeta, Hvara i Korčule. Nadbiskupi od Zadra i 
Dubrovnika, pa biskupi od Trogira, Skradina i Makarske bili su stari i nespo- 
sobni za otpor protiv francuskih novotarija. Jedino su se opirali biskupi krčki 
i rapski, ali su na koncu bili prisiljeni, da se pokore. 

Onaj dio Ilirije, koji je prije potpadao pod vlast zagrebačkoga biskupa Mak- 
similijana Vrhovca, bio je podvrgnut senjskomu biskupu Ivanu Ježiću, dobromu 
prijatelju Francuza i vitezu počasne legije, samo da se time taj dio oduzme utje- 
caju zagrebačkoga biskupa i onemogući bunjenje žitelja protiv francuske vlasti 
a u svrhu sjedinjenja s hrvatskom braćom preko Save pod žezlom hapsburškim. 
Puka se osobito nemilo kosnulo ukinuće samostana i bratovština i zapljena nji- 
hova imetka, pa je zato on rado vjerovao svećenicima, koji su huškali narod protiv 
Francuza, prikazujući ih neprijateljima njegove vjere. Zato su Francuzi strogo 
postupali sa svećenstvom, a isto tako i s franjevcima, koje su prije i Marmont i 
Dandolo tetošili i za sebe predobiti nastojali, kako znademo ; radi toga su sad 
i franjevci bili protivni Francuzima. | grčko-istočno svećenstvo kao i narod te 

vjere (osobito Bokelji, koji su naginjali Crnojgori) bili su protivnici Francuza, 
makar da su im oni uredili njihove crkvene odnošaje, osnovavši (19. rujna 4808.) 
posebnu grčko-istočnu biskupiju za Dalmaciju. Vladikom bi imenovan Benedikt 
Kraljević sa sijelom u Šibeniku, kamo je svečano unišao 20. svibnja 1840. 

Marmont i njegova vlada pokazali su osobito mnogo revnosti i snage u sta- 
ranju oko napretka škole i prosvjete uopće. Već prve godine Ilirije bi 
izdana (4. srpnja 1810.) naredba o uredjenju školstva i sveukupne narodne pro- 
svjete, koja je odredjivala ovo : 1. U svakoj općini imade se podići po jedna dje- 
čačka pučka škola, a u svakom kotaru po jedna djevojačka škola. 2. Obrtne škole 
podići će se u Zadru i Ljubljani. 3. Bit će 25 gimnazija, od njih 13 na hrvatskom 
zemljištu (u Rijeci, Senju, Krku, Karlovcu, Zadru, Skradinu, Šibeniku, Trogiru, 
Spljetu, Hvaru, Makarskoj, Dubrovniku i Kotoru). 4. Za višu naobrazbu bit će 
liceji u Ljubljani, Zadru i Dubrovniku, pa sjeminište u Spljetu, izjednačeno li- 
cejima. 5. U pučkim školama imade se učiti čitati i pisati u zemaljskom jeziku 
(dakle i u hrvatskom) ; osim toga učit će se počela aritmetike i katekizam, odobren 
od svjetovne vlasti. 6. U gimnazijama će se učiti : počela jezika francuskoga, ta- 
lijanskoga i latinskoga, aritmetika, sustav mjera i uteza i katekizam. 7. U licejima 
će biti naučni predmeti: gramatika i retorika jezika francuskoga, talijanskoga 
i latinskoga, tako da će učenici moći tumačiti klasičke pisce, počeci povijesti 
i geografije, matematika, fizika i moralka. Na ljubljanskom liceju osnovana je i 
katedra za ,ilirski' jezik, a profesorom toga jezika bi imenovan Dubrovčanin 
abbe Siverić. 8. U spljetskom sjeminištu imao se naučni program popuniti 
tečajem crkvene povijesti te dogmatičke i moralne teologije. 9. Zadarski licej ima 
se povisiti na neku središnju školu (kaoneko sveučilište), na kojoj će uče- 
nici drugih škola moći popuniti svoju nauku u onim znanostima, koje je već usta- 
novila naučna osnova Dandolova, tako da će iza položenih ispita iz njih izlaziti : 
liječnici, kirurgi, ljekarnici, zemljomjeri, inžiniri, arhitekti i pravnici. 10. Dubro- 
vački licej nije imao ništa enciklopedična ; u njemu se učili jezici : latinski, grčki, 
francuski, talijanski i pače hrvatski, zatim povijest i risanje. Licej je bio smješten 
u nekadašnjem isusovačkom samostanu. Na njemu je bio učiteljem i glasoviti 
pater Appendini, poznati pisac dubrovačke povijesti i književnosti. 

Carskim dekretom od 15. travnja 1814. bi dokinut zadarski licej, a proširen 
dubrovački, naredbom pako namjesničkom od 12. studenoga 1812. dokinute su 
sve gimnazije i mjesto njih osnovane srednje škole, za Dalmaciju četiri (u Zadru, 
Šibeniku, Trogiru i Kotoru). Ovo je učinjeno poradi štednje i pomanjkanja va- 
ljanih nastavnika. Znameniti su učitelji bili : Aleardi u Zadru, Giuriceo u Šibeniku 
i Scacoz u Trogiru. Radi dalnje naobrazbe pitomaca ovih zavoda mogao je gu- 
bernator njih do 200 poslati na državni trošak u francuske zavode, n. pr. u umjet- 
ničku i obrtnu školu u Chalonsuiu pritanej (odgojni zavod za djecu zaslužnih 
činovnika) od La Flčche-a, gdje su se mnogi odlikovali svojim napretkom u nauci 
i bili od svojih glavara pohvaljeni, kao n. pr. Zadranin Kružić. I u francuske vojne 
škole (u Fleche-u, Beaupreau-u, Fontainebleau-u i St. Cyru) šiljalo se mnogo čas- 
ničkih i potčasničkih sinova (tako g. 1810. oko 200), od kuda su izišli kao časnici. 
Iste g. 1810. osnovana je u Karlovcu francuska škola, gdje se na državni 
trošak po 6 pitomaca iz svake pukovnije podučavalo u francuskom, talijanskom 
i latinskom jeziku, a od g. 1811. samo u francuskom jeziku. 

Nadzornikom javne nastave u ilirskim pokrajinama imenova Marmont (u 
lipnju 1810.) opata Zellija, bivšega benediktinca, skojim je on zajedno zimi 
god. 1808./9. učio fiziku i kemiju. On je započeo svoje zvanje time, da je razaslao 
po zemlji znamenite okružnice u pogledu školstva, koje su odavale vješta pedagoga. 
Marmont je još nastojao, da se u svim glavnim općinama Ilirije osnuju dobr o- 
tvornadruštva za potporu siromaha i nevoljnika, a sredstva će se namicati 
sabiranjem, darovima i nekim pristojbama (na pr. za kazališne predstave i dr.), 
dizao je bolnice, dječja skloništa (azile) i hranilišta, podjeljivao je siromašnim 

djevojkama potpore prigodom udaje i t.d. Budući da su iz Turske često dolazile 
kužne bolesti, izdane su bile stroge zdravstvene odredbe i na medji spram Turske 
bi zaveden zdravstveni kordon ; u Spljetu pak bi osnovan zdravstveni savjet, 
koji se bavio isključivo pomorskim zdravstvom, a dopisivao je izravno s Lju- 
bljanom. | 

Marmont je još osnovao novi list za čitavu I[liriju. Dok je samo Dalmacija 
bila u rukama Napoleonovim, bio je ,,Kraglski Dalmatin"? ili ,,1I Regio Dalmata“ 
dovoljan glasnik onoga, što se zbivalo u francuskom carstvu i u dalmatinskoj 
pokrajini. Ali sada, kad je stvorena prostrana Ilirija, zaveden je novi list pod ime- 
nom ,,Telćgraphe officiel des provinces illyriennes'' sa sjedištem u Ljubljani. Prvi 
broj ovoga lista izašao je 3. listopada 1810., a razlikovao se od ,,Kraglskoga Dal- 
matina", koji je izlazio na jeziku talijanskomu i hrvatskomu (,,illirico'"), time, 
što je imao izilaziti na jeziku francuskom, talijanskom, njemačkom i slovenskom. 
No čini se, da na ovom posljednjem jeziku nije nikada izilazio, barem se do sada 
nije pronašao nijedan broj na tom jeziku. Urednici su ovoga lista bili najprije 
Beaumes, zatim Paris, oba činovnici intendance, i napokon vrsni Charles 
Nodier, ljubljanski gradski knjižničar i dobar francuski književnik. List je 
osim službenih vijesti imao donašati sve one novosti, ,,koje bi mogle utjecati na 
duh čitateljev i na interese trgovine'', kako se veli u proglasu. On je imao nastojati 
oko širenja prosvjete, gospodarstva i uopće svakoga napretka novih francuskih 
podanika, koji su dugo trpili pod vlašću njemačkom i mletačkom kojekakve nevolje 
i zapostavljanja. U ovom je listu bilo i rasprava o narodnim hrvatskim pjesmama, 
pa je pobuda za hrvatsku i slovensku književnost nikla baš izovoga doba. Očaran 
čarom staroga slavnoga ilirskoga imena, kojim su ove pokrajine prozvane bile, 
priopćio je slovenski pjesnik Vodnik u ovom listu pjesmu u slavu Ilirije, u kojoj 
je izrekao znamenite riječi : ,, Napoleon reče — Ilirija vstan — *' i završuje ovako : 
»ilirija v srcu Evrope leži — Ilirija prsten Evrope bo''. Od ovud vidimo, da se 
već sada počela gojiti ilirska ideja, ali je poradi neprijatnih okolnosti naskoro 
usahnula, dok nije nekoliko decenija kasnije opet novim silnijim duhom oživjela 
i pomladila se. 


Ovakav koristan rad učinio je, da je Marmont bio štovan i obljubljen u narodu. 
Kad je bio imenovan vojvodom od Dubrovnika, sve su mu oblasti i ugledne ličnosti 
u Zadru osobno čestitale (15. travnja 1808.), Trogirani zatražiše i dobiše dozvolu, 
da mu podignu spomenik, dok su Spljećani dali kovati spomen-kolajnu. ,,Ovi znaci 
radosti", veli Erber, ,,išli su jedino Marmonta i nisu imali nikakve političke važnosti. 
Oni su bili izrazi hvale prema jednomu mužu, koji je učinio pokrajini mnogo do- 
bročinstva, gradeći ceste i rušeći nepotrebne utvrde, da time poljepša gradove i 
poboljša zdravstvene prilike... Muž, koji je toliko toga učinio, zavrijedio je za- 
hvalnost Dalmatinaca, pa se još i danas u ovoj pokrajini čuva zahvalna uspomena 
na dobročinstva, učinjena od Marmonta''.! (Svršit će se.) 


1 Ime njegovo bilo je naprotiv Turcima strašno. Radi nekih prijepornih medjašnjih zem- 
ljišta na hrvatskoj krajini, koja Turci nisu htjeli ustupiti, navalio je Marmont s 20.000 ljudi na 
njih, potukao ih i zauzeo im Bišće, Izačić i dr. mjesta. Od onda su ga se Turci jako bojali, već 
njegovo ime bilo im je strašno i oni su ga rabili kao strašilo za djecu. Kad bi ona plakala, majke 
bi im doviknule: ,,Šuti, inače će namah doći Marmont“. Ovako veli on sam u svojim ,, Uspomenama““. 

STJEPAN KRALJ: POD DRVOM SPOZNANJA 


Glava mi klonula trudna 
Pod teretom ljubavnih sanja, 
Sad ženska noga ju gazi 
Dolje pod drvom spoznanja. 


Pred očima trče mi zviezde, 
Sve trče amo i tamo, 
Da mogu u njihovo kolo 
Na časak, časak bar samo ! 


Al zalud podižem ruke 
I zalud se iskopat hoću ! 
Pod ženskom okrutnom nogom 
Ja stenjem danju i noću. 


Koliko raskošnih sanja, 
Koliko nedužnog cvieća 
Pod ženskom je ostalo nogom 
Tek rpa pustoga smeća ! 


Koliko poleta mladih 
Koliko sretnih lepira 
Pogibe kao od šale | 
Od ženskih ljubavnih hira ! 


Sad kocka pala je na me, 
Već zadnja mi 2zgažena sanja, 
KO lješina mrtvo se pruža 
Pjesnik pod drvom spoznanja. 


LJUDEVIT KRAJAČIĆ: SUSRETAJ 


»Dolazim večernjim vlakom, čekajte. Ivan'' — ležala je brzojavka u rukama 
Bože Ljubića gostioničara i prije kakova dva mjeseca jednoglasno izabranoga 
načelnika jednoga malog, po sata varošici udaljenog seoca. 

Dolazi on... dakle dolazi... on!! — kralo se prišaptajem ispod gustih, 
oštrih mu brkova, dok je prevraćao brzojavku i prolazio je prstima, kao da je 
strast : i napipati sve. | 

Dolazi... svakojako da dolazi... to je tu jasno rečeno... Uru, po ure, 
nekoliko časova, pa onda samo... Eh, ion će doći...! Donijet će njega nakon 
toliko godina crna, hitra zvijer u željeznoj utrobi svojoj... Donijeti i zazviždati 
varošici i tamo selu: Evo, ovo ide on... jedinac u načelnika !!... Tako, tako 
će... A on? Ah, bogo, on... iscjelivat će to drago dijete... to dugo nevidjeno 
i mnogo čekano dijete... To će evo on, to-0!! — zategnuo je uvjerljivo u sebi, 
a snažan osjećaj : snažan, golicav i opojan prelazio ga tijelom, smamio mu na dobro 
ugojena lica koprenasti smiješak i posebnim, rijetkim sjajem zalijevao mu sive, 
mrtvastim smedjim obrvama vazda zasjenjene oči. — 

A do ovisoke peći, što je na poluotvorena vratašca prosipala o pod narančasta 
svijetla, sjedila je povijena u sjenu mraka kasne, kišljive jeseni davna rodilja onoga, 
koji je imao doći. 

—Aon..uistinu..a? — s nesuzdržive dvoumice i uzrujanom isprekidanošću 
upitala je odjedared ostarjelim, bezbojnim glasom, što se naglo potopio u mrak. 
Samo se još razbirao kao korak sjene šušanj gruba platna ; to je ona pravila krst. 

—Ipiše tako... a? — začas i opet njezin glas. 

—Ipiše... piše... to jest: ne piše on, već drugi pišu kako je on ka- 
zivao... Evo to se tu čita !! — ispružio je daleko u mrak posvema izgužvanu 
brzojavku. 

— Gospode .. a, a Gospode moj..!! — zaljuljala se u cijelom tijelu i uz- 
dahnula, a on se dublje, jače povio nad stol. 

I šutnja puna iščekivanja pala je po sobi. [ u toj tišini navirale, dolazile Boži 
Ljubiću misli i sjećanja. — 

U niskoj, trošnoj, slamom pokrivenoj drvenjari — tu se rodio Ivan — spo- 
minjao se Božo. — Negda je ta drvenjara stajala baš tu — tu na ovome mjestu, 
gdje su poslije sazidali jednokatni dom . . . toga još i nije vidio Ivan... Ah, kako li 
će ovo njega začuditi... kako samo ! Od siroštine, pa eto tako se oni pridigli . . . 
A i jest: siroština su oni bili: negledana, prezirana siroština . . . I u toj im se si- 
roštini i pridigao on, jedinac njihov... Omomčio se, kako samo omormčio !! U 
devetnaestim godinama bio je, oh, kakav je to on samo bio ! ! Još malo i nisku bi 
im kućicu prerastao bio... A kućica je njihova onda već bila u posljednjemu 
zamiranju ... pola je krova izgubila... Vjetri su to godinama raznijeli, upravo 
raščihali komad po komad... A nije bilo sve čime popraviti . . . nije, upravo nije : 
siroština su oni bili onda, siroština : negledana, prezirana . . . A onda im je jednoga 
dana otišao evo on... on, koji sad opet dolazi, do-o-la-zi...!! — zateglo se u 
njemu, pa i nekako ga nadražilo na kašalj. I samo se još snažnije povio nad stol 
i nešto grčevito sagužvao prstima brzojavku. 

— Kuda ti... a? — tako su oni njega pitali, dolazilo mu u pamet. 

— Za kruhom... ovako se ne može! ! 

— Azašto tito... itako!!? 

— Okrpat nas treba... okrpat!! — tako im je uzvratio... [ održao je 
riječ... pošteno je održao... Okrpao se eto on i pomogao... Novca je slao i 
vazda pisao ...! — dalje je uskrsivalo u njemu i sjedalo mu nerazumljivom po- 
trebom u prsi. — Oh, kako je on to samo njima vazda lijepo pisao... Oh, kako... 
upravo mudro ...!! ,I čuvajte zdravlje. i kuću čuvajte... iovo, iono!!"... 
sve je on uvijek tako lijepo, tako mudro... [ onda i njih nije nigda izostavio po- 
zdraviti... nigda... ,,I pozdravljam Vas iz daleka svijeta... i ljubim Vas" — 
tako je on uvijek njima... i često je on to... često dika njihova ! ! 

I onda su digli kuću... — dalje se u njemu povijenu duboko nad stol od- 
matalo i sve nekuda jasnije, življe, što je unaokolo bivao gušći mrak i dublja 
šutnja — ... Od prvoga su ono novca za nuždu okrpali zidove . . . a onda i krov ! 
I opet su stigli novci —- slamu su zamijenili crijepom, pa i birtijicu su otvorili . . . 
A kad je ono i opet došao novac — pune dvije šake zlata odbrojiše tamo u varo- 
šici... tamo, kud će za koji čas pred sina... onda, onda su prodali onu drve- 
njaru . .. pod cijenu raznijeli je kupci, a oni? Ovu su veliku sagradili . . . I nestalo 
je siroštine . . . i ugled im je porastao u selu .. Tako je to on njih okrpao. .. Tako, 
pa sad još treba dići rod... razgraniti ga treba taj njegov jedinac... I onda, 
oho, onda...!! — razlijalo se po njemu, kao u cijeloj krvi toplina, nekakovi 
kao ponos. 

I pridigao, uspravio se polagano. 

— Koji jesat... a? 

A tamo od peći čuo se jedan težak zijev, uzdah, pa onda šušanj gruba platna, 
koraci i kako nabiru prsti svjetiljku i žigice. 

I neka se samo odmori... treba... i onda ženit će ga... treba dići rod, raz- 
graniti stablo na ugaru... nek rodi djecu... Svi su oni : preci njegovi, i ocevi 

i on sam i žene njihove istrgali snagu u poslu, izmučili život i vukli rod zamiranju . .. 
Propadao je rod, propadao... A on, Ivan njegov, neka ga digne, razgrani... 
Imat će on otkuda i uzdržati taj novi, razgranjeni rod... Oho, kako će to samo 
on... taj Ivan — prepuštao se dalje snovima budućnosti ; svemu, što je tolike 
duge godine gradio u sebi i što je držao tvrdim znakom, da je on još čovjek s osje- 
ćajem, nadama i životnim zadaćama. — 

— Vrijeme je...! — prekinula ga, kad je podigla veliku svjetiljku do stare 
zidne ure. Mirno svijetlo puno i sjajno prosulo se stijenom i sobom. — 

I sve će on njemu — Ivanu... i ženi mu... sve! [I djecu će im čuvati... 


A on, Ivan njegov nek se odmara, nek diže rod...!! — nadovezivao je u sebi 
kružeći glavom kao u omaglici i lagano rukom prolazeći čelo i plavu, ponešto pro- 
Sijedu kosu. 

— Idi... idi!! 

— Da, idem...! — trgnuo se silom. 


I neobično laganim, poskočnim koracima snilazio je rasvijetljenim stubama. 


*k 


U dugoj, crnoj lisičinom podstavljenoj kabanici nemirno, neustrpljivo je 
koracao odugačkim, slabo rasvijetljenim hodnikom malovaroške željezničke sta- 
nice. Ono nekoliko časova do vlaka prolazilo mu užasno polagano, tromo, a uz 
ovo još se u njemu pridizao jedan gadan, posve neprotumačiv i ni na kakovim 
razlozima osnovan osjećaj, da se ne dogodi s vlakom kakova nezgoda, nesreća : 
kakav sudar, urušenje nasipa i slično. 


Muka bi to... muka bila !! — izlazilo je iz njega — Gospode muka... Ali 
ne,ne... zašto bi to baš danas, baš sad, gdje on čeka dijete... diku kuće, okr- 
pane siroštine?? Ne, ne, to ne će... ne može !! — protivilo se u njemu onom 


jadnom, bezrazložno podignutom osjećaju ; protivilo se snagom roditeljskoga 
instinkta. 

Ne, nikako ne... Donijet će to njega sad... Doći će on... jače, snažnije 
mora da se razvio, razbujao pod vrućim, slobodnim nebom . . . vruće je i slobodno, 
pisao je on njima tako. . . Sila on mora da je sad golema . . kao izrasla iz zemlje... 
U snazi je on već punoj otišao... i s modrim, dubokim očima... samu snagu, 
zdravlje je ponesao sa sobom . . . u sebi, u krvi, u mišićima je on tu snagu ponesao. . . 
A sad, kakovi će sad? ! Snažniji u tijelu, s modrim, istim nešto samo dublje une- 
senim očima... doći će... [ bit će u njega : i brk, i brada duga, plava brada. . 
pa svijetla, bogo moj, andjeoski svijetla... Pa onda odijelo, pa šešir, pa tako 
sve... sve, sluti on...!!' — preganjalo se u njemu, razigravalo mu krv slabeći 
ga u koracima. 

1 kako će on to samo izljubiti ovo drago dijete... jaku, zdravu silu ovu... 
Ho, ho-0-0 ! ! — s neobuzdane obijesti rasmijalo ga u pun glas. Samo je ozvanjalo 
praznim hodnikom i tamo se u kutovima na povisokom stropu utapljalo, gasnulo. — 

A iz daleka u taj čas zanašao se maglenom noći šum slabiji, pa jači ; zvižduk 
snažan, pa oštriji, a onda još jedared zvižduk vruć, sudar željeza, pa mir. To je 
pristao vlak. 

A _Boža Ljubić stisnuo se do vratiju, zavukao glavu duboko u ramena, pa 
nešto blijed u licu. uzbudjen i suspregnuta daha čekao. 

Tu, tu će on... posvema sakriven . .. I pustit će mnogima da prodju, mno- 
gima,... a kad dodje on... Ivan njegov... Splesti će ruke u tu silu i za- 
vikati: Sin je ovo moj... on vidite Ivan...!! — Tako će on... neka svi 
saznadu, da je to dugo izbivani, mnogo žudjeni i vruće čekani !! — igrale mu, 
zaturenu u kut do vratiju, navirale mu misli kao vruci, sitni vruci iz zemlje 
prezasićene vodom. 

A ljudi su dolazili. I prolazili su pokraj njega u dugim, gustim redovima, jedni 
S rascvjetanim smijehom kao punom srećom ; drugi u tihu ili glasnu, kričljivu 
razgovoru ; neki opet mrki, hladni i šutljivi. Samo on još uvijek nije dolazio. 
A napokon, kad su stigle posljednje grupe, sabijeno klupko sirotinje s teškim 
teretima na _ugurenim ledjima, s prljavim zavežljajima pod pazuime, onda je 
došao i on. 

Suh, visok, daleko viši nego kad je ono prije deset godina otišao ; blijed, upad- 
nutih obraza, debelim modrim kolobarima uokvirenih, izmučenih očiju ; nemarna 
plava brka. I uleknut u prsima, sav kao izgubljen pod velikim, širokokrilnim še- 
širom i daleko preširokoj modroj košulji i crnu kaputu, — takav je unišao. I za- 
ustavio se, nešto se pridržao za vratnice kao sustao, izmučen ; zaokružio mrtvo 
očima unaokolo sebe i daleko na povisoki strop stanice, pa zakašljao čudno, ote- 
zito, neobično šuplje i suho. 

A Božu Ljubića samo proparala srcem studen. Zazinuo je, zazibao se, za- 
teturao naprijed i ulovio se sina gotov da se sroza pred njim. 

— To... Ti... ati... Ti! 

— Da, eto ,. . bit će glavom ja! 

— Pa, pa... takav ti... aaj, bogo ?* — zacvilio je Ljubić divlje, ranjeno 
i primio se za srce. Ona prvašnja studen iznovice je, a dvostrukom žestinom pro- 
šla njime i oslabila ga u koljenima. 

— Kako mati... a? 

On je šutio. Zagledao se u skršenu silu i sav se tresao u tijelu. U prsima lo- 
milo se, kršilo nešto, kao da se to gorskom strminom valja i krši gromom rastepeni 
kamen stare gradine. Gasnule su to sve velike sanje o sili, pridizanju roda ; sve 
sanje tako dugo sanjane, vrije koji čas gledane s punom vjerom, da se prikučuju 
dugo čekanu ostvarenju. 

A dvije hladno znojave, ožuljale ruke pokrile mu dobro ugojena lica ; sjena 
mu pala po očima i slabi cjelovfizmiješan'jednom okrupnom suzom, oćutio je kao 
dah na čelu. — 


— Idimo...mati čeka. . — posvema obnemogla, iskidana daha i usprav- 
ljajući se “opazio Ivan. 
I pošli su. 


A kad sejtamo varošicom vozili kao nijemi domu načelničkom, p6_satajva- 
rošici udaljena sela, došlo je Boži Ljubiću, da guste magle sa svim sjenama kuća 
i varoških drvoreda padaju o njegove prsi. 

To je u njem rasla snažno spoznaja, da tu kraj njega gasne, odilazi SRO 
ali sigurno jedan prenapeti, izmučeni život, a u njemu, da jej kao davno, 
a ono čas prije posvema umr'o čovjek. 

[van vitez Trnski 


Naš prvi začasni predsjednik, Nestor hr- 
vatskih književnika, Ivan vitez Trnski umro je 
30. lipnja 1910. u dvanaest i pol sati u podne. 
Iz osmrtnice, što ju izdadoše u ime velike 
rodbine  pokojnikove djeca njegova Zora pl. 
Trnski, dr. Bogoslav vitez Trnski i Dragan 
vitez Trnski, prenosimo, da je pokojnik bio : c. 
i kr. pukovnik u miru, veliki župan razvoja- 
čene županije bjelovarske, komtur reda Franje 
Josipa ]., vitez reda željezne krune III. razreda, 
komtur papinskoga reda sv. Grgura i turskoga 
reda Medjidije, vitez švedskog mačevnog reda, 
član jugoslavenske akademije, začasni predsjed- 
nik Društva hrv. književnika, začisni gradjanin 
slobodnoga i kraljevskoga glavnoga grada Za- 
greba i gradova Bjelovara i Broda. Umro je 
u devedeset i drugoj godini. 

Tijelo je pokojnikovo otpraćeno na vječno 
počivalište 2. srpnja 1910. u pet sati iz kuće ža- 
losti (Trenkova ulica 5) i sahranjeno u arkadi 
hrvatskih preporoditelja na Mirogoju. Pratnja 
je bila veličanstvena. Kad su iznijeli mrtvo 
tijelo na ulicu, oprostio se s pokojnikom na 
rastanku od doma njegova, u ime svih kulturnih 
društava — potpredsjednik  ,,Matice Hrvatske" 
profesor Krsto Pavletić ovim riječima: 


»»,Žalobni zbore! I posljednja se ugasila luč 
preporodne nam prosvjete ; i posljednja išče- 
Zava sa vidika blistava zvijezda, zvijezda sjajnog 
neba ilirskoga — Ivan vitez Trnski. 


I Tebe je, viteže na sablji i peru, i Tebe je 
pokosila nemilica vječna, Tebe, koji si opjevao 
smrt mnogih junaka, mnogih dobrotvora, mno- 
gih drugova i družica. Sabljom joj se nisi mogao 
odbraniti, ali si joj se tankim perom svojim 
otrgao, jer si ispisao knjigu života svoga ne- 
umrlim djelima bistroga uma i dobrog srca 
Svoga. | tu dragocjenu knjigu treba da čitati 
znamo, ako hoćemo, da Ti pravu počist damo 
i spomen dragi podignemo : Mladi trnić raz- 
cvao se ružicama i sipao ih mirisne neprestance 
na sve kraje domovine, da okrijepe, dau opoje, da 
zanesu ; ali gdje je trebalo, znao je trn žicnuti 
i bockalicom satire svoje. 

Srce njegovo, puno domoljubnog žara, još 
više rasplamti ljubav djevojačka — i ono sipa 
varnice i kreše ,,krijesnice'', da lako upaljivom 

gradjom ljubavi razgori svetu vatru rodoljublja 
u srcima krasotica, jer je kao dubok poznavač 
bića narodnogi njih držao temeljnim i ugalnim 
kamenjem općega nam napretka. Kakve su 
nam majke, takve će biti kćeri i sinovi ; kakva 
je porodica, takva je i općina ; kakve općine, 
takva i čitava domovina. Kakvi su pojedinci, 
takva je i cjelina. A popojnik se brinuo i za po- 
jedince i za društva, za sve staleže i za čitavu 
Hrvatsku, a široka vidika nije zaboravio ni 
braću Slovence i Srbe. On je pjevao i djaku i 
mornaru, vojniku i težaku, svakomu, koga je 
valjalo osvješćivati ili sokoliti,  razveseljivati 
ili koriti ; što više i k sitnoj se djeci kao pro- 
nicav pedagog narodni snizivao i skladao im 
pjesmice i zagonetke krasne. A to je svojstvo 
visoka uma i zlatna srea. S njegovom će pjesmom 
djačad oštriti umove u školi i plemeniti srca, 
S njegovom će pjesmom težak oštriti kosu, 
vojnik oštriti mač i srtati u boj za dom, s nje- 
govom će pjesmom mornar raspinjati jedra u 
tudjini i misliti na domaći prag... Kano što 
radij u spinteriskopu izgara u milijune heli- 
jevih iskara, i on tako prijegoran neštedice 
rasipava iskrice svoga uma, svoga srca, da 
svagdje posvijetli, da svagdje ugrije, gdje treba. 
On je svoj lijepi, veliki talenat raskovao u sit- 
niji i krupniji novac i podavao sirotinji hrvatskoj 
kadgod i gdjegod je nužda bila. Sav je vijek 
njegov bila jedna pjesma, pjesma rada i mara, 
čas poletna popijevka, čas zanosna budnica, 
trublja domovinska, čas ozbiljna pouka ili ve. 
sela šala, čas bajna pričalica od starine. On 
nije ugadjao književnim sladokuscima, a nije 
valjda ni htio, već je gledao gladne i žedne na- 
hraniti i napojiti, da njime okrepljeni uzmognu 
finije poslastice uživati i sami ih praviti za druge 
bez ikake zavisti njegove. 

Lako je bilo Goethe-u ne gojiti zavisti 
spram Schillera, kad je osjećao svoju snagu, 
ali je bilo teže pokojniku pogledajući nad sobom 
mladjeg druga svog, Prerada... Pa ipak ga je 
na rad bez zavisti nukao... ,,Tko je krilat, 
nek se visi, luč nam iza noći duge!" Divan 
primjer današnjemu naraštaju. 

Ali nije pokojnik samo pjesme pjevao, 
lijepa načela drugim propovijedao, a sam da 
ih se nije držao, kako je to kod nas Hrvata već 
u običaj prešlo ; nije on sipao zamamne ideje 

i time mislio, da je ispunio svoju dužnost. Ne, 
ne ! Za izmišljanje ideja najuzvišenijih i govora 
najumnijih nismo mi Hrvati nikad u neprilici, 
ali provoditi ih u djelo, to svojstvo nam nije 
tako prirodjeno. A starac je ovaj uz pjesmu 
toplog i mekog srca svoga imao i tvrdu željeznu 
volju, da pretvori u čin svoje misli, da se ne 
žaca dosadna posla i teške muke za svoj narod. 
Zrno do zrna, kamen do kamena slagao je ne- 
umoran, a nije čekao romantičku kaku zgodu, 
gdje će jednim zamašajem srubiti glavu nepri- 
jatelju Hrvatske. Lakše je u časovitome zanosu 
i glavu svoju ponuditi na žrtvenik otadžbine, 
nego za nju dugu mučiti muku svakidanju, pa 
i puno manju od gubitka glave. 

»»Dobar pastir jer što kaže inom, i sam 
svojim potvrdjuje činom". Njegove su riječi, 
njegove su pjesme u potpunom skladu sa ži- 
votom i djelima njegovim. Starac nas je učio 
dosljednosti i značaju, a to su rijetke ptice u 
hrvatskim lugovima. Teže je, teže sebe sama 
izgraditi, postati i ostati skroman poštenjak, 
nego blistati velikim umom i prezirati krepost. 
Radi dosljednosti načela svojih i rada pjesnik 
je i stradao i u istragu bačen, ali je ostao ne- 
pokolebiv, kano i tada, kad je ,,Zatočniku" 
utočišta dao, kad je volio u mir, nego se izne- 
vjeriti načelima, kojima se zavjetovao u pla- 
menoj pjesmi ,,Kletva peru pjesnikovu". Toj 
je pjesmi ostao dosljedan do zadnjega daha, 
dosljedan načelima napretka i usavršivanja 
svoga i narodnoga. 

Ali kao kruna i sjajan završetak knjige 
žića pjesnikova, = jeste = postignuće svoje 
osim moralne još i materijalne samostalnosti. 
Poštenim je radom svojim, štednjom svojom 
znao steći sebi krov nad glavom, po tom 
ličnu slobodu i samostalnost. Zoran primjer, 
glasan poklič svima nama, a osobito domovin- 
skim prvacima, da nam nema državne samo- 
stalnosti bez lične slobode u moralnom i mate- 
rijalnom pogledu, pogotovo gdje neke ljude i 
financijalno nezavisne zavodi kriva ambicija 
i odvraća od ideala naroda svoga. Ej, da nam 
se već rodio za tu svrhu Mecenat ! Taj bi stigao 
slavu Štrossmayera i Žerjavića... 

I tako je slavni pokojnik čitavim svojim 
radom pokazao očevu učiteljsku žicu, te postao 
učiteljem svega hrvatskoga naroda i u pjesmi 
i u prozi. Akademiji je plijevio jezik hrvatski 
od korovlja, hrvatskoj je književnosti otkrio 
slatkoću riječi hrvatske, zvučnost naglaska 
njena i blagoglasje stiha njena, društvu je hr- 
vatskih književnika osamdesetgodišnji starac 
udario temelj i za krov mu se skrbio, učiteljstvu 


je i Svetojeronimskom društvu napisao ,,Uči- 
telja Dobrašina' kao vademecum, kao krasnu 
popudbinu i upisao svoje ime u srca svih pro- 
svjetnih radnika. A za pučku je prosvjetu uradio 
više od ikojeg pisca, pjevačkim je društvima 
za budjenje pjevoljublja namaknuo pjesama, 
kao malo koji pjesnik, ,Matici Hrvatskoj" bio 
radilica pomna. — A što da nabrajam, ta svima, 
svima i svugdje je pomagao ili prvi krčio. Na 
svim se njivama općega posla poznaju brazde 
marnog pluga njegova ! 

Tako treba da čitamo knjigu njegova ži- 
vota, koja nas uči veselu radu, ustrajnosti i 
dosljednosti, samostalnosti i slobodi. 

Ivane Trnski! Ti nisi bio samo za ures 
narodu svomu, da se Tobom gizda pred vanj- 
skim svijetom, već si mu bio još više na korist, 
na trajnu korist u povojima nutarnjega pre- 
poroda. Ti si skroman i nesebičan gorio na ol- 
taru njegovu, ne žaleći i u pepeo se pretvoriti, 
samo da Tvoja domovina Hrvatska sjaje prema 
onoj riječi Tvoga pobratima, koji Te odavna 
u svoj zagrljaj čeka i uz kojega će ime i Tvoje 
trajno sjati. ,,Ne će, ne će imenu ti Spomen 
s tobom poginuti!" Slava Ti, vječna slava!" 

Svi su prisutnici taj govor popratili po- 
klikom : ,,Slava_ Trnskomu !' 

Po tom je učenica više djevojačke škole 
smjera kućanskoga, gdjica. Zorka Baloković 
okitila lijes zadnjeg ,,Ilirca'' kitom bijelih ruža 
uz riječi: 

,,O stani, — dok Ti rečem, 
što ćute djeca mala: 

Za Tvoje drage pjesme 
pjesniče mrtvi — hvala! 


+ 


O stani, — da Ti rečem : 
dok rod Tvoj kćeri ima 

i pjesma će i spomen 
Tvoj živjeti med njima ! 


O čekaj, — dok na lijes Tvoj 
položim ruže ove... 

Sad podji, slavni sine, 

kud majka vječna zove!" 


Još je hrv. pjevačko društvo ,,Kolo" ot- 
pjevalo tužaljku, a onda je krenuo sprovod. 

Pred otvorenom rakom izrekao je pred- 
sjednik ,,Jugoslavensde akademije" prof. Tade 
Smičiklas slijedeće slovo : ,,Žalobni zbore ! Mili 
pokojniče! Pred malo vremena mogosmo uz- 
dignutim očima prema dobromu nebu zahva- 
ljivati ocu nebeskomu, što nam dade gledati 
Tebe, mili pokojniče, zdrava i čila, kada si 
nadmašio godinama sve svoje slavne subomnike 

za preporod naroda hrvatskoga. Sada nam eto 
nemila smrt i Tebe uze. Tvoje smrtne ostanke 
donesosmo evo u ovaj hrvatski Pantheon sazdan 
od prijestolnice hrvatske, našega bijeloga grada 
Zagreba Vama  neumrlim našim  preporodi- 
teljima. Ti silaziš medju svoje drugove po- 
sljednji, jer si svih njih nadživio, a ploča, koja 
će se sada nad njima i nad Tobom zaklopiti, 
ne će se više nikada otklopiti, da počivate u 
miru i slavi, dok bude zahvalnoga Vama na- 
roda hrvatskoga. 

Ti si, mili pokojniče, od prvoga poteza 
Tvoga pera prije sedamdeset godina služio 
svomu narodu uvijek kao učitelj i apostol, a 
ne ima niti jednoga poteza Tvoga pera, koje 
ne bi jasno oglašivalo vjernu odanost prema 
rodu i domu hrvatskomu. Uživao si u milinju 
narodnoga jezika, koji će u Tvojim slavnim 
pjesmama kao spomenik Tvoje krasne na- 
rodnom idejom prodahnute duše od roda u rod 
buditi i bodriti mladež hrvatsku, da što ljepšim 

jezikom iznosi tajne narodne duše hrvatske. 
Vjerovao si, da su hrvatske žene i majke srce 
naroda i njegove budućnosti, zato im Ti dade 
Tvoje ,,Krijesnice". Želio si, da stvoriš novoga 
modernoga Kačića — to znam od Tebe samoga 
— da narod hrvatski neprestano čuva spomen 
o junačtvu svojih junačkih djedova, zato nam 
ostavi svoga bana Berislavića i Anu Lovićevu. 

Premili  pokojniče! Ostavljaš u neizre- 
civoj tugi Tvoju kćerku Zorku, najvjerniju 
čuvaricu Tvoga slavnoga života, Tvoje sinove 
i unučad, ostavljaš u žalosti i Jugoslavensku 
Akademiju i sva naša prosvjetna društva, koja 
za Tobom žale kao za ocem. Ali svi se mi tje- 
šimo, da nas ostavljaš kao ugodnik božji, koji 
nam ostavlja za uvijek djela puna ljepote i 
milja, kreposti i dobrote. Ne ćemo Te nikada 
zaboraviti. Slava Tebi Ivane Trnski ! 

Nakon toga progovori u ime svih kulturnih 
društava potpredsjednik Društva hrvatskih knji- 
ževnika, sveuč. prof. dr. Gjuro Šurmin, koji 
reče : Žalobni zbore ! Ova raka otvorena je Be- 
njaminu Iliraca, a sada Nestoru hrvatske knjige. 
Ivan Trnski je kao mladi dječak zašao u kolo 
svojih prijatelja ilirskih pokretača, preporo- 
ditelja hrvatske knjige, da se sada, kada su oni 
svi već davno mrtvi, vrati u njihovo kolo i da 
im javi, što se je sve u Hrvatskoj dogodilo kroz 
to doba. 

Ivan Trnski nije zatezao, nije zapinjao, 
nego je potpirivao vatru rodoljublja, bodrio i 
poticao drugove na rad za domovinu. 

Kao Nestoru otvara se posljednji put 
»ova raka bivšem Benjaminu ilirskih pokretača, 

a grob ovaj ne znači samo slavu, nego i borbu 
i tugu naših prvaka. Posljeđnji put se otvara 
ova raka, a Vi, mili pokojnici, primite prah 
Vašega Benjamina, neka Vam on pripovijeda, 
što ste zajedno učinili na korist i procvat svoje 
domovine i roda svoga. Trnski nije Vašu slavu 
kaljao, on ju je još i uzdizao medju nama i 
poticao nas na rad, da podjemo Vašim stopama. 

Posljednji put se ova raka zatvara, da 
primi u svoje ledčho krilo posljednjega Ilirca, 
kome budi slava. Slava Ivanu Trnskome ! 

Za tim je uzeo riječ inž. Kolar. Bacivši 
pokojniku u raku kitu poljskoga cvijeća, uve- 
zanog hrvatskom trobojnicom, rekne. 


Zemljače slavni! 


U ime Tvoga rodnoga mjesta, 
Tvoje i moje općine evo 

u grob Ti kita poljskoga cvijeća. 
Nije to cvijeće gizdavo, skupo. 
nego je čedno, nevino, milo, 
milo je kao što Ti bijahu 
poljane ravne rodnog Ti sela, 
pragovi Tvoje kućice rodne, 
moje pak škole. 


Selo Ti rodno i sad je malo 
opsegom svojim, veliko pako 

po Tebi i slavno po slavi Tvojoj ! 
Slavno je toli, da mu tu slavu 
gradovi veli mogu zavidjat. 

Dokle nam za to hrvatskog bude 
naroda dragog, moćnoga nekad, 
sada pak jadnog, živit će po Tebi 
Rače nam slava. 


ITi si, dragi zemljače, spozno 

i meni na god svoj osamdeseti 
rekao ovo: ,,Tišti Hrvate 

nesreća i ta, što no imadu 

štitnike lažne. Za to ih bije 
mrazovlje, otkle sjati bi sunce 
moralo njima. To si Hrvati 

S uma nek nikad ne smetnu svoga", 
Tako je pravo. 


Hrvatski narod, zemljače dragi, 
takodjer s uma ne smije smetnut, 
ogrijat da ga sunašce žarko 

sa sjevera hladnog nikada ne će! 
»»Krijesnicam' Svojim užgo si ljubav 
u srcima našim za dom nam mili, 
ljubav za narod hrvatski dragi. 
Hvala Ti, diko, za to i slava 

u ime naše općine rodne ! 

Pokoj Ti vječni ! 


Gradonačelnik Holjac preuzeo je na to 
u ime gradske općine glavnoga grada zemne 
ostanke pokojnika ovim riječima : 

»»Bolna i slomljena srca pristupam, da ovršim 
dužnost, što ju dugujem sugradjaninu ovo- 
me, jednome od najuglednijih  sugradjana. 
Hladna ova raka otvorila se je, da primi u sebe 
začasnoga gradjanina glavnoga grada. 

Sahranismo slavna muža, koji je sve svoje 
sile posvetio, da uzgoji narodnu svijest, koji 
je upozorivao na čuvanje i slavljenje materinskog 
jezika, držeći se one svoga prijatelja Prerada: 


Ljubi, rode, jezik preko svega 
Za njeg živi, umiri za njega! 


Sahranismo posljednjega Ilirca i apoštola 
narodnoga. 

Ovo je posljednji put što je načelnik 
glavnoga grada dao otvoriti ovu raku, da primi 
Nestora neumrlih Ilira Ivana Trnskoga. 

. Glavni grad Hrvatske Zagreb na usta moja 
preuzima na sebe dužnost štititi i čuvati ovaj 
sveti grob. To je Pantheon, u kojem su se sa- 
kupili Ilirci, a na koji ćemo hodočastiti, dok ne 
dodjemo do pobjede. 

Slava Ivanu vitezu —Trnskomu ! 
mu !) 

Nakon toga je hrvatsko akademsko  pje- 
vačko društvo ,,Mladost"'  otpjevalo tužaljku 
St. Stražnickoga : ,,Zadnji zbogom !" 

Tako je pokopan posljednji Ilirac. Za toplog 
ljetnog popodneva, kad je sunce umorno sje- 
dalo na zapad, položen je njegov lijes me. 
dju lijesove onih, s kojima je započeo živjeti 
i raditi. Do groba ga otpratiše i mrtva opjevaše 
sinovi i unuci onih, s kojima je započeo živjeti 
i raditi. I kao što mu je život bio velik, lijep i 
bogat, tako mu je i pratnja, kojom ga ispratiše 
k vječnom počivalištu, bila velika, lijepa i bogata. 

Zapremilo bi mnogo stranica popisati sva 
imena ljudi, koji ga otpratiše na tom kratkom 
putu i koji glasno zatužiše prigodom njegove 
smrti. Od potonjih spomenut ću medju 
mnogima : predsjednika D. H. K. Babića- 
Gjalskoga, dra. Šišića, velikoga župana Geor- 
gijevića (u ime sveukupnoga naroda županije 
bjelovarsko-križevačke), biskupa — Krapca,  V. 
Slugu (u ime grada Krapine), vladiku J. Dro- 
hobeczkoga, pjevačko društvo ,,Graničar" (u 
Novoj Gradiški), klub hrvatskih književnika 
u Osijeku, dra. Magdića, dra. V. Brlića, obitelj 
Kukuljević, grad Brod, biskupa Voršaka, odjelnog 
predstojnika Kostu Hčrmanna, dr. Vinkovića (za 
grad Karlovac), dr. llešića (za ,,Maticu Slo- 
vensku"'), kraljevskog savjetnika Graffa (za grad 

Osijek), zastupstvo općine Rača, hrv. Sokol u 
Sisku, grad Varaždin, Hrv. Sokol u Varaždinu. 
Maticu Dalmatinsku, grad. zastupstvo  zagre- 
bačko, Vladimira Mažuranića predsjednika ban- 
skoga stola, Budu Budisavljević-Priedorskog, cr- 
nogorskog kneza Nikolu Njeguša, Svezu južnih 
Slavena u Beču. 

Prema naročitoj želji pokojnikovoj istak- 
nuto _ jex da se vijenci na odar  pokoj- 
nika otklanjaju. Tim povodom zaključeno 
je na Svečanoj sjednici, obdržavanoj u jugo- 
slavenskoj akademiji, kojoj su prisustvovali 
izaslanici ,,Matice Hrvatske", ,,Društva hrv. 
književnika", i,,Braće hrvatskoga Zmaja", da 
se umjesto vijenaca daruje za fond, iz kojega 
bi se izdala djela pokojnikova, koja bi imalo 
izdati ,,Društvo hrvatskih književnika". 

»Braća_ hrv. Zmaja"  odlučiše sačuvati 
potomstvu sobu, u kojoj je radio posljednji 
Ilirac. Prema novinskim vijestima odazvat će 
se toj molbi pokojnikova obitelj i ustupiti sve 
predmete, koji budu zatraženi za uredjenje 
»,Irnskijeve sobe". —"— 


O ,Juranu i Sofiji“ 


Ova je godina u povijesti hrvatske drame 
i hrvatskoga kazališta jubilejska godina. Dne 
10. lipnja navršilo se 70 godina, što se u starom 
kazalištu na Markovu trgu počelo hrvatski pri- 
kazivati: Kukuljevićev ,,Juran i Sofija". Dne 
24. studenoga navršit će se 50 godina od onoga 
dana, kad su njemački glumci za uvijek izviždani 
iz hrvatskoga kazališta. A dne 2. listopada bit 
će 40. obljetnica onoga momenta, kad je pod 
krov naše Talije primljeno novo gojenče: hr- 
vatska opera. Doduše je prva hrvatska opera 
(Ljubav i zloba od V. Lisinskoga) pjevana već 
god. 1846., ali od god. 1870. iza dolaska Zajčeva 
u Zagreb u zemaljskom se kazalištu uz zemaljsku 
potporu počinje gojiti operna _ umjetnost. Od 
god. 1870. datira se osnutak i era hrvatske opere, 
a započelo se Zajčevom operom ,,Mislav", kojoj 
je F. Marković napisao libreto. Prvi je jubilej 
prošao u javnosti našoj tiho i gotovo neopa- 
ženo ; u javnim glasilima nije bila dosta isticana 
znatnost ovoga momenta u prošlosti kulturnoga 
života našega. Hrvatsko je kazalište, što se s po- 
hvalom mora spomenuti, proslavilo ovaj momenat 
prikazavši s pijetetom Kukuljevićevu dramu na 
jubilarni dan. Ali bi i proslava u kazalištu prošla 
bila posve tiho, da nije bilo školske omladine. 
Zacijelo će se kazališna uprava sjetiti i onih 
drugih dvaju jubileja, ali onda, nadajmo se, sa 
više odziva i shvatanja u publici. — Poslije pro- 

slavne predstave kazališni su referati vrlo malo 
spomena vrijednih kritičkih pripomena iznijeli 
o samom sadržaju Kukuljevićeve drame. Taknut 
ću ovdje i nadovezati samo na one pripomene, 
koje se tiču izvornosti ,,Jurana i Sofije". U 
jednom se referatu mimogred kaže, da ,,Badalić- 
Zajčev Zrinjski ima dosta srodnosti sa sižejem 
Jurana i Sofije". To stoji, pa se tim ponavlja i 
potvrdjuje ono, što sam već i ja u svojoj studiji 
(,,Njemački utjecaji u hrvat. preporođnoj lirici 
1903.) iznio napisavši : ,,Mnoge scene i motivi u 
,,Juranu i Sofiji'* opominju nas još i Kčrnerove 
drame o" Zrinjskom, a to je takodjer posve ra- 
zumljivo, kad znamo, da je Kukuljević u isto 
vrijeme mnogo čitao i njemačke pjesnike i pri- 
povjedače'. Badalić je svoga ,,Zrinjskoga' ta- 
kodjer izradjivao prema Kčrnerovu, kako je to 
i sam kazao. Dalje se još u istom novinskom re- 
feratu dobro kaže: ,,Inače je fabula ,,Jurana i. 
Sofije! romantični zaplet s vrlo malo poezije 
osim one lijepe, sada već mrtve starine. Jurana 
zarobljena hoće osloboditi u muško preodjevena 
Sofija, spas od prijatelja potajnim dolaskom, 
odveć velike plemenštine itd. — sve su to iz 
tudjine preneseni motivi, sasvim već istrošeni 
i sada već prašni'. Ja sam već u napomenutoj 
Svojoj studiji pokazao, kako se Kukuljević rado 
povodio za tudjim uzorima adaptirajući ih ili 
upotrebljavajući iz njih motive za svoje pjesničke 
produkte. Da spomenem samo od novelističkoga 
njegova rada pripovijest ,,Pauk', od dramatič- 
koga ,,Stjepko Šubić ili Bela IV. u Hrvatskoj", 
a od lirskoga pjesmu ,,Slavjanska domovina". 
Nije zato čudo, što i jezgra dramatičke radnje 
u ,Juranu i Sofiji'* nije posve izvorna, kako sam 
to već tamo pokazao : Glavni dramatski čin, koji 
je u drami Kukuljevićevoj spleten oko Juranova 
i Sofijina lica, odmah nas sjeća romantičke epi- 
zode s Krunoslavom i Korevskim u Gundulićevu 
Osmanu (VI. i XII. pjev.) ili epizode s Erminijom 
i Tankredom u Tassovu Gerus. Lib. (VI. pjev.). 
To bi se u Kukuljevićevoj drami moglo uzeti i za 
locus communis, jer se takova situacija nalazi 
ne samo u rečenim epopejama, nego ju je moći 
naći i u narodnom pjesništvu, a i u historičkoj 
priči n. p. o tamničaru Krstu Frankopanu uple- 
tena je takodjer dosta slična situacija. Lako bi 
se moglo držati, da je u našu dramu unišao ovaj 
locus communis pod dojmom dubrovačke lektire, 
kojom se Kukuljević baš u ono doba vrlo mnogo 
zabavljao. Poznato je iz životopisa Kukuljevićeva 
(od Smičiklasa), da je već prva njegova pjesma 
,»,»Tuga za ljubom'", koja je štampana u Danici 
1837., posve u duhu starih hrvatskih dubrovačkih 
pjesnika sastavljena. O svom tadašnjem prouča- 


vanju Gundulića i drugih dubrovačkih pisaca 
govori nam medjutim i sam Kukuljević u svom 
dnevniku. — Napokon sam spomenuo bio u re- 
čenoj studiji, kako je vrlo vjerojatno, da je Ku- 
kuljević dobro poznavao onu dramu, što ju je 
njemačka putnička družina prikazivala u Kar- 
lovcu 27. svibnja 1826. pod natpisom : ,Tho- 
mas Erdčdy, Ban von Kroatien, 
der Sieger bei Sissek, oder Rettung durch Wei- 
bertreu'. Ein grosses historisches Gemšžide in 
3 Aufziigen (3 čina, kaš kao i Kukuljevićeva 
junačka igra). Ova nam drama nije poznata, 
ali nam je sačuvana kazališna objava, koju je 
preštampao g. dr. V. Deželić na strani 41. svoje 
knjižice: Iz njemačkoga Zagreba, 1901. Med 
licima na tom plakatu nalazi se i Georg (u 
Kukuljevića Juran)i Sofija, žena njegova. 
Ime autora rečenoj njemačkoj drami ne navodi 
se, već se samo kaže, da je ona ,,von Verfasser 
der Schlangenritter''. Na objavi se nalazi u 
pripomeni kao reklama mala naznaka sadr- 
žaja, gdje se med ostalim kaže: Als naimlich 
im Jahre 1592. (treba da bude 1593. !) die Turken 
Croatien tiberfielen und Sissek belagerten, war 
es Thomas Erdddy, der in Verbindung der 
Retter seines Vaterlandes wurde. Aber nicht 
bios die Tapferkeit dieser  grossen — Minner 
bilden den Stoff dieses  National-Schauspiels ; 
auch ein edles Weib, die mit seiner  Auf- 
opferung und Liebe den  geliebten Gatten 
rettete, die mit sanfter_ Weiblichkeit,  zugleich 
einen wahren Heldensinn verband und keine 
Gefahr scheuend, durch Kerker_ und  Feinde 
drang, ist das Ganze mit verpflochten und _ wird 
Theilnahme und — Bewunderung  erregen. — 
Držim još uvijek, da g. dr. Deželić, kad pita, 
nije li to isti sujet kao kod ,,Jurana i Sofije", 
dobro nagadja, i da će se nagadjanje utvrditi, 
kad nam jednom dodje u ruke njemački original. 
Drukčije nije moglo ni biti. Preko noći trebalo 
je sve uraditi: probuditi narod, osvijestiti ga, 
ojačati ga duševnom hranom i tako reći povratiti 
mu dar govora. I nije bilo kad stvarati iz ništa 
posve nova izvorna djela, jer bi se bilo zadocnilo 
u kolo prosvijetljenih naroda, već se u prijekoj 
nevolji i opravdanoj hitnji radilo, kako se najbrže 
i najbolje moglo, da se namire krvave potrebe 
narodne. 

Da upotpunimo o ,,Juranu i Sofiji! 1 Dosada 
se prema nekim vijestima znalo i pisalo, da je 
Kukuljević dramu svoju najprije napisao nje- 
mački, a onda je preveo na hrvatski i poslao 
Babukiću na ispravak. Mimo sve ovo sin njegov 
Božidar pl. Kukuljević Sakcinski tvrdi u svom 
predavanju (u ,,Hrvat. Zmaju"): Mladost Ivana 

pl. Kukuljevića Sakcinskoga (1907.), da je Ivan 
svoga ,,Jurana i Sofiju" već g. 1837. napisao 
hrvatski na svom imanju Tonimiru i preveo ga 
na njemački pod natpisom : ,,Juran und Sophia 
oder die Helden Illiriens". — Što se tiče motiva, 
kako se junačka žena ili djevojka preodjevena 
u muško diže, da oslobodi zarobljena svoga 
vojna, toga ima dosta ne samo u našim na- 
rodnim pjesmama, nego i u pjesmama drugih 
naroda. O svem tom čita se u lijepoj i punoj 
zbitoga, moderno-naučno najautentičnijega sa- 
držaja knjizi akademika dr. T. Maretića : Naša 
narodna epika (U Zagrebu 1909.) str. 233. i d. 


Dr. Vladimir Gudel. 


Naša narodna epikaž 


O našim se narodnim pjesmama pisalo 
dosad već dosta, ali su se ponajviše rasprav- 
ljala pojedina pitanja. Ova najnovija knjiga 
Maretićeva obradjuje po prvi put našu na- 
rodnu epiku sa svih glavnih strana, te je stoga 
vrijedna za sve, koji se zanimaju za narodne 
pjesme. — Pisac se i dosad bavio mnogo našom 
nar. epikom, pa je mogao u ovoj knjizi upo- 
trijebiti plodove dosadašnjega svojega truda 
(na pr. pored drugoga ono, što se tiče metrike 
nar. pjesama), iznesavši mnogo šta sada 
prvi put. 

Kako sam ja o pomenutoj knjizi napisao 
već pred nekoliko mjeseci veću ocjenu za ,,Na- 
stavni Vjesnik'' (ta će ocjena radi nedostatka 
prostora izići u rujanskom broju), to ću o njoj 
ovdje reći samo nešto, jer u nas o toj književnoj 
novini nije bilo spomena (u Srba su se ,,Bran- 
kovo Kolo" i ,,Letopis Matice Srpske'' obazreli 
na nju). 

U pet je glava (Pristup ; Tehnika i uopće 
način prikazivanja ; Istorička lica ;  Interna- 
cionalni motivi; Različne crtice) obuhvatio 
pisac svoj predmet, pa će publika, kojoj je aka- 
demija namijenila svoja ,,znanstvena djela", 
moći s interesom i korišću pročitati ovu knjigu 
(osobito će dobra pomoć biti u srednjim ško- 
lama). 

U ,,Pristupu'' govori Maretić o vrijednosti 
naših nar. pjesama i zbornika (iskreno priznaje, 
da ima mnogo pljeve), o starini junačkih nar. 
pjesama i o njihovoj postojbini, o razlici muških 
i ženskih pjesama, o nepouzdanosti i nevjer- 


* Znanstvena djela za opću naobrazbu. 
Na Svijet izdaje Jugoslav. akademija znanosti 
i umjetnosti. Knjiga IV. Napisao dr. T. Ma. 
retić, pravi član jugoslav. akademije. U Zagrebu 
1909. V. 263. Cijena 2 K. Sofil. 


nosti narodne tradicije i nar. pjesama za he» 
Storiju, o diobi junačkih pjesama (motivi su 
glavno) i o drugom. Poznato svoje mišljenje 
o starini naših junačkih pjesama formulira Ma. 
retić sad ovako : ,,Koliko su vremena prije po- 
četka XVI. vijeka Hrvati i Srbi imali junačkih 
narodnih pjesama, to ne znamo niti možemo 
znati, jer nemamo za to nikakovijeh dokaza" 
(str. 9). Na istoj strani čitamo i ovo : ,,Oko go- 
dine dakle 1500. pjevale su se za cijelo junačke 
pjesme po narodu našem. Moguće je, da ih je 
bilo i 100 i 200 i 500 ili još i više godina prije 
toga vremena, ali to se nikakvim sigurnim do- 
kazom potvrditi ne može". Maretić, da opravda 
svoje mišljenje, ,da nije nužno početke 
narodne epike stavljati već u XIII. ili XIV. 
vijek, da se mogu i kasnije stavljati", jer 
pjesme o historijskim ljudma ,mogu" (ali 
ne ,moraju') nastati mnogo vremena  po- 
Slije njihove smrti, spominje pjesme o caru 
Dukljanu, Konstantinu i o majci mu Jeleni 
(o ljudma prve pole IV. vijeka), koje ne mogu 
po vremenu stajati blizu historijskim licima, 
jer su naši praoci bili još u svojoj staroj domo- 
vini, pa tako ne možemo pouzdano reći, da su 
nar. pjesme o najstarijim historijskim licima 
(na pr. o Nemanji, sv. Savi, Momčilu, caru 
Stjepanu i dr.) nastale u maloj razmačici od tih 
lica. Maretić je mogao biti gotov, da će se naći 
i sad protivnika njegovu mišljenju. Tako kritik 
u , Letopisu M. S." prigovara piscu radi nje- 
gova opreza, ne povladjujući njegovu razla- 
ganju, jer misli, da je na pr. legenda o časnom 
krstu morala k nama od Grka veoma rano doći, 
kad se u Engleskoj nalazi već u VIII. vijeku. 
No to još ne dokazuje, da pomenuta legenda 
nije mogla doći k nama i mnogo poslije, nego 
u Englesku, jer ju je crkva mogla uvijek uni- 
jeti. Mislim, da je vjerojatno, da su i neke pjesme 
sa srpskim junacima mogle nastati u mladje 
vrijeme i to pod utjecajem srpske narodne 
crkve, koja je čuvala uspomenu o njima (utjecaj 
sam srpske nar. crkve spomenuo i u rečenoj 
Svojoj ocjeni). Ako je Ilija Divjanović u 19. v. 
znao upjesmiti svaki dogadjaj, koji mu je tko 
ispričao, zašto ne bi bilo takvih pjevača iu 
18. ili u kojem ranijem vijeku, koji su mogli 
pjevati pjesme o čemu iz srpske historije, slu- 
šajući to od svojih duhovnika (na pr. o sv. Savi) 
Tako je mogao i koji motiv doći nama na pr. 
u XVI. v. i prionuti za lice iz XIV. v. No opet 
bi bilo vrlo pogrješno tvrditi, da junačke nar. 
pjesme nastaju uopće dugo poslije histo- 
rijskih lica i dogadjaja (to Maretić nigdje ne 
čini). I gdjekoja potankost u nar. pjesmama 

može samo na oko odgovarati historiji, pa ne 
mora sobom dokazivati osobitu starinu koje 
pjesme. Tako na pr. Maretić (str. 187. bilj.) 
misli, da je nar. pjesma zapamtila i vrijeme 
maričke bitke, koja je bila prije zore, jer pjeva: 
»rano rani Turkinja djevojka prije zore i bijela 
dana na Maricu bijeliti platno". Ja se ne pro- 
tivim tomu mišljenju, ali opet držim, da to 
podudaranje može biti i posve slučajno, 
jer početak rečene pjesme može biti st e- 
reotipan: u nar. se pjesmama veoma često 
počinje pripovijedanje tim, kako je tko uranio 
prije zore (,još zorica nije zab'jeljela"). O 
takvim stereotipnim počecima vidi i u Mare- 
tiću na str. 69. — U ,,Pristupu" bi se moglo 
reći još štogod o pjevačima i o današnjemu 
stanju nar. epike (koliko se može o tom go- 
voriti), jer bi i to zanimalo čitaoce. 
Govoreći o tehnici i prikazivanju narod. 
pjesama, ističe pisac Sličnosti i razlike izmedju 
naše i ruske epike i Homerovih pjesama. Homer 
dakako u tom poredjenju često natkriljuje i 
našu i rusku epiku. Prema poznatoj Homerovoj 
težnji za realnim prikazivanjem (Ahilej i Hektor 
i dr. ostaju uvijek ljudi, i ako odvajaju snagom 
od ostalih) dolaze u našoj epici počesto grdne 
hiperbole, koje su u ruskoj epici još veće i češće 
(ruska je epika i inače kadšto upravo bajko- 
vita). Kako je katkad u ruskoj epici malo smisla 
za realnost, karakterističan je dokaz pjesma 
o junaku Dobrinji i divskoj djevojci Nastasji, 
koja Dobrinju zajedno s konjem strpa u svoju 
torbu, a poslije ga metne na dlan, pa ga, jer 
joj se svidio, hoće za muža (čudnovate dimensije!) 
U glavi ,,Istorička lica" sabrao je pisac 
ono, što danas može historija reći o nekim li- 
cima nar. pjesama (tu se može gdješto štogod 
popraviti, na pr. Vuk je Mandušić umro god. 
1648., dakle mnogo prije, nego u Maretića). 
Iz te se glave može lijepo razabrati, kako nar. 
pjesme postupaju s historijom,  iskrivljujući 
je često posve (Vuka je na pr. obijedila nar. 
pjesma, da je izdao Lazara). — Medju histo- 
rijskim licima mogao se spomenuti i hrvatski 
ban Derenčin (po rodu doduše Madžar), koji 
je stradao u nesretnoj udbinskoj bitki ; o njemu 
su se vrlo rano pjevale nar. pjesme (po svjedo- 
čanstvu Lucićevu), pa se i danas pjevaju. 
Već su u ,,Pristupu'* spomenute neke za- 
jedničke crte u našoj nar. epici i u pjesmama 
(pričanju) drugih naroda, a u glavi ,,Interna- 
Jionalni motivi" spominje se više pjesama, koje 
imaju sadržaj zajednički mnogim narodima. 
Otud će moći čitalac brzo razabrati, kako je 
naša nar. epika u mnogo čemu neoriginalna. 

»»Epika"' je pisana bez slijepoga zanosa za 
naše nar. pjesme, pa se pisac nije zato ustru- 
čavao otkriti gdjekoju manu narodne vile, že- 
leći, da čitaoca po mogućnosti svuda pravo 
obavijesti, i to na malom prostoru, a to mu je 
zacijelo pošlo lijepo za rukom. S. Ivšić. 


Dr. J. Šilović: Nužna obrana 


Nedavno izdao je naš priznati radnik na 
polju pravne knjige, sveučilišni profesor g. dr. 
Josip Šilović, dva djela svoje znanstvene struke: 
»Nužna obrana" i ,Reforma kaz. 
nenoga prava". U čednim prilikama naše 
pravne književnosti može se to svakako sma- 
trati rijetkim dogadjajem, koji je to važniji, 
što oba djela potječu iz pera istoga pisca. 

Znamenovanje književnog rađa prof. dra. 
Šilovića ocijenjeno je ponovno laskavim pri 
znanjem u našim stručnim časopisima. Pored 
zasluge, što već dugim nizom godina uredjuje 
najvećom pomnjom i savjesnošću jedinu našu 
juridičku smotru ,,Mjesečnik', koju je uz su- 
radnju najpoznatijih  pravničkih pisaca  po- 
digao do ugledne visine, on je i izvornu našu 
književnost obogatio s nekoliko vrsnih mono- 
grafija i praktičnih pravnih djela, koji odaju 
prostranu i temeljitu znanstvenu erudiciju. 
Osobitom ljubavi obradjuje dr. Šilović pod- 
ručje kaznenoga prava svoje naučenjačke struke, 
a u taj okvir spada i najnovija mu rasprava o 
»»Nužnoj obrani. 

Da su radovi piščevi u stručnjačkim kru- 
govima uvažavani i traženi, najbolji je dokaz, 
što je prvo izdanje djela bilo već rasprodano, i 
što se osjetila potreba, da se ponovno izda. 
Ovu priliku upotrijebio je marljivi pisac, da 
svoje dijelo preradi prema novijim rezultatima 
kaznene znanosti i popuni novim plodovima 
literature. Time je udovoljeno ne samo potrebi 
knjižarskoga prometa, nego i opravdanomu 
zahtjevu naše pravne knjige, koja je na taj 
način dobila djelo u dotjeranijem obliku. 

Nužna je obrana jedna od najzanimivijih 
tema, o kojoj se u teoriji kaznenog prava naj- 
više raspravlja, jer o njezinu pojmu i legis- 
lativnoj kodifikaciji postoji u svjetskoj knji- 
ževnosti mnogo djela. Interes za tu temu još 
je uvijek jednako aktuelan, pa se zato nepre- 
stance javlja novih pisaca i radnja, koje sa ve- 
likom oštroumnošću i detaljnim psihološkim 
analizovanjem ispituju narav ove pravne in- 
stitucije. 

Šilović je svomu djelcu namijenio svrhu, 
da u kratkoj i prijeglednoj slici, a s pomoću 


strogog znanstvenog aparata, prikaže pravnu 
ustanovu nužne obrane, kako se je u povjesti 
književnosti i kriminalne kodifikacije razvila 
do današnjeg oblika. U uvodu podaje pisac 
jasnu i preciznu oznaku o samom pojmu nužne 
obrane, koju je potrebno poznavati ne samo 
stručnjaku, nego svakomu laiku. Pripadao 
čovjek kojemu god društvenomu sloju, može doći 
nenadano i protiv svake namisli u takav pre- 
karni položaj, da se mora u zaštitu svojih ma- 
terijalnih, etičnih i pravnih interesa poslužiti 
pravom nužne obrane. Zato je pisac i pogodio 
pravi ton, kad je svoju raspravu, uza švu na- 
učnu ozbiljnost napisao ipak shvatljivim i pri- 
stupnim stilom, da će se moći svaki inteligentni 
čitalac, koji se zanima za naučnu knjigu, nje- 
zinim  instruktivnim sadržajem uspješno  po- 
služiti. 

Pisac prikazuje iznajprije pravni osnov i 
razlog nužne obrane, a zatim navodi glavne 
zastupnike kazneno-pravne teorije o njezinu 
pojmu i razlaže njegov povjesni razvitak sve 
do najnovije doktrine. U tom historijatu crta 
letimice ona pravna vrela, koja su utjecala na 
sadašnje pozitivno pravo, poimence rimsko, 
kanonsko i germansko pravo. 

Iz potonjega ističe naročito ,,Carolinu" i 
,,Bambergensis", a tim se osvrće na povjest 
austrijskoga zakonodavstva, ističući Ferdinandov 
,»»Landesgerichtsordnung'?, ,,Theresianu'',  Jo- 
sipov kazneni zakon od 1787., zatim zakone od 
1796., 1803. i kazneni zakon od 27. svibnja 
1853., koji je još uvijek kod nas na snazi. 
Radi isporedbe osvrće se i na Derenćinovu os- 
novu kaznenog zakona od god. 1879., koja nije 
nikad iznesena u naše legislativno tijelo, premda 
se je i pravo- i državoslovni fakultet hrvatskog 
sveučilišta u svom mnijenju od god. 1881., kao i 
savremena stručnjačka kritika povoljno o njoj 
izrazila. 

Glavnu pomnju posvećuje pisac razmatranju 
o zakonitim uvjetima nužne obrane, gdje se 
opet u kratkim, ali iscrpivim potezima osvrće na 
Svu znamenitiju kriminalističnu literaturu, kao i 
na teoriju njezinih ponajglavnijih predstavnika. 
U tom okviru zanimljivo je naročito prijeporno 
pitanje, da li je po zakonu dopuštena nužna 
obrana protiv protupravnih nasrtaja državnih 
organa.  —Razlažući bitne nazore zastupnika 
obiju protivnih struja, koji s jedne strane pri- 
znaju pravo nužne obrane, a s druge strane 
zahtijevaju apsolutno kažnjivost svakog otpora 
državljana, podvrgava pisac stvarnoj kritici 
osnovanost tih nazora i opravdava svoje 
pravno _ mnijenje. Zatim raspravlja pitanje o 


objektima nužne obrane, koji su se u povjesti 
legislativne kodifikacije često mijenjali. Osim 
zaštite života, tjelesnoga integriteta i lične slo- 
bode priznavahu već starija zakonodavstva 
pravo nužne obrane u zaštitu imovine i osobne 
časti, premda je potonje bilo u znanosti u nekim 
fazama — prijeporno. U novijim — zakonicima 
dozvoljena je nužna obrana u zaštitu svih 
čovječjih dobara i probitaka, pa zato nekoji 
moderni zakoni niti ne nabrajaju taksativno 
objekte nužne obrane. 

Zatim se obazire još i na pitanje, da li je 
po našem pozitivnom zakonu dopušteno pravo 
nužne obrane i u zaštitu trećih osoba > Ovu 
obranu priznavahu već rimsko, kanonsko i 
germansko pravo, a priznaju ga bezuslovno 
i sva novija zakonodavstva. 

Na koncu rasprave pretresa još pisac o 
ekscesu (prekoračenju) i pretekstu (izlici) nužne 
obrane, razlažući njihove bitne pojmove i za- 
konite pretpostave. 

Rasprava dra. Šilovića pisana je konven- 
cijonalnom naučnom metodom, ali je uza sve 
to lakim jasnim razlaganjem, te shvatljivim 
tumačenjem pravnih pojmova pristupačna i 
razumijevanju svakog inteligentnog laika. Pisac 
je sadržaj teksta popratio obilnim citatima 
iz njemačke, franceske i talijanske književ- 
nosti, osvrćujući se na starije i novije izvore. 
Ovi raznoliki citati dokazuju, da se pisac u 
znanstvenoj sferi traitirane teme kreće  pot- 
punom slobodom i suverenim poznavanjem 
stručne nauke. 

Kod razlaganja pojedinih pravnih poj- 
mova, a poimence kod opisivanja rekvizita 


nužne obrane, izlaže autor jezgrovito razna 


mnijenja mnogih znamenitih pravoslovaca i 
pravnih filozofa, ali ih niti potpuno usvaja, 
niti bezuvjetno zabacuje, već ih svojom preg- 
nantnom i objektivnom kritičnom analizom 
ispituje, pretresa i ocjenjuje prema svomu 
znanstvenomu stajalištu. Njegov je sud bistar 
i oštrouman, te ga vazda obrazlaže razgovijetnim 
i skroz pozitivnim načinom bez preopsežne 
dijalektike i frazeološkog nakita. Uza svu 
strogo naučnu metodu diskusije nastojao je 
ipak pisac, da mu slog bude jednostavan i pre- 
cizan, a dikcija jasna i shvatljiva ne samo za 
stručnjake, nego i prosvijetljene laike, koji 
imaju interesa, da se upute o toj popularnoj 
temi pravne nauke. 

Budući da je djelo opsegom stegnuto — 
ima 104 stranice u šesnaestini — a upotrijeb- 
ljena je opsežna, gotovo sva autoritativna li- 
teratura o samom predmetu, naravno je, da je 

stvarna obradba i način prikazivanja dosta 
zbijen i kondenzovan. 


Dr. Šilović spada u kategoriju onih pisaca, 
kojima je u glavnom stalo do toga, da podadu 
stvarnu i instruktivnu poduku o samom pred. 
metu, da djeluju na intelekt čitalaca, a koji 
ne teže za tim, da ujedno uzbude njihovu maštu 
i zabavljaju njihov duh. Ozbiljnošću argu- 
mentacije, kratkoćom i jedrošću stila pristaje 
on uz stariju pozitivističnu metodu juridičke 
znanstvene literature. Čitav ton rasprave odaje 
učenjaka potpune spreme i opsežne erudicije, 
koji je vikao, da sa katedre predaje pravnu 
niuku, te živim i rječitim načinom tumači naj- 
zamršenije i najteže shvatljive pravne pojmove. 

Držimo, da bi svakako više odgovaralo 
svrsi, da je rasprava razdijeljena na pojedine 
odsjeke, te popraćena posebnim naslovima, 
jer bi tako imala više sustavni oblik, a bila bi 
za laika mnogo preglednija. Pisac doduše nije 
očito imao na umu, da piše popularno djelo 
za šire slojeve, jer je ova monografija samo 
preradjeno i popunjeno izdanje prvog djelca, 
koje je bilo isključivo namijenjeno stručnjačkoj 
publici. Nu kako je stvar izašla u ,Soko- 
lovoj biblioteci", koja nesumnjivo ima 
pred očima šire krugove naše inteligencije, 
bila bi ovakva sistematika svakako mnogo 
doprinijela  lakšemu razumijevanju. 


Kako u našoj književnosti nema mnogo 
popularnih  juridičkih djela, naročito mono- 
grafija o pojedinim disciplinama ili pravnim 
institutima, koje bi bile pisane za one obrazo- 
vane slojeve, kojima nisu pristupna bogata 
vrela stranih književnosti, dobro će doći ovo 
djelce i svakomu nepravniku. 


Dr. Milan Gruber. 


Glavne skupštine 


12. marta 0. g. održana je glavna skupština 
»,Jugoslavenske akademije". Nakon 
pozdrava javio je predsjednik prof. Smičiklas, da 
je akademija zasnovala djelo ,.Enciklopedijski 
jugoslavenski riječnik" čije je izdanje omogućio 
hrvatski rodoljub general Marko Crljen darovavši 
akademiji dvadeset tisuća kruna. Darovatelj u 
zakladnici izriče želju, da naš narod što prije 
dobije veliki enciklopedijski rječnik i drži, da 
bi za to veliko narodno djelo bio kao preduvjet 
jedan od svih naših stručnjaka obradjeni jugo- 
stavenski enciklopedijski rječnik. — Akademija 
je već pristupi.a pripravnim radnjama, kojima se 
bavi desetak književnika. Do sada se obradjuju 


priprave za zemljopis, narodnu povijest političku 
i kulturnu i biografiju najznatnijih ljudi u po- 
vijesti, jezik i povijest književnosti, povijest hr- 
vatskoga latinizma, pravo i pravne običaje, fol- 
kloru i etnografiju, arheologiju i umjetnost, pri- 
rodne znanosti, statistiku i narodno gospodar- 
stvo. Suradjivat će hrvatski, srpski, slovenački 
i bugarski književnici stručnjaci. Srpska kra- 
ljevska akademija već se je odazvala pozivu za 
suradnju, te je i akademik dr. Jovan Cvijić iz 
Beograda došao da se sporazumije glede rada. U 
ime Slovenaca odazvao se pozivu predsjednik 
Matice Slovenske dr. Fran Ilešić, koji će okupiti 
slovenačke stručnjake u odboru M. S., dočim će 
dr. Konstantin Jireček poraditi za ovu stvar 
medju bugarskim stručnjacima, a prevesti će 
bugarske rukopise Hrvat dr. Jurinić profesor na 
univerzitetu u Sofiji. Enciklopedija će obuhvatiti 
jugoslavenska plemena, koja nijesu nikad bila 
jedno državno tijelo. Ona imade izgladiti ple- 
menske prijepore na taj način, da ih ne prešuti 
nego da o njima donese različita mnijenja, a 
Stroga kritika neka odluči. Misao jedinstva bit 
će izražena time, što će cijelo djelo biti pisano 
jednim pravopisom (fonetički), a i jednim je- 
zikom, tako da će moći biti štampano latinicom 
i ćirilicom. — Sam program rada za jugoslav. 
enciklopediju imađe deset točaka i glasi ovako: 

1. Jugoslavenski enciklopedički rječnik ima 
obuhvatati sadašnje stanje nauke o južnom Sla- 
venstvu, a o ostalim balkanskim narodima samo 
ono, što je potrebno, kad se o južnom Slavenstvu 
piše. 2. Jugoslavenski enciklopedički rječnik 
obuhvata ovo : geografiju ; statistiku ; političku, 
crkvenu, kulturnu i literarnu istoriju ; etno- 
grafiju ; jezik i narječja ; arheologiju i umjet- 
nosti ; folkloru ; financije i narodno gospodar- 
stvo ; biografije odličnih ljudi južnoga Slaven- 
stva do dana današnjega ; pravo to jest pravnu 
povijest i pravni život ; prirodne nauke samo to- 
liko, koliko se tiču specifično južnoga Slavenstva 
i njegovih zemalja. Svaka struka ima po jedan 
pregledni članak, osim specijalnih. 

3. Da ne bude djelo preskupo, ne će bar u 
prvom izdanju biti ilustracija, ali će biti geo- 
grafičkih i istorijsko-geografičkih karata i to 
samo toliko, koliko ih bude prijeko nužno tre- 
balo. Oblik rječnika biti će najveći leksikon- 
format. 

4. Djelo će izaći za 3 do 4 godine, a ima 
biti potpuno gotovo prije, nego li udje u štampu. 
Ako kr. srpska akademija bude u jednakoj mjeri 
S našom nosila trošak za pripravne radnje i za 
spremu rukopisa, moći će kr. srpska akademija 
štampati izdanje ćirilskim pismenima u svojoj 

nakladi, a zajednica obiju akademija bit će istak- 
nuta i na samom natpisu djela. U oba će izdanja 
biti jednak pravopis t. j. fonetički i jednako na- 
rječje (južno). | 

5. Svi članci i najmanji, imadu biti potpisani 
imenom autora, a i honorirat će se svi. U svakom 
se članku navodi bibliografija, kritički izabranah 
Članci su u pogledu opsega svoga u nekom raz- 
mjerju medju sobom, pa zato se i odredjuje 
unaprijed prostor za pojedine članke. 

6. Kao prva predradnja rječnika Služi sa* 
stavljanje alfabeta za sve struke, kojih će članci 
doći u rječnik ; no kad se već radi na tim alfa- 
betima, ne će biti na odmet, ako alfabetari već 
unaprijed kod svake riječi alfabeta pribilježe 
štošta kao uputu za pisce (literaturu predmeta 
itd.). Alfabetar svake struke ima svako ime ili 
predmet napisati na posebnu cedulju. Kad se 
cijela struka dovrši, štampa se njezin alfabet, 
pa se tako naštampan šalje svim stručnjacima, 
da ga pregledaju i eventualno popune. Poslije 
toga sastanu se svi stručnjaci na dogovor i od- 
redjuju : a) tko ć2 što izraditi, b) kolik se prostor 
daje pojedinim riječima (člancima). 

7. Kod ovoga jugoslavenskoga enciklopedič- 
koga rječnika, koji će biti pisan samo jezikom 
hrvatskim ili srpskim, saradjuju i Bugari i Slo- 
venci, i to po mogućnosti u člancima svoga etno- 
grafičkoga područja. Ali treba već sada istaknuti, 
da u pogledu narodnih područja (slovenskoga, 
hrvatskoga, srpskoga, bugarskcga) ne smije polje 
biti saradnicima ograničeno, pa n. pr. može i 
Slovenac ili Bugarin pisati o hrvatskim, srpskim 
ili bugarskim (odnosno slovenskim) stvarima, i 
obrnuto itd., ako dotični pisac Folje poznaje 
dotičnu stvar, nego li sam pripadnik toga etno- 
grafskoga područja. U stvarima, koje su izmedju 
etnografskih jedinica prijeporne (n. pr. u mace- 
donskim pitanjima itd.) imadu se sva poznata 
stajališta izlagati objektivno i nedogmatički, 
nego više hipotetički, držeći mi svi južni Slaveni 
na umu, da nas taj rječnik ima samo sljubljivati, 
a ne da bude možda poljem razdora. 


8. Svaka od obiju akademija, i jugoslavenska 
i srpska, izbira što prije alfabetare za taj rječnik ; 
oni ne moraju biti članovi akademije, nego su 
uopće ljudi, koji imadu ne samo spreme, nego 
i volje i vremena za taj posao. Kad alfabetari 
Svrše svoj posao, a sazvani od njih stručnjaci 
odrede prostore i radnike za pojedine članke, 
onda će obadvije akademije dogovorno odrediti 
redakciju rječnika. 


9. Jugoslavenska akademija voljna je, da 
Za priprave i uredjenje cijeloga materijala do 

štampanja utroši cijeli novac, koji za tu svrhu 
ima (do 20.000 K). 

10. Sve ostale stvari prepuštaju se dogovoru 
obiju akademija. 

— Vijest jednog zagrebačkog dnevnika, da 
je izmedju obiju akademija došlo do konflikta 
radi prvenstva ideje, te radi izdavateljstva, ne 
odgovara istini. 

— Dne 10. marta o. g. održana je u Zadru, 
u dvorani Hrvatske čitaonice godišnja skupština 
»,Matice Dalmatinske". Skupštinom je 
ravnao potpredsjednik dr. Pero Klaić. Profesor 
Petar Karlić izvješćuje, da uprava Matice nije 
mogla održati obećanja zadanoga na posljednjoj 
skupštini 1909. (izdati povijest Dalmacije, jedno 
beletrističko djelo, pučko djelo o medicini ili 
pravu), jer nije primila ni jedne radnje. Stoga je 
izdala prevod Schubertove ,,Geologije Dalma- 
cije". Zaključeno je dati dru. Jeliću 1000 kruna 
kao pripomoć za Zoranićev zbornik, kad Jelić 
preda 150 istisaka naštampanoga djela. Početkom 
1910. dobila je na ponudu Tresić- Pavičićevu 
dramu ,.Hirud"', o kojoj će ponudi doskora od- 
lučiti. Zaključeno je štampati u 2000 primjeraka 
Iv. Lupisovo predavanje ,,O hrvatskoj emigra- 
ciji". Na koncu spominje instituciju predavanja 
pokrenutu u sporazumu s društvom profesora. 
Nekoja od tih predavanja M. D. će štampati. 
Tajnik dr. Perković izvješćuje o prevodu Mur- 
kove ,,Povijesti jugoslavenske književncsti". Po 
savjetu prof. Murka čekat će se dok to djelo bude 
prevedeno na ruski, a onda će se moći pre- 
vesti i na hrvatski bez ikakove odštete njemačkoj 
nakladničkoj kući, koja će ga najprije izdati. 
Pavlinovićeva zbirka već je spremljena za tisak. 
Blagajnik M. Obuljen izvijestio je o gospodarenju 
u god. 1909. Ukupni prihod 7.321 Kruna, a rashod 
3.109 Kruna. Od ostatka predlaže uprava da se 
prenese u nedirljivu glavnicu 2.056 K a kao pro- 
metna svota za god. 1910. da bude 2.155 K. 
Nedirljiva glavnica iznosi sada, ako se uvaži 
predlog uprave, ukupno 74.675 K. U godini 1910. 
moglo bi se izdati za izdanja 4000 K. Skupština 
je primila izvješća i predloge i prešla na biranje 
odbora. Predsjednikom je izabran dr. Pero Klaić, 
upraviteljima : prof. M. Kušar, dr. A. Katalinić, 
prof. P. Karlić, savjet. M. Obuljen, dr. M. Per- 
ković i prof. A. Grgić. Zamjenicima : prof. I. 
Sasso i M. Mazzocco. 

— Glavna skupština ,Matice Slo- 
venske" u Ljubljani bijaše 21. marta. Na 
odborskoj sjednici od 11. marta izvijestio je 
znanstveni odsjek o pripremama za jugoslavensku 
enciklopediju, što ju je pokrenu'a Jugoslavenska 
akademija. U svrhu popunidbe gradje za tehnički 


rječnik stupila je M. S. u svezu s ,,Društvom 
zdravnikov (liječnika) na Kranjskem" i s ,,Druš- 
tvom jugoslavenskih željezničkih činovnika" u 
Trstu. Poštansko brzojavno gradivo pregledat 
će poštanski stručnjaci. — ,,Zemljovid sloven- 
skoga ozemlja'' dan je u tisak geografskom za- 
vodu u Beču, a isto tako je već u tisku ,, Ustava 
in uprava Napoleonove Ilirije" od dra. Vošnjaka. 
Na istoj sjednici stvorene su odluke o još nekojim 
rukopisima, a izabran je tajnikom u smislu 
društvenih pravila za razdoblje od godinu dana 
s'ovenački književnik Milan Pugelj. 
»Pravničko društvo u Zagrebu" 
obdržava'o je 24. pr. m.godišnju glavnu skupštinu 
za g. 1909. Bolesnoga predsjednika zastupao 
je dr. Stjepan Posilović. Društvo je imalo koncem 
g. 1909. pravih članova 757 i 10 utemeljitelja. 
Društvo je držalo svakog mjeseca skupštine, u 
kojima su držana predavanja iz svih pravnih 
grana, a osim toga u lipnju prošle godine sa- 
stanak hrvatskih pravnika u Osijeku. Pravničko 
društvo izdaje strukovni časopis ,,Mjesečnik', 
koji prati teoretsku i praktičnu stranu našega 
pravnoga života, te je uredjivan, da bi se njim 
mogli ponositi i veliki narodi. Za ,,Mjesečnik"? 
troši društvo blizu 12.000 kruna godišnje. Druš- 
tvena imovina prešla je svotu od 30.000 K. 
Odboru i pojedinim funkcionarima podijeljen je 
apsolutorij te je prihvaćen proračun za g. 1910. 
28. februara obdržavalo je glavnu skupštinu 
»Hrvaitsko društvo inžinira i ar- 
hitekta u Zagrebu" pod predsjedanjem 
nadsavjetnika Mirka pl. Ferricha. Društvo broji 
u svemu 234 člana, od toga 4 utemeljitelja, 218 
redovitih (113 u Zagrebu) i 12 podupirajućih 
(10 u Zagrebu), izdaje već trideset i prvo godište 
časopis ,,Vijesti", kojemu je sada urednikom 
društveni tajnik Philipović. Imovina društva iz- 
nosi 19.448 K. Osim ,,Vijesti'" izdalo je ,,Hr- 
vatske gradjevne oblike'', u koju je svrhu dobilo 
500 K potpore od grada Zagreba. U društvu je 
osnovana specijalna sekcija (strojarsko-elektro- 
tehnička) a priprema se osnutak arhitektonske 
sekcije. Društvo je podalo stručna mnijenja glede 
podignuća spomenika biskupu  Strossmayeru, 
električne rasvjete u N. Gradiški  parcelacije 
zemljišta na Josipovačkoj cesti i glede Posilovi- 
ćevih nacrta u narodnom slogu ; utjecalo je u 
anketama za ustrojenje zidarske škole i za gradnju 
zemaljske bolnice a izaslalo svoje članove u jury 
za sveučilišnu knjižnicu i školu u Bjelovaru. U 
društvu je držano pet predavanja tečajem minule 
godine : Dr. Mohorovičić : O uplivu potresa na 
gradjevne konstrukcije ; Vrbanić : O zagrebačkoj 
munjari; J. Grahor: ,,O armiranim gredama 

sustav Siegwart" ; Riezner : ,,O hydroelektričnoj 
centrali u Ozlju" i Mohorovičić : ,,O gradnjama 
Japanaca pogledom na sigurnost gradjevina proti 
potresu". —il— 


»,LOvorika“ 


To je natpis listu ,,za srpsku i stranu 
umjetnost". Vlasšnikom mu je i uredjuje ga Lju- 
biša Valić u Beogradu. U članku na uvodnom 
mjestu (,,Naša prva riječ) rastumačen je za- 
datak ,Lovorike'"' ovako: Probuditi  intere- 
sovanje najširih masa srpskoga naroda za uz- 
višenu i veliku borbu srpskih umjetnika na 
svim poljima (.,sada na podizanju čisto srpske 
kulture): Izvršavanje te zadaće misli ,,Lo- 
vorika"' postići time, što će donositi: 1. repro- 
dukciju kojega od umjetničkih radova naših 
ili stranih umjetnika; 2. šest do osam 
manjih slika reprodukcija najboljih i najno- 
vijih radova naših ili stranih umjet. 
nika ; i 3. četiri strane nota kompozicija naših 
jugoslavenskih umjetnika. ,,Lovorika“ će se 
truditi, da bude tumač savremene umjetnosti 
Srba, Hrvata, Bugara i Slovenaca, i zato drži, 
da sve korporacije, koje gaje ma koju granu 
umjetnosti, svaka kuća na Slovenskom jugu, 
u kojoj se vodi računa o našoj (?) umjetnosti, 
treba da prima ,,Lovoriku“. 

Ovo je malo čudno. A kako bi mnogo jed- 
nostavnije, mnogo bolje i viednije i logičnije 
bilo, da se je ,,Lovorika“, kada već računa na 
abonente na cijelom slavenskom jugu, ogra- 
ničila na to, da u prvom redu bude tumačem 
savremene umjetnosti Srba, Hrvata, Bugara 
i Slovenaca i da u svakom od ovih naroda budi 
interese najširih masa za borbe onih umjetnika, 
koji u dotičnom narodu živu. Jer ako igdje, a 
ono bi u umjetnosti i trebalo a i bilo najlaglje 
moguće operirati s medjusobnom potporom. To 
su umjetnici već i sami spoznali, pa stoga i 
osnovaše ,,Ladu“, savez jugosavenskih umjet- 
nika. Nije li dakle najpravednije i najprirodnije, 
da onda i ovakav list stupi na isto stajalište, 
a ne na stajalište ekskluzivnosti u pogledu 
zadaće, a na stajalište jugoslavenstva u po- 
gledu abonenata. Četiri jugoslavenska umjet- 
nička lista ne bi mogao slavenski jug izdavati, 
ali jedan dobro uredjivani, a za sva četiri 
slavenska naroda na jugu, veoma lahko, tim 
više, ako bi svako od umjetničkih društava 
dotičnoga naroda, pa svako kazalište i pjevački 
savez dotičnoga naroda doprinijeli svoj dio 
u obliku stanovitoga broja (recimo 500) abo- 
nenata. Takav list bi nam trebao, a takav bi 


ist naišao bez sumnje i na razumijevanje i na 
simpatije. Mogao bi biti štampan raznim pis- 
menima, pa i u raznim jezicima. Referat o bu- 
garskim umjetničkim prilikama latinicom i 
to slovenski ili hrvatski, jer se može predmnije- 
vati, da se u tim krajevima najmanje znađe o 
bugarskoj umjetnosti. Referati o hrvatskoj i 
slovenskoj umjetnosti čirilovskim pismenima i 
30 bugarski ili srpski s istih razloga. 

Na ovako široko osnovanoj podlozi osno- 
vani list poradio bi mimo svaku sumnju naj- 
bolje i najuspješnije na medjusobnom upozna- 
vanju i podupiranju, te bi u isto doba doprinosio 
ojačanju umjetničkih prilika svakoga od ovih 
naroda. Kada bi bilo moguće provesti i savez 
izmedju pjevačkih saveza, te kazališnih uprava 
(radi izvadjanja opera i drugih glazbenih djela), 
onda bi, uz medjusobno posjećivanje putem 
umjetničkih izložbi u centrima svakoga od ovih 
naroda, bilo postignuto sve, što se u tom smislu 
može postignuti. A da bi se takav list, opremljen 
i s najljepšim reprodukcijama (u višebojnom 
tisku) mogao lako izdavati upravo u Zagrebu, 
u kojem je interes za umjetnost najjače raz- 
vijen, jer je u njem i najbrojnija umjetnička 
kolonija, to dokazuju nekoliki tečajevi ,,Sa- 
vremenika“, umjetnički katalog  Meštrović- 
Račkove izložbe i Matičini ,,Albumi“ i neka- 
danji ,,Saloni“. 

»,Lovorika“ nije udarila pravim putem. 
Ograničiti se na djelovanje samo u jednom na- 
rodu, znači oteščati sebi posao i izdavati ovakav 
slabo opremljeni i još slabije uredjivani list, 
kao što je ,,Lovorika“. Članak o Paji Jova- 
noviću je tako malo informativan i tako malo 
stvaran, da bi jedva pristajao u koji bečki ,,Volks- 
blatt“. Nije moguće, da se i srpskoj publici 
(a pogotovo publici na slavenskom jugu) ne bi 
moglo ništa bolje reći o tom umjetniku. Dopis 
o hrvatskoj umjetnosti je u najboljem slučaju 
privatno pismo bez interesa za javnost. Jed- 
nako su i ostali članci veoma malo stvarni, in- 
formativni i interesantno pisani. List, koji je 
posvećen samo umjetnosti, mora donositi samo 
najbolje s tekstovne, kao što i s reproduktivne 
strane. A ja ne mogu vjerovati, da je to naj- 
bolje. Andrija Milčinović. 


Schumannova stogodišnjica 


Neznatan je broj onih skladatelja, kod 
kojih bi se već u prvim radnjama isticala tolika 
ekskluzivna originalnost, kakovu pokazuju pr- 
venci mladoga Schumanna. Dok n. pr. Hindel 

Gluck tek nakon mnogogodišnjega traženja 


nalaze polje originalnosti, a Beethoven u Haydnu 
i Mozartu za svoja prva djela najzamamljivije 
uzore, kojima ne može da se otme — čini se, 
da je Schumann započeo karijeru umjetničkoga 
stvaranja bez znatnijega utjecaja sa strane 
starijih majstora. Spomenemo li da je liričar 
izmedju svih poeta najnaivniji, naći ćemo toj opas- 
ci neko opravdanje. Plaćaju li i epski i dramski 
pjesnici u svom stvaranju refleksijama tribut 
bilo koje cijene, ne valja zaboraviti, da im djela 
formira konačno ipak — um. Zato u produk- 
tima ove vrsti (kao n. pr. Beethovenovim) pre- 
vladjuje vazda karakter, dok naprotiv u ra- 
nijim i kasnijim Schumannovim skladbama 
— a ove su uz Schubertove i Chopinove bez 
sumnje najlirskije što ih je XIX. vijek uopće 
producirao — tražimo i nalazimo tek dušu — 
dušu pjesnika nesvladanih strasti i nepobje- 
divih boli. Nemajući dovoljna smisla za odre 
djene norme, a oskudijevajući na _ mogućnosti 
više umne reakcije Schumann jesimfoničar 
srednje ruke, ali zato uslijed intenzivne du 
ševne reakcije liričar par excellence, li- 
ričniji moguće i od samog Schuberta baš zato, 
jer je subjektivniji i iskreniji. U spomenutim 
osebinama leže ujedno glavni razlozi, radi kojih 
Schumann voli koncentraciju. On triumfira u 
skladbama neznatnih dimenzija: u pjes- 
mama i glasovirskim komadima. 
Poput Mendelssohna, Liszta i Brahmsa polazi 
i Schumann od glasovira, na kojem započinje 
Svoje stvaranje do većih i zamašnijih instru- 
mentalnih kompozicija, vraćajući se ipak od 
vremena do vremena najradje pjesmi i glaso- 
viru, koji mu jedini rasplamćuju fantaziju, ot- 
krivaju čar bujne mašte i kojima on kao naj- 
boljem prijatelju kazuje sve tihe i tajne boli 
i radosti svoje duše. 

Prve akotde tražio je Schumann (rodjen 
10. lipnja 1810.) na isluženom nekom glasoviru 
u ropotarnici svoga oca, zwikauskog knjigo- 
veže. Sve do op. 23., do ,,Nachtstiicke'', stvara 
on glasovirske pjesme tolikoga osebujnog stila, 
tehnike i izražaja, da mu neki ne uskratiše 
naziv ,,njemačkoga Chopina". Na čelu ovim 
radnjama stoje: ,,Papillons"', ,,Camaval. Scčnes 
mignonnes"', ,,Etudes symphoniques', na koje 
se nadovezuju: ,,Phantasiestiicke", ,,Kinder- 
scenen'', ,,Kreisleriana'' (posevćeno  Fradšaricu 
Chopinu), fantazija za glasovir op. 17. (po- 
svećena Lisztu), te ,,Novelleten'. Opus 11. 
,, Grande Sonate"' posvećuje autor Clari Wieck, 
jedinoj ženi, koja ga inspirira i razumije, a koju 
on tek nakon dugih i teških borbi može da 
vjenča. Utjecaj ove žene od velike je bio važ- 

nosti za stvaralački rad Schumannov. ,,Od 
boli i borba, što me stajala moja Klara", go- 
vorio je on, ,,mnogo je toga prešlo i na moje 
skladbe". 

Iza prve epohe u stvaranju Schumannovu 
dolazi znamenita  ,,Liederjahr"' —  ,,godina 
pjesama", prva godina mladoga braka. Kao 
ženidbeni dar poklanja on svojoj Klari: ,,Myr- 
then", nastavljajući Eichendorffovim ,,Lieder- 
kreis'', pa pjesmama Heineovim. Melodije naj- 
nježnijih osjećaja, dubokih i plemenitih, sa 
svim niansama okupljuju mu tada dušu. I kao 
prije u glasovirskim skladbama, polučuje Schu- 
mann i u pjesmi nove efekte. Kao preteča Wag- 
\ nerovih intencija, spaja on u pjesmi tekst sa 
tonovima, kao nitko prije njega, a pomaže mu 
u tom savršena tehnika glasovirska, koja čini, 
da njegove pjesme prve odgovaraju onom je- 
dinstvu u umjetnini, kakovo zahtijevaše antika. 

Treća epoha Schumannova stvaranja — 
ako mu rad uopće smijemo razvrstati u poje- 
dine epohe! — obiluje simfoničkim  sklad- 
bania, a ne smijemo zaboraviti njegova ,,Man- 
freda" (po Byronu), ni scene iz Goethe-ova 
,, Fausta". Na koncu bilježimo operni njegov 
pokušaj. Tieck-Hebbelov libreto romantičnoj 
operi ,,Genoveva" (u četiri čina) bio je uglaz- 
bljen dvije godine prije premijere (ova potonja 
na 25. lipnja 1850. u Leipzigu), prigodom koje 
se razvila neka afera sa rezultatom : neuspjeh 
,,Genoveve'., Tako je liričar Schumann propao 
sa svojom operom kao Schubert sa svojom ,,Sa- 
kuntalom'"' ili Wolf sa svojim ,,Corregidorom'"'. 

Na 29. srpnja 1856. umro je Schumann. 

Neuspjele simfoničke radnje i nespretni 
operni pokušaj ne umanjuju mu veličine i slave 
ni u čemu. On je liričar, kod kojega valja ta- 
kodjer utvrditi činjenicu, da se spoljašnje pro- 
porcije i u glazbi imadu mjeriti istim onim 
mjerilom, kojim i u svim granama lijepih um- 
jetnosti. Pa kao što nije razumno n. pr. epsku 
poeziju pretpostavljati lirskoj samo radi toga, 
što je opseg ove potonje manji, isto tako ne 
valja  zabacivati skladbe manjih dimenzija, 
koje mogu gdjekada po Svojoj umjetničkoj 
cijeni stajati i nad operama velikih majstora. 
Vrijedi to u prvom redu za Schumanna i nje- 
govu djelatnost. 

Paul Marsop uzdiže Schumannovu liriku 
ovim riječima : 

»,Iko hoće da uživa u toj umjetnosti, neka 
je upamti i prisluškuje njezinim tonovima, 
kad podje za mlakih proljetnih večeri da šeće 
uz žubor potočića i kad mu se pričinja, kao da 
drveće i grmlje zadrhtava rijetkim svijetlom... 


Tad će razumjeti, zašto Schumannove glaso- 
virske skladbe ne pristaju uz glasovir, upravo 
kao ni orkestralne skladbe uz orkestar. 

I rima i akordi kao od daha odveć su ma. 
terijalni za liriku jasmina i noćnih leptira..." 


Koranski. 


Prihodi 


Netom je publicirana službena statistika 
O prihodima glavnih kazališta i umjetničkih 
zabavišta u Parizu za g. 1909. Odatle se ra- 
zabire, da su brutto-prihodi svih rečenih in- 
stituta dosegli prošle godine okruglu svotu od 
51 i pol milijuna franaka spram 45 i tri četv. 
milijuna u g. 1908. Ovaj uspjeh najbliži je re- 
kordu, postignutom u izložbenoj godini 1900., 
koji je iznosio 58 mil. franaka. 

Brutto-prihodi subvencijoniranih kazališta 
iznosili su god. 1909. u 


pariskih kazališta 


Francais-u . 2,294.668 fr. 
Odćon-u 819.760 ,, 
Općra 3,149.985 
Općra Comique 2,633.699 ,, 


Ukupno 8,898.112 Ir. 


U ostalih 38 kazališta iznosio je ukupni 
prihod 30,850.450 franaka. Medju njima ističu 
se sa najvećim prihodom Chatelet (2 i 1 četv. 
mil.), zatim Apollo, Gaitć, Gymnase, Porte St. 
Martin, Renaissance, Sarah Bernard i Varietćs, 
od kojih svaki prekoračuje 1 mil. franaka. 

6 glavnih kinematografa ubraše ukupno 
1,731.408, a 40 koncertnih pozorišta i caffć- 
concerta_8,715.849 fr. Kao najbolje posjećeni 
ističu se medju ovima Cigale, Parisiana, Eldo- 
rado, Scala i Ba-Ta-Clan. 

Medju muzičnim dvoranama i zabavištima 
(Music Halls) iskazuje Službena statistika 9 
glavnih, koji 1909. ubraše ukupno 6,874.644 fr. 
Kao najizdašnije posjećeni ističu se  Folies- 
Berg&re, Olympia i Alhambra. 

Tri najveća cirkusa polučiše ukupni prihod 
od 1,671.540 fr., pet plesnih dvorana 699.902 
fr., tri umjetničke koncertne dvorane 611.274 
fr., a ostalih 5 većih zabavišta 1,039.000 fr. 


Pashiević. 


Novi smjerovi u slikarstvu 


Proučavajući dublje duh najnovije  ge- 
neracije, opažamo, da neka upravo grozničava 
trzavica posvuda prevladjuje. Njihov je duh 
posve nemiran, uzbudjen, nezadovoljan sa 
samim sobom, te se nečuvenom ustrajnošću 

natječe, da dade oduška svojim mislima i osje- 
ćajima. Specijalno pak na umjetničkom polju 
prevladjuje silna  uzbudjenost i neodoljiva 
težnja, da intimre podražaje, koji su plod otan- 
čane senzibilnosti modernoga čovjeka, zaodjenu 
novim ruhom, novom umjetničkom formom, 
u koliko je poznata činjenica, da tehnička strana 
umjetnosti uopće ne dostaje danas, da u pot- 
punoj mjeri osvijetli sve duševne podražaje, 
koji se pored neprekidnoga napretka znanja 
i umijeća sve više javljaju i poprimaju izrazitije 
oblike. 

U dokaz tomu priopćujemo slijedeći rato- 
boran proglas omanje, ali odvažne grupe ta- 
lijanskih umjetnika, koji nazrijevši nove vi- 
dike u umjetnosti, zagovaraju i nov pravac 
u slikarstvu s ovim manifestom slikara 
futurista. 

,»,Na osmoga marta 1910. iz kazališta 
Chiarella _ u Turinu, objavismo pred intelek- 
tualnom publikom od 3000 ljudi naš prvi ,,Ma- 
nifest'', energični prosvjed, koji je sadržavao 
sav naš duboki prijezir i gnjev protiv prostote 
i akademske pedanterije u umjetnosti, protiv 
fanatičnog obožavanja svega onoga, što je 
staro i rastočeno. To je bilo naše pristajanje 
uz pokret pjesnika futurista, započet lanjske 
godine od _F. T. Marinettia u stupcima pa. 
riskog ,,Figara'". 

Bitka u Turinu ostala je legendarna. Mi 
izmijenismo gotovo toliko pesti, koliko i ideja, 
da obranimo od sramotne smrti genij talijanske 
umjetnosti. I evo nas, da u momentu časovite 
stanke, označimo tehničkom preciznošću naš 
piogram novoga smjera u slikarstvu, program, 
koji se je afinnirao u najboljem svijetlu u našem 
salonu futurista u Milanu. , 

Nas, koji osjećamo duboku potrebu izra- 
žaja istine, ne mogu više da zadovoljuju oblici 
i šare dosadanjeg običajnog shvaćanja. Geste, 
koje mi hoćemo da prenesemo na platno, ne će 
više biti odraz sveopćega dinamizma, već na- 
rrosto sama dinamička senzacija. U istinu sve 
se kreće vratolomnom brzinom i rapidno mi- 
jenja. Jedan profil ne stoji nikada pred nama 
nepomičan, već se pojavlja i iščezava nepre- 
stano. Objekti se kretnjom umnažaju i preobli- 
čuju poput vazdušnih vibracija. Konj u trki 
n. p. ne pokazuje samo četvero, već mnogo više 
nogu, čije su kretnje trouglaste. 

Sve je konvencijonalno u umjetnosti. 
Ništa nije u slikarstvu apsolutno. Oro, što 
su slikari juče držali istinom, danas već može 
biti lažno. Mi izjavljujemo n. p. da portrait 
ne mora da sliči svom modelu i da slikar u svojoj 


oživanja, 


duši nosi pajzaže, koje želi da prenese na platno. 
Slikajući ljuaska lica, mi im moramo utisnuti 
svu onu atmosferu, koja ih okružuje. Prostor 
ne opstoji. Kaldrma pokvašena kišom n. pr. 
utjecajem električnoga svijetla izgleda k6 da 
iščezava i da se udubljuje do središta zemlje. 

Ko danas može još da vjeruje u neprovid- 
nost tjelesa, pored naše izoštrene i ojačane 
osjetljivosti, koja je već upoznala mračne mani- 
festacije mediumniteta? Zašto da pri našim 
kreacijama ne uzmemo u obzir ojačanu moć 
našega vida, koja nam može dati rezultate nalik 
x-zrakama? Da istaknemo neke primjere: 
lica, koja vas okružuju u automobilu pri 
trki, pričinjaju vam se, da se izmjenično množe; 
nepomična su, ali vi opažate, da mijenjaju 
mjesto : idu, vraćaju se podrhtavajući u sunča. 
nom Svijetlu, kao pravi simboli univerzalne 
vibracije. — Nijeste li često opazili na licu osobe, 
s kojom razgovarate, odsjev konjske slike, koja 
prolazi daleko po dnu ulice? — Dok u vrato- 
lomnoj trki automobil projuri mimo bezbroja 
zgrada, ne pričinja vam se, da se i same zgrade 
pomiču i stapljaju s njima? Slikari od uvijek 
polažu lica i objekte pred nas. Mi ćemo od sada 
položiti gledaoce u središte slike. 

Kako u svim modernim poduzećima ljud- 
skoga duha, svestrana i duboka osobna istra- 
uzdrmala su temeljima  dogmatičke 
umjetnosti i znanosti, na isti način struje moderne, 
koje oživljuju proučavanja, riješit će i slikar- 
stvo tradicijonalne akademičnosti. Mi hoćemo 
da pod svaku cijenu udjemo u život. Pobjedo- 
nosna znanost naših vremena odrekla se je svoje 
prošlosti, da bolje odgovori materijalnim po- 
trebama sadašnjosti. Mi hoćemo, da i umjetnost 
riješivši se svoje prošlosti, bude konačno mogla 
potpuno zadovoljiti svim našim intelektualnim 
potrebama. 

Naša preporodjena umjetnička svijest ne 
podnosi, da smatramo čovjeka za središte 
univerzalnoga života. Čovječja je bol za mas 
toliko zanimljiva, koliko i osjećaj električne 
lampe, koja pati, trza se i dršće najganutlji- 
vijim izražajima šara. Harmonija ceta i šara 
utječe na našu osjetljivost istom snagom sim- 
boličkoga uzbudjenja, kao i pornografija na 
sensibilnost starih umjetnika, 

Da shvatimo svu ljepotu jedne futurističke 
slike, nužno je, da pročistimo duh i da se oko 
naše riješi svih atavičkih utjecaja i konačno 
smatra prirodu jedinom svojom učiteljicom. 

Ako dublje segnemo u tajanstvenu harmo- 
niju šara, opazit ćemo, da žuta sjaji na našoj 
puti, da ružičasta plamti, da zelena, plava i 

ljubičasta odsijevaju u hiljadu dražesnih drh- 
taja. Bljedoća žene, koja stoji pred izlogom dra- 
guljara, poprima intenzivniju  iradiaciju_ od 
prizmatičkog sjaja, koji ju optiče. 

Ne možemo više ćutati, osjećamo u sebi 
imperativni nagon, koji nas neodoljivom silom 
nutka, da izrazimo i dademo oduška našim 
novim  senzacijama u slikarskoj umjetnosti. 
Mi hoćemo da se one od sada unapred glase i 
zvuče na našim slikama poput odjeka zagljuš- 
ljivih triumfalnih fanfara. 

Vaše oči vikle polutami, rastvorit će se 
najblistavijim vizijama sjaja. Sjene, koje ćemo 
mi slikati, bit će sjajnije od plain aire 
naših predja, a naše slike, spram muzejskim, 
sjat će kao vedar dan pred noćnom tamom. 

Mi zaključujemo, da danas ne može opsto- 
jati slikarstvo bez ,,divizionizma'. ,,Divizio- 
dizam'' za moderne slikare mora postati ,,uro- 
djenim komplementarizmom'?, koji smatramo 
apsolutno nužnim. 

Moguće da će tkogod naša nova umjetnička 
načela obijediti s dekadentstva. Na to odgo- 
varamo, da smo mi naprotiv začetnici nove 
ojačane sensibilnosti i da je naša umjetnost 
spontani izraz naše duševne jakosti. 

Mi dakle izjavljujemo : 

1. Da se moraju prezreti sve forme imi- 
tacije, a slaviti samo forme originalnosti; 2. Da 
mora sve ustati protiv tiranije riječi ,,harmo- 
nija", ,,dobar ukus" itd., jer su to elastični iz- 
razi, s pomoću kojih mogu se lako uništiti Rem- 


brandtova, Rodinova i Goyeva djela; 3. Da je 
kritika u umjetnosti ne samo izlišna već i štetna, 
4. Da je nužno riješiti se svih uobičajenih do- 
sadanjih objekata, da izrazimo sav ponos i žar; 
svu uzbudjenost i žestinu, koji pokreću dušom 
modernoga čovjeka; 5. Da je ,,urodjeni komple- 
mentarizam'' nuždan u slikarstvu, kao i slo- 
bodan stih u poeziji i polifonija u muzici; 6. 
Da reprodukcija prirode mora biti u prvom redu 
zadahnuta iskrenošću i djevičanstvom; 7. Da 
kretnje i svijetlo uništuju materijalnost tjelesa, 

Mi ss borimo : 

1. Proti falsifikovanih šara, s pomoću kojih 
se nastoji upotrijebiti navlaka starih vremena 
na moderne slike; 2. Protiv površnoga i elemen- 
tarnoga arhaizma, koji se temelji na osnovnim 
šarama i oponašajući egipatske crteže, sili 
umjetnike na neku nezgrapnu i djetinjastu sin- 
tezu; 3. Protiv ,,avenirizma'' secesijonista i 
neodvišnjaka tih osnivača novih akademija is- 
praznih i zastarjelih poput prijašnjih; 4. Protiv 
golotinje u slikarstvu, dosadne i gadne kao i 
preljub u literaturi. — Slijede potpisi slikara. 


Kako se vidi dakle i pored nekih presmjelih 
tvrdnja, koje su izraz umjetničke iskrenosti, 
ima u ,,Manifestu'' i zdravoga zrnja, koje može 
uroditi i dobrim plodom za budućnost — svakako 
je korak naprijed u shvaćanju novih smjerova 
u slikarstvu. 


Stj. I. 





ALFRED JENSEN. Društvo hrv. knji- 
ževnika čestitalo je znamenitom učenjaku Al- 
fredu Jensenu prigodom proslave njegove pe- 
desetgodišnjice, te je primilo slijedeći odgovor : 

Svenska — Akademien  nobelbibliotek,  Barn- 
husgatan 18, Stockholm 28. lipnja 1910. 

Gospodinu predsjedniku Društva hrvatskih 
književnika u Zagrebu ! Veleučeni gospodine ! 
Osobito zahvalan za čestitku prigodom moje 
pedesetgodišnjice, molim Vas, gospodine pred- 
Sjedniče i Društvo hrvatskih književnika, da 
primite izraz duboke zahvalnosti i uvjerenja 
mojih literarnih simpatija za hrvatsku književ- 


nost i budućnost. Aifred Jensen. 
* 


Prigodom smrti našega začasnoga predsjed- 
nika Ivana viteza Trnskoga primilo je društvo 
Slijedeće brzojavke: 

Dok častite uspomenu vrloga pjesnika iz 
ilirske dobi Ivana Trnskoga, dopustite, da se i 
ja iz Spljeta Vama pridružim. Nodilo. 


Za  Nestorom ilirskih  korifeja umjetnici 
S mora cvijet ljubavi na svježi humak usadjuju. 
Medulić. 


Narodni dom u Bakru žali za odličnim 
posljednjim Ilircem Ivanom vitezom Trnskim. 
Odbor, 


Smrt zadnjega muža iz ilirskog doba Nestora 
miljenika vila, pučkog stručnog i filološkog 

književnika, žarkog i nepredobivog hrvatskog 
rodoljuba Ivana viteza Trnskog oplakuje 
Hrvatska čitaonica Jastrebarsko. 


Nad gubitkom posljednjeg Ilirca zaslužnog 
Ivana viteza Tmrnskoga sa čitavim hrvatskim 
narodom dijeli žalost Hrv. pjevačko društvo 


»»Sklad'' (Bakar). 


DR. JURAJ ŽERJAVIĆ. 1. jula 1910. 
umro je u Mariji Bistrici tamošnji župnik dr. 
Juraj Žerjavić u 68. godini. Rodio se u neda. 
lekom Zlataru (13./1V. 1842.). Nakon gimna- 
zija svršenoga u Zagrebu poslan je u Rim, 
gdje je Ssvršivši teološki studij promoviran na 
čast doktora teologije. Od god. 1874. bio je 
župnikom u Mariji Bistrici. Postavši ondje 
župnikom, započe djelovati na književnom 
i političkom polju. Napisao je brošuru ,,O po- 
stanku čovjeka", kojom je pobijao nazore prof. 
Brusine. Radi političkog djelovanja bijaše 
proganjan, a djelovao je od 1897. do 1901. 
Njegovom je zaslugom uredjeno glasovito pro- 
štenište Mariji Bistrici. Ali nije posvetio samo 
tomu cijelu svoju brigu. Širio je prosvjetu u 
puku, turajući mu u ruke knjigu i podižući mu 
škole. U posljednje vrijeme podupiraše osni- 
vanje sokolskih društava, a najveći mu je djelo 
bogat dar od 200.000 kruna u svrhu osnutka 
hrvatske tehnike. Radi toga i mnogih drugih 
djela svrstavahu dra. Žerjavića u prve redove 
narodnih svećenika. Bio je članom mnogo- 
brojnih društava, a: utemeljiteljem i društva 
hrvatskih književnika. Prije nekoliko godina 
stadoše mu poboljevati oči, dok nije oslijepio 
posvema. — Sahranjen je 4. jula na seoskom 
groblju u Marija Bistrici uz veliko sučešće oko- 
lišnoga naroda. Osim toga bijahu pri pogrebu 
zastupani ,,Matica Hrvatska", ,,Društvo hrv. 
književnika", ,,Društvo inžinira_ i arhitekta", 
grad Zagreb, županija, kotar, općina. Na 
groblju se oprostiše s pokojnikom dr. Magdić, 
dr. Valjavec, dr. Ružić, učitelj Sivoš i ka- 
pelan Dumbović. 





UREDNIŠTVO primilo je OVE KNJIGE: 


Isidor Poljak, Pjesme. Nakladom 
skladišta devocjonalija S. Vuković. Sarajevo 
1910. Cijena 1 K. 

Zadrugarkoledđdar hrv. selj. zadruga 
za £. 1910. Izdala ga ,,Hrv. polj. banka“. Zagreb 
1910. Cijena 40 fil. 

M. Arcibašev, Sanjin. Roman. Pre- 
veo dr. P. Gjorgjević. Izdao R. Radulović. 
Beograd 1910. Cena 3 din. 


PORTRET Ivana Meštrovića, koji donosimo 
u ovom broju i portret M. Račkog (u 6. broju) 
izradjeni su u umjetničkom atelieru M. Bogda- 
novićeve u Zagrebu. Kako je ovo prvi put što 
donosimo radnje iz toga ateliera, upozorujemo 
ovime na njih posebice. U novije vrijeme nastao 
je veliki preokret u izradjivanju fotografija 
u tom smjeru, da se ove radnje dotjeraju do toga, 
da čine dojam umjetnina. Postizava se to time, 
što se posvećuje mnogo veća pažnja rasvjeti 
i što se u samom tehničkom rukovanju ide za 
što ljepšim uspjesima. Staro fotografsko pravilo, 
koje je izrečeno u frazi ,,Bitte freundlich" i 
s time spojeno laskanje, koje se obavljalo s po- 
moću returišanja, napušteno je posvema. Kod 
portreta je ciljem, da bude prirodan i da čini što 
više moguće dojam umjetnine. Gdjica. M. Bog- 
danović, u čijem su atelieru izradjeni spome- 
nuti portreti, otvorila je u Zagrebu atelier istom 
u oktobru prošle godine. Prije toga učila je 
dvije godine na ,,Lehr und  Versuchsanstalt 
fir Photografie" kod profesora  Emmericha 
u Miinchenu. Radnje joj se odlikuju umjet- 
ničkim ukusom te imade medju njima veoma 
uspjelih. Spominjem portrete slikara Bužana 
(u raznim tonovima), T. Krizmana, pjevača 
Vuškovića, Račkoga, Meštrovića, generala Gerbe, 
dr. Vladimira Mažuranića, grofice Drašković, 
gdjice. Kušević i gdjice. Mačvanski. M. Bogda- 
novićeva priredit će u Zagrebu doskora izložbu 
svojih radova, te će tako jamačno najviše učiniti 
za to, da ljudi i kod nas upoznadu vrijednost 
pokreta na polju moderne fotografije.  —u— 


Natječaji ,,Matice Hrvatske“. 


U oglasu natječaja u ,,Savremeniku““ br. 
7. potkrala se pogrješka, koja se neka ovako 
ispravi u retku 5 odozdo na str. 547. b):,,Na- 
tjecanjezasveovenagradetraje 
douključivo31. prosinca 1910. (de- 
sete), a za Vuščićevu do 31. pro- 
sinca 1912. (dvanaeste): 


Uprava ,M. H“. 





Vladimir Jovanović, Problem 
bliskog istoka i pangermanska opasnost. 
Beograd 1909. Štamparija Ace M. Stanojevića. 

Čedomil Mitrović, Izcrkvenog 
i bračnog prava. Beograd 1909. Izdao 
Geca Kon. Cena 3 din. 


Leonid Andrejev, Pripovijest 
osedmeroobješenih. Prevela dr. Milica 
Bogdanović. Moderna biblioteka br. 13. Izdaje 
M. Malinar. Zagreb 1910. Cijena 1 K. 

S. PARMAČEVIĆ: NEOSLAVENSKI KONGRESI 


U ovome je listu već bilo govora o neoslavizmu (,,Savremenik'' br. 7.). Mene 
je zapala zadaća, da progovorim o drugom pripremnom neoslavenskom kon- 
gresu, koji se obdržavao u prvoj polovici mjeseca juna o. g. u Sofiji. Na poziv 
uredništva činim ovo to radije, što je eto od toga kongresa proteklo već dosta 
vremena, tako te ću imati izvjesnu potrebnu udaljenost od predmeta. 

Jer je u .,Savremeniku" posljednji put prikazano ,,novo slavenstvo', ja se 
na tu temu ne ću povraćati. Reći ću samo — nešto je od toga uostalom već 
iNu pomenutom članku drugijem riječima rečeno — da je slavenofilski pokret, 
čiji je nastavak u posebnoj formi i današnji neoslavenski pokret, plod Hegelove 
filosofije. Poznat je odlični položaj i ugled Hegelov u filozofiji polovice XIX. 
vijeka. Hegel je u svom njemačkom patriotizmu filozofički naučao, da će Nje- 
mačka svojim silama i sposobnostima preporoditi Evropu. Sljedbenici Hege- 
lovi u Rusiji dakako objeručke prihvatiše ovu misao, samo je apliciraše na Ru- 
siju. Oni odrediše dakle Rusiji ulogu, koju je Hegel pripisivao svojoj domovini. 
Da govorimo konkretno i današnjim jezikom : Ruski, upravo moskovski slaveno- 
fili pretvoriše Hegelov — sit venia verbo — pangermanizam u svoj panslavizam, 
upravo panrusizam. Razumije se, da su i Hegel i ruski slavenofili imali na umu 
najidealnije nakane, da su htjeli postići najplemenitiji humani i demokratski pre- 
porod stare Evrope. Ovdje ostavljamo na stranirpitanje, kakovim su sve na- 
pornim sredstvima išli za svojim ciljem. Kasnije se dakako taj idealni oblik slavjano- 
filstva izrodio pretvorivši se u neki carski panrusizam, što potiskuje svaki slo- 
bodni kret svakoga slavenskoga naroda, pa i ruskoga. 

Preskočivši nekoliko detalja u razvoju slavenskoga ili recimo sveslaven- 
skoga pokreta prelazimo odmah na sadašnje stanje njegovo i na sadanju nje- 
govu formu: neoslavizam. Tek prije valja da kažemo, da svatko može naći 
informativne podatke o starom slavenofilstvu, njegovu zarotku i razvoju u knjizi 
Aleksandra Mihajlovića Skabičevskoga : Povijest novije ruske knji- 
ževnosti (Svezak ]I.). Izdala je ovu knjigu i ,,Matica" Hrvatska" za g. 1907. 

Neoslavizam — današnja forma slavenskoga pokreta — nije suviše staro 
čedo starijega — u kratko gore opisanoga pokreta — koji preko Hegela datira 
iz Rusije. Ovu je formu — a to iznosi i Srpski književni glasnik u svesci od 
46. jula — stvorio dr. Kramarž, poznati vodja mladočeške stranke i agilni za- 
stupnik na carevinskom vijeću. Za nas je već ovime uglavnom izražena i razlika 

izmedju staroga ruskoga slavenofilstva i modernoga češkoga neoslavizma. 
Rus je — kako vidimo iz najboljih djela njihove literature — sklon širokim, 
ma i nerealnim, koncepcijama, zanosima, maštanjima, što se razbijaju o ovu 
ili onu zapreku. Čeh je naprotiv realan, praktičan, on više računa, a manje sa- 
njari, on više misli razumom, no srcem. [| ovijem je — kako rekoh — izražena 
razlika izmedju starijega i modernoga slavenskoga pokreta. 

Dok stariji slavenofili nijesu gledali u prvom redu na to, da Slavene kulturno 
zbliže i na tom praktički radili, to je češko neoslavenstvo dobilo snagu baš u 
ideji — koja se uostalom javljala i prije Kramarževe akcije — u ideji slavenskoga 
zbliženja na kulturnom i ekonomskom polju, ostavivši po strani sve političke 
aspiracije svoje i pojedinih slavenskih naroda. 

U tom je smislu dr. Kramarž radio već nekoliko godina, pa je plod njegove 
idejne akcije bio prvi pripremni praški kongres g. 1908., a eto sada i tu nedavni 
kongres u Sofiji, premda je materijalno za sastanak ovoga potonjega najzaslužniji 
Stjepan Savvov Bobčev, profesor sofijske univerze i predsjednik Slavenskog blago- 
tvoritelnoga društva u bugarskoj prijestolnici. 

O njemu je nešto prije kongresa napisao Poljak, poznati mladi prijatelj Hrvata, 
Tadeusz Stanislav Grabowski, broširu. U njoj nalazimo tačnih podataka o nje- 
govu životu, progonstvima sa strane vlasti i akciji pod različitim bugarskim re- 
žimima. 

Na neoslavizam, kako ga zastupa Kramarž, pristadoše svi najbolji duhovi 
medju Slavenima. To dokazuju imena učesnika na praškom i na sofijskom kon- 
gresu. Svuda se naglašavala korist i mogućnost slavenskoga zbliženja na kul- 
turnom i ekonomskom polju, koliko mu se god stavljalo zapreka sa strane onih, 
koji bi nerado vidjeli jako i složno slavenstvo. 

I opet moramo prijeći radi prostora preko mnogih detalja, pa se zaustaviti 
samo kod drugoga pripremnoga kongresa neoslavista u Sofiji, što se vršio od 
7.—10. jula 0. g., i kod nekih najbližih njegovih antecedencija. Ne mislimo ovde 
i ne bi vodilo svrsi spominjati kroničarski čitav tečaj kongresa. Ali nužno će 
biti spomenuti njegove zaključke, koji na svakoj skupštini, svakom kongresu 
. vrijede — da se poslužim tudjim riječima — kao pozitivni rad. 

Kao što prije svakoga slavenskoga kongresa, tako se i prije ovoga posljednjega 
s različitih strana dizala bura protiv njega, protiv njegovih priredjivača i protiv 
nekih učesnika, čim se saznalo, tko će sve ići na taj kongres. Iz pojedinih nesu- 
glasica slavenskih naroda nastojala je njemačka štampa izbiti za sebe poli- 
tički kapital. A valja znati, da je uglavnom u polemici prije kongresa sudje- 
lovala uz slavensku štampu samo — njemačka. U koliko je sudjelovala ostala 
evropska, romanska i engleska, bila je na strani Slavena, osim eventualno ko- 
jega glasa talijanskoga javnoga mnijenja. 

Prije kongresa nastojao je jedan dio slavenofobske štampe uliti ulja u oganj 
rusko-poljskih raspra, u strasti poljsko-rusinske napetosti i napokon u macedonski 
nesporazumak srpsko-bugarski. Možda je i to ponešto doprinijelo k tomu, što Po- 
ljaci nijesu službeno sudjelovali kod sofijskoga neoslavenskoga kongresa. Fakat 
jest, da je teško biti čovjeku u društvu s onim, koji ga — gdje može — tlači i 
prezire, kao što to čini oficijelna Rusija prema poljskoj manjini i kao što čine 
opet Poljaci prema manjini rusinskoj. No mi držimo — to je naše lično uvje- 

renje — da stoga nije bilo nužno, da Poljaci na kongres ne dodju. Na kongresu 
su bila — i toga se svatko strogo držao — politička pitanja isključena. U kulturnim 
je pitanjima debata bila otvorena i dopuštena. Tom je prigodom bilo moguće 
svakom slavenskom narodu iznijeti u pravoj formi svoje želje i tužbe. Upoznava- 
njem ovih na tako odličnom zboru — kao što su bez sumnje slavenski zborovi 
— nestajalo bi žalca i oštrice jednoga slavenskoga naroda prema drugom. Onda 
bi lako i kod kuće nastao drugi odnošaj, mi držimo : bolji odnošaj. A pasivnost 
vrlo je rijetko dobro oružje u borbi, dapače znade biti i vrlo opasno. I mi — 
iskreno da rečemo — ne vidimo koristi od apstinencije Poljaka. Naše su sim- 
patije — valja da odmah kažemo — na strani Poljaka, kad se radi o njihovu 
potlačivanju sa strane Rusa, ali se odlučno obraćaju protiv njih, kad se rad lo 
isto takovu potiskivanju Rusina s njihove strane. Doista — a to je liberalna štampa 
već toliko puta naglasila — jedno od prvih načela novoga slavenskoga pokreta 
valja da bude: puštanje slobode i slobodnoga razvitka svakome slavenskome 
narodu, valja napraviti red unutar pojedinih slavenskih država i naroda. A ova 
će se svrha — držimo mi, ovdje tačnije ne obrazlažući stvar — postići mnogo lakše 
medjusobnim upoznavanjem i iskrenom izmjenom misli, nego demonstrativnom 
apstinencijom i pasivnošću. Na sofijskom neoslavenskom kongresu ne bijaše 
dakle Poljaka, ne bijaše ostataka moskovskih slavenofila od moskovskoga kul- 
turnoga društva. Inače su bili zastupani svi mali i veliki slavenski narodi. Na 
kongresu nije došlo ni do kakova većega sukoba, i ako je tu i tamo bilo nekih 
manjih i — držimo — nebitnih nesporazumaka. Nadamo se, da on u slaven- 
skom pokretu znači jedan korak naprijed. Bilo je delegata od svih mogućih stra- 
naka : uz reakcionarca nalazili su se najliberalniji elementi, uz srpskoga radikala 
Srbin, stojeći na narodnom jedinstvu itd. Možda su reakcionarci, upravo njihovo 
materijalno prisuće kod kongresa, smetali slobodoumnom oku. No sreća je, što 
u zaključcima kongresa ne imade ni jednoga, što ga ne bi mogao potpisati i odo- 
briti svaki i najradikalniji, najliberalniji i najnapredniji Slaven. 

Kolikogod dakle bilo i nama antipatično sudjelovanje tu i tamo kojega reak- 
cionarca, opet ne može nitko ni za jednu rezoluciju reći, e je reakcionarna, nepro- 
dahnuta osnovnim mislima neoslavizma. Rezolucija o medjusobnoj iz- 
mjeni publikacija jamačno ne može da posluži reakcionarnim interesima. 
U toj se rezoluciji, izmedju ostaloga, što spada na stvar, predlaže, da seriješi pi- 
tanje osnutka jednog udruženja slavenskih Akademija, kako bi zajedničkim 
radom i sredstvima izdavale velika djela, što bi se odnosila na cijelo slavenstvo. 
Jedan korak u tom smislu učiniše tu nedavno naša Jugoslavenska i srpska kraljevska 
Akademija, zasnovavši i započevši rad oko jugoslavenske enciklopedije. 

A jednako nema ni u jednoj daljnjoj rezoluciji nikakovih reakcionarnih ten- 
dencija. Ovdje ćemo ove rezolucije redom spomenuti : U jednoj se predlaže sa ziv 
općega naučenjačkoga slavističkoga kongresa. Onda se 
predlaže, neka se pozovu slavenske akademije nauka i udru- 
ženja, da udju u što tjesniji savez. Dalje treba jedan sve- 
slavenski rječnik, čuvajući tačno jezične osebine pojedinih slavenskih na- 
roda. | ova je potreba izražena posebnom rezolucijom. Dalje se iznosi rezo- 
ucija za slavensku banku, za organizaciju slavenskog 
knjižarskoga obrta, za slavensku izložbu (koja bi se imala 

obdržavati već g. 1913. ili 1915.), za savez slavenskih turista, za 
jednu uzornu sveslavensku antologiju, za organizaciju 
slavenskih kazališta, za jedinstvenu naučnu termino- 
logiju slavensku i još koja. U ovim rezolucijama — koje nijesu 
sve nove i nepoznate slavenskim kongresima — imade toliko zdravoga zrnja, 
te je nemoguće, e ne će koje pasti i na zdravo tlo. Kako se vidi, sve su ovo 
rezolucije o kulturnim i ekonomskim potrebama, uzimajući u obzir u prvom 
redu potrebe književne i naučne u pojedinih slavenskih naroda. U njima, u tijem 
rezolucijama, nema ništa fantastično, i ako naporno, nema ništa nemoguće, 
takovo, čemu bi pojedina slavenska država s pravom mogla stavljati kakovih 
zapreka. U prvom redu stoji dakle do energije i rada vodja neoslavenskoga po- 
kreta, da se ove rezolucije doista i provedu. A jedna je od pogodbi uspješnomu- 
provedenju i ta, da nestane medju slavenskim narodima dosadanjih nesporazu- 
maka, koji idu u račun samo našim neprijateljima. 

Tečajem samoga kongresa izjavljene su važne misli, koje su po intencijama 
priredjivača provejavale kongres: važnija je ekonomska i kulturna sloboda, no 
i sama politička. Politička su se pitanja na kongresu ljubomorno izbjegavala, 
samo da ne dodje do sukoba u prvom redu izmedju Srba i Bugara. 


Kad bih pisao kroniku kongresa, valjalo bi, da još mnogo stvari spomenem, 
valjalo bi naročito da nabrojim najvažnija imena medju prisutnima, pojedine re- 
ferate, dogadjaje prigodom kongresa itd. No sve je to — ako i ne suviše iscrpivo 
— učinilo i naše novinstvo. Držeći, da se svatko za kongres toliko interesovao, 
te je pročitao barem novinske referate, ostavljam ove pojedinosti netaknute. Mislio 
sam pak, da je nužno spomenuti sve ono, što spomenuh, zato, kako bi se barem 
letimice fiksirale i na ovom mjestu ideje, što pokreću novo slavenstvo. 


DRAGUTIN M. DOMJANIĆ: NA ČARDI 


PJESNIKU GEYZI BATTLAYU 


Pustom sunčanom i beskrajnom Ali kad suton već smrači se, 
vjetar pustaija leti, gusle će plakat i pjevat, 
teška se pšenica prigiba, mamuze zvečat kod čardaša, 
skoro će zlatnu je žeti. plameno vino se lievat. 

Doći će djevojke garave Cimbal sve divlje će zvoniti, 
S rumenim cviećem u kosi, koljena punana klecat, 

vjetar će s usana jagodnih bećar će, ruku na zatiljku, 
pjesmu i smieh da im nosi. kliktat i ridat i jecat. 

Gjerma će škrinuti nevoljko, Pa kad sva čarda se razigra 
sagnut se k čardi što spava, pjana i topota puna, 

tiho ko pusta do obzorja cigo će ciknut i zaplakat, 

i ona na nebu plava. puknut za strunom će struna. 

Samo će netko se stužiti, 
sanjat o dalji i noći, 
željet će rudasto djevojče, 
da mu je nekuda proći. 


— Spominje ona se, spominje : 


makovi onda su cvali, 
stranci u čardu se svratili, 
pa su i pjevati stali. 


Ne zna ni tko su ni otkud su, 
samo su plesali biesno, 
pomamno djevojke grlili, 

k srcu ih svijali tiesno. 


Jedan ju drsko obujmio, 
oči mu strasne i crne, 
pjesmu je pjevao ljubovnu, 
i sad još srce joj trne. 


Ej, što je ponoć tu gledala, 
ne će da nikome reče, 

zna, kako poljubac momački 
dugo na usni još peče ! 


Noćnom na vrancu je pobjego, 
rušeći klasje i cvieće, 

bećar, a srce joj ukrao, 
nikada vratit ga ne će. 


OSKAR DURR: MRTVAC 


U dvanaest sati i nekoliko. časova otputio se sudbeni pristav Josip Čutić 
iz svojega ureda kući. 

Dan je bio kišovit i prohladan. Kako se pred jutro spustila kiša, sipila je 
cijelo prije podne uporno i monotono. 

Josipa Čutića nije smetalo ovo nevrijeme. Laganim i odmjerenim korakom 
išao je on ispod široka kišobrana vlažnom kaldrmom. U široka i uzdignuta ra- 
mena uleknuo se debeli i kratki vrat, kao da je glava neposredno iz trupa izrasla. 
Pa ako mu je kiša u zamahu vjetra koji put i sasula za šiju pregršt kapi, Čutić 
ipak nije uzdignuo ovratnika. On zapravo nije tu studen ni osjećao. 

Čitava njegova pojava odavala je čovjeka lijena i ugojena. U vodenim očima 
kao da je za uvijek zaostala dobra mjera noćnoga sna. 

Kad je Čutić pozvonio na električno zvonce svojega stana, otvore se za 
Čas vrata i pred njim stajaše njekova lijepa i mlada žena. 

Druga je godina. što se je udala za nj. 

Čutić smjesti kišobran u kut iza vrata i pozdravi ženu. Onda lijeno podje 
do nje, rukom prigne njezinu glavu (ona je nešto veća od njega) i poljubi je 
u lice. 

Da ga je tko u takovom času zapitao, zašto on to radi, Čutić bi za cijelo odgo- 
vorio bez izražaja ma kakove sumnje: — Čini mi se iz navike. 

Dora — tako se je zvala Čutićeva žena — osjeti njegov cjelov kao dodir 
polustudene ruke i pomisli — a na tu se misao bezbroj puta svraćala u sličnim 
prilikama —: — Mrtva li čovjeka... 

Potom se Čutić jednako lijena koraka. otputio u sobu ; Dora je pošla, da 
prigleda objedu. 

U sobi je bilo polutamno. Kroz bogate i teške zastore škuro je prosijavao 
kišoviti i tmurni ljetni dan. Lijeno su puzale sive sjene iz kutova sobe i lijegale 
po tim predmetima. koji svojim korektnim namještajem nijesu odavali niti jednu 
intimniju i prijatniju notu. 

Čutić stupio k prozoru i sanenim očima zagleda se u dio mrtve ulice, što 
se je odavle mogla vidjeti. Tako je to običavao činiti kroz mjesece i mjesece, 
tako je to učinio i danas. 

Jednu ruku zatakao je u džep od hlača, drugom je prevrtao zlatni lanac, kojim 
Je opasao svoj dobro ugojeni trbuh. Uzto je pjevuckao u bradu nekakvu poznatu 
— već bezbroj puta opetovanu talijansku melodiju. A sve je to činio — kako je 
sam u šali običavao govoriti — da ušutka glas svojih misli, koje i onako nijesu 
ni suviše bujne, ni suviše jogunaste. 

Objedovalo se jednako sporo i jednolično. Čutić je istina pripovijedao Dori 
nekakov dogodjaj iz svoje uredovne prakse, ali očito, kao da sam ne vjeruje u 
zanimivost onoga, što pripovijeda. Dva tri puta nasmijao se je dapače, a taj je 
smijeh popratila i Dora onim tipičnim osmijehom, što se radja u mišicama oko 
usana, a dalek je od svega, što kopa i ruje u duši čovjeka... 

I doista, Dora je samo na oko i preko volje slušala Čutića. Ona je već na- 
vikla njegovoj šutnji, kad se je nesmetano mogla podati čaru uzbudjenja i pri- 
tajene čežnje, koja ju je od dulje vremena ovamo veoma često snalazila. 

Svako poslije podne ide Dora u pohode Marti Nežićevoj. Boravak u njezinoj 
blizini tako joj omilio, da je za nju postao gotovo životna potreba. Već kod prvih 
srdačnih riječi, što bi ih prijateljice izmijenile, oćutila bi Dora, da je to zapravo 
njzine dom, mio i topao, kako ga je ona sebi zamišljala još u godinama svojega 
djevojaštva. A _ Marta je to dobro opažala, pa ju tetošila kao daleko mladju 
drugaricu, i ako su bile vršnjakinje po godinama. K tomu je Marta bila udovica, 
pa je Dori rado savjetom u pomoć priticala, uvjerena dašto, da je njezino is- 
kustvo daleko veće od Dorinoga. 

Ali nije ovo jedini razlog, zašto je Čutićev dom postao Dori tjeskoban. 

U gospodje Marte nastanio se u ovo posljednje vrijeme svršeni pravnik 
Arsenije Kostić. On je često zalazio k Marti i pun dokolice znao je ondje pro- 
sjedjeti čitave sate. Tu se upoznao i s Dorom. 

Iza prvoga poznanstva rekao je Arzen gospodji Marti : 

— Gospodja Dora osobita je žena. S njezina sam oka oćutio pritajenu čeznju, 
koja je zavrijedila, da bude opjevana. Šteta, što nijesam pjesnik. 

— Ona je nesretna, reče gospodja Marta. 

— Nesretna, opetovao je Arsen Martine riječi, kao da ih hoće ustaliti u 
mislima, a onda reče glasno : 

— Tko vrijedja ovakovu ženu, okrutan je barbar... 

Ovaj je dialog gospodja Marta sutradan vjerno ispripovijedala Dori Čutićevoj. 

Kostić je bio iskren, kad je govorio, da ne pjeva pjesama. On se je istina 
u društvu dama rado lijepo izražavao, ali je pri tome uvijek pazio, da mu govor 
ne bude suviše napirlitan, i da ne učini dojam naivnog zanosa. 

— Vi nijeste potpuno iskren, vaše su riječi uvijek proračunane, a često 
kao pročitane, reče mu jednom nakon oduljega poznanstva gospodja Dora. 

— S tim bolje za mene — odgovori Arzen upirući svoje velike crne oči 
značajno u Doru ; — žene ne ljube suviše iskrenu konverzaciju. Slične su djeci, 
jer vjeruju u iluziju, i ljube samo onda, ako su kadre u iluziju vjerovati. 

Iz Dorinoga pogleda čitao je Arzen, da je ugodno iznenadjena njegovim 
odgovorom. 

— Arzene — reče ona nakon kratke stanke — a tako ga je Dora danas po 
prvi put nazvala — kažite mi iskreno, vjerujem li ja u iluziju i mogu li ljubiti? 

— Vi još niste našli ženu u sebi. Nesigurna ste i sa strahom idete u susret 
tomu času. Ali vi ste uvjerena, da taj čas doći mora, pa ćete onda po prvi put 
osjetiti plameni, opojni cjelov ljubavi. 

Arzen je ove riječi izgovarao čitavim žarom južnjačkoga temperamenta- 
Dora se nešto smuti, i u obraz joj sune mlaz tople krvi. 

Nekoliko časova po tome Arzen je Dorinu lijepu ruku obasuo s mnogo 
vrućih cjelova. 

Kad se je toga dana Dora kući vraćala i razmišljala o svemu, što se je do- 
godilo, nije se ni dalekom slutnjom svratila k svojemu mužu Josipu Čutiću. 

— Vi još niste našli ženu u sebi. Ali vi ste uvjerena, da taj čas doći 
mora... — s tom je mišlju pošla Dora na počinak, dok je njezin muž mirno: 
sjedio uz pisaći stol, preko volje listao po novinama i odbijao guste oblake 
dima iz svoje obligatne ,,večernje lule". 

Takim uspomenama zabavljala se Dora i danas kod objeda. S istim bijaše 
zaokupljena i onda, kad je poslije objeda sjela na sofu sučelice svojemu mužu 
i listala na koljenima po posljednjoj svesci pomodnog journala. 

A njezin muž nastavljao je svoj jednolični život, nijem i nehajan za sve, 
što je trzalo dušom njegove mlade žene... 

Po svršenu objedu ustane, naravna svoj prsluk, protegne rukama i pošto 
se dva tri puta prošetao sobom, sjedne k svom pisaćem stolu. 

Tu mu je žena već pripravila čašu s vinom, iz koje bi on svako poslije podne 
lagano potezao i zurio kroz prozor u pusti i mrki dan i u onu množinu gradskih 
krovova, s kojih se pušila vlaga kišovitog ljetnog popodneva... 

Rijetko se dešavalo da bi Josip Čutić svrnuo pogled na svoju ženu, da 
ju što zapita ili da joj što pripovijeda. On je nastojao, da potpuno uživa ne- 
gibanje i sanenu tromost duse sita i dobro: ugojena čovjeka. Čisto se bojao i 
otimao času, u kojem bi istom kakova misao il nritajeni osjećaj pokušali da 
probiju ledenu koru, što mu se svalila na dušu... 

— Što dalje živim, biva mi sve jasnije, kako je ludo i bezglavo baviti se 
mislima, od kojih patiš sam, a općega zla ne makneš ni toliko, koliko bi zmmo 
od prašine. Zla je u svijetu toliko, koliko ga upravo mora biti. Tko u to ne vje- 
ruje, gleda u krošnju, a ne mari za korijenje. Razumiješ li ti to, Stjepane — 
govorio Čutić jednomu od svojih davnih prijatelja, kojemu je nakon mučnoga 
natezanja napokon ipak za rukom pošlo, da Čutića privede razgovoru. 

— Evo, to ti kažem, kad već hoćeš, da mudro pripovijedamo — nastavljao 
on, i pri tom bezbrižno otresao pepeo s cigare. — A što vi govorite o nekakvoj 
borbi za čovječja prava, o nekakvoj sreći ljudskoga društva, to su trice i lude 
igračke za lakomišljene ljude. 

Čutićev prijatej gotovo je već požalio u duši, što ga je nukao razgovoru 
Ipak se svlada i pošto je Čutić dovršio, prihvati ponešto hinjenim mirom : 

— Ali, brate, ne govori kojsšta. Da svi ljudi prekrste ruke i slegnu rame- 
nima i da kažu, kao što evo ti govoriš ,,A šta misao, šta borba. To su sve trice 
i lude igračke“, reci, ne bi li se u isti čas i sam život za uvijek svršio? ... 

— Mene zapravo i nije briga za život i njegovu sudbinu — govorio je 
Čutić jednako mimim i tromim glasom — jer zato, što sam ja dio tog života, 
još ne slijedi, da on na mene ima pravo stavljati ma kakove tražbine. Ono, što 
ga ide, to će si on uzeti, pristao ja na to ili ne. Ako on dakle nekoga nagoni 
na misli i borbu za nekakova ,,ljudska prava", prosto mu bilo, jer je to stvar 
života i njegovih hira. Mene je od toga posla poštedio i ja nemam razloga žaliti 
se na to. 

— Ta to je fatalizam — govorio mu prijatelj očito razdražen — velim ti 
fatalizam najbjednijega kalibra. Reci Čutiću, kad si ti poduzeo šta velikoga, kada 
si uopće radio ustrajno i žilavo, da stvoriš ma šta? Nikada! Tvoj fatalizam 
nije plod razorenih i razrušenih osnova, a zato ti ponavljam, da je bijedan, a 
. stvorio si ga, da umiriš svoju savjest i da ispričaš pred samim sobom svoju bes- 
primjernu lijenost. Takovo je mudrovanje uvreda za čovjkea, jer mu oduzima 
pravo, da svijesno i samostalno prekraja život. To je nadmetanje lijena čovjeka, 
koji misli, da je smisao života kopirati zimski san medvjeda. 

Josip Čutć nije odgovorio žestokom napadaju svojega prijatelja. A kad je 
ovaj nastojao. pod svaku cijenu izazvati Čutića, ovaj nehajno kao dii — 
zovne konobara, isplati račune i reče na polasku : 

— Pustimo to na stranu. Čemu raspravljati o predmetu, na kojem se ništa 
ne može mijenjati. — I pošto je iskapio svoju još na pol punu čašu, podje 
k vratima i ispane lijena koraka na ulicu. 

A prijatelj njegov gledao je"za njim pola sažalno, pola srdito i mislis 

— Badava tvoj stojični mir, brate i rode moj, badava ! Prebrzo si živio, Čutiću, 
a sad si na dnu svega, što život daje čovjeku samo škrtom i odmjerenom rukom. 
Tvoje" je mudrovanje slično na oko bezbrižnom fićukanju čovjeka, koji se nalazii 
nad ponorom svoje vlastite bijede. 

Kad je o tom susretaju s prijateljem Čutić nakon više dana govorio ženi 
svojoj, Dora je s interesom pratila njegovo kazivanje. Pa ako mu i nije kazala 
svojega uvjerenja (što Čutić od nje medjutim nije ni tražio), ipak u duši svojoj 
ona je privoljela Čutićevu drugu... 

Lagano i tromo odmicale su prve popoldašnje ure. Jednako sipi mlaka, ljetna 
kiša i u zamahu topla vjetra udara mlazom o prozore. Sa stijene se čuje mono- 
tono* tikanje dobnika. Gospodja Dora prisluškuje tim jednoličnim udarcima 
htjela bi da ih požuri, da što prije otkuca željno iščekivani čas... 

— Zar bi doista bilo vrijedno proživiti život u ovakovoj osami — govo- 
rila sebi Čutićeva žena — kad izvan te osami ne bi bilo ljudi, koji znadu ispuniti 
život srećom, u jednom te času otštetiti za sve, što drugi i mnogi dani donašaju 
sobom sitničavog i svagdašnjeg . ... 

Zabavljena takim mislima Dora se je gotovo nekim osjećajem zahvalnosti 
spominjala Arzcna, za kojega je jednom u rovjerljivu razgovoru kazala Marti: 
,Marto, ti ne znaš, koliko moram zahvaliti Arzenu. Otkad njega znadem, sati 
mi brže prolaze, svaki me posao više veseli.“ 

I doista. S pojavom Arzena Rostića Dora se je u ovo posljednje vrijeme 
sretala gotovo na svakom koraku, i svaki put osjeti se ugodno uzbudjena radi 
pomisli na nj. Ni u jednom času ne pade joj na um, da bi takovo sjećanje mogao 

biti grijeh ili barem nekakova nepravda, što ju nanaša svojemu suprugu. Na- 
suprot — ona se je tomu sjećanju podala čitavom dušom. Nije rijetko bivalo, 
da je usred kakovog posla morala zastati, jer je ćutila, kako joj se grudi na- 
Pinju s jake navale slatke uzbudjenosti. Svaki put pobrzala bi tada u sobu, 
otvorila"vretinac ormara, u kojemu je čuvala svoje dragocjenosti. izvadila Arze- 

novu sliku (— još je nikada ne obuze strah s pomisli, da bi ju Čutić mogao naći 
i štogod posumnjati —) i pošto bi ju čas promatrala, prislonila bi ju k usnama, 
poljubila, pa opet brzo spremila u ormar. 

U takom času u Dorinim je očima odsijevao tračak tihe i bezazlene sreće .. . 

Nešto poslije tri sata digne se Dora sa sofe i laganim korakom podje prema 
izlazu. — U to je doba redovno polazila u pohode Marti. 

Josip Čutić srkne iz čaše i tu mu zapne oko na ženi, čija se lijepa pojava 
već gubila za krilom poluotvorenih vratiju. Čas gledao za njom, onda makne 
glavom i opet svrne pogled u mutni i tromi ljetni dan. 


— Kud to dan za danom polazi Dora... — i Čutić odbije gust oblak 
dima, koji se polagano raspline u sivom zraku polutamnog kabineta — K Marti... 
Marta je sama, pa im u društvu brže prolazi vrijeme . . . Brže ..., dakle ne onako 
odmjereno, jednolično kao tu, gdje se nije ništa pomaklo, ništa promijenilo dane... 
mjesece ... godine... A čezne li Dora za tim, da se nešto promjeni, da ne bude 
danas kao sutra i jučer... Ne..., ona je tomu životu privikla, ona ga snaša kao 
što ga snosimi jaisvatko, kojemu nijesu porasla krila, da ludo poleti i ugine... 

Čutić stane časom u mislima i srkne iz čaše. 

... U Marte stanuje Arzen —: (Arzen je dva tri puta bio zajedno s Martom 
kod Čutićevih). U Arzena je lijepo i zavodljivo oko. Ili mi se to u ovaj čas samo 
tako prividja. Svejedno... svejedno... to ništa ne mijenja na stvari... i 
Čutić pokuša, da se otrese te lude brige. 


Ali kad se je Čutić iza nekoliko časova spuštao niz stepenice u ured, pro- 
ganjala ga je svejednako ista misao : 

— A poznam li ja zapravo tu svoju ženu... — Ima ljudi, koji su kao i 
djeca zadovoljni samo onda, ako ih nadariš igračkama i bajkama ! Pa ako im 
ih ti ne daš, poći će drugomu, koji je darežljivije ruke. — A nije li jednoga dana 
mogla pomisliti i Dora: Dosadan je; dan za danom sjedi tu kraj mene ravno 
tako kao uz kakovu suvišnu i bescijenu stvar. Nikad da me zagrli, da mi reče 
riječ, od koje srce poskoči i krv uzavlije. Leden mu je cjelov, suh i dosadan... 
Dosadan si, dosadan ženi svojoj — Josipe Čutiću ! — | jednoga je dana osjetila 
ona potrebu da poskoči, da poleti krilima, da se sretna osjeti u zagrljaju dru- 
goga muža ! — Ha, Čutiću, nije li i tako mogla misliti tvoja žena? — pitao Čutić 
samoga sebe zaustavljajući korak, a mlaka ljetna kiša življe zatipka po raza- 
petom Čutićevom kišobranu. 

— Recimo dakle, da jest, i Čutić pomakne dlanom desne ruke, kao da 
nešto prebrisuju. U susret joj je izašao Kostić. On je mlad, gibak i razgovorljiv. 
Dora naslonila glavu na njegovo rame i rekla mu je: ,Ja te ljubim". — Jest 
tako mu je nekako morala govoriti. A on joj je tepao riječi, što ključaju u krvi, 
a upaljuju kao oganj... 

I dok ti žena ljubaka s drugim, ti, Čutiću, dimiš iz lulice i kopiraš san zim- 
skoga medvjeda. 

Dobro, dobro si ono kazao, ti golišavi tiču Ikarovih krila! — i trome crte 
Čutićevog lica prime nešto kao mrvu života i vatre. 


Čutić se približio uredu. Hod mu je opet spor, crte lica mirne i neizrazite. 

Kad je stupio u svoju uredsku sobu, reče drugu, koji se je upravo spremio 
k spisima : 

— Čuješ brate, danas sam obreo svoj pravi poziv. Postat ću romansje . 

— Loša dosjetka, otpovrne mu ovaj suho i opet se nagne nad svoje spise. 

Sasvim slučajna opaska Čutićevog druga navrati njegove misli opet k Dori 
i Arzenu. Istina, bilo je to ponavljanje svega onoga, što je malo prije smislio, 
ali osjećaj sumnje postajao je sve izrazitiji. Uzalud je pokušavao, da dosjetkama 
presiječe ,,be.mislene i lude kombinacije", slika njegove žene u zagrljaju drugoga 
muža (— a da je to samo Arzen Kostić mogao biti, na to bi Čutić sad već i 
prisegao —) nije mu dala oduška. Nemirno se je vrtio na stolcu, u akte nije još 
ni zavirio, samo ih makinalno prebacuje po stolu. Inače tromi i mirni pogled 
Čutićev danas bi se svaki čas zaustavljao u drugom kojem kutu uredovne sobe, 
kao da proganja dosadnu koju mušicu, što mu pod nikoju cijenu ne da mirovati. 

Ovaj štropot stolca i šuškanje po aktima u velike začudi Čutićevog druga 
Svaki čas pogledao bi ispod oka na nj i uz čudni smiješak kimao glavom. A kad 
mu je toga šuškanja bilo i previše, smrsi medju zubima : 

— Čuješ Čutiću, te tvoje novelice nekako te gadno škakljaju u krvi. 

— Do vraga, sad ću još postati smiješan u ovoj pozi romantičnoga viteza, 
pomisli Čutić i postidjen zakopa glavu medju akte. 

Pred Čutićem nicali reci, riječi i slova sve nekud mutno, konfuzno, ispre- 
metano. 

— Što to ovi ljudi neprestano mole, tužakaju, sumnjiče? Zar nije pametnije 
sjesti pred kapiju, zapaliti lulu i gledati u zvijezde? A kad ti dodje susjed, pa 
te grune pod rebra, jer si ispružio nogu u ono, što on zove svoje, podvuci krake 
k sebi i reci dobrodušno : ,,Hvala ti, što si me podsjetio i oprosti. Eto, zagledao 
sam se u zvijezde, pa sam se zaboravio i sgrijesio?..., 

Ali trista mu jada — prene se odjednom Čutić — ta ja moram da riješim 
ove spise. 

| opet zarine Čutić svoje ruke medju akte (ne zna se već po koji put) si- 
leći se, da nešto pročita, uredi i riješi, ali uzalud, posao mu ne krene s mjesta. 
Što je dalje čitao, sve je manje shvaćao, a napokon mu se sva ta gomila akata 
pričinila kao golemi i nesnosni tovar pukih besmislica, za koje bi bilo NAJEPNE nI 
riješenje, da sve to pokupi i baci u oganj. 

Ali ako bi potom — pomisli Čutić — došao predstojnik i piljio u njega 
mirnim i pronicavim pogledom, ne kazujući ni bijele, dok ne svrši posao, kad bi 
bio gotov pozvao bi ga za cijelo k sebi i kazao mu : — Čutiću, ostavite ovaj 
ured i ne vratite se više. Otidjite kamo vas volja. Hoćete li k ženi, recite joj : 

»Čuješ ženo, ja sam skrasio. Dosad sam ja tebe hranio, od danas hrani ti 
mene. Meni se hoće mirovati, dimiti lulu i gledati u zvijezde... .?. 

— Opet žena! — i Čutić smrsi medju zubima nekakvu kletvu. I sada je 
nadošlo nešto, što se Čutiću još nije desilo. I žena i predstojnik i hrpa ovih 
spisa, sve se to nekud uskomsšalo, izobličilo i ispremješalo u njemu. On je na- 
pinjao obrve, šuškao rukama po spisima, premetao stolcem, da tu ,,zakučastu 
ludoriju' razmrsi, ali nije mogao. Napokon se sav taj kaos premetnuo u ogromnu 
žutu i prašnu pergamenu, svu išaranu nekakovim ogromnim crnim pismenima 

Čutić pročita : ,Josip Čutić, sudbeni pristav, 39 g. star, optužuje svoju ženu...“ 
sve drugo bilo je nečitljivo osim imena Arsena Kostića, koje je na ovoj perga 
meni bilo bog zna s kojih uzroka tri puta podcrtano ... 

— Daklem akt, puki akt, koji je slučajno prešan, a ja sam ga nekud zameo 
zabacio, zaboravio. Sad je stvar urgirana, treba da se riješi —; tomu se je 
Čutić domišljao, kad se je pol sata po tom lijena koraka približavao stanu go- 
spodje Marte. 

Svoju ženu zatekao je Čutić u zagrljaju Arzena Kostića. 

— Oprostite — reče, kad je, a da nije ni pokucao na vrata, banuo u sobu 
— oprostite, nijesam doista mislio smetati. Kako vidite, nevrijeme je, pa sam 
potražio zaklona pod krovom gospodje Marte. Oprostite ... 

— Gospodja Marta nije kod kuće, — reče zbunjeno Arzen. Očito on u prvom 
iznenadjenju nije prepoznao Čutića. 

Dora problijedi i s grla joj se otkine mukli glas: ,,Moj muž — Čutić.. .? 

— Ne smeta, nastavljao on mirno i kao nehajno za Dorinu uzbudjenost 
gledajući ravno u Arzena, — napokon važno je, da je ovdje moja žena. 

— Doro, digni se! — obrati se sad Čutić k njoj — sprema se nevrijeme, 
idemo kući. | 

Arzen Kostić stajao je usred sobe kao ukopan. 

Čutić pridje k svojoj ženi, ponudi joj ruku i izvede ju iz sobe. 

Dora mu se podala nijema, blijeda i očito nemoćna... 

Sve je to govorio Čutić onim istim lijenim i tromim glasom, kojim je odu- 
vijek susretao ženu, prijatelja i svakoga, koga je poznavao. 

. . . Vani je kiša sipila tromo i lijeno, mutni oblaci nadvili se nad obzorje ne- 
pomično i mrtvo, kao da i ne misle više maknuti svoje suzne oči sove krajine... 

— Zgriješila sam pred Čutićem, mislia je Dora, dok je spremala večeru, i 
nekakav pusti i pečalni osjećaj svalio joj se na dušu. Ona se istina nije ni sada 
domišljala u čemu je zapravo njezina krivnja, ali pomisao, da ju je zatekao u 
zagrljaju ljubljena muža, smučivala ju je i ispunjala strahom. 

—Zašto...zašto ...je šutio — zašto me nije progonio, karao, zapovijedao, 
što i kamo ću sa sobom? — Pa i danas on šuti, kao da se ništa dogodilo nije, 
a ipak me je zatekao u zagrljaju, u grijehu... 

I Dora osjeti nešto kao prezir spram toga ,,mrtvog čovjeka"? Čutića. 

Dok se Dora zabavljala takim mislima, sjedio je Čutić kraj pisaćeg stola i 
zurio u noć, koja se spremala, da bude nemirna... 

Zamah vjetra sve je bivao glasniji i pljuštao jakim mlazovima o prozore 
Čutićevog stana. Široki val svjetla s plinske svjetiljke razbijao se o kapljice 
kiše na staklima prozora i gorio tu nekakovim crvenkastim, škurim sjajem. 

U tom času on zapravo nije mislio ni na što, samo je osećao, kako mu 
nekakova studen na mahove prolazi tijelcm. Onda mu se opet pričinja, kao 
da bi preko nečesa valjalo preći, nešto preskočiti, pregaziti, i opet lagano i od- 
mjereno koracati dalje... dalje... Ali svaki puta, kad bi pokušao, da to nešto 
preskoči, ono bi se nadulo, naraslo i uzdignulo, a i iz prikrajka čuo bi se snažni, 
krešteći glas : ,,Gurni tu nzman, da se štropošta u jarak !" Iz tih mutnih slutnja 
prene Čutića škripa vratiju. To je Dora unilazila s večerom. 

Čutić se malo lecne i pogleda svoju ženu. Ona se smuti i ponikne licem. 

Kod večere nijesu izmijenili ni riječi. 

Čutić je mislio: — Ne...ne...sve je opsjena nedostojna trijezna čovjeka. 
Treba zaboraviti i poći dalje, jednako mirno, odmjereno i nehajno. 

Dora se nečega strašila, što će doći u toj mrtvoj, pustoj noći, kad podje 
na počinak. | pri toj misli mijenjala je boje iz časa u čas... 

A inače sve je bilo jednako kao i prije. Iz svih kutova sobe kao da je pu- 
zala Sutnja i dosada, pršila u spamom zraku sobe, lijegala nad tjeme ovih 
ljudi, koji po prvi put oćutiše, kako život u svojoj vječnoj prpošnoj igri i 
gibanju goni u svoj vrtlog svakoga i ne pita, da li će čovjek tome privoljeti 
ili ne... 

Dora je već dva, tri puta pogledala na razotkrite bračne postelje, ali joj 
se pri svakom pogledu smutila duša. Monotono otkucavali časovi s dobnika i svaki 
kao da joj je donosio novu mjeru umora i težine, s koje joj ruke nemoćno pa- 
doše niz tijelo, a u nogama osjećala kao talog olova. 

Već je odavno odbila deseta ura, kad su Čutićevi redovito lijegali na po- 
činak, ali danas se nitko ne pomaknu s mjesta. 

Dora se čisto bojala samo maknuti tijelom, da ne izazove pogled svojega 
muža, za koji je stalno držala, da je izmjenjen, tudj i strašan. 

Ipak nešto prije 12 sata odluči se ona prva, da podje na počinak. 

— Ostanem li još samo časak, srušit ću se od umora, pomisli i lagano, 
gotovo bez štropota podje prema postelji. 

— Ona je sanena..., javi se nešto u Čutiću i on se zagleda u svoju ženu. 

Dcra osjeti njegov pogled, i srce joj >e stine u njedrima. 

Dok je Dora skidala haljine, Čutić ju je uporno promatrao. U polusjeni sobe 
gledao je njezine pune grudi sapete strašću i životom mlad» žene, kako se u 
brzom ritmu spuštaju i dižu, i sprečavaju dah u grlu — i savršenu onu liniju 
bokova, što se gubila u sjeni tamo prema oroj sitnoj i lijepoj Dorinoj nozi. . .. 

|I ruke je njezine gledao — dva stupa ranog zimnjeg snijega —, koje mu je 
za prvih dana bračnoga života tako grčevito savijala o vrat... 

Nekakove krvave mrlje prosuše se Čutićevim licem, u očima ga zapeče kao 
žeravica. Onda mu bude, kao da ga je obuzela bijesna želja za tom žslnom, 
koja će mu prsa raznijeti. Ali dok je teturao do nje, izmiješa se topli osjećaj 
strasti s nekakvom studeni, što mu se kao ledeni konac provuče hrptenicom. 
Čutić silom stisne oči i onako u polusvijesti zgrabi njezinu ruku, hladnu ... 
mrtvačku ... 

Potom se prosu sobom tudji, hripeći glas Čutićev : 

— Doro! — bludnico ! 

Dora krikne, a Čutiću bude, kao da mu je s toga krika nestalo svijesti, 
samo mu se mišice bolno napinju i trzaju. Kao mahnit segne za Dorinim vratom 
— ona krikne ponovno, a Čutić sulud s toga krika surva ju gotovo bez svijest 
uz krevet. Onda kao supijan otetura od nje, baci se na sofu, zakopa ruke medju 
koljena, pa se tupim, ludjačkim pogledom zagleda u stijenu, dok dobnik upravo 
odbijaše dvanaesti sat... 

Još uvijek gore zrake plinskoga svjetla na prozorima Čutićevog stana, drhću 
u zamahu jakog vjetra i zameću tu nekakovu čudnu borbu svjetla i sjene... 

... Dugo. — Dugo... vremena gledao je Čntić npomično nijem i bez misli 
u kazalo ure, sto je jednolično odmicalc po crnim zarezima bijele, ulaštene ploče. 
Dodijao mu je ovaj sparni i nepomični mir, isprekidan istom brzim dahom nje- 
gove žene i ovim bezbrižnim vječno jednakim kucajima dobnika. I što je dalje 
prisluškivao tim kucajima i gledao u jednolično pomicanje kazala, u njemu se 
sve izrazitije javljala svijest . .. Ali bura bijaše minula. Budio se onaj stari život 
odmjeren i monoton, za koji je Čutić pouzdano vjerovao, da ga mcže poremetiti 
1 prekinuti samo smrt. 

»» «. Od polja do polja, od zareza do zareza uvijek jednako od dana u dan 
vrši ovo kazalce svoj posao'. . . Nikada ne stane... nikada ne brza... Ne muči 
ga skrb za onim, što je prošlo, ne mari za ono, što će doći... Kad obidje jednom 
svoj krug, ono se opet vraća i tim putem jednako ubrzo, odmjereno i stalno... 
Danas... sutra... mjesece i mnoge... mnoge... godine. — A ti si Čutiću 
poletio bio, da slomiš nešto, što ti je život sasuo na putanju. Kad kazalce po“ 
teče, da zahvati samo trunak više nego što je ono jedno sitno, maleno pusto 
polje? ... Samo jedan dan da ne teče svojim jednolikim mirnim tokcm ... Svi 
oni mnogi kolutići poletili bi neskladno, i dobnik bi postao suvišna, bezvrijedna 
eđtvar... Ne... ne... treba se viatiti samomu sebi. Sve zaboraviti, ne mariti 
ni za što kao ovo kazalce, koga ne muči skrb za onim, što je prošlo, koje ne 
mari za ono, što će doći... Ta ono će se i opet vratiti ovom putanjom jednako 
brzo, odmjereno i stalno. — — — 

Kroz tišinu sobe prosu se u tom času dugo prigušeni plač Dorin. Čutić se 
trgne iz misli i pridje k njoj. Čas je gledao u nju, kako zagrcava suze, onda 
ju prihvati za ruku i reče svojim običnim mirnim glasom : . 

— Doro sve... sve... je prošlo — sve je zaboravljeno... 

Vani zamahnuo vjetar živo i objesno, a jaki pljusak prosuo se na prozore 
Čutićevog stana. 

Plinsko se svjetlo trgne i zadrhće nesigurno, kao da će taj čas ugasiti... 

Ali kazalce od ure nije se dalo ustaviti. Još četiri mjeseca proboravila je 
Dora uz Čutića. Jednoga dana vrati se Čutić kući i ne nadje svoje žene. Na stolu 
ležalo pismo, u kojemu mu javlja, da se je vratila roditeljima. Čutić gledao čas, 
dva u pismo, onda ga mirno odloži i reče: — Pa moguće je tako i bolje... 
Kad je potom Dora zatražila rastavu, Čutić se nije tomu opirao. — Čemu da 
se čovjek nad nečim iskini, da pred nečim stane, što se može premostiti i mirno 
dalje poći — mislio je Čutić i privolio rastavi. 

U kutu kolodvorske restauracije neke male provincijalne varošice u suton 
dana sjede dva čovjeka. To je Čutić i njegov prijatelj Stjepar. 

— Pitaš me, zašto sam ostavio veliki grad i zavukac se u ovu samoću i 
jesam li zadovoljan? — Jesam, Stjepane, na ovoj pustoj i zaboravljenoj krpici 
božje zemlje. Jednoć je tu kipio i bučio život vesela i razuzdana svijeta. Danas 
je sve prošlo i pozaspalo : umire život lagano i sigurno. 1 taj mi mir godi. Otkuda 
10 i zašto to — to me ne pitaj, jer ne znam, a i ne ću, da o tom razmišljam“. 

Negdje je netko kazao ili napisao, da je miSao djavao, a vječno pitanje ,,zašto“. 
crna njegova duša. — Mudra je to riječ, vrijedna da je čovjek upamti. Kao 
mora sjedne misao čovjeku za šiju, i kad ga svega ispije, odbaci ga kao bez- 
vrijednu, ludu igračku. Samo jednoć morao sam i ja iskušati svu gorčinu i otrov . 
tog vječnog pitanja ,,zašto“. — Da, zbilja, Stjepane, a sastaješ li što Doru? 

Stjzpan je časom oklijevao. 

— Reci — Stjepane — reci ! 

— Ona je pošla za Arzena. Ima dva dražesna mila sinčića. Lijepa je, a ljudi 
vele, da je sretna. 

Na Čutićevom licu ostadoše svi potezi nepomični. I zbilja, on je danas 
gledao na svoju prošlost kao na aio povijesti, što je uklesana u ledenom, bešćutnom 
kamenu... 

Za čas jekne zvonce i prijatelji sa razidjoše. — — 


VANJA KOSAN: MAGLA PADA 


Magla pada na kaljavo veče, 
Struna ciktaj srlja po sokaku, 
Svatska pjesma kroz pendjere buja, 
Seoskomu tumara po mraku... 


Bol i pregor moje prsi tište. 
Suzna tuga u grlu me davi: 
To su svati moje dike stare. 
Ljubav moja to me zaboravi. 


I meni je sada samo sanjat 
Davnu sreću, mile staze stare, 
Tihe čoške bašća i šljivika, 
Mučke čase, drktave i jare. 


I spominjat sjenovite džbune, 
Ščekivanja željna kod stanova, 
Sjećati se preskočena prošća, 
Tiha zaz'va ispod pendjerova. 


Pai onog!... Kako za sutona, 

U mirisu prorošenih trava, 

Dojkam priče moj cjelove čara 
Mladost ljube dok se ogoljava — — — 


Da, sad sanjat, samo sanjat mogu, 
Uz pust život, koji vas gladan zija, 
Uza maglu i kaljavo veče, 

Što dah guši i zdravlje ubija... 

RIKARD NIKOLIĆ : SUŠA 


Zapečatilo se nebo. Samo kad i kad duhne suha, jaka južina, što drma 
stablima i sagiblje žito. Tad još više žeže božje sunce, a vjetrina bije i ljude i 
blago, što traži izmedju kamenja izgorio čupak trave. 

Umor i žalost čita se na licu svakome težaku. Žito, njegova hrana, eto će 
da se osuši. Jedina mu je nada još ono vinogradića stvorenih u iskrčenom ko- 
madiću ledine. I bob i duvan propao, a vode ima tek toliko u kojem bunaru ili 
lokvi da može jedva napojiti željeno blago. Presuši ili i to, tad ne ostaje drugo 
nego da pogine marva a sa njom sva kućna čeljad. 

Te su bunare i lokve iskopali pojedini komšiluci za svoju potrebu, ali kad 
je vode dosta, niko ne brani da ko bio napoji blago i uzme za kuću. No kad pri- 
pali onaj zvjezdan i ispije vodu što se u njima skupila od junskih kiša, tad se svakome 
ureže u čelo briga i svak misli : hoće li doteći? Nema u cijelom kršu, na stotine 
milja, u Zagori, vode. I oni ljudi su se naučili da trpe i glad i žedj. Nego lakše 
podnose ljudi glad od žedji, i kad se nebo zapečati, oni zabrinuto gledaju u 
zrenik, hoće li se porudit oblačić, da im navijesti kišu, život. Svako razočaranje 
užiže u njihovim runjavim prsima ljutnju, tjeskobu i neprijateljsko osjećanje 
prama svakome, koji se usudi da dira u ono malo vode, što je ostalo u rijetkim 
bunarima i lokvama. Sunce raspaljuje i njihovu krv, što se kupi pod kožu i navire 
na oči, koje izgledaju tad k6 u risa, kad hoće da navali. 


11. 

Zato se u toj potrebnoj Zagori i zovu dva sela ,,Suhi d6"? i ,,Željno", jer 
u onom selu, što leži u dubokoj dolini, presuši najprije voda, a u ovom je naj- 
prije zažele ljudi. 

Pazi u ovim selima na prijateljstvo i kumstvo svak, kad se sretaju ljudi, 
dobroćudno se pozdravljaju. Malo se čuje da se izmedju sebe pravdaju, i momci 
ne otimlju cure pod silu, nego ih prose i vjenčavaju po pravom adetu. Ali kad, 
u ljetnje doba, nestane vode, tad se sve preobrati. Prijatelj bježi od prijatelja, 
a momci ne misle o svadbi. Svak se podnimio i zavukao kao žedan pas i gleda 
ukočena oka na usjev i na blago, a crne misli se okreću u njihovim glavama. 


III. 

I dva komšiluka: Volarića i Pasića življahu uvijek u prijateljstvu i slozi. 
Momci su se družili i bacali kamena s ramena, a starci pod jednim drvom hla- 
dovali, paleći mirno iz čadjavih lula. Cure se pod ruku hvatale i na paši zajedno 
pjevale a starice pred jednom avlijom prele i razgovarale se. 

Često je stari Jovan od Volarića zalazio k puno mladjemu od Pasića. Bio 
mu je Lazo omilio, jer je bio bistar i radiša i njih dva su često pogovarali o vrsti 
i cijeni žita, o novoj lozi, i odredjivali, koja bi se prije primila. Govorili su o novim 
spravama, kojim se može brzo i lako splastit sijeno i nagoviještali, da će doći vri- 
jeme e će i težak moći da ih dobavi. Lijepo je bilo gledati starca i mladjeg 
čovjeka kako pod starinskom košćelom u Lazovoj avliji, mirno razgovaraju; 
i skoro svi težaci dolažahu k njima za savjet. 

IV. 

— Ma što je ove godine, kume Lazo? Reći će mu stari Jovan jedne ne- 
djelje, pošto se vratiše iz crkve. 

— Eto izgori sve. Lokvetina ona, pred mojom kućom, na p6 je presušila. 

— Ne pamtim ni ja ovakog ljeta — odgovori Lazo, mršteći se u licu. 

— Bit će dobro, ako doteče vode za blago; ona moja mala lokva presušila 
posvema !... 

— Pa poji iz moje! — mrdne Jovan, ali nekako preko srca, tiho... i 
pokunji se. 

— Ako se bojiš, da ne će doteći . . . — prihvati Lazo, kome je bilo tijesno oko 
srca, jer je razumio da Jovanu ne bi bilo baš milo, da mu na lokvetinu navraća 
blago. 

— Dat će Bog kiše... 

— Bože daj!... — prihvati Lazo. 

Ali je pri tom mislio, da Bog ne će dati ništa, jer je Bog htio, da njih kazni 
za grijehe, i neka slutnja crna, crnja no nebo, kad se naoblači i hoće da udari krupa, 
grizla mu je dušu i stiskala srce ko željeznim kliještima. Nastade ćutanje, koje 
prekidaše samo rikanje volujsko, iz daleka i žalostivo blekanje blaga. 

I blago i volovi osjećahu sušu i na svoj su se način tužili. Toga je dana raz- 
govor zapinjao. Ljudi nijesu imali srca da govore o boljim danima, prestrašeni o 
pogibelji, koja im je prijetila. 

— Dat će Bog kiše — opetova ko jeka Jovan, a sam je u to najmanje vje- 
rovao. Tek je htio da prekine ono strašno ćutanje što je, kao igo, pritiskivalo oba- 
dvoma dušu. : 


V. 

Lazo je pojio volove na lokvetini. Bješe sunce još visoko, a on je došo u to 
doba, jer je znao da će kašnje doći Jovan da poji svoje. Nije ni sam znao zašto, 
ali se je bojao, da ga sretne. Jest, rekao mi je, da pojim koliko me volja, mislio 
je u sebi, ali ja razumijem, da mu nije milo. 

Tješio se je misleći, da su od vajkada dobri prijatelji i skoro se je stidio što 
ga se onako sklanja. Mislit će — umovaše Lazo — da ja bježim pred njim, i bit će 
mu žao. 

Volovi su lagano pili, dižući svaki čas glavu. Preživali su pohlepno vodu, koja 
im se cijedila iz usta, kad bi podigli glavu. Oklijevali su kao nikad. Vidilo se da 
im je milo tu, uz vodu i da je se ne mogu siti napiti. 

Lazo ih je gledao mrko. I njemu je bilo žao da ostavi vodu, i objema je ša- 
kama po kad i kad zahvatao i umivao lice pa srkao lagano željno kao da srče 
medeniku. Pa je sio do lokve i uživao u pomisli da je uranio. Tako je mogao mirno: 
da napoji volove. Poslije će doći drugi... i Jovan. 

Otprije ga je uvijek čekao. dapače uvijek u isto doba dolazio na vodu da 
se s njim porazgovori, a danas, nije znao baš zašto, aP-mu je bilo milo što se ne 
će sastati s njim. 

Osjećao se je nekako kriv, što je tako uranio i mislio je, da će se Jovan sve- 
jedno sjetit" da je on bio tu, pa će mu biti žao, što ga se je klonio. Gledao je od 
časa do časa k onoj strani, gdje je bio Jovanov stan i mislio je, kako bi bilo 

otići; možda se Jovan ne će ni sjetiti, da je bio tu. Brzo je otjerao tu misao. Bio 
je dognao deset volova, što su posrkali dosta vode i ostavili u gnjili oko lokve 
tragove svojih papaka. Tako je bio neodlučan, a uz to mu se srce širilo, misleći 
da će se njegovi volovi dobro ugojiti i da će moći, o prvom sajmu, prodati dva 
da kupi bolje. 

Od tih misli prene ga rikanje volova, iz daleka. Skoči na noge; nadvije ruku 
nad oči i premetne se s noge na nogu da vidi bolje, jer su mu zrake sunca, na za- 
padu, branile da ugleda. Kad vidi, problijedi. Bio je Jovan... i gonio je dvanaest 
volova na lokvetinu. Sad nije mogo ni pomisliti da ode. Stade nemirno hodati, 
pokunjene glave i dovikivati volovima : haj, oj !,kao da ih je tad dognao. Ali su 
volovi bili izdigli glavu i odgovarahu rikanjem onim dalekim. Zemlja je gorjela 
a sunce na zapadu izgledaše kao velika, krvava mrlja. Kad Jovan dodje na vodu, 
Lazo mu reče: — A što tako kasno? Jovan ga samo pogleda i mahne rukom. Iz- 
vadi iz usta utrnutu lulu i turi je za pas. 

— Uzmutili su svu vodu... — reče, gledajuć preko oka Lazove volove. 
Lazi je bilo teško oko srca. Htio je da započne razgovor o čemu, ali mu se nije 
dalo, a Jovan se je naslonio o soju, kojom je, mjesto ostana, badao volove, i gledaše 
u lokvu uporno, zamišljeno. 

— E pa s Bogom ! — reče Lazo i stade da ojka volove, pa se uputi lagano 
za njima. 

Jovan ni da mrdne. Nije ni glave okrenuo. Tek, kad je Lazo bio dosta da- 
leko, progundja : — Ne će to tako, jok ! 


VI. 

Bila su prošla dva puna mjeseca da nije ni kapi palo. Svak je tužno pogle- 
davao u nebo, ne će li se pojaviti oblak. Često je Lazu prizivala žena iz avlije : 

— Vidiš li? ... 

— E, rek6 bi... — odgovaraše on, i nada se je budila u srcu, kad bi vidio 
dva tri oblačića kako se kradu lagano, daleko, na zreniku. Ali kad bi se oni sve 
bliže rastegli i nestali k6 jutrnja magla, uzdahnuo bi težko : ,,lunje !" 

Od svukuda mu dolažahu komšije i molili da ih pusti da napoje blago na 
njegovoj lokvi, a on bi odgovarao : 

— Presušilo brate; nema ni kapi! 

I oni su se vraćali pokunjene glave. 

Jedan dan mu dodje Sava, najmiliji drug iz mladosti i ponovi pitanje NEEE 

Na obični odgovor prijatelj ga upita: 

— A gdje pojiš ti? 

— Na lokvetini, znaš... u Jovana! 

— De, moli ga da pusti i mene. 

— Bojim se, ne će dati... — reče Lazo i zamisli se. Pa nastavi, kao da se je 
pokajao : 

— Pravo... nije nikad nikome branio, al eto vi'š, boji se neće doteć ove 
godine. 

— A znaš što — prihvati Lazo — dat ću ja tebi volove na pripaš. 

Lazo nije imao srca: da ih odbije. Mislio je: teško je i njemu, pa treba 
prijatelju pomoći u nevolji. I tako je stao da goni uz svoje i volove pri- 

jatelja, ali kadgod je išao na lokvetinu, krao se je kao lupež i ogledavao da 
ne bi došao Jovan, Od onog dana, kad mu nije ni pozdrav prihvatio nije 
ga više vidio, i sad se je još više čuvao da se s njim ne sastane, jer se ne- 
kako osjećaše kriv. Ali misleć opet, vidio je da inače ne može 'ni da tbude: 
ili ovako, il propasti. 

VII. 


I uranio bi uvijek da pretekne Jovana i da može otići prije no što on dodje. 

Na njegovo čudo Jovan jedno popodne urani. Na inače dobroćudnom licu, 
bješe neki tvrdi izraz što ga je skoro nakazio. To je popodne Lazo bio dognao 
sve svoje volove a uz njih i one prijatelja. 

— Aotkle tebi svi ovi volovi? — Upita Jovan, mrko, i ne prihvativ poBinav: 

— Nijesu svi moji — odgovori Lazo. 

— Pa ko ti reče da smiješ pojit i tudje volove? 

— To su kuma Save... dao mi ih na pripaš ! 

— Marim ja — reče ljutito Jovan. — Ne dam pojit tudje volove ! Ako sam 
tebi dao, ne dam drugome. 

— A kad nema gdje... — usudi se kazati Lazo. 

— Marim ja! Ne dam, čuješ li, nikome više... Nema vode ! 

Lazo ućuta i nije znao, šta da radi. 

Najedamput Jovan stade da kupi kamenje i tjera volove, koji su mirno pili. 

-— Nemoj brate, Jovane — stade ga kumiti Lazo. 

— Odlazi... ne dam više... odlazi. 

Lazi je dolazilo da proplače. Nije mu Jovan ioš nikad bio tako progovorio, 
otkad su se poznavali. 

— Odlazi... — vikaše Jovan. 

Najedamput nagne u trk prama kući. 

Lazo pomisli da je poludio i bilo mu je teško, teže no ikad. Mislio je : šta će 
od ovoga da bude... eto izginuše svi. 

Malo za tim se Jovan vrati. Premetnuo se dvocjevom a za pas zadio 
kuburu. Čvrsta koraka dodje pred Laza. Pogleda ga zakrvavljenim očima i 
viknu : 

— Ma šta si to naumio jevanej Nemoj ako Boga znaš... ma šta bi ! 

— Hoš' li? — povika Jovan. Uzmakne dva tri koraka, sabiti pušku, omjeri. 

— Jovane ! — vikne uprepašćen Lazo. 

Puška pukne. Lazo se zatalasa, jekne i strovali se licem k zemlji. 

Jovan objesi mirno o rame pušku, potjera svoje volove i vrne kući. 

Na glas puške mnogi, iz obližnjega komšiluka, poviriše na vrata. 

Neka im slutnja kazivaše što se je dogodilo. | kad, sluškajući razumješe da je sve 
svršeno, istrčaše na lokvetinu. 

Nadjoše Lazu mrtva. Tužno gledahu jedan u drugoga i jedna je riječ bila na 
ustima svima, ali je nitko ne izgovaraše. 

— Suša 

Zemlja je bila žedna, i kad nije mogla da se napije vode, napila se je krvi svoga 
Sina, koji joj je zaman rovao presahle grudi da ga nahrani. 

Grozan strah bješe svima na licu. 

Niko se nije usudio da dira u lješinu. U svih je bila zapečaćena tuga, a krv 
uzavrela, udaraše u bila i zujaše u ušima pjevajući pjesmu smrti. 

DR. BRANKO DRECHSLER: RECIMO JOŠ KOJU O STANKU 
VRAZU 


U oči obljetnice Gajeve pomišljao sam, kako su Česi proslavili stogodišnjice 
prvaka svoga narodnoga preporoda. U Čeha znade se daleko više o Koll&4ru, 
Palackom i o Šafačiku, nego što mi znamo o našim preporoditeljima, pa ipak 
oni su učinili, što mi nijesmo: pregnuli su sa svom silom, da prouče u tančine 
njihov život i rad, pa da stvore naučna djela trajne vrijednosti. O Koll4rovoj 
obljetnici (1893.) izašao je golemi zbornik ,J4n Kollar'', gdje ima pored najod- 
ličnijih čeških naučenjaka priloga i s naše strane (Milivoj Šrepel, Fran Ilešić, 
Gj. S. Gjorgjević). O stogodišnjici Palackoga (1898.) izdala je Češka Akademija, 
Matica Češka i ,,Společnost nauk" veliki zbornik ,,Pamatnik Františka  Pa- 
lackćho". Htio sam potaknuti misao, da se o Gajevoj obljetnici izda u nas ovakav 
zbornik, ali sve me odvraćalo od nauma, jer sam unapred vidio, da stvar ne bi 
mogla uspjeti. Medju prosvjetnim našim institucijama nije bilo nikakvih veza, 
a medju prosvjetnim radnicima nema u nas smisla za uzajamni organizovani rad 
u naučnom području. Akademija je doduše izdala ,,Pisma Gaju", ali izdanju 
pi igovaraju Jagić i Francev. Pored toga izašla je biografija Gajeva u ,,Prosvjeti' 
iz pera dra. Velimira Deželića, s lijepim novim podacima o mladosti i prvome 
razvitku njegovu, nekoliko sitnijih priloga ili prigodnih članaka po časopisima, 
i to je sve. Daleko smo još od cjelovite slike o Gaju. 

Gaj, otkada je njegova zvijezda zašla, nije nigda privlačio. Kako je ono 
toplo govorio Kurelac na njegovu grobu, poskitnuvši mu posljednju čast, a kako 
se iza toga gotovo šutkom prešlo preko vodje preporoditelja. Nije bilo čovjeka, 
koji bi bio mogao o Gaju stvarno pisati. 

Stanko Vraz bio je uvijek druge sreće. Ni o jednome preporoditelju nije se 
toliko pisalo, koliko o njemu. U svim hrvatskim i slovenskim časopisima, neka- 
dašnjim i današnjim, ima mnogo pomena o njemu. Vraz je prvi počeo govoriti 
o hrvatskim književnicima, a oni o njemu prvome. Svakome je ma čime za srce 
prirastao i svako se odužuje njegovoj uspomeni. O njemu se pisalo, piše se i 
pisat će se. Kad se poredjuje Vraz sa Gajem, treba opaziti i ovu vrlo značajnu 
crtu 1 tražiti joj povode. Za Gajevu obljetnicu trebalo je organizovati naučni 
rad, ako se htjelo doći do korisnih rezultata; za Vrazovu stogodišnjicu bilo bi 
to suvišno. ' 

Hrvatska je danas daleko od vremena Vrazove romantike, pa se i njegov 
lik u novijim radovima znatno izmijenio prema onome, kako nam ga ocrtao dr. 
Franjo Marković u doba, što bijaše od nas mnogo bliže Vrazu. Mi imademo danas 
dovoljan razmak izmedju sebe i njega, da budemo objektivni, a opet umijemo 
se prenijeti posve u pjesnikov milieu, da stečemo potrebitu subjektivnost. Mar- 
ković proučavao je Vraza kao pjesnika, i tu ga precjenjivao. Odviše ga zami- 
lovao. U Vrazovim stihovima njemu je malone sve ,,uzorito krasno", a mi danas 
vidimo, da ga jedva tko čita. O Vrazu estetizirati danas bi već bilo prekasno. 
Mi danas stojimo na stanovištu Jagićevu, koji je u netom izašloj ,,Povijesti slo- 
vjenske filologije" istaknuo važnost Vrazova značenja u literarno-po- 
vjesnom pogledu. Ovo je bila i osnova moje studije o pjesniku, a jamačno 
će se i dalje nastaviti istraživanja u tom pravcu. 

Istina, Milivoj Šrepel osjetio je rano potrebu, da nam ocrta Vraza kao kri- 
tika, ali i to je bilo jednostrano: sve se tu još kreće oko sabiranja narodnoga 
blaga i oko Vrazove borbe protiv ,,dubrovčanizma'', čemu se podavala prevelika 
važnost, a nijesu opažene daleko značajnije stvari. Bilo je krivo mišljenje, da 
je u ,,Kolu" sva Vrazova kritika. Značajnije bit će za Vraza ono, što je u ,,Kolu' 
htio pisati, a nije smio ni mogao, negoli ono, što je napisao. Njegovih kritičkih 
radova nadjosmo poslije i u drugim slovjenskim časopisima, i to upravo naj- 
važnije dokumente njegova kriticizma. Dr. N. Andrić našao je u ,,Letopisu Ma- 
tice Srpske" (god. 1846. str. 131.—138.) Vrazove ,,Misli o knjižestvu'', umne 
i duboke, koje su utjecale, da je i u srpskoj književnosti prevladao čisti narodni 
jezik, malone toliko, koliko Brankove pjesme i Daničićev ,,Rat za srpski jezik". 
A u varšavskoj ,,Dennici'' (god. 1843. str. 20.—51.) nadjoh Vrazov opsežni pregled 
južnoslovjenskih književnosti, najveću, najcjelovitiju i najdotjeraniju Vrazovu 
kritičku radnju. Možda će se još naći Vrazovo kritično djelo, što je ostalo u ruko- 
pisu, te se nije ni spominjalo, a sadržavalo je studije o prvim hrvatskim i srpskim 
pjesnicima starijega i novijega doba. Uopće držim, da će se za široko područje Vra- 
zova kriticizma još uvijek naći nove gradje, a noviji će nam istraživači njegov kri- 
ticizam prikazivati, kako sam i sam pokušao, u svezi sa svim njegovim narodno- 
prosvjetnim težnjama i sa životom čitave naše preporodne knjige. Jedno bismo 
bili dužni u tom pravcu učiniti o Vrazovoj obljetnici: sabrati te izdati 
preostalu njegovu korespondenciju. Ima je u Zagrebu još veoma 
mnogo; dosta se već poizgubilo, a nešto bit će i izvan Zagreba. Prof. VI. Francev 
našao je Vrazova pisma Ismailu Sreznjevskomu, pa će ih upotrijebiti u svojoj 
raspravi o Vrazu, što će doskora izaći u varšavskom ,, Ruskom Filologič. Vjesniku. 
Vrijeme otima čar Vrazovoj poeziji, nekada tako privlačivoj, ali zato se sve većma 
uzdiže njegovo značenje književno-povjesno, koje ga učini žarištem u evoluciji 
naše preporodne knjige; pače, mi danas nakon proučenoga njegova rada u prvoj 
mladosti, što bi ga takodjer trebalo kritički cjelovito izdati, uvidjamo, da Vraza 
u ilirsko kolo nije dovela toliko njegova pjesnička žica, koliko njegov kriticizam. 

A. G. Matoš u ,,Hrvatskoj Slobodi" u vrlo duhovitoj karakteristici Vraza 
iskreno kaže, da je danas njegova poezija ,zastarjela'. Pa ipak Vrazova 
je pojava i kraj velikoga obilja loših stihova čisto pjesnička, a ono, što je Vraz kao 
pjesnik najljepše stvorio, gdje mu čistoću pjesničkoga nadahnuća nije razbila 
borba s izražajem, to je doista još i danas lijepo. Njegova prva gazela vrijedi i 
danas tri tovara blaga. Pa ako se mi o stogodišnjici Vrazova rodjenja ipak 
opraštamo s dosadašnjim Vrazom pjesnikom, i tražimo njegovu veličinu drugdje, 
morao b: taj oproštaj biti doličan. Ono, što je i danas lijepo u 
njegovoj poeziji, a ostat će vrijedno i u buduće, treba 
ponovo izdati. Nema toga puno. Mali kanconijer čiste, sitne lirike, domo- 
ljubne i erotičke, bio bi trajni spomenik njegova pjesničkoga duha, da gleda- 
jući novi njegov profil ne zaboravimo na nj kao pjesnika. 

Vrazova ukupna pjesnička djela, što ih je izdala Matica Ilirska, ostaju lektira 
naučenjacima, i nauka je naša dužna, da prouči ioš neke 
tančine njegove poezije, u koliko će one biti važne za 
povijest čitave naše preporodne knjige. Dr. M. Murko, ocje- 
njujući moju knjigu o Vrazu, dobro je opazio najveći nedostatak u dosadašnjem 

radu, tražeći da se prouče Vrazovi odnosi i veze s njemačkom romantikom. Me- 
djutim u sedmoj svesci ,,Savremenika'* napisao je dr. D. Prohaska članak : ,,Vra- 
zove Djulabije'', gdje je kušao ,,mi m 0", ili jasnije rečeno protiv ,,dosadanje 
literature o Vrazu' da prospe nešto svjetlosti u ovo zanimljivo pitanje. I mene 
je privlačilo ovo pitanje, ali sam osjećao, da mu još nijesam dorastao, no ako i ni- 
jesam u nj dirao, posve mi je jasan princip, s kojega se mora riješiti, pa ću to i ob- 
jasniti u interesu budućega istraživanja. Našu žedju za spoznajom istine ne može 
zagasiti ni najduhovitije nadovezivanje u njemačkoj književnoj povijesti općeno 
uglavljenih obilježja romantike na slične značajke Vrazove poezije, kako nas ne će 
zadovoljiti ni eventualni kakav budući pokušaj dosadnoga uhodarskoga traganja 
sličnih stihova kod Vraza i u njemačkih romantika. 

U mojoj studiji o Vrazu prikazane su njegove veze sa slovjenskim književ- 
nostima, poimence sa romantikom Kollara i Mickiewicza.! Ovo je radjeno u pravcu, 
kako se pjesnik razvijao i u skladu s njegovim izjavama i težnjama, jer nemamo 
prava kao osnovu svoga istraživanja uzeti nešto, što je pjesnik tobože sam sebi 
tajio. Tko doista poznaje Vraza i duh češke romantike, taj ne će ove veze ignori- 
rati, da poda što veće značenje utjecaju njemačke romantike. Sigurno nam je upo- 
rište izjava Vrazova o ,,Djulabijama“: ,,Ako_ je ikoji njemački pjevalac upliv 
na moju vilu imao (što kod nekojih komada I. razdijelka ne tajim), to su zaisto 
morali biti : Goethe, Uhland, Chamisso, Platen, Riickert, Griin, Lenau, koje sam 
godišta 1833. i 1834. pomno čitao.“ Vraz je eto uvjeren, pa i toizriče napola 
hipotetički, da je utjecaj njemačkih pjesnika na njegovu poeziju segnuo još na 
prvi dio ,,Djulabija'', a to su njegovi hrvatski pjesnički prvenci, što ih je spjevao 
u Hrvatskoj u jesen g. 1836. 

S Vrazovom izjavom podudaraju se još neke pojave. Istina, Vraza moramo 
staviti u hrvatsko-slovensku sferu početkom XIX. stoljeća, koja je bila duboko 
prožeta njemačkim duhom, ali tu ga treba pomišljati kao rano nacionalno 
osvještena mladića, oduševljena za sve, što je narodno i slovjensko. Probudio se 
nacionalno pod utjecajem njemačkim, ali probudjen i svijestan krepkoradiprotiv 
ovoga utjecaja. Protivurječje zbilje uskrslo je često pred očima pjesnika, ali oni 
je nijesu vidjeli. Čelakovsky dopisuje sa svojim idealom i njenim ocem njemački, 
a pjeva i kune se, da ne bi ljubio Njemicu, pa da je ljepotom boginja. Kollar se za- 
ljubio u Njemicu Minu, a da je uzmogne obožavati, učinio je pravom Slovjen- 
kinjom, odvjetkom onih Slovjena, što su iščezli u moru njemačkom. I Vraz je 
jamačno s Ljubicom govorio njemački.? Njezin otac piše mu njemački još u 


1 Dr. Prohaska o Vrazu veli: ,,Preveo je i Mickiewiczevu baladu Tri proljeća... 
(Savremenik, V. 488.). Kolikogod sam tu baladu tražio u oba pjesnika, nijesam je mogao naći. 
Dobro, da je pisac naveo i prva dva stiha. Po tome sam otkrio, da je to pjesma ,Raznost 
proljeća“, a to je originalna Vrazova pjesma. 

* U mojoj studiji utvrdjeni su rodbinski oadnošaji izmedju Ljudevita Gaja i Ljubice. Dr. 
Prohaska došao je na osnovu toga na misao, koja se lijepo mogla upotrijebiti recimo u ,,Osvitu“ 
Š. Ks. Gjalskoga: da je naime Gaj fascinirao svojom pojavom Vraza, a ,,umah““ iza toga susreo 
je pjesnik prvi put Ljubicu i ,,umah“ se zaljubio. ,,Jeroči Ljubičine već su obasjale njegovu 
dušu ljubavi... prije negoli je i vidio Ljubicu. Bile su to oči Ljudevita Gaja, u Ljubici ih je 
po drugi put našao, jer Ljubica bijaše kćerka Gajeve sestre. | u toj vezi objašnjuje nam se 
sva tajna Vrazove romantičke ljubavi...“ Uistinu ovo primitivno shvatanje fizionomije razbija 
čitavu tu ,,tajnu“, jer Ljubica, ma i nećakinja Gajeva, bila je visoka crna crnojka, a Gaj 

odmaklo doba preporoda, pa ipak on je kao romantik simbolizirao narodnu ideju 
u njenoj slici, a grmio je protiv Nijemstva kao _Koll4r na slovjenskim grobištima 
oko Sale. To nam pokazuje u zaraženoj sferi silnu ekspanzivnost nacionalnoga 
osjećanja u slovjenskih pjesnika. 

Vraz, ma i romantik i skrajnji idealist, nije razlikovao osjećaja od volje, 
ideje od čina. Kako se on domogao dostatne slovjenske duševne hrane, otima 
se najvećom silom njemačkome utjecaju, a činjenice potvrdit će nam istinitost 
njegove prije pomenute izjave. Kako vidjesmo, on čita god. 1833. i 1834. pomno 
njemačke romantike. Ova ga poezija posve obuzela, i on joj se nije mogao oteti 
u svome stvaranju do god. 1836., premda joj se već u to otimao. U ,,Prvome 
lišću", njegovim slovenskim prvencima, nema ni traga slovjenskim izgledima. 
Tu će se vrlo lako naći izravnoga utjecaja njemačke romantike, što pjesnik i 
sam priznaje (Djela, II. str. XI.). U ovo doba on i prevodi dosta iz njemačkoga 
na slovenski. Ali već i medju njegovim slovenskim prvencima, od kojih sam tek 
nešto mogao dosele objelodaniti, opaža se posve vidljiv utjecaj suvremene slo- 
vjenske romantike. Pročitao je njemačke romantike, a onda mu pada u ruke 
po srcu bliža knjiga, Koll4rova ,,Sl4vy Dcera' (1834.). Bio je to za nj do- 
gadjaj. Gaju piše, da mu ,ne premore dopovedati', kako je sretan. S takovim 
oduševljenjem nije on ni Goethea čitao! ,,O, Koll4r, mojga srca Ti reditel !' 
pjevao je pod ovim dojmovima. I poslije čitao je tako slovjenske pjesnike. 
,» Ružu stolistu' od Čelakovskoga dobio je na večer, a ,oko ponoći" ju je do- 
čitao (1840.). Medju njegovim slovjenskim prvencima našao sam mnogo prije- 
voda iz Vukove zbirke ; pored toga prevodio je Koll4ra, Mickiewicza, Žukovskoga, 
Karpinskoga, a imitirao sonete Koll4rove i Mickiewiczeve, te ,,Ohlase"  Čela- 
kovskoga. Sve je to bilo prije negoli je počeo pjevati ,,Djulabije', gdje samo 
još u prvom razdijelu priznaje utjecaj njemački, ali već je i tu utjecaj slovjenski 
jači, budući da sam pokazao, kako su na zametak Djulabija utjecali poljski kra- 
kowiaci, pa imitacije krakowiaka češkoga pjesnika Langra i napokon sam Kollar.! 


bijaše onizak i plav; ona imadjaše velike i crne oči, kako ih opisuje Vraz, a Gaj ,,nevelike“ i 
,,svijetlo modre“, kako ga opisuje Šenoa (Vijenac, god. 1879. str. 107.), Ljubica se valjda vrgla 
u oca, a ne u majku, sestru Gajevu, pa je tako uvrgla površnoga kritika u nepriličnu hipotezu 
i zališnu psihološku frazeologiju. —+ Dr. Prohaska ujedno tvrdi, da je Ljubica bila ,,zadnja“ Vra- 
zova ljubav. Da to ne stoji, dosta je upozoriti na ono, što sam u svojoj studiji iznio o drugoj pje- 
snikovoj ljubavi, o Hildegardi Karvančićevoj, i o posljednjoj potkraj života, Anki Hercogovoj. 

1 Dr Prohaska kaže: ,,Utjecaj Čelakovskoga na Vraza, kako hoće B. Drechsler (Stanko 
Vraz, str. 51.), nikako ne stoji, jer Vraz nije poznavao Ružu stolistu prije nego su izašle Dju- 
labije“. — U ovoj rečenici ima čitava rpa pogrješaka. Istina, Vraz je čitao ,,Ružu stolistu“ god. 
1840., kad su već izašle ,,Djulabije“, ali a priori nije utjecaj isključen, jer je on poslije 
toga spjevao III. i IV. dio Djulabija. — Čelakovsky je medjutim davno prije ,,Ruže sto- 
liste“, koja je njegovo najslabije djelo, izdao tri zbirke narodnih slovjenskih pjesama, od kojih 
je jedna, kao i Vrazova, posvećena Vuku Karadžiću (1827.), a glavna su njegova pjesnička djela 
što ih jei Vraz najvećma cijenio, ,,Ohlasy pisni ruskych“ (1829.) i ,,Ohlasy pisni českych“,, 
što su se od g. 1830. javljali u Časopisu Češkoga Muzeja. Prema tome je Čelakovsky mogao utje- 
cati na Vraza i bez ,,Ruže stoliste“. — Medjutim još dodajem, da ja uopće nigdje u svojoj 
studiji i ne spominjem kakav utjecaj ,,Ruže stoliste“ na ,,Djulabije“. Jedino sam rekao, da se 
narodni poljski krakowiaci nalaze u zbirci Čelakovskoga, i da ih je prvi imitirao češki pjesnik 
Langer, a za ovima se poveo naš pjesnik. Prema tome mi je kritik podmetnuo jednu tvrdnju, 
da je obori, ali kako ne poznaje češke književnosti, nespretno mi je podmetnuo utjecaj: Čela- 

Odsele izravni utjecaj njemačke romantike iščezava, i pjesnik se posve pre- 
daje suvremenoj slovjenskoj romantici, koja se dakako izvila iz njemačke, pa se 
prema tome u daljoj hrvatskoj poeziji Vrazovoj može govoriti samo o iz- 
ravnom utjecaju slovjenskom, koji može u pojedinim slučajevima biti n e- 
izravni utjecaj njemački, a veoma će rijetki biti slučajevi, gdje bi se javila 
koja poglasica iz onoga vremena, kad je Vrazovu dušu bila posve zaokupila nje- 
mačka romantika. 


Vraz je bio tako rano i tako duboko nacionalno probudjen, da je umah prvi 
njegov stih bio slovenski. On nije propjevao njemački kao Gaj, Preradović, Ku- 
kuljević i drugi. Do kraja svoga života uvijek piše i traži češke, poljske i ruske 
knjige, nigda njemačke. Prevodio je veoma mnogo, malone iz svih evropskih knji- 
ževnosti, ali u prvom redu slovjenske pjesnike. Pored ovih najradije je prevodio 
pjesnike engleske, a kao za inat iz njemačkoga prevede samo jedan sonet Uhlandov 
i Schillerovu ,,Diobu svijeta''. Kako je nepobitno dokazan jak utjecaj Koll4ra na 
»Djulabije“, što ga je osjetio već i Bogoslav Šulek, a utjecaj Prešerna i Mickiewicza 
na Gazele i Sonete ; napokon u satiričkoj poeziji bili su mu izgledi Beranger, kojega 
je, kako Vukotinović veli, uvijek sa sobom nosio, te Puškin i Prešeren, to u Vra- 
zovoj hrvatskoj poeziji od god. 1837. i nema mjesta za izravni utjecaj njemački. 
Istina, Vrazove balade s folklorističkim motivima sjećaju na maniru u njemačkoj 
romantici, ali ni to nije neposredan utjecaj, jer tanko ispitivanje Vrazovih ovakvih 
balada dokazuje, da se u tome povodio za Mickiewiczem, a poticao ga u tom pravcu 
jamačno i Jaromir Erben. Njemačka romantika utjecala jena Vrazovu poeziju 
neposredno samo do god. 1836., a i u to doba javljao se već jak neposredan utjecaj 
slovjenske romantike, koji je onda i prevladao ; poslije toga nadovezuje se Vrazovo 
pjesničko stvaranje s njemačkom romantikom samo posredno, i to preko suvre- 
mene slovjenske poezije. Ovo je i bio povod, da je dr. M. Murko, kad je htio proučiti 
Vraza prema njemačkoj romantici, napisao mjesto studije o Vrazu opširno djelo : 
,,»Deutsche Einfliisse auf die Anfinge der b&hmischen Romantik''. Tko dakle hoće 
metodički i savjesno riješiti ovo tako komplicirano pitanje, mora poći ovim tragom, 
ili najmanje što se može tražiti, mora bar uvažiti pozitivne rezultate, do kojih je 
nauka, idući ovim pravcem, do danas došla. O Vrazovim vezama sa suvremenom 
slovjenskom poezijom može se stvarno govoriti i bez obzira na njemačku poeziju, 
ali ne može se govoriti o Vrazovim vezama s njemačkom romantikom bez ikakva 
poznavanja suvremene slovjenske poezije. Vraz je iz njemačke romantičke sfere 
prešao u sferu slovjenskih romantika, pa ma da tu ima dosta istovetnosti, kritik 
mora poći za tragom pjesnika, da mu se ne otudji. 


kovskoga na Vraza, koji se ipak ne može poricati i o kojem ću moći potanko pisati. Prof. 
Murko na pr. kaže: ,,Speciell V ra z ist ohne die nordslavische Romantik und namentlich ohne 
die B&hmen Hanka, Čelakovsky, Šafafik, Koll4r und Erben nicht zu verstehen“. 
Deutsche Einflisse, str. VI. Čelakovsky bio je uopće prvi češki pjesnik, s kojim je Vraz došao 
u doticaj i s njim je najprije počeo dopisivati. 

DR. L. KNEZ VOJNOVIĆ: IZ TAINE-OVE PREPISKE 


(Svršetak) 


Ovo što slijedi izvodi su iz te najzanimljivije i najpresudnije epohe njegova 
života. 
Ne tražeći ni od koga ništa, moći ću sebi dati luksus potpune iskrenosti. 
Boutmy-u, 31 oktobra 1876 


Nije lako rukovati sa općim glasanjem. Ovo je ogromna uobražena i kratko- 
vidna životinja koja ne podnosi ni žvale, ni uzde ; toliko više što je u ovo šest 
godina ozdravila, mnogo se najela i nije više ukroćena ni prepadena kao 1870. 

Istome, 22. maja 1877 


Opće glasanje ne prima savjeta nego od sama sebe i osim slučajeva našsilnijeh 
impresija kako rat 1871 ili junski dnevi 1848, instinkt demokratske jednakosti, 
podozrenje na bogataše i plemiće, baciće ga uvijek na drugu stranu. Toga radi 
toliko žalim gluposti 1789. Plemići nijesu nikad liberalniji bili kako one godine 
i nikad nijesu toliko vrijedili ; od onoga su se vremena okoreli i duševno iščiljeli, 
tako da su sve to više postali nemogući . .. 

Čitajte one dvije knjige Macaulayovijeh govora (Speeches). Vanredni su. 
Sretan li je čovjek koji se rodi u zemlji gdje smije da bude liberalan ! Ovi su 
Speeches najuzvišenija stvar koju sam ikada pročitao nakon Pascala. U 
njima su moralna plemenitost, politički zdrav razum i filozofija, za divljenje. 
Bolje bi učinili da nam u školama daju ove govore mjesto besjeda Bossueta, 
Bourdalonea i Manrsillona. Oni ulijevaju povjerenje u ljudski razum, pa u utjecai 
ovoga razuma na mase, a Vi znate, koliko mi u nj treba vjerovati ! Cjelo- 
kupna epoha koju proučavam gura me u protivni smijer. Čini mi se kao da 
živim u ludnici. Istome. 1 Juna 1877 


Sve što se čovjek više izobražava sve to osjetljiviji postaje, a to je ogromna 
nesreća, koja preko mjere nadoknagjuje sve blagodati civilizacije. 
Gaston Parisu. 2 Jula 1877 
Samo su velike opće misli kadre da uliju potrebni opium ; bez njih bi nas 
porodične nesreće i politička predskazanja često nagnala da se utopimo... ra- 
dimo, to je još jedina stvar što se može snositi. Ibid. 
Kod nas, kako i u Švicarskoj, ne vidim u modernoj demokraciji nego jedno 
jedino zvanje za visoku klasu : isključena iz aktivne politike, ona bi mogla po- 
stati kao nekakav laični klir, znanstveni savjetnik nezavisne i više vrste ; ja 
druge budućnosti ne vidim za čovjeka blagorodna i bogata, nego gajenje jedne 
znanosti, naročito moralne (science _ morale), karijeru našijeh prijatelja Leroy- 


Beaulieu.! Boutmy-u 8 jula 1877 
Kako govori Dumas, mišljenja su kako čavli ; sve što ih više udaraš sve to 
ih više zabijaš. Ggji Taine 


Kako žurnali uzimlju stvari, u dandanašnji svaki je akt politički ; hoćete li 
ne ćete i, zarobe vas jedni ili drugi. Utaman vičete : nijesam ni ljevičar, ni des- 
ničar. Vi ste u očima ljevice izdajnik primite li potporu desnice, a možda biste 


! Paul Leroy-Benulieu, znameniti ekonomista, pisac djela ,,Sciences des Finances“ i dr. 
i brat mu Anatole, sociolog, pisač poznatoga djela o Rusiji: ,,La Russie et I'Empire des Tsars* 

bili izdajnici za desnicu da primite potporu ljevice. Za mene, ja sam uvijek: 
sretan kad sretnem duhovitijeh ljudi ma koje partije bili, samo da su učtivi ; što: 
više, uživam kad mogu da im budem blagodaran. Nijesam nikad našao da je 
blagodarnost teret. Caro-u 16 juna 1878 
Po mome mišljenju, koliko je jedan predmet udaljeniji od sadašnjosti, to- 
liko je za pisca prijatniji, jer je takav predmet alibi. Evo zašto me tako 


privukla stara engleska književnost. J. Soury-u 25 juna 1878 
Moje je načelo uvijek bilo ne živjeti od svoga pera, nego podmirivati svoje 
potrebe radom druge vrste. John Durand-u 6 septembra 1878 


Goethe je prigrlio Miltonov program : on je od svoga života učinio jedan. 
spijev i ja mislim da je ovaj spijev njegovo najljepše djelo ; što se pak tiče nje- 
govijeh pisanijeh djela, osim: prvoga dijela Fausta, Ifigenije i nekijeh 
Liedera, ja nalazim da je u njima suviše jak dio volje i naučnosti ; čak u Ifi- 
geniji je ovaj dio suviše jak, ali su plemenitost i čistota tako velike da mu 
se prašta podražavanje. — Inače, naročito u Hermanu i Doroteji suviše 
izbijaju proračunavanje i kombinacija ; apsolutno lijepa nema nego što je spon- 
tano, prirodno, personalno ; čitajući klasička Goethe-ova djela, na samom se dnu 
uvijek vidi jedna teorija, jedna estetika ; rimske su elegije, Alexisi Dora 
divne, imaju antičnu putenost i grčko savršenstvo ; a ipak je sve to nalik na jedno: 
narančino drvo krcato ploda i cvijeća, a dotjerano da pomoću gnoja, ugljena i 
slame izraste u jednoj Weimarskoj staklenoj bašti. Th. Cartu 13 marta 1881 


O Macaulayovoj Engleskoj Povijesti, možda  najsavršenijem istorijskom 
djelu novijeh vremena, navodimo slijedeću izmjenu pisanu izmegju Vogić-a i 
Taine-a. Vogić Taineu, 18 oktobra 1888 : ,,Dugački dnevi sprovedeni u željeznici 
izmegju Harkova i Pariza! učinili su mi se kratki, jer sam ovo vrijeme upotrebio: 
u ponovnom čitanju Macaulayove istorije, koje sam se već slabo sjećao. Bože, 
kako je to jako i jedro ! Kako se u svakoj vrsti osjeća mirna sigurnost engleskoga: 
genija ! Pričanje korača sa onim samopouzdanjem njihovijeh velikijeh korabalja, 
koje znaju da su gragjene od dobre rastovine, i ne sumnjaju ni za jedan čas 
da su odregjene da vladaju svijetom. U ovoj našoj epohi anemije i duševnijehr 
muka ja ne mislim da ima bolje lektire za našu djecu ; ovo bi im valjalo dati 
da čitaju kako im se daju pilule od željeza". 

Taine Vogiić-u, 20 oktobra: ,,Imate puno razloga da čitate i da ljubite 
Macaulaya ; on je najzdravija glava i najzdravije srce ; za umjetnost i stil nema 
sebi ravna u Evropi. U Engleskoj ga uživaju manje nego li nekada ; toliko gore 
za englesku publiku. (Corr. IV. 276). 

Pisati znači ribati jedno po jedno u mastionici mala crna slova i pomoću 
tih u red postavljenijeh slova ulijevati ideje i emocije u dušu čitaoca. Glavna je, 
dakle, stvar znati ko će biti čitalac. Po mome je mišljenju, moderni čitalac čovjek 
samo od prilike izobražen i inteligentan, kako ih mi mnoge znamo : inžinir, pravo- 
zastupnik, profesor, oficir, posjednik, rentier, gjak, mladi arhitekt ili slikar, mnogo 
zaokupljen svojim zabavama i svojim poslovima, nemajući nego jedan minimum 


' Poznato je, da se sada upokojeni Vicomte de Voglić oženio za ruskinju, kćer gjenerala 


Anenkova, čemu imamo megju ostalim njegovim radovima o Rusiji da blagodarimo glasovito 
djelo: ,,Le roman russe““. 

Prof. Rudolf Valdec: Portraitbusta biskupa 9. 9. Strossmayera. (Bronca.) 


pažnje i dokolice da nam posveti. Nastojmo, dakle, da nas lako i do kraja ra- 
zumije. Imajmo obzira prema njegovim duševnim navikama, ne prinugjavajući 
ga na skrajno naprezanje ; promislimo da se u njemu teško mogu naći polu-vizije 
slikara, živi unutrašnji potresi umjetnika i pjesnika,; ne tražimo od njega spe- 
cijalne osjetljivosti ni specijalna vaspitanja. Svaki se od ova dva uslova sretne 

jedan put na deset hiljada. Pod svoju Vlast privesti svoju sadašnju, a naročito 
svoju buduću publiku mnogo znači. Fr. Poictevin-u 4 oktobra 1883 


U koliko ja mogu nagagjati, vlastodršci će sve to više biti prosti izvršioci i 
činovnici brojne mase ; po tome će znanje, iskustvo, duboko proračunavanje, 
dalekovidno predvigjanje, sposobnosti maloga broja ljudi, sve to manje udijela 
imati u upravljanju država ; suvereni, parlamenti i ministri izvršivaće zapovjedi 
gospodina Homais-a,! gospodina Prudhomma? ; slavnoga Gaudissart-a*. Napredak 
znanosti i njihovijeh aplikacija, rasprostiranje ugodnosti i dobrostanja trebaju 
jednu KOMPENZAČIJU: ta je kompenzacija utjecaj, auktoritet, diktatura glupaka. 

Paul Pourget-u 12 septembra 1884 


Istorija, kako sam je ja shvatio, ostaje ispod umjetnosti ; a to je za to 
što je ona izvan nje ; devet puta na deset nemoguće je dati savršenu i konačnu 
senzaciju života, jer nemamo dosta savremenijeh isprava. 

Istome, 30 fovetbri 1884 

Jules Sauzay Taine-u, 21 juna 1885. 

Pošto ste odredili bolest, dovršite ljekarsko djelo pokazavši lijek sa onim 
auktoritetom koji samo Vama pripada. Pomozite da se naš vcliki i mili bolesnik 
izliječi. Čini mi se da njemu više treba promjene u unutrašnjoj nego li u poli- 
tičkoj konstituciji. 

Taine-ov odgovor, 25 juna. 

Čemu? Pretpostavite da bih ja i mogao naznačiti lijek ili još bolje spaso- 
nosnu dijetu ; bolesnik ne će joj se htjeti podvrći, jer on sama sebe drži za ljekara, 
on u higijeni ima svoj dogmat, a to su načela god. 1789 i 1792. Egalitarni je so- 
Cijalizam sada ušao u njegovu krv kao alkohol u žile alkoholičara ili morfin u 
žile morfinomana Vi ste sami pokazali pred 1874 da je protukršćanski duh bio 
smrtonosan prvoj republici ; ova lekcija, koju ste tako lijepo dali i utvrdili mnogo- 
brojnim i rj:šiteljnim primjerima, da li je ikoga uvjerila u demokratskoj stranci? 


Pored Turgenjeva, Dostojevski i Tolstoj mi se čine kao genijalne neznalice, 
koji prave moćna djela ne poznavajući svoga zanata. = Vogiić-u 8 juna 1886 

Za jednoga radnika život prohodi u sijanju : ali on ne zna da li je sjeme, 

što baci u brazdu, dobro i da li će klijati i zaman ga on probira, jedno po jedno. 

trijebi, često se prevari, a što isklija ne bude ono što je on predvigjao. 

Brandesu 23 aprila 1888 

. pisac ne živi nego po svom stilu. Nakon dva, tri pokoljenja, njegovi 

osjećaji postanu nerazumljivi ; da se potomstvo za njega još zanima, treba da 

nagje savršen oblik, jedinstven i konačan izražaj ; tako isto insekti optočeni kapljom 

jantara i u njoj hranjeni ; jantar ih čuva, a svi ostali, nekada tako isto živi, raspali 
su se u prašinu. Ch. de Pomairols-u 6 decembra 1889 

Svijet se više ne će povraćati na površne opšte pojmove ni na prazne for- 

mule god. 1789. U tom je pogledu ukus publike potpuno odregjen ; ne traže samo 


1 Homais, lice u Flaubertovom glasovitom romanu ,,Madame Bovary“, neinteligentni apo- 
tekar, tjesnogrudni i fanatični sektar, proverbijalno lice u Francuskoj. 

? Joseph Prudhomme, suludasto, sujetno i uobraženoli ce iz jednoga romana Henri Monnier-a. 

* Tip trgovačkoga putnika iz jednog Balzacovog romana. 

specijaliste i naučenjaci tačnu informaciju, dokaz, šifre, hitni detalj ; publika u 
svojoj masi misli ovo isto. Provjerite njegove nehotične i postojane simpatije, 
pak ćete vidjeti u književnosti i u slikarstvu, u osjetljivom prikazivanju mo- 
ralnoga i fizičkoga čovjeka ono što najviše zanima, to je značajna crta, indi- 
vidualna fizionomija, lokalna i izvorna šara, u kratko izrazna svojstvenost (0s0- 
bina) koja odvaja čovjeka od svojega bližnjega i stvara ga zasebnim licem u 
jednoj grupi, pa ne dozvoljava da ga se pomiješa kao jedinicu u aritmetičkom 
zbiru jednakih i sličnih jedinica. Pod kraj prošloga vijeka protivno raspoloženje, 
biva klasički i uprostilački duh, stvorilo je revolucijonarnu politiku, teoriju ap- 
straktnoga čovjeka i gragjanina sama po sebi, anarhičnu i despotsku koncepciju 
 suverenoga naroda i svemoguće Države, egalitarnu izjednačilačku predrasudu, 
improvizovane ustave u pravoj liniji. U dandanašnji samo neznalice i fanatičari 
uzimlju za gotov novac aksijome ,,Društvenoga Ugovora'' (Contrat Social!). Poli- 
tičari i šarlatani mogu se još poslužiti njim ; ali za većinu duhova, formule Revo- 
lucije nijesu više nego jedan skolastički kuriozitet, igra deduktivne logike, ver- 
balna kombinacija apstraktnijeh riječi kojima ništa ili gotovo ništa ne odgovara 
u stvarima. U ovom pogledu, pregledajmo imaginativna djela ovo posljednjijeh 
osamdeset godina, naročito romane i pozorišne komade. Oni su kao splavi na po- 
vršini jedne struje, po njima se vidi pravac duhova, ono što je običnome gle- 
.daocu ili čitaocu milo, ono što on traži od pisaca i koju novu koncepciju on ima o 
čovjeku. Uporedite komedije Colin d? Harleville-a, Picard-a ili Etienne-a? sa ko- 
medijama Emile Augier-a i Aleksandra Dumas-a, pa vigjite kako je ono kon- 
vencijonalno, prazno, vještačko, nimalo značajno lice, pravo pravcato ,,biće razuma" 
postalo realni, potpuni, živi čovjek. U romanima razlika je još jača: nakon Rous- 
 seau-ove ,,Nouvelle Hećloise' nakon .,Delphine'' i ,,Corinne'' ggje de Stašl, pro- 
čitajte velike savremene romansijere u Francuskoj i u inostranstvu. U ovoj knji- 
ževnoj vrsti, mnogo bolje nego li u istoriji ili u društvenim znanostima, pri- 
mjetićete ogromnu udaljenost izmegju klasičke koncepcije i moderne koncepcije, 
izmegju apstraktnoga, stiješnjenoga, učmaloga čovjeka, svedenoga na stepen brojke 
ili ništice i potpunoga, beskonačno sastavljenoga i složenoga čovjeka. 
Alexisu Delaire-u* 19 aprila 1890 

Heinrich Heine, sa gledišta umjetnosti, najveći je njemački pjesnik nakon 
Goethe-a i možda najintenzivniji pjesnik koji je ikada živio od Dantovijeh vre- 
mena, u kratko mozak i duša jedinstvene vrste pred kim svaki ljubitelj stila i 
psihologije treba da skine kapu. Brandesu 4 septembra 1890 


Što ja najviše kudim u modernome stilu, to je da je za oči isključno same 
sebi ostavljene fraza često teško razumljiva, puna amfibologija,* aproksimativ- 


! Glasovito djelo Jean-Jacques Rousseau-a (1762) u kome iznosi teoriju da su svi ljudi 
jednaki i slobodni u prirodnom stanju i da je društvo postalo slobodnim ugovorom pojedinaca. 
Iz ove je formule izveo Rousseau svoj atomistički individualizam i despotizam brojne većine. 
Rousseau je kroz ovo djelo postao glavni pokretač Francuske Revolucije ne u njenim uzrocima, 
nego u pravcu njenoga hoda. 

* Dramatski pisci konca XVIII. i prve polovine XIX. vijeka. Etienne, najmlagji, umr'o je 
god. 1845. 

š Ove su riječi iz Taineovoga predgovora Delaireovom djelu : La Reforme sociale et le cen- 
tenaire de la Revolution (Paris, 1890). 

“ Dvosmislenosti. 

nijeh riječi, pozitivnijeh netačnosti i da bi sam pisac imao biti tamo. da jačim 
ili slabijim tonom, gestama, igrom fizionomije, komentariše sama sebe akcentom 
što ne može sa ocrnjenom artijom da dd. Načelo je ovo: nikakvijeh sloboda, 
kako ih upotrebljavamo u govorenom stilu, stroga pravilnost u riječina i pot- 
puna jasnoća u konstrukciji. St. Renć Taillandier-u 21 novembra 1890 


Po svoj prilici sam pogriješio što sam, nazad dvadeset godina, preduzeo ovaj 
niz istraživanja ; ona su mi pomračila starost, a sve to više osjećam da sa prak- 
tične tačke gledišta ne će koristiti ništa ; nosi nas ogromna i brza struja ; čemu 
napisati raspravu o dubini i brzini struje? Gaston Parisu 23 jula 1892. 


DR. DANE GRUBER: STOGODIŠNJICA NAPOLEONOVE 
ILIRIJE (Svršetak) 
(1809.—1909.) 


Marmontu nije bilo sudjeno, da ostane gubernatorom Ilirije sve do njezina 
prestanka (g. 1813.). Prvobitno naime ustrojstvo Ilirije, po kojem je glavni guber- 
nator Marmont imao gotovo neograničenu vlast poput kakova markgrofa li pot- 
kralja, preudesio je Napoleon kasnije (dekretom od 15. travnja 1811.) u tom pravcu, 
da je vlast gubernatorova bila jako ograničena. Centralistički i autokratski duh 
Napoleonov doveo je Iliriju na to, da sad nije više bila ino, nego jedna hrpa de- 
partementa. Glavni gubernator postao je nešto više od jednoga prefekta ; snižen 
je bio na činovnika, odvisna od ministarstva i jednoga vijeća oko sebe, tako da 
nije mogao ništa na svoju ruku odredjivati, nego samo na prijedlog svojih podre- 
djenih činovnika. Tim se više isticala vlast glavnoga intendanta, koji je za pravo 
imao glavnu vlast u svojim rukama. Marmont nije htio da zadrži tako umanjenu 
vlast gubernatorsku koju nije smatrao dostojnom za jednoga vojnika. Zato za- 
moli Napoleona, da mu povjeri koje vojno zapovjedništvo, a on ga imenova zapo- 
vjednikom vojske u Portugalu. Gubernatorom ilirskim pako imenova generala 
baruna Betranda, koji je imao privesti u život onaj dekret od 15. travnja 1811. 

Po ovom dekretu bila je vlast gubernatorova jako sužena, kako spo- 
menusmo. On je imao izravnu vlast samo nad vojskom, žandarmerijom, narod- 
nom gardom i političkim redarstvom, i imenovao je izravno samo jednoga činov- 
nika, naime gubernijskoga tajnika. Na njegov prijedlog imenovao je car ove Čči- 
novnike : intendante, poddelegate, načelnike od Ljubljane, Trsta, Karlovca, Zadra 
i Dubrovnika i napokon časnike hrvatskih krajiških pukovnija. Kod drugih či- 
novnika imao je gubernator samo potvrditi njihovo imenovanje, koje je obavio 
glavni intendant, ili potpisati imenovanje, koje su mu predložili predstojnici po- 
jedinih ureda. Dopisi ministra pravde s ilirskim povjerenikom sudstva (commis- 
.saire de justice), ministra bogoštovlja s nadbiskupima i biskupima i ministra re- 
darstva s redarstvenim oblastima išli su kroz njegove ruke, ali ostali ministri (fi- 
nancija, nutrnjih posala i t. d.) dopisivali su neposredno s predstojnicima ostalih 
oblasti (s intedantom, ravnateljem pošta, šuma, mostova, cesta i t. d.). U cijelom, 
glavni gubernator nije bio drugo, nego vojni zapovjednik i ravnatelj državne po--' 

licije, dok je nad drugim upravnim strukama imao samo neki nadzor, koji je ovisio 
O većoj ili manjoj dobroj volji onih, koje je imao nadzirati. 

Glavni jeintendantbiozapravopravaglavaupravneifinan- 
cijalneoblasti. On je neposredno općio s ministrima, on je sastavljao poslovnike, 
naputke i naredbe, koje su se predlagale gubernatoru na potpis, on ih je proglasivao 
i bdio, da se provedu, te je u to ime imao pravo, da pozove u pomoć oružanu 
Silu, ako je bilo nužno. Napokon su njemu bili povjereni vanjski poslovi, a na- 
ročito dopisivanje s konzulima u Bosni i Albaniji. Za sve ove poslove imao je in- 
tendant sebi o boku jedno vijeće, koje su sačinjavali predstojnici njemu podložnih 
oblasti, ali je to vijeće imalo samo savjetujući glas. Po tome je intendant imao 
veću vlast od gubernatora. 

Povjerenik pravosudjaimao je vlast nad svim sudbenim oblastima> 
počevši od prizivnoga sudišta pa sve do mirovnih sudova ; njemu je još bila pod- 
vrgnuto nepolitičko redarstvo i nadzor nad kaznionama i sudbenim arhivima. | 
Na njegov prijedlog imenovali su se sudbeni činovnici, i on je imao bditi, da se 
zakoni provode. 

Predstojnikprihoda (receveur gćnćral) upravljao je svim zemaljskim 
prihodima, a predstojnik izdataka (trćsorier) obavljao je sve isplate. 

Malo vijeće sačinjavali su: gubernator, glavni intendant, povjerenik 
pravosudja i dva člana ljubljanskoga (prizivnoga) sudišta. Ovo je vijeće imalo 
znatne i različite povlasti. Ono je pretresalo razne ustrojstvene propise za državno 
redarstvo ili druge važne državne grane, ali je imalo samo savjetujući glas, jer 
inače su gubernator i intendant po svojoj volji mogli odredjivati, kako ima biti, 
Ovo je vijeće bioi upravno sudište, koje je riješavalo prizive nižih uprav- 
nih sudišta. Ono je još bilo ukidno (kasacionalno) sudište u parnicama 
do 200.000 franaka ; ako se radilo o većoj svoti, onda se prizivalo na ukidno sudište 
carstva u Parizu. Ono je još riješavalo raspre izmedju raznih oblasti radi kom- 
petencije i vijećalo o molbama za pomilovanje. Napokon se ono brinulo, da 
se privedu u život francuski zakoni. 

Odlaskom Marmontovim i preustrojstvom cijele uprave (na osnovu ovoga 
dekreta od 15. travnja 1811.) krenule su javne prilike u Iliriji na gore. Uprava 
je postala despotična i fiskalistična. Osobito su učestala novačenja i uvadjani 
sve veći porezi, jer je Napoleon za neprestano i u kasnije doba većinom nesretno 
ratovanje trebao sve više momaka i novaca, a to je sve više upropašćivalo narod. 
O novačenju piše (26. kolovoza 1814.) sam gubernator Bertrand caru ovako: 
»,Odviše se novačilo u ilirskim pokrajinama : stavnja od 400 pomorskih vojnika, 
naredjena u g. 1840., dovršena je istom u ožujku ove godine ; iza toga se uno- 
vačilo 1500 vojnih obvezanika u Dalmaciji i 4260 ljudi za ilirsku pukovniju (koja 
se u to doba imala formirati) ; sad se novači 150 radnika (za utvrde) i 360 po- 
morskih vojnika ; u mjesecu listopadn imat će uvrstiti u vojsku 1000 unovačenih 
i 550 pomorskih vojnika ; ovo neprestano novačenje silno iscrpljuje zemlju", a 
u veljači 1812. piše on opet caru : ,, Dobio sam nalog, da unovačim 1290 ljudi ; 
s ovim momcima bit će potpun broj od 9.900 ljudi, koji su se imali unovačiti te- 
čajem godina 1809. do 1811.?. Nije onda čudo, da su vojni obvezanici ili već uno- 
vačeni mladići hrpimice bježali iz zemlje, samo da izbjegnu vojnoj dužnosti. Tako 
javlja intendant Dalmacije de la Bergerie, da je od 400 vojnih obvezanika za- 

darskoga okružja, koji su g. 1812. bili poZVani na stavnju, pobjeglo njih 267, a od 
svih vojnih obvezanika za g. 1813. njih 2137 da je 610 oslobodjeno od vojništva, 
950 da je došlo na stavnju, a 597 da je pobjeglo. 

| porezi su isto tako bivali sve veći i tegotniji za narod. Isprva se pobirala 
samo desetina od svega priroda zemaljskoga, ali kasnije uvadjani su razni novi 
porezi, tako da se zadnjih godina francuskoga vladanja pobirali ovi porezi : I. 
Direktni porezi: 1. Porez od zemljišta i kuća (casatico), 2. porez za: po- 
djeljenje obrtnica (patenata), 3. lični porez (glavarina), 4. porez od vrata i prozora, 
5. porez za sastavljanje matica, 6. prirez na redovite poreze, najprije 40%; a poslije 
37%. 1. Indirektni porezi: 1. Porez za registriranje (trgovine, ugovora 
baština i t. d.), 2. biljegovina, 3. pristojbe za uknjižbu (hipoteku), 5. porez: za ri- 
bclov, za prijevoze i pašarina, 6. porez na igraće karte, glazbu .i knjižarske ka- 
taloge, 7. 10% porez od ostavština (legata) i darovanja, 8. carina na uvezenu tudju 
robu i po kopnu i po moru, te brodarina, 9. cestarina i lučka pristojba (anco- 
raggio), 10. pristojbe od dobrotvornih djela (opere pie), 11. pristojba za oprost 
od službe u narodnoj gardi i 12. prihod od monopola soli i duhana, od državnih 
posjeda (domena), od zaplijenjenoga imetka dokinutih bratovština i od ispraž- 
njenih biskupija. Svi ovi mnogobrojni i raznolikik porezi tištili su ubogi puk ; bo- 
gatije i naprednije Napoleonove zemlje, kao Francuska i Italija mogle su lako 
podnositi ovakove terete, ali siromašnije ilirske pokrajine teško ili nikako. Zato 
nije nikakovo čudo, da narod ilirskih pokrajina zadnjih godina francuskoga vla- 
danja nije više bio s tim vladanjem tako zadovoljan, kao za uprave Marmontove. 
Nezadovoljstvo se sve više širilo i narod je jedva iščekivao čas, kad će se riješiti 
francuskoga gospodstva i doći opet natrag pod svoga staroga gospodara, naime 
pod Austriju. A to se imalo naskoro dogoditi. 

Iza nesretne Napoleonove vojne na Rusku (1812.) diže se (g. 1813.) gotovo 
cijela Evropa na nj i ratovala je s njim tako dugo, dok ga nije sasvim skršila. I 
Austrija je sudjelovala u toj borbi, nadajući se, da će dobiti natrag svoje izgubljene 
pokrajine, ako bude Napoleon svladan. Po nalogu Napoleonovu imao je ilirski 
gubernator Bertrand sakupiti sve raspoložive čete po Italiji i Iliriji i dovesti ih 
u Sasku caru u pomoć, pa zata imenova car glavnim gubernatorom Ilirije generala 
Junota, vojvodu od Abrantesa, koji poradi svojih rana, dobivenih u ratu, nije 
bio sposoban za aktivno sudjelovanje u ratu. On stiže 25. svibnja u Trst, od kuda 
se uputio na putovanje po lIliriji, da upozna zemlju i narode, ali zbog boježljivosti 
dopre samo do Zadra i morade se vratiti u Trst. Kad ga je tu (u lipnju) udarila 
kap, bio je nesposoban za svaki rad i on se morade zahvaliti na časti guberna- 
torskoj. Vrativši se u Francusku stiže ga smrt (29. srpnja 1813. u Montbardu). 
Medjutim je Napoleon imenovao (17. srpnja 1813.) gubernatorom Ilirije Fou ch € --a, 
vojvodu od Otranta, svoga nekadašnjega policajnoga ministra, koji stiže 29. srpnja 
u Ljubljanu. No njemu nije bilo duga opstanka u lIliriji. Austrijske vojske pro- 
dirale su sa svih strana u Iliriju, tjerajući iz nje Francuze. General Pavao Radi- 
vojević prijedje (18. kolovoza 1813.) s carskom vojskom Savu i provali u fran- 
cusku Krajinu, koju naskoro osvoji zajedno s Karlovcem, dok je general Nugent 
osvojio hrvatsko Primorje s Rijekom. Nezadovoljstvo hrvatskoga žiteljstva s fran- 
cuskim vladanjem zadnjih godina i želja njegova, da se opet sjedini sa svojom 
hrvatskom braćom preko Save, učinila je, da je ono s veseljem dočekalo carske 

vojske i pomagalo tjerati Francuze iz zemlje. Na to provali general barun Franjo 
Tomašić u Dalmaciju i očisti ju od Francuza, dok je to general barun Ivan 
Hiller učinio u slovenskim i drugim krajevima Ilirije. Fouch€ morade već 26. 
kolovoza 1813. ostaviti Ljubljanu i pobjeći u Trst, ali i ovaj grad ostavi na- 
skoro (16. rujna 1813.) i Ilirija dodje natrag u ruke austrijske. Već 14. listo- 
pada proglasi barun Krsto Lattermann, da u ime carevo preuzima upravu 
ilirskih pokrajina, koje su kasnije bečkim kongresom (1814.) definitivno dosu- 
djene bile Austriji. 

Oduševljenje Hrvata, što se opet njihove zemlje ujedinjuju pod jednim vla- 
darom, jenjalo je naskoro i pretvorilo se u veliku ogorčenost, kad je austrijska 
vlada s dobivenim zemljama odredila onako, kako se nitko nije ni nadao. Krajiške 
pukovnije ostavila je i nadalje pod vojnom vlasti, a nekadašnje zemlje gradjanske 
Hrvatske nije povratila pod bansku vlast, da bi se tim sjedinile s ostalom gra- 
djanskom Hrvatskom, nego je stvorila tako zvani ,,Provisorisches Gouvernement 
in Civil-Croatien", koji se dijelio na dva okružja, riječko i karlovačko 
s njemačkim uredovnim jezikom i sa zakonom austrijskim, a podvrgnut je bio 
pod vladu u Ljubljani. Ta privremena uprava bila je naskoro ukinuta i 1. veljače 
1815. bude sva Hrvatska preko Save definitivno bačena pod ljubljansku vladu. 
Hrvati su prosvjedovali protiv toga komadanja svoje domovine i nisu prestali 
moliti kralja, da im vrati oduzete dijelove, dok im napokon nije uslišao molbu 
i g. 1822. opet sjedinio prekosavsku Hrvatsku s materom zemljom na sjeveru Save. 
Krajina pako ostala je još dugo pod vojničkom vladom, dok nije i ona g. 1882. 
vraćena materi zemlji i stavljena opet pod bansku vlast. 


+ 


Ovo je bila sudbina Ilirije. Tudji vladar morao je doći, da sjedini Hrvate i 
Slovence u jedno upravno tijelo pod starim slavnim, klasičnim imenom ilirskim. 
Na žalost nije to jedinstvo dugo potrajalo. Čim su ilirske pokrajine došle natrag pod 
vlast austrijsku, opet su bile raskomadane, te su većinom tako ostale sve do danas. 
No makar je francusko vradanje kratko vrijeme potrajalo u našim krajevima, 
ipak je ono za doba Marmontovo poradi svoga nastojanja, da unaprijedi i blago- 
stanje i prosvjetu sebi podložnih naroda, ostavilo kod našega naroda dobru uspo- 
menu sve do dana današnjega, a osobito je glava te vlade, maršal Marmont ostao 
u uspomeni seljaka i hrvatskih i slovenskih kao čovjek velik i pravedan. | sam 
car Franjo I. priznao je blagotvorno djelovanje njegovo u lIliriji. Kad je on £. 
1817. proputovao Dalmaciju i vidio tamo one lijepe ceste i druge radnje njegove, 
izustio je svome ministru, knezu Meternichu, koji je to kasnije rekao samomu 
Marmontu, ove značajne riječi : ,,Baš je šteta, da maršal Marmont nije još dvije 
ili tri godine dulje ostao u Dalmaciji." 

BRANKO LAZAREVIĆ : BORISAV STANKOVIĆ 
IV. 


Kako mi sva snaga trepti kao list na gori. 
(Iz jedne vranjanske mantafe.) 


Od njegovih ličnosti, žene i ,,božji ljudi'' zaslužuju da se o njima govori u 
naročitoj glavi ; to naročito stoga, što je on prvi koji u našu pripovetku unosi 
jednu naročitu vrstu žene i, tako isto, prvi koji dovodi na scenu bosjake, one 
koje je život bacio s koloseka. I ovde je njegov individualistički i impresionistički 
dar bio tako jak da nije mogao da se udvoji ili, još bolje, da se odvoji od lič- 
nosti koje prikazuje : njegove žene, kao i njegovi bosjaci, nisu onakvi kakvi su, 
već onakvi kakav je on: on ih je posmatrao kroz sebe, i više dao sebe nego li 
njih. Otuda su i njegove žene, kao i njegovi bosjaci, možda, malo jednoliki i 
jednostrani. Naročito to važi za žene. Ako ih se sukcesivno setimo, ako predjemo 
sa Pase(Gjurgjev Dan) na Cvetu (U Noći), s Cvete na Todu, na Stanu 
(Uvela Ruža) na Lenku (U Vinogradima), na Stojanku, na Nazu 
(Jovča), s Naze na Nušku (Nuška) i, najzad, na najizradjeniji tip njegove 
žene, na Sofku, — kad to uradimo, mi ćemo videti kako su sve one samo po- 
jedinačni delovi jedne opšte žene koja je, donekle, izražena u Sofki. Njegova je 
žena, uzeta kao tip, shvaćena živinski i strasno, divlje, raspusno, bolesno senzualno. 
To je ona žena kojoj od strasti prorade svi strojevi, zatrepere svi damari, a slepo- 
očnice počnu da biju; to su one tople, južne, mavritanske krvi koje, kad pro- 
rade, nemaju ustave, i vode pravce u zadovoljstvo ; to su one strojne, snažne 
i kršne žene čije je telo prepuno žudi, i čeka na prve raširene ruke ; to su one žene 
nabreknutih živaca od strasti, pune trzaja koje, u vrtoglavici, kose čupaju, ujedaju 
svoje rodjeno telo, i zabadaju nokte u lice ; to su one žene što imaju : 


. . crne oči, 
Crne oči, medna usta ! 


za kojima je Mitka celoga života čeznuo, one sršne ćija se ,,mlada snaga ubija 
i krši", ,,prsa uzdignuta i razgolićena' besno dišu kad su pod plamom strasti, a 
kad se vole znaju samo da se grle, ,.stiskaju", i unose jedno u drugo. Borisav 
Stanković, da svedemo, zna samo za takvu ženu. On njoj ne pozajmljuje sve 
od svoje prirode : njegova žena to je njegova strast, i on je opisuje samo dok je 
pod njom. Čim prestane strasti, ona više nema mesta u njegovom delu. Ali, to 
se mora naglasiti, dok je ona pod strašću, ona, kao inspirisana njom, nije ona 
obična Goncourtova Elisa, Zolina Fernanda ili Nana, ili koja hoćete Maupassantova, 
već i dosta, ona Strindbergova Julija koja je inspirisana kad gori na vatri strasti, 
ume da ne bude banalna i, još i više, može da dodje do misli i osećanja kakve 
više žene. | 

U tom pogledu, Borisav Stanković ne samo da je prvi uveo u pripovetku 
takvu ženu — nju prikazuje vrlo često i Kočić i S. Čorović, naročito ovaj drugi, 
— nego je, opisujući je, najdalje otišao i najviše zapazio. Niko nije ženu i njenu 
strast opisao tako puno, ni dao onakve stranice kakve je on dao govoreći o 
Sofkinim mislima, igrama. čežnjama, strepnjama i žudima. To kipti vanrednim 
opaskama i retkim tančinama. Samo jedan primer biće dovoljan da ilustruje 
ovo naše tvrdjenje. Sofka je (Nečista Krv) jako volela kad svi odu od kuće, 

Proj. Rudolf Valdec: ž Poprsje Nikole 1. kralja Crne Gore. (Sadra.) 


i ona ostane sama sa sobom i svojom ,,nečistom krvi". ,,Čak, kad je sasvim sama 
kod kuće, mati joj ode ili na groblje ili poslom, pa se duboko u noć ne vraća, 
ona je i taj strah od mraka nekako rado podnosila. Uvek bi se tada povlačila 
gore, i onda, zatvorena kapijom i zidovima, predavala bi se sama sebi. A da bi 
sasvim izbegla strah od samoće i mraka, sve više i više zanimala bi se sobom. 

Slobodno bi se otkopčavala, razgolićavala prsa i rukave i same šalvare, da bi 
osećala kako bi jednim pokretom sve mogla sa sebe da zbaci. Onda bi se unosila 
uživajući u svojoj lepoti, osećajući draž od te svoje otkrivenosti i od golicanja 
vazduha". U ovakvom jednom raspoloženju čula je ona kako iz bašte dolazi 
Vanko, mutavi Vanko koji je svake subote pijan, i ona se reši da oseti jednom 
»mušku ruku? na sebi, i vidi što je to o čemu toliko sanja. Vanko je nem, i ne će 
moći nikome kazati da je ,.stvar činjena", kako se veli u Dnevniku Dra- 
gojle Jarnjevićeve. Vanko je već došao i čuo se njegov glas: ,.— ća.. ba... 
ba!..." Ali videvši kako se ona sa minderluka, medj jastucima, onako rasko- 
moćena, i ne diže, ne prilazi, još manje mu odgovara, niti se smeje — on zastade 
ispred nje kao uplašen. | | 

»Ali, ona ga dozva: 

— Daj ruku! 

»On joj pruži slobodno ruku sa ispruženim i raširenim prsima, i to levu, 
jer mu ona beše bliže njoj. Ona ga uze za ruku, ali ne kao svakoga za prste, 
već odozgo i više ruke za dlan, za onu četvrtastu i široku kost. Zatim ona vide 
kako mu se, iznenadjenom ovakvim njenim primanjem ruke, rašireni prsti zgrčiše, 
te, prinoseći je k sebi, ruka njegova dodje joj onako crna, tvrda, i kao neka 
šapa... Ali nije ona ta, koja bi, kada nešto naumi, na po puta stala, ustukla. 
Vrlo ga povuče k sebi i držeći ga medj kolenima i, ne slušajući njegove nepri- 
. rodne glasove od straha i radosti, otkri svoja prsa i na svoju jednu dojku silom 
položi njegovu ruku pridržavajući je, pritiskujući je... Oseti samo bol i ništa 
više. Brzo, stresajući se od jeze. ustade. Ali on, obezumljen. lud, sa penom na 
ustima, iskrivljenim licem, gurajući je glavom u trbuh, grleći je po kukovima 
kidao joj meso i kao klještima je vukao sebi. da je obori, puštajući zapenušene 
lude krike. | 

»—ća!...ba!.. ba!... 

,»I druga đa je bila na njenome mestu, sigurno bi podlegla, izgubila bi se, 
ali ona, gnjušajući se, samo ga odbaci od sebe i izadje, zakopčavajući se". 

Iz ovoga samo primera da se zaključiti kolika je velika moć Stankovićeva 
kad mu padne žena u strast pod pero, i kad treba da prikaže situacije koje nisu 
nimalo lake za prikazivanje, o čemu ćemo govoriti u jednoj naročitoj glavi. 

od di * 

Naročitu naklonost, kao što smo kazali, Borisav Stanković ima za bosjake, 
za ludake, uzete, za propale u životu, za one koje je žrvanj života jače dohvatio 
i izubijao, za ,,božje ljude" jednom reči. U njegovom književnom delu njih ima 
čitav niz, a jedna zbirka impresija i nosi njihovo ime. Ceo taj svet ima izba- 
čenih i promašenih života ima svoju naročitu filozofiju života, svoje naklonosti 
i strasti, svoje bolove i žudnje, shvatanja za razne pojave, gledišta na svet. Oni 
žive od danas do sutra, sa devizom : ,,Neka bude onako kako bude", i kako mu 
bude trebalo je da tako bude : naše je da živimo, i to je jedini cilj života. Njihov 
je život sasvim nomadski, na svoj način i za svoj račun i, više no jedanput, 
misleći o njima, nameće se poredjenje sa ličnostima koje su naselile Na Dnu 
Maksima Gorkog. Ti bosjaci žive i spavaju po ambarima i košarama vranjanskih 
bogataša, a glavno zborište i glavni hranilac njihov to je vranjansko groblje. ,,Naj- 

radije su se bavili", kako sam pisac kaže u impresiji Manasije, ,oko porte, 
uz zidove, i tu se vukli, ležali. Danju bi, ako je lepo vreme, išli u reku, i tamo 
ispod brda sedeli, ili se prali, čistili. Neki tamo su i spavali po rupama a neki 
od njih, naročito stariji, kao neko prvenstvo, spavali su tu, oko klisarnice. . .?. 
Niko nije znao odakle je koji, što je ranije bio, i kakva ga je zla kob dovela do 
toga. Kao lišće vetrom gonjeno, oni su se skupljali na groblju, prosili, i živili život, 
ne paštivši se mnogo kad kogod od njih umre ili neznano ode iz društva. Medju 
njima je, da ih nekoliko pomenemo, Manasije isušenih nogu i ruku, čija je dužnost 
da zvoni kad dolaze mrtvački sprovodi ; tu je i Naza, domaćica svih bosjaka, 
uvek čista, nekrpljena, Naza koja voli prosjaka Lubu, mladog i lepog, koji po ceo 
dan spava i za koga se, najzad, na njihov bosjački način, i udala ; tu je dobro- 
ćudni Mitka koji se prvo naprosi od drugih, pa onda i sam deli za pokoj svojih 
mrtvih ; tu je Bekče što se neprestano gura da zauzme najbolje mesto za pro- 
šenje, Bekče što voli da luta ,,kad nastanu noći s punom, jakom mesečinom' ; 
tu je jedan, sav u bradi i kosi, koji ne zna ni odakle je, ni čiji je, ni kako mu 
je ime (Na pitanje: Odakle je?, odgovara : ,,— Otuda, otuda, batke.. ." i po- 
kazuje na susedne gore i planine) ; tu je biljarica koja jednako traži raskovnik 
da može da otvori sve što je zatvoreno ; pa onda Paraputa koga izdržava i neguje 
hadžika Tašana kojoj su to odredili kao kaznu što je, u svoje vreme, kao udo- 
vica, pogrešila s jednim mladićem ; Jovan, dalje, Menko koji je poludeo što mu 
je Begler-beg, vezavši ga, zapalio kuću a ženu obeščastio ; Stanko ,,čisto brašno", . 
pa Mihajlo koji miriše na majsku dušicu, ,,vesnik proleća" koji u proleće dolazi 
u varoš s punim nedrima zdravca ; Stanoja, ,rajska duša", koji živi u tudjoj 
senci i za drugoga ; Taja, poglavica logora božjih ljudi, koji sve što mu se da 
od odela trpa na sebe, taj Taja, što stalno zlokobi ; i tako dalje. Cela ta povorka 
božjih ljudi, s iscepanim čakširima, neočešljanom kosom, bosonoga i prljava, 
kreće se kroz skoro sve pripovetke Borisava Stankovića, uvek simpatično shva- 
ćena, uvek prijatna, i s očevidnom tendencijom piščevom da nas zainteresuje 
za nju i učini nam je onakvom kakvom je on shvatio. (Svršit će se.) 


Z. KVEDER JELOVŠEK: SLOVENSKE KNJIGE I PISCI 


II. 


Dva ,,prava lepa slovenska fanta“. Ivan Lah i Vladimir Levstik. Prvi je stu- 
dirao u Pragu, poznaje Ruse, Poljake, Rusine i učio je od njih. No ostao je tipičan 
Slovenac. Visok, veseo, s punim, zvonkim glasom dolenjskog dijalekta. Rodjen 
pripovjedač, a u pričanju priprost i topao. Nekoje njegove stvarce volim kao ruž- 
marin i klinčac, koji mirišu na prozoru svake slovenske kućice, kao smijeh naših 
djevojaka, kada u bijelim pregačama crvene i jedre premeću sijeno po našim 1a- 
zovima, kao raznolike pjesme slovenskih momaka, kada na proljeće postavljaju 
visoke mlajeve po našim selima. 

Katkad prevodim po koju slovensku stvarcu na hrvatski ili njemački jezik. 
A moram reći, još ništa nijesam prevodila s tolikim užitkom, kao jednu sitnu crticu 
Lahovu, u kojoj riše, kako pišu majka i kćerka sinu i bratu prvi list u daleku, da- 

leku Ameriku. Tako može pisati samo seoski sin, koji je uz to i dosta inteligentan, 
da prikaže svu toplinu, priprostost i iskrenost seoskih ljudi. A Lah imade ovakvih 
crtica sijaset. Takva je ,,Baština“, mala pripovijetka o dva brata, kako se voze 
s baštinom po majci, sa tri stare škrinje i sa jednim srebrnim pojasom iz doline, 
gdje je umrla majka, u gore, gdje živu oni. Stariji brat, jak i bezobziran, propije 
putem svoje dvije škrinje a i škrinju i pojas mladjeg brata, koji je slabašan i u 
strahu pred jakim starijim bratom. On se htio ženiti na tu škrinju i taj pojas, ali 
brat je zapio baštinu i on će bratu i dalje slugovati kao i do sada. — Takva je 
»oprava“, pričanje o dvoje mladih na selu. Posvadili su se, a sada šute i mrgode se. 
Ma da je badnjak, oni se mrgode. Šute. A on misli, da bi bilo najbolje, da otidje 
i opije se. Kad bi mu ona kazala samo jednu riječ, sve bi bilo dobro, ali ona šuti. 
On je muškarac, on ne može početi . . . I ona čeka, da joj nešto kaže, jer on je kriv, 
opsovao ju je, uvrijedio. Tako čekaju i šute. Čitavu večer šute, zlo će biti, zlo će 
svršiti. Vani je već badnjak, pucnjava se čuje. On ne može dulje, da čeka i da pati. 
Ustaje — samo van, odavle, pa bilo kamo god — u krčmu. Ali kad pogleda po 
sobi, učini mu se lijepo kao u nebu, toplo, umiljato. Sve je tako, kako se odavna, 
stoljeća već slavi badnjak po slovenskim kućama. U kutu jaslice, na bijelo pro- 
strtom stolu božićno pecivo, od kojega ove noći dobija sve, što je živo u 
ljudi, marva, pas, mačka... Ne može se otići... I on stisne šake, sjedne k ženi 
na klupu. Ona zaplače, njih dvoje se zagrli, poljubi . .. — Ništa osobito ne priča 
taj Lah, same poznate stvari. Ali svaka je riječ nekako osobita, topla, mila. Na- 
piše vam dvije tri strane o trošnom drvenom mostiću u livadama, koji dijeli selo 
od svijeta, od tudjine. Tamo do potoka, do mostića još je dom, kuća, rodna zemlja, — 
dalje su tudji ljudi, nepoznato polje, tudja sela, svijet. Kad tko odlazi od doma- 
ćega praga, sprovede ga do toga mostića : žena muža, djeca oca, draga dragoga... 
To vam napiše Lah, a Vaše srce uzdrhće, napuni se nekom tugom, sjetom i sve 
Vam je blizu i milo : selo ono u poljima, livade, potok, mostić i svi oni ljudi, koji 
se rastaju na njemu. — 1 opet drugi put piše o ,,Postaji“ i o ljudima, koji badava 
čekaju na povratak onih, koje vole. O ,,Tetkama“, koje čuvaju svoje nećake, kako 
su i one same od svojih teta čuvane bile i očuvane od boli i borba, pa i od sreće. 
O mačkama piše, o promenadi u parku, o ptičici u sobi, — toliko je prosuo tih 
Sitnih crtica po našim novinama, koliko je cvijeća na sočnoj livadi u proljeće. Nje- 
gove stvarce i jesu priproste i umiljate kao poljski cvijetak. Domaće su, mile. On 
je najslovenskiji pisac. Svi drugi su rafiniraniji, kulturniji, proračunani. Jezik 
mu je priprost, jednostavan. Ne bliješti, ne opaja, samo je topao, srdačan. A kad 
piše oženama, osjećaš, kako ih ljubi onom sentimentalnom sanjarskom slovenskom 
ljubavlju, koja je osebitost samo naših slovenskih sanjara. Ljubav, đignuta iz 
realnog života .u neko slatko duševno snatrenje, pretvorena u umjetnost, u pjesmu, 
u sanju. i 

I poradi svega toga, poradi topline. koju stvara i budi njegovo pero, držim, 
da je Lah od sviju nas slovenskih darovitijih i manje darovitijih spisatelja, odabran, 
da bude naš pučki pripovjedač, ljubimac i učitelj najširega našega naroda. Na- 
pisao je već jednu knjigu za ,,Družbu sv. Mohora“, ali to je bio historički roman. 
Takodjer ,,Narodna založba“ izdala je jednu njegovu zbirku : ,,Vaška kronika“. 
Ma da je to lijepi niz malih pripovijesti iz turskih vremena i iz doba reformacije, 
ma da su pisane lijepo, glatko, zanimljivo, — ipak nije to ono pravo. Nekako su 

mi odviše objektivne, nijesu nekako dosta njegove, Lahove, — toga visokoga 
mladog Slovenca sa širokim djetinskim smijehom 1 punim i toplim glasom, što 
pjeva. Pripravlja se za profesuru, pa eto to mu kvari posao. Historičke pripo- 
vijetke može nam napisati ovaj i onaj, ali onu toplu, nevinu, bezazlenu i priprostu 
slovensku dušu, koja je inače tako duboko sakrivena u našem puku, znade nam 
prikazati samo Lah, onako bez ikakih očala Evropljana, esteta i filozofa. Onu 
ljepotu svakidašnjosti samo on vidi, onu toplinu običnosti samo on osjeća. A dobro 
je, da vidimo stvari i tako, kakve su čitav tjedan, ne samo u nedjelju, da poznamo 
ne izuzetke nego pravilo. 

I kako kod Laha moraš da poznaš sve one mnogobrojne stvarce, koje su ra- 
štrkane po našim novinama, ako ga hoćeš upoznati, tako je i s Levstikom. 
Schwentner mu je izdao knjigu ,,Obsojenci“. Ne kažem, da će požaliti, koji je 
uščita. Rafinirana je, interesantna, zahvalno štivo za besposleno popodne ili do- 
sadnu večer. Ali u tom zrcalu vidiš samo jedan komadičak Levstika. On nije tako 
blaziran, kako se pričinja, nije tako ekstravagantan, niti toliko ironičan i roman- 
tičan, kako se prikazuje u toj knjizi. Dapače, on je vrlo realan, njegova je ruka 
jača nego bi tko sudio po toj knjizi, gdje se još hvata svakojakih fantastičnih efe- 
kata. On je takodjer otkrio našega seljaka, ne onoga toploga Lahova, nego onoga 
mračnoga, svojeglavoga i tvrdog, koji uvijek šinoko stoji na svom tlu, pa podavao 
se i misticizmu i religioznoj romantici, štono je Slovencu bliža od svakidašnjega 
hljeba. Ali u toj knjizi još nema ovoga seljaka. Tu je farsa ljubljanskoga purgara, 
koji je uzeo pozu francuskoga dekadenta i koji poslije svojih neurasteničkih, vrlo 
interesantnih zahvata postaje prosječni patriot, otac sedmero djece i tri hiljade 
dvjesta sedamdeset i pet zdravica... 

Gospodin autor bio je u Parizu. On nije ,slovenski fant“ samo onako, on je 
mlad elegan sa baršunastim kaputom, literarni estet, koji pazi na svoj stil toliko, 
da čita samo Francuze, jer se boji, da čitanjem drugih slovenskih ili hrvatskih 
knjiga ne pokvari osebujnost svoga jezika... Dašto, ovakav je Levstik bio... 
Bože moj, tko nije prebolio po koji spleen mladih godina? !... Danas, po nje- 
govim stvarima sudeći već je pustio geste pariskoga trotoara. A ono, što je od Fran- 
cuza naučio, vrlo je vješto presadio na priprostu i tvrdu slovensku seljačku grudu. 
Dapače i stil mu je sada subjektivniji i originalniji, nego predlane, tada, kad je 
pisao ,,Obsojence“ i pričao mi u kavani ,, Union“ u Ljubljani o ekskluzivnosti 
svoga štiva. Njegovo nesretno pile sjetilo me nesamo Cankara nego i Murnika 
i njegovih vjeverica. Prije dvije iri godine bio je kokošinjak kod nas uopće vrlo 
moderan. Cankar je pisao o ,putkama“ (kokošima), Fran Bolka o ,,petelinima 
in petelinčkima“ (kokotima i kokotićima). Ja sama glavom sam već prije jedamput 
napisala nešto o kokošjem dvorištu, zato mi se nije pričinjalo tako silno origi- 
nalnim, kad se bio pojavio i Levstik sa svojim ,,Piščancem“, kojim se notabene 
još i vanredno ponosio. 

No ne smijem da budem zlobna. Bilo bi 1 nezahvalno. Jer sam nesamo nje- 
gove ,,Obsojence“, — i sa ,,nenormalnim piščancem“ ! — čitala vrlo rado, nego 
i druge njegove crtice i novele, koje donose ,,Ljubljanski Zvon“ i ,,Slovan“ go- 
tovo u svakom broju. A iz njih i iz njegovih lijepih pjesama, kojih mora da je već 
izašlo stotinu i više, vidim, kako postaje njegov talenat sve to originalniji i jasniji. 
Postao je kratak i discipliniran, jak u svojem pripovijedanju. Kao štićenik Can- 

karov, nije čudo, da gje bio u početku 
vrlo pod njegovim utjecajem. ali sada 
već polazi vlastitim putovima. Piše i 
radi vrlo mnogo. Pričinja mi se, da nije 
uvijek baš skrupulozan u traženju svojih 
sujeta, ne pita svaki put otkuda i od 
koga, ali je zato duhovit i vješt, a ta- 
kome dopušteno je više, nego kojemu 
običnomu literarnom pisaocu. 

U onoj knjizi ,,Obsojenci“, — neka 
mi čitaoci milostivo oproste, što se ne 
držim recenzije, — u ,,Obsojencima“ 
dakle imade još jedna novela, na koju 
bi htjela još osobito, da upozorim. Priča 
je to o mladoj djevojci i o slijepome ofi- 
ciru. Ta je stvarca za mladog momka — Prof. Rudolf Valdec: Jubilarna plaketa 
kakav jest još Levstik na svoju sreću, — = *rafja Nikole I. i kraljice Milene, Crno- 

gorske. (Srebro.) 

upravo nevjerojatno cizelirana i rafini- 
rano umjetnička. I ja poznajem inteligentnoga mladog slijepca, s kojim sam se 
puno razgovarala i koji je neobično obrazovan i vrlo muzikalan. Već dugo me 
nešto vuklo, da napišem, što sam u saobraćaju s njime saznala o rafinirano 
. istančanom duševnom životu slijepoga čovjeka. Kad čitah Levstikovu knjigu, te 
dodjoh do novele ,,Breda in slepec“, zaboljelo me srce, kad vidjeh sva svoja 
opažanja i misli već iznesene i naštampane. U prvom momentu bilo mi je žao, 
što više ne mogu da ja to napišem, jer bi izišlo kao plagijat. Poslije pak čitala 
sam novelu s toliko većim razumijevanjem i poštivanjem umjetnosti spisateljeve. 
To nije samo obično pričanje fabule, nego duhovita, privlačiva psihološka studija. 
Osvajao me detaljni oris osjeta slušnih i tačnih u slijepca. Sve je izneseno upravo 
vještačkom spremom. Već poradi te novele zaslužuje knjiga, da se čita i u Hrvatskoj. 

U oktobru 1907. počela je slovenska narodno-n: predna stranka izdavati re- 
vijalni tjednik ,,Slovenija“. Možda se ne ću odviše varati, ako ustvrdim, da je 
list počeo izlaziti nesamo što je naša inteligencija osjetila potrebu dubljega. stvar- 
nijega i znanstvenijega štiva, nego i poradi toga, što su se vrlo opasnim takma- 
cima za naprednu omladinu pokazali socijalno demokratski, vrlo vješto i solidno 
uredjivani ,,Naši zapiski“ (izlaze od god. 1902.). Ozbiljniji mladi naraštaj, značajni 
mladi ljudi, kojim je štreberstvo daleko, prianjali su sve više za krug ,,Naših za- 
pisaka“. Ono, što je išlo za vlastitim ličnim probitkom, bježalo je, kako još i 
danas — a sada osobito u velikoj mjeri — medju klerikalce, a liberalci, koji 
su stajali po srijedi, — na čelu im dr. Tavčar i ljubljanski načelnik Ivan Hribar, 
— ostajali su sve više bez samosvijesnoga, inteligentnoga i radinoga mladog 
naraštaja. Tako je uskrsnula ,,Slovenija“, da privuče one mlade ljude k sebi, 
koji su zamjeravali naprednoj stranci, što je preplitka i agitatorska, a žudjeli 
su za istinitim, kulturnim radom. — Medjutim ,,Slovenija“ je brzo prestala, a 
»Zapiski“ postoje još danas, te su mnogo cijenjeno glasilo malenoga kruga 
mladjih inteligenata, koji svoje sile ozbiljno i bez obzira na svoju karijeru po- 
svećuju popularizaciji svoga uvjerenja. 

To se doduše ne tiče baš stvari, ali će možda ipak koga zanimati. - 

U ,,Sloveniji““ dakle u 1. broju zapelo mi je oko za maleni sastavak Fr. Mil- 
činskoga ,,Berači in vlačugarji“. Zgodno, ne bez ironije i sarkazma, a opet toplo 
pisan prikaz iz sudnice. Već sam od prije poznavala autora iz raznih feljtona, 
ali otada upravo se sprijateljih s njime i postadoh pažljivom čitateljicom nje- 
govih stvarca. Prošle godine izdao mu je Schwentner ,,Igračke“, zbirku crtica 
i podlistaka, koja će dobro doći svim ljubiteljima humora i nekoga osobitoga 
prijateljski obzirmog sarkazma. Kao sudbenome činovniku najviše mu uspije- 
vaju stvarce iz toga milieua, u kojem se odrazuje bijeda čovječja sa svojim 
svakidašnjim i komičnim crtama, te sva ukočenost i kineska dostojanstvenost 
birokratskih forama i tradicija. Takodjer ,,krokarje“, dobrodušnu vinsku braću, 
voli uzimati na nišan svojih više priprosto djetinastih, nego zlobnih šala. Pa i 
koncertna dvorana i kazalište daju mu prilike za vesela i karakteristična opa- 
žanja. Vedra, ugodna knjiga, koju je naša kritika primila vrlo ljubezno, a tako 
valjada i sva naša čitalačka publika. 

O autoru pričali su mi ljudi kao neku osebitost, da se vrlo zanima za pri- 
like zanemarene gradske i seoske djece, a dame neke ocrtale su mi ga čudakom, 
jer tko je vidio, da bi se mlad čovjek, pa još i neoženjen, očinski zauzimao 
za kojekaku fakinažu !“... 


LJUBO WIESNER: NOĆNA KRAJINA 


- Tiho teče rieka. Vrbe ukraj vode 
Mirno ćute u svom snu na doba davna, 
Kada s kopljem u ruci niz ta polja ravna 
Jevente su pošle, kud ih puti vode. 


Živahni refleksi mjesečine brode 

K livadi i k rieci i doba starostavna 
Usta u iz groba i prodju kao slavna 
Četica konjik4. Zveket. Topot. Ode. 


| dokle slika noći sneno zatalasa 
Krajem, komu ništa pokoja ne muti, 
Junaci uskrsnuli sjedaju bez glasa. 


K vrbama, kraj vode, koja mirno ćuti 


I sluti. gdje za gorskim tamo kukovima 
Ravnodušne zvijezde tonu u lukovima. 

VIKTOR CAR EMIN: MUTNI VIDICI (Nastavak) 
IZ PISAMA DVIJU UČITELJICA. 


Julka Cvjetanova Silvi Domaldovićevoj. 


Moje jagnje. 

Čeljade, kome je ime Julka, i koje ti ovo piše, drži, da je tvoja vjeridba sa 
Simpatičnim nadgledateljem slavne ruske armije i suvlasnikom kaspijskih izvora 
nafte — već gotov posao. Ne primi mi za zlo, što taj svečani čin nazivljem ovim 
prozaičnim imenom : ti ćeš i onako najbolje znati, gdje tu posao svršava, a gdje 
započinje ono treće : — ljubav. 

Nešto se slično i iza ovih mojih brda valja. Očevidno je, da sudbina nešto i za 
mene prede, pače, čini se, kao da je to već i sprela. Moj čobanin — pazi na živce ! — 
ne može više da suspreže ono svoje pomame. Što je do sada u njemu kipjelo, sada 
se Silno uzbučalo, a ja se sve bojim, da mu pod kapom ono lopižine ne prekipi, pa 
teško ti ga onda meni i mojoj glavi ! 

Već se oko mene splela čitava narodna priča. Momkova mati pripovijeda 
javno, da sam joj sina obajala, pa se već, kako čujem, sprema pravoslavnome popu, 
da dečku razdriješi čine. A ima i djevojče jedno, što već odavno za njim uzdiše, 
pa kad me god vidi, čini, kao da će me očima probosti. | selo se ponešto burka ; 
nema sumnje, te će se i ono dati na stranu majke i cure, a protiv mene. Čitav roman, 
ali moj ti deli-Mato za to haje i ne haje, već što su zapreke teže, to njega spopada 
sve veći ljubavni bijes. 

Silvo! Da me zaprosi? — — — . 

Ovih dana bila sam na putovanju — u Trstu. Povelo me tamo moje najnovije 
poznanstvo : Fema Morićeva, učiteljica u D. 

Čudan svat — ta gospodjica Fema ! Tijelom gotova razvalina : suha, blijeda, 
zgrčena a prsi, sestro moja ! — ko da si po njima blanjom prošla. No jednom je 
morala biti lijepa. To pokazuju fine, nježno sadjelane ruke, mekana, tamna kosa, 
a osobito oči, crne ko noć a svijetle k6 najljepši dan, što nikako ne pristaju onom 
sumornom čelu i grdno navraskanom, nažutom licu. 

Ona to znade, pa mi je već kod našeg prvog susretaja otvoreno rekla : 

— Vi me gledate ali ja Vam mogu reći, da ovi moji obrazi, sada učmale jabuke, 
ne bijahu uvijek takovi i ja ni sama zapravo ne znam, kada, kako, ni što ih je to 
najednom stislo i nabralo. Do djavola, jedva sam prebacila tridesetpetu i evo, kakva 
li sam ! Ovo nije više ni jesen na meni, već prava čiča zima, sušta, opucana starost ! 

Ona je takodjer imala svoju ,,ljubav". Ispričala mi i to. Pravo čudo od lju- 
bavi : pred očima svedj jedna slika — njegova slika, u glavi jedna jedincata 
misao, u srcu jedan sam osjećaj isključujući sva druga čuvstva: On pa on!... 
A radila je na tom i mašta — bez prekida — na snu i na javi. | dogodilo se, što se 
obično dogadja, da ona slika nije bila više njegova slika, već sasvim nešto drugo, 
nešto više, uzvišenije, ,,eteričnije'', svetije — jest, ona je na posljetku gledala u njega 
kao u sveca, kao u neko božanstvo... A kako je pred njenim očima rastao on, tako 
se dizala i misao i jačao osjećaj, krililo udivljenje, koje je već prelazilo u ekstazu. 

Onda se jednog dana idol skršio u prah. Izišle na vidjelo neke njegove na- 
stranosti i on je ujedared osvanuo pred njom u svom pravom svijetlu kao pravi, 

rafinirani podlac. Prelom je bio žestok, onda se sve stišalo, samo što je srce ostalo 
kao garište iza požara : crno i neplodno, tako da nije na njem mogao nikada više 
da proklija cvijetak ljubavi. 

Ona bi u to doba bila rada prekinula sa životom, da nije, kako mi sama kaza, 
tomu na putu bila — Smrt. 

— Ovako sam, veli, ostala sapeta uz život, da poput starih Egipćana gledam 
još za živa grobnicu svoju . 

No za čudo njezin ZAVOLI nije ni prazan ni pust. Ima ona čime, da ga ispuni, 
jer su se u njenoj nutrini, na štetu onog zamrlog, razvili i rascvali mnogi drugi 
osjećaji, uslijed kojih se je jednog dana moja Fema našla u raspoloženju, koje 
tjera mlade, razočarane ljude u daleka, sveta poslanstva ili medju ledene zidine 
nijemih samostana. Ali ona nije odabrala ni jedno ni drugo, već je ostala u svom 
selu i malo po malo zagrebla svoj nos u razne, tudje poslove, tako da ti se ona 
danas plete u sve: u politiku, socialnu ekonomiju, pučku prosvjetu i t. d. Ona vodi 
svoje ljude na izbore i sastanke, ona im čita i tumači novine i knjige. Kada treba, 
da se protiv kakove nepravde rogobori, eto nje prve pod narodnim barjakom gdje 
viče, koliko je grlo nosi. Svijet je slijepo slijedi : njezina želja — njemu je zapovijest. 

Kadšto joj se tko suprotne : 

— Ja ne ću, veli, da budem ovca, i ne puštam, da me vodi baba ! 

— A ti budi magarac, pa neka te vodi i bije tko hoće — uzvraća ona i bun- 
tovno se jare vraća u tor razoružano i mirno. 

Ja volim tu njezinu otvorenost i odrešitost, a mnogo me dira i ona tiha me- 
lanholija, što izvire iz svake njene riječi i izražaja. 

U Trst smo pošle u osobitoj zgodi: na sastanak učiteljica, koje su zajedno 
s Femom učile i svršile. Tako su bile uglavile petnaest godina otrag — na raskršću 
s preparandijom, uz napomenu, da će one, koje budu medjuto postale majke, 
dovesti na sastanak i svoju djecu. 

Našle smo ih na urečenom mjestu — u sobi jednog svratišta na obali. Prebro- 
jile se: od šesnaest odazvalo ih se pozivu dvanaest. Jednu već krije zemlja, druga 
je u samostanu, treća, neka vanredno dobra duša, služi negdje daleko : oko vrata joj 
se objesila čitava obitelj i deset ustiju glodje na onoj siromašnoj kosti i ne dadu 
joj, da se makne. Lijepa se pak i vesela Tilka udala u Trstu za nekog bogatog, 
starog bankira, pa se valjda ne udostoji doći medju svoje negdašnje drugarice. 

Ja sam se držala po strani i gledala i slušala. Jedno me začudilo : ona neka 
hladnoća, ono neko pritajeno razočaranje, što je izbijalo iz njihovih pogleda, riječi, 
kretnja i čitave njihove potištene pojave. Dvije, tri sačuvale nešto mladenačke 
svježine — ostale su sve izgledale ispaćene, postarale. 

A i vladale se dosta suzdržljivo. O sebi su malo što pričale : činilo se, da svaka 
od njih imade nešto, te hoće da pred drugom sakrije. 

— Kako tebi? — Pa eto — neloše, a kako ti živiš? — Ama onako — kako 
će drugi!... 

Koliko pritajene boli i nedorečene sjete u ono malo riječi, Silvo ! 

— A gdje su nam djeca? — nenadano će Fema, da u društvo baci iskru života. 

A to je donekle i upalilo, jer se sve nasmijaše i NEKIKE radoznalo stadoše da 
jedna drugu pogledaju. 

Dvije se plavuše pače i pecnule medju sobom : 

— Počekajte, neka se Ljubi vrati iz Amerike kapetan Doro, pa da vidite 
svatova ! | : 

— Kapetan Doro je stari norac, uzvrati druga, ded nam ti radije kazuj, što 
se ono sve pripovijeda o ljubomoru barbe Pijera? | 

— Barba Pijero je čangrizljiv neženja, koji ne može, a da se ne komsa gle- 
dajući djevojku, gdje s mladićem razgovara. Ja sam izvan toga... 

Sve je to imala biti šala, ali je drukčije zvučilo, pače je okrenulo i u ozbiljno, 
jer se Ljuba, sitna ženica s ogromnim kolutima ispod oka, malo po malo uspalji- 
vala na ,,glupe govorice o onom pljesnivom zvekanu'. 

Selo bi puklo, da nema u koga, da se češe, a meni to dodijava. 

— Začepit ne ćeš svijetu usta — zaman — uplete se neka duga, blijeda su- 
holica. Nisu li i mene vezivali s kapelanom? Koliko žuči! Koliko neprospavanih noći! 

— Ta manite, oglasi se crnka, koja je od svih još najbolje sačuvala svoje lice, 
nitko živ ne trpi, koliko ja. Moje bi me selo, da može, na mijehove deralo, a znate li 
zašto? Jer otkad sam ja tamo, ne prodje godina, da grad ne uništi po koji vinograd. 
I tomu, vele, da Sam ja kriva... 

Sve se nasmijale. Sada je svaka od njih htjela da nešto nadoveže. Tako je 
jedna iznosila smiješne i budalaste zgode, što ih radja antagonizam i nepomir- 
ljiva borba izmedju njenih ,,Gornjih' i ,,D6njih'? ; druga je s nekom nasladom 
pripovijedala o načelnikovici, koja je nju — učiteljicu — svakojako proganjala, 
a sada se na sveopću sablazan splela s nekakvim žandarom ; treća se tužakala 
na društveni život, na svoje odnošaje spram toga društva i na posljetku, uz buru 
smijeha, nadodala, da već ni sama pravo ne zna, kojega je spola... 

U to se na vratima prikazala mlada i elegantna dama s dvoje lijepe djece 
plavih i kovrčastih kosa. 

Fema joj prva skoči u susret : 

— Tilka ! Ama tko bi je prepoznao ! 

— Tilka ! Tilka ! — kliknuše u jedan glas djevojke i u jedan se mah okupile 
oko lijepe gospodje, stiskale joj ruke, milovale djecu, kliktale, divile se... 

A ona je k6 kraljica stala izmedju njih ističući se u rpi onih uvenulih lica i 
toaleta svojom veličajnom pojavom, svojom bogatom, svilenom opravom i skupo- 
cjenim šeširom, ispod kojega se kao sunce iskrili krupni dragulji. Sve je na njoj 
odavalo otmjenost, sjaj i bogatstvo. A bila je i lijepa i draga s onim blagim osmijehom, 
kojim je uzvraćala pozdrave svojih negdašnjih drugarica. Svakoj je upravila po 
koju lijepu riječ, po koje milo pitanje, a one su odgovarale nekako plaho, gotovo 
S počitanjem. Neke se pak nisu nikako mogle oteti njezinom čaru, te umjesto da 
se S njom tiču, govorile bi joj — ,,vi?... 

Ona ih je ukorila s mnogo gracije, veleći, da će se doista rastužiti, budu li je 
tako susretale. Onda se spustila na stolicu i nastavila razgovor. U neke se sjetila 
i odsutnih i s velikom je sućuti spominjala mrtvu družicu, tihu i nježnu Poldicu. 

— Sirotica ! Sjećam se, kako mi je često govorila : — Tilkice, meni se ovaj 
svijet nekuda odviše mili, pa se uvijek bojim, da ne ću živjeti mnogo... 

Kratka šutnja ; toliko, da se tužnoj uspomeni pusti da prodje. Gospodja preuze : 
— A kako vama, drage moje? Truda mnogo, ali bit će i priznanja, nije li? A i ljubit 
će vas, jer vi činite mnogo dobra. Ja vidim sada, da su učitelji i učiteljice našoj 
djeci bolji i da imadu s njima više strpivosti no mi — njihovi rodjeni... 

— E, ali tako svijet ne misli, uskliknuše nekolike u jedan glas. I sada uslije- 
diše pripovijesti sićušnih, seoskih spletaka, zaredaše čitulje jada i nevolja, tužbe 
zbog neshvaćanja, zapostavljanja i sumnjičenja — sve, sve, što se je kroz ovo 
petnaest godina naslagalo na ona ćutljiva srca, sve je to sada našlo oduška. 

A ona ih je slušala i gledala. U neke mi se pričinilo, kao da se je njezin pogled, 
što je do tada s neizmjerno mnogo samilovanja obuhvatao sve oko sebe, od jednom | 
povukao iza sjajnih trepavica i zaronio nekuda duboko... 

Valjda je u onaj mah sravnjivala u duši sudbinu svoga života s udesom ovih 
svojih negdašnjih drugarica, pa jer joj se je možda njezina dosadašnja sreća činila 
premalena, ona ju je sada mjerila mjerilom naših nevolja i stradanja. 

Na posljetku je gospodja ustala i požalila, što ne može dulje ostati i što ih 
ne može primiti u svom stanu, jer joj upravo danas dolazi u posjete neka visoka 
ličnost iz Beča. Onda se sa svima izgrlila, pozdravila i otišla. Mi sve za njom i vi- 
djele smo, ne bez udivljenja, kako lagano i gracijozno ulazi u elegantnu kočiju, 
pa kako nam maše rukama, sve tamo do zakreta u drugu ulicu. 

Mi se vratismo u sobu, koja nam se sada pričinila nekako pusta. Još je tuda 
strujao parfum, što ga je iza sebe ostavila lijepa Tilka i još je dugo u zraku tre- 
perio zvuk toploga joj i zvonkog glasa. 

O njoj se je govorilo mnogo i za vrijeme objeda. Fema joj je poznavala muža : 
čovjek veoma bogat, ali star, bez ijednog vlasa na glavi. No za to joj je dom upravo 
carski. Osam odaja ko osam hramova : što god poželiš, naći ćeš u njima. 

— Imat će brak svojih dobrih i zlih strana. Ali kakav da bio, on je ipak mnogo 
bliže prirodi nego li su one nečovječne i smiješne odredbe, koje nama, učiteljicama, 
brane udaju. | 

Jedna je izmedju njih to samo nabacila i već se u isti mah podigla graja, sipale 
strijele, gomilale izjave i dokazivanja, da u ljudskom društvu ne će biti dobro, 
dok ne budu i žene imale udjela u javnoj upravi. Svuda se ponavljaju krilate riječi : 
— Vratimo se k prirodi, ona je naša mati! Kad tamo, svaki se dan od nje sve 
više i više udaljujemo. 

— Ne udaljuju se svi, naprotiv, mnogi joj se i suviše približuju, tek n as hoće 
da izguraju i puste, da se na toplom suncu života osušimo i da svijetu vječno mi- 
rišemo kao stari uvenuli ,,lijerovi'. Vele, da za svih nema mjesta u braku ! A na 
kome je krivnja? Zašto država, koja imade snage, da mlade ljude goni u vojsku, 
ne upotrebi tu silu, te ih natjera u brak? 

Ovaj posljednji ispad izazvao je nešto smijeha, no razgovor je i dalje tekao 
.sumorast i hladan. 

A topliji ni srdačniji nije bio ni rastanak. Meni je to istumačila Fema : 

— Mi smo, reče mi ona, u onoj našoj prvoj, lijepoj mladosti imale svaka neku 
drugu ćud, neki drugi temperamenat. Prvi udari života izobličili su u nama naše 
prvašnje nazore a s njima i način našeg mišljenja. No u srcu je uza sve to ostala 
netaknuta uspomena na onu milu i prošlu dobu, na onu nekošnju bezbrižnost 
i sreću i mi smo držale, da ćemo nakon toliko vremena sve to opet proživjeti u 
ovom jednom trenutku, no u tom smo se prevarile : nijedna nas nije više ono, 
što je negda bila i mi se ne ćemo više nikada naći tamo, gdje smo se petnaest go- 
dina otrag rastavile. Ja sam, što se mene tiče, sa sobom već na čistu, no za njih 
je ovo najtužnije doba. Mnoge želje a rijetka ispunjenja, bezbroj zlatnih kula 

a jedva se još koja drži, jer se sada u njima sve lomi i krši. Pa će nastupiti čas, 
kad će kriza provaliti jače, nešto će ih sapeti oko grla : preture li to — onda će 
se sve izmijeniti : u njima će se mnogo toga udušiti, ali će im se vratiti mir, a ljubav, 
ond živa i srdačna, ženska ljubav tražit će drugud oduška i naći će ga na strani, 
koja vodi k srcima patnika i stradalnika... 

Kakve li perspektive, Silvo, za mene ! 

Vani je duhao nekakav suhi vjetar i runio i raznosio prvo, požućelo lišće sa 
stabala u perivoju, i ja sam, a da ne znam zašto, gledajući ga, kako se u uzduhu 
tužno uvija, pomišljala na one moje jadne i suhe ,,lijere" i bilo mi ih je neizmjerno žao. 

U večer smo pošle u kazalište. Pjevala se ,,Mignon''. Sa naših najviših i naj- 
jeftinijih mjesta gledale smo ja i Fema u bujni život, što se razmahao u ložama. 
U jednoj od najraskošnijih smjestila se Tilka sva sjajna u svojem bijelom decolt&-u. 
Uz nju se posadio starčić sav ćelav i pognut, a malo više po strani jedan mladi 
gospodin — valjda ona visoka ličnost iz Beča... 

Digla se zavjesa ; kazalištem se razlijegle stare, poznate melodije, u kojima 
je oteta djevica tužila za izgubljenim, rodjenim ognjištem. 

I dok sam to slušala, meni je pred očima neprestano lebdjela slika, što se danas, 
preda mnom izvila. U njoj sam vidjela i sebe — do malo godina onako potištenu 
i zajedljivu. Hoću li u onoj dobi i ja naći, čime da ispunim svoj život? Hoću li to 
naći u zvanju, za koje mi se čini, da ne ću nikada imati ljubavi ni smisla? Silvo, ja 
ti proživljujem čudne stvari ! Još mi je donekle najbolje, kad mogu sve, što se 
oko mene zbiva, prosudjivati kroz naočare našega staroga Runka, ali kadšto me 
i to ostavlja, i mene obuzimlje zebnja pred slikom moje budućnosti. Vidiš, da me 
u takovim časovima zaprosi moj Mato, ja mislim, da bih mu iz sve duše odrapila : 

— Nosi me! 

I dok gledam dolje u onu raskošnu ložu, ja o tome premišljam i sve se pitam : 
— Jeli jaz, što me od onoga momka dijeli, doista tako dubok, da ga nije moguće 
pregaziti? Nas se dvoje, ja i moj Mato, razlikujemo jedino u naobrazbi, dok kul- 
turno, hoću da kažem — odgojem, stojimo prilično na istoj visini. Ne gledaj me, 
Silvo, tako debelo, ja sam ti o tome već prije nešto natuknula — danas ponavljam. 
A onda treba nekoliko slušati i taj naš moderni svijet, koji nas neprestano potiče, 
da se ,,vratimo prirodi". A moj Mato i ja nešto smo svakako bliže prirodi, nego li 
je to ona gospodja Tilka sa svojim mužem dolje u loži. Izim toga Mato je mlad 
i pristao — a i to nešto vrijedi. Kad sve to uočim, pa da me zaprosi, ja ne znam 
pravo, ne bih li mu, usprkos tvojim živcima odgovorila : 

— Neka te, vraže, nosi me ! 

Tvoja Julka. 


Silva Domaldovićeva Julci Cvetanovoj. 


Draga Julko, 

On me zaprosio... 

Bilo je pod veče. Priroda nam ne bijaše sklona : jugovina uskopala more i uz 
zaglušnu ga lomljavu nosila na oštre hridi i grebene i pretvarala u pjenu. Mali- 
nova je uvalica bila sva posuta lišćem i otkinutim grančicama drveća, dok se je 
rub bijeloga pruda crnio raznim naplavinama : treskolinama, iverjem i ostacima 
razlupane ladjice... I kiša je lijevala. 

' Nikolaj me je 
Pavlović poveo u 
uvalicu i tu, u su- 
mornoj sa moći, upra- 
vio na mene ono ve- 
liko pitanje. 

Urnebes mora i 
vjetra bio je tolik, da 
nisam mogla dugo 
čuti, što mi on to 
govori. Nikolaj je 
Pavlović to  poga- 
djao, za to je u 
njega neprilika bila, 
manja a riječ sigur- 
nija. Tek u neke, kađ 
se more iza nekoliko. 
gromkih udaraca na 
trenut sleglo, raza- 
brah ove riječi : 

— Gospodjice, ja 
vas volim, a moja je 
želja, da mi budete že- 
nom. Privoljujete li? 

More  zagruvalo. 
i opet, a ja nakon 
| Stanke izlanuh jedva 
Korice sa album uvladalačke kuće Petrović- Njegoš. (Srebro i email.) čujno :— da! Noon 

je to čuo, pogodio, 
što li ? — te me u jedan mah uhvatio za ruku i sav dršćući iskazao mi — ili dao 
pogledom razumjeti — kolika je njegova sreća. — Ono, što je u onaj mah obuzelo. 
mene, ne bih mogla nazvati srećom, već nekakvim darmarom jakih i najrazličitijih 
osjećaja, koji se u meni križali i otvarali mi dušu nečem čudesnom i neznanom ... 

Nevrijeme navalilo jače. Nikolaj me Pavlović uze ispod ruke, pod svoj kišobran, 
i mi se uputismo u selo. 

Putem mi je nekoliko puta ponovio : 

— Ja ne ću u životu imati druge misli, druge želje, nego da vam pokažem, 
koliku vam sreću dugujem ... 

Ja sam šutjela i tek od časa do časa podigla bih oči i pogledala mu lice, na 
kome se je odrazivalo neko blaženo svijetlo, a meni se od toga slagale usne na osmijeh 
i toplu, srdačnu riječ. 

Dobri je stric Paulin kao izvan sebe. On nije Nikolaju Pavloviću ni pustio, 
da me u njega zaprosi, već ga je uhvatio za ruku i plačući mu je ljubio. 

Veoma ganuta bila je i tetka i u tome je, eto, moja prva sreća. Moj se je za- 
ručnik te noći zadržao u nas dugo. Mnogo nam je pripovijedao o svom bogatstvu, 
o časti i sjaju, što me čeka. 

— Vi još zapravo i ne znate, tko sam ja i što sam — — govorio nam je on 
S onim svojim dobrim smiješkom, a mi ga slušasmo puni udivljenja. 

Ispratila sam ga do vrata. Tu me je poljubio. Ne bih ti znala reći, kako mi 
je bilo — — — 

Kad se sjutradan probudih, začudih se nemalo ugledavši do uzglavlja tetku 
Luciju. Netom sam otvorila oči, prodje mi ona rukom po kosi i prousti glasom, 
u kome je nešto drhtalo : 

— Silvo, ti ćeš imati zlo srce na mene... 

Ja je pogledah u čudu : 

— Ali tetko — kakve su to riječi? 

— Ostavi! Ja to ćutim... Uvijek ti nisam bila sklona... Prosti ! Ni moji 
dani ne bijahu svi svijetli. Nevolja u kući — znaš! Pogled u budućnost crn — 
a crno i u srcu i duši, pa otuda i sve zlo. Zaboravi ! 

Ja sam je primila za ruku i očima obuhvatila lice, kojim se prelio nekakav 
doista tužan izražaj. I meni se ražalilo srce, na oko mi navrla suza i ja nisam smogla 
riječi, već sam njezinu ruku pritisla sebi na usne. 

A i ona je mene plačući poljubila, a onda je ostala dugo kraj moga kreveta 
i razgovor navrnula na moju buduću sreću. Gradile smo osnove za budućnost. 
Velegrad i njegov život, časti, koje čekaju strica na izložbi, zabave, putovania — 
sve nas je to oduševljavalo. 

Bilo je časova, kad smo od idistedja i tronuća plakale. 

Blagostanje ! U tome je, Julko, ključ sreći cijeloga čovječanstva. A blago- 
stanja bit će u nas u izobilju — a bit će i ljubavi. Ta me misao zanosi, ali mene 
zasljepljuje. Meni je još uvijek pred očima slika moga prvog djetinstva, moje prve 
sreće. Bila sam dijete, pa sam puštala, da me ta sreća samu grije, ali ovo sa- 
dašnje moje sunce hoću da svijetli i svima onima, koji mi budu blizu. Nešto dobro 
i neiskazano milosrdno prelijeva se mojim srcem a to me tješi i učvršćuje u meni 
vjeru u trajnost ove_moje sreće. Mislim, da zlo čine ljudi, koji se opijaju svojim 
dobrom, dok bi morali znati, da nema na svijetu užitka, koji nije niko iz tudje, 
ma bilo kako malene muke. Tako ne mogu ja ni pomisliti na bogatstvo moga bu- 
dućega muža, a da mi se u isti nrah u duši ne prikažu vojnici, koji su svojom smrću 
ili doživotnim ranama i mukama platili uspjeh, što ga je moj Nikolaj Pavlovič 
iznio na bojnom polju. A tako mi ni bogati izvori na obalama Kaspijskoga mora 
ne pružaju sasvim čiste radosti i zadovoljstva, jer pri tom ne mogu a da se ne sjetim 
onih patnika, koji dan po dan izlažu svoj život, samo da bude meni blaže i toplije. 
A moju sreću mutiš i ti, Julko, i one :moje neznane družice. o kojima mi pišeš u 
svojim sumornim pismima. 

S Nikolajem se Pavlovićem sastajem danomice, što u vili, što u strica Paulina. 
Kad smo sami, bavimo se oko programa našeg budućeg života. Još nismo pravo 
utanačili, hoćemo li nastajnu zimu sprovesti u Egiptu ili u Alžiru, dok je za pro- 
ljeće odlučena Riviera, onda Paris, Ostende i t. d. Na svim tim putovanjima imat 
ću i pratilicu : to je želja Nikolaja Pavlovića, koji ne će moći svuda, da me prati. 
Ja sam sebi već odabrala tu pratilicu. Ti si joj već za cijelo pogodila ime. Jest, 
Julko, moja si odabranica ti, vjerna moja drugo i sestro ! Moj je izbor već i Ni- 
kolaj odobrio, a taj angjeoski čovjek pristao je i na drugu moju želju, biva, da u 
Malinovoj uvalici, u kojoj se nas dvoje vjerismo, podignemo lijep i prostran dom, 

gdje će one nevoljnice, o kojima mi pišeš, izmučene i obnemogle od teška rada 
u školi, naći odmora i okrepe. 

A ti, Julko, prestani s onim tvojim crnim poslanicama. Mani se čeljadeta, 
koga ne ljubiš i ne možeš ljubiti. Ne otimlji sreće onoj seljanci, koja ga za cijelo 
voli. Ostavi ti njega plugu i motici, a ti gledaj svijetlo u život, koji se i tebi otvara 
u neočekivanoj ljepoti. 

Selo već znade za moje zaruke. Čitam u dušama naših dobrih ljudi i vidim, 
da mi od njih nitko ne zlobi, naprotiv, osjećam, kako u njihovim očima od dana 
do dana sve to više rastem. Poštovanje mi iskazuju upravo veliko i ja ću biti pre- 
sretna, budem li im mogla kada uzvratiti ovu njihovu naklonost. 

Pa i ja sama osjećam na sebi nekakvu osobitu promjenu. Kamo pogleadm, 
sve mi je dobro, sve mi je lijepo i drago, na sve se spušta moj pogled blag i milostiv, 
kao ruka dobrostiva čovjeka na glavu siromašna djeteta. 

Vjenčat ćemo se u Varšavi. Moja bi želja bila, da se to obavi što tiše i skrom- 
nije, ali Nikolaj Pavlović hoće da bude ,,buke i sjaja". 

— U Petrogradu bi, veli, mogli posumnjati, da li si mi zapravo žena, zato 
hoću da se to dobro zapamti. 

I tako će biti i buke i sjaja. Ulicama, kojima će proći svatovi svrstat će se 
dvije regimente vojnika s odnosnim glazbama. Po gradu će se vijati zastave, u 
crkvi će se časnici poredati u špalir, iz tvrdjava gruvat će topovi... I ja već to 
gledam i slušam u duši, pa mi se od svega toga glava puši i vrti. 

A ipak mi se misao na to rado vraća. A mnogo me zaokuplja i uloga, što ću. 
je igrati u onom visokom svijetu. Ta će uloga biti doista vanredna. Kao žena čo- 
vjeka, koji zaprema tako znamenit položaj, bit ću bez sumnje češće zvana, da 
se prikažem u najvišim krugovima. Kod primanja i posjeta trebat će mi mnogo 
umijeća, da sakrijem svaku, pa i najmanju sjenu, koja bi mogla odati skromnost 
moga podrijetla. Na to se već sada pripravljam. Izim toga, ja već znam, kakovo 
će lice. imati naš stan, koliko će biti u njemu odaja, kakovi će biti salon i na- 
mještaj... 

Ja već znam, koju ću ložu imati u dvorskom teatru, na koje ću soirće polaziti, 
S kojima ću kneginjama i groficama najviše općiti.. . . 

Sve me to upućuje u moju buduću ulogu i čuva me od razgovora o ljubavi 
i o koječem drugom, što bi mi moglo biti neprilično. 

Vjenčanje će biti prvoga listopada. Toga dana ući će tvoja Silva slavodobitno 
u prijestolnicu. Poljske. Toga će se dana skromnoj, istarskoj učiteljici pokloniti 
vojska najsilnijega carstva na svijetu. 

Nego žuriti se treba ! Tetku Luciju ne prepoznajem više. Kakva je u nje dobra 
duša ! Sav ogromni posao oko moje opreme preuzela je dobrovoljno na sebe. [ za- 
dužila se zbog mene ! Kako da joj to naplatim? 

Savjetom mi je mnogo na ruku i gospodja Ruskinja. Divna je u nje vještina 
prikazivanja ! — Po njoj sam upoznala gotovo sav Petrograd, malo ne sve visoke 
krugove prijestolnice sa svim njihovim predrasudama i zahtjevima. 

— Vaš novi život upućuje me ona, tražit će od Vas ovo troje: Poznavanje | 
etikete u svim njenim tajnim finesama, izoštrenu vještinu u pariranju podmuklih 
strijelica i konačno posvemašnje podredjenje i prilagodjenje vašeg vlastitog ukusa . . . 

Kadšto se uz onaj svoj obični ironički osmijeh uplete i Ivan Arkadijević : 

— Nemoj, veli,. gospodjicu odviše mučiti. Prilike će je već same navrnuti 
na to, kad treba pokazati nešto nadri-duhovitosti, pokvarenog ukusa i drugih 
takovih petljanija. No jesi li je pitala, da li se znade i savršeno goniti po snijegu 
i ledu, da li imade smisla za ,,Tennis"', ,,Golf* i druge takove moderne razbibrige? 
Ako se gospodjica u to ne razumije, neka znade unaprijed, da joj toga visokopoloženi 
nikada oprostiti ne će. Šport je u njih u vanrednoj cijeni, a nije ni čudo, ta kako 
bi inače u ovo naše prepredeno doba došli do riječi toliki idioti i kreteni? 

— Cinik ! — rekla bi gospodja i zaplela svoje lijepe prste u kose svoga muža. 

I tako meni prolaze dani, lijepi, dragi, svijetli. A kruna im je ljubav i poči- 
tanje, što sa svih strana silazi na moju glavu. Bože ! Čime sam ja zavrijedila to- 
liku milost ! 

Malen oblačić ! 


Ovih dana bio je ovuda na prolazu grof Engelberg, bivši ruski poslanik u 
Waschingtonu. Za toga gospodina znala sam i prije. Nikolaj Pavlović pripovijedac 
mi je o njemu često. On da je veoma uplivna ličnost na dvoru i njegov dobar pri- 
jatelj. Pokazao mi je pače i pismo, što mu ga je pisao iz Rima. U tom pismu javljao ' 
mu je, da je na albanskim gorama kupio prekrasno mjesto, na kome će graditi 
vilu, i gdje će ,.raširenih ruku“ dočekati svoga prijesnoga prijatelja. 

.. Ovdje živeš, pisao mu on, u tihoj sjeni prošle veličine, daleko od grubih 
trzaja zločinačke, nove Rusije". | m 

Sad ide u Petrograd, da uredi neki posao i da se konačno oprosti s nemirnom 
prijestolnicom. Svratio se u Opatiju, da uz put pozdravi prijatelja. Nikolaj .mu 
je pripovijedio o svojim zarukama, no kad nas je iza toga jedno drugome prikazao, 
zamijetila sam, da je lice u gospodina grofa ostalo nepromijenjeno, suho, hladno. 
Tako je bilo i na rastanku. Očevidno je, da tome čovjeku nisam u volji i da se u 
njemu nešto protiv mene buni. Taj svoj dojam saopćila sam i svojim prijateljima. 
Ivan Arkadijević mi reče, da je grof Engelberg jedan od najizrazitijih reprezen- 
tanata ,, Svete Rusije", a poznato je, da su lica ruskih, svetih ikona ukočena, suha 
i hladna. Nikolaj me je Pavlović umirio veleći, da je grof Engelberg doista ple- 
menit čovjek, tek da je ponešto sustezljiv u saobraćaju s nepoznatima. 

Medjutim on je otputovao i ja sam zaboravila na nj. 
Htjela sam, da zaključim ovo pismo, kad li mi u sobu bane Nikolaj Pavlović 
sav nemiran i uzbudjen. 


Ja se preplaših, a on mi pokaza brzojav, gdje ga zovu, da se na previšnji nalog 
s mjesta vrati u Petrograd. Zašto je meni, Julko, na taj glas bljesnula ujedared 
pred oči slika onoga grofa Engelberga?... 


Trebalo je dugo,. dok smo se u toliko razabrali, da smo mogli ponešto mirnije 
prosuditi taj nenadani slučaj. Nije druge, treba se dijeliti, a to je oboma veoma 
neugodno. Nikolaj se Pavlović tješi time, da će mu ipak dobro doći nekoliko vre- 
mena. da uzmogne po tenani udesiti sve, što treba za vjenčanje. 


No uza sve to on je na rastanku plakao, a meni je još uvijek pred očima hladna 
Slika onoga grofa. 


Nemirna sam, Julko, veoma nemirna... 
: Tvoja Silva. 

FEBIMLETIN 


Canti Jugoslavi.* 


Eto neobradjene i zahvalne teme za lite- 
rarne istorike : popisati sve što je našega na- 
pisano i prevedeno na stranim jezicima i sve, 
što su inostranci preveli i pisali o nama. Stara 
je ambicija naših Dalmatinaca, Istrana i Tršćana 
di zainteresuju Talijane za naš kulturni rad. 
Medju prvima, koji su to učinili, jesu nitko manji 
nego N. Tommaseo i Medo Pucić. No oni su 
najviše popularisali naše narodne pjesme, kako 
je onda u Evropi bilo u modi. Kasnije su drugi 
nastojali da iznesu pred tudjince i našu mo- 
dernu književnost. Nije išlo lako. Ti su poku- 
šaji brzo prestajali, da se danom prigodom po- 
nove. Rijetko su bili bez političke primjese i 
tendencije. No nije sve prošlo baš jalovo. Re- 
zultati se ispoljiše s jedne strane _u prijevodima 
znamenitijih djela hrvatske i srpske književnosti. 
S druge strane pojavilo se i rodjenih Talijana 
(kao Ciampoli), koji se dadoše na proučavanje 
jezika, književnosti i političkih prilika slavenskih 
naroda. Otkada je Jelena Crnogorka postala 
talijanska kraljica, talijanska se trgovačka po- 
litika jače baci na Balkan, a u Italiji udje u modu 
zanimanje za južne Slavene i donekle učenje 
srpsko-hrvatskoga jezika, materinskoga jezika 
popularne kraljice Jelene. Godine 1903., kada 
je u Hrvatskoj planuo narodni pokret, našim 
je primorskim političarima, književnicima i no- 
vinarima (Tresiću, dr. Smodlaki, F. Supilu, I. 
Androviću i drugima) uspjelo zainteresovati Ta- 
lijane za političke prilike u Hrvatskoj. Onda 
nas je posjetio Luigi Pavia, autor poznate knjige 
,,Croazia ed Ungheria"'. Zatim je u Firenci N u ova 
Rassegna otvorila posebni odijeljak za hr- 
vatsku i srpsku književnost, ali našim nemarom 
ode i to ! Sve je ovo doprinijelo, da se na univerzi 
u Rimu ustrojio lektorat za srpsko-hrvatski 
jezik (lektor je Srbijanac g. Miodrag Ristić) i 
da je Slovenac g. Ivan Kušar mogao sada 
ostvariti ono, što mu pred dvadeset godina nije 
bilo moguće, izdati naime Canti Jugo- 
slavi. 


* Canti Jugoslavi. Versioni dal serbo-cioato, 
sloveno, bulgaro di Giovanni Kušar. Volume I. 
con prefazione. Rocca S. Casciano, Licinio Cap- 
pelli editore. Prezzo tre lire. In comissione presso 
la Libreria slava, Josip Gorenjec, Trieste, Via 
Valdirivo, 40. 


Kada se pravedno uzme u obzir, koliko 
se neprilika, vremena i naprezanja htjelo da 
Kušarova sbirka izadje na Svijet preko  tali- 
janskoga nakladnika, onda se ne smije puno 
zamjerati pomanjkanju sistema, rdjavom izboru 
pjesama, zastarjeloj talijanštini prijevoda, ni 
mnogim pogrješkama u opširnom predgovoru. 
Prijevodi su većim dijelam bili gotovi za štampu 
već dvadeset godina, ali nijedan ih nakladnik 
nije htio primiti. Knjiga sadrži po nekoliko pje- 
sama iz slovenskoga (Prešern, Gregorčić, 
Kette, Župančić); hrvatskoga (Vraz, Pre. 
radović, Šenoa, Jorgovanić, Hranilović) ; srp- 
skoga (Radičević, Kaćanski, Zmaj Jovanović, 
Popović, Jović, Kovačević, Dragić) i bugar- 
skoga (Ivanov, Stojkov). Kako se vidi, naj- 
jadnije su prošli Bugari i Srbi, koji su repre- 
zentirani i s pjesnicima ( ?) nepoznatim vla- 
stitim zemljacima. Najbolje, relativno najbolje, 
ispali su prijevodi sa slovenskoga. Možda za to, 
što su slovenski jezik i talijanski vezani srodnom 
mekoćom, harmonijoznošću i raznolikošću na- 
glasaka. Valjda još više za to, što je g. prevadjač 
Slovenac. Hrvatskih je pjesama prevedeno 14: 
jedna od S. Vraza, sedam od P. Preradovića , 
tri od A. Šenoe, dvije od Jorgovanića jedna 
od J. Hranilovića. 

G. Iv. Kušar nije naučio talijanski u ško- 
lama, nego na svoju ruku. Takvom samouku | 
i literarnom diletantu ne smije se zamjerati 
toliko, koliko bi se moglo i moralo stručnjaku. 
Glavni uzrok, što mu prijevodi nijesu najbolj , 
jest taj, što prevadjač nije nimalo pjesnik, ni 
umjetnik. Ali kada se pozvaniji i sposobniji 
od njega ne miču, dobri su nam i takovi poslenici- 
diletanti. Preopširni predgovor, u kojem je htio 
»ab ovo" ispripovijedati povijest južno sla- 
venskih književnosti, nije u strogom savezu 
S pravim i glavnim sadržajem knjige. Ako je 
mislio da je to nužno, pogriješio je, što nije nikoga 
zvao u pomoć. Taj je posao morao prepustiti 
kojem literarnom istoriku od zanata. Mnogo je 
originalniji, bolji i praktičniji drugi dio, u kojem 
su napose prikazani Zmaj Jov. Jovanović, P. 
Preradović, F. Prešem, B. Radičević, A. Šenoa, 
K. Kettei S. Gregorčić. I prvi i drugi predgovor 
pisani su boljom, modernijom talijanštinom, 
nego li sami prijevodi, Vidjeli smo zašto. Ne 
ćemo nabrajati sve male i velike Kušarove po- 

grješke. Ne ćemo, a i ne treba najprije za to, 
što su to već drugi recenzenti učinili. Drugo, 
(er Talijani neće sve te pogrješke opaziti kao 
mi. Treće, jer g. Iv. Kušar misli izdati drugu 
knjigu svojih prijevoda, ali neka ne čini opet 
sve na svoju ruku. Dobro bi bilo da pokupi bar 
glavnije od onoga, što je u Nuova Rassegna 
prevedeno iz hrvatske poezije. Ne bi bilo suvišno 
nadodati i ono, što su preveli V. Nazor, Tresić, 
S. Nijić i drugi, čini mi se, da je Ilijić preveo i 
nekoliko pjesama S. S. Kranjčevića, koje ta- 
tkodjer ne bi smjele nikako manjkati. Pomoću 
drugih g. Kušar mogao bi opremiti sjajnu sbirku. 
Predgovora što kraćih i što manje! Mješte 
“,Canti jugoslavi"' bolje : Poesie. Kušarova knjiga, 
uza sve svoje mane, postići će svoj cilj. Pošto 
je Talijanima namijenjena, zanimljivo će biti 
čuti njihov sud. N, 


Dvije knjige J. Milakovićat* 


Hrvatski pedagoški književni zbor bio je 
nazad dvije godine sretan u izboru gradje za 
omjadinsku knjigu. God. 1908. izdao je Turićeve 
»Priče", a u god. 1909. Milakovićevu zbirku 
pjesama ,,Majčina dušica". Tuiić je u svojim 
pričama udario novim putovima, Milaković nije 
eformator, on u glavnomu oslanja svoju lite- 
rarnu produkciju u području omiadin“ke knjige 
na sličnu litvrarnu produkciju Zmaja Jovana. 
Da mi Hrvati nismo suviše skloni nekom  eko- 
nomskom poretku u životu, opaža se i u našoj 
literaturi, naročito u području omladinske i pri- 
jevodnea književnosti. Rijetko se u nas dešavalo, 
a i danas još biva tako, da se naši snažniji li- 
terarni talenti dadu na posao, da pjevaju ili 
i ričaju mladu čovjeku tamo od sedme pa do 
desete, dvanaeste godin». U Srba je te puteve 
atro Zmaj, a u nas radi u tom rodručju s najviše 
ambicije i spreme upravo Josip Milaković. 
Svatko, tko se je bavio uzgojnim i obiazovnim 
coslom znade, aa je duhu djeteta ponajbliža 
ojesma narodna i to naravno epska. Osnovku 
tomu kontinuitetu valja tražiti u paralelnom 
duševnom razvoju djeteta i naroda u onoj fazi 
narodnoga razvoja, kad cijeli narod stvara i 
dočarava dogodjaje prošlosti, a i savremeroga 
života. Izrijekom velim, kad narod pjeva o do- 
gadjajima, jer je r:tiek$ija daleka duši na- 
rodnoj u prvoj etapi kulturnoga razvoja, a ana- 


*JosipMi,aković: ,Majčina du. 
šica“. Naklad:? ,,Hrv. ped. knjiž. zbora““ 1909. 
—Josip Milaković:,[z slavenskih 
lugova“. Pjesnički prijevodi. Tisak i naklada 
Antuna Scholca. 1909. 


logno tomu i duhu djeteta. Zato i jest ep.ka 
pjesma narodna najbolja kao zbirka za estetski 
i narodni uzgoj djeteta. Ali u djetetu budna je 
i želja, da sitne i malene dogodjaje neposredne 
svoje okolice. nadje i uščita u pjesničkomu ob- 
liku — dakle radosti i nevolje samoga djeteta. 
Toj tražbiri djetirje duše treba da zadovolji 
umjetna pjesma namijenjena djetetu. Svako 
dociranje, refleksija i neposredno opisivanje 
duševnih stanja posve je suvišno, prosto s raz. 
loga, što nema uvjeta za takova šta u duševnim 
pobudama i tražbinama djeteta, pa bi takova 
poezija samo omela prirodni duševni razvoj 
čovjeka. Pa ipak koliko i jest izložena misao 
jednostavna i prirodna, ipak se je u području 
omladinske knjige tako često odstupalo od nje. 
Tko je pokušao, da djetetu govori, obično je ili 
mnogo naricao ukrabuljen nekim sentimentalnim 
osjećajem ili mnogo docirao, a nije pošao u carstvo 
i život djeteta, da vidi, što se to talasa i burka 
u toj malenoj i još nejakoj duši ljudskoj. Mi- 
laković je već svojim pjesničkim radovima i 
pedagoškim radovima u području općene knji. 
ževnosti pokazao, da je zvan, da govori i pjeva 
djetu. Mnogobrojne njegove rasprave (,,Majka 
u našoj narodnoj pjesmi", ,,Majka u poslovi- 
cama", ,,Suza u našoj narodnoj pjesmi" itd.) 
koje govore i raspravljaju o narodnoj pjesmi, 
i njegova ljubav za majku i djecu, o kojoj često 
pjeva i u svojim refleksivnim lirskim pjesmama, 
stvoriše onaj zdravi temelj, s kojega Milaković 
polazi, kad pjeva djetetu. I tu je sada mjesto, 
da razjast im ono, što sam više gore spomenuo, 
da je naime poezija Milakovićeva slična onoj 
Zmaja Jovana. Ta sličnost ne rezultira iz nekog 
slijepog zanašanja i podraživanja Milakovićeva 
poeziji Zmaj Jovana, nego je ona više slučajna, 
i to zato, jer su osnovke, na kojima su sazdali 
svoje pjesme iste: uzorno poznavanje narodne 
pjesme, pronicavo oko i toplo srce za život djeteta. 

Napos» valja još istaknuti, da je Milakoviću 
uspjelo kao rijetko kojemu od naših omladir skih 
pjesnika, da slike iz života djeteta osvježi hu- 
morom, koji nije nikada usiljen, napadan ili 
nametnut, nego se uvijek reposredno nadaje 
iz same dane situacije — više je rointiran i 
samo na go usta rečen. Po toj vrlini Milakovi- 
ćeve knjige ,,Majčira dušica", postaje ona za- 
nimljiva ne samo za svijet malenih, nego i za 
svakoga inteligentnog čovjeka, koji rado prislu- 
škuje kucajima ljudskog srca. Ako se ipak sretnete 
s kojom pjesmicom u toj zbirci, koja po vrlini 
nije ravna svojim družicama, ili gdje je srok po- 
nešto usiljea, onda to ne valja upisati u grijeh 
Milakoviću, nego više našim još uvijek siro- 


mašnim nakladničkim prilikama, po kojima je 
Milaković bio prisiljena, da često pjeva istom onda, 
kad je pred njim ležala slika već gotova, ra 
koju je tekst valjalo primijeniti. 


* 


U mas se je mnogo pisalo i raspravljalo o 
tomu, kako bi forme našega političkog, gosro- 
aarskog i kulturnog života valjalo usavršiti 
prema češkom uzonu. Istina, te su se reforme 
u glavnom odnosile na p.aktične potrebe života, 
ali je u drugu ruku stalno i to, da se život jed- 
noga naroda ne može dobro upozriati, ako se 
mimoidje njegova književnost. Prijevodna naša 
litezatura općeno dosta je oskudna, 14 najsiro- 
mašnija je upravo na proizvodima iz češke knji- 
ževnosti. Ovom nedostatku hoće da pomogne Mi- 
laković knjigom ,,Iz slavenskih lugova'', od koje 
su dobre dvije trećine namijenjene upravo pri- 
jevodima pjesama iz čeških lugova. Ocijeniti 
tu knjigu može dašto samo dobar poznavalac 
češkoga jezika i literature, ali i onoga, koji češki 
narod poznaje samo po njegovim industrijalnim 
i gospodarskim uspjerima, uvjerit će ovi uzorni 
prijevodi kako takova nastojanja nisu na zatro 
dubokim osjećajima i sanjama ljudske duše. 


Oskar Diirr. 


Seljak pjesnik 


U prosvjetnom životu našega naroda opa- 
žaju se u novije doba utješni pojavi. Književ- 
nost je stala prodirati malo po malo_i u šire i 
niže slojeve, dok je dosele bila većinom po- 
vlasticom inteligencije. Pučki časopisi i pro- 
Svjetni društva, koji su namijenjeni isključivo 
duševnomu životu onih narodnih slojeva, koji 
svagdje sačinjavaju njegovu hrptenicu, vrše 
s uspjehom svoju kulturnu misiju. Najboljim 
je dokazom tomu razgranjenost našega dru- 
štva ,,Pučke prosvjete", koje svojim popu- 
larnim publikacijama unosi zublju prosvjete 
u svim krajevima otadžbine upravo u one za- 
kutke, koji su dosele čamili u najgušćoj tami 
neznanja. Nekad je bio čovjek u neprilici, kakvo 
bi štivo podao u ruke našemu seljačkomu puku, 
koji je bio željan pouke i nauke. Danas obi- 
lujemo već znatnim brojem pučkih, političkih 
i zabavno-poučnih časopisa i knjiga, koji po- 
tječu od dobrih i spremnih pisaca popularnog 
smjera, jer pučka književnost nije više dan- 
danas prezren> područje, koje obradjuju tek 
pisci najniže katego.ije. 

Napredian ratar i obrtnix, koji je željan 
prosvjete, ima već i u hrvatskoj knjizi priličan 


izbor duševnoga blaga, kojim se može uspješno 
koristiti u nastojanju oko samostalne naobrazbe. 
Mi počinjemo sad već stupati i u drugu fazu, 
ne samo da naši pisci iz krugova inteligencije 
obradjuju pučku knjigu, već se na njivi narodne 
prosvjete javljaju eto već i radnici iz rodjene 
grude — pisci i pjesnici iz seljačke kolibe. 

Takav jedan marni i savjesni radnik je i 
našMijoNovakStuparić,kojije upravo 
nedavno tiskom ,,Prve hrv. radničke tiskare" 
izdao u zaista ukusnoj opremi prve svoje ,,P j e- 
sm e". Dr. Milan Ogrizović napisao mu je sim- 
patičnu “ popratnicu pod natpisom : ,,Seljak 
pjesnik". 

Mijo Novak 'Stuparić izdao je doduše prvu 
zbirku svojih pjesama, ali on nije novajlija u 
javnosti. Pomnjivi čitaoci političkih novina 
opazili su već pred više godina, da su perijo- 
dički izlazile Stuparićeve pjesme, ponajviše 
političko-domoljubnog značaja. Već se po tim 
proizvodima vidjelo, da u Stuparića ima izvorna 
i dosta snažna pjesnička žica. Taj je dokaz 
pružio još u većoj mjeri svojom sadanjom zbir- 
kom. Nova zbirka pjesama nije u nas doduše, 
nikakva rijetkost, ali zbirka seljaka-pjesnika 
uopće je prvi pojav u našoj knjizi. Vrijedno je 
dakle, da se taj značajni momenat  izbližega 
osvijetli. 

Stuparić je na čelu svoje knjižice uvrstio 
pjesmu bez natpisa, koja ima na neki način 
biti pjesmom posvetnicom. Ova je pjesma kao 
neki komentar za njegovo pjesnikovanje.. U 
njoj opijeva, kako se je porodila u njegovoj 
duši pobuda za pjesničko zvanje. Bio je sretan 
kao pastir uza svoje stado u svojoj tihoj i umi- 
ljatoj seoskoj idili. U ,,tom divnom raju'' seoske 
prirode tekao mu je život mirno i jednolično 
u neprekidnoj izmjeni veselja i tuge. U duši 
je osjećao neku žarku iskru, koja je htjela, da 
mu svojim žarom probije grudi, a on nije znao, 
kakvi su to osjećaji i duševni pokreti. Nebeska 
vila ili mali andjelak upališe iskru u njegovu 
srcu i u tom času niknule su njegove pjesme. 
Misao nije ni malo nova, ali ju je pjesnik u toj 
kratkoj pjesmi izložio tako prostodušno i umi- 
ljato, tako prirodnom i dirljivom  dikcijom, 
da u čitaoca ostavlja prijatan i srodan dojam. 
Ova pjesma ima značajni, tipični kolorit sve 
njegove poezije. 

Ostala je sadržina razdijeljena u tri odi- 
jeljka: ,Od srca k srcu" su ljubavno-re- 
fleksivnu pjesme, ,Mojim idealima" po- 
litičko-patriotičke i ,Pjesme različite". 
Najbolje i najuspjelije nalazi se svakako u 
prvom odjelu. Čovjek ne bi rekao, da i pod su- 

rovom seljačkom surinom može kucati tako 
toplo, nježno i zanosno srce, koje sniva i plamci 
za svojom sudjenicom. U svojoj autobiografiji 
opisuje upravo — Rousseau-ovskom  iskrenošću 
i prostodušnošću prirodnog čovjeka u kratkim 
potezima povijest svoga jednoličnog života i 
svoje idilske ljubavi. U ovoj nema ništa ro- 
mantično-pustolovno osim, da je vladaricu 
svoga srca zavolio još na školskim klupama. 
No ipak nije ni ta ljubav tekla glatko i mirno, 
poput tihog seoskog potočića, već je morao 
izdržati tešku borbu :'sa svojim takmacem, 
komu su roditelji njegove drage pogodovali 
radi posve materijalno-prozaičnih razloga. Ova 
epoha borbe bila je plodnim vrutkom za nje- 
gove pjesničke izljeve. Neprekidna mijena tuge 
i radosti i čeznuća nadjoše izražaja u Stupa- 
rićevim pjesmama. 

Stuparićeva je poezija ogledalo njegove 
duše, ona refleksivno odrazuje one osjećaje, 
koji se u njoj radjaju. Njegovo srce ćuti za 
dragu, za zavičaj — krasnu Moslavinu, za otadž- 
binu i druge ideale. Priroda i ljubav dva su 
glavna motiva, koja se ponavljaju u raznolikim 
varijacijama. On je odrastao i proveo svoju 
mladost u piirodi uz svoje stado, a torbu, u koju 
dugi pastiri trpaju hranu, frule i druge igrarije, 
Funio je on knjigama, koje je na paši gutao. 

Dobru školu dobrih uzora odaje vanjski 
oblik i metrička dotjeranost njegovih pjesama. 
Kod samouka, bez ikakve teoretske poduke, 
svakako dokaz prirodjenog dara. Bitna je zna- 
čajka njegove poezije, da je laka, prirodna i 
umiljata. Stih mu teče glatko, skladno, nepri- 
siljeno i vidi se, da mu slaganje pjesama ne 
zadaje muke. Pjesničke su Slike istina svag- 
danje i primisivne, misli su odraz njegova du- 
ševnog obzorja, ali je pjesničko ruho i dikcija 
jasna i prijatna. Većina pjesama ima oliginalne 
pointe i metafore, a osobito se ugodno doimlje 
njihov ,,štimung''. Od ljepših pjesama spo- 
minjemo ove:  ,Čežnja", ,Žetva", 
»Blago tvojim dukatima", ,U je 
sen", ,U predvečerje“ i ,Ja nisam 
Zna0". — Pjesme njegovim političkim idea- 
lima sjećaju po svojoj dikciji, po svojoj pa- 
triotičko-retorskoj kajdi na Harambašićeve ode 
prigodnice. Medju ,Različitim  pjes- 
mama" dublje se doimlju pjesme ,Alle- 
luja“, ,Zavičaj", .Pjesme moje" i 
osobito »,Majci". 

Ova je knjiga tim zanimljivija, što je ukra- 
šena slikom pjesnika u narodnoj seljačkoj odori, 
sa karakterističnom glavom umilnih i mekanih 
crta. —n—r. 

Na granici 


Ima takovih sujeta, koji upravo neodoljivo 
traže stanovitu jednu književnu formu, u kojoj ih 
valja iznijeti, i ne pogodi li je pisac, izgube mnogo 
od svoje prvotne snage, a djelo može i uz bolju 
obradbu dobroga pisca imati posve neznatan 
uspjeh. Ali ima i pisaca, koji mogu biti dobri i 
vrlo dobri, — ali samo u jednoj književnoj formi, 
na pr. samo u drami, samo u noveli, u romanu. 
I ako je Ibsen pisao samo drame, ne okušavši 
se ni u romanu, ni u noveli, mogao je on to jed- 
nako činiti iz prvoga kao i iz drugoga razloga. 
Kod drame doduše, kakova je Ibsenova, u kojoj 
pisac hoće da pred očima gledalaca riješava 
probleme opće važnosti i kojoj ne manjka kadikad 
tendencijoznosti, dolazi i nešto treće : efekat — 
koji je s pozornice neposredniji. Ne bi smjeli 
dakle ovakove teolije, premda u pojedinim 
slučajevima valjane, općenito uzeti, kao što 
ne smijemo ni naprečac tvrditi, da se sva radnja, 
iznesena u Ibsenovim dramama, ne bi dala jed- 
nako valjano iznijeti u kojoj drugoj fomi, ili 
da Ibsen ne bi u drugoj književnoj formi uspio 
kao u drami. Najposlije ni drame velikoga Nor- 
vežarina nijesu uvijek i jednako uspijevalo. 
Ovaj imperativ sujeta i sklonost pisca k jed- 
noj literarnoj formi vrijedi samo u jednom pravcu, 
za jednu vrstu književnika. Zato smo i počeli 
sa: Ima ih... A k ovima bez sumnje spada 
i Ivo Ćipiko. Jedan od prvih inače srpskih no- 
velista, bogat i plodan, moderan, jak u izrazu 
i prikazbi. Ali samo u noveli. U drami ne uspi- 
jeva i ne ćemo se prevariti, ustvrdimo li, da to 
nije njegovo pravo polje. I teško da će ikad biti. 

Dokazuje to njegova — sAm je tako naziva 
— dramska slika ,,Na granici". Daleko je 
od nas, da budemo cjepidlačari, zahtijevajući 
dramu, koja se strogo i bezuvjetno pokorava 
svim pravilima dramske tehnike; jer to se od 
moderne drame. bezuvjetno ne traži. 
Ali u ovoj drami, i ako ima nekih snažnijih 
mjesta, koja zabliješte i pokazuju sjajni Čipikov 
novelistički talenat, općenito ima vrlo malo 
dramatskoga. Čini se već, da ni sama radnja 
nije za pozornicu najprikladnija, a uz to je mjesti- 
mice i slabo ili nikako motivirana, ali su i lica 
izdjelana vrlo blijedo, apstrahirajući one ne- 
spretnosti, gdje djeca od dvanaest i četrnaest 
godina govore kao starci, spominjući se pače 
,»,Starih vremena". Ovakve nastranosti na po- 


.zornici iskaču vidljivije negoli na pr. u romanu, 


* Ivo Cipiko: Na granici. Dramatska slika 
u 1 činu Beograd. Nova štamparija — Davi- 
dović. Cijena ? 


noveli. U cijelosti drama ne ostavlja dubljega 
dojma, osim možda ono nešto samilosti spram 
bijede zagorskoga kraja i neznanja onih ljudi, 
koje radja mnoga zla. 

U kući zagorca Radivoja Vulića, planištara, 
vlada velika bijeda. Najposlije mu ote lugar 
i jedinu kravu, koja je bila samo malo prešla 
preko granice, jer je tamo paša bolja. Za lugarom 
i za kravom podje Radivojev sin Ilija, a dok se 
on ne vrati, sakupili se ukućani i razgovaraju 
o svojoj bijedi svakidašnjoj i o ,,ćoravom'" za- 
konu. Dva puta dolazi na pozornicu i šumar, 
tudjinac Bruckner, pijanica i naprasit čovjek 
i s nešto cinizma, prekorava ih i poučava, a 
onda polazi u goste susjedu Krstanu Miliću, 
koji gospodi rado daje, jer ih se boji. Nastavlja 
se razgovor o teškom životu, u kom starca Ra- 
divoja podilazi misao, koja ga grize do konca 
radnje, da je on na teret kući, jer star i nemoćan, 
pa da i ostalima otima zalogaj. Vraća se i Ilija, 
pripovijedajući o zaplijeni krave i o tom, kako 
skoro i njega ostaviše u zatvoru. Stari Radivoj 
se «ve više uvjerava, da je njihovoj zajedničkoj 
bijedi i on mnogo kriv, a kad sin izjavi, da će 
poći zaradjivatihljeb, jer se ovako dalje ne može, 
poći će u svijet na rad, — on je o svojoj smetnji 
posve uvjeren, izjavljujući svima, da će poći 
— on... Ali ga rijesu razumjeli. Jer odmah 
iza toga, pod izlikom da ide položiti volovima, 
izilazi napolje i — vješa se o gredu. 

Dakle, kako već rekosmo, radnja svakako 
zgodnija za novelu negoli za dramu, ni ne uzi- 
majući k tome u obzir majstorsko pero Čipika 
novelista. Ovako je, makar i kao ,,dramska 
slika" promašena. 

»Na granici" davalo se i u beogradskom 
pozorištu. Ne znamo, kako je uspjelo, ali b o- 
gradski kritičari tvrde, da je Čipikova drama 
napredak prema mnogim  prijašrjim srpskim 


dramama, u koliko on napušta buku i senzacije | 


na pozornici... Ovako, u paraleli sa starijim 
beogradskim dramama nekako bolje zvuči i kao 
da se upravo htjelo izbjeći otvorenoj kritici. 


F. Jermolov. 


Tri 


Na disertaciju gdje. dr. Bogdanović, koja 
je izašla i u Nastavnom Vjesniku,* upozorujem 
S osobitoga razloga. Držim, da bi vrijedno bilo, 
da netko temeljito isporedi psihološki nacrt 
Julijanova značaja, kako ga je historičarka 


disertacije 


* Car Julijan Apostat prema hrišćanstvu, 
napisala Milica pl. Bogdanović, u Zagrebu 1907. 


ocrtala po izvorima, s Ibsen-ovom kreacijom 
Apostate. Izvanredna sposobnost za prosudji- 
vanje, lapidaran stil, bistrina u prikazivanju 
misli i dogadjaja, tri svojstva, koja izbijaju iz 
označenoga naučnog djelca, podsjećaju na kla. 
sične uzore stare i nove, a bilo bi mi žao, da to 
kod nas prodje neopaženo. Ali mnogo važnije 
čini mi se od ovog opažanja, da se u nas budi 
interes za karakterološke probleme, kakov se 
jedan sličnom spremom, ali dvojakom  teh- 
nikom izlaže u pomenutim djelima. Historik 
i pjesnik crtaju Julijana jednako kao čovjeka, 
koji je svagda ,,težio za vrlinom" i koji se trudio 
,,da_ vlada filozofski", kao pisca (odnosno go- 
vornika) ,,nervozne i neskladne duhovitosti", 
kao mislioca neplodna, ekstatična i nesamo- 
stalna, koji je, ne našavši nigdje traženo upo- 
rište, padao sve dublje u suludo praznovjerje i 
bijesnu ogorčenost. Slično se shvaća i njegov 
tragikum u raspravi kao i u drami, ali za pro- 
sudjivanje Ibsenove tragedije rasprava nam 
daje pomoć upravo ondje, gdje se, na temelju 
istih izvora, odvaja od pjesničkoga shvaćanja. 
Karakterološki je problem naime u tom, zašto 
je ovaj asket i etičar (isp. str. 24) postao apo- 
statom. A za rješenje toga pitanja podaje nam 
Ibsen dakako puno više, jer mu je slobodno 
maštati, ali — a upravo je to istraživanja vri- 
jedno — u jednu ruku i manje. nego naučni 
istraživač. 


Bogdanovićeva navodi medju drugim re- 
čenicama i jedan Julijanov argumenat protiv 
Galilejca, koji joj se čini najznamenitijim. 
,,Isusa slavite već više nego 300 godina. Pa šta 
je on uradio, što bi bilo spomena vrijedno, 
osim (možda) što je liječio hrome i slijepe i 
bijesne u Betsaidi i Betaniji 2?!" (str. 25). A 
iz toga izvodi B., uočivši i druge mogućnosti, 
obrazlaganje spora izmedju ,,Cara i Galilejca". 

,»,Isusu je najodrpaniji grješnik u najza- 
bitnijem selu samarjanskom tako isto važan, 
kako bi mu bio učeni rimsko-helenski car fi- 
lozof Julijan, ili Homer, ili Aleksandar Veliki. 
A to naš Apostat uza svu svoju etičku ozbiljnost 
nije shvatio. Jer to nije plod učenosti — po- 
gotovu ne antične učenosti — i stoičkoga vjež- 
banja, nego je golemo intuitivno saznanje, 
koje preobražava čitavo biće ljudsko. A to 
Julijan, donekle poradi mračnih doživljaja 
svoga djetinjstva i poradi cijeloga svoga for- 
malno-hrišćanskoga vaspitanja, nije u sebi 
doživio. | baš samo u tom je on vjeran sin 
klasičke starine. kojoj se toliko divio" (str. 26.) 


+ 

Disertacije E. Kučere* i L. Dobrzynske- 
Rybicke** obradjuju spoznajne i etičke teorije 
škotskoga filozofa Thome Browna (1778. do 
1820). Temeljitim proučavanjem ovih teorija 
odredjen je Brownov položaj u historiji filo- 
zofskoga mišljenja. Predavanja (lektures) Edin- 
burškoga profesora izdala su se od 1820. do 
4863. dvadeset puta. Ali istom pomoću naj- 
novijih istraživanja moglo se kritički rasvi- 
jetliti, koliko su znamenita za razvitak sta- 
novitih problema. Ovo vrijedi osobito za teoriju 
spoznaja. Brown nije svoja originalna odre- 
djenja i opažanja sam organizirao, a nije ih ni 
dosljedno proveo. Glavni je dio toga posla 
Svršen istom u gore navedenim raspravama. 
To vidi i nestručnjak. Jedinstvenost Brownova 
mišljenja izbija u svakom području. Tako se 
u pitanju o kauzalnosti eliminiraju pojam snage 
i pojam volje. Zastupa ih nepromjenljivost u 
nasljedovanju stanovitih fenomena uz stalne 
okolnosti. Onome, što nužno vjerujemo (Denk- 
notwendigkeiten), pripisuje, jedan od prvih, 
tek subjektivnu vrijednost (Giltigkeit). Slično 
u etici. Analizu i asocijaciju upotrebljava u 
velikoj mjeri, te naginje na genetično proma- 
tranje psiholoških pojava. 

Brownova se nauka, koja se dosada 
identificirala s naukom common-sense-filozofije, 
XKučera str. 136) ima smatrati u etici i psiho- 
logiji prijelazom od intuicionizma starije 
škotske škole na filozofiju iskustva (Rybicka 
str. 184), dok je Brown u teoriji spoznaja ostao 
osamljen. CE. 


Janko Polić-Kamov 


U Barceloni — bog sam znade gdje, u 
kakvoj bolnici, na ulici ili u svom stanu osamljen 
i daleko od svakoga svoga — umr'o je Janko 
Polić-Kamov, * poznati naš talentovani knji- 
ževnik. Bio je i suradrik Savremenika, 
objelodanivši u njemu svoju snažnu  no- 
velu Ecce homo, au posljednjem broju 
jaki i originalr i portret talijanskoga pisca Oriania. 

Ostavljajući za kasniju zgodu, da progo- 
vorim opširno o njegovu — za pisca od jedva 
dvadeset i četiri godine — doista golemu knji- 
ževnomu radu, sada ću samo u najkraćim cr- 
tama nacrtati opseg i smjer njegova rada. Op- 
ćenito govoreći bio je impresionist i analitik — 


* Die Erkenntnistheorie von Thomas Brown, 
eine historische Studie von Elza Kučera, Za. 
greb 1909. 

** Die _ Ethik von Thomas Brown, ein 
Beitrag zur Geschichte der Intuitionismus von 
Luise v. Dobrzynska-Rybicka, Posen, 1909. 


impresionist ponajviše u svojim stihovima, a 
analitik u ostalom radu. Razumije se, da ovdje 
nije govor o savršenoj analizi poznatih fran- 
cuskih pisaca, nego tek o jednoj od poglavitih 
Sklonosti našega pokojnoga pisca. On je svuda 
naginjao na iznošenje detalja, koji su njegovu 
radu podavali osobiti čar, čineći nam ga vliskim 
i intimnim. 

Tako mlad ne napisa — koliko se u ovaj 
mah sjećam — nijedan naš književnik toliki 
broj i tako snažnih radova. On je izdao četiri 
posebne knjige (pjesme: Ištipana haitija 
i Psovka; drame: Narodjenoj grudi 
i Tragedija mozgova), pisao je u Sa- 
vremenik, Zvono, Pokret, Hrvat. 
Djak,Obzor,Bosansku Vilu, Novi 
List,Mladu Hrvatsku. Napisao je neko- 
liko drama, što možda još leže kod kazališne 
uprave. Veliki je dio, a moždai većina njegova 
rada ostala neštampana. Ako ovaj neštampani rad 
— po kvantiteti — omjerimo o štampani, vi- 
dimo, kako je Polić-Kamov (J. P. K-v) bio 
plodan duh i koliko bi još napisao, da ga smrt 
ne spriječi u radu. Pisao je — kako rekoh — 
pjesme, drame, pripovijesti, kritike, eseje, felj- 
tone o različitim suvremenim pitanjima i sa- 
tire. U svemu se radu odlikovao snažnom dik- 
cijom, u prvim radovima č»sto grubošću, možda 
i neukusnošću, tražeći si tako u slobodi stva- 
ranja putove, koji će najbolje odgovarati nje- 
govu talentu i temperamentu. 

Ovdje valja reći, da je Janko Polić. Kamov 
bio gotovo samouk, svršivši tek par razreda 
srednje škole. Iz njegova rada vidimo, koliko 
li je on morao privatno raditi, da sebi stekne 
naobrazbu, do koje je došao. A došao je 
do tako viso<oga stepena, ao kojega se nije 
uzvinuo _ ni mnogi ,,akademski obrazovani" 
inteligenat. Njegova se naobrazba istina u glav- 
nom kretala u smjeru literarnom, ali su ga in- 
teresovala i neka druga pitanja suvreme oga 
života, pa je tome interesovanju davao izraza 
i u svome radu. Jednim je od poglavitih sredstava 
za tu svrhu držao putovanja. Putovao je 
stoga po Francuskoj. ltaljii i Španjolskoj, gdje 
je i umr'o. Svagdje je gledao život svojim očima 
i živio ga na svoj način. O obilatim dojmovima, 
kojima su ga uvijek oplodila njegova putovanja, 
govore dopisi u ,Pokretu'", kojemu se jav- 
ljao iz svake zemlje i svakoga grada, gdje se 
dulje zadržao. Kako je sam pisao, studirao je 
uvijek život na izvoru, ne zadovoljavajući se, 
da ga upozna posredno preko knjiga. 

U svojim je radovima Pohć.Kamov du- 
hovit, satiričan, sarkastičan, rugajući se ma- 


669 : 


ljušnosti života, znade se zanijeti naa veli- 
čanstvenim napretkom čovječanstva, znade klik- 
tati od radosti i očajavati od bola. Stil je njegov 
osebit, imajući u sebi bujnost jezičnih nijansa 
i pokazujući sve veću originalnost i zbitost. 

On je bio pravi boem-literat. U životu 
nije postigao ništa, no par kruna honorara i 
— ,,slavu". Nije bio dapače ni tajnik kakove 
čitaonice. Ljudi iz činovnih razreda rekli bi 
dakle, da je bio — ništa. A nama je on bio puno. 
Hrvatska literatura gubi u njemu jednu od 
svojih najodličnijih mladjih sila, gubi u njemu 
jednu od svojih nada. 

Ovoliko neka posluži ovdje samo za opću 
informaciju. Tek ne smijemo da zaboravimo 
na njegovu revolucionarnu i nezadovoljnu ino- 
kosnu prirodu. Ne smijemo zaboraviti, da je 
njegova poezija puna vlastite krvi, jer je Polić- 
Kamov bio osjetljiv kao struna. Svaki je i naj- 
manji dogadjaj odjeknuo u njegovoj duši. 
Inače ne bi bio mogao u tako kratko vrijeme 
napisati toliko radova. Oni — razumije se — 
nijesu svi suho zlato, oni nijesu svi odlični, ali 
dokazuju bez sumnje svi znatni talenat i ori- 
ginalnost pokojnikovu. 


Kad znademo, kako je bio nezadovoljar, 
bolestan (sušica !), nemojmo se čuditi, kad u 
svojoj pjesničkoj ispovijesti (P. S. ,,Ištipana 
hartija" str. 63. i 64.) kaže: 


Ne pjevah oči djevojke, 

kad mlad je momak sretne : 
ja nisam pjesnik ljubavi 

ni mirisne ni cvijetne 


Kad tamo — rukom po staklu 
svim svojim tresnuh bijesom : 
Promaših!... Rukom curi krv 
i staklo živim mesom... 


I kletva grdna, prostačka 

sve pjesme od tad piše: 
Psovačateksam pjesnik ja 
i zasad —ništa više! 


Medjutim u novijim radovima — stihova 
ne znam, da je više pisao — postao je sve umje- 
reniji, skladniji i artističniji, sve se više usavr- 
šavao, digavši se odmah ispočetka daleko nad 
prosjek naše književnosti. 

Iza velikoga talenta Koharićeva i Janušićeva, 
koji su obojica svojim sposobnostima mnogo obe- 
Ćavali, evo se u dalekoj Barceloni na revolucio- 
narnom tlu zazelenio i grob neprežaljenoga ,,Sa- 
vremenikova"' suradnika Janka Polića- Kamova. 


Ovakovi se talenti ne radjaju svaki dar. Stoga je 
crnina. u koju se za njim zavila hrvatska lite- 
ratura, još crnija i još turobnija... S. 


Sisif. 

Na Olimpu se rasipno živjelo, pa im po- 
nestalo zlata. Zeus se strahovito zabrinuo. Ali 
onda se sjeti Sisifa, koji ima najveće zlatne 
rudnike na Svijetu. Zovne ga on dakle na bo- 
govsku gozbu, za koju će Sisif mnogo platiti. 
Tako je i bilo. 

Ali se Sisif uza sve bogatstvo i poznanstvo 
s bogovima nije osjećao sretnim. Ljudi su mu 
doduše zavidjali bogatstvo, ali on sam nije mnogo 
za njega mario, jer ga je stekao pukim slučajem : 
namjerio se slučajno na zlatne žile. Živo je želio, 
da se ljudi ne klanjaju samo njegovu zlatu 
nego i duhu njegovu. Počne on zato pjevati 
pjesme, ali ga sada ljudi — još i ismijaše. 

I opet on bude pozvan na bogovsku gozbu, 
pa kada se gozba svršila, te Apolon otišao, 
da malko prigleda Sunce i da ga očisti od pjega, 
ušulja se Sisif u njegov stan, ukrade Apolo- 
nove pjesme i izda ih pod svoje. 

Opazio Apolon, da mu nema pjesama, pa 
posumnjao odmah na Sisifa i tužio ga bogov- 
skomu vijeću. Kada je Sisif opazio, da mu 
ne koristi, što taji, ponudi Apolonu odštetu 
u zlatu. Ali Apolon ni da čuje za zlato, već 
traži svoje pjesme i povrh toga za Sisifa za- 
Služenu kaznu. 

Zeus  prijedje zamišljeno rukom preko 
brade, pa će vijeću da rekne: 

— Sve se danas može kupiti. 

Vijeće to potvrdi, te bude izabran Hermes, 
bog trgovine, za vještaka, neka on procijeni, 
što te pjesme vrijede. Ta Apolon ne mari i onako 
za zlato, nego će ga njima podijeliti, kako je 
to već često činio. 

Hermes izjavi, da pjesme vrijede dvije 
cente suha zlata. I odsudi vijeće Sisifa, da te 
dvije cente zlata sim sobom mora dovaljati 
na Olimp u stan Apolonov. 

Valja tako Sisif zlato na Olimp, ali čim ga 
dovalja do praga Apolonova stana, oikotrija 
se zlato natrag. I Sisif mora i opet da ga valja. 
I opet se otkotrlja zlato, i tako neprestance. 
I danas još Sisif valja zlato, ali uzalud. 

Razljuti se Zeus, kada vidje, da se pjesnička 
duša ne može kupiti, pa zavikne: 

— Tako mi mene samoga : dok je svijeta, 
nijedan pjesnik ne stekao suha zlata! 

A. Benešić. 

Marzocco oPetravićevoj knjizi 


Naši kritičari, koji uzeše u pretres ,,Nov + 
študđije i portrete" od g. A. Petravića 
primijetiše, da su njegove radnje o talijanskim 
pjesnicima tek informativne naravi, a drugi 
bezobzirniji rekoše, da je takova rabota su- 
višna, dok sami imamo dosta pisaca, s kojima 
se naša kritika, još nije kako treba pozabavila. 
Petravićeva knjiga imala je sreću, da je ocijeni 
zadarski ,,Dalmata", a za njim nitko manji, 
nego ugledni talijanski književni list ,,Marzocco", 
koji izlazi svakoga tjedna u Firenci. Kritik 
uvaženoga fiorentinskoga ijednika prof. Bruno 
Guyon, koji bez sumnje zna hrvatski, osvrnuo 
se samo na one radnje o talijanskim pjesnicima 
i veli izmedju ostaloga i ovo: 

»»Lijepa sklonost slavenskoga (!) pisca za 
talijansku književnost, te ljubav i mar, kojim 
nastoji uhvatiti i protumačiti u svom jeziku 
Carduccijevu misao i dušu, preporučaju našoj 
pažnji ovu knjigu (,,Nove študije i portreti"). 
Sastoji se od zbirke študija, već objelođanjenih 
u slavenskim (!) revijama, a veći dio ( ?) njih 
odnosi se na talijansku književnost, počam od 
1848. ..... Obzirom na poznavanje predmeta, 
na dobar ukus i sigurnost ocjenjivanja, pisac 
može pravom držati, da je svojom knjigom 
podao racionalnu i jasnu sintezu književnosti 
našega preporoda svojim sunarodnjacima, baš 
potomcima onih jadnika poslanih ,,qui nello 
vigna a far da pali", za koje je iza Beppa Giustija 
sam Carducci imao notu simpatije u zanosnom 
izricanju jedne humanitarne misli : 

Perche piangi, o fratello croato, 
il figlinol che in Italia peri ? 


(,,Zašto plačeš, hrvatski brate, sina što je 
u italiji poginuo ?'') Petravić pokazuje, da je 
dobro shvatio ovaj universalni Carduccijev duh, 
koji potiče na bratinstvo svih naroda, poziv- 
ljući ih da se preporode. U tom što je shvatio 
ovaj duh, duh Mazzinija i Garibaldija, upravo 
u tom se krije tajna i razlog da je hrvatski pisac 
mogao razumjeti našu književnost, shvatiti čar 
Mamelijeve himne, sjajnu figuru mladoga junaka, 
slavom ravnoga K&rneru i Petdfiju, ,,što svoju 
poeziju vlastitom krvlju potvidiše'". Stranac, 
koji shvaća Mamelija, može zaista osjetiti čar 
pjesnika ,,klitumna" i »Ga ira" (Carduccija). 
Treba priznati da pisac duboko pozna Cardu- 
ccijevo djelo. Ovo djelo, dobro pazeći na zna- 
čajna mu obilježja, otkriva on svojim sunarod- 
njacima putem razjašnjivanja, komenata i pri- 
jevoda u stihovima i u prozi. Prijevodi u prozi 
strogo paze na Carduccijevu misao i na najfinije 


nijanse kolorita..... Prijevodi u stihovima, 
protiv kojih smo slušali kako Carducci grmi 
na bolonjskoj školi, uopće su dobro ispali. On 
bi se sam čudio tim više što su prijevodi nje- 
govih pjesama hrvatski. U ovom su Petravića 
pretekla dva druga sunarodnjaka, Tresić i Be- 
gović. Prsvodi neprevedene pjesme i pokušaj 
ne promašuje. Za me pisac sretno uspjeva u 
prijevodu distiha i pokazuje se zaisto umjetnik. 
Najbolje je prošla oda ,,Na trgu sv. Petronija". 
U njoj je prelita sva svečanost i gracija Car- 
duccijeva, a u svakom distihu je sačuvana ori- 
ginalna cjelovitost misli. 

Isto vrijedi i za ode ,,Mors"? i ,,Pad sni- 
jega''. Manje su sretne, za me, alkajske pjesme 
»»Talijanskoj kraljici" i ,,U smrt Eugenia Na- 
poleona'. Odveć se osjeća naprezanje piščevo 
u borbi sa zahtjevima jezika, koji ima puno 
svježije tradicije. Zaključujući, u glavnom je 
stvar dobra. Željeti je da takovih učenjaka i 
prevadjača bude još više na drugoj strani Ja- 
drana... Koliko bi dobile birokracija i diplo- 
macija, da se narodi poznaju bolje medjusobom, 
kako sam upozorio u listu ,,Vita  Iriternazio- 
nale' 1907. prigodom  Garibaldijeve stogodiš- 
njice. Medjutim smatrajmo Petravićevu knjigu 
kao utješljiv početak nužne evolucije vremena", 

Kosor kao kritičar* 


U svijetu se traži, da kritičar znade barem 
toliko, koliko onaj, koga kritizuje, da ima ukusa, 
objektivnosti, daleka pogleda, a prije svega in- 
teligencije. Toga svega u našeg kritičara nema. 
To je literarma Šmokovština. Ne znamo, kojim 
je jezikom taj članak izvorno pisan, ali vidi se, 
da je preveden i loše preveden. Ili je možda i 
original tako loše i bez stila sastavljen. Kako se 
Kosor uvukao u ovaj ugledni list, ne znamo, 
svakako je vrlo karakteristično, da je Kosor čak 
u Kijevu našao list, u kojem se tuži, što Sa- 
vremenik slabo honorira, a često ,,samo i obećaje 
honorar, a ne plaća ga“. Jadni Kosore, a preduj- 
movi ! 

U općem dijelu opisan je život naroda u 
Zagorju, Bosni i Dalmaciji. U Zagorju pučanstvo 
,,sada makar oslobodivši se od fizičkoga ropstva, 
ipak se još vazda nalazi u silnoj ovisnosti od 
bogatog (!) plemstva, koje sastoji većim dijelom 
od stranaca (?). Ovo se plemstvo odnosi prema 
seljacima sasvim feudalnim despotizmom,  iz- 
nudjujući poslušnost i ,,ljubav“ bičem u ruci“. 


* V mire iskustv. 1910. I—III. 

U Bosni je još beznadniji položaj. 

,Jednom od karakterističnih crta zaosta- 
Tosti i nekulturnosti jesu drveni plugovi, 
kojima još i sad Hrvati oru svoja polja !** Uve- 
dite željezne plugove i ne će biti Kosorova. ,,U 
duga zimska gladovanja, ljudi se hrane često 
korenjem raznih bilina, koje oni, ako možemo 
vjerovati novinama, otkapaju ispod snijega“. 

I Dalmacija je siromašna. Narod je rodjeni 
sanjar, pjesnik i traži doživljaje. ,,Pun vjere u 
vlastite sile, prezirući svaki vanjski pritisak, 
ostavlja on svoju milu domovinu, da traži 
sreće daleko u tudjini“. Za to ,,nema radnih 
Tuku, a polja obradjuju žene i djeca“. Zar zbilja? ! 

Govori i o Slavjanima, a možda misli Sla- 
vonce. 

,,»Pošto su gotovo posve uništili silne hra- 
stove šume, koje su bile jedinim dohotkom Slav- 
jana (a sve su gotovo državne ili općinske !), 
i useljavanjem tudjih elemenata i pritiska sud- 
benih oblasti (?), doveli su (Slavjana) postepeno 
do stupnja prostog zanatnika ili radnika, za- 
glušivši u njem sav prijašnji prirodjeni patrio- 
tizam, razviti patriarhalnim zadrugama, kojim 
sad više nema ni traga“. 

Tako može pisati, koji zakutni berlinski 
šmok o Hrvatskoj. 

,,»[ u tom nenormalnom ekonomičkom načinu 
života treba tražiti razlog toga zastoja u razvitku 
kulture, toga neznatnog napretka — nicht 
vorwairtskommen, koji se tako vidi u svemu. 
Kriva je tomu još i prirodjena apatija, reći ću 
dapače kadgod nekakovo samoponiženje“. 

Onda nastavlja duhovito : 

,»biterarni rad — to je tako reći nedjeljna 
zabava (vremja provoždenije), a činovništvo na- 
suprot daje mogućnost egzistencije i pruža često 
mogućnost napraviti ,,povoljnu partiju“, a po- 
litika daje časti i slave“. Tako purgari filozofiraju 
kod pive, ali ni oni sami u kakovoj Minchener 
Bierhalle to ne će nazvati kritikom. 

I onda dolazi najbolnije mjesto. 

»Živjeti samo od literature u nas nije mo- 
guće“, Sasvim naravski, napisati kakovu novelu, 
štogod za podlistak, igrati neshvaćenu veličinu, 
a sve bez čestite kulture, bez znanja, bez rada 
i ttuda — nije moguće. Nije glavno pitanje hono- 
Tara, kako u nas već dulje literarni zanatlije 
nariču, glavno je raditi, pošteno, neumorno ra- 
diti — radi umjetnosti, a ne samo za retke. 
Nije dovoljan samo talenat i duga kosa ili brada. 
I pravo je, ako ,,takovi odvažnici prolaze kroz 
gladovanje“. Svakako je poštenije, ako ,,stupe u 
službu, postanu sekretari te ili ovako ili druga- 
čije mijenjaju svoje jadno literarno životarenje 


6 


položajem bolje sitim i s više dohotka“. I to 
ne ide, ako ništa ne znaju i ne rade. Svagdje se, 
pai u nas pošteni, solidni rad prema našoj 
općoj sirotinji dolično plaća. Žalosno je, da 
je ,,narodni odbor u Zadru (autor piše Zara, 
Agram itd. u slavenskom listu) dao ne- 
kom djaku potporu od 100 K“,a možda srpska 
,»vlada daje velike stipendije za Pariz, Berlin“ 
itd. : ali bi još žalostnije bilo, kad bi viša obra- 
zovanost ovisila samo o potporama vlade. To je 
nesolidno stajalište, tako se trutovi odgajaju. 
Neka se živi od vlastita truda. 


Kao primjer navodi autor Savremenik, koji 
,,wplaća 4 krune po štampanom arku i to često 
samo obećanjem 4 ne gotovim novcem“. Ne 
smeta, što je to laž, ali karakteristično je za či- 
tavu ovu kritiku. Raditiu ,,Maticu Hrvatsku“ 
takodjer je teško, ovaj list! (gazeta) prima u 
svoje stupce strogo filtrirani materijal, raz- 
rijedjen i iznakažen, tražeći od saradnika samo 
nepristrano prikazivanje fakata i tudj je svakoj 
individuzinosti i svakom poletu fantazije preko 
odredjenih granica“. A Kosor je prvi uskočio 
u ovu ,,gazetu“ ,,Maticu Hrvatsku“, dok još 
nijedan od mladih nije pisao u nju na temelju 
solidarnosti. Možda je i ovdje bio honorar glavno 
ili , samoponiženje“? Pa zašto onda psuje i ta- 
kovu Maticu. 


»»Ali ipak bez obzira na sve desperatne prilike 
ima u nas znakova, ima kao još sakrivenih u 
magli pred osvitom vijesnika literature, koja se 
radja (!), literature ako i ne strogo hrvatske, to 
barem hrvatsko-srpske ili bolje jugoslavenske“ 

Najbolji je prestavnik ,,talentirani lirik“ 
Silvije Kranjčević. 

Zatim opet bez sistema, kako je čitava 
,»Kkritika“, piše o Silviju Kranjčeviću, Šanćeru 
Gjalskom, Josipu Kozarcu, Janku Leskovaru 
Ivi Vojnoviću i Anti Tresiću Pavičiću. 

To je sve puno fraza, što su ih i drugi i 
ljepše rekli. Kakovih opažanja, novih pogleda 
nema, prežvakivanje poznatih stvari, garniraro 
malo jeftinom duhovitosti, a pokadštoi neist:nima 
n. pr.: 

,,U Zagorju Gjalskoga vino se lije *rijekom. 
Sred neprestanih pijanaka sav kraj je kao ojit 
ljubavlju, patriotizmom i heroizmom “. 

,,Kranjčević je morao služiti kao činovnik u 
Sarajevu radi komada kruha, da prehrani ženu 
i djecu“. ,,On je ostavio krasnu pjesmu 
(poemu): ,,Izabrane pjesme“. 

Zatim dolazi ditiramb moru — .,Pievači .na 
mora“ (Kosor govori pro domo sua . Fraze_ i 
fraze ! 





Tresić mu je stari Rimljanin, koji se u 
Agramu borio proti mržnji, ali ju je pobijedio. 
Njegova djela će istom buduća pokoljenja cije- 
niti i shvaćati. I u tom duhu dalje ! 

Konačno spominje i imena ,,literarnih trud- 
benika drugog reda : Milana Begovića, Vladimira 
Nazora, Augusta Matoša“. 

Ukratko : nekulturno pisanje nekulturnog 
čovjeka. Sramota, da sa tako malo ozbiljnosti 
piše o našoj literaturi Hrvat, a žalcsno, da se 
u tako ugledni list mogao proturiti takova despe- 
ratna pisanija, koja već svojim naivnim stilom 
silno kontrastira s drugim duhovitim člancima 
u istom broju. 

Ne bi bilo ni vrijedno obazirati se na ta. 
kovu pisaniju, ali odviše je bezobrazno, a da bi 
se na to šutjelo. q. 


Ivan Tkalčić 


26. juna o. g. postavljena je svečanim na- 
činom na rodnu kuću histoičara Ivana Kst. 
Tkalčića spomen-ploča, koju je izradio Ivan 
Rendić. Kod proslave su sudjelovala gotovo 
sva zagrebačka društva. Sama proslava ot- 
počela je prigodnom besjedom E. Laszowskoga, 
koji je istaknuo, da kaptol nije dozvolio po- 
stavljanje ploče na kuriji br. 14, u kojoj je Tkalčić 
radio i živio, pak je ploča za to postavljena na 
rodnu kuću (Nova Ves 41). U ime jug. - slav. 
akademije govorio je dr. Dane Gruber, pri- 
kazavši život i rad Tkalčićev. Rodio se je 4. 
rujna 1840. Sve je nauke svršio u Zagrebu, 
gdje je 1862. zaredjen za svećenika. Kao bo- 
goslov bavio se povijesnom naukom, te je 1859 
(u ,,Nar. Nov.) objelodanio raspravu ,,Zagreb“ 
1861. napisao je u ,,Katoličkom Listu“ po- 
vijest ,,Slavenskog bogoslužja“, a iste godine 
(u ,,Napredku“) ,,Povijesnicu Hrvatsku“, koju 
je kasnije proširio u ,,Povijest Hrvata“. Ka- 
pelanovao je u Sisku, u kojem napiše ,,Severil2 
ili progonstvo kršćana u Sisku“. Tu je napisao 
i povijest Slavenskog bogoslužja pod naslovom 
,,Na uspomenu tisućgodišnjice sv. Ćirila i Me- 
toda“. 1867. vratio se u Zagreb i tada otpoče 
pravi i opsežni znanstveni rad Tkalčićev, Ne- 
umornom ustrajnošću studirao je zagreb. a1- 
hive. Znanstveni i književni rad  Tkalčićev 
ticao se crkvene i svjetovne povijesti. Za po- 
vijest zagreb. biskupije važniji su ,,Povjesni 
spomenici“, te mnoge druge rasprave. 

Velika je zasluga Tkalčićeva, da je sabrao 
i objelodanio u svojim raspravama veoma mnogo 
gradje za kulturnu i socijalnu povijest. Počam 
od obreda u stolnoj crkvi do progona vještica, 


od  posvema neznatnih svakidanjih običaja 
starih Zagrebčana, do krvavih sukoba izmedju: 
Gričana i kaptolaca, izmedju kmetova i go- 
spode, sve je to Tkalčić prikazao i ocrtao u 
brojnim raspravama, I tisuću onih malih i na 
oko neznatnih podataka, koji su nužni za kuli 
turnu povijest, kao što i one velike zgode, koje 
se debelim slovima pišu u povijesti, sve je to 
Tkalčić iznio na osnovi proučavanja domaćih: 
listina. Dašto kao svećenik i rodoljub nije mo- 
guće sve ono iznio, što je našao, ali ono, što je 
iznio, bilo je dovoljno, da mu pribavi nepri- 
jatelja. 

Tkalčić je bio članom jug.-slav. akademije, 
potpredsjednikom hrv. arheološkog društva, 
a bijaše uvažavan i izvan granica Hrvatske. 
Dopisivaše s mnogim učenjacima u Rusiji,. 
Njemačkoj, Srbiji, Češkoj, Engleskoj,  Bu- 
garskoj i Slovenskoj. 

Nakon govora Gruberova, u kojem su pri- 
kazane značajke rada Tkalčićeva i spomenuti. 
Svi njegovi radovi, progovorio je predsjednik. 
novoveške općine Stengel, izrazivši  radost,, 
što se Ivan Tkalčić rodio u Novoj Vesi. Ko- 
načno je progovorio načelnik grada Zagreba 
Holjac, te otkrio spomen-ploču. Spomen-ploča 
je izradjena u mramoru, a lik sam u bronci. 
Nosi napis: ,,Ovdje se rodio. 4./5. 1840. Ivan 
Kr. Tkalčić, iztraživač povijesti Hrvatske, a. 
napose grada Zagreba. Ovu spomen - ploču 
postavi Hrvatski narod marom braće Hrv. 
Zmaja 1910.“ 

Poslije Augusta Šenoe jedva da je ltko 
tako vidljivo i tako jako pokazao ljubav za 
stari Zagreb, kao Ivša Tkalčić, pak je stoga i 
pravo, da mu je podignuta spomen-ploča. Bilo 
bi tek za poželjeti, da je tom zgodom izdano 
koje njegovo djelo, ili da je u lakoj formi pri- 
kazan njegov rad u jeftinoj knjižici za narod. 


Dalmacija i umjetnost 


U posljednje se vrijeme stalo Dalmaciju 
isticati kao zemlju ne samo bogatu umjetni- 
nama, nego i prikladnu za razvoj umjetnosti. 
Zastupnik na carevinskom vijeću Jure Biankini 
iznio je u junu o. g. ondje dva prijedloga, koji 
idu za tim, da unaprijede razvitak umjetnosti, 
napose u Dalmaciji. U jednomu predlaže, da 
vlada podigne u Beču zgradu za periodičke 
umjet. izložbe umjetnika raznih narodnosti u 
Austriji. U toj zgradi imala bi se svake druge 
godine prirediti velika državna izložba. Iz- 
ložbenu jury birala bi svaka narodnost za sebe, 
a konačno bi odlučivala o primanju mješovita 

velika jury. Ova bi jury imala vršiti kontrolu 
nad kupovanjem, dok bi o kupnji odlučivalo 
povjerenstvo, koje svaka narodna skupina 
bira iz svoje sredine. Budget za nabavu dijeli se 
percentualno za svaku narodnost. Ministarstvo 
za bogoštovlje kupuje samo na tim izložbama. 
Kupljene umjetnine ostaju godinu dana u bečkoj 
modernoj galeriji, a onda prelaze u muzeje i 
galerije dotičnih zemalja, kojima pripadaju 
umjetnici, koji su ih stvorili. 

Drugi prijedlog ide za tim, da se u Dal. 
maciji, kao eminentno umjetničkoj zemlji, po- 
digne umjetnička akademija za južne Slavene. 
Ta bi akademija trebala da ima tri odjela: 
1. za arhitekturu (izučavanje klasične, pod- 
učavanje u modernoj, modelovanje i crtanje. 
Dvije godine); 2. za kipaistvo (uputa u kla- 
sično, studiranje po prirodi, po antici, anato- 
mija, podučavanje u arhitekturi i podučavanje 
u raznim tehnikama) i 3. odjel za slikarstvo 
(crtanje i slikanje po prirodi, antici, arhitek- 
tura, kemija). Akademija bi trebali da bude 
u Spljetu ili Dubrovniku. Razlozi, s kojih se 
umjetnička akademija traži za Dalmaciju, jesu 
u tome, što južni Slaveni ne imadu još ni jedne 
akademije, a svojim narodnim vezovima, po 
narodnom pjesništvu i glazbi dokazuju naj- 
veću spremu za njegovanje umjetnosti. Bo- 
gatstvo umjetničkih spomenika _ u Dalmaciji, 
koja po njima biva austrijskom Italijom, ta- 
kodjer bi moglo biti dosta odlučno. 

O umjetničkim spomenicima Dalmacije po- 
čela se takodjer u posljednje vrijeme voditi 
sve veća briga. Zastupnik na carev. vijeću Vu- 
ković podnio je proračunskom odboru rezo- 
luciju, kojom pozivlje vladu, da za Dalmaciju 
ustroji stalno mjesto konservatora starina, da 
podigne muzealnu zgradu za starine srednjega 
vijeka i moderne dobi, da povisi dotaciju za 
uzdržavanje umjetničkih spomenika u Dal- 
maciji ; da se napravi inventar svih dalmatinskih 
starinskih spomenika, da se stvori zakon za 
čuvanje starina, a napose za čuvanje Diokle- 
cianove palače u Spljetu i stolne crkve u Ši- 
beniku, 

Za vrijednost umjetničkih spomenika Dal- 
macije govori najočitije činjenica, da su dvije 
bečke nakladničke tvrdke (F. Malota i A. Schroll) 
otpočele ove godine izdavati ogromna djela, 
koja prikazuju gradjevne spomenike Dalmacije. 
Jednomu je napisao predgovor poznati stručnjak 
Cornelius Gurlit, a u drugom će biti objelo- 
danjena zbirka snimaka Ćirila Ivekovića, koji 
je tu nedavno napisao djelo o Dioklecianovoj 
palači. Osim ovih dvaju djela započelo je ove 


godine izlaziti djelo o dalmatinskoj narodnoj 
umjetnosti (vezivu, nakitu, rezbarijama) pod 
redakcijom njemačke spisatejice Bruck-Auffen- 
berg. U ,,Savremeniku“ bit će govora o svim 
ovim djelima, a za sada ih tek spominjemo, 
da se vidi, kako naglo raste interes za umjet- 


ničke starine Dalmacije. —in— 


Popijevket 

Ova se zbirka od šest popijevaka prislanja 
uz ukusno probrane tekstove ponajboljih srp. 
i hrv. pjesnika. Uz originalni tekst, koji je 
štampan i ćirilovskom i latinskom azbukom, 
podmetnut je ruski i njemački prijevod. 

Bez podrobnosti istaknut ćemo neka obi- 
lježja  Božinsky-eve umjetnosti. Njegova se 
melodija, oskudijevajući na lirizmu, kojim je 
na primjer Schubert u mnogobrojnim roman- 
cama znao osvojiti i glazbenika i laika, odli- 
kuje pravim čisto dramatskim verizmom. Nje- 
gova je muzika prije svega plastična. Ilustrirati 
muzikom razne  pjesničko-psihologijske mo - 
mente ; učiniti ih znatnijim od sporednih za- 
misli ; komentirati pjesnika : eto u kratko este- 
tike Božinsky-evih kompozicija. Tako se ističe 
»Noć" tjeskobom i tmurnošću, »Večernj a 
pjesma" jednostavnošću, a ,Vision'" čisto 
pjesničkim snatrenjem. Ali nad svima se ističe 
»O pogledaj" ukusnom interpretacijom pjes- 
ničkih gradacija ovog krasnog produkta Zma- 
jeve pojesije. Velikim razumijevanjem ulazi 
glazba Božinsky-eva_ u Nikolićevoj ,Chan. 
son" u interpretaciju poglavito ovoga mo- 
menta : ,,na obali nimfa plače i plače od žudnje, 
od strasnog čeznuća". 

Udara u oči struktura Božinsky-eve me- 
lodije, koja je daleko od svake formalne uko- 
čenosti i skolastične uokvirenosti. Melodične za- 
misli usko su mu srasle s deklamacijom teksta. 
Za nj pjevanje kao da i nije drugo, nego enfa- 
tični govor. Harmonična je obradba u zamisli 
duboka, a u provedbi jednostavna, glatka i 
nadasve efektna. Ona odaje glazbenika, koji 
se je posve uživio u tehniku harmonizovanja. 
Ipak treba prekoriti čestu presmjelost u mo- 
dulacijama_ i mjestimičnu harmonijsku prena- 
trpanost, koja je nastala zbog izlišnoga podvo- 
stručenja dionica. Ove koncesije odaju smje- 
lost auktorova umjetnički interesantnoga tem- 
peramenta. 


*P. K. Božinsky: ,,Pjesme za jedno 
grlo i glasovir“. Op. 2. Auktorovo vlasništvo. 
Cijena 6 K. Raspačava Milan Ilikić, knjižar, 
Zemun. 

Glasovirska je pratnja posve samostalna, 
ali opet u najljepšem skladu sa dionicom pjeva. 
Ona ne samo što zazire od običajne stereotip- 
nosti naših i priznatijih auktora, nego se da- 
pače čini često interesantnijom i od samoga 
pjeva. Ako ovdje i ne nailazimo na glasovirsko- 
tehničke nove ideje, ipak svaki takt odaje glaz- 
benika, koji s lakoćom barata tipežem u smislu 
najnovijega napretka  glasovirske vještine. 

U kratko : auktor je čedo zdravo shvaćena 
Wagnerova verizma _ i Debussy-ova impresio- 
nizma. Estetiku ovih velikana provadja naš 
mlađi auktor s mnogo autokritike. Opaža se 
samo, da mu po koji put nedostaje snage, da 
donekle obuzda svoj glazbeno presmjeli tem- 
peramenat ; a isto tako jasan je djelomični ne- 
dostatak onoga lirizma, bez kojega ne može 
pravo da bude ni najdramatičnije shvaćena 
glazbena umjetnost. Ovoliko smatramo  shod- 
nim nuzgred istaknuti, jer kako je ova u istinu 
vrlo uspjela zbirka tek drugi auktorov opus, 
moglo bi se dogoditi, da mu se s vremenom 
ovakav način komponovanja izrodi u mani- 
rizam. | 

-«Ističemo pak ovo osobito, jer imamo pred 
sobom glazbenika, koji je ne samo duboko 
uronio u sve discipline, što zasijecaju u kom- 
poziciju ; koji je od prirode snabdjeven bujnom 
fantazijom i invencijom ; nego koji još uza to 
ima — a ovo je vrlo znatno — i osjetljivu sa- 
vjest umjetničku. Božinsky je glazbenik sa 
svim uvjetima pravoga umjetnika, od kojega 
možemo iščekivati još kud i kamo većih djela. 
Radujući se ovoj pojavi, ovu dobro došlu zbirku 
romanca, koja svojim čisto modernističkim 
umjetničkim  intencijama u našoj literaturi 
zaprema ne samo zasebno, nego i odlično mjesto, 
koja je namijenjena samo inteligentnim  pje- 
vačima i pianistima, a još inteligentnijem op- 
ćinstvu, toplo ju preporučamo svakomu. 

Antun Dobronić. 


O slikaru Vrazova portreta 


Povodom moje bilješke o Viazovu portretu 
i njegovu slikaru (vidi ,, Savremenik" br. 7. 0.4.) 
priopćuje prof. Fr. Kobal u VIII. svesci ,,Slo- 
vana" o slikaru Stroyu ove podatke iz Strah- 
lovih ,,Kunstzustinde Krains, Graz 1884." pag. 
49.: ,,Mihael Stroy rodio se u drugom deset- 
godištu 19. vijeka u Kranju, izobrazio re u Mle- 
cima i Rimu za portretnoga i povjesničkoga 
slikara. Svojom se umjetnošću bavio manje 
zbog zaslužbe negoli iz ljubavi prema umjet- 
nosti. Njegove su slike zato ( ?) rjedje i manje 


poznate. Slika ,,Srca Isusova" na menzi po- 
stranoga oltara sv. Neromuka u crkvi sv. Petra 
u Ljubljani je njegova. sta pozornosti po- 
budio je doprsni portret biskupa Antuna Alojzija 
Wolfa, njegovo djelo iz 60-tih godina, a isto tako 
i nekoje kopije talijanskih majstora i nekoji 
žanri. Na njegovim slikama hvale brižnu iz- 
radbu, dok bi se crtežu dalo ovdje ondje štošta 
prigovoriti. Umro je u Ljubljani". — Dekan 
A. Koblar u Kranju konstatira, da se u godinama 
1805.—1830. Mihael Stroy nije rodio u Kranju. 
Bit će dakle, da se taj podatak u Strahlovoj 
knjizi osniva na tome, što je Stroy valjda živio 
u Kranju. Urednik ,,Slovana"' dr. Hlešić priop- 
ćuje, da je Vraz putujući g. 1841. po Kranjskoj, 
bio osim u Ljubljani takodjer i u Kranju, pa 
drži vjerojatnim, da je tom zgodom nagovorio 
Stroya da podje medju Ilirce. ' 
Od g. Fr. Reizera st., koji je Stroya po- 
znavao osobno, i sam mu kao dječarac sjedio 
kao model za portret, doznajem naknadno, da 
portreta od Stroyeve ruke (osim već u br. 7. 
spomenutih) imade i u g. Stj. pl. Drčića i H. pl. 
Praunspergera u Samoboru, a moralo bi ih biti 
i u obiteljima pl. Gaj i Nossan u Zagrebu, što 
nas i.opet potsjeća na ilirska vremena. Kako se 
iz svega vidi, Stroy je mnogo boravio u našim 
krajevima. Sveze, što mu ih je pribavio Vraz 
medju Ilircima, proširio je Stroy veoma, te se 
konačno i oženio u Zagrebu. Njegova je žena 
bila iz obitelji Horaček. Istom ovom ženidbom 
stekao je Stroy sredstva za studij u Mlecima i 
u Rimu, i istom se od toga doba može govoriti 
o tome, da je slikao više iz ljubavi prema sli- 
karstvu negoli zbog zaslužbe. Sigurno je naime, 
da je Stroy prije toga imao pekunijarnih nepri- 
lika i okapanja s naručiteljima portreta. 
Kašnje je Stroy baštinio od ženine rodbine 


i kuću na uglu Ilice i Mesničke ulice, te je u toj 


kući živio dulje vremena i imao ondje svoj atelier. 
U tome je atelieru g. Reizer vidio i više histo- 
rijskih slika, od kojih mu je jedna ostala živo 
u pameti: provala Zrinskoga iz Sigeta. Zrinski 
i turski vodje bili su na toj slici predočeni na 
konjima. 

Primijetiti mi je još, da studij u Italiji nije 
povoljno djelovao na Stroyevu umjetnost, barem 
ne na umjetnost portretiranja. Portreti, što ih 
je Stroy slikao nakon povratka iz Italije, ne- 
naravno su izgladjeni i slatki, dok se portreti 
mladje dobe, medju koje brojim i poznati Vrazov 
portret, odlikuju nekom naravnom  oporošću, 
koja bolje odgovara modernome ukusu. Ta se 
razlika dobro vidi u obiteljskoj galeriji g. Rei- 
zera, gdje imade portreta jedne i druge dobe. 

Konačno držim, da se Strahlov prigovor Stroyevu 
crtanju ne tiče portreta, koji su — u koliko su 
meni poznati — uploške crtani veoma pomnjivo 
i dobro. Bit će da taj prigovor, u koliko je oprav- 
dan, ide Stroyeve historijske kompozicije. 
Fran Hrčić. 


Marija pl. Berks 


Ovo književno ime češće se moglo naći u 
njemačkim beletr'stičk'm listovima za porodicu 
(,, Uber Land und _Meei“', ,,Gartenlaube“ i dr.). 
A ipak je to bila rodjena Hrvatica. Potjecala 
je iz obitelji Čop. Djed joj je bio veoma bogati 
karlovački trgovac, a otac austrijski gen'jski 
časnik, koji se bijaše oženio u Lombardiji. U 
njezina oca bijaše mnogo trgovačkoga duha, 
ali nije imao sreće. Vrativši se u Hrvatsku, 
stade se baviti projektom osušenja lonjskoga 
polja, o čemu je napisao posebne studije. Ko- 
načno se smiri na turopoljskom imanju Velikoj 
Mlaki. Ovdje se u Marije probudila pjesnička 
žica. Kako je medjutim bila, kao dijete čas- 
ničke obitelji, odgojena njemačkim jezikom, 
otpočela je literarno raditi tim jezikom. Prvo 
njezino djelo, kojim je na sebe svratila po- 
zornost i u Hrvatskoj, bila je zbirka ,,Kroa- 
tische Novellen“. Novele joj medjutim nijesu 
umjetnički vrijedne i uspjele, nego imadu zna- 
čenje kao etnografski prilozi. Još jače je is- 
taknuta ta strana njezinoga :rada u ovećem 
djelu ,,Das siidslavische Frauenleben“, u kojem 
je prikazan život Hrvatice, Dalmatinke, Bo- 
sanke, Srpkinje i Bugarkinje. Djelo je oprem- 
ljeno sa slikama žena, odjevenih u nošnje tih 
naroda, a djelo je izašlo potporom nadvojvode 
Josipa. Marija Čop bijaše se medjutim udala 
za bruseljskog odvjetnika Marleta, s kojim je 
živjela neko vrijeme u Kairu. Nakon više go- 
dina vrati se u Hrvatsku i posveti se posvema 
književnom radu. Napisala je više dramskih 
radova, koji su prikazivani na njemačkim po- 
zomicama u Beču, Pragu, Olomucu, a naj- 
uspjelija je ,,Die Glocken von Karansebeš“. 
Napisala je i jednu dramu iz bosanske proš- 
losti pod imenom ,,Bogumili“. Kad joj je suprug 
umro u Ateni, nastani se stalno u Beču, gdje 
se udade za viteza Berksa, člana slovenačke 
konservativne stranke. Na suprugovom imanju 
Graifenstein radila je od onda mnogo za nje- 
mačke listove. Posljednja joj je radnja ne- 
krolog baruna Helverta, .u čijem je domu bila 
lijepo susretana. Na Graifensteinu je i umrla 
25. maja o. g. kao otkinuta grana s narodnog 
stabla. 


Jedna premijera 


S raznih razloga iznijela nam je uprava 
našega kazališta tek pod konac svoje prošlo- 
godišnje sezone jednu — reći ćemo odmah — 
dobru domaću premijeru. Bile su to ,Duše" 
Petra Petrovića. 


Petar Petrović — rekao tko što mu drago 
— ima u svojim literarvim radovima nešto tako 
čarovito i neodoljivo lijepo, da je jednako pri- 
vlačiv za svakoga, bez obzira na njegovu kul- 
turu i bez obzira na njegovo poznavanj. Pe- 
trovićeva ličkog kraja i njegovih ,,ljudi sa za- 
gonetkom". On je svojim negda čestim nove- 
lama u ,,Nar. Nov.', kako je već negdje opa- 
ženo, stvorio sebi svoj stalni čitalački krug, od 
kojih su mu svi bili tako domaći i tako blizi, 
premda ga u većini slučajeva nijetu osobno ni 
poznavali, — a ovi su ga dopratili i na pozornicu. 
I ne bi znali, u čemu je upravo ta snaga Petro- 
vićeva. Jer ne ima tu ništa od onoga, što se 
zove ,,prefinjeno", nikakovih senzacija ili ne- 


čega, što ti napinje živce i tek ovako omamlju- 


jući djeluje. Možda lijep jezik i rijetki opisi sela 
i svega onoga, štojeunjemiokonjegaištomu 
daje ona jedina predvečerja, sutone i mirise. 
Možda laki njegovi dialozi, što teku tako rri- 
rodno i neu:iljeno, kao da gdjegod u dvorištu 
ili pred kućom prisluškuješ razgovoru ovih ličkih 
ljudi. Ili sami ti njegovi ljudi i kraj. Ne znam. 
Znadem tek to, da je Petrović danas najsnažniji 
naš — recimo — seoski pisac i najbolji repre- 
zentant ove vrste naše literature uopće, kao i 
to, da imade danas već cijeli 1 iz svojih s ijesni h 
i nesvijesnih imitatora, sa nekim pače čitavim 
odlomcima reminiscencija iz boljih Petrovićevih - 
radova. 

Petrovićeva nova drama ,,Duše"' nije za nje- 
gove literamne poznavaoce takodjer ništa novo. 
Ona je tek nastavak prijašnjih njegovih literarnih 
radova. Ili možda bi se ispravnije reklo : u svojim 
dramama nam Petrović skupno i odjedamput 
kazuje ono, što nam je po raznim našim lite- 
rarnim časopisima i dnevnicima kazivao na od- 
lomke, fragmentarno. Kao od bojazni, da ne 
zaboravimo ovih ,,raštrkanih" njegovih ljudi. 
Jer sva ova lica, što u ,,Dušama'' dolaze na po- 
zornicu, nama su već dosta dobro poznata. I 
Nikola i Lela, Cuca i Stevica. Pa i radnja. Ono 
spremanje u Ameriku ili dolazak iz tudjine na- 
djosmo već u njegovim novelama. A istom pred- 
večerja i sutonsko zvono, što poziva izmučene 
duše da klecaju na koljena, mole se i spremaju 
k počinku, kao i one dvojnice, pjesma pastira i 
udaranje klepaka. 

Pa irak. Ako nam sve to i jest poznato već 
otprije iz njegovih radova, ovako s pozornice, aje- 
luje mnogo snažnije. Jer tu gledaš pred sobom 
čitavi taj život, fizički gledaš one ljude, što se 
muče i boluju u nutrini, onu šutnju, koja govori 
više od bujice riječi. Pa onda kad odjedanput 
provali jaki krik, što kao da razdire srce u. čo- 
vjeka i uzburka $e krv i dižu pesnice, jake i tvrde 
kao onaj. goli lički kamen... Ili opet ona tišina 
iza bure, što znači nove patnje, unutrašnju muku 
i grižnju i — novi, očajniji krik. 1 gledamo onaj 
pogled Nikolin, kad nadje svoju zakonitu ženu 
u zagrljaju polubratovu, pogled dugi i krvavi... 

— Htio sam ubiti, htio sam počiniti grijeh 
— kaže on kasnije. 

A mi, što smo sjedili u tamnim sjedalima 
gledalaca vidjesmo i osjećasmo sve to, čitasmo 
to iz onih široko razkolačenih očiju, iz onoga 
pogleda. 

Nikola, pastorak kuće Starića, oženi u od- 
sutnosti Stevice, sina stare Jule Stanića, koji 
je na radu u Americi, Stevičinu curu Lelu, koja 
od duge čežnje za njegovim dolaskom nalazi 
u Nikoli dio svoga dragoga i zadovoljuje se time, 
da se za nj uda. Kad se Stevica povrati, nadje 
ih vezane zakonom. Njega to peč+ i boli, to jače, 
što ju dulje gleda u njihovoj kući. Nastaju u 
njega predbacivanja samome sebi, što je uopće 
polazio u svijet, a ne žaca «e ni njoj predbaciti 
nevjere. U jednom takvom času ona mu iskreno 
ispovijedi, kako još vazda voli njega a ne Nikole, 
za kojega i nije nikad osjećala. On dakle ne 
ima na nju ri prava. U Stevice se radja staro 
čuvstvo, koje i nije ohladilo, već je tek njezinom 
udajom za polubrata bilo povrijedjeno, — a 
kad bane u kuću Nikola, nadje ih — zagrljene. 
,,Jaz" je puknuo, i konflikti se redaju kroz cijeli 
gotovo drugi čin. Osjećaju taj jaz i ukućani i 
svi vide, da je izlaz težak i da je moguć jedino 
ponovnim odlaskom .Stevičinim. I kako je Stevica 
taj svoj odlazak prije sam često naglašavao kao 
spas, sad, kad konačno i majka vidi, da arugoga 
izlaza ne ima i moli ga Ja se makne, — on je 
slabić, ne može. Boji se tudjine. A sve to gleda 
sa strane Lela i u nje se budi kajanje, a spoznaja 
njezine pogrješke, kao uz.oka ovih .konflikata, 
tjera ju da učini vešto — da se makne ona... 
I jednog predvečerja, nešto prije Pozarava Gospi, 
kad su svi u kući, dotrči stari Bogalj i javlja, 
da su se muke svršile. Lela se bacila u bunar... 

i Is time bi moglo svršiti. 

Ali Petrović je htio da u ovoj drami dade 
jednoj drugoj misli jače doći do izražaja, To je 
ljubav k zemlji, rodjenoj brazdi, koja je i prije 
kadikad naglašivana, ali joj je gotovo povse 

posvećen ćitavi treći čin. Nikola, koga dogo- 
djaji i nakon smrti Leline nec mogu da smire, 
odluči da se otisne s rodnog praga i makne tako 
od Stevice i sjećanja na sve oro, što je bilo. Jer 
premda je uzroka jazu, Lele, nestalo, ostali su 
spomeni i ovi ih odbijaju. Uzaludne su sve molbe 
majke, da ostane i da joj ne krvari opet srca, 
uzalud tumačenja Bogaljeva o potrebi njegove 
snage njihovoj zemlji — on je tvrd, odlučan. 
Tek u zadnji čas, nakon posljednjih oproštaja, 
kad već ima sanduk u ruci i hoće da predje kućni 
prag — stupa preda nj Stevica i zakrčuje mu 
put. On ne smije poći. Ili zar će tudjim ljudima 
dati snagu svoju ? Il; zar ne vidi ova njihova 
polja, kako ga čekaju i zovu ? I zar će ih same 
ostaviti 2 Tko će orati rodne ove njihove brazde ? 

Vani <e začuje udaranje klepaka. Odmah 
zatim dvoinice. 

— Ah, dvojnice! — doima te se čudno 
nakon otpora ovaj blagi Nikolin poklik. I on se 
na njihov glas smekšava, smiruje, popušta — 
ostavlja sanauke i vraća se. Vraća se k zemlji, 
rodnoj zemlji njihovoj, da je ore. Upravo da je 
zajedno oru — Stevica i on. 

I ako nije možda uspjelo piscu, da prikaže 
ovu ljubav k zemlji nešto — recimo — priro- 
djenije njegovim ljudima, seljacima, što mu je 
uostalom bilo i prigovoreno iza premijere, premda 
ne uvijek s pravom, ipak nas se ovaj treći čin 
a osobito posljednja scera izmedju Stevice i 
Nikole, koja je ujedno i najefektnija, silno doimlje, 
i ako se čini, da je pisac mnogo više pažnje po- 
svećivao drugom činu. Uz sitne pogrješke, koje 
se s pozornice gube (a to je glavno) pokazao re, 
Petrović, čini nam se upravo ovim trećim činom 
kao majstor svoje vrsti. I time bez ikakve grižnje 
savjesti mislimo mirno reći, da je Petrović svojim 
»»Dušama" učinio u svom literarnom radu snažni 
korak naprijed, a nama podao jednu valjanu 
domaću dramu. | 

Razumije se, da ima mnogo od uspjeha 
zahvaliti i dobrom glumljenju. F. Jermolov. 


Bosanska Vila“ 


Od svih srpskih literarnih listova, najviše 
je pažnje posvetila hrvatskoj književnosti ,,B o- 
sanska Vila", koja izlazi u Sarajevu već 
dvadeset i petu godinu. Dakako, zbog naših 
traljavih prilika i medjusobnoga. nehaja, nije 
imala odredjen plan, niti joj je bilo moguće 
učiniti sve potpuno do kraja, ali urednik joj, 
g. Dimitrije Mitrinović učinio je i tako 
dosta. Taj mladi, marljivi i oduševljeni redaktor 
objelođanjivao je od prigode do prigode svoje 

dobre članke o pojedinim našim literatima: 


o M. Nikoliću, Tresiću Pavičiću, V. Vidriću i 
D. Šimunoviću. Obzirom na još nejednaka 
shvaćanja i priličnu udaljenost, koja na žalost 
postoji izmedju hrvatske i srpske književnosti, 
te obzirom na sve, što nas još dijeli, za nas je 
važno i bez sumnje zanimljivo čuti, kako Srbi 
sude o našim knjigama i autorima. Za to ne će 
biti suvišno navesti nekoje stavke iz rečenih 
Mitrinovićevih prikaza. U članku o Tresićevim 
»,sutonskim Son:tima' (br. 5., 1909.) veli: 

»G. dr. Antun Tresić je jedan od naj- 
radljivijih i najuglednijih savremenih književ- 
nika hrvatskih, jedan od najboljih pjesnika u 
cijeloj hrvatskoj književnosti. Njegova obilna 
i svestrana kultura učinila je, da se njegov ta- 
lenat razvio do vidne visine, i jedino što mu je 
priječilo potpunom razviću i uspjehu, bila je 
njegova opsežna radinost u skoro svima obla- 
stima književne djelatnosti. Pored svoga poli- 
tičkog rada, on se u nekolika maha uspješno 
pozabavio metafizičkim, psihološkim i etičkim 
studijama, a povrh toga publikovao je čitavu 
gomilu, više manje neuspjelih, putopisa, ro- 
mana i pripovijedaka. Bogat ciklus njegovih 
.dramatskih djela ima medjutim znatne vrijed- 
nosti, i nekolike njegove tragedije pokazuju 
kako se briljantne stvari mogu dati, kad čo- 
vjek, povrh prirodjenoga talenta, ima duhovno 
i duševno bogatstvo, stečeno solidnom, stvar- 
nom, raskošnom kulturom, 

»Tresić ima i suviše klinastu i čivijastu 
formu da bi s pravom mogao polagati na ugled 
pjesnika prvog reda, stvoritelja poezije kojoj se 
ne može ništa ni dodati ni oduzeti. U čitavoj 
njegovoj poeziji nema ni jedne apsolutno bes- 
prijekorne strofe u formalnom pogledu : a for- 
malna neispravnost stila, gramatike, sintakse, rime, 
metaforike i t. d. Sveti se pjesnicima tim, što 
im ne dozvoljava pravo na renomđ, koji bi oni po 
svemu ostalom, nesumnjivo mogli da zadobiju.? 

,»Peoezija Tresićeva ne smije biti potcje- 
njivana za to što ona, umjesto moderne, daje 
antičku ljepotu. Glavno je, da ona daje ne- 
kakvu ljepotu i da su konkretna obilježja 
njegovih umjetničkih produkata ujedno spec - 
fična obilježja te nekakve ljepote. Htijući 
dati antičku ljepotu, Tresić je trebao da stvori 
iluziju realnosti te ljepote, i ako je on tu iluziju 
doista dao, on je postigao cilj : dao je ljepotu. 
Treba samo zamisliti, da Tresić ima besprije- 
kornu formu, i onda bi se doista pokazala sva 
ta iluzija realnosti, o kojoj je govor. Nesreća 
je samo u tome, što je tu formalnu besprije- 
kornost potrebno zamišljati: Kad to ne bi bilo 


potrebno, onda bi neke antičke pjesme g. Tre- 
sića bile Pesa jEkomne pjesme, m tnički pro- 
dukti prvoga ranga." 

U predgovoru članka o y. Vidriću (br. 
10.) Mitrinović iznosi neke svoje misli o 
ukupnoj hrvatskoj modernoj poeziji: — ,,Ka- 
rakterna crta mlade hrvatske poezije, a i pri- 
povijetke i drame, to je spontanost u nazoru 
o svijetu. Dok su stariji literati pisali onako, 
kako su mislili, da im je dužnost, mladji savre- 
meni pišu onako kako moraju, po nagonu svoje 
unutrašnjosti, bez obzira na estetičke dogme 


i na ovještalu konvencionalnost pravovjernih 


i pobožnih kritičara"... ,,Iz oblaka metafi- 
zike slaze današnji hrvatski pisci u tvrdu i suvu 
koru našeg realnog života, kao što i duh cjelo- 
kupne hrvatske javnosti biva sve više realan 
i savremen, a sve manje himeričan i metafizičan, 
Mjesto snova o prošlosti i iluzija o budućnosti, 
počinje se zdravi kult sadašnjosti, i ljubav ži- 
vota je zajednička karakterna crta svih mladjih 
pisaca _hrvatskih.?? 

»Kranjčević znači za hrvatsku knjigu cijeli 
jedan preokret, i u promjeni etike, koju on pro- 
povijeda svojim moćnim i živosnim stihovima, 
leži spas i budućnost hrvatskog naroda. Treća 
je najzad grupa, koja ljubi život onom nefilo- 
zofskom i poetičnom ljubavlju poganskom. 
Tu su Begović, Nazor, Vidrić i Domjanić sa nji- 
hovom vedrinom i radošću. Begović erotik u 
ambijentu renesanse, topli i zaneseni trubadur ; 
Nazor sa svojim obožavanjem zemlje, poezijom 
punog i svježeg života biblijskog i praslovenskog; 
Domjanić sa elegantnim kaprisima i sensualnom 
nervoznošću jednog Heinea ; Vidrić sa živahnim 
i sjetnim ljubavnim istorijama rimskim, grčkim, 
jevrejskim, španjolskim,  misirskim." 

A o samom Vidriću veli: — ,, Njegove 
pjesme pokazuju života i izazivaju emociju 
ugodnu i etičnu. U njima ima vibririanja život- 
nosti i strasti, nečega što se osjetilo i što se 
osjeća"... ,nesumnjivo je, da je Vidrić jak 
talenat aritstički, i ako nije raskošno lično bogat 
i individualan." — Kroz sve se ove rasprave 
ujedno vuče prigovor srpskoga kritičara protiv 
jezika i načina pisanja nekojih naših književ- 
nika. On kaže da je to ,opće prokletstvo hrv. 
pjesnika da pjevaju jezikom, kojim ne treba 
pisati literaturu hrvatskoga ili srpskoga jezika 
i koji se, osim toga, na ovoj planeti uopće ne 
govori... ,,Te nesrećne pogrješke krive su što 
se u nas Srba češće može da nadje ljudi, koji 
potcjenjuju vrijednost hrvatskih književnika, 
a da njih nije, odmah bi se jasno uvidjelo, da to 
potcjenjivanje nema svoga razloga", 

Ti prigovori izazvali su u ,,B. Vili" opće- 
nito raspravljanje o jeziku, u kojem su sudje- 
lovali Marko Car, pjesnik Simo Pandurović i 
drugi. 

Urednik ,,B. Vile", da upozna svoje čita- 
telje S hrv. savremenom lirikom, a znajući da 
bi dugo čekao nove neštampane stvari, su- 
stavno barem pretiskava pjesme naših uvaže- 
nijih lirika: Tresića, V. Nazora, M. Begovića, 
M. Sabića, V. Vidrića, D. Domjanića, I. Bo- 
šnjaka_i drugih. Lijepo je i pohvalno da 
su nekoji naši mladji pisci (Horvat-Kiš, J. 
Kosor, Hikec, i t. d.) i direktnim suradjivanjem 
pomogli urednikovo plemenito nastojanje. 

. Po članku ,Niz napomena" u br. 19—21 
najbolje se vidi za čim ide uredništvo ,,Bos. 
Vile". ,,Potreba književnog sbliženja Srba i 
Hrvata, upravo potreba potpunoga ujedinjenja, 
koja je u ostalom samo poseban oblik potrebe 
cjelokupnog kulturnog sbliženja i ujedinjenja, 
može se osporiti samo nerazumnošću ili ne 


moralnošću"...... »treba biti samo bez pred- 
rasuda, pa da se uvidi apsurdnost činjenice da 
jedan jedini dvoimeni narod ima ne samo dva 
imena, nego i dva duhovna života, dvije knji- 
ževnosti." ...»jedinstvo srpske i hrvatske 
književnosti treba dabude idealnaših 
književnih radnika i ostvarenje toga 
ideala treba da bude njihova dužnost." 

To je, može se reći, program uredništva, 
koje je i ostvarilo svoje riječi, radeći ,,bar si- 
lama i sredstvima, koja stoje na raspoloženju.“ 
Važno je i probitačno, da je tu idealnu zadaću 
uzela na se baš ,Bosanska Vila, jer je 
taj list, pošto je najjeftiniji, najviše i raširen 
od svih srpskih književnih listova. D. Mi 


trinović, kojem za to hvala i priznanje, 
nastavit će započetim pravcem jače i uspješ- 
nije tim više što su mu mnogi hrvatski književ- 
nici obećali, da će od sada u ,,B. V.'' redovito 
Suradjivati. Samo neka svi ispune svoje obeća- 
nje! 


A. W. 





FRANJO LOVRIĆ. Ova je godina pokosila 
posljednje i teško pognute klasove, što su niknuli 
i izrasli na njivi narodne knjige za vremena ilir- 
skoga preporoda. Najprije starinu pjesnika Trn- 
skoga, a mjesec dana kasnije Franju Lovrića. Jesen 
života bijaše ih već posvema pritisnula zemlji 
i sad legoše u nju trudni i umorni. Njihov je 
rad bio važniji u tome, što su krčili puteve 
književnosti, nego što bi sami stvarali velika 
neprolazna književna djela. A takovih rade. 
nika treba svaki pokret, kao cvjetovi što tre- 
baju sunca i njegove topline. Franjo Lovrić 
nije napisao ni jedne knjige, ali njega ide hvala, 
što je prvi put na pozornici, koju nijesu pri- 
redili djaci koje škole ili sjemeništa, zaromonila 
hrvatska riječ. ,,Juran i Sofija“ ili ,,Turci kod 
Siska“ prikazivani su prvi put u Sisku i to za- 
slugom Franje Lovrića. Lovrić se rodio 16. 
lipnja 1815., te je svom dušom prionuo uz ilirski 
pokret, koji ga bijaše zatekao u naponu života. 
Drugovao je s mnogim ilircima, napose s Ga. 
jem,  Rakovcem,  Vukotinovićem,  Blažekom , 
Demetrom i Trnskim. Bio je dopisnik Gajevih 
novina. U hrvatskom saboru radio je 13 godina, 
te steče razna odlikovanja, a 30 godina bio je 
načelnikom rodnoga grada Siska. Umro je 
31./VII. o. g. 


ANTE TENTOR. 9. augusta 0. g. «umro je 
u Puli hrv. književnik A. Tentor u 50 g. Posvetio 
se pravničkoj struci i dopro do časti sudbenog 
savjetnika. Stekao je zasluga prigodom uva- 
djanja hrvatskoga jezika u istarske sudove. 
Tentor je mnogo saradjivao u raznim listovima 
i časopisima, u kojima je objelodanjivao pri- 
povijesti iz istarskoga života. Najviše je sara- 
djivao u ,,Vijencu“ i ,,Prosvjeti“. Posebno je 
odštampana ,,Iz zapadne strane“. Tentor je 
bio pripovijedač starije škole, lakoga stila. 
Književni mu je rad zanimljiv za poznavanje 
Istre. 

SLAVA U APATOVCU. Petoga jula ot- 
krita je u Apatovcu spomenploča hrv. knji- 
ževniku Ivanu Lepušiću. Slavu prirediše U či- 
teljsko društvo za grad i kotar Kri- 
ževac u zajednici s,,Braćom hrvatskog 
Zmaja". U nedjelju S. VII. uputiše se mnogi 
gosti u Apatovac, gdje ih je mnogobrojan narod 
sakupljen oko crkve dočekao. Poslije mise pošla 
je povorka do kuće, u kojoj je umro Ivan Le- 
pušić. Nakon pozdrava g. Pirnata prikazao je 
rad Lepušićev prof. Rožić. Nakon toga otkrio 
je E. pl. Laszowski spomen-ploču. Prof. O. 
Kučera progovorio je tom zgodom u ime 
»»,Matice Hrvatske"',a prof. Dane Gruber 

izrekao je govor u ime društva sv. Jeronima, 
koje je izdalo više Lepušićevih radova. Poslije 
govora predana bi spomen-ploča na čuvanje 
načelniku apatovačkom, a križevački sokolaši 
zasviraše ,,Lijepu našu domovinu". Ova slava 
imala je narod onoga kraja upozoriti na rad 
književnika Lepušića. Sličnim proslavama može 
bit će se ipak moći probuditi interes za hrv. 
knjigu. 

D. H. K. zastupao je odbornik prof. dr. 
Dane Gruber. 

IZ KNJIŽEVNIČKOGA SVIJETA. Počet. 
kom jula izdala je vlada naredbu, kojom se 
proširuje dosadašnja naučna osnova o hrv. je- 
ziku u tom smislu, da djaci uporedbenim putem 
nauče uz staroslavenski i ostale slavenske jezike. 
Istom naredbom nalaže se profesorima da uče- 
nike od V. do VIII. razreda upućuju na čitanje 
* najznatnijih djela slovenskih pjesnika (Vodnika, 
Prešerna, Gregorčića) i pripovjedače. — Petoga 
jula proslavio je hrv. pjesnik, pravi član D. H. 
K. Josip Milaković dvadeset i pet godišnjicu 
učiteljevanja. — Radi slaboga odziva na pretpla- 
tama prestala je izlaziti ,,Hrvatska Smotra“, 
što ju je uredjivao Z. pl. Vukelić. — U odborskoj 
sjednici ,,Matice Hrvatske“ od 11. VI. dosu- 
djene su jednoglasno ove nagrade : 1. Iz zaklade 
grofa J. Draškovića (K 2000) djelo G. Milojčić : 
,»Povijest hrvatskih željeznica od 1835.—1868.“ ; 
2. Iz zaklade Vuščićeve (K 2000) djelo Kerubina 
Šegvića: ,,Povijest hrvatske umjetnosti u Dal. 
maciji“; 3. Iz Veber-Tkalčićevićeve zaklade 
(900 _K) djelo Tresić-Pavičića: ,,Kato“ (Ill. 
dio Finis Reipublicae); 4. Iz Bubanovićeve 
zaklade (1400 K) djelo dra. Branka Drechslera : 
Stanko Vraz“. — Luka Ciprijanović (Osijek 
III. Krstova 18.) pozivlje na pretplatu za ro- 
man ,,Vrata života“, u kojem će biti obradjen 
spiritualističko-monistički nazor na svijet. Ci- 
jena _ ne će premašiti 3 K. — Društvo _ hrv. 
sveučilišnih gradjana za pouku analfabeta 
(Zagreb, Ilica 51.) pokrenulo je knjižnicu za 
narodnu prosvjetu i narodno zdravlje, u kojoj 
će se lakim i pučkim načinom obradjivati sva 
pitanja, koja zasijecaju u naš narodni život. 
Osobita pažnja posvećivati će se narodnom 
zdravstvu. ,,Knjižnica“ će izlaziti mjesečno 
jedamput na 32 str. osmine. Počela je izlaziti 
1. augusta. Pretplata do konca godine 1910. 
K 1.50, pojedini broj 20 f. Kao prva sveska izašla 
je: A. Štampar ,,Pouke o zdravlju“. — U Za. 
grebu počeo je izlaziti časopis ,,Slobodna misao“, 
koji ide za tim, da odstrani štetan utjecaj au- 
toriteta na polju vjerskom, štetan utjecaj pri- 
vilegija _ na političkom polju i štetan utjecaj 

kapitala na gospodarskom polju. ,,Slobodna 
misao“ želi biti zatočnikom prave slobode u 
svim pitanjima života. Do sada je izašao prvi 
broj i drugi broj. O potrebi toga časopisa ne 
treba trošiti mnogo riječi. — Josip Lakatoš, 
hrvatski književnik i novinar, koji je kao od- 
govorni urednik ,,Hrvatske“ proboravio neko 
vrijeme u tamnici, objavio je da će izdati knjigu 
;»Medju ,,veleizdajnicima“, koja će opsezati 
15—18 araka, a bit će urešena s kojih 100 slika. 
U knjizi će biti prikazan život i postupak s ,,vele- 
izdajnicima“ u tamnici. Knjiga će biti štampana 
Ćirilicom, a čisti prihod namijenjen je postradalim 
obiteljima ,,veleizdajnika“. Prijave slati treba: 
Anton Jos. Lakatoš, Zagreb, Gundulićeva ulica 
26. — Dr. Tadej Grabowski boravit će mjesec 
dana u Bugarskoj, Crnoj Gori i Srbiji, da prou- 
čava one krajeve, a onda će doći u Zagreb na 
dulje vremena. Tom će prilikom poći u Slavoniju 
na 14 dana, da prouči jezik i običaje rusinskih 
i slovačkih kolonista, ponajviše stoga, da vidi 
koliko su se promijenili pod utjecajem hrvatskoga 
i srpskoga jezika. — U mjesecu junu boravili su u 
Zagrebu čikaški sveučilišni profesori G. A. Dorrsey 
i W, T. Thomas, koji putuju Europom, da prouče 
život i običaje pojedinih naroda. Dorrsey se na- 
ročito zanima za emigracione prilike. — U Luki 
Šipanjskoj, kraj Dubrovnika umro je tamošnji 
mnogo godišnji župnik i kanonik don Baldo 
Glavinić. Stekao je velikih zasluga zapisivanjem 
narodnih pjesama. God. 1887. poslao je ,,Matici 
Hrvatskoj“ sto tisuća stihova narodnih pje- 
sama, kod kojih je zabilježio imena onih, od 
kojih je čuo pjesmu kazivati, ali i onih, od kojih 
su dotični pjevači naučili pojedinu pjesmu. 
Prigodom slavenskog kongresa u Sofiji izašao 
je posebno uredjeni broj ,,Slavjanskoga glasa“, 
što ga izdaje ,,Slavjansko blagotvoritelno društvo 
u Bugarskoj“, koji list izlazi već sedam godina. 
— ,,Matica Srpska“ u Dubrovniku objavila je, 
da će početi izdavati svoje publikacije. Kao 
prva knjiga izaći će ,,Naše Primorje“. od Marka 
Cara. Ako bude moguće izdat će još ove godine 
i ,,Istoriju Boke iza austrijskog vladanja“. Csim 
toga raspisala je nagradu od 1000 kruna za djelo 
»,Kulturni i ekonomski razvitak Srba u Austriji i 
Ugarskoj od najstarije dobe do danas“. Rukopisi 
se imadu poslati do konca 1911. ,,M. S.“ u Du- 
brovniku stupila je u pregovore sa ,,M. H.“ i 
,,M. Slovenskom“ radi izmjene knjiga. — 
Nakladnička tvrtka I. Zamke u Piznju iz- 
dala je prijevod Freudenreichovih ,,Graničara“ 
S predgovorom, u kojem je prikazana povijest 
našega kazališta i život, te znamenovanje  Freu- 
denreicha_ po hrvatsku glumačku umjetnorct. 

Knjiga je posvećena osamdesetoj obljetnici kra- 
ljevoj. Ista je tvrtka izdala već prijevode Mi- 
letićeva ,,Grofa Paližne“, Tomićeva ,,Pastorka“ 
i Vojnovićeve ,,Psyche“. — Mijo Broz, philos. 
doskora će izdati monografiju o životu i radu 
Frana Kurelca. Čisti prihod namijenjen je za 
podignuć# Kurejčeva spomenika. Knjiga će sta. 
jati 1 K. Novce valja slati: M. Broz, cand. phil. 
Sveučilište, Zagreb ili ,,Pučka tiskara“ Fran- 
kopanska ul. Zagreb. — U Srbiji počet će iz- 
laziti novi humoristički list ,,Serenissimus“. 
Pokreću ga Vlajko Nikolić, Brane Cvetković i 
Vaso Gjema. — U Zagrebu boravio je u augustu 
bugarski publicista Georgij Pejev, predsjednik 
bugarskog saveza rukotvoraca. G. Pejev putuje 
u naučne svrhe slavenskim zemljama. — Na 
vojničkoj realci u Moravskoj Bijeloj Crkvi pre- 
daje se već dvije godine hrvatska povijest i knji- 
ževnost kao obligatni predmet. Obadva pred- 
meta predaje natporučnik Mato pl. Crnko. 
Kako se doznaje, kane uvesti na svim češkim 
srednjim školama hrvatski jezik kao neobli- 
gatan predmet. — Biskupsko sjemenište ,,L- 
vov“ u Kotoru javlja, da se Danteova ,,Divna 
Gluma“, što ju je preveo i protumačio na hr- 
vatski i srpski jezik te posvetio prijevod slozi 
jednokrvne braće Hrvata i Srba kotorski biskup 
presvijetli Frano Uccellini (Tice), može dobiti 
kod ravnateljstva istoga sjemeništa bez pošta- 
rine za K 6.—. Poštarina zapada u Monarkiji 
90 filira, inače 4 K 40. Novce valja poslati una- 
pred. — Abdurezak Bjelevac u Travniku pozivlje 
na pretplatu za knjigu ,,Sličice i profili“ (20 na 
broju), koja će obuhvaćati oko 10 arak». Cijena 
knjizi nije naznačena. — Knjižara Pachera i 
Kisića u Mostaru preuzela je izdanje ,,Crkveno 
kaznenoga prava“, što ga je napisao dr. Nikodim 
Milaš. Cijena 12, za pretplatnike 10 kruna. — 
8. VII. predavao je u ,,Jug. akad.“ dr. M. Pe- 
trović njen dop. član i prof. matematike na uni- 
verzi u Beogradu ,,O odredjenim integralima, 
koji imaju za vrijednost broj osnovnih brojeva, 
što leže izmedju datih brojeva“. — 16. i 17. 
jula bio je ispit iz ruskoga jezika za nagradu 
iz zaklade Jul. Bubanovića. — Hrvatski knji- 
ževnik Stjepan Radić (Zagreb, Medjašna ul. 12.) 
pozivlje na pretplatu za ,,Svjetsku obrazovnu 
knjižnicu“, koju je on pokrenuo. Izlazit će u 
samostalnim knjigama svaka 3 mjeseca po 1 
knjigu s 200—300 str. Prva knjiga ,,Savremena 
ustavnost“ (temelji, načela, jamstva, obilježje) 
izaći će 1. oktobra o. g. Kao dalnje knjige ob- 
javio je: ,,Današnja Ugarska“, ,,Današnja Bel- 
gija“, ,, Sjeverna Amerika“. Hoće li i ove knjige 
izaći, zavisi o odzivu. Pretplata na prvu knjigu 

Prima se do 15. oktobra o. g. Predbrojnici, koji 
ne pošalju pretplate (K 3.50) do toga vremena, 
bit će dužni platiti knjižarsku cijenu 5 K. Poslije 
1. septembra ne prima se predbrojba (prijava 
bez novaca) nego samo pretplata. ,,Sav. ustav- 
nost“ imat će 20 štampanih araka (preko 300 
str.), a biti će sastavljena na temelju stručnih 
djela, a napose A. Esmeinova ,, Ustavnoga prava“ 
od g. 1909. i M. Candelovih ,,Naših ust. prava“. 
Ostale knjige bit će takodjer sastavljene na 
temelju raznih stručnih djela. — Knjižar Sokol 
u Zagrebu počeo je izdavati novu prijevodnu 
biblioteku svezak po 60 f. Dosele su izašle u 
dobrim prijevodima pripovijesti — Andrejeva, 
Serao i S'eroszewskoga. —il— 

GRUNWALD. Već smo odavna navikli 
jadikovati radi slavenske nesloge, koja je uni- 
štila tolike velike nade, narode i države. Grun- 
waldska bitka dokaz je protivnoga. Poljaci na 
glasu radi nesložnosti pružiše u grunwaldskoj 
bici dokaz, da Slaveni umiju biti složni i jaki, 
kad im zaprijeti zajednički neprijatelj. 

U XIV. stoljeću osili se njemački red vi- 
tezova na štetu svojih susjeda. ,,Braća nje- 
mačkog hospitala Gospe Marije u Jerusalimu", 
kojima je knez Konrad Mazovsky dao komad 
Poljske poznat pod imenom Helenske (1228. gi) 
da mu čuvaju zemlju od napadaja poganskih 
Prusa, bijahu stali ubrzo širiti svoje gospodstvo 
na štetu Poljske mačem, ali i još jednim važ- 
nijim oružjem : trgovinom, Doskora postade dr- 
žava njemačkih vitezova jedna od najbolje or- 
ganizovanih država na baltičkom moru, jer je 
bila gospodarski vanredno dobro uredjena. Red 
je napučivao krajeve i nastojao, da ih gospodarski 
podigne zaštićujući trgovinu i baveći se i sam 
izdašno trgovinom. Kad je ta država njemačkih 
vitezova bila na vrhuncu svoje moći, cvale su 
razmirice izmedju Litve i Poljske u velike. Ali 
u času najveće pogibelji složiše se obje ove dr- 
žave u uniju poljsko-litavsku. U bici kod Grun- 
walda održala je sloga slavenska prvu veliku 
pobjedu, koja je tim sjajnija, što su u toj bici 
sudjelovali i drugi Slaveni (Česi), a ne samo 
oni, o čijoj se propasti najviše radilo. 

Od bitke grunwaldske nazaduje Nijemstvo 
u osvajanju slavenskoga terena na obalama 
baltičkoga mora. Sama bitka koja se bila 15. 
VII. 1410. bila je obićna konjanička viteška bitka 
srednjega vijeka, ali je njezino značenje veliko. 
Istina, uspjehu udruženih Slavena u toj bici 
mnogo je pomoglo opadanje snage države reda 
njemačkih vitezova, ali da se Slaveni tom pri- 
godom ne složiše, nego da su kao i donie_poma- 
gali neprijatelja na štetu svojih srodnika, ja- 


mačno ne bi došlo do slavne pobjede, čiju su 
500-obljetnicu Poljaci 15. jula svečanim načinom 
proslavili. 


: JAVNA MOLBA. ,,Matica Srpska? u Novom 
Sadu odlučila je, da izda prepisku i pripremi 
gradju za biografiju našega pjesnika Jovana 
Jovanovića Zmaja. Stoga se umoljavaju svi 
oni, koji bi imali pisama od njega, njemu ili o 
njemu pisanih, dokumenata o njegovu životu 
i radu, ili kakvih bilo napisa i zapisa njegovom 
rukom napisanih (a ni naj manji ne treba sma- 
trati nevažnim), da to izvole poslati pomenutoj 
,»,Matici.'. Po upotrebi sve će biti sa zahvalnošću 
vraćeno vlasnicima, ili, s njihovim dopuštenjem, 
ustupljeno Zmajevu muzeju. 

Prof. dr. M. Šević. 


UPRAVA 
DRUŠTVA 
HRVATSKIH 
KNIIZEVNIKA 
UZAGREBU 


GLAVNA SKUPŠTINA ,,DRUŠTVA HR- 
VATSKIH KNJIŽEVNIKA“ U ZAGREBU 
obdržavana 11. aprila 1910. Nakon pozdravnoga 
govora predsjednikova (vidi ,,Savremenik br. 
5.), odredjuje predsjednik, da zapisnik skup- 
štine vodi pravi član D. H. K. Ivan Kozarac, 
a skrutatorima i ovjeroviteljima zapisnika ime- 
nuje dra. Juru Turića i Veljka Tomića, predlo- 
živši, da se za vrijeme druge točke dnevnoga 
ieda obavi izbor novih članova za odbor. An- 
drija Milčinović, kao zamjenik tajnika Milana 
Marjanovića, čita slijedeći tajnički izvještaj : 














Slavna glavna skupština ! 


Zamjenjujući odsutnog tajnika, izvješćujem 
o radu i prilikama upravnoga odbora u godini 
1909. Osnutkom nakladnoga fonda i konsti- 
tuiranjem odbora, koji tim fondom upravlja, 
pružena je upravnom odboru D. H. K. prilika, 
da minule godine prvi put poradi u većoj mjeri, 
u smislu društvetih pravila i društvenoga po- 
slovnika. Prema društvenim pravilima svrha je 


društva (8 3.): udružiti i poduprijeti književ- 
nike i unarredjivati hrvatsku književnost. Kao 
druga tačka toga $ istaknuto je zaštićivanje 
interesa književnika i dizanje ugleda književ- 
ničkogn staleža, a kao treća: potpomaganje 
pravih članova i njihovih sirota. 

Djelovanjem nakladnoga fonda pordjetio 
je u smislu svih ovih točaka. 

Time što je članovima aruštva omogućeno 
za nerazmjerno malenu svotu od 12 K dobivati 
književnu smotru i druga redovita književna 
izdanja, time, što je izdavanjem ovih izdanja 
pružena prilika članovima, da objelodanjuju 
svoje radove u formi društvenih izdanja, uči- 
njero je bez sumnje naiviše, što se moglo učiniti, 
da se hrvatski književrici udruže. Tim su izda- 
njima književnici poduprti u svojim nastoja- 
njima, a u isto doba unapređiena je njima i 
hrvatska književnost. Ova posljednja tvrdnja 
može se iznijeti bez i najmanje povrede čednosti. 

Da je osnutkom nakladnoga fonda oćista 
poradjeno indirekte u svrhu udruživanja hr- 
vatskih književnika, vidi se odatle, što je društvu 
pristupilo tijehom godine 1909. više novih čla- 
nova, a nekoji književnici, koji bijahu posljednjih 


posljednjih godina prekinuli veze s društvom, 


sada su ih obnovili. Djelovarjem toga fonda 
učinjeno je mnogo i u pogledu zaštićivanja 
književničkih interesa, a time indirektno i oko 
dizanja ugleda književničkoga staleža. Konačno 
valja istaknuti, da je djelovanjem toga fonđa. 
bilo društvu omogućeno, da poradi u jednom 
slučaju oko toga, da izdašno podupre jednoga 
pravoga člana i njegovu sirotu. Mislim ovijem 
na izdanje Kranjčevićevih ,,Pjesama', koje 
je koncem godine 1909. doštampano i početkom 
1910. razaslano pretplatnicima. Čista dobit 
toga izdanja iznosi sada, ma da nijesu još ubran: 
novci za sve primjerke, 3.134 K 40 fil., od koje 
je svote 1000 K god. 1908. predano Kranjče 
viću, a ostatak pripada njegovoj ćerci Višnji 
Primjetiti mi je medjutim, da još nijesu pod- 
mireni svi troškovi oko toga izdanja i da će 
se razdrobljeni obračun, iz kojega će se_ moći 
vidjeti, koliko je potrošeno za koju stavku, 
kao što i to, koliko je primjeraka abonirano, 
a koliko od toga plaćeno, objelodaniti naknadno. 
Ovom prilikom, neka mi je dozvoljeno osvrnuti 
se na prigovore glede visoke cijene toga izdanja. 
Prigovaratelji zaboravljaju, da s 20 K, što su 
ih izdali, nijesu kupili knjigu, nego su tom 
svotom darovali nešto za plemenitu i veliku 
svrhu, kojoj je akcija s izdanjem te knjige hila 
namjenjena. S istoga razloga nije se pristupilo . 
tom prilikom jeftinom, pučkom izdanju Kranj- 

čevićevih djela, jer to onda ne bi bio nikakav 
dar naroda pjesniku, a što je još važnije, veoma 
je. nesigurno bili u tom slučaju, da se izdalo 
jeftino popularno izdanje, pripala pjesnika ono- 
lika svota, kao što je ovako. 

U godini 1909. izdalo je društvo hrvatskih 
književnika osim divotizdanja  Kranjčevićevih 
»»Pjesama", koja samo djelomično ulaze u 
društvena izdanja, .lijedećih šest knjiga svojih 
redovitih društvenih nakladnina : 

4. Dinko Šimunović: ,,Mrkodol', 2. Dra- 
gutin Domjanić: ,,Pjesme", 3. M. Nehajev: 
.,,Bijeg"', 4. Jure Turić: ,,Igra životom", 5. 
Josip Kozarac: ,,Male yripovijesti knjiga I." i 
V. Lunaček: ,,Četiri aktovke". 

Sve su ove knjige izdane kao ,,Savremeni 
hrvatski pisci". Dvjema od njih počašćeni su 
pisci, koji su već odavno poznati čitaćim kru- 
govima, ali su im manji radovi bili do sada 
rasijani po raznim časopisima, tako da je jedan 
.od njih (Jure Turić) bio daleko više poznat 
kao strukovri pedagoški pisac, a drugi (Josip 
Kozarac) jeanako slabo yoznat po svojim malim 
pripovijestima, kojima su ispunjene praznine 
i časovi odntora izmedju većih mu radnja. Iz- 
danjem ovih dviju knjiga udovoljeno je dvjema 
davnim potrebama, koje je osjećao svatko, tko 
se je malo pomnije bavio razvitkom naše lijepe 
knjige u nekoliko posljednjih desetaka godina. 
Osim toga iskazana je izdanjem  Kozarčeve 
knjige počast pokojnom Kozarcu, čiji će se 
sveukupni rad moći pravo ocijeriti tek onda, 
kada bude izdana _ i druga knjiga. Izda- 
njem Turićeve knjige pružena je zadovoljština 
pripovjedaču Juri Turiću, koji je morao do sada 
čekati na prvu knjigu svojih pripovijedaka. 
Ostale četiri knjige zapremiše sami takovi pisci 
koji do sada ne izdadoše nijedne zasebne kniige 
svojih radova, ma da nekoji od njih rade već 
. dulje na književnom polju (Domjanić, Lunaček, 
Nehajev). Izdanjem tih knjiga pružena je i njima 
prilika, da se prikažu čitaćim krugovima u knjizi 

Po književnim vrstama imade u tih šest 
knjiga jedna knjiga pjesama, jedna dramskog 
rada i četiri knjige novela, pripovijedaka i jedna 
knjiga, koju zaprema jedna pripovijest (,,Bijeg''). 

Ovakav raspored obzirom na književne 
v:ste, a donekle i na same književnike, nasto- 
jat će se zadržati i za budućnost, imajući dašto 
pred očima u prvom redu književnu vrijednost 
samih djela. Pri izboru djela ne će ni u buduće 
biti mjerilom kraj, iz kojega je koji pisac, 
nego u prvom redu književna vrijednost, 
a onda potreba obzirom na popunjenje raspo- 
reda, kako je malo prije označen. 


 Izdavanju sveukupnih djela kojega pisca, 
koje uključuje i povovno izdavarje onih djela, 
koja su jednom već u formi knjiga izdana, ne 
može se na žalost već sada pristupiti, jer to 
ne dopuštaju siedstva i slabi odziv, na koji je 
diuštvo naišlo unatoč lijepoga primitka od 
strane štampe i unatoč malene cijene, koja je 
tim knjigama udarena. 

Bude li odziv veći, moći će se program u 
svakom pravcu proširiti. 

Materijalni uspjeh tih redovitih društvenih 
izdanja nije povoljan. Moglo bi se govoriti 
prije o materijalnom neuspjehu, jer kako ćete 
vidjeti iz blagajnikova izvještaja, iskazuju de- 
ficit. Ma da se javnost tako pohvalno izjavila 
o tim knjigama te bi se moglo ustvrditi, da je 
jedna ljepše primljena od druge, ipak je ova 
godina svršila deficitom. Tko pozna naše knji- 
žarske prilike ne će se tomu čudili. Uspjesi 
u ovakovom poduzeću ne stiču se u prvoj godini. 
Najbolji primjer za to je izdanje ,,Savremenika", 


.kod kojega je još treće godište svršilo deficitom 


od preko tri tisuće kruna_a kod četvrtoga godišta 
spao je taj deficit ra devet stotina kruna. Uza 
to treba naglasiti, da ,Savremenik' nije godine 
1909., kao što ni prošlih godina uživao nika- 
kove potpore, izuzam stanovitoga broja primje- 
raka prvoga ,,Kola hrvatskih umjetnika", a 
ipak je povećao troškove oko opreme, papira i 
štampe. 

Za bolju ilustraciju tvrdnje, da se uspjesi 
ne postizavaju odmah u prvoj godini, nego poste- 
peno, iznosim, da je broj abonenata na redovite 
nakladnine u godini 1909. dosegao jedva četvrtu 
stotinu i to su bili gotovo sve sami abonenti 
,»savremenika'' i članovi društva, a nastupom 
godine 1910., dakle u početku drugoga godišta 
porasao je broj abonenata na nakladnine za 
preko podrug stotine, a toliku je visinu do- 
segnuo i broj primjeraka što ih raspaćavaju 
knjižare. 

To su dašto još uvijek maleni brojevi, no 
ipak davaju nade, da će nastojanja odbora, 
ma to moguće i ne bilo godine 1910., biti okru- 
njena željenim uspjehom. 

Izvjestivši vas tako o poslovanju naklad- 
noga fonda, kojemu ,e upravni odbor društva 
u godini 1909. posvetio najviše pažnje, dotaknut 
ću se još jednoga, što je s tim u najužoj vezi. 


.Nekoji članovi društva, a i ostali književnici 


upitaše odbor već nekoliko puta, misli li i u bu- 
duće izdavati isključivo ona djela, koja sači- 
njavaju lijepu knjigu. Ma da se pri osnuiku 
nakladnoga fonda pomišljalo najviše na izda- 
vanje zabavnoga štiva (pripovijedaka, romana, 

pjesama i dramatskih radova), to je odbor 
već odmah pri osnutku nakladnoga fonda iz- 
javio, da se kod izdavanja svojih nakladnina 
ne misli ograničiti samo na ovu granu književ- 
nosti, pa je time, što je | reuzeo u svoju nakladu 
Miletićevo djelo ,,Iz raznih novina", pokazao, 
da je spreman izdavati i poučna djela. Ali kao 
što pri izboru zabavnih djela imade pred očima 
izvjestan cilj i program, tako će to činiti i pri 
izboru poučnih. Izdavanjem djela strogo znan- 
stvenog i strukovnog značaja zašao bi u tudje 
područje, a u isto doba mogao bi na sebe na- 
vući prigovor, da želi konkurirati. Mnoga giana 
znanosti imade kod nas već svojih organizacija, 
koje su dužne u prvom redu izdavati djela, 
koja spadaju u njihovo područje. Mnoge od 
tih organizacija to odista i čine u formi časopisa 
i inače. Što se tiče popularizovanja znanosti, 
to su ,,Matica Hrvatska" i ,,Društvo sv. Jero- 
nima" preuzeli zadaću izdavati takova djela. 
I tako književnici, koji se bave znanošću i 
poukom, imadu za svoja djela osim manjih siru- 
kovnih organizacija i njihovih časopisa i neko- 
liko općenito kulturnih institucija, koje u svojim 
izdanjima njeguju isključivo ili barem većinom 
znanost i pouku: ,,Jugoslavenska akademija", 
,,Matica Hrvatska", ,,Pedagoški zbor", ,,Društvo 
sv. Jeronima". Od tih četiri institucija samo 
su dvije pristupne književnicima, koji rade 
na lijepoj knjizi (,,Matica Hrvatska" i ,,Društvo 
sv. Jeronima"), ali i te dvije njeguju više poučnu, 
nego zabavnu knjigu. A organizacije, u kojima 
bi bili isključivo književnici lijepe knjige, uopće 
ne ima. Ti su radnici rasijani po raznim sta- 
ležima i pri objelodarjivarju svojih radnja, 
upućeni jedino na novinske podliske,  nekoje 
časopise i ono malo mjesta, što im je ustupljeno 
kod već spomenutih dviju institucija. Knji- 
žarska naklada, koja bi se bavila izdavanjem 
zabavne knjige, kod nas je u tako malena, da 
je to upravo nevjerojatno. Hrvatski knjižari 
ne vole hrvatskih knjiga. Računajući sa svim 
ovim prilikama, koje su kadre rad književnika 
na polju lijepe knjige samo oteščati, odbor će 
i u buduće posvećivati glavnu pažnju radovima, 
koji spadaju u lijepu knjigu, a od ostalih davati 
će prednost onakovima, koje su kadre blago- 
tvorno djelovati na razvoj upravo lijepe knjige 
(prikazi, eseji, studije o savremenoj hrvatskoj 
književnosti). Možebiti će odboru biti moguće, 
da već naredne godine izda medju svojim redo- 


vitim ili izvanrednim izdanjima koje takovo 
djelo ili zbirku. Za godinu 1910. odlučio je 
odbor izdati slijedeća djela: 1.  Sabrane pripo- 
vijesti" Antuna Kovačića s uvodom A. G. Ma- 
toša, 2. ,,Novele" Branimira Livadića, 3. ,,Li- 
riku'' Vladimira Nazora, 4. ,,Pripovijesti'" Iva 
Vojnovića, 5. ,.Novele" Matije Lisičara i 6. 
jednu knjigu dramskih radova. Samo se po sebi 
razumije, da odbor sebi i ove godine pridržaje 
pravo promijeniti taj raspored, pak prema po- 
trebi uvrstiti medju ovogodišnja redovita iz- 
danja i koju drugu knjigu, a isto tako i koju od 
oglašenih izostaviti. Želji, da se u redovitim 
izdanjima dade mjesta samo onakovim radnjama, 
koje nijesu bile još nigdje štampane jedva bi 
bilo pravedno udovoljiti posvema. Odbor nastoji, 
da u redovita izdanja udje što više novih radnja, 
ali se mora obazrijeti i na to, da redovita izdanja 
imadu biti ogledalom beletristike i za nekoliko 
godina unatrag, kao što i za sadanje vrijeme. 
Pojam savremenosti bio bi preusko shvaćen, 
kada bi se radilo samo o posvema novim stva- 
rima. Ali imade još nekoliko momenata, koji 
govore za to, da se uzme obzi: i na literarnu 
produkciju od nekoliko godina natrag. Valja 
uvažiti i to, da je honorar, što ga društvo 
hrvatskih književnika isplaćuje za saradnju 
u redovitim izdanjima tako malen, da bi se 
jedva moglo tražiti samo posvema novih radnja 
za redovita društvena izdanja. 

Osim ovoga rada nakladničke naravi, ko- 
jemu je odbor ove godine posvetio veoma _mnogo 
pažnje, istaknut ću i rad oko rješenja 
spora, koji bijaše u svoje doba nastao izmedju 
,,»Matice_ Hrvatske" i velikog broja hrvatskih 
književnika. Društvo hrvatskih književnika 
preuzelo je prema svojim statutima ulogu posred- 
nika u rješenju toga spora, te mu je i uspjelo 
riješiti taj spor za veliki broj nezadovoljnih 
književnika. O uvjetima, pod kojima je spor 
riješen, bilo je govora u javnosti i u našem ,,Sa- 
vremeniku", pak ih ovdje ne ću ponavljati. 
Držim ipak potrebnim naglasiti, da time još 
nije učinjeno _ sve. — Rješenjem spora stvo- 
ren je samo preduvjet, a sada će se istom 
raspravljati o tome, kako se imade stvoriti 
osnovka za daljnji uspješni rad. O daljnjim 
pregovorima, kao što i o već spomenutoj osnovci 
bit će govora na narednoj glavnoj skupštini 
društva hrvatskih književnika. 

(Nastavit će se.) 

MJESEČNIH DRUŠTVA HRV. KNJIŽEVNI 


VL. A. FRANCEV: IZ EPOHE HRVATSKOG PREPOR 


BILJEŠKE 


Mnogobrojni novi podaci o povijesti preporoda slavenskih naroda, 
izišli na Svijet u pojedinim zbornicima ili su razasuti po različnim nat 
književnim časopisima, osobito obilno u posljednjim godinama, pokazuj 
ne samo niz vrlo dragocjenih slika iz života te velike epohe, nego i pružaju m 
poučnih i dirljivih crta intimnoga saobraćaja medju najznamenitijim pred 
cima slavenske naučne i književne uzajamnosti. Površnu sudiji mogu se 
jedinosti činiti neznatnima, no misaoni i pozorni čitalac požutjelih i zap: 
listova u prepisci odličnijih radnika na polju slavenske uzajamnosti ur 
da pronadje u njima dragocjena zrnca. Tko može tajiti, da se u tim sukr 
spisima odrazuju katkada silnije i jasnije nego u tiskanim djelima na 
misli, snovi i želje srca, da se u njima otkrivaju pred nama tajne stran 
piščeve, stvaralačke muke, najveće svetinje njegova srca i duše. Za analiz 
pjesnika i naučnjak4 možemo katkada samo u njima naći ključ i odg« 
Općeno je poznato, da se ne rijetko može s pomoću na oko neznatnoga 
odrediti veoma važan momenat ili činjenica u životopisu piščevu. Ste 
S velikim pietetom kod svih prosvijetljenih naroda sabira sve, što se tiče 
velikih njihovih ljudi. Zato treba iskreno pozdraviti svaki prilog, koji ic 
vjetljuje nove detaile u radu ovoga ili onoga pisca. 

U prva dva priloga raspravljat ćemo o vezama dvaju najodličnijih p 
epohe ,,ilirizma“ — St. Vraza i P. Preradovića — sa češkim književnim sv 
treći prilog namjenjujemo karakteristici uzajamnih snošaja St. Vraza sa 
naučnjacima. 


|. PRVI POSJET ST. VRAZA U ČEŠKOJ 
SL Vraz 1 A. V. Šemeera. 


St. Vraz, kako znademo iz njegove prepiske, više se puta spremao 
u Prag. Još u prosincu g. 1837. u pismu Muršecu (Djela, V, 165—166), u | 
glasova o svome odlasku u Češku, Vraz spominje, da je zaista htio ,, 
Prag oditi“, ali ga u tom tada pomela bolest. ,,Trešlika me je do 10. lis 
na Horvatskem holtala, po tem pa, da sem ozdravil, bilo je že prekesn: 

nekoliko godina Vraz je zaista stajao u saobraćaju sa predstavnicima češke nauke 
i književnosti u Pragu i izvan Češke. Po svoj je prilici najprije stupio u prepisku 
sa znamenitim češkim pjesnikom F. L. Čelakovskim. Obadva su se pjesnika jednako 
živo i iskreno oduševljavala za narodno pjesništvo, obadva su smatrali na- 
rodno pjesništvo izvorom ,,žive vode", koja će udahnuti nov život umjetničkom 
stvaranju; gotovo istodobno zamisliše Vraz i Čelakovsky slično djelo. ,,Sve- 
slavensku antologiju". Nema sumnje, da su se veze Vrazove s njime još više 
učvrstile posredovanjem I. 1. Sreznčvskoga, koji je bio stupio u usko prija- 
teljstvo sa češkim pjesnikom, svojim učiteljem češtine, u Pragu još u početku 
g. 1840. Sreznčvski kazivao je ,,pobratimu" na zajedničkim šetnjama i u pri- 
jateljskim razgovorima o bogatim svojim slavenskim dojmovima i tekovinama 
i uputio Vraza i na prof. [. E. Purkinč (u Breslavi) s molbom (1842.). da mu 
nadje u Poznanju ili Breslavi poljskoga književnika, koji bi stupio medju su- 
radnike Kola. Taj časopis uveo ga i u krug poznanstva sa K. V. Zapom, P. 
I. Šafafikom, a malo kasnije stupio je u prepisku sa Hankom. Po uputi i pre- 
poruci Šafafikovoj Vraz se obrationa K. I. Erbena (Djela St. Vraza. V. 306—309. 
8. lipnja 1842.), koji obeća, da će napisati za ,,Kolo": ,,Razgled o najnoviem 
literarnom i narodnom poslovanju bratje Čeha". Erben je stupio u redove sla- 
venskih prijatelja suradnika ,,Kola", i u 3. svesku izidje njegov članak o češkoj 
književnosti u g. 1841. Taj je prijegled darovito napisan, i spravom je kritički 
suradnik časopisa ,,Kvčty" (Dr. Čejka, 1844., str. 224) i Česima preporučio, da 
ga pročitaju, osobito vrlo krasan uvod ,.O prvnim procitu narodniho života" 
u Čeha. Prepiska se Vrazova s Erbenom nastavila, i iz nje su ponikla usrdna 
prijateljska čuvstva i sveze obadvaju pjesnika. Praški suradnik nerijetko je iz- 
vršivao književne i uopće knjižarske narudžbe Vraza. koji mu je u zamjenu slao 
najnovija djela hrvatske knjige. Što se bliže upoznavao Vraz, makar i per litteras 
po knjigama i časopisima, sa životom praških naučnih i književnih krugova, 
to je življa bila njegova težnja, da se lično sastane s njima, porazgovori o općenoj 
stvari, i da se u njihovu energičnom, dobrom rodoljubnom kolu obogati nji- 
hovim duhom, znanjem i iskustvom za uspješan rad u svojoj domovini. Duša 
njegova, po rodjenom njegovu priznanju. čeznula je za Zlatnim Pragom življe, 
nego li duša pobožna čovieka za Rimom ili Jerusalimom, ,,jerbo Zlatan Prag 
— pisao je Vraz Erbenu — od prve dobe mojih slav. sanjah slikao bi si u 
glavi kao točku, gdč se sastaje umčtnost sčvera i iztoka sa umčtnostju juga i 
zapada, gdč iz svake ulice, svake palače, kuće (dapače sa svakog kamena) go- 
vori dogodovština slavenska zlatnima ustama, i u kojem bi u novo vrčme sla- 
venska uzajemnvst pratjena od čvrste učenosti podigla zlatan svoj prestol'. U 
jednom praškom listu izišla je u to vrijeme vijest, da se Vraz sprema na put 
u Prag. Vraz piše u tom povodu Erbenu : ,.Kao da je čitao u duši mojoi naj- 
vrućiu želju njezinu", a srce se njegovo napunja bolom. ,,Nu išla bi baba u 
Rim, da ima čim, a druga bi išla u Beograd, da ima kad" (Djela, V, 340, 1. 
travnja 1844.). Tomu bilo je, očito, mnogo zapreka. No ipak se Vraz uistinu 
spremao na put u Prag (dakako pod uvjetom : si superi favebunt !) zimi te 
godine sa namjerom, da ondje izda dva nova sveska svojih Narodnih pjesama 
južnih Slavena. Nadao se, da će u Pragu naći cenzuru obzirniju prema jugosla- 
venskim stvarima i bolje uredjenu i jeftiniju tiskaru. nego li je bila Gajeva. 

Na prikor ili upit, koji mu je mogao staviti Erben, zašto daje prednost Pragu 
pred Zagrebom, Vraz odgovara: ,,[ u tom imam uzroka ; jerbo mi je ovdč već 
dotužio život, što porad cenzora, koj je gori od Omara, a drugo porad tiskara, 
koji je gori od Verresa''. No nijesu ga samo ti razlozi vukli u Prag. Kolo praških 
naučnjaka još je silnije privlačilo Vraza. .,A kada još pomislim, koliko bi se mogo 
naučiti u društvu Pražkih učenih, pa zašto da onda ne bi došo u Vaš slavni 
grad barem za nčkoliko mčsecih'', priznaje on Erbenu. Osobito je zanimljiva 
ova težnja, da ,,se nauči“ u Pragu. 

Vraz je tvrdo odlučio, da ne će više uopće ništa od svojih vlastitih djela 
tiskati u Zagrebu, nego samo u Pragu. Tu odluku je doskora i izvršio. I doista 
3. studenoga 1844. piše on Erbenu : .,Za nčkoliko nedčljah poslat ću Vam rukopis 
od svog dčlca ,,Gusle i tambura", da se kod g. Pospišila tiska". Erben je na 
molbu Vrazovu imao da bude ,otac i majka pri izdanju što se tiče korekture'', 
jer za sada ne može sam pjesnik da dodje u Prag. U slijedećem (2. travnja 1845.) 
pismu Erbenu (Djela, V, 363) ponovno ga moli, da se brine za korekturu nje- 
gova izdanja i upućuje ga kao na podesne suradnike, na nekoga Goluba (Sla- 
vonca). a ako je ovaj već otišao iz Praga, neka se obrati na V. D. Lambla, koji 
mu je već poznat po prijevodu ,,Pogleda u Bosnu". Istodobno mu Vraz šalje 
objavu o svojoj knjizi. za koju želi, da se uvrsti u praške listove;! uzdaje 
se u to, da će mu prijatelji pomoći, da skupi što više predbrojnika. 

Rukopis (Gusle i tambure) bio je odaslan Šafafiku kao cenzoru s molbom, 
da ga potom preda Erbenu. Vraz je htio da ga što prije preda u tisak i po 
njegovu sudu u Šafafika ne može tomu biti zapreka. ,, Nadam se, — veli on Er- 
benu (Djela, V, 362), — da ne će ništa takovoga naći, što bi bilo proti zakonom 
knjigosudnim''. Objava, što ju je poslao Vraz, izišla je u listu ,,Kvčty" (1844, 
br. 139, 19. studenoga) i glasila je u češkom jeziku ovako : 


Ohlašeni. 


,.V_Praze tiskly se již knihy ve všech hlavnich natečich slovanskych, vy- 
jimajic toliko llirskć. Niže podepsany sobč za čest poklada, že prvni jest, jenž 
knihou ilirskou počatek učini v tiskarnč českć, narodu nam v tćmže stupni po- 
bratfenćho. Kniha, již k učelu tomu odhodlal. složena bude z pisni rozličnych 
Vily jeho, z rozpravnych i lyrickych, bude se nazyvati : 


Gusle i tambura. 


i potiskne se ve chvalnš znam€ tisk4rnč p. Jaroslava Pospišila. Pročež zveme 
timto ku pfedplaceni bratry naše českć, ktefiž upfimnč chti rozkvčtu nirodu 
sobč pfibuznćho, i pod touž cisatskou korunou rakouskou žijiciho, nadšjice se do 
nich pfi podniknuti tom laskavć a včrne podpory. 

Ptedplaceni stoji jen 30 kr. stfibra, a pfijima se v Praze u p. Dra. Vaclava 
Staikaap. Jaromira Erbena; na Moravč v Holomouci u p. professora 


! Zanimljivo je, da u pismima Erbenu (V, 353, 366 i dr.) Vraz sam upozoruje, što bi 
valjalo iz njih prenijeti u list ,,Kvčty“ (Sr. ,,Kvčty“, 1844., 235 i Djela, V, 344—345). God. 
1846. u 70. broju ,,Kvčta“ izišlo je pismo njegovo iz Zagreba o književnim novim pojavima 
jugoslavenskim. U časopisu ,,Česk4 Včela“, 1845. br 1.: Cesta v hofeni Horvatsko (dle St. 
Vraza), iz pisma Drag. Stauduaru. 

Fr. Šembery, a na Uhersko-Slovensku u p. Ljudevita Štura. Čas: 
pfedplatni trv4 do VaAnoc (do 25. prosince) tohoto roku. Vydani bude takove, 
i knižka takć tak silni, jako byly jeho ,Glasovi iz dubrave Žera- 
vinsk €", a vyjde v mčsici unoru budouciho leta. 

Žadam všecky p4ny ptedplatitelć, aby vz4cn4 sv4 jmena uplnš udati račili, 
jelikož na konci dila toho vytištčna budou. 


V Zahfebu Horvatskćm dne 1. listopadu 1844. 
Stanko Vraz" 

Uredničtvo je k obznani Vrazovoj dodalo preporuku, u kojoj je izrazilo tvrdu 
nadu, da će se slavenoljubivi češki krugovi u velikom broju predbrojiti na to: | 
izdanje : ,,Ma4me v naše krajany pevnou nadčji, že tuto davčru velectčnćho, pana 
spisovatele, kteryž i vyd4nim roztomilych pisni milostnych ,Djulabi je" 
(v Zahfebč u dra. Gaje, 1840), sbirkou pisni narodnich ilirskych (v Zahtebč 
1839.) i mnohymi zakladnymi članky literarnimi, v ilirskych i v jinych slovanskych 
časopisich položenymi, jmena proslulćho již sobč vydobyl, nikoli nezklamaji, nybrž 
hojnym ptedplacenim dobrć včci pomoci se pfičini, pakli nema Slovanska vza- 
jemnost, o kterež pravč u nis tak pčknč se mluviti umi, pouhou Iži, aneb daremnou, 
prazdnou chloubou byti." 

Valja priznati istinu: prijatelji pjesnikovi živo su se zauzeli za njegovu: 
knjigu. U Pragu su sabrali dr. Čejka, K. 1. Erben i V. Fingerhut (Naprstek) 
30 predbrojnika, Jar. Pospišil 25, dr. V. Stančk 18, Šembera u Olomucu 24. 
Sa Šemberom Vraz nije, očito, u to vrijeme još stajao ni u kakvoj vezi, no on 
je valjda doznao za njegov rodoljubni rad u Moravskoj, upoznao se s njegovim 
raspravama (n. pr. u časopisu Češk. Muzeja) i istaknuo ga u svojoj objavi 
kao sabirača predbrojnika na ,.Gusle i tamburu",! pouzdavajući se potpuno u. 
njegovo slavensko čuvstvo. Tiskanje se knjige završilo pod neposrednim nad- 
zorom samoga pjesnika. Vraz je krenuo na put i 22. srpnja 1845. pisao je iz 
Beča Erbenu, da će 1. budućega mjeseca stići u Češku, kroz Linac u Budšjovice, 
da njega prvoga ondje posjeti (Djela, V, 371), — ,,da izmedju Čehah prvog vidim. 
i ogrlim Vas, koji ste mi ličnu nepoznatu toliko ljubavnih učinili". Slijedeće pismo 
Erbenu (24. kolovoza 1845.) pisao je iz Praga. Pjesnik hiti, da svomu prijatelju 
priopći nove dojmove. ,,Prag mi se dopada i moram priznati, da nebi bilo Za- 
greba, najvolio bi stati u Pragu. Prekrasno mšsto ! prekrasni pisaoci ! Od stariih 
neću ni da govorim". Kolo njegovih znanaca bilo je vrlo široko, a to je imao- 
da zahvali Erbenu i drugim predjašnjim dopisnicima ; u tom kolu bijahu : Zap, 
'Nebesky, Rieger, Vrtatko, dr. Čejka, Štorch, Štrobach, mladi Fingerhut; 0so- 
bito visoko cijeni genij Havlička, kojega zove ,,najznamenitiji originalitet'' češke 
književnosti, Boženu Nčmcovu smatra znamenitim pojavom, a o Šafafiku i drugim 
starijim piscima, Jungmannu, Neupergu, Lavu Tunu ne usudjuje se pravo ni 
govoriti nego samo skromno i s poštovanjem spominje imena njihova. U Pragu 
učio je češki i s veseljem javlja Erbenu o svojim uspjesima : ,,již mluvim rychle 
a sbčhle po česki, zvl4štnč s vlastenk4mi". (Djela, V. 376). U pismu prijatelju 
Muršecu (28. rujna 1845, na dan sv. Va4clava, ochr4nce kralovstvi a naroda česk€ho") 

1 O njem v. ,,Almanach na oslavu 70-tfch narozenin Al. Vojt. Šembery. Vydal Akade- 
mick$ spolek ve Vidni. 1877. — Jos. Bartocha, Al. Vojt. Šembera. K oslavč stfch jeho naro- 
zelin ve Vys. Mftč. 1907. ' 

govori Vraz oduševljeno o dočeku kod Čeha i o svojem boravku medju njima : 
..Meni je na putu bilo (hvala budi Bogu !) svuda dobro, a najišpše ovdč u Českoj. 
Tu mi je baš da mi (sudim) ni bolje biti nebi moglo. Česi su pravi Slavjani ; go- 
stinski i prško mčre. Navlastito nas Ilire ljube i paze kao oko u glavi. Bog im 
nadario tu ljubav krasnu svakim dobrom toga svčta, a po smrti dao svakomu 
posebice najišpše mčsto u raju nebeskom". 

Kada je knjiga pjesama Vrazovih bila doštampana, napisao je k izdanju 
dirljiv epilog, u kojem srdačno zahvaljuje svim svojim predbrojnicima, koji su ga 
tako prijateljski poduprli i materijalno i moralno. Taj pogovor posebno se obraća 
»braći iz Češke i Moravske" : ,,A navlastito hvalim Vama, draga bratjo iz Česke 
i Moravske ! hvalim Vam na ljubavi, kojom ste posvčdočili, da uzajemnost sla- 
vjanska nije samo golo slovo. Bože milostivi, daj da bi se krčpost ta sve većma 
ojačila te bi mi pružeć si uzajemno ruke sveudilj kao bratja složno putem  za- 
konitim i prirodnim koracali k jednoj istoj svrsi — k prosveti naroda. a tim k većoj 
slavi božjoj i diki čitavog čovččanstva. Zlatni Prag u Českoj d. 15. kol. 1845." 

,», Gusle i tambura" razaslane su nekim predbroinicima, i u početku listopada 
Vraz krene natrag u Zagreb. Na putu se svakako nakanio zaustaviti u Olomucu, 
da pohodi Šemberu i da mu lično zahvali na nastojanju oko sabiranja predbrojnika; 
pored toga Vraz je od Šembere primio prekrasni članak" za Kolo ,,o Har- 
vatskih osadah u Moravskoj", i on ga je podsjetio na davnu njegovu nakanu, 
da posjeti Moravsku i da što pobliže sazna o životu i običajima moravskih Hr- 
vata. Još g. 1842. (Djela, V, 305) Vraz je savjetovao n. p. Kukuljeviću, da 
zaviri k njima iz Beča — ,.na zabavu odtrčati Austrijskim Horvatom, sva sela 
popisati poimence, zabilježit broj stanovnikah, pčsme i običaje i poslš, ako možeš, 
odletit na gvozdenoj cesti i medju Moravske Horvate, popisat sela, broj sta- 
ncevnikah, nekoliko pčsamah itd., itd" Evo potpunog programa za etnografa 
sabirača. Sada je Vraz mogao da lično na mjestu ispita svoje sumnje o mogućnosti 
»preobrazovanja“ tih moravskih Hrvata u moravsko-slavensko pleme, i sastanak 
sa takim poznavaocem etnografije Moravske, kaki bijaše Šembera, bijaše za nj 
vanredno važan. Vjerojatno je i prije toga susret u Pragu sa kapetanom Fialkom, 
piscem rasprave o šoprunskim Hrvatima, imao istu svrhu, da naime dobije uputu 
od stručnjaka. Zanimljivo je, da je Vraz namjeravao iz Beča poći medju ugarske 
Slovake — ,,u Bretislavu i medju Karpate". No o tom putu ne znamo ništa, premda 
u pismu Kukuljeviću Vraz javlja : ,.Vidio sam skoro Česku, Moravsku i Slovensku"? 
Djela, V, 383). 

Pisma Vrazova Šemberi, koja ovdje objelodanjujemo, dobila je knjižnica 
Češkog Muzeja od sestre Šemberine, koja jošte živi u Vysokćm MYtš i s pietetom 
čuva prepisku svoga slavnoga brata. 


Zagreb d. 18. pros. 1844. 
Učeni gospodine, 


Dragi po rodu brate ! 


Poslavši u Zlatan Prag oglas moj na ,,Gusle i tamburu“, usudio sam se ondč 
metnuti Vas kao skupitelja predplate na dioce ovo za Moravsku. Zato Vas evo sada 
molim pismeno a u ime uzajemnosti slavjanske da mi korak taj oprostite i želji 

mojoi polag mogućnosti ugodite uvčrujući Vas, da sam i ja od svoje strane gotov 
na ljubavi toj biti Vam dužan i daržan, ako me ikada uztrčbali budete, u čemu 
Vam budi odužiti se. Budući me prijatelj jedan umolio, da i nčkoliko od nje- 
govih pčsmicah dodajem na koncu knjige, a stvari te nisu još podpuno priure- 
djene za pečatnju, za to ću dčlo stopram s novom godinom poslati u Prag, a rok 
predplate produža se radi toga do 15. t. m.# Izvolite dakle do onda gledati, da 
predplatu sakupite i pošljete novce ujedno s imeni predplatnikah u Prag na g. Ja- 
romira Erbena, koj će Vam poslati potrčbiti broj tiskanih komadah. Ostalo razvidit 
možete u 139. broju ,,Kwytih" od t. godine, kao i u priloženom ilirskom oglasu. 

U poslčdnjoj knjizi Ičtošnjeg Musejnika čitao sam jučer sastavak Vaš o staro- 
davnih sčlih Slavjanah u dolnjoj Austrii,! koj me varlo zauziam. Imamo-li se 
nadati doskora i sastavka jednog o mčstih u dolnjoj Austrii, gda Slavjani i dan 
danas obitavaju? To bi i meni i svoj našoj južnoj bratji bilo varlo drago. Ima 
u Kwčtych od g. 1842. članak jedan o ondščšnjih Slavjanih (naročito Harvatih) 
od g. Fialke.* Nu članak taj više je rodoslovni nego li mčstopisni. Da se znanje 
o toj stvari nadopuni, varlo bi bilo od potrčbe, da ju Vi s tamne strane osvetlite. 
Osobito bi meni članak takov dobro došao, budući ja namčravam u sbirci mojoj 
nar. pčsamah sviuh južnoslavjanskih granah, oko kojih izdanja ja sada radim, 
i pčsme onih Harvatah priložiti providivši jih s opazkami mčstopisnimi. U tu 
svarhu poslao mi je nedavno i g. kapetan Fialka do petdeset komadah. Čuo sam 
takodjer, da ima i u Moravskoj (oko Nikolsburga) Harvatah, a g. Šafarik kaže u 
svom ,,Narodopisu'', da se zovu Podlužaci, i da su jezik svoj parvobitni 
sasvim već zamčnili za jezik moravsko-slovenski. Nu ja nevčrujem, da bi se oni 
onako bili pretvorili u drugo koljeno, bez da se nebi nalazilo u novom njihovom 
jeziku i traga od parvobitnog harvatskog. Nebi li me Vi o tom mogli obavčstiti, 
priobćivši mi do 2—3 pšsmice s onih stranah? Ako mi u tom ikako doskočiti 
možete, a Vi izvolite na list napisati ,An Stanko Vraz. Abzugeben beim Herr 
Advokaten Vščk. Babukić in Agram''. 

Znam da imade u vojnoj kadetskoj akademii u Olomucu i mladih Harvatah, 
i ja sam znam za jednog imenom ,,Mikića''. Nebi li se i ti: mladići mogli upoznati 
s našim knjiženstvom?* Izvolite propitati nčkako; možebiti te će i od njih koj 
predbrojiti na gore spomenuto dioce. 

A tim ostanite s Bogom zdravi i veseli na radost Slavjanstva i iskrenog Vašeg 
prijatelja i štovatelja St. Vraza. 


Zlatni Prag d. 26. rujna 1845. 
Dragi gospodine ! 
Na predragi Vaš list od prolčtos nisam Vam još dosad odgovorio, nadajući 
se svaki čas spremiti na put u Beč, Olomuc i ZI. Prag. Nu to se je nekako pro- 
vuklo i proti volji mojoj, te se ni dosad nisma vidila lično. Za to Vam danas 


1 U obznani u ,,Kvčty“ veli se ,,do V4noc“ (25. prosinca). 

2 O Slovanech v Dolnich Rakousich. Od V. A. Šembery. Čas. Česk. Mus., 1844., IV., 536. 

3 Horvati v šopronske€ stolici kr4lovstvi uherskćho, od M. Fialky, ,,Kwčty, 1842., č. 77—80, 
82—83 (nedovršeno). 

4 Medju predbrojnicima u arku Šembere nalazi se samo: ,,«. Slavnić Lukian kadet u 
Holomuci, g. Podkoniak isto“. 

javljam zahvalnost sardačnu na ljubavi i brizi, koju ste imali prama meni sku- 
pljajući predplatnike, kao i na onom prekrasnom članku o Harvatskih osadah 
u Moravskoj. Žao mi je varlo, da su za IV. knjigu K ola već odlučeni članci, te 
će trud Vaš tek u V. knj. moći na svšetlo doći. — Prie nčkoliko danah poslao sam 
Vam 23 exx. ,.Guslah i tambure" preko knjigotaržca ovdčšnjeg .,Kronbergra 
i Riwnača" u Olomuc, od kojih ide 20 exx. predplatnikom, 1 ex. Vama, 1 ex. 
za Vašu bibliotheku Olomučku, a jedan za Harvate u Novom Prerovu. — Ja 
sam ovdšč sgotovio poslove na toliko, da ću moći budući ponedčlak pod večer sesti 
u parovoz, pa se odvesti u Olomuc. Ne znam ja sada upravo, u koj čas stigne 
ondšč. Nu to će biti Vama znato. Drago bi mi bilo, ako bi me Vi pričekali u taj 
čas u kolodvoru (Bahnhof). Poznat ćete me po carvenoj kapi i bradi (fousy). Nu 
moglo bi se stati, te bi ja mogo tek u utorak odavdš otići; jerbo čekam iz Terezina 
g. kapetana Fialku, koj mi piše, da će odmah po sv. Vaclavu doći u Zi. Prag, 
moleći me da ga dotlč pričekam. Nu ako ne bude on došo do utorka o poldne, ja 
ću svakako otiti, jerbo vrčme me tčra. | gospodin Dr. Jordan! iz Lipskog ovdšč 
je i htio je danas železnicom u Olomuc i Barn, da Vas i Klaclaž vidi; nu nije dobio 
od policie dopuštenje. On kani u ponedčlak vratiti se kući. Imao bi Vam još koješta 
pisati, nu neimam kad porad drugih kojekakvih pisarijah. Nu o tom ustmeno. 
Pozdravite mi sve naše. Tim s Bogom ! Iskreni Vaš prijatelj St. Vraz. 


VLADIMIR NAZOR: VARVARI 
LEGENDA 


Varvari kucaju snažno na vrata novoga vieka. 
— Otkuda dodjoste ? Što nam nosite u bieli dvor ? -— 
— Mladost i snagu. Otvori ! — Ozivlje gromka se jeka ; 
Al muklo tulenje vučje prati taj divljački zbor. 


— Još u dnu srdaca vaših blješte se zvjerinje oči ; 
U vašem jošte govoru zmijski ćeš da čuješ psik. 
To štekće čagalj, to tigar mauče krv dok se toči, 
Iz duše kada se vaše očajni izvija krik. 


Vratite u lug se tamni! Još niste smaknuli zmaja ; 
Ne znate kako se kapljam rosice napunja dlan ; 
Istrgli jošte se niste iz mračnog zagrljaja... 
Najprvo na gori rodnoj svanuti mora vam dan! 


Idite, jer nisu časne na vašim mišicam rane: 

Uz risov nokat se jošte prepoznaje i bratov zub. 

U lug se vratite! Tamo gdje njišu zelen se grane 
Nać ćete drvo spasenja, prastari slavenski dub — — 


! Jordan Jan Petr (1818—1891), lužičko-srpski pisac i publicist. O njem v. raspravu Ad. 
Černćho u Zlatć Praze, 1891. 
ž Klacel Fr. (1808.—1882.), češki pisac, pjesnik i profesor. 

ROBOVI 


Utaman trak preko čela i biela gradjanska toga 
Utaman krupne te rieči, hod važni, gospodski mig ! 
Noktima razdrste ropstva pečate sa čela svoga, : 

Al duše zgažene na dnu još stoji sramotni žig. 


— Skršismo okove! — Niste! Izglodi duga ih rdja ; 
Istočni potjera vjetar iz mrčave poplašen krd. 
Grdna kad čahura sagn'je, izmili buba još grdja. 
Robovi, put do slobode strmac je vrletan, tvrd. 


-— U nama kipi i vrije! — Čopor se robova hvasta, 
1 znamen uskrsa svoga diže na visoku brv. 

Šutite! To snaga nije mladoga, vreloga mošta : 

U žilam nešto vam gnije i mlaku pali vam krv. 


Robovi juče, a Sjutra krvnici — varvari viekom, 
Hoćete 1' da zbilja jednom slobode sazdate dom, 
Bacite odjeću lažnu, plivajte širokom riekom 

S uvora bučnog do vrela na zelen proplanku tom. 


Žuč vaših srdaca i glib duša vam u veljoj vodi 
Isprati morate, otrest sramotu, grijeh i rug... 
Robovi, na glavi ceste, štono će sve da nas vodi 
U novi, sretniji život, iznova blješti se plug ! 


KIP (KIPARU I. M.) 


Majstore, iz sinjeg kama rodnijeh naših vrleti 

U Lku strahotna boga oteši ogromni kip : 
Izmedju obrva mrkih postavi vihor što prieti, 

A usred širokih grudi srdžbe nek zamumla hrip. 


Laloka neka mu bude ko čeljust Davora lava, 

Nad čelom nek mu se vije Perunov olujni pram : 
Svu drevnu sv.repu snagu, što u nam već dugo spava, 
Svu srdžbu za podlost našu ulij u otesan kam ! 


Udari pečate bola i prezira na čelo tvrdo, 
Otvori ponore tamne praznoga sred oka tog: 
Nalik na Mojsiju, kad je s pločama iš6 niz brdo 
| zlatno ugledo tele, nek bude slavenski bog. 


Napuni lavlja mu usta ukorom, napni ko uže 
Mišice divske mu desne, naznači gnjeva mu grč. 
-— — Sličan nek Isusu bude, kad ono kandžiju uze 
I templa niz stube svete trgovčev razli se vrč. 


Majstore, iz sinjeg kama oteši osvetno djelo ; 

Grudi gdje mramorne hriplju, postavi u tvoj ga Hram. 
I naša braća će doći ; gledat će ; mrštit će čelo ; 

Oči će u prah oborit — i velji bit će ih sram. 

VELJKO MILIĆEVIĆ: ANARHISTA 


I. 


Svakog jutra, oko devet sati, promalja se kroz drvenu kapiju, kao dremljiva 
žirafa, pospano lice i dugi vrat Gospodina Vasilija Grkovića, kr. kot. pristava 
prvog razreda i upravitelja n-skog kotara, a onda dugački kraci. Sane oči krenu 
s desna na lijevo, ridji brci se razvuku, a ruka podje k šeširu i zaustavi se na 
pola puta : to gospodin predstojnik — tako ga morate nazivati, inače će vas, ako 
ste stranac, dati šupirati kao skitnicu ili čovjeka bez zanimanja, a ako ste 
domaći, strpat će vas u sumnjivceili ferdektere. kakose to popularno 
kaže — vraća pozdrav svome pristavu s podbulim očima koji se žuri da stigne 
koju sekundu prije šefa, reda radi, u kancelariju, jer je vjerovatno dosad igrao 
farbla s bilježnikom i šumarom. Sa zeleno bojadisanih prečaga na zatvoru, ili 
kako se to tamo veli reštu, nestaje triju glava koje su do maločas proturivale 
svoje noseve, da ih opet upere u ledjagospodina prijestojnika: jedna 
glava s blesavim licem i radoznalim očima nekoga planinca za kojega je vlast 
isto toliko misterija koliko i Bog, i koji s podjednakim fatalizmom snosi njihove 
odredbe; druga neobrijana i nepočešljana, S mrkim očima u kojima sijeva prkos 
i mržnja; treća jednog golobradog i bezbrižnog derana koji plazi jezik. 

Gospodin Vasilije Grković prošao je kroz sobu gdje sjede pisari koji su za 
časak zašutili, zabili noseve i pera u spise, i sakrili cigarete. Najbliži vratima pred- 
stojničke sobe, skoči i ponizno mu ih otvori. On zbaci sa sebe lagano ogrnuti ru- 
tavi zimski kaput, i ostade u svom crvenkastom žaketu, pogleda na sat, i pri- 
bliži se vilikom pisaćem stolu sa ogradama sa strane, i sa puno spisa u neredu. 
On ga pogleda sa zlovoljom i dušmanski. Više njega i sa strane, po bijelo okre- 
čenim zidovima, slike visokih ličnosti, isprljane od muva. 

Kad se sjeti da je sutra subota, on već danas izgubi i ono malo volje za 
rad što je imao. Bar je on mislio da ju je imao ; tako on misli svaki dan, i 
uvijek se nešto desi da je izgubi. Subota, to znači posao, stranke, sijaset sitnih 
raspri i seoskih tužakanja; zatim preslušavanje različitih prekršaja. 

I on skrsnu stolicu u koso prema prozoru, i pogleda u sivi jesenski dan s na- 
tmurenim nebom koje šuti, i iz kojega se ne zna šta će da padne, kiša ili snijeg. 
Gleda u golo drveće u malom drvoredu koji je on uredio ispred svoga stana i ko- 
tarske oblasti, u interesu poljepšavanja mjesta. Gleda gomile lišća i tad se sjeti 
da je još juče izdao naredbu da se to počisti. Zovnu pisara i strogo mu naloži neka 
odmah tamničar izvede reštance da tu stvar urede. 

Doskora izidjoše četiri čovjeka, vukući nemarno za sobom brezove metle, 
a iza njih ozbiljno i važno jedan pandur, s jednom rukom na dršku od sablje 
da izgleda zvaničniji, dok sa drugom izdavaše naredbe. [ reštanci mahahu metlama, 
predušujući da duhnu u ruke koje su im zeble na ledenom vjetru. Gospodin pred- 
stojnik se zanimaše gledajući njihove pokrete : mali planinac je radio svojski i 
mahao metlom bjesomučno, jer se valjda bojao da mu ne cjepnu još četrnaest 
dana: vlast svašta može, osudi te a ne znaš zašto. Drugi, jedan seljak u go- 
dinama i prosijed, pomagaše mu da bude prije gotov, jer je opet bolje u reštu 
nego na vjetru. Onaj mrki razmahivaše desno i lijevo, ne misleći da lišće zgrne; 
njemu je bilo svejedno ako će to potrajati do ponoći, ali on ne mari da koga za- 

dovolji. Deran se zanimao i zgrtao lišće na njegove opanke, dok ga ovaj ne čvrknu 
metlom po glavi. Pandur je počeo da ureduje i da psuje. Gospodin Vasi- 
lije Grković htjede da dade pozvati i osuditi na novu kaznu ovog nepokornog 
čovjeka, ali, prvo, očevidno i deran je bio kriv, a drugo, taj čovjek imao je neki 
čudan pogled koji gospodin predstojnik nije volio. Ko zna, mogao bi mu se taj 
lopov osvetiti, i dočekati ga u nekoj grabi kad bude išao na komisiju. 

Svi oni bili su osudjeni za gorarinu, to jest za sječenje drva u državnoj 
šumi. Oni su više volili da usijeku drvo više svoje kuće, nego tamo u nekoj gu- 
duri, gdje jedva koza može doprijeti i gdje su im dali drva za sječu, otkuda ih 
ne mogu sanijeti. | oni idu u zatvor za gorarinu svake godine, kao što se mora 
ići na muštru za vrijeme manevara. 

Tužba te vrste imao je gospodin predstojnik mnogo za sutra, kako je zima 
već bila na pragu. I on pogleda hrpu spisa pred sobom. Uostalom, te će najlakše 
da skine s vrata : ovdje osam, ondje četrnaest dana; prije podne će u tome proći, 
i on ne će morati da se bavi s ostalim strankama. | 

Pa, na kraju krajeva, biti upraviteljem kr. kot. oblasti, to nije bog zna 
što. Istina, lijepo je biti prva ličnost u kotaru; lijepo je kad na ulici slijeću 
kape pred njim, makar iz straha ako ne iz poštovanja. Niko ne želi da mu se za- 
mjeri; naprotiv, svi traže da mu ugode. Kad dodju glumci skitnice u selo, ili 
Cigani, ili kad je svetosavska besjeda, on uvijek sa svojom gospodjom ima prvo 
mjesto, i bez njega predstava ili ma šta bilo ne smije da počne. Ako je banket, 
prva zdravica se njemu napija. Ali, ako ga pitate da li je zadovoljan, on će 
vas najprije pogledati jednim pogledom koji kaže: kako može jedan čovjek u 
njegovom položaju biti nezadovoljan? Hvala Bogu, plaća dobra, zdravlje dobro, 
žena i on mladi; — pa će onda slegnuti ramenima i malo zažmiriti očima i kazati : 
»Samo da nisam u ovom prokletom selu ! | onda daje slutiti kako će doskora 
biti imenovan predstojnikom, a ka zna — bar tako mu je veliki župan na- 
tuknuo kad je bio posljednji put u Gospiću — županijska oblast trebat će dgskora 
jednog sposobnog tajnika. 

Ah, to ga je mučilo, to čekanje da prestane biti vječni upravitelj, da po- 
stane predstojnikom. Eto, njegov kotar nije gori od drugih; kadgod su izbori vladin 
kandidat ima osiguran izbor; opozicionalaca nema mnogo kod njega ili bar šute; 
kadgod su koji svatovi i kad se razvije srpska zastava, on globi i to strogo globi, 
i odmah zove učitelja da piše protiv njega jedan članak u Srbobran kako 
bi oni Gore vidjeli kako on nije veliki Srbin. Ni to mu nije pomoglo i to mu 
je zagorčavalo život. 

Život mu je bio trom i jednolik, ali ne treba misliti da se je on dosadjivao, 
makar on kadgod i kazao protivno. Za njega ideal života nije bio drukčiji, on 
ga drukčije nije ni snivao : dobar položaj, dobro štogod pojesti i popiti, imati 
ženu, spavati, eto to je. 

On se vidjao kao deran gdje čuva koze u planini, ili gdje drkćući od studeni. 
ide u školu, s torbačićem na ledjima u kome je komad ječmenice i dvije tri pocije- 
pane knjige. Tad mu je bio san da ima pantalone i čitave opanke, i da postane 
općinski pisar. Poslije toga, kako je dobro učio, općina mu dala malu pomoć i 
najednom on se našao u gospićskoj gimnaziji u gaćama i opancima, gledajući 
zavidljivo gospodsku djecu, lijepo i toplo obučenu, dok se on smrzavao i bio- 

Vlaho Bukovac. Zagrebački načelnici: Dr. M. Amruš. 


više gladan nego sit. I tad se zarekao da će biti gospodin i s uživanjem gledaše 
gospodičiće kako zaostaju, kako ih nestaje. kao da se tope, a on sa desetak njih 
izlazi na maturu, još uvijek u gaćama i opancima. 

Progurao se kroz universitet; nije sjajno polagao ispite, ali znao je uvijek 
pridobiti profesore da mu se smiluju i da ga puste. ,,Siromah je", govorili su i 
puštali ga. U mraku svoje sobice, ležeći nauznak, kako je on slatko snivao vrijeme 

kad ne će više morati čitati ta dosadna škripta, davati kondicije, moljakati 
profesore, svadjati se s gazdaricama i ponizno ih moliti da ga čekaju za stan. Sa 
koliko radosti je pozdravio onaj dan kad je postao pristav, kad više nije morao 
crveniti pred gospodskim djevojkama koje su nekada s prezirom gledale njegove 
gaće, opanke i crvenu kapu, i kad im on nije smio pogledati u oči. Koliko tajnog 
uživanja kad je osjetio da one sada njega gledaju, one koje su njega prezirale, 
jer on će biti predstojnik, a to je dobra partija. Sad je on birao, sad su one oba- 
rale oči pred njim; sad je smio u hotelu štipnuti kelnericu, i ova mu se ljubazno i 
poslušno osmijkivala, dok bi ranije izvukao ćušku da se sve puši, i nekoliko epiteta. 

Pa ipak kad vidi one siromahe kako mašu metlama na vjetru, ništa se u 
njemu ne kreće. On ne vidi u njima svoga oca, svoju braću, sebe od juče. On se 
ne sjeća da je on jedno isto s njima, unatoč sve razlike odijela i položaja. On 
je zaboravio muke i nevolje težačke kuće; on nije mario voditi računa o njihovoj 
sirotinji. O za njega, on nije bio isto s njima; on s njima nije imao ništa za- 
jedničko. Ta zar se on nije trudio da postane drugo nego oni, da bude go- 
spodin, da se odvoji od njih? Njega bi bilo sramota približiti se njihovim osjeća- 
jima, kao da se on nije rodio u istoj kući kao i oni, i othranio kruvom i pa- 
lentom kao i oni. I on kao gospodin nije smio, nije mogao da ih razumije, jer on 
se toga stidio. A po svome egoizmu, poniznosti prema višima, sitom uživanju 
u jelu i piću, on je sačuvao najniže instinkte prostih ljudi. A koliko se on smatrao 
viši od njih, i koliko je njih smatrao ispod sebe, on koji poslije gimnazije nije 
pročitao nijedne knjige osim školskih, i čija je čitava duševna hrana bilo čitanje 
službenih novina. 

A što ga je najviše ljutilo i uzbunjavalo, on osjećaše da taj čitav svijet koji 
ga se boji, da ga ipak prezire, da osjeća tačno njegovu vrijednost, to jest da mu 
je ne daje; da se smije za njegovim ledjima, makar skida duboko kapu. I radi 
toga on se još više uvlačio u sebe kao puž; nemajući milosti ni prema kome, osje- 
ćajući slasti u svojoj sitoj usamljenosti i u zavisti drugih. Nije volio da mu 
se smiju, kao što su mu se skoro smijali, kad mu se desio jedan mali maler. Tad 
je morao da popusti, da se i on nasmije, samo da se stvar brže zaboravi. 

Vraćao se iz komisije, on ugrijan, kočijaš ugrijan, duboko u noć. Iz drijema 
u fijakeru koji konji korakom vuku uza stranu, budi ga pjesma iz dvojih kola 
koja pristižu njegova. Glasovi mu se čine poznati; on izidje i prepozna nekoli- 
cinu seoske inteligencije koji su se vraćali sa lumpovanja iz drugog sela. Razu- 
mije se da se on pridružio k njima; njegova kola odu, a on se s društvom zaustavi 
u prvom selu u prvoj birtiji. 

Medjutim njegov kočijaš kao je i on drijemao, nije primijetio da je go- 
spodin prijestojnik izišao iz fijakera, i ravno tjera kući. Pred stanom 
se zaustavi, sidje s boka i pred spuštenim krovom fijakera vikne : 

— Javljam pokorno, poglaviti, stigli smo kući. : 

Iz kola nema odziva. Valjda spava, pomisli kočijaš. | koliko ga grlo nosi da 
ga je moglo čuti pola sela, ponovo vikne. 

— Poglaviti gospodine, pokorno javljam, stigli smo kući. 

Opet nema odziva. 

Kad on rukom za sjedište — kola prazna. Njega preli mrtvački znoj, ohladi 
se, i pretrnu. Eto mu četrnaest dana rešta, najmanje ! 

U tose osvijetli jedan prozor na kući, Otvori se, i kroza nj se pomoli ženska glava.. 

— Što tako kasno? — zapita. 

A kad zbunjen kočijaš ne umjede naći odgovora, i kako se gospodin pred-- 
stojnik nikako ne pojavljivaše, ona zapita ponovo, malo uznemireno : 

— A gdje je gospodin? 

— Ja, ovaj, ne znam, gospoja... promuca kočijaš. Sad je bio tu... Valjda. 
je negdje ispa kako je bio pri piću... 

Ona vrisnu i zalupi prozor. Kočijaš se istrijeznio i samo šeta s kandžijom 
u ruci pored konja koji se puše, zbunjen i ne misleći da ih pokrije. Šta će mu on;. 
ispao je kao vreća zobi; nije ga valjda mogao privezati ularom za kola. Četrnaest 
dana mu ne fali, a može ga strpati i u ferdektere. 

Doskora, otvoriše se vrata na avliji, i izidjoše dvije ženske prilike, gospodja. 
sa sluškinjom Maricom, obadvije povezane i zaogrnute maramama na brzu ruku. 
Marica je nosila jedan zapaljen fenjer. 

— Idi probudi pandura u općinu, i neka uzme fenjer, reče gospodja ko-- 
čijašu strogo. 

Za jedno desetak minuta, eto pandura Zekana, tarući oči i ne mogući ra- 
zumjeti što se desilo. Kad ga uputiše, on jedva suzdrža smijeh, i samo se prekrsti.. 

I onda krenuše kola korakom : gospodja u kolima plačući i uzdišući, a s jedne 
i s druge strane puta osvjetljuju jarak fenjerima Marica i Zekan. Ona huče, uzdiše: 
i samo viče: 

— Gledajte, pazite dobro ! 

A Zekan zvanično odgovara : 

— Oćemo, gospoja, bit ćete služeni... 

Ali gospodina predstojnika nikako nema, pa nema. Zagledaju dobro u jarak;. 
zaviruju za svaku ba bu (rpu kamenja); ako se nešto zacrni dalje od puta, idu. 
pa gledaju, ali to je ili neka klada ili neki grm. Kad se približiše birtiji Jove: 
Durakovića u Boričevcu : ori se pjesma i para noć. 

— Duše mi, gospoja, on je tamo; prepozna sam mu glas, veli Zekan, i otrča. 
da se nadviri na prozorčić. 

— Tu je, viknu veselo. 

— Zovi ga, kaže uplakano i odahnuvši gospodja predstojnikovica. 
Gospodin predstojnik kojega je Zekan prekinuo usred zdravice, kad je saznao. 
u čemu je stvar i kako ga je žena obrukala, pobjesnio je i otjerao ih kući, a sam 
se vratio u zoru trešten pijan sa društvom. 

A selo je pucalo od smijeha kako je gospodin predstojnik ispao kao vreća. 
zobi iz kola. 

Pa kao što se sve zaboravlja, i ta istorija počela je polako da blijedi, i na- 
četa aureola autoriteta počela je da gubi svoje mrlje i da dobiva svoje stare 
oblike. Gospodin predstojnik se trudio da marljivo osudjuje ljude u aps, da globi 
što češće za srpsku zastavu, i da natjeruje učitelja da neumorno šalje članke protiv 
njega u ,Srbobran'. Ali predstojništvo nikako ne dolazi kao da je ukleto. 
Bar kad bi htjelo štogod izvanredno da se desi, neki veći dogadjaj u kome bi se. 
on mogao iskazati i pokazati svoje administrativne sposobnosti ! I to nešto izvan- 
redno, neočekivano, desilo se. Taj dan Gospodin Vasilije Grković ne će nikad zabo-- 
raviti. Samo malo strpljenja pa ćemo i to čuti. 

Toga dana dunu sjeverac sa Mamca i izmiješa kišu sa snijegom koji se topljaše 
u malim krivudavim potočićima koji otjecahu sa česme u jarak s jedne i s druge 
strane puta. Planine su bile obmotane oblacima, nebo je bilo snisko; kućice se 
još više pribile k zemlji da ih vjetar ne odnese. Cestom ako i prodje koji rijedak 
čovjek s velikim koracima, s kožunom naopako s kojega vise dugačke dlake 
šarenog jarca, s mokrim gaćama i preokrenutom malom crvenom kapicom. Ili 
koje bosonogo dijete u trku, noseći bocu u ruci. Inače, pustoš, koju razbija vjetar 
svojim hukom, razbacujući naokolo kišu i snijeg. 

Poglaviti gospodin se osjećaše toga dana prijatno u svojoj toploj kancelariji 
u kojoj tako ugodno praskaju drva u gvozdenoj peći. Osjećao se nekako odmoran, 
svečano, kao da je bio praznik, kao da ima da ide na kakav banket, ili svadbu. 
Nisu ga uznemirivali ni prašnjavi spisi, ni smijeh i larma iz druge sobe gdje su 
bili pisari koji kao da su pogodili dobru volju gospodina predstojnika i. mjesto 
da rade, šalili se i jurili se po sobi. 

On lagano šetaše po prostranoj sobi, to jest, pravljaše tri koraka naprijed i 
tri koraka natrag. Neki dan je izdao naredbu, prema cirkularu Visoke Vlade, 
da, kako su izbori za Sabor u izgledu i na domaku, dobro pripazi na nepo- 
zvane ljude koji bi možda mogli agitovati protiv Vlade, i buniti buntovnim sa- 
vjetima lojalne i vladi odane podanike. Uostalom, on sam nije mnogo vjerovao 
da će neki djavo doći u ovo vrijeme agitovati u njegov udaljeni kotar gdje pu- 
tovi mogu biti svaki čas zametani snijegom. Ali, trebalo je biti na oprezu. | 
radi toga njegova naredba bila je razaslana svima općinama u području njegovog 
kotara. | 

1 ono što je on tek u snu smio da sanja, ono što mu je trebalo donijeti pred- 
sstojničko a možda i tajničko mjesto, dogodilo se. Iznenada, razumije se, kao 
što se već dešavaju takvi dogadjaji. I on je toga dana bio uvjeren da pred- 
osjećanje znači nešto. Jer on je bio tako svečan, spreman na nešto što je trebalo 
da se zbude i, što da štedimo riječi, na visini svoga položaja. 

Oko jedanaest sati, baš kad ostavljaše na stranu nekoliko riješenih spisa 
pod koja je potpisao svoj od pisara toliko obožavani i originalni potpis, i kad 
se spremaše da ode kući da pregrize parče pršuta i popije flašicu piva, trže ga 
neka larma ispred kancelarije, u toliko neobičnija što se toga dana nije čula nika- 
kova graja, ni svadja žena, ni smijeh djevojaka koje idu po vodu, ni udaranje 
prakljača sa bunara. On se naglo diže da se zavitljaše repovi njegovog crvenkastoga 
žaketa, i pridje k prozoru. 

On najprije vidje gomilu većinom bosonoge djece, sa zasukanim gaćicama 
iznad koljena, s torbama na ledjima, s komadom crnog ječmenog kruha u ruci; 
zatim, nekoliko besposlenih žena iz blizine i dva tri seljaka koji su pili rakiju 
negdje u dućanu. Medju njima mogao je da prepozna pandura Vidiku sa sabljom 
koja se lomata oko njega, gdje drži nekog dugačkog i mršavog djavola za jaku 
od kaputa, i vuče ga prema predstojničkoj kancelariji. 

Gospodin predstojnik odmah shvati da se sprema nešto važno. nakašlja se 
da ima čist i jak i siguran glas, potegnu malo žaket k sebi, i sjede za sto u ne- 
marnu i dostojanstvenu pozu, očekujući da čuje kucanje na vratima i da vikne 
jedno predstojničko suvo i oštro: ,,Slobodno !"? | 

Začu se nespretno i jako kucanje, i preje nego što je gospodin predstojnik imao 
vremena da šta kaže, zaglaviše se vrata pandurom Vidikom, njegovom sabljom 
i protuvom koju držaše za vrat. Gotovo bez daha, kao što je tražila njegova zva- 
nična uloga, promijenivši glas i način govora, gurnuvši malo u stranu svoju 
žrtvu, ali ne puštajući je iz šaka, pandur Vidika salutira jednom rukom i skine kapu, 
gurnu sablju da ga ne smeta, i viknu : 


— Javljam pokorno, poglaviti gospodine, da sam, ka što ste vi naredili, 
uhitio ovu skitnicu. Vidio sam ga gdje se šulja oko nekije kuća... 

Gospodin Vasilije Grković skide oči s pandura Vidike kojega izdade njegova 
govornička vještina, i okrenu ih prema onojsumnjivoj individui, kako 
se to kaže službenim jezikom. 

— Pusti ga, reče panduru koji skide ruku s njegova vrata na kojemu se vidje 
jedna crvena masnica, ali Vidika stajaše spreman da ga, na njegov prvi pokret, 
ponovo ščepa kao ris. 

Gospodin predstojnik posmatraše ovo čudno stvorenje. Bio je disk mršav, 
ćosav, s licem nabranim kao stara jabuka; s pantalonima zemljane boje vezanim 
kanapom i na kojima se ne poznavaše blato; s pocrnjelom košuljom ispod ka- 
puta. Imao je male zelene oči, koje strašljivo pogledavahu desno i lijevo; usta du- 
gačka i tanka. Drhtao je po rutavom tijelu. 

»Čudan čovjek !' reče u sebi gospodin Vasilije Grković, sabra obrve i reče 
glasno i suvo : 

— Kako se zovete? 

U tome času kad prolomi tišinu glas gospodina predstojnika, nasta mir u 
sobi gdje su pisari koji osjećahu važnost momenta, a pred vratima nesta graje 
žena i dječurlije. 

Nema odgovora. Tada pandur Vidika dreknu u uvo protuvi : ,, Kako se zoveš??? 
tako da ovaj od straha skoči u stranu, tražeći očima vrata i prozore. 

Sve je bilo izlišno. Tek u neko vrijeme sumnjiva individua razumjede da ga 
nešto pitaju. On govoraše nešto piskutljivim glasom, ali nekim nerazumljivim 
jezikom. Sve što je pandur Vidika mogao čuti bilo jeStambul, a gospodin Va- 
silije Grković Konstantinopl. 

— Govori nešto o Carigradu, reče gospodin predstojnik, ali mi ne izgleda 
da je Turčin. Nije ni turski odjeven. 

I poslije nekoliko sekunada razmišljanja : 

— Pretraži ga, reče panduru. 

Pandur Vidika ščepa ponovo svoju protuvu koja ječaše od sida: bojeći 
se batina. A sigurno ga je ranije Vidika grunuo koji put u ledja da mu ulije po- 
štovanje prema vlasti. 

Iz džepova kaputa najprije ispade komad crnog i suvog kruha koji mu je 
valjda dala kakva dobra seljakinja, sažalivši se nad njegovim bijednim izgledom. 
Zatim čitava rpa mrva. Nekoliko bakrenih novčića. Artija nije imao nikakvih. 
Ali u pantalonima nadje mu Vidika jedan dugačak nož u koricama vezenim srmom 
i sa drškom od kosti. 

Gospodina predstojnika prodje jeza kad ga Vidika izvuče iz korica, kad 
sinu sjajno sječivo oštro sa obadvije strane. Pandur ga metnu pazljivo na sto, 

a gospodin predstojnik ga skloni malo u stranu da ga slučajno njegov vlasnik 
ne dohvati. 

— Vodi ga u zatvor, pa ćemo viditi, reče poglaviti ozbiljno. 

Vidika ponovo uhvati svoju žrtvu za vrat, i ponovo se zaplete u sablju na vra- 
tima, salutirajući : 

— Razumijem, poglaviti. 

Pred vratima ga dočeka gomila žena i djece, podesetorostručena ovog puta 
i umnožena pisarima iz svih ureda koji su izletili da vide što se dogadja. Vidika 
ih važno gurnu u stranu, prokrči sebi put, i slijedjaše tamničara koji zveckaše 
velikim i nespretnim ključevima. Teška vrata rešta otvoriše se, pustiše neugodan 
zadah, i zalupiše se sa škripom ključa koji zatvara 

Pa kako je bilo vrijeme ručku, poglaviti gospodin, pošto je sjedio neko vrijeme 
duboko zadubljen u ozbiljne misli za svojim stolom, protrlja oči i prijedje ru- 
kama preko lica kao da s njega skida brige, diže se, i laganim, dugačkim koracima 
uputi se kući. 

Ne, ručak mu nije prijao, na veliku žalost njegove gospodje. Jeo je preko: 
volje, nervozno pio male gutljaje vina, i nije ništa govorio. Lice mu se malo oteglo, 
a brci još više spustili. 

Milostiva je bila upućena o dogadjaju koji se desio prije podne, preko Ma- 
rice, a ova preko Vidike. Milostiva gospodja nije vidjela u uplašenom čovjeku 
ništa više nego jednog malo eksotičnijeg Skitnicu. I radi toga nije mogla da 
razumije zašto je njezin Vaso tako sumoran i ozbiljan, zašto tako malo jede, 
i ne razgovara. 

Kad ona htjede da povede razgovor o tome, gospodin Vasilije Grković manu 
ozbiljno rukom, kao da hoće da kaže: ,,ne miješaj mi se, molim te, u službene. 
stvari !' 

Ali žene su žene, i ne će nikad da shvate važnost i _dostojanstvenost takovih 
riječi, ni respektovanje zvanične tajne kad se kaže ozbiljno: službene stvari. 


I gospodin Vasilije Grković možda što je u njega samog isplitala nikome ne- 
povjerena misao, pogleda svoju ženu, i zapita je gotovo poluglasno : 

— Znaš li ti, ko je taj čovjek? | 

—_o?1? 

Pa ne čekajući odgovor, još više spusti glas : 

— Anarhista ! 

Ponovno čudjenje kod milostive i jedno : 

— Gospode Bože! 

Toga dana, preko svoga običaja da odspava jedan sat poslije ručka, gospodin: 
Vasilije Grković naglo se diže od stola, uputi se u kancelariju u kojoj još nije bilo- 
nikoga, i zaključa se u svoju sobu. 

I kad prvi pisar zviždukajući udje u kancelariju, otključaše se iznutra, na 
njegovo veliko začudjenje, vrata predstojnikove sobe, i poglaviti mu dade jedan 
list papira, sa riječima : 

— Nosi ovo odmah na brzojav ! 

— Razumijem, poglaviti, reče pisar, dohvati svoju crvenu kapu, sklopi pa- 
žljivo artiju, i čim izidje iz kotara, on je rasklopi i uze da čita, šaputajući : 

Službeno! 
Prosto od brzojavnih pristojbah! 

Visokoj kr. zem vladi. Odjel za pravosudje 

Zagreb. 
Uhitio danas jednu sumnjivu individuu klatareću 
seu područjuove kr. kot. oblasti. Govorinerazumljivim 
jezikom. Džepove našao pune svakovrstnog oružja 
kojim je kušao ugroziti i moj život. Mislim da je pogi- 
beljan anarkista gojeći nakanu da nezamiećen od 
oblastih priedje preko Bosne u Tursku. Uhićeni nalazi 


se pod strogom pazkom u uzah ovomjestne kr. kot. 


U) Es Upravitelj kr. kot. oblasti: 


Vasilije Grković. 
(Ime je bilo ovoga puta čitko napisano.) 


Tko bi mogao da pogodi i odgonetne tajnu što se sve desilo u mračnom i 
punom paučina labirintu misli gospodina Vasilija Grkovića ! 

Ako je uapšenje anarhiste bio dogadjaj, sudbonosan dogadjaj po poglavitog 
gospodina i bez sumnje, odlučan po njegovu karieru, — zašto da on ne može 
da postane, jednog lijepog dana, podžupan, pa i veliki župan? — Za selo je 
bilo isto tako. Uzbudjenje je dohvatilo najprije inteligenciju, pa onda seljake | 
i seljakinje koji imaju dodira sa gospodskim kućama, i preko ovih sve ostale. 

Razumije se da se samo o tome govorilo, i da je riječanarhista, pro- 
lazeći kroz toliko usta, od gospodje predstojnikovice, Marice i pandura Vidike, 
toliko bila izobličena da bi je teško i najvještiti etimolog mogao raspoznati, i 
morao bi zaključiti da je ona ostala tu vjerovatno još od Maršala Marmona 
i francuske uprave u Lici. 

Kr. kot. oblast nalazilaseu opsadnom stanju. Više od stotinu muške 
i ženske djece, po izlasku iz škole, poslije podne, uputilo se u trku pred kotar. 
Dva pandura, Vidika i Zekan, nisu bili u stanju da ih rastjeraju. Gomila bespo- 
slenih žena, s pletivom u ruci, i ljudi s lulama uz ubima, razgovarahu samo o tome. 
Izlišno je reći da se toga dana u dućanima popilo više rakije nego jedne nedjelje. 

Poslije toga eto i učiteljica, pa poštarki, pa žena i kćeri seoskih trgovaca 
i inteligencije, i ove su pravile jednu zasebnu grupu pred kotarom. Gospodja pred- 
stojnikovica takodje je gledala s prozora, a Marica s vrata. 

Anarhistu je, bez sumnje, interesovao taj skup svijeta u njegovu počast; 
možda se je, siromah, i bojao, osjećajući da se nešto krupno iza brda valja. On 
ih je posmatrao sa svojih rešetaka mirno i začudjeno. Djeca mu se bekeljila i 
gadjala ga piljcima. Njemu to na kraju krajeva dosadi i dozlogrdi : vidje se kako 
diže srdito dugačke ruke i ču se njegov piskutljivi glas. U masi se zaori urnebes 
smijeha i diže se tolika larma da panduri moradoše uredovati. 

Pored te graje lako je razumjeti da poglaviti gospodin nijemogaoobavljati 
uredovne poslove kako bi želio. Ali njemu se nije ni radilo; osjećao se uzbudjen, 
i njegove oči padale bi na onaj sjajni nož na stolu — corpus delicti —i 
odvodile njegove misli anarhisti. 


701 47 


On izadje i sam lično izdade naredbu da se svijet razidje. Djeca se, čuvši njegov 
autoritativni glas, razbježaše, a i žene odoše podalje, protestujući, istina, kad 
čuše kako on reče pandurima da dvije tri od njih zatvori zajedno s anarhistom. 

Pa javivši se gradiozno otmjenoj publici koje se, naravski, njegova naredba 
ne ticaše, i bacivši krišom i sam jedan zadovoljan i pobjednički pogled na re- 
šetke da mu zaigra brk, ode prema kući. 

Pred veče, u trku, bi mu donesen brzojav od Visoke Vlade da pridrži 

»...U uzah tomjestne kr. kot. oblasti uhićenog po- 
tepuha do dalnjih odredbah koje će mu pravodobno 
priobćene biti". 

Sa kako drhtavim rukama, s koliko nervoznim gestom je razderao pečat 
na brzojavu; kako su željno i strahujući u isto vrijeme njegove oči obuhvatile 
u jedan mah cio brzojav; i kako mu se lice razvedrilo kad je u jednom trenu 
vidio njegov sadržaj; i onda ga počimao čitati jedan, dva, tri, deset puta, od po- 
četka do kraja, od kraja do početka, nasladjujući se svakom riječi i slatkom 
muzikom zvaničnog jezika i stila. Njemu je bilo došlo da izljubi to parče hartije, 
da ga pritisne na prsi : sa tolikim blaženstvom ga ispunjavaše njegova sadržina. 

Pri večeri osvetio se je ručku, i jeo je s tolikim apetitom kakov odavno nije 
vidjela njegova gospodja. Bio je zadovoljan, veseo, raspoložen. Govorio je mnogo : 
obećao je ženi novu haljinu i nov šešir, da će je voditi u Zagreb, a možda i u 
Beč. Naročito u Zagreb, da se predstavi šefovima. I on kao da gledaše kako 
se njihova lica razvlače, kako skaču kolegialno sa stolice pri pomenu nje- 
gova imena, i pružaju mu obje ruke, i stištu prijateljski njegove, govoreći : 

— Osobito nam je milo, osobito milo... Gospodine Grkoviću, izvolite uzeti 
mjesto... Mi si čestitamo da imamo jednog kotarskog predstojnika... 

Na to je vrijedilo popiti čašu vina na iskap ! 

I onda posla Maricu da ubaci anarhisti ostatak od večera : izgledao mu je iz- 
nemogao i slab, i to bi bio strahovit p e h da ga nadju mrtva, jednog jutra, u kojem 
ćošku rešta. On dodade i pola litre vina. 

Kako je svojoj ženi izgledao velik i dobar u tome času, velikodušan i milo- 
stiva srca ! 

I dugo u noć, u papučama, širokim gaćama i košulji, on šetaše gigantskim 
koracima po sobi, zaustavljajući se, od vremena na vrijeme, kod stola da iskapi 
čašu vina, i pričašeonjemu koji, negdje u mraku, glodaše i hrskaše kosti kao 
pregladnjelo pseto. 

Tek na ljutiti protest svoje žene, on morade da prekine hotimično produ- 
žavanje toga dana slavnog. Uspava se, pošto se je uvjerio mislima, da su vrata 
na reštu čvrsta i neprobojna, i slušajući u polusnu slatke riječi : 

— Osobito nam je milo, osobito milo... Gospodine Grkoviću, izvolite uzeti 
mjesto... Mi si čestitamo da imamo jednog kotarskog predstojnika . .. 


II. 

Medjutim, dani su prolazili. Selo se smirilo, i nije se više brinulo za anarhistu 
koji se dobro hranio iz kujne gospodina predstojnika. Izgleda da se ovaj bio već 
toliko sprijateljio s novim režimom da je već počeo da namiguje na Maricu. Samo 
nije vjerovatno mogao da razumije, da kad ga već tako dobro hrane da se je 

počeo gojiti, koga djavola ga drže u apsu ! Dobio je i jedan stari predstojnikov 
kaput da mu ne bude odviše zima. Pisari su ga počeli prijateljski gledati i da- 
vali mu po cigaretu duvana, a on im zahvaljivaše gestovima. Dva-tri puta dnevno 
prošao bi i poglaviti gospodin pored r e šta i ljubazno ga gledao, kao da ga pita 
da li mu štogod ne fali. 

Ali od Visoke Vlade, Odozgo, nije dolazila nikakva naredba koja bi se ti- 
cala uhičenika. Poglaviti ju je izvinjavao brigom oko izbora. Samo malo 
strpljenja! govorio je samom sebi. 

I jednoga dana, da li inicijativom poglavitog gospodina ili nekog drugog či- 
novnika — danas je teško ovjeroviti fakta — da skitnica ne sjedi. džabe u za- 
tvoru i da ne jede utaman carski kruh, bilo mu je odredjeno da očisti u kotaru 
stanovite prostorije. Za čuvara mu je bio dat pandur Vidika. 

Anarhista se je dao svojski na posao, jer nije želio da bude rukopipa- 
teljno upućen od pandura Vidike čiju je ruku vjerovatno poznavao i još uvijek 
osjećao na svome tankom vratu. 

Ovdje počima ova istorija tragično. 

Kako je bilo poslije podne, ručak svršen i posudje oprano, Marica se je na- 
lazila ispred predstojnikova stana, pored kotara. Tanka i rumena Udbinjanka, 
od onih Kranjica — kako kod nas nazivaju katolike — koje dolaze iz Krbave 
da služe po gospodskim kućama, i vraćaju se, poslije izvjesnog broja mjeseci, kući 
da se porode. To je obično njihova istorija. Onda ponovo idu u službu, zaštede 
koju stotinu forinti, i udaju se za kakvog žandara u penziji. 

Kao što svi ljudi koji pašu šablju, privlače žene, pandur Vidika sukaše brk, 
izmišljavaše šale i u razgovoru sa Maricom, u ašikovanju, zaboravio sasvim na 
svoju dužnost. 

I to u zao čas po sebe, po Maricu, i po poglavitog gospodina Vasilija Grkovića ! 

Anarhista koji je studirao situaciju, u jedan mah, kao ptica, izletio je kroz 
prozorić, i nagnuo u trk preko predstojnikove bašte. 

Marica ga opazi prva. 

— Uteče, viknu ona prestrašeno, uteče onaj... 

Vidika se okameni, pribra se, poteže sablju, i napuri se za njim kao Kraljević 
Marko za Crnim Arapinom, vičući : 

— Ha drži, ne daj! 

U tome času izlažaše gospodin Vasilije Grković iz svoje kancelarije. Kad 
začu povike, ohladi ga neka crna slutnja. On sleti niz stepenice, i kad vidje što 
se dešava, ostavi ga njegovo predstojničko dostojanstvo. baci zimski kaput na 
zemlju, prekorači dugačkim kracima plot od bašte gdje mu spade šešir, i gologlav 
jurnu za Vidikom i anarhistom. 

— Pušku, pušku, duplicu mi dajte, dreknu očajno. 

Bašta je bila dugačka. Anarhista je bio hitar kao zec, da li možda s toga što 
mu je predstojnikova kujna dala snage, dali strah od Vidikove sablje, Bog bi znao ! 

Za njim, kao psi s isplaženim jezicima, bez daha, s pjenom na ustima, Vi- 
dika sa sabljom, i gospodin predstojnik sa duplicom u mislima. 

Ah, anarhista je bježao ispod gusto zbijenih redova šljiva, brže nego zrno 
iz puške. | u času, pred visokom živicom, kad Vidika hoćaše da ga dohvati, anar- 
hista pribra posljednju snagu i preskoči je kao srndać. 


703 2, 





Vlaho Bukovac. Zagrebački načelnici: Yanhko Holjac. 


U tome trenu, kad to vidje poglaviti gospodin posrnu na jedan panj, i lupi 
o zemlju koliko je dug i širok. On se diže, ne osjećajući bol i ne videći poderane 
pantalone ni zablaćeni žaket. On gledaše samo kako preko polja i strnjišta bježi 
onaj kobni čovjek podvostručenom brzinom. 

Ali ne. to ne bježaše on, to bježaše kariera gospodina Vasilija Grkovića, gu- 
beći se u udubinama zemljišta, pojavljujući se ponovo, preskačući nevjerojatnom 

lakoćom grmove i živice koji su stajali na putu; ta prilika postajaše sve manja 
i manja, dok ne postade jedna crna tačka koja se izgubi i iščeze u kiši, prema 
Obljaju i Zuleševici. 

Kako je izgledao bijedan i jadan poglaviti gospodin u tom trenutku s blatnim 
licem, s raskrvavljenima rukama, s poderanim pantalonima na koljenima ! On 
podje nesigurnim koracima prema kotaru. 

Za njim, sa sabljom koju je metnuo u korice i koju nije napojio poganom 
krvi, pognute glave i osramoćen, osjećajući da se sprema nešto strašno po njega, 
koracaše Vidika, 


Pred kotarom, činovnici iz svih ureda. | sudac, i šumar, i pristav, i grun- 
tovničar, i doktor, i jedna šarena gomila svijeta koja se slegla na larmu da vidi 
bruku poglavitog gospodina. Na prozoru, njegova gospodja gleda i plače. Zagreb ! 
Beč ! Nov šešir ! Nova haljina ! Sve je to negdje ispod Zuleševice. 

Poglaviti gospodin ne gledaše nikoga. Okrenu se prema Vidiki. i reče mu 
potmulo : S 

— Otpasuj sablju ! Ja ću već tebi pokazati ! 

Pokorno i tužno, Vidika otpasa sablju i predade je jednom pisaru, svoju sablju 
kojoj ima da zahvali uspjehe kod seljakinja i ono što ga je tu skoro, u nekom pla- 
ninskom selu, jedna baba zapitala sa strahopoštovanjem : 

— Kaži mi, sinko. Bog mi dava, gdje škole izuči, gdje gospodstvo steče, gdje 
sablju zadobi? 

I dodje mu da zaplače od žalosti i od sramete pred tolikim svijetom. 

A gospodin Vasilije Grković udje u svoju kancelariju, i za njim jedan pisar 
noseći njegov polucilindar i zimski kaput koji su bili pored plota. 

Najprije izdade tjeralicu koja bi odmah odnesena u žandarsku ka- 
sarnu. I za čas se razdijeliše četir patrole po dva čovjeka koji odoše u potjeru u 
različitim pravcima. On je čuo ubrzanu lupu njihovih teških čizama, i vidio sa 
prozora kako se trese njihovo crno perje na šeširu. Živog ili mrtvog ! takav je bio 
nalog. 

Svima će on pokazati, svima ! Neka iz njih propišti majčino mlijeko ! 

Vidiki se oduzima pandurija, i povrh toga, kao nepovjerljiva i nesigurna 
ličnost, meće se u listu ferdektera. pod oružničku pasku. Marica, 
koja je, na kraju krajeva, svemu kriva, ima se redarstveno šupirati 
u mjesto rodjenja, kao ženska nemoralnog ponašanja. Berberin Stevo koji je 
zadocnio pola sata da obrije gospodina predstojnika, ima biti — pošto je iz 
drugog kotara — isto tako šupiran kao skitnica bez zanimanja. 
I tako dalje. E 

Šta još moramo da kažemo ? Da je potjera ostala bez uspjeha, da su se 
oružnici vratili praznih šaka; da se Gospodin Vasilije Grković zavadio sa svojom 
gospodjom; — i da je, desetak dana poslije ovog tragičnog dogadjaja, gospodin 
predstojnik primio jedan akt, u kojemu su, na prvi pogled, njegove oči pročitale : 

Uhićen...u blizini Medka kod Gospića... Izposta- 
vilo se... eunuk (evnuh)... pobjegao iz Carigrada... 

1 ovdje se priča svršava. 


A. G. MATOŠ: SRODNOST 


Gjurgjic, sitan cvjetić, skroman, tih i fin, 
Dršće, strepi i zebe kao da je zima, 
Zvoni biele psalme sniežnim zvončićima 
Potajno kraj vrbe, gdje je stari mlin. 


Pramaljeća blagog ovaj rosni sin 
Najdraži je nama medju cvjetovima ; 
Boju i svježi miris sniega i mlieka ima, 
Nevin, biel i čist ko čedo, suza i krin. 


Višega života otkud slutnja ta 
Što je kao glazba budi miris cvieća? 
Gdje je tajna duše, koju gjurgjic zna? 


Iz gjurgjica diše naša tiha sreća: 
Miris tvoga bića, moja Ljubavi, 
Slavi drobni gjurgjic, cvjetić ubavi. 


DR. LUJO KNEZ VOJNOVIĆ: VICOMTE EUGENE- 
MELCHIOR DE VOGUE 


(1849.—1910.) 


»Putovi“ — ,Les Routes". Pod ovim natpisom još nam jednom 
preko groba progovara veliki i plemeniti pisac, koji je tolike duše ishranio svojim 
pogledima na svijet i na tajanstvene putove istorije. Najnovije je njegovo djelo 
posmrtno djelo,! sabrani članci, koje je taj plemeniti kavaljer stare francuske 
misli napisao po novinama i smotrama sve do malo nedjelja pred svoju naprasnu 
smrt. Popratio je ove članke njegov sadrug u Akademiji Comte d' Haussonville 
dirljivim pristupom, u kome je, nakon Lavedana, Girauda i mnogih drugih, 
nacrtao fizionomiju ovoga rijetkoga čovjeka kome savremena Francuska duguje 
toliko trenutaka odmora na poljanama najčistijega ideala ! Putovi! Ne samo 
oni znani, njegovi, kojima nas je vodio dvadeset i više godina od zagonetnoga 
Misira do rodnih i beskonačnih ravnica ruske zemlje, nego i oni — naročito 
oni — koji vode ,.na prostrane nebeske progaline, na istorijske dubine, gdje god 
može duh da naleti, rastvorivši krila put nadzemaljskih oblasti. 

I mi ćemo na ovim našim stranama, koje su malo srodne onome velikome sla- 
venskome moru o kome je tako rječito progovorio i tako duboko prorokovao, 
i mi ćemo malo da progovorimo o velikome pokojniku. Prijatna nam je dužnost 
da se odužimo tolikim opojnim časovima koje uživasmo u duševnom saobraćaju 
sa onom otmenom galskom pojavom, dužnost koju s nama dijeli i naš dvoimeni 


\ Les Routes— Prčface par le Comte d? Haussonville de 1! Acadćmie Francaise, Paris 
Bloud et Cie. 1910. in — 16. I—LXII; 1—260. 

narod. Jer ne smije da nam bude ravnodušno gašenje velikijeh duhova kojima, 
ako i suviše udaljeno, ako i ne svi, opet neki dio našega naroda duguje po koji 
tračak svoje misli. Kristali, od kojijeh će se neprimjetno stvoriti kulturno dno, 
na kome ćemo tek u budućnosti moći da gradimo velike i trajne gragjevine 
našega duha. 


* : * 

Izbrani taj cvijet francuske uljudbe, potomak stare vlasteoske kuće, Vogić 
bi u francuskoj književnosti ono nešto univerzalna i široko humanistična što 
naša isključivo školska naobrazba, u velikom dijelu našega naroda, ne može 
dobro da shvati. U jednome se čovjeku bjehu sastali istorik, romansijer, putopisac, 
esejista i pjesnik. U svakom zasebnom licu ovoga mnogostručnoga talenta na- 
lazimo izvijesni stepen savršenstva. I upravo ovog mnogostručnoga dara rađi, 
izbranim duhovima svih stepena i prelaza misli, od Taine-a do Haussonville-a, 
bješe Vogiić ne samo omiljen, nego i sa poštovanjem odvojen kao tipički pred- 
stavnik najljepšega napona njegove velike rase. Za savremenu Francusku i za 
buduću evropsku kulturu Vogiić će ostati ono, što je o njemu rekao Haussonville : 
»Jedan od najboljih pisaca, koji su proslavili francuski jezik, jedan od najple- 
menitijih ljudi, koje su savremenici ikad sreli i pozdravili na putu života.“ Za 
nas, rekosmo, naročito za onaj veliki dio naše inteligencije, koja jednako živi 
od kapitala sabranih po njemačko-školskim klupama, Vogiić-ova mnogostručnost 
i pjesnički dah koji provijava kroz njegove najozbiljnije stranice ostaće još za 
dugo vremena zagonetne. To dolazi otuda, što kod nas većim dijelom jednako 
vlada doktrinarna razdioba književnijeh grana u odvojene pregrade bez vaz- 
dušnih otvora i veza, razdioba, koje u životu u istini nema. Onaj čas što smo 
se riješili da prikažemo život, riješili smo se za vanredno krupan zadatak, da, 
predstavimo u beskonačnoj zapletenosti sva prerazličita lica toga života, sve 
Jakobove ljestve, koje zemlju vezuju s nebom. Tako istorija dolazi u dodir 
s poezijom, filozofija sa istorijom, roman sa filozofijom. A sve je to obavito 
tajanstvenim žamorom prirode, šumom prividno bešćutnijeh stvari, govorom 
mrtvijeh, predskazivanjem onoga što se krije u maglama dogagjaja i tankih 
atoma iz kojih je hod vijekova sazdan. Ovako shvataše Vogiić životi poziv pisca. 

Njegova je prva knjiga posvećena Istoku : Syrie, Palestin e, Mont- 
Athos (1875). Haussonville crta radosno iznenagjenje sa kojim pročita u 
Revue des Deux Mondes prvi Vogić-ov članak. ,,Osjetih odma, priča 
simpatični akademik, da nam se rodio prvak pisac i ovaj osjećaj bi zajednički 
svim dobrim sudijama moga svijeta... Kad članci izagjoše u obliku knjige 
pod gornjim natpisom, udivljenje bijaše sveopće za čovjeka čije je prezime sa 
dvojakim imenom bilo u oči toga dogagjaja svakome nepoznato.“ I zaista u 
ovoj prvoj knjizi cio nam se Vogiić prikazuje kao u zbijenoj slici. U opisivanju 
zemalja kojima od iskona hrle sve duše žedne dubokih senzacija i rješavanja 
presudnijeh zagonetaka, k zemljama kojima u francuskoj književnosti čarobno 
ime Chateaubrianda bješe udarilo kao žig uzimanja u posjed, mladi pisac objav- 
ljivaše sve izredne crte svoga sjajnoga i originalnoga uma: veliki način pisanja 
pun smjelih i blistavih metafora, dar Riječi, dar stvaranja izražaja koji pomla- 
gjivahu stare ideje, filozofski pogled na istoriju svijeta, radoznalost velike i 

sjajne moralne prirode koja traži ključ tolikim dirljivim problemima onoga svijeta, 

nešto ,,strasnoga a ujedno razočarnoga" što će od sada i unaprijed u dvojakom 

pravcu zamamno djejstvovati na čitaoca: osjećajem trošnosti i prolaznosti ži- 

vota, a žarkoga interesa za taj isti život kome će on, nalik na Pjesnika, prorokovati : 
le magnifiche sorti e progressive". (Foscolo). 

Malo za tijem, Vogić publikova o Istoku još znamenitiju knjigu: Histoires 
Orientales, u kojoj su sabrani članci koje napisa od 1877. do 1880. i koji se 
nikome ne mogu izbrisati s uma ko ih je samo jednom pročitao. U njima se megju 
ostalijem nalazi i ,,Posjeta misirskim Faraonima" — Chezles Pharaons —. 
Vogiić-a je Misir vazda vukao. Osim ovijeh stranica koje mogu da održe uporegjenje 
sa Pascalovim mislima, koje, u ostalome, mladi putnik čitaše kod samijeh pi- 
ramida, on je Misiru posvetio još i druge članke, naročito o Mariettu, predšas- 
niku Maspero-a kao upravitelja francuskijeh iskopina i muzeja u Luksoru, pa 
sve do pred kraj života u knjizi ,Les Routes" članak pod natpisom : Le 
Scarabće de Karnak. Njemu se činilo da je, protivno onome gledištu 
što će docnije zastupati Houston Stewart Chamberlain, domovina našega duha, 
prvi plemićski list naše kulture onaj Misir iz kojega je sam Bog pozvao bio 
Sina Svoga i pod čijim je prividnim politeizmom jedinstveno božje objavljenje 
tutnjilo još jasnije i bliže nego li u plamenima Sinaja. Svaka je vrsta u onom 
članku čisto remek-djelo. I dugo će se opet čekati u francuskoj i svjetskoj knji- 
ževnosti jedno mjesto kako je završetak te posjete francuskoga putnika. Pogled 
na onu prastaru civilizaciju punu simbola koji, kao flora na Nilu, prikriva prvi 
veliki monoteistički Credo čovječanstva, a kraj nje neki trošni šator felaha koji 
pomagaše kod iskopina u hladu hramova, na pustari, izmamiše Vogiić-u ove 
riječi : ,,Tada promislih da neko postoji za koga su ova starina i ovaj besko- 
načni prostor jednake ništavosti, koji ovoga prosjaka i Faraone, ovu krpu i / 
Piramide sudi na opću mjeru svoje vječnosti ; pa kad onaj čovjek jednom kretnjom 
ruke savi onaj komad platna oko svoje motke, rano u zoru, sjetih se da je Izaija 
prorok rekao : Terra auferetur quasi tabernaculum unius noctis — ove će: zemlje 
nestati kao šatora jedne noći". 

U istoj knjizi Vogić prvom stupa na ono polje na kome će se i najviše pro- 
slaviti. Tajnik poslanstva u Petrogradu, započe, kako nekada De Maistre, da 
se intenzivno zanima za rusku zemlju. Otuda imamo izredne mu studije o 
ruskoj istoriji: ,Od Vizantijeu Moskvu — putovanja jednoga 
ruskoga patriarhe; Pugačevljeva buna; Sin Petra Veli- 
koga, MazepaiSmrtKatarine ll. U ovim je studijama Vogić sjajno 
dokumentovao svoje vanredne sposobnosti za pisanje istorije : tačnu i svestranu 
dokumentaciju, kritički i psihološki osjećaj, slobodu suda, prostranost pogleda, 
jasnoću ekspozicije, slikovitost i polet stila. Treba li žaliti da se od ovog časa 
nije sasvim posvetio istorijskim naukama? Ne zaista. On je mnogobrojne strune 
kojima je nadarena bila njegova lira redom dirnuo sa nedostiživom silom na- 
dahnuća. Prerazlične prizore u prirodi i u društvu prikazao je onako kako ne 
bi bio to mogao učiniti strogi istorik u svome području. Da se Vogić isključivo 
posvetio dokumentarnom izazivanju prošlosti, ne bi bio evropsku književnost na- 
dario onom jednom knjigom kojom je odskočio u red otkrivača nepoznatijeh 
krajeva, u red preporoditelja književnosti ; — ako preporoditelj znači onaj koji 

uvodi nove elemente života, koji pomlagjuje zaspale ili iznurene sile u književnoj 
produkciji jednoga naroda. Pomenuli smo knjigu: ,Le Roman Russe", 
pod čijim glasovitim predgovorom stoji datum : Maj 1886. Malo se vremena 
prije Vogiić oženio bio sa ruskinjom, sestrom poznatoga gjenerala Anenkova. 
Hymen omen ! Ova je knjiga donijela piscu priznanje i blagodarnost poznijih 
saveznika koje je on, sa Anatolom Leroy-Beaulieu-om,! na duševnom polju naj- 
više i zbližio. Ruski je Roman jedan od najznačajnijih književnih dogagjaja 
druge polovice XIX. vijeka. Veliko djelo. trajne vrijednosti. Većega je značaja 
i za posljedice i za utjecaj na savremenike nego li Taine-ova glasovita En- 
gleska književnost ili ono djelo o Njemačkoj kojim gospogja de Stačl bješe Fran- 
cuzima teorijski otkrila filozofiju i književnost prekorajnskoga svijeta. Prohtjelo 
nam se da, nakon dvadeset i više godina, ponovno pročitamo od početka do 
kraja znamenitu knjigu, pak da o njoj sa svježim upečatcima u kratko progo- 
vorimo. 

Bože, kako je savršena arhitektura ove knjige, kako joj je elegantan, lo- 
gičan, jednostavan, a sjajan unutrašnji razmještaj! U redu duševnijeh tvore- 
vina rekli bismo produženje grčkoga hrama sa ljupkošću francuskoga stila Louis 
XV. U jednom pristupu — to bi bio peristil — i u šest poglavja — tri po tri 
raskošne dvornice — Vogiić nam je u dušu utisnuo tako jasnu sliku Rusije, 
društva i književnosti njene, da nam se ta vizija nikad više ne ote s pogleda. Onaj 
specifični francuski genij prostote, jasnoće, koncentracije, simetrije rijetko se 
kada objavio kako u ,,Ruskome Romanu". Ko hoće na polju književne kritike, 
na polju sveopće vulgarizacije zapletena predmeta, psihologije jedne narodne 
duše, da komparativno predstavi genij pojedinih evropskih kultura, podići će mu 
se ,,Ruski Roman'' da svjedoči za nenatkriljivu premoć francuskoga, da nam, 
kao kroz prečisti biljur, sakupi sve zrake jedne kulture, pa da je sintetično i 
pregledno predstavi, kao najklasičniji kakav paysage Poussinov ili Corotov. 

U predgovoru od pedeset i pet stranica Vogiić nas uvodi u rusku dušu 
u prirodu i razvoj modernoga romana, u uporednu studiju francuskoga, engleskoga 
i ruskoga realističnoga romana. U nekoliko značajnih fraza crta metodu kojom 
je radio, objašnjava potrebu asimilacije stranih književnosti. Sve je to rečeno 
sa proljetnom bistrinom i svježošću. Kao pred klasičnom sinfonijom osjećamo 
hod misli. Na pragu hrama stojimo opčinjeni — €blouis rekao bi neprevodivom 
riječi Francuz. Kako da u našemu jeziku nagjemo izraz za tu dvojaku senzaciju 
zablještenja i unutrašnjega zanosa izrečenu u francuskoj riječi: ćblouisse 
ment! Tako je na nas djejstvovao taj Avant-propos od pedeset i pet stra- 
nica, koji bi sam zaslužio da ga naši književnici neprekidno čitaju, pod uzglavjem 
drže i svaki put opet pročitaju prije nego li će da uzmu pero u ruke da napišu 
novelu ili roman. 

U šest je poglavja Vogiić pregledao cijelu rusku lijepu književnost od starca 
monaha Nestora dc Tolstoja, u njenim glavnim predstavnicima. Samo nabra- 
janje natpisa djeluje na našu maštu sugestivno : 1. Postanje — Srednji 
Vijek — Klasička Perijoda; 1. Romantizam — Puškini 
poezija; II. Realistična i naarodna reakcija — Gogol; 1V. 


1 Pisac glasovite knjige: LD Empire des Tsars et les Russes. Počela je 
izlaziti u Revue des Deux Mondes god. 1573. 

.Četrdesete godine" — Turgenjev; V. Religija patnje — 
Dostojevski; VI. Nihilizam i Misticizam — Tolstoj. Neko 
će zapitati: pa zar su naročito u romanu oličene nepoznate dubine ruske 
duše i ruske misli? ,,Mnogi će se začuditi, piše Vogić, da ja od romansijera 
ištem tajnu Rusije. Ali mi ćemo docnije vidjeti da su filozofija, istorija, rječitost 
katedre — ne dodajem tribine — rodovi koji ovoj mladoj književnosti nedostaju ; 
sve što bi se u drugim zemljama našlo pod ovim proizvoljnim etiketama, sve 
to u Rusiji ulazi u prostrane ograde poezije i romana. Dva oblika podesna za iz- 
lijevanje narodne misli, jedini oblici koji se podnošahu sa zahtjevima cenzure 
nekada nepodnosljive, pa i u dandanašnji vrlo sumnjičave. Ideje ne prohode 
nego preobučene u gipkim pleterima fikcije ; ali tamo prolaze sve ; pa se fik- 
Cija, te ih zakriljuje, uzdiže na stepen doktrinarne rasprave". U Ruskom se 
Romanu nalazi analiza ruske duše, povijest evolucije samoga ruskoga romana 
sa značajnim mu crtama i najzad profili onih četiri pet velikih pjesnika koji 
su ruskoj književnosti ujemčili veliko i trajno mjesto u evropskoj civilizaciji. 
Ova se tri elementa na svakoj stranici isprepliću sa takvom svježošću i plas- 
tičnošću misli i slika, sa takom iskrenošću i dubinom opservacije a finim, dobro- 
ćudnim taktom, da se svaka analiza o to sinfonično jedinstvo usudno mora da 
spotakne i da posrne. . 

Mi ćemo samo prvo i prvo reći, da nas je taj Francuz shvatio i ocrtao 
kako niko ni prije ni poslije njega. Ocrtao nas je sa puno pravičnosti i sa puno 
blage ironije. Pravije bi bilo da rečemo: ne nas nego Ruse. Ali su neke crte 
ruskoga haraktera nesumnjivo zajedničke svima nama Slavenima, ako ova riječ 
zaista nešto osobita znači, kako su mnoge crte zajedničke Germanima, Holan- 
gjanima i Skandinavcima. Neka se razmisli o onome mjestu gdje zabavlja našim 
»recenzijama" da su tako rijetko metodične, nepristrasne i široke. ,,U svim ,,re- 
cenzijama"', kako govore onamo dolje, koje ispunjaju novine, pravo je čudo 
kad sretnemo zlatnu sredinu izmegju suhoparnoga pregleda, pedantne profe- 
sorske rasprave i strastvenoga odvjetničkoga plaidoyera. Kriva je tome možda 
politika ; pod izgovorom estetskih. diskusija ne umuje se i ne bulazni se nego o 
njoj ; kako se ona ne smije da prikaže otvorena lica, uvuče se u književne teze 
i čini da ove odma zastrane.“ Ko ne bi u ovim odmjerenim riječima prepoznao 
cijelu našu kritiku? Ali sa otežavajućom okolnosti da se kod nas politika smije 
ukazati ,otvorena lica" dajbudi mnogo slobodnije nego li u Rusiji. Sterilnost 
Istočne Crkve kojoj, po riječima samijeh Rusa Bjelinskoga i Čaadajeva, nedo- 
staje snaga da uputi na plodonosni život ruski narod — promislite na Srbiju ! 
— preuranjena smrt ruskih pisaca, nelogičnosti vlada koje protiv volje vaspita- 
vaju u tugjini, o svom trošku, buduće mlade naprednjake — promislite na 
Crnu Goru ! — Ko ne sreta i po našim ulicama mlada čovjeka ,,načitana, me- 
lankolična, bogata u idejama a siromašna u djelima, koji se neprekidno ,,sprema 
da radi, koga muči nekakav ideal javnoga dobra, velikodušan ali neizvijesan?"? 
Metnimo malo manje načitanosti i malo manje melankolije, nije li ovaj Rus 
mnogo nalik na našega čovjeka? A sa kakvom finom ironijom Vogić šiba naše 
— opet nam se izmakla pridjevna zamjenica — slavenofilske aspiracije i ras- 
prave ! ,,Patriotička religija vrijedna svakoga poštovanja — reći će veliki pisac — 
ali ova religija, sva puna otajstava, hez odregjenih dogmata, izmiče se po 


710 


samoj svojoj suštini izjašnjavanju i polemici: u nju se vjeruje ili ne vjeruje i 
to je sve. Pogrješka je slavofila u tome što su dvadeset i pet godina_mrčili 
čitava brda artije da rezonuju o jednom osjećaju.'' Ali specifično je rusko : vi- 
soka, vrlo visoka, moralna tendencija svakoga ruskoga ispitivanja bolova i bijeda. 
nemoćnoga čovječanstva, evangjeoska Charitas kojom je prožeta sva književnost 
onoga naroda i kojom odvaja od škole Flaubert-a i Stendhal-a, a sreta se sa. 
engleskim ispitačima duše (Dickens, Thackeray, ali naročito George Eliot), po- 
stepena omraza kojom ruski pisci progone čovječju misao, elementi budistički 
koji se nalaze kod Rusa, kada n. pr. Dostojevski, a, poslije njega, Tolstoj sve. 
svoje simpatije posvećuje ,,idiotima'', siromašnima umom, a koji su ujedno tako: 
bogati u trpljenju. Zašto su ovi ruski idealisti tako žestoki dušmani misli, onoga što: 
Vogiić zove: ,,la plćnitude de la vie?" Jer smatraju za.osnovnu istinu da ko 
živi, radi, misli, taj radi nerazrješivo neko djelo, ispremiješano sa dobrim i sa 
zlim ; kogod djeluje stvara i razoruje u isti mah, osvaja mjesto nekoga ili ne- 
česa drugoga. Dakle ne misliti, ne djejstvovati znači poništiti ovaj fatalitet, pro- 
dukciju zla pored dobra, pa kako ih zlo jače dira od dobra, oni se uteku u zaton 
ništavila, oni se dive idioti, neutralnome, bezradnome biću i prave ga sveti- 
teljem ; ne čini odista ništa dobra, ali ne čini ni zla ; usljed toga po njihovoj 
pesimističkoj koncepciji svijeta, on je bolji. Ali harakter, moralne sposobnosti 
nihilista djeluju, govori nam Vogiić, jače na narod nego li njihove doktrine.. 
»Ljudi sve to manje traže ideja, sve su to skeptičniji prema programima ; sve 
su rjegji oni te vjeruju u apsolutnu dobrotu doktrina ; što ih opčinjuje, to je 
harakter, čak i onda kada ragja zlo, jer se u njemu objavljuje ono jedinstvo: 
volje i zapovjedi u kome leži prva potreba svakoga ljudskoga udruženja. Čovjek 
je rogjeni sluga svake jake volje koja mimo njega progje." Mi smo naveli ova. 
dva mjesta da se vidi sa koliko jasnoće, sa koliko duboka razumijevanja, a sa. 
koliko ljubavi — jer bez ljubavi neka se o produktima duše niko ne drzne pi- 
sati ! — Vogiić hvata rusku dušu, otvara je i, sa onim istim milosrgjem ruskijeh 
pisaca, analizuje njezine kucaje. La compassion — smilovanje ili, da tač- 
nije rečemo, saučešće u bolovima duše, odvojeno od nečistijeh elemenata, že- 
ženo na plamenu evangjelja — to je posljednja velika i nova riječ koju pro- 
nose u književnosti veliki Rusi. Odista ne toliko nova da je ne bi Srednji Vijek 
bio uznio na najuzvišeniji stepen u licu ,,Asiškoga siromaška'' i njegovih dru- 
gova. Ali dosta nova, kad promislimo koliko je živinske brutalnosti i bezbožne 
radoznalosti prekrililo zemlju nakon onoga proljeća u talijanskoj Umbriji ; ko- 
liko se baš naročito roman, ta anketa o duši, provrgnuo bio kao u neko pro- 
gonjenje nevoljnika kojima, pored njihovijeh nesreća, nugjaše im još i hladno 
otkrivanje njihovijeh golotinja. Kada govori o Tolstoju, koji tada bješe već na- 
pisao svoja dva besmrtna romana, a, uzprkos zaklinjanju Turgenjeva, da se 
»veliki pisac ruske zemlje vrati književnim radovima" bješe zaplovio u magle 
nihilizma i pseudoevangjeoske nauke, Vogiić. kretnjom ruke, rastvara nam 
dubinu koja ruski roman odvaja od francuskoga. ,,Za marjonetama koje se na. 
njegov mig kreću, ne vidim siromašnu mu čovječju ruku, nego nešto tajan- 
stvena i strašno velika, svagda prisutni sjen beskonačnosti. 

Što nedostaje ruskome romanu? ,,Mjera i univerzalitet" odgovara Vogiić.. 
Mjera biva vještina vladanja svojim mislima, izbiranja, podregjivanja, konden- 

sacije, u nekoliko bljesaka, cijele svjetlosti koju te misli sadržavaju ; univerza- 
litet biva sposobnost gledanja na život u njegovoj cjelovitosti, predstavljanja 
svih njegovih harmoničkih objavljenja. Nedostajanje ova dva žiga genija, čini 
. te Vogiić oklijeva da izusti konačni sud o ruskom romanu i da ne izgovori riječ 
genij nego pod onom jakom rezervom. Nije li i to velika nauka skromnosti 
ne samo za veliki slavenski narod nego i za mnogo manje narode, a mnogo 
uobraženije ? 

Što bismo mogli još reći da ne pregjemo uske granice ovoga In me- 
moriam? Da spomenemo opis Dostojevskovoga sprovoda, psihologiju Gogola 
i Turgenjeva i kako je Vogiić od najmanjega sporednoga dogagjaja kadar da 
izvuče moćnim udarom krila neprekidno talasanje senzacija ? Podsjetićemo či- 
taoce na pristup ocjeni Turgenjeva. Malo riječi, ali koliko iznenagjenja za suho- 
parne kritičare ! 


,,»Ima neznatnijeh stvari, šara, žamora koji se dugo zadržavaju u cku ili uhu i konačno sagju 
u dušu. Jedne ljetne večeri, na maloruskom nekom stajištu, mijenjahu mi konje. Zatražih vode 
od poštareve kćeri, male ukrajinske seljakinje koja nošaše ljupku nošnju svoga mjesta i igraše 
se sa starim srebrnim rubljom koji joj o viatu višaše na jednoj vrpci. Ona pogje da mi donese pola 
ispunjen krčag i kako mi lijevaše vode, vrpca udari o čašu, srebrni rubalj sagje niz rub stakla: 
odjeknu bistar zvuk, tako sladak, a tako pun ! Djevojčica se, sretna, nasmije i pokuša da ponovi 
zvuk za svoju zabavu : ja se udaljih i čujah još uvijek bisernu glazbenu ljestvicu koja dugo umi- 
Taše, kao triler slavulja, sama u snu ruske večeri, nad zaćutalom zemljom. 

Često sam se, čitajući Turgenjevljeve stranice, sjetio zvuka onoga kristala te bješe dodiinuo 
srebrni dragulj“.! 

Hoćemo li pomenuti onaj romon riječi sa kojima je Vogić opisao frazu u 
Turgenjeva ? 

,,Turgenjevljeva fraza teče, troma i požudna, kao površina velikijeh ruskijeh rijeka pod 
šumama, koje se zadocnjuju, pune zvukova, izmedju ševara, krcate plutajućih cvjetova, pro- 
nošenijeh gnijezda, zablugjelijeh miomirisa, sa svijetlim razgalinama, sa dugim odražajima ne- 
besa i mjesta i kao iznenada ponovno izgubljene u hladovima. Ova se fraza zadržava da sve uhvati, 
zujenje pčele, doziv noćne ptice, dah koji proćarlija, pogladi i progje. Ona prelijeva najprolaznije 
akorde velikijeh orgulja prirode sa beskonačnim sredstvima ruske klavijature, sa gipkim pridjevima, 
sa onomatopejam1, sa riječima koje je megjusobno sljubila pjesnikova mašta“? 


Treba da se s ovom čarobnom knjigom rastanemo. Jednako nam zvuči i 
titra pred očima dirljivi njegov pozdrav ruskoj zemlji :* ,,Ako je na nju plug 
utisnuo samo po koju brazdu, čovječja ruka nije bar poništila Stvoriteljev trag. 
Ona čuva zamamu velikijeh sjeta, najveću možda, jer najsretniji od nas u naj- 
boljem dijelu duše svoje plače za ne znam kojom izgubljenom stvari koju nije 
nikada poznao. Zemlja nova, razpuštena i nejasna, kako djeca joj sazdana na 
njenu sliku i priliku, kako srce im i govor ; ona ne priča čudne pripovijesti 
starijeh zemalja : ona ima za svaku riječ melankolični plač, kako bol. kako mu- 
zika, kako more." | 

A mi ne možemo da primijetimo bez bola da se još niko nije našao da kod 
nas prevede ,,Ruski Roman'"'. Ovakav bi prevod bio škola ukusa, škola gragjenja 
knjiga, visoka nauka našim piscima, daleko i daleko više nego li tolike naduvene 


1 Le Roman Russe, sedmo izd. 1906., 147. 


* Ibid. 157. 
3 [bid. 347. 

i suhoparne kompilacije sa kojima, pod izgovorom lažne originalnosti, same sebe: 
zavarajući, ne osvajamo niti jedno novo utvrgjenje u mučnom probijanju k pravoj. 
kulturi. Naši lovci , najnovijih" knjiga. sa ,,najmodernijim' mislima, neka se pri- 
mire, odvraća li ih od toga datum knjige, prvom publikovane o tragu dvadeset i 
četiri godine. Ruski je Roman knjiga koja će ostati trajno svježa. Moći će analiza 
dublje raščlaniti ruske pisce, moći će se progovoriti o ruskoj književnosti ,,znan- 
stvenije", .,sistematičnije'' i kako se sve ove metode zovu, koje često prikrivaju 
nedostajanje prave originalnosti i prava poleta. Vogiić-ova će psiholcško-etnička 
anketa ostati kao nadahnuti sud o ruskoj duši dajbudi kako se ona nama na Za- 
padu prikazuje, a to je ono možda o čem je i ona sama sobom na čistu. 

Mi ćemo preletiti preko Vogiić-a sjajnoga i sugestivnoga esejistu. Imali 
bi suviše predmeta da dodirnemo, a ne bi nikad mogli uhvatiti miomiris koji se iz. 
tih njegovih eseja izdvaja. Imajući neko melankolično vjerovanje u utjecaj proš- 
losti na sadašnjost, ritersku vjeru u Boga udruženu sa vjerom u napredak, umje- 
renost pri najsmjelijoj fantaziji — po čemu je opet ostao vjeran velikoj klasičkoj, 
predaji francuskoga genija — a posvuda pjesnik, oživljavajući sva bića, sve 0os- 
jećaje. sve strasti čarobnom šibikom svoje harmonične fraze, o svemu je progo- 
vorio sa auktoritetom i sa poznavanjem stvari. O Rimu (A prčs une visite 
au Vatican i Affaires de Rome) o društvenoj funkciji rata, o fran- 
cuskoj revoluciji, o njenom stogodišnjem bilansu (Remarques sur P Ex- 
position du Centenaire), o velikim likovima prošlosti i sadašnjosti, o: 
pojavama u kolonizaciji Afrike — kroz koju se nadaše ojačanju Francuske, a možda 
objavljenju novoga velikoga spasitelja društva — pa čak i o lanjskim Reimskim 
aviatorskim pokušajima, o svemu je taj neiscrpni izazivalacmisliislika 
izrekao podesnu riječ u podesnom obliku. Sjećamo se n. pr. jedne njegove stra- 
nice o Gambetti koju čitasmo u setećentističkom miru jedne sobe kod pok. djako- 
vačkoga vladike god. 1889. i koju, po tome, pročitasmo samome velikome vladici. 
Nijedan savremeni istorik, ni Pierre de la Gorce ni Gabriel Hanotaux, nije suštinu 
čara Gambettijeve ličnosti ocrtao sa većim nadahnućem kako Vogiić pred Bon- 
nat-ovim potretom velikoga tribuna plebis. Vogiić-ov sud o čovjeku koji je ,.za 
jedan trenutak u ruci držao srce Francuske i nije očajao'', mora da predobije pri- 
stanak i onoga kome osnivalac treće Republike nije prirasao srcu. 

Preostaje nam da progovorimo dvije riječi o Vogiić-u romansijeru. 

U poodmaklim godinama, izmegju god. 1897. i 1903., Vogić, koji je za kratko 
vrijeme okušao bio sve gorčine sterilne parlamentarne karijere, napisa tri romana : 
Jean d Agrčve, Les morts qui parlenti Le maitre dela 
mer. Graf d' Haussonville sa puno razloga primjećuje da je Vogiić-ovo objavljenje 
u ruhu romansijera, za doba, prilike i spremu njegovu, možda jedinstven slučaj 
u književnoj istoriji. Taine je odista i sam pokušao ovaj književni oblik psiholo- 
gije i sa uspjehom, kako nam svjedoči njegov žalibog fragmentarni roman 
Etienne Ma yran. Ali njegovo djelo, pak _Florentinov Dominique i 
Constant-ov A dol p he izolovani su slučajevi. Pa ni jedan od njih nije dostigao 
topline, sjaja, zanimljivosti Vogiić-ovih romana. I tim ne ćemo da rečemo da 
je pisac ,,Ruskog Romana" drug jednome Daudet-u ili Maupassant-u. Njemu 
često nedostaje ono nešto što obilježava velike romansijere Balzacova porijetla : 
plastičnost i živost lica. spretnost u izragjivanju teme, stručnjački dar duševne 

analize, u kratko ono isto što u , Ruskom Romanu' sam postavljaše kao vr- 
hovni cilj ove visoke književne vrste — u nas tako, na žalost, neobragjene : 
univerzalitet u promatranju života. Ali pored ovih nekih nedostataka, koji se 
mahom smiju pripisati njegovoj nerazragjenoj spremi u ovoj vrsti književnosti, 
koliko vrlina! Jean d Agrčve je sušta poezija i ljubav. Epos, razdijeljen 
u četiri pjevanja: Zora, Podne, Suton, Noć. Pred ,,Podnevom'' rekao nam je 
sa Dantom što će da nam priča : ,,Ufam da ću o njoj reći što ni o jednoj još 
nije nikad rečeno". Ove jeriječiizVita Novaiodržao. ,Jean d Agrčv e" 
je kao dnevnik jednoga čovjeka i jedne žene. On, pomorski oficir, ona, neka 
nesretno udata poluruskinja polufrancuskinja. Na nekom ratnom brodu kod 
Hyčresa ona upozna njega, upravo prinudi admirala da joj d' Agrčva predstavi. 
I od onoga se trenutka izmegju ovo dvoje razvi strasna ljubav, kojoj pozor- 
nica bješe ostrvce u provensalskom arhipelagu nazvatom les Ilesd' Or. 
Nešto kako naš Lopud ili Šipan. Kruti udes razdvoji ovo dvoje za uvijek. On 
pogje u žuto more sa eskadrom i poginu u okršaju sa Tonkincima, dok ona 
još prije njega, ne stigavši ga na vrijeme iz Rusije, gdje se bijaše riješila prve 
veze, predstavi se od teške boljetice liječeći kolerične. Ona leže u grob na onome 
ostrvcu gdje se tako žarko ljubljahu. Jean d? Agrčva spuste u more, daleko 
od premile Jelene. Od ove divne knjige, koja je jedna neprekidno obnovljena 
himna dvaju zaljubljenih duša, zadržaćemo samo jedno : ostrvce Port-Cros nalik 
je, rekli smo, na naše kakvo ostrvce Elafitsko kraj Gruža ili na naš Lokrum. 
Vogiić je pjesnik onoga ostrva i onoga mora. Ima opisa u kojima čujemo vrijenje 
našijeh bora, vidimo baršunaste sjene našijeh čempresa i pijemo miomiris _mrče i 
pjev krjesova o podne pred beskonačnom pozlaćenom modrinom neba. Zato nam je 
tako naročito mio dnevnik fregatnoga poručnika d' Agrdva. Jer što je nego Du- 
brovnik, u junskom plamenu, ova slika : ,,Sa zenita sa kojega ponosito stupaše, 
ognjeni gospodar prosipaše čar na svijetla i tamna mjesta, na hridi, na gore i 
nepomične bore ; ruzmarini i česvine dimijahu k njemu iz svijeh svojijeh cvje- 
tova, mirisi uzlažahu u zujenju teškijeh živinica.?" Ili : ,,Plamen ovijeh junskijeh 


podneva goraše naše hridi, podmećaše požar smolama šuma ; vrele mirodije ka- | 


dijahu miomirisima njezine noge koje tromo stupahu milim šetnjicama. More 
odbijaše samu vatru očima pohljepnim đa svaku sliku zarobe ; na večernjim 
protegnućima prirode, željasmo umirati !'' Takve su slike Lokrumskijeh dana koje 
čuvamo u zabitnim uspomenama daleke mladosti. I prevrnite opet koju stranicu, 
naći ćete sliku od Lopuda — velikijeh dolina ispunjenijeh borima strmoglavljenim 
k onome moru koje pjesnik nazivlje : lijepa modra granica jednog rgjavog svijeta ! 
I koliko puta, čitajući Jean d' Agrčva, pa sjećajući se nekijeh stranica u Dau- 
deta (Le Phare des Sanguinaires; — što bi se o našem svjetioniku 
Glavatu kraj Lastova moglo pisati !) ili one žarke, grčke opise mora u d* Annun- 
zijevim NovelledellaPescarailiu knjizi Alcione (galeb) u Laudi 
del Mare, pomišljasmo na tolike zamamne ljepote posute po onom našem 
klasičnome moru i koje leže od zore do sutona zaboravljene, gotovo neobragjene 
bez slikara i bez pjesnika ! 

U Les Morts qui parlent (Glas mrtvijeh) Vogiič iznosi ne samo 
žestoku satiru parlamentarnoga života pod trećom Republikom, nego i Leit- 
motiv svega svoga rada: plodonosna, a od moderne demokracije prezrena, 


"14 


istina da smo nerazdvojni in ra dice od naše prošlosti, da su ljudi i društva 
pod utjecajem zakona nasljedstva (atavizma) i da je ona glasovita rečenica 
rimsko-francuskoga prava: ,le mort saisit le vif“ zaista ne samo fizio- 
loški nego i društveni fakt. U ljubavi zastupnika Flzeara Bayonne k ruskoj 
kneginji Dariji Veragin, pa sudanskoga oficira Petra Andarrana k svojoj rodici 
Mariji i najzad u peripetijama Petrova brata zastupnika Jakova Andarrana, 
Vogič nam postepeno prikazuje djejstvo ovog osnovnoga zakona našega bića. 
Mrtvi govore u braći Andarran, potomcima seljaka i vojnika, punijem ponosa 
i ideala, mrtvi govore u Markizu Kermaheuc-u, starome gosparu, i u Cornilu 
Lalouz-u, u kome se bore stari seljaci koji se Boga i pakla bojahu sa posljednjim 
generacijama prevratnijeh racijonalista, neprijatelja popova. Mrtvi govore u ži- 
dovskom socijalisti Elzearu Bayonnu, u onoj smjesi mističnoga sanjarenja i 
opore gramzljivosti koje je naslijedio od dalekijeh otaca proroka i trgovaca. 
Po Vogiič-ovom mišljenju — u tome mu je učitelj bio glavom Hipolit Taine — 
rastrojstvo savremene Francuske polazi otuda, što je hor drevnijeh pokoljenja 
u nesuglasju sa najskorijim mrtvima, što se živi ne upravljaju glasovima te 
izviru iz nezapamćenijih dubina istorije, nego ih zavodi kratki žamor mrtvijeh 
koji su i sami prekinuli bili veze sa svojim pregjima. 

Junak Gospodara mora! je Amerikanac, veliki bogataš, kome se 
prohtjelo da zavlada svim oceanima pomoću trusta svijeh pomorskijeh društava 
na svijetu. On je simbol novca, toga najvećega božanstva sadašnjega vre- 
mena. Ali mu se suprojstavlja junački francuski oficir koji prezire zlato i koji 
je od svojijeh pregja naslijedio kavaljerski krstaški duh časti, discipline i duž- 
nosti. ,Ova dva čovjeka, piše Vogič, prikazivahu tragički dvoboj dvije rase, 
dva mentaliteta. Obojica težahu na osvojenje svijeta, jedan zlatom, da ga sve 
to više sabere, drugi mačem da razvije zastavu i da se njom opoji u snovima 


prošle slave“. 


sk 
* * 


Sa ova tri romana Vogič dokrajči velike radove svoga života. Pisao je 
gotovo do posljednjega časa, dok mu iznenada, u šezdesetijem godinama, ,,crni 
drvar“ — le noir blcheron — ne reče da stane, kako par godina prije bješe 
rekao onome drugome velikome i plemenitome piscu Ferdinandu Brunetičre-u, 
za čiji spomenik sam Vogič bješe napisao dirljiv poziv. Ako je pisao članke o 
prerazličnim problemima našijeh dana, neka unutrašnja sjeta prikova ga te mu 
ne dade da obogati još kakim velikim djelom francusku književnost. Ostade 
optimista sve do kraja. O tome svjedoče mnoge stranice njegovijeh ,Putova“. 
Ali taj plemeniti duh, u kome, kao u skupocjenoj ,,crkve staklenici“, goraše bijeli 
i mirni plamen, plamen čistoće i neustrašivosti, visoka rodoljubja i proročkoga 
pogleda na svijet, mogaše ipak vidjeti koliko je hod moderne demokracije udaljen 
od njegovijeh visokijeh koncepcija o životu i o zadatcima narodne duše. Pod 
njegovom iskrenom vjerom u demokraciju i nehote tutnji nedostajanje povje- 


! Ovaj roman izlazi sada u prevodu u beogradskom listu ,,Trgovinski Glasnik“, kojim 
upravlja naš dobro poznati državnik dubrovčanin Jovan Gjaja. Čudan je prevod natpisa : 
»»Kraljfmor4“, kad ,,Mattre“ znači ,,Gospodar“, a ,,m»r“ je u singularu ! Ovo je, u koliko nam 
je poznato, jedino Vogiić-ovo djelo do sad prevedeno na naš jezik !! 

renja. Optimizam mu graniči na svojevoljnu obmanu. Onaj ,,Les morts qui par- 
lent““ kao da neprekidno oko njega oblijeće. Jednom je sam o sebi, pod imenom 
Silvanus, napisao ove riječi: ,,Ima li veće muke nego li plutati u praznini vre- 
mena, sa jednom polovicom svoje duše zarobljenom u prošlosti, a drugom po- 
lovicom nošenom k budućnosti. To je nalik na one noćne tjeskobe kad je more 
grubo, kad je svjetionik ostavljen: Ike nestao, a ne vide se još signali luke kojoj 
hrli brod.“ Kao i veliki mu učitelj Taine, kao drug mu i prijatelj Brunetičre, 
pero mu često blugjaše po stazama sjete. Melankolija svijeh velikijeh duhova. Mi 
je, djeca ove bolne tranzicije, razumijemo više nego li serafično veselje Asiš- 
koga svetitelja. Malo je kome dato posmjehom na ustima proći kroz dušmanske 
Sile koje nas odasvud pašu. Ali njegova je sjeta, kako i kod onih drugih njemu 
srodnih umova, još i druge vrste: pogled na obijesno društvo koje ruši naj- 
intimnija božanstva srca, koje sebe sve to više odvaja od podzemnijeh izvora nad 
kojima je sazdano, koje stvara neprelazne bezdane izmegju sinova iste zemlje, 
trajna i neizgladiva nesporazumljenja. 

»nNema savremene skupne radnje koja bi više poticala na razmišljanje nego 
li je Voguič-ova — piše prijatelj mu d' Haussonville — radi množine pitanja 
koja je on pokrenuo i pozvao nas da ih rješavamo u potpunoj dobromislenosti 
njegove duše." Biće nam dozvoljeno nadodati : i nema radova koji bi poučniji 
ni korisniji bili našoj jednoobraznoj kulturnoj klasi. Pa kad bismo se ukazali 
dostojni i kadri da se koristimo proizvodima FEugčne-Melchiora de Vogiič-a, kao 
i drugijeh velikijeh predstavnika vodilaca evropske civilizacije, za naše skromnije 
narodne zadatke, ne bi oni živjeli i umirali u radu i mislima isključivo za svoje 
velike otadžbine. ' 


DR. DRAGUTIN PROHASKA : PACIFIK BIZZA 
NEŠTO O PRETHISTORIJI BIBLIOTEKE GARANJIN-FANFONJA U XVIII. VIJEKU 


Kupnjom biblioteke Garanjin-Fanfonje oživjela je uspomena u nas o spljet- 
skomu nadbiskupu Ivanu Luci Garanjinu (1765.—1783.). Obitelj Fanfonja naslije- 
dila je njegovu biblioteku, u kojoj ima rijetkih književnih i historičkih spomenika. 
Ta ostavština nadbiskupova diže mu u kulturnoj našoj historiji značenje, pa mu se 
ističu i druge zasluge : da je bio mecena Farlatijev, branič glagolice i oduševljen 
rodoljub. Kad se ovo spominje, historička pravda traži, da se sjetimo i prethodnika 
Garanjinova spljetskoga nadbiskupa Pacifika Bizze (umro 1756.), koji je prav- 
osnivač Garanjinove biblioteke i začetnik onome radu, što se Garanjinu upisuje 
u zasluge. Pacifik Bizza je najviše uz Farlatija radio oko djela Illyricum sacrum 
i on je onaj, koji je uz spljetsko osnovao još jedno drugo glagolsko sjemenište u 
Omišu-Priku, osim toga dao, je prevoditi propovijedi i nauk kršćanski za puk 
i potaknuo Antuna Kačića, trogirskoga biskupa da napiše Bogoslovje diloredno. 
Ovako znatan rad nadbiskupov ostao je samo zato zaboravljen, jer on sam ni- 
kada nije izišao na javu kao književnik, nego su se drugi služili njegovim mislima 
i znanjem. Kako je on suvremenik i Andrije Kačića, čiji nam Razgovor ugodni u 
svome postanku još nije objašnjen, dobiva Pacifik Bizza za historika još više čara. 

Rad nadbiskupa Pacifika pada u jedno doba, kad je ,,prosvjeta'' postala 1o- 
zinkon državnom. Apsolutističke vlade XVIII. vijeka (Fridrik Veliki, Marija 
Terezija, Katarina II.) uzeše u svoj program odgoj naroda i prosvjetu. Tenden- 
cija te prosvjete bila je i ta, da se narodi uvjeri o velikoj koristi apsolutističkoga 
režima, koji da je najbolji oblik, što vodi blagostanju i usrećivanju narodnom. 
Neki službeni patriotizam zavladao je u višemu kleru i činovništvu, koji se oči- 
tovao u ekonomskom i u povijesnom radu. U nas je rodio pojavama kao što su 
Baltazar Krčelić, Antun Reljković i na prijelazu vijeka Maksimilijan Vrhovac. 
No Pacifik Bizza nije vidio državne inicijative. Na domaku Rima i pod vladom 
mletačkom njegov prosvjetni rad za narod hrvatski nije bio od onoga službenoga 
značaja. Njegovi viši se doista nijesu brinuli za prosvjetu dalmatinskoga puka. 
Ali duh vremena, duh prosvjete razgorio se u njegovom srcu još za mladih dana 
i On je tražio načina, kako da se narodu iznese historija njegova. I našao je put 
k cilju. S prosvjetnim radom države natjecao se i red isusovački, on je zasnovao 
enciklopedička djela o crkvenoj historiji. Bolandisti u Nizozemskoj izdavaju Acta 
Sanctorum. I Pacifik Bizza obraća se Isusovcima ne bi li oni uzeli u svoj program 
takodjer ilirsku crkvu. 1 doista je uspio. Isusovac Filip Riceputi načinio je nacrt 
za Historiju Ilirske crkve i davao je valjda osnove, po kojima se ima pribirati 
gradja. Pacifik Bizza bio je oprezan što je predao taj rad Isusovcima, iskustvo 
ga je na to nukalo. Pred njime se odigrala tragedija jednoga od njegovih zem- 
ljaka, koji je prvi pokušao da prosvjetnim oružjem otme Dalmatince pogubnon e 
mletačkome gospodstvu. Bijaše to Filip Grabovac, za kojega vele, da je u svome 
»Cvitu razgovora naroda iliričkoga'' ukorio svoje zemljake što se povode za mle- 
tačkom lacmanskom nošnjom, za tudjim običajima, prikazavši im ujedno nešto iz 
slavne i nezavisne prošlosti hrvatske. Filipa Grabovca vrgoše u mletačke uze, on 
izidje doduše iz veleizdajničke tamnice, ali slomljen i bolestan te umre naskoro. 
Dogodjaj s Grabovcem dirnuo je sigurno Pacifika i on je s oprezom stao izvoditi 
svoje rodoljubne namjere. Evo predajem riječ njegovome suvremeniku Jero- 
limu Filipoviću, koji nam i svjedoči, da je Pacifik začetnik historijskom istra- 
živanju ilirske crkve. Filipović posvećuje svoje djelce: ,,Pripovidanje nauka 
krstjanskoga' Mleci 1750. nadbiskupu Pacifiku Bizziu, i to kao ,,plemiću istoga 
naroda'', pa veli: ,,...očito poznadoh, kolika je pomlja i nastojanje tvoje za 
prosvitljenje Naroda Iliričkoga i Jezika, i koju još od mladih godišta u sebi imao 
si i pokazivao. Puti oni, koje po mnogih mistih i kraljevstvih s trudom velikim 
i mučnošću za sabrati pisma stara, poštenja i slave ovoga naroda ukazujuća, 
učinio si, svidoci su istiniti, kojim se pametan protiviti ne može. Što pako bi, 
kad ji skupi ? Kud se toliki trudi okrenuše ? E nisu zaludni bili, ne, jer premda 
posli, kako s tvojim bdenjem još i složena i upisana biše, a nenavidost vrimena 
hotijaše u zaboravljenje zabačena, znao si naći način i za uzdržati i za priuzet 
ji. Nisi neumio i Prisvetomu ocu Pristolja Isukrstova Posidniku Benediktu XIV. 
prikazati svaka, jer i on svoju oblast privisoku u to uloži i premda pribdeći ga 
u ovomu, nek ovako rečem, probudio si ga. Znao si takojer s umitnim načinom 
i zavezujućim i one ljubeznivo pridobiti, kojim općeni trud iz početka još bio 
je s Tobom zajedno, da ga priuzmu, i na svitlost dadu (što na skoro čekamo) 
kako i čine S neizrečenim nastojanjem. Nije li ovo živi razlog i uzrok, da 
ne samo Dalmacija, da li vas narod ilirički životom zadužen ti ostane, koji 

oživit učinio Si njihovu obsinutu i polumrtvu slavu, i da do nebesa uzdiže 
tvoje fale —?" | 

Illyricum sacrum počeo je izilaziti godinu dana iza Filipovićevih riječi. Iz pred- 
govora Farlatijeva može se vidjeti, da je zasluga Bizze za ovo djelo doista tolika, 
koliko ju Filipović ističe. Farlati naziva Pacifika Bizzu ,,drugim ocem i piscen:" 
toga djela — ,,veluti parentem alterum et auctorem'', pa objašnjuje ovaj naziv 
ovako : ,,a koliko si uložio truda i posla da pripraviš Historiju Ilirsku o tome imam 
domaće svjedoke — mnoge spomenike, prepisane tvojom rukom, u kojima si sabrao 
odabranu gradju historije ilirske, ne plašeći se ni putovanja, ni poslova, ni ika- 
kovih tegoba" (Praefatio, p. XIII). Sve do treće knjige nadzirao je i suradjivao 
vrijedni nadbiskup u tome poslu. On se brinuo za sve. ,,Znao je da pothvatu 
pribavi naklonost i milost svete stolice, i pomoć odličnih muževa. Češće je molio 
i prituživao se obraćajući se na generala našega reda (isusovačkog) i na podlo- 
žena predsjedništva njegova, da ulože i ugled svoj i sva sredstva svoja neka se 
dovrši ovo djelo". Već u trećoj knjizi opisuje Farlati život i smrt svojega veli- 
koga mecene. Pacifik Bizza nije doživio, da vidi svršetak tomu djelu. Piše Far- 
lati u nekrologu o njemu, kako mu je često kazivao nadbiskup, da su mu samo 
dvije želje na srcu : jedno su seminari (glagolski u Spljetu i Omišu) a drugo Illy- 
ricum sacrum". Da se djelo što prije dovede kraju, mnogo se nadbiskup trudio, 
da nadje Farlatiju pomoćnika, ali u tome kao da nije uspio. (Illyr. sacr. III, 564). 
Nema sumnje, da je Pacifik Bizza i svoja dva nasljednika koja proizlaze iz nje- 
gova klera, nadbiskupe Nikolu Dinarića i iza njega Ivana luku Garanjina, odgajao 
za to, da mu rad oko historije ne ostane uzaludan ,,teško bi podnosio", veli Far- 
lati, pa da mu poslije toliho godina rada propane trud i ulje.“ Jer nevjerojatnom 
žudnjom gorio je da prosvijetli svoj narod i svoju domovinu, čiju slavnu prošlost 
smatraše vrijednom i časnom da se kakogod iznese na javu i pouku njegovim 
zemljacima". (Ibid III, 564.).| 

Ali u tome kao da je imao za života najmanje sreće. Filip Riceputi bavio se 
doduše osnovom da napiše uz ,,svetu““ povijest Ilirikuma takodjer ,,profanu'" — 
ako dostane vremena. Ali čini se da je mletačkim podanicima za to nedostajalo 
i odvažnosti. Primjer Filipa Grabovca bio je suviše poučan. A ipak ideja Pacifika 
Bizze nije ostala zakopana, ona se razgorjela u srcu jednoga priprostoga ali i po- 
nositoga makarskoga plemića, koji je kao franjevac pogodio oblik, a kao mletački 
plemić duh, u kojemu valja u onim prilikama govoriti o ilirskoj povijesti. Taj 
plemić-franjevac nije nitko drugi nego — Andrija Kačić Miošić. Nema 
sumnje, da je nadbiskup i njega poticao na rad oko ilirske povijesti, šta više 
nama se čini, kao da će biti on onaj, koji ga je poslao, da obidje tobože kao vizi- 
tator reda Bosnu i Hercegovinu, pa da odavle donese sve, što nadje o narodnoj 
prošlosti. Jer vidimo, gdje se Kačić skita od Skadra do Zadra od Mostara do 
Kotora pa pribire ,,karte s pečatom od vladalaca utvrdjene'', da proslavi junake. 
Ali nije ni on mislio da izdade svoje knjižice, nego se to dogodilo protiv njegove 
volje. Opći je interes bio probudjen i prijatelji mu oteše knjigu te ju izdadoše. 
Godine 1756, one iste, kad je Pacifik Bizza preminuo, izidje prvo izdanje Kači- 
ćeva ,,Razgovora ugodnoga za narod slovinski" (isporedi o tome izdanju Š. Urlić, 
Kačićev ,,Razgovor ugodni" od g. 1756. Nastavni Vjesnik XV, 27.). Istom u 
drugome izdanju Kačić je iznio sav svoj historički materijal i kako mi se čini 

baš pod utjecajem onoga rada što ga je pripravljao za Illyricum sacrum, jer evo 
što veli ,,pripoljubljenom štiocu" : ,,Ne nahodeći se u mojim knjižicam od kralja, 
bana i vitezova slovinskih mnogo stvari i lipi dogodjaji, koji se prija, a niki i 
posli porogjenja Gospodinova zgodiše u državam slovinskim, zato, mojiljubeznivi 
štioče, rečene knjižice prištampajem s pristavkom starih kralja, cesaraA, 
pap4i mnogih svetih od našega slovinskoga naroda". Evo 
u potonjim riječima cijeli Illyricum sacrum, ali Kačić tome sadržaju još na- 
dodaje, ono što u Farlatijevomu djelu nema, jer on nastavlja načetu riječ 
ovako: ,snadometkom takogjer mnogih pisama od bana i starih ugarskih, 
mletačkih i slovinskih vitezova... a to ja sve sam pomnjivo izvadio iz knjiga 
latinskih, talijanskih i hrvatskih, iz različitih pisama, karata, diploma, dukala, ate- 
stata, davorija, i svidočba staraca, redovnika i svitovnjaka*'. 


Evo tako nam se ukazuje Kačićeva pojava srasla s onim pokretom, što ga je 
pokrenuo Pacifik Bizza, sabirajući za povijest naroda iliričkoga nistoričku gradju. 
Kačić više ne lebdi izvan svojega vremena u duhu romantičkom kao osamljeni 
pojav rodoljublja i ljubavi prema narodnoj pjesmi, nego stoji čvrsto na svome 
tlu izrastavši iz svih onih težnja i prilika, koje ga okružiše. (O tome vidi opširnije 
u mojemu članku u Školskom Vjesniku Sarajevo 1909.) Kačićeva tendencija bila 
je još posve u duhu prosvijetljena apsolutizma i feudalnoga plemstva 18. vijeka, 
on je nada sve uznosio privedroga dužda i sve one koji su se u njegovoj službi od- 
likovali, a narod je prosvjetljivao u tome smislu prosvijetljena apsolutizma t. j. 
da se pokori gospodi i da zahvaljuje na blagodati primljene od mletačke uprave. 
To se u duši Kačićevoj divno slagalo sa plamnom ljubavi za veliko i slavno 
slovinstvo. 

Evo tako nam se ukazuju dvije najveće književne pojave u našoj književ- 
nosti XVIII. vijeka Illyricum sacrum i Razgovor u nekoj logičnoj vezi, a kao ne- 
vidljivi i nepoznati duh, koji je pokrenuo ta djela i posredovao medju njima javlja 
nam se Pacifik Bizza, skromni onaj radnik, što je sav svoj život predao zadaći 
da ,oživi obsinutu i polumrtvu slavu naroda iliričkoga''. 


* 


Ivan Luka Garanjin bijaše tek epigon tome mužu, on je naslijedio rukopisni 
materijal Farlatijev, a s njime ono, što je sabrao Pacifik Bizza. Kad nam stigne 
biblioteka Garanjin-Fanfonja u Zagreb, moći će se još točnije odrediti njezina 
historija. Ne smijemo očekivati, da je u njoj sačuvano sve, što je Pacifik Bizza 
sa rodoljubnim svojim klerom skupio, najmanji dio će od toga do nas doći. Sam 
Pacifik Bizza davao je svoj materijal u tudjinu, Riceputiju, koji je radio u Pa- 
dovi i Mlecima. Kad je Filip Riceputi prvi put nakupio obilnu historičku gradju 
u Dalmaciji pošao je s njom u Rim. a odavle u Padovu. A da je Pacifik Bizza 
slao i Farlatiju svoj materijal, izilazi iz riječi Farlatijevih : Numquam Diplomata, 
Inscriptiones, aliaque antiquitatis Dalmaticae monumenta conquirere, ac 
mihi transmittere intermisit, quibus rerum Illyricarum copiam et ma- 
teriam augeret. (Illyr. sacr. III. 564.) 

Ivana Luku Garanjina ide zasluga, da nam je sačuvao ostatke toga zname- 
nitog materijala. 


BRANKO LAZAREVIĆ': BORISAV STANKOVIĆ (Nastavak) 


V. 


Ko je do sada pažljivo posmatrao razvijanja Stankovićevog talenta (Stari 
Dani, Božji Ljudi, Koštana i tako dalje) mogao je, po tome što je 
on stalno tapkao u mestu, i po tome što je vranjske ljude i prilike gledao samo 
na jedan način i davao im samo jedan izgled, — mogao je, kažem, da zaključi 
da je Borisav Stanković otpevao celu svoju pesmu. Ali, — kod velikih talenata 
to je ali tako često! — došla je jedna njegova knjiga koja je zbunila sve 
one koji su mislili da je Stankovićev talenat dao svoj najdalji domet : došla je 
Nečista Krv o kojoj se tako mnogo govori u književnim krugovima. N e- 
čista Kr v kazuje da on još nije dao sve što ima da da ; njom on otvara drugu 
epoku svoga rada : epoku radova od veće vrednosti, dubljega zahvata, i većega 
zamaha. Nečista Krv, iz tih razloga, zaslužuje da se o njoj govori zasebno. 

Nečista Krv ima svoj problem i, naravno, svoju istoriju kojom se spro- 
vodi ovaj problem. Problem je ovaj: Sofka, glavna junakinja, ima od predaka 
nasledjenu nečistu i raspusnu krv koja je — to je istorija — dovodi do 
halucinacije i hipertrofije strasti. Problem je, što nas samo može da raduje, 
i ako je to odlika romana koji je preživeo svoje doba, — problem je onoga za- 
maha i one prirode kakav je u Brijeovom Načeti, u Zolinom ciklusu romana 
Istorija Jedne Porodice pod Drugim Carstvom, kakav 
je, donekle u drugom slučaju, u Strindbergovoj Gospogjici Juliji, i či- 
tavom nizu stranih romansijera starijega datuma. 1, ne samo da je u tom po- 
gledu blizak toj malo zastareloj školi, nego, to naročito važi za prvi deo romana, 
i metodom svojom. Jer, i Stanković, kao i teoretičar Eksperimentalnog 
Romana, kao i ,,doktor socijalnih nauka", i cela ta škola, uzima analitički 
i eksperimentalan metod kad, kao kakav istražni sudija po aktima, prevrće po 
Sofkinim pretcima, i prati nju u njima ; kad, sprovodeći Sofkinu ,nečistu krv" 
kroz razne situacije, praveći se ravnodušan, ispituje što se sve kod nje zbiva u 
danoj situaciji ; kad, najzad, prisustvuje pandemonijumu strasti, pod kojim se 
Sofka, kao na vatri, pali i sagoreva. Samo, kad je nesvesno uzeo taj metod koji 
nije nimalo u skladu s njegovim talentom i, naročito, zanatskom stranom toga 
metoda, Stanković nije bio svestan posla koga se laća. Jer, Stanković je sve 
drugo samo ne, u književnom smislu, ćrudit. Problem, da sad tu primedbu 
samo pomenemo, nije svuda dobro sproveden, nije svuda ni konzekventno spro- 
veden, nije uvek ni dokazivan ni dokazan, niti je, najzađ, završen sa smislom. 

Da dokaže, da se vratimo romanu, da je istorija te već abnormalne strasti 
Sofkine nešto što je moralo doći, Stanković je, kao što rekoh, upotrebivši stari 
naturalistički metod, sišao do Sofkinog pradede i prababe i, odavde, jedno za 
drugim, kroz celu njenu porodicu, da potraži izvore te tako demonske žudi. 
Tako je, još Jana, Sofkina prababa, prekoračavala patrijarhalni kapidžik i pa- 
trijarhalne naravi sa nekim učiteljem Nukomčom, a deda Kavarola po čitave je 
noći provodio sa čočezima i cigankama ne brinući se mnogo što njegova žena, 
dok on gleda čočeke kako se gibaju, ne gubi vreme sa umobolnim mu bratom ; 
»Čal'k Naza", rodjena sestra Sofkinog dede, tri puta je od kuće bežala, ali, 
ne "u manastir, već pravce u život i orgiju ; drugi jedan iz porodice oženio se 


720 


nekom sasvim bliskom rodjakom što tako kvari krv, i slabi je ; Sofkine matere 
otac bio je ,,večito bolešljiv i slep" ; Rista, ,,tetin' njen, bio je umobolan, a nekoj 
iz porodice deca se radjala uvek u ranama. Cela porodica, po samome piscu, 
ovako izgleda : ,,A sada, sve gore i gore. Toliko umobolnih, uzetih, toliko radjanje 
dece sa otvorenim ranama, umiranje u najboljim godinama, večito dolaženje 
čuvenih ećima, lekara, babica, toliko bajanje, posipanje raznim vodama, vodjenje 
kod vračara po razvalinama, po zapisima i drugim lekovitim mestima po oko- 
lini !..." To je, u glavnom, istorija mavritanski tople Sofkine krvi. I ova, ovako 
smešana krv, izlazi na pozornicu da, iz situacije u situaciju, pokazuje raznolika 
vrenja svoje strasti. To nasledje, i, sigurno, njene neke čisto lične osobine, tumačee 
njenu toplu i strašću usijanu put, i razbludne i svetle oči. Ta nečista krv je 
od Sofke stvorila mučenicu i sveticu žudi i strasti, i cela Nečista Krv, 
od prve do poslednje strane, i nije ništa drugo do istorija jedne devojke koja je 
stvorena da živi život u svoj nagoti svojoj. Sofku, neki dalji i manje izrazitiji 
varijetet Strindbergove Julije, i sam šum i bat muških koraka ,,golicavo trza 
i slatko uvija", a od muškog pogleda ,,krv joj se u glavu penje" ; jagodice su joj 
»Stalno vrele a tanke usnice stisnute" ; nju stalno obuzima ono njeno : snaga joj 
zatreperi, navre trzajima, put čisto počne :da puca i, u tom trenutku, ona se 
predaje ,,najtajnijim, najsladjim, najludjim željama, čežnjama i strastima", kad 
nastane ,,stiskanje, lomljenje snage, do dna duše upijanje jedno u drugo". 

Stanković je, od svih naših pripovedača najjači, kao što smo rekli, kad 
ima da prikaže ženu pod strašću. U tom je slučaju on sposoban da da zapa- 
žanja kakva daju samo oni veliki talenti koji se radjaju jednom ili dva puta 
u jednom veku. Otuda, lako je moći pogoditi da jedna njegova knjiga u kojoj 
je dana samo istorija jedne žene od strasti, mora da kipti trouvaille-ima, 
nijansama, efektima i zapažanjima svih mogućih vrsta. Jedna je scena, jedna od 
onih u kojoj pisci traže ,,iglu u naviljku sena'', već pomenuta : to je ona scena 
izmedju Vanka i nemaka, za koju mi držimo da je najlepša i najizrazitija scena 
koja je ikada ispala ispod pera srpskog pripovedača. Tako je isto dobro na- 
djena i psihološki vrlo tačna scena kad Sofku goni otac da se uda, i ako to 
nije prilika za nju. Izvanredna je, takodje, ma da razvučena i nesimetrična, 
ona scena u amamu, egzotična, istočnjačka i raznobojna i, jedno za drugim, 
prisna, strasna i čežnjiva, sevdaliska i raskalašna, raspuštena. Iz te scene parenja 
u amamu po teškerama, evo nekoliko opisa i zapažanja koji su najkarakteri- 
stičniji: ,,I, zaista, uskoro to i bi. Žene su oko nje još ležale i parile se, ali 
devojka već poleže. Ne mogu više da izdrže ležanje i toplotu. Počeše opet po 
kurnama, oko čepova, i opet po pločama, izvaljujući se jedna drugoj u krilo, 
da se pljuskaju. A iz krajnjih teških kupova, gde se od pare nisu mogle da vide, 
počeše glasno da pevaju tad novu pesmu : 

Žali, diko, i ja ću žaliti... 

. ,Gotovo sama, poklopljena ničke, opkoljena parom, vodom, pesmom, 
osećala je kako je para guši, kako zajedno sa parom guta reči tih pesama. A 
oni udarci tokmaka na vratima od Ciganki, koje su, poslužujući, svaki čas ulazile 
i izlazile, kao maljevi je guraju po glavi i u mozgu joj ostaju. A pesma, zvuk 
glasova sve jači, sve bešnji?... ,,Sofka se diže. Osećala je da neće moći izdr- 
žati, da će pući. I, kada udje u onu svoju odsljenu kurnu i kad oseti da se 

iza nje spusti zastor, ona, držeći se za glavu, čisto pade do česme i grunu u 
plač"... ,Od pare, toplote, rasparene i omekšane do kostiju, da izlude od 
besa, pevale su. Amam bruji?... ,,Grleći se, ugurivajući se u Simkino krilo, 
u njena sparuškana nedra, plakala je, vila se Sofka obezumljena. Njeno sasvim 
razvijeno, kao od mramora rezano, raskošno telo, izmijeno, okupano, blještelo 
je i prelevalo se u lepoti i punoći''... ,,Opet se ceo amam ispuni mirisom njihnih 
čistih, okupanih i strastnih tela. Iz samog amama, kurne, jednako je ovamo na 
mahove, kako bi se vrata otvorila, dopirala para i toplota, i to tako jasno na 
mahove pahtala, da je izgledalo čisto kao nečiji uzdah, kao od onih tamo mra- 
mornih ploča, koje kao da žale za njihnim lepim telima, koja su do sada po njima 
ležala..." Iz ovoga opisa se već vidi njegov naročiti dar da razvije, da razluči, 
da uoči, da da samo ono što je karakteristično i što je glavno u onome na što 
se gleda, njegov dar da probere i istakne, da nadje i u običnom samo ono što je 
tako strano oku mediokriteta, da nadje ono što je najmanje vidljivo a što je, 
ipak, najkarakterističnije po predmet koji se prikazuje. Sem ovog gornjeg opisa, 
da u ovoj glavi damo samo one opise koji se odnose na ženu, ima još jedan 
koji je naročito karakterističan i nadjen : to je ona sardanapalski divlja scena 
kad, po tradicionalnom običaju, posle svadbe, čiča Marko hoće Sofki u sobu ; 
kao i scena u kojoj je opisana strast Markova prema Sofki. Marko, posle dva dana 
gošćenja na svadbi svoga sina, i pošto je već kao raspet na krstu od strasti, 
hoće da vodi Sofku u sobu da joj pokaže sve bogastvo koje joj sada pred 
noge polaže. Ona, kao kakva sultanija, ide za njim, i on joj redom pokazuje 
naslagane darove i drugo bogastvo“. 

,— Eto, evo, kćeri, sve je tvoje. Otvori i uzmi. I sve... Ti ćeš od njega ključ 
imati. Ti šta hoćeš, kome hoćeš, kako hoćeš, čuvaj, daj, rasipaj... Sve je tvoje. 

»,— Znam, znam, tato. 

»,— Ali jedno samo, Sofke, Sofke. — I Sofka oseti neki njegov drugi glas, 
u kome nije bilo : ni ,,kćeri", ni ,,čedo", već samo: Sofka. I to tako strasno, 
ludo, da se Sofki vrat, vratne žile od takvoga njegovoga glasa ukočiše, i sva 
ona poče da trne"... ,,Ali tada klonu. Oseti kako iz one njegove ruke pojuri u 
nju i čisto je preseče tako jaka vrelina, i, sa njom, tako neko čudno, nikada do 
tada neosećano osećanje. Na užas oseti kako joj se ispod njegove ruke odjednom, 
Silom, protiv njene volje, poče polovina da uvija, i prsa joj, kao živa, tako uzdr- 
htaše i poleteše. Ču samo kako Marko, čisto bežeći iz sobe od nje, tamo medj 
Svojima, sa nekom strašnom nasladom, slutnjom, nadom, kao lud viče i zapoveda : 

— ,Kapiju bre zatvarajte, kapiju zamandaljujte, da niko, niko... Ah! Ah!" 

Sve te scene ovako putske strasti — njih ima čitav niz u književnom 
delu Borislava Stankovića — sSvakada su ovako maupassanski strasne, ako 
ne maupassanski izradjene i zaokružene. Od naših novijih pripovedača Svet. 
Corović i Petar Kočić su prikazivali takvu ženu, ali, ni prvi ni drugi sa toliko 
daha i detalja koliko B. Stanković. Dajući te divlje scene strasti on se, vrlo 
često, popeo do onih stupnjeva do kojih je Zola došao, u svom Radu, dajući 
Ragia i Fernandu: Sofka s Vankom, Sofka u amamu, Sofka sama sa sobom 
kad se, kao Fernanda, isteže i uvija po krevetu sa svojom nezadovoljenom 
željom ; došao, velim, u tom pogledu i uzev razmeru, do jednoga Zole ili Mau- 
passanta, a to mnogo znači. (Nastavit će se.) 

MILAN MARJANOVIĆ: KAZALIŠNA CENZURA 


U zadnje su doba javile dnevne novine, da su nekoje originalne hrvatske 
drame po cenzuri zabranjene, a medju njima jedna drama, što ju je zasnovao 
i djelomice izradio pok. Kranjčević i jedna napisana od Mila Mistre. A znamo, 
da leži kod cenzure i tamo se ,,vjetri'' još nekoliko originalnih drama. A dotle po- 
staje kazališni naš originalni repertoar sve rjedji, sve pustiji tako, da za ovu se- 
zonu nemamo niti četvrt tuceta originalnih drama najavljeno. 

Kad sam nedavno u ,,Savremeniku" pisao o našoj novijoj literaturi, nijesam 
navlastice spominjao drame, govoreći kako bi se imala sadržajno da obogati su- 
jetima iz savremenog našeg života naša knjiga. Ali ovom zgodom treba da ipak 
k tom pitanju nešto napomenem. Oni ljudi (rijetki dakako), koji su imali u zadnje 
vrijeme zgode, da prate rukopisnu literaturu, naročito dramatsku literaturu, znadu 
i vide veoma dobro, da prigovore, koje sam u onim člancima stavio našoj noveli, 
ne bih mogao s onoliko prava da primijenim drami. A to s dva razloga : jedan je 
taj, što je cenzura za drame daleko strožija, dok za novele skoro da je i nema. 
Drugi je razlog taj, štoono nešto naših dramatičara, što ih imamo ili, što bi ih 
mogli da imamo, ipak rado zahvaća u naš realni život, pokazuju volje da u nj za- 
grabe, ili bi bar rado da ga uzmu polaznom točkom svome radu. 

Imademo nekoliko drama, koje su i aktualne i iz naših prilika izrasle. ima- 
demo ih još više takovih — koje medjutim nijesu još napisane i moguće da ne će 
nikad ni biti napisane. Je li čudo da je tako ? Zar da se pisac dramatičar muči sa 
teškom i dugotrajnom dramatskom obradbom jednoga sujeta za to, da svoj rad 
ne vidi nikada na daskama, pa bio i najbolje kvalitete? Da se muči za to, da na- 
piše tek za knjigu i štampu jednu dramu? Zar mu se ne bi, ako već hoće da neki 
sujet štampa, bolje isplatilo da ga s manje muke obradi u obliku novele ? Za cijelo. 
Ali prilike, koje ga sile da napusti dramatsku obradbu su tako mizerne, da ga uopće 
mine volja, da daje drugi oblik već u zametku dramatski zamišljenoj radnji. 1 
rezultat je taj, da ne piše ni drame niti novele. | 

Naša kazališna cenzura je ostala tvrda. Ona hladna srca uništava svaki po- 
kušaj originalne socijalne drame, svaki pokušaj uspjeha domaće drame, svaki 
pokušaj udomaćenja drame na našem kazalištu. Upravo bi bilo nepojmljivo, kad 
ne bi bilo birokratski, kako može ista vlada, koja daje tolike hiljade za kazalište 
i tvrdi da ih daje u prvom redu za uzdržanje drame, u tu svrhu, da se razvije do- 
maća drama, kako ta ista vlada daje svojim organima slobodu, da tako nemilo- 
srdno harače po oskudnom polju domaće dramatike. Prava je ironija, kada sabor 
votira subvencije za kazalište i hrvatsku dramu, a nema shvaćanja za značenje 
naše ubitačne kazališne cenzure. A upravo je nemoralno, kada ista vlada raspisuje 
nagrade za najbolje domaće prikazivano djelo, dok istodobno dozvoljava svojim 
cenzorima, da najbolja i po predmetu i sastavu za uspjeh najpodesnija djela na- 
prosto ne pripuštaju na prikazivanje. A ovaj sistem postaje krvava nepravda, 
kada se pripušta daleko veća sloboda stranim, prevedenim dramama nego li 
domaćim i upravo goni domaći autor sa praga domaćega kazališta, kao da mu 
se hoće reći: eto vidiš, da si tudjinac i da pišeš u tudjem jeziku i o tudjim 
prilikama, lijepo bi prolazio, pa bi imao i tu nadu, da bi ti se radovi pripuštali 
i na naše kazalište. 

Za velika pitanja su naši ljudi veoma dobro raspoloženi, ali za važnost na 
oko malih pitanja nemaju razumijevanja ni oni, koji se inače pokazuju kao oso- 
biti prijatelji hrvatske drame. U saboru smo čuli mnogo puta kod rasprave pi- 
tanja, da li je važnija drama ili opera, krasnih govora u prilog drami, ali nikad 
se pitanje cenzure nije uzelo ozbiljnije u pretres. Ovo pitanje, koje igra u cijeloj 
stvari najvažniju i najosudniju ulogu, zanemaruje i nar. predstavništvo i ista vlada, 
jer prepušta cenzuru ljudima nepozvanim, ljudima, koji ne shvaćaju koliku ne- 
pravdu i koliku štetu nanose hrvatskoj knjizi, hrvatskom kazalištu, hrvatskom 
obrazu sa svojom birokratskom, hladnokrvnom crvenom olovkom : oni ni u snu 
ne misle, da svaki njihov potez crvene olovke po originalnom rukopisu reže, kr- 
vari, ubija volju, dušu, srce, literarni život domaćega autora, domaće knjige, do- 
maćega kazališta. Ne shvaćaju, kao ni onaj bogatunov sin, koji je na tužbe oglad- 
njele sirote da nema kruha za djecu, pitao majku : a za što ne jedu slatkiša? 

Naša cenzura ne dozvoljava, da se sa pozornice u domaćem komadu čuje 
ma i aluzija na izbore, na birokraciju, na činovništvo, na moral, vjeru, na sve- 
ćenstvo itd. A molim vas, o čemu da onda piše hrvatski autor? Ta zadnjih je go- 
dina skoro sav naš društveni život, sav naš najzanimljiviji dramski materijal tako 
usko protkan pitanjima i zgodama, koje su ili političke ili su s politikom u uskoj 
svezi ; sav se kreće u krugovima društva, koje je ili birokratsko ili je s birokra- 
cijom u dodiru ; u krugovima, koji stoje u bilo kakovom odnosu sa pitanjima kul- 
turnih borba, sa promjenama raznih vlada, režima, sistema, da je upravo i ne- 
moguće mimoići sva ta pitanja, sve te slojeve, sve te zgode, koje nam se same 
od sebe namiću i stvaraju ne samo pozadinu dramatskim radnjama, nego su u 
najviše slučajeva baš ishodištem i movensom najdramatičnijim ili najkomičnijim 
sujetima. Ako sve te predmete, pitanja i dodire isključimo, onda doista nije mo- 
guća u Hrvatskoj socijalna drama iz savremenoga života. Ako ne smije Kranj- 
čević opisati, kako jedan šef ureda izrabljuje sposobnosti svojih namještenika, 
ako se u drugoj drami drugog autora ni nuzgredno i bez ikakove dalnje tendencije 
ne smije riječ ,,izbori ni spomenuti, ako se, osim u najidealnijoj formi, ne smije 
donijeti na pozornicu svećenika, ako se ne smije opisati kako birokrata jedan žive 
i kakov mu je privatni život, onda ne znamo, za što ne bi i puk i radnik i trgovac 
i svaki stalež i svaki čovjek imao isto pravo, da zabrani dramatičaru da obra- 
djuje ono, što tom staležu nije ugodno. Onda je najbolje zatvoriti kazalište, jer 
nije pristojno varati kulturni svijet opsjenom, da je u nas bolje nego li u Rusiji 
ili u Turskoj — za starog režima. Hrvatski će autor bar znati, da uopće ne 
smije pisati drame, koja se dogadja u Hrvatskoj u novije vrijeme, pak se ne će 
badava ni truditi. 

Kad se autor prilagodjuje tim prilikama, pak piše, kako je to u nešto ranije 
doba bivalo, ili historičke komade ili blijede tobože salonske komedije sa fran- 
cuskim imenima i kozmopolitskim idejama, ali domaćom nesalonštinom i do- 
maćom bezidejnošću, onda s pravom kažemo. da je to falsificiranje natpisa ,.ori- 
ginalni hrvatski komad?. Onda se ne trebamo čuditi, ako bude publika radije 
išla da sluša bolji, svježiji francuski ili koji drugi original naše domaće loše ko- 
pije. No ako želimo, da se naša drama udomaći u našem kazalištu, da uhvati korijen 
u našoj publici, da ju ona shvati, da ju zavoli, da osjeti potrebu za njom, tada 
“ne preostaje drugo, nego da pišemo aktualne i doista naše komade. iz našeg 


724 


života, naših prilika i neprilika, da iznosimo slobodom trageda ili komičara ili 
simboliste ono, što je našoj publici blisko. 

Kad bismo imali (a dokaz je ono par drama, koje smo imali) takovih drama 
i takovih predstava, išla bi publika i na našu dramu, kako ide n. pr. pariška ili 
talijanska na svoju. Ali te talijanske, francuske itd. drame nijesu ni onda bez aktu- 
alnosti i sveze sa najdnevnijim pitanjima, kad se nama, koji smo iz daleka, pri- 
činjaju kao proste lakrdije ili klasične tragedije. Najveći kazališni uspjeh su od 
uvijek imali oni komadi, koji su bilo u kojoj formi aludirali na dnevne dogadjaje 
i prilike, koji su bili jednom riječi aktualni. No ako se našoj drami upravo princi- 
pijelno brani, da u bilo kojem pogledu bude i postane aktualnom i sa savremenim 
našim prilikama svezanom, onda joj se brani da uopće uspije, a kad se uza sve to, 
tobož u svrhu razvoja hrvatske drame, daju u kazališne svrhe, tolike hiljade, onda 
se počinja mistifikacija doista nedozvoljiva, jer se troši narodni novac baš protiv 
one svrhe, za koju je votiran. 

Priznat ću, uzev za bazu postojeća naša službena shvaćanja. da kazalište 
i nije politička govornica i da nije agitaciona sala. Ali drugo je braniti strančarske 
agitacione tirade, a drugo je gušiti svaki trag socijalne analize i kritike. Ne treba, 
da dramatičar govori o politici, izborima, crkvi, svećenstvu ili birokraciji kao 
političar, kao agitator, kao čovjek dnevne borbe, ali mu braniti da uopće ne smije 
sve to ni spominjati, ni dirati, ni vidjeti, da ne smije pojave iz tih područja ni kao 
literat, ni kao komičar, psiholog, tragičar, analitičar iznositi i obradjivati, to je ono, 
što boli i ubija hrvatskoga autora. Boli ga, jer vidi, da njemu nije sa dasaka do- 
zvoljeno, da kao objektivan proučavalac i artist, dira ono, o čemu smije da u 
dnevnom listu, koji imade daleko širu publiku od kazališnoga pisca, političar i 
strančar viče, grdi, da ma i klevetom i batinom ,,raspravlja". Ubija ga pak za to, 
jer ga čini robom, eunuhom, jer mu cenzura otima životnu podlogu, jer siše krv 
iz njegovih sujeta, radova i lica. 

Kad bi zvani faktori u saboru i na vladi o svim tim stvarima samo malko 
promislili, kad bi se ma i na čas stavili u položaj jednog hrvatskog dramatičara, 
kome je do uspjeha i do ozbiljnosti svoje zadaće, dali bi cenzuri veću važnost time, 
da bi je učinili ozbiljnijom, da bi je dali u pozvanije ruke, da bi je riješili biro- 
kratizma, i da bi za cenzore udesili takav normativ, po kojem bi bio humaniji 
i razložitiji cenzorov rt crvene olovke. 


A. M.: IZLOŽBE 


Ne da se poreći, da su današnje izložbe u velikoj većini sajmovi. Rijetko 
kada imadu samo reprezentativnu ili odgojnu svrhu. Ponajčešće nastoji se kod 
izložbi većega stila ovo sve troje spojiti, ako to ikako narav samih izložaka do- 
pušta. Narodi, koji često priredjuju izložbe, hoće da njima ili upozore na vi- 
sinu stupnja kulture ili da pazare. Mi smo imali u posljednje vrijeme nekoliko 
izložbi, koje su trebale poslužiti i jednoj i drugoj svrsi. Najviše pozornosti svratio 
je na sebe jesenski Zagrebački Zbor. To je jedna od onakovih izložbi, koje bi tre- 
balo da nadomjeste sajam. Naš je zbor udešen prema njemačkim zborovima 

(Messe), koji su nekad u velike cvali, ali su uvedenjem željeznica zamrli, dok 
ih nijesu počeli opet umjetnim načinom pridizati. Za vrijeme prije uvedenja že- 
ljeznica imalo je smisla na stanovite dane svesti na jedno mjesto sve proizvode, 
ali i surovine u svrhu trgovine. Ondje bi se onda sastali trgovci i producenti su- 
rovina ili gotove robe, da trguju. Ali otkada su uvedene željeznice, pak je saobraćaj 
izmedju onih, koji tvore i koji troše u velike olakšan, od onda zborovi izgu- 
biše pravo značenje. Jedino se još održaše u krajevima, koji su bogati poje- 
dinim vrstama surovina i druge robe, a ne obiluju željeznicama, ni drugim pri- 
kladnim prometnim sredstvima. 

U nas ne ima obilja željeznica, ali na žalost ni obilja surovina ili koje druge 
robe, koju bismo u velike producirali, pa tako se ne će moći ni zborovi razviti 
do visokog stupnja. Ali za to ipak nije naš jesenski Zagrebački Zbor na odmet, 
dok pada na dane velikoga godišnjega sajma. Imat će dašto vazda samo lokalni 
karakter, ali opet će moći poslužiti povećanju prometa, a i tomu, da se koji novi 
producent uvede ili stari ,.rehabilitira'. Treba samo požaliti, što i ovakovom 
zboru kakav mi možemo imati, nije dan barem u čemu (izuzam ćevapčića i ražnjica) 
neki zasebni, hrvatski karakter, nego je to upravo onakav zbor, kakav bi mogao 
biti u Hanoveru, Monakovu ili Niirnbergu. Izložbeni dio toga zbora nije onako 
pravo uspio, kako bi se bilo moglo učiniti i s malim sredstvima. Izložilo se svašta 
bez sistema, bez osnove. Niti su zastupane najbolje tvrtke, niti su zastupani poje- 
dini krajevi, pojedine vrsti, nego od svega po malo. A moglo bi se navrnuti iz- 
ložbe zbora u neki pravac, tako, da bi svake godine bila izložena izvjesna grupa 
proizvodnje s posvema odredjenom osnovom. Ovogodišnja tipografska izložba 
najbolji je primjer, da se to može učiniti. Ali dašto bolje nego što je tipo- 
grafska izložba. Pruža se za to lijepa prilika time, što su na onom prostoru 
dvije velike školske zgrade, koje bi bilo lahko svake godine preudesiti u izlož- 
bene prostorije. 

Tipografska izložba dosta je interesantna tek je trebala biti bolje aranžirana, 
tako da bi pružila preglednu sliku razvitka štampe i ostalih obrta, koji su s njom 
u uskoj vezi, u nas, od prvih početaka do danas. Prikazati razvitak knjige ovamo 
od vremena dok su ju pisali u samostanima s kićenim inicijalima, pa preko prvih 
početaka knjigotiskarskoga obrta kod nas za vrijeme protestantizma (Nedelišće) 
pa sve do danas, bio bi zahvalan i kud i kamo vredniji posao, nego pokazati, kako 
štampa tiskanice koja tiskara u Djakovu. Virju ili Vinkovcima. To može biti od 
koristi samo za mještane, ako ustrebaju nekoliko tiskanica za račune, trgovačka 
pisma ili slično, a ne će da to dadu štampati gdje drugdje, nego upravo kod kuće. 
Mali tabelarni prikaz S nekoliko uzoraka slova i vinjeta, sve skupa na prostoru 
od nekoliko kvadratnih decimetara, bilo bi dovoljno, da se pokaže koliko malih 
tiskara imademo i što i kako one produciraju. Trebalo je više pažnje posvetiti 
knjigoveštvu i drugim obrtničkim i umjetničko-obrtničkim granama, koje stoje 
u vezi sa knjigotiskarstvom. Bila je stoga dobra zamisao prirediti u isto doba 
i izložbu proizvoda knjigotiskarskoga obrta. Ali je šteta, da je taj odio tako ne- 
potpun i nedostatan. Nedostaju neke radione, a one, koje su izložile, učiniše to 
(izuzam jedne) tako nepregledno, tako bez sistema da se čovjek mora čuditi. 

Dašto mnogo je tomu krivo i to, što je prostor bio omedjen. Treba stoga u 
buduće izložiti ns mnogo različitih stvari, koje nijesu medjusobno ni u kakovoj 

vezi (pokućstvo, namještaj ljekarne i darovi članovima streljačkoga društva i 
modeli aeroplana !) nego stvari, koje sačinjavaju jednu grupu. Da je bila cijela 
zgrada pučke škole opredijeljena samo za tipografsku izložbu, odnosno za izložbu, 
koja je trebala da prikaže knjigu u njenom razvitku kod nas, bila bi tu slika 
mnogo poučnija i vrednija. Jer kod nas treba da se već ozbiljno vodi račun o toj 
grani obrta. | 

Nalazim za to potkrijepe u jednoj drugoj izložbi, koja je takodjer, nije tomu 
davno, bila otvorena u dva maha. 

Izložba visoke škole za umjetnost i umjetnički obrt otvorena je treći put 
otkako ta škola postoji. Tko je vidio nekoliko ovakovih izložbi vani, u centrima, 
u kojima se u velike goji umjetnički obrt, pak usporedi one izložbe s našima, ne 
će biti razočaran, ako uvaži same rezultate bez obzira na naše prilike. Ali gle- 
dajući te rezultate nije se moguće oteti nekim pitanjima. Što pokazuju ove 
izložbe ? | 

Da imademo talentiranih mladih ljudi, ali da imademo i veoma mnogo manje 
ili nikako talentiranih, koji se naprežu, da steknu kvalifikaciju i da onda na osnovi 
te kvalifikacije izadju sa zahtjevima, kojima naše životne prilike ne mogu udo- 
voljiti. Čemu se igrati žmirke. Imademo gotovih umjetnika 1 osim rijetkih izu- 
zetaka malo koji je sebi prokrčio put na velika svjetska tržišta. Zašto to samo 
rijetkima uspjeva, to je drugo pitanje. Ali to ne mijenja činjenice, da uslijed 
toga, što im je zatvoren put u svijet, što kod nas ne ima bogatih ljudi, koji bi 
nabavljali umjetnine. — nastaju trvenja i nelijepa neumjetnička natjecanja, koja 
mogu samo škoditi razvoju umjetnosti. Mi ćemo neminovno doći do umjetničkoga 
proletarijata, a ništa nije bolnije nego vidjeti ljude pozvane za velike stvari 
kako se bore poput običnih kramara i kako uza sve to stradaju i ne mogu stvo- 
riti ono, čega im je duša navodno puna i čime bi nas htjeli usrećiti... Ako 
nešto besposlene mladeži uzimlje u ruke kist ili glinu za to, da sebi prikrati vrijeme, 
to još ne znači, da se budi u narodu smisao za umjetnost. Kada bi se na našim 
srednjim i strukovnim školama obuka crtanja reformirala kao što je to učinjeno 
u osnovnim školama, kada bi se povijest umjetnosti u istoj mjeri učila kao što 
se uči povijest književnosti, onda bi bilo za budjenje smisla za umjetnost učinjeno 
daleko više, nego što se može učiniti privatnim i javnim umjetničkim školama. 

Suradnik ,,Obzorov* (br. 200. od 23. VII.) hoće da vidi u ovogodišnjoj iz- 
ložbi umjetničke škole dokaz, da je načelna potreba ovoga zavoda opravdana. | 
Sumnjam. | ne obazirući se na to. da se je za novac, koji se. izdaje za tu školu 
moglo poslati u svijet isto toliko talentiranih djaka, koliko ih je istaknuto na 
ovoj školi, ovaj zavod nema prave osnovke. I sam suradnik ,,Obzorov' pri- 
znaje nekoliko redaka niže, da nitko od osnivača toga zavoda nije bio na čistu 
sa svrhom zavoda, onda kad su ga osnivali. Kako se može onda htjeti naći 
opravdanje nakon treće godine za zavod, koji je podignut bez osnovke. Naša 
je umjetnička škola niknula iz privatne škole i ta joj je značajka ostala još i 
danas i ostat će tako dugo dok se ne razdijeli u školu za učitelje crtanja i školu 
za umjetnički obrt. Ne ima niže škole i više škole za umjetnost, ne ima dapače 
ni niske ili visoke škole, nego je samo jedna, a ta je uvijek visoka, upravo naj- 
viša. Narod, koji nema sredstava da podigne dovoljan broj osnovnih škola, koji 
ne može plaćati valjano učitelje osnovnih škola, koji se ne može uspješno boriti 

S julianskim i leginim školama, koji ne može uzdržavati desetak pak ni pet, ni 
tri, ni dva ni jednoga književnika, takav narod može samo prividno, ali ne 
duboko i iskreno i svestrano osjećati potrebu onakovog njegovanja likovne umjet- 
nosti i kazališta, kako se to čini kod nas. 

Radnje su izložene po školama pojedinih učitelja. Najveći dio otpada na 
portrete i aktove te druge studije figuralne naravi. Poslije ovih radnja najjače 
su zastupani krajolici. 

Radnje, što su ih 'zložile škole Csikosa i Valdeca su najzanimljivije. I jedan 
i drugi pokušali su ove godine (kao što je Valdec već i minule godine) pružiti do- 
kaza. kako zamišljaju upotrebu onoga, što djaci u njih uče i nauče. I to bi mo- 
rala biti jedna od glavnih zadaća ove škole, odnosno jednoga njezinoga dijela. 
Ali bi onda trebalo i različitih radionica, u kojima bi se moglo okušati stečeno 
znanje u praktične svrhe. Ove bi radionice mogle odbacivati korist, a učenici bi 
u njima naučili stvari, koje bi mogli odmah u praktičnom životu upotrebljavati. 
Zgodan je prijedlog, da ova škola udie u neku tješnju vezu s raznim obrtnicin a 
' umjetničko-obrtničkim radionama, koje već postoje u Zagrebu. A ima ih već 
priličan broj. 

Kad bi se u tom pravcu poradilo, bile bi izložbe kao što je ovogodišnja tipo- 
grafska i s njom spojena svjetlotiskarska još zanimljivije, a moglo bi se po- 
mišljati ina veče izložbe umjetničkoga obrta. Uz izložbu visoke škole za umjetnost 
i umjetniški obrt, koja treba da svjedoči na kako visokom stupnju stojimo, 'z- 
ložba učiteljskoga društva za grad i kotar Zagreb, koja je takodjer istom ne- 
davno zatvorena, mogla bi poslužiti kao dokaz zato da se vidi, kako ,,čvrsto“ 
stojimo. Dašto osnovne i šegrtske škole grada i kotara zagrebačkoga ne bi se 
mogle nipošto uzeti kao mjerilo za takove škole u Hrvatskoj uopće, nego samo 
kao daleki i ,,nedostiživi ideal" njihov. To valja imati pred očima pri pogledu 
na izložbu, što ju je priredilo učiteljsko društvo za grad i kotar Zagreb prigodom 
svoje pedesetgodišnjice. 

O našim se učiteljima čuju vazda samo dobri glasi. Pa i ne može se po- 
reći, da medju njima ima neumornih radenika na mnogim kulturnim poljima. 
Za njihov veliki rad ide ih i velika hvala, koju sa svih strana ubiru. Ali to još 
ne može biti razlogom, da se prešuti e ova izložba nije pokazala, što se smjelo 
očekivati. 

Jedan pogled u tu izložbu dovoljan je. da upućenoga i neupućenoga uputi, 
da je to — bazar. Bazar mješovite robe u najširem smislu te riječi. Kao da čovjek 
vidi mrave, kako svaki nosi svoj komadić, svoje jajašce i polaže ga na jedno 
mjesto. Zlo je u tome, što su mravlja jajašca prilično jednaka i slična, a ono, 
što su naši revni i marljivi učitelji snesli neopisivo je raznolično po naravi i po 
kvaliteti. Opisati tu tuču najraznoličnijih predmeta bilo bi jednako teško kao 
što i pregledati sve, što je ondje izloženo. Da su dugo i uporno smišljali, kako 
bi izložili što nepreglednije. što bazarskije, jedva bi mogli drugačije smisliti. Samo 
se osjeća obilje i bogatstvo. Polje rada osnovne škole već je po sebi tako veliko, da 
bi bilo dovoljno, da se je odabralo tek nekoliko brazda, a gdje istom, kada se 
tom dodalo i šegrtske i stručne škole i zabavišta i razne trgovine, tvrtke i tvornice. 
Zašlo se dapače i preko medja domovine i izložilo pred neta, koji ni po čemu nijesu 
u vezi s nama i našim školama, osim što bi ih recimo trebalo nabaviti. 

Priznajem : izložbe s ovako velikim programom, koji konačno izgleda kao 
prava besprogramnost, nije bilo lahko urediti, svrstati i udesiti pregledno, za- 
nimljivo i poučno. Moguće bi bio kakav vodič (mjesto ,,Spomenspisa !'') štogod 
pomogao, ali i to bi bilo veoma malo. Zar ne bi bilo bolje, da se priredila u jednoj 
dvorani (ako je to moguće?) izložba samih učila, domaćih (što ih rabe sve naše 
osnovne škole, pa onih, što ih izmisliše pojedini naši nastavnici) i stranih (što 
ih rabe u školama naprednijim, bogatijim od naših). Prikazati sve vrsti učila 
i pomoćnih sredstava, što su ih rabili naši učitelji prije i sada, što su ih nabav- 
ljali od tvornica (domaćih i stranih) ili sami načinili, bilo bi već samo o sebi lijepa 
i zahvalna zadaća. Kad bi se još osim toga priredila izložba omladinske knjige, 
pregledno, sustavno u jednoj ili dvije dvorane, bila bi izložba takodjer puna, ne do- 
duše do stropa, kako je bilo u nekim dvoranama sada, ali posve dosta. Uspjesi 
rada u osnovnoj školi ispunili su sami nekoliko dvorana. Da se je uza to is- 
taknuo retrospektivni momenat i prikazala razlika u načinu obuke od prije i 
sada, bila bi to posvema zanimljiva školska izložba za po svoj prilici najnapredniji 
učiteljski kotar. Ovako, kako je ta izložba priredjena ovaj put, dokazuje ona samo, 
da je bilo dovoljno materijala za dvije i tri školske izložbe, koje bi odista podale 
vjernu i ispravnu sliku nastavničkoga rada u osnovnim i još nekojim školama 
kotara zagrebačkoga, a dokazuje osim toga i to, da su naši učitelji marljivi i 
puni ambicije. A to svi znadu i vjeruju. 


LJUBO WIESNER: JESENJI SONET 


Šum vjetra i kiše medju granama. | 
Pod starim dvorom dolje cesta je. 
Na prozorima i altanama 
Šum vjetra i kiše negdje prestaje. 


Nad dvorom plače nebo u ranama. 
Pod tamnim borom dolje cesta je. 
Ta kiša bije dvor po stranama, 
Nad borom neb)? plače i nestaje. 


Tko sada sanja u tim dvorima ? 
Šum kiše i vjetra spi na borima, 
Šum kiše i vjetra mediju krošnjama. 


Tko tako tiho moli u prošnjama ? 
Nebšskih suza šum za onima, 
Što umrli su pod balkonima... 


DR. ELZA KUČERA: LEPOSAVA MIJUŠKOVIĆEVA 


Bilo je to u Ziirichu početkom zimskoga semestra g. 1906. Rekoše mi, da je 
došla neobično darovita srpska spisateljica, ona ista, koja je u ,,Književnom Glas- 
niku'' pod pseudonimom L. M.* svratila već svojom prvom radnjom pažnju na 
sebe tako, da je ,to bio čitav dogadjaj u literarnim krugovima beogradskim". 
Sjetila sam se odmah umjetnički fino izdjelanih, jakih impresionističkih pripo- 
vijesti, koje neobičnom iskrenvsti kazuju bolnu sudbinu jedinstvene u svojoj snazi, 
pa opet tako ćutljive, rastrgane, izmučene duše. Razotkrivaju bezobzirnom do- 
sljednosti svaki njen i najskrovitiji irzaj i svu onu beznadnu, tvrdokornu borbu 
za bezuvjetnom istinitosti i savršenom ljepotom. 

.Iza ovakovih se pripovijesti naslućuje ieška mladost, ali u nje je bilo toliko 
vjere, znala je tako visoko da se uznese : ,,| ja gledam sebe, kako lulam srećna 
po ulicama, pitajući uzgred i ono široko nebo i sjajne zvezde i velikoga boga, 
kamo sam malo čas toliko žudno htela: — šta jeovo?...Ljubav?... Prija- 
teljstvo ?... Sreća?... Ovo široko, silno osećanje, što me toliko uzdiže u 
meni samoj ? 

Sve ćuti. Samo onaj tajansiveni šum noći, u kome sam uvek najjače osećala 


prisustvo boga, kao da odgovara : — Jest, to veliko osećanje, to je ljubav, prija- 
leljstvo, to je sreća i budi srećna ! | 
I veliki bože !... cela, beskrajna vaselena bila je tad u srcu mome". 


Utisci života stadoše u brzo da krše tu ponosnu djevojku, koja ne može i ne 
će da se savija. Kuša još da radi za društvo, ali taj je rad sapinje, osjeća u njemu 
pritisak nečega nevidljivoga, ,,što te ponižava do skota'', a ona hoće da živi ,,snaž- 
nim životom, svojim životom, dostojnim čoveka", hoće, da se razvije do najširih 
granica. Ali pod prvim joj udarcima, kod prvoga razočaranja, već nestaje vjere. 
Povlači se u samoću. Pisma i knjige neobuzdanim gnjevom baca u zažarenu peć, 
jer ne vjeruje ni ljudima više, ni knjigama. Hoće laž da sagori. Ali iz plamena se 
izvija dim. Napunja sobu. Guši je. Sve se oko nje okreće u kovitlac. I tad joj se 
pričini, kao da čuje ,,pobedničko klicanje divlje orgije laži'', jer — i dim je laž! 
A ona cijelim svojim bićem ieži za punom velikom istinom ! ,,Staza života je tako 
točno obeležena, tko hoće van propada". Trebalo bi sad stvarati kompromise, 
ali ona toga ne umije. I nužno dolazi do katastrofe. 


»Osvanulo je čisto _svetlo, okupano jutro posle kišovite noći... Ja sam sta- 
jala na sred sobe licem okrenuta prozoru i gledala daleko, daleko tamo... Preda 
mnom na stolu ležao je pun revolver... Časovnik je kucao tako tajanstveno, 
tako tajanstveno ... U praznoj, zaključanoj sobi bilo je tiho, tiho do užasa... 
A u mome rastrganom, uznemirenom biću vodila su očajnu borbu, borbu na život 
i smrt, dva glasa njegova: glas Duše i glas Tela... 

»»1i ne smeš da obmanjuješ više sebe !'''" zapoveda mi glas Duše. ,,,,Gde 
ti jesvest?... Gde ti je ponos svesnoga čoveka ?... Zar ne osećaš, kako sve u 
tebi polako umire ? Kako neosetno postaješ automat, živa mašina, pokretana 
telesnim nagonmia samo ?... Zar ne znaš, da je podlo biti svestan svoga propa- 


* Utisci života“ (1905 knj. XV.): ,,Blizu smrti“ (1906. knj. XVI.) ; ,,Bolna ljubav“ 
(1906. knj. XVII.) ; ,,Priča o duši sa večitom čežnjom“ (1907. knj. XIX.) 

danja i gledati ga ravnodušno ? Ne, ti ne smeš to da dopustiš!... Ti ne možeš 
i ne smeš da obmanjuješ više sebe !' 

»»Da ne obmanjuje sebe !... Da ne obmanjuje sebe !'''* ponavlja sa naj- 
gorčijom ironijom glas Tela. ,,,,Zašto da ne obmanjuje ? Tko se još ne obma - 
njuje 22 — — ,,,Ti se moraš navići, da snosiš pritisak neophodnoga, pritisak 
života. I svesno i svesno baš moraš obmanjivati sebe, jer treba živeti!... 
Treba živeti!... Razumiješ li, treba živeti!..."" Tom jetkom jvj ironijom 
ozvanja sad i tišina i onaj ,,užas te prazne sobe" i ona od jednom zna, što 
joj je činiti. 

»,— Jest Dušu, mnju Dušu, ja hoću da spasem !... Još to samo mogu! ... 
govorim ja sad slobodno, glasno." -— -— 

»I oroz kvrcnu — i jedan tresak zagluši sve — -— — 

Onda ona potresno tužna priča o bolnoj ljubavi. Kako mlada, strasna dje- 
vojka, puna života, prvi puta osjeti moć nečesa silnoga, što .se nalazi izvan nje, 
a što je kadro da sruši sav njen dotadašnji duhovni život, kako prvi put oću'i 
želju, da živi samo za sebe i za svoje uživanje i tako jasno shvaća, kako se griješi. 
Kad napokon pojmi, da je to ljubav, onda joj se cijelim svojim bićem podaje. Sjeća 
se svoje jadne, griješne matere, griješne zato, što je njoj dala život, pa ga onda 
sebi oduzela. Njena mati nije imala snage, da istraje do kraja, ali ona će je imati 
toliko, jer u nje živi oličena vječita ljubav, nad kojom vrijeme nema snage. Tijelo 
će joj onemoći ,,to mora biti, ali će u tome izveštalom telu živeti ipak silna, slobodna 
duša, duša puna milošte i osetljivosti za sve oko sebe, duša, koja će moći da za- 
nosi do izdisaja !" Zna, što joj je činiti, a što kaže, to je tako jednostavno u svojoj 
veličini : ,,Ja u svome srcu nosim jednu jasnu, dobru knjigu i odatle učim istini 
svoju dušu i slobodi svoju misao ! Eto, odatle učim ja i svoj moral ! I tako je prosto 
to što mislim : volim te i hoću da sam tvoja ! Ili, možda ti ne misliš tako ?'* On 
ne može, da je se za vremena odreče, jer osjeća, da imati nju znači imati sve, ali 
onda, kad ona za onih mirisnih ljetnih noći slobodno, snažno zakroči stazom lju- 
bavi, dižući se sve više i više, tad on u brzo osjeti, kako ne može ni da je slijedi, 
jer ga vrtoglavica hvata, jer je potratio najveće svoje blago ludo bez ljubavi, a 
mislio je, da voli : ,,I ja sam onda krao tebe : živeo sam od tvoga života, ljubio sam 
tvojom ljubavi, a ti si mislila, da je to moj zanos!... Krao sam te i strepio od 
trenutka, kad ćeš doznati to. 1 taj je trenutak došao"... ,,Brzo ćeš i ti biti svesna 
toga, i bit će te stid, što si mene volela. I za tim ? Zatim, ja ću umreti ! Umreti 
pre, no što ti upoznaš u meni toga bednog čoveka. I u tvojoj duši ostaće samo 
onaj čovek, koga si volela i koga ćeš voleti jednako". I on zbilja umire prije, nego 
što je ona mogla da pojmi zamašaj njegovih riječi, ostavljajući da s njome dalje 
živi njshova ljubav. Ona pak, koja ,,oseća samo, da voli, i ništa više", vidi ,,nepri- 
rodno ukočeno telo sa skrštenim rukama na grudima i žutozelenkastim licem'?, 
što je toliko ličilo na njenoga prijatelja, pa opet nije bilo on. I sada je stala da ga 
traži u svojoj staroj djevojačkoj sobi, na polju, kojim su toliko zajedno vrludali, 
ta osjećala ga je svuda oko sebe, samo nije mogla da ga vidi. Napokon joj se pri- 
čini, da je doziva. Da, posvema je jasno čula njegov glas. Ona je čvrsto vjerovala, 
da je čeka ondje u njihovoj opustjeloj kućici i hoće da izleti u noć, da mu pridje, 
da je uzalud ne zove. Ali tad je uhvatiše, prevariše, zatvoriše. Ona im priča svoju 
tužnu priču, a oni je ne razumiju. U taj joj se mah pričini, ko da znade, zašto 

je zatvoriše, ko da im vidi ,,.mračne, prljave duše i gubava srca''. ,,Hteli biste 
tako da ugušite ljubav !... Teško vama zato!... Ljubav ne umire ; večita, 
besmrtna pomladjuje se jednako ! U sebi i svud oko mene ja osećam nju, kako 
ž.vi, kako diše — i pevam je!... Uz moju crnu, slatku priču pevam nju!... I 
još nešto ja osećam !... Da li i to da vam kažem sad ?... Osećam, kako mi ona 
daje, malo po malo, jednu užasnu snagu, kako je svakoga trenutka ta snaga sve 
veća i veća u meni... 1 ja čekam onaj trenutak, kad ću je osetiti toliko, da pro- 


vali ove zidove, da iskida ovo gvoždje — a onda ću ja izaći odavle!... I onda, 
teško vama, što ste me zatvorili bili !... Teško vama, što ste ljubav hteli da ugu- 
Šite!"... 


Na osnovi se prvih razočaranja već izgubila vjera u život, smrt se ukazuje 
kao jedino riješenje. Tijelo valja ubiti, da se duša barem spasi. Problem ljubavi 
još ostaje netaknut. Sad se ispostavlja, da i ta jedinstvena, strastvena velika ljubav, 
koja ništa ne pozna_van sebe, ni društvenih, ni vremenskih granica, po svojim 
konzekvencama vodi u smrt s jedne, a u duševni paroksizam s druge strane. Sve 
te snažne, bolne negacije, tako živo, plastički prikazane, maljem, čini se, da su 
iz kamena isklesane, a iz svakoga retka kao da izbija krv, kojom je napisan. Za- 
mislih se. — I ona je sad medju nama ! 

Odlučih da podjem na subotnji skup ,,Gorskoga Vijenca'', jer sam znala, 
da ću je ondje naći. Kad sam ušla, stajala je postrance sa svojom drugaricom, 
Vitka, oštra pojava neobično blijeda lica, na pola zatvorenih, pronicavih očiju. 
Čelo joj je bilo visoko, isprekidano dubokim borama, — premda se inače vidjelo, 
da je još vrlo mlada, — tamno smedja kosa glatko počešljana i savita u zatiljku. 
Pristupila mi je napola izvjedljivo napola ironički, osjetila sam, da su joj već i 
o meni pripovijedali. Upoznaše nas. Pružila mi je naglo nervoznu, snažnu ruku, 
činilo mi se, željezo bi mogla da savija. Pozdravih je možda za trun toplije, nego 
što se obično pozdravljaju novi došljaci u djačkome krugu, valjda, što sam osje- 
tila, da je jedna od onih, koje dolaze, jer ih goni želja za širim vidicima, za 
intenzivnijim duševnim životom, a ne zato, da se poslije lakše proture ži- 
votom, ili jer im se čini otmjeno studirati u inozemstvu. U raspravu se umije- 
šala rijetko, ali ustavši jednom, govorila je ozbiljno, jasno, stvarno sa finim 
prizvukom ironije. Tek kad poslije dnevnoga reda zapjevaše nekoliko srpskih 
pjesama, tad se zanijela. Pjevala je cijelim svojim bićem, onom izlomljenom, 
strasnom dušom, punom čežnje i volje za velikim životom ,,Kroz ponoć nemu i 
usto granje . . ." 

Već tom se prvom pjesmom otudjila većini svojih suplemenjaka. To nije bio 
uobičajeni ton u našemu društvu. Razdražljiva, bolesna pomalo i neotesana uči- 
teljica iz provincije, mislili su mnogi, premda se slabo tko usudio da to otvoreno 
prizna. A ona je prezirala te ,,sitničave, kukavne, ćiftinske'' duše, koje su nesta- 
jale u osobnostima, a nisu imale ni toliko hrabrosti, da se prikazuju onakovima, 
kakovi u istinu jesu. 

».Tako malo ljudi ima medju nama", govorila mi je često. ,,Da li ih uopće ima ?* 
Glasno, gorko bi se nasmijala. ,,| sve te fraze, sve te laži, koje nose u srcu i na je- 
ziku !" Od ljudi je uopće gotovo nadčovječno mnogo zahtijevala, a kad toga nije 
bilo, onda je mučila i njih i sebe. I nije marila, što ih muči, Nešto demonskoga 
se u takovim časovima javljalo u njenome biću. Kršila je individualnost onih,. 

koje je voljela, želeći da ih posve povuče za sobom, a onda ih je opet prezirala, 
ako nisu znali da se odhrvaju sugestivnoj snažnoj njenoj osobnosti. Tako je u 
vječnoj trzavici prolazila životom. 


Ni na univerzi nije našla onoga, što je tražila. Naišla je na učenjake struč- 
njake, koji su po ustaljen.m svoj.m metodama tražili istinu, a ona je težila za du- 
ševnim razvojem, za obrazovanosti, ali nikad za naukom u užem smislu riječi. 
Stručnjak niti bi htjela, niti bi mogla da bude. Od svake je jednostranosti zazirala. 
Težnja za obrazovanosti bila je u nje težnja za svestranim, intenzivnim životom. 
Sa velikanima čovječanstva tražila je intimni, živi, duševni saobraćaj ; nastojala 
jedapojmiičustveno shvati ideje, koje pokreću čovječanstvom. To je za nju 
značilo razumijevanje. Sve je drugo bilo nuzgredno, posao dnevničarski, struč- 
njačka besposlica. Kad bi se vraćala s kojega literarnoga kolegija, izvrsno je kari- 
kirala profesore i njihova razlaganja, kad smo izlazile iz psihološkoga predavanja, 
podrugljivo bi mi se nasmijala, ,,| to vi nazivate psihologijom!" Pak onda le- 
deno švicarsko nebo, beskrajno magle, suhoparni, trijezni ljudi, sve joj je to bilo 
tako tudje. 

Tek ona tiha, ozbiljna njena drugarica sa finim srpskim profilom, sa svi- 
lenim, crnim vlasima i još crnijim dubokim očima bila je vazda uz nju, a nikad 
se nije isticala. Već su od djetinjstva prolazile ovako dobrim i zlim. To se či- 
nilo tako nužno, tako prirodno, a opet, kad se čovjek zamislio, tako rijetko i 
neobično. Mnogo im je zalazila mala jedna i prostostodušna medicinarka, koju 
jedva mogu da zamislim bez gusala pod pazuhom. ,,Ja ću tu malu da naučim 
ž votu", govorila mi je često, a kad bi ova iza svršenoga posla dolazila s ve- 
čerom u jednoj, a s guslama u drugoj ruci, tako veselo, obijesno bi joj se na- 
smijala : ,,Djavolice mala, da te sada vidi tvoja mati !' U živu, duhovitu raz- 
govoru, u pjesmi i u smijehu bi im prolazile večeri. Ona je tražila i trebala 
je uzbudjenja. 

Inače je volila da se zavuče u svoju»sobu, da se izvali u naslonjač, zavije 
u gusti oblak dima, paleći smotku za smotkom, i tako da radi. Anatomskim je 
tad nožem raščinjala svoju vlastitu dušu. Tjedni su prolazili, a da nije izlazila, 
kad bi htjela da štogod napiše. N.ti je pravo jela niti je spavala. Tu nisu po- 
magali ni razlozi — ni molbe. Trgala je, što bi napisala, i opet bi pisala. 
Napokon mi je pročitala svoju pr:ču o duši sa večitom čežnjom. 

»Takova duša našla se u jednog čovjeka, koji je osetio u sebi, čim je počeo 
da misli. I od tada nije imao mira ! Razdrljenih grudi, golih šaka, nudeći sva- 
kome po nešto od sebe, jurio je kroz život, ne zaustavljajući se nigdje, da bar 
odahne... Prijateljstvo, Ljubav, Priznanje, Zavist drugih, sve, čime bi drugi 
bio srećan, imao je, ali on nije bio srećan... U njemu je živela duša sa ve- 
čitom čežnjom . . .? 

I samo ga je jedno pitanje zaokupilo : ,,Moj put, moj put... Koji je moj 
put ?" Taj je čovjek umro, a da nije našao svoga puta. 

Tako se ovdje prvi put iz negacija izvija pozitivno, snažno, pa opet isto onako 
bolno pitanje : Kako treba živjeti, da seipakživisvojim životom ; koja djela 
treba vršiti, da se dodje do svo ga cilja ? Ne znam, da li je ikad u sebi našla od- 
govor tome pitanju. 


733 49 


Kad je svršila, tužno, umorno me je pogledala. ,,Nije onako, kako bi htjela, 
da bude, ali ne mogu dalje''. — Tek kad joj je Skerlić odvratio sa nekgliko toplih 
riječi iskrenoga priznanja, stala je zbilja da se odmara. Razgledavajući iza toga 
moju policu, naišla je na Lucerninog ,.Jedinca' i ponijela ga je. Već mi je drugi 
dan vratila knjigu. ,,Da, reče, takovi smo mi. Ni u što ne vjerujemo, pa opet sve 
hoćemo ili ništa. Časkom se trgnu : ,,A što, reci, onda, ako tane ne pogodi ?" — 
Tad sagorijevate sami u svome plamenu, pomislih, ali to nisam mogla da joj kažem. 
Držim, da me je ipak razumjela. 

Zaredali su mirisni dani alpinskoga proljeća. Kad je bila umorna, dolazila bi 
sad češće k meni, jer je osjećala, da volim tu njenu bolnu, istinsku dušu, što se u 
životu toliko isprekidala, a vazda je težila za visinom. Mojih knjiga nije trpjela, 
moj rad nije shvaćala, niti marila da ga shvati, ali bi opet bez riječi legla na divan 
i čekala, dok završim svoj posao, da onda podjemo zajedno nekud u goru ili da 
se pustimo na obalu jezera. Gdjekad se uputismo i dalje u one svježe, samotne 
visine sa svojim prozirnim modrikasto zelenim jezerima. S njom sam uvijek rado 
išla, s njom i s njezinom drugaricom, jer nikada nisu mutile sklada. Gdjekad mi 
je kazivala narodne pjesme, sve pjesmu za pjesmom u dugim čudno isprepletenim 
nizovima, kako ih je čula od svoje matere. Pričala mi je često i o Danici Marko- 
vićevoj. Ona joj je bila najbliža medju mladim srpskim pjesnicima. ,,Retka je 
pesma, piše mi jednom, koja je učinila na mene takav utisak, kao ova tamna, ras- 
trgana: grozničave noći. Čitala sam je i čitala bih je jednako... Zanimljivo je, 
kako književna figura ove žene, koja neobično muški vlada svojim stihom, postaje 
svakim danom sve izrazitija". U predvečerje, kad smo se spuštale strminama, 
volila je da zapjeva obijesne ciganske koračnice, koje su tišinom večeri sve više 
prelazile u čeznutljive, bolne tonove naših narodnih melodija. 

Još za malo i trebala je da se vrati u Srbiju. Rado je mislila na taj povratak 
i teško ga je iščekivala. Bila je tako umorna, a i pobolijevala je već pomalo : tamo 
će barem za čas opet da oživi ! I još se jednom nagnula sa prozora, kad je polazio 
vlak. ,,Dok se opet sastanemo''. — Ikad ili nikad, — odvratih tiho u duši i za- 
mišljeno podjoh svojim putem. Ona se spremala iza toga u Italiju, a ja sam tre- 
bala da završim svoje nauke. pa da se vratim u Zagreb. 

Poslala mi je još nekoliko lijepih pisama iz Srbije. Voljela je tu svoju domo- 
vinu gotovo onom fanatičkom ljubavi zanesenih Ruskinja, koja ni od česa ne za- 
zire. I ja ljubim ovo naše veliko sunce, ovo jasno nebo, ove male kućice, sakri- 
vene prašnjavim zelenilom. Ja ljubim ove naše tužne, drhtave pesme, koje sad 
u suton zvone kao večernja molitva. Ja ljubim ovu moju rodjenu ispucanu zemlju, 
koja mi u ovim trenucima šapće stalno preiskonske, čudne bajke, koje nose onaj 
raskidani, bolni akcenat moga plemena, i ja slušam te bajke, slušam ih i osećam, 
kako sam onda toliko dobra, toliko sposobna za velika, večita dela... Čudno je, 
da sam ja odrasla pod utiskom svega ovoga, a da ga nikad pre nisam umela da 
shvatim ovako. Bilo je potrebno, vidim, samo nekoliko meseci da se lišim toga, 
pa da ga posle sa novom, meni samoj nerazumljivom ljubavi prigrlim, želeći sreću 
drugima. Eto to je ono najglavnije, što sam dobila za ovu godinu dana*''. Ali od- 
mora joj ovaj put ni tu nije bilo. Trebalo je izvojštiti štipendij za dalnji boravak 
u inozemstvu. To nikome nije ugodno, a za nju je bilo gotovo i preteško. ,,Sa ko- 
liko bola, ugušivanog ponosa treba plaćati samo jedan korak bliže cilju — da znaš ! 

I kad se na kraju upitam, je li vredno ovoga, što se daje, ono, što se dobija, onda... 
onda bih najvolila, da me nema. Ali moram, moram ! Ta kud sa ovoliko mlade 
snage, što vri, što hoće, što čezne... Dolaze mi trenuci, kad bih u jedan mah 
raskinula sa svim, svim, ali tada otud iz duše zatreperi bolno, uznemireno jedan 
glasi: Ne! Ne! Ne! I ja zanemim. I onda bi mogao svako da mi kaže, što 
hoće, ja bih mu nasmijano odgovorila : Gazite me! Ponizujte me! Šta marim 
ja 2 Ja čekam onaj krajni triumf moje duše, rad kojega jesveto!... I on će 
doći, ja osećam, da će doći! I bit će veliki. Bit će jedinstven, bit će silan i 
moj, moj !" 

Uzato se sili još i na rad. Dolaze joj pisma od triju uredništva, izim ,,Glasnika*', 
u kojima traže, da im štogod pošalje. Da joj se u takovim prilikama zdravlje nije 
popravilo, jasno je o sebi, ali ona zato nikad nije mnogo marila. ,,U ostalom, piše 
i ovaj put, to mi je najzadnja briga. Moji su živci opet udešeni, moja volja opet 
uskrsla — a to je najvažnije !" 

Nije joj uspjelo, da podje u Italiju, otišla je sa svojom drugaricom u: 
Jenu, da se poslije nekoliko semestara vrati u Zirich. Iza dugoga vremena 
mi se opet javlja ,,... moja se bolest pogoršala... već je godina dana, kako 
ne mogu sebe da povratim bar približno onoj Leposavi, koju ti poznaješ. | 
dokle tako ?" 


U kasnu jesen, kad je opet polazila iz Srbije u onu sumornu, beskrajnu Svi- 
carsku zimu, dočekah je na zagrebačkom kolodvoru. I zbilja, ko da to nije bila 
više ona Leposava, koju sam ja nekad poznavala. Pa ipak, bila je ona, samo mirnija, 
bolja, blaža i za čudo — neobično harmonična pojava. Sama duša, tijela je gotovo 
već i nestalo. Pričala je isto onako lijepo, zanimljivo, kao vazda prije, tek finoga 
prizvuka ironije ne opazih više. Činilo mi se : Da još ne mora umrijeti, sad bi našla 
Cilj svome životu. 


Od onda mi se više nije javljala. Znala sam samo toliko, da je živjela sa svojom 
drugaricom u udobnoj sobi sa dalekim vidikom na grad i na jezero i da je koji put 
još polazila i na predavanja. Kad zaredaše prvi proljetni dani, mnogo sam mislila 
na nju. Pričinilo mi se često, kad sam se zanijela u svoj posao, ko da leži iza mene 
na divanu i zaklopljenih očiju čeka, dok joj pridjem, da podjemo i opet zajedno 
u onu svježu alpinsku zelen, iza koje se dižu daleke, bijele planine, ili da se spu- 
stimo na obalu jezera, prisluškujući, kako dolaze valovi... 


Jednom nadjoh na svom stolu pošiljku iz Srbije. Prepoznala sam pismo 
njene drugarice i bolno me pitanje zaokupilo. Prvo, što mi upade u oči, bijaše 
..Književni Glasnik". Da li je zbilja još nešto napisala, ili... ? U Sadržaju — 
ništa. Naidjoh na čitulju. Opazih Skerlićev potpis. ,,... preminula je u Ja- 
godini" i ,,Rana smrt Leposave Mijuškovićeve lišava srpsku književnost jedne 
lepe nade". 


Jest, — i to! Ali moje misli okrenuše drugamo : Tako se i opet svršila jedna 


..priča o duši sa večitom čeznjom''. Tek to je ovaj put naša Leposava, koje nema 
više! Dobro je, da počiva barem ondje medju svojim brdima ! 


MIJO RADOŠEVIĆ: JANKO POLIĆ KAMOV 
JEDAN ŽIVOT 


Kad se je smijao, razmicao je i skupljao obrve, a njegove lijepe, mekane, srneće 
oči pogladile bi te kao baršun, prodrle u tančine i ispitale, a da nisi ni osjetio. 
I vidio si, da se ne smije ni onda, kada se smije, da ne plače ni onda, kada 
plače, da ozbiljno ne misli ni onda, kada ozbiljno govori — vidio si kontem- 
placiju, literatu, pasivna posmatrača. | 

Realizam nerealnosti, eksperimentator metafizike, kipar i klesar najtanjih 
i najnevidljivijih niansa psihe ; realista psihološkoga romanticizma, intelektualne 
akrobatike i flagelacije ; pjesnik neurastenije, dramatik incesta, sadizma i ostalih 
bezbrojnih patoloških čvorova ; glazbenik stila, psiholog iz besposlice i dugoga 
časa ; pjesnik po zanimanju, feljtonista iz poslovnosti, dramatičar iz čistoga uvje- 
renja — umjetnosti radi umjetnosti. 

U životu pjesnik, u pjesmi život — u šetnji i razgovoru asma, nervoza, tu- 
berkula, neurastenija, pa onda u Rimu dozrijala glandula, a u Genovi skora 
sljepoća — pa opet u svemu tome izglačana intelektualna elegansa, tolerancija, 
ironija, duh i kulturna premoć. 

Unatoč tome kresale su kroz njegov život varnice radosti, duša mu bješe 
na velike, makar i rijetke momente, baklja oduševljenja, a srce vatromet ljubavi 
i svemir, golemi, gordi svemir neutišanih želja, žudnja i strasti. I njegovim je 
usnama lebdio radosni i veseli smijeh proljeća i jeseni, a onda — da, a onda 
je uz otvorenu glandulu nadošao još i proljetni, krvavi, crveni pozdrav iz uskih, 
bolesnih plučiju. Smrt mu je stisnula mladjahnu desnicu i on se je znojio usređ 
— zime. 

Uživao je jednako u vinu, ženi, lijepoj knjizi, studiji, galeriji slika, razgo- 
voru, lumpaciji, mladosti, dražesnom bakfišu, Michelangelovom Mojsiji i dobrom 
francuskom — ručku. Bio je svestrani užitak, ali je bio i svestrana patnja. Radost 
grčkog Olimpa i prokletstvo katoličkoga pakla. Sve note onamo od ekstremne 
i nezaularene hipertrofije svestrane, upravo nadljudske životne energije, pa onamo 
do kcnačnoga sloma u mrtvačku, grobnu, praznu, anemičnu, indiferentnu — — 
abuliju. 

I na tom gudalu ekstrema plamena revolucijonarca i anarhiste satkan je u 
svim tonovima boli i sreće, tuge i radosti, suza i smijeha ; carevanja i gladovanja, 
ljubavi i mržnje, fanatizma i tolerancije — jedan golemi, jaki, strastveni, a 
onda bolesni i slabi život, da nam ga nestane u zadnjem, bolesnom, a možda 
i samokrvlju poštrapanom hropcu u sobici španjolske bolnice Santa Cruz. 

»Čitav okean strasti juri prema obali i traži svoju hrid, na kojoj će da se 
rastreska'', govori Julije — Janko. 

A za sve je to dostajalo jedno revolversko zrno, a moguće i jedan nevidljivi 
tifozni bacil ? | 

Paradoks ? 

Da, Janko je — paradoks. Bio ije književnik, daroviti naš književnik, ali 
nije bio član nijednoga književničkoga društva. Rodio se u zlatu, svili i kadifi, 
bogato, prebogato, razmaženo buržoasko dijete — a eto umire u 24. godini sam, 

napušten, bolestan, bez ičije pripomoći u — bolnici. Esteta, profinjena duša, tan- 
koćutan, umjetnik, a mora da žive u jednoj grobnici, u carstvu mrtvih — u Hr- 
vatskoj. Boležljiv, nervozan, neurasteničan, no slušaj ga: to je dinamika za 
rušenje i stvaranje. Tijelo slabo i boležljivo, a on je unatoč tome obigrao s njime 
pola Evrope. Energija boli, suze i vratolomne bolesne volje. I ta ga je volja 
— bolje reći ne volja — gonila na ekstremni hihot, a onda histerične suze uz čašu 
— vina. Pijući i lumpujući razvijao je planove za svoj trezveni — — život. I 
ravno iza takve jedne lumpacije odvažio se u — Italiju. 


* : ki 

Ali Janko je oduvijek, kako ga poznam, Janko — paradoks i literata u svome 
kratkome, zgusnutome, bujnome i bogatome životu, kao što je živolazan i realan, 
do najmanje sitnice realan, u svome literarnome radu. 

Roman, novela, drama ; lakrdija, tragedija, aktovka ; sonet, tercina, ma- 
drigal ; feljton, essay, kritika ; znanost, literatura, umjetnost — eto vam ga gdje 
uz nerazdruživu cigaretu uvijek izdjelava, radi, teše i kleše. 

»uUmrijet ću mlad — moram"? i uhvatio bi se onda posla postostručenom 
žurbom. | 

I živio je užurbano u jednoj velikoj vrtoglavici, živio je literarno i paradoksno, 
kakogod je krvavo i temperamentno i ekstremno pisao. 

Kao šestgodišnji deran, dok se njegova braća igraju skrivača, čita Smiči- 
klasa, a u osmoj izdaje — literarni kućni list. Pjeva pjesme o majci božjoj i re- 
volveru kao Harambašić. piše študiju o svom ocu i Starčeviću, kao pokojni Po- 
liteo, čita Račkoga, koketira sa Šenoom i piše historijsku raspravu o — imenu 
Hrvat. 

Janko bješe u početku religijozni fanatik i zelota, nacijonalni šovinista i kul- 
turni natražnjak — unatoč očeve garibaldinske tradicije, jer ih je on odgajao — 
Manzoniem, Tommaseom, Smilesom. 

Paradoks : Garibaldinac odgaja i nehotice — klerikalca. 

Upoznali smo se u gimnaziji. 

On je kao bogataško, gavansko dijete sjedio s — milijunerom. 

Sjedio sam ispred njih i mrzio ih ekstremnim fanatizmom, kojim može samo 
da vjeruje i mrzi dijete i divljak. A i oni su mrzili mene, pa nije trebalo mnogo 
da se potučemo. Janko je bio jači i ja sam ležao pod njim pobijedjen. 

Prijavio sam ga, ali u zatvor je došao seljak — a Janko mi se veselo i 
obijesno rugao. 

I mrzio sam ga, upravo fanatično sam ga mrzio dalje. 

A onda je ta mladenačka patologija potencirana još time, što je Janko kao 
prvoškolac svojom privatnom lektirom natjerao u nepriliku jednoga -— —- 
profesora. 

I više se iz prve gimnazije ne sjećam. 

U drugoj sam gimnaziji. Za odmora jedem žemlju. Netko me udara po 
plećima : 

— Ne dam! i hoću da izmaknem. 

Bio je Janko, a ja ga još vazda nisam trpio. 

I on me je odvukao u jedan tamni ćošak podzemlja sušačke gimnazije, ob- 
razlagao potrebu nove, revolucijonarne političke akcije, a pošto je čuo, da se i 
ja bavim literaturom i znanošću, da i ja u to društvo potpunoma spadam. 

Janko preuzimlje akciju organizatora, političara, on će tobože pomoću veza 
svoga oca naći doticaja s američkim Hrvatima. Tamo bismo imali nabaviti oružja, 
a onda podići bunu, revoluciju, dignuti dinamitom i bombom čitavu Hrvatsku 
u jedan revolucijonarni, krvavi kaos. 

Pritisak khuenovštine i žandarska gimnazijska disciplina odrazila se eto u 
njegovoj duši u kvaternikovskom svijetlu bune, rušenja — ta ga je presija oz- 
načila kao energiju, hiperenergiju, neslomiva dječaka vratolomne i buntovne akcije. 

Kvaternik nam je bio ideal, a Grženićeva čižma svetinja. Oslobodjenje Hr- 
vatske život, a naš život sitnica, nevrijedna, majušna stvarca. 

I suficit njegove životne energije — prestao je pisati — počeo je da troši 
u organizaciju. Ponajprije smo organizovali bakarsku nautiku i onda kod crkvice 
sv. Kuzme blizu Bakra održali pouzdani sastanak sa povjerenicima ,,Cefasa", 
toga kvaternikijanski-anarhističkoga kluba. 

Dobro se sjećam, kako nam je Baričević u ,,Giardino Publico" na Rijeci, po 
kiši podastirao tajni raport o bakarskom ,,Cefasu''. A sjećam se i toga, kako smo 
drugi dan govorili o lumpaciji, jer smo s Baričevićem skresali nekoliko — limunada. 

Po kiši. 

I ,,Cefas"' se je razvijao dalje. Nekoji su kolege otišli po drugim gimnazijama 
i tako se je revolucijonarna propaganda širila ispod zemlje. I Janko je otišao 
sa Šušaka. Zavadio se sa profesorom njemačkoga jezika, svadja je poprimila kon- 
kretne forme i on je radi svoje nepopustljivosti otjeran sa sušačke gimnazije. 

Kad je dobio svjedodžbu, uzeo je da čeka profesora — grčkoga jezika. 

Ispsovao ga, što mu je dao prvi red. Janko je bio ponosan i uvjeren, da je 
zaslužio — popravak. I taj ga je prvi red — vrijedjao. 

Ponosni, nesagibivi revolucijonarac. 

I kao takav, kao jedna golema i snažna hipertrofija energije, mladosti, vjere 
i zanosa otišao je da organizira i proširi ,,Cefas" u Senju. 

A tuj je moj Janko, sve do sada pobožni Janko, postao — liberalac. A ,,Cefas" 
je unatoč svoga anarhizma bilo čisto, izrazito, kršćansko, čak i katoličko dijete 
i poduzeće. 

Kad smo se onda sastali u praznicima opazio sam, da je na Janka u to vrijeme 
učinio isti dojam — katolički konvikt, koji je na mene u to vrijeme učinila lek- 
tira — Renana. Slagali smo se i složili smo se, da u ferijama sazovemo zemaljski 
zbor ,,Cefasa'', da mu točno ustanovimo program. 

I glavni su pouzdanici došli većinom po staroj djačkoj apoštolskoj tradiciji 
— pješke. 

Ali na zemaljskom se kongresu razbilo sve. Jedan je zagrebački pouzdanik 
rekao, da čovjek, koji ne vjeruje u boga, ne može egzistirati. Nastala je kavga. 
,,Cefas"* se nije pocijepao — raspao se. Mjesto da je ,,Cefas' digao u zrak Khuena, 
rastreskao se sam pod klerikalnom bombom. 

I od ,,Cefasa'' nije ostao kamen na kamenu. 

Jednoga jutra, dok sam tražio estetiku u Homerovim aoristima, a usisavao 
klasičnu grčku i rimsku kulturu u perifrastičnoj konjugaciji — eto ti mi u mojoj 
mansardskoj sobici u ,,Gomili' Jankova posjeta. 

Došao je iz Zagreba nakon dvije godine rastanka. 

Historija — roman. 

»Mamini su dugovi — ubili oca i imanje". 

Janko je proletarac, siromak, beskućnik — postadosmo si prava braća — 
i više. 

I pričao je duhovito, veselo, energično. Bio je još zdrav i krepak — gombač, 
špotsman i revolucijonarac. Pričao je o svome apsu g. 1909., kad ga je zarobljena 
hrvatska Justitia osudila na četvrt godine teške tamnice. 

Učinio je zločin. Navalio je na žandara, kad je na pravdi boga htio da apsi 
i lupa po jednoj nevinoj i mirnoj gospodjici. 

I u apsu je to fino, gospodsko, ugladjeno, bogataško dijete upoznalo po prvi 
put bijedu i prostotu. Bio je medju najnižim zločincima. Naučio se tamo na pre- 
ferans, vino i — — proste izraze. 

I bi mi upravo žao, neugodno, kad sam čuo, da je počeo govoriti onako kao 
i moj — gazda. 

Janko je putovao i otvorio vrata svome boemskome, avantirskome životu. 
Išao je u pustolovni, romantični život putujućih glumaca. 

Putovao je radosno, veselo, bezbrižno, lakoumno, boemski. Kasnije se preda- 
mnom uvijek izrugavao tome ,,svome umjetničkom pozvanju na gladovanje". 
A vele da je bio dobar glumac. 

I s tim je družinama obigrao kroz dvije godine čitavu Hrvatsku, Slavoniju, 
Dalmaciju, Bosnu i Hercegovinu. Pričao mi čak, kako je pred crnogorskim knezom 
sada dakako kraljem — odigrao ulogu šaptaoca. 

Zimska studen, ljetna sparina, slavonska ravnica i crnogorski krš ; orgija 
veselja i orgija gladi ; romantika realizma, pustolovina svakidašnjosti ; kasanje 
s Lovćena u Boku u cićoj zimi i spavanje u Dubrovniku na božić na rivi ; tra- 
gedija sitnica i veličanstvo provincijalne nekulture ; rakija, salep, aščinice, kavane 
i hoteli ; orgijaška pjesma očajnika i strastvena igra bjesomučnika ; pjesma nad 
pjesmama, mladost nad mladošću, užitak nad užitkom, patnja nad patnjom, 
ekstrem nad ekstremom i petnaest ili šestnaestgodišnji mladac ima svoju gospodju, 
svoju ženu. | 

Tko zna gdje danas žive gospodja Polić ? Vjenčali su se nomadski. nevezano, 
pod čadorom boemske, skitalačke umjetnosti. Njegov brak nije vidio sakramenta, 
a ni Janko čeda ljubavi svoje. Raspala se družina i oni se rastali. 

Janko je svoj nomadski, boemski život nastavio kod druge družine. 

I onda su jednoga burnoga zimskoga dana, kad se more vjenčava s nebesima, 
putovali željeznicom u Split. U vlak je udarila bura, zbacila ga sa tračnica. Bilo 
je mrtvih, ranjenih. Janku se nije dogodilo ništa, ali je ipak za pretrpljeni strah 
i ,,štetu“ dobio nekih pet stotina kruna. 

— Treći dan sam bio već na suhome, pričao mi i odmahnuo rukom bacivši 
mi poznati, lakomisleni, veseli boemski pogled. 

— Ni krajcare ? 

— Ni krajcare. 


Dojmovi i način nomadskoga, boemskoga života, ostali mu i kašnje u krvi 
i u životu i u literaturi. Kao literarni svoj rad najviše cijeni i najpomnije obra- 
djuje dramu. 

* g X 

Puna, svijesna, velika, snažna i visočanstvena orgija bio je taj život, taj tako 
kratki i buntovni život. 

Klica bolesti zadobljena u zatvoru nagoni ga, da napušta nesigurni, nomadski 
život putujućega glumca. I on dolazi kao pokajni sin u dom svoga oca. 

Iza orgije života, nestašnosti i lakomislenosti dolazi orgija Užasa, Strahota, 
Crnine, Suza i Smrti. Sve se ruši. Tuberkula kosi mladu golubicu, sestru mu Ma- 
rinku. U užasnim bolovima raka uzdišući za revolverom krvari Jankovu dušu 
posmrtni hropac njegova oca. Mati pada kao na električnome stolcu od — kapi, 
a u Veneciji leži na mrtvome odru izdišući od tuberkule kostiju i skrofule brat 
glazbenik Milutin. 

Crnina, Užasi, Strahote, Smrt, a u grudima harači sušica, na srcu je baštinjena 
majčina griješka, u disanju očeva _asma i Smrt ; ta crna i uzasna Smrt sjedi mu 
dnevno na duši i oteže nemilosrdno kroz pune četiri godine. 

,»Ja sam u grobu. živ sam u grobu i čitava je Hrvatska za mene samo jedan 
grob.“ 

On te tragedije, tih užasa odmah nakon očeve smrti više snašati nije mogao. 
Putovanje mu postaje nužnim kao zrak, tudjina kao — domovina. Ili ću se ubiti 
— ili ću otići. 

I otišao je. 

No prije nego ode misli sebi osigurati egzistencu literarnim radom. | štampa 
četiri knjige odjedared. Bratu je Vladimiru time natrpao novi trošak a on putuje 
u Rim — kao ,,Pokretov“ dopisnik. 


x 
* * 


Usred Jadrana. Valovi su preko četiri metra. Tutanj, orljava i gromor osvijet- 
ljena svijetlom ubojnoga groma. Voda me zapljuskava u trećem razredu parobroda. 


Putujem u Rim do Janka. +" 
Dočekao me na kolodvoru. Bio je lijepo obrijan, pustio je malu bradicu — 
prava Kristova glava. o W 


I kada smo inače šetali uz kaljavi Tiber znala mu je klicati rimska ,,Zeppa“ : 

— Guarda Gesu-Christo ! 

A bio je u Rimu i veliki patnik kao Krist. Počele su mu se otvarati glandule 
I ta patnja i vlastita i tudja, koja je u njemu, pjesniku, multiplikatoru svih osje- 
ćaja, osjećana na stotu potenciju, počela zarezivati one kobne crte boli, patnje 
i pregaranja — pregaranja, patnje i boli, koja su tako genijalno sintetizirana u 
Kristovoj mučeničkoj glavi. 

Da, bio je u patnji — Hristos ! 

Od svoga povratka iz nomadskoga, glumačkoga života počeo je da se ruši 
sam u sebi, da pokapa sam sebe, da se uvlači u se, da se ekspanzija i intolerancija. 
— bila ona klerikalna ili liberalna — počela pretvarati u indolenciju i posvemašnju 
abuliju. 

Janko je zadnje dvije godine doživio i proživio potpuni slom svoje volje. 
I Rim mu je grobnica njegove volje i životne energije — tamo smo se zadnji 
puta -svadjali po starom i burnom načinu naših prepiraka. 


Postao je tih, miran, ugladjen — žena. Prava, pravcata žena. 


* € že 

Neko je vrijeme živio u Puntu i onda je došao u Zagreb. Patio je od asme, 
slabosti srca i živaca. Alkohol i nikotin bi ga momentano umirio, da ga onda još 
više razdraži. | podražice i liječenja su bivala — prema okolnostima. 

— Očajnik, očajnik, znaš, Mijo, Turgenjevljev očajnik, stiskao bi preda mnom 
pest i obrazlagao mi svoju bolest, svoju nesreću, svoju tugu. 

A onda bi došla na red Kitty — njegova Kitty — njegova nesretna i tra- 
gična ljubav. Zaljubio se u ženu svoga prijatelja. 


I tu je nesretnu ljubav nosio u svom srcu kroz puna četiri proljeća, pa ju je 
ponesao sa sobom petoga ljeta i tamo daleko u neznani barcelonski grob. 


Ljubio je kao Werter, Ortis, Petrarca — ljubio je beznadno, ludo, tragično ; 
ljubio je bez radosti, smijeha i sreće. 


U životu pjesnik, u pjesmama život, rastalasani okean patnja i boli, uragan 
smrti, crnine i užasa, plač nebesa i uzdah zemlje, pjesma tuge, suza i čemera 
suza, smrt i patnja — povijahu ga kroz život i postaviše mu spomenik u njegovu 
grobu s njegovim — grobom. 


X 

Ali pustimo neka govori Janko. U pismu od 13. V. 1910. iz Punta piše mi 
medju ostalim : 


Ja polazim, istina, u inozemstvo, ali teško da ću doći dalje od Bologne, š t o 
samo tebi strogo povjerljivo (apeliram na tvoje prijateljstvo i po- 
štenje), pa ako se raspoloženje ne promijeni i ako prilike ostanu iste . . . onda ćeš 
eventualija moći protumačiti samo na ovaj način i ne će te zapanjiti. Protiv 
ideje samoubojstva, koja me progoni i koja mi pokazuje jedino logično i časno 
riješenje životnih vlastitih problema j a se borim i borit ću se ; vjerujem, mučim 
se, da sebe ubijedim u čarobnu moć putovanja, promjene i tudjine i evo i opet ću da 
kušam putovanjem po inozemstvu zaboraviti“ ... Nije tome uzrok ljubav, kako 
će mnogi misliti, nego egzistenca i psovka na to što kao literata i samo literata 
ne može naći kruha. ,,Ja sam radeći ma tek malenkosti u pisarni osjetio. da 
apsolutno nisam ni za kaki rad van literarnoga, a u uspjeh ovoga ne samo što 
sumnjam, nego ne vjerujem !“ 

I onda je došlo još jedno veselo pismo iz Bologne i jedna kratka, vrlo kratka 
dopisnica iz Barcelone. 

Svoj je jedan dopis iz Barcelone završio : 


,I baš u tom gradu zada vitez ,,dobre lune“ zadnji smrtni udarac Don 
Kihotu.“ 


KARLO HAUSLER : 
DVIJE LJEPOTICE 


Snilo mi se: nad oazom 
Tiha Luna brodila, 

U oazi cvjetnom stazom 
Tajna Noć je hodila. 


Luna sjetna, zamišljena, 
Srebren luk je snovala, 
Noć je strasnim poljupcima 
Nježno cvijeće trovala. 


Ja zavoljeh sjetnu Lunu, 

Srebren luk me prenio 

K dragoj, kad je dušom mojom 
Noći glas zanijemio... 


VIKTOR CAR EMIN: MUTNI VIDICI | (Svršetak) 
IZ PISAMA DVIJU UČITELJICA. 


Julka Cvjetanova Silvi Domaldovićevoj. 


Dušo moja ! 

Nisam ti odmah pisala, jer sam u prvi čas — priznajem — bila ponešto izgubila 
glavu, a ovamo sam znala, da će i novine beknuti svoju, — pa — rekoh — čemu 
da onda i ja pišem? 

I nisam se prevarila : novine su se raščevrljale, ali, majčice moja, što li su 
ono sve izbacile ! Ja sam im na osnovu, ne sjećam se već koga paragrafa, htjela 
poslati ispravak, ali pomislih : Ne će koristiti! Oni će mojoj prozi prišiti rep, 
zasoliti ga, kako to oni umiju i bit ćemo na gorem, nego što smo prije bili. 

I ja dušu u se, pa umjesto njima, mojim dušmanima, šaljem ispravak tebi, 
ljubeznice moja, jer znam, da ćeš vjerovati sve, što ti ova nesretnica piše, a to 
je meni u ovom trenutku najglavnije. Ni brige me za čitavi svijet — samo neka 
si mi ti vjerna ! 

Evo ti daklem. tog ispravka : 

Nije istina, da sam ja, kako ono stoji u novinama, ,,izbila i na dvor izgurala 
neku jadnu staricu, mater nekakvog seljačkog don Juana", već je naprotiv... 

Uostalom cijela je ta pripovijest sasvim kratka. Momak je Mato na posljetku 
skastio, da sa svojom ljubavi izidje ravno ispred mene. Možda ga je na tu naglu 
odluku potaklo ono moje raspoloženje, što sam ga donijela sa svoga puta u Trst? 
Možda (ovo samo tebi i u četiri oka !) možda sam ga i ja koliko obodrila !... Znaš, 
mi žene, kad hoćemo... U ostalom, kako bilo, moj me je momak odlučio zaprositi. 
Nekako mu je za to uzaznala mati, te ona smjesta k meni u kuću. Čim me je ugle- 

dala, sasula je na mene nekoliko pregršti psovaka, udarajući na mene, da sam joj 
narušila mir i raskopala sreću. 

— Znam ja, rogoborila ona, kako je to u Vas, gospodskih frajla : što gospodin 
pokvari, neka seljak poravna . . . tako je, da ! Ali ja ti velim, ne ćeš, pa ne ćeš! — — 
Meni treba nevjesta, koja će mi znati držati kuću, timariti blago i raditi u polju. 
Ja trebam za sebe ruku a ne rukavicu, a za sina gazdaricu a ne gizdavicu. Vi tra- 
žite sebi čovjeka, koji će vas hraniti i odijevati, ja pak hoću da imam snahu, koja 
će meni biti odmnijena a kući oslon. Manite se onog mog nesretnog djeteta ! 

Onda mi se odjednom srušila do nogu i obuhvativši mi rukama koljena, zaridala: 

— Ne otimajte mi dijete ! Smilujte se siroti materi ! 

Ta je muzika potrajala. Ja pak ni sama ne znam, što se u taj mah sve u meni 
motalo. Isprva mi dolazilo da planem i da tu ženu doista odrinem od sebe za uvrede, 
što mi ih je u nos dobacila. Za tim me je obuzeo neki osjećaj stida nad samom 
sobom i — evo na što si spala ! — govorilo nešto u meni, dok me nije na posljetku 
smelo ono njeno ridanje i ja sam gotovo ganuta htjela da je pridignem. Kad li u to 
bane u sobu moj čobanin i ugledavši mater do mojih nogu, odmah pogodi o čemu 
se tu radi i divljom se snagom zaleti na nju i zagraja : 

— Što tražiš u ovoj kući? Po što si amo došla ! Govori ! 

— Sinko! Sinko! — zakukala ona još i jače. 

— Znam, znam, iskosi se on na nju, ali ja ne dam, da se itko prti u moje po- 
slove. Van! Van iz ove kuće! — 

Zgrabio ju za ramena i turnuo kroz vrata. 

On — on — aneja... | 

Onda se okrenuo k meni i uzeo da nešto plete, kako već duže vremena gleda 
na mene — — kako njemu treba žena — — i da se ja njegove matere ne trebam 
da bojim — — on da će je već naučiti pameti — — — 

Da je došao u drugim prilikama, ne tajim, možda bi se sve to bilo drugačije 
svršilo, ali ovako ti ja njemu oštro pokazah vrata, pa kad nije htio da se makne, 
uhvatih ga za lakat i prije no što se mogao snaći, sunuh ga niza stube. Mogu ti 
reći, da sam to izvela s mnogo dostojanstva, tako da je onom čobaninu moralo 
biti jasno, da pred njime ne stoji tek kakova negdašnja družica Lovrinove Kate, 
već prava, fino odgojena dama. koju je on, seljačina, sa svojim drskim zahtjevima 
uvrijedio u ponos i samosvijest. 

Protumači mi to, ako možeš ! 

Stara je medjuto na ulici vikala : 

— Ubiše me! Ubiše me! 

Svijet se strkao i pitao: 

— Tko? Tko? 

| ja čuh, gdje ona spominje moje ime. Meni se u glavi zamaglilo: da mi je 
ona babuskara bliže bila, ne znam, što bih uradila. 

Te iste večeri upriličilo mi je selo zaglušnu, mačju deraču : bacale se uvrede, 
sipalo kamenje, treslo se, lupalo i grajalo — a bilo hi i gore, da nisam na vratima 
sobe podigla barikadu. 

Istom kasno u noći stišalo se sve, ali ja nisam mogla usnuti do zore. Bila sam 
vanredno uzbudjena, pa mi neprestano dohodilo, da štogod tresnem na ono ogle- 
dalo, što ga bila razbila moja predšasnica ... 

Sjutradan sam otišla ravno u kuću moje nesudjene svekrve, da tražim izjaš- 
njenja. Još nisam pravo uljezla, a ona udarila u ono svoje bugarenje. Opet se strkao 
Svijet, a i uvrede se ponovile. Ugledala sam izmedj rpe i njega, pa sam ga oštrim 
glasom pozvala, neka kaže, kako je bilo. A on, čobanin i gad jedan, odbrusio : 

— Jest, vi ste je udarili i hvalite Bogu, te ste žena ! — — 

Prikučio se k majci i uzeo da je gladi po licu. Ona mu se prislonila o rame 
i sve ridala i bugarila. | 

Složili se — a On meni tako, da mi se osveti — — — 

Ponovno navalio na mene svijet i ja se jedva izvukoh na dvor. 

Ti već znaš, što su od toga splele novine. 

Otišla sam k župniku : on je raširio ruke veleći, da žali, što se to dogodilo 
upravo u njegovoj župi. Inače da ne zna ništa, i da ne mari znati. Uostalom, to 
da su plodovi, što ih današnje nevaljalo doba sa sobom dongsi. 

Moj ,ravnajući'' ne zna, koje stajalište će napram meni zauzeti župnik, 
pa se za to nije još izjavio. 

Nadzornik me pozvao na opravdanje. Jadan se starac neprestano hvatao 
za glavu i hukao: 

— U mojem kotaru što takovo — u mojem kotaru!... 

Onda me je izveo pred kapetana. Da ti je bilo vidjeti, kako me je dočekao 
onaj tirolski kozlić : 

— Schimen Sie sich, kriještio je on na mene, Sie-e-e-e... 

Nije dorekao. I bolje da nije, jer su me već svrbjele ruke. 

Novine pišu, da sam otpuštena, a nije istina : ja sam tek premještena i to — 
vidi slučaja ! — taman na cnaj tvoj Crni Vrh... 

Silvo ! Kad bi ti ljudi znali, da ja već inadem u špagu tvoj mili poziv, da 
ti budem pratilicom na tvojim putovanjima po dalekom svijetu ! 

A sada, sestrice, gledaj samo. da se to vjenčanje brzo obavi, da možemo što 
prije u one daleke zemlje mumija i piramida, Tartarenovih lovačkih zgoda i ne- 
zgoda, provencalskih troubadoura i čvrčaka i t. d. it. d. Ah! Silvo, kakova će 
to biti za mene slast, kad budu ovi moji ,,prijatelji' : kotarski kapetan, nadzornik 
i župnik primali s mojim potpisom karte čas iz Egipta, čas iz Alžira. pa iz Riviere, 
Pariza, Londona, Amerike, Japana !... Ili razglednice s kakvog dvorskog plesa, 
na koji ću bez sumnje biti i ja pozvana. Alaj će moj tirolski kozlić debelo gledati 
u imena svih onih grofova, knezova i ambasadera, kojima će biti nadrljane karte ! 
Ele zadovoljštine ! 

Samo brzo, Silvo, da mogu ovim krajevima reći za uvijek : Z bogom ! 

Medjutim, jedamput bih se još rada vratila, ali u automobilu i s mnogo sitniža 
u špagu, da ga mogu porazbacati medju one, koji su mi onomadne upriličili onu 
deraču. Samo brzo ! ' 

Tvoja Julka. 


Silva Domaldovićeva Julci Cvjetanovoj. 


Mila Julko ! 


Javlja se jesen sa svojim neveselim vidom : ovješenim lišćem, oslabljenim 
sunčanim svijetlom, niskim. sivkastim maglicama i onim nekim smalaksanjem 
zemlje i neodredjenim crtama dalekog obzorja. 

Javlja se jesen i snjom se u moju dušu uvlači neka mučna neizvjesnost i zebnja. 

Pisma Nikolaja Pavlovića, prije tako česta, bivaju sve rjedja i rjedja. 

Prvi su njegovi listovi bili kao da bi neki pendant našim nedavnim razgovo- 
rima : na dugo i široko raspredao mi je u njima o daljnjim planovima našeg zajed- 
ničkog života. Pisao mi, kako se služinčad veseli, što će doskora dobiti svoju b a- 
rinju. Osobito se stari sluga Semen ne može da nagleda moje slike, te nepre- 
stano klikće i uzdiše, kakova li jetokrasivica njegova buduća barinja ! 

Tu skoro pisao mi je Nikolaj, da je pozvan u carski dvor, ali više mi nije na- 
pomenuo te audijencije, pače otada mi piše nekuda rjedje, pa ni to nije više onako 
mirno, vedro i toplo, kao što bijaše prije. 

,,9 našim vjenčanjem imat ću mnogo više okapanja, no što sam mislio", piše 
mi on u jednom od svojih posljednjih pisama. ,,Crkva, veli malo dalje, hoće da 
smeta i da pravi neprilika*'. 

Tomu je pismu priložio odrezak nekih ruskih novina, u kojima se žestoko 
navaljuje na katolike. 

U narednom pismu nastavlja ovako: ,,Osjećam se nekuda slab i umoran. 
Starost pritište — ja ne znam, što se to sa mnom dogadja. — Čarobna je moć 
Vašeg kraja : ona budi i uskrisuje, ali ovo naše podneblje, ovaj metež — — — 
Prošli tjedan umoren je general Kleber, juče su proboli državnog savjetnika Ros- 
bacha — sjutra će valjda doći red na mene — — — tako se eto u nas žive. A propos ! 
Bio sam u moga ministra i prikazao mu molbu za vjenčanje. 

— Što? Katolikinju uzimlješ? Nikolaje Pavloviću, jesi li poludio? — bile 
su riječi, kojima me dočekao. 

Ja sam mu na to otpisala, da sam gotova promijeniti vjeru... 

A on meni : 

Sve zapreke za zaprekama. Meni je danas žao, što sam Vam se našao na 
putu. Ja ne znam, kako će se to svršiti. Silna je ovdje mržnja na katolike — a ja, 
da Vam pravo kažem, ne držim mnogo do onih, koji mijenjaju vjeru... A tako 
misle i svi ovdješnji bolji krugovi. U jednom i drugom slučaju položaj bi za Vas 
bio neizrecivo težak .. .' 

To me žacnulo i ja sam mu smjesta odgovorila, da su vjeru promijenile tolike 
princeze, kraljice i carice, pa ih za to ipak svijet štuje, pače i sami im se najviši 
crkveni krugovi najdublje klanjaju. Ili zar možda nismo pred Bogom svi jednaki? 

Julko, uvidjaš li i ti, da se u ovom ne krije ništa dobro? Juče mi se zatvorila 
Vila" na rtu. Rusi otišli i oko mene se i opet stvorila praznina i pustoš. 

Gospodji sam prije odlaska povjerila svoje slutnje i ona me je mirila, ali glas 
joj je zvučio nekuda nesigurno, što me je još i većma potreslo. Ona mi je medjutim 
obećala, da će, čim stigne u Petrograd potražiti generala i zamoliti ga, da se iz- 
jasni, pa će mi odmah po tom pisati. 

Oni su otišli, a ja čekam to pismo. Čekam ga napeto i nestrpivo, jer o njemu 
visi cijeli moj život. Teške me slutnje i sumnje more, ali pomišljati još ne mogu 
na to, da bi se ona prelijepa sanja mogla razbiti. Previše sam se uživjela u nju. 
Prelom značio bi za mene — smrt. 

Moje slutnje prelaze polako u moju okolinu. Stric me je Paulin pitao već više 
puta, da li sam bolesna, a i tetka me Lucija motri već od nekoliko dana veoma 
pozorno. 

Kad ih gledam, mislim na težak dug, što su ga na sebe navalili za dogotov- 
ljenje slike i moje opreme. Bože, što li će biti, bude li se to doista razbilo? 

I meni klone pero i ne mogu da dovršim ovo pismo. A ni otpremiti ga ne ću. 
jer ne bih htjela da i u tebe ubijem posljednji tračak nade. 

U ovaj mah prošao je mimo naše kuće listonoša. 

Za mene — ništa!... 

Nikakve vijesti. vele, da nisu najrdjavije. 

Nadajmo se ! 

. Prošlo je ! 

I ja opet sjedim za stolom s perom u ruci i — evo — pišem tebi, Julko. ne- 
voljna družice moja ! 

U ovo nekoliko dana stisnulo me bilo barem deset puta : konac je već bio 
tako blizu!... Da je samo još malo, malo jače — — samo za vlas!... 

Ali sada sam opet tu. Izišla sam živa — i red je. da svemu, što se dogodilo 
pogledam oštro u oči. 

A dogodilo se nije zapravo ništa. Jedno pismo — maleno i sitno — s malo 
riječi, ali teških . . . Jedna se je od njih na mene svalila kao gora i jasam pod njenim 
udarom ljuto zastenjala. : 

Julko ! Sve se svršilo ! 

Pisala mi je gospodja Ruskinja. Iz prvih generalovih riječi, razabrala je, da 
tu imade svoje prste onaj grof Engelberg. U petrogradskim krugovima, gdje je 
Nikolaj Pavlović dobro poznat, govori se otvoreno o njegovoj, kako ju oni zovu, 
»Opatijskoj avanturi" i pripovijedaju, da se je na posredovanje onoga moga duš- 
mana (moje slutnje !) sam dvor upleo, da to razbije. Stari je general odmah po- 
pustio i uzeo da uzmiče. Molio je nju, gospodju Anu, da me umiri i neka mi piše, 
da je voljan dati novaca. 

Ja sam našla toliko snage, te sam joj smjesta odgovorila, neka mu kaže, da 
se ja ne prodajem, ali da će Bogu odgovarati za mir, što ga je u meni narušio. . 
Onda sam legla i ja ne znam, što se u ovo nekoliko dana sa mnom zbivalo. Od 
časa do časa hvatalo me nešto, kao da bi stid, gnjev, očaj i što sam u taj mah sve 
govorila — ne znam. 

Tetka se Lucija dokopala pisma i razumjela sve. 

— Veli, da je voljan dati novaca. Neka, stari vrag, plaća !... Pitaj što više : 
stotinu, dvjesta, trista tisuća . . . govorila mi ona, netom mi se malo svijest vratila. 

— Ja sam, rekoh, već pisala... 

— A što? 

— Pisala sam, da se ne prodajem. . 

— Ludo si uradila, triputa ludo ! Zašto nisi mene pitala? 

I sada se zametnulo prepiranje i zavrgla svadja, koja je u nekoliko trenutaka 
izmedj mene i nje rastvorila prvašnji jaz sa svim onim starim grdobama : prigo- 
vorima, rugom i opadanjem. 

To me tako utuklo, da sam još dugo zatim ostala uvaljena na stolici, glavom 
prebačenom otrag ćuteći, da sam budna, ali ne razabirući ništa oko sebe. 

Kad otvorih oči, ugledah do sebe strica Paulina. Prosijeda mu je glava klo- 
nula na prsi i on je nepomično buljio ispred sebe. 

— Striče, izlanuh, vi ste pročitali ono pismo? 

On se trže: 

— Jesam — — da! Ah! Silvo, kakova bijeda ! 

A kako se meni punile oči suzama, prihvati : 

— Ti si mlada. Ti ćeš u životu naći štogod, ali za mene je sidro: . Jesi li 
čitala, što ono pišu o slici? 

Zaokupljena svojom nevoljom, ja sam to bila samo okom preletjela, ali sjećam 
se, da je i nad slikom kao i nad mojom sudbinom prelomljen štap i izrečena ne- 
umoljiva odsuda. 

— Grubo je na svijetu, Silvo — reče on u neke sav poništen. 

Zašto mi to nisu odmah rekli? Zašto su me držali u obmami? Bili su tu — 
on i oni — i svi su hvalili. Zašto? 

— Svemu je on krivac, rekoh uzbudjeno. On je opsjenio mene i vas. Drugi 
bijahu iskreniji. Meni je mladi gospodin otvoreno priznao, da slika ne valja... 

—Itimi nisi toga rekla ! — — — bolno me prekori stric. 

— Nisam mogla... Smetalo me uvjeravanje staroga generala... I sama 
sam bila neodlučna ... 

On se digne i izlazeći laganim korakom, govorio je kako za sebe: 

— Propalo! Propalo! — Moj trud, moje godine, moje sanje ! Propalo ! 
Propalo ! -- — 

Glas mu je zvučio muklo i prekinuto. 

— Sad ćeš valjda sažgati ono platna — — ugrizla ga tetka Lucija kod večere. 

— Premislio sam — ne ću! — reče on dosta odlučno. Dolazit će svijet, da | 
je gleda — ma i od radoznalosti . . . Ja ću udariti ulazninu i to će nam biti za život. 

— A dug? — zasječe me ona plamenim pogledom. 

— Ja ću ga platiti, rekoh. Sjutra idem tražiti službu. 

I pošla sam i dali su mi tvoje mjesto — Cerovac. Krećem 1. listopada, u dan, 
kad su u Varšavi imali pucati topovi i — — — — 

Da nije to, Julko, sanja ili kakva zla opsjena ! 

Tvoja _ 
Silva. 


Julka Cvjetanova Silvi Domaldovićevoj. 
Silvo ! | 

Čort neka nosi Ruse i njihovu diplomaciju. To je moj prvi blagoslov, što 
im ga šaljem s ovog mojeg Crnog Vrha, na koji sam prispjela sretno i u zdravlju. 
Prije svog odlaska posjetila sam moju dobru Femu i ispričala joj moju i tvoju 
pripovijest. Ona se nekako čudno osmijehnula i, evo, što mi je rekla: 

— Sada je na Vama, kako ćete udesiti život. Najbolje će vam biti, dadete li 
vi njemu ono, što on nije htio da vama dade. 

Dala bih ja njemu šaku, da mogu... 

Čekam te na ovoj mojoj crnoj piramidi... 
Tvoja 

Julka. 

Vlaho Bukovac u Zagrebu 


Uvaženi naš umjetnik, prof. Vlaho Bukovac, 
boravio je nedavno, nakon višegodišnjeg izbi- 
vanja, opet u Zagrebu. Nažalost samo za kratko 
vrijeme i u poslu tako, da se sa svim prijateljima 
nije mogao ni vidjeti. Došao je na poziv zagre- 
bačkog načelnika g. Janka Holjca, da načini 
portrete bivšeg načelnika g. dr. Milana Amruša 
i sadanjeg načelnika, samog g. Janka Holjca, 
za gradsku vijećnicu. Došao je, bio par dana, 
naslikao oba portreta, bio za par dana gotov 
i kad se nadasmo, da ćemo ga gdje moći po- 
zdraviti u krugu prijatelja umjetnika i književ- 
nika, već je bio otišao. Tako je on došao, rekbi 
samo na skok, stvorio časkom dva remek-djela 
svoje grandiozne vještine, te mu za te krasne 
portrete, kojim je našu umjetnost obogatio, 
nijesmo mogli kazati ni hvala. Mi još stojimo 
pred tim djelima i divimo se onoj savršenosti, 
kojom su stvorena, a Bukovca već nema tu — 
on ode opet u daleki svijet, u sretniji milieu 
najnaprednijeg slavenskog grada Praga, gdje je 
njegovom umijeću dan izraz evropskog priznanja. 


Svaka nova radnja Bukovčeva za nas je 
senzacija općeg interesa, te Bukovac možda 
i sam ne zna s kolikim se simpatijama kod nas 
prati njegov rad. Nije dakle čudo, da su i ova 
dva portreta izazvala opće zanimanje. Već iz 
samih reprodukcija tih portreta vidi se, kojim 
su jednostavnim sredstvima i kojim upravo 
virtuozitetom verizma nasiikani. To su ona dva 
poznata zagrebačka gospodina, kako ih poznamo 
sa ulice ili iz njihovih ureda, a da se niti ponose 
svojim častima, koje obnašaju, niti ističu kakim 
posebnim komforom od drugih naših gradjana. 
Demokratska nota, koja obojicu karakteriše, iz- 
ražena je i u njihovim portretima. Bukovčev 
verizam upravo je potpun i iskren, i bez svake 
afektacije, nešto samo po sebi razumljivo, što 
prirodnom snagom izbija iz njegove duše i upravo 
ga čini stvorenim portretistom. Kraj svega toga 
ostaje portret za njega posve slikarski dojam 
boja, svijetla i sjene. Tek njegovi portreti po- 
kazuju ljude kakovi jesu, on ne traži u njima 
ono, $to bi možda htjeli da budu, nikako daljnje 
značenje, nego upravo samo ono, što su oni za 
naše dnevno opažanje. On im ništa od njihove 
Svakidašnjosti ne oduzima, ali im ništa ni ne 


dodaje. On ne stvara iz portreta »Sliku",;. niti 
študiju posebnih duševnih težnja, niti problem 
kakog posebnog efekta boja — što kod tolikih 
modernih portretista možda više karakterizira 
dotičnog umjetnika, nego portretiranu osobu, ali 
zato su njegovi portreti tim snažniji dokumenti 
u istom smislu, u kojem su dokumenti portreti 
Velasqueza, Rembrandta, Goye, Rjepina, Triib- 
nera i drugih najvećih umjetnika. 

Bukovac nije stvaralac kojeg stanovitog 
slikarskog smjera, koji vodi u krajnje granice 
slikarskog efekta, slikarske moći, ali on zna 
slikati, svaki njegov potez kista sjedi, on 
slika, štoon vidi i što drugi vide, a to je u svakom 
slučaju više, nego da zna slikati što samo on 
vidi. Kao što je uopće u svim vremenima više 
značilo znati slikati, nego znati efektno slikati. 
Zato njegove slike nijesu odraz mode ili škole, 
ali one su trajne, jer su odraz vremena bez ogra- 
ničenja za pojedino shvaćanje i pojedine slikarske 
težnje. Jednostavnost, iskrenost i istinoljublje 
još su vazda bili najbolji osnovi života i svake 
umjetnosti, a ti su osnovi u Bukovca izraženi 
kao u malo modernih umjetnika ; on je prirodan, 
pa je i njegova umjetnost prirodna. A to od- 
govara i našem općem narodnom osjećanju i našem 
kulturnom niveauu, koji se još vazda razvija u 
širinu i još davno nije prispio do toga, da iz ši- 
rine prelazi u diferencijaciju, u produbljivanje. 
To je put, kojim je ruska literatura postala prva 
na svijetu, to je put, koji je našem razvoju nužno 
propisan. A u tome leži Bukovčeva veličina i 
jakost njegovog upravo osnovnog značenja za 
našu umjetnost. 

Bi!a je sretna ideja g. načelnika Holjca, da 
je Bukovcu povjerio izradbu spomenutih por- 
treta, a bilo bi dobro, da se Bukovac češće po- 
zove u domovinu na izvršenje ovakovih zadaća, 
jer bi trebalo da naš kaneks sa njegovom umjet- 
nosti bude čvršći, nego je bio u zadnjim go- 
dinama. D. P. 


Naše kamenje* 
Misao dr. Artura Gavazzi-a i drugih pokre- 
tača ,,Zemljopisa Hrvatske": podati -potpunu 
sliku naše domovine, koja će slika počivati na 


* Dr. Fran Tućan: Naše kamenje. 
Geologija Hrvatske i Slavonije. 

naučnim osnovima — sve se više ostvariva. Su- 
deći po izašlim svescima, ova će II. knjiga ,,Zemljo- 
pisa Hrvatske" daleko prestići I. knjigu. Uz 
dr. Gavazzia sakupio se odličan broj naučnih 
naših ljudi, da zajednički saradjuju na principu 
diobe ogromnoga rada. I dioba je provedena. 
Djelo uz savjesnu obradbu dobiva na mnogostra- 
nosti i šarolikosti. Nije monotono kao I. knjiga. 
Ono je interesantno. Tu interesantnost traži i 
sam predmet opisivanja i predočivanja : ,,mrtva'" 
priroda Hrvatske, geologija, kamenje, potresi, 
magnetizam, teža, voda, more, podneblje itd. 
Kao živi dokumenat vrijednosti i interesantnosti 
1. knjige, radnje su dr. Frana Tućana: Naše 
kamenje, Geologija Hrvatske i Slavonije, na što 
se želim osvrnuti malo pobliže. Dva su tome 
razloga : predmet, što je obradjen i autor, mladi 
naš naučenjak dr. Fran Tućan. 

Tko je i malo zavirio u prirodne nauke, 
znade, da je mineralogija više manje najteža, 
najsuhoparnija njihova partija. Silni, šaroliki 
materijal, što ga ona obradjuje, iziskuje pored 
velikih predstudija i mnogo, mnogo strpljivosti. 
Bez toga se ne ulazi u misterije čudnog svijeta 
ruda, kamenja, gora, što na oko mrtvi, tvrdi, 
ukočeni — žive, bivaju i prestaju po tajnim, 
još uvijek dovoljno neispitanim zakonima pri- 
rode. Ući u taj ukočeni svijet, naslutiti kucaj 
tajinstvenih zakona, po kojima živi — teška je 
zadaća mineraloga i malo je ljudi, koji su skloni 
tome čitavim bićem. Udješ li ipak jednom u 
njegove dubine, zarobljen si. On te ne pušta. 
Privezao te uza se bezbroj ljepotama, iza kojih 
se iskristalizirao kao kremeni vedrac: zakon, 
misao. A taj je zakon nada sve željezno konze- 
kventan. Kao istina gvozdene, teške logike vuče 
se kraj inih zakona zakon o stalnosti plošnih 
kuteva leca onamo od arhajske formacije naše 
zemlje do danas. Zašto i odakle to?... Nerije- 
šena je tajna još većih tajni. I od mineraloga, 
što prevrće, analizira rude pod unakrštenim 
nikolima, drobi kamenje, najednom postaješ 
filozof, metafizičar, sanjar, poeta i svećenik an- 
orzanske ,,mrtve' prirode. Samo tako mogu da 
shvatim, zašto na stolu dr. Tućana pored ruda, 
izlarušenih preparata, mikroskopa, stoji “klasik 
* Horac, Lukrecije, filozofsko koje djelo i sv. 
pismo. Odatle i ona ljubav, elegantna lakoća, 
kojom je dr. Tućan upravo majstorski prikazao 
petrografiju, geologiju Hrvatske i Slavonije. 

A nije to lagan posao, osobito petrografija. 
Sintetičnim putem iz atoma dočarati genezu 
molekula, haotičnu njihovu borbu, grupiranja u 
ledac, kamen, kamenje i gorje, prikazati njihovu 
smrt — prijelaz u nove forme novih sadržaja, 

izbjegavati nejasna, neispitana mjesta, da do- 
nekle sačuvaš kristalnu bistrinu... posao je 
težak. Uz duboko poznavanje stvari hoće se 
stila, jezika i zgodne metode. U dr. je Tućana 
jedno, drugo i treće. Stil mu je lagan, jezgrovit. 
Jezik čist i dotjeran. Gradju je svrstao u četiri 
velike grupe: eruptivno kamenje, kristalinične 
škriljavce, taložno i meteorno kamenje. Prirodno 
bi bilo, da je pošao genetičnim putem historijskog 
razvoja, prikazavši kao najstarije, najprije pra- 
kamenje kristaliničnih škriljavaca. Kako je po- 
stanak kristaliničnih škriljavaca još uvijek za- 
gonetka za mineraloge,* shvatljivo je, da je 
autor naše petrografije započeo od eruptivnog 
kamenja. To je najveća i najvažnija grupa. Tu 
mu se nadala prilika, da progovori općenito o 
postanku, nutrinji zemlje, iznašajući iscrpivo 
najvažnije teorije prvih kapaciteta. Pošto ih je 
detailno razložio, autor nas lagano, postepeno 
uvadja u svijet eruptivnog kamenja : njegov po- 
stanak, život i metamorfozu. Partije o genezi 
i rastrošbi kamenja najbolje su uspjele. 

U slikovitosti prikazivanja ne zaostaju ni 
ostale grupe : kristal. škriljavci, taložno i meteorno 
kamenje. Posluživši se radovima prof. Kišpatića, 
autor nam tačno priča : gdje, kuda i dokle siže, 
iz kojih se ruda sastoji naše kamenje, koja mu 
vrijednost u porabi čovječjoj. Sve je to izneseno 
pregledno, sistematski, što pođaje djelu uz na- 
učnu i praktičnu vrijednost. Naučna mu vrijed- 
nost, jer će ovo djelo — u malom stilu petro- 
grafski ,,vademecum'' — dobro doći mnogim dja- 
cima univerze, koji nisu krivi, što nemaju Cred- 
nera, Toule, Tschermaka na rodjenom jeziku. 
Sama sistematika, opisi, topografija kamenja va- 
ljano će poslužiti inžinirima, graditeljima mostova, 
cesta. To je praktična vrijednost djela. Šteta, 
što se djelo moralo raskomadati u četiri sveska. 
Valjalo bi da izadje u posebnoj knjizi, ali sa 
boljim, življim slikama. (Kada se već populari- 
zira, neka se ne štedi klišejima !) 

Manja je po opsegu ,,Geologija Hrvatske i 
Siavonije". I ovdje je pisac pogodio metodu. Iz 
Svake slike, koja prikazuje geološko i životno 
stanje čitave zemlje, Tućan je vješto izbio 
relief ondašnje Hrvatske, u koliko je postojala. 
Najdulje se zadržao u mezozojskoj eri, slikovito 
opisujući dogodjaje, život, more, iz kojega vje- 
kovi podigoše najviše naše gore (Ivančica, Krš, 
Velebit), da budu sestrice starim usidjelicama iz : 
paleozojske ere: Zagrebačkoj, Fruškoj gori, Pa- 
puku i Krndiji. Iz mezozoikuma prati vas u 


* Vidi dr. Fran Tućan: 
kristaliničnih škriljavaca. 
stavni Vijesnik“. Knjiga XVIII. 


Postanak 
,,Na- 

kenozoikum, gdje se opeta mijenja prošlost u 
prošlosti Hrvatske. Pred nama se nižu nove for- 
macije, dižu se i padaju nova mora, umire sta- 
rija, dolazi nova fauna i flora, da konačno dodje 
diluvij i konfiguracija hrvatskih gora i dolina, 
kakve su donekle i danas. U diluvijalne naše 
doline i prašume smjestio je autor i našega 
praoca, krapinskog čovjeka, opisujući noveli- 
stički, sa par poteza užase i patnje, koje je 
prošao: grozna ouvertura k zametku religije. Time 
je Gorjanovićev ,,Krapinac" prvi put ušao u 
naju popularizaciju finije kvalitete... 

I ,, Naše kamenje" i ,,Geologija Hrvatske i 
Slavonije" čitaju se lako, gdjegdje kao novele, 
kao Neumayra: Erdgeschichte. Osjećajući su- 
verenost nad materijalom, pisac se na mnogim 
mjestima poletom predaje svojoj temi. N. pr. 
uvod u ,,Naše kamenje'', geneza i rastrošba ka- 
menja, bilje kao razarač kamenja, partija o čo- 
vjeku itd., pisani su zamahom stiliste, što vas 
zanosi. A to je jedan od temeljnih uvjeta da 
budeš savremeni popularizator prirodnih nauka. 
U dr. je Tućana pored ovih uvjeta još i posebna 
odlika : duboka, znanstvena sprema. Nju je za- 
svjedočio zamjerni niz radnja, tiskanih što u 
»Nast. Vijesniku"', izdanjima ,,Jugosl. Akade- 
mije", što u njemačkom ,,Centralblatt fir Mine- 
ralogie etc.''. Dokumentirat će je i najnovija, 
najveća radnja (u rukopisu): Vapnenci 
našega Krša, gdje će biti iznesen njihov 
kemijski, mineraloški i petrografski karakter. 
Rezultati toga velikoga djela doprinijet će k rje- 
šenju zamršenog pitanja o postanku kristali- 
ničnih škriljavaca. Ante Hikec. 


Kulturna slika iz Hrvatske 


Njemački pisac Arthur Achleitner napisao 
je roman iz hrvatskog života pod naslovom : 
Der Leibeigene von Krawarsko.* 

U tom romanu opisuje se kulturna slika 
Hrvatske iz početka prošloga stoljeća, kada je 
podaništvo kod nas biio još u cvatu. Gospodar 
Kravarskoga Janko Mackec zadužio je svoje 
dobro žive i rastrošno i kartajući se po Zagrebu, 
Pešti, Beču i Parizu. U kuriji stanovala je samo 
jedinica Zorka, koja je bila odgojena u zagre- 
bačkom samostanu uršulinaka, te provodila u 
Kravarskom jednostavan život. Imanjem je 
"upravljao Madžar Kiš, koji se je više brinuo za 
svoj džep nego li za gospodara, te je bozobzirno 


* Arthur Arhleitner: Der Leibe- 
eigen: von Krawarsko. Erzihlung aus Kroatien. 
Berlin. Verlag der Gebriider Paetal. 1910. 80 
str. 220. Cijena 4 Marke. 


postupao s gospodarevim podanicima. Posljedica 
njegovog postupanja bila je, da su dva brata 
Čičko sa sestrom htjeli prebjeći ispod biča Ki- 
ševih ljudi, koji su nemilosrdno postupali s ta- 
mošnjim narodom. Kiš je medjutim ulovio bje- 
gunce, te ih je dao po tadanjem običaju grozno 
mučiti, a najposlije htjede im dati upaliti u lice 
žig razbijeljenim kopitom, kako su onda pre- 
bjege običavali žigosati. Na silnu viku nesretnika 
doletila je Zorka i jedna njezina prijateljica 
Lenka Gajeva, kći bogatog trgovca iz Karlovca, 
koja je baš tada bila u posjetima u Kravarskom. 
Na intervenciju obiju djevojaka prestalo se je 
s mučenjem, te je samo jedan od braće bio oži- 
gosan. Pisac opisuje zgodno karaktere plemićske 
i gradjanske djevojke. Zorka ne vidi u takovom 
postupku ništa osobita, dočim se Lenka zgraža 
nad mučenjem podanika. 

Posljedica je bila, da je obitelj Čičko ipak 
pobjegla u Karlovac, te je stupila u službu Len- 
kina oca, a Stjepan Čičko se je doskora istakao 
u Gajevom poslu kao tr-ovac žitom, te je konačno 
postao samostalan, vrlo se je obogatio i postao 
zetom bogatog Gaja. 

Plemić Mackec upotrijebio je dobro oboga- 
ćenje Čičkovo, te se je isti tek uz ve'iku svotu 
mogao otkupiti i postati slobodnim gradjanom 
Karlovca, koju svotu je opet Mackec doskora 
potrošio, dok nije konačno udaren od kapi umro 
u najvećoj nevolji na svom dobru Kravarskom. 
Vrlo lijepo se opisuje susret kmeta Čička s ple- 
mićem Mackecom, koji se odijeva u plemićsko 
svečano odijelo, da više imponuje svome kmetu, 
te s njime postupa i govori ponosito i osorno, 
dok mu konačno ne uspije od njega izmamiti 
veću otkupninu. 

Kravarsko bi raznesli vjerovnici, a Zorka 
bi bila postala prosjakinja, da se ne sjeti ple- 
meniti Čičko, te kupi imanje, a Zorka ostade 
na dvoru do svoje smrti, propivši se od osam- 
jelosti i tuge. 

Čičko je na način mnogih tadanjih karlo- 
vačkih treovaca žitom postao milijunarom, te 
je naravno i vlada nastojala da ga izrabi za 
svoje svrhe. Za nastalog rata ote mu vlada 
protupravno 150.000 torinti u ime ratne kon- 
tribucije, uslijed česa se je Čičko spremao dapače 


tužiti ne samo vladu nego i samoga kralja. Ta- 


danji ban, pravi Madžar, kušao je Čička od toga 
odvratiti, te mu je dapače ishodio madžarsko 
plemstvo pomadžarivši mu ujedno ime u ,,pl. 
Tikotschy', što je vrlog Čička tako razljutilo, 
da je razderao plemićski list i izjavio se, da po- 
klanja kralju dužnih mu 150.000 for. u ono vri- 
jeme ogromnu upravo svotu... 

Roman je dosta zanimljiv, no čini se da pisac 
Hrvatske ni vidio nije, jer nema pojma, da je 
onda Karlovac spadao pod Francuze, a ne pod 
bana, kojega ime je takodjer posve izmišljeno, 
a o političkom odnošaju Hrvatske prama Madžar- 
skoj imade posve krive pojmove. Katastrofu obi- 
telji Čičko takodjer krivo dovadja u savez sa 
bečkim krahom na početku prošlog stoljeća, koji 
nije na tadanji francuski Karlovac sasvim ništa 
utjecao. Očito je njemački spisatelj, koji piše 
kulturne romane htio Hrvatsku upotrijebiti za 
temu, koja bi bila dosta egzotična za njemačku 
čitalačku publiku. Dr. B. 


Češkohrvatski rječnik* 


Već sam ljetos imao priliku pisati o učenju 
drugih slavenskih jezika (ljublj. ,,Slovan" br. 8) 
te sam kod toga uz ovogodišnju odredbu hrv. 
vlade, kojom se gimnazijama daje naputak, kako 
mladež uvesti u druge slavenske jezike, napose 
u slovenski jezik, isticao sve to jače nastojanje 
čeških profesora i kulturnih institucija uopće, da 
bi se u češke srednje škole uveo još jedan sla- 
venski jezik. Ovo pitanje nije tek pitanje idealne 
slavenske uzajamnosti, već je i pitanje praktičkih 
životnih interesa. Česi uvidjaju, da može njihova 
produkcija naći za svoju ekstenzu pripravno tlo 
tek medju južnim Slavenima. Ovakve praktičke 
svrhe neka bi podupro i ovaj ,,Novi džepni rječnik 
srpsko-hrvatski i vodič po jeziku srpsko-hrvat- 
skom". Knjiga ima 3 glavna dijela; prvi je 
»,Slovnički pregled'' (37 strana), drugi je rječnik 
češko-srpsko-hrvatski (38—198), treći dio rječnik 
srpsko-hrvatsko-češki (199—436). U uvodu go- 
vori pisac, koji je profesor u Moravskoj u Lip- 
niku: ,,U posljednje doba šire se hvala Bogu 
naši doticaji s narodima jugoslavenskim, napose 
s najglavnijim od njih narodom srpsko-hrvatskim. 
Tomu je uzrok u prvom redu jaka struja turi- 
stička i putnička, što se s punim pravom sve to 
više interesira za slavensku Adriju, krasnu obalu 
dalmatinsku, nebotične stijene crnogorske i sa 
orijentalnim ruhom zastrte krajeve bosanske i 
hercegovačke. I Biograd sa svojim krasnim 
tokom, dunavskim počinje vabiti naše putnike". 
Da ti putnici ne bi morali dalje ,,švapčariti", 
hoće i Kentova knjiga. Radi toga se pisac u 
rječniku prije svega obazreo na riječi i rečenice, 
koje treba putnik u prvom dodiru sa tudjinom, 


* Kent Rudolf, Novy kapesni 
slovnik srbo-charvatsky a prou- 
vodcepojazykusrbocharvatskem. 
(V Trebiči na Moravć. Nakladate! Jindrich 
Lorenz, knihkupec. 1910. Str. 436, cena: 2 K, 
s poštom : 2 K 20 fil.). 

dakle na cesti, željeznici, pošti, brodu, u hotelu 
kod jela, noćišta itd. Napose obazirao se na 
izričaje, koji se ne mogu nikako drugim riječima 
opisati niti drukčije izraziti, na pr. prijedlozi, 
konjunkcije itd. Kod svih riječi starao se pisac, 
da ih navede u živom govoru konverza- 
cij e, neistrgane iz konteksta. Što se tiče pravo- 
pisa, konstatira Kent, da dosad nema jedin- 
stvena pravopisa, već da jedni pišu fonetički, 
drugi etimologoški, on sam izabrao je etimo- 
loškipravopis (u zagradama dodaje, gdje 
je potrebno, i fonetički oblik), veleći, da fo- 
netički pravopis na Čeha ,dje- 
luje nekako čudno". Čudno djeluje fo- 
netika kao na pr. ,svagja" ili ,,udžbenik"' i na 
Slovenca; u ,udžbeniku" iščezao je sla- 
venski korijen riječi, koja je tako postala gotovo 
neumljivate — madžarska ili turska. Svaki 
prijatelj, koji misli o centralnosti +hrvatsko- 
srpskoga jezika i naše zajednice mora žaliti, 
što se tako izbrisuje slavensko porijeklo mnogih 
riječi. Dr. Fr. Ilešić. 


Tri jubileja 

Izvjestiti o svim kulturnim slavama, koje su 
kod nas u posljednje vrijeme proslavljene, zna- 
čilo bi ispisati cijele stranice imenima, pozdravnim 
govorima i opisima. Značenje tih slava je veliko, 
ai jer smo mi siromašan narod to naše kulturne 
slave u večini slučajeva ne imadu nego lokalno 
obilježje. Moguće bi bilo bolje brojem manje ta- 
kovih slava, a svaka da je što impozantnija. 
Nastojanju braće ,,Hrvatskoga Zmaja", čijom 
zaslugom i jest većina ovih slava proslavljeno, 
treba se upravo diviti, no sve je to prošlo bez 
većih i dubljih tragova. 

Polovicom maja ove godine proslavio je hr- 
vatski umjetnik Petar Brani sedamdeset- 
godišnjicu života i pedesetgodišnjicu glumljenja. 
S Petrom Branijem vezan je velik i lijep komad 
kulturnoga nastojanja u Hrvatskoj. Kao glumac 
započeo je djelovati u eri Josipa Freudenreicha, 
kada se je hrv. kazalište stalo pridizati na vla- 
stite noge. Kazalištu se Brani posvetio na na- 
govor Demetra, Vukotinovića, Bogovića i drugih 
kulturnih radnika onoga vremena. Na njihov 
nagovor pošao je na nauke u Beč, gdje je dje- 
lovao na dvorskom kazalištu Laube. Brani je 
učio u Findeisena. Kasnije je nastavio nauke u 
Gracu, Pragu, Lincu i još nekim gradovima. 
Učio je neko dvije godine. 1864. nastupi kao 
Mortimer u ,,Mariji Stuart". Iste godine vrati 
se još jednom u Beč, a naredne godine bude 
stalno angažovan i radi kao glumac neprekidno 


do 1874. na našem kazalištu. Napustivši kaza- 
lište posveti se učiteljstvu, ali i kao učitelj (u 
Topolovcu kraj Siska) djeluie i kao glumac osni- 
vajući družine i recitirajući pjesme. Tako proživi 
daljnjih 10 godina i onda se vrati pod upravom 
Josipa Kneisela (1885.) i opet kazalištu. Od 
onda pa do umirovljenja (1895.) članom je hrv. 
kazališta. Brani je, moglo bi se reći, radio kao 
glumac na hrv. kazalištu u dobi njegova dje- 
tinstva i u dobi, koje mnogi smatraju vrhuncem 
u razvitku hrv. glumačke umjetnosti. Pod stare 
dane sudjelovao je kao deklamator kod dobro- 
tvornih i drugih zabava, što ih priredjuju djaci 
i radnici u Beču, u kojem živi gotovo neprekidno 
nekoliko posljednjih godina. Petar Brani je glu- 
mac njemačke škole, koja nije sklona verizmu, 
nego voli lijepim, odmjerenim kretnjama, jasnoći 
u izgovoru i onoj stilizovanosti i harmoniji, koja 
progovara iz svih umjetnina onoga vremena. 

Rodio se kod Bunića u Lici. Otac mu je 
bio krajiški časnik. Sa zagrebačkim općinstvom 
oprostio se Brani proslavivši svoju sedamdeset- 
godišnjicu kao starac u češkoj drami ,,Barunu 
Hrobčickom'', što ju bijaše prenio k nama Mi- 
letić. Slava je Branijeva protekla tiho, bez buke, 
a ipak je rad njegov bio velik po svojoj vrijed- 
nosti i po dugom nizu godina. 

Druga proslava, koja je obavljena još tiše, 
zapravo u krugu rodjaka, prijatelja i znanaca, 
zapala je hrv. naučenjaka dra. Franju Ive- 
kovića. 14. VIII. proslavio je kanonik dr. 
Iveković svoj misnički jubilej. Jubilarac spada 
medju one rijetke svećenike, koji su se znali za- 
nosno hvatati u kolo sa svjetovnjacima ,,da 
rukom o ruku s njima porade u prvom redu oko 
opće narodne prosvjete", osjećajući, ,,da je tu 
glavnu njihovu zadaću moguće riješavati jedino 
u znaku snosljivosti i slobodoumlja.“ Iveković je 
započeo raditi u vrijeme, kada ,,hrvatska crkva 
nije slušala drugih diktata do diktata narodnih 
potreba. Ona dakle nije drhtala nikakvim strahom 
pred napredovanjem civilizacije, jer su njezini 
predstavnici svim svojim umnim i materijalnim 
dobrima podupirali svjetovne institucije“. Ive- 
ković rodjeni Zagorac (Klanjčan) bacio se već 
za rana na proučavanje jezika, te je na tom 
polju stekao velikih zasluga. U akademijinom 
Radu i u raznim časopisima napisao je mnoštvo 
jezikoslovnih rasprava, a najviše je truda uložio 
u ogromni ,, Rječnik". Ma da je bio naročito filolog 
nije se ograničio u svom radu na samo pisanje 
filoloških rasprava, nego je i primjerom pokazao, 
kako treba pisati. Napisao je više školskih i 
drugih knjiga teologijske naravi i cio niz ,,Života 
svetaca. Stil mu je u tim radnjama jezgrovit i u 


isto doba legendarno poetički poput biblijskoga. 
Iveković se kao ,narodni hrvatski pop" rado 
bavio i ostalim narodnim pitanjima, te se javljao 
kadikad u našim dnevnicima s demokratskim i 
slobodoumnim predlozima. Mnogi izmedju nje- 
govih svećeničkih drugova nijesu ga stoga voljeli 
kao što ni Ivšu Tkalčića i još nekoje. Za svoj 
naučni rad izabran je začasnim članom jugo- 
slavenske akademije. Imade još nešto, što valja 
istaknuti tom zgodom. Jubilarac potiče od siro- 
maške zagorske obitelji, ali on se nije odbio od 
Svojih kad je postao veliki gospodin poput 
mnogih, kojima je uspjelo dovinuti se boljega 
položaja. Ma da mu je rod mnogobrojan, po- 
znavači tvrde, da ih je malo u njegovu rodu, 
kojima nije pomogao u plemenitim nastojanjima. 
Pa ipak je uza sve to dospio podupirati materi- 
jalno mnoštvo narodnih prosvjetnih institucija 
stupajući kod mnogih u prve redove utemeljitelja 
i pokretača. I nedavno proslavljen jubilej hrvatske 
himne, prigodom otkrića spomenika Mihanovi- 
ćeva, u velike je njegovo djelo i njegova zasluga. 
Ivekoviću ima 77 godina, ali se ne prestaje za- 
nimati za javne prilike. Da Hrvatska imade više 
Ivekovića, da joj je još Strossmayera, Račkoga, 
Tkalčića, Žerjavića, nigda ne bi u njoj došlo do 
kulturnoga boja izmedju svjetovnjaka i svećenika. 
Treći jubilej nije vezan godinama. Zapravo 
i nije jubilej obične vrste. Kralj je odlikovao 
hrvatskoga naučenjaka Tadiju Smičiklasa, pred- 
sjednika jugoslavenske akademije i sveučilišnoga 
profesora u miru, počasnim znakom ,,za umjet- 
nost i znanost". Rijetka su odlikovanja, što ih 
primiše hrvatski naučenjaci, književnici i umjet- 
nici za svoj rad. Car je daleko, bog je visoko, a 
narod siromašan. Ne može poput Poljaka, Šveda 
i Nijemaca nagraditi one, koji za nj rade, jer 
nema čim. Tadija Smičiklas dao nam je prvu 
našu cjelokupnu povijest. I do njega se radilo 
mnogo na izučavanju pojedinih epoha, zgoda, 
ličnosti u našoj povijesti, ali Smičiklas je prvi 
podao cijelu sliku povijesti Hrvata, od najstarijih 
vremena. Koliko ga je truda stajalo napisati tu 
povijest, kojim se načelima služio i kojim poma- 
galima, to je stvar kritike, pak bi bilo preuzetno 
htjeti u malenim crtama prikazati ovaj njegov 
rad. Svrha je ovih redaka zabilježiti radost, 
što ju osjetiše mnogi, kad su saznali za odliko- 
vanje Tadije Smičiklasa. —in— 


Jabuka 


Bili su izvan sebe : dobili sina, zdravoga, ja- 
koga sina. Obraščići mu kao dvije jabuke. I njegov 
tatica zasadi jabuku ; to će biti sinova jabuka. 

Ugadjaju roditelji sinčiću i on se lijepo raz- 
vija. Kada došlo vrijeme školi, ne ide jedinac 
u školu kao druga djeca, nego mu drže učitelja, 
koji ga kod kuće pod njihovom paskom podučava. 
Zašto da dijete nauči ružnih stvari od zločestih 
drugova? Zašto da se pokvari? Ovako ga imaju 
uz sebe, ovako ga mogu svak čas zagrliti, polju- 
biti. Za onu jabuku drže posebnoga vrtlara, koji 
je njeguje i danju i noću. Kreše je, čisti, pod- 
rezuje. Kada je prvi put procva!'a, ne da vrtlar 
ni leptiru, ni pčelici, da na cvijeće padnu : oskvr- 
nuli bi taj stidno rumeni cvijet... Nijesu se 
mogli načuditi, kako to, da nije bilo baš nijednoga 
ploda od tolikih cvjetova... 

Iz njihova se sinčića razvio zoran mladić. 
Ljube ga, maze ga kao i prije. I ta mu ljubav 
godila kao proljetno sunce. 

Jedne večeri : zrak bio mekan kao pahuljice 
perja, mirisan kao liljanska djevojačka njedra. 
Začu on cilik gusala, hihot djevojaka, začu pjesmu, 
tapat od nožica... i srce mu uzavrije, krv uz- 
bjesni ; skoči on i on će tamo. Ali ga roditelji 
zadržaše, veleći : 

— Nije, sinko, 
društvo. 

On ih nije razumio, samo je osjećao, kako ga 
nešto silno tamo vuče... 

Na jabuku je vrtlar i do godine pazio i ona, 
ma da je bogato cvala, nije nijednoga ploda do- 
nijela. Sin se zatvorio u sobu: čita, uči. Čemu to? 
pitaju ga roditelji i ljube ga i grle i ne puštaju 
ga na samo. I ta ljubav, što mu se činila kao 
proljetno sunce, stade ga najednom žeći kao 
sparna ljetna pripeka. Odluči, da će u svijet 
daleko, daleko od te ljubavi, koja ga tako davi. 

Zašto želi toliko u svijet, kada mu je kod 
njih tako dobro ? — čude se roditelji. On da ih 
ostavi, on, koji im je sve, sve... Kako bi to 
oni mogli podnijeti? 

Jabuka nije ni do godine plodom rodila. 

On je omalovažio roditeljske suze i otišao 
u — svijet... Roditelji se nijesu mogli utješiti ; 
u prevelikoj boli zaboravili na sve, pa i na vrtlara. 
I vrtlar prepustio jabuku — sudbini. Slijedećega 
proljeća sva se jabuka raznježila od cjelova to- 
likih leptira i pčelica i — ona prvi put bogatim 
plodom urodila... A. Benešić. 


za tebe tako pokvareno 


Vrazove proslave 


Početkom jula proslavljena je stogodišnjica 
Vrazova rodjenja na zagrebačkim gimnazijama. 
Dr. Drechsleridr. Prohaska prikazali 
su tom prigodom tekovine preporoda i zasluge 
Vrazove. — 15. jula proslavila je Vrazovu slavu 

viša djevojačka Skola. — 20. jula proslavila je 
100-godišnjicu šušačka gimnazija. — 3. jula 
proslavio je 100-godišnjicu Samobor, u kojem 
leži Vrazova Ljubica. Prigodnu riječ rekao je 
Emilij Laszovski. Čisti je prihod svečanosti bio 
namijenjen podignuću spomenika Vrazovoj Lju- 
bici, kojega će izraditi djak umjetničke škole u 
Zagrebu, Samoborac Ferdo Ivanščak. ,,Samo- 
borski list'' izašao je u svečanom ruhu posvećen 
uspomeni Vrazovoj. U njemu je Bogumil Toni 
napisao prikaz ,,Iz života Vrazove Ljubice", a 
ostali književnici, koji živu u Samoboru ili su 
porijetlom samoborčani ispuniše cijeli književni 
prilog Vrazova broja. Na prvoj je stranici portret 
Ljubičin (Juliane_Cantily), kako ga je donio 
,,savremenik'', zatim Milakovićev sonet, Hrči- 
ćevo razmatranje ,,O Stanku Vrazu', Tonieva 
pjesma ,,Na Ljubičinu grobu", dra. Ljudevita 
Šolca ,,Ljubici'" i Malinarovo razmatranje ,,Na- 
cionalni i ljubavni idealizam Stanka Vraza'". — 
18. juna proslaviše slavenski tehničari u Stre- 
litzu (Mecklenburg) 100-godišnjicu  Vrazovu. 
Predsjedao je Slovenac Ivan Župan, koji je raz- 
ložio rad i život Vrazov. Po jedan bugarski, ruski 
i poljski govornik razložiše iste misli svojim su- 
narodnjacima. — 30. juna proslavila je jugo- 
slavenska omladina (,,Hrvat", ,,Šumadija?, ,,Ili- 
rija'* i ,,Adrija") u Pragu Vrazovu slavu. Pro- 
slavu je otvorio predsjednik ,,Hrvata" Giunio 
istaknuvši značenje misli narodnoga jedinstva, 
zatim je sveučilišni profesor dr. Jan Machal 
ocrtao pojavu Vrazovu. Predavač, poznati češki 
konferencier, prikazao je cijeli život i značaj rada 
Vrazova, obazrijevši se mnogo na ono raz- 
doblje kada je Vraz boravio u Pragu i na utjecaj 
češke literature na Vraza. — Prigodom skupštine 
»Društva hrvatskih srednjoškolskih profesora 
objelodanio je dr. Fran Ilešić u ,,Obzoru" inte. 
resantan članak ,,Stanko Vraz piše knjigu bijelu", 
u kojem govori o velikoj prepisci Vrazovoj i o 
tome, kako je Ljudevit Gaj u tom pogledu bio 
pravi njegov antipod. Iznosi nekoliko slučajeva 
u kojima se Šafarik, Topalović, Vraz i Erben 
gorko tuže na veliki nemar Gajev u odgovaranju 
na listove. Ilešić konstatuje, da ni danas nije 
mnogo bolje i drži da bi tomu mogla doskočiti 
dobra škola, t. j. privikavanje već za rana ispu- 
njavati sve svoje pa i najsitnije dužnosti. — Po- 
vodom Vrazove proslave doniješe svi poznatiji 
slovenski listovi opsežne prikaze njegova rada. 
Celjski ,,Narodni Dnevnik" (od 30. juna br. 145) 
izdao je ,,St. Vrazovu številku'' s ovim člancima : 
Dr. F. Ilešić: ,,St. Vraz v celjskem okružju", 
dr. Prohaska: ,,St. Vraz", dr. Drechsler: ,,St. 
Vraz". Ljubljanski ,,Slovenski Narod" priopćio 


je pod naslovom ,,St. Vraz 1810—1851" cijeli 
niz podlistaka iz pera dra. Vinka Župana. — 
5. juna priredilo je mariborsko ,,Zgodovinsko 
društvo" spomenslavu Vrazovu. Svečano slovo 
rekao je dr. Ilešić. Pjevalo se i deklamiralo Vra- 
zove pjesme, a osim toga prikazivano je prigodno 
dramsko djelo nepoznatoga autora. —n— 


Vrazova slava u Cerovcu 


Kad se u Cerovcu slavila sedamdesetgodiš- 
njica Vrazova rodjenja (1880.), bila je to prava 
narodna slava, na kojoj se sabralo čitavo naše 
narodno predstavništvo s jedne i s druge strane 
Sutle. A stogodišnjica pjesnikova u pitomu kraju 
njegova rodjenja nije bila ni narodna, ni pro- 
svjetna, već vrlo čedna pučka klerikalna slo- 
venska slava, na koju je došlo i nekoliko Hrvata 
ne predvidjajući značaj proslave. Od ueleđnih 
Slovenaca bio je ovdje predsjednik Matice Slo- 
venske dr. Fran Ilešić i sveučilišni profesor dr. M. 
Murko. Maticu Hrvatsku zastupao je njezin 
predsjednik dr. Oton Kučera i odbornik Cherubin 
Šegvić. Iz Varaždina došao je rodoljubni načelnik 
dr. Pero Magdić sa članovima varaždinskoga 
»Hrv. Sokola", pjevačkoga društva ,,Vile" i 
akademičkog  ferijalnoga kluba ,,Tomislava". 
Slovanski poslanik klerikalac Meško doživio je 
s ovom slavom potpuni fiasko. Banketu prisu- 
stvovalo je tek do 60 ljudi, a bio je priredjen za 
četiri stotine. Iz opisa slave u varaždinskim 
»,Našim Pravicama" vidimo, da su Hrvati bili 
neugodno dimuti, a deprimirani bili su i Slo- 
venci. Simpatični nama Ilešić, koji je toliko 
učinio za hrvatsko-slovensku ideju, morao je 
izreći zanosni govor, gdje inače nije moglo biti 
zanosa. | misli u lijepome govoru predsjednika 
Matice Hrvatske pobijao je tek izrečene sim 
fiasko slave. 

U ,,Slovenskom  Narodu" (6. septembar 
1910.) u članku ,,Beseda o Vrazovi slavnosti" 
pravo reče jedan od učesnika, da smo od sedam- 
desetgodišnjice do stogodišnjice Vrazove nazado- 
vali, a ne napredovali. Ovaj nazadak je u na- 
predovanju klerikalizma, koji ma da je sim 
sobom protivukulturan, ipak hoće da ima svoje 
narodno-prosvjetne slave.  Najuspjelija točka 
klerikalne slave u Cerovcu bila bi, da se tko 
sjetio, pa citirao nekolika zgodna mjesta iz 
Vrazovih pisama, na pr. o najvećoj pokvarenosti 
puka u svetim mjestima, gdje vrve hodočasnici, 
i o majci božjoj kao ,,kravi muzari'... I mi 
se slažemo sa slovenskim dopisnikom, da se slava 
u Cerovcu nije smjela posve predati u ruke 
sitničavim — provincijalnim političarima, da _i 


njezin neuspjeh upotrijebe za svoje ciljeve, već 
da se ona imala izviti kao općeno narodno pro- 
Svjetna slava poticajem* naših Matica i mari- 


borskoz ,,Zgodovinskog društva“. —T1. 


Slavenska duša 


I] Marzocco'', list mladje italijanske knji- 
ževne generacije, donosi iz pera Bruna Guyona, 
profesora pri znanstveno-literalnoj Akademiji u 
Milanu i dobrog poznavalaca slavenskih prilika, 
vrlo zanimljiv članak pod naslovom ,,Slavenska 
duša" (L'anima slava). 

Povodom glasovitog mletačkog procesa protiv 
grofice Tarmowske, spisatelj ističe u uvodu svoga 
članka kako iz njezinog držanja nesigurnog i 
frivolnog, ne odsjeva ni iz daleka ponos etničke 
slavenske duše. Nabrajajući nadalje sva slavenska 
plemena veli: ,,Sva ta plemena posjeduju za- 
jedničke mane i zajedničke vrline; pošto oni 
prestavljaju najmladju evropsku generaciju, koja 
stupa u kolotečinu civilizacije, posjeduju još 
uvijek po endogenskoj krijeposti, jaku i vatrenu 
fantaziju, a po povijesnoj nuždi primitivnu jedno- 
stavnost kao prirodnu posljedicu njihovih burnih 
političkih odnošaja tekom dugog njihovog sredo- 
vječnog života i borbe za otkupljivanje od rop- 
stva, željni da stupe usporedno sa modernom 
civilizacijom, spram koje sada idu svom silom 
njihove mlade i odlučne eneržije, poput onog, 
koji se žuri radi zakašnjenja". Ali na svako 
pojedino slavensko pleme bačeno u vrtlog života, 
raznolike povijesne i političke dogodovštine 
utjecale su tako na karakter, da su donekle 
preobličile njegov etnički duh. | za to u analizi 
i u zaključcima treba stupati oprezno i ne uzi- 
mati za plemensku karakteristiku ono. što su 
razna slavenska plemena poprilimila od drugih 
naroda u neposrednom doticaju s njima. Tako 
bi mi mogli danas smatrati Poljake za Latine 
Visle, a koliko je na same ponosne Čehe djelo- 
vala njemačka kultura i neprekidni saobraćaj, 
najbolje proističe iz prijevoda na njemački jezik 
Ide Driingsfeld, raznih narodnih českih pjesama, 
koje nas podsjećaju po inspiraciji i intonaciji na 
razne njemačke pučke pjesničke sastavke bez 
mitološke karakteristike slavenskih popijevaka. 
Tako i u samoj Rusiji, duša radnika i mužika, 
koja je velikim i silnim glasom progovorila kroz 
neumrle stranice Gogoljevih, Turgenjevlje: ih, Tol- 
stovih, Dostojevskovih, Gorkovih i inih djela, 
sasvim je različita od reacijonarnog društva 
utovljenih uživatelja zemaljskih dobara, koji se 
okupljaju oko imperijalizma dinastije Romanov 
i kojima su u literaturi uzorom francuski de- 

dadente i simboliste, te još i danas, zadojeni 
feudalnim duhom, poput živcga anahronizma, 
dolaze k nama u zasebnim raskošnim vozovima, 
da se naužiju pogleda na umjetnička djela stvo- 
renih u slobodi, koje oni ne pojimaju. 

Nasuprot sa Karpata spram historičke Malo- 
rusije i Ukrajine do nizine Dona, Dnjepra i 
Dunajeca, a možda i još više u jugoslavenskim 
Balkanskim zemljama, naći ćemo veću komo- 
genost i cjelinu slavenskoga duha. 

O slavenskoj duši može se reći što i o ,,vol- 
gare italico''* Dante Alighieria, da se naime u 
svim gradovima nalazi, a u nikakvom ne obitava, 
da je posvuda, ali da se posvuda ne javlja u jed- 
nakoj mjeri. Ona se ne može tražiti isključivo u 
manifestaciji jedne povijesne i socijalne pojave, 
ona je sama etnička pojava, koja se većma ističe 
ondje, gdje je ostala većma u svojoj primitivnoj 
originalnosti. Ona je stala uvijek u opoziciji sa 
evolucijom zapadne kršćanske civilizacije, koja 
«je nastojala da posvema obuzda slobodu žarke 
plemenske fantazije, uništi lijepe iluzije antropo- 
morfizma proširena u prirodi, obori mite i čitav 
onaj bajoslovni ali dražesni svijet, sred kojega 
se je tako voljko osjećala slavenska duša i reć bi, 
kao da još i sada iščekuje čas da uskrsne i da se 
afermiše, kad jedan zakon humaniji i prirodniji, 
lišen baštinjenih konvencijonalizma, bude vladao 
svijetom. I za to dakle prava slavenska duša 
većim dijelom ostaje nam još neponjatna i skri- 
vera, poput poljskog cvijeća, koje ljubi tišinu 
i mir i živi u djevičanskom zagrljaju guste šume. 
Nju kao da još podražuje poganski duh, kojega 
zapadni narodi nisu u stanju da već osjećaju : 
ona posjeduje vrlo delikatni osjećaj ljepote, hra- 
moničnu interpretaciju svake i najosjetljivije 
prirodne manifestacije, svaki prirodni poriv na- 
lazi u njoj odjeka i za to su njezine pjesme i 
legend? još pune mitoloških pojava, živih slika 
iz onih davnih vremena čarobne dobi pogan- 
stva, koje latinski, ni bizantinski asketizam nije 
mogao posvema iskorjeniti. 

Ta sugestivna i melanholična pradjedovska 
ostavština, specijalno se osjeća i dolazi do svog 
potpunog izražaja u slavenskoj narodnoj muzici. 
Gotovo u svim popijevkama osjećaš duboke note 
sjete i one neke beskrajne čežnje za nečim za čim 
se uvijek žali, ali što je nažalost na vijeke iz- 
gubljeno. Samo je Chopin umio da udahne u 
svojim ,,Nocturnima'? i ,Mazurkama"' strastvenu 
dušu Mazura i sav čar one dražesne narodne ba- 
lade, koja je poznata pod imenom ,,Kolomejka" 
Možda posljednji jecaji te strastvene slavenske 


* Obični pučki govor. 

duše, sabrane su i sabiru se u raznim glazbenim 
zbornicima, koji idu svijetom pod naslovom ,,Slo- 
venske narodne popijevke" i koje su udahnule 
Czibulki, Stroblu, Straussu, Heidenu i drugima 
kompozicija neprocjenjive umjetničke vrijednosti. 

Za ukrajinske ,,kozbare" i jugoslavenske gu- 
slare, još nikakav Homer nije iskrsnuo da ovjeko- 
vječi njihovo pjevanje, ali te pjesme što tumaraju 
izmedju Crnoga i Jadranskoga mora, pravom .se 
mogu nazvati posljednje homerijade, koje ne će 
moći nikada dostići nikakav književrfi konven- 
cijonalizam umjetne poezije. Njegovati popijevku, 
koja ide svijetom poput sirotiče, spasiti je od 
zaboravi, to je u istinu spasavanje i čuvanje 
narodne duše, koja bi inače posvema iščezla u 
vrtlogu vremena. To je zadatak narodnih pjevača. 

Iz drevne povijesti Slavena izvire činjenica, 
da je taj narod bio uvijek pun ideala i umio da 
brani nečuvenom ustrajnosti svoju slobodu. Iz 
krvavih i ljutih borba protiv raznolikih neprija- 
telja, protekle su slavenske epske pjesni pune 
nedostižene epske snage i Širine, koje još i danas 
zadivljuju učeni svijet, koji u njima vidi svu moć 
i silu velike slavenske duše, što krilatom pjesmom 
poput ogromna vala, provaljuje danas na polje 
velike svjetske literature, noseći sa sobem jeku 
stvaralačke snage slavenskih naroda. 

Stj. Ilijić. 


Kongres kriminal. udruge 


Ove godine držala je medjunarodna krimi- 
nalistička udruga svoj kongres u Bruselju. 
To je bio jedanaesti kongres iza osnutka udruge, 
koja je ljetos navršila dvadeset i prvu godinu 
svoga opstanka. Udruga je osnovana takodjer 
u belgijskoj prijestolnici, gdje je i održan prvi 
kongres. Iza dva decenija vratila se je udruga 
na mjesto svoga postanka, te je u istoj mra- 
mornoj dvorani akademijske palače nastavila 
novo razdoblje svoga djelovanja. Ljetošnji kon- 


gres otvoren je 2. kolovoza, te je potrajao 


tri dana. Osnivači kongresa su čuveni krimina- 
liste Liszt, Prius t Hamel, koji su uz 
predsjednika prvog kongresa Le Jeune-a 
učestvovali i ovogodišnjemu. Kongres je otvorio 
predsjednik prof. Prius. Ovaj je razvio u 
krupnim potezima povijest dosadašnjeg rada 
udruge i istaknuo važnost njezinih rezultata. On 
je sljedbenik novoga smjera u kriminalistici, pa 
zato uznosi velike tekovine moderne kazneno- 
pravne znanosti. Kriminologija i socijologija do- 
prinijele su mnogo napretku, te su kriminalnoj 
znanosti otvorile novu humanu perspektivu. 1 
kazneno pravo pošlo je kao i sve pozitivne zna. 


nosti putem evolucije, a taj razvitak donio je 
blagodati ne samo znanosti, nego i čovječanstvu. 
Deviza je moderne kazneno-pravne znanosti, da 
treba tražiti materijalnu istinu u svijetlu savjesti. 

Kao prva točka rasprave bilo je pitanje o 
pogibeljnim zločinima. Izvjestiocem 
je bio prof. Garcon iz Pariza. U svojem je 
govoru istaknuo, da se odgovornost za zločine 
počela u većoj ili manjoj mjeri pripisivati društvu, 
a posljedica ovog humanog stajališta bila je ta, 
da su i suci u vršenju kriminalne sudbenosti usvo- 
jili načela humaniteta. No sa svim tim nije se 
postiglo ono, za čim se išlo, naprotiv kriminalitet 
zahvaća sve veće dimenzije ; broj se zločinaca 
umanjuje, ali se umnaža broj priupadnika. 
Iskustvo dokazuje, da se kaznom u današnjem 
obliku ne postizava kod nekih zločinaca željeni 
uspjeh, pa zato pitanje o reformi kazne postaje 
akutnim. Nekoji predlažu, da se kazni mora pre- 
dati preventivni značaj, a u tu svrhu da se mo- 
raju osnovati posebni zavodi, u koji se imadu 
skloniti z'očinski individui, koji prikazuju trajnu 
opasnost ljuuskomu društvu. Zločin je socijalna 
bolest, pa se zato i sa zločincima mora postupati 
kao sa bolesnicima. Današnje kaznione moraju 
se metamorfozirati u popravilišta i uzgojilišta. 
Protivnici ove reforme prigovaraju, da bi se 
takovim mjerama sigurnosti povrijedila indivi- 
dualna sloboda zločinca, koja mora biti vrhovnim 
aksijomom, svetinjom čovječanstva. Pravičnost 
zahtijeva, da se stijeg individualne slobode visoko 
drži. Nove ideje kriminalne znanosti ne smiju 
narušiti tradicijonalne ideje ustavne slobode. 

U popoldašnjoj sjednici fungirao je prof. 
Lisztkaoreferentoproblemuopasnog 
zločinca. On je u glavnom pretresao pitanje, 
koje vlastitosti karakterišu opasnost zločinca, 
i kakovim se sredstvima mora društvo protiv 
njega zaštititi. Sredstva zaštite protiv ovakvih 
individua mogu biti dvostruka : ili da ih se izluči 
iz društva i učini, kako se veli neškodljivim, ili 
da ih se popravi i moralno preporodi. Prosjake 
i klateže treba smjestiti u prisilne radionice, 
pijanice u posebna skloništa, gdje ih se mora 
tako dugo držati, dok ih se ne izliječi od bolesti 
pijanstva, a degenerirane i slaboumne zločince 
treba zatvoriti u posebne zatvore. Zdrave opasne 
priupadnike treba internirati, dokgod se čine 
opasnima, pa makar i za cijeli život. 

Treći izvjestilac prof. van Hamel ras- 
pravljao je o tome, kako da se ovim sredstvima 
socijalne obrane ne naruši individualna sloboda, 
koju zajamčuju ustavni zakoni svih kulturnih 
država. On zastupa umjereno stajalište te veli, 
da se u sustavu socijalne obrane ne smije služiti 

odveć radikalnim mjerama. I on je odlučno za 
preventivne mjere. 

Četvrti i posljednji referent bio je Jaspar. 
On veli, da treba postupati po kategorijama, ako 
se želi točno ustanoviti, u čem prijeti društvu 
opasnost od zločinaca. Kvalifikaciju opasnosti 
mora sudac ustanoviti i prema prošlosti i na- 
sljednoj opterećenosti individua. 

Na drugoj sjednici od 3. kolovoza na 
stav jena je rasprava o istom predmetu. U njoj 
je učestvovao i potpredsjednik hrv. grupe udruge 
prof. dr. Šilović. On zastupa mnijenje, koje 
stoji po sredini izmedjuLisztaiGarcona 
Umjereniji je od prvoga, a radikalniji od poto- 
njega. S prvim se slaže u tome, da je potrebna 
socijalna prevencija protiv ludjaka, pijanica i 
degeneriranih, koje smatra u istinu opasnim bo- 
lesnicima. U kriminalnoj kodifikaciji za zanema- 
renu omladinu usvojila je već legislativa kul- 
turnih naroda tu metodu. No protivi se Lisztu 
u pitanju zdravih opasnih zločinaca. Oni su pa- 
rasiti društva, ali nisu bolesnici, nego pravi 
zločinci. Za kvalifikaciju opasnosti zahtijeva, da 
budu priupadnici i da svojim kažnjivim djelima 
manifestiraju obilježje opasne i nepopravljive 
delinkventne naravi. U tom pogledu usvaja na- 
čela austrijske osnove kaznenog zakona, po kojoj 
postaju opasnim individuima oni priupadnici, 
koji su bar dva puta kažnjeni radi zločina protiv 
ćudorednosti, sigurnosti osobe ili imetka, koji su 
u zakonu specificirani. Prema kvalifikaciji ra- 
nijeg i posljednjeg zločina mora se zaključiti, da 
je u njih takova zločinačka narav, da se može 
pouzdano računati, da će ponoviti iste zločine. 

Iza njega su govorili Kolischer, Lub- 
linski, Abendanon i Prius, koji za- 
govara, da se stvori novi sustav prevencije za 
degenerirane individue, ali bez ikakve stege i po- 
vrede njegove lične slobode -- U nastavku sjed- 
nice bila je na dnevnom redu diskusija ,,o psi- 
hologiji svjedočanstva", u kojoj su 
sudjelovali prof. Claperćde, ravnatelj psi- 
hološkog arkiva u Ženevi i Werner, zamjenik 
tamošnjeg drž. odvjetnika. Ova je rasprava bila 
veoma zanimljiva i instruktivna. — Treći dan 
se raspravljalo ,o medjunarodnoj iz. 
ručbi zločinaca". Dr. M. G. 


Jedan prilog Problemu Volje* 


G. Branislav Petronijević, profesor filosofije 
na beogradskom universitetu, izdao je jednu 





* O slobodi volje, moralnoj i krivičnoj od- 
govornosti, od dia. Branislava Petronijevića. 
Beograd 1909. Državna štamparija. Cijena 2 K. 


važnu i čestitu knjigu o problemu volje, koja 
je obuhvatila u teorijskom pogledu pitanje o 
mogućnosti spontanih promjena svjesnih sa- 
držaja, a u praktičnom pogledu pitanje o ura- 
čunljivosti moralnoga subjekta za njegovo djelo- 
vanje, pa s tim i pitanje o njegovoj odgovor- 
nosti i vrijednosti. Knjiga je napisana jednim 
stilom jasnim do nevjerojatnosti i konciznim 
do divljenja, i poslužit će svima, koji se na ma 
koji način interesuju za važni i prevažni, za 
duboki i misteriozni problem slobodne volje. 
Medjutim ta knjiga je ostala nezapažena kod 
nas Hrvata, i mi izvjesno činimo ljubav našim 
čitaocima, kad ih, makar i kasno, hoćemo da upo- 
zorimo na odlični novi rad _ g. Petronijevića, 
o čijim smo dvama radovima već govorili na 
ovom mjestu, dok će o nekim još trebati go- 
voriti, kao o njegovoj Psihologiji (1910.). 
Problem Volje je Petronijević rastavio u ovoj 
knjizi na tri dijela: na pitanje o spontanim 
promjenama, za tim na pitanje o moralnoj, 
i najzad o kaznenoj odgovornosti. Ujedno su 
raspravljena i pitanja, koja su bila od ovih 
postulirana, kao ono o iluziji, o moralnoj stati- 
stici i dr. Mi ćemo glavne misli Petronijevićeve 
prikazati držeći se njegove idejne arhitekture 
i ostajući vjerni njegovoj terminologiji i pove- 
zanosti asercija. 

Uvodeći nas u sam problem pisac najprije 
ističe ogromnu važnost njegovu i ukazuje na 
njegove teškoće. Problem slobodne volje čo- 
vječije zauzima medju problemima ljudskog 
saznanja jedinstveno mjesto. Jer pitanje, da li 
smo mi u svojim voljnim radnjama slobodni 
ili nismo, zadire u najdublja teorijska pitanja 
koa graniče sa Teorijom Saznanja i s Metafi- 
zikom, a osim toga ono je centralni etički problem, 
pitanje svagdanjeg života ljudskog. Svi mi 
živimo i radimo u uvjerenju, da smo ono, što 
smo htjeli uraditi, mogli i ne uraditi, 
i svi se prema drugim ljudima ponašamo prema 
tom uvjerenju. Medjutim, kad se zapitamo, 
S kojim razlogom smo mi tako uvjereni u svoju 
slobodu, u slobodu svojih voljnih radnja, onda 
dublje razmišljanje stavlja odmah velike i 
gotovo nesavladive poteškoće. Kad je, na primjer, 
jasno da se stvari u svijetu dogagjaju nužno 
po zakonu uzročnosti, koji je neminovan, i kad 
je isto tako jasno, da je čovjek samo jedan dio 
svijeta, onda se mora priznati, da taj vrhovni 
zakon uzročnosti vrijedi i za njega, njegovu 
dušu i djelovanje. — Drugim riječima, priznati 
djelatnost kauzalnoga zakona i na ljudskoj 
Svijesti znači priznati svemogućnost spontanih 
promjena svijesti, znači staviti se na radikalno 


determinističko stanovište negacije slobodne 
volje. Medjutim, ako se, tako, pretpostavi da je 
svaka naša voljna radnja nužna posljedica 
svih prethodnih uzroka, spoljašnjih i unu- 
trašnjih, koji su uticali na nas, onda je, kao kod 
sveopće uzročnosti i neslobode volje, jasna i 
nemoć naše volje, nemoć naša, nevrijednost 
naša, besmislenost naše egzistencije i besmislenost 
cijelog svijeta. Ako je volja doista neslobodna, 
čemu onda ona česta bolna stanja naše svijesti, 
koja nastaju kad se trebamo odlučiti za kakvu 
važniju radnju? Ako je sve što se dogadja i što 
će se dogoditi u naprijed odredjeno, ako je sve 
što se dešavalo moralo desiti, i ako se sve što 
će se desiti mora desiti, onda su naša odlu- 
čivanja uopće bez ikakvog smisla, jer na ma 
što se mi odlučili, desit će se samo ono što bi 
se i bez te odluke naše desilo, pošto je sve jednom 
za svagda u naprijed odredjeno. Čemu kajanje 
za radnju koju učinimo, ako smo ono, što smo 
učinili morali učiniti? Čemu koriti nekoga što 
je nešto učinio, a nije trebao učiniti, kad je 
njemu bilo nemoguće da to ne učini ? I ako je 
neko ubio čovjeka, pokrao novac, učinio zločin, 
kako je moguće kazniti ga za te radnje koje 
on nije mogao ne učiniti zbog nužnosti koja 
je predodredjena, i koje je on morao učiniti? 
Sloboda volje je na taj način postulat jedne hu- 
mane etike, postulat koji tišti neodojjivo jako 
ljudsku moralnu svijest, i koji nije ništa manje 
jasan ljudskom umu od zakona uzročnosti 
Svih stvari. Tako izgleda da ovaj postulat one- 
mogućuje ili prekida kauzalitet, ili da je on 
pored kauzaliteta nemoguć, a snjime i smisao 
ljudskog života, koji je njim postuliran. 
Kritikom definicija slobodne volje pisac 
postavlja shvaćanje slobode u jednom  apso- 
lutnom i pozitivnom smislu riječi. Slobodna 
voljna radnja jest radnja koja je sama sebi 
uzrok i time sama od sebe počinje. Bitnost 
naše voljne radnje, prema neposrednom svje- 
dočanstvu naše svijesti baš se i sastoji u tome 
što voljna radnja sama od sebe počinje, što mi 
voljnu radnju hoćemo, što ona u nama po- 
činje i u nama svršava. Spontaneitet voljne 
radnje, njeno počinjanje same od sebe predstavlja 
jedan neposredan fakat naše svijesti, koji se kao 
takav dalje ne može objasniti i na kojeg se 
može samo ukazati, kao na aksiom. Momenat 
neposredne svijesti je osnova cijelog Petronije- 
vićevog sistema i point de depart za probleme 
njegove filozofije : tako je i kod problema volje. 
Petronijević dokazuje apsolutnu vjerodostojnost 
svjedočanstva neposredne svijesti i jednom 
dubokom analizom njenog svjedočanstva o svojoj 

eksistenciji i o svojoj slobodi u promjenama 
svojih sadržaja, on pobija tumačenja, po kojima 


je sloboda volje samo našailuzijaipo kojima: 


nas neposredna svijest kao takova vara. Varanje 
naše svijesti može biti samo u jednom smislu 
ra ni u tom nas svijest kao takova ne 
vara: u smislu neslaganja našeg opažanja sa 
objektima spoljnjeg svijeta. Pri. 
mjer: Štap u vodi izgleda prelomljen, i ako u 
stvari nije prelomljen — to ne znači da nas 
naša neposredna svijest vara u sebi odnosno 
u nama, nego njeno opažanje prelomljenosti 
štapa ne slaže se sa spoljnim objektivnim sta- 
njem štapa. 

Sa naročitom  slašću Petronijević obara 
pokušaje koji hoće da se sloboda volje proglasi 
za iluziju, i kojih ima u glavnom četiri. Prvi, 
najopasniji je Spinozin pokušaj. Spinoza tvrdi, 
da iluzija slobode volje postaje tako, da mi 
nijesmo svijesni i uzroka koji determiniraju 
voljne radnje. Primjer: Kad bi padajući kamen 
dobio svijest, on bi držao da je slobodan u 
svojoj akciji; čovjek je, tako, prosti zvrk koji 
je zavrćen mehaničkom silom, a koji misli da 
se svojevoljno okreće. Da je Spinozino svodjenje 
svijesti o stobodi na iluzornost zbog nesvjesnosti 
determinirajućih motiva netačno, vidi se iz toga, 
veli Petronijević, što u našoj svijesti ima pro- 
mjena, čijih uzroka nijesmo svijesni, pa ipak 
se u tim momentima ne osjećamo slobodni. 
A to bi bilo nužno, kad bi Spinozina tvrdnja 
stajala. Drugi pokušaj da se sloboda prikaže 
iluzornom stoji u tvrdnji, da iluzija slobode ne 
postaje zbog toga, što su uzroci voljnih radnja 
izvan nas, nego što su u nama, ali nejasni i 
nesvijesni. Petronijević odgovara da je nemoguće 





IZ RAZNIH LISTOVA IT NOVINA. 
Bečka trgovina knjiga izdala je djelo pod 
naslovom ,,Oestereichs Hort", kao svečano iz- 
danje u slavu kraljeve 80-godišnjice. U ,,Po- 
kretu'' od 6. jula konstatuje —S—, da u tom 
djelu nema imena onih junaka Hrvata, koji su 
se proslavili noseći život na bojno polje za spas 
tudjinca. U tom djelu navedeni su samo brojevi 
pojedinih hrvatskih pukovnija, dočim se imena 
zatajuju. — Dr. Rešetar razjasnio je na te- 
melju N. Gjivanovićevih dokaza (u ,,Smotri 
Dalmatinskoj") i na temelju knjiga iz dubrovač- 


zamisliti nešto, što bi bilo u svijesti, a čega 
mi ne bi bili svijesni. Jer biti u svijesti, a ne biti 
sadržaj svijesti, to je što i biti i ne biti, a to 
je nemoguće. Dalje, pokušaj koji se upire u rel a- 
tivno nesvijesne sadržaje svijesti (pri- 
mjer: predodžbe asocirane za riječi u govoru i pri 
čitanju) pobija pisac tvrdnjom da je nemoguće, 
da su uzroci naših voljnih slobodnih radnja 
relativno nesvijesni, jer bi se ti relativno ne- 
svijesni uzroci morali nekako dokumentirati 
i to tako, da se mi u tim voljnim radnjama 
ne bi mogli osjećati slobodni kao što se u stvari 
osjećamo. Najzad, četvrti se pokušaj sastoji 
u tome, što se tvrdi, da se mi osjećamo slo- 
bodnim za to, što osjećamo medjusobnu borbu 
motiva, pa nam se čini da se možemo odlučiti 
za jedan ili drugi, dok smo u istinu prinudjeni 
ići za najjačim motivom, svijesni borbe u nama, 
ali nemoćni da u njoj sami odlučujemo. Odgovor 
je piščev na tu objekciju ovaj: u takim bor- 
bama motiva mi bi se osjećali isto tako pasivni 
kao i obično kad smo svijesni sukcesije svijesnih 
sadržaja koji su vezani asocijativno. Medjutim, 
baš u tim borbama, neposredna svijest, koja 
u sebi nikad ne vara, i koja je kao apsolutno 
realna i apsolutno tačna svjedoči jasno našu 
moć u takoj borbi, i tvrdi našu sposobnost 
za izbor u toj borbi motiva. I kao što je apso- 
lutno nesumnjivo slavni Descartes-ov stav c o- 
gito ergo sum, svijestan sam da postojim, 
dakle postojim, tako je isto, baš radi nesumnji- 
vosti toga stava nesumnjiv i ovaj o slobodi volje: 
ja osjećam da sam slobodan, dokle sam slobodan, 
u svijesti mi je jasna moja voljna sloboda, dakle 
sam u tome slobodan. Dr. M. S-r. 
(Svršit će se." 





koga arkiva donle nepoznatu činjenicu, da je 
majka Ivana Gundulića potjecala iz ugledne 
porodice Gradića (Gradi). Vidi se to i odatle, što 
najstarija djela Gundulićeva nose na natpisnoj 
strani pored Gundulićeva i grb porodice Gradić. 
Prema tomu su Gundulić i Gjon Palmotić u 
neku ruku bratići, kako ih je nazivao i Apendini. 
— R. Strohal objelodanio je u ,,Katoličkom 
listu'' zanimljivu listinu, glagolicom pisanu, što 
ju je izdao 18. XII. 1527. kralj Ferdinand I. u 
Ostrogonu. Tom ispravom dopušta senjskom 
Kaptolu, da ima pravo kanonike izabirati. — 

Stalni suradnik ,,Pokreta'"'. —Sp.— počeo je 
objelodanjivati u istom listu niz članaka, kojima 
želi upozoriti na važnije pojave i ličnosti u sla- 
venskom književnom svijetu. U broju od 22. 
juna prikazuje pod naslovom ,,Slavenstvo na 
djelu" vrijednu i zaslužnu češku smotru ,,Slo- 
vanski Prehled'', što je uredjuje Adolf _Černy, 
roznat kao pjesnik pod imenom Jan Rokyta. 
»,9l. Prehled"' prati veoma pažljivo hrvatsku 
literaturu te u posljednjem broju (trobroju) imade 
nekoliko referata koji se tiču hrvatske književ- 
nosti (H. Capponi). — U ,,Obzoru" od 28. VI. 
o. g. priopćuje Stjepan Gj. B. nekoliko podataka 
o životu fra Grge Martića, pjesnika ,,Osvetnika", 
što ih je čuo od fočanskog župnika fra. Mirka 
Šestića, koji je živio s Grgom u Kreševu. — 
Dubrovačka ,,Prava Crvena Hrvatska" s pravom 
ističe, da bi trebalo u crkvi Male braće u Du- 
brovniku, u kojoj leži Ivan Gundulić, podignuti 
kakovu ploču tim više, što ploča u Dominikanskoj 
crkvi, koja je podignuta prigodom proslave 600- 
godišnjice rodjenja Gundulićeva ne označuje 
njegov pravi grob. — Ljubljanski ,,Slovenac'" 
iznosi, da je slovenska družba sv. Mohorja imala 
do 15. juna o. g. ukupno 85.616 članova (1852 
doživotnih, a 83.764 godišnjih). Po nadbiskupi- 
jama imala je najviše ljubljanska. — U ,,Po- 
kretu'' od 28. VI. prikazan je život i rad Stefana 
Savvova Bobčeva, historičara, publiciste i bu. 
garskog slavianofila po istoimenom prikazu po- 
znatog poljskog književnika Tadije Stanislava 
Grabowskoga. — Pariška revija ,, Questione Di- 
plomatiques et Coloniales"' od 1. IV. donijela je 
zanimljiv članak A. G. Gratieua pod naslovom 
»L'neure des Slaves". Pisac dozivlje u pamet 
riječi slavenofila Homjakova o ulozi, što će je 
Slaveni igrati u budućnosti Europe. — U ,,Ob- 
zoru'' od 17. VII. napisao je pravi član ,,D. H. 
K." A. G. Matoš listak pod naslovom ,,Druš- 
tvenost"', u kojem razmatra razloge, s kojih je u 
Zagrebu tako slabo razvijen društveni život u 
onom smislu, kako ga imadu drugi narodi, a kakav 
smo nekada imali i mi. — Ljetopis Matice Srpske 
knj. 266 donosi svršetak Arnautovićeve studije 
o pjesniku V. M. Jovanoviću, Štefanovićev prikaz 
Maretićeve ,,Narodne epike", Ilešićeve prikaze 
Cankara i Aškerca, Šantićevih 14 pjesama i Jov. 
Hranilovićev prikaz izdanja Društva hrv. knji- 
ževnika. Jovan Hranilović izražava se veoma 
pohvalno o redovitim izdanjima društva hrv. 
književnika i žali što nijesu štampana u de- 
setak tisuća primjeraka, da donesu narodu što 
veću korist. — Virjanske ,,Hrvatske Novine" 
javljaju, da je prigodom popravka tamošnjecrkve 
nadjena u jabuci s tornja zanimljiva spomenica 


iz god. 1854. Spomenicu su potpisali tadanji 
župnik i satnik, a priložena joj je i jedna pjesma 
u rukopisu od Ferde Rusana. Osim toga bilo je 
u jabuci raznoga novca iz onoga vremena i dva 
štampana proglasa, koji prikazuju rad Ferde 
Rusana. —in— 
IZ UMJETNIČKOGA SVIJETA. Koncem 
maja pjevao je u Berlinu tenorista Franjo Župeuc, 
rodjeni Zagrepčan, nekoliko pjesama od Lisin- 
skoga i Zajca. ,,Musiksalon" se tom zgodom po- 
voljno izjavio o Župeucu. — 5. jula otvoreno je 
svečanim načinom narodno pozorište na Cetinju, 
koje nosi naslov: ,,Knjaževsko crnogorsko na- 
rodno pozorište“. — 6. jula gostovala je na za. 
grebačkoj pozornici gdja. Gusti Danilova. — 
Epitafij Strossmayeru, što ga je izradio Rudolf 
Valdec, nije djakovački kaptol, koji je radnju u 
njega naručio, predao na izradbu samom umjet- 
niku, to jest, da bude izradjen pod njegovim 
nadzorom, kao što bi trebalo učiniti, nego je 
mimoišavši umjetnika ponudio izradbu najprije 
slovenskom kiparu Zajcu, a onda opet nekom 
kiparu Hendrichu. Čovjek se upravo mora ču- 
diti takovom postupku, iz kojega jasno izilazi, 
kako malo ljudi imadu pojma o umjetnosti, a u 
isto doba i to kako im je malo do toga, da uspo- 
mena na biskupa Strossmayera bude počašćena 
onako, kako to zaslužuje. Time što se ovakova 
radnja povjerava na izradbu drugomu, tako da 
umjetnik ne može izradbu nadzirati, hoće se 
omalovažiti ili rad umjetnikov ili uspomenu 
onoga, komu u čast se umjetnina postavlja. — 
15. juna o. g. obdržavana je u Splitu sjednica 
društva hrvatskih umjetnika ,Medulić", te 
je tom prigodom izabrana slijedeća uprava: 
predsjednik Vlaho Bukovac, potpredsjednik To- 
mislav Krizman, tajnik : dr. Ivo Tartaglija, bla- 
gajnik Kamilo Tončić, odbornici: Celestin Me- 
dović, Ivan Meštrović, Mirko Rački, Emanuel 
Vidović. Na istoj sjednici zaključeno je prirediti 
u oktobru o. g. umjetničku izložbu u Zagrebu 
s posebnim narodnim obilježjem. — Direkcija 
kr. dvorske privil. biblioteke u Beču kupila je 
od Tomislava Krizmana njegove dvije najnovije 
veće radnje: ,,Posljednju riječ  monotype, 
»,Povratak'' bakrorez u jednoj boji. — 30. VI. 
bilo je otvorenje IV. umjetničke izložbe u pavi- 
ljonu slovenskoga slikara R. Jakopića. Ovaj put 
je izložila i ,,Jednota umelecu vytvarnih v Praze''. 
Kiparskih radnja nije bilo na toj izložbi. — 
U Beogradu se obrazovao odbor za podignuće 
spomenika Veli Nigrinovoj, rodjenoj Slovenki 
i ponajvrednijoj glumici beogradskoga  pozo- 
rišta. — 10. VII. umro je u Beogradu naprasnom 
smrti kipar Pero Ubavkić. Bio je dobar čovjek 

i s mnogo volje i truda bavio se umjetnošću. — 
Za izložbu ,,Medulića", koja će biti otvorena 1. 
oktobra 0. g. u Zagrebu razaslani su već pozivi. 
Pozvano je preko 40 umjetnika (slikara, kipara, 
arhitekta i umjetničkih obrtnika) u Hrvatskoj, 
Slavoniji, Dalmaciji i Bosni, ali sudjelovati mogu 
svi jugoslavenski umjetnici. Od ostalih jugo- 
slavenskih umjetnika pozvano je posebnim po- 
zivom više umjetnika Slovenaca i Srba. Tko 
želi sudjelovati neka se obrati na tajnika izložbe : 
Andriju Milčinovića, Zagreb, Kačićeva 11, koji 
će mu poslati ,,Prijavnicu''. — U Sarajevu boravi 
već nekoliko vremena kipar Branko Dešković, koji 
se istaknuo kao kipar životinja. U posljednje 
vrijeme izradio je medju ostalim ,,konja u trku" 
»»Psa na traganju" i ,,Zabrinuta seijaka"', u kojem 
prikazuje upropaštena bosanskoga seljaka kraj 
njegova kljuseta. — ,,Zdenac života", što ga je 
grad Zagreb kupio od I. Meštrovića na izložbi 
u Zagrebu, poslan je na lijevanje u Češku, pošto 
lijevaonica umjetničke visoke ško'e u Zagrebu 
nije tu radnju primila na lijevanje. Time je znatna 
svota novca, što će se izdati za :ijevanje toga 
zdenca, otišla iz zemlje. Izgledje kao da lijevao- 
nica služi samo u svrhe pojedinca ili da nije kadra 
primiti veće radnje. — U julu izložio je u salonu 
Ulrich (u Zagrebu) nekoliko radnja Vladimir 
Becić. Kolekcija je vrlo malobrojna, po gotovo 
ako se uvaži, da su nekoje radnje bile već jednom 
izložene u Zagrebu. Becić je počeo učiti u Zagrebu 
kod Csikosa, a onda pošao u Beč i Miinchen da 
nastavi nauke. Sada je u Parizu. Uspjeliji su mu 
akvareli i to naročito s figurainim predmetima, 
dočim su krajolici (iz Podravine i okolice Za- 
greba) slabiji. — Račkova slika ,,Minos'', što ju 
je kupio grad Zagreb, smještena je u načelnikovoi 
dvorani gradske vijećnice desno od Medovićeva 
»,Bakanala"', a ,,Prijelaz preko Aheronta", što 
ga je kupila hrvatska vlada, predana je Stross- 
mayerovoj galeriji slika. — Na izložbi Umjet- 
ničke akademije u Pragu izložiše medju ostalima 
s uspjehom srpski slikari Radulović, Svrakić, 
Novosel, a medju kiparima mladi Korčulanin 
Petar Pallavicini. On uči u glasovitoga Mysl- 
becka. Maestro Bukovac dao mu je u zamjenu 
za glavu starice jednu svoju sliku. — 1. VII. 
otputovali su Alfons Muha i Gjoka Jovanović iz 
Beograda na Kosovo, te su se zadržali jedan dan 
u Prištini, a onda pošli u Gračanicu, u svrhu 
studija narodne ornamentike. Muha se na po- 
vratku zadržao u Beogradu, ali će se doskora 
svratiti ponovno i dulje ostati u Beogradu. — 
Jugoslavenski umjetnici, koji žive u Parizu, 
spremaju u jesen 1912. veliku umjetničku izložbu 
na Elizejskim poljima (Grand Palaisu), na koju 


Će pozvati sve jugosl. umjetnike. Potanje oba. 
vijesti o toj izložbi daje slikar Nikola Jeremić, 
Paris 3. rue Git-le-Couer. — Koncem juna otvo- 
rena je u Beogradu izložba savremene ruske tr. 
govačke industrije. Izložba je pobudila veliko 
zanimanje. — Koncem jula otvorena je u Lon- 
donu izložba kr. akademije umjetnosti, na kojoj 
je izložio Vlaho Bukovac portret vojvotkinje 
Albany. Bukovac je u posljednje vrijeme do- 
vršio oveću radnju ,,Gospu od Cavtata", u kojoj 
je prikazan Cavtat uhvaćen sa sredine Sustje- 
pana i gospa s angjelići, kako mu se približuje. 
Tu je sliku poklonio majstor crkvi Malobračana, 
u kojoj je i smještena. — U septembru o. g. pri 
redit će slovenski slikar _R. Jakopič u svojem 
paviljonu u Ljubljani retrospektivnu umjetničku 
izložbu u proslavu kraljeva 80. rodjendana. U 
njoj će biti sakupljene radnje slovenskih i susjed- 
nih umjetnika, koji su radili od 1830 do 1910. — 
»»,Obzor" od 6. VIII. javlja medju domaćim vije 
stima, da je slikar Drusani u Zagrebu otkrio jednu 
radnju Rubensa. Slika prikazuje Salomu s glavom 
Isusovom. Signirana je s preokrenutim slovom 
P., ali je u velike preslikana. Glava Ivanova i 
Salomina dobro su uščuvane i ostale navodno 
netaknute. — Odbor karlovačkog pjevačkog 
društva ,,Zore'' poslao je sporazumno sa ,,Sa 
vezom hrv. pjev. društava" sve (11) natječajne 
radnje za himnu prigodom svoje 50-godišnjice 
,Glasbenoj Matici" u Ljubljani da izreče svoj 
sud, koja je radnja najbolja. G. M. sastavila je 
jury, koji je izdao mnijenje, prema kojemu ie 
nagrada od 150 K podijeljena _ prof. Duganu, 
pravom članu D. H. K. S Vjekoslavom Ružićem 
i I. pl. Zajcom stupiti će u pregovore glede nabave 
njihovih radnja prispjelih na natječaj. 
—nov— 


PUBLIKACIJE JUGOSLAVENSKE AKA. 
DEMIJE ZA GODIN U 1910. Jugoslavenska aka. 
demija znanosti i umjetnosti dovršila je prvu 
seriju svojih publikacija za g. 1910., i to ukupno 
šest knjiga. Pretplatnici, koji stanuju u Zagrebu, 
dobivaju publikacije počevši od 10. septembra 
o. g. u akademijskoj knjižari Gjure Trpinca u 
Ilici br. 6. Vanjskim pretplatnicima poslat će se 
knjige poštom na njihov trošak. Knjižarska je 
cijena pojedinim knjigama ova: 1. ,,Rad" raz 
reda hist.-filologičkoga i filozofičko-juridičkoga 
Knjiga 180. i 182. po 3 K, ukupno 6 K. 2. ,,Rad" 
razreda matem.-prirodoslovnoga. Knjiga 181. 
3 K. 3. ,Monumenta spectantia historiam Sla- 
vorum  meridionalium"'. Knj. XXXII. 8 K. 
4. , Zbornik za narodni život i običaje južnih 
Slavena". Uredio dr. Drag. Boranić, Knj. XV., 

svezak 1. 2 K 50 fil. 5. ,, Ljetopis Jugoslavenske 
akademije'' 24. svezak 2 K. — Besplatno ne daje 
Akademija svojih publikacija nikomu osim onih, 
s kojima stoji u zamjeni. Pretplata za akade- 
mijske publikacije iznosi 20 kruna na godinu, 
a prima je akad. uprava i akad. knjižara Gjure 
Trpinca. Druga serija publikacija za g. 1910. 
izaći će koncem mjeseca marta 1911. Imena 
pretplatnika štampat će se u ,,Ljetopisu". Sve 
prijatelje Akademije i hrvatske narodne knjige 
molimo, da uznastoje sabrati što veći broj pret- 
platnika. 

ALBUM VLADALAČKE KUĆE PETROVIĆ. 
NJEGOŠ. Prigodom netom prošlih jubilarnih 
svečanosti na Cetinju, kojima se proslavila 50- 
godišnjica vladanja Nikole I. Petrović-Njegoša 
i proglasila Crna Gora kraljevinom, predan je po 
naročitom odboru za proslavu jubileja, kome je 
bio na čelu mitropolit Crne Gore Mitrofan Ban, 
kralju Nikoli I. prekrasan album vladalačke kuće 
Petrović- Njegoš. Taj album sadržaje na 34 tabla 
u velikom kvartu slike svih dosadanjih vladara 
crnogorskih dinastije Petrović- Njegoš, zatim Ni- 
kolu I. i kraljicu Milenu, njihovu djecu, zetove 
i unučad. Album je popraćen sa kratkim histo- 
ričkim uvodom o porijetlu dinastije i njenim za- 
slugama i radu njenih pojedinih članova za Crnu 
Goru. Veli se, da je taj uvod izradjen po bilješ- 
kama samoga kralja Nikole I. Album je osim toga 
urešen sa grafičkim uresima, okvirima, nadglav- 
cima i inicijalima, koji su izradjeni po motivima 
iz starih rukopisnih crkvenih knjiga u cetinjskom 
manastiru. Taj album izradjen je sav u Zagrebu 
u uvaženom svjetlotiskarskom zavodu i R. Mo- 
Singer d. d., te po ljepoti i ukusnosti izradbe 
služi na čast našoj grafičkoj umjetnosti. Od toga 
albuma štampana su tri izdanja. Jedno obično 
u 3000 primjeraka, jedno fino u kožu vezano 
u 100 primjeraka za darove zastupnicima stranih 
vlasti u Crnoj Gori i stranim dvorovima i konačno 
jedan primjerak na japanskom papiru i uvezan 
u safijan, koji je predan kralju Nikoli I. Taj 
primjerak ima osobito izradjene korice u srebru 
i emajlu. Nacrt za te korice (koje smo donijeli 
u 9. broju na str. 660.) izradio je prof. Bela 
Csikos-Sessia, dok je radnje u emajlu izveo g. 
Ivan Bauer, a srebrnu plaketu u tim koricama 
sa portretima kralja Nikole I. i kraljice Milene 
(koju smo takodjer donijeli u 9. broju na str. 659. 
u slici) izradio je prof. Rudolf Valdec. Tako je 
to djelo jedan krasan primjer našeg štamparskog 
i umjetnog obrta, te je medju raznim kraljevskim 
i inim darovima predanim na Cetinju spadalo 
po priznanju svih medju najljepše. Obično iz- 
danje toga albuma dano je u promet, te se može 

Ante Tentor. 


nabaviti i u našim knjižarama. Kako doznajemo 
kupila je na dan proslave sama ruska mornarica 
na Cetinju 1000 primjeraka te knjige. dp. 


ANTE TENTOR. Donosimo portret A. Ten- 
tora, hrv. književnika iz Isire, čiju smo smrt 
u prošlom broju ,,Savremenika“ javili. 


NOVA KNJIGA SVET. ĆOROVIĆA. Naš 
suradnik i vrli srpski pisac Svet. Ćorović javlja 
nam, da je netom dao u štampu zbirku svojih 
pripovijedaka. Natpis knjizi bit će: ,U ča 
sovima odmora", a opsezat će 14—15 
tabaka. Cijena bit će 2 K. Skupljači dobit će 
20%, rabata. Pretplata se šalje Svet. Ćoroviću 
u Mostar. 


IVAN TIŠOV izložio je u Ulrihovom ,,Sa- 
lonu““ u Zagrebu svoju veliku dekorativnu sliku 
,,Pod javorom““, koja je zamišljena i izvedena 
posvema u duhu ,,Slavonske idile““ kojom je 
Tišov postigao tako lijep uspjeh, jer je njom 
zašao na pravo polje svoga rada. Za ,,Pod ja- 
vorom““ može se ustvrditi, da je u nekom pogledu 
dapače uspjelija od ,,Slavonske idile“. Tišov je u 
,,»Pod javorom'“ posvetio veću pažnju krajoliku, 
koji je iskitio s dva pastira i snašom, odjeve- 
nima u slikovitu slavonsku narodnu nošnju. 














UPRAVA 
DRUŠTVA 
HRVATSKIH 
KNIIZEVNIKA 
UZAGREBU 


GLAVNA SKUPŠTINA DRUŠTVA HR- 
VATSKIH KNJIŽEVNIKA U ZAGREBU. 
(Svršetak.) 

Izvjestiti mi vas je još o nekojim važnijim 
zgodama. Odlazkom tajnika Milana Marjano- 
vića iz Zagreba izgubilo je društvo odbornika, 
koji je sudjelovao u radu oko rješenja prije 
spomenutoga spora. 

Društvo hrvatskih književnika primilo je 
poziv, da sudjeluje kod izdanja djela svojega 
prvoga predsjednika Ivana viteza  Trnskoga. 
Taj poziv primilo je društvo od ,,Matice Hrvat- 
ske" i odazvalo mu velikim veseljem. Svojim 
skromnim sredstvima vazda će sfajati na biljezi, 
da se poradi sve što bude moguće za oživotvore- 
nje te zamisli. 

Jednakim veseljem odazvao se odbor po- 
zivu Jugoslavenske akademije, da prisustvuje 
Svečanoj akademiji o devedesetom rodjendanu 
Ivana viteza Trnskoga. Tom zgodom zastupali 
su društvo predsjednik Ljuba  Babić-Gialski, 
prvi potpredsjednik dr. Gjuro Šurmin i urednik 
,»,Savremenika"' dr. Vizner-Livadić. Osim toga 
sudjelovalo je društvo kod slijedećih proslava : 
stogodišnjice rodjenja Ljudevita Gaja u Krapini 
(zastupali : predsjednik Ljuba  Babić-Gjalski, 
prvi potpredsjednik dr. Gjuro Šurmin i više čla- 
.nova odbora), prenos kosti majke Ljudevita 
Gaja (zastupali: potpredsjednik dr. Gjuro Šur- 
min i blagijnik prof. Oton Bošnjak), kod ot- 
krića spomen-ploče Petru Preradoviću u Gra. 
brovnici (zastupao dr. Velimir Deželić), kod sve- 
čane akademije Gajeve u Ljubljani (zastupali: 
predsjednik i prvi potpredsjednik). = Društvo 
je pozdravilo slavu 100-godišnjice Julija  Slo- 
wackoga_ i čestitalo  50-godišnjicu Antoniju 
Hadžiću. Ovom zgodom predlaže odbor, da se če- 
stita Franji Magdiću. (Prima se.) — Hrvatska 
zemaljska vlada, odjel za bogoštovlje, zamolio je 
društvo, da izradi strukovno mnijenje o dvjema 

rukopisima za čitanke viših djevojačkih škola, 
a uprava hrvatskoga zemaljskoga kazališta zamo- 
lila je društvo, da izabere dva člana odbornika 
za jury, koji će ocjenjivati originalne drame 
prispjele za prikazivanje. Odbor je obim mol: 
bama udovoljio. — Društva se sjetio zapisom 
od 200 K blagopokojni pravi član Mikuličić. 
Društvu je pristupila kao član utemeljitelj hr- 
vatska pjesnikinja Ružica Žert-Dončević, a osim 
nje, kao pravi članovi više hrvatskih književnika 
i novinara. 

Umriješe nam: dr. Gržetić, pravi član i 
časni sudac D. H. K., pravi članovi : Ferdo Hefele, 
prof. Mikuličić i Vladimir Vidrić. Slava im! 
| Prije, nego svršim, neka mi bude dozvoljeno 
zahvaliti se ovom zgodom hrvatskom patrio- 
tičkom novinstvu diljem domovine, koje je 
s velikom ljubavlju pratilo rad društva, a napose 
akciju oko izdanja Kranjčevićevih ,,Pjesama " 
i izdavanje ,,Savremenih hrvatskih pisaca", te 
,,Savremenika''. Po starosti istupaju iz odbora : 
dr. Milivoj Dežman, dr. Dragutin Domjanić, dr. 
Gjuro Šurmin, a zahvalio se uslijed odlaska iz 
Zagreba Milan Marjanović. Smrću dra. Gržetića 
ispražnjeno je mjesto časnoga suca. 

Molim slavnu skupštinu, da izvoli primiti 
izvještaj. 

Nakon što je skupština izjavila da prima 

ni znanje tajnički izvještaj, pročita blagajnik 

prof. Oton Bošnjak slijedeći blagajnički izvještaj: 

Slavna glavna skupštino ! 


Na želju upravnog odbora našega društva 
iznašam pred ovogodišnju glavnu skupštinu 
blagajničko izvješće o poslovanju za g. 1900. 
a mimo toga i poslovno izvješće za prvi četvrt 
godine 1910. Činim to s razloga, da p. n. gospodi 
članovima društva prikažem što vjerniju sliku o 
razvitku posla oko raznih društvenih nakladnina. 

Prema zaključnim rzčunima 
za g. 1909. bilo je blagajničko poslovanje: 


Primitak: 


Ostatak iz g. 1908. ....... K _19.415.35 
DATOVI: o gusaka fes kae me 50.— 
Vrijednosni papiri ......... +, 1.000.— 
Marulićeva zaklada ....... > 75.89 
Utemeljitelji... .. 4.4... ud 400. — 
Upravni trošak ......4. »,  1.053.11 
Lisinskova zaklada ....... ag 26.62 
Upisnina 1... PA 52.— 
Kamati. zreo eadada »  1.722.02 
Članarina... 4.4. ,», = 3.064.96 
Nakladni fond... .. 44... »,  10.682.24 

Ukupno ....... +  37.562.19 


ed 


Izdatak: 


Načistit o kupa sađioga aa ma 30.— 
KNJIŽNICA aaa aa 24 91.35 
Upravni trošak ......... »  5.378.— 
Kami! sada bb aka Ma 24.75 
Proslave“ . zad ke Boas ie si 415.80 
Podijeljene potpore ....... s 460.— 
Nakladni fond... 4.444. ,, 18.137.52 

Ukupno. ....... ,», 24.557.42 

Ostatak 31./12. 1909. ,,  13.004.77 


Na osnovu ovih blagajničkih naslova u sa- 
vezu s ostatcima g. 1908. složena bilanca 


za g. 1909. ima ovo lice: 
Aktiva: 
Vrijednosni — papiri (—.1000) Ko 28.300.— 
Predujmovi —. 4. 4.4.4 ., 580. — 
Našastar..... (+ 30) »» 11.102.49 
Knjižnica (+ 91.35). 5.728.056 
Blagajna... (—6.410.58) .,  13.004.77 
Nakladni fond (-++9.262.03) ,, 27.543.22 
Ukupno .. (+1.972.80) ., 86.258.54 
Pasiva: 
Zakladnici .... K 18.000.— 
Potporna zaklada—(+ S—) >, 384 — 
Marulićeva zakl. (+ 75.89),  2.165.39 
Utemeljitelji (+400.—) ,»,  60.525.12 
Lisinskova zakl. (+ 26.62), 686.01 
Upisnina +... (+ 852.—),  1.472.— 
Polog za Kranjčevićev 
spomenik .... ,, 70.— 
Nakladni fond (+1.806.75) ,,  1.806.75 
Ukupno ... (+2.366.26) ,, 85.109.20 
Suficit ... (— 393.46) ,, — 1.149.27 


Prema ovim podacima složen ohračun 
o trošku i pokriću za g. 1909. bit će 


Pokriće: 
Suficit iz god. 1908. Ko 1.542.73 
Darovi ...... (—450.—) SE 45.— 
Kamati dd (—338.59) » = 1.697.27 
«Članarina (—322.58) —,,  3.064.96 
Ukupno ... (—273.27) ,»  6.349.96 
Trošak: 
Upravni trošak .. (-++129.01) »  4.324.89 
Proslave ..... (+281.18) ,, 415.80 
Podijeljene potp. (—290.—) 460.— 
Ukupno (+120.19) —,,  5.200.69 
Suficit (—393.46) —,, 1.149.227 


Mimo ovih stavaka godišnjeg obračuna za- 
nimat će slavnu glavnu skupštinu i mijena u 
broju članova tečajem g. 1909. : 

Članova utemeljitelja bilo je... 134 (+4) 
Članova pravih u Zagrebu bilo je . 138. (+4) 


Članova pravih izv. bilo je..... 85 (—15) 
Članova izvanrednih bilo je ... 24 (+2) 
Ukupni broj članova bio je .... 381 (—8) 


Pravi i izvanredni članovi imali su platiti 
K 4620.— članarine, a kako je uplaćeno samo 
K 3064.96, to 33.68% članarine nije uplaćeno. 
To se žalosno iskustvo opetuje svake godine. 

Spomenuo sam, da sam za volju potpunijeg 
prijegleda o stanju društvenih naKladnina upot- 
punio bilancu za g. 1909. sa takovom za prvi 
četvrt 1910. Iznašam stogi ovdje rezultat ovog 
brojčanog sastavka obzirom na promet blagajne, 
na mijenu aktive i pasive te na trošak i pokriće 
sa nakanom, da pred slavnom glavnom skup- 
štinom pretresem lih brojke, koje se odnose na 
nakladni fond. 


Blagajnički promet od 1./1. do 
31./3. 1910. | 


Primitak: 


Ostatak iz g. 1909. ........ K _ 13.004.77 
Utemeljitelji... 4... PA 456.— 
Upravni trošak  ......... ,, 61.15 
Upišnina:. «osla aa sasa ., 20.— 
ČRANArINA. sau are S io m 925.50 
Nakladni fond... 4... 44.4 »»  10.416.33 
Polog za spom. L. Vukelića ...,, 74.20 
UKUDNO: s s ska a aja ka »  24.957.95 
Izdatak: 
Upravni trošak ....4.... »,»  1.299.70 
Podijeljene potpore ....... i 160. — 
Nakladni fond .....4. 4... »,  8.953.20 
Ukupno ona saa aka Ba ,»»  10.412.90 
Ostatak 31./3. 1910. ..... ,» 14.545.05 
Bilanca. od 314. ožujka 1910. 
glasi ovako: 
Aktiva: 
Vrijednosni papiri ........ ,»  28.300.— 
Preduj movi 2......... 2... ., 580.— 
NašashHr! sada kdo. dak ,» 11.102.49 
Knjižnica... >»  5.728.60 
Blagajna... ,»»  14.545.05 
Nakladni fond . .... 0.4.4... »»  24.273.34 
UKUPNO: aa vio a aa ,», 84.528.94 

Pasiva: 

ZakKladnići: 2 me saka brata .  18.000.— 
Potporna zaklada ......... S 384.— 
Marulićeva zaklada ....... »  2.165.39 
Utemeljitelji ........ 4... ,»»  60.981.12 
Lisinskova zaklada ........ S 686.01 
UPISNINE — alorei 4 A »  1.492.— 
Polog za Kranjčevićev spom. .. 70.— 
Polog za L. Vukelića spom. ... 74.20 

UKUPNO 4 sk o aii aei ,»» 83.852.72 

SUlNICIE Shana ajet g 2 676.22 


Obračun o trošku i pokriću dne 
31./3. 1910. 


Pokriće: 
Suficit iz g. 1909. ......... K 1149.27 
Clanarina: o daevsoduva aa. = 925.50 
UKUPNO > sa Peka ,  2.074.77 
Trošak: 
Upravni trošak ......... », = 1.238.55 
Podijeljene potpore ....... se 160.— 
UKiDnNo + o kaze bag »,  1.398.55 
SUNCIG 2 i daa aiaa ;s 676.22 


U bilanci od 31./3. 1910. spomenuta ak- 
tivna stavka pod ,,Nakladni fond" sa svotom 
od K 24.273.34 složena je iz: 


Zalihe knjiga procijenjena po vla- 


stitoj cijeni ...... 4... »,  9.488.74 
Naših tražbina u knjižarama ... ,»,  4.071.27 
Naših tražbina kod abonenata po 
odbitku od 50% za dubioza .. ,, 714.— 
Nerazriješeni poslovi ...... »  4.297.29 
GUBITAK. zlo krao doane »»  5.702.04 
UKUPNO «a gada dai »,  24.273.34 


Isporedimo ovu stavku sa jednakom iz 
bilance, složene za 31. prosinca 1908. Tada je 
na ,nakladni fond" stavljeno K 18.281.19 sa- 
branih od ovih brojnih česti : 

Zaliha_ nakladnina i nerazriješeni 


POSIOVIĆ Laoska dk asa 9 7.4685.67 
Gubitak na ,,Savremeniku" 1. II. 

i III. godište .......... »  10.812.52 

UKUPNO x aa za eee »  18.281.19 


Prema tome je gubitak danas niži za K 
5.110.48. 


“e 

IV. godište ,,Savremenika'' svršit će, kađ 
se uberu tražbine i razvrsta stavka o nerazri- 
ješenim poslovima sa deficitom od K 902.78, 
dok je III. godište svršilo sa nedostatkom od 
K 3.822.97. I. godište redovitih naklada svršit 
će kod jednakih uvjeta sa deficitom od K 1770.55. 


Posao sa Kranjčevićevim pjesmama u divot- 
izdanju zaključen je dosad sa suficitom od K 
2.134.40. Pa kako je 1000 K još god. 1908. pri- 
vedeno plemenitoj namjeri ovog društvenog 
pothvata, to će se i višak isplatiti u jednaku 
svrhu. 


Budući da su članovi nadzornog odbcra 
gg. Fran Kerstečanek i Stanko Miholić našli 
zaključne račune za g. 1909. i za prvi četvrt 
1910. u potpunom redu, to molim slavnu glavnu 
skupštinu, da mi kao društvenom blagajniku 
za ova poslovna razdoblja izvoli podijeliti nuždni 
apsolutori:. 


Zagreb, 11. travnja 1910. 


Oton Bošnjak. 
društv. blagajnik. 


Poslije blagajničkoga izvještaja prelazi se 
na izbor te predsjednik proglašuje izborni re- 
zultat : 

Izabrani su u odbor jednoglasno (s 22 glasa): 
dr. Milivoj Dežman, dr. Dragutin Domjanić, 
Andrija Milčinović i dr. Gjuro Šurmin. Časnim 
sucem izabran je Krsto Pavletić. 


Nakon izbora uzimlje društveni blagajnik 
k točki ,,Posebni prijedlozi" riječ i predlaže, 
da se poslovna godina zaključuje s 31. III. svake 
godine, a ne S 31. XII. te svoj prijedlog obraz- 
laže time, što koncem koledarske godine nije 
moguće dobiti od knjižara obračuna, a nijesu 
utjerani ni ostali dugovi, tako da obračun učinjen 
koncem koledarske godine ne daje pravu sliku 
stanja. Moli, da se taj predlog prihvati. G. D. 
Plavšić predlaže s tim u savezu, da ne dodje 
do nesuglasja s društvenim pravilima, neka se 
stilizira zaključak o tome tako da bude glasio 
Zaključak poslovanja imade se protegnuti do 
konca prve četvrti naredne koledarske godine". 


Skupština usvaja ovaj predlog jednoglasno. 
Pošto više nitko ne ima nikakovih predloga, 
proglašuje predsjednik glavnu skupštinu  za- 
ključenom. 


SAVREMENIH 


BR. 1 STUDENI 1910 GOD. V 


MJESEČNIH DRUŠTVA HRV. HNJIŽEVNIHA 


VL. A. FRANCEV: IZ EPOHE HRVATSKOG PREPORODA 
BILJEŠKE | (Nastavak) 









ll. V. D. LAMBL, PRVI ČEŠKI PREVODILAC P. PRERADOVIĆA 


 Oradu V. D. Lambla (znamenitog profesora-liječnika, (1895. g. u Varšavi) 
kao slavenskog publicista progovorio je tek nedavno dr. Fran Ilešić u svom članku : 
,»Nekateri Čehi med Jugoslovani v letih 1848./9. I. Viljem Dušan Lambl (Zbornik 
»Slov. Matice" VIII. sv. 13.—24.). Dr. Ilešić poglavito se osvrće na mnogobrojna 
pisma Lamblova iz jugoslavenskih zemalja, što su izišla god. 1848./9. u listu Karla 
Havlička ,,Narodnie Noviny"'. Da popunimo članak dra. Ilešića, priopćili smo u 
Čas. česk. Musea (1910., sv. 3.) nekoliko pisama Havličkovih Lamblu, koja se 
odnose na njegov boravak na jugu i koja svjedoče o tijesnom prijateljstvu oba- 
dvaju publicista i o onom neobičnom povjerenju, koje je Havliček gojio prema 
mladomu (tek 24—25 godišnjemu) drugu po peru i političkome istomišljeniku. 
Ondje smo pokazali, da je Lambl tri puta, a ne dva puta pohodio slavenski jug : 
već god. 1847. priopćio je on listu ,,Pautnik" (K. V. Zapa) str. 370. : ,,Zpominky 
na Korutany"' opširan opis svoga puta iz Beča kroz Gradac, Ljubljanu u Trst, a 
odanle kroz Goricu, Idriju, Ljubel (Loibl) u Celovac. U Celovac je prispio 6. rujna, 
tu se upoznao sa Mat. Majerom, pohodio s njim Gosposvetsko polje, od njega 
primio podatke o medjama slovenskih krajeva u Koruškoj i potanko opisao: zna- 
meniti kameni koruški prijestol (Herzogstuhl). To pismo dopunjuje ,,Zlomek dopisu 
z Terstu" (,,Pautnik', II. 1847., str. 318.), u kojem opisuje početak puta i iz- 
nosi neke zanimljive podatke o književnim sastancima i razgovorima (n. pr. o Ve- 
selu-Koseskom). Evo to je sve, što se sačuvalo u novinama o tom prvom putu odu- 
ševljenoga Slavena. Već je tada on pomnjivo pratio nove pojave jugoslavenskih 
književnosti, zanimajući se osobito za etnografske i geografske radove ; tako je 
on god. 1845. preveo na češki jezik brošuru Mate Mažuranića ,,Pogled u Bosnu", 
obznanio u ,,Pautniku" (1847. str. 127.—128.) knjigu : ,,Čćrna gora von Paić und 
Scherb"? (Agram, 1846.), no u isto se vrijeme spremao, da potanko upozna čitaoce 
»Pautnika'' i sa ,,Gorskim Vijencem'', koji je upravo bio izišao na svijet. 
Mi ne ćemo ovdje potanko govoriti o njegovu drugom i trećem putu na sla- 
venski jug. To je podrobno izloženo u pomenutom članku dra. Ilešića. Mi ćemo 
1 Opisu je priložen crtež prijestola. Lambl je vrlo lijepo crtao i u njegovim rukopisima sa- 
čuvani su orisi dalmatinskih narodnih nošnja i cijeli akvarelni album riba jadranskoga mora, što 
ih je opisao u Čas. Česk. Mus. 1854. 

osvijetliti samo jedan momenat u njegovu književnom radu, na koji njezovi ži- 
votopjsci nijesu obraćali pažnje. 

U češkoj javnosti bio je vanredno velik interes za Slavenstvo u 40. godinama. 
Maleni spis Šafafikov ,,Slovansky N4rodopis" 1842. silno je pomogao razvoju toga 
interesa, osobito u pogledu geografsko-etnografskom. Češki listovi sa Čas. Česk. 
Musea na čelu posvećivali su mnogo mjesta važnijim pojavama kulturnog sla- 
venskog života, prevodili djela slavenskih pisaca, nastojali, da nadju neposredne 
sveze sa središtima slavenskog duševnog života, da dobiju izvješća o njem iz prvih 
ruku, od svojih dopisnika. Sa Slavenima austrijskim se to moglo prilično lako 
postići, teže je to išlo s Rusima i Poljacima izvan Austrije. Jedino Čas. Česk. Musea, 
koji je zaslugom Šafafika i Hanke podržavao neprekidne sveze kroz mnogo go- 
dina sa znamenitijim predstavnicima ruske i poljske nauke i literature, podavao 
je svojim čitaocima mnogo svježih i zanimljivih vijesti o pokretu književnom i 
naučnom u bližih i udaljenijih susjeda na istoku. Izmedju čeških malobrojnih čisto 
književnih listova u 40. godinama najbolji bijahu bez sumnje ,,Kwščty". Taj je 
list brižljivo pratio znatnije pojave slavenskih osobito južnoslavenskih literatura, 
rado je priopćivao opširne objave (literarnć nawščšti) o novostima na tom polju 
(n. pr. god. 1844. o Slavjanskoj Antologiji gr. Orsata Počića) i kritičke prikaze 
o njima (god. 1844., č. 1. : Zora Dalmatinska, prikaz Bravnjanina :; u br. 56. prikaz 
dra. Čejke o III. knj. ,.Kola"' ; u br. 77. o ,,Iskricama'* Tomašića itd.). U god. 1846. 
(br. 139.) ..Kwšty"' počeše priopćivati poznate ,,sceny z Bosny" I. Prokopa Cho- 
cholouška : ,.Hajduci", koji su pobudili interes i simpatije prema podjarmljenoj 
braći ; u br. 144. i sl. izidjoše ,,Listy ze Zadru", u kojima ima nešto podataka 
o entnografiji i narodnim običajima ; u br. 1314. i 132. priopćio je prevodilac, koji 
se krije pod inicijalima M. F., veoma uspjeli prijevod narodnih srpskih pjesama 
(,,Žalostna pisehi o slechetnć Asan-aginici?' i ,,Ruskć dary a tureckć dary nav- 
zajem''), u br. 63. god. 1847. neki I. B. preveo je iz ,,Danice'' pjesmu : ,O smrti 
Kulin-Kapetana" ;! tu su se počele prevoditi i umjetne hrvatske pjesme — D. 
Letinsky (slutimo, da je to bio Dušan Lambli, Letinsky po rodnom mjestu u Le- 
tin&ch) preveo je iz almanaha ,,Iskre" (1844.) ,,Pisničky moslavskć" Lj. Vukoti- 
novića (,,Kwčty"', 1844., br. 61., str. 244.) ; isto tako su se ,,Kwšty" (1846., br. 
74., Str. 297.—298.) odvažili, da ustanu na obranu već u Hrvatskoj pokolebane 
reputacije oca ilirizma, Ljudevita Gaja. Bilješka pod natpisom ,,Ljudevit Gaj" 
i potpisana ,,Dr.—r" (Brauner) u velike hvali zasluge Gajeve i njegov patriotični 

1 Srpske su pjesme prevodili u tim godinama i djaci praškoga sveučilišta u rukopisnom listu 
svojem ,,Poupč“ (1846.). Izvadak iz toga lista priopćio je ,,Polabsky Slovan“ (1849. u Kraljevom 
Gracu) preštampavši prijevode pjesama: ,,Hiacint Maglanović“, od Kopanskćho (br. 36., 37.) 
» Hajduk Chrizić“, ,,Pišea o Jifi Čern€m“, ,,Bitva v Zenice Velikć“ (br. 42.—44.). Sr. još u istom 
istu (br. 15.—17., 63. 65.—67.): ,,Skandrbek, Srbsky n4r. epos.“ Bilo bi uopće zanimljivo ispitati 
povijest prijevod& srpskih pjesama u českoj književnosti. 

U isti red s listom ,,Kwčty“ mogli bismo uvrstiti i Českou Včelu, koja je pod vodstvom Karla 
Havlička brižljivo pratila sve važnije pojave u slavenskom kulturnom i literarnom svijetu. Tu je 
Havličku pomagao Lambi, no sudjelovanje njegovo u tom listu očito “nije bilo znatno. Tako je god. 
1846. (broj 37.) priopćio u tom listu prikaz o almanahu ,,Iskra“, svrativši osobitu pažnju na 
Vrazove sonete, 2 u br. 40.—47. priopćio je raspravu ,,O rozličnćm spćisobu života“ po Čaploviću 
(Slovaku). Na hrvatske stvari, osobito na nesretne pravopisne sporove, koji su isto tako raz- 


dirali literarne krugove kao i u Čeha, svraćao je pažnju sam urednik Havliček (n. pr. 1847., 
broj 9., u povodu 1. broja ,,Zore Dalmatinske“). 

rad i završuje oštrim napadajem protiv njegovih zavidnika i klevetnika, koji ipak 
s njime suradjuju kao trabanti jedino u tu svrhu, da u sjaju njegovu zasine i nji- 
hovo ime. Odnošaj se Vrazov prema Gaju u to vrijeme bio već znatno pogoršao, 
i u tom se odjeku ,,domaćega spora", koji je bez potrebe iznesen u Pragu, osjeća 
uvrijedjeno čuvstvo zaslužnoga vodje, kojega su mladi ostavili, i koji je neoprezno 
iznio na javu svoju bol u Pragu pred tudjim ljudima, kojima su bile nepoznate 
zagrebačke prilike i odnošaji. Ovdje ne ističemo mnogobrojnih sitnih vijesti u 
obadva lista. Iz toga vidimo, kako je živo učestvovao Prag u pitanjima književnog 
života slavenskoga juga. S obzirom na četrdesete godine treba priznati, da je taj 
interes bio velik i znatan. U listu ,,Kwšty" češki su čitaoci po svoj prilici po 
prvi put saznali za hrvatskog pjesnika Petra Preradovića. K. J. Erben priopćio 
je u tom listu u češkom prijevodu izvadak iz pisma Stanka Vraza Erbenu (Vy- 
jimek z dopisu pritelskćho K. Jaromirovi dne 16. dubna 1844. Ze Štyrska. Cf. 
Djela, V., 344.—345.). | 

U tom pismu Vraz simpatično govori o mladom pjesniku, zove ga prvakom 
hrvatskoga Parnasa i priznaje, da je dostojan, ,,da bude kolovodja u kolu vilah 
slovinskih".! Od djela Preradovićevih je tu osobito istaknuta pjesma ,,Putnik'',? 
kao ,,kruna sviuh pčsamah nove naše škole, najsvštliji alem na krurti nove poesie 
ilirske". U istom listu ,,Kwščty" g. 1846. (br. 8., str. 32.) izišla je kratka vijest, 
da je ,,pan nadzastupnik Preradović ze Zadru ohlasil pfedplaceni na spis ,,Per- 
venci" (u Pragu se preplata primala v knihoskladu I. Pospišila) ; ta vijest bila 
je dosta nejasna ; u njoj se nije ništa kazalo, ,,jakćho obsahu spis bude", i zato 
je u br. 20., str. 80. u dopuni (Oprava), iza kako je uredništvo dobilo pobliže 
podatke o sadržaju zbirke, izišla objava (list na poznamenani pfedplatitela), da 
će ta knjiga sadržavati pjesme. U br. 125. (str. 504.) istoga se lista javlja, da 
je već izišla ta zbirka u Zadru, ali o sadržaju veli se samo to, da ,,obsahuje tato 
sbirka kromč nčkterych již v Danici a Zofe tištčnych basni mnohć nove, dilem 
pavodni, dilem z nčmčiny pfeloženć". | : 

Takove su bile prve sitne bilješke o Preradoviću i njegovim prvim pjesničkim 
djelima, koja je Vraz iskrenim zanosom pozdravio i saopćio svoj pjesnički zanos 
i praškim književnim prijateljima. Prag je već odavna visoko dizao zastavu sla- 
venske uzajamnosti i oči njegovih književnih i učenih trudbenika bile su uperene 
s jednakim čuvstvom ljubavi na slavenski istok, bliži zapad i udaljeniji jug. 

Preradovića su ipak na neko vrijeme regbi zaboravili. ,,Prvenci“ su njegovi 
g. 1848. doprli do Praga, stali se ondje prodavati, no mi ne znamo, kako su se doj- 
mile te skromno mile pjesme svojom prostotom čeških čitalaca, kojih jamačno 
nije bio velik broj. Dogadjaji g. 1848. na neko su vrijeme posve potisnuli na stranu 
svaki literarni interes. Pod konac prosinca g. 1848. ,,Narodni Noviny“ K. Havlička 
(br. 220., str. 869., 24. prosinca) donose iz Zagreba tužnu vijest o smrti ranje- 
noga u Italiji ,,vytečnćho basnika Jihoslovanskćho Petra Preradoviće“. List nije 
imao točnijih vijesti o tom, ,,kde a jak zahynul“. ,,Literatura slovanska, — veli 


1 Sr. Vytah z dopisu p. Stan. Vraza k panu Zapovi, ode dne 20. dubna 1844., u Čas. Česk. 
Mus., 1844., 621., gdje se o Preradoviću kao saradniku ,,Zore Dalm.“ veli, da kao pjesnik ,,prvni 
misto drži“, i da s vremenom ,,mliže dopiditi se vrholku Parnasu slovanskćho“. 

2 Vraz upozoruje Erbena na posljednji broj ,,Danice“, u kojem je izišla ta pjesma ; Erben 
je pozna ,,v Zofe i v Danici". 

zagrebački dopisnik, — jeho ztratou velikou utrpščla_ ujmu“ ; spominje nadalje 
izdana njegova djela (,,Putnik“ i ,,Pervenci“) i javlja, da je ,,nyni na poli bojovnćm 
psal drama: ,,Marko Kraljević“, v nčmžto chtščl zobraziti pferod jihoslovanskćho 
naroda“. Glasina o smrti Preradovića, kojemu je Šulek u br. 141. ,,Narodnih No- 
vina“ bio već napisao ,,srdačan i ganutljiv nekrolog“, nije se dugo održala ni u 
Pragu. 

Već prvi broj ,,Narodnih Novin“ g. 1849. donio je radosno oprovrgnuće tužne 
vijesti, a u br. 34. izišla je odlučnija izjava o neosnovanosti te glasine : ,,S velikou 
radosti slyšeli jsme odvolani v novin4ch psanć, že slavny ba4snik dalmatinsky Pre- 
radović nezemfel, nybrž dobrćho zdravi uživa. Kdo se v jeho pčknćm plodu bas- 
nick€m ,,Prvenci“ zvanćm pilnou duši pobavil, srovna se zajistć s naši velkou ra- 
dosti. Zaslano nam pro sklad knih Pospišilovych nčkolik vytisku jmenovanych 
basni, i nemužeme opominout, všecky ctitelć slovanskć Muzy odkazati k dilu tomu, 
kterć ošekavani jejich opravdu nezklame. Je to kus zdrave poesie, a v ni cela duše 
slovanska“. Pisac te izjave time je ujedno odgovorio onim odlučnim radikalima, 
koji nijesu priznavali čiste poezije, već u njoj vazda tražili političku tendenciju : 
»Zitivi radikalistć budou se arci hned tazati, je li v nich takć jaka taka politika. Tčm 
fku, že ano, a sice politika čistčjšiho razu než jakou oni hlasaji, jenže ji človčk ro- 
zumnč do oči hledščti musi, aby ji neubližil'". On je doznao, da je D. Lambl preveo 
već neke pjesme Preradovićeve na češki jezik i izriče želju, da bi te pjesme izišle 
u svim jezicima. Čini se, da se ne varamo, ako kažemo, da je pomenutu bilješku 
napisao Dr. Čejka, kojemu je Preradović poslao primjerke svojih pjesama ,,Pr- 
venci'', o čem se govori u pismu pjesnikovu Lamblu, što ga niže priopćujemo. Ne 
možemo samo da povjerujemo dalnjoj tvrdnji, da se u velike traži zbirka Prera- 
dovićeva i druge ilirske knjige : ,,Co tu popt4vky po Pervencich, po Iskricech To- 
maseovych, po grammatikach a slovnicich, — všecko to na skladć sch4zi". Knjižari 
praški i zagrebački nemaju nikakih sveza medju sobom i osobito je teško raditi 
»,S tom gospodom u Zagrebu". Ta se tužaljka neprestano opetuje i u Pragu, i 
u Moskvi, i u Petrogradu i u Varšavi, kako prije pedeset šezdeset godina, tako 
i u naše vrijeme. ,,Poptavka" doista nije ni iz daleka bila tako povoljna, kako su 
o njoj govorile ,,N4rodni Noviny''. Odgovor Lamblov Preradoviću prikazuje druk- 
čiju sliku. Knjige, kako se vidi, ležale su netaknute po čitave godine ; ni Pospišil, 
ni Rivn4č nijesu ih htjeli prodavati, i Lambl bio je prinudjen, da ih uzme k sebi. ,, Tako 
stoje još svezane kod mene osam godin danah, brez da sam što prodao“, javlja 
on tužnu vijest pjesniku, koji je uzalud čekao osam dugih godina na odgovor o 
sudbini njihovoj. Utjehom mu je moglo biti samo to, što su tu žalosnu sudbinu 
dijelile s njegovim ,,Pervencima“ i druge ilirske knjige, dapače i rječnik. Budući 
da je Lambl pripadao medju najenergičnije i najustrajnije saradnike ,,N4rodnich 
Novin'', posve je prirodno, da su prijevodi pjesama Preradovićevih izlazili u tom 
popularnom listu, što ga je uredjivao gorljivi propagator misli slavenskoga knji- 
ževnoga zbliženja, K. Havliček-Borovski. U feljtonu br. 68. (21. ožujka 1849.) 
Lambl je napisao o pjesmama Preradovićevim ovo : ,,Jeho prvni dilo Prvenci 
zasluhuji v skutku, abychom je čtenatstvu svemu bliže oznamili, nebot' basnik 
sobč malym dilkem svym ziskal jmćna nesmrtelnćho v literatufe, ucty a lasku 
naroda svćho v Chorvatsku a v Dalmacii, a slavnćho uznani u všech vzdšlanc& 


pobratfenećho Slovanstva". 


Lambla potiče na pisanje o prvim plodovima muze Preradovićeve i ta okol- 
nost, što je zbirka .,Prvenci" izišla već prije tri godine a medju Česima nije očito 
nitko na nju svratio pažnju, ali i sada nije prekasno da se to učini, jer je prevo- 
dilac uvjeren, ,,že poesie toho druhu, jako je Preradovićova, nesestarne, a že miže 
ještč mnoho roka ujiti — a basnč jeho budou pof4d novć, mladistvć'. Posvetivši 
dalje nekoliko riječi ličnosti pjesnikovoj, Lambl daje karakteristiku njegovih djela. 
Prva skupina pjesama (,,Cvietje') sadrži ,,pisnč milostne, živlu skoro veskrz ly- 
rickćho. Ptedmšt tčchto pisni jest prazračna čista l4ska ne tak k jistć osobš, kter4 
jest imenovana, jako ku krasnćmu pohlavi naroda slovanskćho, jemuž se on kafi 
a v podobč milenky svć celć srdce vrouci mu otvir4. Žalostny, zadumčivy z4voj 
vije se všude okolo krasnych obraza, kterć pri vši jasnosti o ryzosti pončkud v ele- 
gicky ton udafeji. kteryžto raz nejićpe je vyznačen v melodickć basni ,.Miruj, 
miruj, srce moje". Utčšen4a romance ,,Dievojkina prolietja' (,,Divčina jara) uchy- 
luje se motylovou lehkosti svou od charakter& prvnich, a posledni pisefi ,,Veseo 
je mi danak danas !" dyše jako majovć jitro včtfikem čerstvym, bujnym. čime 
takto dobry pfechod k druhćmu oddšleni". Izmedju pjesama prvog dijela Lambla 
osobito ushićuju ,,Primorske pjesmice", kao osebujna (zvlaštni) vrsta poezije, — 
pjesme, ,.kterć takofka čarokr4sny svčt pfepodivnych a kouzelnych obrazu ob- 
sahuji, ač jen prosty obyčejny pfibčh neb obrat vypravuji. ,,Primorske piesmice" 
jsou nejznamenitčjši plod b4snikav, ony takć nejraznčji charakterisuji krasny 
svčt jihoslovansky a nčkterć n4stiny z jeho života pfimotskćho'". 

Drugi dio (,,Bilje'), po sudu Lambla, ima više epskoga elementa, premda se 
i ovdje ne može strogo odsjeći, u koliko ta djela pripadaju ovoj ili drugoj skupini. 
Izmedju tih nekoliko je pjesama kao: ,,Putnik'', ,,Zora puca", ,,Piesma suncu", 
,,Dalmatin' i klasična ,,Napitnica" i napokon ,,Kosovo polje'', spjevano ,,v staro- 
žitnem feck$m metrum''. ,,Pfi t&chto jako pfi všech ostatnich, co se blahozvučne 
krasne feči a melodickćho slohu tyče, jde jediny hlas neobmezenć pochvaly a slav - 
nćho uznani, kterć se t€ćmčf všude v tichć, nadchnut obdivovani promčžiuje" Naj- 
boljim (nejvytečnčjši) proizvodima toga odsjeka Lambl smatra pjesme : ,,Majka 
kod kolievke' i ,,Died i unuk". Prva pjesma (,,Dušico majkina, dušico moja") 
— ,zahrnuje v sobč tolik nčžnosti, lasky a vrouciho citu, že se v hlasu tomto za- 
jistć s refrainem nejčistši srdce matčino nalezne zobrazenć, a že mezi drahym ka- 
menim basni Preradovićovych tato baseni zasluhuje nazvanu byti perlou nejdražši'. 

Druga pjesma (..Died i unuk?) ,,opčva cenu a učel poesie vabec““ i utom pogledu 
treba je priznati osobito dragocjenim dokazom genija pjesnikova ; no još veću 
važnost ima po tom, što u njoj ,,probleskuje skvčla zate čist& slovanskćho ducha 
Preradovićova''. Uopće LamDl ispravno ističe, da to jasno svijetlo u većoj ili manjoj 
mjeri pada na sve pjesme (,,Pervenci'') i podaje im osebit blijesak, ,,a. jakož pfi 
každć narodni literatufe byv4, zajimavou barvitosti je pfiodiv4'. ,,Tato stranka 
basni Preradovićovych je to jedine, co pončkud v politicko-tendenčni spusob za- 
bih4, a u tohoto basnika ptekvapuje nas to tim vice, ježto jsme zvykli vidšti c. 
k. vojenskć vyložky, tak jako švarcgelbskć dvifka na poštovskych vozich a ufadech 
pro slovansky zvuk a duši zavfenć, hluchć a cizć'". Pozornost našega prevodioca 
pobudjuje ovdje još malena pjesma ,,Četir vriela', ispjevana ,,kao poslie bitke 
na Kosovu" : pjesnik u malo riječi, ali jasno izražava tu ,,podivuhodnou silu jarych 
myšlćnek, kde každ4 fadka hlubokosti smyslu a živosti v obraznosti dojima4". 

Uopće, karakteristična je crta pjesnikova stvaranja u tom, što je podoban, da 
vanredno plastično prikazuje radnju, ,,a neni t€mčt basnč, z nižto by se nedal vy- 
nati obraz pro malbu neb jinć plastickć umščni vhodny". O svojim prijevodima 
sudi Lambl vrlo skromno, no po našem sudu mogu se priznati vještačkima po vjer- 
nom i savršenom odrazu ne samo oblika, mjerila, nego i duha izvornika. 

Lambl je preveo u istom listu (,,Nar. Noviny?', 1849., br. 68. str. 271.) ove 
pjesme : ,,Pisnč pfimorske" (svih 7), ,,Čtyry vridla", ,,Ticho, ticho, srdce moje !", 
,»Včely slovanske', ,,Dčd i vnuk'.! 

. Hrvatski se pjesnik trsio, da se oduži Česima za prijateljski susret, što ga je 
simpatična njegova muza našla u srodnoj zemlji. Druga njegova zbirka ,,Nove 
pjesme (1851.) sadržala je tri pjesme, što ih je preveo sa češkoga : ,,Vltava'' (od 
V. J. Picka), ,,Majci"' (od istoga) i ,,Zavist" (od J. K.). Vjerojatno je, da je te 
pokuse učinio po uputi praških prijatelja. Poslije toga Preradović je poslao u Prag 
kćer svoju Milicu, koja se uzgajala ,,u zavodu englezkih gospoja' (,,Izabrane 
pjesme", str. XI.). Ovdje se ona na žalost nije osjećala u češkoj okolini, no vjero- 
jatno je, da su misao da pošlje kćer svoju u Prag, udahnule slavenoljubivom pjes- 
niku simpatije prema češkoj prijestolnici, tomu središtu slavenskoga pokreta, i 
prema pokretačima te misli. Ovdje iznosimo pismo Preradovićevo V. D. Lamblu 
i nacrt odgovora posljednjega, koji je sačuvan u rukopisima Lamblovim, što nam 
ih je predala žena pokojnikova. 


Dragi prijatelju ! 
Bit će tomu sad skoro godina danah, kako sam Vam pisao želeći s Vama u 
prijateljskom obćenju ostati. Zajedno s mojim pismom poslao sam Vam i moje 
»Nove pjesme" u dva iztiska s molbom da jedan od njih izvolite izručiti gos. prof. 


1 Poslije Lambla počeo je pjesme Preradovićeve prevoditi Hermenegild Jireček, koji je k2s- 
nije izišao na glas kao historik slavenskoga prava (t 1909.). U listu ,,Vesna"', što ga je izdavco u 
Beču god. 1851. (br. 7., 8., 10., 12.), priopćio je prijevod ovih pjesama hrvatskoga pjesnikx: .,Je- 
din4“ (,,Jedinica“), str. 27. ; Podobenstvi (,,Cvietak k suncu... .“), str. 30.,.,Mriv4 l4:k2e"(, Matva 
ljubav“), str. 38., iz ,,Primorskih pjesmica“ : 1. ,,Sedi dčva u okence“', 2. ,,Divčina se v mori cnle- 
dava“, str. 46. 1z,,Novih pjesama“ Jireček je tu preveo četiri (1., 2., 3. i 5.),,Nočri pisr.&“(,,Ncćre 
pjesmice“), str. 520.—521. Treba priznati, da su svi ti prijevodi vrlo uspjeli po vanredno vjerncm 
i umjetničkom odrazu forme i duha izvornika. 

U ,,N4r. Novinach“ (1849. br. 31., 241.) Lambl je priopćio svoje prve pokuse prijevoća n 2- 
rodnih srpskih pjesama na češki jezik : ,,Boj Srbi s Mad'ary u Pančeva 20. prosince 1848. Ze 
Srbskfch Novin“ i ,,Bezdččna svatba“ (,,Smrt Omera a Merimy“) : posljednjemu prijevodu dodao 
je kratak uvod, gdje govori o neobičnoj krasoti te pjesme i tumači neke ,,istcčnjačke“ izraze njezine. 

U istoj g. 1851. novi je prevodilsć J. B. Stančk preveo pjesmu ,,Sen“ (,,San“) u listu ,,Lumi:“ 
(1851. 1. 580.), a g. 1852. J. Jodl Pisen (,,Radostny mi den je dnešni““ — ,,Veseo danzk“), (u istom 
listu 1852. 1. 193.). 

Ovdje ćemo napomenuti i kasnije prijevode pjesama Preradovićevih. U listu ,,Svčiczcr“ 
1874., Čč. 36.—37., u članku J. V. F. (Frič), posvećenom novom izdanju djela pjesnikovih, pri- 
općen je prijevod pjesme ,,Zvanje Slavjanstva“. Pjesme: ,,Mrtv4 l4sk2“, ,,Jzsri se, ćen r2 (s- 
vitč“ i ,,Primorske pisnč“ preveo je R, Rakovecu listu ,,Koleda““, III. 1878. str. 134., 323., 
365. Pjesmu : ,,Car Dušan“ preveo je Fr. Doucha u listu ,,Česka Včela“, III. 1878., str. 93. 
,,Co je l4ska ?“ i ,,Počatek lasky“ preveo je L. Tesaru listu,,Ruch“, 1. 1879. str. 81. ; II. 
1880. str. 32. U posebnom izdanju izidjoše prijevodi Fr. Veverke, u ,,Svčtovć Knihovnč“' 
sv. 361.—362. (1904.). 


Pithi.! Ja još dan danas neznam jeste-li Vi moje pismo dobili i jesu-li poslate Vam 
knjige na svoje opredjeljenje stigle. Zato evo pišem Vam po drugi put, i želim da 
ovo pismo neostane bez odziva i to da mi se javite na skoro. | 

Kod te prilike imam Vas za jednu stvar moliti : Prof. Babukić poslao je još 
god. 1848. gos. Čejky? 40 komadah mojih ,,Prvenacah" na rasprodaju u Prag a 
nije poslije nikada dobio glasa od Čejke da-li je on te knjige rasprodao, ili ne, samo 
u toliko je mogao doznati, da je gos. Čejka rečene knjige dao knjigaru Pospišilu, 
da ih on rasprodade. Ja bi Vas sad molio, da Vi tu stvar razgledate kako stoji, da 
govorite s gos. Čejkom i Pospišilom i da mi se, odbivši trošak, pošlju novci 
ili knjige ; ja bi bio mogao knjige ovdje već deset putah prodati. Molim Vas učinite 
mi tu ljubav i gledajte da ta stvar skoro se rieši, jer ja jedva čekam da mi 
knjige dodju imajući ovdje mnogo ljubiteljah, koji bi knjige kupili. 

O našem jugoslavenskom književnom životu malo Vam imam šta kazati, 
slabo se piše a još slabije čita, zavladalo je nekakvo mrtvilo, koje ako nije 
samo nekakav prelaz, nesluti k boljoj dobi. Vidjet ćemo. | 

Izvolite izručiti moj naklon i moje visoko štovanje gos. prof. Pithi i njegovoj 
gospoji supruzi, pozdravite mi sve po duhu česke prijatelje, kao što Vas srdačno 


pozdravlja 
Vaš iskreni prijatelj 


Preradović 
major. 
U Glini 10. listopada 1856. 
* 3 * 
(Koncept). 21. Prag,.23. 12. 56. 


Poštovani gospodine ! 
Moj dragi Prijatelju ! 


Bio sam toga mnjenja da ste pismo moje i knjigu što sam po mladom Dru. 
Jos. Vranjicanu3 iz Severina prije šest mesecah poslao, davno dobili, i vrlo mi je 
žao, kako se izgubilo što sam njemu predao, da Vam u znak moga poštovanja po- 
šalje. U pismo javio sam Vam zahvaljenje za Vaše krasne pjesme u moje ime i 
gosp. Pithi, koga je uzpomen Vaš vrlo obradovao. Knjiga je bila učeno djelo od 


l Pit'ha (Pitha) František (* 1810. t 1875.), doktor liječništva, od g. 1843. profesor ki- 
rurgije u Pragu ; od g. 1857. profesor u Beču ; g. 1859. učestvovao u talijanskom ratu. 

2 Dr. Čejka Josef Radomil (* 1812. t 1862.), profesor liječništva, velik prijatelj književ- 
nosti, pjesnik, prevodilac Goethea, Shakespearea, Hauffa, španjolskih nar. pjesama i dr., preveo 
je brošuru grofa Draškovića : ,,Ein Wort an Illyriens hochherzige T&chter** pod natpisom : ,,Starši 
dčjepis a nejnovčjši literarni obnova narodu illirskćho“. V Praze 1845. Prel. Dr. Č. Tisk a sklad Jar. 
Pospišila“. Dr. Kampelik u listu ,,Kvčty“, 1845., str. 92. vrlo je pohvalio tu knjigu i preporučio, 
da bi je nabavio svaki Čehoslovan (kao i prijevod Lamblov ,,Pohled na Bosni “) i raširio medju 
sugradjanima. Dr. Čejka je pripadao kolu prijatelja ,,Matice Ilirske“, širio njezina izdanja medju 
Česima i pisao o novim pojavama ilirske literature. Od njega potječe pohvalna obznana III. knjige 
,, Kola“ u listu ,,Kvčty“, 1844. g. Životopis njegov napisao je prof. J. MAchal (v Rokycanech, 1906.), 
no o njegovim vezama sa Zagrehom nije u njem ništa spomenuto. 

3 Taj praški znanac Lamblov bio je valjada jedan od učesnika izdanja (,,izbrani izmedi 
braće penezničar“) jugoslavenske mladeži u Pragu na korist češkog narodnog kazališta: ,,Cp6cke 
napoasne njecme ca upeBojom deckujem a dacTH uoseckujeM““ (1852.) Sr. ,,Zasl4no“ (priposlano) 
š potpisom J. Vranjičani-Dobrinovića u ,,Lumiru“, 1851., bi. 25., str. 600. 

Palackoga : ,,Zeugenverhčr iiber Kčnig Ladislaus (1457.) Tod"',! u kojem delu sam 
i ja napisao čast : Medicinisch-epicritische Bemerkungen iiber K. Ladislaus Krank- 
heit u. Tod. Valjda ste čitali u Novinama o ovoj zanimivoj stvari ; nu ja sam želio, 
da sam original čitate, i zato sam 1. iztisak Vama poslao. Pitat-ću prijana Josipa, 
što i kako je učinio, da Vi još dan-danas Vaš exemplar dobili niste, i da Vam ga 
na svaki način pošalje. 

Nemojte zamčriti, dragi Gospodine, da i ovi put kašnje odgovaram. Ja sam 
bio na putu pet mesecah danah, prolazio sam Nšmačku, Holand i Belgiu, Inglezku, 
Franciu od Pariza do Marseila, i odtuda išao sam preko Nice, Genove u Pisu i Florenc, 
gdč sam do 5. ovoga meseca boravio. Povrativši se preko Bologne, Padove i Mle- 
takah, stigo sam u Beč na 8 danah, odkuda sam tek prekjučer kući došao. Nalog 
mi je bio znanstveni Iččnički, posla je bilo dosta, troška nemalo, ali sam vrlo Ičpih 
stvarih vidio i sve znamenite škole medicinske poznao. Sada pako imatću posla 
s pisanjem moga ,,Bericht-a?'2 te i s učenjem na ovdašnjoj školi Iškarskoj, na kojoj 
sam postao ove godine Docent, t. j. pravni učitelj. 

Što se knjigah tiče, o kojih hoćete da pitam G. Čejku i Pospišila, mogu Vam 
kazati, da sam već god: 1849. kad sam u Zagrebu zadnji put bio, s gosp. P. Ba- 
.bukićom govorio i kašnje i njemu pisao, kao što i pokojnom St. Vrazu, sve što sam 
znao. Računi i knjige prolazile su mnoge ruke od gosp. Šafafika počemši u moje, 
gdč ih je gosp. Čejka ostavio. Ja sam želio rčšiti se ih svakako, da mogu poslati 
ostale novce gosp. Babukiću. Na svoje troške javio sam u Novinama, da su knjige 
kod mene, jer gosp. Pospišil nije ht&šo prodavati, niti gosp. Rivnač. Kašnje sam opet 
pitao, kamo ih valja poslati, kad se prodati nemogu, nu odgovora nije stalo. Tako 
stoje još svezane kod mene osam godin danah, brez đa sam što prodao. Sve što sam 
bio primio, mogu odmah predati kamo i kako hoćete ; što je sve u nutra, nemogu 
Vam kazati, jer nisam od onda, gda sam se izDalmacie povratio, gledao. Mislim da je 
4 -oga svezka Drobnića rječnika nčkoliko exemplarah i što još neznam ale predatću 
dragovolje sve što ima kod mene, samo da mi javite, kojim putem hoćete da se pošalje. 


JOSIP MILAKOVIĆ: ŽIVOT 


Šta li je život ? Gole se grane 
pakao suza to Pružile gore, 
Godine idu, Suhe se ruke 


Idu i ginu. | Podižu k nebu. 
Proljeća dodju, Stablo se suši, 


Dodju i prodju. 


Suši i ruši, 
Tvoga vrh stabla Lomi se, pada — — 
Sve manje cvijeća, Sane i vene 


I manje ptica, 
Sve manje voća, 
I manje slasti — — 


Vene i klone, 
Klone i trune — — 


1 V, Abhandlungen d. k. bčhm. Ges. d. Wiss., 1856., i posebno izdanje. 

ŽReisebericht. 1856. Notizen iiber die auf einer wissenschaftlichen, im Auftrage des 
Prager medizinischen Professoren-Collegiums mit Verleihung des Edl. v. Krumbholz'schen Sti- 
pendiums vorgenommenen Reise beriihrten Plitze etc. Piager Viertelj. Bd. 55.—061. 

Šta li je život ? Očajna krika : 
ai ui nobage si o rai Kamo i kuda ? 


II varka sve jež — | Čemu i za što? 

... Varka...isanak... Odzivom vazda 

I tlapnja pusta, Bit će ti Šutnja, 
Krinka života, Koja kroz svemir 
Maska je samo, Prolazi tiha, 

Svisno jer ti bi, Vječna, posvudna, 
Kada bi znao Ledna i hladna, 

Tajnu stvorenja Nijema i grozna, 

I veljeg Ništa, Mramorna, tvrda — — 
Otkud i kuda S okom bez suza, 

Svi će životi, S grudma bez duše, 
Svijetovi svi će S ustma bez riječi, 

S pitanjem žudnim Bez odgovora — — — 


BUDE BUDISAVLJEVIĆ ST.: MALI CIGO 
CRTICA IZ KRAJIŠKOGA ŽIVOTA 


Pod visokom krošnjom starih kestena sjedi stari kapetan Gnjajo na drvenoj 
klupi, pa počiva. U debelu hladu starac topka iz lulice kratke, a dim se ko- 
lutićima savija sve ispred nosa umirovljenomu učitelju, nepušaču Cviji. — 
Ovaj se s Gnjajom odvajkada nešto rodi, po nekoj tetki, šta li, čiju je dobru 
dušu Gospod davno pozvao u nebeske vedrine, rod4, pa stoga rado s tetkom 
Gnjajom šećukne i uza nj prisjedne. Oba su nekud mršavi ljudi, ali nijesu 
Suhoreki ; dapače Gnjajo rado razgovara, a kako je već premašio osamdesetu, 
nije čudo što se mnogo toga iz davne davnine sjeća. Nego držeć je starčina — 
tetak te kako i danas jošte : na lijevo uho dobro čuje, na desno oko dobro vidi, 
meka jela voljko jede, i na tvrdu logu slatko spava ; e pa šta bi još?! Niti mu 
se ruke i malo treskole, niti ga je pamet stala ostavljati. Ta on i danas kao 
u prste znade nabrojiti svih trideset i toliko članova stare svoje zadruge, štono 
su živjeli pred domala sedamdeset godina ! A ratovi po Italiji, a bojevi i kreševa 
S Turcima, — o njima li, što je čuo ili sam vidio, podje kazivati, a ma ne bi 
dopripovjedio devet godina dana. 

Kad prisjednuvši na stocu ili na klupi prekrsti koštunjave krake, iz du- 
boko uleknutih crnih očiju sama se sobom toči bajna priča ; a tek da ti ga 
je čuti, kad okrene protirati one sijede duguljaste brke! E jest Gnjajo, štono 
rijek, u horu usječen ! | 

U mnogom je druge žice nećak — učo. Sitan, tanušan, ćelave glave, kratkih 
sijedih brčića, a velikih nekud čeznutljivih zelenih očiju. — Čisto je na njemu. 
ako i ostarije ruho, a iz desnoga džepa uvijek viri dijelak pomno smotana 
modra rupca. Malo što i govori Cvijo, ta on je i pod stare dane ostao učo, 
to jest sušta skromnost. Pa kad Gnjajo zagusti, a moj ti Cvijo naperi uho, 

poklopi desnicom dugu sijedu bradu, zguri se pa sluša, a ma sluša pomnjivo“ 
ukočeno, e ni djaci njegovi nijesu pomnije slušali njega, kad bi im ono onda 
u osnovnoj školi tumačio račun ili štivo. 

Sjela jutros njih dva, a moj tetak istom dopričao, kako se sve po ljetnoj 
žezi namučio, kad su ono naši Ogulinci pred pedeset i četiri godine išli dolje u 
daleku Vlašku i Bogdansku. I pozamukne nešto, po okrajku pete kucne lulicom, 
da se pepeo istrese, pa odjednom zapjevulji tihim, mrvičak hrapavim glasom : 

,»Cigani se legu | 
Na velikom br'jegu ; 

Cigančice male 

Pomolile glave, 

A Ciganke velike 

Isplazile jezike." 


— Šta to, šta Vam je to, tetak, palo danas na um ? 

— Ništa, onaj, znaš. Idući amo srio sam jutros dva Ciganina. Dočepali 
se negdje rakije, pa se deru i tobože pjevaju, a sve se ljuljaju, posrću desno, 
lijevo. Pa se evo sjetih, kako su nekad ,,kovači“ u mom rodnom kraju, dašto 
sajmenih dana, kad bi se ponakresali vina, znali kreštati: Cigani se legu, na 
velikom br'jegu ; Cigančice male, pomolile glave itd... 

— E hoće Cigo, kad zaradi, da i zapije ; ali je ono jadan život, tetak. 

— Bog dao mi, jest: muški se bave s ono nešto kova za gvozdene roglje, 
svrdlove, brave, a žene prose od kuće do kuće i gataju u rešeto, u dlan, ća u 
S6, i nalaze i proriču, što niti je bilo niti će ikad biti; svejedno. Nego da nije 
njih i njihove prošnjave, mnogo bi Ciganče po muškoj privredi od gladi skapalo. 
Što ,,kovači“ prisluže, dobro si rekao, to se i zapije, a žene onda s dana u dan 
daj prosi, daj gataj i tako do kraja. 

— Ili, što je još glavnije : ili kradi, a ništa ne radi — žurnije primače učo. 

— Anu, nu! — ne brani kapetan Gnjajo. 

— 1 djeca im ništa bolja nijesu. 

— Kud bi iver od klade, nećače ? Već za malih nogu vražji čobančići!... 
Ha gle, baš mi pade na um, kako je jednom, davno je to bilo, — mali Cigo utekao 
ispod ,,smrtnih““ šiba. 

— Je I, je 1, e da ; dete, tetak dragi, da čujemo, kako je to bilo ? 

— Evo kako: Pošli naši na vojsku, satnija i svi časnici, a zapovjedništvo 
satnije kod kuće zapalo starog umirovljenika, poručnika Luku, što je u ratu 
lajtmaniju dobio. | 

— Poznavao sam ga, Bog mu duši dao lako! Ne bješe preučio ; ali je 
bio okretan pa i strog u službi, bar su tako često govorili, koji su negda s njime 
Služili, — uleće u riječ nećak. 

— Tako, tako je, Cvijo ; dobro su ti, pravo su ti rekli. Ostala mu od oca, 
nekad lugara, u sjedištu satnije kućica, pa su on i lajtmanica ondje živjeli, 
a djeca i unučad malo pomalo širom se po svijetu rasula... Ele, planuo rat, pa 
ti moga Luku odozgo pozovu, da kod kuće preuzme zapovjedništvo satnije, a 
on se, stari vojnik, Bogo moj, dašto voljno pokorio zapovijedi. I vjere mi, išlo 
sve u redu, dok mu se nije razbolio upravni časnik, ,,konomist“, takodjer čoek 
već stariji, ali u svoj posao te kako upućen. Logom ovaj leži, a upravne po- 

slove morao odmatati sam ,,veljbaba'* (narednik) Mileta, što je još od mladih 
nogu služio kod ,,konomije““. 

— E pa da, valjani su to bili radnici, sve ako i nijesu velikih škola svr- 
šavali. Koncepat, i to njemački, bio im je doduše sav na jednu taru tkan, ali zato 
tačan, pravilan... a da, sjećam se ja... 

— Nu, nu, Cvijo, dobro se sjećaš. Pa što ne bi, po dvaest, triest godina 
uvijek kod uprave, mora naučiti koncepat, nu da. Nego znaš, one svakojake za- 
kone, što su ih u Beču kovali, klesali, tesali, pa one svakojake Nachtrags-Ver- 
ordnunge, naknadne naredbe, kako li se kaže, što su odanle svake godine po 
dvoja, troja kola izdavane, ni sam nečastivi ne bi —popamtio, a kamo li kr- 
štenik : ako nije baš vom Pick auf učio. | 

Gnjajo protare oči, pa će: 

— Sad slušaj! Eines schonen Morgens, ne lezi vraže, dojakari starješina 
Kuzman Bralić iz sela Škripavca mlado Ciganče i prijavi, da je Cigo Marko kao 
jučer na pašid ugačkom motkom, da prostiš, ždrokao njegovo ždrijebe i ždrokao, 
ždrokao, uživajući, kako se jadno živinče bacuka i od muke rita. | bodi, pa bodi, 
dok ne procurila mutna krvuština, a kad sjutradan, aliti ždrijebe otegnulo papke, 
crklo, eto gle... Uštokao se starješina, sapeo Cigančetu ruke, pa ga priveo vlasti, 
da odgovara. Kao bijesan skoči poručnik Luka, ljudski ponategne Marka ubojicu 
za obadva uha, da je ovaj skičao kao malo prase, pa ti predade drskog derana 
»Veljbabi“ (naredniku), vičući u sav glas: Protokol! aufnmehmen, species facti 
verfassen, ins Regiments-Stockhaus einliefern; pseto jedno, Ciganče jedno, ja 


ću tebe naučiti pameti !... Presluša veljbaba Mileta starješinu, pa megdandžiju 
Cigu, koji se je, sav u jednoj suzi, a drhćući poput pruta od ljutoga straha, branio, 
da se on samo šalio... ,,Šalio, ne šalio, ti si sad naš gost“, zakriješti narednik 


i ponese zapisnik u drugu sobu poručniku. Ovaj pročita, izđere se i opet na Cigu, 
pa naloži, neka ga smjesta strpaju u buharu, a ,,špekci-vakci“ nek izradi veljbaba 
na pretpostavljenu pukovniju. Još drekne : ,,Den Kerl kurz schliessen“! Moj ti Mi- 
leta naloži kapuralu Jovelji, nek zločinca odvede u samicu i neka ga ,,po propisu“ 
okuje u gvoždja. Kad povesti Markića preko dvorišta u zatvor, božjak gotovo 
zanijemio od straha. A kad to vidjeli ćaća i maja, koji su već isprva dotrčali 
bili za starješinom, pa sluktili pod prozorom kapetanove sobe, što se peri, stane 
ih dreka, vika, ne bi jače, Bože prosti, da se je selo upalilo. Mali Marko opet, 
čuvši jauk svojih roditelja, zaplače u sav glas, a oni trgnu cičati, bugariti, kao 
za mrtvim djetetom ... Kad Marka pod ključ, a oni poteku pred poručnika, te ga 
uzmu zaklinjati i bogoraditi, da im pusti na slobodu ,,rušpiju“ njihovu, jer 
će inače u hladnu vodu poskakati ; a kud će onda ostala siročad njihova, koje 
dašto ni imali nijesu !... I podje otac Marko kaljavim rukama trgati ono nešto 
musave, otrcane košulje na sebi, a Ciganka čupkati nešto crne krpetine, biljeg 
tobože crne žalosti na razbarušenoj glavi. Poručnik Luka naoštri koljače, pa ih 
ljutit izgrdi ljuto, a oni se bace na zemlju, pa klečeći stanu puzati do njegova 
stoca, ljubiti mu ,,skute i koljena“. Mrko im otkreše Luka, da se carski zakon 
mora vršiti, i uputi narednika, a ovaj podčasnika, neka ih ispurli van. Sad tek 
počne otac busati se čekićem u prsa, a majka prstima čupati kovrčastu crnu 
svoju kosu. I ču se njezin bugareći glas, kao poruka već pokojnoj majci, a po 
mrtvu sinu : | 

,Jao majko, jao dobro moje, 
Ne šaljem ti dunja ni jabuka, 
Već ti šaljem srce iz njedara ; 
Jao Marko, ptiću-sokoliću, 
Rano li mi u zemljicu leže ! 
Jao Marko, sunce moje jarko, 
Rano li mi za goricu zadje !" 


I još bi dalje valjda bugarila, dok joj suza oči ne ispije, i još bi dalje busao 
se ćako, dok mu čekić prsa ne probije: da Jovelje kapurala nije. U svu mjeru 
horan, okrenu i starac Gnjajo dap jesnički sklada riječi, pa zarubi: S toljagom 
u ruci poždene tad jaka kapuralina roditelje, a oni zakonu i starješini od 
uvijek pokorni, izmaknu postrance, pa onda na prazno šajmište, ne bi li se 
ondje od jučer našlo štogodj izgubljena crijepa, vrča, opanaka, rublja ili ma što, 
iz čega bi se uz priliku mogao izbiti koji novčić. — U neku je ruku sreća po 
njih bila kapuralova batina, jer da se još malo budu ustavili pred zatvorom, 
čuli bi bili vrisak i pomaganju zlatnoga svoga ptića tako jaku i potresnu, da 
bi im, kako ih je Bog stvorio meka srca — prisio svaki zalogaj, a ma do sud- 
njega dana ! 

Učo se slatko nasmija tetkovoj šali, a ovaj nastavi : 


— Dok se je sve ovo zbivalo, nemilice škriputalo pero narednika Milete i 
još duže, da cijelo dopodne, pa i dobar komad popodneva, dok je salatio species 
facti. Pred zahod sunčani vratili se sa sajmišta stari Cigo i jadnica odgoja Mar- 
kova, pa opet udri u plač. U sav glas bugare i sreću svoju kunu, mislio bi 
do neba se čuje! Pa sSjutradan u cik zore, te pred večer, i treći dan jauk ih 
stoji i lelek grdni, sve do u kasnu noć. I tako iz dana u dan ne znaš, što se 
od njih radi, a pašče kapural djeteta im ni nazreti ne da!... Pod konac osmog 
dana segla tuga do vrh glave gore, pa im dolazilo, čini ti se — eno će sađ na 
od sebe nešto učiniti, eno će se skončati... Pred mrkoga poručnika ne da 
strogi narednik ; k očinjemu vidu njihovu, k sužnju Marku, ne da otresiti bez- 
dušnik Jovelja, a nebo visoko, a car daleko, a u dlan svoj rodjeni gatati ne 
pomaže... Od goleme žalosti već nekud u licu potamnjeli, očajali nesrećni 
roditelji. Jedina još sreća, što ne slute jadni, da je mali Marko obnoć zamirao 
od goleme bolje, kad mu gvoždja već u polak izglodala bila i od sebe suhe 
nožne kosti: bar tako je vriskao i vriskao, dok se narednik nije smilovao, pa 
kapurala ovlastio, neka skine ledene lisice s izangjalog griješnog tijelca jadnomu 
Markiću... Ljudi, što bi preko dana dolazili k satniji, slušali plač i cvijel ro- 
ditelja, slušali jauk i vrisak zatvorenika, slušali da, pa neki se čudili, neki se 
smijali, a neki šale zbijali i sitne i krupne, ljudi bez srca i duše, eto. A ne 
vide ili ne vjeruju, kako ćaki i majčici oči gotovo da iskoče od čemera i očaja, 
a nikad se i ne suše od rodnih suza, što jedna drugu stižu licem, na suncu izgo- 
rjelom, od tuge isprutanom, izmreškanom. 


Raskokodakao se sve to življe Gnjajo, pa će opet: E, ali najzad boli, tuzi i 
najtežoj muci — tako sudav ljudska od zemana nosi— a ovako, a onako jednom 
mora biti kraj... Deveti dan, moj junače, stigne satniji rješenje pukovnije kao 
sudbene vlasti, i to s ledja na samoj kaznenoj prijavi, a ma cigle tri, četiri riječi : 
Natrag — satniji s uputom na $ x kz. na uredovanje. 

— Šta je to? Zabezeknuo se poručnik i satnije zapovjednik, pa zovne na- 
rednika. Ovaj pročita, zine i on i razjapi oči... 

— Imadete li pri ruci taj vratrenji kazneni zakon ? 

— Nemam, ali će biti negdje na stolu gospodina poručnika — upravnika. 

Pretražiše svuda, knjige naći nigdje. Podje onda narednik po nalogu poručni- 
kovu u stan k bolesnomu upravniku, i ovaj ga uputi, na kojoj je pregradi zakon. 
Sad pritisnu oba čitati; ali im stvar ni tad ne bijaše dosta jasna. Narednik se 
morade vratiti k upravniku, i ovaj mu najzad protumači, da je krivac ne samo 
maloljetan, već da mu nije ni četrnaest godina, pa stoga se, počini li zločinstvo 
koje (tako zakon glasi), — kazniti imađe ne po javnoj oblasti, već putem kuć- 
noga zapta. U ovom slučaju — uputi narednika upravnik — kazniti imade 
dijete rodjeni mu otac šibom, a ne satnija, a kamo li pukovnijski sud... I pri- 
bode naredniku Mileti, što nije bolje pazio na okrivljenikove godine, kad je pošao 
slagati species facti, a ovaj ne smjede reći, da je tako zapovjedio gospodin po- 
ručnik i satnije zapovjednik, u drugu ruku opet ne htjede reći, da se ni sam 
nije bolje u posao razumio... Podje i sve potanko razloži staromu poručniku 
Luki, a ovaj ti, moj brajane, plane, da se sve prašilo oko stola, kad su amo 
tamo stali vrcati ondje zaležali službeni spisi. ,,Dummkopf, Švabo“ — kriješti 
stari Luka, — ,,blekan jedan — a ma pravo kaže narod : troja kola mudrosti, 
troja kola ludosti ! Kakova je to glupost, prepustiti ocu Cigi, neka izdeveta sina, 
što je od njegova jongunluka crklo tudje ždrijebe, 0, 0, 0, hm ! Takovu benavštinu 
u zakone utisnuti može samo Švabo, jer mu se s odviše pameti puši glava, mućka 
mozak, nu!“... 

»Da šta smo čineći ?““ — izvali oči narednik. 

»sta ste čineći ? Reci kapuralu Jovelji, neka maloga izvede i na klupu po- 
vali, pa neka onda ćaća sinu pred tobom odrapi vrućih dvaest šiba ; eto to ste 
čineći, mudra ćumo, gospodine veljbaba. Da budemo mi ovdje na turskoj medji 
slušali reglamane Švabine, davno bi nas vratar pozobao, davno bi već i mene 
rdja izjela. Gdje je on vidio Cigane, pa još ove naše, šta li znadu i mare 
oni za naše dobro, za našu ždrebad! 0,0, o! Hajde sad, veljbaba, na posao ; kehrt 
euch, kipti“, izdere se najzad u po šale, u po zbilje poručnik. 

Narednik dadne nasjeći*šita i odredi, nek se malko nakvase u vodi. Kad to 
bilo, kapural Jovelja priredi klupu; a onda će narednik pozvati ćaću, nek malešu 
sinu po carskom propisu otpara ljutih dvadeset. E sad dodje kobni čas, i'Mileta po- 
nese ključ, pa izvede ,,zločinca“ iz zatvora u dvorište, u kome su još od rane 
zore jaukali roditelji; a kad ovi vidjeli i čuli, što će s malim Markom danas biti, 
stane ih iznova jauk u sav glas, pa opet okrenu u stare diple : počnu čupati svoju 
kosu, noktima grepsti lice i tući se šakom u prsi. Sad pozva narednik iznovice 
oca i naloži mu u ime zapovjedništva satnije, neka svomu malcu, nevaljalcu, i to 
smjesta, ali ljudski, ,,po nekoj strani“ otpara dvadeset šiba. 

Ubij me, gospodine veljbaba, Bog ti prostio, ali to ne mogu““... zabugari kovač 
Marko, a u isti mah pribugari kovačica majka : ,,Ubij nas oboje, ali ne ubijaj 
djeteta našega, sve ti tvoje cvalo i pjevalo !“ I stadoše na koljena padati pred 
narednika, a mali se Marko, koga je kapural Jovelja držao za rukav, trese kao šiba, 
ili štono vele, kao da ga je uhvatila deveterna groznica. 

»Iuci, Cigo“ — iznovice zagrmi ,,veljbaba“ —, jer ne htjedneš li, to će biti 
gore po nj i po te“, — a ovaj se odupire vrišteći, što ga snaga nosi : ,,Ne može se, 
gospodine veljbaba, ne mogu ja svoje meso jesti, svoju krv piti, ne mogu te ne 
mogu eto, pa makar me zapala vječita robija“. Naredniku ne ostade ino, već javiti 
gospodinu poručniku, da se i radšta se kazan ne može izvršiti, kako je zapovjedio, 
jer je stari Cigo Marko ni pod živu glavu ne će da ovrši. Ljutnu se privremeni 
zapovjednik satnije i naloži, neka mu predvedu oca Marka. Ovaj udje, žena za 
njim, i sad on propišti poput ljute guje u procijepu : ..Kumim te Bogom i Bogoro- 

dicom, gospodine kapetane, ne ubijaj mi djeteta, ta ništa jadniče nije skrivilo 
ni tebi ni meni, pa radšta da ga ubiješ, ako Boga znaš ?“ 

Dobro, Cigo, kad neš ti, hoće kapural — jesi li me čuo, da izvrši mjesto tebe 
kazan, koju carski zakon propisuje. Kupite se oboje, a Vi, naredniče, dajte 
nalog kapuralu Jovelji, nek obavi očev posao. Izdiri van, Ciganluče !“ 


Složiše se i otac i majka do nogu poručniku, pa mu opet ljube skute i ko- 
ljena, naričući u sav glas: Ao Marko, ao dobro naše, jao nama, kuku, lele, danas 
i do vijeka ! I stade ih cika, a gustom je suzom prate : Ubij nas evo, sijeci, žive 
nas sijeci, peci, radi od nas, šta ti drago ; ali ne kolji janjeta našega, a bez 
noža i handžara, kapetane, ogrijano sunce ! 

Dogustilo staromu poručniku, dodijalo mu najzad ovo benetanje, te ih silom 
dadne otpremiti iz uredovne sobe, mrmljajući sam za se: to su ti mudri pro- 
pisi švapski. — I naloži, neka Mileta smjesta dade izvršiti kazan, da se već 
jednom otresu derana i njegovih roditelja. 

»A ti bar dopusti, kapetane, diko, sve ti tvoje cvalo i pjevalo, da dijete 
sam položim, gdje treba“. 

,To možeš, a sad kupi se, makljaj“. 

Ispadne ćaća Marko s materom maloga Cige iz sobe, pa poteče k djetetu, te 
mu povikne : ,,E kad druge nije, nek se vrši carska volja. Lezi hrano, lezi sunce, 
lezi srećo moja !“ Pa ga priturne k zemlji, a klupu brže bolje naturne više njega. 
I povikne, zagledav se u kapurala Jovelju : ,,Udri, kapurale, kad druge nije, jer ja 
ne mogu nikako, prenikako ne mogu, eto“. — Prevršilo mjeru mudrovanje ko- 
vača Marka, plane narednik, pa naloži kapuralu, neka nevaljalca s mjesta ispod 
klupe izvuče, sa zemlje pridigne i na klupu pruži, a onda nek — obavi posao. 
Kapural dašto posluša, uhvati maloga Marka za šišak, pa ga oštro prodrma i 
povali na klupu. Dreči mali, da se zemlja trese, a roditelji cvile, plaču, u sav 
glas ridaju, e se, misliš, oblak prolomio. ,,Ne prebijaj, ne ubijaj, Bog ti zdravlje 
dao i kapetaniju, kapurale, obraze pošteni“. Ali kapura! Jovelja čineći se gluh, 
ljutito se izdreljio, pa će zagrmjeti : ,,Kalaj gaće, Cigo mali, gade i otrove“. A mali 
se trese, ali ne čuje. Nov jauk i lelek roditelja : ,,Ajme, prebi ga, ubi ga, mrtav je, 
gotov je, eno...“ I ceri se, mislio bi — u smrtnoj stravi otac na mater, a ona na 
oca. — U to poručnik Luka pozvoni zvoncem, a pisarčić izleti javiti, da treba 
narednika. 

»Skidaj gaće“ — iznovice dere se Jovelja i ne čekajući više, strgne Cigi ga- 
ćice, a pisarče mu doda nakvašenu motku. On da će zamahnuti, a mati se i 
otac groznim vriskom u isti mah kapuralu saviju oko vrata, vrišteći u sav glas : 
»»Ubij nas, ubij nas, Bog ti prostio, gospodine kapurale !““ — | dok se oni stali snji- 
me tezmati, moj ti malac s klupe gjikne pa bježi što ga snaga nosi. U tren oka 
naždenu se za njim roditelji, vičući : ,,A jao, a jao, utopi se, utopi se dijete ; stani, 
stani, očinji naš vide“. U tren oka zamakao mali iza kuće u ljeskovo grmlje, a 
roditelji potekli dolje k vodi, da ga stignu, da ga spasu, svako na svoju stranu. 
Tren dva zapanjio se kapural Jovelja, a dok se on dosjetio jadu i za malim Cigom 
uperio, nigdje glasa ni traga ni njemu ni roditeljima, kao da ih je crna zemlja 
pozobala. Uzvijerio se Jovelja, poteci, zirkaj amo, tamo : uzalud. — Najzad mu 
ne osta ino, već da podje javiti naredniku, što se je dogodilo. Ovaj zine i onda 

se sav osupnut uputi k poručniku Luki. Kad privremeni zapovjednik ,,primiti 
raporat“, u prvi mu se tren namrštilo čelo, mislio bi, sad će prasnuti gromovi. 
Mileti već stao zapinjati dah. Odjednom prasnu stari u gromoran smijeh i za- 
gudi : ,,Pravo nam budi ; dummes Zeug das Ganze ; eto to su ti Švabini mudri 
zakoni, verflixte, vermaledajte Geschichte ! Nego, slušaj Mileta (ovaj protrnu) : 
— jes' čuo more — ne šali se, kad ih stigneš, već ispraši ljudski kožun jednomu 
i drugomu, ispraćikaj onako, znaš, i ćaću i sina, jakože podobajet, ili ćeš mjesto 
njih sam kusati, ali grko... 

— Razumijem, molim pokorno — nešto okiselo odvrati Mileta, oštro segnu 
desnicom na uho i strugnu, okrenuv se na peti, poput zvrka na vrata. 

Šta je dalje bilo, ne mogu ti reći, Cvijo, jer se već pravo ne sjećam ; ali 
mali Cigo jedva da se je onud navraćao barem koju godinu. 

Reče, zijevnu u dlan starac Gjnajo, povuče iz prsluka srebren sahat, pa će: 
Oha, sad na podne, hajdemo de kući, druže ! 

— Idemo de, a ja ću Vas lijepo otpratiti, — prijazno kimajući glavom 
odvrati učo i dovrže: Nego hvala, lijepa Vam hvala, tetak dragi, na pošalici ; 
ta rado ja slušam svako Vaše pričanje ; nije ni ova pošalica predena na preslici 
njemačke mudrosti, već je nikla na gredici našega domaćeg oranja, a to baš 
meni godi, eto : živio ! 

Usta Gnjajo i potapša Cviju po ramenu govoreći: Ne kadi, učo — rode, 
ne ištem ja hvale, već ti pričam, što je nekad bilo i kako je bilo, dašto vo 
vremja ono, znaš! 

— Anu, nu— ču se tiha povlada učina, i oni podjoše lagano mirnim, 
sporim korakom starih umirovljenika, što no ih za šalu zovu ,,dokonjaci“. Pred 
stanom se tetka Gnjaje rastadoše, poželivši jedan drugomu ,,dobar glad“, a onda 
se Gnjajo podje uspinjati u drugi sprat visoke kuće, dašto ne naglo, već popo- 
stavajući, i zapjevulji nešto muklim glasom : 

Cigani se legu 
Na velikom br'jegu ; itd. 

Nego zimus je prestao pjevuljiti, zavezao pošteni starac zauvijek: Bog mu 

lako dao plemenitoj duši ! 


VANJA KOSAN: IZ SELSKE JESENI 


Kiša pada, u zemlju propada, Selom, širom, mušice se roje, 
Lišće pada, po blatu se kalja, Kisom koma mire svi budjaci, 
Mutni dani — goli sirotani, Kazan radi... a kraj njega leže 
Sam žalosni bogalj do bogalja. I galame pijani seljaci, 

Sunce mlako i sebe se stidi, I papkaju iz lulica malih 

A oblaci ko dimovi sivi Duvan smrdljiv ko zatrula trava, 
Samo vise i sapu ti guše | pljuckaju jetko i — onako, 


Te se jedva idišeiživi... Kako i njih život zapljuckava... 


NIKOLA VUKOJEVIĆ: GOLINA I GOLINJANI 


Kad za ljetnih dana nad Golinjom pripeče sunce, preleti ponegda visoko zrakom 
koji stari gavran, grakćući : kvar, kvar, kvar ! 

Golinjani vjeruju, da graktanje gavranovo navješćuje smrt koga čeljadeta 
ili blaščeta u kući, pa kad ga koji od njih čuje, izgovara obično zlovoljno kao za 
odgovor gavranu : kvar ti o glavu! Time misli, da je odbio od sebe navještenu 
štetu ili nesreću. 

Ali varaju se Golinjani. Graktanje gavranovo ne znači ono, što oni zamišljaju. 

Gavran ima krila, pa leti. Ima bistre oči, kojima s visine sve posmatra, a, 
vele, da ima razum i dobro pamćenje. Živi dugo, dulje nego čovjek, pa mnogo 
zna. Leti brzo i daleko. Vidio je druge krajeve i druge ljude. Pamti prošlost i gleda 
sadašnjost. Leteći iznad Golinje, sjeća se on plodnih poljana, lijepih sela i varo- 
šica, iznad kojih je drugdje lijetao ; sjeća se, kako je za njegovih mladih dana u 
Golinji bilo, kad je na ljudima odozdo prema sunčanom sjaju bljeskalo oružje i 
svakog dana čuo se zvuk vojničke trublje i prasak pušaka. Pa gledajući sad pod 
sobom pustoš kraja i siromaštvo ljudi, ražali se i starome gavranu i on zatrese 
svojom ćelavom glavom, veleći : kvar, kvar, kvar ! 

Jer mjesto rodnih polja vidi ovdje zaparloženu ledinu i loše obradjene ili 
posve zapuštene oranice ; mjesto vinograda brežuljke obrasle bujadi i dračom ; 
mjesto šume i grmova zakržljavjelu i beskorisnu šikaru. 

Ne vidi više stasite, sjajno oboružane ljude ; ne čuje zvuk trublje ni prasak 
pušaka. A i jasna i zvonka pjesma djevojačka zamukla je, kao da je cijeli ovaj kraj 
obuzet kakvom velikom tugom i žalosti. I same drvene slamom pokrivene kućice 
kao da tuguju : iznad njihovih, na pola istrulih, pljesnivih krovova rijetko se vije 
dim, crvotočinom izjedena brvna ispucala su i kao od žalosti pocrnjela. Dvorišta 
su opustjela, a nekoja'i obrasla travom, onom osebujnom travom, koja raste na 
garištima i ruševinama. 

Na poljima i po livadama ne vide se više, kao prije, stada goveda, krda ovaca, 
čopori svinja, ni jata gusaka, već tek tu i tamo opaža se po koje blašče i ponešto 
živadi po dvorištima i u blizini kuća. Uz to vidjeti je u hladovini voćaka po koju 
baku ili starca i skupine 'nedorasle polugole djece, odjevene obično samo plat- 
nenom košuljicom, bose i gologlave, u veseloj i nevinoj igri i zabavi. A na po- 
ljima i po vrtovima rade tu i tamo ženske same. Muškaraca nema. Čini se, kao da 
su izumrli — izginuli u onim vječnim bojevima, što su ih vodili, a od kojih, osim 
spomena, danas više ništa nema. 

Kvar, kvar, kvar! A sunce jasno i blago sija, u njegovu sjaju kupa gavran 
svoja krila, ono obasjava jednakim sjajem i divotom pustoš Golinje i siromaštvo 
Golinjana, jednako ih obdaruje svojom sveoživljavajućom blagotvornošću, kao i 
najljepše krajeve zemlje. 


šk 
še * 


Jednoga ljetnjeg popodneva, kad je starac Mojo Nišić ležao na travi u hla- 
dovini velikog oraha u svojoj avliji, banu VADEKUG pred njega seoski starješina 
Petar Pavlović Pomrčina i nazva boga. 

Starac Mojo pridiže seZmalo, odzdravi, pa namještajući se na travi, ponudi 
starješinu da sjedne. 

— Koja te sreća donese ? — upita ga. 

— A, eto, poslom, — reče starješina, spuštajući se oprezno na travu. 

— Poslom, veliš! A kakvim ? 

— Ma, nije dobro. Zovu ti sina u soldačiju, pa sam donio pozivnicu. 

I starješina maši se u džep svoga plavkastoga seljačkoga zubuna i izvuče 
listak zgužvane hartije. Razvi je, pa namrštivši čelo i nabravši svoje velike crne 
obrve, pod kojima su bila isto dva velika crna oka i mršavo kozičavo lice, radi 
čega je valjda i dobio nadimak Pomrčina, poče nesigurno čitati. Kad je dovršio 
pruži Moji pozivnicu. 

— Eto, čuo si ! Tu veli kroz tri dana i pod prijetnjom dovedenja. A to znači, 
ako se ne prijavi u kotaru za tri dana, doći će šerežani po njega. Dakle, ne šali se. 

— 0, 0, 0, vidi nesreće moje, vidi ! — reče starac Mojo s dubokim uzdahom. 
Pa kao da ga je kakvi teški teret pritisnuo, poniknu glavom i lupi se svojom ko- 
štunjavom rukom po koljenu. 

Ta vijest značila je za njega teški udarac. Od osmoro svoje djece podigao 
je na noge jedino dva sina — ostalo pomrije još u djetinjstvu. I obojica mu sinova 
odoše u Ameriku, da zarade što, pa da plate dužni porez, obnove kuću, kupe i 
komad livade. Jer na osam rali Mojina grunta teško je bilo jednome živjeti, a kamo 
li dvojici. Tu se jedva sastavljao kraj s krajem : o Božiću ili najkasnije o Uskrsu 
valjalo je već kupovati kukuruz. U zadnje tri godine, što su mu sinovi bili u Ame- 
rici, obudovio je Mojo i ostao posve samohran. U to mu je vrijeme i stariji sin 
poginuo u Americi radeći — smrvila ga mašina. A mladji evo tek što se povratio 
i Mojo mu se obradovao kao ozebao suncu, mora u vojsku — ostavlja ga na tri 
godine, a možda i na više. 

— Šta ću sad i kuda ću ? — trže se Mojo i pogleda starješinu, kao da oče- 
kuje od njega savjet i utjehu. 

Starješina, puneći lulu duhanom, pljucnu u stranu, pa reče, gledajući vazda 
preda se. 

— Šta ćeš! Takav je zakon ! 

On je znao, da je Mojo molio, da mu sin bude oprošten od vojništva i nadao 
se, da će mu molba biti uvažena, pa ga namjeravao odmah i oženiti. Znao je, šta 
je starac sve prepatio, otkad je sam i kako se je radovao povratku sinovu. Na- 
slućivao je, kako velik bol mora da bude u srcu njegovu, ali nije znao, kako da 
ga utješi. 

A starac Mojo lupnuvši se ponovno rukom po koljenu, strese svojom sijedom 
glavom, pa ljutito, na pola vičući, reče : 

— Šta veliš ? Zakon ! Nema zakona, nema pravde ! Zna li taj zakon za mene, 
zna li kako mi je? A? 

Utonule oči njegove sijevnule su neobičnim sjajem, uvelo i potamnjelo lice 
zarumenilo se malko. Ne dobivši odgovora od starješine. nastavi on, ali već sa 
manje žestine : 

— Ja sam dvanaest godina služio cara oštrijanskoga, tuka? se za njega po 
'taliji i vragu, preko trideset godina orem i prevrćem ovu zemlju da se pre'ranim, 
pa šta sam pod stare dane dočeka' ? Nema mi ko kruva zamijesiti, ni košulje oprati. 
Djeca mi se moraju po svijetu potucati i glavu gubiti, da zarade koji krajcar za da- 
Ciju, jer ako ne platim, prodaće mi carstvo krov nad glavom i oćerati me u prosjake. 

Starješina uzdahnu i pripaljujući lulu kimaše samo gl4vom. A starac Mojo, 
odahnuvši malo, planu ponovno vičući : 

— Hajduci i krvoloci ! Šta hoće još od mene ?! Sve sam im dao, što sam 
imao : snagu i mladost i teški harač kroz toliko godina. A sad mi još otimaju sina, 
jedini oslon u starosti mojoj ! Krvopije! Bolje da i mene odmah ubiju. 

Iz na pola ugaslih očiju starčevih plamsao je gnjev nemoćna, izrabljena i 
uvrijedjena čovjeka. Ispod razdrljene izamazane košulje nadimala su se naglo ru- 
njava, suncem opaljena prsa njegova, na kojima se raspoznavala omršavljela rebra. 

Starješina se diže. I njemu je bilo teško, jer je shvaćao veličinu starčeve ne- 
sreće i u duši odobravao njegovim riječima. Ali s druge strane osjećao se on opet 
nekim predstavnikom vlasti, pa je mislio, da mu je dužnost reći što u njenu obranu. 

— Nemoj tako, Mojo! Carstvo treba soldata, da se brani od neprijatelja, 
a novaca za oružje i uzdržavanje vojske i gospode, koja paze na red i zakon. Bio 
si soldat, pa i sam znadeš. A otkud će uzeti, ako ne od nas ? Znaš, kako se ono 
veli : plug i brana i caru su hrana! 

— Oh, oh, oh ! Istina, istina ! — reče Mojo pridižući se, da isprati starješinu. 
— Ama vidje li ti zla i nevolje, — viknu opet, kao da se nečemu prisjetio. — Ko- 
liko vjera, toliko careva i kraljeva na zemlji, a toliko i bogova na nebu, pa svaki 
vuče na svoju stranu i onda teško nama ! Oh, oh, oh ! Ma što se ne pojavi jedan 
 Napolijon, da sve to prevrne, pa da bude jedan bog na nebu i jedan car na zemlji. 
Onda nam ne bi trebalo ni vojske ni topova, a njega jednog lakše bi hranili. 

Starješina ubrza korakom. ,,Ja sam vlast", mislio je on u sebi, ,,pa bi ovog 
nesretnika morao još šerežanima predati, a to mi srce ne podnosi. Neka ide s milim 
bogom, samo da ga se ja riješim. 

Prispjevši do vratnica, starješina pruži Moji ruku, opraštajući se: 

— Zbogom ! [ ne zaboravi, što ti rekoh. Najdalje za tri dana. A ti — uzdaj 
se u boga. Trpi... a da šta ćeš! Zbogom ! 

Poniknute glave i pogrbljen jače nego obično, vrati se starac Mojo, i došavši 
do kućnoga praga sjede na nj, pa podbočiv rukama glavu, razmišljaše dugo i dugo. 

Već je bilo minulo popasno doba i sunce se približavalo zalazu. Kuća, plot i 
stabla voćaka bacala su od sebe dugačke sjene, čineći tako ugodnu hladovinu. 
Žegu i omaru zamijenio je tihi lahorić, pomiješan mirisom trave i dozrijevajućih 
plodina. 

Starac Mojo ustade polako s praga. Negdje pod strehom napipa uže i bradvu, 
pa zatakavši bradvu za pojas, prebaci uže preko ramena i uputi se iz avlije. Iz- 
gledalo je, kao da ide u obližnji grm po drva. 


Slijedećeg dana nadjoše djeca, čuvajući blago, starca Moju u grmu, obješena 
o granu jednoga drveta. 

Potrčaše da to razglase i domala znala je cijela Golinja za taj rijetki i ne- 
obični kod njih dogadjaj. 

Mojin sin Aleksa primio je ovu vijest sjedeći uz čašu piva kod jedinog seoskog 
krčmara, koji je ujedno imao i trgovinu. 

Otkada se Aleksa vratio iz Amerike, provodio je najveći dio vremena ovdje, 
pijući i zabavljajući se sa nekolicinom svojih vršnjaka i drugova, koji su isto kao 

i.on bili u Americi. Jadni su davno već zapili ili inače potrošili sve, što su cd za- 
rade iz Amerike donijeli, ali su ipak dalje pili na dug — platit će oni već ako ne 
inako iz grunta_— ili su se dali častiti od onih, koji su još koju crkavicu u džepu 
imali. Jer svi ovi ,,amerikanci", kako su ih u selu nazivali, bili su kao neka po- 
sebna klasa : oni su se pozdravljali samo engleski i medjusobno govorili engleski, 
naročito u prisustvu onih, za koje su znali, da ih ne razumiju. Slušajući ih, čovjek 
bi pomislio, da je Golinja u dvadeset postotaka engleska. Čak i domaći neameri- 
kanci usvojili su nekoje engleske riječi : mati sinu veli ,,bojs" — šta radi, prijo, 
onaj tvoj bojs ? Ako je koja cura toliko sretna, da ima dragog, ne će reći kao prije 
u predameričko doba : moj dragan ili moj gerz, već moj bojs. I inače su Goli- 
njani mnogo toga dobili od dodira s Amerikom. Osim navike pijančevanja na 
veliko, prostitucije, spolnih bolesti i znanja engleskog jezika, usvojili su oni kao 
bistri i daroviti ljudi i način općenja, kako su to ko zna gdje vidjeli i shvatili, te 
postali neke vrsti džentimeni, naročito prema ženskinju. Dodje li koja djevojka 
trgovcu, da što kupi, oni je odmah obaspu slatkim hvalama i laskanjem, od koga 
bi i krava pocrvenila. Namjere li se na koju jezičavu i odlučnu snašu, onda na- 
stane kreševo, oko koga se skupi gomila baba, žena i dječurlije, da slušaju i uče. 

No to je samo jedna strana američkog utjecaja. Druga je mnogo važnija. 
Kod ovih ljudi, čije su životne potrebe malene i dani života jednolični, noseći 
m vazda ljeti naporni rad u polju, a zimi dugotrajno plandovanje, koje otup- 
ljuje, pojavila se želja za boljim i raznoličnijim životom, kakovom su se imali 
prilike diviti ili ga uživati bar trenutačno. Ta silna, ali neodredjena želja čini, 
da oni, prenešeni iz američkog tvorničkog smrada i prljavih masenkvartira u 
svoj stari zavičaj, ne mogu se lako snaći u njegovoj jednoličnosti i oskudnosti, te 
postaju plijenom strasti alkoholnog uživanja i njegovih posljedica, žrtvom probu- 
djenog nagona .i želje za životnim promjenama i ugodnostima. Mnogi odilaze 
ponovno u Ameriku, ostavljajući ženu i djecu, da se više nikad ne vrate. Pro- 
padaju tamo i gube se u masi doseljenog najamnog roblja, u vrtlogu i bujici ve- 
legradskog života, gdje je jedino pravilo borba i jedino mjerilo svega novac. 

Kada Aleksi, sinu nesretnoga Moje rekoše, da mu se otac objesio, ustade 
on i bez ijedne riječi izadje iz zadimljene i prljave sobice krčmareve, pa se uputi 
ravno prema grmu i mjestu, koje mu označiše 

Išao je naglim, ali kako se je vidjelo nesigurnim korakom. Za njim je u iz- 
vjesnoj udaljenosti pristajala skupina djece i ženskinja, bojažljivo mu se ugi- 
bajući, kao da je okužen, i gledajući ga plaho kao kakovo čudovište. 

A on je išao, omamljen pićem i poražen viješću o smrti očevoj, ne mogući 
nikako sabrati svojih misli i imajući jedino osjećaj nemoći i teške potištenosti 
Otporna snaga njegovog zdravog organizma, koja nije klonula ni kad bi popio 
litru i više rakije, ili kad bi po dvije noći uzastopce pijančevao, smalaksala je ovaj 
put i on je dobro osjećao, kako mu koljena podrhtavaju. 

No doskora je opazio nešto, što ga je naglo trglo iz njegove klonulosti i skoro 
posve obezumilo. | 

O grani jednoga stabla visilo je truplo Mojino, ukočeno, sa rukama i no- 
gama opruženim poput suha granja. Na pomodrelom i izobličenom licu obješe- 
noga raspoznavao se već iz daleka isplaženi i okrvavljeni jezik, oko koga je zujao 
čitav roj muha. 





M. A. Marinković: 


Moj otac. 


Neobičnim i užasnim krikom jurnu Aleksa, dotrča, i nevjerovatnom  br- 
zinom odveza uže sa grane, obuhvati i polako položi mrtvaca na zemlju, skide 
mu uže s vrata, pa silno i bolno zajeca i zarida. 

Spustivši se na zemlju do mrtvaca, ljubio mu je ohladnjela uda, naricao 

tresao se cijelim tijelom od silnoga plača. Sjećao se prijekora starčevih i nje- 
gova zaklinjanja, da ne pije. pa je sad mislio, da je on sam svojom nemarnošću 

i pijančenjem natjerao oca u smrt. Ta pomisao još je povećala njegovu bol, tako, 
da je posve zaboravio na svoju okolinu i gdje se nalazi. 

Kao sva djeca u tom kraju, uzrastao je i on slobodno, poput trstike bez 
primjene ikakvih naročitih odgojnih pravila. Kad je dorastao do pluga i mo- 
tike, poslao ga je otac u Ameriku, gdje je mnogo toga vidio, što nije razumijevao, 
a nije se ni trudio da razumije. Povratio se u Golinju sa tri stotine kruna ušte- 
djenog novca, s poznavanjem nekojih engleskih riječi, s navikom, da pije pivo 
i S garavim nausnicama, za kojima su ludovale ne samo djevojke već i snaše 
golinjske. A on je tu okolnost znao sjajno izrabljivati, te je jedno veče provodio 
kod koje djevojke, a drugo kod snaše, kojoj je muž u Americi. Kao sva ne- 
izopačena čeda prirode, imao je i on silno razvijen osjećaj ljubavi roditeljske; 
ali provodeći ovakov život, zaboravio je bio i na sebe i na sve oko sebe. Prije- 
kori očevi boljeli su ga dotle, dok ih je slušao; ali čim bi se udaljio, odmah je 
i zaboravljao na njih. No sad, osvijestiv se trenutačno, upiljila mu se u glavu 
misao, da je on skrivio smrt očevu, i pod težinom te misli nije nikako mogao 
da dodje k sebi. Naricao je neprekidno i gušio se u suzama i plaču. 

Medjutim se oko njega skupljalo sve više naroda. Ali ni oni, što su pri- 
dolazili, ni oni, što su tu već dulje vremena stojali, nijesu znali šta da počnu. 
Ženske su plakale, a za njima su se povela i djeca, te se doskora čuo mnogo- 
Struki jauk i jecanje. Stariji ljudi, koji su umirivali ženske, samo su svojim 
nalozima i savjetima povećavali galamu i buku. 

Seoski starješina Petar Pavlović Pomrčina izdao je strogu zapovijest, da 
se u mrtvo truplo obješenoga ne smije dirati sve dotle, dok ne dodju žandari, 
po koje je poslao odmah čim je saznao za dogodjaj, pa se sada ozbiljno ljutio, 
kad je vidio, da je Aleksa tu njegovu zapovijest prekršio. Ali njemu ipak nije 
ništa rekao, već je samo rastjerivao gledaoce i izdirao se na njih : 

— Natrag ! Šta ste tu blenuli?! Marvo! Šta cmarite?! Natrag ! 

Ljutio se Pomrčina sve više, videći, da ovdje ne može sam ništa učiniti. Jer 
dok je on na jednoj strani gledaoce potiskivao, dotle su se na drugoj strani opet 
naprijed pomicali. I nakon što se to nekoliko puta opetovalo, napusti on, vas 
usopljen, to uzaludno naprezanje, pa stade čelo mrtvaca i viknu iz svega glasa, 
gromko, da je nadvikao i složno jecanje žena i plač djece : 

— Jeste li čuli! Da mi se niko na tri koraka ne primakne ! Ko dimne po- 
kojnika, ruku ću mu odbiti. | 

Ova njegova opomena bila je potrebna. Jer Golinjani vjeruju, da uže obje- 
šenoga — ma i najmanji dio istoga — ili parče odijela njegovoga donosi veliku 
sreću onome, ko to posjeduje. Ima li to cura, pa hoće da je ovaj ili onaj momak 
voli, treba samo da zaželi i želja će joj biti ispunjena. Ne daju li krave mlijeka 
— uže pomaže. Hoćeš li kome skinuti čine i uroke ili ga izliječiti od kakve bo- 
lesti, i to se može. A može se, ako hoćeš, i naškoditi drugome : tako primjerice 
zavaditi muža i ženu, omraziti momka i djevojku i mnogo drugih takovih ugo- 
dnosti. Razumljiva je dakle želja babe Stane, snaše Kate i seke Andje, da se 
domognu tako dragocjene stvari. Možda bi one i jurišale na starješinu — snjim 
jednim bi već lako — da samo nije Alekse. Ali ovako nijesu mogle. Boli nje- 
govi i suze doimale su se i njih. I one su zajedno s njim plakale. 

— Natrag! — dreknu Pomrčina najednom, iznenada. 

Ispod grma pomolile su se perjanice dvojice žandara. To je osokolilo starje- 
šinu, koji je bio već klonuo i nije znao šta da počne sa narodom, koji je sve 
više pridolazio. Kad žandari prispješe, izmijeni on par riječi s njima. 

— Razidjite se! — viknuo je jedan žandar. — Komisija će doći tek do 
veče. Dotle ćemo mi ostati ovdje. 

Nastala je tišina, ali se niko nije makao. 

— Narode, razidji se ! — ponovio je žandar. Glas mu je već drhtao i zvučio 
kao molba. — Pa kad se i sada nitko ne mače, viknu on neobičnim i njemu sa- 
momu tudjim glasom : 

— U ime zakona, razidjite se! 

I skinuvši puške s ramena uperiše obojica žandara bodove prema narodu 
i koraknuše naprijed. 

Strahoviti mnogoglasni krik začu se, pa, razliježući se zrakom, odjeknu o brdo 
iznad grana. Narod jurnu i razbježa se na sve strane. 

— A ko je ovo? — pitao je žandar pokazujući na Aleksu. 

— To je sin pokojnikov, — reče starješina. — Sjutra ili prosjutra_ mora 
u soldačiju. 

— Odvedi ga kući! 

Ali Aleksa se nije dao smjesta maći. Uzalud ga je starješina molio i preklinjao, 
pa najposlije počeo i za ramena vući, on se ne htjede dići. Položio je glavu na 
grudi mrtvačeve i samo nemoćno jecao. 

Žandari priskočiše, silom ga podigoše i povukoše dalje. Ali on se je otimao, 
bacakao i psovao. Natežući se s njime, reče napokon jedan žandar : 

— Ne koristi... Moramo ga vezati. 

Aleksa ciknu, istrže se, i jednim snažnim zamahom udari žandara u lice, pa 
odskoči u stranu. 

— Koga ćete vezati? ! — viknu on strašnim glasom, a u ruci mu sinu nož 
zapravo bodež, što ga je sobom iz Amerike donio. 

Žandari uperiše puške. 

Par trenutaka i puška puče. Pucanj odjeknu od brda, a Aleksa se sroza mrtav 


na zemlju. 


šk 
bi že 


Na pogreb Moje Nišića i sina mu Alekse slegla se cijela Golinja. Došlo je muško 
i žensko, staro i mlado, pa čak i pop Dane iz susjedne parohije, koji je sam 
na pogrebima za dušu pokojnika znao pojesti po tri zdjele kupusa sa slaninom 
i po dvadeset tvrdo kuhanih jaja sa pet glavica kapule, te popiti pola litre do 
litru rakije. On i mjesni pop Mane ispratili su pokojnike ravno do groba, što 
se inače čini samo kad umre koji imućniji čovjek ili koji od općinske gospode 
i crkvenih tutora. Tome su se ljudi čudili, a još više, kad Moju i Aleksu uko- 
paše u groblju, jednog uz drugog, a ne kako to crkva odredjuje : izvana groblja 
onoga, koji sam sebi skonča život. 

— Kako to može biti? — pitali su ljudi starješinu Pomrčinu. 

— Tako je zapovjedio novi prestojnik ! — objašnjavao im je starješina. 
— To je onaj mladi, što ste ga vidjeli u komisiji. On nije naše vjere, van luto- 
ranske, kakve li, pa valjda ne zna red. 

Čudeći se i sumnjivo kimajući glavama, zadovoljili su se ljudi tim odgovorom. 

Kad su mrtvaci bili ukopani i grobovi im vinom preliveni, nakašlja se 
pop Mane i poče govoriti. On je govorio kod svake prigode i vazda lijepo i milo- 
zvučno, da je mnogima izmamio suzu na oko. ali ljudi ga ipak nijesu pravo ra- 
zumjeli, jer je mnogo miješao iže i jaže i nekakve teške riječi, koje ne možeš 
izgovoriti, a da jezik ne polomiš. I ovaj put su ljudi iz njegova govora tek 
toliko razumjeli, da se sve dogadja božjom voljom i da bog zna. šta radi, pa 
će se smilovati i dušama pokojnika. Poslije njega spomenuo je pop Dane, kako 
narod vjeruje da nastupa suša, ako se ko objesi, a ,,glas naroda jest glas sina 
božjega“ i za to — pokleknimo i pomolimo se bogu za kišu. Narod kleknu i 
pop Dane očita jednu molitvu. A onda se digoše i počeše se razilaziti. 

Idući što u manjim što u većim skupinama kući, razgovarali su ljudi medju- 
sobno. 

— Otkada je Golinje ovakog sprovoda sigurno još nije bilo, — rekao je 
jedan. 

— Biće da je tako, — rekao je drugi. — Ali otkada je Golinje, nije se si- 
gurno u njoj ovakova šta ni dogadjalo. 


— Nije, doista nije, — potvrdjivao je jedan starac. — A ja mislim, ljudi 
moji, da je svemu zlu kod nas Amerika kriva. 
— Ameriko gorka čemeriko! — uzdahnu jedna žena, kojoj je muž već 


osam godina tamo, ne dajući o sebi nikakva glasa. 

— Dakako, — nastavljao je starac. — Pitam vas ja, zašte se prije takova 
šta Bnije dogadjalo? 'A prije nam niko nije ni slao ni donosio novaca, pa smo 
opet živili. 

— Živili smo, ali kako? — veli jedan, što je već dva puta bio u Americi 
i tako prištedio nešto novaca, pa kod kuće sagradio štalu i kupio nešto grunta 
i livade. 

— Kako?! S božjim blagoslovom i bolje nego sad. Ja to pamtim i znam. 

— Nije bolje, djede, nije. Onda nijesmo trebali mnogo štošta, što danas tre- 
bamo. Nego, reci ti, da mi ne znamo živjeti. 

— To je istina ! čula su se dva tri glasa. 

Djed se razljuti : 

— Šta je istina ! Pa dajte nam vi amerikanci pokažite kako da živimo. Lijepo 
bi nam bilo, da se na vas ugledamo ! Ti si nam pripovijedao o mašinama, kojima 
se žanje i vrše i šta ti ja znam. Daj, dobavi ti prvi te mašine ! 

— Mašine su skupe. a ja nemam novaca. Ali i bez mašina može se pametnije 
živjeti, nego što mi živimo. 

— Može, može! To vidimo kod tebe — reče neko : 

— Vidimo kod njega... . Dobro ! A vidiš li druge? Vidiš li razorena ognjišta, 
vidiš li udovice kraj živih muževa, vidiš li da nas je Amerika opustila? 

— Istina je! Pravo veliš, djede ! — reče opet onaj prvi. 

— I[stina, istina! — čulo se sa više strana. 

I kao da su poraženi tom istinom zašutaše svi. Činilo se kao da je svaki od 
njih bio zabavljen nekim posebnim dubokim mislima. Najednom neko reče : 

— Sve bi to drukčije bilo, da mi imamo fabrike. A one će doći. Moraju. Sa- 
gradit će njih Švabo. Francuz, Englez — neko će ih sagraditi. 

Ali niko mu ne odgovori. Ljudi su i dalje šutili. Ova izrečena misao nije 
naišla kod njih: na razumijevanje, ona im je bila nepristupačna, neshvatljiva. 
Nijesu oni mogli ni zamisliti ogromne tvorničke zgrade medju svojim slamom 
pokrivenim drvenjarama. 

Koračali su prašnim izrovanim putom, koji je vodio od glavne ceste selom, 
i sve jedan po jedan gubili se postrance : skretali popriječke svojim kućama i 
lijegali u hladovinu krošnjatih voćaka ili se laćali kakvoga posla. Podavali su 
se opet svome običajnom životu, koji ne poznaje ni dalekih težnja, ni velike ra- 
dosti, ni duboke žalosti, gdje je dan danu sličan kao jaje jajetu — životu, koji 
je slika pustoši golinjske, pljesniv i u rasulu i propadanju baš kao i trošne ku- 
ćice njihove. 

A sunce je blago sjalo. Svojim sjajem izmamilo je iz zemlje čudotvorne sile 
i zaodjelo ju u prekrasno ruho šarena cvijeća i zelene trave. Neizmjerna bilinska 
i životinjska bića razvijala su se pod njegovim sjajem slobodno i samostalno, ali 
ipak harmonirajući sva skupa u jedan veliki, vječni život. Cijela priroda pje- 
vala je silnu, pobjedničku pjesmu — pjesmu života. 


LJUBO WIESNER: NA ŠUMSKOJ LIVADI 


Zrakom su čete angjela pjevale Vjetar se tamnim lugom verao, 
Mariju, milosti punu, Lagan ko tračak dima ; 
Zato su dječje očice sievale, Negdje je tiho, tihano svirala 


Vjetar kad poljanom dunu. 3 
Sladjana frula, tanana svirala, 


Majčine usne tugu su snievale, Nevidjen to je pastir tjerac 

Muku i trnovu krunu, Ovce u oblacima. 

Zato su oči suzom zalievale 

Platno Paviu 1 vuni: S oblaka mala se ptica oziva!: 
— Čuo san pjesmu joj milu, — 

Hrastu se krošnja lako sagibala, Kada je Marija Isusu šivala 

Sjenke travnikom lete ; Vunu i laganu svilu. 


Negdje je tiho. tihano svirala e a 
Ona je šivala, ona je snivala, 


Sladjana frula, tanana svirala, Zibala diete u krilu, 

Blažena Dieva s tugom je zibala Sjenka sa grane po licu joj plivala, 
Svoje nesrećno diete. Hladila dragu idilu. 

Bieli su oblaci nebom upijali Sve je utihlo. Pan tugovaše 
Sunce i šarenu dugu. Usred rutave čete ; 

Proču se hihot. Satiri su vijali Negdje je tiho, tihano svirala 


Nimfe u veselom krugu. ' 
Sladjana frula, tanana svirala, 


Kako su zdravljem i radošću sijali, | Marija gleda : Pan milovaše 
Izadju, vidješe tugu, Njeno dražesno diete. 

Stali su tako ; niesu se smijali, 

Pustiše Nimfe u lugu. 

M. NEHAJEV: LIVADIĆEVE »NOVELE«* 


Dok se kre- 
ćemo u običnome 
svome — društvu, 
jedva — opažamo 
bogatstvo — psiha 
oko nas. Izjed- 
načeni navadom, 
ljudi — redovnoga 
našeg saobraćaja 
nemaju za nas 
onoga — mnoštva 
suptilnih nijansa, 
što čini tudju 
dušu — zanimlji- 
vom, dubokom, 
lijepom. Tužit će- 
mo se na njih, da 
su obični, jedan 
drugome jednaki, 
da ih nije vri- 
jedno ili da ih 
nije moći ,,opi- 
sati“. 

Prošlih dana 
bio sam na vojnoj 
vježbi. Eto kako 
sam živio: Sjedio 
sam u kutu jed- 
noga bijelo namazanog hodnika, uz pisarski stolić na jadnom stolcu, odredjenom 
za proste vojnike, što ih obzirnost vojničkog liječnika spasi od marširanja. Sjedio 
i prepisivao beskrajno jednake popise pričuvnika. Ali forma života bijaše nova 
igle! — ja sam sa zanimanjem pratio sve, što je oko mene, — pazljivo _mo- 
treći isti vrtić sa šljivama, što se vidio kroz prozor pisarne. Sve mi se učinilo 
vrijednim opažanja : i onaj stari vodnik, što je došao pričati o svojim boje- 
vima po Italiji i ranama, kojih nije dobio, ali mu trebaju da postigne milostinju 
od 10 kruna — i moj bivši sluga iz vremena duge službe g. 1905., što je sa stoičkim 
mirom došao da odsjedi mjesec dana zatvora (,,Nije on, major, mene sudio — 
odsudio sam ja sam sebe, dok nisam došao na vježbu ; mjesec dana odleži, pa 
Bog !“) i kapral, što mu je brat oficir, pa se opija radi te razlike u uspjehu ; i 
moji kolege pisari sa samouvjerenim nazorima o važnosti svoga posla ; i ordo- 
nanc, što se lijeno vuče hodnikom, iščekujući ,,još samo dvije godine“, dok 
ga puste... 





* Naklidnine D. H. K. Savremeni pisci hrvatski. God. 1910. Knjiga II. (8.) S ilustra. 
Cijama Tomislava Krizmana. 

U ovom novom za me svijetu našao sam tisuću sitnica, koje mi se činjahu 
zanimljivima ; neobičnost okoliša izoštrila mi je oko za mnoštvo dogadjaja, koje 
bi inače prošli mimo mene bez dojma. | fantazija biva pri tom poslu, dok se 
primaju neočekivani ćojmovi, življa ; — radjaju se i redaju slike, sujeti, pače čitavi 
životi izlaze u jasnim konturama iz tih neznatnih, nezamjetljivih inače crta ne- 
zamjetljivih ljudi. 

Čari onoga, što je još novo i nedoživljeno, mogli bi možda stvoriti piscem čo- | 
vjeka, koji inače ne bi nikad pera uzeo u ruke. Kako li nam samo lijepo, oblo, 
gotovo umjetnički znaju pisati naši, makar suhoparni, prijatelji sa dalekih pu- 
tovanja, iz kraja tudje kulture i strane klime! I — u drugu ruku — tko ne 
će priznati, da bi lakše opisao put u Transval nego izlet u Maksimir, da bi se 
žacao opisati svoju sobu, a sa smjelošću sigurnog crtača, makar i u prvoj sti 
lističnoj vježbi, išao bi opisivati sjaj duždeve palače ? 

Hermann Bahr, dok je još imao duha, pisao je u tjedniku ,,Zeit““ jednu od 
svojih causeria u obliku pisma. Urednik Bahr odgovara jednoj gospodjici, koja 
bi htjela svakako da pjeva, da piše, da ,,radi na književnom polju“. A eto — tuži 
mu se ona — ja osjećam, da bih mogla nešto napisati, sve mi nešto sili ruku da 
uhvatim pero . . . kad pak hoću da pišem ništa mi ne dolazi na um, nikakov sujet, 
nikakov dogodjaj... Ja ne doživljavam ništa !... i ja to ne mogu da pišem. 
Nedostaje mi gradiva, moj je život odviše jednostavan i jednoličan, nema u njem 
ništa neobično, ništa veliko, ništa zanimljivo. I za to jadna djevojčica ne može 
da piše. 

Bahr joj odgovara u članku, kome je natpis: ,,Doživljavanje“. — ,,Kažete, 
da ne doživljujete ništa. Ali u umjetnosti doživljavanje ne znači ništa. Umjetnik, 
koji ima oko i osjećaj za svoju okolinu, živi neprestano, doživljuje neprestano i 
neprestano stvara. Ne treba da to budu veliki dogadjaji ni oštri kontrasti. Sve 
se može ,,doživjeti“ — ako si umjetnik, možeš doživjeti tihoću jedne večeri, miran 
pogled tvoga psa, jednostavnost jednoga razgovora. Za umjetnika je svaki do- 
življaj jednako vrijedan, jer tek on čini da sve te obične stvari postanu nečim oso- 
bitim i opisivanja vrijednim“... 

Ne citiram točno riječi ovog Bahrova članka ; ali smisao je mu od prilike ovaj : 
dogodjaj, što ga umjetnik opisuje, vazda je posve stvar subjekta ; objektivno 
vrijedna je kakva ,,Haupt- und Staatsaction“* baš toliko koliko i razgovor dviju 
sluškinja. U stvari Bahr ima pravo ; jer svakome je jasno, da je u Čehovljevim 
figurama iz stepe upravo tako mnogo umjetnosti kako u fantazijama — recimo 
— Edgara Poea, da je Maeterlinck u svojoj knjizi o pčelama jednako umjetnik 
kao i u svojoj mističkoj priči o umorstvu djeteta Tintagilesa, da je Meri- 
meova novela ,,Loki“, u kojoj se tako mnoge i tako čudne stvari dogodjaju, 
umjetnička stvar kao što su i dijelovi ,,Lovčevih zapisaka“, u kojima se ,,ne 
dogadja“ ništa. 

Ali se čitavo pitanje može i okrenuti i kazati : treba mnogo smjelosti, mnogo 
umjetničke vjere i mnogo samozataje, da se riješiš onoga, što je od vijekova naj- 
više djelovalo na čitatelja. Grci su radije gledali Evripida nego Sofokla, Shakes- 
peare je bio prisiljen krpati prizore iz historije, da može uza to prikazivati ,,Ham- 
leta“, Dumas pere čitat će se vazda više, a možda i duže od Dumasa filsa. Zanim- 
jivost promjena scenerije, neobičnost opisanih ljudi — ukratko sve ono, što se 

zove ,,dogadjaj“ — djelovat će na živce i zanijeti čitatelja sigurnije nego iko'a 
dubljina problema ili psihologije. Pred pedeset godina radili su tako tvorničari 
historijskih romantičnih priča, danas tvorničari kriminalnih zapletaja. Treba dakle 
mnogo pouzdanja u sama sebe, mnogo vjere u svoju umjetnost, da se riješiš te misli 
»biti zanimljiv, zabavljati tragičnim ili komičnim zapletima, opisivati ,,dogodjaje““, 
— vikati velikim riečima o čudesnim zgodama i čudesnim ljudima“. Treba mnogo 
smjelosti, da se dadeš na to: opisivati tihoću jedne večeri, miran pogled svoga 
psa i jednostavnost jednoga razgovora. | — konačno — treba mnogo duboka i 
istančana osjećaja, da u svem tom nadješ ,,dogodjaj“, da sve to, što je obično 
i jednostavno, uzmože biti objekat tvoje umjetnosti. 
* ; šk 

Branimir Livadić ima tu smjelost i taj osjećaj. 

Spominjem se jedne od prvih njegovih novela, što je — ima tomu već preko 
deset godina — izišla bila u ,,Viencu““. ,,Ivana““ se — čini se — zove. Radi o nekoj 
hromoj djevojci. Ne znam danas više sujeta, pače se ne bih mogao ni sjetiti, kakvu 
važnost ima u pripovijesti ta hroma noga. Jedino mi je ostao u pameti dojam 
te Livadićeve stvari. Znam, da mi se je čitava pripovijest prikazala kao neki piscu 
bliski, gotovo proživljeni dogodjaj, koji je on zapisao bez obzira na to, što ćemo 
mi drugi o tom misliti. U vrijeme, kad je još trebalo otkrivati Leskovara, nije bila 
mala stvar napisati tu — ne psihološku studiju, nego — da upotrijebim malo čudnu 
riječ — to pismo samomu sebi. Pročitavši ,,Ivanu“ ja sam osjetio, kako se je iz jednog 
običnog i malog doživljaja polako piscu pred očima stvorio lik njegove ,,junakinje“ 
— kako je iz jednog intuiranog časa gradio u duši i osobu i fabulu. Vidio sam, kako 
mu je taj lik postao bliskim, njegovim, dijelom duše njegove. I već onda zapamtio 
sam autorovo — još nepoznato — ime. 

Žao mi je, što u ovoj zbirci ima nekoliko stvari, koje za Livadića nisu tako 
značajne, kao ova, o kojoj govorim. Ali sve njegove stvari — ,,Smrt i more“ 0so- 
bito — nose taj isti biljeg. Vidim čovjeka, koga je more zanijelo, osvojilo, došao je 
da prisluškuje mrmoru, da srče boje mora. I iz tog subjektivnog osjećaja rodila 
se slika čovjeka, kojemu je more prijatelj i ubilac — rodila se polako, sklopila u 
jedno sa prirodnom slikom i postala tako dijelom piščeva osjećaja jednako, kao 
što su mu i večeri probavljene uz more bile diielom duše... Kako daleko zna Li- 
vadić ići u tom, vidi se najbolje iz novelete o ,,cvijetu u sumraku“. Postanak je 
njen jednak, a iz jednog osjećaja radja se ne samo slika nego i problem. A taj pro- 
blem za nj je tako jasan i prirodan, da se i ne brine, hoće li naše srce otkucati na 
kucaj njegova, hoćemo li i mi shvatiti, kako se u času jedne velike nesreće može 
da rodi prva ljubav. On sam živi u svojem osjećaju, rasplinjuje se u njem i nalazi 
sjajnih slika da nam ga predoči, ulijeva ga u čitavo sumorno nastrojenje svoje 
priče . .. tako, te i zaboravlja na fakte, što ih pripovijeda, te ne shvaća, kako mi 
možda i ne ćemo naći logične sveze u dogadjajima, koji su za nj jasni, jer su pro- 
življeni... 

Nego — u tom nije slaboća, — u tom je baš snaga Livadićeve umjetnosti. U 
svim novelama iz zrelije dobe (prve dvije tri nije mario štampati, učinio je to očito 
toga radi, da prikaže svoj razvitak) on se s jednakom nebrigom za ono, što će reći 
drugi, sljubljuje sa svojim objektom i pazljivo ga iznosi upravo kao neki vrtlari 

što razgovaraju sa cvijećem. Objekat je njegov jednostavan, prejednostavan : 
ali njegov osjećaj nalazi u svemu poeziju — i tu AE dočarava i pred nas onda, 
kad je sim sav njom prožet. 

| ondje, gdje je na oko posve daleko od svojega objekta, gdje ga ,,opisuje', 
Livadić nas se doima upravo s tim, što osjećamo, kako se sav upio u scenu, 
kako mu je jasna pred očima i kako duboku ju on sam osjeća. 

U noveli ,,Gospodja Jelica'' opisuje se posjet prijatelja muževa u kući Jeli- 
činoj. Ne radi uporedbe nego radi kontrasta hoću da podsjetim pri tom na jedan 
drugi posjet — na novelu Vsevoloda Garšina pod istim natpisom. Istina — Garšin 
je svoj problem — kontrast dvojice ljudi, jednoga za život sposobnoga i drugoga, 
idealiste i bokca, uhvatio i šire i snažnije. Ali Livadićev posjet nešto je posve drugo. 
To je običan dogodjaj, pače jako običan dogodjaj, koji u čas promijeni čitavo na- 
ziranje na svijet u gospodje Jelice. Samo to, što dolazi prijatelj mužev, koga ona 
nije poznavala, pa joj laska i vidi u njoj ženu, a ne samo voditeljicu kuće, uzburka 
sve njene misli. | opet se ništa ne dogodi ; razgovor s tim prijateljem, Ilinićem, 
svrši se baš ondje, gdje bi za nju imao da počne, ali se ona plaši toga početka ; 
iza objeda tek uzmože da u sviranje Chopina ulije sve svoje nove osjećaje — i 
prijatelj odlazi baš tako kako je i došao. Ali u gospodje Jelice dogodio se prelom 
— i Livadić taj prelom otkriva tako nježno, i tako fino, da upravo ćutimo dispo- 
ziciju toga objeda u Ilinićevoj kući. 


I u samoj ,,Apoteozi", u tom negativnom primjeru novele, osjećamo pače 

odviše, kako je Livadić unutar svoga sujeta : spontanost svršetka, kad Danatić 
iza razbludnih pogleda zaplače nad mrtvim tijelom svoga rodjaka, doima se strano: 
i neuvjerljivo baš za to, jer je Livadić tu ,,bol gorko ojadjene čovječje duše držao 
nečim, što će nama ostalima biti samo od sebe jasno, duboko i lijepo. 
o Zato su i sredstva njegove umjetnosti prilično jednostavna. U Livadićevu 
stilu ima nijansa i to vrlo odlučnih nijansa (treba samo uporediti bujnost ,,Mile" 
sa sumornošću ,,Dnevnika sentimentalnoga čovjeka'') ; ali ja bih poglavito htio upo- 
zoriti na pravu samozataju, kojom je Livadić ocrtao ,,male probitke" gospodjice 
Beate. Na tim par stranicama ima čitav roman — roman bez uskličnika, bez perioda, 
bez svakog nakita izvještačene psihologije. Ali mnogo više od oštrine opažanja 
u toj sitnoj stvari vrijedi čitav njezin, da se slikarski izrazim, ton : ono velo mirnog, 
bestrasnog opisivanja, iza kojega ipak osjećaš individualnost istoga čovjeka, što: 
viza zapada sunca" piše najlirskije svoje izljeve. 

To je i razlog, što je Livadić najsnažniji ondje, gdje opisuje, kako neznatne, 
sakrite eksistencije najednom porazi veličina života. 

Gospodjica Linka živi kao stara usidjelica žrtvujući i svoj novac i svoje misli 
za sreću bratovu. | kad ga već posve postavi na noge, kad je on već muž i otac, 
ona još uvijek živi u strahu za nj, nestajući sva u tom čuvstvu ljubavi za brata. 
Muče je sanje i nemirne misli i napokon odluči se da podje k bratu. Način, kako 
je opisan, Linkin put i doček u bratovoj kući, gdje ona — stara gospodjica bez 
poimanja ičesa, što je u životu snažno i lijepo — vidi bratovljevu sreću — Lin- 
kina nesvijest i odluka, da će ostati kod brata — cijela ta ,,sanja na svijetlu? 
spada u najljepše stranice ove knjige. Čitav jedan život tu je iskopan iz zaboravi 
i ispod prašine svagdašnjosti uzdignut do ljepote... 

A kad u posljednjoj noveli ,.Život" Jeronim Marajić prisluškuje ,,netom po- 
krenutom bilu života" — mi svi kao da čujemo to bilo — kao da jesmo u toj sobi 
— kao da živimo s tim činovničićem Jeronimom i sa njegovom šveljom, koji u 
jedan čas oćutješe veličinu života. 


»... Već je luč u sobi Marijinoj dogorjevala, kad se Jeronim najednom pro- 
budio. Od velike uzbudjenosti brzo su valjda oboje zaspali. Samo bi blijesak munje 
rasvijetlio pokatkad polumrak sjajnim blijedim svijetlom, dok su o prozore uda- 
rale žestoke, debele kapljice kiše. Neponjatna tjeskoba obuzimala srce Jeroni- 
movo. Naslućivao je i znao, da se nešto dogodilo, ali bilo je sve kao u magli, kao 
da mu je mrak pao i na pamet. Onda mu najedamput sine pred očima. Sjetio se 
je svega... onoga mističnoga časa, onih fizičnih boli i promjena, što ih je osjećao 
kao na sebi i onoga priznanja i onih cjeliva i svega toga, što je tako potreslo srce 
njegovo... I sad u tom polumraku, u toj tišini isprekidanoj udaranjem kiše o 
prozor, kao da je mislio čuti bilo novoga života. Napinjao je sav svoj sluh, da kako 
uščuje pjesmu beskonačno slatkih harmonija. Htio je prodrijeti svim bićem svojim 
u novi, duboko tajanstveni neki kraj, htio je dosegnuti nešto nedosežno, kao bu- 
dućnost neku. Kao da bi htio umirući produljiti život preko smrti. 

— Marijo, Marijo, spavaš li ? — šaptao je, podižući se plašljivo u mrak, koji 
je nastao, pošto je netom utrnula svjetiljka. No Marija mu se ne odjavi. Jednoliko 
njezino disanje značilo je, da tvrdo spava. 

I on počne opet prisluškivati . . . | 

No sav taj napor bijaše uzalud. Netom pokrenuto bilo života udaralo je sve- 
udilj... tajno, tiho i nečujno". 


+ 
+ + 


Ovakovu stranicu mogaše napisati samo umjetnik, koji živi sa svojim ljudima, 
i živi u njima i za njih. I baš radi toga prijegora, koji u isti mah znači veliku 
vjeru i veliku snagu, mila mi je ova knjiga. | baš za to žao mi je, što se o 
njoj govorilo malo, kao što se govorilo malo i sa slabim razumijevanjem o Turi- 
ćevoj, dok se mnogo hvale utrošilo na pripovijesti Kovačićeve, koje je samo pietet 
smio iznijeti iz zasluženoga mira davnih djačkih almanaka. 


Pak — ako mi je dopušteno na kraju izreći jednu želju, evo je: neka Livadić 
ne trati svoje sile u dnevnu kritiku, za koju mu fali elastičnosti, neka bude naj- 
prije novelista, neka nam doskora izda drugu knjigu svojih — novih — novela, 
neka ju ne razdijeli u pretenciozne dijelove ,,sadržaja' i — zaboga! — neka ju 
ne da ,,ukrasiti'* od Tomislava Krizmana, koji je dojmove čitavih stranica iskvario 
nekim ,,crtežima", kod kojih mi sugestivno dolazi na um lijepa naša kajkavska 
riječ — ,,kipci". 

BRANKO LAZAREVIĆ: BORISAV STANKOVIĆ (Nastavak) 


VI 


Opisi Borisava Stankovića, naročito iznenadjujući detalji kojima kipti delo 
njegovo, stavljaju ga, u tom pogledu, u red najboljeg našeg modernog pripo- 
vedača. Kao i kod ličnosti, i ovde izbija punim mahom njegov individualizam 
i impresionalizam : on gleda kroz sebe i u prirodu, i u tudje duše: sebe vidi 
ili traži u njima. Ako je gde tačno ono staro da je ,,svaki peisaž jedno duševno 
stanje", to je tačno za opise Borisava Stankovića. Kakva je jedna stvar, jedan 
peisaž, jedno duševno stanje ili jedan opis strasti sam po sebi, u pravoj i in- 
timnoj prirodi svojoj, mi ne možemo tačno da znamo. To i naturalisti moraju 
da priznaju ; oni, dakle, koji misle da najviše daju stvari onakve kakve su. 
Ali, slučaj Borisava Stankovića je toliko osoben, opis njegov je toliko njegov 
da on prestaje biti opis prave prirode već opis one prirode koju on hoće i želi. 
Svako je mogao lako da primeti da u njegovom književnom delu nema ni do- 
sadne kiše, ni magle, ni snega, ni grada, ni blata: sve je pod punim suncem, 
jasnim plavim nebom, pod senzualnom mesečinom, u bogatoj šumi, kraj zdravog 
i prijatnog potoka, u zrelom vinogradu, u mističnoj bašti punoj veselog lišća : 
luministički peisaž koji se preliva od veselih boja, jasan, kristalan i širok. ,,U 
tome je počelo da biva vidnije. Sa sviju strana je počelo da se rasklapa i raz- 
granjuje. Oko Anice iz bašte počele ptice, bube da se dižu, šušte, miču. Kroz svež, 
oštar vazduh počeo žagor, kretanje... dan se belio". Kao ovaj iz Pokojni- 
kove Žene, lep je i ovaj, da damo opet zoru, iz Nečiste Krvi: ,,U tom 
već je i dan svitao. Modrina zore poče probijati odozgo, kroz badže, i lomiti se 
sa svetlošću ognja. Iz komšiluka čuli su se udarci sekira, škripa djermova, klopa- 
ranje nanula po kaldrmisanim alijama...?"; kao i ovaj još svežiji, izrazitiji 
i širi: ,,Već je blizu zora. Mrak se gubio. Okolo, iza ravnica, kroz magle, već 
su se ocrtavala bila. Iz njiva i bašta dopirao je miris trule trave i korenja. 
Tamo negde daleko, oko reke, čulo se šuštanje vode i po koji cvrkut probudjenih 
tica. Ovamo s druge strane, po varoši, u ulicama, koje su se ovde svršavale, 
sve je još bilo u nemome mraku..." Posle ovih opisa, treba dati i koji opis 
mesečine koja tako mnogo zanosi i opija njegove ličnosti, pod kojom su se to- 
like njihove istorije dešavale i toliki krici srca čuli: ...,,I kada, duboko u noć, 
izidje i mesec i njegova bela kosa svetlost, ispresecana crnim ivicama okolnih 
zidova, poče da ispunjava kuću i samu svetlost sa ognjišta da upija u sebe, 
Sofki se ne poče da čini, nego je već kao u istini osećala, kako sve to nije ono, 
u stvari. On, Marko, nije mrtav, ova kuća nije u varoši, medju svetom, nego 
kao negde daleko, na nekom žutom pesku, usred neke pustinje i sve se to spaja 
ujedno, i sve, kao nešto živo, zajedno sa mesečinom ide, kreće se. . .'. 

Ima još nešto, da predjemo i na druge vrste opisa, što ih naročito karakte- 
riše. Njegovi opisi nisu oni opisi na koje se još stari Gospodin Boalo žalio u svojoj 
Poetici, oni dosadni opisi od dvadeset strana jednoga Zole i, ako hoćete, 
i Valtera Scota, koji fotografski verno beleže sve što im padne pod oko. Na- 
protiv : njegovi opisi, uzimamo ih od sve vrste, uvek su, kao što se to _ moglo 
da vidi i iz dosada citiranih mesta, uvek su dani samo po onom što im je naj- 
karakterističnije i najlepše, po onome što ih najvećma čini onim što su, sa najzad, 

pojedinostima koje su vrlo srećne. Ta mnogobrojna, izvanredna, retka, - -neočeki- 
vana i neobična zapažanja i promatranja, taj dar da nadje nijansu i crtu tako 
karakterističnu po dani momenat a tako običnom oku nevidljivu, i čini jednu 
od vrlo briljantnih osobina dara Stankovićevog. Što sve nije on video, i što 
mu sve nije palo pod oko! Kolix) je ingeniozno ono opažanje kad gosti dolaze 
da gledaju svadbene darove So:gine i, kako se njoj učinilo, počeli da gledaju 
na crveni jorgan: ,,Osobito kao da su gledali u onaj crveni svileni, svadbeni, 
za dvoje širok jorgan. Sofki se učini kao da je gola, jer tako poče, ne znajući 
ni sama zašto, samu sebe da zagleda, kao da se uveri, da li zaista na sebi 
ima odela, da joj što god ne fali". Tako isto je karakteristično ono davanje uti- 
saka koji padaju pod jedno čulo, rečima koje pripadaju drugom čulu, ono davanje 
izvesnim stvarima osobina koje su karakteristične za neke koje su u sasvim 
drugom gradivu. U tom pogledu je naročito izrazit ovaj opis : ,,Sofka nije mogla 
da zaspi. Čekala je da dodje san i, s vrelim prstima ruke, osećala je kako noć 
jača, tamnija i ušamljenija biva . . . Iz onih dolapa... bije neka studen ; iz kujne 
vlaga od polivene vode i razvejan pepeo usled zatrpavanja i gašenja ognjišta. 
Jedino, odozgo sa gornjega sprata, kroz napukle tavanice, što dolazi suvota 
od starih dasaka, šindra i ukrasa drvenih po rafovima... I onda sve bi to to- 
nući zajedno sa njima sve dublje i dublje u noć i tamu padalo..." Tako isto, 
izvanredno je fino i ono opažanje kad je Sofka, na dan svadbe, stala pred 
dveri : ,,Tada prvi put u životu, tako pred dverima, u sredini crkve, oseti ona 
celu crkvu oko sebe, svu njenu širinu, visinu... Iza sebe slušala je kako se 
Svatovi kreću, premeštaju s noge na nogu..." I, najzad, da samo još jedno po- 
menemo : Sofka ne voli svog mladoženju Tomču : ona je primorana, posle jedne 
vrlo izrazite scene sa ocem, da podje za njega. Ni po klasi kojoj pripadaju : ona 
je kolenović a on skorojević, ni po temperamentu i po pameti nemaju oni ničega 
zajedničkog. Ali, ona mora da podje za njega: to zahteva kuća, kuća onako. 
materijalno kako stoji, a zbog nje i ukućani. I, u sceni u crkvi, kad je već sve 
Svršeno i sveštenik počeo: ,,...Isaije, likuj!...? Stanković, da obeleži Sofku. 
daje ovako zgodno zapažanje : ,,Sofka, upijajući nokte u mladoženji neprste, d 

bi ih održala u svojoj ruci, izdrža u obilaženju oko nalonja . . .?. 


VII. 


Scene izvesne koje smo naveli, kao i dosta veliki broj zapažanja navedenih 
i još veći broj tako isto dobrih a nenavedenih, kazuju o talentu Borisava Stan- 
kovića veoma mnogo. 1, zbilja, talenat je njegov koliko neosporan toliko, i pokraj 
svih mnogobrojnih mana, vrlo veliki. | ako nisam veliki prijatelj onih koji vole 
da opredeljuju mesta pojedinim piscima, ja sam ipak primoran da dam prvo 
mesto, u sadašnjoj pripovetci našoj, Borisavu Stankoviću. Jer, niko nije, u jednom 
pogledu, tako duboko zahvatio u ljudsku prirodu, niti dao tako sirove i surove 
mlazeve života, niti toliko video u ono što je gledao, koliko ovaj divlji i veliki 
varvarin i pijani talenat ; niti je iko osetio, čuo, naslutio što on, ni prožmao stvari, 
došao im do dna i, tu ih, u pravom poreklu njihovom, posmatrao i, iz posmatranja, 
zaključivao. Ono što je Emerson, u svojim Esejim a, tražio od visokog pesnika, 
da svet pretvara u staklo i očima kakvoga Linceusa prodire u njega, i promatra 
ga u punoj dubini njegovoj, to smo mi u dva ili tri maha, iz celog književnog dela, 

naišli u Borisava Stankovića. Naravno, da odmah kažemo, to smo mogli naći samo 
onda kada priča o sevdaću i dertu, ili o strasti pod kojom gori kakva njegova 
junakinja ; u celom ostalom orkestru osećanja ljudskih, on je bio banalan kao 
i svi drugi. Ta nekolika zapažanja, i toliko isto scena, prikazuju ga kao pisca 
koji je veoma sličan piscu kakvog naša pripovetka nije imala. Da nije jedan 
veliki niz mana, o kojima ćemo govoriti u zasebnoj glavi, Borisav Stanković 
bi bio jedan od naših pisaca koji bi mogao da izadje i pred Evropu. | ovakav 
kakav je, on mnogo znači. Na kraju krajeva, talenat ostaje talenat, pa ma kako 
se nezgodno manifestovao ; ma da, i to je toliko isto tačno, u tom slučaju, on 
mnogo gubi od prave i cele svoje vrednosti. Stanković je talenat, da mu damo 
još neke karakteristike, sirov, nekultivisan, živinski, prirodski. To je dah kakvoga 
genijalnoga varvarina, gusara, ili nomada. To je divlji, stepski talenat: sav in- 
stinkt, napon, bes koji sagoreva. Kao Voltaire za Šekspira što je kazao da je ,pi- 
jani divljak*, mogli bismo i mi reći, uzevši punu razmeru, naravno, za Borisava 
Stankovića : pijani divljak koji, kao svilena buba, sam iz sebe stvara ne znajući 
ni sam šta stvara: instinktivno, nesvesno, nenamerno. Ceo njegov talenat daje 
utisak onih prvih, gorštački raspoloženih, velikih grčkih pesnika ; potseća na arapske 
liričare koji sagorevaju od onoga što imaju u sebi ; potseća na indisku arhitekturu, 
glomažu, široku i mističnu : sve velelepno u surovosti svojoj, sve snažno sa siro- 
vosti svoje, sve srazmera u nesrazmeri, red u neradu, sklad u neskladu, divlje, 
veliko, na svoj način... G. Ivo Ćipico lepše vidi od njega, Petar Kočić lepše 
piše i bolje odabira, Svetozar Corović veštije skladjuje, Veljko Miličević ima 
diskretniji pogled na stvari ; ali, niko nije tako snažan, ni iskren, ni dubok, ni 
vizionar, koliko Borisav Stanković. 

Nečista Krv, Pokojnikova Žena Nuška Jovčai ,Čok"? 
su najviši domet pripovedačkog talenta Stankovićevog ; naročito Nečista 
K r v, kojom je otvorena druga perioda njegovog stvaranja. U tim se stvarima 
ogledaju najsjajnije osobine njegovog talenta ; ali, u isto vreme, i one koje duboko 
zadiru u njega, i njegovom književnom delu daju izgled sa kojim se ne može da 
izadje pred Evropu. (Svršit će se.) 


Z. KVEDER JELOVŠEK: SLOVENSKE KNJIGE | PISCI 


IV. 


Teško mi je pisati o posljednjoj knjizi, koja još leži preda mnom. Bila je 
na prvom mjestu, a svaki put uzela sam da čitam, koju drugu ispod nje. Autor 
njezin svakako je najmarkantniji tip izmedju naših pjesnika. Od godine 1880. 
dalje djeluje na polju naše lijepe knjige, a prvo desetogodište njegova rada 
bilo je slavno ne samo za njega samoga, nego i za čitav naš mali narodić. Knjigu 
je napisao A. Aškerc. Bože moj, kako je sila ,,Gorazda“ — tako je bio dugo 
pseudonim Aškerčev — upalila i pokrenula srcima i mislima naših ljudi ! Me- 
kani Gregorčič raznježivao nas je do suza, ali Aškerčeva epika ulijevala je u 
naša srca životnu snagu, tugaljivu sućut i vatreni revolucionizam. On je naš 

Kranjčević. Manje filozof nego ovaj, a više propagator i socijalist. Jako i snažno 
pjeva njegova lira pjesmu buntovnicu svim gaženim, prezrenim. Iz znoja rad- 
nika i patnja siromaka stvarao je svoje pjesme. Njegove balade i romance 
bijahu posve nešto novo u našoj literaturi. Njegova stvarna, široka epika, 
puna života prožeta duhom vremena, bila je prva učiteljica i propagatorica mo- 
dernih, socijalnih ideja kod naših mladih ljudi. Bez sumnje je on djelovao naj- 
jače na duševni i misaoni razvitak naše mladeži, ma da mu je postala danas 
nevjerna. 

Aškerc mije jedan od najmladjih. God. 1906. slavio je pedesetgodišnjicu 
svoga rodjenja i dvadesetpetgodišnjicu svoga literarnoga rada. Bio je naj- 
jači, najrevolucionarniji u dobi svoje najveće sputanosti. Kao seoski svećenik, 
a još više kao slovenski svećenik, okusio je svu gorčinu duševnoga ropstva, 
svu sićušnost naših prilika. Katolička crkva nije nigdje osobito snosljiva, ali kod 
Slovenaca se njezina sredovječna ukočenost podeseterostručuje. Aškerc je mislio 
svojom glavom, a to je prvi i najveći grijeh. Počela se tričava ali ustrajna borba 
protiv njega i on napusti selo i župnikovanje, te ode u Ljubljanu. Prijelaz od 
uvjerena katolika do slobodoumnjaka bijaše kod njega polagan i pun teških 
duševnih borba i patnja. Samo beznačajnici napuštaju bez boli i teških kriza 
jedno uvjerenje i primaju drugo. U devedesetim godinama Aškerc još plače, 
kad mu biskup poradi pjesme, koja prikazuje mučeništvo jedne svetice, a spo- 
minje i ljepotu njezina tijela, uzima misništvo. A lani je sudjelovao Aškerc kod 
kongresa slobodoumnjaka u Pragu. 

To sve, pa i njegovo sadašnje zvanje gradskoga arhivara u Ljubljani, dove- 
doše ga do Trubara. Napisao je godine 1905. dugu epsku pjesmu o tome slo- 
venskome reformatoru, koji nas je obdario i prvom slovenskom knjigom. Go- 
dinu dana kasnije izdao je Aškerc ,,Mučenike“, slike iz naše protivureformacije, 
a 1907. ,Junake“. Prve su dvije knjige svakako misaono smjele, te sadržavaju 
mnoge nove vidike i lijepo, savršeno pjesničko biserje uz neka banalna i plića 
mjesta. Aškerc je tragični tip pjesnika, koji je preživio svoju snagu i svoju 
slavu. One neposredne svježine, onoga umjetničkoga suglasja izmedju misli i riječi, 
one harmonije izmedju sadržaja i forme, koja sačinjava umotvor, — toga svega 
danas u Aškerca više nema. Mnogim se velikim duhovima to dogodilo. Ono, što 
su stvorili besmrtno, ostalo je i ostat će, a ono drugo, slabije, lošije, zaborav- 
ljeno je i nikako ne potamnjuje sjaja njihovih imena. 

Mar, Kette, Župančić, Levstik, Pugelj, Gajša, i čitav niz mladih i naj- 
mladjih pjesnika naših obikli su naše uho slatkoj, rafiniranoj melodiji jezika, 
pa nam zvuči zato korektna ali hladna poezija Aškerčeva poput trijezne, suho- 
parne proze. Prije tako kratkorjek, postao je sada razgovorljiv, a svaka misao 
mu bez varijacija i umjetničkoga poleta dugi, umarajući verzi čine blijedom i 
neizrazitom. 

Posljednja knjiga ,,Junaki“ razočarala je mnogoga njegova štovatelja, koji 
je pod pretencioznim natpisom tražio i iščekivao drugi sadržaj. Četiri epske pjesme 
skupljene su u knjigu. U ,,Knezu Volkunu“ čitamo instalaciju slovenskih knezova 
u Koruškoj, kako smo je već čitali i u školskoj čitanci. Par povika domovini i 
slobodi i prozaični verzi, to je sva razlika. ,,Knez Ljudevit“ i ,,Ropoša i Kruci“ 
nijesu interesantniji. Jedan historički dogadjaj može biti sam po sebi vrlo za- 

nimljiv, čemu verzi, čemu muka, kad se sve čita kao neka bilješka, koja ne 
ostavlja nikakva traga u mislima i Srcu i koju zaboraviš kao stotinu stvari, 
što ih čitaš dan u dan. 

Ali što se ,,Kralja Matjaša“ tiče, priznajem, da sam uvijek s užitkom 
o tom sujetu čitala naše slovenske ili hrvatske i srpske narodne pjesme, 
pa mi radi toga nije nikako razumljivo, kako je mogao imati Aškerc tako malo 
ukusa, te razvuči priprostu ljepotu te kratke, ali originalne i ljupke narodne 
pjesme u sedamdeset stranica dugo čavrljavo pričanje. Ja ću knjigu pokloniti 
svojoj maloj i ona će joj se možda vrlo radovati, jer djeca vole potankosti u 
pričama, nikad im nije dosta detalja. Ali zašto da se mi odrasli mučimo time, 
kad nam nedostaje suvišnoga vremena. Ili zar imademo tako malo fantazije, 
da nam se mora kralj Matjaš i njegova Alenčica tako potanko prikazati, da 
dobijemo zornu sliku onih romantičkih zgoda. Pa onda čemu ,,Junaki“? Što 
hoće da kaže onaj junak-atlet, koji stoji pred suncem na naslovnoj stranici ? 
Ne, to su ,junaki“ samo još za djecu. Mi moderni ljudi imademo druge i dru- 
gačije junake. 

Spremila sam knjigu u knjižnicu i potražila Aškerčeve ,,Balade in romance“, 
»Lirske in epske poezije“, te ,,Nove poezije“. Dugo sam listala u njima i opet 
mi je Aškerc velik, kako mi je bio i prije. 


199 zd 


IVO POLITEO : MANTEGAZZA 


Da je ljubio toliko žene, koliko ih je poznavao, bio bi najveći Don Juan na 
Svijetu. A uistinu on to nije bio, sudeći bar po njegovim djelima. Inače bio bi naj- 
veći hipokrita, dakle čovjek licemjerja i laži, protiv kojih se čitav svoj život tako 
žestoko borio. Da, poznavao je žene i te kako ih je poznavao, premda mu je jedna 
gospodja poslije one njegove glasovite trilogije o ljubavi (Fisiologia dell! amore, 
Igiene dell! amore, Gli amori degli uomini) predbacila : ,,Koliko, koliko toga zabo- 
raviste spomenuti !" A druga — nešto slobodnija — reče mu: ,,Vi ste kao onaj 
čovjek, koji dignuvši bojažljivo tek skut ženske suknje, misli, da je vidio već či- 
tavo tijelo. A od sveg onog pakla ljubavi, koji nas muči, i raja njenog, koji nas 
opaja, opisaste tek jedan plamen, jedan tračak". Kad je Mantegazza poslije mnogo 
i mnogo godina izdao opet jedfu — četvrtu — knjigu o ljubavi (Paralipomeni), 
bio je previše fin i previše kavalir, da odgovori onoj gospodji, upotrijebivši njezinu 
uporedbu o suknji. Svakako, sad je mogao odgovoriti, da je opisao sav raj i sav 
pakao ljubavi. I ako mu je koja žena poslije toga još prigovorila, učinila je to samo 
zato — jer je žena. 

To poznavanje žena ili ljubavi (jer to je sinonim ; bar sam Mantegazza veli : 
muškarcu je ljubav tek epizoda života, za ženu je ona čitav život) učinilo je i njega 
najviše poznatim. Bio je učenjak i filozof, antropolog i romansier, pisac putopisa i 
novela, higienik i politik — sve je bio, samo ne dramatik. Ali nijedno od djela, koja 
je pisao u jednome od spomenutih svojstva, nije imalo toliko prijevoda i izdanja, 
koliko njegovi ,,Gli amori degli uomini''. Možda je ta slava — recimo literarnoga 
Don Juana — bila zaprekom, da ga mnogi učenjaci nijesu htjeli priznati ozbiljnim 
svećenikom znanosti. A možda je uzrok tome i ona predrasuda, da učenjak smije 
biti suhoparan, ali ne ugodan, da je učenjačka soba jedno, a život posve nešto 
drugo, i da onome, koji tako dobro pozna Veneru, ne može biti sklona Minerva. 
I premda bi neki danas poslije njegove smrti htjeli njegova znanstvena djela ta- 
kodjer usmrtiti, te ih baciti u ropotarnicu, ipak se ona — ne samo takva, kojima 
je popularizovao znanost, već i ona strogo znanstvena — ne smiju prezreti. Verga, 
najbolji talijanski kraniolog, pohvalio je osobito rad i spise Mantegazzine na polju 
kraniologije. 1 sam Darwin uvažavao ga je, što se vidi iz njihova dopisivanja. 
Mantegazzina teorija neogeneze, koja je po njegovu mnijenju imala popuniti Dar- 
winovu teoriju pangeneze, stekla je glas po čitavome učenjačkome svijetu, pa je 
uz velik broj protivnika imala takodjer i znatan broj pristaša. Dr. Kolberg, koji 
je prvi upoznao Nijemce s Mantegazzinim djelima, nazvao ga je najslavnijim 
naturalistom našega vijeka iza Darwina. A poznato je, kako Nijemci nerado ovjen- 
čavaju lovorikom učenjaštva glave onih, koji nijesu teutonskog roda. 

U prvom antropološkome muzeju Italije, koji je Mantegazza takodjer osnovao, 
skupio je mnogo toga, što će još dugo i dugo biti predmet proučavanja po uče- 
njacima. I talijansko društvo za antropologiju može se podičiti, da ga je Mante- 
gazza utemeljio. Italija pak, ta zemlja zamazanih gradova i luka, mora njemu 
takodjer zahvaliti, ako su njezini sinovi počeli više cijeniti čistoću i držati više 
do svog zdravlja i njege svog tijela. Higijenski almanaci, što ih je posljednjih go- 
dina redovito izdavao, mogu se obzirom na broj prodanih egzemplara, takmiti 
$ najraširenijim kalendarima. Ako se njegova djela o higijeni čitala pažljivo, nje- 

govi putopisi sa zanimanjem, njegovi romani ugodno ili bar bez dosade, za njegova 
se djela o ljubavi može reći, da su se čitala pohlepno, sa strašću. Možda i zato, jer 
su većinu čitatelja sačinjavale žene. I tako se nehotice opet vratih na pravo pod- 
ručje Mantegazzine djelatnosti, koja mu je najviše slave pribavila, i koju morate 
više puta spomenuti, hoćete li govoriti o Mantegazzi. 

Kad su izišla prva njegova djela o ljubavi i ženi, navališe na nj moralni i 
nemoralni moraliste. Demoralizatorom mladosti nazvaše muža, koga su vodili 
samo plemeniti motivi. Ali ne samo da ga je i takva svrha vodila, već ju je oni 
proveo. Dok se Zoli može priznati, da mu je naturalističko opisivanje bilo samo 
sredstvo za plemenitu namjeru, ne može se reći, da je on tu namjeru vazda i po- 
stigao. Čitajući ,,Nanu'', jedva čekate, da dodjete do zadnje stranice, jer vas oni 
gusto zbijeni prostački prizori tako rekavši guše. I ako poslije toga zaželite čistoga 
zraka, hoćete li — pa upotrijebimo makar frazu — dići se visoko, uzmite kojegod 
djelo Mantegazzino: Čist i moralan, uzvišen i plemenit svagdje: u tendenci, u 
načinu, u utjecaju! Drukčiji nije ni mogao biti muž, koji je svrhu svog pisanja 
ovako razložio : ,,Nastojao sam, da povratim ljubav njenom prvobitnom izvoru 
prirode, koja je najpouzdanija učiteljica svakoga morala i svake zdrave i stalne 
sreće. Mi smo je ogrnuli s toliko košulja, s toliko odjeća, te ne možemo gotovo 
vidjeti više njezinih prekrasnih forma, ni diviti im se, tim formama, tako čistim 
€ svojoj golotinji ! A te košulje i odijela postali su poslije toliko vijekova tako 
zamazani i pokrpani, te upravo žalimo tu siromašnu ljubav." Pa kad je Mante- 
gazza skinuo one košulje i haljine, mogli se zgroziti samo oni, koji ne shvaćaju 
ljepote, ili je vide u onome, u čemu je nema. 

Što je Mantegazzi ljubav ? ,,Težnja za posjedom jednog jedinog bića". To je 
jedna definicija. Hoćete li ih više, pročitajte njegove knjige, ali jedne jedinstvene | 
definicije ne ćete naći. To su pače prije aforizmi, pa ni on sam nije sebi utvarao 
— a valjda nije ni htio — da definira potpuno ljubav, jer tko će definirati ono, 
što je ,,misterij misterija, sancta sanctorum ženskoga srca ?'? 

Što je Mantegazzi žena ? Opet samo jedan od aforizama : ,,Ona je vestalinka, 
koja podržava za nas vječni oganj idealizma. U boli je ona naš liječnik, u ra- 
dosti naše sunce, kod posla glazba, koja podvostručava našu snagu, u bici bojni 
krik, koji nas vodi k pobjedi; uvijek i svagdje jest ona vestalka svete vatre, 
čuvarica svakog ,,Excelsiora" u životu. Ili evo Vam još jedan aforizam, koji 
je ujedno hvalospjev ženi : ,,Ona je najljepše djelo prirode i bolja polovica ljud- 
skoga roda". 

I premda je tako veličao ljubav, premda je mislio — kao i sv. Tereza — da je 
pakao samo zato pakao, jer se u njemu ne ljubi više, premda je njegovo štovanje 
žene bilo toliko, te im je opraštao sve, sve osim jedinoga velikog grijeha, a taj je, 
da i one jedamput postaju stare — ipak je priznao, da ni današnja ljubav ni današnja 
žena nijesu ono, što bi imale biti. Zato je — medju ostalim — preporučio svim 
svojim čitateljima : ,,Ljubite s manje hipokrizije, a s više iskrenosti i vjernosti !'" 
A da budemo doista zadovoljni sa ženom — jer mi to nijesmo s modernom ženom 
— da se ona uistinu približi savršenstvu budućnosti, mora se poboljšati fizički, 
moralno i intelektualno. Zatim ,,žena treba da bude doista polovica čovjeka, a 
naši potomci treba da isprave nepravedno ime slabispol, te drugo lažno i ne- 
potpuno ime lijepi spol u spol dobar. Nama prvenstvo u kraljevstvu 

misli, ženi u kraljevstvu srca. Oboje bit ćemo tada suvereni u tim dvjema hemis- 
ferama, od kojih sastoji ljudski mikrokozam'. 

No i kad postigne žena taj stupanj savršenstva, bit će muškarac još vazda 
inteligentniji od nje. ,,Žena je bila, jest i bit će vazda manje inteligentna 
od muškarca. Ona će doduše boljim odgojem moći u buduće davati veći tribut 
znanosti, književnosti i umjetnosti, ali mislim, da će udaljenost, koja ju dijeli 
od nas, ostati vazda ista. Jer zajedno sa ženom napredovat će i čovjek, a kod 
toga svaki će od obojice spolova sačuvati vlastiti mozak i razne djelatnosti misli. 
Medju divljim narodima žena je podvržena muškarcu, jer je slabija mišicama ; 
u kulturnim državama pak zato, jer je slabija intelektom. Postane li sutra jača, 
imat će nužno prvo mjesto, a da ne će trebati k tome novih zakona ni novih 
škola". 

Danas, poslije njegove smrti — umro je 28. kolovoza — prigovaraju mu neki, 
da je zagovarao slobodnu ljubav. Nijesam u njegovim djelima našao ništa, što 
bi opravdalo taj prigovor, ali sam našao shvaćanja, opraštanja i obzira za sio- 
bodnu ljubav, kao što i za sve ono, što nije odgovaralo njegovim načelima 0 etici 
i ljubavi. I on je kao i mnogi savremenici postavljao za sve te grijehe društvo na 
optuženičku klupu. | zato je takodjer praštao prostitutki ; zato je kao i Michelet 
klanjao se ,,4 saintes et martyres de la prostitution? i složio se s Victor Hugoom 
u uskliku: ,,Oh! n'insultez jamais une femme, qui tombe! Qui sait sous quel 
fardeau sa pauvre ime succombe !" 

Videći, da je danas ženidba slična izbornome činu, kod kojega je žena kan- 
didat bez svoje slobodne volje, a muškarac izbornik, tražio je i za ženu jednako 
pravo izbora kod ženidbe (ne u politici !). Da se uklone zle posljedice braka, koji 
je nastao na osnovi prekratkoga i preslabog medjusobnog poznavanja, predlagao 
je zakonito uredjenje rastave braka. Dakako, da je kudio ženidbe konvencionalne, 
one za novac i medju bližim rodjacima. Štetnost ovih potonjih dokazao je oso- 
bitom temeljišotću i statističkim podacima. Osudjivao je i brakove, kod kojih 
postoji/medju supruzima veliki razmak u dobi. Možda je kasnije požalio tu osudu, 
jer je njom nehotice i sebe osudio. Ostavši udovac, oženio se u 60. godini s dje- 
vojkom .trideset godina mladjom od sebe. Tu disharmoniju prakse s teorijom 
mogao je ispričati bar time, što je sačuvao uz dobro zdravlje i mladost srca 
i što postavši drugi put suprugom, postao je malo kasnije — on 61-godišnji 
starac — i ocem. 

Okrstiše ga Epikurejcem. U boljem smislu te riječi onaj naziv bio bi možda 
i opravdan. Uostalom taj Epikurejac blagosljivljao je s oduševljenjem post, umio 
je stradati i trpjeti, a g. 1848. borio se za slavnih ,,Cinque giornate" na barika- 
dama. Iza ove borbe patriote na barikadama slijedile su borbe učenjaka na katedri 
na skupštinama i u knjigama. Njegov nemirni i vatreni temperamenat trebao je 
borba kao i putovanja. Nema kontinenta, koji nije proputovao, nema naroda ni 
plemena, koje nije upoznao, nema staleža, kojeg nebi najtočnije karakterizirao. 
Iz talijanskih aristokratskih salona, gdje je briljirao svojom causerijom, pošao bi 
u predgradja fiorentinska, da jednakom spretnošću razgovara s proletarcima. Od 
pisaca možda je jedini Gorki imao tako pustolovan život, od učenjaka nijedan, 
I samo iz takva života i samo u takvu čovjeku, kakav je bio Mantegazza, moglo 
je nići onakvo shvaćanje društva i života uopće. 

Ako jedan epitafij ima označiti čovjeka, karakterizirati pisca, te izraziti ujedno 
jedno životno načelo, onda bih stavio Mantegazzi njegove vlastite riječi kao epi- 
tafij. Kao oporuka zvuči njegov poziv muškarcima, neka žive tako, te na samrti 
mogu reći : ,,Ljubio sam, ljubio mnogo, ali s moje ljubavi nije prolivena nijedna 
kap krvi, nijedna kap suza. Vršio sam sva svoja prava kao *vir, ali nijesam pro- 
pustio nijednu od svojih dužnosti kao čovjek ; ne povrijedih nikada nevinosti dje- 
vice, prijateljstva ni poštenja". 


A. G. MATOŠ: POVODOM IZLOŽBE MEDULIĆA 


U oči Svih Svetih, najdosadnijega dana u godini, mrtvačkoga dana, otvo- 
rena je ova izložba lijepim govorom Banovog zamjenika g. Vladimira Mažura- 
nića. Već na izbore idjaše naš svijet u Zagrebu pravom — ne hrvatskom već — 
zagrebačkom apatijom, kao na pogreb, pa ne znamo, hoće li razumjeti pravi smisao 
ove umjetničke manifestacije kao protesta proti ,,nejunačkom vremenu. Me- 
dulićevci žele Zagreb učiti junačtvo. Kult heroizma. Bezuspješna rabota iza 
drugih, koji su ovdje glavom i ,,srećom'' plaćali slične pokušaje. Kihotove vje- 
trenjače, glupost i samoživost. Javne izložbe Pollionove, koji se zvaše još i 
Asinius, nadjoše prije dva milenija jamačno više razumijevanja od naših u Za- 
grebu, gdje nema ni Asinija, a nekmo li Polliona. Prava umjetnost je ovoj Ab- 
deri još uvijek ,,Chimaera bombynans in vacuo", Orfeum i operete, (besplatne) 
parade u crkvi, u saboru i na groblju : evo, to je nješto za ovaj ,,hinterweltlerski?? 
svijet, za ove ljude .,za brijegom“, za brdom, za svijetom... 

Ova izložba je analogna sa Jesenjim Salonom u Parizu vremenom, ali nije 
cjelovitom unutrašnjom svojom strukturom. Jesenji Salon je vrsta opozicije 
mladjih, modernističkih elemenata, a ovaj naš salon to barem u cjelini nije. Bu- 
kovčeva dva portreja su sasvim oficielna, nalikuju si medjusobno fakturom kao 
blizanci, ,,stari'' su i sasvim su Slični zelenom pozadinom i sivim tonalitetom 
cjeline Stevensovim slikama. Slični su modelu i to je sve, dakle ne vrlo mnogo. 
Nisu bolji od onomad izloženog Tišovljevog portreta gosp. N. pl. Crnkovića. Kada 
su se kramari tužili Henneru, dobrom slikaru, da ne nalaze svoje portreje do- 
voljno slične, reče im : Bah, vaši nasljednici ne će kod tih djela pitati, jesu li slični, 
nego jesu li dobro slikani. — Vidi li slikar gg. Amruša i Holjca baš onako kao pur- 
geri, kao mi neslikari, ne znači, da ih dobro vidi, ,,a gledati drukčije od drugih 
— veli Maeterlinck — znači gotovo uvijek : gledati malo bolje od drugih". Osim 
toga su oči g. Holjca naslikane kao oči, što ne gledaju nikamo. Te su oči tek otvo- 
rene i — ništa više. Gola djevojka Bukovčeva, gojazna i ružičasta, još je ad 
hoc ružičasto osvijetljena. Sasvim kao kod Auera. To se dobro prodaje. Za njom 
tapiserija, vrlo meko izradjena. Te sagove vidjesmo već kod Bukovca, a repe- 
ticija je majka djaka, a ne majstora. Bukovac poče sa modom, sa Cabanelom, 
1 svršava sa modom. Virtuoz. Bez ,,jake kičme“. Ali vanredan virtuoz. Pravi 
Dubrovčanin. 

Osim Krizmana, Tišova i gdjice. pl. Bojničić, nema Zagrepčana na toj izložbi 
i to je jako žalosno, to žalosnije, što se cijela ta ,,artistična'' borba može svesti 

na ordinarno kruhoborstvo i na osobne inate. Smiješno je, što se hrvatske iz- 
ložbice mogu otvarati bez Kovačevića, Crnčića, Frangeša sa jedne i bez Meštro- 
vića i Vidovića sa druge strane. Kada se to dogadja, kao sada, popunjuju se rupe 
i škulje slamom i kučinama. S toga ima ovdje pored krasnih i sasvim nedonesenih 
stvari, kojih ne kritikujem, jer ne namjeravam dati detaljne recenzije. 1 ovdje 
se, kao uvijek, svadjom talenata okoristiše mediokriteti i nemoćnici. Pored Gro- 
hara i snažnih Milovanovićevih slika koče se u uzajmljenoj originalnosti pariski 
vidici Nadežde Petrović. Nadežda Petrović nije kopirala Senu, već je kopirala, 
pastiširala impresionističku slikaricu Bertu Morissot. Na ovoj izložbi nesum- 
njivo ima talenata, što mogu više no što znaju, ali ima i onih, što manje mogu 
no što znaju, a znaju vrlo malo, gotovo ništa. 

Meduliću je priskočio u pomoć i izvrsni slikar Uprka. Njegov pejzaž je de- 
korativan kao persijski ćilim ili Brangwynove slike. Njegov ,,tuš", potez, nije 
impresionistička mrvica, glavica od igle, već jak, energičan, virtuozno siguran, 
pa vam sa dvije boje, sa dva čvrsta udarca kistom izmagija jasnu figuru cvijeta, 
djevojčeta, seljanke, sijačice. Zato uzani relativno okvir njegovih slika djeluje 
snagom najvećih dimenzija. On vidi svoj češki sjever, nama južnjacima škrt 
bojama, šaren i slikovit kao kakvu Indiju, a boje mu imaju nješto od neumrle 
svježine staroholandijskih vječno mladih tonova. 

Medju našim slikarima najbolji su Slovenci. Jakopič ide tako daleko u svom 
apsolutnom kolorizmu, da impresiji boje žrtvuje čak i jasnije konture figura. 
Manet postade impresionist zbog nevješte svoje ruke. Možda je to isto kod svih 
. impresionista, pa i kod Slovenaca. Plastika je njima ništa, boja sve. No dok je 

Jakopiču pejzaž kao i religijski siže tek čist kolorističan problem bez obzira na 
predmet, Jama i naročito Grohar nisu impresionistički koloriste zbog apsolu- 
tizma boje, zbog kolorističnog problema, već toga radi, što drže, da se samo 
tom manirom mogu dati sve nijanse, sve koloristične tajne zraka, pare, svjetla, 
neba, zemlje i sunca, sve čudne kombinacije tih tobože disparatnih elemenata, 
što sačinjavaju pejzaž, prirodu, slovenačke, naše krajeve, jedini njihov siže. Nji- 
hova umjetnost je čist, najčišći refleks zemlje, njihove i naše zemlje, na koju su 
prikovani kao pravi neiskorjenljivi seljaci i oni divni slikari u selu Barbizonu 
fontainebleau-ske šume, koji su živjeli kao seljaci, slikali seljački rad bez ob- 
zira na neuspjeh i prodavali kao veliki, iskreni. divni Millet po 50 franaka slike, 
što se danas ne daju ni za miliune... Za nas je snijeg, i snježna ploha pustolina 
jednolična i nevesela, pusta 1 tako reći bezbojna, a gledajte ove slovenačke sni- 
jegove, pune nijanse i nekog kao dubljeg života i naći ćete, da je napolju u prirodi 
Sve, sve lijepo i da će pravo oko umjetničko božanskim darom simpatije naći 
u ledovima sjevernog pola krasota kao u palmirskim i andaluzijskim bojama, 
to ljepših, što se ne nameću i što su vidljive tek izbranicima. Slovenačka umjetnost 
je prava demokratska i naturistička poezija. Kao Millet, Grohar je na jednoj 
slici pokazao ,,uzvišeni pokret Sijača" (Hugo), ali u rafiniranoj prirodi, koja nije 
primitivna i u bojama jednostavna, kao polja barbizonskog paljetkovanja, nego 
pravi hemijski lonac svih boja, nijansa, tonova i vrijednosti, gdje je i Čovjek, 
Seljak, Sijač, Rad, tek jača harmonija u velikoj pastorali zraka, svijetla, prasko- 
zorja, zemlje i neba, u svetoj simfoniji pejzaža, prirode, jednoga, ,,monosa"'. Ova 
krasna, skoro bih rekao religiozna slika najviše me iznenadjuje od svih slika na 

toj izložbi i taj Sijač, Radnik, Seljak je ovdje jedino djelo iste unijetničke vrijed- 
nosti sa Meštrovićevim. To je veliko djelo i Grohar je tu velik umjetnik. Time se 
ne misli potcijeniti Jama i Jakopič, koji ovdje nemaju slike sa koncentrovanim 
svim svojim odlikama, kao taj čudni Grohar. Medju svim našim umjetnicima 
ovi su Slovenci najsavjesniji. Bez fraze. Laži ni traga. Zato su medjusobno slični 
kao Millet, Rousseau i Daubigny, uskrisitelji holandijskog i oci modernog pej- 
zaža. Iz tih slika, kao iz Kovačevićevih, vidi se, koliko Slovenac ljubi zemlju svoju. 
Iz antifizičkog, asketskog, neplodnog spiritualizma vraćamo se opet zemlji. Ma- 
terija se čini glupa i mrtva onome, tko je ne shvata. Slikar s njome razgovara bez 
riječi i zato se vazda, gledajući slike Vidovićeve, sjetim na riječi Gustava Moreaua : 
Slikarstvo je zanosno ćutanje." 

U Vidovićevom slučaju ćutanje večeri. osično večeri primorskih gradova u 
surim, tamnim simfonijama u žutom. u moćrome. šve su te slike jedna ista slika, 

elegijska i lijepa, slika večernje melanholije. Gradski portreji u sutonu kao ljudski 
portreji Whistlera i Carričrea. 

,,Ce sont choses cr&pusculaires . . .'? 

Tek je šteta, što Vidović zna slikati tek jednu jedinu sliku, varijacije jedne 
jedine slike, jednog jedinog motiva. To su večernje stvari kao dubrovački sutoni 
i bogomraci Iva i Luja Vojnovića. 

Medovićeva dva gola, zapjenušena mora su teatralna. More — bijela kafa, 
morska pjena — kajmak (ili rastopljen led). Tišovljeve Plitvice su dosta lijepo 
komponovana, ali odviše teatralna barok-alegorija vrlo podesna za kakvo kaza- 
lište. Apoteoza prirode. Deklamacija. Kako je to daleko od Slovenaca ! Marin- 
ković je još odviše literaran, odviše novinar u svojim zastarjelim simbolskim sli- 
kama, ali slika djevojke što umire, nepretenciozna harmonija u bijelom i žutome, 
pokazuje slikara budućnosti. Lješine, krv, borba i smrt: ima nješto snažnoga, 
španjolskoga, ima malo Goye i Zurbarana u tom mladom čovjeku. 

T. Krizman je pod tudjim dojmom uvijek, kada direktno ne slika prirode. 
Ima lijepu tehniku kao crtač i graveur, ali nema originalne fantazije i oka. Crane. 
i Fidus, uopće Švabe su mu odviše u kostima. U ilustracijama Vizner-Livadićevih 
priča imaju pripovijetke i pripovjedač njemačko obilježje. Veliki paneau Marko 
Kraljević i Vila jeovo: dva pincgauera sjajno nacrtana sa golim junacima u Rubens- 
Stuckovoj efektnoj maniri. Šuma, tiha šuma sa deblima, golim deblima u Bčckli- 
novu štimungu. Na grani vila, vrlo naivno kao kod Burne-Jonesa, a da bude ta 
prerafaelitska naivnost to veća, ispod vile, kao u prvom naivnom paradizu, ži- 
votinje bez ljudskog straha : vjeverica, pa ptica — pernato biće izmedju češlju- 
gara i papige. A iznad svega toga poznato Krizmanovo modro nebo sa vječnim 
pojasom od duge na mirnom horizontu. Pet raznih stilova na jednoj slici! Ali 
zato su dva Krizmanova pejzaža izvrsna, osobito onaj primorski na punom suncu, 
sa putom u kršu kraj obale morske i pod nebeskom modrinom, gdje crveni suncobran 
šetalice dame nosi kao makov cvijet svu crvenu snagu podnevnog jarkog sunca 
i popunjava svu tu divnu pustoš bojom radosti, krvi i života. 

Pariski naš znanac Milovanović silno je napredovao, otkako je ostavio Bon- 
natov atelier i pošao na osvajanja Stare Srbije i Maćedonije, odakle je donio divnih 
stvari. Sunčana jedna starodrevna ćuprija puna svijeta, sa starodrevnim orijen- 
talnim gradom u pozadini je solidnost i krasota kao slovenački pejzaži, a u dvije-tri 
sličice naći ćete čisti, pravi, turskom tiranijom sačuvani Istok kao u kakvoj staroj 
sevdahlijskoj pjesmi sarajevskoj, u strofama Jovana Ilijća ili u nostalgijskim pri- 
čama Bore Stankovića. Osobito jedan miniaturni pejzaž: nebo, dosadno do si- 
tosti od duboke, debele modrine, jablani ili čempresi sa mirom fatalističnog ze- 
lenog turbana nad patriarhalnim, u podnevni mrtvi san utonulim kućicama. Sve 
je u toj sličici puno ,,karaktera"', a mir, neki čudan, dalek mir zapljuskuje vas 
kao utjeha svetog alkurana, kao slovo Jevangjelja u Knjizi Rut, kao pljusak še- 
drvana na begovskom teferiču, opasanom visokim, visokim zidovima i vijernim, 
visokim arnautskim kavazima. Pa onda omorike na moru, na Egejskom Moru, 
na moru Ćirila i Metoda, sv. Save i Marka od Prilipa, na moru klasičnih čežnja 
i tamnih atavizama pjesme Vojislava Ilijća, na moru sa plačem zvonova svetog 
Hilendara ! Kolika sličnost izmedju tih sličica i naivnih tekstova knjiga staro- 
stavnih i bezazlenih pjesmica, poznatih nam već iz Mokranjčeve zbirke! A nad 

tom neopisivom idilom Orfeja, Demokrita i Sunčanice grozna realnost mlado- 
turskog i komitskog klanja... Kao i nekada : Oj davori, ti Kosovo ravno ! Pa 
onda ——> Drang nach Osten... Ali kamo me odvede Milovanović, taj naj- 
čudniji komita, koji je one drevne, historijske i divlje, bezazlene i krvave, 
patriarhalne i tragične, bukolične i epske krajeve odista okupirao iskrenom snagom 
svoje kičice ! 

samo ona umjetnost je velika, koja daje narodu odgovor bilo u zvuku, obliku, 
riječi ili slici na njegova najsvetija, najskrovitija i toga radi najopćenitija pitanja" — 
veli njemački ilustrator Fiđus. Drugim riječima, samo nacionalna umjetnost je 
prava umjetnost i samo ono je umjetnik, koji odgovara svijesti ili nagonu na- 
rodnom. Sve je to tačno, ali nije potpuno. Umjetnik ne odgovara samo, On ima 
pravo i pitati, stavljati pitanja i odgovarati na njih, jer i on je dio, ne baš naj- 
gori dio naroda. Prema tome je narodno sve, što stvara i daje pojedinac sa jakim 
narodnim instinktom ili jakom sviješću plemenskom. Lorraina i Carduccia inspi- 
rišu tudji, klasični motivi, ali oni su narodni, jer je prvi pravi Francuz, drugi pravi 
Talijan. Socijalizam i komunizam su internacionalni, ali Fourier je francuski, 
Bakunjin ruski, Marx judeo-njemački, Owen engleski komunizam. Postoje li ve- 
liki popularni umjetnici, to ne znači, da svi veliki umjetnici moraju biti popularni, 
t. j. narodni ili pučki. Bćranger je bio vrlo popularan, ali nepopularni Flaubert 
bijaše bolji umjetnik, dakle nacionalniji od njega, jer što je bolje i savršenije, ono 
je nacionalnije. Loša umjetnost ne može biti u pravom smislu riječi nacionalna, 
jer nema životne otpornosti, a dobra umjetnost postaje nacionalna i onda, kada 
je tobože nenacionalna pri svojoj pojavi. Većinu modernih klasika, dakle narodnih 
"učitelja, ,,narod'', dakle masa nije u početku primila kao rodjeni svoj glas, a mnoge 
ne će nikada ni primiti — ne možda zbog toga, što nisu nego zato što su viši, dakle 
ljudskiji i narodniji od samog naroda. Ibsena i Maeterlincka bili bi se odrekle vla- 
stite njihove domovine, da im ga ne nametnu tudjina : prvoga kao klasičnog Nor- 
vežanina, drugoga kao tipičnog Belgijanca. Isto se desilo i našim umjetnicima : 
Frobe je u Zagrebu bio prezreni flautist, prezreni kritičar prezrenog dnevnika. 
Danas je bogataš, čuven dirigent u Njemačkoj i Americi. I Meštrovića bi ovdje 
bile utukle te dobričine hrvatske, da kao Frangeš nije došao sa tudjinskom re- 
klamom, koja je medjutim ovdje stvorila i Albinia.. I druge različite reputa- 
cije. . Ne razumijemo li mi sami sebe, kako da nas tačno ocijeni tudjina, pa još 
perom hebrejskih ničeanera u N. fr. Presse i u mjerodavnom za Zagreb Pester 
Lloydu ? | 

Ova izložba ide izrično za budjenjem narodne energije. Hotimice je nacio- 
nalna. Slovenački pejzažiste, Vidović, Milovanović, Muha i Krizman, slave ener- 
giju naše zemlje, a Meštrović je stvorio u golemom kipu Kraljevića Marka izlož- 
beni centar, želeći ovjekovječiti u ovom simbolu genij naše rase. Dakle zemlja i 
rasa. Kao mi svi, siti tudjinskih sunaca i putova, našli su ovi umjetnici u naj- 
širem pojmu domovine, zemlje i plemena našega spas i pravi svoj umjetnički za- 
datak. Usred naših krajeva od Soluna do Ljubljane, od Jadrana do Negotina, 
usred ilustracija i simbola iz narodne pjesme digao se kao paradoks u ovo pur- 
garsko i beamtersko, ,,nejunačko“ doba, kao prkos i božanstvo narodnih ener- 
gija on, Narod, Marko, silom — poturica — Starčević bi rekao magjarolac, ali 
dobar dečko i patriot inače, milostiv i žalostiv na srcu junačkome, kavalir sa 

birtašicama i prostak sa maltretiranim vilama, pijanac, anarhist, dobar sin i još 
bolji brat i prijatelj, lukav kao Jadranac Odisej i lud kao Sin Razmetni, hajduk i 
pravednik, otimač i samaritanac, tvrdoglav kao Starčević, hrabar kao Kara- 
gjorgje, diplomat kao knez Miloš, pobožan i zanosan kao vladika Rade, plemenit 
kao tužne kraljevine, proletar kao tužna naša raja, sa zipkom u zemlji velikog 
Aleksandra, sa grobom na Kleku, što se vidi prije nevremena iz našeg Zagreba : 
sa grobom na Kleku, gdje sluša Grabancijaša, bivšeg klerika i sada frajdenkera, 
kada se roči sa vilama i vilenjacima — — — 


Kume Marko, Bog ti pomogao ! 
Tvoje lice svjetlo na _divanu ! 
Tvoja sablja sjekla na _mejdanu ! 
Nada te se ne našlo junaka ! 
Ime ti se svuda spominjalo, 
Dok je sunca i dok je mjeseca ! 


Kao grčka umjetnost u homerskom, našla je Meštrovićeva u narodnom eposu 
uporišta za našu skulpturu. Kao Grci, Meštrović je primitivan, kao autori ,,dai- 
dala“ i aiginetskih primitivnosti, gubeći se u naturalistične preciznosti dekadentskih 
epoha u studijama golih starica, pa žena trudnih ili perverznih. Hieratična _mo- 
numentalnost primitivaca nalazi se u tom djelu sa verizmom najbolnijeg katoli- 
cizma i modernizma, izgubljena ljepota je tu sa grčevima karikature, simboli 
krajnje energije sa likovima ekstremne slabosti. Krsteći se od čuda nogom kod 
tog djela, sjetit ćete se na riječi, kao one u Mikszathovu romanu : ,,Koliko li za- 
gonetnih sila leži u tome slavenskom pasjem plemenu !“* Dvije su Dalmacije : 
primorska, varoška, polutalijanska i latinska, frazerska i plitka, pa gorska, di- 
narska, gola, silna i primitivna kao gola duša narodna. Tamo se još nose perčini. 
Alkari. Evo, Meštrovićev otac u sinovom poprsju nosi ,,morlačku“ čalmu. Taj 
kraj se u duši našeg kipara bori sa pariskim i londonskim galerijama, sa njemačkim 
i francuskim teorijama. Sin alpe Dinare je uvijek jači. Rezultat : obožavanje ži- 
votne snage nada sve, pa kako te snage u plastičnom pogledu ima više prošlost 
od modernosti, obožavanje prošlosti i preziranje ,,nejunačkog“ sadašnjeg vre- 
mena. Snaga je Meštroviću toliko ljepota, da njegovi heroji nemaju druge ljepote 
osim gole snage, divske i titanske. On nije opazio sa Winckelmannom, da ,,egi- 
patska i persijska umjetnost traže više izvanrednost no ljepotu“, da je egipatska 
umjetnost umjetnost smrti, ne života. Asirska umjetnost je lijepa Asircu, a nama 
nije i može nas tek zanimati. Meštrović ne opaža često, da postaje, tražeći na- 
ravnost, često bizaran, dakle nenaravan. 

Njegov Marko je gol. Gol i bez oružja kao narod, kojemu je simbolom. On 
ne uzima od Marka narodne pjesme ništa osim herojskog, golog tijela i Šarca. 
Oduzevši mu sve historijske atribute (oružje, odijelo), on je od historijskog junaka 
načinio izvanhistorijskog heroja, od determinirane osobe simbol, koji nema drugog 
obilježja do prave hrvatske ili srpske brkate glave s izobličenim licem od jeda 
i revolte. Glava njegovog Miloša je mnogo ljepša i herojskija — sasvim kao u nar. 
pjesmi, gdje stariji Marko dolazi kao bećar i poturica. ,,[ neki htjedoše opaziti. 
da životinje imaju osobine stanovnika“ -— veli Winckelmann, savremen i dan 
današnji. Mi nemamo svoje konjske rase, barem ne lijepe pasmine, a Meštrović 
je kao Nodilo shvatio Šarca kao mitskog konja, sprijeda grčkog, odostrag sa pre- 

dugačkim repom, pravom repinom, i teškim, širokim sapima kao u konja floren- 
tinskih kipova prije Michel-Angela. Marko i Šarac su jedno kao da je to kip ken- 
taura. Taj Šarac je svakako odviše težak, odviše podsjeća na Švabe i teške nji- 
hove konje i nije parip, što ,,tri koplja u visinu skače, po četiri dobra u napredak“. 
Takvi konji vuku tek pivo, ali umjetniku bijaše potreban konj, težak kao zemlja, 
da potencira kentaursku snagu heroja, koji u ostalom ovdje mirno jezdi niz Ko- 
sovo i ne djipa u vis za oblačnim vilama. Šarac je gol, neosedlan i neobuzdan, zijeva 
kao da njišti, a Marko mu se popeo bijesno na grbaču, stisnuo ga kiklopskim, pret- 
potopnim nogama, stisnuvši odostrag, na konjskim sapima titansku, užasnu pi- 
jesnicu kao perni buzdovan. Svijetlo pada junaku na pleći, na glavu i na tu neo- 
doljivu, osvetničku zgrčenu ruku i nješto grandioznije, monumentalnije od toga 
prelaza sa junakove glave preko mišica junačkih ramena, izbočenih kao planine 
iz daleka, na monumentalnu, mirnu konjsku formu, ne da se zamisliti. Taj kip uni- 
štava, drobi sve oko sebe. Tek fizionomija Markova je odviše forsirana kao izraz 
ljutine. To je odista simbol prkosa i golog heroizma, bačen kao Kranjčevićev pe- 
simistični upitnik pred rasklimane, lijene i ucrvane dveri budućnosti naše. To 
je odista goli poklik gole naše duše za osvetom svih Kosova, svih naših izdaja i 
Svih sramotnih poraza. 

Medjutim je i ovdje Meštrović moćniji no što je lijep. Učinivši Marka mitskim 
herojem, on ga je sasvim lišio svega onoga, što Marka čini Markom. Historijski 
Kraljević treba da bude i heroj naših duša, naših dana, a golotinjom se ne može 
prikazati cijelo bogatstvo moderne duše. Rodinov goli Hugo je Čovjek, Prorok, 
ali nije više V. Hugo. Fremietova Djevica Orleanska u Parizu je u tačnom pan- 
ciru svog vremena, ali ta historijska vijernost ne samo da joj ne oduzima sve- 
tačkog i junačkog karaktera, već naprotiv. Snažni Trubeckoj je onomad napravio 
cara Aleksandra III. kao pravog titana i gorostasa i efekat nečuvene, prave ruske 
snage, glomazne i široke, postignut je potpuno, ma da je car u oficielnoj, sasvim 
»nepoetičnoj“ vojničkoj uniformi i ma da ne jaši paripa, partenonskog sprijeda, 
florentinskog odostrag, a pincgauera pasminom. U antikne oblike mučno je za- 
odjenuti našu narodnu i modernu ljepotu. Laforgue sa pravom kori Tainea, što 
nije osjetio, da je moderni dandy kao vojvoda Morny lijep kao goli klasični Antinoj. 
Radnička odijela u svom utilitarizmu nisu tobože ,,lijepa“, pa što je s njima znao 
učiniti Meunier ? 

Moderna umjetnost nije umjetnost mišica i golotinja, umjetnost atleta, 
već umjetnost duše i umjetnost toalete. Meštrović je više prirodan no kul- 
turan. Marka je plastički više bacio u prošlost nego k nama, u budućnost. Ener- 
giju narodne prošlosti dobacio nam je tek kao prkosnu negaciju kao Dinko Ši- 
munović, pripovjedački njegov zemljak. Narodni i europski elemenat nije tu u to- 
likoj.harmoniji kao u Čengić-Agi. Taj Marko je sličniji drugom kiparovom zemljaku, 
Luki Botiću. Legenda narodna nije u Marku modernizovana kao legende u djelu 
R. Wagnera. Meštrović je sličniji Whitmanu no E. Poeu. Barbar. Gorštak. Patuljak, 
što u germanskoj priči čuva pradjedovsko blago. Blago cara Radovana. Stvaralac. 
Radnik prvog reda. Ovaj kolos ispao mu je iz ruke za nekoliko mjeseca. Istina, 
obolio je i malo te ne pomjeri pameću kod svog radjanja, radjanja majke Jevro- 
sime. On nije Grk pored sveg upinjanja. On nije miran kod nemira. On je nemiran 
i u miru kao Michel Angelo i nitko manji. Kao veliki Florentinac on je pravi Got, 

41. A. Marinković: Lucifer. (Crteš.) 


ako i voli pogane. I njegove figure su torsi, kada nisu u sebe povučene i cjelo- 
vite kao komadi od klisure. Michel-Angelo naime tvrdi, da valjan kip mora ostati 
čitav, skotrlja li se niz visoku pećinu. To gotsko obilježje nose i Meštrovićeve 
stvari, jer su pećinski fragmenti Dinare planine. Srbija je razumjela taj dinarski 
glas, pa mu je, kako iz novina razabrasmo, u Skupštini votirala pet tisuća go- 
dišnjih dinara za izradu kosovskog spomenika. Siromašna Srbija evo pomaže 
hrvatske umjetnike. Tek gg. dr. Kršnjavi i pl. Mikšić davahu se kod nas na 
takve ,,veleizdaje“ iza vladike Štrosmajera. 

Oj davori, ti Kosovo ravno, 
Što si danas dočekalo tužno. 
Posle našeg kneza čestitoga, 

Da Arapi sad po tebi sude! 


Meštrovićev Marko je u tolikoj mjeri monumentalan, da upravo izaziva mo- 
numentalnu zgradu, kao njeno središte. Ta skulptura izaziva, evocira arhitekturu. 
To je u neku ruku već nagoviješteno u izložbi. U rotondi Markovog preuskog sa- 
lona uklesani su kao u zidu relijefni turski junaci, Markovi i narodni protivnici, 
a osim njih načinio je Rosandić na lijevo, na ulazu u naslikani Markov ciklus, čudna 
vrata: na ropskim figurama, na četvorici predstavnika našeg plemenskog robo- 
vanja leže težinom materije i fatuma dva niza užasnih, fanatičnih, tupih, azijskih, 
turkestanskih glava. Prava Ćele-Kula od horjatskijeh tiranskijeh lubanja. Bar- 
barski, ali originalno, lijepo i narodno, zar ne? Inače je Rosandić često i odviše 
djak, upravo imitator Meštrovićev. Onaj kip gole trudne žene ima profil i iza- 
zivački način žena, koje praštamo Meštroviću, ali nikako njegovom kaskalu. Ro- 
sandić može imitirati ukusnog, ali nikako neukusnog i barbarskog, paorskog Me- 
štrovića. | 

Sa Markom je taj kipar napravio školu. Rački, Krizman i Babić naslikaše 
goleme dekorativne slike iste veličine, popunivši cijelu jednu dvoranu. Tih slika 
je sedam. Četiri su Račkove (Uroš i Mrljavčevići, Marko i Mina od Kostura, Marko 
K. i Musa Kesedžija, Marko K. ukida svadbarinu). O Krizmanovoj sam govorio. 
Babić je u ženidbi Marka Kraljevića naslikao tek — svatovsko putovanje, ali vrlo 
originalno i živo. Naročito figura dužda od Mljetaka djeluje vrlo komično, kao 
parodija latinske mekoputnosti u Gorskom Vijencu ili u Ljubišinu Vuku Doj- 
čeviću. Ostaju nam dakle još Račkove dekoracije. 


Čuvene su dekoracije toga dubokog i rijetkog umjetnika za Božansku Ko- 
mediju, dokumentovane i inteligentne kao fantazije Klingerove i Moreauove. U 
njima se Rački pokazao kao graveur i komponista prvoga reda. Dok Meštrović 
reprezentira narodni instinkat i slavi energiju, Rački je pjesnik naše elite i opisuje 
bol, dušu. On je slikar naše inteligencije, bolova i paklenih muka njenih i zato 
ga više volim, dok se Meštroviću više divim. Dramatičan, patetičan, ljubitelj ve- 
like, nečuvene akcije je jedan i drugi. Meštrović je Marka kao plastični problem 
riješio grandioznije i općenitije, a Rački vjernije i inteligentnije. Uzmemo li, 
da su to prve Račkijeve goleme slike, da ih ima mnogo, da njihov siže nije 
odab:ao jamačno on sam, već njegov drug, da je taj golemi rad tako reći bez 
svog ateliera improvizovao u nevjerovatno kratko vrijeme, ovaj njegov ciklus 
ne će nam kao Kraftleistung i coup de tčte imponovati manje od Meštrovićevog 
kipa, naročito kad znamo, da delikatni slikar nije srastao sa narodnom pjesmom 
kao vajar. 

Rački je zadržao narodni kostim zbog njegove velike slikovitosti. Tako je 
ostao vjerniji tekstu. Na historijsku vijernu boju nije pazio, posluživši se kod 
sporednih osoba savremenim, inače starodrevnim narodnim nošnjama hercego- 
vačkim, crnogorskim i arnautskim. Tako je Marka primaknuo našem vremenu, 
to više, što junak nije shvaćen hiperbolično, već više kao vitez, lutalac, hajduk 
i leventa. U borbi sa Kraljevićem sličan je i nehotice Musa Kesedžija g. Supilu 
(koji neće imati tri srca). Akcije, u kojima ovdje vidimo Marka, mogu se i dan danas 

dogadjati na Kosovu ili medju škipetarskim fisovima. Meštrović je svog deliju 
simbolisao, divinizirao, a Rački ga je učinio intimnim i običnim neobičnim  čo- 
vjekom. U jednoj ga slici prikazuje kao pravnog branioca, kao branitelja slabih 
proti vlastitom ocu, u drugoj kao oportunističnog, realističnog junaka (Marko i 
Mina od Kostura), u trećoj kao dobro zastupanu pravdu, što će ubiti silu jačega, 
u četvrtoj kao zatočnika socijalnog pitanja i ženskih sloboda (ukidanje svadbarine), 
a u petoj kao branioca narodnih običaja, karaktera narodnog (Turci u Marka na 
slavi), zbog kojega je teško kaznio i dužda, starog noktaša : 

Sjedi dolje, moja mila kumo, 

Da s grlimo i da s milujemo. 

Marko je toliko realističan, jasan tip u narodnoj pjesmi, da mi se Račkova 
obrada vidi više u njenom duhu od Meštrovićeve. Taj Marko je autentičniji, ali 
je i banalniji. Najuspjeliji je kao kompozicija, kada sudi na kome je carstvo. — 
Krizman sa svojim Markom pored Račkovog djeluje kao disharmonija i upravo. 
iščezava. 

Neka mi oproste ostali izlagači, što ih nisam ni spomenuo, naročito baronesa 
Vranicani, gdjica. Vera pl. Bojničić, pa izvrsni animalista, kipar Dešković s iz- 
vrsnim grupama pasa, i konja na oranju. Pojedina djela biti će ocijenjena na koncu 
izložbe, a meni bijaše najviše tek do toga, da istaknem pohvalno nastojanje ovih 
vrlih umjetnika oko obrade nacionalnih, domaćih motiva i oko budjenja narodne 
naše ljepote i energije. 

Kao junak Markovićeve idile i Gjalskovog romana se vraća iz Svijeta u Dom 
umjetnost, mlada, siromašna, ali djelomice genijalna i velika umjetnost naša. 
Tu neka i ostane. Ima ih, koji tjeraju u svijet, u tudjinu naše umjetnike, da tobože. 
ovdje kod kuće ne zahire i da se tu ne usire, kao da im i domovina nije još tudjina ! 
Veliki svjetski umjetnici bježe u prirodu, u djevičanske krajeve, kao što su još 
uvijek naši, Zuloaga živi u španjolskoj provinciji kao Van Gogh što življaše medju 
provansalskim palančanima, a dobronamjerni ljudi upućuju naše artiste u bijeli 
svijet, da umjesto njih tudjinci pronalaze ljepote Plitvica, slovenačka polja, dal- 
matinske sutone i krasotu naše rase, još uvijek ponajkršnije i ponajljepše u Eu- 
ropi. Nisu li i napolju prvi umjetnici patili od glupana i filistara ? Mislite li, da 
izvijesnih naših kaputaša nema i u Parizu i Rimu ? Dok je vani priroda već eks- 
ploatirana, beedeckerizovana, a narod nješto izmedju bildungsfilisterskog malo- 
gradjanina i ,,prosvijetljenog““ radnika, naš narod je još uvijek narodan, a naša 
priroda, naš pejzaž prirodan, neokaljan i poetičan. U ostalom, to znadu ovi Slo- 
venci, Meštrović i Rački, pa zato i baciše u ime poezije naše zemlje i poezije našeg 
plemena taj protest neprobudjene energije u obraz ,,nejunačkom vremenu“ naših 
malogradskih - -- -- , Europljana“. 

M. VRBANIĆ: PRIČE MOJIH DOMOVA 


I. 

Dusi se u sjenu roče, 

Dva se tornja u noć koče, — 
Biju, biju ure trudne 

Mnoge noći uzaludne. 


Mnoge pjesme zamrle su, 
Mnoge usne uvele su... 

Da 1 je na nas tkogod čeko ? 
Bi !' nam bio štogod reko ? 


11. 


Red jablana — mrtve zublje — 
U noć tone dublje, dublje, 
Med' granama ciknu muklo, 
Sitnoj ptici srce puklo... 


Mrtve zublje nebu prijete, 
Mrtve ruke nebom lete... 
Moja Kinta, ja se bojim 

S čežnjama ću plakat Tvojim ! 


Il. 

Suzu i osmijeh ludijeh čežnja 
Plava Ti luna iz oči pije... 

Ja ne ću Tvojih mrtvijeh oči, 
Kad plava se luna za oblak skrije. 


Da 1' Te ko čeka ? Da I' Te ko čeka 
Čekanjem slatkim, dok nevjesta dodje ? 
Ja ne ću Tvojih mrtvijeh oči, 

Kad za oblak luna plakati podje. 


S pognutih vrba poljima pada 
Tjeskobna pjesma šutnji i mraku... 
Potoku na dnu vidim Te mrtvu 

U lune plahe fosfornom traku. 


IV. 


Ti si strah, a ja sam sjena krhka, 

Što priču ljubi, kad pod zvijezdam mre ; 
Na starim stazam puklo bi mi srce, 

Na stare staze vraćat nemoj me. 

Al daj da Te kunem, i ljubim i molim, 
U bijele da dlane plačem Ti i zrem — 
Jer Ti si strah, pa ko zna, ne ću I sutra 
Pod zvijezdama ko priča ja da mrem ? 

ADAM KOSTELIĆ: SMRZNUTO CVIJEĆE 


Još se nije ni razdanilo, bilo je tek šest sati ujutru, kad se Vanda Čačićeva. 
učiteljica u R. ustala iz kreveta. Sve onako još bosa i neodjevena otišla je do stola. 
uzela šibicu i zapalila svijeću. Kad je u sobici nastalo svijetlo, ogledala se po njoj. 
i nekako joj došlo čudno i neobično. Kao da je to svijetlo nekako tvrdo i teško, a 
predmeti kao da su nešto uglati. Sve je činilo dojam neprijatnosti i hladnoće. A u 
istinu se i jest malo stresla po cijelom tijelu, ali se ispričala time, da je zima, a 
sobica da nije ugrijana. Prešla rukom preko lica, preko očiju -— i silom je htjela 
da učini sve mekše i oblije. Nikada joj to još nije tako bilo. I poslije, kad se obukla, 
i pogledala kroz prozor — vidjela je, da je sve onako isto kao u njezinoj sobici i 
u dvorištu. Hladan, neprijatan zrak udario joj u pospano lice, a zajedno sa zrakom 
i kapljice kiše pomiješane sa snijegom. U zraku je nekako ukočeno visila vlaga 
— i kao da je cijelo selo osudjeno da u toj vlagi živi kroz dugo i dugo vrijeme. U 
dvorištu je bilo još gotovo posve mračno, i ona nije mogla vidjeti ni pregledati, 
što se u njemu zbiva. Čula je samo neki razgovor. tih i poluglasan ne razumijevši 
smisla. Onda je primijetila i nekakovo gibanje. No nije mogla razabrati, jesu li to 
stariji ljudi, žene ili djeca. 

Otkrenula se od prozora i nastavljala s oblačenjem, umivanjem i redjenjem 
kose. Po tijelu joj prolazila zima, katkada je zijevnula, ali ne duboko, nego samo 
napolak, kao da je usred zijevanja nešto smelo. Kad se pogledala u ogledalo, opa- 
zila je, da su joj oči crvene i ponešto nabrekle. Nije se tome čudila. Mislila je samo 
na to, kako je teško, isprekidano i nemirno spavala — da se je morala tako rano 
ustati, jer više nije izdržala u krevetu. Više se nije usudila misliti. Sve ostalo kao 
da je s groznim licem u nju buij:lo — a ona samo zatvarala oči, da ne vidi. 

— Možda će svega nestati — pomišljala ona — ako ne mislim nato... 

I kadgod ju je htjela ta misao zahvatiti, ona se fizički tomu opirala stresav 
glavu ili stisnuvši očima. 

Noć ju je jako umorila. Legla je spavati oko deset sati, a sve do šest bila je 
u nekakoj omaglici, u polusnu. Višeput nije znala, da li je nešto san ili java. Sanjala 
je i o onome, što se sinoć dogodilo. Kao da nije dosta sinoć bilo na javi, došlo joj 
sve opet u san s istim bolima i ugodnostima, s istom čežnjom za onim nepoznatim, 
s istom gorkom istinom. I sjeća se, da se je u snu tresla, da su joj drhtala prsa — i 
da je stiskala oči od teškog i u isto vrijeme preslatkog položaja. A sve onako u snu 
znala je, da je to samo san, da je java već prošla — java koja se ne da izbrisati, 
pak stisnula zube i — silom se probudila. Ali je to nije smirilo. Odmah je, u noći, 
pomislial, da je sad već svejedno, kad je bilo jedanput, može i drugiput. I još se 
mnoge teške slike, mnogi užasni prizori motali i prevrtali pod teškim vjedjama. 
| A ujutru joj došlo sasvim hladno oko srca, kao da se u njemu sve smrzlo, kao 

da je izblijedjelo sve, što je nekada sjalo i blistalo. 

— Ali — ne! Nesmijem misliti o tome ! Možda će to skoro postati davna 
prošlost ... mislila ona stisnuvši očima. 

Onda kad je otvorila oči, vidjela je kako su svi predmeti oko nje uglati, teški, 
i kako nema nikako volje da išto radi i otpočne. U osam će sati doći djeca u školu, 
)na će morati k njima, a znade već sada, da bi bilo bolje, kad bi ostala kod kuće, 

da bar djeci ne kvari dobre volje svojim tmurnim licem. I proći će dan, proći će 
dva, tri dana — i bit će sve isto... Istina jest, ono je prošlo, sada više nije, ali 
ipak — — 

— Ne, ne... Ne smije se misliti . . . 

Stisnula je očima, sjela k stolu — a odanle se baš vidjela u zrcalu. Uredila je 
već vlasi, ali ipak, nije to više onaj lijepi red, sve je sad nekako umjetno načinjeno 
— kao što će sve odsad biti umjetno u nje. I lice i oči — sve je nabreklo — uglato, 
nije više onako lijepo meko ni prirodno kao prije. A još do jučer je bilo sve tako 
blago i meko i činilo se dao da će uvijek ostati. I što, eto, učini jedno veče . . . je- 
dan osjećaj iskren, jedan pogled samilostan u sama sebe... 

Na stolu su ležale dvije-tri knjižice, što ih je Vanda trebala za školu, a osim 
ioga jedna, što ju je čitala za vrijeme, kad nije znala što bi drugo. Bila je to jedna 
pripovijest prevedena s ruskoga. Vanda nije puno čitala, niti je rado čitala. Mnogo 
je više voljela otići medju ljude i ondje s njihovih lica i djela čitati. Čitala je mnogo 
i u dogadjajima prirode, u dogadjajima po poljima i livadama, po šumama i uz 
potok. I mislila je, da je to čitanje vrijednije od čitanja u knjigama. Sjedeći uz 
stol, napipala je ruski prijevod, otvorila ga — i opet zatvorila. Uzdahnula je —i 
prešla rukom preko lica. 

— Eh — pripovijest ! Imam ja ljepšu pripovijest . . . pomislila potajno i od- 
mah se odvažila, da ne će na tu svoju pripovijest misliti. 

Ustala sa stolca — i pošla prema prozoru. Gledala u kišu i snijeg — i mislila 
na zimu, koja eto dolazi. Dolazi zima, treba mnogo vlastite topline, čara, volje 
za rad, za život... Pod ovim snijegom, što će sada napadati, ostat će selo dva-tri 
mjeseca — i više... a u tom snijegu treba živjeti, a život mora biti topao... 
Preko ljeta se skuplja toplina u tijelu, i onda se lako topi u zimi. Vanda je već 
skoro pomislila, kako je ona uistinu sve do jučer imala topline, sve do sinoć — a 
sad, eto, baš od sinoć nestalo te topline. Ali nije tu misao pravo ni započela. 

— Možda zaboravim vremenom sve — pomislila ona opet. Možda... 

A u duši je ipak osjećala, kako vara samu sebe, kako je uvjerena, da se to 
ne će nikada moći posve zaboraviti, i kako je prošlost jača od sadašnjosti. 

I snijeg je padao sve jače i jače. Kiša je gotovo sasvim prestala — i kad je 
nastalo u dvorištu svijetlije, vidjela je Vanda, da je oko nje sve bijelo. U srce joj 
dolazila još jače studen i pogled, neutješan i tužan, zaustavio se na golu granju, 
po kojemu eto sijeda snijeg. Po blatu od kiše i snijega opažale se stope ljudi, što su 
nedavno prolazili dvorištem. Vanda je odmah pomislila, da su to oni, što ih je ono 
čula u razgovoru. Došlo joj je, da se malo stim zanima, i pitala u sebi, tko je to 
mogao biti. Bila je na čas sretna, što je mogla o čemu drugomu misliti. Nije se 
mogla doumiti, tko je to mogao biti. Stanovala je kod trgovca, i znala je, da 
od njegovih ljudi nitko ne ide tako rano u taj dio dvorišta pred njezinim pro- 
zorom. S tim se pitanjem pozabavila nekoliko minuta, a onda se dosjetila 
riješenju : — Možda je ipak netko od njih izvanredno došao ovamo... DA, da — 
tako jeto... 

I gledala je dalje u zrak, kako se bijeli od pahuljica, kako se sivi, i kako se 
olovo drži u visini teško i kao da naporno. Sve je bilo više slično kakvoj večeri, 
kad još vidiš posljednje zrake sunca negoli jutru. Bar do ovoga jutra — činilo se 
Vandi — nije još bilo ovakoga kao što je ovo. 

Nešto ju zagreblo u grlu, i ona je morala zakašljati. Prije je gotovo uvijek 
kadgod je zakašljala sa posebnim strahom slušala zvuk kašlja i popipala se po 
prsima. Sada na to nije ni pomišljala. Zaboravila je, da je nekad, ono pred tri go- 
dine bila jako bolesna na plućima, i da se i sama čudila što je ostala živa. Drugi 
su dojmovi bili jači od dojmova, što su preostali poslije one bolesti: Nego u savezu 
s tim kašljem i bolesti svojom sjetila se Vanda svoje matere, što se onoliko na- 
mučila oko nje za vrijeme bolesti. A onda je odmah sastavila dvije misli u jednu : 
njezina mati i — ono sinoć... Ah — što bi bilo, da ona, njezina mati saznade!... 

— Ne, ne! Ništa, ništa — — gotovo je puhala oko sebe, zatvorivši oči i ot- 
krenuv glavu od prozora, kuda je dosad gledala. 

Rješila se silom i velikom mukom misli, što ju stala napadati. Ne, ne — ne 
smije se o tome misliti, pogotovu ne na mater... [ ona je otvorila knjigu, iz koje 
će danas učiti, kad dodje u školu pred djecu. Gledala je u one stranice, u retke i 
slova — ali osim stranica, redaka i slova nije ništa drugo vidjela. Sve joj se po- 
vraćale neugodne i strašne slike sna i sinoćnje večeri. 

Jedan čas joj došlo kao da će zaplakati. I gotovo sretna, što bi mogla plakati, 
poletila je prema zrcalu, da vidi suze i rasplakano lice. A kad je došla k zrcalu, 
vidjela je samo nabreklo, blijedo lice, teški pogled, i utučen izražaj. | onda po- 
mislila na sebe, kakova je bila pred tri godine, isto tako nekako slabunjava i is- 
pijena kao i sada. Onda je to bilo od bolesti, a sada... Sjetila se, kako se diljem 
posljednjih dviju godina oporavila, kako ju kašalj gotovo posve napustio, kako se 
počela širiti. Počela je živjeti — u prsima, u bedrima — svagdjeje osgetila novi 
dah veselog i zatravnog života. Pred očima joj se ukazivale vedre slike budućih 
dana, dana i večeri i sumraka punih vrućih uzdisaja, grlenja i sreće. A sad — sad 
poslije svega toga mjesto sreće — eto ovakovo jutro, hladno, prazno, bez nade. 
Jutro je to, eto, sa podbulim, crvenim očima, s teškom gorčinom u ustima. U 
nogama nema mira, prsa se spustila — i kudgod pogledala sve je uzrujava. 

A nikad — nikad ona sebi nije mogla predstaviti, da će to tako biti. Sav duh 
njezin, sva pamet i razbor — sve je protiv toga crvenila u očima i nabuhlom licu 
— ali —što će — eto — kad je ipak tako. Kao da je ona zadnja, bez pameti, koja 
ne zna drukčije misliti nego kao što joj stara, izživjela mati misli, — tako je eto i 
ona sada. Čemu joj onda sav onaj nazor, što je onako temeljito bila usisala; čemu 
onaj nazor slobodarski? . . . To je sve samo slabost — to je valjda samo prvo jutro, 
mislila Vanda, jer nije moguće da bi to tako dalje potrajalo. To su časovi, kad se 
čovjek izgubi, sljepost duha, slabost tijela. — O da sam malo jača — uzdahnula 
ona i protegla se Taširiv ruke po hladnom zraku sobice. 

Takvu, u tom položaju ju je našao Petar Rešković, kad je unišao. Unišao je 
tiho oprezno otvarajući vrata. U prvi je čas bio odlučio, da će se ispričati, što se: 
ovako kradom uvukao u sobu bez kucanja, ali se odmah i predomislio. Činilo mu 
se, da bi to bilo smiješno i banalno. Medju njima, mislio je, ne treba drugih riječi 
nego iskrenih i posve potrebnih. — Stao je posred sobe i mirnim pogledom gledao 
prema prozoru. Vanda ga je prestrašeno pogledala i promatrala poslije toga njegov 
pogled. Vidjela je, da on gleda u vlažni zrak u dvorištu, u snijeg i blato. Vidjela je 
miran, čudno_miran pogled —i nije znala, što bi o njemu mislila. A on se nije usudio 
pogledati po sobi ili u nju, i ostao je posred sobe i gledao kroz prozor. Ruke je 
stisnuo u džepovima, glavu stisnuo u kaput. 

— Vanda!... promucao je isto tako nesigurno kao što je siguran bio njegov 
pogled. 

Ona ga je promatrala s osjećajem duboke uvrijede i sa strahom. Što će — što 
će sada biti ? mislila je ona drhtureći po prsima i usnama. Zar će možda opet ? 
Što je došao ?... 


— Sjednite — — rekla mu mirno, i kad je on sjeo na stolac kraj stola, otišla 
ona nesvijesno dalje od njega i htjela sjesti na klupu. što je stajala pokraj zida. 
Ali se brzo nečemu dosjetila — i naglo se odvrnula od klupe. Stala kraj prozora 
i gledala kroza nj. 

A Rešković je upiljio pogled u nju, promatrajući joj puna ledja i jaka bedra. 
Kosa joj je odzada izgledala kao da se nije redila jutros, kao da je ostala ista od 
sinoć i noćas. I njemu je došlo, da se iznenada ustane, i da ju odzada napadne ; 
da ju uhvati za ruku šaptajući ono, što je odlučio reći. A odmah se isti čas sjetio, 
da ne zna što bi joj rekao, da joj gotovo i uopće nema što reći. A opet ga je sve 
nešto tjeralo da skoči i da je bar vidi ulicu, da joj vidi oči, što mu se ono u prvi 
čas činile tako strasne i zamamljive u svojemu crvenilu i nabreklosti. 


Vanda se nakašljala i okrenula prema njemu. Naslonila se u prozor i pogle- 
dala ga potpunim očima. Njihovi su se pogledi sreli — a on se njezinoga gotovo 
prestrašio. A kad je pogledao u visoka prsa njezina i vidio nepokriveni vrat pun 
zamame — spustio je oči i stao se namještati na stolcu na kojemu je sjedio. 


— Štoste došli ?... pitala ga Vanda izravno gledajući u njega. Htjela je 
da sazna o čemu se radi. I ona je dobila u taj čas veliku odvažnost. Stojeći onako 
ledjima okrenuta prema prozoru i naslonivši se na ruke, gledala je u njegova ši- 
roka, jaka ramena, u snažne, velike ruke. Činilo joj se, da bi on bio kadar željezo 
previjati stim velikim rukama. On joj nije branio ni pogledom gledati u njega. 
Osjetio je, da ga ona promatra, i bilo mu ugodno i draškalo ga to. A onda joj 
odgovorio : 

— Došao sam eto, da vas —- vidim... 

— Da me — vidite... ponavljala ona zamišljeno pretvarajući se, da joj ne 
smeta njegov pogled i da je sasvim sigurna. Mislila je. da će dobiti prevlast nad 
njim, ako se prikaže takovom. 

— | onda — nastavljao on gureći se u svoj kut — hoću da vam još nešto ka- 
žem ... A uisti čas je pomislio, da ne zna što bi htio reći. I kad je opazio, da ga 
ona ne pita, što on to njoj hoće da kaže, bio je sretan. Zagledao se u pod pred so- 
bom — i šutio. 

Vandi je pao pogled na klupu. Sjetila se u času toga pogleda prizora od sinoć 
— i došlo joj da sakrije lice, da se sva sakrije. Gledala je i njega kao što se gleda 
slavna ličnost. Upravo joj se činilo, da je on — Rešković — neka ličnost iz po- 
vijesti, o kojoj je ona samo čitala, i skojom se nije nikada nadala sastati, jer bi 
to bilo nemoguće. Tako joj je i sad zasijevalo oko kao pred čudom : Eto, kako je 
ovaj došao ovamo ? Zar je i tomoguće ?... Uvidila je, da je sad već posve uza- 
ludno boriti se protiv one misli, koja ju je proganjala od časa kako se probudila. - 
Sad je ta misao ovdje živa i kruta. Eno sjedi ta misao ondje na stolcu, u njenoj 
sobi. Sjedi živa i šuti — miruje, ali bi mogla svaki čas da skoči, da ju svu obuhvati 
i da ju gnječi. 

I u savezu s tim pomišljala Vanda na sebe samu. Činilo joj se kao da je neko 
Siroto stvorenje, ostavljeno, zabačeno, i koje je samo zato ovdje u tom selu, da 
je ova misao proganja. Ova strašna misao sa jakim plećima i rukama — što je 
mogu svaki čas zgrabiti — gnječiti. Bila je za samu sebe sirotica, koja bi trebala 
da plače nad svojim životom. Eto se ovdje gotovo smrzava u toj sobi, u koju uda- 
raju sa svih strana vjetrovi. Nije više onako kao što je nekad bilo, dok je bila dje- 
vojčica u toploj sobici sa svojom majčicom, u kojoj je mirisala svoje cvijeće, što 
joj je majčica kupila za imendan ili rodjendan. I kad bi ga ovdje i imala — to cvi- 
jeće — ono bi se već davno smrzlo — ovdje u toj studeni. Ovdje pokraj njenog 
hladnog srca, iz kojeg je sinoć istrujila sva toplina — moralo bi se ono mlado, li- 
jepo, nježno cvijeće smrznuti. Vanda je prešla rukom preko očiju — činilo joj se 
kao da mora suzu otrti, da je ne bi slučajno on — Rešković opazio. On ? Reš- 
ković ? Petar Rešković ?... 1 gle -— odakle je on došao ? Kako se on to uvukao? 
Kao tat — kao tamna sjena u svijetlo njenoga srca. Kao bura u toplinu njenih 
prsiju . . . 

Vanda se prestrašila pogleda Reškovićeva. Pogledao ju baš kao da pogadja 
njene misli. Ona je nato učinila jedan čvrsti, odlučni korak, učinila dva koraka 
i udarila nogom. 

— Što ste došliovamo ?... viknula ona nešto razderanim glasom i odmah 
dometnula : Nisam vas zvala. Sinoć ste mogli doći, jer sam vam rekla : Dodjite ! 
... Ali danas vas nisam zvala... 

Rešković se trgnuo i ustao. Osjetio je, da mu dršću noge. 

— Jeste li čuli — jeste li čuli ?... dometnula ona još plačnim glasom, kad 
je vidjela, da se on trgnuo. Onda je pošla u kut sobe i ondje sakrila lice. Sa svojim 
je ledjima osjećala Reškovića, kako ne zna što bi učinio. Osjećala je, da bi on rado, 
da ona nešto kaže, da ona počne kakavgod razgovor. Osjetila je osim toga, da za 
njom stoji čovjek mlad, jak, širokih ledjiju — i da taj jaki čovjek, koji je do jučer 
znao govoriti kao da se rodio govoreći, da taj čovjek sada najedanput šuti i dršće 
kao slabić. Samo je čula kako se je slabim, nesigurnim glasom odazvao : 

— Vanda... 

I onda je osjetila da joj seon približava. Okrenula lice da vidi, što će. Do- 
laz.o je k njoj i gotovo tronuto, moleći ponovio : 

— Vanda!... 

A ona ne tajeći suze, što su joj curile preko lica, pogledala oštro u njega i 
rekla : 

— Ja idem u školu... Nemam vremena... 

Rešković se nato bez riječi i bez geste okrenuo i tiho, kao što je i unišao, izišao 
iz njezine sobice. Vanda je rupcem obrisala suze sa očiju, bacila rubac o pod usred 
sobe i uspravila tijelo. Htjela je da se pokaže kao da se nije ništa dogodilo. Po- 
ravnala vlasi, pogledala po sebi, dali je čista, uredila bluzu, da joj dobro stoji na 
prsima, i otišla u školu. U školi se junačila, prenapela se radom i prekomjernim 
vikanjem na djecu. Ovako mirna kao što taj dan, nisu djeca još nikada bila. 


(Svršit ća se.) 

Tridesetgodišnjica 


Netko je u školi za kućanstvo, kojoj je 
Milka  Pogačić ravnateljicom, razgovarao o 
proslavi njene tridesetgodišnjice, a neka rado- 
znala djevojčica upita naivno: ,,Zar je i go- 
spodična  Pogačić bila u  tridesetgodišnjemu 
ratu ?" 

I nije to pitanje tako neispravno. Milka 
Pogačić nije doduše ratovala na bojnome polju, 
ali je ,ratovala" na prosvjetnome. Posljednje 
tri četiri godine i ne bijahu za nju drugo, do li 
vječito ratovanje, vječita borba s protivni- 
cima osobnim i načelnim. Ali Milka Pogačić 
može zadovoljno pogledati natrag, jer je njezin 
rad posljednjih godina donio sjajan plod. 

Kod nas se rijetko čuje, da je koji imućnik 
darovao veću svotu u dobrotvorne svrhe. Iz- 
gleda, da ne imamo ljudi, koji bi mogli darivati, 
ili da ne ima onakovih, koje bi trebalo darivati. 
Bit će ponajviše stoga, što je kod nas slabo 
razvijen smisao za djelovanje u dobrotvorne 
— uopće i javne svrhe. Daruje se za ,,dječji 
dan'', za ,istarske škole“ i još kadikad koja 
Svotica u takove svrhe, ali to daruju većinom 
oni, koji odista ne mogu mnogo darovati. Imuć- 
nici upišu se u čanove zakladatelje kojega 
društva, i time su se otkupili za vječna vre- 
mena. Da bi koji imućnik osnovao dom za 
uboge, za sirote, da bi tkogod ostavio veću za- 
kladu upravo u takove opće dobrotvorne svrhe, 
rijetko se čuje i čita. Vani je drugojačije. Tamo 
ne mora sve to osnivati vlada, država ili grad. 
Kod nas bogati pojedinci raspolažu posvema 
drugačije sa svojim imetkom, a vlada,  op- 
ćinska i gradska vijeća ,,ne dospijevaju", da 
i u takove svrhe troše, pa tako se zbilo, da ni- 
jesmo sve do nedavna imali institucije, kao 
što su pjestovališta, društva za spasavanje, 
popravilišta, prenoćišta i još nekoliko takovih 
institucija, koje su barem isto tako potrebne, 
kao tramway, e'ektrična rasvjeta i slično. 


Kada se uvaže ove činjenice, onda je tek mo- 
guće pravo shvatiti djelovanje Milke Pogačić 
na tom polju. 

Medju našim spisateljicama ona je sva- 
kako osamljen pojav u tome, da nije samo pje- 
vala i pisala o ljudskoj bijedi, nego ju kušala i 
ublažiti. Od Dragojle Jarnevićeve, koja je od 


pjesnikinje i spisateljice pod stare danepo- 
stala seoskom učiteljicom bez diplome, bez 
dekreta i plaće, jedino od želje da narodu po- 
mogne, naučivši mu djecu čitati i pisati, do 
Milke Pogačićke ne bih znala ni jedne hrvatske 
spisateljice, pa ako ćemo pravo, ni Hrvatice 
uopće, koja bi tako stvarno i tako uzvišeno shva- 
tila zadaću žene u javnom i društvenom životu. 

Nije htjela ostati samo kod zvučnih riječi, 
nije se htjela rastapati i gušiti u stihovima o 
,, Weltschmerzu", nego je odlučila ublažiti i 
mnogu ranu, otrti mnogu vruću suzu onom 
školničkom desnicom, za koju mnogi misle, 
da mora biti suha i hladna, jer imade samo 
s tudjom djecom posla, jer prima ono nekoliko 
mršavih i suhih banaka. 

I dok kod nas mnogi javni radnik baca 
pero u kut već poslije nekoliko prvih poku- 
šaja, dok se odriče javnoga djelovanja ,,kad 
ne ide, pa ne ide", ili ,,kad je sve to tako ne- 
zahvalno“, dotle Milka Pogačić sve to više 
proširuje polje svoga djelovanja za opće dobro. 

Prije desetak godina pokrenut je kod nas 
list ,,Na domaćem ognjištu". Oni, koji ga po- 
krenuše, doskora se povukoše. Prihvatila se 
ga Milka Pogačić i list još i danas izlazi. Hr- 
vatski učitelji imali su različitih staleških dru- 
štava, udruženja, a Pogačićka se prihvatila posla 
i njezinim je nastojanjem osnovana Udruga 
učiteljica. Nije to bila samo čisto staleška in- 
Stitucija, kao što su ih učitelji nekoliko osno- 
vali. Udruga učiteljica sa Milkom Pogačić kao 
predsjednicom, razvila je doskora djelatnost 
na mnogim poljima javne dobrotvornosti i to 
upravo za nas neobičnim načinom. Nastojanjem 
Pogačićke uveden je Dječji dan, osnovane su 
ferijalne_ kolonije za boležljivu i slabu djecu, 
osnovano je dječje čuvalište, pjestovalište i 
ambulatorij za siromašnu djecu, a zapravo je 
i škola za kućanstvo privedena u život njenim 
nastojanjem. 

I dok se Milka Pogačić zalagala za takove 
poslove, dok je sa polja — kod nas u svakom 
pogledu toli jalovoga — literarnoga rada prešla 
na polje rada u opće, javne i dobrotvorne svrhe, 
na način čeških, njemačkih i švicarskih žena, 
dotle je stadoše napadati najprije od zgode 
do zgode, a olonda — sustavno upravo oni, 
od kojih bi čovjek to najmanje očekivao. 

Ljudi upravo pozvani, da stupe u prve 
redove vojske, koju bijaše pokrenula Milka 
Pogačić, stadoše njezin rad na sve moguće na- 
čine ometati, a nju samu napadati, po svoj 
prilici ponajviše stoga, što nije članicom koje- 
kakvih kongregacija, što ne trči svaki čas u 
ispovjedaonicu. Milka Pogačić se naime usudila 
djelovati na tom polju i mimo dozvole onih 
ljudi, koji su u prvom redu dužni da budu 
dobri, blagodarni i darežljivi. I da se ti ljudl 
ne osjete posramljeni s rada ove žene, koja 
ne raspolaže s nikakovim materijalnim sred- 
stvima, koja nema ništa do energije i mnogo, 
mnogo ljubavi za sirote i bijedne, počeše ju 
napadati, podmićući tom njenom radu razli- 
čite tendencije, ne bi li mu time bar omalova- 
žili značenje. Ali im nije uspjelo. Ona se s njima 
ne svadja, ne zove ih na sud, ali ih bije time, 
što ne prestaje mirno i ustrajno raditi dalje. 
Njezina energija, njezina neslomiva volja za. 
služuje pažnju, poštovanje i potporu. Pri- 
znanja joj ne treba, ali potpore joj treba u 
njenom radu i nastojanju za dobro mnogih. 

pre 


Slavjanska antologija* 


Prilikom sveslavenskog kongresa, koji se je 
ovog ljeta obdržavao u Sofiji, izašlo je nekoliko 
brošura i knjiga, koje su se sve bavile slavenskom 
kulturom i slavenskim literaturama, da upoznaju 
slavenstvo, a napose kongresiste s najnovijim 
kulturnim stečevinama i napretkom sviju Sla- 
vena. Nekoji književni časopisi, tako ,,Blgarska 
zbirka" koju rediguje poznati nam St. Bobčev, 
te ,,Slavjanski glas", koji rediguje njegov brat 
dr. Nik. Bobčev, obojica gorljivi slavenofili, iz- 
dali su posebne spomen-brojeve na uspomenu 
slavenskog kongresa u Sofiji. U tim spomen- 
spisima imade pri'oga od sviju slavenskih naroda 
a od Hrvata su zastupani prigodnim člancima 
Jagić, Tresić i Bučar. 

Medjutim najvažnije djelo, koje je tom 
zgodom izašlo jest ,Slavjanska anto- 
logija", koju je sastavio profesor i pjesnik 
Stilijan Čilingirov u Sofiji." Kako nam sastavljač 
u predgovoru pripovijeda, sakupljeni su u toj 
antologiji tek oni pjesnici i njihovi proizvodi, 
koji su do tada izašli u bugarskoj literaturi u 
prijevodima raznih i ponajboljih bugarskih 
pjesnika. U antologiji imala bi biti zastupana 
savremena i prošla vrednija književnost, a 


* CAABAHCKA AHTOAOTHA, HAPEAMAT CT. 
UuLurupos. Coenma 1910. 89% str. 175. Cijena 
1.50 leva (kruna). 


svakome piscu dodana je kratka biografija. 
Pošto se u antologiji nalazi tek izbor dosadanjih 
bugarskih prijevoda iz raznih slavenskih litera- 
tura, a tek nešto malo je baš ad hoc prevedeno, 
to Slavjanska antologija naravno nije potpuna. 
Napose je srpsko-hrvatski odio nepotpun, koji 
se u indeksu dapače nazivlje samo ,,srpskim'' 
odjeljenjem. To naravno nije u redu makar da 
se je i g. Č. nama kongresistima u Sofiji ispri- 
čavao, da se je to samo tek ,,slučajno" a ne na- 
mjerice dogodilo. To se je naravno nas uz još 
jedan neugodan incidenat za Hrvate vrlo ne- 
ugodno dojmilo, tim više na mjestu, gdje se je 


“radilo upravo grozničavo na tome, da se čitavom 


Svijetu prikaže sveslavenska sloga. 

Uz hrvatsko-srpski odio nalazimo u Anto, 
logiji slovenski, češko-slovački, poljski i ruski 
odio. Kod Srba nalazimo : Dučića, Ilijća, Zmaja- 
Vuka, Lukovića, kralja Nikolu, Radičevića, To- 
mića, Čorovića i Jakšića, od Slovenaca: Aškerca, 
Jenka, Župančića, Kastelca i Prešerna; od 
Čeha: Vrhlickoga, Nerudu, Jablonskoga, Halka, 
Černija i Čeha ; od Slovaka Sladkoviča ; od Po- 
ljaka: Asnika, Konopicku, Kraševskoga, Lenar- 
tovića, Mickijevića i Homlickoga. Od ruskih 
pjesnika zastupano je 38 iz starijeg i novijeg doba, 
sama odlična imena raznih škola i razne dobe. 
Dočim su sve ostale literature razmjerno slabo 
zastupane, ruska je pojezija zastupana po- 
najbolje, i to je i naravno, jer se Bugari bave 
osobito ruskim jezikom i ruskom literaturom, 
koja je danas u Bugarskoj glavnom pomoćnom 
literaturom koli za lijepu toli i za znanstvenu 
književnost. 

Hrvatski odio zastupan je vrlo slabo. Pri, 
kazan je tek Šiško Menčetić s jednom pjesmicom- 
Mihovil Nikolić sa slobodnim prijevodom jedne 
pjesme, te Preradović sa pet omanjih pjesmica. 
Biografski podaci takodjer su silno mršavi. Za 
Nikolića se veli, da je savremeni hrvatski pjesnik, 
a za Menčetića — da je hrvatski pjesnik ! Pre- 
radoviću posvećeno je oko 10 redaka, iz kojih 
se naravno ne može nitko uputiti od kolike je 
za nas cijene i važnosti jedan Preradović. 

Sastavljač antologije morao se je naravno 
pobrinuti, da bude naš odio bar nekako prikazan, 
za što je mogao lako dobiti uputa kod sofijskih 
Hrvata kano i od mnogobrojnih Bugara, koji su 
polazili nauke u Zagrebu. Izgovor da je to tek 
zbirka do tada prevedenih hrvatskih pjesnika 
ne stoji, pošto je toga više na bugarski preve- 
deno, a moglo se je i kod našeg odjela štogod 
bar ad hoc prevesti, kao što je to bilo i kod 
drugih odjela. Na taj način ne će naravno _n jedan 
Bugarin dobiti pojam o hrvatskoj literaturi. 

Tom prilikom namiće nam se jedno pitanje. 
Ne bi li Matica Hrvatska ili Društvo hrvatskih 
književnika izdalo kakovu ,,Slavensku anto- 
logiju", u kojoj bi bila prikazana uz dobar izbor 
pjesama i zgodne biografske podatke cjelokupna 
slavenska poetska literatura. Dr. B. 


Pod Timorom* 


I opet pjesme ! DA, pjesme. Sred ove groz- 
ničave borbe za egzistenciju, koja dnevno ne- 
zasitnim žvaljama proždire mnoge plemenite 
porive i ozbiljno prijeti, da u čovječjoj duši 
utrne osjećaje umjetničkog stvaranja; sred 
ovih sitnih briga, koje čovjeka na sve moguće 
načine sapinju i priječe mu slobodan lijet spram 
višim idealima života, nije nikakovo čudo, da 
kod nas prolaze donekle neopaženi i neshva- 
ćeni oni viši duševni podražaji, koji ključaju 
iz vira intimnih psihičkih senzacija, te u formi 
krilate riječi izbijaju na javu. No i pored svega 
toga, još uvijek kod nas i po ostalom civili- 
zovanom svijetu, poezija živi ne samo, već, 
osobito u ovo posljednje vrijeme, pojavlja se 
obnovljena i optošena novim sjajem, koji od- 
razuje sve intimne trzajeve i beskrajne težnje 
savremenog naraštaja. 


Kod nas naravno donekle je i poezija odraz' 


naših nesredjenih odnošaja. Pjesnik, koji živi 
i diše u tom ambijentu, ne može da se posvema 
otme okolini, koja ga odasvud kruži i koja mu 
je svagdanjim hljebom : njegove misli i osje- 
ćaji, ma koliko bili zaodjenuti u sjajnoj formi, 
odišu gotovo uvijek onim vazduhom sred ko- 
jega su se začeli, nikli, razvili i dogrijali, te 
baš za to ne mogu da se vinu visoko sred ne- 
izmjernog carstva poezije i pjevaju život rri- 
rode, koji cvjeta beskrajnim ljepotama i koji 
odsSijeva nenatkriljivim čarobnim sjajem. Ipak 
sa zadovoljstvom možemo konstatovati, da i 
neki naši pjesnici, koji su se silnim naporom 
eneržije kroz decenije održali na pjesničkom 
mezevu, pod utjecajem evolucije novih vremena, 
stali su ozbiljnije shvaćati duh nove, moderne 
poezije, riješivši se banalnog i  konvencijo- 
nalnog frazerstva. Jedan od takovih je naš 
neutrudljivi radenik na književnom polju: 
Josip Milaković. 

Već iz zbirke pjesama ,,U zatišju“ (1892.) 
opažalo se, da se je Milaković još onda bio počeo 
emancipovati od običnog pjesničkog frazerstva, 
tražeći svoju stalnu i odredjenu stazu. [ ,,Vjetar 


* Josip Milaković: ,,Pod Timo- 
rom“. Pjesme. U Zagrebu 1910. Tisak i na- 
klada Antuna Scholza. Cijena 1 K. 


i talasi“ (1897.) označuje nam jedan korak 
dalje u isticanju njegove pjesničke individual- 
nosti, dok u zbirci ,,Staze i putevi“ (1900.) 
pokazuje nam se Milaković u naponu snage 
svog pjesničkog stvaranja. Onim sastavcima 
zauzeo je dolično mjesto na našem pjesničkom 
Parnasu. Najnovijom zbirkom ,,Pod Timorom", 
posvećenom pjesniku i književniku Adolfu 
Černomu (Janu Rakyti), uredniku ,,Slavenskog 
Prehleda“ i velikom prijatelju Hrvata, do- 
stojno se je održao na mezevu, ne samo, već 
i otkrio nam novih strana svoje pjesničke 
individualnosti. 1 uistinu, dok ostale njegove 
pjesničke zbirke odišu pretežno melanholijom 
i nekim optimističkim shvaćanjem života, ovom 
najnovijom = provejava donekle — pesimističko- 
sarkastična nota, no još uvijek obavita nekom 
tihanom sjetom, koja pjesmi podaje neki oso- 
biti čar i milinu. Takova je i karakteristička 
individualnost našega pjesnika: Srce mu je 
dobro i plemenito, osjeća duboko sve društvene. 
poroke i mane, universalne boli odjekuju du- 
boko u njegovoj duši, ali opeta neki intimni 
glas, reko bi gotovo urodjeni inštinkt, karak- 
teristika slavenske duše uopće, nutka ga na 
samilost spram svijeta i svoje okoline. 

U prvom ciklusu ,,Moje ognjište" povadio 
je pjesnik iz dna svoje duše intimne uspomene 
i dojmove, koji odišu nekom  sladogorkom 
sjetom i karakterišu najbolje dominantnu. notu 
njegove poezije : ,,O sakrij suze !', ,, Kraj rodnog 
praga", ,,O snivaj samo 1", ,,Ja smišljah pjesmu" 
i tako dalje; taj je ciklus zasladio pjesnik sa 
nekoliko sastavaka intimno familijarnog  sa- 
držaja iz ,,Pjesama mojih ptića", u kojem je 
genru Milaković, može se reći, jedini u našoj 
literaturi. 

U drugom pak ciklusu: ,,Na rodjenoj 
grudi" odjekuje pretežno patriotska nota. Nije 
to obično šablonsko frazerstvo iz osamdesetih 
godina, to je jak glas, prožet dubokim i istin- 
skim osjećajima, koji izbijaju na javu i pro- 
govaraju srcu ozbiljnim tonom pjesnika, koji 
duboko osjeća sve nepravde i boli, s kojih trpi 
njegova domaja. Spomenut nam je specijalno 
pjesme ,,Sokolu', ,,Riječ je djedova", ,,Na 
Istmu'', , Jedna kaplja“ jetka ironija savre- 
menih naših odnošaja,. ,Intimna pjesma“ (S. 
S. Kranjčeviru) i krasnu idilsku romanzu: 
,.Na Bledu“. 

Treći ciklus ,,Oltari' posvećen je Gaju, 
Strossmajeru, Jukiću,  Kuhaču,  Vrchlickomu, 
Vrazovoj Ljubici itd., dok u posljednjem : 
»»Slike" javlja se ponovno jetka ironija i karak- 
teristična nota pesimizma spram koje, evolu- 

cijonim putem, kreće Milakovićeva pjesnička 
individualnost, što je i prirodni produkat sa- 
vremenih teških životnih prilika. 

Sve 0 sve dakle, najnovija Milakovićeva 
zbirka pjesama ,,Pod Timorom'? čita se duševnom 
nasladom i užitkom, jer je prožeta dubokim i 
istinskim osjećajima i mislima, koje karakte- 
rišu dobru i jedru poeziju. Stj. I. 


Karita 


Kipar Kefizodot reče jednoga dana svcmu 
Sinu i učeniku Praksitelu : 

— Tvoje su božice i bogovi odviše olim- 
pijski. Kada im budeš znao uliti dušu zemaljsku, 
bit ćeš velik umjetnik. 

Praksitel to upamti, pa iskleše Bakha i 
dade mu dušu pijanca, kipu Here spodobu 
Ksantipe, a Afroditi ureže crte sveizgarajuće 
strasti. 

Kefizodot pogleda te nove radnje i glasno 
se nasmije : 

— 1 ako je čovjek iz blata, ne smije se 
u blatu valjati. Umjetnost se mora kupati u 
ljepoti. 

— U ljepoii ? Gdje da je nadjem? Ta 
je samo na Olimpu. 

— Ne, sinko! Ljepota je na zemlji, i nju 
ćeš naći zdravim očima. 

| Praksitel se spremi na put: ode tražili 
ljepotu. 

Dugo, dugo ju je tražio, a sve badava. 
Žalio je na oca, što ga nije rodio sa zdravim 
očima. Ode proročici u Delfe, da upita Pitiju, 
kako će naći ljepotu. 

Pitija se zaogrnula miomirisnim oblakom, 
te progovara : 

— Svako jutro, kada se radja ružoprsta 
Zora, umivaj sebi oči u jezeru aglajskom. 

Ode tomu jezeru. Prvo jutro dobro ispere 
oči, i ništa drugo ne opazi, nego kako se u da- 
ljini neke žene kupaju. Drugo jutro pridje bliže 
tomu mjestu i već je iz daleka razabirao ruži- 
častu put lijepih djevica. Treće se jutro još 
više približio, u šikaru se sakrio, da ga djev.ce 
ne opaze, pa ih iz bliza motrio. Oči mu zapele 
o onu djevicu, koju je Zora kod poroda cari- 
vala _ osmijehom, liljani joj grudi cjelivali, a 
Sunce joj dalo vedrinu čela i sjaj očiju. 1 us- 
trepta Praksitel. Ovako miloga i dražesnoga 
lika nije još vidio: ovako plemenite crte lica 
ne rese nijednu božicu. 

I doveo je ocu. Kefizodot ju vidje i us- 
klikne : 

— Sinko, našao si ljepotu. Kako joj je ime ? 


—Karita. 

— 1 jest prava Karita ! 

I Praksitel načini njen kip i natkrili svega 
oca... A. Benešić. 


Petar Zoranić 
(A. G. ABfatošu.) 


Hrvatina bašćinca, krune slavne, 
Jazika i versa harvatskoga, glas 
Blažen i slovući biti će, i čas 
Harvata do njega pisni starodavne. 


Dokole planine i doline prem ravne, 
Naše župne bašte baštinit će slas' 
Jabuka u krilu dekle Vile, i stas 
Živući bude harvatskih. Zač davne 


Netlačene staze sada put su naš 
Proz gizdav perivoj. Pastira Marula 
Začinjavca druže, poju svirale 


Milopojke tebi, i gremo k tebi baš 
Naresit cvićem mirisnih te jarula*, 
Ča lipe su ga ruke dek ic birale. 


Augustin Ujević. 


Miho A. Marinković 


Na netom otvorenoj izložbi ,,Medulića'? 
u Zagrebu ističe se medju slikarima, koji su 
nam do sada manje poznati, Miho Marinković. 
Marinković je već izložio u Zagrebu, a poznat 
je donekle s izložbi u Spljetu, Sofiji i Ljub- 
ljani, ali nigdje nije izložio toliko, kao ovaj 
put u Zagrebu. Medju izloženim radnjama 
imade crtež bijelom kredom (Portret 81.), što 
ga bijaše izložio još kao djak monakovske aka- 
demije na izložbi onamošnjega Kunstvereina 
(1905.), kojom je zgodom bilo o njemu govora 
u jednom podlistku ,,Nar. Nov." (,Pismo iz 
Monakova''), a imade i nekoliko radnja iz po- 
Sljednjega vremena. Marinković nam se tako 
na ovoj izložbi prikazuje u svim glavnijim 
crtama svoga tek nekoliko godišnjega rada. 
Kod nas se u slikarstvu veoma mnogo njeguje 
krajolik, portret, marina ,,nature morte", pak 
se stoga jako ugodno doima, ako čovjek naidje 
na kojeg slikara, koji ne teži za tim, da bude 
specialista u krajoliku ili portretu. Medju ove 
očito spada Marinković. Nijesam još vidio ni 
jednoga krajolika od njega. Ja odatle ne bih 
htio zaključiti, da u njega ne ima oka za pri- 
rodu, nego osjećaj sigurnosti u crtanju i želja, 
da priča jakim, kadikad gotovo i prejakim 


* Jerula == ljeha, lej. 

glasom. Evo nekoliko takovih priča: ,,Umiš- 
ljeni bolenik" stisnuo je grčevito rub plahte 
i zuri u vas očajnim pogledom, kao da se boji, 
da ćete ga sad na staviti pod nož i potražiti 
tu njegovu bolest. U licu mu je izražena sva 
strašna bol, od koje pati umišljenost. ,,Ikarus" 
je mladić, što se bijaše popeo veoma visoko i 
oprživši krila, pada u bezdan, noseći u paperju 
krila sitne trunke zvijezdica, o koje bijaše 
strugnuo. Pričica je stara i veoma poznata, ali 
stoga Marinković i ne posvećuje toliko pažnje 
samoj priči, koliko psihološkom momentu, koji 
nastoji izraziti u licu i kretnji Ikarovoj. Na 
krič razvaljena usta i prsti, što se zadriješe u 
vlast te grudi, govore upravo rječito o pat- 
njama toga čovjeka. U ,,Grješnicima" hoće 
da pokaže, kako se krv, što ju je ruka grješ- 
nikova prolila, osvećuje _ na njima samima. 
Slika je u kompoziciji veoma jednostavna, ali 
je od snažnoga dojma. Krv, koja se cijedi iz- 
medju prstiju i s lica tih grješnika, što jauču 
pod težinom svojih grjehova, gotovo je jed- 
naka njihovom kriču. 

Kako se iz ovo nekoliko opisa vidi, Ma. 
rinković je u kompoziciji sklon simbolici i snažnim 
dramatskim momentima. Ne priča tihe, san- 
ljive priče, koje čovjeku godi slušati, nego se 
nekud buni, kriči i razmahuje. Kadikad je to 
i malo forsirano, 
neugodno. Imade mnogo umjetnika, koji su u 
prvim godinama svojega rada bili  bundža, 
pa kada ih je to minulo, našli su svoj pravi put 
i stvarali djela staložena i mirna. Marinković 
je većinu svojih radnja zamislio i izveo u Miin- 
chenu, gdje je i proboravio gotovo cijelo vri- 
jeme svojih studija. U Miinchenu je čovjek iz- 
vrgnut tolikim utjecajima, da zapravo i nije 
čudo, ako podlegne jačemu od sebe. 

Marinković stoga ipak nije postao puki 
pričalac kao slikar. Koliko sam predmet, to- 
liko ga zanima kod radnje i čisto slikarski mo- 
menat. Prema naravi predmeta, koji obradjuje, 
uporabljuje i boje. Nigda to nijesu južnjačke 
vedre, prozirne i jasne boje, nego prigušene, 
većinom mrke i njima srodne, tmaste i mutne. 
», Veseli triton“ nije po svojim bojama ni malo 
veseo. Jednako mu nije ni ,,Čežnja' slatka i 
umilna, nego je to čeznja strasna, jaka čeljadeta, 
prikazana sočnim, snažnim bojama. I kad slika 
»»Bolesnicu"', koja poput još nekih njegovih 
radnja sjeća na neke poznate radnje, Marin- 
koviću kao da nije glavno, da probudi u nama 
sućut, nego više teške kobne slutnje o neiz- 
bježivoj smrti. U večini Marinkovićevih radnja 
imade toliko zgusnute, zdrave krvi, da se on 


ali se za to ipak _ ne doima. 


može umišljenoj bolesti samo gorko narugati, 
a od prave zgroziti se, kako se zgraža zdrav 
čovjek od bolesti. 

U Marinkovića dakle imade dovoljno uvjeta, 
da se razvije u samostalna slikara, budući da 
je sebi već prisvojio vještinu i sigurnost u crtanju, 
tek treba, da se otrese nekih uzora, medju ko- 
jima je u prvom redu majstor Stuck. Oboža- 
vanje Marinkovićevo ovakovih majstora, koji 
su Slavenima, a napose nama južnima tako 
daleki, smeta mu, da progovori svojim glasom. 
Kad Marinković nadje svoje boje, kada počne 
prikazivati načinom i osjećajem, koji nadje u 
dnu svoje duše, onda će moći računati na pravi 
uspjeh. Marinković je u potonje vrijeme boravio 
u rodnom kraju, gdje je medju ostalim izradio 
i jedan autoportret, u kojem se već vidi drugo, 
novo shvaćanje. Ne vrati li se u Miinchen, nego 
podje u Italiju i Paris, kao što i _ namjerava 
pa ondje proboravi dulje vremena, donijet će 
nam jamačno novih radnja, koje će se od do- 
sadašnjih njegovih posvema razlikovati. Moguće 
će biti u manjoj mjeri ,,interesantne"', ,,efektne", 
,originalne'', ali tim više domaće i nama blize 
i drage. 

* 

Marinković je rodjen u Komiži na otoku 
Visu. Započeo je učiti na bečkoj ,,Graphische 
Lehr- und Versuchsanstalt", a onda je primljen 
na miinchenskoj akademiji u školu Karla Rauppa. 
Poslije je prešao u MAarrovu školu. Nakon pet 
semestara ostavio je akademiju, ali je i dalje 
ostao u Miinchenu. Od većih radnja valja za- 
bilježiti već spomenute ,,[kara", ,,Umišljenog 
bolesnika",  ,,Grješnike", ,,Veselog  tritona", 
,,Bolesnicu'', zatim  ,,Bijes", ,,Dramu'", ,,Sa- 
moću", ,Ave Marija, ,,Furiju", ,,Smijeh", 
»Bol', ,, Na dnu života" i više autoportreta i 
studija za ,,Lucifera". Osim u našim, bilo je o 
njemu govora i u nekim njemačkim (min- 
chenskim i drugim) novinama i listovima (Erd- 
geist), zatim u talijanskim, češkim, bugarskim, 
srpskim i slovenačkim listovima prigodom ize 
ložbi u Minchenu, Trstu, Spljetu, Ljubljani i 
Sofiji. A.M. 


Naše ,biblioleke" 


U Hrvatskoj izlazi ili je barem do ne- 
davna izlazilo, kojih dvanaest što većih što 
manjih biblioteka. Moguće, da će ovaj broj odu- 
ševiti kojeg našeg megalomana, pa će stati tra- 
bunjati o našoj kulturnoj snazi, ako je i sam na- 
kladnik koje biblioteke, sigurno će tvrditi, da smo 
po njemu dostigli kulturno prve narode Evrope. 

Najprije se opaža, da nakladnik niti jedne od 
ovih biblioteka" nije knjižar od zanata, ili 
koje naše nakladničko društvo, koje bi svojim 
kapitalom moglo zagarantovati opstanak i uspjeh 
takve institucije. Sve to kojekakovi literatići, 
djaci i konačno ljudi, koji se slučajno domogoše 
desetak kruna i ne znajući ih pametnije potrošiti, 
pokrenuše biblioteku. Vidimo, da uz-bijesnu po- 
šast grafomaniju u Hrvatskoj divno  harači 
pošast nakladjivanja i izdavanja knjiga. 

Medjutim stvar nije tako nevina, kao što iz- 
gleda. Time se kvari posao sposobnijim nakladni- 
cima, uništuju bolje knjige i izdanja. Konačno 
ne ćemo nikada uspjeti, da našu publiku naučimo 
razlikovati dobre knjige od loših i da se na račun 
reklame i patriotizma ne troše novci na koje- 
kakve biblioteke. 

U Hrvatskoj se u svako doba može naći no- 
vaca i pomoći za ma kakovu glupost. U našim 
lošim kulturnim prilikama, svaka budala može 
opaziti toliko potreba, ali ujedno drži, da im je 
već time i doskočila. Pri tom će naći odmah i 
potporu naših novina, jer se kod nas općenito drži, 
da se potreba dobrih instutucija, može nadoknaditi 
osnivanjem nevaljalih. 1 dok se primjerice kod 
Srba savjesno kontrolira svaki prijevod, kod nas 
nema apsolutno nikakove kontrole, kao što ne- 
ma nikakove kritike. Kritikuju se samo knjige 
političkih protivnika poznatim načinom. Izadje 
li nova knjiga, napisat će se o njoj, ne pročitavši 
je dakako, stari, u našim novinama obični tekst, 
za koji bi se mogle načiniti tiskanice, s praznim 
prostorom za ime autora i knjige. Od prilike 
ovako: 

— Netom je izašla našeg (uvaženog, 
* dičnog !) autora, kn ,iga pod naslovom... Stra- 
nica ima... nakladom... Kržimo, da će ovo 
izdanje svi prijate'ji lijepe knjige poduprijeti. 

Ili ako se ,,kritičaru" ne da ni to napisati, on 
će, što je najednostavnije, zamoliti autora, da sam 
napiše kritiku, a novine će ju, dakako, da bude 
manje posla uvrstiti. 1 tako je postalo narodnim 
običajem, da izdavači naših biblioteka pišu u sve 
novine ,,ocjene" i barnumske reklame za svoja 
izdanja. Osobito se pri tom odlikuje izdavač 
zagrebačke ,,Humoristične biblioteke", koja nema 
ništa humorističnog — osim nakladnika i ured- 
nika. 

Tako je kod naših novina, a slično i kod lite- 
rarnih_istova. Tu kritike o svim mogućim knji- 
gama piše po volji autora (jer _ne valja se nikom 
zamjeriti) obično jedan čovjek, koji sigurno nema 
dosta slova u svom imenu, za najrazličnije li- 
terarne ,,šifre". | -ta nesavjesna kritika učinila 
je, da u Hrvartskoj može biti literata, koji ne 

znaju hrvatski, a prevodilaca, koji uopće ne 
poznaju ni jednoga jezika. 

Ja sam uvjeren, da bi se kod nas mogla 
izdati pod imenom kojeg glasovitog stranog au- 
tora stvar, koja nije njegova, što više mogli bi 
se izdavati originali, kao glasoviti prijevodi. 
I to bi onda naši listovi preporučali. Zato, jer se 
u Hrvatskoj općenito opaža potreba dobrih prije- 
voda i prijevodnih biblioteka! 

Što je najinteresantnije, jedino srpski listovi 
vrše kontrolu nad našim prijevodima. Pa za to 
bi bilo dobro, — da naši listovi — kad već ne će 
ma s kojega razloga sami kritikovati naša iz- 
danja, — preštampavaju kritike srpskih listova. 

S. 


Smrt Majke Jugovića 


Pod naslovom ,,Serbska matka-Spartanka" 
napisao je poljski naš prijatelj Tad. Stan. Gra- 
bowski u ,,Swiatu Slovianskem'"' (1910., str. 151. 
sl) odulju raspravu. U ovoj raspravi analizira 
sadržinu drame, te je ocijenjuje, i to veoma 
povoljno. Uporedjuje Vojnovićevu Majku Jugo 
vića sa Ibsenovom Jordis (Haermaendene pa 
Helgeland), a kaže, da je ,,Majka Jugovića" 
stoputa čišća, jasnija, u svojem tragizmu i pa- 
tosu prostija i jednostavnija, ukratko klasičnija. 
Djelo Vojnovićevo mu je djelo posve lirično, a 
ujedno jedan veliki simbol. Dr. Fr. Ilešić. 


Jedan prilog Problemu Volje 
(Svršetak.) 


Prelazeći na  pretresanje determinističkih 
argumenata iz kauzaliteta i statistike, Petro- 
nijević navodi dvije forme u kojima determi. 
niste iznose tvrdnje protiv slobodne volje na os- 
novu sveopćeg zakona uzročnosti, i te su induk- 
tivna_ i  deduktivna. Induktivni argumenat 
glasi u osnovi ovako : Važeći za sve pojave u pri- 
rodi, koja obuhvata cijelu egzistenciju, zakon 
uzročnosti važi nužno i za pojave svijesti, koja 
je u toj egzistenciji uključena. Pogrješka je u 
drugoj premisi po kojoj su pojave svijesti uklju- 
čene u prirodnim pojavama i po kojoj je cjelo- 
kupna realnost uniformna. Jer se pustila iz vida 
beskrajna razlika izmedju  Svijesnoga i Ne- 
svijesnoga, izmedju Duha i Prirode, a kad se 
uvidi ta razlika, koja je eklatantna, odmah se 
uvidja da ono što važi za Nesvijesno ne mora 
važiti za Svijesno i da zakon uzročnosti u pri- 
rodi ne mora važiti i u duhu. Deduktivan dokaz 
je ovakav: Nesumnjivo je, da sve što zami- 
šljamo da postoji mora imati dovoljnog razloga, 

zašto tako postoji, a ne drukčije. Prema tome 
mi moramo i svakoj promjeni, koja se dešav. 
tražiti razlog, koji čini da se ona dešava, a taj 
razlog može biti očevidno samo u drugoj jednoj 
promjeni koja joj prethodi. Iz toga izlazi, da se 
promjena, kojoj ne prethodi kao razlog nikakva 
druga promjena, ne da zamisliti. Bez uzročnih 
promjena dakle nema, sloboda volje ne postoji. 
Samo na prvi mah ovaj dokaz izgleda tačan. 
U stvari, on je netačan. Jer nije istina da razlog 
nečega mora biti izvan njega; on može biti i 
u njemu, i onda je imanentan razlog, samo- 
razlog. Kao u Logici i Matematici, nužno je 


i ovdje priznati samorazloge, promjene koje | 


potiču same od sebe, koje su sebi uzrok. I te 
promjene, te samorazložne, spontane promjene 
moguće su samo u svijetu, dok se spontana ne- 
svjesna promjena ne da ni zamisliti. Objekcija 
deterministička da je spontana promjena ne- 
moguća zato, što bi značila apsurdum koji nije 
moguć zbog principa identiteta: značila bi po. 
stanak nečega iz ničega, značila bi apsolutnu 
promjenu iz nebića u biće, a to je nemoguće. 
Medjutim ova orgumentacija vrijedi samo za 
apsolutnu promjenu, o kojoj nije ni govor, ali 
za relativnu promjenu ona je beropasna. U 
slučaju relativne promjene, promjena ne 
izaziva samu sebe, nego biće, 
koje je kao takovo nešto stalno 
i nepromjenjivo, nešto što ne 
postaje iz ničesa i_ što ne pre- 
lazi u ništa, izaziva promjenu 
u sebi i na sebi i tako promjena 
počinje sama od sebe u toliko 
u koliko je biće samo od sebe 
otpočelo, jerono nije primorano 
nikakvom prethodnom promjenom 
da jeizazove. Spontana promjena moguća 
je samo kao relativna promjena, i kao promjena 
na jednom biću koje je kao biće apsolutno stalno, 
i koje je sposobno da je spontano izazove. Tako 
postanak jedne spontane promjene nije postanak 
iz ničega, nego postanak iz nečega što postoji, 
što se samo pretvara iz jednog nešto u drugo 
nešto, ili što prelazi s jednog mjesta na drugo. 
I pošto je svijesno biće ono od koga zavisi spon- 
tana svijesna promjena, pošto je ona bez njega 
nemoguća, to je svijesno biće i odgovorno 
za njeno javljanje. Tako, dakle, dokaz determi- 
nistički na osnovu zakona uzročnosti nije pri- 
Siljavajući, ni u induktivnoj ni deduktivnoj 
formi. S tim zakonom uzročnosti vezan je zakon 
konservacije materije i energije, te se ni apso- 
lutna tačnost toga zakona ne može priznati u od- 
nosu prema spontanim promjenama na svijesnim 


bićima. Doduše, smanjenje vrijednosti toga za- 
kona je minimalno, ali je beskrajno značajna 
istina ljudske slobodne voije koja uvjetuje to 
umanjenje. U pitanju moralne statistike Pe- 
tronijević je vanredno srećno našao bolno mje to 
te statistike. | ako je, naime, istina da je broj 
radjanja, umiranja, brakova, zločina itd. skoro 
iz godine u godinu jednak, ili čini pravilne va- 
rijacije, pa je tim neobično zgodan da ga de- 
terministe uzmu za moćni i ubistveni argu- 
menat protiv slobodne volje, ipak on u stvari ne 
govori protiv same eksistencije slobode kao 
takove. On govori jedino to da ljudi, i 
ako imaju slobodnu volju ipak 
čine odnje veomamalu upotrebu, 
pa je statistika tako moguća kao da te volje 
i nema, kao da je ljudski život skroz na skroz 
determiniran kao život prirodni. Iz fakata mo- 
ralne statistike može se izvesti samo istina 
da je domen s'obodne volje minimalan, ai ni- 
kako se ne može izvesti tvrdnja da te volje 
uopće i nema. 

Slobodne volje dakle, ima premda je njen 
domen malen. Pa i koliko je malen, ni u njemu 
sloboda nije bez granica i nije apsolutna. Ako 
se pod slobodom volje razumije sposobnost 
subjekta da izvede spontanu promjenu svijesnog 
sadržaja, onda je u tom smislu sloboda doista 
apsolutna, ali samo u neposrednom momentu 
promjene, i kad je ta promjena kao promjena 
moguća bez obzira na to je li ona spontana ili 
nije. Ali voljni akti ne zavise samo od subjekta 
koji je sposoban da izvodi spontane promjene. 
Jer ti akti su promjene koje svijesni subjekt 
izvodi na svijesnom sadržaju, promjene koje 
ne zavise samo od svijesnog subjekta, od onog 
čistog formalnog za koje se osjeća cijelo i ne- 
djeljivo u svima svojim mnogostrukim svijesnim 
sadržajima, nego zavise i od samog svijesnog 
sadržaja. Naš svijesni sadržaj naime, i ako je 
Svijesni sadržaj našeg subjekta, zavisi u svojoj 
egzistenciji i od stvari spoljnjeg svijeta. Jer i 
spoljnji svijet može u tom sv jesnom sadržaju 
isto tako izazvati sa svoje strane promjene, 
kao što svijesni subjekt sa svoje strane, svojom 
slobodnom voljom, može izazvati u njemu pro- 
mjene. Tako svijesni subjekt nije svemožan u 
izvodjenju promjena, i njegova slobodna volja 
ograničena je po samoj prirodi svijesnog sadržaja, 
po njegovoj zavisnosti od spoljnjeg svijeta. 
Ograničenost slobodne volje ne znači ograničenost 
samog spontanog voljnog akta kao takovog 
nego samo ograničenost oblasti svijesnog sa. 
držaja, u kome se takvi akti mogu od strane 
svijesnog subjekta proizvesti. Oblast slobode 

ljudske ne može se ipak time uništiti, ali se 
izvijesno može sužavati i proširivati. A to mi- 
jenjanje domena slobode može se dešavati 
zbog prirodnih, socijalnih, uzgojnih i t. d. pri- 
lika u kojima se razvija čovjek. 

Pošto se izmiče prostor odredjen za ovaj 
prikaz dubokoumne knjige Petronijevićeve kojoj 
uz bok može kod nas stati knjiga našeg filo- 
zofa Petrića, koja radi o istom predmetu i sa 
kongenijalnom dubinom uma, mi ćemo završiti 
i ne prikazujući dijelove knjige koji rade o mo- 
ralnoj i krivičnoj odgovornosti, jedno zbog 
suvišne stručnosti koja interesuje pravnika, 
a drugo zbog toga što je dio o moralnoj 'od- 
govornosti praktična —konsekvencija teorijski 
nadjenih rezu tata. Naša iteratura o ovom 
prob'emu koja je zahva'na i Kujundžiću i Tre- 
siću po jednu knjigu, povećana je ovom knjigom 
koja je najnovija u tom redu a i najbolja po 
svom kvalitetu. Ona nas ispunjuje naj jepšim 
nadama u mis'i'ački budući rad g. Petronijevića, 
Cijenjenog i već čuvenog u stranom naučnom 
svijetu, i mi čestitajući srpsko-hrvatskoj naučnoj 
literaturi na ovoj dragocjenoj tekovini, preporu- 
čujemo interesentima srdačno da knjigu čitaju, 
ičitaju,idaje—kupe. Dr. M. S—r. 


Kurioziteti 


Ivana J. Milovića zacijelo poznate. TA to 
je slavan čovjek. Njegov se pradjed Stjepan 
Milović kojih trideset godina prije bitke ko- 
sovske iselio iz Beograda u Dalmaciju i — 
oženio se. Vjerojatno je, da su se njegovi sta- 
riji borili na Kosovu, a stalno je, da su bili i 
oženjeni. Za vrijeme duždeva mletačkih ro- 
djaci autorovi Maro i Ivan Milović zapovijedaju 
duždevim galijama. Ivan se osobito hrabro 
ponio u bici pod Kandijom, te pobijedio Turke. 
U pogibelji se zavjetovao Gospi od Milosrija, 
te njezinoj crkvi poslao iz Mletaka zlatno- 
srebrni kalež, ogromnu srebrnu svijeću, topovsku 
kuglju i cijelu misničku opravu. To je sve još 
i danas u crkvi Gospinoj u G. Vrućici. (Pisac 
ističe, da ta crkva ima danas milozvučna zvona, 
lijevana u Spljetu u J. Cakrova). Ivo i Maro Mi- 
lović su umrli — kao neženje. Djed Velimir (valjda 
Milović) čitao je gatalicu-knjigu ,,Hipparchus Par- 
nassus'' i po repači prorekao kosovsku bitku. 

Bit će i drugih slavnih djela i ljudi u toj 
porodici, ali tko da ih nabraja. Posljednji, koga 
mi znamo, jest Ivan J. Milović, koji svake go- 
dine _ napiše ili skiti knjigu pjesama. 

Milović piše narodne pjesme i umjetne pjesme. 
Njemu se svidjaju jedne i druge, meni nijedne. 

Interesantni su većinom predgovori, najintere- 
santniji onaj ,,Vilinskim dvorima". Tu ima 
raznih mudrih riječi, savjeta i drugo koje ta. 
Govori se o problemu apokalizma, o racionalnom 
obradjivanju polja, o Turgenjevu, Voltairu i 
milijunašici Katty Green, koja sama obavlja 
kućne poslove itd. itd. 

U samoj pjesmi pripovijeda pjesnik, kako 
su Milan i Mihajlo (njemački bi bilo Max und 
Moritz) došli u vilinske dvore i vidjeli ,,kra- 
ljestvo obadva svijeta''. Bože, šta je sve tamo 
bilo: i kos crnani s bradom modrokosom, i 
vila Ikonija, čitav klub grčkih božica, kostur, 
što je držao srp, a taj 

— srp bje strašljiv, ko i kostur strašljiv. 
Zatim je tamo jedna vila 


— bješe sjela na svoje prestolje 
a dvi druge na nogam stajahu 
jedna s desne, druga s Vjeve strane. 


Knjiga je puna fantazije i misterioznosti. 
Često se čovjek sjeti Dantove ,,Komedije", ili 
čitajući Božansku Komediju, sjeti se čovjek 
Milovićevih ,,Vilinskih dvora". 


Znamenita Ljubav je znatno bliža 
dubrovačkim piscima i po stihu i po jeziku. 
Pripovijeda, kako se Gojislav Dučić iz Niša 
zaručio sa Zorkom Radićevom u Sofiji, pa je 
onamo često dolazio iz Niša, ali ga jedanput 
uhvatiše hajduci, a Zorka ga, obukav se u fratra, 
spasla. Palo mi je na um: nije li Gundulić, pi- 
šući svog Osmana, čitao ,,Znamenitu ljubav". 
Tko zna ?! 

Predamnom su još 2 knjige Milovićeve pod 
naslovom ,,Naše narodne pjesme“. U uvodu 
veli pisac: 

— Pjevajući ove pjesme, nijesam  zabo- 
ravio na Kraljević Marka, Miloš Obilića itd. 
ne ostade mi ni sam car Lazar i drugo sve što 
je narodno i sveto, utisnuo sam u pjesmu, ono- 
liko, koliko su iste podnijeti mogle !! 

Ove su pjesme samo loša imitacija na- 
rodnih pjesama bez prave poezije i bez prave 
svrhe, surogat kao Kneipova kava. 

Gospodin je Milović, kako čitam, osim ove 
četiri knjige, otrag nekoliko vremena spjevao 
i turio u svijet ,,Herakliju"', on kani i dalje 
pjevati i turati u svijet — e, šta ćemo. Neka 
tura, tko mu može braniti ? ! 

A ne bi li bilo možda bolje, da ih čita negdje 
u samoći svom pjevidrugu Radovanu Brda. 
riću, koji će ope_ njemu uzvratiti svojom Jekom! 

U dosta ukusnu knjižicu sabrao je taj Ra. 
dovan — Brdarić (pseudonim ?) svoje stihove. 
U njega su neke osobitosti, po kojima se raz- 


likuje od svih naših pjesnika i stihotvoraca. 
On piše akademskim pravopisom i u pjesmama 
često spominje kenjca. Puškin voli Kavkaz, 
Lermontov oblake i breze, Magjer izraz ,,šu- 
šukanje“, Heine slavuja, Petofi rodu, a Br- 
darić — kenjca, (magarca, osla, equs5 asinus). 
Pjesme je Brdarić podijelio u  Djačke, 
Mješaniju i Domišljarke. Duhovitosti ima svadje, 
ali najduhovitije su Domišljarke. Iz djačkih bi 
spomenuo lijepu  zubarsku kiticu: 


Stoga srce ukloni se sv'jeta 

Jer je teže prelomljenu zubu 

Komu svaka slatka hrana smeta, 

Neg na zemlji povaljenu dubu. (str. 20.) 

U ,,Mješaniji' ima mnogo mudrih izreka, 
na primjer : 

— Što se s zdravim umom kosi 

Za nas nije: nek se nosi 

Ti slobodno na to — pljuni!... (str. 27.) 


ili posve originalno : 


— Tko visoko nos svoj diže, 
Valja da ga spusti niže. (str. 31.) 
ili : 
— I tako ljudi nemaju sreće : 
Svedjer ih dere nekakav djavo (str. 49.) 


Zar to nije ljepše, nego Preradovićevo : 
Ljudskom srcu itd. itd. 
ili zar možda nije lijepo ovo: 


— Jer dok nam budu skvrčati crjeva, 
Uv'jek će nam novci stvarati Judu, 
I uvijek će kenjci revati više, 


Nego li — ljudi pjevati budu... (str. 49.) 


Tko voli strahote, neka čita Ples vukodlaka. 

Saint-Sačnsov ,,Danse macabre" jest pun 
užasa i strave, ali pjesma Ples vukodlaka je 
strašnija, ona je upravo — grozna. Pjesnikova 
je mašta zaista vatrena, neobuzdana, a koji 
put se i ,,zritava“. Ta i sam Brdarić veli: 


— O mašto moja vatrena 
Što razbor meni tučeš ! ? (str. 132.) 


Bojim se, da mu ga ne utuče. 
»Domišljarke' su duhovitost kategzohen. 
U njima je i ova krasna definicija lirike : 
— Lirika je odjek srca: 
Srce može željet svašta, 
O svačemu pjevat mašta 
Kad se živo uskoprca. (str. 144.) 
Ima i drugih ljepota. Nekomu ,,Danjem 
angjelu'" pjeva Brdarić : 
— Kad težaka čuješ gadna, 
Gdje susjedu ženu psuje, 
Ti se odmah smutiš jadna 
I dodje ti da se bljuje!... 


— Poljubi li drugu plavu 
Čoban, kada uz put pase, 
Ti okreneš odmah glavu, 
I rečeš mu, da je — prase !... (str. 35) 

Zar ne, lijepo ? ! 

Ima tako ukusnih mjesta i više, na pr. u 
,,Praznoj nadi", gdje se gazda boji, da mu kenjac, 
koji se prežderao, ne drekne. On veli ženi, da bi 
manje štete bilo, kad bi ona umrla, jer bi dobio i 
drugu mukte, a magarca bi morao kupiti. (str. 38.) 

Vanredno je ukusna pjesma ,,Primjerak slo- 
bodne volje", koja pripovijeda o profesoru Juri 
» njegovoj ženi, kako radja. Ponoviti se ne da. 

Ima i stihova, koji su krasni sami po sebi, 
na primjer: 

Mekšajuć srce ko svjetiljka loj (str. 95.) 

ili muzikalni stih : 

Svak za zube od stra jezik vrže (str. 32.) 

ili : 

A zatim s užason zinuše... joj — 

Gospode, daruj vječni im pokoj ! (str. 94.) 

Misteriozno zvuči: 

— Tad brš'jana čuješ huk 
Pa iz njega s'eti ćuk (str. 144.) 

Ima lijepih i osobitih srokova, na pr.: ne 
boj — To'stoj, Juru — puru, tundra — mudra. 

Brdarić znade i dobro hrvatski, na pr.:' 
uzesti, prenu se od sana, natakam. 

Iskreno mi se svidjelo nekoliko kitica bez 
riječi, t. j. kitice samih točkica. To su najljepši 
Stihovi u knjizi (na pr. str. 115.) 

I kad sam htio, da svršim o Brdariću, 
zapeo sam opet o stihove : 


— Pjesme svak čas šalju blese 
I zelene misli svoje 
Pravi pjesnik njih ne trese 
I prije je on ne poje, 
Neg ko zreo plod na gori 
Sama padne, kad dozori (str. 144.) 


Da, da, ali i gnjile jabuke same padaju. Ili je 
mladi poletarac Brdarić prerano tresao drvo svoje 
pameti ? Mimogred spominjem, da sam kod citata 
označio stranicu knjige, jer mi inače možda ne bi 
vjerovali, da su takovi stihovi zaista štampani. 

Ima pjesnika, koji samo u prozi pjevaju. 
Takav je Aleksander pl. Ceraj Cerić. Izdao je 
dosad samo jednu knjigu skica pod naslovom : 
»žŽivot i ljubav". Čini mi se, da su sve već bile 
štampane u ,,Novostima". Knjižica je malena 
(kao muška pest), ima u njoj samo par skica, 
ali mnogo sadržaja. Autor je gotovo sve svoje 
junake i junakinje poubijao, sedam skica, 1 
deset mrtvih. Tako je u ,,Kobnoj noći" ustrije'io 
muž Amerikanac svoju nevjernu ženu, iz'e- 

mavši uz put dragoga, koji je od batina ili od 
žalosti umro. Konačno je krvožedni Kv.... 
proburazio noženi_ srce svojoj nevjemoj Adi, 
a i njezinom draganu Ćirilu. To se dogodilo, 
kad se to dvoje fijakerom vozilo sa plesa u 
Streljani. Je li fijaker ostao živ, ne znam. 
Ceraj Cerić je srodna duša — Franje Jar- 
meka. m. d. 


Nove knjige 


Kod nas se nekoje grane književnosti go- 
tovo nikako ne njeguju. Tako ne imamo nego 
samo nekoliko knjiga putopisa. A ipak se kod 
nas napisalo dosta putopisa, a imađemo i vještih 
pisaca te struke. Spominjem samo nekoje puto- 
pise M. Šenoe, A. G. Matoša, Polić. Kamova 
i još nekih. Urednik virjanskih ,,Hrvaiskih 
Novina"'* nije putopisac po zanatu i njegove 
putopisne sličice, što ih je izdao u knjižici ,,Crtice 
i putopisne crtice" ne mogu se mjeriti s puto- 
pisima, što sam ih malo prije spomenuo. To 
su nekoje pribilježene uspomene s puta u Lju- 
bljanu prigodom sastanka slavenskih novinara 
i onda uspomene s puta u Srbiju. Obadvije 
ove putopisne sličice pisane su na način novinskih 
izvještaja, pak su i odštampane prvi put u no- 
vinama, što ih Ljubić izdaje već vi e godina 
u Virju. Imajući pred očima publiku, koja čita 
njegove novine, pisao je Ljubić svoje puto- 
pisne sličice onako, kako je nužno, da ugodi 
ukusu svojih abonenata. To isto vrijedi i o cr- 
ticama, što ih je u toj istoj knjižici pribrao. 
U njima su s nekoliko redaka prikazane razli- 
čite zgode i uspomene iz političkoga i društve- 
noga života autorovog, ispričane onako, kako 
se priča za dugih jesenskih večeri. Ljubić je 
sve radnje preštampao iz svojih novina. Bilo bi 
moguće bolje, da je samo nekoje dao ponovno od- 
štampati u kojem pučkom koledaru. Tako bi pri- 
mjerice crtica ,,Vapci...' pristala posvema u 
»,Danicu“. Autor u njoj priča o nekom slje- 
paru, koji je prevario seljaka da znade praviti 
novce i izmamio od njega stotinjarku, da mu 
bude ,,muštra", kad bude krivotvorio druge. 
Sljepar dašto pobjegne, a seljak ostade bez 
stotinjarke. U koji pučki koledar mogla bi ući 
i obadva putopisa. Ljubić u predgovoru javlja 
da će ,,i sve ostale svoje slične crtice“ izdati 
ovako u zasebnoj knjižici, ako mu ova knjižica 
naidje na priznanje i odziv. Bilo bi, kako već 
spomenuh, uputnije, da probere one, koje mogu 
poslužiti kao poučne (poput ,Vapca..."), 
pa da ih pošalje koledarima pučkim. —vt— 


* Peroslav Ljubić. 

— Odbor D. H. K. zaključio je na svojoj 
Sjednici od 31. pr. mj. poduzeti akciju, da se 
smrtni ostanci hrvatskog pjesnika Lava Vu- 
kelića, koji počivaju na seoskom groblju u Sv. 
Križu Začretju, prenesu u začasni grob u Zagrebu. 

— Budući da je dozvola za sabiranje pri- 
nosa za spomenik Silviju Strahimiru Kranjče- 
viću istom sada prispjela, to će odbor zamoliti 
brojne štovalelje pokojnikovog pjesničkog rada, da 
u krugu svojih znanaca i prijatelja preuzmu sabi- 
ranje prinosa za spomenik na njegov grob. Ovim 
putem moli, da mu se jave oni, koji slučajno ne bi 
primili poziva, da im se uzmognu poslati sabirni 
arci. — ,Cyklus hrvatskih pripovje- 
dača" sastavljen od slijedećih knjiga: 1. Dinko 
Šimunović ,,Mrkodol'; 2. M. Nehajev ,,Bijeg" 
(roman); 3. J. Turić ,,Igra životom"; 4. J. Ko- 
zarac ,,Male pripovijesti", 5. Ante Kovačić 
»Izabrane pripovijesti" (s uvodom A. G. Ma- 
toša); 6. B. Livadić ,,Novele" (s ilustracijama 
T. Krizmana), može se dobiti za popusnu cijenu 
od devet kruna. Uprava D. H. K. moli 
abonente ,Savremenika", da mu 
svaki nadje barem jednoga abo- 
nenta zataj cyklus medju svojim 
znancima i prijateljima. Onomu 
tko nadje pet kupaca toga cyklusa, koji pošalju 
novac upravi D. H. K. (Bregovita 3.) na jednom 
ili u dva obroka (do konca ove godine), dati će 
društvo na dar jednu knjigu (koju god on sam 
odabere od ovdje navedenih) i osim toga po jednu 
četvrt ,,Savremenika'' godine 1906., 1907., 1908. i 
1909. — Nastupom zimskih večeri sastajati će 
se svakog tjedna, u ponedjeljak, poslije 6 sati 
članovi društva i književnici na domjenke u 
prostorijama društva hrvatskih književnika (Bre- 
govita 3.). Gosti uvedeni po članovima dobro 
došli. — U posljednje vrijeme pristupili su D. 
H. K. kao redoviti članovi: Andro Kovačević, 
Stjepan Parmačević, prof. Ivan Krmpotić. 

SAVREMENIH 


MJESEČNIH DRUŠTVA HRV. HNJIŽEVNIKA 


DR. VINKO LOZOVINA: UCCELLINIJEV PRIJEVOD DAN- 
TEOVE KOMEDIJE 






Najavljen koncem prošle godine, izišao je prije par mjeseci ovaj prvi prijevod 
na hrvatskom cjelovitog Danteova eposa, a pečatala ga bokeška štamparija u 
Kotoru, nakladom biskupskog sjemeništa Lavova. Natpis mu je: Dante Alighieri 
Divna gluma, preveo i protumačio F. T. Na drugoj strani nosi posvetu : Slozi i 
ljubavi Hrvata i Srba, jednokrvne istojezične braće. Knjiga je u formatu velike 
osmine, opseže u sve 594 stranice, a sadrži: Uvod (Dvije riječi štiocu, Crtice iz 
Danteova životopisa, Dante kao pjesnik i književnik), prijevod same Komedije 
s tumačenjima u dnu svake stranice, errata corrige i indeks imena. Do- 
data su prijevodu tri topografska crteža, po jedan za svaku Kantiku : prvi pred- 
Stavlja prosjek Danteova Pakla, drugi Očistilište, a treći Raj u općoj slici ,,Divne 
Glume“. | 

Odavna se je kod nas čulo, a katkada spominjalo i u novinama, da sadašnji 
kotorski biskup Uccellini, komu se stariji zvahu hrvatskim imenom Tice, ima 
prevedenu Danteovu Kome di ju u cijelosti, i kako je tim poslom bio zabavljen 
dvaestak godina. Sada je evo to tako dugo očekivano djelo pred nama, a možda 
bismo ga i nadalje očekivali, da nije bilo, kako sam tvrdi u predgovoru, jedne 
»Vanjske okolnosti“, bez koje ,ovaki kakav je, ovi rad ne bi bio vidio svijetla“. . 
Prevodilac je bez sumnje tu okolnost našao u Matičinu izdanju Pakla, što ga 
je preveo profesor Kršnjavi. 

Da je kotorski, biskup išao u svom prevadjanju za istim ciljem kao i zagre- 
bački profesor, ovaj bi se prikaz mogao ograničiti na kratku uporedbu dvaju pri- 
jevoda, i ako je od Kršnjavoga objelodanjen samo prvi dio. Ali ovaka uporedba, 
koja bi ujedno izrekla i sud o razmjeru uspjelosti jednoga i drugog prevodioca, 
nema ovdje pravoga oslona. Dok prof. Kršnjavi prevodi u prozi i svoja objašnjenja 
udešava u uvodima k pojedinom pjevanju kao suvislo štivo, u kontinuitetu sa 
samom pjesmom, dotle Uccellini ostaje vjeran metru izvornika (samo što zamje- 
njuje talijanski jedanaesterac našim desetercem), prilaže tumačenje, kakvo čitamo 
u tolikim izdanjima Kome di j e na samom talijanskom jeziku i u svemu postupa 
tako, kao da mu nije u glavnomu do popularizovanja Dantea kod nas Hrvata. 
Po svemu dakle ovaj drugi prijevod hoće da bude više književni, za literate i na- 
obražene čitaoce: teži za vrijednošću, koja se mjeri literarnim i poetskim kri- 
terijima. 


829. 55 


Tko u ovakovu prijevodu traži užitka, tomu treba napora i učenja, kao i onomu 
tko čita djelo u izvorniku. Po naravi same stvari teško je stoga primjerenim na- 
činom i ocijeniti ovaj rad prevodiočev : ispitati interpretaciju, okušati jezik i oblik 
prijevoda i po svim onim odnosima izmedju uzora i njegove kopije (naročito ovdje 
kod Dantea) prosuditi, kolika je dvostruka vještina onoga koji prevodi : jedna kao 
književnika i pjesnika te prepijeva, a druga kao filologa, koji djelo objašnjuje. Pa 
kad je prikazivač sve to savjesno i ispitao, opet mu je neprilika iznesti uvjerljivim 
navodima pred čitatelja odrješit sud, jer bi to navadjanje, a i ogradjivanje i pret- 
postavljanje, išlo na dugo. Riječ je o preopsežnom i preteškom pjesničkom djelu : 
lasno je doduše napipati desetak omašaka i neispravnosti, pa i krupnijih pogrješaka, 
isto kao što nije baš teško ući u trag stotini vrsnoća : Šuga se ovakove rabote niti 
ne prima, a s druge strane ma kako bio vrstan odvažni prevodilac, ne prebrodi 
glatko svih mnogobrojnih i golemih poteškoća, u kojima je upravo zavita pjesnička 
ljepota Danteova pjesmotvora. Isticati samo jedno ili drugo bilo bi odviše neobjek- 
tivno i predjetinjasto, kad se ovdje treba jedino na to obazreti, do kolikoga stepena, 
i u kojem smjeru s njihovim brojem, umjela je prevodilačka valjanost nadvladati 
poteškoće originala. A i ovakav sud slušati vam je kao mišljenje pouzdana čovjeka, 
komu ste i bez potanjega dokazivanja pripravni na samu riječ povjerovati. 

Uccellini, kao vješt poznavalac talijanskoga jezika i od prve svoje mladosti 
ustrajni ljubitelj Danteove poezije, pokazao se u svom prijevodu dobar i dosta 
vjeran prenašač pjesnikove misli. K tomu na najpoznatijim epizodama neospo- 
rivo posvjedočava, da ima vrlo osjetljiv ukus i smisao za pjesničke ljepote. Prevo- 
deći talijansku riječ, proživljuje, saosjećajući, njen psihički sadržaj. Njegovo teme- 
ljito poznavanje teološke nauke, patristike i sredovječne filozofije omogućilo mu 
je, da upravo na najtežim mjestima pokaže na odličan način svoju vrsnoću : u 
trećoj kantici, R a j u, u kojoj se suptilnost izričaja natječe sa suptilnošću predo- 
čivanja i umovanja, za to je rekbi najbolje uspio. Tu pokazuje pravu moć i njegov 
hrvatski jezik u svojoj zamjernoj gipkosti, lakoći i bogatstvu, pase i ta najteža 
pjevanja lako čitaju, i ugodno se čitaju. Općenito govoreći, sačinjava ova lakoća i 
gipkoća jezična najveću odliku u čitavom prijevodu. Nema u I. dijelu one Buzo- 
lićeve hrapave tvrdoće i usiljenosti, s kojih se je prvi prijevod Pakla kod nas 
vrlo maločitao ; u Očistilištu, gdje je glasovna ljepota talijanskoga jezika 
možda najveća, i Uccellinijev stih dosiže najveću glazbenu milozvučnost. Otvorili 
vi ma gdje bilo ,,Divnu Glumu“, stih će vam ponajviše teći glatko i romoniti milo- 
zvučno, malo će vas gdje usiljenošću podsjetiti, da je to naporan prijevod pjesme, 
koju je tako teško razumijevati i u samom originalu. Oko ovoga rekbi da je prevo- 
dilac i vodio najveću brigu: ona ga je napućivala, da se pokaže lako razumljivim 
i na onim partijama, koje bi sa svoje ljepote i osobita načina prikazivanja tražile 
od prevodioca više vjernosti i poetskog ukusa, nego lakoće. Krepkoća Danteova 
jezika, zorna plastičnost, poezija njegovih pjesničkih ukrasa višekrat su tim po- 
stupkom ovdje znatno oslabljene, ili su ispale odviše blijede. Ima pored toga i 
uzmicanja od teksta — sve valjda za volju jasnoće i lična shvatanja — koja se bez 
ustezanja ne mogu odobriti. Da navedem o tomu samo nekoliko primjera 

Treći stih prvetercine Inf. Cheladirittaviaerasmarrita pre- 
vodi Uccellini: Jersezašlospravcaizvanplota — Slika je u pr jevodu 
i odviše nezgrapna sa svoje detaljnosti, a za tako jednostavnu izreku. Što tu ima 


830 


da čini pravac, što plot ? ili valjda taj pravi put u moralnom značenju 
treba da zamišljamo stazom ogradjenom s obadvije strane plotom ? Prevo- 
diocu je doduše slobodno, a često poradi duha njegova jezika i čisto potrebno, 
da se udalji od forme originala, ali je to samo onda dobro, kad izvornu sliku za- 
mijenjuje isto tako dobra ili još bolja slika. 

Stih 30. istoga pjevanja Si che "I pičfermo sempreerailpiu 
basso predveden je sasvim po dodatom tumačenju: (služeć meni) Niža 
nogaoslonom pocijelo. ,Pjesnik ovim kaže“, tvrdi se u komentaru, 
,,da je stupao ravnicom na podanku brda, jer samo kad se ide po ravnu, tijelo se 
oslanja po cijelo na nogu nižu.“ Medjutim drugi to drugačije shvataju : jedni, da 
se je Dante uspinjao (Costa, Tommaseo i dr.), a neki su čak i za to, da je tu silazio. 
Dakle sva tri moguća slučaja ! Ovo je tipičan primjer, do kakovih proturječja, a 
često i smiješnosti mogu da dodju razni komentatori. Meni se čini, da je kod ta- 
kovih prijepornih mjesta dužnost prevodioca, da ih prenese po mogućnosti do- 
slovno. Tako je činio na pr. Kršnjavi. Čitatelji, koji prije sude prirodno i po zdravu 
razumu, mogu ta mjesta shvatiti po svoju i — pogoditi bolje. Zašto je na pr. Dante 
izašao iz ,,mračne šume“ morao najprije hodati ravnicom, pa to hodanje jednim 
stihom posebno i istaknuti, kad odmah za tim nastavlja: Edeccoquasial 
cominciar dell erta (kadeto odmah gotovo na početkuuspona)? 
Kad je on prije toga rekao, da je odmah na izlazu ugledao brdo, i da mu je prva 
qriga bila uzaći mu na vrh, kako bi umakao propasti > Kad malo niže spominje, 
kako je nizdj srljao strmoglavce (...rovinava inloco basso) upre- 
pašćen od treće zvijeri ? Kako bi sve to moglo biti u skladu i logičnoj vezi s tom 
pretpostavkom, da je za neko vrijeme hodao po ravnu ? A onda nije ispravno, 
da je samo u ovom slučaju noga, na koju se oslanjamo, vazda niža.* 

U stihu 49, 50 ibid. (EdunalupachedituttebrameSembiava 
carcanellasuamagrezza)nije uhvaćena slika izvornika, pa je po tom 
i snaga izričaja na tomu mjestu prozaički oslabljena. Prijevodom : [| vučica 
pohlepnojnasladiSvakoj vična, uzmršunjezinu — nepri- 
kazuje se zorno nezasitnost te zvijeri, kao kad bi se kazalo: u svojoj je mršavosti 
ona regbi bila puna svih požuda, ili: sam je Glad očima svih požuda zurio kroz 
mršavilo njezina tijela. 

Konac natpisa nad paklenim vratima ,,Kad ste ušli, ode nada mila“ — ma da 
je dobar stih — ne iskazuje ono i onoliko, što i imperativ izvornika: La: 
sciate ogni speranza... 

Stih (Inf.IV.,27.)... sospiriChelfauraeternafacevantre- 
more glasi uhrvatskom: [Nema plača neg] uzdasigrudi, Čim se 
vječni vazduhdirnutćuti. Dirnutćuti, pa još vazduh, aza talij. 
tremare! 

Minosov cotantouffizio (Inf. V., 18) u prijevodu je ,Zbiljni sa 
slušaj“; nu zbiljni te koliko i realan, istinit, dok jecotanto = tolik. tako 
važan, poetski = velji. 

Što knez Ugolino kaže (Inf. xxxIII., 15): Orti diro perchison 
tal vicino, t.j. zašto sam takav susjed (tako blizu — po drugima) arcibiskupu, 


* Tomasseo na pr. tum. či (I. str. 14.): Alto dell" uomo che sale, che ili pie che muove 
Č sempre pil alto fuor nel primo atto dell muovere . .. . 

komu glodjem lubanju, to Uccellini prevodi: Sadčujudesštomesnjim 
skopčao. Nutal vicino ima mnogo više snage i mnogo dubljega smisla : 
ima bolna sarkazma i Ugolinske ljutitosti, a podsjeća i na prijateljske veze dvaju 
osudjenika za života. 

Možda najdramatičniji stih istog pjevanja, koji u svojoj priprostoj jedno- 
stavnosti više znači no čitav opis, upravo je naopako preveden: ...Tuguardi 
si padre;chehai?=Štoti,tale,tesesvrćešknama?A morao 
bi od prilike glasiti : Ti tako gledaš (t. j. tako strašno) ; šta je tebi oče ? — Strašan 
izraz očeva pogleda, očajna bol te se odrazivaše s njegova oka u času, kad se 
čula lupa na vratima tamnice i naviještala im strašnu smrt od gladi, prestravila 
mu najmladjega i najneiskusnijeg sinka, pa ovaj naivno pita : šta je tebi, da tako 
gledaš — a mogao je u djecu i ne gledati... 

Dotaknuo sam se samo ovoliko nekih mjesta, da obrazložim, što sam poviše 
ustvrdio, da je možda odviše velika revnost oko lakoće forme bila od neminovne 
štete po poetičnu i estetičnu stranu u pohrvaćivanju talij. pjesmotvora. Dabome, 
ove se neuspjelosti pokrivaju tolikim vrsnoćama prijevoda, da od njih ne može 
poteći glavna zamjerka sveukupni rad zaslužnog prevodioca. 

Kad bih imao da čemu ozbiljnije zamjerim, bile bi to u prvom redu dijalek- 
tične osebine (dalmatinizmi, lokalizmi, dubrovčanizmi) Uccellinijeva jezika, pa 
neke druge neznatnije sporednosti iznad sama prijevoda. Teško se je složiti s ne- 
kim kritičarima u mišljenju, da mu te osebine valja još u nekakve odlike brojiti. 
Mi imamo danas, da se ponositi možemo, izdjelan književni, osobito poetski jezik, 
pa je u jednom pjesničkom djelu ovaka dijalektična primjesa prosta natruna, koja 
neugodno vrijedja estetično čuvstvo. Jer akoj svatko može da slobodno goji živu 
simpatiju spram dijalekta svog zavičaja u govoru i neknjiževnom pitanju u knji- 
ževnosti ipak danas priznaje samo jedan sveopći, hrvatski jezik, nama svima naj- 
draži, a najdraži nam je, jer jenajljepši, jer je odabranik naš : stoljetni go- 
jenac, kom ljepota ne potječe samo od prostonarodnog živa govora, nego i od pjes- 
nika i pisaca, najodabranijih umova našega plemena. Pa ako je istina, da drugi 
dijalekti mogu i moraju obogaćivati taj književni jezik, to opet ima da bude vazda 
u skladu s općenim glasovnim i gramatičkim njegovim zakonima. Kod Uccellinija 
naći je na pr. i takovih solecizama, koji nisu s time u skladu, a ne vidiš ni razloga, 
zašto su baš tu mjesto ispravnih književnih: mikn uti,istaknija kako, 
ko (gotovo vazda za kao, kao što), viditi, plovka, doćeran, to- 
mačiti, homo, njoritiit.d. Sve se to i drugo, dade i čisto hrvatski ka- 
zati. Takovi dijalektizmi diraju ovdje još osjetljivije, što su u disharmoniji s čistom 
književnom hrvaštinom, koja je uza sve to u prijevodu pretežito zastupana. Je- 
dino se i na ovoj opaža, da je prevodilac više pažnje imao za živi govor svog za- 
vičaja i postariji naš književni jezik, nego za bogato ravijeni jezik naše najnovije 
umjetne poezije. 

Od ostaloga prigovorio bih takodjer samom naslovu Divna Gluma. Hr- 
vatski divan nije što i talijanski divino (i ako mu je isti prvotni korijen), 
nego znači mnogo manje, od prilikekaoammirabile,lat. admirandus, 
ne odgovara dakle ni riječi izvornika, ni shvatanju onih, koji su Danteovoj vele- 
pjesni prvi pridjenuli taj atribut. Ta već ga sam pjesnik zove svetom pjesni 
(poema sacro), kojoj kumovaše pri postanju i nebo i zemlja (...han po- 

stomanoecieloeterra). Čisto je umovanje teologa, kad se kaže : ,,pridjev 
božanstven imao bi se upotrebljavati isključivo kad je riječ o preimućstvima 
naravi Božije“. Nije ovdje o tom pitanje, što bi se imalo upotrebljavati, nego što 
se je u ovom slučaju mislilo od onih, koji su to napisali, 

Tako ne stoji ni druga opaska o riječi Gluma, naime da je ,,pjesnik pro- 
zvao svoje djelo tako, jer je to pozornica, na kojoj nam se predstavlja vasioni 
svijet.“ Na više mjesta u drugim svojim spisima Dante izrijekom zove svako pjes- 
 oničko djelo ,,osrednjeg stila“ — komedijom, djelo mješovita, tužna i vesela, 
ozbiljna i šaljiva sadržaja, dok mu je na pr. Vergilijeva Eneida ,altatrage- 
dia“, jer su u njoj lica heroična i najuzvišenija forma nerativne poezije. Po 
shvatanju autorovom komedija je dakle generično ime 
zaposebnuvrstuknjiževneforme, pa za to treba da i u prijevodu 
ostane taj naziv nepromijenjen. 


Obradjen je napokon vrlo nekritičkim načinom prikaz Danteovih djela u 
drugom dijelu uvoda : izvrnut je u tome red raspravljanja protivu hronologičkih 
i kritičko-naučnih načela. Po naravi same stvari nije to na ovom mjestu nikakva 
sitnica. Sva su Danteova djela medjusobno u uskoj genetičnoj vezi, t. j. manja su 
po sadržaju i po odradbi kao priprava i uvod u zadnje i najveće, u nje- 
govu Komediju. Da je Uccellini najprije progovorio o tim manjim djelima, 
kao što se to nalazi u svim boljim i novijim literarnim historijama, bio bi nas tim 
samim postupkom mnogo bolje uputio u genezu i značenje, toga glavnoga djela. 
Ovako bi njegov prikaz bio mnogo temeljitiji i svestraniji, pa je i komentar mogao 
biti mnogo kraći kod stvari općenite naravi. 

Ni pojedine vijesti i tvrdnje o životu i djelima pjesnikovim ne odgovaraju 
višekrat utvrdjenim činjenicama novije kritike. Ne smijemo doduše od prevo- 
dioca iziskivati, da to on istražuje na Svoju ruku, ali je pokudna nepažnja, ako nas 
o njima ne izvješćuje po kojemgod pouzdanu i priznatu djelu novije date. Tako 
Uccellini donosi, da je Dante bio u majke jedinac, da je u prvoj mladosti učio ovo 
i ono, da je smrt Beatričina bila prvi povod ,,Divne Glume“, da su znanci i prija- 
telji pospješili njegovu ženidbu, da je stalno, da je pjesnik boravio na sveučilištu 
u Parizu, da je u Veroni ostao više vremena, jer je tu činio odgajat(!) 
svoju djecu, da je imao sedmero djece, da je svoj Inferno započeo u Firenci 
još prije izgona i dovršio ga koncem god. 1307., i još koješta. a sve te vijesti noviji 
historičari ili ne donose, ili ih natucaju kao vrlo nepouzdane i nesigurne, ili ih uopće 
prikazuju u drugačijem svjetlu. 

Kod tako znastvene opreme svog tumača prevodilac je propustio navesti, 
-. kojih se je komentara poglavito držao i koje mu je izdanje Komedije služilo 
za podlogu. 

Ove i ovakove zamjerke ne pogadjaju suštinu rada g. prevodioca, pa za to 
ne mogu ni da mu umanje priznanje, koje ga ide za toliki trud i požrtvovnost 
oko djela, koje je tako odličan prinos našoj inače dosta oskudnoj prijevodnoj 
literaturi. Pa ako nas jednom u buduće ,,snažnije mišice“ obdare zadnjim uzor- 
prijevodom. Božanstvene Komedije u svakom pogledu, zasluga će 
to biti ponajprije i presvijetlog kotorskog biskupa, koji se je toj meti prvi 
najviše približio. 

MILAN ĆURČIN: 
GOSPODJICI MILICI P. 


Kad smo se sreli jednom, vi ste rekli 
(I! htjeli reći, — mi smo tad na drugo 
Prešli, jer su nas ostali pretekli), 

U razgovoru, ne smišljajuć dugo, 


Da više puta nas miso obuzme, 
Ko da ste zato na sviet se rodili, 
Da neko došav za ruku nas uzme, 
Da ne bi sami po zemlji hodili. 


I nekazanu još rieč sam shvatio, 

Jer slično vama i ja kroz sviet hodim : 
Ja sam oduviek od misli patio, 

Da treba nekog za ruku da vodim. 


I dok mi to sad iz glave ne ide, 
Premišljam redom sve što doživljujem ; 
Računi mi se vrlo malo svide, 

AY za sve samo sim se okrivljujem. 


Najzad, ja ne znam šta se s vama zbiva, 
I da 1 će miso vaša se zgoditi, 

Al je u meni jedna slutnja živa: 

Da ću ja vječno sam kroz sviet hoditi. 

B. BRANKO: HUSO OTIMLJE ŠTO MU JE SRCU DRAGO 


U kući Omer Alipašića je komušanje*. Cijelu predsobu selamlika zapremili 
su zrnati klipovi žute kukuruze. Na toj gomili sjede s jedne strane ljepoliki momci, 
a s druge strane sjede mile djevojke. Sve su lijepe i dražesne, ma najljepša je mlada 
Sulema, Alipaše jedinica kćerka. 

Komuša mladež i čavrlja. Momci za se, djevojke pak za se ; jer ako se i gledat 
smiju, ne pristoji se da momak s djevojkom mnogo riječi izmijeni. Tek iz očiju 
čitaju, što im usne kazati ne smiju. Te i pjesama ima, milih sevdalinka, koje o 
tom pjevaju, kako mlado srce za mladim srcem gine. Pa što koji momak čuv- 


* Kako u Hrvatskoj i Slavoniji, tako pomaže i u Bosni kod komušanja susjed susjedu. Ko- 
muša se u jesen, te se iskomuša, gdje je malo kukuruze, sve; a gdje je mnogo ima, toliko, 
koliko je preko zime od potrebe. Što ostane, to se onda komuša u proljeće il pače ljeti. U zimi 
se malo gdje komuša, jer se bosanske kuće dadu slabo ložit, pa ne bi bilo prijatno. Kod komu- 
šanja se djevojke ne kriju, te je to jedna od rijetkih prilika, gdje Ih mogu momci .vidjeti. Ako 
baci momak djevojci klip kukuruze u krilo, on je tim pita, je I joj je drag. Ako jeste, to će ona 
klip iskomušati. — Tudje, malo poznate riječi: Ahar = gospodska kuća, ai 
staja ; ajluk = plaća; aman! = smiluj se! ; araba = kola ; aiščinica = pučka huhinja, pri- 

stvuje, to u pjesmi može kazati. Ne smije je, dakako, uprav svojoj ljubljenoj pje- 
vati, nego je svim djevojkama namijeni, a njegova mila već zna, da je samo njojzi 
pjeva. 

Nuto su svi momci redom dopjevali, i sad zapjeva Huso Mehmedović. Kad 
zapjeva, sve djevojke plaho na njega oko bace. Kako i ne bi, kad je Huso naj- 
pristaliji momak u cijeloj mahali. 

Dok je zvonkim glasom sjetnu ljubavnu pjesmu dopjevao, mnogo se srce ras- 
tuži, mnogo se oko biser suzom orosi. A nujan Huso okom Suleme oko traži — jal 
mu hoće, jal mu ne će pogled odvratiti? Ma Sulema kao da Huse na svijetu i nema, 

Teško je Husi, srce ga zebe, uginut će jadno, ako ga ljubav ne ogrije. Dosta 
je dugo čekalo, već godinu dana zaman uzdiše, dugu godinu otkad se je Sulema 
zaferedžila — otkad joj on lijepo lice više ne vidje. Danas ipak mora znati, je I 
ga djeva ljubi, je | će htjeti za nj poći ; jer tko zna, gdje će je opet naći, da je pita. 

Oslobodi se Huso i baci klip kukuruze, kojega je na pola iskomušao, Sulemi 
u krilo. Svi to opaze, svi u taj čas utihnu — svi glede, što li će Sulema. Njoj 
pak krv u lišca udari, i zacrljeni se kao ruža — onda je mrzli mlazi prodju, 
te je bjelija nego bijeli lijer. Oči je oborila u krilo, gleda i gleda taj klip, kao da 
je klip čudo nad čudesi. Srce joj kuca, probit će joj grudi. Sad se rukom klipi, 
maša, sad ga opet pusti. Hoće i ne će. Hoće, ali ne smije. Boji se ocu ne bit na 
volju, koji je odredio, da ima poći za Hamida iz Foče, za sina njegova pokoj- 
noga prijatelja. No još više neg oca, strah ju je lole Hamida, koga niti zna, niti 
begeniše. Zdvojna što bi, zaplače gorko. Suza joj za suzom niz obraze roni, 
te će jadna Ssvisnuti od muke. Sad pridju druge i milo je tješe. Ma Sulema nit 
čuje nit razumije, što joj govore. Tek kad Hatma, Huse sestra po mlijeku, hoće 
Husi klip povratiti, prene se Sulema kao oda teška sna. Prene se i uzme klip u 
ruke. Sitnim tad prstićima zrno po zrno skida, dok joj i zadnje u krilo padne. 
Kad Huso to opazi, cikne glasom, te zapoji pjesmu. Sulemi u diku, njojzi na 
hvalu. Sretan je i presretan sad on: djeva ga ljubi, njegva će biti! — — — 

Drugi dan, petak je, podje Huso pred kuću svoje miljenice. Zna on, petkom 
sjedi Omer od ikindije do mraka u kahvi, te ga ne će pred kućom iznenaditi. 
Pa ipak je Husi srce strašljivo, kao u djeteta. Triput prodje kraj kuće, i tek kad 
četvrti put prodje, osmjeli se baciti kamečak na mušarabije. Onda stane i čeka 
pod pendžerom. 

U sokaku je sve mirno, a i kuća je kao izamrla. Niti života niti glasa igdje. 
Zamalo, nešta se iza mušarabija makne, a Husi padne pred noge mirisava crljen- 
ruža. Hitro je opazi, hitro je digne, žarko poljubi, pak na srce spremi. Tad 
pod pendžerom tiho zbori :. 

— Sulemo, mog srca miljenice !' Pokaži mi tvoje lijepo lice ! Daj mi gledat 
tvoje oči jasne, daj mi čuti tvojih usna basne ! - 


prosta gostiona ; basamaci = stube; begenisati = želiti si, dopadati se; belenzuke = satu! 


kvice; burek-pita = vrst kolača; buza = slaiko piće; čitluk = majur; džennet = rajst 
džehennem = pakao; feredža = gornje odijelo muslimanke ; hairli = sretan; halva = vr); 
kolača; hazurala! = na noge! heftija = sedmica; ikindija = poslije podne (molitvau- 
iman = vjera (drugo je imam: duhovnik) ; kai! = drago, pravo, na volju ; komušanje = ljj ; 
štenje kukuruza; kuisati = učati (kad zove mujezin na molitvu); kulaš = Sivkast kon = 
mahala = gradska četvrt ; mandaliti, od, za = od, zaivoriti ; mašallah ! = bravo! minderr' 
divan; mušarabije = mušebaci, rešetke na prozoru muslimanske kuće; codžak = dvo 

Iza mušarabija mili glas mu odgovara : 

— Tko manje ište, više mu se daje. Tko pak previš daje, kasnije se kaje. 
Ti me odveć išteš, ja ti malo mogu dati. Što bi moja usta tebi kazat htjela, od 
stida ona tog kazat ne bi smjela. Zato nek ti ruža, kojom sam te darivala, veli, 
kako moje srce tvojem srcu drago biti želi. Medj listićima ruže i poslanicu ćeš 
naći, mojih usna poljubac slatki, koji ljubav znači. 

— Ružu cjelivam, tebe cjelivat mislim, sunašce moje ; jer kao nježna ruža, 
rumeno bijelo, lišce je tvoje. Na mom srcu ružu ću nosit, dok ne dodjem teb e 
isprosit — dok ne uberem krasni cvijet, što ljepšeg ne zna cijeli svijet. 

— Uberi ga, ako te sreći, tad i ja sreću ću steći ; ali ga prosit zaludu bilo 
bi tebi, u oca isprosio nikad ga ne bi. Gordi Hamid iz Foče, njime se kitit hoće. 
Njemu je obećao babo mene i svoje blago — njemu će mene dati, bilo ne bilo 
mi to drago. 

— Teško mi je, slatka ljubo moja, što nisam ocu ti na volju ; ali dok mene 
sreći ljubav tvoja, ja ne pitam za sreću bolju... Nuto dodji draga, do od ka- 
pije praga ; dodji časkom ruku mi pružit, stidu tim ne ćeš se zadužit. Prstenom 
pu tebe prstenovat, tihim riječima tebi savjetovat, kako možeš Hamidu izbjeći, 
ako si kail s menom uteći. 

— Ne smijem pod kapiju, Huso moj, vidjet će me komšije ; ocu bi mogao 
kazati koj, da mu kći ašikuje. Bojim se, da već i sade, od nekuda ne doznade, 
kako je Sulemu momče zabijalo, pod njenim pendžerom što je stajalo. Ako sazna, 
vele će se srdit, ljuto mene će izgrdit. Al opet, rado bih htjela čuti savjete tvoje ; 
tvoju tvrdu vjeru da mi daš, milovanje moje, da ćeš me doskora oteti i za tvoju 
bulu uzeti. Samo nit kod pendžera a nit kod kapije o tom ne divani, jer tu nam 
sigurno nije. 

— Gdje da te onda tražim, zvijezdo najjasnija, gdje da te onda nadjem 
djevo najkrasnija ? Kamo da dodjem tajno kriomice, pred moje kraljice svijetlo 
lice ? 

— Podješ li uz tarabe naše bašče, tamo gdje je :zaraslo gusto hrašće, naći 
ćeš uz jednu tanku omoriku u tarabam rupu dosta veliku. Prošuljat se možeš, i 
naći ćeš uz obronak strmeni putić, koji vodi na naš konak. Kada bude pola noći, 
slobodno ti onim putem doći. 

— Doći ću, draga ! Došo bi kad bi i zle vile ili grde vještice na tome putu 
bile. I sveg džehennema sile i crne moći nadvladao bih, k tebi kad mi je doći. 

— Ne uzdaj se odveć u tvoje sile — na koju bi ti korist one bile! Ti mirno 
moraš i tiho doć, ma ne kavgom uznemirit noć. Onda ćeš lako kroz bašću proći, 
i možeš sve do konaka doći. Tamo sa zida sredi, pendžer u bašču gledi. Na ovom 
će te čekat, ako i u strahu, tvoja Sulema u tihe noći mraku. Ne ću sama — Bože 
me sačuvaj ! Nit bih htjela, nit od hadumnice tog učinit ne bih smjela. Ona me 


ljetnikovac ; salep = slatko vruće piće: samar = drveno sedlo: samarice = konji, koji nose 
na samaru teret ; selamlik = kuća ili dio muslimanske kuće, gdje stanuju muškarci ; sevda- 
linke = pjesme ljubovne pjesme ; sirat-ćuprija = vodi u raj (grješnici popadaju s nje u pakao) : 
subaša _ = nadzornik, namjesnik, upravitelj : suvaldžije = nekaki nebeski suci, kojima mora 
mrtvac za svoje čine na svijetu odgovarati ; šahit = svjedok djevera (zastupnika) kod vjen- 
čanja:; šehadet namu = ženidbena dozvola ; šeher_ = grad : širit = vrpca ; teferićati = sejour 
držati, izlete praviti: većil = djever (zastupnik) kod vjenčanja. 

svud i svakud prati, otkad mi umre draga mati. Voli me, učinit će mi za ljubav 
što hoću ; dopustit će, da te čekam, bilo to i noću. Sad ali bjegaj ! Doba je. Treba 
nam se rastat, hoće I“ mo bit sigurni opeta se sastat. 

Padne noć. Na tankim munarama zakiušu mujezini jaciju, Nekoliko ljudi 
prodje sokakom opustjele mahale, tuj i tamo zakresi se koji fenjer, i opet sve 
utihne. Poslije neko doba vrate se ljudi iz džamije, a onda sva mahala opusti. 
Niti glasa nije čuti, tek ako gdjegod koje pašće zaštekti. 

Prodju sati — skoro bit će već i pola noći. Uto se digne svijetli mjesec nad 
Draguljom brdom i poljubi srebrntrakom šeher Sarajevo. Prolije se srebro svom 
mahalom : džamije, kuće i sokaci u srebru se blistaju. Pa i onaj uzani sokačić, kroza 
koji se Huso šulja, gdjeno se u sjeni kuća skriva. Nit ga vidi blijedi putnik neba, 
nit ga vidi živi stvor zemlje. | tako se sretno do zadnje kuće došulja. Tamo se 
stisne uz zid i čeka. Čeka, dok će oni oblačići, što se nebom ganjaju, kraj mjeseca 
“ proletiti. I jedva zastre prednji oblačić mjesecu lice, skokne Huso iza čoška kuće, 
te poleti na hitrim nogama nuz tarabe bašče. Nuz tarabe prodje, nuz grmlje i 
hrašće, i do tanke omorike dodje. Tamo nadje rupu. Čim je nadje, već je i s one 
strane u Omerovoj bašči. Časkom stane i odahne, a kad mu se srce nešto primiri, 
podje dalje. Lako mu je puteljak naći, jer je jasna noć — još prejasna onom, koji 
se kriomice krade. Da sa Pašin brda neko u mahalu gledje, mogao bi ga ugledati ; 
a da koji komšija gledje, mogao bi ga sigurno i prepoznati. Zato se Huso dosjeti 
boljem. K jednoj će kruški, k onoj krošnjastoj, ispod koje stoji klupa. Zna je on, 
zna klupu kao i svaki kutić u bašči, jer on već od godinu dana kuću kriomice obi- 
lazi, ne bi li gdje i kako Sulemu zagledao. Zna iza kruške gusto grmlje, kroza 
koje će se onda do pod pendžer konaka prošuljati. Pogne se sad kao mačak i brze 
se šulja spram kruške. Kad on kruški blizu, tamo se nešto mahne, nešto se za- 
bijeli. — ,,Tko će biti 2“ — pomisli Huso. — ,,Vila il* vještica nije... Sulema 
je došla dragom u susret. Hairli ja, ugrabit ću djevu još ove noći !“... Ruke 
širi, ljubu na grudi primi. Ruke raširi — i zavapi. Teška ga je ruka u grudi 
udarila. 

— Pasji sine ! Koje te je zlo nanijelo ? 

Polisne ljuti handžar — Huso ničice padne. Padnč, i već na junačke noge 
skače. Nož vadi, ruku digne krv da krvcom plati. U taj čas dopre trag mjeseca 
pod krušku. 

— Jao meni! — vrisne Huso. Ruka mu klone, srce mu zadrhće: Omera 
je, Suleme oca, zagledao. 

U tren je sad oka Huso iza taraba. Nuz bašću poleti, sokačićem proleti, i 
sretno dodje do sokaka, u kojemu je kuća njegova oca. Sađ ga sile ostavljaju. 
Teško i sve teže dovuće se do svoga doma. Teškom mukom otvori kapiju, niskim 
se basamacima popne u svoju odaju i tamo se na đušeke baci. Još šapne : 
,AmaAm, Bože, Sulemi !“— i zamukne. A ta njegva vruća krvca iz duboke rane 
dušeke kvasi. 

— Omer je lagano handžar spremio, i mirno je opet, kao da i ništa nije bilo, 
na klupu sjeo. Rad nekoga lole il ništarije, koja se noću u tudje bašće šulja — 
pa ako je i lopov bio — on se ne će slatkoga snatrenja proći. Volja lopovu još 
jednoć doći, Omer će mu već pokazati, da lopovom u njegovoj kući nema mjesta. 

— He, he! — nasmjehne se stari zadovoljno, ako mu već i ovajput nije dosta. 
No sad se mal ne uplaši, jer eto na puteljku opet nekoga. 

— Babo! — zazove glas. 

— Sulemo ! Zar ti ? 

— Kasno je, babo, a tebe u kući nema. 

— Ne brigaj se, kćerko, za tvoga babu. Starcima malo počinka treba. Ma 
ti hodi, legni mezimice moja, za te nisu kasni sati. 

Nježno uzme Omer kćerku za ruku i isprati je kroz bašču u haremlik. O tomu, 

što se je zbilo, ne kaza ni riječi, te je Sulemi sad baš odlanulo. Ona je bila sa ha- 
= dumnicom kod pendžera čekala. Znala je, da otac pod kruškom sjedi, no mislila 
je, da ne će do ponoći prosjediti. Kad bude već tako kasno, zabrinula se je teško, 
jer će Huso nuto na oca naići. Nesreće što bi onda !... U toj brigi pošla je u bašču. 
Upravo kad je ona kućom prolazila, nabasao je Huso na Omera, te tako Sulema 
nije čula niti njega niti oca viknuti, pa je mislila, da Huso još nije došao, ili ako je 
došao, na sreću je bio opazio oca, te je netragom odmaglio. — ,,Hvala ti Bože !“ 
zahvali Sulema Previšnjem, ,.što si nas zla občuvao, što nam je tajna ostala 
tajnom“. ' 
Stari Omer pošao je iz haremlika u svoju sobu i spremio se na počinak. No 
san ga bježi, a misli mu zanovetaju, što li je onaj momak u njegovoj bašči htio. Mu- 
sliman bješe — jer tko će drugi noću u tu mahalu — a što će opet Musliman u nje- 
govoj bašči ? Allahu hvala, tatova u Muslimana nema. Krasti dakle nije momak 
došao. Što je onda htio, radšta je došao ?... Strašna sumnja stade starca mu- 
čiti. Je  Sulema ? Njegva kćerka na stramputici!... Nije moguće nije!... 
Ali ona je u bašču došla ?... ,,Ma starče, jesi li poludio !““ stade se Omer grditi. 
,Kćerku sumnjičiš ! Tu milu kćerku, koju je samo briga za ocem u bašču dovela. 
Bog sam zna, koja je namisao onoga momka bila“. 

Tako se je Omer primirio, a onda se pruži po minderu i sklopi oči. Uto neko 
zakuca na vratima. 

— Tko si ? — upita Omer. 

— Ja sam, pašo ! Tvoj sluga Ibro! — javi se ovaj stupivši u sobu. 

— Ti si, Ibro! Što te u ovo doba k meni vodi ? 

— Imao bih ti, ako mi je slobodno, štošta reći, pašo. 

— Slobodno ti! Pridji i kazuj ! 

— Taman, pašo, tako je bilo : Dok si ti pod kruškom sjedio, sjedjah ja pred 
aharom. Znaš, kako se ja, kad me nesan mori, rado spominjem prošlih dana, gdje 
smo ti i ja jošter mladi bili, kad se je junak Omer na mnogom bojištu proslavio, 
kud ga je sluga Ibro pratio. 

— Beli, Ibro, prošli smo mnoge kraje, ma najviše onuda, gdje se je krvca 
lijevala. Mnogo smo je prolili, i tudje i svoje. Već i ne pamtim, gdje smo sve vo- 
jevali, ali dok živim pamtit ću, kad smo pod Maglićem bili. Da mi onda ne priskoči 
moj Ibro, ode Omeru glava. 

— Allah je tako naredio, da sluga svoga gospodara brani. Allah je mojoj ruci 
snagu dao, da tebe, pašo, obrani od ljutih Crnogoraca. 

— Jeste, Ibro. Allahu je tako volja, kaošto mu je volja, da se dobro djelo 
ljubavlju naplati. Sluga si mi bio, prijatelj si meni od onog dana. 

— Hvala ti, pašo ! Rado sam te služio svagda, još radije te služim otkad si 
mi prijatelj. Od naše mladosti do naše starosti nismo se rastali, gdje si ti, tamo 
sam i ja. Tako sam i večeras nedaleko tebe pred aharom zasio, a moje misli bit 
će sigurno ondje bile, gdje su i tvoje bile. Najednom čuh te viknut. Kad pogledam 
što je, ondje zablješti handžar u mjesečini. — ,,Pomozi Bože mome gospodaru !“ 
zavapim, te potrčim, e da ti i ja pomognem. Prije još nego ja k tebi, opazim nekoga 
kroz bašču bjegati, a ti stojiš pod kruškom zdravo i mirno. Sad ja poletim natrag, 
te ću kroz avliju na sokak pred onoga neznanca. Ma dok sam kapiju odmandđalio, 
on već kraj kapije prodje. Brzo je bježao, no doskora zastane. Teško si ga morao 
raniti. Teturao je amo tamo. Mogao bih ga bio lako uhvatiti, ma u tudjem sokaku 
i pred tudjom kućom nisam više smio. No da vidim kud će, da saznam tko je, 
podjoh kriomice za njim... Došao je do ,,Male ulice“ — tamo mu je kuća. Huso 
Mehmedović je bio, Alije sin. 

— Huso, veliš! Ne prevari li te oko ? Što bi Alije sin u mojoj bašči ! 

— Este, pašo ; uprav Huso bješe ! 

— Kako on ? Ta nije lopov ! 

— Ej, pašo moj, možda je pomahnitalo momče. Začarale ga djevojačke oči. 

— Ibro! Što to veliš ! | | 

— Samo tako. Sjetio sam se, kako je Huso vazda kod česme bivao, dok 
je jošter Sulema na česmu išla. 

— Ti misliš! ... 

— Ništa, pašo — ako to nije tvoja volja. Hoću ti samo reći, da je i u mene 
starca snažna ruka. Ti zapovjedi, a ona će učiniti. 

— Vaj me, Ibro, na što mi se nudjaš ! Kad mi se nudjaš, znam da sumnjičiš. 

— Šćer ti ne sumnjičim. Ona je nedužna. Tako mi sveca, pošteno sam ti 
kuću čuvao, kad bi ti iz nje izbivao. Kunem ti se bradom Muhameda, Sulema 
nije nikad otkad se je zaferedžila, doliš sinoć kod komušanja, s momkom pro- 
govorila. | 

— A od sinoć ? 

— Sinoć je Huso kod komušanja bio. 

— Što onda! 

— Danas je došo. 

— Misliš ?... 

— Zovni hadumnicu ! Ona i Sulema neka preda me dodju ! Ako je sagrije- 
šila, sunca više vidjet ne će! | 

— Nemoj, pašo ! Nemoj naglit ! Ako je i Huso došo, zar ti znaš, da ga je 
Sulema zvala. Ona možda za nj i ne haje. Čemu je onda uznemirivati ? Čemu 
joj srce trovati ? 

— Kako bi inače ? 

— Naći ćemo mi lijeka toj bolesti. Poslušaj me, pašo, što mnim. 

— Neka bude! Prijatelj si mi. Prije, nego odlučim, posavjetovat ću se s tobom. 

Onda su starci sjeli na minder, i sjedili su tamo do jutra. Sjedili su i dogo- 
varali su se, a kad je jutro svanulo, Omer odluči. 

Starci ne kazaše niti Sulemi, niti hadumnici, niti ikom išta, već Omer samo 
svojim naredi, na put se spremati. Kamo će putovat, tog ne kaza, ali zapovjedi, 
da bude do podneva sve spremno. | 

Kad otac zapovijeda, kći nema pitati zašto zapovijeda, te se i Sulema ne 
podufa išta upitati. Spremala se je, sve u teškim mislima, što li to znači. Je li 
tko odao njenu tajnu, ili je 1 otac ipak kako spazio Husu, te će je sad Hamidu 
u Foču odvesti. Da joj je barem kako Husi riječ poslati ! Ali nikoga nema, koji 
bi se usudio ma bilo samo iz kuće izaći. A Huse opet u sokak nema, kolikogod 
put bi ona i na pendžer gledala. Pa da bi i došao, dok je otac u kući, ne bi se 
ona nikad osmjelila momku javiti. 

O podne je bilo sve spremno. No oni ne podjoše prije, dok nije noć zastrla 
grad. Tad se spustiše mahalom u dolinu Miljacke, i kraj šumne rijeke putovaše 
cijelu noć. Cijelu noć bez riječi. 

Naprijed je jahao Omer, mrka pogleda, sjedeći uspravo pehlivan doratu u 
sedlu. Malo iza njega nosila je brzonoga bedevija Sulemu, svu zavitu u tamnu 
feredžu. Njoj je slijedio na kulašu Ibro, njemu pak hadumnica. Iza ove tjerao 
je mladi sluga samarice, koje su nosile sanduke. Tako dodju pred jutro u Naro- 
manju, i tu skrenu sa ceste jednom uzanom putanjom kroz šumu. Ova — misliš 
— nikad kraja nema. 

Oko podneva dodju na jedan proplanak. Ovim prodju i opet u šumu dodju, 
a kad malo dalje, pozdravi ih lavež pseta. Još koji čas, te su pred jednom kućom, 
Sad tek prozbori Omer : 

— Evo, kćerko, to je onaj odžak, o kojem sam ti kazivao, kad sam ga ne- 
davno kupio. Tebi sam ga kupio, da možeš ljeti u šumskom hladu teferićati. 
Što ti ne kazah cilj našeg puta, to je bilo da te iznenadim. Sad smo tuj, pa ćemo 
do jeseni ovdje ostati. Do jeseni, dok ne dodje Hamid tebe svojoj kući odvesti. 

— — — Oj, Sulemo ! Što te gorke suze liješ. rašta jadikuješ ? Zar si spo- 
znala, u kojem grmu leži zec ! 

— — — Kad je Huso one noći u svojoj ođaji ranjen na dušeke pao. našla 
ga je majka, koja se je od njegova stenjanja probudila, svega u krvi ogreznuta. 
Ranu mu je isprala i povila, te od one noći nije ga više ostavila. Svakojakom ga 
je travom liječila, i za tri ga je heftije dana izliječila. Kako je rane dopao, toga 
nije nitko doznao. Samo majci kaza Huso, što i zašto se je zbilo. Ocu ne kaza 
ništa. No stari Alija znao je i onako, na kojem je putu sin mu nastradao. Gdje 
bi. drugdje, nego na ašikovanju ; jer Huso: nije kakavgod kavgadžija. Za sina 
pak ašikovanje. oca nije briga. 

Od majke je Huso doznao, da je Alipašić sa svojima grad ostavio. Kuda i 
zašto je otišao, to nije znao, ili nije htio nitko reći. Huso se je odmah domislio, 
da je Omer njega radi svoje zlato sakrio ; a gdje ga je sakrio, to će naći, ma ga 
stari u zemlju sakrio ! Vala, ne će ga se Hamid dočepati ! 

Huso je nestrpljivo čekao na zdravlje, a još nestrpljivije na to, da mu se po- 
vrate sile ; jer slab košto je bio, kad se je napokon dignuo, nije se još mogao u 
potragu dati. No kahvu je mogao polaziti, ondje sjediti i slušati, hoće li koji od 
Alipašićevih pijatelja njega jednom spomenuti. Dobro je to zamislio, i ako je u 
kahvi prosjedio sate i dane, nije uzalud sjedio. Jedne večeri dodju Mujaga i Riz- 
vanbeg, Alipašića komšije, u kahvu. Zasjednu. srknu nešto kahve i zadime. 
Onda se porazgovore. 

— Je li tako, beže. — započe aga, — što mi kaza Lutfo, da ti prodaješ tvoj 
odžak u Velikoj planini. Ako jeste. ja bih ga kupio. 

— Zakasnio si, ago. Prodao sam ga već Omer Alipašiću. 

Huso je dosta čuo, sad je znao, gdje će Sulemu naći. Ončas podje kući i počne 
se spremati na put u Veliku planinu. 

— — — Omer je sa svojima na odžaku ugodno i mirno živio. On i Ibro 
znali bi sjediti po vas dan u sjeni šumskih gorostasa, dimiti čibuke i snatriti. U 
kući pak gospodarila je Sulema nuz hadumnicu. Dakako, svoje pečali nije 
mogla zaboraviti, i od dana je do dana sve više za Husom žudjela. No ufala 
se je pouzdano u njegovu vjeru, te da će je on još prije jeseni bilo kako 
Hamida obraniti. 

Svake večeri pošao bi deve Sa svojima — osim jednoga sluge, koji je konje 
i one dvije koze timario — proplankom prošetati. Tu bi Omer i Ibro i konje igrali, 
i iz kubura nišan nišanili, ili se opet kamenom metali. To je bilo njima veselje, a 
Sulemi, koja im uz hadumnicu gledaše, bilo je na zabavu. A kad bi se njoj pro- 
htjelo šumom prošetati, mogla je i to. U šumu kraj kuće smjela je pače i sama 
poći. Zašto i ne bi! U Velikoj planini nema na daleko i široko nikoga živa, te je 
ne će nitko vidjeti. Neka se prodje kuda hoće, otac joj puštaše sve na volju. Oba 
je starca tetošiše što su bolje znali, jer su su bili sad uvjereni, da ona nije skrivila, 
što se je onomadne Huso u kuću ušuljao. Zato je sad i nisu više tako pomno ču- 
vali, kaošto su je dojako čuvali. 

Što se je poslije one noći s Husom dogodilo, je li ga rana ubila, ili mu je 
zacijelila, o tom se starci ne staraše. Bilo kako bilo, Božjom je voljom bilo, Omera 
nije savjest pekla. Osta li Huso na životu, sretno mu bilo! Omer mu ne će više 
zamjerati, jer plaćeno je plaćeno. Jest, ako se Husi hoće, neka se sad u Sara- 
jevu po Omerovoj bašči šeće. Sade, na jesen, i kad mu se godijer prohtije. Neka 
traži Sulemu — ako ju je one noćl tražio — u onoj bašči je nikad više ne će naći. 
Neka je traži kuda zna i hoće, nikad je ne će u Velikoj planini tražiti ; jer otkud 
bi on doznao, da ima Omer na planini odžak. 

— — — Kad bude opet jednom petak, odjaše stari prijatelji za rana jutra 
u daleko selo u džamiju. Cijeli su dan ondje ostali, te je već i predveče, a oni se 
još ne vratiše. 

Na odžaku je sve mirno. Samo iz jednoga pendžera, onoga od kuhinje, gdje 
hadumnica večeru sprema, čuješ tad i kad koji glas ili štropot sudja. 

Na travnjaku pred odžakom pasu konji. Čuva ih sluga, no jer mu pametne 
ate i mirne bedevije baš čuvat i ne treba, zavalio se je u travu i sanen žmirka 
očima. 

Na drugoj strani travnjaka, tik kraj šume i žuboritoga vrela, sjela je Su- 
lema. Sjela je i zaboravila, gdje Sjedi. Daleko joj se misli izgubiše. Kroz šumu, 
preko brda i dola projuriše, i tek u gradu zastaše. Tamo, gdje onoga nadju, o 
kom vavijek snivaju. 

Iz tih slatkih misli prene je kreštanje jedne kreštalice. Leteći od grane 
do grane, doletila je ptica do grane nad Sulemom. Tuj se našepiri i krešti 
to joj je glas, kao da na nešto ili na nekog psuje. Časom zatim zašušti u 
grmlju, kreštalica odleti, a Sulema se uplaši, pa hoće i ona pobjeći. Kad je tihi 
glas zazovne : 

— Sulemo ! Ostaj ! Ja sam. 

— Huso! Ti! Otkud tebe, srećo moja ? 

— Našao sam te, golubice, ako su te i sakrili. Tri se već dana i tri noći okol 
odžaka kradem. Gledao sam te iz daleka, ali evo tek sade mogoh se do tebe do- 
šuljati. 

— Jao, Huso ! Ako te opaze, platit ćeš životom. 

— Tko bi! Oca ti i Ibre nema, a sluga je eno zadrijemao. Ostaj ti samo 
mirno, pa me slušaj, što ću ti rijeti. 

— Zbori, drago ! Odavna čekam čuti tvoje riječi. 

— Znaš li, što se je zbilo, rašta ne dodjoh ? 

— Ne znam ništa, do li da je moje srce trpjelo. 

— Moje je u ljubavi ginulo, a od rane opet mal ne uginulo. 

— Koje li rane, da Bog sačuva ? 

— Cnoga petka — znaš, one noći — bahnuo sam na cca tiu Lašči. 

— Avaj, Bože! Što je bilo ? 

— Malo riječi, već meni handžar u grudima. 

— Smiluj se ! 

— Ništa! Paša je u svojoj kući paša. 

— Kako si ti? 

— Tri heftije na dušecima. 

— Aoh, sirotane ! 

— Prošlo je — pa neka! Kad je prošlo, bila mi je prva briga tebe tražiti. 
Srećom začuh gdje si, te ja onda u ovu planinu. Kod ugljara — vidiš tamo na 

onom brdu — nadjoh zaklonište. Odanle dolazim svaki dan, e bi uvrebao zgodu 
s tobom prozboriti. 

— Čuvaj, dušo, tvoju glavu; čuvaj moju sreću! 

— Do glave mi nije, a sreću ćemo tek naći, dok si moja. Ako si kail, skoro 
ćemo je naći. 

—...Je li vjera, Huso ? 

— Vjera je, dina mi i imana ! Na rukama ću te nositi, ti ćeš mi biti jedina 
žena, i za cijela života jedina ćeš mi ostati. Ti jesi i ostat ćeš moj svijet i raj, moga 
srca kraljica i gospodarica. Otac i mati primit će te objeručke, ti ćeš im biti draga 
kći. Što ti srce zaželi, bit će ti. Hoćeš li htjeli sjajnih odjeća, ili blistava nakita, 
ja ne ću štediti para. Sluge i sluškinje će te služiti, cijelom kućom ti ćeš gospo- 
dovati. Vjeruj mi, i povjeri mi se! Odvesti ću te k mojoj majci, i skoro će nas 
hodža vjenčati. 

— Kako ću bolna, ako babo ne halali ! 

— Halalit će milovanje svoje, kad spozna, da je za srećom. si pošlo. Do- 
skora ćemo se s ocem izmiriti. 

— Aoh mene! Što bi ? 

— Hoćeš li za Hamida ? 

— Nikad! Uzmi me, tvoja sam ! 

— Još ove noći ću te oteti. Kad čuješ kukavicu kukati, ti dodji k ovom 
vrelu. Ovdje ću te čekati. 

— Čuvaj se, Huso, Ibrine kubure ! 

— Ne će me! Kao lija ću se dovući. Samo ti se_ pazi, kad iz kuće izlaziš. 

— Niti miš me ne će čuti. 

— Oj, mačice slatka ! 

— Naopako! Sluga se budi. Izgini, Huso ! 

— — — Crna noć je pokrila zemlju, gusti oblaci zastrli su nebo Vjetar 
piri, šuma šušti. 

Na odžaku Alipašića je već davno utrnula luč. Sve spava, samo kudravi 
Žujo mukaet bdije. Sjedi pred kapijom i reži, jer mu nije pravo, što u šumi ku- 
kukavica kuka. Onda opet digne prisluškujući uši, i zaskoči na kapiju, koja se 
lagano i tihano otvori. Žujo ne zalaje, jer odmah prepozna, da je to Sulema 
na pragu. Ona ga pogladi i pruži mu komad hljeba. Drugim komadom dovabi 
ga u kuću, pa onda zatvori za njim kapiju. Čim je zatvori, potrči na lakim no- 
gama prema šumi, otkud kukavica vabi. Istom ona kod vrela, kad je obujme 
čvrste ruke. Sa zemlje je dignu i u šumu ponesu. 

Sve nizbrdice, sad puteljkom, sad naprečac kroz šumski mrak, nosio je 
Huso svoje blago, milu Sulemu. Do jednoga potočića je donese, i kraj potočića 
još je malo dalje ponese, onda stane i fićukne. Istom fićukne, već bahne iz gu- 
štare nekakva prikaza. 

— Suljo, jesi | ? -— upita tiho Huso. 

— Dabome ja! — odgovori njegov sluga. 

— Gdje je konjče ? 

— Evo ga tri aršina od moje ruke. 

— Ne vidim ništa. 

— Ma ipak si, ago, dobro na put izišao. 


843 


— Biva srećom. 

— Mašallah ! I zlato si donio. 

— Moje je! Sad hazurala, te se žurmo ! 

— Eto sam Crnoga već odriješio. 

Za čas izvede Suljo konjče iz guštare. Huso namjesti Sulemu u sedlo, i onda 
se krenu. Suljo vodi Crnoga za uzdu, a Huso slijedi nabitom kuburom u ruci. 
Brzo kroče, tiho kroče, i ne zbore ni riječi, već napeto prisluškuju, hoće li se na 
odžaku dignuti vika. Ali sve osta mirno, te oni sretno odmaknu već i uru hoda. 
Sad tek odlane Husi, jer sad im je sigurno, te on može kuburu spremiti. Sad će 
on konjče;vodit, a Suljo nek klipše za njima. Uzdu preuzme i Sulemu za ruku 
uzme. 

— Ti dršćeš, golubice. Jal od straha, jal od česa ? 


— Ne znam, jal od straha, jal od uzbudjenja ili prevelike sreće : ne znam, 
odašta mi srce tako bije. Mislim se na putu u dženet, gdje me blaženost sedmoga 
kata čeka, ali opet me je strah, put će me u džehennem dovesti. Ostavih oca _i 
kuću kao prokleta. 


— Nemoj, dušo ! Kuda su ti misli ! Noć te straši, ona ti i misli mrači. Dok 
sunce zasije, bit će ti i one jasnije. Vjeruj mi i uzdaj se, halalit će otac... 

Mnogo je još riječi Huso potrošio, no napokon je Sulemu utješio. L raz- 
govoru i na putu prodje tako noć, a kad su se jutarnje magle nad dolinom digle, 
stigoše na drum. Tuj je čekao jedan kiridžija sa svojom arabom, pokritom ha- 
surama. Sulema sad sjaše konja, Huso je digne u arabu, lijepo je namjesti na 
ebeta, i spusti hasure. On pak sjedne kraj kiridžije, pa tjeraj uzbrdice nizbrdice 
u Sarajevo. Lete konji kao brzonoge srne, araba drumom poskakuje, prašina 
se vitla. Osta Suljo s Crnim daleko za njima na putu. Oni pak dodju skoro u grad 
i pred kuću Alije Mehmedovića. Tamo primi aginica svoga sina sudjenicu, nuto 
njenu kćer — te nema doli Boga, koji bi je Husi mogao oteti. 

— — — Nekoliko dana kasnije dobio je Huso — ako je i bilo dosta nepri- 
lika — od kadije šehadet namu. Staroga je svata onda našo i većile, ovi opet 
svoje šahite, te su čauši pošli zvati svatove. Sakupiše se za tri dana, i onda 
vjenča hodža Husu i Sulemu. Sretno je bilo, veselo je bilo: svatovi pirovaše 
heftiju dana. 

Dakako, da je Omer svoju kćer tražio, i skoro je doznao, gdje je. To mu 
je ipak od slabe hasne bilo. Oteta, nije mu se mogla kći nikad više u kuću vratiti. 
Jeste, mogla bi, kad bi Husu zemlja pokrila. Ma Huso nije bio lud Omeru pred 
oči izaći, da mu stari kidiše životom. Istom poslije vjenčanja ode svoga tasta 
Omera potražiti. Što bi onda Omer ? Bome, na zeta nije mogao handžarom 
udariti. Ele, izmiriše se, te je otac kćerku halalio. 


Kako je Omer s Hamidom uredio, to zna samo Ibro, koji je bio onih dana 
u Foču otputovao. U fočanskoj su čaršiji pripovijedali, da se je Hamid od onoga 
doba posve propio. Pio je on već i otprije, samo sad budne najednom u njega na 
pretek para. pa se je to pilo od zore do mraka. Što ćeš ! Protuha, zaboravio je 
zakon. Teško će mu biti suvaldžijam odgovarati, pasti će sa sirat-ćuprije u dže- 
hennem 

Gdje su, recite mi, oj vi duge noći, 
Usne, što su rujni život pjevale ? 
Gdje su blage, tople, nasmijane oči, 
Što su kao sunce toplo sievale ? 


Odoše u pepeo, kao svete moći, 
Grudi što su našu sreću snievale, 
Krenuše za jekom, kud će i uzdah doći, 
Rieči što su nas ko duh ogrievale. 


Samo pregršt pisma draga ova žena 
Ostavi nam, punu slatkoga parfena, 
No i taj će miris skoro prestati. 


: A za pregaženom ružicom Sarona 
Plakati će pjesnik suzom miliona, 
Pa će ko taj dušin tamjan nestati. 


ZDENKA MARKOVIĆ : MARIJA KONOPNICKA 


Nije tome tako davno, jedva je proteklo nekoliko mjeseci, što su Poljaci 
izgubili svoju Elizu Orzeszkovu, a sad su eto opet morali odgrnuti zemlju, punu 
jesenskih mirisa i jesenske topline, da u nju pohrane drugo veliko i «dobro 
srce, — koje je bilo ispunjeno jednom velikom i dubokom ljubavi za svaku i 
najmanju grudicu poljske zemlje, na kojoj je izrastao možda tek jedan jedini 
zakržljali livadski cvijet ili suha _vlat trave ili je na njoj drhtala samo kap 
rose, — zlatno srce Marije Konopnicke. Puklo je ono, kao što pukne struna, 
kad je prenapeta. Puklo je, jer je bilo prepunjeno zvucima, pjesmama, jecajem i 
ljudskom boli, to srce, koje je tako razumjelo ljude oko sebe... 

Dne 8. listopada ostavila je svoju majčicu zemlju, koju je opjevala tolikim 
i tako divnim stihovima, kao malo tko drugi, i svoju braću Poljake, kojima je 
otria s obraza više suza, nego itko drugi... Otišla je u vječnu tišinu, koju je 
tako željela... .,Ciszy chce! Do wiecznego teskno mi spocznienia"... I sad 
počiva iza velikoga, teškog životnog rada — ona, koja je toliko toga htjela da 
izvojuje: ,,htjela je ljubavi — za zemlju, sljedbenika — za ideale, svijetla — 
za narod, štovanja — za rad, borioce — za ideju, triumf — za istinu, a za 
sve — jednakost". I sve je to jednim danom palo u grob... Zavjesa se spu- 
stila... 

Marija je Konopnicka veoma znatna pojava u poljskoj literaturi. Ona je 
svojim radom stvorila zlatan most, koji je spojio dvije strane zemlje, dva daleka 
carstva: doba romantike s novom dobom, poeziju velike Trojice sa — rekla 
bih — ,,slikarskom poezijom" genijalnoga Stanislawa Wyspianskoga, i Kaspro- 
wicza. Doba, kad je počela djelovati, bilo je teško, prelazno... Bilo je to 

onda, kad je umirao romantizam. Kao sunce veliko i žarko polako je ali 
sigurno zalazio, gubio se. Umiralo je i nestajalo doba, kad su ljudi izdišući 
šaptali još: ,,Ojezyzno! ojczyzno !", kad su osjećaji bili tako razgrijani i ras- 
plamćeni, da su se uzdizali do ekstaze, kad pjesnici nijesu bili smrtni ljudi, već 
žreci, proroci, vodje naroda, koji su razgrijanu maštu još više upaljivali, višeput 
jednim jedinim zvukom harfe, i pokazivali put k dalekim, velikim idealima 
čovječanstva, kad se vjerovalo u otkup kroz žrtve, umiralo je to doba, koje 
je smatralo Poljsku mučenicom, apoštolicom, Kristusom naroda... Ugasao je 
taj oganj, koji je poput divljega plamena titrao dalekim poljanama, mamio, za- 
vodio narod, .koji je za njim rukama posizao, i doveo ga do katastrofe. Razoča- 
ranja g. 1863. zadala su mu smrtni udarac. Sve se najednom promijenilo. Na- 
stalo je posve novo doba. Preko noći kao da su umrle sve nade, sve sanje 
Poljaka. Više se nije vjerovalo u veliku i svetu misiju Poljske, koja je imala 
biti Krist medju narodima, a ljudi se nijesu oduševljavali stihovima, kao što 
ih je pjevao Seweryn Goszcynski : ,,Polsko ! twa sprava jest sprava Chrystu- 
sowego dzis dziela? ... i malo dalje ,,Ty. pierwsza wezwana ozyć . . . wielkie bra- 
terstwo narodu... Tragedija g. 1863. odučila ih je od toga. Bilo im je svima 
kao da su s vrhunca najdivnijih sanja pali u bezdno, gdje nije bilo svijetlih 
nada, nije bilo više vodja. ,,Krol-Duch", koji im je bio vodjom i tješiteljem 
kao da ih je ostavio, sakrio se za oblake. A na zemlji se čuo plač, jecaj... 
a onda je nastupilo duševno mrtvilo. Kao da su se ispunile one proročanske 
riječi, što ih je govorio Šaman :* .... ,Imajte nadu, jer će nada prijeći s vas | 
na buduća pokoljenja, i oživit će ih; ali ako u vas umre, to će buduća poko- 
ljenja biti mrtvi ljudi“... 1 zbilja. Ti ,,mrtvaci" života, lišeni svake nade 
lutali su zemljom. 

Nastalo je strašno doba. Proza života naučila je ljude drugojačije misliti. 
raditi i živjeti. Svaki mladi čovjek u sedamdesetim godinama — veli Feldman — 
u Varšavi, Krakovu ili Poznanju čuo je jedan jedini kategorički imperativ : budi 
pozitivan, budi trijezan, budi utilitaran. Drugojačije kao da i nije moglo biti. 
Pred očima su svima lebdjele razne žalosne slike : prizori ubojstva, opustošenja, a 
u pozadini, tamo negdje u visini, dizao se žalostan kip, koji je budio grozu u duši 
i mamio suze na oči: Prometej, okovan ne o pećinu i hrid, već o — led Sibira. 

U to je doba bila politika trijezna, nauka utilitarna, a poezija pozitivna : 

O! bo piesšn nasza — to ludow wrzawa : 
Huk mloiow i turkot maszyn ! 

Nasza modlitwa — to nie to mgliste 
Teskne za lepszym swiatem wzdychanie. .. 


Nasza modlitwa — to wiekuiste 
Luczne milosci z wiedza dziatanie... 


(Jer naša je pjesma — vreva naroda : lupa čekića i štropot strojeva ! Naša 
molitva nije ono maglovito, čeznutljivo uzdisanje za boljim svijetom, naša je 
molitva — vječni rad ljubavi i znanja.) 

Sve je išlo za tim, da se ne lebdi u oblacima i ne živi u sanjama, već da se 
čvrsto drži zemlje, da se dušom i tijelom preda — radu, a ostavi se svega 
maštanja. 


* Slowacki: Anhelli. 

U to doba, kad je gasnuo romantizam, a Svitao posve mladi realizam — 
javio se Adam Asnyk, a uz njega — Marija Konopnicka. S njima je krenula 
poljska poezija drugim putem. Oboje je u počecima svojima naginjalo još do- 
duše romantizmu, no onda je Asnyk svojima ,,Šnie grob6w"', a Konopnicka 
svojim dramatičnim fragmentima ,,Z przesz 6sci" (Iz prošlosti) prekinula niti, 
koje su ih vezale o prošlost i oni su oboje ugazili nove pute. Pjesnici nijesu sada 
više bili žreci i proroci, koji trpe za milijone, već obični smrtnici, koji trpe za 
sebe, opijevaju svoje boli, želje, nade, koji razmišljaju o svijetu i životu i 
rezultate svojih razmišljanja odijevaju stihovima. Asnyk je dosegao vrhunac 
- pozitivistične poezije, no mnogo je toga prošlo kraj njega neopaženo, mnogo 
je osjećaja ostalo neobradjenih, mnogo je pitanja ostavio — neodgovorenih i 
mnogo zadataka — neriješenih... A te praznine, koje su ostale iza njega, ispu- 
nila je svojim stihovima Konopnicka. Ona je to mogla učiniti, jer je dobro 
poznala život. Nije mu se ona ugibala, nije ga se bojala, već je pošla tamo, 
gdje je prolazio svojom najžešćom silom i pustila je, da o nju bije. drma je, 
trese njom, — ali mu se makla nije. Ona je razumjela njegovo zujanje i šaptanje, 
njegovu grmljavinu i lamanje, — ali se svega toga uplašila nije. I zato su pjesme 
njezine tako pune novoga, svježeg života. 

Veliki su ideali vodili Konopnicku u njezinome radu: ideali socijalni, 
narodni ičisto umjetnički. I čovjek ne bi mogao reći, koji su od njih 
pretežnjii ; oni se divno sjedinjeni ispreliću u njezinim pjesmama, tako da nam 
pred očima vazda stoji Konopnicka kao čovjek, kao Poljakinja i kao 
čisti esteta. 

U prvom redu držim, da je Konopnicka velika u svojim pjesmama — 
kao čovjek. Iz njezinih stihova prosijeva tolika dobrota duše, pleme- 
nitost srca i milosrdje za sve one, koje je zla sudba odredila da budu 
uvijek ,,mali i potišteni'', da cio svoj život proborave u mračnim izbama, 
od kojih i sunce odvraća svoj sjaj i da se vječno bore jednim i istim mislima, 
koje im ispijaju tijelo i dušu, mislima o — teškom radu i nesnosnoj gladi. I baš 
zato držim, da bi je se moglo nazvati ,pjesnikinjom bijednih i potištenih". 
Njezine su knjige pjesama i pripovijedaka upravo neko evandjelje dobrote. 
Ne znam drugih pjesama, koje bi — kad ih čovjek pročita — ostavile 
takav trag u duši. Čovjek osjeća, da mu se na dnu duše budi neka velika 
ljubav i samilost za ljude, da mu egoizam, — koji je u današnjih ljudi tako 
razvit — nekako iščezava, gubi se i potiskuje pred tako velikim altruizmom. 
Lijepo je napisao Lucyan Rydel u uvodu izabranih spisa prigodom njezinoga 
jubileja god. 1902. : ,,Ta knjiga nije samo lijepa, — ta je knjiga dobra, 
jer je srcem pisana. Netko može imati dar, ali nemati srca, može vidjeti ljepotu 
cijeloga svijeta, a ne ljubiti nikoga osim sebe... Takvi pjesnici bez srca — 
makar i s talentom — napisat će knjige lijepe, ali nikad dobre knjige.. 
Tko to hoće napisati, mora misliti više o drugima, nego o sebi, imati otvorene uši 
za ljudski plač i bolest ljudske duše, mora imati goruće srce, koje sve ljubi, sve — 
blize i daleke, ljude velike i male"... A sve je to ona imala i znala, ta od rane 
je mladosti bila prepuštena samoj sebi, pa je mnogo toga prije sazorilo u nje- 
zinoj duši. Ona je promatrala život, ljude, išla je medju njih i rano je već dobro 
upoznala sve zlo, koje ih bije. A to zlo, ta bijeda i nesreća, bila je golema. - 

U jednoj pjesmi iz zbirke ,,Na fujarce" (,,Na frulici') veli : ,,Oj, kad bih prošao 
poljem i prebrojio suze, koje padaju na grude zemlje, strah bi me bilo od toga 
usijeva žeti žnjivo, jer bi snopovi bili — krvavi!... Ili: Pokazat će se 
na nebu istočno sunašce i ispit će bujnu rosu sa livada ; ali da se osuši more 
naših suza, morao bi, o Bože, zapaliti cio svijet... I od te nevolje nije ona od- 
vratila giavu, već je s bijednicima trpjela, plakala i tješila ih: ,,Nie placzcie 
smutni !" (Ne plačite, koji ste žalosni). Upravo se čini, da je nesreća i bijeda te 
njezine ,,male" braće i njezina nesreća, da su svi njihovi teški osjećaji prošli 
i njezinom dušom i nju izranili istim ranama, kojima su krvarile i njihove duše. 
I pjesme njezine nijesu drugo, nego pregršt ljudskih boli i suza, opredenih finom 
paučinastom mrežom njezinih osjećaja. Zato i bliješte posebnom ljepotom i 
sjajem, — ljepotom drhtave suze... 

Vanredno su potresne pjesme, u kojima iznosi prizore bijede i nevolje. 
Takva je ona: ,Ja$ nie doczeka!" (,,Ivica nije dočekao"), gdje prikazuje, kako 
je u ubogu izbicu došao blagi gost — proljetni trak sunca i kako je sipao svoj 
sjaj po sobi, pustom ognjištu, vlažnim stijenama i po radniku, koji je uvela 
lica sjedio, slušao vrapce, kako na krovu mrmore i šaptao : Jaš to nije dočekao... 
I grubim rukavom košulje obrisao je suzu, koja mu je kliznula niz obraz, tako 
mutna, teška i velika, kao da i nije kaplja vode, već kamen, koji je izbačen iz 
duše pao u dubinu i odrunio zemlju ... A mali Ja$ nije dočekao sunca, jer ga je 
za dugačke, velike zime ubila — glad. I sad on leži u grobu, odijeljen od svih 
čudesa prirode. A takvih je malih grobova mnogo na zemlji i tako su žalosni ti 
humci. To je usijev bačen u ludo, cvijet bez ploda i izgubljeno zrno. I preko tih 
mogila, u kojima spavaju ta djeca u šutnji smrti, prelazi čovječanstvo posve mirno 
i slobodno. O braćo ! — dovikuje pjesnikinja, — zar ne leži na nama krivica, da 
Ja$ nije dočekao sunašce ?... 

Ili druga pjesma : ,,Przed sadem' (,,Pred sudom). U sudbenoj je dvorani 
stajao posve mlad optuženik: mršavo dijete, sa svijetlim očima, blijedo kao 
nevolja i tako maleno, da bi se još moglo rasplakati i zvati ,,mama", kad 
bi je imao. Mogao bi i ludorije zbijati, cjelivati se i maziti, ležati na prsima 
oca, kad bi ga imao. A on je stajao na sudu bez branitelja — sam, sa dvije 
velike suze. koje su mu curile s lica, i sa zlatnim tracima sunca, koji su mu kroz 
prozor pali na glavu, kao da Bog gladi njegovu plavu kosu. Sudac je uko- 
čeno stajao, gledao te mršave ruke, upale prsi i kukavne haljine i činilo mu 
se, da pred sud mora dovesti cijela pokoljenja, jer da su gomile ljudi kao veliki 
teški oblaci zastirali i priječili, da sunce nije moglo prodrijeti i da je .sumrak 
trajao kroz tisuće godina. Uvidio je, da je množina, gromada — sila izgubljena za 
velike ciljeve i težnje čovječanstva i čitao je u groznom pogledu budućnosti, 
da ona traži račun od milijuna. | rekao je: Neka Krist sudi, tko je veći 
krivac: onaj, koji ne zna puta i bludi u tami, ili oni, koji pišu velike knjige 
kaznenoga prava, a ne brinu se za to, da uče djecu, koja su siročad. | pošao 
je do dječaka, koji je blijed čekao surovu odsudu ; dotakao se rukom njegove 
svijetle glavice i rekao : ,,Idi, dijete, dat ću te u školu"... 

Prekrasna je i pjesma ,,Z szopka? (,,Sa štalicom''). Četvero mališa stoji pred 
gospodskom kućom otkrite glave, dršćući od zime. Crvena zvijezda od ljepenke, 
pričvršćena na palici, baca rumeno svijetlo po njima i po zemlji. Najmladji 

od njih, sitno dijete, boso, odjeveno u krpe, uzdiglo je oči nad zvijezdu i mi- 
slilo u sebi : Kako je to, moj Bože, da je na svijetu tako zlo, premda je Krist 
došao ? I da je samo šaka crnoga brašna u našoj komorici, da nemam tople ma- | 
rame na ledjima, i da je tata tako pijan uveče, da mamu bije, a ona plače ili 
boluje ? ! Valjda Bog nije došao za seljake ! Sigurno je tako, jer se još nije čulo, 
da bi ikada, otkako djeca idu sa zvijezdom u dvor, tko iz dvora došao u koli- 
bicu i rekao: Braćo, Krist se rodio... Čemu ?... 

Ima još sva sila pjesama i novela, u kojima prikazuje takve slike bijede i 
jada; sve jedna potresnija i dublja od druge ; ali iz svih kao da jedan glas 
stavlja bezbroj pitanja: Čemu toliko bijede ? Zašto ljudi toliko trpe ? Zašto 
nema na svijetu pravde ? — I onda kao da diže ruku, kojom odsudjuje cijelo 
društvo, koje je jedino krivo tolikoj nevolji, jer je odijelilo ,,male' od ,,velikih* 
i dalo je da pukne toliki jaz medju bijednicima i gospodom. 

Czemu ta prepašć, ktora braci dzieli 
Na pokrzywdzonych i na krzywdzicieli 


Tak jest bezbrezna, jako oceany 
A taka straszna, jak rozwarte rany ? 


(Čemu je taj ponor, koji dijeli braću na uvrijedjene i uvrjeditelje, tako ne- 
pregledan kao oceani i tako strašan kao otvorene rane ?) 

Gdjekada — kad joj je duša suviše potištena bijedom i nesrećom ljudi, učini 
joj se, da je ostavlja snaga i onda samo uzdahne teškim stihom : (,,Jask6:ka'' — 
Lastavica). 

— O više daj svijetla ! i više topline i rose oživljujuće, o Bože ! 

Konopnicka je velika u pjesmama i kao — Poljakinja, kao pjesnikinja 
naroda. 1 zato je baš ide golema zasluga, jer je ona prva dublje zavirila u dušu 
naroda, otkrila tolika blaga i pokazala ih svijetu. Prije nje nijenarod, puk 
imao dostojno mjesto u poljskoj literaturi. Pjesma je slavila i bavila se narodom, 
ali onom sretnijom polovicom njegovom, plemićima, — vrhnjem društva 
poljskoga, a ona druga, veća polovica, izmučeni i jadni seljaci, ti su 
gdjekad provirili u djelima kao iza kulisa, ili bolje reći negdje u pozadini, kao 
stafaža, statiste. ; Prije :nje su se doduše već Lenartowicz i Ujejski znali pribli- 
žiti narodu, ali nitko od njih nije zaronio do dna toga svježeg, neiscrpivog iz- 
vora. Ona je prva zašla medju njih, da ih izvede iz mračnih zakutaka koliba 
i uvede u svijetlo. Prva je podigla glasnu tužbu na sve, koji su puk ostavili u 
tami i neznanju, prva, koja je glasno izrekla : ,,Kuda smo otišli od vas, a gdje 
ste vi ostali ? Zašto nas nije vodio zajednički put ? Zašto smo mi — gospoda 
danas — veliki, a vi — mali ? Tko će od nas za to odgovarati Bogu ? ! O braćo! 
ako si imamo što oprostiti, činimo to odmah, danas, dosta je tužba i pravda... 
Otvorite nam vrata! — mi vas tražimo, jer smo baš mi veći krivci i veća nas 
žalost muči!... 

I ta velika: pjesnikinja, obdarena talentom i milosrdnim srcem, obilazila je 
vrata seoskih kolibica, lutala je uskim livadnim stazama, prolazila poljima, kad 
je na njima lan cvao i poput neba se modrio, i kad se žito leiijalo o suncu, 
u sumračju se zaustavljala na raskršćima puteva, gdje su stajali nakrivi križevi, 
okićeni makom, a orošeni suzama... i prisluškivala je životu. | začudo, tamo 
gdje dosad nije nitko ni mislio, ni slutio, naišla je ona bogatstvo, ljepotu, uopće 

još neotkrivene svjetove, duboke i visoke... Težak je bio njezin put i ona ne bi 
bila uspjela, da je nije vodila velika ljubav ne samo za svoju braću u seoskim 
kolibama, već i za zemlju, koja je srasla sa srećom i nesrećom njihovih duša, 
ljubav za polja i lugove, šume i gajeve, koji su bili kroz vijekove nijemi svje- 
doci njihove bijede. I ta se velika ljubav za čovjeka i prirodu osjeća iza sti- 
hova i to nijesu njoj dva odijeljena pojma, već čovjek s prirodom čini jednu skladnu 
cjelinu. 

Vanredno je kod tih pjesama i to, kako je uz riječi, koje je stavila u usta 
poljskoga puka, pogodila divno i ton narodni, da se pjesme oblikom i sadržajem 
dojimlju tako, kao da je njima sam narod propjevao. Neke ću spomenuti : ,,Oj, 
matusiu, Iny nam kwitna? (,,Oj majčice, lan nam cvate"), ,,Dzwony'" (Zvonovi), 
.,A jak poszedt krol na wojne?') (A kad je pošao kralj na vojnu) itd. 

Besmrtnu si je upravo slavu stekla kao pjesnikinja naroda, svojim eposom 
»Pan Balcer w Brazylii'' (Gospodin Balcer u Braziliji), na kojemu je radila go- 
tovo punih deset godina ; prvi su odlomci izašli u ,,Biblioteci Warszawskoj'* g. 
1892., a svršeno je bilo g. 1901. Dugo se i pomno pripravljala za to djelo, koje 
je pomalo nastajalo, jer je sama osjećala, da je veoma teška zadaća, koju 
< je postavila. Ona je jednom spomenula u 1. broju ,,Glosa warszawskoga'', 
da bi narod poljski, koji već ima krasnu ,,plemićsku epopeju? — ,,Pan Tadeusz"? 
morao imati isto takvu ,,epopeju pučku'', narodnu. | tu epopeju, koju do nje nije 
nitko spjevao, dala je narodu ona. Poem je taj najvjernije zrcalo života polj- 
skoga puka, u njemu je podala najkrasniju karakteristiku poljskoga seljaka. 

Povod djelu dalo je Konopnicki iseljivanje seljaka u Ameriku i patnje toga 
naroda, koji vodi u stranu zemlju pohlepa za novcem, a čeka ih tamo strašno 
razočaranje, i onda se vraćaju natrag puni bijede i nevolje na prazna rodna 
polja svoja... To je i glavna ideja, glavna radnja ove epopeje, koja je divno 
obradjena i ilustrirana vanrednim slikama i potresnim prizorima iz života naroda, 
koji su se valjda po sto i sto puta odigrali, vazda isti, s malim varijacijama, 
sad više, sad manje tragičnima. Konopnicku je dugo zanimalo to pitanje i ona je 
zalazila medju narod, upoznavala ga, ispitivala ga o mnogočem i u duljem 
saobraćaju s njim, on joj je otkrivao dušu, istresao pred njom boli, ljudi su joj či- 
tali pisma, koja su dolazila iz Amerike i donosili joj vijesti, koje su stizale 
iz onih krajeva. 1 onda istom, kad je ona sama upravo opipala krvave rane na- 
rodne, koje ne samo da peku i žegu, već donose i smrt narodu, kad je znala 
sve nade i želje, koje ih naprijed kreću, kad je upravo imala dušu naroda u 
rukama i kad je majstorski vladala stihom i formom, — onda se dala na naj- 
veće djelo svoga života. Najveće — po opsegu svome (ono obuhvata oko podrug 
tisuće stihova), i najveće — po zamisli, dubini i obradbi. 

Sadržaj se pjesmotvora raspada na šest dijelova, šest pjevanja : ,,Na moru". 
,,U iseljeničkom domu", ,,U prašumi", ,,Na povratku", ,,U pristaništu"?, ,,Podjimo". 

Svih šest pjevanja zajedno daju nam krasnu sliku života iseljenika, koji su 
se sakupili i čekaju parobrod, što će ih odvesti u ,,zemlju zlata i blaga". Van- 
redno je opisan put njihov po moru, smrt žene Hanke, koja se baca u more 
s djetetom, a još divnije je ocrtan život njihov u novom svijetu. Prva su 
ih razočaranja dočekala u iseljeničkom domu: dognali su ih ovamo kao krdo 
ovaca, a ne kao ljude. Razočaranja rastu od dana u dan. Oni su već podijeljeni 

Josip Plečnik: Osnova sa restauraciju crkve. 


na dvije grupe: jedni, jači sjeći će šume, a drugi će raditi kod nasada kave. 
Pjesnikinja nas vodi k onima, gdje je Balcer, kovač, koji se daju na težak tje-- 
lesni rad: na krčenje šuma, koje se čine kao uklete, drveće tvrdo kao kamenje, 
a borbe imadu na sve strane: s divljacima, zvjerima, raslinama. Sve kao da se 
urotilo protiv iseljenika. I dogodilo se, da su im sile počele malaksati, postajali 
su malodušni, žalosni, padali su u očaj i rezignaciju. Jedna ih je svijetla misao 
podigla i preporodila, misao na povratak u domovinu, pa makar samo na toliko, 
da u njoj umru. I baš to četvrto pjevanje ,,Na povratku? spada medju najljepša. 
Bio je to doduše povratak, ali ne lak. Muke su se njihove uvećale, jer nijesu 
znali put k svojemu cilju — k moru. Kroz šume i pustinje provlačili su se, 
padali od umor&+ i gladi, prešli su poljane, gdje su ležali nepokopani mrtvaci, 
prolazili kroz travu, što im je sezala do vrata. Uhvatio ih je očaj i odlučili 
su tu ostati i čekati smrt. Ali mlada žena Dudkowa, koja nije mogla podnijeti 
misao, da joj tu nevino dijete umre od gladi, počela je bježati šumom i za 

čudo svi za njom. Malo i čuli se usklici : — more! Bili su doduše u pristaništu. 
ali nije bio novaca za put, trebalo je istom zaslužiti — natovarivanjem robe 
na ladje. Veliko je veselje nastalo, kad su naši iseljenici sastali ,,krakovske 
svatove", koje su slavili iseljenici iz velikopoljske kolonije, koji su sretnije prošli 
u novom svijetu, jer su mašli lakši posao, i ta ih je vesela družina pogostila. 
Vanredan je prizor, kad naši iseljenici ugledaju polja i oranice onih sretnijih svojih 
zemljaka, i vide straroga Chrzasta, kako ide za svijetlim plugom polako, sveto i 
veselo si pripjeva — baš kao u domovini... I velika ljubav za rodnu grudu, 
koja se u njima svom silom porodila, stvorila je čudo. Jedan od tih bijednika. 
Sekura, koji je davno onijemio iza bolesti, kad je vidio polje, koje ga je sjetilo 
domovine, zaviknuo je, zaplakao i — progovorio. 

Napokon su zaslužili novac za povratak, zbrajali ga, sračunavali i čekali spremni 
u luci. Vrijeme čekanja zasladjuje Pan Balcer svojim humorom, svojim legendama 
O prvenstvu Poijaka kod Boga". U to donose novi putnici, koji do.aže iz do- 
movine vijesti i to važn: i nove glasine, vijesti o braći — u Helmszczyzni. Sudba 
njihova kao da je Konopnicki osobito na srcu. Pridošlice dolaze s novosti, da 
Helmszczyzna ne će biti prisiljena da prijedje na pravoslavlje, ako se nadje 
sto ljudi, koji će “e prijaviti za unijate. I zato su došli, da svoje zemljake mole 
i zaklinju, da se vrate, da ne padne zemlja nad Bugom tudjinu u ruke. I sve- 
ih obuzme vrući zanos: razilaze se, raznose vijesti, prodaju se imanja, saku- 
pljaju novac, da će se što veći broj braće može vratiti. , 

I u luci se za kratko vrijeme sakupila sva sila Poljaka i sve ih je ispunila 
jedna vesela misao: O, k tebi se vraćamo, zemljo, mila mati i na tlo padamo 
pred tobom. Mi nijesmo više neki broj, već sila, nijesmo plug, koji ore polja, već 
— grom, koji Bog šalje u svijet, da šumama, drveću oguli sagnjilu koru... Mi 
nijesmo samo prašina, koju nosi vjetar, mismo ramena — koja nose pol svijeta . . 

Taj put iseljenika morem — vanredno je opisan isto kao i ono putovanje 
u Ameriku, krasno je ocrtan život na brodu, na palubi, u kajutama, bura i oluje. 
Osim tih opisa majstorski je ocrtano glavno lice: Pan Balcer, kovač, jak, zdrav 
čovjek, osim njega se nanizao cio niz tipova : mistik Horodziej. koji pripovijeda 
bajke i govori o čudesima neba i mora, tješi i bodri, onda zamišljeni Ostan- 
Czyk, Kozbial, kmet Magier, Janez Gruda, koji umire u stranom svijetu i u po- 
sljednjim časovima piše pismo svojim roditeljima preko mora, ili pijanac s pri- 
djevkom ,,Zabuda“, koji umire S riječima : Još nije propala Poljska ! ili Mazura, 
koji umire od prevelike muke i gladi ili još bezbroj drugih. I u tome baš leži 
veliko i glavno značenje ,,Pana Balcera — spominje Feldman — ,,što nam je 
Konopnicka njim darovala veliku, uzvišenu galeriju tipova poljskoga seljaka.“ 

Što se tiče vajskoga oblika svih njezinih pjesama, one su up avo umjetnički 
do jerane. Stihovi joj zvone kao muzika ; puni su zvukova, koji izazivlju jedan 
drugoga i puni su mekoće. U kasnijim ih je godina ona usavršila čitanjem sta- 
roga zavjeta i pod utjecajem prirodnih krasota Italije, riječi i stihovi njezini 
ne zvone samo, već su zaobljeni, plastični. O tome svjedoči ciklus pjesama 
»Italija“; svu onu klasičnu harmoniju, koja je našla u umjetninama Mihel An- 
gela i drugih slikara i svu ljepotu prirode, koja ju ;e svuda pozdravila, znala je 
izraziti u pjesamama. Njima je uzdisala i jecala, njima se ushićivala i tješila. 
dizala i padala, ali nikad ne očajala i nikad se ne potužila. 

Ja Sie nie skarže, Bože ! Ja nie placze, 
Choć wiatr raznosi jekami gluchemi 
Chmury iez pe ne, westchinenia tu acze, 
Po ca ej smutnej tej ziemi ! 
— Smnutno mi tyiko, že$ Ty, wielki Boze, 
Calej tej nedzy jost — panem ! 
(Žao mi je samo to, da si Ti, veliki Bože, gospodar sve te nesreće.) 


Pače ni najveći porazi nijesu joj oduzeli vjere i nade, ona je vjerovala u 
preporod. U pjesmi ,,Contra spem spero“ pjeva : 
»Wierze w wskrzeszenie popioiow i kosci 
W  jutrznie b.ektitow . .. 


([ w gwiazde ludow wierze wsrod zawiei 
Przeciw nadziei !“ 


* 
*k šk 


Marija Konopnicka rodila se g. 1846. u mjestu Sien .tkama iz porodice W asi- 
;owskich. Zarana joj je umrla majka i ona je ostala n1 brizi ocu. koji se dosta 
bavio uzgojem svoje kćeri, a mnogo je bila prepuštena samoj sebi, i tako se 
prije dobe ogledala sa životom okom u oku. Poslije se uzgajala u samostanu 
sestara u Varšavi. Ni'e prošla ni godina od njezinoga povratka iz zavoda, već 
se udala za g. Koncpnicka, posjednika imanja Bronowa. Sad joj se otvorio novi 
Svijet ; nju su zapal: nove cužn:sti: brige gospodarske a kasnije materinjske. 
Poslije se radi uzgoja djece preselila cko sedamdesetih godina u Varšavu i tamo 
je bila do god. 1890. Često je boravila u Tatrama i tamo medju onim pećinama 
nastale su prve njezine pjesme, koje su oko god. 1876. počele izlaziti u ,,Tygod- 
niku illustrowanom“ i odmah su svratile na sebe pažnju; Henrik Sienkiewicz, 
koji je u to vrijeme bio u Americi, veselo ju je pozdravio i čestitao na velikom 
talentu. U to se doba sve češće javljala ne samo pjesmama, već i novelama, 
feuilletonima. God. 1884. preuzela je redakciju ženskoga časopisa »Swit“, u kojemu 
je i sama mnogo sudjelovala svojim člancimaa iz umjetničkoga i literarnog svijeta. 

Prvi je svezak njezinih pjesama izašao u Varšavi g. 1881., malo zatim izašli 
su novi svesci (1883., 1837., 1896.), opisi : ,,Wraženia z podrožy“ (Utisci s puta 
1884.), novele ,,Wojciech Zapada“ (1884.), ,Četiri novele“ (1888.), ,,W winicznej 
izbie“ (1888.), novele ,,Moi znajom“ (1£90.) 

Te je god. — 1890. — ostavila svoju milu Varšavu i putovala je svijetom; 
živjela je u Miinchenu, a prošla _Francesku i Italiju. No uza sve to nije ni 
časak zaboravila na domovinu, kod svake znatnije i svečanije zgode javila se 
žarkim riječima u znak veselja nad napretkom. Neumorno je radila dalje na 
književnom polju. 

God. 1892. izašla je u ,,Biblioteci varšavskoj“ pjesma ,,Prometeusz i Syzyf“ 
i početak eposa ,,Pan Balcer w Brazylii“, koji je bio svršen istom g. 1901. 
God. 1893. izašle su novele ,,Na drodze“ (Na putu), g. 1897. ,,Novele“ i pjesme 
»Linie i džwiski“ (,,Crte i zvuci“) ; g. 1898. ,,Dym“, skup novela, i skice i sličice 
pod naslovom ,,Ludzie i rzeczy“ (,,Ljudi i stvari“). Uto je vrijeme dobila nagradu 
na konkurzu varšavske ,,lstine“ (,,Prawda“) za pjesmu ,,Przez glebine“ (,,Kroz 
dubinu“). God. 1901. izašle su pjesme ,,Italia“, opisi ,,Drobiazgi z teki podro nej“ 
(1904.) i pjesme ,,Na brzegu normandzkim““ (1905.). ,.Na normandskoj obali“). 

Treba spomenuti i njezine prijevode — Heinea, P. Heysea, Hauptmanna, 
Vrhlickoga, Ade Negri i kritično literarne studije: ,,O Mickiewiczewoj odi mla- 
dosti“ (1890.) ,,O Asnyku“ (,,Biblioteka W arszawska“ 1897.), ,,Mickiewicz i njegov 
duh“, ,Julije 1I.“, ,,O Teofilu Lenartowiczu“, a i bezbroj prekrasnih priča i pje- 
sama za djecu. 

God. 1902. proslavio je cio narod poljski u Krakovu i Lavovu na van- 
redno svečan način 25-godišnjicu njezinoga literarnog rada i kao skroman 
narodni dar poklonio joj ljetnikovac u Karpatima, da joj se bar tako donekle 
oduži za rad. : 


RIKARD KATALINIĆ JERETOV: TUŽNA PJESMA 
SVOJOJ SESTRI 


Na siravnom i mučnom putu Jesenje mrtvo lišće 
Goli se kostur koči, Prekrilo sve je pute... 
Ti si, premila seko, 
Trudne zaklopila oči, 
Tvoje su ruke biele 
Ledene, mila sele ! 


... Tvoja je noć već pala, 
Dan ti već granut ne će, 
Vihor je s tvoje bašte 
Odnio zadnje cvieće, 
Sumorna večer pada Tvoje su ruke biele 

Na staze puste i žute, Ledene, mila sele ! 


JOZA IVAKIĆ: USPOMENE NA IVANA KOZARCA 


Nekad sam ja čitao feljtone sviju naših novina, pa čak i mnogih provinci- 
jalni+, do kojih sam samo mogao doći. Dabome bilo je tu kojekakih radnja. Ali 
ja sam ih čitao. Htio sam, da vodim računa o svima onima, koji kod nas — pišu. 

Jedared mi zapne oko na feljton u ,,Novom Listu?'. Ivan Kozarac ! Ne sjećam 
se više, koja je to njegova novelica bila, ali mi se svidjela. 

— Koji je to Ivan Kozarac ? — pitao sam se ja i pitali su me drugi. 

Neki su pomišljali, da je to tiskarska pogrješka i da ima sigurno biti : Josip 
Kozarac. Onda je on još bio živ. 

Ali ovo je bio posve drugi glas iz Slavonije, negoli što je glas Josipa Kozarca : 
to je bilo posve nešto drugo. Tu je bilo više — ne može se reći : iskrenosti, jer to 
je glavna značajka Josipa Kozarca — ali intimnosti. Tu je bilo više poezije. 

Jest, poezije ! 

To se odmah vidjelo. Tu je, istina, progovorio umjetnik-pjesnik, koji je tek 
stao tepati, koji se istom izvukao iz povoja, ali je bio pjesnik ! Poezija je pršila 
iz svakoga retka, a ona je iskrenost i intimnost osvajala. 

)Ma koji je to Kozarac ?'" — mislio sam ja vazda već unaprijed uvjeren, 
da to mora da je Vinkovčanin. Ne znam, zašto sam baš tako mislio. 1 spominjao 
sam se sviju Kozaraca, koje sam poznavao, i nisam se mogao domisliti. 

A evo jedne uspom:ne iz Vinkovaca ! 

Sjećam se kao kroz sanju: Popodne poslije škole — kako je to češće 
bivalo — stojimo nas nekoliko gimnazijalaca u vignju moga majstora Luke, tamo 
u Krnjašu, raspravljamo, prepiremo se, pušimo duvan majstora Luke, onaj 
prosti, bosanski po četiri novčića ili onaj naš u crvenim paklicama. Šegrt gazi 
mješinu, majstor Luka kuje s kalfom, ili prisluškuje našoj debati, upliće se u 
razgovor. A nasokaku vazdan dječurlije, što je naiša iz škole pa stala pred 
viganj, neka i na prag, a neka unišla i u viganj i zabavlja se gledajući u mješinu 
i u nakovanj. 

— Gle ti apoštola ! Kući ! — tjera ih majstor Luka. 

Ali jedan dječak ostaje. Ne zanima njega ni šegrt, ni mješina, ni nakovanj, 
ni majstor Luka, ni njegov kalfa. To je šokački mali momčić sa DRES tor - 
bicom preko ramena, što mu je sašila mati. 

Gleda on svojim krupnim smedjim očima u nas, :luša, kako se prepiremo 
i misli : ,,Šta li, bogzna, oni sad govore ? ! 1 šta sve ti veliki djaci ne znaju ? !“ 
Ah, da je i njemu jedared postati tako velikim djakom ! 

To e bio on — Ivan Kozarac. 

Često je on to spominjao. 

I nije dočekao, da postane ,.veliki djak'. Svršio je samo dva razreda gim- 
nazije i to — s drugim redom. 

Šta mislite ? ! On je dobio drugi red iz hrvatskoga jezika ! 

Zaista imade u životu mnogo ironije . . 

I tri pune godine on _e jeo tvrdi so.dački kruh ! Ni tu nije daleko dotjerao. 
Samo do kaprala (a ne do stražmeštra, kako je mapišdo M ,Obzorov" pisac ne- 
krologa). 

Nije bilo u njega vojničkoga duha. On je mrzio militarizam, koji sapinje 
dušu. 


U Karlovcu. Njegova je ,,Slavonska krv" već odavno izišla, on je već u 
literaturi. bio dobro poznat. 

Bilo to predveče. Ljetno doba. Već se hvatao mračak. Išao sam sa šetnje. 

Blizu moga stana, prije nego što ću zamaći u kuću, iskrsne preda _ mnom 
edan ,,razvodnik'', naravno u komisnoj munduri, crnomanjast, brkat, lijep i 
visok, sa savinutom sabljom, kake još nosi vojničko pisarničko osoblje. 

— Ja sam Ivan Kozarac, — predstavi se on. 

Ne treba ni da spominjem, kako sam se obradovao tome poznanstvu. Odmah 
sam ga pozvao u kuću ,,na razgovor?'. On se ispričao i obrekao za koji dan doći. 

— S kakim se ti to soldatom družiš * — pitaju me moji poznanci. — Tko 
je to? 

— To je moj Patrijota, — odgovaram ja, upotrebljujući riječ ,,patrijota““ 
u značen;u ,,zemljak". 
I ostao je Patrijota i svi su ga moji i njegovi znanci u Karovcu zvali: Pa- 
tri ota. : 

Siroma' Patrijota ! — — — 


On je uvijek rado skretao razgovor na literaturu, na naše savremene lite- 
rarne prilike. 

Govorio je lagano, mirno, nikad se ne bi raspalio ; samo bi njegove krupne 
smedje oči blistale. 

I kad nas je bilo više u društvu i kad bi se debatiralo, kad se mišljen'a po- 
dijele, i kad bih se, na primjer, ja već veoma uzrujavao, vikao i sav crven u 
licu lupao šakom po stolu — on bi sve to sjedeći na svom mjestu gledao stojičkim 
mirom i promatrao nas, kao da proučava naše geste, crte lica, naše držanje. 

On je uvijek ostao miran. 

Bilo je nešto mekano, lirsko u njegovoj ćudi. On se tako znao, predavati . 
osjećajima, snatriti, opajati se čuvstvima. 

Tako jedared kod mene društvo. Slavim imendan. 

I zasjeli. Jede se to i pije sve u šesnaest. 

I Patrijota je tu. Dobio je ,.Erlaubnisschein'* do zore. 

Al ne drži njega piće. Slabo on za to mari. Njega drži kolega Marčetić sa 
svojim egedama. | 

Udesili ja i Marčetić pravu ciganjsku glazbu : on svira na gusle, ja na bugariju. 

I sviramo samo one naše pjesme, one bećarske, koje su i u obijesti svojoj 
tako tužne, one naše pjesme otegnute i žalovite... 

A Patrijota raste, uživa, zanosi se. 

— Znaš, davno ja tako šta nisam čuo, — govorio mi je poslije nekoliko 
dana. Činilo mi se — nastavljaše on — ko da sam kod ,,Crnoga konja' u Vin- 
kovcima i k6 da slušam Šandora ciganina. Al ovo je još ljepše bilo, milije, sladje. 

Kasnije je on te osjećaje sabio u ove stihove : 


——— — »-— -— =— =. .-— .— *.— .— a a 


»I gudi pjesmu pomame lude, 
Drmaj i tresi svom dušom mojom ! 
Razbudi u me razuzdaj stari, 
Radosti stvori, veselja pjana, 

I cikti strunom, jecaj i zvoni, — 
Divlje mi gudi do Dlijeda dana !" 


+ 


— Kaka je ono ženska, Patrijota, s kojom Te često vidjam ? 

— Koja ženska ? — čini se on nevješt. 

— Znaš ti dobro, koja. Ona iz R-e ulice. 

— To je jedna udovica, moja davna znanica. Ali tu nema ništa, šta ti mi 
sliš, — brani se on već unaprijed. 

— Ne mislim ja ništa : samo tako pitam. 

Drugiput opet započinje sam : 

— Ah, znaš, što kod nas sad u kadetsku školu dolazi jedna mljekarica!... 
Krasna. Mlada i friška. A oni je. obješenjaci, napastuju svi po redu. Znaš, 
šta je soldačija pusta ! 

— A Ti? — pitam ja i namigujem. ' 

— Ja se ozbiljno držim, promatram sve to i razmišljam, — odgovara on. 
O toj je mljekarici napisao kratku novelicu, koja je izišla u ,,Ilustrovanom 


Obzoru''. 
+ 


I eno ga sjedi kod H-a u gostijonici. Dakako u onoj ,,prostoj"' sobi, kamo 
ne dolaze oficiri, nego samo purgarija. | | 

Ima on već stalan svoj budžak. | 

— Otkad on to tako često dolazi k H-u ? — mislim ja u sebi, kad sam ga 
svakiput tamo našao, kadgod sam došao. 

Znam, da je uvijek dolazio u kavanu ,,Zagreb'', u onu kraj kupskog mosta. 
Tu on sjedne kraj prozora, zabarikadira se sa čitavom rpom novina i ilustriranih 
listova, pa puši, čita i gleda, kako Kupa teče. 

A sad najedared dolazi k H-u! 

Al odmah sam razumio. 

Dolazio je zbog neke mlade konobarice, plavke, za koju se oduševljavao 
— čini mi se — ponajviše stoga, što je bila iz Slavonije. 

Takav je on bio. 

Kad sam pročitao njegovu novelu: Gospodjica od ,Zelenog dr- 
veta", koja je nekoliko dana prije njegove smrti izašla u ,,Slobodnoj Riječi? 
— sjetio sam se ove uspomene. 

I još nečega sam se sjetio. 

Bila neka mlada kasirica, ljepušasta crnka. O ovoj je on znao meni često 
govoriti : 

— Eto vidiš, kako ta djevojka ne će pasti ? ! I kojekaki bogati starci i ože- 
njeni ljudi i oficiri i kadeti i soldati sa ,,šaržom'? i bez ,,šarže' i trgovački pomoć- 
nici i kalfe — sve to na nju vreba. 

Kako se čini, on je one dvije djevojke imao pred očima pišući već pomenutu 


novelu i od njih složio jedno lice. 
+ 


Nikad nisam ni pomislio, da bi on bio bolestan. Tako je bio lijep i rumen. 
Ko snaša — štono kazo_ Matoš u feljtonu ,,Hrv. Slobode". 

Al jedared ! 

Razbolio mi se sin. Ja bjež" po liječnika. 

Na putu sastanem njega .— Patrijotu. Baš je bio pošao k meni. 

Kažem mu, kuda ću. 1 on podje sa mnom. 

Nadjem liječnika i mi požurimo. 

Išli smo oštrim korakom. 

Ali moj Patrijota zaostao ! Nije mogao držati s nama koraka. 

,,On je sigurno bolestan'' — pomislio sam odmah. 


Bilo je u njega dobro, zlatno srce. Bio je odan drug i iskren prijatelj. 

Kad sam bio za Rauchove vlade poradi svoga političkoga ponašanja dvaput 
preteriran i premješten u Vinkovce, kako li me je on znao sokoliti i hrabriti ! 

I kad sam odlazio odande iz Karlovca, onda sam ga poslednji put vidio zdrava. 

Jer ubrzo je iza toga obolio. 

O ferijama sam ga našao u Karlovcu u vojničkoj bolnici jako, jako bolna. 

Kako li se obradovao, što sam ga pohodio ! 

I više nikad poslije toga nije ozdravio. 

Kako je poslije bilo, kad je izišao iz vojništva, već zna se: prividni opo- 
ravak, onda vodjenje poslova u ,Književničkom društvu" uz groznice, koje 
nisu nikad ni prestajale, pa onda bolovanje u liječilištu na Sljemenu i napokon 
povratak u Vinkovce, kući, i put u — grob. 


* 


Dočekao sam ga na kolodvoru, kad sam saznao. da dolazi. Nisam se ni 
izdaleka nadao, da je njemu tako zlo. 

Nije se htio ništa razgovarati. Bio je otresit, osoran. 

Kod kuće je legao u krevet, iz kojega nije više ustao. 

Kad sam ga prviput pohodio, učinilo mi se, kao da mu je krivo, što sam 
došao. Na moj pozdrav odzdravio je i ne pogledavši me. 

Dugo smo šutili. Ja sam razmišljao, što da kažem i kako da se držim. 

— Ti si promukao, — reknem mu ja, kad sam ga čuo, gdje govori. 

— Promukao ?! — nasmije se on ironički. — Nema u mene više ništa 
plućiju, pa to je! Kad u proljeće trava proklija, onda ću i ja pod ledinu, ako 
ne odem još prije. A nemoj misliti, da mi je žao umrijeti ! Ja sam se s tim spri- 
jateljio. Kadgod samo bude mi žao. 

Ušutio je bojeći se valjda, da ne zaplače. Jer njemu je bilo jako, jako žao 
umrijeti, — njemu, onako mladu... 

Al ubrzo se on ponadao. | maštao je o koječem i smišljao je koješta i snovao 
razne osnove. 

I nije prestao pisati. Pisao je, doklegod je mogao micati rukom. 

Ostalo je dosta tih rukopisa iza njega. Ima tusva sila zanimljivih stvari : 
jedna drama u jednom činu, gotova i izradjena, zatim jedna drama iz seoskog 
života u četiri ,,scene"' s oznakom, da se ima skratiti ; zatim dva započeta ro- 
mana, nekoliko gotovih malih novelica i humoreski ; započeta, na veliko zasno- 
vana historijska drama, kojoj je gradja uzeta iz hrvatske povijesti s mnogim 
bilješkama. Ima tu dosta neobjelodanjenih pjesama, početak pipovijesti iz voj- 
ničkoga života, koja bi bila izradjena na osnovi vlastitih doživljaja i vlastitoga 
iskustva ; ima tu dvije raspravice, pa velik broj narodnih pjesmica, što ih je on 
pokupio ; početak dnevnika, što ga je pisao, tako rekavši. pred samu smrt. 

,»2.[X1. (1910). 

»Dakle ležim već dvadeset i pet tjedana! Dakle: jednu stotinu sedamdeset 
i pet dana ! Mnogo je izreći. Koliko je tu dosade, muka i zavisti zdravima, koji 
hodaju, slasno jedu, dobro spavaju. Cijeli mi je dan tužan i pust, pa kako i je 
jesen, lišće pada, ogoljuje se i umrtvuje kraj — to je upravo nesnosno gledati 
kroz prozore, motriti kaljavu cestu, omagljena polja, blatan potok. A nešto 
se mora, nekud se mora gledati. Ne može se žmiriti'. 

»omrt, da je bez počitanja spomenem, sve obigrava oko moje postelje. Ali 
— jok! Doktori vele, pasje sam naravi! Mudraci! Proglašuju me cinikom, a 
mekan sam kao tijesto. Oni misle, da ja nemam čuvstva. A ja? Srce u mene 

zadrhti u čas ko mrzlo lučenje. Bez ganuća ne mogu dan da provedem. Bio sam 
i zaljubljen. Mogu reći : ozbiljno, a zato mogu kazati, i da sam sentimentalan. 


Gdje sam ja dak'e od cinika !"... 
* 


I umro je i rastužio sve nas, koji smo ga ljubii... 
I nije dočekao, da proklija friška trava zelena... Kad je stalo padati zadnje 
zuvo lišće, onda se posve osušio i njegov život... 
I eno ga pod zemljom, u groblju... 
Na drvenom krstu piše crnim slovima njegovo ime... 
I pada prvi snijeg i pobjeljuje njegov prerani groh... 


BRANKO LAZAREVIĆ : BORISAV STANKOVIĆ (Svršetak) 


VIII. 


Kad se govori o Borisavu Stankoviću, i uzme u obzir samo njegov go talenat, 
onda se može o njemu govoriti držeći u rukama evropske književne terazije. Takav 
razgovor bi bio razgovor o opštem utisku koji se dobija iz dela njegovog, i raz- 
govor čoveka, u isto vreme, koji pristaje da podje za piscem, da ga primi sa svim 
njegovim manama i da, još i više, i u njima gleda izvesne osobine kakvoga 
abnormalnog talenta. Ali, kada se ceo utisak razluči na sastavne delove i anališe 
pojedinačno, videće se da se delu B. Stankovića ima da učini priličan niz pri- 
medaba. Ja ne volim da govorim o manama kad govorim o dobrim piscima. 
O manama se razgovara samo kod onih pisaca kod kojih je to jedina tema za 
razgovor. Ali, slučaj Borisava Stankovića je drugojačiji ; u isto vreme to je i 
moj slučaj. Njegov je slučaj da je prvi i najviši talenat, i pokraj svih velikih mana 
koje oni, koji su iza njega po vrednosti, nemaju ; moj je pak slučaj da ga, zbog 
svih tih mana, napadnem, i opet mu dam prvo mesto. 

Mane Stankovićevog talenta, i pokraj svega toga što su, po svojoj prirodi, 
krupne, i što ih, po broju, ima više no jedna, nisu ipak od onih mana koje tako 
duboko zadiru u jedno književno delo da ga već negiraju. Njegove mane, sem 
jedne ili dve, zadiru više u oblast umešnosti nego li umetnosti : to su mane koje, 
u glavnom, imaju izvora u njegovom neškolovanom, nekultivisanom i nedisgipli- 
novanom duhu. Pre no što predjem na njih, pre no što predjem na te mane 
drugoga reda, da pomenem, prvo, one koje su najvećma teške po njegovo delo: 
preterano nabacana lokalna boja, i suviše jednostrano i, ako hoćete, jednoliko 
shvatanje života. 

Obilje lokalne boje (Mistral, naprimer) kao i, obratno, imanje svih lokalnih 
boja (Lotti, naprimer) nije nikada bila osobina solidnih talenata. Pisac koji je 
zadovoljan sa jednim mestom rizikuje da bude monoton, besplodan, i da se po- 
navlja ; kao i obratno što pisac, koji uskače u sva mesta i u sve sredine, rizi- 
kuje da bude površan i neoriginalan. Veći i veliki pisci nikada nisu imali za 
osobinu svog talenta ni prvu ni drugu osobinu : oni su, u tom pogledu, bili ili ši- 
roko čovečanski, ili bar najšire nacionalni. Kod Borisava Stankovića je ta lokalna 
boja: detalji u naravima, običajima, odelu, u opisivanju onoga što je prošlo, 

u idiotizmima u jeziku još većma pojačana i drugom manom njegovog talenta : 
jednostranim shvatanjem života : on zna samo za ženu, i to za ženu pod strašću, 
i za čoveka pod sevdahom i dertom. Jedna stvar spasava što te dve mane, 
ovako shvaćene u jednu, ne spuštaju na niži stupanj njegov talenat : to je njegov 
neverovatno razvijeni unutrašnji život koji bije iz svake ličnosti, to je, ako ho- 
ćete, osećanje čoveka koji ume samo o sebi da govori. Iz tih razloga, ja sam 
sklon da onu, inače dosta raznobojnu, lokalnu boju, kao i jednoliko shvatanje 
života, prenesem na autobiografsku, impresionističku i individualnu boju. Time 
se, naravno, te dve mane koja su jedna drugoj i uzrok i posledica, samo brane 
u toliko što se mana spušta ili penje na manir. Bilo jedno ili drugo, manir nije 
prijatan ; ali, on je prijatniji po Stankovićev talenat od mane koja se zove 
nedostatak. 

Od drugih mana, da ih samo pomenemo i po neku od njih raščlanimo, — 
treba pomenuti i ove u pogledu : stila, kompozicije, nesimetričnosti i, uzevši u 
obzir samo Nečistu Krv, u pogledu sprovodjenja problema kroz delo. Tako 
isto, zaslužuju primedbu i njegov slab i mucav dijalog, neuravnotežena i zgužvana 
rečenica i neharmonično razvijanje pojedinih delova prema celini ; nedostaje mu, 
uz to, ponekad, i nešto ukusa. 

Stil je, u glavnom, njegova glavna mana ; a on je, da kažem jedno svoje 
skorašnje uverenje, najglavniji elemenat jednog književnog dela. Svi su veliki 
pisci, od Platona pa, preko Šekspira, do Anatola Francea, imali sjajan stil. To 
tako zajedno ide s dobrim piscima, da se može da postavi formula: gde je stila 
tu je i talenta, i obratno: gde je talenta, tu je i stila. Ali, kao i svaka druga 
formula, i ova nosi onu kobnu karakteristiku svih formula da se, pod nju, ne 
mogu da podvedu svi pojavi. Ima pisaca, dobrih, velikih, i od najvećih (Dosto- 
jevski, naprimer, Balzak, i drugi) koji su imali mnogo talenta i malo stila. Taj 
izuzetak, da ovom prilikom ne zalazimo dublje u njega, izgleda da je i slučaj 
Borisava Stankovića. Sem toga što on nema stila shvaćenog per se i, takodje, 
shvaćenog kao anomaliju njegovog talenta, ima još nešto što otežava njegov slučaj, 
i čini njegov stil gorim nego što bi bio: Borisav Stanković je rodjen u kraju, 
i opisuje kraj, čiji jezik nije apsolutno ni u kakvim vezama sa književnim 
jezikom našim. Otuda je njegova rečenica onako isprekidana, neuravnotežena, 
zadihana i, vrlo često, kao razobadana. Tako isto, i njegova gramatika i, naročito, 
Sintaksa, nose tako mnogo osobine jezika kojim se govori u njegovom kraju 
da čitanje njegovih dela može da bude vrlo dosadno kakvom površnom čitaocu 
koji govori čistim srpskim jezikom. Iz svih tih razloga, Stankovićev se stil 
mora da pokudi, ali, u isto vreme, može i da odbrani. | kad ne bi biio tih i takvih 
razloga, ipak bi se morali da nadju i drugi razlozi, jer, pisac scene izmedju 
Vanka i Sofke, i kad je kriv, morao bi biti branjen. 

Ni kompozicija nije njegova vrlina: nesimetričnost je njena mana. Samo, 
u pogledu kompozicije, njegov nedostatak nije tako veliki kakav je u pogledu 
stila. Solidna kompozicija je, takodje, osobina sasvim dobrih, izradjenih i ško- 
lovanih pisaca. I ona je tako vezana za talenat, ma da je ona, tako isto, dosta 
tesno vezana za izvesna tehnička srestva za izražavanje koja su bila osobina i 
slabijih pisaca. U bitnom delu svome, u onome u kome kompozicija znači ko- 
ordinacija svega onoga što ima da se izrazi i izabiranje elemenata koji se mašti 

nude u danome raspoloženju, ona je samo u dometu snažnijih talenata. [| ako 
je ona u dometu takvih talenata, ipak se Stankovićev talenat hrabro može da 
brani naročito stoga što se on nije mnogo ogrešio o tu vrlinu. On se o nju ogrešio 
stoga, što se više zadržavao na onim momentima u svome delu koji su najbliži 
njegovom temperamentu i njegovim naklonostima. On se, naprimer, dajući isto- 
riju Sofkinu, toliko zadržao na sceni u amamu, na svadbi, na igranki pred 
svadbom, i tako dalje, da delo. posmatrano kao celina, ostavlja veoma neharmo- 
ničan utisak. Kad je pisac upotrebio čitavih deset do petnajest strana da d4 
Sofku u amamu, upotrebio dakle dvaseti deo svoga dela za tu pojedinost, onda 
kad se taj deo dovede u vezu s ostalim i glavnijim delovima i, naročito, s onim 
koje on nije ni dodirivao jer ih nije mario, — onda je jasno da takvo jedno delo 
mora da da utisak dekompozicije. rašivenosti i nedovršenosti. Otuda, njegovo 
delo posmatrano kao celina ne daje ni iz daleka onako prijatan utisak kao kad 
daje posmatrano po delovima : i, otuda, zbog velikog talenta Stankovićevog. 
imamo prava da tražimo da se njegovo delo anališe po tim pojedinačnim utiscima. 
Tako posmatrano, njegovo delo daje najviši utisak koji se može da dobije od 
kakvog našeg dela. 


U pogledu sprovodjenja problema — to se odnosi samo na Nečistu 
Krv — Borisavu Stankoviću. da samo još tu primedbu razvijemo, takodje 
se može da učini primedba. On je. po ugledu na neke strane romansijere, hteo 
da da roman s tezom ; ali, sprovodeći svoju tezu, on nije umeo da je sprovede. 
nije uvek umeo da je izrazi, da joj da opravdanja, da je dokazuje, niti da joj. pri 
rešenju, da logično rešenje. Sofka, iz situacije u situaciju, uzima sve izglede, sva 
lica : ona je i zdrava i bolesna, i normalna i abnormalna, u skladu i neskladu 
s tezom... U mnogo situacija zaboravi se na njenu nečistu krv tako se malo 
vidi. Koliko je. u tom pogledu. dosta dobr o i tačno sprovedena njena nečista 
krv u prvom delu romana, toliko je isto, ako ne i više, u drugome delu romana, 
rdjavo i nedosledno. Izgleda da je i sam Stanković od druge polovice uvideo 
kako su suviše doktrinarni i. skoro, i neknjiževni ti romani s tezom, u kojima 
se mora da radi po nekoj unapred utvrdjenoj formuli... No, na sreću, ta se pri- 
medba ne ondnosi na celo njegovo književno delo : ona je ponikla samo iz jednog 
dela njegove Nečiste Krvi. 


Kad se uzme u obzir, pokraj svih tih primedaba, koliko je talenat Borisava 
Stankovića nedisciplinovan, neškolovan i divalj, onda se lako može da zamisli 
kakve hi sve on proizvode dao kad ne bi bio takav. Nedisciplinovan je i divalj 
ne stoga što je instinktivno takav, već stoga što ga niko nije. ni škola, ni kriti- 
čari, ni književna kultura, ni pokušavao da disciplinuje i opitomljuje ; neškolovan 
je pak u ovom smislu: ne pripada nijednoj školi, jer nijednu nije ni učio. 
Njemu škola, kao ni svakom drugom što nije, ni njemu ne bi odmogla. Naprotiv 
da je nje bilo, mi bismo imali pisca koji bi, pokraj Dučića, Rakića i, katkada, Cipika 
mogao da izadje pred Evropu sa celim svojim delom. Ovakav, kakav je. pisac 
scene izmedju Vanka i Sofke. može pred inostranstvo da izadje samo u odlom- 
cima. Naravno, kad kao ovakav izadje, on se može da meri s piscima koji imaju 
izvesnih osobina koje prevazilaze talenat. i idu pravce u veće pisce. 

FRAN BUBANOVIĆ: PROBLEM MATERIJE 


Sjećam se crtice ruskoga književnika Vasilija Veresajeva : ,,Pred zavjesom'"'. 
Jednoga jesenjeg sumračja, dok je sjedio na klupi pod jelama, a sa terase dvorca 
dopirali zvuci kvarteta, medju koje su se sasma u taktu uplitali zvuci zvonova iz 
nedalekoga gradića, približio mu se sav život prirode oko njega tako, da se osjećao 
jedno i sa vjetrom, što je šuškao u granama i sa zvucima, što su do njega dopirali 
i sa ljudima, što su uz njega sjedili. U duši mu gorila velika istina, da je sve to 
jedinstveni beskonačni i neizmjerni život. — Slijedeći dan probudio se na drugoj 
postaji. Pala je kiša i kad je izašao na blatnu cestu, kad mu je hladni jesenji vjetar 
razgrnuo ogrtač, kad je vidio dva seljaka, gdje pogurena zamiču u blatnu livadu, 
sjetio se na jučeranje raspoloženje kao na san, zima mu prošla tijelom : sva je 
priroda stala oko njega kao nešto neprijateljsko i tudje. 


KJ 


Dva su nazora o svijetu postavljena u filozofiji još uvijek jedan spram dru- 
goga: monistički i dualistički. Doduše iz starijega maerijalističkog monizma, razvio 
se danas psihomonizam i Ostvaldova energetika, a ukočeni dualizam kršćanske 

filozofije i Herbartovaca suzio se do tankih granica Wundtove eksperimentalne 
psihologije. Ali jaz stoji. 

I čini mi se, da je u gore navedenom, dvojakom dojimanju, što ga izvodi 
priroda za tankoćutni živčani aparat čovječji neko primitivno i prvotno korenje 
tom jazu. 

Pa što je na stvari. 

Duh i tvar, energija i materija bilo kao ravnopravni, koordinirani i paralelni, 
ili opet medjusobno sasma različiti i samostalni faktori, bilo opet, da se duh i 
sila dižu kao vječni i neuništivi nad tvar, koja propada i nestaje — to je jezgra 
nazora o vascijelom svijetu i životu, što su ga prozvali dualističkim. 

Dok materija i sila, posljenje instancije do kojih dolazi ljudski um ispitujući 
promjene i pojave u prirodi uzeti kao atributi jedne jedine substance — to je mo- 
nizam. Sile nema bez materije, materije nema bez sile. 

Ta se dva nazora vuku kao crvene niti kroz razvoj filozofije počam od naj- 
starijih vremena, starih Inda, pa preko OCrka, Tome Akvinca, Barucha Spinoze 
do Kanta, Schopenhauera i današnjih dana. Kolosalan je materijal, što ga je misao 
ljudska sabrala i grupirala u pojedinim filozofskim sistemima oko njih, sagradile 
su se zgrade gvozdenih pojmova i ideja — ali su i padale kao kućice od karata, 
jer su sizale u daleke visine, a osnovi su im bili slabi i labavi. Filozofiralo se o toj 
substanci, o stvari o sebi i stvari u sebi, kao i o materiji i sili — a nijesu bili po- 
znati dublje pojavi i promjene, što se s njima zbivaju. Nije bilo eksperimentalnog 
osnova. 

Dolaze prirodne nauke. U filozofiju dolaze nove žeravke i novi materijal. 
Uzdignu silnu prašinu za i protiv sebe. 

Ali one ostaju skromno kod eksperimenta. Na tom se osnovu razvija najprije 
astronomija i fizika, pa onda snažna djeca minulog stoljeća : kemija i mineralogija, 
zoologija i botanika. U mjesto dalekosežnih principa, velikih i absolutnih istina, 
koje su kadre protumačiti sve pojave i promjene u prirodi — skupljaju gore spo- 
menuta prirodoznanstvena područja obilje interesantnih činjenica. | raspada 
se svako od tih područja u grane i grančice, kojima se posvećuju mnogobrojne i 
ponajbolje umne sile. 

Ali — ne ostaje se samo kod čiste znanosti. Rezultati prirodnih nauka stu- 
paju i u praktični život ; njihova aplikacija stvara modernu medicinu i tehniku. 
No ne samo to. Ispitivanje činjenica i njihovih odnosa dovodi do otkrića poje- 
dinih prirodnih zakona. Ti su onda od upliva i na misli čovječanstva o društvu i 
čovjeku, o kulturi i umjetnosti. Tako nastaju pod uplivom prirodnih nauka i u 
filozofiji nove struje, jednako kao i u politici i društvenom uredjenju. 

Dvije su osobite ideje, što ih je razvitak prirodnih nauka bacio u modemu filo- 
zofiju: misao evolucijeiagnosticizam. Još sredinom minuloga sto- 
ljeća došle su one na osnovu rezultata prirodnih nauka do izražaja u ,,Sistemu 
Sintetične filozofije" Engleza Herberta Spencera. 

Sam princip evolucije bio je naglašen već u filozofiji grčkoj, ali nije imao 
realne osnove ; bio je spekulativan kao i daleko kasnije u sistemu velikoga moni- 
stičkog filozofa B. Spino ze. Dakako da su ga kao takvoga lako istisli drugi spe- 
kulativni principi — a pogotovo mu je svaku nit presjekla dogmatička i kardi- 
nalno protivna sredovječna skolastička filozofija, sa svojim apsolutnim princi- 

pima. Kopernik, koji je pokrenuo svemir, dao mu je novi dah života, a K an t- 
Laplaceova teorija (god. 1755.) o postanku zemlje i planeta — prvi širi te- 
melj. Iz kosmičke magle, iz početne pratvari razvili su se svijetovi, sunca, 
planeti i naša zemlja. Nijesu dakle bili od početka ovakvi, kakvi su danas — oni 
su postali razvitkom, evolucijom. To je misaokosmičk e evolucije u kojoj 
se još uvijek nalazi naša zemlja, jednako kao i čitav svemir. 

Jednako nijesu ni biline ni životinje bile od vajkada ovakve na našem pla- 
netu, kaošto su danas. I one su se razvile iz jednostavnih i primitivnih poče- 
taka, počam od jedne stanice do čovjeka kroz milijone vijekova. To je misao o r- 
ganske evolucije, koja teče uporedo sa takozvanom descendentalnom teo- 
rijom, teorijom, po pojoj se iz organizma na nižem stupnju organizacije razvijaju 
sve savršeniji i kompliciraniji. 

Ali i unutar čovječanstva postoji razvitak. Kulture i narodi, ideje i dogadjaji, 
nijesu nepromjenljivi i uvijek isti — i oni se razvijaju, padaju i rastu po istim za- 
konima kao i kosmosi i organizmi. To je misao kulturne evolucije. 

Herbert Spencer pokušao je u svom sistemu činjenice biologije, psihologije, 
socijologije i etike dovesti u savez sa idejom evolucije i protumačiti tako čovjeka, 
duševni njegov život i društvo na osnovu rezultata prirodnih nauka. Za to je nje- 
gova filozofija jedan od nasjajnijih pokusa, da se sintetizira moderni nazor o svi- 
jetu, čovjeku i prirodi. 

Od Spencera ovamo dobila je evolucijonistička hipoteza još širi i jači dokazni 
materijal. To su u prvom redu epohalna istraživanja Charlesa Darwina 
(teorija selekcije, koja iznosi kao movens, pokretnu silu razvitka i descendence 
u carstvu organizma borbu za opstanak struggle for life). Ta istraživanja znače 
novi list i novu izlaznu točku nesamo za biološke nauke, nego i za misaoni razvitak 
čovječanstva uopće. Onda je rad Haeckela, De Vriesa, Rouxa i t. d., a i tolikih 
drugih ponajznamenitijih biologa, koji su svi poradili oko toga, da se što jače i 
svestranije istaknu faktori, koji uvjetuju neprestani i postepeni razvitak u živoj 
prirodi. A taj se razvitak, kao i onaj svijetova i kosmosa imade u posljednjoj konse - 
kvenci svesti na fizikalne i kemijske zakone, na promjene i procese u materiji 
samoj. | j 

Ali Herbert Spencer naglasio je odmah uz ideju evolucije još jednu misao. 

Stojimo li pred drvetom, kojega vidimo od korjena do vrha, to se možemo 
od njega i okrenuti i u duhu obuhvatiti čitav predmet od dolje do gore. Drugačije 
je to sa većim predmetima. Pokušajmo primjerice u duhu ohuhvatiti cijelu masu 
zemaljske kruglje. To nam neće poći za rukom ; uvijek ćemo pomišljati na poznatu 
nam koju sliku ili model. One predodžbe, u kojima ne obuhvatamo faktično 
cijeli predmet, nazvao je Herbert Spencer simboličnima. One čine 
gotovo sav naš misaoni svijet, jasan su dokaz, kako je snaga našega duha ograni- 
čena. Zato i veli Herbert Spencer : ako mi i možemo veliku većinu pojava protu- 
mačiti hipotezom evolucije, to čine bit tih pojava, materija sama, leži potpunoma 
izvan dosega naše misaone snage, a jamačno je istina, da mi ne ćemo uslijed gradje 
duševnih naših sila nikada spoznati te biti. 

To je agnosticizam. Što više, sama ideja evolucije, čiji je jedan od prvih 
postulata zakon općenite relativnosti, relativnosti svakoga dogadjaja, pojava i misli 
jedna je hipoteza, koja bi se danas sjutra mogla i boljom i svestranijom zamijeniti. 

Ta Misao agnosticizma dala bi se ovako u kratko sintetizirati. Mnogobrojne 
grane prirodnih nauka iznijele su kolosalno mnoštvo činjenica, ispitale su mnoštvo 
pojava i promjena u prirodi, iznašle su mnoge nepoznate prirodne zakone. Ali kod 
toga treba imati na umu ovo. Analiza ljudskoga mišljenja, cjelokupnoga toka i pro- 
cesa njegovoga dovodi do spoznaje : dosegu misaone snage čovjeka pristupna je 
samo relativna realnost i objektivnost, svijet pojava i promjena, što unilaze u 
našu svijest preko naših osjetila. Što je iza toga, t. j. što je bit tih pojava i pro- 
mjena nije misao ljudska kadra dokučiti. Takva je njezina narav. Simbolske 
predodžbe o tom nepoznatom carstvu (H. Spencer ga zove: Das Nicht-Erkenn- 
bare), gdje se roče posljednji absolutni uzroci jesu područje religije. Zato je religija 
nuždni korrelativ znanosti, zato primjerice monizam nije znanost, nego religija. 

Ta spoznaja nije za znanost nipošto porazna i tragična. Jer čar i snaga nje- 
zina baš i leži u neprestanoj mijeni i razvitku njezinih rezultata, u životu, koji je 
vječita borba i gibanje, a ne mir i stagnacija. Ne radi se o konačnom odgovoru, 
nego o različitim odgovorima na pojedine probleme i pitanja. 


I. 

Problem, kojim se kanim u ovom članku pozabaviti jest problem materije 

U današnje dane ne stavlja više znanost pitanja : što je bit materije, nego, 
koji su nazorio materiji, što su ih izazvali različiti znanstveni rezultati, koji 
se bave promjenama i pojavama u njoj. Na stvari je naime to, da su istraživanja 
kemijeifizike u zadnjim godinama iznijela novu t. zv. elektronsku 
teoriju o sastavu materije. To su poimence proučavanja katodnih, Rčntge- 
novih i Becquerelovih zraka, Hertzovih električnih valova, zatim novog elementa 
Radija i elemenata, što su tjesno s njime u savezu. Jasno je pako to : što je veće 
poznavanje prerazličitih činienica, to su veći i zahtjevi, što se stavljaju na teoriju, 
koja mora stajati u skladu i suglasju s njima. Kod toga treba imati na umu, da je 
elektronska teorija još posve mlada, dok je dojakošnja teorija o sustavu materije 
t. zv. melekularno-atomistička plod dugih decenija i trud prvaka 
fizikalne i kemijske znanosti. 

Jedno ću odmah istaknuti. Molekularno-otomistički nazor kretao se pogla- 
vito u području rezultata mehanike i nauke o toplini uz kemiju iz koje je i nikao. 
dok je današnji osobito karakterizovan time, što se bazira na električnim 
pojavama. 

Evo u kratko kako je doslije stajalo. 

Materija se smatrala objektivnim nosiocem sviju fizikalnih i kemijskih svoj- 
stava nekoga tijela, tako oblika, boje, volumena, temperature, težine i t. d. Ni- 
jedan proces, što se s njome odigrava niti stvara, niti uništuje materije. Kvantum 
je njezin nepromjenljiv. Zato je ona objektivna eksistenca, zato je ona vječna i 
neuništiva. Masa se njezina ne može podnipošto promijeniti. Na toj je bazi sagra- 
djena čitava zgrada moderne kemijske nauke. 

U koliko eksperimenat dosiže nije ta materija jedinstvena. U njoj razliku- 
jemo zasebne jedinice, stalno karakterizovane vrsti materije. To suelementi. 
Bitna je oznaka takve vrsti materije, da se ne dade rastaviti sredstvima, koja 
nam do danas stoje u vlasti na sastavine, koje bi se medjusobno razlikovale. Narav 
i svojstva pojedinih elemenata u toliko su različiti, da svi pojavi i promjene, što 

se pred nama u živoj i 
mrtvoj prirodi odigra- 
vaju, dakle u vascijeloj 
materiji, nastaju mije- 
šanjem ispajanjem 
pojedinih elemenata. 
Kod toga nastaju smjese 
i spojevi počam primje- 
rice od jednostavnoga 
spoja plinova vodika i 
kisika, vode, do naj- 
kompliciranijih  organ- 
skih spojeva, do bje- 
lankovina. 

Jedno je kod toga 
važno. Kad elementi 
unilaze u pojedine spo- 
jeve pokazuju neku za- 
konitost. Na izvjesnu 
uteznu količinu jednoga 
elementa (n. pr. že- 
ljeza), dolazi uvijek od- 
govarajuća, stalna ute- 
zna količina drugoga 
elementa (n. pr. sum- 
pora). To znači : utezne 
količine elementa, što 
stupaju medjusobno u 
kemijski spoj stoje u 
stalnom, nepro- 
mjenljivom om- osa Pavičić: Studija. 
jeru. To je prirodni 
zakon, kaošto je prirodni zakon još i ovaj dopunjak, što ga je konstatovao 
John Dalton (god. 1803.) : stvaraju li dva ili više elementa više nego samo 
jedan spoj, onda utezna količina jednoga elementa ostaje nepromijenjena, dok 
se utezna količina drugoga mijenja. I to mijenja se u toliko, da je jedanput, 
dvaput, tri put i t. d. veća od utezne količine u prvom spoju. (Dakle — ona je 
umnožak prve sa malim cijelim brojevima.) Taj je prirodni zakon, što se 
očituje kod kemijskog spajanja prozvan zakonom  multiplik pro- 
porcija. 

Nastalo je pitanje, zašto je tomu tako ? Kako se mogu ti prirodni zakoni 
obrazložiti i protumačiti ? Kako nastaje spajanje u opće ? 

Da odgovori na ta pitanja iznio je već John Dalton posebnu teoriju o sastavu 
i konstituciji materije, koja je poznata pod imenom atomističketeorije. 
K rezultatima Daltonovim pristupio je rad od nekoliko decenija i to neumorni 
rad prvaka kemijske i fizikalne znanosti. Evo do čega se došlo. 

Kemijsko spajanje izmedju pojedinih elemenata mora da nastaje tako, da 
se udruže najmanje moguće čestice tih elemenata, čestice, koje se ni fizikalnim ni 
kemijskim putem dijeliti dalje ne dadu. One reprezentiraju kod kemijskog spa- 
janja pojedine elemente, a da se to spajanje odigrava uvijek po stalnom, nepro- 
mjenljivom omjeru razlog je u tome, što takva najmanja čestica nekoga elementa 
imade svoju konstantnu m asu. Utezne su pak količine pojedinih elemenata kod 
spajanja zato različite, jer je i masa čestica jednoga elementa, različita od mase 
< čestica drugoga. Mase čestica jednoga te istog elementa jesu jednake. 

Te najmanje, dalje nedjeljive čestice elementa prozvane su atomima. 

U čemu dakle stoji atomistička teorija ? 

Materija je konglomerat raznih elemenata i spojeva. Ona se dade dijeliti u 
sve manje i manje čestice. Misao ljudska može pomisliti, da to dijeljenje ide u 
beskonačnost. I bilo je predstavnika već u grčkoj filozofiji, a imade ih i u novo- 
vjekoj, koji zastupaju taj nazor. Ali — da se protumači zakonitost kod kemijskoga 
spajanja uzelo se, da to dijeljenje ide samo do izvjesne granice, do najsićušnijih 
čestica pojedinih elemenata. Te su čestice već grčki filozofi (Leukip, Demokrit) 
prozvali atomima. 

Razlika izmedju klasičnoga grčkog atoma i modernoga leži u tome, što su grčki 
atomisti držali, da su svi atomi medjusobno jednaki i što se tiče voluma i što se tiče 
mase i težine, dok je moderni atom upravo karakterizovan posebnom svojom 
masom i težinom za svaki pojedini elemenat. Ta težina prozvana je atomnom 
težinom, a ta reprezentira najkonstantnije svojstvo nekoga elementa. Njezinu 
relativnu vrijednost naći ćemo tako, da odredimo onu najmanju uteznu količinu 
nekoga elementa, s kojom je on zastupan u različnim svojim spojevima. 

Kad bi se materija dala dijeliti u beskonačnost, sačinjavala bi jedan konti- 
nuum, jednu cjelinu, koja bi ispunjala sav prostor. Po atomističkoj teoriji nije 
tako. 

Atomi ne eksistuju sami za sebe. Oni su udruženi bilo u čestice jednoga te istog 
elementa, bilo u čestice pojedinih spojeva. Te čestice nazvane su molekilima. 
Molekili predstavljaju svakolika svojstva nekoga elementa ili spoja kao najmanja 
moguća čestica njegova. Oni eksistuju slobodno. Zato se materija ne pomišlja 
prema atomističko-molekularnom shvaćanju kontinuiranom, nego kao agregat 
takovih najmanjih individua. 

Kod plinovitih tjelesa giblju se molekili slobodno po prostoru, dok se kruta i 
tekuća tjelesa smatraju kao aglomerati molekila. Svaki molekil posjeduje svoju 
energiju gibanja ; to je njegova kinetička energija. Na osnovu toga izgradila je 
fizika kinetičku teoriju plinova. 

I toplina tjelesa tumači se kao sad jača, sad slabija oscilacija molekila 
oko svoga ravnovjesja. Što je temperatura viša. to ie iače i prošireniie gibanje 
pojedinih molekila. 

Optički pojavi podudaraju se takodjer s tim shvaćanjem. Kako bi se pri- 
mjerice protumačilo propuštanje svijetla kroz mnoge substance, kad bi materija 
bila kontinuirana, a izmedju pojedinih molekila ne bi bilo ,,praznoga“ prostora ? 
Doduše i taj je prostor ispunjen česticama hipotetičke materije, koja je prozvana 
eterom. Budući da fizikalne sile ne djeluju iz daljine, nego od točke do točke, 
što se tumači teorijom valovitoga gibanja, to ie eksistencija materije, koja je nosilac 


868 


tih valova u prostoru nuždna. Kako bi inače do das doprli valovi svijetla sa ne- 
izmjerno udaljenih stajačica, kad ne bi postojao medij, koji bi ih prenosio 
- stočke na točku. Taj nosilac, što su ga prozvali eterom ne smije imati težine, mora 
biti potpunoma elastičan i ne smije pružati nikakvog otpora. Mi ne poznajemo 
materije, koja bi h približno imala pomenuta tri svojstva — i zato je eksistencija 
etera hipotetična. On nam je potreban da protumačimo valovito gibanje svijetla 
i elektriciteta — zato i jest jedan sastavni dio molekularno-atomističke teorije 0 
materiji. 

Još nešto treba za razumijevanje te teorije spomenuti. 

Rečeno je, da kemijsko spajanje nastaje tako, da se dva ili više atoma udruže 
u molekulu, koja nam onda predstavlja novo tijelo, s novim svojstvima. Da se 
atomi tako udruže u molekulu potrebna je zato energija. Nema zato kemij- 
skoga procesa t. j. takvog pojava u materiji, gdje se izvjesne molekule raspa- 
daju u atome, a ovi.se opet udružuju u molekule novih tjelesa, gdje se ne bi oči- 
tovalo i sudioništvo energije bilo u formi svijetla, električne struje, mehaničke 
radnje ili topline. Sve te forme prelaze kod kemijskih procesa u t. zv. kemijsku 
energiju, u onu silu, što veže pojedine atome u molekuli. Uzmimo kao primjer stva- 
ranje škroba u zelenoj bilinskoj stanici pod utjecajem svijetla u prisutnosti vode. 
Dolazi do reakcije izmedju molekula vode i molekula ugljične kiseline u uzduhu. 
Sunčana energija svijetla mora upravo vanrednom silom najprije sastaviti atome 
kisika i ugljika u ugljičnoj kiselini (CO?), da se može s njima združiti još i vodik 
iz vode. Stvori se onda kompliciranija i veća molekula, molekula škroba. Proces 
nije baš tako prost. Ali jedno je stalno: sunčana energija, što je kod toga 
sudjelovala ne nestaje. Ona je sakrivena u molekuli škroba, njom su vezani sada 
pojedini sastavni atomi u njoj. Dodje li do raspadanja takve molekule, oslobadja 
se i ta energija. Pa doista: škrob dolazi u našu hranu, nadalje stvara bilina od 
njega celulozu, od celuloze stvara se kroz vijekove pod zemljom ugljen — 
ali energija se ne gubi. Gibanje našega tijela, njegova toplina, zatim toplina, što 
se oslobadja gorenjem drva i ugljena jeste produkt one energije, što se je u podobi 
sunčanoga svijetla vezala u molekuli škroba, kad se je ova stvarala iz vode i ugljične 
kiseline. | 

Jednako je i sa drugim molekulama. Svaka od njih jeste spremište svoje mole- 
kularne energije. To je kemijska energija, što veže pojedine atome u njoj. Ras- 
padanjem molekule prelazi ta energija u druge forme. Pa kaošto se kod onih mogućih 
kemijskih procesa ne gubi ništa materije, tako se ne gubi ni energija, jer i ona je, 
jednako kao i materija vječna i neuništiva. 

To je dojakošnja atomističko-molekularna teorija u glavnim potezima. 


1. 


Jedna je od ponajvećih zasluga na polju prirodnih nauka u zadnjim dece- 
nijima to, što su se područja, koja su u početku stajala daleko jedno od drugoga 
kao n. pr. optika, elektricitet i magnetizam, dala udružiti i skupiti pod jedan 
princip. , Znanost je, kao i priroda, koju ona odrazuje samo jedna jedinstvena 
cjelina" — reče nedavno znameniti teoretski kemik van? t Hoff. 

Da je došlo do toga jedinstva mnogo je pridonijela u prvom redu Max wel- 
lova elektromagnetička teorija svijetla. 

Doslije postoja'a je Fresnelo va undulacijona teorija, koja je bila kadra 
protumačiti i najkompliciranije optičke pojave. Po njoj je svijetlo valovito titranje 
čestica etera. Maxwell identificirao je optičke valove s električkima. Hertz 
je eksperimentalno dokazao električke valove i otkrio na njima optičke zakone 
— i tako se utvrdila Maxwellova teorija. I kod ove je eksistencija etera potrebna. 
Samo se gibanje etera ne smatra materijalnim, nego su to titraji električkih i mag- 
netičkih sila i to jednako za valove svijetla kao i za Hertzove valove. Valovi se ti 
razlikuju samo duljinom. Tako su najkraći električki valovi, onda dolaze redom 
valovi toplinskih, svijetljenih i kemijskih zraka. 

Time se modificirao problem etera, ma da se još uvijek mišljenja razilaze i 
gledom na njegovu bit i gledom na njegovu eksistenciju. 

To će nam biti potrebno za razumijevanje elektronske teorije. Daljnji korak 
do te teorije jest teorija elektrolitičke disocijacije. Kod toga 
se radi O procesu otapanja. Proces taj postao je najinteresantnijim pitanjem ke- 
mije i fizike. 

Već sam prije spomenuo, da se kruta tjelesa smatraju aglomeratima molekula. 
Pretvorimo li neki krutak u paru ili plin, to će se molekule njegove razići kao slo- 
bodni individui po prostoru i neprestano se gibati uslijed svoje kinetičke energije. 
U zatvorenom prostoru one će udarati o stijene posude, proizvodit će na njih 
tlak, koji je poznat pod imenom napetosti. 

Slično dogadja se i kod otapanja nekoga krutka, u kojem topilu. I ovdje se 
počnu molekule gibati kao slobodni individui izmedju molekula dotičnoga topila 
n. pr. molekula kuhinjske soli, kad je otopimo u vodi, izmedju molekula vode. 
| one će u tom gibanju udarati o stijene posuđe, u kojoj se nalaze, izvodit će 
tlak, koji je — kako je dokazao van? t Hoff — analogan napetosti kod plinova, 
a prozvan jeosmotičkim tlakom. Taj osmotički tlak igra važnu ulogu 
kod putovanja vode i hranila po bilinskom tijelu, a iednako i kod kolovanja krvi 
u životinjskom organizmu. Zato je novija fizološka nauka svratila osobitu pažnju 
ispitivanju osmotičkih prilika i pojava. (N. pr. Loebova umjetna partenogeneza, 
izazvana jedino osmotičkim promjenama.) 

Ali još je jedna izvanredna pojava zapažena kod otopljenih različitih sub- 
stanaca u vodi. Izvjesne tvari, koje u krutom stanju (n. pr. komad krute ku- 
hinjske soli) ne provode galvanske struje, otopljene u vodi (koje takodjer sama za 
sebe nije kadra provod'ti galvansku struju) — provode od jednom doista gal- 
vansku struju. Druge opet, u vodi topljive substance (n, pr. slador) ne poka- 
zuju toga svojstva. 

Evo, kako se to pokušalo protumačiti. 

Doslije se držalo, da proces otapanja (n. pr. soli u vodi) sastoji u tome, da se 
molekule krutka razidu kao slobodni individui izmedju molekula stanovitoga te- 
kućeg topila (n. pr. vode) — pa se dobije jedinstvena bistra tekućina, prozvana 
otopina. To, što stanovite otopine prenašaju elektricitetu, a druge 
ne, dovelo je fizičara Arrheniusa na jednu novu misao. On uzimlje, da se 
ona tjelesa, koja su u vodenim otopinama kadra provoditi galvansku struju ra- 
spadaju kod procesa još i dalje od molekula t. j., da se njihove molekule raspadnu 
(distociiraju) na čestice, koje su nabijene, i to jedne pozitivnom, a druge nega- 
tivnom vrsti elektricitete. Te čestice prozvao je ioni t. j. putnici, jer 

putuju prenoseći elektricitetu na jedan i drugi pol galvanske struje. Tvari pak,. 
koje se tako ponašaju u vodenim otopinama nazvao je elektroliti. Tako 
su primjerice elektroliti topive neorganske kiseline, baze i soli, a slador, mokraće- 
vina i drugi organski spojevi, koji ne provode u vodenim otopinama elektri- 
citete prozvani su neelektroliti. Njihove se molekule kod procesa ota- 
panja ne dissocijiraju. 

Za razumijevanje teorije elektrona i ostalo dalnje razlaganje treba 
imati osobito to na umu, da se molekule, za koje se doslije držalo po ato- 
mističkoj teoriji, e se mogu kemijskim procesom rastaviti na elementarne atome, 
raspadaju već samim otapanjem na i on e, t. j. na atome ili atomske skupine, na- 
bijene elektricitetom. 

Na osnovu toga dovela se elektriciteta u snošaj sa materijom i došlo se do 
atomističkog shvaćanja elektricitete. Cijela molekula uzimlje se kao električki 
neutralna. Ona ne provodi galvanske struje. Elektrolitičkim raspadanjem dis- 
sociira se molekula na ione, od kojih je jedan nabijen sa stanovitim kvan- 
tumom pozitivne, a drugi sa jednakim kvantumom negativne elektricitete. 
Kod toga mora biti stanoviti elementarni kvantum elektricitete kao jedinica. 
N. pr. u solnoj kiselini (HCI) posjeduje klor (Cl) stanoviti kvantum negativne 
elektricitete, a vodik (H) mora onda biti nabijen sa odgovarajućom količinom 
pozitivne elektricitete. Ali na mjesto vodikovo može stupiti n. pr. kovinski 
natrijev atom (Na), pa nastaje opet električki neutralna molekula kuhinjske 
soli (Na CI). Na posjeduje dakle jednaki električni naboj kao i H. Zato se 
govori o jednom atomu elektricitete i to je atomistički shvatanje 
same elektricitet e. 

Od tih nazora manjkao je samo još jedan korak do elektronske teorije. 
Njom je snošaj izmedju materije i elektriciteta upotpunjen i fiksiran. Po- 
trebu te teorije izazvalo je ispitivanje i tumačenje interesantnih zraka, što ih 
odašilje elemenat Radij i njegovi spojevi i onda poglavito ispitivanje k a- 
todnih zraka. 

H.Becquerelotkrio je nekako u isto vrijeme (god. 1896.), kad je i Rčnt- 
gen svojim otkrićem zadivio svijet, da elemenat U ran odašilje takodjer posebne, 
do sada nepoznate zrake. To otkriće dobilo je svoju važnost, kad su supruzi C u- 
rie (god. 1898.) izlučili iz uranovih rudača novi jedan elemenat, prozvan Radij, 
koji je to svojstvo posjedovao daleko izrazitije i intenzivnije. Prvaci fizikalne 
nauke pristupili su k ispitivanju tih zraka. Oni su ih — po brzini rasprostiranja 
i po električnom naboju, što ga sa sobom nose — podijeliti u a, bi g zrake. 
Konstatovali su, da su te zrake jedne u većoj, a druge u manjoj mjeri kadre 
izvoditi energične kemijske učinke ; učiniti plinove vodičima za elektri- 
citetu, zatim razvijati trajno toplinu i jake učinke Svijetla. Sve 
je to dokazom, da je Radij neki čudnovati i izraziti izvor energije. Najviše 
pak zadivljava to, što se kod svih tih intenzivnih učinaka kvantitet samoga 
tog elementa upravo vanredno neznatno troši. Aparati za mjerenje, što ih 
danas posjedujemo, ne mogu gubitak, koji odgovara vremenu od nekoliko godina 
niti zabilježiti. Zato nije ni čudo, da se pomislilo, e se tu radi o postanju ener- 
gije iz ničesa. 

Ali tomu nije tako. 

Ma da bi po računu fizičara Radij istom za 25 hiljada godina izgubio polo- 
vicu svoje djelatnosti — ipak se on troši. Pitanje je samo odakle onda tolika ener- 
gija, što je preko svojih zraka razvija ? 

Najpodesniji odgovor dao je jamačno amerikanski fizičar Rutherford. 
Po njegovoj teoriji — koja je doskora dobila obilje eksperimentalnih dokaza — 
radi se kod toga oraspadanjuatoma. Atom elementa Radija posjeduje 
stanovitu masu, čija je relativna veličina izražena u njegovoj atomnoj težini (226). 
Odašiljanjem Becquerelovih zraka raspada se ta masa na manje čestice i tako 
postaju od velikoga Radijevog atoma manji atomi, koji reprezentiraju novo tijelo, 
S novim svojstvima. Pokusi su pokazali (Ramsay), da Radij postepeno prelazi 
ut. zv. emanaciju, a emanacija opet dalje u poznati od prije plemeniti plin 
Helij. Soddy, engleski fizičar, koji se mnogo bavi istraživanjem ovih pojava, 
dokazao je pače, da i sam elemenat Radij može postati direktno od poznatoga 
elementa Urana, koji posjeduje najveću do sada poznatu atomnu težinu (239). 
Od samoga pak Radija dadu se proizvesti postepeni raspadajni produkti, koji 
su označeni kao Radij A, B...it. d. do Radij F. 

Dva se interesantna zaključka dadu stvoriti na osnovu ovih pojava. 

Prije sam spomenuo, da molekula nekoga tijela posjeduje molekularnu 
energiju. Ta dolazi do očitovanja, kad se molekula raspadne na atome. Eksplo- 
zija primjerice praskavoga srebra, jododušika ili kalijevoga klorata nije drugo 
nego učinak molekularne energije tih tjelesa, koja se je kod njihovoga raspadaja 
oslobodila. i 


Jednako tako posjeduju i atomi Radija svoju atomnu energiju. Za 
njihovoga raspadanja oslobadja se ona i dolazi do očitovanja u Becquerelovim 
zrakama. Učinci tih zraka jesu posljedice atomne energije — 1 tako je 
protumačeno, koji su izvori električne energije Svijetla i topline, što je posje- 
duje Radij i druga radijoaktivna tjelesa. 

U drugu ruku slijedi iz gore navedenih pojava, da se elementi ne mogu sma- 
trati za apsolutno dalje nedjeliva tjelesa — nego, da se i oni dadu sastavljati u 
nova tjelesa s novim svojstvima. Taj pojav prozvan je transmutacijom 
elemenata. Po Rutherfordovoj dakle teoriji nijesu samo svojstva elemenata 
perijodičke funkcije njihovih atomnih težina, nego su i svikoliki elementi raspa- 
dajni produkti jednoga praelementa s najvećom atomnom težinom. Da- 
kako, da su na polju istraživanja u tom smjeru učinjeni tek prvi koraci. 


A što jeselektronima? 


Spomenuo sam, da Becquerelove zrake (a, b i g) pokazuju medju inim i to 
svojstvo, da su nosioci elektricitete t. j. čestice od kojih se one sastoje nabijene 
su elektricitetom. Nadalje mogu one prodirati kroz druga tjelesa. Ovo potonje 
svojstvo posjeduju u najvećoj mjeri b zrake. Iz toga slijedi, da je masa njihovih 
čestica najmanja. Ona je spram mase samih veoma malenih atoma (n. pr. Helij = 4) 
sićušna. Te dakle vanredno malene, negativnom elektricitetom nabijene čestice 
prozvane su elektronima. 

Jednako kao i b-Radijeve zrake sastoje se i Katodne zrake odelektrona. 
Te dvije vrsti zraka jesu po svojem električnom naboju i po svojim svojstvima 
i učincima slične. 


Katodne naime zrake nastaju provodjenjem elektricitete kroz ispražnjene 
cijevi. Isprva se mislilo, da njihova svjetlost potječe od čestica zaostalih u cijevi 
ili od onih, što su se otrgle od negativne elektrode u cijevi. Ali se pokazalo, da 
narav njihova ni najmanje ne zavisi o elektrodi ili o plinu, što se nalazio u dotičnoj 
cijevi. I masa čestica, što sačinjavaju te zrake vanredno je malena i one su nabi- 
jene negativnom elektricitetom. Uzelo se, da je svaka čestica nabijena jednim 
atomom elektricitete (J.J. Thomson) i odatle je izračunano, da masa jedne 
takve čestice iznosi okruglo tisući dio jednoga vodikovog atoma. 


Najinteresantnije je to, da se i te vanredno sićušne mase elektrona (Z-radi- 
jevih i Katodnih zraka) mijenja i to prema brzini. Budući da promjenljive mase 
ne postoje došlo se do zaključka, da elektroni posjeduju prividnu masu. Oni 
su sama elektriciteta. 


U čemu dakle sastoji elektronska teorija ? 


Materija, u kojoj razlikujemo pojedine vrste, t. zv. elemente nije nepromjen- 
ljiva. Ona se postepeno od stepenice do stepenice razgradjuje. Od pojedinih atoma 
odkidaju se još manje čestice, od kojih su zadnja postojeća mogućnost ele k- 
troni. | dok se većina fizikalnih i kemijskih promjena u materiji dade protu- 
mačiti molekulama i atomima, to poglavito novija istraživanja na polju elektri- 
citete nalaze dublje tumačenje u elektronskoj teoriji. Ona se pokazala plodonos- 
nom i na drugim područj ma (n. pr. optički pojavi protumačeni po holandeskom 
fizičaru Lorent zu). Dapače došla je do izražaja i u filozofiji, jer su elektroni | 
(dakle elektriciteta) posljednja instanca u sastavu prirode. Na tom osnovu sa- 
gradio je Wilchelm Ostwald, njemački kemik svoju energetiku t.j. moni- 
stički filozofski sistem, gdje je jedna i jedinstvena energija jedini izvor i uzrok 
svemu u prirodi. 

*& 


Ni molekularno-atomističkom, ni elektronskom teorijom nije problem mate- 
rije riješen. Nova otkrića i novi pojavi donijet će sa sobom opet nove zahtjeve, 
kojima mora odgovarati teorija o sastavu materije. 


No ne samo to. 


Herbert Spencer istaknuo je u jednom svom malenom  člančiću o po- 
sljednjim pitanjima, kako iza problema materije stoji još i problem pro- 
stora. Istina Pitagorinoga poučka jasna je i na prvi mah shvatljiva. Ali — 
drugo je pitanje, koji su razlozi, što leže u tom neizmjernom prostoru, da je 
tomu baš tako ? 

To je ideja agnosticizma. Ona će — baš poradi toga što nosi sa sobom ne- 
umoljivi zakon relativnosti svake spoznaje — biti uvijek svježi agens misaonoga. 
čovječanstva. 


NAKLADNINE D. H. K.: SAVREMENI PISCI HRVATSKI 


KNJIGA III. GOD. IgI0. VLADIMIR NAZOR: LIRIKA. BILJEŠKE O ŽIVOTU PIŠČEVU 


Vladimir Nazor rodio se dne 30. maja 1876. u 
Postiru na otoku Braču gd Petra Nazora, posjed- 
nika u Ložišću na Braču i Marije Nazor rodjene 
Vulić. Očeva mu je obitelj porijeklom iz Poljica 
blizu Spljeta. 

Maturirao je u Spljetu god. 1894. 

U to doba izdavao je svoje prve pjesme ve- 
ćinom u zadarskoj ,,Iskri'* i prevodio na talijanski 
Šenou (La caduta di Veneza, Amore), Zmaja J. Jo- 
vanovića (Dai ,.Bocciuoli appassiti'), Preradovića, 
Vojslava Iijića (Oriente, Gitana, All? amico, Ninfa), G. Arnolda (Patria) i druge 
u novinama ,,lH diritto croato" i ,,11 Rinnovamento"'. Objelodanio je pače i ne- 
koliko origina'nih talijanskih pjesama. 

Na sveučilištu u Gracu (ljetni semestar 1896/97. učio je u Zagrebu) slušao 
je prirodne znanosti, matematiku i fiziku. posvetivši se osobito učenju fizijo- 
loške anatomije bilina. Za ovo je vrijeme suradjivao ponajviše kod sara- 
.jevske ,,Nade“. 

Osposobio se god. 1902. u Gracu. 

Od god. 1898. do 1903. suplirao je na gimnaziji u Spljetu, te na hrvatskoj 
i talijanskoj gimnaziji u Zadru, gdje je izdao ,,Slavenske legende", ,,Živanu'", 
»Pjesma o narodu hrvatskome? (pod pseudonimom V. Primorski) i osnovu ži- 
votinjskog eposa ,,Brundijada' (u ,.Glasniku Matice Dalmatinske"). 


God. 1903. bi imenovan profesorom na hrvatskoj gimnaziji u Pazinu. Te 
je godine izašla u Zadru njegova zbirka ,.Knjiga o kraljevima hrvatskijem'. 


Kasnije izadjoše u Puli njegove istarske balade ..Krvava košulja". 


God. 1906. uspjelo mu je da ga premjeste na učiteljište u Kopru blizu Trsta. 
Dok je bio u Kopru, izišao je njegov historijski roman iz istarske prošlosti 
»Krvavi dani“, napisan kao i spomenute istarske balade u čisto lokalno-rodo- 
ljubnu svrhu. 


God. 1908. uslijed ukinuća hrvatske sekcije na koparskom učiteljištu Vla- 
dimir Nazor bi premješten na c. kr. učiteljsku školu u Kastvu nedaleko Opatije. 
na kojemu zavodu i sada službuje. Te godine izdala je Matica Slovenska nje- 
govu istarsku priču ,.Veli Jože". 





Otkada izlazi u Opatiji dječji list ..Miadi Hrvat", piše kadikada i pjesme 
za djecu. 
Njegove lirske pjesme nijesu dosada bile sakupljene u zbirku. 

NAKLADNINE D, H. K.: SAVREMENI PISCI HRVATSKI 


KNJIGA IV. GOD. Igro. IVO VOJNOVIĆ: ,NOVELE“. BILJEŠKE O ŽIVOTU PI. 
ŠČEVU I KNJIZI 


Rodio se dne 9. oktobra 
1858. u Dubrovniku od oca 
dra. Kosta i od majke Ma- 
rije pl. Serragli. Učio je gim- 
naziju talijansku u Spljetu. 
a Svršio ju je u Zagrebu, gdje 
mu je otac bio imenovan g. 
1874. profesorom novoustro- 
jenoga hrv. sveučilišta. Ovdje 
je Ivo Vojnović dovršio god. 
1879. pravoslovni fakultet, 
pa iste godine stupio u sud- 
benu karijeru kod kr. sudb. 
stola u Zagrebu. God. 1884. 
bi premješten u Križevce, gdje. 
je ostao do god. 1889. Odande 
bi premješten sudb. stolu u 
Bjelovaru, ali iste godine 
ostavi Hrvatsku i prijedje u 
Cislajtaniju, gdje stupi u po- 
iitičku službu. Njegovo je li- 
terarno djelovanje započelo 
u Zagrebu već g. 1880., pišući 
dramske i operne kritike u 
tadanjem ,,Obzoru''. Prva mu novela ..Geranium'' bi štampana iste godine u 
..Vijencu*'. God. 1885. izadje mu prva knjiga novela ,Peromiolovkom!, 
a god. 1889. prva drama ,Psyche". Od god. 1890. služio je Ivo Vojnović do 
god. 1907. u dalmatinskoj administrativnoj službi i to 4 godine u Zadru, 8 godina 
u Dubrovniku, a 4 godine u Supetru i na Braču. Kroz sve to vrijeme napisao je Ivo 
Vojnović svoje najznamenitije drame ,Ekvinocij',.Dubrovačka Trj- 
logija?. ,Gundulićev San? ,SmrtMajke Jugovića". Ostavivši 
svojevoljno političku službu, vrati se on u Hrvatsku. gdje je bio g. 1907. imenovan 
od bana Pejačevića dramaturgom hrvatskoga kazališta. koju čast još i sada vrši. 





Novele. što sada izlaze u drugom definitivnom izdanju, izišle su prije 25 go- 
dina medju knjigama ,,Mat. Hrv.'' kao prvo djelo pjesnika ,,Trilogije? 1 ,.Majke 
Jugovića". Tadašnja ih je kritika (,.Vijenac'' 1885. br. 24.) pohvalila. da su lijepo 
izvedene i svakako zaslužile, da ih ,,Matica"? izda". Kritičar je .,Vijenčev"' tek 
poželio, da se pisac, koji se do tada ,,lijepo istakao". ..ostavi kozmopolitsko-ari- 
stokratskih sujeta i nazora i crtanja onako univerzalnih tipova" ; ali priznaje. 
da njegove radnje ,.odaju dobar talenat"', pa da je ..Matica" ,.dobro uradila. obo- 
drivši ovako mladoga pisca na rad". 

Novele" Iva Vojnovića imaju svoje stalno mjesto u razvoju hrv. književnosti 
*). vijeka. ,,Perom i olovkom? upravo se otvara u Hrvatskoj modernizam, a zatvara: 
romantično doba. M. Marjanović u kritičkoj studiji ,,1za Šenoe"? ističe na više mjesta 
realizam Vojnovićev, otmjenost njegova prikazivanja i napose pomnjivo nasto- 
janje okostila. Vrijedno je spomenuti, da je biskup Strossmayer bio uznesen ovim 
djelom i pisao piscu znamenito pismo, proričući mu sjajnu literarnu budućnost. 

Za ovo novo izdanje pisac je svoje novele velikim taktom preradio u jezičnom 
pogledu kao i u pravcu sabranijega oblika, ali nije nigdje dirnuo ni u sti!, ni u 
umjetničku liniju, koja je dala ovome djelu posebnu fizionomiju i odredjeno 
mjesto u razvitku hrv. knjige u 19. vijeku. | 

Promjene su većinom prilično znatne i brojne : gdjegdje su ispuštene čitave 
stranice ili više njih, a mjesto toga uvršteno nekoliko zbijenih vrsta. U nekim 
je novelama izmijenjen glavni motiv, a psihološko crtanje novim nuancama po- 
punjeno i posvuda dotjerano prema zrelijem shvaćanju i savremenoj umjetničkoj 
tehnici. Prema tomu u tim novelama ima dosta novih crta i pogleda, pa jei s toga 
gledišta opravdano, da se o autorovu književnom jubileju ponovno izdadu. 


ALBERT HALLER: PJESME 


ŽEDJAM ... 


Žedjam i izgaram... O kapljica mala 
Ljubavi nebeske da mi na grud pane'! 
Ko ljekovit melem sve bi izvidala 
Duševne mi muke i srčane rane. 


Ja sam kao cvietak, koji ljetna žega 

K teškoj zemlji prignu, te za daždom hlepi, 
A ablaci sjajni plove iznad njega 

I u visu ginu kao snovi lijepi. 


Čeko sam te dugo, ali tebe nema, 

Da mi sa suncem pridješ u očima, 

Da isplačem tiho sred zanosa niema 
Ovu vječnu čežnju tvojim na grudima. 


NEPOZNATOJ 


Ideš... a korak ti proljeće prati, 

Na licu ti sami čar i dobrota — 
Prikaza sjajna, što život nam zlati, 
Gdje strast se sa griehom mahnito mota. 


I tvoja ruka, sitna i biela, 

Ko da je zato — da rane lieči, 

Usna — da oblak razgoni s čela, 

Da utjehu šapće — zvuk nježne ti rieči. 


Pa kada srcem od boli same 

I čemera grkog uzavri pako, 

Da glavu je spustit na vjerno ti rame, 
I u dušu mir bi tad ušo polako. 

ADAM KOSTELIĆ : SMRZNUTO CVIJEĆE = (Svršetak) 


ll. 


Poslije dogadjaja bio je Rešković tri dana kao u omaglici. Lutao je po blatu 
i snijegu kao da se izgubio, pa ne zna kuda bi. Stresao se višeput putem — a nikad 
nije znao, da li se trese od zime ili neke unutrašnje groznice. Pred svijetom je htio 
da zataji svoj nemir, da se pokaže onim istim što je i prije bio, ali je na svoju žalost 
opažao, da mu to ne uspijeva posve. Treći dan uveče. odlučio je nakon mnogih 
razmišljanja da ode u Beč i da dovrši nauke. Mislio je, da će se jedino na taj 
način riješiti zlih misli i teškoga položaja, ako svršivši još ove godine sve ispite, 
dodje pred Vandu i oženi je. Dao se ozbiljno na posao, da što prije uredi sve svoje 
stvari, što se dadu urediti za put i da još iste noći može otputovati. Što sam ne će 
moći urediti i spremiti, spremit će mu mati. Rekao joj je: 

— Majko, noćas putujem. Hoću da što prije svršim. Vidim, da nemam vre- 
mena čekati. 

Staricu je to veselilo i kad joj je još sin obećao, da će o Božiću sigurno opet 
doći k njoj, radosno mu je pomagala spremati. 

Samo je Reškoviću trebalo obaviti još prije odlaska, a to mora biti još ve- 
čeras, jedan teški posao. Treba otići Vandi i s njom se oprostiti. No to je baš bilo 
ono, što nije znao kako bi. Nije znao kako će njegov nagli odlazak na nju djelo- 
vati. | strah ga hvata njenoga pogleda, njene šutnje. Kad biona htjela poput dru- 
gih, da mu se ovjesi oko vrata, da zaplače, da mu stane prebacivati, lakše bi mu 
bilo. Bar bi znao što misli, što osjeća. A kako je ona prije — sve do ono pred tri 
dana — znala ljupko i milo kao grlica s njim brbljati ! Kako ga je gledala kao u 
svoga spasitelja, koji joj ovu seosku dosadu poljepšava pričama i sličicama. Ai 
ona sama, kad je počela pripovijedati o svome djetinjstvu, o svojoj materi i po- 
kojnom zaručniku. Baš te pripovijesti o pokojnom zaručniku najviše su mu ulile 
snage, da joj se približi i da zavoli njenu blizinu. 

— Bio je tako dobar i čedan — govorila bi ona o svom zaručniku, zanašujući 
se posve u prošlost. Ja sam — znate gospodine Reškoviću — bila za njega ,,mala 
Vandica" — i on je vazda govorio, da mu se ja samo zato dopadam, jer se zovem 
Vandica. Ali — to se on samo šalio. Ja sam znala, da to nije istina... Ah — bog 
bi znao — — nasmijala se Vanda — zašto je on mene volio. 

Onda se Vanda malo nasmijala i kao da se rugala. 

— Znate — nastavljala bi ona — on vam je bio tako, tako jako nespretan, 
kao — kao — — ja sama ne znam, kako bih vam to rekla. Nije on bio tako visok, 
niti jak kao vi — ni iz daleka. A onda, da vam i to kažem, bio je jako kratkovidan. 
To ja nisam voljela. Kadgod me je poljubio, vazda sam mu rekla neka skine nao- 
čare, jer me to grebe... A bilo je i drugih smiješnih stvari... Ja neznam... 

Vanda se onda vazda nekako čudno smijala ion, Rešković je vidio, da je došlo 
često do časa, kad bi ona, Vanda, htjela da je njezin zaručnik bio kao on. 

— A kad bi on bio kao ja?... pitao ju Rešković pogledavši je ispod oka, 
a opet kavalirski i pristojno. 

E — — kad bi — kad bi — — smijala se ona i pocrvenila. 

Kad su jedne večeri bili zajedno u njezinoj sobi, pripovijedala mu Vanda, 
kako njezin zaručnik nije mogao da je poljubi, a da ne pocrveni. | onda, rekla je, 

kadgod ju je poljubio, da je vidjela u njegov m očima suze. Valjda je siromah 
znao, dometnula ona, da će umrijeti, i da će nestati svega. A bio je tako slab, tako 
slab, kao da već ne živi u zadnje dane. Ona je češće colazila k njemu, mama ju je 
šiljala, da ga tješi. da mu bude lakše umiranje. | onda je često ustao s kreveta. 
teškom mukom i sve pred svojom materom govorio. kako mu je ona bila sve. i kako 
se on ne stidi nju i pred mamom poljubiti. A ipak kad ju je poljubio sav je vošao 
van sebe od stida i uzrujanosti. Smilio joj se, pripovijedala Vanda, a poslije mu se 
ipak morala smijati, jer je bio jako, jako nespretan. Bilo joj je. pripovijedala :»na 
Reškoviću, žao što se mora smijati, ali se nije mogla tome oteti. A bila je. vel. i 
dijete još unda. | dometnula pitanje, bili i on tako nespretan bio. Rešković se bio 
ugrijao, pred cčima mu se vrtilo gledajući Vandu — i odgovorio joj. da ne bi. 1 
onda ju prviput poljubio. Pod ustima je osjećao kako njene usne dršću i kako ona 
isprekidano uzdiše. 

Poslije je taj odnošaj sve više rastao, dok nije došlo ono veče — pred iri dana. 
A onda je došlo ono jutro, kad su oboje najedared ušutili, i kad su opazili. da su si 
posve strani. Samo da joj olakša — da ju ne unesreći, poći će on još večeras u Beč 
— svršit će ispite, i povratiti se k njoj. Možda se s vremenom i zaljube. jer ono 
one večeri nije bi'o nego časomice — za tren — bez volje i znanja... Vanda se 
valjda sakrila pred svijetom. mislio Rešković. jer poslije oncga jutra nije više 
mogao nigdje da je vidi. 

Odluka je pala čudnovato. Odlučio je otići, a da ni sam nije znao hoće li moći 
X daodrži riječi koju je sam sebi zadao. Gdjekoji je čas mislio. da će biti najbclje. da 
ode poradi tega, što bi se moglo lako dogoditi. da Vanda vremenom i ozdravi i 
zaboravi na sve, što je bilo. Činilo mu se, da je ona bila onakove volje samo onu 
večer, i da će već za koji dan biti kod nje sve u redu, ako ga ne vidi. Onda mu se 
opet pričinil., da je to previše okrutno, kako on misli. Najpoštenije — pomišljao je 
i na poštenje — bi bilo, kad bi odista onako učinio, kao što je odlučio njoj reći. 

Rešković je znao da je slabić — i da bi trebalo samo tri-četiri mjeseca, pak da 
zaboravi na sve. A uz to mu se i prečudno, prebanalno činilo, da bi on bio jedared 
oženjen — da ide u šetnju kao svagdanji ljudi sa ženom i — možda još s kojim 
djetetom. Pogotovu kad je pomislio, da bi tako išao u šetnju u nedjelju poslije 
podne — došlo mu je sve ogavno — i radije bi sve drugo samo ne to. 

U najviše časova, nije znao, što on zapravo hoće i zašto on bježi. Znao je 
samo toliko, da bi u oba slučaja, ostao on ovdje ili ne ostaoi moglo zlo biti i po 
njega i po nju. A kad već mora zlo biti — neka bude njemu zlo daleko od nje i od 
toga sela. Tamo -— u velikom gradu lakše se sve podnosi — lakše se čovjek izguhi. 
Uostalom -— iko bi znao, možda će se u njemu do onda još nešto zbiti, pak će ipak 
učiniti «nako, kako je odlučio. Kad bi se dalo udesiti, pak da je sve ono što je 
bilo s Vandom. bilo samo ili u snu ili nekakav cogadjaj kao što su bili dogadjaji 
u pov jesti — u koje se pravo ne vjeruje — — e, onda bi bilo najlakše. .. 

Medjutim, mislio Rešković, vidjet će se, kakva će biti Vanda kad bude ve- 
čeras došao k njoj. Ako ga ne pusti k sebi, bit će ispričan. 

Ali — s druge strane — bit će mu ipak žao, ako se po nju zlo svrši. Kad bi 
ona htjela otvoreno reći: što bi njoj bilo najugodnije. on bi to odmah učinio . . . 
Možda bašine bi... Ako bi ona zahtijevala štogod izvanredno -— onda on ipak 
ne bi mogao pristati... Ne — ne — ne zna on — što bi učinio. 

Jedino preostaje da se tješi vremenom. Vrijeme bi moglo i to izliječiti — kad 
sve liječi. Ali njoj — Vandi — mora on ipak reći onako, kako je isprva odlučio. 
Mogla bi mu inače pljunuti u lice — mogla bi ga šakom uoči... 

Uveče je Rešković zbilja pošao k Vandi. Snijeg je padao u krupnim pahu- 
ljicama, čist bez kiše. U polumraku seoske ulice uvučen u svoj kaput, hodao je 
Rešković polaganim korakom kao da još ne zna, hoće li otići k njoj ili ne će. Kad 
je došao pred kuću ogledavao ss. ne će li ga tkogod opaziti, kao da jeto prviput, 
kao da nije već tolikoput ovamo dolazio bez straha i otezanja. Činilo mu se kao 
da svi znadu za njihov dogadjaj — i kao da će baš ovajput netko na njega nava- 
liti s pitanjem, što će, kuda će i kako to, da u to vrijeme dolazi k učiteljici. 

Mislio je, da će biti osobito pristojan, ako pokuca na vrata, i pokucao je. Za 
čas se ona — Vanda — pokazala na vratima. Došla mu sama otvoriti. 

— Ah — izlanula ona nesvijesno i ostavivši vrata otvorena, otrčala u sobu. 
Stala opet k prozoru i zagledala se u pod sobe. 

— Vando, dobar večer... prišao on k njoj pruživ joj ruku. Ona mu je isto 
tako pružila ruku, ali hladno, ukočeno. Pogledom ga pitala, što je opet sada došao, 
i misli li možda opet onako kao ono pred tri dana. Kroz grudi kao da joj se skliz- 
nulo neko gorko čuvstvo, što je učinilo, da joj se Rešković činio odvratan. 

— Dakle?... zapitala ga ona ne gledajući mu u lice. A on se usprav.o, sa- 
brao snagu i rekao : — Došao sam, da se oprostim s Vama, Vando — 

Ona se nasmijala, teško i otegnuto. Osjećala je taj čas. da su joj usta i obrazi 
teškii da su se spustili kao pod teretom. I onda ga je pogledala pogledom zdvojnosti 
i srditosti i samilosti. Ovaj jaki čovjek — s tolikim ramenicama, s tolikom rukoni 
eto bježi. Bježi pred njom —sirotom — izgubljenom — ostavljenom. Svagdanja pri- 
povijest, pomislila Vanda... A ujedared se ispravila i sprsila, oči joj sijevnule, — i 
odlučila biti svojom. Ta — gdje su — pomislila je — oni njezini nazori slobodarski? 

— Došli ste. da se oprostite ? ... | 

— Da. 

— A kuda putujete, ako smijem znati ?... 

— Ne — Vando... promijenio on glas, kad je opazio kako je ona shvatila 
njegov oproštaj. — Ne — niste me razumjeli. Ne mislim ja tako, kako vi mi- 
Slite ... Ja odlazim u Beč, da svršim, i da dodjem... onda... 

Vanda je šutjela, i Rešković je šutio. On joj se naglo stao približavati i ona je 
primijetila, da on nešto kani. 

— Pustite me... odlučno mu rekla ona. 

A on je promucao iskrenu želju, što je nije bio kadar zabašuriti: 

— Jedan... zagrljaj... na rastanku... Vando ! 

Posljednju je riječ izgovorio, da su se čule suze u grlu. 

Ona ga je oprezno odgurnula od sebe i gotovo zapovijedila : 

— Sjednite. — Tako. Da vam i ja nešto kažem. — I ona se opet veoma jako 
isprsila i stala preda nj. — Varate se u meni... Nisam tako slaba... Ne trebate 
poradi mene ništa svršavati — nikakove nauke... A ja ne trebam zagrljaja... 

Izgovorila je te riječi S puno samostalnosti bez patosa i deklamacije. i još 
dodala: — Sad možete ići... 

Rešković se digao sa stolca, pogledao ju još jedared tužno i nesabrano, i 
pošao prema vratima. 


— Zbogom... 

— Zbogom... Kad putujete ? 

— Večeras. 

— Noćas ? 

— Da, noćas... Vando... 

Vanda je zalupila vrata za njim. Onda je stala posred sobe, opet se silno 
isprsila i protegla se podignuvši ruke u zrak. 

U selu R. i u cijeloj okolici zavladala nekoliko dana pred Božić jaka zima. 
Po cesti, po dvorištima — svuda kudgod se gogledalo ležalo je smrnuto blato ili 
smrznuti snijeg, a u zraku je nekako ukočeno visjela studen. 

Vanda je teškim srcem i nemirnom dušom očekivala božić. Ponešto se do- 
duše smirila, ali baš to, što je u nje nastao mir, učinilo je, da je postala često senti- 
mentalnom, često i apatičnom. U časovima je opažala, da je postala previše mirna 
i zaželila da bude nešto više živom makar i razdraženom. A kad je nastupilo takovo 
stanje kao što je sebi želila, onda je opet uzdisala kao nervozna i tražila osamu 
samo da se smiri. Noći su joj dosta dobro prolaz le, samo se gotovo svaki dan pred 
jutro rano budila — i po 3—4 sata morala bez sna ležati u krevetu. To ju je po- 
nešto izmučilo — i preko cijeloga dana, koji je slijedio poslije takova jutra, bila 
je teška, nabreklih očiju i blijeda lica. Obično se ujutru još prije negoli je ustajala 
sjetila svoga dogadjaja i Reškovića. Sjećala se i onoga rastanka i svakiput kad se 
sjetila, požalila je svoju ćud i svoje raspoloženje, što ju zahvatilo onu večer. Uvi- 
dila je, da je onajput bila pretjerana, da onaj isti čas dapače nije osjećala onako 
kao što je govorila. A najgore joj je bilo, što ga je onako upravo nepristojno tje- 
rala od sebe — ito zauvijek... 

Medjutim se Vanda već za osam dana iza Reškovićeva odlaska ponešto raz- 
vedrila, jer je primila od njega pismo. Pisao joj je, da ne može na nju zaboraviti, 
da mu je sad tek teško u dalekom svijetu bez nje. neka ne bude okrutna prema 
njemu, i da će na Božić doći opet u selo najviše poradi nje. Ta vijest o dolasku 
Reškovićevu razveselila ju je baš onako kao što je na rastanku s njim želila da 
ga više ne vidi. Ipak — ipak — mislila Vanda — nije zaboravio, ipak je u njega 
srce . . . Ona je poradi toga, što će Rešković doći pisala svojoj materi, da će ovoga 
Božića biti službeno zapriječena i da ne će moći k njoj. 

Razmišljavajući Vanda o pismu, što ga je primila o Reškoviću sjetila se one 
noći, kad je on otputovao. Do ponoći je one noći sjedila u svojoj sobici i čekala 
vrijeme, kad bi on on mogao poći. Onda se tiho povukla u dvorište i odanle pro- 
matrala kola, što su stajala pred njegovom kućom. Preko pol sata je zebla stojeći 
na studeni i na snijegu. Došlo joj, da ga još jedamput vidi, makar da vidi njegovu 
silhouettu u polumraku, i da mu potajno zaželi sretan put. Kad je sjeo u kola, 
zadrhtala je od nepoznatoga čuvstva — i kao da je onaj čas nešto posve novo, 
nešto opojno i toplo osjetila sve pored studeni, što je okruživala. Činilo joj se kao 
da je on baš pogledao prema njoj — kao da je znao da ona stoji za plotom i gleda. 
A ona je — kad su kola prošla, samo uzdahnula : Ode . .... 4.4.4... 

Kad je primila list, tražila je zgodu, da se sastane s njegovom materom — i 
da s njom progovori o njemu. Htjela je to učiniti tako da ne bude napadno, a opet 
se bojala, da to ne će moći izvesti. Mislila je, da će ona, njegova mati, prva ot- 

kriti svu njezinu tajnu, — a onda bi ona morala propasti od sramote. A u istinu 
se dogodilo, da se s njom sastala — i ona ju nagovorila. Starica je bila sva razdra- 
gana, da gospojica učiteljica s njom govori i da pita za njenoga sina. 

— Jeli vam što piše? pitala Vanda brižno sakrivajući svoj subjektivni interes. 

— Nije gospojice, odgovarala veselo starica i živahno dodala : On vam uopće 
slabo i nikada ne piše. Uostalom ovajput i ne treba pisati, jer će na Božić doći sam. 

— Doći će?... 

— Da. Rekao mi je, da će sigurno doći. 

Vandi su dani prolazili veoma polagano. | ono nekoliko dana, što je još trebalo | 
proći do Božića, činilo joj se kao da stoje, kao da se ne miču. Da što prije dodje, 
pa da mu iskaže sve, što joj je na srcu... Da dodje, da joj opet kaže : Jedan za- 
grljaj na susretu ! Onako kao što je onda rekao na rastanku... 

Ali — proći će i ovo nekoliko dana. mislila Vanda. A onda — A ako ne 
dodje ? Kao da ju je nešto oštro zabolo u prsa, tako je osjećala u času pri toj po- 
misli. Ali se opet brzo utješila, jer je uvidila, da o tome ne može ni misliti. Kako ne 
bi došao, kad joj je pisao, i kad je svojoj materi onako pod sigurno obećao ?.. 

Doći će on, doći... 

Tih je dana Vanda mnogo šetala po polju. Bilo je suho zimsko vrijeme s malo 
snijega. Šetajući sama za sebe, u vrijeme kad nije morala biti u školi, razmišljala 
je o njemu — Reškoviću i o sebi. Mislila je na prve dane, kad su se upoznali i na 
sve ostale osim na onaj posljednji, kad se ono dogodilo. | opazila je,da je njezino 
osjećanje sada posve različno od onoga — da je onda bilo sve nekako površno i 
da nijedan osjećaj nije dolazio od srca... 

Uoči Božića, na badnjak, željno je iščekivala od časa u čas, hoće li Rešković 
doći. Znala je da do večeri uoči badnjaka nije došao, i sada je bila uvjerena, da 
danas mora. Izišla je i na cestu, ne bi li slučajno baš nadošla njegova kola. Tu se 
je srela s njegovom materom. 

— Nema ga još... počela stara tihim i blagim glasom, ali će sad valjda 
svaki čas. 

— Možda će doći i stura? upitala Vanda. 

— To ne će. Ili će danas ili — uopće ne će. A vi gospojice — baš sam vas to 
htjela pitati — niste otišli 2 Ostajete ovdje preko blagdana ? Možda vas smijem 
pozvati k nama — ako Petar ne dodje... 1 ako dodje — i onda, naravno... 
ispravila brzo stara. 

— Hvala.. došla bih... rekla Vanda gledajući pravcem otkud bi mogla 
naići kola. 

— Ali sigurno. Obećajete mi.? 

— Obećajem... odgovorila Vanda nesvijesno. 

Uveče u deset sati, na badnjak, sjedila Vanda u svojoj sobi i čekala. Čekala glas, 
da je došao Rešković. Zapravo ona već više i nije čekala. Znala je, da ne će doći. 

Stala k prozoru, kod kojega ga je posljednja dva puta dočekala. kad je bio 
kod nje i gledala u smrznuto cvijeće, što ga studen išarala po staklu. I mislila o 
tome zašto on nije došao, i zašto ona nije otišla svojoj materi, koja sada osam- 
ljena sjedi i misli valjda na nju. 

Reškovićevoj materi nije otišla uza sve obećanje. I što bi tamo ? Bolje se na 
samu plače. Ili će on još možda doći sutra? Teško — odgovorila Vanda sama sebi. 

| Lav Nikolajević Tolstoj | 


Najviša naša kulturna institucija Jugo- 
slavenskaakademijaA držala je 3. pro- 
sinca u spomen velikomu jasnopoljanskomu mu- 
dracu i pjesniku Lavu Nikolajeviću 
Tolstoju sjednicu, u kojoj je pred mnogo 
slušalaca izrekao odlični akademik g. dr. T. 
Maretić svečanu besjedu. Govornik je jakim 
crtama obilježio poglavito idrje iz Tolstojev2 
propovjedničkoga rada i pokazao ujedno, čime 
je Tolstoj na se podizao pažnju svega kulturnoga 
svijeti. Iz te besjede donosimo najglavnije misli. 

Nekad je J. J. Rousseau svojim knjigama o 
pokvarenosti kulturnoga svijeta i o nuždi, da se 
vrati k prirodi, osvojio i potresao svu obrazovanu 
Evropu. Poslije njega samo je L. N. Tolstoj po- 
stigao isto uzbudivši i nagnavši na razmišljanje 
prosvijetljene umove svojega vremena. Nije to 
učinio toliko Tolstoj svojim mislima, koje nijesu 
uvijek nove, koliko tim, što su čitaoci njegovih 
knjiga vidjeli, da je ono, što on uči, njegovo naj- 
tvrdje uvjerenje, i da on propovijeda svoj nauk 
bez straha i bez ikakva obzira kao kakav staro- 
zavjetni prorok. 

Tojstoj se za svojega apostolstva od 30 go- 
dina nije dao utruditi pišući veoma mnogo (po- 
navljajući se istina često) neprestano u strahu, 
da ga smrt ne zateče, dok ne rekne svijetu sve, 
što mu je na srcu. Njemu ni starost ni fizički 
poslovi kao da nijesu mogli ništa nauditi. 

Veličinu je svoju Tolstoj posvjedočio i tim, 
što je bez bojazni i obzira ustao na dvije velike 
svetinje današnjega prosvijetljenoga ljudstva, 
i to: na patriotizam i Shakespearea. — Obrazo- 
vani ljudi drže patriotizam za najplemenitije 
čuvstvo, a Tolstoj ga odsudjuje, jer iz njega iz- 
viru dva zla: militarizam i rat. Prema Hristovoj 
nauci osudjuje on ta dva zla, pa mora onda 
osudjivati i njihov izvor, t. j. patriotizam. 
Ljudi hoće i patriotizam i mir, a to se ne da sje- 
diniti, pa su nalik na djecu, koja bi u isto vrijeme 
htjela ići sklizati se i igrati se kod kuće. Nije 
dosta moliti se Bogu za mir, već treba ukloniti 
patriotizam, t. j. prestati željeti sreću samo 
svomu narodu. Patriotizam ljude ne sjedinjuje, 
već ih rastavlja. Zato ne valja mladež učiti pa- 
triotizam, već ga valja iskorjenjivati kao ružan 


egoizam. -- Shakespearea dana; upravo  obo- 
žavaju, a Tolstoj se oštro digao na nj i učinio 
blasfemiju u očima njegovih poklonika ! Nad- 
čovječnu dubinu mudrosti, koja se krije u ,,Ham- 
letu"', ne vidi Tolstoj, već nazivlje .,Hamleta" 
besmislicom. 

U životu i radu Tolstojevu imaju dva pe- 
rioda, koji su oštro odijeljeni, te tako možemo 
razlikovati dva Tolstoja : jedan je Tolstoj prije 
€. 1879,, a drugi poslije. Prvi je Tolstoj ruski 
grof i bogati vlastelin, slavni pisac, koji živi kao 
i drugi ljudi njegova položaja. Drugi je Tolstoj 
propovjednik i apostol novoga mišljenja o svijetu, 
branič istine i pravde, zastupnik svih nejakih 
i potlačenih. 

U svojoj knjizi ,,Ispovijed'' (1882.) kazuje 
Tolstoj, kako je mučio strašne duševne muke 
tražeći smisao životu, i to u ono vrijeme, kad je 
njegovo ime bilo već slavno, dok ga nije napokon 
g. 1879. našao u gorskoj propovijedi Hristovoj, u 
kojoj Hrist traži od ljudi, da se ne srde jedan na 
drugoga, da ne čine preljube ni bluda, da se ne 
zaklinju, da nikome ne sude i da ljube svoje ne- 
prijatelje. — Ljudi neka uvijek istinu govore, 
pa im ne treba zakletve, a osim toga mogu se 
ljudi zaklinjati, da će zlo činiti, kao što se na pr. 
vojnici kunu, da će se u svemu pokoravati glavi 
države. — Sudovi ne opraštaju, već kazne, a 
Hrist je rekao, da treba svakomu oprostiti i to 
ne jedamput, već svagda. Hrist nalaže svojim 
učenicima ljubiti sve narode i želi, da ne prave 
razlike medju svojim i tudjim narodom, dakle 
da ni s kim nigda ne ratuju. Tolstoju je ta Hri- 
stova naredba u najtješnjoj svezi s riječima 
Hristovim : ,,ne protivite se zlu", t. j. ne vra- 
ćajte zlo za zlo. Tko vrši spomenute Hristove na- 
redbe, ne živi za se, nego živi za čovječanstvo, a 
samo takav život ima smisao. Sa svojima izvo- 
dima iz gorske propovijedi došao je Tolstoj u 
najveću protivštinu s najglavnija dva društva 
ljudska : s državom i crkvom. — Država se, veli 
Tolstoj, osniva na nasilju, zato je treba ukinuti. 
Tolstoj je anarhist, ali njegovo je oružje samo 
pasivni oipor prema zahtjevima državnim. — 
Tolstoj je protivnik crkvi, jer svaka kršćanska 
crkva radi u praksi sasvim protivno Hristovoj 
nauci. U ime razuma zabacuje Tolstoj takodje 
sve dogmate i ne priznaje božanstva Hristova ni 
neba ni pakla i t. d. ,,Carstvo Božje" bit će na 

zemlji, kad ljudi budu živjeli po Hristovoj neuci. 
— Tolstoj traži bratsku jednakost, a s njom se 
ukida sveko privatno vlasništvo i bogatstvo. Po 
današnjoj diobi posla ima mnogo parasita, koji 
žive u ime državne sigurnosti, u ime crkve, kul- 
ture, kn iževnosti i umjetnosti od muke prostoga 
naroda, cojega puštaju u bijedi i u neznanju. 
Najveći dio ljudi morao bi se baviti ratarskim 
radom. Tolstoj osudjuje današnju književnost 
i umjetnost, jer njihova djela služe ponajviše 
malobrojnoj kasti, koja samo uživa. On osudjuje 
uopće našu kulturu, jer je ona samo tako moguća, 
što veliki dio čovječanstva mora raditi od robije. 

Da čovjek živi po Hristovu nauku, treba da 
bude uzdržljiv,i da ne laže nikad, pa ni sam sebi ; 
neka se ne opravdava koječim, kad ga savijest 
okrivljuje. U laži žive i današnji licemjeri (kao 
nekad Fariseji) sa svojim javnim i privatnim 
moralom. 

Protivnici Tolstojevi mogu njega zvati koje- 
kakvim imenima, ali ako prouče njegovu etiku, 
pa je ičporede s drugim», morat će prizn=ti, da 
ona stoi najbliže Hristovim naucima: ,,ljubi 
bližnjega svoga kao samoga sebe !* — i ,,sve, 
što hoćete, da čine vama ljudi, činite i vi njima !" 
— Tolstoj je svim svojim umom i srcem radio 
oko tora, kako bi se bijeda i nevolja uklonila sa 
zemlje, da bude sretno sve čovječanstvo, pa 
će mu zato i kasna pokoljenja priznavati to ple- 
menito nastojanje. 

Vječna slava Lavu Nikolajeviću Tolstoju 

Povodom smrti Lava Tolstoja poslalo je D. 
H. K. grofici Tolstoj ovu sažaljnicu na hrvatskom 
i francuskom jeziku : 

Gospodjo Grofice ! 

Pridružujući se posmrtnim počastima vas- 
cijeloga slobodoumnog, civilizovanog i obrazo- 
vanog svijeta za Vašega pokojnog supruga, mi 
Vam izražavamo duboku našu sućut u ime 
Društva hrvatskih književnika s molbom, da bi 
ju izrazili cijeloj porodici velikana. 

. Svijesni dijelovi velike slavenske obitelji, 
mi ne žalimo s Vamai sa cijelom Rusijom u Lavu 
Nikolajeviću najmoćnijega pisca svijeta već i 
najslušavnijega zatočnika prava važenih zemalja 
i duša. 

U čosu kada tuga porodice Tolstoj postaje 
sveopćom boli, Vaše suze, gospodjo, dijelimo 
S Vama i mi, pa će Vam, nadamo se, hiti lakše. 

Vječna slava moćima grofa Lava Nikolaje- 
vića Tolstoja ! 

Primite, gospodjo grofice, naše odabrane 
Simpatije. 


Pjesme 


Dragan Dujmušić je svoje pjesme 
više godina priopćivao, najviše u ,,Vrhbosni', 
a sada ih je izdao pod naslovom : ,,lskre srce 
moga". 

Da sam zloban, citirao bih iz litografisane 
reklame, koja je priložena knjizi: 

,,Prekrasna zbirka uredjena_ pomno, iza- 
brana izmedju mnogih i mnogih pjesama i sa- 
vijena u sočni vijenac posve originalan i velike 
vrijednosti. Misli su duboke i uzvišene, posve 
originalne, a izražene jezgrovitim, punim je- 
zikom, jasno i kratko !" 

Citirao bih i rekao, da — pjesme nisu ta- 
kove. 

Ali ja nisam zloban i ne velim to. Ne slažem 
se sa nekim ditirampskim kritikama u kleri- 
kalnim listovima, ali tvrdim ipak, da u tim 
pjesmama ima mnogo ljepota i dokaza pjes- 
ničkog talenta — ali da ima i dosta mana. 

Autor je podijelio knjigu u :,,Pjesme raz- 
lične", ,,Hrizanteme" i ,,Dva svijeta". U ,,Pjes- 
mama različnim" ima i posve subjektivnih pje- 
sama (Spominjanje, Čestoputa, Imam tajnu), 
romanca i balada u narodnom duhu (Sirotice, 
Na visokoj na planini... Pod Doborom, Razlila 
se Sana gorda) pjesnička pripovijest (Opatijska 
Madona), genre-slike iz običnog života (Pro- 
ljetni dar, Prosjaku, U Opatiji, Na seoskom 
groblju, Djevojčica u cirkusu, Starac gorštak, 
Jesen, Pelikan, Nesretnice, Dječje oko), a ostale 
pjesme bih nazvao vjerske ili zapravo sveće- 
ničke. | 

Držim, da su u toj zbirci uopće najbolje 
čisto subjektivne pjesme na pr. ,,Imam tajnu? 
jest vrlo lijepa, te je vrijedno, da se citira prva 
kitica : 

—- Imam tajnu, dragu jednu tajnu 
U dubini srca zakopanu, 

Ta hi tajna utješiti mogla 

Mnogu dušu davno otrovanu, 

A] ne mogu odat tajne svoje, 
Puknulo bi možda srce moje. 


Lijepih momenata i narodne dikcije ima 
u romancama i baladama, samo su valjda još 
iz mladjih dana, pa nisu do kraja sasvim umjet- 
nički izvedene. U pjesmi ,,Sirotice" smeta, 
što ima odviše deminutiva, nekako je odviše 
,»,sSlačajša'' (prema Vojnovićevom :  ,,toržestve- 
nom"). Pjesnička pripovijest ,,Opatijska Ma- 
dona* nije osobito uspjela, djeluje odviše bli- 
jedo, kao ilustracije u ,,Gartenlaube". 

Genre Slike su u glavnom slabe, nedostaje 
oštrina opažanja, a misli su dosta obične (na 

pr. Prosjak, Na seoskom groblju) i više puta 
banalno izražene, na pr. Starac gorštak sa 
vulgarnim refrainom ,,Borba je, s'nci, život, 
ah, borba". Smeta i suvišna blagoglagoljivost 
u Jeseni i Pelikanu. Kad čovjek čita pjesmu 
Djevojčica u cirkusu, nehotice se sjeti one ne- 
prispodobivo jače Kranjčevićeve o 16-godišnjoj 
djevojčici na plesu, a i pjesma Nesretnice spo- 
mene nas — samo kao kontrast — silnih Kranj- 
Ččevićevih tipova iz socijalne svakidašnje bijede. 

Vrlo je lijepa, jednostavna i iskrena pjesma 
»»Dječje oko". 

Malo oko — nevinosti puno 
Malo oko — tajno i duboko. 

O religioznim je pjesmama uopće opasno 
pisati. Prigovori koju sitnicu pjesniku-sveće. 
niku, već si bezvjerac! Za to i jest najjedno- 
stavnije, da o njima pišu samo svećenici. Budući 
da je lirici sadržaj u prvom redu ljubav, dakle 
religioznoj lirici ljubav k Bogu, trebale bi ta- 
kove pjesme biti i savršene formom i pune 
najviše ljubavi. Ako to nije, spadaju religiozne 
pjesme samo u pjesmaricu ili molitvenik. To 
držim i o većini Dujmušićevih vjerskih pjesama, 
U njima je premalo umjetnosti, a previše ki- 
ćenih velikih riječi. Sa koliko bi se manje riječi, 
a više sadržaja mogla napisati na pr. pjesma 
Neoskvrnjenoj (čitaj Verlainea), ili Višnjemu 
(vidi Preradovića). 

Hvalospjev ,,Muž Providnosti" uopće ne 
spada u ovu knjigu pjesama, nego ili u ,,Vrh- 
bosnu" ili u politički list. Je li dr. Stadler: 
Muž Providnosti, Otac, Dobrotvor itd. ne znam 
i nemam prosudjivati, ali svakako nije takova 
veličina, da bi mu se morale himne pisati. 

,»Hrizanteme'' su pjesme na grob majci. 
Većina ih je lijepa, gdjekoje su vrlo lijepe, ali 
ima i slabijih. Slabe su one, gdje ima više me- 
ditacije, nego direktnog osjećaja. Gdje pjesnik 
hoće da filozofira, mjesto dubine misli zapada 
u neku opsežnost i. blagoglagoljivost, koju bi 
filolozi nazvali stilom trpancem. Gdje je di 
rektni osjećaj, pjesme su djetinski iskrene. 
pune blage tuge na pr.: 

Sad mi majku gusta krije trava —- 

Umoran sam... Hoće I Morfej doći, 

Da me grli ?... Tiho, tiho, noći, 

Nad zvijezdama moje zlato spava. 

Držim, da su ,,Hrizanteme" Dujmušićeve 
najljepše pjesme. 

U odjelu ,,Dva svijeta" ima uspjelih na- 
strojenja (stimmunga) na pr. Sujet. 

Lako, barko, lagano 
More nam je pospano ! 


i subjektivnih pjesama na pr. ,,Osamljenost" 


Ja sam sim ko grana osamljena, 
Ja sam sam ko ptica ostavljena. 


O pjesmama filozofske sadržine vrijedi 
isto, što sam prije napisao. 

Zadnja pjesma ,,Epilog"' je bombastična 
pjesma o ,,orkanu bezvjerstva" itd., a za pravo 
je politička budnica klerikalne stranke. Po- 
litisch Lied ein garstig Lied. U takovim bojnim 
stihovima Dujmušić ne uspjeva, a u opreci je 
sa svojim vlastitim uvodom, gdje veli pjesmi: 

Nemoj biti hren, što suzu vadi, 
Budi cvietak, što gorčinu sladi. 


Ne ću, da prikaz o pjesniku svršim sa 
hrenom. Za to još ponavljam, da Dujmušić 
ima nesumnjivo pjesničkog talenta, ali taj ta- 
lenat još nije posve sredjen. Najjači je u posve 
subjektivnoj lirici. Jezik je lijep, narodan, a 
stihovi su dobri, većinom i muzikalni. 

Idr. Fran Binički ,,skitio" je knjigu 
pjesama i nazvao je ,,Krštenje Hrvata". Go- 
spodine doktore, je li. to dostojno ozbiljna čo- 
vjeka pisati stihove, pa takove stihove !?... 
Knjigu je posvetio pretpostavljenom : biskupu 
senjskom i modruškom Roku Vučiću. U po- 
Svetnoj pjesmi uzgrmio se proti krivim pro- 
rocima, koji se bijesni bacaju na naše svetinje, 
pljuju na križ, skvrnu oltare i Gospoda bi htjeli 
srušit s neba. Poziva biskupa, neka plane na 
te krive proroke, pa će oni vuci razdirači skršiti 
lomne zube o grud onog, koji se napi iz bo- 
žanskog vrela! Ne može se braniti nikome, da 
svome pretpostavljenom posveti pjesmu, ali 
da ga zagnjavi iza posvete još kojom stotinom 
loših stihova, to nije lijepo ni službenouljudno. 
Pjevanija je to duga, beskrajno duga... 

Znamo, da su Hrvati nekad bili nezna. 
bošći i da su se krstili, moguće da su nekad 
bili primitivni (makar ne onako, kako ih je na- 
molovao gospar Medović), ali da su bili tako 
naivni, kako ih opisuje dr. Binički, to nije istina. 

Ako je to ,,krštenje"' osim biskupa Vu- 
čića i autora još tko čitao, žalim ga od srca. 

Gjorgje Gj. Stratimirović izdao 
je svoje izvorne i prevedene pjesme pod nat- 
visom ,,Odabrane pjesme'. Posvetio ih je 
svojoi majci. To je lijepo, ali nije lijepo, što 
nije počekao još koju godinu. Ovako su pjesme 
još slabe, bez prave individualnosti, a stihovi 
su često vrlo početnički. Ima mnogo privatne, 
obiteljske lirike (Pred grobom sestre Maje, Tuga 
za sestrom, Na grob očev, Na grob brata Ivana, 
Bratu Stevanu, Nad grobom Gotovca, Sestri 
Ljubici). Ima prigodnica u običnom svakidašnjem 

stilu (Pjesma Sv. Savi, Brankova čaša, Po- 
žarnik — pjesma, koja bi spadala samo u Va- 
trogasni Vijesnik) i nekoliko blijedih slika iz 
prirode. To su pjesme izvorne. Stratimirovlć je 
prevodio Heine-a, Goethe-a, Schillera, Caiducci-a 
i Petrarcu, po koju pjesmu od svakog, ali ti su 
prijevodi vrlo siromašni. Ostao je od originala 
samo“— sadržaj. Izgubljene su sve finese, sve 
nianse, a ostali su samo slabi početnički stihovi. 
Kako Stratimirović prevodi, eto primjera: 
Heine pjeva ,Lorelei“: 1 

Ich glaube, die Wellen verschlingen 

Am Ende Schiffer und Kahn : 

Und das hat mit ihrem Singen 

Die Lorelei getan. 

A Stratimirović posrbljuje ovako : 

Vali, sudim, za časa li tila 

Proždret hoće brodara i čun. 

Čim zapeva Lorelija vila 

Svene život cveća što je pun. 


Knjizi su dodane ,,Napomene"', u kojima 
pisac tumači otkud je motiv koje pjesme i — 
kako je Carducci velik. To se ne bi moglo vi- 
djeti iz Stratimirovićevih prijevoda. Knjiga je 
ta prerani porod. Ona nije nimalo obogatila 
srpsku literaturu, koja ima u lirici jakih, krasnih 
talenata. k. d. 


Nove knjige 


Od novijih hrvatskih knjiga malo ih se 
prevodi na druge jezike, po gotovo na neslavenske. 
Kadikad koji prijevod na talijanskom jeziku, 
do kojega je došlo nastojanjem kojega hrvat- 
skoga književnika u Dalmaciji, Istri ii hrvatskom 
primorju, pa nekoliko njemačkim jezikom iz. 
danih knjiga, to su uspjesi hrvatske knjige 
u tudjim neslavenskim literaturama. Ne misli 
se time omalovažiti prijevode iz naše književnosti 
izašle na kojem slavenskom jeziku. Ali istina 
je, da se na gdjekoji slavenski jezik prevede 
neki te neki autor, koji toga nigd* ne bi do- 
Živio, da ne ima bratske uzajamnosti, rodbinstva 
i poznanstva. Napose to vrijedi za nekoje prije- 
vode na češki i slovenački jezik. Radi toga su 
prijevodi na njemački, ruski tim vredniji, jer su 
to velike literature, te ako se koje djelo u njih 
prevodi, onda je to često istodobno i dokaz za 
vrsnoću samoga djela. Poslije zbirke Gjalskijevih 
pripovijedaka, što ih je na njemački prevela 
Ida Firstova, a izdala Reclamova biblioteka, 
nije do crtica: R. Katalinića Jeretova izašla ni 
.jedna knjiga na njemački prevedena, do li De- 
čakova drama. 


Katalinićeve crtice prevela je Maria Horvath- 
Petheo pod naslovom ,,Rauhreif"', a izdala ih 
je leipciška tvrtka ,,Verlag fir Literatur, Kunst 
und Musik". Maria _ Horvath-Petheo prevodi 
veoma mnogo na njemački, pak je prevela već 
više radnja hrvatskih književnika za nekoje 
domaće njemačke dnevnike (,,Agramer Tagblatt', 
»,Drau"') i vanjske njemačke časopise. Treba s po- 
hvalom istaknuti, da je gospodja Maria Horvath 
u izboru radnja veoma vješta, da poznaje dobro 
hrvatsku književnost i ne spada medju one prevo- 
dioce, za koje hrvatska književnost prestaje 
s Šenoinim radnjama. U popisu autora, što ih 
'e ona prevela imađe medju starijim uvaženim 
piscima i pjesnicima i lijepa kita mladjih, koji 
istom dodjoše do priznanja. Prevoditeljica imade 
samostalan sud, pa ako u uvodu ,,Rauhreifa'" 
i citira mnijenje Jovana Hranilovića o Katali. 
niću, ne ustručava se prigodice prevesti i po 
gdjekoju radnju onih književnika, o kojima 
Hranilović ne bi nigda povoljno sudio. 

Maria Horvath nije prevela — Katalinićeve 
zbirke ,,Inje" u cijelosti, kako ju je autor izdao 
1902., nego je iz ondje sakupljenih devedeset 
crtica odabrala četrdeset i osam. K ovih četrdeset 
osam dodala je osam drugih. To što je iz ,,lnja" 
probrala nije zlo, jer kako autor nije ,,Inje"' 
razdijelio ni na kakove razdjele nego crtice teku 
jedna za drugom onim redom, kako ih je autor 
pisao (1887.—1902.), ne sačinjavaju one nika- 
kovu cjelinu, koja se ne bi smjela trgati. Bilo 
je dapače upravo za željeti, da ih nekoliko izo- 
stane, kako bi autorova osobnost jače iskočila, 
tek o svima koje su izostavljene ne može se reći, 
da je dobro, što su izostavljene. Moguće to nije 
učinjeno krivnjom prevoditeljice, nego je izdavač 
rukopis predaj prije nego je prijevod štampao 
svojem recenzentu, pak je ovaj učinio konačni 
izbor, tek vazda nije sretno izabirano. Izuzam 
rijetkih gotovo su sve one crtice uvrštene u 
prijevod, u kojima se Katalinić bavi stvarima 
općega značenja. Tako su ušle u zbirku sve 
crtiće, u kojima govori o nepravdi ljudskoj, 
o nemilosrdju ljudskom, o nevinosti, dobroti, 
plemenitosti itd. A izostaše mnoge crtice, u 
kojima je barem okvir, milieu naš domaći, 
hrvatski, primorski, kako već hoćete. Imade 
doduše medju ovim izostavljenim i nekoliko 
takovih, koje nijesu za njemačku publiku jer 
Se u njima baš laskavo ne govori O Nijemcima 
(npr. ,,Nekoč i sada", ,,Pjesma živog naroda", 
Drama") ili su opet,takove, e im stranci ne 
bi mogli shvatiti pravoga značenja radi toga 
što imadu političke primjese (,,Snije handžar", 
»Mletački lav", ,,Garov") ili su opet tako na- 

pisane, da ih se naprosto ne može prevesti, 
ako se ne će žrtvovati prijevodom sve, što jena 
njima najznačajnije. Ali upravo kod ovih trebalo 
je najviše opreza u izboru. Ako se Kataliniću 
oduzme ono malo primorskoga kolorita, što ga 
gdjekada tako krasno umije podati, ako se 
izostave one njegove crtice u kojima se on naj- 
jasnije ističe, kao čedo mora i našega Pri. 
morja, onda mu je oduzeto polovicu vrijed- 
nosti. Po crticama ,,Inje', ,,Na Silvestrovo", 
»bjutica', ,,Pauci", ,,Sretio sam', ,,Gavrani", 
»»Moloh'', ,,Sućut" i još mnoštvo takovih jedva 
će se Katalinić mnogo razlikovati, od kojega nje- 
' mačkoga, danskoga ili švedskoga crtičara nje- 
gove ćudi i prirode. Ali po crticama ,,Lindliches 
Drama", ,Die alte Mara", ,,Bei Fackelschein'', 
kao što i po još nekojima, koje su izostale, a 
mogle su ući (,,U zoru", ,,Galebovi", ,,Lasta- 
vice''), dobiva Katalinić crte književnika jednog 
kraja, a da zato još nije prestao biti zanimljiv 
i za druge čitatelje. Kod prijevoda treba mnogo 
na to paziti, da se izabere najkarakterističnije, 
da se ne izgubimo u moru sličnih književnika... 

Kako već spomenuh, prevoditeljici nije 
posao jamačno bio lagan, jer se baš pri izboru 
ovih karakterističnih crtica morala često boriti 
s lokalizmima, kojima su ovakove crtice redovito 
nakićene. Njezino nastojanje da prevede i ne- 
koliko takovih crtica treba stoga s priznanjem 
istaknuti. 

Na Cetinju izdao je poznati crnogorski 
književnik Savo P. Vuletić drugu svesku pri- 
povijedaka pod naslovom ,,Naši ljudi". U njoj 
su sabrane radnje, što ih je prvi put odštampao 
u ,,Brankovom Kolu" (,,Na granici", ,,Sve za 
obraz“, ,,U prvinu'), ,,Bosanskoj Vili (,Kad 
ono Portartur pade", ,,Jednog jutra?) i ,,Delu" 
(,,Živkova ispovijest). Gradja je svim ovim 
pripovijetkama izvadjena iz crnogorskog na- 
rodnog života. Ipak je u svakoj pripovijeci 
prikazan Crnogorac u drugačijem svijetlu, tako 
da se čitatelj koji put u čudu gotovo mora za- 
pitati, jesu li to ljudi, koji živu u istom kraju 
i u istim prilikama. Kadikad su to junaci i di- 
vovi po snazi i miru, kojim su kadri zagledati 
smrti u oči, a onda opet pitoma jagnjad, koja 
umije samo plakati i trpjet' (,,Živkova ispovijest", 
» U prvinu''). Ova raznolikost u crtanju karak- 
tera, kao što i u prikazivanju okoline i prirode, 
koja okružuje ljude Vuletićevih pripovijedaka 
doimlje se veoma ugodno. Nekoje radnje ističu 
se oneohičnom plastikom, tako napose ,Kad 
ono Portartur pade". Razumije se po sebi, da 
ljepota jezika kojim su pisani ,,Naši ljudi" 
mnogo djeluje. —v— 


Kroatenliebe* 


To je zbirka novela, napisana od jednoga 
Hrvata (po svoj prilici iz Dalmacije), napisana 
u duhu Velike Austrije, u oduševljenju iza 
aneksije Bosne i Hercegovine, a na _ ustuk 
Friedjungova procesa. Pisac se odriče svakog 
šurovanja s Madžarima i Srbima, te se _ nada 
samo spasu za Hrvate u okviru Velike Austrije, 
što sve jasno i opšimo ističe u posebnom 
predgovoru, kao i pogovoru, u kojim se crtaju 
najnoviji politički i kulturni dogadjaji Hrvatske. 

Knjižica sadrži tri novele: ,,Der Dorf- 
mann?', ,,Viribus unitis?i,,Die schwarzen Ritter". 
U prve dvije novele opisuje se osobita vjernost 
dalmatinskog puka našoj carskoj kući, dočim 
se u trećoj noveli prikazuje spaljenje madžarske 
zastave za boravka našeg kralja u Zagrebu, 
što su izveli ,,crni vitezovi“, ili naši sveučili- 
štarci u obrani austrijskih interesa". 

Pisac je svakako htio austrijskim krugo- 
vima prikazati hiperlojalnu stranu hrvatskog 
naroda, koja se je od vajkada manifestirala 
velikim pristajanjem uz carsku kuću, ako nei 
uvijek uz austrijsku politiku. Dr. B. 


Jedna pučka knjiga** 


Knjižica s označenim naslovom pod cr 
ticom ima 67 stranica, te uz prigodnu posvetu 
mjesnom jednom društvu sadržaje u oglasno- 
reklamnom dometku motive, što su ponukali 
nakladnu knjižaru, da je izda, i mali nacrt za 
čitavu seriju sličnih pripovijedaka. Ovo ima 
biti takodjer jedan pokušaj ,,da se širi dobro 
štivo, a trijebi onaj korov, što nam po domo- 


«vini sve više niče uslijed kojekakovih tudjin- 


skih otrovnih izdanja“, kako se patetično u 
ovom komentaru veli, te u tom smislu treba 
ovu knjigu donekle pohvaliti. Naše je društvo 
u posljednje vrijeme poduzelo mnogo koješta 
u korist opće narodne obrazovanosti (analfa- 
betski tečajevi, predavanja, osnutak ,,Pučke 
prosvjete" itd.), ra je od potrebe, da se naje 
širim slojevima poda i knjiga, po kojoj će na- 
značenim putevima dalje da koračaju. Ova 
je misao vodila knjižaru nakladnicu, da u tom 
poslu pripomogne, te ona obećava svoju Pri- 
pomoć i obećanje djelom iskupljuje. Sasvijem 


* Aquila Veris (A. de S.) Kroz 
tenliebe. Novellistische Reminiscenzen. Wien. 
1910. Separatabdruck aus Gross Oesterreich. 16% 
str. 75. Cijena 1 K. 

** Život za život, glavu za glavu, ili osveta 
na Kalnik-gradu““. Pripovijeda Zvonimir Pužar. 
Križevac 1910. Tisak i naklada G. Nekberg. 

je zgodno, da se u početku posiže za histo- 
rijskim sadržajem, koji može zanimati veliki 
broj čitalaca, a po gotovo je za uži krug od in- 
teresa iznošenje lokalnih historijskih — doga- 
djaja, kako to čini ova knjiga, a činit će i druga, 
što je na redu, da se štampa. Već nekada bila 
je rado vidjena knjižica ,,Krvavi sabor", pa 
se i danas čitaocima veoma mili, te ne treba 
nego početo — nastaviti. Nastavak ovaj treba 
da je, što je samo sobom razumljivo, bolji od 
početka, te in concreto ne zadovoljuje nizanje 
historijskih činova i rada pojedinaca, gdje se 
pažnja obtaća sve više koncu, kad očekujemo 
detaljirani rasplet i smirenje radoznalosti, dok 
sama lica, motivi, vremenska pozadina s kul- 
turnom i društvenom sredinom itd. ostaju blijedi 
i potpuno neobradjeni. Ova knjiga znači u ovom 
smjeru — nazadak. Ono, što je Bogović u svojim 
»ritterskim'"' pripovijestima započeo, V. Nikolić 
dalje razvodenio, ovdje se nastavlja, a na ma- 
hove i lošije iznosi. ,,Pučka knjiga" treba da je 
hrana, što ne smije naličiti obranom mlijeku bez 
skorupa, pa kad je već ,,puku' dajemo, nek je 
izdašna i sočna, da ne kvari želudac, pa bilo i 
domaćim proizvodom ! Dr. D. G. 


Premijere 1909./10. 


U svojoj ,,Stani" pošao je Milan Be- 
gović medju domaće ljude. I ne samo da 
mu je uspjelo iznijeti živu sliku naših malo- 
mještanskih ljudi i prilika, nego se još ugodno 
osjeća, kako mu lako i iskreno izilazi ispod 
pera crtanje domaćega života i oponašanje 
pravoga narodnoga govora. Otkriće ovih li- 
jepih sposobnosti kao da je i pjesnika zavelo, 
te je s više mara i uspjeha prikazao ljude, govor 
i milieu, nego nutrašnji razvitak radnje, strogu 
logiku čina i dosljednost karaktera. 

,stana" je drama sirote pale djevojke. 
Svoj grijeh ona okajava svojom sudbinom. Da 
spase dijete, za njegovu sreću ona proigrava 
svoj život. Begović zamišlja Sebi očajnu skrb 
i ljubav materinju — onaj pianissimo u duši 
Staninoj — kao dosta jak motiv za svako i 
najnepojmljivije djelo Stanino. Njemu se čin', 
da je moguće, da se Stana prodaje zamrljanom 
krčmaru za sreću svoga djeteta, a da ipak uš 
čuva svoju moralnu veličinu, pa da bude pravom 
junakinjom 'u tragediji, koja se zametnula, 
kad je krčmarev sin hoće da spase i učini svojom 
ženom. Hladni gledalac ne može da to protivu- 
rječje posvema svlada. Razmak vremena, u 
kojemu se drama odigrava, ne podnosi tako 
nasilnih promjena u karakteru. 

Više imade bezuvjetne životne istine u 
drugim licima drame. Njihova je karakteri- 
stika sigurno najveći uspjeh Begovićev. Gazde 
krčmari, neki umirovljeni sudac Angjelo, nje- 
gova žena, koketa i svodilja Beppina i kartaši 
Polenc, Mihelić i Vileta sjajne su figure iz ma- 
logradskog milieu-a, koje se redaju dostojno uz 
najbolja lica naše dramske pojezije. Drama 
imađe i svojih tehničkih vrlina. Tako je prvi 
čin živa slika života u našim malim krčmama, 
a posljednji majstorska slika malomještanskog 
,,»Dala". 

Kao prigodnu igru za Božić napisao je 
Milan Ogrizović ,,priču iz priča“ ,,Zla- 
tokosoga kraljevića". Autor htio je 
ugoditi i djeci i odraslima, pak je pomiješao 
djetinje motive s teškim i ozbiljnim motivima, 
ali ne tako, da bi se potonji odražavali iz prvih, 
nego ih je poredao jedne do drugih. Tako nije 
,,»priča'' u cjelosti zadovoljila posve zapravo 
nikoga. Najbolje su uspjele autoru pojedine 
komične scene, koje je spretno iznio iz narodnih 
priča. Ovi su prizori razveselili i staro i mlado. 

Sezona 1909./10. iznijela je pred našu pu- 
bliku čitav niz izvrsnih stranih djela. Prije, 
nego se svratimo k njima, spomenut ćemo kao 
usput nekoje lakše komedije, koje su poglavito 
bile namijenjene pokladama. Šala Marsa i 
Desvalliđresa,Kakavotactakav 
Sin" vrlo je spretno zapletena, a pochada 
Alexandra Bissona ,Provalnici" 
tako je ležerno gradjena, da daje komičarima 
izvrsnu prigodu razvijanju vlastitoga humora. 
»Buridanov magarac", komedija R. 
de FlersaiG.A. de Goillaveta, imade 
literarnih pretenzija. Izvrsna tehnika i velika 
duhovitost autora vješto prikrivaju ispraznost 
sujeta. 

Interesantan je  pozorišni — eksperimenat 
Bissonova ,Stiana žena". Poznati 
pisac pochada pokušao je svoju sjajnu tehniku, 
svoju okretnu kombinatoriku — ukratko sve 
spoljašne vrline svojih pochada — uporabiti 
na ozbiljnu dramu. | kako u pochadama za- 
mršeni moderni život sa svojim hotelima, auto- 
mobilima, telefonima, biroima... i ljudima 
najraznoličnijih staleža i zanimanja daje piscu 
šarenu pozadinu i bogatu zalihu za svakakve 
scenske domišljaje, tako se i ova ozbiljna drama 
upire na šarolikost ljudi i života i služi se njome 
u konstruiranju lica, radnje, dramatskih mo- 
tiva i efekta, Tako je nastala najefektnija scena 
ove drame: kad sin brani kao odvjetnik pred 
sudom neznalice majku, koja je počinila umor- 
stvo. Pobjeda humanih čuvstava, kojih je dojam 


potenciran podudaranjem sa sinovskim  čuv- 
stvima, efektan je trik, koji publiku sigurno 
osvaja. Drami nedostaje za pravu tragiku au- 
torov lični osebiti nazor o svijetu i životu. 

O Rostandovu ,Chantecleru'" 
bilo je već na ovome mjestu govora. Kod nas 
ga je prikazivala francuska kazališna družina 
sa Theatre Port-Saint-Martin. Predstava nije 
bila od osobita dojma. Djelo zaostaje za ,,Cv- 
ranom."  Nastupanje životinja prikladnije je 
—- kako je to znao već Aristofan — za satiru, 
nego za duboku pojeziju, kakovu pretendira 
Rostand. Njegov kokot, koji bi imao simboli- 
zirati francusku narodnu dušu, vrlo je pitoma 
ptica. Simbolizuje doduše vrlo pojetično zvanje 
pjesnika i njegovu tragiku, ali se u njemu ne 
iscrpljuje sav idealizam francuske psihe. Dublje 
nuance duševnosti traže neosporivo crte ljudske 
maske. Snaga je djela u pjesničkoj riječi. Vir- 
tuozitet pjesničkoga govora producira se ovdje 
u svim mogućim varijacijama: od naivnoga 
imitiranja životinjskih glasova do klasičnih 
kao vječnih tvorevina ljudske riječi, do poslo- 
vičnih rečenica punih trajne mudrosti ljudskih 
iskustva. 

Iz poljske književnosti gledali smo dvije 
drame. Przybyszewskovo ,Zlatno 
runo" propagira tendenciozno pjesnikovu fi- 
lozofiju. Zlatno je runo onaj fantom, što ga 
svaki čovjek gradi od sanja o svojoj sreći i od 
neznanih čežnja. Silom svoga egoizma čovjek 
je na vječnom putu za svojim zlatnim runom. 
Odatle konflikti u ,,Zlatnom runu": čija treba 
da bude žena — ili onoga, tko je voli i beskrajno 
joj je dobar, ili onoga, koga ona voli ? smije li 
brak spriječiti njezinu sreću ? komu se čini 
veća nepravda ili ženi ili čovjeku, kad dolazi 
treći, koji bi je htio povesti, jer je i an ljubi i 
imade na nju pravo glasom ljubavi svoje ? u 
čemu je njegovo pravo manje nego muževlje ? 
po čemu imade muž više prava na svoju sreću 
nego žena njegova i ,.ljubavnik' na svoju ? 
ili se Čovjek uopće ne bi smio dati na put za 
svojom srećom ?... Sva ova neizbrojiva pi- 
tanja zaoštravaju se u drami, Ta metoda sjeća 
na Shawa. Pjesnik se u mnogo čemu povodi za 
Ibsenom i Maeterlinkom. Dialog mu je suviše 
u Službi ideja. Lica niegova suviše tumače. 
Nad cijelim djelom lebdi sumorna atmosfera 
opće ljudske bijede. 

Slowackova ,Lilla Veneda" le- 
g endarna je priča, u kojoj je romantika doga- 
djaja okrvavljena zbiljskim patnjama poljskoga 
naroda. Daljina historijskih zgoda prometnula 
se u pjesničke vizije jedne živim narodnim bo- 


lima ispaćene duše. Pjesnik dao je svo'oj mašti 
poleta i reda sliku do slike, a kist umače u krv 
svoga srca. Junakinju prikazala nam je velika 
poljska umjetnica [rena Solska. Njezina 
Lilla Veneda bijela je golubica, koja lebdi nad 
pjesmom kao bijeli oblačić nad modrim ljetnim 
nebom. ' 

Prošla sezona iznijela je na našu pozornicu 
i Ibsenovo najljepše djelo ,Rosmers- 
holm'". U ni jednom djelu ne pokrivaju se 
tolikim skladom pjesnikove misli s pjesničkom 
formom. I jedno i drugo posve je originalno, 
osebito i jedinstveno. U borbu nazora o životu 
unosi Ibsen svoje originalne nazore, pretekavši 
za dobar komad puta i najaktualnije, za koje 
se još i sad bije žestok boj. Forma mu se ie usa- 
vršila do tolike savršenosti, da mu je uspjelo 
u posve neznatnu vanjsku radnju sapeti kcn- 
flikte beskrajnih opsega, zorno i plastično, di- 
jalogom, koji se dotiče dubini, ulazeći poput 
svrdla u duše, 4 da se ipak gledaocu ni na čas 
ne gube s vida konture posve jasno prikazanih 
lica. Vrline pjesnikove ovdje su same sebe nat- 
krilile. Krutim realizmom ocrtani su ljudi: ni 
jedan detalj ne izmiče se oštrom oku posma- 
trača. Usred svakidašnjosti odigravaju se scene 
pune pjesničkoga sadržaja i čudesnih nastro- 
jenja. Sve je kruta zbilja života, a ipak uz- 
višen polet čiste pojezije. 

Andiejevljeva drama _ ,K_zvi. 
jezdama'" prikaz je ruske revolucije. Drama 
se odigrava na snježnim visinama, a revolucija 
objavljuje se kan fata morgana u ekstazama 
ljudi, koji su svim nervima obuzeti njezinom 
veličinom i strahotama. Pjesnik kontrastira 
naziranje na život, kako se je razvilo u jednog 
učenjaka sa nazirsnjem života ljudi, koji s? 
bore i nadbijaju u valovima revolucije. Nau- 
čenjak pronašao je u visini svoju filozofiju 
,Sina_ vječnosti", vjeru u čovjeka, a njegova 
djeca ostvaruju tu filozofiju noseći iskru u 
život. Drama je puna sinbolizma i propagira 
katkad i suviše akademski filozofiju piščevu. 
Čauom osobite pojezije provejava dj.lo okoliš, 
u kojem se odigrava. 

Hofmannsthalova »Elektra" 
je čistokrvni reprezentant novo-romantike. No- 
voramantika hoće da prikaže čuvstva, koja su 
preko svake individualnosti, nešto općenito 
ljudsko. Sredstva njezinoga prikazivanja uzeta 
su poglavito iz naravi umjetnosti. Jedno od 
glavnih sredstava je govor, pjesnička riječi 
Sugestija pjesničke riječi ima da nađomjest. 
sliku iz zbilje. Romantičar je u neku ruku most 
izmedju dogadjaja i publike. Hofmannsthal je 

velik umjetnik riječi. On premeće čuvstvo ili 
sliku u melodiju. Kao Andrejev on se najvoli 
zadubljivati u neku mistiku osjećanja. Njegova 
tragedija 1asplinjuje se u liriku, punu dioni- 
zijskih nastrojenja. Iz dubina ljudske duše 
ona donosi poput naplave i taloge ljudske fi- 
zičke organizacije i mistiku ljudskoga inte- 
lekta. Elektra je kao nositeljica strašne osvete 
perverzna žena. Pjesnik ju je učinio takovom, 
da bude pojmljiv njezin strašni zločin. 

S.m  Benellijeva  ,Bezdušna 
šala" historički je prikaz ,,quatrocenta". Kao 
reakcija protiv vij:kova katoličkoga asketizma 
porasla je onda u jedan mah cijena zemaljskom 
ljudskom životu. Život postao je čovjeku naj- 
veće blago, a ljepota najboljim sredstvom, da 
se život iscrpe. Glavni junak ,,Bezdušne šale" 
takav je uživač života. On se najvoli igrati i 
šaliti s opasnošću, to je njegov profinjeni užitak, 
jer se baš u tomu oštri njegova lukava pamet, 
kojom ga je priroda bogato obdarila. U tomu 
ima za nj toliko ljepote, da mu ni najgori zločin 
ne izilazi odvratan. Sem Benelli prikazuje zlo- 
čine toga zločinca od uživanja. Taj Gianetto 
najzanimljivija je atrakcija drame. No i inače 
djelo je puno ljepote kao živ odraz onoga doba. 
Scene i dijalog zamišljeni su posve originalno, 
plastično i koncizno. Djelo bi trebalo da bude 
neka reakcija protiv D' Annunzijeva lirizma. 
Ono je puno akcije, ali i ta akcija služi za ilu- 
straciju onoga doba. 

Medju ova teško tragična djela bile su umet- 
nute tri literarne komedije. Wildeova ,,tri- 
vijalna komedija za seriozne ljude“ ,,Glavno 
je,dase zoveErnest" dražesna je gluma. 
Čitavu večer nas autor udobrovoljuje, mami 
nam smiješak oko usana i draška nas u uhu. 
To su varnice Wildeove duhovitosti, aforizmi 
o Životu, društvu, braku, ljubavi, ženama i 
knjigama... Čas nam se čini, da je sve to hir 
fantazije, čim nas je očarao pjesnik, koji se 
,,usudio nešto izmisliti" ; čas, da je to ipak nešto 
od života, slika u zrcalu, koje je hotice povi- 
nuto, da iznakazi ozbiljna lica... 

Pisac komedije ,Otac i sin" je Danac 
Gustav Esrann, čija su djela prešla 
granice domovine. Njegova komedija vrlo je 
originalno zamišljena. U prvom dijelu zaljubi 
se sin u ženu iz polusvijeta, otac ga _kudi i šalje 
— da se opameti — u Ameriku. U drugom 
dijelu vraća se sin sa ženom, nalazi posao očev 
odnemaren, a oca zaljubljena. Sad on preuzima 
ulogu očevu... Autor fino crta ljuđe i njihove 
slaboće, ali ne samo to — on sudi oštro i svemu 
moralu ,,staroga svijeta", dira u balast stare 


evropske kulture i suprotstavlja joj s mnogo- 
zdrava shvaćanja anerikansku novu kulturu.. 

Posljednja komedija bio. je Bahrov 
»,Končerat". Glavno je lice komedije 
umjetnik, koga po bečkon običaju obožavaju 
sve žene. Autor prikazuje vješto bečki druš- 
tveni život i osvaja sigurno svojom iskrenošću. 
i dobrim humorom srca svih gledalaca. — 14. 


Hrvati u Južnoj Americi 


Ove godine proslavila je republika Ar- 
gentina i Chile stogodišnjicu oslobodjenja ođ 
španjolske ovisnosti. Tom zgodem priredjene: 
su u tim republikama razne svečanosti, kod 
kojih su sudjelovali svi doseljeni narodi, a na-. 
ravno i Hrvati. Nas zanima osobito to, da su 
hrvatske novine, koje izilaze u južnoj Americi, 
priredile posebne svečane brojeve. Tako je 
,»,Materinska riječ", koja izilazi već 
ll. godinu u Rossario St. Fe u Argentini iz- 
dala posebni svečani broj prilikom 100-godiš- 
njice republike Chile. Taj svečani broj izašao 
je na 32 stranice formata našeg novog Vijenca 
na običnom i finom papiru, na čelu sa grbom 
čilenske republike. Tu nalazimo više članaka, 
na španjolskom jeziku za Španjolce, gdje se 
opisuje Hrvatska i stanje Hrvata, kao što imade 
i članaka na hrvatskom jeziku, u kojima se 
opisuje povijest i statistika republike Chile. 
Broj je bogato ilustrovan slikama iz glavnih 
mjesta R. Chile i Hrvatske i Dalmacije. Medju 
piscima napose ističemo braću Mrka i Stje- 
pana Seljana iz Karlovca, koji sada živu u 
Valparaisu, te se bave proučavanjem  južno-: 
amerikanskih republika. Druga je novina, koja 
je izdala tom prilikom, posebni svečani broj, 
»Domovina", koja izilazi u Punta Arenas,,. 
na jugu Amerike, na Magallenskom tijesnu. 
,,Domovina““ izilazi takodjer već III. godinu, 
te je tjednik kao i Materinska riječ. I u Domo- 
vini izašlo je mnoštvo slika iz Chile i Hr- 
vatske te Slavonije, pak članaka na hrvatskom 
i španjolskom jeziku sa opisom hrvatskih i 
čilenskih prilika i zemalja. Osobito je zanim- 
ljivo prikazano stanje naših iseljenika u jednoj 
i drugoj novini od prvog početka, gdje je naj- 
veća hrvatska kolonija, te u nekim drugim 
mjestima. U Punta Arenas imademo već od 
nekoliko godina hrvatsko pripomoćno društvo, 
hrvatsko tamburaško društvo ,,Tomislav" i 
posebnu hrvatsku vatrogasnu satniju. 

U spomen ove 100-godišnjice samosvoj- 
nosti republike Argentine izdali su Hrvati u 
Argentini, a napose uprava Materinske Riječi 

posebni koledar ,Jeku" za tamošnje Hr- 
vate.* Koledar imade originalan naslovni list 
izradjen od jednog učenika zagrebačke umjet- 
ničke škole, koji predstavlja hrvatskog rad- 
nika, kako neprestano misli na svoju domovinu. 

Koledar je bogat sadržajem, te nas sjeća 
na bivši Strossmayer-ov koledar, koji je žali- 
bože zaspao. U prvom dijelu opisuje se opširno 
na španjolskom jeziku povijest i razvoj Ar- 
gentine od Serafina Livačića, te na hrvatskom 
jeziku od Marina Božičevića Argentina i grad 
Rosario de Sta Fe. Iza vrlo opširnog koledarskog 
dijela slijedi ,, Zabava i pouka". 

Redakcija se je bila svojedobno obratila 
na sve naše književnike i obećala dapače ho- 
norar, no ipak ih se je dosta malo odazvalo. 
Zastupani su koje pjesmicama, te zabavnim ili 
poučnim člancima slijedeći pisci: Lj. Varjačić, 
Mil. Mayer, Kosor, Domjanić, Ferdo Ž. Miler. 
Mirko i Stevo Seljani, Paskiević, dr. Car, dr, 
med. Stj. Stanković, Melkus, dr. Bučar, Drag. 
Dujmušić, Mih. Danko, Ante Dukić, F. Lupis, 
Katalinić i Kumičić (u prijevodima), Lujo Varga 
Bjelovarac i Ozrinski guslar (Stj. Miličić). Ovom 
dijelu dodani su i kratki te najpotrebniji raz- 
govori hrvatsko-španjolski te hrvatsko engleski 
za prvu pripomoć našim iseljenicima. 

U III. dijelu nalazi se zanimljivo poglavlje 
,»»Naši sokolovi', u kojem se nalazi do 40 ži- 
votopisa sa portretima najuglednijih Hrvata 
i nekih Srba u južnoj Americi, poglavito u 
republikama Argentina, Čile, Bolivija i Bra. 
zilija. Ti sokolovi su pravi narodni apoštoli, 


koji su probudili tamošnje mnogobrojne Hr-. 


vate, koji se već preko 30 godina _ na hiljade 
iseljuju u južnu Ameriku, a da prije 10—15 
godina nijesu ni znali, da su Hrvati. Imade 
medju tim sokolovima ljudi s većom i manjom 
inteligencijom, neki su dapače i akademski 
naobraženi, no svi su jednako prožeti van- 
rednom ljubavi prama svojoj staroj domovini 
Hrvatskoj. i 

Braća Martinolić, braća Seljani, Tomo 
Bradanović, Ivan Krstilević, Andrija Juričić, 
Serafin Livačić i mnogi drugi poznati su i ovdje 
daleko preko oceana kano vrli organizatori 


* Jeka, hrvatski iseljenički —koledar za 
proštu godinu 1910. Uredio ga Josip A. Kraljić 
(A manaque de los croatas emigrados). Tisak i 
naklada ,.Materinske Riječi“. Rosario de Santa 
Fč. Republica Argentina. 1910. 80 str. CVIII 
t 293. Cijena 4 peca. S1 mnogobrojnim slikama. 
Posvećen prvoj stogodišnjici oslobedjenja i ne- 
zavisnosti republike Argentine. Od svakog pri- 
mjerka ide 50 centesima za Družbu Ćirila i 
Metoda u Istri. 


i propagator. hrvatske svijesti u Južnoj Am-- 
rici. Dosta je ako napomenemo samo mnogo- 
brojna hrvatska dobrotvorna, sokolska, vatro- 
gasna, tamburaška, pjevačka i čitaonička dru- 
štva, koja su u posljednjem deceniju osnovana 
novim marom mnogobrojnih ovdje spomenutih 
i nespomenutih hrvatskih rodoljuba. 

Najbolji nam je dokaz obilna materijalna 
žrtva, kojom je osnovana velika i lijepa novina 
,,Materinska Riječ", te prinosi (preko 2000 
peča) koji su sabrani od 343 Hrvata _za izdanje 
tog spomen-koledara ,,Jeke"'. 

Ako dodje do sljedećeg izdanja ,,Jeke', 
preporučili bismo, da se prikupi po mogućnosti 
sav materijal od sviju hrvatskih kolonija u 
“užnoj Americi, kako je na pr. u ovom gadiš- 
njaku zastupan grad Punta Arenas. Potrebno 
bi bilo da se znade, gdje su još i u kojim mje- 
stima hrvatska društva i koji su im odbsri 
Da imade našeg svijeta po raznim većim mje- 
stima Južne Amerike najbolje se vidi iz mnogo- 
brojnih oglasa hrvatskih firma, koje nalazim 
skoro u svim republikama Južne Amerike. Ve- 
lika većina tih iseljenika potiče iz Dalmacije, 
i to poglavito sa ostrova, dočim ih je manjina 
iz Hrvatske i Istre. ' 

Nadamo se i želimo, da će ,,Jeka"' osva- 
nuti preporodjena i sljedeće godine, te poći i 
nadalje istim putem, kojim je i započela, da 
osvijesti i uzgoji naš mnogobrojni hrvatski 
iseljenički narod i preko oceana u republikama 
Južne Amerike u pravom narodnom i hrvatskom 
duhu, da bude od toga i nama i njima što veća 
korist i što veće narodno zadovoljstvo. 

Dr. B. 


Franjo Pavačić 


Malo imade umjetnika stalno u Zagrebu 
nastanjenih, koji bi se tako malo isticali u našem 
javnom životu kao Pavačić. Pavačić je rodom 
iz Omišlja na otoku Krku. Učio je u Beču dvije 
godine (na ,,Kunstgewerbeschule“), nastavio u 
Firenci (2 god.), a dovršio nauke na akademiji 
u Rimu kod prof. Maecaria. Poslije svršenih 
nauka ostade u Rimu, gdje je izložio svoju naj- 
veću radnju ,,Coeci vident** na  medjunarodnoj 
izložbi 1904. S tom je radnjom stekao priznanje 
svjetskoga glasa, ubravši za nju prvu nagradu 
od 12000 maraka. Slika prikazuje Krista kao 
čovjeka (a ne kao nadzemaljsko biće), koji daje 
slijepima vid. Ne ima aureole i postavljen je 
u okolinu, koja odgovara historiji. /'U pozadini 
vidi se egipatski hram, koji može vrijediti i ka 
simbo! poganstva. Držanje Kristovo je mimu, 

a i slijepčevo je umjereno, ali ipak tako uvjer. 
ljivo, da se čovjek čisto uvjerava o teškom te. 
retu. tmine, kojega slijepac nosi i kojega bi mu 
bog čovjek mogao skinuti. Momenat je prikazan 
u punoj rasvjeti s jakim sjenama i osvijetljenim 
partijama, tako da je slika posvema živa i jako 
plastična.  ,,Coeci vident*“ zaslužuje u punoj 
mjeri, da bude smještena u našu galeriju, pak 
je pravo čudo, da je vlada nije od umjetnika u 
tu svrhu već nabavila. Imali bismo u našoj 
galeriji radnju, kojoj je iskazano svjetsko pri- 
znanje. Ovako slika u malenom i nepristupačnom 
umjetnikovom atelieru čeka kupca, da bude 
otpremljena u koju vanjsku svjetsku galeriju, 
a nama će ostati prigovori, da smo dobru stvar 
hrvatskoga slikara prepustili tudjincu. U Rimu 
izradio je Pavačić i ,,Vestalinke“, u kojima je 
ostao takodjer vjeran realističkom pravcu u 
shvaćanju, kao što i u obradbi. Osim ovih radnja 
učinio je Pavačić_ manju sliku ,,Put u Opatiju“ 
i više portreta uljenim bojama i pastelom. Tako 
riječkog načelnika Ciotta, historičara Koblera, 
Ljudevita Gaja (sve u čitaonici na Rijeci), portret 
gdje. Bradaške, Solar, Nikole Fallera i dr. — 
Pavačić boravi sada već četiri godine u Zagrebu, 
kao učitelj risanja na obrtnoj školi, na kojoj 
imade dvadeset i sedam sati na tjedan. Dašto 
da uz toliki broj sati nastavničkoga rada, u ma. 
lenom, upravo pretiesnom i neprikladnom ate- 
lieru, nepodupiran nikakovim narudžbama, uz 
neznatnu profesorsku plaću ne može pristupiti 
izradjivanju većih osnova i radova. Pavačić 
naime ne spada medju one naše javne radnike, 
koji se umiju prometati i krčiti si put laktovima, 
a to je onda dašto teško. 


Joza Kljaković 


' Ovogodišnja izložba ,,Medulića“ iznijela je 
dva nova slikarska imena: Jozu Kljakovića i 


Todora Šivakića. Kljaković je Solinjanin i bavi 
se slikarstvom istom od kratkoga vremena. 
Prije dvije godine svršio je realku u Spljetu, te 
je neko vrijeme učio u Vidovića i onda u Pa. 
vačića u Zagrebu. Njegova ,,Studija““ i ,Eva', 
što ih je izložio u ,,Meduliću““, zanimljive su radnje, 
jasan dokaz o Kljakovićevim slikarskim sposob 
nostima. U crtama Evinoga lica, koja čisto iz- 
giba u čežnji za voćem (,,zabranjenim*“), a naj- 
pače u toplim mesnatim bojama, kojim je ta 
slika izradjena, imade osebujnosti i snage. , Eva 
»Di se mogla zvati i ,, Strast“ ili ,, Požuda“. U 
Kljakovićevim se radnjama ugodno doima gle- 
daoca, što slikar u ni kojem pravcu ne poka- 
zuje pretencioznosti. Počam od naslova sve je 
jednostavno i ne vidi se nigdje proračunanosti 
za efektom, nego solidan i pošten rad. Kljaković 
se kani u buduće baviti isključivo slikarstvom. 


Josip Plečnik 


Medju modernim arhitektima, koji razviče 
svoje djelovanje navlastito u Beču, istaknuo 
se svojim radnjama Slovenac Josip Plečnik. 
On je bio Wagnerov učenik i radio je dulje vrc- 
mena u njegovu atelieru. Po njegovim je cs- 
novama sagradjeno nekoliko vila u Hitzingu, a 
jedna od najzamašnijih njegovih radnja je Za- 
cherlov dom u Beču. Osim toga aranžirao je 
mnoge izložbe bečke ,,Sesecije“. Josipa Pleč- 
nika smatraju iza Olbricha  najvrsnijim  mo- 
dernim bečkim arhitektom. Njegov rad pri- 
kazan je u nekolikim revijama, tako u ,,Volny 
smeri“, ,,Stilu*, ,,The Studiu“ i nekojim nje- 
mačkim revijama. Plečnik je član hrvatskog 
umjetničkog društva ,,Medulić“, s kojim je iz- 
ložio ovaj put u Zagrebu. Osnova za kapelicu 
Matere božje na Trsatu, koju donosimo u ovom 
broju, izložena je uz još nekoliko radnja Pleč. 
nikovih na spomenutoj izložbi. 





NAD GROBOM IVANA KOZARCA. Ivan 
Kozarac umr'o je 16. studenoga 0. g. u Vinkov- 
cima. Kod pogreba zastupio je Društvo hrv. 
književnika njegov pravi član 2. Joz» Ivakić. 
G. Ivakić izrekao je nad grobom pokojn:ka 
ovaj govor: 

Zauvijek su zamuknula usta, koja su is- 
pričala tako lijepih priča, prestalo je kucati 
srce, koje je u pjesmama zborilo o svojim osje- 


Ćajima, usahnula je ruka, koja je napisala vri- 
jednih literarnih djela. 

Umro je pjesnik ! 

On, koji je tako ljubio život, koji mu se 
radovao, osjećajući svojom pjesničkom dušom 
sve čare njegove, on, koji se veselio suncu i prirodi 
bogatoj, koji je ćutio svu poeziju, što je ona daje 
— on je taj život morao tako mladjan ostaviti, 
ne dospjevši kazati sve ono, što je kazati htio. 

»Mnogo teo, mnogo započeo, čas umrli 
njega je pomeo". 

Za njim plače hrvatska književnost, koja 
je s njime izgubila jednoga od prvih pregalaca 
medju mladjim književnicima, s njime za ap? 
ona u ovaj grob velike nade. 

.- Samouk, bez škola i svjedodžbi i ispita, 
koji često tako malo znače, on je svojim ori- 
jaškim duhom preletio sve zapreke, osjećajući 
se jakim, on se uspeo do one visine, kamo su 
rijetki zvani, on — naš šokački momak — 
bistra uma i prirodnoga dara savladao je sve, 
što mu je na putu stajalo, dokazavši, da pri- 
pada onima, koji mogu kazati: ,,Est Deus in 
nobis !" 

On se uspeo na naš hrvatski Parnas i odmah 
stupio na -vidjeno mjesto. 

Njegova: je Muza, okićena cvijećem sa 
naših slavonskih šokačkih livada, sa svojom 
milenom pojavom djelovala i najzad očarala 
i skeptične i najstrože sudije, | 

Umro je pjesnik, u kojega je bilo bujnosti 
osjećaja, širine duše, bistrine pogleda. 

Umro je književnik, koji je nadovezao na 
rad Josipa Kozarca. Njegov rad se s ovim na- 
dopunjuje. 

Bio je pjesnik nježnoga srca. 

Bio je umjetnik, koji je i sitne dogadjaje 
znao učiniti vrijednima umjetničke obradbe. 

Bio je realist, koji je vjerno crtao život i 
ljude. 

Bio je filozof i psiholog, koji je prikazao 
intimnosti slavonske seoske duše. 
Bio je anatom, koji je analizirao ,,sla- 
vonsku krv“. 

. A bio je tako tih i skroman... 

Bio je biseran značaj, bio je jedan od onih 
čestitih ljudi, koji su kod nas tako rijetki... 

A on je osjećao, da su mu odbrojeni dani, 
pa je pisao žurno, svedjer se tužeći na jadne i 
teške svoje prilike, koje su ga sprječavale u 
radu. Bolestan ležeći u krevetu, upravo mu- 
čeći samrtnu muku — on je pisao. 1 može se 
skoro reći: on je kao August Šenoa umro s 
perom u ruci. 


sve 

Patrijota, dobri druže i prijatelju moj, 
zbogom ! Ti si dobro osjećao i znao, da su Te 
oni iz Zagreba poslali ovamo, da tu umreš. Pa 
tu, na vinkovačkom groblju, kraj Nevkoša i 
Krnjaša, tu, blizu ovih šljivika, livada i bašća, 
koje si Ti toliko puta opisao i opjevao, gdjeno 
si Ti kao mali momčić trkao, s kojima te vežu 
uspomene davne i mile, uspomene iz djetinjstva 
Tvoga — tu će i Tvojim kostima biti lakše. 


Tu će stara i sirotna majka Tvoja često doci 
okititi i oplakati Tvoj prerani grob, gušeći se 
u suzama. 

Ovdje počivaj Ti, gdje počiva i Reljković 
i Josip Kozarac. Ovdje, u Tvom rodnom mjestu, 
snivaj vječni sanak, i ako mnogi od sumještana 
Tvojih ni izdaleka ne sluti, koga s Tobom  za- 
kapamo i gubimo. 

Ali za Tobom plače svaki obrazovan Hrvat 
diljem čitave hrvatske domovine, za Tobom 
plače hrvatska književnost. Slavna! Vječna 
slava Ivanu Kozarcu ! 


NATJEČAJ ZA VESELU IGRU. Kako je 
poznato raspisala je uprava kazališta nagradu. 
od K 600.— (šest stotina) za najbolju hrvatsku 
veselu igru ili komediju, koja će se prikazivati 
u sezoni 1910./11. na našem kazalištu. 

Potanji uvjeti za polučenje ove nagrade. 
jesu slijedeći: 1. Djelo mora obradjivati sujet 
iz hrvatskoga savremenog života ili iz hrvatske 
prošlosti. 2. Mora ispunjavati jednu kazališnu 
večer te ne smije imati manje od tri niti više 
od četiri čina. 3. Ne smije biti nagradjeno dru- 
gom kojom nagradom. 4. Nagradu podijeljuje 
jury, koju imenuje intendant kr. zem. hrvat. 
kazališta, a podijeljuje se na temelju literarnog 
i pozorišnog uspjeha, za koji se ustanovljuje 
slijedeće mjerilo : a) mora u sezoni polučiti bar 
četiri predstave; b) prihod svake ove pred- 
stave mora odgovarati bar jednoj trećini ras- 
prodane kuće uz dramske cijene t. j. najmanje 
K 400.— po večeri ; c) ako prihod kod koje re- 
prize padne ispod K 400.—, vlasna je uprava 
djelo skinuti s repertoara i izlučiti ga iz prava 
na natjecanje. 5. Djela koja reflektiraju na na- 
tječaj moraju se najkasnije do konca siječnja 
1911. uručiti upravi kr. zem. hrvatskog kaza- 
lišta. 6. Uprava nije dužna svako uručeno djelo 
prikazivati, te i u ovom slučaju vrijede obi- 
čajne norme prihvata. 


UPRAVA DRUŠTVA HRVATSKIH KNJI- 
ŽEVNIKA. Društvu hrv. književnika pristupio 
je kao pravi član dr. Albert Bazala, 
sveučilišni profesor i tajnik ,,M. H.“ 

Uprava društva moli ovim putem svoje 
članove, kao što i abonente ,,Savremenika“ i 
,»Redovitih društvenih nakladnina“, da dobro- 
hotno preuzmu posao povjerenika za sabiranje 
pretplatnika na ,,Redovite društvene naklad- 
nine“ (,, Savremene hrvatske pisce“). Preuzećem 
ovih dužnosti učinit će patriotsko djelo, jer se 
time promiče hrvatska knjiga. Sabimi arci i 
nužne upute i tiskanice otposlat će se, čim tko- 

